
Kejadian 


1 lE bakto Allah nyeptaagi alam dunnya, 

2 bume reya gi ta etemmo bangonna 
ban gi ta etemmo karowanna kabadhaanna. 
Kabbi gi katotoban tase raja. Dineng tase raja 
jareya ombana raja tor petteng calemodan, 
tape kobasana Allah ngabang e bagiyan 
attassa aeng. 

3 Allah adhabu, "Mara tera!" Kabadhaan laju 
tera. 

4 Allah ngoladi ja tera jareya bagus. Se tera 
laju epalaen dhari se petteng. 

> Se tera jareya eparenge nyama "Seyang," 
dineng se petteng eparenge nyama "Malem". 
Malem la lebat pas agante laggu. Jareya are 
se kapeng settong. 

6 Allah adhabu, "Mara metto kubah se raja 
sopaja aeng reya daddiya dhu bagiyan, 
ban bagiyan se dhadhuwa jareya sopaja 
ta acampowa pole." Se edhabuwagi Allah 
jareya kalakon. Daddi Allah la abadhi kubah 
se malaen aeng se badha e babaanna dhari 
aeng se badha e attasanna. 

7(1:6) 

8 Kubah jareya eparenge nyama "Langnge". 
Malem la lebat pas agante laggu. Jareya are 
se kapeng dhuwa. 

? Saellana jareya Allah adhabu, "Mara aeng 


se badha e babaanna langnge reya agili 
akompol ka settong kennengngan, sopaja 
tana etangaleyana." Se edhabuwagi Allah 
jareya kalakon. 

10Tana jareya eparenge nyama 
"Tenggangan" ban aeng se masettong 
eparenge nyama "Tase". Ban Allah senneng 
ngoladi jareya. 

l1 Allah laju adhabu pole, "Mara tana 
makalowar samacemma ka-bungkaan 
se ngasellagi gi-bigi ban se ngasellagi 
wa-buwaan." Se edhabuwagi Allah jareya 
kalakon. 

12 Daddi tana makalowar samacemma 
bu-tombuwan se ngasellagi gi-bigi ban 
wa-buwaan. Allah ngoladi ja jareya kabbi 
bagus. 

13 Malem la lebat pas agante laggu. Jareya 
are se kapeng tello. 

14 Saellana jareya Allah adhabu, "Mara e 
langnge kalowar rang-barang se tera sopaja 
bume teraa, kaangguy malaen seyang 
dhari malem, sarta kaangguy noduwagi 
saat parmolaanna are, taon ban are rajana 
agama." Se edhabuwagi Allah jareya kalakon. 

15 (1:14) 

16 Daddi Allah la abadhi barang tera se 
raja dhadhuwa, iya areya are se ngobasane 
seyang, ban bulan se ngobasane malem, 
sarta tang-bintang. 

17 Jareya kabbi bi Allah esaba e langnge 
epanerae bume, 

18 epangobasae seyang ban malem, sarta 
kaangguy malaen se tera dhari se petteng. 
Ban Allah senneng ngoladi jareya. 

19 Malem la lebat pas agante laggu. Jareya 
are se kapeng empa. 

20 Saellana jareya Allah adhabu, "Mara 
e dhalem aeng agaremmet samacemma 
mahlok se odhi, ban e bang-abang pabannya 
mano ber-abberran." 

21 Daddi Allah la nyeptaagi keban tase 
se ja-raja ban samacemma mahlok se 
odhi agaremmet e dhalem aeng, sarta 
samacemma mano. Ban Allah senneng 
ngoladi jareya. 

22 Allah aberkadi jareya kabbi, dhabuna, 
"Mara adhu-budhu ban atamba bannya 
mossae aeng tase, ban no-mano sopaja 
atambaa bannya." 

23 Malem la lebat pas agante laggu. Jareya 
are se kapeng lema. 

24 Saellana jareya Allah adhabu, "Mara bume 
makalowar samacemma keban, se notot ban 
se kesset, se raja ban se kene sarta keban 
se agalajar." Apa se edhabuwagi Allah jareya 
kalakon. 

25 Daddi Allah la abadhi keban se notot ban 
se kesset sarta keban se agalajar. Ban Allah 
senneng ngoladi jareya. 

26 Saellana jareya Allah adhabu, "Mara 


sateya ja agabaya manossa se merep Sengko 
ban bana, sopaja manossa jareya ngobasane 
bume, ko-juko, no-mano ban sakabbinna 
keban laenna, se notot ban se kesset sarta 
ban-keban se agalajar e tana." 

2! Daddi Allah nyeptaagi manossa se merep 
Salerana dibi. Manossa se eceptaagi jareya 
badha se lalake badha se babine. 

28 Allah laju aberkadi manossa se lalake 
ban babine jareya, sarta adhabu, "Mara 
bana pabannya na potona sopaja toronanna 
bana mossae ban ngobasane bume. Kobasae 
ko-juko ban no-mano sarta sakabbinna keban 
laenna. 

23 Sakabbinna bu-tombuwan se ngasellagi 
gi-bigi ban wa-buwaan bi Sengko ebagiya ka 
bana menangka kakanna bana. 

30 Tape no-mano sarta ban-keban laenna bi 
Sengko eberriana rebba ban bu-tombuwan 
laenna menangka kakanna." Se edhabuwagi 
Allah jareya kalakon kabbi. 

31 Allah ngoladi sabarang se ebadhi Salerana 
jareya ce bagussa kabbi. Malem la lebat pas 
agante laggu. Jareya are se kapeng ennem. 

l Daddi alam dunnya la mare eceptaagi 
kabbi. 

2E are se kapeng petto sabarang se 
elampaagi Allah la mare kabbi, ban Allah pas 
aistirahat. 

3 Are se kapeng petto jareya laju eberkadi 
pas ekusussagi ka Salerana, sabab e are se 
kapeng petto jareya Allah aistirahat saellana 
mare se nyeptaagi alam dunnya. 

4 Kantha jareya caretana langnge ban bume 
e bakto eceptaagi. E bakto GUSTE Allah 
abadhi alam dunnya, 

>e bume gi tadha ne-bine se nyelbi ban gi 
tadha bu-tombuwan, sabab GUSTE Allah gi ta 
matoron ojan ban gi tadha oreng se agaraba 
tana. 

6 Tape aeng la molae nyerrep dhari baba 
sampe kolena bume bacca. 

7 GUSTE Allah laju mondhut tana sakone, pas 
ebadhi manossa, manossa jareya eparenge 
nyaba se maodhi, se eserrobbagi ka dhalem 
lobangnga elongnga; daddi manossa jareya 
pas odhi. 

8 Saellana jareya GUSTE Allah pas abadhi 
bun-kebbunan e Eden, mongging temor; 
manossa se ebadhi gella esaba e jadhiya. 

9 GUSTE Allah laju matombu samacemma 
ka-bungkaan se gus-bagus, se ngasellagi wa- 
buwaan se man-nyaman. E nga-tengngaanna 
bun-kebbunan jareya badha bungkana 
kaodhian, ban bungkana pangataowan 
parkara se becce ban se juba. 

10 Bun-kebbunan jareya tanana bacca polana 
egilii songay dhari Eden; e lowarra Eden 
songay jareya acangka empa. 

ll Cangkana se nomer settong nyamana 


Pison, agili ngobengnge nagara Hawila. 

12E jadhiya ngasellagi emmas morne ban 
mennyan se malarat sareyanna, sarta to-bato 
mamatan. 

13 Songay se nomer dhuwa nyamana Gihon; 
aengnga agili ngobengnge nagara Kus. 

14 Songay se nomer tello nyamana Tigris, 
agili e temoranna Asyur. Ban songay se 
nomer empa nyamana Efrat. 

15 Saellana jareya GUSTE Allah pas nyaba 
manossa gella e bun-kebbunan Eden, 
kaangguy agarab ban meyara bun-kebbunan 
jareya. 

16 GUSTE Allah pas adhabu ka manossa 
jareya, "Bana olle ngakan buwana sakabbinna 
ka-bungkaan e bun-kebbunan reya, 

17 kajabana buwana bungkana pangataowan 
parkara se becce ban se juba. Mon bana 
ngakan buwa jareya, sanatkala jareya keya 
bana bakal mateya." 

18 GUSTE Allah laju adhabu, "Ta becce 
mon manossa reya kadibian. Bi Sengko 
egabayyagiya kanca se cocok, me olle abanto 
manossa reya." 

19 GUSTE Allah laju mondhut tana se pas 
ebadhi samacemma keban se odhi e tana 
ban se odhi e bang-abang. Ban-keban 
jareya bi GUSTE Allah ebakta ka manossa 
gella, terro ngagaliya ba enyamaana apa 
tong-settongnga keban jareya bi manossa 

gella. Nyamana saneyap keban jareya ngala 


dhari nyama baberrina manossa jareya. 

20 Daddi sakabbinna keban se odhi e 
tenggangan ban se odhi e bang-abang eberrii 
nyama bi manossa jareya. Tape ban-keban 
jareya tadha settonga se ekennenga gabay 
kanca se cocok se abantowa abana. 

21 Saellana jareya manossa gella bi GUSTE 
Allah epatedhung sampe ngeddha, ban 
teppana manossa jareya tedhung, GUSTE 
Allah mondhut sala settonga tolang rosona, 
lampadda pas etotobi ban daging. 

22 Tolang roso jareya laju ebadhi oreng 
babine, pas ebakta ka manossa gella. 

23 Manossa jareya laju ngoca, "Areya oreng 
se padha ban sengko tolang dhari tang 
tolang, ban daging dhari tang daging. Bi 
sengko enyamaana babine, polana oreng reya 
ekala dhari lalake." 

24) areya asal molana oreng lalake adinaagi 
rama ebuna apolong ban binena, ban se 
kadhuwa jareya pas daddi settong. 

25 Oreng lalake ban babine jareya padha 
abangkang, tape padha ta andhi rassa 
todhus. 

l Olar reya keban se paleng salenter 

dhari sakabbinna keban se ebadhi GUSTE 
Allah. Olar jareya atanya ka babine gella, 
"Apa bana ban lalake rowa bi Guste Allah ta 
eparengngagi ngakan buwana sakabbinna 


Kejadian 
ka-bungkaan se badha 


reya?" 

2 Saodda babine jareya, "Buwana sabadhana 
ka-bungkaan e bun-kebbunan reya olle 
ekakan, 

3 kajabana buwana kajuwan se badha e 
nga-tengngaanna bun-kebbunan reya. Bi 
Guste Allah buwana ta eparengngagi kakan 
otaba esedding. Mon larangan jareya eterrak, 
tanto sengko mate." 

4 Olar gella ngoca, "Enja, bana ta kera mate. 
> Guste Allah adhabu kantha jareya sabab 
la ngagali mon bana ban lalake rowa ngakan 
buwa jareya tanto pekkeranna pas tabukka, 
pas padha ban Guste Allah, tao ka parkara se 

becce ban se juba." 

6 Babine jareya nangalee ja kajuwan jareya 
lebur ban buwana mon ekakan tanto nyaman. 
Cana pekkerra, ce nyamanna mon abana pas 
daddi penter. Daddi buwana kajuwan jareya 
pas epetthek, terros ekakan, se lake eberrii 
keya, sarta pas noro ngakan. 

7 Gi buru mare se ngakan buwana kajuwan 
jareya, pekkeranna pas tabukka, se kadhuwa 
jareya laju tao ja abana padha abangkang. 
Daddi laju padha ngala dhaunna ara, 
ebung-sambung epanotobi badanna. 

8E baja asar e are jareya keya oreng lake 
bine gella ngedhing GUSTE Allah alomampa 
e dhalem bun-kebbunan, se kadhuwa jareya 


8 

a e bun-kebbunan 


Kejadian 3.91 15 : 9 
pas ngetek e antarana ju-kajuwan sopaja ta 


eoladi GUSTE Allah. 

3 Tape GUSTE Allah adhabu epakaja, "Badha 
e dhimma bana, manossa?" 

10Se lake nyaot, "Abdidalem mereng 
Junandalem badha e bun-kebbunan 
kadhinto, abdidalem tako, polana abdidalem 
abangkang; daddi abdidalem ngetek." 

ll Dhabuna GUSTE Allah, "Sapa se malae ja 
bana abangkang? Apa bana ngakan buwana 
kajuwan se bi Sengko ta ebagi kakan rowa?" 

12 Lalake jareya nyaot, "Babine paparengnga 
Junandalem kadhinto ngatore abdidalem 
buwana kajuwan kadhissa, daddi sareng 
abdidalem laju eteddha." 

13 GUSTE Allah adhabu ka babine jareya, 
"Arapa bana me kantha jareya?" Saodda 
babine jareya, "Abdidalem etepo olar, 
kantos abdidalem neddha buwana kajuwan 
kadhissa." 

14 GUSTE Allah pas adhabu ka olar jareya, 
"Polana tengkana bana se kantha jareya, 
bi Sengko bana eokoma; dhari sakabbinna 
keban, pera bana se kodu nanggung babaston 
reya: bana kodu agalajar ngangguy tabuna, 
ban saomorra kodu ngakan abu. 

15 Bi Sengko bana epamosowana ban babine 
reya, toronanna bana ban toronanna babine 
reya bakal amosowana; cethagga bana 
bakal eparemmoga bi toronanna babine 

reya, dineng bana bakal ngekkea tombedda 


toronanna." 

16 saellana jareya GUSTE Allah pas adhabu 
ka babine gella, "Mon bana teppana 
ngandhung bi Sengko epatambaa malarat, 
mon rembia epasajana sake. Maske kantha 
jareya bana gi bakal pagguna barai ka lakena, 
ban bana bakal ekobasaana lakena jareya." 

17 Saellana jareya GUSTE Allah pas adhabu 
ka se lake, "Bana ngedhingngagi cacana 
binena, pas ngakan buwa se bi Sengko ta 
ebagi kakan rowa. Lantaran tengkana bana se 
kantha jareya, tana reya bi Sengko ebastowa. 
Saomorra bana kodu alako berra sopaja 
olleya kakan se cokop dhari tana reya. 

18 Dhari tana reya bakal tombuwa onbut se 
adhuri, ban bu-tombuwan alas bakal daddiya 
kakanna bana. 

19 Bana kodu alako berra makalowar pello 
koneng mon terro olleya hasel dhari tana 
reya, sampe bana mate abali ka tana pole, 
sabab bana reya asalla dhari tana, daddi kodu 
abali daddi tana." 

20 Bi manossa gella binena enyamae Hawa, 
sabab babine jareya daddi ebuna sakabbinna 
manossa. 

21 Bi GUSTE Allah Adam ban Hawa ebadhiyagi 
rasogan dhari kolena keban, pas eagemmagi 
ka se kadhuwa jareya. 

22 GUSTE Allah adhabu, "Sateya manossa 
reya la daddi merep bi Sengko ban bana, 

tao ka parkara se becce ban se juba. 


Daddi kodu ejaga sopaja ta sampea ngakan 
buwana bungkana kaodhian, me olle ta odhi 
salanjangnga." 

23 Daddi GUSTE Allah laju ngojuk manossa 
jareya dhari Bun-kebbunan Eden, epakon 
agarap tana se daddi asalla badanna. 

24 Saellana manossa jareya eojuk, e 
temoranna bun-kebbunan jareya, e jalan se 
elebadi mon masoa ka Bun-kebbunan Eden 
jareya, bi GUSTE Allah esabai rub-kerub se 
akalembang, sarta epasange peddhang se 
rabbang se apoter kaangguy ajaga jalan se 
nojju ka bungkana kaodhian rowa. 

4 l Saellana jareya Adam apolong tedhung 

ban Hawa, rajina. Babine jareya pas 
bubut, sarta babar lalake, pas adhabu, 
"Kalaban partolonganna PANGERAN sengko 
andhi ana lalake." Daddi kana jareya enyamae 
Kain. 

2 Saellana jareya Hawa pas babar lalake 
pole, enyamae Habil. Habil daddi oreng 
ngowan dumba, tape Kain daddi oreng tane. 

3 Ta abit saellana jareya Kain ngala sabagiyan 
dhari hasella tanena, egabay kurban ka 
PANGERAN. 

4 Habil ngatorragi kurban keya, iya areya 
budhuna embi dumbana se sareyang, 
budhuna dumba jareya esambelli, bagiyanna 
se paleng bagus ekagabay kurban ka 

PANGERAN. PANGERAN kasokan ka Habil ban 


kurbanna, 

“tape ta kasokan ka Kain ban kurbanna. 
Kain laju ce peggella, mowana nyarotheng. 

6 Daddi PANGERAN adhabu ka Kain, 

"Arapa bana me peggel? Arapa bana me 
theng-nyarotheng? 

7? Mon bana alako becce, tanto bana mesem; 
tape mon bana atengka juba, atena bana 
esemmae dusa. Dusa jareya ngobasaana 
bana, tape bana kodu makala gudhaanna." 

8 Kain pas ngoca ka Habil, "Mara ja entara ka 
teggal." Sanapana ka jadhiya, Habil epokol bi 
Kain, terros epatee. 

? Dhabuna PANGERAN ka Kain, "Kemma 
Habil, alena bana?" Saodda Kain, "Ta oneng. 
Masa abdidalem ajagaa ale?" 

10 PANGERAN adhabu, "Arapa bana me 
ngalakone barang se nakoe jareya? Dharana 
alena bana aera ka Sengko dhari dhalem 
tana, akantha sowara se acerreng menta 
babales. 

11 Daddi sateya bi Sengko bana ebastowa, 
tabuwang jau dhari tana se anganga ngesep 
dharana alena bana se epatee bi tanangnga 
bana jareya. 

12 Mon bana agarap tana, bana ta kera olle 
hasel pa-apa dhari tana jareya; bana bakal 
le-ngalleya san-kassannagi, akantha buronan 
se ta andhi kennengngan e bume." 

13 Kain mator ka PANGERAN, "Okomanna 


Junandalem talebat berra, abdidalem ta kellar 
se nyandhanga. 

14 Abdidalem etondhung dhari tana kadhinto, 
jau dhari ajunanna Junandalem. Abdidalem 
bakal le-ngalleya san-kassannagi, akadi 
buronan se ta gadhuwan kennengngan e 
bume. Daddi manabi abdidalem tapanggi 
sareng paseraa saos, tanto abdidalem laju 
epatee." 

15 PANGERAN adhabu, "Enja, ta kera. Mon 
bana epatee oreng, menangka babales, oreng 
se matee bana jareya ban oreng laenna, 
kabbi sampe kapetto, bakal mateya epatee 
oreng keya." Bi PANGERAN Kain laju eparenge 
tandha menangka parengeddan ka sapaa bai 
se tatemmo bi Kain sopaja ta sampea epatee. 

16 Kain laju ondur dhari ajunanna PANGERAN, 
pas enneng e tana Nod, e temoranna Eden. 

17 Kain ban binena andhi ana lalake se 
enyamae Henokh. Saellana jareya Kain 
laju maddek kottha se enyamae Henokh, 
epapadha ban nyamana anana. 

18 Henokh andhi ana Irad. Irad andhi ana 
Mehuyael, ban Mehuyael andhi ana Metusael, 
ban Metusael andhi ana Lamekh. 

19Lamekh andhi bine dhadhuwa, Ada ban 
Zila. 

20 Ada andhi ana Yabal. Yabal jareya se daddi 
bangatowana bangsa se meyara ebin ban 
abengko e dhalem kemah. 

21 Yabal andhi ale nyamana Yubal; toronanna 


Yubal jareya se daddi tokang soleng ban 
tokang maen calempong. 

22 Zila andhi ana nyamana Tubal-Kain; 
toronanna Tubal-Kain daddi pandhi se 
agabay rang-barang dhari dimbaga ban 
besse. Tubal-Kain andhi ale babine, nyamana 
Naama. 

23Lamekh ngoca ka binena se kadhuwa, 
"Ada ban Zila, mara edhingngagi. Sengko 
matee oreng lalake dha-ngodha, polana 
sengko epokol bi oreng jareya, sampe sengko 
loka. 

24 Mon oreng kapetto epatee oreng 
menangka babalessa matena Kain, bakal 
badhaa oreng pettong polo petto se kodu 
epatee mon sengko epatee oreng." 

25 Adam ban Hawa kaagungan Pottra lalake 
pole. Cana se bine, "Allah apareng ana lalake 
pole ka sengko, gantena Habil se epatee 
Kain." Daddi kana jareya enyamae Set. 

26 Set andhi ana lalake se enyamae Enos. E 
bakto jareya oreng molae nyebbut asmana 
PANGERAN menangka baktena oreng ka 
Salerana. 

5 l Areya dhaftarra toronanna Adam. (E 
bakto Allah nyeptaagi manossa, manossa 
jareya epamerep Salerana. 

2 Se eceptaagi lalake ban babine, laju 
eberkadi sarta eparenge nyama "manossa".) 

3E bakto aomor saratos tello polo taon Adam 
kaagungan pottra lalake se merep salerana, 
nyamana Set. 

4 Saellana jareya Adam gi odhi ballung atos 
taon aggi sarta kaagungan pottra lalake ban 
babine laenna pole. 

> Adam seda e bakto aomor sangang atos 
tello polo taon. 

6E bakto aomor saratos lema taon Set andhi 
ana lalake nyamana Enos. 

7 Saellana jareya Set gi odhi ballung atos 
petto taon aggi sarta andhi ana lalake ban 
babine laenna pole. 

8 Set mate e bakto aomor sangang atos 
dhubellas taon. 

9E bakto aomor sangang polo taon Enos 
andhi ana lalake nyamana Kenan. 

10 Saellana jareya Enos gi odhi ballung atos 
lema bellas taon aggi sarta andhi ana lalake 
ban babine laenna pole. 

11 Enos mate e bakto aomor sangang atos 
lema taon. 

12E bakto aomor pettong polo taon Kenan 
andhi ana lalake nyamana Mahalaleel. 

13 Saellana jareya Kenan gi odhi ballung atos 
pa polo taon aggi sarta andhi ana lalake ban 
babine laenna pole. 

14 Kenan mate e bakto aomor sangang atos 
sapolo taon. 

15E bakto aomor sabidak lema taon 
Mahalaleel andhi ana lalake nyamana Yared. 

16 saellana jareya Mahalaleel gi odhi ballung 


atos tello polo taon aggi, sarta andhi ana, 
lalake ban babine laenna pole. 

17 Mahalaleel mate e bakto aomor ballung 
atos sangang polo lema taon. 

18E bakto aomor saratos sabidak dhuwa 
taon Yared andhi ana lalake nyamana Henokh. 

19 Saellana jareya Yared gi odhi ballung atos 
taon aggi, sarta andhi ana lalake ban babine 
laenna pole. 

20 Yared mate e bakto aomor sangang atos 
sabidak dhuwa taon. 

21E bakto aomor sabidak lema taon Henokh 
andhi ana lalake nyamana Metusalah. 

22 Saellana jareya Henokh gi odhi esto ka 
Allah tello ratos taon aggi, sarta andhi ana 
lalake ban babine laenna pole. 

23 Daddi Henokh odhi sampe aomor tello 
ratos sabidak lema taon. 

24 Sarrena salanjangnga odhi esto ka Allah, 
Henokh laju elang epondhut bi Allah. 

25E bakto aomor saratos ballung polo petto 
taon Metusalah andhi ana lalake nyamana 
Lamekh. 

26 Saellana jareya Metusalah gi odhi pettong 
atos ballung polo dhuwa taon aggi, sarta 
andhi ana babine ban lalake laenna pole. 

27 Metusalah mate e bakto aomor sangang 
atos sabidak sanga taon. 

28E bakto aomor saratos ballung polo dhuwa 
taon Lamekh andhi ana lalake. 

23 Cana Lamekh, "Kana reya bakal daddiya 


panglepor ate ka sengko sabala e bakto 
alako berra agarap tana se la ebasto bi 
PANGERAN." Daddi kana jareya bi Lamekh 
enyamae Ennoh. 

30 Saellana jareya Lamekh gi odhi lema ratos 
sangang polo lema taon aggi, sarta andhi ana 
lalake ban babine laenna pole. 

3l Lamekh mate e bakto aomor pettong atos 
pettong polo petto taon. 

32 Saellana aomor lema ratos taon Ennoh 
andhi ana lalake katello, iya areya Sem, Ham 
ban Yafet. 

' Saellana manossa reya atamba bannya 
e bume, sarta alahirragi ana babine 
sabannyana, 

2lok-mahlok Illahi nangalee ja babinean 
jareya din-raddin. Daddi pas padha mele 
bang-sebang, se ekaleburi, laju ekabine. 

3 PANGERAN adhabu, "Bi Sengko manossa 
reya ta epaodhia salanjangnga, sabab 
manossa reya mahlok se ta langgeng. Molae 
dhari sateya omorra manossa reya bi Sengko 
ta epalebbiya dhari saratos dhu polo taon." 

4E jaman jareya, bariya keya e jaman 
saellana jareya, e bume reya badha 
reng-oreng se badanna talebat raja ban 
talebat kowat, jareya toronanna babineanna 
manossa ollena ban lok-mahlok Illahi gella. 
Reng-oreng jareya kaetong oreng se kowat 
tor bangalan, pahlawan se kasohor. 


peN 6.51 14 18 
>E naleka PANGERAN ngoladi ja manossa e 


bume reya sajan atamba kajahadanna, ban 
pekkeranna ros-terrosan juba, 

6Salerana laju arassa kasta se abadhi 
manossa sarta nyaba manossa jareya e 
bume. Panggaliyanna ce kocebana. 

7 Sampe adhabu kantha reya, "Sengko ce 
kastana nyeptaagi manossa ban no-mano 
sarta ban-keban laenna reya. Daddi sateya bi 
Sengko epatompessa kabbi." 

8 Tape Ennoh ekaneserre bi PANGERAN. 

3 Areya caretana Ennoh. Ennoh reya 
kaagungan pottra katello, nyamana Sem, 
Ham ban Yafet. Ennoh ta tao agabay sala, 
ban e jaman jareya pera Ennoh malolo se 
Foppa tengka gulina. Orengnga alem. 

10 (6:9) 

ll Tape reng-oreng laenna monggu ka 
pangoladanna Allah padha juba tengkana, 
ban e man-dhimman padha jem-kejjem. 

12 Allah ngoladi ka dunnya reya, ban ngagali 
ja dunnya reya rosak, sabab manossana 
padha juba kabbi odhina. 

13 Allah adhabu ka Ennoh, "Sengko la 
motossagi mamosnaa manossa reya kabbi. 
Bi Sengko epatompessa epatadhaa karena, 
sabab bume reya possa bi kakejjemmanna 
manossa jareya. 

14 Kassa bana agabay parao dhari kaju se 
bagus, pobuwi keng-pangkeng; bagiyan lowar 
ban bagiyan dhalemma kolee ban pakal. 


| Kejadian 6.151 7.1 
15 Lanjangnga kagabay saratos tello polo 


tello meter, lebarra dhu lekor meter, ban 
tenggina tello bellas meter. 

16 Parao jareya pasange ata; e antarana ata 
ban bagiyan erengnga parao jareya ellae pa 
polo empa sentimeter. Parao jareya pasoson 
tello, e bagiyan erengnga pasange labang 
settong. 

17 Sengko madhatengnga banjir ka bume 
reya sopaja mahlok se odhi padhaa mate 
kabbi. Sabarang se badha e bume reya bakal 
mateya kabbi. 

18 Tape Sengko mabadhaa parjanjiyan ban 
bana. Bana ban binena, ban na-anana sarta 
binena na-anana, maso kabbi ka dhalem 
parao jareya. 

19 Bana kodu ngeba keya samacemma keban 
ban samacemma mano sajudhu ebang, 
pamaso ka parao jareya, me olle gi badha se 
odhi. 

20 (6:19) 

21) a kaloppae ngeba sango, apaa bai se 
ekakana bana ban sakabbinna se noro bana e 
parao jareya." 

22 Ennoh alampaagi sabarang se epakonnagi 
bi Allah jareya. 

1 PANGERAN adhabu ka Ennoh, "Sengko 
7 tao ja pera bana manossa se ajalannagi 
Tang parenta. Daddi kassa bana ban saessena 
bengkona maso ka parao rowa. 

2Giba keya samacemma mano ban 


samacemma keban se halal pettong judhu 
ebang, dineng keban se haram sajudhu ebang 
bai. Parlona sopaja samacemma keban ban 
mano ta sampea mate kabbi, me olle badha 
se pas adhu-budhu e bume. 

3(7:2) 

4 Pettong are aggi Sengko matorona ojan se 
ta kera badha terrangnga pa polo are pa polo 
malem abidda, sopaja lok-mahlok se odhi se 
eceptaagi Sengko padhaa tompes kabbi." 

> Ennoh alampaagi sakabbinna papakonna 
PANGERAN jareya. 

SE bakto banjir jareya dhateng, yuswana 
Ennoh nem atos taon. 

7 Ennoh ban rajina, ban tra-pottrana sarta 
binena tra-pottrana, laju padha maso ka 
dhalem paraona sopaja salamedda dhari 
banjir jareya. 

8 Samacemma mano ban keban, se halal ban 
se haram, dhu-sajudhu ebang 

? maso ka parao jareya abareng Ennoh, 
akantha se edhabuwagi Allah ka Ennoh. 

10 Saellana olle pettong are dhari jareya, 
bume topo ban banjir. 

11E naleka yuswana Ennoh la nem atos 
taon, e tanggal petto bellas bulan dhuwa, 
somberra aeng se badha e dhalem bume reya 
leddu kabbi, jalanna aeng e langnge padha 
beddhul. 

12 Ojan toron, abidda pa polo are pa polo 


malem. 

13E are jareya keya, Ennoh ban rajina maso 
ka paraona, abareng ban pottrana se katello, 
iya areya Sem, Ham ban Yafet sarta binena 
pottrana se katello jareya. 

14 Samacemma mano ban keban, se epeyara 
oreng ban se odhi e alas, se raja otaba se 
kene, epamaso ka parao jareya. 

15 Lok-mahlok se odhi jareya maso dhu- 
sajudhu ka dhalem paraona, abareng ban 
Ennoh, 

16 menorot se epakonnagi Allah ka Ennoh. 
Saellana kabbi padha maso, labangnga parao 
jareya laju ekanceng bi PANGERAN. 

17 Banjirra terros ta nyorot sampe pa polo 
are; aengnga ongga sampe parao jareya 
ngambang. 

18 Aengnga sajan tenggi, ban parao jareya 
ajalan egiba aeng. 

19 Aengnga sajan tenggi sampe nong-gunong 
se paleng tenggi nyellem ta etangalee. 

20 Aeng jareya gi terros atamba tenggi 
sampe pettong meter e attasanna koncona 
nong-gunong. 

21 Mahlok se odhi e bume padha mate kabbi, 
epatompes bi Allah: manossa, keban ban 
no-mano tadha karena. Se gi odhi coma 
Ennoh ban reng-oreng sarta ban-keban se 
badha e parao jareya. 

22 (7:21) 

23(7:21) 

24 Aeng jareya paggun ta endha nyorot 
sampe saratos saeket are abidda. 

8 l Allah emot ka Ennoh ban sakabbinna 

keban se badha e paraona, laju 
madhateng angen; daddi aeng pas molae 
nyorot. 

2? Somberra aeng e dhalem bume ban jalanna 
aeng e langnge etotop kabbi, daddi ojanna se 
derres laju terrang; 

3 banjir jareya nyorot saellana olle saratos 
saeket are. 

4E tanggal petto bellas bulan petto parao 
jareya kandhas e sala settongnga koncona 
pagunongan Ararat. 

> Aeng sajan nyorot terros, ban e tanggal 
settong bulan sapolo, koncona nong-gunong 
molae katon. 

6 Saellana olle pa polo are abidda, Ennoh 
mokka candhelana parao jareya settong, 

"laju ngocol mano dhangdhang settong. 
Dhangdhang jareya ta abali pole, terros 
ngabber adel-peddel sampe aengnga banjir 
jareya asat. 

8 Sabatara jareya Ennoh ngocol dara, terro 
ngagaliya apa banjirra la asat. 

3 Tape sarrena tana gi katotoban aeng, dara 
jareya ta nemmo panenggaan, laju abali ka 
paraona; Ennoh makalowar astana dhari 
candhelana paraona, darana pas nongko ka 
astana jareya, laju epamaso ka paraona. 

10 Ennoh anante pettong are aggi, pas ngocol 


pole dara gella. 

11E baja sar-asar dara jareya abali, ngeba 
dhaunna jaitun se cengngar e coccona. Daddi 
Ennoh ngagali ja banjirra la nyorot. 

12 Ennoh anante pettong are aggi, darana 
pas eocol pole; dara jareya tadha abali. 

13E naleka yuswana Ennoh nem atos settong 
taon, e tanggal settong bulan settong, aeng 
la asat onggu. Ennoh mokka atana paraona, 
ngoladi san-kassannagi, laju ngagali ja tana 
la molae kerreng. 

14E tanggal petto lekor bulan dhuwa bume 
reya la ce kerrengnga. 

15 Allah adhabu ka Ennoh, 

16 "Mara sateya bana ban binena, na-anana 
bana ban binena na-anana jareya kalowar 
dhari paraona. 

17 Pakalowar no-mano ban kebanna kabbi, 
me olle padha adhu-budhu mossae bume." 

18 Daddi Ennoh laju kalowar dhari paraona, 
abareng ban rajina, tra-pottrana ban binena 
tra-pottrana jareya. 

19 Bariya keya keban ban no-mano padha 
kalowar dhari parao jareya abareng ban 
bangsana bang-sebang. 

20 Ennoh laju abadhi mezba kaangguy 
kennengnganna kabakteyan ka PANGERAN. 
Saellana jareya laju mondhut no-mano sarta 
ban-keban laenna se halal, eatorragi ka 

PANGERAN menangka kurban obbaran e 


attassa mezba jareya. 

21 Bauna tor-ator jareya masenneng 
panggaliyanna PANGERAN. PANGERAN 
adhabu e dhalem panggaliyanna, "Sengko 
ta abastowa bume reya pole pera polana 
kasalaanna manossa, maske Sengko tao 
ja molae gi kene manossa reya la juba 
pekkeranna. Sengko ta mateyana sakabbinna 
mahlok se odhi e bume reya pole akantha se 
gi buru reya. 

22 Saabidda bume reya gi badha, bakal 
terrosa badha mosemma oreng namen ban 
mosem anye, mosem cellep ban mosem 
panas, mosem nemor ban mosem nembara, 
seyang ban malem." 

9 l Saellana jareya Allah laju aberkadi Ennoh 

ban tra-pottrana, sarta pas adhabu, "Mara 
ana-rana pabannya, sopaja na potona bana 
mossae bume reya. 

2 Keban, no-mano e bang-abang ban juko 
e dhalem aeng bakal takoa kabbi ka bana. 
Jareya kabbi bi Sengko epassraagiya ka 
dhalem kakobasaanna bana. 

3 Ban-keban jareya kabbi, sarta bu- 
tombuwan se biru, bi Sengko ebagiya ka 
bana, gabay kakanna. 

4 Coma daging se gi badha dharana ta olle 
kakan, sabab e dhalem dhara jareya gi badha 
nyabana mahlok se odhi. 

> Mon badha oreng matee oreng laen, oreng 


se matee jareya bi Sengko eokoma. Keban 
se matee manossa bi Sengko eokoma mate 
keya. 

6 Sengko agabay manossa epamerep ban 
Sengko dibi; daddi pa-sapaa matee oreng, 
oreng jareya bakal epateyana oreng keya. 

7 Mara bana ana-rana pabannya, sopaja na 
potona bana mossaana bume reya." 

8 Allah adhabu ka Ennoh ban ka tra-pottrana, 

3"Sateya Sengko mabadhaa parjanjiyan ban 
bana sarta ban na potona bana, 

10 bariya keya ban sakabbinna mahlok se 
odhi se abareng bana, iya areya sakabbinna 
mano, ebin ban keban se kalowar abareng 
ban bana dhari parao reya. 

l1 Tang parjanjiyan ban bana kantha reya: 
Sengko ajanji ja molae dhari sateya reya 
mahlok se odhi e bume reya bi Sengko ta 
epatompessa bi banjir akantha se sateya reya 
pole, ta bakal badhaa pole banjir se marosaga 
saantero bume." 

12 Allah pas adhabu pole, "Menangka 
tandhana Tang parjanjiyan se langgeng ban 
bana, ban sakabbinna mahlok se odhi, 

13 Sengko nyabaa Tang gandhiba e langnge, 
menangka tandhana Tang parjanjiyan ban 
dunnya. 

14 Mon Sengko madhateng ondhem se 
notobi langnge, sarta pas badha andhang se 
etangalee e langnge jareya, 

15 Sengko bakal engaa ka Tang janji ka 


bana ban ka sakabbinna mahlok se odhi ja 
Sengko ta madhatengnga banjir se matompes 
sakabbinna mahlok se odhi e bume reya pole. 

16 Mon badha andhang e ondhem, Sengko 
tanto nangalee andhang jareya, ban Sengko 
bakal ngengaana parjanjiyan se langgeng e 
antarana Sengko ban sakabbinna mahlok se 
odhi e bume reya. 

17 Jareya tandhana Tang parjanjiyan bi 
sakabbinna mahlok se odhi e bume reya." 

18Tra-pottrana Ennoh se kalowar dhari parao 
rowa iya areya Sem, Ham ban Yafet. (Ham 
reya eppana Kanaan.) 

19 Pottrana Ennoh se katello jareya se 
noronnagi manossa se mencar daddi sabume 
reya. 

20 Ennoh daddi oreng tane, kaetong oreng se 
atane anggur dha-adha kadibi. 

21E settong are, samarena adhaar aengnga 
anggur, Ennoh mabu, pas asaren abangkang 
e kemahna. 

22E bakto Ham, eppana Kanaan nangalee 
eppana, pas ecaretaagi ka tan-taretanna se 
badha e lowar. 

23 Sem ban Yafet ngala juba se ebarbar e 
budhiyanna balikadda, eteggu ekadhuwai 
dhari bauna bang-sebang, laju ajalan nyorot 
maso ka kemah se ekennengnge eppana. 
Jubana laju esapoagi ka eppana; se masang 

ta addhep ka eppana sopaja ta nangaleya ka 


eppana se abangkang. 

24 Saellana Ennoh emot dhari mabuna, 
sarta meyarsa tengkana pottra bungsona ka 
salerana, 

25 laju adhabu, "Mandar ta salamedda 
bana, Kanaan! Bana bakal daddiya dunorra 
tan-taretanna. 

26 Poji PANGERAN, Allahna Sem! Kanaan 
bakal daddiya dunorra Sem. 

27 Moga-moga Allah nambaana berkadda 
ka Yafet kalaban malebar kennengnganna. 
Moga-moga toronanna apolonga ban 
toronanna Sem. Tape Kanaan bakal daddiya 
dunorra Yafet." 

28 Saellana banjir jareya Ennoh gi odhi tello 
ratos saeket taon agoi. 

293 Ennoh seda e bakto yuswana sangang 
atos saeket taon. 

10 l Areya toronanna Sem, Yafet ban 

Ham, tra-pottrana Ennoh. Samarena 
banjir, se katello jareya andhi ana lalake. 

2 Na-anana Yafet iya areya Gomer, Magog, 
Madai, Yawan, Tubal, Mesekh ban Tiras. 

3 Toronanna Gomer iya areya oreng Askenas, 
Rifat ban Togarma. 

4Toronanna Yawan iya areya oreng Elisa, 
Spanyol, Siprus ban Rodes. 

>Jareya bangatowana sa-bangsa se badha 
e salanjangnga paseser ban e lo-polo. Jareya 
kabbi toronanna Yafet, saneyap bangsa ban 

suku neng e nagarana bang-sebang, sarta 


andhi basa bi-dibi. 

6 Na-anana Ham iya areya Kus, Messer, 
Libiya ban Kanaan. 

7 Toronanna Kus iya areya Seba, Hawila, 
Sabta, Raema ban Sabtekha. Toronanna 
Raema iya areya oreng Syeba ban Dedan. 

8 Kus andhi ana lalake nyamana Nimrod, 
se daddi oreng se dha-adha kadibi neggu 
kakobasaan e dunnya, se matellok sa-bangsa. 

? Kalaban partolonganna PANGERAN Nimrod 
daddi panganjur raja. Daddi oreng seggut 
ngoca, "Moga-moga bi PANGERAN bana 
epadaddiya panganjur raja akantha Nimrod." 

10 Dha-adhana se tamaso karajaanna iya 
areya Babil, Erekh ban Akad, se padha 
tamaso Babilonia. 

ll Dhari jadhiya Nimrod entar ka Asyur, pas 
maddek kottha Niniwe, Rehobot-Ir, Kalah, 

12 ban Resen se badha e antarana Niniwe 
ban Kalah. Jareya padha kottha raja kabbi. 

13Toronanna Messer iya areya oreng Lidiya, 
Anamim, Lehabim, Naftuhim, 

14 Patrusim, Kasluhim ban Kaftorim. Bangsa 
Kasluhim jareya bangatowana bangsa Filistin. 

15 Na-anana Kanaan iya areya Sidon se 
sareyang, ban Het. 

16 Kanaan jareya tamaso keya bangatowana 
bangsa Yebusi, Amori, Girgasi, 

17 oreng Hewi, Arki, Sini, 

18 oreng Arwadi, Semari ban Hamati. 


Ku-suku Kanaan jareya pas mencar ka 
man-dhimman. 

19 Dhaerana oreng Kanaan jareya atamba 
lebar dhari Sidon ka lao, ka Gerar sampe ka 
seddina Gaza, ka temor ka Sodom, Gomora, 
Adma ban Zeboim sampe ka seddina Lasa. 

20] areya kabbi toronanna Ham. Saneyap 
bangsa ban suku padha neng e nagarana 
bang-sebang, sarta padha andhi basa bi-dibi. 

21 Sem, kakana Yafet, jareya bangatowana 
bangsa Ibrani. 

22 Na-anana Sem iya areya Elam, Asyur, 
Arpakhsad, Lud ban Aram. 

23 Toronanna Aram iya areya oreng Us, Hul, 
Geter ban Mas. 

24 Arpakhsad andhi ana Selah, ban Selah 
andhi ana Eber. 

25 Eber andhi ana lalake kadhuwa; se 
sareyang nyamana Peleg, polana e jamanna 
sa-bangsa aca-pecca; se bungso nyamana 
Yoktan. 

26 Toronanna Yoktan reya oreng Almodad, 
Selef, Hazar-Mawet ban Yerah, 

27 Hadoram, Uzal, Dikla, 

28 Obal, Abimail, Syeba, 

29 Ofir, Hawila ban Yobab. Jareya kabbi 
toronanna Yoktan. 

30 Dhaera kennengnganna reng-oreng jareya 
malanjang dhari Mesa sampe ka Sefar, iya 
areya tana pagunongan e bagiyan temor. 

3l1Jareya kabbi toronanna Sem. Saneyap 


bangsa ban suku padha neng e nagarana 
bang-sebang, sarta padha andhi basa bi-dibi. 

22Jareya kabbi toronanna Ennoh, menorot 
garissa toronanna bang-sebang. Reng-oreng 
jareya se noronnagi sa-bangsa e dunnya reya 
saellana banjir raja rowa. 

1 1 ' Dha-adhana manossa e dunnya reya 

pera andhi settong basa sarta padha 
ocana. 

2E bakto reng-oreng jareya alalana ka 
temor, laju napa ka settong tana e Babilonia, 
tana jareya laju ekennengnge. 

3E settong are reng-oreng jareya ngoca 
kantha reya, "Mara ja agabaya bata, pas 
obbar pagali." Reng-oreng jareya pas agabay 
bata, ekagabaya bengko, sarta agabay etter 
se egabay panyekkana to-bato jareya. 

4 Cana reng-oreng jareya pole, "Sateya 
mara ja maddegga kottha, pobuwi manara se 
tenggina napa ka langnge, sopaja sengko ban 
bana bisaa kasohor ban ta sa-tapesa pole e 
bume reya." 

> PANGERAN toron ngoladi kottha ban 
manara gabayanna manossa jareya, 

6 pas adhabu, "Reng-oreng reya asalla dhari 
settong bangsa se pera ngangguy settong 
basa; areya coma parmolaanna sabarang se 
bakal elakonana reng-oreng jareya. Ta saapa 
pole abidda reng-oreng jareya bakal bisaa 
ngalakone apaa bai se ekaterrowe. 

7 Daddi mara ja torona, basana reng-oreng 


jareya pasalbut sampe oreng se settong ta 
ngarte ka cacana oreng settonga." 

8 Daddi bi PANGERAN reng-oreng jareya 
epasalebbudan ka saantero bume. Se maddek 
kottha ta epaterros. 

*Jareya sababba arapa kottha jareya me 
sampe sateya enyamae Babil, sabab e jadhiya 
PANGERAN masalbut basana manossa, ban 
dhari jadhiya sa-bangsa padha asalebbudan 
ka sabingkerra bume. 

10 Areya toronanna Sem. Dhu taon saellana 
banjir raja rowa, e bakto aomor saratos taon, 
Sem andhi ana lalake nyamana Arpakhsad. 

ll Saellana jareya Sem gi odhi lema ratos 
taon aggi sarta gi andhi ana lalake ban babine 
en-laenna pole. 

12E bakto aomor tello polo lema taon 
Arpakhsad andhi ana lalake nyamana Selah. 

13 Saellana jareya Arpakhsad gi odhi pa ratos 
tello taon aggi, sarta gi andhi ana lalake ban 
babine en-laenna pole. 

14E bakto aomor tello polo taon Selah andhi 
ana lalake nyamana Eber. 

15 Saellana jareya Selah gi odhi pa ratos 
tello taon aggi, sarta gi andhi ana lalake ban 
babine en-laenna pole. 

16E bakto aomor tello polo empa taon Eber 
andhi ana lalake nyamana Peleg. 

17 Saellana jareya Eber gi odhi pa ratos tello 


polo taon aggi, sarta gi andhi ana lalake ban 
babine en-laenna pole. 

18E bakto aomor tello polo taon, Peleg andhi 
ana lalake, nyamana Rehu. 

19 Saellana jareya Peleg gi odhi dhu ratos 
sangang taon aggi, sarta gi andhi ana lalake 
ban babine en-laenna pole. 

20E bakto aomor tello polo dhuwa taon Rehu 
andhi ana lalake nyamana Serug. 

21 Saellana jareya Rehu gi odhi dhu ratos 
petto taon aggi, sarta gi andhi ana lalake ban 
babine en-laenna pole. 

22E bakto aomor tello polo taon Serug andhi 
ana lalake nyamana Nahor. 

23 Saellana jareya Serug gi odhi dhu ratos 
taon aggi, sarta gi andhi ana lalake ban 
babine en-laenna pole. 

24E bakto aomor sangang lekor taon Nahor 
andhi ana lalake nyamana Terah. 

25 Saellana jareya Nahor gi odhi saratos 
sangang bellas taon aggi, sarta gi andhi ana 
lalake ban babine en-laenna pole. 

26E bakto aomor pettong polo taon Terah 
andhi ana lalake katello, iya areya Abram, 
Nahor ban Haran. 

27 Areya toronanna Terah, iya areya eppana 
Abram, Nahor ban Haran. Haran andhi ana 
lalake, nyamana Lud. 

28 Haran mate e tana kalahiranna, iya areya 


e Ur e Babilonia, e bakto jareya eppana gi 
odhi. 

23 Abram araji Sarai, ban Nahor araji Milka 
anana Haran. Haran gi andhi ana lalake laen, 
nyamana Yiska. 

30 Sarai jareya jubeng, ta bisa kaagungan 
pottra. 

3! Terah ngalle dhari Ur e Babilonia abareng 
ban Abram pottrana, Lud bajana, sarta Sarai 
mantona, iya areya rajina Abram. Maksodda 
ngalleya ka Kanaan. Tape sanapana ka Haran 
pas ambu sarta laju ako-bengko e jadhiya. 

32 Terah seda e jadhiya e bakto yuswana dhu 
ratos lema taon. 

1 2 ! PANGERAN adhabu ka Abram, 
"Dinaagi nagarana bana jareya, 
bariya keya la-balana ban bengkona eppana, 
pas mangkat ka nagara laen se bi Sengko 

eduduwagiya ka bana. 

2 Bi Sengko bana eberriana na poto 
sabannyana, ban na potona bana bakal 
daddiya bangsa raja. Bi Sengko bana 
eberkadana, ban nyamana epakalontaa, ban 
bana bakal madhatengnga berkat ka oreng 
laenna. 

3 Sengko aberkadana reng-oreng se aberkadi 
bana, ban abastowa reng-oreng se abasto 
bana. Ban polana bana, Sengko aberkadana 
sakabbinna bangsa e bume reya." 

4Daddi Abram laju mangkat dhari Haran 


menorot se edhabuwagi PANGERAN. Lud noro 
keya. E bakto jareya yuswana Abram pettong 
polo lema taon. 

> Abram abakta rajina se anyama Sarai, 
ponakanna se anyama Lud, bariya keya 
sakabbinna dhi-andhina ban nor-dunorra se 
ollena makompol e Haran. Abram sabalana 
laju mangkat ka tana Kanaan. Sanapana ka 
Kanaan 

6 Abram meyos san-kassannagi e nagara 
jareya, sampe napa ka settong kajuwan se 
karamat e Moreh, iya areya kennengnganna 
oreng ajalannagi kabakteyan e Sikhem. (E 
bakto jareya nagara jareya gi ekennengnge 
oreng Kanaan.) 

T PANGERAN ngaton ka Abram pas adhabu, 
"Nagara reya bi Sengko ebagiya ka bana 
sanapotona." Abram pas abadhi mezba e 
jadhiya, eatorragi ka PANGERAN se ngaton ka 
salerana jareya. 

8 Saellana jareya Abram meyos terros ka 
lao, ka bagiyan se bannya gunongnga e 
temoranna kottha Betel. E jadhiya Abram 
laju maddek kemah e bagiyan se badha e 
temorra Betel ban e barana kottha Ai. Laen 
dhari jareya Abram abadhi keya mezba sarta 
pas abakte ka PANGERAN. 

? Saellana jareya Abram laju nerrossagi 
parjalananna dhari settong kennengngan ka 

kennengngan laenna ka tana Negeb e bagiyan 


laona Kanaan. 

10E bakto e Kanaan badha laep raja, Abram 
laju meyos dha lao sampe napa ka Messer, 
maksodda ngongseya sampe laep jareya 
mare. 

11E bakto napa ka batessa Messer, Abram 
adhabu ka Sarai, rajina, "Bana reya raddin, 
le. 

12 Mon oreng Messer nangalee bana, 
tanto padha nyangka ja bana tang bine, 
sengko tanto pas epatee, tape bana ta 
epama-baramma. 

13 Daddi bana ngako tang ale bai, sopaja 
polana ngabas bana sengko ta epatee ban 
etarema kalaban bagus." 

14 Bendher onggu, saellana maso ka Messer, 
reng-oreng Messer nangalee ja Sarai reya ce 
raddinna. 

15 Ba-ponggaba karaton se nangalee Sarai 
jareya mator ka ratona ja rajina Abram jareya 
ce raddinna; daddi Sarai pas egiba ngadhep 
ka karaton. 

16 Rato Messer narema Abram kalaban 
bagus polana terro ka babine jareya. Abram 
eparenge dumba ban embi, sape ban hemar, 
onta ban nor-dunor lalakean ban babinean. 

17 Tape polana Sarai ekabine rato, PANGERAN 
madhateng panyaket se nakoe, se ekenneng 
panyaket jareya iya areya rato ban reng-oreng 
se badha e karaton. 

18 Abram edikane bi rato. Dhabuna rato ka 


Abram, "Bana reya baramma? Me ta abala ja 
babine reya binena bana? 

19 Arapa bi bana me eako taretanna sampe 
ekabine bi sengko? Sateya, reya giba binena, 
pas ondur dhari dhinna." 

20 Rato makon ba-ponggabana ngaterragi 
Abram kalowar dhari nagarana, abareng ban 
rajina sarta abakta sakabbinna dhi-andhina. 
13 l Abram ngalle dhari Messer meyos 

ka dhaja ka Tana Negeb e bagiyan 
laona Kanaan asareng ban rajina sarta abakta 
dhi-andhina, Lud noro ngalle keya. 

2 Abram ce sogina; bannya dumba ban 
embina, sape, emmas ban salaka. 

3 Abram alomampa dhari kennengngan se 
settong ka kennengngan laenna, dhari Tana 
Negeb sampe ka Betel; pas ambu e antarana 
Betel ban Ai, se sabellunna jareya bi salerana 
tao ekennengnge maddek kemahna, 

4ban ebadhiyagi mezba. E jadhiya Abram 
abakte ka PANGERAN. 

> Lud se abareng ban Abram jareya andhi 
dumba, sape ban kemah keya. 

6 Tape tana jareya ta cokop mon ekadhuwai, 
sabab ebinna se kadhuwa jareya talebat 
bannyana. 

/ Daddi oreng se ngowan ebinna Abram 
seggut atokar ban oreng se ngowan 
ebinna Lud. (E bakto jareya tana jareya gi 

ekennengnge bangsa Kanaan ban bangsa 


Feris.) 

8 Daddi Abram adhabu ka Lud, "Sengko ban 
bana reya sabalaan, daddi ta becce mon 
reng-oreng se alako ka sengko atokaran ban 
reng-oreng se alako ka bana. 

? Daddi lebbi becce mara bana ban sengko 
apesa bai. Mara bana se mele. Mon bana 
ngennengngana bagiyan kacer, sengko 
ennengnga e bagiyan kangan, mon bana 
ngennengngana bagiyan kangan, sengko 
ennengnga e kacer." 

l0Lud ngabas ka sakalenglengnga laju 
nangalee ja Cora Yordan, sampe ka kottha 
Zowar bannya aengnga kabbi, padha ban 
Bun-kebbunanna PANGERAN, padha ban 
tana Messer. (Kantha jareya kabadhaanna 
sabellunna PANGERAN mamosna Sodom ban 
Gomora.) 

11 Daddi Lud mele sakabbinna Cora Yordan, 
pas ngalle ka temor. Se kadhuwa jareya laju 
apesa. 

12 Abram paggun alenggi e Kanaan, dineng 
Lud paggun neng e antarana tha-kottha e 
Cora Yordan jareya, akemah e seddianna 
Sodom. 

13 Dineng kottha Sodom reya ekennengnge 
reng-oreng se talebat jahadda ban bannya 
dusana ka PANGERAN. 

14 Saellana Lud ngalle apesa ban Abram, 
PANGERAN adhabu ka Abram, "Kodda 

bana ngabas ka sakalenglengnga, dhari 


kennengnganna bana se manjeng jareya. 

15 Nagara se etangalee bana jareya bi 
Sengko ebagiya kabbi ka bana ban ka na 
potona bana sopaja daddiya andhina bana 
ban na potona saterrossa. 

16 Bi Sengko bana eberriana na poto se 
talebat bannyana, sampe ta ekenneng 
bitong. Akantha bannyana abu e bume se 
ta ekenneng bitong oreng, kantha jareya 
bannyana na potona bana. 

17 Sateya kassa entare bagiyanna nagara 
reya kabbi, sabab tana jareya bi Sengko 
ebagiya ka bana." 

18 Daddi Abram laju ngalle parkemahanna, 
pas neptep e seddianna ka-bungkaan se 
karamat kennengnganna kabakteyan e 
Mamre e seddina Hebron; e jadhiya Abram 
abadhi mezba se eatorragi ka PANGERAN. 
14 l Badha rato kaempa, iya areya Rato 

Amrafel dhari Babilonia, Rato Ariyokh 
dhari Elasar, Rato Kedorlaomer dhari Elam, 
ban Rato Tideyal dhari Goyim. 

2 To-rato jareya aperrang ban rato laenna 
se kalema bannyana, iya areya: Rato Bera 
dhari Sodom, Rato Birsya dhari Gomora, Rato 
Syinab dhari Adma, Rato Syemeber dhari 
Zeboim, ban rato nagara Bela se esebbut 
keya nagara Zowar. 

3 Rato se kalema jareya areng-bareng 


makompol tantarana e Cora Sidim, se sateya 
enyamae Tase Mate. 

4 Ra-nagara jareya ekobasae Rato 
Kedorlaomer dhubellas taon abidda, tape e 
taon se kapeng tello bellas padha aberonta 
kabbi. 

>E taon se kapeng pa bellas, Kedorlaomer 
ban tu-sakutuna dhateng ngeba tantarana, 
bangsa Refaim epakala e Asyterot-Karnaim, 
bangsa Zuzim e Ham, bangsa Emin e 
Syawe-Kiryataim, 

6 ban bangsa Hori e pagunongan Edom. 
Sa-bangsa jareya eserser terros sampe napa 
gan Elparan e penggirra sagara beddhi. 

7 Saellana jareya reng-oreng se nyerser gella 
padha abali ka En-Mispat se sateya enyamae 
Kades, ban makala sakabbinna dhaerana 
bangsa Amalek, bariya keya bangsa Amori se 
neng e Hazezon-Tamar. 

8 Saellana jareya rato Sodom, rato Gomora, 
rato Adma, rato Zeboim, ban rato Bela se 
esebbut keya Zowar ngator tantarana e Cora 
Sidim, 

laju aperrang ban Rato Kedorlaomer dhari 
Elam, Rato Tideyal dhari Goyim, Rato Amrafel 
dhari Babilonia, ban Rato Ariyokh dhari 
Elasar; daddi rato kalema ngadhebbi rato 
kaempa. 

10 Cora jareya bannya somorra aspalla. E 
bakto rato dhari Sodom ban Gomora aehteyar 

buruwa dhari paperrangan jareya, pas labu ka 


mor-somor jareya. Laenna se gi odhi ahasel 
buru ka nong-gunong. 

ll Sabarang se badha e Sodom ban Gomora, 
tamaso kakanan, egiba kabbi bi moso dhari 
nagara se pa-empa gella. Saellana jareya 
moso padha ondur. 

12 Sarrena Lud, ponakanna Abram rowa 
bengkona neng e Sodom, daddi Lud ban 
dhi-andhina kabbi egiba moso keya. 

13Tape badha oreng lalake kasorang se 
ngenneng buru. Oreng jareya notorragi 
kadaddiyan gella ka Abram, oreng Ibrani 
se kalenggiyanna e seddina ka-bungkaan 
se karamat kennengnganna kabakteyanna 
Mamre, oreng Amori rowa. Mamre ban 
tan-taretanna, iya areya Eskol ban Aner, 
akanca ban Abram. 

14E bakto Abram meyarsa ja ponakanna 
etangkep moso, laju makompol reng-oreng 
e parkemahanna se padha penter aperrang, 
bannyana tello ratos ballu bellas oreng. Rato 
se kaempa gella laju eserser sampe gan 
kottha Dan. 

15E jadhiya reng-orengnga bi Abram 
egi-bagi epadaddi pan-barampan bagiyan. E 
baja malem mosona eserrang ban epakala. 
Mosona jareya eserser sampe ka Hoba e 
dhajaanna Damsyik. 

16 Kabbi rang-barang rampasan ahasel 
erebbu pole dhari mosona, bariya keya Lud 

ban sakabbinna dhi-andhina, sarta babinean 


ban reng-oreng tawanan laenna. 

17 Saellana mennang aperrang bi Rato 
Kedorlaomer ban to-rato sakutuna, Abram 
pas abali ka kalenggiyanna. Rato Sodom 
ngamba e Cora Syawe se enyamae keya Cora 
Rato. 

18 Melkisedek, rato Salem se arangkep daddi 
imamma Allah Se Mahatenggi, abakta roti 
ban anggur, laju eatorragi ka Abram. 

19 Melkisedek laju aberkadi Abram, pas 
adhabu, "Moga-moga Abram eberkadana bi 
Allah Se Mahatenggi, se nyeptaagi langnge 
ban bume! 

20 Moljaagi Allah Se Mahatenggi, se 
mamennang junandalem ka mosona." Dhari 
sabarang se erampas pole dhari so-mosona 
rowa, saparpolonna bi Abram eparengngagi 
ka Melkisedek. 

21 Rato Sodom mator ka Abram, "Ampon, 
pondhut sadajana barang rampasan paneka, 
namong rayat abdidalem manabi kengeng 
esoona balina." 

22 Tape Abram adhabu, "Kaula asompa e 
ajunanna PANGERAN, Allah Se Mahatenggi, 
se abadhi langnge sareng bume, 

23 kaula ta ngalaa dhi-andhina sampeyan, 
sanajjan namong bennang salambar otabana 
talena sapatu. Daddi e budhi are sampeyan 
ta kera adhabu, Abram rowa sogi polana 
sengko. 

24Kaula ta ngalaa pa-ponapa kaangguy 


kaparlowan kaula dibi. Kaula namong 
poron narema ponapa se ampon eangguy 
sareng reng-oreng kaula. Namong ca-kanca 
kaula, enggi paneka Aner, Eskol sareng 
Mamre, diggal me olle mondhut bagiyanna 
bang-sebang." 

1 5 ' Saellana jareya PANGERAN ngaton ka 

Abram, laju adhabu, "Ja tako, Abram, 
Sengko alindhungana bana dhari babaja; ban 
pole bi Sengko bana eberriana opa se talebat 
rajana." 

2 Abram nyaot, "Guste ALLAH Se 
Mahatenggi, Pangeran kaula, ponapa gunana 
opa paparengnga Junandalem ka abdidalem? 
Sareng J unandalem abdidalem ta eparenge 
ana, daddi se bakal naremaa sangkolan dhari 
abdidalem Eliyezer, dunor abdidalem oreng 
Damsyik kadhissa." 

3(15:2) 

“Tape PANGERAN adhabu pole, "Se naremaa 
sangkolanna bana anana bana dibi, banne 
dunorra." 

> PANGERAN laju abakta Abram ka lowar, 
pas adhabu, "Kodda bitong bintang e langnge 
rowa; bi Sengko bana eberriana toronan 
se bannyana padha ban bintang e langnge 
jareya." 

6 Abram parcaja ka PANGERAN, daddi Abram 
katarema ban ekasokane bi PANGERAN. 

7 Saellana jareya PANGERAN adhabu pole ka 


Abram, "Sengko reya PANGERAN se ngeba 
bana kalowar dhari nagara Ur e Babilonia, 
Sengko magiya tana reya ka bana." 

8 Abram atanya, "Adhu, Guste ALLAH 
Se Mahatenggi, Pangeran kaula, kadi 
ponapa abdidalem kadhinto se onenga ja 
tana kadhinto bakal daddiya gadhuwan 
abdidalem?" 

9? PANGERAN adhabu, "Kassa Sengko 
ngalaagi sape babine settong, embi babine 
settong, ban dumba lake settong, omorra se 
padha tello taonan. Ngalaagi keya keteran 
ban dara settong ebang." 

10 Abram mondhut ban-keban se edhabuwagi 
PANGERAN gella. Sape, embi ban dumbana 
esambelli, eseba dhuwa. Ba-sasebana esaba 
epadhep-adhebban, epadaddi dhu jijir. Tape 
no-manona ta eseba dhuwa. 

ll Dagingnga ban-keban jareya eentare 
no-mano se ngakanan babathang, tape bi 
Abram eagga sampe buru kabbi. 

12 E bakto para compet are, Abram asaren ce 
ngeddhana. O-tao panggaliyanna pas arassa 
ce takona. 

13 PANGERAN adhabu, "Kaengae, ya, na 
potona bana bakal daddiya oreng manca e 
nagara laen; e nagara jareya na potona bana 
bakal epadaddiya dunor sarta bakal eseksaa 
odhina sampe pa ratos taon abidda. 

14Tape bangsa se nyeksa na potona bana 


jareya bi Sengko eokoma, ban e bakto na 
potona bana jareya ondura dhari nagara 
jareya bakal ngebaa arta sabannyana. 

15 Bana dibi bakal odhia sampe ce towana; 
bana bakal mateya kalaban taremtem, laju 
ekoburragi. 

16 Saellana pa toronan, buru na potona bana 
jareya abaliya dha enna, sabab bangsa Amori 
bi Sengko gi ta eojuga sampe bangsa jareya 
talebat jahadda, daddi kodu eokom." 

17E bakto are la compet ban petteng, o-tao 
pas badha apoy se ngokos ban obur se 
rabbang e antarana thok-ketthoganna daging 
gella. 

18E bakto jareya PANGERAN laju mabadha 
parjanjiyan ban Abram, dhabuna, "Bi Sengko 
tana reya ebagiya kabbi ka na potona bana, 
molae dhari batessa nagara Messer sampe ka 
Songay Efrat, 

19iya areya tanana bangsa Keni, Kenas, 
Kadmon, 

20 Het, Feris, Refaim, 

21 Amori, Kanaan, Girgasi ban Yebus." 

16 l Sarai, rajina Abram, ta kaagungan 

pottra, tape kaagungan dunor babine 
dhari Messer, Hagar nyamana. 

2 Sarai mator ka Abram, "Sampeyan oneng, 
bi PANGERAN kaula ta eparenge ana. Daddi 
langkong sae sampeyan asaren sareng dunor 
kaula saos. Pasera oneng pola dunor kaula 

ganeka pas gadhuwan ana dhari sampeyan." 


Abram cocok ka panemmona Sarai jareya. 

3 Daddi bi Sarai Hagar jareya eatorragi ka 
Abram, epadaddi sellerra. E bakto jareya 
Abram la sapolo taon se alenggi eKanaan. 

4 Abram asaren ban Hagar, Hagar laju 
ngandhung. Tape e bakto tao ja abana 
ngandhung, Hagar laju sombong, ta parduli 
ka lora binena jareya. 

> Sarai mator ka Abram, "Kaula se ngatorragi 
Hagar, dunor kaula, ka sampeyan. Tape molae 
Hagar oneng ja abana ngandhung, kaula 
laju ekababaagi. Ganeka salana sampeyan. 
Moga-moga PANGERAN se motosana, pasera 
se lerres, sampeyan otaba kaula." 

6 Dhabuna Abram, "Hagar jareya dunorra 
bana, bana kobasa; daddi epabarammaa bai 
bi bana, sokana bana." Sarai pas ce kejjemma 
ka Hagar, sampe Hagar buru. 

7 Malaekadda PANGERAN manggii Hagar e 
seddina settong somber e sagara beddhi, e 
jalan ka ra-ara Syur. 

8 Dhabuna malaekat jareya, "Hagar, dunorra 
Sarai, bana dhari dhimma, ban entara dha 
emma?" Hagar nyaot, "Abdidalem buru dhari 
compoepon lora abdidalem." 

? Dhabuna malaekat jareya, "Kassa bana 
abali ka lorana, pas ladine pateppa, tarema 
maske eseksa." 

10 Malaekat jareya adhabu pole, "Bi Sengko 


bana eberriana na poto se talebat bannyana, 
sampe ta ekenneng bitong. 

l1 Bana bakal rembia lalake; ana jareya 
nyamae Ismail, sabab PANGERAN la meyarsa 
tangessa bana. 

12 Anana bana jareya bakal odhia akantha 
hemar alasan; bakal alabana ka sakabbinna 
oreng, ban bakal elabana bi sakabbinna 
oreng. Odhina bakal tapesaa dhari la-balana." 

13 PANGERAN se abu-dhabu ka abana jareya 
bi Hagar laju esebbut "J unandalem kadhinto 
El-Roi," sabab cana pekkerra, "Gu ta e dhinna 
sengko la nangalee Salerana se ngoladi 
sengko?" 

14 Daddi somor jareya bi oreng enyamae 
somor Lahai-Roi, artena, "Somorra Se Odhi 
Se Ngoladi Sengko," kennengnganna badha e 
antarana Kades ban Bered. 

15 Hagar pas rembi lalake, bi Abram, eppana, 
enyamae Ismail. 

16E bakto Hagar rembi jareya yuswana 
Abram ballung polo ennem taon. 

1 7 l E bakto yuswana Abram sangang polo 

sanga taon, PANGERAN ngaton sarta 
adhabu ka salerana, "Sengko reya Allah Se 
Mahakobasa. Mara bana pataat ka Sengko, 
ban odhi patadha calena. 

2 Sengko mabadhaa parjanjiyan ban bana 
sarta aberria na poto sabannyana ka bana." 

3 Abram laju asojud, ban Allah adhabu, 

“"Areya Tang parjanjiyan ka bana: Bi 


Sengko bana epadaddiya bangatowana 
bangsa sabannyana. Nyamana bana sateya bi 
Sengko eobaa daddi Ibrahim, banne Abram 
pole. 

(17:4) 

Bi Sengko bana eberriana na poto 
sabannyana, ban e antarana na potona bana 
jareya badha se padhaa daddi rato. Na potona 
bana jareya bakal talebat bannyana sampe 
daddi sa- bangsa. 

7 Sengko neptebbana Tang janji ka bana ban 
Ka na potona, ron-temoron, ban parjanjiyan 
jareya langgeng. Sengko daddiya Allahna 
bana ban na potona. 

8 Sateya bana badha e tana reya menangka 
oreng manca. Tape tana jareya bi Sengko 
ebagiya ka bana ban ka na potona. Tana 
Kanaan bi Sengko epadaddiya andhina bana 
ban na potona salanjangnga, ban Sengko 
bakal daddiya Allahna na potona bana 
jareya." 

P Allah adhabu pole ka Ibrahim, "Bana kodu 
neptebbi parjanjiyan jareya keya, banne pera 
bana malolo, tape bana ban na potona. 

10 Areya Tang parjanjiyan e antarana Sengko 
ban bana ban na potona bana se kodu 
eteptebbi, iya areya: bana ban na potona se 
lalake kodu asonnat. 

1 Molae sateya, sakabbinna babaji lalake 
se la aomor ballung are kodu esonnat; 

katantowan reya kaangguy na potona bana, 


ban nor-dunor se lahir e bengkona bana ban 
se ebelli bana dhari nagara manca. Sonnat 
jareya menangka tandhana parjanjiyan e 
antarana Sengko ban bana. 

12 (17:11) 

13 Oreng se lahir e bengkona bana ban se 
ollena melle, kabbi kodu esonnat. Jareya 
menangka tandha lahiriyah se noduwagi ja 
parjanjiyan e antarana Sengko ban bana 
jareya langgeng. 

14Lalakean se ta esonnat ta ekenneng 
anggep Tang ommat pole, sabab reng-oreng 
jareya ta neptebbi parjanjiyan jareya." 

15 Dhabuna Allah ka Ibrahim, "Molae 
sateya binena bana jareya ja nyamae Sarai; 
nyamana oba daddi Sara. 

16 Binena bana bi Sengko eberkadana, 
ban epaandhia ana lalake dhari bana. Bi 
Sengko Sara epadaddiya ebu se noronnagiya 
sa-bangsa; e antarana toronanna bakal 
badhaa se padha daddi rato." 

17 Ibrahim asojud ka tana, tape sambi 
agella e dhalem panggaliyanna. Cana 
panggaliyanna, "Dhu dhimma se badhaa 
lalake se la aomor saratos taon se andhia 
ana? Ban dhimma Sara se andhia ana, ja 
omorra la sangang polo taon?" 

18Ibrahim mator ka Allah, "Kadi ponapa 
manabi Ismail saos se epadaddi ahli waris 
abdidalem?" 

19Tape Allah adhabu, "Enja. Sara binena 


bana jareya bakal ngandhunga ban rembia 
lalake. Kana jareya nyamae Ishak. Sengko 
mabadhaa parjanjiyan se langgeng ban kana 
jareya sarta ban na potona. 

20 Tape parnyoonanna bana parkara Ismail 
bi Sengko ekabbulana keya. Daddi bi Sengko 
Ismail eberkadana ban eberriana na poto 
sabannyana. Ismail jareya bakal daddiya 
bangatowana dhubellas suku, ban na potona 
bi Sengko epadaddiya bangsa se raja. 

21 Tape Sengko neptebbana Tang parjanjiyan 
ban Ishak, anana bana se elahirragiya Sara, 
taon dhateng, ra-kera baja teya." 

22 Saellana mare se abu-dhabu ka Ibrahim, 
Allah laju adinggallagi Ibrahim. 

23 Saellana jareya Ibrahim alampaagi 
dhabuna Allah. Pottrana, Ismail, esonnat; 
bariya keya lalakean se badha e compona, 
tamaso sakabbinna oreng se lahir e compona, 
ban nor-dunorra se ollena mondhut. 

24E bakto asonnat, yuswana Ibrahim 
sangang polo sanga taon, 

25 dineng Ismail omorra tello bellas taon. 

26 Ibrahim ban pottrana asonnat e dhalem 
settong are. 

21 Bariya keya nor-dunorra. 

18 ' Saellana jareya PANGERAN ngaton 

ka Ibrahim e seddianna ka-bungkaan 
se karamat andhina Mamre. E bakto jareya 

are ce panassa, Ibrahim teppana agi-lenggi e 


adhana labangnga kemahna. 

2 E bakto adhanga, Ibrahim ngoladi badha 
oreng katello ngadek e jadhiya. Ibrahim laju 
ngadek pas ngendhing nyander ka reng-oreng 
jareya. Sambi asojud 

3Ibrahim mator, "Guste, ngereng padha 
eatorana lenggi ka kemah abdidalem; 
junandalem padha eladinana sareng 
abdidalem. 

4 Ngereng sareng abdidalem engalaagiya 
aeng sopaja junandalem padha kengenga 
abacco. Ngereng bu-ambu lesso e babana 
kajuwan kadhinto. 

> Sareng abdidalem junandalem eatorana 
dhaar sakadarra, sopaja junandalem 
padhaa cengngar pole, kaangguy nerrossagi 
parjalanan. Manabi junandalem alenggi ka 
kemah abdidalem, kadhinto padha sareng 
manabi junandalem apareng kahormadan ka 
abdidalem. Daddi ngereng ja nolak, eatorana 
lenggi." Dhabuna se katello jareya, "lya, 
mara, sengko nyepperra. Apa se ekakarep 
bana, la mara, lakone." 

6 Ibrahim dhing-ngendhing maso ka dhalem 
kemahna, pas adhabu ka Sara, "Mara duliyan 
ngala teppong se paleng bagus tello taker, 
kagabay roti." 

7 Saellana jareya Ibrahim berka ka 
kennengnganna ebinna, pas mondhut 
budhuna sape se lempo ban alpo dagingnga. 

Budhuna sape jareya eparengngagi ka 
kabulana, epakon sambelli terros eola. 

8 Ibrahim laju mondhut susu, ceng- 
keccengnga susu ban daging gella, laju 
eatorragi ka tamoyya. Tamoy se katello jareya 
adhaar, eladine Ibrahim dibi e babaanna 
kajuwan gella. 

? Saellana jareya tamoy se katello gella 
adhabu, "Badha e dhimma Sara, binena 
bana?" "Badha e dhalem kemah," atorra 
Ibrahim. 

10 Sala settonga tamoy se katello jareya 
adhabu, "Sangang bulan aggi Sengko dha 
ennaa pole. E bakto jareya Sara bakal andhia 
ana lalake." E bakto jareya Sara meyarsaagi 
dhari budhina labangnga kemah se badha e 
budhiyanna tamoy jareya. 

ll Ibrahim ban Sara jareya la ce seppona, 
ban Sara la ambu se dhateng kotorra. 

12 Daddi Sara agella e dhalem atena, sambi 
apekker, "Sengko la towa ban kero, dhu 
dhimma se gi bisaa terro apolonga tedhung 
ban tang lake? Apa pole tang lake la seppo 
keya." 

13 PANGERAN adhabu ka Ibrahim, "Arapa 
Sara me agella ban ta parcaja ja abana gi 
bisa andhi ana maske omorra la towa? 

14 Apa badha barang se mohal monggu ka 
PANGERAN? Sengko la ngoca, sangang bulan 
aggi Sengko dha ennaa pole, e bakto jareya 
Sara bakal andhia ana lalake." 

15Sara tako, daddi ta ngako, atorra, 


"Abdidalem ta agella." Tape PANGERAN 
adhabu, "Enja, bana gella pajat agella." 

16 Saellana jareya tamoy se katello gella 
gubar. Bi Ibrahim eaterragi sampe gan 
settong kennengngan. Dhari kennengngan 
jareya tamoy se katello buru ngoladi ka 
Sodom. 

17 Cana dhabuna PANGERAN e dhalem 
panggaliyanna, "Apa se ejalannagiya Sengko 
reya ta eroseyaagiya ka Ibrahim! 

18 Na potona gu ta bakal daddiya bangsa raja 
tor kobasa? Lantaran Ibrahim sakabbinna 
bangsa e bume reya bi Sengko eberkadana. 

19 Sengko la mele Ibrahim epanyorowa 
na-anana ban na potona sopaja taada 
ka Sengko ban ngalakone sabarang se 
bendher ban adil, sopaja Sengko neptebbana 
sakabbinna Tang janji ka Ibrahim rowa." 

20 PANGERAN laju adhabu ka Ibrahim, "Ce 
bannyana serrona oreng parkara Sodom ban 
Gomora, ban dusana talebat berrana. 

21 Daddi Sengko torona dha essa, mareksaa, 
apa se ekaedhing Sengko jareya bendher apa 
enja." 

22 Tamoyya se kadhuwa terros meyos ka 
Sodom, tape PANGERAN paggun badha e 
seddina Ibrahim. 

23 Ibrahim nyemmae PANGERAN, laju mator, 
"Ponapa sareng Junandalem reng-oreng 

se ta sala badhi epateyana epasarengnga 


reng-oreng se sala? 

24 Manabi e kottha kadhissa badha oreng se 
sae saeket oreng, ponapa kottha kadhissa 
sareng Junandalem paggun epaancora? 
Ponapa sareng Junandalem ta eparengngana 
sapora sopaja se saeket oreng salamedda? 

25 Ampon ja sapaneka, Guste. Sabab manabi 
sapaneka reng-oreng se ta sala tanoro eokom 
epasareng reng-oreng se sala. Kadhinto 
barang se mohal. Kadi ponapa hakimma 
dunnya me aparenga potosan se ta adil?" 

26 Dhabuna PANGERAN, "Mon e Sodom 
badha oreng saeket se ta sala, kottha jareya 
bi Sengko esaporaa kabbi lantaran oreng se 
saeket jareya." 

27 Ibrahim mator pole, "Nyoona sapora 
abdidalem lancang mabangal nyambung 
pamator ka Junandalem, Guste. Abdidalem 
kadhinto namong manossa se tadha argana. 

28 Manabi oreng se sae namong badha pa 
polo lema, banne saeket, ponapa kottha 
kadhissa sareng J unandalem epaancora 
namong amarga bannyana oreng se sae 
korang kalema?" Dhabuna PANGERAN, "Mon 
badha pa polo lema oreng se teppa e dhissa, 
kottha jareya bi Sengko ta epamosnaa." 

293 Ibrahim mator pole, "Kadi ponapa manabi 
namong badha pa polo oreng?" Dhabuna 
PANGERAN, "Sengko maburunga Tang neyat 
jareya lantaran oreng se pa polo jareya." 

30 Ibrahim terros mator pole, "Junandalem ja 


duka, Guste, manabi abdidalem mator pole. 
Kadi ponapa manabi oreng se sae namong 
badha tello polo?" Dhabuna PANGERAN, "Mon 
Sengko nemmo tello polo oreng, Tang neyat 
jareya epaburunga." 

3l Ibrahim gi mator pole, "Nyoona sapora 
abdidalem, lancang mabangal materros 
pamator ka Junandalem, Guste. Kadi ponapa 
manabi se sae namong badha dhu polo 
oreng?" Dhabuna PANGERAN, "Sengko 
burung ta mamosnaa kottha jareya lantaran 
se dhu polo oreng jareya." 

32 Dhi-budhina Ibrahim mator, "J unandalem 
ja duka, Guste. Abdidalem matora sakaleyan 
aggi saos. Kadi ponapa manabi se sae 
namong badha sapolo oreng?" Dhabuna 
PANGERAN, "Mon badha sapolo oreng, kottha 
jareya bi Sengko burung ta epaancora." 

33 Saellana mare se abu-dhabu ban Ibrahim, 
PANGERAN laju adinggallagi Ibrahim, ban 
Ibrahim laju gubar. 

19 lE bakto malaekat se kadhuwa 

gella napa ka Sodom e baja asar e 
are jareya, Lud teppana ju-toju e labang 
sakethengnga kottha. E bakto nangalee 
malaekat se kadhuwa jareya, Lud manjeng, 
laju nyander ka seddianna. Sanapana ka 
seddianna, Lud laju asojud, 

2 pas mator, "Ngereng eatorana lenggi 
ka compo, guste. Diggal abdidalem se 

aladinana. Junandalem abacco e compo, 


pas kelem e kadhissa. Lagguepon kengeng 
abungo gu-laggu, pas nerrossagi parjalanan." 
Malaekat se kadhuwa jareya adhabu, "Enja, 
sakalangkong. Dina sengko ngenebba e 
lon-alon bai." 

3 Lud ce maksana, daddi dhi-budhina se 
kadhuwa jareya nyepper ka bengkona Lud. 
Lud nyoro la-kabulana agabay roti se ta 
eragii. Saellana mare eparanta, tamoy se 
kadhuwa jareya laju adhaar. 

4 Sabellunna tamoy se kadhuwa jareya 
maso asareya, reng-oreng Sodom ngeppong 
bengkona Lud. Sakabbinna lalakean, 
towa ngodha tadha se ceccer padha noro 
ngeppong. 

> Reng-oreng jareya aera ka Lud, ocana, 
"Kemma tamoyya bana se ngenep e dhinna 
rowa? Mara duliyan pakalowar, passraadgi, 
ekapolonga tedhung bi sengko kabbi, 
ekambuliyana." 

6 Lud kalowar, tape labangnga bengkona 
eparapet dhari lowar, 

7 pas ngoca ka reng-oreng Sodom jareya, 
ocana, "Tan-taretan, ampon ja sapaneka. 

8 Kaula andhi ana babine kadhuwa, gi padha 
paraban. Diggal ana kaula ganeka bai bi kaula 
ebagiya ka sampeyan, epakadiya ponapa 
sareng sampeyan, kasokanna. Tape tamoy 
kaula ja le-ole, sabab kaula wajib ajaga 
kasalameddanna reng-oreng kaissa." 

Tape reng-oreng jareya ngoca ka Lud, 


"Mara menggir! Bana reya neng e dhinna 
oreng manca, me nya-bannya caca. Mara 
menggir! Mon enja, bana eajara epalebbiya 
berra dhari tamoyya rowa!" Lud pas 
ejungkaagi. Reng-oreng jareya laju arebbuan 
se narjaa labang. 

10 Tape bi tamoy se kadhuwa gella Lud etaja 
epakadhalem. Labangnga bengkona pas 
ekanceng dhari dhalem. 

ll Reng-oreng se badha e lowaranna 
labangnga epabuta kabbi, daddi padha ta 
nangalee e dhimma labangnga. 

12 Tamoy se kadhuwa rowa adhabu ka Lud, 
"Sapaan balana bana? Ana lalakean ban 
babinean, manto ban la-bala laenna se badha 
e kottha reya, ajak kabbi, giba nyengga dhari 
dhinna, 

13 kottha reya bi sengko epamosnaa. 
PANGERAN la meyarsa serrona oreng parkara 
tengkana oreng kottha reya se talebat 
jubana; sengko reya eotos dha enna epakon 
matompes kottha Sodom reya." 

14 Daddi Lud pas entar ka bakalla ana 
babinena se kadhuwa, ocana, "Mara jaga, 
duli nyengga dhari kottha reya, sabab kottha 
reya epamosnaa bi PANGERAN." Tape bakalla 
anana se kadhuwa jareya padha nyangka Lud 
pera agaja. 

15E bakto para seyang malaekat se kadhuwa 
gella makon Lud sopaja duliyan, dhabuna, 

"Mara duliyan! Giba binena ban ana babinena 


se kadhuwa jareya, sopaja bana ta noroa 
mate polana kajahadanna kottha reya." 

16 Lud gi mangmang. Tape PANGERAN neser 
ka Lud jareya; daddi bi tamoyya se kadhuwa 
gella Lud ban binena sarta ana babinena se 
kadhuwa padha etonton egiba ka lowarra 
kottha jareya. 

17 Malaekat se settong adhabu, "Duli berka 
mon bana terro salamedda! Ja atole, ban ja 
ambu e Cora Yordan. Terros buru ka gunong, 
me olle bana ta mate." 

18 Lud mator, "Adhu, guste, ampon 
abdidalem sabala kadhinto ja pakon buru ka 
gunong. 

19 Lerres Junandalem ampon nolong 
abdidalem dhari babaja pate. Namong 
gunong kadhissa gi ce jauna, dhaggi 
abdidalem gi ecapo jugan sareng balai 
kadhinto, mate sabellunna napa ka kadhissa. 

20 Mangken oladi, kadhissa badha kottha 
ne-kene, se ta pate jau dhari kadhinto. Kadi 
ponapa manabi abdidalem buru ka kaissa 
saos, me olle salamet?" 

21 Malaekat jareya adhabu, "Iya mara, 
parnyoonanna bana jareya bi sengko 
ekabbulana. Kottha jarowa ta epatompessa. 

22 Mara duliyan, berka! Mon bana gi ta dha 
essa, sengko gi ta ngenneng apa-rapa." Daddi 
kottha jareya enyamae Zowar, artena kottha 
kene. 

23 Are la moncar e bakto Lud napa ka Zowar. 


24 PANGERAN laju matoron ojan balirang se 
rabbang ka kottha Sodom ban Gomora. 

25 Kottha se dhadhuwa jareya epaancor, 
bariya keya sakabbinna Cora Yordan ban 
sakabbinna pandhudhuna sarta sakabbinna 
bu-tombuwanna. 

26 Tape binena Lud atole, laju aoba daddi 
cangga dhari buja. 

27 Kalagguwanna gu-laggu Ibrahim dhing- 
ngendhing ka kennengnganna se ngadek e 
ajunanna PANGERAN baarianna. 

28 İbrahim nondhu ngoladi ka baba, ka 
kottha Sodom ban Gomora ban sakabbinna 
Cora Yordan. Ibrahim ngoladi okos dhari tana 
jareya, tadha bidana ban okossa tomang se 
talebat rajana. 

23 Tape e bakto Allah maancor tha-kottha 
e cora kennengnganna bengkona Lud rowa, 
Allah teptep emot ka Ibrahim, daddi Lud laju 
etolong epaburu sampe salamet. 

30 Sarrena Lud tako se terrosa enneng e 
Zowar, daddi pas ngalle ka pagunongan, 
abareng ban ana binena se kadhuwa, pas 
terros enneng e dhalem guwa e jadhiya. 

31 Cana anana se sareyang ka alena, "Eppa 
la towa, ban sanagara reya tadha oreng lalake 
se ekenneng kalake sengko ban bana sopaja 
andhia ana. 

32 Daddi mara eppa pamabu; mon la mabu, 
bana ban sengko pas tedhung ban eppa, 

me olle sengko ban bana bisa andhi ana, 


materros toronanna eppa." 

33E malem jareya eppana epangenom 
anggur sampe mabu. Saellana jareya, anana 
se sareyang pas tedhung ban eppana, tape 
eppana ta apangrasa. 

34 Kalagguwanna, ana se sareyang gella 
ngoca ka alena, "Malemma sengko tedhung 
ban eppa; dhaggi lem-malem mara pamabu 
pole, pas gante bana tedhung ban eppa. 
Daddi sengko ban bana pas padha bisa andhi 
ana." 

35 Daddi e baja malem Lud epamabu pole bi 
na-anana. Saellana jareya anana se nomer 
dhuwa pas apolong tedhung ban eppana, 
tape Lud ta apangrasa. 

36 Kalaban cara se kantha jareya anana Lud 
se kadhuwa jareya ngandhung dhari eppana 
dibi. 

37 Se sareyang rembi lalake, enyamae Moab. 
Moab jareya se daddi bangatowana bangsa 
Moab se sateya reya. 

38 Anana se nomer dhuwa rembi lalake keya, 
enyamae Ben-Ami, se daddi bangatowana 
bangsa Amon se sateya reya. 

20 l Ibrahim ngalle dhari Mamre ka 
bagiyan laona tana Kanaan, pas 
neptep e antarana Kades ban Syur. Ta saapa 
abidda dhari jareya, e bakto gi alenggi e 

Gerar, 

2 Ibrahim adhabu ja Sara jareya alena. Daddi 
Rato Abimelekh dhari Gerar makon oreng 
ngeba Sara ka salerana. 

3E baja malem Allah ngaton ka rato jareya e 
dhalem sopennana, laju adhabu, "Bana kodu 
mate, sabab bana ngala binena oreng." 
4Tape Abimelekh gi ta nyedding Sara, 
daddi laju mator, "Adhu, GUSTE, Pangeran! 
Abidalem ta sala! Ponapa J unandalem 
mateyana abdidalem sareng bangsa 
abdidalem? 

> Ibrahim dibi se adhabu ja babine kadhinto 
alena, sarengngan jugan babine kadhinto 
ngoca sapaneka jugan. Abdidalem ngala 
babine kadhinto kalaban maksod se sae 
sareng ate se berse, daddi abdidalem ta sala." 

6 Allah laju adhabu pole e dhalem sopennana, 
"Iya bendher, Sengko tao ja bana pajat ngala 
babine jareya kalaban ate se berse. Lantaran 
jareya bi Sengko bana elang-alange sopaja ta 
agabaya dusa ka Sengko, ban Sengko bana 
ta ebagi nyedding ka babine jareya. 

7 Daddi sateya mara babine jareya pabali 

ka lakena. Sabab lakena nabbi, nabbi jareya 
bakal nyoonnagiya bana ka Sengko sopaja 
bana ta mateya. Tape mon bana ta endha 
mabali babine jareya, bana ban rayadda 
masthe mate!" 

8 Kalagguwanna gu-laggu Abimelekh adikane 
para ponggabana, laju eparenge oneng 

parkara kadaddiyan jareya. Ponggabana 


padha katakoan kabbi. 

? Saellana jareya Abimelekh adikane 
Ibrahim, laju adhabu, "Sampeyan me 
sapaneka ka kaula? Ponapa salana kaula ka 
sampeyan, me sampeyan madhateng mosiba 
paneka ka kaula ban ka karajaan kaula? Ta 
sae ganeka. 

10 Ponapa maksodda sampeyan?" 

11t Dhabuna Ibrahim, "Caepon pekker 
abdidalem e kadhinto tadha oreng se tako ka 
Allah, daddi abdidalem tanto epatee manabi 
badha oreng se terro ka raji abdidalem. 

12 Sarengngan pole Sara kadhinto pajat ale 
abdidalem, tonggal eppa laen ebu, sareng 
abdidalem laju ekabine. 

13 Daddi e bakto Allah makon abdidalem 
adinggallagi compona eppa, epakon entar 
ka nagara manca, abdidalem ngoca ka raji 
abdidalem, Mon bana taresna ka sengko, mon 
badha oreng atanya bana abala ja sengko 
reya kakana bana." 

14 Saellana jareya Abimelekh mabali Sara 
ka Ibrahim. Laen dhari jareya Ibrahim 
eparenge dumba ban sape, dunor lalakean 
ban babinean. 

15 Dhabuna rato jareya ka Ibrahim, "Paneka 
nagara kaula; sampeyan kengeng alenggi e 
kaimmaa saos se ekasokane." 

16 Saellana jareya rato adhabu ka Sara, 
"Kakana sampeyan bi kaula ampon eparenge 

pesse saebu salaka menangka bukte ka 


sadajana oreng ja sampeyan gi socce. 
Sampeyan ta sala." 

17 Polana kadaddiyan jareya babinean 
e karatonna Abimelekh bi PANGERAN 
epajubeng kabbi. Ibrahim laju nyoon ka 
Allah. Allah laju mabaras Abimelekh, rajina 
ban nor-dunor babineanna, sampe babinean 
jareya bisa andhi ana pole. 

18 (20:17) 

2 1 t PANGERAN aberkadi Sara, noro 
janjina se edhabuwagi ka Ibrahim. 

2 Sara bubut, pas babar lalake e bakto 
Ibrahim la seppo. Kana jareya lahir e are ban 
baja se edhabuwagi Allah ka Ibrahim. 

3 Bi Ibrahim pottrana jareya enyamae Ishak. 

4E bakto pottrana jareya aomor ballung are, 
bi Ibrahim esonnat, menorot se edhabuwagi 
Allah ka salerana. 

>E bakto Ishak lahir, yuswana Ibrahim la 
saratos taon. 

6 Dhabuna Sara, "Allah la apareng 
kagumbiraan ka sengko sampe sengko bisa 
agella. Reng-oreng se ngedhing kabar reya 
tanto noro gumbira ban agella keya." 

7 Sara adhabu pole, "Sapa lamba se ngocaa 
ka Ibrahim ja Sara ngembana ana? Nyatana 
sengko rembi onggu maske tang lake la 
towa." 

8 Ishak atamba raja, ban e bakto kana jareya 
epesa, Ibrahim ajang-onjang ce rajana. 

PE settong are Sara ngoladi Ismail, pottrana 


Ibrahim ban Hagar, babine Messer rowa, 
teppana en-maenan ban Ishak, pottrana dibi. 

10Sara mator ka Ibrahim, "Tore pona, 
tondhung dunor kaissa sareng anana. Anana 
babine ganeka ja parenge bagiyan dhari 
sangkolan se eparengngagiya sampeyan ka 
Ishak, ana kaula." 

11E bakto meyarsa jareya panggaliyanna 
Ibrahim arassa rekong, sabab Ismail pottrana 
keya. 

12 Tape Allah adhabu ka Ibrahim, "Bana ta 
osa rekong mekkere Hagar dunorra bana ban 
anana jareya. Torodi apa ocana Sara jareya, 
sabab toronan se ejanjiyagi Sengko ka bana 
bakal lahira dhari Ishak. 

13Tape anana dunor jareya bi Sengko 
eberriana na poto se bannya keya, se daddiya 
settong bangsa. Sabab anana dunor jareya 
anana bana keya." 

14 Kalagguwanna bi Ibrahim Hagar eparenge 
roti ban kanthong dhari kole aesse aeng 
menangka sango e parjalananna. Anana 
epagindhung ka ebuna. Saellana jareya 
babine buru pas esoro ondur. Daddi Hagar 
laju ondur, ajalan san-kassannagi e ra-ara 
Bersyeba. 

15E bakto aeng e kanthongnga rowa la 
tadha sakale, anana laju esaba e babana 
but-ombut, 

16 abana dibi pas toju e kennengngan 


laen se jauna ra-kera saratos meter dhari 
jadhiya. Cana pekkerra, "Sengko ta mangga 
nangaleyana tang ana mate." Daddi sambi 
toju babine jareya laju nanges. 

17 Allah meyarsa tangessa Ismail. Dhari 
langnge laju badha malaekadda Allah adhabu 
ka Hagar, "Apa se ekasossa bana, Hagar? 
Ella, ja tako. Allah la meyarsa sowarana 
anana bana. 

18 Kassa entare anana, emban padhiyem. 
Sabab toronanna anana bana jareya bakal 
daddiya bangsa se raja." 

19 Allah pas mokka matana Hagar, daddi 
Hagar laju nangalee badha somor. Hagar 
entar ka somor jareya, laju ngala aeng 
ebaddhai kanthongnga, anana pas eenome. 

20 Ismail atamba raja sarta terros etolonge 
Allah. Se ekennengnge ra-ara Paran, daddi 
panganjur se penter. 

21 Bi ebuna epabinee oreng Messer. 

22E bakto jareya Abimelekh ban Pikhol, 
panglimana tantarana manggii Ibrahim. 
Abimelekh adhabu, "Allah nolonge sampeyan 
e dhalem ponapaa saos se eastane sampeyan. 

23 Daddi ngereng samangken sampeyan 
asompa e ajunanna Allah, ja sampeyan ta 
co-ngocowa ka kaula, otabana ka na-ana 
kaula, otabana ka toronan kaula. Kaula 
ampon becce ka sampeyan, daddi sampeyan 

kodu sapaneka jugan ka kaula sareng ka 


nagara se ekennengnge sampeyan paneka." 

24 Atorra Ibrahim, "Enggi, abdidalem 
asompa." 

25 Tape saellana jareya Ibrahim aserro ka 
Abimelekh parkara somor se erampas bi 
di-abdina Abimelekh. 

26 Dhabuna Abimelekh, "Kaula ta oneng 
pasera se alako sapaneka. Sampeyan ta 
oneng mator ka kaula, ban kaula buru 
samangken mereng parkara paneka." 

27 Ibrahim laju ngatore dumba ban sape ka 
Abimelekh, ban oreng se kadhuwa jareya laju 
mabadha parjanjiyan. 

28 Ibrahim malaen budhuna dumba papetto 
dhari ba-dumba laenna. 

29 Abimelekh mareksane, "Aponapa me 
epalaen?" 

30 Dhabuna Ibrahim, "Ngereng pondhut 
budhuna dumba se papetto kadhinto 
menangka tandha ja junandalem ngakowe ja 
abdidalem se ngale somor kadhinto." 

31 Daddi kennengngan jareya laju enyamae 
Bersyeba, sabab e kennengngan jareya se 
kadhuwa jareya asompa. 

32 Saellana mabadha parjanjiyan e Bersyeba 
jareya, Abimelekh ban Pikhol laju abali ka 
nagarana oreng Filistin. 

33Ibrahim laju namen bungkana 
tamariska e Bersyeba jareya, ban sajjegga 
jareya kennengngan jareya ekagabay 

kennengnganna abakte ka PANGERAN, Allah 


se langgeng. 

34 Saellana jareya Ibrahim abak abit alenggi 
e nagarana oreng Filistin. 

2 2 l Ta saapa abidda dhari jareya Allah 

nyoba Ibrahim. Ibrahim edikane. 
"Ibrahim! Ibrahim!" dhabuna. Saodda 
Ibrahim, "Kadhinto, Guste!" 

2 Allah adhabu, "Kassa bana entar ka tana 
Moriya. Giba Ishak, anana bana se pera 
settong rowa, se talebat ekaasee bi bana. 
Anana bana jareya gabay kurban obbaran 
menangka tor-ator ka Sengko, e settong 
gunong se dhaggi eduduwagiya bi Sengko." 

3 Kalagguwanna gu-laggu Ibrahim thok- 
ngetthok kaju se epangobbara kurbanna. 
Kaju jareya ebuwa e hemarra. Ibrahim pas 
mangkat ka kennengngan se edhabuwagi 
Allah, asareng ban Ishak sarta kabulana 
kadhuwa. 

4 Saellana olle tello are, kennengngan jareya 
la katon ka Ibrahim. 

>Ibrahim pas adhabu ka kabulana se 
kadhuwa gella, "Bana anante e dhinna bai; 
hemarra reya edinaa e dhinna keya. Sengko 
ban tang ana entara dha essa, abakteya ka 
Allah. Dhaggi mon la mare, sengko abaliya 
dha enna." 

6 Kajuna bi Ibrahim epapekol ka Ishak, 
dineng salerana dibi abakta ladding ban 
mardha. Se kadhuwa pas alomampa asareng. 

TCana Ishak, "Pa." Saodda Ibrahim, "Apa, 


Na?" Ishak atanya, "Kaju ban mardhana 
ampon badha. Kaimma budhuna dumbana se 
ebadhiya kurban?" 

#Saodda Ibrahim, "Allah dibi se 
nyadhiyaagiya budhuna dumbana jareya." Se 
kadhuwa pas terros alomampa. 

?Sanapana ka kennengngan se 
edhabuwagi Allah gella, Ibrahim pas 
abadhi kennengnganna kurban. Kajuna 
etata e attasanna; pottrana etalee, esaba e 
kennengnganna kurban gella, e attasanna 
kajuna. 

10 Saellana jareya Ibrahim laju mondhut 
laddingnga epanyambelliya pottrana. 

l1 Tape Ibrahim laju meyarsa sowarana 
malaekadda PANGERAN dhari langnge, 
"Ibrahim! Ibrahim!" Saodda Ibrahim, 
"Kadhinto, Guste!" 

12 Dhabuna Allah kalaban parantaraanna 
malaekat gella, "Ja patee kana jareya, ja 
pama-baramma. Sabab sateya Sengko tao ja 
bana tako ka Allah, ban ta eman massraagi 
ka Sengko anana bana se pera settong tadha 
pole jareya." 

13lIbrahim atole ka bara ka temor, ka 
dhaja ka lao, laju ngoladi badha dumba lake 
settong, tandhuna tacangke ka but-ombut. 
Ibrahim mondhut dumba jareya, laju ebadhi 
kurban ka Allah menangka gantena pottrana. 

14 Bi Ibrahim kennengngan jareya enyamae 


"PANGERAN nyadhiyaagi". Daddi sampe 
sateya oreng ngoca, "E attassa gunongnga 
PANGERAN nyadhiyaagi se ekaparlo." 

15 Malaekadda PANGERAN aera ka Ibrahim 
sakaleyan aggi dhari langnge, 

16 "Areya dhabuna PANGERAN: Sengko 
asompaa kalaban Tang nyama dibi, ja bi 
Sengko bana eberriana berkat se talebat 
rajana. Sarrena bana atoro ka Sengko ban 
ta berra ngurbannagi anana se pera settong 
jareya ka Sengko, 

17 Sengko ajanji bana eberriana toronan 
se ce bannyana, akantha bannyana bintang 
e langnge, akantha bannyana beddhi e 
paseser. Na potona bana bakal mennanga ka 
so-mosona. 

18 Lantaran bana ban toronanna, sa-bangsa 
e bume bakal naremaa berkat kabbi sabab 
bana atoro ka Sengko." 

19 Saellana jareya Ibrahim abali ka 
kennengnganna kabulana se kadhuwa gella, 
pas laju padha abareng mangkat ka Bersyeba. 
Ibrahim terros maggun alenggi e Bersyeba 
jareya. 

20 Ibrahim kaagungan kaka anyama Nahor. 
Saellana kadaddiyan e Gunong Moriya rowa 
Ibrahim narema kabar ja Milka, binena Nahor, 
andhi ana kaballu, iya areya: 

21 Us se sareyang, Bus alena, Kemuwel se 
daddi eppana Aram, 

22 Kesed, Hazo, Pildas, Yidlaf ban Betuwel. 


23 Betuwel jareya eppana Ribka. Jareya 
anana Milka se kaballu ollena ban Nahor, 
taretanna Ibrahim. 

24 Dineng sellerra Nahor se anyama Reyuma 
andhi ana keya, iya areya Tebah, Gaham, 
Tahasy ban Maakha. 

2 3 lE bakto yuswana saratos petto lekor 

taon, 

2 Sara seda e Hebron e tana Kanaan. Ibrahim 
sossa, laju molar polana rajina seda. 

3 Saellana jareya jinazana edinggallagi. 
Ibrahim laju meyos manggii reng-oreng Het 
se badha e nagara jareya, dhabuna, 

4 "Kaula e kaiya oreng manca; kaula nyoona 
tolong, ngobangana tanana sampeyan, kaula 
parlo ngoburragiya raji kaula." 

>Sambidda reng-oreng jareya, 
"Panjennengngan kadhinto pamimpin 
raja se badha e kadhinto; daddi ngereng 
sareyagi rajina e pasareyan se paleng sae 
gadhuwanna bangsa abdina. Bangsa abdina 
padha perak kengeng nyadhiyaagi pasareyan 
kaagem rajina panjennengngan." 

6 (23:5) 

7 Saellana jareya Ibrahim pas asojud e 
adhaanna reng-oreng Het jareya, 

8 pas adhabu, "Manabi sampeyan ehlas raji 
kaula ekoburragi e kaiya, kaula nyoona tolong 
soonnagi ka Efron, pottrana Zohar, 

? Guwa Makhpela kaagunganna, se badha 
e penggirra teggalla kaissa, bi kaula 
eobangana, saponapaa saos argana. Tana 
ganeka sareng kaula ebadhiya tana koburan. 
10E bakto jareya Efron dibi teppana badha 
ejadhiya, toju bi reng-oreng Het laenna 
e kennengnganna kompolan e labang 
sakethengnga kottha jareya. Efron nyaot, 
esaksee reng-oreng se badha e jadhiya, 
ocana, 

ll "Ampon ta osa obange; teggal sareng 
guwa kaissa sareng abdina eatorragiya ka 
panjennengngan, badhi pasareyanna rajina 
panjennengngan; bangsa abdina menangka 
saksena." 

12 Ibrahim ngendhep e adhana reng-oreng 
Het jareya, 

13laju adhabu ka Efron, ekaedhing bi 
reng-oreng se badha e jadhiya, "Ngereng 
peyarsaagi. Teggal ganeka sareng kaula 
eobangana. Ngereng tarema obangnga, daddi 
kaula bisa ngoburragi raji kaula e kaissa." 

14 Saodda Efron, 

15 "Tana se argana namong pa ratos pesse 
salaka, ponapa artena ka panjennengngan 
sareng ka abdina? Ampon, eatore, rajina 
sareyagi e kaissa." 

le Ibrahim saroju ka argana, laju ngetong 
pesse salaka se bannyana esebbuttagi bi 
Efron, iya areya pa ratos pesse salaka, 
menorot tembangan se eangguy para 

sodagar, esaksee reng-oreng Het se padha 


badha e jadhiya. 

17 Daddi tanana Efron se badha e Makhpela 
e temorra Mamre jareya pas ekaandhi 
Ibrahim. Tamaso teggalla ban guwana sarta 
ka-bungkaanna, bariya keya ka-bungkaan se 
badha e tes-batessa. 

18 Tana jareya epassraagi ka Ibrahim, 
esaksee reng-oreng Het se hadir e kompolan 
e labang sakethengnga kottha jareya. 

19 Saellana jareya Ibrahim laju nyareyagi 
Sara, rajina, e guwa Makhpela, iya areya e 
Hebron, e tana Kanaan. 

20 Daddi teggal ban guwana oreng Het 
jareya pas ekaandhi Ibrahim, epadaddi tana 
koburan. 

24 l Ibrahim la ce seppona, ban eberkadi 
PANGERAN e dhalem parkara apaa bai. 
2E settong are Ibrahim adhabu ka 
kabulana se paleng towa, se epassrae 
ngoros sakabbinna dhi-andhina, "Mara 
saba tanangnga bana e antarana tang 
kang-pekang. Mara sateya bana asompa 
kalaban asmana PANGERAN, Allah se 
ngobasane langnge ban bume, ja bi bana 
tang ana ta enyareyagiya bine anana oreng e 
nagara Kanaan reya. 

3 (24:2) 

“Bana kodu entar ka tang kampong; 
nyareyagi paraban se egabaya binena Ishak, 
dhari tang la-bala dibi." 

> Kabulana jareya mator, "Kadi ponapa 


manabi parabanna ta poron adinggallagi 
nagarana kaangguy noro abdina ka kadhinto? 
Ponapa pottrana panjennengngan epakona 
meyos ka nagara asalla panjennengngan?" 

6 Dhabuna Ibrahim, "Senga! Ja sampe tang 
ana egiba dha essa maske barammaa! 

T PANGERAN, Allah se ngobasane langnge 
abakta sengko kalowar dhari bengkona 
tang eppa ban dhari nagarana tang la-bala; 
PANGERAN la asompa marengngagiya nagara 
reya ka sengko ban ka tang na poto. Daddi 
PANGERAN masthe ngotos malaekadda 
epanolonge bana sopaja bana bisaa nemmo 
paraban se egabaya binena tang ana. 

8 Mon paraban jareya ta endha noro bana 
dha enna, bana bebas dhari sompana. Tape, 
maske barammaa, tang ana ta olle giba dha 
essa." 

? Daddi kabulana Ibrahim jareya pas nyaba 
tanangnga e antarana kang-pekangnga 
Ibrahim lorana, pas asompa ajalannagiya apa 
se epakonnagi Ibrahim jareya. 

10 Kabulana Ibrahim jareya laju ngala ontana 
lorana sapolo meggi, sarta acem-macem 
barang laenna se aji, pas mangkat ka kottha 
kennengnganna bengkona Nahor; iya areya e 
dhajaanna Mesopotamia. 

ll Sanapana, ta-ontana epaambu e 
seddianna somor e lowarra kottha. E bakto 

jareya baja asar, baktona babinean entar 


nyello aeng ka somor. 

12 Kabulana Ibrahim jareya nyoon ka Allah, 
ocana, "Adhu, Guste PANGERAN, Allah se 
esemba Ibrahim lora abdidalem, nyoona 
tolong sopaja e are mangken abdidalem 
kengenga ajalannagi papakonna lora 
abdidalem. 

13 Samangken abdidalem manjeng e seddina 
somor se badhi eentare ban-paraban se 
nyelloa aeng. 

14 Abdidalem ngocaa sapaneka ka sala 
settonga paraban se nyello aeng gapaneka, 
Mara, ra, patoron kelmona, sengko mentaa 
aengnga, ngenoma. Manabi babine gapaneka 
nyaot, Ngereng eatore. Ontana sampeyan 
bi kaula engalaagiya aeng jugan, sareng 
abdidalem gapaneka eanggebba menangka 
tandha ja paraban gapaneka se epele 
Junandalem kaagem rajina Ishak, abdiepon 
Junandalem. Abdidalem tanto pas oneng ja 
Junandalem pajat neptebbi parjanjiyannepon 
sareng Ibrahim, lora abdidalem." 

15 Sabellunna mare se adua pas badha 
babine, nyamana Ribka, nyoon kelmona. 
Ribka jareya anana Betuwel, reng towana 
Betuwel jareya Nahor ban Milka, dineng 
Nahor reya kakana Ibrahim. 

16 Ribka jareya ce raddinna, gi ngodha 
ban paraban. Ribka entar ka somor jareya, 

ngessee kelmona, samarena laju ajalan, 


moleya. 

17 Kabulana Ibrahim gella berka nyander ka 
seddianna, pas ngoca, "Mara, ra, Na, sengko 
mentaa aengnga se e kelmona jareya, sengko 
terro ngenoma." 

18 Saodda Ribka, "Ngereng eatore." Kelmona 
laju epatoron. Kabulana Ibrahim gella 
ngenom, nyordhuk aengnga dhari kelmona se 
eteggui Ribka. 

19Samarena oreng jareya ngenom, 

Ribka ngoca, "Ontana sampeyan bi kaula 
engalaagiya aeng jugan, me olle padha 
ngenom epatobuk." 

20 Aeng e kelmona rowa pas etotta ka 
baddhana pangenomanna ontana. Saellana 
jareya, Ribka pas berka ka somor nyello aeng 
pole sampe ta-onta jareya padha tobuk kabbi 
se ngenom. 

21 Kabulana Ibrahim gella pera ngabassagi 
malolo, ta ca-ngoca pa-apa, terro taowa apa 
bi PANGERAN eparenge partolongan sopaja 
ehteyarra ahasela. 

22 Saellana ontana mare eenome kabbi, 
kabulana Ibrahim jareya laju makalowar 
anteng emmas se larang, epasang ka 
elongnga Ribka, ban gellang emmas se 
ja-raja dhadhuwa, epasang ka lengngenna. 

23 Cana oreng jareya, "Sapa eppana 
bana, Na? E compona eppana bana ba 

badhaa kennengngan mon sengko sakanca 


ngamponga ngenep?" 

24 Saodda Ribka, "Eppa kaula nyamana 
Betuwel, pottrana Nahor sareng Milka. 

25 Manabi sampeyan kelemma, e compo 
badha kennengngan. Jugan bannya 
darameyan sareng pakanna ebin." 

26 Kabulana Ibrahim jareya pas asojud 
amoljaagi PANGERAN, 

27 ocana, "Moljaagi PANGERAN, Allah se 
esemba Ibrahim, tang lora. Sabab PANGERAN 
neptebbi janjina ka Ibrahim, tang lora; 
sengko etonton epatemmo ban balana." 

28 Babine gella laju berka ka bengkona 
ebuna pas nyaretaagi sakabbinna kadaddiyan 
gella. 

23 Ribka jareya andhi taretan lalake, 
nyamana Laban. Laban nangalee anteng e 
elongnga alena ban gellang e lengngenna, 
sarta ngedhing caretana alena parkara 
sabarang se ekocaagi lalake gella. Daddi 
Laban laju gancangan kalowar dhari bengkona 
entar ka kabulana Ibrahim se gi jeng-manjeng 
ban ta-ontana e seddianna somor rowa. 

30 (24:29) 

31 Cana Laban, "Ngereng eatore lenggi ka 
compo. Sampeyan eberkadi PANGERAN! 
Aponapa me gi ngadek e kaiya? Ngereng 
kelem e compo. E kaissa ampon esadhiyaadgi 
kennengngan, jugan ampon esadhiyaagi 
kennengnganna ta-ontana." 

32 Daddi kabulana Ibrahim jareya laju maso 


ka bengkona Laban. Bi Laban mowadanna 
ontana epatoron, ontana epakane ban eberrii 
darameyan. Kabulana Ibrahim sakanca padha 
engalaagi aeng bacco. 

33E bakto eangkae kakanan, kabulana 
Ibrahim jareya ngoca, "Kaula gi ta neddhaa 
manabi gi ta manapa pessenna lora kaula." 
Cana Laban, "Ngereng, eatore." 

34"Kaula paneka kabulana Ibrahim," cana 
oreng jareya molae acareta. 

35 "PANGERAN apareng berkat se talebat 
rajana ka lora kaula. Lora kaula epasodgi. 
Eparenge dumba sareng embi, sape, onta 
sareng hemar, emmas sareng salaka, sareng 
dunor lalakean sareng babinean. 

36 Sara, rajina, kaagungan pottra lalake 
e bakto Ibrahim ampon talebat seppona. 
Sadajana harta kaagunganna sareng Ibrahim 
esangkollagi ka pottrana gapaneka. 

37 Sareng Ibrahim kaula epakon asompa ja 
kaula atoroa ka papakonna. Caepon dhabuna, 
Senga, tang ana ja nyareyagi bine anana 
oreng e nagara Kanaan reya. 

38 Nyareyagi balana kaomma tang eppa bai. 
Daddi kassa sateya bana entar ka nagarana 
tang eppa. 

39 Kaula atanya, Kadi ponapa manabi 
parabanna ta poron noro abdina ka kadhinto? 
40 Lora kaula adhabu sapaneka, PANGERAN 

se esemba sengko molae lamba tanto 

ngotos malaekadda epakon nolonge bana 


sopaja bana ahasela nyareyagi bine tang 
ana, paraban dhari tang bangsa, iya areya 
la-balana tang eppa. 

41 Mon bana la entar ka tang bala, tape bana 
etolak, bana bebas dhari sompana. 

42 E bakto kaula gella napa ka somor kaissa, 
kaula nyoon sapaneka ka PANGERAN, Adhu, 
Guste PANGERAN, Allah se esemba Ibrahim, 
lora abdidalem, nyoona tolong, Guste, sopaja 
abdidalem ahasela e dhalem ajalannagi 
papakon kadhinto. 

43 Samangken abdidalem badha e seddianna 
somor kadhinto. Manabi badha paraban 
dhateng nyelloa aeng, abdidalem ngocaa: 
Mara, ra, sengko mentaa aengnga sakone, 
nyordhuga dhari kelmona. 

44 Manabi paraban gapaneka nyaot: 
Ngereng eatore. Ontana sampeyan bi 
kaula engalaagiya aeng jugan, me olle 
padha ngenom epatobuk, sareng abdidalem 
eanggebba menangka tandha ja paraban 
gapaneka peleyanna J unandalem kaagem 
pottrana lora abdidalem. 

45 Kaula gi ta lastare se nyoon e dhalem 
ate, Ribka dhateng nyoon kelmo, laju entar 
ka somor nyelloa aeng. Kaula ngoca ka 
kana ganeka, Na, mara, ra, sengko mentaa 
aengnga sakone, terro ngenoma. 

46 Kana gapaneka duli matoron kelmona, laju 
ngoca, Ngereng, eatore, ta-ontana sampeyan 

bi kaula eenomana jugan. Daddi kaula pas 


ngenom, dineng Ribka ngenome ta-onta 
kaula. 

4! Kaula pas atanya, Sapa eppana bana, Na? 
Saodda, Eppa kaula Betuwel, pottrana Nahor 
sareng Milka. Kaula laju masang anteng ka 
elongnga, sareng gellang ka lengngenna. 

48 Kaula pas asojud abakte ka PANGERAN, 
amoljaagi PANGERAN, Allah se esemba 
Ibrahim lora kaula, se nonton kaula 
epatapanggi sareng balana lora kaula; 
kantos kaula tapanggi sareng pottra binena 
sampeyan, se sareng kaula esoona badhi 
judhuna pottrana lora kaula. 

493 Samangken, ngereng dhabuwagi, ponapa 
sampeyan kasokan noduwagi kataresnaan 
sareng kaestowan ka lora kaula; manabi 
bunten, dhabuwagi jugan, sopaja kaula 
onenga pas aponapaa kaula paneka." 

>0 Laban ban Betuwel nyaot, "Parkara paneka 
dhari PANGERAN asalla, daddi banne kaula se 
kodu motose. 

>l Paneka Ribka badha e kaiya; eatore bakta, 
badhi binena pottrana lorana sampeyan, 
menorot se edhabuwagi PANGERAN dibi." 

>2E bakto ngedhing jawaban jareya, 
kabulana Ibrahim jareya laju asojud abakte 
ka PANGERAN. 

>3 Saellana jareya pas makalowar kalambi 
se rang-larang, pareyasan dhari emmas ban 
salaka, se pas ebagi ka Ribka. Kaka ban 

ebuna eberrii rang-barang se rang-larang 


keya. 

“4 Saellana jareya, kabulana Ibrahim ban 
ca-kancana pas ngakan ban ngenom, terros 
pas ngenep e jadhiya. E bakto la jaga 
kalagguwanna, kabulana Ibrahim jareya 
ngoca, "Kaula palemana ka compona lora 
kaula." 

>> Kaka ban ebuna Ribka ngoca, "Diggal 
Ribka me gi enneng ban kaula dhimen 
samenggu otaba sapolo are aggi, saamponna 
ganeka kengeng bakta." 

>6 Tape kabulana Ibrahim ngoca, "Ampon 
kaula ja panante pole. Sareng PANGERAN 
parjalanan kaula eparenge ahasel; daddi 
samangken kaula palemana." 

>/ Saodda kaka ban ebuna Ribka, 
"Samangken Ribka saos olok. Kadi ponapa 
caepon Ribka." 

>8 Daddi Ribka pas eolok. Cana kaka ban 
ebuna, "Bana endha noro oreng reya?" 
Saodda Ribka, "Enggi, poron." 

>9 Daddi kaka ban ebuna ngedine Ribka noro 
kabulana Ibrahim ban reng-orengnga, Ribka 
ebarengnge anjuna se la towa se la abit 
ngabula ka oreng towana. 

60 Kaka ban ebuna aberkadi Ribka, ocana, 
"Ribka, bana mandar bannyaa toronanna! 
Na potona bana mandar ngobasaana 
tha-kotthana so-mosona!" 

61 Ribka ban bareng babineanna pas padha 


akes-rengkes, saellana jareya laju padha 
ongga ka ontana bang-sebang, terros 
mangkat noro kabulana Ibrahim. 

62 Sabatara jareya Ishak teppana dhateng 
dhari ra-ara, lebat e somor se anyama 
"Lahai-Roi," se artena "Somorra Pangeran Se 
Ajaga Sengko". Ishak jareya kalenggiyanna e 
Tana Negeb e bagiyan laona Kanaan. 

63E settong are e baja asar Ishak kalowar 
dhari kemahna, laju lan-jalanan e talon, pas 
ngoladi badha ta-onta dhateng ka jadhiya. 

64E bakto nangalee Ishak, Ribka toron dhari 
ontana, 

65 pas atanya ka kabulana Ibrahim, "Pasera 
lalake se ajalan kaanja e talon kaissa?" 
"Kaissa lora kaula," saodda kabulana Ibrahim. 
Ribka laju ngala salendhangnga, etopowagi 
ka mowana. 

66 Kabulana Ibrahim laju nyaretaagi ka Ishak 
sabarang se la elakone abana. 

67 Ishak laju ngeba Ribka maso ka kemahna 
se lamba ekalenggii Sara, ebuna. Ribka pas 
ekabine Ishak. Ishak neser ka Ribka, daddi 
atena talepor maske ebuna la seda. 

2 5 l Ibrahim araji pole, olle babine se 

anyama Ketura. 

2 Rajina jareya ngalahirragi pottra se 
anyama: Zimran, Yoksan, Medan, Midian, 
Isybak, ban Suah. 

3 Yoksan reya eppana Syeba ban Dedan, ban 


toronanna Dedan reya oreng Asyur, oreng 
Letus, ban oreng Leum. 

“Na-anana Midian iya areya: Efa, Efer, 
Henokh, Abida ban Eldaa. Jareya kabbi 
toronanna Ketura. 

P Bi Ibrahim sakabbinna dhi-andhina 
eparengngagi ka pottrana se anyama Ishak; 

6tape gi odhina Ibrahim bannya areng- 
pareng ka tra-pottrana dhari ji-rajina se laen. 
Saellana jareya tra-pottrana jareya epakon 
ngalle ka tana e temorra Kanaan, me olle 
padha jau dhari pottrana se anyama Ishak. 

7 Ibrahim seda e bakto la ce seppona, 
yuswana saratos pettong polo lema taon. 

8 (25:7) 

2 Bi tra-pottrana se anyama Ishak ban 
Ismail laju esareyagi e Guwa Makhpela 
se kennengnganna e teggal e temoranna 
Mamre. Gi lambana teggal jareya andhina 
Efron anana Zohar, oreng Het, 

10 tape bi Ibrahim la epondhut dhari oreng 
Het jareya. Sara, rajina Ibrahim, ekoburragi e 
jadhiya keya. 

ll Saellana Ibrahim seda, Allah aberkadi 
Ishak, pottrana Ibrahim. E bakto jareya 
Ishak alenggi e seddianna somor se anyama 
"Lahai-Roi" se artena "Somorra Pangeran Se 
Ajaga Sengko". 

12 Ismail reya pottrana Ibrahim ban Hagar, 
dunorra Sara. 

13 Ismail kaagungan pottra dhubellas, 


menorot giliranna kalahiranna, tra- pottrana 
jareya iya areya: Nebayot, Kedar, Adbeel, 
Mibsam, 

14 Misyma, Duma, Masa, 

15 Hadad, Tema, Yetur, Nafis ban Kedma. 

16Tra-pottrana Ismail jareya daddi 
bangatowana dhubellas suku bangsa, dineng 
disa ban parkemahanna esebbut menorot 
ma-nyamana tra-pottrana Ismail jareya. 

Ismail seda e bakto yuswana saratos tello 
polo petto taon. 

18 Toronanna Ismail jareya ngennengnge 
dhaera Hawila sampe ka Syur se badha e 
temorra Messer se nojju ka Asyur. Odhina 
tapesa dhari toronanna Ibrahim. 

19 Areya caretana toronanna Ishak pottrana 
Ibrahim. 

20 Yuswana Ishak pa polo taon e bakto 
akabin ban Ribka, anana Betuwel, oreng 
Mesopotamia; Ribka jareya taretanna Laban. 

21 Ishak nyoonnagi Ribka ka PANGERAN, 
polana Ribka jubeng. Parnyoonanna ekabbuli 
bi PANGERAN. Ribka bubut. 

22 Bubudda kembar. Ban sabellunna babaji se 
dhadhuwa jareya lahir, e dhalem gandhuanna 
ebuna akeket. Cana Ribka, "Arapa sengko me 
kodu nyandhang se kantha reya?" Ribka laju 
nyoon petodu ka PANGERAN. 

23 Dhabuna PANGERAN ka babine jareya, 

"E dhalem tabuna bana badha bangsa 

dhadhuwa; bangsa se dhadhuwa jareya 


amosowan; se settong akowadan dhari 
settonganna; se towaan bakal daddiya abdina 
se ngodhaan." 

24 Saellana napa baktona, Ribka babar 
kembar lalake kabbi dhadhuwa. 

2? Se sareyang kolena abak mera, akantha 
juba se ekagabay dhari kaen se abulu, daddi 
kana jareya enyamae Esau. 

26 Saellana jareya pas kalowar se ngodhaan. 
E bakto babaji se nomer dhuwa jareya 
kalowar, tanangnga neggui tombedda Esau ce 
sekkenna, daddi kana jareya laju enyamae 
Yakub. E bakto kana se kadhuwa jareya lahir, 
yuswana Ishak sabidak taon. 

27 Na-kana se kadhuwa jareya atamba raja. 
Esau daddi panganjur, ce penterra ababurun, 
lebur enneng e lon-talon ban e ra-ara. Dineng 
Yakub orengnga anteng ban aleburan enneng 
e bengkona. 

28 Ishak aneserran ka Esau polana Ishak 
dujan ka daging ollena Esau ababurun, tape 
Ribka aneserran ka Yakub. 

293E settong are, teppana Yakub aola kacang 
mera, Esau dhateng dhari ababurun. Tabuna 
lapar, 

30 laju ngoca ka Yakub, "Sengko ce laparra. 
Mara, ra, sengko mentaa kacang merana 
sakone." Lantaran jareya Esau enyamae 
Edom. 

31 Saodda Yakub, "Iya, mara, tape bagi ka 


sengko gallu ha sareyangnga bana." 

32 Cana Esau, "Iya, mara. Sengko ce laparra, 
kantha se mateya rassana. Apa gunana ha 
sareyang jareya ka sengko?" 

33 Ocana Yakub, "Mara asompa gallu." Esau 
asompa, ha sareyangnga ebagi ka Yakub. 

34 Bi Yakub Esau eberrii roti ban essop 
kacang merana. Esau ngakan ban ngenom, 
saellana jareya laju ondur. Daddi Esau 
nganggep ha sareyang jareya tadha gunana. 
2 6 lE jaman jareya laju badha laep pole 

akantha gi jamanna Ibrahim. Ishak 
ngadhep ka Abimelekh, ratona oreng Filistin, 
e Gerar, laju nyoon edi alenggiya e jadhiya. 

2 Kan nyoon kantha jareya polana PANGERAN 
ngaton ka salerana laju adhabu, "Bana ja 
entar ka Messer; neng e nagara reya bai, 
kantha se la eparentaagi Sengko ka bana. 

3 Sengko ajagaa ban aberkadana bana. 
Tana reya bi Sengko ebagiya ka bana ban na 
potona. Sengko neptebbana Tang janji ka 
Ibrahim ramana bana. 

4Sengko aberria ka bana toronan 
sabannyana, akantha bannyana bintang 
e langnge, ban sakabbinna tana reya bi 
Sengko ebagiya ka toronanna bana jareya. 
Sakabbinna bangsa e bume bakal nyoona 
ka Sengko sopaja bi Sengko eberkadana 
epakantha toronanna bana. 

>Sengko aberkadana bana, polana Ibrahim 


ngestowagi Tang parenta ban neggui 
sakabbinna Tang hokom ban Tang parenta." 

6 Daddi Ishak laju alenggi e Gerar. 

7E bakto reng-oreng e jadhiya nanyaagi 
Ribka, Ishak adhabu ja Ribka jareya alena, 
banne rajina. Ishak tako epatee bi reng-oreng 
jareya polana terro ngaandhia Ribka se 
raddin. 

8 Saellana Ishak abak abit se alenggi e 
jadhiya, e settong are Rato Abimelekh ngoladi 
ka baba dhari candhelana, laju ngoladi Ishak 
teppana neng-sennengngan bi Ribka. 

3 Daddi Abimelekh laju adikane Ishak, 
sarta adhabu, "Daddi babine ganeka rajina 
sampeyan! Aponapa sampeyan me adhabu 
alena?" Dhabuna Ishak, "Caepon abdidalem 
tako abdidalem me epatee manabi mator ja 
kadhinto raji abdidalem." 

10 "Sampeyan me sapaneka ka bangsa 
kaula?" dhabuna Abimelekh. "Sala settong 
e antarana rayat kaula bisa saos tedhung 
apolong sareng rajina sampeyan ganeka, 
manabi kantos kadaddiyan sapaneka, ganeka 
salana sampeyan, banne salana bangsa 
kaula." 

ll Abimelekh laju maenga sakabbinna 
rayadda, dhabuna, "Pa-sapaa se la-nyala ka 
oreng reya otaba ka rajina, bi sengko eokoma 
mate." 

12]shak nabur bibit e tana jareya, ban 


saellana olle sataon hasella saratos kalena se 
etamen, sabab eberkadi bi PANGERAN. 

13 Ishak sajan sogi sarta pas daddi ce sogina. 

4Ishak ekabajii bi oreng Filistin polana 
bannya dunorra, bannya dumbana ban 
sapena. 

15 Daddi mor-somor se ekale bi nor-dunorra 
Ibrahim gi odhina laju etotobi tana kabbi bi 
reng-oreng Filistin. 

16 Abimelekh laju adhabu ka Ishak, 
"Sampeyan tore nyengla dhari kaiya. 
Sampeyan samangken akobasaan dhari 
bangsa kaula." 

17 Daddi Ishak nyengla dhari tana jareya, 
laju akemah e Cora Gerar, sarta alenggi e 
jadhiya abak abit. 

18 Mor-somor se ekale gi jamanna Ibrahim, 
se etotobi tana bi reng-oreng Filistin 
satadhana Ibrahim, bi Ishak laju ekale pole. 
Mor-somor jareya paggun enyamae akantha 
se enyamaagi bi ramana. 

19E bakto la-kabulana Ishak ngale somor e 
Cora Gerar jareya laju nemmo somber se ce 
lebburra. 

20 Tape reng-oreng ngowan Gerar atokar 
ban reng-oreng ngowanna Ishak. Cana 
reng-oreng ngowan jareya, "Aeng reya tang 
andhi." Daddi bi Ishak somor jareya enyamae 
Esek, artena "Tokar". 

21 La-kabulana Ishak ngale somor laenna, 


tape pas daddi tokar pole. Daddi somor 
jareya bi Ishak enyamae Sitna, artena 
"Parmosowan". 

22 Saellana jareya Ishak ngalle dhari jadhiya, 
laju ngale somor pole. Se jareya ta daddi 
tokar. Daddi somor jareya bi Ishak enyamae 
Rehobot, artena "Kabebasan". Dhabuna, 
"Sateya sengko ban bana bi PANGERAN 
eparenge kabebasan neng e nagara reya, e 
dhinna sengko ban bana bakal mamora." 

23 Saellana jareya Ishak meyos ka Bersyeba. 

24E malem jareya PANGERAN ngaton sarta 
adhabu, "Sengko reya Allahna ramana bana 
Ibrahim. Bana ja tako; Sengko alindhunge 
bana. Sengko aberkadana bana ban bana 
bi Sengko eberriana toronan sabannyana 
lantaran Tang janji ka Tang abdi Ibrahim." 

25 Ishak laju abadhi mezba, pas abakte ka 
PANGERAN e kennengngan jareya. Ishak 
akemah e jadhiya, dineng di-abdina laju 
ngale somor laen. 

26 E settong are Abimelekh rabu dhari Gerar 
manggiyana Ishak, asareng ban Ahuzat, 
panasehadda, ban Pikhol, panglimana 
tantarana. 

27 Dhabuna Ishak, "Aponapa samangken 
sampeyan me padha manggii kaula, 
mangkana gi dhimen kaula ekamoso sareng 
etondhung dhari nagarana sampeyan?" 

28 Saodda reng-oreng jareya, "Samangken 


kaula oneng ja sampeyan elindhunge 
sareng PANGERAN; daddi noro manggi 
kaula langkong sae kaula sareng sampeyan 
mabadha parjanjiyan. Ngereng sampeyan 
asompa 

29ja sampeyan ta alakowa juba ka bangsa 
kaula, pakadi kaula sadaja se ta oneng alako 
juba ka sampeyan. Bangsa kaula ampon 
sae ka sampeyan, sampeyan eedine ngalle 
kalaban taremtem. Ampon terrang ka kaula 
ja sampeyan eberkadi PANGERAN." 

30 Saellana jareya reng-oreng buru bi Ishak 
eka-angkae, kabbi pas padha adhaar ban 
nom-ngenom. 

31 Kalagguwanna gu-laggu se kadhuwa 
jareya padha adhabuwagi janjina se eessaagi 
ban sompa. Ishak laju ngater tamoyya, 
ban saellana jareya se kadhuwa laju apesa 
menangka oreng se akanca. 

32E are jareya keya la-kabulana Ishak 
dhateng ngatore oneng parkara somor se 
la ekale. Atorra, "Abdina ampon manggi 
somber." 

33 Somor jareya bi Ishak laju enyamae 
Syeba, artena "Sompa". Jareya asal molana 
kottha jareya enyamae Bersyeba. 

34E bakto aomor pa polo taon, Esau araji 
babine kadhuwa Elon. 

35 Babine se kadhuwa jareya masossa odhina 
Ishak ban Ribka. 

2 7 Ishak la Seppo tor buta. E settong are 


Esau, pottrana se sareyang, edikane, 

dhabuna, "Na!" Saodda Esau, "Ponapa, Pa?" 

2Dhabuna Ishak, "Bana tao sengko la towa, 
ta etemmo bila se mateya. 

3 Daddi kassa kala pana ban gandhibana, 
pas mangkat ka alas, nyare keban. 

4 Ollena pas ola panyaman, kantha jan- 
dujananna sengko rowa. Mon la massa giba 
dha enna. Mon bi sengko la mare ekakan, 
bi sengko bana pas eberkadana, pongpong 
sengko gi ta mate." 

> Teppana Ishak abu-dhabu ka Esau, Ribka 
meyarsaagi. Daddi e bakto Esau mangkat 
aburuwa keban ka alas, 

6 Ribka adhabu ka Yakub, "Gi buru sengko 
ngedhing eppana adhabu kantha reya ka 
Esau, 

7 Kassa entar aburu, dagingnga ola 
panyaman, bagi ka sengko. Mon bi sengko 
la mare ekakan, bi sengko bana eberkadana 
e ajunanna PANGERAN sabellunna sengko 
mate. 

8 Sateya Na, edhingngagi tang caca reya, 
ban toro pagu-onggu. 

3 Kassa bana entar ka kennengnganna 
ebinna eppana, ngala budhuna embi se 
lempo dhadhuwa. Bi sengko eolaagiya 
jan-dujananna eppana. 

10 Mon la mare pas giba ka eppana, soro 


dhaar. Saellana jareya tanto bana bi eppana 
eberkadi sabellunna seda." 

ltl Yakub mator ka ebuna, "Kadi ponapa, ja 
reng badanna Esau abulu, kaula bunten. 

12 Olle daddi eppa agagap ka kaula, tanto 
sareng eppa kaula esanggu co-ngoco; dhaggi 
kaula la-mala ebasto, banne eberkadi." 

13 Dhabuna ebuna, "Dina sengko se 
nanggunga babaston jareya Na. Lakone bai 
apa tang oca. Kassa ngala budhuna embi 
jareya." 

14 Daddi Yakub pas ngala budhuna embi 
dhadhuwa, eatorragi ka ebuna; Bi ebuna laju 
eola, jan-dujananna Ishak. 

15 Saellana jareya Ribka mondhut kalambina 
Esau se paleng bagus se esaba e bengkona, 
laju eangguyyagi ka Yakub. 

16 Kolena embi gella ebetbeddagi ka 
lengngenna Yakub ban ka bagiyanna leerra se 
ta abulu. 

17 La-olaanna se nyaman jareya ebagi ka 
Yakub, epapolong ban roti gabayanna dibi. 

18 Yakub entar ka eppana, laju ngoca, "Pa." 
Saodda Ishak, "Apa, sapa bana reya?" 

19Saodda Yakub, "Kaula Esau, Pa, pottra 
sareyangnga sampeyan. Pessennanna 
sampeyan ampon lastare. Ngereng alenggi, 
paneka dhaar daging ollena kaula se 
ababurun, ampon eola. Ngereng dhaar, pas 
berkadi kaula." 

20 Dhabuna Ishak, "Me ce lekkassa bana olle 


keban buruwan?" Saodda Yakub, "PANGERAN, 
Allahna sampeyan se abanto kaula." 

21 Dhabuna Ishak, "Mara dha ennaan, Na, 
me olle sengko ngenneng agagap bana. 
Sengko terro taowa apa bana reya Esau 
ongguwan apa enja." 

22 Yakub nyander ka seddina eppana. Bi 
eppana pas egagap. "Sowarana akantha 
Yakub, tape lengngenna Esau," dhabuna 
Ishak. 

23 Ishak ta ngagali ja jareya Yakub sabab 
lengngenna abulu akantha lengngenna Esau. 
Ishak para aberkadana Yakub, 

24tape pas mangmang, daddi atanya pole, 
"Bana reya Esau ongguwan, ya?" Saodda 
Yakub, "Enggi." 

25 Dhabuna Ishak, "Kemma daging la- 
olaanna bana, bi sengko ekakana. Mon la 
mare, bi sengko bana eberkadana." Yakub 
ngatorragi daging jareya ka Ishak, epabareng 
ban anggur se egabay aeng dhaarra. 

26 Eppana pas adhabu, "Dha ennaan, Na. 
Mara seyom sengko." 

271E bakto Yakub nyeyom eppana, eppana 
ngedhing bauna kalambina Esau, daddi 
Yakub laju eberkadi. Dhabuna, "Bauna tang 
ana padha ban bauna teggal se eberkadi 
PANGERAN. 

28 Moga-moga bi Guste Allah bana 
eparengngana ebbun dhari langnge, ban 

teggalla bana moga epalandhuwa! Moga- 


moga Allah marengana bana gandum ban 
anggur! 

29 Moga-moga sa-bangsa daddiya abdina 
bana ban ku-suku bangsa atelloga ka bana. 
Moga-moga bana ngobasaana la-balana, ban 
moga-moga na potona bana asojuda kabbi 
ka bana. Moga-moga oreng se abasto bana 
ekennenga babaston, ban reng-oreng se 
aberkadi bana kaparengana berkat keya." 

30 Ishak la mare aberkadi Yakub. E bakto 
Yakub buru ondur, Esau laju dhateng dhari se 
ababurun. 

31 Ollena dagingnga la eola epanyaman, pas 
egiba ka eppana. Cana Esau, "Pa, ngereng 
alenggi, paneka daging ollena kaula se aburu, 
ngereng dhaar, manabi lastare, kaula pas 
berkadi." 

32 "Bana reya sapa?" cana Ishak. Saodda 
Esau, "Kaula pottra sareyangnga sampeyan, 
Esau." 

23|shak ce takerjadda, sampe ngetter 
sabadan, dhabuna, "Mon bariya sapa se 
nyambelli keban buruwan gella, sarta ngeba 
ka sengko dagingnga se la eola gella rowa? Bi 
sengko gi buru mare ekakan sabellunna bana 
dhateng. Bi sengko oreng jareya la eberkadi; 
daddi berkat jareya salanjangnga ekaandhi 
oreng jareya." 

34E bakto ngedhing dhabuna eppana jareya, 


Esau laju nanges rat-tharadan sambi ngoca, 
"Ngereng kaula berkadi jugan, Pa!" 

35 Dhabuna Ishak, "Sengko la etepo alena 
bana. Berkat se samasthena etarema bana la 
ekala." 

36 Cana Esau, "Paneka ampon 
kadhukaleyanna kaula eco-koco. Patot 
ban nyamana Yakub. Ha sareyangnga 
kaula ampon ekala, samangken berkat se 
samasthena etarema kaula ekala jugan. 
Ponapa sampeyan ta kaagungan karena 
berkat se kengeng eparengngagi ka kaula, 
Pa?" 

37 Dhabuna Ishak, "Bi sengko alena bana la 
epadaddi lorana bana, la-balana bi sengko 
epadaddi dunorra kabbi, gandum ban anggur 
bi sengko la esangowagi keya. Sateya sengko 
ta andhi pa-apa pole se ekenneng bagi ka 
bana, Na!" 

38 Esau gi maksa nyoon ka eppana, "Ponapa 
sampeyan pera kaagungan berkat samacem, 
Pa? Ngereng kaula berkadi jugan, Pa!" 
Samarena jareya Esau laju nanges pole. 

39Ishak adhabu, "Bana ta kera nemmo 
gaggarra ebbun dhari langnge, ta kera andhi 
teggal se landhu. 

40 Bana bakal olleya pangoreban dhari 
peddhangnga, tape bana bakal daddiya 
dunorra alena. Nangeng mon bana aberonta, 
bana bakal lopoda dhari kakobasaanna." 


Kejadian 27.411 28.3 94 
4l Esau sake ate ka Yakub polana berkadda 


eppana ebagi ka Yakub jareya. Cana pekkerra, 
"Eppa la para sedaa; samarena kasossaan 
jareya bi sengko Yakub epateyana." 

42 Tape e bakto Ribka meyarsa maksodda 
Esau jareya, laju adikane Yakub, pas adhabu, 
"Edhingngagi, Na, Esau amaksod malessa 
sakena atena, mateyana bana. 

43 Daddi sateya, Na, mara bana patoro oca. 
Kassa duli buru ka bengkona tang taretan se 
anyama Laban e Haran. 

44 Bana neng e jadhiya gallu kaangguy 
sabatara, sampe kakana bana elang peggella, 

4> sarta loppa ka lalakonna bana se mapeggel 
atena jareya. Bi sengko bana pas esorowa 
konee. Sengko ta terro kaelangana ana 
dhadhuwa e dhalem saare." 

46 Ribka mator ka Ishak, "Kaula ce 
caremmedda ka reng-oreng manca binena 
Esau kaissa. Manabi Yakub abine oreng Het 
jugan, kaula tanto mate." 

2 8 "Ishak laju adikane Yakub. Yakub 

eberkadi, pas epessen kantha reya, 
"Bana ja abine oreng Kanaan. 

2 Kassa bana entar ka Mesopotamia ka 
bengkona Betuwel, embana bana, bana 
abine e dhissa, menta sala settonga anana 
majadhina bana se anyama Laban. 

3 Moga-moga bana ban binena eberkadana 
Allah Se Mahakobasa, ban moga-moga bana 

eparengngana bannya anana, sopaja bana 


daddiya bangatowana sa-bangsal 

“Moga-moga Allah aberkadana bana ban 
toronanna akantha se aberkadi Ibrahim, 
sopaja tana se ekennengnge bana reya, se la 
eparengngagi ka Ibrahim bi Allah, ekaandhia 
bana!" 

P Bi Ishak Yakub epakon mangkat ka 
Mesopotamia, ka oreng se anyama Laban, 
iya areya anana Betuwel oreng Aram rowa, 
kakana Ribka se andhi ana Yakub ban Esau. 

SEsau ngedhing ja bi Ishak Yakub la 
eberkadi sarta epakon entar nyare bine ka 
Mesopotamia. Esau ngedhing keya jae bakto 
aberkadi Yakub, Ishak adhabu sopaja Yakub 
ta abine oreng Kanaan. 

7 Esau tao ja Yakub atoro ka dhabuna eppana 
ban ebuna, laju entar ka Mesopotamia. 

8 Daddi Esau ngarte ja Ishak ta lebur ka 
babine Kanaan. 

? Daddi Esau laju entar ka Ismail, pottrana 
Ibrahim, laju abine anana Ismail se anyama 
Mahalat, alena Nebayot. 

10Yakub pas mangkat ka Haran dhari 
Bersyeba. 

11E bakto compet are napa ka settong 
kennengngan, pas ngenep e jadhiya. Yakub 
ngala bato, pas marobbu, batona ekabantal. 

12 Teppana tedhung laju amempe nangalee 
andha se manjeng e bume; koncona andha 

jareya napa ka langnge. Kat-malaekat ongga 


toron eandha jareya. 

13 PANGERAN ngadek e erenganna, pas 
adhabu, "Sengko reya PANGERAN, Allahna 
Ibrahim ban Ishak. Tana se ekatedhunge 
bana jareya bi Sengko ebagiya ka bana ban 
na potona. 

14 Na potona bana bakal bannyana akantha 
bannyana beddhi e bume ban bakal mencara 
ka bara ban ka temor, ka dhaja ban ka lao; 
ban lantaran bana ban na potona, Sengko 
aberkadana sakabbinna bangsa e bume. 

15 Mon bana entar dha emmaa bai, bi Sengko 
terros ebarengngana ban elindhungana. 

Ban pole, bi Sengko bana epabaliya pole ka 
nagara reya. Sengko ta adinaagiya bana, ban 
sabarang se ejanjiyagi Sengko ka bana bi 
Sengko eteptebbana kabbi." 

le Yakub ngedhing, pas ngoca, "PANGERAN 
badha e dhinna, e kennengngan reya, sengko 
buru tao!" 

17 Yakub arassa tako, laju ngoca, 
"Marengessa kennengngan reya! Tantona reya 
kalenggiyanna Allah, labang sakethengnga 
sowarga." 

18 Kalagguwanna Yakub jaga gu-laggu. 
Batona se ekabantal ekala, pas epamanjeng 
menangka bato parengeddan. Bato jareya 
eserame mennya jaitun menangka tandha ja 
bato jareya eatorragi ka Allah. 

19 Kennengngan jareya laju enyamae Betel. 


Lamba nyamana Lus. 

20 Yakub laju asompa ka Allah, ocana, 
"Manabi Junandalem asarengnge sareng 
ajaga abdidalem e dhalem parjalanan 
kadhinto, marenge abdidalem teddhaan 
sareng salenan, 

21 kantos abdidalem salamet abali ka 
kalenggiyanna eppa. Junandalem, Guste 
PANGERAN, badhi daddiya Allah se esembaa 
abdidalem. 

22 Abdidalem ngatorragiya ka Junandalem 
saparpolonna dhari sadajana se eparengngagi 
Junandalem ka abdidalem. Bato parengeddan 
e epamanjeng sareng abdidalem kadhinto 
badhi kennengngan kaangguy abakte ka 
Junandalem." 

2 9 l Yakub nerrossagi parjalananna entar 

ka tana e temorranna Kanaan. 

2 Se ajalan pas napa ka settong somor se 
badha e tengnga teggal. E seddina somor 
jareya badha dumba tello ambalan padha 
arendhu, ba-dumba jareya biyasana eenome 
e somor jareya. Somor jareya ekodhunge 
bato se raja. 

3 Mon ba-dumba se eenomana la padha 
napa ka jadhiya, reng-oreng ngowanna pas 
magulu kodhungnga somorra, epakapenggir. 
Ba-dumbana pas padha eenome. Mon la 
mare, kodhungnga somor jareya pas epobu 
pole areng-bareng. 

“Yakub atanya ka reng-oreng ngowan gella, 


"Sampeyan dhari kaimma?" "Dhari Haran," 
saodda reng-oreng jareya. 

"Yakub atanya pole, "Sampeyan ponapa 
kennal ka Laban, pottrana Nahor?" "Enggi, 
kennal," cana reng-oreng ngowan jareya. 

6 "Kadi ponapa kabadhaanna Laban?" cana 
Yakub. "Sae," cana reng-oreng ngowan gella. 
"Kaissa pottrana, Rahel, ngenomana embi 
sareng dumbana." 

7 Cana Yakub, "Samangken gi aban, gi banne 
baktona dumba epamaso ka kandhang. 
Aponapa me ta eenome gallu, pas ocol pole 
me olle ngamba?" 

8 Saodda reng-oreng ngowan jareya, "Mon 
samangken gi ta bisa. Dhaggi mon reng-oreng 
ngowan pon padha dhateng ban dumbana, 
buru kodhungnga somor kaissa epagulu 
ekambulii. Buru ba-dumba eenome." 

9 Teppana Yakub acaca bi reng-oreng 
ngowan gella, Rahel napa ka jadhiya ban 
ba-dumbana. 

10E baktona nangalee Rahel dhateng ngeba 
ba-dumbana majadhina se anyama Laban, 
Yakub laju entar ka somor gella, magulu 
batona sarta pas ngenome ba-dumbana 
Rahel. 

ll Saellana jareya Yakub pas nyeyom Rahel, 
sarta laju nanges dhari peragga. 

12 Cana Yakub, "Sengko reya balana eppana 


bana, anana Ribka." Rahel berka abala ka 
eppana. 

13 Ban e bakto eppana ngedhing kabar 
parkara ponakanna jareya, laju berka ngonee 
Yakub. Yakub egellu tor eseyom, laju egiba 
ka bengkona. Saellana Yakub mare acareta 
dhari adha sampe mare parkara apa se la 
kadaddiyan, 

14Laban laju ngoca, "Pajat bendher, bana 
reya gi tang dhara dibi." Yakub apolong e 
jadhiya sabulan abidda. 

15 Cana Laban ka Yakub, "Bana ta olle alako 
ka sengko ta kalaban olle bajaran maske 
bana reya tang bala. Bana mentaa bajaran 
barampa?" 

le Laban andhi ana babine kadhuwa, se 
towaan nyamana Liya, se ngodhaan nyamana 
Rahel. 

17 Liya orem matana, tape Rahel bagus 
badanna tor raddin robana. 

18 Yakub terro ka Rahel, daddi laju ngoca, 
"Kaula poron alako pettong taon manabi 
kaula eedine abine Rahel." 

19Sambidda Laban, "Lebbi becce Rahel bi 
sengko ebagi ka bana etembang ka oreng 
laen. Bana la enneng dhinna ban sengko." 

20 Yakub alako pettong taon abidda polana 
terro ka Rahel; bakto se pettong taon jareya 
ekarassa pera pan-barampan are amarga 
kataresnaanna ka Rahel. 

2lvyakub laju ngoca ka Laban, "Baktona 


ampon napa. Samangken kaula nyoona edi 
akabina sareng pottrana sampeyan." 

22 Daddi Laban pas ajang-onjang ce 
bannyana. Oreng padha eonjang kabbi. 

23 Tape se egiba ka Yakub e malem jareya 
Liya, banne Rahel. Daddi Yakub apolong 
tedhung ban Liya. 

24 (Bi Laban Liya eberrii dunor binena se 
anyama Zilpa,esoro gabay pangladinna.) 

2> Buru kalagguwanna Yakub tao ja se 
ekapolong tedhung jareya Liya. Yakub laju 
entar ka Laban sarta ngoca, "Aponapa kaula 
me epacara paneka bi sampeyan? Kaula 
alako polana terro abineya Rahel. Aponapa 
sampeyan me co-ngoco?" 

26 Sambidda Laban, "Noro adad e dhinna 
ana se ngodhaan ta olle alake ajangadhai se 
towaan. 

27 Nante gallu sampe jang-onjangan se 
samenggu abidda reya la mare. Rahel bi 
sengko ebagiya ka bana mon bana endha 
alako pettong taon aggi." 

28 Yakub ngenggii, ban saellana jang- 
onjangan se samenggu abidda jareya 
la mare, bi Laban Rahel ebagi ka Yakub 
menangka binena. 

29 (Bi Laban Rahel eberrii dunor binena se 
anyama Bilhah,esoro gabay pangladinna.) 

30 Yakub tedhung apolong ban Rahel keya, 
ban kataresnaanna ka Rahel alebbiyan dhari 

kataresnaanna ka Liya. Saellana jareya Yakub 


alako ka Laban pettong taon aggi. 

31E bakto PANGERAN ngoladi ja Liya ta pate 
ekataresnae bi Yakub etembang Rahel, bi 
PANGERAN Liya epaandhi ana, tape Rahel 
paggun ta andhi ana. 

32 Liya ngandhung laju rembi lalake. Cana 
Liya, "PANGERAN ngoladi ka tang kasossaan, 
ban sateya tang lake tanto neser ka sengko." 
Daddi anana pas enyamae Ruben. 

33 Liya ngandhung pole laju rembi lalake 
keya. Cana Liya, "PANGERAN apareng ana 
reya ka sengko polana PANGERAN meyarsa 
ja sengko ta ekataresnae tang lake." Daddi 
anana jareya enyamae Simeyon. 

34 Liya gi ngandhung pole ban rembi 
lalake keya. Cana Liya, "Sateya tang lake 
tanto acekkaan ka sengko sabab sengko la 
ngalahirragi ana lalake katello." Daddi anana 
jareya enyamae Lewi. 

35 Saellana jareya Liya gi ngandhung pole 
sarta rembi lalake pole. Cana Liya, "Sateya 
sengko asokkora ka PANGERAN." Daddi anana 
jareya enyamae Yehuda. Saellana jareya Liya 
pas ta andhi ana pole. 

30 l Tape Rahel paggun ta andhi ana. 

Daddi atena pas arassa baji ka 
taretanna, ocana ka Yakub, "Tore kaula 
paandhi ana. Mon bunten kaula bango 
mateya." 

2 Yakub laju peggel ka Rahel, pas ngoca, 


"Sengko reya banne Allah. Allah dibi se 
mataandhi ana bana." 

3 Cana Rahel, "Paneka Bilha, dunor kaula; 
pondhut sampeyan, kapolong asare, me olle 
andhi ana. Anana ekalaa kaula. Daddi kaula 
bisa ngemban ana kalaban parantaraanna 
Bilha." 

4 Daddi Bilha laju ekabine Yakub, sarta pas 
ekapolong tedhung. 

> Bilha laju ngandhung, pas rembi lalake. 

6 Cana Rahel, "Allah la apareng kaadilan 
nolonge sengko. Tang parnyoonan ekabbuli, 
sengko eparenge ana lalake." Daddi kana 
jareya laju enyamae Dan. 

7 Bilha ngandhung pole, pas rembi lalake 
keya. 

8 Cana Rahel, "Sengko aperrang amba pate 
ban tang taretan, sateya sengko mennang." 
Daddi kana jareya enyamae Naftali. 

2E bakto Liya apangrasa ja abana ta kera 
andhi ana pole, dunorra se anyama Zilpa laju 
ebagi ka Yakub esoro kabine. 

10 Zilpa laju andhi ana dhari Yakub, anana 
lalake. 

ll Cana Liya, "Pojur sengko reya." Daddi 
kana jareya laju enyamae Gad. 

12 Zilpa pas andhi ana lalake pole dhari 
Yakub. 

13 Cana Liya, "Saapa sennengnga tang ate! 
Sateya reng-oreng babinean bakal ngocaa ja 

sengko reya pojur onggu." Daddi kana jareya 


enyamae Asyer. 

14E bakto mosemma oreng anye, Ruben 
entar ka teggal, pas nemmo bu-tombuwan se 
nyamana dudaim. Ruben ngala buwana, egiba 
ka Liya, ebuna. Cana Rahel ka Liya, "Mara, ra, 
sengko berrii buwana dudaim ollena anana se 
nemmo e teggal jareya, sakone bai." 

15 Saodda Liya, "Apa gi ta cokop, bana ngala 
tang lake? Sateya bana gi mentaa dudaim 
ollena tang ana se nemmo e teggal." Cana 
Rahel, "Mon sengko eberrii buwana dudaim 
ollena anana bana se nemmo e teggal jareya, 
dhaggi lem-malem Yakub olle tedhung ban 
bana." 

16E are jareya Yakub mole dhari teggal 
e baja asar. Bi Liya esanderri. Cana Liya, 
"Dhaggi lem-malem sampeyan asaren ban 
kaula, sabab kaula ampon majar sareng 
buwana dudaim ollena ana kaula se nemmo e 
teggal." Daddi e malem jareya Yakub tedhung 
ban Liya. 

17 Parnyoonanna Liya ekabbuli bi Allah. Liya 
ngandhung, pas rembi lalake. Jareya anana 
ban Yakub se nomer lema. 

18 Cana Liya, "Sengko eparenge opa bi Allah 
polana sengko ngatorragi tang dunor ka tang 
lake." Daddi kana jareya enyamae Isakhar. 

19 Liya pas ngandhung pole, laju rembi 
lalake. Jareya anana ban Yakub se nomer 
ennem. 

20 Cana Liya, "Paparengnga Allah ka sengko 


reya talebat bagussa. Sateya tang lake 
tanto enneng ban sengko, sabab sengko Ia 
alahirragi ana lalake kaennem." Daddi kana 
jareya enyamae Zebulon. 

21 Saellana jareya Liya rembi pole, babine, 
enyamae Dina. 

22 Allah laju emot ka Rahel. Parnyoonanna 
Rahel ekabbuli, apareng ana ka Rahel jareya. 

23 Rahel ngandhung, pas rembi lalake. Cana 
Rahel, "Allah la maelang tang kanespaan; 
sengko eparenge ana." 

24 Daddi kana jareya enyamae Yusup. Cana 
Rahel pole, "Mandar sengko bi PANGERAN 
eparengngana ana lalake settong aggi." 

25 Saellana Rahel rembi Yusup, Yakub mator 
ka Laban, "Kaula nyoona edi palemana ka 
nagara kaula. 

26 Bine kaula se kadhuwa sareng na-ana 
kaula ollena se alako ka sampeyan, bi kaula 
padha ebaktaa sadaja. Sampeyan oneng 
kaula ampon alako amba pate." 

27 Cana Laban, "Mara edhingngagi gallu: 
Sengko la tao ja PANGERAN aberkadi sengko 
polana bana. 

28 Mara ngoca barampa opa se epentaa 
bana." 

23 Saodda Yakub, "Sampeyan ampon oneng 
dibi ja kaula alako amba pate; sape dumbana 
sampeyan atamba bannya polana epeyara 
kaula. 

30 Sabellunna badha kaula, dhi-andhina 


sampeyan sakone, samangken sampeyan 
ampon ce sogina. PANGERAN ampon 
aberkadi sampeyan polana kaula. Samangken 
ampon baktona kaula alakowa kaangguy 
kaparlowanna ana bine kaula dibi." 

31 Cana Laban, "Daddi barampa se 
ebajarragiya sengko ka bana?" Atorra Yakub, 
"Ampon kaula ta osa parenge opa pa-ponapa. 
Kaula gi terrosa meyaraa ebinna sampeyan, 
sokor sampeyan kasokan narema parnyoonan 
kaula paneka: 

32 Kaula nyoona edi are mangken ajalana 
lebada e nga-tengngaanna embi sareng 
dumbana sampeyan; kaula ngalaa saneyap 
budhuna dumba se celleng, sareng budhuna 
embi se lang-belling otabana se toltol. Ganeka 
saos opa se esoona kaula. 

33E bingkeng are gampang saos ka 
sampeyan manabi terro onenga ponapa kaula 
paneka jujur otaba bunten. Mon sampeyan 
meyos mareksaa opa kaula, laju ngoladi 
badha embi se ta toltol otabana lang-belling, 
otabana dumba se ta celleng, tanto sampeyan 
oneng ja ganeka kaula ollena ngeco." 

34Cana Laban, "Iya, nyaman! Sengko 
narema ka katantowanna bana jareya!" 

35 Tape e are jareya Laban malaen 
sakabbinna embi lake se lorek otaba 
lang-belling ban sakabbinna embi pangorbi se 
lang-belling, toltol otaba se badha te-potena; 

bariya keya ba-dumba se celleng padha 


epalaen. Ban-keban jareya esoro owan ka 
na-anana, 

36 Sarta pas esoro giba pajau dhari Yakub, 
sampe ka kennengngan se jauna tello are 
parjalanan. Embi ban dumba re-karena laju 
epaoros ka Yakub. 

37 Yakub laju ngala ca-ranca se gi biru 
dhari bungkana hawar, bungkana badam 
ban bungkana barangan; kolena sabagiyan 
ekolbit, sampe ranca jareya padha katon 
lang-belling. 

38 Ca-ranca jareya esaba e adhaanna 
ban-keban jareya, e dhalem baddhana nom- 
enomanna, sabab embi ban dumba jareya 
kapprana nyake mon teppana ngenoma. 

39 Daddi mon bi-embi jareya esake e 
adhaanna ca-ranca gella, budhuna lorek 
otaba lang-belling otabana toltol kabbi. 

40 Yakub malaen ba-dumbana, laju 
epaaddhep ka bi-embi se lorek ban celleng. 
Kalaban cara se kantha jareya Yakub andhi 
ebin dibi ban ebinna jareya epalaen dhari 
ebinna Laban. 

4l Mon ban-keban se baras teppana ake- 
sake, Yakub nyaba ca-ranca se ekolbit gella e 
adhaanna, e baddhana nom-enomanna. 

42 Tape ca-ranca jareya ta esaba e adhaanna 
ban-keban se ta kowat. Daddi sakabbinna 
keban se pote jareya ta kowat, ban jareya se 
daddi andhina Laban; dineng ban-keban se 


Kejadian 30.431 31.8 . 107 
celleng, se lang-belling ban se toltol jarowa 


kowat, ban jareya se daddi andhina Yakub. 

43 Kalaban cara se kantha jareya Yakub laju 
ce sogina. Embi ban dumbana bannya, bariya 
keya ontana, mar-hemarra ban nor-dunorra. 
3 1 ' Yakub ngedhing na-anana Laban 

ngoca kantha reya, "Yakub la ngala 
sakabbinna dhi-andhina eppa. Dhi-andhina 
Yakub kabbi asalla dhari dhi-andhina eppa." 

2 Yakub nangalee keya ja Laban ta baranca 
akantha dha-adhana ka abana. 

3 PANGERAN laju adhabu ka Yakub, "Kassa 
bana abali ka nagarana eppana ban ka 
la-balana bana. Sengko se abarengngana 
bana." 

4Saellana jareya Yakub nyoro oreng ngolok 
Rahel ban Liya, esoro amon-temmon ban 
abana neng e kennengnganna embi ban 
dumbana. 

> Cana Yakub ka se kadhuwa jareya, "Sengko 
nangalee ja eppana bana Ia ta baranca pole 
ka sengko, ta akantha ba-lambana; tape 
Allah se esemba tang eppa ajaga sengko. 

6 Bana padha tao keya ja sengko reya alako 
ka eppana bana amba pate. 

7 Maske kantha jareya sengko gi etepo, tang 
opa eoba sampe sapolo kale. Tape bi Allah 
eppana bana ta epanneng alako jahat ka 
sengko. 

SE bakto eppana bana adhabu, Embi se toltol 
daddiya opana bana, embina kabbi padha 

abudhu abulu toltol. E bakto eppana adhabu, 


Embi se lang-belling daddiya opana bana, 
embina kabbi padha abudhu lang-belling. 

P Allah mondhut ebinna eppana bana, 
eparengngagi ka sengko. 

10E bakto mosemma embi akabin, sengko 
amempe nangalee bi-embi lake se teppana 
ake-sake kabbi padha lorek, toltol ban 
lang-belling. 

l1 Allah kalaban ropa malaekat adhabu ka 
sengko e dhalem mempe jareya, dhabuna, 
Yakub! Sengko nyaot, Kadhinto. 

12 Malaekat jareya adhabu pole, Abas, embi 
lake se nyake rowa buluna lorek, toltol ban 
lang-belling kabbi. Jareya bi Sengko pajat 
epakantha jareya polana Sengko nangalee 
baramma Laban ka bana. 

13 Sengko reya Allah se tao ngaton ka 
bana e Betel. E dhissa bana ngatorragi bato 
menangka parengeddan, se bi bana eserame 
mennya jaitun e attasanna; e jadhiya bana 
asompa ka Sengko. Sateya mara bana 
akes-rengkes, pas nyengla dhari nagara reya, 
mole ka nagarana la-balana bana." 

14 Liya ban Rahel laju nyaot, "Dhari 
sadaja dhi-andhina eppa ampon tadha pole 
bagiyanna se ekasangkola kaula. 

15 Kaula padha eanggep oreng manca. Kaula 
paneka padha ejuwal, dineng pessena se 
etarema ampon epatadha sadaja. 

16 Sadajana se epondhut Allah dhari eppa 


paneka sanyatana gadhuwan kaula se 
kadhuwa paneka, sareng gadhuwanna 
na-ana kaula. Ngereng lampaagi ponapa se 
edhabuwagi sareng Allah ka sampeyan." 

17 Yakub laju akes-rengkes, moleya ka 
eppana e nagara Kanaan. Ne-binena ban 
na-anana epaongga ka ontana, embi ban 
dumbana egiba kabbi, epajalan e adhaanna, 
bariya keya sabarang dhi-andhina se ekaolle 
e Mesopotamia. 

18 (31:17) 

19E bakto jareya Laban teppana badha e 
teggal agunteng buluna ba-dumbana, ban e 
bakto jareya Rahel ngeco ca-arca andhina 
eppana se egabay panjagana ana binena. 

20 Yakub ngakkale Laban, se mangkat ta 
asa-kasa. 

21 Dhi-andhina egiba kabbi, laju mangkat 
ru-kaburu. Pamangkadda alengka Songay 
Efrat terros nojju ka bagiyan Pagunongan 
Gileyad. 

22 Saellana olle tello are buru badha se abala 
ka Laban ja Yakub buru. 

23 Laban laju makompol reng-orengnga, laju 
areng-bareng padha nyerser Yakub sampe 
pettong are abidda, sampe ecapo e bagiyan 
pagunongan Gileyad. 

24E baja malem Allah ngaton ka Laban e 
dhalem mempena, laju adhabu, "Senga, bana 


Kejadian 31.251 32 110 
ta olle ngara Yakub maske pera ban oca 


sakeccap." 

25E bakto jareya Yakub la masang kemah 
e settong pagunongan, dineng Laban ban 
reng-orengnga maddek kemah keya neng e 
pagunongan Gileyad. 

26 Cana Laban ka Yakub, "Arapa bana me 
ngakkale sengko, ngeba buru tang ana se 
kadhuwa, epakantha se ngeba bujungan 
perrang? 

27 Arapa bana me ngakkale sengko, ondur 
ta asa-kasa, ta amet ka sengko? Ja sakenga 
bana amet, bana tanto eater sambi etoroe 
nyanyeyanna mosik terbang ban calempong. 

28 Bana la-mala ta aberri kasempadan ka 
sengko kaangguy nyeyom tang ana ban 
tang kompoy menangka tandha se apesaa. 
Tengkana bana jareya budhu onggu! 

29 Sengko cokop kowat kaangguy alako jahat 
ka bana, tape malemma Allah se esemba 
eppana bana maenga ka sengko ja sengko ta 
olle ngara bana. 

30 Sengko tao ja bana se ondur dhari tang 
bengko lantaran bana ce terrona se moleya 
ka bengkona, tape arapa bana me ngeco 
ca-arca se ajaga essena tang bengko?" 

31 Cana Yakub, "Kaula kan ondur ta asa-kasa 
polana tako sampeyan ta marengngagi 
tra-pottrana ngereng kaula. 

32 Parkara ca-arcana sampeyan, manabi 
orengnga se ngeco sareng sampeyan epanggi, 

sareng kaula eokoma mate. Ngereng pareksa, 


ponapa barangnga sampeyan ganeka badha 
e kaiya. Manabi badha, eatore pondhut. 
Reng-oreng se noro kaula me olle daddi 
saksena." Yakub ta tao ja Rahel se ngeco arca 
jareya. 

33 Laban laju nyaloksak kemahna Yakub. 
Saellana jareya laju mareksa kemahna 
Liya ban ka kemahna bareng babine se 
kadhuwa rowa, tape arca jarowa ta etemmo. 
Dhi- budhina laju maso ka kemahna Rahel. 

34 Tape arca jareya bi Rahel Ia ekala, esaba 
ka dhalem kanthongnga pa-kapana ontana, 
dineng abana dibi toju e attassa pa-kapa 
jareya. Kemahna Rahel jareya bi Laban 
esaloksak epabalattra, tape arca jareya ta 
etemmo. 

35 Rahel laju mator ka eppana, "Sampeyan ja 
duka ka kaula, Pa; kaula ta kengeng manjeng 
manggii sampeyan, polana kaula kalerressan 
dhateng kotorra." Laban nyaree epatete, tape 
ta ahasel nemmo arca jareya. 

36 Daddi Yakub laju peggel. "Ponapa 
kajahadanna kaula?" patanyana 
epasomengnget. "Ponapa sala kaula 
me sampe eserser sareng sampeyan? 

37 Samangken, saamponna nyaloksak 
sadajana barang kaula, ponapa sampeyan 
ampon manggi barangnga sampeyan se elang 
ganeka? Ngereng pakalowar barang ganeka, 
saba e kaiya, sopaja reng-oreng se noro 

kaula sareng se ngereng sampeyan kengeng 


nengale sareng laju oneng pasera se lerres e 
antarana sampeyan sareng kaula. 

38 Ampon dhu polo taon kaula akompol 
sareng sampeyan. Dumba sareng embina 
sampeyan ampon adhu-budhu sabannyana, 
ban kaula ta oneng neddha embi lakena 
sampeyan maske settonga. 

39 Manabi badha se ekakan burun alas 
sareng kaula ta ebakta ka sampeyan, tape 
kaula dibi se agantee. Se ekeco oreng e baja 
seyang otaba malem bi sampeyan esoro 
gantee ka kaula. 

40 Kaula serreng kapanasan e baja seyang, 
sareng kacellebban e baja malem. Kaula 
serreng ta ngeddha tedhung. 

4l Kadi gapaneka kabadhaan kaula saabidda 
alako ka sampeyan, dhu polo taon abidda. 
Pa bellas taon abidda kaula alako se terro 
ngaandhia pottrana sampeyan se kadhuwa, 
sareng nem taon pole se alako se terro 
ngaandhia embi sareng dumba paneka. 
Saabidda dhu polo taon ganeka sampeyan 
ngoba opa kaula kantos sapolo kale. 

42 Saompamaepon kaula ta ekabellasi sareng 
Allahna bangatowana kaula, enggi paneka 
Allah se esemba Ibrahim sareng Ishak, 
tanto kaula bi sampeyan epakon ondur ta 
kalaban ngeba pa-ponapa. Namong Allah 
ngoladi kasossaan kaula sareng lalakon kaula, 

sarengngan malemma Allah ampon apareng 


Kapotosan." 

43 Saodda Laban ka Yakub, "Babine se 
kadhuwa jareya tang ana; anana se kadhuwa 
jareya tang kompoy, ba-dumbana tang andhi 
keya. Sanyatana, sabarang se etangalee bana 
e dhinna reya tang andhi. Tape sengko ta 
ngenneng apa-rapa sopaja tang ana ban tang 
kompoy pagguna neng e dhinna. 

44 Daddi mara bana ban sengko sateya 
agabay parjanjiyan, ban mara nyoson bato 
menangka tandhana parjanjiyan jareya." 

45 Daddi Yakub laju ngala bato, pas 
epamanjeng menangka bato parengeddan. 

46 Reng-orengnga laju esoro ngala bato, 
batona laju etombuk. Saellana jareya 
reng-oreng jareya padha ngakan e seddianna 
tombuganna bato gella. 

41 Bi Laban tombuganna bato jareya 
enyamae Yegar-Sahaduta, tape bi Yakub 
enyamae Galed. 

48 Cana Laban ka Yakub, "Tombuganna bato 
reya daddiya parengeddan ka sengko ban ka 
bana." Jareya sababba kennengngan jareya 
laju enyamae Galed. 

49 Laban ngoca pole, "Moga-moga 
PANGERAN ngoladana sengko ban bana 
saabidda sengko ban bana apesa e jauna." 
Daddi kennengngan jareya laju enyamae 
Mizpa. 

>0 Laban ngoca pole, "Mon bana jahat ka 


tang ana se kadhuwa jareya, otabana mon 
bana abine babinean laen, maske sengko ta 
tao, kaengae ja Allah ngoladi ka sengko ban 
ka bana. 

>l Areya tombuganna bato, bato 
parengeddan e antarana sengko ban 
bana. 

>2 Tombuganna bato reya, ban bato 
parengeddan reya, menangka sakse 
ka sengko ban ka bana, ja sengko ta olle 
ngalebadi tombuganna bato reya nyerrangnga 
bana, ban bana ta olle ngalebadi tombuganna 
bato reya otaba bato parengeddan reya 
kaangguy nyerrangnga sengko. 

>3 Allah se esemba Ibrahim ban se esemba 
tang eppa Nahor, se daddiya hakim se 
ngadilana sengko ban bana." Yakub laju 
asompa demi Allah se esemba Ishak, eppana, 
ja abana neptebbana janji jareya. 

“4 Yakub laju nyambelli settong keban, laju 
eatorragi ka Allah menangka kurban e attassa 
gumo jareya. Saellana jareya reng-orengnga 
laju epakompol eajak ngakan areng-bareng. 
Samarena ngakan reng-oreng jareya padha 
ngenep e gumo jareya. 

>> Kalagguwanna gu-laggu Laban nyeyom 
ana ban kompoyya menangka amet, laju 
aberkadi na-anana ban poy-kompoyya jareya, 
samarena pas mole ka kennengnganna dibi. 

32 lE bakto Yakub nerrossagi 


parjalananna laju esanderri kat- 
malaekat. 

2 E bakto ngoladi kat-malaekat jareya, Yakub 
adhabu, "Areya tantarana Allah." Daddi 
kennengngan jareya enyamae Mahanaim. 

3 Yakub laju ngotos oreng, epamangkat 
kaadha ka Seir e baba Edom, esoro nyare 
kakana. 

4 Reng-oreng jareya bi Yakub esoro ngoca 
kantha reya ka Esau, "Badha pessennepon 
Yakub sapaneka, Kaula akompol sareng Laban 
kantos abit. 

> Samangken kaula ampon gadhuwan sape, 
hemar, dumba, embi, dunor lalakean sareng 
babinean. Kaula ngatore kabar ka sampeyan, 
guste, kalaban pangarep moga-moga 
sampeyan kasokana narema kaula." 

6E bakto la abali ka kennengnganna 
Yakub, reng-oreng otosan jareya mator, 
"Abdina ampon apanggi sareng Esau, 
kakana panjennengngan. Samangken Esau 
parappana ajalan ka kadhinto, ngambaa 
panjennengngan, abakta oreng pa ratos." 

7 Ngedhing oca jareya Yakub ce takona. 
Reng-oreng se ekabareng laju ebagi epadaddi 
dhu bagiyan; bariya keya dumba ban sapena 
ban ontana. 

8 Cana pekkerra, "Mon Esau nyerrang se 
sabagiyan, bagiyan settonganna gi ngenneng 
buru." 

? Yakub laju adua, ocana, "Adhu, Guste 


Allah se esemba Ibrahim emba abdidalem 
sareng Ishak eppa abdidalem, peyarsaagi 
parnyoonan abdidalem, GUSTE. Sareng 
Junandalem abdidalem epakon abali ka 
nagara abdidalem, akompol sareng la-bala 
abdidalem. J unandalem adhabu badhi ngator 
sadajana sopaja tadhaa alangan pa-ponapa 
ka abdidalem. 

10 Abdidalem ta pantes narema kabellasan 
sareng kaestowannepon J unandalem akadi 
se ampon kalakon. E bakto abdidalem 
alengka Songay Yordan abdidalem ta ngeba 
pa-ponapa kajabana tongket. Samangken 
abdidalem abali ka kadhinto abakta reng- 
oreng sareng bin-ebin se epecca daddi dhu 
bagiyan kadhinto. 

ll Nyoona salamet abdidalem, Guste, 
sopaja ta kantosa ekaneyaja Esau, taretan 
abdidalem. Abdidalem tako manabi Esau 
nyerrang sareng matee abdidalem sadaja, 
tamaso jugan babinean sareng na-kana. 

12 Kaemodi ja Junandalem ampon adhabu 
badhi ngator sadajana sopaja abdidalem 
ta manggiya alangan pa-ponapa, sareng 
aparenga toronan sabannyana ka abdidalem, 
toronan se bannyaepon kantos ta ekenneng 
bitong, akadi bannyana beddhi e paseser." 

13E malem jareya Yakub ngenep e jadhiya. 
Kalagguwanna ebinna laju epele, ebagiya 
ka Esau menangka le-olle. Le-ollena jareya 

acem-macem, iya areya: embi babine dhu 


ratos meggi ban lalake dhu polo meggi, 
dumba babine dhu ratos meggi ban lalake dhu 
polo meggi, onta se gi nyosowe ban budhuna 
tello polo meggi, sape babine pa polo meggi 
ban lalake sapolo meggi, hemar babine dhu 
polo meggi ban lalake sapolo meggi. 

14(32:13) 

15 (32:13) 

16 Ban-keban jareya esa-pesa epadaddi 
pan-barampan bagiyan, yan-sabagiyanna 
epassraagi ka settong kabulana, esoro jaga. 
Cana Yakub ka la-kabulana jareya, "Kassa 
mangkat kaadha. E antarana bagiyan se 
settong ban settonganna kodu eellae." 

17 Ka kabulana se nomer settong Yakub 
ngoca, "Mon tang taretan Esau tatemmo ban 
bana sarta atanya, Sapa lorana bana? Bana 
entara dhaemma? Andhina sapa ban-keban 
se eerengngagi bana jareya? 

18 Saodi kantha reya, Gadhuwanna Yakub, 
abdiepon Esau, badhi eatorragiya ka Esau, 
lorana. Yakub dibi gi badha e bingkeng." 
Kabulana se kapeng dhuwa, kapeng tello, ban 
sakabbinna se esoro ajaga ban-keban gella, 
padha eparentaagi kantha jareya keya. Cana 
pekkerra pola le-olle jareya bisa macellep 
atena Esau, daddi mon tatemmo sopaja Esau 
bisaa nyapora kasalaanna. 

19 (32:18) 

20 (32:18) 


=- Kejadian 32.211 29 118 
21 Le-olle jareya esoro giba kaadha, dineng 


abana dibi gi ngenep e parkemahanna. 

22E malem jareya Yakub jaga se tedhung, 
laju alengka Songay Yabok, ngeba binena se 
kadhuwa, sellerra se kadhuwa ban anana se 
sabellas oreng. 

23 Saellana reng-oreng jareya la epalengka 
songay kabbi, Yakub laju ngeba dhi-andhina 
alengka songay jareya keya. 

24 Samarena, Yakub dibi gi nyeccer e budhi, 
kadibian, ta noro alengka songay jareya. 
O-tao pas badha oreng lalake, oreng jareya 
laju akeket ban Yakub sampe para seyang. 

25E bakto oreng jareya arassa ja ta kera 
bisaa makala Yakub, Yakub laju epokol 
epateppa e bangkongnga, sampe tolangnga 
bangkongnga jareya locot dhari cacopona. 

26 Oreng jareya adhabu, "Mara, sengko 
ocol, sateya la para moncara are." "Bunten, 
junandalem ta eocola, kajabana manabi 
abdidalem eberkadi dhimen," atorra Yakub. 

27 "Sapa nyamana bana?" dhabuna oreng 
jareya. "Yakub," saodda. 

28 Dhabuna oreng jareya, "Molae sateya 
nyamana bana banne Yakub pole. Bana la 
akeket ban Allah sarta ban manossa, ban 
bana mennang; daddi nyamana bana sateya 
oba daddi Israil." 

29 Atorra Yakub, "Samangken ngereng 
abdidalem parenge oneng pasera asmana 
junandalem." Tape oreng jareya adhabu, 

"Bana ta osa tao ka tang nyama." Saellana 


jareya Yakub laju eberkadi. 

30 Cana Yakub, "Sengko nangalee Allah, 
dhep-adhebban, tape sengko gi odhi." Daddi 
kennengngan jareya bi Yakub enyamae 
Peniel. 

31E bakto are la moncar, Yakub laju mangkat 
dhari Peniel. Pajalanna abak dippang polana 
tolangnga bangkongnga se locot dhari 
cacopona gella. 

32 Sampe sateya oreng Israil ta endha 
ngakan daging e bagiyanna cacopona 
tolangnga bangkong, polana Yakub ekenneng 
pokol e bagiyan jareya. 

3 3 l Yakub nangalee Esau dhateng ngeba 
oreng pa ratos. Daddi na-anana 

laju egi-bagi, sabagiyan epabareng Liya, 

sabagiyan epabareng Rahel ban sellerra se 

kadhuwa. 

2 Sellerra ban na-anana esaba e adha, Liya 
ban na-anana esaba e budhiyanna, dineng 
Rahel ban Yusup esaba e dhi-budhi. 

3 Yakub ajalan e dha-adha kadibi. Sambi 
nyander ka kakana, Yakub asojud sampe 
pettong kale. 

“Tape Esau pas nyander ka Yakub. Yakub 
laju egellu ekaloskos. Se kadhuwa laju padha 
nanges. 

>E bakto nangalee babinean ban na-anana 
jareya kabbi, Esau atanya, "Sapa se 
ekabareng bana reya?" "Paneka ana kaula 


| Kejadian 33.61 13 120 
sadaja," cana Yakub. "Paparengnga Allah ka 


kaula." 

6 Saellana jareya sellerra se kadhuwa padha 
nyander abareng ban na-anana, pas asojud. 

7 Samarena pas egante bi Liya ban na-anana, 
ban dhi-budhina Rahel ban Yusup padha 
nyander, pas padha asojud kabbi. 

8 Cana Esau, "Apa maksodda reng-oreng 
laenna se tatemmo kaadha ban sengko gella 
rowa?" Cana Yakub, "Nyoona kabellasanna 
sampeyan." 

3 Tape Esau ngoca, "Tang dhi-andhi bannya, 
Le, bana ta osa ari-berri ka sengko." 

10 Cana Yakub, "Ampon, ja sapaneka! 
Manabi sampeyan ampon neser ka kaula, 
taremaagi le-olle kaula kaissa. Monggu ka 
kaula, nengale robana sampeyan saos padha 
sareng manabi kaula nengale Allah, sabab 
sampeyan ce saena ka kaula. 

ll Panyoon kaula, taremaagi tor-ator kaula 
kaissa. Allah bellas ka kaula, sadajana 
kaparlowan kaula ecokobi, tadha korangnga." 
Yakub ce maksana, sampe dhi-budhina Esau 
endha narema le-ollena Yakub jareya. 

12 Cana Esau, "Mara terros mangkat bai. 
Sengko ajalana kaadha." 

13 Cana Yakub, "Sampeyan oneng na-ana 
kaula paneka ta kowat, kaula jugan kodu 
te-ngate ajaga dumba sareng sape kaula se 
nyosowe. Manabi egiring epagancang, sanare 

namong saare, tanto ebin gapaneka mate 


sadaja. 

14 Eatore sampeyan meyos kaadha, kaula 
ngerenga re-lere. Kaula ajalana menorot 
kakowadanna ebin kaula, kantos nyapo ka 
sampeyan e Edom." 

15 Cana Esau, "Mon kantha jareya reng-oreng 
se egiba sengko reya bi sengko sabagiyan 
edinaa ka bana." Tape cana Yakub, "Ampon 
ta osa pot-repot, kaula namong terro 
masennengnga sampeyan." 

16 Daddi e are jareya Esau abali ka Edom. 

17 Tape Yakub entar ka Sukot, pas maddek 
bengko e jadhiya, ebinna egabayyagi 
kandhang. Daddi kennengngan jareya 
enyamae Sukot. 

18E dhalem parjalanan dhari Mesopotamia 
Yakub napa salamet ka Sikhem e nagara 
Kanaan. E jadhiya laju maddek kemah e 
temorra kottha jareya. 

19 Saellana jareya Yakub laju melle tana 
andhina na-anana Hemor, eppana Sikhem, 
argana saratos pesse salaka. Tana jareya se 
egabay kennengnganna kemahna. 

20 Yakub pas agabay mezba e jadhiya, se 
enyamae "Allahna Israil reya Allah". 

34 lE settong are, Dina, anana Yakub 
ollena ban Liya, entar ka babinean 
Kanaan. 

2 E bakto Sikhem, anana Hemor oreng Hewi 


se daddi rato e baba jadhiya nangalee Dina, 
Dina laju egiba buru pas eparkosa. 

3 Tape Sikhem pas arassa lebur ka Dina, Dina 
pas ecacae sopaja leburra keya ka abana. 

4 Cana Sikhem ka eppana, "Tore paraban 
kaissa pentaagi, ekabineya kaula." 

"Yakub ngedhing ja anana eparkosa, tape 
e bakto jareya na-anana teppana badha 
e teggal, daddi tapaksa neng-enneng, ta 
ngenneng apa-rapa, sabellunna na-anana 
mole. 

6 Hemor, eppana Sikhem, entar ka Yakub, 
aparembagana parkara jareya. 

' Tape e bakto jareya ana lalakeanna Yakub 
padha mole dhari talon. E bakto ngedhing 
parkara jareya, na-anana Yakub takerjat ban 
talebat peggella. Sabab arosak anana Yakub 
padha ban ya-nyeya bangsa Israil. 

8 Cana Hemor ka Yakub, "Ana kaula lebur 
ka pottrana sampeyan. Daddi kaula nyoona 
lellana sampeyan, sareng kaula pottrana 
esoona, ejudhuwagiya sareng ana kaula 
kadhissa. 

3 Ngereng sampeyan sareng kaula mabadha 
parjanjiyan: bangsana sampeyan kengeng 
abine babinean bangsa kaula, sapaneka jugan 
sabaligga. 

10 Sampeyan sadaja padha kengeng alenggi 
e nagara paneka akompol sareng bangsa 
kaula; e kaimmaa saos se ekasokane 

sampeyan. Sampeyan kengeng aponapaa 
saos e nagara paneka." 

ll Sikhem pas mator ka eppana Dina ban ka 
tan-taretanna, "Ngereng kabbuli parnyoonan 
kaula paneka. Ponapa saos se esoona 
sampeyan, sareng kaula etorodana. 

12 Ngereng dhabuwagi tor-ator ponapa se 
ekasokane sampeyan, sareng tantowagi mas 
kabinna. Ponapa se ekasokane sampeyan bi 
kaula etorodana, sokor kaula eedine araji 
kana kadhissa." 

13 Sarrena Sikhem la arosak kahormadanna 
Dina, alena na-anana Yakub jareya, daddi 
Sikhem laju etepo bi na-kana jareya. 

14Cana na-anana Yakub ka oreng se 
kadhuwa jareya, "Kaula malo manabi ale 
alake oreng se ta asonnat. 

15 Kaula coma bisa narema manabi 
sampeyan norodi sarat paneka: Sampeyan 
kodu padha sareng bangsa kaula, enggi 
paneka sadajana lalakeanna sampeyan kodu 
esonnat. 

16 Saamponna, buru kaula naremaa usulla 
sampeyan parkara kabin campor paneka. 
Bangsa kaula neptebba e nga-tengngaanna 
sampeyan, ban daddi settong bangsa bi 
sampeyan. 

17 Namong manabi sampeyan ta kasokan 
narema sarat ganeka, sareng kaula ale ekalaa 
pole. Saamponna ganeka kaula sadaja laju 
nyenglaa dhari kaiya." 

18 Hemor ban Sikhem padha kasokan 


narema sarat jareya, 

19 sabab Sikhem talebat leburra ka anana 
Yakub, ban pole Sikhem jareya e antarana 
sabalaanna tamaso se paleng ehormadi. 

20 Hemor ban Sikhem pas meyos ka 
kennengnganna reng-oreng akompol e 
labang sakethengnga kottha, pas adhabu ka 
reng-oreng jareya, 

21 "Reng-oreng Israil reya sanyatana kanca. 
Daddi mara dina me olle apolong ban bana 
e nagara reya; panneng maske entara dha 
emmaa bai. Nagara reya cokop lebar maske 
etambaana reng-oreng jareya. Dhaggi bana 
bisa abine oreng Israil, ban oreng Israil bisa 
abine oreng bangsana bana. 

22 Tape reng-oreng jareya endha apolonga 
ban bana, ban daddi sabangsa ban bana, 
mon bana endha narema settong sarat, iya 
areya: sakabbinna lalakean bangsana bana 
kodu padha asonnat akantha bangsa Israil. 

23 Dhaggi ebinna bangsa jareya, ban 
sakabbinna dhi-andhina, bakal ekaandhia 
bana keya. Daddi mara tarema sarat jareya 
me olle bangsa jareya endha apolong ban 
bana." 

24 Reng-oreng kottha se akompol e jadhiya 
padha saroju ka panemmona Hemor ban 
Sikhem, daddi saneyap oreng lalake se dibasa 
e kottha jareya laju padha asonnat. 

25 Saellana olle tello are dhari jareya, e bakto 


lalakean e nagara jareya gi padha kasakean 
polana se asonnat, Simeyon ban Lewi, iya 
areya kakana Dina, anana Yakub, laju ngala 
peddhangnga, maso ka kottha ta asa-kasa, 
matee sakabbinna lalakean e jadhiya, 

26tamaso Hemor ban Sikhem. Dina laju 
ekonee dhari bengkona Sikhem, terros egiba 
buru. 

27 Saellana matee reng-oreng e kottha 
jareya, na-anana Yakub se laenna arampok 
kottha jareya, menangka babalessa sake 
atena ka bangsa jareya polana Dina eparkosa. 

28 Kabbi padha ekala: embi ban dumbana, 
sape ban hemarra, sabarang se badha e 
dhalem kottha ban e teggal. 

29 Rang-barang se aji ekala kabbi, babinean 
ban na-kana etawan, essena ko-bengko 
padha erampas. 

30 Cana Yakub ka Simeyon ban Lewi, "Bana 
padha masossa sengko. Sateya oreng Kanaan 
ban oreng Feris ban sakabbinna oreng e 
nagara reya tanto padha amoso ka sengko. 
Tang oreng ta bannya; mon reng-oreng 
kottha reya padha nyerrang sengko, tang ana 
bine tanto tadha karena." 

3l Tape se kadhuwa jareya nyaot, "Masa 
kaula neng-ennengnga saos ale epakantha 
sondel!" 

3 5 lE settong are Allah adhabu ka Yakub, 
"Sengko reya Allah se ngaton ka bana 

e bakto bana buru dhari kakana, Esau. Kassa 


bana duliyan entar ka Betel. Pas enneng e 
jadhiya, ban Sengko maddeggagi mezba." 

2 Yakub laju ngoca ka ana binena ban ka 
reng-oreng se abareng ban abana, "Sengko 
ban bana kabbi mangkada dhari dhinna, 
entara ka Betel. E dhissa sengko maddegga 
mezba se eatorragiya ka Allah se nolong 
sengko e bakto sengko ngadhebbi kasossaan, 
ban se ajaga sengko dha emmaa bai sengko 
ajalan. Daddi mara buwang kabbi sakabbinna 
ba-dibana bangsa manca se esempen bana; 
mara kabbi padha ababerse, ban ngangguy 
kalambi se berse." 

3(35:2) 

4 Reng-oreng jareya laju massraagi ka Yakub 
ca-arcana diba manca se esempen e jadhiya 
sarta teng-anteng andhina. Jareya kabbi bi 
Yakub ebendhem e babaanna kajuwan raja e 
seddianna kottha Sikhem. 

>E bakto Yakub ban ana binena mangkat, 
reng-oreng kottha e ma-semmana jareya bi 
Allah padha epaandhi rassa katakoan, daddi 
kabbi padha tadha se nyerser Yakub ban 
rombonganna. 

6 Yakub ban reng-oreng laenna laju padha 
napa ka tana Kanaan e kottha Betel se lamba 
enyamae Lus. 

7E jadhiya Yakub maddek mezba ban 
kennengngan jareya enyamae "El-Betel," 

sabab Allah ngaton ka abana ejadhiya e 


bakto buru dhari kakana. 

8E kennengngan jareya keya Debora, 
anjuna Ribka, mate, laju ebendhem e babana 
kajuwan raja e laona kottha. Daddi kajuwan 
jareya enyamae "Kajuwan Tanges". 

? Saellana Yakub abali dhari Mesopotamia, 
Allah ngaton pole ka abana ban apareng 
berkadda. 

10 Dhabuna Allah, "Bana ta enyamaana 
Yakub pole; sateya bana enyamaana Israil." 
Daddi bi Allah Yakub enyamae Israil. 

l1 Allah laju adhabu pole, "Sengko reya Allah 
Se Mahakobasa. Pabannya na potona bana! 
Bana bakal noronnagiya sa-bangsa ban daddi 
bangatowana to-rato. 

12 Nagara se bi Sengko ebagi ka Ibrahim ban 
Ishak, bi Sengko ebagiya ka bana ban ka na 
potona bana." 

13 Saellana jareya Allah laju adinggallagi 
Yakub. 

14E kennengnganna Allah se abu-dhabu 
jareya, Yakub maddek bato parengeddan. 
Bato jareya eatorragi ka Allah sambi eselene 
anggur ban mennya jaitun e attassa. 

15 Kennengngan jareya enyamae "Betel". 

16 Saellana jareya Yakub ban rombonganna 
ngalle dhari Betel. E bakto gi abak jau dhari 
Efrata, Rahel napa baktona se rembia. Tape 
parembina malarat. 

17E bakto sakena la ce talebadda, dhukon 


ranana ngoca, "Pakowat, Rahel, pottrana 
sampeyan lalake pole." 

18 Tape Rahel la para napaa ka ajalla, ban e 
bakto laresa anana laju enyamae Ben-Oni, 
tape bi eppana kana jareya enyamae 
Benyamin. 

19] inazana Rahel jareya laju ekoburragi e 
penggirra lorong ka Efrata, se sateya anyama 
Betlehem. 

20 Yakub maddek bato parengeddan e 
jadhiya, ban sampe sateya koburanna Rahel 
jareya gi etandhai ban bato jareya. 

21 Saellana jareya Yakub nerrossagi 
parjalananna, pas masang kemah e settong 
kennengngan se ngadhep ka manara Eder. 

22 Sabatara badha e kennengngan jareya, 
Ruben tedhung apolong ban Bilha, sellerra 
eppana. Yakub ngedhing parkara jareya, laju 
talebat peggella. Yakub andhi ana dhubellas 
oreng. 

23 Ana ollena ban Liya iya areya Ruben (ana 
sareyangnga Yakub), Simeyon, Lewi, Yehuda, 
Isakhar ban Zebulon. 

24 Ana ollena ban Rahel iya areya Yusup ban 
Benyamin. 

25 Ollena ban Bilha, dunorra Rahel, iya areya 
Dan ban Naftali. 

26 Ollena ban Zilpa, dunorra Liya, iya areya 
Gad ban Asyer. Na-kana jareya kabbi lahir e 
Mesopotamia. 

27 Yakub laju napa ka kalenggiyanna eppana, 


Ishak, neng e Mamre e seddina Hebron. (Gi 
lamba Ibrahim, embana, alenggi e jadhiya 
keya.) 

28E bakto jareya Ishak la ce seppona, 
yuswana saratos ballung polo taon, 

23 laju seda, pas esareyagi bi tra-pottrana, 
iya areya Esau ban Yakub. 

3 6 l Areya toronanna Esau aliyas Edom. 

2 Esau binena tatello, babine dhari 
Kanaan, iya areya: Ada, anana Elon, oreng 
Het; Oholibama anana Ana kompoyya 
Zibeyon, oreng Hewi; 

3 Basmat, anana Ismail, alena Nebayot. 

4 Ada andhi ana Elifas, Basmat andhi ana 
Rehuwel, 

> ban Oholibama andhi ana Yeus, Yaelam ban 
Korah. Na-kana jareya kabbi lahir e Kanaan. 

6 Saellana jareya Esau laju ngalle ka nagara 
laen ta apolong ban Yakub, ana binena egiba 
kabbi, bariya keya sakabbinna oreng se 
badha e bengkona, ebinna ban dhi-andhina 
ollena se alako e Kanaan. 

7 Kan apesa dhari Yakub polana tana se 
ekennengnge ekadhuwai ban Yakub la ta 
nyokobi ka kaparlowanna se kadhuwa jareya. 
Sabab ebinna la padha ce bannyana, daddi 
Esau ban Yakub ta ngenneng akompol terros. 

8 Daddi Esau laju ngalle ka kennengngan se 
anyama Edom e pagunongan Seir. 

2 Areya toronanna Esau, bangatowana oreng 


Edom. 

10 Binena se anyama Ada andhi ana lalake 
kasorang, nyamana Elifas. Ban Elifas andhi 
ana lalake kalema, iya areya: Tman, Omar, 
Zefo, Gaetam ban Kenas. Elifas andhi seller, 
nyamana Timna. Timna andhi ana lalake 
nyamana Amalek. Binena Esau se anyama 
Basmat andhi ana lalake kasorang se anyama 
Rehuwel. Ban Rehuwel andhi ana lalake 
kaempa, iya areya Nahat, Zerah, Syama ban 
Miza. 

11 (36:10) 

12 (36:10) 

13 (36:10) 

14 Binena se anyama Oholibama, iya areya 
anana Ana, kompoyya Zibeyon, andhi ana 
lalake katello, iya areya Yeus, Yaelam ban 
Korah. 

15 Areya kapalana ku-suku toronanna Esau: 
Elifas, ana sareyangnga Esau, bangatowana 
ku-suku se kasebbut e baba reya: Tman, 
Omar, Zefo, Kenas, Korah, Gaetam ban 
Amalek. 

16 Ku-suku jareya kabbi toronanna Ada, 
binena Esau. 

17 Rehuwel, anana Esau, bangatowana 
ku-suku se kasebbut e baba reya: Nahat, 
Zerah, Syama ban Miza. Ku-suku jareya kabbi 
toronanna Basmat, binena Esau. 

18 Ku-suku se kasebbut e baba reya 


toronanna Esau dhari binena se anyama 
Oholibama anana Ana, iya areya: Yeus, 
Yaelam ban Korah. 

19 Ku-suku jareya kabbi toronanna Esau. 

20 Pandhudhu aslina Tana Edom ebagi daddi 
ku-suku toronanna Seir, oreng Hori. Ku-suku 
jareya iya areya: Lotan, Syobal, Zibeyon, 
Ana, Disyon, Ezer ban Disyan. 

21 (36:20) 

22 Lotan reya bangatowana marga Hori ban 
Heman. (Lotan andhi taretan bine, iya areya 
Timna.) 

23 Syobal reya bangatowana marga: Alwan, 
Manahat, Ebal, Syefo ban Onam. 

24 Zibeyon andhi ana lalake kadhuwa, iya 
areya Aya ban Ana. (Ana jareya se nemmo 
ber-somberra aeng panas e ra-ara, e bakto 
abana parappana ngowan mar-hemarra 
eppana.) 

25 Ana reya eppana Disyon, ban Disyon 
bangatowana marga: Hemdan, Esyban, 
Yitran ban Keran. Ana andhi keya ana bine 
kasorang, nyamana Oholibama. 

26 (36:25) 

21 Ezer bangatowana marga: Bilhan, Zaawan 
ban Akan. 

28 Disyan bangatowana marga Us ban Aran. 

29 Areya ku-suku Hori e nagara Edom: Lotan, 
Syobal, Zibeyon, Ana, Disyon, Ezer ban 
Disyan. 

30 (36:29) 


31 Sabellunna badha rato se marenta e Israil, 
to-rato se kasebbut e baba reya alir-gilir 
marenta Tana Edom: Bela anana Beor dhari 
Dinhaba. Yobab anana Zera dhari Bozra. 
Husyam dhari dhaera Tman. Hadad anana 
Bedad dhari Awit (Hadad jareya se makala 
oreng Midian e dhalem paperrangan e dhaera 
Moab). Samla dhari Masreka. Saul dhari 
Rehobot e penggir songay. Baal-Hanan anana 
Akhbor. Hadar dhari Pahu (binena anyama 
Mehetabeel, anana Matred, kompoyya 
Mezahab). 


33 (36:31) 

40 Esau reya bangatowana ku-suku Edom 
reya: Timna, Alwa, Yetet, Oholibama, Ela, 
Pinon, Kenas, Tman, Mibzar, Magdiyel ban 
Iram. Saneyap tana se ekennengnge ku-suku 
jareya enyamae menorot nyamana suku 
jareya. 

41 (36:40) 

42 (36:40) 

43 (36:40) 

3 7 l Yakub neptep alenggi e nagara 
Kanaan, kalenggiyanna eppana. 


2 Areya caretana kalowargana: E bakto 
Yusup, pottrana Yakub, aomor petto bellas 
taon, lakona ngowan embi ban dumba 
abareng ban ka-kakana, iya areya na-anana 
Bilha ban Zilpa, sellerra eppana. Yusup 
mamadul ka eppana parkara tengka polana 
ka-kakana se juba. 

3 Yakub aneserran ka Yusup etembang ka 
tra-pottrana se laen, sabab Yusup jareya 
lahire bakto Yakub la seppo. Bi Yakub Yusup 
ebadhiyagi juba se ce bagussa. 

4E bakto tan-taretanna tao ja eppana 
aneserran ka Yusup etembang ka tra-pottrana 
se laen, tan-taretanna jareya laju ce bajina 
ka Yusup sampe ta endha acaca manes sakale 
Ka alena jareya. 

>E settong malem Yusup amempe, ban 
e bakto mempena jareya ecaretaagi ka 
tan-taretanna, tan-taretanna jareya sajan ce 
bajina ka Yusup. 

6 Cana Yusup, "Mara edhingngagi, ya; 
sengko amempe. 

7 Pangrasana sengko ban bana kabbi badha 
e teggal agintel gandum. Tang gintelan 
sodek, dineng gintelanna bana kabbi badha 
e sakalenglengnga tang gintelan, padha 
mennot akantha se asojud ka tang gintelan 
jareya." 

8 "Pangrasana bana daddiya rato, marentaa 


tan-taretanna kabbi?" cana tan-taretanna 
jareya. Daddi tan-taretanna jareya sajan 
atamba baji ka Yusup polana mempe jareya 
ban polana sabarang se ecaretaagi parkara 
tan-taretanna jareya ka eppana. 

Yusup pas amempe pole, sarta laju acareta 
ka tan-taretanna, "Sengko amempe pole; 
pangrasana sengko nangalee are, bulan ban 
bintang sabellas meggi asojud ka sengko." 

10 Mempe jareya bi Yusup ecaretaagi keya ka 
eppana. Bi eppana Yusup edukane, dhabuna, 
"Mempe apa jareya? Pangrasana bana, 
sengko ban ebuna ban tan-taretanna bana 
entara asojud ka bana?" 

ll Yusup ekadenggii bi ka-kakana, tape 
parkara jareya kabbi bi eppana terros 
esempen e dhalem panggaliyanna. 

12E settong are, e naleka ka-kakana Yusup 
entar ka Sikhem ngowana embi ban dumbana 
ramana, 

13Yakub adhabu ka Yusup, "Kassa, ra, bana 
entar ka Sikhem, ka-kakana bana ngowan 
dumba e dhissa." Sambidda Yusup, "Enggi, 
Pa." 

14 Dhabuna eppana, "Tenggu, apa ka-kakana 
ban ba-dumbana padha ta nemmo aral 
pa-apa kabbi; mon la mare pas mole, sengko 
balai." Daddi bi eppana Yusup eater sampe 
gan Cora Hebron. Yusup napa ka Sikhem, 

lo Jaju ajalan Ka bara ka temor ta etemmo 


tojjuwanna. Pas badha oreng lalake nangalee 
Yusup se kantha jareya. Oreng jareya atanya, 
"Sampeyan nyare ponapa?" 

le"Nyare ka-kaka kaula, ngowan dumba," 
cana Yusup. "Ponapa sampeyan nengale, ba 
badha e kaimma, gi?" 

17 Cana oreng gella, "Gella pajat badha e 
kaiya, samangken pon tadha. Pangedhingnga 
kaula caepon entara ka Dotan." Daddi Yusup 
pas nyosol ka-kakana ban etemmo e Dotan 
onggu. 

18 Dhari jauna Yusup la etangalee bi 
tan-taretanna. Sabellunna Yusup napa ka 
jadhiya, tan-taretanna padha asakongkel 
sarta motose mateyana Yusup. 

19 Cana tan-taretanna jareya, "Abas, wa, 
tokang mempe rowa entar dha enna. 

20 Mara patee, mayyidda pas ontallagi ka 
dhalem sala settongnga somor se kerreng. 
Ka eppa kabala ekakan burun alas. Mara 
pas tenggu, baramma daddina pe-mempena 
rowa." 

21 Ruben ngedhing cacana tan-taretanna 
jareya, laju aehteyar nolonga Yusup. "Ella, ja 
patee," ocana. 

22 "Cabbur ka somor e ra-ara reya bai, tape 
ja pokol ban ja paloka." Ruben ngoca kantha 
jareya polana andhi karep nolonga Yusup 
dhari somor jareya, pas egibaa mole ka 
eppana. 

23E baktona Yusup napa ka kennengngan 


gella, bi tan-taretanna jubana se ce bagussa 
laju ebit-sebbit. 

24 Saellana jareya Yusup laju ecabbur ka 
somor se kerreng gella. 

25 Teppana tan-taretanna Yusup jareya 
ngakan, laju nangalee badha kafilahna oreng 
Ismail se dhateng dhari Gileyad entara ka 
Messer. Ta-ontana ebuwai palappa ban kismis. 

26 Cana Yehuda ka tan-taretanna, "Apa 
gunana matee ale sarta notobi roseya jareya? 

27 Mara ale juwal ka reng-oreng Ismail 
rowa bai. Daddi ale ta osa esakee; sabab 
maske barammaa Yusup jareya gi taretanna 
sengko ban bana, dhara ban daging dibi." 
Tan-taretanna saroju, 

28 ban e bakto badha gar-sodagar Midian 
lebat e jadhiya, Yusup epakalowar bi 
ka-kakana dhari somor gella laju ejuwal ka 
reng-oreng Ismail. Argana dhu polo pesse 
salaka. Saellana jareya Yusup laju egiba ka 
Messer. 

29 Ruben abali ka somor gella, maksodda 
makalowara Yusup. Tape Yusup la tadha 
e somor jareya. Daddi Ruben pas nyebbit 
kalambina menangka tandha sossana atena. 

30 Saellana jareya Ruben pas abali ka 
kennengnganna tan-taretanna, laju ngoca, 
"Ale tadha e somor rowa! Pas baramma 
sateya?" 

31 Tan-taretanna Yusup pas nyambelli embi 


settong; jubana Yusup ecabbur ka dharana 
embi buru. 

22Juba se la buddhak bi dhara jareya 
egiba ka eppana, atorra, "Kaula manggi 
juba paneka. Ponapa paneka gadhuwanna 
pottrana sampeyan?" 

33 Yakub emot ka juba jareya, dhabuna, 
"Iya, bendher! Tantona tang ana ekakan 
burun alas. Tang ana Yusup la ebit-sebbit 
burun alas!" 

34 Yakub nyebbit rasoganna, laju ngagem 
rasogan karong menangka sossana 
panggaliyanna. Sampe abit Yakub se molar 
polana pottrana jareya. 

3> Tra-pottrana lake bine padha nyander 
alepora panggaliyanna, tape Yakub ta 
kasokan elepor oreng. "Sampe mate sengko 
ta kera ambu se nangese tang ana." Daddi 
Yakub sossa terros polana kaelangan pottrana 
jareya. 

36 Sabatara jareya, e Messer, bi reng-oreng 
Midian rowa Yusup ejuwal ka Potifar, 
parwirana rato, se daddi kapalana pangawalla 
Karaton. 

3 9 l Ra-kera e bakto jareya Yehuda ngalle 

ta apolong ban tan-taretanna, pas 
akompol ban Hira, lalake se asalla dhari 
Adulam. 

2E jadhiya Yehuda kennal ban babine 
Kanaan, anana Suwa, laju ekabine. 

3 Saellana jareya binena pas rembi lalake, bi 


eppana enyamae Er. 

4 Anana se nomer dhuwa lalake keya, 
enyamae Onan. 

> Anana se nomer tello lalake pole, ban 
enyamae Syela. E bakto Syela lahir Yehuda 
teppana badha e Kezib. 

6 Anana se sareyang se anyama Er bi Yehuda 
epabinee Tamar. 

7 Er jareya juba tengkana, daddi PANGERAN 
duka; Er laju epatee. 

8 Yehuda laju ngoca ka Onan, alena Er, 
"Kassa bana tedhung ban randhana kakana. 
Lakone kawajibanna bana ka randhana 
kakana jareya, sabab bana taretanna lakena; 
kalaban cara se kantha jareya kakana bana 
bisa andhi toronan." 

Tape Onan tao ja na-anana ta kera 
ekaandhi abana dibi. Daddi, sabban akompol 
tedhung ban randhana kakana jareya, 
mannena epagili kalowar sopaja kakana ta 
bisaa andhi toronan. 

10Tengkana se kantha jareya maduka 
PANGERAN, daddi bi PANGERAN Onan epatee 
keya. 

ll Saellana jareya Yehuda ngoca ka mantona 
se anyama Tamar jareya, "Kassa bana mole 
ka bengkona reng towana; bana neng e 
jadhiya, terros daddi randha sampe Syela 
tang ana la raja." Kan ngoca kantha jareya 
polana Yehuda tako Syela epatee keya bi 

Pangeran akantha taretanna se kadhuwa. 


Daddi Tamar mole ka bengkona oreng 
towana. 

!2 Ta abit saellana jareya binena Yehuda 
mate. Saellana elang kasossaanna, Yehuda 
ngajak Hira, kancana se dhari Adulam rowa, 
entar ka Timna, kennengnganna ba-dumbana 
egunteng buluna. 

13Tamar ngedhing kabar ja mattowana 
entara ka Timna aguntenga buluna dumbana. 

“Tamar laju asalen, kalambi randhana 
ebukka, asalen kalambi laen. Mowana 
etotobi, saellana jareya laju toju e labang 
sakethengnga kottha Enaim, e lorong ka 
Timna. Tamar tao onggu ja Syela, anana 
Yehuda se bungso, la raja, tape abana gi ta 
epakabin ban lalake jareya. 

15E naleka Yehuda nangalee Tamar, babine 
jareya esanggu sondel polana mowana 
etotobi. 

16 Yehuda nyander ka seddianna e penggir 
lorong jareya, laju ngoca, "Mara, sengko 
tedhunga ban bana." Yehuda ta tao ja 
babine jareya mantona dibi. Tamar nyaot, 
"Sampeyan aparenga saponapa?" 

17 Yehuda ngoca pole, "Bi sengko bana 
eberriana budhuna embi settong." Saodda 
Tamar, "Sae, sokor badha tanggunganna 
sampe sampeyan ngeremmagi embi ganeka." 

18 "Tanggungan apa se epentaa bana?" cana 
Yehuda. Saodda Tamar, "Eccabba sampeyan 

ban talena, jugan tongkedda sampeyan 


ganeka." Barang se dhadhuwa jareya bi 
Yehuda ebagi ka Tamar. Se kadhuwa jareya 
laju tedhung apolong; Tamar laju ngandhung. 

19Tamar mole ka bengkona, totobba 
mowana ebukka sarta laju ngangguy kalambi 
randhana pole. 

20 Ta saapa abidda saellana jareya, Yehuda 
nyoro Hira, kancana rowa, ngaterragi 
embi gella sarta esoro menta balina rang- 
barangnga se ebagi menangka tanggungan. 
Tape Hira ta tatemmo ban babine jareya. 

21 Hira anya-tanya ka reng-oreng e Enaim, 
"E kaimma sondel se biyasana atogu e 
penggir lorong paneka?" "E kaanja ta oneng 
badha sondel," saodda reng-oreng jareya. 

22 Hira abali ka Yehuda, laju ngoca, "Ta 
epanggi. Caepon lalakean se etanyae kaula, e 
kaissa ta oneng badha sondel." 

23 Cana Yehuda, "La dina tang rang-barang 
jareya me olle eteggu babine jareya, 
sokor sengko ta malo. Sengko la aehteyar 
majarana, tape bi bana orengnga ta etemmo." 

24 Ra-kera tello bulan saellana jareya Yehuda 
ngedhing kabar ja Tamar, mantona, daddi 
sondel ban sateya ngandhung. Yehuda laju 
marentaagi, "Kala babine jareya, pas obbar 
pasampe mate!" 

25E bakto egiba ka lowar, Tamar apessennan 
ka mattowana, ocana, "Kaula epangandhung 
bi oreng se andhi rang-barang paneka. 

Oladdagi, pas orossagi pasera se gadhuwan 


eccap sareng talena, jugan tongket paneka." 

26 Yehuda tao ka rang-barang jareya, laju 
ngoca, "Babine jareya ta sala. Sengko ta 
ajalannagi tang kawajiban ka oreng jareya; 
masthena babine jareya bi sengko epakabin 
ban tang ana, Syela." Yehuda pas ta tao 
tedhung apolong ban Tamar pole. 

27E bakto la napa saadda se rembia, pas 
etemmo ja anana Tamar kembar. 

28 Teppana rembia, babajina se settong 
kalowar tanangnga. Bi dhukonna tanang 
jareya etagenne pas etalee bi bennang mera. 
Ocana, "Paneka se kalowar kaadha." 

293 Tape tanangnga babaji jareya maso pole, 
ban babaji settonganna kalowar kaadha. 
Dhukon jareya pas ngoca, "Daddi bariya 
carana bana se kalowara!" Daddi babaji se 
kalowar kaadha jareya enyamae Peres. 

30 Saellana jareya buru kalowar alena se 
e tanangnga badha bennang merana. Kana 
jareya enyamae Zerah. 

39 l Bi reng-oreng Ismail Yusup egiba 

ka Messer, laju ejuwal ka Potifar, 
parwirana rato se daddi kapalana pangawalla 
karaton. 

2 Yusup etolong bi PANGERAN, daddi apaa 
bai se elakone masthe ahasel. Yusup jareya 
apolong e compona lorana, oreng Messer 
gella. 

3 Lorana nengale ja Yusup jareya etolong 


bi PANGERAN sampe apaa bai se elakone 
masthe ahasel. 

4Daddi Yusup ekaleburi bi Potifar, laju 
epadaddi pangladin pribadhina; Yusup 
edikaagi ngoros compona ban sakabbinna 
dhi- andhina. 

> Polana Yusup, molae dhari jareya 
PANGERAN aberkadi oreng Messer jareya ban 
sakabbinna dhi-andhina se badha e dhalem 
bengkona tor e gal-teggalla. 

6 Bi Potifar dhi-andhina esoro oros ka Yusup 
kabbi, daddi Potifar ta noro mekkere pa-apa 
kajabana parkara dhaarra dibi. Yusup reya 
bagus robana ban manes cacana. 

7 Ta saapa abidda se badha e jadhiya, 
laju ekaterrowe rajina Potifar; Yusup eajak 
tedhung apolong. 

8 Tape Yusup ta endha, laju mator, "Nyoona 
sapora, Dinnaju, sadajana se badha e compo 
kadhinto sareng guste Potifar eparcajaagi ka 
abdina, kantos Potifar dibi ta noro ngoros 
pa-ponapa. 

9E kadhinto kakobasaan abdina padha 
sareng kakobasaanna guste Potifar. Tadha 
barang se ta eparcajaagiya ka abdina 
kajabana panjennengngan. Kadi ponapa 
abdina se alakowa barang juba kadi gapaneka 
sareng abadhi dusa ka Guste Allah?" 

10 Maske sabban are rajina Potifar terros 


nyacae, Yusup teptep ta endha eajak tedhung 
ban rajina lorana. 

l1 Tape, e settong are, e bakto Yusup maso 
ka dhalem roma alalakona, kabendherran 
la-kabula laenna tadha e jadhiya kabbi. 

12 Rajina Potifar nyandhak jubana Yusup 
sambi adhabu, "Mara ja tedhunga ban 
sengko." Tape Yusup ajeng-gujeng sampe 
jubana locot, cekka ka astana rajina Potifar, 
laju buru ka lowar, kalambina paggun badha 
e astana babine jareya. 

13E bakto rajina Potifar ngoladi ja Yusup 
buru kalowar ban jubana cekka e astana, 

14laju ra-eraan ka la-kabulana, "Abas reya! 
Oreng Ibrani se egiba tang lake ka bengko 
reya ya-nyeya sengko ban tang lake. Oreng 
Ibrani jareya maso ka tang kamar, sengko 
epaksa ekapolonga tedhung, tape sengko 
atharat sakellarra. 

15E bakto ngedhing sengko atharat, oreng 
jareya laju buru ka lowar, jubana ceccer e 
tang seddian." 

16J ubana Yusup jareya bi rajina Potifar gi 
esaba sampe rakana rabu. 

17 Sagubarra Potifar, rajina duli notorragi 
careta jareya ka rakana, atorra, "Oreng Ibrani 
se egiba bana dha enna rowa maso ka tang 
kamar sarta korang ajar ka sengko. 

18 Tape e bakto sengko atharat laju buru ka 
lowar, jubana ceccer e dhinna." 

19 Lorana Yusup talebat dukana. 


20 Yusup epakon tangkep laju epamaso ka 
penjara, epapolong ban reng-oreng okoman 
laenna. 

21 Tape Yusup ros-terrosan etolong tor 
eberkadi bi PANGERAN, sampe Yusup 
ekaleburi bi kapalana penjara. 

22 Yusup epassrae ngoros reng-oreng 
okoman laenna, tor epassrae tanggung jawab 
parkara sakabbinna lalakon e penjara jareya. 

23 Daddi kapalana penjara jareya ta osa 
ro-noro ngoros pa-apa se la epassraagi ka 
Yusup, sabab Yusup etolonge PANGERAN 
sampe apaa bai se elakone ahasel kabbi. 
40 l Ta sabarampa abidda dhari jareya 

badha pangladinna rato kadhuwa se 
agabay sala ka ratona. Se settong tokang 
gabayya nom-enomanna rato, settonganna 
tokang rotina. 

2 Rato ce dukana ka pangladinna se kadhuwa 
jareya, 

3 laju adhabu sopaja se kadhuwa jareya 
epamaso ka penjara se badha e compona 
kapalana pangawalla karaton; Yusup badha e 
jadhiya keya. 

4 Abit keya se kadhuwa jareya e penjara; bi 
kapalana pangawalla karaton Yusup epadaddi 
pangladinna se kadhuwa jareya. 

>E settong malem tokang gabayya nom- 
enoman ban tokang rotina rato se badha e 

penjara jarowa amempe. Artena mempena 


jareya ta padha. 

SE bakto Yusup entar ka se kadhuwa jareya 
kalagguwanna, se kadhuwa buru katon sossa. 

"Yusup atanya, "Aponapa sampeyan 
samangken me padha katon sossa?" 

8 Sambidda se kadhuwa buru, "Malemma 
kaula bi kanca paneka padha amempe, ban e 
kaiya tadha oreng se onenga ngartee mempe 
ganeka." Cana Yusup, "Namong Guste Allah 
se oneng ngartee mempe. Tore caretaagi 
ka kaula kadi ponapa mempena sampeyan 
ganeka." 

3 Tokang gabayya nom-enomanna rato 
jareya ngoca, "E dhalem mempe ganeka 
pangrasana badha bungkana anggur e 
adhaan kaula. 

10 Bungkana anggur ganeka acangka tello. 
Dhaunna gi buru nyelbi, laju kalowar kembang 
ban buwana lebba, padha sa-massa. 

ll Kaula teppa neggu gellassa rato, daddi 
bi kaula anggur gella epetthek, laju eperres 
ka gellas ganeka; anggurra bi kaula laju 
eatorragi ka rato." 

12 Cana Yusup, "Artena kantha paneka: 
Ranca se tatello artena tello are. 

13 Tello are aggi sampeyan bakal 
epakalowara dhari penjara paneka bi rato. 
Salana sampeyan bakal esaporaa, ban 
sampeyan bakal epabaliya epalako kadi 

asalla. Sampeyan bakal ngangkaagiya anggur 


ka rato akadi ba-lambana. 

“Tape mon kabadhaanna sampeyan pon 
nyaman pole, kaula kaengae, gi; kaula 
caretaagi ka rato, nyoona tolong me olle 
kaula epakalowar dhari penjara paneka. 

15 Sabab sanyatana kaula paneka ekeco 
dhari nagarana oreng Ibrani; sarengngan 
pole e nagara Messer paneka kaula ta oneng 
alako juba, daddi ta sapantessa kaula paneka 
eokom e penjara." 

16E bakto tokang roti gella ngedhing ja 
mempena tokang gabayya nom-enomanna 
rato jarowa bagus artena, laju ngoca ka 
Yusup, "Kaula amempe keya. Pangrasana 
kaula nyoon budhak asoson tello. 

17 Budhak se tas-attas aesse jajan acem- 
macem, dhadhaaranna rato, tape jajan 
ganeka ecocco no-mano." 

18 Cana Yusup, "Artena mempena sampeyan 
sapaneka: Budhak se telloan artena tello are. 

19 Tello are aggi sampeyan bakal epakalowara 
sareng rato, saamponna laju epakon ketthok 
leerra. Badanna sampeyan epakona gantong 
e settong cangga, saamponna ganeka 
dagingnga sampeyan laju ekakan no-mano." 

20 Saellana olle tello are dhari jareya, teppa 
are kalahiranna rato. Rato ajang-onjang ce 
bannyana; ponggabana eonjang kabbi. Rato 
laju adhabu sopaja tokang gabayya nom- 
enomanna ban tokang rotina epakalowara 

dhari penjara ban terros egiba ka adhaanna 


sakabbinna ponggaba karaton. 

21 Tokang gabayya nom-enoman jareya 
epalako pole akantha se asal, 

22tape kapalana tokang roti rowa eokom 
mate. Cocok ban katerranganna Yusup. 

23 Tape tokang gabayya nom-enoman jarowa 
pas ce loppana ka Yusup, ta enga sakale. 

l Saellana olle dhu taon, rato Messer 
4 1 asopenna, pangrasana akantha se 
ngadek e penggirra Songay Nil. 

2E bakto jareya laju badha sape papetto 
kalowar dhari songay. Sapena po-lempo, 
kolena ngennyer. Sape jareya padha ngakan 
rebba e penggirra songay. 

3 Saellana jareya laju badha sape laen, 
bannyana papetto keya. Badanna koros, kare 
tolang ban kole. Pe-sape se koros jareya 
nyander ka pe-sape se lempo, manjeng e 
seddianna, e penggirra songay gella. 

4 Pe-sape se lempo gella ekakan bi pe-sape 
se koros sampe tadha kabbi. Saellana jareya 
rato laju abungo. 

> Rato buru laju tangeddha pole, sarta 
asopenna pole. Pangrasana badha gandum 
sabungka abuwa pettong gagang, padha 
ras-merras ban la towa. 

6 Ta abit pas nyolbu gandum pettong gagang 
pole, kabbi padha kepa tor kero ekenneng 
angen dhari sagara beddhi. 

7? Gandum se ras-merras gella ekakan bi 


gandum se kepa sampe epatadha. Rato 
abungo, laju apangrasa ja salerana asopenna. 

8 Kalagguwanna rato jareya ngalengsang, 
daddi laju makon adikane sakabbinna tokang 
tennongnga ban sakabbinna oreng se penter 
e sanagara Messer. Rato notorragi sopennana, 
tape kabbi padha tadha se taowa ngartee. 

3 Tokang gabayya nom-enomanna rato laju 
mator ka ratona, "Samangken abdidalem 
tapaksa mator ja abdidalem gadhuwan sala. 

10) unandalem oneng duka ka abdidalem 
sareng ka kapalana tokang roti. Abdidalem, 
jugan kapalana tokang roti, sareng 
junandalem laju epamaso ka penjara e 
compoepon kapalana pangawalla karaton. 

11E settong malem kapalana tokang roti 
sareng abdidalem padha amempe, dineng 
mempeepon kapalana tokang roti sareng 
mempe abdidalem ta padha artena. 

12E penjara kadhissa badha oreng lalake 
Ibrani, gi ngodha, dunorrepon kapalana 
pangawalla karaton. Kapalana tokang roti 
sareng abdidalem padha notorragi mempe 
gella ka oreng Yahudi gapaneka; sareng 
oreng gapaneka laju eparenge oneng artena. 

13 Sadajana cocok akadi se ekocaagi oreng 
gapaneka: sareng junandalem abdidalem 
epabali ka lalakon se asal, dineng kapalana 
tokang roti kadhissa eokom mate." 

Sanatkala jareya keya Yusup epakalowar 
dhari penjara. Obuna ecokor, kalambina 
esalene. Samarena pas egiba ngadhep ka 
rato. 

15 Dhabuna rato, "Sengko amempe tape 
tadha oreng se taowa artena. Sengko 
ngedhing kabar ja bana tao ngartee mempe." 

16 Atorra Yusup, "Manabi abdidalem ta 
oneng, guste. Namong Guste Allah se badhi 
nerrangngagiya arteepon." 

17 Rato adhabu, "Sengko amempe manjeng 
e penggirra Songay Nil. 

18E bakto jareya pangrasana badha sape 
papetto kalowar dhari songay. Sapena 
po-lempo, kolena ngennyer. Sape jareya 
padha ngakan rebba e penggirra songay. 

19 Saellana jareya pas badha sape laen, 
bannyana papetto keya. Badanna koros, kare 
kole ban tolang. Sajjegga odhi sengko ta tao 
nangalee sape se jubana kantha jareya e 
sanagara Messer reya. 

20 Sape se po-lempo jareya ekakan kabbi bi 
pe-sape se koros sampe tadha karena. 

21 Tape pe-sape se koros jareya gi paggun 
koros. Samarena jareya sengko pas ngedhing. 
22 Ta sabarampa abidda sengko tatedhung 
pole sarta pas amempe pole. Pangrasana 
sengko nangalee badha gandum sabungka 
abuwa pettong gagang, padha ras-merras 

ban la towa. 

237Ta abit pas nyolbu gandum pettong 


gagang pole, kabbi padha kepa tor kero 
ekenneng angen dhari sagara beddhi. 

24Gandum se ras-merras gella ekakan bi 
gandum se kepa sampe epatadha. Tang 
mempe jareya bi sengko la etotorragi ka 
kang-tokang tennong, tape tadha se taowa 
ngartee." 

25 Atorra Yusup, "Sopenna se dhu macem 
kadhinto arteepon padha; Guste Allah 
apareng oneng ka junandalem ponapa se 
bakal elampaagiya. 

26 Sape papetto se po-lempo arteepon 
pettong taon, ban gandum se pettong gagang 
arteepon pettong taon jugan. Arteepon 
padha. 

2! Sape se koros se papetto se kalowar jang 
bingkengan, sareng gandum pettong gagang 
se kepa sareng kero polana ekenneng angen 
dhari sagara beddhi, arteepon mosem laep se 
pettong taon abittepon. 

28 Kadi se ampon eatorragi sareng abdidalem 
gella, Guste Allah apareng oneng ka 
junandalem ponapa se bakal elampaagiya. 

29 Pettong taon abittepon nagara Messer 
badhi mamora. 

30 Salastarena pas badhi dhatengnga mosem 
laep se abittepon pettong taon jugan. Jaman 
mamor gapaneka bakal ta ekaemodana oreng 
sabab mosem laeppepon talebat sarana, 
kantos sanagara tadha bu-tombuwan sakale. 

22Junandalem asopenna dhu kale, arteepon: 
Allah ampon neptebbagi ponapa se badhi 
elampaagiya, sarengngan pole parkara 
gapaneka badhi kalakona ta abit pole. 

33 Samangken langkong sae junandalem 
mele oreng se penter sareng bicaksana, 
parenge kakobasaan ngator nagara. 

34) unandalem jugan kodu ngangkat 
ba-ponggaba laennepon. Ba-ponggaba 
gapaneka parenge kakobasaan makompol 
saparlemanna hasellepon palabija saabidda 
jaman mamor se pettong taon gapaneka. 
Palabija se ampon epakompol gapaneka 
pakon tompo e tha-kottha sareng pakon jaga. 

35 (41:34) 

36 Gandum gapaneka parlo ebadhi teddhaan 
saabittepon mosem laep se pettong taon e 
Messer. Kalaban jalan kadi gapaneka rayat 
Messer bakal lopoda dhari kalaparan." 

37 Rato ban ba-ponggabana padha nganggep 
panemmona Yusup jareya teppa. 

38 Dhabuna rato ka ba-ponggabana jareya, 
"Ta kera badha oreng laen se ateppaan dhari 
Yusup, sabab Yusup reya etolonge Erroh Allah 
dibi." 

39 Dhabuna rato ka Yusup, "Bi Allah bana 
la eparenge ngataowe parkara reya kabbi, 
daddi terrang bana reya apenterran ban lebbi 
bicaksana etembang bi reng-oreng laenna. 

40 Bi sengko bana epassraana tang nagara, 


orossagi pateppa. Tang rayat kabbi bakal 
atoroa ka parentana bana. Pera sengko 
malolo se lebbi kobasa dhari bana. Sateya bi 
sengko bana epadaddiya gubennor Messer." 

4l Saellana jareya rato mokka sesserra dhari 
rajunganna. Sesser jareya eoker epasange 
satempella karajaan. Saellana ebukka, sesser 
jareya laju epobu ka rajunganna Yusup sambi 
adhabu, "Sateya bi sengko bana epadaddi 
gubennor Messer." Saellana jareya Yusup laju 
epangagem juba linen se alos, epobuwagi 
rato dibi, sarta pas ekalonge rantay emmas. 

42 (41:41) 

43 Samarena, Yusup laju eparenge kareta 
karajaan se nomer dhuwa menangka 
teteyanna; pangawal kahormadanna rato 
ajalan e adhaanna kareta jareya sambi 
ra-eraan, "Menggir! Menggir!" Daddi Yusup la 
epadaddi gubennor sanagara Messer. 

44 Dhabuna rato ka Yusup, "Sengko reya rato 
ban sateya sengko ngomommagi ja sapaa 
bai se badha e Messer reya ta olle ngalakone 
apaa bai mon ta olle edi dhari bana." 

45 Bi rato jareya Yusup laju eparenge asma 
Messer, iya areya Zafnat-Paaneah. Laen 
dhari jareya Yusup eparenge raji se asmana 
Asnat, pottrana Potifera se daddi imam e 
kottha Heliopolis. Yusup yuswana tello polo 
taon e bakto molae ngalampaagi lalakonna 
menangka pangabdiyanna ka rato Messer. 

e saanterona nagara. 

46 (41:45) 

41E dhalem bakto pettong taon se mamor, 
hasella tana wa-ngalowa. 

48 Hasella gandum jareya bi Yusup 
epakompol, esaba e tha-kottha. E saneyap 
kottha esempen gandum hasella gal-teggal e 
sabingkerra. 

49? Gandum ollena makompol jareya talebat 
bannyana, akantha bannyana beddhi e 
penggir tase, daddi bi Yusup la ta etaker pole. 

>0 Sabellunna mosem laep jareya molae, 
Yusup kaagungan pottra lalake kadhuwa dhari 
rajina se anyama Asnat. 

>l Dhabuna Yusup, "Bi Allah sengko la 
epaloppa ka sakabbinna tang kasangsaraan 
ban ka la-balana tang eppa." Daddi pottrana 
se nomer settong jareya eparenge nyama 
Manasye. 

>2 Yusup adhabu kantha reya keya, "Bi Allah 
sengko eparenge ana dhadhuwa e dhalem 
tang kasossaan," daddi pottrana se nomer 
dhuwa jareya eparenge nyama Efraim. 

>3 Bakto pettong taon e dhalem kamamoran 
se ekarassaagi nemadda e nagara Messer la 
lebat. 

>4 Mosem laep se pettong taon abidda molae 
dhateng, cocok akantha se la edhabuwagi 
Yusup. E nagara en-laenna e dunnya oreng 

padha kalaparan, tape e Messer badha 


parsadhiyaanna kakanan. 

>>E naleka rayat Messer molae kalaparan, 
kabbi laju padha nyoon gandum ka rato. 
Bi rato reng-oreng jareya epakon nyabis 
ka Yusup, sarta epakon atoro ka pa-apa se 
edhabuwagi Yusup. 

>6 Kalaparan jareya atamba sara tor balattra 
daddi sanagara, daddi Yusup molae mokka 
sakabbinna gudhang, sarta ajuwal gandum 
ka reng-oreng Messer. 

>/ Dhari man-dhimman e sabingkerra bume 
reng-oreng entar ka Messer melleya gandum 
ka Yusup, sabab kalaparan jareya neng e 
man-dhimman pajat ce sarana. 

42 lE bakto Yakub meyarsa ja e Messer 
badha gandum, laju adhabu ka 
tra-pottrana, "Bana me manyaman malolo? 

2 Sengko ngedhing e Messer badha gandum; 
kassa entar melle dha essa, sopaja sengko 
ban bana ta sampea mate kalaparan kabbi." 

3 Daddi taretanna Yusup se laen ebu se 
kasapolo oreng jareya pas entar melleya 
gandum ka Messer. 

“Tape Benyamin, taretanna Yusup se tonggal 
eppa tonggal ebu, ta ebagi noro, polana tako 
nemmo calaka. 

> Tra-pottrana Yakub entar melleya gandum 
ka Messer abareng ban reng-oreng laenna, 
sabab sa-Kanaan padha kalaparan. 

6 Se ajuwal gandum ka reng-oreng dhari 


sabingkerra dunnya jareya iya areya Yusup, se 
daddi gubennor Messer. Daddi tan-taretanna 

Yusup jareya sanapana ka Messer laju asojud 
ka tana e adhaanna alena. 

7E bakto ngoladi reng-oreng jareya Yusup 
emot ja jareya tan-taretanna, tape Yusup 
tha-kantha ta kennal. Laju adhabu ka 
tan-taretanna jareya epakasar, "Bana oreng 
dhimma?" "Abdidalem oreng Kanaan, nyabis 
ka kadhinto terro ngobangana gandum," 
saodda tan-taretanna jareya. 

8 Maske Yusup emot ka tan-taretanna 
jareya, tape tan-taretanna padha ta enga ka 
salerana. 

Yusup pas emot ka se asopenna parkara 
tan-taretanna jareya, laju adhabu, "Bana 
reya ta-mata; bana dha enna nalektegana e 
dhimma kakoranganna tang nagara." 

10"Bunten, guste!" saodda tan-taretanna 
jareya. "Abdidalem abdiepon junandalem, ka 
kadhinto namong ngobangana gandum. 

ll Abdidalem kadhinto sataretan, guste. 
Abdidalem oreng sae sadaja, banne ta-mata." 
12 Dhabuna Yusup, "Lecek! Bana dha enna 
nalektegana e dhimma kakoranganna tang 

nagara reya." 

13 Atorra tan-taretanna jareya, "Abdidalem 
kadhinto sataretan dhubellas, guste, tonggal 
eppa, se alenggi e Kanaan. Se settong ampon 

compo." 

14"Pajat teppa kantha tang oca," dhabuna 
Yusup, "bana reya ta-mata. 

15 Bi sengko bana eojiya. Sengko asompa 
kalaban asmana rato ja bana ta ebagiya 
kalowar dhari nagara reya mon alena bana se 
bungso ta egiba dha enna. 

16 Sala settong e antarana bana mole 
ngonee; se laen etahana e dhinna sampe 
ocana bana ekenneng bukteyagi. Mon enja, 
demi asmana rato, bana reya ta-mata 
ongguwan." 

17 Saellana jareya tan-taretanna epamaso ka 
penjara tello are abidda. 

18E are se kapeng tello Yusup adhabu ka 
tan-taretanna jareya, "Sengko reya oreng 
se tako ban taat ka Allah. Bana bi sengko 
epasalamedda tape badha saradda. 

19 Kaangguy abukteyagi ja bana oreng jujur, 
sala settong e antarana bana etahana e 
penjara se ekennengnge bana sateya reya. Se 
laen olle mole ngeba gandum se ebelliya bana 
kaangguy sabalana se teppana kalaparan. 

20 Saellana jareya bana kodu abali dha enna 
ngeba alena se bungso. Jareya menangka 
bukte ja cacana bana jareya bendher, 
ban bana bi sengko ta eokoma mate." 
Tan-taretanna Yusup narema potosanna 
gubennor jareya, 

21 sarta laju padha ngoca, "Tenggu, sateya 


sengko ban bana padha nanggung kasossaan 
reya polana kasalaanna sengko ban bana ka 
ale lamba rowa. Bana kabbi padha tao saapa 
kasangsaraanna ale e bakto jareya, tape e 
bakto menta tolong, sengko ban bana padha 
ta marduli. Daddi sateya sengko ban bana 
nanggung kasangsaraan reya sateya." 

22 Cana Ruben, "Lamba sengko gu ta la 
ngoca ka bana sopaja ale ja pama-baramma. 
Tape bana ta endha ngedhingngagi. Sateya 
matena etanggungngagi ka sengko ban bana 
kabbi." 

23 Yusup ngarte ka cacana tan-taretanna 
jareya, tape tan-taretanna ta tao, sabab 
tan-taretanna jareya mon acaca ban Yusup 
ngangguy juru basa. 

24 Yusup nyengga, laju nanges. Saellana 
ngenneng abu-dhabu pole, laju abali ka 
kennengnganna tan-taretanna. Simeyon 
esoro giba, esoro talee e adhaanna 
tan-taretanna. 

25 Yusup makon sopaja rong-karong andhina 
tan-taretanna eessee gandum, ban pessena 
epamaso ka karongnga bang-sebang. Bariya 
keya sopaja tan-taretanna jareya esangowe 
se ekakana e jalan. Papakonna jareya 
ejalannagi kabbi. 

26 Saellana jareya tan-taretanna Yusup 
mowa gandum ollena melle jarowa ka 

jadhiya. 

27 E settong kennengngan reng-oreng jareya 
ambu, ngenebba. Sala settong e antarana 
badha se mokka karongnga gandumma, 
makanana hemarra, laju nemmo pessena e 
attasanna gandumma. 

28 "Tang pesse epabali," ocana aera ka 
tan-taretanna. "Abas, ya, badha e tang 
karong!" Atena reng-oreng jareya arassa 
tako. Kabbi padha saleng atanya sambi 
katakoan, "Epabarammaa sengko reya bi 
Allah?" 

2? Sanapana ka Kanaan tan-taretanna Yusup 
jareya nyaretaagi ka eppana pa-apa se la 
ealame e Messer. 

30 Ocana, "Gubennor Messer kaissa 
padhabuna ce kasarra ka kaula. Ponapa pole 
kaula sataretan paneka earane ata-matae 
nagarana. 

31 Kaula ampon mator, Abdidalem oreng 
e-sae, banne ta-mata, abdidalem oreng jujur. 
32 Abdidalem sataretan sadajana dhubellas, 
padha tonggal eppa; se settong seda, dineng 

se bungso asarengnge eppa e Kanaan. 

33 Gubennor ganeka adhabu, Sengko terro 
abukteyagiya apa bana reya oreng jujur 
onggu. Sala settong e antarana bana kodu 
neng e dhinna, ta olle mole; se laen olle mole 
ngeba gandum ka la-balana se kalaparan. 

34 Konee alena bana se bungso, giba dha 


enna ka sengko. Buru sengko parcaja ja 
bana banne ta-mata, ja bana pajat oreng 
jujur. Taretanna bana se etahan bi sengko 
pas epabaliya ka bana, ban bana olle neng e 
nagara reya, olle adagang sakencengnga." 

39 Saellana jareya, e bakto reng-oreng 
jareya padha mokka karongnga bang-sebang, 
laju padha nemmo kanthongnga pessena 
bang-sebang se aesse pesse. Daddi kabbi laju 
padha katakoan, bariya keya eppana. 

36 Eppana laju adhabu, "Apa bana terro 
sengko kaelangana tang ana kabbi? Yusup 
la tadha; Simeyon la tadha. Sateya bana 
ngebaa Benyamin keya. Sengko se nanggung 
kasossaan!" 

37 Ruben laju mator ka eppana, "Manabi 
Benyamin ta ebakta abali sareng kaula, ana 
kaula se lalake kadhuwa patee sadaja. Diggal 
kaula se ajagaa, tanto Benyamin abali ka 
sampeyan." 

38 Tape Yakub adhabu, "Enja! Benyamin 
ta olle giba! Kakana la mate, sateya pera 
kare Benyamin malolo se ekaandhi sengko. 
Sengko tako e dhalem parjalanan Benyamin 
pas nemmo calaka. Sengko la towa; mon gi 
kodu nanggung kasossaan se kantha jareya 
sengko tanto mate." 

43 l Kalaparan e Kanaan sajan sara. 
2 Saellana gandumma Yakub ban 
la-balana se ollena melle dhari Messer rowa la 

"Kassa, ra, entar ka Messer pole, melle 
gandum." 

3 Atorra Yehuda ka eppana, "Gubennor 
Messer ampon apareng parengeddan kerras 
ja kaula sataretan ta kengeng abali ngadhep 
ka salerana mon ta ngeba ale. 

“Mon bi sampeyan ale eparengngagi 
noro, kaula sataretan entara kaassa pole 
ngobangana gandum. 

"Tape manabi Benyamin ta eparengngagi 
noro, kaula ta entara, sabab gubennor kaissa 
ampon adhabu ja kaula padha ta kengeng 
ngadhep ka kaissa mon ale ta noro." 

6 Dhabuna Yakub, "Arapa bana ma masossa 
sengko, abala ka oreng jareya ja bana gi 
andhi ale?" 

7 Saodda tra-pottrana, "Oreng kaissa 
ros-terrosan atanya parkara kaula sataretan, 
jugan parkara la-bala kaula, dhabuna, Apa 
eppana bana gi odhi? Apa bana ta andhi 
taretan lake laenna? Kaula sataretan tapaksa 
nyaot sabendherra. Dhari kaimma kaula se 
onenga ja gubennor ganeka makona ngeba 
ale ka kaassa?" 

8 Yehuda laju mator ka eppana, "Diggal, 
pona, Pa, ale me olle noro. Diggal kaula se 
nanggunga. Mon eparengngagi, kaula ban 
tan-taretan pas duliya mangkat, me olle 
padha tadha se mate kalaparan. 

? Kaula dibi se daddi tanggunganna. Mon bi 


kaula ale ta ekenneng giba abali ka kadhinto 
e dhalem kabadhaan salamet ta korang 
pa-ponapa, kaula nanggunga okomanna 
saomorra. 

l10Ja sakenga ta abit parana se te-nantean, 
tantona kaula ban tan-taretan laenna ampon 
abali dhu kale dhari Messer." 

ll Eppana laju adhabu, "Mon pajat kodu 
kantha jareya, bana ngeba hasella nagara 
reya se paleng bagus: kismis, maddu, 
palappa, komere ban buwana badam. 

12 Ngeba keya pesse tekel dhuwa, sabab 
pesse se etemmo e karongnga bana rowa 
kodu epabali. Pola jareya sakeng kalero. 

13 La giba alena, tape duli abali, ya. 

14 Moga-moga bi Allah Se Mahakobasa 
gubennor jareya eparengngana neser 
ka bana, sopaja Benyamin ban Simeyon 
epabaliya ka bana. Dineng sengko reya, mon 
pajat la kodu kaelangan tang na-ana, dhu 
barammaa pole." 

15 Daddi tan-taretanna Yusup jareya ngeba 
tor-ator jareya ban pesse se bannyana tekel 
dhuwana; saellana laju mangkat ka Messer 
abareng Benyamin. Sanapana ka jadhiya laju 
ngadhep ka Yusup. 

16E bakto Yusup ngoladi Benyamin abareng 
ban tan-taretanna jareya, laju adhabu ka 
kabulana se ngapalae orosanna compona, 
"Giba reng-oreng reya ka tang bengko. Bi 

sengko epangakana abareng ban sengko 


dhaggi ban-aban. Daddi sambelli ebin 
settong, terros paranta." 

17 Kabula gella ajalannagi apa se edhabuwagi 
Yusup, pas ngeba tan-taretanna Yusup jareya 
ka kalenggiyanna gubennor. 

18E bakto egiba ka kalenggiyanna Yusup, 
tan-taretanna padha katakoan ban apekker, 
"Sengko sataretan reya egiba dha enna kabbi 
polana pesse se etemmo badha e dhalem 
karong e bakto entar dha enna se jang 
adhaan rowa. Sengko sataretan kabbi tanto 
pas ejebbak daksakala; mar-hemar rowa 
tanto ekala, dineng sengko sataretan tanto 
laju padha ekagabay dunor kabbi." 

19 Daddi, sanapana ka labangnga 
kalenggiyanna Yusup, tan-taretanna jareya 
atanya ka oreng se ngapalae orosan compona 
Yusup gella, 

20 "Ta langkong, guste. Kaula sataretan 
paneka gi dhimen oneng entar kaanja 
ngobangana gandum. 

21E bakto palemana e tengnga lorong 
kaula sadaja ambu, kelemma. E bakto 
mokka karong baddhana gandum kaissa, 
neng-oneng kaula sataretan padha manggi 
pesse se epamajar gandum padha badha 
e attassa gandumma bang-sebang. Kaula 
padha ta oneng pasera se nyaba pesse 
ganeka. Samangken pesse ganeka bi kaula 
ebakta sadaja, ebajarragiya ka sampeyan. 

Laen dhari pesse ganeka, kaula jugan abakta 


pesse terro ngobangana gandum pole." 

22 (43:21) 

23 Kabulana Yusup jareya ngoca, "Ampon 
ta osa tako. Ja kobater. Allahna sampeyan, 
Allah se epojja eppana sampeyan, ganeka 
se nyaba pesse ganeka e dhalem karongnga 
sampeyan. Kaula ampon narema pessena 
sampeyan se ekabajar gandum kaissa." 
Saellana jareya Simeyon epakalowar, pas 
egiba ka tan-taretanna; 

24 samarena, kabbi laju padha egiba ka 
dhalem bengko jareya. Reng-oreng jareya 
eberrii aeng baccona soko; mar-hemarra 
eberrii pakan. 

25 Saellana jareya, tan-taretanna Yusup 
nyadhiyaagi le-ollena se eatorragiya ka Yusup 
mon rabu e baja beddhuk, sabab reng-oreng 
jareya ebalai ja epangakana abareng ban 
Yusup. 

26E bakto Yusup napa ka bengko jareya, 
tan-taretanna ngatorragi le-ollena sambi 
asojud e adhaanna. 

27 Yusup mareksane parkara kabadhaanna 
tan-taretanna jareya, pas adhabu, "Bana la 
nyaretaagi ka sengko parkara eppana se la 
towa rowa. Baramma kabadhaanna sateya? 
Apa gi odhi? Ban baras?" 

28 Saodda tan-taretanna, "Abdiepon 
junandalem, eppa abdidalem, gi odhi sareng 

adhana Yusup. 

293E bakto ngoladi Benyamin, alena, Yusup 
adhabu, "Daddi reya alena bana se bungso 
se ecaretaagi bana rowa? Moga-moga Allah 
aberkadana bana, Na." 

30 Panggaliyanna Yusup arassa seksek polana 
kerrong ka alena, sampe para ta kowada 
ngampet, daddi laju duli nyengga daksakala, 
maso ka kamarra pas molar e jadhiya. 

31 Saellana jareya laju araop, pas kalowar 
pole; panggaliyanna ewat-kowattagi, sarta 
laju makon sopaja dhaarra eparanta. 

32 Yusup epadhaar e meja settong, dineng 
tan-taretanna e meja laen. Reng-oreng 
Messer se badha e jadhiya ngakan e meja 
laenna pole, sabab oreng Messer apangrasa 
apes mon ngakan apolong ban oreng Ibrani. 

33 Tan-taretanna se toju padha ngadhep ka 
Yusup, epajajar menorot gilirra omorra molae 
dhari se paleng towa sampe ka se paleng 
ngodha. E bakto nangalee katojuanna se 
egilir menorot omorra jareya, tan-taretanna 
Yusup padha saleng pandeng kaheranan. 

34 Tan-taretanna jareya engalaagi kakanan 
dhari mejana Yusup. Benyamin eberrii lema 
kalena ka-kakana. Reng-oreng jareya laju 
padha ngakan abareng sampe kennyang. 
44 l Sabatara jareya Yusup adhabu ka 

kabulana se ngoros kaparlowanna 
compona, "Karongnga reng-oreng rowa essee 

se ngeba tambai pole. Pessena pamaso ka 
karongnga bang-sebang, saba e attassa 
gandumma. 

2 Tang piala salaka rowa pamaso keya 
ka karongnga kana se bungso, papolong 
ban pessena gandumma." Kabulana jareya 
ajalannagi papakon buru. 

3 Kalagguwanna teng-petteng tan-taretanna 
Yusup jareya mangkat moleya ngeba hemarra 
bang-sebang. 

4 Gi ta jau dhari kottha, Yusup adhabu ka 
kapalana kabula se ngoros kaparlowanna 
compona, "Duli serser reng-oreng rowa. Mon 
la ecapo koca kantha reya, Arapa bana me 
males kabeccean ban kajubaan? 

> Arapa bana me ngeco piala salakana 
tang lora? Piala jareya eagem mon adhaar 
nom-enoman, bariya keya eagem mon 
anojum. Bana reya ce darakana onggu." 

6E bakto tan-taretanna Yusup se eserser 
jareya la ecapo, kabulana Yusup gella laju 
ngocaagi pa-apa se edhabuwagi lorana. 

7 Saodda tan-taretanna Yusup, "Ponapa 
maksodda sampeyan adhabu sapaneka? 
Kaula padha asompaa ja kaula padha ta 
atengka kadi ganeka! 

8 Sampeyan dibi ampon oneng ja pesse se 
etemmo badha e dhalem karong e attassa 
gandum kaula bang-sebang, ebakta abali 
dhari Kanaan, epabaliya ka sampeyan. Daddi 


Kejadian 44.91 16 166 

compona lorana sampeyan? 

2 Mon pajat badha e antarana kaula 
sataretan paneka se ngerrep piala ganeka, 
eatore okom mate; se laen badhi dunorra 
sampeyan." 

10 Cana kabulana Yusup gella, "Iya, mara. 
Tape se kodu daddi tang dunor coma se 
etemmo ngeco piala jarowa; se laenna olle 
mole." 

ll Tan-taretanna Yusup jareya laju 
padha matoron sarta mokka karongnga 
bang-sebang. 

12 Bi kabulana Yusup rong-karong jareya 
epareksa epatete, molae dhari karong 
andhina se sareyang sampe ka andhina se 
bungso, ban piala jareya etemmo e dhalem 
karongnga Benyamin. 

13Tan-taretanna padha sossa, sampe padha 
nyebbit kalambina bang-sebang. Buwadanna 
epaongga pole ka hemarra bang-sebang, 
saellana jareya laju padha abali ka kottha. 

14E bakto Yehuda ban tan-taretanna napa 
ka compona Yusup, Yusup gi badha e jadhiya, 
kabbi laju padha asojud e ajunanna. 

15 Dhabuna Yusup, "Bana me atengka kantha 
jareya? Apa bana ta tao ja oreng kantha 
sengko reya bisa tao ka sabarang tengkana 
bana kalaban elmo nojum?" 

16 "Dhu matora ponapa pole abdidalem, 
guste?" saodda Yehuda. "Kadi ponapa 


| Kejadian 44.171 21 167 

alaban sareng noduwagiya ja abdidalem 

padha ta sala? Allah ampon mokka kasalaan 
abdidalem sataretanan. Samangken kadhinto 
abdidalem sataretan sadajana daddi dunorra 
junandalem; banne namong ale se e dhalem 
karongnga epanggi badha pialana kadhissa." 

17 Dhabuna Yusup, "Enja! Sengko ta 
amaksod kantha jareya! Pera oreng se e 
dhalem karongnga etemmo badha tang piala 
jareya se daddiya tang dunor. Se laen olle 
mole sakarebba ka eppana." 

18 Yehuda nyander ka adha ka seddina 
Yusup. "Ta langkong, guste; abdidalem 
nyoona edi tor-matora. Ja duka, guste; 
junandalem padha sareng rato Messer dibi. 

19J unandalem oneng mareksane ka 
abdidalem sataretan kadhinto, Apa bana gi 
andhi eppa ban taretan laenna? 

20 Abdidalem nyaot, Eppa ampon seppo, 
dineng ale lahir e bakto eppa ampon seppo. 
Ale gapaneka gadhuwan kaka tonggal ebu, 
namong ampon seda. Daddi samangken 
kadhinto pottrana ebuna kana se kadhuwa 
gapaneka namong kare settong, ban eppa ce 
neserra ka ale se settong gapaneka. 

21 Sareng junandalem abdidalem sataretan 
epakon abakta ale gapaneka ka kadhinto, 
polana junandalem terro ngoladana; 

22 abdidalem laju mator ja kana gapaneka ta 


kengeng apesa dhari eppana; manabi apesa 
dhari eppana, eppana tanto seda. 

23 jJ unandalem laju adhabu, Bana ta olle 
ngadhep sengko pole mon alena ta egiba. 

24 Sanapana ka compo abdidalem manapa 
dhabuna junandalem ka eppa. 

25 Saamponnepon eppa laju makon 
abdidalem sataretan nyabis pole ka kadhinto 
pole, ngobangana teddhaan. 

26 Abdidalem mator, Ta kengeng, Pa. Kaula 
ta eedine ngadhep mon ale ta noro. Kaula 
coma ngenneng entar kaassa mon ale noro. 

27 Eppa laju adhabu, Bana tao ja Rahel, tang 
bine, pera andhi ana dhadhuwa. 

28 Se sareyang la tadha. Tantona ebit-sebbit 
burun alas, sabab sampe sateya sengko ta 
tao nangalee pole kana jareya. 

2? Mon se bungso reya egiba keya bi bana, 
ban e jalan pas badha pa-apa, sengko tanto 
mate polana kasossaan se epadhateng bana 
jareya, sabab sengko la towa." 

30 "Daddi, guste," atorra Yehuda ka Yusup, 
"manabi abdidalem paleman ka eppa ta 
abakta ale, tanto eppa pas seda. Nyabana 
agantong ka kana kadhinto. Eppa ampon 
ce seppona, daddi manabi abdidalem ngeba 
kasossaan kadhinto tanto andaddiyagi 
talajana eppa. 

31 (44:30) 

32 Laen dhari kadhinto abdidalem ampon 


ajanji ka eppa ja abdidalem daddi 
tanggunganna ale. Abdidalem mator ka eppa, 
manabi abdidalem ta abakta ale paleman ka 
eppa, abdidalem se nanggunga okomanna 
saomorra. 

33 Daddi, abdidalem nyoona, guste, dinggal 
abdidalem cekkaa e kadhinto daddiya dunorra 
junandalem aganteya ale; dinggal ale me olle 
paleman sareng ka-kakana. 

34 Kadi ponapa abdidalem se abaliya ka eppa 
manabi ale ta noro paleman? Abdidalem 
ta kowat dhaggi nengalana mosiba se 
etanggunga eppa." 

l Yusup ta kowat pole ngampet 
45 panggaliyanna e adhana ba- 
ponggabana. Daddi laju epakon nyengla kabbi 
dhari jadhiya, sopaja salerana ngennenga 
notorragi ka tan-taretanna sapa salerana se 
sabendherra. 

2 Saellana kabbi padha nyengga Yusup laju 
molar epakaja, sampe ekaedhing reng-oreng 
Messer se badha e lowar, ban kabar jareya 
sampe kapeyarsa ka karaton. 

3 Yusup adhabu ka tan-taretanna, "Sengko 
reya Yusup. Eppa gi odhi, ya?" E bakto 
ngedhing parkara jareya tan-taretanna ce 
takona sampe ta ngenneng nyaot. 

“Yusup laju adhabu, "Mara dha enna." 
Tan-taretanna jareya nyander, ban Yusup laju 

ejuwal ka Messer rowa. 

> Ella ja tako ban ja nyalaagi abana polana 
bana ajuwal sengko. Sabendherra Allah dibi 
se abakta sengko dha enna epajangadhai 
bana kaangguy masalamedda oreng se 
bannya. 

6 Sateya reya jaman laep gi buru olle dhu 
taon; gi lema taon aggi oreng ta kera nyalaga 
ban ta kera anye. 

7 Allah se abakta sengko dha enna 
ajangadhai bana, polana masalamedda bana 
kalaban jalan se makasambu ate reya, sopaja 
bana ban toronanna odhia terros. 

8 Daddi sanyatana banne bana se mowang 
sengko dha enna, tape Allah se abakta 
sengko. Sengko epadaddi ponggabana rato 
se paleng tenggi e Messer. Sengko epassrae 
kakobasaan ngoros roma tanggana ban 
sabingkerra nagara Messer. 

? Sateya kassa bana kabbi duli mole; atorragi 
ka eppa ja Yusup, pottrana, apessen kantha 
reya, Kaula bi Allah epadaddi pangobasana 
saantero nagara Messer; ngereng sampeyan 
enggal meyos ka Messer. 

10 Sampeyan kengeng alenggi e dhaera 
Gosyen, Pa, semma sareng kaula; sampeyan, 
tra-pottrana sareng ja-bajana, dumba 
sareng embina, sape sareng ponapaa saos 
kaagunganna sampeyan. 

kaula bisa ajaga sampeyan. Mosem laep 
paneka gi abit, gi kare lema taon aggi. Kaula 
terro sopaja sampeyan sabala, jugan sareng 
ebinna, ja kantos kakorangan pa-ponapa." 

12 Yusup adhabu pole, "Sateya bana padha 
nangalee dibi, bariya keya bana, Benyamin, 
ja sengko reya Yusup onggu. 

13 Atorragi ka eppa saapa rajana tang 
kakobasaan e dhinna, e Messer reya, ban 
caretaagi ka eppa pa-apa se etangalee bana. 
Mon la mare, pas duli abali, eppa giba dha 
enna." 

14 Saellana jareya Yusup agellu Benyamin, 
alena, laju molar. Benyamin nanges keya 
sambi agellu Yusup keya. 

15 Saellana jareya, sambi gi molar, Yusup 
agellu tan-taretanna sarta eseyom gan 
settong. Saellana jareya tan-taretanna molae 
acaca ban Yusup. 

16E bakto rato e karaton meyarsa kabar ja 
tan-taretanna Yusup padha dhateng, rato ban 
ba-ponggabana padha noro perak kabbi. 

17 Rato laju adhabu ka Yusup, "Kassa 
tan-taretanna bana soro ngeba gandum, soro 
buwa ka mar-hemarra, pas soro mole ka 
Kanaan, 

18 Soro ngonee eppana ban la-balana, soro 
ngalle dha enna. Bi sengko eberriana tana 
se paleng bagus e Messer; eppana bana 

bi-talebbi dhari hasella tanana e dhinna. 

19 Dhari dhinna tan-taretanna bana pagibai 
ta-kareta, me olle etompa binena ban 
na-anana se gi ne-kene, ban epangonee 
eppana. 

20 Rang-barangnga se ta ekenneng giba 
soro dina; sabab pa-apa se paleng bagus e 
sanagara Messer bakal ekaandhia eppana 
bana ban tan-taretanna." 

21 Tra-pottrana Yakub ajalannagi dhabuna 
rato jareya. Bi Yusup eparenge pan-barampan 
kareta, menorot dhabuna rato, bariya keya 
sango se ekaparlo e jalan. 

22 Tan-taretanna jareya padha eparenge 
kalambi anyar sasettel ebang, tape Benyamin 
eparenge tello ratos pesse salaka ban kalambi 
anyar lema settel. 

23 Eppana ekereme hemar lake sapolo meggi 
se ebuwadi rang-barang se paleng bagus e 
Messer, ban hemar babine sapolo meggi se 
ebuwadi gandum, roti ban kakanan laenna 
se edhaara eppana dhalem parjalanan ka 
Messer. 

24 Saellana jareya Yusup ngaterragi tan- 
taretanna se mangkada, sambi adhabu, "Ja 
atokaran e jalan." 

25 Tan-taretanna Yusup jareya padha 
mangkat dhari Messer, mole ka Kanaan, ka 
eppana. 

26 "Yusup gi odhi, Pa!" cana reng-oreng 


jareya ka eppana. "Samangken ngobasane 
sanagara Messer!" E bakto meyarsa kabar 
jareya Yakub tababeggen ban ta parcaja. 

21 Tape saellana tra-pottrana notorragi 
sakabbinna se edhabuwagi Yusup, ban e 
bakto ngoladi ta-kareta se ekeremmagi Yusup 
epangoneyana eppana ka Messer, Yakub pas 
cengngar pole. 

28 "Tang ana gi odhi!" dhabuna. "Pera jareya 
se ekaterrowe sengko! Sengko entara ngabas 
tang ana sabellunna sengko mate!" 

46 l Yakub arengkesse sakabbinna 

dhi-andhina, laju meyos ka Bersyeba; 
e jadhiya Yakub ngatorragi kurban ka Allah se 
esemba Ishak, eppana. 

2E baja malem Allah ngaton ka Yakub, laju 
adhabu, "Yakub, Yakub!" "Kadhinto, Guste," 
sambidda Yakub. 

3"Sengko reya Allah, se esemba eppana 
bana," dhabuna Allah. "Bana ta osa tako se 
entara ka Messer. Bi Sengko na potona bana 
epadaddiya bangsa se raja e dhissa. 

4Sengko abarengngana bana e dhalem 
parjalanan ka Messer. Na potona bana bi 
Sengko egibaa abali ka nagara reya. Yusup 
bakal badhaa e seddianna bana e bakto bana 
la napa ka ajalla." 

"Yakub laju meyos dhari Bersyeba. 
Tra-pottrana nolonge maongga eppana ban 

ji-rajina sarta na-kana se gi ne-kene ka 


Kareta se ekereme rato Messer. 

6 Reng-oreng jareya kabbi padha ngeba 
sakabbinna keban bu-obuwanna ban 
sakabbinna dhi-andhina se ollena makompol 
e Kanaan. Saellana jareya kabbi laju padha 
mangkat ka Messer. Yakub abakta sakabbinna 
na potona, iya areya 

'tra-pottrana lake bine, ban ja-bajana lake 
bine. 

8 Na potona Yakub se noro ka Messer iya 
areya: Ruben pottra sareyangnga 

? ban na-anana: Henokh, Palu, Hezron ban 
Karmi. 

10 Simeyon, ban na-anana: Yemuwel, Yamin, 
Ohad, Yakhin, Zohar ban Saul, ana ollena ban 
binena se dhari Kanaan. 

ll Lewi ban na-anana: Gerson, Kehat ban 
Merari. 

12 Yehuda ban na-anana: Syela, Peres ban 
Zerah; dineng anana Yehuda se laenna iya 
areya Er ban Onan, mate e Kanaan. Na-anana 
Peres: Hezron ban Hamul. 

13ĮIsakhar ban na-anana: Tola, Pua, Ayyub 
ban Simron. 

14 Zebulon ban na-anana: Sered, Elon ban 
Yahleel. 

l15J areya kabbi tra-pottrana Yakub ollena 
ban Liya se lahir e Mesopotamia. Salaen dhari 
jareya badha pole pottrana babine nyamana 
Dina. Daddi toronanna Yakub dhari rajina se 

oreng. 

16 Gad ban na-anana: Zefon, Hagi, Syuni, 
Ezbon, Eri, Arodi ban Areli. 

17 Asyer ban na-anana: Yimna, Yiswa, Yiswi 
ban Beriya sarta Serah taretan binena. 
Na-anana Beriya iya areya Heber ban 
Malkiyel. 

18 Oreng se nem bellas jareya toronanna 
Yakub dhari Zilpa, iya areya dunor bine 
baberrina Laban ka Liya, ana binena. 

19 Rahel, rajina Yakub, kaagungan pottra 
dhadhuwa, iya areya Yusup ban Benyamin. 

20E Messer Yusup olle ana dhadhuwa, iya 
areya Manasye ban Efraim se elahirragi bi 
rajina se anyama Asnat, anana Potifera, se 
daddi imam e Heliopolis. 

21l Na-anana Benyamin iya areya: Bela, 
Bekher, Asybel, Gera, Naaman, Ehi, Ros, 
Mupim, Hupim ban Ared. 

22 Oreng se pa bellas jareya toronanna Yakub 
dhari rajina se anyama Rahel. 

23 Saterrossa iya areya Dan ban anana, 
Husim. 

24 Naftali ban na-anana: Yahzeel, Guni, Yezer 
ban Syilem. 

25 Oreng se kapetto jareya toronanna Yakub 
dhari Bilha, dunor babine baberrina Laban ka 
Rahel, anana. 

bannyana sabidak ennem oreng, ta tamaso 
to-mantona. 

21 Tra-pottrana Yusup se lahir e Messer 
kadhuwa, daddi sabalana Yakub se napa ka 
Messer kabbi badha pettong polo oreng. 

28 Bi Yakub Yehuda epakon mangkat kaadha, 
epakon manggii Yusup sarta nyoon sopaja 
Yusup ngambaa eppana e Gosyen. 

293 Yusup netee karetana ngambaa eppana e 
Gosyen. E bakto se kadhuwa jareya tatemmo, 
Yusup laju agellu eppana sambi molar. 

30 Dhabuna Yakub ka Yusup, "Sateya sengko 
halal tekkaa mateya, sabab sengko la 
nangalee bana, ban la tao ja bana gi odhi." 

3l Yusup laju adhabu ka tan-taretanna ban 
la-balana se laen, "Sengko gi entara mator ka 
rato ja tang tan-taretan ban tang la-bala se 
dhari Kanaan la dhateng kabbi. 

32 Sengko matora ja bana kabbi oreng 
ngowan, se dhateng dha enna ngeba 
sakabbinna ebinna ban sakabbinna 
dhi-andhina. 

33 Mon bana etembali rato sarta etanyaagi 
apa lakona bana, 

34ja pakalero, mator ja molae lamba lakona 
bana ngowan ebin, akantha bangatowana. 
Daddi bana tanto pas eedine neptep e dhaera 
Gosyen." Yusup adhabu kantha jareya polana 
oreng Messer ta endha akompol ban oreng 
ngowan. 

47 l Yusup laju ngajak taretanna se 


kalema, ebakta ngadhep ka rato. 
Atorra Yusup, "Eppa sareng tan-taretan 
abdidalem ampon rabu, abakta embi sareng 
dumbana, sape sareng sadaja dhi-andhiepon. 
Samangken sadajana padha badha e Gosyen." 
Tan-taretanna jareya pas ekennallagi ka rato. 

2 (47:1) 

3 Dhabuna rato, "Lalakonna bana apa?" 
Atorra tan-taretanna Yusup, "Abdidalem 
oreng ngowan sadaja, guste, akadi sadajana 
bangatowa abdidalem gi jaman dhimen. 

4 Abdidalem padha entar ka Messer kadhinto 
terro apo-compoa e nagara kadhinto, amarga 
mosem laep e Kanaan talebat berraepon, 
kantos tadha rebba se kengenga eteddha 
embi sareng dumba abdidalem. Daddi 
abdidalem sadaja nyoona lellana junandalem 
sopaja eedinana neptep e dhaera Gosyen." 

> Dhabuna rato ka Yusup, "Sateya eppa ban 
tan-taretanna bana la napa dha enna. 

6 Anggep bai nagara Messer reya andhina 
bana dibi. Dina eppana bana ban tan- 
taretanna me olle padha neng e Gosyen, 
bagiyanna nagara Messer se paleng bagus. 
Mon la-balana bana jareya badha se sanggup, 
passrae soro ngoros tang ebin." 

"Bi Yusup eppana ebakta keya ka rato, 
epakennal. Yakub aberkadi rato jareya, 

8 dineng rato jareya adhabu, "Saponapa 
yuswana sampeyan?" 

? Dhabuna Yakub, "Abdidalem ampon 


saratos tello polo taon odhi alalana. Odhi 
abdidalem se saratos tello polo taon kadhinto 
possa sareng kasossaan, sarengngan ta 
saponapa abidda manabi ebandhingngadgi 
sareng yuswaepon bangatowana abdidalem 
se odhiepon alalana jugan." 

10 Saellana jareya Yakub laju amet, 
sabellunna gubar gi apareng berkadda ka 
rato. 

11 Bi Yusup eppa ban tan-taretanna 
epaneptep e Messer. Kabbi padha eparenge 
tana e kennengngan se paleng bagus e 
nagara jareya, iya areya e seddianna kottha 
Rameses, akantha se la edhabuwagi rato. 

12 Yusup nyadhiyaagi pa-apa se parlo 
edhaara eppana, tan-taretanna ban 
sakabbinna balana se laen, sampe ka se 
paleng kene. 

13 Mosem laep jareya ce sarana, sampe e 
man-dhimman tadha pa-apa se ekennenga 
kakan. Rayat Messer ban Kanaan padha lolo 
dhari laparra. 

14 Mon badha reng-oreng se melle gandum, 
pessena bi Yusup epakompol laju egiba ka 
karaton. 

15 Saellana reng-oreng Messer ban Kanaan 
la ta andhi pesse pole, laju padha nyabis 
ka Yusup sarta mator, "Nyoona gandumma, 
guste! Kaneserre abdidalem, manabi bunten 
tanto padha mate sadaja. Abdidalem sadaja 

padha ta gadhuwan pesse pole, ampon tadha 


Karena." 

16 Dhabuna Yusup, "Mon pessena bana la 
tadha, giba ebinna dha enna, porop ban 
gandum." 

17 Daddi reng-oreng jareya padha ngeba 
ebinna, eatorragi ka Yusup. Bi Yusup reng- 
oreng jareya eparenge gandum menangka 
gantena jaranna, dumbana, embina, sapena 
ban hemarra. Daddi e taon jareya Yusup 
apareng gandum ka rayat, rop-poroban bi 
ebinna jareya. 

18 Sataon saellana jareya rayat nyabis 
pole ka Yusup sambi mator, "Abdidalem 
ta leng-ngalenga ka junandalem, guste, 
abdidalem ampon ta gadhuwan pesse sakale, 
ebin abdidalem ampon daddi kaagunganna 
junandalem. Abdidalem ampon ta gadhuwan 
pa-ponapa pole se eatorragiya ka junandalem, 
kajabana badan sareng tana. 

19 Kaneserre abdidalem, manabi bunten 
tanto padha mate sadaja! Sopaja teggal 
abdidalem ta kantosa tadha orengnga. 
Ngereng pondhut badan sareng tana 
abdidalem, porop sareng teddhaan. 
Abdidalem daddiya dunorrepon rato, tana 
abdidalem badhi daddiya kaagunganna rato. 
Ngereng abdidalem nyoona gandumma 
epanyambunga nyaba, sareng nyoona 
ne-bine etabura e teggal!" 

20 Sakabbinna tana e Messer bi Yusup 


epondhut, epadaddi kaagunganna rato. 
Sakabbinna oreng Messer tapaksa ajuwal 
tanana sabab mosem laep jareya ce 
sarana. Sakabbinna tana e Messer la daddi 
kaagunganna rato. 

21 Sakabbinna oreng Messer la epadaddi 
dunorra rato bi Yusup. 

22 Tana se ta epondhut pera tanana para 
imam. Para imam jareya ta parlo ajuwal 
tanana sabab la padha olle sombangan dhari 
rato kaangguy kaparlowanna odhina. 

23 Dhabuna Yusup ka rayat, "Daddi badan 
ban tanana bana bi sengko la ebelli epadaddi 
kaagunganna rato. Areya ne-bine mon 
etamenna e teggalla bana. 

24 Mon bana anye, saparlemanna kodu 
eatorragi ka rato. Lebbina olle kagabay 
ne-bine tor ekakan bana sabala." 

25 Atorra reng-oreng jareya, "Junandalem 
ampon nolong abdidalem sadaja kantos 
padha salamet. Junandalem ce saena ka 
abdidalem, guste, daddi abdidalem sadaja 
padha halal daddi dunorrepon rato." 

26 Parkara jareya bi Yusup laju ekagabay 
dhang-ondhang e nagara Messer, iya areya 
saparlemanna hasel tane kodu eatorragi ka 
rato. Sampe sateya dhang-ondhang jareya 
gi paggun bai. Pera tanana para imam se ta 
eatorragi ka rato. 

27 Reng-oreng Israil neptep e dhaera Gosyen. 


Neng e jadhiya laju padha daddi sogi ban 
bannya na potona. 

28 Yakub se alenggi e Messer abidda petto 
bellas taon, sampe yuswana saratos pa polo 
petto taon. 

23E bakto para napaa ka ajalla, Yakub 
adikane Yusup, pottrana. Dhabuna ka Yusup, 
"Mara saba tanangnga bana e antarana 
tang kang-pekang sarta asompa ja bana ta 
ngoburragiya sengko e Messer reya. 

30 Sengko koburragi e kennengnganna tang 
para bangatowa; giba tang mayyit dhari 
nagara reya, pas koburragi pakompol e 
koburanna tang para bangatowa." Atorra 
Yusup, "Ponapa dhabuna sampeyan bi kaula 
ejalannagiya sadaja." 

31 Dhabuna Yakub, "Mara asompa ja bana 
pajat ajalannagiya ongguwan." Yusup 
laju asompa, dineng Yakub pas asokkor e 
pasareyanna. 

48 l Ta saapa abidda dhari jareya Yusup 

ekabari ja eppana songkan sanget. 
Daddi Yusup laju meyos ngoladi eppana, 
sambi abakta pottra lalakena se kadhuwa, iya 
areya Efraim ban Manasye. 

2 E bakto Yakub meyarsa ja Yusup rabu, laju 
ja-ngaja alenggi e pasareyanna. 

3 Dhabuna Yakub ka Yusup, "Allah Se 
Mahakobasa ngaton ka sengko e Lus, iya 
areya e tana Kanaan, sarta aberkadi sengko. 

4Dhabuna ka sengko kantha reya, Sengko 


aberria na poto sabannyana ka bana, sopaja 
toronanna bana daddiya bangsa sabannyana. 
Nagara reya bi Sengko ebagiya ka na potona 
bana me olle ekaandhi salanjangnga." 

"Yakub pas adhabu pole, "Yusup, anana 
bana Efraim ban Manasye, se lahir e Messer 
reya sabellunna sengko napa dha enna, bi 
sengko eanggep padha ban tang ana dibi, 
tadha bidana ban Ruben tor Simeyon. 

6 Mon bana andhi ana lalake pole, bi sengko 
ta eanggebba tang ana. Sangkolan kaangguy 
na-kana jareya bakal etaremaa dhari Efraim 
ban Manasye. 

7 Sengko neptebbagi kantha jareya polana 
ebuna bana, Rahel. Ebuna bana jareya tadha 
omorra e Kanaan, ta jau dhari Efrata, e bakto 
sengko teppa badha e dhalem parjalanan abali 
dhari Mesopotamia. Sengko ce ngennessa." 
(Efrata jareya sateya enyamae Betlehem.) 

8E bakto Yakub ngoladi pottrana Yusup se 
kadhuwa laju mareksane, dhabuna, "Sapa 
kana reya?" 

? Sambidda Yusup, "Ana kaula, paparengnga 
Allah ka kaula neng e Messer paneka." 
Dhabuna Yakub, "Giba dha enna, bi sengko 
eberkadana." 

10 Yakub la rabeng sabab la seppo, daddi 
pangoladanna ta terrang. Yusup abakta 
pottrana se kadhuwa, epasemma ka eppana; 

na-kana se kadhuwa jareya bi Yakub egellu 


tor ekaloskos. 

1 Dhabuna Yakub ka Yusup, "Sengko ta 
nyangka ja tatemmowa ban bana pole, 
tape sateya bi Guste Allah sengko la-mala 
epanangale na-anana bana keya." 

12 Saellana jareya anana se kadhuwa bi 
Yusup epatoron dhari rebaanna eppana. 
Yusup dibi laju asojud e ajunanna eppana. 

13 Saellana jareya bi Yusup Efraim esaba 
e kaceranna, dineng Manasye se sareyang 
esaba e kangananna. 

14Tape Yakub nompangngagi astana se 
kangan ka cethagga Efraim se badha 
e kaceranna, sanajjan Efraim jareya 
se angodhaan, ban astana se kacer 
etompangngagi ka cethagga se towaan, 
Manasye, se badha e kanganna. 

15 Saellana jareya Yakub laju aberkadi Yusup, 
dhabuna, "Allah se esemba tang bangatowa 
Ibrahim ban Ishak, se nonton sengko sampe 
sateya reya. 

16 Salerana jareya malaekat se malopot 
tang aba dhari samacemma babaja. Moga 
Allah jareya aberkadana na-kana reya. 
Moga lantaran na-kana se kadhuwa reya 
tang nyama ban asmana Ibrahim ban Ishak 
ekaengaana oreng saterrossa. Moga se 
kadhuwa reya bannyaa na potona ban bannya 
toronanna e bume reya." 

17 Yusup ta senneng e bakto ngoladi eppana 


nompangngagi astana se kangan ka cethagga 
Efraim; daddi astana eppana jareya laju 
etagenne, ealleya ka cethagga Manasye. 

18 Dhabuna Yusup ka eppana, "Kalero, Pa. 
Paneka se towaan; ngereng tompangngagi 
astaepon sampeyan se kangan ka cethagga." 

19Tape eppana ta kasokan, sambi adhabu, 
"Sengko tao, Na, sengko tao. Na potona 
Manasye bakal daddiya bangsa se raja 
kakobasaanna keya. Tape alena bakal 
lebbiya raja kakobasaanna, ban na potona 
alena bakal daddiya sa-bangsa se raja 
kakobasaanna." 

20 Daddi e are jareya Yakub aberkadi kana se 
kadhuwa jareya sambi adhabu, "Reng-oreng 
Israil bakal nyebbuda ma-nyamana bana 
mon aberkadi oreng. Reng-oreng Israil bakal 
ngocaa kantha reya, Moga-moga bi Allah 
bana epapadhaa bi Efraim ban Manasye." 
Daddi bi Yakub nyamana Efraim esebbut 
sabellunna Manasye. 

21 Yakub pas adhabu ka Yusup, "Bana tao 
ja sengko la para mateya, tape Guste Allah 
bakal nolonga bana, sarta bakal abaktaa bana 
abali ka nagarana bangatowana. 

22 Dhaera Sikhem se landhu, ollena sengko 
arebbu dhari oreng Amori kalaban ngangguy 
peddhang ban pana, bi sengko ebagiya ka 
bana, banne ka tan-taretanna bana." 

49 l Yakub adikane tra-pottrana, laju 


adhabu, "Mara padha dha enna kabbi, 
neng e seddianna sengko. Bi sengko ebalaana 
kabbi apa se bakal kadaddiyana ka bana e 
budhi are: 

2 Mara akompol kabbi, na-anana Yakub, 
mara padha edhingngagi dhabuna Israil, 
eppana bana. 

3 Ruben, tang ana se sareyang, bana reya 
tang kakowadan, ana se dha-adha ollena 
sengko menangka oreng lake. Bana se paleng 
gaga ban se paleng kowat e antarana tang 
na-ana. 

“Bana padha ban banjir raja, tape bana 
ta bakal daddiya se paleng penting, sabab 
bana tedhung ban tang seller, macemmer 
katedhunganna eppana. 

> Simeyon ban Lewi sataretan; sanjatana 
padha eangguy ngalakone kakerrasan. 

6Sengko ta ro-noroa e dhalem 
parembaganna se ta ekaedhing oreng 
laenna, bariya keya sengko ta noroa e dhalem 
kompolanna se padha asakongkellan, sabab 
tang ana se kadhuwa jareya matee oreng 
kalaban napso amara sarta madippang theng- 
bantheng pera parlo nyare kasennengnganna 
atena. 

7 Amarana se kadhuwa jareya ce paranana, 
ban peggella atena daddi sababba se 
kadhuwa jareya talebat kejjemma, daddi 
bakal ekennenga babastonna Pangeran. 

Toronanna bi sengko epacar-kalacera 


sanagara Israil, epatapencara e antarana 
sa-bangsa. 

SYehuda, bana bakal ealemma bi tan- 
taretanna, bana nyekkella leerra so-mosona, 
tan-taretanna bana bakal asojuda kabbi ka 
bana. 

3 Yehuda padha bi macan se matee mosona, 
laju abali ka rongkangnga; akaleya laju 
marobbu tedhunga, tadha oreng se bangala 
ca-nganca. 

l0yehuda bakal neggua tongkedda karajaan, 
na potona bakal marentaa salanjangnga. 
Sa-bangsa bakal majara pajek ka nagarana 
sarta asojud mator sandika e adhaanna. 

ll Hemarra ban budhuna epangger ka 
bungkana anggur, ka bungkana anggur se 
paleng bagus, kalambina esassa bi anggur se 
mera akantha dhara. 

12 Matana mera polana ngenom anggur, 
gigina pote polana ngenom susu. 

13 Zebulon bakal ako-bengkowa e 
seddina tase; penggir serengnga daddiya 
palabbuwanna pal-kapal, batessa nagarana 
bakal napaa ka Sidon. 

4Isakhar tadha bidana ban hemar se 
tedhung ngonjur ban karanjang buwadanna 
se gi cekka e kangan kacerra badanna. 

15 Kennengngan jareya etangalee ce 
bagussa, nagara jareya talebat leburra, daddi 


Kejadian 49.161 24 | 1 
pas ngendha narema buwadan e balikadda 


epaksa epadaddi dunor epalako ce berrana. 

16 Bana, Dan, bakal marentaa bangsana 
toronanna bana daddiya suku se padha ban 
ku-suku Israil laenna. 

17 Bana bakal padhaa ban olar e penggir 
lorong, olar se mandi opassa e penggir jalan, 
se ngekke tombedda jaran sampe se nompa 
labu ajungkelang ka baba. 

18 Adhu, GUSTE, abdidalem anante 
kasalameddan paparengngepon Junandalem. 

19 Gad, bana bakal eserranga gal-bigal, tape 
bana bakal alabana sarta abigal reng-oreng 
se abigala bana jareya. 

20 Asyer, nagarana bana ngasellagiya 
kakanan ta sakera-kera, kakananna bana 
man-nyaman padha ban dhaaranna rato. 

21 Naftali padha ban manjangan, se berka 
sanyamanna e dhalem alas, dhu-budhuna ce 
leburra abasanna. 

22 Yusup padha ban hemar se gi ngodha e 
seddina somberra aeng, padha ban hemar 
alas se ka-berka e lambungnga gunong. 

23 Bi mosona eserrang ce kejjemma, eserser 
ngangguy gandhiba ban pana. 

24 Tape gandhibana Yusup paggun ce 
kokona, lengngenna kowat parana, polana 
partolonganna Allah Se Mahakobasa, Allah se 
esemba Yakub, se ajaga ban se nolonge Israil 
salanjangnga. 

2? Se nolonge bana Allah se esemba eppana, 


Allah Se Mahakobasa se aberkadi bana, 
se apareng ojan dhari langnge ban aeng 
dhari dhalem bume, se apareng ebin ban 
dhu-budhuna. 

26Sẹe apareng gandum ban bang- 
kembangan. Berkadda Allah alebbiyan 
dhari essena nong-gunong se ce towana. 
Moga-moga berkat jareya torona ka Yusup, 
ka dhaina tang ana se paleng istimewa e 
antarana tan-taretanna. 

21 Benyamin padha ban pate alas se galak; 
mon gi laggu nyargep mangsana, bila malem 
laju egi-bagi." 

28) areya suku Israil, se dhubellas bannyana, 
sarta dhabuna eppana ka pottrana bang- 
sebang menangka dhabu dhi-budhina e bakto 
apesaa. 

29 Saellana jareya Yakub laju abaseyat ka 
tra-pottrana, "Sateya sengko akompola ban 
tang bangsa se la mate. Mon sengko la mate, 
bendhem pakompol ban para tang bangatowa 
e guwa se badha e teggalla Efron oreng Het 
rowa, 

30 iya areya se badha e Makhpela, e bagiyan 
temorra Mamre, e nagara Kanaan. Guwa 
ban teggal jareya ebelli Ibrahim dhari Efron, 
ekagabaya tana koburan. 

3l Ibrahim ban rajina, Sarah, esareyagi e 
jadhiya, bariya keya Ishak ban rajina, Ribka; 
Liya bi sengko ebendhem e jadhiya keya. 


Kejadian 49.321 50.7 . 189 
32 Guwa ban teggal jareya la ebelli dhari 


oreng Het. Daddi sengko bendhem e jadhiya 
keya, ya." 

33 Saellana mare se ayat-baseyat jareya, 
Yakub marobbu, laju seda. 

50 l Yusup marobbu ka badanna eppana 
sambi molar ban ngaloskos mowana. 

2 Saellana jareya laju apareng parenta 
sopaja jinazana eppana ebalsem. 

3 Se abalsem sampe pa polo are abidda, 
kantha kapprana abidda mon oreng abalsem 
jinaza. Reng-oreng Messer noduwagi 
kasossaanna sampe pettong polo are abidda. 

4Saellana lebat bakto se pettong polo are 
kaangguy noduwagi kasossaan jareya Yusup 
adhabu ka ba-ponggabana rato, "Sengko 
mentaa tolong matorragi kantha reya ka rato: 

>E bakto eppa para sedaa, abdidalem 
epakon ajanji jinazana eppa esareyaqgiya 

e palowadan se ampon esadhiyaagi dibi 
sareng eppa, enggi kadhinto neng e Kanaan. 
Daddi abdidalem nyoona edi dhimen badhi 
ngoburragiya eppa; manabi ampon lastare 
abdidalem abaliya pole ka kadhinto." 

6 Dhabuna rato, "Kassa la mangkat, 
koburragi eppana menorot se la ejanjiyagi bi 
bana." 

7 Daddi Yusup laju meyos nyareyagiya 
eppana. Sakabbinna ponggaba ban para 
seppo karaton, sakabbinna pamimpin e 
Messer padha noro ngater. 

8 Ana binena, tan-taretanna ban la-balana 


eppana se laen padha noro kabbi. Se ta 
noro, sarta paggun neng e dhaera Gosyen, 
coma na-anana reng-oreng jareya kabbi se gi 
ne-kene, dumba ban embina tor ebinna. 

? Se ngaterragi badha se padha nompa 
kareta ban nompa jaran. Se ngaterragi jareya 
talebat bannyana. 

10 Sanapana ka Goren-Haatad e temoranna 
Songay Yordan, reng-oreng jareya padha 
nanges agingging epakaja sampe abit; Yusup 
mabadha opacara kaangguy noduwagiya 
kasossaan pettong are abidda. 

11E bakto reng-oreng Kanaan nangalee 
reng-oreng jareya padha nanges e Goren- 
Haatad jareya, laju padha ngoca, "Ce 
ngennessa opacarana reng-oreng Messer 
mon noduwagiya kasossaanna polana 
kapateyan!" Daddi kennengngan jareya 
enyamae Abel-Mizraim. 

12 Daddi tra-pottrana Yakub la ajalannagi 
apa se edhabuwagi Yakub. 

13Jinazana egiba ka Kanaan, laju esareyagi 
e Guwa Makhpela e temorranna Mamre, e 
teggal se ebelli Ibrahim dhari Efron oreng Het 
kaangguy tana koburan. 

14Samarena nyareyagi eppana, Yusup laju 
abali ka Messer, asareng ban tan-taretanna 
ban sakabbinna oreng se ngater dhari Messer. 

15 Saellana eppana seda, tan-taretanna 
Yusup padha ngoca, "Baramma mon Yusup 

gi sake ate ban gi amaksod malessa 


kajahadanna sengko ban bana ka abana gi 
lamba rowa?" 

16 Daddi tan-taretanna jareya pas 
apessennan kantha reya ka Yusup, 
"Sabellunna eppa seda, 

17 eppa abaseyat ka sengko sataretan sopaja 
ngoca kantha reya ka bana, Berrii sapora 
tan-taretanna bana se nganeyaja bana lamba 
rowa. Daddi sateya tan-taretanna bana reya, 
iya areya abdina Allah se esemba eppana 
bana, nyoona sapora ka bana polana se la 
nganeyaja bana lamba rowa." Yusup molar e 
bakto narema pessen jareya. 

18 Saellana jareya tan-taretanna padha 
dhateng dibi laju asojud e ajunanna Yusup. 
"Sengko reya abdina bana kabbi," cana 
reng-oreng jareya. 

19Tape Yusup adhabu, "Ella, ta osa tako. 
Sengko reya banne Allah. 

20 Bana padha nganeyaja sengko, tape 
panganeyajaanna bana jareya bi Guste Allah 
la eoba epadaddi kabeccean kaangguy nolong 
odhina reng-oreng sabannyana se sampe 
sateya gi odhi polana kadaddiyan lamba rowa. 

21 Tadha se parlo ekatakoe bi bana. 
Sakabbinna kabutowanna bana ban na- 
anana bi sengko ecokobana." Daddi atena 
tan-taretanna jareya padha ayem saellana 
ngedhing dhabuna Yakub se ce nyamanna 
jareya. 

22 Yusup terros alenggi e Messer ban 


la-balana eppana. E bakto seda yuswana 
saratos sapolo taon. 

23 Yusup gi sempat ngoladi tra-pottrana 
ban ja-bajana Efraim; bariya keya gi 
sempat mondhut na-anana Makhir, iya areya 
poy-kompoyya Manasye. 

24 Dhabuna Yusup ka tan-taretanna, "Sengko 
la para mateya, tape Guste Allah tanto abanto 
bana kabbi, sarta masthe abakta bana kabbi 
abali ka nagara se la ejanjiyagi ka Ibrahim, 
Ishak ban Yakub." 

25 Saellana jareya la-balana bi Yusup epakon 
asompa. "Mara ajanji ka sengko," cana 
dhabuna, "mon bana kabbi bi Allah ebakta 
abali ka nagara jareya, tang badan gibaagi 
keya." 

26 Daddi Yusup seda e Messer e bakto 
yuswana saratos sapolo taon. Jinazana 
ebalsem ban ebaddhai petthe. 


Keluaran 


1 ' Yakub se ajuluk Israil ngalle ka Messer 
asareng tra-pottrana ban ana binena 
bang-sebang. Tra-pottrana Yakub jareya iya 
areya: 

2 Ruben, Simeyon, Lewi ban Yehuda, 

3Isakhar, Zebulon, Benyamin, 

“Dan, Naftali, Gad ban Asyer. 

> Na potona Yakub bannyana pettong polo 
oreng; tape pottrana se anyama Yusup la 
badha e Messer kaadha. 

6 Yusup pas seda, bariya keya tan-taretanna, 
ban sakabbinna oreng Israil se dhat-endhit 
omorra bi Yusup jareya. 

7 Tape toronanna, iya areya oreng Israil, 
bannya na potona; dhari bannyana sampe 
mossae tana Messer. 

8 Saellana jareya Messer pas eparenta rato 
se ta kennal ka Yusup. 

2 Rato jareya adhabu ka rayadda, "Bangsa 
Israil reya ce bannyana ban ce kowadda, 
alebbiyan dhari oreng Messer bannyana. 

10Sateya mara padha nyare jalan sopaja 
oreng Israil reya ta atambaa pole bannyana. 
Sabab mon epanneng babaja; tako mon 
badha perrang pas nolonge moso, pas ondur 
dhari dhinna." 

1 Daddi reng-oreng Israil epalako berra, tor 


ejaga bi reng-oreng Messer se kejjem; epaksa 
alako kaangguy kaparlowanna rato, iya areya 
maddek tha-kottha Pitom ban Raamses se 
egabay pusadda panyempennanna sabarang 
kaparlowan. 

12 Tape sajan eseksa oreng Israil sajan 
atamba bannya ban sajan bannya bagiyanna 
tana Messer se ekennengnge. Reng-oreng 
Messer molae arassa tako. 

13 Daddi oreng Israil laju eseksa 
epacekejjemma, sarta ekadunor, odhina ce 
nyangsarana. Epalako berra e yek-proyek 
pambangonan ban e gal-teggalla oreng 
Messer. Reng-oreng Messer ta andhi ate neser 
sakale ka oreng Israil. 

14(1:13) 

15 Rato Messer apareng papakon keya ka 
Sifra ban Pua, iya areya kon-dhukon rana se 
biyasana nolonge marembi babinean Ibrani, 
dhabuna, 

16 "Mon bana nolonge marembi babinean 
Israil, mon babajina lalake, patee; mon 
babine, dina ja pama-baramma." 

17 Tape kon-dhukon rana jareya padha tako 
ka Allah, daddi padha ta atoro ka dhabuna 
ratona; ji-babaji lalake se lahir tadha se 
epateyana. 

18 Daddi dhukon se kadhuwa jareya pas 
etembali bi rato; cana dhabuna rato jareya, 


Keluaran 1.191 2.4 | h 
"Arapa bana me kantha jareya? Ji-babaji 


lalake se lahir jareya me ta epatee?" 

19Saodda dhukon se kadhuwa jareya, 
"Babinean Ibrani ta padha sareng babinean 
Messer. Manabi rembi ce gampangnga; 
sabellunnepon abdidalem dhapa, babajina 
ampon kalowar." 

20 Sarrena kon-dhukon jareya tako ka 
Allah, daddi bi Allah eparenge berkadda ban 
eparenge na poto. Bangsa Israil sajan atamba 
bannya ban sajan atamba kowat. 

21( 1:20) 

22 Dhi-budhina rato apareng parenta kantha 
reya ka rayadda, "Mon badha oreng Ibrani 
rembi lalake, buwang babaji jareya ka Songay 
Nil; mon babajina babine, dina panneng." 

lE jaman jareya badha oreng lalake Lewi 
abine babine dhari sukuna dibi. 

2 Babine jareya ngandhung, pas rembi 
lalake; robana ce bagussa, daddi bi ebuna 
eerrep, sampe tello bulan abidda. 

3 Tape tantona ta ekenneng errep ros- 
terrosan. Daddi ebuna pas agabay karanjang 
dhari rebba mendhong, elabur ban pakal 
sarta etter. Anana pas epamaso ka karanjang 
jareya, ban karanjangnga laju esaba e 
ba-rebba se tombu e penggirra Songay Nil. 

4 Embugga babaji jareya ngetek, manjeng 
abak jau dhari kennengngan jareya, 
ngabassagi ba barammaa daddina alena. 

> Kabendherran pottrena rato meyos ka 


songay jareya, aserama. Bu embanna padha 
anante sambi lan-jalanan e penggirra songay. 
O-tao pottre gella ngoladi badha karanjang 
tasangsang e ba-rebba. Pottre jareya laju 
nembali bu embanna, epakon ngala karanjang 
jareya. 

6 Karanjang jareya ebukka, pottre pas 
ngoladi essena babaji. Babaji jareya nanges, 
ban pottre arassa neser ka kana jareya. 
Dhabuna, "Tantona reya anana oreng Yahudi." 

TEmbugga babaji gella nyander, laju atanya, 
"Ponapa junandalem enyareyagiya babine 
Yahudi epakona nyepsebbi kana kadhinto?" 

8"]ya, kassa nyareyagi," dhabuna pottre. 
Daddi kana jareya laju ngolok ebuna babaji 
jareya dibi. 

? Dhabuna pottre ka babine jareya, "Giba 
babaji reya, sosowe ban rabaddagi. Bi sengko 
bana eopaana." Daddi bi babine jareya 
babajina egiba, laju esosowe sarta erabat. 

10 Saellana abak raja, kana jareya pas 
eaterragi ka pottrena rato. Bi pottre pas 
epondhut ana, sarta pas enyamae Mosa. 
Cana panggaliyanna polana ollena ngangkes 
dhari dhalem aeng. 

ll Saellana dibasa, Mosa laju manggii 
reng-oreng sabangsana. Mosa ngoladi ja 
bangsana, iya areya bangsa Yahudi, epaksa 
alako berra. E settong are Mosa ngoladi 
badha oreng Messer matee oreng Yahudi. 

12 Mosa ngas-balingasan ka kangan ka 


kacer; saellana ngoladi ja tadha oreng se 
nangalee, oreng Messer gella pas epatee. 
Mayyidda ebendhem e dhalem beddhi. 

13 Kalagguwanna Mosa kalowar pole. E 
jadhiya ngoladi badha oreng Yahudi kadhuwa 
teppana akeket. Dhabuna Mosa ka oreng 
se sala, "Aponapa sampeyan me atokaran 
sabangsana?" 

14 Cana oreng jareya, "Aponapaa sampeyan 
me ros-orosan, me ta kala ka rato? Ponapa 
samangken sampeyan mateyana kaula, 
akantha se matee oreng Messer kaissa?" 
Mosa pas tako, sabab cana panggaliyanna 
tantona: "badha oreng se tao ja salerana 
matee oreng Messer rowa." 

15 Naleka rato meyarsa parkara jareya laju 
nyare akkal mateyana Mosa. Tape Mosa 
laju buru ka Midian. E settong are, teppana 
Mosa alenggi e seddianna settong somor, pas 
badha babinean kapetto. Babinean jareya 
anana Yitro, imamma oreng Midian, entar ka 
jadhiya nyelloa aeng eenommagiya ka embi 
ban dumbana eppana. 

16 (2:15) 

17 Tape babinean jareya eojuk bi reng-oreng 
ngowan laenna. Mosa nyander, nolonge 
babinean jareya, pas nolonge mondhuddagi 
aeng se eenommagiya ka embi ban dumbana. 

18 Sanapana babinean jareya ka bengkona, 


eppana atanya, "Me mole baja teya, ja reng 
gi aban?" 

19"Kaula ela-salae oreng ngowan, tape pas 
etolonge oreng Messer," saodda tra-pottrana. 
"La-mala kaula enyelloagi aeng, ebin se 
eowan kaula eenome." 

20 "Badha e dhimma oreng jareya sateya?" 
dhabuna imamma oreng Midian jareya ka 
tra-pottrana. "Me ta eajak dha enna? Kassa 
konee, soro adhaar e dhinna." 

21 Mosa pas alenggi apolong e jadhiya. Bi 
Yitro Mosa epabinee pottrana se anyama 
Zipora. 

22 Zipora pas bubut, laju babar lalake. Cana 
panggaliyanna Mosa, "E dhinna reya sengko 
oreng manca, daddi tang ana reya bi sengko 
enyamaana Gersom." 

23 Saellana olle pan-barampan taon dhari 
jareya, rato Messer seda, tape bangsa Israil 
gi paggun terros ekadunor, daddi padha 
aserrowan menta tolong, ban Allah meyarsa 
serrona reng-oreng jareya. 

24E bakto meyarsa serrona reng-oreng Israil 
jareya, Allah emot ka janjina ka Ibrahim, 
Ishak ban Yakub. 

25 Allah ngoladi oreng Israil se ekadunor 
jareya, laju motossagi nolonga reng-oreng 
jareya. 

lE settong are Mosa ngowan embi ban 
dumbana Yitro, mattowana, imam e 

nagara Midian jareya. Embi ban dumbana 


jareya ebakta lebat e sagara beddhi, sampe 
napa ka Gunong Sinay, gunong se socce. 

2 E jadhiya malaekadda PANGERAN ngaton 
e dhalemmanna apoy se rabbang dhari 
dhalemma but-ombut. Mosa ngoladi ombut 
jareya rabbang tape ta katonon. 

3" Ane," cana panggaliyanna, "arapa ombut 
rowa me ta katonon? Kodda bi sengko 
esemmaana, sengko terro taowa." 

4E bakto PANGERAN ngoladi ja Mosa 
nyander ka seddianna ombut jareya, Mosa 
pas eera dhari dhalemmanna ombut jareya. 
"Mosa! Mosa!" dhabuna. Saodda Mosa, 
"Kadhinto, Guste!" 

> Allah adhabu, "Ja ma-semma dha enna. 
Bukka sandhalla, sabab tana kennengnganna 
bana manjeng jareya socce. 

6 Sengko reya Allahna bangatowana bana, 
Allahna Ibrahim, Ishak ban Yakub." Daddi 
Mosa laju notobi raena bi astana sabab tako 
se ngoladana Allah. 

T PANGERAN adhabu, "Sengko la nangalee 
Tang ommat eseksa ce sarana e Messer; 
ban Sengko la ngedhing serrona se menta 
tolong sopaja epabebasa dhari kakobasaanna 
reng-oreng se nyeksa abana. Sengko la tao 
ka sakabbinna kasangsaraanna reng-oreng 
jareya. 

8 Daddi Sengko toron dha enna mabebasa 
oreng Israil dhari bangsa Messer; bi Sengko 

reng-oreng jareya epakalowara dhari Messer, 


egibaa Ka nagara se lebar; tana jareya 
landhu tor mamor. Sateya tana jareya gi 
ekennengnge bangsa Kanaan, Het, Amori, 
Feris, Hewi ban Yebus. 

? Sengko la ngedhing tangessa bangsa Israil, 
ban Ia tao bangsa jareya eseksa ce sarana bi 
bangsa Messer. 

10 sateya bi Sengko bana eotosa ka rato 
Messer, sopaja bana ngennenga mimpin Tang 
ommat jareya kalowar dhari Messer." 

ll Tape Mosa mator ka Allah, "Pasera 
abdidalem kadhinto? Kadi ponapa abdidalem 
se ngadhebba ka rato Messer sareng abaktaa 
bangsa Israil kalowar dhari Messer?" 

12 Dhabuna Allah, "Bana ebarengngana bi 
Sengko. Ban mon bangsa jareya bi bana la 
epakalowar dhari Messer, bana abakte ka 
Sengko e gunong reya. Jareya menangka 
bukte ja bana esoro Sengko." 

13Tape Mosa gi mator pole, "Manabi 
abdidalem entar ka reng-oreng Israil pas 
abala sakadhinto, Sengko epakon Allahna 
bangatowana bana entar ka bana, reng-oreng 
gapaneka pas atanya, Pasera asmana? 
abdidalem ngocaa kadi ponapa?" 

14 Dhabuna Allah, "Sengko reya SENGKO 
BADHA. Bana ngoca kantha reya, Sengko 
epakon entar ka bana bi se asmana SENGKO 
BADHA. 

15 Kabala ka reng-oreng Israil ja Sengko, 


PANGERAN, Allahna bangatowana bangsa 
Israil jareya, Allahna Ibrahim, Allahna Ishak 
ban Yakub, nyoro bana entar ka reng-oreng 
jareya. Jareya Tang nyama salanjangnga. 
Jareya sebbudanna Tang nyama se kodu 
eangguy manossa ron-temoron. 

16 Kassa pakompol saseppona bangsa 
Israil; kabala ja Sengko, PANGERAN, Allahna 
bangatowana bangsa Israil, Allahna Ibrahim, 
Ishak ban Yakub, ngaton ka bana. Kabala ja 
Sengko mekker ka reng-oreng Israil ban la 
tao epabaramma reng-oreng jareya bi bangsa 
Messer. 

17 Daddi Sengko la neptebbagi makalowara 
bangsa Israil dhari Messer, kennengnganna 
bangsa jareya nanggung seksaan; bi Sengko 
egibaa ka nagara se landhu tor mamor, iya 
areya nagarana oreng Kanaan, Het, Amori, 
Feris, Hewi ban Yebus. 

18 Tang ommat bakal atoroa ka ocana bana. 
Bana ban pin-pamimpinna bangsa Israil pas 
entar ka rato Messer, ngoca kantha reya, 
Badha dhabuna PANGERAN, Allahna bangsa 
Ibrani. Bangsa Ibrani nyoona edi badhi entara 
ka ra-ara beddhi se jauna tello are parjalanan 
dhari kadhinto, parlo ngatorragiya kurban ka 
PANGERAN, Allahna bangsa abdidalem." 

19 Saellana jareya Allah adhabu pole, 
"Sengko tao ja rato Messer ta kera magi, 
kajabana mon epaksa. 

20 Tape Sengko ngangguya Tang kakobasaan; 


bangsa Messer bi Sengko eokoma. Sengko 
madhatengnga balai se nakoe ka nagara 
jareya. Saellana jareya tanto bana kabbi pas 
ebagi kalowar dhari Messer. 

21Bj Sengko oreng Messer epamoraa ate ka 
bangsa reya, daddi mon bangsa Israil jareya 
kalowar dhari Messer ta sampe kalowar ta 
ngeba pa-apa. 

22 Saneyap babine Israil kodu menta ka 
reng-oreng Messer tatanggana otabana ka 
babinean Messer se apolong bengko ban 
abana, kalambi ban pareyasan dhari emmas 
ban salaka. Jareya bi reng-oreng Israil bakal 
eangguyyagiya ka na-anana, lalake ban 
babine. Kalaban cara se kantha jareya oreng 
Israil arampas dhi-andhina oreng Messer." 
4 l Mosa mator ka PANGERAN, "Kadi 

ponapa manabi oreng Israil ta poron 
parcaja ka abdidalem sareng ta parduli ka 
oca abdidalem? Ponapa se kodu ejalannagi 
abdidalem manabi saompamana oreng Israil 
ngoca ja sanyatana Junandalem ta ngaton ka 
abdidalem?" 

2 Dhabuna PANGERAN ka Mosa, "Apa se 
eteggu bana jareya?" Atorra Mosa, "Tongket." 

3 Dhabuna PANGERAN, "Ontallagi tongket 
jareya ka tana." Bi Mosa tongket jareya pas 
eontallagi; tongket jareya laju aoba daddi 
olar; Mosa buru ajauwi olar jareya. 

4Dhabuna PANGERAN, ka Mosa, "Semmae 


olar jareya, pas teggu buntona." Bi Mosa 
esemmae, laju eteggu buntona. Olarra pas 
aoba daddi tongket pole. 

> Dhabuna PANGERAN, "Lakone kantha 
jareya sopaja oreng Israil parcajaa ja Sengko, 
PANGERAN, Allahna bangatowana bangsa 
Israil, iya areya Allahna Ibrahim, Ishak ban 
Yakub, ngaton ka bana ongguwan." 

6 PANGERAN pas adhabu pole ka Mosa, 
"Lebbuwagi tanangnga bana ka lengngenna 
kalambina." Mosa alampaagi dhabuna 
PANGERAN jareya; e bakto astana jareya 
epakalowar etemmo toltol pote, lampang 
ekenneng panyaket se nakoe. 

T PANGERAN pas adhabu pole, "Lebbuwagi 
pole tanangnga jareya ka lengngenna 
kalambina." Mosa alampaagi pole dhabuna 
PANGERAN buru; e bakto astana epakalowar 
pole, la etemmo baras, akantha bagiyanna 
badanna se laen. 

8 Dhabuna PANGERAN, "Mon oreng Israil ta 
parcaja ka bana, otabana gi ta yakin saellana 
nangale kaajiban se nomer settong, tantona 
pas parcaja saellana nangalee kaajiban se 
nomer dhuwa. 

? Mon reng-oreng jareya gi paggun ta endha 
parcaja keya sanajjan la nangale kaajiban se 
dhu macem buru, sarta ta parduli ka ocana 
bana, bana ngala aeng sakone dhari Songay 

Nil; aeng jareya totta ka tana. Aeng jareya 


bakal aobaa daddi dhara." 

10 Mosa mator pole ka PANGERAN, "Adhu, 
Guste, J unandalem ja makon abdidalem. 
Abdidalem ta penter acaca, ngabidi gi 
dhimen, kantos samangken, saamponnepon 
Junandalem abu-dhabu sareng abdidalem. 
Manabi acaca, abdidalem guggu, lere sareng 
ta lancar." 

1 Dhabuna PANGERAN ka Mosa, "Sapa se 
aberri colo ka manossa? Sapa se mabuwi ban 
makopok manossa? Sapa se mamella ban 
mabuta matana? Gu ta Sengko, PANGERAN, 
ta iya? 

12 Daddi, kassa kat-mangkat! Sengko se 
nolongana bana acaca, ban se malaana 
sabarang se kodu ekocaagi bi bana." 

13 Tape Mosa gi mator pole, "Ampon, Guste, 
ja makon abdidalem; makon oreng laen 
saos." 

14 PANGERAN pas duka ka Mosa, dhabuna, 
"Bana gu ta andhi taretan se anyama Harun? 
Harun jareya penter acaca. Sateya teppana 
ajalan dha ennaa. Harun jareya mon tatemmo 
ban bana tanto perak. 

15 Bana acaca ka Harun, kabala apa se 
kodu ekocaagi; Sengko malaana bana ban 
Harun apa se kodu ekocaagi ban apa se kodu 
elakone. 

16 Harun jareya se bakal daddiya tokang 
madhapa cacana bana, ban se nolongana 

bana acaca ka rayat. Bana bakal eanggebba 


padha ban Allah, nyoro Harun ngocaagi 
sabarang se kodu ekocaadgi. 

17 Giba tongkedda, angguy mabadha 
kaajiban acem-macem." 

18 Saellana jareya Mosa abali ka compona 
mattowana, iya areya Yitro, laju mator 
kantha reya, "Kaula nyoona edi palemana 
ka Messer, nengalana la-bala se badha e 
kaissa, terro onenga ponapa gi odhi ponapa 
bunten." Saodda Yitro, "Iya, kassa; mandar 
salamedda." 

19E bakto Mosa gi badha e Midian, 
PANGERAN adhabu, "Kassa bana abali ka 
Messer. Reng-oreng se terro mateyana bana 
la padha mate kabbi." 

20 Daddi Mosa pas makompol rajina ban 
tra-pottrana, epanetene hemar, pas mangkat 
ka Messer. Tongkedda ebakta, menorot se 
edhabuwagi Allah. 

21 PANGERAN adhabu pole ka Mosa, "Bi 
Sengko bana la eberrii kakobasaan mabadha 
kaajiban acem-macem. Daddi sanapana ka 
Messer, bana mabadha kaajiban-kaajiban 
jareya e adhaanna rato Messer. Tape bi 
Sengko rato jareya epacengkala, sampe ta 
magi oreng Israil kalowar dhari Messer. 

22 Bana pas kodu ngoca ka rato jareya, ja 
Sengko, PANGERAN, apessen kantha reya, 
Israil reya Tang ana sareyang, 

23 ban Sengko la marentaagi ka bana sopaja 


Tang ana jareya eedine nyengla dhari dhinna, 
sopaja ngennenga abakte ka Sengko, tape 
bana ta endha magi. Daddi bi Sengko ana 
sareyangnga bana se lalake epateyana." 

24E dhalem parjalanan ka Messer, Mosa 
kelem e settong kennengngan; e jadhiya 
PANGERAN manggii Mosa, epateyana. 

25 Rajina Mosa se anyama Zipora mondhut 
bato se tajem, epanyonnat pottrana. Kole 
thok-ketthoganna jareya eseddingngagi ka 
padana Mosa. Atorra Zipora, "Sampeyan 
paneka lake dhara monggu ka kaula." 

26 Kan adhabu kantha jareya polana se 
nyonnat pottrana. Daddi Mosa burung ta 
epatee bi PANGERAN. 

27 Sabatara jareya PANGERAN adhabu ka 
Harun, "Kassa bana entar ka Mosa e ra-ara 
beddhi." Harun pas meyos manggii alena e 
gunong socce; saellana atemmo, Mosa laju 
eseyom. 

28 Mosa laju apareng oneng ka Harun 
sabarang se edhabuwagi PANGERAN 
se makon Mosa abali ka Messer, sarta 
sakabbinna kaajiban se kodu epabadha 
salerana. 

29 Harun ban Mosa pas meyos ka Messer, 
sarta pas makompol para seppona oreng 
Israil. 

30 Sabarang se edhabuwagi PANGERAN 
ka Mosa, bi Harun epanapa ka sakabbinna 

para seppona oreng Israil jareya; ban e 


adhaanna reng-oreng jareya Mosa mabadha 
kaajiban-kaajiban. 

31 Daddi reng-oreng Israil pas parcaja. Ban 
e bakto ngedhing ja PANGERAN nolonge 
bangsa Israil ban ngoladi saapa seksaan se 
etanggung bangsa Israil jareya, kabbi laju 
padha asojud abakte ka PANGERAN. 

5 l Mosa ban Harun pas ngadhep ka rato 
Messer, laju mator kantha reya, "Badha 
dhabuna PANGERAN, Allah se esemba Israil; 
dhabuna kadi kadhinto, Dina Tang ommat me 
olle entar ka ra-ara beddhi, me olle mabadha 
parayaan menangka baktena ka Sengko." 

2 "Sapa PANGERAN jareya?" dhabuna 
rato Messer, "Arapaa sengko me atoroa ka 
parentana, ngedinana oreng Israil kalowar 
dhari dhinna? Sengko ta tao ka PANGERAN 
jareya, ban sengko ta ngedinana oreng Israil 
kalowar dhari dhinna." 

3 Mosa ban Harun mator, "Allahna Ibrani 
adhabu ka abdidalem, makon sopaja bangsa 
Israil eparengngana edi entar ka ra-ara 
beddhi se jauna tello are parjalanan dhari 
kadhinto, polana ngatorragiya kurban ka 
PANGERAN, Allahna Israil. Manabi sareng 
junandalem ta eedine, PANGERAN tanto 
madhateng panyaket otaba perrang kantos 
bangsa abdidalem sadaja epamate." 

4 Dhabuna rato Messer ka Mosa ban 
Harun, "Apa maksodda bana me rayat esoro 

ngenthengngagi lalakonna? Soro abali ka 


kalakowanna pole nor-dunor jareya! 

> Bangsana bana sajan bannya, abannyaan 
dhari bangsa Messer. Sateya bi bana me pas 
esorowa ambu alako!" 

6E are jareya keya rato Messer adhabu 
ka para pangawassa nor-dunor ban ka 
sakabbinna dhur-mandhurra bangsa Israil, 

7 "Bana ta olle aberri darameyan ka bangsa 
Israil se agabaya bata; dina reng-oreng 
jareya me olle nyare darameyan dibi. 

8 Tape bannyana bata se kodu ekagabay 
ta olle korange, kodu paggun papadha ban 
ban-sabbanna. Reng-oreng jareya males, 
daddi terros menta edi ka sengko entara 
ngeba kurban ka Allahna! 

3 Tambai lakona, paberra, sopaja reng-oreng 
jareya ta sempada ngedhingngagi cacana 
reng-oreng se lecegan." 

10 Para pangawassa nor-dunor jareya ban 
dhur-mandhurra bangsa Israil padha kalowar, 
laju ngoca ka reng-oreng Israil, "Dhabuna 
rato bana ta eparengngana darameyan pole. 

l1 Bana kodu nyare dibi, tape bannyana bata 
se kodu ekagabay bana ta olle korange, kodu 
padha ban ba-lambana." 

12 Daddi reng-oreng Israil entar nyare 
darameyan san-kassannagi e Messer. 

13 Para pangawassa nor-dunor jareya terros 
maksa sopaja reng-oreng Israil agabay bata 

se bannyana e dhalem saare padha ban 


bannyana e bakto eberrii darameyan. 

14 Dhur-mandhurra oreng Israil se epassrae 
orosanna lalakon jareya epokole bi para 
pangawassa dhur-mandhur. Cana para 
pangawas jareya, "Arapa bata se ekagabay 
sateya bannyana me ta padha ban se baari?" 

15 Dhur-mandhurra oreng Israil jareya padha 
ngadhep ka rato Messer, sambi aserro kantha 
reya, "Aponapa abdidalem sadaja me epakadi 
paneka sareng junandalem, guste? 

16 Abdidalem ta eparenge darameyan 
namong gi paggun epakon abadhi bata! 
Samangken abdidalem epokole mangkana se 
sala ba-ponggabana junandalem." 

17 Dhabuna rato, "Bana reya, males; daddi 
jareya sababba bana menta edi entara ngeba 
kurban ka PANGERAN! 

18 sateya kassa alako pole! Bana paggun 
ta eberriana darameyan, tape bannyana 
bata se kodu ekagabay kodu padha ban 
ban-sabbanna." 

19 Dhur-mandhurra bangsa Israil jareya 
apangrasa ja bangsana badha e dhalem 
kasossaan e bakto ebalai ja kodu agabay bata 
se bannyana paggun akantha ban-sabbanna. 

20 Sakalowarra dhari karaton reng-oreng 
jareya tatemmo ban Mosa sarta Harun se 
anante e lowar. 

21 Reng-oreng jareya mator, "PANGERAN 
ampon ngoladi ponapa se elampaagi 

sampeyan. Sampeyan tanto eokom sareng 


PANGERAN sabab sampeyan daddi lantaranna 
rato sareng ba-ponggabana baji ka bangsa 
kaula, kantos padha epateyana sadaja." 

22 Daddi Mosa laju ngadhep ka PANGERAN 
pole, pas mator, "Guste, aponapa Junandalem 
me nyeksa ommadda epakadi kadhinto? 
Aponapa abdidalem me epakon ka kadhinto? 

23 Sabab ngabidi abdidalem ngadhep ka rato 
manapaa dhabuepon J unandalem, reng-oreng 
Israil eseksa sareng rato. Dineng J unandalem 
ta apareng partolongan sakale." 

6 1 (5-24) Dhabuna PANGERAN ka Mosa, 

"Sateya bana bakal nangaleyana 
epabarammaa rato jareya bi Sengko. Rato 
jareya bi Sengko epaksaa mabebas Tang 
bangsa. Saongguna, bi Sengko rato jareya 
epaksaa ngojuk Tang bangsa jareya dhari 
nagara reya." 

2 (6-1) Dhabuna Allah ka Mosa, "Sengko 
reya PANGERAN. 

3 (6-2) Sengko la ngaton ka Ibrahim, Ishak 
ban Yakub, Allah Se Mahakobasa; tape 
ka oreng se katello jareya Sengko gi ta 
ngennallagi ja Tang nyama PANGERAN. 

4 (6-3) Sengko mabadha parjanjiyan bi 
se katello jareya. Sengko ajanji se katello 
jareya bi Sengko eberriana tana Kanaan, se 
sabbanna ekennengnge bi se katello jareya 
menangka oreng manca. 

(6-4) Sengko Ia ngedhing serrona oreng 


Israil se ekadunor bangsa Messer, Sengko 
enga ka parjanjiyan jareya. 

6 (6-5) Daddi kabala ka bangsa Israil ja 
Sengko ngoca kantha reya, Sengko reya 
PANGERAN; Sengko mabebasa bana kabbi 
dhari kakobasaanna bangsa Messer sopaja 
bana ta ekadunor pole. Sengko noduwagiya 
Tang kakobasaan se talebat rajana kaangguy 
masalamedda bana, ban Sengko ngokoma 
bangsa Messer epaberraa. 

7 (6-6) Bana bi Sengko epadaddiya Tang 
ommat, ban Sengko daddiya Allahna 
bana. Sopaja bana padhaa tao ja Sengko, 
PANGERAN, Allahna bana, se mabebas bana 
dhari kakobasaanna bangsa Messer sopaja 
bana ta ekadunora terros. 

8 (6-7) Sengko ngebaa bana ka nagara se 
bi Sengko la ejanjiyagi kalaban sompa ka 
Ibrahim, Ishak ban Yakub; tana jareya bi 
Sengko ebagiya ka bana, epadaddiya andhina 
bana. Sengko reya PANGERAN." 

2(6-8) Dhabuna PANGERAN jareya bi 
Mosa epanapa kabbi ka oreng Israil, tape 
oreng Israil padha ta ngedhingngagi kabbi, 
reng-oreng jareya padha potos asa polana 
ros-terrosan ekadunor ban eseksa. 

10 (6-9) PANGERAN pas adhabu ka Mosa, 

11 (6-10) "Kassa ngadhep ka rato Messer, 
kabala bangsa Israil soro edine kalowar dhari 
nagarana." 

12 (6-11) Tape Mosa mator ka PANGERAN, 


"Oreng Israil dibi ta poron merengngagi 
abdidalem. Ponapa pole rato Messer? 
Abdidalem ta oneng acaca, Guste." 

13 (6-12) Daddi PANGERAN pas ngotos Mosa 
ban Harun abala ka oreng Israil ban ka rato 
Messer ja PANGERAN marentaagi abana 
sopaja mimpina oreng Israil kalowar dhari 
nagara Messer. 

14 (6-13) Areya silsilahna Mosa ban Harun: 
Ruben, pottra sareyangnga Yakub, andhi 
ana lalake kaempa, iya areya: Henokh, Palu, 
Hezron ban Karmi. Jareya bangatowana 
om-kaom e dhalem suku Ruben. 

15 (6-14) Simeyon ban binena se dhari 
Kanaan andhi ana lalake kaennem, iya 
areya: Yemuwel, Yamin, Ohad, Yakhin, Zohar 
ban Saul. Jareya bangatowana om-kaom e 
dhalem suku Simeyon. 

16 (6-15) Lewi andhi ana lalake katello: 
Gerson, Kehat ban Merari; jareya 
bangatowana om-kaom e dhalem suku Lewi. 
Omorra Lewi sampe saratos tello polo petto 
taon. 

17 (6-16) Gerson andhi ana lalake kadhuwa: 
Libni ban Simei; se kadhuwa jareya bannya 
toronanna. 

18 (6-17) Kehat andhi ana lalake kaempa: 
Amram, Yizhar, Hebron ban Uziyel. Omorra 
Kehat sampe saratos tello polo tello taon. 

19 (6-18) Merari andhi ana lalake kadhuwa: 


Mahli ban Mosi. Jareya om-kaom e dhalem 
suku Lewi ban toronanna bang-sebang. 

20 (6-19) Amram abine alena eppana, 
nyamana Yokhebed. Yokhebed babar lalake, 
iya areya Harun ban Mosa. Yuswana Amram 
sampe saratos tello polo petto taon. 

21 (6-20) Yizhar andhi ana lalake katello, iya 
areya: Korah, Nefeg ban Zikri. 

22 (6-21) Anana Uziyel lalake katello keya, 
iya areya: Misael, Elsafan ban Sitri. 

23 (6-22) Harun abine Eliseba, pottrana 
Aminadab; Eliseba jareya sataretan ban 
Nahason. Eliseba kaagungan pottra Nadab, 
Abihu, Eleyazar ban Itamar. 

24 (6-23) Korah andhi ana lalake katello, iya 
areya: Asir, Elkana ban Abiyasaf. Jareya para 
bangatowana kaomma Korah. 

25 (6-24) Eleyazar, pottrana Harun, abine 
sala settong dhari pottrana Putiyel, pas 
kaagungan pottra Pinehas. Jareya para 
kapalana kaom kalowarga e dhalem suku 
Lewi. 

26 (6-25) Harun ban Mosa jareya se epakon 
PANGERAN abakta oreng Israil kalowar dhari 
Messer. 

21 (6-26) Se kadhuwa jareya ngadhep ka 
rato Messer sopaja oreng Israil epabebasa. 

28 (6-27) E bakto PANGERAN abu-dhabu ka 
Mosa e Messer, 

29 (6-28) dhabuna kantha reya, "Sengko 


reya PANGERAN. Kabala ka rato Messer 
sabarang se ekocaagi Sengko ka bana." 

30 (6-29) Tape Mosa mator, "Junandalem 
ngagali dibi ja abdidalem ta oneng acaca. Kadi 
ponapa rato se meyarsaagiya ka abdidalem?" 
7 ' Dhabuna PANGERAN, "Bi Sengko bana 

epakanthaa Allah e adhaanna rato Messer, 
dineng Harun taretanna bana se acacaa 
akantha nabbi. 

2 Kabala ka Harun sabarang se eparentaagi 
Sengko ka bana; dineng Harun pas kodu 
ngoca ka rato sopaja oreng Israil ebagiya 
kalowar dhari nagara reya. 

3 Tape bi Sengko rato Messer epacengkala; 
ta endha ngedhingngagi ka bana, maske 
Sengko la mabadha kaajiban se acem-macem 
e Messer jareya. 

4 Mon rato ta endha ngedhingngagi ka 
bana, bi Sengko Messer eokoma epaberraa; 
dineng Tang ommat, oreng Israil, bi Sengko 
epakalowara dhari nagara jareya. 

> Daddi, e bakto Sengko ngokom bangsa 
Messer ban makalowar ommat Israil dhari 
nagara jareya, oreng Messer tanto pas tao ja 
Sengko reya PANGERAN." 

6 Mosa ban Harun laju alampaagi sabarang 
se edhabuwagi PANGERAN jareya. 

7E bakto ngadhep ka rato Messer jareya, 
yuswana Mosa ballung polo taon ban Harun 
ballung polo tello taon. 

8 Dhabuna PANGERAN ka Mosa ban Harun, 


?"Mon rato nyoro bana mabadha kaajiban 
menangka bukte, Harun soro ngala 
tongkedda. Tongket jareya soro ontallagi ka 
tana e adhaanna rato; tongket jareya tanto 
pas aoba daddi olar." 

10 Daddi Mosa ban Harun ngadhep ka 
rato akantha se la edhabuwagi PANGERAN. 
Bi Harun tongkedda eontallagi ka tana e 
ajunanna rato ban para ponggabana, tongket 
jareya pas aoba daddi olar. 

ll Rato pas nembali reng-oreng se penter 
ban kang-tokang tennong; reng-oreng jareya 
nerowagi Harun. 

12 Tongkedda bang-sebang padha eontallagi 
ka tana ngangguy wa-duwa, ban ket-tongket 
jareya laju aoba daddi olar kabbi. Tape 
tongkedda reng-oreng jareya eontal kabbi bi 
tongkedda Harun. 

13 Sanajjan kantha jareya, rato paggun ta 
atoro ka dhabuna Mosa ban Harun, akantha 
se la edhabuwagi PANGERAN. 

14 Dhabuna PANGERAN ka Mosa, "Rato 
Messer cengkal, ta endha ngedine bangsa 
Israil kalowar dhari nagarana. 

15 Daddi kassa bana entar ka rato. Mon 
entara gu-laggu, teppana rato entar ka 
Songay Nil akantha biyasana. Giba tongkedda 
bana se bisa aoba daddi olar rowa. Nante 
sampe rato jareya napa ka penggir songay. 

16 Bana ngoca kantha reya ka rato, 


PANGERAN, Allahna bangsa Ibrani makon 
abdidalem nyoon ka junandalem sopaja 
ommattepon eedine entar ka sagara beddhi 
sopaja kengenga abakte ka PANGERAN. 
Namong kantos samangken junandalem ta 
kasokan meyarsaagi. 

17 Daddi, dhabuepon PANGERAN, Dhari 
sadaja se badhi elampaagiya PANGERAN, 
junandalem bakal ngagaliya pasera salerressa 
PANGERAN kadhinto. Ngereng oladi. Aengnga 
songay kadhinto sareng abdidalem epokola 
sareng tongket kadhinto, aengngepon tanto 
pas aoba daddi dhara. 

18 Ko-juko e dhalem aengnga bakal mateya, 
aengnga songay pas bakal bacengnga kantos 
aengngepon ta ekenneng enom sareng oreng 
Messer." 

19 PANGERAN adhabu pole ka Mosa, "Kassa 
Harun soro ngala tongkedda, soro pangaceng 
ka attasanna ngay-songay, sakabbinna 
sellogan ban taman e Messer. Aeng sanagara 
Messer tanto pas aoba daddi dhara, sampe 
ka aeng e dhalem thong-genthong kaju ban 
nay-pennay bato." 

20 Mosa ban Harun alampaagi dhabuna 
PANGERAN jareya. E ajunanna rato Messer 
ban ba-ponggabana, Harun ngangka 
tongkedda, epokollagi ka aengnga songay. 
Sanatkala jareya keya aengnga Songay Nil 
jareya aoba daddi dhara. 


| Keluaran 7.211 8.3 25 
21Ko-juko e dhalem songay jareya mate 


kabbi, daddi aengnga pas baceng; reng-oreng 
Messer ta nemmo aeng se eenoma. Aeng 
sanagara Messer aoba daddi dhara kabbi. 

22 Tape kang-tokang tennongnga rato 
ngalakone kantha jareya keya kalaban 
ngangguy wa-duwa, daddi rato gi paggun 
cengkal, ta kasokan meyarsaagi ka Mosa 
ban Harun, akantha se la edhabuwagi bi 
PANGERAN. 

23 La-mala rato pas gubar ka karaton, ta 
marduli ka kadaddiyan jareya. 

24 Reng-oreng Messer padha ngale lobang e 
salanjangnga penggirra songay, nyare aeng 
enom, sabab aeng songayya ta ekenneng 
enom. 

25 Sampe pettong are abidda PANGERAN 
madhateng babaston se kantha jareya ka 
Songay Nil. 

8 ' Dhabuna PANGERAN ka Mosa, "Kassa 

bana entar pole ka rato Messer. Kabala ja 
Sengko apessen kantha reya, Panneng Tang 
ommat entara abakte ka Sengko. 

2 Mon bana ta ngedine, nagara reya bi 
Sengko eokoma, epadhatengngana kata se ta 
sakera-kera bannyana. 

3 Songay Nil bakal possaa ban kata, sampe 
ta-kata jareya kalowar dhari songay, maso ka 
karatonna bana, ka kamar katedhunganna, la- 
mala sampe ka ranjangnga, ka ko-bengkona 
para ponggabana ban ko-bengkona rayat, 

la-mala sampe maso ka pangeppananna roti 


ban ka dhalem adunna rotina. 

4Ta-kata jareya bakal nalara ka badanna 
bana, ka badanna ja-pangraja ban badanna 
rayat." 

> Dhabuna PANGERAN ka Mosa, "Harun 
soro mangaceng tongkedda e attasanna 
ngay-songay, sellogan ban man-taman, me 
olle pas kalowar kata se mossae tana Messer." 

6 Daddi Harun laju mangaceng tongkedda 
e attasanna ngay-songay, sellogan ban 
man-taman. Neng e man-dhimman sanagara 
Messer laju possa ban kata. 

7 Tape kang-tokang tennongnga rato 
nerowe keya madhateng kata se mossae 
daddi sanagara Messer, kalaban ngangguy 
wa-duwa. 

8 Rato nembali Mosa ban Harun, dhabuna, 
"Mara nyoon ka PANGERANna bana me olle 
ta-kata reya epatadha. Mon la tadha kabbi bi 
sengko bangsana bana eedinana ngatorragi 
kurban ka PANGERANna." 

3 Atorra Mosa, "Sae. Ngereng tantowagi 
baktoepon, bila abdidalem se nyoonnagiya 
junandalem sareng sadajana pangraja 
sareng rayat Messer, sopaja ta-kata kadhinto 
epatadhaa sadaja kajabana namong neng e 
Songay Nil." 

10 Dhabuna rato, "Lagguna." Dhabuna Mosa, 
"Abdidalem badhi alampaagiya dhabuepon 
junandalem, sopaja junandalem ngagaliya ja 

tadha Allah salaenna PANGERAN, Allahepon 


Israil. 

'!Ta-kata kadhinto sareng PANGERAN 
bakal epatadhaa, sopaja junandalem sareng 
sadajana pangraja, jugan sareng sadajana 
rayat ta egangguwa pole. Ta kera badha 
kata pole neng e po-compo sareng e 
man-kadhimman, kajabana neng e Songay 
Nil." 

12 Mosa ban Harun pas nyengga dhari 
jadhiya. Mosa laju adua nyoon ka PANGERAN 
sopaja ta-kata se epadhateng menangka 
okoman ka rato jareya epamosnaa. 

13 PANGERAN ngabbuli parnyoonanna Mosa 
jareya. Ta-kata se badha e ko-bengko, 
taneyan ban gal-teggal padha epamate kabbi. 

14 Bi oreng Messer babathangnga epakompol 
sampe abuk-tombuk, sampe sanagara baceng 
abatthowangan. 

15E bakto rato ngoladi ja ta-kata la mate 
kabbi, pas macengkal pole. Akantha se la 
edhabuwagi PANGERAN, rato ta meyarsaagi 
dhabuna Mosa ban Harun. 

16 Dhabuna PANGERAN ka Mosa, "Koca ka 
Harun, tongkedda soro pokollagi ka tana, 
abu sanagara Messer tanto pas aoba daddi 
rengnge." 

17 Dhabuna PANGERAN jareya elampaadgi. 
Harun mokollagi tongkedda ka tana. Abu 
sanagara Messer pas aoba daddi rengnge, 
ngaromo manossa ban keban. 

18 Kang-tokang tennong ngoddi ngangguy 


wa-duwa madhatengnga rengnge kantha 
jareya keya, tape ta bisa. E man-dhimman 
possa ban rengnge se ngaromo manossa ban 
keban, 

19 sampe kang-tokang tennong jareya mator 
ka rato, "Kadhinto Allah se madhateng." 
Tape rato paggun macengkal; akantha 
se la edhabuwagi PANGERAN, paggun ta 
meyarsaagi dhabuna Mosa ban Harun. 

20 Dhabuna PANGERAN ka Mosa, "Lagguna 
gu-laggu bana entar ka rato, pateppa baktona 
rato entar ka songay. Kabala ja Sengko 
apessen kantha reya: Panneng Tang ommat 
kalowar dhari dhinna, me olle ngenneng 
abakte ka Sengko. 

21 Mon bi bana ta ebagi, bi Sengko bana 
epadhatengngana lala, bariya keya ba- 
ponggabana ban rayadda bana. Ko-bengkona 
oreng Messer, la-mala tana sanagara Messer, 
bakal possaa ban lala. 

22 Tape bagiyan Gosyen, kennengnganna 
Tang ommat, bi Sengko epabidaa; bi Sengko 
kennengngan jareya ta epadhatengngana 
lala, sopaja bana taowa ja Sengko, 
PANGERAN, badha e nagara reya. 

23 Sengko mabidaa Tang ommat dhari 
rayadda bana. Kaajiban jareya bakal 
kadaddiyana lagguna." 

24 PANGERAN madhateng lala ta sakera-kera 
bannyana, mossae karaton ban bengkona 

ba-ponggabana rato sarta rayat Messer. 


Oreng sanagara nyandhang sangsara polana 
lala jareya. 

25 Rato laju nembali Mosa ban Harun. 
Dhabuna rato, "Kassa Ia kat-mangkat mon 
entara ngatorragiya kurban ka Allahna, tape 
neng e nagara reya bai." 

26Tape Mosa mator, "Ta kengeng kadi 
kadhinto, sabab oreng Messer tanto peggel 
manabi nengale oreng Israil ngatorragi 
kurban ka PANGERAN, Allahna bangsa 
abdidalem; tanto oreng Israil pas egarujuk 
sareng oreng Messer. 

27 Bangsa Israil kodu entar ka sagara 
beddhi se jauepon tello are parjalanan dhari 
kadhinto, badhi ngatorragiya kurban ka 
PANGERAN, Allahepon bangsa abdidalem, 
akadi se edhabuwagi PANGERAN dibi ka 
abdidalem." 

28 Dhabuna rato, "Iya, kassa, bi sengko 
bangsana bana eedinana entar ka sagara 
beddhi kaangguy ngatorragiya kurban ka 
PANGERAN, Allahna bana. Tape ja u-jau. 
Pojiyagi sengko ka Allahna." 

23 Atorra Mosa, "Samangken abdidalem 
mangkada, abdidalem pas nyoonnagiya 
ka PANGERAN sopaja lagguwepon lala se 
bannya kadhinto epatadhaa sadaja, sopaja ta 
agangguwa pole ka junandalem, sareng ka 
sadajana ponggabana junandalem, jugan ka 
rayattepon. Namong junandalem ja co-ngoco 

pole, ja lang-ngalange oreng Israil se padha 


entara ngatorragiya kurban ka PANGERAN." 

30 Saellana jareya Mosa pas kalowar dhari 
karaton, laju nyoon ka PANGERAN. 

31 PANGERAN ngabbuli parnyoonanna. 

Lala gella padha ngabber, ondur dhari 
kalenggiyanna rato, dhari kennengnganna 
para ponggabana ban rayadda. Tadha karena 
settonga. 

32 Tape rato paggun aoba pole, paggun 
macengkal, bangsa Israil ta eedine kalowar 
dhari nagarana. 

9 l Dhabuna PANGERAN ka Mosa, "Kassa 

bana entar ka rato, kabala ja PANGERAN, 
Allahna bangsa Ibrani ngoca kantha reya, 
Panneng Tang ommat kalowara dhari dhinna, 
me olle ngenneng abakte ka Sengko. 

2 Mon bana ta ngedine bangsa Israil kalowar 
dhari dhinna, 

3 bi Sengko bana eokoma, ebinna bana 
epasakea kabbi, jaran ban hemarra, onta ban 
sapena, dumba ban embina. 

“Ebinna bangsa Israil bi Sengko epabidaa 
dhari ebinna bangsa Messer. Ebinna bangsa 
Israil tadha settonga se mateya. 

> Sengko, PANGERAN, la nantowagi baktona 
se ajalannagiya okoman reya, iya areya 
lagguna." 

6 Kalagguwanna PANGERAN alampaagi 
onggu sabarang se edhabuwagi. Ebinna 

bangsa Messer mate kabbi, tape ebinna 


bangsa Israil tadha se mateya sakale. 

7? Rato makon oreng mareksa kadaddiyan 
jareya. Reng-oreng laju ngatore oneng ja 
ebinna oreng Israil tadha se mateya. Tape 
rato teptep macengkal, ta kasokan ngedine 
bangsa Israil kalowar dhari nagarana. 

8 Dhabuna PANGERAN ka Mosa ban Harun, 
"Kassa ngala abu tomang sapergem dhari 
kennengnganna palebburan. Mosa kodu 
nabur abu jareya ka bang-abang, e adhaanna 
rato. 

“Abu jareya bakal ngarbuwa daddi sa 
Messer. Mon abu jareya ngenneng ka 
manossa otabana keban, kolena tanto pas 
metto bu-tombu se du-leddu kalowar nana." 

10 Mosa ban Harun mondhut abu tomang 
dhari kennengnganna palebburan. Abu jareya 
etabur ka bang-abang e ajunanna rato. 
Kolena manossa sarta keban laju metto 
bu-tombu se du-leddu kalowar nana. 

11 Kang-tokang tennongnga rato ta ngenneng 
ngadhebbi Mosa sabab badanna dibi padha 
possa bu-tombu akantha reng-oreng Messer 
laenna. 

12 Tape bi PANGERAN rato epapaggun 
cengkal, akantha se la edhabuwagi 
PANGERAN, rato jareya paggun ta meyarsaagi 
dhabuna Mosa ban Harun. 

13 Dhabuna PANGERAN ka Mosa, "Lagguna 
gu-laggu bana entar ka rato. Kabala ja 

PANGERAN, Allahna bangsa Ibrani, ngoca 


kantha reya, Panneng Tang ommat me olle 
kalowar dhari dhinna kaangguy abakte ka 
Sengko. 

14 Sateya Sengko madhatengnga sakabbinna 
balat ka bana, ka sakabbinna ponggabana 
ban rayadda, sopaja bana taowa ja Sengko 
reya tadha tandhinganna e bume reya. 

15Ja sakenga Sengko endha ngokoma bana 
ban rayadda kalaban panyaket, tanto bana la 
padha tompes kabbi. 

16 Tape bi Sengko bana gi epanneng epaodhi 
terros me olle bana nangalee ka Tang 
kakobasaan, sopaja Tang nyama kalontaa e 
bume reya. 

17 Sanajjan kantha jareya, bana gi paggun 
tenggi ate, ta endha ngedine Tang ommat 
kalowar dhari nagarana bana. 

18 Lagguna baja teya, Sengko matorona ojan 
es se ce rajana, se ta tao kadaddiyan neng e 
Messer reya. 

19 Daddi sateya mara parentaagi sopaja 
sakabbinna ebin ban dhi-andhina oreng se 
badha e lowar padhaa egiba ka kennengngan 
se aman. Oreng sarta ebin se badha e lowar 
ban ta ngaop, bakal egaggarana ojan es 
jareya sampe mate kabbi." 

20 Daddi ponggabana rato badha se padha 
tako ngedhing dhabuna PANGERAN jareya. 
Nor-dunorra ban ebinna epamaso ka 
bengkona, epangaop. 

21 Tape se laen ta parduli ka parengeddan 


jareya; nor-dunor sarta ebinna paggun edina 
e lowar. 

22 Dhabuna PANGERAN ka Mosa, "Jungjung 
tanangnga bana ka attas, tanto pas toron 
ojan es sanagara Messer. Ojan jareya bakal 
ngennenga ka manossa ban ebin sarta 
men-tamennan e gal-teggal." 

23 Mosa laju ajungjung tongkedda la langnge, 
PANGERAN pas madhateng galudhuk ban 
ojan es; kelap saleng pacenthar. PANGERAN 
matoron ojan es sanagara Messer. 

24 Ojan es jareya talebat rajana etoroe 
dhap-keddhap saleng pagalirap. Jareya ojan 
es se paleng raja e nagara Messer. 

25 Sabarang se badha e teggal, tamaso 
manossa sarta ban-keban, padha mate 
ekenneng ojan es jareya. Men-tamennan ban 
ka-bungkaan padha robbu. 

26 Pera neng e Gosyen, kennengnganna 
oreng Israil, se ta ekenneng ojan es jareya. 

27 Rato nembali Mosa ban Harun, dhabuna, 
"Sengko ce dusana, PANGERAN se lerres. 
Sengko ban tang rayat se sala. 

28 Mara nyoonnagi ka PANGERAN. Sengko 
ban tang rayat la cokop nyangsara polana 
kelap ban ojan es reya. Sengko ta lang- 
ngalangana bana ondura dhari Messer; oreng 
Israil la ta osa neng e dhinna pole." 

23 Atorra Mosa ka rato, "Manabi abdidalem 
ampon napa ka lowarra kottha, abdidalem 

badhi adua nyoona ka PANGERAN. Galudhuk 


sareng kelap tanto pas ambu, ojan masthe 
pas terrang, sopaja junandalem onenga ja 
bume kadhinto kaagunganna PANGERAN. 

30 Namong abdidalem oneng ja junandalem 
sareng sadajana ponggaba Messer gi ta tako 
ka GUSTE Allah." 

31 Tamennan rame ban bungkana jaba padha 
rosak kabbi, sabab jabana teppana Ia towa 
buliranna ban ramena teppana ngembang. 

32 Tape gandum ta rosak sabab gi banne 
mosemma. 

33 Mosa pas nyengla dhari karaton, terros 
kalowar dhari kottha. E jadhiya Mosa adua 
nyoon ka PANGERAN. Kelap ban ojan es sarta 
ojan aeng pas ambu. 

34E bakto rato ngoladi ja ojan, ojan es ban 
kelap la ambu, pas agabay dusa pole. Rato 
ban ba-ponggabana pas macengkal pole 
akantha asalla. 

35 Bangsa Israil ta eedine kalowar dhari 
Messer, akantha se la edhabuwagi bi 
PANGERAN. 

10 1t Dhabuna PANGERAN ka Mosa, "Kassa 

ngadhep ka rato. Bi Sengko rato ban 
ba-ponggabana epacengkala sopaja Sengko 
ngennenga mabadha kaajiban acem-macem 
e adhaanna reng-oreng jareya; 

2 bariya keya sopaja bana ngennenga 
nyaretaagi ka na potona baramma bangsa 
Messer egabay en-maenan bi Sengko ban 

parkara kaajiban apa bai se epabadha Sengko 


e adhaanna bangsa jareya. Daddi sopaja 
kabbi padhaa tao ja Sengko reya PANGERAN." 
3 Mosa ban Harun pas ngadhep rato Messer, 

laju mator, "PANGERAN, Allahepon Ibrani, 
adhabu kadi kadhinto, Sampe bila bana seta 
endhaa atoro ka Tang parenta? Panneng Tang 
ommat me olle kalowar dhari dhinna, sopaja 
ngennenga abakte ka Sengko. 

“Mon bana gi nolak, lagguna Sengko 
madhatengnga balang ka nagarana bana. 

> Tana sanagara Messer bakal ta 
etangaleyana sabab katotoban balang se 
talebat bannyana. Men-tamennan, la-mala 
ju-kajuwan se tombu e lon-talon, se ta mate 
ekenneng ojan es, bakal ekakana lang-balang 
jareya sampe tadha karena. 

6 Karatonna bana, bengkona ba-ponggabana 
ban bengkona rayadda bakal possaa ban 
balang. Balai jareya bakal lebbiya berra dhari 
sabarang se la tao ealame bangatowana bana 
kabbi." Saellana jareya Mosa pas abalik, 
terros nyengla. 

7 Atorra para ponggabana rato, "Kantos 
bilaepon oreng kadhinto se ambuwa 
madhateng kasossaan ka bangsa Messer? 
Diggal saos reng-oreng Israil me olle ondur 
dhari kadhinto sopaja kengenga abakte ka 
PANGERAN, Allahepon. Ponapa junandalem 
ta ngagali ja Messer kantos ancor kadi 
kadhinto?" 

#Daddi Mosa ban Harun etembali pole bi 


rato, dhabuna rato, "Kassa Ia kat-mangkat 
mon entara abakte ka PANGERAN, Allahna. 
Tape sapaan se entara jareya?" 

3 Atorra Mosa, "Sadajana, ngangodhadan 
sareng oreng se ampon towa; na-kana 
lalakean sareng babinean; embi sareng 
dumba sareng sape, sabab bangsa abdidalem 
kodu mabadha parayaan menangka 
panghormadan ka PANGERAN." 

10 Dhabuna rato, "Sengko asompaa kalaban 
asmana PANGERAN, ja sengko ta magiya 
oreng Israil ngeba babinean ban na-kana! 
Terrang bana reya juba maksodda. 

ll Enja! Pera lalakean se olle entar abakte 
ka PANGERANna, mon pajat jareya se daddi 
karebba bana!" Mosa ban Harun laju padha 
etondhung dhari ajunanna rato. 

12 Dhabuna PANGERAN ka Mosa, "Pangaceng 
tanangnga bana ka attassa tana Messer, 
me olle pas dhateng balang. Balang jareya 
matadhaa sakabbinna men-tamennan se gi 
odhi saellana ojan es." 

13 Mosa laju ngangka tongkedda, 
epangaceng e attassa tana Messer. 
PANGERAN pas madhateng angen dhari 
temor sampe saare samalem. E bakto moncar 
are pas dhateng balang noro angen jareya. 

14 Bannyana ta sakera-kera, sampe sanagara 
possa ban balang jareya. Oreng ta tao 
nangalee balang se bannyana kantha jareya, 

ban saellana jareya ta kera badha oreng se 


nangaleyana pole balang se bannyana kantha 
jareya. 

l5 Tana topo bi balang, sampe nagara 
jareya petteng. Bu-tombuwan e tana ban 
wa-buwaan e bungkana se gi badha saellana 
ekenneng ojan es, ekakan kabbi epatadha 
karena bi lang-balang jareya. Sanagara 
Messer tadha kajuwan otaba men-tamennan 
se gi badha bagiyanna se abarna biru. 

16 Rato pas duli nembali Mosa ban Harun, 
dhabuna, "Sengko dusa ka PANGERAN, 
Allahna bana, bariya keya dusa ka bana. 

17 Sengko mentaa sapora. Sateya 
mara nyoonnagi ka PANGERAN, Allahna 
bana jareya, sopaja babaja maot reya 
eambuwana." 

18 Mosa pas kalowar dhari jadhiya, nyoon ka 
PANGERAN. 

19 PANGERAN pas ngoba angen temor 
jareya, epadaddi angen bara se ce santana. 
Lang-balang jareya egiba angen bara ka 
Tase Galagas, sampe tadha karena settonga 
balakka e nagara Messer. 

20 Tape bi PANGERAN rato jareya epacengkal, 
daddi paggun ta kasokan ngedine oreng Israil 
ondur dhari Messer. 

21 Dhabuna PANGERAN ka Mosa, "Jungjung 
tanangnga bana ka attas, nagara Messer 
tanto pas petteng calemodan." 

22 Mosa nyongjung astana ka attas, nagara 


Messer pas petteng calemodan tello are 
abidda. 

23 Oreng Messer ta nangalee pa-apa sakale 
sampe tello are abidda; ban e dhalem tello 
are jareya tadha se kalowaran. Tape e 
bengkona oreng Israil paggun tera. 

24 Rato pas nembali Mosa, dhabuna, "Kassa 
kat-mangkat mon bana entara abakte ka 
PANGERANna. Babinean ban na-kana olle 
giba. Coma embi, dumba ban sapena kodu 
edina." 

25 Atorra Mosa, "Manabi kadi kadhinto 
junandalem kodu marenge sape sareng 
dumba ka reng-oreng Israil, se ebadhiya tor- 
ator sareng kurban obbaran ka PANGERAN, 
Allahepon Israil. 

26 Namong sadajana ebinna oreng Israil 
kodu ebakta sadaja, sabab dhari ebin 
gapaneka oreng Israil kodu mele dibi keban 
se ekurbannagiya ka PANGERAN, Allahepon 
Israil. Buru sanapana ka kadhissa bangsa 
Israil kengeng nantowagi keban ponapa se 
ebadhiya kurban." 

21 Tape bi PANGERAN rato jareya epacengkal, 
sampe ta kasokan ngedine reng-oreng Israil 
kalowar dhari nagarana. 

28 Dhabuna ka Mosa, "Ondur bana dhari 
dhinna! Sengko ta terro nangaleyana robana 
bana pole! Mon sampe sengko nangalee 
robana bana pole, bana tanto mate!" 

29 "Lerres dhabuepon junandalem," atorra 


Mosa, "junandalem ta kera ngoladi abdidalem 
pole." 
l Dhabuna PANGERAN ka Mosa, 

1 1 "Sengko ngokoma rato Messer ban 
rayadda sakaleyan aggi. Samarena jareya 
bana tanto eedine kalowar dhari nagarana. 
La-mala bana bakal eojuga kabbi dhari 
nagarana jareya. 

2 Sateya kassa balai reng-oreng Israil, 
lalakean ban babinean, padha soro entar 
ka ga-tatanggana, soro menta emmas ban 
salaka." 

3 Bi PANGERAN bangsa Messer epalamba 
atena ka reng-oreng Israil. Apa pole bi 
ba-ponggabana rato sarta rayat Messer Mosa 
talebat ehormadi. 

4 Atorra Mosa ka rato, "Badha dhabuna 
PANGERAN, Ra-kera tengnga malem Sengko 
entara ka Messer, epabalattraa. 

>E bakto jareya saneyap ana sareyang 
bakal mateya, molae dhari ana sareyangnga 
rato se bakal aganteya daddi rato, sampe 
ka ana sareyangnga nor-dunor babinean se 
lakona agilis gandum. Bariya keya budhu 
sareyangnga ebinna. 

6 Messer bakal rammeya ban tanges, se 
ta tao kadaddiyan sabellunna ban ta kera 
kadaddiyana pole. 

' Tape reng-oreng Israil sarta ebinna ta 
eli-guliya. Daddi bana bakal taowa ja bi 


Keluaran 11.81 12.4 . 40 
Sengko reng-oreng Messer epabida dhari 


reng-oreng Israil." 

8 Dhi-budhina Mosa adhabu, "Ba- 
ponggabana junandalem bakal nyabisa 
ka abdidalem sareng asojud e adhana 
abdidalem, sareng nyoon sopaja bangsa 
abdidalem ebaktaa ondur sadaja dhari nagara 
kadhinto. Saamponna gapaneka abdidalem 
pas ondura." Samarena jareya Mosa pas 
nyengla, panggaliyanna ce peggella. 

? Dhabuna PANGERAN, ka Mosa, "Rato 
jareya gi paggun ta kera ngedhingngagi ka 
bana, sopaja kaajiban se epabadha Sengko e 
Messer sajana bannya." 

10 Mosa ban Harun terros mabadha kaajiban 
acem-macem e ajunanna rato, tape bi 
PANGERAN rato jareya paggun epacengkal, 
daddi rato jareya paggun ta marengngagi 
oreng Israil nyengla dhari nagarana. 

12 1 Dhabuna PANGERAN ka Mosa ban 

Harun e Messer, 

2 "Bulan reya daddi bulan se kapeng settong 
e dhalem taon pananggalanna bana. 

3 Kabala ka sakabbinna ommat Israil 
Tang parenta reya: E tanggal sapolo 
bulan reya oreng lalakean kodu nyambelli 
budhuna dumba otaba budhuna embi, pas 
kakan kambulii ban saessena bengkona 
bang-sebang. 

4 Mon essena bengkona sakone gallu, 
daddi dumba settong jareya ta kera eabi, 

tatanggana se paleng semma ajak, soro noro 


ngakan keya. Budhuna dumba jareya kodu 
ebagi noro bannyana oreng se ngakan. 

> Bana olle mele dumba otaba embi, tape 
kodu lalake, omorra sataon, ban tadha 
calena. 

6 Embi otaba dumba jareya kodu saba gallu 
sampe tanggal pa bellas. E are jareya, e baja 
asar, ommat Israil kodu padha nyambelli 
dumbana bang-sebang. 

' Dharana kala sakone, buliddagi ka 
pangpangnga labang ban e attasanna 
labangnga bengko se ekennengnge ngakan 
dumba jareya. 

8E malem jareya keya dagingnga kodu 
epanggang, pas kakan ban ngan-gangan se 
pae sarta roti se ta eragii. 

? Dumba jareya ta olle badha se ekakan 
matta otaba ekella; kodu panggang kabbi, 
tamaso cethagga, sokona ban bai dhalemma. 

10) a pabadha karena sampe kalagguwanna; 
mon gi badha karena kodu obbar pasampe 
tadha. 

ll Mon ngakan bana kodu akalambi pagenna 
akantha oreng se entara jalan; sandhalla 
cekka ka sokona, tongkedda tagenne e 
tanangnga. Mon ngakan duliyan. Jareya 
parayaan Paska kaangguy ngormat Sengko, 
PANGERAN. 

12 Sabab dhaggi malem Sengko lebada 
epabalattraa e Messer, mateyana sakabbinna 

ana sareyang, molae dhari anana manossa 


sampe ka budhuna ban-keban, ngokoma 
sakabbinna illah se badha e Messer, sabab 
Sengko reya PANGERAN. 

13 Dhara se ebuliddagi e pangpangnga 
labangnga bengkona bana jareya menangka 
tandha ja jareya bengkona bana. Mon 
Sengko nangalee dhara jareya, bengko 
jareya bi Sengko elebadana, bi Sengko ta 
epama-barammaa e bakto Sengko ngokom 
reng-oreng Messer. 

14 Are jareya kodu eparengeddi menangka 
are raja kaangguy ngengae pa-apa se elakone 
Sengko, PANGERAN. Are jareya kodu erayaagi 
saterrossa sabban taon." 

15 Dhabuna PANGERAN, "Pettong are abidda 
bana ta olle ngakan roti se eragii. E are se 
kapeng settong ragi se badha e bengkona 
bana kodu buwang kabbi, sabab mon e 
dhalem bakto se pettong are jareya badha 
oreng se ngakan roti se eragii, oreng jareya 
la ta eanggep Tang ommat pole. 

16E are se kapeng settong ban se kapeng 
petto bana kodu akompol kabbi, abakte ka 
Sengko. E are jareya bana ta olle alako apaa 
bai kajabana nyadhiyaagi pa-apa se ekakana 
oreng e are jareya. 

17E are jareya bangsana bana bi Sengko 
epakalowara dhari Messer. Daddi sabban 
taon, saterrossa, bana ron-temoron kodu 
arayaagi are jareya menangka are raja. 

18E bulan settong, molae tanggal pa bellas 


sar-asar sampe tanggal settong lekor malem, 
bana ta olle ngakan roti se eragii. 

19E dhalem bakto se pettong are jareya ta 
olle badha ragi e bengkona bana. Oreng Israil 
otabana oreng manca se ngakan roti se eragii 
saabidda parayaan jareya, ta eanggep Tang 
ommat pole." 

20 (12:19) 

21 Mosa pas makompol para seppona Israil, 
pas adhabu, "Kassa padha ngala budhuna 
dumba otaba budhuna embi settong ebang. 
Pas sambelli, sopaja ana binena bana 
ngennenga arayaagi parayaan Paska. 

22 Samarena pas ngala kembang karang 
sagintel, cabbur ka jembung se aesse 
dharana keban jareya. Dharana buliddagi 
ka canggana labangnga ban e attasanna 
labangnga bengkona. Ja sampe badha e 
antarana bana se kalowar dhari bengkona, 
sampe kalagguwanna. 

23 Mon PANGERAN lebat e sabalattrana 
Messer kaangguy mateyana reng-oreng 
Messer, PANGERAN tanto ngoladi dhara 
se badha e canggana labangnga otaba e 
attasanna labangnga bengkona bana jareya. 
PANGERAN tanto pas pera lebat malolo; 
Malaekat Maot ta kera eparengngagi maso, 
daddi bana ta kera badha se epatee. 

24 Parenta reya masthe etoro salanjangnga 
bi bana sarta na potona. 

25 Mon bana la maso ka nagara se ejanjiyagi 


PANGERAN rowa, bana kodu mabadha 
opacara jareya. 

26 Mon na-anana bana atanya, Ponapa 
arteepon opacara paneka? 

27 Saodi kantha reya, Areya opacara Paska 
kaangguy amoljaagi PANGERAN, sabab e 
bakto PANGERAN matee anana reng-oreng 
Messer, bengkona reng-oreng Israil elebadi, 
daddi bana ban sengko gi odhi sampe 
sateya." Oreng Israil padha asojud abakte ka 
PANGERAN. 

28 Samarena jareya kabbi padha ajalannagi 
sabarang se edhabuwagi PANGERAN ka Mosa 
ban Harun. 

23E baja tengnga malem PANGERAN matee 
ana lalakean sareyang e Messer, molae dhari 
pottrana rato se bakal aganteya daddi rato 
Messer, sampe ka anana reng-oreng okoman 
e penjara e dhalem tana; bariya keya budhu 
sareyangnga ban-keban. 

30E malem jareya rato ban ba-ponggabana 
sarta rayat Messer se tedhung padha jaga 
kabbi. Oreng sanagara Messer laju padha 
ramme nanges kabbi ce kajana, sabab 
tadha bengko se ta kapateyan ana lalake 
sareyangnga. 

31E malem jareya keya rato nembali Mosa 
ban Harun dhabuna, "Ondur bana, kabbi ban 
reng-oreng Israil laenna! Ondur dhari tang 

nagara reya! Kassa abakte ka PANGERANna 


sabab jareya se epenta bana. 

32 Giba dumba ban embina, bariya keya 
sapena. Pas duli ondur! Nyoonnagi berkat 
keya sengko reya." 

33 Reng-oreng Messer nyoro keya sopaja 
oreng Israil duliya ondur dhari nagarana. 
Cana reng-oreng jareya, "Mon sampeyan ta 
duli ondur dhaggi oreng Messer mate kabbi." 

34 Daddi reng-oreng Israil padha ngala 
pancina, eessee adunna roti se ta eragii, 
ci-panci jareya ebundu ban rambing, pas 
epekol. 

35 Oreng Israil ajalannagi keya apa se 
edhabuwagi Mosa; kabbi padha menta barang 
gagaliyan ban angguy dhari reng-oreng 
Messer. 

36 Reng-oreng Messer jareya bi PANGERAN 
eparenge lamba atena, daddi padha aberri 
apa se epenta reng-oreng Israil. Kalaban 
cara se kantha jareya oreng Israil ngeba 
dhi-andhina oreng Messer ka lowar dhari 
nagarana. 

37 Oreng Israil laju padha mangkat ajalan 
soko dhari kottha Raamses ka kottha Sukot. 
Bannyana oreng jareya ra-kera nem atos ebu, 
ta tamaso babinean ban na-kana. 

38 Reng-oreng Israil jareya ngeba dumba, 
embi ban sapena. Bannya keya reng-oreng 
bangsa laen se noro. 

39 Reng-oreng jareya ngeba adunna roti 


se ta eragii, pas eeppan, sabab etondhung 
dak-dadak bi oreng Messer, daddi ta sempat 
ngeppan roti se ekasangowa, ban ta sempat 
agabay adunna roti se eragii. 

40 Bangsa Israil se badha e Messer abidda pa 
ratos tello polo taon. 

4l Saellana olle pa ratos tello polo taon 
jareya, ommadda PANGERAN jareya laju 
nyengla dhari Messer. 

42E malem jareya keya PANGERAN terros 
ajaga abaktaa bangsa Israil kalowar dhari 
Messer. Malem jareya ban saterrossa oreng 
Israil ron-temoron amoljaagi PANGERAN, 
menangka parengeddan e baktona bangsa 
Israil aga-jaga. 

43 PANGERAN adhabu ka Mosa ban Harun, 
"Areya atoranna parayaan Paska. Oreng 
manca ta olle noro ngakan dagingnga dumba 
se egabay tor-atorra kurban e are Paska, 

44 tape dunor se la ebelli bana olle noro 
ngakan mon la esonnat. 

45 Oreng se neng e jadhiya pera sabatara, 
otabana koli, ta olle noro ngakan. 

46 Dagingnga dumba jareya kodu ekakan e 
dhalem bengko kabbi, ta olle egiba ka lowar. 
Tolangnga ta olle badha se epapotong. 

41 Sakabbinna ommat Israil kodu noro 
arayaagi pesta jareya. 

48 Oreng se ta asonnat ta olle noro ngakan 
e dhalem pesta jareya. Mon badha oreng 

manca se Ia neptep apolong ban bana terro 


noroa arayaagi Paska polana noroa amoljaagi 
Sengko, PANGERAN, lalakeanna kodu esonnat 
gallu. Saellana jareya reng-oreng jareya 
eanggep padha ban oreng Israil asli, ban olle 
noro arayaagi pesta jareya. 

49 Atoran se kantha jareya ekennengngagi 
ka oreng Israil se asli ban ka oreng manca se 
la neptep e antarana bana." 

>0 Reng-oreng Israil ngestowagi ban 
ajalannagi pa-apa se epakonnagi PANGERAN 
ka Mosa ban Harun jareya. 

>L E are jareya PANGERAN abakta sakabbinna 
ommat Israil kalowar dhari Messer. 

13 1t Dhabuna PANGERAN ka Mosa, 

2" Atorragi ka Sengko sakabbinna ana 
lalake se sareyang. Sakabbinna ana lalake se 
sareyang e Israil, anana manossa ban anana 
ebin, jareya Tang andhi kabbi." 

3 Dhabuna Mosa ka bangsa Israil, "E are reya 
PANGERAN mabebas bana kalaban kobasana 
se raja, sampe bana ngenneng kalowar dhari 
Messer, kennengnganna bana odhi ekadunor 
oreng. Daddi parengeddi are reya. Ja ngakan 
roti se eragii. 

4E are reya, tanggal settong bulan Abib 
otaba bulan settong, bana ondur dhari 
Messer. 

> PANGERAN asompa ajanji ka bangatowana 
bana massraagiya ka bana nagarana bangsa 
Kanaan, Het, Amori, Hewi ban Yebus. Mon 

bi PANGERAN bana la epanapa ka nagara se 


sogi tor landhu rowa, sabban taon e bulan 
Abib, bana kodu mabadha opacara reya. 

6 Pettong are abidda bana kodu ngakan roti 
se ta eragii, ban e are se kapeng petto kodu 
mabadha parayaan ngormadi PANGERAN. 

7 Pettong are abidda bana ta olle ngakan roti 
se eragii, ban e nagara reya ta olle badha ragi 
otaba kakanan se eragii. 

8 Mon pesta jareya emolae, terrangngagi ka 
na-ana lalakeanna bana ja bana mabadha 
jareya kabbi kaangguy marengeddi sabarang 
se elampaagi PANGERAN ka bana e bakto 
bana ondur dhari Messer. 

2 Parayaan reya kaangguy maenga bana, 
akantha tandha se etaleyagi ka tanangnga 
otaba ka dhaina bana, ja bana kodu 
terros nyebbuttagi ban ajar kom-hokomma 
PANGERAN, sabab PANGERAN makalowar 
bana dhari Messer kalaban kobasana se raja. 

10 Rayaagi pesta reya sabban taon e bakto 
se la etantowagi." 

1 Dhabuna Mosa ka bangsa Israil, 
"PANGERAN abaktaa bana ka nagara Kanaan 
se la ejanjiyagi bi sompa ka bana ban ka 
bangatowana bana. Mon tana jareya la 
ekaandhi bana, 

12 bana kodu ngatorragi ka PANGERAN 
saneyap ana lalake se sareyang ban saneyap 
budhuna ebin se lalake sareyang. Jareya 
kabbi kaagunganna PANGERAN, 

13tape saneyap budhuna hemar se lalake 


sareyang kodu etebbus dhari PANGERAN, 
kalaban ngatorragi kurban budhuna dumba 
menangka gantena. Mon bana ta endha 
nebbus hemar jareya, leerra kodu papotong. 
Saneyap ana lalakena bana se sareyang kodu 
tebbus. 

14 Mon e budhi are anana bana atanya apa 
maksodda jareya kabbi, bana kodu nyaot 
bariya: Kalaban kobasana se raja, PANGERAN 
abakta sengko kabbi kalowar dhari Messer, 
kennengnganna sengko kabbi ekadunor 
oreng. 

15E bakto rato Messer macengkal ta kasokan 
ngedine tang bangsa ondur, PANGERAN 
matee saneyap ana lalake sareyang e Messer, 
iya areya anana manossa, bariya keya 
budhuna ban-keban. Lantaran jareya sateya 
saneyap budhuna ebin lalake se sareyang 
ekurbannagi ka PANGERAN, tape na-ana 
lalake se sareyang etebbus. 

16 Kabiyasaan jareya kaangguy maenga 
ka bana ban sengko, akantha tandha se 
etaleyagi ka tanang otabana ka dhai. Kalaban 
cara se kantha jareya bana ban sengko kabbi 
bakal engaa terros ja PANGERAN la abakta 
sengko ban bana kalowar dhari Messer 
kalaban kobasana se raja." 

17 Saellana rato Messer ngedine oreng 
Israil ondur dhari nagarana, reng-oreng 
jareya bi Allah ta ebakta lebat jalan se ka 

nagara Filistin, sanajjan lorong jareya se 


paleng pandha. Cana panggaliyanna Allah, 
"Mon reng-oreng jareya dhaggi tao ja kodu 
aperrang tanto atena arassa kasta, pas abali 
ka Messer." 

18 Daddi bi Allah reng-oreng Israil jareya 
epalebat jalan se epeddel, lebat ra-ara 
nojju ka Tase Galagas. E bakto kalowar 
dhari Messer, reng-oreng Israil jareya ngeba 
sanjata kabbi, padha ban oreng se entara 
aperrang. 

19 Mosa abakta lang-tolangnga Yusup, sabab 
gi odhina Yusup makon reng-oreng Israil 
asompa ngebaa tolangnga dhari Messer. 
Dhabuna Yusup, "E bakto bana epabebas bi 
Allah, tang tolang gibaagi dhari nagara reya." 

20 Oreng Israil mangkat dhari Sukot, pas 
akemah e kottha Etam, e penggirra ra-ara. 

21 PANGERAN alomampa e adhaanna 
reng-oreng jareya; e bakto seyang aropa 
pelar ondhem, e baja malem aropa pelar apoy 
se nerae jalanna. Daddi bangsa Israil jareya 
ngenneng ajalan terros seyang malem. 

22 Saare benteng e adhaanna bangsa jareya 
badha pelar ondhem, ban samalem benteng 
badha pelar apoy. 

1t Dhabuna PANGERAN ka Mosa, 

14 2 "Kabala ka reng-oreng Israil, soro 
abali, pas soro akemah e adhaanna kottha 
Pi-Hahirot, e antarana kottha Migdol ban Tase 
Galagas, e seddianna kottha Baal-Zefon. 

3Bi rato Messer reng-oreng Israil tanto 


esanggu alalana e nagara reya ban posang e 
ra-ara e nagara reya. 

“Bi Sengko rato jareya epacengkala, 
epanyerserra bana. Tape rato Messer ban 
pasukanna bi Sengko epakalaa; jareya bakal 
madhatengnga kahormadan ka Sengko. 
Daddi oreng Messer me olle tao ja Sengko 
reya PANGERAN." Oreng Israil atoro ka 
papakon jareya. 

>E bakto rato Messer meyarsa kabar ja 
oreng Israil la ondur, rato ban ba-ponggabana 
pas aoba pekkeranna, cana reng-oreng 
jareya, "Baramma sengko ban bana reya? Me 
oreng Israil ebagi ondur, sateya Messer la ta 
andhi dunor pole!" 

6 Rato pas mondhut kareta perrangnga, 
sarta makompol tantarana. 

7 Rato pas mangkat abakta kareta perrang 
nem atos meggi, iya areya sakabbinna kareta 
perrang se badha e Messer, genna ban para 
parwirana. 

8 Bi PANGERAN rato jareya epacengkal, 
epanyerser oreng Israil se ajalan kalowar 
dhari nagara Messer sambi ejaga bi kobasana 
PANGERAN. 

? Dineng tantara Messer ban ran-jaranna, 
ta-karetana ban reng-orengnga se nompa 
ta-kareta jareya, nyerser oreng Israil. Se 
eserser ecapo e kennengnganna se akemah, 

e seddianna Tase Galagas e ma-semmana 


Pi-Hahirot e adhaanna Baal-Zefon. 

10E bakto oreng Israil padha nangalee 
rato Messer ban tantarana dhateng, kabbi 
padha katakoen, laju aera menta tolong ka 
PANGERAN. 

ll Cana reng-oreng jareya ka Mosa, "Ponapa 
e Messer tadha tana koburan, me daddi kaula 
egiba epamateya e sagara beddhi paneka? 
Paneka ollena sampeyan se abakta kaula 
dhari Messer! 

12 Kaula gu ta ampon mator ka sampeyan 
ja masthe badha kadaddiyan kadi paneka? 
Kaula ampon ngoca diggal tekkaa ekadunor 
oreng Messer; kaula ja rok-erok. Lebbi becce 
daddi dunorra oreng Messer etembang mate 
e ra-ara paneka." 

13 Dhabuna Mosa, "Ella, ja tako! Tahan 
terros, dhaggi bana bakal taowa apa se bakal 
elampaagiya PANGERAN se nolonga bana. 
Bana ta kera tatemmo bi reng-oreng Messer 
rowa pole. 

14 PANGERAN se alabannagiya ka mosona 
bana, bana ta osa apa-rapa." 

15 Dhabuna PANGERAN ka Mosa, "Arapa 
bana me ra-eraan menta tolong? Soro ajalan 
terros reng-oreng jareya. 

16 Angka tongkedda bana jareya, pangaceng 
e attasanna tase jareya. Aengnga tanto pas 
apesa madhuwa, reng-oreng Israil bakal 
ngennenga ajalan e dhasarra se kerreng. 

17 Bi Sengko reng-oreng Messer epacengkala 


parana, terrosa nyerser oreng Israil. Sengko 
noduwagiya ja Sengko kobasa ka rato Messer, 
ka tantarana ban ta-kareta perrangnga ban 
ka reng-oreng se nompa ta-kareta jareya. 

18 Mon reng-oreng Messer jareya epakala 
bi Sengko, tanto Sengko pas ehormadi, ban 
reng-oreng Messer tanto pas tao ja Sengko 
reya PANGERAN." 

19 Malaekadda Allah, se badha e adhaanna 
pasukan Israil, ngalle ka budhi. Pelar ondhem 
gella ngalle keya ka budhiyanna sampe badha 

20e antarana pasukan Messer ban pasukan 
Israil. Kennengnganna oreng Messer daddi 
petteng polana ondhem jareya, tape 
kennengnganna oreng Israil daddi tera, daddi 
tantarana Messer ta ngenneng nyemmae 
tantarana Israil samalem benteng. 

21 Mosa mangaceng tongkedda e attasanna 
tase. PANGERAN pas madhateng angen temor 
se santa, aeng tase pas nyorot. Angen jareya 
ta endha ambu samalem benteng sampe 
tasena daddi tana kerreng. 

22 Aeng tase jareya meyak madhuwa, ban e 
bakto alengka tase oreng Israil jareya lebat 
e dhasar se kerreng, dineng aeng tase e 
kangan kacerra daddi pagarra. 

23 Reng-oreng Messer ban ran-jaranna sarta 
ta-karetana nyerser oreng Israil sampe ka 
tengnga tase. 

24 Sabellunna moncar are PANGERAN ngoladi 


pasukan Messer gella dhari attas pelar apoy 
ban pelar ondhem; reng-oreng Messer jareya 
pas epasalebbudan. 

25 Rodhana karetana epacekka ban 
epamereng, daddi malarat jalanna. Cana 
reng-oreng Messer jareya, "Mara nyorot 
kabbi. PANGERAN se aperrang nolonge oreng 
Israil!" 

26 Dhabuna PANGERAN ka Mosa, "Pangaceng 
tanangnga bana e attasanna tase, aengnga 
tase jareya tanto pas abali ka asalla, 
reng-oreng Messer ban ta-karetana sarta 
se nompa ta-kareta jareya tanto tasellem 
kabbi." 

21 Daddi Mosa mangaceng astana e 
attasanna tase. E bakto moncar are aeng tase 
jareya abali ka asalla. Oreng Messer aehteyar 
buruwa dhari aeng jareya, tape bi PANGERAN 
epatasellem kabbi. 

28 Aengnga tase jareya abali ka asalla, notobi 
ta-kareta ban reng-orengnga se nompa jaran 
sarta sakabbinna pasukan Messer se nyerser 
pasukan Israil ka dhalem tase jareya. Oreng 
Messer jareya tadha karena settonga balakka. 

23 Tape oreng Israil ajalan e dhasarra tase 
se kerreng, e kangan kacerra ebatesse pagar 
dhari aeng. 

30E are jareya PANGERAN masalamet 
oreng Israil dhari tantara Messer; oreng 
Israil nangalee reng-oreng Messer se mate 

tasellem, mayyidda ajalamperran e penggir 


tase. 

31E bakto nangalee saapa rajana 
kakobasaanna PANGERAN se makala pasukan 
Messer jareya, oreng Israil pas padha tako ka 
PANGERAN, sarta pas parcaja ka PANGERAN 
ban ka Mosa, abdina. 

15 l Mosa ban reng-oreng Israil laju 
anyanye amoljaagi PANGERAN, 
"Sengko anyanyeya amoljaagiya PANGERAN, 

sabab PANGERAN la mennang tadha 
tandhinganna. Jaran ban orengnga se nompa 
padha eontallagi ka tase. 

2 PANGERAN reya tang kakowadan; se 
apareng kasalameddan. PANGERAN reya tang 
Allah, se esemba tang bangatowa, sengko 
anyanyeya mojiya kaagunganna. 

3 PANGERAN reya pahlawan perrang; 
PANGERAN, jareya asmana. 

“Tantara Messer ban ta-karetana eontallagi 
ka tase. Para parwira peleyanna epatasellem 
e Tase Galagas tadha karena maske settonga. 

> Badanna padha ban bato se raja nyellem 
ka dhasarra tase se dhalem. 

6 Asta kanganna Junandalem, GUSTE, 
talebat makasambu ate, sabab kakowadanna 
maancor moso sadajana. 

7 Kalaban kakobasaan se tadha 
bandhinganna Junandalem mangalotor 
sadajana manossa se ta atoro ka J unandalem. 
Dadukanna Junandalem akadi apoy se 

rabbang se makatonon moso akadi oreng 


ngobbar darameyan. 

8J unandalem nyerrop tase kantos aengnga 
apesa madhuwa agulung ce tenggina, 
manjeng akadi geddhung, dhasarra ekenneng 
lebadi oreng. 

3? Caepon moso, Oreng Israil se buru rowa 
bi sengko eserserra pas epegaa, dhi-andhina 
erampasa, egi-bagiya sakancaan. Tang 
peddhang eonosa, epamateyana moso 
epatadhaa karena. 

10 Namong, Guste, sakaleyan saos ekenneng 
serrop sareng Junandalem, oreng Messer 
padha tasellem, akadi tema se berra nyellem 
ka tase se dhalem. 

l1 Allah se kaimma se nandhinge 
Junandalem, Guste, PANGERAN Se 
Mahamolja sareng socce? Pasera se oneng 
mabadha kaajiban sareng lalakon se kasohor 
tadha bandhinganna akadi J unandalem, 
Guste? 

12 Manabi asta kangannepon Junandalem 
epangaceng, sadajana moso mosna 
tabendhem ka dhalem bume se petteng. 

13 Bangsa se epasalamet sareng J unandalem 
kadhinto, terros etonton kalaban taresna 
sareng esto, sabab J unandalem neptebbi 
janji se ampon edhabuwagi. Kalaban 
kakowadan se raja reng-oreng gapaneka 
sareng J unandalem elindhunge sarta etonton 
ka tanana Junandalem se socce. 

14Sa-bangsa se mereng padha katakoen; 


oreng Filistin padha gujuden. Para 
pamimpinna Edom padha katakoen; reng- 
oreng Moab se neggu kakobasaan padha 
ngetter. Oreng Kanaan atena kercet. 

15 (15:14) 

16Sadaja padha katakoen nyaksene 
kakowadanna Junandalem. E bakto 
ommattepon J unandalem lebat moso ta 
kobasa lang-ngalange. 

17 Israil sareng J unandalem ebakta ka nagara 
se sareng Junandalem epele menangka 
kalenggiyanna Junandalem, sareng 
Junandalem epaneptep salanjangnga e 
gunong se socce kaagunganna Junandalem, e 
kennengnganna oreng abakte ka Junandalem, 
se ebadhi sareng J unandalem dibi. 

18] unandalem kadhinto PANGERAN, Rato se 
marenta salanjangnga." 

19E bakto jareya reng-oreng Israil alengkaa 
tase, ajalan e dhasarra tase se la daddi 
kerreng. Tape e bakto ta-karetana bangsa 
Messer ban jaranna sarta reng-orengnga 
se nompa padha maso ka dhasarra tase 
jareya, bi PANGERAN aengnga epacampo pole 
epadaddi settong, oreng Messer padha mate 
tasellem kabbi. 

20 Saellana jareya Miriyam, se daddi nabbi 
bine rowa, embugga Harun, mondhut 
terbangnga. Babinean laenna noro nabbu 
terbangnga bi-dibi sambi padha atari. 

21 Miriyam pas anyanye mimpin babinean 
gella, "Mara padha anyanye amoljaagi 
PANGERAN, sabab PANGERAN mennang 
e dhalem paperrangan. Jaran ban reng- 
orengnga se nompa eontallagi ka tase tadha 
karena." 

22 Saellana jareya bi Mosa bangsa Israil 
ebakta dhari Tase Galagas ka sagara beddhi 
Syur. Se ajalan e ra-ara jareya tello are 
abidda. Saabidda tello are jareya ta nemmo 
aeng sakale. 

23 Saellana jareya reng-oreng Israil pas napa 
ka kennengngan se anyama Mara, e jadhiya 
badha aengnga, tape aengnga ta ekenneng 
enom, polana ce paena. Daddi kennengngan 
jareya enyamae Mara, artena pae. 

24 Oreng Israil aseddhiyan ka Mosa, ocana, 
"Marena pas ponapa se eenoma kaula?" 

25 Mosa adua epagu-onggu, nyoon ka 
PANGERAN. PANGERAN pas noduwagi kaju 
ka Mosa. Bi Mosa kaju jareya eontallagi 
ka dhalem aeng gella; aengnga laju tabar, 
ekenneng enom. E kennengngan jareya 
PANGERAN marengngagi kom-hokomma 
ka reng-oreng Israil, se kodu etoro ban 
ejalannagi. E jadhiya PANGERAN nyoba 
kaestowanna oreng Israil jareya. 

26 Dhabuna PANGERAN, "Mon bana 
ngestowagi Tang oca epagu-onggu ban 
ajalannagi sabarang se bi Sengko eanggep 
becce, sarta atoro ka sakabbinna Tang 

parenta, bi Sengko bana ta eokoma ban 


panyaket akantha se epakenneng ka oreng 
Messer rowa. Sabab Sengko reya PANGERAN 
se mabaras bana." 

2! Saellana jareya reng-oreng Israil gella 
napa ka kennengngan se anyama Elim. E 
jadhiya badha somberra dhubellas meggi ban 
bungkana korma pettong polo poon. Oreng 
Israil jareya laju akemah e seddianna aeng 
jareya. 

16 l Oreng Israil padha mangkat dhari 

Elim. E tanggal lema bellas e bulan 
se kapeng dhuwa saellana mangkat dhari 
Messer, reng-oreng jareya napa ka ra-ara Sin 
se badha e antarana Elim ban Sinay. 

2E ra-ara jareya ommat Israil padha 
angongoan ka Mosa ban Harun, 

3 ocana, "Ja sakenga bi PANGERAN kaula 
epamate e Messer bai, e baktona ju-toju 
ngadhebbi panci se aesse daging ban 
teppana ngakan roti sampe kennyang, qu ta 
anyamanan. Tape bi sampeyan kaula egiba 
ka kaiya epamateya kalaparan." 

4Dhabuna PANGERAN, "Sateya Sengko 
matorona ojan kakanan dhari langnge se 
daddiya kakanna bana kabbi re-saarena. 
Sabban arena oreng Israil kodu kalowar, 
makompol kakanan se cokop kaangguy 
kaparlowanna saare. Kalaban cara se kantha 
jareya Sengko terro taowa apa reng-oreng 
jareya atoro ka Tang parenta apa enja. 

>E are se kapeng ennem mon makompol 


kakanan, reng-oreng jareya soro ngala dhu 
kalena bannyana se biyasana." 

6 Dhabuna Mosa ban Harun ka reng-oreng 
Israil, "Dhaggi lem-malem bana bakal taowa 
ja se ngeba bana dha enna reya PANGERAN 
dibi. 

7 Laggu gi laggu bana bakal ngangaleyana 
kamoljaanna PANGERAN, sabab PANGERAN 
la meyarsa bana aseddhiyan ka Salerana. 
Sanyatana bana jareya pajat angongoan 
ka PANGERAN, sabab sengko reya coma 
ajalannagi dhabuna." 

8 Mosa pas adhabu pole, "PANGERAN dibi se 
aparenga daging se ekakana bana e bakto 
malem, ban PANGERAN keya se aparenga roti 
se ekaparlo bana gu-laggu, sabab PANGERAN 
la meyarsa bana aseddhiyan ka Salerana. 
Sabab mon bana aseddhiyan ka sengko 
artena bana aseddhiyan ka PANGERAN." 

? Dhabuna Mosa ka Harun, "Kabala ka 
reng-oreng rowa sopaja padhaa ngadhep ka 
PANGERAN, sabab PANGERAN la meyarsa 
ngongona reng-oreng jareya." 

10 Teppana Harun abu-dhabu ka reng-oreng 
jareya, kabbi padha atole ka sagara beddhi, 
ban o-tao pas nangalee sonarra PANGERAN 
dhari dhalem ondhem. 

11 Dhabuna PANGERAN ka Mosa, 

12"Sengko la ngedhing ngongona oreng 
Israil. Kabala ka reng-oreng jareya ja mon 

ban e bakto gu-laggu kabbi bakal padha 
bisaa ngakan roti sampe kennyang. Daddi 
reng-oreng jareya bakal taowa ja Sengko 
reya PANGERAN, Allahna." 

13E baja asar pas badha mano gemmek 
ce bannyana sampe parkemahan jareya ta 
etangalee, ban e baja laggu e sabingkerra 
parkemahan jareya toron ebbun. 

14E bakto ebbun jareya la ngebbat, sagara 
beddhi jareya laju katon katotoban barang 
se tepes, akantha sesse se alos, padha ban 
ebbun se kecceng daddi es. 

15E bakto reng-oreng Israil nangalee jareya, 
kabbi padha ta tao apa jareya. Daddi kabbi 
padha saleng atanya, "Apa rowa?" Dhabuna 
Mosa, "Jareya kakanan paparengnga 
PANGERAN, se daddiya kakanna bana. 

16 Dhabuna PANGERAN, bana coma olle 
makompol cokop saparlowanna. Bana olle 
makompol se ekaparlo saessena kemahna, 
rang-sorangnga dhu liter." 

17 Reng-oreng Israil atoro ka parenta jareya; 
badha se ngala lebbi, badha se ngala korang. 

18 Bakto etaker, se makompol lebbi etemmo 
tadha lebbina, ban se makompol korang 
etemmo ta korang. Kabbi padha eppas ban 
bannyana se ekaparlo bang-sebang. 

19 Dhabuna Mosa, "Ta olle badha se nyempen 
lebbina sampe kalagguwanna." 

20 Tape badha se ta ngedhingngagi 


ka dhabuna Mosa. Reng-oreng jareya 
nyempen sabagiyan dhari kakanan jareya. 
Kalagguwanna karena se esempen jareya 
etemmo bucco, bannya olana; Mosa duka ka 
reng-oreng jareya. 

21 Sabban gu-laggu reng-oreng jareya ngala 
pera saparlowanna bang-sebang; mon are la 
panas, karena se badha e tana etemmo ancar 
daddi aeng. 

22E are se kapeng ennem oreng Israil 
jareya makompol kakanan jareya bannyana 
dhu kalena biyasana, iya areya pa liter 
rang-sorangnga. Para pamimpinna bangsa 
Israil mator parkara jareya ka Mosa. 

23 Dhabuna Mosa, "PANGERAN adhabu: 

Ja lagguna reya are se kusus kaangguy 
aistirahat, are Sabat, are se eangguy kusus 
abakte ka PANGERAN. Apa se epangganga 
bana, panggang are teya, apa se ekellaa, 
kella are teya keya. Lebbina saba, angguy 
lagguna." 

24 Daddi lebbina kakanan jareya bi reng- 
oreng gella esaba, akantha se edhabuwagi 
Mosa; kakanan jareya ta bucco ban tadha 
olana. 

25 Dhabuna Mosa, "Jareya kakanna bana 
are teya, sabab sateya reya are Sabat, 
are kaangguy aistirahat, kaangguy abakte 
ka PANGERAN, ban bana ta kera nemmo 

parkemahan reya. 

26 Ngala kakanan jareya nem are abidda, 
tape e are se kapeng petto bana kodu 
aistirahat, ban tadha kakanan se gaggara e 
are jareya." 

21E are se kapeng petto badha reng-oreng 
Israil se kalowar ngalaa kakanan, tape ta 
nemmo. 

28 Dhabuna PANGERAN ka Mosa, "Sampe bila 
bangsa reya se ta atoroa ka Tang parenta? 

23 Kaengae ya, ja Sengko, PANGERAN, aberri 
ka bana bakto saare kaangguy aistirahat. 
Jareya sababba arapa e are se kapeng 
ennem Sengko me aberri kakanan se cokop 
kaangguy kaparlowan dhu are. E are se 
kapeng petto oreng Israil kodu neng e 
bengkona kabbi, ta olle kalowaran." 

30 Daddi bangsa jareya pas aistirahat e are 
se kapeng petto. 

31 Kakanan jareya bi oreng Israil enyamae 
manna. Ropana padha ban katombar, barnana 
pote, rassana akantha jajan se ngangguy 
maddu. 

32 Dhabuna Mosa, "Badha dhabuna 
PANGERAN kantha reya: Ngala manna 
jareya dhu liter, pas sempen. Patao ka na 
potona, sopaja na potona bana padhaa tao 
ka kakanan se ebagi Sengko ka bangsa Israil 
e ra-ara beddhi, e bakto Sengko ngeba bana 
kalowar dhari Messer." 

33 Dhabuna Mosa ka Harun, "Kassa ngala 


pennay, essee manna ra-kera dhu liter, 
pas saba e ajunanna PANGERAN, sempen 
ron-temoron, me olle na potona pagi padha 
tao kabbi." 

34 Daddi pennay jareya bi Harun esaba 
e adhaanna Petthe Parjanjiyan, esempen, 
menorot se edhabuwagi PANGERAN ka Mosa. 

35 Manna jareya se daddi kakanna oreng 
Israil saabidda pa polo taon, kaetong dhari 
are jareya sampe napa ka Kanaan, tana se la 
ekennengnge oreng. 

36 (Ker-taker se eangguy e bakto jareya 
nyamana sagomer,essena dhu polo liter.) 
17 l Ommat Israil pas mangkat dhari ra- 

ara Sin, le-ngalle dhari kennengngan 
se settong ka settonganna, menorot petoduna 
PANGERAN. Sampe napa ka Rafidim, pas 
akemah e jadhiya, tape e jadhiya tadha 
aengnga se ekennenga enom. 

2 Reng-oreng jareya angongoan pole ka 
Mosa, ocana, "Tore parenge aeng, kaula 
padha ngenoma." Dhabuna Mosa, "Bana me 
angongoan ka sengko? Bana me ba-nyoba 
PANGERAN?" 

3 Tape reng-oreng jareya ce pelkana, daddi 
terros angongoan ka Mosa. Ocana, "Aponapa 
kaula bi sampeyan me egiba ondur dhari 
Messer? Kaula ban na-ana, dumba ban sape 
kaula, epamateya kapelkaan cara paneka?" 

4 Mosa pas aserro ka PANGERAN, dhabuna, 


"Epakadiya ponapa bangsa kadhinto sareng 
abdidalem, Guste? Kadhissa padha agarujuga 
abdidalem, tanto abdidalem mate." 

> Dhabuna PANGERAN ka Mosa, "Kassa ajak 
sabagiyan dhari para pamimpinna bangsa 
Israil; pas kabareng ajalan e adhaanna 
bangsa Israil laenna. Tongkedda bana se 
epokollagi ka Songay Nil rowa giba keya. 

6 Sengko manjengnga e adhaanna bana e 
attassa bato se raja e Gunong Sinay. Pokollagi 
tongkedda jareya ka gunong jareya, bato 
jareya tanto pas kalowar aeng, se ekenneng 
enom bangsa Israil." Mosa alampaagi 
dhabuna PANGERAN jareya e adhaanna para 
pamimpinna ommat Israil. 

7 Kennengngan jareya enyamae Masa 
ban Meriba sabab oreng Israil padha 
angongoan ban ba-nyoba PANGERAN e bakto 
padha atanya, "PANGERAN ba ongguwana 
asarengnge sengko ban tang bangsa reya?" 

8 Saellana jareya pas dhateng oreng Amalek 
nyerrang oreng Israil e Rafidim. 

? Dhabuna Mosa ka Yusak, "Kassa mele oreng 
se epalabana ka oreng Amalek. Lagguna 
sengko manjengnga e koncona gunong sambi 
neggua tongket se bi PANGERAN epakon giba 
ka sengko rowa." 

10 Yusak laju mele oreng Israil, akantha 
se edhabuwagi Mosa jareya, pas mangkat 


Keluaran 17.111 18.2 66 
aperrang ban oreng Amalek. Mosa, Harun ban 


Hur ongga ka gunong, napa ka koncona. 

11 Mon Mosa teppana ngangka astana adua, 
oreng Israil mennang, tape mon astana 
epatoron, oreng Amalek mennang. 

12 Daddi Mosa sampe lesso, Harun ban Hur 
laju mondhut bato egabay kalenggiyanna 
Mosa, Harun ban Hur manjeng e kangan 
kacerra Mosa, nagenne lengngenna Mosa 
salaja ebang, daddi lengngen jareya paggun 
eangka sampe compet are. 

13 Kalaban cara se kantha jareya oreng 
Amalek epakala bi Yusak. 

14 Dhabuna PANGERAN ka Mosa, "Cathet 
kamennangan jareya me olle terros ekaengae. 
Kabala ka Yusak ja oreng Amalek bi Sengko 
epatompessa." 

15 Mosa pas abadhi mezba se enyamae 
"PANGERAN reya tang Bul-ombul". 

16 Dhabuna Mosa, "Mara teggu patenggi 
bul-ombulla PANGERAN reya! PANGERAN 
bakal aperranga ros-terrosan ban oreng 
Amalek!" 

18 l Yitro, mattowana Mosa, imam e 

Midian rowa, meyarsa sabarang se la 
elampaagi Allah kaangguy Mosa ban bangsa 
Israil e bakto ngaterragi bangsa jareya 
kalowar dhari Messer. 

2 Daddi Yitro laju meyos ka Mosa, abakta 
Zipora rajina Mosa se edina e Midian, 

3 ban pottra lalakena se kadhuwa, iya areya 


Gersom ban Eliyezer. Pottra se nomer settong 
jareya enyamae Gersom polana Mosa adhabu, 
"Sengko reya e dhinna oreng manca"; 

4 dineng se nomer dhuwana enyamae 
Eliyezer polana Mosa adhabu, "Allah se 
esemba tang bangatowa la nolong ban 
masalamet sengko sampe sengko ta epatee 
bi rato Messer." 

>Yitro ban rajina Mosa sarta pottrana se 
kadhuwa napa ka ra-ara kennengnganna 
Mosa akemah e seddianna gunong socce. 

6 Mosa eparenge kabar ja reng-oreng jareya 
dhateng, 

7 daddi laju entar ngamba. Mosa asojud 
e adhaanna Yitro ban nyeyom mattowana 
jareya. Reng-oreng jareya kabbi padha saleng 
atanya parkara kabadhaanna bang-sebang, 
saellana jareya laju maso ka dhalem kemahna 
Mosa. 

8 Mosa notorragi ka mattowana sabarang se 
elampaagi PANGERAN ka rato ban bangsa 
Messer se terro masalamedda oreng Israil. 
Mosa notorragi keya sakabbinna kasossaan se 
etanggung bangsa Israil e dhalem parjalanan, 
ban baramma PANGERAN masalamet bangsa 
jareya. 

PE bakto meyarsa jareya kabbi, Yitro arassa 
perak, 

10 laju adhabu, "Moljaagi PANGERAN se 
masalamet bana dhari tanangnga rato 

ban bangsa Messer! Moljaagi PANGERAN 


se mabebas bangsa Israil dhari odhina se 
ekadunor oreng! 

ll sateya sengko tao ja PANGERAN lebbi 
raja dhari lah-illah laenna, sabab PANGERAN 
la masalamet ommat Israil dhari tanangnga 
oreng Messer se talebat ya-nyeya ka oreng 
Israil." 

12 Saellana jareya Yitro abakta kurban 
obbaran ban kurban sambelliyan se eatorragi 
ka Allah. Harun ban pin-pamimpinna bangsa 
Israil se laenna padha meyos ka jadhiya 
ban adhaar abareng ban Yitro menangka 
kabakteyan ka Allah. 

13 Kalagguwanna Mosa ngadili reng-oreng 
Israil se padha atokar. Reng-oreng jareya 
manjeng e adhaanna Mosa dhari gu-laggu 
sampe malem. 

14E bakto Yitro ngoladi sabarang se kodu 
elampaagi Mosa jareya, laju mareksane, 
"Epabarammaa bi bana reng-oreng jareya? 
Arapa bi bana me elakone ekadibii, sampe 
reng-oreng reya kodu manjeng e jadhiya 
dhari gi laggu sampe malem pera mentaa 
babalaan?" 

15 Dhabuna Mosa, "Reng-oreng paneka 
nyabis ka kaula terro onenga ponapa se daddi 
kasokanna Allah. 

16 Manabi badha se atokar, reng-oreng 
paneka ngadhep ka kaula, nyoon potose 
parkarana sareng nantowagi pasera se lerres 

pasera se sala, sareng kaula reng-oreng 


paneka laju eparenge oneng kon-papakonna 
sareng kom-hokomma Allah." 

17 Dhabuna Yitro, "Jareya ta bagus. 

18 Bana lesso, reng-oreng jareya lesso keya. 
Lalakon jareya berra gallu mon pera elakone 
oreng kasorang. 

19 Mara bi sengko bana ebalaana, ban Allah 
tanto apareng partolongan ka bana. Pajat 
teppa mon bana abakkele bangsa reya e 
ajunanna Allah ban ngeba orosanna ka 
ajunanna. 

20 Bana kodu ngajarragi ka bangsa jareya 
kon-papakonna Allah ban nerrangngagi 
carana odhi se bagus ban pa-apa se kodu 
ejalannagi reng-oreng jareya. 

21 Tape salaenna jareya bana kodu mele 
lalakean se bicaksana, soro ngapalae oreng 
saebu, saratos, saeket, ban sapolo oreng. Se 
epele jareya kodu oreng se tako ban taat 
ka Allah, ekenneng parcaja, ban ta endha 
narema go-sogo. 

22 Reng-oreng jareya padaddi hakimma 
bangsa reya, e dhalem kalompona bang- 
sebang. Lalakon jareya kodu ejalannagi 
pateptep. Ra-parkara se raja olle giba ka 
bana, tape parkara se ne-kene ekenneng 
pamare dibi. Jareya madhammang ka lakona 
bana sabab reng-oreng jareya noro nanggung 
lakona bana. 

23 Mon bana ajalannagi kantha jareya, ban 


parkara akantha se epakonnagi Allah ka bana, 
bana ta kera kalessowen, ban reng-oreng 
padha ngenneng mole bi ate se legga kabbi 
lantaran parkarana lekkas epamare." 

24 Mosa atoro ka babalaanna Yitro, 

25 laju mele reng-oreng se bicaksana 
e antarana oreng Israil, se epadaddi 
pamimpinna oreng saebu, saratos, saeket 
ban sapolo oreng. 

26 Reng-oreng jareya ajalannagi lalakonna, 
daddi hakimma bangsa Israil. Ra-parkara 
se raja egiba ka Mosa, dineng parkara se 
ne-kene epamare dibi. 

27 Saellana jareya Yitro amet ka Mosa, terros 
gubar ka nagarana. 

19 l Oreng Israil mangkat dhari Rafidim. 

E tanggal settong e dhalem bulan se 
kapeng tello saellana kalowar dhari Messer, 
reng-oreng jareya napa ka ra-ara Sinay, laju 
akemah e babaanna Gunong Sinay. 

2 (19:1) 

3 Mosa ongga ka attas gunong jareya, 
ngadhep ka Allah. Dhabuna PANGERAN ka 
Mosa, "Kabala ka oreng Israil, toronanna 
Yakub, kantha reya, 

4 Bana la nangalee dibi epabaramma oreng 
Messer bi Sengko ban bana la tao baramma 
Sengko se ngeba bana ka adhaanna Sengko e 
kennengngan reya kalaban Tang kakobasaan 

se talebat rajana, akantha mano rajabali se 


ngeba budhuna e attassa kalembangnga. 

>Sateya mon bana atoro ka Sengko ban 
neptebbi Tang parjanjiyan, bi Sengko bana 
epadaddiya Tang ommat dibi. Bume reya Tang 
andhi kabbi, tape bana daddiya Tang ommat 
peleyan e antarana sa-bangsa, ekaaseyana bi 
Sengko, 

6 ban kodu nyemba ka Sengko malolo, ban 
kodu daddi imam menangka baktena ka 
Sengko. Jareya se kodu ekocaagi bi bana ka 
oreng Israil." 

7? Mosa pas toron, makompol para 
pamimpinna oreng Israil, pas marenge 
oneng ka reng-oreng jareya sabarang se 
edhabuwagi PANGERAN ka salerana. 

8 Reng-oreng Israil nyaot abareng, "Sadajana 
dhabuna PANGERAN bi kaula ejalannagiya." 
Mosa ngatorragi jawabanna bangsa jareya ka 
PANGERAN. 

? Dhabuna PANGERAN ka Mosa, "Sengko 
entara ka bana aropaa ondhem se kandel 
sopaja reng-oreng Israil ngedhinga mon 
Sengko acaca ka bana, bariya keya sopaja 
Tang ommat jareya parcajaa ka bana. 

10 sateya kassa bana entar ka bangsa 
jareya, kabbi soro nyoccee aba sateya ban 
lagguna; kalambina soro sassa. 

ll Sadhumalem kodu la siyap kabbi. E are 
jareya Sengko torona ka Gunong Sinay, e 

jadhiya oreng bakal nangaleyana kabbi ka 


Sengko. 

12E sakalenglengnga gunong jareya pobuwi 
tandha menangka bates se olle elebadi 
oreng. Balai reng-oreng jareya ta olle ongga 
ka gunong jareya, la-mala nyemmae bates 
jareya bai ta olle. Pa-sapaa se ngalebadi 
bates jareya bakal eokoma mate; 

13 oreng jareya kodu egarujuk ban bato, 
otaba epana, ban ta olle esedding sapaa bai. 
Atoran reya kodu etoro bi manossa, bariya 
keya bi keban; se nedda bates gella kodu 
eokom mate. Tape mon badha monyena 
tarompet se lanjang, buru reng-oreng jareya 
olle ongga ka gunong jareya." 

14 Saellana jareya Mosa toron dhari gunong 
pas makon reng-oreng Israil sopaja ayap- 
siyap ajalannagiya kabakteyan. Dhabuna 
Mosa, "Sadhumalem bana kodu la siyap ban 
sabellunna jareya lalakean ta olle apolong 
tedhung ban binena." Bangsa Israil pas molae 
ayap-siyap sarta padha nyassa kalambina. 

15 (19:14) 

16E are se kapeng tello, teppa gu-laggu, 
pas badha kelap ban galudhuk. E attassa 
gunong badha ondhem se kandel, reng-oreng 
ngedhing monyena tarompet ce kajana. 
Sampe reng-oreng e parkemahan jareya 
ngetter katakoen. 

17 Mosa abakta reng-oreng Israil kalowar 
dhari parkemahan epatemmowa ban Allah, 

kabbi padha manjeng e babana gunong 


jareya. 

18 Gunong Sinay katotoban okos sabab 
PANGERAN rabu aropa apoy. Kokos jareya 
ngebbul padha ban kokossa kennengnganna 
pangobbaran, reng-oreng padha ngetter dhari 
takona. 

19 Monyena tarompet sajan kaja. Mosa 
tor-mator ka Allah ban Allah nyaodi dhari 
dhalem galudhuk. 

20 PANGERAN pas toron ka attassa koncona 
Gunong Sinay, nembali Mosa, epakon ongga 
ka koncona gunong jareya. Daddi Mosa pas 
ongga, 

21 dhabuna PANGERAN, "Kassa bana toron 
paenga reng-oreng rowa, ja bagi ngalebadi 
bates polana terro nangaleyana Sengko. Mon 
larangan reya ta etoro, reng-oreng jareya 
tanto bannya se mate. 

22 Mam-imam se terro nyemmaa ka Sengko 
kodu nyoccee aba gallu; mon enja, bi Sengko 
eokoma." 

23 Atorra Mosa ka PANGERAN, "Reng-oreng 
kadhinto ta kera ongga, sabab Junandalem 
ampon adhabu ja sadajana ommat se badha 
e kadhinto kodu nganggep gunong kadhinto 
kennengngan se socce, daddi kodu eparenge 
bates e sakalenglengnga." 

24 Dhabuna PANGERAN, "Kassa la toron, 
pas abali dha enna abareng ban Harun. Tape 
mam-imam ban rayat ta olle ngalebadi bates 

polana nyemmaa ka Sengko. Mon maksa, bi 


Sengko eokoma." 

25 Mosa pas toron manggii bangsana, 
manapa dhabuna PANGERAN ka reng-oreng 
jareya. 

2 0 l Dhabuna Allah, 

2 "Sengko reya PANGERAN, Allahna 
bana, se ngeba bana kalowar dhari Messer, 
kennengnganna bana se ekadunor oreng. 

3Ja nyemba ka lah-illah laenna kajabana 
Sengko. 

“Ja agabay arca se padha ban apaa bai se 
badha e langnge, se padha ban sabarang se 
badha e bume otaba se badha e dhalem aeng 
e babaanna bume. 

>Ja nyemba otaba abakte ka ca-arca jareya, 
sabab Sengko reya PANGERAN, Allahna bana, 
ban Sengko ta endha epapadha ban apaa 
bai. Reng-oreng se baji ka Sengko bi Sengko 
eokom sampe toronan se kapeng tello ban 
empa. 

6 Tape Sengko taresna ka abun-ebun oreng 
toronanna reng-oreng se taresna ka Sengko 
ban se atoro ka Tang parenta. 

"Ja ban-saromban nyebbut Tang nyama, 
sabab Sengko, PANGERAN, Allahna bana, 
ngokoma sapaa bai se ban-saromban nyebbut 
Tang nyama. 

8 Rayaagi ban hormadi are Sabat menangka 
are se socce. 

? Bi Sengko bana eberrii nem are kaangguy 


alalakon, 

l0tape are se kapeng petto are Sabadda 
PANGERAN, Allahna bana. Are jareya 
angguy abakte ka Sengko, e are jareya 
bana ta olle alalakon, tamaso na-anana 
bana, nor-dunorra, keban peyaraanna, ban 
reng-oreng manca se badha e nagarana bana. 

1E dhalem nem are Sengko, PANGERAN, 
agabay bume, langnge, tase raja ban 
saessena, tape e are se kapeng petto Sengko 
ambu ta alalakon pole. Lantaran jareya 
Sengko aberkadi are Sabat ban masocce are 
jareya. 

12 Hormadi rama ebuna sopaja bana lanjanga 
omorra e nagara se bi Sengko, PANGERAN, 
Allahna bana, ebagi ka bana. 

13Ja mate e oreng. 

l14Ja azina. 

15) a co-ngeco. 

16) a metenna oreng. 

17Ja terro ngalaa dhi-andhina oreng; ja 
terro ngalaa binena oreng, dunorra, dumbana 
otaba sapena, hemarra otaba apaa bai 
andhina oreng laen." 

18E bakto ngedhing monyena kelap saleng 
pacenthar ban sowarana tarompet, sarta 
nangalee dhap-keddhap ban gunong ngokos, 
oreng Israil padha katakoen, kabbi laju padha 
majau. 

19 Atorra reng-oreng jareya ka Mosa, 


"Sampeyan saos se abu-dhabu ka kaula, 
kaula padha merengngagiya; manabi Allah se 
abu-dhabu ka kaula, tanto kaula padha mate 
sadaja." 

20 Dhabuna Mosa, "Ella ta osa tako. Allah 
rabu dha enna coma nyobaa bana, sopaja 
bana terrosa atoro ka papakonna ban ta 
agabaya dusa." 

21 Tape reng-oreng Israil paggun manjeng 
majau pera Mosa malolo se nyemma ka 
ondhem se petteng se ekalenggii Allah. 

22 Dhabuna PANGERAN ka Mosa, "Kabala 
ka oreng Israil, ja Sengko ngoca kantha 
reya, Bana la tao dibi baramma Sengko, 
PANGERAN, acaca ka bana dhari langnge. 

23 Bana ja agabay arca dhari salaka otaba 
emmas se bi bana esembaa salaenna dhari 
Sengko. 

24 Kaangguy abakte ka Sengko bana 
kodu agabay mezba dhari tana; mon bana 
ngurbannagiya embi dumba ban sape 
menangka kurban obbaran ban kurban 
kasalameddan, kurban jareya saba e attassa 
mezba jareya. Sengko entara ka saneyap 
kennengngan se bi Sengko eteptebbagi 
menangka kennengnganna bana abakte ka 
Sengko, ban e jadhiya Sengko aberkadana 
bana. 

25 Mon mezba se bi bana eangguya abakte 
ka Sengko jareya ekagabay dhari bato, ja 

ngangguy bato se eketthok bi paa', sabab 


mon batona eketthok bi paa', meja jareya ta 
olle angguy egabay kennengnganna kurban 
ka Sengko pole. 

26Ja agabay mezba se tenggi sampe mon 
nyabaa kurban ka attasanna kodu nae ka 
andha, sopaja bagiyanna badanna bana se ta 
pantes etangalee oreng ta sampea etangale 
oreng." 

2 1 l Dhabuna PANGERAN ka Mosa, 
"Kabala ka oreng Israil sopaja padhaa 
atoro ka sakabbinna atoran reya: 

2 Mon bana melle dunor bangsana dibi, 
dunor jareya kodu alako ka bana nem taon 
abidda. E taon se kapeng petto dunor jareya 
kodu epabebas ban ta osa epentae bajaran 
pa-apa. 

3 Mon dunor jareya padhatengnga kadibian, 
gi ta abine, paondurra kodu kadibian keya, 
ta olle ngeba bine. Tape mon oreng jareya 
padhatengnga ngeba bine, binena olle giba. 

4 Mon lorana se mabinee, dineng binena 
pas andhi ana lalake otaba babine, bine ban 
na-anana jareya daddi andhina lorana, ta olle 
noro dunor jareya e bakto ondura saellana 
epabebas. 

> Tape mon dunor jareya ngoca neser ka 
binena, ka na-anana ban ka lorana, sarta 
ngoca ta terro epabebasa, 

6lorana kodu ngeba dunor jareya ka 
kennengnganna kabakteyan. E jadhiya dunor 

buru esoro manjeng nyandhar ka labang 


otabana canggana labangnga kennengnganna 
kabakteyan ban lorana pas kodu alobange 
kopengnga dunor jareya. Dunor jareya pas 
kodu daddi dunorra oreng jareya saomorra. 

7? Mon oreng ajuwal ana babinena epadaddi 
dunor, babine jareya ta epabebas saellana 
olle nem taon, daddi banneyan ban dunor 
lalake. 

8 Mon dunor babine jareya ejuwal ka lalake 
se terro ngabineya babine jareya, tape lorana 
ta lebur ka babine jareya, dunor jareya kodu 
ejuwal pole ka eppana. Babine jareya ta olle 
ejuwal ka oreng manca, sabab mon kantha 
jareya lorana ta adil ka babine jareya, iya 
areya ta neptebbi janjina. 

? Mon oreng melle dunor babine egabaya 
binena anana, dunor jareya kodu epakantha 
anana dibi. 

10 Mon ana lalakena jareya abine pole, anana 
jareya paggun andhi kawajiban nanggung 
kakanna ban angguyya sarta tedhung apolong 
ban binena se nomer settong. 

1Mon lalake jareya ta ajalannagi kawajiban 
se tatello jareya, binena kodu epabebas ban 
ta osa epentae bajaran pa-apa." 

12 "Sapa se mokol oreng sampe mate, kodu 
eokom mate. 

13 Tape mon se matee jareya ta etengnget, 
oreng jareya olle buru ka settong 

kennengngan se eduduwagiya bi Sengko, e 


jadhiya oreng jareya aman. 

14Tape mon oreng polana peggel pas 
etengnget matee oreng, saellana pas buru ka 
Tang mezba sopaja amana, oreng jareya kodu 
egiba dhari kennengnganna mezba jareya, 
pas okom mate. 

15 Sapa se mokol eppa otaba ebuna, kodu 
eokom mate. 

16 Sapa se ngeba buru oreng, kodu eokom 
mate, ta parduli apa oreng se egiba buru 
jareya la ejuwal otabana gi badha e bengkona. 

17 Sapa se abasto eppa otaba ebuna kodu 
eokom mate. 

18 Mon badha oreng atokar, se settong 
mokol se laen ngangguy bato otaba aguco 
bi tanangnga, tape ta epatee, oreng 
jareya ta olle eokom. Mon oreng se epokol 
jareya sampe ta ngenneng jaga dhari 
katedhunganna polana se epokol jareya, 

19tape pas ngenneng jaga ban ajalan pole 
ngangguy tongket, oreng se mokol jareya 
kodu arabat se epokol jareya sarta nanggung 
karogiyanna saabidda sakena. 

20 Sapa se mokol dunor lalakena otaba dunor 
babinena sampe mate, kodu eokom. 

21 Tape mon dunor jareya ta mate sampe 
saare otaba dhu are, lorana ta olle eokom 
sabab dunor jareya andhina dibi. Karogiyanna 
se etanggung polana kaelangan dunorra 
jareya la daddi okomanna. 

22 Mon badha reng-oreng lake atokar ban 


sala settong e antarana abentor babine 
se ngandhung sampe kalabuwan, tape ta 
nyandhang loka e bagiyan laenna, oreng 
jareya kodu majar dhindha se esebbuttagi bi 
lakena sarta ebendherragi ban kim-hakim. 
23Tape mon babine jareya calaka sampe 
mate, okomanna kajahadan jareya iya areya 
nyaba majar nyaba, 

24 mata majar mata, gigi majar gigi, tanang 
majar tanang, soko majar soko, 

2> loka majar loka, loka ekenneng obbar 
majar loka ekenneng obbar, bara majar bara. 

26 Sapa se mokol matana dunorra sampe 
buta, kodu mabebas dunor jareya menangka 
tebbusanna matana. 

27 Mon oreng mokol dunorra sampe 
potong gigina, dunor jareya kodu epabebas 
menangka tebbusanna gigina." 

28 "Mon sape lake nyodhuk oreng sampe 
mate, sape jareya kodu egarujuk sampe 
mate, dagingnga ta olle kakan, tape orengnga 
se andhi ta olle eokom. 

29 Mon sape lake jareya la biyasa nyodhugan, 
dineng se andhi la epaenga, tape ta ajaga 
keban jareya, mon sape jareya nyodhuk 
oreng pole sampe orengnga mate, keban 
jareya kodu egarujuk sampe mate, ban se 
andhi kodu eokom mate keya. 

30 Tape mon se andhi sape jareya eedine 
majar tebbusan, oreng jareya kodu majar 

barampaa bai se epenta dhari abana 


kaangguy nebbus nyabana. 

31 Mon se mate polana se esodhuk sape 
jareya na-kana lalake otaba babine, atoranna 
padha kantha jareya keya. 

32 Mon se mate esodhuk sape jareya dunor 
lalake otaba babine, se andhi sape jareya 
kodu majar tello polo pesse salaka ka 
oreng se andhi dunor, ban sape jareya kodu 
egarujuk sampe mate. 

33 Oreng se ngala totobba somor, otabana 
ngale somor pas ta etotobi, pas badha sape 
otaba hemar tabalusok ka dhalem somor 
jareya, 

34 se andhi somor jareya kodu majar 
karogiyan ka se andhi, tape keban se mate 
jareya olle kala. 

35 Mon sapena oreng nyodhuk sapena 
oreng laen, se kadhuwa jareya kodu ajuwal 
sapena se gi odhi, pessena kodu ekadhuwai; 
dagingnga keban se mate kodu ekadhuwai 
keya. 

36 Tape mon la etemmo ja sape jareya andhi 
kabiyasaan nyodhuk, dineng se andhi ta 
endha ajaga, oreng jareya kodu agantee sape 
se mate bi sapena se gi odhi, sape se mate 
olle kala." 

2 2 l "Oreng se ngeco sape otaba dumba, 

pas esambelli otaba ejuwal, kodu 
agantee sape lalema menangka gantena sape 

settong, ban dumba pa-empa menangka 


gantena dumba settong. 

2 Oreng jareya kodu agantee barang 
kecoanna. Mon oreng jareya ta andhi pa-apa, 
abana dibi kodu ejuwal ekagabay dunor 
menangka gantena barang kecoanna. Mon 
se ekeco jareya sape, hemar otaba dumba, 
ban etemmo gi odhi badha e oreng jareya, 
ebin jareya kodu egantee, ebin settong 
egantee dhadhuwa. Mon e baja malem badha 
maleng se ekenneng pega teppana co-ngeco 
e dhalem bengkona oreng, pas epokol sampe 
mate, oreng se matee jareya ta sala. Tape 
mon kadaddiyan jareya e bakto yang-seyang, 
oreng se matee eanggep sala. 

3 (22:2) 

4 (22:2) 

> Mon oreng ngowan ebinna neng e settong 
teggal otaba kebbun anggur, dineng keban 
jareya pas ajalan sanyamanna ban ngakan 
hasella teggalla oreng laen, se andhi keban 
jareya kodu agantee karogiyan bi hasel se 
paleng bagus dhari teggalla otaba kebbun 
anggurra dibi. 

6 Sapa se ngodhii apoy e teggalla dibi, 
ban apoyya jareya laju alatlat ka teggalla 
oreng laen sampe makatonon gandumma se 
gi teppana tombu e teggal jareya otabana 
gintelanna gandumma se gi buru eanye, 
oreng se ngodhii apoy jareya kodu aberri 
gantena karogiyan. 

7? Mon badha oreng narema patoroan pesse 


otabana barang se raja argana, tape barang 
patoroan jareya e settong are ekeco oreng, 
mon malengnga ekenneng tangkep, maleng 
jareya kodu mabali tekel dhuwana. 

8 Tape mon malengnga ta etemmo, oreng 
se narema patoroan jareya kodu giba ka 
kennengnganna kabakteyan, e jadhiya oreng 
jareya kodu asompa ja barang patoroan 
jareya ta ekeco abana dibi. 

3? Mon badha oreng atokar polana arta, 
apa arta jareya aropa sape, hemar, dumba, 
kalambi otabana apaa bai, se elang laju 
etemmo pole, oreng se ngako ja barang jareya 
andhina, kodu egiba ka kennengnganna 
kabakteyan. Oreng se bi Allah enyataagi sala, 
kodu majar tekel dhuwana ka oreng se andhi. 

10 Mon badha oreng se epatoroe hemar, 
sape, dumba otaba ebin laenna andhina 
oreng laen, dineng ebin jareya laju mate 
otaba potong sokona otaba erampok oreng, 
tadha saksena, 

ll oreng se narema patoroan jareya kodu 
egiba ka kennengnganna kabakteyan, e 
jadhiya soro asompa, ja ebin se epatoro ka 
abana jareya ta ekeco dibi. Mon ebin jareya 
pajat ta ekeco oreng se epatoroe jareya, 
oreng se andhi kodu nanggung karogiyan, 
ban oreng se epatoroe ta osa majar gantena 
karogiyan. 

12 Mon ebin jareya ekeco oreng se epatoroe 


jareya, oreng jareya kodu agantee karogiyan 
ka se andhi. 

13 Mon ebin jareya ekakan burun alas, 
oreng se epatoroe kodu noduwagi re-karena 
tolangnga menangka bukte ka se andhi, ban 
ta osa agantee karogiyan. 

14 Mon badha oreng ngenjam ebin ka oreng 
laen, ban ebin jareya potong sokona, otabana 
mate e bakto se andhi tadha e jadhiya, se 
ngenjam kodu agantee karogiyan. 

15 Tape mon e bakto kadaddiyan jareya 
orengnga se andhi badha e jadhiya, se 
ngenjam ta osa agantee karogiyan. Mon 
ebin jareya ebin sewaan, karogiyanna jareya 
etotop ban bajaranna sewa." 

16 "Pa-sapaa se agudha paraban se gi ta 
abakalan sarta ngapolong tedhung paraban 
jareya, kodu majar mas kabin sarta ngabin 
paraban jareya. 

17 Tape mon bi eppana se babine lalake 
jareya ta etarema, lalake jareya gi kodu 
majar pesse se bannyana padha ban mas 
kabin kaangguy paraban. 

18 Saneyap babine se daddi tokang seher 
kodu epatee. 

19 Oreng se apolong tedhung ban keban 
kodu epatee. 

20 Pa-sapaa se ngatorragi kurban ka lah-illah 
laen salaenna Sengko, PANGERAN, kodu 
eokom mate. 

2l1ja nganeyaja otaba ta adil ka oreng 


manca; kaengae ja lamba neng e Messer 
bana daddi oreng manca keya. 

22Ja nganeyaja oreng randha ban ka 
na-kana jatim. 

23 Mon bana nganeyaja randha ban na-kana 
jatim, Sengko, PANGERAN, ngedhingngagiya 
sowarana reng-oreng jareya mon aserro 
menta tolong ka Sengko. 

24 Sengko tanto peggel, ban bana bi Sengko 
epamateya e dhalem perrang, sampe binena 
bana daddi randha ban na-anana bana daddi 
jatim. 

25 Mon bana maenjam pesse ka oreng se 
mesken e antarana Tang ommat, ja akantha 
tokang maenjama pesse se menta budhu ka 
oreng se ngenjam. 

26 Mon bana ngala jubana oreng menangka 
tanggunganna otang, juba jareya kodu pabali 
sabellunna compet are, 

27 Sabab juba jareya dhi-andhina se settong 
tadha pole se ekasapoa maangaa badanna. 
Mon ta epabali, apa pole se ekagabaya 
sapo e bakto tedhung? Mon oreng jareya 
aserro menta tolong ka Sengko, bi Sengko 
eedhingngagiya sabab Sengko neserran. 

28] a acaca juba parkara Allah ban ja abasto 
pamimpinna bangsana bana. 

23 Mon la napa ka baktona, atorragi ka 
Sengko sabagiyan dhari hasella gandumma 
bana, sabagiyan dhari aengnga anggurra ban 

mennya jaitunna. Atorragi ka Sengko na-ana 


sareyangnga bana se lalake, 

30 bariya keya sape ban dumba lakena se 
sareyang. Dina ban-keban jareya me apolong 
ban korbina sampe pettong are, saellana 
jareya laju atorragi ka Sengko e are se 
kapeng ballu. 

31 Bana reya Tang ommat, daddi bana ta olle 
ngakan dagingnga keban apaa bai se ekakan 
burun alas; daging jareya bagi ka pate." 

2 3 ! "Ja ngabarragi sabarang se ta 

bendher, ban ja nolonge oreng se sala 
kalaban nyaksee barang se ta bendher. 

2Ja ro-noro oreng bannya se alako jahat 
otaba nyaksee barang se ta bendher sampe 
kaadilan pas daddi lopot. 

3Ja ada-bidaagi oreng e dhalem parkara 
pangadilan, maske se eadili oreng ta andhi. 

4 Mon bana kabendherran nangalee sape 
otaba hemarra andhina mosona buru sarta 
posang, giba pabali ka se andhi. 

> Mon hemarra mosona bana labu polana 
berra gallu ban-gibanna, tolonge oreng jareya 
majaga hemarra; ja onduri. 

6 Paadil ka oreng se ta andhi mon oreng 
jareya aparkara ka pangadilan. 

'Ja markaraagi oreng ka pangadilan ban ja 
daddi sababba oreng se ta sala sampe eokom 
mate, sabab Sengko masthe ngokom oreng 
se atengka kantha jareya. 

8jJa naremaan go-sogo, sabab go-sogo reya 


mabuta matana oreng sampe ta nangalee 
barang se bendher ban marogi reng-oreng se 
ta sala. 

?Ja nganeyajaan oreng manca; bana tao 
baramma rassana daddi oreng manca, sabab 
lamba bana oreng manca keya e Messer." 

10 "Nem taon abidda bana olle namenne 
teggalla ban ngala hasella. 

11 Tape e taon se kapeng petto tana jareya 
kodu panneng. Sataon jareya bana ta 
olle makompol apaa bai se tombu dibi e 
jadhiya. Dina me olle ekala oreng se mesken, 
ban karena me olle ekakan burun alas. 
Pakantha jareya keya kebbunna anggurra ban 
ka-bungkana jaitunna bana. 

12 Nem are e dhalem samenggu bana olle 
alalakon, tape e are se kapeng petto bana 
kodu aistirahat, sopaja ebinna, nor-dunorra 
ban reng-oreng manca se alako ka bana 
ngenneng aistirahat keya. 

13 Edhingngagi kabbi se ekocaagi Sengko 
reya. Ja nyemba lah-illah laen, la-mala 
nyebbut nyamana bai ta olle." 

14"Sabban taon bana kodu mabadha 
parayaan tello kale kaangguy ngormat 
Sengko. 

15E dhalem bulan Abib, e bakto se la 
etantowagi, bana kodu arayaagi Pesta Roti Se 
Ta Eragii, carana akantha se la eparentaagi 
Sengko ka bana, sabab e dhalem bulan jareya 

bana ondur dhari Messer. Ja ngakan roti 


se eragii saabidda parayaan se pettong are 
jareya. Sabban bana entar abakte ka Sengko 
kodu ngeba tor-ator. 

16 Rayaagi Pesta Anye e bakto bana molae 
molong hasella teggalla. Rayaagi Pesta 
Ranggun Dhaun e aher taon e bakto bana 
makompol hasella kebbun anggur ban kebbun 
wa-buwaanna. 

17 Tello kale sataon e bakto ebadhaagi 
parayaan jareya, oreng lalakean kodu 
dhateng abakte kabbi ka Sengko, GUSTE 
Allahna. 

18Ja ngeba roti se eragii e bakto bana 
ngurbannagi ebin ka Sengko. Gajina 
keban se ekurbannagi ka Sengko saabidda 
parayaan-parayaan jareya ta olle epangenep 
sampe kalagguwanna. 

19Sabban taon bana kodu ngeba ka 
padalemmanna Sengko, PANGERAN, Allahna 
bana, gandum se eketthok bana dha-adha 
kadibi e bakto anye. Dagingnga budhuna 
dumba otaba budhuna embi ta olle eola bi 
aeng sosona korbina." 

20"Sengko ngotosa Tang malaekat 
epajangadhaana bana, epajagaa bana e 
dhalem parjalanan ban epangebaa bana ka 
kennengngan se la esadhiyaagi bi Sengko. 

21 Gateyagi malaekat jareya ban toro apa 
ocana. Ja alaban, sabab malaekat jareya Tang 

otosan, ban malaekat jareya ta kera nyapora 


pa-sapaa ka se alaban. 

22 Mon bana atoro ka malaekat jareya ban 
ngalakone sabarang se eparentaagi Sengko, 
Sengko aperranga ngadhebbana so-mosona 
bana. 

23 Tang malaekat ajangadhaana bana, 
ngebaa bana ka nagarana bangsa Amori, Het, 
Feris, Kanaan, Hewi ban Yebus; sa-bangsa 
jareya bi Sengko epatompessa kabbi. 

24 Bana ja nyemba ca-arca se esemba 
sa-bangsa jareya, ban ja nerowe tengka 
polana se nyemba ka ca-arca jareya. Paancor 
ca-arcana jareya ban pagujur gu-tugu 
brahalana. 

25 Mon bana abakte ka Sengko, PANGERAN, 
Allahna, bana bi Sengko eberkadana, 
eberriana kakanan tor nom-enoman, ban 
bana bi Sengko epajauwa dhari samacemma 
panyaket. 

26E nagarana bana bakal tadhaa babine se 
kalabuwan otaba jubeng. Bi Sengko bana 
epalanjanga omor. 

27 Sa-bangsa se eentare bana bi Sengko 
epatakoa ka Sengko; ban epasalebbudana 
kabbi; mosona bana bakal abaliya, buru 
katakoan. 

28 Sengko madhatengnga nyarowan, sampe 
sa-bangsa Hewi, Kanaan ban Het padha buru 
sopaja bana ngennenga terros maju. 

29 Sa-bangsa jareya bi Sengko ta eojuga 
sakaleyan e dhalem sataon, sabab mon 
kantha jareya tanana dhaggi ta taoros, tanto 
burun alas se lak-galak pas padha dhateng 
ban bana ta kellar ngadhebbi. 

30 Daddi bi Sengko sa-bangsa jareya eojuga 
gan sakone, sampe na potona bana cokop 
bannya se ngobasaana tana jareya. 

3! Tes-batessa nagarana bana bi Sengko 
eteptebbagiya dhari Tellok Akaba sampe 
ka Songay Efrat, ban dhari Tase Tengnga 
sampe ka sagara beddhi. Bana bi Sengko 
epangobasaana pandhudhu e nagara jareya, 
ban bana bisa ngojuk reng-oreng jareya e 
bakto bana maju arebbua nagara jareya. 

32)a mabadha parjanjiyan ban sa-bangsa 
jareya otabana ban lah-illahna. 

33 Reng-oreng jareya ja bagi neng e 
nagarana bana, sopaja bana ta nyemba ka 
lah-illahna ban agabay dusa ka Sengko. Mon 
bana nyemba ka lah-illahna sa-bangsa jareya, 
bana tabalusok ka dhalem jebbak maot." 
24 ' Dhabuna PANGERAN ka Mosa, "Mara 

dha enna ka seddianna Sengko, ka 
attas gunong reya, giba Harun, Nadab ban 
Abihu, ban para pamimpinna bangsa Israil 
bannyana pettong polo oreng; pas asojud 
nyemba ka Sengko dhari jauna. 

2 Pera bana malolo se olle nyemma ka 
Sengko, se laen ta olle. Rayat laenna ta olle 
noro ongga ka gunong reya." 

3 Mosa laju manggii ommadda, ban reng- 


oreng jareya pas eparenge oneng parkara 
sakabbinna atoran ban papakonna PANGERAN 
gella. Oreng Israil padha nyaot abareng, 
ocana, "Sadaja dhabuna PANGERAN sareng 
kaula etoroa." 

4 Mosa laju nyerrat sakabbinna papakonna 
PANGERAN jareya. Kalagguwanna gu-laggu 
Mosa abadhi mezba ban tugu bato dhubellas 
meggi menangka tandhana suku Israil se 
bannyana dhubellas. 

> Mosa laju makon ngangodhadan lalakean 
sopaja ngatorragiya kurban obbaran ban 
nyambelli pe-sape lake menangka kurban 
kasalameddan ka PANGERAN. 

6 Dharana sape jareya bi Mosa sabagiyan 
esaba e jembung, sabagiyan laenna 
eserammagi ka mezba. 

7 Samarena jareya Mosa laju mondhut ketab 
parjanjiyan se aesse papakonna PANGERAN, 
essena bi Mosa emaos epakaja. Reng- 
oreng Israil laju padha ngoca, "Sadajana 
dhabuna PANGERAN bi kaula etoroa, sareng 
elakonana." 

8 Mosa laju mondhut dhara se ebaddhai 
bung-jembung gella, pas eserammagi ka 
reng-oreng Israil. Dhabuna, "Areya dhara se 
daddi segella parjanjiyanna PANGERAN ban 
bana, se ebadhaagi bi PANGERAN e bakto 
marengngagi papakonna reya." 

? Saellana jareya Mosa, Harun, Nadab, Abihu 


ban pamimpinna oreng Yahudi se bannyana 
pettong polo oreng, padha ongga ka gunong. 

10 Reng-oreng jareya padha nangalee 
Allahna Israil ngadek e attasanna barang se 
katon akantha palesteran se ekagabay dhari 
mamatan se barnana bungo akantha langnge. 

1 Pamimpinna bangsa Israil jareya la 
padha nangalee Allah; tape padha tadha se 
epamateya. Saellana jareya kabbi laju padha 
ngakan ban ngenom areng-bareng. 

12 Dhabuna PANGERAN ka Mosa, "Mara 
nyander ka seddianna Sengko e attas gunong 
reya. E dhinna bi Sengko bana eberriana bato 
dhadhuwa, iya areya bato se bi Sengko la 
etolese sakabbinna Tang hokom, kom-hokom 
jareya kodu eajarragi ka bangsa Israil." 

13 Mosa ban Yusak, se biyasana abanto 
Mosa jareya, pas ayap-siyap, Mosa ongga ka 
gunong kalenggiyanna Allah jareya. 

14 Mosa apessen ka para pamimpinna bangsa 
Israil se laen, "Nante e dhinna sampe sengko 
ban Yusak abali. Harun ban Hur paggun 
neng bi bana e dhinna. Mon badha parlona, 
kabala ka se kadhuwa jareya, me olle eoros 
epamare." 

15 Mosa ongga ka Gunong Sinay, e jadhiya 
laju katotoban ondhem se kandel. 

16 Sonar kahadiranna PANGERAN toron ka 
attassa gunong jareya, noro pangabasanna 
oreng Israil, sonar jareya akaton akantha 

apoy se rabbang e koncona gunong. Nem 


are abidda gunong jareya katotoban ondhem 
gella. E are se kapeng petto PANGERAN 
adikane Mosa dhari ondhem jareya, 

17 (24:16) 

18 Mosa pas terros ongga sampe maso ka 
dhalemmanna ondhem jareya. Pa polo are 
pa polo malem abidda Mosa badha neng e 
jadhiya terros. 

2 5 1t Dhabuna PANGERAN ka Mosa, 

2 "Reng-oreng Israil soro ngeba 
tor-ator ka Sengko. Tarema apaa bai se terro 
eatorragiya. 

3 Tor-ator jareya kodu aropa: emmas, salaka 
ban paronggu; 

4 kaen linen se alos, kaen wol se bungo, 
bungo terrong ban mera, kaen dhari buluna 
embi; 

> kolena dumba lake se ecellup epamera, 
kole se alos, kaju akasia, 

6 mennyana damar, racegan se epobuwa 
ka mennya opacara ban kaangguy dupa se 
room, 

7? mamatan acem-macem se egabaya 
rarengganna efod ban totobba dhadhana 
Imam Agung. 

8 Bangsa jareya soro agabayyagi Sengko 
kemah se ekennengngana Sengko sopaja 
Sengko ngennenga apolong ban reng-oreng 
jareya. 

? Kemah ban parlengkabanna kodu ekagabay 


menorot Tang rancana; bi Sengko bana 
ebalaana baramma Tang rancana jareya." 

l0 "Bana agabay petthe dhari kaju akasia 
se lanjangnga saratos sapolo sentimeter, 
lebar ban tenggina padha sabidak ennem 
sentimeterran. 

11 Bagiyan dhalem ban lowarra lapese 
emmas morne, ban e sakalenglengnga 
bagiyan attas pobuwi palepet dhari emmas. 

12 Kaangguy kaju kol-pekolla gabayyagi 
long- kolong emmas pa-empa, pacekka ka 
rosona se pa-empa, dhadhuwa salaja. 

13 Kol-pekolla kagabay dhari kaju akasia, 
kolee emmas, 

14 kol-pekol jareya pamaso ka long- 
kolongnga se badha e so-rosona petthe 
jareya. 

15 Kaju kol-pekol jareya kodu terros badha e 
long-kolongnga jareya, ta olle bukka. 

16 Papan bato se dhadhuwa se aesse 
ta-parenta se bi Sengko ebagiya ka bana 
rowa saba e dhalemmanna petthe jareya. 

17 Kodhungnga petthe jareya kagabay dhari 
emmas morne, lanjangnga saratos sapolo 
sentimeter ban lebarra sabidak ennem 
sentimeter. 

18 Pas agabay kerub dhadhuwa dhari emmas 
tempaan, 

19 saba e koncona kodhungnga petthe 
jareya, settong e saneyap koncona. Kerub 

se dhadhuwa jareya kodu acampo ban 


kodhungnga petthe jareya, 

20 padhep-adhebban, ban kalembangnga 
pamenthang e attassa petthe jareya. 

21 Saba bato se dhadhuwa jarowa e dhalem 
petthe jareya, pas pobu kodhungnga e 
attasanna. 

22 E jadhiya Sengko atemmowa ban bana, 
ban dhari attassa kodhungnga jareya, e 
antarana kerub se dhadhuwa gella, Sengko 
aberria parenta se kodu epanapa ka bangsa 
Israil." 

23 "Bana agabay meja dhari kaju akasia se 
lanjangnga ballung polo ballu sentimeter, 
lebarra pa polo empa sentimeter, ban 
tenggina sabidak ennem sentimeter. 

24 Meja jareya kolee emmas morne, 
sakalenglengnga pobuwi palepet dhari 
emmas. 

25 Sakalenglengnga pobuwi penggir se 
lebarra pettong satengnga sentimeter ban 
e sakalenglengnga penggir jareya pobuwi 
palepet dhari emmas. 

26 Agabay long-kolong dhari emmas, pasang 
e padduna se pa-empa e sokona. 

27 Long-kolong jareya kaangguy 
panyekkaanna kol-pekol sopaja meja 
jareya ekennenga osong. 

28 Kol-pekolla kodu kagabay dhari kaju 
akasia ban ekolee bi emmas. 

29 Agabay reng-pereng, ker-cangker, 
dhi-gendhi ban bung-tobung kaangguy 
tor-ator aengnga anggur. Parlengkabanna 
meja jareya kabbi kodu kagabay dhari emmas 
morne. 

30 Meja jareya kodu saba e adhana Petthe 
Parjanjiyan, ban e attassa meja jareya 
masthe terros badha roti sasajinna." 

31 "Bana agabay ko-tongkona damar dhari 
emmas morne. Bagiyan langganna ban 
gu-tegguna kodu ekagabay dhari emmas 
tempaan; bang-kembang rarenggan, tamaso 
bungkella kodu masettong ban langganna tor 
gu-tegguna. 

32E gu-tegguna jareya kodu pobuwi cangka 
nem-ennem, ja-salajana tello cangka. 

33 Saneyap cangka kodu epobuwi rarenggan 
aropa kembangnga badam se badha 
bungkella tatello ebang. 

34E gu-tegguna kodu pobuwi rarenggan 
aropa kembangnga badam se gi mekko 
pa-empa, genna ban bungkella. 

35E babaanna saneyap cangka sapasang 
jareya kodu epobuwi kembang se mekko 
settong. 

36 Ko-tongkona damar ban cet-pocedda 
kembangnga sarta ka-cangkana kodu 
ekagabay dhari emmas bungkol se ta 
ethok-ketthok, se tempaan morne. 

37 Agabay damar papetto, pobu ka ko- 


tongkona damar jareya, carana mobu ator 
sopaja terana nyonar ka adhaanna. 

38 Pakakas se eangguya abersee sombuna 
ban tatagga damarra kodu ekagabay dhari 
emmas morne. 

39 Emmas se ekagabaya ko-tongkona damar 
jareya ban parlengkabanna sagennana 
berrana kodu tello polo lema kilogram. 

40) aga sopaja ko-tongkona damar jareya 
sakabbinna menorot conto se bi Sengko la 
eduduwagi ka bana e gunong reya." 

2 6 1 "Bagiyan dhalemma Kemah Socce 

rowa, iya areya Kemah kennengnganna 
kahadiranna Sengko, kagabay dhari kaen 
linen alos sapolo potong, etennon ban wol 
bungo, bungo terrong ban mera. Kaen jareya 
solam ban gambarra kerub. 

2 Tong-sapotongnga kodu padha okoranna, 
lanjangnga dhubellas meter ban lebarra dhu 
meter. 

3 Se lema potong jai padaddi settong, bariya 
keya se lema potongnga. 

4E penggirra kaen sambungan se dhadhuwa 
jareya padha pobuwi panyangkean dhari kaen 
bungo; 

>e penggirra kaen sambungan se settong 
pobuwi panyangkean saeket meggi, ban e 
penggirra kaen sambungan settonganna 
saeket meggi keya. 

6 Pas agabay ke-cangke dhari emmas saeket 


meggi kaangguy nyambung kaen sambungan 
se dhadhuwa gella me olle acampo daddi 
settong. 

7 Atana kemah jareya kagabay dhari kaen 
se ekagabay dhari buluna embi, bannyana 
sabellas potong. 

8 Tong-sapotongnga papadha okoranna, 
lanjangnga tello bellas meter ban lebarra dhu 
meter. 

? Se lema potong sambung pasettong, se 
nem potongnga sambung padaddi settong 
keya. Sambungan se kapeng ennem kodu 
eleppet arampe dhuwa kaangguy notobi 
bagiyan adhana Kemah. 

10 Kaen sambungan se kapeng settong 
pobuwi panyangkean saeket meggi e 
penggirra, ban bariya keya kaen sambungan 
se kapeng dhuwa. 

11 Agabay e-kae dhari paronggu saeket 
meggi, kaeagi ka panyangkean gella 
sopaja kaen sambungan se dhadhuwa gella 
ekennenga sambung pasettong daddi atana 
Kemah jareya. 

12 Lebbina kaen se satengnga potong 
pagantong gabay panotobba bagiyan budhina 
Kemah. 

13 Lebbina kaen se lebarra saeket sentimeter 
e salanjangnga Kemah jareya panneng 
pagantong e gir-penggirra Kemah jareya, 
gabay panotobba. 

14 Agabay totop dhadhuwa aggi kaangguy 


bagiyan lowarra Kemah, se settong dhari 
kolena dumba lake se epamera, ban 
settonganna dhari kole se alos. 

15 Bidhagga rangkana Kemah se manjeng 
kagabay dhari kaju akasia. 

16 Tong-settongnga tenggina pa meter ban 
lebarra sabidak ennem sentimeter. 

17 Saneyap rangka pobuwi poros dhadhuwa 
sapasang, daddi ka-rangka jareya ekenneng 
sambung se settong ban settonga. 

18 Bagiyan laona Kemah pasange dhu polo 
bidhak, 

19 ngangguy langgan dhari salaka pa polo 
meggi, saneyap bidhak e babaanna pobuwi 
langgan dhadhuwa. 

20 Bagiyan dhajana Kemah pasange rangka 
bidhak dhu polo meggi; 

21 pasange langgan salaka pa polo meggi, 
saneyap bidhak e babaanna pobuwi langgan 
dhadhuwa. 

22 Bagiyan budhina Kemah e bagiyan bara, 
pasange bidhak nem-ennem 

23 padduna e bagiyan budhi pasange bidhak 
dhadhuwa. 

24 Ka-rangkana du-paddu jareya kodu 
sambung e bagiyanna sokona, terros sampe 
ka bagiyan attassa. Rangka se dhadhuwa se 
daddi padduna kodu ekagabay kantha jareya. 

2> Daddi kabbi rangkana badha baballu ban 


langgan salakana nem bellas, settong rangka 
ebabaanna ngangguy langgan dhadhuwa. 

26 Agabay kaju se malang dhari akasia lema 
bellas meggi, se lalema pasang e bagiyan 
erengnga Kemah se salaja, 

27 lalemana pasang e bagiyan salajanna, ban 
lalemana pasang e bagiyan budhina Kemah 
se e bara. 

28 Kaju se malang se e tengnga kodu 
epasang tenggina satengngana tenggina 
rangka, dhari koncona Kemah se settong ka 
konco settonganna. 

29 Rangkana Kemah ban ju-kaju se malang 
jareya kodu ekolee emmas. Long-kolong se 
epanyekkennana ju-kaju jareya kodu dhari 
emmas keya. 

30 Kemah jareya kodu epaddek menorot 
rancana se bi Sengko la ekabala ka bana e 
attas gunong reya. 

31 Agabay bir-tabirra labang dhari linen alos 
se etennon bi wol bungo, bungo terrong 
ban mera. Kaen jareya solam ban gambarra 
rub-kerub. 

32 Bir-tabir jareya gantong ka cangga 
pa-empa se ekagabay dhari kaju akasia se 
ekolee emmas, pobuwi ke-cangke emmas ban 
panongko ka langgan dhari salaka pa-empa. 

33 Kaen jareya saba e babaanna ke-cangke 
e atana Kemah. Petthe Parjanjiyan se aesse 
bato se dhadhuwa jareya saba e budhiyanna 

kaen bir-tabir jareya. Kaen jareya menangka 


bates se malaen Rowangan Se Socce dhari 
Rowangan Se Mahasocce. 

34 Kodhungnga Petthe Parjanjiyan jareya 
saba e attassa petthena. 

35 Mezba kodu esaba e lowaranna Rowangan 
Se Mahasocce e bagiyan dhajana Kemah, 
dineng ko-tongkona damarra saba e bagiyan 
laona Kemah jareya. 

36 Gabayyagi bir-tabirra labangnga Kemah 
jareya dhari kaen linen se alos se etennon bi 
wol bungo, bungo terrong ban mera, pobuwi 
rarenggan solaman. 

37 Bir-tabir jareya kodu gabayyagi cangga 
lalema dhari kaju akasia se ekolee bi emmas 
se padha esambung ban ke-cangke emmas 
lalema. Gabayyagi langgan lalema dhari 
paronggu kaangguy ga-cangga jareya." 

2 7 l "Bana agabay mezba dhari kaju 

akasia. Pamasagi, lanjang ban lebarra 
padha dhuwa koma dhuwa meter, ban 
tenggina settong koma tello meter. 

2E saneyap padduna se e attas pasange 
e-kae se asambung ban mezbana. Kabbi kodu 
ekolee paronggu. 

3 Gabayyagi nay-pennay baddhana abuna 
gaji se eobbar, kop-sekkop, bung-tobung, 
pu-garpu ban baddhana apoy. Parabut jareya 
kabbi kodu ekagabay dhari paronggu. 

4 Nganggi kaba paronggu pobuwi long- kolong 


pa-empa e paddu babana se pa-empa gabay 
panyekkaanna kaju kol-pekolla. 

> Kaba se la eanggi jareya tenggina kodu 
saparona tenggina mezba, ban kodu le-leagi 
ka mezba bagiyan babana. 

6 Agabay kol-pekol dhadhuwa dhari kaju 
akasia se ekolee paronggu, 

7 pas pamaso ka long-kolong e penggirra 
mezba se dhu kalaja e bakto ngosong mezba 
jareya. 

8 Mezba jareya kagabay dhari kaju se 
ngarongkong, menorot rancana se eduduwagi 
Sengko ka bana e attas gunong reya." 

?"Gabayyagi taneyan e sakalenglengnga 
Tang Kemah, pasange bir-tabir dhari kaen 
linen se alos. E bagiyan lao lanjangnga kodu 
pa polo empa meter, 

10 cekkaagi ka cangga dimbaga se bannyana 
dhu polo meggi, saneyap cangga pobuwi 
langgan dhari paronggu keya, tape e-kae ban 
panyekkadanna e-kaena dhari salaka. 

11E bagiyan dhajana pakantha jareya keya. 

12E bagiyan bara lanjangnga bir-tabirra dhu 
lekor meter, pacekka ka cangga sapolo meggi 
ban cangga jareya pobuwi langgan sapolo 
meggi keya. 

13E bagiyan temorra, se badha labangnga, 
lanjangnga bir-tabirra dhu lekor meter. 

14E kangan kacerra labang jareya kodu 
epobuwi bir-tabir se lanjangnga tong- 

settongnga ennem koma ennem meter, sarta 


ngangguy cangga tatello se badha langganna 
tatello. 

15(27:14) 

16 Labangnga pobuwi bir-tabir se lanjangnga 
sangang meter dhari linen alos se etennon 
dhari wol bungo, bungo terrong ban 
mera sarta ngangguy rarenggan solaman. 
Kaangguy panyekkaanna bir-tabir jareya 
gabayyagi cangga pa-empa se epacekka ka 
langgan pa-empa. 

17 Sakabbinna cangga e pakarangan jareya 
kodu esambung ban palang dhari salaka; 
ke-cangkena kagabay dhari salaka, dineng 
langganna dhari paronggu. 

18 Bir-tabir e sakalenglengnga taneyan 
jareya lanjangnga pa polo empa meter, 
lebarra dhu lekor meter ban tenggina dhuwa 
koma dhuwa meter. Bir-tabirra kodu kagabay 
dhari kaen linen se alos, ban langganna dhari 
paronggu. 

19 Parabut se eangguy e Kemah jareya, 
sa-pasana Kemah ban sa-pasana bir-tabirra 
kodu dhari paronggu kabbi." 

20 "Parentaagi ka reng-oreng Israil soro 
ngeba mennya jaitun se morne ban se paleng 
bagus kaangguy damar e dhalemmanna Tang 
Kemah sopaja damar jareya bisaa odhi terros. 

2l Harun ban na-anana kodu ngoros damar 
dhari ri-bari sampe kalagguwanna gu-laggu 
e kennengnganna Sengko hadir, jareya e 

lowaranna bir-tabir se badha e adhaanna 


Petthe Parjanjiyan. Parenta reya kodu 
ejalannagi salanjangnga bi oreng Israil 
ron-temoron." 
2 8 1 "Olok Harun kakana bana rowa ban 
na-anana Nadab, Abihu, Eleyazar ban 
Itamar. Kabbi soro ja apolong ban reng-oreng 
Israil sopaja bisaa daddi imam se aladinana 
Sengko. 

2 Harun gabayyagi pangangguyya imam, me 
olle katon agung ban lebur abasanna. 

3 Olok sakabbinna kang-tokang jai se bi 
Sengko la eberrii kaahliyan, balai soro agabay 
pangangguyya Harun sopaja Harun bisaa 
daddi imam se malolo aladine Sengko. 

4 Balai keya kang-tokang jai jareya soro 
agabay totobba dhadha, efod, juba, kameja 
solaman, surban ban sabbu. Reng-oreng 
jareya kodu agabayyagi pangangguy jareya 
kaangguy Harun ban na-ana lalakeanna 
sopaja bisaa daddi imam se aladinana 
Sengko. 

> Kalambi jareya kodu ekagabay dhari wol 
bungo, bungo terrong ban mera, bennang 
emmas ban linen se alos. Laen dhari jareya 
efod gella kodu erengga ban solaman. 

6 (28:5) 

'Talena bau dhadhuwa se egabay 
panyekkaanna efod jareya kodu ejaiagi ka 
penggirra. 

8 Efod jareya pobuwi sabbu tennonan alos 


dhari bahan se padha ban kalambina, jaiagi 
ka efod jareya sopaja daddiya settong 
bagiyan. 

3 Ngala bato dalima dhadhuwa. Nyare 
kemmasan se ahli soro ngokerragi e 
bato jareya ma-nyamana anana Yakub se 
dhubellas. Toles noro giliranna omorra, 
settong bato tolese nyama nem-ennem. Bato 
mamatan se dhadhuwa jareya kodu epasang 
e dhalem ban-embanna mamatan se dhari 
emmas, sarta saba e talena bauna efod 
menangka tandha parengeddanna suku Israil 
se dhubellas rowa. Kalaban cara se kantha 
jareya Harun ngeba nyamana ku-suku jareya 
e bauna, daddi Sengko, PANGERAN, terrosa 
enga ka ku-suku jareya. Salaenna ban-emban 
emmas se dhadhuwa jareya, 

10 (28:9) 

11(28:9) 

12 (28:9) 

13 kodu kagabay keya rantay dhadhuwa 
dhari emmas morne se epente akantha tale, 
pasang ka ban-embanna mamatan se dhari 
emmas jareya." 

14 (28:13) 

15 "Gabayyagi totobba dhadha kaangguy 
Imam Agung se kodu eangguy mon terro 
taowa apa se daddi kasokanna Allah. 

Se ekagabay totobba dhadha jareya ban 

solamanna kodu padha ban se ekagabay 


efod. 

16 Bangonna masagi empa, eleppet dhuwa, 
lanjang ban lebarra padha dhu lekor 
sentimeter. 

17 Totobba dhadha jareya pobuwi mamatan 
pa baris. E baris se kapeng settong bato 
dalima, topas ban biduri sepah. 

18E baris se kapeng dhuwa jamerrut, 
mamatan bungo ban enten. 

19E baris se kapeng tello lazuwardi, akek 
ban kacobung. 

20E baris se kapeng empa pirus, jakut 
ban ratna campaka. Mamatan se dhubellas 
macem jareya kodu etalee bi tale emmas. 

21 Saneyap mamatan kodu eokere sala 
settonga nyamana anana Yakub se dhubellas 
menangka tandha parengeddanna ku-suku 
Israil. 

22 Totobba dhadha jareya gabayyagi rantay 
dhadhuwa dhari emmas morne se epente 
akantha tale. 

23 Gabayyagi keya long-kolong emmas 
dhadhuwa, pasang e konco se dhadhuwa e 
bagiyan attassa totobba dhadha jareya; 

24 rantay emmassa se dhadhuwa masoagi ka 
long-kolong jareya. 

25 Konco settonganna rantay se dhadhuwa 
jareya taleyagi ka ban-embanna mamatan 
se dhari emmas se dhadhuwa gella, sopaja 

totobba dhadhana ekennenga sambung bi 


bagiyan adhana talena bauna efod jareya. 

26 Gabayyagi long-kolong emmas dhadhuwa 
aggi, pas pasang ka totobba dhadha e konco 
babana bagiyan dhalemma se nyedding ka 
efod. 

27 Saellana jareya pas agabay long-kolong 
emmas dhadhuwa aggi, pasang e bagiyan 
adhana talena bauna efod se dhadhuwa e 
bagiyan baba e seddianna sambunganna 
jaian kelleman, e attasanna sabbu se dhari 
tennonan alos. 

28 Long-kolong totobba dhadhana kodu 
sambung ban tale bungo ka long-kolongnga 
efod sopaja totobba dhadha jareya pagguna 
badha e attassa sabbu ban ta locot. 

293E bakto Harun maso ka Rowangan Se 
Socce kodu ngeba nyamana ku-suku Israil se 
eoker e totobba dhadhana sopaja Sengko, 
PANGERAN, teptebba enga ka Tang ommat. 

30 Urim ban Tumim saba e totobba dhadhana 
jareya, paangguy ka Harun mon ngadhebba 
ka Sengko. Mon teppana kantha jareya Harun 
kodu ngangguy totobba dhadha ros-terrosan, 
sopaja Harun taowa apa se ekakarep Sengko 
ka ommat Israil." 

31 "J uba se eangguy e attassa efod jareya 
kodu dhari wol bungo kabbi. 

32jJ uba jareya pobuwi lobangnga leer, ban 
lobangnga leer jareya kodu epakowat ban 
pita tennonan me olle ta gampang beddha. 

33E sakalenglengnga penggir babana kodu 


epobuwi rarenggan aropa dalima dhari wol 
bungo, bungo terrong ban mera, lang-selleng 
ban ceng-lonceng dhari emmas. 

34 (28:33) 

35J uba jareya kodu eangguy Harun mon 
teppana atugas menangka imam. E bakto 
ngadhebba ka Sengko e Rowangan Se Socce, 
otaba mon kalowara dhari kennengngan 
jareya, ceng-lonceng jareya tanto pas 
amonye, sopaja Harun ta mateya. 

36 Gabayyagi rarenggan dhari emmas morne 
ngangguy okeran tolesan ca-oca se amonye, 
Kaangguy PANGERAN malolo. 

37 Rarenggan jareya taleyagi ka surbanna 
ngangguy tale bungo terrong towa. 

38 Rarenggan emmas jareya kodu epasang e 
dhaina Harun, sopaja Sengko, PANGERAN, 
endhaa narema sakabbinna tor-ator se egiba 
oreng Israil ka Sengko, maskeya e dhalem 
ngatorragi kurban jareya reng-oreng jareya 
agabay sala. 

39 Kamejana Harun kodu etennon dhari linen 
se alos. Gabayyagi keya surban dhari linen 
alos ban sabbu se esolam. 

40 Na-anana Harun gabayyagi keya kameja, 
sabbu ban surban sopaja padha katon agung 
ban lebur abasanna. 

4l Kalambi jareya angguyyagi ka Harun 
ban na-anana. Reng-oreng jareya mennyae 
mennya jaitun, kalaban cara se kantha 

jareya reng-oreng jareya etahbissagi ban 


emalolowagi daddi imam se aladinana 
Sengko. 

42 Saellana jareya reng-oreng jareya 
gabayyagi katho pandha dhari kaen linen, 
lanjangnga dhari tengngana sampe ka 
pokangnga kaangguy notobi bagiyanna 
badanna se ta patot etangalee oreng. 

43 Katho jareya kodu eangguy terros e 
bakto maso ka dhalem Tang Kemah otabana 
mon nyemmae mezba kaangguy ajalannagi 
kabakteyan menangka imam e Rowangan 
Se Socce, sabab mon mam-imam jareya 
bagiyanna badanna se ta patot etangalee 
ta etotobi, sampe etangalee oreng laen, 
mam-imam jareya tanto mate. Atoran reya 
kodu ejalannagi salanjangnga bi Harun ban 
na potona." 

29 l"Kantha reya carana mon 

atahbissagiya Harun ban na-anana 
sopaja ngennenga daddi imam se aladinana 
Sengko. Ngala sape lalake se gi ngodha 
settong ban dumba lalake dhadhuwa se 
padha tadha calena. 

2 Agabay adunna roti se ta eragii dhari 
teppong darigu se paleng bagus. Sabagiyan 
dhari adun jareya kagabay roti se ngangguy 
mennya jaitun, se sabagiyanna ta osa 
ngangguy mennya jaitun, ban karena 
kagabay jajan se ebulidi mennya. 

3 Pas baddhai cettheng, atorragi ka Sengko 


pabareng ban kurban sape lalake ban dumba 
se dhadhuwa gella. 

“Harun ban na-anana soro entar ka 
labangnga Tang Kemah pas soro mandhi noro 
atoranna agama. 

> Harun pangangguy angguyya imam, iya 
areya: kameja, efod, juba se notobi efod, 
totobba dhadha ban sabbu. 

6 Surbanna pasang e cethagga, e surban 
jareya pasange jamang dhari emmas se 
eokere tolesan Kaangguy PANGERAN malolo. 

7 Pas ngala mennya opacara, selennagi ka 
cethagga, mennyaagi. 

8 Saellana jareya olok na-anana, pangangguy 
kameja ban sabbu, 

3 sarta pangangguy surban. Kantha jareya 
carana mon atahbissagiya Harun ban 
na-anana. Harun ban na-anana jareya sarta 
ban na potona kodu daddi imam se aladinana 
Sengko salanjangnga. 

10 Saellana jareya budhuna sape se lalake 
gella giba ka adhaanna Tang Kemah. Harun 
ban na-anana kodu nompangngagi tanangnga 
e cethagga keban jareya. 

1 Sape jareya sambelli e adhaanna Sengko, 
e labangnga Kemah. 

12 Sabagiyan dharana sape jareya kala, 
buliddagi ka dhu-tandhuna mezba jareya 
ngangguy garigina. Karena dharana totta ka 
bagiyan babana mezba. 

13 Saellana jareya kala kabbi gaji se notobi 


essena tabuna, bagiyan se paleng bagus 
dhari atena ban bingselanna se dhadhuwa bi 
gajina, jareya kabbi saba e attassa mezba, 
laju obbar menangka tor-ator ka Sengko. 

14 Daging, kole ban perrona sape lalake gella 
kodu obbar e lowaranna parkemahan. Jareya 
tor-ator kaangguy pangamponanna dusana 
para imam. 

15 Saellana jareya dumba se lalake gella 
kala settong. Harun ban na-anana kodu 
nompangngagi tanangnga e attassa cethagga 
keban jareya. 

16 Saellana jareya keban jareya laju sambelli, 
kala dharana pas serammagi ka mezba, iya 
areya ka bagiyan gir-penggirra se pa-empa. 

17 Dumba lake jareya kodu ethok-ketthok. 
Essena tabuna ban pokangnga kodu bacco, 
pas saba e attassa cethagga sarta e attassa 
thok-ketthoganna badanna se laen. 

18 Dumba lake jareya kabbi atorragi e mezba 
menangka kurban obbaran. Sengko senneng 
ngedhing bauna kurban jareya. 

19 Kala dumba lake settonganna, iya areya 
dumba lake se eangguya pantahbisan. Harun 
ban na-anana soro nompangngagi tanangnga 
e attassa cethagga keban jareya. 

20 Dumba lake jareya pas sambelli, dharana 
kala sakone, buliddagi ka kopeng kanganna 
Harun ban na-anana, ka pol-empolanna 
tanang kanganna ban ka pol-empolanna soko 

kanganna. Karena dharana serammagi ka 


mezba, ka bagiyan penggirra se pa-empa. 

21 Kala sakone dhara se badha e attassa 
mezba ban mennya opacarana sakone, 
laju ketessagi ka Harun ban ka na-anana 
ban ka kalambina. Kalaban cara se kantha 
jareya Harun ban na-anana ban kalambina la 
emalolowagi kaangguy Sengko. 

22 Kala gajina dumba lake jareya, buntona 
se badha gajina, lapesanna gaji e essena 
tabuna, bagiyanna atena se paleng bagus, 
bingselanna se dhadhuwa ban gajina, sarta 
pokang kanganna. 

23 Dhari cetthengnga roti se la eatorragi 
ka Sengko kala roti se acem-macem, 
cem-samacemma kala settong: settong roti 
se ekagabay ban mennya jaitun, settong se 
ta ngangguy mennya, settong jajan. 

24 Kakanan jareya kabbi saba e tanangnga 
Harun ban e tanangnga na-anana, pas soro 
atorragi ka Sengko menangka tor-ator kusus. 

25 Roti ban jajan jareya pas kala dhari Harun 
ban na-anana laju obbar e attassa mezba, 

e attassa kurban obbaran gella. Sengko 
senneng ngedhing bauna kurban jareya. 

26 Kala dhadhana dumba lake jareya kagabay 
tor-ator se kusus ka Sengko. Kurban jareya 
bagiyanna bana. 

27E dhalem opacara pantahbisanna imam, 
dhadha ban pokangnga dumba lake se 
eangguy e dhalem opacara jareya kodu 

egabay tor-ator se kusus sarta palaen 


kaangguy para imam. 

28 Areya Tang potosan se ta olle oba: 
mon Tang ommat entar ngatorragi kurban 
pardhameyan, dhadha ban pokangnga keban 
se ekagabay kurban jareya bagiyanna para 
imam. Jareya tor-atorra Tang ommat ka 
Sengko. 

29 Pangangguyya kabakteyan andhina Harun 
kodu esangkollagi ka na-anana, me olle 
eangguy e bakto etahbissagi. 

30 Anana Harun se daddi imam agante 
eppana ban maso ka Tang Kemah parlo 
ngalakone kabakteyan e Rowangan Se Socce, 
kodu ngangguy pangangguy jareya pettong 
are abidda. 

31 Kala dagingnga dumba lake se eangguy 
e dhalem opacara pantahbisanna Harun 
ban na-anana jareya, laju ola e settong 
kennengngan se socce. 

32 Daging jareya ban re-karena roti se 
badha e cettheng kodu ekakan bi Harun ban 
na-anana neng e labangnga Tang Kemah. 

33 Bariya keya kakanan se ekurbannagi e 
dhalem opacara palebbaranna dusa e bakto 
pantahbisan kodu ekakan bi reng-oreng 
jareya. Pera imam se olle ngakan kakanan se 
la ekusussagi kaangguy Sengko jareya. 

34 Mon kalagguwanna gi badha karena 
daging otaba roti jareya, karena buru kodu 

eobbar pasampe tadha, ban ta olle kakan, 


sabab Ia esocceyagi kaangguy Sengko malolo. 

39 Opacara pantahbisanna Harun ban 
na-anana kodu ejalannagi pettong are 
benteng, akantha se Ia eparentaagi Sengko 
ka bana. 

36 Sabban are bana kodu ngatorragi kurban 
sape lake sopaja dusa esaporaa. Kurban 
jareya masocce mezba. Saellana jareya 
mezba buru kodu emennyae mennya jaitun 
sopaja mezba jareya ekusussagi kaangguy 
Sengko. 

37 J alannagi jareya sabban are saabidda 
pettong are. Kalaban cara se kantha jareya 
mezba jareya daddi socce onggu; apaa bai, se 
nyedding ka mezba jareya kodu epassraagi ka 
Pangeran, ban sapaa bai se nyedding mezba 
jareya bakal calakaa polana kakowadanna 
kasocceyanna." 

38 "Sabban are, salanjangnga, e mezba 
jareya kodu ekurbannagi dumba dhadhuwa 
se aomor sataon. 

39 Se settong gabay tor-ator baja laggu, 
settonganna gabay tor-ator e baja malem. 

40 Budhuna dumba kaangguy tor-ator e baja 
laggu jareya kodu elambane teppong darigu 
se paleng bagus sakilo ecampor ban mennya 
jaitun se morne saliter. Pas campore aeng 
anggur saliter. 

41 Budhuna dumba se egabay tor-ator e baja 
malem kodu ekurbannagi kantha jareya keya, 

iya areya elambane teppong, mennya jaitun 


ban aeng anggur. Sengko senneng ngedhing 
bauna kurban obbaran jareya. 

42 Salanjangnga jaman, kurban obbaran 
jareya kodu eatorragi e adhaanna Sengko e 
labangnga Tang Kemah. E jadhiya Sengko 
atemmowa ban bana sarta acacaa ka bana. 

43E jadhiya Sengko atemmowa ban bangsa 
Israil, ban cajana kahadiranna Sengko e 
jadhiya bakal masocceya kemah ban mezba 
jareya. 

44 Sengko masocceya kemah ban mezba 
jareya. Harun ban na-anana bi Sengko 
epalaena dhari reng-oreng laenna me olle 
daddi imam se aladinana Sengko. 

45 Sengko ennengnga apolong ban bangsa 
Israil, ban daddiya Allahna. 

46 Bangsa Israil bakal taowa ja Sengko reya 
PANGERAN, Allahna se ngeba abana kalowar 
dhari Messer, sopaja Sengko ngennenga 
apolong ban reng-oreng jareya. Sengko reya 
PANGERAN, Allahna reng-oreng jareya." 
30 t Dhabuna PANGERAN ka Mosa, 

"Agabay mezba dhari kaju akasia, 
gabay kennengnganna pangobbaranna dupa. 

2 Mezba jareya kodu masagi empa, lanjang 
ban lebarra padha pa polo lema sentimeter, 
ban tenggina sangang polo sentimeter. E 
padduna se pa-empa pobuwi dhu-tandhu se 
asambung manyettong ban mezba jareya. 

3 Bagiyan attassa, tamaso penggirra se 


pa-empa ban dhu-tandhuna kodu ekolee 
emmas morne ban e sakalenglengnga pobuwi 
palepet emmas. 

4 Agabay long-kolong dhadhuwa pobu e 
babaanna palepedda penggirra se dhadhuwa 
kaangguy panyekkaanna kaju kol-pekolla 
mezba jareya. 

> Kol-pekol jareya kodu kagabay dhari kaju 
akasia ban kodu ekolee emmas. 

6 Mezba jareya saba e bagiyan lowarra kaen 
se badha e adhaanna Petthe Parjanjiyan. 

E jadhiya kennengnganna Sengko mon 
atemmowa ban bana. 

7? Sabban gi laggu, mon Harun entar 
aberseyana damar, kodu ngobbar dupa se 
room e attassa mezba jareya. 

8 Bariya keya mon ngodhiana damar e baja 
malem. Tor-ator se aropa dupa jareya kodu 
ejalannagi ron-temoron salanjangnga. 

?2Ja nyaba tor-ator e mezba jareya se aropa 
dupa larangan, kurban keban otaba kurban 
sasajin; bariya keya ja nyelen kurban aeng 
anggur e jadhiya. 

10 Sataon sakaleyan Harun kodu mabadha 
opacara masocce mezba kalaban cara 
ngetesse tandhuna se pa-empa ban 
dharana ebin se ekurbannagi kaangguy 
pangamponanna dusa. Se kantha jareya kodu 
ejalannagi sabban taon salanjangnga. Mezba 


Keluaran 30.111 18 ALI) 
jareya kodu socce kabbi ban ekusussagi ka 


Sengko." 

11 Dhabuna PANGERAN ka Mosa, 

12 "Mon bana mabadha caca jiwana bangsa 
Israil, saneyap lalakean kodu majar ka 
Sengko pesse tebbusanna abana me olle 
ta ekenneng balai e bakto caca jiwa jareya 
ebadhaagi. 

13 Saneyap oreng se noro ebitong e dhalem 
caca jiwa jareya kodu majar pesse se 
bannyana la etantowagi menorot arga neng e 
Tang Kemah, menangka tor-ator ka Sengko. 

14 Saneyap oreng se ebitong e dhalem caca 
jiwa jareya, iya areya lalakean se aomor dhu 
polo taon ka attas kodu massraagi pesse 
tor-ator jareya. 

15 Se sogi ta osa aberri lebbi, ban se mesken 
ta olle aberri korang e bakto majar pesse 
panebbussa abana. 

16 Penta pesse jareya dhari bangsa Israil, 
pakompol, pas angguy kagabay kaparlowanna 
kabakteyan e dhalem Tang Kemah. Jareya 
kabbi pesse panebbussa reng-oreng jareya, 
ban Sengko bakal engaa terros kaangguy 
ajaga kasalameddanna reng-oreng jareya." 

17 Dhabuna PANGERAN ka Mosa, 

18 "Agabay cemmong dhari paronggu se 
langganna dhari paronggu keya. Cemmong 
jareya saba e antarana Kemah ban mezba, 
pas essee aeng. 

19 Aeng jareya kaangguy Harun ban 


na-anana mon maccowana tanang ban 
sokona 

20 sabellunna maso ka Kemah otabana 
entara ka mezba ngebaa kurban obbaran. 
Harun ban na-anana kodu maccowe tanang 
ban sokona me olle ta mate. Jareya atoran se 
kodu etoro bi Harun ban na-anana sarta na 
potona salanjangnga." 

21 (30:20) 

22 Dhabuna PANGERAN ka Mosa, 

23 "Ngala racegan se paleng bagus, emmor 
se ancar nem kilo, manes jangan tello kilo, 
tebbu room tello kilo, kaju teja nem kilo. 

24) areya kabbi tembang menorot tembangan 
se eangguy e Tang Kemah. Tambaagi mennya 
jaitun pa liter, 

25 laju agabay mennyana upacara, se 
ecampor akantha mennya room. 

26 Camporan jareya angguy amennyae Tang 
Kemah, Petthe Parjanjiyan, 

27 meja ban sakabbinna parlengkabanna, 
ko-tongkona damar ban parlengkabanna, 
mezba kennengnganna pangobbaranna dupa, 

28 mezba kennengnganna kurban obbaran 
ban sakabbinna parlengkabanna, sarta 
cemmong baddhana aeng ban panongkoanna. 

29 Kalaban cara se kantha jareya rang- 
barang jareya bi bana ekusussagi kaangguy 
Sengko, sopaja kabbi daddiya socce. Apaa 
bai se tasedding ka mezba jareya kodu 

epassraagi ka Pangeran, ban sapaa bai se 


nyedding ka meja jareya bakal calakaa polana 
kakowadanna kasocceyanna. 

30 Harun ban na-anana mennyae keya, 
ban tahbissagi padaddi imam se aladinana 
Sengko. 

31 Kabala ka bangsa Israil ja mennya opacara 
jareya salanjangnga pera eangguy e dhalem 
aladine Sengko malolo. 

32 Mennya jareya ta olle selen ka reng-oreng 
biyasa. Ja agabay mennya se ngangguy 
camporan kantha jareya keya. Mennya jareya 
socce ban kodu eanggep barang se socce. 

33 Oreng se agabay mennya kantha jareya, 
otabana ngangguy mennya jareya kaangguy 
oreng se banne imam, ta eanggep anggotana 
Tang ommat pole." 

34 Dhabuna PANGERAN ka Mosa, "Ngala 
racegan acem-macem papadha bannyana, iya 
areya gettana karet, kolena lokan, gettana 
rasamala ban dupa se morne. 

35Jareya campor kabbi, kagabay dupa 
se room. Tambai buja sopaja dupa jareya 
pagguna morne ban socce. 

36 Sabagiyan dhari dupa jareya kodu etoto 
paalos. Giba ka Tang Kemah, laju tabur e 
adhaanna Petthe Parjanjiyan. Dupa jareya 
kodu eanggep barang se socce se malolo 
eangguy e dhalem aladine Sengko. 

37] a agabay dupa se camporanna padha ban 
jareya kaangguy kaparlowanna bana dibi. 

38 Sapa se agabay dupa kantha jareya 


kaangguy om-room, ta eanggep anggotana 
Tang ommat pole." 
3 1 ' Dhabuna PANGERAN ka Mosa, 

2 "Sengko la mele Bezaleel anana Uri, 
kompoyya Hur dhari suku Yehuda, 

3 bi Sengko eberrii Tang kobasa. Bi Sengko 
eberrii pangarteyan, ban kacakebban e 
dhalem samacemma karya seni, 

4 kaangguy agabay rancangan se marlowagi 
kaahliyan sarta agabay rancangan jareya 
dhari emmas, salaka ban paronggu; 

> kaangguy agangse bato mamatan se bi 
Sengko etataa; kaangguy ngoker kaju ban 
kaangguy samacemma karya seni laenna. 

6 Aholiyab, anana Ahisamakh dhari suku 
Dan, bi Sengko la epele keya epanolongana 
Bezaleel. Kang-tokang se penter bi Sengko 
eberrii kaahliyan keya, sopaja padhaa tao 
agabay apaa bai se eparentaagi Sengko: 

7 Tang Kemah, Petthe Parjanjiyan ban 
kodhungnga, sakabbinna parabudda Kemah, 

8iya areya meja ban parlengkabanna, 
panongkoanna damar dhari emmas morne 
ban parlengkabanna, mezba kennengnganna 
pangobbaranna dupa, 

3 mezba kennengnganna kurban obbaran ban 
sakabbinna parlengkabanna, cemmongnga 
aeng ban panongkoanna, 

10 pangangguyya kabakteyan se eangguya 


Harun ban na-anana, se kodu eangguy mon 
teppana ajalannagi lalakonna imam, 

ll mennyana opacara, ban dupa room 
kaangguy Rowangan Se Socce. Rang-barang 
jareya kabbi kodu ekagabay persis ban 
petodu se esebbuttagi Sengko ka bana." 

12 PANGERAN makon ka Mosa 

13 Ssopaja ngomommagi ka bangsa Israil, 
"Rayaagi are Sabat, are se bi Sengko la 
eteptebbagi menangka are istirahat. Are 
jareya salanjangnga daddi parengeddan e 
antarana bana ban Sengko, sopaja bana 
taowa ja Sengko reya PANGERAN, ban pole ja 
bi Sengko bana la epadaddi Tang ommat dibi. 

14 Are istirahat jareya kodu ehormadi 
menangka are se socce. Bi Sengko bana 
eberrii nem are kaangguy alalakon, tape are 
se kapeng petto jareya are raja se ekusussagi 
kaangguy abakte ka Sengko. Pa-sapaa se ta 
ngargai are jareya, kalaban alalakon e are 
jareya, kodu eokom mate. 

15 (31:14) 

16 Bangsa Israil kodu arayaagi are Sabat 
jareya ron-temoron menangka tandhana 
parjanjiyan. 

17 Are jareya settong parengeddan se teptep 
e antarana bangsa Israil ban Sengko, sabab 
Sengko, PANGERAN, agabay langnge ban 
bume e dhalem bakto nem are, ban e are se 

kapeng petto Sengko ambu ta alalakon pole 


sarta laju aistirahat." 

18 Samarena abu-dhabu ban Mosa e attassa 
Gunong Sinay, Allah marengngagi ka Mosa 
papan bato se dhadhuwa se bi Allah la etolese 
kon-papakonna. 

3 2 lE bakto bangsa Israil nangale ja 

Mosa ce abidda ta gellem toron dhari 
gunong, kabbi laju padha agaribbung e 
seddina Harun, pas ngoca kantha reya, "Ba 
badha ponapa banengan, me Mosa se mimpin 
bangsa kaula kalowar dhari Messer kaissa 
tadha abali; daddi tore kaula sadaja badhiyagi 
illah me olle bangsa kaula paneka badha se 
mimpin." 

2 Dhabuna Harun, "Mara bukka teng-anteng 
emmassa binena, ban anteng se eangguy 
na-anana bana kabbi, pakompol dha enna." 

3 Reng-oreng jareya laju padha mokka 
teng-anteng emmassa, pas eatorragi ka 
Harun. 

“Bi Harun emmas jareya elejjur, pas etotta 
ka dhalem pajithaan, ekagabay pe-sapeyan 
emmas. Cana reng-oreng jareya, "Israil, 
areya allahna bana ban sengko, se ngeba 
bangsa Israil kalowar dhari Messer!" 

> Harun pas maddek mezba e adhaanna 
pe-sapeyan emmas jareya, pas adhabu, 
"Lagguna badha parayaan kaangguy abakte 
ka PANGERAN." 

6 Kalagguwanna gu-laggu reng-oreng 


Israil ngeba ban-keban se egabaya kurban 
obbaran ban se egabaya kurban salameddan. 
Reng-oreng jareya pas ju-toju kan-ngakan 
ban nom-ngenoman, saellana pas padha jaga 
neng-sennengngan. 

7’ Dhabuna PANGERAN ka Mosa, "Kassa bana 
duli toron abali ka kennengnganna, sabab 
Tang ommat se bi bana egiba kalowar dhari 
Messer rowa alako jahat. 

8 Reng-oreng jareya la ta endha atoro ka 
Tang parenta; agabay pe-sapeyan dhari 
emmas se elejjur; pe-sapeyan jareya esemba 
ban engebaagi ban-kurban. Pe-sapeyan 
emmas jareya eako allahna se nolong 
makalowar abana dhari nagara Messer. 

9 Sengko tao ja reng-oreng jareya ce 
cengkalla. 

10 sateya bana ta osa ngoddi lang-ngalange 
Sengko. Sengko peggel, bi Sengko reng-oreng 
jareya epatompessa kabbi. Tape bana ban 
na potona bi Sengko epadaddiya bangsa se 
raja." 

ll Tape Mosa nyoon ka GUSTE Allahna, 
atorra, "GUSTE, aponapa Junandalem 
me kantos duka sapaneka ka ommadda? 
Ommat kadhinto sareng J unandalem 
gu ta etolong epakalowar dhari Messer 
kalaban kakowadanna sareng kakobasaanna 
Junandalem? 

12 Manabi sareng Junandalem ommat Israil 


kadhinto epamate sadaja, tanto bangsa 
Messer padha ngoca ja bangsa Israil kadhinto 
sareng Junandalem ebakta kalowar dhari 
Messer namong parlo epamateya sadaja neng 
e gunong kadhinto? Ampon ja duka, GUSTE; 
ngereng oba neyattepon Junandalem, ja 
kantos bangsa kadhinto epacalaka. 

13 Kaemodi abdiepon Junandalem Ibrahim, 
Ishak sareng Yakub. Kaemodi Junandalem 
ampon asompa marengana se katello 
gapaneka na poto se bannyana padha sareng 
bannyana bintang e langnge. Junandalem 
asompa jugan tana se ejanjiyagi Junandalem 
kadhissa bakal ekaandhia na potona Ibrahim, 
Ishak sareng Yakub salanjangnga." 

14 Daddi PANGERAN pas ngoba neyadda ban 
burung se alampaagiya ancamanna kaangguy 
nebaagi balai ka bangsa jareya. 

15 Mosa toron abali dhari gunong jareya 
abakta bato se dhadhuwa se Ia badha 
tolesanna e adha budhina, tolesan jareya 
aesse papakonna Allah. 

16 Allah dibi se abadhi papan bato jareya ban 
se ngokerragi papakonna e papan jareya. 

17E bakto toron dhari gunong jareya 
Yusak meyarsa oreng Israil rat-tharadan ce 
rammena. Cana Yusak ka Mosa, "Kadiya 
badha paperrangan e parkemahan." 

18 Dhabuna Mosa, "Katonna banne sowarana 


oreng se mennang otabana kala perrang; 
arowa sowarana oreng anyanye." 
19Sanapana ka seddianna parkemahan 
Mosa ngoladi pe-sapeyan emmas rowa 
ban reng-oreng se teppana padha atari. 
Mosa pas ce dukana, sampe papan bato se 
dhadhuwa se ebakta dhari attas gunong 
gella ebantengngagi e babana gunong jareya 
sampe lejjar. 

20 Pe-sapeyan emmas gabayanna reng-oreng 
Israil rowa epondhut, eobbar, pas etette 
sampe alos akantha bubu. Bubu jareya 
ecampor ban aeng, pas epakon enom ka 
reng-oreng Israil. 

21 Dhabuna Mosa ka Harun, "Bana 
epabaramma bi reng-oreng rowa me sampe 
reng-oreng jareya bi bana epanneng alako 
dusa se kantha jareya rajana?" 

22 Cana Harun, "Ella bana ja gigir ka sengko; 
bana tao dibi reng-oreng reya talebat 
jahadda. 

23 Cana reng-oreng jareya ka sengko, Ba 
badha ponapa banengan, me Mosa se mimpin 
bangsa kaula kalowar dhari Messer kaissa 
tadha abali; daddi tore kaula sadaja badhiyagi 
illah me olle bangsa kaula paneka badha se 
mimpin. 

24 Daddi bi sengko reng-oreng jareya esoro 
makompol angguyya se dhari emmas, kabbi 
padha massraagi angguyya se dhari emmas 

jareya ka sengko. Bi sengko pas elejjur e 


apoy ekagabay pe-sapeyan." 

25 Mosa ngagali ja reng-oreng Israil jareya bi 
Harun etorot sakarebba, sampe kabbi padha 
ekala-gella bi so-mosona. 

26 Daddi Mosa pas ngadek e labangnga 
parkemahan jareya, laju aera, "Pa-sapa se gi 
ngabdiya ka PANGERAN, akompol dha enna 
kabbi!" Suku Lewi padha nyander ka seddina 
Mosa kabbi. 

27 Dhabuna Mosa ka reng-oreng jareya, 
"Badha dhabuna PANGERAN, Allahna 
Israil, bana epakon ngala peddhangnga 
bang-sebang, pas ajalan sabalattrana e 
parkemahan reya, molae dhari labang reya ka 
labang laenna, sambi matee tan-taretanna, 
ca-kancana ban ga-tatanggana." 

28 Suku Lewi ajalannagi papakon jareya, 
pas matee oreng bannyana ra-kera tello ebu 
oreng e dhalem saare jareya. 

293 Dhabuna Mosa ka reng-oreng Lewi, 

"Are teya bana massraagi aba malolo daddi 
imam se ngabdi ka PANGERAN kalaban 
matee na-ana lalakeanna ban tan-taretan 
lalakeanna dibi, daddi bi PANGERAN bana 
padha eparenge berkadda kabbi." 

30 Kalagguwanna Mosa adhabu ka reng- 
oreng Israil, "Bana padha ngalakone dusa se 
ce rajana. Tape sateya sengko onggaa ka 
gunong pole ngadhebba PANGERAN; pola 

sengko me olle nyoonnagi sopaja dusana 


bana jareya esaporaa." 

31 Mosa laju ngadhep pole ka PANGERAN, 
pas mator, "Reng-oreng Israil ampon abadhi 
dusa se ce rajana, abadhi illah dhari emmas 
se esemba. 

32 Moga Junandalem kasokana nyapora 
dusana reng-oreng kadhinto, manabi bunten, 
langkong sae kosot saos nyama abdidalem 
dhari bukuepon reng-oreng se odhi." 

33 Dhabuna PANGERAN, "Se ekosoda 
nyamana dhari ketab jareya coma oreng se 
dusa ka Sengko. 

34 Sateya kassa mangkat, pimpin bangsa 
Israil jareya ka kennengngan se bi Sengko 
la ekocaagi ka bana. Tang malaekat 
abarengngana bana terros, tape e settong 
bakto reng-oreng se dusa jareya bi Sengko 
eokoma." 

35 Daddi reng-oreng Israil bi PANGERAN 
epakenneng panyaket polana maksa Harun 
agabay pe-sapeyan emmas. 

t Dhabuna PANGERAN ka Mosa, "Mara 
33 mangkat dhari dhinna abareng ban 
bangsa se bi bana egiba dhari Messer reya ka 
nagara se bi Sengko ejanjiyagi ka Ibrahim, 
Ishak ban Yakub ban na potona. 

2Sengko nyorowa Tang malaekat 
epangaterra bana. Sengko ngojuga bangsa 
Kanaan, Amori, Het, Feris, Hewi ban Yebus. 

3 Nagara se eentarana bana jareya sogi tor 


landhu. Tape Sengko dibi ta abarengngana 
bana sopaja bi Sengko bana ta epamateya, 
sabab bana reya settong bangsa se cengkal." 
4Saellana jareya PANGERAN makon Mosa 
abala kantha reya ka bangsa Israil, "Bana 
reya bangsa se cengkal. Saompamana 
Sengko abarengnge bana maske pera 
sakejja, tanto bi Sengko bana epamate 
kabbi. Mara bukka pareyasanna bana jareya, 
Sengko pas nantowagiya epabarammaa bana 
bi Sengko." Saellana ngedhing dhabuna 
PANGERAN jareya, reng-oreng Israil ce 
sossana. Pareyasanna laju ebukka kabbi. 
Daddi, samangkadda dhari Gunong Sinay, 
bangsa Israil ta ngangguy pareyasan pole. 

> (33:4) 

6 (33:4) 

7 Sabban bangsa Israil akemah, Mosa 
mondhut Kemah pas epasang abak jau dhari 
parkemahanna reng-oreng jareya. Kemah 
jareya enyamae Kemah Socce, ban pa-sapaa 
se marlowagi babalaanna PANGERAN, entar 
ka jadhiya. 

8 Mon Mosa meyos ka Kemah jareya, 
reng-oreng Israil padha manjeng e adhaanna 
kemahna bang-sebang sambi ngabassagi 
Mosa sampe maso ka dhalem Kemah gella. 

3? Saellana Mosa maso pas badha ondhem 
se aropa cangga se toron sarta pas ambu 
e adhana labangnga Kemah jareya. Dhari 

ondhem jareya PANGERAN abu- EN ka 


Mosa. 

10E bakto reng-oreng Israil nangalee 
ondhem se aropa cangga gella e labangnga 
Kemah Socce, kabbi padha asojud e 
labangnga kemahna bang-sebang. 

11 PANGERAN abu-dhabu dhep-adhebban 
bi Mosa, padha ban oreng se acaca bi 
kancana. Saellana jareya Mosa pas abali ka 
parkemahan. Tape Yusak anana Nun, oreng 
ngodha se biyasana nolonge Mosa, paggun 
neng e Kemah jareya. 

12 Atorra Mosa ka PANGERAN, "Lerres 
Junandalem makon abdidalem mimpin reng- 
oreng Israil kadhinto ka nagara kadhissa, 
namong J unandalem gi tadha dhabuna pasera 
se sareng Junandalem epakona nolonge 
abdidalem. GUSTE, J unandalem adhabu ja 
Junandalem oneng ka abdidalem sareng lebur 
ka abdidalem. 

13 Manabi lerres sakadhinto, ngereng 
dhabuwagi ka abdidalem ponapa kasokanna 
Junandalem, sopaja abdidalem kengenga 
ngabdi ka J unandalem sareng masenneng 
Junandalem terros. Kaemodi ja bangsa 
kadhinto sareng Junandalem ampon epele 
epadaddi ommattepon J unandalem dibi." 

14 Dhabuna PANGERAN, "Sengko dibi se 
nontona ban alindhungana bana sopaja bana 
ngaandhia tana se la ejanjiyagi Sengko rowa." 

15 Atorra Mosa, "Manabi Junandalem ta 


nolonge abdidalem sadaja, abdidalem ja 
pakon mangkat saos dhari kadhinto. 

16 Kadi ponapa oreng laen se onenga ja 
Junandalem lebur ka ommattepon manabi 
ommat kadhinto sareng Junandalem ta 
etolonge? Lantaran J unandalem asarengnge 
abdidalem sareng bangsa abdidalem 
sadajana, daddi sa-bangsa padha oneng 
ja ommattepon Junandalem bida sareng 
sa-bangsa laenna e bume." 

17 Dhabuna PANGERAN ka Mosa, 
"Parnyoonanna bana bi Sengko ekabbulana, 
sabab Sengko la tao ka bana ban lebur ka 
bana." 

18 Atorra Mosa pole, "GUSTE, ngereng 
abdidalem panengale kamoljaannepon 
Junandalem." 

19 Dhabuna PANGERAN, "Sengko lebada e 
adhaanna bana, ban bana bakal nangaleyana 
sakabbinna Tang kamoljaan. Bi Sengko bana 
ebalaana Tang nyama se socce. Sengko 
reya PANGERAN, ban Sengko reya noduwagi 
kamoraanna Tang ate ban kabellasan ka 
reng-oreng peleyan Sengko dibi. 

20 Bana ta olle ngabas Tang roba sabab 
pa-sapa se ngabas Tang roba tanto mate. 

21 Tape e seddianna Sengko reya badha 
gumo bato; bana olle manjeng e jadhiya. 

22E bakto sonar kahadiranna Sengko lebat e 
jadhiya, bi Sengko bana e sabaa e ke-lekkena 

gumo jareya sarta etotobana bi Tang tanang 


sampe Sengko la lebat. 

23 Saellana jareya Tang tanang ealleya 
sopaja bana bisaa nangalee Sengko dhari 
budhi, tape ta bisa nangalee Tang roba." 
34 1t Dhabuna PANGERAN ka Mosa, "Kassa 

ngetthok papan bato dhadhuwa 
papadha ban se sabbanna, bi Sengko 
etolesana ca-oca akantha se etoles Sengko e 
bato se bi bana epalejjar rowa. 

2 Bana asiyap lagguna gu-laggu, pas ongga 
ka Gunong Sinay ngadhep ka Sengko e 
koncona gunong jareya. 

3Ja ngajak pa-sapa; ta olle badha oreng e 
dhimmaa bai e gunong reya; ta olle badha 
dumba otaba sape se ngamba e babana 
gunong reya." 

4 Daddi Mosa laju ngetthok papan bato 
dhadhuwa, ban kalagguwanna gi laggu 
bato jareya ebakta ongga ka Gunong Sinay 
menorot se edhabuwagi PANGERAN. 

> PANGERAN toron e dhalem ondhem, 
ngadek e seddina Mosa, pas nyebbuttagi 
asmana se socce, iya areya PANGERAN. 

6 Saellana jareya PANGERAN lebat e 
ajunanna Mosa sambi adhabu epakaja, 
"Sengko reya PANGERAN, Allah se neserran 
ban bellas ase, Sengko sabbar, neserran ban 
esto. 

7 Sengko taresna ban esto ka manossa 
sampe abun-ebun toronan, ban nyapora 

dusana manossa; tape Sengko ta loppa 


aberri okoman ka oreng se agabay dusa, ban 
okoman jareya bakal etanggunga keya bi na 
potona sampe toronan se kapeng tello otaba 
empa." 

8 Mosa duli asojud ka tana abakte ka 
Pangeran, 

laju mator, "Guste, manabi J unandalem 
pajat kasokan ka abdidalem, ngereng 
Junandalem asarengnge bangsa abdidalem 
kadhinto. Lerres reng-oreng kadhinto 
cengkal, namong kasokana Junandalem 
nyapora dusa sareng kasalaanna abdidalem 
sadaja; kasokana Junandalem narema 
reng-oreng kadhinto menangka ommattepon 
Junandalem." 

10 Dhabuna PANGERAN ka Mosa, "Sateya 
Sengko mabadhaa parjanjiyan ban bangsa 
Israil. E adhaanna reng-oreng jareya Sengko 
mabadhaa kaajiban-kaajiban se gi ta 
tao kadaddiyan e antarana sa-bangsa se 
kemmaa bai e bume reya. Sa-bangsa bakal 
padhaa nangaleyana sakabbinna kaajiban 
se epabadhaa bi Sengko, sabab Sengko, 
PANGERAN mabadhaa sabarang se nakoe e 
adhaanna bana. 

l1 Toro kom-hokom se etarema bana dhari 
Sengko are teya reya. Sengko ngojuga 
bangsa Amori, Kanaan, Het, Feris, Hewi ban 
Yebus e baktona bana maju. 

12 Senga te-ngate, ja sampe bana mabadha 


parjanjiyan ban reng-oreng e nagara se 
emasoana bana, sabab jareya bisa daddi 
jebbak se madhateng pate ka bana. 

13 Sabaligga, pagujur ba-mezbana bangsa 
jareya, paancor gu-tuguna se karamat ban 
ta-tatta ga-canggana Asyora, brahala se 
esemba bangsa jareya. 

14 Bana ja nyemba illah laenna, sabab 
Sengko reya, PANGERAN, Allah se ta endha 
epapadha bi apaa bai. 

15Ja mabadha parjanjiyan bi bangsa e 
nagara jareya, sabab e bakto bangsa jareya 
abakte sarta ngeba kurban ka lah-illahna, 
bana tanto tagudha terro noroa ngakan 
kurban se egiba ka lah-illahna jareya. 

16 Mon na-anana bana abine babinean e 
nagara jareya, babinean jareya tanto nyacae 
ana lalakeanna bana sopaja nyembaa ka 
lah-illah se esemba bangsana. 

17Ja agabay ban ja nyemba lah-illah se 
ekagabay dhari logam. 

18 Rayaagi Pesta Roti Se Ta Eragii. Akantha 
se la eparentaagi Sengko, bana kodu ngakan 
roti se ta eragii pettong are abidda e dhalem 
bulan Abib, sabab e bulan jareya bana 
kalowar dhari Messer. 

19 Ana sareyang se lalake sarta budhuna 
ebinna se sareyang se lalake daddi Tang 
andhi kabbi. 

20 Tape budhuna hemar se sareyang kodu 


etebbus ban budhuna dumba menangka 
gantena. Mon bana ta endha nebbus, leerra 
hemar jareya kodu papotong. Ana sareyang 
se lalake kodu etebbus kabbi. Sapaa bai 

ta olle ngadhep ka Sengko mon ta ngeba 
tor-ator. 

21 Bana bisa alalakon nem are abidda; e are 
se kapeng petto bana ta olle alalakon, maske 
e mosem nyalaga otaba mosem anye. 

22 Rayaagi Pesta Anye e bakto bana molae 
anye hasella gandumma se dha-adha. Bariya 
keya rayaagi Pesta Bengko Un-dhaunan e 
aher taon, e bakto bana molong wa-buwaan. 

23 Sataon tello kale lalakean kodu entar 
abakte ka Sengko, PANGERAN, Allah se 
esemba Israil. 

24 Saellana Sengko ngojuk sa-bangsa 
mosona bana, sarta la malebar dhaerana 
bana, ta kera badha pole se bangala arebbu 
nagarana bana e bakto bana entar arayaagi 
Pesta Roti se Ta Eragii, Pesta Anye ban Pesta 
Bengko Un-dhaunan. 

25 Mon bana ngeba kurban keban 
sambelliyan, ja ngeba tor-ator roti se eragii. 
Keban se egabay kurban e bakto parayaan 
Paska kodu epaabi e malem jareya keya, ta 
olle badha karena sampe kalagguwanna. 

26 Sabban taon bana kodu ngeba hasella 
gandumma se eanye dha-adha ka 
Padalemman Socce. Dagingnga budhuna 

dumba otaba embi ta olle eola bi aeng sosona 


Korbina." 

27 Dhabuna PANGERAN ka Mosa, "Toles Tang 
oca jareya kabbi, sabab adhasar ka ca-oca 
jareya Sengko mabadha parjanjiyan ban bana 
sarta ban reng-oreng Israil." 

28 Mosa alenggi e jadhiya ban PANGERAN 
pa polo are pa polo malem abidda. Saabidda 
jareya Mosa ta adhaar roti ban ta adhaar 
aeng sakale. Ca-oca se esebbuttagi e dhalem 
parjanjiyan gella, iya areya Papakonna Allah 
se Sapolo, eserrat e papan bato se dhadhuwa 
gella. 

29E bakto Mosa toron dhari Gunong Sinay 
sambi abakta papan bato se aesse Papakonna 
Allah se Sapolo rowa, raena tera polana mare 
abu-dhabu ban PANGERAN; tape Mosa dibi ta 
ngagali parkara jareya. 

30 Harun ban reng-oreng Israil nangalee 
raena Mosa se tera jareya, daddi padha tako 
se nyemmaa. 

3l Tape bi Mosa reng-oreng jareya edikane, 
daddi Harun ban pin-pamimpinna oreng Israil 
jareya padha nyander, Mosa pas abu-dhabu 
ka reng-oreng jareya. 

32 Saellana jareya reng-oreng Israil padha 
agaribbung e seddianna Mosa, ban Mosa 
laju manapa ka reng-oreng Israil jareya 
kom-hokom se etarema salerana dhari 
PANGERAN e Gunong Sinay. 

33 Samarena abu-dhabu ka bangsana jareya, 


Mosa pas notobi raena ban dhung-kodhung. 

34 Mon masoa ka Kemah ngadhebba ka 
PANGERAN polana tor-matora, dhung- 
kodhungnga ebukka. Mon kalowar dhari 
Kemah jareya Mosa pas manapa ka reng- 
oreng Israil pa-apa se epakonnagi PANGERAN 
ka salerana, 

35 reng-oreng Israil masthe nangalee raena 
Mosa jareya tera. Mosa pas notobi raena ban 
dhung-kodhungnga, terros sampe mon la 
napa baktona pole tor-matora ka PANGERAN 
edhalem Kemah. 

3 5 t Mosa makompol sakabbinna bangsa 

Israil, laju adhabu, "Areya papakonna 
PANGERAN ka bana: 

2 Badha nem are kaangguy alalakon, tape 
are se kapeng petto jareya are kaangguy 
istirahat, are raja se ekusussagi kaangguy 
abakte ka PANGERAN. Sapa se alalakon e are 
Sabat kodu eokom mate. 

3E are jareya, bana ngodhii apoy e bengkona 
bai ta olle." 

4 Dhabuna Mosa ka sakabbinna bangsa 
Israil, "Areya papakonna PANGERAN: 

> Ngeba tor-ator ka PANGERAN. Pa-sapaa se 
akarep kodu ngeba tor-ator emmas, salaka 
ban paronggu; 

6 kaen linen se alos, kaen wol bungo, bungo 
terrong ban mera; kaen dhari buluna embi; 

7 kolena dumba lake se epabarna mera; kole 


se alos, kaju akasia, 

#mennyana damar; racegan kaangguy 
mennyana opacara ban kaangguy dupa room; 

3? mamatan dalima ban mamatan laenna 
se egabaya rarengganna efod ban totobba 
dhadhana Imam Agung." 

10"Sakabbinna oreng se ahli e antarana bana 
kodu entar agabay sabarang se epakonnagi 
PANGERAN, iya areya: 

ll Kemah, atana ban totobba bagiyan 
lowarra, ke-cangkena ban barangkana, 
ju-kajuna se malang, pangpangnga labang 
ban panongkoanna; 

12 Petthe Parjanjiyan ban kaju kol- pekolla, 
kodhungnga ban kaen bir-tabirra; 

13 meja ban kaju kol-pekolla, sakabbinna 
parlengkabanna ban roti sasajin; 

14 ko-tongkona damar kaangguy matera ban 
parlengkabanna, damar ban mennyana; 

15 mezba pangobbaranna dupa ban kaju 
kol-pekolla, mennyana opacara, dupa se 
room; bir-tabirra labangnga Kemah, 

16 mezba kennengnganna kurban obbaran 
ban ca-racana dhari paronggu, kaju kol- 
pekolla ban sakabbinna parlengkabanna; 
cemmong pabaccowan ban panongkoanna, 

17 pir-tabirra taneyan, ga-cangga 
ban panongkoanna, bir-tabirra labang 
sakethengnga taneyan, 

18ji-pajina ban le-talena Kemah ban 


taneyanna; 

19 pangangguyya kabakteyan kaangguy para 
imam e bakto ajalannagi kawajibanna neng 
e Rowangan Se Socce ban pangangguy se 
kusus kaangguy imam Harun ban na-anana." 

20 Reng-oreng Israil se akompol jareya laju 
bubar, 

21 ban reng-oreng se akarep laju padha 
ngeba tor-ator ka PANGERAN se ekaparlo 
agabaya Kemah Socce. Salaenna jareya 
reng-oreng jareya ngeba sabarang se 
ekaparlo kaangguy kabakteyan ban se 
ekagabaya pangangguyya imam. 

22 Sapaa bai se kenceng, lalake otaba 
babine, padha dhateng ngeba paniti, anteng, 
sello, kalong, ban samacemma angguy dhari 
emmas ekagabay tor-ator ka PANGERAN. 

23 Saneyap oreng se andhi kaen linen alos, 
kaen wol bungo, bungo terrong otabana 
mera, kaen dhari buluna embi, kolena dumba 
lake se epamera, otabana kole alos, ngeba 
rang-barang jareya egabay tor-ator. 

24 Saneyap oreng se andhi salaka ban 
paronggu se ekenneng sombangngagi, ngeba 
rang-barang jareya egabaya tor-ator ka 
PANGERAN. Bariya keya reng-oreng se andhi 
kaju akasia se ekenneng angguy kagabay 
lalakon jareya. 

25 Babinean se penter atennon ngeba 
bennang linen alos ban bennang wol bungo, 

dibi. 

26 Salaenna jareya babinean gella mente 
bennang dhari buluna embi. 

27 Para pamimpin ngeba mamatan dalima 
ban tan-mamatan laenna se etataa egabaya 
rarengganna efod ban totobba dhadha, 

28 ban racegan sarta mennyana damar, 
mennyana opacara ban dupa se room. 

29 Reng-oreng Israil se akarep padha ngeba 
tor-atorra ka PANGERAN kaangguy lalakon se 
epakonnagi PANGERAN ka Mosa. 

30 Saellana jareya Mosa adhabu ka oreng 
Israil, "PANGERAN la mele Bezaleel anana 
Uri, kompoyya Hur dhari suku Yehuda. 

31 Bezaleel jareya bi Allah eparenge 
kobasana, ban eparenge pangarteyan, 
kaahliyan ban kacakebban e dhalem 
samacemma karya seni, 

32 kaangguy agabay rancangan se marlowagi 
kaahliyan, ban agabay rancangan jareya 
dhari emmas, salaka ban paronggu; 

33 kaangguy agangse mamatan se etataa; 
kaangguy ngoker kaju ban kaangguy 
samacemma karya seni laenna. 

34Ka Bezaleel ban Aholiyab, anana 
Ahisamakh dhari suku Dan, PANGERAN 
apareng kapenterran ngajarragi kaahliyanna 
ka reng-oreng laen. 

35 Se kadhuwa jareya bi PANGERAN eparenge 
kapenterran e dhalem samacemma lalakon se 

elakone tokang ngoker, tokang rancangnga 


bangonan ban ahli tennonan linen alos, wol 
bungo, bungo terrong ban mera, ban kaen 
laenna. Reng-oreng jareya cakep alako apaa 
bai sarta ahli e dhalem agabay rancanganna 
bangonan. 
3 6 l Bezaleel, Aholiyab, ban sakabbinna 
tokang se olle kaahliyan ban 
pangarteyan dhari PANGERAN jareya, tao 
carana alako sabarang se ekaparlo kaangguy 
agabay Kemah Socce. Reng-oreng jareya 
kodu agabay Kemah Socce jareya kabbi 
akantha sela epakonnagi bi PANGERAN." 

2 Mosa adikane Bezaleel, Aholiyab ban 
sakabbinna oreng se eparenge kaahliyan bi 
PANGERAN ban se ehlas abanto, reng-oreng 
jareya laju epakon molae alako. 

3 Sombanganna reng-oreng Israil kaangguy 
kaparlowanna se maddegga Kemah Socce 
bi Mosa eparengngagi kabbi ka reng-oreng 
jareya. Tape sabban laggu reng-oreng Israil 
gi terros ngeba sombangan ka Mosa. 

4 Kang-tokang se teppana alako jareya 

"pas mator ka Mosa, "Sombanganna 
reng-oreng paneka ampon lebbi dhari se 
ekaparlo kaangguy lalakon se epakonnagi 
sareng PANGERAN." 

6 Daddi Mosa laju ngomommagi e saanterona 
parkemahan ja sombangan kaangguy Kemah 
Socce la cokop; daddi reng-oreng laju ta 
ngeba pa-apa pole. 

TSombangan se la eatorragi lebbi dhari 


cokop kaangguy mamare sakabbinna lalakon 
jareya. 

8 Saellana jareya reng-oreng se paleng 
ahli e antarana kang-tokang jareya agabay 
Kemah Socce. Kemah jareya ekagabay dhari 
kaen linen alos se etennon ban wol bungo, 
bungo terrong ban mera, sarta esolam ban 
gambarra rub-kerub; kaen jareya bannyana 
sapolo potong. 

3 Tong-sapotongnga padha okoranna; 
lanjangnga dhubellas meter ban lebarra dhu 
meter. 

10Se lema potong ejai epadaddi settong, 
bariya keya lema potongnga. 

1E penggirra kaen sambungan se dhadhuwa 
jareya epobuwi panyangkean dhari kaen 
bungo, 

12 bannyana ja-salajana saeket meggi, se 
salaja eppas ban salajanna. 

13 Saellana jareya pas egabayyagi e- 
kae emmas bannyana saeket meggi, 
epanyambung panyangkean e kaen 
sambungan se dhu gebbar gella. 

14 Saellana jareya reng-oreng gella agabay 
atana Kemah jareya dhari kaen sabellas 
potong se ekagabay dhari buluna embi. 

15 Tong-sapotongnga padha okoranna, 
lanjangnga tello bellas meter ban lebarra dhu 
meter. 

ban nem potongnga bariya keya. 

17 E penggirra kaen sambungan se bannyana 
lema potong epobuwi panyangkean saeket 
meggi, bariya keya e penggirra kaen 
sambungan settonganna, se bannyana nem 
potong. 

18 Saellana jareya laju ekagabay e-kae dhari 
paronggu epanyambung kaen sambungan se 
dhu gebbar jareya, epadaddi settong atana 
Kemah. 

19 Saellana jareya reng-oreng jareya agabay 
totobba Kemah jareya dhadhuwa aggi, se 
settong dhari kolena dumba lake se epamera, 
ban settonganna dhari kole se alos. 

20 Saellana jareya kang-tokang gella agabay 
barangkana Kemah se epangadek dhari kaju 
akasia. 

21 Saneyap rangka tenggina pa meter ban 
lebarra sabidak ennem sentimeter, 

22 epobuwi panyangkean sang-sapasang, 
daddi ka-rangka jareya ekenneng saleng 
sambung. 

23 Bagiyan laona Kemah rangkana dhu polo 
meggi, 

24 ngangguy langgan pa polo meggi 
dhari salaka, sabban rangka langganna 
dhadhuwa, parlona kaangguy panyekkaanna 
panyangkeanna. 

25 Bagiyan dhajana Kemah bannyana 
rangkana dhu polo meggi, 

26 ngangguy langgan pa polo meggi dhari 
salaka, sabban rangka langganna dhadhuwa. 

27 Bagiyan budhina Kemah se penggir bara 
bannyana rangkana nem-ennem 

28 ban e padduna bagiyan budhi ngangguy 
rangka dhadhuwa. 

23 Ka-rangkana paddu jareya esambung e 
bagiyan babana terros sampe ka bagiyan 
attassa. Rangka se dhadhuwa se ekagabay 
padduna epakantha jareya keya gabayanna. 

30 Daddi kabbi rangkana badha baballu, 
ngangguy langgan salaka nem bellas meggi, 
sabban rangka langganna dhadhuwa. 

31 Saellana jareya kang-tokang gella laju 
agabay kaju se malang lema bellas meggi, 
ekagabay dhari kaju akasia, se lalema esaba 
e ka-rangka bagiyan erengnga Kemah se 
kangan, 

32 lalemana esaba e bagiyan erengnga se 
kacer ban lalemana e bagiyan budhina Kemah 
se penggir bara. 

33 Kaju se malang se e tengnga tenggina 
epasang satengngana tenggina rangkana, 
dhari koncona Kemah se settong ka konco 
settonganna. 

34 Rangkana Kemah ban ju-kaju se malang 
jareya ekolee emmas; ka-rangka jareya 
pas epobuwi long-kolong emmas egabay 
panyekkaanna ju-kaju se malang. 

35 Kemah jareya egabayyagi bir-tabir dhari 
linen se alos se etennon ban wol bungo, 

bungo terrong ban mera, sarta pas esolam 


ban gambarra kerub. 

36 Kaangguy pagantonganna bir-tabir jareya 
egabayyagi cangga pa-empa, dhari kaju 
akasia se ekolee emmas, epobuwi ke-cangke 
emmas, ga-cangga jareya epasang e attassa 
langgan salaka se bannyana pa-empa. 

37 Labangnga Kemah egabayyagi bir-tabir 
dhari kaen linen alos se etennon ban wol 
bungo, bungo terrong ban mera, se erengga 
ban solaman. 

38 Bir-tabirra labang jareya egabayyagi 
cangga lalema se epobuwi ke-cangke. 
Co-koncona ban panyambungnga cangga 
se lalema jareya ekolee emmas, dineng 
langganna se lalema ekagabay dhari 
paronggu. 

3 7 l Bezaleel agabay Petthe Parjanjiyan 

dhari kaju akasia, lanjangnga saratos 
sapolo sentimeter, lebarra ban tenggina 
padha sabidak ennem sentimeter. 

2 Bagiyan dhalem ban lowarra ekolee emmas 
morne ban e sakalenglengnga epobuwi 
palepet emmas. 

3 Saellana jareya pas egabayyagi long-kolong 
emmas pa-empa kaangguy panyekkadanna 
kol-pekolla, long-kolong jareya epasang e 
sokona petthe se pa-empa, dhadhuwa salaja. 

4 Kaju kol-pekolla ekagabay dhari kaju 
akasia, ekolee emmas, 

> kol-pekolla jareya emasoagi ka dhalem 


long- kolong e gir-penggirra petthe jareya. 

6 Petthe jareya pas egabayyagi kodhung 
dhari emmas morne, lanjangnga saratos 
sapolo sentimeter ban lebarra sabidak ennem 
sentimeter. 

7? Kodhungnga egabayyagi kerub dhadhuwa 
dhari emmas tempaan, esaba e koncona 
kodhungnga, settong salaja. Kerub se 
dhadhuwa jareya daddi settong ban 
kodhungnga, 

8 (37:7) 

? ban epadhep-adhebban, kalembangnga 
ebarbar notobi kodhungnga petthena. 

10 Bezaleel agabay meja dhari kaju akasia, 
se lanjangnga ballung polo ballu sentimeter, 
lebarra pa polo empa sentimeter, ban 
tenggina sabidak ennem sentimeter. 

ll Meja jareya ekolee emmas morne ban e 
sakalenglengnga epobuwi palepet emmas. 

12 Saellana jareya pas epobuwi penggirra 
meja se lebarra pettong satengnga 
sentimeter ban epobuwi palepet emmas e 
sakalenglengnga. 

13 Meja jareya egabayyagi keya long- 
kolong pa-empa kaangguy panyekkadanna 
kol-pekolla, long-kolong jareya epasang e 
padduna sokona se pa-empa. 

14 ong-kolong panyekkadanna kaju kol- 
pekol jareya epasang e seddianna penggirra 
meja. 

15 Kol-pekolla ekagabay dhari kaju akasia se 


ekolee emmas. 

16 Bezaleel agabay keya reng-pereng, 
ker-cangker, dhi-gendhi ban la-piala se 
ekagabaya baddhana anggur tor-ator ka 
Pangeran, kabbi padha dhari emmas morne. 

17 Bezaleel agabay panongkoanna 
damar dhari emmas morne. Langgan 
ban gu-tegguna dhari emmas tempaan; 
bang-kembang rarengganna, iya areya 
kembang ban bungkella, epamasettong ban 
gu-tegguna. 

18E gu-tegguna jareya epobuwi cangka 
nem-ennem, tatello salaja. 

19 Saneyap cangkana epasange rarenggan 
aropa kembang badam tatello, iya areya 
kembang ban bungkella. 

20 Gu-tegguna epobuwi rarenggan aropa 
kembang badam pa-empa, iya areya 
kembang ban bungkella. 

21 Saneyap sapasang cangka e babaanna 
epobuwi kembang settong. 

22 Panongkoanna damar jareya ban bang- 
kembangnga sarta ka-cangkana ekagabay 
dhari emmas bungkol tempaan se morne. 

23 Panongkoanna damar jareya egabayyagi 
damar papetto epagenna ban pakakas se 
eangguya abersee sombuna sarta tatagga se 
ekagabay dhari emmas morne. 

24 Panongkoanna damar ban parlengkabanna 


jareya ekagabay dhari emmas morne se 
bannyana tello polo lema kilo. 

2> Bezaleel agabay mezba pangobbarranna 
dupa, ekagabay dhari kaju akasia. Mezba 
jareya masagi empa; lanjangnga ban 
lebarra padha pa polo lema sentimeter, ban 
tenggina sangang polo sentimeter. padduna 
se pa-empa e bagiyan attas epasange 
dhu-tandhu se masettong ban meja jareya. 

26 Bagiyan attassa, bagiyan erengnga se 
pa-empa ban dhu-tandhuna ekolee emmas 
morne ban e sakalenglengnga epobuwi 
palepet emmas. 

27E babaanna palepet emmas gella e 
bagiyan erengnga se dhadhuwa epobuwi 
keya long-kolong dhadhuwa kaangguy 
panyekkadanna kaju kol-pekolla mezba 
jareya. 

28 Kol-pekolla ekagabay dhari kaju akasia 
ban ekolee emmas. 

29 Bezaleel agabay keya mennyana opacara 
ban dupa morne se room, ecampor akantha 
mennya room. 

l Bezaleel agabay mezba dhari akasia, 
3 8 kennengnganna kurban obbaran. Meja 
jareya masagi empa, lanjangnga ban lebarra 
padha dhu koma dhuwa meter, ban tenggina 
settong koma tello meter. 

2 E saneyap padduna bagiyan attas epobuwi 


tandhu se masettong ban mezba jareya. 
Kabbi padha ekolee paronggu. 

3 Laen dhari jareya Bezaleel agabay keya 
parabudda mezba, iya areya: li-kobali, 
sekkop, bung-tobung, pu-garpu ban dha- 
baddhana apoy: parlengkaban jareya kabbi 
ekagabay dhari paronggu. 

4 Mezbana egabayyagi kaba anggian dhari 
paronggu se eleleagi ka bagiyan babana 
mezba jareya, tenggina sampe saparona 
tenggina meja jareya. 

> Mezba jareya epobuwi long-kolong 
panyekkadanna kaju kol-pekolla, epobu e 
padduna se pa-empa se bagiyan baba. 

6 Kol-pekolla dhari kaju akasia, ekolee 
paronggu. 

7 Kaju kol-pekol jareya laju epamaso ka 
long-kolongnga e bagiyan erengnga dhu 
kalaja. Mezba jareya ekagabay dhari papan 
se gurpong bagiyan dhalemma. 

8 Bezaleel agabay cemmong dhari paronggu, 
ban langganna dhari paronggu keya. 
Paronggu jareya ekagabay dhari ca-kaca 
andhina babinean se aladine e labangnga 
Kemah Socce. 

? Bezaleel magari taneyanna Kemah Socce 
jareya ban bir-tabir dhari kaen linen alos. E 
bagiyan lao lanjangnga pa polo empa meter, 

10 epagantong ka cangga paronggu se 
bannyana dhu polo meggi, ga-cangga jareya 

elangganne paronggu, epasange e-kae ban 


panyekkadanna e-kaena dhari salaka. 

11E bagiyan dhaja ekagabay akantha jareya 
keya. 

12E bagiyan bara epobuwi bir-tabir se 
lanjangnga dhu lekor meter, canggana sapolo 
ban langganna canggana sapolo keya; e-kae 
ban panyekkadanna e-kae jareya dhari 
salaka. 

13E bagiyan temor, se badha labangnga, 
lebarra bir-tabirra dhu lekor meter keya. 

14E kangan kacerra labang jareya epasange 
bir-tabir, lanjangnga nem koma ennem 
meter ebang, ngangguy cangga tatello ban 
langganna canggana tatello keya. 

15 (38:14) 

leJar-lajar e sakalenglengnga taneyan 
jareya dhari kaen linen alos kabbi. 

17 Langganna ga-canggana dhari paronggu, 
dineng e-kaena ban panyambungnga ga- 
cangga se egabay panyekkadanna e-kaena 
dhari salaka. Ga-cangga e sabingkerra 
taneyan jareya se settong ban settonganna 
esambung ban bung-sambung salaka. 

18 Bir-tabirra labang sakethengnga taneyan 
jareya ekagabay dhari linen alos se etennon 
bi wol bungo, bungo terrong ban mera, sarta 
erengga ban solaman. Lanjangnga sangang 
meter ban tenggina dhu meter, padha ban 
bir-tabirra taneyan. 


Keluaran 38.191 25 150 
19 Kaen bir-tabirra labang jareya epakae 


ngangguy cangga pa-empa se elangganne 
paronggu pa-empa. E-kaena, totobba 
koncona ban lang-palang se nyambung 
ga-canggana ekagabay dhari salaka, 

20tape jek-rajegga Kemah ban jek-rajegga 
pagarra dhari paronggu. 

21 Areya dhaftarra logam se eangguy e 
dhalem Kemah Socce, kennengnganna 
panyempennanna papan bato se dhadhuwa 
se aesse Papakon Se Sapolo. Dhaftar jareya 
ekagabay kalaban parentana Mosa, ban 
esoson bi reng-oreng Lewi se alako epimpin 
Itamar, pottrana Imam Harun. 

22 Bezaleel anana Uri, kompoyya Hur dhari 
suku Yehuda, agabay sabarang se epakonnagi 
PANGERAN. 

23 Se nolonge Bezaleel jareya, iya areya 
Aholiyab anana Ahisamakh dhari suku Dan, 
jareya tokang ngoker, se arancang ban se 
atennon kaen linen alos, sarta wol bungo, 
bungo terrong ban mera. 

24 Emmas se egabay tor-ator ka PANGERAN 
kaangguy Kemah Socce jareya kabbi 
bannyana saebu kilo, etembang menorot 
tembangan se resme e Kemah Socce. 

25 Salaka ollena dhari caca jiwana bangsa 
Israil bannyana tello ebu pa ratos tello 
polo kilo, etembang menorot tembangan se 
eangguy e Kemah Socce. 

26 Bannyana salaka jareya padha ban se 


ebajarragi bi sakabbinna oreng se edhaftar 
e dhalem caca jiwa jareya. Saneyap oreng 
majar menorot se etantowagi, etembang 
menorot tembangan se eangguy e Kemah 
Socce. E dhalem caca jiwa jareya bannyana 
oreng lalakean se aomor dhu polo taon ka 
attas se edhaftar badha nem ratos tello ebu 
lema ratos saeket. 

27 Salaka jareya se tello ebu pa ratos kilo 
ekagabay langganna canggana Kemah Socce 
se bannyana saratos meggi ban ekagabay 
kennengnganna bir-tabir. Tong-settongnga 
langganna berrana tello polo empa kilo. 

28 Dhari karena salaka jareya, se 
bannyana tello polo kilo, Bezaleel agabay 
bung-panyambungnga ban ke-cangkena 
ga-canggana, sarta totobba co-koncona 
ga-cangga jareya. 

29 Paronggu se egabay tor-ator ka PANGERAN 
bannyana kabbi dhu ebu pa ratos sagame 
kilo. 

30 Paronggu jareya ekagabay langganna 
labangnga Kemah Socce, mezba ban kaba 
anggianna, sarta sakabbinna parlengkabanna 
mezba, 

3l langganna bir-tabir e sakalenglengnga 
taneyan ban e labang sakethengnga, 
sakabbinna rajegga Kemah ban jek-rajegga 
taneyan e sakalenglengnga. 

39 l Bezaleel ban Aholiyab agabay 


pangangguyya kabakteyan dhari wol 
bungo, bungo terrong ban mera, se eangguya 
para imam e bakto ajalannagi kawajibanna 
e Rowangan Se Socce. Pangangguyya imam 
se eagemma Harun ekagabay menorot se 
epakonnagi PANGERAN ka Mosa. 

2 Efod ekagabay dhari kaen linen se alos, 
wol bungo, bungo terrong ban mera, sarta 
bennang emmas. 

3 Bezaleel ban Aholiyab nempa emmas 
epatepes sarta epalanjang, pas ethok-ketthok 
ekagabay bennang se tepes, pas etennon ban 
kaen linen se alos sarta wol se bungo, bungo 
terrong ban mera. 

4Saellana jareya efod gella egabayyagi 
talena bau dhadhuwa se pas ejaiagi ka 
bagiyan erengnga sopaja efod jareya cekkaa. 

> Sabbu tennonan alos ekagabay dhari bahan 
se padha, se ejaiagi ka efod jareya sampe 
daddi settong bagiyan akantha se epakonnagi 
PANGERAN ka Mosa. 

6Se kadhuwa jareya agangse mamatan 
dalima pas epasang ka dhalem barangka 
emmas. Kalaban kaahliyanna, se kadhuwa 
jareya ngokerragi ma-nyamana pottrana 
Yakub se dhubellas e mamatan jareya. 

7 Saellana jareya to-bato mamatan jareya 
epasang ka talena bauna efod menangka 
tandha parengeddanna suku Israil se 

dhubellas, akantha se epakonnagi PANGERAN 


ka Mosa. 

8 Bezaleel ban Aholiyab agabay totobba 
dhadha dhari bahan se padha ban se 
ekagabay efod, ban solamanna padha keya. 

?Bangonna masagi, pas eleppet madhuwa, 
lebar ban lanjangnga padha dhu lekor 
sentimeter. 

10 Totobba dhadha jareya epobuwi mamatan 
pa baris. E baris se kapeng settong bato 
dalima, topas ban biduri. 

1E baris se kapeng dhuwa jamerrut, 
mamatan bungo ban enten. 

12E baris se kapeng tello lazuwardi, akek 
ban kacobung. 

13E baris se kapeng empa bato pirus, jakut 
ban ratna campaka. Mamatan se dhubellas 
jareya epacekka ngangguy bennang emmas. 

14 Saneyap mamatan eokere nyamana sala 
settong dhari nyamana pottrana Yakub se 
dhubellas oreng menangka parengeddan ka 
ku-suku Israil se dhubellas. 

15 Totobba dhadha jareya egabayyagi rantay 
emmas dhadhuwa se epente akantha tale. 

16 Ban long-kolong emmas dhadhuwa se 
epasang e konco bagiyan attas se dhadhuwa 
e totobba dhadha jareya. 

17 Rantay emmas se dhadhuwa gella 
epamaso ka long-kolong gella, 

18 dineng konco laenna se dhadhuwa 
etaleyagi ka pamedhangan se dhadhuwa, 

daddi totobba dhadha jareya ekenneng 


sambung ban bagiyan adhana talena bauna 
efod. 

19 saellana jareya laju egabayyagi pole 
long- kolong emmas dhadhuwa aggi se 
epasang ka totobba dhadha jareya, e konco 
baba bagiyan dhalemma se nyedding ka efod. 

20 Samarena laju egabayyagi long- kolong 
emmas dhadhuwa se epasang e bagiyan 
adhana talena bauna efod se dhadhuwa, e 
seddianna sambunganna jaian abak ka baba, 
e attassa sabbu se ekagabay dhari tennonan 
se alos. 

21 Menorot dhabuna PANGERAN ka Mosa, 
long-kolongnga totobba dhadha jareya 
esambung ban long-kolongnga efod 
ngangguy tale bungo, daddi totobba dhadha 
jareya paggun badha e attassa sabbuna ban 
ta locot. 

22 juba se eangguy e lowaranna efod 
ekagabay dhari wol bungo. 

23 Lobangnga leerra epakoko ban pita 
tennonan me olle ta gampang beddha. 

24E sakalenglengnga kelleman babana 
epobuwi rarenggan buwana dalima dhari kaen 
linen alos ban wol bungo, bungo terrong ban 
mera, elang-selleng ban gungseng emmas, 
menorot se edhabuwagi PANGERAN ka Mosa. 

25 (39:24) 

26 (39:24) 

27 Se kadhuwa jareya agabay kameja se 


eangguyyagiya ka Harun ban tra-pottrana, 

28 Surban, destar ban calana pandha dhari 
linen, 

23 ban sabbu dhari kaen linen se alos, wol 
bungo, bungo terrong ban mera, erengga ban 
solaman, akantha se epakonnagi PANGERAN 
ka Mosa. 

30Se kadhuwa jareya agabay keya 
jamang dhari emmas morne, menangka 
tandha ja Harun ban tra-pottrana jareya la 
ekusussagi ka PANGERAN. Rarenggan jareya 
epobuwi okeran se amonye "Ekusussagi ka 
PANGERAN," 

3l sarta epasang e surbanna e bagiyan 
adhana, menorot se epakonnagi PANGERAN 
ka Mosa. 

32 Dhi-budhina lalakon agabay Kemah Socce 
jareya laju mare. Oreng Israil ngalakone 
lalakon jareya kabbi akantha se epakonnagi 
PANGERAN ka Mosa. 

33 Kemah jareya egiba ka Mosa ban 
sakabbinna parlengkabanna, bi e-kaena, 
ju-kajuna se malang, ga-canggana ban 
langganna, 

34totobba se dhari kolena embi lake se 
epamera, totobba se dhari kole se alos, 
bir-tabir se egabay kodhung, 

35 Petthe Parjanjiyan se aesse papan bato 
dhadhuwa bi kol-pekolla ban kodhungnga, 

36 meja ban sakabbinna parlengkabanna ban 


roti sasajinna, 

37 ko-tongkona damar dhari emmas morne 
mar-damar ban parlengkabanna, mennyana 
damar, 

38 mezba dhari emmas, mennya opacara, 
dupa room, bir-tabirra labangnga Kemah, 

39 mezba paronggu se ngangguy kaba 
anggian dhari paronggu, kaju kol-pekol ban 
parlengkabanna; cemmong pabaccowan ban 
langganna, 

40jar-lajarra taneyan ban ga-cangga sarta 
langganna, bir-tabirra labangnga taneyan ban 
le-talena, jek-rajegga Kemah; sakabbinna 
parabut se eangguy e dhalem Kemah, 

4l ban kalambi se eangguya para imam 
e dhalem kabakteyan e bakto ajalannagi 
kawajibanna e Rowangan Se Socce sarta 
kalambi se kusus kaangguy Harun ban 
tra-pottrana. 

42 Lalakon jareya kabbi bi oreng Israil 
ejalannagi menorot se epakonnagi PANGERAN 
ka Mosa. 

43 Bi Mosa kabbi padha epareksa, Mosa 
ngoladi ja gabayanna Kemah jareya la 
padha kabbi ban se epakonnagi PANGERAN. 
Reng-oreng jareya bi Mosa laju eberkadi. 
40 1 Dhabuna PANGERAN ka Mosa, 

2 "Tang Kemah paddek e tanggal 
settong bulan settong. 

3 Petthe Parjanjiyan se aesse Tang Papakon 


se Sapolo rowa saba e dhalemmanna, e 
adhaanna pobuwi bir-tabir. 

4E dhalemmanna pobuwi meja ban e 
attasanna meja jareya saba sakabbinna 
parlengkabanna se ekaparlo; pobuwi keya 
kotongkona damar ban damar se kodu esabae 
attasanna ko-tongko jareya. 

>E adhaanna Petthe Parjanjiyan jareya 
pobuwi mezba dhari emmas kaangguy 
ngobbar dupa, e labangnga Kemah pobuwi 
bir-tabir. 

6E adhaanna Kemah jareya pobuwi mezba 
kaangguy kurban obbaran 

7? cemmong baddhana aeng saba e antarana 
Kemah ban mezba, pas essee aeng. 

8 E taneyanna Kemah jareya sakalenglengnga 
pobuwi lajar, ban e labangnga taneyan jareya 
pobuwi bir-tabir. 

? Mon la mare, Kemah ban kas-pakakassa 
kodu esocceyagi kabbi. Carana iya areya 
Kemah ban kas-pakakassa jareya mennyae 
mennya opacara. Kalaban cara se kantha 
jareya, Kemah ban kas-pakakassa jareya la 
ekusussagi ka Sengko. 

10 Mezba ban kas-pakakassa kodu esocceyagi 
kalaban cara se kantha jareya keya, sopaja 
kabbi ekusussagiya ka Sengko. 

11 Bariya keya cemmong baddhana aeng ban 
ga-tenggana rowa kodu esocceyagi keya. 


Keluaran 40.121 20 158 
12 Saellana jareya Harun ban na-anana soro 


entar ka labangnga Kemah Socce jareya, pas 
soro soccee kabbi. 

13 Harun angguyi pangangguyya imam, 
pas mennyae, sopaja Harun daddi imam se 
ngabdi ka Sengko malolo. 

14 Saellana jareya na-anana soro nyander ka 
seddianna, pas pangangguy kameja. 

15 Saellana pas mennyae, papadha ban se 
amennyae eppana, sopaja na-anana Harun 
jareya daddi imam se ngabdi ka Sengko 
malolo. Kalaban opacara se kantha jareya 
sukuna Harun ron-temoron bakal neggua 
jabatan imam." 

16 Mosa alampaagi sabarang se edhabuwagi 
PANGERAN jareya. 

17 Daddi e tanggal settong bulan settong e 
taon se kapeng dhuwa saellana bangsa Israil 
ondur dhari Messer, Kemah Socce jareya la 
epaddek. 

18 Mosa masang gan-langganna, majaga 
rangkana, masang ju-kajuna se malang sarta 
masang ga-canggana. 

19 Saellana jareya pas epasang atana, e 
bagiyan lowar e attasanna, etotobi, menorot 
se edhabuwagi PANGERAN. 

20 Papan batona se dhadhuwa epondhut, pas 
esaba ka dhalem Petthe Parjanjiyan Totobba 
Petthena epasang, kol-pekolla esonoagi ka 
long-kolongnga. 

21 Petthe jareya pas esaba e dhalem Kemah, 


e adhaanna epobuwi bir-tabir, menorot se 
edhabuwagi PANGERAN. 

22 Mosa nyaba meja e dhalem Kemah jareya, 
e bagiyan dhaja e lowaranna bir-tabir, 

23e attasanna meja jareya esabai 
roti sasajin, akantha se la edhabuwagi 
PANGERAN. 

24 Ga-tenggana damarra esaba e dhalem, e 
bagiyan lao, epadhep-adhebban bi mejana. 

25 Mar-damarra eodhii e ajunanna 
PANGERAN. 

26 Mezbana se dhari emmas esaba e dhalem 
Kemah, e adhaanna bir-tabirra. 

27 Mosa pas ngobbar dupa se room e attasa 
meja jareya. 

28E Labangnga Kemah jareya bi Mosa 
epobuwi bir-tabir, 

293e adhaanna labangnga Kemah epobuwi 
mezba kennengnganna kurban obbaran ban 
kurban sasajin. 

30 Cemmong baddhana aeng pabaccowan 
esaba e antarana Kemah ban mezba, pas 
eessee aeng. 

31 Mosa, Harun ban tra-pottrana maccowe 
asta ban padana e jadhiya, 

32 sabban masoa ka Kemah Socce jareya 
otaba mon entara ka seddianna mezba. 

33E sakalenglengnga Kemah ban mezba 
jareya bi Mosa epasange ga-canggana 
taneyan se epasange lajar, dineng labangnga 


Keluaran 40.341 38 . 160 
taneyanna epasange bir-tabir. Daddi lalakon 


jareya la mare kabbi. 

34 Saellana jareya pas toron ondhem se 
notobi Kemah Socce jareya, ban sonar 
kahadiranna PANGERAN mossae Kemah 
jareya. 

35 Daddi Mosa ta bisa maso ka Kemah jareya. 

36 Mon ondhem jareya ongga kalowar 
dhari Kemah jareya, bangsa Israil abungkar 
kemahna bang-sebang, pas ngalle ka 
kennengngan laen. 

37 Tape mon ondhem jareya ta ongga, 
bangsa Israil paggun ta aginjeggan dhari 
kennengnganna. 

38 Saabidda bangsa Israil jareya badha e 
dhalem parjalanan, PANGERAN alenggi e 
Kemah jareya aropa ondhem e bakto seyang 
ban apoy e bakto malem. 


I mamat 


l Dhari Kemah Soccena, PANGERAN 
nembali Mosa, laju apareng atoran 
acem-macem 

2 se kodu etoro bi oreng Israil mon 
ngatorragiya kurban. Mon oreng ngatorragiya 
keban menangka kurban obbaran, oreng 
jareya olle ngatorragi sape, dumba otaba 
embina. 

3 Mon se egabay kurban jareya sape, sapena 
kodu lalake ban ta olle badha calena. Sape 
jareya kodu egiba ka labangnga Kemah 
Socce, sopaja PANGERAN kasokana narema 
oreng jareya. 

4Oreng jareya kodu nompangngagi 
tanangnga ka cethagga sapena, ban 
PANGERAN bakal naremaa tor-atorra jareya 
kaangguy pangamponanna sa-dusana. 

> Sape jareya kodu esambelli e adhaanna 
labangnga Kemah Socce. Dharana kodu 
eatorragi ka PANGERAN bi mam-imam 
toronanna Harun, pas serammagi ka 
sakalenglengnga penggirra mezba e 
adhaanna labangnga Kemah Socce jareya. 

6Keban jareya pas kodu kolet sarta 
thok-ketthok. 

7? Mam-imam kodu ngodhii apoy dhari kaju 
se la esoson e attassa mezba. 


Imamat 1.81 15 
8 Keban kurban gella, se Ia ethok-ketthok, 


tamaso cethak ban gajina, kodu esaba e 
attassa apoy se rabak e mezba. 

3 Tape essena tabuna ban pokangnga 
kodu ebacco ban aeng; jareya kabbi kodu 
eobbar e mezba bi imam se teppana atugas. 
Bauna kurban obbaran jareya masenneng 
panggaliyanna PANGERAN. 

10 Mon se egabay tor-ator jareya dumba 
otaba embi, keban jareya kodu lake ban 
tadha calena. 

ll Oreng jareya kodu nyambelli keban 
jareya e dhajaanna mezba, saellana jareya 
mam-imam kodu nyerammagi dharana ka 
sakalenglengnga penggirra mezba. 

12 Embi otaba dumbana pas thok-ketthok, 
ban imam kodu nyaba thok-ketthoganna, 
tamaso cethak ban gajina, e attassa apoy e 
mezba. 

13 Essena tabuna ban pokangnga bacco. 
Samarena, imam kodu ngatorragi jareya 
kabbi ka PANGERAN, sarta ngobbar kurban 
jareya e attassa mezba. Bauna kurban 
obbaran jareya masenneng panggaliyanna 
PANGERAN. 

14 Mon se egabay tor-ator jareya mano, kodu 
mano poter otaba pejji. 

Imam kodu ngeba mano jareya ka mezba, 
mano jareya kodu epotel leerra, ban cethagga 
eobbar e attassa mezba. Dharana kodu 


Imamat 1.161 2.4 3 
perres epakalowar pangenneng ka erenganna 


mezba. 

le Lang-balangan ban essena kodu 
pakalowar, pas buwang ka bagiyan temorra 
mezba e kennengnganna abu. 

17 Saellana jareya manona kodu esebbit e 
bungkella kalembangnga, tape kalembang 
jareya ta olle sampe pegga. Mano jareya pas 
kodu eobbar e attassa mezba. Bauna kurban 
obbaran jareya masenneng panggaliyanna 
PANGERAN. 

2 l Mon oreng ngatorragiya kurban sasajin 
ka PANGERAN, kurban jareya kodu aropa 

teppong se paleng bagus se eselene mennya 

jaitun ban epobuwi mennyan e attasanna. 

2 Sasajin jareya kodu egiba ka mam-imam 
toronanna Harun. Imam se atugas kodu ngala 
teppongnga sapergem, ban mennya jaitunna 
sarta mennyanna kabbi, pas ngobbar jareya 
kabbi e attassa mezba menangka tandha 
ja jareya eatorragi ka PANGERAN kabbi. 
Bauna kurban kakanan jareya masenneng 
panggaliyanna PANGERAN. 

3 Karena kurban sasajin jareya bagiyanna 
para imam. Kurban jareya talebat soccena 
sabab tamaso bagiyanna kakanan se la 
eatorragi ka PANGERAN. 

4 Mon kurban se eatorragiya aropa roti se 
epanggang e pamangganganna roti, rotina 
ta olle ragii; olle epakandel, adunna kodu 
kagabay dhari teppong se alos se eola ban 


Imamat 2.51 12 4 
mennya jaitun, olle keya ngangguy jajan se 
pera ebulidi mennya jaitun. 

“Mon se eatorragiya jareya roti se 
epanggang e attasanna pamangganganna, 
roti jareya kodu ekagabay dhari teppong se 
alos se eola ban mennya jaitun, tape ja ragii. 

6 Roti se eatorragi ka Pangeran jareya kodu 
era-kerra, pas selene mennya jaitun. 

7 Mon se eatorragiya jareya roti se eola e 
paguringan, roti jareya kodu ekagabay dhari 
teppong se alos se eola ban mennya jaitun. 

8 Roti se ekagabay kalaban cara se kantha 
jareya kodu eatorragi ka PANGERAN ban 
epassraagi ka imam se ngeba tor-ator jareya 
ka mezba. 

P Imam ngala sabagiyan dhari roti jareya 
se pas eobbar e attassa mezba menangka 
tandha ja jareya kabbi la eatoraggi ka 
PANGERAN. Bauna kurban sasajin jareya 
masenneng panggaliyanna PANGERAN. 

10 Lebbina bagiyanna para imam. Roti jareya 
talebat soccena polana tamaso bagiyanna 
kakanan se la eatorragi ka PANGERAN. 

1 Kurban sasajin se eatorragiya ka 
PANGERAN ta olle campore maddu otaba 
ragi, sabab maddu ban ragi ta olle eobbar 
kaangguy tor-ator ka PANGERAN. 

12 Dhari hasella tana se dha-adha sabban 
taonna, sabagiyan kodu eatorragi ka 
PANGERAN, tape ta olle eobbar e attas 
mezba. 


Imamat 2.131 3.5 a 5 
13 Saneyap kurban sasajin kodu bujai, jareya 


ja kaloppae sabab buja nandhaagi parjanjiyan 
e antarana bana ban Allahna. Daddi tor-atorra 
bana kodu bujai kabbi. 

14 Mon bana ngatorragiya gandum se eanye 
dha-adha ka PANGERAN, giba gandum se 
esangngar otabana se Ia etoto epaalos. 

15 Gandum jareya kodu eselene mennya 
jaitun ban epobuwi mennyan e attasanna. 

le Imam kodu ngobbar sabagiyan 
dhari gandum ban mennya jareya sarta 
mennyanna, menangka tandha ja jareya la 
eatorragi ka PANGERAN kabbi. 

l Mon oreng ngebaa tor-ator sape 

menangka kurban salameddan, sapena 
olle lalake, otaba babine, tape ta olle badha 
calena. 

2 Oreng jareya kodu nompangngagi 
tanangnga e attassa cethagga sapena, ban 
sape jareya kodu esambelli e adhaanna 
labangnga Kemah Socce. Mam-imam 
toronanna Harun kodu nyerammagi dharana 
ka sakalenglengnga penggirra mezba. 

3 Kaangguy kurban salameddan ka 
PANGERAN imam kodu ngatorragi sape jareya 
bagiyan gajina se notobi essena tabuna, 

4 bingselan ban gajina ban bagiyanna atena 
se paleng bagus. 

>Jareya kabbi kodu eobbar e mezba, 
papolong ban kurban obbaran laenna. 


Imamat 3.61 13 6 
Bauna kurban kakanan jareya masenneng 


panggaliyanna PANGERAN. 

6 Mon se egabaya tor-ator kaangguy kurban 
salameddan jareya dumba otabana embi, 
dumba otaba embina olle lalake otabana 
babine, tape ta olle badha calena. 

7? Mon oreng ngatorragiya dumba, dumba 
jareya kodu egiba ka Kemah Socce. 

8E jadhiya oreng jareya kodu nompangngagi 
tanangnga e attassa cethagga dumbana, 
ban dumba jareya pas kodu esambelli e 
adhana Kemah. Mam-imam kodu nyerammagi 
dharana dumba jareya ka sakalenglengnga 
penggirra mezba. 

9 Kaangguy kurban salameddan ka 
PANGERAN, mam-imam kodu ngatorragi 
dumba jareya ka PANGERAN, iya areya 
bagiyan gajina, sakabbinna buntona se 
badha gajina se eketthok e seddianna tolang 
balikadda, gaji se notobi essena tabuna, 

10 bingselanna ban gajina ban bagiyanna 
atena se paleng bagus. 

ll] mam se atugas kodu ngobbar jareya 
kabbi e attassa mezba menangka kurban 
kakanan se eatorragi ka PANGERAN. 

12 Mon se eatorragi menangka kurban jareya 
embi, oreng se ngatorragi kodu ngeba embi 
jareya ka Kemah Socce. 

13 E jadhiya oreng jareya kodu nompangngagi 
tanangnga e attassa cethagga embina, se 
pas kodu esambelli e adhaanna Kemah. 


| Imamat 3.141 4.4 7 
Mam-imam kodu nyerammagi dharana ka 


sakalenglengnga penggirra mezba. 

14 Menangka kurban kakanan ka PANGERAN 
mam-imam kodu ngatorragi embi jareya, 
iya areya bagiyan gajina se notobi essena 
tabuna, 

15 bingselan ban gajina, ban bagiyanna 
atena se paleng bagus. 

le Imam se atugas kodu ngobbar jareya 
kabbi e attassa mezba. Bauna kurban 
kakanan jareya masenneng panggaliyanna 
PANGERAN. Gajina keban jareya kabbi 
kaagunganna PANGERAN. 

17 Oreng Israil ta olle ngakan gaji otaba 
dhara; atoran jareya kodu ejalannagi 
salanjangnga ban kodu etoro bi saneyap 
oreng Israil e dhimmaa bai kennengnganna. 
4 1t Dhabuna PANGERAN ka Mosa, 

2 kabala ka reng-oreng Israil ja sapaa bai 
se ta etengnget agabay dusa polana ta atoro 
ka sala settonga Tang papakon, kodu neggui 
atoran reya. 

3 Mon se agabay dusa jareya Imam Agung, 
sampe bangsa Israil noro sala keya, imam 
jareya kodu ngurbannagi sape lake se gi 
ngodha se tadha calena ka PANGERAN sopaja 
dusana esaporaa. 

“Imam Agung jareya kodu ngeba sapena 
ka Kemah Socce, sarta nompangngagi 
tanangnga e attassa cethagga sape jareya, se 
pas kodu esambelli e adhana Kemah Socce. 


| Imamat 4.51 12 l 8 
> Sabagiyan dhari dharana kodu egiba maso 


ka dhalem Kemah Socce. 

6 Saellana jareya imam agung jareya kodu 
nyabbur garigina ka dhalem dhara jareya, pas 
ngettessagi dhara e garigina jareya pettong 
kale e adhaanna bir-tabir se egabay batessa 
Rowangan Se Socce. 

7 Sabagiyan dhari dhara jareya kodu 
ebuliddagi ka dhu-tandhu e du-padduna 
mezba se egabay kennengnganna dupa room 
e dhalem Kemah Socce, ban salebbina kodu 
serammagi ka dhasarra mezbana kurban 
obbaran se badha e adhaanna labangnga 
Kemah Socce. 

8Imam kodu ngala sakabbinna gajina sape 
lake jareya, iya areya gaji se notobi essena 
tabuna, 

? bingselanna ban gajina, ban bagiyanna 
atena se paleng bagus. 

l0Jareya kabbi kodu eobbar e attassa 
mezba obbaran akantha se ngobbar kurban 
salameddan. 

ll Tape dagingnga sape jareya, kolena, 
cethagga, bettes ban pokangnga, salebbina 
essena tabuna, tamaso calatthongnga, 

12 kodu egiba kabbi ka lowarra parkemahan. 
E jadhiya bagiyanna sape se esebbuttagi buru 
kodu eobbar e attassa kaju e kennengnganna 
pambuwanganna abu, iya areya kennengngan 
se pera ekagabay kaparlowan jareya malolo. 


Imamat 4.131 20 | 
13 Mon se agabay dusa jareya sakabbinna 


ommat Israil, se ta etengnget ngalakone sala 
settong dhari laranganna PANGERAN, 

14 saellana dusa jareya ekataowe, ommat 
Israil jareya kodu ngatorragi sape lake se gi 
ngodha se kodu egiba ka adhaanna Kemah 
Socce. Sape jareya kodu eatorragi menangka 
kurban kaangguy pangamponanna dusa. 

15 Para pamimpinna bangsa Israil kodu 
nompangngagi tanangnga e attassa cethagga 
sape jareya, se pas kodu esambelli e 
kennengngan jareya. 

le Imam Agung kodu ngeba sabagiyan dhari 
dharana sape jareya ka dhalem Kemah Socce. 

17E jadhiya Imam Agung jareya kodu 
nyabbur garigina ka dharana sape jareya, pas 
ngettessagi dhara e garigina jareya pettong 
kale e adhaanna bir-tabir se egabay batessa 
Rowangan Se Socce. 

18 Sabagiyan dhari dhara jareya kodu 
ebuliddagi ka dhu-tandhu e du-padduna 
mezba kennengnganna dupa e dhalem 
Kemah Socce, ban karena kodu serammagi 
ka dhasarra mezba kennengnganna kurban 
obbaran se badha e adhaanna labangnga 
Kemah Socce jareya. 

19 Gajina sape jareya kodu ekala kabbi laju 
obbar e attassa mezba. 

20 Carana padha ban tor-ator sape lake 
kaangguy kurban palebbaranna dusa. Kantha 
jareya carana Imam Agung ngatorragi 

kurban kaangguy sa-dusana ommadda, ban 


sa-dusana reng-oreng jareya bakal esaporaa. 

21 Saellana jareya sape lake jareya kodu 
egiba ka lowaranna parkemahan, pas obbar 
akantha se ngobbar tor-ator sape lake 
kaangguy kurban pangamponanna dusana 
Imam Agung jareya dibi. Kantha jareya 
carana ngatorragi kurban pangamponanna 
dusana ommat. 

22 Mon se agabay dusa jareya oreng se neggu 
kakobasaan, se ta etengnget ngalakone sala 
settong dhari laranganna PANGERAN, 

23 saellana apangrasa ja abana agabay dusa, 
pas kodu ngurbannagi embi lake se tadha 
calena kaangguy pangamponanna dusana. 

24 Oreng se neggu kakobasaan jareya kodu 
nompangngagi tanangnga e attassa cethagga 
embi gella, se pas kodu esambelli e dhajaanna 
mezba, kennengnganna panyambelliyanna 
keban kaangguy kurban obbaran. Jareya 
tor-ator kaangguy kurban pangamponanna 
dusa. 

25 Imam jareya kodu mamaso garigina ka 
dhalem dharana embi jareya, ban dhara e 
garigina jareya kodu buliddagi ka dhu-tandhu 
e saneyap padduna mezba ban karena kodu 
eserammagi ka dhasarra mezba. 

26 Saellana jareya gajina embi jareya kabbi 
kodu eobbar e attassa mezba, akantha carana 
kurban salameddan. Kantha jareya carana 
imam ngatorragi kurban kaangguy dusana 

oreng se neggu kakobasaan, sopaja dusana 


jareya esaporaa bi PANGERAN. 

27 Mon se agabay dusa jareya sala settong 
dhari rayat biyasa se ta etengnget ngalakone 
sala settonga laranganna PANGERAN, 

28 saellana oreng jareya tao ja abana dusa, 
oreng jareya kodu duliyan ngurbannagi embi 
bine se tadha calena. 

23 Oreng jareya kodu nompangngagi 
tanangnga e attassa cethagga embi jareya, 
se pas kodu esambelli e dhajaanna mezba, 
kennengnganna panyambelliyanna keban 
kaangguy kurban obbaran. 

30I1mam kodu nyabbur garigina ka dhalem 
dharana embi jareya, pas abuliddagi dhara 
e garigina jareya ka dhu-tandhu e saneyap 
padduna mezba, ban nyerammagi karena 
dharana ka dhasarra mezba. 

31 Gajina embi jareya kodu ekala kabbi 
akantha gajina keban se ekagabay kurban 
kasalameddan. Gaji jareya kodu eobbar 
bi imam e attassa mezba, sopaja bauna 
masennengnga panggaliyanna PANGERAN. 
Kantha jareya carana imam ngatorragi kurban 
kaangguy dusana oreng dhari rayat biyasa, 
sopaja dusana jareya esaporaa bi PANGERAN. 

32 Mon se ekurbannagi jareya dumba 
kaangguy pangamponanna dusana, dumba 
jareya kodu babine ban ta olle badha calena. 

33 Oreng jareya kodu nompangngagi 
tanangnga e attassa cethagga dumbana, 

se pas kodu esambelli e dhajaanna mezba, 


kennengnganna panyambelliyanna keban 
kaangguy kurban obbaran. 

34 Imam kodu mamaso garigina ka dhalem 
dharana dumba jareya, pas abuliddagi dhara 
e garigina jareya ka dhu-tandhu e saneyap 
padduna mezba, ban nyerammagi karena 
dharana ka dhasarra mezba. 

35 Saellana jareya gajina dumba jareya kodu 
ekala kabbi akantha kurban salameddan. 
Gaji jareya kodu eobbar e attassa mezba, 
epabareng ban kurban kakanan se eatorragi 
ka PANGERAN. Kantha jareya carana imam 
ngatorragi kurban kaangguy dusana oreng 
jareya, sopaja dusana jareya esaporaa bi 
PANGERAN. 

t Kurban pangamponanna dusa kodu 
5 eatorragi ka PANGERAN mon badha 
kadaddiyan-kadaddiyan akantha e baba reya: 
Mon oreng se sacara resmi esoro nyaksee e 
pangadilan, tape ta endha aberri katerrangan 
parkara se etangale otaba se ekaedhing 
abana, oreng jareya kodu nanggung ollena. 

2 Mon oreng ta etengnget daddi sala ban 
najjis lantaran nyedding barang se najjis, 
ompamana babathang, ban saellana jareya 
pas apangrasa ka kasalaanna. 

3 Mon oreng andhi sala lantaran ta etengnget 
nyedding ka barang se najjis se asalla dhari 
manossa, ban saellana jareya pas apangrasa 
ka kasalaanna. 


Imamat 5.41 10 13 
“Mon oreng andhi sala lantaran asompa 


ban-saromban, parkara apaa bai, ban 
saellana jareya pas apangrasa ka kasalaanna. 

> Mon oreng andhi dusa, oreng jareya kodu 
ngakone dusana, 

6 ban menangka panebbussa dusana oreng 
jareya kodu ngatorragi dumba otaba embi 
bine ka PANGERAN. Imam kodu ngatorragi 
kurban jareya sopaja dusana oreng jareya 
esaporaa. 

7? Mon oreng se andhi dusa jareya ta 
kellar melle dumba otaba embi kaangguy 
panebbussa dusana, oreng jareya kodu 
ngatorragi mano poter otaba pejji sapasang, 
se settong menangka kurban pangamponanna 
dusa, ban settonganna menangka kurban 
obbaran. 

8 No-mano jareya kodu egiba ka imam. 
Imam jareya kodu ngatorragi kaadha 
mano se la etantowagi kaangguy kurban 
pangamponanna dusa. Leerra mano jareya 
kodu potel e bungkella, tape ta olle sampe 
tolges. 

? Dharana mano jareya kodu eketessagi ka 
penggirra mezba, ban karena kodu perres 
epakalowar ka dhasarra mezba kaangguy 
kurban pangamponanna dusa. 

10 Saellana jareya imam buru kodu 
ngatorragi mano settonganna menangka 
kurban obbaran, menorot atoran se la 
etantowagi. Kantha jareya carana imam 


| Imamat 5.111 15 14 
jareya ngatorragi kurban kaangguy dusana 


oreng gella, sopaja dusana jareya esaporaa 
bi PANGERAN. 

ll Mon oreng se andhi sala jareya ta kellar 
melle mano poter otaba pejji sapasang 
kaangguy kurban pangamponanna dusana, 
oreng jareya kodu ngeba teppong sakilo. 
Teppong jareya ta olle campore mennya 
jaitun otaba epobuwi mennyan, sabab jareya 
kurban pangamponanna dusa, banne kurban 
sasajin. 

12 Teppong jareya kodu egiba ka imam. 
Imam jareya kodu ngala teppong buru 
sapergem menangka tandha ja teppong 
jareya kabbi la eatorragi ka PANGERAN. 
Teppong se sapergem gella kodu eobbar e 
attassa mezba menangka kurban kakanan. 
Jareya kurban pangamponanna dusa. 

13 Kantha jareya carana imam ngatorragi 
kurban kaangguy dusana oreng gella, sopaja 
dusana jareya esaporaa bi Pangeran. Lebbina 
teppong gella daddi andhina imam, padha 
ban kurban sasajin. 

14 PANGERAN apareng atoran-atoran reya ka 
Mosa. 

15 Mon badha oreng se ta etengnget 
agabay dusa polana ta ngatorragi tor-ator se 
ewajibbagi ka PANGERAN, oreng jareya kodu 
ngatorragi kurban tebbusanna dusa. Kurban 
jareya kodu aropa dumba otaba embi lake 
se tadha calena. Argana dumba otaba embi 


| Imamat 5.161 6.4 15 
jareya etantowagi menorot arga e Kemah 


Socce. 

16 Oreng jareya kodu majar se bannyana 
padha ban se ta ebajarragi gella etambai 
ban dhu polo persenna. Keban jareya kodu 
epassraagi ka imam, ban imam jareya kodu 
ngurbannagi keban buru, sopaja dusana 
oreng jareya esaporaa bi PANGERAN. 

17 Mon badha oreng se ta etengnget agabay 
dusa lantaran ngalakone sala settong dhari 
laranganna PANGERAN, oreng jareya sala ban 
kodu nanggung okomanna. 

18 Oreng jareya kodu ngatorragi kurban 
tebbusanna kasalaan aropa dumba otabana 
embi lake se tadha calena. Argana embi 
jareya eetong menorot arga se etantowagi 
e Kemah Socce. Imam ngurbannagi keban 
jareya kaangguy dusana oreng jareya, sopaja 
dusana jareya esaporaa bi PANGERAN. 

19) areya kurban tebbusanna dusana oreng 
jareya ka PANGERAN. 

t PANGERAN apareng atoran-atoran reya 
ka Mosa. 

2 Oreng kodu ngatorragi kurban mon agabay 
dusa ka PANGERAN lantaran ta endha mabali 
barang patoroanna sasamana, otabana nepo 
oreng, ngeco barangnga sasamana, 

3 otabana barangnga se elang la etemmo 
tape asompa ngoca ta etemmo. 

4 Oreng se sala jareya kodu majar, mabali 
sabarang se ekaolle abana kalaban jalan se ta 


o. Imamat 6.51 12 | 16 
jujur. E bakto oreng jareya etemmo ja sala, 


e bakto jareya abana kodu majar gantena 
karogiyan ka se andhi, etambai dhu polo 
persenna. 

P (6:4) 

6 Menangka kurban tebbusanna kasalaan 
oreng jareya kodu ngatorragi dumba otabana 
embi lake se tadha calena. Argana dumba 
otaba embi jareya eetong menorot arga se 
etantowagi e Kemah Socce. 

"Imam ngatorragi kurban jareya kaangguy 
dusana oreng jareya, sopaja dusana jareya 
esaporaa bi PANGERAN. 

8 PANGERAN makon Mosa 

P apareng ka Harun ban tra-pottrana atoran 
se acem-macem parkara kurban obbaran. 
Kurban obbaran jareya kodu esaba e mezba 
samalem benteng, ban apoyya kodu terros 
epaodhi. 

10 Saellana kurban jareya daddi abu, imam 
se ngangguy calana pendha ban juba dhari 
kaen linen, kodu ngangko abu se acampor 
mennyana gaji jareya dhari attassa mezba, 
sarta nyaba abu jareya e erenganna mezba. 

1 Saellana jareya imam buru kodu asalen 
sarta laju ngeba abu jareya ka lowarra 
parkemahan, ka kennengngan se pajat 
egabay kaparlowan jareya malolo. 

12 Sabban gi laggu imam kodu nyaba kaju 
e attassa mezba, nata kurban obbaran e 
attassa meja jareya, sarta ngobbar gajina 

kurban salameddan e jadhiya. Apoy e attassa 


mezba jareya kodu odhi terros, ta olle sampe 
mate. 

13 (6:12) 

14 Areya atoran-atoranna kurban sasajin 
ka PANGERAN. Kurban jareya kodu egiba 
ka adhaanna mezba bi sala settong dhari 
toronanna Harun. 

imam jareya kodu ngala teppong 
alos sapergem ban mennyana sarta ban 
mennyanna, pas ngobbar jareya kabbi e 
attassa mezba menangka tandha ja kurban 
jareya kabbi eatorragi ka PANGERAN. Bauna 
kurban jareya masenneng panggaliyanna 
PANGERAN. 

16 Lebbina teppongnga kodu ekagabay roti 
se ta eragii ban kodu ekakan bi mam-imam 
e kennengngan se eangguy kaparlowan 
jareya, iya areya e taneyanna Kemah Socce. 
Jareya bagiyanna para imam paparengnga 
PANGERAN dhari kurban kakanan. Kakanan 
jareya talebat soccena, padha ban kurban 
pangamponanna dusa ban kurban tebbusanna 
kasalaan. 

17 (6:16) 

18 Saneyap toronanna Harun se lalake olle 
ngakan roti jareya, menangka bagiyanna 
se teptep dhari kakanan se eatorragi ka 
PANGERAN. Oreng laen se nyedding kakanan 
se la ekurbannagi jareya, bakal nemmowa 
calaka lantaran kakowadanna kasocceyanna. 

19 Dhabuna PANGERAN ka Mosa, "Areya 


atoran-atoran 

20 kaangguy pantahbisanna imam toronanna 
Harun. E are pantahbisanna, imam toronanna 
Harun jareya kodu ngatorragi teppong 
gandum sakilo ka PANGERAN. Se saparo kodu 
eatorragi e bakto gu-laggu, ban saparona e 
bakto ri-bari. 

21 Teppong jareya kodu ecampore mennya, 
pas panggang e pamanggangan, samarena 
epanggang pas thok-ketthok sarta atorragi 
menangka kurban sasajin. Bauna kurban 
jareya masenneng panggaliyanna PANGERAN. 

22 Saneyap toronanna Harun se etahbissagi 
epadaddi Imam Agung salanjangnga kodu 
ros-terrosan ngatorragi kurban jareya. Kabbi 
kodu eobbar kaangguy kurban ka PANGERAN. 

23 Saneyap kurban sasajin se eatorragi imam 
ta olle kakan maske sakonea, kabbi kodu 
eobbar." 

24 PANGERAN makon Mosa 

25 marenge oneng Harun ban tra- 
pottrana atoran-atoran parkara kurban 
pangamponanna dusa. Keban se egabaya 
kurban pangamponanna dusa kodu esambelli 
e panyambelliyanna keban kaangguy kurban 
obbaran. Kurban jareya talebat soccena. 

26 Kurban jareya kodu ekakan bi imam 
se ngatorragi kurban jareya, neng e 
kennengngan se ekagabay kennengnganna 


“Imamat 6.271 7.4 19 
kaparlowan jareya malolo, iya areya e 


taneyanna Kemah Socce. 

27 Sapaa bai se nyedding ka dagingnga keban 
jareya bakal calakaa lantaran kakowadanna 
kasocceyanna. Mon kalambi elettee dharana 
keban jareya, kodu esassa e kennengngan se 
egabay kennengnganna kaparlowan jareya 
malolo. 

28 Polo tana se eangguy ngola daging 
kurban jareya kodu pabella. Mon polona dhari 
dimbaga, kodu eossowe pas bersee ban aeng. 

29 Saneyap oreng lalake balana mam-imam 
olle ngakan kurban se ce soccena jareya. 

30 Tape kurban pangamponanna dusa, se 
sabagiyan dharana egiba ka dhalem Kemah 
Socce kaangguy opacara pangamponanna 
dusa, kodu eobbar, ta olle kakan. 

7 l Areya atoran-atoranna kurban 
tebbusanna kasalaan. Kurban jareya 
talebat soccena. 

2 Keban se ekagabay kurban kodu esambelli 
e kennengnganna panyambelliyanna keban 
se ekagabaya kurban obbaran, dharana pas 
serammagi ka sakalenglengnga peggirra 
mezba. 

3 Gajina kodu ekala kabbi, sarta eatorragi e 
mezba, iya areya buntona se badha gajina, 
gaji se notobi essena tabuna, 

4 bingselanna ban gajina, ban bagiyanna 
atena se paleng bagus. 

“Imam kodu ngobbar gaji jareya kabbi 


e mezba menangka kurban kakanan ka 
PANGERAN. Kurban jareya kaangguy 
tebbusanna kasalaan. 

6 Saneyap lalake balana mam-imam jareya 
olle ngakan daging kurban jareya, mon 
ngakan kodu e kennengngan se la etantowagi 
kaangguy kaparlowan jareya, sabab kurban 
jareya ce soccena. 

7 Atoranna kurban pangamponanna dusa 
ban kurban tebbusanna kasalaan padha bai, 
iya areya: Dagingnga keban se ekurbannagi 
daddi bagiyanna imam se ngatorragi kurban 
jareya. 

8 Bariya keya kolena kurban obbaran. 

9 Saneyap kurban sasajin se eeppan e 
pappanan otaba eola e paguringan otaba 
se epanggang, daddi bagiyanna imam se 
ngatorragi kurban jareya. 

10 Tape kurban sasajin se ta eola, se ecampor 
ban mennya otabana se kerreng, kabbi 
bagiyanna mam-imam toronanna Harun, 
ban kodu ebagi rata e antarana reng-oreng 
jareya. 

11 Areya atoran-atoranna kurban salameddan 
se eatorragi ka PANGERAN. 

12 Mon kurban jareya eatorragi kaangguy 
asokkor, kodu elambane roti se ta eragii. Roti 
jareya olle roti se kandel dhari adun teppong 
ban mennya jaitun, olle keya roti kerreng se 

tepes se ebulidi mennya, otabana jajan dhari 


teppong se ecampore mennya jaitun. 

13 Laen dhari jareya gi kodu etambai roti se 
eragii. 

14 Dhari saneyap roti jareya sabagiyan kodu 
eatorragi ka PANGERAN menangka tor-ator 
kusus, ban jareya daddi bagiyanna imam 
se ngala dharana keban kurban gella ban 
se nyerammagi dhara jareya ka mezba 
menangka kurban salameddan. 

15 Dagingnga kodu ekakan e are e bakto 
keban jareya ekurbannagi, ta olle badha 
karena sampe kalagguwanna maske sakonea. 

16 Mon kurban sambelliyan jareya eatorragi 
kalaban maksod ngessaagiya neyat, otabana 
kaangguy kurban sokalella, ta parlo ekakan 
epatadha kabbi e are jareya keya. Lebbina 
olle ekakan kalagguwanna. 

17 Mon sampe tello are gi badha karena, 
daging jareya kodu eobbar pasampe tadha. 

18 Mon saellana tello are gi badha karena 
dagingnga se ekakan, kurban jareya ta 
etarema bi PANGERAN, ban ta madhateng 
berkat ka orengnga se ngurbannagi, la-mala 
haram. Oreng se ngakan eanggep sala ban 
kodu nanggung okomanna. 

19 Daging se tasedding ka apaa bai se najjis 
kodu eobbar epasampe tadha, ta olle ekakan. 
Dagingnga kurban salameddan pera olle 
ekakan bi oreng se ta najjis. 

20 Mon oreng se ngakan daging kurban 


salameddan jareya teppana najjis abana, ta 
eanggep anggotana ommadda Allah pole. 

21 Bariya keya mon oreng ngakan daging 
kurban saellana nyedding ka barang se najjis, 
se asalla dhari manossa otaba keban, oreng 
jareya ta eanggep anggotana ommadda Allah 
pole. 

22 PANGERAN apareng atoran-atoran reya ka 
Mosa 

23 kaangguy bangsa Israil: Gajina sape, 
dumba otabana embi ta olle ekakan. 

24 Gajina keban se mate dibi otabana se 
mate polana eceppa burun alas, ta olle 
ekakan, tape olle egabay kaparlowan laen. 

25 Oreng se ngakan gajina keban se 
ekagabay kurban kakanan ka PANGERAN, ta 
eanggep anggotana ommadda Allah pole. 

26 Oreng Israil, e dhimmaa bai 
kennengnganna, ta olle ngakan dharana 
mano otabana dharana keban laenna. 

27 Sapa se ngalakone larangan reya ta 
eanggep anggotana ommadda Allah pole. 

28 PANGERAN apareng atoran-atoran reya ka 
Mosa 

23 kaangguy bangsa Israil. Pa-sapaa ngeba 
kurban salameddan, kodu malaen sabagiyan 
dhari kurban jareya se kodu egabay tor-ator 
se kusus ka PANGERAN, 

30 se kodu egiba ban tanangnga dibi 
menangka kurban kakanan. Gaji ban 

dhadhana keban jareya kodu eatorragi 


menangka tor-ator kusus ka PANGERAN. 

2l|mam kodu ngobbar gajina keban jareya 
e attassa mezba, tape dhadhana daddi 
bagiyanna para imam. 

32 Pokang kanganna kodu ekagabay 
sombangan kusus 

33 ka imam se ngatorragi dhara ban gajina 
kurban salameddan jareya. 

34 Dhadhana keban jareya ban pokang 
kanganna daddi tor-ator kusus se epondhut 
PANGERAN dhari bangsa Israil se pas 
eparengngagi ka para imam. Jareya se 
kodu eatorragi bangsa Israil ka para imam 
kaangguy salanjangnga. 

35 Dhari kakanan se eatorragi ka PANGERAN, 
bagiyan jareya se eparengngagi ka Harun ban 
tra-pottrana e bakto etahbissagi epadaddi 
imam. 

36E are jareya PANGERAN makon ka bangsa 
Israil sopaja dhari kurban tor-atorra, bagiyan 
dhadha ban pokang kanganna kodu eatorragi 
ka para imam. Atoran jareya kodu etoro 
salanjangnga bi bangsa Israil. 

37 Kantha jareya atoranna kurban obbaran, 
kurban sasajin, kurban pangamponanna 
dusa, kurban tebbusanna kasalaan, kurban 
pantahbisan ban kurban salameddan. 

38 PANGERAN marengngagi papakon jareya 
ka Mosa e Gunong Sinay e bakto Salerana 

makon bangsa Israil ngatorragi kurban e 


ra-ara Sinay. 
1t Dhabuna PANGERAN ka Mosa, 

2 "Olok Harun ban na-anana ka adhaanna 
labangnga Tang Kemah Socce, ngeba 
pangangguyya imam, mennya upacara, sape 
lake se gi ngodha settong kaangguy kurban 
pangamponanna dusa, dumba lake dhadhuwa 
ban roti se ta eragii sabudhak. 

3 Saellana jareya ommat Israil soro akompol 
kabbi e adhana labangnga Tang Kemah 
jareya." 

4 Mosa alampaagi sabarang se epakonnagi 
PANGERAN jareya. E bakto ommat Israil la 
padha akompol e jadhiya kabbi, 

> Mosa adhabu, "Se ejalannagiya sengko 
sateya reya papakonna PANGERAN." 

6 Mosa laju makon Harun ban tra-pottrana 
nyander ka seddianna sarta nyoccee abana 
bang-sebang. 

7 Saellana jareya Mosa masangngagi 
pangangguyya imam ka Harun: kameja, 
sabbu ban juba. Bariya keya efod se etaleyagi 
ka tengngana ngangguy sabbu dhari kaen se 
alos. 

8 Saellana laju epangagem totobba dhadha, 
ban e dhalemmanna totobba dhadha jareya 
epasange Urim ban Tumim. 

? Serana esurbane, ban surbanna epasange 
jamang emmas, se nandhaagi ja Harun 
la daddi kaagunganna PANGERAN. Jareya 


| Imamat 8.101 15 25 
kabbi elampaagi Mosa menorot papakonna 


PANGERAN ka salerana. 

10 Mosa pas mondhut mennyana opacara 
se pas ebuliddagi ka Kemah Socce ban 
parabudda. Kalaban cara se kantha jareya 
kabbi eatorragi ka PANGERAN malolo. 

11 Mennya jareya eketessagi sakone pettong 
kale ka attassa mezba ban parabudda, bariya 
keya ka cemmong ban dhasarra. Kalaban 
cara se kantha jareya kabbi eatorragi ka 
PANGERAN malolo. 

12 Saellana jareya Mosa nahbissagi Harun 
kalaban cara nyelen mennyana opacara 
jareya sakone ka serana. 

13 Samarena jareya tra-pottrana Harun laju 
epakon nyander ka seddianna sarta pas 
epangagem kameja ban sabbu. Serana padha 
esurbane akantha se edhabuwagi PANGERAN 
ka salerana. 

14 Saellana jareya Mosa laju mondhut 
sape lake se gi ngodha kaangguy kurban 
pangamponanna dusa. Harun ban tra- 
pottrana nompangngagi astana e cethagga 
sape jareya. 

15 Sape jareya bi Mosa pas esambelli, 
dharana epondhut sabagiyan, ebuliddagi bi 
garigina ka dhu-tandhu e saneyap padduna 
mezba. Kalaban cara se kantha jareya mezba 
jareya eatorragi ka PANGERAN malolo. 
Lebbina dharana eserammagi ka dhasarra 
mezba. Kantha jareya carana mezba jareya 

esocceyagi ban eatorragi ka PANGERAN 


malolo. 

16 Dhari sape se esambelli jareya Mosa 
mondhut sakabbinna gaji se notobi essena 
tabuna, bingselan ban gajina, sarta bagiyanna 
atena se paleng bagus. Jareya kabbi eobbar e 
attassa mezba. 

17 Karena sape jareya, kolena, karena 
essena tabuna, tamaso perrona, laju eobbar 
e lowaranna parkemahan akantha se 
edhabuwagi PANGERAN ka salerana. 

18 Saellana jareya Mosa mondhut dumba 
lake kaangguy kurban obbaran, Harun ban 
tra-pottrana laju nompangngagi astana e 
cethagga dumba jareya. 

19Bi Mosa dumba jareya esambelli, ban 
dharana eserammagi ka sakalenglengnga 
penggirra mezba. 

20 Dumba jareya laju ethok-ketthok, 
essena tabuna ban sokona ebacco bi aeng. 
Cethagga, gajina, ban karena dagingnga 
eobbar kaangguy kurban obbaran e attassa 
mezba akantha se edhabuwagi PANGERAN 
ka salerana. Bauna kurban obbaran jareya 
masenneng panggaliyanna PANGERAN. 

21(8:20) 

22 Mosa laju mondhut dumba lake settong 
aggi kaangguy kurban pantahbisanna imam. 
Harun ban tra-pottrana nompangngagi astana 
e cethagga dumba jareya. 

23Bi Mosa dumba jareya laju esambelli. 


Dharana epondhut sakone, ebuliddagi ka 
karna kanganna Harun, ka pol-empolanna 
asta kanganna sarta pol-empolanna pada 
kanganna. 

24 Tra-pottrana Harun pas epakon nyander 
ka seddianna, dharana dumba gella 
ebuliddagi keya sakone ka karna kanganna, 
ka pol-empolanna asta kanganna, sarta 
pol-empolanna pada kanganna. Salebbina 
dharana eserammagi ka sakalenglengnga 
penggirra mezba. 

25 Mosa mondhut gajina dumba jareya, 
buntona se bannya gajina, sakabbinna gaji 
se notobi essena tabuna, bagiyanna atena 
se paleng bagus, bingselan ban gajina sarta 
pokang kanganna. 

26 Dhari cettheng se aesse roti se ta eragii 
se la eatorragi ka PANGERAN, Mosa mondhut 
roti settong se kandel se eola ban mennya 
sarta roti se tepes settong. Roti jareya esaba 
e attassa gajina ban pokang kanganna. 

27) areya kabbi esaba e astana Harun ban 
tra-pottrana, bi Harun ban tra-pottrana 
pas eatorragi menangka kurban kusus ka 
PANGERAN. 

28 Saellana jareya kakanan buru bi Mosa 
epondhut dhari reng-oreng jareya, pas eobbar 
e mezba, epabareng ban kurban obbaran 
kaangguy kurban pantahbisan. Bauna kurban 
jareya masenneng panggaliyanna PANGERAN. 

29 Mosa laju mondhut dhadhana dumba 


jareya, pas eatorragi menangka tor-ator 
kusus ka PANGERAN. Jareya bagiyanna Mosa 
dhari dumba lake se ekurbannagi kaangguy 
opacara pantahbisanna imam. Jareya kabbi 
bi Mosa elampaagi menorot se edhabuwagi 
PANGERAN ka salerana. 

30 Saellana jareya Mosa mondhut sabagiyan 
dhari mennyana opacara ban sabagiyan 
dhari dhara se badha e attassa mezba, 
laju eketessagi ka Harun ban tra-pottrana 
sarta ka rasoganna. Kalaban opacara jareya 
reng-oreng jareya sarta rasoganna bi Mosa 
eatorragi ka PANGERAN malolo. 

31 Dhabuna Mosa ka Harun ban tra-pottrana, 
"Ola daging kurban jareya e adhaanna 
labangnga Kemah Socce, pas kakan e 
jadhiya ban rotina kurban pantahbisan se 
badha e dhalem cettheng rowa, menorot se 
epakonnagi bi PANGERAN. 

32 Lebbina daging ban rotina pas obbar 
pasampe tadha. 

33 Bana ta olle ajalanan dhari Kemah 
Socce pettong are abidda sampe opacara 
pantahbisanna bana mare. 

34 Menorot dhabuna PANGERAN apa se 
elakone sengko ban bana are teya kodu 
ejalannagi terros sopaja sa-dusana bana 
esaporaa. 

35 Pettong are abidda, seyang ban malem, 
bana kodu neng e adhaanna labangnga 

Kemah kaangguy ngalakone pa-apa se 


epakonnagi PANGERAN. Mon bana ta atoro, 
bana bakal mateya. Kantha jareya dhabuna 
PANGERAN ka sengko." 

36 Harun ban tra-pottrana laju alampaagi 
kabbi se epakonnagi PANGERAN kalaban 
parantaraanna Mosa jareya. 

' Saellana opacara pantahbisan jareya la 

lebat saare, daddi e are se kapeng ballu, 
Mosa adikane Harun ban tra-pottrana ban 
para seppona bangsa Israil. 

2 Dhabuna Mosa ka Harun, "Kassa ngala 
sape lake se gi ngodha ban dumba lake, 
se padha tadha calena kabbi, atorragi ka 
PANGERAN, sape lakena kaangguy kurban 
pangamponanna dusa, ban dumba lakena 
kaangguy kurban obbaran. 

3 Saellana jareya bangsa Israil soro 
ngatorragi embi lake kaangguy kurban 
pangamponanna dusa ban budhuna sape 
settong sarta budhuna dumba settong se 
omorra padha sataonan ban tadha calena, 
menangka kurban obbaran. 

4 Reng-oreng jareya soro ngatorragi keya 
sape lake settong ban embi lake settong 
kaangguy kurban salameddan. Jareya kabbi 
kodu eatorragi bi bangsa Israil ka PANGERAN, 
pabareng ban kurban sasajin se eola ban 
mennya, sabab are teya PANGERAN rabuwa 
ka adhaanna bangsa Israil jareya." 

> Kabbi se epessennagi Mosa jareya bi 


reng-oreng jareya egiba ka adhaanna Kemah 
Socce, ban ommat Israil padha akompol e 
jadhiya, abakte ka PANGERAN. 

6 Mosa pas adhabu, "PANGERAN makon 
bana ajalannagi reya kabbi sopaja 
bana nangaleyana sonarra kahadiranna 
PANGERAN." 

7 Saellana jareya Mosa pas adhabu pole ka 
Harun, "Mara entar ka seddianna mezba, 
sadhiyaagi kurban pangamponanna dusa 
ban kurban obbaran akantha se edhabuwagi 
PANGERAN, sopaja dusana bana ban dusana 
ommat reya esaporaa bi PANGERAN." 

8 Daddi Harun laju nyander ka meja 
kurban pas nyambelli budhuna sape lake se 
ekurbannagiya kaangguy pangamponanna 
dusana dibi. 

3 Tra-pottrana Harun ngatorragi dharana 
sape jareya ka Harun. Harun nyabbur garigina 
ka dhalem dhara jareya, pas ebuliddagi ka 
dhu-tandhuna mezba se pa-empa jareya. 
Lebbina dharana etotta e dhasarra mezba. 

10 Gajina, bingselanna ban bagiyanna atena 
se paleng bagus eobbar e attassa mezba, 
akantha se epakonnagi PANGERAN ka Mosa. 

l1 Tape dagingnga ban kolena sape jareya 
eobbar e lowaranna parkemahan. 

12 Saellana jareya Harun nyambelli keban se 
ekagabaya kurban obbaran kaangguy abana 
dibi. Tra-pottrana ngatorragi dharana keban 

jareya ka Harun, bi Harun dhara jareya laju 


eserammadgi ka sakalenglengnga penggirra 
mezba. 

13 Saellana jareya tra-pottrana ngatorragi 
cethagga keban jareya ban bagiyan en-laenna 
ka Harun, bi Harun laju eobbar e attassa 
mezba. 

14 Essena tabuna ban pokangnga pas ebacco, 
terros eobbar epabareng ban kurban obbaran 
e attassa mezba. 

15 Saellana jareya Harun ngatorragi embi 
lake menangka kurban pangamponanna 
dusana ommadda. Embi jareya esambelli 
ban eatorragi akantha se ngatorragi kurban 
kaangguy pangamponanna dusana dibi. 

16 Kurban obbaran jareya ebakta ka mezba, 
sarta pas eatorragi menorot atoranna. 

17 Saellana jareya Harun laju ngatorragi 
kurban sasajin; mondhut teppong sapergem, 
laju eobbar e attassa mezba. Jareya 
tambaanna kurban obbaran ren-aren se 
eatorragi e baja laggu. 

18 Saellana jareya salerana laju nyambelli 
sape lake ban dumba lake settong ebang 
menangka kurban salameddanna ommadda. 
Tra-pottrana ngatorragi dharana keban 
jareya ban Harun laju eserammagi ka 
sakalenglengnga penggirra mezba. 

19 Bagiyanna sape ban embi jareya se badha 
gajina esaba e attassa dhadhana keban se 
dhadhuwa jareya, 

20laju egiba ka mezba terros eobbar e 


jadhiya. 

21 Dhadhana ban pokang kanganna bi 
Harun eatorragi menangka kurban kusus ka 
PANGERAN. Jareya bagiyanna para imam, 
akantha se epakonnagi bi Mosa. 

22 Saellana ngatorragi kurban jareya kabbi, 
Harun ngangka astana, epangaceng ka 
attassa reng-oreng jareya kabbi, aberkadi 
reng-oreng jareya, samarena laju toron. 

23 Harun ban Mosa laju maso ka dhalem 
Kemah Socce. Saellana jareya se kadhuwa 
buru laju kalowar sarta aberkadi ommadda. 
Ommat Israil kabbi laju padha nangalee sonar 
kahadiranna PANGERAN. 

24 Daksakala jareya PANGERAN laju 
matoron apoy, sampe kurban obbaran ban 
bagiyan-bagiyanna se badha gajina e attassa 
mezba ekenneng obbar kabbi sampe tadha. 
E bakto ommat Israil nangalee jareya, kabbi 
padha asorak, laju asojud. 

10 lE settong are Nadab ban Abihu, 

tra-pottrana Harun, mondhut 
padupaanna bang-sebang, padupaan jareya 
eessee mardha sarta pas epobuwi dupa, pas 
eatorragi ka PANGERAN. Tape apoy jareya 
ta socce lantaran PANGERAN ta makon se 
kantha jareya. 

2 Daddi PANGERAN laju matoron apoy, se 
kadhuwa jareya taobbar sampe padha mate e 
dhalem Kemah Socce jareya. 


| Imamat 10.31 7 33 
3 Mosa laju adhabu ka Harun, "Jareya se 


ekamaksod bi PANGERAN e bakto adhabu, 
Sakabbinna oreng se aladine Sengko kodu 
ngargai kasocceyanna Sengko. Sengko 
noduwagiya Tang kamoljaan ka sakabbinna 
Tang bangsa." Tape Harun mendel malolo. 

“Saellana jareya Mosa adikane Misael ban 
Elsafan, tra-pottrana Uziyel, majadhina 
Harun. Dhabuna ka se kadhuwa jareya, "Mara 
dha enna, kala mayyidda sapopona bana se 
kadhuwa reya dhari Kemah Socce reya pas 
saba e lowaranna parkemahan." 

Se kadhuwa jareya nyander pas ngeba 
mayyid se dhadhuwa se gi akalambi jareya 
ka lowaranna parkemahan akantha se 
edhabuwagi Mosa. 

6 Dhabuna Mosa ka Harun ban ka tra- 
pottrana se laen, iya areya Eleyazar ban 
Itamar, "Obuna bana ja pasalsal, ban 
kalambina ja sebbit kaangguy noduwagi ja 
bana sossa. Mon bana sampe salsal obuna 
ban nyebbit kalambina menangka tandha 
ja bana sossa, bana bakal mateya, ban 
sakabbinna ommat Israil bakal ebendunana 
PANGERAN. Tape reng-oreng Israil laenna olle 
sossa polana kapateyan oreng se kadhuwa se 
ekello apoy se epatoron PANGERAN jareya. 

"Ja ondura dhari Kemah Socce me olle bana 
ta mate, sabab bana Ia etahbissagi bi mennya 
opacara kaangguy aladine PANGERAN." 


Imamat 10.81 14 34 
Harun ban tra-pottrana padha alampaagi se 


edhabuwagi Mosa. 

#Dhabuna PANGERAN ka Harun, 

?"Samarena ngenom anggur otabana 
nom-enoman kerras bana ban na-anana ta 
olle maso ka dhalem Tang Kemah. Mon bana 
ta atoro ka atoran jareya, bana bakal mateya. 
Parenta reya kodu etoro bi sakabbinna 
toronanna bana. 

10 Bana kodu tao abidaagi se kemma se la 
eatorragi ka Allah malolo ban se kemma se 
ekenneng angguy kaangguy kaparlowan se 
umum, se kemma se najjis ban se kemma se 
ta najjis. 

1! Sakabbinna hokom se ebagi Sengko ka 
bana kalaban parantaraanna Mosa kodu 
eajarragi ka ommat Israil." 

12 Dhabuna Mosa ka Harun ban ka pottrana 
se kadhuwa, iya areya Eleyazar ban Itamar, 
"Kala gandum karena kurban obbaran se 
eatorragi ka PANGERAN. Dhari teppong 
jareya agabay roti se ta eragii, laju kakan 
e erenganna mezba, sabab kurban jareya 
talebat soccena. 

13 Roti jareya kodu ekakan e kennengngan 
se socce, sabab dhari kakanan se eatorragi ka 
PANGERAN, roti jareya bagiyanna bana ban 
na-ana lalakeanna. Jareya se edhabuwagi 
PANGERAN ka sengko. 

14Tape bana ban na-ana lalakeanna sarta 
ana babineanna olle ngakan dhadhana 


Imamat 10.151 19 35 
tor-ator ka-angka ban pokangnga tor-ator 


kusus. Jareya bagiyanna para imam dhari 
kurban salameddanna bangsa Israil. Bana ban 
na-anana olle ngakan jareya e kennengngan 
e dhimmaa bai se ta najjis. 

15 Pokangnga kurban kusus ban dhadhana 
tor-ator kusus jareya kodu egiba epabareng 
ban gajina kurban obbaran menangka tor-ator 
kusus ka PANGERAN. Bagiyan-bagiyan jareya 
daddi andhina bana ban na-anana kaangguy 
salanjangnga, menorot se edhabuwagi 
PANGERAN." 

16 Saellana jareya Mosa mareksane parkara 
embi se ekagabaya kurban pangamponanna 
dusa. Ta taona embi jareya la eobbar. 

Daddi Mosa duka ka Eleyazar ban Itamar, 
tra-pottrana Harun, dhabuna, 

17 "Arapa kurban pangamponanna dusa 
jareya bi bana me ta ekakan e kennengngan 
se socce? jareya bagiyan se talebat soccena, 
se bi PANGERAN eparengngagi ka bana 
sopaja dusana ommat Israil esaporaa. 

18 Dharana embi jareya ta egiba ka Kemah 
Socce, daddi masthena kurban jareya bi 
bana kodu ekakan e jadhiya akantha se la 
eparentaagi bi sengko." 

19 Dhabuna Harun ka Mosa, "Ja sakenga 
kurban pangamponanna dusa reya bi sengko 
ekakan sateya, apa kerana PANGERAN 
kasokana panggaliyanna? Pajat bendher e 
are teya ommat Israil la ngatorragi kurban 


Imamat 10.201 11.13 36 
pangamponanna dusana sarta kurban 


obbaran ka PANGERAN, tape balai reya la 
teba ka sengko." 

20 Mosa abendherragi dhabuna Harun jareya. 
1 1 t Dhabuna PANGERAN ka Mosa ban 

Harun, 

2 kabala kantha reya ka ommat Israil, keban 
se odhi e tenggangan se olle ekakan iya areya 

3 se kokona apekka dhuwa ban se akenyem. 

“Ja ngakanan onta, kancel otaba arnep. 
Ban-keban jareya haram, sabab maske 
akenyem tape kokona ta apekka dhuwa. 

(TLA) 

6 (11:4) 

'Ja ngakanan babi. Keban jareya haram, 
sabab maske kokona apekka dhuwa tape ta 
akenyem. 

8jJa ngakanan ban-keban jareya, la-mala 
nyedding babathangnga bai ta olle, sabab 
ban-keban jareya haram. 

Juko se odhi e dhalem aeng, se agibis ban 
se asesse, olle kakan. 

10 Tape ban-keban se odhi e dhalem aeng 
se tadha gibissa ban tadha sessena, haram, 
daddi ta olle kakan, ban babathangnga ta olle 
sedding. 

11 (11:10) 

12 (11:10) 

13 No-mano reya ta olle kakan: rajabali, 
mano wek-kowek, samacemma ellang, nasar, 


Imamat 11.141 29 
dhangdhang, mano onta, camar, dalko, 


Undang; mano kasa ban babburu. 


19 (11: 13) 

20 Sakabbinna serangga se akalembang 
haram, 

2! kajabana se tao alonca. 

22 Daddi balang, jangkrek ban balang biru 
olle kakan. 

23 Tape serangga laenna se akalembang ban 
se nalar, jareya haram. 

24 Oreng daddi najjis sampe compet are 
mon oreng jareya nyedding babathangnga 
ban-keban areya: keban se akoko, kajabana 
keban se kokona apekka dhuwa ban se 
akenyem, keban se asoko empa se badha 
cakarra. Pa-sapaa se ngeba babathangnga 
ban-keban jareya kodu nyassa kalambina, 
tape sampe compet are oreng jareya gi 
paggun najjis. 

25 (11:24) 

26 (11:24) 

27 (11:24) 

28 (11:24) 

23 Tekos tana, tekos juwang, tekos buko, 
kaddhal, samacemma kata, landha, barakay, 
congcong ban kamondhuran haram. 


Imamat 11.301 37 38 
30(11:29) 


31 Pa-sapaa nyedding ban-keban jareya 
otabana babathangnga, najjis sampe compet 
are. 

32 Mon babathangnga keban jareya gaggar 
ka settong barang, barang jareya daddi najjis. 
Barang se najjis mon ekenneng babathangnga 
ban-keban jareya iya areya samacemma 
barang dhari kaju, kaen, kole otabana kaen 
karong, ta parduli eangguy kaparlowan apa 
rang-barang jareya. Rang-barang jareya kodu 
ebegga e dhalem aeng, tape paggun najjis 
sampe compet are. 

33 Mon babathang jareya gaggar ka dhalem 
polo tana, essena polo jareya daddi najjis, 
ban polo jareya kodu epabella. 

34 Kakanan se ekenneng aeng dhari polo 
jareya daddi najjis, ban nom-enoman se 
badha e dhalem polo jareya daddi najjis. 

35 Apaa bai se egaggari babathangnga sala 
settong dhari keban jareya daddi najjis. Anglo 
tana otabana panyangngaran dhari tana se 
ekenneng babathangnga sala settong dhari 
keban jareya kodu epabella polana najjis. 

36 Kajabana somber otabana somor, 
sabarang laenna se ekenneng sedding 
babathangnga ban-keban jareya daddi najjis. 

37 Mon babathang jareya gaggar ka gi-bigi 
se etabura, gi-bigi jareya teptep socce. 

38 Tape mon gi-bigi jareya teppana ebegga e 
dhalem aeng, pas egaggari babathang jareya, 
gi-bigi jareya daddi najjis. 

39 Pa-sapaa se nyedding ka babathangnga 
keban se halal, daddi najjis sampe compet 
are. 

40 Oreng se ngeba otabana ngakan 
babathang jareya kodu nyassa kalambina, 
tape oreng jareya teptep najjis sampe compet 
are. 

4l Sakabbinna keban se agaremmet e tana, 
se agalajar, se asoko empa otaba se asoko 
bannya, jareya haram ban ta olle ekakan. 

42 (11:41) 

43 Bana ja ngakan keban se kasebbut jareya 
sopaja bana ta daddiya najjis. 

44 Sengko reya PANGERAN, Allahna bana, 
daddi jaga sopaja bana teptep socce, sabab 
Sengko reya socce. 

45 Sengko reya PANGERAN se ngeba bana 
dhari Messer, sopaja Sengko daddiya Allahna 
bana. Bana kodu socce, sabab Sengko reya 
SOCCe. 

46) areya atoran parkara keban, se asoko 
empa, mano, keban se odhi e dhalem aeng 
ban se agalajar e tana. 

47 Bana kodu tao abidaagi se kemma se 
socce ban se najjis, se kemma keban se 
ekenneng kakan ban se ta olle kakan. 


Imamat 12.11 8 40 
1 2 1 Dhabuna PANGERAN ka Mosa, 


2 kabala ka reng-oreng Israil. Mon 
oreng babine rembi lalake, pettong are abidda 
babine jareya najjis, akantha mon teppana 
dhateng kotorra. 

3E are se kapeng petto anana kodu esonnat. 

4 Saellana jareya babine jareya gi najjis tello 
polo tello are aggi polana kalowar dhara. 
Babine jareya ta olle nyedding rang-barang 
se eangguy e dhalem kabakteyan ban ta olle 
maso ka dhalem Kemah Socce sampe mare 
ababerse. 

> Mon oreng babine rembi babine, pa bellas 
are abidda babine jareya najjis, akantha mon 
teppana dhateng kotorra. Saellana jareya 
babine jareya gi najjis sabidak ennem are 
aggi polana kalowar dhara. 

6 Mon la mare ababerse, saellana rembi 
lalake otaba babine, babine jareya kodu 
ngeba tor-ator ka imam e adhaanna Kemah 
Socce. Tor-ator jareya aropa budhuna dumba 
se aomor sataon kaangguy kurban obbaran, 
ban pejji otabana budhuna poter kaangguy 
kurban pangamponanna dusa. 

"Imam kodu ngatorragi jareya ka PANGERAN 
ban ajalannagi opacara kaangguy maelang 
najjissa babine jareya, ban babine jareya 
pas berse. Daddi jareya se kodu ejalannagi 
babine samarena rembi. 

8 Mon babine jareya ta kellar nyadhiyaagi 
budhuna dumba, kodu ngeba pejji otaba 


Imamat 13.11 6 41 
budhuna poter dhadhuwa. Se settong 


kaangguy kurban obbaran ban settonganna 
kaangguy kurban pangamponanna dusa. 
Imam kodu ajalannagi opacara mowang 
najjissa babine jareya, sopaja daddi berse. 

13 1t Dhabuna PANGERAN ka Mosa ban ka 

Harun, 

2 Mon badha oreng kolena etemmo bu-tombu 
otabana poro otabana kolena lak-bellak pote 
se bisa daddi panyaket kole budhuk, oreng 
jareya kodu egiba ka imam Harun otaba 
toronanna. 

3Įmam kodu mareksa bagiyan se sake e 
kolena oreng jareya. Mon bulu e bagiyan 
jareya daddi pote, ban bagiyan se sake 
keldem, oreng jareya nyandhang panyake 
kole budhuk. Imam kodu anyataagi ja oreng 
jareya najjis. 

4Tape mon bagiyan se sake jareya barnana 
pote, ban ta keldem, ban bulu e bagiyan 
jareya ta aoba daddi pote, oreng jareya kodu 
epangongse dhari kennengnganna oreng 
bannya pettong are abidda. 

>E are se kapeng petto imam kodu mareksa 
oreng jareya pole. Mon menorot panemmona 
panyaket jareya gi paggun kabadhaanna ban 
ta alatlat, oreng jareya kodu epanyengla 
pettong are aggi. 

6E are se kapeng petto imam kodu mareksa 
oreng jareya pole, ban mon bagiyan se sake 
jareya la baras ban ta alatlat, imam kodu 


`.. Imamat 13.71 14 42 
anyataagi ja oreng jareya la berse. Jareya 


panyake kole se ta babaja. Oreng jareya 
kodu nyassa angguyya, ban oreng jareya laju 
berse. 

7 Tape mon samarena enyataagi berse bi 
imam panyakedda alatlat, oreng jareya kodu 
ngadhep pole ka imam. 

8 Bi imam kodu epareksa pole, mon 
panyakedda pajat alatlat, oreng jareya kodu 
enyataagi najjis; oreng jareya nyandhang 
panyaket kole budhuk. 

? Oreng se nyandhang panyaket kole budhuk 
kodu egiba ka imam. 

10 Mon menorot pamareksaanna imam e 
kolena oreng jareya badha se bara, se pote 
barnana, daddi poro ban bulu e bagiyan 
jareya daddi pote, 

ll oreng jareya nyandhang panyaket kole 
budhuk. Imam kodu anyataagi ja oreng 
jareya najjis. Oreng jareya ta osa ebuwang 
sabab la terrang ja abana najjis. 

12 Mon imam nangalee ja lak-bellak se pote 
jareya la balattra dhari cethak sampe ka 
sokona, 

13 ban menorot pamareksaanna panyaket 
jareya la balattra daddi sabadan ban kolena 
la pote kabbi, imam kodu anyataagi ja oreng 
jareya berse. 

14Tape mon badha porona, oreng jareya 
najjis. 


| Imamat 13.151 23 . 43 
15 Mon jareya pajat poro, oreng jareya kodu 


enyataagi najjis, sabab nyandhang panyaket 
kole budhuk. 

16Tape mon poro jareya baras ban la daddi 
pote pole, oreng jareya kodu ngadhep ka 
imam 

17 menta pareksa pole. Mon porona pajat 
la pote, imam kodu anyataagi oreng jareya 
berse. 

18 Mon oreng etemmo bu-tombu se la baras, 

19tape e lampadda kalowar bara se pote 
otabana lak-bellak pote abak ra-mera, oreng 
jareya kodu ngadhep imam 

20 sopaja epareksa. Mon bagiyan se 
lak-bellak mera jareya keldem, ban buluna e 
bagiyan jareya la pote keya, oreng jareya bi 
imam kodu enyataagi najjis. Bu-tombu jareya 
parmolaanna panyaket kole budhuk. 

21 Tape mon menorot pamareksaanna imam 
bulu e bagiyan jareya ta daddi pote, ban 
bagiyan jareya ta keldem, pera barnana 
angodhaan, oreng jareya kodu epanyengla 
pettong are abidda. 

22 Mon lak-bellak se pote jareya alatlat, 
imam kodu anyataagi ja oreng jareya najjis 
sabab oreng jareya nyandhang panyaket kole 
budhuk. 

23 Tape mon lak-bellak se pote jareya ta 
aoba ban ta alatlat, jareya coma lampadda 
bu-tombu, daddi oreng jareya bi imam kodu 
enyataagi berse. 


Imamat 13.241 30 44 
24 Mon badha oreng bulla, ban lokana laju 


daddi pote otabana pote abak sora mera, 

25imam kodu mareksa oreng jareya. Mon 
buluna e bagiyan jareya daddi pote ban 
lokana keldem, panyaket kole budhuk molae 
tombu e bagiyanna loka se bulla jareya, imam 
kodu anyataagi ja oreng jareya najjis. 

26 Tape mon buluna e bagiyan jareya ta daddi 
pote ban bagiyan jareya ta keldem, coma 
barnana angodhaan sakone, oreng jareya bi 
imam kodu epanyengla dhari kennengnganna 
oreng bannya pettong are abidda. 

271E are se kapeng petto oreng jareya 
kodu epareksa pole bi imam. Mon lak-bellak 
pote jareya alatlat, oreng jareya nyandhang 
panyaket kole budhuk, ban kodu enyataagi 
najjis bi imam. 

28 Tape mon lak-bellak pote jareya ta 
aoba, sartaanna ta alatlat, pera barnana 
angodhaan, jareya banne panyaket kole 
budhuk. Oreng jareya kodu enyataagi berse 
bi imam, sabab barna se pote jareya coma 
lampadda se bulla. 

2? Mon badha oreng lalake otaba babine 
nyandhang panyaket kole e cethagga otaba e 
cangkemma, 

30 oreng jareya kodu epareksa bi imam. Mon 
bagiyan se sake jareya katon keldem, ban 
obuna otaba jangguan e bagiyan jareya daddi 
abak koneng sarta pas ronto, oreng jareya 
nyandhang panyaket kole budhuk e cethagga 


Imamat 13.311 36 . 45 
ban e cangkemma, daddi kodu enyataagi 


najjis bi imam. 

31 Mon menorot pamareksaanna imam 
bagiyan se sake jareya ta katon keldem, tape 
e bagiyan jareya tadha obu otaba janggu se 
celleng, oreng jareya kodu epanyengla dhari 
kennengnganna oreng bannya pettong are 
abidda. 

32E are se kapeng petto, oreng jareya kodu 
epareksa pole bi imam, mon panyaket jareya 
ta alatlat sarta e bagiyan jareya tadha obuna 
otaba jangguna se abak koneng, ban pole 
katonna ta keldem, 

33 oreng jareya kodu nyokor obuna otaba 
jangguna e sakalenglengnga bagiyan se sake. 
Saellana jareya oreng jareya kodu epanyengla 
dhari kennengnganna oreng bannya pettong 
are abidda. 

34E are se kapeng petto imam kodu mareksa 
oreng jareya pole. Mon panyakedda ta alatlat 
ban bagiyan jareya katonna ta keldem, oreng 
jareya kodu enyataagi berse ban kodu nyassa 
angguyya. 

35 Tape mon saellana enyataagi berse 
panyakedda laju alatlat, 

36 oreng jareya kodu epareksa pole bi imam. 
Mon bendher panyaket jareya pajat alatlat, 
imam ta parlo mareksa pole apa obu otaba 
jangguna oreng jareya daddi koneng, sabab 
la terrang ja oreng jareya najjis. 

37 Tape mon menorot panemmona imam 


panyaket jareya ta alatlat, ban e kennengngan 
jareya tombu obu ban janggu se celleng, 
panyaket jareya la baras, ban imam kodu 
anyataagi ja oreng jareya berse. 

38 Mon badha oreng lalake otaba babine e 
kolena metto lak-bellak pote, 

393 imam kodu mareksa oreng jareya. Mon 
lak-bellak jareya katonna pote beddeng, 
oreng jareya pera etemmo pora, ban 
enyataagi berse. 

40 Mon oreng lalake daddi buthak e bagiyan 
budhina otaba bagiyan adhana cethagga, 
oreng jareya ta najjis. 

41 (13:40) 

42 Tape mon e bagiyan buthagga jareya 
metto bara se abarna pote ra-sora mera, 
oreng jareya nyandhang panyaket kole 
budhuk. 

43Imam kodu mareksa oreng jareya, mon 
pajat badha se bara, se barnana pote ra-sora 
mera, 

44imam kodu anyataagi ja oreng jareya 
najjis polana nyandhang panyaket kole 
budhuk e cethagga. 

45 Oreng se nyandhang panyaket kole 
budhuk kodu akalambi se dha-beddha ban 
obuna egambak ta esoroy. Mowana bagiyan 
baba kodu etotobi sambi ra-eraan, "Najjis! 
Najjis!" 


| Imamat 13.461 55 | 47 
46 Saabidda nyandhang panyaket jareya 


oreng jareya najjis ban kodu neng e lowarra 
parkemahan, jau dhari reng-oreng laenna. 

47 Mon badha kalambi otabana kaen dhari 
wol otaba linen, 

48 otaba kole otaba apaa bai se ekagabay 
dhari kole, se daddi ambung, 

49 ban rang-barang se ambung jareya 
ra-sora biru otaba ra-sora mera, ambungnga 
jareya tamaso macemma se alatlat ban kodu 
eduduwagi ka imam. 

>50 Imam kodu mareksa barang jareya, sarta 
pas manyengla barang jareya pettong are 
abidda. 

>LE are se kapeng petto imam jareya 
kodu mareksa pole barang gella, ban mon 
ambungnga jareya gi alatlat, barang jareya 
najjis. 

>2 Barang jareya kodu eobbar bi imam, 
sabab ambungnga jareya tamaso macemma 
se alatlat, daddi kodu eobbar epamosna. 

>3 Tape mon menorot pamareksaanna imam 
ambungnga jareya ta alatlat ka barang 
jareya, 

>4 imam jareya kodu marentaagi sopaja 
barang jareya esassa ban epanyengla pettong 
are aggi abidda. 

>> Saellana jareya pas kodu epareksa pole 
bi imam, mon ambungnga jareya ta aoba 
barnana, barang jareya paggun najjis ban 
kodu eobbar, maske ambungnga jareya pera 

badha e bagiyan adhana otaba e bagiyan 


budhina. 

>6 Tape mon menorot pamareksaanna imam 
ambungnga jareya la ngorange, bagiyan 
se ambung e kaen otaba kole jareya kodu 
esebbit. 

Mon saellana jareya pas badha ambungnga 
pole, barang jareya kodu eobbar bi se andhi. 

>8 Mon saellana esassa otaba eassae 
ambungnga jareya elang, barang jareya kodu 
esassa otaba eassae pole, buru eanggep 
berse. 

“Kantha jareya atoran-atoranna parkara 
barang se ambung, se aropa kalambi otaba 
kaen dhari linen otaba wol, otabana apaa bai 
se ekagabay dhari kole. 

14 1t Dhabuna PANGERAN ka Mosa, 

2 "Areya atoran-atoranna opacarana 
nyoccee oreng se baras dhari panyaket kole 
budhuk. E bakto oreng jareya enyataagiya ja 
berse, kodu egiba ka imam, 

3 imam kodu ngeba oreng jareya ka lowarra 
parkemahan. Mon menorot pamareksaan 
oreng jareya la baras, 

“imam kodu nyoro oreng jareya ngeba mano 
se gi odhi ban se ta haram dhadhuwa, ban 
kaju comara salonjur, tale mera ban hisop 
saranca. 

> Mano se settong jareya kodu esambelli e 
attassa pennay tana se aesse aeng berse 
dhari somber. 


Imamat 14.61 12 49 
6 Mano settonganna ban kaju comarana, 


tale merana ban hisop gella kodu ecabbur ka 
dhalem dharana mano se la esambelli jareya. 

TDharana mano jareya bi imam kodu 
eketessagi pettong kale ka oreng se la baras 
jareya, ban imam pas anyataagi ja oreng 
jareya berse. Saellana jareya mano se gi odhi 
jareya kodu eocol ka ra-ara. 

8 Oreng buru kodu nyassa kalambina, nyokor 
obuna sampe epatadha, pas mandhi. Oreng 
jareya pas berse, sarta olle maso ka dhalem 
parkemahan, tape sampe pettong are aggi gi 
ta olle maso ka dhalem kemahna dibi. 

9E are se kapeng petto oreng jareya kodu 
nyokor sakabbinna obuna, bariya keya 
jangguna, alessa ban sakabbinna bulu se 
badha e badanna. Saellana jareya pas kodu 
nyassa kalambina, terros mandhi. Buru 
saellana jareya oreng jareya pas berse. 

10E are se kapeng ballu oreng jareya kodu 
ngeba budhuna dumba lake dhadhuwa ban 
budhuna dumba bine settong se omorra 
sataon, se padha tadha calena, bariya keya 
teppong tello kilo se la ecampor ban mennya 
jaitun sapartellon liter menangka kurban 
sasajin. 

ll imam pas kodu ngeba oreng jareya ban 
tor-atorra ka adhaanna labangnga Kemah 
Socce. 

12 Imam jareya kodu ngala budhuna dumba 
se lake settong ban mennya jaitun se 


mamat 14.131 17 50 
sapartellon liter kaangguy kurban tebbusanna 


kasalaan ban ngatorragi jareya ka PANGERAN 
menangka kurban kusus se daddi bagiyanna 
imam. 

13 Budhuna dumba jareya bi imam kodu 
esambelli e kennengngan se pera egabay 
kennengnganna panyambelliyanna keban 
kaangguy kurban pangamponanna dusa 
ban kurban obbaran. Dumba jareya kodu 
esambelli e jadhiya sabab kurban tebbusanna 
kasalaan ban pangamponanna dusa reya 
talebat soccena, ban daddi bagiyanna imam. 

“Imam kodu ngala dharana budhuna 
dumba jareya sakone, laju ebuliddagi ka 
kopeng kanganna oreng se enyataagiya berse 
gella, sarta ka pol-empolan tanang kanganna 
ban ka pol-empolanna soko kanganna. 

15 Saellana jareya imam ngala mennya jaitun 
sakone pas eselen ka pa-dapana tanangnga 
dibi se kacer. 

16 Saellana jareya imam nyabbur garigina 
tanang kanganna ka dhalem mennya e 
tanang kacerra gella pas eketessagi pettong 
kale ka Kemah Socce. 

17 Karena mennya se badha e tanangnga pas 
kodu ebuliddagi sakone ka bagiyan-bagiyan 
se la ebulidi dhara gella, iya areya kopeng 
kanganna, pol-empolanna tanang kanganna, 
ban pol-empolanna soko kanganna oreng se 
enyataagiya la berse jareya. 


Imamat 14.181 23 51 
18 Karena mennya se badha e pa-dapana 


tanangnga jareya kodu epobu ka attassa 
cethagga oreng jareya. Kalaban cara se 
kantha jareya imam mabadha opacara 
nyoccee oreng jareya e ajunanna PANGERAN. 

19 Saellana jareya imam kodu ngatorragi 
kurban pangamponanna dusa sopaja oreng 
se najjis jareya daddi berse. Samarena jareya 
imam kodu nyambelli keban se egabaya 
kurban obbaran, 

20 kurban jareya kodu eatorragi epabareng 
ban kurban sasajin e mezba. Kalaban cara 
se kantha jareya imam mabadha opacara 
nyoccee oreng jareya, ban oreng jareya pas 
daddi berse. 

21 Mon oreng jareya ta andhi ban ta kowat, 
kaangguy kurban tebbusanna kasalaan olle 
pera ngeba budhuna dumba lake malolo 
menangka kurban kusus ka PANGERAN, se 
daddi bagiyanna imam. Laen dhari jareya 
oreng buru kodu ngeba teppong sakilo 
ecampor ban mennya jaitun kaangguy kurban 
sasajin, ban mennya jaitun sapartellon liter. 

22 Bariya keya pejji otaba budhuna poter 
dhadhuwa se settong kaangguy kurban 
pangamponanna dusa ban settonganna 
kaangguy kurban obbaran. 

23 Tor-ator jareya kabbi kodu egiba ka imam 
e adhaanna labangnga Kemah Socce e are se 
kapeng ballu e dhalem opacara se ebadhaagi 
kaangguy nyoccee abana jareya. 


Imamat 14.241 31 52 
“Imam ngala budhuna dumba ban mennya 


jaitunna, pas eatorragi menangka tor-ator 
kusus ka PANGERAN se daddi bagiyanna 
imam. 

25 Saellana jareya imam kodu nyambelli 
budhuna dumbana, dharana sakone 
ebuliddagi ka kopeng kanganna oreng se 
enyataagiya berse gella, ka pol-empolanna 
tanang kanganna, ka pol-empolanna soko 
kanganna. 

26 |mam kodu nyelen mennya jareya sakone 
ka pa-dapana tanangnga dibi se kacer, 

27 laju ngetessagi mennya jareya bi garigina 
tanang kanganna ka Kemah Socce sampe 
pettong kale. 

28 Karena mennya e tanangnga pas kodu 
ebuliddagi sakone ka bagiyan-bagiyan se 
la ebulidi dhara gella, iya areya kopeng 
kanganna, pol-empolanna tanang kanganna 
ban pol-empolanna soko kanganna oreng se 
enyataagiya berse gella. 

2? Karena mennyana kodu eselen ka attassa 
cethagga oreng jareya kaangguy opacara 
nyoccee abana e ajunanna PANGERAN. 

30 Saellana jareya imam kodu ngatorragi 
sala settong dhari pejji otaba budhuna poter 
se dhadhuwa gella 

31 kaangguy kurban pangamponanna dusa, 
dineng pejji ban poter settonganna kaangguy 
kurban obbaran se epabareng ban kurban 
sasajinna. Kalaban cara se kantha jareya 


| Imamat 14.321 39 53 
imam gella mabadha opacara nyoccee oreng 


jareya e ajunanna PANGERAN. 

22Jareya atoranna opacara kaangguy oreng 
se ta andhi se la baras dhari panyaket kole 
budhuk se enyataagiya la berse." 

33 Dhabuna PANGERAN ka Mosa ban Harun, 

34"Mon bangsa Israil la maso ka Kanaan, 
nagara se bi Sengko ebagiya ka bangsa 
jareya, mon bagiyanna bengkona badha se 
kot-lokoden kodu atoro ka atoran-atoran 
reya. 

35 Pa-sapaa se nemmo badha bagiyan se 
kot-lokoden e bengkona, kodu abala ka imam. 
36 Sabellunna dhateng mareksa bagiyan se 
kot-lokoden, imam jareya kodu marentaagi 
sopaja apaa bai se badha e dhalem bengko 

jareya epakalowar. Mon enja, apaa bai se 
badha e dhalem bengko jareya daddi najjis. 
Saellana jareya imam pas kodu entar ka 
bengko jareya 

37 kaangguy mareksa bagiyan se kot-lokoden 
jareya. Mon badha bagiyan se lak-bellak se 
barnana ra-sora biru otaba ra-sora mera 
se abasanna akaton nyerrep ka dhalem 
geddhungnga, 

38 imam kodu nyengla dhari bengko jareya 
ban bengko jareya kodu ekonci pettong are 
abidda. 

33E are se kapeng petto imam kodu entar 
ka jadhiya, mareksa pole. Mon ambungnga 
jareya alatlat, 


| ~ lImamat 14.401 48 . 54 
40 imam jareya kodu marentaagi sopaja 


to-batona geddhung se kot-lokoden 
jareya ebungkar ban bagiyan dhalemma 
geddhungnga bengko jareya kodu ekerrek 
kabbi, to-bato wang-buwanganna sarta lolo 
rek-kerreganna kodu ebuwang ka settong 
kennengngan se najjis e lowar kottha. 

41 (14:40) 

42 To-bato se epakalowar jareya pas kodu 
egantee bato se anyar, ban geddhungnga 
kodu ekolee bi lolo se anyar. 

43 Mon kot-lokot jareya tombu pole, 
mangkana to-batona bengko jareya la 
egantee ban dhung-geddhungnga la ekerrek 
ban ekolee pole, 

44 imam kodu entar mareksa bengko jareya 
pole. Mon kot-lokot jareya alatlat, bengko 
jareya najjis 

45 ban kodu epagujur. To-batona, ju-kajuna 
ban sakabbinna lolona kodu egiba ka 
kennengngan se najjis e lowar kottha. 

46 Pa-sapaa se maso ka bengko jareya 
sabatara gi ekonci, oreng jareya najjis sampe 
baja compet are. 

41 Pa-sapaa se tedhung otabana ngakan e 
bengko jareya kodu nyassa kalambina. 

48 Tape mon imam dhateng mareksa ban 
kot-lokot jareya ta tombu pole samarena 
dhung-geddhungnga egantee kole, imam 
kodu anyataagi ja bengko jareya berse, sabab 
kot-lokot jareya la elang kabbi. 


Imamat 14.491 15.1 55 

49 Kaangguy nyoccee bengko jareya, imam 
kodu ngala mano dhadhuwa, kaju comara, 
tale mera ban hisop. 

“0 Manona se settong kodu esambelli e 
attassa pennay tana se aesse aeng se gi buru 
ngala dhari somber. 

>l Kaju comarana, talena se mera, hisop ban 
manona se gi odhi kodu ecabbur ka dhalem 
dharana mano se la esambelli gella ban ka 
dhalem aeng se gi buru ngala dhari somber 
jareya. Ban bengko jareya kodu eketesse 
pettong kale. 

>2 Mano se gi odhi kodu eocol ka ra-ara e 
lowar kottha. Kalaban cara se kantha jareya 
imam mabadha opacara nyoccee bengko 
jareya, ban bengko jareya laju berse. 

>3 (14:52) 

““Jareya atoran-atoranna panyaket kole 
budhuk, 

>> bu-tombu, poro otabana lak-bellak pote 
otabana ra-bara e badan; bariya keya 
atoranna bi-kalambi se ambung ban bengko 
se kot-lokoden. 

56 (14:55) 

7 Atoran-atoran reya gunana kaangguy 
nantowagi apa settong barang berse otaba 
najjis." 

15 1t Dhabuna PANGERAN ka Mosa ban 

Harun, 


Imamat 15.21 11 56 
2 "Kabala ka bangsa Israil: Mon badha oreng 


lalake kalowaran le-ngalelle polana panyaket 
matakao, se ngalelle jareya najjis, 

3 iya areya se la agili ka lowar otabana se gi 
badha e dhalem. 

4 Kennengngan se ekatojui otaba 
ekatedhunge oreng jareya najjis. 

> Oreng se nyedding ka oreng se kalowaran 
le-ngalelle jareya otaba nyedding ka 
katedhunganna, otabana toju e kennengngan 
lampadda ekatojui oreng jareya, otaba 
ecopae oreng jareya, kodu nyassa angguyya 
pas mandhi, ban oreng jareya najjis sampe 
compet are. 

6(15:5) 

7(15:5) 

8 (15:5) 

3 Pa-kapa otabana apaa bai se ekatojui oreng 
se kalowaran le-ngalelle jareya daddi najjis. 

10 Pa-sapaa se nyedding ka sabarang 
lampadda ekatojui oreng jareya, daddi najjis 
sampe compet are. Pa-sapaa se ngeba barang 
lampadda ekatojui oreng jareya, kodu nyassa 
angguyya, pas mandhi, ban oreng jareya 
najjis sampe compet are. 

11 Mon oreng se kalowaran le-ngalelle jareya 
tanangnga ta abacco gallu laju nyedding ka 
oreng laen, oreng se esedding jareya kodu 
nyassa angguyya pas mandhi, ban oreng 
jareya najjis sampe compet are. 


Imamat 15.121 18. 57 
12 Polo tana se esedding oreng jareya kodu 


epabella ban pakakas kaju se ekenneng 
sedding kodu ekorae. 

13 Mon la baras oreng jareya kodu anante 
pettong are aggi. Saellana pas kodu nyassa 
angguyya sarta mandhi e somber, ban oreng 
jareya laju berse. 

14E are se kapeng ballu oreng jareya 
kodu ngeba pejji otabana budhuna poter 
dhadhuwa ka adhaanna Kemah Socce, sarta 
pas epassraagi ka imam. 

15Įmam kodu ngatorragi mano se settong 
kaangguy kurban pangamponanna dusa, ban 
se settonganna kaangguy kurban obbaran. 
Kalaban cara se kantha jareya imam mabadha 
opacara nyoccee oreng jareya e Tang Kemah 
Socce. 

16 Mon oreng lalake kalowar manne, oreng 
jareya kodu mandhi sabadan, tape teptep 
najjis sampe compet are. 

17 Barang apaa bai se ekagabay dhari kaen 
otaba kole se ngenneng ka manne jareya 
kodu esassa; barang jareya najjis sampe 
compet are. 

18 Saellana oreng lalake ban babine mare 
apolong tedhung, se lalake, bariya keya se 
babine, pas kodu mandhi, tape lalake otaba 
babine jareya teptep najjis sampe compet 
are. 


! Imamat 15.191 27 . 58 
19 Babine se dhateng kotorra najjis pettong 


are abidda. Pa-sapaa se nyedding ka babine 
jareya najjis sampe compet are. 

20 Apaa bai se ekatojui otaba ekatedhunge 
babine jareya saabidda abana gi dhateng 
kotorra, daddi najjis. 

21 Pa-sapaa se nyedding ka lampadda 
se ekatedhunge otaba ekatojui babine se 
teppana dhateng kotorra jareya, kalambina 
kodu esassa ban orengnga kodu mandhi, ban 
oreng jareya najjis sampe compet are. 

22 (15:21) 

2> (15:21) 

24 Mon oreng lalake tedhung apolong ban 
babine se teppana dhateng kotorra, lalake 
jareya daddi najjis keya pettong are abidda, 
ban sabarang se ekatedhunge lalake jareya 
daddi najjis. 

25 Mon oreng babine kalowaran dhara sampe 
pan-barampan are e lowarra baktona dhateng 
kotorra, otabana dharana ta ampet saellana 
lebat baktona dhateng kotorra, babine jareya 
najjis saabidda dharana gi kalowar, akantha 
se mon dhateng kotorra. 

26 Kennengngan se ekatedhunge otaba 
ekatojui babine jareya saabidda bakto jareya 
daddi najjis. 

27 Pa-sapaa se nyedding ka kennengngan 
jareya daddi najjis. Oreng jareya kalambina 
kodu esassa, pas mandhi, ban oreng jareya 
najjis sampe compet are. 


Imamat 15.281 16.1 . 59 
28 Saellana dharana ampet, babine jareya 


kodu anante pettong are aggi. Buru saellana 
jareya abana berse. 

29E are se kapeng ballu babine jareya kodu 
ngeba pejji otaba budhuna poter dhadhuwa 
ka imam e adhaanna labangnga Kemah 
Socce. 

30 Mano se settong kodu eatorragi 
menangka kurban pangamponanna dusa, 
ban settonganna kaangguy kurban obbaran. 
Kalaban cara se kantha jareya imam mabadha 
opacara nyoccee babine jareya e Tang Kemah 
Socce. 

31 Bana kodu maenga bangsa Israil sopaja 
agateyagi bila abana se najjis ban bila se 
enja, sopaja ta manajjis Kemah Socce se 
badha e nga-tengngaanna parkemahanna 
bangsa jareya. Mon reng-oreng jareya 
manajjis Kemah jareya, reng-oreng jareya 
bakal mateya." 

32) areya atoranna oreng lalake se kalowar 
le-ngalelle polana sake matakao otaba mon 
kalowar mannena, 

33 parkara babine se teppana dhateng 
kotorra, ban parkara lalake se tedhung ban 
babine se teppana dhateng kotorra. 

16 l Saellana pottrana Harun se kadhuwa 

padha mate e bakto ngatorragi apoy se 
ta ekasokane PANGERAN, PANGERAN adhabu 
ka Mosa, 


Imamat 16.21 8 60 
2dhabuna, "Kabala ka Harun taretanna 


bana rowa, mon masoa ka Rowangan Se 
Mahasocce se epesa ban bir-tabir rowa, pera 
olle mon teppana bakto se la etantowadgi 
malolo, sabab e jadhiya Sengko ngaton e 
dhalem ondhem e attassa kodhungnga Petthe 
Parjanjiyan. Mon Harun ta atoro ka parenta 
reya, tanto mate. 

2Mon Harun masoa ka Rowangan Se 
Mahasocce jareya kodu ngeba tor-ator 
sape lake se gi ngodha kaangguy kurban 
pangamponanna dusa ban dumba lake 
kaangguy kurban obbaran." 

“Laen dhari jareya Harun kodu atoro ka 
atoran-atoran reya. Sabellunna maso ka 
Rowangan Se Mahasocce kodu mandhi gallu, 
pas ngangguy pangangguyya imam, iya areya 
kalambi, katho pandha, sabbu ban surban, se 
ekagabay dhari kaen linen kabbi. 

> Saellana jareya ommat Israil kodu 
massraagi embi lake dhadhuwa ka Harun 
kaangguy kurban pangamponanna dusa ban 
dumba lake kaangguy kurban obbaran. 

6 Harun kodu ngatorragi sape lake kaangguy 
kurban pangamponanna dusa kaangguy 
abana dibi ban sabalana. 

7 Embi lake se dhadhuwa gella kodu egiba ka 
adhaanna labangnga Kemah Socce. 

8E jadhiya Harun kodu ngellot ngangguy 
bato dhadhuwa, bato se settong epobuwi 


Imamat 16.91 15 61 
tandha "kaator ka PANGERAN" ban 


settonganna "kaator ka Azazel". 

3? Embi se kapele kaangguy PANGERAN kodu 
egabay kurban pangamponanna dusa. 

10 Embi se kapele kaangguy Azazel kodu 
esaba dhi-odhi e ajunanna PANGERAN, pas 
eagga ka ra-ara kaangguy Azazel, sopaja 
dusana bangsa Israil esaporaa. 

ll Saellana ngatorragi ban nyambelli sape 
lake kaangguy kurban pangamponanna 
dusana dibi ban sabalana, 

12 Harun kodu ngala baddhana apoy dhari 
mezba, baddhana apoy jareya kodu eessee 
mardha sarta dupa se alos dhu pergem, pas 
giba ka Rowangan Se Mahasocce. 

13 Dupa jareya kodu eobbar e adhaanna 
Petthe Parjanjiyan, sampe okossa notobi 
kodhungnga Petthe jareya, sampe ta 
etangalee bi Harun, sabab mon Harun 
nangalee totobba Petthe Parjanjiyan jareya, 
tanto mate. 

14 Harun pas kodu ngala dharana sape jareya 
sakone; dhara jareya pas kodu eketessagi ban 
garigina ka bagiyan adhana totobba Petthe 
Parjanjiyan ban pettong kale ka adhaanna 
Petthe. 

15 Samarena jareya Harun kodu nyambelli 
embi kaangguy kurban pangamponanna 
dusana ommat Israil. Dharana embi jareya 
kodu egiba ka Rowangan Se Mahasocce, pas 
eketessagi ka bagiyan adhana totobba Petthe 


S Imamat 16.161 20 
Parjanjiyan ban ka bagiyan adhana Petthe, 


akantha se ngettessagi dharana sape lake 
rowa. 

16 Kalaban cara se kantha jareya Harun 
nyoccee Rowangan Se Mahasocce dhari 
najjissa bangsa Israil ban dhari sa-dusana 
bangsa jareya. Kemah Socce kodu 
esoccee polana badha e nga-tengngaanna 
parkemahanna bangsa Israil ban ekenneng 
najjissa bangsa jareya. 

17 Molae dhari bakto Harun maso ka 
Rowangan Se Mahasocce ngatorragiya kurban 
kaangguy pangamponanna dusa jareya 
sampe kalowar dhari jadhiya, ta olle badha 
oreng settonga e dhalem Kemah jareya. 
Saellana mare ajalannagi opacara kaangguy 
abana dibi, kaangguy sabalana ban kaangguy 
bangsa Israil, 

18 Harun kodu kalowar, pas entar ka mezba 
kennengnganna kurban obbaran kaangguy 
nyoccee mezba jareya. Dharana sape ban 
dharana embi gella kodu ekala sakone pas 
ebuliddagi ka dhu-tandhu e du-padduna 
mezba. 

19 Dhara jareya kodu eketessagi bi garigina 
sakone sampe pettong kale ka attassa mezba. 
Kalaban cara se kantha jareya mezba jareya 
epasocce dhari najjissa bangsa Israil, sopaja 
daddiya socce. 

20 Saellana mabadha opacara nyoccee 
Rowangan Se Mahasocce ban bagiyan 


Imamat 16.211 25 63 
en-laenna e Kemah Socce ban mezbana, 


Harun kodu ngatorragi ka PANGERAN embi se 
gi odhi se kapele kaangguy Azazel. 

2lTanangnga kodu etompangngagi ka 
cethagga embi jareya sambi ngakowagi 
sakabbinna kasalaanna, dusana ban sabarang 
tengkana bangsa Israil se ta atoro ka 
papakonna PANGERAN. Kalaban cara se 
kantha jareya sakabbinna kasalaanna bangsa 
Israil ealle ka attassa cethagga embi jareya. 
Pas kodu badha oreng se etugassagi ngagga 
embi jareya ka ra-ara. 

22 Embi jareya ngeba sa-dusana bangsa 
Israil ka tana kajal se ta ekennengnge oreng, 
ban kodu eocol e ra-ara. 

23 Saellana jareya Harun kodu maso ka 
dhalem Kemah, mokka pangangguyya 
imamma se eangguy baktona maso ka 
Rowangan Se Mahasocce, ban pangangguy 
jareya kodu edina e jadhiya. 

24 Saellana jareya Harun kodu mandhi 
e kennengngan se etantowagi kaangguy 
kaparlowan jareya malolo, pas asalen 
ngangguy kalambina dibi. Samarena pas 
kodu kalowar ngatorragi kurban obbaran 
kaangguy pangamponanna dusana dibi ban 
dusana bangsa Israil. 

25 Gajina keban se egabay kurban 
pangamponanna dusa jareya kodu eobbar e 
mezba. 


Imamat 16.261 32 64 
26 Oreng se ngocol embi se kapele 


kaangguy Azazel e ra-ara rowa kodu nyassa 
kalambina sarta mandhi sabellunna mole ka 
parkemahan. 

2! Sape lake ban embi se egabaya kurban 
pangamponanna dusa, se dharana egiba 
maso ka Rowangan Se Mahasocce kaangguy 
pangamponanna dusa, kodu egiba ka 
lowaranna parkemahan pas eobbar. Kolena, 
dagingnga, essena tabuna keban se 
dhadhuwa jareya kodu eobbar kabbi. 

28 Oreng se ngobbar jareya kodu nyassa 
kalambina pas mandhi sabellunna mole ka 
parkemahan. 

29 Atoran-atoran reya kodu etoro 
salanjangnga. E tanggal sapolo bulan petto, 
oreng Israil ban oreng manca se apolong e 
antarana bangsa Israil jareya kodu apowasa 
ban ta olle alalakon, sabab are jareya are se 
talebat soccena. E are jareya kodu ebadhaadgi 
opacara kaangguy nyoccee bangsa Israil dhari 
sakabbinna dusana sopaja daddiya berse. 

30 (16:29) 

31 (16:29) 

32 |mam Agung se la etahbissagi kaangguy 
aladine Allah malolo menangka gantena 
eppana, kodu ajalannagi opacara kaangguy 
nyoccee bangsa jareya. E bakto ajalannagi 
opacara imam jareya kodu ngangguy 
pangangguy dhari kaen linen se pera 
ekagabay kaparlowan jareya malolo, 

33 pas ajalannagi opacara kaangguy nyoccee 


Rowangan Se Mahasocce, bagiyan en-laenna 
e Kemah Socce, mezba, mam-imam ban 
sakabbinna bangsa Israil. 

34 Opacara jareya kodu ebadhaagi sataon 
sakaleyan kaangguy nyoccee bangsa Israil 
dhari sa-dusana. Jareya atoran-atoran se 
kodu etoro salanjangnga. Mosa alampaadgi 
akantha se edhabuwagi PANGERAN ka 
salerana. 

17 ' Dhabuna PANGERAN ka Mosa, 

2 "Kabala ka Harun ban na-anana ban 
ka sakabbinna bangsa Israil. 

3 Mon oreng Israil ngatorragi sape, dumba 
otabana embi ka PANGERAN, keban jareya 
kodu esambelli e adhaanna labangnga Kemah 
Socce. Mon esambelli e kennengngan laen, 
oreng jareya ta atoro ka hokom polana madgili 
dhara, daddi ta eanggep ommadda Allah pole. 

4(17:3) 

> Maksodda papakon jareya sopaja bangsa 
Israil ngeba ka Kemah Socce ban-keban 
tor-atorra se biyasana esambelli e talon. 
Tor-ator jareya wajib egiba ka imam e 
adhaanna labangnga Kemah Socce ban 
esambelli e jadhiya menangka kurban 
salameddan. 

6 Imam kodu nyerammagi dharana keban 
jareya ka sakalenglengnga penggirra mezba 
e adhaanna labangnga Kemah Socce, ban 

ngobbar gajina sopaja bauna masennengnga 


panggaliyanna PANGERAN. 

"Bangsa Israil kodu teptep esto ka 
PANGERAN ban ta olle nyambelli keban se 
ekagabay kurban ka jin-ejjin se jahat. Atoran 
jareya kodu etoro salanjangnga. 

8 Mon oreng Israil otaba oreng manca se 
apolong ban oreng Israil ngatorragi kurban 
obbaran otaba kurban laenna 

2ka PANGERAN, kurban jareya kodu 
eatorragi e adhaanna labangnga Kemah 
Socce. Mon eatorragi e kennengngan laenna, 
oreng jareya ta eanggep ommadda Allah 
pole." 

10 "Mon oreng Israil otabana oreng manca se 
apolong ban oreng Israil ngakan daging se gi 
badha dharana, oreng jareya bakal eokoma 
bi Sengko ban ta eanggep Tang ommat pole. 

ll Nyabana saneyap mahlok badha e dhalem 
dharana. Daddi Sengko nyoro nyerammagiya 
dhara ka attassa mezba sopaja sa-dusana 
ommat esaporaa. Dhara, iya areya nyaba, 
malebbar dusa. 

12 Lantaran jareya bangsa Israil otabana 
oreng manca se apolong ban bangsa Israil ta 
olle ngakan daging se gi badha dharana. 

13 Mon oreng Israil otabana oreng manca se 
apolong ban oreng Israil e bakto ababurun 
mega mano otaba keban laen se ta haram, 
dharana keban jareya kodu epakalowar ka 
tana sarta pas etotobi tana. 

14 Nyabana saneyap mahlok badha e dhalem 


dharana, daddi Sengko alarang bangsa 
Israil ngakan daging se gi badha dharana. 
Pa-sapaa se ngalakone barang larangan reya 
ta eanggep Tang ommat pole. 

15 Saneyap oreng Israil otaba oreng manca 
se ngakan dagingnga keban se mate biyasa 
otabana mate eceppa burun alas, kalambina 
kodu esassa sarta pas mandhi ban anante 
sampe compet are, buru daddi berse. 

16 Mon ta ajalannagi se kantha jareya, oreng 
jareya kodu nanggung okoman dhari Sengko, 
PANGERAN." 

18 1t Dhabuna PANGERAN ka Mosa, 

2 "Kabala ka reng-oreng Israil Tang 
oca reya: Sengko reya PANGERAN, Allahna 
bana. 

3 Bana ja nero tengkana oreng e Messer 
se tao ekennengnge bana, otabana oreng e 
Kanaan, nagara se sateya reya eentarana 
bana, ban bana bi Sengko eaterragiya ka 
jadhiya sateya reya. 

4Toro Tang kom-hokom ban lakone 
sakabbinna Tang parenta. Sengko reya 
PANGERAN, Allahna bana. 

> Toro sakabbinna atoran ban kom-hokom 
se bi Sengko la ebagi ka bana. Mon bi 
bana jareya elakone, odhina bana bakal 
salamedda. Sengko reya PANGERAN." 


Imamat 18.61 17 68 
6 PANGERAN apareng atoran-atoran reya. 


Lalake ban babine se gi kaetong bala semma 
ta olle apolong tedhung. 

7 Bana ta olle tedhung apolong ban ebuna 
dibi, sabab jareya hana eppana. 

8 Bana ta olle ya-nyeya eppana kalaban 
tedhung apolong ban sala settong dhari 
binena eppana se laen. 

? Ta olle tedhung apolong ban taretan binena 
otaba taretan kaballun binena, se eparaja 
sabengko ban bana otaba se eparaja e 
kennengngan laen. 

10) a tedhung apolong ban kompoyya; jareya 
matodhusan ka bana dibi. 

11 Bana ta olle apolong tedhung ban taretan 
binena se tonggal eppa otaba se tonggal ebu, 
sabab jareya taretanna bana keya. 

12 Bana ta olle apolong tedhung ban majadhi 
binena se sataretan ban eppana otaba ban 
ebuna. 

13 (18:12) 

14 Bana ta olle tedhung apolong ban binena 
taretanna eppana, sabab jareya binena 
majadhina bana. 

15 Bana ta olle tedhung apolong ban 
mantona, 

16 otaba ban binena taretanna. 

17 Bana ta olle apolong tedhung ban anana 
otaba ban kompoyya dhari ana lakena 
otaba dhari ana binena. Olle daddi jareya 

gi sabalaan ban bana, ban jareya tamaso 


lalakon se cemmer. 

18Ta olle abine taretanna binena, mon 
binena bana jareya gi odhi. 

19Ja apolong tedhung ban babine se gi 
teppana dhateng kotorra, sabab babine 
jareya najjis. 

20) a apolong tedhung ban binena oreng; 
sabab jareya andaddiyagi bana najjis. 

21) a magi sala settong dhari anana bana 
kaangguy ekagabay kurban ka Molokh, sabab 
jareya tamaso lalakon se ya-nyeya asmana 
Allah, PANGERANna bana. 

22 Oreng lalake ta olle apolong tedhung ban 
lalake; jareya lalakon se ekabajii bi Allah. 

23 Lalake otaba babine ta olle apolong 
tedhung ban keban; jareya lalakon se 
manajjis bana. 

24) a manajjis aba ban kon-lalakon jareya, 
sabab kalaban cara se kantha jareya sa- 
bangsa se ngennengnge Kanaan sabellunna 
bana manajjis abana. Lantaran jareya 
bangsa jareya eojuk bi Sengko sopaja bana 
ngennenga ngennengnge nagara jareya. 

25 Bangsa jareya ngalakone sabarang se 
majitjit, sampe tanana daddi najjis. Daddi 
bi Sengko eokom, ta eedine ngennengnge 
nagara jareya. Tape bana maske barammaa 
ta olle ngalakone sabarang se kantha jareya. 
Bana kabbi, oreng Israil ban oreng manca 

se akompol ban oreng Israil, kodu atoro ka 


atoran ban parenta se dhari Sengko, 

26(18:25) 

27 (18:25) 

28 sopaja bana bi Sengko ta eokom ban ta 
eojuk dhari tana jareya akantha reng-oreng 
se ta kennal ka Sengko, PANGERAN, se 
ngennengnge nagara jareya sabellunna bana. 

23 Bana tao ja pa-sapaa se ngalakone 
sabarang lalakon se majitjit jareya bakal ta 
eanggebba Tang ommat pole. 

30 PANGERAN laju adhabu, "Toro sakabbinna 
parenta dhari Sengko jareya, ja nero 
tengkana reng-oreng se ngennengnge 
tana Kanaan sabellunna bana, ban bana ja 
manajjis aba ban kon-lalakon jareya. Sengko 
reya PANGERAN Allahna bana." 

19 1l Dhabuna PANGERAN ka Mosa, 

"Kabala ka ommat Israil Tang parenta 
reya: Bana kodu socce, sabab Sengko, 
PANGERAN Allahna bana, socce. 

2 (19:1) 

3 Saneyap oreng kodu padha hormat ka 
rama ebuna, ban kodu arayaagi are Sabat 
akantha se la eparentaagi bi Sengko. Sengko 
reya PANGERAN, Allahna bana. 

“Ja nyemba brahala. Ja agabay arca dhari 
logam ban ja nyemba arca se kantha jareya. 
Sengko PANGERAN, Allahna bana. 

> Mon bana ngatorragi kurban salameddan 
aropa keban, toro atoran-atoran se la 

etantowagi bi Sengko, sopaja kurban jareya 


bisaa etarema bi Sengko. 

6 Dagingnga kodu kakan e are bakto keban 
jareya esambelli otaba kalagguwanna. Karena 
daging se gi badha saellana lebat tello are 
kodu eobbar epatadha, sabab daging jareya 
haram. 

7? Mon karena daging jareya gi ekakan, 
kurban jareya bi Sengko ta etarema. 

8 Pa-sapaa ngakan daging jareya sala polana 
ta ngargai barang se la eatorragi ka Sengko 
malolo. Oreng jareya ta eanggep Tang ommat 
pole. 

3 Mon bana anye, ja metthek gandum se 
tombu e gir-penggirra teggalla, ban ja abali 
makompola re-karena gandum se gi badha e 
teggalla saellana anye. 

10) a abali ka kebbunna anggurra kaangguy 
makompol re-karena buwana anggur se 
gi badha e bungkana saellana epetthek 
dha-adhana. Bariya keya wa-buwaan se la 
gaggar ja kala. Dina me olle ekala oreng 
mesken otabana oreng manca. Sengko 
PANGERAN, Allahna bana. 

l1l1ja co-ngeco, nepo otabana lecegan. 

12Ja ajanji bit Tang nyama mon bana ta 
amaksod neptebbana janji jareya, sabab 
kalaban cara se kantha jareya bana ya-nyeya 
Tang nyama. Sengko GUSTE Allahna bana. 

13Ja merres sasamana otabana arampas 


barangnga. Opana oreng se alako ka bana ja 
tahan maske pera samalem. 

14) a abasto oreng kopok ban ja nyaba bato 
e jalan se elebadi oreng buta sopaja oreng 
buta jareya ta tatandhung. Bana kodu tako 
ban hormat ka Sengko, sabab Sengko GUSTE 
Allahna bana. 

15 Pajujur mon ngadili parkara; ja nolonge 
oreng se mesken, ban ja patako ka oreng 
sogi. 

l6Ja mabalattra petenna e antarana 
reng-oreng sabangsana bana dibi, me olle 
bana ta daddi lantaranna matena sasamana. 
Sengko reya PANGERAN. 

17) a nyempen sake ate ka sapaa bai. Mon 
bana atokar ban sapaa bai, pamare gallu 
orosan jareya, me olle bana ta dusa polana 
oreng laen. 

18Ja males sake ate ka oreng ban ja baji 
ka oreng laen, tape taresnae sasamana 
pakantha taresnana bana ka abana dibi. 
Sengko reya PANGERAN. 

19Toro Tang parenta kabbi. Ja malakee ebin 
ban ebin laen se ta padha macemma. Ja 
namen bibit dhu macem e dhalem settong 
kebbun otaba teggal. Ja ngangguy kalambi se 
etennon bi bennang dhu macem. 

20 Mon badha oreng lalake ajanji ajuwala 
dunor binena ka lalake laen kaangguy 
ekasellera, dineng oreng se melle dunor 


| | Imamat 19.211 28 |. 73 
jareya gi ta majar, ban oreng se ajuwal dunor 


jareya tedhung apolong ban dunor jareya, se 
kadhuwa jareya kodu padha eokom, tape ta 
olle eokom mate, sabab maske barammaa 
babine jareya gi dunorra. 

21 Lalake jareya kodu ngeba dumba lake ka 
adhana Tang Kemah Socce menangka kurban 
tebbusanna kasalaan. 

22 |mam kodu ngurbannagi dumba jareya e 
dhalem opacara panyocceyan, sopaja dusana 
oreng jareya esaporaa. Sengko, Allah, tanto 
pas nyapora dusana oreng jareya. 

23 Mon bana la maso ka nagara Kanaan, ban 
la namen acem-macem bungkana wa-buwaan 
e jadhiya, saabidda tello taon se dha-adhana 
wa-buwaan jareya kodu eanggep haram, ta 
olle kakan. 

24E taon se kapeng empa buwana kabbi 
kodu eatorragi ka Sengko, PANGERAN, 
menangka tandha sokkor. 

25E taon se kapeng lema buru buwana 
olle ekakan bana. Mon atoran reya bi bana 
etoro kabbi, bungkana wa-buwaanna bana 
bakal sajana bannya buwana. Sengko reya 
PANGERAN, Allahna bana. 

26) a ngakan dhara. Ja ngangguy mo-elmo 
gaib. 

27) a agunteng obu e bagiyan erengnga 
cethagga, ban ja nyokor janggu. 

28 Bana ja alokae kolena kaangguy masange 
dha-tandha otabana alokae badanna 

menangka tandha ja bana sossa polana 


kapateyan. Sengko reya PANGERAN. 

293) a magaggar darajadda ana binena bana 
kalaban nyoro anana bana jareya daddi 
sondel e kowel. Mon bana ngalakone se 
kantha jareya, bana macemmer nagarana, 
ban tengka se ta pantes bakal bannyaa e 
nagara jareya. 

30 Rayaagi are Sabat ban hormadi 
kennengngan se la kusus kaangguy 
kaparlowan abakteya ka Sengko. Sengko 
reya PANGERAN. 

3lJa menta babalaan ka dhukon se 
ahubungan ban arrohna reng-oreng mate. 
Mon bana ngalakone jareya, bana najjis. 
Sengko PANGERAN, Allahna bana. 

32 Hormadi oreng towana. Bana pahormat 
ban patako ka Sengko, sabab Sengko reya 
PANGERAN. 

33Ja juba ate ka oreng manca se badha e 
nagarana bana. 

34Ka reng-oreng manca jareya bana 
papadha ban ka reng-oreng sabangsana dibi 
ban taresnae reng-oreng jareya akantha 
kataresnaanna bana ka abana dibi. Kaengae 
ja bana dibi tao daddi oreng manca e Messer. 
Sengko PANGERAN, Allahna bana. 

35Ja nepo oreng laen ngangguy okoran 
palsu, tembangan otaba ker-taker palsu. 

36 Angguy meterran, tembangan ban 
ker-taker se bendhe. Sengko PANGERAN, 

Allahna bana, ban Sengko Ia ngeba bana 


kalowar dhari Messer. 

37 Toro sakabbinna Tang hokom ban Tang 

parenta reya. Sengko reya PANGERAN." 
2 0 ' Dhabuna PANGERAN ka Mosa, 

2 "Kabala kantha reya ka bangsa 
Israil: Pa-sapaa e antarana oreng Israil 
otabana oreng manca se apolong ban oreng 
Israil, se ngurbannagi anana ka diba Molokh, 
kodu egarujuk ban bato pasampemate ban 
rayat. 

3 Oreng se ngurbannagi anana ka Molokh, 
manajjis Tang Kemah ban ngapessagi Tang 
nyama se socce. Oreng jareya bi Sengko 
eokoma ban ta eanggebba Tang ommat pole. 

4Tape mon oreng laenna padha ta parduli ka 
apa se la elakone oreng jareya ban ta matee 
oreng jareya menangka okoman, 

> Sengko dibi se ngokoma oreng jareya ban 
ana binena ban sakabbinna oreng se padha ta 
esto keya ka Sengko ban abakte ka Molokh. 
Reng-oreng jareya bi Sengko ta eanggebba 
Tang ommat pole. 

6 Oreng se entar menta babalaan ka dhukon 
se ahubungan ban roh-errohna oreng mate, 
bi Sengko eokoma ban tae eanggebba Tang 
ommat pole. 

"Jaga sopaja bana teptep socce, sabab 
Sengko reya PANGERAN, Allahna bana. 

SToro Tang kom-hokom, sabab Sengko reya 


PANGERAN se nantowagi bana kaangguy 
Sengko malolo." 

2 PANGERAN apareng atoran-atoran reya, 
"Oreng se abasto eppa ban ebuna kodu 
eokom mat; oreng jareya mate polana salana 
dibi. 

10 Mon oreng Isra;il azina ban binena oreng 
sabangsana, oreng jareya ban babinena kodu 
eokom mate. 

11 Oreng lalake se tedhung apolong ban sala 
settong dhari binena eppana, ngapessagi 
eppana. Lalake jareya ban babinena kodu 
eokom mate. 

12 Mon oreng lalake tedhung apolong ban 
mato binena, se kadhuwa kodu eokom mate. 
Se kadhuwa jareya azina, ban mate lantaran 
salan dibi. 

13 Mon oreng lalake apolong tedhung ban 
lalake laen, se kadhuwa jareya ngalakone 
barang cemmer, daddi kodu padha eokom 
mate. Se kadhuwa jareya mate polana salan 
dibi. 

14 Mon oreng lalake abine oreng babine ban 
ebuna babine jareya, se katello jareya kodu 
eobbar sampe mate kabbi, sabab se katello 
jareya ngalakone barang se cemmer. Lalakon 
se kantha jareya ta olle badha e antarana 
bana. 

15 Mon oreng lalake tedhung apolong ban 
keban, oreng ban keban jareya kodu epatee. 

16 Mon oreng babine tedhung apolong ban 


keban, babine ban keban jareya kodu epatee. 
Reng-oreng jareya mate lantaran salana dibi. 

17 Mon oreng lalake abine taretan binena 
dibi, otaba taretan binena se tonggal eppa 
otaba tonggal ebu, reng-oreng jareya ta 
eanggep Tang ommat pole. Reng-oreng jareya 
alako barang se cemmer, kodu nanggung 
okoman polana salana dibi. 

18 Mon oreng lalake apolong tedhung ban 
babine se parappana dhateng kotorra, se 
kadhuwa jareya ta eanggep Tang ommat 
pole, sabab ta atoro atoran se madaddi oreng 
berse menorot atoranna agama. 

19 Mon oreng lalake apolong tedhung ban 
majadhi binena, se kadhuwa jareya kodu 
nanggung okomanna kasalaanna dibi. 

20 Mon oreng lalake tedhung ban binena 
majadhina, oreng jareya ngapessagi majadhi 
lakena. Lalake ban babine jareya kodu 
nanggung okomanna salana dibi. Saomorra 
se kadhuwa jareya ta kera andhi ana. 

21 Mon oreng lalake ngala binena taretanna, 
jareya ngalakone barang se cemmer, ban 
ngapessgi taretanna. Sampe mate se 
kadhuwa jareya ta kera andhi ana." 

22 PANGERAN adhabu, "Toro sakabbinna 
Tang hokom ban parenta, sopaja bana bi 
Sengko ta eojuga dhari nagara Kanaan, 
sateya reya Sengko ngebaa bana dha essa. 

23Ja nero adad kabiyasaanna bangsa se 


badha e dhissa; bagnsa jareya bi Sengko 

eojuga, sopaja bana ngennenga maso ka 

nagarana, sabab Sengko jitjit ka tengkana 
bangsa se jahar jareya. 

24Tape tana se landhu tor mamor reya 
bi Sengko la ejanjiyagi ka bana, daddi bi 
Sengko ebagiya ka bana me olle ekaandhi 
bana. Sengko reya PANGERAN Allahna bana 
se malaen bana dhari sa-bangsa laenna. 

25 Daddi bana kodu tao abidaagi antarana 
ban-keban sarta no-mano se halal ban 
se haram. Ja ngakan keban otaban mano 
se haram. Bi Sengko ban-keban jareya la 
enyataagi ja haram, daddi mon bi bana 
ekakan, bana daddi najjis. 

26 Bi Sengko bana epalaen dhari sa-bangsa 
laenna sopaja bana daddiya Tang andhi 
malolo. Bana kodu socce sabab Sengko reya 
PANGERAN ban Sengko reya socce. 

27 Oreng lalake otaba babine se ahubungan 
ban roh-errohna oreng mate kodu egarujuk 
sampe mate. Sapaa bai se ngalakone jareya 
kodu nanggung okomanna, mate polana 
salan dibi." 

2 1 1l Dhabuna PANGERAN ka Mosa, 

"Kabala ka mam-imam toronanna 
Harun: Oreng se daddi imam ta olle manajjis 
abana lantaran noro entar ka opacarana 
ngoburragi oreng mate mon se mate jareya 
balana, 

2 kajabana mon se mate jareya ebuna, 


eppana, anana, taretan lakena, 

3 otabana taretan binena se gi ta alake se 
apolong e bengkona. 

“Imam ta olle manajjis abana lantaran entar 
ka opacarana ngoburragi oreng mate, mon se 
mate jareya la-balana binena. 

“Imam ta olle agundhul sabagiyan dhari 
cethagga ban ta olle nyokor jangguna otaba 
alokae badanna ngangguy barang se tajem 
kaangguy noduwagi ja abana sossa. 

6 Imam jareya Tang andhi malolo, ban ta olle 
majuba Tang nyama. Imam ngatorragi kurban 
kakanan ka Sengko, molana kodu socce. 

"Imam ta olle abine babine bekkas sondel, 
otabana babine se ta paraban otaba babine 
se atellak ban lakena, sabab imam reya Tang 
andhi. 

8 Bangsa Israil kodu ngakone ja imam reya 
oreng se kaangguy Sengko malolo, sabab 
imam jareya ngatorragi kurban kakanan ka 
Sengko. Sengko reya PANGERAN; Sengko 
socce ban Sengko masocce Tang ommat. 

3 Mon ana babinena imam badha se daddi 
sondel, babine jareya ngapessagi eppana ban 
kodu eobbar sampe mate. 

10imam Agung reya la etahbissagi kalaban 
eselene mennya opacara ka attassa cethagga 
sarta kalaban epangangguy kalambina Imam 
Agung, daddi obuna ta olle salsal polana ta 

esoroy, ban ta olle nyebbit kalambina polana 


noduwagiya ja atena sossa. 

Imam reya la eatorragi ka Sengko, 
epadaddi andhina Sengko, daddi ta olle 
manajjis abana, ta olle keya manajjis Tang 
Kemah lantaran kalowar dhari jadhiya entara 
maso ka bengko se badha jinazana, maske 
jareya jinazana eppana dibi otaba ebuna dibi. 

12 (21:11) 

13 Imam reya pera olle abine ban paraban 
dhari sukuna dibi. Ta olle akabin ban randha 
otaba babine se etellak bi lakena, otabana 
babine bekkas sondel. 

14(21:13) 

15 Mon atoran reya ta etoro, na-anana se 
koduna socce, bakal najjissa. Sengko reya 
PANGERAN, ban imam jareya bi Sengko la 
epadaddi Imam Agung malolo." 

16 Dhabuna PANGERAN ka Mosa, 

17 "Kabala kantha reya ka Harun: Toronanna 
bana se ena badanna ta olle ngeba kurban 
kakanan ka Sengko. Atoran reya kodu 
eangguy salanjangnga. 

18 Oreng se ngatorragi kurban ta olle ena 
badanna; se emaksod iya areya se buta otaba 
dippang, se rosak mowana otaba bagiyanna 
badanna, 

19 se dhingkol otaba se dippang sokona, 

20 se bungko ban se cabul, se sake mata 
otaba andhi panyaket kole; otaba se ekobiri. 

21 Saneyap toronanna Imam Harun se ena 


badanna ta olle ngatorragi kurban kakanan 
ka Sengko. 

22 Tape olle ngakan kakanan se ekurbannagi, 
iya areya kurban kakanan se socce otaba se 
talebat soccena. 

23 Lantaran oreng jareya ena badanna, ta 
olle entar ka seddianna bir-tabir se mesa 
Rowangan Se Socce otabana mezba. Bariya 
keya ta olle manajjis rang-barang se la 
eteptebbagi kaangguy Sengko malolo, sabab 
Sengko reya PANGERAN, ban Sengko se 
nantowagi rang-barang jareya kaangguy 
Sengko malolo." 

2“Jareya atoran-atoran se epanapa Mosa 
ka Harun ban tra-pottrana, ban ka saneyap 
bangsa Israil. 

2 2 1t Dhabuna PANGERAN ka Mosa, 

2 "Kabala ka Harun ban na-anana: 
Patete mon ngoros sabarang se eatorragi 
bangsa Israil ka Sengko malolo, sopaja bana 
ta majubaa Tang nyama se socce. Sengko 
reya PANGERAN. 

3 Mon sala settong dhari toronanna bana se 
teppana najjis nyander ka seddianna tor-ator 
se socce se bi bangsa Israil eatorragi ka 
Sengko malolo, oreng jareya ta olle aladine 
pole e mezba. Atoran reya kodu eangguy 
salanjangnga. Sengko reya PANGERAN. 

4Toronanna Harun se nyandhang panyaket 
kole budhuk, otabana sake matakao sampe 

kalowaran le-ngalelle, ta olle ngakan tor-ator 


se socce sabellunna abana enyataagi berse. 
Imam daddi najjis mon nyedding ka barang se 
najjis lantaran nyedding ka mayyit, otabana 
mon abana kalowar manne, 

>otabana mon nyedding ka keban otaba ka 
oreng se najjis. 

Imam se najjis polana jareya, paggun najjis 
sampe compet are. Ban saellana compet are 
gi ta olle ngakan kakanan se eatorragi ka 
Sengko sabellunna mandhi. 

7 Saellana compet are imam jareya berse 
ban olle ngakan kakanan se eatorragi ka 
Sengko jareya, sabab pajat jareya kakanna. 

8Imam ta olle ngakan dagingnga keban se 
mate biyasa, otaba se eceppa burun alas. 
Mon imam ngakan daging jareya, daddi 
najjis. Sengko reya PANGERAN. 

3? Mam-imam kodu padha atoro ka 
sakabbinna atoran se dhari Sengko. Mon 
enja, mam-imam jareya sala, ban bakal 
mateya lantaran ta atoro ka atoran-atoran se 
socce. Sengko reya PANGERAN, ban Sengko 
se nantowagi mam-imam jareya kaangguy 
Sengko malolo. 

10 Pera balana imam jareya dibi se olle 
noro ngakan tor-ator se eatorragi ka Sengko 
malolo; oreng laenna ta olle, maske apolong 
bengko ban imam jareya, bariya keya 
kabulana. 

l1 Tape nor-dunor se ebelli bi obangnga 


imam jareya dibi, otabana se lahir e bengkona 
imam jareya, olle noro ngakan kakanan 
bagiyanna imam jareya. 

12 Ana binena imam se alake oreng se banne 
imam, ta olle noro ngakan tor-ator jareya. 

3 Tape mon babine jareya la randha otaba 
etellak bi lakena ban ta andhi ana, sarta abali 
ka bengkona eppana ban daddi tanggunganna 
imam jareya, olle ngakan kakanan bagiyanna 
eppana. Pera ana binena imam se olle ngakan 
kakanan se eatorragi ka Sengko. 

14 Mon oreng se banne ana binena imam ta 
etengnget ngakan kakanan se la eatorragi ka 
Sengko, oreng jareya kodu agantee ka imam, 
etambai dhu polo persenna. 

15 Mam-imam ta olle manajjis tor-ator se 
emaksottagi ka angguy Sengko malolo, 

16 sabab mon tor-ator jareya epanneng 
ekakan bi oreng se ta andhi ha, daddi najjis. 
Parkara jareya andaddiyagi oreng jareya sala 
ban madhateng okoman ka abana. Sengko 
reya PANGERAN, ban Sengko se masocce 
tor-ator jareya." 

17 Dhabuna PANGERAN ka Mosa, 

18"Kabala ka Harun ban ka na-ana sarta 
ka sakabbinna bangsa Israil atoran-atoran 
reya: Mon oreng Israil otaba oreng manca se 
apolong ban bangsa Israil ngatorragi kurban 
obbaran kaangguy ngessaagi neyat otaba 
kaangguy kurban sokalella, 

19 keban se ekurbannagi kodu lalake ban ta 


olle badha calena sopaja etaremaa bi Sengko. 

20) a ngatorragi keban se badha calena, 
sabab Sengko ta endha narema. 

21 Mon oreng ngatorragi ka Sengko kurban 
salameddan kaangguy ngessaagi neyat otaba 
kaangguy kurban sokalella, kebanna ta olle 
badha calena, me olle kurbanna etarema bi 
Sengko. 

22 Keban se buta, se potong tolangnga otaba 
se loka, se etombuwi babudun se badha 
nanana, se nyandhang panyaket kole otaba 
akorengan, ja atorragi ka Sengko. Keban se 
kantha jareya ja atorragi ka Sengko kaangguy 
kurban kakanan e mezba. 

23 Keban se ta samporna badanna olle 
kagabay kurban sokalella; tape kaangguy 
ngessaagi neyat keban se kantha jareya ta 
kera etarema bi Sengko. 

24 Keban se pellerra rosak polana takampe, 
loka, mesmes otabana ebuwang, ja atorragi 
ka Sengko. Ta olle badha kadaddiyan se 
kantha jareya e nagarana bana. 

25 Eþin ollena dhari oreng manca ta olle 
ekagabay kurban dhadhaaran. Keban se 
kantha jareya eanggep ena ban ta etarema bi 
Sengko." 

26 Mon sape, dumba otaba embi gi buru 
abudhu, budhuna jareya ta olle epesa dhari 
korbina sampe pettong are. Buru saellana 

jareya keban jareya ekenneng tarema 


kaangguy kurban dhadhaaran. 

27 (22:26) 

28 Korbina sape, dumba otabana embi ja 
kurbannagi pabareng ban budhuna e dhalem 
settong are. 

23 Mon bana ngatorragi kurban sokkoran 
ka Sengko, lakone jareya menorot atoran, 
sopaja kurban jareya etaremaa bi Sengko. 

30 Kurban jareya kodu ekakan e are jareya 
keya, ja sampe badha karena sampe 
kalagguwanna. 

31 "Toro Tang parenta jareya kabbi; Sengko 
reya PANGERAN. 

32) a majuba Tang nyama se socce. Bangsa 
Israil kodu nyemba ka Sengko, Se Mahasocce. 
Sengko reya PANGERAN se masocce bana; 

33 Sengko se ngeba bana kalowar dhari 
Messer, sopaja Sengko daddiya Allahna bana. 
Sengko reya PANGERAN." 

2 3 1t Dhabuna PANGERAN ka Mosa, 

2 "Kabala ka bangsa Israil atoran- 
atoran parkara parayaan agama, se kodu 
eomommagi menangka are raja kaangguy 
kabakteyan; kabala kantha reya. 

3 Badha nem are se olle angguy alako, tape 
are se kapeng petto, iya areya are Sabat, 
kodu egabay are istirahat se kaangguy 
PANGERAN malolo. E are jareya bana kodu 
mabadha kompolan kaangguy ajalannagi 
kabakteyan, ban ta olle alalakon. 

4 Areya re-are raja se eteptebbagi 


PANGERAN, ban se kodu eomommagi e bakto 
se la etantowagi." 

>"Are Raja Paska se erayaagi kaangguy 
amoljaagi PANGERAN, molae dhari baktona 
compet are e tanggal pa bellas bulan settong. 

6 Kalagguwanna, tanggal lema bellas, molae 
parayaan Roti Se Ta Eragii, pettong are abidda 
bana ta olle ngakan roti se eragii. 

7 Pettong are abidda bana kodu ngatorragi 
kurban kakanan ka PANGERAN. E are se 
kapeng settong ban se kapeng petto e 
dhalem parayaan jareya, bana kodu mabadha 
kompolan kaangguy mabadha kabakteyan, 
ban ta olle alako berra." 

8 (23:7) 

? Mon bana la napa ka nagara se 
eparengngagi PANGERAN ka bana, ban 
makompol hasella tana, gintelanna gandum 
se eanye dha-adha kadibi kodu giba ka imam. 

10 (23:9) 

11E are saellana are Sabat, imam kodu 
ngatorragi gandum jareya menangka tor-ator 
sokkoran ka PANGERAN, sopaja PANGERAN 
sennengnga ka bana. 

12E are baktona bana ngatorragi gandum 
jareya, bana kodu ngatorragi keya budhuna 
dumba lake settong se tadha calena, se 
aomor sataon, menangka kurban obbaran. 

13 Menangka kurban kakanan bana kodu 
ngatorragi teppong dhu kilo ecampore 

mennya jaitun. Bauna kurban kareya 


masenneng panggaliyanna PANGERAN. Laen 
dhari jareya atorragi keya aengnga anggur 
saliter. 

14 Sabellunna ngeba tor-ator jareya ka 
PANGERAN, bana ta olle ngakan gandum 
se anyar jareya maske sakonea, se aropa 
gandum matta, otabana se epanggang otaba 
etono aropa roti. Atoran reya kodu etoro bi na 
potona bana kabbi salanjangnga. 

15 Molae are samarena Sabat, e bakto bana 
ngatorragi gintelanna gandum se dha-adhana 
ka PANGERAN, bana kodu ngetong bakto 
pettong menggu. 

16E are se kapeng saeket, iya areya e are 
saellana Sabat se kapeng petto, bana kodu 
ngeba kurban sasajin ka PANGERAN. 

17 Saneyap kalowarga kodu ngatorragi roti 
dhadhuwa menangka kurban sokkoran ka 
PANGERAN. Saneyap roti kodu ekagabay 
dhari teppong alos dhu kilo, epobuwi ragi, 
ban kodu eatorragi ka PANGERAN menangka 
tor-ator hasella tana se dha-adha. 

18 Salaenna roti jareya, bangsa Israil kodu 
ngatorragi keya budhuna dumba papetto 
se aomor sataon, sape lake se gi ngodha 
settong, ban embi dhadhuwa. Kabbi ta olle 
badha calena ban kodu eatorragi menangka 
kurban obbaran ka PANGERAN, epabareng 
ban kurban sasajin sarta kurban aengnga 

anggur. Bauna kurban jareya masenneng 


panggaliyanna PANGERAN. 

19 Bana kodu ngatorragi keya embi lake 
settong menangka kurban pangamponanna 
dusa, sarta dumba lake dhadhuwa se omorra 
sataon menangka kurban salameddan. 

20 Roti ban budhuna dumba se dhadhuwa 
jareya bi imam kodu eatorragi menangka 
tor-ator sokkoran ka PANGERAN, kurban 
jareya daddi bagiyanna imam. Tor-ator jareya 
kabbi socce. 

21E are jareya bana kodu mabadha 
kompolan kaangguy mabadha kabakteyan 
ban ta olle alako berra. Atoran reya kodu 
etoro bi na potona bana salanjangnga, e 
dhimmaa bai se ekennengnge. 

22 Mon bana anye, gandum se tombu 
e gir-penggirra teggalla ja anye, ban ja 
abali samarena anye makompola re-karena 
gandum se gi ceccer e teggal. Dina jareya me 
olle ekala oreng mesken ban oreng manca. 
Sengko reya PANGERAN, Allahna bana. 

23 Tanggal settong bulan petto kodu erayaagi 
menangka are kaangguy istirahat malolo. Are 
jareya etandhai ban monyena calempong, 
ban bana kodu mabadha kompolan kaangguy 
abadhaagi kabakteyan. 

24 (23:23) 

25 Atorragi kurban kakanan ka PANGERAN 
ban ja alako berra e are jareya. 

26 Tanggal sapolo bulan petto reya are 


opacara taonan kaangguy pangamponanna 
dusana bangsa Israil. E are jareya bana kodu 
apowasa ban mabadha kompolan kaangguy 
abadhaagi kabakteyan sarta ngatorragi 
kurban kakanan ka PANGERAN. 

27 (23:26) 

28Ja alalakon, sabab are jareya are 
pangamponanna dusa, me olle bana esapora 
e ajunanna Guste Allahna. 

23 Pa-sapaa kanngakan e are jareya, ta 
eanggep Tang ommat pole. 

30 Ban pa-sapaa alalakon e are jareya, 
eokoma mate bi Sengko dibi. 

31 Atoran reya kodu etoro bi na potona bana 
kabbi, e dhimmaa bai se ekennengnge. 

32 Molae dhari baktona compet are e tanggal 
sanga bulan jareya sampe baktona compet 
are e tanggal sapolo, bana kodu arayaagi 
are Sabat, are se kaangguy istirahat malolo. 
Saare benteng bana kodu apowasa. 

33 Pesta Ranggun Dhaun emolae tanggal 
lema bellas bulan petto, abidda pettong are. 

34 (23:33) 

35 Saabidda pettong are jareya, sabban are 
bana kodu ngatorragi kurban kakanan. E 
are se kapeng settong ban se kapeng ballu 
bana kodu mabadha kompolan kaangguy 
abadhaagi kabakteyan ban ngatorragi kurban 
kakanan ka PANGERAN. Ja alako berra e are 
jareya. 

36 (23:35) 

37] areya kabbi re-are raja agama se 
eteptebbagi PANGERAN ban se kodu 
eomommagi bi bana. E dhalem parayaan 
jareya kabbi bana kodu amoljaagi PANGERAN 
kalaban mabadha kompolan kaangguy 
abadhaagi kabakteyan ban ngatorragi kurban 
kakanan, kurban obbaran, kurban sasajin, 
kurban keban ban kurban aengnga anggur, 
bannyana menorot se ekaparlo sabban arena. 

38 Parayaan jareya kabbi menangka 
tambaanna re-are Sabat biyasa, daddi 
tor-ator se acem-macem jareya menangka 
tambaan keya ka tor-atorra bana se biyasa, 
tambaanna kurbanna bana kaangguy nebbus 
neyat, otabana kurban sokalella se eatorragi 
bana ka PANGERAN. 

39 Samarena anye, molae tanggal lema 
bellas bulan petto, bana kodu mabadha 
parayaan pettong are abidda. Are se kapeng 
settong ban are se kapeng ballu pera 
kaangguy istirahat malolo. 

40E are se kapeng settong bana kodu 
metthek wa-buwaan se paleng bagus dhari 
kebbunna, bariya keya un-dhaunna palma 
ban ca-rancana ju-kajuwan se rampa, pas 
amolae parayaan kagumbiraan kaangguy 
ahormadi Guste Allahna bana. 

41 Parayaan jareya kodu ejalannagi pettong 
are abidda. Atoran reya kodu ejalannagi bi na 
potona bana salanjangnga. 

42 Pettong are abidda bangsa Israil kodu 


neng e dhalem ko-bengkowan dhaun kabbi, 

43 sopaja na potona bana taowa ja Sengko, 
PANGERAN, nyoro bangsa Israil neng e 
bengko kene se saderhana, e bakto ngeba 
bangsa jareya kalowar dhari Messer. Sengko, 
PANGERAN, Allahna bana. 

44Daddi Mosa manapa ka bangsa Israil 
atoran-atoran parkara carana mabadha 
parayaan-parayaan kaangguy ahormadi 
PANGERAN. 

24 1t Dhabuna PANGERAN ka Mosa, 

2 "Kabala ka bangsa Israil, soro ngala 
mennya jaitun se morne ban se paleng bagus, 
esseyagi ka mar-damar e dhalem Kemah 
Socce, sopaja damar jareya ekennenga odhii 
ros-terrosan. 

3 Sabban malem Harun kodu ngodhii 
mar-damar jareya ban ngator sopaja 
mar-damar jareya terrosa odhi sampe 
gu-laggu, e lowaranna bir-tabir se notobi 
Petthe Parjanjiyan e Rowangan Se Mahasocce. 
Parenta reya kodu ejalannagi bi na potona 
bana salanjangnga. 

“Harun kodu ngoros mar-damar se badha 
e panongkoanna se ekagabay dhari emmas 
morne jarowa sopaja mar-damar jareya 
terrosa odhi salanjangnga e dhalem Kemah 
Socce." 

> Ngala teppong se paleng bagus dhubellas 


kilo, kagabay roti se bunter dhubellas meggi, 
tong-settongnga sakilo. 

eJajar roti jareya padaddi dhu jijir, 
jir-sajijirra bannyana nem-ennem, e attassa 
meja se akole emmas morne se badha e 
dhalem Kemah Socce. 

7 Roti se dhu jijir jareya pobuwi mennyan 
se morne menangka tandha ja roti jareya 
kurban kakanan se eatorragi ka PANGERAN. 

8 Sabban are Sabat kodu badha roti se 
esajiyagi e dhalem Kemah Socce. Jareya 
kawajibanna bangsa Israil salanjangnga. 

? Roti jareya bagiyanna Harun ban na potona, 
se kodu ngakan roti jareya e kennengngan 
se etantowagi kaangguy kaparlowan jareya 
malolo, sabab roti jareya bagiyan se paleng 
socce dhari kurban kakanan se eatorragi ka 
PANGERAN kaangguy bagiyanna para imam. 

10E parkemahanna oreng Israil badha oreng 
lalake kasorang. Oreng jareya eppana oreng 
Messer ban ebuna oreng Israil, nyamana 
Selomit, anana Dibri dhari suku Dan. E 
settong are oreng jareya atokar ban oreng 
Israil eparkemahan. E bakto atokar, oreng 
jareya abasto Allah. Daddi oreng jareya bi 
reng-oreng Israil egiba ka Mosa, 

11(24:10) 

12 ban etahan sambi anante potosanna 
PANGERAN se nantowagiya okomanna. 

13 Dhabuna PANGERAN ka Mosa, 

14 "Giba oreng jareya ka lowaranna 


parkemahan. Saneyap oreng se ngedhing 
oreng jareya abasto kodu nompangngagi 
tanangnga ka cethagga oreng jareya 
kaangguy nyaksee ja oreng jareya sala. 
Saellana jareya sakabbinna bangsa Israil 
kodu agarujuk oreng jareya ban bato sampe 
mate. 

15 Saellana jareya kabala ka bangsa Israil: 
pa-sapaa abasto Allah kodu nanggung 
okomanna, 

16 ban kodu eokom mate. Sapaa bai se 
abasto PANGERAN kodu egarujuk ban bato bi 
sakabbinna ommat Israil sampe mate. Hokom 
jareya kodu eangguy ka oreng Israil ban ka 
oreng manca se neptep apolong ban oreng 
Israil. 

17 Pa-sapaa se matee oreng laen kodu 
eokom mate. 

18 Pa-sapaa se matee ebin andhina oreng 
laen kodu agantee. Dhasarra iya areya nyaba 
gante nyaba. 

19 Mon oreng maloka oreng laen, oreng 
jareya kodu ebales epaloka keya. 

20 Mon mapotong tolangnga oreng, 
tolangnga dibi kodu epapotong keya; mon 
mabuta matana oreng salaja, matana dibi 
kodu epabuta salaja keya. Mon mokol oreng 
sampe potong gigina, gigina dibi kodu 
epapotong keya. Pandhana, apaa bai se 
ejalannagi oreng jareya sampe andaddiyagi 

oreng laen ena badanna, kodu ebalessagi ka 


abana. 

21 Pa-sapaa se matee ebin kodu agantee, 
tape pa-sapaa matee manossa kodu eokom 
mate. 

22 Hokom reya kodu eangguy ka bana kabbi, 
reng-oreng Israil, bariya keya ka oreng 
manca se neptep apolong ban bana, sabab 
Sengko reya PANGERAN, Allahna bana." 

23 Saellana Mosa manapa dhabuna 
PANGERAN jareya ka bangsa Israil, oreng 
se abasto Allah gella laju egiba ka lowarra 
parkemahan, pas egarujuk ban bato sampe 
mate. Daddi bangsa Israil ajalannagi apa se 
la epakonnagi PANGERAN ka Mosa. 

2 5 lE attas Gunong Sinay PANGERAN 
adhabu ka Mosa, 

2 "Kabala kantha reya ka bangsa Israil: Mon 
bana la maso ka nagara se bi PANGERAN 
eparengngagi ka bana rowa, bana kodu 
ngormat PANGERAN kalaban cara se kantha 
reya: Sabban taon se kapeng petto bana ta 
olle agarap tana. 

3 Nem taon abidda bana kodu namenne 
gal-teggalla, notto ka-bungkana anggur e 
kebbunna ban makompol hasella tanana. 

“Tape sabban taon se kapeng petto kodu 
atorragi ka PANGERAN malolo. Daddi 
saabidda sataon jareya tanana ta olle egarap. 
Gal-teggal ta olle etamenne ban ka-bungkana 
anggurra ta olle totto. 


Imamat 25.51 11. 
>La-mala gandum se tombu dibi otabana 


anggur e bungkana se ta etotto, ta olle 
polong otaba esempen sabab taon jareya 
taon istirahat monggu ka tana. 

6Sanajjan e taon jareya tanana bana ta 
egarap, tana jareya bakal madhatengnga 
hasel keya se daddiya kakanna bana, 
nor-dunorra, la-kabulana, ban reng-oreng 
manca se apolong ban bana. 

7 Bariya keya kaangguy pakanna ebinna 
bana ban burun alas e nagarana bana. 
Sabarang se kalowar dhari tana jareya olle 
kakan." 

8 "Etong pettong kale pettong taon, daddi 
kabbi pa polo sanga taon. 

? Saellana jareya, e tanggal sapolo bulan 
petto, iya areya e are pangamponanna dusa 

soro oreng nope calampong e man-dhimman 


e sabingkerra nagara. 

10Taon se kapeng saeket jareya kodu 
socceyagi. E taon jareya bana kodu 
ngomommagi kabebasan ka reng-oreng 
sanagarana. E taon jareya sabarang 
dhi-andhina oreng se la ejuwal kodu epabali 
ka se andhi dha-adha otaba ka na potona. 
Pa-sapaa se ejuwal epadaddi dunor kodu 
epabali ka balana. 

lljJa namenne teggalla. Gandum se tombu 
dibi ta olle eanye, ban buwana anggur e 
kebbunna se bungkana ta etotto ta olle 
epolong. 

12 Taon jareya taon se socce monggu ka 


bana. Bana pera olle ngakan sabarang se 
tombu dibi e teggalla. 

13E dhalem taon jareya sakabbinna tana se 
la ejuwal kodu epabali ka orengnga se andhi 
dha-adha. 

14 Daddi, mon bana ajuwal tana ka sasamana 
oreng Israil, otaba melle tana dhari oreng 
Israil, ja sampe bana ta jujur e dhalem ajuwal 
belli jareya. 

15 Argana tana jareya kodu eteptebbagi 
menorot bannyana taon saabidda tana jareya 
bisa madhateng hasel sampe ka taon e 
baktona tana jareya kodu epabali pole. 

16 Mon taonna bannya, argana tana jareya 
larang. Tape mon taonna sakone, argana 
kodu epamodha, sabab se ejuwal bannyana 
hasella tanana. 

17] a nepo oreng se padha Israilla, tape bana 
kodu patako ka PANGERAN, Allahna." 

18 "Toro sakabbinna hokom ban papakonna 
PANGERAN, me olle bana aman odhina e 
nagara jareya. 

19Tana e nagara jareya madhatengnga 
hasel sopaja bana cokoba kakanna ban aman 
odhina e jadhiya. 

20 Tape olle daddi badha oreng se atanya apa 
se ekakana saabidda taon se kapeng petto e 
bakto tana ta olle etamenne ban hasella ta 
olle ekala. 

21E taon se kapeng ennem PANGERAN 


aberkadana tana sopaja hasella cokoba 
ekakan tello taon. 

22 Ban e bakto bana namenne teggalla e 
taon se kapeng ballu, hasella tana e taon se 
kapeng ennem gi badha se ekennenga kakan 
bana. La-mala parsadhiyaanna kakanna bana 
gi bakal cokoba sampe napa baktona bana 
makompola hasella tanana e taon jareya." 

23 "Tanana bana ta olle ejuwal saterrossa, 
sabab tana jareya banne andhina bana, 
jareya kaagunganna PANGERAN. Bana pera 
akantha oreng manca se eedine ngangguy 
tana jareya. 

24 Mon badha oreng ajuwal tana, se andhi 
dha-adha kodu eberrii ha kaangguy nebbus 
tana jareya. 

25 Mon oreng Israil daddi mesken sampe 
tapaksa ajuwal tanana, la-balana se paleng 
semma kodu nebbus tana jareya. 

26 Mon tadha oreng se nebbussagi, tape se 
andhi tana jareya e budhi are olle daddi pas 
sogi pole, sarta andhi pesse cokop kaangguy 
epanebbusa tanana, 

27 oreng se andhi tana jareya kodu majar 
ka oreng se melle tanana saargana hasella 
tanana e dhalem on-taon se bakal dhatengnga 
sampe ka Taon Pabaliyan se bakal dhateng. 
Kalaban cara se kantha jareya oreng buru 
narema balina tanana. 

28 Tape mon oreng jareya ta kellar nebbus 


tanana, oreng se melle teptep kobasa ka 
tana jareya sampe Taon Pabaliyan se bakal 
dhatengnga. E dhalem taon jareya tana 
jareya kodu epabali ka orengnga se andhi. 

23 Mon oreng ajuwal bengko e dhalem kottha 
se epagari bato sakalenglengnga, oreng 
jareya andhi ha nebbus bengkona jareya e 
dhalem bakto sataon kaetong dhari tanggal 
baktona bengko jareya ejuwal. 

30 Tape mon bengko jareya ta etebbus e 
dhalem bakto sataon, hana kaangguy nebbus 
bengko jareya elang. Bengko jareya teptep 
daddi andhina oreng se melle ban na potona. 
E dhalem Taon Pabaliyan, bengko jareya ta 
osa epabali. 

31 Kaangguy bengko e disa se ta epagari 
bato sakalenglengnga atoranna padha ban 
atoranna tana: se andhi bengko dha-adha 
andhi ha nebbus, ban bengko jareya kodu 
epabali e dhalem Taon Pabaliyan. 

32 Tape oreng Lewi andhi ha bilaa bai nebbus 
dhi-andhina e tha-kottha se eteptebbagi 
daddi kotthana. 

33 Mon oreng Lewi ajuwal bengkona e sala 
settong dhari kottha jareya ban ta etebbus, 
bengko jareya kodu epabali ka abana e 
dhalem Taon Pabaliyan. Sabab bengkona 
oreng Lewi e tha-kotthana jareya teptep hana 
reng-oreng Lewi jareya e antarana bangsa 
Israil. 

34 Tape talon e sabingkerra tha-kotthana 


suku Lewi ta olle ejuwal. Jareya andhina 
oreng Lewi kaangguy salanjangnga." 

39 "Mon oreng sabangsana bana se apolong 
sanagara badha se daddi mesken ban ta 
andhi se ekakana ban se eangguya, bana 
kodu nyokong oreng jareya pakantha se 
nyokong oreng manca sopaja oreng jareya 
bisaa terros odhi e ma-semmana bana. 

36Ja menta budhu dhari pa-apa se epaenjam 
bana ka oreng jareya, tape bana kodu patako 
ka Allahna, ban dina reng-oreng jareya odhi 
apolong ban bana. Bariya keya bana ja ngala 
ontong dhari kakanan se ejuwal bana ka 
oreng jareya. 

37 (25:36) 

38 Sengko reya PANGERAN, Allahna bana se 
ngeba bana kalowar dhari Messer, se aberri 
nagara Kanaan ka bana, sopaja Sengko 
daddiya Allahna bana." 

39 "Mon oreng sabangsana bana se abengko 
e ma-semmana bana daddi mesken sampe 
tapaksa ajuwal abana ka bana, oreng jareya 
ta olle esoro alako lalakonna dunor. 

40 Oreng jareya kodu apolong ban bana 
menangka kabula ban alako ka bana sampe 
napa ka Taon Pabaliyan. 

41E bakto jareya oreng jareya ban na-anana 
olle kalowar dhari bengkona bana ban abali 
ka la-balana ban ka tanana bangatowana. 

42 Oreng Israil reya dunorra PANGERAN, 


se abakta bangsa Israil kalowar dhari 
Messer; daddi reng-oreng Israil ta olle ejuwal 
epadaddi dunor. 

43 Daddi oreng Israil se ajuwal abana ka 
bana ta olle ekasare bi bana, bana kodu 
patako ka Allahna. 

44 Mon bana parlo dunor, bana olle melle 
dhari sa-bangsa e ma-semmana bana. 

“Bana olle keya melle na-anana oreng 
manca se abengko e antarana bana. 
Na-anana oreng manca se lahir e nagarana 
bana olle ekaandhi bana, 

46 ban olle esangkollagi ka na-anana bana, 
epadaddi dunorra na-anana bana saomorra. 
Tape oreng se padha Israilla ta olle ekasare. 

47 Mon badha oreng manca se abengko e 
ma-semmana bana daddi sogi, ban badha 
sasamana oreng Israil se daddi mesken 
sampe ajuwal abana ka oreng manca jareya 
otaba ka la-balana oreng manca jareya, 

48 oreng Israil jareya teptep andhi ha 
kaangguy etebbus bi sala settong dhari 
taretan lakena, 

49 otabana majadhi lakena otabana sapopona 
otabana sala settong dhari bala semmana. 
Otabana, mon oreng jareya dibi e settong 
bakto kellar, olle nebbus abana dibi. 

>0 Dunor jareya kodu arembak ban oreng 
se melle abana, se kadhuwa kodu ngetong 
barampa taon abidda eetong molae dhari 

bakto oreng jareya ejuwal epadaddi dunor 


sampe ka Taon Pabaliyan se bakal dhateng, 
argana tebbusanna pas eteptebbagi. Argana 
tebbusanna kodu eteptebbagi noro etonganna 
gaji se ebajarragi ka oreng se daddi kabula. 

>l Dunor jareya kodu mabali sabagiyan dhari 
argana abana e bakto ebelli, 

52 (25:51) 

>3 se bannyana padha ban gajina oreng 
se daddi kabula saabidda on-taon se gi ta 
ejalane. Dunor jareya ta olle ekasare bi 
lorana. 

>4 Mon oreng jareya ta ekenneng tebbus bi 
sala settongnga cara jareya, oreng jareya 
ban na-anana kodu epabebas e dhalem Taon 
Pabaliyan samarena jareya. 

>> Oreng Israil ta olle epadaddi dunor 
saomorra sabab bangsa Israil reya dunorra 
PANGERAN, se abakta bangsa Israil kalowar 
dhari Messer. Sengko reya PANGERAN, 
Allahna bana." 

2 6 t Dhabuna PANGERAN, "Bana ja 

agabay brahala otaba arca otabana 
pelar bato otabana bato se eoker kaangguy 
esemba. Sengko reya PANGERAN, Allahna 
bana. 

2 Rayaagi re-are Sabat ban hormadi 
kennengngan se pera eangguy nyemba ka 
Sengko malolo. Sengko reya PANGERAN. 

3 Mon bana e dhalem odhina atoro ka Tang 
atoran-atoran ban ka Tang ta-parenta, 

4Sengko matorona ojan teppa baktona, 


sopaja tana madhatengnga hasel ban 
ka-bungkaan abuwaa. 

> Hasella tanana bana bakal talebat bannyaa, 
sampe mon la dhapa baktona molonga 
anggur, bana gi bakal teppana anye gandum. 
Ban mon la napa baktona namenna gandum, 
bana gi bakal teppana molong buwana 
anggur. Bana bakal ta kakorangana kakan 
ban odhi aman taremtem e nagarana. 

6 Sengko ajagaa kaamananna nagarana bana 
sopaja bana ngennenga tedhung taremtem 
ban ta tako ka sapaa bai. Run-burun alas se 
babaja epamosnaa dhari nagarana bana, ban 
ta kera badha perrang pole e nagarana bana. 

7 Bana bakal mennanga ka so-mosona; 

8 bana kalema bakal ngennenga makala 
moso saratos, ban bana saratos bakal 
ngennenga makala moso sapolo ebu. 

9 Bi Sengko bana eberkadana ban 
epabannyaa na potona. Apa se la ejanjiyagi 
Sengko ka bana tanto eteptebbi bi Sengko. 

10 Hasella tanana bana bakal talebat bannyaa 
sampe cokop ekakan sataon. La-mala bana 
bakal tapaksaa makalowar lebbina hasella 
tanana se laju sopaja ngennenga nyempen 
hasella tanana se anyar. 

11 Sengko badhaa e nga-tengngaanna bana 
e dhalem Tang Kemah Socce, ban Sengko ta 
nolaga bana. 

12 Sengko abarengngana bana terros; 


Sengko daddiya Allahna bana ban bana 
daddiya Tang ommat. 

13 Sengko reya PANGERAN, Allahna bana, 
se ngeba bana kalowar dhari Messer sopaja 
bana ta ekadunora oreng pole. Kakobasaan 
se nyeksa bana la epotel bi Sengko, ban bana 
la epamardika." 

14 Dhabuna PANGERAN, "Mon bana ta 
ngedhingngagi ka Sengko ban ta atoro ka 
Tang parenta, bana eokoma. 

15 Mon bana ta endha atoro ka atoran-atoran 
ban ta-parentana Sengko ban marosak 
parjanjiyan se epabadha Sengko ban bana, 

lebi Sengko bana eokoma. Bi Sengko 
bana epadhatengngana balai, panyaket bato 
kerreng ban panas se ta ekenneng pabaras, 
sampe matana bana buta ban bana odhi 
nyangsara. Bana bakal namennana tanana 
tape ta ngakan hasella, sabab so-mosona 
bana dhateng ban bana bakal epakalaa, ban 
sabarang se etamen bana bakal epatadhaa. 

17 Bi Sengko bana eokoma, sampe bana 
epakala ban so-mosona ban ekobasae 
reng-oreng se baji ka bana. Bana bakal 
katakoana parana sampe bana buru, maske 
tadha oreng se nyerser. 

18 Mon saellana nyandhang sakabbinna 
okoman jareya bana gi ta atoro keya ka 
Sengko, okomanna bi Sengko etambaana 
daddi pettong kalena. 

19 Bana talebat anggana, tape bi Sengko 


bana econglettagiya. Ta kera badha ojan, 
sampe tanana bana bakal kerrenga ban daddi 
gali akantha besse. 

20 Lalakonna bana se berra ta kera badha 
ollena, sabab tanana bana ta kera madhateng 
hasel, ban men-tamennanna bana ta kera 
abuwa. 

21 Mon bana gi pagguna terros alaban ka 
Sengko ban ta atoro ka Sengko, okomanna 
bana bi Sengko etambaana pettong kalena. 

22 Sengko madhatengnga run-burun alas 
ka nga-tengngaanna bana. Run-burun alas 
jareya bakal nyeppaa na-anana bana, matee 
ebinna bana ban matadhaa bana sampe kare 
sakone, ban lan-jalan e nagarana bana bakal 
seppeya. 

23 Mon saellana narema okoman jareya kabbi 
bana gi ta endha ngedhingngagi ka Sengko, 
ban gi terros alaban ka Sengko, 

24 bi Sengko bana eajara ban eokoma 
aberraan pettong kalena dhari se la 
kajalanan. 

25 Sengko madhatengnga paperrangan ka 
nga-tengngaanna bana menangka okoman 
lantaran bana ta neptebbi parjanjiyanna 
Sengko ban bana. Ban mon bana akompol e 
dhalem kotthana nyareya salamet, Sengko 
madhatengnga panyaket se ta ekenneng 
pabaras, sampe bana tapaksa atellok ka 
mosona. 

26 Bana bakal ta andhia pa-apa se ekakana, 


sampe oreng babine sapolo pera marlowagi 
pangeppanan settong kaangguy ngeppan roti 
se ekaandhi oreng sapolo jareya. Kakanan 
jareya bakal erangsuma, tape samarena 
ngakan rangsuman jareya bana gi pagguna 
lapar. 

27 Mon saellana narema okoman jareya 
kabbi bana gi terros alaban ka Sengko ban ta 
endha atoro ka Sengko, 

28 Sengko bakal peggella ban ngajara bana, 
ngokoma bana epaberraana pettong kalena 
dhari se la kajalanan. 

29 Bana bakal kalaparana, sampe bana 
ngakan na-anana dibi. 

30 Sengko maancora ngan-kennengnganna 
pamojjaanna bana e nong-gunong, magujura 
ba-mezbana kennengnganna pangobbaranna 
dupana, ban ngontallagiya yit-mayyidda bana 
ka attassa la-brahalana bana se la gujur 
jareya. Tang ate bakal bajia ka bana. 

31 Tha-kotthana bana bi Sengko epagujura, 
ngan-kennengnganna pamojjaanna 
epaancora ban ban-kurbanna ta etaremaa. 

32 Nagarana bana epatompessa epatadhaa 
karena, sampe so-mosona bana se ngobasane 
nagara jareya takerjat nangalee saapa rajana 
karosagan jareya. 

33 Sengko madhatengnga paperrangan e 
nagarana bana, ban bana epacar-mencar e 
ra-nagara manca. Gal-teggalla bana bakal ta 

taorosa, ban tha-kotthana bakal possaa ban 


jur-gujuranna bengko. 

34E bakto jareya, sabatara bana ebuwang 
Ka ra-nagarana so-mosona, tanana bana se 
ta tao epanneng sakale e bakto ekennengnge 
bana, bakal ta taorosa ban olleya kasempadan 
kaangguy aistirahat. 

35 (26:34) 

36 Reng-orengnga bana se ebuwang e nagara 
laen, bi Sengko epadaddiya katakoan, sampe 
monyena dhaun se etongngo angen bai 
andaddiyagi kabbi padha buru. Bana bakal 
buruwa akantha se eserser moso e dhalem 
paperrangan, ban bana bakal labuwa maske 
tadha moso se nyerser e seddianna bana. 

37 Bana bakal buruwa ban saleng tabentor, 
maske tadha oreng se nyerser. Ban bana ta 
kera ngenneng alaban ka so-mosona. 

38 Bana bakal mateya e pambuwangan, 
epatompes e tanana so-mosona. 

39 Sabagiyan dhari bana se gi odhi e 
nagarana so-mosona bakal sangsaraa 
odhina lantaran dusana dibi ban dusana 
bangatowana. 

40 Tape na potona bana bakal ngakowana 
dusana dibi ban dusana bangatowana se 
alaban ka Sengko ban ta atoro ka Sengko, 

41l sampe madhateng okoman ka reng-oreng 
jareya, se ban Sengko laju eojuk ebuwang 
ka nagarana so-mosona. Dhi-budhina, mon 
toronanna bana la passra ka Sengko ban la 

ajalannagi okoman lantaran dusana se alaban 


ka Sengko, 

42 Sengko ngengaana Tang parjanjiyan 
ban Yakub, Ishak tor Ibrahim, Sengko 
nganyarrana Tang janji se aberria tana rowa 
ka Tang bangsa. 

43Tape tana jareya kodu epakosong gallu, 
pandhudhuna se asal kodu epanyengla, 
sopaja tana jareya ngennenga aistirahat 
ongguwan. Ban Tang ommat kodu ajalannagi 
sakabbinna okoman se etebaagi Sengko 
lantaran Tang ommat jareya ta endha atoro 
ka Tang atoran-atoran ban Tang parenta. 

44 Tape sanajjan gi badhaa e nagarana 
moso sakale, reng-oreng jareya bi Sengko ta 
edinaagiya otaba epatompessa salanjangnga. 
Sabab mon reng-oreng jareya kabbi bi 
Sengko epatompes, artena Sengko maburung 
Tang parjanjiyan ka reng-oreng jareya, 
mangkana Sengko reya PANGERAN, Allahna 
reng-oreng jareya. 

45 Sengko nganyarrana parjanjiyan se 
epabadha Sengko bi bangatowana reng-oreng 
jareya, e bakto Sengko noduwagi Tang 
kakobasaan ka sakabbinna bangsa kalaban 
ngeba Tang ommat kalowar dhari Messer, 
sopaja Sengko, PANGERAN, daddiya Allahna." 

46jJareya kom-hokom ban papakon se 
eparengngagi PANGERAN e attassa Gunong 
Sinay ka Mosa kaangguy bangsa Israil. 

27 1I Dhabuna PANGERAN ka Mosa, 


"Kabala kantha reya ka reng-oreng 
Israil: Mon badha oreng se eatorragi ka 
PANGERAN kaangguy ngessaagi neyat se 
kusus, oreng jareya ekenneng tebbus bi 
pesse se bannyana akantha se kasebbut e 


baba reya, 

2 (27:1) 

3 iya areya menorot arga e Kemah Socce: e 
attassa sabidak taon: lalake ~~: 15 pesse 
salaka; babine ~~: 10 pesse salaka; antara 
dhu polo sampe sabidak taon: lalake ~~: 50 
pesse salaka; babine ~~: 30 pesse salaka; 
antara lema sampe dhu polo taon: lalake 
~~: 20 pesse salaka; babine ~~: 10 pesse 
salaka; e babana lema taon: lalake ~~: lema 
pesse salaka; babine ~~: tello pesse salaka; 

4 (27:3) 

5(27:3) 

6 (27:3) 

7(27:3) 


8 Mon oreng se aneyat jareya talebat 
meskenna sampe ta kellar majar arga se 
eteptebbagi, oreng jareya kodu ngeba oreng 
se la eatorragi ka PANGERAN gella ka imam. 
Imam kodu neptebbagi arta se amandhaban 
menorot kakowadanna oreng jareya. 

? Mon neyat jareya parkara keban se halal 
se ekenneng tarema menangka tor-ator ka 
PANGERAN, oreng se andhi neyat jareya 
ta olle morobi keban se ekaneyat jareya bi 

keban laenna, sabab pa-apa se eatorragi ka 


PANGERAN daddi kaagunganna PANGERAN. 
Mon bi oreng jareya keban buru eporobi 
keya, keban se dhadhuwa jareya daddi 
kaagunganna PANGERAN kabbi. 

10(27:9) 

ll Tape mon neyat jareya parkara keban se 
haram se ta ekenneng tarema menangka 
tor-ator ka PANGERAN, oreng se aneyat kodu 
ngeba keban jareya ka imam. 

12 Imam jareya se bakal nantowagiya argana 
menorot kabadhaanna keban jareya. Ban 
arga se la etantowagi jareya arga mate. 

13 Mon keban jareya terro etebbusa, oreng 
jareya kodu majar sabannyana argana 
etambai dhu polo persenna. 

14 Mon oreng ngatorragi bengkona ka 
PANGERAN, imam kodu nantowagi argana 
menorot kabadhaanna bengko jareya. Arga 
se etantowagi jareya arga mate. 

15 Mon bengko jareya terro etebbusa, oreng 
jareya kodu majar sabannyana argana 
etambai dhu polo persenna. 

16 Mon oreng ngatorragi sabagiyan dhari 
teggalla ka PANGERAN argana kodu 
etantowagi menorot bannyana bibit se 
ekaparlo mon teggal jareya etamennana. 
Etonganna argana gandum sabban dhu polo 
kilona sapolo pesse salaka. 

17 Mon tana jareya eatorragi ka PANGERAN 


molae dhari Taon Pabaliyan, argana kodu 
ebajar sagennana. 

18 Mon tana jareya eatorragi ka PANGERAN 
samarena Taon Pabaliyan, imam kodu nakser 
arga kontanna menorot bannyana karena 
taon sampe ka Taon Baktona Li-mabali 
se bakal dhateng, pas nantowagi arga se 
amodhaan. 

19 Mon teggal se eatorragi jareya terro 
etebbusa, oreng jareya kodu majar 
sabannyana argana etambai dhu polo 
persenna. 

20 Mon teggal jareya bi orengnga ejuwal 
sabellunna etebbus dhari PANGERAN, oreng 
jareya ta andhi ha pole kaangguy nebbus 
teggalla. 

21E dhalem Taon Pabaliyan se bakal 
dhatengnga, teggal jareya daddi kaagunganna 
PANGERAN salanjangnga, sarta pas epadaddi 
andhina para imam. 

22 Mon oreng ngatorragi ka PANGERAN 
teggal ollena melle, 

23imam kodu nakser argana menorot 
bannyana karena taon sampe Taon Pabaliyan 
se bakal dhatengnga. Saellana jareya oreng 
jareya kodu majar argana e are jareya keya. 
Pesse jareya daddi kaagunganna PANGERAN. 

24E dhalem Taon Pabaliyan, teggal jareya 
kodu epabali ka se andhi dha-adha otaba ka 
toronanna. 

2> Sakabbinna arga kodu etantowagi 


menorot arga e Kemah Socce. 

26 Budhu sareyangnga ebin, iya areya 
budhuna sape, budhuna dumba otabana 
budhuna embi, jareya kaagunganna 
PANGERAN, daddi ta olle kagabay kurban 
sokalella. 

21 Tape budhu sareyangnga keban se haram 
olle etebbus menorot arga e Kemah Socce, 
etambai dhu polo persenna. Mon ta etebbus, 
keban jareya olle ejuwal ka oreng laen 
menorot arga e Kemah Socce. 

28 Sabarang se la eatorragi ka PANGERAN 
ta kalaban ngangguy syarat, se aropa 
manossa, keban otaba tana, ta olle ejuwal 
otaba etebbus. Jareya daddi kaagunganna 
PANGERAN salanjangnga. 

23 La-mala manossa se la eatorragi ka 
PANGERAN ta kalaban ngangguy syarat ta 
olle etebbus; oreng jareya kodu epatee. 

30 Saparpolonna dhari sakabbinna hasella 
tana, se aropa gandum otaba wa-buwaan, 
kaagunganna PANGERAN. 

31 Mon sabagiyan dhari hasel jareya 
etebbusa, oreng jareya kodu majar argana se 
la etantowagi, etambai dhu polo persenna. 

32 Dhari ebin, sabban sapolo, se settong 
kaagunganna PANGERAN. Mon ebin jareya 
ebitong, saneyap ebin se nomer sapolo daddi 
kaagunganna PANGERAN. 

33 Se andhi ebin jareya ta olle mele kemma 


se bagus kemma se juba. Bariya keya ebin 
jareya ta olle eporobi. Mon bi se andhi jareya 
eporobi, ebin se dhadhuwa jareya kabbi 
daddi kaagunganna PANGERAN ban ta olle 
etebbus." 

34*Jareya kabbi papakonna PANGERAN se 
edhabuwagi ka Mosa e Gunong Sinay, se 
epakon panapa ka bangsa Israil. 


Bilangan 


1 'E tanggal settong bulan dhuwa e dhalem 
taon se kapeng dhuwa saellana bangsa 
Israil nyengla dhari Messer, PANGERAN 
adhabu ka Mosa e dhalem Kemah Socce e 
ra-ara Sinay. 

2 Dhabuna, "Bana ban Harun kodu 
mabadha caca jiwana sakabbinna ommat 
Israil, menorot kaomma ban kalowargana 
bang-sebang. Cathet nyamana lalakean 

3se aomor dhu polo taon ka attas 
se sanggup daddi tantara. Reng-oreng 
jareya kodu edhaftar menorot pasukanna 
bang-sebang. 

4 Dhari saneyap suku penta settong 
pamimpinna kaom soro abanto bana." 

> Areya nyamana reng-oreng se epele dhari 
ommat se esorowa abanto Mosa ban Harun 
ban se daddi pamimpinna saneyap suku, iya 
areya: Suku ~~ Pamimpin; Ruben ~~ Elizur 
anana Syedeyur; Simeyon ~~ Selumiyel 
anana Zurisyadai; Yehuda ~~ Nahason anana 
Aminadab; Isakhar ~~ Netaneel anana 
Zuwar; Zebulon ~~ Eliyab anana Helon; 
Efraim ~~ Elisama anana Amihud; Manasye 
~~ Gamaliyel anana Pedazur; Benyamin ~~ 
Abidan anana Gideyoni; Dan ~~ Ahiyezer 
anana Amisyadai; Asyer ~~ Pagiyel anana 


Bilangan 1.61 20 


Okhran; Gad —— Elyasaf anana Rehuwel; 
Naftali ~~ Ahira anana Enan; 
6(1:5) 

7(1:5) 

8 (1:5) 

9(1:5) 

10(1:5) 

11(1:5) 

12 (1:5) 

13(1:5) 

14(1:5) 

15(1:5) 

16 (1:5) 


17 Kalaban bantowanna oreng se dhubellas 
jareya Mosa ban Harun 

18 makon sakabbinna ommat akompol e 
tanggal settong bulan dhuwa, silsilahna 
reng-oreng jareya pas esoson menorot 
om-kaomma se badha e dhalem saneyap 
sukuna. Nyamana lalakean se aomor dhu polo 
taon ka attas ecathet ban ebitong, 

19 akantha se epakonnagi bi PANGERAN. 
Jareya kabbi elampaagi bi Mosa e ra-ara 
Sinay. 

20 Lalakean se aomor dhu polo taon ka 
attas se sanggup daddi tantara, nyamana 
ecathet menorot kaomma e dhalem sukuna, 
molae dhari Ruben, pottra sareyangnga 
Yakub sampe ka Naftali. Bannyana reng- 
oreng jareya: Suku ~~ Bannyana; Ruben 
~~46.500; Simeyon ~~59.300; Gad 

~~45.650; Yehuda ~~74.600; Isakhar 


~~54.400; Zebulon ~~57.400; Efraim 
~~40.500; Manasye ~~32.200; Benyamin 
~~35.400; Dan ~~62.700; Asyer ~~41.500; 
Ma, ~~53.400; ~~Kabbi: ~~603.550; 


(1:20) 
22 (1:20) 
23 (1:20) 
24 (1:20) 
25(1:20) 
26(1:20) 
27 (1:20) 
28 (1:20) 
29(1:20) 
30(1:20) 
31(1:20) 
32 (1:20) 
33 (1:20) 
34 (1:20) 
35(1:20) 
36 (1:20) 
37 (1:20) 
38 (1:20) 
39(1:20) 
40 (1:20) 
41 (1:20) 
42 (1:20) 
43 (1:20) 
44 (1:20) 
45 (1:20) 
46 (1:20) 

47 Reng-oreng Lewi ta edhaftar epapolong 


ban ku-suku laenna, 

48 sabab PANGERAN la adhabu kantha reya 
ka Mosa, 

49"E bakto bana nyathet nyamana ban 
bannyana reng-oreng Israil se sanggup daddi 
tantara, suku Lewi ta osa cathet. 

>0 Reng-oreng Lewi soro ngoros Tang 
Kemah ban but-parabudda. Kawajibanna 
reng-oreng Lewi jareya mekol Tang Kemah 
ban but-parabudda sarta ngoros Kemah 
jareya, ban mon akemah kodu neng e 
sakalenglengnga Tang Kemah. 

>l Mon bana mangkada, reng-oreng Lewi 
se kodu abungkar Tang Kemah jareya, ban 
mon bana ambuwa, oreng Lewi keya se kodu 
maddek Kemah jareya. Salaenna oreng Lewi, 
sapaa bai se nyemma ka Kemah jareya kodu 
eokom mate. 

>2 Reng-oreng Israil laenna kodu maddek 
kemahna e kennengnganna, e seddianna 
bul-ombulla pasukanna bang-sebang. 

>3 Tape oreng Lewi kodu akemah 
e sakalenglengnga Tang Kemah, 
kennengnganna panyempennanna 
Tang kom-hokom. Reng-oreng Lewi jareya 
kodu ajaga Kemah jareya sopaja ta sampea 
badha oreng se entar ka seddianna, sopaja 
Sengko ta sampea ngokom ommat Israil." 

>4 Daddi oreng Israil ajalannagi sabarang se 
edhabuwagi PANGERAN ka Mosa. 

2. 1 Dhabuna PANGERAN ka Mosa ban Harun, 


2"E bakto maddek parkemahan, oreng 

Israil kodu akemah e seddianna bul-ombulla 
bang-sebang, menorot kaomma bi-dibi. 
Sakabbinna parkemahan jareya kodu epaddek 
e sakalenglengnga Tang Kemah, tape pajauwi 
sakone." 

3E bagiyan temor, laskar se ngangguy 
bul-ombulla Yehuda kodu akemah menorot 
pasukanna ban pamimpinna bang-sebang se 
kantha reya sosonanna: Suku, Pamimpinna, 
Bannyana orengnga; Yehuda, Nahason 
anana Aminadab ~~74.600; Isakhar, 
Netaneel anana Zuwar ~~54.400; Zebulon, 
Eliyab anana Helon ~~57.400; ~~Kabbi: 
~~186.400; Laskarra Yehuda kodu mangkat 
oa adha kadibi. 

4(2:3) 
> 3) 
(2:3) 
(2:3) 
(2:3) 
(2:3) 

10E bagiyan lao, laskar se ngangguy 
bul-ombulla Ruben, kodu akemah menorot 
pasukan ban pamimpinna bang-sebang se 
kantha reya sosonanna: Suku, Pamimpinna, 
Bannyana orengnga; Ruben, Elizur anana 
Syedeyur ~~46.500; Simeyon, Selumiyel 
anana Zurisyadai ~~59.300; Gad, Elyasaf 
anana Rehuwel ~~45.650; ~~Kabbi: 

~~151.450; Kasatuwanna Ruben kodu 


mangkat giliran se kapeng dhuwa. 


17 Saellana jareya, e nga-tengngaanna 
laskar Israil laenna, suku Lewi ajalan, mekol 
Kemah Socce. Se mangkat padha ban carana 
se akemah, iya areya padha akompol e 
seddianna bul-ombulla bang-sebang. 

18E bagiyan bara, laskar se ngangguy bul- 
ombulla Efraim akemah menorot pasukanna 
ban pamimpinna bang-sebang, se kantha 
reya sosonanna: Suku ~~ Pamimpinna ~~ 
Bannyana orengnga; Efraim, Elisama anana 
Amihud ~~40.500; Manasye, Gamaliyel 
anana Pedazur ~~32.200; Benyamin, 
Abidan anana Gideyoni ~~35.400; ~~Kabbi: 
~~108.100; Kasatuwanna Efraim kodu ajalan 
e budhiyanna suku Lewi, daddi mangkat 
giliran se nomer tello. 

19(2:18 

25E bagiyan dhaja, laskar se ngangguy bul- 


ombulla Dan kodu akemah menorot pasukan 
ban pamimpinna se kantha reya sosonanna: 
Suku, Pamimpinna, Bannyana orengnga; Dan, 
Ahiyezer anana Amisyadai ~~62.700; Asyer, 
Pagiyel anana Okhran ~~41.500; Naftali, 
Ahira anana Enan ~~53.400; ~~Kabbi: 
~~157.600; Kasatuwanna Dan mangkat 
dhi-budhi kadibi. 


32 Bannyana oreng Israil se ecathet e dhalem 
kasatuwan-kasatuwan menorot pasukanna 
bang-sebang badha nem atos tello ebu lema 
ratos saeket oreng. 

33 Akantha se la edhabuwagi PANGERAN ka 
Mosa, oreng Lewi ta ecathet epakompol ban 
reng-oreng Israil laenna. 

34 Oreng Israil ajalannagi sabarang se 
edhabuwagi PANGERAN ka Mosa. Kabbi padha 
akemah e sakalenglengnga bul-ombulla 
bi-dibi, ban mangkat menorot kaomma ban 
sukuna. 

l Areya toronanna Harun ban Mosa e 
bakto PANGERAN abu-dhabu ka Mosa e 
attas Gunong Sinay. 

2 Harun kaagungan pottra lalake kaempa: 


Nadab se sareyang, pas Abihu, Eleyazar ban 
Itamar. 

3 Se kaempa jareya padha etahbissagi 
epadaddi imam ngangguy opacara eselene 
mennya e attassa serana. 

4Tape Nadab ban Abihu seda e ra-ara 
beddhi Sinay, e bakto ngadhep ka PANGERAN 
ngatorragi apoy se ta halal. Se kadhuwa 
jareya ta kaagungan pottra, daddi e bakto 
Harun gi odhi, Eleyazar ban Itamar se abakte 
daddi imam. 

> Dhabuna PANGERAN ka Mosa, 

6 "Olok suku Lewi soro ngadhep ka bana, 
reng-oreng jareya kabbi padha soro aladine 
Harun. 

7 Kabbi kodu ajalannagi lalakon e Tang 
Kemah Socce, iya areya aladine imam ban 
sakabbinna ommat. 

8 Reng-oreng jareya kodu ngoros parabudda 
Tang Kemah Socce, ban ajalannagi lalakon 
e Tang Kemah jareya menangka gantena 
reng-oreng Israil. 

? Dhari bangsa Israil, pera suku Lewi se bi 
Sengko epele epadaddi pangladin se teptep 
se kodu aladine Harun ban na potona. 

10 Tape bana kodu ngangkat Harun ban 
na-anana kaangguy ajalannagi lalakonna 
imam; sapaa bai, oreng laenna, se ngoddi 
ngalakonana lalakon jareya kodu eokom 
mate." 


Bilangan 3.111 20 9 
11 Dhabuna PANGERAN ka Mosa, 


12"Sateya reng-oreng Lewi bi Sengko 
epadaddi Tang andhi. E bakto Sengko 
matee sakabbinna ana sareyang e Messer, 
sakabbinna ana sareyangnga oreng Israil ban 
sakabbinna budhu sareyangnga ebinna bi 
Sengko eteptebbagi daddi Tang andhi malolo. 
Menangka gantena ana sareyangnga oreng 
Israil, Sengko sateya ngala suku Lewi, se 
epadaddi Tang andhi malolo. Sengko reya 
PANGERAN." 

13 (3:12) 

14E ra-ara beddhi Sinay PANGERAN makon 
Mosa 

15 abadhi dhaftarra reng-oreng Lewi menorot 
kaomma ban kalowargana bang-sebang; 
saneyap ana lalake se aomor sabulan ka attas 
kodu ecathet nyamana. 

16 papakon jareya bi Mosa elampaagi. 

17 Lewi andhi ana lalake katello: Gerson, 
Kehat ban Merari, bangatowana om-kaom se 
enyamae menorot nyamana se katello jareya. 
Gerson andhi ana lalake kadhuwa: Libni 
ban Simei. Kehat andhi ana lalake kaempa: 
Amram, Yizhar, Hebron ban Uziyel. Merari 
andhi ana lalake kadhuwa: Mahli ban Mosi. 
Jareya bangatowana om-kaom se enyamae 
menorot nyamana reng-oreng jareya. 

18 (3:17) 

12 (3717) 

20317) 

21 Se tamaso suku Gerson iya areya kaom 


Libni ban Simei. 

22 Bannyana lalakeanna kaom Gerson se 
aomor sabulan ka attas se ecathet badha 
pettong ebu lema ratos oreng. 

23Kaom jareya ekapalae Elyasaf anana Lael. 
E parkemahanna bangsa Israil kaom jareya 
ngala kennengngan ebagiyan bara ebudhina 
Kemah Socce. 

24 (3:23) 

25 Lakona kaom jareya kodu ngoros Kemah 
Socce, ban kodhungnga bagiyan dhalem ban 
bagiyan lowar, bir-tabirra labangnga, 

26 pir-tabirra taneyan e sakalenglengnga 
Kemah ban mezba, sarta bir-tabirra labangnga 
taneyan jareya ban talena. Reng-oreng jareya 
wajib ngalakone sakabbinna lalakon se badha 
hubunganna ban rang-barang jareya. 

27 Se tamaso suku Kehat iya areya kaom 
Amram, Yizhar, Hebron ban Uziyel. 

28 Lalakean se aomor sabulan ka attas dhari 
kaom jareya bannyana ballung ebu nem 
atos oreng. Reng-oreng jareya wajib ngoros 
rang-barang e Kemah Socce. 

23 Kaom jareya ekapalae Elisafan anana 
Uziyel. E parkemahan, kaom jareya ngala 
kennengngan e bagiyan laona Kemah Socce. 

30 (3:29) 

31 Reng-oreng jareya wajib ngoros Petthe 
Parjanjiyan, meja, ko-tongkona damar, 
ba-mezba, but-parabut se eangguy para 

imam e Rowangan Se Socce, ban bir-tabir 


se malaen Rowangan Se Socce. Reng-oreng 
jareya wajib ngalakone sakabbinna lalakon se 
badha hubunganna ban rang-barang jareya. 

32 Kapalana suku Lewi reya Eleyazar, 
pottrana Harun. Eleyazar jareya se ajaga 
reng-oreng se wajib alako e Rowangan Se 
Socce. 

33 Se tamaso suku Merari iya areya kaom 
Mahli ban Mosi. 

34 Lalakean se aomor sabulan ka attas dhari 
kaom jareya bannyana kabbi nem ebu dhu 
ratos oreng. 

35 Kapalana kaom jareya Zuriyel anana 
Abihail. E parkemahan kaom jareya ngala 
kennengngan e dhajaanna Kemah Socce. 

36 Reng-oreng jareya se kodu ngoros 
rangkana Kemah Socce, lo-balona, ga- 
canggana, langganna, ban sakabbinna 
pakakas tor sakabbinna lalakon se badha 
hubunganna ban rang-barang jareya, 

37 bariya keya ga-cangga, panongkoanna 
ga-cangga, ji-paji ban le-talena taneyan 
lowar. 

38 Mosa ban Harun ban tra-pottrana kodu 
masang kemahna e adhaanna Kemah Socce 
e bagiyan temor. Reng-oreng jareya wajib 
ajalannagi opacara kabakteyan kaangguy 
bangsa Israil e Rowangan Se Socce. Salaenna 
reng-oreng jareya, sapaa bai se ngoddi 

ajalannagiya lalakon jareya kodu eokom 


mate. 

39 Lalakeanna suku Lewi se aomor sabulan 
ka attas se ecathet bi Mosa menorot kaomma 
bang-sebang menorot papakonna PANGERAN, 
bannyana kabbi dhu lekor ebu oreng. 

40 Dhabuna PANGERAN ka Mosa, 
"Sakabbinna ana lalake sareyangnga oreng 
Israil Tang andhi. Cathet nyamana na-kana 
jareya se omorra sabulan ka attas. Tape 
menangka gantena Sengko anyataagi 
reng-oreng Lewi daddi Tang andhi kabbi. 
Sengko PANGERAN! Bariya keya ebinna oreng 
Lewi bi Sengko enyataagi daddi gantena 
sakabbinna budhu sareyangnga ebinna 
bangsa Israil." 

41 (3:40) 

42 Mosa alampaagi papakonna PANGERAN 
jareya; nyamana ana lalake se sareyang 

43 se aomor sabulan ka attas ecathet kabbi. 
Bannyana kabbi dhu lekor ebu dhu ratos 
pettong polo tello oreng. 

44 Dhabuna PANGERAN ka Mosa, 

45 "Reng-oreng Lewi jareya padaddi Tang 
andhi malolo menangka gantena ana 
lalakeanna oreng Israil se sareyang, bariya 
keya ebinna oreng Lewi menangka gantena 
ebinna oreng Israil. 

46 Sarrena ana lalakeanna oreng Israil se 
sareyang abannyaan dhu ratos pettong polo 

tello dhari bannyana oreng Lewi, lebbina 


jareya kodu etebbus. 

47 Rang-sorangnga kodu etebbus ban pesse 
salaka lalema menorot arga e Tang Kemah; 

48 bajarragi pesse jareya ka Harun ban 
na-anana." 

49 Mosa alampaagi papakonna PANGERAN 
jareya, 

>0 mondhut pesse salaka saebu tello ratos 
sabidak lema, 

>l laju epassraagi ka Harun ban tra-pottrana. 
4 1 PANGERAN ngotos Mosa ban Harun 

2 mabadha caca jiwana oreng Lewi dhari 
kaom Kehat menorot balana bang-sebang, 

3 pas nyathet nyamana sakabbinna oreng 
lalakean se aomor tello polo sampe saeket 
taon, se cocok kaangguy epassrae lalakon e 
Kemah Socce. 

4Lalakon jareya iya areya ngoros 
rang-barang se paleng socce. 

> PANGERAN marengngagi atoran-atoran 
reya ka Mosa: Mon la baktona abungkar 
parkemahan, Harun ban tra-pottrana kodu 
maso ka Kemah Socce, matoron bir-tabir 
se badha e adhana Petthe Parjanjiyan, ban 
notobi petthe jareya bi kaen buru. 

6 Saellana jareya petthe buru pas kodu 
ekodhunge pole ban kole se alos, ban e 
attasanna pas ebarbari kaen bungo, mon la 
mare kaju pekolanna pas kodu epasang. 

7 Harun ban tra-pottrana kodu masang kaen 


bungo terrong e meja se egabay panyabaanna 
roti sasajin ka PANGERAN, ban e attassa 
meja jareya kodu epasange reng-pereng, 
baki baddhana dupa, baki baddhana tor-ator, 
ban gendhi baddhana anggur tor-ator. Roti 
sasajin kodu badha terros e meja jareya. 

8J areya kabbi kodu etotobi ban kaen mera, 
e attasanna pas etompange ban kole se alos. 
Saellana jareya pas pasang kaju kol-pekolla. 

3 Harun ban tra-pottrana kodu mondhut 
kaen bungo, totobbagi ka ko-tongkona damar 
ban ka mar-damarra, bariya keya pakakas se 
eangguy abersee sombuna ban panadhaanna, 
ban sakabbinna baddhana mennya jaitun. 

10 Ko-tongkona damar ban sakabbinna 
parabudda kodu ebungkos ban kole se 
alos, samarena pas kodu esaba e attassa 
pangosonganna. 

1 Saellana jareya Harun ban tra-pottrana 
kodu masang kaen bungo e attassa mezba 
se dhari emmas rowa, e attasanna pas 
ekodhunge ban kole se alos, samarena, pas 
masang kaju kol-pekolla mezba jareya. 

12 But-parabut se eangguy ajalannagi 
kabakteyan e Rowangan Se Socce kodu ekala 
kabbi, pas ebundu ngangguy kaen bungo, 
laju etotobi ban kole se alos, sarta pas esaba 
e attassa pangosonganna. 

13 Abuna gaji se badha e mezba kodu 
ebersee, saellana jareya, mezba jareya 

pas kodu epobuwi kaen bungo terrong e 


attasanna. 

14 Ban e attassa jareya Harun ban tra- 
pottrana kodu nyaba sakabbinna parabut 
se eangguy e dhalem kabakteyan e meja 
jareya: baddhana apoy, garpu, panyossoan 
ban jembung. Jareya kabbi pas kodu etotobi 
ban kole se alos, samarena, kaju kol-pekolla 
pas kodu epasang. 

15 Mon napa ka baktona abungkara 
parkemahan, Harun ban tra-pottrana 
kodu maso ka dhalem Kemah Socce, pas 
ngodhunge rang-barang se badha e jadhiya 
ban but-parabudda Rowangan Se Socce; 
saellana jareya buru reng-oreng Kehat 
olle entar ka jadhiya kaangguy ngosong 
rang-barang jareya. Tape reng-oreng Kehat 
jareya ta olle nyedding ka rang-barang 
jareya; mon larangan jareya ta etoro, 
reng-oreng jareya tanto mate. Jareya kabbi 
se wajib elakone kaom Kehat mon Kemah 
jareya ealleya. 

16 Eleyazar pottrana Harun wajib ngoros 
Kemah Socce ban mennyana damar, dupa, 
kurban gandum kaangguy sasajin se teptep, 
ban mennyana opacara, sarta sabarang se 
badha e dhalem Kemah Socce jareya. 

17 Dhabuna PANGERAN ka Mosa ban Harun, 

18") aga ja sampe kaom Kehat mosna dhari 
antarana oreng Lewi; 

19ja sampe padha mate lantaran entar ka 


seddianna rang-barang se paleng socce. 
Sopaja ta sampea kantha jareya, Harun ban 
na-anana kodu maso, nyaba reng-oreng e 
kennengnganna lalakonna bang-sebang, 
sarta noduwagi pa-apa se kodu egiba. 

20 Tape mon oreng Kehat maso ka dhalem 
Kemah ngabasa rang-barang se socce jareya, 
tanto reng-oreng jareya mate." 

21 PANGERAN ngotos Mosa 

22 mabadha caca jiwana oreng Lewi dhari 
kaom Gerson menorot balana bang-sebang. 

23 Mosa kodu nyathet nyamana sakabbinna 
lalakean se aomor tello polo sampe saeket 
taon se ekenneng passrae lalakon e Kemah 
Socce. 

24 Reng-oreng jareya eberri kawajiban 
ngangko rang-barang reya: 

25 kaen tendhana Kemah jareya, totobba 
bagiyan dhalemma, totobba bagiyan lowarra, 
totop e bagiyan attassa se ekagabay dhari 
kole se alos, kaen bir-tabirra labangnga, 

26 bir-tabir ban le-talena taneyan e 
sakalenglengnga Kemah ban mezba, bir- 
tabirra labangnga taneyan, ban sakabbinna 
parabut se eangguy masang sakabbinna 
rang-barang jareya. Reng-oreng jareya wajib 
ngalakone sakabbinna lalakon se ahubungan 
ban rang-barang jareya. 

27 Mosa ban Harun kodu ajaga sopaja 
lalakon se epassraagi Harun ban tra-pottrana 

ka reng-oreng Gerson jareya elakone, ban 


sopaja rang-barang se kodu eangko, eangko 
ongguwan. 

28) areya kawajibanna reng-oreng Gerson e 
dhalem Kemah; kawajiban-kawajiban jareya 
kodu elakone epimpin Itamar, pottrana Imam 
Harun. 

23 PANGERAN ngotos Mosa mabadha caca 
jiwana oreng Lewi dhari kaom Merari menorot 
balana bang-sebang. 

30 Mosa kodu nyathet nyamana lalakean 
se omorra tello polo sampe saeket taon 
se ekenneng passrae kawajiban alalakon e 
Kemah Socce. 

31 Reng-oreng jareya eberrii kawajiban 
ngangko ka-rangkana Kemah jareya, 
lo-balona, ga-canggana ban langganna. 

32 Bariya keya ga-canggana taneyan 
e sakalenglengnga Kemah jareya sarta 
langganna ga-cangga jareya, ke-cangkena 
ban le-talena sarta sakabbinna pakakas se 
ekaparlo kaangguy maddek Kemah jareya. 
Saneyap oreng ewajibbagi ngeba rang-barang 
se la etantowadgi. 

33Jareya kabbi kawajibanna kaom Merari; 
sakabbinna lalakonna reng-oreng jareya 
e Kemah Socce kodu ejalannagi epimpin 
Itamar, pottrana Imam Harun. 

34 Menorot dhabuna PANGERAN, Mosa, 
Harun ban para pamimpinna ommat mabadha 
caca jiwana kaom se tatello e dhalem suku 

Lewi, iya areya Kehat, Gerson ban Merari. 


Caca jiwa jareya ejalannagi gan sabala. 
Nyamana lalakean se aomor tello polo sampe 
saeket taon se ekenneng passrae kawajiban 
alalakon e Kemah Socce ecathet kabbi. Areya 
hasella: Kaom ~~ Bannyana orengnga; Kehat 
~~2.750; Gerson ~~2.630; Merari ~~3.200; 
~~Kabbi: ~~8.580; 


35 (4:34) 
36 (4:34) 
37 (4:34) 
38 (4:34) 
33 (4:34) 
40 (4:34) 
41 (4:34) 
42 (4:34) 
43 (4:34) 
44 (4:34) 
45 (4:34) 
46 (4:34) 
47 (4:34) 
48 (4: 34) 


49 Menorot dhabuna PANGERAN ka Mosa, 
saneyap oreng ecathet ban eberri tanggung 
jawab bang-sebang parkara apa se kodu 
eladine ban apa se kodu eangko. 

' Dhabuna PANGERAN ka Mosa, 
2 "Parentaagi ka oreng Israil: Reng-oreng 
se nyandhang panyaket kole budhuk, otabana 
panyaket matakao, otabana se la nyedding ka 

mayyit, kabbi kodu padha epakalowar dhari 


parkemahanna oreng Israil. 

3 Reng-oreng jareya kodu esoro nyengga 
sopaja ta manajjis parkemahan, se 
ekennengnge Sengko ban Tang ommat." 

4Oreng Israil ajalannagi papakon jareya 
ban makalowar sakabbinna oreng se kantha 
jareya dhari parkemahan. 

> Dhabuna PANGERAN ka Mosa, 

6 "Kabala ka reng-oreng Israil: Mon oreng 
ta esto ka Sengko ban agabay sala ka oreng 
laen, 

7 oreng jareya kodu ngakone dusana ban 
nebbus kasalaanna sagennana, etambai dhu 
polo persenna ka oreng se eparogi jareya. 

8 Tape mon oreng se eparogi jareya la mate 
ban ta andhi ana otaba bala se semma, 
tebbusanna kasalaan jareya kodu eatorragi 
ka Sengko, ban daddi bagiyanna imam. 
Tebbusanna kasalaan jareya ta tamaso 
dumba lake kaangguy opacara palebbaranna 
dusana oreng se sala jareya. 

2 Bariya keya apaa bai se eatorragi oreng 
Israil ka Sengko, tor-ator se emaksottagi ka 
Sengko malolo, daddi bagiyanna imam se 
narema tor-ator jareya. 

10 Pa-apa se epassraagi ka imam daddi 
bagiyanna imam jareya." 

11 PANGERAN ngotos Mosa 

12 marengngagi atoran-atoran reya ka 
reng-oreng Israil: Olle daddi badha lalake se 

andhi panyangka juba ka binena, nyangka 


binena ta esto ka abana ban macemmer 
abana dibi lantaran tedhung apolong ban 
lalake laen. Tape lakena jareya ta yakin, sabab 
binena se alako kantha jareya tek-ngetek. 
Tadha saksena, ban binena jareya ta tajuguk 
teppana alako cemmer jareya. Otabana olle 
daddi oreng lalake andhi panyangka juba ka 
se bine, mangkana binena ta alako serong. 

13(5:12) 

14(5:12) 

15E dhalem parkara se dhu macem jareya, 
lalake buru kodu ngeba binena ka imam. 
Lalake jareya kodu ngeba keya tor-ator se 
ekaparlo, iya areya teppong gandum sakilo. 
Teppong jareya ta olle epobuwi mennya jaitun 
otaba dupa, sabab jareya tor-ator panyangka 
se juba ban maksodda nandhaagiya badhana 
panyangka juba dhari lake ka binena. 

le Imam kodu nyoro babine jareya entar 
ka adhana mezba ban manjeng ngadhep ka 
PANGERAN. 

17 Saellana jareya imam kodu ngala pennay 
tana ban ngessee pennay jareya bi aeng 
socce sakone, pas ngala abu sakone dhari 
palesteranna Kemah Socce, abu jareya kodu 
epamaso ka dhalem aeng gella sopaja paea. 

18 Saellana jareya imam buru kodu abarbar 
obuna babine jareya, ban nyaba teppong 
tor-ator panyangka se juba ka tanangnga, 

dineng imam jareya dibi kodu neggu pennay 
se aesse aeng se pae se madhateng babaston. 

19 Saellana jareya imam kodu nyompa 
babine jareya kantha reya, "Mon bana 
ta azina, bana lopot dhari babaston se 
epadhateng aeng reya. 

20 Tape mon bana la azina, 

21 mandar nyamana bana bi PANGERAN 
epadaddiya babaston e antarana bangsana 
bana. Mandar bi PANGERAN kamalowanna 
bana epakeroa ban tabuna epakembunga. 

22 Aeng se madhateng babaston reya bakal 
masoa ka tabuna bana sampe tabuna bana 
kembung ban kamalowanna bana kero." 
Babine jareya kodu nyaot, "Kaula mator 
enggi; moga-moga sareng PANGERAN 
epasapanekaa." 

23 |mam jareya pas kodu noles babaston 
jareya e dalubang gulungan, tolesan jareya 
pas ekosot ban aeng se pae rowa. 

24] mam jareya pas nyoro babine jareya 
ngenom aeng se pae se madhateng babaston 
gella. Mon eenom, aeng jareya madhateng 
rassa sake. 

2 Imam kodu ngala tor-ator se aropa 
teppong dhari tanangnga babine gella pas 
eatorragi ka ajunanna PANGERAN, terros 
egiba ka mezba. 

26 Saellana jareya pas kodu ngala teppong 
sapergem menangka tandha ja teppong 
jareya kabbi la eatorragi ka PANGERAN, 

teppong jareya pas eobbar e attassa mezba. 


Dhi-budhina aeng gella pas eenommagi ka 
babine jareya. 

27 Mon babine jareya pajat azina onggu, 
samarema ngenom aeng jareya pas arassa ce 
sakena; tabuna kembung ban kamalowanna 
laju kero. Nyamana bakal daddiya babaston e 
antarana bangsana. 

28 Tape mon ta sala, babine jareya ta 
ekenneng babaston ban gi bisa andhi ana. 

23 Kantha jareya atoranna mon badha 
lalake se andhi panyangka juba ja binena 
alako serong ban lalake laen. Babine jareya 
kodu eadhebbagi ka PANGERAN, egiba ka 
adhaanna mezba, ban imam kodu ajalannagi 
atoran gella ka babine jareya. 

30 (5:29) 

31 Lakena lopot dhari kasalaan, tape binena 
mon etemmo ja sala, kodu nanggung 
okomanna. 

6 1 PANGERAN ngotos Mosa 

2 marengngagi atoran-atoran reya ka 
oreng Israil: Saneyap lalake otaba babine 
se andhi neyat odhia ngabdi ka PANGERAN 
malolo menangka oreng nazir, 

3ta olle ngenom aeng anggur otabana towa. 
Ta olle ngenom nom-enoman apaa bai se 
ekagabay dhari buwana anggur otabana 
wa-buwaan laenna. Oreng jareya ta olle 
ngakan buwana anggur se gi cengngar 
otabana se kerreng, otabana apaa bai se 

asalla dhari bungkana anggur; bigina otabana 


koncona balakka ta olle. 

4(6:3) 

> Saabidda ajalannagi neyadda, obuna ta olle 
ketthok otaba ecokor. Saabidda jareya obuna 
ban jangguna kodu epanneng, epalanjang. 
Oreng jareya kodu ajalannagi neyadda sampe 
mare baktona pangabdiyanna abana ka 
PANGERAN malolo. 

6 Obuna jareya menangka tandha ja abana 
ngabdi ka Allah malolo. Saabidda jareya 
oreng jareya ta olle manajjis abana; ta olle 
nyemmae mayyit, maske mayyidda eppana, 
ebuna otaba taretanna sakale. 

7 (6:6) 

8 Saabidda anyama oreng nazir, oreng jareya 
malolo ngabdi ka PANGERAN. 

3? Mon obuna oreng nazir se la eatorragi 
malolo ka PANGERAN daddi najjis lantaran 
oreng jareya badha e seddina oreng se mate 
dadagan, oreng jareya kodu anante pettong 
are abidda; saellana jareya obu ban jangguna 
kodu ecokor, buru abana daddi berse pole. 

10E are se kapeng ballu oreng jareya kodu 
ngeba poter otaba pejji dhadhuwa; mano 
jareya kodu egiba ka imam e labangnga 
Kemah Socce. 

l1 Manona se settong kodu eatorragi ka 
imam menangka kurban palebbaranna dusa, 
ban settonganna menangka kurban obbaran 
kaangguy maelang najjissa abana. E are 

jareya keya oreng jareya kodu ngatorragi 


pole obuna ka PANGERAN malolo, 

12 ban nganyare pamassraanna abana 
menangka oreng nazir. Bakto se la kajalanan 
battal lantaran obuna najjis. Menangka 
kurban tebbusanna kasalaanna oreng jareya 
kodu ngatorragi budhuna dumba se gi aomor 
sataon. 

13 Mon oreng nazir la mare ngessaagi 
neyadda, pas kodu mabadha opacara. Oreng 
jareya kodu eaterragi ka adhaanna labangnga 
Kemah Socce 

14 sambi ngeba tor-ator ka PANGERAN aropa 
ebin tatello se tadha calena: budhuna dumba 
lake se aomor sataon kaangguy kurban 
obbaran, budhuna dumba babine se aomor 
sataon kaangguy kurban pangamponanna 
dusa, ban dumba lake kaangguy kurban 
salameddan. 

15 Oreng jareya kodu ngatorragi keya roti se 
ta eragii sacettheng, iya areya roti se kandel 
se ekagabay dhari teppong se paleng bagus 
se ecampor bi mennya jaitun, ban jajan se 
ebulidi mennya jaitun. Laen dhari jareya 
oreng buru kodu ngatorragi keya kurban 
sasajin ban kurban aeng anggur. 

le Imam kodu ngeba jareya kabbi ka 
ajunanna PANGERAN, pas ngatorragi kurban 
pangamponanna dusa sarta kurban obbaran. 

17 Kurban roti se sacettheng gella kodu 
eatorragi epabareng ban dumba lake gella 

menangka kurban salameddan. Bariya keya 


kurban sasajin ban kurban aeng anggur gella 
kodu eatorragi Ka PANGERAN. 

18 Oreng nazir jareya kodu nyokor obuna e 
labangnga Kemah Socce, obu jareya kodu 
eontallagi ka dhalem apoy kennengnganna 
kurban salameddan se teppana eobbar. 

19 Saellana jareya, imam ngala pokang 
adhana dumba lakena se la eola, laju esaba 
ka tanangnga oreng nazir jareya etoroe roti 
se kandel sarta jajan se dhari cettheng gella 
settong ebang. 

20 Saellana jareya imam kodu ngatorragi 
kakanan jareya menangka tor-ator ka 
PANGERAN; jareya bagiyan se socce se 
daddi bagiyanna imam, salaenna dhadha ban 
pokangnga dumba lake se menorot atoran 
pajat daddi bagiyanna imam. Buru saellana 
jareya oreng nazir buru olle ngenom aengnga 
anggur. 

21] areya atoranna kaangguy oreng nazir; 
tape mon oreng nazir ajanjiyagi kurban se 
ngalebbii rat-saradda neyadda, oreng jareya 
kodu pateppa ajalannagi janji jareya. 

22 Dhabuna PANGERAN ka Mosa, 

23 "Kabala ka Harun ban na-anana mon 
aberkadi oreng Israil soro ngangguy ca-oca 
kantha reya: 

24 Moga-moga PANGERAN aberkadana ban 
ajagaa bana. 

2> Moga-moga PANGERAN saeya ban lambaa 


ka bana. 

26 Moga-moga PANGERAN bellasa ban 
aparenga kataremtemman ka bana. 

27 Mam-imam kodu nyebbut Tang nyama e 
bakto aberkadi oreng Israil. Mon se kantha 
jareya ejalannagi, reng-oreng Israil bi Sengko 
eberkadana." 

7 t Saellana Mosa mare se maddek Kemah 

Socce, Kemah jareya ban but-parabudda 
ebulidi mennya opacara menangka tandha 
Kemah jareya eatorragi ka PANGERAN. Bariya 
keya mezba ban but-parabudda. 

2 Saellana jareya para pamimpinna Israil, 
iya areya para kapalana suku se ngoros caca 
jiwa, 

3 ngeba tor-ator se eatorragi ka ajunanna 
PANGERAN; tor-ator jareya aropa jikar 
nem-ennem ban sape dhubellas: saneyap 
pamimpin kadhuwa nyombang jikar settong, 
ban saneyap settong pamimpin nyombang 
sape settong. Samarena reng-oreng jareya 
ngatorragi jikar ban sapena, 

4PANGERAN adhabu ka Mosa, 

> "Tarema tor-ator jareya, angguy ngangko 
Tang Kemah; passraagi kabbi ka oreng 
Lewi sabab kawajibanna oreng Lewi jareya 
ngangko Tang Kemah." 

6 Kar-jikar ban pe-sape jareya bi Mosa laju 
epassraagi ka oreng Lewi. 

7Jikar dhadhuwa ban sape pa-empa 


eparengngagi ka reng-oreng Gerson, 

8jikar pa-empa ban sape baballu 
eparengngagi ka reng-oreng Merari, menorot 
kaparlowanna lalakonna reng-oreng jareya se 
ekapalae Itamar, pottrana Imam Harun. 

Tape reng-oreng Kehat ta narema jikar 
otaba sape dhari Mosa, sabab rang-barang 
socce se daddi tanggunganna reng-oreng 
jareya kodu epekol e bauna. 

10 Para pamimpin jareya ngeba keya 
tor-ator kaangguy arayaagiya opacarana 
pantahbisanna mezba. E bakto kabbi la padha 
ranta se ngebaa tor-atorra ka adhaanna 
mezba, 

11 PANGERAN adhabu ka Mosa, "Kabala 
ka reng-oreng jareya ja sabban are sampe 
dhubellas are abidda sala settong dhari para 
pamimpin jareya kodu ngatorragi kurbanna 
kaangguy opacarana pantahbisanna mezba." 

12 Reng-oreng jareya ngeba tor-atorra se 
etoro gilir kantha reya: Are ~~ Suku ~~ 
Pamimpinna; Se kapeng 1 ~~ Yehuda ~~ 
Nahason anana Aminadab; Se kapeng 2 
~~ Isakhar ~~ Netaneel anana Zuwar; Se 
kapeng 3 ~~ Zebulon ~~ Eliyab anana Helon; 
Se kapeng 4 ~~ Ruben ~~ Elizur anana 
Syedeyur; Se kapeng 5 ~~ Simeyon ~~ 
Selumiyel anana Zurisyadai; Se kapeng 6 ~~ 
Gad ~~ Elyasaf anana Rehuwel; Se kapeng 
7 ~~ Efraim ~~ Elisama anana Amihud; 

Se kapeng 8 ~~ Manasye ~~ Gamaliyel 


anana Pedazur; Se kapeng 9 ~~ Benyamin 
~~ Abidan anana Gideyoni; Se kapeng 10 
~~ Dan ~~ Ahiyezer anana Amisyadai; 

Se kapeng 11 ~~ Asyer ~~ Pagiyel anana 
Okhran; Se kapeng 12 ~~ Naftali ~~ Ahira 
anana Enan; Tor-ator se egiba saneyap suku 
jareya padha kabbi, iya areya: cemmong 
salaka se berrana sakilo satengnga ban 
tobung salaka se berrana ballung ratos 
gram, menorot tembangan se eangguy e 
Kemah Socce. Barang se dhadhuwa jareya 
eessee teppong se paleng bagus ecampor 
ban mennya kaangguy tor-ator sasajin. Laen 
dhari jareya: pereng emmas se berrana 
saratos sapolo gram aesse dupa; sape lake 
se gi ngodha settong, dumba lake settong 
ban budhuna dumba se aomor sataon 
kaangguy kurban obbaran, embi lake settong 
kaangguy kurban pangamponanna dusa; 
sape dhadhuwa, dumba lake lalema, embi 
lake lalema, ban dumba se aomor sataon 
lalema kaangguy kurban salameddan. 


13(7:12) 
14(7:12) 
15(7:12) 
16(7:12) 
17 (7:12) 
18 (7:12) 
19(7:12) 
20(7:12) 

83(7:12) 

84 Tor-ator se egiba pamimpin se dhubellas 
oreng jareya kaangguy pantahbisanna 
mezba jareya bannyana kabbi: tobung 
salaka dhubellas meggi ban cemmong salaka 
dhubellas meggi, berrana kabbi badha petto 
lekor koma ennem kilo; pereng emmas 
dhubellas meggi se berrana kabbi settong 
koma tello polo dhuwa kilo, kabbi padha 
aesse dupa; sape lake dhubellas, budhuna 
dumba se aomor sataon dhubellas meggi, 
epabareng ban kurban sasajin, menangka 
kurban obbaran; embi dhubellas meggi 
menangka kurban pangamponanna dusa; 
sape lake pa lekor meggi, dumba lake sabidak 
meggi, embi sabidak meggi, ban budhuna 
dumba se aomor sataon sabidak meggi, 
menangka kurban salameddan.; 

85 (7:84) 


88 (7:84) 

89 Sabban maso ka dhalem Kemah Socce 
abu-dhabuwa ban PANGERAN, Mosa meyarsa 
sowarana PANGERAN se abu-dhabu ka 
salerana dhari attassa kodhungnga Petthe 
Parjanjiyan e antarana arcana kerub se 
dhadhuwa. 

8 1 Dhabuna PANGERAN ka Mosa, "Kabala 
ka Harun mon nyaba damar se papetto 
e ko-tongkona, soro saba pateppa me olle 

nyonare bagiyan adhana ko-tongkona damar 


jareya." 

2 (8:1) 

3 Harun alampaagi papakonna PANGERAN 
jareya. Mar-damar gella esaba epaaddhep ka 
bagiyan adhana ko-tongkona damar jareya. 

4Sokona damar jareya dhari attas sampe 
ka baba ekagabay dhari emmas tempaan 
kabbi, menorot conto se epatengale ka Mosa 
bi PANGERAN. 

> Dhabuna PANGERAN ka Mosa, 

6 "Palaennagi reng-oreng Lewi jareya dhari 
reng-oreng Israil laenna, pas badhaagi 
opacara nyoccee reng-oreng jareya 

7 kalaban cara se kantha reya: reng-oreng 
jareya ketesse aeng kaangguy opacara 
panyocceyan, saellana pas soro acokor 
sabalattrana badanna ban nyassa kalambina. 
Kalaban cara se kantha jareya reng-oreng 
jareya berse. 

8 Saellana pas soro ngala sape lake se gi 
ngodha settong sarta kurban sasajin dhari 
teppong se paleng bagus ecampore mennya. 
Bariya keya sape lake laen settong kaangguy 
kurban pangamponanna dusa. 

? Ommat Israil pas pakompol, ban reng- 
oreng Lewi soro manjeng e adhaanna Tang 
Kemah. 

10 Ommat Israil kodu nompangngagi 
tanangnga e attassa cethagga reng-oreng 
Lewi. 

1 Harun laju kodu ngatorragi reng-oreng 


Lewi jareya menangka tor-ator dhari 
reng-oreng Israil se malolo ka Sengko, me 
olle reng-oreng jareya ngenneng ajalannagi 
lalakonna kaangguy Sengko. 

12 Reng-oreng Israil jareya pas kodu 
nompangngagi tanangnga ka attassa 
cethagga sape lake se dhadhuwa jareya; se 
settong kodu eatorragi menangka kurban 
palebbaranna dusa, ban settonganna 
kaangguy kurban obbaran. Kalaban upacara 
se kantha jareya oreng Lewi esoccee. 

13 Reng-oreng Lewi jareya kagabay kurban 
se malolo ka Sengko, pas soro aladine Harun 
ban na-anana. 

14 Kalaban opacara jareya bana malaen 
oreng Lewi dhari oreng Israil laenna, sopaja 
reng-oreng Lewi jareya daddiya Tang andhi. 

15 Saellana jareya, buru reng-oreng jareya 
andhi ha alako e dhalem Tang Kemah. 

16 Bi Sengko reng-oreng Lewi jareya 
ekagabay gantena sakabbinna ana lalakean 
Israil se sareyang; daddi reng-oreng jareya 
Tang andhi malolo. 

17E bakto Sengko matee sakabbinna ana 
sareyang e Messer, ana lalake sareyangnga 
oreng Israil ban saneyap keban se sareyang 
bi Sengko epadaddi Tang andhi malolo. 

18 Sateya menangka gantena sakabbinna 
ana sareyangnga oreng Israil, Sengko ngala 
reng-oreng Lewi, 


Bilangan 8.191 25 . 34 
19 ban reng-oreng Lewi jareya bi Sengko 


epassraagi ka Harun ban na-anana, 
menangka tor-atorra bangsa Israil me olle 
ngenneng ngalakone kawajiban kaangguy 
oreng Israil e dhalem Tang Kemah. Bariya 
keya sopaja reng-oreng jareya nyoonnagi 
sapora kaangguy bangsa Israil sopaja bangsa 
jareya ta ekennenga balai mon nyander 
tasemma gallu ka kennengngan se socce 
jareya." 

20 Daddi Harun, Mosa ban sakabbinna bangsa 
Israil ngatorragi oreng Lewi ka PANGERAN, 
menorot se edhabuwagi PANGERAN ka Mosa. 

21 Reng-oreng Lewi jareya nyoccee abana 
ban nyassa angguyya. Saellana jareya, bi 
Harun laju eatorragi ka PANGERAN menangka 
tor-ator se malolo ka PANGERAN. Laen dhari 
jareya Harun mabadha opacara nyoccee 
reng-oreng Lewi jareya. 

22 Oreng Israil ngalakone sabarang se 
edhabuwagi PANGERAN ka Mosa parkara 
oreng Lewi. Kalaban cara se kantha jareya 
oreng Lewi narema ha kaangguy alako e 
dhalem Kemah Socce, se epimpin bi Harun 
ban tra-pottrana. 

23 Dhabuna PANGERAN ka Mosa, 

24 "Saneyap oreng Lewi se aomor sagame 
taon ka attas, kodu ngalakone kawajibanna e 
dhalem Tang Kemah, 

25 mon omorra la saeket taon la ta wajib pole 
ngalakone lalakon jareya; 

26 olle nolonge oreng Lewi laenna se 


ngalakone kawajibanna e dhalem Tang 
Kemah, tape ta olle neggu lalakon jareya dibi. 
Kantha jareya carana bana ngator lalakonna 
reng-oreng Lewi." 

9 lE bulan settong e dhalem taon se kapeng 
dhuwa saellana bangsa Israil nyengla 
dhari Messer, PANGERAN adhabu ka Mosa e 

Sagara Beddhi Sinay. 

2 Dhabuna, "E tanggal pa bellas bulan reya, 
molae bakto para compet are, oreng Israil 
kodu arayaagi Paska menorot atoran se la 
eteptebbagi." 

3 (9:2) 

4 Daddi Mosa makon bangsa Israil arayaagi 
Paska. 

> Reng-oreng jareya arayaagi Paska buru e 
Sagara Beddhi Sinay e bakto para compet are 
e tanggal pa bellas bulan settong. Reng-oreng 
Israil jareya mabadha parayaan jareya 
menorot se edhabuwagi PANGERAN ka Mosa. 

6 Tape e antarana reng-oreng Israil jareya 
badha se najjis lantaran nyedding mayyit, 
daddi ta olle arayaagi Paska e are jareya. 
Daddi reng-oreng jareya ngadhep ka Mosa 
ban Harun, 

7 laju mator, "Kaula paneka najjis polana 
nyedding mayyit. Namong aponapa kaula me 
ebidaagi kantos ta kengeng ngatorragi kurban 
ka PANGERAN akadi tan-taretan laenna?" 

8 Dhabuna Mosa, "Nante gallu sampe sengko 


narema petodu dhari PANGERAN." 

? Dhabuna PANGERAN ka Mosa, 

10"Kabala ka bangsa Israil: Mon e antarana 
bana otaba na potona badha se najjis polana 
nyedding mayyit, otabana teppana ajalanan 
jau, oreng jareya wajib keya arayaagi Paska. 

ll Tape parayaan jareya kodu ebadhaagi 
saellana Paska jareya lebat sabulan, iya areya 
e malem tanggal pa bellas bulan dhuwa. 
Rayaagi are jareya kalaban ngakan dumba 
Paska ban roti se ta eragii ban ngan-gangan 
se pae. 

12 Kakanan jareya ja pabadha karena 
sampe kalagguwanna, ban tolangnga keban 
se eatorragi ka Sengko ja sampe badha 
se potong. Rayaagi Paska jareya menorot 
sakabbinna atoran se la eteptebbagi. 

13 Sabaligga oreng se ta najjis, ban ta 
teppana badha e dhalem parjalanan, tape ta 
ajalannagi kawajiban arayaagi Paska jareya, 
bi Sengko la ta eanggep Tang ommat pole, 
sabab ta ngatorragi kurban ka Sengko e 
bakto se la etantowagi. Oreng jareya kodu 
nanggung okomanna dusana. 

14 Mon e antarana bana badha oreng manca 
se la neptep ako-bengko e jadhiya noroa 
arayaagi Paska, oreng jareya kodu arayaagi 
menorot atoran se la eteptebbagi. Hokom 
jareya kodu etoro bi saneyap oreng, ta parduli 

oreng jareya tamaso oreng Israil otabana 


oreng manca." 

15E bakto Kemah Socce epaddek, badha 
ondhem se notobi Kemah jareya. E baja 
malem ondhem jareya katon akantha apoy. 

16 (9:15) 

17 Mon ondhem jareya ongga, oreng Israil 
abungkar kemahna se ekennengnge, pas 
mangkat dhari jadhiya. Mon ondhem jareya 
toron e settong kennengngan, oreng Israil 
pas ambu, laju maddek kemah e jadhiya. 

18 Oreng Israil abungkar ban maddek 
kemah menorot dhabuna PANGERAN. 
Saabidda ondhem gella gi badha e attasanna 
Kemah Socce, oreng Israil paggun neng e 
parkemahanna jareya. 

19 Mon ondhem jareya sampe abit badha 
e attasanna Kemah, oreng Israil atoro ka 
atoranna PANGERAN, ta aginjeggan dhari 
kennengngan jareya. 

20 Tape dhang-kadhang ondhem jareya 
badha e attasanna Kemah jareya coma 
barampanan are. Pandhana, oreng Israil 
paggun neng e parkemahanna otaba ngalle 
ka parkemahan laen baramma cana dhabuna 
PANGERAN. 

21 Dhang-kadhang ondhem jareya badha e 
attasanna Kemah pera molae sar-asar sampe 
kalagguwanna gu-laggu, ban e bakto ondhem 
jareya ongga, seyang otaba malem, oreng 
Israil pas mangkat pole. 

22 Saabidda ondhem jareya gi badha e 


attasanna Kemah gella, apa dhu are, sabulan, 
sataon otaba lebbi, saabidda jareya keya 
oreng Israil ta aguliyan dhari kennengnganna. 
Mon ondhemma ongga, buru mangkat pole. 

230reng Israil akemah e settong 
kennengngan ban mangkat ka kennengngan 
laen menorot dhabuna PANGERAN se epanapa 
kalaban parantaraanna Mosa. 

1t Dhabuna PANGERAN ka Mosa, 

10 2 "Agabay tarompet dhadhuwa dhari 
salaka tempaan kaangguy ngolok makompola 
rayat, otabana mon nyorowa reng-oreng 
abungkara kemah mon mangkada. 

3 Mon tarompet se dhadhuwa jareya 
epamonye jang-lanjang, artena ommat Israil 
kodu akompol kabbi e sakalenglengnga bana 
e adhaanna labangnga Tang Kemah. 

“Tape mon se epamonye pera settong, 
artena pera para pamimpinna se kodu 
akompol e sakalenglengnga bana. 

> Mon tarompedda epamonye epapandha 
monyena, jareya artena ku-suku se akemah 
e bagiyan temor kodu mangkat. 

6 Mon epamonye dha-pandha 
kadhukaleyanna, ku-suku se e bagiyan 
lao se kodu mangkat. Daddi monye se 
dha-pandha artena ommat kodu mangkat, 

7 dineng monye se lanjang artena ommat 
kodu akompol. 

8 Pet-tarompet jareya kodu epamonye bi 


mam-imam, na-anana Harun. Jareya atoran 
se kodu eestowagi bi bana salanjangnga. 

? Ban mon bana aperrang e nagarana bana 
dibi nahana serranganna moso, tope tarompet 
se dhadhuwa jareya. Mon pet-tarompet 
jareya la epamonye, Sengko, PANGERAN 
Allahna bana, nolonga ban masalamedda 
bana dhari so-mosona. 

10 Bariya keya bilaa bai mon bana teppana 
neng-sennengngan, iya areya e bakto 
arayaagi Bulan Anyar ban e bakto arayaagi 
parengeddanna re-are raja laenna, tarompet 
jareya kodu epamonye e bakto bana 
ngatorragi kurban obbaran ban kurban 
salameddan ka Sengko. Mon jareya etoro 
kabbi, Sengko nolonga bana. Sengko reya 
PANGERAN, Allahna bana." 

11E dhalem taon se kapeng dhuwa saellana 
bangsa Israil nyengla dhari Messer, e tanggal 
dhu polo bulan dhuwa, ondhem e attassa 
Kemah Socce ongga ka attas. 

12 Oreng Israil laju padha mangkat dhari 
Sagara Beddhi Sinay, ban ondhem jareya 
ambu e bakto reng-oreng jareya napa ka 
ra-ara Paran. 

13Jareya se dha-adhana bangsa Israil 
mangkat menorot papakonna PANGERAN 
kalaban parantaraanna Mosa. 

14Sabban mangkat toro gilirra epapaggun 
terros, e dha-adha kadibi laskar se 

ngangguy bul-ombulla suku Yehuda, gan 


kan-sapasukan, epimpin Nahason, anana 
Aminadab. 

15 Netaneel anana Zuwar mimpin barisanna 
suku Isakhar, 

16 ban Eliyab anana Helon mimpin barisanna 
suku Zebulon. 

17 Saellana jareya Kemah Socce pas 
ebungkar, kaom Gerson ban Merari se mekol 
Kemah jareya pas mangkat e budhiyanna. 

18 Laskar se ngangguy bul-ombulla 
suku Ruben mangkat e budhiyanna, gan 
kan-sapasukan, epimpin Elizur anana 
Syedeyur, 

19 Selumiyel anana Zurisyadai se mimpin 
barisanna suku Simeyon, 

20 ban Elyasaf anana Rehuwel se mimpin 
barisanna suku Gad. 

21E budhiyanna jareya reng-oreng Kehat se 
mekol rang-barang se socce. Mon reng-oreng 
jareya napa ka kennengnganna parkemahan 
samarena jareya, Kemah Socce la mare 
epasang pole. 

22 Saellana jareya nyosol laskar se ngangguy 
bul-ombulla suku Efraim, gan kan-sapasukan, 
Elisama anana Amihud se mimpin barisanna 
suku Efraim, 

23 Gamaliyel anana Pedazur se mimpin 
barisanna suku Manasye, 

24 ban Abidan anana Gideyoni se mimpin 
barisanna suku Benyamin. 


| Bilangan 10.251 31 41 
25E dhi-budhi kadibi laskar se ngangguy 


bul-ombulla kasatuwanna suku Dan. Reng- 
oreng jareya se daddi pangawal budhina 
sakabbinna kasatuwan laenna. Reng-oreng 
jareya ajalan gan kan-sapasukan, Ahiyezer 
anana Amisyadai se mimpin barisanna suku 
Dan. 

26 Pagiyel anana Okhran se mimpin barisanna 
suku Asyer, 

27 ban Ahira anana Enan se mimpin 
barisanna suku Naftali. 

28) areya toro gilirra barisanna oreng 
Israil, kan-sapasukan, sabban mangkat 
nerrossagiya parjalananna. 

29 Mosa adhabu ka eparra, iya areya Hobab 
anana Rehuwel oreng Midian, "Sengko ban 
tang bangsa mangkada ka kennengngan se 
menorot dhabuna PANGERAN eparengngagiya 
ka tang bangsa. PANGERAN la ajanji 
madaddiya bangsa Israil bangsa se mamor. 
Daddi mara, bana noro, bana e dhissa 
epamelowa bagiyan dhari kamamoranna tang 
bangsa jareya." 

30 Saodda Hobab, "Bunten, sakalangkong, 
kaula terro palemana ka kampong." 

31 "Ella, bana ja abali ka kampongnga," 
dhabuna Mosa, "bana tao noduwagi jalan ka 
tang bangsa, sabab bana tao e dhimma se 
ekenneng paddeggi kemah e ra-ara beddhi 
reya. 

32 Mon bana noro, bi sengko bana epamelowa 


pa-apa se becce se eparengngagi PANGERAN 
ka tang bangsa." 

33 Saellana mangkat dhari Gunong Sinay, 
gunong kalenggiyanna PANGERAN, bangsa 
Israil pas ajalan tello are abidda. Petthe 
Parjanjiyan ros-terrosan esaba e adha 
kaangguy nyare kennengngan paambuwan se 
maddegga kemah. 

34 Mon reng-oreng jareya mangkat dhari 
kennengnganna parkemahanna, ondhemma 
PANGERAN ros-terrosan badha e attasanna 
reng-oreng jareya e bakto seyang. 

39 Sabban Petthe Parjanjiyan jareya egiba 
mangkat, Mosa adhabu, "Ngereng ngadek, 
GUSTE; pasalbuddagi mosoepon Junandalem 
sopaja oreng se baji ka Junandalem padhaa 
buru." 

36 Mon Petthe Parjanjiyan jareya napa ka 
paambuwan, Mosa adhabu, "Ngereng abali, 
GUSTE, ka ommat Israil se abun-ebun 
kadhinto." 

1 1 l E settong are bangsa Israil aserrowan 
ka PANGERAN polana nemmo 
kasossaan sabannyana. Meyarsa aserrowan 
reng-oreng jareya, PANGERAN duka, laju 

madhateng apoy. Apoy jareya alatlat 
san-kassannagi sampe sala settong dhari 
penggirra parkemahan jareya katonon. 

2 Reng-oreng Israil rat-tharadan menta 


tolong ka Mosa. Mosa pas nyoon ka 
PANGERAN, daddi apoy jareya laju mate. 

3 Daddi kennengngan jareya enyamae 
Tabera, sabab e jadhiya apoyya PANGERAN 
rabbang makatonon kennengnganna 
reng-oreng Israil. 

4 Badha reng-oreng manca se abareng ban 
reng-oreng Israil e dhalem parjalanan jareya. 
Reng-oreng manca jareya ce terrona ngakana 
daging, ban reng-oreng Israil molae noro 
angongoan keya, ocana, "Ja sakenga badha 
se aberri juko daging ka sengko! 

> E Messer sengko ngakan juko sampe tobuk, 
ban ta osa majar. Gi ta kabitong temon, 
somangka, prei, babang mera ban babang 
pote se ekakan sengko e dhissa! 

6 Tape sateya aba la ta andhi kakowadan, 
polana tadha se ekakana kajabana manna 
malolo." 

7? Manna reya akantha katombar, ne-kene, 
barnana pote abak koneng. 

8E baja malem manna jareya gaggar ka 
kennengnganna parkemahan abareng ban 
ebbun. Kalagguwanna gu-laggu oreng Israil 
ajalan ka bara ka temor, ka dhaja ka lao 
makompol manna jareya. Ollena pas egilis 
otaba etoto ekagabay teppong, pas eola 
ekagabay jajan se bunter tor peppe. Rassana 
padha ban roti se epanggang ban mennya 
jaitun. 

10 Mosa meyarsa reng-oreng Israil se 
angongoan sambi manjeng akompol e 
adhaanna labangnga kemahna. PANGERAN 
duka, daddi Mosa sossa panggaliyanna. 

11 Atorra Mosa ka PANGERAN, "Aponapa 
abdidalem me epakadi kadhinto? Aponapa 
Junandalem me ta neser ka abdidalem? 
Aponapa abdidalem me epakon ngoros 
reng-oreng kadhinto? 

12 Mangkana banne abdidalem se agandhu 
sareng se alahirragi reng-oreng kadhinto! 
Aponapa abdidalem me epakadi oreng se 
nganju sareng ngemban na-kana kene, 
ros-terrosan salanjangnga parjalanan ka 
nagara se sareng Junandalem ejanjiyagi ka 
bangatowaepon reng-oreng kadhinto? 

13 Ngereng peyarsaagi, reng-oreng kadhinto 
angongo ros-terrosan nyoon daging. E 
kadhimma abdidalem se manggiya daging 
se eparengngagiya ka oreng sakaddu rara 
kadhinto? 

14 Abdidalem ta sanggup ngoros reng-oreng 
kadhinto kadibian; taberra dhimen! 

15 Manabi abdidalem epakadiya kadhinto 
ros-terrosan, langkong sae patee saos 
abdidalem, manabi J unandalem bellas ka 
abdidalem; sopaja abdidalem ta pate abit 
nanggung kasangsaraan kadhinto." 

16 PANGERAN pas adhabu ka Mosa, "Kassa 
bana makompol pettong polo oreng se 


Bilangan 11.17121 > . 45 
wa-towa se eakone menangka pamimpinna 


bangsa. Giba kabbi ka adhana Tang Kemah, 
soro manjeng e jadhiya e erenganna bana. 

17 Sengko torona, acacaa bi bana e jadhiya, 
sabagiyan dhari kakobasaan se etarema 
bana dhari Sengko, bi Sengko ebagiya ka 
reng-oreng jareya. Daddi reng-oreng jareya 
ngenneng abanto bana, noro mekol tanggung 
jawab e dhalem ngoros bangsa jareya, daddi 
lalakon jareya ta osa etanggung ekadibii 
bana. 

18 Bana ngoca kantha reya ka ommat Israil, 
Mara kabbi padha nyoccee aba kaangguy 
lagguna; bana bakal ngakana daging. 
PANGERAN la meyarsa serrona bana se 
terro ngakana daging, bariya keya bana 
se ngoca ja odhina bana anyamanan se gi 
badha e Messer. Sateya bi PANGERAN bana 
eparengngana daging se ekenneng kakan 
bana. 

19 Bana ngakana daging jareya banne pera 
saare dhu are, otaba lema are otaba sapolo 
are, banne dhu polo are, 

20 tape sampe sabulan abidda, sampe bana 
mabu ban aotaan. Jareya polana bana nolak 
PANGERAN se badha e nga-tengngaanna 
bana, sarta polana bana angongoan polana 
se nyengla dhari Messer." 

21 Atorra Mosa ka PANGERAN, "Ommat 
Israil kadhinto bannyaepon nem atos ebu 
oreng. Kadi ponapa Junandalem me adhabu 

marengana daging kantos sabulan abittepon 


ka oreng se sakadhinto bannyana? 

22E kadhimma se manggiya sape sareng 
dumba se esambelliya se cokoba makennyang 
reng-oreng se sakadhinto bannyana? 
Ponapa juko se badha e tase kerana cokop 
makennyanga reng-oreng kadhinto sadaja?" 

23 Dhabuna PANGERAN, "Apa Tang 
kakobasaan badha batessa? Bana bakal 
duliya nangalee apa se ekocaagi Sengko 
jareya bendher otaba enja!" 

24 Daddi Mosa pas kalowar, manapa 
ka bangsana sabarang se edhabuwagi 
PANGERAN. Mosa makompol pamimpin 
se pettong polo oreng bannyana, epakon 
manjeng e sakalenglengnga Kemah Socce. 

25 PANGERAN pas toron e dhalem ondhem, 
laju abu-dhabu ka Mosa. PANGERAN 
mondhut sabagiyan dhari kakobasaan se la 
eparengngagi ka Mosa, laju eparengngagi ka 
pamimpin laenna se bannyana pettong polo 
oreng rowa. E bakto kamasoan kakobasaan 
jareya, reng-oreng buru laju ra-eraan akantha 
para nabbi, tape ta sampe abit. 

26E antarana pamimpin se pettong 
polo oreng gella badha oreng kadhuwa, 
nyamana Eldad ban Medad, paggun neng e 
parkemahan, ta entar ka Kemah Socce ban 
en-laenna. E parkemahan jareya se kadhuwa 
buru kamasoan kakobasaanna Pangeran, pas 
ra-eraan akantha para nabbi. 

27 Pas badha oreng ngodha berka abala 


parkara jareya ka Mosa. 

28 Yusak, anana Nun, se abanto Mosa dhari 
gi ngodhana, mator ka Mosa, "Pakon ambu se 
kadhuwa kaissa." 

2? Dhabuna Mosa, "Arapa bana me mekkere 
sengko? Sengko la-mala ngarep sopaja 
PANGERAN kasokana marengngagi Errohna 
ka sakabbinna tang bangsa ban sakabbinna 
oreng padha ra-eraan akantha nabbi!" 

30 Mosa laju abali ka parkemahanna asareng 
ban reng-oreng pamimpinna ommat Israil, se 
bannyana pettong polo oreng rowa. 

31 PANGERAN pas madhateng angen 
daksakala dhari tase; angen jareya ngeba 
mano gemmek se ngabber ce mandhabba, ta 
sampe sameter tenggina dhari tana. No-mano 
jareya ngabber e attasanna parkemahan, 
jauna sampe pan-barampan kilometer e 
sakalenglengnga parkemahan. 

32E are jareya saare samalem, ban 
kalagguwanna saare benteng reng-oreng 
Israil padha mega mano gemmek jareya. 
Saneyap oreng padha mega paleng sakonena 
saebu kilo ebang. No-mano se epega jareya 
epakerreng, ebirbir e sakalenglengnga 
parkemahan. 

33 Teppana dagingnga gi bannya se ekakana, 
PANGERAN duka ka bangsa jareya, sarta pas 
madhateng panyaket se alleyan ka bangsa 
jareya. 

34 Daddi kennengngan jareya enyamae 


Kibrot-Taawa se artena "Koburanna 
Kadhakkaan" sabab e jadhiya kennengnganna 
koburanna reng-oreng se mate polana 
dhakka. 

35 Dhari jadhiya bangsa Israil mangkat ka 
dhaera Hazerot, pas akemah e jadhiya. 

1 2 l Mosa araji oreng Kus, bi Miriyam ban 

Harun eca-kocae. 

2 Cana se kadhuwa jareya, "Apa PANGERAN 
abu-dhabu pera ngangguy parantaraanna 
Mosa malolo? Gu ta ngangguy parantaraanna 
sengko ban bana keya, ta iya?" PANGERAN 
meyarsa cacana se kadhuwa jareya. 

3 Mosa reya talebat andhap asor, alebbiyan 
dhari sapaa bai e bume reya. 

40O-tao PANGERAN adhabu ka Mosa, Harun 
ban Miriyam, "Mara bana entar ka Tang 
Kemah." Se katello jareya pas padha entar ka 
jadhiya, 

> PANGERAN pas toron e dhalem cangga 
ondhem, pas ngadek e adhaanna labangnga 
Kemah Socce, laju nembali Harun ban 
Miriyam. Se kadhuwa jareya nyander. 

6 Dhabuna PANGERAN, "Edhingngagi Tang 
oca reya! Mon e antarana bana badha oreng 
se bi Sengko epele epadaddi nabbi, Sengko 
tanto ngaton ka bi-nabbi jareya, ban acaca e 
dhalem mempena. 

' Tape ka Mosa Sengko ta kantha jareya, 


sabab Mosa reya oreng se esto e antarana 
Tang ommat. 

8 Sengko mon acaca ka Mosa dhep- 
adhebban, rang-terrangan, ta akantha oreng 
bak-tebbagan. La-mala Mosa nangalee Tang 
roba! Baramma bana me bangal ca-ngocae 
Mosa, Tang abdi jareya?" 

3? PANGERAN ce dukana ka Miriyam ban 
Harun, laju nyengga dhari jadhiya. 

10E bakto ondhem jareya la tadha e attassa 
Kemah Socce, o-tao kolena Miriyam etombuwi 
panyaket kole budhuk; kolena pote akantha 
kapas. E bakto Harun atole, laju ngoladi ja 
Miriyam ekenneng panyaket jareya, 

ll laju adhabu ka Mosa, "Adhu, ale, mara 
tolong sengko ban embugga reya, ja 
sampe eseksa lantaran dusa se esababbagi 
kabudhuwan, se sampe ca-ngocae bana gella. 

12 Tolong embugga rowa me ta daddi 
akantha babaji se lahir se la mate dhari 
dhalem tabu, dagingnga satengnga bucco." 

13 Daddi Mosa aserro ka PANGERAN, "Adhu, 
Guste Allah, abdidalem nyoona, kasokana 
J unandalem mabaras embuk kadhinto!" 

14 Dhabuna PANGERAN, "Ja sakenga 
mowana ecopae bi eppana, embugga bana 
jareya tanto nyandhang malo pettong are 
abidda. Paondur embugga bana jareya dhari 
parkemahan pettong are abidda, saellana 
jareya olle abali pole." 

15 Miriyam pas epaondur dhari parkemahan 


pettong are abidda, ban bangsa jareya ta 
aginjeggan dhari jadhiya sampe Miriyam 
eedine abali ka parkemahan. 

16 Saellana jareya bangsa Israil buru 
mangkat dhari Hazerot laju akemah e ra-ara 
beddhi Paran. 

13 ' Dhabuna PANGERAN ka Mosa, 

2 "Pele pamimpinna ku-suku, dhari 
sabban suku kala kasorang; reng-oreng 
jareya gabay ta-mata, soro nyendhemme 
nagara Kanaan se bi Sengko ebagiya ka 
bangsa Israil." 

3 Mosa alampaagi papakonna PANGERAN 
jareya. Reng-oreng se epele epadaddi 
ta-mata jareya epamangkat dhari ra-ara 
Paran. Se epele jareya pin-pamimpin e 
antarana ku-suku Israil, iya areya: Sukuna 
~~ Pamimpinna; Ruben ~~ Syamuwa anana 
Zakur; Simeyon ~~ Safat anana Hori; Yehuda 
~~ Kaleb anana Yefune; Isakhar ~~ Yigal 
anana Yusup; Efraim ~~ Hoseya anana Nun; 
Benyamin ~~ Palti anana Rafu; Zebulon ~~ 
Gadiyel anana Sodi; Manasye ~~ Gadi anana 
Susi; Dan ~~ Amiyel anana Gemali; Asyer 
~~ Setur anana Mikhael; Naftali ~~ Nahbi 
anana Wofsi; Gad ~~ Guwel anana Makhi; 

16) areya ta-mata se eotos Mosa 
epanyendhemme nagara Kanaan. Hoseya 
anana Nun bi Mosa egantee nyama, epadaddi 
Yusak. 

17 Dhabuna Mosa e bakto makon reng-oreng 
jareya mangkat entar nyendhemme nagara 
Kanaan, "Kassa bana mangkat, ajalan ka 
dhaja, ka bagiyan laona Kanaan, terros ka 
bagiyan se bannya gunongnga. 

18 Sendhemme baramma kabadhaanna 
nagara jareya, orengnga bannya apa sakone, 
kowat apa enja. 

19 Pareksa apa nagara jareya bagus otaba 
juba, apa orengnga neng e sa-disa se abukka 
otabana neng e tha-kottha se ekalenglenge 
binteng. 

20 Abassagi apa tanana landhu otaba kajal, 
otabana apa gi bannya alassa. Ja loppa ngeba 
mole wa-buwaan se tombu e jadhiya." E 
bakto jareya teppana mosem anggur. 

21 Reng-oreng jareya laju padha mangkat ka 
dhaja, nalektegi nagara jareya molae dhari 

kottha Rehob e seddianna lorong ka Hamat. 

22 Dha-adhana reng-oreng jareya entar ka 
bagiyan laona nagara jareya, laju napa ka 
Hebron, kennengnganna reng-oreng Ahiman, 
Sesai ban Talmai, toronanna Enak. Hebron 
reya epaddek pettong taon sabellunna kottha 
Zowan e Messer. 

23 Saellana jareya, ta-mata jareya padha 
napa ka Cora Eskol. E jadhiya reng-oreng 
buru ngetthok rancana anggur se badha 
buwana; buwana anggur jareya ce berrana 
sampe kapaksa epekol oreng kadhuwa 
ngangguy kol-pekol kaju. Salaenna jareya 
reng-oreng buru ngeba keya pan-barampan 
buwana dalima ban buwana ara. 

24 Kennengngan jareya enyamae Cora Eskol 
polana rancana buwana anggur se eketthok 
oreng Israil e jadhiya. 

25 Saellana nalektegi nagara jareya pa polo 
are abidda, ta-mata jareya abali ka nagarana, 

26 pas areppot ka Mosa, Harun ban 
sakabbinna oreng Israil se akompol e Kades, 
e ra-ara beddhi Paran. Reng-oreng jareya 
nyaretaagi pa-apa se etangalee ban noduwagi 
wa-buwaan se ngeba dhari nagara jareya. 

27 Atorra reng-oreng jareya ka Mosa, "Abdina 
sakanca ampon nalektegi kabadhaanna 
nagara kaissa. Tanana landhu; kadhinto 
wa-buwaan sakone dhari nagara gapaneka. 

kotthana ja-raja sareng badha bintengnga. 
Sarengngan pole, e kadhissa kaula sadaja 
padha nengale reng-oreng toronanna buta. 

293 Oreng Amalek aenggun e bagiyan laona 
nagara gapaneka; oreng Het, Yebus sareng 
Amori e bagiyan se anong-gunong; dineng 
oreng Kanaan aenggun e salanjangnga 
paseser sareng e salanjangnga Songay 
Yordan." 

30 Tape Kaleb nyellang cacana reng-oreng 
se aserro ka Mosa jareya, laju mator, 
"Nagara kaissa kodu eserrang sareng erebbu 
samangken jugan; bangsa Israil cokop kowat 
kaangguy makalaa bangsa kaissa." 

31 Tape reng-oreng se abali abareng Kaleb 
ngoca kantha reya, "Bunten, sampeyan ta 
kera sanggup nyerrang bangsa kaissa. Oreng 
e nagara kaissa akowadan dhari sampeyan." 

32 Reng-oreng jareya laju mabalattra careta 
se lecegan e kalanganna oreng Israil parkara 
nagara se eta-matae rowa. Ocana, "Hasella 
nagara kaissa ta cokop ekakan oreng kaissa 
dibi balakka. Orengnga talebat ja-raja, 

33 la-mala kaula nengale reng-oreng se akadi 
buta, toronanna oreng Enak. Mon ebandhing 
bi reng-oreng kaissa, kaula arassa pera padha 
ban balang, ban reng-oreng kaissa tanto 
nganggep sapaneka jugan ka kaula sadaja." 
14 ! Semalem benteng reng-oreng Israil 

nanges reng-cerrengan cengennessa. 

Harun, sambi ngoca kantha reya, "Mon cara 
paneka bangoan mateya e Messer, otabana e 
ra-ara paneka. 

3 Aponapa PANGERAN me abakta kaula ka 
nagara kaissa, epamateya e paperrangan, 
ana bine kaula epatawana moso? Gu ta 
bangoan abaliya ka Messer!" 

4 Daddi reng-oreng Israil padha saleng ngoca 
kantha reya, "Tore, mele pamimpin bai, pas 
abali ka Messer!" 

> Mosa ban Harun pas asojud e tana e 
adhaanna reng-oreng Israil. 

6 Tape Yusak anana Nun ban Kaleb anana 
Yefune, setamaso ta-mata se eotos kaangguy 
nalektegi Kanaan rowa, nyebbit kalambina 
menangka tandha ja rentek atena, 

7 pas ngoca kantha reya ka reng-oreng 
se badha e jadhiya, "Sengko padha noro 
nalektegi nagara rowa, tanana landhu. 

8 Mon daddi karsana PANGERAN, sengko ban 
bana tanto ebakta kabbi dha essa, nagara se 
landhu ban mamor jareya tanto eparengngagi 
ka bana. 

3Ja angongoan ka PANGERAN, ban poleta 
osa tako ka reng-oreng se badha e nagara 
rowa. Gampang mon gun makalaa bangsa se 
badha e nagara jareya, sabab bana etolonge 
PANGERAN. Dineng se nolonge banse esemba 
bangsa jareya la epakala bi PANGERAN, daddi 
ta osa tako." 

kadhuwa jareya epasampea mate. Tape o-tao 
reng-oreng jareya padha nangalee sonar 
se masolap mata e attasanna Kemah, se 
noduwagi ja PANGERAN badha e jadhiya. 

ll Dhabuna PANGERAN ka Mosa, "Ba sampe 
bila reng-oreng reya se terrosa pekngacepek 
angongoan ka Sengko? Bapea bila se ta 
parcajaa ka Sengko, maske Sengko la 
pan-barampan kale mabadha kaajiban e 
adhaanna? 

12 Sengko madhatengnga panyaket sampar 
se alleyan, me olleko bana epadaddiya 
bangatowana settong bangsa se arajaan sarta 
akowadan dhari reng-oreng jareya!" 

13 Mosa laju mator ka PANGERAN, "Adhu, 
GUSTE, kalaban kakobasaanna Junandalem 
bangsa Israil ebakta la lowar dhari Messer. 
Manabi bangsa Messer mereng ja sadaja, 

l4tanto bangsa Messer padha acareta ka 
bangsa e Kanaan, mangkana bangsa Kanaan 
ampon mereng ja bangsa abdidalem etolong 
sareng J unandalem; Ja Junandalem toron 
alomampa e adhana bangsa kadhinto e 
dhalem cangga ondhem e baja seyang, 
sareng e dhalem cangga apoy e baja malem. 

15 Manabi samangken ommat kadhinto 
sareng Junandalem epamate sadaja, sa- 
bangsa se ampon mereng kasohorrannepon 
asmana Junandalem tanto padha ngoca 

epamate sadaja e ra-ara kadhinto polana 
Junandalem ta sanggup abakta ommat 
kadhinto ka nagara se sareng Junandalem 
ejanjiyagi ka bangsa Israil kadhinto. 

17 Daddi samangken abdidalem nyoona, 
GUSTE, ngereng patengale kakobasaannepon 
Junandalem sareng lampaagi sadaja 
se ampon edhabuwangi Junandalem. 
Junandalem adhabu, 

18 Sengko, PANGERAN, ta gampang peggel, 
Sengko taresna ban esto parana. Sengko 
aberri sapora ka oreng se dusa otaba se ta 
atoro ka Tang parenta. Tape Sengko masthe 
ngokom na-anana ban poy-kompoya oreng se 
andhi dusa, sampe toronanna se kapeng tello 
otaba se kapeng empa. 

19Samangken, GUSTE, dhari rajana 
kataresnaan sareng kaestowanna J unandalem 
se ta aoba, abdidalem nyoona, kasokana 
Junandalem nyapora dusana reng-oreng Israil 
kadhinto, akadi Junandalem se ros-terrosan 
nyapora dusana ommat Israil ngabidi 
mangkat dhari Messer." 

20 Dhabuna PANGERAN, "Sengko nyapora 
reng-oreng jareya menorot parnyoonanna 
bana. 

2l Tape Sengko ajanji, demi Sengko dibi se 
odhi ban kobasa e bumereya, 

22dhari sakkabinna oreng Israil se gi 
odhi sateya reya, tadha setongga se bisaa 

jareya reng-oreng reya la bakal padhaa 
matekabbi. Reng-oreng Israil reya la nangalee 
kaajiban-kaajiban seepabadha Sengko e 
Messer ban e ra-ara, tape reng-oreng jareya 
li-baliyan mapeggel Sengko ban taendha 
atoro ka Tang parenta. 

23 Reng-oreng jareya bakal tadhaa settonga 
se bisaa noro maso ka nagara se bi Sengko 
ejanjiyagi ka bangatowana. Dhari reng-oreng 
se ta atoro ka Tang parenta tadha se bisaa 
maso ka nagara jareya. 

24 Tape Tang abdi se anyama Kaleb ta padha 
reng-oreng laenna, sarta teptep esto ka 
Sengko. Daddi biSengko Kaleb jareya egibaa 
maso ka nagara se etalektegi abanarowa, ban 
na potona bakal ngaandhia nagara jareya, 

25 nagara se sateya reya e bagiyan ra-corana 
gi ekennengnge bangsa Amalek ban bangsa 
Kanaan. Lagguna bana kodu abali entar ka 
ra-ara nojju ka Tellok Akaba." 

26 Dhabuna PANGERAN ka Mosa ban Harun, 

27 "Sampe bila reng-oreng jahat reya se 
terrosa aseddhiyan ka Sengko? Sengko la 
ngendhing ngongona reng-oreng jareya 
kabbi. 

28 Kassa kabala ka reng-oreng jareya, koca 
kantha reya: PANGERAN adhabu kantha reya, 
Sengko asompa demi Sengko dibi se odhi ja 
apa se ekocaagi bana ka Sengko bi Sengko 
ekabbulana. Sengko, PANGERAN, la ngoca. 

30 Daddibana bakal mateya, mayyidda 
bana bakal car-kala-cera e ra-ara beddhi 
reya. Kajabana Kaleb ban Yusak, e antarana 
bana se aomor dhu polo taon ka attas 
tadha settonga se bisaa maso ka nagara se 
ejanjiyagi Sengko ka bana. 

3l Bana ngoca ja na-anana bana bakal 
etawana moso. Tape na-anana bana jareya 
se bi Sengko egibaa ka nagara se ta ekendhai 
bana rowa, nagara jareya bakal ekaandhia 
na-anana bana jareya. 

32 Bana dibi bakal mateya e ra-ara reya. 

33 Na-anana bana bakal ajalana e ra-ara 
reya pa polo taon abidda, nanggunga 
kasangsaraan polana bana se ta ngestowangi 
Tang oca, sampe bana padha mate kabbi. 

34 Bana nyendhemme nagara rowa pa polo 
are abidda; ban bana bakal nanggunga 
sangsara polana dusana dibi pa polo 
taon abidda, padha ban abidda bana se 
nyendhemme nagara rowa, coma sabban 
saare ebitong epadaddi sataon; daddi bana 
olle tao baramma rassana mon bana ekamoso 
bi Sengko! 

35 Sengko asompa ajalannagiya jareya kabbi 
polana bana jahat asakongkel ta atoro ka 
Tang parenta. e ra-ara reya bana bakal 
mateya kabbi. Sengko, PANGERAN, la ngoca." 

36 Reng-oreng se eotos Mosa nalektegi 
nagara jareya abali ngeba kabar se ta 

jareya, sampe reng-oreng Israil padha 
angongoan ka PANGERAN. Daddi PANGERAN 
ngokom reng-oreng se lecegan jareya, padha 
epakenneng panyaket sampe padha mate. 

37 (14:36) 

38 Dhari ta-mata se dhubellas oreng gella 
coma Yusak ban Kaleb se gi odhi. 

39 Saellana Mosa manapa dhabuna 
PANGERAN jareya ka bangsa Israil, 
reng-oreng jareya laju padha nanges ce 
ngennessa. 

40 Kalagguwanna teng-petteng, kabbi padha 
entara ongga ka gunong, sambi ngoca, 
"Sengko pajat dusa ka PANGERAN. tape 
sateya sengko mangkada nyerrangnga nagara 
se edhabuwangi PANGERAN jareya." 

4l Tape Mosa adhabu, "Arapa sateya bana 
me ta atoro ka dhabuna PANGERAN? Bana ta 
kera ahasel! 

42 Ella, ja nyerrang! Bana tanto kala, sabab 
ta etolonge PANGERAN. 
43E bakto bana ngadhebbi oreng Amalek 
ban oreng Kanaan, bana tanto mate e 
paperrangan. PANGERAN ta kera nolonge 
bana sabab bana ta atoro dhabuna." 

44 Tape reng-oreng jareya maksa ongga ka 
gunong, sanajjan Mosa ban Petthe Parjanjiyan 
paggun ta ngalle dhari parkemahanna. 

45 Reng-oreng Amalek ban reng-oreng 
Kanaan se badha e kennengngan jareya 

sampe kala, sarta eserser terros sampe ka 
Horma. 
1 5 1 PANGERAN marengngagi ka Mosa 

2 atoran-atoran reya se kodu etoro 
bi bangsa Israil e nagara se eparengngagiya 
PANGERAN se ekennengngana reng-oreng 
jareya: 

3 Mon ngatorragiya kurban obbaran otaba 
kurban ngessaagiya neyat otaba kurban 
sokalella, otabana kurban kaangguy 
parayaan-parayaanna agama se biyasa, 
oreng olle ngatorragi ka PANGERAN kurban se 
aropa sape lake, dumba lake, dumba otaba 
embi. Bauna ban-kurban jareya masenneng 
panggaliyanna PANGERAN. 

4 Pa-sapaa ngatorragi dumba otabana embi 
menangka kurban obbaran ka PANGERAN, 
sabban ebin settong kodu etoroe keya 
teppong sakilo ecampor ban mennya jaitun 
saliter kaangguy kurban sasajin, bariya keya 
aengnga anggur saliter. 

> (15:4) 

6 Mon se ekurbannagi jareya dumba lake, 
kodu etoroe keya teppong dhu kilo ecampor 
bi mennya jaitun saliter satengnga menangka 
kurban sasajin, 

7 sarta aengnga anggur saliter satengnga. 
Bauna kurban jareya masenneng 
panggaliyanna PANGERAN. 

menangka kurban obbaran otaba kurban 
kaangguy ngessaagi neyat otaba kaangguy 
kurban salameddan, 

2kodu etoroe keya teppong tello kilo 
ecampor bi mennya jaitun dhu liter menangka 
kurban sasajin, 

10 sarta aengnga anggur dhu liter. Bauna 
kurban jareya masenneng panggaliyanna 
PANGERAN. 

!1Jareya se kodu eatorragi epabareng 
ban saneyap sape ban dumba lake, dumba 
otabana embi. 

12 Mon se ekurbannagi jareya ebinna lebbi 
dhari settong, tor-ator teppong, mennya ban 
aengnga anggur jareya gi kodu etambaagi 
keya se bannyana menorot parbandhingan se 
kasebbut gella. 

13Jareya kodu etoro bi saneyap oreng Israil 
e bakto ngatorragi kurban. Bauna kurban 
jareya masenneng panggaliyanna PANGERAN. 

14 Oreng manca se aenggun e antarana bana, 
kaangguy sabatara bakto otabana kaangguy 
saterrossa, kodu ngestowagi atoran jareya 
keya mon ngatorragi kurban kakanan, se 
bauna masenneng panggaliyanna PANGERAN. 

15 Sakabbinna hokom ban atoran se kodu 
etoro bi bana ban oreng manca se aenggun 
e antarana bana, padha bai, sabab bana ban 
oreng manca jareya e dhalem pangoladanna 

kodu eestowagi salanjangnga. 

16(15:15) 

17 PANGERAN marengngagi ka Mosa 

18 atoran-atoran reya se kodu etoro bi 
bangsa Israil e nagara se eparengngagiya 
PANGERAN ka reng-oreng jareya. 

19 Mon oreng Israil la molae ngakan hasella 
nagara jareya, sabagiyan kodu epalaen 
kaangguy tor-ator se malolo ka PANGERAN. 

20 Roti se eola dhari gandum se eanye 
dha-adha kadibi kodu eatorragi menangka 
kurban se malolo ka PANGERAN. Carana 
ngatorragi padha ban carana ngatorragi 
gandum ollena anye se dha-adha. 

21 Kaangguy salanjangnga, saneyap roti 
dhari gandum se eanye dha-adha kadibi kodu 
eatorragi menangka tor-ator se malolo ka 
PANGERAN. 

22 Saompamana badha oreng se ta etengnget 
ta ngestowagi sala settong e antarana atoran 
se la eparengngagi PANGERAN ka Mosa 
jareya, molae dhari are e bakto PANGERAN 
marengngagi atoran jareya sampe saterrossa 
ron-temoron, ban kasalaan jareya se 
daddi lantaranna polana ommat ta tao ja 
badha atoran se kantha jareya, sakabbinna 
ommat Israil jareya kodu ngatorragi sape 
lake settong menangka kurban obbaran. 
Tor-ator jareya kodu etoroe tor-ator kurban 
sasajin ban aengnga anggur akantha se la 

panggaliyanna PANGERAN. Laen dhari jareya 
kurban jareya kodu etoroe dumba lake 
settong menangka kurban pangamponanna 
dusa. 

23(15:22) 

24(15:22) 

2> Imam pas kodu mabadha opacara 
palebbaranna dusa kaangguy ommadda. 
Reng-oreng jareya tanto esapora bi 
PANGERAN lantaran se ta etengnget agabay 
sala jareya, ban lantaran reng-oreng jareya 
la ngeba kurban pangamponanna dusa sarta 
kurban obbaran ka PANGERAN. 

26 Sakabbinna oreng Israil ban reng-oreng 
manca se aenggun e antarana reng-oreng 
Israil jareya bakal esaporaa, lantaran kabbi 
padha ta etengnget agabay sala. 

27 Mon se ta etengnget agabay dusa 
jareya pera kasorang, oreng jareya kodu 
ngurbannagi embi babine se aomor sataon 
kaangguy kurban pangamponanna dusa. 

28İmam kodu mabadha opacara 
pangamponanna dusa e ajunanna 
PANGERAN e adhana mezba, sopaja oreng 
jareya esapora dusana. 

2? Sapaa bai se ta etengnget agabay dusa, 
oreng Israil otabana oreng manca se aenggun 
neptep e antarana reng-oreng Israil, kodu 
padha atoro ka atoran reya. 

apa jareya oreng Israil otabana oreng manca, 
oreng jareya ya-nyeya PANGERAN. Oreng 
jareya kodu eokom mate, 

3l sabab ta atoro ka PANGERAN, etengnget 
ta atoro ka se epakonnagi PANGERAN. Oreng 
jareya mate polana salana dibi. 

32E settong are, e bakto oreng Israil gi 
badha e ra-ara beddhi, badha oreng lalake 
etemmo teppana makompol kaju e are Sabat. 

33 Oreng jareya egiba ngadhep ka Mosa, 
Harun ban ka sakabbinna ommat, 

34 oreng jareya gi etahan gallu sabab gi ta 
terrang epabarammaa. 

35 Dhabuna PANGERAN ka Mosa, "Oreng 
jareya kodu eokom mate; kodu egiba ka 
lowaranna parkemahan ban e jadhiya kodu 
egarujuk bi sakabbinna ommat sampe mate." 

36 Daddi sakabbinna ommat agiring oreng 
jareya ka lowaranna parkemahan, oreng 
jareya laju egarujuk sampe mate, akantha se 
edhabuwagi PANGERAN. 

37 Dhabuna PANGERAN ka Mosa, 

38 "Kabala ka bangsa Israil: Saneyap 
koncona kalambina bana pobuwi bay-rambay, 
ban saneyap bay-rambay jareya talee ban 
tale bungo. Jareya kodu etoro ban bana 
ron-temoron. 

33 Bay-rambay jareya menangka 
parengeddan: Sabban bana ngabas ka 
bay-rambay jareya, bana enga ka sakabbinna 

jareya kabbi. Lantaran jareya bana ta 
kera loppa ka Sengko ban ta kera norodi 
pangaterrona ban karebba atena dibi. 

40 Bay-rambay jareya bakal maengaa bana 
sopaja ngestowagi sakabbinna Tang parenta, 
sampe bana daddi Tang andhi ongguwan. 

4! Sengko reya PANGERAN, Allahna bana; bi 
Sengko bana epakalowar dhari Messer sopaja 
Sengko daddiya Allahna bana. Sengko reya 
PANGERAN." 

16 l Korah anana Yizhar dhari kaom 

Kehat, suku Lewi, aberonta ka Mosa. 
Korah jareya etolonge oreng katello dhari 
suku Ruben, iya areya Datan ban Abiram 
na-anana Eliyab, ban On anana Pelet, sarta 
dhu ratos saeket pamimpin se kasohor se 
epele rayat. 

2 (16:1) 

3 Reng-oreng jareya areng-bareng padha 
ngadhep ka Mosa ban Harun laju mator, 
"Ampon cokop, Mosa! Sadajana ommat 
Israil paneka kaagunganna PANGERAN, 
ban PANGERAN badha e nga-tengngaanna 
ommat paneka. Tape aponapa sampeyan 
me nganggep alebbiyan dhari ommadda 
PANGERAN se laen?" 

4 Saellana meyarsa oca jareya Mosa asojud 
e tana adua ka PANGERAN. 

>Samarena laju adhabu ka Korah ban reng- 
orengnga, "Lagguna gu-laggu PANGERAN 

se sabendherra kaagunganna, oreng 
kaagunganna, iya areya reng-oreng se epele 
Salerana, bakal eedinana nyemmae Salerana 
e mezba. 

6Lagguna gu-laggu, Korah, bana ban 
reng-orengnga ngala padupaan, essee 
mardha ban dupa, pas giba ka mezba. Dhaggi 
mara pas tenggu sapa e antarana sengko ban 
bana kabbi reya se epele PANGERAN. Bana 
reng-oreng Lewi, se ngalebadi bates!" 

!'(16:6) 

8 Mosa terros adhabu ka Korah, "Mara 
edhingngagi reng-oreng Lewi! 

3 Apa bi bana eanggep parkara kene ja 
Allahna Israil malaen bana dhari ommat Israil 
laenna, sopaja bana ngennenga nyemmae 
Salerana, ban ngalakone kawajiban e Kemah 
Socce, sarta alako kaangguy ommat Israil 
ban aladine ommat jareya? 

10 Bana, Korah, ban reng-oreng Lewi laenna 
bi PANGERAN la eparenge kahormadan 
jareya, ban sateya bana agugat terro daddiya 
imam keya! 

ll Mon bana ban reng-orengnga angongoan 
ka Harun, jareya padha ban bana alaban ka 
PANGERAN!" 

12 Mosa laju makon oreng ngolok Datan 
ban Abiram, tape se kadhuwa jareya ngoca, 
"Bunten, kaula ta entara! 

dhari Messer se landhu, epamateya e ra-ara 
beddhi paneka? Me sampeyan gi marentaa 
kaula? 

14 Sanyatana sampeyan ta ngeba kaula ka 
tana se landhu, otaba marenge kaula teggal 
sareng kebbun anggur menangka sangkolan! 
Samangken sampeyan nepo kaula! Bunten, 
kaula ta entara ka sampeyan!" 

15 Mosa ce dukana, laju mator ka PANGERAN, 
"GUSTE, ja tarema tor-atorra reng-oreng 
paneka. Abdidalem ta oneng marogi settonga 
dhari reng-oreng kadhinto; la-mala abdidalem 
ta oneng ngala hemarra reng-oreng kadhinto 
sanare settonga." 

16 Mosa laju adhabu ka Korah, "Lagguna 
bana entar ka Kemah Socce, abareng ban 
reng-orengnga bana se dhu ratos saeket 
oreng bannyana rowa. Harun lagguna badhaa 
e dhissa keya. Bana kodu padha ngeba 
padupaanna bang-sebang, padupaan jareya 
essee dupa, pas atorragi ka PANGERAN, saba 
e mezba." 

17 (16:16) 

18 Daddi reng-oreng jareya padha ngala 
padupaanna bang-sebang, eessee mardha 
ban dupa, pas manjeng e labangnga Kemah 
Socce abareng Mosa ban Harun. 

19 Saellana jareya Korah makompol 
sakabbinna ommat, se laju padha manjeng 
dhep-adhebban bi Mosa ban Harun e 

adhaanna labangnga Kemah Socce. 


Sakabbinna ommat jareya daksakala laju 
nangalee sonarra PANGERAN se ngadirap. 

20 Dhabuna PANGERAN ka Mosa ban Harun, 

21 "Nyorot bana ja apolong ban reng-oreng 
jareya; bi Sengko reng-oreng jareya 
epatompessa kabbi sateya keya." 

22 Tape Mosa ban Harun asojud sampe 
nyeyom tana, laju mator, "Adhu, Guste, 
Junandalem se apareng odhi ka sadajana 
mahlok. Manabi se dusa namong oreng 
kasorang, ponapa Junandalem dukaa ka 
sadajana ommat?" 

23 Dhabuna PANGERAN ka Mosa, 

24"Soro reng-oreng jareya ajauwi 
mah-kemahna Korah, Datan ban Abiram." 

25 Mosa pas meyos ka kennengnganna Datan 
ban Abiram, eerengngagi para pamimpinna 
Israil. 

26 Dhabuna Mosa ka reng-oreng Israil, "Mara 
padha majau dhari mah-kemahna reng-oreng 
se jahat reya, ja nyedding ka apaa bai dhari 
dhi-andhina reng-oreng jareya. Mon bana ta 
atoro, bana bakal epatompessa epabareng 
ban reng-oreng jareya lantaran sa-dusana 
reng-oreng jareya." 

27 Reng-oreng Israil jareya laju majau dhari 
mah-kemahna Korah, Datan ban Abiram. 
Datan ban Abiram la kalowar sarta manjeng 
e labangnga kemahna bang-sebang, abareng 
ban ana binena. 

28 Mosa laju adhabu, "Kalaban cara se kantha 


reya bana bakal taowa ja sengko ngalakone 
reya kabbi polana eotos PANGERAN, banne 
polana tang karep dibi. 

2? Mon reng-oreng reya mate akantha 
Kapprana, ta kalaban okoman pa-apa dhari 
Allah, jareya tandhana ja sengko ta eotos 
PANGERAN. 

2OTape mon PANGERAN alampaagi barang 
se gi ta tao ekaedhing bana sampe sateya, 
ban mon tana maroka adalgep reng-oreng 
reya ban sakabbinna dhi-andhina, sampe 
reng-oreng jareya maso dhi-odhi ka dhalem 
dunnyana oreng mate, bana bakal taowa ja 
reng-oreng jareya ta esto ka PANGERAN." 

31 Mosa buru mare se adhabu kantha jareya, 
tana e babaanna Datan ban Abiram maroka, 

32 se kadhuwa jareya ban ana binena ban 
reng-oreng se noro Korah sarta dhi-andhina 
kabbi edalgep tadha karena. 

33 Reng-oreng jareya kabbi nyono dhi-odhi 
ka dunnyana oreng mate ban sakabbinna 
dhi-andhina. Tana se maroka gella laju 
adalgep pole, ban reng-oreng gella mosna 
edalgep bume. 

34 Reng-oreng Israil se badha e jadhiya 
padha buru kabbi e bakto ngedhing 
pacerrengnga reng-oreng se edalgep bume 
jareya. Reng-oreng Israil laenna padha aera, 
"Duli buru! Dhaggi bana edalgep bume!" 


Bilangan 16.351 40 70 
35 PANGERAN laju madhateng apoy se ngello 


oreng se dhu ratos saeket se ngatorragi dupa 
jareya. 

36 Dhabuna PANGERAN ka Mosa, 

37 "Soro Eleyazar anana Imam Harun 
ngangka padupaan-padupaan dhari re-karena 
sabarang se katonon gella, abuna arengnga 
tabur ka kennengngan laen, sabab padupaan 
jareya socce. 

38 Rang-barang jareya socce polana la 
eatorragi ka adhaanna Sengko, PANGERAN. 
Daddi kala padupaanna reng-oreng se 
padha eokom mate polana dusana jareya, 
tempa padaddi lambaran-lambaran se 
tepes, kagabay kole lowarra mezba. Jareya 
menangka parengeddan ka bangsa Israil." 

39 Daddi Imam Eleyazar mondhut padupaan- 
padupaan jareya, pas esoro tempa ka 
reng-oreng, esoro kagabay lembaran se 
pes-tepes kaangguy kole lowarra mezba. 

40) areya menangka parengeddan ka bangsa 
Israil ja salaenna toronanna Harun, ta olle 
badha oreng laen se nyander ka seddianna 
mezba ngobbara dupa e ajunanna PANGERAN. 
Oreng se ta atoro ka atoran jareya bakal 
epateyana akantha Korah ban reng-orengnga. 
Parkara jareya elakone kabbi akantha se 
epakonnagi PANGERAN ka Eleyazar kalaban 
parantaraanna Mosa. 

4l Kalagguwanna ommat Israil padha ca- 


ngocae Mosa ban Harun. Ocana, "Sampeyan 
matee ommadda PANGERAN." 

42 Teppana akompol ngadhebbi Mosa ban 
Harun, reng-oreng jareya atole ka Kemah 
Socce, laju nangalee ondhem notowe Kemah 
jareya, sonar tandha kahadiranna PANGERAN 
pas etangalee e jadhiya. 

43 Mosa ban Harun nyander ka adhaanna 
Kemah Socce jareya, 

44 PANGERAN laju adhabu ka Mosa, 

45 "Bana nyorot, ja akompol ban reng-oreng 
jareya. Reng-oreng jareya bi Sengko 
epatompessa kabbi neng e kennengngan 
jareya keya!" Se kadhuwa jareya asojud, 

46 ban Mosa laju adhabu ka Harun, "Kala 
padupaanna bana, essee mardha dhari 
mezba, pas pobuwi dupa. Duli giba ka 
ommat, pas mabadha opacara nyoonnagi 
saporana sa-dusana ommat jareya. Mara 
duliyan! PANGERAN la talebat dukana ban 
wabah la molae." 

41 Harun alampaagi papakonna Mosa jareya, 
berka ka nga-tengngaanna ommat se teppana 
akompol ban molae ekenneng panyaket se 
alleyan. Mardhana epobuwi dupa, saellana 
jareya laju mabadha opacara nyoonnagi 
sapora dusana ommadda. 

48 Wabah jareya laju ambu, ban Harun 
paggun manjeng e antarana reng-oreng se gi 
odhi ban se la mate. 

49 Se mate e bakto jareya badha pa bellas 


ebu pettong ratos oreng, ta tamaso se mate 
e dhalem pamberontaganna Korah. 

>0 Saellana wabah jareya la tadha, Harun 
abali ka Mosa e labangnga Kemah Socce. 
17 1t Dhabuna PANGERAN ka Mosa, 

2 "Soro reng-oreng Israil aberri 
tongket dhubellas meggi ka bana, dhari 
sabban suku settong ebang, se kodu 
epassraagi bi pamimpinna suku bang-sebang. 
Toles nyamana saneyap pamimpin jareya e 
tongkedda, 

3 ban nyamana Harun toles e tongkedda 
suku Lewi. Kaangguy saneyap pamimpinna 
suku kodu badha settong tongket. 

4 Ket-tongket jareya giba ka Tang Kemah, 
saba e adhaanna Petthe Parjanjiyan, 
kennengnganna Sengko se biyasana mon 
atemmo ban bana. 

> Tongket andhina oreng se epele Sengko 
bakal nyelbia. Kalaban cara se kantha 
jareya Sengko maambuwa serrona oreng se 
ros-terrosan ngacepek ca-ngocae bana." 

6 Mosa manapa dhadhabun jareya ka oreng 
Israil. Pamimpinna ku-suku laju padha 
ngatorragi tongket settong ebang. Bannyana 
kabbi dhubellas meggi, tamaso tongkedda 
Harun. 

7 Bi Mosa ket-tongket jareya esaba e dhalem 
Kemah Socce e adhaanna Petthe Parjanjiyan. 

8 Kalagguwanna, `e bakto Mosa meyos 


ka dhalem Kemah Socce, laju ngoladi ja 
tekkenna Harun, iya areya tongkedda suku 
Lewi, la nyelbi. Tongket jareya akembang, 
badha se mekko ban badha se mekkar sarta 
kalowar buwana katapang se la towa. 

3? Mosa mondhut sakabbinna tongket jareya, 
epatao ka reng-oreng Israil. Reng-oreng 
jareya nangalee kadaddiyan jareya, saneyap 
pamimpin laju ngala tongkedda bang-sebang. 

10 PANGERAN laju adhabu ka Mosa, 
"Tongkedda Harun jareya saba pole e 
adhaanna Petthe Parjanjiyan. Tongket jareya 
kodu esempen menangka parengeddan ka 
reng-oreng Israil se dujan aberonta jareya ja 
abana bakal mateya mon ta endha ambu se 
ngacepek angongoan terros." 

11 Mosa alampaagi papakonna PANGERAN 
jareya. 

12 Oreng Israil laju mator ka Mosa, "Manabi 
sapaneka, palang kaula! Kaula tanto pas 
padha tompes! 

13 Manabi oreng se nyemmae Kemah Socce 
kodu mate, kaula padha ta gadhuwan 
pangarebban sadaja!" 

18 l Dhabuna PANGERAN ka Harun, "Bana 

ban na-anana sarta reng-oreng Lewi 
kodu nanggung okomanna kasalaan-kasalaan 
e dhalem lalakon aladine e Tang Kemah; 
tape pera bana ban na-anana malolo se kodu 

nanggung okomanna kasalaan-kasalaan e 


dhalem ngalakone kawajibanna mam-imam. 

2 Ajak la-balana bana, ban suku Lewi, 
soro nolonge e bakto bana ban na-anana 
ngalakone kawajibanna. 

3 Suku Lewi jareya kodu ngalakone 
kawajibanna ka bana, ban ngalakone 
kawajibanna e Tang Kemah, tape ta olle 
nyemmae mezba otabana nyedding rang- 
barang se socce e Rowangan Se Socce. Mon 
atoran reya ta etoro, reng-oreng jareya ban 
bariya keya bana dibi bakal mateya. 

4 Reng-oreng jareya kodu alako abareng ban 
bana sarta ngalakone kon-lalakon se badha 
hubunganna ban sakabbinna pangladinan e 
dhalem Tang Kemah, tape reng-oreng se ta 
andhi ha kaangguy lalakon jareya, ta olle 
alalakon abareng ban bana. 

> Pera bana, Harun, ban na-anana bana se 
kodu ngalakone lalakon e Rowangan Se Socce 
ban e mezba, sopaja Sengko ta sampea 
peggel pole ka bangsa Israil. 

6 Saongguna, Sengko se mele la-balana 
bana, reng-oreng Lewi, dhari antarana 
bangsa Israil menangka baberrina Sengko 
ka bana. Reng-oreng jareya la epassraagi ka 
Sengko, kaangguy aladine e Tang Kemah. 

7 Tape pera bana ban na-anana se olle 
ngalakone lalakonna imam, e dhalem 
sakabbinna lalakon se badha hubunganna ban 
mezba ban sabarang se badha e Rowangan Se 

Mahasocce. Jareya lalakonna bana, sabab bi 


Sengko bana la eberrii kahormadan epadaddi 
imam. Oreng se ta andhi ha eokoma mate 
mon nyemmae rang-barang se socce jareya." 

8 Dhabuna PANGERAN ka Harun, "Kaengae, 
ya! Sakabbinna tor-ator se malolo eatorragi 
ka Sengko, se ta eobbar, daddi bagiyanna 
bana. Jareya bagiyanna bana se la etantowagi 
kaangguy salanjangnga. Jareya bi Sengko 
ebagi ka bana ban na potona. 

? Dhari tor-ator se paleng socce se ta eobbar 
e mezba, se kasebbut reya bagiyanna bana: 
Kurban sasajin, kurban palebbaranna dusa, 
ban kurban gantena tebbusanna kasalaan. 
Jareya kabbi tor-ator se socce se daddi 
bagiyanna bana ban na-anana. 

10) areya kabbi socce monggu ka bana, daddi 
kodu ekakan e kennengngan se socce keya. 
Ban pera oreng lalake se olle ngakan jareya. 

l1 Tor-ator laenna se eatorragi oreng 
Israil se malolo ka Sengko, andhina bana 
keya. Bi Sengko ebagi ka bana ban ka ana 
lalakeanna ban ana babineanna. Atoran reya 
angguy salanjangnga. Saneyap anggotana 
kalowargana bana se ta najjis olle ngakan 
tor-ator jareya. 

12 Hasel se dha-adha se paleng bagus se 
eatorragi oreng Israil ka Sengko sabban 
taonna, iya areya mennya jaitun, aeng anggur 
ban gandum, bi Sengko ebagi ka bana kabbi. 

13Jareya kabbi andhina bana. Saneyap 


anggotana kalowargana bana se ta najjis olle 
ngakan jareya. 

14 Pa-apa se badha e tana Israil se la 
emalolowagi ka Sengko, andhina bana. 

15 Ana sareyangnga manossa otaba budhu 
sareyangnga keban, se eatorragi oreng Israil 
ka Sengko, bagiyanna bana. Tape bana kodu 
nebbus saneyap ana sareyang, bariya keya 
budhu sareyangnga keban se haram. 

16 Na-kana kodu etebbus e bakto aomor 
sabulan. Arga se la etantowagi menangka 
tebbusanna ana jareya lema pesse salaka, 
menorot arga e Tang Kemah. 

17 Tape sape, dumba ban embi se sareyang 
ta olle etebbus. Ebin jareya teptep Tang andhi 
ban kodu ekurbannagi. Dharana serammagi 
ka mezba ban gajina obbar menangka 
kurban. Bauna masenneng Tang ate. 

18 Dagingnga bagiyanna bana, padha ban 
dhadha sarta pokang kanganna tor-ator se 
eatorragi malolo ka Sengko. 

19 Sakabbinna tor-ator se eatorragi oreng 
Israil malolo ka Sengko, salanjangnga bi 
Sengko ebagi ka bana ban na-ana lalakeanna 
sarta na-ana babineanna. Atoran reya angguy 
salanjangnga ban daddi parjanjiyan se ta 
ekenneng oba e antarana Sengko ban bana 
sarta na potona." 

20 Dhabuna PANGERAN ka Harun, "Bana ta 
olle sangkolan pa-apa. E nagara se ejanjiyagi 

Sengko rowa tadha tana maske salokkea se 


daddiya andhina bana. Sengko, PANGERAN, 
jareya sangkolan bagiyanna bana." 

21 Dhabuna PANGERAN ka Harun, 
"Sakabbinna tor-ator parsapolowanna oreng 
Israil bi Sengko ebagi ka reng-oreng Lewi. 
Jareya menangka bajaranna se alalakon e 
Tang Kemah. 

22 Reng-oreng Israil laenna ta olle nyemmae 
Tang Kemah, me olle ta madhateng dusa ban 
okoman mate ka abana dibi. 

23 Molae sateya pera oreng Lewi se olle 
ngoros Tang Kemah ban se nanggung 
orosanna lalakon jareya. Atoran reya 
kodu eangguy keya bi na potona bana 
salanjangnga. Oreng Lewi ta andhi sangkolan 
e Israil, 

24 menangka sangkolanna bi Sengko la 
eberrii sakabbinna tor-ator parsapolowan se 
eatorragi oreng Israil ka Sengko menangka 
tor-ator se malolo ka Sengko. Jareya sababba 
Sengko ngoca ka reng-oreng Lewi jareya ja 
abana ta eberriana bagiyanna sangkolan e 
Israil." 

25 Dhabuna PANGERAN ka Mosa, 

26 "Kabala ka oreng Lewi: Mon bana narema 
dhari oreng Israil tor-ator parsapolowan se bi 
Sengko ebagi ka bana menangka bagiyanna 
bana, bana kodu ngatorragi saparpolonna 
menangka tor-ator se malolo ka Sengko dhari 
bana. 

21 Tor-ator jareya eanggep padha bi tor-ator 


gandum se anyar ban aeng anggur se anyar 
dhari kaom tane. 

28 Kalaban cara se kantha jareya bana 
ngatorragi tor-ator se malolo ka Sengko aropa 
sabagiyan dhari tor-ator parsapolowanna 
oreng Israil. Tor-ator jareya bi bana kodu 
epassraagi ka Imam Harun. 

29 Ngalaagi bagiyan se paleng bagus dhari se 
etarema bana. 

30 Samarena massraagi bagiyan jareya, bana 
olle ngala karena, akantha oreng tane se 
ngala re-karena hasella saellana ngatorragi 
tor-atorra. 

31 Karena jareya bi bana olle kakan e 
dhimmaa bai ban sabalana, menangka opana 
bana se alalakon e Kemah Socce. 

32 Bana ta sala mon ngakan jareya, sokor 
bagiyanna se paleng becce la eatorragi ka 
Sengko. Bana ja manajjis tor-ator se socce 
dhari oreng Israil polana ngakan sabagiyan 
dhari tor-ator jareya sabellunna bagiyanna 
se paleng bagus eatorragi malolo ka Sengko. 
Mon bana ta atoro ka atoran reya, bana bakal 
mateya." 

19 1t Dhabuna PANGERAN ka Mosa ban 
Harun, 

2 "Kabala atoran-atoran reya ka bangsa 
Israil: Ngala sape bine se mera se tadha 
calena ban se gi ta tao eangguy ko-ngangko. 

3 Sape jareya passraagi ka Imam Eleyazar. 


Keban jareya kodu egiba ka lowarra 
parkemahan pas esambelli e adhaanna imam. 

“Imam Eleyazar pas kodu ngala dharana 
keban jareya sakone, dhara jareya ketessagi 
pettong kale sambi addhep ka Kemah Socce. 

> Sakabbinna bagiyanna keban jareya, iya 
areya kolena, dagingnga, dharana ban essena 
tabuna, kodu eobbar e adhaanna imam. 

6 Saellana jareya imam kodu ngala kaju aras 
sakone, hisop sagundhung ban tale mera, 
jareya kabbi ontallagi ka dhalem apoy se 
eangguy ngobbar sape jarowa. 

7 Saellana jareya imam jareya kodu nyassa 
kalambina, pas mandhi. Samareana, imam 
jareya olle maso ka dhalem parkemahan, 
tape imam jareya gi najjis sampe compet are. 

8 Oreng se ngobbar sape jareya kodu nyassa 
kalambina keya pas mandhi; oreng jareya gi 
najjis keya sampe compet are. 

? Saellana jareya oreng se ta najjis kodu 
makompol abu bar-obbaranna sape gella, 
pas esaba e kennengngan se ta najjis e 
lowarra parkemahan. Abu jareya sempen 
e jadhiya sopaja ekenneng angguy ommat 
Israil kaangguy agabay aeng opacarana 
panyocceyan kaangguy palebbaranna dusa. 

10 Oreng se makompol abuna sape jareya 
kodu nyassa kalambina, tape gi najjis 
sampe compet are. Atoran jareya angguy 
salanjangnga, kaangguy oreng Israil ban 

bariya keya oreng manca se neptep e 


antarana oreng Israil." 

ll Pa-sapaa ngenneng nyedding mayyit 
daddi najjis pettong are abidda. 

12 Mon la olle tello are ban pettong are, 
oreng jareya kodu nyoccee abana ngangguy 
aeng opacara, buru daddi berse. Tape mon 
saellana olle tello are ban pettong are oreng 
jareya ta nyoccee aba, oreng jareya paggun 
najjis. 

13 Oreng se ngenneng nyedding mayyit ban 
ta nyoccee aba jareya najjis, sabab gi ta 
eserame aengnga opacara. Oreng jareya 
manajjis Kemah Socce, daddi ta eanggep 
ommadda Allah pole. 

14 Mon badha oreng mate e dhalem settong 
kemah, pa-sapaa se badha e dhalem kemah 
jareya otabana se maso ka jadhiya, daddi 
najjis pettong are abidda. 

15 Gendhi ban polo se tadha kodhungnga 
daddi najjis Kabbi keya. 

16 Pa-sapaa se ngenneng nyedding ka 
mayyidda oreng se mate polana epatee 
oreng, oreng se mate biyasa e teggal, daddi 
najjis pettong are abidda. Bariya keya oreng 
se nyedding makam otaba tolangnga oreng 
mate. 

17 Mon nyocceyana oreng se najjis jareya, 
kodu ngala abu bar-obbaranna sape bine se 
mera sakone kaangguy malebbar dusana. 
Abu jareya kodu emasoagi ka dhalem polo, 

pas epobuwi aeng se ekala dhari aeng se 


agili. 

18F dhalem parkara se nomer settong gella, 
iya areya mon badha oreng mate e dhalem 
kemah, oreng se ta najjis kodu ngala hisop 
sagundhung, cabbur ka dhalem aeng gella, 
aengnga laju ketessagi ka kemah jareya ban 
ka sabarang se badha e jadhiya, bariya keya 
ka reng-oreng se badha e jadhiya. E dhalem 
parkara se kapeng dhuwa, iya areya mon 
oreng ngenneng nyedding ka mayyit, makam 
otaba tolangnga oreng mate, oreng se ta 
najjis kodu ngetesse oreng jareya bi aeng 
gella padha ban parkara se kapeng settong. 

19 Oreng se najjis jareya kodu eketesse e are 
se kapeng tello ban e are se kapeng petto. E 
are se kapeng petto jareya opacara nyoccee 
oreng se najjis gella la mare. Oreng jareya 
pas kodu nyassa kalambina sarta terros 
mandhi. Molae compet are oreng jareya la 
daddi berse pole. 

20 Oreng se najjis tape ta nyoccee abana, 
pagguna najjis polana gi ta eserame aeng 
opacara. Oreng jareya manajjis Kemah Socce, 
ban ta eanggep ommadda Allah pole. 

21 Atoran jareya kodu eangguy salanjangnga. 
Oreng se ngetessagi aeng opacara gella kodu 
nyassa kalambina keya; oreng se ekenneng 
aeng jareya daddi najjis sampe compet are. 

22 Barang se esedding oreng se najjis daddi 


najjis, ban oreng se nyedding oreng jareya 

daddi najjis sampe compet are. 

20 lE bulan settong bangsa Israil la napa 
Kabbi ka ra-ara Zin; bangsa jareya pas 

aenggun e Kades. Miriyam mate e jadhiya, 

laju ekoburragi e jadhiya keya. 

2 E settong bakto reng-oreng Israil ta nemmo 
aeng pole, laju padha agaribbung e seddina 
Mosa ban Harun, 

2sarta pas padha pek-ngacepek, ocana, 
"Lebbi becce ja sakenga kaula padha mate e 
ajunanna PANGERAN asareng ban tan-taretan 
se laen. 

4 Aponapa kaula bi sampeyan me egiba ka 
ra-ara paneka? Daddi kaula ban ebin kaula 
epamateya e kaiya? 

> Aponapa kaula bi sampeyan me egiba dhari 
Messer ka kennengngan se ta ekenneng men- 
tamenne paneka? E kaiya tadha gandum, 
tadha bungkana ara, anggur otabana dalima. 
La-mala tadha aeng se eenoma balakka!" 

6 Mosa ban Harun laju nyengla dhari 
kennengnganna oreng se bannya jareya, laju 
meyos ka adhaanna Kemah Socce. E jadhiya 
laju asojud ka tana, saellana jareya pas 
badha sonar se nandhaagi ja PANGERAN rabu 
ka jadhiya. 

7 Dhabuna PANGERAN ka Mosa, 

8 "Kala tongkedda bana se e adhaanna 
Petthe Parjanjiyan rowa, bana ban Harun 


Bilangan 20.91 14 83 
pas makompol ommat rowa. E adhaanna 


reng-oreng jareya bana nyoro ka gumo e 
dhissa rowa sopaja makalowara aeng. Aeng 
se kalowar dhari gumo jareya ekenneng enom 
ommat Israil ban ebinna." 

9 Mosa mondhut tongket jareya menorot se 
epakonnagi PANGERAN. 

10 Mosa ban Harun makompol ommat Israil 
kabbi ka adhaanna gumo gella. Dhabuna 
Mosa, "E, reng-oreng se daraka, mara 
edhingngagi! Apa sengko ban Harun kodu 
makalowar aeng dhari gumo reya kaangguy 
kaparlowanna bana?" 

ll Mosa laju ngangka tekkenna, pas 
epokollagi ka gumo bato gella dhu kale. Dhari 
gumo jareya pas nancel aeng se pas eenom 
bi reng-oreng Israil ban ebinna. 

12 Tape PANGERAN nyalaagi Mosa ban 
Harun, dhabuna, "Sarrena bana ta parcaja ka 
Sengko kaangguy noduwagi Tang kakobasaan 
e adhaanna bangsa Israil, bana bakal ta 
noroa mimpin ommat Israil maso ka nagara 
se ejanjiyagi Sengko ka bangsa jareya." 

13Jareya se enyamae somber Meriba, 
kennengnganna oreng Israil angongoan ka 
PANGERAN ban kennengnganna PANGERAN 
noduwagi kakobasaanna ka bangsa Israil. 

14 Dhari Kades Mosa ngerem otosan ka rato 
Edom. Otosan jareya mator, "Abdidalem 
sakanca kadhinto otosan dhari bangsa Israil. 

Tantona junandalem ngagali kasossaanna 


bangsa Israil. 

15 Bangatowana bangsa Israil ngalle ka 
Messer terros neptep e kadhissa kantos 
ataonan abittepon. Bangsa Israil eseksa 
sareng bangsa Messer, 

16 daddi laju aserro ka PANGERAN. 
PANGERAN meyarsa serrona ommattepon, 
laju ngotos malaekadda. Malaekat gapaneka 
se mimpin bangsa Israil kalowar dhari Messer. 
Samangken bangsa Israil ampon napa ka 
Kades, kottha se badha e batessa babaepon 
junandalem. 

17 Abdidalem epakon nyoonnagi edi ka 
junandalem, bangsa Israil terro ngamponga 
lebat e nagaraepon junandalem. Reng-oreng 
Israil sareng ebinna ta lebada e kennengngan 
se banne lorong, sareng ta lebada e 
gal-teggal otaba e bun-kebbun anggur, jugan 
ta ngenoma dhari mor-somor kaagunganna 
junandalem. Bangsa abdidalem namong 
ngamponga lebat e lorong raja, kantos 
kalowar dhari batessepon nagara kadhinto." 

18 Saodda oreng Edom, "Sampeyan ta olle 
lebat e baba paneka. Mon maksa sampeyan 
ebasbasa bi peddhang kabbi." 

19 Cana oreng Israil, "Bangsa kaula coma 
lebada e lorong rajana, mon oreng Israil 
otaba ebinna badha se ngenom aengnga 
sampeyan, ebajarana. Pokona bangsa kaula 
nyoona edin ngamponga lebat." 

20 Oreng Edom ngoca pole, "Ampon, ta olle!" 


Oreng Edom pas kalowar ngeba tantara se 
kowat merrangana bangsa Israil. 

21 Daddi oreng Israil laju abali, nyare jalan 
laen, sabab bi oreng Edom ta ebagi lebat e 
nagarana. 

22 Sakabbinna ommat Israil mangkat dhari 
Kades pas dhapa ka Gunong Hor, 

23e batessa Edom. E jadhiya PANGERAN 
adhabu ka Mosa ban Harun, 

24 "Harun ta bisa noro maso ka nagara se bi 
Sengko ejanjiyagi ka bangsa Israil; polana 
bana ban Harun ta atoro ka Tang parenta 
e seddianna somber Meriba. Sateya Harun 
bakal mateya. 

25 Kassa olok Harun ban anana se anyama 
Eleyazar, pas giba ongga ka Gunong Hor. 

26 Sanapana dha essa, pangangguyya Harun 
pas bukka, pobu ka Eleyazar. Harun bakal 
mateya e jadhiya." 

27 Mosa alampaagi papakonna PANGERAN 
buru. Se katello jareya pas ongga ka Gunong 
Hor esakseyagi bi sakabbinna ommat Israil. 

28 Mosa mokka pangangguyya Harun, pas 
epobu ka Eleyazar, pottrana. Harun seda e 
koncona gunong jareya, dineng Mosa ban 
Eleyazar pas toron. 

29 Reng-oreng Israil saellana tao ja Harun 
seda laju padha noduwagi kasossaanna atena 
tello polo are abidda. 

2 1 lE laona nagara Kanaan badha kottha 

se anyama Arad. E bakto ratona 
meyarsa ja bangsa Israil lebat e jalan Atarim, 
bangsa Israil laju eserrang, reng-orengnga 
badha se etangkep. 

2 Oreng Israil laju asompa ka PANGERAN, 
"Manabi sareng J unandalem bangsa Israil 
epamennang ka bangsa kadhinto, bangsa 
kadhinto sareng tha-kotthana sareng 
abdidalem epatompessa." 

3 Parnyoonanna bangsa Israil jareya ekabbuli 
bi PANGERAN; bangsa Israil epamennang 
ka bangsa Kanaan. Bangsa Kanaan sarta 
tha-kotthana epatompes kabbi bi bangsa 
Israil. Daddi kennengngan jareya enyamae 
Horma. 

4 Reng-oreng Israil mangkat dhari Gunong 
Hor lebat lorong se nojju ka Tellok Akaba 
moterre nagara Edom. Tape e tengnga jalan 
reng-oreng jareya ta sabbar pole, 

> pas angongoan ka Allah ban ka Mosa, 
ocana, "Aponapa bi sampeyan kaula me 
egiba nyengla dhari Messer? Epamateya e 
ra-ara beddhi paneka? Sabab e kaiya tadha 
pa-ponapa se ekennenga teddha, tadha aeng 
se ekennenga enom. Kaula ampon busen 
ngakan kakanan se tadha rassana paneka!" 

6 PANGERAN pas madhateng lar-olar se 
mandhi opassa, epangekke reng-oreng Israil, 
sampe bannya reng-oreng Israil se padha 
mate. 

7 Reng-oreng Israil pas padha nyabis ka 


Mosa, atorra, "Kaula paneka dusa, angongoan 
ka PANGERAN sareng ka sampeyan. Tore 
nyoonnagi ka PANGERAN sopaja lar-olar 
paneka epatadhaa." Daddi Mosa laju adua 
nyoonnagi bangsa jareya ka PANGERAN. 

#Dhabuna PANGERAN ka Mosa, "Kassa bana 
agabay lar-olaran dimbaga, pacangke ka 
cangga. Reng-oreng se ekekke olar gella mon 
ngabas ka olar dimbaga jareya tanto pas 
baras." 

2Daddi Mosa abadhi lar-olaran dimbaga; 
lar-olaran jareya epacangke ka cangga. 
Reng-oreng se ekekke olar gella, mon ngabas 
ka lar-olaran jareya, laju baras. 

10 Oreng Israil mangkat pole, laju akemah e 
kottha Obot. 

ll Samarena mangkat dhari kennengngan 
jareya, laju akemah e jur-gujuran Abarim e 
ra-ara beddhi e temoranna baba Moab. 

12 Laju terros sampe gan Cora Zered pas 
akemah e jadhiya. 

13 Dhari jadhiya pas mangkat pole laju 
akemah e penggirra Songay Arnon, e ra-ara 
beddhi se malanjang ka babana oreng Amori. 
Songay Arnon jareya daddi batessa babana 
oreng Moab ban babana oreng Amori. 

14 Lantaran jareya e dhalem Buku 
Paperranganna PANGERAN esebbuttagi, " 
Disa Waheb, e baba Sufa ban ra-corana; 
Songay Arnon 

laban bung-lambungnga ra-cora se 


malanjang sampe ka disa Ar nojju ka batessa 
babana oreng Moab." 

16 Dhari jadhiya reng-oreng jareya mangkat, 
pas napa ka kennengngan se anyama Beer, 
artena mor-somor. E jadhiya PANGERAN tao 
adhabu ka Mosa, "Soro ommat akompol; bi 
Sengko eberriana aeng." 

17E bakto jareya bangsa Israil anyanye lagu 
reya, "He, mor-somor, pakalowar aengnga 
bana, bi sengko eambaa ban nyanyeyan. 

18 Somor se ekale bi sa-pangobasa ban 
pin-pamimpinna bangsa ekale ban tongket 
kapamimpinanna sarta tongket tandha 
kobasana." Dhari ra-ara beddhi reng-oreng 
jareya ngalle ka Matana, 

19 ban dhari jadhiya ka Nahaliyel, terros ka 
Bamot 

20 saellana laju terros ka cora e babana 
oreng Moab, e babana koncona Gunong Pisga 
se ngadhep ka ra-ara beddhi. 

21 Bangsa Israil pas ngerem reng-oreng 
otosan ka Sihon, rato Amori, esoro manapa 
pessen kantha reya, 

22 "Bangsa abdidalem nyoona edi lebada e 
nagarana junandalem. Bangsa abdidalem 
sareng bin-ebinna ta nyalethong dhari lorong 
sareng ta masoa ka gal-teggal otabana ka 
bun-kebbunna anggur, sareng ta ngenoma 
aeng dhari mor-somor e kadhinto. Bangsa 
abdidalem ta nyalethong dhari lorong 

raja kantos kalowar dhari nagaraepon 


junandalem." 

23 Tape Rato Sihon ta kasokan ngedine 
reng-oreng Israil lebat e nagarana. Rato 
jareya makompol pasukanna, pas meyos ka 
Yahas e ra-ara beddhi laju nyerrang oreng 
Israil e jadhiya. 

24 Tape e dhalem perrang jareya bannya 
tantara Amori epatee bangsa Israil. Bangsa 
Israil laju ngobasane sarta ngennengnge 
nagarana reng-oreng jareya molae dhari 
Songay Arnon sampe ka Songay Yabok, iya 
areya batessa babana oreng Amon, sabab 
bates jareya ce kowadda partahananna. 

25 Kalaban cara se kantha jareya oreng Israil 
arebbu sakabbinna kotthana oreng Amori, 
tamaso Hesybon ban sakabbinna kottha 
kene e sakalenglengnga, sarta laju neptep e 
jadhiya. 

26 Hesybon reya ibu kottha se ekennengnge 
Sihon, Rato Amori. Rato jareya tao aperrang 
ban rato Moab sarta arebbu bagiyanna 
nagarana sampe ka Songay Arnon. 

27 Lantaran jareya bujangga asyiir kantha 
reya, "Mara entar ka Hesybon, ka kotthana 
Rato Sihon. Sengko kabbi padha terro 
nangaleyana kottha jareya epaddek pole 
akantha molana. 

28E settong bakto e kottha Hesybon reya 
pasukan Sihon maju akantha apoy. Se 

maancor kottha Ar e Moab, ban ngobasane 


nong-gunong e salanjangnga Arnon. 

29 Adhu, bangsa Moab, palang onggu bana! 
Bana se mojja Kamos, bana la epatompes 
kabbi! Bi Allahna bana epanneng epadaddi 
oreng ngongse, babineanna bana epadaddi 
tahananna rato Amori. 

30 Tape sateya toronanna bangsa jareya 
padha mate tadha karena, e salanjangnga 
lorong se dhari Hesybon ka Dibon, dhari 
Nasyim ka Nofah e seddianna Medeba." 

31 Daddi bangsa Israil laju ngennengnge 
babana oreng Amori. 

32 Saellana jareya Mosa laju makon 
reng-oreng nyare jalan se paleng bagus 
nyerrangnga kotthana Yaezer. Oreng Israil 
laju arebbu kottha jareya ban tha-kottha e 
ma-semmana sarta ngojuk oreng Amori se 
ngennengnge tha-kottha jareya. 

33 Saellana jareya oreng Israil abiluk lebat 
e lorong se ka Basan. Rato Og dhari Basan 
maju ban pasukanna nyerrang oreng Israil e 
kottha Edrei. 

34 Dhabuna PANGERAN ka Mosa, "Ella, ja 
tako. Bana epamennanga bi Sengko. Bana 
bakal makalaa rato jareya, rayadda ban 
nagarana. Rato Og jareya papadha ban Rato 
Sihon se marenta e Hesybon rowa." 

35 Daddi oreng Israil mennang ka rato Og. 
Rato jareya epatee, bariya keya tra-pottra 
ban rayadda, kabbi epatadha karena. 

Saellana jareya nagarana pas ekobasae sarta 


ekennengnge. 
2 2 l Bangsa Israil mangkat pole, pas 
akemah e tana lapang Moab, e temorra 

Songay Yordan, e seddianna kottha Yerikho. 
2E bakto Rato Moab se asmana Balak, 

pottrana Zipor, meyarsa kabadhaanna bangsa 

Amori se epakala bangsa Israil, sarta kabar 

ja bangsa Israil jareya talebat bannyana, 

3 rato jareya ban rayadda kabbi padha 
katakoen. 

4 Cana oreng Moab ka para pamimpinna 
oreng Midian, "Tanto saos sadaja se badha e 
nagara paneka epatompes epatadha karena 
sareng bangsa Israil, epakadi rebba se eamba 
sape e teggal." Daddi Rato Balak 

> ngotos oreng nembali Bileyam, pottrana 
Beor, se alenggi e Petor e seddina Songay 
Efrat e dhaera Amau. Otosan jareya 
epakon mator kantha reya, "Areya badha 
settong bangsa dhateng dhari Messer; 
mencar balattra man-dhaemman, olle daddi 
to-sabakto nyerrang tang nagara. 

6 Bangsa jareya akowadan dhari tang 
bangsa. Daddi mara bana dha enna, 
bastowagi bangsa jareya. Pola tang bangsa 
me mennang sarta ngenneng ngojuk bangsa 
jareya dhari tang nagara. Sabab sengko 
yakin, oreng se eberkadi bana tanto narema 
berkat, dineng oreng se ebasto bana tanto 
ekenneng babaston." 

Midian mangkat ngeba opa se ebagiya ka 
Bileyam sopaja kasokana abasto bangsa 
Israil. Sanapana ka kennengnganna Bileyam, 
reng-oreng jareya manapa dhabuna Rato 
Balak. 

#Dhabuna Bileyam ka reng-oreng jareya, 
"Sampeyan asaren e kaiya saos. Lagguna 
kaula aparengana kabar kadi ponapa 
dhabuna PANGERAN ka kaula." Daddi para 
pamimpinna bangsa Moab jareya laju ngenep 
e kalenggiyanna Bileyam. 

? Allah rabu ka Bileyam, laju mareksane, 
"Sapa reng-oreng se badha e bengkona bana 
jareya, Bileyam?" 

10 Atorra Bileyam, "Otosannepon Rato Balak 
dhari Moab, ngatore oneng 

ll caepon badha settong bangsa dhateng 
dhari Messer, ampon mencar balattra 
ka man-kadhimman. Sareng Rato Balak 
abdidalem epakon abastowagi bangsa 
gapaneka sopaja bangsa Moab kengenga 
makala sareng ngojuk bangsa gapaneka." 

12 Dhabuna Allah ka Bileyam, "Bana ja 
noro reng-oreng otosan jareya, ban ta olle 
abasto bangsa jareya, sabab bangsa jareya la 
eberkadi bi Sengko." 

13 Kalagguwanna Bileyam adhabu ka 
reng-oreng otosanna Balak, "Samangken 
sampeyan gubar, kaula ta eparengngagi noro 
sampeyan sareng PANGERAN." 

14 Daddi reng-oreng jareya abali, laju mator 


ka Balak, "Bileyam ta kasokan rabu ka 
kadhinto." 

15 Balak pas makon reng-oreng laenna se 
abannyaan ban atenggiyan pangkadda dhari 
otosan se dha-adha. 

16 Reng-oreng jareya manapa dhabuna Balak 
ka Bileyam, atorra, "Badha dhabuna Rato 
Balak sapaneka, Sengko mentaa onggu, mara 
bana dha essa, ja nolak, ya. 

17 Bi sengko bana eberriana opa se ce 
rajana, ban apaa bai se epenta bana bi 
sengko etorodana. Mara dha essa, bastowagi 
bangsa rowa." 

18 Saodda Bileyam, "Sanajjan salaka 
sareng emmas se badha e karatonna Balak 
eparengngagiya kabbi ka kaula, kaula ta 
poron nyempang dhari dhabuna PANGERAN, 
Allah se esemba kaula. Sanare e dhalem 
parkara se kene sakale kaula ta bisa alaban. 

19 Namong, sae jugan sampeyan kelem e 
kaiya, akadi otosan se jang adhaan. Kaula 
gi terro onenga ponapa se edhabuwagiya 
PANGERAN pole ka kaula." 

20E malem jareya Allah rabu ka 
kalenggiyanna Bileyam, laju adhabu, 
"Reng-oreng jareya dha enna ngajaga bana. 
Daddi la kassa bana noro. Tape bana kodu 
ajalannagi coma se eparentaagi bi Sengko." 

21 Daddi kalagguwanna Bileyam masang 


pa-kapana hemarra, pas mangkat ban para 
pamimpinna bangsa Moab jareya. 

22 Tape Allah duka polana Bileyam meyos 
abareng para otosanna Balak. Teppana 
Bileyam netene hemarra, eerengngagi 
sarengnga se kadhuwa, pas badha 
malaekadda PANGERAN ngadek e tengnga 
lorong, ngaddhang Bileyam. 

23E bakto nangalee badha malaekat ngadek 
e lorong sambi ngastane peddhang se eonos, 
hemar jareya abiluk dhari lorong ka teggal. Bi 
Bileyam epokol, epabaliya ka lorong. 

24 Malaekat gella laju ngadek e bagiyanna 
lorong se cope, se e kangan kacerra eapet 
kebbun anggur se ngangguy pagar bato. 

25E bakto nangalee malaekat jareya, hemar 
buru laju menggir, sampe sokona Bileyam 
tagipe ka geddhung pagarra kebbun anggur 
gella. Bi Bileyam hemar jareya epokol pole. 

26 Malaekadda PANGERAN gella laju ngalle 
pole ajangadhai Bileyam, pas ngadek e 
kennengngan se acopean pole, se e kangan 
kacerra malaekat jareya ta ekenneng lebadi. 

271E bakto nangalee malaekat jareya, hemar 
gella laju arendhu. Bileyam laju peggel, 
hemarra epokol bi tekkenna. 

28 Bi PANGERAN hemar gella laju epatao 
acaca. Cana hemar jareya ka Bileyam, "Kaula 
sala ponapa me epokol kantos tello kale?" 

2? Dhabuna Bileyam, "Sengko egabay 


en-maenan bi bana! Ja sakenga sengko 
ngeba peddhang, tanto bana Ia epatee bi 
sengko!" 

30 Saodda hemar jareya, "Kaula paneka 
gu ta hemar se etetene sampeyan molae 
lamba, ta enggi? Ponapa kaula oneng ta atoro 
Ka papakonna sampeyan?" "Enja," saodda 
Bileyam. 

31 Saellana jareya bi PANGERAN Bileyam 
epangoladi ka malaekadda se ngadek e 
jadhiya sambi ngastane peddhang se eonos. 
Bileyam laju asojud ka tana. 

32 Dhabuna malaekat jareya, "Arapa hemarra 
bana me epokol sampe tello kale? Sengko 
dha enna ngaddhanga bana, sabab masthena 
bana ta noro otosanna Rato Balak reya. 

33E bakto hemarra bana nangalee sengko, 
pas menggir sampe tello kale. Ja sakenga 
hemar jareya ta menggir, tanto bana Ia 
epatee bi sengko, tape hemarra epasalamet." 

34 Saodda Bileyam, "Abdina dusa. Abdina ta 
oneng panjennengngan ngadek e tengnga 
lorong ngaddhanga abdina. Samangken, 
manabi menorot panjennengngan abdina 
kadhinto sala, ngereng abdina abaliya." 

35 Tape malaekat jareya adhabu, "Dina 
kassa la terros noro reng-oreng jareya. Tape 
bana coma olle ngocaagi pa-apa se esoro 
kocaagi bi sengko." Daddi Bileyam nerrossagi 

parjalananna bi reng-oreng otosanna Balak 


jareya. 

36E bakto meyarsa ja Bileyam rabuwa, Balak 
laju ngamba ka kottha Moab e penggirra 
Songay Arnon e batessa baba Moab. 

37 Dhabuna Balak, "Arapa bana me ta endha 
dhateng bakto ekonee dha-adhana? Apa 
sengko esanggu ta kellar majar opa ka bana?" 

38 Saodda Bileyam, "Kadhinto abdidalem 
ampon dhateng. Namong abdidalem ta 
kobasa ngocaagi pa-ponapa kajabana se 
epakon kocaagi ka abdidalem sareng Allah." 

33 Bileyam ban Balak pas meyos ka kottha 
Huzot. 

40E jadhiya Balak ngatorragi kurban 
sape ban dumba. Dagingnga sabagiyan 
eparengngagi ka Bileyam ban ka para 
pamimpin se ekabareng ka jadhiya. 

4l Kalagguwanna Balak abakta Bileyam 
ongga ka gumo Bamot Baal. Dhari jadhiya 
Bileyam bisa ngoladi sabagiyan dhari bangsa 
Israil. 

2 3 l Dhabuna Bileyam ka Balak, "Ngereng 

abdidalem badhiyagi mezba pettong 
meggi, sareng sadhiyaagi sape lalake papetto 
sareng dumba lalake papetto." 

2 Apa panyoonna Bileyam jareya bi Balak 
etorodi. E mezba se papetto jareya esabai 
sape lake ban dumba lake settong ebang 
menangka kurban. 

3 Atorra Bileyam ka Balak, "Ngereng 


junandalem ngadek e seddianna kurban 
kaagunganna. Abdidalem gi nengalana 
ponapa PANGERAN manggiyana abdidalem 
ponapa bunten. Saamponna, junandalem 
eatorana oneng ponapa se edhabuwagi 
PANGERAN ka abdidalem." Bileyam laju 
ongga ka koncona gumo kadibian, 

4e jadhiya Allah ngaton ka salerana. Atorra 
Bileyam ka Allah, "Abdidalem ampon maddek 
mezba papetto, ngatorragi sape sareng 
dumba settong ebang e saneyap mezba 
gapaneka." 

> PANGERAN apareng oneng ka Bileyam apa 
se kodu edhabuwagi; saellana jareya Bileyam 
laju epakon abali ka Balak. 

6Sanapana ka baba, Balak epanggi gi 
ngadek e seddianna kurban obbaranna, 
apolong ban para pamimpinna bangsa Moab. 

7 Bileyam laju adhabuwagi nobuwat kantha 
reya: "Dhari Aram, pagunongan e temor 
rowa, sengko ekonee Balak, rato Moab. 
Dhabuna, Mara dha enna, bastowagi bangsa 
Israil rowa! 

8 Baramma sengko se abastowa, bangsa 

se ta ebasto bi Allah? Baramma sengko se 
ngokoma, bangsa se ta eokom PANGERAN? 

? Dhari koncona nong-gunong sengko 
nangalee bangsa jareya; dhari nong-gunong 
sengko ngabassagi tengka gulina. Bangsa 

jareya banneyan ban sa-bangsa laenna, ta 


padha ban sa-bangsa e dunnya. 

10Toronanna Israil padha ban abu bannyana, 
ta ekenneng bitong bi manossa. Sengko 
mandar mateya akantha oreng se jujur rowa, 
tang ajal mandar padhaa ban ajalla ommadda 
Allah jareya." 

11 Dhabuna Balak ka Bileyam, "Bana reya 
baramma? Bi sengko bana egiba dha enna 
esoro abasto tang moso, me daddi bi bana 
la-mala eberkadi." 

12 Atorra Bileyam, "Abdidalem namong 
kengeng ngocaagi pa-ponapa se epakonnagi 
sareng PANGERAN." 

13 Dhabuna Balak ka Bileyam, "Mara sateya 
bana noro sengko ka kennengngan laen; dhari 
dhissa bana pera bisa nangalee sabagiyan 
dhari bangsa Israil. Bastowagi bangsa jareya 
dhari jadhiya." 

14 Balak laju abakta Bileyam ka talon Zofim 
e koncona Gunong Pisga. E jadhiya Balak 
maddek mezba pettong meggi; e attassa 
mezba se papetto jareya esabai sape lake 
ban dumba lake settong ebang. 

15 Atorra Bileyam ka Balak, "Ngereng 
junandalem ngadek e seddianna kurban 
obbaranna kaagunganna, abdidalem gi badhi 
manggii PANGERAN." 

16 PANGERAN manggii Bileyam pas apareng 
oneng apa se kodu edhabuwagi, saellana 
jareya Bileyam laju epakon abali ka Balak. 

17 Sanapana ka baba, Balak epanggi gi 


ngadek e seddianna kurban obbaranna, 
apolong ban para pamimpinna bangsa Moab. 
Dhabuna Balak, "Baramma cana dhabuna 
PANGERAN?" 

18 Bileyam laju adhabuwagi nobuwat kantha 
reya: "Balak, pottrana Zipor, ngereng 
kasokana peyarsaagi. 

19 Allah kadhinto ta padha sareng manossa 
se dujan lecek cacana. Manabi Allah ajanji, 
tanto eteptebbi! Manabi Allah adhabu, tanto 
dhabuna elampaagi! 

20 Abdidalem epakon aberkadi. Dineng 
manabi Allah aberkadi, berkadda ta ekenneng 
cabut pole. 

21 Yakub tadha kajahadanna Israil tadha 
kasossaanna sabab Israil terros etolonge 
PANGERAN. Allah se esemba bangsa 
gapaneka, Allah se eako menangka ratona! 

22 Allah se makalowar bangsa gapaneka 
dhari Messer; se nolonge aperrang akadi 
bantheng. 

23 Tadha wa-duwa, tennong otaba seher se 
meddhas ka bangsa Israil. Caepon oreng 
parkara bangsa gapaneka, Abas, ra, ajib 
onggu se elampaagi Allah! 

24 Bangsa Israil padha sareng macan se ta 
poron neng-enneng otaba dhung-tedhungan, 
manabi gi ta kengeng nyeppa mosona, sareng 
gi ta ngero dharana mosona se esargep bi 
cakarra." 

25 Dhabuna Balak ka Bileyam, "Mon bana ta 


endha abasto bangsa Israil, iya ella, tape ja 
sampe bana la-mala aberkadi." 

26 Saodda Bileyam, "Abdidalem gu ta ampon 
mator ja abdidalem kodu ajalannagi sadajana 
dhabuna PANGERAN?" 

2! Dhabuna Balak ka Bileyam, "Mara noro 
sengko ka kennengngan laen. Pola bi Allah 
bana eedine abastowagi bangsa Israil dhari 
dhissa." 

28 Balak laju abakta Bileyam ka koncona 
Gunong Peyor se dhep-adhebban bi sagara 
beddhi. 

29 Atorra Bileyam ka Balak, "Ngereng 
abdidalem maddeggagi mezba papetto, 
sareng sadhiyaagi sape lalake papetto sareng 
dumba lalake papetto." 

30 Balak norodi parnyoonanna Bileyam 
jareya. E mezba se papetto jareya esabai 
sape lake ban dumba lake settong ebang. 
24 l Sateya Bileyam la ngagali ja se 

daddi kasokanna Allah iya areya 
sopaja bangsa Israil eberkadi. Daddi Bileyam 
pas ta nyare dha-tandha pole akantha se 
dha-adhana. Bileyam laju ngoladi ka sagara 
beddhi, 

2 pas ngoladi bangsa Israil se teppana 
akemah akalompo menorot sukuna bang- 
sebang. Saellana jareya Bileyam laju 
ekobasae Erroh Allah, 


Bilangan 24.31 10 101 
3 pas adhabuwagi nobuwat kantha reya, 


"Areya pessenna Bileyam anana Peyor, totorra 
oreng se terrang pangabasanna, 

“se ngedhing dadhabunna Allah, se nangalee 
Allah Se Mahakobasa ngaton ka abana, sambi 
robbu tape mata abukka. 

"Yakub, mah-kemahna bana ce bagussa, 
Israil, kennengnganna bana ce leburra! 

6 Akantha cora se ce lebarra, padha ban 
bun-kebbunan e penggir songay, akantha 
bungkana garu tamennanna PANGERAN, 
otabana bungkana aras e penggir songay. 

7 Aeng ojan ta kakorangan tana se etamenne 
ne-bine cokop aengnga. Ratona bakal jajaa 
alebbiyan dhari Agag, ban karajaanna bakal 
moljaa. 

8 Allah se makalowar bangsa jareya dhari 
Messer, se nolonge aperrang akantha 
bantheng. Mosona epa-ceppa tadha karena, 
lang-tolangnga eparemmok, ban panana 
etel-potel kabbi. 

3? Bangsa jareya padha ban macan se 
tedhung; sapa se bangal ajagai? Moga oreng 
se aberkadi bana eberkadana keya, ban se 
abasto bana mandar ebastowa keya." 

10 Balak ce dukana sampe astana mergem 
akantha oreng se ngothemma, dhabuna ka 
Bileyam, "Bana bi sengko ekonee polana 
esorowa abasto tang moso, me bana la-mala 
aberkadi tang moso jareya sampe tello kale. 

ll sateya kassa bana ondur, le-mole 


ka bengkona! Sengko ajanji aberria opa 
sabannyana ka bana, tape PANGERAN ta 
ngedine bana narema opa jareya." 

12 Saodda Bileyam, "Abdidalem gu ta 
ampon apareng oneng ka para otosannepon 
junandalem, 

13ja sanare sadajana emmas sareng salaka 
e karatonnepon junandalem eparengngagiya 
sadaja ka abdidalem, abdidalem ta poron 
ngala sakarebba dibi sareng nyempang 
dhari kasokanna PANGERAN. Abdidalem 
namong ngocaagi pa-ponapa se edhabuwagi 
PANGERAN." 

14 Atorra Bileyam ka Balak, "Samangken 
abdidalem palemana ka kennengnganna 
bangsa abdidalem. Namong, sabellunnepon, 
abdidalem ngatorana oneng ka junandalem 
pa-ponapa se badhi ejalannagi bangsa Israil 
ka bangsaepon junandalem e bingkeng are." 

15 Saellana jareya Bileyam pas adhabuwagi 
nobuwat kantha reya: "Areya pessenna 
Bileyam, anana Beor; pessenna oreng se 
terrang pangabasanna, 

l6se ngedhing dadhabunna Allah, ban 
eparenge tao ka Se Mahatenggi; se nangalee 
Allah Se Mahakobasa e bakto ngaton ka 
abana, sambi robbu, tape matana abukka. 

17 Sengko ngabas ka jaman se bakal 
dhatengnga; sengko nangalee bangsa Israil. 
Badha Rato dhari Israil asalla, bakal rabuwa 

akantha bintang se mancorong terana. 


Para pamimpinna Moab bakal eparemmoga, 
bangsa Set bakal epatompessa. 

18 So-mosona e Edom bakal epakalaa, 
nagarana ekobasaana; dineng Israil bakal 
terros mennanga. 

19 Dhari Yakub bakal badhaa pangobasa, se 
matompessa so-mosona." 

20 Saellana jareya Bileyam e dhalem 
pangaton buru ngoladi reng-oreng Amalek, 
pas adhabuwagi nobuwat kantha reya: "Dhari 
sa-bangsa se badha e dunnya reya, Amalek 
se paleng kobasa, tape dhi-budhina bakal 
mosnaa salanjangnga." 

21E dhalem pangaton jareya Bileyam 
ngoladi keya na potona Kain, pas adhabuwagi 
nobuwat kantha reya: "Kennengnganna bana 
pajat koko, padha ban lebun e attassa gumo 
bato. 

22 Tape bana, bangsa Keni, bakal mosnaa, 
ta abit pole bangsa Asyur bakal dhatengnga, 
ngangkoa bana ekagabaya tawananna." 

23 Bileyam pas adhabuwagi nobuwat reya 
keya: "Palang! Sapa se odhi mon Allah 
alampaagi jareya? 

24 Tape dhari Siprus bakal dhatengnga 
armada, se bakal matelloga Asyur ban Heber, 
saellana jareya armada jareya bakal ancora 
keya." 

25 Bileyam pas aya-sadhiya gubara ka 
kalenggiyanna, dineng Balak pas gubar keya. 

2 5 1 Sabatara bangsa Israil ngennengnge 


Cora Sitim, lalakeanna molae azina 
ban babinean Moab se badha e jadhiya. 

2 Babinean jareya ngajak lalakean Israil 
jareya ka ta-pesta kurban kaangguy ngormat 
illahna bangsa Moab. Oreng Israil noro 
ngakan kurban jareya keya, sarta noro 
nyemba illahna bangsa Moab buru. 

3 Sarrena oreng Israil nyemba Baal e Peyor, 
PANGERAN duka sarta adhabu ka Mosa, 

4 "Pega kabbi pamimpinna bangsa Israil, pas 
patee adhaanna oreng bannya menangka 
tandha kataadan ka Sengko sopaja Sengko ta 
peggella pole ka bangsa jareya." 

> Saellana jareya Mosa adhabu ka kim-hakim 
Israil, "Bana kodu padha matee reng-oreng e 
dhalem sukuna bang-sebang se nyemba ka 
Baal e Peyor." 

6E bakto Mosa ban sakabbinna ommat 
teppana nanges agingging e labangnga 
Kemah Socce, laju padha nangalee badha 
oreng Israil ngeba babine Midian maso ka 
dhalem kemahna. 

7E bakto Pinehas, anana Eleyazar, bajana 
Imam Harun, nangalee jareya, laju jaga 
adinaagi reng-oreng se akompol jareya. 
Pinehas ngala tombak, 

8 laju nyerser lalake ban babine gella ka 
dhalem kemahna. Se kadhuwa jareya laju 
ecoco bi tombagga, kalaban cara se kantha 

jareya balai se ngenneng ka bangsa Israil se 


ekenneng tola jareya pas ambu. 

Tape sabatara jareya se mate la badha pa 
lekor ebu oreng. 

10 Dhabuna PANGERAN ka Mosa, 

11 "Pinehas anana Eleyazar, kompoyya Harun 
abillai Tang kahormadan e nga-tengngaanna 
bangsa Israil, ta narema polana reng-oreng 
nyemba ka illah laen salaenna Sengko, daddi 
Sengko sateya la ta peggel pole ka bangsa 
Israil, ban burung se matompessa bangsa 
jareya. 

12 Daddi kabala ka Pinehas ja Sengko 
mabadhaa parjanjiyan ban abana, 

13 Pinehas ban na potona bi Sengko 
epadaddiya imam salanjangnga, sabab 
Pinehas jareya abillai Sengko, Allahna, ban 
madhateng palebbaranna dusana oreng 
Israil." 

14 Oreng Israil se epatee abareng ban babine 
Midian rowa nyamana Zimri, anana Salu, 
kapalana settong kaom dhari suku Simeyon. 

15 Babine gella nyamana Kozbi, anana Zur, 
kapala kaom e Midian. 

16 Dhabuna PANGERAN ka Mosa, 

17 "Laban oreng Midian rowa, patompes 
kabbi 

18 sabab bangsa jareya jahat ka bana, 
nepo bana e Peyor, ban polana Kozbi, anana 
kapala kaom e Midian. Kozbi jareya babine se 

mate epatee e bakto dhateng balai lantaran 


kadaddiyan e Peyor rowa." 

2 6 l Saellana balai jareya la tadha, 
PANGERAN adhabu ka Mosa ban 

Eleyazar, pottrana Imam Harun, 

2 "Bana kodu mabadha caca jiwana ommat 
Israil menorot kalowargana bang-sebang. 
Oreng lalakean se aomor dhu polo taon ka 
attas se sanggup daddi tantara, kodu cathet." 

3 Mosa ban Eleyazar alampaagi papakon 
jareya. Lalakean se aomor dhu polo taon 
ka attas epakompol e tana lapang Moab, e 
baraanna Songay Yordan e seddianna kottha 
Yerikho. Areya reng-oreng Israil se kalowar 
dhari Messer: 

4 (26:3) 

> Dhari suku Ruben, pottra sareyangnga 
Yakub: kaom Henokh, Palu, 

6 Hezron, ban Karmi. 

7 Oreng lalakean e dhalem om-kaom jareya 
bannyana pa polo tello ebu pettong ratos tello 
polo oreng. 

8 Anana Palu iya areya Eliyab, 

? ban na-anana Eliyab iya areya Nemuwel, 
Datan ban Abiram. Datan ban Abiram jareya 
la epele bi ommat, tape noro reng-orengnga 
Korah alaban ka Mosa ban Harun sarta ta 
atoro ka PANGERAN. 

10Tana laju maroka ban reng-oreng jareya 
padha nyono ka dhalem sampe padha mate 
abareng ban Korah sarta reng-orengnga e 

bakto apoy ngello oreng lalakean se dhu 


ratos saeket oreng bannyana. Jareya daddi 
parengeddan ka bangsa Israil. 

ll Tape na-anana Korah ta noro mate. 

12 Dhari suku Simeyon: Kaom Nemuwel, 
Yamin, Yakhin, 

13 Zerah ban Saul. 

14Lalakean e dhalem om-kaom jareya 
bannyana dhu lekor ebu dhu ratos oreng. 

15 Dhari suku Gad: Kaom Zefon, Hagi, Syuni, 

16 Ozni, Eri, 

17 Arod ban Areli. 

18 Lalakean e dhalem om-kaom jareya 
bannyana pa polo ebu lema ratos oreng. 

19 Dhari suku Yehuda: Kaom Syela, Peres, 
Zerah, Hezron ban Hamul. Anana Yehuda se 
kadhuwa, iya areya Er ban Onan, la mate e 
tana Kanaan. 

20 (26:19) 

21 (26:19) 

22 Lalakean e dhalem om-kaom jareya 
bannyana pettong polo ennem ebu lema ratos 
oreng. 

23 Dhari suku Isakhar: Kaom Tola, Pua, 

24 Yasub ban Simron. 

25 Lalakeanna om-kaom jareya bannyana 
sabidak empa ebu tello ratos oreng. 

26 Dhari suku Zebulon: Kaom Sered, Elon 
ban Yahleel. 

27 Lalakeanna om-kaom jareya bannyana 
sabidak ebu lema ratos oreng. 

28 Dhari toronanna Yusup, se kaagungan 


pottra lalake kadhuwa: suku Manasye ban 
Efraim. 

2? Dhari suku Manasye: Makhir, anana 
Manasye, iya areya eppana Gileyad; ban 
om-kaom se kasebbut e baba reya toronanna 
Gileyad: 

30 Kaom Iyezer, Helek, 

31 Asriyel, Sekhem, 

32 Semida ban Hefer. 

33 Zelafehad, anana Hefer, ta andhi ana 
lalake, pera ana babine. Nyamana iya areya 
Mahla, Noa, Hogla, Milka ban Tirza. 

34 Lalakeanna om-kaom jareya bannyana 
saeket dhuwa ebu pettong atos oreng. 

35 Dhari suku Efraim: Kaom Sutelah, Bekher, 
ban Tahan. 

36 Kaom Eran reya toronanna Sutelah. 

37 Lalakeanna om-kaom jareya bannyana 
tello polo dhuwa ebu lema ratos oreng. Jareya 
om-kaom toronanna Yusup. 

38 Dhari suku Benyamin: Kaom Bela, Asybel, 
Ahiram, 

39 Sefufam ban Hufam. 

40 Kaom Ared ban Naaman reya toronanna 
Bela. 

4l Lalakeanna om-kaom jareya bannyana pa 
polo lema ebu nem atos oreng. 

42 Dhari suku Dan: Kaom Suham. 

43 Lalakeanna kaom jareya bannyana 
sabidak empa ebu pa ratos oreng. 

44Dhari suku Asyer: Kaom Yimna, Yiswi ban 


Beriya. 

45 Kaom Heber ban Malkiyel reya toronanna 
Beriya. 

46 Asyer andhi ana babine se anyama Serah. 
47 Lalakeanna om-kaom jareya bannyana 
saeket tello ebu pa ratos oreng. 

48 Dhari suku Naftali: Kaom Yahzeel, Guni, 
493 Yezer ban Syilem. 

>0 Lalakeanna om-kaom jareya bannyana pa 
polo lema ebu pa ratos oreng. 

>l Lalakean Israil jareya kabbi bannyana 
nem atos settong ebu pettong ratos tello polo 
oreng. 

>2 Dhabuna PANGERAN ka Mosa, 

>3 "Bagi tana jareya ka ku-suku bangsa Israil 
menorot rajana suku jareya bang-sebang. 

>4 Mon magiya ngangguy ellot. Ka suku se 
raja kodu berrii bagiyan se raja, ka suku se 
kene bagiyanna kene." 

55 (26:54) 

56 (26:54) 

5/7 Se tamaso suku Lewi reya iya areya kaom 
Gerson, Kehat ban Merari. 

58E dhalem toronanna reng-oreng jareya 
tamaso kaom Libni, Hebron, Mahli, Mosi ban 
Korah. Kehat reya eppana Amram. 

P? Amram abine Yokhebed, pottrana Lewi. 
Yokhebed jareya lahir e Messer. Amram 

ban Yokhebed kaagungan pottra lalake 

kadhuwa: Harun ban Mosa, sarta pottra 


babine kasorang, iya areya Miriyam. 

60 Harun kaagungan pottra lalake kaempa: 
Nadab, Abihu, Eleyazar ban Itamar. 

61 Nadab ban Abihu seda e bakto ngatorragi 
apoy se ta socce ka PANGERAN. 

62 Lalakeanna suku Lewi se aomor sabulan 
ka attas bannyana tello lekor ebu oreng. 
Reng-oreng jareya ecathet epalaen dhari 
sabangsana, polana ta olle tana sangkolan e 
Israil. 

63) areya dhaftarra om-kaom e dhalem 
bangsa Israil se ebadhi Mosa ban Imam 
Eleyazar e bakto mabadha caca jiwa e tana 
lapang Moab e baraanna Songay Yordan e 
seddianna kottha Yerikho. 

64 Dhari reng-oreng se ecathet Mosa ban 
Harun e dhalem caca jiwa se jang adhaan e 
ra-ara beddhi Sinay la tadha settonga se gi 
odhi. 

65 PANGERAN la adhabu ja reng-oreng jareya 
kabbi bakal mateya e ra-ara beddhi. Ban 
pajat ongguwan, reng-oreng jareya mate 
kabbi, kajabana Kaleb pottrana Yefune ban 
Yusak pottrana Nun. 

2 7 l Zelafehad andhi ana babine kalema, 

iya areya Mahla, Noa, Hogla, Milka 
ban Tirza. Eppana Zelafehad iya areya Hefer, 
eppana Hefer iya areya Gileyad. Eppana 
Gileyad iya areya Makhir, eppana Makhir iya 

areya Manasye, ban eppana Manasye iya 


areya Yusup. 

2 Anana Zelafehad se kalema jareya entar 
ngadhep ka Mosa, ban Imam Eleyazar sarta 
para pamimpin ban sakabbinna ommat se 
teppana akompol e seddina labangnga Kemah 
Socce. Ocana se kalema jareya, 

3 "Eppa kaula seda e ra-ara beddhi, sareng 
ta kaagungan pottra lalake. Eppa ta ngereng 
Korah sarengngan ta alaban ka PANGERAN. 
Eppa seda lantaran dusana dibi. 

“Tape aponapa me asmana epaelang dhari 
bangsa Israil namong lantaran ta kaagungan 
pottra lalake? Kaula sataretan nyoona tana 
sangkolan akadi la-balana eppa." 

> Mosa ngatorragi parkara jareya ka 
PANGERAN, 

6 ban PANGERAN laju adhabu ka Mosa, 

7"Ocana na-anana Zelafehad jareya 
pajat bendher. Daddi la padha berrii tana 
sangkolan akantha tan-taretanna eppana. 
Sangkolanna Zelafehad kodu etoronnagi ka 
ana babineanna. 

8 Kabala ka bangsa Israil ja mon badha 
oreng lalake mate tape ta andhi ana lalake, 
sangkolanna kodu etoronnagi ka ana 
babineanna. 

3 Mon ta andhi ana babine, sangkolan jareya 
kodu etoronnagi ka taretan lakena. 

10 Mon ta andhi taretan lake, tanana jareya 
daddi sangkolanna taretan lakena eppana. 

ll Mon ta andhi tāretan lake, ban eppana 


ta andhi taretan lake keya, tanana daddi 
andhina balana se paleng semma dhari 
kaomma." Katantowan jareya kodu etoro 
bi reng-oreng Israil menangka atoranna 
hokom se edhabuwagi PANGERAN kalaban 
parantaraanna Mosa. 

12 Dhabuna PANGERAN ka Mosa, "Kassa 
bana ongga ka Gunong Abarim, dhari jadhiya 
abassagi nagara se bi Sengko ebagi ka 
bangsa Israil rowa. 

13 Mon bana la mare ngabas nagara jareya, 
bana pas bakal mateya akantha Harun, 
kakana rowa, 

14 sabab bana ban Harun e baktona badha 
e ra-ara Zin rowa ta atoro Tang parenta. E 
bakto ommat Israil angongoan ka Sengko 
e Meriba, bana ta endha noduwagi Tang 
kakobasaan se socce ka bangsa jareya." 
(Kadaddiyan jareya neng e somber Meriba e 
Kades, e ra-ara beddhi Zin.) 

15 Atorra Mosa ka PANGERAN, 

16 "GUSTE Allah se apareng odhi ka sadajana 
mahlok se odhi e bume, abdidalem nyoona, 
kasokana Junandalem mele oreng se 
epamimpina bangsa kadhinto; 

17 oreng se bisa apareng parenta e dhalem 
paperrangan, sopaja ommat Israil kadhinto 
ta kantosa akadi dumba se tadha tokang 
ngowanna." 

18 Dhabuna PANGERAN ka Mosa, "Olok 


Yusak, anana Nun. Yusak jareya cakep 
orengnga. Tompangngagi tanangnga bana ka 
cethagga. 

193 Pas soro manjeng e adhaanna imam 
Eleyazar sarta e adhaanna ommat Israil. 
Omommagi ka reng-oreng jareya ja Yusak 
jareya epadaddi gantena bana. 

20 Sabagiyan dhari kakobasaanna bana bagi 
ka Yusak jareya, me olle ommat Israil bisa 
taat ka Yusak kabbi. 

21 Yusak kodu menta petodu ka Imam 
Eleyazar ban Eleyazar kodu atanya apa se 
ekakarep Sengko kalaban cara atanya ka 
Urim ban Tumim. Kalaban cara se kantha 
jareya Eleyazar bisa mimpin Yusak ban 
ommat Israil kabbi e dhalem parkara apaa 
bai." 

22 Mosa alampaagi papakonna PANGERAN 
jareya. Yusak epakon ngadek e adhaanna 
Imam Eleyazar ban sakabbinna ommat Israil. 

23 Saellana jareya Mosa laju nompangngagi 
astana ka serana Yusak, sarta pas 
ngomommagi ja Yusak la eangkat epadaddi 
gantena, menorot se edhabuwagi PANGERAN 
ka salerana. 

2 8 1 PANGERAN ngotos Mosa 

2 manapa ka bangsa Israil sopaja 
bangsa jareya agateyagiya gu-onggu mon 
teppa ka to-bakto se la etantowagi, kodu 

ngatorragi ban-kurban aropa kakanan se 


masenneng panggaliyanna Allah. 

3 Areya kurban se kodu eatorragi ka 
PANGERAN: Kaangguy kurban ren-aren, 
budhuna dumba lalake se gi aomor sataon 
ban tadha calena dhadhuwa, 

4se settong kaangguy tor-ator gi laggu, 
se settonganna kaangguy tor-ator e bakto 
malem. 

> Budhuna dumba tor-ator jareya kodu toroe 
teppong sakilo ecampor ban mennya jaitun 
se paleng bagus saliter. 

6Jareya kurban obbaran se teptep se 
eatorragi dha-adhana e Gunong Sinay. Bauna 
masenneng panggaliyanna PANGERAN. 

7 Budhuna dumba tor-ator jareya kodu 
etoroe keya aengnga anggur saliter se 
eserammagi ka attassa mezba. 

8 Budhuna dumba kaangguy tor-ator malem 
kodu eatorragi kalaban cara se padha 
ban tor-ator gi laggu, etoroe aengnga 
anggur. Bauna kurban jareya masenneng 
panggaliyanna PANGERAN. 

9E are Sabat kodu ekurbannagi budhuna 
dumba lalake se aomor sataon se gi tadha 
calena dhadhuwa, teppong dhu kilo ecampor 
ban mennya jaitun menangka kurban sasajin 
ban kurban aeng anggur. 

10 Kurban obbaran jareya kodu eatorragi 
sabban are Sabat menangka tambaanna 

kurban ren-aren se epabareng ban kurban 


aeng anggurra. 

11 Sabban tanggal settong kodu eatorragi 
ka PANGERAN kurban obbaran aropa sape 
lake ngodha dhadhuwa, dumba lake ngodha 
settong, budhuna dumba lake se aomor 
sataon papetto, kabbi kodu padha tadha 
calena. 

12 Kaangguy kurban sasajin kodu eatorragi 
teppong se ecampore mennya jaitun: sabban 
sape lake settong kodu etoroe teppong tello 
kilo; sabban dumba lalake settong kodu 
etoroe teppong dhu kilo, 

13 ban sabban budhuna dumba lake kodu 
etoroe teppong sakilo. Jareya kurban 
obbaran jareya kurban kakanan, ban bauna 
masenneng panggaliyanna PANGERAN. 

14 Kurban obbaran jareya kodu etoroe 
keya kurban aeng anggur, sabban sape 
lake settong kodu etoroe dhu liter, sabban 
dumba lake etoroe saliter satengnga, ban 
sabban budhuna dumba etoroe saliter. J areya 
atoranna kurban obbaran se kodu eatorragi 
sabban tanggal settong e dhalem sataon 
benteng. 

15 Ban menangka tambaanna kurban 
obbaran ren-aren ban kurban aeng anggurra, 
bana kodu ngatorragi keya embi lake settong 
menangka kurban pangamponanna dusa. 

16E tanggal pa bellas bulan settong kodu 


erayaagi Are Paska kaangguy ngormadi 
PANGERAN. 

17 Kalagguwanna, tanggal lema bellas, 
parayaan Roti Se Ta Eragii emolae abidda 
pettong are, saabidda pettong are jareya 
oreng ta olle ngakan roti se eragii. 

18E are se kapeng settong e dhalem 
parayaan jareya oreng kodu akompol 
mabadha kabakteyan, ban ta olle alako berra. 

19 Atorragi kurban obbaran ka PANGERAN 
se aropa sape lake se gi ngodha dhadhuwa, 
dumba lake settong, ban budhuna dumba 
lake se aomor sataon papetto, kabbi kodu 
padha tadha calena. 

20 Atorragi kurban sasajin se ewajibbagi, 
iya areya teppong ecampore mennya jaitun: 
teppong tello kilo se kodu etoroagi ka sabban 
sape lake settong, teppong dhu kilo se kodu 
etoroagi ka sabban dumba lake settong, 

21 ban teppong sakilo se kodu etoroagi ka 
sabban budhuna dumba lake settong. 

22 Atorragi keya embi lake settong kaangguy 
kurban palebbaranna dusa. Kalaban cara 
se kantha jareya bana mabadha opacara 
palebbaranna dusana ommat. 

23 Kurban jareya kabbi tambaanna kurban 
obbaran se biyasa bagiyan gu-lagguna. 

24 Kalaban cara se kantha jareya keya, 
atorragi ka PANGERAN kurban obbaran 
pettong are abidda. Kurban jareya menangka 

tambaanna kurban obbaran ren-aren ban 


kurban aeng anggurra. Bauna kurban jareya 
masenneng panggaliyanna PANGERAN. 

25E are se kapeng petto oreng kodu padha 
akompol mabadha kabakteyan ban ta olle 
alako berra. 

26E are se dha-adhana e bakto Pesta Anye, 
e bakto bana ngatorragi gandum se anyar 
ka PANGERAN, bana kodu padha akompol 
mabadha kabakteyan, ban ta olle alako berra. 

27 Atorragi ka PANGERAN kurban obbaran se 
aropa sape lake dhadhuwa, dumba lake se gi 
ngodha settong ban budhuna dumba lake se 
aomor sataon papetto, kabbi kodu padha se 
tadha calena. Bauna kurban obbaran jareya 
masenneng panggaliyanna PANGERAN. 

28 Atorragi kurban sasajin se wajib, aropa 
teppong se ecampore mennya jaitun: tello 
kilo kaangguy sabban sape lake settong, dhu 
kilo kaangguy sabban dumba lake settong, 

23 ban sakilo kaangguy sabban budhuna 
dumba settong. 

30 Atorragi keya embi lake settong kaangguy 
kurban pangamponanna dusa. Kalaban cara 
se kantha jareya oreng mabadha opacara 
palebbaranna dusana ommat. 

31 Ban-kurban jareya sarta kurban aeng 
anggurra daddi tambaanna kurban obbaran 
ren-aren ban kurban sasajin. 

2 9 lE tanggal settong bulan petto bana 
kodu akompol mabadha kabakteyan, 

ban ta olle alako berra. E are jareya tarompet 


kodu epamonye. 

2 Atorragi ka PANGERAN kurban obbaran 
se aropa sape lake se gi ngodha settong, 
dumba lake settong, budhuna dumba lake 
se gi aomor sataon papetto, kabbi kodu 
padha tadha calena. Bauna kurban jareya 
masenneng panggaliyanna PANGERAN. 

3 Atorragi keya kurban sasajin se wajib, 
aropa teppong se ecampore mennya jaitun: 
tello kilo kaangguy sape lake settong, dhu 
kilo kaangguy dumba lake settong, 

“ban sakilo kaangguy sabban budhuna 
dumba settong. 

> Atorragi keya embi lake settong kaangguy 
kurban pangamponanna dusa. Kalaban cara 
se kantha jareya bana mabadha opacara 
palebbaranna dusana ommat. 

6 Tor-ator jareya tambaagi ka kurban 
obbaran se eatorragi epabareng ban kurban 
sasajinna, sabban tanggal settong sabban 
bulanna. Bariya keya menangka tambaanna 
kurban obbaran se eatorragi epabareng ban 
kurban sasajin sarta kurban aeng anggurra. 
Bauna kurban obbaran jareya masenneng 
panggaliyanna PANGERAN. 

7E tanggal sapolo bulan petto bana kodu 
akompol mabadha kabakteyan. E are jareya 
bana kodu apowasa ban ta olle alako berra. 

8 Atorragi ka PANGERAN kurban obbaran 
se aropa sape lake se gi ngodha settong, 

dumba lake settong, budhuna dumba lake 


se gi aomor sataon papetto, kabbi kodu 
padha tadha calena. Bauna kurban jareya 
masenneng panggaliyanna Pangeran. 

ə? Atorragi kurban sasajin se wajib aropa 
teppong se ecampore mennya jaitun: tello 
kilo kaangguy sabban sape lake settong, dhu 
kilo kaangguy sabban dumba lake settong, 

10 ban sakilo kaangguy sabban budhuna 
dumba settong. 

11 Atorragi keya embi lake settong kaangguy 
opacarana pangamponanna dusana ommat, 
salaenna kurban pangamponanna dusa ban 
kurban obbaran ren-aren se epabareng ban 
kurban sasajin sarta kurban aeng anggurra 
se eatorragi e are jareya. 

12E tanggal lema bellas bulan petto 
bana kodu akompol kaangguy mabadha 
kabakteyan ban ta olle alako berra. Parayaan 
jareya kodu ebadhaagi pettong are abidda 
kaangguy ahormadi PANGERAN. 

13E are se dha-adha atorragi kurban 
obbaran, se bauna masenneng panggaliyanna 
PANGERAN, iya areya: sape lake ngodha 
tello bellas meggi, dumba lake se gi ngodha 
dhadhuwa, budhuna dumba lake se gi aomor 
sataon pa bellas meggi, kabbi kodu padha 
tadha calena. 

14 Atorragi keya kurban sasajin se wajib, 
iya areya teppong se ecampore mennya 
jaitun: tello kilo kaangguy sabban sape lake 

settong, dhu kilo kaangguy sabban dumba 


lake settong, 

15 ban sakilo kaangguy sabban budhuna 
dumba settong. Kurban sasajin jareya kodu 
eatorragi epabareng ban kurban aeng anggur 
se wajib. 

16L aen dhari jareya kodu eatorragi 
keya embi lake settong kaangguy kurban 
pangamponanna dusa. Kurban jareya 
menangka tambaanna kurban obbaran 
ren-aren sarta kurban sasajin ban kurban 
aeng anggurra. 

17E are se kapeng dhuwa atorragi sape lake 
se gi ngodha dhubellas meggi, dumba lake 
dhadhuwa, ban budhuna dumba lake se gi 
aomor sataon pa bellas meggi, kabbi kodu 
padha tadha calena. 

18 Salaenna jareya atorragi keya ban-kurban 
laenna akantha se ekaparlo e are se 
dha-adha, kabbi padha atorragi pabareng. 

19(29:18) 

20E are se kapeng tello atorragi sape lake 
se gi ngodha sabellas meggi, dumba lake 
dhadhuwa, ban budhuna dumba lake se 
aomor sataon pa bellas meggi, kabbi kodu 
padha tadha calena. 

21] areya kabbi atorragi pabareng ban 
ban-kurban laenna akantha se ekaparlo e are 
se dha- adha. 

22 (29:21) 

23E are se kapeng empa atorragi sape lake 


se gi ngodha sapolo meggi, dumba lake 
dhadhuwa, ban budhuna dumba lake se 
aomor sataon pa bellas meggi, kabbi kodu 
padha tadha calena. 

24) areya kabbi atorragi pabareng ban 
ban-kurban laenna akantha se ekaparlo e are 
se dha-adha. 

25 (29:24) 

26E are se kapeng lema atorragi sape lake 
se gi ngodha sangang meggi, dumba lake 
dhadhuwa, budhuna dumba lake se gi aomor 
sataon pa bellas meggi, kabbi kodu padha 
tadha calena. 

27) areya kabbi atorragi pabareng ban 
ban-kurban laenna akantha se ekaparlo e are 
se dha-adha. 

28 (29:27) 

23E are se kapeng ennem atorragi sape lake 
se gi ngodha baballu, dumba lake dhadhuwa, 
budhuna dumba lake se aomor sataon pa 
bellas, kabbi kodu padha tadha calena. 

30] areya kabbi atorragi pabareng ban 
ban-kurban laenna akantha se ekaparlo e are 
se dha-adha. 

31 (29:30) 

32E are se kapeng petto atorragi sape lake 
se gi ngodha papetto, dumba lake dhadhuwa, 
budhuna dumba lake se gi ngodha se aomor 
sataon pa bellas, kabbi kodu padha tadha 
calena. 

33Jareya kabbi atorragi pabareng ban ban 


kurban laenna akantha se ekaparlo e are se 
dha-adha. 

34(29:33) 

35E are se kapeng ballu bana akompol 
mabadha kabakteyan ban ta olle alako berra. 

36 Atorragi ka PANGERAN kurban obbaran se 
bauna masenneng panggaliyanna, iya areya: 
sape lake se gi ngodha settong, dumba lake 
settong, budhuna dumba lake se gi aomor 
sataon papetto, kabbi kodu padha tadha 
calena. 

37Jareya kabbi atorragi pabareng ban 
ban-kurban laenna akantha se ekaparlo e are 
se dha-adha. 

38 (29:37) 

39Jareya atoran-atoranna kurban obbaran, 
kurban sasajin, kurban aeng anggur, ban 
kurban kasalameddan se kodu eatorragi bana 
ka PANGERAN mon badha parayaan-parayaan 
se wajib. Ban-kurban jareya menangka 
tambaanna ban-kurban se la eatorragi bana 
kaangguy ngessaagi neyat otabana kurban 
sokalella. 

40 Mosa manapa ka bangsa Israil sabarang 
se edhabuwagi PANGERAN ka salerana. 
30 l Mosa manapa atoran-atoran reya ka 

para pamimpinna ku-suku Israil. 

2 Mon oreng lalake andhi neyat otaba ajanji 
sambi etoroe sompa ka PANGERAN, janji 
jareya kodu eteptebbi, ta olle epaburung. 

3 Mon badha paraban se gi apolong bengko 


ban eppana aneyat ka PANGERAN, ban 
eppana ta alarang e bakto ngedhing parkara 
jareya, paraban buru kodu neptebbi neyadda 
ban janjina jareya. 

4(30:3) 

“Tape mon e bakto eppana ngedhing parkara 
jareya pas ta magi anana aneyat kantha 
jareya, paraban jareya ta wajib neptebbi 
neyadda ban janjina. Bi PANGERAN babine 
jareya bakal esaporaa sabab ta ebagi bi 
eppana. 

6 Mon badha babine se gi ta alake andhi 
neyat otaba andhi janji, ban se aneyat 
otabana ajanji jareya la epekker gallu 
otabana ta kalaban epekker gallu, neyat 
otabana janji jareya kodu elakone. Mon 
e budhi are babine jareya alake, gi wajib 
neptebbi neyat otaba janjina, sokor lakena 
ta arassa berra e bakto ngedhing parkara 
jareya. 

7 (30:6) 

8 Tape mon e bakto se lake ngedhing parkara 
jareya pas ta magi binena aneyat kantha 
jareya, babine jareya ta wajib neptebbi neyat 
otaba janjina jareya. Bi PANGERAN babine 
jareya tanto esapora. 

3? Mon badha randha otaba babine se etellak 
bi lakena andhi neyat otabana andhi janji 
ka PANGERAN, oreng jareya wajib neptebbi 
neyadda otaba janjina jareya. 

10 Mon badha babine se la alake andhi neyat 


otabana andhi janji ka Pangeran, 

ll babine jareya wajib ngessaagi neyadda 
otabana janjina jareya, sokor lakena ta 
alarang e baktona ngedhing parkara jareya. 

12 Tape mon e bakto lakena ngedhing 
parkara jareya pas ta magi binena aneyat 
kantha jareya, babine jareya ta wajib 
ngessaagi neyadda otabana neptebbi janjina. 
Bi PANGERAN babine jareya tanto esapora, 
sabab babine jareya ta ebagi se lake. 

13 Lake andhi ha magi otaba alarang binena 
e dhalem parkara neyadda ban janjina ka 
PANGERAN. 

14Tape mon e baktona ngedhing parkara 
jareya lakena ta alarang, babine jareya kodu 
ngessaagi sakabbinna neyadda ban janjina. 
Lakena ngedine binena andhi neyat otabana 
janji jareya sabab e bakto ngedhing parkara 
jareya ta alarang. 

15 Mon e budhi are lakena maburung neyat 
otabana janjina binena jareya, lakena jareya 
se kodu nanggung okomanna Pangeran 
polana se maburung neyat ban janjina binena 
jareya. 

l6Jareya atoran-atoran se eparengngagi 
PANGERAN ka Mosa parkara neyat ban janjina 
paraban se gi apolong ban eppana, otabana 
babine se la alake. 

3 1 1 Dhabuna PANGERAN ka Mosa, 


2 "Okom reng-oreng Midian polana se 
marogi ban masossa bangsa Israil. Saellana 
jareya bana bakal mateya." 

3 Daddi Mosa laju adhabu ka bangsa Israil, 
"Mara sadhiyaagi sanjatana, pas mangkat 
merrange bangsa Midian, sopaja bana 
ngennenga nebaagi okomanna PANGERAN ka 
bangsa jareya. 

4Saneyap suku Israil kodu nyadhiyaagi 
tantara saebu oreng se epamangkada 
aperrang." 

> Daddi dhari saneyap suku Israil epele 
oreng saebu, bannyana kabbi dhubellas ebu 
se epamangkada aperrang. 

6 Mosa makon reng-oreng jareya mangkat 
aperrang, se epimpin Pinehas, pottrana Imam 
Eleyazar. Pinehas ngeba rang-barang se 
socce sarta pet-tarompet se eangguya aberri 
dha-tandha. 

7 Menorot dhabuna PANGERAN ka Mosa, 
oreng Israil nyerrang oreng Midian, lalakean 
Midian epatee kabbi, 

8tamaso rato Midian se kalema, iya areya 
Ewi, Rekem, Zur, Hur ban Reba. Bileyam, 
anana Beor, epatee keya. 

3 Reng-oreng Israil nangkep babinean ban 
na-kana Midian, sarta arampas keban ban 
ebinna, sarta sakabbinna dhi-andhina. 

10Tha-kottha ban parkemahan- 
parkemahanna eobbar. 

1 Saellana jareya reng-oreng Israil ngala 


sakabbinna hasella rampasan, tamaso 
reng-oreng tahanan sarta ban-keban, 

12 jareya kabbi egiba ka Mosa ban ka Imam 
Eleyazar sarta ka sakabbinna ommat Israil, 
se e bakto jareya teppana akemah e tana 
lapang Moab, e penggirra Songay Yordan, e 
seddianna kottha Yerikho. 

13 Mosa, Imam Eleyazar ban sakabbinna 
pamimpinna ommat Israil kalowar dhari 
parkemahan ngambaa sardhadhu Israil. 

14 Mosa duka ka para parwira, para kapalana 
pasukan ban kapalana laskar se gi buru abali 
dhari paperrangan jareya. 

15 Dhabuna ka reng-oreng jareya, "Arapa 
babinean jareya me ta epatee? 

16 Gu ta babinean jareya se norodi petoduna 
Bileyam, ban nyacae ommat Israil e Peyor, 
eajak mongkore PANGERAN, ta iya? Ban 
jareya se madhateng balai ka ommadda 
PANGERAN! 

17 Daddi sateya patee kabbi na-kana lalakean 
ban oreng babinean se la ta paraban. 

18 Tape babinean se gi paraban olle kala 
bana. 

19 Ban bana kabbi se la matee oreng otabana 
se nyedding mayyit kodu neng e lowarra 
parkemahan sampe pettong are abidda. E are 
se kapeng tello ban se kapeng petto bana ban 
sakabbinna babinean se etawan bi bana kodu 
padha mabadha opacara nyoccee aba. 

20 Sabarnana angguy, ban apaa bai se 


ekagabay dhari kole, buluna embi otaba kaju, 
kodu esoccee keya." 

21 Saellana jareya Imam Eleyazar adhabu ka 
reng-oreng se gi buru abali dhari paperrangan 
jareya, "Areya atoran-atoran se eparengngagi 
PANGERAN ka Mosa. 

22 Sabarang se ta tahan apoy, akantha 
emmas, salaka, dimbaga, besse, tema pote 
ban tema celleng, kodu esoccee e dhalem 
apoy. Rang-barang laenna kodu esoccee bi 
aeng opacarana panyocceyan. 

2> (31:22) 

24E are se kapeng petto bana kodu nyassa 
angguyya; samarena jareya buru bana 
ta najjis pole, ban olle maso ka dhalem 
parkemahan." 

25 Dhabuna PANGERAN ka Mosa, 

26 "Bana ban Imam Eleyazar ban para 
pamimpinna ommat Israil se laen, kodu 
ngetong sakabbinna hasella rampasan, 
tamaso tawanan sarta ban-keban. 

2! Hasella rampasan jareya kodu ebagi 
dhuwa, papadha; saparo bagi ka tantara se 
mole dhari aperrang, ban saparona bagi ka 
ommat Israil laenna. 

28 Dhari bagiyan se ebagi ka tantara gella, 
sabban lema ratos oreng tawanan, otabana 
sape, hemar, dumba ban embi, kodu kala 
settong, gabay tor-ator se malolo ka Sengko, 
PANGERAN. 

23 Bagi jareya ka Imam Eleyazar menangka 


tor-ator se malolo ka Sengko, PANGERAN. 

30 Dhari bagiyan se ebagi ka ommat Israil 
laenna, sabban saeket oreng tawanan, sape, 
hemar, dumba ban embi, kodu ekala settong, 
bagi ka oreng Lewi se ngoros Tang Kemah." 

3l Mosa ban Imam Eleyazar alampaagi 
jareya menorot se edhabuwagi PANGERAN. 

32 Salaenna se la ekala dibi bi tantara, gi 
badha hasella rampasan laen, iya areya: 
dumba ban embi nem atos pettong polo lema 
ebu, sape pettong polo dhuwa ebu, hemar 
sabidak settong ebu, sarta babinean se gi 
paraban tello polo dhuwa ebu. 

33 (31:32) 

34 (31:32) 

35 (31:32) 

36 Se saparo ebagi ka tantara se dhateng 
dhari aperrang, iya areya: dumba ban embi 
tello ratos tello polo petto ebu lema ratos, se 
nem atos pettong polo lema egabay tor-ator 
se malolo ka PANGERAN; sape tello polo 
ennem ebu, se pettong polo dhuwa egabay 
tor-ator se malolo ka PANGERAN; hemar 
tello polo ebu lema ratos, se sabidak settong 
egabay tor-ator se malolo ka PANGERAN; 
babinean se gi paraban nem bellas ebu, se 
tello polo dhuwa egabay tor-ator se malolo ka 
PANGERAN. 

37 (31:36) 

38 (31:36) 


Bilangan 31.391 50 129 
39 (31:36) Š 


40 (31:36) 

4l Mosa laju massraagi tor-ator jareya 
ka Imam Eleyazar, kaangguy tor-ator ka 
PANGERAN, akantha se la edhabuwagi 
PANGERAN. 

42 Bagiyan se ebagi ka rayat padha bannyana 
bi bagiyan se ebagi ka tantara, iya areya: 
dumba ban embi tello ratos tello polo petto 
ebu lema ratos, sape tello polo ennem ebu, 
hemar tello polo ebu lema ratos, ban babine 
se gi paraban nem bellas ebu. 

4331:42) 

44 (31:42) 

45 (31:42) 

46(31:42) 

41 Menorot se edhabuwagi PANGERAN, dhari 
sabban saeket oreng tawanan sarta keban, bi 
Mosa epondhut settong, pas eparengngagi ka 
reng-oreng Lewi se atugas e Kemah Socce. 

48 Saellana jareya, para parwira se mimpin 
tantara Israil, ngadhep Mosa, 

49 laju mator kantha reya, "Tantara babaan 
abdina sadaja ampon padha ebitong, genna 
sadaja, tadha korangnga sanare kasorang. 

>0 Daddi abdina sakanca padha ngeba 
barang mas-emmasan, lang-gellang tanang, 
gellang soko, sello, anteng, sareng kalong 
ollena bagiyanna bang-sebang. Sadajana 
eatorragiya ka PANGERAN menangka tor-ator, 

sopaja PANGERAN teptebba ajaga sareng 


apareng kasalameddan ka abdina sadaja." 
>l Mosa ban Imam Eleyazar laju narema 
emmas jareya, se aropa gellang ban 
en-laenna. 

“2 Tor-atorra para parwira jareya berrana 
para dhu ratos kilo. 

“3 Tape tantara jareya la padha ngala 
bagiyanna bang-sebang. 

>4 Daddi bi Mosa ban Eleyazar emmas jareya 
ebakta ka Kemah Socce sopaja PANGERAN 
ajagaa ban aparenga salamet ka bangsa 
Israil. 

3 2 tł Ku-suku Ruben ban Gad bannya 
ebinna. E bakto nangalee ja tana 

Yaezer ban tana Gileyad jareya ce bagussa 

mon egabay kennengnganna meyara ebin, 

2 reng-oreng jareya laju entar ngadhep ka 
Mosa, Imam Eleyazar ban pin-pamimpin Israil 
se laen. 

3 Atorra reng-oreng jareya, "Tanaepon 
tha-kottha Atarot, Dibon, Yaezer, Nimra, 
Hesybon, Eleyale, Sebam, Nebo sareng 
Beon se ampon ekobasae Israil kalaban 
partolonganna PANGERAN, ce saena manabi 
ebadhi kennengnganna meyara ebin. 
Sarengngan pole ebin abdina sadaja talebat 
bannyana, 

4 (32:3) 

> daddi manabi badha kabellasannepon 
panjennengngan, tana gapaneka esoona, 

daddi abdina sadaja ja pakon ngalle ka 


baraanna Songay Yordan." 

6 Dhabuna Mosa, "Masa bana ta aguliyana 
dhari dhinna, mangkana reng-oreng 
sabangsana bana entara aperrang? 

7 Arapa bana me makenea atena bangsa 
Israil se entasa Songay Yordan masoa ka 
nagara paparengnga PANGERAN rowa? 

8 Eppana bana kabbi kantha jareya keya 
e bakto bi sengko eotos ka Kades-Barnea 
kaangguy gu-nenggu kabadhaanna nagara 
jareya. 

? Kabbi la napa ka Cora Eskol ban la nangalee 
tana jareya. Tape e bakto abali, reng-oreng 
jareya makene atena bangsa Israil sampe 
padha tako se masoa ka nagara paparengnga 
PANGERAN rowa. 

10E bakto jareya PANGERAN duka sampe 
adhabu, Reng-oreng reya ta esto ka 
Sengko. Lantaran jareya Sengko asompaa ja 
reng-oreng jareya se la aomor dhu polo taon 
ka attas e bakto ondur dhari Messer, tadha 
settonga se masoa ka nagara se ejanjiyagi 
Sengko ka Ibrahim, Ishak ban Yakub. 

11 (32:10) 

12 Kabbi oreng ekenneng okoman jareya 
kajabana Kaleb, anana Yefune, oreng Kenas 
rowa, ban Yusak anana Nun, sabab se 
kadhuwa jareya paggun esto ka PANGERAN. 

13 PANGERAN duka ka bangsa Israil sampe 
bangsa jareya edina ajalan e ra-ara beddhi 

pa polo taon abidda, sampe reng-oreng se ta 


esto ka Salerana padha mate kabbi. 

14 Ban sateya bana ro-nerowa eppana! Bana 
reya pajat oreng dusa se daddi sababba 
PANGERAN duka pole ka bangsa Israil! 

15 Mon bana abalik ta atoro ka Pangeran, 
bangsa reya bakal edinaa kabbi bi Pangeran 
jang abidan pole se gi kodu ajalan e ra-ara 
beddhi, ban bana se daddi sababba ancora 
bangsa jareya!" 

16 Reng-oreng suku Ruben ban Gad jareya 
laju nyander ka seddianna Mosa, pas 
mator, "Abdina nyoona edi dhimen abadhiya 
dhang-kandhangnga ebin, dhari bato, jugan 
abadhiya tha-kottha se eparengngana 
binteng, badhi kennengnganna ana bine 
abdina. 

17 Saamponna gapaneka abdina duliya 
mangkat aperranga asareng tan-taretan 
Israil. Abdina sadaja mimpina serrangan 
sareng abaktaa bangsa Israil maso ka 
nagara se badhi ekaandhia bangsa gapaneka. 
Sabatara abdina eperrang, ana bine abdina 
sadaja bisa terros neng e kadhinto, e 
tha-kottha se ngangguy binteng, aman dhari 
serranganna reng-oreng asli e tana kadhinto. 

18 Abdina sadaja ta palemana ka compo 
sabellunnepon sadajana oreng Israil padha 
gadhuwan tana se daddiya sangkolanna 
bang-sebang. 

19 Abdina sadaja padha ta ngalaa tanana 


oreng Israil e baraanna Songay Yordan 
kadhissa maske sakonea, sabab ampon 
narema bagiyan e kadhinto, e temoranna 
Songay Yordan." 

20 Dhabuna Mosa, "Mon ocana bana jareya 
pajat bendher, mon bana pajat mangkada 
aperrang norodi kasokanna PANGERAN, 

2! ban oreng se bisa aperrang mangkat 
kabbi ka baraanna Songay Yordan, epimpin 
PANGERAN nyerrangnga so-mosona sampe 
so-mosona jareya epakala bi PANGERAN, 

22 ban nagara jareya ekobasae, samarena 
jareya bana olle abali, ban bana bebas 
dhari kawajibanna ka PANGERAN ban 
Ka tan-taretanna, ban tana e temoranna 
Songay Yordan reya bi PANGERAN bakal 
eparengngagiya ka bana. 

23 Tape senga, mon bana ta neptebbi janjina, 
bana dusa ka PANGERAN ban bakal eokoma 
lantaran dusana jareya. 

24 Kassa la paddek tha-kotthana ban 
kagabay dhang-kandhangnga dumbana, ban 
ja kaloppae neptebbi sabarang se ejanjiyagi 
bana jareya!" 

25 Reng-oreng Gad ban reng-oreng Ruben 
laju mator, "Abdina padha ngalakonana 
sadaja papakonna panjennengngan. 

26 Ana bine, sape sareng dumba abdina 
edinggala e kadhinto, e tha-kottha Gileyad. 

21 Namong abdina sadaja padha mangkada 


aperrang se epimpina sareng PANGERAN. 
Abdina entasa ka baraanna Songay Yordan 
sareng aperranga akadi se ampon edhabuwagi 
salerana." 

28 Daddi Mosa laju makon kantha reya ka 
Imam Eleyazar, Yusak ban pin-pamimpinna 
Israil, 

29 "Mon oreng Gad ban oreng Ruben 
ngestowagi papakonna PANGERAN ban entas 
ka baraanna Songay Yordan aperranga, ban 
mon polana bantowanna reng-oreng jareya 
bana ahasel ngobasane nagara jareya, tana 
Gileyad rowa la bagi ka reng-oreng jareya. 

30 Tape mon reng-oreng jareya ta entar ka 
baraanna Songay Yordan parlo aperranga 
abareng ban bana, reng-oreng jareya kodu 
narema sangkolan tana eKanaan, padha ban 
bana." 

31 Saodda reng-oreng Gad ban reng-oreng 
Ruben, "Tuwan, abdina padha ngestowagiya 
sadajana dhabuna PANGERAN. 

32 Kalaban pimpinannepon PANGERAN 
abdina padha entasa ka baraanna Songay 
Yordan noroa aperrang ka Kanaan, sopaja 
tana e temorranna Songay Yordan kadhinto 
pagguna daddi gadhuwan abdina sadaja." 

33 Mosa laju massraagi tana jareya ka 
ku-suku Gad ban Ruben sarta ka saparona 
suku Manasye. Tana jareya iya areya baba 
kakobasaanna Sihon, rato Amori, ban baba 

kakobasaanna Og, rato Basan, tamaso 


tha-kottha ban tana e sabingkerra. 

34 Kottha Dibon, Atarot, Aror, Atarot-Sofan, 
Yaezer, Yogbeha, Bet-Nimra, ban Bet-Haran 
epaddek pole bi suku Gad, epadaddi tha- 
kottha se ngangguy binteng ban menangka 
kennengnganna dhang-kandhangnga dumba. 

35 (32:34) 

36(32:34) 

37 Dineng tha-kottha Hesybon, Eleyale, 
Kiryataim, Nebo, Baal-Meon ban Sebam, 
epaddek pole bi suku Ruben. Tha-kottha 
jareya padha egantee nyamana. 

38(32:37) 

39 Kaom Makhir, anana Manasye, nyerrang 
tana Gileyad, laju ekobasae, reng-oreng 
Amori se badha e jadhiya eojuk. 

40 Daddi tana Gileyad jareya bi Mosa 
eparengngagi ka kaom Makhir se pas neptep 
e jadhiya. 

4l Yair, dhari suku Manasye, nyerrang sarta 
laju ngobasane sa-disa, sa-disa jareya 
enyamae "Sa-disa Yair". 

42 Nobah nyerrang sarta ngobasane Kenat 
sarta pong-kampong e ma-semmana, 
tana jareya laju enyamae Nobah, menorot 
nyamana dibi. 

3 3 l Saellana bangsa Israil nyengla dhari 
Messer, se pamangkadda epatoro gilir 
menorot sukuna bang-sebang, se epimpin 

Mosa ban Harun, e dhalem parjalanan 


bu-ambuwan e pan-barampan kennengngan. 

2 PANGERAN makon Mosa nyathet nyamana 
saneyap kennengngan se eambuwi 
reng-oreng jareya. 

3 Bangsa Israil mangkat dhari Messer tanggal 
lema bellas bulan settong, kalagguwanna are 
Paska se dha-adha. Kalaban partolonganna 
PANGERAN reng-oreng jareya mangkat dhari 
Rameses, eabassagi bi reng-oreng Messer 

“se teppana ngoburragi na-ana sareyangnga 
se epatee PANGERAN. Kalaban cara se 
kantha jareya kabbi, PANGERAN noduwagi ja 
Salerana akowadan dhari lah-illahna Messer. 

> Saellana bangsa Israil mangkat dhari 
Raamses, laju akemah e Sukot. 

6 Saellana jareya laju mangkat pole sarta 
akemah e Etam, e penggirra ra-ara beddhi. 

7 Dhari jadhiya abali pole ka Pi-Hahirot, 

e temoranna Baal-Zefon, pas akemah e 
seddianna Migdol. 

8 Saellana jareya pas mangkat dhari 
Pi-Hahirot, entas tase, terros maso ka ra-ara 
beddhi Syur; saellana olle tello are se ajalan, 
laju akemah e Mara. 

? Dhari jadhiya nerrossagi parjalananna, laju 
akemah e Elim; e jadhiya badha somberra 
aeng dhubellas meggi ban bungkana korma 
pettong polo meggi. 

10 Saellana jareya bangsa Israil buru 


mangkat dhari Elim, laju akemah e seddianna 
Tellok Suez. 

ll Saellana jareya laju akemah e ra-ara 
beddhi Sin, 

12 terros akemah e Dofka, 

13 dhari Dofka pas ambu e Alus. 

14 Dhari Alus terros pole, pas akemah e 
Rafidim, tape e jadhiya tadha aeng enomma. 
15 Dhari Rafidim bangsa Israil jareya terros 
ka Gunong Hor ban akemah e kennengngan se 
kasebbut e baba areya: ra-ara beddhi Sinay, 

Kibrot-Taawa, "Koburanna Kadhakkaan," 
Hazerot, Rima, Rimon-Peres, Libna, Risa, 
Kehelata, Gunong Syafer, Harada, Makhelot, 
Tahat, Tarah, Mitka, Hasmona, Moserot, 
Bene-Yaakan, Hor-Gidgad, Yotbata, Abrona, 
Ezion-Geber, ra-ara beddhi Zin, ban Gunong 
Hor, e batessa tana Edom. 

16 (33:15) 

37 (33:15) 

38 Menorot dhabuna PANGERAN, Imam 
Harun ongga ka Gunong Hor. E jadhiya Harun 
seda e tanggal settong bulan lema, pa polo 
taon saellana ommat Israil mangkat dhari 
Messer. E bakto pasedana, yuswana Harun 
saratos tello lekor taon. 

393 (33:38) 

40 Sabatara jareya rato nagara Arad, e tana 
Negeb, Kanaan Lao, meyarsa kabar ja ommat 
Israil teppana nojju ka nagarana. 

41E dhalem parjalanan dhari Gunong Hor 
ka tana lapang Moab, oreng Israil akemah 
e kennengngan se kasebbut e baba reya: 
Zalmona, Funon, Obot, jur-gujuranna Abarim 
e baba Moab, Dibon-Gad, Almon-Diblatayim, 
Gunong Abarim e seddina Gunong Nebo, 
ban e tana lapang Moab e penggirra Songay 
Yordan, e seddianna kottha Yerikho, e 
antarana Bet-Yesimot ban Cora Sitim. 

42 (33:41) 

(33:41) 

44 (33:41) 
45 (33:41) 
46 (33:41) 
47 (33:41) 
48 (33:41) 
49 (33:41) 


>0E tana lapang Moab jareya, e penggirra 
Songay Yordan, e seddianna kottha Yerikho, 
PANGERAN ngotos Mosa 

>l manapa kon-pakon reya ka bangsa Israil, 
"Mon bana entas Songay Yordan masoa ka 
nagara Kanaan, 

>2 bana kodu ngojuk sakabbinna oreng 
nagara jareya. Parosak kabbi ca-arcana 
se dhari bato ban logam sarta ngan- 
kennengnganna kabakteyanna. 

>3 Tana jareya kodu ekobasae ban 
ekennengnge bana, sabab tana jareya bi 
Sengko ebagi ka bana. 

“4 Saellana jareya tana buru pas bagi 
padaddi sangkolan andhina om-kaomma 
bana kalaban cara ngangguy ellot. Kaom se 
raja kodu eberrii bagiyan se raja, ban kaom 
se kene berrii bagiyan se kene. 

>> Tape mon reng-oreng nagara jareya bi 
bana ta eojuk, reng-oreng se gi badha e 
jadhiya bakal madhatengnga kasossaan 
ka bana, akantha beddhi se badha e 
dhalem matana otabana dhuri se badha e 
sokona. E budhi are reng-oreng jareya bakal 
merrangana bana. 

>6 Mon reng-oreng jareya bi bana ta eojuk, 


bi Sengko bana epatompessa akantha se 
erancanaagi Sengko kaangguy matompessa 
reng-oreng jareya." 
34 ! PANGERAN ngotos Mosa 

2 manapa kon-pakon reya ka bangsa 
Israil, "Sakejja aggi bana bakal masoa ka 
nagara Kanaan, nagara se bi Sengko ebagi 
ka bana menangka tana sangkolan. Areya 
tes-batessa nagara jareya. 

3E bagiyan lao, bates jareya molae dhari 
ra-ara beddhi Zin noro salanjangnga batessa 
Edom. E temor bates jareya molae dhari 
konco laona Tase Mate, 

4 abiluk ka lao nojju ka Lorong Akrabim 
ban terros ka Zin sampe ka Kades-Barnea e 
bagiyan lao. Dhari jadhiya abiluk ka bara lao 
sampe ka Hazar-Adar, ban terros ka Azmon. 

>E jadhiya abiluk ka cora e batessa Messer 
sampe ka Tase Tengnga. 

6 Tase Tengnga daddi batessa nagarana bana 
se bagiyan bara. 

7E bagiyan dhaja, bates jareya molae dhari 
Tase Tengnga terros ka Gunong Hor 

8 dhari jadhiya ka Jalan Hamat, terros ka 
Zedad 

? ban ka Zifron sampe gan Hazar-Enan. 

10E bagiyan temor, batessa molae dhari 
Hazar-Enan ka Sefam. 

ll Dhari jadhiya toron ka Ribla e temorranna 


Ain, pas terros ka nong-gunong e paseser 
temorra Talaga Galilea, 

12 pas ka lao salanjangnga Songay Yordan 
sampe ka Tase Mate. Jareya nagarana bana 
menorot tes-bates e sakalenglengnga." 

13 Dhabuna Mosa ka bangsa Israil, "Jareya 
tana se etaremaa bana kalaban ngangguy 
ellot, tana se menorot dhabuna PANGERAN 
kodu ebagi ka ku-sukuna bangsa Israil se 
bannyana sanga satengnga. 

14 Ku-suku Ruben ban Gad sarta sabagiyan 
dhari suku Manasye la narema bagiyanna, 
tana jareya la egi-bagi ka sabalaanna ku-suku 
jareya dibi. 

l5 Tana sangkolanna ku-suku jareya e 
bagiyan temorra Songay Yordan, e seddianna 
kottha Yerikho." 

16 Dhabuna PANGERAN ka Mosa, 

17 "Sẹ kodu magi tana jareya iya areya Imam 
Eleyazar ban Yusak anana Nun. 

18 Pele keya settong pamimpin dhari saneyap 
suku, soro nolonge Eleyazar ban Yusak magi 
tana jareya." 

19 Nyamana reng-oreng jareya iya areya: 
Suku ~~ Pamimpinna; Yehuda ~~ Kaleb 
anana Yefune; Simeyon ~~ Samuwel anana 
Amihud; Benyamin ~~ Elidad anana Kislon; 
Dan ~~ Buki anana Yogli; Manasye ~~ 
Haniyel anana Efod; Efraim ~~ Kemuwel 
anana Siftan; Zebulon ~~ Elisafan anana 

Parnah; Isakhar ~~ Paltiyel anana Azan; 


Asyer ~~ Ahihud anana Selomi; Naftali ~~ 
Pedayel anana Amihud; 
20 (34:19) 


34:19 

28 (34:19 

23] areya reng-oreng se epakon PANGERAN 
magi tana sangkolan ka bangsa Israil e 
nagara Kanaan. 

3 5 lE tana lapang Moab, e penggirra 
Songay Yordan, e seddianna kottha 
Yerikho, PANGERAN adhabu ka Mosa, 

2 "Kabala ka bangsa Israil, ja dhari tana 
sangkolan se etaremaa reng-oreng jareya, 
badha tha-kottha ban talon e kangan kacerra 
se kodu ebagi ka oreng Lewi, sopaja oreng 
Lewi jareya ngennenga neptep e jadhiya. 

3Tha-kottha jareya daddi andhina oreng 
Lewi me olle ekagabay kennengnganna. Talon 
e kangan kacerra kaangguy kaparlowanna 
ebin sarta ban-keban peyaraanna. 

4 Talon jareya rajana, lanjangnga ban lebarra 
padha pa ratos saeket meter, eokor molae 
dhari pagar alassa kottha. 

> Daddi tana andhina oreng Lewi reya 


masagi empa, se okoranna saneyap penggirra 
sangang atos meter; kotthana badha e 
nga-tengngaanna. 

6 Oreng Lewi jareya kodu eberrii kottha 
suaka bannyana nem-ennem menangka 
kennengnganna sowakana oreng se ta 
etengnget matee oreng laen. Laen dhari 
jareya oreng Lewi jareya kodu eberrii keya 
kottha laenna pa polo dhuwa meggi 

7 ban talonna. Daddi kabbi badha pa polo 
ballu kottha kaangguy oreng Lewi. 

8 Bannyana tha-kottha Lewi e dhalem 
saneyap baba kakobasaanna suku Israil kodu 
etantowagi menorot bannyana kottha ban 
rajana baba jareya." 

3 PANGERAN makon Mosa 

10 manapa dhabuna ka bangsa Israil, "Mon 
bana la entas Songay Yordan ban la maso ka 
nagara Kanaan, 

ll bana kodu mele tha-kottha se egabaya 
kottha suaka, se ekennenga kagabay 
sowakana oreng se ta etengnget matee oreng 
laen. 

12E tha-kottha jareya, oreng buru aman 
dhari la-balana oreng se ekenneng patee 
se malessa sake atena. Sabab oreng se 
earane matee oreng laen, ta olle epatee mon 
parkarana gi ta epareksa e pangadilan omom. 

13 Pele kottha suaka nem-ennem, 

14 se tatello e temorra Songay Yordan ban se 


tatellona e tana Kanaan. 

15 Kottha se nem-ennem jareya daddi kottha 
suaka monggu ka bana, oreng Israil, ban 
oreng manca se dhateng ka nagara Israil 
otaba se neptep e nagarana bana. Sapaa bai 
se ta etengnget matee oreng, olle buru ka 
sala settonga kottha jareya. 

16 Tape mon oreng matee oreng ngangguy 
sanjata besse otaba bato otaba kaju, jareya 
nyamana etengnget matee oreng; oreng 
jareya sala, ban kodu eokom mate. 

17 (35:16) 

18 (35:16) 

19 La-bala semmana oreng se epatee olle 
ngokom mate oreng gella. Mon oreng se 
matee jareya etemmo, la-bala semmana 
oreng se epatee olle matee oreng gella. 

20 Mon oreng baji ka oreng laen, pas 
abantengngagi otaba ngotep oreng jareya 
sampe mate, 

21l otabana ngothem oreng jareya sampe 
mate, oreng jareya nyamana matee oreng. 
Oreng jareya sala ban kodu eokom mate. 
La-bala semmana oreng se epatee olle 
ngokom mate oreng gella. Mon oreng se 
matee jareya etemmo, la-bala semmana 
oreng se epatee olle matee oreng jareya. 

22 Tape olle daddi badha oreng se ta 
etengnget matee oreng se ta ekabajii, 

olle daddi polana abantengngagi otabana 


ngothem oreng jareya sampe mate. 

23 Otabana olle daddi badha oreng se ta 
ngabas magaggar bato, batona ngenneng ka 
oreng sampe oreng jareya mate, mangkana 
oreng jareya banne mosona, ban oreng se 
magaggar bato jareya ta amaksod macalakaa 
oreng jareya. 

24E dhalem parkara se kantha jareya kodu 
ebadhaagi rapadda ommat se kodu ngadili 
antarana oreng se daddi lantaranna matena 
oreng laen ban oreng se malessa patena 
oreng se mate. 

25 Rapadda ommat jareya kodu nolong 
oreng se ta etengnget matee oreng jareya, 
se eara balana oreng se mate gella. Oreng 
jareya kodu egiba abali ka kottha suaka 
kennengnganna sowakana, ban kodu neng 
e jadhiya sampe oreng se e bakto jareya 
daddi Imam Agung la mate; buru saellana 
jareya olle mole ka kampongnga. Tape mon 
oreng jareya kalowar dhari kottha sowaka 
kennengnganna sowakana, pas etemmo sarta 
epatee bi la-balana oreng se mate gella, 
oreng se males pate jareya nyamana banne 
matee oreng. 

26 (35:25) 

27 (35:25) 

28 (35:25) 

29 Atoran-atoran reya kodu etoro bi bana 


sarta toronanna bana, e dhimmaa bai 
kennengnganna. 

30E dhalem parkara matee oreng, oreng 
se earane matee, olle enyataagi sala coma 
mon ekenneng bukteyagi bi sakse kadhuwa 
otaba lebbi. Mon saksena pera kasorang, ta 
cokop ekagabay bukte ja panyangka jareya 
bendher. 

31 Oreng se matee oreng kodu eokom mate. 
Okoman jareya ta olle etebbus ban pesse. 

32 Mon oreng buru ka kottha sowaka, ja 
sampe oreng jareya eedine aberri pesse 
sopaja olleya mole ka bengkona sabellunna 
Imam Agung mate. 

33 Mon sampe kantha jareya, bana nyamana 
macemmer tana se ekennengnge. Matee 
oreng reya lalakon se macemmer nagara; 
daddi tadha cara laen kaangguy maberseya 
nagara jareya kajabana nyabut nyabana 
oreng se matee oreng jareya. 

24Ja sampe bana macemmer tana se 
ekennengnge, sabab Sengko PANGERAN, ban 
Sengko badha e antarana bangsa Israil." 

3 6 l Para kapalana kalowarga e dhalem 

kaom Gileyad, anana Makhir, iya areya 
kompoyya Manasye, pottrana Yusup, ngadhep 
ka Mosa ban ka pin-pamimpin laenna. 

2 Atorra, "Sareng PANGERAN 
panjennengngan epakon magi tana ka 
oreng Israil kalaban cara ngangguy ellot. 

PANGERAN jugan makon panjennengngan 


marengngagi tana sangkolanna bala abdina se 
anyama Zelafehad ka tra-pottra babineanna. 

3 Namong kodu ekaemodi manabi tra- 
pottrana Zelafehad kadhinto abine oreng 
suku laen, tanana gaggar ka suku gapaneka. 
Kalaban sapaneka tana se etantowagi 
menangka tanana bangsa abdina tanto sajan 
kene. 

4E dhalem Taon Baktona Li-mabali, e bakto 
sakabbinna dhi-andhina oreng se ampon 
ejuwal kodu epabali pole ka se andhi se asal, 
tanana tra-pottra babineanna Zelafehad bakal 
pagguna ekaandhi lakeepon, kantos suku 
abdina kaelangan tana gapaneka." 

> Mosa pas manapa dhabuna PANGERAN 
reya ka bangsa Israil, "Ocana reng-oreng 
toronanna Yusup jareya bendher, 

6 daddi PANGERAN adhabu ja na-anana 
Zelafehad olle abine ban sapaa bai se 
ekakencengnge, sokor oreng se padha 
sukuna. 

"Tana sangkolanna saneyap oreng Israil 
bakal pagguna daddi andhina sukuna. 

8 Saneyap babine se narema tana sangkolan 
e dhalem sala settong dhari suku Israil, 
kodu abine oreng dhari suku jareya keya. 
Kalaban cara se kantha jareya saneyap 
oreng Israil bakal naremaa sangkolan tanana 
bangatowana, 

? daddi tana sangkolan jareya ta kera ngalle 


dhari suku se settong ka settongnga. Saneyap 
suku bangsa Israil bakal teptebba ngaandhi 
tana sangkolan dibi." 

10 Daddi, menorot dhabuna PANGERAN ka 
Mosa, pottra babineanna Zelafehad se kalema 
jareya, iya areya Mahla, Tirza, Hogla, Milka, 
ban Noa, alake reng-oreng se gi sabalaan bi 
eppana. 

11 (36:10) 

12 Se ekalake ban reng-oreng dhari om-kaom 
e dhalem sukuna, bangsa Manasye, pottrana 
Yusup. Kalaban cara se kantha jareya tana 
sangkolanna paggun daddi andhina suku 
bangsana eppana. 

13Jareya atoran-atoran ban katantowan- 
katantowan se eparengngagi PANGERAN ka 
bangsa Israil kalaban parantaraanna Mosa, 

e bakto bangsa Israil badha e tana lapang 
Moab e penggirra Songay Yordan e seddianna 
kottha Yerikho. 


Ulangan 


1 l Ketab reya aesse sabarang se 
edhabuwagi Mosa ka bangsa Israil e 
bakto badha e ra-ara e Cora Yordan. Cora 
jareya badha e temorra Songay Yordan, e 
seddianna kottha Suf, penggirra se settong 
ebatesse kottha Paran, penggir settonganna 
ebatesse tha-kottha Tofel, Laban, Hazerot 
ban Di-Zahab. 

2 (Parjalanan dhari Gunong Sinay ka 
Kades-Barnea reya monlebat pagunongan 
Edom abidda sabellas are.) 

3E tanggal settong bulan sabellas e taon 
se ka pa polo saellana oreng Israil mangkat 
dhari Messer, Mosa manapa ka bangsa jareya 
sabarang se edhabuwagi Pangeran kaangguy 
bangsa Israil. 

4j areya kadaddiyan saellana Mosa makala 
Sihon, ratona oreng Amori se marenta e 
Hesybon, ban Og rato Basan se marenta e 
tha-kottha Asytarot ban Edrei. 

>E bakto bangsa Israil badha e temorra 
Songay Yordan e baba kakobasaanna Moab 
jareya Mosa dha-adhana nerrangngagi 
kom-hokom ban kon-papakonna Pangeran. 
Dhabuna Mosa, 


Ulangan 1.61 11 2 
6"E bakto sengko ban bana badha e Gunong 


Sinay, GUSTE Allah, adhabu kantha reya, La 
cokop abidda bana badha e gunong reya. 

7? Sateya mara bungkar parkemahanna, 
pas mangkat ka dhaera pagunonganna 
oreng Amori ban sakabbinna dhaera e 
sabingkerra, iya areya ka Cora Yordan, dhaera 
se amo-gumo ban cora, dhaera e bagiyan 
lao ban paseser Tase Tengnga. Kobasae Tana 
Kanaan ban Pagunongan Libanon sampe ka 
Songay Efrat se raja. 

SJareya kabbi tana se ejanjiyagi Sengko, 
Pangeran, ka bangatowana bana Ibrahim, 
Ishak ban Yakub ban ka sakabbinna 
toronanna. Daddi kassa kobasae tana jareya 
kabbi." 

? Dhabuna Mosa ka bangsa jareya, "E bakto 
sengko ban bana badha e Gunong Sinay, 
sengko ngoca ka bana: Tanggung jawabba 
mimpin bana taberra gallu monggu ka 
sengko. Lalakon jareya ta ekenneng kadibii 
sengko, sabab 

10 bana bi GUSTE Allahna epatamba bannya 
epakantha bannyana bintang e langnge. 

11 Moga-moga bi PANGERAN, Allahna 
bangatowana bana, bannyana bana 
epatambaa sampe saebu kalena, ban bana 
epadaddiya bangsa se mamor akantha se la 
edhabuwagi! 


Ulangan 1.121 17 3 
12 Tape baramma sengko se ngennenga 


ngadibii mekol tanggung jawab se berra 
maberes sakabbinna orosanna bana? 

13 Mara pele dhari saneyap suku oreng 
lalakean se bicaksana, ngarteyan ban 
andhi pangalaman, bi sengko epadaddiya 
pamimpinna bana. 

14 Usul jareya bi bana etarema kalaban 
becce. 

15 Daddi e antarana pin-pamimpin se la epele 
bi bana dhari ku-sukuna bana jareya, reng- 
oreng se bicaksana ban andhi pangalaman, 
bi sengko eangkat epadaddi kapalana bana. 
Badha reng-oreng se epangapalae saebu 
oreng, badha se saratos oreng, saeket 
oreng ban sapolo oreng. Sengko ngangkat 
keya pin-pamimpin laen se esoro ngoros 
ku-sukuna bana. 

16E bakto jareya sengko ngoca ka reng- 
oreng jareya kantha reya: Edhingngagi mon 
badha cekcok e antarana bangsana bana. 
Berri potosan se adil, e dhalem parkarana 
reng-oreng se sabangsa bi bana otabana 
parkarana oreng manca se badha e antarana 
bana. 

17 Potosanna bana ta olle berra salaja; 
saneyap oreng kodu eadili epapadha, ta olle 
eda-bidaagi. Ja tako ka sapaa bai, sabab 
potosan se etantowagi bi bana jareya dhari 
Allah. Mon badha parkara se malarat ka bana, 


| Ulangan 1.181 23 4 
giba ka sengko, me olle sengko ngenneng 


motose. 

18E bakto jareya keya sengko aberri 
du-petodu ka bana parkara sabarang laenna 
se kodu elakone bana." 

19"Saellana jareya menorot dhabuna 
PANGERAN Allahna bana, sengko ban bana 
kabbi mangkat dhari Gunong Sinay pas ajalan 
lebat e ra-ara beddhi se lebar ban nakoe, 
entara ka pagunonganna oreng Amori. E 
bakto jareya bana napa ka Kades-Barnea, 

20 sengko ngoca: Sateya bana la napa 
ka pagunonganna oreng Amori, tana se 
eparengngagi ka bana bi GUSTE Allahna 
bana, Allahna bangatowana bana. Abassagi 
tana e adhaanna bana rowa. Entare, kobasae 
ban kennengnge akantha se epakonnagi 
PANGERAN. Ja pamangmang ban ja tako. 

21 (1:20) 

22 Tape bana pas nyander ka sengko, laju 
ngoca, Langkong sae ngereng ngotos reng- 
oreng, pakon mangkat kaadha, nalektegi 
nagara kadhissa, daddi reng-oreng gapaneka 
dhaggi bisa noduwagi jalan se kadhimma 
se kodu elebadi, sareng bisa notorragi 
kadi ponapa kabadhaannepon tha-kottha 
kadhissa. 

23 Usul jareya bi sengko etarema, daddi 
sengko laju mele oreng dhubellas, dhari 
saneyap suku ekala settong. 


Ulangan 1.241 31 
24 Reng-oreng jareya maso ka dhaera 


pagunongan jareya sampe napa ka 
Cora Eskol, pas nalektegi nagara jareya 
epabalattra. 

25 Saellana jareya reng-oreng jareya padha 
abali ngeba wa-buwaan ollena ngala e tana 
jareya, eduduwagi ka sengko ban ka bana 
kabbi, sarta abala ja nagara paparengnga 
PANGERAN jareya talebat landhuna. 

26 Tape bana ta ngestowagi dhabuna 
PANGERAN, Allahna bana, ban ta endha maso 
ka nagara jareya. 

27 Bana angongoan kantha reya, PANGERAN 
reya baji ka sengko. Daddi sengko ebakta 
dhari Messer ebagiya ka bangsa Amori me 
olle padha epatee. 

28 Daddi arapaa me entara dha essa? 
Reng-oreng se eotos dha essa abala ja 
bangsa jareya arajaan ban akowadan dhari 
tang bangsa; cana, tha-kotthana bangsa 
jareya badha pagar alassa se tenggina sampe 
gan langnge. Para otosan jareya nangalee 
buta e jadhiya. Daddi sengko tako! 

293 Tape sengko ngoca: Ta osa tako ka 
reng-oreng jareya. 

30 GUSTE Allahna bana se mimpina bana ban 
se nolongana bana aperrang akantha se la 
ekataowe bana dibi e Messer 

31l ban e ra-ara beddhi rowa. Bana nangalee 
baramma PANGERAN se abakta bana, bana 
epasalamet salanjangnga parjalanan sampe 


Ulangan 1.321 39 6 
napa dha enna, tadha bidana ban oreng towa 


se ngemban anana. 

32 Tape, maske sengko Ia ngoca kantha 
jareya, bana paggun ta parcaja ka PANGERAN, 

33la-mala maskeya Pangeran alomampa 
e adhaanna bana, noduwagi kennengngan 
se ekennengngana bana akemah. Pangeran 
noduwagi jalan ka bana e baja malem e 
dhalem cangga apoy, ban e baja seyang e 
dhalem cangga ondhem, se alomampa e 
adhaanna bana." 

34 "PANGERAN meyarsa ngongona bana, laju 
duka. Salerana asompa, 

35 Tadha settonga dhari angkadan se jahat 
reya se masoa ka nagara se landhu se 
ejanjiyagi Sengko ka bangatowana. 

36 Pera Kaleb anana Yefune se bakal masoa 
ka jadhiya sabab Kaleb jareya esto ka Sengko. 
Kaleb ban toronanna bi Sengko eberriana 
nagara se la ejanjiyagi Sengko jareya. 

37 Polana bana PANGERAN laju duka ka 
sengko keya; dhabuna, Mosa, bana keya ta 
olle maso ka nagara jareya. 

38 Tape pakoko atena Yusak anana Nun se 
abanto bana rowa. Yusak jareya se mimpina 
bangsa Israil se arebbua tana jareya. 

39 PANGERAN laju adhabu ka bana kabbi, 
Na-anana bana se gi kene se gi ta tao 
abidaagi becce ban juba, na-anana bana se 
cana bana bakal erampasa so-mosona bana, 
na-kana jareya se bi Sengko epanaremaa 


| Ulangan 1.401 46 7 
tana jareya, tana se bakal ekobasaana ban 


ekennengngana. 

40Tape bana, kassa abali ka ra-ara beddhi 
lebat lorong se ka Tellok Akaba. 

4l Bana nyaot, Mosa, abdina dusa ka 
PANGERAN. Namong samangken abdina 
poron noroa aperrang akadi se epakonnagi 
GUSTE Allah abdina. Bana kabbi laju padha 
mekol sanjata se entara aperrang, sabab 
bana apekker ja nyerrang dhaera pagunongan 
reya parkara gampang. 

42 Tape PANGERAN adhabu ka sengko, Ja 
bagi aperrang reng-oreng jareya, sabab 
Sengko ta abarengngana, dhaggi tanto 
epakala bi mosona. 

43 Sengko ngabala ka bana apa se 
edhabuwagi PANGERAN jareya, tape bana 
ta marduli. Bana ta ngedhingngagi dhabuna 
PANGERAN, maksa mangkat ka dhaera 
pagunongan jareya. 

44 Reng-oreng Amori se ngennengnge 
pagunongan jareya kalowar ngadhebbi bana. 
Orengnga ce bannyana, sampe padha ban 
nyarowan. Bana eserser sampe ka Horma, 
sarta epakala e dhaera pagunongan Edom. 

4> Daddi bana pas aserro pole ka PANGERAN 
nyoon partolongan, tape PANGERAN ta 
kasokan meyarsaagi bana, bana ta eparduli." 

46 "Saellana jareya sengko ban bana kabbi 
pas neng e Kades sampe ce abidda. 


| “Ulangan 2.11 9 8 
2 l Dhi-budhina padha abali ka ra-ara 


beddhi lebat jalan se ka Tellok Akaba, 
akantha se edhabuwagi PANGERAN. Abit bana 
se ajalan e dhaera pagunongan Edom jareya. 

2 PANGERAN laju adhabu ka sengko 

3ja la cokop sengko ban bana alalana e 
dhaera jareya. Daddi sengko ban bana kodu 
ajalan ka dhaja. 

4 Saellana jareya sengko bi Pangeran epakon 
aberri du-petodu reya ka bana, Ta abit pole 
bakal masoa ka nagara Edom, dhaerana 
la-balana bana, iya areya toronanna Esau. 
Reng-oreng jareya bakal takoa ka bana, 

"tape bana ta olle nyerrang, sabab tanana 
reng-oreng jareya tadha se ebagiya ka bana 
maske sakonea, sabab dhaera Edom bi 
Sengko la ebagi ka toronanna Esau. 

6 Bana olle melle kakanan ban nom-enoman 
dhari reng-oreng jareya. 

7 Kaengae, ra, baramma PANGERAN se la 
aberkadi bana e dhalem sabarang se elakone 
bana. Bana ejaga ban epasalamet saabidda 
ajalan e ra-ara beddhi se lebar reya. Saabidda 
pa polo taon reya bana ejaga ban epasalamet 
sarta eparenge sabarang se ekabuto. 

8 Saellana jareya bana ajalan terros, 
dhari jalan se lebat e tha-kottha Elat ban 
Ezion-Geber ka Tase Mate, laju abiluk ka 
temor lao ka ra-ara beddhi Moab. 

9 PANGERAN adhabu ka sengko, Oreng 
Moab, toronanna Lot rowa, ja ca-anca. Bariya 


| Ulangan 2.101 17 
keya ja serrang. Nagara Ar bi Sengko Ia 


ebagi ka bangsa jareya, ban dhari tanana 
reng-oreng jareya bi Sengko tadha se ebagiya 
ka bana maske sakonea." 

10 (Lamba Ar reya ekennengnge oreng 
Emim. Badanna ja-raja, padha ban oreng 
Enak, padha bangsana buta. 

ll Akantha oreng Enak, oreng Emim jareya 
enyamae keya oreng Refaim, tape bi oreng 
Moab enyamae oreng Emim. 

12 Lamba oreng Hori neng e Edom, tape 
eojuk sarta epatompes bi toronanna Esau, 
se saellana jareya ngennengnge tanana 
jareya; bariya keya bangsa Israil e budhi are 
ngojuk so-mosona dhari tana paparengnga 
PANGERAN jareya.) 

13"Saellana jareya bana entas Songay 
Zered menorot se edhabuwagi PANGERAN ka 
sengko ban bana. 

14Seẹ entas Songay Zered jareya teppa 
tello polo ballu taon saellana mangkat dhari 
Kades-Barnea. Tantara dhari angkadan 
jareya la padha mate kabbi akantha se la 
edhabuwagi PANGERAN. 

15 Bi PANGERAN reng-oreng dhari angkadan 
jareya terros ekamoso sampe dhi-budhina 
kabbi padha epatompes. 

16 Saellana reng-oreng jareya padha mate 
kabbi, 

17 PANGERAN adhabu ka bana, 


Ulangan 
18 Are teya bana igba d 


dhari nagara Ar. 

19 Daddi bana bakal napaa ka seddianna 
tanana oreng Amon, toronanna Lot. Reng- 
oreng jareya ja ca-anca ban ja perrange, 
sabab tana se bi Sengko la ebagi ka bangsa 
jareya tadha se ebagiya ka bana maske 
sakonea." 

20 (Bannya oreng tao, dhaera jareya 
nagarana oreng Refaim,Refaim reya nyamana 
bangsa se lamba neng e jadhiya; bi oreng 
Amon reng-oreng jareya enyamae oreng 
Zamzumim. 

21 Bangsa jareya padha ban oreng Enak, 
badanna raja ban kowat; orengnga talebat 
bannyana. Tape bi PANGERAN epatompes 
kabbi, daddi oreng Amon laju arebbu tanana 
sarta terros neng e jadhiya. 

22 Bariya keya se elampaagi PANGERAN 
ka oreng Edom, toronanna Esau, se 
ngennengnge dhaera pagunongan Edom. 
Oreng Hori bi PANGERAN epatompes, daddi 
oreng Edom arebbu tanana sarta pas neng e 
jadhiya sampe sateya. 

23 Tana e salanjangnga paseser Tase Tengnga 
ekobasae ban ekennengnge reng-oreng dhari 
polo Kareta. Reng-oreng jareya matompes 
oreng Awi, iya areya oreng se asli e tana 
jareya, pas ngobasane sarta ngennengnge 
dhaera jareya sampe ka lao ka kottha Gaza.) 


n 2.181 23 10 
a e dhaera Moab, lebat 


Ulangan 2.241 30 11 
24"Saellana lebat dhari Moab, PANGERAN 


adhabu ka bana, Kassa sateya bana entas 
Songay Arnon. Sihon, rato Amori se marenta 
e Hesybon, ban nagarana bi Sengko ebagiya 
ka bana. Kassa serrang, nagarana kobasae. 

25 Molae dhari sateya sa-bangsa e dhimmaa 
bai bi Sengko epatakoa ka bana. Sapaa bai 
bakal ngetterra katakoan mon ngedhing 
nyamana bana." 

26 "Saellana jareya sengko ngotos reng- 
oreng dhari ra-ara beddhi Kedemot ka Sihon, 
rato Hesybon, esoro manapa usul ngajak 
akanca; sengko apessen kantha reya: 

27 Abdidalem nyoona edi bangsa Israil 
ngamponga lebat e nagaraepon junandalem. 
Bangsa dalem ajalana terros, ta nyempanga 
dhari lorong raja. 

28 Teddhaan se eteddha sareng aeng 
se eenom bangsa abdidalem, ebajarana. 

Se ekaparlo bangsa abdidalem namong 
ngamponga lebat e nagara kadhinto, 

29 kantos entas Songay Yordan masoa 
ka nagara se eparengngagi GUSTE Allah, 
Pangeran, ka bangsa abdidalem. Toronanna 
Esau se badha e Edom sareng oreng Moab 
se badha e Ar jugan ampon ngedine bangsa 
abdidalem lebat e nagarana. 

30 Tape bi Rato Sihon bana ta ebagi lebat 
e nagarana jareya. Rato jareya bi GUSTE 
Allahna bana epacengkal sarta epanekat 
sopaja bana bisaa makala rato jareya ban 

ngobasane baba kakobasaanna, se sampe 


sateya reya ekennengnge sengko ban bana. 

31 Saellana jareya PANGERAN adhabu ka 
sengko, Rato Sihon ban nagarana bi Sengko 
la ebagi ka bana; kala ban kennengnge 
nagara jareya. 

32 Sihon pas dhateng abareng ban 
sakabbinna pasukanna merrangana bana e 
seddina kottha Yahas. 

33 Tape GUSTE Allahna bana marengngagi 
rato jareya ka bana, daddi rato jareya ban 
na-anana sarta tantarana epakala kabbi bi 
bana. 

34E bakto jareya keya bana arebbu ban 
maancor saneyap kotthana ban matee 
saneyap oreng se badha e tha-kottha jareya, 
lalakean, babinean ban na-kana. Kabbi 
epatee epatadha karena. 

35 Eþin bi bana ekala, ban tha-kotthana 
erampas. 

36 Kalaban partolonganna GUSTE Allah, 
sengko ban bana bisa arebbu sakabbinna 
kottha jareya, molae dhari Aror e koncona 
Cora Arnon, ban kottha se badha e cora 
jareya, sampe ka Gileyad. Tadha kottha se 
ta ekennenga kobasae bi bana maske pagar 
alassa koko. 

37 Tape bana ta nyander ka seddianna baba 
kakobasaanna oreng Amon otaba penggirra 
Songay Yabok otaba tha-kottha e bagiyan 


Ulangan 3.11 7 13 
pagunongan otaba ekennengngan laenna se 


elarang bi GUSTE Allahna bana." 

3 1 "Saellana jareya bana mangkat ka dhaja 
ka baba Basan. Og, rato Basan kalowar 

ban sakabbinna tantarana, merrangana bana 

e seddina kottha Edrei. 

2 Tape PANGERAN adhabu ka sengko, Ja 
tako ka rato jareya, Mosa. Rato jareya ban 
sakabbinna tantarana sarta sakabbinna baba 
kakobasaanna bi Sengko ebagiya ka bana. 
Rato Og jareya pakantha Sihon, rato Amori se 
marenta e Hesybon rowa. 

3 Daddi bi GUSTE Allahna sengko ban bana 
Rato Og ban rayadda epassraagi keya ka 
sengko ban bana. Rato ban rayadda jareya 
kabbi epakala bi sengko ban bana. 

4E bakto jareya tha-kotthana erebbu kabbi 
bi bana, tadha settonga se lopot. Kabbi badha 
sabidak kottha se erebbu bana e dhaera 
Argob, se eparenta Rato Og dhari Basan. 

>Tha-kottha jareya kabbi ngangguy gar- 
pagar alas se tenggi, bang-labang saketheng 
se ngangguy lang-palang pangancengnga. 
Laen dhari jareya gi bannya kottha laenna se 
ta ngangguy pagar alas. 

6Tha-kottha jareya bi bana epaancor kabbi, 
reng-orengnga, lalake, babine ban na-anana 
bi bana epatee kabbi, epakantha tha-kotthana 
Rato Sihon dhari Hesybon. 

7 Ebinna bi bana ekala ban tha-kottha jareya 
bi bana erampok. 


| Ulangan 3.81 14 . 14 
SE bakto jareya dhari rato Amori se kadhuwa 


gella bana la arampas tana etemorra Songay 
Yordan ban Songay Arnon sampe ka Gunong 
Hermon. 

? (Gunong Hermon reya bi oreng Sidon 
enyamae Siriyon, ban bioreng Amori enyamae 
Senir.) 

10Sakabbinna baba kakobasaanna Rato 
Og dhari Basan bi bana erampas kabbi: 
tha-kotthana e tana tenggi, tana Gileyad 
ban Basan, terros ka temor sampe ka kottha 
Salkha ban Edrei." 

11 (Rato Og reya oreng Refaim se dhi-budhi. 
Petthenamayyidda ekagabay dhari bato, 
lanjangnga pa meter ban lebarra para dhu 
meter, menorot okoran se la eteptebbagi. 
Sampe sateya gi badha e Raba, kotthana 
oreng Amon.) 

12"Saellana tana jareya ekaandhi bana, bi 
sengko suku Ruben ban Gad eberrii bagiyan 
e dhajana kottha Aror e seddianna Songay 
Arnon, ban sabagiyan dhari tana pagunongan 
Gileyad, tamaso tha-kotthana. 

13 Saparona suku Manasye bi sengko eberrii 
karena tana Gileyad, bariya keya tana 
bagiyan Basan bekkas jajaanna Og, iya areya 
sakabbinna baba Argob." (Bannya oreng tao 
Basan reya nagarana oreng Refaim. 

14Yair dhari suku Manasye ngala sakabbinna 
baba Argob, iya areya dhari Basan sampe ka 
batessa Gesur ban Maakha. Sa-disa jareya 


Ulangan 3.151 20. 15 
enyamae menorot nyamana dibi, ban sampe 


sateya gi paggun anyama sa-disa Yair.) 

15 "Tana baba Gileyad bi sengko ebagi ka 
kaom Makhir dhari suku Manasye. 

16 Ban ku-suku Ruben sarta Gad bi sengko 
eberrii tana e antarana Gileyad ban Songay 
Arnon. Nga-tengngaanna songay jareya daddi 
batessa baba kakobasaanna se kadhuwa 
jareya e bagiyan lao, dineng e bagiyan 
dhaja se daddi batessa Songay Yabok, se 
sabagiyanna daddi batessa nagarana oreng 
Amon. 

17E bagiyan barana baba kakobasaanna 
ku-suku jareya malanjang sampe ka Songay 
Yordan, dhari Talaga Galilea e bagiyan dhaja 
sampe ka Tase Mate e bagiyan lao, terros 
sampe ka sokona Gunong Pisga e bagiyan 
Temor. 

18E bakto jareya sengko aberri parenta 
reya ka reng-oreng jareya: GUSTE Allahna 
bana, marengngagi tana e temorra Songay 
Yordan kaangguy kennengnganna bana. Tape 
tantarana bana kodu mekol sanjata alengka 
Songay Yordan ajangadhai ku-suku Israil se 
laen. 

19 Pera ana binena bana ban ebinna se 
bannya olle paggun neng e tha-kottha se bi 
sengko la ebagi ka bana. 

20 Tolonge reng-oreng sabangsana 
bana sampe ngenneng ngobasane ban 
ngennengnge tana se eparengngagiya 

PANGERAN ka bangsana bana jareya ebarana 


Songay Yordan, ban sampe PANGERAN 
ngedine reng-oreng jareya odhi taremtem 
neng e jadhiya, akantha se la elampaadgi 
Salerana ka bana e dhinna. Buru saellana 
jareya bana olle abali ka tana reya se bi 
sengko la ebagi ka bana. 

21 Sengko pas ngoca ka Yusak: Bana la 
nangalee sabarang se elampaagi GUSTE 
Allahna bana ka Rato Sihon ban Rato Og 
rowa. To-rato laenna se tanana ekobasae 
bana bakal epakanthaa jareya keya. 

22 Ta osa tako ka to-rato jareya, sabab 
GUSTE Allah nolongana bana se aperrang." 

23"E bakto jareya sengko nyoon ka 
PANGERAN, 

24 Adhu, Guste ALLAH Se Mahatenggi, 
abdidalem oneng ja se eduduwagi 
Junandalem ka abdidalem kadhinto namong 
parmolaan dhari sadajana lalakon se 
raja sareng ajib se badhi elampaagiya 
Junandalem. Tadha la-allaan se badha e 
langnge otabana e bume se oneng ngalakone 
lalakon raja akadi se ampon elampaagi 
J unandalem. 

25 Nyoona edi abdidalem GUSTE, alengkaa 
Songay Yordan, nengalana nagara se landhu 
e bara songay, tana pagunongan se bagus 
sareng Pagunongan Libanon. 

26 Tape bana daddi lantaranna PANGERAN 
duka ka sengko sampe ta kasokan ngabbuli 


Ulangan 3.271 4.4 
tang parnyoonan. Sabaligga PANGERAN 


adhabu, Ella, cokop, Mosa, ta osa bana 
but-nyebbut parkara jareya pole! 

27 Kassa bana ongga ka koncona Gunong 
Pisga, pas mandeng ka dhaja ban ka lao, ka 
temor ban ka bara. Abassagi patete apa se 
etangalee bana jareya, sabab bana ta kera 
alengkaa Songay Yordan. 

28 Yusak berrii du-petodu. Pakowat atena, 
sabab Yusak jareya se mimpina bangsa jareya 
ka bara songay kaangguy ngobasanaana 
nagara se etangalee bana rowa. 

2? Daddi sengko ban bana paggun neng 
e cora se dhep-adhebban ban kottha 
Bet- Peyor. " 

4 l Dhabuna Mosa ka ommat Israil, "Mara 
toro sakabbinna hokom se la eajarragi 
sengko ka bana, sopaja bana gi odhia sampe 
ngennengnge nagara se eparengngagi ka 
bana bi PANGERAN, Allahna bangatowana 

bana. 

2 Apa se eparentaagi sengko ka bana jareya 
ja sampe etambai otaba ekorange. Toro 
sakabbinna papakonna GUSTE Allahna bana, 
se bi sengko la ekabala ka bana. 

3 Bana la nangale dibi apa se elampaagi 
PANGERAN e Gunong Peyor. Oreng se nyemba 
Baal e jadhiya padha epatompes kabbi, 

“tape bana se gi esto ka GUSTE Allahna, 
sampe sateya gi paggun odhi. 


Ulangan 4.51 10. 18 
> Sengko la ngajarragi sakabbinna hokom 


jareya ka bana, akantha se edhabuwagi 
GUSTE Allah, tang PANGERAN, ka sengko. 
Taadi kom-hokom jareya e nagara se 
emasoana ban ekobasaana bana jareya. 

6Taadi saterrossa, ban dhari jareya 
sa-bangsa laen bakal taowa ja bana reya 
bicaksana onggu. Mon sa-bangsa jareya 
ngedhing parkara kom-hokom jareya, tantona 
pas ngoca bariya, Bangsa se raja reya ce 
bicaksanana ban ce penterra! 

7 Tadha bangsa laen, sanajjan tamaso 
bangsa se raja, se andhi la-allaan se ce 
semmana mon teppa ekabuto, akantha 
GUSTE Allah, Pangeranna bana se ce 
semmana ka sengko ban bana. GUSTE Allah 
nyaot bilaa bai bana aera menta tolong. 

8Tadha bangsa laen, sanajjan tamaso 
bangsa se raja, se andhi kom-hokom se 
ce adilla akantha kom-hokom se eajarragi 
sengko ka bana are teya. 

9? Senga te-ngate! Kaengae ban ja sampe 
loppa ka apa se etangale bi matana bana dibi. 
Caretaagi ka na potona parkara are rowa, 

10e bakto bana kabbi manjeng e ajunanna 
GUSTE Allahna, e Gunong Sinay, e baktona 
Pangeran adhabu kantha reya ka sengko, 
Pakompol bangsa jareya. Soro ngedhingngagi 
pa-apa se ekocaagiya Sengko, sopaja bangsa 
jareya ajar taat ka Sengko saomorra, ban 
sopaja na-anana eajarana taat ka Sengko. 


“Ulangan 4.111 19 19 
1 Caretaagi ka na-anana bana baramma 


bana se manjeng ebabana gunong se 
katotoban okos se petteng akantha ondhem 
se kandel ban apoy se rabbang sampe ka 
langnge. 

12 PANGERAN pas abu-dhabu ka bana dhari 
dhalem apoy jareya, bana ngedhing sowarana 
tape ta nangalee ka Salerana. 

13E jadhiya bana edhabuwi apa se kodu 
ejalannagi bi bana kaangguy neptebbi 
parjanjiyan se ebadhaagi Pangeran ban bana, 
iya areya bana kodu ngestowagi Papakon Se 
Sapolo se la eserrat bi Pangeran e bato se 
dhadhuwa rowa. 

14 Sengko bi PANGERAN epakon ngajarragi 
ka bana sakabbinna hokom se kodu eestowagi 
bi bana e nagara se la para ekobasaana tor 
ekennengngana bana rowa." 

15 Mosa nerrossagi dhabuna, "Kaengae 
pateppa! E baktona PANGERAN abu-dhabu 
ka bana dhari apoy e Gunong Sinay jarowa, 
bana ta nangalee pa-apa. 

16jJ aga ja sampe bana agabay dusa polana 
bana agabay arca se esembaa bana dibi, 
arca se eparopaa apaa bai oreng lalake otaba 
babine, 

17 burun alas otaba mano, 

18 keban se agalajar otaba juko. 

19Ja sampe bana agabay dusa nyemba ka 
apaa bai se etangalee bana e langnge are, 
bulan ban tang-bintang. Bi GUSTE Allah, 


Ulangan 4.201 25 20 
Pangeranna bana, sa-bangsa laen epanneng 


nyemba jareya. 

20Tape bana reya bangsa se epasalamet 
PANGERAN dhari nagara Messer, 
kennengnganna bana nanggung seksaan se 
talebat berrana. Bana ebakta kalowar dhari 
nagara jareya sopaja daddiya ommadda dibi, 
akantha kabadhaanna bana sateya reya. 

21 Tape GUSTE Allahna bana duka ka sengko 
polana bana, ban asompa ja sengko ta 
eedinana alengka Songay Yordan ban ta 
eedinana maso ka nagara se landhu se 
eparengngagi Salerana ka bana. 

22? Bana la para se alengkaa songay, 
ngobasaana tana se landhu rowa; tape 
sengko ta ngenneng noro, sabab sengko 
bakal mateya e dhinna. 

23 Senga, ja sampe loppa ka parjanjiyan se 
la epabadha e antarana bana ban GUSTE 
Allahna. Ban estowagi papakonna; ja sampe 
bana agabay arca se aropa apaa bai se 
esembaa bi bana, 

24 Sabab GUSTE Allah, Pangeranna bana 
padha ban apoy se rabbang; ta kasokan 
epadhaagi bi apaa bai. 

25 Bariya keya mon bana la abit badha e 
nagara jareya sampe apoy-kompoy, bana 
ja agabay dusa polana agabay arca se 
eparopaa apaa bai se esembaa bana. Jareya 
bi PANGERAN eanggep lalakon se jahat, se 
andaddiyagi dukana. 


Ulangan 4.261 32 21 
26 Langnge ban bume bi sengko esorowa 


nyaksee ja mon bana ta atoro oca ka sengko, 
bana bakal duliya mosna dhari tana se 
ekennengngana bana e baraanna Songay 
Yordan jareya. Bana ta kera abit odhi e 
jadhiya sabab bana bakal epatompessa kabbi. 

27 Bi PANGERAN bana bakal epacar- 
tapencara e antarana sa-bangsa laen, bane 
antara bana reya pera sakone se gi odhia. 

28 E jadhiya bana bakal nyembaa ka la-allaan 
gabayanna tanangnga manossa, la-allaan 
dhari kaju ban bato, se ta nangalee ban ta 
ngedhing, se ta bisa ngakan otaba ngedhing 
bau. 

29 Saellana jareya bana bakal nyareya GUSTE 
Allah, Pangeranna bana, ban mon bana nyare 
kalaban gu-onggu, tanto tatemmo. 

30 Mon bana nemmo kasossaan ban nemmo 
sakabbinna balai se kasebbut gella, bana 
bakal abaliya ka PANGERAN ban ngestowagi 
papakonna. 

31 PANGERAN reya Allah se bellas ase; ta 
kera adinaagi otaba matompes bana, ta kera 
kalep ka parjanjiyan se ebadhi Salerana dibi 
bi bangatowana bana. 

32 Kodda sare dhari jaman lamba, jaman 
sabellunna bana lahir, molae dhari are e bakto 
Allah nyeptaagi manossa e bume reya. Sare 
sabume. Ba taowa badha kadaddiyan raja 
kantha jareya sabellunna? Ba badhaa oreng 


“Ulangan 4.331 38 22 
se tao ngedhing badha kadaddiyan se kantha 


reya? 

33Ba badhaa bangsa se gi panggun odhi 
saellana ngedhing badha la-allaan acaca ka 
bangsa jareya dhari apoy akantha se ealame 
bana rowa? 

34 Ba badhaa la-allaan se bangal ngala 
settong bangsa dhari bangsa laen, sarta 
bangsa jareya padha epadaddi ommadda dibi, 
akantha se elampaagi GUSTE Allahna bana 
se nolong bana e Messer? Bana la nangale 
dibi baramma Allah kalaban kakowadanna 
se raja madhateng balai ban perrang, 
mabadha kaajiban-kaajiban ban madhateng 
kadaddiyan-kadaddiyan se nakoe. 

35Jareya kabbi bi PANGERAN epatangale ka 
bana menangka bukte ka bana ja Allah reya 
pera PANGERAN malolo, tadha laenna pole. 

36 Sowarana epakaedhing ka bana dhari 
langnge sopaja ngennenga ngajar bana; e 
bume reya Pangeran noduwagi apoyya se 
socce ka bana, sarta pas abu-dhabu dhari 
apoy jareya. 

37 Sarrena Pangeran reya taresna ka 
bangatowana bana, daddi bana pas epadaddi 
ommat peleyanna; kalaban kakobasaanna se 
raja, Pangeran dibi se abakta bana kalowar 
dhari Messer. 

38 Sa-bangsa se arajaan ban akowadan 
dhari bana eojuk dhari seddianna bana, 
sopaja bana ngennenga maso ka nagara se 


“Ulangan 4.391 45 23 
eparengngagi ka bana, nagara se sateya 


ekaandhi bana reya. 

39 Daddi, are teya reya kaengae, ja sampe 
loppa: PANGERAN reya Allah se settong e 
langnge ban e bume; tadha laenna. 

40Toro sakabbinna hokom se etotorragi 
sengko ka bana are teya reya, mon bana 
atoro ka kom-hokomma PANGERAN jareya, 
bana ban toronanna bakal taremtemma 
odhina sarta bakal odhia terros e nagara 
se bi PANGERAN eparengngagi ka bana 
salanjangnga." 

41 Mosa laju mele kottha tatello e temorra 
Songay Yordan 

42 epadaddi kottha sowaka, kennengnganna 
sowakana oreng mon ta etengnget matee 
oreng se banne mosona. Oreng jareya olle 
buru ka sala settonga kottha jareya me olle 
ta epatee keya. 

43 Kottha Bezer e tana tenggi ra-ara beddhi 
esadhiyaagi ka suku Ruben; kottha Ramot e 
tana Gileyad ka suku Gad, ban kottha Golan 
e tana Basan ka suku Manasye. 

44 Mosa laju marengngagi kom-hokom ban 
atoran-atoran dhari Allah ka bangsa Israil. 

4> Parkara jareya elampaagi saellana bangsa 
Israil kalowar dhari Messer ban la napa ka 
cora e temorra Songay Yordan, e adhaanna 
kottha Bet-Peyor. Jareya bekkas baba 
kakobasaanna Sihon, ratona oreng Amori, se 
lamba marenta e kottha Hesybon. Mosa ban 


Ulangan 4.461 5.5 2 
bangsa Israil makala bangsa jareya e bakto 


la kalowar dhari Messer. 

46 (4:45) 

41 Tanana Rato Sihon ekobasae, bariya keya 
tanana Rato Og dhari Basan, rato Amori se 
laen e temorra Songay Yordan. 

48 Tana jareya malanjang dhari kottha Aror 
e penggirra Songay Arnon terros ka dhaja 
sampe ka Gunong Siriyon, iya areya Gunong 
Hermon, 

43 ban sakabbinna tana e temorra Songay 
Yordan ka lao sampe ka Tase Mate e sokona 
Gunong Pisga. 

l Mosa makompol sakabbinna bangsa 

Israil, laju adhabu, "Tan-taretan mara 
edhingngagi kom-hokom se bi sengko 
ekabalaa ka bana sateya reya. Bana kodu 
ajar kom-hokom jareya, pas estowagi 
pagu-onggu. 

2 E Gunong Sinay GUSTE Allah Pangeranna 
bana, abadhi parjanjiyan, 

3 banne pera ban bangatowana bana, tape 
ban sengko ban bana kabbi se padha badha e 
dhinna sateya reya. 

4 Dhari apoy e attas gunong jarowa 
PANGERAN adhabu dhep-adhebban ban bana. 

> Tape sarrena bana tako ka apoy ban ta 
endha ongga ka gunong jareya, daddi sengko 
e bakto jareya manjeng e antarana bana 
ban PANGERAN, manapaa ka bana apa se 
edhabuwagi PANGERAN. PANGERAN adhabu, 


Ulangan 5.61 14 25 
6 Sengko reya GUSTE Allahna bana, se ngeba 


bana kalowar dhari Messer, kennengnganna 
bana odhi ekadunor oreng. 

"Ja nyemba ka la-allaan laen. Nyemba ka 
Sengko malolo. 

8jJa agabay arca kaangguy bana dibi, arca 
se padha ban apaa bai se badha e langnge, 
e bume otabana e dhalem aeng e babana 
bume. 

Ja nyemba ka arca se kantha jareya sabab 
Sengko reya PANGERAN, Allahna bana ban 
Sengko ta endha epapadha ban apaa bai. 
Reng-oreng se baji ka Sengko bi Sengko 
eokoma sampe ka toronanna se kapeng tello 
ban se kapeng empa. 

10 Tape Sengko noduwagi Tang kataresnaan 
ka abun-ebun toronanna reng-oreng se 
taresna ka Sengko sarta ngestowagi Tang 
parenta. 

1ljJa ban-saromban nyebbut Tang nyama, 
sabab Sengko, GUSTE Allahna bana, ngokom 
sapaa bai se agunaagi Tang nyama ta 
sabendherra. 

12 Rayaagi are Sabat ban hormadi menangka 
are se socce, sabab Sengko GUSTE Allahna 
bana se marentaagi jareya ka bana. 

13 Bi Sengko bana eberrii nem are se 
ekenneng angguy alako, 

l4tape are se kapeng petto reya are 
kaangguy istirahat malolo, kaangguy 
amoljaagi Sengko, GUSTE Allahna bana. 


| Ulangan 5.151 22 26 
E are jareya sapaa bai ta olle alalakon, 


maske bana, na-anana bana, nor-dunorra, 
ebinna, otabana oreng manca se badha neng 
e nagarana bana. Nor-dunorra bana kodu 
aistirahat akantha bana dibi. 

15 Kaengae ja lamba bana ekadunor oreng 
e Messer, pas epabebas bi GUSTE Allahna 
kalaban kakowadan se raja. Daddi bana bi 
Sengko eparentaagi kaangguy arayaagi are 
Sabat. 

16 Hormadi ban peyara rama ebuna; jareya 
Tang parenta, dhari GUSTE Allahna bana, 
sopaja bana taremtemma odhina ban 
lanjanga omor e nagara se bi Sengko ebagiya 
ka bana rowa. 

17) a matee oreng. 

18Ja azina. 

19Ja co-ngecoan. 

20] a aberri kasakseyan se lecek parkara 
oreng laen. 

21ja terro ka dhi-andhina oreng laen: 
bengkona, tanana, binena, nor-dunorra, 
ebinna, hemarra otaba apaa bai andhina 
oreng laen jareya. 

22) areya papakon dhari PANGERAN ka bana 
e bakto bana akompol e gunong. E bakto 
Salerana abu-dhabu, sowarana se agarudhu, 
dhari dhalem apoy ban ondhem, PANGERAN 
jareya apareng papakon se buru jareya, 
banne laenna. Papakon jareya bi Salerana laju 


Ulangan 5.231 28 27 
eserrat e papan bato sarta laju eparengngagi 


ka bana." 

23 "E bakto gunong jareya rabbang kabbi 
ban bana ngedhing sowara dhari papetteng, 
la-kapala sukuna bana ban pin-pamimpinna 
padha entar ka sengko kabbi. 

24 Cana reng-oreng jareya, GUSTE Allah 
ampon noduwagi kaagunganna sareng 
kamoljaanna e bakto abdina sadaja mereng 
Salerana abu-dhabu dhari apoy kadhissa. 
Are mangken abdina sadaja padha nyaksene 
ja manossa gi bisa odhi terros sanare Allah 
ampon abu-dhabu ka abana. 

25 Namong aponapa abdina sadaja me gi 
kodu abandhaa nyaba pole? Dhaggi tanto 
padha mate ekello apoy se raja nakoe kaissa. 
Abdina yakin tanto mate manabi mereng 
Allah abu-dhabu pole. 

26E kadhimma badha manossa se gi paggun 
odhi saamponna mereng Allah se odhi 
abu-dhabu dhari apoy? 

27 Daddi panjennengngan saos meyos ka 
kaissa, peyarsaagi ponapa se edhabuwagi 
GUSTE Allah, pas panapa ka abdina 
sadaja pa-ponapa se edhabuwagi GUSTE 
Allah ka panjennengngan. Abdina sadaja 
merengngagiya sareng ngestowagiya 
sadajana. 

28E bakto meyarsa jareya, PANGERAN 
adhabu ka sengko, Sengko la ngedhing apa 


Ulangan 5.291 6.2 | 28 
se ekocaagi bangsa jareya, ban ocana jareya 


pajat bendher. 

23] a sakenga reng-oreng jareya ros-terrosan 
apangrasa kantha jareya! Ja sakenga 
reng-oreng jareya ros-terrosan ngargai 
Sengko ban ngestowagi sakabbinna Tang 
parenta, sampe reng-oreng jareya kabbi 
sanapotona odhi nyaman salanjangnga. 

30 Kassa reng-oreng jareya soro abali ka 
kemahna bang-sebang. 

3l Tape bana Mosa, abali dha enna, neng 
ban Sengko, Sengko magiya sakabbinna 
Tang hokom ban Tang parenta. Ajarragi ka 
bangsana bana, sopaja eestowagi e nagara 
se bi Sengko ebagiya ka reng-oreng jareya. 

32 Tan-taretan, estowagi sabarang se la 
edhabuwagi GUSTE Allah ka bana jareya. Ja 
sampe badha papakon jareya se bi bana ta 
etoro. 

33J alannagi sabarang se epakonnagi GUSTE 
Allah ka bana me olle bana nyaman odhina 
ban ngenneng neptep e nagara se bakal 
ekennengngana bana rowa." 

6 l "GUSTE Allahna bana makon sengko 

ngajarragiya kom-hokom reya ka bana. 
Estowagi kom-hokom jareya e nagara se 
bakal ekennengngana bana rowa. 

2 Saomorra bana ban na potona kodu 
hormat ka GUSTE Allahna, ban ngestowagi 
sakabbinna hokomma se bi sengko epanapa 


Ulangan 6.31 11 | 29 
ka bana reya, sopaja bana bisaa lanjang omor 


e nagara jareya. 

3 Daddi, tan-taretan, ommat Israil. 
Edhingngagi ban toro kom-hokom jareya, 
sopaja bana sennengnga odhina ban daddiya 
bangsa se raja e nagara se sogi tor landhu 
jareya, akantha se la ejanjiyagi bi GUSTE 
Allahna sengko ban bana. 

4Tan-taretan, ommat Israil, kaengae, ya! 
Pera PANGERAN pera PANGERAN malolo 
Allahna bana ban sengko. 

> Taresnae GUSTE Allahna bana kalaban 
gu-onggu ate. Duduwagi jareya e dhalem 
odhina bana ban e dhalem tengka gulina. 

6jJa sampe bana loppa ka papakon se 
eajarragi sengko ka bana sateya reya. 

7 Ajarragi jareya ka na-anana bana. Kacaca 
jareya mon bana badha e dhalem bengko 
otaba e lowar bengko, mon bana teppana 
neng-enneng otaba alalakon. 

8 Taleyagi ka lengngenna ban pasang e 
dhaina sopaja bana engaa terros. 

3 Toles e pangpangnga labangnga bengkona 
ban e labangnga pagarra taneyanna." 

10 "GUSTE Allahna bana ajanji ka 
bangatowana bana, iya areya Ibrahim, Ishak 
ban Yakub, ja bana eparengngana nagara 
rowa. Tha-kotthana raja tor mamor, ban 
banne bana se maddek. 

l1 Ko-bengkona possa bi rang-barang se 
bagus, rang-barang se banne gibaanna bana. 


| | Ulangan 6.121 20 30 
E jadhiya bana bakal nemmowa mor-somor se 


banne kaleyanna bana. Bana bakal nemmowa 
bun-kebbun jaitun se banne tamennanna 
bana. Mon bana la ebakta ka nagara jareya bi 
PANGERAN, ban sakabbinna se terro ekakana 
bana la genna kabbi, 

12 senga ja kaloppae ka PANGERAN se 
la nolong mabebas bana dhari Messer, 
kennengnganna bana ekadunor oreng. 

13 Hormadi GUSTE Allahna bana, ja nyemba 
laenna kajabana ka GUSTE Allah, ban mon 
asompa, asompa demi asmana malolo. 

14) a nyemba la-allaan se kemmaa bai se 
esemba sa-bangsa e sakalenglengnga bana. 

15 Mon bana nyemba ka la-allaan, bana tanto 
narema babendun dhari GUSTE Allahna, ban 
tanto epatompes kabbi, sabab GUSTE Allah 
jareya ta kasokan epadhaagi bi apaa bai. 

16 Bana ja ba-nyoba GUSTE Allahna akantha 
se e Masa rowa. 

17 Estowagi kom-hokom se eparengngagi 
GUSTE Allah ka bana. 

18 Lakone apa se bi PANGERAN enyataagi 
becce ban teppa, sabab kalaban cara se 
kantha jareya odhina bana bakal nyamana. 
Tana se landhu se ejanjiyagi PANGERAN ka 
bangatowana bana bakal ekaandhia bana, 

19 ban bana bakal ngojuga so-mosona kabbi, 
menorot se ejanjiyagi PANGERAN. 

20E budhi are na-anana bana tanto atanya 
ka bana kantha reya, Aponapa GUSTE Allah 


Ulangan 6.211 7.1 p ad 
me makon sampeyan sareng kaula sopaja 


ngestowagi sadajana hokom paneka? 

21 Bana kodu nyaot kantha reya, Lamba 
ommat Israil ekadunor rato Messer, bi 
PANGERAN pas epabebas bi kakowaddanna 
se raja. 

22 Sengko ban oreng Israil laenna nangalee 
dibi PANGERAN mabadha kaajiban-kaajiban 
ban kadaddiyan-kadaddiyan se nakoe ka 
bangsa Messer ban ka ratona sarta ka 
ja-pangrajana. 

23 Bangsa Israil epabebas dhari Messer 
polana bana ban sengko ebaktaa dha 
enna, eparengana tana reya, akantha se la 
ejanjiyagi Salerana ka bangatowana bana ban 
sengko. 

24 Daddi GUSTE Allah makon sengko ban 
bana sopaja padhaa ngestowagi kom-hokom 
jareya, sarta hormat ka Salerana. Mon 
dhabuna jareya eestowagi, bangsa Israil 
tanto epeyara bi PANGERAN, eparenge odhi 
se nyaman ban taremtem. 

25 Mon sengko ban bana terros ngestowagi 
papakonna, GUSTE Allah tanto lebur ka 
sengko ban bana." 

7 t "GUSTE Allahna bana abaktaa bana ka 
nagara se ekennengngana bana, ban 
bannya bangsa se eojuga dhari jadhiya. Bana 
bakal nangaleyana dibi Pangeran ngojuga 
bangsa papetto se arajaan ban akowadan 


Ulangan 7.217 32 
dhari bana, iya areya reng-oreng Het, Girgasi, 
Amori, Kanaan, Feris, Hewi ban Yebus. 

2 Mon GUSTE Allahna bana massraagi 
sa-bangsa jareya ka dhalem kakobasaanna 
bana, ban sa-bangsa jareya bi bana epakala, 
patee kabbi. Ja kaneserre, ban ja mabadha 
parjanjiyan bi reng-oreng jareya. 

3 Bana ja alake otaba abine oreng dhari 
bangsa jareya, bariya keya na-anana bana ja 
bagi alake otaba abine oreng bangsa jareya, 

4 sabab bi reng-oreng jareya na-anana bana 
tanto epajau dhari PANGERAN sarta esoro 
nyemba la-allaan. Mon bana ban na-anana 
sampe nyemba ka la-allaan, PANGERAN 
tanto duka, ban bana kabbi tanto pas duli 
epatompes. 

> Daddi, pagujur ba-mezbana bangsa 
jareya, paancor lar-pelar batona se eanggep 
karamat, parobbu bang-lambangnga dewina 
se anyama Asyera, obbar ca-arca brahalana 
se esemba. 

6jJalannagi jareya kabbi sabab bana 
kaagunganna GUSTE Allahna bana. Dhari 
sakabbinna bangsa se badha e bume reya, 
pera bana se epele menangka ommadda se 
istimewa. 

7 Bana ekataresnae ban epele PANGERAN, 
banne polana bana arajaan dhari sa-bangsa 
laenna; sanyatana bana reya bangsa se 
paleng kene e bume reya. 

8 Tape PANGERAN mele bana polana 


PANGERAN taresna ka bana ban terro 
neptebbana janjina ka bangatowana bana. 
Daddi jareya sababba PANGERAN masalamet 
bana kalaban kakobasaanna se raja, ban 
mabebas bana dhari se ekadunor rato Messer. 
? Kaengae ja GUSTE Allahna bana jareya 
Allah se settong tadha tonggalla, ban Allah 
se esto. Pangeran reya neptebbi janjina ban 
noduwagi kataresnaanna se ta aoba sampe 
saebu toronan ka reng-oreng se taresna ka 
Salerana ban se atoro ka papakonna. 

10 Tape Pangeran jareya ta kera mangmang 
ngokoma reng-oreng se baji ka Salerana. 

11 Daddi, estowagi kabbi kom-hokom se bi 
sengko eajarragi ka bana are teya." 

12"Mon bana agateyagi ban terros 
ngestowagi ka papakon jareya, GUSTE 
Allahna bana tanto terros esto ka 
parjanjiyanna se epabadha bi bana, ban 
terros noduwagi kataresnaanna ka bana, 
akantha se ejanjiyagi ka bangatowana bana. 

13 Bana tanto ekataresnae sarta eberkadi 
sampe bana bannya anana ban anana jareya 
sajan atamba bannya. Teggal ban sabana 
bana tanto eberkadi, sampe ngasaellagi 
gandum, anggur ban mennya jaitun; bana 
bakal eberkadana sampe bana bannya 

sape ban dumbana. Berkat jareya kabbi 
bakal etaremaa bana neng e nagara se 

eparengngagi Pangeran ka bana, menorot 


janjina ka bangatowana bana. 

14 Dhari sakabbinna bangsa neng e dunnya 
reya tadha bangsa laen se narema berkat se 
ce bannyana akantha bana. E antarana bana, 
bariya keya e antara ebinna bana, ta kera 
badha se jubeng. 

15 Bana bi PANGERAN bakal ejauwagiya 
dhari samacemma panyaket, ban dhari 
samacemma balai se etangalee bana e 
Messer, balai jareya bi Pangeran bakal 
etebaagiya ka so-mosona bana. 

16 Saneyap bangsa se epassraagi GUSTE 
Allah ka bana kodu pamosna, ta osa 
kaneserre. Bana ja nyemba la-allaanna 
sa-bangsa jareya, sabab jareya tanto 
madhateng calaka ka bana dibi. 

17 Olle daddi bana apekker ja sa-bangsa 
jareya abannyaan dhari bana, daddi ta kera 
ekenneng ojuk bi bana. 

18 Tape ta osa tako; kaengae bai apa se 
elampaagi GUSTE Allahna bana ka rato 
Messer ban sakabbinna rayadda. 

19 Kaengae sakabbinna balai se nakoe se 
etangalee bana dibi, kaajiban-kaajiban ban 
kakowadan se raja se egunaagi GUSTE 
Allahna bana kaangguy mabebasa bana. 
Bariya keya se bakal elampaagi GUSTE Allah 
ka sakabbinna bangsa se ekatakoe bana. 

20 La-mala bi GUSTE Allahna bana sa-bangsa 
jareya bakal epabaridhuwa sampe reng-oreng 

se ngenneng buru otaba ngetek bakal mateya 


keya. 

21 Daddi bana ta osa tako ka sa-bangsa 
jareya. Bana ejaga bi GUSTE Allahna. GUSTE 
Allah reya agung ban nakoe. 

22 Sa-bangsa jareya bakal eojuga gan 
sakone sopaja bana ngennenga materros 
parjalananna. Moso jareya ta olle patadha 
sakaleyan, sopaja burun alas ta atambaa 
bannya, babaja ka bana. 

23 Daddi so-mosona bana jareya bi 
PANGERAN bakal epassraagiya ka bana, kabbi 
bakal epasalbuda sampe dhi-budhina tompes 
kabbi. 

24 To-ratona bakal epassraagiya ka bana. Bi 
bana bakal epateyana kabbi, nyamana ta kera 
ekaengae oreng pole. Tadha oreng settonga 
se kowadda alaban ngadhebbi bana; kabbi 
bakal epamosnaa bi bana. 

25 Obbar ca-arca brahala se esemba sa- 
bangsa jareya. Emmas ban salaka se cekka 
ka ca-arca jareya ja katerrowe, otabana ja 
kala bana dibi. Mon parenta jareya ta etoro, 
bana tanto mate, sabab GUSTE Allahna bana 
baji ka oreng se nyemba arca brahala. 

26 Bana ja nyaba arca brahala e bengkona, 
sopaja babaston se ngenneng ka reng-oreng 
jareya ta ngenneng ka bana keya. Bana kodu 
baji ban ngapessagi ca-arca jareya, sabab 
ca-arca jareya ebasto Pangeran." 

8 l "Kom-hokom se eajarragi sengko are 


teya kodu estowagi kabbi sopaja bana 
teptebba odhi, atamba bannya ban bisaa 
ngennengnge nagara se ejanjiyagi PANGERAN 
ka bangatowana bana. 

2 Kaengae, pa polo taon abidda bana epimpin 
GUSTE Allahna e dhalem parjalanan se jau 
lebat e ra-ara. Parjalanan jareya bi Pangeran 
emaksottagi nyobaa bana, sopaja Pangeran 
ngagaliya ka essena atena bana, ban pole 
sopaja etemmo keya apa bana ngestowagi 
papakonna apa enja. 

3 Bana epanneng sampe kalaparan, saellana 
jareya pas eparenge manna menangka 
kakanna, bana ban para bangatowana 
sabellunna jareya ta tao rassana ngakan 
kakanan jareya. Maksodda Pangeran ngajara 
bana ja manossa reya odhina banne dhari 
kakanan malolo, tape dhari pa-apa se 
edhabuwagi PANGERAN. 

“Pa polo taon abidda kalambina bana ta alpo 
ban sokona ta bara. 

> Kaengae, GUSTE Allahna bana ngajari bana 
akantha oreng towa se ngajari anana. 

6 Daddi, lakone sabarang se eparentaagi 
GUSTE Allahna bana, odhi menorot 
kom-hokom jareya, ban hormadi Salerana. 

7 GUSTE Allah abakta bana ka nagara se 
landhu, se bannya songayya ban bannya 
somberra, se e dhalem tanana agili aeng se 
nancel ka ra-cora ban ka mo-gumo. 

8 Nagara jareya ngasellagi gandum 


acem-macem, anggur, buwana ara, dalima, 
bungkana jaitun ban maddu. 

9E jadhiya bana ta kera kalaparan otaba 
kakorangan. Bato gunongnga badha 
bessena, ban mo-gumona mon ekale badha 
dimbagana. 

10 Bana bakal bisaa ngakan sanyang- 
kennyangnga, ban bana bakal asokkora ka 
GUSTE Allahna polana se apareng tana se 
landhu jareya ka bana." 

ll "Senga ja sampe bana loppa ka GUSTE 
Allahna; ja sampe bana ngenthengngagi 
kom-hokomma se bi sengko eajarragi ka bana 
are teya, ja enthengngagi maske settonga. 

12 Mon bana la ngakan sampe kennyang, ban 
la andhi bengko se bagus se ekennengngana 
bana, 

13 sarta sape ban dumbana la aba-tamba, 
bariya keya emmas ban salakana ban 
dhi-andhina bana se laen, 

14jaga pateppa ja sampe bana sombong 
sarta loppa ka GUSTE Allahna se mabebas 
bana dhari Messer, kennengnganna bana 
ekadunor oreng. 

15 Pangeran mimpin bana lebat e ra-ara 
se lebar tor nakoe, se bannya olarra ban 
kalajengkingnga. E tana se kerreng se tadha 
aengnga rowa Pangeran magili aeng dhari 
dhalem bato sopaja bana bisaa ngenom 
satobugga. 

16E ra-ara bana eparenge manna se daddi 


kakanna, bangatowana bana dibi ta tao 
rassana ngakan kakanan jareya. Bana 
epakantha jareya polana Pangeran ngojiya 
bana, sopaja dhi-budhina Pangeran bisaa 
apareng kabeccean ka bana. 

17 Daddi bana ja sampe apekker ja bana 
daddi sogi ollena ehteyarra ban kakowadanna 
dibi. 

18 Kaengae ja se masogi bana jareya 
GUSTE Allahna. Salerana apareng jareya 
polana sampe sateya Salerana gi esto ka 
parjanjiyanna ban bangatowana bana. 

19Ja sampe bana loppa ka GUSTE Allahna, 
ban ja sampe bana nyemba ban ngabdi ka 
la-allaan. Sateya sengko maengaa ka bana, 
ja mon bana sampe atengka kantha jareya, 
bana tanto epatompes bi Pangeran. 

20 Mon bana ta taat ka GUSTE Allahna, bana 
tanto epatompes epakantha sa-bangsa laen 
se epatompes e adhana matana bana." 

9 l "Tan-taretan ommat Israil, Mara 
edhingngagi! Are teya bana alengkaa 
Songay Yordan, ngobasaana nagarana 
sa-bangsa se arajaan ban akowadan dhari 
bana. Tha-kotthana ja-raja, ekalenglenge 
pagar geddhung se tenggina napa ka langnge. 

2 Orengnga bangsana buta, badanna raja, 
tenggi ban kowat; bana la ngedhing kabar 
ja tadha oreng se kowat alaban ngadhebbi 
reng-oreng jareya. 

3 Tape sateya bana bakal nangaleyana 


dibi GUSTE Allahna bana alomampa e 
adhaanna bana aropa apoy se rabak. Bana 
bakal nangaleyana dibi Salerana makalaa 
reng-oreng jareya, sampe bana bisa ceppet 
ngojuk ban matompes reng-oreng jareya 
akantha se ejanjiyagi PANGERAN. 

4 Mon GUSTE Allahna bana la nolonge bana 
ngojuk sa-bangsa jareya, bana ja nyangka ja 
bana ebakta ka jadhiya epangobasaana tana 
jareya polana bana becce ban ngestowagi 
dhabuna GUSTE Allahna, daddi pantes 
narema papareng jareya. Enja! PANGERAN 
ngojuk sa-bangsa jareya, nolonge bana, 
polana sa-bangsa jareya jahat. PANGERAN 
ngedine bana ngaandhi tanana sa-bangsa 
jareya polana PANGERAN neptebbana 
parjanjiyanna ka Ibrahim, Ishak ban Yakub. 

5(9:4) 

6 Bana kodu yakin ja GUSTE Allahna bana 
marengngagi tana se landhu jareya ka bana 
banne polana bana pantes narema papareng 
jareya. Enja! Bana reya bangsa se cengkal! 

7 Kaengae baramma bana se mapeggel 
GUSTE Allahna e ra-ara rowa. Molae kalowar 
dhari Messer sampe napa dha enna, bana 
ros-terrosan ta atoro ka PANGERAN. 

8 La-mala e Gunong Sinay bana mapeggel 
PANGERAN ce talebadda, sampe bana para 
epatompessa. 

? Sengko ongga ka gunong jareya naremaa 


papan bato parjanjiyan se ebadhi PANGERAN 
ban bana. Pa polo are pa polo malem abidda 
sengko neng e attas gunong jareya, ta 
ngakan ban ta ngenom pa-apa. 

10 Saellana jareya PANGERAN marengngagi 
ka sengko papan bato se dhadhuwa, se aesse 
tolesan se eserrat PANGERAN dibi, aropa 
ca-oca se edhabuwagi Salerana dhari dhalem 
apoy ka bana e bakto bana akompol e babana 
gunong rowa. 

11 Onggu, saellana lebat pa polo are pa polo 
malem, PANGERAN marengngagi papan bato 
parjanjiyan se dhadhuwa jareya ka sengko. 

12 PANGERAN pas adhabu ka sengko, Kassa 
duli toron, sabab bangsa se epimpin bana 
kalowar dhari Messer rowa sateya alako 
daraka. Reng-oreng rowa nyempang dhari 
sabarang se eparentaagi Sengko, sarta 
agabay arca se pas esemba. 

13 Dhabuna PANGERAN ka sengko, Sengko 
tao bangsa jareya cengkal parana. 

14 Bana ta osa ngoddi lang-ngalange 
Sengko. Bi Sengko reng-oreng jareya 
epatompessa kabbi sopaja reng-oreng jareya 
ta ekaengaana oreng pole. Tape bana bi 
Sengko epadaddiya bangatowana settong 
bangsa se arajaan ban akowadan dhari 
sa-bangsa jareya. 

15 Daddi sengko laju toron dhari gunong 


se rabbang jareya sambi ngeba bato se 
dhadhuwa rowa. 

16 Sengko nangalee ja bana ta ngestowagi 
papakonna GUSTE Allahna. Bana daraka ka 
PANGERAN polana agabay arca pe-sapeyan 
logam se eangguya dibi. 

17 Daddi, e adhana matana bana kabbi, 
papan bato parjanjiyan se dhadhuwa rowa bi 
sengko ebantengngagi sampe lejjar. 

18 Saellana jareya sengko laju asojud pole e 
ajunanna PANGERAN e koncona gunong gella 
pa polo are pa polo malem abidda, ta ngakan 
ban ta ngenom pa-apa. Sengko ngalakone 
kantha jareya polana bana la agabay dusa 
ka PANGERAN, ngalakone barang se bi 
PANGERAN eanggep daraka, sampe Salerana 
duka. 

19 Sengko tako polana PANGERAN ce dukana, 
sampe bana epatompessa kabbi, tape e 
bakto jareya PANGERAN gi meyarsaagi tang 
parnyoonan. 

20 PANGERAN ce dukana keya ka Harun, 
sampe epateyana, daddi sengko nyoonnagi 
Harun keya. 

21 Arca pe-sapeyan logam gabayanna bana 
rowa bi sengko epelpallagi ka dhalem apoy. 
Saellana jareya bi sengko pas epalejjar, etoto 
sampe daddi abu, abuna bi sengko etabur ka 
songay se agili dhari gunong jareya. 


Ulangan 9.221 28 42 
22 Neng e Tabera, Masa, Kibrot-Taawa bana 


mapeggel PANGERAN keya. 

23 Saellana jareya e bakto PANGERAN makon 
bana mangkat dhari Kades-Barnea, epakon 
arebbu ban ngobasane tana se eparengngagi 
ka bana rowa, bana ta atoro ka dhabuna 
PANGERAN; bana ta endha parcaja ban ta 
endha atoro ka PANGERAN. 

24 Molae sengko kennal ka bana, bana 
ros-terrosan ta atoro ka PANGERAN. 

25 Daddi sengko terros asojud e ajunanna 
PANGERAN pa polo are pa polo malem 
abidda, sabab sengko tao Pangeran la nekat 
mateyana bana kabbi. 

26 Sengko nyoon kantha reya: Adhu, Guste 
ALLAH Se Mahatenggi, ja patee ommattepon 
Junandalem kadhinto, bangsa se sareng 
Junandalem epabebas sareng ebakta kalowar 
dhari Messer kalaban kakowadanna sareng 
kakobasaannepon Junandalem se raja. 

2! Kaemodi abdiepon Junandalem 
Ibrahim, Ishak sareng Yakub, ja kaemodi 
kacengkalanna, kajahadanna sareng dusana 
bangsa kadhinto. 

28 Manabi sareng Junandalem bangsa 
kadhinto epamosna, oreng Messer tanto 
ngoca ja Junandalem ta sanggup abakta 
ommadda ka nagara se ejanjiyagi J unandalem 
ka reng-oreng gapaneka. Oreng Messer tanto 
ngoca ja ommat Israil ebakta ka sagara 

beddhi sareng Junandalem badhi epateyana 


polana Junandalem baji ka bangsa kadhinto. 

293 Namong ngereng kaemodi, Guste, reng- 
oreng kadhinto bangsa peleyanna J unandalem 
se ebadhiya ommattepon Junandalem, se 
ebakta Junandalem dhari Messer kalaban 
kakobasaan sareng kakowadannepon 
Junandalem se raja." 

10 1 "Saellana jareya PANGERAN adhabu 

ka sengko, Mosa, kassa ngetthok 
papan bato dhadhuwa papadha ban se 
sabbanna rowa, pas gabayyagi baddha petthe 
dhari kaju. Mon la mare bana pas entar ka 
Sengko e koncona gunong. 

2 Papan bato jareya bi Sengko etolesana 
ca-oca se padha ban se etoles e bato se 
epabella bana rowa, mon la mare, pan-papan 
bato jareya pas pamaso ka petthe kajuna. 

3 Sengko pas agabay petthe dhari kaju 
akasia sarta ngetthok papan bato dhadhuwa 
epapadha ban se jang adhaan, samarena bi 
sengko pas egiba ka attas gunong. 

4 PANGERAN pas nyerrat Papakon Se Sapolo 
e papan bato se dhadhuwa jareya, padha 
ban se dha-adha, iya areya papakon se 
edhabuwagi ka bana e bakto Salerana 
abu-dhabu ka bana dhari dhalem apoy, 
teppana bana akompol e babana gunong 
rowa. Saellana jareya papan bato se la badha 
tolesanna rowa bi PANGERAN eparengngagi 
ka sengko, 

> sengko pas abali toron gunong. Papan bato 


se dhadhuwa jareya bi sengko pas epamaso 
ka dhalem petthe gabayanna sengko rowa, 
menorot apa se la edhabuwagi PANGERAN 
molae dhari bakto jareya, sampe sateya, 
papan bato jareya gi paggun badha e dhalem 
petthe jareya." 

6 (Saellana jareya oreng Israil mangkat 
dhari mor-somorraoreng Yaakan, entar ka 
Mosera. E jadhiya Harun seda, ban ebendhem 
e jadhiya keya. Eleyazar, anana Harun, 
epadaddi gantena menangka imam. 

' Dhari jadhiya oreng Israil terros ka Gudgod, 
terros ka Yotbata, kennengngan se bannya 
aengnga. 

8E gunong jareya PANGERAN mele 
reng-oreng suku Lewi epangoros Petthe 
Parjanjiyan ban epadaddi imam se kodu 
aladine PANGERAN, sarta epakon aberkadi 
oreng kalaban asmana PANGERAN. Sampe 
sateya suku Lewi paggun epaneggu lalakon 
jareya. 

? Lantaran jareya suku Lewi ta narema tana 
sangkolan akantha ku-suku laenna; suku 
Lewi narema ha istimewana mam-imamma 
PANGERAN, iya areya bagiyanna tor-atorra 
bangsa Israil ka PANGERAN, akantha se la 
edhabuwagi PANGERAN dibi.) 

10 "Pa polo are pa polo malem abidda sengko 
neng e gunong jareya, akantha se jang 

adhaan. PANGERAN kasokan ngabbuli tang 


parnyoonan pole, bana burung ta epamosnaa. 

ll Sengko laju epakon toron, epakon mimpin 
bana sopaja bana bisaa ngaandhi tana se la 
ejanjiyagi ka bangatowana bana." 

12 "sateya tan-taretan, kaengae apa 
se epakonnagi ka bana bi GUSTE Allahna: 
Abakte ka GUSTE Allahna, ban jalannagi kabbi 
sabarang papakonna. Taresnae Salerana, ban 
abakte ka Salerana banne pera ban badanna 
malolo, tape ban atena keya. 

13 Estowagi sabarang se daddi papakonna 
se eajarragi sengko ka bana are teya reya, 
kaangguy kaparlowanna bana dibi. 

14Langnge se paleng tenggi reya 
kaagunganna GUSTE Allahna bana; bariya 
keya bume ban essena. 

15 Tape kataresnaanna PANGERAN ka 
bangatowana bana talebat rajana, sampe 
bana epele e antara sa-bangsa laenna, ban 
sampe sateya bana gi paggun daddi ommat 
peleyanna. 

16 Daddi, molae sateya bana kodu taat ka 
Pangeran, ban ja macengkal pole. 

17 GUSTE Allahna bana atenggiyan 
dhari sakabbinna la-allaan ban ngalebbii 
sakabbinna kakobasaan. Salerana jareya 
Allah se agung ban kobasa se kodu etaadi. 
Pangeran ta kasokan nolonge se settong ban 
ngamoso settonganna, ban ta kasokan ka 
go-sogo. 

18 Salerana abillai hana na-kana jatim ban 


dha-randha sopaja na-kana jatim ban para 
randha jareya narema hana kalaban cara 
se adil; oreng manca se badha e nagarana 
bana ekataresnae, ban eparenge pakan ban 
angguy. 

19 Daddi bana kodu noduwagi kataresnaanna 
keya ka reng-oreng manca jareya, sabab 
lamba e Messer bana daddi oreng manca 
keya. 

20 Bana kodu hormat ka GUSTE Allahna 
ban abakte ka Salerana malolo. Paesto 
ka Salerana ban asompa kalaban asmana 
malolo. 

21 Moljaagi asmana sabab Pangeran jareya 
Allahna bana. Bana la nangale bi matana 
dibi kadaddiyan-kadaddiyan se makasambu 
ate ban se nakoe se elampaagi Salerana 
kaangguy kaparlowanna bana. 

22E bakto bangatowana bana entar ka 
Messer, bannyana pera pettong polo oreng. 
Tape bi GUSTE Allahna bana epatamba 
bannya sampe bannyana padha ban 
bannyana bintang e langnge." 

1 1 ! "Bana pataresna ka GUSTE Allahna, 

ban estowagi sakabbinna papakonna. 

2 Kaengae sateya apa se Ia ekataowe bana 
parkara Pangeran dhari pangalamanna bana. 
Na-anana bana ta andhi pangalaman jareya. 
Bana se la nangalee kaagunganna GUSTE 
Allahna, kakowaddanna ban kakobasaanna 

3 ban kaajiban-kaajiban se elampaagi 


Salerana. Bana nangalee dibi apa se 
elampaagi Salerana ka rato Messer ban 
nagarana. 

“Bana nangalee baramma PANGERAN 
mamosna tantara Messer ban sakabbinna 
jaranna sarta kareta perrangnga, kabbi 
epatasellem e Tase Galagas e bakto teppana 
nyerser bana. 

> Bana tao apa se elampaagi Pangeran ka 
bana e ra-ara beddhi sabellunna bana napa 
dha enna. 

6 Bana enga keya apa se elampaagi Pangeran 
ka Datan ban Abiram, na-anana Eliyab dhari 
suku Ruben. E adhaanna bana kabbi, 
bume melka, reng-oreng jareya kabbi ban 
la-balana, kemahna, nor-dunorra ban ebinna 
kabbi padha edalgep bume jareya. 

7 Onggu, bana se nangalee ban matana 
dibi sakabbinna kaajiban se elampaagi 
PANGERAN." 

8 "Estowagi sakabbinna hokom se bi sengko 
eajarragi ka bana sateya reya, me olle bana 
bisa alengka songay, pas maso ka nagara se 
sakejja aggi ekennengngana bana rowa. 

? Ban bana bakal abida odhi e nagara se 
sogi tor landhu se bi PANGERAN ejanjiyagi ka 
bangatowana bana ban ka na potona. 

10 Nagara se ekennengngana bana rowa ta 
akantha tana Messer se ekennengnge bana 
lamba rowa. E dhissa bana kodu alako berra 

mon madgiliya aeng ka gal-teggalla se etabura 


ne-bine. 

'! Tape nagara se emasoana bana rowa tana 
pagunongan ban ra-cora, se eaenge ojan. 

12 Nagara jareya ejaga bi GUSTE Allahna 
bana sataon benteng. 

13 Daddi estowagi kon-papakon se bi sengko 
la eajarragi ka bana sateya reya; pataresna 
ka GUSTE Allahna ban abakte ka Salerana, 
banne pera ban badanna malolo, tape ban 
atena keya. 

14Mon kantha jareya, Pangeran bakal 
matorona ojan ka tanana bana teppa 
baktona, samarena bana anye otaba molong 
hasella tanana ban e bakto namen, sopaja 
bana andhia gandum, anggur, ban mennya 
jaitun sacokobba, 

15 ban ebinna bana nemmo rebba sacokobba. 
Kakanan se ekabuto bana bakal badhaa 
kabbi. 

16 Bana ja endha epajau dhari Pangeran 
polana nyembaa ban ngabdiya ka la-allaan. 

17 Mon papakon jareya bi bana ta etoro, 
PANGERAN tanto duka ka bana. Bana ta kera 
eparenge ojan; tanana bana bakal kerrenga 
daddi tana regga sampe ta kera tombu mon 
emen-tamenne. E dhalem bakto sakejja bai 
bana bakal mateya maske bana odhi e tana 
se landhu paparengnga PANGERAN. 

18 Kaengae ban estowagi kon-papakon 


jareya. Taleyagi ka lengngenna ban 
tambellagi e dhaina me olle bana enga terros. 

19 Ajarragi ka na-anana. Kacaca e dhalem 
bengkona ban e lowar bengkona, e bakto 
aistirahat ban e bakto alalakon. 

20 Toles e canggana labangnga bengkona 
ban e labangnga pagarra. 

21 Mon kantha jareya bana ban na-anana 
bakal lanjanga omor e nagara se ejanjiyagi 
GUSTE Allah ka bangatowana bana. Saabidda 
bandha langnge e attassa bume, bana bakal 
teptebba ngennengnge tana jareya. 

22 Estowagi sakabbinna hokom se bi sengko 
epanapa ka bana reya: Bana pataresna 
ka GUSTE Allahna, lakone sabarang se 
epakonnagi ka bana, ban pateptep bana esto 
ka Salerana. 

23 Mon bana kantha jareya PANGERAN 
bakal ngojuga sakabbinna bangsa jareya 
dhari adhaanna bana, ban bana bakal 
ngennengngana tana andhina sa-bangsa se 
arajaan ban akowadan dhari bana. 

24 Saneyap kennengngan se edidda bana 
bakal daddiya andhina bana. Tana se 
ekobasaana bana malanjang dhari ra-ara 
beddhi e bagiyan lao sampe ka Pagunongan 
Libanon e dhaja, ban dhari Songay Efrat e 
temor sampe ka Tase Tengnga e bara. 

25E nagara jareya bi GUSTE Allah reng- 
oreng bakal epatakoa ka bana menorot se la 

edhabuwagi, daddi tadha oreng settonga se 


bisaa lang-ngalange bana. 

26 Are teya bana olle mele antarana berkat 
ban babaston. 

27 Bana bakal eberkadana mon ngestowagi 
papakonna GUSTE Allahna, se are teya bi 
sengko eajarragi ka bana. 

28 Tape bana bakal ebastowa mon ta 
ngestowagi ka papakonna GUSTE Allahna, 
abalik nyemba ka la-allaan se ta tao esemba 
bana. 

29 Mon GUSTE Allah la abakta bana maso ka 
nagara se ekennengngana bana dhaggi, bana 
kodu ngocaagi berkat jareya dhari Gunong 
Gerizim, ban ngocaagi babaston jareya dhari 
Gunong Ebal. 

30 (Kennengnganna gunong se dhadhuwa 
jareya e baraannaSongay Yordan e baba 
kakobasaanna oreng Kanaan se ngennengnge 
Cora Yordan, addhep ka bara ta jau dhari 
ka-bungkaan kennengnganna kabakteyan e 
More e seddianna kottha Gilgal.) 

31 Sakejja aggi bana bakal alengkaa Songay 
Yordan pas ngobasaana tana se eparengngagi 
ka bana bi GUSTE Allahna. Saellana bana 
arebbu tana jareya ban pas neng e jadhiya, 

32 bana kodu ngestowagi sakabbinna hokom 
se bi sengko eajarragi ka bana sateya reya." 
1 2 1"Areya kom-hokom se kodu etaadi 

bana saomorra e nagara paparengnga 
PANGERAN, Allahna bangatowana bana! 

“Mon bana la napa ka nagara jareya, paancor 


sakabbinna kennengngan se eangguy bangsa 
jareya nyemba ka la-allaanna e attas 
nong-gunong se tenggi, e mo-gumo ban e 
babana ju-kajuwan se rampa. 

3 Parosak ba-mezbana, pagujur lar-pelarra se 
eanggep karamat. Obbar bang-lambangnga 
dewi Asyera, paancor ca-arca brahalana, 
sopaja la-allaan jareya ta sampea esemba 
pole e ngan-kennengngan jareya. 

“Mon bana nyemba ka GUSTE Allahna, ja 
nero carana reng-oreng jareya mon nyemba 
la-allaanna. 

>E nagara Israil GUSTE Allahna bana bakal 
meleya settong kennengngan se eangguya 
bangsa Israil ngadhep ka ajunanna ban 
nyemba Salerana. 

6 Bana kodu entar ka jadhiya mon ngebaa 
ban-kurban obbaran ban ban-kurban laenna, 
tor-ator parsapolowan ban tor-ator laenna, 
kurban ngessaagiya neyat, kurban sokalella 
ban budhuna sape sarta embi ban dumba se 
sareyang. 

7E kennengngan jareya keya, e ajunanna 
GUSTE Allahna, bana ban saessena bengkona 
kodu ngakan sambi agumbiraan polana bana 
eberkadi GUSTE Allahna e dhalem usahana 
sampe ahasel. 

8 Mon bakto jareya la napa, bana ta olle 
kantha sateya pole. Sampe sateya reya bana 
abakte ka Pangeran sakarebba dibi, 

2sabab bana gi ta maso ka nagara 


paparengnga GUSTE Allahna se bakal 
daddiya kennengnganna bana se teptep, 
kennengnganna bana odhia taremtem 
salanjangnga. 

10 Mon bana la alengka Songay Yordan, bi 
GUSTE Allahna bana bakal etolonga sopaja 
bisaa ngobasane tana jareya. Bana bakal 
ejagaa bi Salerana dhari mosona ban bana 
bakal odhia aman ban taremtem. 

ll Saellana jareya GUSTE Allahna bana 
bakal meleya settong kennengngan se kodu 
egabay kennengnganna oreng abakte ka 
Salerana. Bana kodu entar ka jadhiya mon 
ngebaa sabarang se eparentaagi bi sengko, 
iya areya kurban obbaran ban ban-kurban 
laenna, tor-ator parsapolowan ban tor-ator se 
ejanjiyagi bana malolo ka PANGERAN. 

12 Bana agumbiraan e ajunanna GUSTE 
Allahna, abareng ban na-anana, nor-dunorra 
ban reng-oreng Lewi se badha e tha-kotthana 
bana, sabab oreng Lewi ta olle bagiyan tana 
akantha bana. 

13 Bana ta olle ngatorragi kurban e 
man-dhimman sakarebba dibi; 

14 pera olle e kennengngan se epele 
PANGERAN e dhaerana sala settonga sukuna 
bana dibi. Pera e jadhiya bana kodu ngatorragi 
kurban obbaran ban ngalakone sabarang 
laenna se la eparentaagi sengko ka bana. 

15 Tape bana olle nyambelli ebin ban ngakan 


dagingnga e dhimmaa bai se ekennengnge 
bana. Bana olle ngakan bannyana padha 
ban se eparengngagi PANGERAN ka bana. 
Sapaa bai, se socce otaba se najjis, olle 
ngakan daging jareya, tadha bidana ban 
oreng ngakan dagingnga keddang otaba 
manjangan. 

16 Pera dharana ja kakan, kodu totta ka tana 
akantha aeng. 

17 Tape tor-ator parsapolowanna gandumma, 
anggurra otaba mennya jaitunna, sape 
otaba embi ban dumba sareyangnga, kurban 
pangessaanna neyat, kurban sokalella otaba 
tor-ator laenna, ta olle kakan e bengkona. 

18 Bana ban na-anana, nor-dunorra ban 
reng-oreng Lewi se badha e kotthana bana, 
kodu ngakan tor-ator jareya e ajunanna 
GUSTE Allahna, e kennengngan se la epele 
bi GUSTE Allahna. E jadhiya bana kodu 
agumbiraan polana usahana bana se eberkadi 
Pangeran. 

19J aga ja sampe kaom Lewi kalaparan 
saabidda bana badha e nagara jareya. 

20 Mon GUSTE Allahna bana la malebar 
tes-batessa nagarana bana akantha se la 
ejanjiyagi Salerana, bana olle ngakan daging 
sakarebba. 

21 Mon kennengnganna kabakteyan se 
epele GUSTE Allahna bana rowa ce jauna 
dhari kennengnganna bana, bana olle 

nyambelli sape otaba dumba otaba embi se 


eparengngagi PANGERAN ka bana, ban olle 
ngakan dagingnga e bengkona, akantha se la 
ekocaagi bi sengko ka bana. 

22 Sapaa bai, se socce otaba se najjis, olle 
ngakan daging jareya, tadha bidana ban 
oreng ngakan dagingnga keddang otaba 
manjangan. 

23 Tape daging se gi badha dharana ta olle 
kakan, sabab e dhalem dhara jareya badha 
nyabana, ban bana ta olle ngakan daging se 
gi badha nyabana. 

24 Dharana ta olle kakan; dhara jareya kodu 
ebuwang ka tana, akantha oreng se nyelen 
aeng. 

25 Mon bana atoro ka papakon jareya, 
PANGERAN tanto senneng panggaliyanna, 
odhina bana ban na potona tanto nyaman. 

26 Kurban ban tor-ator se la ejanjiyagi bana 
ka PANGERAN, kodu egiba ka kennengngan 
se la etantowagi bi PANGERAN. 

27 Kurban obbaran ban kurban se ekakan 
dagingnga kodu eatorragi e attassa mezbana 
GUSTE Allahna bana ban dharana kodu etotta 
ka attassa mezba jareya. 

28 Estowagi kabbi se eparentaagi sengko 
ka bana reya, sopaja odhina bana ban na 
potona nyaman ban salamet salanjangnga 
amarga bana ngalakone barang se becce se 
ekasokane GUSTE Allahna." 

29 "GUSTE Allahna bana matompessa 


sa-bangsa e nagara reya, sopaja bana bisaa 
ngobasane ban ngennengnge nagara jareya. 

30 Saellana sa-bangsa jareya epatompes, 
bana kodu te-ngate ja sampe ro-nero 
sa-bangsa jareya nyemba la-allaan, sabab 
lalakon jareya bakal madhatengnga balai. 

31 Bana ta olle nyemba GUSTE Allahna 
nerowe carana sa-bangsa jareya mon nyemba 
la-allaanna, sabab reng-oreng jareya nyemba 
la-allaanna ngangguy cara se daraka se ta 
ekasokane PANGERAN. La-mala sa-bangsa 
jareya ngobbar anana dibi e mezbana, egabay 
kurban ka la-allaanna. 

32 Lakone sabarang se eparentaagi sengko 
ka bana; ja tambai ban ja korange." 

13 l Mon badha nabbi otaba tokang 

ngartee mempe ajanji mabadhaa 
mojizat otaba kaajiban 

2 se maksodda terro sopaja bana nyembaa 
ka la-allaanna, se sabellunna ta tao esemba 
bi bana, maske kaajiban jareya kadaddiyan 
onggu, 

3ja parduli. GUSTE Allahna bana ngangguy 
oreng jareya parlo ngojiya bana, sopaja 
etemmowa apa bana taresna onggu ka 
PANGERAN apa enja. 

4 Oreng se kantha jareya kodu eokom mate, 
sabab manyempanga bana dhari jalan se 
eparentaagi ka bana bi GUSTE Allahna. Oreng 
jareya jahat polana nyoro bana ta atoro ka 

dhabuna GUSTE Allahna se mabebas bana 


dhari Messer, kennengnganna bana odhi 
ekadunor oreng. Daddi oreng jareya kodu 
epatee sopaja kajahadanna ta terros alatlat. 
Tape bana kodu taat ka GUSTE Allahna ban 
hormat ka Salerana; pataat ka Salerana 
ban lakone apa dhabuna. Paesto terros ban 
ngabdi ka Salerana salanjangnga. 

(13:4) 

6 Mon taretanna bana, anana bana se 
lalake otaba se babine, otaba binena bana 
se kataresnan, otaba kanca rapedda bana, 
nyacae bana kalaban samar sopaja bana 
nyembaa ka la-allaan se sabellunna ta tao 
esemba bi bana otaba bi bangatowana bana, 
la-allaanna sa-bangsa se semma ka bana 
otabana se badha ejauna, 

71(13:6) 

8 bana ja endha ecacae oreng jareya, la-mala 
ja edhingngagi cacana. Oreng jareya ja 
kaneserre, ban ja lindhunge. 

? Garujuk ban bato pasampe mate. Bana se 
kodu ngotep dha-adha, pas eterrossagi bi 
rayat laenna kabbi. Oreng se sala jareya kodu 
epatee, sabab majauwa bana dhari GUSTE 
Allahna se mabebas bana dhari odhina se 
ekadunor oreng e Messer. 

10 (13:9) 

11 Ommat Israil tanto pas ngedhing parkara 
oreng se epatee jareya, ban tanto pas tako, 

daddi pas tadha pole se alako jahat kantha 


jareya. 

12 Mon bana la enneng e tha-kottha se 
eparengngagi GUSTE Allah ka bana, olle 
daddi bana pas ngedhing kabar 

13ja badha reng-oreng bangsana bana 
se jahat ngeba pandhudhuna kotthana ka 
jalan se sala, eajak nyemba ka la-allaan se 
sabellunna ta tao esemba bana. 

14 Mon badha san-rasan se kantha jareya, 
talektegi pagu-onggu. Mon kajahadan jareya 
bendher badha onggu, 

15 patee sakabbinna oreng kottha jareya ban 
bin-ebinna. Kottha jareya kodu epamosna. 

16 Dhi-andhina reng-oreng kottha jareya 
kodu pakompol kabbi, tompo e lon-alon. 
Kottha jareya pas obbar ban sabarang se 
badha e jadhiya menangka kurban ka GUSTE 
Allahna. Saellana jareya kabbi pas dina 
padaddi kottha rosak, ban ta olle epaddek 
pole. 

17 Rang-barang se ekenneng babaston 
jareya ta olle badha se esempen otaba ekala 
bana dibi, kabbi kodu pamosna. Mon jareya 
ejalannagi, dukana PANGERAN tanto pas 
elang, ban Salerana tanto pas noduwagi 
bellas asena ka bana. Salerana bakal 
bellasa ka bana ban bana bakal epadaddiya 
bangsa se raja akantha se la edhabuwagi ka 
bangatowana bana, 

18 sokor bana ngestowagi sakabbinna 


papakonna se bi sengko eajarragi ka bana are 
teya reya, ban ngalakone sabarang se daddi 
kasokanna. 

14 1 "Bana reya ommadda GUSTE 

Allahna. Daddi e bakto bana noduwagi 
kasossaan polana kapateyan, bana ta olle 
alokae badanna dibi ban ta olle nyokor 
bagiyan adhana cethagga akantha sa-bangsa 
laenna. 

2? Bana reya kaagunganna GUSTE Allahna; 
dhari sakabbinna bangsa e attassa bume reya 
bana se epele Pangeran epadaddi ommadda." 

3"Ja ngakan keban se bi PANGERAN 
enyataagi haram. 

4 Bana olle ngakan ban-keban reya: sape, 
dumba, embi, 

> manjangan, dumba alas, embi alas, 
keddang 

6 ban sakabbinna keban se kokona melka 
ban akenyem. 

7 Bana ta olle ngakan keban se kokona ta 
melka ban ta akenyem. Ja ngakan onta, 
arnep otaba marmut. Jareya keban haram, 
sabab maske akenyem kokona ta melka. 

8jJa ngakan babi. Keban jareya haram, 
sabab maske kokona melka tape ta akenyem. 
Dagingnga ta olle kakan, babathangnga ta 
olle sedding. 

? Bana olle ngakan samacemma juko se 
agibis ban asesse. 

10 Keban se odhi `e dhalem aeng tape ta 


agibis ban ta asesse, haram, daddi ta olle 
kakan. 

11 Bana olle ngakan samacemma mano se ta 
haram. 

12 Tape badha no-mano se ta olle kakan, 
iya areya: mano rajabali, mano wek-kowek, 
samacemma ellang, nasar, dhangdhang, 
mano onta, camar, dalko ban samacemma 
dalko laenna, mano undan mano kasa ban 


babburu. 
13 


19 Sakabbinna serangga se akalembang 
haram, daddi ta olle kakan. 

20 Keban se akalembang se ta haram olle 
kakan. 

21 Keban se mate la tanto bai ta olle 
kakan, tape olle ekakan oreng manca se 
abengko e antarana bana, otabana ejuwal ka 
bangsa manca. Bana reya ommat se daddi 
kaagunganna GUSTE Allah malolo. Dagingnga 
budhuna dumba otaba budhuna embi ta olle 
eola bi aeng sosona embuna." 

22 "Sabban taon bana kodu malaen 
saparpolon hasella tanana. 

23E ajunanna GUSTE Allahna bana, e 


kennengngan se epele Salerana kaangguy 
kennengnganna kabakteyan, bana kodu 
ngakan tor-ator parsapolowanna gandum, 
aeng anggur, mennya jaitun ban budhuna 
sape sarta embi ban dumbana se lahir 
dha-adha kadibi. Lakone jareya sopaja 
salanjangnga bana ajar ngormadi GUSTE 
Allahna. 

24 Mon kennengngan se epele GUSTE Allahna 
jareya ce jauna dhari bengkona bana, sampe 
saparpolonna hasella tanana se eparengngagi 
GUSTE Allah ka bana ta ekenneng giba ka 
jadhiya, 

25juwal bagiyanna hasella tanana jareya, 
pessena pas giba ka kennengnganna 
kabakteyan se epele GUSTE Allahna. 

26 Pesse jareya kabelli apaa bai 
sakencengnga bana sape, dumba, 
aengnga anggur, otaba nom-enoman kerras 
saellana jareya, e ajunanna GUSTE Allahna, 
bana sabala kodu ngakan ban agumbiraan 
areng-bareng. 

27 Oreng Lewi se badha e tha-kotthana bana 
ja panneng sampe kalaparan; kaengae ja 
oreng Lewi jareya ta andhi tana dibi. 

28 Tello taon sakaleyan, pateppa e aher 
taon, bana kodu ngeba saparpolon bagiyanna 
hasella tanana, pas pakompol e tha-kotthana. 

293 Kakanan jareya bagi ka oreng Lewi sabab 
reng-oreng Lewi reya ta andhi tana dibi, ban 

bagi keya ka oreng manca, na-kana jatim 


ban dha-randha e tha-kotthana bana jareya. 
Reng-oreng jareya olle ngala sabarang se 
ekaparlo e jadhiya. Mon bana ngalakone 

se kantha jareya, bana bakal eberkadana 

bi GUSTE Allahna e dhalem sakabbinna 
usahana." 

1 5 l "Pettong taon sakaleyan, pateppa 

ka aher taon, bana kodu matadha 
otangnga reng-oreng se andhi otang ka bana. 

2 Carana kantha reya. Saneyap oreng Israil 
se maenjam pesse ka oreng sabangsana, 
kodu matadha otang jareya, sabab menorot 
potosanna PANGERAN dibi otang jareya kodu 
epatadha, daddi ta olle etagi pole. 

3 Bana olle nagi pesse se epaenjam ka 
oreng manca, tape ta olle nagi pole pesse se 
epaenjam ka oreng sabangsana dibi. 

4 Bana bakal eberkadana bi GUSTE Allahna 
e nagara se eparengngagi ka bana jarowa. 
Ta kera badha oreng sabangsana bana se 
mesken, 

sokor bana taat ka GUSTE Allahna 
pagu-onggu ajalannagi sabarang se bi sengko 
eparentaagi ka bana are teya reya. 

6 Bana bakal eberkadana bi GUSTE Allahna 
menorot se la ejanjiyagi Salerana. Bana 
bakal maenjama pesse ka sa-bangsa se 
sabannyana tape bana dibi ta kera ngenjam; 
bakal bannyaa sa-bangsa se ekobasaana 

bana tape ta kera badha bangsa laen se 


ngobasaana bana. 

7 Mon bana la ngennengnge nagara se 
eparengngagi GUSTE Allahna rowa, pas badha 
oreng sabangsana bana se kakorangan e sala 
settonga kotthana bana, bana ja mekkere 
abana dibi malolo ban kodu endha aberri 
partolongan ka oreng jareya. 

8 Sabaligga, bana kodu palamba atena, 
paenjame oreng jareya menorot bannyana se 
ekaparlo. 

3Ja sampe bana ta endha aberri enjaman 
ka oreng jareya kalaban alasan ja taon 
palebbaranna otang la para. Ja sampe bana 
andhi pekkeran se juba kantha jareya. Mon 
bana ta endha aberri enjaman, oreng jareya 
bakal aserrowa ka PANGERAN abadullagi 
bana, ban bana bakal enyataagiya sala. 

10 Berrii oreng jareya bi ate se senneng 
tor ehlas, sopaja GUSTE Allah aberkadana 
sakabbinna usahana bana. 

11E antarana oreng Israil masthe ros- 
terrosan badha oreng se mesken ban 
kakorangan, daddi sengko marentaagi ka 
bana sopaja lambaa atena ka reng-oreng 
jareya." 

12"Mon badha oreng sabangsana bana, 
lalake otaba babine, se ajuwal abana daddiya 
dunorra bana, oreng jareya kodu alako ka 
bana nem taon abidda. Mon la lebat se nem 
taon, oreng jareya kodu epabebas. 

13 Dunor se epabebas jareya ta olle epaondur 


ta kalaban epagibai pa-apa. 

14 Palamba atena bana, berrii dunor jareya 
sabagiyan dhari sabarang se etarema bana 
dhari GUSTE Allahna, iya areya embi ban 
dumba, gandum ban aeng anggur. 

15 Kaengae ja bana lamba daddi dunor e 
Messer, pas epabebas bi GUSTE Allahna; 
jareya sababba sengko aberri parenta reya ka 
bana. 

16Tape mon dunor jareya ta endha ondur 
polana taresna ka bana ban ana binena sarta 
senneng apolong ban bana, 

17 giba dunor jareya ka labangnga bengkona 
bana, pas lobange kopengnga, oreng jareya 
pas daddi dunorra bana saomorra. Dunor 
binena bana kodu pakantha jareya keya. 

18 Mon bana mabebas dunorra, ja andhi ate 
peggel, sabab la nem taon abidda oreng 
jareya alako ka bana kalaban opa saparona 
opana bareng. Lakone parenta reya, sopaja 
bana bi GUSTE Allahna eberkadi e dhalem 
sakabbinna usahana." 

19 Budhuna sape ban dumba lake se lahir 
dha-adha kodu eatorragi ka GUSTE Allah. 
Sape jareya ta olle angguy ananggala, ban 
dumba jareya ta olle cokor. 

20 Sabban taon bana ban ana binena kodu 
ngakan dagingnga e ajunanna GUSTE Allah, e 
kennengngan se la epele PANGERAN. 

2l Tape mon ebin jareya ena, ompamana 


dippang otaba buta otaba badha calena se 
raja laenna, jareya ta olle eatorragi ka GUSTE 
Allahna. 

22 Saneyap oreng, se berse otaba se najjis, 
olle ngakan dagingnga keban jareya e 
bengkona, akantha se ngakan dagingnga 
manjangan otaba keddang. 

23 Dharana ta olle kakan, tape kodu etotta 
ka tana epakantha aeng. 

16 1 "Rayaagi Paska e bulan Abib 

kaangguy ngormadi GUSTE Allahna 
bana, sabab e bulan jareya, e bakto malem, 
GUSTE Allah mabebas bana dhari Messer. 

2 Bana kodu entar ka kennengngan se la 
epele bi PANGERAN, e jadhiya bana kodu 
nyambelli sala settong dhari dumbana otaba 
sapena menangka tor-ator Paska kaangguy 
ngormadi GUSTE Allahna. 

3 Tor-ator Paska jareya kodu ekakan bi roti 
se ta eragii. Pettong are abidda bana kodu 
ngakan roti se ta eragii, akantha e bakto 
bana ondura dhari tana Messer ru-kaburu 
rowa. Kakan roti jareya, se enyamae roti 
kasangsaraan, sopaja saomorra bana terros 
enga ka are e bakto bana ondur dhari Messer, 
kennengnganna bana nanggung sangsara. 

4 Pettong are abidda e sanagarana bana 
ta olle badha se nyempen ragi e bengkona. 
Dagingnga ebin se esambelli e malem se 

dha-adhana kodu ekakan epatadha e malem 


jareya keya. 

> Ebin kaangguy parayaan Paska jareya kodu 
esambelli e kennengngan se la etantowagi bi 
GUSTE Allah, ta olle e kennengngan laen e 
saanterona nagara se eparengngagi Salerana 
ka bana. Jareya kodu elakone bi bana e bakto 
compet are, akantha e bakto bana ondura 
dhari tana Messer. 

6 (16:5) 

' Daging jareya kolop, pas kakan e 
kennengngan se la epele bi GUSTE Allahna 
bana; saellana jareya bana pas mole ka 
bengkona kalagguwanna gu-laggu. 

8 Saellana jareya nem are aggi bana kodu 
ngakan roti se ta eragii. E are se kapeng 
petto bana kodu akompol kaangguy abakte 
ka Pangeran, GUSTE Allahna. E are jareya 
bana ja alalakon." 

3 "Etong pettong menggu molae dhari are 
dha-adhana bana anye gandum, 

10laju rayaagi Pesta Anye menangka 
panghormadan ka GUSTE Allahna. E are 
jareya bana kodu ngeba tor-ator sokalella 
ka Salerana menorot bannyana rajekke se 
eparengngagi ka bana. 

11E ajunanna GUSTE Allahna, e kennengngan 
se la epele Salerana, bana kodu agumbiraan 
abareng ban na-anana, nor-dunorra, ban 
oreng Lewi, oreng manca, na-kana jatim ban 
para randha se badha e tha-kotthana bana. 

12 Estowagi sakabbinna papakonna, ban ja 


kaloppae ja lamba bana daddi dunor keya 
neng e Messer." 

13"Mon gandumma bana la mare egebba 
kabbi, ban buwana anggurra la mare eperres 
kabbi, bana kodu arayaagi parayaan Ranggun 
Dhaun pettong are abidda. 

14 Agumbiraan ban na-anana, nor-dunorra, 
oreng Lewi, oreng manca, na-kana jatim ban 
para randha se badha neng e tha-kotthana 
bana. 

15 Pettong are abidda bana kodu arayaagi 
parayaan jareya menangka panghormadan 
ka GUSTE Allah e kennengngan se epele 
Salerana. Agumbiraan, sabab GUSTE Allah la 
aberkadi hasella tanana ban lalakonna bana. 

16 Reng-oreng lalakean kodu padha 
dhateng kabbi abakte ka GUSTE Allahna e 
kennengngan se la epele Salerana tello kale 
sataon, iya areya e Are Raja Paska, e bakto 
parayaanna Pesta Anye, ban Ari Raja Ranggun 
Dhaun. Saneyap oreng kodu ngeba tor-ator 

17 menorot kakowadanna bang-sebang, 
menorot bannyana rajekke se eparengngagi 
PANGERAN ka abana." 

18"E saneyap kottha se eparengngagi 
GUSTE Allah ka bana, bana kodu ngangkat 
kim-hakim ban gas-petugas laen se kodu 
ngadili rayat saadilla. 

19E dhalem motose parkara, reng-oreng 
jareya ta olle ngala sakarebba dibi otabana 

berra salaja, ta olle narema go-sogo, sabab 


go-sogo jareya mabuta oreng, la-mala oreng 
se bicaksana ban jujur, sampe ta adil motose 
parkara. 

20 Bana kodu adil terros, sopaja bisaa 
ngennengnge tana se eparengngagi GUSTE 
Allahna ka bana ban odhi nyaman e jadhiya. 

21 Mon bana agabay mezba kaangguy 
panghormadan ka GUSTE Allahna, e 
seddianna ja sabai arca kaju lambangnga 
Asyera 

22? ban ja agabay cangga kaangguy nyemba 
brahala, sabab lalakon se kantha jareya 
ekabajii bi GUSTE Allahna bana. 

17 l Bana ja ngatorragi sape otabana 

dumba se ena ka GUSTE Allahna, 
sabab PANGERAN baji ka kurban se kantha 
jareya. 

2 Mon bana ngedhing ja e sala settonga 
kotthana bana badha oreng se andhi dusa ka 
GUSTE Allahna bana polana ta ngestowagi 
parjanjiyan 

3 ban papakonna, iya areya nyemba ban 
ngabdi ka la-allaan otabana ka are, bulan 
otabana tang-bintang, 

4 bana kodu nalektegi pateppa parkara 
jareya. Mon bendher pajat badha kajahadan 
se kantha jareya e Israil, 

> oreng se sala jareya kodu egiba ka lowar 
kottha, pas garujuk pasampe mate. 

6 Tape oreng jareya pera olle eokom mate 


mon badha sakse kadhuwa otaba lebbi; 
oreng ta olle eokom mate mon saksena coma 
kasorang. 

7 Reng-oreng se daddi sakse kodu ngotebbagi 
bato dha-adha ka oreng jareya, saellana 
jareya buru eterrossagi bi reng-oreng laenna. 
Kalaban cara se kantha jareya bana matadha 
kajahadan jareya. 

8 Mon badha parkara se ta ekenneng potose 
bi kim-hakim e kennengnganna kadaddiyan 
jareya polana malarat se motosana, 
ompamana parkara oreng matee oreng laen 
se ta etengnget otaba etengnget, oreng 
atokar polana dhi-andhina otabana badha 
oreng se maloka oreng laen, bana kodu entar 
ka kennengngan se la epele GUSTE Allahna. 

? Reppottagi parkara jareya ka mam-imam 
Lewi ban ka hakim se teppana atugas, pas 
dina me olle reng-oreng jareya se motose. 

10 Mam-imam ban kim-hakim jareya se kodu 
motose, ban bana kodu ajalannagi pa-apa se 
la ekocaagi bi reng-oreng jareya ka bana. 

l1 Tarema potosan jareya ban lakone apa se 
la eteptebbagi bi reng-oreng jareya sampe ka 
ke-lekkena. 

12 Sapaa bai se bangal alaban ka hakim 
otabana imam se teppana atugas, kodu 
eokom mate; kalaban cara se kantha jareya 
bana matadha kajahadan jareya e Israil. 

13 Reng-oreng tanto ngedhing kabbi parkara 


kajahadan jareya ban tanto pas padha tako, 
daddi pas ta kera badha pole se bangal alako 
kantha jareya." 

14"Mon tana se eparengngagi ka bana bi 
GUSTE Allahna rowa la ekaandhi bana, ban 
bana la ako-bengko e jadhiya, olle daddi bana 
pas terro andhia rato akantha sa-bangsa 
laenna se badha e sabingkerra bana. 

15 Senga mon mele rato pateppa, pele oreng 
peleyanna GUSTE Allahna bana. Rato jareya 
kodu bangsana bana dibi; oreng manca ta 
olle epadaddi ratona bana. 

16 Rato ta olle kaagungan jaran bannya 
kaangguy tantarana, ban ta olle makon 
bangsa reya entar melle jaran ka Messer, 
sabab PANGERAN la adhabu ja ommadda ta 
olle abali ka nagara jareya. 

17 Rato ta olle bannya rajina, sabab mon rato 
bannya rajina pas ta emot ka PANGERAN. 
Bariya keya rato reya ta olle nompo emmas 
ban salaka. 

18 Mon oreng epadaddi rato kodu eatore 
buku se aesse kom-hokomma Allah se esalen 
dhari buku se asli se esempen bi mam-imam 
Lewi. 

19 Buku jareya kodu esaba e seddianna, 
ban rato jareya saomorra kodu maos buku 
jareya, sopaja rato jareya ajar apareng 
panghormadan ka GUSTE Allahna sarta 

ngestowagi sakabbinna papakon se etoles e 


dhalem buku jareya. 

20 Mon rato jareya bajeng maos buku jareya, 
ta kera nganggep salerana alebbiyan dhari 
reng-oreng sabangsana, ban ta kera ta atoro 
papakonna PANGERAN kalaban cara apaa 
bai. Mon kantha jareya rato jareya ban 
toronanna bakal marentaa bangsana sampe 
ron-temoron." 

1 "Suku Lewi eberrii tugas daddi imam 

18 kabbi, daddi ta olle narema bagiyanna 
tana e Israil. Oreng Lewi jareya kodu odhi 
dhari tor-ator ban ban-kurban laenna se 
eatorragi ka PANGERAN. 

2? Suku Lewi ta olle andhi tana e antarana 
ku-suku laenna, sabab PANGERAN se daddi 
bagiyanna sangkola, akantha se la ejanjiyagi 
dibi bi PANGERAN ka suku jareya. 

3 Mon badha oreng ngatorragi kurban sape 
otaba dumba, bagiyan pokang adhana, 
rahangnga ban tabuna kodu ebagi ka 
mam-imam jareya menangka bagiyanna. 

4 Hasella gandum se dha-adha, bariya keya 
aeng anggur, mennya jaitun ban buluna 
dumba, daddi bagiyanna para imam jareya 
keya. 

` Dhari sakabbinna suku Israil, GUSTE 
Allah mele suku Lewi jareya epadaddi imam 
salanjangnga. 

6 Mon badha oreng Lewi se asalla dhari 


kottha dhimmaa bai entar ka kennengngan se 
epele PANGERAN ban neptebba e jadhiya, 

7olle daddi imam ban aladine GUSTE Allahna 
bana akantha reng-oreng Lewi laenna se 
atugas e jadhiya. 

8 Oreng Lewi jareya kodu narema kakan se 
padha bannyana ban mam-imam laenna; ban 
pa-apa se ekeremmagi ana binena, daddi 
andhina keya." 

?"Mon bana la maso ka nagara se 
eparengngagi ka bana bi GUSTE Allahna, ja 
nerowe kajahadanna sa-bangsa se badha e 
jadhiya. 

l0Ja sampe bana badha se ngurbannagi 
na-anana menangka kurban obbaran. Ja 
sampe bana badha se daddi tokang tebbak, 
nyare dha-tandha, ngangguy wa-duwa 
otabana 

11l elmo seher, otabana mabadha hubungan 
ban roh-errohna oreng mate. 

12 Oreng se ngalakone lalakon se jahat 
kantha jareya ekabajii bi GUSTE Allahna 
bana, ban jareya sababba arapa sa-bangsa 
jareya me epanyengla dhari nagara jareya e 
bakto bana masoa ka jadhiya. 

13 Daddi bana kodu ngabdi ka GUSTE Allah 
pagu-onggu ate." 

14 Mosa pas adhabu, "Sa-bangsa se badha e 
nagara se ekennengngana bana rowa parcaja 
ka tokang tebbak ban nyare dha-tandha. Tape 

GUSTE Allah ta ngedine bana alako kantha 


jareya. 

15 Sabaligga, Salerana ngotosa nabbi 
akantha sengko reya, se epeleya dhari 
bangsana bana, bana kodu atoro ka nabbi 
jareya. 

16E bakto bana akompol e Gunong Sinay, 
bana nyoon sopaja bana ta ngedhinga pole 
sowarana GUSTE Allahna abu-dhabu ban ta 
nangaleyana pole kahadiranna Salerana e 
dhalem apoy se rabbang, polana bana tako 
mate. 

17 Daddi PANGERAN adhabu ka sengko, 
Parnyoonanna reng-oreng jareya bicaksana. 

18 Sengko ngotosa nabbi akantha bana, bi 
Sengko epeleya dhari antarana ommat jareya 
dibi. Nabbi jareya bi Sengko ebalaana apa 
se kodu ekocaagi, sarta malae ommat Israil 
sabarang se eparentaagi Sengko. 

19 Nabbi jareya bakal makkelana Sengko 
acaca ka ommat Israil, ban pa-sapaa se 
ta atoro ka ocana nabbi jareya bi Sengko 
eokoma. 

20 Tape mon badha nabbi se manapa 
sen-pessen ka ommat Israil, ngoca esoro 
Sengko, mangkana Sengko ta nyoro, nabbi 
jareya kodu mate; bariya keya mon badha 
nabbi se la-malae ommat Israil, se ngoca 
esoro la-allaanna, nabbi jareya kodu mate 
keya. 

21 Olle daddi bana atanya e dhalem atena, 


Baramma sengko se taowa apa pessenna 
nabbi rowa dhari PANGERAN apa banne? 

22 Mon nabbi la-malae bana sambi ngoca 
epakon PANGERAN, tape se ekocaagi jareya 
ta kalakon otaba tadha buktena, ramalanna 
jareya banne dhari PANGERAN. Babalaanna 
nabbi jareya dhari abana dibi, ban bana ta 
osa tako ka nabbi jareya." 

19 1 "Saellana sa-bangsa jareya bi GUSTE 

Allahna bana epatompes kabbi ban 
nagarana la eparengngagi ka bana, ban bana 
la ngala tha-kotthana ban ko-bengkona sarta 
la ako-bengko e jadhiya, 

2? tana jareya kodu bagi padaddi tello 
bagiyan, sabban bagiyan kodu badha kottha 
sowakana se gampang eentare oreng, sopaja 
reng-oreng se matee oreng ngenneng buru 
ka jadhiya. 

3(19:2) 

4 Mon oreng matee oreng laen se banne 
mosona, tape ta etengnget, oreng jareya olle 
buru ka sala settonga kottha sowaka jareya 
ban olle paggun odhi salamet. 

> Ompamana badha oreng kadhuwa abareng 
maso ka alas mogerra kajuwan. Teppana se 
settong moger kajuwan jareya, kapagga locot 
dhari gagangnga teppa ka kancana sampe 
mate. Oreng se matee oreng laen tape ta 
etengnget jareya ta sala ban olle buru ka sala 
settonga kottha sowaka se tatello gella sopaja 

salamedda. Mon kottha sowakana jareya pera 


settong, olle daddi jau gallu kennengnganna, 
ban la-balana oreng se mate se kodu males 
pate jareya bisa nyerser oreng gella, ban e 
dhalem kabadhaan peggel pas matee oreng 
se ta sala. 

6(19:5) 

7 Daddi sengko marentaagi ka bana sopaja 
bana nyadhiyaagi kottha tatello. 

8 Mon baba kakobasaanna bana jareya bi 
GUSTE Allahna la epalebaran akantha se 
la edhabuwagi ka bangatowana bana, ban 
nagara jareya la eparengngagi kabbi ka bana, 

bana kodu mele kottha sowaka telloan 
aggi. (Nagara jareya eparengngagiya ka 
bana mon bana la ngalakone sakabbinna se 
eparentaagi sengko ka bana are teya reya, 
ban mon bana taresna ka GUSTE Allahna ban 
odhi menorot pangajaranna.) 

10 Lakone jareya sopaja bana ta dusa polana 
manneng oreng se ta sala epatee e nagara se 
eparengngagi ka bana bi GUSTE Allahna, tape 
bi bana epanneng." 

ll Tape laen pole mon badha oreng se 
etengnget matee mosona se ekabajii, pas 
buru ka sala settonga kottha sowaka jareya 
nyare salamet. 

12 E dhalem parkara jareya para pamimpinna 
kotthana oreng jareya kodu ngolok oreng 
jareya, pas passraagi ka balana oreng se 


4 Ulangan 19.131 20 a a 
mate se wajib males pate jareya, sopaja 
oreng jareya epatee. 

13 Oreng jareya ta osa kaneserre. Israil kodu 
epalopot dhari tokang matee oreng jareya, 
me olle bana odhi nyaman. 

14"Mon bana la napa ka nagara se 
eparengngagi ka bana bi GUSTE Allahna, 
bana ta olle ngerset batessa tanana 
tatanggana se la etantowagi jaman lamba." 

15"Sakse mon pera kasorang, ta cokop 
kaangguy nantowagi ja oreng se earane sala 
pajat sala onggu; paleng sakonena saksena 
kodu kadhuwa. 

16 Mon badha oreng se macalakaa oreng 
laen kalaban cara areppottagi e pangadilan 
ja oreng jareya ngalakone kajahadan se 
sabendherra enja, 

17 se kadhuwa jareya kodu padha entar ka 
kennengnganna kabakteyan se la etantowagi 
bi PANGERAN, sopaja eadili bi para imam ban 
hakim se teppana atugas e jadhiya. 

18 Para hakim jareya kodu tete mareksa 
parkara jareya, ban mon nyata ja oreng 
jareya metenna oreng sabangsana se padha 
Israilla, 

19 oreng jareya kodu ajalane okoman se 
emaksottagi ka mosona jareya. Kalaban cara 
se kantha jareya bana matadha kajahadan 
jareya. 

20 Reng-oreng bakal padhaa ngedhing kabbi 
parkara jareya, ban tanto pas padha tako, 

daddi ta kera badha pole se alako kantha 


jareya. 

21 Ta osa andhi ate neser e dhalem ngadhebbi 
ra-parkara se kantha jareya. Okomanna iya 
areya: Nyaba gante nyaba, mata gante mata, 
gigi gante gigi, tanang gante tanang ban soko 
gante soko." 

20 ! "Mon bana entar aperrang ban 
so-mosona, ja tako mon nangalee 
kareta perrangnga mosona ban ran-jaranna 
se bannya sarta tantarana se abannyaan dhari 
bana. GUSTE Allahna bana se la mabebas 
bana dhari Messer, tanto nolonge bana keya. 

2 Sabellunna molae aperrang, kodu badha 
settong imam se maju pas acaca kantha reya 
ka bana, 

3 Tan-taretan, ngereng peyarsaagi! Are 
mangken sampeyan aperranga. Ja tako, 
sareng ja kene ate otaba bingong. 

4 GUSTE Allah bakal nolongana sampeyan, 
aparenga kamennangan ka sampeyan. 

> Saellana jareya para parwira kodu ngoca 
kantha reya ka bana, E antarana sampeyan 
ba badhaa se gi buru abadhi compo, tape gi 
ta mabadha opacara paresmeyanna? Manabi 
badha, kengeng paleman. Manabi bunten, 
manabi oreng ganeka mate e paperrangan, 
compona bakal ekennengngana oreng laen. 

6E antarana sampeyan ba badhaa se gi 
buru namenne kebbun anggurra sareng gi 
ta sempat molong buwana? Manabi badha, 

kengeng paleman. Sabab manabi bunten, 


manabi oreng ganeka mate e paperrangan, 
tanto oreng laen se ngala hasella. 

7E antarana sampeyan ba badhaa se gi 
abakalan sareng bakal anekaa? Manabi 
badha, kengeng paleman. Manabi bunten, 
manabi oreng ganeka mate e paperrangan, 
bakalla tanto ekabine oreng laen. 

8 Para parwira jareya kodu ngoca kantha 
reya keya ka bana, E antarana sampeyan 
ba badhaa se gupo otaba tako? Manabi 
badha, kengeng paleman, sopaja ta marosak 
samangadda oreng laen. 

ə Saellana para parwira la acaca ka 
tantarana, pas kodu pele pin-pamimpinna 
saneyap kasatuwan. 

10 Mon bana nyerrangnga settong kottha, 
oreng kottha jareya berrii gallu kasempadan 
kaangguy atellok. 

ll Mon reng-oreng kottha jareya mokka 
bang-labang sakethengnga sarta atellok, 
reng-oreng jareya kabbi kodu ekadunor bana 
ban ekenneng palako paksa bi bana. 

12 Tape mon reng-oreng kottha jareya ta 
endha atellok ban asokaan aperrang, keppong 
kottha jareya. 

13 Saellana jareya, mon GUSTE Allah la 
apareng jalan ka bana se arebbua kottha 
jareya, bana kodu matee sakabbinna oreng 
lalakean e kottha jareya. 

“Tape bana olle ngala babineanna, 


na-kanana, ebinna ban apaa bai se badha 
e kottha jareya. Dhi-andhina mosona bana 
jareya olle angguy kabbi. Jareya kabbi la 
eparengngagi ka bana bi GUSTE Allahna. 

l15Tha-kottha se jau dhari nagara se 
ekennengnge bana jareya kodu pakantha 
jareya. 

16Tape mon kottha jareya badha e dhalem 
nagara se eparengngagi GUSTE Allah ka 
bana, pandhudhuna kodu patee kabbi. 

17 Menorot se edhabuwagi GUSTE Allahna, 
bana kodu matee reng-oreng Het, Amori, 
Kanaan, Feris, Hewi ban Yebus. 

18 Patee kabbi reng-oreng jareya sopaja 
ta sampea madusa bana ka GUSTE Allah 
lantaran ngajari bana ngalakone sabarang se 
majitjit, abakte ka la-allaanna. 

19 Mon bana merrange settong kottha ban 
ngeppong kottha jareya sampe abit, ja moger 
bungkana wa-buwaan e jadhiya. Kakan 
buwana tape ja parosak bungkana, sabab 
ka-bungkaan jareya banne mosona bana. 

20 Ka-bungkaan jareya olle poger mon 
ekagabaya pagar pangeppongan sampe 
kottha jareya atellok." 

2 1 "Mon e nagara se eparengngagiya ka 

bana bi GUSTE Allahna jareya badha 
oreng se etemmo mate epatee oreng e teggal 
ban ta etemmo sapa se matee, 

2 pamimpin ban hākimma bana kodu 


ngokor jauna dhari kennengnganna mayyit se 
etemmo jareya ka tha-kottha e ma-semmana. 

3 Para pamimpinna kottha se paleng semma 
pas kodu mele sape settong se gi ngodha se 
gi ta tao eangguy alalakon. 

4Sape jareya kodu egiba ka settong 
kennengngan e seddina songay se ta tao 
kerreng ban se tanana ta tao esalaga otaba 
emen-tamenne. E jadhiya para pamimpinna 
kottha gella kodu mapotong leerra sape 
jareya. 

> Para imam Lewi kodu ka jadhiya keya, 
sabab mam-imam jareya kodu motose 
saneyap parkara kakerrasan. Mam-imam 
jareya la epele GUSTE Allah epangabdi ka 
Salerana ban epangocaa berkat kalaban 
asmana. 

6 Para pamimpinna kottha se paleng semma 
kodu maccowe tanangnga e attasanna sape 
jareya 

7 sambi ngoca, Banne abdidalem se matee 
oreng kadhissa, ban abdidalem ta oneng 
pasera se matee. 

8 GUSTE, kasokana Junandalem nyapora 
Israil, ommattepon Junandalem se sareng 
Junandalem ampon epabebas dhari 
Messer. Nyoona sapora abdidalem, GUSTE, 
sarengngan ja okommagi bangsa abdidalem 
lantaran eanggep se kodu nanggung okoman 

lantaran badha oreng matee oreng se ta 


gadhuwan sala kadhinto. 

? Mon bana ngalakone se epakonnagi 
PANGERAN jareya, bana ta kera eanggep 
kodu nanggung okoman lantaran badha oreng 
seta sala epatee oreng jareya." 

10"Mon bana aperrang ban eparenge 
kamennangan bi GUSTE Allahna, ban bana 
pas ngeba tawanan perrang, 

lte antarana tawanan jareya olle daddi 
badha babinena se raddin se ekaterrowe 
bana. 

12 Giba babine jareya ka bengkona bana. E 
jadhiya gunteng obuna, ban ketthok kokona, 

13 sarta salene kalambina. Babine jareya 
kodu neng e bengkona bana, pas kodu 
noduwagi kasossaanna sabulan abidda polana 
oreng towana se mate. Saellana jareya 
babine buru olle kabine bana. 

14 Mon e budhi are bana la ta endha pole ka 
babine jareya, olle soro nyengga sakarebba. 
Babine jareya ta olle epakantha dunor 
otabana ejuwal, sabab la epaksa apolong 
tedhung ban bana." 

15 "Saompamana badha oreng andhi bine 
kadhuwa, ban se kadhuwa jareya padha 
andhi ana lalake, tape ana se lahir kaadha 
banne anana binena se ekaleburi. 

16 Mon oreng jareya nantowagiya baramma 
se magiya dhi-andhina ka na-anana, oreng 
jareya ta olle pele kase ka anana binena se 

ekaleburi, iya areya magi ka kana jareya 


sabarang se daddi hana ana sareyangnga. 

17 Ana lake sareyangnga kodu eberrii 
bagiyanna dhi-andhina se bannyana dhu 
kalena, maskeya kana jareya banne anana 
binena se ekaleburi. Hana ana sareyang 
jareya kodu eakowe bi eppana, ban kana 
jareya kodu eberrii sangkolan se daddi hana 
menorot hokom." 

18 "Ompamana badha ana lalake se 
cengkalan, dujan alaban sarta ta endha atoro 
ka oreng towana maske bi oreng towana la 
eberri okoman. 

19 Kana jareya bi oreng towana kodu egiba 
ka para pamimpinna kottha se ekennengnge, 
ban menta sopaja kana jareya eadili. 

20 Oreng towana jareya kodu ngoca kantha 
reya ka para pamimpinna kottha jareya, Ana 
kaula paneka cengkal, dujan alaban sareng 
ta poron toro oca ka kaula; dujan matadhaan 
pesse sareng dujan bu-mabuan. 

21 Saellana jareya lalakean e kottha jareya 
kodu agarujuk kana jareya pasampe mate. 
Kalaban cara se kantha jareya bana matadha 
kajahadan se kantha jareya. Oreng Israil 
bakal padhaa ngedhing parkara kadaddiyan 
jareya ban pas daddi tako." 

22"Mon oreng la eokom mate polana 
kajahadanna, ban mayyidda agantong e 
cangga, 

23 mayyit jareya ta olle dina agantong e 


jadhiya samalem benteng, tape kodu ekobur 
e are jareya keya. Mayyit se egantong e 
cangga madhateng babaston dhari Allah ka 
nagara e jadhiya. Daddi koburragi mayyit 
jareya sopaja bana ta macemmer nagara se 
eparengngagi ka bana bi GUSTE Allahna. 
2 2 l Mon sape otaba dumbana oreng 
sabangsana bana posang ban bana 
nangalee keban jareya, bana ja o-matatao, 
tape giba abali keban jareya ka orengnga se 
andhi. 

2 Mon se andhi jareya jau bengkona, otabana 
bana ta tao sapa se andhi, giba keban jareya 
ka bengkona bana. Mon se andhi dhateng 
nyaree, bagi ka orengnga. 

3 Bariya keya mon bana nemmo hemar, 
angguyya oreng, otabana apaa bai andhina 
oreng sabangsana bana. 

4 Mon hemar otabana sape andhina oreng 
sabangsana bana robbu e lorong, bana 
ja o-matatao, tape tolonge oreng jareya 
majagaagi ebinna. 

> Babine ta olle akalambi kantha lalake ban 
lalake ta olle akalambi akantha babine, sabab 
oreng se kantha jareya ekabajii GUSTE Allah. 

6 Mon bana nemmo lebunna mano e settong 
kajuwan otabana e tana, dineng e lebunna 
mano jareya badha korbina mano se teppana 
ngerremme tellorra otabana apolong ban 
dhu-budhuna, korbina mano jareya ja kala. 

7 Bana olle ngala dhu-budhuna, tape dina 


korbina me olle ngabber, sopaja bana 
lanjanga omor ban odhina mamor. 

8 Mon bana maddek bengko anyar, pasange 
pagar e sakalenglengnga penggirra atana. 
Daddi banne salana bana mon badha oreng 
labu dhari ata jareya sampe mate. 

9 Kebbun anggurra bana ja tamenne 
en-laenna kajabana bungkana anggur. Mon bi 
bana gi etamenne keya, bana ta olle ngala 
hasella kebbunna, iya areya hasella anggurra 
ban bariya keya hasella tamennan laenna. 

10) a masang sape ban hemar ka settong 
nanggala. 

l1jJa ngangguy kalambi se ekagabay dhari 
wol ban linen e dhalem settong tennonan. 

12 Poncana kalambina se pa-empa pobuwi 
bay-rambay." 

13 "Ompamana badha oreng lalake se abine 
paraban, pas ta lebur pole ka babine jareya. 

14 Oreng jareya abay-gabay ngarane ja se 
bine jareya banne paraban e bakto akabin. 

15E dhalem parkara jareya oreng towana se 
bine kodu ngala kaenna pangantan se badha 
lampadda dharana, menangka bukte ja anana 
e bakto jareya gi paraban. Kaen jareya kodu 
eduduwagi ka para pamimpinna kottha e 
pangadilan. 

16 Eppana babine jareya kodu ngoca kantha 
reya ka para pamimpinna kottha jareya, Kaula 
ampon massraagi ana kaula ka oreng paneka 

menangka binena, namong samangken oreng 


paneka ampon ta poron pole. 

17 Oreng paneka abay-gabay ngoca ja binena 
banne paraban e bakto se kadhuwa paneka 
akabin. Namong paneka buktena ja ana kaula 
e bakto ganeka gi paraban. Ngereng oladi 
lampadda dhara e kaen pangantanna paneka! 

18 Para pamimpinna kottha jareya kodu 
ngolok lalake gella, lalake jareya pas kodu 
epokol. 

19 Lalake jareya salaenna epokol kodu 
edhindha saratos pesse salaka, pesse jareya 
kodu ebagi ka mattowana, sabab oreng 
jareya arosak kahormadanna babine Israil. 
Ban pole babine jareya kodu teptep daddi 
binena, ban ta olle etellak saomorra. 

20 Tape mon se earannagi jareya bendher 
ban tadha buktena ja binena jareya gi 
paraban e bakto akabin, 

21 babine jareya kodu egiba ka labangnga 
bengkona oreng towana. E jadhiya lalakean 
kottha jareya kodu agarujuk babine jareya 
sampe mate. Babine jareya la ngalakone 
barang se mamalo bangsana sengko ban 
bana sabab tedhung ban oreng lalake e bakto 
gi apolong ban eppana. Kalaban okoman 
se etanggungngagi ka babine jareya bana 
matadha kajahadan jareya. 

22 Mon badha oreng lalake tajuguk teppana 
tedhung apolong ban binena oreng laen, 
se kadhuwa jareya kodu eokom mate. 


Ulangan 22.231 28 85 
Kalaban cara se kantha jareya bana matadha 


kajahadan jareya. 

23 Ompamana e dhalem kottha badha oreng 
lalake se tajuguk teppana tedhung apolong 
ban babine se la abakalan oreng laen. 

24E dhalem parkara se kantha jareya se 
kadhuwa jareya kodu egiba ka lowar kottha 
pas garujuk pasampe mate. Babine jareya 
kodu epatee polana ta atharat menta tolong, 
mangkana kadaddiyan jareya e dhalem 
kottha, mon atharat tanto ekaedhing bi 
oreng. Ban lalake jareya kodu epatee polana 
tedhung apolong ban babine se la abakalan. 
Kalaban ngokom se kadhuwa jareya, bana 
matadha kajahadan jareya. 

25 Tape laen mon badha oreng lalake e 
penggirra kottha arosak kalaban paksa babine 
se la abakalan. E dhalem parkara se kantha 
jareya pera lalakena se kodu eokom mate. 

26 Babinena ta olle epama-baramma sabab 
ta ngalakone pa-apa se pantes eokom mate. 
Parkara jareya padha ban parkarana oreng se 
nyerrang oreng laen sarta pas epatee. 

21 Paraban se la abakalan jareya erosak 
kalaban paksa e penggiranna kottha, maske 
atharada menta tolong, ta kera badha oreng 
se nolongana. 

28 Ompamana badha oreng lalake tajuguk 
teppana arosak kalaban paksa kahormadanna 
paraban se gi ta abakalan. 

29E dhalem parkara se kantha jareya lalake 


buru kodu majar ka eppana paraban jareya 
mas kabin se argana saeket pesse salaka. 
Paraban jareya kodu ekabine, sabab epaksa 
ekapolong tedhung, ban saomorra ta olle 
etellak. 

30 Ta olle badha oreng ya-nyeya eppana 
kalaban cara tedhung ban sala settonga 
binena eppana." 

2 3 l"Oreng se ekobiri otabana se la 
eketthok palananganna ta olle daddi 
anggotana ommadda PANGERAN. 

2 Oreng se lahir e lowarra neka ban 
sakabbinna toronanna sampe se kapeng 
sapolo, ta olle daddi ommadda PANGERAN. 

3 Oreng Amon ban Moab sarta toronanna 
sampe se kapeng sapolo ta olle daddi 
ommadda PANGERAN, 

4sabab reng-oreng jareya ta endha aberri 
kakan ban aeng ka bana e bakto bana badha 
e dhalem parjalanan kalowar dhari Messer. 
La-mala reng-oreng jareya ngopae Bileyam, 
anana Beor dhari kottha Petor e Mesopotamia, 
esoro abasto bana. 

> Tape GUSTE Allahna bana ta kasokan 
meyarsaagi Bileyam jareya. Sabaligga, 
babaston jareya bi PANGERAN eoba epadaddi 
berkat, sabab PANGERAN taresna ka bana. 

6 Saabidda bana gi odhi ban salanjangnga, 
ja nolonge sa-bangsa jareya otaba mamamor 
sa-bangsa jareya. 

"Ja nganggep kene ka oreng Edom, sabab 


oreng Edom jareya balana bana. Bariya keya 
ja nganggep kene ka oreng Messer sabab 
bana tao neng e nagarana. 

8 Molae dhari angkadan se kapeng tello ban 
saterrossa, toronanna reng-oreng jareya olle 
daddi ommadda PANGERAN." 

?"Mon bana teppana aperrang, bana kodu 
ajauwi sabarang se bisa manajjis. 

10 Mon oreng daddi najjis polana kalowar 
manne e bakto tedhung, oreng jareya kodu 
kalowar dhari parkemahanna ban neng e 
lowar. 

lł Mon la para compet are, oreng jareya 
kodu mandhi ban e bakto compet are olle 
abali ka parkemahanna. 

12 Bana kodu nyadhiyaagi kennengngan 
e lowaranna parkemahan kaangguy 
kennengnganna akemme otaba akopadhang. 

13 Mon bana entara ka jadhiya, salaenna 
ngeba pa-apa se ekaparlo, bana kodu 
ngeba keya kaju kaangguy ngale lobang 
kennengnganna akopadhang ban kaangguy 
notobi lobang jareya. 

14 GUSTE Allah asarengnge bana 
e parkemahanna kaangguy ajaga 
kasalameddanna bana ban aparenga 
kamennangan ka bana e dhalem ngadhebbi 
so-mosona. Daddi jaga sopaja parkemahanna 
bana teptep berse. Ja sampe badha lalakon se 

ta patot e antarana bana, sopaja PANGERAN 


ta adinggallagi bana." 

15 "Mon badha dunor buru dhari lorana 
pas entar menta tolong ka bana sopaja 
salamedda, oreng jareya ja soro mole. 

16 Dunor jareya olle neng e sala settonga 
kotthana bana menorot peleyanna dibi, ban 
bana ta olle mabengnges ka oreng jareya. 

17 Oreng Israil, lalake otaba babine, ta olle 
daddi sondel e kowel pamojjaan se kemmaa 
bai. 

18 Bariya keya pesse ollena nyondel ta olle 
giba ka Padalemman Socce epamajara neyat, 
sabab GUSTE Allahna bana baji ka sondel se 
badha e kowel pamojjaan se kemmaa bai, 
ban baji ka opa ollena nyondel. 

193 Mon bana maenjam pesse ka oreng 
manca, bana olle menta budhu. Tape mon 
bana maenjam pesse otaba kakanan otaba 
barang laen ka oreng sabangsana, enjaman 
jareya ta olle pentae budhu. Toro parenta 
reya, me olle bana eberkadi bi GUSTE Allahna 
e dhalem sabarang se elakone bana e nagara 
se ekennengngana bana jareya. 

20 (23:19) 

21 Mon badha se ejanjiyagi bana ka GUSTE 
Allahna, ja rot-panyorot se neptebbana janji 
jareya, sabab GUSTE Allah teptep nagiya 
janjina bana, ban bana dusa mon ta neptebbi 
janji jareya. 

22 Bana ta dusa mon ta ajanji ka PANGERAN. 

23 Tape mon bana kalaban sokalella ajanji 


ka GUSTE Allahna, bana wajib neptebbi janji 
jareya. 

24 Mon bana teppana ajalan lebat e kebbun 
anggurra oreng, bana olle ngakan buwana 
anggurra sakencengnga bana bannyana, tape 
ta olle ngeba anggur jareya ebaddhai budhak 
otaba baddha laenna. 

25 Mon bana teppana ajalan lebat e teggalla 
oreng se etamenne gandum, bana olle ngakan 
gandumma se epetthek bi tanangnga, tape ta 
olle ngetthok gandum jareya ngangguy are." 
24 1t "Ompamana badha lalake akabin 

ban paraban, saellana jareya babinena 
pas ta ekendhai pole polana babine 
jareya etemmo atengka ta teppa se ta 
ekasennengnge bi lalake jareya. Babine 
jareya bi lakena pas eberrii sorat panellak, 
sarta pas etondhung dhari bengkona. 

2 Saellana jareya babine gella alake pole. 

3 Tape saellana olle abak abit, pas ta 
ekendhai pole bi lakena se nomer dhuwa, 
babine jareya pas eberri sorat panellak sarta 
etondhung dhari bengkona. Otabana olle 
daddi lakena se nomer dhuwa jareya mate. 

4E dhalem kabadhaan se dhu macem jareya, 
lakena se dha-adha ta olle ngabin babine 
jareya pole; lalake jareya kodu nganggep 
bekkas binena jareya babine se la cemmer. 
Mon lalake jareya sampe abine babine jareya 
pole, jareya nyamana ya-nyeya GUSTE Allah. 

Bana ta olle agabay dusa se sajareya rajana e 


nagara se eparengngagi PANGERAN ka bana." 
> "Oreng lalake se gi buru abine ta olle esoro 
maso tantara sarta pas epamangkat aperrang 
otaba esoro ajalannagi tugas umum laenna. 
Oreng jareya kodu epabebas dhari tugas 
sataon abidda sopaja bisaa ngoros roma 
tatanggana ban masennengnga binena. 

6 Mon bana jam-maenjam ka oreng, ta 
olle ngala bato pagilinganna gandumma 
menangka tanggunganna. Sabab mon 
bana ngala bato pagilinganna gandumma 
jareya, bana arampas pakakas se eangguy 
kalowargana nyare kasap. 

7 Oreng Israil se nyuli oreng sabangsana, 
dineng oreng se eculi jareya pas ekagabay 
dunor otaba ejuwal epadaddi dunor, oreng 
jareya kodu eokom mate. Kalaban cara se 
kantha jareya bana matadha kajahadan se 
kantha jareya. 

8 Mon badha oreng se ekenneng panyaket 
kole budhuk, jalannagi pateppa apa se 
eparentaagi bi mam-imam Lewi; toro 
du-petodu se bi sengko la ekocaagi ka 
reng-oreng jareya. 

3? Kaengae epabaramma Miriyam bi GUSTE 
Allahna bana e bakto badha e dhalem 
parjalananna bana kalowar dhari Messer. 

10 Mon bana jam-maenjam ka oreng, bana 
ja maso ka bengkona ngalaa kalambina se 
egabaya tanggunganna. 

llNante bai e lowar, dina me olle oreng 


jareya magi dibi ka bana. 

12 Mon oreng jareya mesken, kalambina ja 
teggu bana sampe samalem; 

13 pabali kalambi jareya sabban malem, me 
olle ekenneng angguy tedhung. Oreng jareya 
tanto asakalangkong ka bana, ban bana tanto 
ekasokane bi GUSTE Allahna. 

14 Bana ja merres oreng se ngala derrep se 
odhina mesken ban kakorangan, apa oreng 
jareya sabangsa ban bana otabana oreng 
manca se abengko e sala settonga kotthana 
bana. 

15 Sabban are, sabellunna compet are bana 
kodu majar opana oreng jareya kaangguy 
lakona se saare; oreng jareya ngarep 
pesse jareya polana pesse jareya ekaparlo. 
Mon bana ta majari opana, oreng jareya 
tanto aserro menta tolong ka PANGERAN 
ngadhebbana bana, ban bana pas enyataagi 
dusa. 

l6jJa ngokom mate oreng towa polana 
kajahadanna anana, ban ja ngokom mate ana 
polana kajahadanna oreng towana. Oreng 
pera olle eokom mate polana kajahadanna 
dibi. 

17Ja arampas hana oreng manca otabana 
kana jatim, ban ja ngala kalambina randha 
menangka tanggungan. 

18 Kaengae ja e Messer bana tao daddi dunor 


ban bana epabebas bi GUSTE Allahna; jareya 
sababba sengko aberri parenta reya ka bana. 

19 Mon bana makompol hasella tanana, ja 
abali polana ngalaa gintelanna gandum se 
ceccer. Dina cer-ceccerra gandum jareya 
me olle ekala reng-oreng manca, na-kana 
jatim ban para randha, me olle usahana bana 
eberkadi kabbi bi GUSTE Allahna. 

20 Bariya keya mon bana molong buwana 
jaitun ban buwana anggur, ja abali parlo 
makompola buwa se gi ceccer. Dina se gi 
ceccer jareya me olle ekala oreng manca, 
na-kana jatim ban para randha. 

21 (24:20) 

22 Kaengae ja e Messer bana tao daddi 
dunor; jareya sababba sengko aberri parenta 
reya ka bana. 

2 5 1t Ompamana badha oreng Israil 

kadhuwa entar aparkaraa ka 
pangadilan, se settong enyataagi sala, 
settonga enyataagi ta sala. 

2 Mon oreng se sala jareya epotossagi kodu 
eokom peccot, hakim kodu nyoro oreng 
jareya napang. Barampa kale peccodanna, 
jareya targantong ka kajahadanna oreng 
jareya, 

3tape ta olle lebbi dhari pa polo kale. Mon 
epalebbi, artena oreng jareya eya-seya e 
adhana oreng bannya. 

“Ja katoponge colo ban elongnga sape se 


teppaa eangguy agebba gandum." 

> "Mon badha oreng lalakean sataretan 
apolong bengko, se settong pas mate, ban 
oreng se mate jareya ta andhi ana lalake, 
randhana ta olle akabin ban oreng laen se 
banne balana lakena. Taretan lakena oreng se 
mate jareya se kodu ngabine randhana. 

6 Mon randha ban lakena se nomer dhuwa 
jareya andhi ana lalake, anana jareya 
eanggep anana lakena se dha-adha, sopaja 
lakena jareya andhia toronan e antarana 
bangsa Israil. 

7 Tape mon lalake jareya ta endha akabin 
ban randhana taretanna, randha jareya 
kodu ngadhep ka ja-pangraja e kottha sarta 
ngoca kantha reya, Taretanna lake kaula se 
ampon adinggal omor ta poron ajalannagi 
kawajibanna kaangguy marenge toronan ka 
taretanna e antarana bangsa Israil. 

SJa-pangrajana kottha gella kodu ngolok 
oreng jareya, oreng jareya pas kodu eajak 
acaca. Mon oreng jareya gi paggun nolak, 

3 randhana taretanna se la mate gella 
kodu nyander ka seddianna e adhaanna 
ja-pangrajana kottha, pas mokka sandhalla 
lalake jareya salaja, sarta nyopae mowana 
sambi ngoca bariya, Oreng se ta endha aberri 
toronan ka taretan lakena kodu epakantha 
reya. 

10 Kalowargana oreng jareya e Israil bakal 


esebbuda kalowargana oreng se ebukka 
sandhalla." 

11 "Mon badha oreng lalake kadhuwa 
teppana atokar, ban binena se settong 
aehteyar nolonge lakena kalaban cara merkes 
palananganna mosona lakena, 

12 ketthok tanangnga babine jareya; ta osa 
kaneserre. 

13J a nepo oreng ngangguy tembangan otaba 
ker-taker se ta cocok. 

14(25:13) 

1> Angguy tembangan ban ker-taker se teppa 
sopaja bana lanjang omorra e nagara se bi 
GUSTE Allah eparengngagi ka bana rowa. 

16 GUSTE Allah baji ka oreng se dujan nepo 
oreng." 

17 "Kaengae epabaramma bana bi oreng 
Amalek e bakto bana teppana badha e dhalem 
parjalanan ka lowar dhari Messer rowa. 

18 Reng-oreng jareya ta tako ka Allah ban 
nyerrang bana dhari budhi e bakto bana 
teppana lesso ban ta andhi kakowadan polana 
parjalanan jareya, sarta matee reng-oreng 
bangsana bana se ajalan gan satengka ce 
malaradda e bagiyan budhi. 

19 Daddi mon GUSTE Allah la marengngagi 
nagara jareya ka bana ban bana aman dhari 
so-mosona e kangan kacerra nagara jareya, 
reng-oreng Amalek kodu patee kabbi sopaja 

reng-oreng jareya padha ta ekaengae oreng 


pole. Senga ja kaloppae!" 

26 ! "Mon bana la maso ka nagara se 
eparengngagi ka bana bi GUSTE 
Allahna, sarta la ngennengnge nagara jareya, 

2 hasel se dha-adha se epakompol bana 
dhari tanana kodu epamaso ka cettheng, 
pas giba ka kennengngan se la epele GUSTE 
Allahna bana. 

3 Entar ka imam se atugas e bakto jareya, 
pas mator kantha reya, Abdina ngatorana 
oneng ka GUSTE Allah ja abdina ampon 
maso ka nagara se ejanjiyagi Salerana ka 
bangatowa abdina kaangguy eparengngagi 
ka abdina sadaja. 

“Imam bakal naremaa cettheng jareya, 
sarta nyaba cettheng jareya e adhaanna 
mezbana GUSTE Allahna bana. 

> Saellana jareya e ajunanna GUSTE Allah 
bana kodu ngoca kantha reya, Adhu, Guste, 
bangatowa abdidalem oreng Aram se alalana, 
se ngongse ka Messer asareng ana bineepon. 
E bakto pamangkadda, orengnga namong 
sakone, namong samangken ampon aoba 
daddi bangsa raja sareng kowat. 

6 Sareng oreng Messer bangsa abdidalem 
eseksa epakejjem sareng epaksa ebadhi 
dunor. 

7 Abdidalem sadaja laju padha nyoon 
tolong ka Junandalem, PANGERAN, Allah se 
esemba bangatowa abdidalem. J unandalem 

meyarsa serrona bangsa abdidalem, ngoladi 


kasangsaraanna, kamalaradanna sareng 
kasossaanna. 

8 Kalaban kobasa sareng kakowadan se raja 
J unandalem mabebas bangsa abdidalem dhari 
Messer. Junandalem mabadha jat-mojijat ban 
kaajiban acem-macem se nakoe moso. 

9? Saamponna gapaneka Junandalem abakta 
bangsa abdidalem ka kadhinto sareng 
marengngagi tana se sogi sareng landhu 
kadhinto ka bangsa abdidalem. 

10 Daddi, GUSTE, samangken abdidalem 
ngatorragi ka Junandalem hasel dha-adhana 
se ekaolle abdidalem dhari tana paparengnga 
Junandalem ka abdidalem. Cettheng jareya 
pas saba e ajunanna GUSTE Allahna bana, 
ban bana pas abakte ka Salerana. 

l1 Bana asokkor polana bana ban ana binena 
eparenge rajekke bi GUSTE Allahna. Ajak 
oreng Lewi ban reng-oreng manca se badha e 
antarana bana, panoro parayaan jareya. 

12 Tello taon sakaleyan bana kodu 
ngatorragi tor-ator saparpolowan, iya areya 
saparpolonna hasella tanana, bagi ka imam 
Lewi, ka oreng manca, na-kana jatim ban ka 
oreng randha, sopaja e saneyap kotthana 
bana reng-oreng jareya cokop se ekakan. 
Mon la mare, 

13 bana pas mator kantha reya ka GUSTE 
Allahna, Dhari saparpolonnepon hasella tana 
se kodu eatorragi ka Junandalem, GUSTE, 

sakonea tadha se ceccer e compo; sadajana 


sareng abdidalem ampon eparengngagi ka 
oreng Lewi, oreng manca, na-kana jatim 
sareng oreng randha, menorot se edhabuwagi 
Junandalem ka abdidalem. Sadaja dhabuepon 
Junandalem parkara tor-ator saparpolowan 
tadha se ta etoroa sareng abdidalem. 
14Tor-ator gapaneka tadha se eteddha 
abdidalem e bakto abdidalem kasossaan, 
tadha se ebaktaa ka lowarra compo e 
bakto abdidalem najjis; jugan tadha se 
eparengngagi badhi sasajinna oreng mate. 
Abdidalem ampon taat ka Junandalem, 
GUSTE; sadaja se edhabuwagi J unandalem 
sareng abdidalem ampon elakone. 

15 Dhari kalenggiyanna se socce e sowarga, 
kasokana Junandalem ngoladi sareng 
aberkadi ommat Israil; berkadi jugan nagara 
se sogi sareng landhu se sareng J unandalem 
eparengngagi ka abdidalem sadaja, akadi se 
ampon ejanjiyagi Junandalem ka bangatowa 
abdidalem sadaja." 

16 "Are teya bana epakon GUSTE Allahna 
sopaja bana padhaa ajalannagi papakonna 
jareya; estowagi kabbi, jalannagi bi 
kakowadanna badanna bana ban e dhalem 
odhina bana. 

17 Are teya PANGERAN bi bana eako 
Allahna. Bana ajanji taada ka Salerana 
ban ajalannagiya kom-hokomma sarta 
papakonna. 

18 Are teya bi PANGERAN bana etarema 


menangka ommadda dibi, menorot janjina se 
edhabuwagi ka bana; Pangeran makon bana 
sopaja ngestowagi papakonna. 

19 Bi Pangeran bana epadaddiya bangsa se 
arajaan dhari sa-bangsa laenna se eceptaagi 
Salerana, ban bana bakal emoljaagiya ban 
ehormadana oreng. Bana daddi ommadda 
GUSTE Allahna akantha se la ejanjiyagi 
Salerana." 

2 7 ' Saellana jareya Mosa asareng ban 
pin-pamimpinna Israil manapa pessen 

reya ka bangsa Israil, "Toro sakabbinna 

parenta se epanapa ka bana sateya reya. 

2 E are teppana bana alengka Songay Yordan 
masoa ka nagara se eparengngagi ka bana bi 
GUSTE Allahna rowa, bana kodu mamanjeng 
to-bato se raja, pas labur. 

3 Toles e to-bato jareya saneyap oca dhari 
kom-hokom reya. Mon bana la maso ka 
nagara se sogi ban landhu se ejanjiyagi ka 
bana bi PANGERAN, Allahna bangatowana 
bana, 

“ban bana la badha e baraanna Songay 
Yordan, bana kodu entar ka Gunong Ebal. E 
jadhiya bana kodu maddek ban alabur to-bato 
jareya akantha se eparentaagi ka bana bi 
sengko are teya reya. 

>E kennengngan jareya bana kodu maddek 
keya mezba se eatorragiya ka GUSTE Allahna; 

kagabay dhari bato se gi ta tao elakone ban 


pakakas dhari besse, 

6 sabab saneyap mezba se eatorragiya ka 
GUSTE Allah kodu ekagabay dhari bato se ta 
abung-sambung. E mezba jareya bana kodu 
ngatorragi ban-kurban obbaran. 

7 Atorragi keya kurban kasalameddan, 
kurban jareya kakan e jadhiya, sambi 
agumbiraan e ajunanna GUSTE Allahna. 

8E to-bato se la elabur jareya bana kodu 
noles paterrang saneyap oca se badha e 
dhalem kom-hokomma Allah." 

? Saellana jareya, asareng ban para imam 
Lewi, Mosa adhabu, ka sakabbinna bangsa 
Israil, "Tan-taretan, mara padha edhingngagi 
pateppa! Are teya bana Ia daddi ommadda 
GUSTE Allahna. 

10 Daddi bana pataat ka GUSTE Allahna ban 
lakone sakabbinna papakonna se bi sengko 
epanapa ka bana sateya reya." 

11 Dhabuna Mosa ka bangsa Israil, 

12"Mon bana la alengka Songay Yordan, 
suku Simeyon, Lewi, Yehuda, Isakhar, Yusup 
ban Benyamin kodu manjeng e attas Gunong 
Gerizim e bakto ebacaagi berkat ka bangsa 
reya. 

13E bakto ebacaagi babaston, suku Ruben, 
Gad, Asyer, Zebulon, Dan sarta Naftali kodu 
manjeng e attas Gunong Ebal. 

14 Reng-oreng Lewi kodu ngocaagi ca-oca se 


kasebbut e baba reya pakaja, ban reng-oreng 
Israil kodu nyaodi Amin. 

15 Reng-oreng Lewi, Ta salamet oreng se 
agabay arca dhari bato, kaju otaba logam, 
sarta tek-ngetek nyemba arca jareya; 
PANGERAN baji ka lalakon nyemba brahala. 
Reng-oreng Israil kodu nyaot kabbi, Amin! 

16Ta salamet oreng se ta hormat ka oreng 
towana ban ta parduli maske odhina oreng 
towana nyangsara. Amin! 

17 Ta salamet oreng se ngerset batessa 
tanana tatanggana. Amin! 

18 Ta salamet oreng se ngeba oreng buta ka 
jalan se sala. Amin! 

19Ta salamet oreng se arampas hana oreng 
manca, na-kana jatim ban para randha. 
Amin! 

20 Ta salamet oreng se ya-nyeya eppana 
kalaban cara ngapolong tedhung sala 
settonga binena eppana. Amin! 

21 Ta salamet oreng se apolong tedhung bi 
keban. Amin! 

22 Ta salamet oreng se apolong tedhung 
ban taretan binena se tonggal eppa tonggal 
embu, otabana taretan binena se tonggal 
eppa otaba tonggal embu. Amin! 

23 Ta salamet oreng se apolong tedhung ban 
mattowa binena. Amin! 

24 Ta salamet oreng se tek-ngetek matee 
oreng. Amin! 

25 Ta salamet oreng se narema sogo polana 


esoro matee oreng se ta sala. Amin! 

26Ta salamet oreng se ta ngestowagi 
hokomma ban pangajaranna Allah e dhalem 
odhina. Amin!" 

2 8 1 "Mon bana atoro ka dhabuna GUSTE 

Allahna ban esto ngalakone sakabbinna 
papakonna se bi sengko epanapa ka bana are 
teya reya, bi Salerana bana bakal epadaddiya 
bangsa se paleng kasohor e dunnya reya. 

2Taadi GUSTE Allahna, sopaja bana naremaa 
sakabbinna berkat reya dhari Salerana: 

3 PANGERAN bakal aberkadana tha-kottha 
ban gal-teggalla bana. 

4PANGERAN bakal aberkadana bana sampe 
bana bannya anana, bannya hasella tanana, 
ban bannya sape ban dumbana. 

> PANGERAN bakal aberkadana hasella 
gandumma bana sarta kakanan se akagabay 
dhari gandum jareya. 

6 PANGERAN bakal aberkadana sabarang 
usahana bana. 

7 Mon bana eserrang, PANGERAN bakal 
makalaa mosona bana. So-mosona bana 
bakal nyerrangnga bana kalaban tartep, tape 
bakal buruwa asalebbudan san-kassannagi. 

8 PANGERAN bakal aberkadana usahana 
bana ban ngesseyana bung-lombungnga bana 
bi gandum. Salerana bakal aberkadana bana 
e nagara se eparengngagi ka bana rowa. 

9 Mon bana taat ka GUSTE Allahna, ban 


ngalakone sakabbinna papakonna, bana 
tanto epadaddi ommadda dibi akantha se la 
ejanjiyagi Salerana. 

10 Daddi sakabbinna bangsa e bume reya 
tanto pas tao ja bana reya bangsa peleyanna 
PANGERAN, ban tanto padha tako ka bana. 

11 Bana bakal eparengngana bannya anana. 
Ebinna bana bakal bannyaa ban hasella 
tanana bana bakal wa-ngalowaa e nagara se 
eparengngagi ka bana menorot janjina ka 
bangatowana bana. 

12 PANGERAN bakal matorona ojan e bakto 
mosemma dhari panyempennanna se ta 
sakera-kera bannyana neng e langnge. 
Sakabbinna usahana bana bakal eberkadana, 
sampe bana bisa aberri enjaman ka 
bangsa sabannyana, tape bana dibi ta osa 
jam-ngenjam dhari sapaa bai. 

13Bj GUSTE Allahna bana bakal epadaddiya 
pamimpin e antarana sa-bangsa, banne 
daddi oreng babaan. Mon bana ngestowagi 
sakabbinna papakonna PANGERAN se bi 
sengko epanapa ka bana are teya reya, 
bana bakal sajana mamor ban ta kera tao 
kakorangan. 

14Tape ja sampe bana ngenthengngagi 
kon-papakonna jareya maske barammaa, ban 
ja sampe bana nyemba ka la-allaan." 

15 "Tape mon bana ta atoro ka GUSTE 
Allahna, ban ta ngestowagi sakabbinna 

papakon ban hokomma se bi sengko epanapa 


ka bana sateya reya, bana bakal ekennenga 
sakabbinna babaston reya: 

16 PANGERAN bakal abastowa tha-kottha 
ban gal-teggalla bana. 

17 PANGERAN bakal abastowa hasella 
gandumma bana ban kakanan se ekagabay 
dhari gandum jareya. 

18 PANGERAN bakal abastowa bana, sampe 
bana pera andhi ana sakone, bariya keya 
hasella tanana, sarta sape ban dumbana. 

19 PANGERAN bakal abastowa sakabbinna 
usahana bana. 

20OMon bana atengka juba ban nolak 
PANGERAN, bana bakal epadhatengngana 
balai, epasalbuda ban epamalarada e 
dhalem sabarang se elakone bana, sampe 
e dhalem bakto se pera sakejja bana bakal 
epatompessa kabbi. 

21 Bana bakal ekennenga panyaket se 
acem-macem, mare panyaket se settong 
agante panyaket laenna, sampe dhi-budhina 
tadha karena settonga e antarana bana se 
gi badhaa e nagara se ekennengngana bana 
jareya. 

22 PANGERAN bakal ngokoma bana bi 
panyaket se alleyan, ra-bara ban panas. 
Bana bakal epadhatengngana jaman kerreng 
ban angen se mapotthon sampe hasella 
tamennanna bana rosak kabbi. Balai se 

acem-macem jareya bakal ngennenga ka 


bana sampe bana mate kabbi. 

23 Ojan ta kera toron ban tanana bana bakal 
galiya akantha besse. 

24 PANGERAN ta kera matoron ojan aeng, 
tape bakal matorona ojan abu ban beddhi 
sampe bana padha mate kabbi. 

25 Mon bana ta atoro ka GUSTE Allahna, bi 
Salerana bana bakal epakalaa ka so-mosona. 
Bana bakal nyerrangnga so-mosona kalaban 
tartep, tape bana bakal buruwa asalebbudan. 
Sa-bangsa e bume bakal arassaa marenges 
kabbi nangalee kapalanganna bana. 

26 Mon bana mate, mayyidda bana bakal 
daddiya pakanna no-mano ban burun alas, 
ban tadha oreng se ngaggaa ban-keban 
jareya. 

27 Bi PANGERAN bana bakal eokoma 
epatemmowa bu-tombu akantha se 
epakenneng ka bangsa Messer. Badanna bana 
bakal possaa bi poro ban koreng se gatel, 
tape tadha tambana. 

28 Bi PANGERAN bana bakal epagilaa, 
epabutaa ban epabingonga. 

293E terana are bana bakal ga-ragaana 
akantha oreng buta, tape ta kera nemmo 
jalan. Sakabbinna usahana bana bakal 
ta olleya hasel. Bana bakal ros-terrosana 
ekaneyaja ban ebigal, ban ta kera badha se 
nolong bana. 

30 Mon bana ta taat ka Guste Allah, bana 


bakal katebaana hal-hal e baba reya. 
Bana bakal abakalana, tape bakalla bana 
jareya bakal ekabina oreng laen. Bana 
bakal maddegga bengko, tape ta kera noro 
ngennengnge. Bana bakal namennana 
kebbun anggurra tape ta kera noro ngakan 
buwana. 

31 Sapena bana bakal esambelliya e 
adhaanna matana bana, tape bana ta kera 
noro ngakan dagingnga. Mar-hemarra bana 
bakal egiringa oreng sabatara bana pera 
bisa ngabas malolo, ban ta kera epabali 
pole. Ba-dumbana bana bakal ebagiya ka 
so-mosona ban ta kera badha oreng se 
nolong. 

32E adhaanna matana bana na-anana bana 
bakal ebagiya ka oreng manca ekagabaya 
dunor. Sabban are matana bana bakal 
peddiya se nyaree na-anana, tape ehteyarra 
bana ta kera badha ollena, sabab ta kera 
epabali pole ka bana. 

33 Bana alako berra namenne tanana, tape 
hasella bakal ekalaa bangsa laen kabbi, ban 
bana ta kera olle pa-apa kajabana ekaneyaja 
ban ekejjemme ros-terrosan. 

34 Bana bakal gilaa polana sakabbinna 
kasangsaraan se etanggung bana jareya. 

35 Bi PANGERAN sokona bana epabannyaa 
porona se nyonyo ban ta ekenneng pabaras; 

dhari soko sampe ka koncona obuna bana 


bakal possaa ban bu-tombu. 

36 Bana ban ratona bi PANGERAN bakal 
ebaktaa ka nagara manca se ta ekataowe 
bana ban ta ekataowe bangatowana bana. E 
jadhiya bana bakal ngabdiya ka la-allaan se 
ekagabay dhari kaju ban bato. 

37E ra-nagara kennengnganna bana se 
epasalebbudana bi PANGERAN jareya, 
reng-oreng bakal arassaa marenges nangalee 
bana; bana bakal eya-seyaa ban ekala-gellaa 
oreng. 

38 Bannya ne-bine se etabur bana, 
tape sakone hasel se ekaolle, sabab 
men-tamennanna bana epaobus bi balang. 

39 Bana bakal namennana kebbun anggurra 
ban meyara bun-kebbun jareya, tape ta 
kera noro molong buwana anggurra otabana 
ngenom aengnga, sabab ka-bungkana 
anggurra jareya bakal obusa ekakan ola. 

40 Sanagarana bana bakal tombuwa 
ka-bungkana jaitun, tape buwana bakal 
ngalotora, sampe bana ta olle mennyana. 

4l Bana bakal andhia ana lalake ban babine, 
tape bana bakal kaelangana na-anana jareya 
sabab kabbi bakal epadaddiya tawanan 
perrang. 

42 Bungkana anggurra ban men-tamennanna 
bana bakal obusa ekakan balang kabbi. 

43 Oreng manca se badha e nagarana bana 


bakal atambaa kobasa, dineng kakobasaanna 
bana dibi bakal akoranga. 

44 Reng-oreng jareya bakal andhia pesse 
se eenjammagiya ka bana, tape bana bakal 
ta andhia pa-apa se ekennenga paenjam ka 
reng-oreng jareya. Ban dhi-budhina bana 
bakal ekobasaana reng-oreng jareya. 

4> Balai jareya kabbi bakal tebaa ka bana ban 
bakal agangguwa bana terros sampe bana 
mate kabbi, sabab bana ta atoro ka GUSTE 
Allahna ban ta ajalannagi kom-hokomma se 
eparengngagi ka bana. 

46 Balai jareya menangka buktena okomanna 
Pangeran ka bana ban ka na potona bana 
salanjangnga. 

41E dhalem apaa bai bana la eberkadi bi 
GUSTE Allahna, tape bana ta endha ngabdi ka 
Salerana kalaban ate se ehlas ban gumbira. 

48 Daddi bana kodu ngabdi ka so-moso se 
bi PANGERAN epadhatengnga ka bana. Bana 
bakal kalaparana, kapelkaen ban abangkang, 
ban kakorangan e dhalem parkara apaa bai. 
PANGERAN bakal nyeksaa bana epakejjem 
sampe bana mate. 

49 Badha settong bangsa dhari koncona 
bume, bana ta ngarte basana, bangsa 
jareya bakal epadhatengnga bi PANGERAN 
epamosowana ban bana. Bangsa jareya 
akantha mano rajabali bakal nyaoba bana. 

>0 Bangsa jareya kejjem, ta andhi ate neser 


ka oreng towa ban ka na-kana. 

>l Ebin ban hasella tanana bana bakal 
epatadhaa, ban bana bakal ta edinaana 
gandum, aengnga anggur, mennya jaitun 
otabana sape ban embi ban dumba sampe 
bana mate kalaparan. 

>2 Bangsa jareya bakal nyerrangnga saneyap 
kottha e nagara se eparengngagi ka bana 

bi GUSTE Allahna sampe gar-pagar batona 
se tenggi ban se epakoko ban binteng se 
eandellagi bana bakal gujura. 

>3 Sabatara so-mosona bana ngeppong 
tha-kotthana bana, bana bakal potosa asa 
polana kalaparan, sampe bana ngakan 
na-anana dibi, na-ana se eparengngagi ka 
bana bi GUSTE Allahna. 

>4La-mala oreng bangsawan se paleng 
molja buddina bakal potosa asa saabidda 
ekeppong moso jareya, sampe ngakan 
na-anana dibi sabab tadha kakanan laenna. 
Taretanna otabana binena se kataresnan 
otabana na-anana se gi odhi ta epamelo 
maske sakonea. 

55 (28:54) 

>6 La-mala babinean bangsawan se paleng 
molja buddina ban se talebat sogina sampe ta 
tao rassana ajalan soko, bakal kanthaa jareya 
keya. E bakto moso ngeppong kottha, babine 
jareya bakal potosa asa polana kalaparan, 
sampe tek-ngetek ngakan anana se gi buru 

lahir ban ne-tamonena. Lakena se kataresnan 


otabana na-anana tadha se epamelowa 
maske sakonea. 

27 (28:56) 

>8 Mon bana ta ngestowagi sakabbinna 
hokomma GUSTE Allahna se etoles e dhalem 
buku reya ban ta hormat ka GUSTE Allah se 
agung ban se makasambu ate, 

“9 bi GUSTE Allah bana sarta toronanna 
bakal epadhatengngana ket-panyaket se ta 
ekenneng pabaras, ban bah-wabah se nakoe 
se ta ekenneng paambu. 

60 Ket-panyaket se nakoe se etangalee bana 
e Messer bakal ngennenga ka bana, ban bana 
ta kera bisa epabaras. 

6l Laen dhari jareya PANGERAN 
madhatengnga keya ket-panyaket ban 
wabah se ta esebbut e dhalem buku reya, 
buku Hokomma PANGERAN. Ban bana bakal 
mateya. 

62 Maske bannyana bana la padha ban 
bannyana bintang e langnge, e antarana bana 
pera sakone se gi odhi, sabab bana ta taat ka 
GUSTE Allahna. 

63 PANGERAN kasokan apareng kamamoran 
ka bana ban nambai bannyana bana, bariya 
keya Salerana bakal kasokana matompes 
bana. Bana bakal ecabuda dhari nagara se 
bakal ekobasaana ban ekennengngana bana 
jareya. 

64 Bi PANGERAN bana bakal epasalebbudana 


e antarana sa-bangsa e bume. E jadhiya bana 
bakal nyembaa la-allaan se ekagabay dhari 
kaju ban bato, la-allaan se padha ta ekennal 
bi bana ban bangatowana bana. 

65E antarana sa-bangsa jareya bana bakal ta 
nemmowa kataremtemman e dhimmaa bai, 
ban bakal tadhaa kennengngan se ekennenga 
koca andhina bana dibi; bi PANGERAN 
bana epaandhia ate kobater ban ta andhi 
pangarebban sakale. 

66 Odhina bana bakal badhaa e dhalem 
babaja terros. Seyang malem bana bakal 
arassaa marenges ban tako mate. 

67 Mon nangalee apa bai atena bana 
dhek-gadheggan polana tako. Mon gu-laggu 
bana terro malemma, ban mon malem bana 
terro lagguwa. 

68 Bi PANGERAN bana bakal epabaliya ka 
Messer epanompaa kapal, sanajjan Salerana 
la tao adhabu ja bana ta kera abali dha essa 
pole. E jadhiya bana bakal aehteyara ajuwal 
badanna terro epadaddiya dunorra mosona 
tape tadha oreng settonga se melleya bana." 
2 9 l Areya essena parjanjiyan se menorot 

dhabuna PANGERAN ebadhi Mosa ban 
bangsa Israil e bakto bangsa jareya badha e 
nagara Moab. Parjanjiyan jareya menangka 
tambaanna parjanjiyan se ebadhi PANGERAN 
bi bangsa jareya e Gunong Sinay. 

2 Mosa makompol sakabbinna oreng Israil, 


laju adhabu ka reng-oreng jareya, "Bana la 
nangalee dibi apa se elampaagi PANGERAN 
ka rato Messer, para pangraja ban saantero 
nagarana. 

3 Bariya keya bana la nangalee sakabbinna 
balai se nakoe ban jat-mojijat sarta 
kaajiban-kaajiban se elampaagi PANGERAN. 

4Tape sampe sateya bi Salerana bana gi ta 
epangarte apa se ealame bana jareya. 

> Pa polo taon abidda PANGERAN mimpin 
bana lebat e ra-ara beddhi, tape kalambi ban 
sandhalla bana ta endha laju ban alpo. 

6 Bana ta andhi roti se ekakana, ta andhi 
aeng anggur otabana non-enoman kerras, 
tape bi PANGERAN bana eparenge sabarang 
se ekabuto bana sopaja bana taowa ja 
Salerana jareya GUSTE Allahna bana. 

7 Ban e bakto sengko ban bana napa ka 
kennengngan reya, Rato Sihon dhari Hesybon 
ban Rato Og dhari Basan merrange bana. 
Tape bi bana reng-oreng jareya epakala. 

8 Tanana bi bana erebbu pas egi-bagi ka 
suku Ruben, Gad ban sabagiyan dhari suku 
Manasye. 

? Daddi bana kodu ngestowagi sakabbinna 
parjanjiyan reya, sopaja bana ahasela e 
dhalem sakabbinna usahana. 

10 Are teya bana kabbi padha manjeng e 
ajunanna GUSTE Allahna: sakabbinna kapala 
suku, para pamimpin, parwira, lalakean, 

manca se badha e antarana bana ban se 
nolonge bana ngetthok kaju ban mekol aeng. 

12 GUSTE Allah mabadha parjanjiyan ban 
bana, ban bana kabbi padha akompol e 
dhinna nyekkennana parjanjiyan reya sarta 
naremaa kawajiban-kawajibanna. 

13 Kalaban parjanjiyan jareya e are teya 
PANGERAN makoko bana daddi bangsana, 
ban Salerana daddi Allahna bana akantha se 
la ejanjiyagi ka bana ban ka bangatowana 
bana Ibrahim, Ishak ban Yakub. 

14 Parjanjiyan jareya ban sakabbinna 
kawajibanna ebadhi bi PANGERAN banne pera 
ban bana malolo, 

l5tape bi saneyap oreng se are teya 
manjeng e dhinna, e ajunanna GUSTE Allah, 
ban bariya keya bi toronanna sengko ban 
bana se bakal dhatengnga." 

16 "Bana gi enga baramma odhina bana e 
Messer ban baramma bana se ajalan lebat e 
nagarana sa-bangsa laen. 

17 Bana la nangalee ca-arca brahalana 
sa-bangsa jareya se majitjidan, se ekagabay 
dhari kaju, bato, salaka ban emmas. 

18 Daddi jaga ja sampe badha e antarana 
bana, lalake otaba babine, kalowarga otabana 
suku se manjeng e dhinna sateya reya, 
se sampe abalik dhari GUSTE Allah polana 
nyembaa la-allaanna bangsa laen. Lalakon 

tamennan se pae ban badha raconna. 

19E antarana bana se ngedhing parenta se 
kerras reya ja sampe badha se apekker ja 
odhina nyamana terros maskeya nekat noro 
karebba dibi. Jareya bakal macalakaa bana 
kabbi, reng-oreng se becce ban se jahat 
padha bai. 

20 PANGERAN ta kera nyapora oreng 
se kantha jareya. Sabaligga, oreng se 
kantha jareya tanto ekenneng babendunna 
PANGERAN se talebat rajana, ban 
samacemma balai se etoles e buku reya tanto 
ngenneng ka abana, sampe oreng jareya 
epatompes bi PANGERAN. 

21 Oreng jareya bi PANGERAN bakal 
ekagabaya conto ka sakabbinna suku Israil, 
ban eokom ban babaston se esebbuttagi e 
dhalem parjanjiyan se etoles e buku reya, 
buku Hokomma PANGERAN. 

22E budhi are, toronanna bana ban oreng 
manca se asalla dhari nagara se jau bakal 
nangaleyana balai ban kasangsaraan se 
acem-macem se epadhateng PANGERAN ka 
nagarana bana. 

23 Gal-teggalla bana bakal daddiya tana 
kajal se topo bi balirang ban buja. Tanana 
ta ekenneng tamenne ban rebba ta endha 
tombu e jadhiya. Nagarana bana bakal 
daddiya akantha tha-kottha Sodom ban 

Gomora, Adma ban Zeboim se bi PANGERAN 


epamosna e bakto ce dukana. 

24 Oreng sadunnya bakal atanyaa, Arapa 
reng-oreng rowa me epakantha jareya bi 
PANGERAN? Arapa PANGERAN me ce sarana 
dukana? 

25 Ban jawabba iya areya, Polana reng-oreng 
jareya ta neptebbi parjanjiyanna PANGERAN, 
Allahna bangatowana; parjanjiyan se 
ebadhaagi Salerana ban reng-oreng jareya 
e bakto Salerana abakta reng-oreng jareya 
kalowar dhari Messer. 

26 Reng-oreng jareya ngabdi ka la-allaan se 
ta ekennal bi abana mangkana PANGERAN 
la alarang reng-oreng jareya nyemba ka 
la-allaan jareya. 

27] areya sababba PANGERAN duka ka 
ommadda ban madhateng ka nagarana 
sakabbinna balai se etoles e dhalem buku 
reya. 

28 PANGERAN ce dukana, ban e dhalem 
dukana se ce rajana jareya bangsa Israil 
ecabut dhari tanana ban epelpallagi ka nagara 
manca, daddi reng-oreng Israil jareya badha 
e jadhiya. 

29 Badha rang-barang se eroseyaagi bi 
PANGERAN; tape Hokomma la enyataagi 
ka bana kabbi, ban bana satoronanna kodu 
ngestowagi hokom jareya salanjangnga." 
30 t"Sateya bana olle mele, berkat 

otabana babaston akantha se la 

ngalame sakabbinna kasangsaraan jareya ban 
odhi epasalebbudan e antarana sa-bangsa bi 
GUSTE Allahna, bana tanto pas enga ja bi 
sengko bana la eberri pameleyan. 

2 Mon bana ban na potona atobat, abaliya 
ka GUSTE Allahna, sarta kalaban gu-onggu 
ate ngestowagi sakabbinna papakonna se bi 
sengko eajarragi ka bana are teya reya, 

3tanto GUSTE Allah bellas ka bana. Bi 
PANGERAN bana tanto epakompol pole dhari 
kennengnganna se asalebbudan e antarana 
sa-bangsa, sarta pas epamamor pole. 

4Sanajjan bana asalebbudan daddi sabume, 
bana tanto epakompol ban ebakta abali bi 
GUSTE Allahna. 

> Tana se lamba ekennengnge bangatowana 
bana, bakal ekaandhia bana pole. Ban bana 
bakal epadaddiya lebbi mamor, ban bannyana 
bana bakal alebbidana dhari bangatowana. 

6 Bana sana potona bakal eparengngana 
ate se taat, sopaja bana taresna kalaban 
gu-onggu ate ka GUSTE Allahna ban bisa 
terros ngennengnge nagara jarowa. 

7 Sakabbinna babaston rowa bakal tebaa 
ka so-mosona bana, se baji ka bana ban se 
nyeksa bana. 

8 Bana bakal taada pole ka PANGERAN 
ban ajalannagi sakabbinna papakonna se 
eajarragi sengko ka bana are teya reya. 

olle hasel edhalem sakabbinna usahana; 
bana bakal epabannyaa anana ban ebinna; 
gal-teggalla bana bakal bannyaa hasella. 
PANGERAN senneng panggaliyanna apareng 
kamamoran ka bana, akantha gi lamba 
Salerana senneng keya panggaliyanna 
apareng kamamoran ka bangatowana bana. 

10Tape bana kodu taat ka GUSTE Allahna 
ban ngestowagi sakabbinna hokomma se 
etoles e dhalem buku reya, iya areya buku 
Hokomma PANGERAN. Bana kodu abali ka 
Salerana kalaban gu-onggu ate. 

ll Parenta se bi sengko epanapa ka bana 
reya ta pate malarat ban banne barang se ta 
ekenneng lakone bi bana. 

12 Kennengnganna banne e langnge, daddi 
bana ta olle atanya kantha reya, Sapa se 
onggaa dha essa, se ngalaagiya papakon 
jareya me olle sengko bisa ngedhing ban 
ajalannagi? 

13 Bariya keya kennengnganna banne e 
kennengngan se alengka tase, daddi bana 
ta olle atanya kantha reya, Sapa se entara 
alengka tase, se ngalaagiya papakon jareya 
me olle sengko bisa ngedhing ban ajalannagi? 

14Ja atanya kantha jareya, sabab papakon 
jareya badha e seddianna bana. Bana la tao 
ban la apal, daddi bana pera kare ajalannagi. 

15 Are teya bana olle mele se becce otaba se 
juba, mele odhi otaba mate. 

sopaja bana taresna ka GUSTE Allahna, taat 
ka Salerana, ngestowagi kom-hokom ban 
papakonna, me olle bana mamor ban daddi 
bangsa se raja. Bana bakal eberkadana bi 
GUSTE Allahna e nagara se sakejja aggi bakal 
ekennengngana bana rowa. 

17 Tape mon bana ta taat ban ta endha 
ngedhingngagi, ban endha eajak oreng lebat 
jalan se sala, nyemba ka la-allaan, 

18 bana tanto epatompes. Kaengae, ya, 
jareya bi sengko la epaenga ka bana sateya 
reya. Bana ta kera abit odhi e nagara e 
barana Songay Yordan se ekennengngana 
bana rowa. 

19Sateya bana olle mele, odhi apa mate, 
berkadda Pangeran otaba babastonna. 
Langnge ban bume bi sengko egabaya 
saksena potosanna bana. Mara mele odhi. 

20 Taresnae GUSTE Allahna, pataat ban 
paesto ka Salerana. Tanto bana ban na potona 
eparenge odhi abit e nagara se ejanjiyagi 
PANGERAN ka bangatowana bana, Ibrahim, 
Ishak ban Yakub." 

3 1 l Mosa adhabu pole ka reng-oreng 
Israil, 

2"Sateya tang omor la saratos dhu polo 
taon, sengko la ta sanggup pole mimpin 
bana. Laen dhari jareya PANGERAN la adhabu 
ja sengko ta eedine noro alengka Songay 
Yordan. 

bana, mateyana sa-bangsa se abengko e 
jadhiya, sopaja bana bisaa ngobasane 
nagarana. Yusak se mimpina bana, akantha 
se la edhabuwagi PANGERAN. 

4 PANGERAN matompessa sa-bangsa jareya, 
padha ban se makala Sihon ban Og, ratona 
oreng Amori, ban maancor nagarana. 

> Bi PANGERAN bana epamennanga ka 
sa-bangsa jareya, saellana jareya bana kodu 
atoro ka apa se epessennagi sengko parkara 
sa-bangsa jareya kodu epabaramma. 

6 Bana pakoko atena, ban pabangal. Ta 
osa tako ka sa-bangsa jareya, bana bakal 
etolonga bi GUSTE Allahna dibi. Bana ta 
kera eco-koco ban ta kera edinggallagi bi 
Salerana." 

7 Mosa pas adikane Yusak, sarta pas adhabu 
e adhana reng-oreng Israil, "Bana pakoko 
atena ban pabangal, Yusak! Bana se mimpina 
bangsa Israil reya se entara arebbu nagara se 
ejanjiyagi PANGERAN ka bangatowana. 

8 PANGERAN dibi se nontona ban nolongana 
bana. PANGERAN ta kera co-ngoco ban ta 
kera adinggallagi bana. Daddi bana ta osa 
tako otaba kene ate." 

? Mosa pas nyerrat hokomma GUSTE Allah, 
laju eparengngagi ka mam-imam Lewi se 
epangoros Petthe Parjanjiyan, sarta ka para 
pamimpinna oreng Israil. 

10 Mosa makon kantha reya ka reng-oreng 


jareya, "Sabban pettong taon sakaleyan, e 
aher taon, e dhalem taon palebbaranna otang 
e bakto parayaan Ranggun Dhaun, 

ll bana kodu macaagi kom-hokom reya 
pakaja e adhaanna reng-oreng Israil se 
abakte ka GUSTE Allahna e kennengngan se 
etantowagi Salerana. 

12 Reng-oreng lalakean ban babinean, 
na-kana ban oreng manca se abengko 
e tha-kotthana bana soro akompol, soro 
ngedhingngagi bacaan jareya, me olle 
reng-oreng jareya ajar hormat ka GUSTE 
Allahna sarta ngestowagi kon-papakonna. 

13 Kalaban cara se kantha jareya, na-anana 
bana se gi ta tao ngedhing parkara hokomma 
GUSTE Allahna jareya pas daddi ngedhing, 
sarta pas ajar hormat ka Pangeran saabidda 
odhi e nagara se sakejja aggi reya bakal 
ekobasaana bana e barana Songay Yordan." 

14 PANGERAN pas adhabu ka Mosa, "Odhina 
bana e dunnya reya la ta abit pole. Daddi 
kassa olok Yusak, ajak ka Tang Kemah, bi 
Sengko eberriana du-petodu." Daddi Mosa 
ban Yusak laju meyos ka Kemah Socce, 

15 PANGERAN ngaton ka se kadhuwa jareya 
e dhalem pelar ondhem e seddina labangnga 
Kemah. 

16 Dhabuna PANGERAN ka Mosa, "Bana la 
para mateya, ban samatena bana, bangsa 
Israil ta esto pole ka Sengko, ban ta 

reng-oreng jareya. Reng-oreng Israil bakal 
mongkorana Sengko sarta pas nyembaa ka 
la-allaan se esemba e nagara se sakejja aggi 
emasoana reng-oreng Israil jareya. 

17 Mon sampe kantha jareya, Sengko bakal 
peggella parana ka reng-oreng jareya. 
Reng-oreng jareya bi Sengko edinaagiya ban 
epatompessa. Bi Sengko epadhatengngana 
balai se nakoe sabannyana, saellana jareya 
reng-oreng Israil buru apangrasa ja balai 
jareya dhateng polana abana eonduri bi 
Sengko. 

18E bakto jareya Sengko la ta endha nolonge 
reng-oreng jareya pole, polana reng-oreng 
jareya nyemba ka la-allaan ban alako jahat. 

19Sateya mara toles nyanyeyan reya, 
ajarragi ka bangsa Israil menangka bukte se 
nerrangngagi salana reng-oreng jareya. 

20 Bi Sengko reng-oreng Israil jareya egibaa 
ka nagara se sogi tor landhu, akantha 
se ejanjiyagi Sengko ka bangatowana. E 
dhissa reng-oreng jareya bakal sennengnga 
odhina ban bakal olleya sakabbinna kakanan 
se ekaparlo abana. Tape saellana jareya 
reng-oreng jareya bakal mongkorana Sengko 
pole, pas nyemba ka la-allaan. Reng-oreng 
jareya bakal nolaga Sengko ban mongkere 
Tang parjanjiyan, 

2l ban bakal bannyaa balai se nakoe se 
tebaa ka abana. Tape nyanyeyan reya bakal 

nerrangngagiya salana reng-oreng jareya. 
La-mala sateya reya, sabellunna Sengko 
ngeba reng-oreng jareya ka nagara se la 
ejanjiyagi Sengko rowa, Sengko Ia tao essena 
atena." 

22 E are jareya keya Mosa nyerrat nyanyeyan 
rowa, se pas eajarragi ka bangsa Israil. 

23 Saellana jareya PANGERAN adhabu ka 
Yusak, pottrana Nun, dhabuna, "Bana pakoko 
atena ban pabangal, Yusak! Bana se mimpina 
bangsa Israil masoa ka nagara se ejanjiyagi 
Sengko ka reng-oreng jareya, ban Sengko se 
nolongana bana." 

24 Mosa pas nyerrat kom-hokomma 
PANGERAN e dhalem buku. Se nyerrat 
epangastete, dhari adha sampe ka budhi. 

25 Saellana mare pas adhabu ka mam-imam 
Lewi se epangoros Petthe Parjanjiyan, 
dhabuna, 

26 "Giba buku Hokomma Allah reya, saba 
e seddianna Petthe Parjanjiyanna GUSTE 
Allahna, sopaja pagguna badha e jadhiya 
menangka bukte se nerrangngagi salana 
bangsa reya. 

27 Sengko tao bangsa Israil reya ce cengkalla 
ban dujan aberonta. E bakto sengko gi 
odhi bai reng-oreng jareya la aberonta ka 
PANGERAN; apa pole mon sengko la mate! 

28 Sateya mara pakompol e adhaanna 
sengko reya para pamimpinna bangsa 

ekocaagiya sengko. Langnge ban bume bi 
sengko epadaddiya sakse ka reng-oreng 
jareya. 

29 Sengko tao, ja mon sengko la mate, oreng 
Israil tanto darakaa pole ban ta endha atoro 
ka sabarang se Ia eajarragi bi sengko. Pagi 
reng-oreng jareya bakal nemmowa balai, 
sabab PANGERAN duka polana reng-oreng 
jareya ngalakone sabarang se elarang 
PANGERAN." 

30 Saellana jareya Mosa laju anyanye sampe 
mare, eedhingngagi bi sakabbinna ommat 
Israil. 

3 2 1 "Mara langnge, edhingngagi sengko 
acacaa, mara bume, bukka kopengnga! 

2 Moga tang pangajaran padhaa ban ojan 
se gaggar, tang oca padhaa ban capcabba 
ebbun, akantha rese se mabacca rebba e 
tana, akantha ojan derres se ngenneng ka 
men-tamennan. 

3 Sengko amoljaagiya PANGERAN. Mara 
bertaagi kaagunganna Allah. 

4 PANGERAN reya se abilla bana, se parjuga 
ban bangalan, se adil jalanna. Allahna bana 
reya esto ban ta roce, se elampaagi teppa tor 
becce. 

> Tape bana reya bangsa se ta esto atena, se 
roce ban bannya dusana, se ta pantes daddi 
ommadda Allah. 

reng-oreng budhu se ta andhi pekkeran? 
PANGERAN reya gu ta ramana bana, se 
nyeptaagi bana, se madaddi bana settong 
bangsa. 

'Kaengae jaman lamba, pekker jamanna 
angkadan se la lebat. Tanyaagi ka oreng 
towana, me olle ecaretaagi kabbi ka bana. 

8E bakto Se Mahatenggi magi tana, saneyap 
bangsa la etantowagi baba kakobasaanna 
ban settong la-allaan se neggu kobasa. 

3 Tape toronanna Yakub reya epele 
PANGERAN menangka kaagunganna 
Salerana. 

10 PANGERAN manggii reng-oreng jareya 
teppana alalana e kennengngan se seppe 
e ra-ara, kabbi laju padha ejaga ban 
epeyara, epasalamet menangka kaagunganna 
Salerana. 

ll Akantha ellang se ngajari ngabber 
budhuna, budhuna epega bi kalembangnga 
se mekkar pas epanongko e bungkella 
kalembangnga, 

12 kantha jareya PANGERAN se mimpin 
ommadda, tadha la-allaan se abanto 
Salerana. 

13 Ommadda epangobasae nong-gunong, 
reng-oreng jareya ngakan hasella gal-teggal 
epangenom maddu alas se kalowar dhari 
gumo bato. Reng-oreng jareya olle mennya 

bannya batona. 

14 Sape ban dumbana padha gus-bagus, 
bannya ngasellagi susu, gandum ban 
anggurra bagus onggu. 

15 Ommadda PANGERAN daddi sogi tape 
dujan aberonta, kabbi padha po-lempo 
kakennyangan. PANGERAN se nyeptaagi 
abana eonduri, se parjuga, Panyalamet 
abana, ta ekendhai. 

16 Reng-oreng jareya nyemba brahala sampe 
PANGERAN tamburuwan panggaliyanna, laju 
duka polana kajahadanna ommat jareya. 

17 Reng-oreng jareya ngeba kurban ka 
roh-erroh jahat se banne Allah, ka la-allaan 
se ta ekennal abana, la-allaan anyar se ta 
ekatakoe bangatowana. 

18 Allah se parjuga se apareng kasalameddan 
ekaloppae, PANGERANna se apareng odhi ta 
ekaengae. 

19 Ngoladi jareya PANGERAN duka, ta 
kasokan narema tra-pottrana. 

20 Dhabuna, Sengko ta nolonga reng-oreng 
jareya pole; dina etengguwa baramma 
daddina. Sabab bangsa jareya ce cengkalla 
ban tadha estona. 

21 Sengko epatamburuwan ka se banne 
Allah epapeggel ka arca brahalana. Daddi bi 
Sengko Tang ommat epatamburuwana ka 
settong bangsa se sanyatana banne bangsa, 
epapeggella ka bangsa se ce budhuna. 

rabbang ce rajana, se makatonon sampe ka 
dunnyana oreng mate. Apoy se makatonon 
bume ban sakabbinna hasella, sarta 
nong-gunong sampe ka mo-ramona. 

23 Sengko madhatengnga balai se tadha 
ambuna. Tang na-pana eocola ka reng-oreng 
jareya. 

24 Reng-oreng jareya bakal mateya polana 
sake panas ban kalaparan, sarta panyaket 
se talebat berrana. Bi Sengko epannengnga 
me olle ecarakem burun alas, sarta ecangnga 
olar se mandi opassa. 

25E rong-lorong bannya oreng mate polana 
perrang; reng-oreng e bengkona padha 
katakoan. Ngangodhadan lake ban bine 
epamateya, bariya keya babaji ban oreng 
towa. 

26 Bi Sengko bangsa jareya epatompessa 
kabbi, me olle ta ekaengae oreng pole. 

21 Tape mosona Israil ta olle gumbira atena 
sala sangka apangrasa makala Tang ommat, 
mangkana sabendherra Sengko se mamosna 
bangsa jareya. 

28 Israil reya bangsa se ta andhi pekkeran; 
ban ta andhi pangarteyan. 

23] a sakenga bicaksana, tanto bangsa jareya 
ngarte, ban mekker dhi-budhina abana. 

30 Baramma oreng kasorang me bisa nyerser 
oreng saebu, oreng kadhuwa andaddiyagi 
oreng sapolo ebu padha buru? Sababba tadha 

PANGERANna; edina bi Allahna se parjuga. 

31 Mosona Israil padha tao kabbi, la-allaanna 
ta andhi kakowadan, ta padha ban Allah se 
alindhunge bangsa Israil. 

32 Mosona Israil jahadda padha ban Sodom 
sarta Gomora, padha ban bungkana anggur 
se pae ban mabu buwana. 

33 Aeng anggurra raconna olar se mandi 
opassa. 

34 PANGERAN emot ka lalakonna mosona 
ommadda, se eokoma mon la napa baktona. 

35 PANGERAN aparenga babales ban okoman 
ka mosona ommadda jareya; ta abit pole 
bangsa jareya bakal ancora; bakal tompessa 
tadha karena. 

36 PANGERAN tanto nolong ommadda ban 
bellas ka para abdina, mon ngoladi ommadda 
la ta bisa apa-rapa ban ta andhi kakowadan. 

37 PANGERAN tanto pas atanya ka ommadda, 
Kemma la-allaan se eandellagi bana? 

38 La-allaanna bana ngakan gaji tor-atorra 
bana, ban ngenom aeng anggur kurbanna 
bana. Kassa soro nolonge bana sateya, me 
olle bana epalopot dhari calaka. 

39 Abassagi, Sengko Allah Se Settong, tadha 
allah salaenna Sengko. Sengko matee ban 
maodhi. maloka ban mabaras. Tadha oreng se 
bisaa lang-ngalange mon Sengko la akarep. 

40 Demi Sengko dibi, Allah se odhi, Sengko 
ngangka Tang tanang asompa: 

4l Sengko agangseya Tang peddhang 


epatajemma sampe agalirap, Sengko 
aberria okoman epaadila. Sengko malessa 
sakabbinna Tang moso ban reng-oreng se 
baji ka Sengko. 

42 Tang na-pana bakal buddhaga bi dharana 
Tang so-moso, ban pa-sapa se alaban ka 
Sengko bakal mateya bi Tang peddhang. 
Pa-sapaa se ta atoro ka Sengko reya, bi 
Sengko ta epannengnga; oreng tahanan ban 
se ka-loka kabbi bakal mateya keya. 

43E, sa-bangsa, mara asorak, ngormat 
ommadda PANGERAN, sabab Pangeran 
apareng okoman ka pa-sapaa se matee 
ommadda. Pangeran males ka mosona tape 
ommadda esapora dusana." 

44 Mosa ban Yusak anyanye nyanyeyan 
jareya, daddi bangsa Israil padha ngedhing 
kabbi. 

45 Samarena ngajarragi sakabbinna 
papakonna Pangeran ka bangsa Israil, 

46 Mosa adhabu, "Kaengae sakabbinna 
parenta se eajarragi sengko ka bana are teya. 
Ajarragi ka na-anana, sopaja na-anana bana 
jareya ngestowagi sakabbinna Hokomma 
PANGERAN. 

47 Pangajaran jareya banne pera ca-oca 
se kosong, tape jareya odhina bana. Taadi 
sakabbinna papakon jareya, me olle bana 
lanjang omor e nagara se ekobasaana bana e 
barana Songay Yordan rowa." 


Ulangan 32.481 33.4 128 
48E are jareya Keya PANGERAN adhabu ka 


Mosa, 

49 "Kassa bana entar ka pagunongan Abarim 
e nagara Moab e barana kottha Yerikho. Dhari 
jadhiya pas ongga ka Gunong Nebo; dhari 
kennengngan jareya bana ngabas ka nagara 
Kanaan se bi Sengko ebagiya ka bangsa Israil 
sakejja aggi. 

>0 Bana bakal mateya e gunong jareya, 
akantha Harun, taretanna bana se mate e 
Gunong Hor rowa, 

>l sabab bana ban Harun ta hormat ka 
Sengko e adhaanna bangsa Israil, e bakto 
badha e Somber Meriba, e seddina kottha 
Kades, e ra-ara Zin rowa. 

>2 Daddi bana pera olle ngabas nagara jareya 
dhari jauna, ta olle noro maso ka nagara se 
bi Sengko ebagi ka bangsa Israil jareya." 
33 l Sabellunna seda, Mosa, otosanna 

Allah, aberkadi bangsa Israil, dhabuna: 

2 "PANGERAN rabu dhari Gunong Sinay; 
akantha are moncar e attassa kottha 
Edom nyonare ommadda dhari Gunong 
Paran. Eerengngagi malaekat sapolo ebu, e 
kanganna badha apoyya se rabbang. 

3 PANGERAN reya taresna ka ommadda 
ajaga tor masalamet oreng se ngabdi 
ka Salerana. Mara asojud e padana ban 
ngestowagi papakonna. 

4Toro hokom paparengnga Mosa, 
papondhinna bangsa reya se paleng aji. 


Ulangan 33.51 11 129 
PE bakto Israil akompol ban para 


pamimpinna, PANGERAN daddi rato marenta 
ommadda." 

6 Parkara suku Ruben Mosa adhabu kantha 
reya: "Mandar suku Ruben ta sampea mosna, 
maske bannyana ta saapa." 

7 Parkara suku Yehuda dhabuna kantha reya: 
"GUSTE, peyarsaagi serrona suku Yehuda; 
pakompollagi pole sareng bangsana. Tolonge 
e dhalem perrang, banto e dhalem ngadhebbi 
mosona. " 

8 Parkara suku Lewi dhabuna kantha 
reya: "Kalaban Urim ban Tumim 
dhabuwagi karsaepon Junandalem, 
kalaban parantaraannepon oreng Lewi, 
abdiepon Junandalem se esto. Neng e Masa 
oreng Lewi sareng Junandalem eoji, neng e 
somber Meriba nyata esto kabbi. 

? Oreng Lewi ka Junandalem ce estona, 
ngongkole kaestowanna ka oreng towana 
sareng ka la-balana. Papakonna Junandalem 
eestowagi, parjanjiyannepon Junandalem 
eteptebbi. 

10 Oreng Lewi ngajari ommattepon 
Junandalem sopaja padhaa taat ka 
hokommepon J unandalem, sareng ngatorragi 
kurban e mezbaepon J unandalem. 

11 GUSTE, tolonge suku gapaneka me olle 
kowat, moga Junandalem kasokana ka 
sadajana lalakonna. Paancorragi so-mosona 
sopaja ta bisaa jaga pole saterrossa." 


Ulangan 33.121 19 130 
12 parkara suku Benyamin dhabuna kantha 


reya: "Areya suku se ekataresnae PANGERAN; 
se esarengnge salanjangnga, ejaga e baja 
malem ban e bakto seyang." 

13 Parkara suku Yusup dhabuna kantha reya: 
"Moga tanana eberkadana bi PANGERAN, 
eparenge ojan ban aeng dhari dhalem bume. 

14 Moga e sabban sem-moseman tanana 
possaa ban wa-buwaan, wa-buwaan se 
paleng nyaman se massa e bungkana. 

15 Mo-gumona se la badha dhari jaman 
kona moga possaa ban hasella tana se 
man-nyaman. 

16 Moga tanana epabannyaa hasella se 
bagus, ban eberkadi bi kabecceanna 
PANGERAN se abu-dhabu dhari ombut se 
rabbang. Moga berkat jareya torona ka na 
potona Yusup, sabab Yusup reya pamimpin e 
antarana tan-taretanna. 

17 Yusup kowadda padha ban bantheng, 
ban tandhuna sape alas lake. Tandhuna iya 
areya Manasye se abun-ebun ban Efraim 
se apolowan ebu. Sa-bangsa laen esodhuk 
esothok sampe ka koncona bume." 

18 Parkara suku Zebulon ban Isakhar 
dhabuna kantha reya: "Moga Zebulon 
mamora odhina lantaran parjalanan- 
parjalananna, ban Isakhar sennengnga e 
bengkona. 

19Se kadhuwa jareya ngonjang reng-oreng 
manca ka nong-gunongnga ban ngatorragi 


Ulangan 33.201 26 131 
kurban se bendher e dhissa. Se kadhuwa 


jareya sogi ollena dhari tase ban dhari beddhi 
e salanjangnga paseser." 

20 Parkara suku Gad dhabuna kantha reya: 
"Moljaagi Allah se nambai baba kakobasaanna 
Gad. Gad nyendhemme akantha macan se 
nyebbida lengngen otaba kolena cethak. 

21 Tana se paleng becce ekala dibi, bagiyanna 
pamimpin ebagi ka suku jareya. Hokom ban 
papakonna PANGERAN eestowagi kabbi e 
bakto pamimpin Israil teppana akompol e 
jadhiya". 

22 Parkara suku Dan dhabuna kantha reya: 
"Dan reya akantha macan se gi ngodha, se 
alonca ka lowar dhari Basan." 

23 Parkara suku Naftali dhabuna kantha reya: 
"Naftali eparenge berkat ban kataresnaanna 
PANGERAN se ta sakera-kera; baba 
kakobasaanna molae dhari Talaga Galilea 
sampe ka lao." 

24 Parkara suku Asyer dhabuna kantha reya: 
"Asyer eberkadi alebbiyan dhari ku-suku 
laenna, Asyer ekataresnae tan-taretanna, 
bungkana jaitun tombu landhu e tanana. 

25 Moga tha-kotthana epakokowa ban 
bang-labang besse sarta dimbaga, sopaja 
odhina taremtem salanjangnga." 

26 "E, Israil! Tadha la-allaan se padha ban 
Allahna bana, se lebat e langnge e dhalem 
kamoljaanna, narabas ondhem nolongana 
bana. 


Ulangan 33.271 34.3 132 
27 Allah salanjangnga se ajaga 


bana, lengngenna se langgeng daddi 
panyandharanna bana. Mosona bana eojuk 
kabbi, me olle ta lang-ngalange jalanna bana, 
ban bana epakon matompes mosona sampe 
tadha karena. 

28 Daddi toronanna Yakub bakal taremtemma 
odhina e nagara se ta kakorangan gandum 
ban aeng anggur, ban dhari langnge toron 
ebbun se agili Ka bumena. 

29 Israil, pojur onggu bana reya! Tadha 
bangsa laen se etolonge PANGERAN akantha 
bana. PANGERAN dibi se daddi peddhang 
ban tamengnga bana, se nolonge bana ban 
apareng kamennangan. So-mosona bana 
bakal dhatengnga nyoon kabellasan, tape bi 
bana padha eda-didda". 

34 l Mosa pas meyos dhari tana Moab 
ongga ka Gunong Nebo, ka koncona 

Gunong Pisga e temorra Yerikho. E jadhiya 

bi PANGERAN salerana eduduwi sakabbinna 

nagara jareya, iya areya: baba kakobasaanna 

Gileyad ka dhaja sampe gan kottha Dan; 

2 sakabbinna baba kakobasaanna Naftali; 
baba kakobasaanna Efraim ban Manasye, 
baba kakobasaanna Yehuda ka bara sampe 
gan Tase Tengnga; 

3 bagiyan laona Yehuda ban tana lapang se 
abates dhari Zowar sampe ka Yerikho, kottha 
se bannya bungkana kormana. 


Ulangan 34.41 11 133 
4Dhabuna PANGERAN ka Mosa, "Areya 


nagara se bi Sengko ejanjiyagi ka Ibrahim, 
Ishak ban Yakub, se ebagiya ka na potona. Bi 
Sengko bana epanangaleyana, Mosa, tape ta 
ebagiya maso dha essa." 

> Mosa, abdina PANGERAN jareya, pas seda 
e nagara Moab, menorot se edhabuwagi 
PANGERAN. 

6 Bi PANGERAN Mosa esareyagi e tana 
Lemba Moab, se addhep ka kottha Bet-Peyor, 
tape sampe sateya tadha oreng se taowa e 
dhimma pasareyan jareya. 

7E bakto pasedana, Mosa yuswana saratos 
dhu polo taon; kakowadanna gi paggun ban 
socana gi terrang. 

8E tana lapang Moab bangsa Israil nangese 
Mosa ban noduwagi kasossaanna sampe tello 
polo are abidda. 

3? PANGERAN apareng kabicaksanaan se 
talebat rajana ka Yusak pottrana Nun sabab bi 
Mosa la epele epadaddi gantena. Bangsa Israil 
taat ka Yusak ban ngestowagi kon-papakonna 
PANGERAN se eparengngagi ka bangsa Israil 
jareya kalaban parantaraanna Mosa. 

10E Israil tadha pole nabbi akantha Mosa se 
abu-dhabu dhep-adhebban bi PANGERAN. 

ll Tadha nabbi laenna se mabadha jat- 
mojijat ban kaajiban-kaajiban akantha 
se elampaagi Mosa ka nagara Messer, ka 
ratona ban ka ja-pangrajana, menorot se 
edhabuwagi PANGERAN. 


Ulangan 34.12 . 134 
12 Tadha nabbi laen se alampaagi lalakon se 


hebat akantha se elampaagi Mosa e adhaanna 
reng-oreng Israil. 


Yosua 


1 l Saellana Mosa, abdina PANGERAN rowa, 
seda, PANGERAN adhabu ka gantena 
Mosa, iya areya Yusak, pottrana Nun, 

2 dhabuna, "Mosa Tang abdi rowa la mate. 
Sateya mara bana ban sakabbinna ommat 
Israil akes-rengkes, pas alengka Songay 
Yordan, maso ka nagara se bi Sengko ebagi 
ka reng-oreng jareya. 

3 Sengko la ngoca ka Mosa ja dhaera se 
elebadi bana bi Sengko la ebagi ka bana ban 
ka sakabbinna Tang ommat. 

4 Batessa dhaera bana jareya molae dhari 
sagara beddhi e bagiyan lao sampe ka 
Pagunongan Libanon e bagiyan dhaja, ban 
dhari Songay Efrat se raja e bagiyan temor, 
terros sakabbinna nagara Het sampe ka Tase 
Tengnga e bara. 

>Saomorra bana, tadha se bisaa makala 
bana, Yusak. Sabab Sengko abarengngana 
bana terros akantha se abarengnge Mosa 
lamba rowa. Bi Sengko bana ta edinaagiya 
kadibian. 

6 Bana payakin ban pabangal, sabab bana 
bakal mimpina bangsa jareya e bakto 
ngobasane nagara se bi Sengko la ejanjiyagi 
ka bangatowana. 


Yosua 1.71 14 
'Pandhana, bana kodu yakin ban bangal 


ongguwan. Bana kodu ajaga sopaja bana 
taada ka sakabbinna hokom se eajarragi Mosa 
Tang abdi rowa ka bana. Ja sampe badha se 
eenthengngagi, me olle bana ahasel. 

8 Ketab hokom rowa bacaagi terros ka Tang 
ommat. Ajari ketab jareya terros seyang 
malem, me olle bana ajalannagi sabarang 
se kasebbut e dhalemmanna. Mon bana 
ajalannagi kom-hokom jareya kabbi, odhina 
bana bakal mamora ban ahasela. 

? Kaengae ja Sengko la nyoro bana sopaja 
bana yakin ban bangal atena! Bana ja 
sampe tako otaba korang samangat, sabab 
bana entara dha emma bai ros-terrosan 
ebarengnge Sengko, GUSTE Allahna." 

10Yusak pas makon para pamimpinna 
ommat Israil 

l1 alengleng e parkemahanna ommat Israil 
sopaja manapa papakon reya, "Mara asadhiya 
sango, sabab tello are aggi bana kabbi kodu 
alengka Songay Yordan ngobasaana nagara 
se eparengngagi ka bana bi GUSTE Allahna." 

12 Ka suku Ruben, suku Gad ban saparona 
suku Manasye, Yusak adhabu, 

13 "Kaengae, Mosa, abdina PANGERAN rowa 
la malae bana ja tana e temorra Songay 
Yordan rowa la eparengngagi ka bana bi 
GUSTE Allahna, epadaddi nagarana bana. 

14 Ana binena sarta ebinna bana olle 
paggun neng e dhinna, tape tantarana kodu 


| Yosua 1.151 2.1 
asadhiya kaangguy aperrang to-sabakto, 


sarta mangkat ajangadhai reng-oreng Israil 
laenna alengka Songay Yordan. Bana kodu 
nolonge reng-oreng Israil jareya 

15 sampe reng-oreng jareya ngobasane 
ban ngennengnge nagara e barana Songay 
Yordan se eparengngagi ka reng-oreng jareya 
bi GUSTE Allahna. Saellana bangsa Israil 
eparenge odhi aman kabbi bi PANGERAN, 
bana olle abali ka tanana dibi e temorra 
Songay Yordan, se eparengngagi ka bana bi 
Mosa, abdina PANGERAN rowa." 

16 Suku Ruben, Gad ban saparona suku 
Manasye laju nyaot kabbi, "Ponapa se 
edhabuwagi panjennengngan sareng abdina 
elakonana; epakona kaamma saos sareng 
panjennengngan, abdina mangkada. 

17 Abdina padha taada ka panjennengngan, 
akadi se taat ka Mosa. Moga-moga GUSTE 
Allah kasokana asarengnge panjennengngan 
saterrossa, akadi se asarengnge Mosa. 

18 Pasera se ta poron atoro ka kakobasaanna 
panjennengngan badhi eokom mate. 
Panjennengngan kodu yakin sareng bangal!" 
2 ' Dhari parkemahan e Sitim Yusak ngotos 

ta-mata kadhuwa, epakon tek-ngetek 
nalektegi nagara Kanaan, bi-lebbi kottha 
Yerikho. Se kadhuwa jareya pas mangkat, 
sanapana ka kottha jareya laju ngenep e 
bengkona sondel se anyama Rahab. 


| Yosua 2.219 . 
2 Rato Yerikho meyarsa kabar ja badha 


reng-oreng Israil se ata-matae nagarana, 

3 daddi laju ngerem otosan ka Rahab, epakon 
ngoca kantha reya, "Pakalowar reng-oreng se 
badha e bengkona bana jareya. Sabab jareya 
ta-mata se nalektegana dhaera Yerikho reya!" 

4"Pajat badha reng-oreng se entar kaanto," 
saodda Rahab ka otosan jareya, "tape kaula 
ta oneng dhari kaimma asalla. Reng-oreng 
ganeka ampon kalowar dhari kaiya, gella 
e bakto compet are, sabellunna labangnga 
kottha etotop. Kaula ta atanya entara 
kaamma, tape mon bi sampeyan duli eserser, 
tanto ecapo." (Sanyatana ta-mata jareya 
bi Rahab eerrep e atana bengkona, etotobi 
bungkana rame se badha e jadhiya.) 

5(2:4) 

6(2:4) 

7 Otosanna rato gella pas mangkat dhari 
kottha jareya. Sanapana ka lowarra kottha, 
labangnga kottha jareya pas etotop. Reng- 
oreng jareya nyaree ta-mata gella sampe 
napa ka Songay Yordan e bagiyan se egabay 
kennengnganna oreng mon alengkaa songay. 

8E malem jareya, sabellunna ta-mata se 
kadhuwa gella tedhung, Rahab ongga ka 
attas atana bengkona, 

3 pas ngoca ka se kadhuwa jareya, "Kaula 
oneng ja nagara paneka sareng PANGERAN 
ampon eparengngagi ka sampeyan. Oreng e 
kadhinto padha tako ka sampeyan. 


Yosua 2.101 14 | 5 
10 Bangsa kaula ampon mereng kadi ponapa 


PANGERAN makerreng Tase Galagas se 
elebadana sampeyan e bakto kalowara dhari 
Messer. Bangsa kaula jugan mereng kadi 
ponapa bangsana sampeyan se matee Sihon 
sareng Og, ratona bangsa Amori e temorra 
Songay Yordan. 

11 Gi buru mereng kabar ganeka saos bangsa 
kaula ampon padha tako. Oreng kaiya padha 
ta gadhuwan kabangalan polana bangsana 
sampeyan. GUSTE Allahna sampeyan lerres 
Allah Se Mahakobasa e langnge sareng e 
bume. 

12 Samangken tore sampeyan asompa 
kalaban asmana PANGERANna ja sampeyan 
beccea ka kaula sabala akadi kaula se becce 
ka sampeyan samangken paneka. Ngereng 
ajanji ja sampeyan ta mateyana eppa sareng 
ebu kaula, tan-taretan kaula sareng saessena 
bengkona. Ngereng kaula parenge tandha 
menangka tanggungan ja sampeyan kengeng 
eparcaja!" 

13 (2:12) 

14 Cana oreng se kadhuwa jareya, "Kaula 
ajanji manabi PANGERAN ampon massraagi 
nagara paneka ka bangsa kaula, kaula beccea 
ka sampeyan, sokor sampeyan ta ala-bala ka 
oreng parkara kaula ban kanca kaula paneka. 
Mon kaula ta neptebbi janji, mandar kaula 
eparengngana ta salamet sareng PANGERAN." 


Yosua 2.151 20 
15 Sarrena bengkona Rahab jareya nalpe ka 


pagar alassa kottha, daddi oreng se kadhuwa 
jareya epatoron ngangguy tale epalebat 
candhelana bengkona. 

l6 "Sampeyan terros ka tana pagunongan," 
cana Rahab, "me olle ta ekenneng pega 
sareng otosanna rato. Ngetek e kaissa 
sampe tello are, sampe otosanna rato abali 
ka dhalem kottha. Saamponna ganeka, 
sampeyan kengeng nerrossagi parjalananna." 

17 Ta-mata se kadhuwa jareya ngoca 
ka Rahab, "Enggi, sae, kaula bi kanca 
kaula paneka neptebbana janji se epenta 
sampeyan. 

18 Pera paneka se kodu ejalannagi sampeyan. 
Mon bangsa kaula molae nyerrang nagarana 
sampeyan, tale se mera paneka taleyagi ka 
candhela se bi sampeyan egabay palebadanna 
matoron kaula bi kanca kaula paneka. Rama 
ebu ban tan-taretanna sampeyan, sarta 
sadajana la-balana eppana sampeyan, 
pakompol e bengko paneka. 

19 Mon antarana reng-oreng ganeka badha 
se kalowar dhari bengko paneka, mon sampe 
epatee oreng, ganeka salana dibi, banne 
salana kaula ban kanca kaula paneka. Tape 
mon badha se calaka e dhalem compo 
paneka, ganeka tanggunganna kaula ban 
kanca kaula paneka. 

20 Sabaligga, mon kaula ban kanca kaula 
paneka bi sampeyan ekacaca ka oreng, kaula 


... Yosua 2.211 3.2 | 7 
padha ta wajib pole neptebbi janji se epenta 


sampeyan ganeka." 

21 Rahab narema parjanjiyan jareya sarta 
reng-oreng se kadhuwa jareya pas esoro 
mangkat. Saellana jareya tale se mera gella 
pas etaleyagi ka candhelana. 

22 Ta-mata se kadhuwa jareya pas mangkat 
ka dhaera pagunongan sarta ngetek e 
jadhiya. Sampe tello are abidda reng-oreng 
otosanna rato nyaree ta-mata se kadhuwa 
jareya neng e man-dhimman e sabingkerra 
dhaera jareya, tape ta etemmo. Dhi-budhina 
otosan jareya padha abali ka Yerikho. 

23 Ta-mata Israil se kadhuwa gella toron 
dhari pagunongan, pas alengka songay, 
terros abali ka kennengnganna Yusak. 
Pangalamanna ecaretaagi kabbi. 

24 Saellana jareya se kadhuwa buru mator, 
"Tantona nagara gapaneka sareng PANGERAN 
eparengngagi sadaja ka bangsa kaula; 
sadajana oreng e kadhissa padha tako ka 
bangsa kaula." 

3 l Kalagguwanna, Yusak ban sakabbinna 
ommat Israil padha jaga gi petteng, 
pas mangkat dhari parkemahanna e Sitim, 
terros ka Songay Yordan. Reng-oreng jareya 

akemah e jadhiya, sambi anante bakto se 
alengkaa Songay Yordan. 

2 Saellana lebat tello are, para pamimpinna 
alengleng e parkemahan, 


Yosua 3.31 8 | 
3 manapa parenta reya ka oreng Israil, 


ocana, "Mon sampeyan nengale para imam 
mekol Petthe Parjanjiyan kaagunganna 
GUSTE Allahna sampeyan, sampeyan kodu 
mangkat jugan dhari parkemahan paneka. 
Toro bunte Petthe ganeka, 

“tape mon ajalan ja ma-semma ka 
Petthena; ajalan e budhiyanna, ellana ra-kera 
sakilometer. Kalaban cara ganeka sampeyan 
tanto oneng jalan se kaimma se kodu elebadi, 
sabab sampeyan padha ta oneng entar ka 
dhaera paneka." 

> Yusak adhabu ka ommat Israil, "Mara 
bana padha nyoccee aba polana lagguna 
PANGERAN mabadhaa kaajiban-kaajiban e 
adhana bana." 

6 Saellana jareya Yusak makon para imam 
ngangko Petthe Parjanjiyan sarta mangkat 
kaadha, ajangadhai ommat Israil laenna. 
Papakonna Yusak etoro bi reng-oreng jareya. 

7’ Dhabuna PANGERAN ka Yusak, "Molae 
are teya bi Sengko bana epadaddiya oreng 
raja, sampe reng-oreng Israil ngargai bana 
ban apangrasa ja bana reya ebanto Sengko 
terros, akantha Mosa se ebanto salanjangnga 
bi Sengko. 

8 Sateya parentaagi ka mam-imam se ngeba 
Petthe Parjanjiyan jareya, ja sanapana ka 
songay reng-oreng jareya kodu acabbur 
ka dhalem songay, sarta pas manjeng e 
seddianna penggirra." 


Yosua 3.91 16 | | 
Yusak pas adikane reng-oreng Israil, laju 


adhabu, "Mara padha edhingngagi apa se 
edhabuwagi ka bana bi GUSTE Allahna. 

10 Mon bana maju dhaggi, PANGERAN tanto 
ngojuk bangsa Kanaan, Het, Hewi, Feris, 
Girgasi, Amori ban Yebus. Ban e bakto Petthe 
Parjanjiyanna Pangeran se ngobasane alam 
dunnya reya egiba alengka Songay Yordan 
ajangadhai bana, bana bakal nangaleyana ja 
Allah se odhi asarengnge bana. 

11(3:10) 

12 Sateya bana mele oreng dhubellas, dhari 
saneyap suku Israil kala kasorang. 

13 Dhaggi mon mam-imam se ngangko 
Petthe Parjanjiyanna PANGERAN jareya molae 
nedda aengnga Songay Yordan, aengnga 
songay jareya tanto pas apeyak; aeng se agili 
dhari olo bakal ambuwa akantha se etebbeng 
e settong kennengngan." 

14E bakto jareya teppana mosem anye, 
daddi akantha biyasana aengnga Songay 
Yordan ngalowa. E bakto oreng Israil mangkat 
dhari parkemahanna alengkaa Songay 
Yordan, para imam ajalan kaadha sambi 
ngeba Petthe Parjanjiyan. Ban e bakto para 
imam jareya molae nedda aengnga songay 
jareya, 

15 (3:14) 

16 sanatkala jareya keya aengnga ambu 
ta gilina. E bagiyan olona songay se jau 
dhari kennengngan jareya, aengnga songay 


| Yosua 3.171 4.6 . 10 
jareya akompol e kottha Adam, iya areya 


settong kottha se badha e seddianna kottha 
Sartan. Aeng e bagiyan onjur se agili ka Tase 
Mate, ambu, daddi oreng Israil ngenneng 
alengka songay lebat tana kerreng se 
addhep ka Yerikho. Para imam se ngosong 
Petthe Parjanjiyan jareya paggun manjeng 

e nga-tengngaanna songay jareya sampe 
reng-oreng Israil entas kabbi. 

17 (3:16) 

' Saellana bangsa jareya la entas kabbi, 
PANGERAN adhabu ka Yusak, 

2 "Pele oreng dhubellas, dhari saneyap suku 
kala kasorang. 

3 Reng-oreng jareya soro ngala bato 
dhubellas meggi dhari tengngana Songay 
Yordan, teppa e kennengnganna mam-imam 
gella manjeng. Bato jareya soro giba ka 
kennengnganna bana akemah dhaggi 
malem." 

4 Yusak adikane oreng dhubellas se kapele, 

> pas adhabu, "Kassa entar ka tengngana 
Songay Yordan, e adhaanna Petthe 
Parjanjiyan. Bana ngala bato settong ebang 
e jadhiya, bannyana bato jareya dhubellas 
meggi, padha ban bannyana suku bangsa 
Israil. 

6 Bato jareya bakal maengaa bangsa Israil 
ka sabarang se elampaagi Pangeran. E budhi 
are mon na-anana bana atanya apa artena 
to-bato jareya, 

7 balai ja aengnga Songay Yordan ambu ta 


agili e bakto Petthe Parjanjiyanna PANGERAN 
eosong alengka songay jareya. To-bato jareya 
bakal maengaa bangsa Israil ka kadaddiyan e 
kennengngan jareya." 

8 Oreng se dhubellas jareya ajalannagi 
papakonna Yusak. Menorot petoduna 
PANGERAN ka Yusak, reng-oreng jareya 
ngala bato dhari nga-tengngaanna Songay 
Yordan, bannyana dhubellas meggi, padha 
ban bannyana suku bangsa Israil, bato jareya 
pas egiba settong ebang ka parkemahanna. 

PE nga-tengngaanna songay jareya keya, 
Yusak mondhut bato dhubellas meggi, 
laju esoson teppa e kennengnganna 
pamanjengnganna mam-imam se mekol 
Petthe Parjanjiyan. (To-bato jareya gi badha 
e jadhiya sampe sateya.) 

10 Mam-imam gella paggun manjeng e 
nga-tengngaanna Songay Yordan sampe 
reng-oreng jareya la mare ngalakone 
sabarang se edhabuwagi PANGERAN kalaban 
parantaraanna Yusak. Jareya cocok ban 
petoduna Mosa ka Yusak. Oreng Israil entas 
Songay Yordan epaceppet. 

ll Saellana oreng jareya la padha alengka 
songay kabbi, mam-imam se mekol Petthe 
Parjanjiyan rowa ajalan e bagiyan dha-adha 
kadibi, e adhana reng-oreng Israil laenna. 

12 Akantha se edhabuwagi Mosa, reng-oreng 
se epaperranga dhari suku Ruben, Gad ban 

saparona suku Manasye la alengka songay 


kaadha. 

13 Kabbi badha pa polo ebu lalakean se 
ngeba gagaman ban asadhiya se aperranga. 
E ajunanna PANGERAN reng-oreng jareya 
alengka songay, terros ka tana maba e 
seddina Yerikho. 

14E are jareya PANGERAN alampaagi hal-hal 
se andaddiyagi ommat Israil ngargai Yusak 
menangka oreng raja. Saomorra reng-oreng 
jareya ngormadi Yusak akantha se ngormadi 
Mosa. 

15 Saellana jareya PANGERAN makon Yusak 
16 marentaagi mam-imam se mekol Petthe 
Parjanjiyan rowa sopaja ongga dhari Songay 

Yordan. 

17 Yusak alampaagi apa se edhabuwagi 
Pangeran jareya. 

18 Mam-imam jareya buru napa ka penggirra 
songay, aengnga songay gella agili pole 
wa-ngalowa akantha asalla. 

19 Ommat Israil napa ka barana Songay 
Yordan e tanggal sapolo bulan settong, pas 
akemah e Gilgal e temorra Yerikho. 

20E jadhiya Yusak nyoson bato se dhubellas 
meggi se ekala dhari Songay Yordan gella. 

21 Yusak pas adhabu ka reng-oreng Israil, 
"E budhi are mon na-anana bana atanya apa 
artena bato se esoson reya, 

22 caretaagi kadaddiyan e bakto ommat Israil 


alengka Songay Yordan reya, lebat e tanana 
se kerreng. 

23 Caretaaja aengnga songay reya bi GUSTE 
Allahna bana epakerreng, sampe bana kabbi 
napa ka bara songay, padha ban e bakto 
Salerana makerreng dhasarra Tase Galagas e 
bakto sengko ban bana entasa tase jareya, 

24 sopaja oreng sadunnya padhaa tao saapa 
kakobasaanna PANGERAN, ban bana kalaban 
cara se kantha jareya bakal amoljaagiya 
GUSTE Allahna salanjangnga." 

5 l Sakabbinna rato Amori e barana Songay 

Yordan ban to-rato Kanaan e paseser Tase 
Tengnga padha meyarsa kabar ja Songay 
Yordan epakerreng bi PANGERAN e bakto 
ommat Israil alengka songay jareya. Daddi 
to-rato jareya padha katakoen ka ommat 
Israil jareya. 

2E bakto jareya PANGERAN adhabu ka 
Yusak, "Kassa bana agabay ladding dhari 
bato; reng-oreng Israil pas sonnat, ngangguy 
opacara." 

3 Yusak alampaagi dhabuna PANGERAN 
jareya, reng-oreng Israil esonnat 
e kennengngan se enyamae Gumo 
Panyonnadan. 

4E bakto reng-oreng Israil kalowar dhari 
Messer, lalakeanna la padha esonnat kabbi. 
Tape saabidda reng-oreng jareya ajalan 
e ra-ara beddhi pa polo taon abidda, ana 

lalakeanna padha tadha se esonnada. Ban 


saellana bakto se pa polo taon jareya Ia 
lebat, lalakean se e bakto mangkat dhari 
Messer omorra la patot ja masoa tantara, 

la padha mate kabbi, polana ta atoro ka 
dhabuna PANGERAN. Daddi, noro sompana 
PANGERAN, reng-oreng jareya ta eedine 
nangalee nagara se mamor ban landhu se 
ejanjiyagi PANGERAN ka bangatowana ommat 
jareya. 

(5:4) 

6 (5:4) 

7 Daddi jareya sababba arapa na-kana 
lalakeanna gi padha ta esonnat. Angkadan 
jareya se esonnat bi Yusak. 

8 Samarena esonnat, reng-oreng padha neng 
e parkemahanna sampe lokana baras. 

? Dhabuna PANGERAN ka Yusak, "Are teya 
kanespaanna bana se odhi ekadunor oreng 
Messer la epatadha bi Sengko." Jareya 
sababba arapa kennengngan jareya me 
enyamae Gilgal sampe sateya. 

10 Sabatara akemah e Gilgal, e tana lapang 
Yerikho, ommat Israil arayaagi Paska e 
tanggal pa bellas lem-malem bulan jareya. 

ll Kalagguwanna, ommat Israil arassaagi 
dha-adhana ngakan kakanan hasella nagara 
Kanaan, iya areya: roti se ta eragii ban 
gandum panggang. 


| Yosua 5.121 6.3 15 
12E are jareya keya la tadha manna se 


gaggar dhari langnge pole. Molae are jareya 
ommat Israil ngakan hasella tana Kanaan. 

13E settong bakto Yusak badha e seddina 
kottha Yerikho. O-tao laju ngoladi badha 
lalake kasorang manjeng e adhaanna sambi 
neggu peddhang se eonos. Yusak nyemmae 
oreng jareya, laju atanya, "Sampeyan paneka 
kanca ponapa moso?" 

14 "Banne kanca ban banne moso," saodda 
oreng jareya. "Sengko reya panglimana 
tantarana PANGERAN." Meyarsa jareya 
Yusak pas asojud e ajunanna oreng buru. 
Atorra Yusak, "Abdidalem kadhinto abdiepon 
Pangeran. Epakona ponapa abdidalem 
kadhinto?" 

15 Panglimana tantarana PANGERAN jareya 
nyaot, "Bukka sapatuna bana jareya; tana 
kennengnganna bana manjeng jareya socce." 
Daddi Yusak mokka sapatuna. 

6 lE kottha Yerikho bang-labangnga kottha 

la ejaga bi gu-onggu sopaja ommat Israil 
ta sampea ngenneng maso. Tadha oreng se 
ebagi kalowar maso kottha jareya. 

2 Dhabuna PANGERAN ka Yusak, "Sateya 
bi Sengko kottha Yerikho ban ratona ban 
sakabbinna tantarana se ngal-bangal rowa 
epassraagiya ka bana. 

3 Bana ban tantarana kodu abaris alengleng 
e lowaranna kottha jareya saare sakaleyan 
sampe nem are abidda. 


Yosua 6.41 9 16 
“Imam kapetto, padha ngeba tarompet 


bang-sebang, kodu ajalan e adhaanna Petthe 
Parjanjiyan. E are se kapeng petto, bana ban 
tantarana kodu alengleng e lowaranna kottha 
jareya pettong kale, sabatara mam-imam 
gella padha nope tarompedda. 

> Saellana jareya mam-imam jareya kodu 
nope tarompedda palanjang monyena. Mon 
bana kabbi ngedhing monyena tarompet se 
lanjang jareya, tantarana kabbi kodu asorak 
pakaja, pagarra kottha jareya tanto pas gujur. 
Bana kabbi pas kodu terros maso ka kottha 
jareya." 

6 Yusak adikane para imam, pas adhabu, 
"Mara osong Petthe Parjanjiyan jareya, 

e antarana bana kapetto kodu ajalan e 
adhaanna Petthe jareya sambi ngeba 
tarompet." 

7 Yusak pas makon tantarana alengleng 
e lowaranna kottha jareya, e budhiyanna 
barisan pangawal bagiyan adha se ajalan e 
adhana Petthe Parjanjiyanna PANGERAN. 

8 Daddi, menorot dhabuna Yusak, barisan 
pangawal bagiyan adha mangkat, ajalan e 
adhana mam-imam se kodu nope tarompet; 
e budhiyanna jareya mam-imam se mekol 
Petthe Parjanjiyan, ban e dhi-budhi kadibi 
barisan pangawal bagiyan budhi. Saabidda 
barisan jareya ajalan, tarompedda terros 
epamonye. 

3 (6:8) 

l0Tape tantarana kabbi epessen ta olle 


asorak ban ta olle acacaan mon gi ta 
eparentaagi bi Yusak. 

ll Kantha jareya Yusak se makon tantarana 
ngeba Petthe Parjanjiyan alengleng e 
lowaranna kottha jareya sakaleyan, saellana 
jareya pas padha abali ka parkemahan, sarta 
pas ngenep e jadhiya. 

12 Kalagguwanna gi teng-petteng Yusak 
abungo, mam-imam ban tantarana pas 
abaris pole alengleng e lowaranna kottha 
jareya, atoranna epapadha ban se baarianna: 
dha-adha kadibi barisan pangawal bagiyan 
adha, e budhiyanna mam-imam se nope 
tarompet se bannyana kapetto, esosol bi 
mam-imam se mekol Petthe Parjanjiyan, 
ban e dhi-budhi kadibi barisan pangawal 
bagiyan budhi. Sabatara jareya tarompedda 
epamonye terros. 

13 (6:12) 

14E are se kapeng dhuwa reng-oreng jareya 
abaris pole alengleng e lowaranna kottha 
gella sakaleyan, ban saellana jareya pas abali 
ka parkemahan. Se kantha jareya ejalannagi 
sampe nem are. 

15E are se kapeng petto reng-oreng jareya 
jaga gu-laggu, e bakto pajjar buru moncar, 
pas abaris alengleng e lowaranna kottha 
Yerikho sampe pettong kale; carana padha 
bi se ejalannagi e re-are sabellunna. Pera e 
are se kapeng petto jareya reng-oreng buru 

alengleng e lowaranna kottha jareya sampe 


pettong kale. 

16E bakto alengleng pettong kalena, 
mam-imam gi buru nope tarompedda, Yusak 
makon pasukan Israil jareya sopaja aorak 
kabbi. Dhabuna Yusak, "Kottha reya bi 
PANGERAN la eparengngagi ka bana! 

17 Kottha reya saessena kodu epamosna 
menangka tor-ator ka PANGERAN. Pera 
sondel se anyama Rahab ban la-balana 
malolo se ta olle epatee, sabab Rahab jareya 
la nolong ta-matana ommat Israil. 

18 Apaa bai se kodu epamosna jareya ta 
olle kala. Mon sampe badha se la-ngala 
dhari pa-apa se kodu epamosna jareya, 
parkemahanna ommat Israil bakal ekennenga 
calaka ban balai. 

19 Rang-barang se dhari salaka, emmas, 
dimbaga ban besse kodu epalaen, atorragi 
ka PANGERAN, sempen e kennengngan 
panyempennanna rang-barang kaagunganna 
PANGERAN." 

20 Mam-imam gella pas mamonye 
tarompedda. Reng-oreng Israil e bakto 
ngedhing monyena tarompet jareya pas 
asorak epakaja, pagarra kottha jareya pas 
gujur. Tantara Israil padha terros nae kabbi, 
maso ka kottha jareya sarta pas ngobasane 
kottha jareya. 

21 Reng-oreng se badha e kottha jareya, 


towa ngodha, lake bine, epatee bi peddhang 
kabbi. Bariya keya sape, dumba ban hemarra. 

22 Dhabuna Yusak ka ta-matana se kadhuwa 
rowa, "Kassa bana entar ka bengkona sondel 
rowa, oreng jareya sabalana giba kalowar, 
menorot janji se la esanggubbagi bi bana." 

23 Ta-mata se kadhuwa jareya mangkat, 
Rahab egiba kalowar abareng bi eppa ebuna, 
tan-taretanna ban la-balana se laen. Balana 
Rahab jareya sarta nor-dunorra, kabbi 
egiba ka lowar, ka kennengngan se aman e 
seddianna parkemahan Israil. 

24 Saellana jareya kottha jareya saessena 
eobbar kabbi, se ta eobbar pera rang- 
barang se dhari salaka, emmas, dimbaga 
ban besse. Rang-barang jareya egiba, 
esaba e kennengnganna panyempennanna 
rang-barang kaagunganna PANGERAN. 

25 Tape Rahab sondel rowa ban la-balana 
bi Yusak ta epatee sabab Rahab jareya 
nolong ta-mata se kadhuwa se eotos Yusak 
ka Yerikho. (Sampe sateya reya na potona 
Rahab gi badha e Israil.) 

26E bakto jareya Yusak makalowar larangan 
kantha reya, "Pa-sapaa se ngoddi mateppa 
ban maddek kottha Yerikho reya pole, bakal 
ekennenga babastonna PANGERAN. Pa-sapaa 
se masang dhasarra bakal kaelangana 
ana sareyangnga; Pa-sapaa se masang 

bang-labangnga pagarra kottha jareya bakal 


kaelangana ana bungsona." 

27 Daddi PANGERAN la abanto Yusak, ban 
asmana Yusak pas kalonta sanagara jareya. 
7 1 PANGERAN la apareng larangan ka 

ommat Israil ja dhari sabarang se kodu 
epamosna e kottha Yerikho ta olle badha 
se ekala. Tape papakon jareya ta etoro. 
Badha oreng lalake nyamana Akhan, se ta 
ngestowagi papakon jareya, daddi PANGERAN 
talebat dukana ka ommat Israil. (Eppana 
Akhan anyama Karmi ban agungnga anyama 
Zabdi dhari kaom Zerah e dhalem suku 
Yehuda.) 

2E bakto jareya Yusak ngotos reng-oreng 
dhari Yerikho ka Ai, iya areya settong kottha 
e temoranna Betel, e seddianna Bet-Awen. 
Reng-oreng jareya epakon entar nalektegi 
dhaera jareya. Saellana mare ajalannagi 
tugas jareya, 

3 reng-oreng jareya abali, laju nyaretaagi ka 
Yusak hasella se nalektegi, atorra, "Ampon, 
ta parlo entar nyerrang kottha Ai. Kerem 
saos ra-kera dhu ebu otaba tello ebu oreng. 
Ja mamangkat sadajana tantara kaangguy 
aperrang ka kadhissa, sabab kottha kadhissa 
namong ne-kene." 

4 Daddi se entar nyerrang kottha jareya pera 
tello ebu oreng, tape oreng se tello ebu jareya 
ta kellar daddi padha nyorot. 

> Bi reng-oreng Ai eserser dhari labangnga 


pagarra kottha Ai sampe ka dhaera 
partambangan, e erengnga gumo reng-oreng 
Israil jareya epatee, bannyana ra-kera tello 
polo ennem oreng. Reng-oreng Israil pas 
padha tako. 

Yusak ban para pamimpinna ommat 
Israil talebat sossana, laju padha nyebbit 
rasoganna, pas asojud saare benteng sampe 
malem e adhaanna Petthe Parjanjiyan, serana 
padha eburburi abu menangka tandhana 
kasossaanna. 

7 Serrona Yusak ka PANGERAN, "Adhu, Guste 
ALLAH Pangeran kaula! Aponapaa J unandalem 
me abakta bangsa abdina ka barana Songay 
Yordan? Ponapa parlo marengngagiya 
abdidalem sadaja ka reng-oreng Amori? 

Ma olle padha mate sadaja? Langkong sae 
abdidalem sadaja paggun neng e temorra 
Songay Yordan saos! 

8 Adhu, Guste, bangsa abdidalem epakala 
sareng moso kantos padha nyorot. 
Samangken matora ponapa pole abdidalem 
kadhinto? 

? Oreng Kanaan sareng sadajana oreng 
laen e dhaera kadhinto tanto padha 
mereng parkara kadhinto. Tanto abdidalem 
sadaja pas ekeppong sareng padha epatee 
sadaja! Manabi sapaneka ponapa se 
elampaagiya J unandalem kaangguy ajaga 
kahormadannepon Junandalem?" 

10 Dhabuna PANGERAN, "Mara jaga! Tadha 


gunana bana asojud kantha jareya e tana! 

1 Oreng Israil la agabay dusa. Sengko la 
marentaagi sopaja reng-oreng Israil padhaa 
ngestowagi parjanjiyanna ban Sengko, tape 
reng-oreng jareya ta neptebbi parjanjiyan 
jareya! Rang-barang se kodu epamosna 
ekala. Rang-barang jareya badha se ekeco, 
eerrep epapolong ban rang-barangnga dibi 
sopaja ta etemmowa oreng. 

12) areya sababba arapa bangsa Israil jareya 
me ta kowat ngadhebbi moso. Epakala bi 
moso sampe padha nyorot sabab reng-oreng 
jareya dibi la ekenneng okoman epatompessa. 
Sengko ta abarengngana bangsa reya pole, 
mon rang-barang se ta olle ekala jareya gi ta 
epamosna. 

13 Sateya mara jaga, Yusak! Soccee saneyap 
oreng Israil, pas soro asadhiya se ngadhebba 
Sengko. Parentaagi sopaja lagguna padha 
asadhiya, sabab Sengko, GUSTE Allahna Israil 
bakal ngocaagiya parkara reya ka bangsa 
jareya, He, reng-oreng Israil! Rang-barang 
se bi Sengko esoro pamosna ka bana rowa, 
sabagiyan ekala bana. Sabellunna bana 
mowang rang-barang jareya, bana ta kera 
kowat ngadhebbi moso! 

14 Daddi, Yusak, kabala ka reng-oreng jareya 
ja lagguna gu-laggu reng-oreng jareya padha 
epareksaa kabbi egilir sabban suku. Mon 
Sengko noddu settong suku, saneyap kaom e 

dhalem suku jareya kodu maju gan sakaom. 


Ban mon Sengko noddu settong kaom, 
saneyap kalowarga e dhalem kaom jareya 
kodu maju gan sakalowarga. Saellana jareya, 
mon Sengko noddu settong kalowarga, 
saneyap oreng e dhalem kalowarga jareya 
kodu maju gan settong. 

15 Oreng se etemmo ngerrep rang-barang se 
elarang kodu eobbar epatadha ban la-balana 
sarta dhi-andhina kabbi, sabab oreng jareya 
se ta neptebbi parjanjiyan ban ngalakone 
kajahadan raja e nga-tengngaanna bangsa 
Israil." 

16 Kalagguwanna gi petteng, Yusak makon 
ommat Israil maju ka adha, gan sasuku, se 
ekenneng suku Yehuda. 

17 Saellana jareya Yusak makon suku Yehuda 
maju gan sakaom, se ekenneng kaom Zerah. 
Kaom Zerah pas esoro maju gan sakalowarga, 
se ekenneng kalowargana Zabdi. 

18 Saellana jareya Yusak makon kalowargana 
Zabdi maju gan kasorang; se ekenneng 
Akhan, anana Karmi, kompoyya Zabdi. 

19 Dhabuna Yusak ka Akhan, "Na, mara 
ngako e ajunanna PANGERAN, Allahna Israil, 
apa se la elakone bana. Mara kabala ka 
sengko, ja leng-ngaleng." 

20 "L erres," cana Akhan, "abdina dusa ka 
PANGERAN, Allahna Israil. Dusa abdina 
sapaneka: 

21E antarana rang-barang se erebbu bangsa 


Israil, abdina nengale badha juba settong se 
ce bagussa, badhiyan Babilonia, jugan salaka 
ra-kera dhu kilo, sareng emmas lantagan 

se berrana langkong dhari satengnga kilo. 
Abdina ce terrona se ngaandhia rang-barang 
gapaneka, daddi sareng abdina ekala, laju 
eerrep e dhalem tana e kemah abdina; 
salakana esaba e ba-baba." 

22 Yusak laju duliyan ngotos oreng ka 
kemahna Akhan. Bendher onggu rang-barang 
larangan jareya badha e jadhiya kabbi, ban 
salakana badha e ba-baba kadibi. 

23 Rang-barang jareya bi otosan gella ekala 
laju egiba ka Yusak ban ka sakabbinna 
reng-oreng Israil. Rang-barang jareya laju 
esaba e ajunanna PANGERAN. 

24 Saellana jareya Yusak ban sakabbinna 
ommat Israil laju nangkep Akhan, egiba ka 
Cora Kasossaan epabareng ban sakabbinna 
anana, sapena, hemarra, dumbana, kemahna, 
ban sakabbinna dhi-andhina, sarta salaka, 
juba ban emmas kecoanna. 

25 Dhabuna Yusak ka Akhan, "Arapa bana me 
madhateng kasossaan ka bangsana? Sateya 
PANGERAN bakal madhatengnga kasossaan 
ka bana!" Daddi bi reng-oreng Israil Akhan 
sabala laju egarujuk ban bato sampe mate. 
Dhi-andhina ban rang-barang kecoanna 
eobbar epatadha. 

26 Saellana jareya kennengngan buru 


etombugi bato ce bannyana, se sampe are 
teya gi badha e jadhiya. Jareya sababba 
kennengngan jareya gi enyamae Cora 
Kasossaan. Saellana jareya PANGERAN pas ta 
duka pole. 
8 l Dhabuna PANGERAN ka Yusak, 
"Pakompol tantarana bana kabbi, giba ka 
kottha Ai. Ja kene ate ban ja tako! Bi Sengko 
bana epamennanga ka rato Ai. Rayadda, 
kotthana ban nagarana bakal ekaandhia 
bana. 

2 Ai ban ratona bi bana kodu epapadha ban 
Yerikho ban ratona sabbanna rowa. Tape 
sateya rang-barangnga ban ebinna olle kala. 
Mara aya-sadhiya se nyerrang kottha jareya 
dak-dadak dhari budhi." 

3 Daddi Yusak aya-sadhiya meyosa ka Ai ban 
sakabbinna tantarana. Dhari tantarana se 
paleng bagus epele tello polo ebu oreng, laju 
eotos epamangkat e bakto malem, 

4sambi epessen kantha reya, "Ngetek e 
dhissaanna kottha jareya, tape ja u-jau; pas 
aya-sadhiya se nyerrang. 

> Sengko ban tang reng-oreng nyanderra 
ka seddianna kottha jareya. Mon reng-oreng 
Ai kalowar alabana ka reng-oreng se egiba 
sengko, reng-oreng jareya bi sengko egibaa 
abali terros buruwa akantha sabbanna rowa. 

6 Reng-oreng Ai jareya tanto pas nyerser 
sengko kabbi terros sampe jau dhari kottha 

jareya, ban nyangka sengko kabbi buru 


akantha sabbanna rowa. 

7E bakto jareya bana kodu kalowar dhari 
pangetegganna; kottha jareya pas rebbu. Bi 
GUSTE Allah kottha jareya epassraagiya ka 
bana. 

8 Saellana ekenneng rebbu, kottha jareya 
pas obbar, menorot se epakonnagi bi 
PANGERAN. Jareya tugassa bana." 

? Saellana jareya reng-oreng jareya 
epamangkat, reng-oreng jareya ngetek, 
pas anante e jadhiya, e baraanna Ai, e 
antarana Ai ban Betel. Tape Yusak asaren e 
parkemahanna ommat Israil. 

10 Gi petteng Yusak abungo, makompol 
pasukanna. Saellana jareya salerana ban para 
pamimpinna ommat Israil abakta pasukan 
jareya ka Ai. 

ll Pasukan jareya ajalan ka labang 
sakethengnga kottha Ai, abareng ban Yusak, 
pas akemah e bagiyan dhaja; e antarana 
reng-oreng jareya ban kottha Ai badha 
corana. 

12 Tantarana se bannyana ra-kera lema ebu 
oreng epangetek e baraanna kottha jareya, e 
antarana Ai ban Betel. 

13 Daddi, sosonanna pasukan tempur jareya 
eator kantha reya: markas otama esaba e 
dhajaanna kottha jareya ban pasukan laenna 
esaba e baraanna, dineng Yusak meyos ka 
cora e malem jareya. 

14E bakto rato Ai buru ngoladi reng-orengnga 


Yusak, pas duli kalowar ban reng-orengnga 
nojju ka Cora Yordan nyerranga oreng Israil 
e kennengnganna se dullu. Rato jareya ta 
ngagali ja sakejja aggi salerana eserranga 
dhari budhi. 

l5 Yusak ban reng-orengnga tha-kantha 
nyorot, buru ka tana kajal. 

16 Lalakean e kottha Ai padha epakompol 
epanyerser Yusak ban pasukanna jareya. 
Tape sajan jau se nyerser Yusak, sajan jau 
reng-oreng jareya dhari kotthana. 

17 Lalakean e Ai kalowar kabbi nyerser oreng 
Israil, daddi kotthana edina, tadha se ajaga. 

18 PANGERAN pas adhabu ka Yusak, "Angka 
tombagga bana pas acongngagi ka kottha Ai; 
kottha jareya sateya bi Sengko epassraagiya 
ka bana." Yusak alampaagi papakonna 
Pangeran jareya. 

19Yusak gi buru ngacongngagi astana, 
pasukan se ngetek gella duli jaga. Kottha Ai 
eserrang, terros erebbu, sarta terros eobbar 
e bakto jareya keya. 

20 Reng-oreng Ai atole ka budhi, pas 
nangalee okos ngebbul sampe ka langnge. 
Yusak ban pasukanna nangalee keya ka okos 
jareya ban ngarte ja pasukan settonganna 
la ahasel arebbu kottha jarowa. Daddi Yusak 
ban pasukanna laju abalik nyerrang ban 
matee reng-oreng Ai. Reng-oreng Israil se 
badha e kottha Ai nyander ban noro nyerrang 

keya, daddi reng-oreng Ai tajebbak ban ta 


ngenneng buru. Tadha settonga se lolos, 
kabbi padha mate epatee oreng Israil, 

21(8:20) 

22 (8:20) 

23 kajabana rato Ai. Rato jareya etangkep, 
pas egiba ngadhep ka Yusak. 

24 Saellana matee sakabbinna tantarana 
moso se nyerser e tana kajal gella, pasukan 
Israil laju abali ka Ai, matee sakabbinna 
oreng se badha e jadhiya. 

25 Yusak terros ngacongngagi tombagga ka 
kottha Ai, ban tombak jareya ta epatoron 
sampe reng-oreng Ai mate kabbi. E are 
jareya keya reng-oreng kottha Ai mate kabbi, 
bannyana dhubellas ebu, lalake ban babine. 

26 (8:25) 

21 Ebin ban rang-barang se erebbu dhari 
kottha jareya, ekala bi reng-oreng Israil dibi, 
menorot se edhabuwagi PANGERAN ka Yusak. 

28 Yusak ngobbar kottha Ai, se pas epanneng 
daddi jur-gujuran sampe sateya reya. 

29 Ratona kottha jareya egantong e cangga, 
pas edina e jadhiya sampe malem. E bakto 
are la compet, Yusak makon oreng ngala 
mayyit jareya, sarta pas epakon buwang 
ka adhaanna labang sakethengnga kottha. 
Saellana jareya kennengngan buru etombugi 
bato ce bannyana. To-bato jareya gi badha e 
jadhiya sampe sateya. 

30 Saellana jareya Yusak maddek mezba e 


Gunong Ebal se eatorragi ka PANGERAN, 
Allahna Israil. 

31 Mezba jareya ekagabay menorot du- 
petodu se badha e dhalem Ketab Mosa, 
abdina PANGERAN rowa, ka reng-oreng 
Israil: "Settong mezba dhari to-bato se gi 
ta tao eketthok bi pakakas dhari besse." E 
attassa mezba jareya oreng Israil ngatorragi 
ka PANGERAN: kurban obbaran ban kurban 
karokonan. 

32E jadhiya, kalaban esaksee bi reng-oreng 
Israil, Yusak nyerrat e to-batona mezba 
jareya salenanna kom-hokomma Pangeran se 
badha e dhalem Ketab Mosa. 

33 Reng-oreng Israil ban pin-pamimpinna, 
ra-parwirana, kim-hakimma, ban bariya keya 
reng-oreng manca se badha e antarana 
reng-oreng jareya, manjeng e kangan 
kacerra Petthe Parjanjiyanna PANGERAN, 
ngadhep ka para imam Lewi se mekol Petthe 
Parjanjiyan jareya. Saparona reng-oreng 
jareya ngadhep ka Gunong Gerizim, ban 
saparona pole ngadhep ka Gunong Ebal. 
Mosa, abdina PANGERAN rowa, la makon 
sopaja reng-oreng Israil ngalakone kantha 
jareya mon la napa baktona naremaa berkat 
se ejanjiyagi PANGERAN. 

34 Saellana jareya Yusak maos epakaja 
sakabbinna hokom menorot se etoles e 

dhalem Ketab Hokom, tamaso kat-berkat ban 


ton-babaston. 

39 Saneyap papakonna Mosa bi Yusak 
emaossagi ka sakabbinna ommat Israil 
se akompol e jadhiya, tamaso babinean, 
na-kana, ban reng-oreng manca se badha e 
antarana ommat Israil. 

l Kabar parkara kamennangan- 

kamennanganna Israil balattra sampe ka 
sakabbinna rato e barana Songay Yordan 
e pagunongan, e babana pagunongan, ban 
e tenggangan salanjangnga paseser Tase 
Tengnga sampe gan Gunong Libanon e 
bagiyan dhaja; iya areya to-rato Het, Amori, 
Kanaan, Feris, Hewi ban Yebus. 

2 To-rato jareya padha amopakat asakongkel 
merrangana Yusak ban ommat Israil. 

3 Tape reng-oreng Gibeyon dhari bangsa 
Hewi la padha ngedhing parkara pa-apa se 
elampaagi Yusak ka Yerikho ban Ai. 

4 Reng-oreng jareya pas motossagi nepowa 
Yusak. Reng-oreng jareya laju ngala 
mar-hemarra pas ebuwai rong-karong se 
laju, thong-kanthongnga anggur se juba se 
ekagabay dhari kole. Menangka sangona 
reng-oreng jareya ngeba roti se la kerreng 
ban ambung. 

> Kalambina dha-beddha, sapatuna la laju 
ban abel-tambel. 

6 Kalaban kabadhaan se kantha jareya 
reng-oreng jareya entar ka Yusak e 

parkemahanna e Gilgal, pas mator ka Yusak 


ban ka reng-oreng Israil, "Kaula dhari 
nagara se jau, mabadhaa parjanjiyan sareng 
panjennengngan." 

' Tape reng-oreng Israil ngoca, "Egabaya 
ponapa kaula me mabadhaa parjanjiyan ban 
sampeyan? Olle daddi sampeyan asalla dhari 
ma-semmana kaanja." 

8 Cana reng-oreng Gibeyon gella, 

"Maske epakona ponapa saos sareng 
panjennengngan, abdina poron." "Sampeyan 
paneka pasera? Dhari nagara kaimma asalla?" 
dhabuna Yusak ka reng-oreng jareya. 

ə? Saodda reng-oreng jareya, "Abdina dhari 
nagara se ce jauna, Towan, sabab abdina 
mereng parkara GUSTE Allah se esemba 
panjennengngan sadaja. Abdina mereng 
sadaja se elampaagi Salerana e Messer, 

10 sareng sadaja se elampaagi Salerana ka 
rato Amori se kadhuwa e temorra Songay 
Yordan, enggi paneka Sihon rato Hesybon 
sareng Og rato Basan se alenggi e Asytarot. 

11 Abdina sakanca paneka epakon para 
pamimpin sareng sadajana oreng e nagara 
abdina sopaja nyadhiyaagi sango, entar 
manggii panjennengngan e kadhinto, 
sareng mator ja bangsa abdina atellok 
ka panjennengngan. Daddi abdina nyoona 
kamoraanna panjennengngan moga kasokana 
mabadha parjanjiyan sareng bangsa abdina. 

12 Ngereng oladi roti se ekasango abdina 


sakanca kadhinto. E bakto pamangkadda, 
roti kadhinto gi anga. Namong samangken, 
ngereng oladi! Ampon kerreng sareng 
ambung. 

13Thong-kanthongnga anggur kadhinto 
bakto eessee gi anyar, tape samangken, oladi 
saos! Ampon dha-beddha. Kalambi sareng 
sapatu abdina jugan ampon rosak lantaran 
parjalanan se jau kadhinto." 

14 Daddi reng-oreng Israil narema kakanan 
sakone dhari reng-oreng Gibeyon jareya, ban 
ta atanya ka PANGERAN parkara jareya. 

15 Yusak mabadha parjanjiyan parsahabadan 
ban reng-oreng Gibeyon jareya, ban ajanji 
ta mateyana reng-oreng jareya. Bariya 
keya pin-pamimpinna ommat Israil, asompa 
neptebbana parjanjiyan jareya. 

le Tape o-tao, e are se kapeng tello saellana 
mabadha parjanjiyan jareya, oreng Israil 
la napa ka kottha Gibeyon, Kefira, Beerot 
ban Kiryat-Yearim e baba kakobasaanna 
reng-oreng jareya. Daddi buru etemmo ja 
kennengnganna reng-oreng jareya ta jau 
dhari Gilgal. 

17 (9:16) 

18 Tape bi reng-oreng Israil reng-oreng 
jareya ta epatee, sabab pin-pamimpinna 
Israil la asompa ka reng-oreng jareya kalaban 
asmana GUSTE Allahna Israil. Reng-oreng 

Israil padha ango-ngoan ka pin-pamimpinna 
parkara jareya. 

19Tape pin-pamimpin jareya nyaot, "Dhu 
barammaa pole! Sengko la padha ajanji ka 
reng-oreng jareya, asompa kalaban asmana 
GUSTE Allahna Israil. Sateya sengko ban 
bana ta olle alako juba ka reng-oreng jareya. 

20 Sengko ban bana ta olle matee reng-oreng 
jareya sabab sengko ban bana la ajanji; mon 
janji jareya ta eteptebbi, tanto sengko ban 
bana eokom bi Allah. 

21Daddi la dina reng-oreng jareya me olle 
odhi terros, tape kagabay tokang maddung 
kaju ban tokang mekollagi aeng kaangguy 
sengko ban bana kabbi." Kantha jareya 
panemmona pin-pamimpin gella. 

22 Reng-oreng Gibeyon jareya pas edikane bi 
Yusak. Dhabuna Yusak, "Bana me co-ngoco 
kantha jareya, abala nagarana ce jauna, 
mangkana pera e dhinna. 

23 Sarrena co-ngoco sengko kantha jareya, 
bi Allah bana eokoma. Bangsana bana bakal 
terrosa daddiya dunor, tokang maddung 
kaju ban tokang mekol aeng kaangguy 
Padalemman Socce." 

24 Saodda reng-oreng jareya, "Abdina 
ngalakone sapaneka polana mereng ja GUSTE 
Allah se esemba panjennengngan makon 
Mosa, abdiepon kadhissa, marengngagi 
nagara kadhinto ka panjennengngan, sareng 
makon panjennengngan matee sadajana 

oreng essena nagara kadhinto e bakto 


ngobasane nagara kadhinto. Bangsa abdina 
tako epatee, daddi pas ngalakone se kadi 
kadhinto. 

25 Samangken bangsa abdina badha e 
dhalem kakobasaanna panjennengngan. 
Epakadi ponapaa saos kasokanna, kadi 
ponapa saena menorot panjennengngan." 

26 Daddi Yusak pas alampaagi kantha reya: 
reng-oreng jareya elindhunge ban ta ebagi 
patee ka reng-oreng Israil. 

27 Tape reng-oreng jareya ekagabay 
dunor, iya areya epamaddung kaju ban 
epamekol aeng kaangguy oreng Israil ban 
mezba. Sampe sateya reng-oreng jareya Qi 
alako kantha jareya e kennengngan se bi 
PANGERAN epele epadaddi kennengnganna 
oreng abakte ka Salerana. 

l Adoni-Zedek, rato Yerusalim, 

10 meyarsa ja kottha Ai la erebbu bi 
Yusak, sarta epaancor epatadha karena, 
ratona epatee, epakantha Yerikho ban 
kotthana. Rato Yerusalim jareya meyarsa 
keya ja oreng Gibeyon la mabadha parjanjiyan 
ban oreng Israil, sarta odhi apolong ban 
reng-oreng Israil. 

2 Pandhudhu Yerusalim ce takona sabab 
Gibeyon reya kottha raja, padha ban 
tha-kottha laen se badha ratona, la-mala 
arajaan dhari Ai, reng-orengnga tamaso 
reng-oreng se penter aperrang. 

3 Daddi Adoni-Zedek ngerem otosan ka Rato 


Hoham e Hebron, Rato Pireyam e Yarmut, 
Rato Yafiya e Lakhis, ban Rato Debir e Eglon, 
epakon manapa pessen kantha reya, 

4"Tore kaula tolonge nyerrangnga Gibeyon, 
sabab oreng Gibeyon ampon mabadha 
parjanjiyan akanca sareng Yusak, sareng 
reng-oreng Israil." 

> Daddi rato Amori se kalema jareya, iya 
areya rato Yerusalim, Hebron, Yarmut, 
Lakhis ban Eglon, laju asakongkel, tantarana 
epakompol, laju padha ngeppong sarta 
nyerrang Gibeyon. 

6 Reng-oreng Gibeyon akerem kabar ka 
Yusak e parkemahan Gilgal, "Ja dinggallagi 
bangsa abdina, guste. Ngereng duli tolonge. 
Sadajana tantarana rato Amori e dhaera 
pagunongan ampon agabung nyerrang 
nagara abdina!" 

7 Daddi Yusak ban sakabbinna tantarana, 
tamaso kan-pasukanna se paleng bagus, 
mangkat dhari Gilgal, aperranga. 

#Dhabuna PANGERAN ka Yusak, "Bana 
ta osa tako ka mosona. Bi Sengko bana 
la epamennang. Mosona bana tadha se 
mennanga ka bana." 

? Samalem benteng Yusak ban tantarana 
ajalan dhari Gilgal ka Gibeyon, pas nyerrang 
reng-oreng Amori dadagan. 

10 Bi PANGERAN reng-oreng Amori epatako 
ban epabingong bakto nangalee tantara Israil. 

Reng-oreng Israil matee reng-oreng Amori 


e Gibeyon, se gi odhi eserser terros noroni 
gunong e Bet-Horon sampe gan Azeka ban 
Makeda e bagiyan lao. 

l1 Parappana reng-oreng Amori buru 
toron gunong polana eserser tantara Israil, 
PANGERAN matoron ojan es se ja-raja dhari 
langnge epangenneng ka reng-oreng Amori 
jareya, e salanjangnga jalan sampe ka Azeka. 
Se mate egaggari ojan es abannyaan dhari se 
mate epatee oreng Israil. 

12E are jareya, bakto bangsa Israil bi 
PANGERAN epamennang ka bangsa Amori, 
Yusak tor-mator ka PANGERAN. E adhaanna 
reng-oreng Israil, Yusak adhabu, "He, are! 
Mara ambu e attasanna Gibeyon. Ban bana 
bulan! Papaggun neng e attassa Cora Ayalon." 

13 Are ta ajalan ban bulan paggun neng e 
kennengnganna sampe mosona la epakala 
kabbi bi bangsa Israil. Kadaddiyan jareya 
etoles e Ketab Yasar. Saare benteng are 
paggun badha e nga-tengngaanna langnge. 

14 Sabellunna jareya ta tao badha kadaddiyan 
kantha e are jareya, ban ta kera badha pole 
e laen are, iya areya, PANGERAN norodi 
parentana manossa. PANGERAN nolonge 
bangsa Israil! 

15 Samarena jareya Yusak ban tantarana 
abali ka parkemahanna e Gilgal. 

16 Tape rato Amori se kalema rowa lolos, pas 
ngetek e settong guwa e Makeda. 

17 Badha oreng se nangalee to-rato jareya; 


oreng jareya pas notorragi ka Yusak 
kennengnganna pangetegganna to-rato buru. 

18 "Guluagi to-bato se raja ka lobangnga 
guwa jareya, pas soro jaga ka pangawal," 
dhabuna Yusak, 

19"tape bana ta olle ambu e jadhiya. Serser 
terros, serrang reng-oreng jareya dhari 
budhi; ja sampe reng-oreng jareya maso 
ka tha-kotthana! Bi GUSTE Allah bana la 
epamennang ka so-mosona jareya." 

20 Yusak ban reng-oreng Israil matee 
reng-oreng Amori jareya, tape badha keya 
reng-oreng jareya se ngenneng buru ka 
kotthana, nyare parlindhungan e jadhiya, 
daddi ta ekenneng patee. 

21 Saellana jareya tantarana Yusak kabbi 
abali kalaban salamet ka kennengngan se 
ekalenggii Yusak e parkemahan Makeda. 
Tadha oreng settonga e nagara jareya se 
bangala ngoca pa-apa alaban ka reng-oreng 
Israil. 

22 Saellana jareya Yusak adhabu, "Sateya 
bukka lobangnga guwa jareya, pas giba dha 
enna rato se kalema jareya." 

23 Guwa jareya ebukka, saellana jareya 
to-rato Yerusalim, Hebron, Yarmut, Lakhis 
ban Eglon egiring kalowar, 

24 egiba ka Yusak. Yusak laju makompol 
sakabbinna oreng Israil, pas makon para 
parwira se aperrang abareng ban salerana 

nedda leerra to-rato jareya. Para parwira 


jareya padha nyander, laju padha nedda 
leerra to-rato jareya. 

25 Saellana jareya Yusak adhabu ka para 
parwirana, "Ta osa kene ate ban ta osa 
tako. Bana kodu yakin ban bangal, sabab 
sakabbinna mosona bana bi PANGERAN bakal 
epakanthaa reya kabbi." 

26 Bi Yusak to-rato jareya laju epatee, pas 
egantong e cangga lalema. Mayyidda edina e 
jadhiya sampe malem. 

27 E bakto compet are, menorot dhabuna 
Yusak, yit-mayyit jareya epatoron pas 
eontallagi ka dhalem guwa se sabellunna 
jareya egabay kennengnganna pangeteggan 
bi to-rato gella. Saellana jareya lobangnga 
guwa gella etotobi bato ja-raja. Sampe sateya 
to-bato jareya gi badha. 

28E are jareya Yusak nyerrang Makeda, pas 
makala kottha jareya ban ratona. Reng-oreng 
kottha jareya epatee kabbi; tadha oreng 
settonga se edina gi odhi. Bi Yusak rato 
Makeda jareya eokom epakantha rato Yerikho. 

29 Saellana jareya Yusak ban tantarana 
nerrossagi parjalanan perrangnga dhari 
Makeda ka Libna sarta pas nyerrang Libna. 

30 Bi PANGERAN oreng Israil epamennang 
keya ka kottha jareya ban ratona. Tadha 
settonga se gi epaodhi; kabbi oreng e kottha 
jareya epatee. Bi oreng Israil rato Libna 
jareya eokom epakantha rato Yerikho. 

31 Saellana jareya Yusak ban tantarana 


nerrossagi serranganna dhari Libna ka Lakhis. 
Kottha jareya ekeppong, pas eserrang. 

32 Bi PANGERAN oreng Israil epamennang 
ka Lakhis e are se kapeng dhuwa. Apa se 
elakowagi reng-oreng Israil jareya e Libna, 
elakowagi keya e Lakhis; tadha settonga 
oreng se gi epaodhi, kabbi epatee. 

33 Horam, rato Gezer entar abanto Lakhis, 
tape bi Yusak rato jareya ban tantarana padha 
epakala; tadha karena settonga, padha mate 
kabbi. 

34 Samarena jareya Yusak ban tantarana 
nerrossagi maju dhari Lakhis ka Eglon sarta 
pas ngeppong ban nyerrang kottha jareya. 

35E are jareya keya Eglon ekenneng rebbu, 
reng-oreng e jadhiya epatee kabbi akantha 
reng-oreng e Lakhis. 

36 Dhari Eglon, Yusak ban tantarana ongga 
ka pagunongan pas entar nyerrang kottha 
Hebron, 

37 ban arebbu kottha jareya. Ratona ban 
saneyap oreng e kottha jareya ban e 
tha-kottha laenna e ma-semmana, epatee 
kabbi. Bi Yusak kottha jareya epaancor 
epatadha karena, epakantha kottha Eglon. 
Tadha oreng settonga se ta epatee. 

38 Saellana jareya Yusak ban tantarana abali 
entar nyerrang Debir. 

39 Kottha jareya ban ratona sarta tha-kottha 
laenna e ma-semmana padha ekobasae kabbi 

bi Yusak. Reng-oreng e jadhiya epatee kabbi. 


Apa se elampaagi Yusak ka Hebron ban Libna 
elampaagi keya ka Debir ban ratona. 

40 Nagara jareya epatellok kabbi bi Yusak. 
To-rato e pagunongan, e reng-erengnga 
gumo e bagiyan temor, e ba-babana gunong 
e bagiyan bara, ban e lon-talon e bagiyan lao, 
padha epakala kabbi. Tadha oreng settonga 
se gi odhi; kabbi padha epatee. Jareya 
menorot dhabuna PANGERAN, Allahna Israil. 

4l Yusak makala dhaera dhari Kades-Barnea 
e bagiyan lao sampe ka Gaza e seddianna 
paseser, tamaso sakabbinna dhaera Gosyen, 
terros sampe ka Gibeyon e bagiyan dhaja. 

42 Yusak pera aperrang sakaleyan, tape 
to-rato jareya ban baba kakobasaanna padha 
epakala kabbi, sabab PANGERAN, Allahna 
Israil, aperrang abanto Israil. 

43 Saellana jareya, Yusak abali ban tantarana 
ka parkemahan e Gilgal. 

1 1 lE bakto meyarsa kabar parkara 

kamennangan-kamennanganna Israil, 
Rato Yabin dhari Hazor laju ngotos oreng ka 
Rato Yobab dhari kottha Madon, ka to-rato 
Simron ban Akhsaf, 

2 ka to-rato e pagunongan e bagiyan dhaja, 
e Cora Yordan e laona Galilea, e dhaera e 
babana pagunongan, ban e paseser e seddina 
Dor. 

3 Rato jareya ngerem otosan ka oreng 
Kanaan e barana ban e temorra Yordan, ka 


... Yosua 11.41 9 41 
oreng Amori, Het, Feris, ban oreng Yebus 


edhaera pagunongan, sarta oreng Hewi e 
babana Gunong Hermon e dhaera Mizpa. 
4To-rato jareya padha rabu abakta tantarana 
se talebat bannyana, sampe akantha 
bannyana beddhi e penggir sereng. Jaran ban 
kareta perrangnga talebat bannya keya. 

> To-rato jareya kabbi padha agabung sarta 
akompol abadhi markas e seddianna Songay 
Merom nyerrangnga Israil. 

6 Dhabuna PANGERAN ka Yusak, "Bana 
ja tako ka reng-oreng jareya. Lagguna 
baja teya, reng-oreng jareya bi Sengko la 
epateyana kabbi polana Sengko nolonga 
Israil. Bana kodu maempon ran-jaranna, ban 
ta-kareta perrangnga kodu obbar." 

7 Daddi Yusak ban sakabbinna tantarana laju 
nyerrang moso jareya dadagan e seddina 
Songay Merom. 

8 Bi PANGERAN oreng Israil epamennang 
ka so-mosona jareya. Oreng Israil nyerrang 
ban nyerser so-mosona jareya sampe gan 
Misrefot-Maim ban Sidon e bagiyan dhaja, 
ban sampe gan Cora Mizpa e bagiyan temor. 
Perrang jareya terros tadha ambuna sampe 
mosona Israil tadha karena, padha mate 
kabbi. 

Yusak maempon ran-jaranna to-rato 
jareya, ngobbar ta-kareta perrangnga, 
menorot se edhabuwagi PANGERAN. 


= Yosua 11.101 17 42 
10 Saellana jareya Yusak abali, pas arebbu 


Hazor se e bakto jareya tamaso karajaan se 
paleng kowat e antarana sakabbinna karajaan 
e jadhiya. Kottha jareya eobbar, ratona ban 
pandhudhuna epatadha karena, epatee kabbi. 

11(11:10) 

12Tha-kottha jareya kabbi erebbu bi Yusak, 
ban to-ratona etangkep sarta epatee menorot 
dhabuna Mosa, abdina PANGERAN rowa. 

13 Tape tha-kottha se epaddek e mo-gumo 
jur-gujuran, tadha settonga se eobbar bi 
oreng Israil, kajabana Hazor se eobbar bi 
Yusak dibi. 

14 Reng-oreng e tha-kottha jareya epatee; 
tadha settonga se gi odhi. Tape rang- 
barangnga se aji ban ebinna ekala bi 
reng-oreng Israil. 

15 Sabarang se epakonnagi PANGERAN ka 
Mosa, abdina, bi Mosa la epanapa ka Yusak, 
bi Yusak la elampaagi kabbi; tadha settonga 
se elebadi. 

16 Nagara jareya erebbu kabbi bi Yusak 
dhaera pagunongan, dhaera e babana 
gunong, se badha e bagiyan dhaja ban se 
badha e bagiyan lao; bariya keya sakabbinna 
baba kakobasaanna Gosyen ban dhaera tana 
kajal e laona Gosyen, sarta Cora Yordan. 

17 Lebarra dhaera jareya molae dhari 
Pagunongan Gundhul e bagiyan lao, e seddina 
Edom, sampe ka Baal-Gad e bagiyan dhaja 
e Cora Libanon e laona Gunong Hermon. Ce 

abidda Yusak se aperrang bi to-rato e dhaera 


jareya, tape dhi-budhina to-rato jareya 
etangkep ban epatee kabbi. 

18 (11:17) 

19 Dhari sakabbinna kottha e saanterona 
dhaera jareya tadha settonga se mabadha 
parjanjiyan parsahabadan ban Israil, 
kajabana Gibeyon, kotthana bangsa Hewi. 
Tha-kottha laenna epakala kabbi e dhalem 
paperrangan. 

20 Bi PANGERAN reng-oreng jareya 
epamantep karebba se aperranga ban bangsa 
Israil, sopaja kabbi padhaa epatompes ban 
epatee kabbi ta kalaban badha se ekaneserre, 
menorot se epakonnagi PANGERAN ka Mosa. 

21E bakto jareya keya Yusak matompes 
bangsa Enak, iya areya bangsa buta se badha 
e dhaera pagunongan e Hebron, Debir, Anab, 
ban e saanterona dhaera pagunongan Yehuda 
ban Israil. Reng-oreng jareya bi Yusak epatee 
kabbi, ban tha-kotthana epamosna. 

22 Bangsa Enak jareya tadha karena settonga 
balakka e dhaera Israil, pera e Gaza, Gat ban 
Asdod se gi badha. 

23 Nagara jareya kabbi erebbu bi Yusak 
menorot dhabuna PANGERAN ka Mosa, pas 
eparengngagi ka bangsa Israil. Nagara jareya 
egi-bagi, ban saneyap suku narema settong 
bagiyan. Saellana jareya bangsa Israil laju 
ambu se aperrang, ban nagarana aman 
taremtem. 

1 2 l Dhaera e temorra Yordan, dhari Cora 


Songay Arnon terros ongga ka Cora 
Yordan sampe gan Gunong Hermon e bagiyan 
dhaja la erebbu ban ekobasae oreng Israil. 
Badha rato kadhuwa se epakala bangsa Israil 
jareya. 

2 Se settong anyama Sihon, rato Amori se 
alenggi e Hesybon. Saparona dhaera Gileyad 
tamaso baba kakobasaanna: dhari Aror (e 
penggirra Cora Arnon) ban kottha se badha 
e nga-tengngaanna cora jareya sampe gan 
Songay Yabok e batessa dhaerana bangsa 
Amon; 

3 bariya keya dhaera Cora Yordan se bagiyan 
temor, dhari Talaga Galilea ka lao sampe gan 
Bet-Yesimot (e temorra Tase Mate), terros ka 
babana Gunong Pisga. 

4 Rato laen se epakala bi oreng Israil iya 
areya Rato Og dhari nagara Basan, se alenggi 
e Asytarot ban Edrei. Rato jareya re-karena 
bangsa Refaim se gi odhi. 

>Se maso baba kakobasaanna iya areya 
Gunong Hermon, Salkha, ban Basan sampe 
gan dhaera Gesur ban Maakha; bariya 
keya saparona dhaera Gileyad sampe gan 
dhaerana Rato Sihon e kottha Hesybon. 

6J areya rato se kadhuwa se epakala Mosa 
ban reng-oreng Israil. Tanana to-rato jareya bi 
Mosa, abdina PANGERAN rowa, eparengngagi 
ka suku Ruben, Gad ban saparona suku 
Manasye epadaddi andhina. 

7 To-rato se epakala Yusak ban reng-oreng 


Israil iya areya to-rato e dhaera e barana 
Songay Yordan, dhari Baal-Gad e Cora 
Libanon terros sampe gan Pagunongan 
Gundhul e bagiyan lao e seddina Edom. 
Dhaera jareya bi Yusak egi-bagi ka ku-sukuna 
bangsa Israil epadaddi andhina. 

8 Se tamaso baba kakobasaan jareya iya 
areya dhaera pagunongan, dhaera babana 
gumo e bagiyan bara, Cora Yordan ban dhaera 
e babana gumona, dhaera e reng-erengnga 
gunong e bagiyan temor, ban dhaera ra-ara 
beddhi e bagiyan lao. Jareya kabbi bekkas 
dhaera kennengnganna bangsa Het, Amori, 
Kanaan, Feris, Hewi ban Yebus. 

3 To-rato se epakala bannyana kabbi tello 
polo settong oreng, iya areya to-rato dhari 
tha-kottha reya: Yerikho, Ai (e seddina Betel), 
Yerusalim, Hebron, Yarmut, Lakhis, Eglon, 
Gezer, Debir, Geder, Horma, Arad, Libna, 
Adulam, Makeda, Betel, Tapuwah, Hefer, 
Afek, Lasaron, Madon, Hazor, Simron-Meron, 
Akhsaf, Taanakh, Megido, Kedes, Yokneyam 
(e Karmel), Dor (e paseser), Goyim (e 
Galilea) ban Tirza. 

24 (12; 
1 l Sateya Yusak la ce seppona. Dhabuna 
PANGERAN ka salerana, "Bana la 
towa, Yusak! Tape gi bannya dhaera se kodu 
erebbu: 

2 sakabbinna dhaerana Filistin ban Gesur, 

3 ban sakabbinna bagiyanna dhaerana Awi ka 
lao. (Dhaera dhari Songay Sikhor e batessa 
Messer sampe ka batessa Ekron e bagiyan 
dhaja, jareya kabbi kaetong dhaerana bangsa 
Kanaan; to-rato Filistin ngennengnge Gaza, 
Asdod, Askelon, Gat ban Ekron.) 

4 Bariya keya gi badha laenna se kodu 
erebbu: sakabbinna dhaera Kanaan ban 
Meara (andhina bangsa Sidon), sampe ka 
Afek e batessa nagarana bangsa Amori; 

> saellana jareya nagarana bangsa Gebal, 
ban sakabbinna dhaera Libanon ka temor, 
dhari Baal-Gad e bagiyan laona Gunong 
Hermon, terros sampe ka jalan se ka Hamat. 

6 Tamaso keya sakabbinna dhaerana oreng 
Sidon, se ngennengnge dhaera pagunongan 
e antara nong-gunong Libanon ban Misrefot- 

Maim." Sa-bangsa jareya bi Sengko eojuga 
kabbi e bakto ommat Israil maju merrange 
sa-bangsa jareya, saellana jareya Pangeran 
adhabu ka Yusak, "Tana jareya bi bana kodu 
egi-bagi ka ommat Israil padaddi andhina, 
akantha se la eparentaagi Sengko ka bana 
rowa. 

' Daddi sateya gi-bagi tana jareya ka 
sangang suku e dhalem bangsa Israil, ban ka 
saparona suku Manasye, me olle tana jareya 
ekaandhi ku-suku jareya." 

8 Suku Ruben ban Gad sarta saparona suku 
Manasye la narema bagiyan tana dhari Mosa, 
abdina PANGERAN rowa; iya areya tana e 
temorra Songay Yordan. 

? Se tamaso dhaerana ku-suku jareya 
iya areya Aror (e penggirra Corana 
Songay Arnon), ban kottha se badha e 
nga-tengngaanna cora jareya. Bariya keya 
sakabbinna tana tenggi dhari. Medeba sampe 
ka Dibon, 

10 ban sampe ka batessa dhaera Amon, 
tamaso sakabbinna kottha se tao ekobasae 
Sihon, rato Amori se alenggi e Hesybon. 

ll Tamaso keya dhaera Gileyad, dhaera 
e sabingkerra Gesur ban Maakha, sarta 
sakabbinna bagiyanna Gunong Hermon, ban 
sakabbinna bagiyanna dhaera Basan sampe 
ka Salkha. 

12 Se tamaso dhaerana ku-suku jareya keya, 
iya areya dhaerana Rato Og, oreng Refaim 

se dhi-budhi marenta e Asytarot ban Edrei. 


Sa-bangsa jareya bi Mosa Ia epakala ban Ia 
eojuk dhari nagarana. 

13Tape oreng Gesur ban Maakha ta eojuk 
bi bangsa Israil; reng-oreng jareya paggun 
neng e Israil. 

14 Suku Lewi ta narema bagiyan tana dhari 
Mosa, sabab PANGERAN Ia adhabu ka Mosa 
ja bagiyanna suku Lewi iya areya ban-kurban 
se eobbar e mezba se eatorragi ka GUSTE 
Allahna Israil. 

15 Sabagiyan dhari tana se ejanjiyagi 
Pangeran ka ommat Israil jareya bi Mosa 
la eparengngagi ka ga-kalowarga e dhalem 
suku Ruben menangka andhina dibi. 

16 Se tamaso dhaerana suku jareya iya areya 
Aror (e penggirra Cora Songay Arnon) ban 
kottha se badha e nga-tengngaanna cora 
jareya sampe ka saanterona tana tenggi e 
sabingkerra Medeba; 

17 bariya keya Hesybon ban sakabbinna 
kottha e tana tenggi jareya, iya areya: Dibon, 
Bamot-Baal, Bet-Baal-Meon, 

18 Yahas, Kedemot, Mefaat, 

19 Kiryataim, Sibma, Zeret-Hasahar se badha 
e attassa gumo e cora jareya, 

20 Bet-Peyor, reng-erengnga Gunong Pisga, 
ban Bet-Yesimot. 

2l Tamaso keya sakabbinna kottha e 
tana tenggi jareya, ban saanterona baba 
kakobasaanna Sihon, ratona bangsa Amori, 

se lambana alenggi e Hesybon. Rato jareya 


ban sa-pangobasana Midian, iya areya: Ewi, 
Rekem, Zur, Hur ban Reba, la padha epakala 
bi Mosa. Sakabbinna pangobasa jareya tao 
marenta nagara jareya kaangguy Rato Sihon. 

22E antarana reng-oreng se epatee bangsa 
Israil tamaso keya Bileyam anana Beor, 
tokang ramal rowa. 

23 Songay Yordan daddi bates bagiyan barana 
dhaerana suku Ruben. Jareya tha-kottha ban 
sa-disa se ebagi ka ga-kalowarga e dhalem 
suku Ruben menangka andhina dibi. 

24 Sabagiyan dhari tana se ejanjiyagi 
PANGERAN ka ommat Israil jareya bi Mosa la 
eparengngagi keya ka ga-kalowarga e dhalem 
suku Gad menangka andhina dibi. 

25 Dhaerana suku Gad jareya iya areya 
Yaezer ban sakabbinna kottha e Gileyad sarta 
saparona dhaerana bangsa Amon sampe gan 
Aror e temorra Raba; 

26 dhaera dhari Hesybon sampe ka Ramat- 
Mizpa ban Betonim, sarta dhaera dhari 
Mahanaim sampe ka batessa Lodebar, jareya 
kabbi tamaso keya dhaerana suku Gad. 

21E Cora Yordan, se tamaso dhaerana suku 
Gad jareya iya areya Bet-Haram, Bet-Nimra, 
Sukot, ban Zafon, iya areya karena dhaerana 
Rato Sihon e Hesybon. Bates bagiyan barana 
dhaerana suku Gad jareya iya areya Songay 
Yordan sampe gan Talaga Galilea e bagiyan 
dhaja. 

28) areya tha-kottha ban sa-disa se epadaddi 


andhina ga-kalowarga e dhalem suku Gad 
menangka andhina dibi. 

23 Sabagiyan dhari tana se ejanjiyagi 
PANGERAN ka ommat Israil bi Mosa la 
eparengngagi ka ga-kalowarga e dhalem 
saparona suku Manasye menangka andhina 
dibi. 

30 Tes-batessa dhaerana sampe gan 
Mahanaim, tamaso saanterona Basan iya 
areya sakabbinna dhaerana Og, rato Basan, 
ban bariya keya pong-kampong Yair e Basan 
se bannyana sabidak. 

3l Tamaso keya saparona tana Gileyad, sarta 
Asytarot ban Edrei, iya areya ibu kotthana 
dhaerana Rato Og se dhadhuwa e Basan. 
Jareya kabbi eparengngagi ka saparona 
ga-kalowarga toronanna Makhir, anana 
Manasye. 

32 Kantha jareya keya Mosa se magi tana e 
temorra Yerikho, e barana Songay Yordan, e 
bakto salerana badha e tana rendha Moab. 

33 Tape suku Lewi ta olle bagiyan tana 
maske sakonea dhari Mosa. Mosa adhabu 
ka reng-oreng jareya ja bagiyan se daddi 
andhina iya areya dhari ban-kurban se 
eatorragi ka PANGERAN Allahna Israil. 
14 l Areya caretana nagara Kanaan e 

barana Songay Yordan se egi-bagi 
e antarana ommat Israil. Se gi-magi tana 
jareya ka ommat Israil iya areya Imam 

Eleyazar, Yusak pottrana Nun, ban la-kapalana 


kalowarga e dhalem ku-sukuna bangsa Israil. 
2 Menorot dhabuna PANGERAN ka Mosa, 
tana e barana Songay Yordan se etantowagi 
menangka bagiyanna ku-suku bangsa Israil 
se bannyana sanga satengnga rowa, kodu 
ebagi ngangguy ellot. 

3 Tana e temorra Songay Yordan bi Mosa 

la eparengngagi ka dhuwa satengnga suku 
bangsa se laenna rowa. (Parlo ecathet ja 
toronanna Yusup ebagi daddi dhu suku: 
Suku Manasye ban suku Efraim). Dineng 
suku Lewi ta olle bagiyan tana sakale 
dhari Mosa. Pera eparenge tha-kottha se 
egabay kennengnganna, ban lon-talon 
kennengnganna sape ban dumbana. 

4(14:3) 

` Daddi ommat Israil gi-magi tana jareya 
menorot dhabuna PANGERAN ka Mosa. 

6E settong are reng-oreng dhari suku 
Yehuda nyabis ka Yusak e Gilgal. Sala settong 
e antarana, iya areya Kaleb anana Yefune 
oreng Kenas, mator, "Yusak! Panjennengngan 
oneng ponapa se edhabuwagi PANGERAN ka 
Mosa, otosanna Allah kaissa, e Kades-Barnea 
parkara panjennengngan sareng abdina. 

7 Abdina aomor pa polo taon e bakto 

eotos dhari Kades-Barnea bi Mosa, abdina 
PANGERAN kaissa, menangka ta-mata se 
kodu nalektegi nagara paneka. Ban abdina 
abali ka salerana, ngatore kabar se sajujurra. 

#Namong reng-oreng se asareng abdina 


padha ko-nakoe ommat Israil. Namong 
abdina teptep esto ka GUSTE Allahna kaula. 

? Daddi Mosa ajanji ja tana se eentare abdina 
masthe eparengngagiya ka abdina sareng 
na-ana abdina, se ekaandhia salanjangnga. 

10 Samangken ampon olle pa polo lema taon 
dhari baktona PANGERAN adhabu parkara 
gapaneka ka Mosa. PANGERAN se adhabu 
ka Mosa gapaneka e bakto bangsa Israil gi 
alalana e ra-ara beddhi. Akadi se edhabuwagi 
PANGERAN, abdina gi terros epeyara, daddi gi 
paggun odhi kantos samangken. Omor abdina 
samangken ampon ballung polo lema taon, 

ll namong gi kowat akadi e bakto abdina 
eotos sareng Mosa. Abdina gi cokop kowat 
manabi aperranga otabana alakowa ponapa 
saos. 

12 Daddi ngereng samangken parengngagi 
ka abdina tana pagunongan se ejanjiyagi 
PANGERAN e bakto abdina sareng ca-kanca 
laenna dhateng ngatore kabar kadhissa. 

E bakto gapaneka panjennengngan dibi 
meyarsa ja e kaissa badha bangsa buta se 
anyama bangsa Enak. Bangsa gapaneka 
ngennengnge tha-kottha raja se apagar bato. 
Olle daddi PANGERAN nolongana abdina 
ngojuga bangsa gapaneka, menorot se 
edhabuwagi PANGERAN." 

13 Daddi Yusak aberkadi Kaleb pottrana 


Yefune, se laju eparenge kottha Hebron 
menangka tana kaagunganna. 

14 Sampe sateya kottha jareya ekasangkol 
toronanna Kaleb pottrana Yefune, oreng 
Kenas rowa, sabab Kaleb esto ban atoro ka 
dhabuna PANGERAN, Allahna Israil. 

15 Lamba Hebron jareya enyamae Arba. 
(Arba reya oreng se paleng raja dhari 
antarana bangsa Enak.) Daddi nagara jareya 
aman ban taremtem sabab tadha perrang 
pole. 

1 5 ! Ga-kalowarga e dhalem suku Yehuda 

narema bagiyanna tana se tes-batessa 
kantha reya: E bagiyan lao sampe gan konco 
paleng laona ra-ara beddhi Zin e batessa 
Edom; 

2 molae dhari konco laona Tase Mate, 

3 terros ka lao lebat e reng-erengnga gunong 
e Akrabim sampe gan Zin. Saterrossa lebat 
laona Kades-Barnea, terros lebat Hezron, 
ongga ka Adar, pas abiluk ka bagiyan se nojju 
ka Karkar. 

4 Dhari jadhiya terros pole ka Azmon, pas 
noro penggirra songay e batessa Messer, 
sampe gan Tase Tengnga. Jareya garis bates 
bagiyan laona dhaera se ebagi ka suku 
Yehuda. Ban garis bates jareya daddi bates 
laona saantero nagara Israil keya. 

>E bagiyan temor batessa iya areya Tase 
Mate, terros ka dhaja sampe gan mowarana 

Songay Yordan. E bagiyan dhaja batessa 


molae dhari mowarana Songay Yordan jareya, 

6 ongga ka Bet-Hogla, pas terros ka batessa 
Cora Yordan. Dhari jadhiya bates bagiyan 
dhaja jareya ongga terros ka attas sampe 
gan Bato Bohan (Bohan reya anana Ruben), 

7 pas terros ka Cora Kasossaan sampe 
ka Debir, pas abiluk pole ka dhaja ka 
bagiyan se nojju ka Gilgal e kennengngan se 
dhep-adhebban ban reng-erengnga gunong 
e Adumim e bagiyan laona cora jareya. 
Dhari jadhiya terros pole ka somberra aeng 
En-Semes, pas terros ka En-Rogel, 

8 laju ongga lebat e Cora Hinom e bagiyan 
laona gumo kennengnganna kottha Yerusalim, 
kotthana oreng Yebus. Dhari jadhiya batessa 
nojju ka koncona gumo jareya e barana Cora 
Hinom, e konco dhajana Cora Refaim, 

ə? pas terros ka somberra aeng Me-Neftoah, 
sampe ka tha-kottha e seddina Gunong Efron. 
Dhari jadhiya garis batessa dhaera jareya 
abiluk ka Baala (iya areya Kiryat-Yearim), 

10 ban ngobengnge bagiyan barana Baala ka 
Pagunongan Edom, terros ka bagiyan dhajana 
Gunong Yearim (iya areya Gunong Kesalon), 
toron ka Bet-Semes, pas terros ka Timna. 

1 Dhari Timna, garis bates jareya terros ka 
bagiyan dhajana Gunong Ekron, laju abiluk 
ka Sikron, lebat e Gunong Baala, terros ka 
Yabneel, ban ambu e Tase Tengnga, 

12 se daddi garis bates bagiyan barana baba 


kakobasaanna suku Yehuda. E dhaera jareya 
badha reng-oreng dhari ga-kalowarga e 
dhalem suku Yehuda 

13 Menorot dhabuna PANGERAN ka Yusak, 
sabagiyan dhari dhaerana Yehuda ebagi ka 
Kaleb pottrana Yefune dhari suku Yehuda. 
Kaleb jareya narema Hebron, iya areya kottha 
andhina Arba, eppana Enak. 

14Toronanna Enak iya areya oreng Sesai, 
Ahiman ban Talmai. Reng-oreng jareya bi 
Kaleb eojuk kabbi dhari Hebron. 

15 Dhari jadhiya Kaleb nyerrang reng-oreng 
se neng e Debir. (Kottha jareya lamba 
biyasana enyamae Kiryat-Sefer.) 

16 Dhabuna Kaleb, "Pa-sapaa se bisa arebbu 
Kiryat-Sefer, olle akabin ban tang ana, 
Akhsa." 

17 Otniyel, anana taretanna Kaleb se anyama 
Kenas, arebbu kottha jareya; daddi bi Kaleb 
laju epabinee pottrana se anyama Akhsa 
jareya. 

18E bakto apangantan, Otniyel ce maksana 
nyoro Akhsa menta tana ka eppana. Daddi 
Akhsa pas toron dhari hemarra, bi Kaleb 
etanyae apa se ekaterro. 

19 Saodda Akhsa, "Kaula terro gadhuwana 
ber-somberra aeng. Sabab tana paparengnga 
sampeyan ka kaula kaissa badha e 
kennengngan se kerreng." Daddi bi Kaleb laju 

eparenge somberra aeng e bagiyan olo ban 


somberra aeng e bagiyan onjur. 

20 Areya tana se ebagi ka ga-kalowarga e 
dhalem suku Yehuda se epadaddi andhina. 

21 Tha-kottha se paleng jau e bagiyan lao, 
se daddi andhina Yehuda, iya areya se badha 
e batessa Edom, bannyana kabbi sanga 
lekor kottha, tamaso sa-disa e sabingkerra. 
Tha-kottha jareya iya areya: Kabzeel, Eder, 
Yagur, Kina, Dimona, Adada, Kedes, Hazor, 
Yitnan, Zif, Telem, Bealot, Hazor-Hadata, 
Keriyot-Hezron (iya areya Hazor), Amam, 
Sema, Molada, Hazar-Gada, Hesmon, 
Bet-Pelet, Hazar-Suwal, Bersyeba, Baala, 
Iyim, Ezem, Eltolad, Khesil, Horma, Ziklag, 
Madmana, Sansana, Lebaot, Silhim, Ain ban 
Rimon. 

22 (15:21 

23 (15:21 


24 (15 
25(15 
26(15 
27 (15: 
28 (15:21 
29(15 
30(15 
31(15 


32 (15:21) 

33 Tha-kottha, tamaso sa-disa e sabingkerra, 
se badha e babana mo-gumo, kabbi badha 
pa bellas kottha, iya areya: Esytaol, Zora, 

Asna, Zanowah, En-Ganim, Tapuwah, Enam, 


Yarmut, Adulam, Sokho, Azeka, Saaraim, 
Aditayim, Gedera ban Gederotaim. 

34(15:33) 

35 (15:33) 

36(15:33) 

37 Bariya keya tha-kottha reya, se bannyana 
nem bellas, ban sa-disa e sabingkerra: 
Zenan, Hadasa, Migdal-Gad, Dileyan, Mizpa, 
Yokteel, Lakhis, Bozkat, Eglon, Khabon, 
Lahmas, Khitlis, Gederot, Bet-Dagon, Naama 
ban Makeda. 

38 (15:37) 

33 (15:37) 

40 (15:37) 

41 (15:37) 

42 Bariya keya tha-kottha reya, se bannyana 
sasanga, ban sa-disa e sabingkerra: Libna, 
Eter, Asan, Yiftah, Asna, Nezib, Kehila, Akhzib 
ban Maresa. 

43 (15:42) 

44 (15:42) 

4> Bariya keya Ekron ban tha-kottha kene 
sarta sa-disana, 

46 ban sakabbinna kottha sarta sa-disa e 
seddina Asdod, dhari Ekron sampe ka Tase 
Tengnga. 

47 Bariya keya Asdod ban Gaza bi tha-kottha 
kene sarta sa-disana se sampe gan songay 
e batessa Messer ban penggir sereng Tase 
Tengnga. 

48 E tana pagunongan badha sabellas kottha 


ban sa-disana se badha e sabingkerra: Samir, 
Yatir, Sokho, Dana, Kiryat-Sana (iya areya 
Debir), Anab, Estemoa, Anim, Gosyen, Holon 
ban Gilo. 

49 (15:48) 

50 (15:48) 

51 (15:48) 

>2 Bariya keya tha-kottha se sasanga reya, 
tamaso sa-disa e sabingkerra: Arab, Duma, 
Esan, Yanum, Bet-Tapuwah, Afeka, Humta, 
Kiryat-Arba (iya areya Hebron) ban Ziyor. 

53 (15:52) 

>4 (15:52) 

>> Bariya keya tha-kottha se sapolo reya 
ban sa-disa e sabingkerra: Maon, Karmel, 
Zif, Yuta, Yizreel, Yokdeyam, Zanowah, Kain, 
Gibeya ban Timna. 

56 (15:55) 

>/ (15:55) 

>8 Bariya keya tha-kottha se nem-ennem 
reya, ban sa-disa e sabingkerra: Halhul, 
Bet-Zur, Gedor, Maarat, Bet-Anot ban Eltekon. 

>9 (15:58) 

60 Bariya keya kottha se dhadhuwa reya ban 
sa-disa e sabingkerra: Kottha Kiryat-Baal (iya 
areya Kiryat-Yearim) ban kottha Raba. 

6l E ra-ara beddhi badha kottha nem-ennem 
reya ban sa-disa e sabingkerra: Bet-Araba, 
Midin, Sekhakha, Nibsan, kottha Buja ban 
En-Gedi. 

62 (15:61) 

63 Kottha Yerusalim tamaso keya andhina 
Yehuda, tape oreng Yehuda ta bisa ngojuk 
oreng Yebus se badha e jadhiya. Sampe 
sateya oreng Yebus gi apolong ban oreng 
Yehuda e kottha jareya. 

16 l Tapel batessa tana se etantowagi 

menangka andhina toronanna Yusup, 
molae dhari Songay Yordan e seddina Yerikho 
e temorra ber-somberra aeng Yerikho sampe 
ka sagara beddhi. Dhari Yerikho, tapel bates 
jareya ongga sampe ka Betel e bagiyan 
pagunongan. 

2 Dhari Betel, bates jareya nojju ka Lus, 
lebat Atarot, iya areya kennengnganna oreng 
Arki. 

3 Dhari jadhiya garis jareya nojju ka 
bara ka dhaerana kaom Yaflet, sampe ka 
Bet-Horon-Onjur, terros ka Gezer, sampe gan 
Tase Tengnga. 

4j areya bagiyan se ebagi ka suku Manasye 
ban Efraim, toronanna Yusup, epadaddi 
andhina dibi. 

> Areya tes-batessa tana se ebagi ka ga- 
kalowarga e dhalem suku Efraim. E bagiyan 
temor, tapel batessa tana jareya molae dhari 
Atarot-Adar sampe ka Bet-Horon-Olo, 

6 pas terros nojju ka Tase Tengnga. Mikmetat 
badha e dhajaanna. E bagiyan temorra, tapel 
bates jareya abiluk nojju ka Taanat-Silo, 
ngalebadi bagiyan temorra nojju ka Yanowah. 

' Dhari jadhiya tapel bates jareya toron ka 


Atarot ban Naharat, terros noro penggirra 
Yerikho sampe gan Songay Yordan. 

8E bagiyan bara, tapel bates jareya molae 
dhari Tapuwah sampe gan Songay Kana, 
ambu gan Tase Tengnga. Jareya tana se 
ebagi ka ga-kalowarga e dhalem suku Efraim, 
epadaddi andhina, 

?tamaso tha-kottha kene ban disa se badha 
e dhaerana Manasye. 

10 Tape suku Efraim ta ngojuk oreng Kanaan 
dhari dhaera Gezer. Jareya sababba arapa me 
sampe sateya oreng Kanaan gi badha neng e 
Gezer apolong ban oreng Efraim, tape oreng 
Kanaan jareya epaksa alako daddi dunorra 
oreng Efraim. 

17 l Sabagiyan dhari dhaera e barana 

Songay Yordan ebagi ka sabagiyan 
dhari ga-kalowarga toronanna Manasye, 
pottra sareyangnga Yusup. Makhir, eppana 
Gileyad, jareya anana Manasye se sareyang. 
Sarrena Gileyad reya pajuwang, daddi eberrii 
bagiyan dhaera Gileyad ban Basan se badha 
e temorra Songay Yordan. 

2 Dhaera e barana Songay Yordan ebagi ka 
ga-kalowarga laenna toronanna Manasye, iya 
areya kalowarga: Abiyezer, Helek, Asriyel, 
Sekhem, Hefer ban Semida; jareya kabbi 
lalakean toronanna Manasye, pottrana Yusup, 
se daddi la-kapalana kalowarga. 

3 Zelafehad, anana Hefer, kompoyya Gileyad 


(Gileyad reya anana Makhir, kompoyya 
Manasye), ta andhi ana lalake, pera ana 
babine, iya areya: Makhla, Noa, Hogla, Milka, 
Tirza. 

4 Babinean jareya padha entar ka Imam 
Eleyazar, Yusak pottrana Nun sarta para 
pamimpin, laju mator, "PANGERAN adhabu 
ka Mosa caepon kaula sataretan paneka 
kodu eparenge bagiyan tana akadi la-bala 
kaula se lalakean." Daddi, menorot dhabuna 
PANGERAN, ana babineanna Zelafehad 
jareya padha eberrii tana akantha la-bala 
lalakeanna. 

> Daddi, banne pera toronanna Manasye se 
lalakean se olle bagiyan tana, toronanna se 
babinean olle bagiyan keya. Jareya sababba 
arapa suku Manasye jareya me eberrii sapolo 
bagiyan, salaenna tana Gileyad ban Basan e 
temorra Songay Yordan. Tana Gileyad ebagi 
ka toronanna Manasye se laen. 

6(17:5) 

7 Pel-tapel batessa dhaerana suku Manasye 
molae dhari Asyer ka Mikmetat e temorra 
Sikhem. Dhari jadhiya tapel bates buru toron 
ka lao sampe ka dhaerana kaom En-Tapuwah. 

8 Dhaera Tapuwah jareya andhina suku 
Manasye, tape kottha Tapuwah, se badha 
e batessa tana jareya, andhina toronanna 
Efraim. 

2 Saterrossa, tapel batessa dhaerana 


Manasye jareya toron sampe ka Songay 
Kana. Tha-kottha e laona songay jareya 
andhina Efraim, maske badha e dhalem baba 
kakobasaanna Manasye. Tapel batessa baba 
kakobasaanna Manasye jareya pas noro jalan 
e dhajaanna songay jareya, sampe gan Tase 
Tengnga. 

10 Daddi Efraim badha e bagiyan lao, ban 
Manasye e bagiyan dhaja, ban Tase Tengnga 
daddi batessa tanana se kadhuwa jareya 
e bagiyan bara. E bara lao, dhaerana suku 
Manasye jareya batessa acampo ban batessa 
dhaerana Asyer, ban e bagiyan temor lao, 
acampo ban batessa dhaerana Isakhar. 

11E dhalem dhaerana Isakhar ban Asyer 
jareya badha na-tana andhina Manasye, iya 
areya Bet-Seyan ban Yibleyam ban sa-disa 
e sabingkerra. Bariya keya Dor (kottha se 
badha e penggirra tase), En-Dor, Taanakh, 
Megido ban sa-disa e sabingkerra. 

12 Tape suku Manasye ta bisa ngojuk oreng 
tha-kottha jareya; daddi oreng Kanaan gi 
paggun neng e jadhiya. 

13 La-mala e budhi are saellana oreng Israil 
atamba kowat, reng-oreng Kanaan jareya 
kabbi ta eojuk; coma reng-oreng Kanaan 
jareya epaksa alako kaangguy kaparlowanna 
oreng Israil. 

14Toronanna Yusup mator ka Yusak, 
"Aponapa suku abdina me namong eparenge 

tana settong bagiyan, mangkana suku 


abdina ce bannyana, sabab eberkadi sareng 
PANGERAN?" 

15 Dhabuna Yusak, "Sarrena bana la talebat 
bannyana ban tana pagunongan Efraim cope 
gallu sampe ta seddheng ekennengnge, bana 
kassa entar ka dhaerana oreng Feris ban 
Refaim. Babat las-alassa gabay tambaanna 
kennengngan." 

16 Toronanna Yusup jareya mator, "Tana 
pagunongan kaissa ta cokop manabi egabaya 
kennengnganna suku abdina, mangkana 
bangsa Kanaan se ngennengnge na-tana 
maba gadhuwan ta-kareta perrang dhari 
besse, enggi paneka oreng Kanaan se 
ngennengnge Bet-Seyan sareng sa-disa e 
sabingkerra, jugan se ngennengnge Cora 
Yizreel." 

17 Daddi Yusak adhabu ka suku Efraim ban 
Manasye bara jareya, "Bendher, bana talebat 
bannyana ban kowat, patot eberrii lebbi dhari 
settong bagiyan. 

18 La kala tana pagunongan, sabab maske 
tana jareya gi aropa alas, bana bisa ababat 
dhaera, ban jareya kabbi daddi andhina bana 
kabbi. Parkara reng-oreng Kanaan jarowa, 
la ojuk bai, maske bangsa jareya kowat ban 
andhi ta-kareta perrang dhari besse." 

18 l Saellana matellok nagara se 

ejanjiyagi Pangeran, ommat Israil 

padha akompol e Silo kabbi, laju masang 


Kemah Socce. 

2Gi badha pettong suku Israil se ta 
kabagiyan tana. 

3 Daddi Yusak adhabu ka ommat Israil, "Bana 
anantea sampe bila pole se entara ngala 
tana se eparengngagi ka bana bi PANGERAN, 
Allahna bangatowana bana? 

4 Pele oreng katello dhari saneyap suku. 

Bi sengko esorowa nenggu nagara reya, 
esorowa nyathet tes-batessa dhaera se 
ekaterro. Saellana jareya reng-oreng jareya 
kodu abali ka sengko. 

> Tana jareya kodu ebagi epapetto. Yehuda 
paggun neng e baba kakobasaanna e bagiyan 
lao, ban Yusup e dhaerana e bagiyan dhaja. 

6 Tes-batessa bagiyanna tana se papetto 
jareya kodu egambar ban gambarra passraagi 
ka sengko. Bi sengko pas eelloda sopaja 
etemmowa apa se etantowagi PANGERAN ka 
bana kabbi. 

7 Pera suku Lewi se ta naremaa bagiyanna 
tana, sabab bagiyanna oreng Lewi iya areya 
daddi imam se aladinana PANGERAN. Dineng 
suku Gad, Ruben ban sabagiyan dhari suku 
Manasye, pajat la narema bagiyan tana e 
temorra Songay Yordan, se eparengngagi bi 
Mosa, abdina PANGERAN rowa." 

8 Yusak laju apareng du-petodu kantha reya 
ka reng-oreng jareya, "Kassa bana nenggu 
kabadhaanna nagara reya, pas gambar 

tes-batessa, samarena pas abali ka sengko. 


Saellana jareya bi sengko eelloda e dhinna e 
Silo reya sopaja etemmowa apa se etantowagi 
PANGERAN ka bana kabbi." Saellana narema 
du-petodu dhari Yusak jareya, reng-oreng 
buru pas mangkat nenggu kabadhaanna tana 
jareya. 

3 Nagara jareya eentare kabbi epabalattra, 
tes-batessa tana se pettong bagiyan jareya 
ecathet, sarta tha-kottha se badha e jadhiya 
padha ecathet keya. Samarena laju padha 
abali ka Yusak e parkemahan e Silo. 

10 Bi Yusak laju eellot terro etemmowa apa se 
etantowagi PANGERAN ka reng-oreng jareya. 
Saellana jareya, Yusak laju marengngagi 
bagiyanna tana ka saneyap sukuna bangsa 
Israil se gi ta olle bagiyan. 

11 Pambagiyan se etantowagi dha-adha 
kadibi iya areya tana se ebagi ka ga- 
kalowarga e dhalem suku Benyamin. Bagiyan 
jareya badha e antarana tanana suku Yehuda 
ban tanana suku toronanna Yusup. 

12E bagiyan dhaja, tes-batessa tanana 
reng-oreng jareya molae dhari Songay 
Yordan, pas ongga ka erengnga gunong e 
dhajaanna Yerikho, pas ka bara lebat dhaera 
pagunongan sampe gan dhaera ra-ara beddhi 
Bet-Awen. 

13 Tapel bates jareya terros pole ka erengnga 
gunong e laona Lus (se anyama Betel), 

pas toron ka Atarot-Adar e gunong e laona 


Bet-Horon-Onjur. 

14 Dhari barana gunong jareya, tapel bates 
jareya abiluk ka lao nojju ka Kiryat-Baal 
(iya areya Kiryat-Yearim). Kiryat-Baal jareya 
andhina suku Yehuda. Jareya tapel batessa 
tana buru e bagiyan bara. 

15 Tes-batessa e bagiyan lao molae 
dhari penggirra Kiryat-Yearim terros ka 
ber-somberra aeng Me-Neftoah, 

16 pas toron ka babana gunong se dhep- 
adhebban bi Cora Hinom e konco dhajana 
Cora Refaim. Saellana jareya tapel bates 
jareya terros ka lao lebat e Cora Hinom e 
laona reng-erengnga gunong e nagara Yebus, 
terros nojju ka En-Rogel, 

17 abiluk ka dhaja ka En-Semes, laju ka 
Gelilot se dhep-adhebban ban Ga-onggaan 
Adumim. Saellana jareya tapel bates jareya 
toron ka Bato Bohan (Bohan reya anana 
Ruben), 

18 pas lebat e dhajaanna reng-erengnga 
gunong se dhep-adhebban ban Cora Yordan, 
laju toron ka cora jareya, 

19 lebat e dhajaanna reng-erengnga gunong 
Bet-Hogla, sampe gan bagiyan dhajana Tase 
Mate e kennengnganna mowarana Songay 
Yordan. Jareya batessa bagiyan lao. 

20 Songay Yordan jareya daddi bates bagiyan 
temor. Daddi jareya kabbi tes-batessa tana 

se ebagi ka ga-kalowarga e dhalem suku 


Benyamin menangka andhina dibi. 

21 Tha-kottha se daddi andhina ga-kalowarga 
e dhalem suku Benyamin, bannyana badha 
dhubellas ban sa-disa e sabingkerra, iya 
areya: Yerikho, Bet-Hogla, Emek-Kezis, 
Bet-Araba, Zemaraim, Betel, Haawim, Para, 
Ofra, Kefar-Haamonai, Ofni ban Geba. 

22 (18:21) 

23 (18:21) 

24 (18:21) 

25 Bariya keya pa bellas kottha reya ban 
sa-disa e sabingkerra: Gibeyon, Rama, 
Beerot, Mizpa, Kefira, Noza, Rekem, Yirpeel, 
Tarala, Zela, Elef, Yebus (iya areya Yerusalim), 
Gibeya ban Kiryat-Yearim. Jareya na-tana 
se ebagi ka ga-kalowarga e dhalem suku 
Benyamin menangka andhina dibi. 

26 (18:25) 

27 (18:25) 

28 (18:25) 

19 l Giliranna pambagiyan se nomer 

dhuwa iya areya tana kaangguy 
ga-kalowarga e dhalem suku Simeyon. 
Batessa tanana suku jareya maso sampe ka 
dhalem batessa tanana suku Yehuda. 

2 Suku jareya eberrii tello bellas kottha 
ban sa-disa e sabingkerra, iya areya: 
Bersyeba, Syeba, Molada, Hazar-Suwal, 
Bala, Ezem, Eltolad, Betul, Horma, Ziklag, 

Bet-Hamarkabot, Hazar-Susa, Bet-Lebaot 


ban Saruhen. 

3(19:2) 

4(19:2) 

5(19:2) 

6(19:2) 

7 Bariya keya kottha se pa-empa reya bi 
sa-disa e sabingkerra: Ain, Rimon, Eter ban 
Asan. 

8 Tamaso keya sakabbinna disa e sabingkerra 
tha-kottha jareya sampe gan Baalat-Beer 
(iya areya Rama) e tana bagiyan lao. Jareya 
tana se ebagi ka ga-kalowarga e dhalem suku 
Simeyon, se pas terros ekaandhi. 

? Sarrena tana se etantowagi daddi andhina 
suku Yehuda la ce lebarra, daddi sabagiyan 
dhari tana jareya ebagi ka suku Simeyon. 

10 Giliranna pambagiyan se nomer tello iya 
areya tana se ebagiya ka ga-kalowarga e 
dhalem suku Zebulon. Batessa tana se ebagi 
ka reng-oreng jareya sampe gan Sarid. 

1 Dhari Sarid, tapel bates jareya abiluk ka 
bara nojju ka Marala, sampe nyedding ka 
Dabeset ban songay e temorra Yokneyam. 

12 Garis bates bagiyan temor molae dhari 
Sarid nojju ka tapel batessa Khislot-Tabor, 
terros ka Dobrat, pas ongga ka Yafiya. 

13 Dhari jadhiya tapel bates jareya terros ka 
temor ka Gat-Hefer ban Et-Kazin, laju abiluk 
ka Nea nojju ka Rimon. 

14E bagiyan dhaja, batessa tana jareya 


abiluk nojju ka Hanaton sampe gan Cora 
Yiftah-El. 

15E dhalem dhaerana suku Zebulon jareya 
tamaso keya: Katat, Nahalal, Simron, Yidala, 
ban Betlehem. Se maso dhaerana suku jareya 
iya areya dhubellas kottha ban sa-disa e 
sabingkerra. 

16Tha-kottha ban sa-disana jareya badha e 
tana se ebagi ka ga-kalowarga e dhalem suku 
Zebulon menangka andhina dibi. 

17 Giliranna pambagiyan se nomer empa iya 
areya tana se ebagiya ka ga-kalowarga e 
dhalem suku Isakhar. 

18 Se tamaso dhaerana suku jareya iya 
areya: Yizreel, Khesulot, Sunem, 

19 Hafaraim, Siyon, Anaharat, 

20 Rabit, Kisyon, Ebes, 

2l Remet, En-Ganim, En-Hada, ban 
Bet- Pazes. 

22 Batessa tanana jareya nyedding ka Tabor, 
Sahazima, Bet-Semes, pas ambu e Songay 
Yordan. Se tamaso dhaerana suku jareya 
badha nem bellas kottha ban sa-disa e 
sabingkerra. 

23 Tha-kottha ban sa-disana jareya badha e 
dhalem dhaera se ebagi ka ga-kalowarga e 
dhalem suku Isakhar menangka andhina dibi. 

24 Giliranna pambagiyan se nomer lema iya 
areya tana se ebagiya ka ga-kalowarga e 
dhalem suku Asyer. 

2? Se tamaso dhaerana suku jareya iya 


areya: Helkat, Hali, Beten, Akhsaf, 

26 Alamelekh, Amad, ban Misal. Batessa 
tanana e bagiyan bara nyedding ka Gunong 
Karmel ban Songay Libnat. 

2! Dhari jadhiya tapel batessa jareya abiluk 
ka temor ka Bet-Dagon pas nyedding ka 
batessa Zebulon ban Cora Yiftah-El ka dhaja 
ka Bet-Emek ban Nehiyel. Tapel bates jareya 
pas terros pole ka dhaja ka Kabul, 

28 Ebron, Rehob, Hamon ban Kana, sampe 
gan Sidon. 

2? Dhari jadhiya tapel bates jareya abiluk 
ka Rama terros sampe gan kottha Tirus, iya 
areya kottha se badha bintengnga; saellana 
jareya tapel bates jareya abiluk pole ka Hosa 
terros ambu gan Tase Tengnga. E dhalem 
tes-bates jareya tamaso Mahalab, Akhzib, 

30 Uma, Afek, ban Rehob. Se tamaso 
dhaerana suku jareya badha dhu lekor kottha 
ban sa-disa e sabingkerra. 

31 Tha-kottha ban sa-disana jareya badha e 
tana se ebagi ka ga-kalowarga e dhalem suku 
Asyer menangka andhina dibi. 

32 Giliranna pambagiyan se nomer ennem 
iya areya tana se ebagiya ka ga-kalowarga e 
dhalem suku Naftali. 

33 Batessa tana jareya molae dhari Helef, 
sampe ka bungkana ek e Zaananim, terros 
ka Adami-Nekeb, pas ka Yabneel, sampe gan 
Lakum, laju ambu gan Songay Yordan. 

34 Dhari jadhiya tapel batessa tana jareya 


abiluk ka bara ka Aznot-Tabor, ban dhari 
jadhiya ka Hukok. E bagiyan lao, batessa 
tana jareya acampo ban dhaerana Zebulon, e 
bagiyan bara ban dhaerana suku Asyer, ban e 
bagiyan temor bi Songay Yordan. 

39 Tha-kottha se badha bintengnga iya 
areya: Zidim, Zer, Hamat, Rakat, Kineret, 

36 Adama, Rama, Hazor, 

37 Kedes, Edrei, En-Hazor, 

38 Yiron, Migdal-El, Horem, Bet-Anat, ban 
Bet-Semes. Se tamaso dhaerana suku jareya 
badha sanga bellas kottha ban sa-disa e 
sabingkerra. 

393 Tha-kottha ban sa-disana jareya badha e 
dhalem dhaera se ebagi ka ga-kalowarga e 
dhalem suku Naftali menangka andhina dibi. 

40 Giliranna pambagiyan se nomer petto iya 
areya tana se ebagiya ka ga-kalowarga e 
dhalem suku Dan. 

41 Se tamaso dhaerana suku jareya iya areya 
Zora, Esytaol, Ir-Semes, 

42 Saalabin, Ayalon, Yitla, 

43 Elon, Timna, Ekron, 

44 Elteke, Gibeton, Baalat, 

45 Yehud, Beneberak, Gat-Rimon, 

46 Me-Yarkon, Rakon, bariya keya dhaera e 
sabingkerra Yope. 

47 Reng-oreng dhari suku Dan la kaelangan 
sabagiyan dhari tanana, daddi laju padha 
entar ka Lesem, pas nyerrang kottha jareya. 

Kottha jareya erebbu, orengnga epatee, ban 


kotthana pas ekennengnge. Daddi suku Dan 
jareya laju neng e jadhiya, ban nyamana 
kottha Lesem pas eoba epadaddi kottha Dan, 
menorot nyamana bangatowana dibi. 

48Tha-kottha ban sa-disa jareya badha e 
dhalem dhaera se ebagi ka ga-kalowarga e 
dhalem suku Dan jareya menangka andhina 
dibi. 

49 Saellana mare se gi-magi tana e nagara 
jareya, ommat Israil laju ngatorragi sabagiyan 
dhari tana jareya ka Yusak pottrana Nun. 

>0 Menorot dhabuna PANGERAN, se eatorragi 
jareya kottha se etantowagi Yusak dibi, iya 
areya: Timnat-Serah e pagunongan Efraim. 
Kottha jareya bi Yusak laju epaddek pole, 
sarta pas ekalenggii. 

>l Daddi Imam Eleyazar, Yusak pottrana 
Nun ban para kapala kalowarga e dhalem 
ku-suku Israil gi-magi tana e nagara jareya 
kalaban cara eellot kaangguy nyoon petodu 
ka PANGERAN. Ellot jareya ebadhaagi e Silo 
e adhana labangnga Kemah Socce. Daddi 
pambagiyanna tana jareya la mare. 

2 0 l Saellana jareya PANGERAN makon 
Yusak 

2 adhabu kantha reya ka oreng Israil, 
"Sengko la nyoro Mosa abala ka bana 
parkara tha-kottha sowaka, iya areya 
tha-kottha kennengnganna oreng buru 

nyare parlindhungan. Sateya mara pele se 


ekagabaya tha-kottha sowaka jareya. 

3 Oreng se ta etengnget matee oreng laen 
olle buru ka kottha jareya sopaja salamedda 
dhari oreng se malessa sake atena. 

4Oreng jareya olle buru ka sala 
settongnga tha-kottha jareya, terros 
entar ka kennengnganna pangadilan e 
labang sakethengnga kottha jareya, sarta 
nerrangngagi ka para pamimpin e jadhiya 
baramma kadaddiyan jareya se saongguna. 
Oreng jareya bi pin-pamimpin buru bakal 
eedine maso ka kottha jareya ban eberrii 
kennengngan. 

> Mon oreng se malessa sake atena jareya 
nyerser sampe ka jadhiya, oreng kottha 
jareya ta olle massraagi oreng se buru gella 
ka oreng se nyerser jareya. Oreng jareya 
kodu elindhunge, sabab se matee oreng ta 
etengnget, banne polana baji. 

6 Oreng jareya olle neng e kottha jareya 
sampe eadili e adhana oreng bannya, ban 
sampe oreng se daddi imam agung e bakto 
jareya la seda. Saellana jareya oreng buru 
olle mole abali ka kampongnga se edinaagi 
buru jareya." 

7 Daddi ommat Israil nantowagi tha-kottha 
sowaka reya e tana e barana Songay Yordan: 
Kedes e pagunongan Naftali e Galilea, 
Sikhem e pagunongan Efraim, ban Hebron e 
pagunongan Yehuda. 

8 Dineng e temorra Songay Yordan e tana 


tenggi sagara beddhi e temorra Yerikho 
etantowagi tha-kottha sowaka reya: Kottha 
Bezer e dhaerana Ruben, kottha Ramot e 
Gileyad e dhaerana Gad, ban kottha Golan e 
Basan, dhaerana Manasye. 

?Jareya kabbi tha-kottha sowaka se 
etantowagi kaangguy sakabbinna oreng 
Israil ban saneyap oreng manca se badha 
e antarana oreng Israil jareya. Pa-sapaa se 
ta etengnget matee oreng, olle elindhunge 
e tha-kottha jareya dhari oreng se malessa 
sake atena ka abana; oreng jareya ta olle 
patee mon gi ta eadili e adhana oreng bannya. 
2 1 tE settong are para kapalana 

kalowarga e dhalem suku Lewi entar 
ka Silo e nagara Kanaan, ngadhep ka Imam 
Eleyazar, Yusak pottrana Nun, ban para 
kapalana kalowarga sakabbinna ku-suku 
Israil. Cana reng-oreng jareya, "Kalaban 
parantaraanna Mosa, PANGERAN makon 
sopaja reng-oreng Lewi eparenge tha-kottha 
se ebadhiya kennengnganna reng-oreng Lewi 
gapaneka, sareng lon-talon e sabingkerra 
tha-kottha gapaneka kaangguy ebinna." 

2 (21:1) 

3 Daddi oreng Israil ngestowagi dhabuna 
PANGERAN jareya. Dhari tana andhina 
reng-oreng Israil jareya badha tha-kottha bi 
lon-talon e sabingkerra tha-kottha jareya se 
ebagi ka oreng Lewi. 

4Se dha-adha narema tha-kottha jareya ga- 


kalowarga dhari kaom Kehat e dhalem suku 
Lewi. Ga-kalowarga toronanna Imam Harun 
eberrii tello bellas kottha dhari dhaerana suku 
Yehuda, Simeyon ban Benyamin. 

> Ga-kalowarga laenna dhari kaom Kehat 
eberrii sapolo kottha dhari dhaerana suku 
Efraim, suku Dan sarta suku Manasye se e 
barana Songay Yordan. 

6 Kaom Gerson olle tello bellas kottha dhari 
dhaerana suku Isakhar, Asyer, Naftali ban 
suku Manasye se e temorra Songay Yordan. 

7 Ga-kalowarga dhari kaom Merari olle 
kottha dhubellas dhari dhaerana suku Ruben, 
Gad ban Zebulon. 

8 Reng-oreng Israil magi ka oreng Lewi 
tha-kottha jareya ban lon-talon e sabingkerra 
ngangguy ellot, menorot se edhabuwagi 
PANGERAN kalaban parantaraanna Mosa. 

? Dhari kaom Kehat e dhalem suku Lewi, 
mam-imam toronanna Harun se dha-adha 
kadibi narema tha-kotthana; kaom jareya 
eberrii tello bellas kottha ban lon-talonna. 
Dhari suku Yehuda ban Simeyon, kaom 
jareya narema kottha sasanga, iya areya: 
Libna, Yatir, Estemoa, Holon, Debir, Ain, 
Yuta, Bet-Semes ban Arba, se enyamae 
ngala nyamana eppana Enak. Kottha jareya, 
se sateya anyama Hebron, jareya kottha 
sowaka e pagunongan Yehuda. Gal-teggal 
ban sa-disana kottha jareya la ebagi ka Kaleb 

pottrana Yefune menangka andhina dibi. 


Dhari suku Benyamin kaom jareya narema 
kottha pa-empa, iya areya: Gibeyon, Geba, 
Anatot ban Almon. 


10(21:9) 
11(21:9) 
12 (21:9) 
13 (21:9) 
14(21:9) 
15 (21:9) 
16 (21:9) 
17 (21:9) 
18 (21:9) 
19 (21:9) 


20 Ga-kalowarga laenna dhari kaom Kehat 
eberrii kottha sapolo ban lon-talonna. Dhari 
suku Efraim, kaom jareya narema kottha 
pa-empa, iya areya: Bet-Horon, Kibzaim, 
Gezer ban Sikhem; Sikhem jareya kottha 
sowaka e pagunongan Efraim. Dhari suku 
Dan kaom jareya narema kottha pa-empa 
iya areya: Elteke, Gibeton, Ayalon ban 
Gat-Rimon. Dhari suku Manasye se e bagiyan 
bara kaom jareya narema kottha dhadhuwa, 
iya areya: Taanakh ban Gat-Rimon. 

21(21:20 

27 Settong kaom laenna dhari suku Lewi iya 


areya kaom Gerson. Ga-kalowarga e dhalem 
kaom Gerson jareya eberrii kottha tello 
bellas ban lon-talonna. Dhari suku Manasye 
se e bagiyan temor kaom jareya narema 
kottha dhadhuwa, iya areya: Beestera ban 
Golan, kottha sowaka e dhaera Basan. Dhari 
suku Isakhar kaom jareya narema kottha 
pa-empa, iya areya: Kisyon, Dobrat, Yarmut 
ban En-Ganim. Dhari suku Asyer narema 
kottha pa-empa iya areya: Misal, Abdon, 
Helkat ban Rehob. Dhari suku Naftali narema 
kottha tatello, iya areya: Hamat-Dor, Kartan 
ban Kedes; Kedes jareya kottha sowaka e 
Galilea. 


33 (21:27) 

34 Kaom karena e dhalem suku Lewi, 

iya areya kaom Merari eberrii kottha 
dhubellas bi lon-talonna. Dhari Zebulon kaom 
jareya narema kottha pa-empa, iya areya: 
Yokneyam, Karta, Dimna ban Nahalal. Dhari 
suku Ruben narema kottha pa-empa, iya 
areya: Bezer, Yahas, Kedemot ban Mefaat. 
Dhari suku Gad narema kottha pa-empa, 
iya areya: Mahanaim, Hesybon, Yaezer ban 
Ramot, settong kottha sowaka e Gileyad. 

41 Daddi dhari tana andhina oreng Israil 
badha kottha pa polo ballu, tamaso lon-talon 
e sabingkerra, se ebagi ka reng-oreng Lewi. 

42 (21:41) 

43 Daddi PANGERAN marengngagi ka ommat 
Israil sakabbinna tana se la ejanjiyagi kalaban 
sompa ka bangatowana ommat jareya. 
Saellana ngobasane ban ngennengnge nagara 
jareya, ommat Israil laju neptep e jadhiya. 

44 Daddi menorot apa se la ejanjiyagi 
PANGERAN ka bangatowana bangsa Israil 
jareya, tana jareya aman sabab elindhunge 
PANGERAN. So-mosona tadha settonga se 
kowat ngadhebbi, sabab bi PANGERAN oreng 
Israil epamennang ka sakabbinna mosona. 

45 PANGERAN neptebbi saneyap janjina ka 
ommat Israil; tadha settonga se ta eteptebbi. 
2 2 ' Saellana jareya Yusak adikane 

reng-oreng dhari suku Ruben, Gad ban 
sabagiyan dhari suku Manasye se e temorra 
Songay Yordan, pas adhabu kantha reya, 

2 "Bana la ngalakone sabarang se epakonnagi 
ka bana bi Mosa, abdina PANGERAN rowa. 
Ban bana la ngestowagi sakabbinna tang 
parenta keya. 

3 Sampe sateya tan-taretanna bana, 


reng-oreng Israil laenna, bi bana ta tao edina 
epaperrang dibi. Bana padha ngestowagi 
kon-papakonna GUSTE Allahna kalaban 
gu-onggu. 

4 Daddi menorot janjina, tan-taretanna 
bana, reng-oreng Israil laenna, bi GUSTE 
Allahna bana eparenge kataremtemman. 
Daddi sateya kassa bana abali ka tanana dibi 
e temorra Songay Yordan se la eparengngagi 
Mosa ka bana. 

> Kaengae, ya, toro hokom se epakonnagi 
Mosa ka bana, iya areya: Taresnae GUSTE 
Allahna, toro apa se daddi kasokanna, 
estowagi papakonna, paesto ka Salerana, ban 
ngabdi ka Salerana sampe ka dhalem ate ban 
sokmana." 

6 Saellana jareya Yusak mamangkat 
reng-oreng jareya ka tanana dibi sambi 
apareng berkadda ban apessen kantha 
reya, "Sateya bana la sogi ban abaliya ka 
bengkona ngeba ebin sabannyana, bariya 
keya salaka, emmas, dimbaga, besse ban 
angguy. Rang-barang rampasanna bana 
gi-bagi keya ka reng-oreng laenna se sasuku 
ban bana." Daddi suku Ruben, Gad ban suku 
Manasye se e temorra Yordan jareya pas 
adinaagi oreng Israil laenna, laju mangkat 
dhari Silo e Kanaan ka tanana dibi e dhaera 
Gileyad. Reng-oreng jareya ngennengnge 
tana jareya menorot dhabuna PANGERAN 

se epanapa kalaban parantaraanna Mosa. 


(Saparona suku Manasye Ia narema dhari 
Mosa tana e temorra Songay Yordan, ban 
saparona narema dhari Yusak tana e barana 
Songay Yordan abareng ban ku-suku laenna.) 

7(22:6) 

8 (22:6) 

9(22:6) 

10 Sanapana ka Gelilot, iya areya settong 
kennengngan se gi badha e barana Songay 
Yordan, suku Ruben, Gad ban suku Manasye 
se e temorra Songay Yordan laju maddek 
mezba se raja ban ce bagussa e seddianna 
songay. 

ll Reng-oreng Israil laenna ngedhing 
reng-oreng sabangsana ngoca bariya, 
"Reng-oreng suku Ruben, Gad ban suku 
Manasye e temorra Yordan maddek mezba e 
seddianna Songay Yordan e tanana sengko 
ban bana!" Reng-oreng jareya laju padha 
akompol e Silo merrangana ku-suku Israil se 
e bagiyan temorra Songay Yordan jareya. 

12 (22:11) 

13 Ommat Israil jareya laju ngotos Pinehas, 
pottrana Imam Eleyazar, ka suku Ruben, Gad, 
ban suku Manasye se badha e dhaera Gileyad 
e temorra Yordan. 

14 Pinehas abareng ban pamimpinna bangsa 
Israil se bannyana sapolo oreng, settong 
dhari saneyap suku e barana Songay Yordan, 

se padha daddi kapalana kalowarga e dhalem 


kaomma bang-sebang. 

15 Reng-oreng jareya pas napa ka 
kennengnganna suku Ruben, Gad ban suku 
Manasye e dhaera Gileyad. 

16 Saellana jareya, kalaban nyamana 
sakabbinna ommadda PANGERAN, reng- 
oreng jareya ngoca ka reng-oreng suku 
Ruben, Gad, ban suku Manasye, "Sampeyan 
me atengka juba sapaneka ka Allahna 
Israil? Sampeyan agabay mezba paneka 
kaangguy sampeyan dibi; ganeka artena 
sampeyan ta atoro ka PANGERAN! Sampeyan 
ta ngestowagi papakonna pole! 

17 Ponapa sampeyan ta enga ka dusana 
ommat Israil e Peyor? E bakto ganeka ommat 
Israil eokom bi PANGERAN epadhatengnge 
wabah panyaket sanajjan oreng Israil 
ommadda dibi! Sampe samangken sampeyan 
ban kaula gi padha nanggung ollena dusa 
ganeka. Ponapa ganeka gi ta cokop? 

18 Ban samangken ponapa sampeyan 
mongkorana PANGERAN pole? Mon 
samangken sampeyan ta ngestowagi 
dhabuna PANGERAN, lagguna PANGERAN 
tanto duka ka sakabbinna ommat Israil. 

19 Mon dhaerana sampeyan najjis ban 
ta pantes egabay kennengnganna abakte 
ka PANGERAN, ngalle bai ka kadhinto ka 
dhaerana PANGERAN, se badha Kemah 
Soccena. Menta sabagiyan dhari tanana 

oreng kaiya, tape ja agabay mezba laen, 


mangkana e kaiya ampon badha mezbana 
GUSTE Allahna sampeyan ban kaula; ganeka 
nyamana ta atoro ka kasokanna PANGERAN. 

20 Ponapa sampeyan ta enga, Akhan anana 
Zerah se ta atoro ka kasokanna Pangeran 
parkara rang-barang se kodu epamosna, ban 
ponapa daddina? Reng-oreng Israil eokom 
kabbi! Se dusa pera Akhan, tape se mate 
banne pera Akhan malolo!" 

21 Reng-oreng suku Ruben, Gad ban Manasye 
e bagiyan temor jareya nyaot, 

22"Se Mahakobasa PANGERAN! Se 
Mahakobasa PANGERAN! Salerana ngagali 
aponapa kaula me agabay mezba e kaiya, 
ban sampeyan kodu oneng jugan! Mon kaula 
agabay mezba paneka amaksod alabana ka 
PANGERAN otabana polana ta parcaja ka 
Salerana, diggal kaula paneka me olle padha 
mate kabbi samangken keya! 

23 Mon kaula amaksod alabana ka PANGERAN 
ban agabay mezba kaula dibi e kaiya paneka 
polana egabaya kennengnganna ngatorragi 
kurban obbaran otabana kurban gandum 
otabana kurban parsahabadan, diggal me olle 
PANGERAN dibi se ngokom kaula. 

24 Banne kantha ganeka maksodda kaula, 
tan-taretan! Kaula agabay mezba paneka 
polana kobater e budhi are toronanna 
sampeyan me pas ngoca cara paneka ka 

toronan kaula, Bana ta andhi hubungan 


pa-apa bi PANGERAN, Allahna Israil! 

25 Songay Yordan reya bi PANGERAN 
epadaddi bates se malaen sengko dhari bana, 
reng-oreng Ruben ban Gad. Ongguwan, bana 
ta andhi hubungan pa-apa bi PANGERAN. 
Daddi toronan kaula tanto pas ambu se 
abakte ka PANGERAN polana toronanna 
sampeyan. 

26 Daddi kaula paneka agabay mezba paneka 
banne egabaya kennengnganna kurban 
obbaran otabana kaangguy panyabaanna 
tor-ator, 

27 tape menangka tandha ka rayadda 
sampeyan ban ka rayat kaula, sarta ka 
toronanna sampeyan ban toronan kaula e 
budhi are, ja rayat kaula pajat lerres abakte 
ka PANGERAN e Kemah Soccena kalaban 
ngeba kurban obbaran, tor-ator ban kurban 
parsahabadan. Kalaban sapaneka toronanna 
sampeyan ta kera ngoca ja toronan kaula ta 
andhi hubungan sareng PANGERAN. 

28 Daddi maksod kaula sapaneka: 
saompamana toronanna sampeyan ngoca 
kantha ganeka, toronan kaula ngenneng 
ngoca sapaneka, Abas, ra, mezba rowa! 
Tang bangatowa maddek mezba se padha 
ban mezbana PANGERAN, banne polana 
egabaya kennengnganna kurban obbaran 
otabana kennengnganna tor-ator, tape 

menangka tandha ka golonganna bana ban 


tang golongan. 

2? Ampon, sampeyan paparcaja, suku kaula 
ta alabana ka PANGERAN otaba ambu ta 
abakteya pole ka Salerana kalaban maddek 
mezba laen kaangguy kurban obbaran otaba 
kurban gandum otaba kaangguy tor-ator, 
mangkana ampon badha mezbana GUSTE 
Allah e adhaanna Kemah Socce." 

30 Sabarang se eterrangngagi bi reng-oreng 
suku Ruben, Gad ban suku Manasye se e 
bagiyan temor jareya ekaedhing bi Imam 
Pinehas sarta pamimpinna masarakat Israil 
dhari barana Songay Yordan se bannyana 
sapolo oreng jareya. Reng-oreng jareya 
senneng narema katerrangan jareya. 

31 Pinehas, pottrana Imam Eleyazar, laju 
adhabu ka reng-oreng suku Ruben, Gad ban 
Manasye Temor, "Samangken kaula oneng 
ja PANGERAN asarengnge sampeyan sareng 
kaula sadaja, sabab sampeyan ta alaban ka 
Salerana. Sampeyan masalamet ommat Israil 
dhari okomanna PANGERAN." 

32 Saellana jareya Pinehas ban para 
pamimpinna Israil laju padha mangkat dhari 
Gileyad adinaagi reng-oreng Ruben ban Gad 
se badha e jadhiya, terros abali ka Kanaan, 
pas notorragi parkara jareya ka ommat Israil. 

33 Ommat Israil arassa senneng, daddi 
pas padha asokkor ka Allah. Reng-oreng 
jareya ta acaca pole parkara neyadda se 

merrangana reng-oreng Ruben ban Gad sarta 


se mamosnaa nagarana. 

34 Suku Ruben ban Gad jareya ngoca, 
"Mezba reya daddi sakse ka sengko ban bana 
kabbi ja PANGERAN reya Allah." Daddi mezba 
jareya pas enyamae "Sakse". 

2 3 t Sampe abit PANGERAN apareng 

kataremtemman ka ommat Israil, 
malopot ommat jareya dhari gangguwanna 
so-mosona. E bakto jareya Yusak la ce 
towana. 

2 Daddi laju adikane sakabbinna ommat 
Israil, bariya keya para seppona, para 
pamimpinna, para hakim ban para parwirana, 
sarta laju adhabu, "Sateya sengko la towa. 

3 Bana la nangalee dibi sabarang se 
elampaagi GUSTE Allahna bana ka 
sakabbinna bangsa se badha e dhinna reya 
kaangguy kaparlowanna bana. Se aperrang 
nolonge bana tadha laen kajabana GUSTE 
Allahna bana dibi. 

4Tanana sa-bangsa se badha, bariya keya 
tanana sa-bangsa se la epakala bi sengko, 
iya areya tana se malanjang dhari temorra 
Songay Yordan terros dha bara sampe ka 
Tase Tengnga, jareya bi sengko la egi-bagi ka 
bana kabbi. 

> GUSTE Allahna bana se mokol sa-bangsa 
jareya sampe padha nyorot sarta buru mon 
bana entar merrange sa-bangsa jareya. 

Nagarana bakal ekaandhia bana menorot se 


la edhabuwagi ka bana bi GUSTE Allahna. 

6 Daddi kaengae sopaja bana teptep 
ngestowagi ban ajalannagi sabarang se etoles 
e dhalem Ketab Hokomma Mosa. Ja sampe 
badha settonga se ta etoro. 

7 Kalaban cara se kantha jareya bana ta 
kera akompol ban sa-bangsa se gi badha 
e antarana bana. Bana ta kera nyebbut 
nyamana ba-dibana sa-bangsa jareya 
otabana asompa kalaban nyamana ba-diba 
jareya. Bariya keya bana ta kera abakte 
otabana asojud ka ba-diba jareya. 

8 Sabaligga, bana kodu teptep esto ka 
PANGERAN, akantha sateya reya. 

3? Sa-bangsa se raja ban kowat bi PANGERAN 
la eojuggagi sopaja bana bisaa maju; tadha 
settonga oreng se kowat ngadhebbi bana. 

10 Saneyap oreng e antarana bana bisa 
makala oreng aebuwan, sabab GUSTE Allahna 
bana se aperrang nolonge bana, menorot 
janji se edhabuwagi Salerana. 

11 Daddi kaengae sopaja bana teptep taresna 
ka GUSTE Allahna. 

12 Mon bana ta esto ban acampor bi 
sa-bangsa se gi badha e antarana bana 
jareya, ban bana badha se abine reng-oreng 
dhari bangsa jareya, 

13 senga, GUSTE Allahna ta kera nolonge 
bana pole ngojuk sa-bangsa jareya. Sabaligga 
sa-bangsa jareya bakal babajaa ka bana, 

sabab sa-bangsa jareya bakal daddiya 


akantha jebbak se macalakaa bana, sarta 
bakal masangsaraa bana. Sabab sa-bangsa 
jareya bakal daddiya peccot se epokollagi 

ka balikadda bana otabana padha ban dhuri 
se badha e dhalem matana. Bana bakal 
nyangsaraa odhina, sampe dhi-budhina bana 
bakal tadhaa karena e nagara se bagus 
reya, se eparengngagi ka bana se bi GUSTE 
Allahna. 

14Sateya la napa baktona sengko se mateya. 
Bana kabbi padha tao ja bi GUSTE Allah bana 
la eparenge sabarang se becce se la ejanjiyagi 
ka bana. Saneyap janji se edhabuwagi la 
eteptebbi, tadha settonga se enja. 

l5 Tape akantha Salerana se neptebbi 
saneyap janjina ka bana jareya, bariya 

keya Salerana tanto alampaagi saneyap 
ancamanna ka bana. 

16 Mon bana ta neptebbi parjanjiyan se 

la edhabuwagi ka bana bi GUSTE Allahna 
sopaja etaadi bi bana jareya, ban bana entar 
abakte ka la-allaan sarta nyemba ka la-allaan 
jareya, PANGERAN tanto duka ban ngokom 
bana. E dhalem bakto se sakejja bana bakal 
mosnaa kabbi dhari nagara se bagus reya, se 
eparengngagi PANGERAN ka bana." 

24 l Yusak makompol sakabbinna suku 

Israil e Sikhem. Ja-pangrajana, 

para pamimpinna, kim-hakimma ban para 

parwirana epakon ngadhep kabbi. Daddi 


reng-oreng jareya pas ngadhep ka Allah. 

2 Dhabuna Yusak ka reng-oreng jareya 
kabbi, "Mara edhingngagi apa dhabuna 
Allah, PANGERANna Israil, ka bana, Lamba 
bangatowana bana enneng e temorra Songay 
Efrat, sarta nyemba ba-diba. E antarana 
bangatowana bana jareya badha se anyama 
Terah, ramana Ibrahim ban Nahor. 

3 Bi Sengko Ibrahim, bangatowana bana 
jareya, egiba dhari temorra Songay Efrat 
jareya, esoro entar mareksa sabalattrana 
nagara Kanaan. Ibrahim jareya bi Sengko 
epabannya toronanna. Dha-adhana bi Sengko 
eberrii ana Ishak, 

“Ishak bi Sengko pas eberrii ana Yakub 
ban Esau. Esau eberrii pagunongan Edom 
menangka andhina dibi. Tape Yakub, 
bangatowana bana rowa, sana potona ngalle 
ka Messer. 

> Samarena jareya Sengko ngotos Mosa ban 
Harun, sarta madhateng acem- macem balai 
ka Messer. 

6 Bangatowana bana bi Sengko epakalowar 
dhari Messer, tape laju eserser bi oreng 
Messer se nompa kareta perrang sarta ngeba 
tantara se nompa jaran. Sanapana ka Tase 
Galagas, 

7 bangatowana bana aera ka Sengko menta 
tolong. Daddi kennengngan e antarana 
reng-oreng Messer ban reng-oreng Israil bi 

Sengko epapetteng; reng-oreng Messer bi 


Sengko etotobi aeng, sampe padha tasellem 
kabbi. Bana tao epabaramma bangsa Messer 
jareya bi Sengko. Bana ce abidda badha e 
sagara beddhi. 

8 Bi Sengko bana pas egiba ka nagarana 
bangsa Amori se badha e temorra Songay 
Yordan. Reng-oreng jareya merrange bana, 
tape bi Sengko bana epamennang. Bana 
arebbu nagarana, ban bangsa jareya bi 
Sengko epatompes kabbi. 

? Saellana jareya, rato Moab se anyama 
Balak anana Zipor rowa merrange bana. Rato 
Balak asorowan ka Bileyam anana Beor, esoro 
abasto bana. 

l0Tape Sengko ta norodi parnyoonanna 
Bileyam, daddi bi Bileyam bana eberkadi. 
Daddi bi Sengko bana epasalamet dhari 
Balak. 

ll Bana pas alengka Songay Yordan, 
laju napa ka Yerikho. Bana eperrange bi 
reng-oreng Yerikho, bariya keya bi reng-oreng 
Amori, Feris, Kanaan, Het, Girgasi, Hewi 
ban oreng Yebus. Tape bi Sengko bana 
epamennang ka so-mosona jareya. 

12E bakto bana maju nyerrangnga, 
so-mosona bana bi Sengko epabingong ban 
epakatakoen, daddi rato Amori se kadhuwa 
rowa laju buru. Se mamennang bana banne 
peddhangnga bana, bariya keya banne 
panana. 

13 Bana narema tana se ejanjiyagi Sengko 


ka bana ta kalaban aseksa. Ban tha-kottha 
se ebagi Sengko ka bana, banne bana se 
maddek. Sateya bana enneng e jadhiya, 
kanyamanen ngakan buwana anggur ban 
buwana jaitun se banne tamennanna bana." 

14 "Daddi sateya," dhabuna Yusak pole, 
"hormadi PANGERAN. Abakte ka Salerana 
kalaban ehlas ban esto. Panyengla kabbi 
la-allaan se esemba bangatowana bana e 
Mesopotamia ban e Messer lamba. Abakte ka 
PANGERAN malolo. 

15 Saompamana bana ta endha abakte ka 
PANGERAN, potossagi sateya keya sapa se 
esembaa bana: la-allaan se esemba para 
bangatowana bana e Mesopotamia otabana 
la-allaanna bangsa Amori se nagarana sateya 
ekennengnge bana. Tape sengko sabala 
abakteya pera ka PANGERAN malolo." 

16 Saodda ommat Israil, "Abdina sadaja 
ta adinggallagiya PANGERAN kaangguy 
nyembaa ka la-allaan! 

17 GUSTE Allah se ampon mabebas para 
bangatowa abdina sadaja sareng abdina 
dibi dhari odhi se ekadunor oreng e Messer. 
Abdina ampon padha nengale sadajana 
kaajiban se epabadha sareng PANGERAN. E 
dhalem parjalanan se kadhimmaa saos, lebat 
e nagarana sa-bangsa manca, abdina sadaja 
terros elindhunge sareng PANGERAN. 

18E bakto abdina sadaja maso ka nagara 


kadhinto, sadajana oreng Amori se badha e 
nagara kadhinto eojuk sareng PANGERAN. 
Daddi, abdina sadaja badi abakteya ka 
PANGERAN, sabab PANGERAN kadhinto Allah 
abdina." 

19 Dhabuna Yusak ka reng-oreng Israil, 
"Tape olle daddi bana ta kera sanggup abakte 
ka PANGERAN. Sabab PANGERAN reya Allah 
Se Socce, Allah Se Settong. PANGERAN ta 
kasokan epapadha ban apaa bai; mon bana 
sampe mongkore Salerana ban nyemba 
ka la-allaanna reng-oreng manca rowa, 
bana tanto ta esapora. Bana tanto eokom 
epatompes, maske sabbanna PANGERAN reya 
becce terros ka bana." 

20(24:19) 

2l Cana ommat Israil ka Yusak, "Bunten! 
Abdina sadaja namong abakteya ka 
PANGERAN, ta nyembaa ka la-allaan." 

22? Dhabuna Yusak, "Daddi bana dibi 
menangka sakse ja bana la mele abakteya 
ka PANGERAN." "Lerres," cana reng-oreng 
jareya, "abdina saksena." 

23 "Mon bariya, buwang la-allaanna oreng 
manca se badha e bana jareya," dhabuna 
Yusak, "ban mara ajanji ja bana kabbi 
pagguna esto ka PANGERAN, Allahna bangsa 
Israil." 

24 Cana reng-oreng jareya ka Yusak, "Abdina 
sadaja namong abakteya ka PANGERAN, 

Allahna panjennengngan sareng abdina, 


atoroa ka sadajana papakonna." 

25 Daddi e are jareya neng e Sikhem Yusak 
mabadha parjanjiyan ban ommat Israil; 

e jadhiya Yusak manapa kom-hokom ban 
sakabbinna atoran se kodu etoro bi bangsa 
Israil jareya. 

26 Sakabbinna hokom ban atoran jareya bi 
Yusak eserrat e dhalem Ketab Hokomma 
Allah. Yusak pas mondhut bato raja; bato 
jareya epamanjeng e babaanna kajuwan e 
kennengngan se pera kaangguy PANGERAN 
malolo. 

27 Dhabuna Yusak ka sakabbinna ommat 
Israil, "Bato reya menangka sakse. Sabarang 
se edhabuwagi PANGERAN, la edhabuwagi 
e adhaanna bato reya. Daddi, bato reya se 
daddiya sakse se maengaa bana sopaja ta 
alaban ka Allahna." 

28 Samarena jareya reng-oreng Israil gella bi 
Yusak epakon mole; reng-oreng jareya pas 
abali ka kennengnganna bang-sebang. 

29 Saellana jareya Yusak, abdina PANGERAN 
jareya, seda e bakto yuswana saratos sapolo 
taon. 

30] inazana esareyagi e tana kaagunganna 
dibi, iya areya e Timnat-Serah e pagunongan 
Efraim e dhajana Gunong Gaas. 

31 Saabidda Yusak gi odhi, ommat Israil 
abakte ka PANGERAN. Saellana Yusak 
seda, reng-oreng Israil gi paggun keya 

abakte ka PANGERAN, saabidda e antarana 


reng-oreng jareya gi badha pin-pamimpinna 
se tao nangalee dibi pa-apa se Ia elampaadgi 
PANGERAN kaangguy ommat Israil. 

32Jinazana Yusup, se egiba dhari Messer bi 
reng-oreng Israil, esareyagi e Sikhem, neng 
e tana se eobange Yakub saarga saratos 
pesse salaka dhari na-anana Hemor, eppana 
Sikhem. Tana jareya esangkollagi ka na 
potona Yusup. 

33 Saellana jareya Eleyazar pottrana Harun 
seda keya, sarta esareyagi e Gibeya, iya 
areya e kottha se badha e dhaera Pagunongan 
Efraim. Kottha jareya la ebagi ka Pinehas, 
pottrana Eleyazar. 


Hakim-hakim 


1 l Saellana Yusak seda, ommat Israil 
atanya ka PANGERAN, "Guste, suku se 
kadhimma se kodu alorok oreng Kanaan 
dha-adha kadibi?" 

2 Dhabuna PANGERAN, "Suku Yehuda. Suku 
jareya bi Sengko la eberrii kakobasaan 
kaangguy arebbu nagara jareya." 

3 Suku Yehuda pas ngoca ka suku Simeyon, 
"Tore suku kaula tolonge ngaloroga oreng 
Kanaan sareng arebbua nagara se sareng 
Pangeran ampon eparengngagi ka suku kaula. 
Dhaggi mon sampeyan arebbua nagara se 
eparengngagi Pangeran ka sukuna sampeyan, 
bi suku kaula etolongana jugan." Daddi suku 
Simeyon 

“ban Yehuda mangkat aperrang abareng. Bi 
PANGERAN reng-oreng jareya epamennang 
ka oreng Kanaan ban oreng Feris. Tantarana 
moso se mate e Bezek badha sapolo ebu 
oreng. 

> Reng-oreng jareya tatemmo ban Adoni- 
Bezek, rato nagara jareya, se pas laju 
eperrange. 

6 Rato jareya buru, tape eserser bi 
reng-oreng jareya, saellana ekenneng pega 
pol-empolanna astana ban pol-empolanna 
padana eketthok. 

' Dhabuna Adoni-Bezek, "Lamba badha 
rato pettong polo oreng bannyana se bi 
sengko eketthok pol-empolanna tanangnga 
ban pol-empolanna sokona sarta epangakan 
re-karena kakanan se gaggar dhari tang 
meja. Sateya sengko bi Allah epakantha 
jareya keya." Adoni-Bezek laju egiba ka 
Yerusalim, pas seda ejadhiya. 

8 Oreng Yehuda alorok Yerusalim, kottha 
jareya laju erebbu ban eobbar, reng-orengnga 
epatee. 

? Saellana jareya reng-oreng buru laju entar 
alorok oreng Kanaan se badha e dhaera 
pagunongan, ban e reng-erengnga gumo; 
bariya keya se neng e dhaera se kerreng e 
bagiyan lao, 

10 ban e kottha Hebron, iya areya kottha 
se lambana enyamae Kiryat-Arba. E jadhiya 
oreng Yehuda makala kaom Sesai, Ahiman 
ban Talmai. 

1 Dhari Hebron, oreng Yehuda terros alorok 
kottha Debir, se e bakto jareya anyama 
Kiryat-Sefer. 

12 Sala settong dhari oreng suku Yehuda 
jareya, se anyama Kaleb, adhabu, "Pa-sapaa 
se bisa arebbu Kiryat-Sefer, olle abine tang 
ana se anyama Akhsa." 

13 Otniyel, anana alena Kaleb se anyama 
Kenas, arebbu kottha jareya. Daddi bi Kaleb 
pottrana se anyama Akhsa epakabin ban 
Otniyel. 

14Teppa pangantanna, Otniyel ce maksana 


nyoro Akhsa menta tana ka eppana. Daddi 
Akhsa toron dhari hemarra, Kaleb laju 
mareksane apa se ekaterro pottrana jareya. 

15 Saodda Akhsa, "Kaula terro gadhuwana 
ber-somberra aeng, sabab tana paparengnga 
sampeyan kaissa badha e kennengngan se 
kerreng." Daddi bi Kaleb jareya Akhsa laju 
eparenge somberra aeng e bagiyan olo ban 
somberra aeng e bagiyan onjur. 

16Toronanna mattowa lakena Mosa, iya 
areya reng-oreng Keni, noro oreng Yehuda 
kalowar dhari Yerikho, kottha Korma, entar 
ka dhaera se kerreng e laona Arad e Yehuda. 
E jadhiya reng-oreng buru neptep apolong 
ban bangsa Amalek. 

17 Saellana jareya suku Yehuda abareng ban 
suku Simeyon entar alorok ban makala oreng 
Kanaan se ngennengnge kottha Zefat. Kottha 
buru bi ku-suku jareya ebasto, pas epamosna 
sarta laju enyamae Horma. 

18 Oreng Yehuda etolonge PANGERAN sampe 
bisa arebbu dhaera pagunongan. Tape Gaza 
ta ekenneng rebbu, bariya keya Askelon 
otabana Ekron ban dhaera e sabingkerra, 
sabab sa-bangsa se badha e salanjangnga 
paseser andhi ta-kareta perrang dhari besse; 
daddi bi suku Yehuda ta ekenneng ojuk. 

19(1:18) 

20 Menorot se edhabuwagi Mosa, Hebron 
ebagi ka Kaleb, sabab lamba Kaleb ngojuk 

tello golongan kaom toronanna Enak dhari 


kottha jareya. 

21 Suku Benyamin ta bisa ngojuk oreng 
Yebus dhari kottha Yerusalim. Daddi oreng 
Yebus gi paggun neng e jadhiya apolong ban 
oreng Benyamin. 

22 Suku Efraim ban Manasye toronanna 
Yusup, entar alorok kottha Betel, se e bakto 
jareya anyama Lus. Ku-suku jareya etolonge 
bi PANGERAN. E bakto ta-mata eotos ka 
kottha jareya, 

23 (1:22) 

24ta-mata jareya atemmo ban oreng lake se 
dhateng dhari kottha jareya. Cana ta-mata 
jareya ka lalake buru, "Mon sampeyan 
nolonge kaula sakanca paneka sopaja bisaa 
maso ka dhalem kottha paneka, kaula padha 
beccea ka sampeyan." 

25 Daddi lalake buru noduwagi ka reng-oreng 
jareya jalan mon masoa ka kottha jareya. 
Reng-oreng Efraim ban Manasye maso 
ka kottha jareya, pas matee sakabbinna 
pandhudhuna kajabana oreng se nolong 
ta-mata gella sabalana. 

26 Oreng jareya laju ngalle ka nagarana 
oreng Het, pas maddek kottha e jadhiya se 
pas enyamae Lus. Nyamana kottha jareya gi 
paggun kantha jareya. 

27 Suku Manasye ta ngojuk pandhudhuna 
kottha Bet-Seyan, Taanakh, Dor, Yibleyam ban 
Megido ban pong-kampong e ma-semmana. 

jadhiya. 

28 Saellana oreng Israil atamba kowat, 
reng-oreng Kanaan epaksa daddi dunorra, 
tape ta eojuk dhari nagara jareya. 

23E kottha Gezer, oreng Kanaan, 
pandhudhuna kottha jareya, ta eojuk bi suku 
Efraim; daddi oreng Kanaan jareya gi paggun 
neng e jadhiya apolong ban suku Efraim. 

30 Pandhudhuna kottha Kitron ban Nahalol ta 
eojuk keya bi suku Zebulon. Daddi bangsa 
Kanaan gi teptep neng e jadhiya apolong 
ban suku Zebulon jareya, tape suku Kanaan 
jareya epaksa daddi dunorra. 

31 Bariya keya pandhudhuna kottha Ako, 
Sidon, Ahlab, Akhzib, Helba, Afek ban Rehob 
ta eojuk bi suku Asyer. 

32 Daddi oreng Kanaan, pandhudhuna nagara 
jareya paggun neng e jadhiya apolong ban 
suku Asyer. 

33 Bariya keya pandhudhuna kottha 
Bet-Semes ban Bet-Anat ta eojuk bi suku 
Naftali. Daddi oreng Kanaan, pandhudhu 
aslina nagara jareya, teptep neng e jadhiya 
apolong ban oreng Naftali, tape epaksa daddi 
dunorra suku Naftali jareya. 

34 Bangsa Amori gi paggun neng e Ayalon, 
Saalbim ban Gunong Heres, sabab suku 
Dan bi bangsa jareya esellek ka dhaera 
pagunongan sarta ta ebagi toron ka dhaera 
tana maba. Tape bangsa Amori jareya dibi bi 

suku Efraim sarta Manasye epaksa epadaddi 


dunorra. 

35 (1:34) 

36E bagiyan dhajana Sela, batessa dhaerana 
reng-oreng Amori ngalebadi Ga-onggaan 
Akrabim. 

2 l Malaekadda PANGERAN meyos dhari 
Gilgal ka Bokhim, pas adhabu ka 

reng-oreng Israil, "Sengko la makalowar bana 

dhari Messer, sarta ngeba bana ka nagara 

se ejanjiyagi sengko ka bangatowana bana. 

Sengko la ngoca keya, Ja sengko ta kera 

maburung tang parjanjiyan ban bana. 

2 Daddi bana ta olle mabadha parjanjiyan 
ban pandhudhuna nagara reya. Ba-mezbana 
reng-oreng jareya kodu epagujur. Tape bana 
ta ajalannagi tang parenta jareya. La-mala 
bana ngalakone sabaligga! 

3 Daddi, mara edhingngagi sateya! Mon 
bana aperrang bi reng-oreng nagara reya, 
reng-oreng jareya bi sengko ta eojuga. 
Reng-oreng jareya bakal daddiya mosona 
bana, ban bana bakal tajiraa, sampe bana 
noro nyemba ka ba-dibana reng-oreng 
jareya." 

4 Saellana malaekat jareya mare se manapa 
pessen jareya, reng-oreng Israil jareya padha 
nanges ce kajana. 

> Daddi kennengngan jareya enyamae 
Bokhim. Saellana jareya reng-oreng Israil 
ngatorragi kurban ka PANGERAN. 

6 Saellana reng-oreng Israil epamangkat 


bi Yusak, reng-oreng Israil jareya padha 
mangkat, ngobasaana tana bagiyanna 
bang-sebang. 

7 Saabidda Yusak gi odhi, ommat Israil padha 
abakte ka PANGERAN. Sasedana Yusak reng- 
oreng Israil jareya gi paggun keya abakte ka 
PANGERAN saabidda epimpin bi reng-oreng se 
nangalee dibi kaajiban-kaajiban se epabadha 
bi PANGERAN kaangguy ommat Israil. 

8 Yusak pottrana Nun, abdina PANGERAN 
jareya, seda e bakto yuswana saratos sapolo 
taon. 

*Jinazana esareyagi e tana kaagunganna 
dibi, iya areya e Timnat-Serah e dhaera 
Pagunongan Efraim e dhajaanna Gunong 
Gaas. 

10 Saellana jareya sakabbinna angkadan 
jareya mate keya. Angkadan samarena jareya 
ta tao ka PANGERAN polana ta noro nangalee 
pa-apa se elampaagi PANGERAN kaangguy 
bangsa Israil. 

1 Saellana jareya oreng Israil agabay dusa 
ka PANGERAN. Reng-oreng jareya ta nyemba 
ka PANGERAN, Allah se esemba bangatowana, 
iya areya Allah se la makalowar ommat Israil 
dhari Messer. Oreng Israil pas molae nyemba 
ka Baal ban Asytoret sarta ba-diba laenna se 
esemba sa-bangsa e sabingkerra. PANGERAN 
duka ka reng-oreng jareya, ban garombolan 
se nyerrang sarta arampok reng-oreng Israil 

jareya etorot bi Salerana. Reng-oreng Israil 


jareya ta bisa apa-rapa ngadhebbi so-moso e 
sakalenglengnga. 


14(2:11) 

15 Sabban entar aperrang, PANGERAN ta 
apareng bantowan sakale, menorot apa se 
la edhabuwagi ka reng-oreng jareya. Daddi 
ommat Israil nanggung kasossaan se talebat 
rajana. 

16 PANGERAN li-baliyan apareng pamimpin 
se aehteyar mabebasa ommat jareya dhari 
rampok. 

17 Tape reng-oreng Israil jareya ta marduli 
ka pamimpinna. Nyemba ka ba-diba ban 
ta esto ka PANGERAN. Reng-oreng jareya 
ta nerowe bangatowana se paggun taat ka 
kon-papakonna PANGERAN. 

18 Mon PANGERAN apareng pamimpin ka 
bangsa Israil, pamimpin jareya terros ebanto 
bi PANGERAN. Ban saabidda pamimpin 
jareya gi odhi, bi PANGERAN ommat jareya 
epabebas dhari so-mosona. PANGERAN neser 
mon meyarsa serrona ommat Israil jareya 
mon teppana ekaneyaja ban eseksa. 

19Tape mon pamimpin jareya la mate, 
bangsa jareya tengkana ajubaan pole 
dhari angkadan sabellunna. Ommat Israil 
jareya nyemba ban ngabdi ka ba-diba, abali 


Hakim-hakim 2.201 3.3 
ngalakone kabiyasaanna se hat-jahat ban ta 


endha ngoba tengkana se juba. 

20 Daddi PANGERAN ce dukana ka ommat 
Israil, pas adhabu, "Sengko la marentaagi 
ka bangatowana bangsa Israil reya sopaja 
pagguna neptebbi parjanjiyanna bi Sengko. 
Tape bangsa reya la ta neptebbi parjanjiyan 
jareya sarta ta atoro ka Tang parenta. 

21 Sateya Sengko ta nolongana ngojuk 
bangsa se kemmaa bai se gi badha e nagara 
reya e bakto Yusak mate. 

22 Sa-bangsa jareya bi Sengko eangguya 
ngoji bangsa Israil reya, sopaja Sengko tao 
apa bangsa Israil reya atoroa ka Tang parenta 
akantha bangatowana apa enja." 

23) areya sababba arapa bi PANGERAN Yusak 
me ta epamennang ka sa-bangsa jareya. 
Sabaligga, bi PANGERAN sa-bangsa jareya 
epanneng aenggun neng e nagara jareya, ta 
duli eojuk. 

3 l Kaangguy ngoji reng-oreng Israil se ta 

tao ngalame paperrangan e Kanaan, bi 
PANGERAN badha sa-bangsa se epapaggun 
neng e nagara jareya. 

2 Kan epakantha jareya, kasokanna 
PANGERAN tadha laen pera ngajara saneyap 
angkadanna Israil parkara perrang, bi-lebbi 
reng-oreng se ta tao noro aperrang. 

3 Sa-bangsa se gi badha e nagara jareya 
iya areya: bangsa se ngennengnge kottha 
se lalema e Filistin, sakabbinna bangsa 

Kanaan, bangsa Sidon, ban bangsa Hewi se 


ngennengnge pagunongan Libanon, molae 
dhari Gunong Baal-Hermon sampe ka jalan 
se ka Hamat. 

4Reng-oreng jareya badha e jadhiya 
epangojiya bangsa Israil. Kalaban cara se 
kantha jareya pas etemmo apa bangsa Israil 
jareya ngestowagi papakonna PANGERAN 
se eparengngagi ka bangatowana kalaban 
parantaraanna Mosa. 

>Jareya sababba arapa reng-oreng Kanaan, 
Het, Amori, Feris, Hewi ban Yebus me gi 
paggun neng e nagara jareya apolong ban 
ommat Israil. 

6 Ommat Israil akabin ban sa-bangsa jareya, 
sarta noro nyemba ka ba-dibana. 

7 Ommat Israil agabay dusa ka PANGERAN, 
Allahna. Loppa ka Salerana sampe nyemba 
ka la-brahalana Baal ban Asyera. 

8 Daddi PANGERAN duka ka ommat Israil, 
bangsa Israil epanneng epakala Rato Kusyan- 
Risyataim dhari Mesopotamia. Ballung taon 
abidda ommat Israil ekobasae rato jareya. 

? Saellana jareya ommat Israil aserro nyoon 
partolongan ka PANGERAN, PANGERAN laju 
ngotos Otniyel se mabebasa ommat Israil 
jareya. (Dineng Otniyel reya anana Kenas, 
alena Kaleb.) 

10 Otniyel emasoe Errohna PANGERAN 
sampe daddi pamimpinna ommat Israil. 

epamennang ka rato Mesopotamia. 

1 Daddi nagara jareya pas taremtem sampe 
pa polo taon abidda. Samarena jareya Otniyel 
laju seda. 

12 Ommat Israil agabay dusa pole ka 
PANGERAN, daddi Eglon, rato Moab, bi 
PANGERAN epakowadan dhari Israil. 

13 Rato Eglon agabung ban bangsa Amon 
sarta bangsa Amalek, laju makala oreng 
Israil, sarta laju arebbu Yerikho, kottha korma 
rowa. 

14 Ballu bellas taon abidda ommat Israil 
ekobasae Eglon. 

15 Tape e bakto ommat Israil aserro nyoon 
partolonganna PANGERAN, PANGERAN laju 
madhateng Ehud se mabebasa ommat Israil 
jareya. Ehud reya oreng kidal, pottrana Gera 
dhari suku Benyamin, se biyasana ngaterragi 
pesse opet dhari ommat Israil ka Rato Eglon. 

16E settong are Ehud abadhi peddhang se 
amata dhuwa se lanjangnga para satengnga 
meter. Peddhang jareya ekasandhang 
e tengngana se bagiyan kangan, e 
dhalemmanna kalambina, 

17 laju meyos ngaterragi pesse opet dhari 
ommat Israil ka Rato Eglon. Rato jareya ce 
lempona. 

18 Saellana massraagi pesse opet jareya, 
Ehud makon mole reng-oreng se mekol 
emmas jareya. 

to-bato okeran e seddina Gilgal, saellana 
jareya laju abali ka Eglon. E bakto jareya 
Eglon badha e pangkengnga se cellep e 
lotengnga karaton. Dhabuna Ehud ka Eglon, 
"Guste, abdidalem abakta kabar roseya." 
Dhabuna rato, "Nante gallu," rato jareya laju 
makon sopaja para abdina kalowar kabbi, 
daddi salerana laju coma kadhuwaan ban 
Ehud. Ehud laju nyander ka seddina rato 
jareya, se teppana alenggi, atorra, "Badha 
kabar dhari Allah ka junandalem, guste!" 
Meyarsa jareya rato buru pas ngadek. 

20(3:19) 

21 Ehud laju nyabut peddhangnga bi asta 
kacerra dhari tengngana se kangan, peddhang 
jareya laju ecocowagi ka padhaaranna rato, 
epadhalem. Peddhang jareya sampe ka 
gagangnga maso kabbi ka dhalem gajina 
padhaaranna rato jareya, sampe terbas ka 
budhi. Bi Ehud peddhang jareya edina ta 
edabu. 

22 (3:21) 

23 Ehud laju kalowar, labangnga 
pangkengnga ekanceng, terros ekunci, 

24 samarena jareya pas ondur dhari jadhiya. 
E bakto para abdina rato jareya entar 
ka pangkengnga rato, pas nangalee ja 
bang-labangnga pangkeng jareya ekunci, 
kabbi padha nyangka ratona badha edhalem 
teppa akaberradan. 

25 Saellana cokop abidda se anante ban 


ratona ta duli mokka labangnga, kabbi padha 
bingong, laju ngala konci ban laju mokka 
labang jareya. O-tao ratona etemmo ngenjer 
seda e palesteranna. 

26 Sabatara reng-oreng jareya gi te-nantean, 
Ehud la buru ka Seira lebat e to-bato okeran. 

27 Buru napa ka dhaera pagunongan Efraim, 
Ehud laju nope tarompet adikane oreng Israil 
se epamangkada aperrang. Oreng Israil 
padha dhateng, laju epimpin Ehud toron dhari 
dhaera pagunongan jareya. 

28 "Mara noro sengko," dhabuna ka 
reng-oreng jareya, "bi PANGERAN bana la 
etolonge makala mosona, reng-oreng Moab 
rowa." Daddi oreng Israil jareya laju toron 
dhari pagunongan, epimpin Ehud, laju arebbu 
bagiyanna Songay Yordan se bi oreng Moab 
egabay palebadan mon alengkaa songay. 
Tadha settonga mosona se bisa salamet 
alengka Songay Yordan jareya. 

29E dhalem paperrangan jareya oreng Israil 
matee ra-kera sapolo ebu tantara Moab se 
paleng bagus; tadha settonga se lopot. 

30E are jareya Moab kala ka Israil, ban 
nagara jareya laju taremtem sampe ballung 
polo taon abidda. 

31 Pamimpin samarena Ehud iya areya 
Samgar pottrana Anat. Samgar jareya 
aperrang mabebas Israil keya, matee 

pangowananna sapena. 
4 l Saellana Ehud seda, bangsa Israil 
agabay dusa pole ka PANGERAN. 

2 Daddi bi PANGERAN bangsa Israil epanneng 
epakala bi Yabin, rato Kanaan se marenta 
neng e kottha Hazor. Panglimana angkadan 
perrangnga iya areya Sisera se abengko e 
Haroset-Hagoyim. 

3 Yabin kaagungan kareta perrang sangang 
atos meggi, kareta jareya dhari besse. Dhu 
polo taon abidda Yabin ngobasane bangsa 
Israil; Yabin jareya kejjem ka bangsa Israil. 
Daddi ommat Israil pas aserro nyoon tolong 
ka PANGERAN. 

4E bakto jareya bangsa Israil epimpin nabbi 
babine se asmana Debora, rajina Lapidot. 

> Debora biyasana alenggi e babana 
bungkana korma, e antarana Rama ban Betel, 
e tana pagunongan Efraim; reng-oreng Israil 
biyasana nyabis ka jadhiya mon parlo nyoona 
babalaan. 

6E settong are Debora makon oreng ngolok 
Barak, anana Abinoam, dhari kottha Kedes 
e dhaera Naftali. Dhabuna Debora ka Barak, 
"PANGERAN, Allahna Israil, apareng papakon 
ka bana, dhabuna: Pakompol lalakean sapolo 
ebu oreng dhari suku Naftali ban Zebulon, 
pas giba ka Gunong Tabor. 

7 Sisera, panglima perrangnga Yabin rowa, 
bi Sengko epaentara ka Songay Kison, 

merrangana bana. Tape bi Sengko bana 
epamennanga e dhalem paperrangan jareya." 

8 Saodda Barak, "Abdina poron mangkat 
manabi panjennengngan meyos jugan. 
Manabi panjennengngan ta meyos, abdina ta 
mangkada jugan." 

? Dhabuna Debora, "Iya, mara, sengko 
noroa! Tape banne bana se naremaa 
kahormadan samarena perrang jareya, sabab 
PANGERAN bakal makalaa Sisera kalaban 
ngangguy oreng babine." Daddi Debora 
meyos ka Kedes asareng Barak. 

10 Barak ngeba oreng suku Zebulon ban 
Naftali ka Kedes. Se noro Debora ban Barak e 
bakto jareya badha sapolo ebu oreng. 

1E bakto jareya Heber, oreng Keni, mesa 
dhari bangsana. (Bangsa Keni reya toronanna 
Hobab, epar lakena Mosa.) Heber masang 
mah-kemahna e seddina ka-bungkana 
terpentin e Zaananim, ta jau dhari Kedes. 

12E bakto Sisera ngedhing ja Barak la entar 
ka Gunong Tabor, 

13 laju makompol kareta perrangnga se dhari 
besse, se bannyana sangang atos meggi, ban 
sakabbinna pasukanna, saellana jareya kabbi 
pas padha mangkat dhari Haroset-Hagoyim 
ka Songay Kison. 

14 Dhabuna Debora ka Barak, "Mara, maju! 
PANGERAN se mimpina bana! Sateya bi 
PANGERAN bana epamennanga ka Sisera." 

abareng ban pasukanna se sapolo ebu oreng, 
l5 pas nyerrang Sisera. Pasukan ban 
kareta perrangnga Sisera epacar-mencar 

bi PANGERAN, daddi Sisera toron dhari 
karetana, pas buru ajalan soko. 

16 Barak nyerser ta-kareta perrang ban 
pasukanna moso sampe ka Haroset-Hagoyim, 
pasukanna Sisera epatee kabbi; tadha karena 
se gi odhi. 

17 Sabatara jareya Sisera buru ka kemahna 
Yael, binena Heber, oreng Keni rowa, sabab 
Rato Yabin dhari Hazor akanca rapet ban 
balana Heber. 

18E bakto Sisera napa ka jadhiya, Yael 
kalowar nemmone, pas ngoca, "Ngereng, 
maso ka kemah abdina. Ampon, ja tako." 
Daddi Sisera maso, bi Yael epangetek e 
budhiyanna kaen gorden. 

19 Cana Sisera ka Yael, "Kaula nyoona 
aengnga sakone, kaula pelka." Yael mokka 
kanthong kole baddhana susu, Sisera eberrii 
ngenom, pas epangetek pole e budhiyanna 
kaen gorden. 

20 Cana Sisera ka Yael, "Sampeyan manjeng 
e adhaanna labangnga kemah. Mon badha 
oreng atanya ponapa badha oreng e kaiya, 
kabala tadha." 

21 Sisera ce lessona sampe tedhung ce 
ngeddhana. Yael ngala tokol ban pajina 
kemah, pas ajalan teng-netteng nyemmae 

leng-pelenganna Sisera sampe terbas ka 
tana. Kantha jareya carana Yael se matee 
Sisera. 

22E bakto Barak napa ka jadhiya nyaree 
Sisera, Yael kalowar nemmone, pas ngoca, 
"Ngereng, abdina noduwagiya oreng se 
esare panjennengngan." Barak maso noro 
bunte Yael, pas nangalee Sisera se la mate, 
agentang e tana, e leng-pelenganna naccek 
pajina kemah. 

23E are jareya bi Allah bangsa Israil 
epamennang ka Yabin, rato Kanaan. 

24 Rato jareya sajan abit sajan epatanemmo 
era bi bangsa Israil, sampe dhi-budhina seda. 

lE are jareya Debora ban Barak anana 

5 Abinoam anyanye kantha reya: 

2 Moljaagi asmana PANGERAN, sabab 
pahlawan Israil padha nekat abillaana 
bangsana, ban rayadda padha ehlas 
aperranga. 

3 Para rato sareng pangeran, kasokana 
meyarsaagi, abdina anyanye amoljaagi 
PANGERAN, Allah se esemba Israil. 

4 Guste Allah PANGERAN kaula, e bakto 
Junandalem meyos dhari Seir adinggallagi 
tana Edom, bume agedder, jalanna aeng e 
langnge abukka, aeng toron ngalowa dhari 
ondhem e langnge. 

se ngobasane Sinay, e ajunanna PANGERAN, 
Allahna Israil. 

6E jamanna Samgar, anana Anat, sapaneka 
jugan e jamanna Yael, tadha kafilah e nagara, 
tadha oreng alalana e lorong rajana. 

/Tha-kottha Israil tadha orengnga, ce 
seppena, sampe bana dhateng, Debora; bana 
dhateng padha ban ebu se kataresnan. 

8E bakto Israil molae nyemba diba, 

e nagarana pas badha perrang. Dhari 
pahlawanna bangsa se pa polo ebu bannyana, 
tadha settonga se ngangka sanjatana. 

3? Sengko talebat ngargai para panglima 
Israil se sokalella noro aperrang. Moljaagi 
PANGERAN! 

10 He, reng-oreng se nompa hemar pote, 
reng-oreng se toju e babut, ban se ajalan 
soko, mara bertaagi caretana kamennangan 
reya! 

11E seddina mor-somor badha sowarana 
reng-oreng jung-kejungan, nyaretaagi 
kamennanganna PANGERAN se li-baliyan, 
kamennanganna Israil, ommadda PANGERAN. 
Daddi pas abaris ommadda PANGERAN ajalan 
ka labang sakethengnga kottha. 

12jJ aga Debora, mara anyanye pakaja! Jaga 
Barak, eret reng-oreng tahanan! 

13 Satreya re-karena padha nyander ka 
pamimpinna, bilaa bai sanggup aperranga 
abillaana pamimpinna jareya. 

ka cora, noro bunte pasukanna Benyamin 
se abaris e adhaanna. Dhari Makhir dhateng 
para panglima, ban dhari Zebulon dhateng 
para parwira. 

15 Para pangrajana Isakhar dhateng abareng 
Debora; ongguwan, Isakhar dhateng, ban 
Barak noro keya; kabbi padha noro bunte 
Barak jareya toron ka cora. Tape suku 
Ruben ta bisa motose noroa apa enja, sabab 
panemmona reng-orengnga suku jareya ta 
padha. 

16 Arapa reng-oreng jareya me apolong 
ban ba-dumba? apa terro ngedhingngagiya 
tokang ngowan se ngolok ebinna? Pajat suku 
Ruben ta bisa motose noroa apa enja, sabab 
panemmona reng-orengnga suku jareya ta 
padha. 

17 Sabatara suku Zebulon ban Naftali 
aperrang amba pate, suku Dan paggun 
klok-noklok e kapal, ban suku Gad paggun 
neng e temorra Songay Yordan, dineng suku 
Asyer tadha gulina, ta aginjeggan dhari 
kennengnganna e paseser. 

18 (5:17) 

19E Taanakh, e seddina songay e Megido, 
to-rato aperrang, bariya keya to-rato Kanaan, 
tape ta ngeba salaka menangka barang 
rampasan. 

20 Tang-bintang noro aperrang ngadhebbi 
Sisera keya, dhari kennengnganna e langnge. 

karena. Mara maju, maju pabangal, tang 
sokma! 

22 Ran-jaran se epeccot bi se nompa berka 
ce santana jek-garjeggan monyena sokona. 

23 "Basto Meros ban pandhudhuna," dhabuna 
malaekadda PANGERAN, "sabab reng-oreng 
jareya ta aberri bantowan ta noro aperrang 
abillai PANGERAN." 

24 Pojur Yael, binena Heber oreng Keni rowa, 
dhari antarana reng-oreng essena kemah, 
abana se paleng eberkadi Pangeran. 

25 Sisera menta aeng, bi Yael eberrii susu, 
susuna ebaddhai cangker se pantes eangguy 
rato. 

26 Yael mokol Sisera ngangguy paji ban 
tokol, sampe cethagga ancor. 

27 Sisera robbu e sokona Yael la tadha 
nyabana ajalamperran e tana napa ka ajalla. 
28 Dhari ca-racana candhela ebuna Sisera 
nyongngo ka lowar, pas ngoca, "Arapa me ta 
endha dhateng karetana, arapa paberkana 

jaranna me ta ekaedhing monyena?" 

2? Bu embanna se paleng bicaksana ajawab 
menorot se ekarassa e atena, 

30 "Tantona gi padha gi-magi barang 
rampasan, saneyap tantara, kabagiyan 
paraban settong otaba dhadhuwa, Sisera 
kabagiyan bakalla rasogan se paleng aji, din 
aju rato kabagiyan penjung se solamanna 
ana-barna." 


Hakim-hakim 5.311 6.5 21 
31 Moga sadajana mosona Junandalem, 


GUSTE, eparengngana mate akadi Sisera, 
namong sadajana sahabadda Junandalem 
eparengngana jaja akadi are se badha e 
langnge! Saellana jareya, nagara jareya 
taremtem pa polo taon abidda. 
G l Ommat Israil agabay dusa pole ka 
PANGERAN, daddi bi PANGERAN epanneng 
maske ekobasae bangsa Midian sampe 
pettong taon abidda. 

2 Oreng Israil ce takona ka oreng Midian, 
daddi padha ngetek e wa-guwa ban 
e ngan-kennengngan laen se aman e 
nong-gunong. 

3 Ban pole sabban oreng tane Israil 
men-namen, oreng Midian dhateng abareng 
ban oreng Amalek sarta reng-oreng laenna 
dhari sagara beddhi nyerrang oreng Israil. 

4 Reng-oreng jareya akemah e tanana 
bangsa Israil ban arosak men-tamennanna 
e jadhiya sampe ka dhaera e sabingkerra 
Gaza bagiyan lao. Dumba, sape ban hemar 
peyaraanna padha egiba buru kabbi; bangsa 
Israil ta edinae pa-apa sakale sampe tadha se 
ekakana. 

> Reng-oreng jareya dhateng bal-ambalan 
ngeba ebin ban kemah se ce bannyana. Reng- 
oreng jareya ban ta-ontana ce bannyana 
sampe ta ekenneng bitong. Reng-oreng 
jareya dhateng arosak nagarana bangsa 
Israil, 

ngadhebbi reng-oreng jareya. 

7 Reng-oreng Israil pas aserro nyoon tolong 
ka PANGERAN kaangguy alaban ka bangsa 
Midian. 

8 PANGERAN ngotos nabbi ka bangsa Israil. 
Dhabuna nabbi jareya, "Reya dhabuna 
PANGERAN, Allahna Israil, Bi Sengko bana la 
epabebas dhari se ekadunor oreng e Messer. 

? Bi Sengko bana epasalamet dhari reng- 
oreng Messer ban reng-oreng e nagara reya 
se merrange bana. E bakto bana nyerrang 
reng-oreng e nagara reya, bi Sengko 
reng-oreng jareya eojuk, ban nagara reya bi 
Sengko ebagi ka bana. 

10Sengko la ngoca ka bana ja Sengko 
reya GUSTE Allahna bana, ban ja bana ta 
olle nyemba ka ba-dibana bangsa Amori se 
nagarana sateya la ekennengnge bana. Tape 
bana ta atoro ka Tang parenta." 

11E settong are malaekadda PANGERAN 
rabu ka disa Ofra, pas alenggi e babaanna 
bungkana terpentin andhina Yowas, oreng 
dhari kaomma Abiyezer. Anana se anyama 
Gideyon, teppana agebba gandum e 
pamerressanna anggur, se alako jareya 
tek-ngetek, tako etemmo oreng Midian. 

12 Malaekadda PANGERAN gella ngaton ka 
Gideyon e jadhiya, dhabuna malaekat jareya, 
"He, kana kowat ban bangalan, PANGERAN 
asarengnge bana!" 

aponapa bangsa abdina me kodu nanggung 
sadajana kadaddiyan kadhinto manabi pajat 
lerres PANGERAN asarengnge bangsa abdina? 
Kadhimma sadajana kaajiban se ebadhaagi 
sareng PANGERAN gi dhimen se ecaretaagi 
sareng para bangatowa abdina sadaja 
parkara PANGERAN se makalowar bangsa 
Israil dhari nagara Messer? Samangken 
abdina sadaja ampon edinggallagi sareng 
PANGERAN, ampon epanneng sanare 
ekobasae reng-oreng Midian." 

14 PANGERAN pas apareng papakon kantha 
reya ka Gideyon, "Sateya kassa bana 
mangkat, mabebas bangsa Israil dhari 
kakobasaanna bangsa Midian kalaban 
ngangguy kakowadanna bana. Sengko dibi se 
nyoro bana." 

15 Saodda Gideyon, "Me abdidalem, Guste? 
Kadi ponapa abdidalem se mabebasa bangsa 
Israil dhari bangsa Midian? E dhalem suku 
Manasye, kaom abdidalem se paleng ta 
kowat. Sarengngan pole e antarana sabalaan, 
abdidalem se paleng tadha argana." 

16 Dhabuna PANGERAN, "Bana tanto bisa, 
sabab Sengko se nolongana bana. Bana 
bakal bisaa matee reng-oreng Midian kalaban 
gampang, akantha mon bana pera ngadhebbi 
oreng kasorang." 

17 Gideyon nyaot, "Manabi J unandalem lerres 
kasokan ka abdidalem, ngereng abdidalem 

makon abdidalem. 

18Ta langkong, Guste, kasokana Junandalem 
anante e kadhinto dhimen, kantos abdidalem 
lastare nyadhiyaagi dhaar kaangguy 
Junandalem." Dhabuna Pangeran, "Iya, mara, 
Sengko anantea sampe bana abali." 

19 Daddi Gideyon mole ka kemahna, pas 
aola embi se gi ngodha settong, pas ngala 
teppong sapolo kilo, ekagabay roti se ta 
eragii. Dagingnga ebaddhai budhak, kowana 
ebaddhai kattha, kabbi jareya pas eatorragi 
ka malaekadda Allah se anante e babaanna 
bungkana terpentin gella. 

20 Malaekat jareya adhabu, "Daging ban 
roti jareya saba e attassa bato jareya, 
kowana dagingnga totta ka attassa." Gideyon 
ajalannagi papakon jareya. 

21 Malaekadda PANGERAN jareya 
mangenceng lengngenna pas nyedding 
daging ban roti gella bi koncona tongket se e 
astana. Bato jareya laju rabbang, daging ban 
roti gella ekello apoy jareya sampe tadha. 
Malaekat jareya pas elang. 

22 Gideyon pas apangrasa ja se etangale 
jareya malaekadda PANGERAN, daddi 
Gideyon pas tako sarta ngoca bariya, "Palang, 
abdidalem, Guste ALLAH Se Mahatenggi! 
Abdidalem ampon dhep-adhebban sareng 
malaekattepon J unandalem!" 

ja pagupo, ja tako. Bana ta kera mate." 

24 Gideyon pas maddek mezba e jadhiya, 
mezba jareya enyamae "PANGERAN Somberra 
Kataremtemman ban Kamamoran." Sampe 
sateya bato jareya gi badha e Ofra, kotthana 
oreng Abiyezer. 

25E malem jareya PANGERAN apareng 
papakon reya ka Gideyon, "Kala sape lakena 
eppana bana, sape se paleng bagus se aomor 
pettong taon. Bungkar mezba se ekagabay 
eppana bana kaangguy Baal, parobbu 
cangga lambangnga Dewi Asyera se badha e 
erenganna mezba jareya. 

26E attassa tombuganna jur-gujuran jareya 
paddeggi mezba se la erancang epabagus. 
Sape lake gella pas obbar kol-bungkol kabbi 
menangka kurban ka PANGERAN. Cangga 
lambangnga Dewi Asyera se la eparobbu rowa 
kagabay kajuna." 

2! Gideyon mele dunorra sapolo oreng, 
pas entar ajalannagi apa se edhabuwagi 
PANGERAN jareya. Tape sarrena Gideyon 
jareya ce takona ka la-balana ban ka 
reng-oreng e disana jareya, daddi abana ta 
bangal ajalannagi jareya yang-seyang. Daddi 
jareya elakone e bakto malem. 

28E bakto pandhudhu kottha jareya jaga 
kalagguwanna gu-laggu, mezba Baal ban 
cangga lambangnga Dewi Asyera rowa la 
etemmo robbu. Reng-oreng jareya nangalee 

badha sape lake se eobbar menangka kurban 
e jadhiya. 

29 Reng-oreng jareya padha saleng atanya, 
"Lalakonna sapa reya?" Saellana eoros, pas 
etemmo ja jareya lalakonna Gideyon anana 
Yowas. 

30 Cana reng-oreng jareya ka Yowas, "Anana 
sampeyan abungkar mezba Baal sareng 
cangga lambangnga Dewi Asyera se badha 
e erenganna mezba ganeka. Daddi, tore 
pakalowar kaanja anana sampeyan ganeka; 
kana ganeka kodu epatee!" 

31 Tape Yowas nyaot ka reng-oreng se 
nangtang jareya, "Sampeyan paneka ponapa 
noro ka Baal ban abillai Baal? Pasera se apiha 
ka Baal epateyana are mangken! Mon Baal 
pajat Allah, dinggal me olle abillai abana dibi, 
sabab se ebungkar ganeka mezbana Baal." 

32 Sarrena Yowas ngoca, "Dina me olle Baal 
dibi se alaban ka Gideyon, sabab Gideyon 
se abungkar mezba," daddi sajjegga jareya 
Gideyon bi oreng enyamae "Yerubaal". 

33E bakto jareya reng-oreng Midian, 
Amalek ban ku-suku bangsa laen e sagara 
beddhi e temorra Yordan la padha akompol. 
Reng-oreng jareya alengka Songay Yordan, 
pas akemah e Cora Yizreel. 

34 Tape Gideyon ekobasae Errohna 
PANGERAN, daddi pas nope tarompet ngolok 

padha agabung ban abana. 

35 Laen dhari jareya Gideyon ngerem otosan 
ka suku Asyer, Zebulon, Naftali ban suku 
Manasye se badha e temorra ban e barana 
Songay Yordan, eajak agabung ban abana. 
Reng-oreng jareya dhateng kabbi nolongana 
Gideyon. 

36 Atorra Gideyon ka Allah, "Guste, 
Junandalem ampon adhabu ja J unandalem 
ngagemma abdidalem epamabebasa ommat 
Israil. 

37 Manabi lerres sakadhinto, abdidalem 
nyabaa teng-guntenganna buluna dumba e 
tana kadhinto, e kennengngan se biyasana 
ebadhi kennengnganna oreng agebba 
gandum. Manabi lagguna buluna dumba 
kadhinto bacca polana ebbun, tape tanana 
bunten, gapaneka sareng abdidalem 
eanggebba tandha ja Junandalem lerres 
ngagemma abdidalem badhi mabebas ommat 
Israil." 

38 Apa se ekocaagi Gideyon jareya kalakon 
onggu. E bakto Gideyon jaga kalagguwanna 
gu-laggu pas merres buluna dumbana, dhari 
buluna dumba jareya kalowar aeng ebbun 
bannyana satobung. 

39 Atorra Gideyon ka Allah, "Guste, ta 
langkong ja duka ka abdidalem, manabi 
abdidalem mator sakaleyan aggi. Edine 
abdidalem nyoon bukte pole ngangguy 

Namong samangken buluna dumbana se 
pakerreng, tanana papaggun bacca." 

40E malem jareya Allah ngabbuli apa 
se esoon Gideyon jareya. Kalagguwanna 
gu-laggu buluna dumbana kerreng, tanana se 
bacca ekenneng ebbun. 

7 lE settong are Gideyon ban reng- 
orengnga jaga gu-laggu, pas 

akemah e seddianna somber Harod. 

Parkemahanna oreng Midian badha e 

dhajaanna parkemahanna oreng Israil, e cora 

e seddianna Gumo More. 

2 Dhabuna PANGERAN ka Gideyon, 
"Orengnga bana bannya gallu. Sengko ta 
endha mamennanga reng-orengnga bana 
ka oreng Midian, sabab reng-orengnga 
bana jareya dhaggi ngera mennang polana 
kakowadanna dibi, daddi pas ta amoljaagi 
Sengko. 

3 Daddi, mara omommagi ka reng-orengnga 
bana jareya, Pa-sapaa se arassa tako, kodu 
duli mole ka bengkona, nyengla dhari Gunong 
Gileyad." Daddi badha dhu lekor ebu oreng se 
mole; se nyeccer pera sapolo ebu oreng. 

4 Dhabuna PANGERAN ka Gideyon, 
"Orengnga bana gi bannya gallu. Mara giba 
reng-oreng jareya kabbi ka songay. E dhissa 
bi Sengko epeleyagiya. Mon Sengko ngoca ka 
bana, Se reya kodu noro bana, oreng jareya 

ta olle noro bana, oreng jareya ta olle noro." 

> Gideyon abakta reng-oreng jareya ka 
songay, dhabuna PANGERAN ka Gideyon, 
"Reng-oreng se ajilat aeng akantha pate 
palaen dhari reng-oreng se ngenom sambi 
adekkong." 

6Se ngala aeng ngangguy tanangnga pas 
ajilat aeng jareya dhari tanangnga badha 
tello ratos oreng; se laenna ngenom sambi 
adekkong. 

7’ Dhabuna PANGERAN ka Gideyon, 
"Kalaban oreng se tello ratos se ajilat aeng 
jareya, Sengko mabebasa bana ban bana 
epamennanga ka reng-oreng Midian. Se 
laenna soro mole." 

8 Daddi bi Gideyon reng-oreng Israil 
jareya esoro mole kabbi, kajabana se 
tello ratos oreng. Sango ban tarompet 
se egiba reng-oreng se epamole jareya, 
egante bi reng-oreng se tello ratos jareya. 
Parkemahanna oreng Midian badha e 
babaanna parkemahanna oreng Israil, neng e 
cora. 

2E malem jareya PANGERAN adhabu ka 
Gideyon, "Mara jaga, Gideyon, serrang 
parkemahanna oreng Midian. Bana 
epamennanga bi Sengko. 

10 Tape mon bana tako, ajak dunorra bana se 
anyama Pura rowa ka parkemahanna moso. 

se ekacaca moso, ban jareya bakal 
andaddiyagiya bana bangal se nyerrangnga." 
Daddi Gideyon ban Pura pas mangkat ka 
batessa parkemahanna moso. 

12 Oreng Midian, Amalek ban reng-oreng 
laenna dhari sagara beddhi, acar-pencar e 
man-dhimman e cora jareya, akantha balang 
se mo-ngaromo. Bannyana ontana akantha 
bannyana beddhi e paseser. 

13 Sadhapana ka jadhiya, Gideyon meyarsa 
oreng nyaretaagi mempena ka kancana. Cana 
oreng jareya, "Sengko amempe badha roti 
settong agulu maso ka parkemahan reya, pas 
abentor settong kemah. Kemah jareya robbu 
sampe rata ban tana." 

14Saodda kancana, "Wa, jareya tanto 
peddhangnga Gideyon anana Yowas, oreng 
Israil rowa! Jareya artena bi Allah oreng 
jareya la epamennang ka bangsa Midian ban 
sakabbinna pasukanna!" 

15E bakto meyarsa parkara mempena 
oreng jareya sarta artena, Gideyon pas 
asojut abakte ka Allah. Saellana jareya pas 
abali ka parkemahanna oreng Israil, sarta 
adhabu, "Mara pasadhiya! Bi PANGERAN bana 
epamennang ka pasukan Midian!" 

16 Pasukanna se tello ratos oreng rowa ebagi 
tello. Saneyap oreng epaneggui tarompet ban 
gendhi se aesse colok. 

jareya, "Mon sengko la napa ka penggirra 
parkemahanna oreng Midian, abassagi sengko 
pagu-onggu, terowe apaa bai se elakone 
sengko. 

18 Mon sengko ban tang regu mamonye 
tarompet, tarompedda bana kabbi pamonye 
keya. Saellana jareya bana pas kodu aera 
e sakalenglengnga parkemahan jareya, 
Kangguy PANGERAN sareng Gideyon!" 

19 Para tengnga malem, Gideyon ban reng- 
orengnga napa ka batessa parkemahanna 
moso. E bakto jareya oreng se ngawal 
parkemahan gi buru agante. Gideyon ban 
regguna pas mamonye tarompedda sarta 
mabella dhi-gendhina. 

20 Regu laenna se dhadhuwana kantha 
jareya keya. Reng-oreng jareya kabbi padha 
ngangka lok-cologga ban tanang kacerra, 
sarta nope tarompedda se badha e tanang 
kanganna bang-sebang. Reng-oreng jareya 
aera, "Peddhang kaangguy PANGERAN sareng 
Gideyon!" 

21 Kabbi padha manjeng e kennengnganna 
bang-sebang e sakalenglengnga parkemahan 
jareya. Angkadan perrangnga moso pas buru 
rit-tabalirit sambi rat-tharadan. 

22E bakto Gideyon ban reng-orengnga 
teppana mamonye tarompedda, tantarana 
moso bi PANGERAN epasaleng serrang ban 
peddhang sakancaanna dibi. Moso jareya 

ban kottha Abel-Mehola e seddianna Tabat. 

23 Daddi suku Naftali, Asyer ban suku 
Manasye se e barana Songay Yordan, bariya 
keya se e temorra, eolok kabbi. Saellana 
jareya, reng-oreng jareya kabbi padha 
nyerser tantara Midian. 

24 Bariya keya ka saanterona dhaera 
pagunongan Efraim, Gideyon ngerem kabar 
kantha reya, "Mara padha toron aperrang ban 
oreng Midian. Ja sampe Songay Yordan ban 
ngay-songay kene sampe ka Bet-Bara gaggar 
ka moso. Jaga ja sampe oreng Midian alengka 
ngay-songay jareya." Daddi reng-oreng 
Efraim epamangkat aperrang ajaga Songay 
Yordan ban ngay-songay kene laenna sampe 
ka Bet-Bara sopaja ta sampea gaggar ka 
moso. 

25 Badha pamimpin Midian kadhuwa se 
ekenneng tangkep, nyamana Oreb ban Zeeb. 
Oreb epatee e Bato Oreb ban Zeeb epatee 
e pamerressanna anggur Zeeb. Reng-oreng 
Efraim jareya terros nyerser oreng Midian, 
sarta pas ngeba cethagga Oreb ban Zeeb, 
eatorragi ka Gideyon e temorra Songay 
Yordan. 

9 ! Cana reng-oreng Efraim ka Gideyon, 
"Aponapa kaula sadaja me ta eajak e 
bakto panjennengngan mangkat aperranga 
sareng oreng Midian? Aponapa kaula sadaja 
me epasapaneka sareng panjennengngan?" 

Gideyon. 

2 Tape Gideyon nyaot, "Apa se la elakone 
sengko ta saapa artena mon ebandhingngagi 
ban se elakone bana kabbi. Sanajjan se 
elakone bana pera sakone, tape se sakone 
jareya argana alebbiyan dhari pa-apa se la 
elakone sakabbinna pasukanna tang kaom. 

3 Bana se eparenge kobasa bi Allah sampe 
bisa matee Oreb ban Zeeb, pamimpin Midian 
se kadhuwa rowa! Mon ebandhingngagi bi 
jareya, apa tang jasa?" Saellana Gideyon 
adhabu kantha jareya, oreng Efraim gella ta 
peggel pole. 

4E bakto jareya Gideyon ban tantarana se 
tello ratos oreng bannyana alengka Songay 
Yordan. Reng-oreng jareya la ce lessona tape 
gi terros bai nyerser moso. 

>Sanapana ka kottha Sukot, Gideyon 
adhabu ka reng-oreng e kottha jareya, "Mara, 
ra tolong tang tantara reya berrii kakanan 
sakone. Tantara reya la ce lessona, mangkana 
gi nyerserra Zebah ban Salmuna, to-rato 
Midian." 

6 Tape pamimpinna pandhudhu Sukot padha 
ngoca kantha reya, "Ja reng Zebah ban 
Salmuna gi ta ekenneng tangkep balakka, 
aponapaa me tantarana sampeyan eatorana 
teddhaan?" 

7 Daddi Gideyon adhabu, "Iya, ella! Mon 
bi PANGERAN sengko eparenge mennang 

epeccoda ban dhuri sarta carang dhari sagara 
beddhi!" 

8 Gideyon pas nerrossagi parjalananna 
sampe ka Pnuwel. E jadhiya Gideyon 
nyoonnagi kakanan kaangguy tantarana 
keya. Tape saodda reng-oreng e Pnuwel 
padha ban saodda reng-oreng e Sukot. 

? Daddi Gideyon adhabu, "Samarena perrang 
sengko abaliya dha enna kalaban baras 
salamet. Mon sengko la abali dha enna, 
manarana kottha reya bi sengko epagujura." 

10 Sabatara jareya Zebah ban Salmuna ban 
sakabbinna pasukanna teppana badha e 
Karkor. Dhari sakabbinna pasukan reng-oreng 
sagara beddhi, pera kare lema bellas ebu 
oreng se gi odhi; saratos dhu polo ebu 
tantarana la mate. 

11 Gideyon lebat e salanjangnga batessa 
sagara beddhi e temorra Nobah ban Yogbeha, 
pas nyerrang moso daksakala. 

12 Zebah ban Salmuna, ratona bangsa Midian 
se kadhuwa rowa pas padha buru, tape bi 
Gideyon terros eserser sampe ekenneng 
tangkep, daddi angkadan perrangnga Midian 
pas padha tako ban bingong. 

13 Pabalina dhari aperrang Gideyon lebat 
ga-onggaan Heres. 

14E jadhiya Gideyon nangkep oreng 
dha-ngodha dhari Sukot kasorang, oreng 
jareya etanyae ma-nyamana pamimpin e 

jareya, se bannyana pettong polo petto 
oreng, pas eatorragi ka Gideyon. 

15 Saellana jareya Gideyon manggii para 
pamimpin e Sukot gella, pas adhabu, "Tanto 
bana gi enga kabbi ja bana tao ta endha 
aberri bantowan ka sengko, polana sengko gi 
ta ahasel nangkep Zebah ban Salmuna. Bana 
ta endha aberri kakanan ka tang tantara; 
mangkana e bakto jareya tang tantara teppa 
ce lessona. Mara abas, areya Zebah ban 
Salmuna!" 

16 saellana jareya Gideyon mondhut 
dhuri ban carang dhari sagara beddhi, pas 
ebet-sebettagi ka para pamimpin Sukot gella 
menangka okoman. 

17 Neng e Pnuwel manarana epagujur, ban 
lalakeanna epatee kabbi. 

18 Saellana jareya Gideyon atanya ka Zebah 
ban Salmuna, "Kantha pasera reng-oreng 
se epatee sampeyan e Tabor kaissa?" 
Saodda Zebah ban Salmuna, "Padha sareng 
sampeyan sadaja, akadi toronan bangsawan." 

19 "Ganeka tan-taretan kaula, tra-pottrana 
ebu kaula," dhabuna Gideyon. "Ja sakenga 
sampeyan ta matee tan-taretan kaula 
ganeka, mandar mateya kaula ta kera matee 
sampeyan." 

20 Gideyon pas adhabu ka Yeter, pottra 
sareyangnga, "Patee reng-oreng jareya!" 
Tape Yeter gi kana, atena tako, daddi ta 

kadhuwa jareya. 

21 Zebah ban Salmuna mator ka Gideyon, 
"Mon sampeyan pajat lalake, tore patee kaula 
bi tanangnga sampeyan dibi." Daddi rato 
se kadhuwa jareya pas epatee bi Gideyon, 
rarengganna leerra ontana epondhut. 

22 Saellana jareya ommat Israil mator 
ka Gideyon, "Panjennengngan ampon 
mabebas bangsa Israil dhari kakobasaanna 
bangsa Midian. Daddi ngereng samangken 
panjennengngan se daddi pamimpinna Israil, 
panjennengngan sareng toronanna." 

23 Saodda Gideyon, "Enja, sengko ta daddiya 
pamimpinna bana, bariya keya tang ana. 
PANGERAN pamimpinna bana." 

24 Tape Gideyon pas adhabu pole, "Badha 
settong se epentaa sengko; teng-antengnga 
bana ollena arampas dhari moso rowa, 
passraagi ka sengko kabbi." (Oreng Midian 
biyasana ngangguy teng-anteng emmas, 
akantha oreng laenna se odhi e sagara 
beddhi.) 

25"Sae," cana saodda reng-oreng jareya, 
"kaula ehlas ngatorragiya teng-anteng ka 
panjennengngan." Reng-oreng jareya pas 
ngampar kaen, saellana jareya laju padha 
nyander pas nyaba e kaen jareya antengnga 
bang-sebang ollena arampas dhari moso. 

26 Teng-anteng emmas se eatorragi ka 
Gideyon e bakto jareya berrana para dhu 

kalong, kaen bungo terrong se eagem to-rato 
Midian, sarta long-kalong se ekala dhari 
leerra ta-ontana. 

21 Emmas jareya bi Gideyon ekagabay arca 
se esaba e disana, iya areya disa Ofra. Oreng 
Israil padha entar ka disa jareya, nyemba ka 
arca jareya, daddi kabbi pas padha ta parduli 
ka Allah. Jareya padha ban jira ka Gideyon 
sabala. 

28 Oreng Midian ta ngenneng aguli pole; la 
epakala bi bangsa Israil. Daddi nagara jareya 
aman pa polo taon abidda, iya areya saabidda 
Gideyon gi odhi. 

2? Samarena perrang, Gideyon abali ka 
kampongnga sarta pas neptep e jadhiya. 

30 Pottra lakena pettong polo oreng, sabab 
rajina bannya. 

31 Neng e Sikhem badha sellerra keya; dhari 
seller jareya Gideyon kaagungan pottra lake 
se enyamae Abimelekh. 

32 Saellana ce towana Gideyon pottrana 
Yowas jareya seda, pas esareyagi e 
pasareyanna Yowas, eppana. Pasareyan 
jareya kennengnganna e Ofra, iya areya 
kotthana kaom Abiyezer. 

33 Saellana Gideyon seda, ommat Israil ta 
atoro ka dhabuna Pangeran pole. Reng-oreng 
jareya nyemba ka ba-diba Baal; Baal-Berit 
ekagabay dibana. 

ka GUSTE Allahna pole, Pangeranna se la 
mabebas bangsa jareya dhari kakobasaanna 
moso e sabingkerra nagarana. 

35 Reng-oreng jareya ta endha males 
kabecceanna Gideyon ka la-balana Gideyon, 
sanajjan Gideyon jareya la abillai bangsa 
jareya sampe padha salamet. 

9 lE settong are Abimelekh pottrana 
Gideyon meyos ka Sikhem 

kennengnganna la-balana ebuna. E 

jadhiya Abimelekh adhabu ka la-balana ebuna 

jareya, 

2 "Mangken tanyaagi ka sadajana pandhudhu 
Sikhem, kadhimma se langkong sae: 
Eparenta pottrana Gideyon se pettong polo 
oreng, otabana sareng oreng kasorang 
saos? Paemottagi jugan ja kaula gi balana 
reng-oreng gapaneka." 

3 Daddi la-balana ebuna Abimelekh jareya 
entar ka reng-oreng Sikhem pas manapa 
sen-pessen jareya. Reng-oreng Sikhem pas 
motose noroa Abimelekh, sabab Abimelekh gi 
tamaso balana dibi. 

4 Reng-oreng jareya pas ngala pesse salaka 
pettong polo meggi dhari bengko se ekagabay 
kennengnganna pamojjaanna ka Baal-Berit, 
sarta pas eatorragi ka Abimelekh. Pesse 
jareya bi Abimelekh epangopa reng-oreng 
jahat, eajak ngereng salerana, 

kampongnga eppana e Ofra. Neng e jadhiya 
tan-taretanna se pettong polo oreng rowa 
epatee kabbi e attassa settong bato. Tape 
Yotam, pottra bungsona Gideyon, ta tanoro 
epatee sabab ngetek. 

6 Pandhudhu Sikhem ban Bet-Milo kabbi pas 
padha akompol, entar ka bungkana kajuwan 
karamat se badha e Sikhem. E jadhiya 
Abimelekh epadaddi rato bi reng-oreng 
Sikhem. 

7 Saellana Yotam meyarsa parkara jareya, 
pas meyos ka koncona Gunong Gerizim, sarta 
pas aera ka reng-oreng jareya, "Edhingngagi 
sengko, reng-oreng Sikhem, sopaja bana 
epeyarsaagi keya bi Allah! 

8E settong bakto ka-bungkaan akompol 
parlo meleya ratona. Ocana ka-bungkaan 
jareya ka bungkana jaitun, Ngereng 
panjennengngan daddi ratona ka-bungkaan 
kadhinto. 

3 Saodda bungkana jaitun, Enja sengko ta 
endha, sabab mon sengko daddi ratona bana, 
sengko masthe ambu ngasellagi mennya se 
eangguy ngormat ba-diba sarta manossa. 

10 Ka-bungkaan jareya pas ngoca ka 
bungkana ara, Panjennengngan saos daddi 
ratona ka-bungkaan kadhinto. 

ll Tape bungkana ara jareya nyaot, Enja, 
sengko ta endha, sabab mon sengko daddi 

ngasellagi buwana ara se nes-manes pole. 

12 Saellana jareya, ka-bungkaan gella ngoca 
ka bungkana anggur, Panjennengngan saos 
daddi ratona ka-bungkaan kadhinto. 

13 Tape bungkana anggur jareya nyaot, Masa 
sengko ambuwa ngasellagi aeng anggur se 
ekadujane ba-diba ban manossa? 

14 Daddi ka-bungkaan jareya kabbi ngoca 
ka but-ombut se bannya dhurina, Manabi 
sakadhinto, panjennengngan saos daddi 
ratona ka-bungkaan kadhinto. 

15 Saodda ombut se bannya dhurina 
jareya, Mon bana pajat terro meleya sengko 
epadaddiya ratona bana, mara bana kabbi 
padha ngaop e babaanna sengko. Mon bana 
ta endha, dhari tang ka-cangka se adhuri 
reya bakal kalowara apoy se makatonona 
sakabbinna bungkana comara e Libanon." 

16 "Daddi," Yotam nerrossagi dhabuna, "apa 
bana se mele Abimelekh epadaddi ratona 
bana jareya, atena ehlas onggu? Apa bana la 
ngalakone barang se patot ka Gideyon, tang 
eppa, ban ka la-balana? Apa bana la males 
kabecceanna tang eppa 

17 se la abillai bana? Kaengae, ra, tang eppa 
la abandha nyabana kaangguy mabebasa 
bana dhari kakobasaanna bangsa Midian. 

18 Tape sateya bana akiyanat ka la-balana 
tang eppa. Tra-pottrana bi bana epatee kabbi, 
pettong polo oreng sakaleyan e attassa bato 

ban dunorra. Tape bi bana epadaddi rato, 
pera polana Abimelekh jareya gi balana bana. 
19Sateya, mon se ejalannagi bana ka 
tang eppa ban la-balana jareya pajat 
ejalannagi kalaban ate se ehlas, bana olle 
neng-sennengngan ban Abimelekh, ban 
Abimelekh me olle neng-sennengngan ban 
bana. 

20 Tape mon enja, mandar dhari Abimelekh 
kalowara apoy se makatonona sakabbinna 
pandhudhu Sikhem ban Bet-Milo sampe 
tompes kabbi. Ban mandar dhari pandhudhu 
Sikhem ban Bet-Milo kalowara apoy se 
makatonona Abimelekh sampe tompes keya." 

21 Saellana jareya Yotam buru ka Beer 
sarta pas enneng e jadhiya, sabab tako ka 
Abimelekh, taretanna jareya. 

22 Tello taon abidda Abimelekh marenta 
Israil. 

23 Bi Allah oreng Sikhem ban Abimelekh 
epamosowan, daddi reng-oreng Sikhem 
aberonta. 

24 Kan molana badha kadaddiyan se kantha 
jareya sopaja Abimelekh ban reng-oreng 
se nas-manase sampe Abimelekh matee 
pottrana Gideyon se pettong polo oreng rowa 
padhaa narema babalessa kajahadanna. 

25 Reng-oreng Sikhem jareya nyaba 
reng-oreng se epangaddhang e co-koncona 
nong-gunong epamegaa Abimelekh. Saneyap 

oreng se lebat e jadhiya ebigal bi reng-oreng 


se ngaddhang jalan jareya. Parkara jareya bi 
reng-oreng Israil ekabala ka Abimelekh. 

26 E bakto jareya Gaal anana Ebed la dhateng 
abareng ban tan-taretanna padha ennengnga 
e Sikhem; reng-oreng Sikhem parcaja ka 
Gaal jareya. 

27 Gaal ban tan-taretanna jareya entar 
molong anggur e bun-kebbun anggur, agabay 
nom-enoman aeng anggur, laju padha apesta. 
Kabbi padha kan-ngakan ban nom-ngenom e 
kennengnganna pamojjaanna dibana sambi 
mesowe Abimelekh. 

28 "Sapa sengko ban bana reya me daddi 
ngabdiya ka Abimelekh?" ocana Gaal. "Sapa 
Abimelekh jareya sabendherra? Anana 
Gideyon! Gideyon se ban bakkella se anyama 
Zebul padha daddi kabulana Hemor, eppana 
Sikhem, bangatowana sengko ban bana! 

29) a sakenga sengko se mimpin reng- 
oreng Sikhem reya, tanto Abimelekh reya 
epatompes bi sengko! Bi sengko ekocaa 
kantha reya, Mara dha enna! Pakalowar 
tantarana kabbi, mara ja aperranga!" 

30 Zebul, se neggu kakobasaan e kottha 
Sikhem, peggel e bakto ngedhing ocana Gaal 
jareya. 

31 Zebul pas ngerem otosan ka Abimelekh 
e Aruma. Otosan jareya esoro manapa 
pessen kantha reya, "Gaal anana Ebed 
sareng tan-taretanna dhateng ka Sikhem 

nas-manase oreng Sikhem eajak alaban ka 


junandalem. 

32 Daddi, junandalem sareng reng-orengnga 
dhaggi lem-malem kodu ngetek e gal-teggal. 

33 Lagguepon gu-laggu saamponna moncar 
are, serrang kottha kadhinto dak-dadak. 
Manabi Gaal sareng reng-orengnga 
kalowar alabana ka junandalem, kadhinto 
kasempadan ka junandalem; pokol saos!" 

34 Daddi Abimelekh ban reng-orengnga maju 
e baja malem. Se maju apencar epadaddi 
pa pasukan sarta laju padha ngetek e 
sakalenglengnga kottha Sikhem. 

35E bakto Gaal kalowar ban manjeng e 
labang sakethengnga kottha, Abimelekh ban 
rayat se ngereng pas padha kalowar dhari 
pangetegganna. 

36 Gaal nangalee reng-oreng jareya, laju 
ngoca ka Zebul, "Oladi, kaissa badha 
reng-oreng toron ka kadhinto dhari koncona 
nong-gunong!" "Jareya banne oreng," saodda 
Zebul, "jareya jang-bajangan e gunong." 

37 Gaal laju ngoca pole, "Lerres! Badha oreng 
padha toron dhari erengnga gunong, jugan 
badha pole se padha ajalan ka kadhinto dhari 
kennengnganna bungkana terpentin karamat 
kaissa!" 

38 Dhabuna Zebul ka Gaal, "E dhimma sateya 
colona bana se raja rowa? Sabbanna bana 
ngoca arapaa me ngabdiya ka Abimelekh 
rowa? Areya reng-oreng se eya-seya bana 

jareya. Mara sateya bana maju nyerrang 


reng-oreng jareya!" 

39 Gaal laju kalowar ngeba reng-oreng 
Sikhem ngadhebbi Abimelekh. 

40 Tape Abimelekh nyerrang sampe Gaal 
buru. Bannya kurban se gaggar sampe gan 
adhana labang sakethengnga kottha. 

41 Dhi-budhina Abimelekh abali ka Aruma, 
pas neptep e jadhiya. Zebul ngojuk Gaal 
ban tan-taretanna dhari Sikhem, daddi 
reng-oreng jareya pas ta ngenneng neng e 
jadhiya pole. 

42 Kalagguwanna reng-oreng Sikhem molae 
kalowar dhari kottha, entara ka teggal; 
Abimelekh narema reppodan parkara jareya. 

43 Abimelekh laju makompol reng-orengnga, 
se pas ebagi epadaddi tello pasukan, kabbi 
padha ngetek e gal-teggal. E bakto ngoladi 
oreng kottha jareya ajalan ka teggal, 
Abimelekh laju kalowar dhari pangetegganna; 
oreng Sikhem jareya laju padha epatee. 

44 Sabatara Abimelekh ban pasukanna duli 
maju nyerrang labang sakethengnga kottha, 
pasukan laenna se dhadhuwa nyerser ban 
matee reng-oreng se buru ka gal-teggal. 

45 Abimelekh terros aperrang saare benteng 
sarta ngobasane kottha jareya; pandhudhu 
kottha jareya epatee, kotthana epaancor 
sarta pas etaburi buja. 

46E bakto reng-oreng se badha e dhalem 
binteng Sikhem ngedhing parkara jareya, 

kabbi laju padha maso ka dhalem lobang e 


babana candhi El-Berit nyare salamet. 

41 Reng-oreng laju areppot ka Abimelekh 
ja reng-oreng e binteng Sikhem jareya la 
akompol e jadhiya kabbi. 

48 Daddi Abimelekh ban rayadda se ngereng 
padha ongga ka Gunong Zalmon. E jadhiya 
salerana mondhut kapak pas ngetthok 
rancana kajuwan, laju epekol e bauna. 
Rayadda se ngereng laju padha epakon 
ngalakone kantha jareya keya. 

49 Daddi kabbi padha ngetthok rancana 
kajuwan, pas padha ajalan noro bunte 
Abimelekh. Ca-rancana kajuwan jareya laju 
etombuk e koncona lobangnga candhi gella, 
saellana pas eobbar, sabatara reng-oreng 
Sikhem gi badha e dhalemma lobang jareya. 
Daddi oreng kottha Sikhem padha mate 
kabbi, bannyana ra-kera saebu oreng lalakean 
ban babinean. 

>0 Saellana jareya Abimelekh meyos ka 
Tebes. Kottha jareya ekeppong sarta laju 
ekobasae. 

>LE nga-tengngaanna kottha jareya badha 
manara se koko. Oreng kottha jareya padha 
buru ka jadhiya. Reng-oreng jareya maso ka 
dhalem manara jareya. Labangnga ekonci, 
ban reng-oreng jareya laju ongga ka attas. 

52 Saellana jareya Abimelekh napa ka 
jadhiya, nyerrangnga manara buru. E bakto 

napa ka labangnga manara jareya, se sajjana 


eobbara, 

>3 pas badha oreng bine magaggar bato 
pagilingan, teppa ka serana sampe serana 
tennar. 

>4 Abimelekh duli adikane oreng ngodha se 
teppana mekol sanjatana pas adhabu, "Mara 
onos peddhangnga bana, patee sengko; 
sengko ta endha mon ekoca oreng ja sengko 
reya epatee oreng bine." Daddi oreng ngodha 
jareya nyocowagi peddhangnga ka Abimelekh 
sampe seda. 

“PE bakto reng-oreng Israil nangalee ja 
Abimelekh la seda, kabbi padha mole. 

“6 Kantha jareya carana Allah males 
kajahadanna Abimelekh ka eppana, e bakto 
salerana matee tan-taretanna se bannyana 
pettong polo oreng. 

>/ Ban Allah ngokom keya reng-oreng 
Sikhem lantaran kajahadanna. Jareya cocok 
ban se edhabuwagi Yotam pottrana Gideyon 
parkara Abimelekh ban reng-oreng Sikhem e 
bakto Yotam jareya abasto reng-oreng jareya. 
10 l Saellana Abimelekh seda, Tola daddi 

pamimpin se mabebasa bangsa Israil. 
Tola jareya pottrana Pua, bajana Dodo dhari 
suku Isakhar. Kalenggiyanna e Samir e 
dhaera pagunongan Efraim. 

2 Tello lekor taon abidda Tola jareya mimpin 
ommat Israil, saellana pas seda sarta 
esareyagi e Samir. 

3 Saellana Tola, Israil epimpin bi Yair dhu 


lekor taon abidda. Yair jareya asalla dhari 
Gileyad. 

4 Pottrana se lalake tello polo oreng, andhi 
hemar tompaan tello polo meggi ban disa 
e dhaera Gileyad tello polo meggi. Sa-disa 
jareya gi enyamae sa-disa Yair. 

> Yair seda ban esareyagi e Kamon. 

6 Ommat Israil agabay dusa pole ka 
PANGERAN, padha ta marduli ka PANGERAN 
ban ta abakte ka Salerana pole. Reng-oreng 
jareya nyemba ba-diba Baal ban Asytoret, 
sarta ba-dibana bangsa Siria, Sidon, Moab, 
Amon ban Filistin. 

7 Daddi PANGERAN duka ka ommat Israil, 
sampe ommat jareya epanneng ekobasae 
bangsa Filistin ban bangsa Amon. 

8 Ballu bellas taon abidda bangsa se 
dhadhuwa jareya marenta sakabbinna oreng 
Israil se badha e Gileyad, iya areya dhaerana 
oreng Amori e temorra Songay Yordan sampe 
padha ta ngenneng aguli. Sa-bangsa jareya 
padha kejjem ka bangsa Israil. 

3? Oreng Amon la-mala alengka Songay 
Yordan merrange suku Yehuda, Benyamin ban 
Efraim. Israil daddi talebat nyangsara odhina. 

10 Ommat Israil pas aserro ka PANGERAN, 
atorra, "Guste Allah, abdidalem dusa ka 
Junandalem, sabab ta parduli ka Junandalem, 
abdidalem nyemba ka ba-diba Baal." 

1 Dhabuna PANGERAN, "Lamba bana ejaja 


bangsa Messer, Amori, Amon, Filistin, 

12 Sidon, Amalek ban bangsa Maon. E bakto 
jareya bana menta tolong ka Sengko, ta 
iya? Kodda kaengae, apa bi Sengko bana ta 
epasalamet dhari kakobasaanna sa-bangsa 
jareya? 

13 Maske bariya, bana gi mongkore Sengko, 
laju entar nyemba ba-diba. Sateya Sengko ta 
nolonga bana pole. 

14 Kassa la tar-entar ka ba-diba se epele 
bana rowa bai. Aera ka ba-diba jareya! Me 
olle bana etolong mon teppana nemmo 
kasossaan." 

15 Tape ommat Israil mator pole ka 
PANGERAN, "Abdidalem dusa, Guste. 
Ngereng kasokanna, epakadi ponapaa saos 
abdidalem, asal Junandalem kasokan nolong 
abdidalem are mangken." 

16 Saellana jareya ommat Israil padha 
mowang ca-arca brahalana, laju abakte 
ka Allah. Allah pas arassa neser ngoladi 
kasossaanna ommat Israil jareya. 

17E bakto jareya tantara Amon teppana 
aya-sadhiya aperranga. Reng-oreng jareya 
akemah e Gileyad. Ommat Israil la akompol 
ban akemah e Gileyad keya. 

18E jadhiya rayat ban para pamimpinna 
ku-suku Israil jareya saleng atanya, "Apa 
badha e antarana oreng Israil se bangal 
aperranga amoso bangsa Amon. Oreng 

pandhudhu Gileyad." 

1 1 l Yefta reya parjurit se bangalan dhari 
Gileyad. Eppana anyama Gileyad tape 

ebuna sondel. 

2 Eppana andhi ana lalake laenna katello 
dhari binena se teppa. Saellana na-kana 
jareya padha dibasa, laju padha nondhung 
Yefta dhari bengkona. Ocana ka taretanna 
jareya, "Bana ta kera olle sangkol pa-apa 
dhari eppa, sabab bana anana babine laen." 

3 Daddi Yefta laju apesa dhari tan-taretanna 
pas ondur sarta enneng e dhaera Tob. E 
jadhiya badha reng-oreng jahat se pas 
agabung ban abana; Yefta ban reng-oreng 
jareya laju entar arampok. 

4Ta saapa abidda dhari jareya oreng Israil 
eserrang oreng Amon. 

>E baktona kadaddiyan jareya para 
pamimpinna Israil e Gileyad entar ngajak 
Yefta abaliya dhari dhaera Tob. 

6 Ocana, "Ngereng pimpinnagi oreng Israil e 
Gileyad aperrang sareng oreng Amon." 

7 Saodda Yefta, "Sampeyan gu ta padha 
baji ka kaula, ta enggi? Bi sampeyan kaula 
etondhung dhari compona eppa. Aponapa 
samangken e bakto sampeyan ngadhebbi 
kasossaan, me pas padha entar ka kaula?" 

8 Saodda reng-oreng jareya, "Kan melana 
abdina padha nyabis, polana terro nyoona 
tolong ka panjennengngan ngereng 

pimpinnagi oreng Gileyad aperranga sareng 
bangsa Amon samangken jugan." 

? Saodda Yefta, "Mon sampeyan ngajaga 
kaula abali ka Gileyad merrangana bangsa 
Amon, ban PANGERAN apareng kamennangan 
ka kaula, kaula se marentaa sampeyan." 

10 Saodda reng-oreng jareya, "Enggi, sae. 
PANGERAN saksena." 

11 Daddi Yefta laju mangkat abareng ban 
para pamimpin Gileyad. Saellana jareya bi 
oreng Gileyad Yefta epadaddi pamimpinna 
ban epaneggu kakobasaan e jadhiya. Ban 
e ajunanna PANGERAN neng e Mizpa, Yefta 
nyebbuttagi sabarang se daddi tuntutanna ka 
oreng Gileyad. 

12 Saellana jareya Yefta ngotos oreng ka rato 
Amon epakon mator kantha reya, "Ponapa 
kasalaanna bangsa abdidalem me daddi 
eperrange sareng junandalem?" 

13 Ratona bangsa Amon adhabu ka reng- 
oreng otosan jareya, "E bakto dhateng dhari 
Messer, ommat Israil ngala tanana tang 
bangsa, molae dhari Songay Arnon sampe ka 
Songay Yabok ban Songay Yordan. Sateya 
mara pabali tana jareya sacara pa-teppa." 

14Yefta laju ngotos reng-oreng pole ka rato 
Amon 

15 epakon nyaot kantha reya, "Ommat Israil 
ta arampas tanana oreng Moab otaba tanana 
oreng Amon. 

16E bakto mangkat dhari Messer, oreng Israil 


nojju ka Tellok Akaba lebat e sagara beddhi 
sampe e Kades. 

17 Saamponna gapaneka oreng Israil ngerem 
otosan ka rato Edom nyoon edi lebada e 
nagarana. Namong ta eedine. Sapaneka 
jugan ka rato Moab, namong ta eedine jugan 
lebat e dhaerana. Daddi ommat Israil enneng 
e Kades. 

18 Saamponna gapaneka laju nerrossagi 
parjalananna lebat e sagara beddhi, namong 
ta lebat e dhaera Edom sareng Moab, se 
elebadi ngala jalan alengleng kantos napa ka 
temoranna Moab, e barana Songay Arnon. 
Ommat Israil akemah e kadhissa, namong 
ta alengka songay gapaneka, sabab dhaera 
gapaneka tamaso baba kakobasaanna Moab. 

19Saamponna gapaneka ommat Israil 
ngotos oreng ka Sihon, rato Amori e Hesybon 
nyoon edi lebada e dhaerana Amori, entara 
ka nagarana dibi. 

20 Namong sareng Sihon ta eedine sabab 
ta eparcaja ja ommat Israil namong lebada 
malolo. La-mala tantarana epakalowar sadaja 
laju amarkas e Yahas sarta pas nyerrang 
Israil. 

21 Namong PANGERAN, Allahna Israil, 
apareng kamennangan ka ommat Israil 
kantos Sihon sareng tantarana kala sadaja. 
Daddi kalaban sapaneka ommat Israil ngaolle 

sadajana tanana oreng Amori se badha e 


nagara gapaneka. 

22 Baba kakobasaanna Amori ekobasae 
sareng Israil molae dhari Arnon e bagiyan 
lao, kantos ka dhajana Songay Yabok, sareng 
dhari sagara beddhi ebagiyan temor, kantos 
ka Songay Yordan e bagiyan bara. 

23Daddi PANGERAN, Allahna Israil, 
se ngojuk reng-oreng Amori kaangguy 
kaparlowannepon ommadda Pangeran. 

24 Ban samangken ponapa sareng 
junandalem tana gapaneka epondhuda 
pole? Tana paparengnga Kamos, dibaepon 
junandalem kadhissa, diggal paggun daddi 
kaagunganna junandalem. Namong sadajana 
tana se eparengngagi ka ommat Israil sareng 
PANGERAN, Allahna bangsa abdidalem, 
sareng bangsa Israil ta eocola. 

25 Ponapa junandalem apangrasa asaeyan 
dhari Balak pottrana Zipor, rato Moab? Balak 
ta oneng nangtang otabana merrange bangsa 
abdidalem. 

26 Tello ratos taon abidda Israil ngobasane 
Hesybon sareng Aror sareng sa-disa e 
sabingkerrepon, sareng sadajana kottha e 
penggirra Songay Arnon. Aponapa kantos 
samangken sareng junandalem me ta 
epondhut pole? 

27 Bunten, bangsa abdidalem ta gadhuwan 
sala ka junandalem. J unandalem se 
sala sabab nyerrang bangsa abdidalem. 

PANGERAN se daddi hakim se are mangken 


motose parkarana oreng Israil sareng oreng 
Amon kadhinto." 

28 Tape rato Amon ta parduli ka sen-pessenna 
Yefta jareya. 

29 Saellana jareya Errohna PANGERAN 
ngobasane Yefta jareya. Yefta laju meyos ka 
dhaera Gileyad ban Manasye, sarta laju abali 
ka Mizpa e Gileyad. Dhari jadhiya terros ka 
baba kakobasaanna Amon. 

30 Yefta ajanji kantha reya ka PANGERAN, 
"Manabi sareng J unandalem abdidalem 
epamennang ka bangsa Amon, 

31 sarengngan pole abdidalem salamet abali 
ka compo, paseraa saos se kalowar dha-adha 
kadibi dhari dhalem compo abdidalem 
ngambaa abdidalem, sareng abdidalem 
eatorragiya ka Junandalem menangka kurban 
obbaran." 

32 Yefta laju alengka Songay Yordan 
merrangana oreng Amon, bi PANGERAN Yefta 
epamennang. 

33 Yefta mokol mosona amba pate dhari Aror 
sampe ka dhaera e sabingkerra Minit, kabbi 
bannyana badha dhu polo kottha, ban sampe 
gan Abel-Keramim. Ce bannyana oreng Amon 
se mate, daddi sampe kala ka oreng Israil. 

34E bakto Yefta abali ka Mizpa, pottra binena 
entar ngamba ramana jareya sambi atari 
ban nabbu terbang. Jareya pottrana se pera 
settong tadha pole. 

35E bakto Yefta ngoladi pottrana jareya 


panggaliyanna ce sossana sampe nyebbit 
rasoganna sambi adhabu, "Adhu, na, ancor 
tang ate! Arapa ma bana se daddi lantaranna 
ancorra tang ate reya? Sengko la asompa 
ka PANGERAN, ban sengko ta ngenneng 
maburung tang sompa jareya!" 

36 Kana bine jareya ngoca ka Yefta, 
"Sampeyan ampon asompa ka PANGERAN, 
ampon ngereng, lampaagi. Sabab sareng 
PANGERAN sampeyan ampon eedine 
males kajahadanna oreng Amon, mosona 
sampeyan." 

37 "Namong," cana kana jareya pole, "badha 
se esoona kaula. Kaula nyoona bakto dhu 
bulan, lan-jalanana e pagunongan asareng 
ca-kanca. E kaissa kaula nangesa, sabab 
kaula mateya gi paraban." 

38 Bi ramana eedine, pas eater se mangkada. 
Kana jareya abareng ban ca-kancana entar ka 
pagunongan; e jadhiya nanges polana abana 
mateya sabellunna alake ban sabellunna 
andhi ana. 

39 Saellana lebat dhu bulan, kana jareya abali 
ka ramana, dineng ramana laju ajalannagi 
apa se la ejanjiyagi ka Pangeran. Daddi kana 
bine jareya pas mate gi paraban. Jareya asal 
molana adad e kalanganna bangsa Israil 

40 ban-paraban ajalanan pa are abidda 
sabban taon kaangguy ngengae pottrana 
Yefta e Gileyad. 

12 lE bakto jareya suku Efraim aya- 


sadhiya aperranga, laju alengka 
Songay Yordan terros ka Zafon. Ocana 
reng-oreng jareya ka Yefta, "Aponapa 
sampeyan me merrange bangsa Amon tape 
kaula padha ta eajak sadaja? Samangken 
sampeyan ban saessena compona bi kaula 
eobbara." 

2 Cana Yefta, "Oreng Amon ban oreng 
Gileyad reya moso raja. Bi sengko bana la 
eolok epentae tolong mabebas sengko dhari 
reng-oreng Amon jareya, tape bana ta endha 
dhateng. 

3 Daddi, saellana sengko yakin ja bana ta 
kera dhateng nolongana sengko, sengko 
nekat entar merrange oreng Amon jareya, 
maske sengko kodu mate. Bi PANGERAN 
sengko epamennang ka bangsa jareya. 
Sateya arapa bana me pas entar nyerranga 
sengko?" 

4 Yefta laju makompol reng-oreng Gileyad 
kabbi, saellana jareya laju aperrang ban 
oreng Efraim sampe oreng Efraim kala. 
(Oreng Gileyad se neng e Efraim ban Manasye 
bi oreng Efraim earane majau dhari Efraim, 
sukuna.) 

> Reng-oreng Gileyad se teppana aperrang 
jareya, ngobasane ngan-kennengngan se 
egabay kennengnganna oreng alengka 
Songay Yordan, sopaja reng-oreng Efraim ta 
ngennenga buru. Mon badha oreng Efraim, 

se buruwa menta edi alengka songay, oreng 


Gileyad tanto atanya kantha reya, "Apa bana 
oreng Efraim?" Mon oreng jareya nyaot, 
"Banne," 

6 bi reng-oreng Gileyad oreng jareya esoro 
ngoca "Syibolet". Oreng jareya tanto laju 
ngoca "Sibolet" sabab ta bisa teppa mon 
ngocaagi oca jareya. Oreng jareya tanto pas 
etangkep sarta laju epatee e sala settong 
kennengngan se egabay kennengnganna 
oreng alengka songay jareya. Daddi e bakto 
jareya sampe badha oreng Efraim pa polo 
dhuwa ebu se epatee. 

7 Nem taon abidda Yefta mimpin oreng Israil. 
Saellana jareya pas seda sarta esareyagi 
e kampongnga iya areya e kottha Mizpa e 
Gileyad. 

8 Saellana Yefta, oreng Israil epimpin Ebzan 
dhari Betlehem. 

3? Ebzan kaagungan pottra lalake tello 
polo ban pottra babine tello polo. Pottra 
babineanna jareya epalakee reng-oreng 
dhari suku laen, ban pottra lalakeanna 
emadhatengngagi paraban tello polo oreng 
dhari suku laen. Pettong taon abidda Ebzan 
jareya mimpin ommat Israil, 

10 saellana jareya pas seda sarta esareyagi e 
Betlehem. 

ll Saellana Ebzan, ommat Israil epimpin bi 
Elon dhari suku Zebulon sampe sapolo taon 
abidda. 

12 Saellana jareya Elon seda pas esareyagi e 


Ayalon e baba kakobasaanna Zebulon. 

13 Saellana Elon, ommat Israil epimpin 
Abdon pottrana Hilel dhari Piraton. 

14 Pottra lalakeanna pa polo oreng, ban baja 
lalakeanna badha tello polo oreng. Rang- 
sorangnga padha andhi hemar tompaan. 
Ballung taon abidda ommat Israil epimpin 
Abdon. 

15 Saellana jareya Abdon laju seda sarta 
esareyagi e Piraton e baba kakobasaanna 
Efraim e dhaera pagunonganna oreng 
Amalek. 

13 l Oreng Israil agabay dusa pole ka 

PANGERAN, daddi bi PANGERAN 
bangsa jareya epanneng ekobasae bangsa 
Filistin sampe pa polo taon abidda. 

2 E bakto jareya badha oreng lalake e kottha 
Zora. Nyamana Manoah, dhari suku Dan. 
Binena jubeng. 

3 Tape e settong are malaekadda PANGERAN 
ngaton ka binena Manoah, adhabu kantha 
reya, "Sampe sateya bana ta bisa andhi ana, 
tape ta abit pole bana bakal ngandhunga 
sarta rembia lalake. 

4 Daddi bana jaga pateppa ja sampe ngenom 
anggur otaba nom-enoman kerras, ja sampe 
ngakan kakanan se haram; 

> mon anana bana lahir, obuna ja ketthok 
saterrossa, sabab molae dhari gi badha 
e dhalem tabu kana jareya la etantowagi 


Hakim-hakim 13.67 11. 58 
kaangguy daddi oreng nazir. Kana jareya se 


mabebasa bangsa Israil dhari bangsa Filistin." 

6Samarena jareya binena Manoah entar ka 
se lake pas ngoca, "Ka badha otosanna Allah 
rabu ka sengko; akantha malaekadda Allah, 
sampe sengko tako. Sengko ta atanya dhari 
dhimma asalla, ban otosan jareya ta ngabala 
nyamana ka sengko. 

' Tape otosan jareya adhabu ja sengko bakal 
ngandhunga sarta rembia lalake. Sengko 
esoro ja ngenom anggur otaba nom-enoman 
kerras, esoro ja ngakan kakanan se haram, 
sabab kana jareya kodu eatorragi ka Allah 
kaangguy daddi oreng nazir saomorra." 

8 Manoah pas nyoon ka PANGERAN, 

"Adhu, Guste, abdidalem nyoona sopaja 
otosanna Junandalem kadhissa eotosa 
pole ka abdidalem sarta apareng oneng ka 
abdidalem, epakadiponapaa kana gapaneka 
manabi ampon lahir." 

3 Parnyoonna Manoah ekabbuli. Malaekat 
gella rabu pole ka binena e bakto ju-toju e 
teggal. E bakto jareya lakena tadha e jadhiya, 

10 daddi, binena Manoah jareya berka entar 
ka lakena, pas ngoca kantha reya, "Mara 
tenggu ka, oreng se sabbanna entar ka 
sengko rowa sateya rabu pole!" 

1 Manoah jaga pas duli noro se bine, 
nyemmae oreng jareya, pas atanya, "Ponapa 
panjennengngan se apareng kabar kaissa ka 
bine abdidalem?" "Iya, bendher," saodda. 

12 Manoah pas atanya, "Manabi se 


edhabuwagi junandalem gapaneka ampon 
kalakon dhaggi, ponapa se kodu elakone kana 
gapaneka? Kadi ponapa odhiepon dhaggi?" 

13 Saodda malaekadda PANGERAN jareya, 
"Binena bana ta olle ngenom anggur otabana 
nom-enoman kerras, bariya keya ta olle 
ngakan pa-apa se asalla dhari bungkana 
anggur, otabana pa-apa se haram. Binena 
bana jareya kodu ajalannagi sabarang se 
ekocaagi sengko ka abana, ban ajaga ja 
sampe badha se ta ejalannagi." 

14(13:13) 

15 Manoah pas mator, "Mangken nante 
dhimen. J unandalem eolaagiya embi se gi 
ngodha dhimen." 

16 Tape malaekadda PANGERAN jareya 
adhabu, "Maske sengko anante e dhinna, 
sengko ta ngakana se eangkaagi bana dhaggi. 
Tape, mon bana maksaa ngangkaana sengko, 
kakanan jareya gabay kurban obbaran bai, 
gabay tor-ator ka PANGERAN." Manoah 
gi ta apangrasa ja se abu-dhabu jareya 
malaekadda PANGERAN. Daddi Manoah 
ngoca, "Manabi sakadhinto, abdidalem terro 
onenga pasera asmaepon junandalem, sopaja 
manabi se edhabuwagi junandalem ampon 
kalakon dhaggi, abdidalem sareng robiya 
kadhinto bisa ngatore panghormadan ka 
junandalem." 

17 (13:16) 

18 Dhabuna malaekadda PANGERAN jareya, 


"Arapa bana me terro taowa tang nyama? 
Tang nyama ajib." 

19 Manoah laju ngala embi se gi ngodha ban 
gandum sakone, pas esaba e attassa bato, 
eatorragi ka PANGERAN, iya areya PANGERAN 
se alampaagi sabarang se ajib. 

20 Sabatara apoy rabbang ka attas dhari 
mezba jareya, Manoah ban binena nangalee 
malaekadda PANGERAN jareya nae ka attas 
e dhalem apoy se rabbang jareya, onggaa 
ka langnge. Manoah buru apangrasa ja 
jareya malaekadda PANGERAN; daddi laju 
asojud ban binena. Se kadhuwa jareya ta tao 
nangalee malaekat jareya pole. 

21(13:20) 

22 Cana Manoah ka binena, "Tanto sengko 
ban bana reya mateya, sabab la nangalee 
Allah!" 

23 Saodda binena, "Mon PANGERAN pajat 
mateyana sengko ban bana, tanto ta kera 
kasokan narema kurban tor-atorra sengko 
ban bana gella; bariya keya ta kera Salerana 
noduwagi reya kabbi ka sengko ban bana, 
otabana marenge oneng sabarang se la 
edhabuwagi gella rowa." 

24 Ella pan-barampan bulan saellana jareya 
binena Manoah rembi lalake, pas enyamae 
Simson. Kana jareya pas raja, sarta eberkadi 
bi PANGERAN; 

2 ban e bakto kana jareya badha e 


parkemahanna suku Dan, se badha e 
antarana Zora ban Esytaol, Errohna 
PANGERAN molae apareng kakowadan ka 
abana. 

14 lE settong are e bakto meyos ka 

Timna, Simson ngoladi paraban Filistin 
e jadhiya. 

2 Simson pas gubar, laju mator ka oreng 
towana, "Kaula tapanggi sareng babine Filistin 
e Timna. Kaula lebur ka babine ganeka. Tore 
eppa sareng ebu meyos, pentaagi." 

3 Dhabuna oreng towana, "Arapa me abineya 
oreng Filistin? Oreng Filistin reya banne 
ommadda Pangeran. Apa e antarana kaomma 
bana, otabana e antara sakabbinna oreng 
bangsana bana, tadha babine se cocok ka 
bana?" Tape Simson nyaot, "Tape babine 
Filistin ganeka se ekaleburi kaula. Tore, pona, 
pentaagi." 

4Oreng towana Simson ta ngagali ja 
PANGERAN dibi se maguli pekkeranna Simson 
se kantha jareya. Sabab, PANGERAN apareng 
jalan kaangguy merrange oreng Filistin. E 
bakto jareya oreng Filistin ngobasane bangsa 
Israil. 

> Daddi Simson ban oreng towana mangkat 
ka Timna. Teppana lebat e settong kebbun 
anggur, pas badha macan se gi ngodha. 
Macan jareya agaung, 


! Hakim-hakim 14.61 11 62 
6 Simson daksakala pas daddi kowat 


dhari kobasana PANGERAN. Macan jareya 
ebit-sebbit, pera ban astana, akantha oreng 
se bit-nyebbit embi. Kadaddiyan jareya ta 
ecaretaagi ka oreng towana. 

7 Saellana jareya Simson manggii babine 
gella, pas abu-dhabu ban babine jareya, ban 
Simson arassa lebur ka babine buru. 

8 Saellana olle sabatara bakto, Simson 
abali ka bengkona babine jareya, akabina. 

E dhalem parjalanan jareya, Simson abiluk 
ka kennengnganna macan se epatee rowa 
ngoladana babathangnga. Sanapana ka 
jadhiya e dhalemmanna babathangnga 
macan jareya etemmo ekaromo nyarowan, 
ban bannya madduna. 

3 Maddu jareya ekoro ban astana, pas 
nerrossagi parjalanna sambi adhaar 
madduna. Simson pas manggii oreng towana, 
se pas eatore sabagiyan dhari madduna; bi 
oreng towana maddu jareya edhaar. Tape 
Simson ta atotoran ja maddu jareya ollena 
mondhut dhari dhalem babathangnga macan. 

10 Saellana eppana napa ka bengkona 
paraban gella, Simson mabadha pesta, 
sabab kantha jareya adadda ngangodhadan e 
jadhiya. 

11E bakto oreng Filistin nangalee Simson, 
reng-oreng jareya mele ngangodhadan tello 
polo oreng, epabarengnge Simson. 

12 Dhabuna Simson ka reng-oreng jareya, 


"Kaula andhi bak-tebbagan. Mon sampeyan 
bisa nebbak, bi kaula eparengngana kaen 
linen se alos sapotong ebang sareng kalambi 
se bagus sasettel ebang. Bi kaula sampeyan 
eparengngana bakto pettong are saabidda 
jang-onjangan paneka. 

13Tape mon sampeyan ta bisa nebbak, 
sampeyan se kodu padha aberri ka kaula kaen 
linen alos sareng kalambi se bagus sasettel 
ebang." Reng-oreng Filistin jareya nyaot, 
"Enggi, tore! Ponapa bak-tebbaganna?" 

14 Dhabuna Simson, "Dhari se ngakan, 
kalowar kakanan; dhari se kowat, kalowar 
se manes." Saellana lebbi dhari tello are 
reng-oreng Filistin gella gi ta tao nebbak 
artena bak-tebbagan jareya. 

15 Daddi, e are se kapeng empa reng-oreng 
jareya ngoca ka rajina Simson, "Cacae lakena 
bana rowa sopaja gellem malae bana apa 
artena bak-tebbaganna jareya. Mon enja, 
bana ban saessena bengkona eppana bi 
sengko eobbara. Ropa-ropana bana ngonjang 
sengko sakanca reya polana epatadhaa 
dhi-andhina." 

16 Daddi, rajina Simson entar ka Simson 
sambi molar, atorra, "Sateya sengko tao 
bana reya ta taresna ka sengko! Bana 
aberri bak-tebbagan ka tang ca-kanca, tape 
sengko ta ebalai artena! Tantona bana baji 
ka sengko!" Dhabuna Simson, "Nante gallu. 

Tang reng towa dibi bi sengko ta ebalai. Me 


daddi bana se kodu ebalai?" 

17 Saabidda jang-onjangan se pettong 
are jareya rajina Simson molar terros. 
Sarrena terros nge-ngarenge, daddi e are se 
kapeng petto bi Simson laju ebalai artena 
bak-tebbagan jareya. Bi rajina Simson pas 
ekabala ka reng-oreng Filistin. 

18 Daddi, e are se kapeng petto sabellunna 
compet are, reng-oreng kottha jareya ngoca 
ka Simson, "Ponapa se amanesan dhari 
maddu? Ban ponapa se akowadan dhari 
macan?" Dhabuna Simson, "Mon sampeyan 
ta ngangguy bine kaula, sampeyan ta kera 
oneng nebbak artena bak-tebbaganna kaula!" 

19 Simson daksakala pas daddi kowat 
dhari kobasana PANGERAN, pas meyos ka 
Askelon. E jadhiya Simson matee lalakean 
se akalambi gus-bagus tello polo oreng. 
Kalambina epondhut, eparengngagi ka 
oreng Filistin se tello polo oreng se nebbak 
bak-tebbaganna rowa. Saellana jareya laju 
gubar, panggaliyanna duka. 

20 Bi mattowa lakena rajina ebagi ka lalake 
se daddi pangerengnga Simson e bakto 
apangantan. 

15 lTa saapa abidda dhari jareya, e 

bakto mosemma oreng anye gandum, 
Simson meyos ka rajina, abakta le-olle embi 
se gi ngodha. Dhabuna Simson ka mattowa 
lakena, "Kaula terro apanggiya sareng bine 

kaula e kamar." Tape ban mattowa lakena ta 


eparengngadgi. 

2 Dhabuna ka Simson, "Cana sengko bana 
me la baji onggu ka binena, daddi, bi sengko 
binena bana jareya la ebagi ka kancana bana. 
Tape bana olle ngala gante alena, araddinan 
robana." 

3 Dhabuna Simson, "Ponapa se ejalannagiya 
kaula ka oreng Filistin samangken paneka, 
banne sala kaula!" 

4 Simson pas mega pate alasan tello 
ratos meggi. Pate alasan jareya ekanthe 
gan wa-dhuwa, esambung buntona. E 
sambunganna bunto jareya epobuwi colok. 

> Colok jareya eodhii kabbi; pate alasanna 
pas eocol ka gal-teggalla oreng Filistin. Daddi 
se katonon banne pera gandum se gi buru 
eanye; gandum se gi badha e teggal ban 
bun-kebbun jaitun noro taobbar keya. 

6 Reng-oreng Filistin nalektegi sapa se andhi 
lako jareya. Reng-oreng Filistin pas tao ja 
jareya lalakonna Simson, sabab bi mattowa 
lakena se badha e Timna rajina eparengngagi 
ka kancana Simson. Daddi bi reng-oreng 
Filistin rajina Simson ban saessena compona 
eppana eobbar. 

TDhabuna Simson ka reng-oreng Filistin, 
"Daddi, kantha reya carana bana? Sengko 
asompaa ta ambuwa sabellunna males 
kadaddiyan reya ka bana kabbi!" 

8 Simson pas nyerrang oreng Filistin 
epakejjem; bannya oreng Filistin se epatee. 
Saellana jareya, Simson pas alenggi e dhalem 
guwa e gumo bato e Etam. 

? Reng-oreng Filistin entar ka dhaera Yehuda 
pas akemah e jadhiya, sarta pas nyerrang 
kottha Lehi. 

10 Reng-oreng Yehuda atanya, "Arapa 
bana me nyerrang tang bangsa?" Saodda 
reng-oreng jareya, "Sengko dha enna megaa 
Simson sopaja tang bangsa bisaa males apa 
se elakowagi Simson ka tang bangsa." 

ll Ngedhing ocana oreng Filistin jareya, 
reng-oreng Yehuda tello ebu oreng bannyana 
entar ka gumo bato e Etam. Cana reng- 
oreng jareya ka Simson, "Simson, ponapa 
panjennengngan ta ngagali samangken 
bangsa Yehuda ekobasae oreng Filistin? 
Aponapa panjennengngan me sapaneka ka 
bangsa abdina?" Saodda Simson, "Sengko 
pera males se elakonnagi oreng Filistin ka 
sengko." 

12 Cana reng-oreng jareya, "Abdina kadhinto 
megaa panjennengngan epassraagiya ka 
oreng Filistin." Dhabuna Simson, "Mara bana 
ajanji gallu ja sengko ta epateyana bi bana." 

13 "Enggi, sae," cana reng-oreng Yehuda 
jareya. "Panjennengngan namong etaleyana, 
pas epassraagiya ka oreng Filistin. Abdina ta 
mateyana panjennengngan." Daddi Simson 


Hakim-hakim 15.141 19 67 
pas etalee ngangguy tale se anyar dhadhuwa, 


pas egiba kalowar dhari guwa jareya. 

14E bakto Simson napa ka Lehi, reng-oreng 
Filistin nyander ka-berka sambi rak-soragan. 
O-tao pas daddi kowat dhari kobasana 
PANGERAN. Talena astana epapegga akantha 
se mapegga tale se potthon. 

15 Saellana jareya Simson pas manggi 
tolangnga cangkemma hemar se gi buru 
mate. Tolang jareya epondhut, eagem matee 
oreng Filistin, bannyana saebu oreng. 

16 Simson pas anyanye, "Ngangguy 
tolangnga cangkemma hemar, sengko 
matee oreng saebu, ngangguy tolangnga 
cangkemma hemar, sengko nombuk 
mayyidda reng-oreng jareya." 

17 Saellana jareya, tolangnga cangkemma 
hemar jareya pas ebuwang. Daddi 
kennengngan jareya enyamae Ramat-Lehi. 

18 Simson pas arassa ce pelkana, daddi 
pas aserro ka PANGERAN, dhabuna, "Guste, 
Junandalem buru apareng kamennangan 
ka abdidalem. Ponapa samangken kadhinto 
abdidalem kodu mate kapelkaen, pas 
epega sareng oreng Filistin se ta oneng ka 
J unandalem?" 

19 Allah laju mokka lobang e gumo bato 
e Lehi jareya, pas kalowar aeng. Simson 
ngenom aeng jareya, pas arassa segger 
pole. Daddi somberra aeng jareya enyamae 

Somberra Aeng Hakor. Somber jareya gi 


badha e Lehi. 

20 Dhu polo taon abidda Simson mimpin 
ommat Israil e bakto ekobasae bangsa 
Filistin. 

16 lE settong are Simson meyos ka 

kottha Gaza. E jadhiya apanggi ban 
sondel, pas asaren ban sondel jareya. 

2 Pandhudhu Gaza ngedhing ja Simson 
badha e jadhiya, daddi kennengngan jareya 
ekeppong ban samalem benteng reng-oreng 
Gaza anante Simson e labang sakethengnga 
kottha. Tape e malem jareya pera ajaga 
malolo sabab cana pekkerra, "Mon la moncar 
are bai patee." 

3 Tape Simson asaren e jadhiya ta sampe 
moncar are. Tengnga malem abungo, 
pas meyos ka labang saketheng. Labang 
saketheng jareya edabu sakaleyan ban 
ga-canggana sarta lang-palangnga, pas 
epekol ka koncona gumo e barana Hebron. 

4 Saellana jareya Simson pas lebur ka babine 
dhari Cora Sorek, nyamana Delila. 

> Badha pangraja Filistin kalema manggii 
babine jareya, pas adhabu, "Kodda Simson 
jareya cacae, baramma carana se etemmowa 
apa roseyana kakowadanna, ban baramma 
carana mon maelanga kakowadan jareya. 
Dhaggi sengko padha masoa, Simson jareya 
etaleyana me olle ekenneng pakala. Dhaggi 
bana eopaana; sengko se kalema reya aberria 

pesse ka bana; dhari rang-sorangnga saebu 


saratos pesse salaka." 

6 Daddi Delila ngoca ka Simson, "Simson, 
bana me ce kowadda, apa sababba? Baramma 
carana oreng mon terro naleyana bana sopaja 
bana ta bisaa aguli pole? Mara, ra, sengko 
balai!" 

7 Saodda Simson, "Mon sengko etalee ban 
talena gandhiba se anyar se gi ta pate 
kerreng pettong meggi, sengko pas ta andhi 
kakowadan akantha reng-oreng laenna." 

8J a-pangraja Filistin jareya laju mondhut 
talena gandhiba se gi ta pate kerreng pettong 
lambar bannyana, eparengngagi ka Delila. 
Delila nalee Simson ban tale jareya, reng- 
oreng Filistin anante e kamar laenna sabatara 
Delila nalee Simson bi tale jareya, pas aera, 
"Simson! Badha reng-oreng Filistin!" Simson 
jaga, talena gandhibana rowa epapegga. 
Le-tale jareya pegga akantha bennang se 
ekello apoy. Roseyana kakowadanna Simson 
gi ta bucor. 

9(16:8) 

10 Cana Delila ka Simson, "Bana lecegan, 
sengko eco-koco. Mara, ra, sengko balai, 
baramma carana mon naleyana bana." 

1 Dhabuna Simson, "Mon sengko etalee bi 
tale se anyar se gi ta tao eangguy, sengko 
tanto pas ta andhi kakowadan akantha oreng 
biyasa." 

12 Sabatara reng-oreng Filistin anante 


e kamar laen, Delila ngala tale se anyar 
pan-barampan lembar, Simson etalee. 
Samarena Delila pas aera, "Simson! Badha 
reng-oreng Filistin!" Tape tale jareya bi 
Simson epapegga akantha oreng se mapegga 
bennang. 

13 Delila pas ngoca ka Simson, "Sengko 
eco-koco pole bi bana. Mara, ra, sengko 
balai, baramma carana mon naleyana bana." 
Saodda Simson, "Mon tang obu pettong gintel 
eanggi ka bennang e pakakas tennon, pas 
etaleyagi ka kajuna pakakas tennon jareya, 
sengko tanto ta andhi kakowadan akantha 
oreng biyasa." 

14 Bi Delila Simson epatedhung, obuna 
pettong gintel eanggi ka bennang e pakakas 
tennon, pas etaleyagi ka kajuna pakakas 
tennon jareya. Samarena pas aera, "Simson! 
Oreng Filistin dhateng!" Simson jaga pas naja 
rambudda sampe locot dhari pakakas tennon 
jareya. 

l5 Cana Delila ka Simson, "Bana ngoca 
taresna ka sengko, mangkana atena bana 
jau dhari sengko! La tello kale bana co-ngoco 
sengko, sampe sateya bana ta endha malae 
sengko arapa bana me ce kowadda." 

16 Delila ros-terrosan nge-ngarenge maksa 
atanya, sampe Simson busen ngedhingngadgi. 

17 Dhi-budhina Simson nyaretaagi roseyana. 
"Tang obu ta tao eketthok," dhabuna Simson. 


Hakim-hakim 16.181 23 71 
"Sengko la eatorragi malolo ka Allah. Molae 


lahir sengko Ia daddi oreng nazir. Mon tang 
obu eketthok, tang kakowadan elang; sengko 
tanto ta andhi kakowadan akantha oreng 
biyasa." 

18 Delila arassa ja Simson abala sabendherra 
parkara roseyana. Daddi pas ngerem kabar 
kantha reya ka ja-pangraja Filistin, "Ngereng 
meyos ka kadhinto sakaleyan aggi. Simson 
ampon mokka roseyana." Pangraja se kalema 
jareya rabu abakta pesse se eparengngagiya 
ka Delila. 

19 Saellana jareya Delila los-ngellos Simson 
sampe ngeddha e rebaanna, saellana jareya 
Delila laju ngolok oreng, esoro ngetthok 
rambudda Simson pettong gintel. Delila pas 
nyeksa Simson sabab Simson la kaelangan 
kakowadanna. 

20 Delila pas aera, "Simson! Reng-oreng 
Filistin dhateng!" Simson abungo nyangka 
bisaa lolos akantha ban-sabbanna. Salerana 
ta ngagali ja la edinggallagi PANGERAN. 

21 Bi reng-oreng Filistin epega, pas econgke 
socana. Saellana jareya pas egiba ka Gaza, 
etalee bi rantay dimbaga dhadhuwa; Simson 
epenjara. E jadhiya epalako, epagiling 
gandum. 

22 Tape saabidda badha e penjara jareya 
rambudda tombu pole. 

23E settong are ja-pangrajana Filistin 
akompol apestaa, ngatorragiya kurban 

ja-rajaan ka Dagon, dibana. Reng-oreng 


jareya anyanye kantha reya, "Sengko ban 
bana mennang ka moso se anyama Simson 
polana etolonge Dagon!" 

24 Sambi neng-sennengngan reng-oreng 
jareya ngoca, "Simson jareya giba dha enna, 
gabay con-locon me olle magella oreng!" 
Simson pas ekonee dhari penjara, egabay 
con-locon, epamanjeng e antarana lar-pelar 
se raja. E bakto nangalee Simson, reng-oreng 
Filistin padha anyanye ahormadi Dagon, "Bi 
diba Dagon tang bangsa la epamennang ka 
moso se la arosak tang nagara ban matee 
tang bangsa sabannyana!" 

25 (16:24) 

26 Dhabuna Simson ka na-kana lake se 
nonton salerana, "Ocol tang tanang, sengko 
terro negguana ka pelarra geddhong reya, 
sengko terro nyandhara." 

21 Geddhong jareya possa ban oreng. 
Pangrajana Filistin se kalema badha e jadhiya 
keya. E loteng badha ra-kera tello ebu oreng. 
Kabbi padha nenggu ban ya-nyeya Simson. 

28 Simson adua, dhabuna, "Adhu, Guste 
ALLAH Se Mahatenggi, kaemodi abdidalem, 
Guste. Pabaliyagi kakowadan abdidalem 
samangken saos, Guste, sopaja abdidalem 
kengenga males ka reng-oreng Filistin se 
nyongke tengal abdidalem." 

293 Simson neggui pelar se dhadhuwa se 
badha e tengnga, se ngokowe geddhong 

jareya. Astana se salaja etapeddagi ka pelar 


se settong ban asta salajanna ka pelar 
settonganna, 

30 Simson laju aera, "Dina sengko me olle 
mate ban reng-oreng Filistin!" Pelar jareya 
esothok salar-kellarra sampe gujur ngenneng 
ka pangraja se kalema gella ban reng-oreng 
laenna se badha e jadhiya. Simson seda, tape 
e bakto sedana jareya Simson la matee oreng 
abannyaan dhari se epatee e bakto gi odhina. 

31 a-balana ban saessena compona padha 
dhateng ngalaa jinazana. Jinazana jareya 
egiba mole, esareyagi e koburanna Manoah, 
eppana. Koburan jareya badha e antarana 
Zora ban Esytaol. Simson mimpin oreng Israil 
dhu polo taon abidda. 

17 l Badha oreng lalake anyama Mikha, 

bengkona e pagunongan e baba 
kakobasaanna Efraim. 

2E settong are Mikha jareya mator ka 
ebuna, "Ebu, e bakto sampeyan kaelangan 
saebu saratos pesse salaka, kaula ngedhing 
sampeyan abasto malengnga. Paneka, bu, 
pessena. Kaula se ngeco." Saodda ebuna, 
"Moga-moga bana eberkadana PANGERAN, 
na!" 

3 Mikha mabali pesse jareya ka ebuna, ban 
ebuna adhabu, "Sopaja bana lopoda dhari 
tang babaston jareya, sengko dibi ngatorragi 
salaka reya ka PANGERAN, me olle ekagabay 

arca dhari kaju se ekolee salaka. Daddi bi 


sengko pesse jareya epabaliya ka bana." 

4 Daddi saellana Mikha mabali pesse jareya 
ka ebuna, bi ebuna pesse salaka jareya ekala 
dhu ratos, pas ebagi ka tokang salaka. Ebuna 
nyoro tokang salaka jareya agabay arca dhari 
kaju se ekolee salaka jareya. Arca jareya laju 
esaba e bengkona Mikha. 

> Mikha dibi la andhi kennengnganna 
pamojjaan, la agabay ca-arca brahala ban 
efod salambar, sarta mele ana lalakena 
kasorang epadaddi imam. 

6E bakto jareya bangsa Israil ta andhi rato; 
saneyap oreng ngala sakarebba dibi. 

7E jaman jareya badha keya oreng ngodha 
kasorang dhari suku Lewi. Lambana bengkona 
e Betlehem e baba kakobasaanna Yehuda. 

8 Tape sateya la ngalle dhari kottha jareya, 
ban teppana ajalan nyare kennengngan laen. 
E dhalem parjalananna jareya oreng ngodha 
buru napa ka bengkona Mikha e dhaera 
pagunongan e baba kakobasaanna Efraim. 

? Mikha atanya ka oreng jareya, "Sampeyan 
oreng kaimma?" Saodda oreng jareya, "Kaula 
oreng Lewi dhari Betlehem e Yehuda. Kaula 
nyare kennengngan se ekennengngana 
kaula." 

10 Cana Mikha, "Apolong ban kaula saos e 
kadhinto, daddi panasehat sareng imam e 
kaiya. Bi kaula sampeyan eatorana pesse 

salaka sapolo sabban taon, jugan rasogan 


sareng dhaar." 

11 Oreng ngodha suku Lewi jareya narema 
pamentana Mikha jareya, bi Mikha laju 
epadaddi imamma. Oreng jareya apolong 
e bengkona Mikha sarta eanggep akantha 
anana dibi. 

12 (17:11) 

13 Ocana Mikha, "Sateya sengko yakin tanto 
PANGERAN bakal saeya ka sengko sabab 
sengko la andhi imam oreng Lewi." 

18 lE jaman jareya e Israil tadha ratona. 

Suku Dan gi nyare dhaera epadaddiya 
baba kakobasaanna, sabab suku jareya gi ta 
olle bagiyan tana e antarana ku-suku Israil 
laenna. 

2 Daddi suku jareya laju mele oreng se soga 
kalema dhari sakabbinna kaom e dhalem 
sukuna se neng e Zora ban Esytaol. Oreng se 
kalema jareya eparentaagi nalektegi nagara 
jareya. Oreng se kalema jareya mangkat, 
sarta laju napa e dhaera pagunongan e baba 
kakobasaanna Efraim. E jadhiya reng-oreng 
buru ngenep e bengkona Mikha. 

3E bakto masoa ka bengko jareya reng- 
oreng buru ngedhing oreng ngodha Lewi 
rowa acaca, dhari pacacana etemmo ja 
jareya oreng Lewi. Daddi bi oreng se kalema 
jareya esanderri, pas etanyae kantha reya, 
"Sampeyan me badha e kaiya? Badha 
ponapa? Pasera se abakta sampeyan?" 

4Oreng ngodha jareya nyaot, "Kaula bi 


Mikha epadaddi imam, sareng eparenge gaji." 

> Cana reng-oreng gella, "Manabi sapaneka, 
tore kaula nyoona tolong tanyaagi ka Allah 
ponapa parjalanan kaula sakanca paneka 
bakal ahasela ponapa bunten." 

eSaodda imam jareya, "Ampon, ja kobater. 
PANGERAN aberkadi parjalananna sampeyan 
paneka." 

7 Saellana jareya se kalema laju mangkat 
entar ka Lais. E jadhiya padha ngabassagi 
pandhudhuna. Nyata ja reng-oreng Lais 
jareya odhina padha ban oreng Sidon. Maske 
jau bara jau temor, ban jau dhari bangsa 
Sidon, odhina aman ban taremtem; ta andhi 
moso, mamor sarta ta korang pa-apa. 

8E bakto reng-oreng jareya abali ka 
reng-oreng sasukuna e Zora ban e Esytaol, 
laju esoro abala hasella se nalektegi nagara 
jareya. 

? Cana reng-oreng jareya, "Tore ja 
nyerrangnga Lais. Kaula sakanca ampon 
padha entar ka kaissa, ampon nangalee 
kabadhaanna. Tanana sae, lebar sareng 
mamor, ponapaa bai badha. Ja neng e kaiya 
malolo, neng-enneng malolo tadha ollena. 
Tore duli mangkat arebbu nagara kaissa. 
Tanto sampeyan pas oneng ja pandhudhuna 
ta nyangka sakale ja eserranga oreng. Kaula 
yakin Allah marengngagi nagara kaissa ka 
sampeyan." 

10(18:9) 


11 Daddi suku Dan laju mangkat dhari Zora 
ban Esytaol, bannyana nem atos oreng. 
Sanjatana genna. 

12 Reng-oreng jareya mangkat ka bagiyan 
barana Kiryat-Yearim e baba kakobasaanna 
Yehuda sarta pas akemah e jadhiya. Jareya 
sababba arapa kennengngan jareya me 
enyamae Parkemahanna Dan. 

13 Dhari jadhiya pas ajalan terros ka dhaera 
pagunongan Efraim sampe ka bengkona 
Mikha. 

14Ta-mata se kalema se entar nalektegi 
nagara jareya ngoca ka ca-kancana, 
"Sampeyan ba onenga ja e sala settonga 
compo paneka badha arca se akole salaka? 
Badha jugan ca-arca laenna sareng efod. 
Mon cana sampeyan samangken kadi ponapa 
saena?" 

15 Reng-oreng jareya laju entar ka bengkona 
Mikha, kennengnganna oreng Lewi se gi 
ngodha jarowa, sarta padha atanya baramma 
kabadhaanna oreng Lewi jareya. 

16E bakto jareya tantarana suku Dan se 
nem atos oreng rowa, se padha genna 
sanjatana, teppana manjeng e adhana labang 
saketheng. 

17 Ta-mata se kalema rowa terros maso ka 
dhalem bengko jareya, laju ngala arca kaju 
se akole salaka rowa ban ca-arca laenna, 
bariya keya efod. Oreng Lewi se ngodha rowa 

teppana manjeng ban tantara se nem atos 


oreng rowa e labang saketheng. 

18E bakto oreng se kalema jareya maso ka 
bengkona Mikha sarta ngala efod ban ca-arca 
brahala gella, imam Lewi jareya atanya, 
"Ponapa se elakone sampeyan e kaiya?" 

19 Saodda reng-oreng jareya, "Ampon 
neng-enneng! Ja nya-tanyaan! Tore noro 
kaula bai, dhaggi sampeyan pas daddi imam 
ban panasehadda suku kaula. Etembang 
pera daddi imamma settong kalowarga, lebbi 
becce daddi imamma settong suku!" 

20 Oreng Lewi se gi ngodha jareya pera 
ngedhing ocana reng-oreng jareya. Daddi laju 
ngala efod ban ca-arca brahalana, pas noro 
reng-oreng jareya. 

21 Saellana jareya rombongan jareya 
nerrossagi parjalananna, e dha-adha kadibi 
na-kana, laju ebinna ban rang-barangnga. 

22 Saellana reng-oreng jareya jau se 
ajalan, Mikha makompol ga-tatanggana, laju 
areng-bareng nyerser reng-oreng suku Dan 
jareya. Saellana semma se eserser, 

23 Mikha ban reng-orengnga ra-eraan ka 
reng-oreng jareya. Reng-oreng suku Dan 
jareya atole laju atanya, "Badha apa? Me 
ngeba oreng sabannyana?" 

24 Ocana Mikha, "Bana me atanya badha 
apa? Bana ngeba buru tang ca-arca ban tang 
imam, sampe sengko ta andhi pa-apa pole." 

25 Ocana reng-oreng Dan, "Ella ja nya- 


bannya caca pole; dhaggi reng-oreng reya 
dungkap peggel, bana pas eamok. Dhaggi 
bana ban saana binena padha mate." 

26 Samarena ngoca kantha jareya suku 
Dan jareya nerrossagi parjalananna. Mikha 
nangalee ja kakowadanna suku Dan jareya ta 
sabandhing ban kakowadanna orengnga dibi, 
daddi laju abali mole. 

27 Saellana ngeba buru imamma ban 
rang-barang gabayanna Mikha se eangguy 
e dhalem kabakteyan, suku Dan jareya laju 
entar nyerrang Lais, kottha se orengnga odhi 
aman ban taremtem. (Kottha jareya apolong 
e settong cora ban kottha Bet-Rehob.) Bi 
reng-oreng Dan oreng Lais jareya epatee ban 
kotthana eobbar. Tadha oreng se nolonge 
oreng Lais jareya sabab kennengnganna meji 
ban jau dhari Sidon. Saellana jareya bi oreng 
Dan kottha jareya laju epaddek pole sarta 
pas ekennengnge. 

28 (18:27) 

293 Nyamana kottha jareya eoba daddi Dan, 
menorot nyamana bangatowana, iya areya 
Dan, pottrana Yakub. 

30 Arca brahala se egiba buru jareya esaba 
e kottha esembaa, dineng Yonatan, anana 
Gersom, kompoyya Mosa, epele epadaddi 
imamma. Toronanna Gersom jareya paggun 
daddi imamma suku Dan sampe jamanna 
ommat Israil ebuwang ka nagara laen. 

31 Arca brahala gabayanna Mikha jarowa 


paggun badha e Lais saabidda Kemah Socce 
badha e Silo. 

19 lE bakto Israil gi ta andhi rato, badha 

oreng Lewi abengko e disa ru-juruna 
e dhaera pagunonganna Efraim. Oreng 
Lewi jareya aseller babine dhari Betlehem e 
Yehuda. 

2 Tape saellana jareya babine jareya peggel 
ka oreng Lewi jareya, sampe abali ka 
bengkona eppana e Betlehem, ban neng e 
jadhiya sampe pa bulan abidda. 

3 Oreng Lewi jareya nyosol, sellerra buru 
ecacae eajak abali. Se mangkat ngeba 
barengnga kasorang ban hemar dhadhuwa. 
Sanapana ka jadhiya, bi babine jareya 
lakena egiba ka eppana. E bakto eppana 
babine jareya nangalee oreng Lewi buru, laju 
etemmone, atena ce peragga. 

4Sarrena bi eppana babine jareya epaksa 
ta ebagi mole, daddi oreng Lewi jareya neng 
e jadhiya sampe tello are, ngakan sarta 
ngenom e jadhiya ban sellerra. 

>E are se kapeng empa, oreng Lewi jareya 
ban sellerra jaga gi petteng laju aya-sadhiya 
se mangkada. Tape eppana babine gella 
ngoca ka oreng Lewi jareya, "Mara ngakan 
gallu ma olle kowat. Mon la mare pas 
mangkat." 

6 Daddi oreng Lewi jareya pas toju ngakan 
ban ngenom abareng ban eppana babine 

eppana babine gella oreng Lewi jareya ecacae 
esoro ja mole. "Mara la neng-pasenneng 
gallu," ocana, "ngenep e dhinna." Daddi 
oreng Lewi jareya laju ngenep samalem agoi. 

7(19:6) 

8E are se kapeng lema, gi teng-petteng, 

e bakto oreng Lewi jareya mangkada, 
eppana sellerra ngoca pole, "Mara, ngakan 
gallu. Sakejja aggi abak yang-seyangan la 
mangkat." Daddi se kadhuwa jareya ngakan 
abareng epare-lere sampe para compet are. 

? Saellana jareya, e bakto oreng Lewi ban 
sellerra sarta ban barengnga rowa mangkada, 
eppana ngoca, "La para malemma, sakejja 
aggi la petteng. Lebbi becce ngenep e dhinna 
bai sambi neng-sennengngan. Lagguna jaga 
gu-laggu, pas mole." 

10 Tape oreng Lewi jareya ta endha ngenep e 
jadhiya pole. Daddi laju mangkat ban sellerra, 
abareng ban barengnga sarta hemarra se 
dhadhuwa se epobuwi pa-kapa. E bakto 
la para malemma, reng-oreng jareya napa 
ka seddina Yebus (iya areya Yerusalim). 
Barengnga jareya ngoca ka lorana, "Towan, 
ngereng nyepper ka kotthana oreng Yebus 
paneka, kelem e kaissa." 

11(19:10) 

12 Tape lorana nyaot, "Enja! Sengko ta 
ambuwa e kennengngan se orengnga banne 

oreng Israil. Mara terros bai sakejja aggi, 


dhaggi ngenep e Gibeya otabana Rama." 

13 (19:12) 

14 Daddi reng-oreng jareya ajalan terros ban 
ta ambu e Yebus. Sanapana ka Gibeya e baba 
kakobasaanna suku Benyamin are la compet. 

15 Se ambu e jadhiya maksodda ngenebba. 
Reng-oreng jareya maso ka kotthana, laju 
toju e lon-alon, tape tadha oreng settonga se 
ngajak ngenep e bengkona. 

16 Teppana toju e lon-alon kottha jareya, 
laju badha oreng towa se gi buru abali dhari 
lalakonna e teggal. Oreng jareya sabendherra 
asalla dhari dhaera pagunongan Efraim tape 
sateya neng e Gibeya. (Oreng Gibeya laenna 
tamaso oreng suku Benyamin.) 

17 E naleka oreng towa jareya nangalee oreng 
Lewi e lon-alon, laju atanya, "Sampeyan dhari 
kaimma, ban meyosa kaamma?" 

18 Saodda oreng Lewi jareya, "Kaula dhateng 
dhari Betlehem e Yehuda, palemana ka 
compo e disana pagunongan Efraim. Kaula 
asalla dhari kaissa. Tadha settonga dhari 
oreng e kaiya se poron ngajak kaula ngenep 
e compona, mangkana 

19tadha laenna se ekaparlo kaula, sabab 
sango kaula ampon cokop. Kaula ampon 
ngeba darameyan sareng pakanna mar- 
hemar paneka; kaula ngeba roti sareng 
anggur se eteddhaa kaula sareng bine kaula 
sarta kabula kaula paneka." 

20 Oreng towa jareya pas ngoca, "Diggal ja 
kobater, kaula se nolonga. Sampeyan ta osa 
asaren e lon-alon paneka." 

21 Daddi se katello jareya laju egiba ka 
bengkona; mar-hemarra laju epakane. 
Tamoyya jareya padha abacco sokona, pas 
padha ngakan. 

22 Teppana se katello jareya neng- 
sennengngan, o-tao bengko jareya ekeppong 
bi reng-oreng se bejjat odhina e kottha 
jareya. Labangnga bengko jareya edhardhar. 
Ocana reng-oreng jareya ka oreng towa gella, 
"Mara pakalowar lalake se egiba bana jareya! 
Bi sengko ekapolonga tedhung!" 

23 Tape oreng towa jareya kalowar, laju 
ngoca ka oreng se ngeppong bengkona, 
"Ampon tan-taretan! Kaula nyoona, ampon 
ja lakone barang se cemmer ganeka, sabab 
paneka tamoy kaula. 

24 Diggal sellerra saos bi kaula ebagiya 
ka sampeyan sareng ana bine kaula dibi. 
Epakadi ponapaa saos ampon eatore. Tape 
tamoy kaula se lalake paneka ja le-ole." 

25 Tape reng-oreng e lowar jareya ta endha 
ngedhingngagi. Daddi oreng Lewi gella ngeba 
sellerra kalowar, pas esaba e jadhiya. Bi 
reng-oreng jareya sellerra oreng Lewi buru 
laju eparkosa tadha ambuna samalem sampe 
kalagguwanna gu-laggu. 

26E bakto pajjar babine buru abali, tape 
sanapana ka labangnga bengkona oreng towa 

gella, se eenebbi lakena, laju kalengnger. E 


bakto are la moncar babine jareya gi badha e 
jadhiya. 

27 E baja laggu jareya, e bakto lakena 
jaga ban mokka labang mangkada, laju 
nangalee sellerra tamoyya labu tasorkep e 
adhana bengko jareya, tanangnga neggui ka 
labangnga. 

28 "Mara jaga. Mara ja mangkada," ocana ka 
sellerra. Tape babine jareya ta nyaot sabab 
la mate. Sellerra jareya laju eangka, esaba 
e attassa hemarra, laju mangkat moleya ka 
bengkona. 

29 Sanapana ka bengkona, oreng Lewi jareya 
maso ka bengkona, ngala ladding. Mayyidda 
sellerra jareya laju ethok-ketthok epadaddi 
dhubellas. Thok-ketthoganna mayyit jareya 
epakerem ka suku bangsa Israil se dhubellas, 
saneyap suku ekereme settong. 

30 Reng-oreng se nangalee jareya padha 
ngoca, "Molae lamba sengko ta tao nangalee 
badha kadaddiyan kantha reya! Molae 
ommat Israil kalowar dhari Messer sampe 
sateya. Sateya parkara reya ta ekenneng 
panneng. Mara padha aparembagan baramma 
nyamanna sateya." 

20 l Daddi ommat Israil laju padha 
dhateng kabbi dhari Dan e bagiyan 

dhaja sampe ka Bersyeba e bagiyan lao, 

ban Gileyad e temor, polana se padha eolok 

eajaga aparembagan jareya. Kabbi padha 


akompol e Mizpa e ajunanna PANGERAN. 

2 Bannyana kabbi pa ratos ebu tantara 
se ajalan soko. Pamimpinna saneyap suku 
bangsa Israil dhateng keya ka jadhiya. 

3 Sabatara jareya suku Benyamin la 
ngedhing ja oreng Israil se laen la akompol 
e Mizpa kabbi. Reng-oreng jareya atanya ka 
oreng Lewi se sellerra epatee jareya. "Tore 
caretaagi, kadi ponapa caretana kajahadan 
ganeka!" 

4Saodda oreng Lewi jareya, "Kaula sareng 
seller kaula nyepper ka Gibeya e baba 
kakobasaanna suku Benyamin, pas kelem e 
kaissa. 

> Neng-oneng e baja malem reng-oreng 
Gibeya padha dhateng nyaree kaula. 
Pangenebban kaula ekeppong; kaula 
epateyana. Namong daddina seller kaula 
elakone ekambulii kantos mate. 

6 Daddi bi kaula mayyidda ekala laju 
ethok-ketthok, pas ekerem ka dhubellas 
suku e dhalem bangsa kaula; saneyap suku 
ekereme settong ebang. Kan melana bi kaula 
epasapaneka lantaran reng-oreng Gibeya 
ganeka ngalakone barang se jahat sareng 
matodhusan e antarana ommat Israil. 

T Sampeyan sadajana se badha e kaiya 
paneka oreng Israil. Daddi samangken kaula 
nyoona partembanganna sampeyan!" 

8 Reng-oreng se akompol e jadhiya laju 


padha manjeng abareng sarta ngoca, "Kaula 
sadaja padha ta palemana ka compo otabana 
ka kemah. 

? Samangken sapaneka: Tore ellot, kaangguy 
nantowagi pasera se kodu nyerrang Gibeya. 

10 Saparpolonna lalakean Israil kodu 
nyadhiyaagi teddhaan kaangguy reng-oreng 
se aperrang. Se laen nyerrang ka Gibeya 
ngokom reng-oreng e kaissa lantaran 
kajahadanna se elakone e antarana ommat 
Israil." 

11 Daddi ommat Israil saroju nyerrangnga 
Gibeya. 

12 Saellana jareya ommat Israil ngotos reng- 
oreng ka saanterona baba kakobasaanna suku 
Benyamin manapa kabar reya, "Kajahadan 
apa se kalakon e dhinna reya? 

13 Mara passraagi ka sengko reng-oreng 
se bejjat dhari Gibeya jareya, bi sengko 
epateyana sopaja mosnaa kajahadan jareya 
dhari antarana Israil." Tape oreng Benyamin 
ta parduli ka ocana reng-oreng Israil se 
laenna jareya. 

14La-mala dhari sakabbinna kottha e baba 
kakobasaanna Benyamin jareya reng-oreng 
Benyamin padha entar ka Gibeya aperranga 
ban reng-oreng Israil laenna gella. 

15 Dhari tha-kotthana epakompol tantara se 
bannyana nem lekor ebu oreng. Salaenna 
jareya oreng Gibeya dibi la makompol oreng 

peleyan bannyana pettong atos oreng. 


Kabbi padha oreng kidal se ahli e dhalem 
ngoteppagi bato ngangguy omban. Mon 
reng-oreng jareya ngomban, ta tao leccer 
maske sakonea. 

16(20:15) 

17 Dineng reng-oreng Israil laenna la 
makompol parjurit se la elate epagu-onggu 
bannyana pa ratos ebu oreng. 

18 Tantarana ommat Israil jareya entar ka 
kennengnganna kabakteyan e Betel, laju 
atanya ka Allah, "Guste, suku se kadhimma 
e antarana bangsa abdidalem se kodu entar 
nyerrang oreng Benyamin kaadha?" Dhabuna 
PANGERAN, "Suku Yehuda." 

19 Kalagguwanna reng-oreng jareya mangkat 
sarta akemah e seddianna kottha Gibeya. 

20 Angkadan perrangnga eator epangadhep 
ka kottha jareya, pas nyerrang. 

21 Angkadan perrangnga Benyamin kalowar 
dhari kotthana ban e are jareya keya 
ngenneng matee tantara Israil dhu lekor ebu 
oreng. 

22 Polana se kala jareya, ommat Israil entar 
ka kennengnganna kabakteyan pas nanges 
ka PANGERAN e jadhiya sampe malem. 
Reng-oreng jareya atanya, "GUSTE, ponapa 
abdidalem kodu mangkat pole merrange 
tan-taretan suku Benyamin?" Dhabuna 
PANGERAN, "Iya, kassa mangkat." Daddi 
angkadan perrangnga Israil laju samangat 

pole, pasukanna pas eator akantha e are se 


dha-adha. 

23(20:22) 

24 Angkadan perrangnga Israil jareya 
nyerrang angkadan perrangnga Benyamin 
kadhukaleyanna. 

25 Ban angkadan perrangnga Benyamin 
kalowar nyerrang pasukan Israil 
kadhukaleyanna keya. Se kadhukaleyanna 
jareya angkadan perrangnga Benyamin 
ngenneng matee tantara Israil se la elate 
bannyana ballu bellas ebu oreng. 

26 Ommat Israil laju entar pole ka Betel ban 
nanges ka PANGERAN. E jadhiya reng-oreng 
jareya apowasa sampe malem ban ngatorragi 
kurban karokonan ban kurban obbaran ka 
PANGERAN. 

21E jaman jareya Petthe Parjanjiyanna Allah 
badha e Betel, ban Pinehas pottrana Eleyazar, 
bajana Harun, daddi imam e jadhiya. Ommat 
Israil laju atanya ka PANGERAN, "Adhu, 
GUSTE, ponapa abdidalem kodu mangkat 
pole merrangana tan-taretan suku Benyamin, 
otabana ponapa abdidalem kodu padha 
ambu ta nerrossagi paperrangan kadhinto?" 
Dhabuna PANGERAN, "Kassa mangkat pole! 
Lagguna bana epamennanga bi Sengko." 

28 (20:27) 

23 Ngedhing dhabuna PANGERAN se kantha 
jareya reng-oreng Israil laju ngator tantarana 


Hakim-hakim 20.301 34 89 
se esaba epangetek e ngan-kennengngan se 


ta etangalee oreng e sabingkerra Gibeya. 

30 Saellana jareya e are se kapeng tello 
reng-oreng jareya laju nyerrang angkadan 
perrangnga Benyamin; e bakto jareya 
pasukan Israil eator epangadhep ka Gibeya 
akantha e bakto se nyerrang pasukan 
sabellunna. 

31 Reng-oreng Benyamin kalowar alabana, 
ban ekenneng panceng kalowar dhari kottha. 
Akantha re-are sabellunna, reng-oreng 
Benyamin molae matee reng-oreng Israil e 
dhaera se tabukka e lowar kottha e lorong se 
ka Betel ban e lorong se ka Gibeya. Badha 
tello polo oreng Israil se epatee. 

32 Daddi reng-oreng Benyamin nyangka 
la mennang ka reng-oreng Israil akantha 
se dha-adhana. Tape tantara Israil pajat 
etengnget nyorot polana mancenga reng- 
oreng Benyamin sopaja tantara Benyamin 
kalowar ka rong-lorong raja, jau dhari dhalem 
kottha. 

33E bakto pasukan intina Israil nyorot, 
ban ngator barisanna pole e Baal-Tamar, 
reng-oreng Israil se esaba e sabingkerra 
Gibeya duli kalowar dhari pangetegganna e 
dhaera se bannya gumo batona e lowarra 
kottha. 

34 Reng-oreng jareya peleyan dhari 
sakabbinna oreng Israil; bannyana sapolo 
ebu oreng. Perrangnga talebat rajana e 

bakto oreng Israil se sapolo ebu oreng jareya 


nyerrang Gibeya. Reng-oreng Benyamin ta 
nyangka sakale ja para kalaa. 

35 Bi PANGERAN reng-oreng Israil 
epamennang ka oreng Benyamin, sampe 
e are jareya oreng Israil ngenneng matee 
sagame ebu saratos oreng tantara Benyamin. 

36E bakto jareya reng-oreng Benyamin buru 
apangrasa ja abana la kala. Pasukan intina 
Israil pajat etengnget buru dhari reng-oreng 
Benyamin sabab nyagerragi tantarana se 
badha e pangetegganna e sabingkerra 
Gibeya. 

37 Reng-oreng se ngetek jareya laju padha 
duli maso nyerrang Gibeya; reng-oreng 
jareya padha mencar ka man-dhimman e 
dhalem kottha jareya ban matee sakabbinna 
oreng se badha e jadhiya. 

38 Tape reng-oreng Israil jareya sabellunna 
la padha ajanji ja mon badha okos ngebbul 
ka attas dhari nga-tengngaanna kottha, 

39 pasukan inti se nyorot gella kodu abali 
merrange moso. E bakto jareya reng-oreng 
Benyamin la ngenneng matee oreng Israil 
tello polo oreng bannyana ban padha nyangka 
la makala reng-oreng Israil akantha se 
dha-adhana. 

40 Tape o-tao dhari nga-tengngaanna kottha 
Gibeya laju ngebbul okos. Reng-oreng 
Benyamin takerjat e bakto atole nangalee 
kotthana la katonon kabbi. 

4l Ban e bakto jareya keya pasukan intina 


Israil se buru gella laju padha abalik nyerrang, 
sampe tantara Benyamin daddi gupo sabab 
apangrasa ja abana tanto kala. 

42 Daddi, reng-oreng jareya padha buru 
ka ra-ara beddhi nyenglae oreng Israil, 
tape padha ta ngenneng lolos. Reng-oreng 
Benyamin jareya takeppong e antarana 
pasukan intina Israil ban pasukan se e bakto 
jareya teppana kalowar dhari dhalem kottha. 
Reng-oreng Benyamin nyandhang kakalaan 
se talebat rajana. 

43 Reng-oreng Israil ngeppong sarta terros 
nyerser reng-oreng Benyamin jareya sampe 
ka settong kennengngan e temorra Gibeya. 
Sambi nyerser, reng-oreng Israil matee 

44 ballu bellas ebu oreng se la massa 
lateyanna e dhalem angkadan perrangnga 
Benyamin. 

45 Tantara Benyamin se laenna abali laju 
buru lebat e ra-ara beddhi ka nong-gunong 
bato e Rimon. E antarana reng-oreng se buru 
jareya, lema ebu oreng ekenneng patee e 
tengnga lorong. Se laen eserser terros sampe 
ka Gideyom. Dhari reng-oreng jareya badha 
dhu ebu se ekenneng patee. 

46 Daddi, tantarana Benyamin se epatee e 
are jareya badha sagame ebu oreng; kabbi 
padha tantara se soga tor bangalan. 

41 Tape e antarana reng-oreng se buru lebat 
e ra-ara beddhi entara ka nong-gunong bato 

eRimon badha nem atos oreng se lolos. 


Reng-oreng jareya enneng e Rimon pa bulan 
abidda. 

48 Saellana jareya reng-oreng Israil abali pole 
nyerrang ban matee sakabbinna re-karena 
oreng Benyamin, lake bine, na-kana sarta 
keban. Tha-kottha e dhaera jareya bi oreng 
Israil eobbar kabbi. 

2 1 lE bakto reng-oreng Israil akompol 

e Mizpa, kabbi padha ajanji ka 
PANGERAN ja reng-oreng jareya tadha 
settonga se ngedinana ana parabanna daddi 
binena oreng Benyamin. 

2 Sateya reng-oreng jareya entar ka Betel 
laju toju kalaban ate sossa sampe malem 
e ajunanna PANGERAN. Reng-oreng jareya 
nanges sambi aserro, 

3"Adhu, GUSTE, Allahna Israil, aponapa ma 
kodu sapaneka? Aponapa suku Benyamin ma 
laju mosnaa dhari bangsa Israil?" 

4 Kalagguwanna gi petteng, ommat Israil 
agabay mezba e jadhiya, pas ngatorragi 
kurban obbaran ban kurban karokonan ka 
PANGERAN. 

> Saellana jareya reng-oreng jareya laju 
nyare katerrangan apa e antarana ku-suku 
Israil badha se ta entar akompol ngadhep 
ka PANGERAN e Mizpa sabbanna. (E bakto 
jareya reng-oreng jareya la asompa ja oreng 
se ta entar ka Mizpa kodu eokom mate.) 

6 Oreng Israil neser ka tan-taretanna suku 


Benyamin jareya, laju padha ngoca, "Are teya 
Israil kaelangan sala settong dhari sukuna. 

7 Sateya baramma carana sopaja re-karena 
oreng Benyamin rowa bisaa andhi bine, 
sabab sengko ban bana Ia padha asompa ka 
PANGERAN ta magiya paraban Israil daddi 
binena oreng Benyamin." 

8 Daddi reng-oreng Israil padha nyare 
katerrangan apa badha golongan dhari 
suku Israil se ta noro akompol e Mizpa. 
Dhi-budhina etemmo ja reng-oreng Yabes e 
Gileyad, tadha se noroa entar ka Mizpa. 

3? Sabab, e bakto epareksa dhaftarra se hadir 
e Mizpa jareya nyata tadha settonga oreng 
dhari Yabes. 

10 Daddi, reng-oreng se akompol e Betel 
jareya ngerem dhubellas ebu oreng se paleng 
bangalan e antarana oreng Israil, esoro matee 
saneyap oreng Yabes, tamaso babinean ban 
na-kana. 

ll Reng-oreng jareya esoro matee 
sakabbinna lalakean, bariya keya saneyap 
babine se la ta paraban. 

12E antarana reng-oreng se badha e Yabes 
jareya, reng-oreng Israil gella nemmo 
babinean se gi paraban bannyana pa ratos 
oreng. Ban-paraban jareya kabbi egiba 
ka parkemahan e Silo se badha e nagara 
Kanaan. 

13 Saellana jareya ommat Israil ngerem 


otosan ka reng-oreng Benyamin se badha e 
nong-gunong bato e Rimon eajak adhame. 

14 Daddi reng-oreng Benyamin jareya laju 
abali, bi ommat Israil pas eberrii ban-paraban 
dhari Yabes se gi ta epatee. Tape babinean 
Yabes jareya ta mendhang se egi-bagi ka 
reng-oreng Benyamin. 

15 Ommat Israil neser ka oreng Benyamin, 
polana PANGERAN la mapecca kasatuwanna 
ku-suku Israil. 

16 Daddi, wa-towana ommat se badha e Betel 
jareya padha ngoca, "Suku Benyamin ta andhi 
babinean pole. Tape, dhu barammaa pole; 
anana bana ban sengko padha ta bisa eedine 
alake oreng Benyamin, sabab sengko ban 
bana la padha abasto sapaa bai e antarana 
ommat Israil se ngedine ana parabanna alake 
oreng Benyamin! Daddi, sateya baramma 
carana sopaja re-karena oreng Benyamin 
rowa bisaa andhi bine keya? Ja sampe bangsa 
Israil kaelangan sala settong dhari sukuna se 
dhubellas. Daddi, mara sateya nyareyagi jalan 
sopaja suku Benyamin bisaa andhi toronan 
saterrossa ban teptep ngaandhi tanana." 

17 (21:16) 

18 (21:16) 

19 "Bariya bai," cana reng-oreng Israil jareya, 
"badha jalan, iya areya e bakto parayaan 
taonan kaangguy ngormadi PANGERAN e 
Silo." (E laona Silo reya badha kottha Betel, e 

baraanna badha jalan raja Betel ka Sikhem, 


ban e dhajaanna badha kottha Lebona.) 

20 Daddi wa-towana ommat se akompol e 
Betel jareya ngoca ka reng-oreng Benyamin, 
"Kassa bana ngetek e bun-kebbun anggur e 
Silo, 

2l e dhissa aga-jaga. Mon ban-paraban Silo 
kalowar atariya saabidda parayaan taonan 
kaangguy ngormadi PANGERAN jareya, bana 
kalowar dhari bun-kebbun anggur jareya. 
Pega ban-paraban jareya settong ebang, 
giba buru ka baba kakobasaanna Benyamin, 
kabine. 

22 Mon eppana otaba taretan lakena paraban 
jareya entar menta paraban jareya, saodi 
kantha reya, Diggal pona, paraban paneka 
esoona. Kaula ta arebbu babinean paneka e 
dhalem paperrangan. Jugan banne sampeyan 
se marengngagi ka kaula, daddi sampeyan ta 
lopot janji, daddi ta sala." 

23 Oreng Benyamin ajalannagi babalaan 
jareya. Daddi padha ngeba buru paraban 
settong ebang dhari antarana ban-paraban 
se atari e Silo. Saellana jareya pas abali 
ka baba kakobasaanna dibi; tha-kotthana 
epaddek pole. Reng-oreng jareya laju neptep 
e jadhiya. 

24 Dineng reng-oreng Israil laenna mangkat 
keya, abali ka dhaerana bang-sebang, 
menorot kaom ban sukuna. 

25E jaman jareya gi tadha rato e Israil. 


Oreng padha ngalakone apa se eanggep 
bendher bang-sebang. 


Rut 


1 ' Gi jaman lamba e bakto bangsa Israil 

gi ta andhi rato, nagara Kanaan ekenneng 
laep. E bakto jareya badha oreng lalake 
nyamana Elimelekh, dhari kaom Efrata. 
Bengkona e Betlehem e dhaera Yehuda. 
Polana laep jareya Elimelekh entar ka nagara 
Moab abareng ban binena se anyama Naomi, 
sarta ana lalakeanna se kadhuwa, se anyama 
Mahlon ban Kilyon. Reng-oreng jareya enneng 
e jadhiya. E bakto reng-oreng jareya gi badha 
neng e jadhiya, 

2 (1:1) 

3 Elimelekh mate. Daddi Naomi kare enneng 
ban anana se kadhuwa jareya. 

4 Anana se kadhuwa jareya abine oreng 
Moab, se anyama Orpa ban Errut. Sapolo 
taon saellana jareya, 

> Mahlon ban Kilyon mate keya, daddi Naomi 
kare kadibian, kaelangan lake ban anana. 

6 Ta abit dhari jareya Naomi ngedhing kabar 
ja PANGERAN aberkadi ommat Israil kalaban 
apareng hasella tana se bagus. Daddi Naomi 
ban mantona se kadhuwa akes-rengkes 
ngalleya dhari Moab. 

7 Se katello jareya mangkat abareng moleya 
ka nagara Yehuda. E tengnga jalan 

#Naomi ngoca ka mantona se kadhuwa 


jareya, "Kassa bana abali ka bengkona ebuna 
bai. Moga-moga PANGERAN saeya ka bana 
padha ban beccena bana ka sengko ban ka 
reng-oreng se la mate rowa. 

? Moga-moga bi PANGERAN bana 
eparengngana nemmo judhu me olle bana 
bisa ako-bengko pole." Samarena ngoca 
kantha jareya, Naomi amet sambi nyeyom 
mantona se kadhuwa jareya. Tape Orpa ban 
Errut nanges ce kajana, 

10 Sambi ngoca ka Naomi, "Bunten, Bu! Kaula 
noroa sampeyan, akompola ban bangsana 
sampeyan." 

11 "Ella, na!" cana Naomi, "lebbi bagus 
bana padha mole. Arapaa me noroa sengko? 
Sengko ta kera andhi ana pole se ekenneng 
kalake bana. 

12 Kassa mole bai, sengko la ce towana, ta 
bisa alake pole. La-mala maske sengko gi bisa 
ngarep bisaa alake pole dhaggi lem-malem 
sarta pas rembi lalake, 

13 apa bana endha anantea sampe tang 
ana jareya raja? Apa bana ta alake oreng 
laen pera polana jareya? Ella, na, ja cara 
jareya! Sengko arassa ngennes, ce neserra 
ka bana polana kodu ngalame kabadhaan se 
kantha reya polana okomanna PANGERAN ka 
sengko." 

14 Errut ban Orpa nanges pole ce kajana. 
Orpa pas amet sarta nyeyom mattowana, pas 

terros abali ka bengkona. Tape Errut ta endha 


apesa bi mattowana jareya. 

19 Cana Naomi, "Errut, eparra bana la abali 
ka bangsana ban ka ba-dibana. Kassa bana 
abali keya, mole, noro Orpa!" 

le Tape Errut nyaot, "Ampon, Bu, kaula ja 
pakon adinggallagi sampeyan! Sampeyan 
meyosa kaammaa saos, kaula ngerenga; 
sampeyan alenggiya e kaimma saos, kaula 
apolonga. Bangsana sampeyan, bangsa kaula 
jugan. Allah se esemba sampeyan, esembaa 
kaula jugan. 

17E kaimma pasedana sampeyan, kaula 
mateya sareng nyoona ekoburragi e gadhiya 
jugan. Mandar kaula eparengngana okoman 
se talebat berrana sareng PANGERAN, manabi 
kaula kantos apesa sareng sampeyan, 
kajabana manabi sala settong e antarana 
sampeyan sareng kaula epondhut ajal!" 

18 Saellana tao ja karebba Errut la ta 
ekenneng pengo, Naomi pas ta ca-ngoca 
pole. 

19 Se kadhuwa pas terros ajalan sampe napa 
ka Betlehem. Sanapana ka jadhiya, oreng 
sakottha padha ramme. Babineanna padha 
ngoca, "Naomi onggu rowa, ya?" 

20 "sateya sengko ja olok Naomi," saodda, 
"olok Mara bai, sabab odhina sengko reya 
epapae bi Allah Se Mahakobasa. 

21E bakto mangkat dhari dhinna lamba, 
sengko sogi, tape sateya sengko epabali dha 

enna bi PANGERAN e dhalem kabadhaan ta 


andhi pa-apa. Daddi sengko ja olok Naomi 
pole, sabab PANGERAN Se Mahakobasa 

la ngokom sengko kalaban apareng 
kasangsaraan sabannyana!" 

22 Kantha jareya caretana Naomi se abali 
dhari Moab abareng mantona oreng Moab 
se anyama Errut jareya. Se kadhuwa jareya 
napa ka Betlehem parappana parmolaanna 
mosem anye gandum. 

2 l Naomi andhi bala se anyama Bowas, 

iya areya balana se lake se anyama 
Elimelekh. Orengnga sogi ban ehormadi 
oreng. 

2 E settong are Errut ngoca ka Naomi, "Bu, 
kaula nyoona edi entara ka teggal meleya 
gar-gaggarra gandum. Tantona badha oreng 
se poron aderrep kaula." Cana Naomi, "lya, 
na, kassa la mangkat." 

3 Daddi Errut entar ka gal-teggal, noro 
bunte reng-oreng se padha anye sambi mele 
gar-gaggarra gandum. Kabendherran Errut 
entar ka teggalla Bowas. 

4Ta saapa abidda dhari jareya Bowas 
dhateng dhari Betlehem ka teggal jareya pas 
nyapa ka reng-oreng se anye. "Moga-moga 
PANGERAN asarengngana bana kabbi!" 
ocana. "Moga-moga PANGERAN aberkadana 
panjennengngan," saodda reng-oreng 
derrebban gella. 

> Bowas atanya ka mandhurra, "Sapa babine 


rowa?" 

6Cana mandhur jareya, "Kadhissa oreng 
manca buru dhateng dhari nagara Moab 
asareng Naomi. 

7 Gella nyoon edi ka abdina noroa bunte 
reng-oreng se anye meleya gar-gaggaranna 
gandum. Molae gi laggu ta ambu sakale se 
alako, samangken gi buru bu-ambu sambi 
ngaop." 

8 Bowas ngoca ka Errut, "Mara edhingngagi. 
Bana ta osa mele gandum e teggalla oreng 
laen. Mele e dhinna bai abareng ban babinean 
se ngala derrep ka sengko rowa. 

3? Abassagi dha emma reng-oreng jareya se 
anyeya. Bana noro, ja u-jau dhari babinean 
jareya. Mon bana pelka, enom aeng e 
nay-pennay se eessee lalakean se ngala 
derrep e dhinna rowa. Sengko la marentaagi 
ka lalakean jareya ta olle la-nyala ka bana." 

10 Errut asojud e adhana Bowas, pas ngoca, 
"Panjennengngan ce saena ka abdina. Abdina 
oreng manca, ta pantes narema kabecceanna 
panjennengngan." 

1! Saodda Bowas, "Sengko la ngedhing 
kabecceanna bana ka mattowa binena 
sajjegga lakena bana mate. Sengko tao ja 
bana adinaagi oreng towana ban nagarana 
dibi polana apolonga ban reng-oreng bangsa 
laen, mangkana bana gi ta kennal ka 
reng-oreng jareya. 

12 Moga-moga bi PANGERAN, Allahna Israil, 


bana eparengngana babales se sapantessa 
etarema bana, sabab bana la entar nyare 
pangaoban ka Salerana." 

13 Cana Errut, "Panjennengngan ce saena 
ka abdina, sanare abdina ta padha sareng 
reng-oreng derrebbanna panjennengngan. 
Panjennengngan ce labana, daddi ate abdina 
talepor." 

14E baktona oreng ngakana, Bowas ngoca 
ka Errut, "Mara ngakan. Ngala rotina, pobuwi 
caossa." Daddi Errut ngakan abareng ban 
reng-oreng derrebban gella. Bi Bowas Errut 
eberrii gandum panggang, ban Errut ngakan 
sampe kennyang. Samarena ngakan, gi 
badha karena. 

15 Samarena ngakan Errut mele gandum 
pole. Saellana Errut tadha e seddianna, 
Bowas ngoca ka reng-oreng se anye, "Mon 
babine rowa mele gar-gaggarra gandum se la 
egintel, dina, panneng. Ja patodhus ban ja 
gigiri. La-mala dhari gandum se la etel-gintel 
jareya dabu sabagiyan, tha-kantha pagaggar, 
olle epele." 

16 (2:15) 

17 Daddi Errut terros mele gandum e teggal 
jareya sampe sar-asar. Saellana jareya 
gandumma egebba, epakare laassa malolo, 
ollena makompol etemmo badha sapolo kilo. 

18 Errut pas mole ka kottha, ngeba gandum 
ollena mele jareya pas epatao ka mattowa 

binena bannyana ollena mele jareya. 


Lebbina kakanan se ta eabi e bakto ngakan 
ban reng-oreng se anye rowa, ebagi ka 
mattowana. 

19? Cana Naomi, "Olle dhimma bana? E 
teggalla sapa bana alako gella? Moga-moga 
oreng se becce ka bana jareya eparengngana 
berkat bi Pangeran!" Errut abala ka Naomi ja 
abana mele gandum jareya e teggalla oreng 
se anyama Bowas. 

20" Na, oreng jareya tang bala rapet," cana 
Naomi. "Oreng jareya se kodu ngoros odhina 
sengko ban bana. Moga-moga PANGERAN 
aberkadi oreng jareya. PANGERAN pajat 
ros-terrosan neptebbi janjina ka oreng se gi 
odhi ban ka oreng se la mate." 

21 Errut pas ngoca pole, "Oreng lalake 
ganeka jugan ngoca ja kaula olle terros mele 
gandum asareng reng-oreng derrebbanna 
kantos gandumma lastare eanye sadaja." 

22 "lya, na," cana Naomi, "pajat lebbi becce 
bana alako abareng ban babinean e teggalla 
Bowas jareya. Mon bana alako e teggalla 
oreng laen, olle daddi bana ela-salae oreng e 
jadhiya." 

23 Daddi, Errut paggun noro babinean se 
ederrep Bowas, mele gar-gaggarra gandum 
sampe gandumma la eanye kabbi. Sabatara 
jareya Errut paggun apolong ban ebu 
mattowana. 

3 ' Ta abit dhari jareya Naomi ngoca ka 


Errut, "Sengko kodu aehteyar sopaja bana 
bisaa ako-bengko pole sopaja bana bisaa 
senneng odhina. 

2 Bana gu ta alako abareng ban babinean e 
teggalla Bowas, ta iya? Bowas jareya balana 
sengko ban bana. Daddi, mara edhingngagi! 
Dhaggi lem-malem Bowas ngerega gandum e 
teggalla. 

3 Sateya, kassa mandhi, ngangguy mennya 
room, angguy kalambina se paleng bagus. 
Pas entar ka kennengnganna Bowas agebba 
gandumma. Nante e jadhiya sampe Bowas 
mare adhaar ban ngenom, tape ja sampe 
Bowas tao ja bana badha ejadhiya. 

4 Abassagi e dhimma kennengnganna Bowas 
tedhung. Mon Bowas la ngeddha, entare ka 
seddianna, bukka sapona, bana pas marobbu 
e seddianna sokona. Bana tanto pas ebalai 
apa se kodu elakone bana." 

> Saodda Errut, "Enggi. Sadaja dhabuna 
sampeyan sareng kaula elakonana." 

6 Errut mangkat ka kennengnganna oreng 
agebba gandum; sabarang se epessennagi 
mattowana elakone kabbi. 

TSamarena ngakan ban ngenom, Bowas 
arassa senneng, pas entar tedhung e 
seddianna tompoanna gandum. Errut ta 
asa-kasa nyander ka seddianna Bowas, 
mokka sapona Bowas pas marobbu e seddina 
sokona. 

abali. Bowas takerjat polana badha babine 
tedhung e seddina sokona. 

?"Sapa bana?" cana patanyana. "Abdina 
Errut, Pa," saodda Errut. "Panjennengngan 
balana mattowa abdina se kodu ngorossagi 
odhina abdina. Ngereng abdina karaji." 

10 "Moga-moga PANGERAN aberkadi bana, 
na," cana Bowas. "Mon ebandhing ban apa 
se la elakone bana ka mattowa binena, 
se ejalannagi bana sateya reya noduwagi 
kaestowanna bana se arajaan pole. Bana bisa 
nyare lake se gi ngodha e antarana oreng 
se sogi otaba se mesken, tape bana ta mele 
jalan jareya. 

ll Daddi, bana ta osa kobater. Apa 
pamentana bana bi sengko etorodana; sabab 
oreng e kottha reya la tao kabbi ja bana reya 
babine se bagus tengkana. 

12 Pajat bendher, sengko reya se kodu ngoros 
odhina bana, sabab sengko gi bala rapet 
ka bana. Tape gi badha lalake laen se kodu 
ngoros odhina bana, sabab tamaso bala se gi 
arapeddan pole ka bana mon ebandhing ban 
sengko. 

13 Samalem reya bana neng e dhinna bai. 
Lagguna gu-laggu sengko atanyaa ka lalake 
jareya apa endha otaba enja ajalannagi 
tanggung jawabba ka bana. Mon oreng jareya 
endha, nyaman. Tape mon ta endha, sengko 
asompaa kalaban asmana Allah se odhi, 

bana. Sateya bana la tedhung e dhiya gallu 
sampe lagguna gu-laggu." 

14 Daddi Errut tedhung e seddina sokona 
Bowas e jadhiya. Kalagguwanna sabellunna 
are tera, Errut la jaga tako etemmo oreng, 
sabab cana Bowas lebbi becce tadha oreng 
tao ja Errut badha e jadhiya samalem. 

l15Cana Bowas ka Errut, "Bukka 
salendhangnga bana, ampar e dhinna." Errut 
mokka salendhangnga se pas eampar e 
jadhiya. Bowas notta gandum ra-kera dhu 
polo kilo ka salendhang jareya. Salendhang 
se aesse gandum jareya bi Bowas eangkaagi 
pas esaba ka bauna Errut. Saellana jareya 
Bowas pas entar ka kottha. 

16 Sanapana Errut ka bengkona, mattowana 
atanya, "Baramma daddina, na?" Errut 
nyaretaagi sabarang se elakowagi Bowas ka 
abana. 

17 "La-mala Bowas dibi se marenge gandum 
paneka," cana Errut pole, "sabab caepon 
Bowas kaula ta kengeng paleman ta kalaban 
ngeba pa-ponapa." 

18 Cana Naomi, "Sateya bana pasabbar gallu, 
nante baramma daddina reya kabbi. Bowas 
ta kera neng-enneng mon orosan reya gi ta 
mareya are teya." 

4 l Bowas entar ka kennengnganna 
kompolan e labang sakethengnga kottha. 
Saellana toju e jadhiya Bowas nangalee oreng 

lalake se menorot Bowas balana Elimelekh 


se paleng semma. Bowas pas ngolok oreng 
jareya, "Taretan, tore agi-lenggi e kadhinto." 
Oreng jareya nyander, pas toju e jadhiya. 

2 Bowas pas ngajak pamimpinna masarakat 
sapolo oreng esoro toju ejadhiya keya. 
Saellana kabbi padha toju, 

3 Bowas ngoca ka oreng se gi sabalaan ban 
abana jareya, ocana, "Naomi ampon abali 
dhari nagara Moab. Samangken ajuwala tana 
gadhuwanna almarhum Elimelekh, balana 
sampeyan sareng kaula. 

“Cana kaula sampeyan kodu oneng parkara 
ganeka. Samangken, manabi tana ganeka 
eobangana sampeyan, ngereng dhabuwagi 
e adhana ca-kanca se padha alenggi e 
kaiya paneka. Mon bunten, ngereng adhabu 
rang-terrangan, sabab coma sampeyan 
sareng kaula se gadhuwan ha ngobange tana 
ganeka, sampeyan se nomer settong, kaula 
se nomer dhuwa." Cana lalake jareya, "Diggal 
ebelliya kaula." 

>Cana Bowas, "Sae. Namong, manabi 
sampeyan ngobangana tanana Naomi, Errut, 
babine Moab, randhana anana Naomi kaissa 
kodu epondhut jugan sareng sampeyan, 
sabab tana ganeka kodu teptep daddi andhina 
toronanna oreng se adinggal omor kaissa." 

6Saodda oreng jareya, "Mon sapaneka, 
kaula ta poron. Dinggal kaula aleppasa ha 
kaula menangka oreng se nomer settong 

kaangguy ngobange tana ganeka. Tadha 


gunana kaula ngobange tana ganeka, ta 
kera bisa ekaandhi na poto kaula. Obange 
sampeyan saos." 

TE jaman jareya, mon oreng awal-juwal 
otaba rop-poroban dhi-andhina, kaangguy 
ngessaagi orengnga se ajuwal kodu mokka 
sandhalla, ban sandhalla jareya kodu ebagi 
ka se melle. Kantha jareya carana oreng e 
Israil ngessaagi orosan juwal belli. 

8 Daddi, e bakto lalake gella ngoca ka Bowas, 
"Obange sampeyan saos," oreng jareya 
mokka sandhalla laju ebagi ka Bowas. 

2Cana Bowas ka para pamimpinna 
masarakat ban reng-oreng se badha e jadhiya 
kabbi, "Are mangken sampeyan padha daddi 
sakse ja kaula ampon ngobange dhari Naomi 
sadaja se ekaandhi almarhum Elimelekh 
sareng tra-pottrana enggi paneka Kilyon 
sareng Mahlon. 

10 Laen dhari ganeka kaula naremaa 
randhana Mahlon, enggi paneka Errut 
oreng Moab kaissa menangka raji kaula. 
Kalaban cara paneka tana se eobange kaula 
ganeka bakal teptebba daddi andhina ana 
binena oreng se ampon adinggal omor. 
Jugan na potona bakal terrosa badha e 
antarana la-balana sareng e kotthana. Senga 
tan-taretan, e are mangken sampeyan sadaja 
daddi saksena." 

reng-oreng se badha e jadhiya kabbi padha 
ngoca, "Enggi, kaula saksena. Moga-moga 
rajina sampeyan bi PANGERAN eparengngana 
daddi akadi Rahel sareng Liya se ngalahirragi 
pottrana Yakub kantos sabannyana. Moga- 
moga sampeyan eparengngana mamor 
odhina e antarana reng-oreng kaom Efrata 
sarengngan moga sampeyan kasohora e 
Betlehem. 

12 Moga-moga tra-pottrana sampeyan 
se eparengngagiya PANGERAN kalaban 
parantaraanna babine ganeka andaddiyagi 
essena compona sampeyan akadi Peres, 
pottrana Yehuda sareng Tamar." 

13 Daddi Bowas laju akabin ban Errut. Errut 
eberkadi PANGERAN, daddi pas ngandhung 
sarta rembi lalake. 

14 Cana babinean e kottha jareya ka Naomi, 
"Moljaagi PANGERAN! Sabab e are mangken 
paneka PANGERAN marenge kompoy lalake 
ka sampeyan se bakal meyaraa sampeyan. 
Moga kana ganeka kasohora e Israil! 

15 Mantona sampeyan ce neserra ka 
sampeyan. Se etarema sampeyan dhari 
Errut ngalebbii dhari se ekenneng tarema 
sampeyan dhari oreng lalake kapetto. 
Samangken sampeyan ampon olle kompoy 
lalake dhari Errut; kana ganeka bakal 
mabaliya samangadda sampeyan, ban se 
bakal meyaraa sampeyan mon ampon towa." 

kana jareya, atena arassa ce leburra ban ce 
neserra ka kana jareya. 

17 Bi ga-tatangga babineanna kana jareya 
enyamae Obed. Mon tatemmo ban sapaa 
bai, ga-tatangga babineanna jareya ngoca, 
"Naomi la andhi ana lalake!" Obed reya se e 
budhi are daddi ramana Isay, ban Isay jareya 
ramana Daud. 

18 Areya garis toronanna Daud, molae 
dhari Peres: Peres, Hezron, Ram, Aminadab, 
Nahason, Salmon, Bowas, Obed, Isay, Daud. 

19(4:18 


1 Samuel 


1 l Badha oreng lalake kasorang, nyamana 
Elkana, dhari suku Efraim. Bengkona e 
kottha Rama, e tana pagunonganna Efraim. 
Elkana jareya anana Yeroham, kompoyya 
Elihu; maso toronanna Tohu, bagiyanna kaom 
Zuf. 

2 Elkana andhi bine dhadhuwa, nyamana 
Hana ban Penina. Penina andhi ana, tape 
Hana enja. 

3 Sabban taon Elkana entar ka Silo dhari 
Rama, parlo abakteya ban ngatorragiya 
kurban ka PANGERAN Se Mahakobasa. Se 
daddi imamma PANGERAN e Silo jareya Hofni 
ban Pinehas, pottrana Eli. 

4Sabban Elkana ngatorragi kurban, Penina 
ban na-anana padha epamelo sabagiyan 
dhari daging kurbanna. 

> Tape Hana eberrii bagiyan se kusus, sabab 
Elkana ce taresnana ka Hana, sanajjan Hana 
ta eparenge andhi ana bi PANGERAN. 

6 Hana ros-terrosan esakee atena bi Penina, 
madhuna, polana se ta eparenge andhi ana bi 
PANGERAN. 

7 Kadaddiyan se kantha jareya ros-terrosan 
sabban taon; mon reng-oreng jareya entar 
ka Padalemman Socce, Penina ros-terrosan 

nyakee atena Hana. Daddi Hana seggut 


nanges ban ta endha ngakan pa-apa. 

8 Biyasana lakena, Elkana, atanya kantha 
reya, "Hana, arapa bana me nanges? Arapa 
bana me ta endha ngakan? Ban arapa bana 
me sossa terros? Apa sengko reya ka bana 
ajina ta alebbiyan dhari ana sapolo oreng?" 

PE settong are, saellana Elkana sabala mare 
ngakan e Padalemman Socce e Silo, Hana 
jaga dhari meja makan. Atena ce sossana, 
sambi nanges sasegunen Hana adua ka 
PANGERAN. E bakto jareya, imam se anyama 
Eli teppana badha e Padalemman Socce 
jareya, alenggi e korse e seddina labang. 

10(1:9) 

1 Hana ajanji kantha reya, "Adhu, Guste 
Se Mahakobasa, ngereng oladi abdidalem 
kadhinto! Ngereng oladi kasangsaraan 
abdidalem. Kaemodi abdidalem, ja kantos 
Junandalem kalep ka abdidalem! Manabi 
abdidalem eparenge ana lalake, abdidalem 
ajanji kana gapaneka eatorragiya ka 
Junandalem saomorra. Abdidalem ajanji 
jugan, obuna ta eketthoga terros." 

12 Hana ce abidda se adua ka PANGERAN; Eli 
ngoladi bibirra. 

13 Hana adua e dhalem atena; daddi bibirra 
para li-guliyan tape tadha sowarana. Daddi bi 
Eli esanggu mabu, 

14Ẹļi pas adhabu, "Mon mabu ja neng e 
jadhiya! Ambu ja ngenom anggur pole!" 

15"Bunten, kaula ta mabu, pa," saodda 


Hana. "Kaula ta oneng ngenom anggur! 
Kaula ampon potos pangarebban, daddi kaula 
nyaretaagi sadaja kasossaanna ate kaula ka 
PANGERAN. 

16 Sampeyan ja nganggep kaula babine ta 
sae! Kaula nyoon ka Pangeran kantha paneka 
polana kaula ce sossana." 

17 "Mon kantha jareya, kassa la le-mole 
kalaban salamet," dhabuna Eli. "Moga-moga 
Allahna ommat Israil ngabbulana apa se 
daddi parnyoonanna bana." 

18 "Moga-moga kaula kengenga duana 
sampeyan," saodda Hana. Samarena jareya 
Hana ondur, pas ngakan. Atena la ta sossa. 

19 Kalagguwanna Elkana ban saessena 
bengkona jaga gu-laggu, ban saellana 
abakte ka PANGERAN, kabbi padha mole ka 
bengkona e Rama. Elkana tedhung apolong 
ban Hana, binena, parnyoonna Hana ekabbuli 
bi PANGERAN. 

20 Babine jareya pas ngandhung sarta rembi 
lalake. Kana jareya enyamae Samuwel, cana 
Hana: "Kana reya ollena sengko nyoon ka 
PANGERAN." 

21 Saellana napa baktona Elkana ban 
saessena bengkona entar ka Silo pole 
ngatorragiya kurban taonan. Salaenna jareya 
Elkana la ajanji ngatorragiya kurban se 
malolo ka PANGERAN. 

ka lakena, "Dhaggi mon kana jareya la epesa, 
bi sengko terros eaterragiya ka Padalemman 
Socce, me olle neng e jadhiya saomorra." 

23 Sambidda Elkana, "Iya, baramma cana 
bana se kemma se paleng teppa; la neng e 
bengko sampe napa ka baktona kana jareya 
epesa. Moga-moga bi PANGERAN janjina 
bana epadaddi kanyataan." Daddi, Hana neng 
e bengkona, arabat anana sampe napa ka 
baktona kana jareya epesa. 

24 Saellana Samuwel epesa, bi Hana e giba 
ka Silo. Hana ngeba sape lake se aomor 
tello taon, teppong sapolo kilo, ban anggur 
sakanthong kole. Samuwel se gi kene jareya 
egiba ka Padalemman Socce. 

25 Saellana sape jareya esambelli, Samuwel 
pas egiba ka Eli. 

26 Cana Hana ka Eli jareya, "Ta langkong, 
enggi, Pa, ponapa sampeyan emot ka kaula? 
Kaula paneka babine se bi sampeyan etengale 
jeng-manjeng e kaiya, e bakto ganeka kaula 
adua ka PANGERAN. 

27 Kaula nyoon ana paneka; ban PANGERAN 
ngabbullagi ponapa se daddi parnyoonna 
kaula. 

28 Daddi bi kaula kana paneka epassraagiya 
ka PANGERAN. Saomorra kana paneka 
kaagunganna PANGERAN." Saellana jareya se 
kadhuwa jareya pas abakte ka PANGERAN e 
jadhiya. 

maperak tang ate; se elampaagi Salerana 
masenneng tang pekker! Kalaban ate gumbira 
sengko bi-nyebbi tang moso, sabab Allah Ia 
ongguwan nolong sengko. 

2 Tadha se socce kantha PANGERAN! Pera 
Salerana se apareng parlindhungan. 

3 Ambuwi sebballa se tadha ollena jareya, 
ja paterros se sombong cacana! Sabab 
PANGERAN reya Allah se ngagali sakabbinna, 
ban se ngadili sakabbinna tengkana manossa. 

4Gandhibana pahlawan la padha potong, 
tape atamba kowat oreng se lolo. 

> Oreng se lambana kennyang ta kakorangan 
kakanan, sateya daddi oreng derrebban 
pera parlo nyareya essena tabuna. Tape se 
lambana kalaparan, sateya ta kakorangan 
kakanan. Binena oreng se jubeng, sateya 
perak, andhi ana papetto bannyana. Tape 
babine se bannya anana, sateya anana tadha 
Karena. 

6 PANGERAN se matee ban se maodhi pole. 
Matoron manossa ka dunnyana oreng mate. 
Ban ngangka oreng dhari jadhiya. 

7 Badha oreng se epamesken, badha keya se 
epasogi. Badha se erendhaagi, badha keya se 
epatenggi. 

8 Oreng se mesken eangkes dhari kasossaan, 
se nespa epakalowar dhari kasangsaraanna. 
Reng-oreng jareya epadaddi kancana 
reng-oreng bangsawan, sarta eparenge 

reya kaagunganna PANGERAN, e attasanna 
epaddeggi dunnya reya. 

? Oreng se esto aman saterrossa e dhalem 
parlindhunganna Pangeran. Tape reng-oreng 
se jahat epamosna e dhalem papetteng 
se calemot parana. Kakowadan dibi ta 
ekenneng andellagi, kakowadanna manossa 
ta madhateng kamennangan. 

10So-mosona PANGERAN padha ancor, 
kabbi padha tako; ngedhing sowarana dhari 
langnge akantha galudhuk magundhek bume. 
PANGERAN ahakimana manossa sadunnya 
reya, marengana kakobasaan se molja ka 
to-rato peleyanna." 

ll Elkana pas abali mole ka Rama, tape 
Samuwel edina e Silo, aladine PANGERAN 
sambi ejaga Imam Eli. 

12 Tra-pottrana Eli ce jahadda. Padha ta 
parduli ka PANGERAN, 

13 daddi imam ngala sakarebba dibi ka 
bangsa Israil. Ompamana mon badha oreng 
ngatorragi kurban, oreng se nolonge imam 
nyander sambi ngeba garpu se agigi tello. 
Teppana dagingnga ekella, 

14 garpuna ejujjuwagi ka dhalem panci 
se epangellae daging jareya, apaa bai se 
cekka ka garpu jareya daddi andhina imam. 
Reng-oreng Israil se entar ngatorragi kurban 
ka Silo epakantha jareya kabbi. 

imam jareya nyander sabellunna gajina 
daging jareya epalaen se eobbara, pas ngoca 
ka reng-oreng se ngatorragi kurban jareya, 
"Atorragi daging se gi matta ka imam me olle 
epanggang; imam kaissa ta kasokan daging 
kella." 

16 Mon oreng jareya nyaot, "Langkong 
sae noro atoran se lerres saos, gajina 
obbar dhimen; saamponna ganeka pondhut 
se kaimma se ekasokane," oreng jareya 
tanto ngoca kantha reya, "Bunten! Atorragi 
samangken jugan! Mon bunten, bi kaula 
epaksaa." 

17 Dusana tra-pottrana Eli jareya ce rajana e 
dhalem pangoladanna PANGERAN, sabab ta 
ngargai kurban se eatorragiya ka PANGERAN. 

18 Sabatara jareya, Samuwel se gi kana rowa 
terros aladine PANGERAN. Kalambina dhari 
kaen linen, padha ban kalambi se malolo 
eangguy imam e dhalem kabakteyan. 

19 Sabban taon ebuna agabay juba ne-kene, 
pas ebagi ka Samuwel mon ebuna jareya 
teppana entar ngaterragi kurban taonan 
abareng ban lakena. 

20 Eli pas aberkadi Elkana ban binena sambi 
adhabu, "Moga-moga PANGERAN marengana 
bana ana sabannyana dhari binena reya, 
menangka gantena anana bana se eatorragi 
ka PANGERAN reya." Saellana jareya Elkana 
ban binena pas mole ka Rama. 

21 Hana eberkadi PANGERAN, pas rembi pole 


lalake katello ban babine kadhuwa. Samuwel 
atamba raja sabatara aladine PANGERAN. 

22 Eli la ce seppona. Salerana ros-terrosan 
meyarsa cacana oreng parkara tengkana 
tra-pottrana ka oreng Israil. Eli ngagali keya 
ja tra-pottrana jareya tedhung apolong ban 
babinean se atugas e adhana labangnga 
Kemah Paseban Socce. 

23 Daddi Eli pas adhabu ka tra-pottrana, 
"Sengko ngedhing dhari sakabbinna ommat 
Israil parkara tengkana bana se jahat. Arapa 
bana me kantha jareya? 

24 Mara ambuwi, na. Ce jubana onggu 
cacana ommadda PANGERAN parkara bana! 
25 Mon oreng andhi sala ka oreng laenna, 

gi ekenneng billai bi Allah; tape mon 
oreng andhi dusa ka PANGERAN, sapa 
se nolongana?" Tape tra-pottrana jareya 
ta endha ngedhingngagi babalaanna Eli, 
ramana, sabab PANGERAN la motossagi 
mateyana se kadhuwa jareya. 

26 Sabaligga na-kana se anyama Samuwel 
rowa, sajan abit sajan raja ban sajan 
ekaleburi bi PANGERAN, bariya keya bi 
sakabbinna oreng. 

27E settong are badha nabbi manggii Eli 
manapa dhabuna PANGERAN, cana dhabuna 
nabbi jareya, "E bakto bangatowana bana, iya 
areya Harun, ban ana binena ekadunor rato 

Messer, Sengko la anyataagi ka Harun sapa 


Sengko reya. 

28 Dhari sakabbinna suku Israil Sengko 
mele kalowargana epadaddi Tang imam se 
aladinana Sengko e mezba, ngobbar dupa 
ban ngangguy efod mon acaca ban Sengko. 
Balana Harun ban toronanna bi Sengko eberri 
ha ngala sabagiyan dhari kurban tor-ator se 
eobbar e mezba. 

2? Daddi, arapa bana me gi dhakka nangalee 
ban-kurban se menorot Tang parenta 
eatorragi Tang ommat ka Sengko? Arapa 
bana, Eli, me ahormadan ka na-anana 
etembang ka Sengko ban norodi na-anana 
jareya malempo abana bi bagiyan se paleng 
bagus dhari saneyap tor-atorra Tang bangsa 
ka Sengko? 

30 Sengko, Guste Allahna Israil, lamba la 
ajanji, ja kalowargana bana ban kaomma 
bana bi Sengko epadaddiya imam se 
aladinana Sengko salanjangnga. Tape sateya 
Sengko ta terro se kanthaa jareya! Sabab 
pa-sapaa se ngargai Sengko, bi Sengko 
eargaana, tape pa-sapaa se ya-nyeya Sengko, 
bi Sengko eya-seyaa. 

31 Edhingngagi, ya, e settong bakto Sengko 
mateyana sakabbinna lalake ngangodhadan 
e dhalem kalowargana ban margana bana, 
sampe tadha lalake e dhalem kalowargana 
bana se bisaa odhi sampe towa. 

32 Bana bakal arassaa ngennes ban ere 


nangalee sakabbinna berkat se ebagiya 
Sengko ka reng-oreng laen e Israil, 
mangkana sabalaanna bana dibi bakal 
mateya gi dha-ngodha kabbi. 

33 Tape, badha toronanna bana kasorang, bi 
Sengko epapagguna odhi epadaddiya imam 
se aladinana Sengko. Tape oreng jareya bakal 
butaa ban ta andhi pangarebban e dhalem 
odhina. Toronanna bana bakal epateyana 
oreng kabbi. 

34 Menangka bukte ja sabarang se ekocaagi 
Sengko reya bakal kalakona kabbi, anana 
bana se kadhuwa, iya areya Hofni ban Pinehas 
bakal mateya e dhalem saare. 

35 Saellana jareya Sengko meleya imam se 
esto ka Sengko ban se ajalannagi sabarang 
se eparentaagi bi Sengko. Imam jareya bi 
Sengko eberriana na poto se bakal terrosa 
atugas daddi imam e adhana to-rato Tang 
peleyan. 

36 Saneyap toronanna bana se gi odhi, bakal 
entara ka imam jareya menta pesse ban 
kakanan, sarta menta sopaja eedine abanto 
para imam me olle bisa ngakan maske pera 
saompaan." 

' Sabatara jareya, Samuwel se gi 

kana rowa aladine PANGERAN ejaga bi 
Eli. E bakto jareya rangrang PANGERAN 
asen-pessen otaba ngaton. 

2 E settong malem, Eli se la ce towana ban 


para butaa rowa asaren e kamarra, 

3 ban Samuwel tedhung e seddianna Petthe 
Parjanjiyanna PANGERAN, e Kemah Socce. 

E bakto pajjar gi ta ngombar ban damar gi 
odhi, 

4 PANGERAN adikane Samuwel, Samuwel 
nyaot, "Kadhinto, Pa?" 

> Samuwel pas berka ka kennengnganna 
Eli, laju mator, "Ponapa, Pa, abdina me 
edikane?" Saodda Eli, "Enja, sengko ta ngolok 
bana, kassa la dhung-tedhung pole." Daddi 
Samuwel pas abali ka katedhunganna. 

6 PANGERAN adikane Samuwel pole, tape 
kana jareya ta tao ja se ngolok jareya 
PANGERAN, sabab sabellunna jareya 
PANGERAN ta tao abu-dhabu ka abana. Daddi 
Samuwel jaga pas entar ka Eli laju mator, 
"Badha ponapa, pa, abdina me edikane?" 
Saodda Eli, "Enja, na, sengko ta ngolok bana; 
kassa la dhung-tedhung pole." 

7(3:6) 

8 PANGERAN adikana Samuwel 
katellokaleyanna; Samuwel jaga, pas 
entar ka Eli laju mator, "Badha ponapa, Pa, 
abdina me edikane?" Eli pas apangrasa ja 
PANGERAN se adikane kana jareya, 

3 daddi pas adhabu ka kana jareya, "Kassa 
la dhung-tedhung pole; mon badha se ngolok 
bana pole, bana ngoca kantha reya, Ngereng 

adhabu, GUSTE, abdidalem merengngagi." 


Daddi Samuwel abali ka katedhunganna pole. 

10 PANGERAN pas rabu, ngadek e jadhiya 
sarta adikane pole, "Samuwel! Samuwel!" 
Samuwel nyaot, "Ngereng adhabu, GUSTE, 
abdidalem merengngagi." 

ll Dhabuna PANGERAN ka Samuwel, 
"Sengko madhatengnga settong kadaddiyan 
se talebat nakoe ka bangsa Israil, sampe 
sapaa bai se ngedhing tanto pas bingong. 

12E are jareya Sengko ajalannagiya Tang 
ancaman ka saessena bengkona Eli molae 
dhari adha sampe ka budhi. 

13 Bi Sengko Eli la ebalai ja saessena 
bengkona bi Sengko eokoma salanjangnga 
sabab na-ana lakena ya-nyeya Sengko. Eli tao 
ja na-anana jareya ngalakone dusa jareya, 
tape bi Eli epanneng bai. 

14 Daddi Sengko asompa parkara ana binena 
Eli, ja dusana na-anana se talebat rajana 
jareya ta ekenneng paelang bi kurban otabana 
tor-ator apaa bai sampe salanjangnga." 

15 Samuwel pas tedhung pole sampe gi 
laggu, saellana jaga pas mokkae bang- 
labangnga Padalemman Socce. Abana ta 
bangal abala ka Eli parkara se etangalee 
malemmanna jareya. 

16 Tape Eli ngolok kana jareya, dhabuna, 
"Samuwel, na!" "Kadhinto, Pa," saodda 
Samuwel. 

17"Apa se edhabuwagi Pangeran ka bana?" 


dhabuna Eli. "Kabala kabbi ka sengko. Mon 
bi bana badha se ealengngagi, bana tanto 
eokom bi Allah." 

18 Daddi bi Samuwel kabbi ecaretaagi ka 
Eli; tadha se ealengngagi. Dhabuna Eli, 

"Se adhabu jareya PANGERAN; dina apa se 
eanggep paleng becce me olle elampaagi." 

19 Samuwel atamba raja, terros esarengnge 
PANGERAN; sabarang se edhabuwagi 
Samuwel bi PANGERAN epakalakon kabbi. 

20 Lantaran jareya ommat Israil sanagarana 
padha ngakone ja Samuwel jareya nabbina 
PANGERAN. Mon Samuwel abu-dhabu, ommat 
Israil padha ngedhingngagi kabbi. PANGERAN 
terros ngaton e Silo, kennengnganna Salerana 
se ngaton ban abu-dhabu dha-adhana ka 
Samuwel jareya. 

21(3:20) 

4 lE bakto jareya tantarana oreng Filistin 

epakalowar kabbi epanyerranga Israil; 
daddi tantara Israil kalowar ka medan 
paperrangan; oreng Israil jareya akemah e 
seddina Eben-Haezer, dineng tantara Filistin 
akemah e Afek. 

2 Tantara Filistin molae nyerrang, ban 
saellana bangsa se dhadhuwa jareya 
aperrang ce daddina, tantara Israil kala; se 
mate e medan perrang jareya ra-kera pa ebu 
oreng. 

3E bakto karena tantara se gi odhi abali ka 


parkemahan, para pamimpinna Israil ngoca, 
"Arapa sateya reya bi PANGERAN oreng Israil 
me epanneng kala oreng Filistin? Mara Petthe 
Parjanjiyan rowa kala bai dhari Silo, giba 
dha enna, sopaja bi PANGERAN bangsa Israil 
reya etolonge sarta eparenge salamet dhari 
moso." 

“Para pamimpinna oreng Israil jareya 
padha nyoro oreng ka Silo epangonee Petthe 
Parjanjiyanna PANGERAN se daddi tahtana 
PANGERAN Se Mahakobasa. Pottrana Eli se 
kadhuwa, iya areya Hofni ban Pinehas, noro 
bunte Petthe Parjanjiyan jareya. 

> Saellana Petthe Parjanjiyan jareya napa ka 
parkemahan, reng-oreng Israil padha asorak 
ce kajana, sampe bume agundhek. 

6 Oreng Filistin ngedhing keya soragga 
oreng Israil jareya, pas padha ngoca, 
"Arapa oreng Ibrani me rak-soragan?" Tape 
e bakto reng-oreng Filistin jareya tao ja 
Petthe Parjanjiyanna PANGERAN la napa ka 
parkemahanna oreng Ibrani, 

7 kabbi pas padha tako, sarta ngoca kantha 
reya, "Badha diba dhateng ka parkemahanna 
oreng Ibrani! Calaka! Sengko ban bana ta tao 
ngalame se kantha reya. 

8 Calaka onggu! Sapa se bisaa nolonge bana 
ban sengko ngadhebbi ba-diba se kowat 
jareya? Guta ba-diba jareya keya se matee 

oreng Messer e sagara beddhi lamba rowa ta 


iya? 

? Mara bana paraja ate, reng-oreng Filistin! 
Mara aperrang pakantha lalake se ongguwan, 
sabab mon ta kantha jareya sengko ban 
bana kabbi tanto daddi dunorra oreng Ibrani 
jareya, akantha oreng Ibrani se daddi dunorra 
sengko ban bana gi lamba rowa. Daddi mara 
padha aperrang pabangal!" 

10 Saellana jareya oreng Filistin aperrang 
kalaban gu-onggu sarta makala tantara 
Israil. Oreng Israil padha buru ka kemahna 
bang-sebang. Kakalaanna oreng Israil talebat 
sarana: tantara Israil se mate e dhalem 
perrang jareya badha tello polo ebu oreng. 

11 Petthe Parjanjiyanna Allah erebbu moso 
dhari tanangnga oreng Israil, ban pottrana 
Eli se kadhuwa, iya areya Hofni ban Pinehas, 
padha mate e dhalem paperrangan jareya. 

12 Badha oreng dhari suku Benyamin buru 
ka-berka dhari medan paperrangan ka Silo, 
sarta dhapa ka jadhiya e are jareya keya. 
Menangka tandha ja atena sossa, kalambina 
ebit-sebbit ban cethagga epobuwi tana. 

13 Eli teppana alenggi guk-magguk e 
korse e penggirra lorong, kobater mekkere 
kasalameddanna Petthe Parjanjiyan. E bakto 
oreng se ka-berka gella manapa kabar ja 
Israil kala, pandhudhu e jadhiya kabbi padha 
nanges ce kajana. 

14 Eli meyarsa tangessa oreng se bannya 


jareya, pas atanya, "Badha apa me ce 
rammena?" Oreng se ngeba berta gella 
nyander ka Eli sambi ka-berka; sanapana ka 
seddianna pas manapa kabar se ta nyaman 
jareya. 

15E bakto jareya yuswana Eli la sangang 
polo ballu taon ban socana la rabeng. 

16 Cana oreng gella ka Eli, "Abdina buru 
dhari medan paperrangan, terros berka, buru 
napa samangken ka kadhinto." Eli atanya, 
"Baramma kabarra, na?" 

17 Oreng se ngeba berta gella ngoca, "Israil 
buru, tako ka oreng Filistin. Israil kala ce 
sarana. Bannya oreng se adinggal dunnya, 
jugan pottrana panjennengngan, Hofni sareng 
Pinehas. Sarengngan pole Petthe Parjanjiyan 
egiba buru moso!" 

18E bakto oreng jareya ngabarragi parkara 
Petthe Parjanjiyan gella, Eli pas labu dhari 
korsena, agentang e seddianna labang 
saketheng. Yuswana la ce towana, badanna 
ce lempona; e bakto labu jareya guluna 
potong, terros seda. Eli mimpin Israil pa polo 
taon abidda. 

19E bakto jareya, mantona Eli, iya areya 
binena Pinehas, teppana ngandhung raja, ban 
la para baktona se rembia. E bakto ngedhing 
kabar ja Petthe Parjanjiyan egiba buru moso, 
sarta ja mattowa ban lakena la mate, laju 

sake tabu rembia, ban ta abit saellana jareya 


pas rembi. 

20E bakto para mateya, babinean se nolonge 
ngoca, "Sampeyan pasabbar ban pakowat! 
Pottrana sampeyan lalake!" Tape binena 
Pinehas jareya ta nyaot ban ta marduli ka 
reng-oreng jareya. 

21 Anana enyamae Ikabod, sambi ngoca 
kantha reya, "Kahadiranna Pangeran Se Molja 
ampon elang dhari Israil" se emaksod iya 
areya ngocaagiya ja Petthe Parjanjiyan la 
erampas moso ban mattowa tor lakena la 
mate. 

22 Daddi binena Pinehas ngoca, "Kahadiranna 
Pangeran Se Molja ampon elang dhari Israil, 
sabab Petthe Parjanjiyanna Allah ampon 
erampas moso." 

l Saellana Petthe Parjanjiyanna Allah gella 

5 erampas bi oreng Filistin pas egiba dhari 
Eben-Haezer ka kotthana oreng Filistin, iya 
areya kottha Asdod. 

2 E jadhiya petthe gella epamaso ka dhalem 
kowella dibana bangsa Filistin se anyama 
Dagon, pas esaba e seddina arcana diba 
jareya. 

3 Kalagguwanna gu-laggu e bakto oreng 
Asdod entar ka kowel gella, arcana Dagon 
etemmo robbu tajarungngep ka tana, e 
adhana Petthe Parjanjiyanna PANGERAN. Bi 
reng-oreng jareya arca buru epajaga pas 
epabali ka kennengnganna. 

“Tape kalagguwanna gu-laggu, arca 


jareya etemmo robbu pole e adhana Petthe 
Parjanjiyan gella. Se robbu kadhukaleyanna 
jareya cethak ban lengngenna dhukalaja 
potong, ngalathak e seddina labang; pera 
badanna se gi bungkol. 

>(Jareya sababba, arapa sampe sateya para 
imamma diba Dagonbariya keya sakabbinna 
oreng se nyemba ka Dagon jareya, mon 
masoa ka dhalem kowella, labangnga kowella 
elengkae, ta edidda.) 

6 Saellana jareya oreng Asdod ban oreng 
e sabingkerra kottha jareya eokom bi 
PANGERAN; badanna kalowar bu-tombu. 

7E bakto reng-oreng jareya nangalee 
kabadhaan se kantha jareya, pas padha 
ngoca, "Sengko ban bana kabbi sarta 
diba Dagon reya eokom bi Allahna Israil. 
Daddi mara Petthe Parjanjiyan jareya duli 
panyengga dhari dhinna." 

8 Daddi reng-oreng jareya makompol to-rato 
Filistin se kalema bannyana, pas atanya, 
"Petthe Parjanjiyanna Allahna Israil kadhinto 
epakadiya ponapa?" Saodda to-rato jareya, 
"Alle ka kottha Gat." Daddi, Petthe jareya 
ealle ka Gat, settong kottha laenna e nagara 
Filistin. 

Tape sanapana Petthe jareya ka jadhiya, 
kottha jareya eokom keya bi PANGERAN, 
sampe e jadhiya ce baridhuna. Oreng jadhiya 

kabbi epakenneng bu-tombu sabalattrana 


badanna. 

10 Petthe Parjanjiyan jareya pas ealle pole 
ka Ekron, settong kottha laenna pole e 
Filistin. Sanapana Petthe Parjanjiyan jareya 
ka jadhiya, pandhudhuna acerreng, ocana, 
"Petthe Parjanjiyanna Allahna Israil jareya 
egiba dha enna epamateyana oreng dhinna 
kabbi." 

1 Daddi bi reng-oreng jareya sakabbinna 
rato Filistin epakompol. Reng-oreng 
Ekron jareya pas ngoca, "Ngereng Petthe 
Parjanjiyanna Allahna Israil kadhinto pabali 
ka kennengngannepon se asal, sopaja 
junandalem sareng abdidalem sabala ta 
epamate sadaja." Sakottha jareya oreng 
baridhu kabbi sabab bi Allah padha eokom ce 
berrana. 

12 Reng-oreng se ta mate, ekenneng 
panyaket bu-tombu, sampe reng-oreng 
kottha jareya reng-cerrengan menta tolong 
ka ba-dibana. 

6 l Saellana pettong bulan abidda Petthe 
Parjanjiyan jareya badha e Filistin, 

2 oreng Filistin pas ngolok mam-imamma 
sarta kang-tokang seher, pas atanya, 
"Epakadi ponapaa Petthe Parjanjiyanna 
PANGERAN paneka? Manabi epabaliya ka 
kennengngan se asal, kadi ponapa carana?" 

3 Saodda mam-imam ban kang-tokang seher 
jareya, "Petthe Parjanjiyanna Allahna Israil 

tor-ator menangka tebbusanna dusana bana. 
Kalaban cara se kantha jareya bana tanto pas 
baras, ban bana bakal taowa arapa Allahna 
Israil me ros-terrosan apareng okoman ka 
bana." 

4"Tor-ator ponapa se ebadhiya panebbussa 
dusa gapaneka?" cana reng-oreng jareya. 
Saodda mam-imam gella, "Dun-babudunan 
dhari emmas lema meggi ban kos-tekosan 
emmas lema meggi keya, padha ban 
bannyana rato Filistin. Sabab bana kabbi, 
rayat ban ratona, padha ekenneng balai, 
katebanan panyaket bu-tombu ban tekos. 

> Daddi, bana kodu agabay terowanna 
bu-tombu ban tekos se teppana nyeksa 
reng-oreng e nagarana bana reya. Kalaban 
cara se kantha jareya bana ahormadi Allahna 
Israil. Pola Allahna Israil jareya pas ambu se 
ngokom bana, ba-diba ban nagarana bana. 

6 Apa gunana bana macengkal akantha rato 
ban reng-oreng Messer lamba? Ja kaloppae 
baramma carana rato ban reng-oreng Messer 
jareya bi Allah ekagabay en-maenan sampe 
dhi-budhina oreng Israil epanneng ondur 
dhari Messer. 

' Daddi, mara sadhiyaagi jikar se gi anyar 
ban sape dhadhuwa; sape jareya kodu se gi 
nyosowe ban se gi ta tao epanarek jikar. Sape 
jareya pasang ka jikarra, budhuna pabali ka 
kandhangnga. 

8 Saellana jareya, Petthe Parjanjiyanna 


PANGERAN jareya kala, saba e jikar jareya, 
kothak se aesse rang-barang dhari emmas 
se egabaya tor-ator ka Pangeran menangka 
tebbusanna dusana bana saba e seddina 
Petthe jareya. Sape ban jikar jareya dina me 
olle ajalan dibi. 

3 Abassagi ajalan dha emma jikar jareya; 
mon Petthe Parjanjiyan jareya egiba ka 
nagarana dibi, iya areya ka kottha Bet-Semes, 
jareya artena Allahna Israil se madhateng 
calaka se nakoe reya. Tape mon jikar jareya ta 
nojju ka kottha jareya, balai reya banne dhari 
Allahna Israil asalla, coma kabendherran." 

10 Petodu jareya etoro kabbi bi reng-oreng 
Filistin; reng-oreng jareya ngala sape se 
gi nyosowe dhadhuwa, epasang ka jikar, 
dhu-budhuna epamaso ka kandhangnga. 

11 Petthe Parjanjiyanna epaongga ka jikarra, 
bariya keya kothak se aesse dun-babudunan 
emmas ban kos-tekosan emmas. 

12 Sape se dhadhuwa jareya terros ajalan 
nojju ka Bet-Semes, ta luk-bilugan sakale. 
Sambi ajalan sape jareya amonye terros. 
Rato Filistin se kalema terros noro bunte 
sampe ka batessa Bet-Semes. 

13E bakto jareya reng-oreng Bet-Semes 
teppana anye gandum e cora. E bakto reng- 
oreng jareya nangalee Petthe Parjanjiyan 
jareya atena ce peragga, pas padha nyander 
ka jikar jareya. 

14) ikar jareya ambu e seddina bato se raja e 


teggalla oreng Bet-Semes se anyama Yusak. 
Reng-oreng kottha jareya thok-ngetthok 
jikar gella, sapena se dhadhuwa esambelli 
ekagabay kurban obbaran ka PANGERAN. 

15 Bi reng-oreng Lewi Petthe Parjanjiyan 
jareya epatoron, bariya keya kothak se 
aesse rang-barang dhari emmas gella, jareya 
kabbi esaba e attassa bato se raja gella. 
Saellana jareya oreng Bet-Semes ngatorragi 
kurban obbaran ban ban-kurban laenna ka 
PANGERAN. 

16E bakto rato Filistin se kalema gella 
ngoladi jareya kabbi, pas padha gubar ka 
Ekron e are jareya keya. 

17 Daddi oreng Filistin la ngeba tor-ator ka 
PANGERAN menangka tebbusanna dusana 
oreng e tha-kotthana se eparenta rato 
Filistin se kalema. Tha-kottha jareya iya 
areya kottha Asdod, Gaza, Askelon, Gat 
ban Ekron. E antarana tha-kottha jareya 
badha se badha bintengnga, badha se tadha. 
Sabban kottha settong ngerem dun-budunan 
ban kos-tekosan emmas settong ebang. 
Menangka buktena kadaddiyan jareya iya 
areya bato se raja se egabay panyabaanna 
Petthe Parjanjiyanna PANGERAN gella. Sampe 
sateya bato jareya gi badha e teggalla Yusak, 
oreng Bet-Semes rowa. 

18 (6:17) 


1 Samuel 6.191 7.3 23 
19Tape e antarana reng-oreng Bet-Semes 


jareya badha oreng pettong polo nyongngo ka 
dhalem Petthe Parjanjiyan jareya; reng-oreng 
jareya bi PANGERAN epamate. Rayat pas 
padha sossa polana PANGERAN madhateng 
balai se ce rajana jareya. 

20 Reng-oreng Bet-Semes pas ngoca, "Sapa 
se kowadda neng e ajunanna PANGERAN, 
Allah Se Socce rowa? Eaterragiya dha emma 
Petthe jareya sopaja jauwa dhari bana ban 
sengko?" 

21 Reng-oreng Bet-Semes jareya pas nyoro 
oreng entar ka Kiryat-Yearim, esoro manapa 
pessen kantha reya, "Petthe Parjanjiyan 
ampon epabali sareng oreng Filistin. Ngereng 
pondhut Petthe gapaneka dhari Bet-Semes, 
pas bakta ka kalenggiyanna sampeyan." 

7 l Daddi Petthe Parjanjiyanna PANGERAN 

jareya bi reng-oreng Kiryat-Yearim 
ekonee, pas egiba ka bengkona oreng se 
anyama Abinadab; bengko jareya badha e 
attassa gumo. Saellana jareya bi reng-oreng 
Kiryat-Yearim jareya anana Abinadab se 
anyama Eleyazar pas etahbissagi, epajaga 
Petthe Parjanjiyan jareya. 

2 Abidda Petthe Parjanjiyan se badha 
e Kiryat-Yearim, ra-kera dhu polo taon. 
Saabidda jareya ommat Israil aserro nyoon 
tolong ka PANGERAN. 

3 Samuwel pas adhabu ka ommat Israil, 
"Mon bana pajat abaliya ka PANGERAN ban 

abakteya ka Salerana kalaban gu-onggu, 


mara buwang sakabbinna ba-diba se asalla 
dhari nagara manca ban arcana dewi 
Asytoret. Bana kodu massraagi aba ka 
PANGERAN ban abakte ka Salerana malolo, 
tanto bana pas epabebas dhari oreng Filistin." 

4 Daddi oreng Israil pas mowang ca-arcana 
diba Baal ban arcana Dewi Asytoret, sarta 
pas abakte ka PANGERAN malolo. 

> Saellana jareya Samuwel adhabu, "Mara 
oreng Israil soro akompol e Mizpa kabbi, 
sengko pas nyoonnagiya bana kabbi ka 
PANGERAN." 

6 Oreng Israil pas padha akompol e Mizpa 
kabbi. Reng-oreng jareya nemba aeng, 
aengnga pas etotta menangka tor-ator ka 
PANGERAN, saellana jareya kabbi pas padha 
apowasa saare benteng e are jareya. Ocana 
reng-oreng jareya, "Sengko reya dusa ka 
PANGERAN." (E Mizpa jareya Samuwel ngoros 
sakabbinna parkarana oreng Israil epasampe 
mare.) 

TE bakto oreng Filistin ngedhing ja oreng 
Israil akompol e Mizpa, ratona se kalema 
mangkat ka jadhiya ban tantarana, nyerranga 
oreng Israil. Oreng Israil ngedhing parkara 
jareya, pas arassa tako. 

8 Ocana reng-oreng jareya ka Samuwel, 
"Ngereng ja ambu nyoonnagi terros ka 
PANGERAN sopaja oreng Israil eparengngana 
salamet dhari oreng Filistin." 


| 1 Samuel 7.91 15. 
? Daddi Samuwel pas nyambelli budhuna 


dumba se gi ngodha settong, eatorragi 
menangka kurban obbaran ka PANGERAN. 
Saellana jareya pas adua ka PANGERAN 
nyoonnagi oreng Israil, ban parnyoonanna 
jareya ekabbuli bi PANGERAN. 

10E bakto Samuwel teppana ngatorragi 
kurban obbaran jareya, oreng Filistin 
molae nyerrang; tape e bakto jareya keya 
PANGERAN centharan padha ban galudhuk 
dhari langnge e attasanna reng-oreng 
Filistin. Reng-oreng Filistin jareya pas salbut 
kabingongan. 

ll Tantara Israil kalowar dhari Mizpa, pas 
nyerser oreng Filistin sampe para napaa ka 
Bet-Kar, reng-oreng Filistin jareya epaancor. 

12 Saellana jareya Samuwel ngala bato 
settong, epamanjeng e antarana Mizpa ban 
Sen. Dhabuna Samuwel, "PANGERAN ta 
gung-nanggung apareng partolongan ka 
oreng Israil" bato jareya pas enyamae "Bato 
Partolongan". 

13 Daddi oreng Filistin epakala. Bi PANGERAN 
oreng Filistin ta eedine maso ka dhaerana 
Israil pole, saabidda Samuwel gi odhi. 

14Tha-kotthana Israil se la ekobasae oreng 
Filistin, molae dhari Ekron sampe ka Gat, 
epabali kabbi ka oreng Israil pole. Oreng Israil 
ban oreng Kanaan taremtem odhina. 

15 Samuwel marenta Israil saomorra. 

ka Betel, Gilgal ban Mizpa. E sakabbinna 
kennengngan jareya Samuwel ngoros 
ra-parkara sampe epamare kabbi. 

17 Mon la mare tanto pas gubar ka 
kalenggiyanna e Rama. E jadhiya Samuwel 
daddi hakimma oreng Israil sarta maddek 
mezba se eatorragi ka PANGERAN. 

8 l Saellana seppo, Samuwel ngangkat 
tra-pottrana epadaddi hakim e Israil. 

2 Pottrana se sareyang nyamana Yowl ban se 
nomer dhuwa nyamana Abiya. Se kadhuwa 
jareya daddi hakim e Bersyeba. 

3 Tape se kadhuwa jareya ta nero eppana; 
pera nyare kaontongan malolo. Daddi narema 
go-sogo ban ta adil mon motose parkara. 

4 Daddi para pamimpinna ommat Israil 
padha akompol kabbi, pas ngadhep ka 
Samuwel e Rama, 

>ocana reng-oreng jareya, "Pa, 
panjennengngan ampon seppo, tra- 
pottrana panjennengngan ta padha sareng 
panjennengngan. Daddi langkong sae 
ngereng panjennengngan mele rato sopaja 
bangsa abdina gadhuwan rato jugan kadi 
sa-bangsa laenna." 

6 Tape Samuwel ta senneng meyarsa 
parmentaanna reng-oreng jareya, daddi pas 
adua ka PANGERAN. 

T PANGERAN adhabu. "Torodi karebba 
bangsa Israil jareya. Sabab sanyatana banne 

bana se etolak bi reng-oreng jareya, tape 


Sengko. Reng-oreng jareya ta endha ngako 
rato pole ka Sengko. 

8 Molae bi Sengko epakalowar dhari nagara 
Messer, reng-oreng jareya Ia ta endha ngabas 
ka Sengko sarta nyemba ka ba-diba, ban 
sateya apa se elakowagi reng-oreng jareya ka 
bana, jareya se elakowagi reng-oreng jareya 
ka Sengko. 

? Daddi la torodi karebba reng-oreng jareya; 
tape paenga gu-onggu ka reng-oreng jareya, 
ban balai baramma carana to-rato jareya e 
budhi are ngadhebbi reng-oreng jareya." 

10 Apa se edhabuwagi PANGERAN jareya bi 
Samuwel epanapa kabbi ka ommat Israil se 
menta rato jareya. 

11 "Kantha reya carana ratona bana 
ngadhebbi bana e budhi are," Samuwel 
nerrangngagi ka reng-oreng jareya. "Na- 
anana bana bakal epaksaa daddi tantara; 
badha se epadaddi pasukan se nompa kareta, 
badha se epadaddi pasukan se nompa jaran, 
ban badha pole se epadaddi pasukan se 
ajalan soko. 

12 Badha se epadaddi parwira se ngoros 
oreng saebu, badha se epangoros oreng 
saeket. Ana lalakeanna bana bakal epaksaa 
ananggala ba-sabana, anye hasella sabana, 
ban agabayyagi sanjatana ban pakakassa 
kareta perrangnga. 

13 Ana babineanna bana bakal esorowa 


agabayyagi mennya roomma, ekagabay 
tokang massana ban tokang rotina. 

14 Gal-teggalla bana se paleng bagus bakal 
ekalaa pas ebagi ka ba-ponggabana, bariya 
keya kebbun anggurra ban kebbun jaitunna 
bana. 

15 Bana bakal ewajibbagiya majar pajek 
aropa saparpolonna hasella teggalla ban 
kebbun anggurra, pajek jareya bakal ebagiya 
ka ra-parwirana ban ka ba-ponggabana. 

16 Rato jareya bakal ngalaa nor-dunorra ban 
ebinna bana se paleng bagus, bariya keya 
mar-hemarra; jareya kabbi bakal epalakowa 
kaangguy kaparlowanna dibi. 

17 Saparpolonna bannyana embi ban 
dumbana bana bakal ekalaa. Ban bana dibi 
bakal epadaddiya dunorra. 

18 Mon bakto jareya la napa, bana kabbi 
bakal aserrowana mekkere ratona se la epele 
bana dibi jareya, tape PANGERAN ta kera 
meyarsaagi serrona bana pole." 

19Tape bangsa Israil jareya ta parduli ka 
dhabuna Samuwel, la-mala ngoca kantha 
reya, "Diggal! Sanajjan kadi ponapaa, abdina 
sadaja terro gadhuwana rato, 

20 sopaja bangsa abdina padhaa sareng 
bangsa laen, eparenta rato sareng ekapalae 
rato e dhalem paperrangan." 

21 Saellana meyarsa sakabbinna ocana 


reng-oreng jareya, Samuwel pas matorragi 
jareya kabbi ka PANGERAN. 

22 Dhabuna PANGERAN, "Torodi karebba 
reng-oreng jareya, berrii rato." Samuwel pas 
nyoro reng-oreng jareya kabbi sopaja mole 
ka bengkona bang-sebang. 

l Badha oreng suku Benyamin nyamana 

Kis. Oreng jareya sogi ban ehormadi sarta 
ekatakoe oreng; sabalaanna Bekhorat, iya 
areya bagiyanna kaomma Afiyah. Nyamana 
eppana Abiyel ban nyamana Zeror. 

2 Kis jareya andhi ana lalake, nyamana Saul; 
Saul jareya gi ngodha, badanna soga, robana 
gantheng. Sanagara Israil tadha oreng se 
ganthengnga padha ban Saul jareya. Bariya 
keya badanna atenggiyan dhari sakabbinna 
oreng Israil laenna. Mon eokor, tenggina 
reng-oreng Israil laenna ta-rata pera sampe 
gan bauna. 

3E settong are Kis kaelangan mar-hemarra. 
Daddi Kis ngoca ka Saul, "Kassa ngajak 
bareng kasorang, sare tang mar-hemar se 
elang jareya." 

4 Saul ban barengnga pas mangkat ajalan 
e sabalattrana dhaera pagunongan Efraim 
ban tana Salisa, tape keban andhina eppana 
jareya tadha se etemmowa settonga balakka. 
Saul ban barengnga gella pas entar nyare 
ka tana Sahalim, tape mar-hemarra tadha e 

jadhiya; daddi Saul pas entar ka dhaerana 


Benyamin, tape ta ahasel keya. 

> Saellana napa ka tana Zuf, Saul ngoca ka 
barengnga, "Mara, ka, ja moleya bai, dhaggi 
eppa pas ker-pekkeran polana aberraan 
mekkere bana ban sengko etembang ban 
mar-hemarra se elang." 

6Saodda barengnga gella, "Mangken 
dhimen! E kottha paneka badha abdina Allah. 
Oreng gapaneka ehormadi oreng polana 
ponapaa saos se edhabuwagi masthe kalakon 
onggu. Ngereng ja meyosa ka kadhissa, pola 
oreng ganeka me oneng badha e kadhimma 
mar-hemar se elang kadhissa." 

7 Cana Saul, "Mon entar ka oreng jareya, 
aberria apa dhaggi? Tang sango la tadha, 
sengko ta andhi pa-apa se ekennenga bagi ka 
abdina Allah jareya, ta iya?" 

8 Barengnga Saul gella nyaot, "Kalerressan 
kaula gi gadhuwan pesse salaka settong. 
Diggal pesse ganeka bi kaula eatorragiya ka 
abdina Allah ganeka, me olle kasokan malae 
kaula sareng sampeyan badha e kaimma 
mar-hemar se elang kaissa." 

? Cana Saul, "Iya mara ja entara." Oreng 
se kadhuwa jareya pas entar ka kottha ka 
kennengnganna abdina Allah gella. E bakto 
se kadhuwa jareya ongga gumo se nojju ka 
kottha gella, pas atemmo ban kana babinean 
se nembaa aeng ka somor. Se kadhuwa jareya 
atanya ka babinean jareya, "Apa tokang 

tennong rowa badha e kottha?" (E jaman 


jareya nabbi bi oreng ekoca tokang tennong, 
daddi mon badha oreng anya-tanyaa ka Allah, 
oreng jareya ngoca kantha reya, "Mara ja 
entara ka tokang tennong.") 

10(9:9) 

11(9:9) 

12 "Enggi, badha," cana na-kana babinean 
gella. "Gi buru se lebat. Mon sampeyan ajalan 
epaceppet, tanto ecapo. Tokang tennong 
ganeka meyos ka kottha polana ngatorragiya 
kurbanna rayat e attassa mezba e gumo. 
Reng-oreng se eonjang ta kera adhaar kurban 
mon tokang tennong ganeka gi ta rabu, sabab 
kurban ganeka gi kodu eberkadi dhimen. Mon 
sampeyan duli mangkat samangken, tanto 
tapanggi sabellunna tokang tennong ganeka 
ongga ka gumo adhaara kurban." 

13 (9:12) 

14 Daddi Saul ban barengnga gella mangkat 
ka kottha, ban sanapana ka labang 
sakethengnga kottha jareya, pas tatemmo bi 
Samuwel se parappana alomampa meyosa ka 
kennengnganna kabakteyan e gumo. 

15 Saare sabellunna jareya PANGERAN 
adhabu kantha reya ka Samuwel, 

16"Lagguna, baja teya, Sengko nyorowa 
oreng suku Benyamin entar ka bana. Bana 
kodu alanti oreng jareya ngangguy opacara 
parmennyaan kaangguy epadaddi rato se 
marentaa Tang ommat Israil. Oreng jareya 

se masalamedda Tang ommat dhari oreng 


Filistin. Sengko Ia nangalee kasangsaraanna 
Tang ommat ban ngedhing tangessa se menta 
tolong ka Sengko." 

17E bakto Samuwel ngoladi Saul, PANGERAN 
adhabu, "Jareya oreng se ekocaagi Sengko 
baari rowa. Oreng jareya se marentaa Tang 
ommat." 

18 Sabatara jareya Saul ajalan ka seddianna 
Samuwel e seddianna labang sakethengnga 
kottha, pas atanya, "Ta langkong, Pa, e 
kadhimma compoepon tokang tennong 
kadhissa?" 

19Saodda Samuwel, "Sengko tokang 
tennong se esare bana jareya. Kassa 
bana mangkat kaadha ka kennengnganna 
kabakteyan e gumo rowa. E are teya bana 
ngakana abareng ban sengko. Lagguna 
gu-laggu partanyaanna bana bi sengko 
ejawaba kabbi, saellana jareya bana olle 
mole. 

20 Parkara mar-hemarra bana se elang tello 
are se kapongkor rowa, ta osa kobater, 
sabab la etemmo kabbi. Ban pole, bana ban 
sabalana eppana bakal naremaa papareng se 
paleng aji sanagara Israil." 

21 Saodda Saul, "Abdina kadhinto dhari suku 
Benyamin, suku se paleng kene neng e Israil, 
sarengngan pole sabalaan abdina tamaso 
se paleng ta aji e dhalem suku gapaneka. 

Daddi, aponapa panjennengngan me adhabu 


sapaneka?" 

22 Saellana jareya Samuwel ngajak Saul ban 
barengnga maso ka dhalem kennengngan 
se raja; se kadhuwa jareya eparenge 
kennengngan e dha-adha e antarana 
jang-onjangan se bannyana ra-kera tello polo 
oreng. 

23Samuwel pas adhabu ka tokang massa, 
"Mara pakalowar daging se bi sengko epatoro 
ka bana gella rowa." 

24Tokang massa gella makalowar daging 
peleyan se epalaen dhari bagiyanna pokang, 
pas eangkaagi ka Saul. Samuwel adhabu, 
"Areya bana emalaennagi bi sengko me 
olle ekenneng kakan bana abareng ban 
moy-tamoy laenna. Mara, kakan." Ban Saul 
pas ekakan. Daddi e are jareya Saul ngakan 
abareng ban Samuwel. 

25 Saellana jareya reng-oreng se badha e 
jadhiya pas padha toron dhari kennengnganna 
kabakteyan maso ka kottha. Saul eberrii 
katedhungan e attassa bengko, 

26 pas tedhung sampe ngeddha. E bakto 
pajjar buru moncar, Samuwel adikane Saul 
se badha e atana bengko jareya; dhabuna, 
"Mara jaga, bana eaterragiya bi sengko se 
moleya." Saul jaga, pas mangkat abareng 
Samuwel. 

27 Sanapana ka penggirra kottha, Samuwel 
adhabu ka Saul, "Barengnga bana jareya 

soro ajalan kaadha." Barengnga jareya 


mangkat kaadha, Samuwel pas adhabu pole, 
"Mara ambu gallu sakejja e dhinna, sengko 
manapaa dhabuna Allah ka bana." 

10 ' Saellana jareya Samuwel mondhut 
gendhi se aesse mennya jaitun, 
mennya jareya pas eselen ka cethagga Saul. 
Samuwel nyeyom Saul sambi adhabu, "Bana 

bi PANGERAN Ia elanti epadaddi ratona 
ommadda, iya areya bangsa Israil. Bana 
marentaa ommadda sarta alindhungana 
ommat jareya dhari so-mosona. Areya 
tandhana ja PANGERAN ongguwan se mele 
bana daddi ratona ommadda: 

2 Dhaggi mon bana la apesa ban sengko e 
are teya, bana bakal tageppoga ban oreng 
lalake kadhuwa e seddina makamma Rahel 
e Zelzah e dhaerana Benyamin. Oreng se 
kadhuwa jareya bakal ngocaa kantha reya ka 
bana: Mar-hemar se esare sampeyan ampon 
epanggi. Samangken eppana sampeyan ta 
kobater mekkere ban-keban ganeka, tape 
terros posang mekkere kadi ponapa se 
nyareya sampeyan." 

3 Samuwel adhabu pole, "Dhari jadhiya bana 
terros ajalan sampe ka bungkana kajuwan 
karamat kennengnganna kabakteyan e Tabor. 
E jadhiya bana bakal tatemmowa ban oreng 
lalake katello se teppana entara ka Betel 
ngatorragiya kurban ka Allah. Se kasorang 
nonton budhuna embi tatello, settonganna 

ngeba roti tatello, ban se settonganna pole 


ngeba kanthong kole se aesse anggur. 

40reng se katello jareya bakal aberria salam 
ka bana sarta aberri roti dhadhuwa ka bana; 
roti jareya kodu etarema bi bana. 

> Saellana jareya bana kodu entar ka 
gumona Allah e Gibeya, kennengnganna 
parkemahanna oreng Filistin. E labang 
sakethengnga kottha bana bakal lep- 
salebana ban bi-nabbi se toron dhari gumo 
pangurbanan. Bi-nabbi jareya atangdang ban 
ra-eraan, sambi amaen gambus, terbang, 
soleng ban calempong. 

SE bakto jareya bana bakal ekobasaana 
Errohna Allah ban bana bakal noroa 
dang-tangdangan sarta ra-eraan keya; bana 
pas andhia tabiat se anyar, aoba ta akantha 
ba-lambana. 

7 Mon jareya la kalakon kabbi, apaa bai se bi 
bana ekarassa becce, jalannagi, sabab bana 
etonton bi Allah. 

8 Saellana jareya bana kodu entar ka Gilgal 
ban anante e jadhiya sampe pettong are 
abidda. Sengko entara dha essa, ngatorragiya 
kurban obbaran ban kurban karokonan; e 
jadhiya sengko malaana bana apa se kodu 
elakone bana." 

3 Ta abit saellana apesa ban Samuwel, Saul 
pas narema babatek anyar dhari Allah. Ban 
pa-apa se edhabuwagi Samuwel, kadaddiyan 
kabbi onggu e are jareya keya. 

10 Sanapana ka Gibeya, Saul ban barengnga 


tatemmo ban bi-nabbi sarombongan. E bakto 
jareya keya Saul ekobasae Errohna Allah pas 
noro adang-tangdang ban ra-eraan akantha 
bi-nabbi jarowa. 

ll Reng-oreng se la kennal ka Saul jareya, 
nangalee tengkana se aoba jareya, padha 
saleng atanya, "Arapa anana Kis reya? Apa 
Saul daddi nabbi keya?" 

12 Badha oreng se abengko e jadhiya atanya, 
"Baramma bi-nabbi laenna reya? Mon cana 
bana, sapa eppana reng-oreng jareya?" 
Jareya asal molana badha parebasan reya, 
"Apa Saul daddi nabbi keya?" 

13 Saellana Saul mare adang-tangdang ban 
ra-eraan, pas entar ka mezba e attassa gumo. 

14 Majadhi lakena Saul nangalee Saul ban 
barengnga jareya, pas atanya ka se kadhuwa 
jareya, "Bana dhari dhimma bai?" saodda 
Saul, "Nyare mar-hemarra eppa se elang, ban 
e bakto paggun ta epanggi, kaula pas entar 
ka Samuwel kadhuwaan." 

15 "Apa dhabuna Samuwel jareya ka bana?" 
cana majadhina. 

16 Saodda Saul, "Caepon, ban-keban ganeka 
ampon epanggi sadaja." Tape Saul ta abala 
ka majadhina jareya ja salerana la elanti 
epadaddi rato bi Samuwel. 

17 Samuwel makompol rayat Israil e Mizpa, 

18 pas adhabu ka reng-oreng jareya, 
"PANGERAN, Allahna ommat Israil, adhabu 

kantha reya, Bi Sengko bana la egiba dhari 


Messer ban epabebas dhari kakobasaanna 
bangsa Messer ban sa-bangsa laenna se 
nyeksa bana. 

19 Sengko la ngangkes bana dhari sakabbinna 
kasossaan ban kasangsaraan, tape sateya 
bana ta endha ka Sengko, Guste Allahna 
bana, sabab bana menta sopaja eberriana 
rato. Mon cara jareya, iya mara, mara 
kabbi padha akompol e adhaanna Sengko, 
PANGERANna bana, apolong menorot sukuna 
ban kaomma bang-sebang." 

20 Samuwel pas makon sakabbinna suku 
sopaja padha maju, se kapele suku Benyamin. 
21E bakto ga-kalowargana suku Benyamin 

esoro maju, se kapele kalowargana Matri. 
Dhi-budhina lalakean dhari kalowargana 
Matri esoro maju, se kapele Saul, anana 
Kis. Reng-oreng padha nyaree Saul, tape ta 
etemmo. 

22 Daddi reng-oreng jareya atanya ka 
PANGERAN, "Adhu, Guste, ponapa oreng 
gapaneka badha e kadhinto?" Dhabuna 
PANGERAN, "Saul ngetek e budhiyanna 
rang-barang parlengkaban rowa." 

23 Daddi reng-oreng jareya duliyan ngonee 
Saul, pas egiba ka nga-tengngaanna rayat. 
Saul manjeng e antarana reng-oreng jareya, 
nyatana Saul jareya se paleng tenggi; 
reng-oreng laenna pera sampe gan bauna. 

24 Dhabuna Samuwel ka reng-oreng jareya, 


"Areya oreng se epele PANGERAN! Tadha 
oreng laenna e antarana bana se padha ban 
oreng reya." Reng-oreng se badha e jadhiya 
kabbi padha asorak, "Hidup rato!" 

25 Samuwel nerrangngagi ka rayat jareya 
parkara ha ban kawajibanna rato, hal jareya 
pas etoles e dhalem ketab se pas esempen 
e kennengngan se socce. Saellana jareya 
reng-oreng jareya kabbi esoro mole ka 
bengkona bang-sebang. 

26 Saul mole keya ka bengkona e Gibeya, 
eaterragi reng-oreng se kowat ban bangalan 
se atena la epaguli bi Allah. 

21 Tape badha reng-oreng jahat se ngoca 
kantha reya, "Oreng reya ta kera badha 
gunana ka bangsa Israil." Reng-oreng jareya 
ta marduli ka Saul sarta ta tor-ngatore 
pa-apa. Tape Saul o-matatao. 

1 1 l Saellana jareya Nahas, rato Amon, 

mamangkat tantarana epangeppong 
kottha Yabes e baba Gileyad. Reng-oreng 
Yabes ausul kantha reya ka Nahas, 
"Ngereng mabadha parjanjiyan sareng 
Yabes, reng-oreng Yabes pas atelloga ka 
junandalem." 

2 Saodda Nahas, "Sengko endha mabadha 
parjanjiyan, tape saradda kantha reya: mata 
kanganna bana padha econgkea kabbi bi 
sengko menangka tandha ja sakabbinna 
bangsa Israil eya-seya bi sengko." 

3 Saellana jareya para pamimpinna kottha 


Yabes padha nyaot, "Abdidalem nyoona 
bakto pettong are parlo ngotosa oreng ka 
sabalattrana tana Israil. Manabi tadha se 
porona nolonge, oreng Yabes atelloga ka 
junandalem." 

“Para otosan jareya napa ka Gibeya, 
kalenggiyanna Saul. E bakto reng-oreng 
jareya manapa kabar gella, rayat pas padha 
nanges polana arassa ta andhi pangarebban 
pole. 

>E bakto jareya Saul gi buru rabu dhari 
teggalla abakta pe-sapena. "Badha apa? 
Me padha nanges kabbi?" dhabuna Saul. 
Reng-oreng jareya pas notorragi parkara 
kabar se egiba oreng Yabes gella. 

SE bakto meyarsa kabar jareya, Saul pas 
ekobasae Errohna Allah. 

7 Panggaliyanna ce dukana, laju mondhut 
sape dhadhuwa, esambelli, pas ethok-ketthok 
epadaddi sabannyana. Thok-ketthoganna 
sape jareya pas epakerem ka saanterona 
tana Israil, etoroe papakon kantha reya, 
"Sapa se ta noro aperrang bi Saul ban 
Samuwel, sapena ethok-ketthoga epakanthaa 
reya keya!" Bangsa Israil tako ka pa-apa se 
olle daddi elampaagiya PANGERAN, daddi 
kabbi padha asadhiya mangkada aperrang 
areng-bareng. 

8 Reng-oreng jareya epakompol e Bezek, pas 


ebitong: badha tello ratos ebu oreng Israil 
ban tello polo ebu oreng Yehuda. 

? Saellana jareya para otosan dhari Yabes 
ebalai kantha reya, "Kabala ka oreng Yabes, 
lagguna sabellunna beddhuk, oreng Yabes la 
olleya partolongan." E bakto ngedhing kabar 
jareya, pandhudhu Yabes ce peragga. 

10 Atorra ka Nahas, "Lagguepon oreng Yabes 
badhi atelloga ka junandalem, eatore epakadi 
ponapaa saos oreng Yabes ngereng kasokan." 

1 Kalagguwanna gu-laggu, reng-oreng se 
entara aperrang bi Saul ebagi epadaddi 
tello pasukan. Ban e bakto pajjar buru 
ngombar reng-oreng jareya padha nyerrang 
ka nga-tengngaanna parkemahanna oreng 
Amon. Sabellunna beddhuk, tantarana Saul 
la makala mosona. Reng-oreng Amon se 
ngenneng buru car-kalacer, padha buru 
bi-dibi ebang. 

12 Saellana jareya bangsa Israil atanya ka 
Samuwel, "E kadhimma reng-oreng se ngoca 
ja Saul ta pantes daddi rato Israil? Ngereng 
parenge oneng, epateyana." 

13 Tape Saul adhabu, "E are teya ta olle 
badha oreng se epatee, sabab e are teya 
PANGERAN la masalamet Israil." 

14 Samuwel adhabu ka reng-oreng jareya, 
"Mara sateya padha entar ka Gilgal kabbi, 
neng e dhissa mara Saul resmeyagi menangka 
rato Israil." 

15 Daddi reng-oreng jareya padha entar 


ka Gilgal kabbi, ban e kennengnganna 
kabakteyan jareya Saul eresmeyagi 
menangka rato Israil. Reng-oreng Israil 
padha ngatorragi kurban karokonan, dineng 
Saul ban bangsa Israil kabbi padha arayaagi 
kadaddiyan jareya. 

1 2 ! Samuwel pas adhabu ka sakabbinna 

bangsa Israil, "Apa pamentana bana bi 
sengko la etorodi. Sengko la ngangkat rato se 
marentaa bana. 

2 Molae sateya rato jareya se mimpina bana. 
Mara abassagi, sengko la oban ban la towa. 
Sengko la ce abidda se mimpin bana molae 
sengko gi ngodha sampe sateya. Buktena 
tang ana se la ja-raja reya. 

3 Sateya sengko badha e dhinna e adhana 
bana. Mon sengko andhi sala ka bana, 
kocaagi sateya e ajunanna PANGERAN ban 
e ajunanna rato peleyanna PANGERAN 
jareya. Apa sengko tao ngala sape otaba 
hemarra oreng? Pola sengko tao co-ngoco 
otaba nyeksa oreng otaba ngala sogo? Mara 
kocaagi, sopaja pa-apa se ekala sengko bisaa 
epabali sateya." 

4 Reng-oreng jareya nyaot, "Bunten, 
panjennengngan ta oneng co-ngoco otabana 
nyeksa bangsa abdina; jugan ta oneng 
mondhut dhi-andhina oreng." 

> Dhabuna Samuwel, "E are teya PANGERAN 
ban rato peleyanna daddi sakse ja sengko 

ta andhi sala pa-apa." "Lerres, Pangeran 


saksena," cana reng-oreng Israil. 

6 Samuwel pas adhabu pole, "PANGERAN 
se mele Mosa ban Harun, ban se abakta 
bangatowana bana kabbi kalowar dhari 
Messer. 

7Sateya, nante gallu, ja duli nyengga. 
Sengko nyebbuddagiya kasalaanna bana e 
ajunanna PANGERAN. Kaengae sakabbinna 
kamoraanna PANGERAN ka bana ban ka 
bangatowana bana. 

8E bakto Yakub ban la-balana ngalle ka 
Messer, ban oreng Messer pas eseksa, 
bangatowana bana nyoon partolongan ka 
PANGERAN; PANGERAN pas ngotos Mosa 
ban Harun. Mosa ban Harun jareya abakta 
bangatowana bana kalowar dhari Messer 
sarta nolong bangatowana bana jareya sampe 
bisa neptep e nagara reya. 

Tape saellana jareya oreng Israil loppa 
ka PANGERAN, Allahna, daddi bi PANGERAN 
bangsa reya epanneng e bakto eserrang ban 
epakala Sisera, panglimana tantara Hazor, 
ban oreng Filistin sarta rato Moab. 

10 Saellana jareya oreng Israil adua ka 
PANGERAN ban ngakowe dusana, sambi 
ngoca kantha reya, Abdidalem dusa polana 
mongkore J unandalem, GUSTE, sareng 
nyemba ka ca-arcana diba Baal sareng 
Asytoret. Namong samangken, abdidalem 

nyoona tolong pasalameddagi dhari moso, 


abdidalem ajanji ngabdiya ka Junandalem!" 

11 PANGERAN pas ngotos Gideyon, samarena 
jareya pas Barak, pas Yefta, dhi-budhina 
sengko. Sengko ban otosanna PANGERAN 
laenna se katello jareya padha nolong 
bana sampe salamet dhari moso ban odhi 
taremtem. 

12 Tape e bakto bana nangalee ja eserranga 
Nahas rato Amon, bana ta ngakone 
PANGERAN menangka ratona, ban bana kabbi 
padha ngoca ka sengko, Abdina sadaja terro 
eparentaa rato. 

13"Sateya mara abas, reya rato peleyanna 
bana dibi. Bana menta rato, ban PANGERAN 
la eparenge. 

14 Bana tanto senneng odhina mon bana 
hormat ka PANGERAN ban ngabdi ka 
Salerana, sarta ngedhingngagi ban atoro ka 
papakonna, apa pole mon bana ban ratona 
teptep esto ka Guste Allahna. 

15 Sabaligga, mon bana ta ngedhingngagi 
ka dhabuna PANGERAN, la-mala alaban ka 
papakonna, bana sarta ratona tanto ekamoso 
bi PANGERAN. 

16 sateya, edhingngagi pole! Abassagi! 
PANGERAN mabadhaa kaajiban raja e adhana 
bana. 

17 Sengko nyoona ka PANGERAN, ban 
sanajjan sateya reya mosem nemor, 
PANGERAN bakal madhatengnga galudhuk 

ban ojan menangka tandha ja tang 


parnyoonan ekabbuli. E bakto jareya, bana 
bakal apangrasaa saapa dusana bana ka 
PANGERAN polana se menta rato." 

18 Samuwel pas adua, ban e are jareya 
keya PANGERAN madhateng galudhuk ban 
ojan. Bangsa jareya padha tako kabbi ka 
PANGERAN ban ka Samuwel. 

19 Atorra reng-oreng jareya ka Samuwel, 
"Nyoona tolong, Pa, nyoonnagi ka GUSTE 
Allahna panjennengngan, sopaja abdina 
sadaja ta kantosa mate. Samangken abdina 
apangrasa sadaja ja salaenna dusa se 
ba-lambana, samangken atamba dusa pole 
polana nyoon rato." 

20 Saodda Samuwel, "Ella, ta osa tako. 
Maske bana la alako jahat, ja mongkore 
PANGERAN, papaggun ngabdi ka Salerana 
pagu-onggu. 

21] a atoro ka ba-diba se ta bisa nolong ban 
masalamet bana, sabab sanyatana ba-diba 
jareya tadha. 

22 PANGERAN la asompa ta adinggallagiya 
bana sabab PANGERAN la motossagi ja bana 
kabbi epadaddiya ommadda dibi. 

23 Parkara sengko, moga-moga sengko 
ta dusaa ka PANGERAN sabab ta adua 
nyoonnagi bana ka PANGERAN. Sabaligga 
sengko terrosa keya ngajarragi parkara se 
becce ban bendher ka bana. 

24 Pahormat ka PANGERAN, paesto ban 


pagu-onggu ngabdi ka Salerana. Kaengae 
kon-lalakon raja se elampaagi Salerana 
kaangguy kaparlowanna bana. 

25 Tape mon bana ros-terrosan agabay dusa, 
bana ban ratona tanto mate." 

13 lE settong are, saellana jumenneng 

rato, 

2 Saul mele tello ebu oreng Israil, se dhu ebu 
esaba e kalenggiyanna, iya areya e Mikhmas 
ban e dhaera pagunongan Betel, dineng se 
saebuna epaentar ka Gibeya e dhaerana suku 
Benyamin epabareng ban Yonatan, pottrana. 
Rayat laenna eedine mole ka bengkona 
bang-sebang. 

3Yonatan pas matee panglima Filistin se 
badha e Geba, parkara jareya ekaedhing 
bi bangsa Filistin. Saul pas makon oreng 
nope tarompet sabalattrana nagara Israil, 
makompola oreng Ibrani, epakona noro 
aperrang. 

“Ka reng-oreng Israil ekabala ja Saul se 
matee panglima Filistin gella ban ja bangsa 
Filistin ce bajina ka oreng Israil. Daddi rayat 
atoro ka papakon se ngajak oreng Israil 
agabung ban Saul e Gilgal. 

> Sabatara jareya oreng Filistin la akompol 
keya se nyerranga Israil, ngeba kareta 
perrang tello polo ebu meggi, tantara se 
nompa jaran nem ebu oreng, ban tantara 
laenna se bannyana padha ban beddhi e 

paseser. Oreng Filistin jareya akemah e 


Mikhmas e temorra Bet-Awen. 

6 Saellana jareya pas nyerrang oreng Israil 
akantha celeng tato, sampe kabadhaanna 
oreng Israil ce babajana. Oreng Israil badha 
se ngetek e dhalem guwa ban rang-jurangnga 
gunong otabana e ke-lekkena bato karang 
otabana e dhalem somor ban e bang-lobang 
e dhalem tana, 

7 ban badha keya se alengka Songay Yordan 
maso ka dhaera Gad ban Gileyad. Saul gi 
badha e Gilgal, rayat se noro molae ngetter 
katakoen. 

8 Saul gi anante Samuwel pettong are 
abidda, menorot se epessennagi Samuwel ka 
salerana, tape Samuwel gi ta napa ka Gilgal, 
mangkana rayadda la molae ondur. 

? Daddi Saul adhabu ka reng-oreng jareya, 
"Kassa ngala kurban obbaran ban kurban 
kasalameddan rowa." Saul dibi se ngatorragi 
kurban obbaran jareya. 

10 Tape gi buru mare se ngatorragi kurban 
jareya, Samuwel rabu. Saul nyander 
nyemmae Samuwel ngatorana salam, 

ll tape Samuwel adhabu, "Ponapa se 
elampaagi junandalem gella?" Saodda Saul, 
"Kaula nengale rayat molae ondur, mangkana 
panjennengngan gi ta rabu saamponna napa 
baktona se etantowagi panjennengngan 
dibi. Sarengngan pole, oreng Filistin ampon 
akompol e Mikhmas. 

12 Daddi caepon kaula tako oreng Filistin 


nyerrang kaula e Gilgal paneka, mangkana 
kaula gi ta nyoon bantowanna PANGERAN. 
Daddi kaula motossagi ngatorragiya kurban 
paneka." 

13 Meyarsa jareya Samuwel pas adhabu, 
"Gapaneka budhu nyamana. Saompamana 
junandalem taat ka dhabuna GUSTE Allah, 
tanto junandalem sanapotona sareng 
PANGERAN epajumenneng rato salanjangnga. 

14 Namong samangken ampon ta kengeng. 
Sabab junandalem ta atoro ka dhabuna 
PANGERAN, daddi PANGERAN badhi meleya 
oreng laen se ekasokane Salerana se 
epadaddiya ratona ommadda." 

15 Samuwel pas meyos dhari Gilgal 
nerrossagi parjalananna ka Gibeya e 
dhaerana Benyamin. Sabatara jareya Saul 
mareksa pasukanna, se bannyana ra-kera 
nem atos oreng. 

16 Daddi Saul ban Yonatan pottrana, sarta 
tantarana akemah e Geba e dhaera Benyamin, 
dineng oreng Filistin akemah e Mikhmas. 

17E bakto jareya keya badha tello 
rombongan rampok Filistin mangkat dhari 
parkemahan Filistin entara arampok; se 
sarombongan mangkat ka Ofra e dhaera 
Syuwal, 

18 rombongan se nomer dhuwa mangkat ka 
Bet-Horon, ban se nomer tello mangkat ka 

batessa nagara se ngadhep ka Cora Zeboim 


ban sagara beddhi. 

19 sanagara Israil tadha pandhi, sabab 
oreng Filistin ta ngedine oreng Ibrani agabay 
peddhang otaba tombak. 

20 Daddi mon agangseya nanggalana, 
landhuna, kapagga ban arena, oreng Israil 
kodu entar ka oreng Filistin; 

2l opana mon agangse kapak ban mateppa 
pakakassa kerrabanna sape pesse tampes 
kene settong, mon agangse nanggala otaba 
landhu pesse tampes kene dhadhuwa. 

22] areya sababba arapa e baktona perrang 
e Mikhmas, tadha oreng Israil se andhia 
peddhang otaba tombak, kajabana Saul ban 
Yonatan pottrana. 

23 Oreng Filistin masang eppos panjagaan e 
jalan se eapet gunong dhadhuwa e Mikhmas 
sopaja ta ekobasaana mosona. 

14 lE settong are Yonatan adhabu ka 

oreng ngodha se ngebaagi sanjatana, 
"Mara ja entara ka parkemahanna Filistin e 
dhissa rowa!" Tape Yonatan ta nyoon edi ka 
ramana. 

2E bakto jareya Saul teppana badha e 
babana bungkana dalima e Migron, ta jau 
dhari Gibeya. Rayat se ngereng ka jadhiya 
badha ra-kera nem atos oreng. 

3 (Imam se ngagem efod iya areya Ahiya 
pottrana Ahitub, taretanna Ikabod pottrana 
Pinehas, dineng Pinehas reya pottrana Eli, 

imamma PANGERAN e Silo.) Rayat ta tao 


keya ja Yonatan meyos dhari jadhiya. 

4 Mon terro napaa ka parkemahanna Filistin 
jareya, Yonatan kodu lebat e jalan se eapet 
gunong dhadhuwa; gunong jareya agi-reggi, 
nyamana Bozes ban Sene. 

> Gunong karang se e dhaja ngadhep ka 
Mikhmas, ban se e lao ngadhep ka Geba. 

6 Daddi Yonatan adhabu ka oreng ngodha 
jareya, "Mara ja entara ka eppossa oreng 
Filistin se kaper rowa. Pola PANGERAN me 
kasokan nolonge sengko ban bana. Sabab 
PANGERAN bisa apareng kamennangan; 
parkara orengnga bannya otaba sakone, 
padha bai." 

7 Cana oreng ngodha gella, "Ponapa saos 
kasokanna junandalem, abdidalem ngereng 
dhabu." 

8 "Iya, mara," dhabuna Yonatan. "Mon 
dhaggi alengkaa lorong, bana ban sengko 
ngaton bai ka oreng Filistin. 

3 Mon bi oreng Filistin esoro ambu ban esoro 
anante sampe reng-oreng jareya nyander ka 
kennengnganna sengko ban bana, iya mara 
ambu e jadhiya, ta osa alengka lorong jareya. 

10 Tape mon oreng Filistin nyoro sengko 
ban bana nyander ka kennengnganna, mara 
terros nyander, sabab jareya tandhana ja 
reng-oreng Filistin jareya bi PANGERAN la 
epassraagi ka sengko ban bana." 

1E bakto se kadhuwa jareya ngaton ka 


reng-oreng Filistin e eppos panjagaanna, 
reng-oreng Filistin jareya ngoca, "Abas, 
wa, badha reng-oreng Ibrani kalowar dhari 
bang-lobang pangetegganna!" 

12 Saellana jareya reng-oreng jareya pas 
aera ka Yonatan ban barengnga, "Mara dha 
enna, sengko badha se epataowa ka bana." 
Dhabuna Yonatan ka oreng ngodha gella, 
"Mara noro, sabab reng-oreng Filistin la 
epassraagi ka Israil." 

13Yonatan arangka ka attas etoro bunte 
oreng ngodha gella. E bakto Yonatan ngaton, 
terros mokole reng-oreng Filistin sampe 
ngalotor, pas epatee bi oreng ngodha se 
badha e budhiyanna. 

14E dhalem serrangan se dha-adha jareya 
Yonatan ban oreng ngodha gella ngenneng 
matee ra-kera dhu polo oreng e dhaera se 
lebarra saparapat hektar. 

15 Kadaddiyan jareya mabaridhu reng-oreng 
Filistin e parkemahanna ban e lon-talon. 
Rayat Filistin ban pos-eppos panjagaanna 
sarta ngan-rombonganna rampogga padha 
katakoen kabbi; la-mala bume agundhek ban 
oreng ce baridhuna. 

16 Sabatara jareya tantarana Saul se ajaga e 
Gibeya e dhaera Benyamin, nangalee oreng 
Filistin buru san-kassannagi kabingongen. 

17 Dhabuna Saul ka reng-orengnga, "Bitong 
sakabbinna tantara, pareksa sapa se tadha." 

Papakon jareya ejalannagi, pas etemmo 


ja Yonatan ban oreng ngodha se ngebaagi 
sanjatana padha tadha. 

18 "Efod jareya giba dha enna," dhabuna 
Saul ka Imam Ahiya. (E are jareya Ahiya se 
abakta efod jareya e adhana oreng Israil.) 

19E bakto Saul teppana adhabu ka imam 
jareya, kabadhaan e parkemahanna oreng 
Filistin sajan baridhu, daddi Saul adhabu ka 
imam gella, "Sateya la ta sempat pole nyoona 
petodu ka Pangeran!" 

20 Daddi Saul ban rayadda terros maju ka 
medan paperrangan. E jadhiya Saul ban 
reng-orengnga padha nangalee reng-oreng 
Filistin salbut, saleng serrang ban saleng 
patee sakancaan. 

21 Reng-oreng Ibrani se badha e dhaerana 
oreng Filistin ban se la noro tantarana Filistin, 
abalik agabung ka Saul ban Yonatan. 

22 Bariya keya reng-oreng Israil se ngetek e 
mo-gumo Efraim, se ngedhing ja oreng Filistin 
padha buru, pas agabung noro nyerrang 
oreng Filistin. 

23 Reng-oreng jareya terros aperrang 
e salanjangnga lorong sampe ngalebadi 
Bet-Awen. PANGERAN masalamet Israil e are 
jareya. 

24E are jareya reng-oreng Israil lolo badanna 
polana lapar, sabab Saul asompa kantha 
reya, "Ta salamet reng-oreng se kan-ngakan 
e are teya sabellunna sengko males sakena 

tang ate ka tang moso." Daddi tadha oreng 


kan-ngakan e are jareya. 

25 Saellana jareya reng-oreng jareya napa 
ka settong alas; e jadhiya bannya madduna, 

26tape tadha oreng se bangala ngakan 
maddu jareya, polana tako ka babastonna 
Saul. 

21 Tape Yonatan ta ngagali ja ramana 
abasto kantha jareya ka rayadda; daddi 
kalapkabanna maddu jareya egai ban 
tekkenna, madduna epondhut, pas edhaar. 
Salerana pas arassa segger tor kowat. 

28 Saellana jareya badha tantarana se mator 
kantha reya, "Sadajana oreng kadhinto 
ampon ta gadhuwan kakowadan polana 
lapar. Namong ramaepon junandalem abasto 
kadi kadhinto, Ta salamet reng-oreng se 
kan-ngakan e are teya." 

2? Dhabuna Yonatan, "Ce paranana onggu 
rama reya ka tang bangsa! Mara abassagi 
sengko sateya! Sengko atamba kowat 
samarena ngakan maddu rowa. 

30 Saompamana e are teya rayat eedine 
ngakan kakanan ollena arampas e bakto 
makala moso, tantona oreng Filistin se 
ekenneng patee jang bannyaan pole!" 

31E are jareya oreng Israil makala oreng 
Filistin saellana aperrang e salanjangnga 
jalan dhari Mikhmas sampe ka Ayalon. Tape 
samarena jareya reng-oreng jareya pas ce 
lessona polana lapar. 

32 Daddi kabbi pas padha saleng rebbu ngala 


rang-barang rampasan hasella arampas dhari 
moso; badha se ngala dumba ban sapena pas 
esambelli e jadhiya keya, dagingnga maske 
gi badha dharana terros ekakan e jadhiya. 

33 Pas badha oreng se areppot kantha reya 
ka Saul, "Guste, rayat dusa ka PANGERAN, 
neddha daging se gi badha dharana." "Bana 
reya kiyanat!" dhabuna Saul atharat. "Guluagi 
bato se raja dha enna." 

34 Saellana jareya pas adhabu pole ka 
reng-oreng se ngeba kabar gella, "Mara bana 
mencar, kabala ka rayat sape ban dumbana 
soro giba dha enna, soro sambelli e attassa 
bato reya pas soro kakan e dhinna; kalaban 
cara se kantha jareya reng-oreng jareya ta 
ngakan daging se badha dharana ban ta dusa 
pole ka PANGERAN." E malem jareya keya 
rayat ngeba ban-keban rampasanna, pas 
esambelli e jadhiya. 

35 Saul pas maddek mezba se eatorragi ka 
PANGERAN; jareya mezba se epaddek Saul 
dha-adha kadibi. 

36 Saul pas adhabu ka tantarana, "Mara 
dhaggi lem-malem nyerrang oreng Filistin 
sambi rampok kabbi sampe lagguna, 
orengnga patee kabbi." Saodda tantarana, 
"Ngereng, ponapa saos se eanggep sae 
sareng junandalem" Tape imam adhabu, 
"Ngereng nyoon petoduna Allah dhimen." 

37 Daddi Saul pas mator ka Allah, dhabuna, 


"Ponapa kengeng abdidalem nyerranga 
oreng Filistin? Ponapa oreng Filistin sareng 
Junandalem epassraagiya ka Israil?" Tape e 
are jareya Allah ta adhabu pa-apa. 

38 Daddi Saul adhabu ka para pamimpinna 
rayat, "Mara dha enna kabbi; mara pareksa 
apa dusana bana kabbi are teya. 

39 Sengko ajanji kalaban asmana PANGERAN 
se odhi, sela apareng kamennangan ka Israil, 
ja sapaa bai se sala eokoma mate, sanajjan 
oreng jareya Yonatan, tang ana dibi sakale." 
Tape tadha oreng se bangal nyaot. 

40 Saul pas adhabu ka sakabbinna rayat 
Israil, "Bana kabbi manjeng e bagiyan 
dhinna." Saodda rayadda, "Ngereng, ponapa 
saos se eanggep sae sareng junandalem." 

4l Saellana jareya Saul pas adua, "Guste 
PANGERAN, Allahna Israil, aponapa are 
mangken J unandalem me ta kasokan nyaot? 
GUSTE, ngereng saodi abdidalem kalaban 
parantaraannepon to-bato se karamat 
kadhinto. Manabi se sala abdidalem otaba 
Yonatan, kasokana adhabu kalaban bato 
Urim, dineng manabi se sala ommat Israil, 
kasokana adhabu kalaban bato Tumim." 
Dhabuna PANGERAN noduwagi ja se sala 
Yonatan ban Saul; daddi rayat enyataagi ta 
sala. 

42 Dhabuna Saul, "Adhu, Guste, ngereng 


tantowagi, Yonatan ponapa abdidalem?" 
Yonatan se enyataagi sala. 

43 Dhabuna Saul ka Yonatan, "Dusa apa se 
la elakone bana?" Saodda Yonatan, "Kaula 
neddha maddu sakone, se bi kaula ekala 
ngangguy koncona tongket; kaula naremaa 
okoman pate." 

44 Dhabuna Saul ka Yonatan, "Mon bana ta 
eokom pate, mandar sengko eokoma bi Allah, 
Yonatan!" 

45 Tape rayat mator ka Saul, "Ponapa Yonatan 
eokoma mate? Mangkana Yonatan se maolle 
kamennangan se raja kadhinto. Bunten! 
Abdidalem sadaja ajanji kalaban asmana 
PANGERAN se odhi, Yonatan ta kengeng 
kaelangan sanare namong obu salembar 
dhari serana. Sabab dhari partolongannepon 
Allah, Yonatan kengeng kamennangan e are 
mangken." Daddi Yonatan salamet dhari 
okoman mate etolong rayadda. 

46 Saellana jareya oreng Filistin abali ka 
dhaerana dibi sabab bi Saul ta eserser pole. 

47 Saellana jumenneng rato Israil, Saul 
aperrang ka man-dhimman ban sakabbinna 
mosona Israil, iya areya oreng Moab, oreng 
Amon ban oreng Edom, to-rato dhari nagara 
Zoba ban oreng Filistin. E dhimmaa bai se 
aperrang Saul masthe mennang. 

48 Mon aperrang bangalan, sarta makala 


oreng Amalek ban mabebas Israil dhari 
kakobasaanna rampok. 

49 Pottra lalakeanna Saul iya areya Yonatan, 
Yiswi ban Malkisuwa. Pottra babineanna se 
sareyang anyama Merab, ban se nomer 
dhuwa anyama Mikhal. 

>0 Rajina anyama Ahinoam, pottrana 
Ahimaas; panglimana tantarana iya areya 
Abner anana Ner, iya areya majadhina Saul. 

>l Kis ramana Saul, ban Ner eppana Abner, 
padha pottrana Abiyel. 

>2 Salanjangnga odhina Saul ros-terrosan 
aperrang amba pate ban oreng Filistin. Daddi, 
mon Saul ngoladi oreng se badanna kowat 
ban bangalan, oreng jareya pas duli epadaddi 
tantarana. 

1 5 1E settong are Samuwel mator ka 

Saul, "PANGERAN se makon abdidalem 
alanti junandalem daddi rato se marenta 
Israil ommattepon. Daddi, junandalem 
kodu meyarsaagi dhabuna PANGERAN Se 
Mahakobasa. 

2 PANGERAN ngokoma oreng Amalek, polana 
bangatowaepon alaban ka oreng Israil e 
bakto oreng Israil dhateng dhari Messer. 

3 Daddi, ngereng serrang bangsa Amalek, 
paancor sadajaepon dhi-andhina. Ja 
kantos badha se ceccer; patee sadajana 
oreng lalakean, babinean, na-kana sareng 

babaji; jugan sape, dumba, onta sareng 


hemarrepon." 

4Saul pas makompol tantarana, ban ebitong 
e Telaim; badha dhu ratos ebu oreng tantara 
Israil ban sapolo ebu oreng tantara Yehuda. 

= Saellana jareya Saul ban tantarana 
mangkat ka kotthana Amalek sarta pas 
ngamba moso e dhasarra songay se kerreng. 

6 Salaenna jareya Saul akerem parengeddan 
ka oreng Keni, kantha reya essena, "Ondur, ja 
apolong ban oreng Amalek, me olle bi sengko 
bana ta epatompes epabareng ban oreng 
Amalek jareya, sabab lamba bangatowana 
bana noduwagi panaremaan se asobat ka 
oreng Israil e bakto oreng Israil dhateng dhari 
Messer." Daddi oreng Keni pas ondur dhari 
jadhiya. 

7 Saellana jareya Saul aperrang ban oreng 
Amalek, makala oreng Amalek jareya e 
salanjangnga lorong dhari Hawila sampe ka 
Syur e temorra Messer. 

8 Rayat ban tantarana Amalek bi Saul epatee 
tape rato Agag, ratona oreng Amalek jareya 
pera epega dhi-odhi, ta epatee. Bariya keya 
dumba ban sapena se paleng bagus, budhuna 
sapena ban budhuna dumbana se paleng 
lempo, ban sabarang se aji; se epatee pera 
ebin se tadha gunana otaba se tadha argana. 

9(15:8) 

10 Dhabuna PANGERAN ka Samuwel, 

11"Sengko kasta mele Saul epadaddi rato; 


sateya aoba ta atoro ka Tang parenta." 
Samuwel sossa, ban samalem benteng 
aserrowan ka PANGERAN. 

12 Kalagguwanna gu-laggu, Samuwel entar 
nyare Saul. Cana oreng, Saul meyos ka 
kottha Karmel maddegga tugu kaangguy 
salerana dibi, pas terros meyos ka Gilgal. 

13E baktona Samuwel la tapanggi ban 
Saul, Saul adhabu, "Moga-moga PANGERAN 
aberkadana panjennengngan! Kaula ampon 
ajalannagi papakonna PANGERAN." 

14Samuwel mareksane, "Manabi sakadhinto, 
aponapa abdidalem me mereng monyena 
sape sareng dumba?" 

15 Saodda Saul, "Kaissa ban-keban ollena 
arampas dhari oreng Amalek. Dumba sareng 
sape se paleng sae sareng rayat ampon ekala, 
ebadhiya kurban tor-ator ka GUSTE Allahna 
panjennengngan, se laenna ampon epatee 
sadaja." 

16 "Mangken dhimen," dhabuna Samuwel, 
"abdidalem matorragiya ka junandalem 
ponapa se edhabuwagi sareng PANGERAN ka 
abdidalem malemma." "Ngereng dhabuwagi," 
dhabuna Saul. 

17 Dhabuna Samuwel, "Junandalem kadhinto 
gu ta ampon daddi pamimpinna ku-suku 
Israil, sanare junandalem apangrasa 
banne oreng penting. Sareng PANGERAN 

junandalem ampon epele epadaddi ratona 


bangsa Israil, 

18 sarengngan pole junandalem eotos sareng 
PANGERAN kaangguy matee bangsa Amalek 
se jahat kadhissa. Junandalem epakon 
aperrang kantos bangsa Amalek kadhissa 
tadha karena. 

19 Aponapa junandalem me ta atoro ka 
dhabuna PANGERAN? Aponapa junandalem 
sareng rayat me padha arampas dhi-andhina 
moso, se kadi kadhinto andaddiyagi dukana 
PANGERAN?" 

20 Saodda Saul, "Kaula ampon atoro ka 
dhabuna PANGERAN, mangkat aperrang kadi 
se edhabuwagi ka kaula; Agag ratona bangsa 
Amalek sareng kaula ampon etawan, oreng 
Amalek ampon epatee sadaja sareng kaula. 

21l Namong ta sadajana ebin epatee sareng 
reng-oreng se abanto kaula; reng-oreng 
ganeka mele dumba ban sape se paleng sae 
dhari sadajana rampasan, parlo ebadhiya 
tor-ator e Gilgal menangka kurban ka GUSTE 
Allahna panjennengngan." 

22 Dhabuna Samuwel, "Se kadhimma se 
langkong ekasokane PANGERAN, etoro 
dhabuna ponapa eatore kurban tor-ator? 
Langkong sae atoro dhabuna etembang 
abakta kurban dumba se paleng sae. 

23 Alaban ka Pangeran padha jubana sareng 
oreng se ajalannagi seher, ate se sombong 
padha dusana sareng oreng se nyemba 

ka diba. Sarrena junandalem ta atoro ka 


papakonna PANGERAN, sareng Pangeran 
junandalem ta eakone rato pole." 

24 Meyarsa dhabuna Samuwel jareya, Saul 
adhabu, "Enggi, lerres kaula pajat dusa. Kaula 
ta atoro ka dhabuna PANGERAN sareng ta 
merengngagi du-petoduna panjennengngan. 
Kaula tako ka reng-oreng se nolonge kaula 
sarta norodi karebba reng-oreng gapaneka. 

25 Namong samangken, kaula nyoona 
sapora, ngereng panjennengngan abali ka 
Gilgal asareng kaula, sopaja kaula kenenga 
abakte ka PANGERAN." 

26Tape Samuwel nyaot, "Abdidalem ta 
abaliya asareng junandalem. Junandalem ta 
atoro ka papakonna PANGERAN, samangken 
PANGERAN ta ngakone junandalem menangka 
ratona bangsa Israil." 

27 Samuwel pas abalik ondura, tape bi Saul 
etagenne jubana sampe juba jareya beddha. 

28 Dhabuna Samuwel ka Saul, "E are 
mangken PANGERAN ampon nyebbit karajaan 
Israil dhari junandalem, eparengngagiya ka 
oreng laen se asaeyan dhari junandalem. 

2? Allahna ommat Israil Se Molja ta lecegan 
sarengngan ta ngoba panggaliyannepon, 
sabab Allah kadhinto banne manossa." 

30 "Kaula dusa," dhabuna Saul, "namong 
kaula nyoona tolong ka panjennengngan, 
ngereng abali asareng kaula sopaja 
kaula bisaa abakte ka GUSTE Allahna 

panjennengngan. Kalaban sapaneka 


panjennengngan ngormadi kaula e adhana 
para pamimpinna bangsa kaula sareng e 
adhana sadajana ommat Israil." 

31 Daddi Samuwel abali abareng Saul ka 
Gilgal, ban Saul pas abakte ka PANGERAN. 

32"Sateya Rato Agag giba dha enna," 
dhabuna Samuwel. Agag nyander kalaban 
pangarep se raja e dhalem atena, sabab 
apekker bariya, "Tantona babaja maot la 
lebat!" 

33 Samuwel pas adhabu, "Peddhangnga 
bana andaddiyagi bannya ebu kaelangan 
anana, bariya keya sateya ebuna bana bakal 
kaelangana anana." Ban Samuwel Agag 
jareya pas ecacca e adhana mezba e Gilgal. 

34 Samarena jareya Samuwel meyos ka 
Rama, ban Rato Saul gubar ka kalenggiyanna 
e Gibeya. 

35 Sampe seda Samuwel ta tao tatemmo 
pole ban Saul; tape Samuwel sossa polana 
PANGERAN kasta mele Saul epadaddi rato 
Israil. 

16 l Ta abit saellana jareya PANGERAN 

adhabu ka Samuwel, "Sampe bila bana 
terrosa sossa mekkere Saul? Sengko la ta 
ngakone Saul jareya menangka rato Israil. 
Sateya, kassa bana ngala mennya jaitun pas 
entar ka Betlehem, sare oreng se nyamana 
Isay, sabab sala settong dhari anana bi 
Sengko la epele epadaddiya rato." 

2 "Kadi ponapa caraepon abdidalem 


ajalannagiya dhabuepon junandalem 
kadhinto?" atorra Samuwel. "Manabi Saul 
meyarsa tanto abdidalem epatee!" Dhabuna 
PANGERAN, "Bana ngeba sape se gi ngodha 
settong, ka rayat kabala ja bana entar 

dha essa parlo ngatorragiya kurban ka 
PANGERAN. 

3Isay onjang soro dhateng ka opacara 
kurban jareya. Dhaggi bi Sengko bana 
ebalaana apa se kodu elakone bana. Oreng 
se bi Sengko eduduwagi ka bana, jareya lanti 
padaddi rato." 

4Samuwel ajalannagi apa se edhabuwagi 
PANGERAN jareya, pas meyos ka Betlehem. 
Sanapana ka Betlehem jareya, para 
pamimpinna kottha jareya takerjat, pas 
nyander ka seddianna laju atanya, "Ponapa 
rabuna panjennengngan ka kadhinto abakta 
salamet?" 

"Ilya, bendher," saodda Samuwel, "sengko 
dha enna ngatorragiya kurban ka PANGERAN. 
Daddi mara bana padha nyoccee abana 
bang-sebang, me olle bisa noro opacara 
pangurbanan jareya." Isay ban na-anana 
epakon nyoccee abana keya, sarta eonjang 
ka opacara jareya. 

6E bakto kabbi la padha akompol, Samuwel 
ngoladi anana Isay se anyama Eliyab, 
cana panggaliyanna, "Tanto reya se epele 
PANGERAN." 

7 Tape PANGERAN adhabu, "Bana ja kapencot 


ka robana se bagus ban badanna se tenggi. 
Banne jareya se epele Sengko, sabab Sengko 
ngargai oreng ta akantha manossa. Manossa 
reya ngabas roba, tape Sengko ngabas 
atena." 

SIsay pas ngolok anana se anyama 
Abinadab, esoro ngadhep ka Samuwel. Tape 
Samuwel adhabu, "Se reya banne se epele 
PANGERAN keya." 

3 Syama pas esoro maju bi Isay, tape 
Samuwel adhabu, "Se reya banne se epele 
PANGERAN keya." 

10Sampe anana se kapetto bi Isay padha 
esoro alir-gilir ngadhep ka Samuwel, tape 
Samuwel adhabu, "Kabbi jareya banne se 
epele PANGERAN." 

11 Samuwel pas atanya ka Isay, "Apa anana 
bana tadha pole?" Saodda Isay, "Gi badha, 
kare settong se bungso, namong gi ngowan 
dumba." Dhabuna Samuwel, "Kassa soro 
olok, kurban reya gi ta ekakana mon kana 
jareya gi ta dhateng." 

12 Daddi Isay nyoro ngolok kana jareya. 
Nyatana kana jareya bagus robana ban sehat 
badanna, matana bagus. Dhabuna PANGERAN 
ka Samuwel, "Jareya se epele Sengko; mara 
lanti!" 

13 Samuwel pas duliyan mondhut mennya 
jaitun terros alanti Daud ngangguy opacara 
parmennyaan e adhaanna ka-kakana. E 

bakto jareya keya Daud ekobasae Errohna 


Allah. Molae dhari jareya Daud terros etoroe 
Errohna Allah. Saellana jareya Samuwel 
gubar ka Rama. 

14 Saul la eonduri bi Errohna PANGERAN, 
sateya eseksa bi erroh jahat se eotos bi 
PANGERAN. 

15 Para abdina mator kantha reya ka Saul, 
"Abdidalem sadaja oneng ja junandalem 
eseksa sareng erroh jahat se eotos sareng 
Pangeran. 

16 Manabi junandalem kasokan, abdidalem 
sadaja sanggup nyareyagiya oreng se penter 
amaen calempong. Manabi junandalem 
eseksa sareng erroh jahat, oreng gapaneka 
bisa amaen calempong, junandalem tanto 
pas sae pole." 

17 Daddi Saul makon reng-oreng jareya, 
"Kassa sengko nyareyagi oreng se penter 
amaen mosik, pas giba oreng jareya dha 
enna." 

18E bakto ngedhing papakon jareya, sala 
settonga abdina mator, "Isay oreng Betlehem 
gadhuwan ana lalake se penter amaen 
mosik. Orengngepon bangalan, robana 
gantheng, parjurit se sae sareng penter 
acaca. Sarengngan pole oreng gapaneka 
esarengnge PANGERAN terros." 

19 Daddi Saul ngerem otosan ka Isay sambi 
apessennan kantha reya, "Anana bana se 

anyama Daud, se daddi tokang ngowanna 


dumba bana rowa, soro ngadhep ka sengko." 

20|say pas nyadhiyaagi hemar settong, 
ebuwadi budhuna embi settong, roti ban 
kanthong se aesse anggur sampe possa. 
Jareya kabbi ebagi ka Daud esoro atorragi ka 
Saul. 

21 Daddi Daud entar ka Saul, pas daddi 
pangladinna. Saul ce leburra ka Daud, ban 
Daud jareya pas epadaddi tokang ngebana 
sanjatana. 

22 Saellana jareya Saul apessennan ka Isay, 
"Sengko lebur ka Daud. Dina Daud me neng 
bi sengko, olle aladine sengko." 

23 Molae dhari jareya, mon Saul eentare 
erroh jahat rowa, Daud ngala calempongnga, 
pas epamonye Saul pas arassa taremtem ban 
nyaman pole, sabab erroh jahat jareya pas 
ondur. 

17 1E settong bakto oreng Filistin 

makalowar tantarana entara aperrang; 
tantara jareya eator e kottha Sokho, e 
dhaera Yehuda, pas masang parkemahan e 
antarana Sokho ban Azeka, e ma-semmana 
kennengngan se anyama Efes-Damim. 

2 Saul ban oreng Israil akompol keya, 
akemah e Cora Ela, padha aya-sadhiya 
ngadhebbana serranganna oreng Filistin. 

3 Daddi oreng Filistin abaris e settong gumo 
ban oreng Israil abaris e gumo laenna, e 

antarana gumo se dhadhuwa jareya badha 


corana. 

4 Badha oreng jago keket se nyamana 
Goliyat, asalla dhari kottha Gat, kalowar dhari 
parkemahan Filistin nangtanga oreng Israil. 
Tenggina badanna ra-kera tello meter, 

> ngangguy topi dimbaga ban kalambi 
perrang dimbaga keya se berrana ra-kera 
saeket petto kilo. 

6 Bettessa ngangguy totop dhari dimbaga, 
ban mekol tombak dhari dimbaga keya. 

7 Gagangnga tombagga rajana padha 
ban kajuna pakakas tennon, ban matana 
tombagga berrana ra-kera pettong kilo. 
Tamengnga egibaagi parjurit se ajalan e 
adhana. 

8 Goliyat ambu se ajalan pas aera ka tantara 
Israil, "Arapaa bana neng e jadhiya kabbi? 
Entara aperrang, ya? Sengko reya oreng 
Filistin, he nor-dunorra Saul! Mara pele sala 
settong e antarana bana se bangal amoso 
sengko, soro nyander dha enna. 

? Mon e dhalem perrang tandhing reya 
sengko mate, oreng Filistin endha epadaddi 
dunorra bana, tape mon sengko mennang 
sarta matee oreng peleyanna bana, bana 
kabbi se kodu daddi dunorra oreng Filistin. 

10 sateya keya, sengko nangtang tantara 
Israil, mara pele sala settong e antarana 
bana, soro atandhing ban sengko!" 

1E bakto Saul ban tantarana ngedhing 


tangtanganna oreng jareya, kabbi padha 
takerjat ban katakoan. 

12 Daud reya anana Isay oreng Efrata, dhari 
Betlehem e Yehuda. Isay andhi ana lalake 
baballu, ban e jaman pamarentaanna Saul, 
Isay la ce towana. 

13 Ana lakena se nomer settong, dhuwa 
ban tello noro Saul aperrang. Se sareyang 
nyamana Eliyab, se nomer dhuwa Abinadab, 
se nomer tello Syama. 

14 Daud reya ana lakena se dha-ngodhaan. 
E bakto kakana se katello aperrang abareng 
Saul, 

15 Daud seggut adinaagi tan-taretanna 
jareya, mole ka Betlehem ngowanna dumbana 
eppana. 

16 Goliyat nangtang bangsa Israil sabban gi 
laggu ban sabban sar-asar, sampe pa polo 
are abidda. 

17E settong are Isay ngoca ka Daud, "Kassa 
ngala jagung sangngar sapolo kilo ban roti 
sapolo meggi, giba duliyan ka ka-kakana e 
parkemahanna tantara. 

18 Areya keju sapolo meggi giba keya bagi ka 
komandhanna pasukan. Tanyaagi baramma 
kabadhaanna tan-taretanna bana jareya, 
bana masthe noduwagi bukte ka sengko ja 
bana ongguwan la atemmo ban ka-kakana 
jareya sarta ja ka-kakana bana jareya 
bendher padha baras onggu. 

19 Kakana bana kabbi badha e Cora Ela 


abareng bi Rato Saul, sarta reng-oreng Israil 
laenna aperrang ban bangsa Filistin." 

20 Kalagguwanna gi gu-laggu, Daud jaga 
pas akes-rengkes. Dumbana epatoro ka 
oreng, saellana jareya pas ngala ban-gibanna 
laju terros mangkat noro parentana Isay, 
eppana. Daud napa ka parkemahan teppa e 
baktona reng-oreng Israil mangkat ka medan 
perrang sambi rak-oragan, ngocaagi ca-oca 
se biyasana eorakkagi e dhalem paperrangan. 

21l Tantara Filistin ban tantara Israil 
dhep-adhebban aya-sadhiya se aperranga. 

22 Daud matoro ban-gibanna ka oreng 
se atugas ajaga parlengkabanna tantara, 
pas berka ka medan perrang entara ka 
ka-kakana. 

23 Parappana Daud acaca ban tan-taretanna 
jareya, Goliyat maju ka adha nangtang 
reng-oreng Israil akantha biyasana. Daud 
ngedhing keya ka ca-ocana Goliyat jareya. 

24 Reng-oreng Israil gi buru nangalee Goliyat 
pas terros padha buru katakoan. 

25" Abassagi oreng jareya!" cana reng-oreng 
jareya se settong ka settongnga. "Edhingngagi 
tangtanganna! Rato Saul ajanji pa-sapaa se 
bisa matee Goliyat, eparengngana opa se 
raja. Sarta ekamantowa. Ban pole la-balana 
eppana oreng jareya ebebassagiya dhari 
pajek." 

26 Cana Daud, "Ce bangalla oreng kaper 


Filistin reya nangtang tantarana Allah se 
odhi!" Daud pas atanya ka sala settong 
tantara, "Ponapa se eopaagiya ka oreng se 
bisa matee oreng Filistin kaissa sarta mabali 
kahormadanna bangsa Israil se eya-seya 
oreng kaissa?" 

27 Reng-oreng se badha e jadhiya abala ka 
Daud apa se la ejanjiyagi bi rato. 

28 Eliyab taretanna Daud se sareyang 
ngedhing Daud acaca ban tantara jareya. 
Daud egigiri ocana, "Arapaa bana dha enna? 
Sapa se ngoros ba-dumbana bana e talon? 
Me la ngal-mabangal! Bana entar dha enna 
pera terro nengguwa paperrangan, ya?" 

23 Cana Daud, "Apa tang sala? Sengko gun 
atanya!" 

30 Daud pas ondur, laju atanya pole ka 
ra-tantara laenna parkara se etanyaagi 
sabellunna; jawabanna paggun padha. 

31 Badha reng-oreng se ngedhing cacana 
Daud jareya, pas epadhapa ka Saul, Daud 
pas edikane bi Saul. 

32 Atorra Daud ka Saul, "Guste, ta mabi 
tako ka oreng Filistin kadhissa! Abdidalem se 
alabana oreng gapaneka." 

33 "Enja," dhabuna Saul. "Baramma bana 
se bisaa alaban oreng jareya? Bana gi 
kana, Goliyat la biyasa aperrang molae gi 
ngodhana!" 

34 "Guste," cana Daud, "Abdidalem biyasa 


ngowan dumbaepon eppa. Manabi badha 
macan otaba baruwang se nyeppa budhuepon 
dumba, 

35 sareng abdidalem eserser pas eantem, 
budhuepon dumbana epabebas. Manabi 
macan otaba baruwangnga alaban, sareng 
abdidalem eteggu leerra, pas epokol sampe 
mate. 

36 Abdidalem ampon matee macan 
sareng baruwang, kadi kadhinto jugan 
oreng Filistin se kaper kadhissa sareng 
abdidalem epateyana, sabab bangal ya-nyeya 
tantaraepon Allah se odhi. 

37 PANGERAN masalamet abdidalem 
dhari macan sareng baruwang; tantoepon 
abdidalem epasalamet jugan dhari oreng 
Filistin kadhissa." "Iya la mara," dhabuna 
Saul. "Kassa mangkat, moga-moga bana 
etolonga bi PANGERAN." 

38 Saul marengngagi pangangguyya 
perrangnga dibi ka Daud, iya areya kalambi 
besse, bi Daud eangguy. Saellana jareya 
topi dimbagana bi Saul epasang ka cethagga 
Daud. 

39 Dhi-budhina Daud masang peddhangnga 
Saul ka kalambi bessena, pas ngoddi ajalan, 
tape sarrena abana ta biyasa ngangguy 
pangangguyya perrang daddi ta bisa ajalan. 
"Abdidalem ta bisa ajalan manabi ngangguy 
kadhinto," atorra ka Saul. "Abdidalem ta 

biyasa ngangguy kadi kadhinto." Daddi bi 


Daud pangangguyya perrang jareya ebukka 
kabbi. 

40 Saellana jareya Daud pas ngala tongkedda 
se eangguy ngowan dumba, sarta ngala 
bato se ngennyer lema meggi dhari songay, 
esaba e dhalem kanthongnga. Sambi ngeba 
dhiballa, Daud nyander ka Goliyat. 

“1 Ta abit saellana jareya Goliyat molae 
ajalan nyander ka Daud, ejangadhai bi oreng 
se ngebaagi tamengnga. 

42 Tape e bakto nangalee Daud se eabassagi 
epapalasda, Goliyat pas agellaan bi-nyebbi 
sabab Daud jareya gi kana ban bagus robana. 

43 Cana Goliyat ka Daud, "Egabaya apa 
tongket jareya? Apa sengko reya bi bana 
eanggep pate?" Goliyat pas abasto Daud 
kalaban nyamana para dibana. 

44 Daud etangtang, ocana, "Mara, nyander! 
Badanna bana bi sengko ebagiya ka no-mano 
sarta ban-keban me olle ekakan epatadha." 

45 Daud nyaot, "Bana ngadhebbi sengko 
ngeba peddhang, tombak ban lembing, tape 
sengko ngadhebbana bana kalaban asmana 
PANGERAN Se Mahakobasa, Allahna tantara 
Israil se bi bana eya-seya. 

46E are teya bana bi PANGERAN la 
epassraagi ka sengko; bi sengko bana 
epakalaa, eketthoga leerra. Badanna bana 
ban badanna sakabbinna tantara Filistin bi 
sengko ebagiya ka no-mano sarta ban-keban 

me olle ekakan epatadha. Daddi oreng 


sadunnya bakal taowa ja bangsa Israil andhi 
Allah se esemba, 

47 ban sakabbinna oreng se badha e dhinna 
reya bakal taowa ja PANGERAN ta marlowagi 
peddhang otaba tombak mon masalamedda 
ommadda. PANGERAN se nantowagi jalanna 
perrang reya, ban se bakal massraagiya bana 
ka tantarana tang bangsa." 

48 Goliyat molae ajalan nyemmae Daud pole, 
ban Daud duli berka ka barisanna oreng 
Filistin ngadhebbana Goliyat jareya. 

43 Tanangnga araga ka dhalem kanthongnga, 
makalowar batona settong, bato jareya pas 
edhiballagi ka Goliyat. Batona teppa ka 
dhaina sampe cethagga bella, Goliyat robbu 
tajarungngep ka tana. 

>0 Daud berka pas manjeng e seddina 
Goliyat; peddhangnga Goliyat esendhal, pas 
eonos dhari barangkana, terros epangetthok 
leerra oreng Filistin jareya. Daddi Daud 
makala ban matee Goliyat, pera ngangguy 
dhibal ban bato. E bakto nangalee ja jagona 
la mate, oreng Filistin padha buru kabbi. 

51 (17:50) 

>2 Oreng Israil ban Yehuda rak-soragan 
sambi nyerser oreng Filistin jareya sampe 
gan Gat ban labang sakethengnga Ekron. 
Reng-oreng Filistin se loka padha robbu 
car-kalacer e salanjangnga lorong se ka 
Saaraim. 

>3 Saellana jareya oreng Israil ambu se 


nyerser oreng Filistin, pas abali, arampas 
essena parkemahanna mosona jareya. 

“4 Daud ngala cethagga Goliyat, egiba ka 
Yerusalim, tape sanjatana Goliyat esempen e 
kemahna dibi kabbi. 

>>E bakto ngoladi Daud se atandhing 
ban Goliyat, Saul mareksane ka Abner, 
panglimana tantarana, "Abner, anana sapa 
rowa?" "Abdidalem ta oneng, guste," saodda 
Abner. 

>6 Saul pas makon kantha reya, "Kassa 
tanyaagi." 

>/ Daddi e bakto Daud abali ka parkemahan 
saellana matee Goliyat, bi Abner egiba 
ngadhep ka Saul. E bakto jareya Daud gi 
nengteng cethagga Goliyat. 

>8 Dhabuna Saul, "Bana anana sapa, Cong?" 
Saodda Daud, "Abdidalem pottrana Isay dhari 
Betlehem." 

1 8 l Saellana Saul mare se abu-dhabu ban 

Daud, Daud laju epadaddi ponggabana 
ban molae are jareya ta ebagi mole ka 
bengkona oreng towana. Yonatan pottrana 
Saul, meyarsa se edhabuwagi ramana ban 
Daud jareya. Panggaliyanna arassa lebur ka 
Daud, sarta neser ka kana jareya akantha ka 
salerana dibi. 

2(18:1) 

3 Daddi Yonatan asompa akancaa 
salanjangnga ban Daud. 

4Yonatan mokka jubana, pas eparengngagi 


ka Daud, bariya keya pangangguyya 
perrangnga, peddhangnga, gandhibana ban 
panyengsedda. 

> Daud ajalannagi epateppa sabarang 
se etugassagi bi Saul; daddi bi Saul pas 
eangkat epadaddi parwirana tantarana. Daud 
ekaleburi bi sakabbinna tantarana, bariya 
keya bi para abdina Saul. 

6E bakto Daud abali dhari paperrangan 
saellana makala Goliyat oreng Filistin rowa, 
ban tantarana Saul padha abaris maso ka 
dhalem kottha, babinean padha kalowar dhari 
sakabbinna kottha e Israil ngambaa Rato 
Saul. Reng-oreng jareya anyanye gu-lagu 
se gumbira, atari sambi nabbu terbang ban 
calempong. 

T Sambi atari babinean jareya anyanye 
kantha reya, "Saul matee moso abun-ebun, 
tape Daud matee apolowan ebu." 

8 Meyarsa jareya, Saul ce dukana. Cana 
panggaliyanna, "Daud eanggep matee moso 
apolowan ebu, dineng sengko eanggep pera 
matee abun-ebun. Sakejja aggi tantona Daud 
pas epadaddi rato bi rayat reya!" 

? Sajjegga are jareya Saul ere ka Daud. 

10 Kalagguwanna Saul badha e dalemma, 
ngastane tombagga, o-tao pas edhatengnge 
erroh jahat se eotos Allah, sampe Saul 
ngamok akantha oreng gila. E bakto jareya 

Daud teppana amaen calempong kantha 


biyasana. 

11"Bj sengko tombak reya ecocowagiya ka 
Daud, me olle Daud ban tombak reya cekka 
ka geddhung," cana panggaliyanna Saul; 
tombak jareya pas eacettagi ka Daud sampe 
dhu kale, tape lopot terros, daddi Daud 
salamet. 

12 Saul apangrasa ja Daud ejaga PANGERAN, 
dineng salerana dibi Ia ta eparduli bi 
Pangeran; daddi pas tako ka Daud. 

13 Daud laju ealle dhari karaton, epadaddi 
komandhanna tantara se bannyana saebu 
oreng. Daddi Daud mimpin tantarana sabban 
badha perrang. 

14 Sarrena etolonge PANGERAN, Daud ahasel 
terros e dhalem ajalannagi sakabbinna 
tugassa. 

15E bakto ngoladi ja Daud ahasel terros, 
Saul sajan tako ka Daud. 

16 Tape oreng Israil ban Yehuda padha 
taresna ka Daud polana Daud reya bannya 
jasana e dhalem mimpin bangsana. 

17 Saul amaksod sopaja Daud epatee oreng 
Filistin e dhalem paperrangan sopaja ta osa 
salerana dibi se matee. Daddi e settong 
are Saul adhabu ka Daud, "Bi sengko bana 
epabineyana tang ana se anyama Merab 
rowa, sokor bana noduwagi kabangalanna e 
dhalem aperrang kaangguy PANGERAN." 

18 Saodda Daud, "Pasera abdidalem 


kadhinto, sarengngan pole ponapa arteepon 
kalowargana eppa abdidalem e Israil 
kadhinto, me daddi abdidalem ekamantowa 
Rato?" 

19Tape e bakto la napa baktona Merab 
epakabina ban Daud, o-tao paraban jareya 
pas epakabin ban oreng laen, iya areya 
Adriyel dhari Mehola. 

20 Pottrana Saul se laen se anyama Mikhal, 
lebur ka Daud. E bakto meyarsa parkara 
jareya, Saul ta nolak karebba pottrana jareya. 

21 Cana panggaliyanna, "Dina bi sengko 
Mikhal epatabara ka Daud, me olle Daud 
ekenneng jebbak bi sengko ban ekenneng 
patee oreng Filistin." Daddi Saul adhabu 
kadhukaleyanna ka Daud, "Sateya bana 
ekamantowa bi sengko." 

22 Saul pas makon ba-ponggabana tek- 
ngetek mator kantha reya ka Daud, "Rato 
ce leburra ka junandalem, sakadhinto jugan 
sadajaepon ponggabana; daddi samangken 
kadhinto bakto se paleng teppa monggu ka 
junandalem araji pottrana." 

23 Tape e bakto reng-oreng jareya manapa 
panemmo jareya, Daud nyaot kantha reya, 
"Bi sampeyan esanggu gampang daddi 
mantona rato? Kaula paneka oreng ta andhi 
sareng tadha artena." 

24 Saodda Daud jareya bi ba-ponggaba gella 
eatorragi ka Saul, 

25 Saul laju makon reng-oreng jareya ngoca 


kantha reya ka Daud, "Se epondhut rato 
menangka mas kabin namong kolena dhaina 
Filistin saratos meggi, menangka babales ka 
mosona." (Jareya rancana se eator Saul se 
mateyana Daud kalaban ngangguy oreng 
Filistin.) 

26 Pessen jareya bi ba-ponggabana Saul 
epanapa ka Daud, Daud narema saradda Saul 
jareya. Sabellunna napa ka batessa baktona, 
Daud ban tantarana mangkat ka dhaerana 
oreng Filistin. E jadhiya Daud matee dhu 
ratos oreng Filistin. Kolena dhaina ekala, pas 
eatorragi ka Saul kabbi. Saellana jareya bi 
Saul Daud jareya pas epakabin ban Mikhal. 

27 (18:26) 

28 Saul pas apangrasa ja Daud jareya 
elindhunge PANGERAN ban ekataresnae 
pottrana, Mikhal. 

2? Daddi panggaliyanna sajan tako ka Daud 
ban saomorra baji terros ka Daud jareya. 

30 Sabban tantara Filistin nyerrang, Daud 
lebbi ahasel e dhalem matompes moso jareya 
etembang ban para parwirana Saul se laen. 
Daddi asmana Daud sajan kasohor. 

19 l Saul adhabu ka Yonatan pottrana, 

ban ka sakabbinna ponggabana ja 
salerana mateyana Daud. Tape Yonatan ce 
taresnana ka Daud, 

2 daddi pas abala kantha reya ka Daud, 
"Sampeyan epateyana sareng rama; 

te-ngate. Lagguna gu-laggu sampeyan nyare 


pangeteggan, pas ja kalowaran. 

3 Kaula entara ka talon asarengnga rama 
manjengnga e seddianna pangetegganna 
sampeyan. Kaula pas tor-matora ka rama 
parkara maksodda se mateyana sampeyan. 
Ponapa hasella se acaca ganeka bi kaula 
sampeyan ebalaana." 

4Yonatan pas acaca sabarang se bagus 
parkara Daud, atorra, "Rama, ampon Daud 
ja kantos kaneyaja. Daud ta gadhuwan 
sala pa-ponapa ka panjennengngan; 
la-mala sabaligga, Daud bannya jasana ka 
panjennengngan. 

> Abandha nyabana e bakto matee Goliyat, 
sarengngan PANGERAN ampon apareng 
kamennangan se raja ka ommat Israil 
kalaban parantaraannepon Daud gapaneka. 
Sampeyan dibi ngoladi parkara gapaneka, ban 
e bakto gapaneka panjennengngan perak. 
Daddi, aponapa samangken panjennengngan 
me nganeyajaa oreng se ta gadhuwan sala ka 
panjennengngan sareng mateyana Daud ta 
kalaban badha sabappepon?" 

6 Saellana meyarsa dhabuna Yonatan, Saul 
pas apangrasa, daddi pas asompa kalaban 
asmana PANGERAN ja Daud ta epateyana. 

7 Yonatan laju adikane Daud sarta nyaretaagi 
pa-apa se edhabuwagi ban ramana. Daud 
pas ebakta ka Saul, ban molae dhari jareya 

Daud daddi pangladinna Saul pole akantha 


dha-adhana. 

8 Saellana jareya Israil aperrang ban Filistin 
pole. Daud nyerrang sarta makala oreng 
Filistin, sampe oreng Filistin padha buru 
kabbi. 

92E settong are Saul teppana agi-lenggi e 
dalemma sambi ngastane tombak. O-tao Saul 
edhatengnge pole bi erroh jahat se eotos 
PANGERAN. E bakto jareya Daud teppana 
amaen calempongnga. 

10 Saul ngoddi ngaceddagi tombak jareya ka 
Daud se badha e seddina geddhung. Tape 
Daud nyese, daddi tombagga naccek ka 
geddhung. Daud pas buru nyare salamet. 

11E malem jareya Saul makon reng-oreng 
nyendhemme compona Daud, maksodda 
mateyana Daud kalagguwanna gu-laggu. 
Tape Mikhal rajina mator ka Daud, "Mon bana 
ta buru malem reya, lagguna tanto bana 
epatee." 

12 Daud epatoron dhari candhela bi Mikhal, 
pas terros buru. 

13 Saellana jareya Mikhal mondhut arcana 
dibana roma tatanggana pas esaba e 
pasareyanna Daud. E bagiyan cethagga 
epobuwi bantal dhari buluna embi, arca 
jareya pas esapoe. 

14E bakto otosanna Saul napa ka jadhiya 
megaa Daud, Mikhal adhabu, "Daud 
songkan." 

l5 Tape bi Saul reng-oreng jareya epakon 


abali pole, epakon ngabas dibi. Dhabuna Saul, 
"Giba dha enna, maske ban katedhunganna, 
bi sengko epateyana." 

16 Para otosan jareya maso ka dhalem 
romana Daud, o-tao se badha e jadhiya coma 
arca se esaba e katedhungan, epobuwi bantal 
buluna embi e bagiyan cethagga. 

17 Dhabuna Saul ka Mikhal, "Bana me ce 
tegana nepo sengko kantha reya! Bana me 
nolonge maburu tang moso!" Saodda Mikhal, 
"Kaula epateyana mon ta poron nolonge se 
buruwa." 

18 Saellana Daud buru, pas meyos ka 
kalenggiyanna Samuwel e Rama, sarta 
notorragi sabarang se elampaagi Saul ka 
salerana. Daud ban Samuwel pas meyos ka 
Nayot terros alenggi e jadhiya. 

19Tape badha oreng se abala ka Saul ja 
Daud badha e Nayot e seddina Rama. 

20 Daddi Saul ngerem reng-oreng otosan 
esoro nangkep Daud. Tape para otosan 
jareya nemmo bi-nabbi se padha akompol 
e jadhiya atangdang rak-oragan abareng, 
epimpin Samuwel. Para otosanna Saul jareya 
ekobasae Errohna Allah, pas padha noro 
atangdang ban rak-oragan. 

21E bakto Saul meyarsa kabar jareya, pas 
makon reng-oreng laenna, tape reng-oreng 
jareya noro atari ban rak-oragan keya. Saul 
ngotos oreng pole katellokaleyanna, tape 

para otosan jareya padha bai ban otosan 


en-laenna. 

22 Daddi Saul pas meyos dibi ka Rama. 
Sanapana ka somor se raja e Sekhu, laju 
mareksane badha e dhimma Samuwel ban 
Daud, oreng e jadhiya abala ja badha e 
Nayot. 

23 Saul terros ka jadhiya, tape pas ekobasae 
Errohna Allah keya, daddi pas noro atangdang 
ban rak-oragan e salanjangnga parjalanan ka 
Nayot. 

24 Sanapana ka jadhiya, rasoganna laju 
ebukka pas atangdang sarta rak-oragan e 
adhana Samuwel, Saul pas robbu ka tana, 
abangkang sampe saare samalem. (Jareya 
asal molana badha parebasan se amonye, 
"Apa Saul daddi nabbi keya?") 

2 0 t Daud pas buru dhari Nayot e seddina 
Rama manggii Yonatan, laju adhabu 

kantha reya, "Kaula neka sala ponapa? 

Ponapa kajahadan sareng dusa kaula 

ka ramana sampeyan me daddi ramana 

sampeyan mateyana kaula?" 

2 Saodda Yonatan, "Ampon, ja adhabu 
sapaneka! Demi Allah, sampeyan ta kera 
epatee. Rama masthe abala ka kaula parkara 
sabarang se elampaagiya, parkara se penting 
sareng se ta penting. Daddi ta kera rama 
kaagungan maksod se eroseyaagi ka kaula. 
Daddi, se edhabuwagi sampeyan ganeka ta 
lerres!" 

3 Saodda Daud, "Ramana sampeyan ngagali 


ja sampeyan neser ka kaula. Daddi sampeyan 
ta kera ebalai me olle ta sossa. Kadi ponapaa 
saos, demi PANGERAN se odhi, odhi kaula 
paneka padha sareng tellor e batton!" 

4 Dhabuna Yonatan, "Ponapa saos 
parmentaanna sampeyan sareng kaula 
elakonana." 

>Saodda Daud, "Kadi paneka, lagguna 
Parayaan Bulan Ngodha, masthena kaula 
neddha asareng ramana sampeyan. Tape mon 
sampeyan saroju, kaula ngetegga e teggal 
sampe sadhumalem lem-malem. 

6 Manabi ramana sampeyan mareksane 
aponapa kaula me ta hadir, atorragi ja 
kaula nyoon edi ka sampeyan palemana ka 
Betlehem duliyan, sabab e kadhissa badha 
opacara kurban taonan kaangguy sadajana 
essena compo kaula. 

7? Manabi rato adhabu, Iya, dina, artena 
kaula aman, tape manabi rato duka, artena 
rato ampon motossagi macalakaa kaula. 

8 Kaula nyoon tolong ka sampeyan, sabab 
sampeyan sareng kaula ampon mabadha 
parjanjiyan e ajunanna PANGERAN. Tape 
manabi kaula pajat sala, ngereng kaula 
patee, tape kaula ja parengngagi ka ramana." 
3 Saodda Yonatan, "Ampon, ja kobater! 

Mon kaula oneng ja rama ampon motossagi 
mateyana sampeyan, bi kaula sampeyan 
ebalaana." 

10 Daud mareksane, "Pasera se malaana 


kaula saompama ramana sampeyan duka?" 

11 "Tore samangken entar ka teggal," 
dhabuna Yonatan. Se kadhuwa jareya pas 
meyos ka teggal kadhuwaan. 

12 Dhabuna Yonatan ka Daud, "PANGERAN, 
Allahna Israil, mandar kasokana daddi 
saksena sampeyan sareng kaula! Lagguna 
gu-laggu otabana sadhumalem baja 
mangken, kaula aehteyara sopaja bisaa 
oneng ka essena atena rama. Manabi 
maksodda ka sampeyan becce, sampeyan bi 
kaula ekabarrana. 

13 Manabi rama aneyat macalakaa sampeyan, 
tanto sampeyan bi kaula ebalaana jugan 
sopaja sampeyan bisaa buru nyare salamet. 
Mon kaula ta neptebbi janji se ekocaagi 
kaula are mangken paneka, mandar kaula 
epamateya sareng PANGERAN. Moga-moga 
sampeyan etolonga sareng PANGERAN akadi 
se nolong rama kaula! 

14 Manabi kaula gi odhi, kaemodi 
parjanjiyanna sampeyan sareng kaula e 
ajunanna PANGERAN paneka, ban sampeyan 
paesto ka kaula; tape manabi kaula ampon 
mate, 

15 sampeyan paesto salanjangnga ka na poto 
kaula. Manabi sareng PANGERAN mosona 
sampeyan epatompes sadaja, 

l6ja kantos sampeyan megga parjanjiyan 
paneka. Mon sampeyan sampe megga 

parjanjiyan paneka, PANGERAN dibi se 


ngokoma sampeyan." 

17 Daddi Yonatan makon Daud sakaleyan aggi 
ajanji taresnaa ka salerana, sabab salerana 
taresna ka Daud akantha kataresnaanna ka 
salerana dibi. 

18 Saellana jareya Yonatan adhabu ka Daud, 
"Sarrena lagguna paneka Parayaan Bulan 
Ngodha, tantona etemmo ja sampeyan tadha, 
sabab kalenggiyanna sampeyan e meja 
makan kosong; 

19 ponapa pole sadhumalem! Daddi, 
sampeyan duli ngetek e pangeteggan se 
sabbanna kaissa, nante e bingkengnga 
tombuganna bato se badha e kaissa. 

20 Sadhumalem kaula ngocola pana tatello ka 
bato ganeka, me olle sareng oreng esanggu 
kaula ngeleng sasaran. 

21 Kaula pas nyorowa dunor kaula nyaree 
pana se tatello ganeka. Manabi kaula ngoca 
sapaneka ka dunor kaula ganeka, E, pana 
jareya gaggar e jang dhinnaan; mara kala, 
ganeka artena sampeyan aman, olle kalowar. 
Kaula asompa kalaban asmana PANGERAN se 
odhi ja tadha babaja ka sampeyan. 

22 Tape mon kaula ngoca sapaneka ka 
dunor kaula, Pana jareya gaggar e jang 
dhissaan, artena sampeyan epakon buru 
sareng PANGERAN. 

23 Moga-moga PANGERAN ajagaa sampeyan 
sareng kaula sopaja terrosa neptebbi 

parjanjiyan se ekocaagi e ajunanna 


PANGERAN paneka." 

24 Daddi Daud ngetek e teggal. E bakto 
Parayaan Bulan Ngodha, Rato Saul meyos ka 
dhadhaaran. 

25 Akantha biyasana Saul alenggi e seddina 
geddhung. Yonatan alenggi dhep-adhebban 
ban Saul, Abner e erenganna Saul, tape 
korsena Daud kosong. 

26Tape e are jareya Saul ta adhabu pa-apa 
parkara jareya, sabab cana panggaliyanna, 
"Pola badha pa-apa, sampe Daud ta berse 
noro atoranna agama." 

27 Kalagguwanna, e are se kapeng dhuwa 
e dhalem Bulan Ngodha, korsena Daud gi 
kosong keya, daddi Saul adhabu ka Yonatan, 
"Arapa baari ban sateya Daud me ta entar ka 
dhadhaaran reya?" 

28 Saodda Yonatan, "Ampon nyoon edi ka 
kaula, entar ka Betlehem. 

23 Ocana sapaneka, Kaula nyoona edi, 
entara ka Betlehem, polana kalowarga 
kaula teppana arayaagi parayaan kurban e 
kadhissa, ban bi kaka kaula epakon entar. 
Daddi manabi sareng sampeyan eedine, 
kaula entara manggii la-bala kaula. Gapaneka 
sababba Daud ta kengeng hadir e dhadhaaran 
kadhinto, Rama." 

30E bakto meyarsa jareya Saul ce dukana 
ka Yonatan, "Ana jada! Sateya sengko tao 

ja bana nolonge Daud ban agabay malona 


abana dibi ban ebuna! 

31 Apa bana ta apangrasa ja saabidda Daud 
gi odhi bana ta kera bisa daddi rato e nagara 
reya? Sateya kassa soro sare Daud jareya 
giba dha enna, bi sengko epateyana!" 

3-2 "Aponapa me epateyana?" dhabuna 
Yonatan. "Sala ponapa?" 

33 Meyarsa partanyaan jareya Saul 
ngontallagi tombagga eacettagi ka Yonatan; 
Yonatan epateyana. Daddi Yonatan ngagali 
ja ramana pajat amaksod mateyana Daud 
onggu. 

34 Yonatan pas jaga, laju ondur dhari 
meja dhadhaaran jareya ta kalaban adhaar 
pa-apa sakale e are se kapeng dhuwa e 
dhalem Parayaan Bulan Ngodha jareya; 
panggaliyanna duka, arassa ngennes polana 
Daud eya-seya bi Saul, ramana. 

35 Kalagguwanna Yonatan meyos ka ra-ara 
apanggiya ban Daud menorot se Ia erembak 
e antarana se kadhuwa. Se meyos abakta 
na-kana lake kasorang, dunorra, 

36 dhabuna Yonatan ka kana jareya, "Mara, 
kala na-pana se bi sengko epanaagiya." 
Teppana kana jareya berka, Yonatan ngocol 
panana epangalebadi kana jareya. 

37E bakto kana jareya napa ka 
kennengnganna pagaggarra pana jareya, 
Yonatan aera, "E, pana jareya gaggar e jang 
dhissaan! 

38 Abak duliyan, ja guk-magguk!" Kana 


jareya nolong pana gella, pas abali ka 
kennengnganna lorana. 

39 Kana jareya ta ngarte apa maksodda 
dhabuna Yonatan gella; se ngarte coma 
Yonatan ban Daud. 

40 Yonatan pas marengngagi gandhiba ban 
panana ka dunorra jareya, se pas epakon 
giba mole ka kottha. 

4! Saellana kana lake gella la tadha, Daud 
kalowar dhari budhina tombuganna bato, 
pas asojud ka tana tello kale. Daud ban 
Yonatan saleng seyom sambi padha nanges. 
Kasossaanna Daud ngalebbii kasossaanna 
Yonatan. 

42 Yonatan pas adhabu ka Daud, "Moga-moga 
Allah kasokana nolong sampeyan. PANGERAN 
se nanggunga ja sampeyan sareng kaula 
sana poto teptebba neggui parjanjiyan se 
eocabbagi sampeyan sareng kaula e ajunanna 
Allah." Saellana jareya Daud laju nyengla 
dhari jadhiya, ban Yonatan gubar ka kottha. 
2 1 l Daud pas meyos ka kalenggiyanna 

Imam Ahimelekh e Nob. Ahimelekh 
takerjat, kalowar manggii Daud, laju 
mareksane, "Aponapa panjennengngan 
meyos ka kadhinto me kadibian?" 

2 Saodda Daud, "Kaula epassrae tugas 
sareng rato; kaula ta eparengngagi atotoran 
Ka paseraa saos parkara tugas ganeka. Daddi 

reng-oreng se ngereng kaula sareng kaula 


epakon anante neng e settong kennengngan. 

3 Ta langkong kaula terro atanyaa, sampeyan 
samangken kaagungan teddhaan ponapa, 
Pa? Manabi badha, kaula nyoona roti lalema, 
otaba ponapa saos se badha e kaiya." 

4 Cana imam jareya, "Abdina ta gadhuwan 
roti biyasa, se badha namong roti tor-ator 
ka Pangeran; eatore dhaar, asal reng-oreng 
se ngereng panjennengngan ampon abit ta 
apolong tedhung sareng babine." 

> Saodda Daud, "Tanto saos bunten. Manabi 
kalerressan atugas, reng-oreng kaula masthe 
ajaga sopaja kabadhaanna berse menorot 
agama; mangkana se kadi ganeka namong 
manabi ajalannagi gas-tugas se biyasa. 
Ponapa pole manabi kalerressan ajalannagi 
tugas se kusus akadi samangken paneka!" 

6imam jareya laju ngatorragi roti tor-ator 
gella ka Daud, sabab ta andhi roti laen 
salaenna roti tor-ator ka PANGERAN jareya, 
se la ekala dhari mezba eganteyana roti 
anyar. 

7 (Kabendherran, e jadhiya badha kabulana 
Saul se teppanaajalannagi kawajibanna 
agamana, nyamana Dog, oreng Edom, daddi 
kapalana tokang ngowanna ebinna Saul.) 

8 Daud adhabu ka Ahimelekh, "Ponapa 
sampeyan kaagungan tombak otaba 
peddhang se ekenneng angguy kaula? 
Papakonna rato ka kaula dadagan kantos 

kaula mangkat ru-kaburu, ta sempat ngala 


peddhang otaba sanjata laenna." 

? Dhabuna Ahimelekh, "Kaula nyempen 
peddhangnga Goliyat, oreng Filistin se 
epatee panjennengngan e Cora Ela kaissa; 
peddhang gapaneka badha e budhina efod, 
ebundu sareng kaen. Manabi ekaparlo, eatore 
pondhut, sabab e kadhinto tadha gagaman 
laenna." Dhabuna Daud, "Kaimma! Peddhang 
ganeka peddhang se paleng sae e nagara 
paneka." 

10E are jareya keya Daud buru dhari Saul, 
terros meyos ka Akhis, ratona kottha Gat. 

11 Ba-ponggabana Rato Akhis mator kantha 
reya ka ratona, "Kaissa gu ta Daud, rato e 
nagarana, ta enggi? Gu ta Daud kadhinto 
se ealem babinean se ngamba sambi atari 
sareng anyanye kadi kadhinto, Saul matee 
moso abun-ebun, tape Daud matee apolowan 
ebu?" 

12 Meyarsa ocana reng-oreng jareya Daud 
laju arassa ce takona ka Rato Akhis. 

13 Daddi, e adhana oreng se bannya e 
jadhiya Daud tha-kantha la-magila. E bakto 
etagenneya bi reng-oreng Daud terros 
atengka akantha oreng se ta baras; labang 
sakethengnga kottha ero-koro ban jailla agili 
ka jangguna. 

14 Akhis laju adhabu ka para ponggabana, 
"Apa bana ta nangalee ja oreng jareya gila? 
Arapa me egiba dha enna? 

ma daddi bana ngeba oreng gila ka tang 
bengko reya?" 
2 2 lt Saellana jareya Daud nyengla dhari 
kottha Gat laju ngetek e guwa e 
seddina kottha Adulam. E bakto ka-kakana 
ban la-balana se laen padha ngedhing ja 
Daud badha e jadhiya, kabbi laju padha entar 
ka salerana. 

2 Bariya keya reng-oreng se odhina eseksa, 
se andhi otang ban se ta senneng ngarassaagi 
kabadhaan, padha agabung ka Daud kabbi, 
dineng Daud daddi pamimpinna. Bannyana 
oreng se noro Daud jareya badha ra-kera pa 
ratos oreng. 

3 Dhari guwa jareya Daud meyos ka Mizpa 
e Moab sarta laju adhabu ka rato Moab, 
"Abdidalem nyoona edi rama sareng ebu 
abdidalem alenggiya sareng junandalem, 
kantos abdidalem ngaonenge ponapa se 
kodu elakone abdidalem menorot kasokanna 
Allah." 

4 Daddi oreng towana Daud jareya laju 
ebakta ka rato nagara Moab jareya, sarta pas 
neptep e jadhiya saabidda Daud ngetek e 
dhalem guwa. 

>E settong are badha nabbi se asmana Gad 
manggii Daud laju adhabu, "Panjennengngan 
ja alenggi e guwa kadhinto; samangken duli 
meyos ka tana Yehuda." Daddi Daud laju 
meyos sarta laju maso ka alas Keret. 

babaanna bungkana tamariska e attassa 
gumo e Gibeya; Saul ngastane tombagga, 
dineng sakabbinna parwirana padha manjeng 
e sakalenglengnga. E bakto meyarsa ja 
pangetegganna Daud ban reng-orengnga la 
etemmo, 

7 Saul adhabu ka para parwirana jareya, 
"Mara padha edhingngagi, reng-oreng 
Benyamin! Apa kerana bi Daud bana 
eberriana teggal ban kebbun anggur? Apa 
bana padha eangkada epadaddiya parwirana 
kabbi e dhalem angkadan perrangnga? 

8 Apa jareya se daddi lantaranna bana 
asakongkel ngamoso sengko ban tadha 
settonga se malae sengko ja tang ana dibi 
noro nolonge Daud jareya? Tadha settonga e 
antarana bana se mekkere sengko otabana 
se malae sengko ja Daud, tang babaan dibi, 
sateya reya teppana anante kasempadan 
mateyana sengko, ban ja tang ana Yonatan 
maraja atena Daud jareya!" 

? Dog, kapalana tokang ngowanna ebinna 
Saul rowa, teppana badha e jadhiya keya 
apolong ban para parwirana Saul; atorra Dog, 
"Abdidalem ampon nengale Daud manggii 
Ahimelekh pottrana Ahitub e Nob. 

10 Ahimelekh nyoon petodu ka PANGERAN 
parkara ponapa se kodu elampaagi Daud. 
Laen dhari kadhinto Daud jugan esangowe 

Goliyat, oreng Filistin kadhissa." 

ll Rato Saul laju makon oreng ngolok Imam 
Ahimelekh ban la-balana se padha daddi 
imam e Nob; reng-oreng jareya kabbi padha 
ngadhep. 

12 Dhabuna Saul ka Ahimelekh, "Mara 
edhingngagi, anana Ahitub!" Saodda, 
"Kadhinto, guste." 

13 Dhabuna Saul, "Arapa bana me asakongkel 
ban Daud ngamoso sengko? Arapa bi bana 
Daud me esangowe roti sarta eberrii 
peddhang ban pole enyoonnagi petodu ka 
Allah? Daddi sateya Daud nganggep moso ka 
sengko sarta anante kasempadan mateyana 
sengko." 

14 Ahimelekh mator, "Daud kadhinto 
gu ta parwirana junandalem se paleng 
esto? Mantoepon junandalem, kapalana 
pangawal pribadhiepon junandalem, jugan 
sanget ehormadi sareng sadajana oreng e 
karatonnepon junandalem. 

15 Pajat lerres, abdidalem nyoonnagi petodu 
dhari Allah, namong parkara abdidalem 
nyoon petodu ka Allah kadhinto banne 
namong samangken. Parkara reng-oreng 
se asakongkel ngamoso junandalem, 
junandalem ja ngarane abdidalem otabana 
paseraa saos e dhalem sabalaanna abdidalem. 
Abdidalem ta oneng pa-ponapa parkara 
gapaneka!" 

la-balana kodu mate." 

17 Rato laju apareng parenta ka sakabbinna 
pangawal se badha e jadhiya, dhabuna, 
"Mara, patee mam-imamma PANGERAN 
jareya! Reng-oreng jareya padha asakongkel 
ban Daud. Padha tao ja Daud buru, tape 
tadha se abalaa ka sengko." Tape para 
pangawal jareya tadha se endhaa matee 
mam-imamma PANGERAN jareya. 

18 Daddi Saul laju adhabu ka Dog, "Mara 
duliyan! Bana bai se matee!" Daddi Dog laju 
maju, pas matee mam-imam jareya. E are 
jareya Dog matee ballung polo lema imam se 
andhi ha ngangguy efod. 

19Saul apareng parenta keya sopaja 
sakabbinna oreng e Nob, kotthana mam- 
imam jareya padha epatee: lalake ban 
babine, na-kana ban babaji, bariya keya sape, 
hemar, ban dumba kabbi epatadha karena. 

20 Se lopot pera settong, iya areya Abyatar, 
sala settong dhari pottrana Ahimelekh. 
Abyatar buru ka Daud, 

2l pas malae ja Saul la matee mam-imamma 
PANGERAN. 

22 Daddi Daud laju adhabu ka Abyatar 
jareya, "E bakto sengko nangalee Dog e 
dhissa barampan areyanna rowa, sengko la 
tao ja oreng jareya tanto areppot ka Saul. 
Daddi sedana la-balana bana jareya polana 
sengko. 

Saul amaksod mateyana bana, tape terro 
mateyana sengko keya. Daddi, bana aman 
badha etang kennengngan." 

2 3 l E settong are badha se abala ka Daud 

ja oreng Filistin nyerrang kottha Kehila 
ban arampas gandum se gi buru eanye. 

2 Daud laju nyoon petodu ka PANGERAN, 
"Ponapa abdidalem kodu nyerrang oreng 
Filistin?" "Iya," dhabuna PANGERAN, "kassa 
serrang ban pasalamet reng-oreng kottha 
Kehila." 

3 Tape reng-orengnga Daud mator, "E Yehuda 
kadhinto saos sadaja padha katakoan; 
ponapa pole manabi kodu nyerrang tantara 
Filistin e Kehila." 

4 Daddi Daud nyoon petodu ka PANGERAN 
aggi, ban PANGERAN adhabu, "Ta osa kobater. 
Kassa serrang kottha Kehila, sabab tantara 
Filistin jareya bi Sengko epassraagiya ka 
bana." 

> Daddi Daud ban reng-orengnga padha 
mangkat ka Kehila, terros alorok kottha 
jareya; bannya oreng Filistin se epatee, 
bariya keya ebinna se erampas. Daddi oreng 
kottha jareya la epabebas bi Daud. 

6E bakto Abyatar pottrana Ahimelekh buru 
ka Daud, sarta noro Daud ka Kehila, Abyatar 
jareya nyambi efod keya. 

7E bakto Saul narema kabar ja Daud badha 
e Kehila, cana panggaliyanna, "Bi Allah Daud 

jareya Ia tajebbak sabab maso ka dhalem 
kottha se badha pagar alassa ban ngangguy 
labang saketheng." 

8 Saul laju meyos ka Kehila abakta tantarana, 
ngepponga Daud ban reng-orengnga. 

3 Tape Daud la ngagali ja Saul aneyat jahat 
ka salerana. Daddi laju adhabu ka Imam 
Abyatar, "Kanna efod jareya giba dha enna." 

10 Saellana jareya Daud laju adua, "Adhu, 
Guste PANGERAN, Allahna Israil, abdidalem 
mereng ja Saul aneyat meyosa ka Kehila 
ngancora kottha kadhinto lantaran abdidalem, 
abdiepon J unandalem. 

ll Ponapa reng-oreng Kehila badhi 
massraagiya abdidalem ka Saul? Ba lerressa 
kabar gapaneka, Guste? Guste PANGERAN, 
Allahna Israil, kasokana Junandalem apareng 
oneng ka abdidalem." Dhabuna PANGERAN, 
"Iya, Saul entara ka jadhiya." 

12 Daud laju adhabu pole, "Ponapa reng- 
oreng Kehila badhi massraagiya abdidalem 
sareng reng-oreng abdidalem sadajana ka 
Saul?" Dhabuna PANGERAN, "Iya." 

13 Daddi Daud ban reng-orengnga se 
bannyana ra-kera nem atos oreng laju 
padha ondur dhari Kehila pas le-ngalle dhari 
kennengngan se settong ka settonganna. 

E bakto Saul meyarsa ja Daud la ondur 
dhari Kehila, pas burung se nyerrangnga ka 
jadhiya. 

pangetegganna e wa-guwa e pagunongan e 
sagara beddhi Zif. Bi Saul eserser terros, tape 
Allah ta kasokan massraagi Daud ka rato 
jareya. 

15 Maske bariya Daud tako keya, sabab Saul 
amaksod mateyana salerana. E settong bakto 
Daud badha e Hores, e sagara beddhi Zif. 

16Yonatan meyos ka jadhiya makokowa 
kaparcajaanna Daud ja salerana bakal 
elindhungana Allah. 

17 Dhabuna Yonatan, "Ampon, ta osa tako. 
Sampeyan ta kera gaggar ka tanangnga 
rama. Rama ampon ngagali onggu ja 
sampeyan se badhi jumenneng rato Israil, 
jugan kaula badhi kengenga pangkat e 
babaanna sampeyan." 

18 Saellana jareya Daud ban Yonatan 
mabadha parjanjiyan parsahabadan e 
ajunanna PANGERAN. Yonatan pas gubar ka 
dalemma, dineng Daud paggun alenggi e 
Hores. 

19 Saellana jareya badha reng-oreng dhari 
Zif se padha ngadhep ka Saul e Gibeya laju 
mator kantha reya, "Daud ngetek e dhaera 
abdidalem e dhalem wa-guwa e seddina 
Hores, e attassa Gumo Hakhila e laoanna 
sagara beddhi Yehuda. 

20 Abdidalem oneng, ja junandalem ce 
terrona se megaa Daud; daddi, ngereng 
meyos ka dhaera abdidalem. Tanggung 

gapaneka." 

21 Dhabuna Saul, "Moga-moga bana 
eberkadana bi PANGERAN lantaran aberri 
kabeccean ka sengko! 

22 Kassa tenggu pole me olle ta kalero; 
talektegi pagu-onggu badha e dhimma Daud 
jareya ban sapa se nangalee Daud jareya e 
jadhiya. Sengko ngedhing ja Daud jareya ce 
salenterra. 

23 Daddi pareksa patete wa-guwa se tao 
ekennengnge pangetegganna, pas abali dha 
enna ka sengko. Saellana jareya sengko pas 
entara ka jadhiya abarengnga ban bana, ban 
mon Daud gi badha e jadhiya, bi sengko 
esareya, maske sengko kodu nyaloksak 
saanterona nagara Yehuda!" 

24 Daddi reng-oreng jareya laju mangkat 
abali ka Zif ajangadhai Saul. E bakto jareya 
Daud ban reng-orengnga badha e ra-ara 
beddhi Maon, e cora se seppe e dhaera 
bagiyan laona ra-ara beddhi Yehuda. 

25 Saul ban tantarana rabu nyaree Daud, 
tape la badha oreng se malae Daud, daddi 
Daud la buru ka gunong bato e ra-ara beddhi 
Maon terros alenggi e jadhiya. Saellana 
ngaonenge parkara jareya, Saul laju nyerser 
Daud. 

26 Saul ban tantarana lebat e penggirra 
gunong se bagiyan dhinna dineng Daud ban 
reng-orengnga lebat e penggir dhissana. Daud 

megaa salerana ban reng-orengnga. 

21 Tape o-tao laju badha otosan se ngadhep 
ka Saul laju mator, "Ngereng junandalem duli 
abali, guste! Nagaraepon junandalem sareng 
abdidalem eserrang oreng Filistin!" 

28 Saul pas ambu se nyerser Daud, sarta laju 
terros aperrang bi oreng Filistin. Lantaran 
jareya kennengngan jareya enyamae Gunong 
Pamesaan. 

23 (24-1) Dhari jadhiya Daud meyos ka 
dhaera a Gedi, pas ngetek e wa-guwa. 
24. (24-2) E bakto buru abali dhari 

paperrangan ban oreng Filistin, Saul 
meyarsa ja Daud badha e ra-ara beddhi e 
seddina En-Gedi. 

2 (24-3) Saul pas mele tantarana se paleng 
bagus sa Israil, bannyana tello ebu oreng, 
samarena jareya laju mangkat nyare Daud 
ban reng-orengnga se e bagiyan temorra 
Gunong Bato Embi Alas. 

3 (24-4) Saul napa ka seddina dhang- 
kandhangnga dumba se badha e penggir 
lorong. E jadhiya badha guwana, Saul maso 
ka guwa jareya akopadhanga. Kabendherran 
Daud ban reng-orengnga ngetek e guwa 
jareya, e bagiyan se jang dhalemman. 

4(24-5) Atorra reng-orengnga 
Daud, "Samangken kasempadan ka 
panjennengngan! PANGERAN gu ta ampon 
adhabu kadi kadhinto ka panjennengngan, 

bana, epabarammaa bai ban bana, sokana 
bana." Daud pas ta asa-kasa nyander ka 
seddianna Saul; jubana Saul eketthok 
penggirra sakone; se ngetthok re-lere sampe 
tadha monyena ban ta etemmo oreng. 

> (24-6) Tape saellana jareya, Daud pas 
arassa sala, 

6(24-7) dhabuna ka reng-orengnga, 
"Moga-moga bi PANGERAN sengko ejagaa 
sopaja ta sampea alako jahat ka tang rato 
peleyanna PANGERAN. Sengko ta olle nyakee 
tang rato reya sanajjan sakonea, sabab rato 
reya peleyanna PANGERAN!" 

7(24-8) Kantha jareya carana Daud 
masabbar reng-orengnga, ta eparengngagi 
nyerrang Saul. Saul pas ngadek, kalowar dhari 
guwa jareya, pas nerrossagiya parjalananna. 

8 (24-9) Daud pas kalowar keya dhari guwa 
gella sambi aera, "Guste!" 

9 (24-10) Saul atole, Daud asojut ngormat 
ka Saul, pas adhabu, "Aponapa junandalem 
me meyarsaagi petennana oreng se ngoca ja 
abdidalem macalakaa junandalem? 

10 (24-11) Samangken junandalem ngagali 
dibi ja e guwa kadhinto gella, junandalem 
sareng PANGERAN ampon epassraagi ka 
abdidalem. Abdidalem ecacae oreng sopaja 
matee junandalem, namong abdidalem ta 
poron. Caepon abdidalem, abdidalem ta 

sareng PANGERAN dibi. 

11(24-12) Oladi, Rama, oladi kadhinto 
thok-ketthoganna jubaepon junandalem 
se badha e tanang abdidalem! Sanyatana 
abdidalem bisa matee junandalem, namong 
abdidalem coma ngetthok penggirra jubaepon 
junandalem sakone. Daddi, ampon terrang 
ja abdidalem kadhinto ta gadhuwan maksod 
juba otaba daraka ka junandalem. Abdidalem 
eser-serser sareng junandalem epateyana, 
sanajjan abdidalem ta gadhuwan sala 
sakonea balakka ka junandalem. 

12 (24-13) Moga-moga PANGERAN se 
motosana pasera se sala e antaraepon 
abdidalem sareng junandalem! Moga-moga 
PANGERAN se malessa lalakonnepon 
junandalem ka abdidalem, abdidalem dibi ta 
nyakeana junandalem maske sakonea. 

13 (24-14) Junandalem ampon ngagali ka 
parebasan kona, Se ngalakone kajahadan 
pera oreng se jahat. Daddi abdidalem ta 
nyakeana junandalem. 

14 (24-15) Ngereng oladi abdidalem 
kadhinto, oreng se epateyana sareng rato 
Israil! Ngereng oladi abdidalem kadhinto 
se eru-buru sareng junandalem! Abdidalem 
namong babathangnga pate, namong koto! 

15 (24-16) PANGERAN se badhi ahakime 
e antarana abdidalem sareng junandalem. 
Moga-moga PANGERAN kasokana mareksa 

sopaja salamedda dhari kakobasaannepon 
junandalem." 

16 (24-17) Saellana Daud mare se abu- 
dhabu, Saul adhabu, "Bana jareya, ya, na, 
Daud?" Saul pas molar. 

17(24-18) Dhabuna ka Daud, "Bana se 
bendher, sengko se sala. 

18 (24-19) Tang kajahadan bi bana ebales 
ban kabeccean. E are teya bana noduwagi ja 
bana pajat ce beccena ka sengko, sabab bana 
ta endha matee sengko, sanajjan sengko la 
epassraagi ka bana bi PANGERAN. 

19 (24-20) Ce rangrangnga badha oreng se 
tatemmo ban mosona tape mosona jareya 
ta epatee! Moga-moga PANGERAN aberkadi 
bana polana kabecceanna bana ka sengko are 
teya! 

20 (24-21) Sateya sengko yakin ja bana 
bakal daddiya rato Israil ban ja karajaan 
Israil reya bakal teptebba koko e dhalem 
pamarentaanna bana. 

21(24-22) Sateya mara bana ajanji ka 
sengko kalaban asmana PANGERAN, ja bana 
ta mateyana tang toronan, ban ta mamosnaa 
nyamana tang kalowarga." 

22 (24-23) Daud asompa alampaagiya 
parnyoonna Saul jareya. Saellana jareya 
Saul gubar ka kalenggiyanna, Daud ban 
reng-orengnga abali ka pangetegganna. 

Oreng Israil akompol kabbi noro 
opacarana oreng kasossaan. Saellana jareya 
Samuwel esareyagi e kalenggiyanna e Rama. 
Saellana jareya Daud meyos ka ra-ara beddhi 
Paran. 

2E kottha Maon badha oreng lake dhari 
kaom Kaleb, nyamana Nabal. Oreng jareya 
andhi tana pameyaraanna ebin e seddina 
kottha Karmel. Oreng jareya ce sogina, andhi 
dumba tello ebu meggi ban embi saebu 
meggi. Binena se anyama Abigail, penter 
ban raddin, tape Nabal kasar babategga ban 
juba tengkana. E settong are Nabal teppana 
agunteng buluna dumbana e Karmel. 

3(25:2) 

4E bakto jareya Daud teppana badha e 
ra-ara beddhi; e bakto meyarsa parkara 
jareya, 

> Daud makon ngangodhadan sapolo oreng 
entar ka Karmel, 

6 manapa salamma ka Nabal se badha e 
jadhiya. Reng-oreng jareya epakon ngoca 
kantha reya, "Salam kaula ka sampeyan 
sakalowarga sareng ka sadajana se ekaandhi 
sampeyan. 

7 Kaula mereng kabar ja sampeyan teppana 
agunteng buluna dumbana. Kaonenge ja 
reng-oreng ngowanna sampeyan se badha 
e dhaera kaula, ta oneng ela-salae sareng 
reng-oreng e kadhissa, jugan ta oneng 

Karmel. 

8 Tanyaagi saos ka reng-oreng ngowanna 
sampeyan, tanto reng-oreng ngowanna 
sampeyan ganeka padha ngako ja se ekocaagi 
kaula paneka lerres. Daddi, kaula ngarep 
sampeyan kasokana narema reng-oreng 
kaula e compona sampeyan, sabab kaula 
sareng reng-oreng kaula dhateng ka kadhinto 
teppa e are raja paneka. Jugan kasokana 
sampeyan marenge kaula, Daud, sahabadda 
sampeyan, sareng reng-oreng kaula, ponapaa 
saos se badha e sampeyan menorot ehlassa 
panggaliyanna sampeyan." 

9 Sanapana ka Karmel, otosanna Daud 
jareya padha manapa pessenna Daud gella 
ka Nabal, pas padha anante. 

10Tape cana Nabal, "Daud? Sapa jareya? 
Sapa anana Isay? Sengko ta tao ngedhing 
parkara oreng jareya! Gi buruwan reya 
bannya dunor se buru dhari lorana e nagara 
reya! 

ll Arapaa sengko me daddi ngalaa tang 
roti ban tang aeng enom, sarta daging se 
esadhiyaagi sengko kaangguy reng-oreng se 
agunteng buluna tang dumba, ebagiya ka 
reng-oreng se ta terrang asal-osolla?" 

12 Otosanna Daud jareya abali, laju notorragi 
ka Daud sabarang se ekocaagi Nabal gella. 

13 "Mara kasongkel peddhangnga bang- 
sebang!" dhabuna Daud. Papakon jareya 

nyongkel peddhangnga keya, sarta pas 
mangkat, abakta bala ra-kera pa ratos oreng, 
dineng se dhu ratos oreng edina e budhi 
epajaga rang-barang. 

14Sabatara jareya badha barengnga 
Nabal se abala ka Abigail, binena Nabal, 
ocana, "Sampeyan ponapa ampon meyarsa? 
Daud ngerem otosan dhari ra-ara beddhi 
epakon manapa salamma ka guste, namong 
sareng guste reng-oreng otosan gapaneka 
eca-kocae. 

15 Mangkana reng-orengnga Daud paneka ce 
saena ka kaula sakanca. Kaula sakanca padha 
ta oneng ela-salae, ban e bakto akompol 
sareng reng-oreng gapaneka e ra-ara 
beddhi kaula sakanca ta oneng kaelangan 
pa-ponapa. 

16 Seyang malem kaula sakanca padha 
elindhunge saabidda ngowan embi sareng 
dumba akompol sareng reng-oreng gapaneka. 

17 Daddi, ngereng kagali dhimen parkara 
paneka, pas potose ponapa se elampaagiya 
sampeyan. Sabab tanto badha babales dhari 
Daud ka guste sabalana. Guste talebat 
cengkal ta ekenneng ajak aparembagan!" 

18 Abigail duli ngala roti dhu ratos meggi, 
ban kanthong kole dhadhuwa se epossae bi 
aeng anggur, panggangnga dumba lalema, 
gandum sangngar petto bellas kilo, buwana 
anggur kerreng saratos gundhung ban jajan 

kabbi eangko ban mar-hemar. 

19 saellana jareya Abigail ngoca ka reng- 
barengnga, "Mara bana ajalan kaadha; 
sengko noroa bunte." Tape Abigail ta ngoca 
pa-apa ka lakena se toron dhari gunong. 

20 Abigail nompa hemarra, ban e bakto 
napa ka settong luk-bilugan e penggirra 
gunong, laju lep-saleban ban Daud sarta 
pangerengnga. 

21E bakto jareya Daud teppana andhi 
panggaliyan kantha reya, "Parcoma sengko 
ajaga dhi-andhina oreng rowa e ra-ara 
beddhi! Dhi-andhina tadha se elanga; ban 
sateya tang kabeccean ebales ban kajahadan! 

22 Mandar sengko epamateya bi Allah mon 
sengko ta matee sakabbinna lalakean e 
dhissa sabellunna compet are!" 

23E bakto Abigail nangalee Daud, laju duli 
toron dhari hemarra pas asojud 

24e padana Daud sarta mator kantha reya, 
"Ngereng peyarsaagi dhimen, guste! Dinggal 
kasalaan gapaneka etanggunga abdina dibi. 

25 Ampon ja kagali parkara Nabal, oreng se 
tadha gunana kaissa! Orengnga budhu cocok 
sareng artena nyamana. Abdina ta nengale 
para otosannepon panjennengngan. 

26 Allah ampon ngalange panjennengngan 
males matee so-mosona. Samangken GUSTE, 
abdina asompaa ka panjennengngan kalaban 
asmana PANGERAN se odhi, moga sadajana 

mosona panjennengngan sareng sadajana 


oreng se terro macalakaa panjennengngan 
epastheya padha sareng Nabal. 

27 Kasokana panjennengngan narema 
tor-ator se ebakta abdina kadhinto kaangguy 
panjennengngan sareng reng-oreng se 
ngereng panjennengngan. 

28 Abdina nyoona sapora lantaranna 
sadajana kahelaban abdina. Sareng 
PANGERAN panjennengngan satoronanna 
tanto epajumenneng rato Israil, sabab 
panjennengngan aperrang kaangguy 
PANGERAN jugan panjennengngan ta 
alampaagiya barang se juba saomorra. 

23 Saompamaepon badha se nyerrang 
mateyana panjennengngan, tanto 
panjennengngan elindhunge sareng 
PANGERAN akadi oreng se ajaga hartana. 
Dineng so-mosona panjennengngan badhi 
epelpallagiya ka jauna sareng Pangeran, 
akadi oreng se melpallagi baliker sareng 
dhiballa. 

30 PANGERAN badhi alampaagiya 
sadajana kabeccean se ampon ejanjiyagi 
ka panjennengngan, sarengngan 
panjennengngan sakejja aggi bakal 
epajumennengnga rato Israil. 

31E bakto gapaneka panjennengngan bakal 
ngemodana ja panjennengngan ta matee 
oreng ta kalaban badha lantaranna otabana 
amaen hakim dibi, daddi panjennengngan ta 

parlo arassa sossa otaba kasta. Ban manabi 


PANGERAN ampon aberkadi panjennengngan, 
guste, kaemodi abdiepon panjennengngan 
kadhinto." 

32 Daud laju adhabu ka babine jareya, 
"Moljaagi PANGERAN, Allahna Israil, se ngotos 
bana entar ka sengko are teya reya! 

33 Moljaagi kabicaksanaanna bana se 
ngalange sengko ngalakone kajahadan matee 
oreng sarta males sakena ate. 

34 PANGERAN la ngalange sengko alako 
jahat ka bana. Tape sengko asompa kalaban 
asmana PANGERAN, Allahna Israil se odhi, 
ja sakenga bana ta duli entar ka sengko, 
orengnga Nabal tanto mate kabbi e bakto 
moncar are!" 

35 Saellana jareya Daud narema tor-atorra 
Abigail, laju adhabu, "Kassa la le-mole, la ta 
osa kobater. Parnyoonanna bana bi sengko 
ekabbulana." 

36 E bakto Abigail abali ka Nabal, e bengkona 
teppana badha pesta raja, akantha pestana 
rato. Ban sarrena e bakto jareya Nabal 
teppana mabu, daddi binena ta abala pa-apa 
sampe kalagguwanna. 

37 Kalagguwanna, saellana Nabal la ta mabu 
pole, Abigail notorragi sakabbinna kajahadan 
jareya. Nabal pas ekenneng serrangan 
jantung, pas empon sabadan. 

38 Ra-kera sapolo are aggi bi PANGERAN 


Nabal epakenneng serrangan jantung pole 
laju terros mate. 

39E bakto Daud meyarsa ja Nabal la mate, 
laju adhabu, "Moljaagi PANGERAN! Salerana 
malessagi kajahadanna Nabal se ya-nyeya 
sengko, ban Ia ngalange sengko abdina reya, 
dhari lalakon se jahat. PANGERAN Ia ngokom 
Nabal lantaranna kajahadanna." Saellana 
jareya Daud ngerem otosan alamar Abigail, 
ekarajiya. 

40 Para otosan jareya entar ka Abigail se 
badha e Karmel, laju ngoca, "Abdina sadaja 
otosanna Daud epakon ngatore oneng ka 
panjennengngan manabi panjennengngan 
kasokan, ekarajiya Daud." 

4! Abigail jaga laju asojud sarta ngoca, 
"Kaula paneka abdina Daud, massowe sokona 
para kabulana saos kaula poron." 

42 Saellana jareya Abigail laju akes-rengkes 
duliyan, pas mangkat nompa hemarra 
eerengngagi barengnga babine kalema, 
terros noro otosanna Daud, daddi Abigail pas 
ekaraji Daud. 

43 Sabellunna jareya Daud la araji Ahinoam 
dhari Yizreel, ban sateya Abigail ekaraji keya. 
44 Sabatara jareya Saul marajii pottrana se 
anyama Mikhal, iya areya rajina Daud, ban 

Palti anana Lais dhari kottha Galim. 

2 6 lE settong are reng-oreng dhari Zif 

entar ka Saul e Gibeya, abala ja Daud 

ngetek e Gunong Hakhila e penggirra ra-ara 


beddhi Yehuda. 

2 Daddi Saul laju duli mangkat eereng 
parjurit se paleng bagus e Israil se bannyana 
tello ebu oreng, entar ka ra-ara beddhi Zif 
nyareya Daud. 

3 Saul akemah e penggir lorong e seddina 
Gunong Hakhila jareya. Daud se badha e 
ra-ara beddhi jareya meyarsa ja Saul nyaree 
salerana sampe gan ra-ara beddhi jareya. 

“Daud laju ngerem ta-mata, daddi pas 
ngagali onggu ja Saul bendher badha e 
jadhiya. 

> Daud duli meyos ka parkemahanna Saul; 
e jadhiya Saul etemmo teppana asaren 
e seddina Abner anana Ner, panglimana 
tantarana Saul. Kemahna Saul badha e 
nga-tengngaan, ekalenglenge kemahna para 
tantarana. 

6 Daud pas adhabu ka Ahimelekh oreng Het 
rowa, ban ka Abisai taretanna Yowab (ebuna 
reng-oreng jareya iya areya Zeruya), "Sapa 
se bangal noro sengko maso ka kemahna 
Saul?" Saodda Abisai, "Abdina!" 

TE malem jareya keya Daud ban Abisai 
kalaban tek-ngetek maso ka parkemahanna 
Saul; e jadhiya Saul etemmo teppana asaren 
e nga-tengngaanna parkemahan, tombagga 
naccek e tana e seddianna serana. Abner ban 
pasukanna tedhung e sakalenglengnga. 

8 Abisai laju mator ka Daud, "Samangken 


Allah ampon massraagi mosona 
panjennengngan ka panjennengngan. 
Abdina nyoona edi nyodduagiya tombagga 
dibi ka badanna epaterbasa kantos ka tana, 
sareng abdina epateyana namong kalaban 
esoddu sakaleyan, ta mabi kantos dhu kale!" 

3 Tape Daud adhabu, "Ella, panneng! 
PANGERAN tanto ngokom oreng se alako 
jahat ka rato peleyanna. 

10 Kalaban asmana Allah se odhi, sengko tao 
ja PANGERAN dibi se bakal mateyana Saul, 
mon la napa ka ajalla, otabana mon mate e 
paperrangan. 

11 PANGERAN ta ngedine sengko matee rato 
peleyanna! Kala bai tombagga ban gendhina, 
pas ondur." 

12 Daud laju mondhut tombak ban gendhina 
Saul jareya dhari seddina serana Saul, 
saellana laju nyengla. Tadha oreng settonga 
se nangalee otaba se tao ka kadaddiyan 
jareya, bariya keya tadha oreng settonga se 
ngedhing, sabab bi PANGERAN reng-oreng 
jareya epangeddha kabbi. 

13 Daud laju meyos lebat e cora jareya 
sampe ka penggir salajanna terros sampe 
gan koncona gunong, sampe jau dhari 
parkemahanna Saul. 

14Sanapana ka jadhiya Daud aera ka Abner 
ban ka tantarana Saul, dhabuna, "Abner! 

Bana ba ngedhinga tang sowara?" Abner aera 


keya, "Sapa bana se ra-eraan jareya?" 

15 Dhabuna Daud, "Abner, bana reya gu 
ta oreng se paleng hebat e Israil, ta iya? 
Arapa lorana bana, guste ratona, me ta ejaga 
bi bana? Gi buru reya badha se maso ka 
parkemahanna ratona bana mateyana lorana 
bana jareya. 

16 Bana ta sanggup ajalannagi kawajibanna, 
Abner! Demi Allah se odhi, bana kabbi 
pantessa mate, sabab bana ta ajaga lorana, 
rato peleyanna PANGERAN. Kodda abas! 
Badha e dhimma tombagga ratona? Badha 
e dhimma gendhina se esaba e seddianna 
serana gella?" 

17 Saul ngagali ka sowarana Daud, laju 
mareksane, "Daud, se acaca jareya bana, ya, 
na?" Saodda Daud, "Dalem, guste." 

18 Saellana jareya Daud laju adhabu pole, 
"Aponapa junandalem me gi ser-nyerser 
abdidalem? Ponapa kasalaan abdidalem? 

19 Guste, ngereng peyarsaagi ator abdidalem 
kadhinto. Ja sakenga PANGERAN se 
makon junandalem ngamoso abdidalem, 
dukana ka abdidalem masthe terep manabi 
eatore kurban. Namong manabi se makon 
junandalem kadhinto manossa, moga-moga 
reng-oreng gapaneka ebastowa sareng 
PANGERAN! Sabab lantaran lalakonna 
reng-oreng gapaneka, abdidalem eojuk 
dhari tana kaagunganna PANGERAN sareng 

tapaksa kodu entar ka nagara laen; bane 


nagara laen kadhinto abdidalem kodu abakte 
ka ba-dibana oreng manca. 

20 Abdidalem ja dinggal mate e nagara 
manca, jau dhari PANGERAN. Ponapa gunana 
rato Israil meyos ka kadhinto namong 
mateyana koto akadi abdidalem kadhinto? 
Ponapa gunana rato aburu abdidalem akadi 
oreng aburu ajam alas?" 

21 Saodda Saul, "Sengko sala. Mara abali 
Daud, bana tang ana! Sengko ta alakowa 
juba pole ka bana sabab bi bana sengko 
eehlassagi odhi malemma. Sengko budhu 
onggu. Sengko Ia ce kalerona onggu!" 

22 Tape Daud nyaot, "Kadhinto tombakkepon 
junandalem. Ngereng pakon ka kadhinto sala 
settong dhari parjuridda junandalem pakon 
mondhut tombak kadhinto. 

23 PANGERAN badhi aberkadi sadajana oreng 
se esto sareng jujur. Sabab sanare e are 
mangken PANGERAN massraagi junandalem 
ka abdidalem, namong abdidalem ta poron 
alako jahat ka junandalem, rato peleyannepon 
PANGERAN. 

24 Daddi, akadi junandalem se are mangken 
sareng abdidalem eehlassagi odhi, sapaneka 
jugan moga-moga abdidalem elindhungana 
sareng PANGERAN, sareng epalopoda dhari 
sadajana babaja!" 

25 Dhabuna Saul ka Daud, "Pangeran 
aberkadi bana, na! Bana bakal ahasela e 

dhalem sabarang se elakone!" Daud laju 


nerrossagi parjalananna, ban Saul laju abali 
ka kalenggiyanna. 
2 7 l Cana panggaliyanna Daud, "Maske 
barammaa e settong bakto tanto Saul 
mateyana sengko. Daddi, tadha jalan laen 
monggu ka sengko, kajabana buru ka nagara 
Filistin. Kalaban cara se kantha jareya Saul ta 
kera nyaree sengko pole e Israil, ban sengko 
tanto aman." 

2 Saellana jareya Daud ban pangerengnga 
se nem atos oreng bannyana duli meyos ka 
Akhis pottrana Maokh, rato e kottha Gat. 

3 Daud pas neptep e Gat ban para 
pangerengnga, kabbi padha apolong ban ana 
binena bang-sebang. Daud abakta rajina se 
dhadhuwa, iya areya Ahinoam babine dhari 
Yizreel, ban Abigail, randhana Nabal babine 
Karmel rowa. 

4E bakto Saul meyarsa ja Daud la buru ka 
Gat, pas ta nyerser pole. 

> Daud laju adhabu ka Akhis, "Manabi 
junandalem neser ka abdidalem, ngereng 
abdidalem parenge settong kottha kene 
se ngadhalem se badhi ekennengngana 
abdidalem, sopaja abdidalem ta terros 
ngampong kennengngan ka junandalem e ibu 
kottha kadhinto." 

6 Akhis laju marengngagi kottha Ziklag ka 
Daud, daddi Ziklag laju ekaandhi to-rato 
Yehuda sampe sateya reya. 

7 Daud alenggi e nagara Filistin abidda 


sataon pa bulan. 

8 Saabidda jareya Daud ban para 
pangerengnga seggut nyerrang oreng Gesur, 
oreng Girzi, ban oreng Amalek; sa-bangsa 
jareya la abit se neng e dhaera jareya. Daud 
nyerrang sampe gan Syur, terros ka Messer. 

3 Sakabbinna oreng lalake ban babine 
epatee; dumba, sape, hemar, onta, la-mala 
bi-kalambina erampas keya. Saellana jareya 
laju abali ngadhep ka Akhis. 

10 Mon Akhis atanya, "Bana entar nyerrang 
dhaemma e are teya?" Daud tanto mator ja 
salerana meyos ka bagiyan laona Yehuda 
otaba ka dhaera oreng Yerahmeel otabana ka 
dhaera kennengnganna oreng Keni. 

l1 Tadha oreng settonga e sakabbinna 
dhaera se eserrang jareya se ta epatee, 
maksodda sopaja tadhaa oreng dhari 
ra-dhaera jareya se bisaa entar ka Gat sarta 
pas areppottagi pa-apa se elakone Daud ban 
para pangerengnga. Daddi kantha jareya se 
elampaagi Daud saabidda alenggi e nagara 
Filistin. 

12 Tape Akhis parcaja ka Daud pas adhabu e 
dhalem panggaliyanna, "Oreng reya ekabajii 
parana bi bangsana dibi, sampe daddi tang 
kabula saomorra." 

2 8 ' Ta abit saellana jareya oreng Filistin 
makalowar tantarana nyerrangnga 
Israil. Akhis adhabu ka Daud, "Tantona bana 

ngarte ja bana ban reng-orengnga kodu 


aperrang nolonge sengko." 

2 Saodda Daud, "Tanto saos. Dhaggi 
junandalem tanto ngoladi dibi ponapa se bisa 
elakone abdidalem kaangguy junandalem." 
Dhabuna Akhis, "Nyaman, mon kantha 
jareya! Bi sengko bana epadaddiya tang 
pangawal pribadhi." 

3 Samuwel la seda, etangese oreng sanagara 
Israil sarta esareyagi e Rama, kotthana dibi. 
Sabellunna jareya sakabbinna dhukon tebbak 
ban dhukon arwah bi Saul la eojuk dhari 
Israil. 

4E bakto tantara Filistin akompol ban 
akemah e seddina kottha Sunem, Saul 
makompol oreng Israil, pas padha akemah 
neng e Gunong Gilboa. 

>E bakto ngoladi tantara Filistin, pas arassa 
ce takona. 

6 Daddi Saul pas nyoon petodu ka 
PANGERAN, tape PANGERAN ta apareng 
jawaban, e dhalem mempe otabana kalaban 
agunaagi Urim ban Tumim otabana kalaban 
parantaraanna bi-nabbi. 

7 Daddi Saul adhabu ka ba-ponggabana, 
"Kassa nyareyagi dhukon arwah babine, 
sengko entara menta petodu ka dhukon 
jareya." Saodda reng-oreng jareya, "Neng e 
En-Dor badha." 

8 Saul pas nyamar terro ta etemmowa oreng; 
pas meyos eerengngagi oreng kadhuwa, napa 

ka bengkona dhukon babine jareya e bakto 


malem. Dhabuna Saul, "Olokkagi arwahna 
oreng se bi sengko esebbuda nyamana, 
menta sopaja arwah jareya aramallagi apa se 
bakal kadaddiyana." 

3 Saodda babine jareya, "Tantona sampeyan 
oneng ja Rato Saul ngojuk dhari Israil 
sadajana dhukon tebbak ban dhukon arwah. 
Aponapa sampeyan me entar ka kaula, 
dhaggi kaula epega pas epatee." 

10 Saul pas asompa, dhabuna, "Demi Allah 
se odhi, sengko ajanji ka bana ja bana ta kera 
eokom polana reya." 

11 Babine jareya atanya, "Arwahepon pasera 
se epadhatengngagiya sareng kaula?" Saodda 
Saul, "Arwahna Samuwel." 

12E bakto nangalee Samuwel, babine 
jareya acerreng, ngoca ka Saul, "Aponapa 
junandalem me co-ngoco abdidalem? Ropana 
junandalem kadhinto Rato Saul." 

13 Dhabuna rato ka babine jareya, "Ella, ja 
tako! Apa se etangalee bana?" Babine jareya 
nyaot, "Abdidalem nengale erroh kalowar 
dhari dhalem bume." 

14"Kantha apa robana?" dhabuna Saul. 
Saodda, "Oreng lalake, ampon towa. 
Ngangguy juba." Saul pas ngarte ja jareya 
Samuwel, daddi pas asojut ngormat ka 
Samuwel. 

15 Dhabuna Samuwel ka Saul, "Arapaa 
bana me aganggu sengko? Arapa sengko 

me elok-olok ka dunnya pole?" Saodda Saul, 


"Abdina ce bingongnga polana eserrang oreng 
Filistin, mangkana Allah ampon ta marduli 
ka abdina. Abdina atanya, Allah ta kasokan 
nyaodi kalaban parantaraannepon para nabbi 
otaba e dhalem mempe. Daddi abdina nyoona 
tolong ka panjennengngan, ngereng parenge 
petodu ponapa se kodu elakone abdina." 

16 Dhabuna Samuwel, "Apa gunana bana 
madhateng sengko mon PANGERAN la ta 
parduli ka bana sarta amoso ka bana? 

17 Se elampaagi PANGERAN ka bana reya 
la mare edhabuwagi ka sengko sabbanna. 
PANGERAN la mondhut karajaan Israil dhari 
bana, eparengngagi ka Daud. 

18 Bana ta atoro dhabuna PANGERAN, ta 
endha matee sakabbinna oreng Amalek ban 
dhi-andhina. Jareya sababba arapa sateya 
bana me epakantha reya bi PANGERAN. 

19 Bana ban reng-oreng Israil laenna 
bakal gaggarra ka tanangnga oreng Filistin. 
Lagguna bana ban na-anana bana bakal 
akompola ban sengko; la-mala tantara Israil 
bakal epassraagiya ka tanangnga oreng 
Filistin kabbi bi PANGERAN." 

20 Saul pas robbu ngenjer e tana padha 
ban se etappor kelap, sabab ce takerjadda 
ngedhing dhabuna Samuwel se kantha 
jareya. Ban pole badanna ce lempona, sabab 
saare samalem ta adhaar pa-apa. 

21 Dhukon babine gella nyemmae Saul, pas 


nangalee ja Saul katakoan, daddi babine 
jareya ngoca, "Guste, abdidalem ampon 
ajalannagi kasokanna junandalem kalaban 
abandha nyaba. 

22 Daddi, abdidalem nyoona jugan kasokana 
junandalem ngabbuli parnyoonan abdidalem; 
ngereng dhaar sakone tateddhan se 
esadhiyaagiya abdidalem sopaja junandalem 
kengenga nerrossagi parjalanan." 

23 Saul nolak sarta adhabu ja ta adhaara. 
Tape saellana epaksa keya bi ba-ponggabana, 
Saul atoro, pas jaga dhari tana, laju alenggi e 
lencak. 

24 Babine gella pas duliyan nyambelli 
budhuna sapena se lempo, ngala teppong pas 
ebanteng, ekagabay roti se ta eragii. 

25 Saellana jareya kakanan gella eangkaagi 
ka Saul ban ka ba-ponggabana, kabbi pas 
padha ngakan. Saellana jareya Saul ban 
reng-orengnga pas mangkat e malem jareya 
keya. 

29 l Oreng Filistin makompol sakabbinna 
tantarana e Afek, dineng oreng Israil 
akemah e seddina somber e Cora Yizreel. 

2 Rato Filistin se kalema maju abaris 
ban kasatuwan-kasatuwan se bannyana 
bang-sebangnga saratos ban saebu oreng; 
Daud ban pangerengnga abaris e budhi 
abareng ban Rato Akhis. 

3 Para panglimana oreng Filistin nangalee 


Daud ban reng-oreng Israil jareya, laju 
atanya, "Reng-oreng Ibrani rowa arapaa 
me badha e dhiya?" Saodda Akhis, "Paneka 
Daud, bekkas ponggabana Rato Saul dhari 
Israil. Daud paneka ampon abak abit apolong 
sareng kaula. Molae badha e kadhinto, kaula 
gi ta oneng manggii salana oreng paneka." 
4Tape para panglimana Filistin jareya peggel 
ka Akhis, laju ngoca kantha reya, "Pakon 
paleman saos oreng gapaneka ka kottha se 
eparenge junandalem. Daud gapaneka ta 
kengeng aperrang asareng oreng Filistin; tako 
me-ame teppana perrang laju abalik akiyanat 
ka junandalem sareng abdidalem sadaja. 
Samangken kadhinto kasempadan se paleng 
sae ka oreng gapaneka manabi ngalaa atena 
ratona kalaban jalan matee tantara Filistin. 

> Kadhinto gu ta Daud, ta enggi? Gu ta Daud 
kadhinto se eamba babinean sambi atari 
sareng anyanye kadi kadhinto, Saul matee 
moso abun-ebun, tape Daud matee apolowan 
ebu." 

6 Akhis adikane Daud pas adhabu, "Demi 
Allahna Israil se odhi sengko parcaja ja bana 
reya esto ka sengko. Sengko perak mon 
ebarengnge bana e dhalem paperrangan reya. 
Sabab sajjegga bana apolong ban sengko 
sampe sateya, sengko ta tao nemmone bana 
agabay kasalaan pa-apa. Tape to-rato laenna 
ta lebur ka bana. 


| 1 Samuel 29.71 30.1 120 
' Daddi kassa sateya mole bai, mandar 


salamedda e parjalanan ban ja ngalakone 
pa-apa se mapeggella to-rato se laen rowa." 

#Dhabuna Daud, "Ponapa sala abdidalem, 
guste? Junandalem ta manggii abdina 
abadhi kasalaan pa-ponapa ngabidi 
abdidalem aladine junandalem kantos 
samangken kadhinto, aponapa abdidalem 
me ta eparengngagi noro aperrang sareng 
junandalem?" 

? Dhabuna Akhis, "Iya, bendher. Sengko la 
tao ja bana reya bi sengko eanggep esto 
akantha malaekadda Allah. Tape cana para 
panglima rowa bana ta ebagi noro aperrang 
ban sengko sarta oreng Filistin laenna. 

10 Daddi Daud, lagguna gu-laggu, bana 
kabbi se padha buru dhari Saul sarta entar 
dha enna, kodu jaga gi petteng sarta pas duli 
ondur dhari dhinna mon la moncar are." 

1 Daddi kalagguwanna gu-laggu, Daud ban 
reng-orengnga mangkat abali ka nagara 
Filistin, dineng tantara Filistin padha mangkat 
ka Yizreel. 

30 ' Saellana olle dhu are dhari jareya, 
Daud ban reng-orengnga abali ka 
kottha Ziklag. Sanapana ka jadhiya, oreng 
Amalek etemmo la nyerrang bagiyan laona 
nagara Yehuda ban Ziklag. Tadha oreng 
se epatee, tape kottha jareya eobbar 
epatadha karena. Samarena pas nerrossagi 
parjalananna sambi ngeba babinean, na-kana 

ban pandhudhu laenna. La-balana Daud ban 


la-balana pangerengnga, tamaso rajina Daud 
se kadhuwa, iya areya Ahinoam ban Abigail, 
etawan kabbi. Daud ban reng-orengnga 
padha ce sossana, pas padha nanges sampe 
lesso. 


> (30:1) 

6 Reng-orengnga Daud padha ce sossana 
lantaran kaelangan ana binena, daddi laju 
padha agarujuga Daud ban bato. Daddi 
Daud ngadhebbi kasossaan raja, tape 
panggaliyanna epakowat pole bi PANGERAN. 

7 Daud laju adhabu ka Imam Abyatar 
pottrana Ahimelekh, "Efodda sampeyan bakta 
ka kadhinto." Abyatar abakta efod jareya ka 
Daud. 

8 Daud laju mator ka PANGERAN, "Ponapa 
abdidalem kodu nyerser reng-oreng se 
nyerrang kottha kadhinto? Ba ecapoa sareng 
abdidalem?" Saodda PANGERAN, "Kassa 
serser; bana tanto nyapo ban mabebasa 
tawanan." 

? Daud laju meyos ban reng-orengnga se 
bannyana nem atos oreng. Sanapana ka 
Songay Besor, Daud nerrossagi parjalananna 
asareng ban oreng pa ratos; dineng se laenna 
se bannyana dhu ratos oreng nyeccer e 

jadhiya, sabab Ia ce lessona, ta kellar se 


entasa Songay Besor. 

10(30:9) 

1E dhalem parjalanan jareya reng-orengnga 
Daud tatemmo ban na-kana lalake Messer e 
ra-ara; kana jareya egiba ka Daud laju eberrii 
ngakan ban ngenom, 

12 bariya keya jajan buwana ara sarta 
buwana anggur se kerreng dhu gundhung. 
Samarena ngakan kana jareya laju kowat 
pole; baddiyanna kana jareya ta ngakan ban 
ta ngenom la tello are abidda! 

13 Daud laju adhabu ka kana jareya, "Sapa 
lorana bana, ban dhari dhimma asalla 
bana reya?" Saodda kana jareya, "Abdina 
oreng Messer, dunorra oreng Amalek. 
Abdina edinggallagi sareng lora tello are se 
kapongkor polana abdina nganglo. 

14 Oreng Amalek nyerrang dhaeraepon 
oreng Kreti e bagiyan laona Yehuda sareng 
dhaeraepon kaomma Kaleb, sareng ngobbar 
kottha Ziklag epakantos tadha karena." 

15 Dhabuna Daud ka kana jareya, "Apa bana 
endha ngaterragi sengko ka kennengnganna 
garombolan jareya?" Saodda, "Enggi, poron, 
sokor panjennengngan ajanji ka abdina 
kalaban asmana Allah, ja panjennengngan ta 
mateyana abdina otaba massraagiya abdina 
ka lora abdina." 

16 Kana jareya laju ngaterragi Daud 
ban reng-orengnga ka kennengnganna 

garombolan gella. E bakto jareya garombolan 


jareya teppana acar-pencar e kennengngan 
jareya, sambi ngakan ban ngenom, aneng- 
sennengngan polana ce bannyana barang 
rampasan ollena ngeba dhari nagara Filistin 
ban Yehuda. 

17 E bakto pajjar la ngombar kalagguwanna, 
reng-oreng jareya eserrang bi Daud; 
perrangnga jareya sampe malem. Tadha 
settonga moso se salamet kajabana pa ratos 
oreng se buru nompa onta. 

18 Daud ahasel arebbu sabarang se erampas 
bangsa Amalek, tamaso rajina se kadhuwa; 

19tadha settonga se elang. Na-kana lalake 
ban babine sarta rang-barang rampasan se la 
egiba oreng Amalek, bi Daud erebbu pole. 

20 Laen dhari jareya Daud arampas 
sakabbinna dumba ban ebin. Ban-keban 
jareya eeret bi reng-orengnga Daud; 
ban-keban jareya egiring e bagiyan adha, 
epesa dhari rang-barang rampasan laenna; 
reng-oreng jareya padha ngoca, "Areya 
bagiyanna Daud!" 

21 Saellana jareya Daud abali ka reng- 
orengnga se dhu ratos oreng se ta noro 
polana ce lessona, ban edinaagi e penggirra 
Songay Besor. Reng-oreng jareya nyander 
ngamba Daud ban reng-orengnga; Daud 
nyander sambi apareng salam ka reng-oreng 
jareya. 

22 Tape e antarana reng-oreng se noro Daud 


badha se jahat ban tama. Cana reng-oreng 
jareya, "Reng-oreng reya ta noro, daddi 

ta andhi ha narema bagiyan dhari barang 
rampasan reya. Se olle ekala pera ana binena 
bang-sebang, mon mare pas nyengla." 

23 Tape Daud adhabu, "Tan-taretan, bana 
ta olle kantha jareya e dhalem narema 
paparengnga PANGERAN! Pangeran la 
alindhunge bana, ban apareng kamennangan 
e dhalem aperrang ban garombolan rowa. 

24 Daddi ta olle badha oreng settonga 

se narema usulla bana buru! Kabbi kodu 
padha narema bagiyan se padha bannyana: 
reng-oreng se nyeccer ajaga rang-barang 
kodu narema padha bannyana ban reng-oreng 
se maju aperrang." 

2> Parkara jareya bi Daud egabay atoran, 
ban atoran jareya etoro bi sakabbinna oreng 
Israil sampe sateya. 

26E bakto Daud abali ka Ziklag, sabagiyan 
dhari rang-barang rampasanna jareya 
ekeremmagi ka para pamimpinna tha-kottha 
Yehuda se abanto salerana, dhabuna, "Paneka 
pondhut sampeyan, bagiyan dhari barang 
rampasan ollena dhari mosona PANGERAN." 
27 Tha-kottha jareya: Betel ban Rama e 
bagiyan laona Yehuda, Yatir, Aror, Sifmot, 
Estemoa, Rakhal, bariya keya tha-kotthana 
oreng Yerahmeel, tha-kotthana oreng Keni, 
Horma, Bor-Asan, Atakh ban Hebron. 

Tha-kottha se tao eentare Daud ban 


reng-orengnga padha ekereme rang-barang 


3 1 l Sabatara jareya oreng Filistin 

aperrang ban oreng Israil e 
Pagunongan Gilboa. Bannya oreng Israil se 
mate e jadhiya, ban se laenna, tamaso Saul 
ban tra-pottrana padha buru. 

2 Tape reng-oreng jareya ekenneng serser bi 
oreng Filistin; pottrana Saul se katello epatee, 
iya areya Yonatan, Abinadab ban Malkisuwa. 

3 Perrang e sabingkerra Saul jareya ce 
rammena, ban Saul dibi ekenneng na-panana 
moso sampe loka sara. 

4Saul pas adhabu ka oreng ngodha se 
ngebaagi sanjatana, "Mara onos peddhangnga 
bana, cocowagi ka sengko, me olle sengko 
reya ta egabay en-maenan ban epatee oreng 
se ta tao ka Pangeran." Tape oreng ngodha 
gella ta endha nyoco lorana, sabab abana 
talebat hormat ka lorana jareya. Daddi Saul 
pas mondhut peddhangnga dibi sarta pas 
marobbu ka koncona peddhangnga jareya. 

>E bakto oreng ngodha se ngeba sanjatana 
Saul jareya nangalee ja lorana la mate, abana 
dibi pas marobbu ka koncona peddhangnga, 
pas mate e seddianna Saul. 

6 Daddi Saul ban pottrana se katello, 


sakabbinna pasukanna ban oreng ngodha 
se ngebaagi sanjatana, kabbi padha mate e 
dhalem saare jareya. 

7E bakto reng-oreng Israil se badha e 
temorra Cora Yizreel ban e temorra Songay 
Yordan ngedhing ja tantara Israil la buru, 
ban Saul sarta tra-pottrana padha seda, 
reng-oreng jareya pas padha ondur dhari 
kottha kennengnganna bang-sebang. 
Tha-kottha jareya pas ekobasae reng-oreng 
Filistin. 

8 Kalagguwanna e bakto reng-oreng 
Filistin mareksa yit-mayyit parlo arampasa 
rang-barangnga, reng-oreng jareya nemmo 
jinazana Saul ban pottrana se katello la seda 
e pagunongan Gilboa. 

*Jinazana Saul jareya eketthok serana, 
pangangguy perrangnga ekala; reng-oreng 
Filistin jareya pas ngerem otosan esoro 
mabalattra kabar se magumbira ate jareya 
ka rayat e saantero nagara Filistin ban ka 
dibana. 

10 Pangangguy perrangnga Saul pas esaba e 
dhalem kowella Dewi Asytoret, ban badanna 
epakowagi ka pagar geddhungnga kottha 
Bet-Seyan. 

11 Tape oreng Yabes e Gileyad ngedhing apa 
se elakone oreng Filistin ka Saul jareya, 

12 reng-oreng se paleng bangalan pas 
mangkat dhari jadhiya ajalan samalem 

benteng entar ka Bet-Seyan. Jinazana Saul 


ban tra-pottrana epatoron dhari pagar 
geddhungnga kottha jareya, pas egiba ka 
Yabes, terros eobbar. 

13 Lang-tolangnga epakompol, ekoburragi e 
babana bungkana tamariska e kottha jareya, 
reng-oreng jareya pas apowasa pettong are 
abidda. 


2 Samuel 


1 ' Saellana Saul seda, Daud abali dhari 
perrang saellana makala oreng Amalek, 
pas alenggi e Ziklag dhu are abidda. 

2 Kalagguwanna, badha oreng lalake dha- 
ngodha kasorang dhari parkemahanna Saul. 
Menangka tandha kasossaanna kalambina 
esebbit ban cethagga epobuwi tana. Oreng 
jareya ngadhep ka Daud pas asojud e 
ajunanna. 

3 Daud mareksane ka oreng jareya, "Bana 
dhari dhimma?" Sambidda oreng jareya, 
"Abdidalem buru dhari parkemahannepon 
oreng Israil." 

4Dhabuna Daud, "Mara caretaagi, badha 
kadaddiyan apa?" Sambidda oreng jareya, 
"Tantara Israil buru dhari paperrangan, 
bannya se mate, tamaso Saul sareng 
pottrana, Yonatan." 

>"Bana me tao?" cana Daud. 

6 Sambidda, "Abdidalem kalerressan badha 
e Gunong Gilboa, abdidalem nengale Saul 
nyandar ka tombagga, ta-karetana moso 
sarengngan tantarana se nompa jaran ampon 
semma ngepponga Saul. 

7 Saul atole ka budhi, ngoladi abdidalem, 
abdidalem pas edikane, ban abdidalem 
nyambit, Ponapa, guste? 

8 Saul mareksane pasera abdidalem 


kadhinto, ban abdidalem ngatore oneng ja 
abdidalem kadhinto oreng Amalek. 

9 Saul pas adhabu kadi kadhinto ka 
abdidalem, Dha enna, ra, mara patee sengko 
reya! Sengko loka ce sarana ban sengko para 
mateya. 

10 Daddi abdidalem nyander; sareng 
abdidalem Saul pas epatee, sabab abdidalem 
oneng ja manabi Saul robbu polana ta kowat 
ngadek pole, tanto gi seda jugan. Abdidalem 
ngala makotha e serana sareng gellang e 
lengngenna, sareng abdidalem pas ebakta ka 
kadhinto." 

11E bakto meyarsa jareya Daud ce sossana, 
pas nyebbit rasoganna, reng-orengnga 
noroagi kantha jareya keya. 

12 Daud ban reng-orengnga molar agingging 
ban noduwagi kasossaan sarta aseyam sampe 
malem kaangguy Saul ban Yonatan, ban 
kaangguy rayat Israil, ommadda PANGERAN, 
sabab ce bannyana se mate e dhalem 
paperrangan. 

13 Saellana jareya Daud mareksane ka oreng 
ngodha se ngeba kabar jareya, "Bana dhari 
dhimma asalla?" Sambidda oreng jareya, 
"Abdidalem kadhinto oreng Amalek, oreng 
manca se badha e nagaraepon junandalem." 

14 Dhabuna Daud, "Bana me ce bangalla 
matee rato peleyanna PANGERAN!" 

15 Samarena jareya Daud pas adikane oreng 


babaanna epakon matee oreng jareya. Oreng 
Amalek gella etatta leerra sampe mate. 

16 Dhabuna Daud ka oreng Amalek gella, 
"Bana se madhateng okoman reya ka 
badanna dibi kalaban ngakone ja bana matee 
rato peleyanna PANGERAN!" 

17 Saellana jareya Daud molar sambi 
anyanye lagu tangesan kaangguy Saul ban 
Yonatan se la seda, 

18 ban makon sopaja nyanyeyan jareya 
eajarragi ka suku Yehuda. (Nyanyeyan jareya 
etoles e dhalem Ketab Yasar.) 

19 "Israil, e mo-gumona bana bannya 
pahlawan kembangnga nagara padha seda 
abilla bangsana. 

20 Mandar oreng Gat ta ngedhinga berta 
reya. Mandar oreng e rong-lorong Askelon ta 
taowa. Ja sampe babinean Filistin gumbira 
atena, ja sampe babinean se kaper asorak 
kasennengngan. 

21 He, mo-gumo Gilboa, edhingngagi tang 
caca reya: Mandar bana ta egaggarana ebbun 
ban ojan! Me olle teggal ban sabana daddi 
tana kajal. Sabab e jadhiya tamengnga oreng 
se bangalan ngalathak tadha ajina. Ban 
tamengnga Saul tattaen, ta tao emennyae 
pole. 

22? Sapa se ekenneng panana Yonatan 
masthe mate, ta kera odhi pole. Peddhangnga 

Saul ta andhi panganeser sakabbinna moso 


epatompes epatee. 

23 Saul ban Yonatan ce labana ban 
ekataresnae oreng; rokon e dhalem odhina 
sampe sedana, aceppeddan dhari ellang, 
akowadan dhari macan. 

24 Babinean Israil, mara tangese Saul, 
ratona bana! Se adandane bana bi kalambi 
gus-bagus abarna mera, se ngeyase bana bi 
emmas tor mamatan. 

25 Para pahlawan padha adinggal dunnya, 
e medan paperrangan; e mo-gumo se ce 
seppena Yonatan gerra tadha nyabana. 

26 Adhu Yonatan, tang taretan, tang ate 
ancor mekkere bana; sabab bana tang 
buwana ate. Kataresnaanna bana ka sengko 
talebat socce, ngalebbii kataresnaanna oreng 
babine. 

27 Pahlawan kembangnga nagara la pada 
seda; sanjatana pada edina tadha gunana." 

l Saellana jareya Daud atanya ka 
PANGERAN, "Ponapa abdidalem kodu 
entar ngobasane sala settong dhari kottha 
e Yehuda?" "Iya," dhabuna PANGERAN. 
"Kottha se kadhimma?" cana Daud. "Hebron," 
dhabuna PANGERAN. 

2 Daddi Daud meyos ka Hebron abareng 
ban rajina se kadhuwa, iya areya: Ahinoam 
babine Yizreel, ban Abigail randhana Nabal 
babine dhari Karmel rowa. 

3 Bariya keya reng-orengnga ban ana binena 


bang-sebang padha noro, kabbi pas padha 
enneng e Hebron ban e sabingkerra. 

4Saellana jareya reng-oreng Yehuda pas 
entar ka Hebron, Daud pas epajumenneng 
rato Yehuda. E bakto meyarsa ja oreng Yabes 
e Gileyad la ngoburragi jinazana Saul, 

> Daud pas makon oreng manapa pessenna 
kantha reya, "Moga-moga bana eberkadana 
bi PANGERAN, sabab bana la noduwagi 
kaestowanna bana ka ratona kalaban 
ngoburragi jinazana. 

6 Daddi, moga-moga PANGERAN kasokana 
noduwagi kataresnaanna ban kaestowanna 
ka bana. Sengko beccea keya ka bana polana 
kabecceanna bana jareya. 

7 Bana pakowat atena, pabangal akantha 
pahlawan! Saul, ratona bana la seda, tape 
bi oreng Yehuda sengko la elanti epadaddi 
ratona." 

8 Panglimana tantarana Saul, iya areya 
Abner anana Ner, buru abareng ban Isyboset 
pottrana Saul, ka Mahanaim e temorranna 
Songay Yordan. 

9E jadhiya bi Abner Isyboset epajumenneng 
rato se ngobasane dhaera Gileyad, Asyuri, 
Yizreel, Efraim ban Benyamin, la-mala sa 
Israil. 

10E bakto epajumenneng rato Israil jareya 
Isyboset aomor pa polo taon, ban se marenta 

ejadhiya dhu taon abidda. Tape suku Yehuda 


teptep esto ka Daud, 

ll ban Daud marenta Yehuda alenggi neng 
e Hebron sampe pettong taon satengnga 
abidda. 

12E settong are Abner ban reng-orengnga 
Isyboset mangkat dhari Mahanaim ka kottha 
Gibeyon. 

13 Bariya keya Yowab (ebuna anyama 
Zeruya), abareng reng-orengnga Daud 
mangkat ka kottha jareya. Reng-oreng se 
amosowan jareya dhep-adhebban e taman 
Gibeyon, Abner ban reng-orengnga toju 
e tenggangan e penggir dhinnana taman 
Gibeyon, dineng Yowab ban reng-orengnga 
toju e tenggangan e penggir dhissana. 

14 Abner laju ngoca ka Yowab, "Mara, 
reng-orengnga bana addu ban reng-orengnga 
sengko!" "Iya, mara," cana Yowab. 

15 Daddi dhubellas oreng dhari suku 
Benyamin se abakkele Isyboset laju 
maju, bariya keya dhubellas oreng dhari 
reng-orengnga Daud. 

16 Reng-oreng jareya saleng gumba obuna 
ban saleng soddu tabuna ban mosona 
bang-sebang, sampe kabbi padha mate 
abareng. Lantaran jareya kennengngan e 
Gibeyon jareya enyamae "Talon Peddhang". 

17 Saellana jareya reng-orengnga Abner ban 
reng-orengnga Daud laju padha aperrang ce 

rammena, Abner ban tantara Israil epakala bi 


orengnga Daud. 

18 Anana Zeruya se katello badha e jadhiya, 
iya areya Yowab, Abisai ban Asael. Asael 
paberkana santa akantha keddang, 

19 daddi Abner laju eserser terros. 
Panyerserra ta luk-bilugan ka kangan otaba 
ka kacer. 

20 Abner atole ka budhi laju atanya, "Bana, 
Asael?" "Iya," saodda. 

21 "Ella sengko ja serser terros," cana Abner. 
"Pega sala settong dhari tang parjurit rowa, 
pas kala sanjatana!" Tape Asael terros nyerser 
Abner. 

22 Abner ngoca pole, "Ella sengko ja serser 
terros! Dhaggi sengko tapaksa matee bana. 
Baramma sengko se ngadhebbana Yowab 
kakana bana rowa?" 

23 Tape Asael ta endha ambu, daddi Abner 
laju ngontallagi tombagga ka budhi, tombak 
jareya ngenneng ka tabuna Asael terbas 
sampe ka balikadda. Asael robbu ban mate 
e jadhiya keya. Saneyap oreng se napa ka 
kennengnganna Asael se robbu jareya padha 
ambu e jadhiya. 

24 Tape Yowab ban Abisai terros nyerser 
Abner. E bakto compet are se kadhuwa jareya 
napa ka Gumo Ama, se badha e temorra 
Giyah, e lorong se nojju ka ra-ara beddhi 
Gibeyon. 

25E jadhiya reng-oreng suku Benyamin 


agabung pole ban Abner, pas ngator barisanna 
e koncona settong gumo. 

26E jadhiya Abner aera ka Yowab, "Ponapa 
sampeyan sareng kaula paneka kodu 
aperrang ros-terrosan? Ponapa sampeyan 
ta apangrasa ja perrang paneka namong 
madhateng kasossaan? Kaula paneka 
taretanna sampeyan sabangsa. Kantos bila 
sampeyan se anantea sabellunna marentaagi 
ka reng-orengnga sampeyan sopaja ambu ta 
nyerser tan-taretan sabangsana dibi?" 

27 Yowab nyaot, "Demi Allah se odhi, ja 
sakenga sampeyan ta adhabu sapaneka, 
tanto reng-oreng kaula terros nyerser 
sampeyan sampe lagguna gu-laggu." 

28 Yowab laju nope tarompet menangka 
tandha sopaja padhaa ambu se nyerser oreng 
Israil, daddi perrang jareya laju ambu. 

2? Abner ban reng-orengnga samalem 
benteng abaris lebat e Cora Yordan, laju 
alengka Songay Yordan, ban saellana ajalan 
terros saare benteng kalagguwanna, laju 
napa ka Mahanaim. 

30 Saellana ambu se nyerser Abner, Yowab 
laju makompol sakabbinna reng-orengnga. 
Salaenna Asael etemmo badha sanga bellas 
oreng se elang. 

31 Reng-orengnga Daud la matee tello ratos 
sabidak oreng pasukanna Abner dhari suku 
Benyamin. 

32 Saellana jareya Yowab ban pangerengnga 


ngoburragi jinazana Asael e tana koburanna 
kalowargana e Betlehem. Saellana jareya 
reng-oreng jareya laju ajalan samalem 
benteng ban napa ka Hebron e bakto para 
seyang. 

l Perrang e antarana oreng se nolonge 

kalowargana Saul ban se nolonge 
kalowargana Daud gi terros ta endha ambu. 
Daud sajan atamba kowat, dineng mosona 
sajan ta andhi kakowadan. 

2 Tra-pottrana Daud se lahir e Hebron 
menorot toro gilirra kalahiranna iya areya: 
Amnon. Ebuna iya areya Ahinoam dhari 
Yizreel. 

3 Kileyab. Ebuna iya areya Abigail, randhana 
Nabal dhari Karmel. Absalom. Ebuna iya 
areya Maakha, pottrana Rato Talmai dhari 
Gesur. 

4 Adoniya. Ebuna iya areya Hagit. Sefaca. 
Ebuna iya areya Abital. 

>Yitram. Ebuna iya areya Egla. Pottra se 
kaennem jareya kabbi lahir e Hebron. 

6 Sabatara perrang gi ta endha ambu e 
antarana reng-oreng se noro Daud ban se 
esto ka kalowargana Saul, Abner aehteyar 
sopaja pangarona e antarana reng-oreng se 
noro Saul sajan atamba raja. 

7E settong are Isyboset, pottrana Saul, 
ngarane Abner tedhung apolong ban sellerra 
Saul se anyama Rizpa anana Aya. 

8 Abner ce peggella laju ngoca, "Guste, 


ponapa sareng junandalem abdidalem 
kadhinto esanggu akiyanadi Saul sareng 
ngerenga Yehuda? Dhari gi dhimen 

mola abdidalem esto ka Saul ramaepon 
junandalem, jugan ka la-balana sareng 

ka ca-kancana. Abdidalem ampon nolong 
junandalem kantos ta epakala sareng Daud. 
Sanare kadi kadhinto samangken junandalem 
ya-nyeya abdidalem namong lantaran parkara 
babine! 

3? Langkong sae abdidalem nolonge Daud 
saos, ponapa pole PANGERAN ampon ajanji 
ka Daud mondhuda karajaan kadhinto dhari 
Saul sareng toronanna, dineng Daud pas 
epajumennengnga rato Israil sareng Yehuda. 
Moga-moga abdidalem epamateya sareng 
Allah, manabi janjina Allah ka Daud gapaneka 
ta epabujut sareng abdidalem!" 

10 (3:9) 

ll ĮIsyboset ta nyaot sakale polana tako ka 
Abner. 

12 Abner laju ngotos oreng ka Daud se e 
bakto jareya teppana alenggi e Hebron, 
pessenna kantha reya, "Pasera se ngobasaana 
tana kadhinto? Ngereng abadhi parjanjiyan 
sareng abdidalem, abdidalem pas nolongana 
junandalem sopaja sadajana bangsa Israil 
ngereng junandalem!" 

13 Dhabuna Daud, "Iya! Kabalaagi ka Abner: 
Sengko endha mabadha parjanjiyan ban 

bana, tape kalaban sarat: Mon ngadhebba ka 


sengko, bana kodu ngeba Mikhal, pottrena 
Saul." 

14 Saellana jareya Daud ngerem keya otosan 
ka Isyboset, se ngeba pessen kantha reya: 
"Ngereng pabali Mikhal, bine kaula. Kaula 
se abine Mikhal ampon majar kolena oreng 
Filistin saratos meggi." 

15 Daddi Isyboset laju makon oreng ngala 
Mikhal dhari lakena, iya areya Paltiyel anana 
Lais. 

16 Tape Paltiyel terros noro bunte Mikhal 
sambi nanges, sampe gan kottha Bahurim. 
Tape e bakto Abner ngoca, "Kassa mole!" 
Paltiyel laju mole. 

17 Sabatara jareya Abner aparembagan ban 
para pamimpinna Israil, laju ngoca, "Ampon 
abit sampeyan se terro aratowa Daud. 

18 Samangken paneka kasempadanna 
sampeyan. Kaemodi, PANGERAN ampon 
ajanji ka Daud sapaneka, Sengko agunaagiya 
Daud kaangguy masalamet ommat Israil 
dhari oreng Filistin ban dhari so-mosona se 
laen." 

19 Abner aparembagan keya ban reng-oreng 
Benyamin, ban saellana jareya entar ka 
Hebron matora ka Daud sabarang se la 
esarojui bi reng-oreng Benyamin sarta 
reng-oreng Israil jareya. 

20E bakto Abner abareng ban reng-orengnga 


se bannyana dhu polo oreng ngadhep Daud e 
Hebron, reng-oreng jareya bi Daud epestaagi. 

21 Saellana jareya Abner amet laju mator, 
"Abdidalem nyoona edi, badhi manggii 
sadajana oreng Israil eajaga agabung sareng 
junandalem sadaja. Sareng reng-oreng 
Israil junandalem bakal etaremaa menangka 
ratona, daddi junandalem bakal marentaa 
saantero nagara kadhinto, menorot se daddi 
kasokanna junandalem." Saellana jareya 
Abner bi Daud eedine mangkat sarta e 
tanggung kasalameddanna. 

22 Saellana Abner mangkat dhari Hebron, 
Yowab ban reng-orengnga Daud se laen 
abali dhari se nyerrang mosona sambi ngeba 
barang rampasan sabannyana. 

23 Sanapana ka jadhiya Yowab ebalai 
oreng ja Abner la ngadhep ka Rato Daud 
ban la eedine mangkat sarta etanggung 
kasalameddanna. 

24Yowab laju ngadhep ka rato, pas mator, 
"Kadi ponapa junandalem kadhinto, guste? 
Abner ngadhep ka junandalem, aponapa 
sareng junandalem me eedine mangkat kadi 
kadhinto? 

25 Tantoepon junandalem ngagali Abner 
ngadhep ka junandalem namong nepowa 
junandalem, terro onenga ka kabadhaan 
sarta sadajaepon rancanana junandalem, 
guste." 

26 Saellana ngadhep ka Daud jareya, Yowab 


asorowan reng-oreng epangolok Abner. Abner 
esosol sampe gan seddina somor Sira, sarta 
pas egiba abali. Tape Rato Daud ta ngagali ja 
badha kadaddiyan se kantha jareya. 

27 Sanapana ka Hebron, bi Yowab Abner 
jareya eajak wa-dhuwaan ka seddianna 
labang saketheng, akantha se eajaga 
aparembagan barang roseya. O-tao bi Yowab 
Abner ecoco tabuna sampe mate. Daddi 
Abner epatee bi Yowab menangka babalessa 
sakena atena polana Abner se matee Asael, 
alena. 

28E bakto meyarsa parkara jareya, Daud 
adhabu, "PANGERAN ngagali ja sengko ban 
tang rayat ta noro sala e dhalem matena 
Abner se kantha reya. 

29 Mandar Yowab sabalana naremaa okoman 
lantaran lalakonna se kantha jareya. 
Moga-moga sabalana Yowab ron-temoron 
ros-terrosan badhaa se nyandhang panyaket 
kole budhuk, otabana lalake se ta andhi 
kakowadan, otabana se mate e dhalem 
paperrangan otabana se kakorangan 
kakanan!" 

30 Daddi Yowab ban alena se anyama Abisai 
males sakena atena ka Abner polana Abner 
matee alena se anyama Asael e dhalem 
paperrangan e Gibeyon. 

31 Saellana jareya Daud laju makon Yowab 
ban reng-orengnga sopaja padhaa nyebbit 

kalambina bang-sebang, pas ngangguy 


kalambi kasossaan dhari karong; saellana 
jareya pas nangese Abner. Ban e bakto 
ngaterragi jinaza Daud dibi alomampa e 
budhina petthena. 

32 Abner ekoburragi e Hebron, e jadhiya rato 
molar kaja, bariya keya sakabbinna rayadda. 

33 Saellana jareya Daud anyanye makalowar 
kasossaanna, "Arapa Abner me kodu mate 
akantha oreng gendheng? 

34Tanangnga ta etalee, ban sokona ta 
etalekong. Matena ecoco oreng; reng-oreng 
se jahat tor juba ate." Ban rayadda pas 
nanges pole sajan kaja. 

35 Saare benteng reng-oreng nyacae Daud 
sopaja kasokana adhaar, tape Daud asompa, 
"Mandar sengko epamateya bi Allah mon 
sengko ngakan sabellunna compet are!" 

36 Ngedhing dhabuna se kantha jareya 
rayadda arassa senneng. Pajat bendher, apaa 
bai se elampaagi Rato Daud masenneng 
atena rayadda. 

37E are jareya sakabbinna rayadda Daud 
ban sakabbinna bangsa Israil padha tao ja 
Abner epatea banne kasokanna ratona. 

38 Dhabuna rato ka pangerengnga, "Apa 
bana ta tao ja e are teya reya badha 
pamimpin raja Israil se seda? 

393 Maske sengko reya rato peleyanna 
Allah, tape sateya sengko arassa ta andhi 
kakowadan. Na-anana Zeruya rowa talebat 

kejjemma. Sengko ta sanggup ngobasane 


reng-oreng jareya. Moga PANGERAN ngokoma 
reng-oreng se jahat rowa, sabandhing ban 
kajahadanna!" 

4 l Badha toronanna Saul laenna, iya areya 

Mefiboset, pottrana Yonatan. Mefiboset 

jareya dippang molae e bakto aomor lema 
taon, iya areya e bakto Saul ban Yonatan 
adinggal dunnya. Sabab e bakto badha kabar 
dhari kottha Yizreel parkara sedana Saul ban 
Yonatan jareya, anjuna Mefiboset ngemban 
kana jareya pas buru; tape sarrena babine 
jareya ru-kaburu, kana jareya labu sampe 
dippang. E bakto meyarsa kabar ja Abner 

la epatee e Hebron, Isyboset pottrana Saul, 
laju tako, bariya keya rayat Israil. Isyboset 
kaagungan parwira kadhuwa se daddi 
kapalana pasukan panyerrang; se settong 
nyamana Baana, settonganna Rekhab. Se 
kadhuwa jareya anana Rimon, dhari Beerot 
dhari suku Benyamin. (Beerot reya kaetong 
dhaerana Benyamin. Pandhudhu aslina buru 
ka Gitaim, ban sajjegga jareya terros neng e 
jadhiya.) 

2 (4:1) 

3(4:1) 

4(4:1) 

> Parwira se kadhuwa gella, iya areya Rekhab 
ban Baana mangkat ka dalemma Isyboset ban 
napa ka jadhiya e bakto beddhuk, teppana 
Isyboset bu-ambu lesso e baja seyang. 

6 Babine se ajaga bengko se teppana 


abersee gandum ngantok, laju tatedhung. 
Daddi Rekhab ban Baana ngenneng maso ta 
etangalee oreng. 

!' Se kadhuwa jareya terros maso ka 
pasareyanna Isyboset se teppana asaren 
ce ngeddhana, Isyboset laju ecoco sampe 
seda. Serana eketthok laju egiba. Samalem 
benteng se kadhuwa jareya ajalan lebat e 
Cora Yordan. 

8 Serana Isyboset jareya laju eatorragi 
ka Daud e Hebron. Se kadhuwa jareya 
mator, "Kadhinto cethagga Isyboset 
anana Saul, mosona junandalem se 
mateyana junandalem, guste. Are mangken 
PANGERAN ampon ngedine junandalem males 
kajahadannepon Saul sareng toronanna." 

3 Tape Daud adhabu, "PANGERAN se odhi, 
se la masalamet sengko dhari samacemma 
babaja, ngagali ja se ekocaagiya sengko reya 
sabendherra. 

10E bakto e Ziklag badha oreng malae 
sengko ja Saul la seda, oreng jareya 
apangrasa ngeba kabar becce. Tape oreng 
jareya bi sengko etangkep laju epatee. Jareya 
opana se etarema dhari sengko menangka 
babales se ngeba kabar jareya. 

l1 Tanto jang berraan pole okoman se kodu 
etarema dhari sengko bi reng-oreng se jahat 
se matee oreng se ta andhi sala, apa pole 
oreng jareya teppana tedhung e bengkona 

dibi! Sateya sengko se malessa ka bana 


lantaran matee oreng reya, sarta sengko 
mamosnaa bana dhari bume reya!" 

12 Saellana jareya Daud makon ka reng- 
orengnga sopaja Rekhab ban Baana jareya 
epatee. Saellana epatee, soko ban tanangnga 
eketthok ban egantong e seddianna taman. 
Tape, Isyboset gella ekala pas ekoburragi e 
kennengnganna koburanna Abner e kottha 
Hebron jareya. 

5 l Saellana jareya para pamimpinna 

ku-suku Israil padha nyabis ka Daud se 
alenggi e Hebron sarta pas mator kantha reya, 
"Ku-suku Israil kadhinto gi neng-ngenneng ka 
junandalem. 

2 Ngabidi gi dhimen, la-mala e bakto Saul 
gi jumenneng rato, manabi tantara Israil 
entar aperrang gi junandalem jugan se 
mimpin, sarengngan pole PANGERAN ampon 
adhabu ka junandalem ja junandalem se 
badhi mimpina sareng badhi daddiya ratona 
ommattepon." 

3E Hebron, Daud abadhi parjanjiyan ban 
para pamimpin Israil jareya, bi para pamimpin 
buru Daud pas eangkat epajumenneng rato 
Israil. 

4 Daud yuswana tello polo taon e bakto 
jumenneng rato jareya, ban marenta pa polo 
taon abidda. 

>E Hebron Daud marenta Yehuda pettong 
taon satengnga, ban e Yerusalim marenta 

saantero Israil ban Yehuda tello polo tello 


taon abidda. 

6E settong are Rato Daud meyos 
nyerrangnga Yerusalim esarengnge reng- 
orengnga. Oreng Yebus pandhudhuna kottha 
jareya, apekker ja Daud ta kera bisa makala 
Yerusalim. Daddi reng-oreng jareya ngoca 
ka Daud, "Bana ta kera ngenneng maso dha 
enna; oreng buta ban dippang bai tanto bisa 
ngojuk bana dhari dhinna." 

' Daud adhabu ka reng-orengnga, "Ba 
badhaa e dhinna reya oreng se baji ka oreng 
Yebus pada ban sengko? Kabajianna jareya 
ba cokoba raja sampe terro mateyana oreng 
Yebus jareya? Mon badha, mara maso ka 
kottha jareya lebat e tarowonganna aeng; 
serrang kabbi oreng dippang ban oreng buta 
se ekabajii sengko jareya." (Jareya sababba 
arapa oreng me ngoca, "Oreng buta ban 
oreng dippang ta olle maso ka Padalemman 
Socce.") Daud ahasel arebbu binteng Siyon; 
binteng jareya pas ekobasae. Kottha jareya 
pas enyamae "Kottha Daud". Kottha jareya 
epaddek e sakalenglengnga binteng jareya, 
molae dhari temorra gumo se etembuk ban 
tana. 

8(5:7) 

2(5:7) 

l0sajan abit Daud sajan kowat, sabab 
etolonge PANGERAN, Allah Se Mahakobasa. 

1Rato Hiram dhari nagara Tirus ngerem 


ta-dhutana ka Daud, bariya keya kaju 
comara Libanon ban kang-tokang kaju sarta 
kang-tokang bato kaangguy maddek karaton. 

12 Daddi Daud arassa yakin ja PANGERAN 
makoko kakobasaanna menangka rato 
Israil, ban makoko karajaanna kaangguy 
kaparlowanna ommadda PANGERAN. 

13 Saellana ngalle dhari Hebron ka Yerusalim, 
Daud araji pole sampe pan-barampan kale 
sarta mondhut pan-barampan oreng babine 
ekaseller; daddi pottrana sajan bannya. 

14Tra-pottra lakena se lahir e Yerusalim iya 
areya: Syamuwa, Sobab, Natan, Sulaiman, 

l5 Yibhar, Elisua, Nefeg, Yafiya, 

16 Elisama, Elyada ban Elifelet. 

17E bakto ngedhing ja Daud epajumenneng 
rato Israil, oreng Filistin pas dhateng 
nangkebba Daud. Tape Daud meyarsa kabar 
jareya, pas meyos ka binteng. 

18 Oreng Filistin napa ka Cora Refaim pas 
ngobasane tana jareya. 

19 Daud mator ka PANGERAN, "Ponapa 
abdidalem kodu nyerrang oreng Filistin 
kadhinto? Ponapa sareng Junandalem 
abdidalem eparengngana kamennangan?" 
"Kassa serrang!" dhabuna PANGERAN. "Bi 
Sengko bana epamennanga!" 

20 Daud pas meyos ka Baal-Perasim, e 
jadhiya pasukan Filistin epakala. Dhabuna 
Daud, "PANGERAN la magujur partahananna 

tang moso, padha ban banjir se magujur 


barang se badha e adhaanna e dhalem bakto 
saparngedep." Daddi kennengngan jareya 
enyamae Baal-Perasim. 

21 Pasukan Filistin padha buru sampe ta 
kober ngeba ca-arca brahalana. Ca-arca 
jareya epondhut bi Daud ban reng-orengnga. 

22 Ta abit saellana jareya oreng Filistin abali 
pole ngobasane Cora Refaim jareya. 

23 Daud nyoon petodu sakaleyan aggi 
ka PANGERAN. Dhabuna PANGERAN, "Ja 
nyerrang dhari dhinna, tape moter ka 
budhiyanna, pas serrang dhari budhi, e 
semmana bungkana morbei. 

24 Mon bana ngedhing monye padha ban 
monyena sokona oreng abaris e koncona 
ka-bungkaan jareya, bana pas maju, sabab 
Sengko ajalana e adhana bana makalaa 
tantara Filistin." 

25 Daud alampaagi apa se edhabuwagi 
PANGERAN, ban Daud ahasel ngojuk tantara 
Filistin dhari Geba sampe gan Gezer. 

l Saellana jareya Daud makompol 
rit-parjurit se paleng bagus e Israil, 
bannyana kabbi badha tello polo ebu oreng. 
2 Bi Daud reng-oreng jareya ebakta ka Baale 
e Yehuda, ngoneyana Petthe Parjanjiyan se 
ngangguy asmana PANGERAN Se Mahakobasa 

se alenggi e attasanna rub-kerub. 

3 Petthe Parjanjiyan jareya ekonee dhari 
bengkona Abinadab e attassa gumo, 

pas esaba e jikar se anyar. Jikar jareya 


eerengngagi bi Uza ban Ahio, na-anana 
Abinadab; Uza ajalan e erenganna, 

“ban Ahio ajalan e adhaanna. 

> Daud alomampa e adhana Petthe jareya, 
eerengngagi sakabbinna bangsa Israil; kabbi 
padha atangdang ban anyanye salar-kellarra 
kaangguy ngormat PANGERAN. Reng-oreng 
jareya amaen calempong, gambus, terbang, 
kalentengan ban simbal. 

6 Sanapana reng-oreng jareya ka 
kennengnganna pagebbaanna gandum 
andhina Nakhon, pe-sape se narek jikar 
jareya tatandhung, Uza nyandhak Petthe 
Parjanjiyan jareya me olle ta gaggar. 

7E bakto jareya keya PANGERAN duka ka 
Uza sabab se ejalannagi Uza jareya nyamana 
panyeyaan ka PANGERAN. Uza epamate e 
jadhiya keya, e seddianna Petthe Parjanjiyan 
gella. 

8 Daddi kennengngan jareya sajjegga 
kadaddiyan jareya enyamae Peres-Uza. Daud 
peggel polana Uza epatee bi PANGERAN. 

Tape Daud tako ka PANGERAN, daddi laju 
adhabu, "Baramma sateya sengko se ngebaa 
Petthe Parjanjiyan reya?" 

10 Daddi Daud ta kasokan abakta Petthe 
Parjanjiyan jareya ka Yerusalim; Petthe jareya 
pas esaba e bengkona Obed-Edom oreng Gat. 

ll Petthe Parjanjiyan jareya terros badha 
e jadhiya sampe tello bulan abidda, ban 

PANGERAN aberkadi ka Obed Edom ban ana 


binena. 

12 Rato Daud meyarsa ja PANGERAN aberkadi 
kalowargana Obed-Edom ban sakabbinna 
dhi-andhina polana Petthe Parjanjiyan 
jareya; daddi Daud pas meyos ka bengkona 
Obed-Edom, Petthe Parjanjiyan jareya 
epondhut pole, pas ebakta ka Yerusalim 
ngangguy men-rammen raja. 

13E bakto reng-oreng se ngosong Petthe 
Parjanjiyan jareya ajalan olle nem tendak, 
ban Daud epakon ambu. Daud pas ngatorragi 
kurban ka PANGERAN, iya areya sape lake 
ban budhuna sape se la epalempo. 

14 Daud pas atangdang salar-kellarra 
kaangguy ngormat PANGERAN. E bakto 
jareya salerana pera ngagem sarong linen 
pandha se etaleyagi ka tengngana. 

15 Daddi Daud ban sakabbinna ommat 
Israil la ngalle Petthe Parjanjiyan jareya 
ka Yerusalim, eerenge soragga oreng ban 
monyena tarompet. 

16E bakto Petthe Parjanjiyan jareya egiba 
maso ka kottha, Mikhal pottra binena Saul 
nyongngo dhari candhela; Mikhal ngoladi Rato 
Daud ca-loncaan sambi dang-tangdangan 
ngormadi PANGERAN. Ngoladi Daud jareya 
Mikhal arassa ngalennyer. 

17 Petthe Parjanjiyan jareya esaba e 
kennengnganna e dhalem kemah se la 
epasang bi Daud. Saellana jareya Daud 

pas ngatorragi kurban obbaran ban kurban 


karokonan ka PANGERAN. 

18 Samarena jareya Daud pas aberkadi 
rayat Israil kalaban asmana PANGERAN Se 
Mahakobasa. 

19 Saellana jareya reng-oreng se badha 
e jadhiya, lalake otaba babine eparenge 
kakanan, iya areya daging panggang sakerra 
ebang, roti ban jajan kismis settong ebang. 
Samarena jareya reng-oreng gella pas mole 
kabbi ka bengkona bang-sebang. 

20E bakto Daud gubar ka karaton ban 
nyapaa ana binena, Mikhal kalowar ngamba 
Daud pas adhabu, "Are teya Rato Israil 
ngalakone barang se andaddiyagi abana 
ehormat oreng! Abangkang padha ban oreng 
gendheng se ta tao malo e adhana nor-dunor 
binena ba-ponggaba karaton!" 

21 Saodda Daud, "Sengko atangdang 
ngormadi PANGERAN, se ta kasokan ka 
ramana bana ban la-balana, sarta mele 
sengko epadaddi pamimpinna Israil, 
ommadda. Daddi sengko terrosa atangdang 
ngormadana PANGERAN. 

22 Dina tekkaa sengko eya-seya lebbi dhari 
jareya. Ta arapa tekkaa bana ya-nyeya ka 
sengko, tape nor-dunor se ekocaagi bana 
gella, tanto ngargai sengko!" 

23 Mikhal, pottra binena Saul jareya saomorra 
ta kaagungan pottra. 

7 ' Daud elindhunge PANGERAN dhari 


gangguwanna so-mosona, daddi bisa 
terros alenggi e karatonna. 

2 Dhabuna rato ka Nabbi Natan, "Kaula neng 
e karaton se ekagabay dhari kaju comara 
mangkana Petthe Parjanjiyanna Allah namong 
esaba e dhalem kemah!" 

3 Saodda Natan, "Lampaagi saos ponapa se 
daddi kasokanna junandalem, guste, sabab 
PANGERAN nolonge junandalem." 

“Tape e malem jareya PANGERAN adhabu ka 
Natan, 

"Kassa bana entar ka Daud; kabala Tang 
pessen reya, Banne bana se kodu maddek 
Tang padalemman. 

6 Molae Sengko mabebas bangsa Israil dhari 
Messer sampe sateya reya, Sengko ta tao 
neng e dhalem padalemman; Sengko terros 
alalana ban enneng e dhalem kemah. 

7 Saabidda Sengko alalana ban bangsa Israil, 
Sengko ta tao atanya ka reng-oreng se bi 
Sengko epele epadaddi pamimpin, arapa 
Sengko me ta egabayyagi padalemman dhari 
kaju comara Libanon. 

8 Daddi, Natan, kabalaagi ka Tang abdi se 
anyama Daud jareya, ja Sengko, PANGERAN 
Se Mahakobasa, ngoca kantha reya, ka 
Daud jareya, Bi Sengko bana la ekala dhari 
lalakonna bana se ngowan dumba e lon-talon, 
pas epadaddi ratona bangsa Israil. 

3? Bana dha emmaa bai terros ebarengnge 


Sengko. E baktona bana aperrang, so-mosona 
bi Sengko epatompes kabbi. Bi Sengko bana 
epakasohora epakanthaa sakabbinna 
pamimpin se paleng raja. 

10 Ban Sengko, ommat Israil la esadhiyai 
kennengngan se ekennengngana 
salanjangnga, sopaja bisaa odhi taremtem, ta 
ela-salae pa-sapa pole. Molae maso ka nagara 
reya bangsa Israil ros-terrosan eserrang 
sa-bangsa se kasar, tape se kantha jareya 
ta kera kadaddiyan pole. Sengko ajanji ja 
bana bakal amana dhari mosona, ban pole bi 
Sengko bana eberriana toronan. 

11(7:10) 

12 Pagi, mon bana la mate, ban ekoburragi 
e koburanna bangatowana, badha settong 
e antarana anana bana se bi Sengko 
epadaddiya rato. Rato jareya se maddegga 
Tang padalemman. Karajaanna bi Sengko 
epakokowa ban salanjangnga bakal badhaa 
toronanna se daddiya rato. 

13(7:12) 

14 Sengko daddiya ramana, ban anana bana 
jareya daddiya Tang ana. Mon anana bana 
jareya andhi sala, bi Sengko eokoma akantha 
oreng lalake se ngokom anana. 

l5 Tape anana bana jareya bi Sengko 
ekabecceana terros menorot Tang janji. 
Sengko teptebba neggui Tang janji ka anana 
bana jareya; anana bana bi Sengko ta 

epakanthaa Saul se bi Sengko eerset dhari 


kakobasaanna sopaja bana bisaa daddi rato. 

16 Bana bakal andhia toronan terros, ban 
karajaanna bana bi Sengko epakokowa 
terros. Toronanna bana bakal daddiya rato 
salanjangnga." 

17 Natan pas ngatore oneng ka Daud 
sabarang se edhabuwagi Allah ka salerana. 

18 Rato Daud pas meyos ka dhalem Kemah 
Socce. E jadhiya Daud alenggi sambi adua, 
"Guste ALLAH Se Mahatenggi, abdidalem 
sakalowarga ta pantes narema kabeccean se 
eparengngagi Junandalem ngabidi gi dhimen 
kantos samangken. 

19La-mala se elampaagi Junandalem 
samangken ngalangkonge dhari gapaneka, 
Guste ALLAH Se Mahatenggi; J unandalem 
apareng janji kasambung sareng na 
poto abdidalem e bingkeng are. Sareng 
J unandalem abdidalem epanengale parkara 
kadhinto, sanare abdidalem kadhinto namong 
manossa, Guste ALLAH Se Mahatenggi! 

20 Dhu matora ponapa pole abdidalem ka 
Junandalem? J unandalem ampon ngaonenge 
sadajana parkara abdidalem kadhinto. 

21 Kaangguy neptebbi janji, sareng kalaban 
karsana J unandalem dibi, Junandalem ampon 
alampaagi lalakon se ja-raja artena kaangguy 
ngajar abdidalem kadhinto. 

22 Agung onggu Junandalem, Guste ALLAH 
Se Mahatenggi! Namong J unandalem Allah, 

se tadha tandhinganna. Abdidalem sadaja 


ngaonenge parkara gapaneka sabab ampon 
eparenge oneng ngabidi lamba mola. 

23E bume tadha bangsa se padha sareng 
Israil. Namong Israil bangsa se sareng 
Junandalem epabebas dhari odhi se 
ekadunor oreng, pas epadaddi ommattepon 
Junandalem. Sadaja lalakon raja sareng ajib 
se elampaagi Junandalem kaagem reng-oreng 
gapaneka andaddiyagi asmana Junandalem 
kalonta e bume. Sa-bangsa laen sareng 
ba-dibana sareng Junandalem eojuk e bakto 
ommattepon Junandalem maju aperrang. 

24 Bangsa Israil sareng Junandalem epadaddi 
ommattepon Junandalem dibi salanjangnga, 
sarengngan Junandalem, GUSTE, daddi 
Allahepon bangsa kadhinto. 

2? Samangken, GUSTE, kasokana 
Junandalem salanjangnga ngokowe janji se 
ampon edhabuwagi Junandalem kasambung 
sareng abdidalem tor na poto abdidalem. 
Kasokana Junandalem alampaagi sadaja se 
ampon ejanjiyagi J unandalem kadhinto. 

26E kadhimmaa saos oreng bakal 
ngagungngagiya asmana J unandalem sambi 
ngoca, PANGERAN Se Mahakobasa reya 
Allahna Israil. Daddi salanjangnga toronan 
abdidalem badhi daddiya ratona bangsa 
kadhinto. 

21 PANGERAN Se Mahakobasa, Allahepon 
Israil! Abdidalem ngal-mabangal nyoon kadi 

dibi ampon apareng oneng ka abdidalem 
ja na poto abdidalem ron-temoron sareng 
Junandalem epadaddiya ratona bangsa 
kadhinto. 

28 Guste ALLAH Se Mahatenggi, Junandalem 
kadhinto Allah; Junandalem neptebbi 
sadajana janji, ban Junandalem ampon 
ajanjiyagi barang se talebat saena ka 
abdidalem. 

2? Daddi, abdidalem nyoona kasokana 
Junandalem aberkadi toronan abdidalem 
sopaja padhaa kengeng arassaagi kobassana 
kataresnaannepon Junandalem salanjangnga. 
Guste ALLAH Se Mahatenggi, sadajaepon 
kadhinto ampon ejanjiyagi sareng 
Junandalem, daddi na poto abdidalem badhi 
teptebba eberkadi salanjangnga sareng 
Junandalem." 

' Ta saapa abidda saellana jareya Rato 

Daud nyerrang oreng Filistin pole. Oreng 
Filistin jareya epakala ban tanana erebbu tor 
ekobasae. 

2 Daud makala oreng Moab keya. Reng-oreng 
Moab jareya epakon tedhung e tana, laju 
epatee dhari sabban oreng katello epatee 
kadhuwa. Daddi, oreng Moab atellok ka Daud 
ban majar pesse opet ka salerana. 

3 Saellana jareya Daud makala Rato 
Hadadezer pottrana Rehob se marenta 
e Zoba, karajaan e seddina Damsyik. E 

bakto jareya Hadadezer teppana e dhalem 


parjalanan mabaliya kakobasaanna e dhaera 
e seddina olona Songay Efrat. 

“Daud nangkep tantara jaran saebu pettong 
atos oreng ban tantara se ajalan soko dhu 
polo ebu oreng. Jaranna epaempon kabbi, 
kajabana sabagiyan se ekaparlo eangguya 
kareta perrang se bannyana saratos meggi. 

> Oreng Siria dhari Damsyik ngerem tantara 
epanolonge Rato Hadadezer. Tape bi Daud 
epakala sampe orengnga se mate bannyana 
dhu lekor ebu oreng. 

6 Saellana jareya Daud maddek parkemahan- 
parkemahan militer e dhaera reng-oreng 
jareya, ban reng-oreng jareya atellok sarta 
majar pesse opet ka salerana. PANGERAN 
apareng kamennangan ka Daud e dhalem 
paperrangan e dhimmaa bai. 

7? Meng-tameng emmas se eangguy 
tantarana Hadadezer erampas bi Daud ebakta 
ka Yerusalim. 

8 Laen dhari jareya Daud mondhut keya 
paronggu ce bannyana dhari Betah ban 
Berotai, tha-kottha se lambana ekobasae 
Hadadezer. 

3 Rato Tou dhari Hamat meyarsa kabar 
ja Daud la makala sakabbinna tantarana 
Hadadezer. 

10 Daddi rato jareya laju ngotos Yoram 
pottrana, epakon manapa salamma ka 
Rato Daud sarta ngatore salamet lantaran 

kamennanganna jareya, sabab Hadadezer la 


seggut aperrang ban Tou. Yoram nyabis ka 
Daud sambi abakta le-olle sabannyana dhari 
emmas, salaka ban paronggu. 

1Jareya kabbi bi Rato Daud eatorragi 
ka PANGERAN kaangguy kaparlowanna 
opacarana kabakteyan. Bariya keya rang- 
barang emmas ban salaka ollena arampas 
dhari Hadadezer ban dhari sa-bangsa se 
epakala, iya areya bangsa Edom, Moab, 
Amon, Filistin ban Amalek. 

12 (8-11) 

13 Asmana Daud sajan kalonta e bakto abali 
saellana matee ballu bellas ebu oreng Edom e 
Cora Accen. 

14E sanagara Edom epaddeggi parkemahan- 
parkemahanna militer, ban reng-oreng 
Edom jareya atellok ka salerana. PANGERAN 
marenge kamennangan ka Daud e dhalem 
paperrangan e dhimmaa bai. 

15 Daddi Daud marenta saantero nagara 
Israil ban ajaga sopaja oreng padhaa adil ban 
becce ka rayat. 

16 Areya om-kaomma oreng agung se 
eangkat bi Daud: Panglimana angkadan 
perrang: Yowab anana Zeruya; Sekettarissa 
karaton: Yosafat anana Ahilud; Mam-imam: 
Zadok anana Ahitub, ban Ahimelekh anana 
Abyatar; Sekettarissa nagara: Seraya 

17 (8:16) 

18 Kapalana pangawal pribadhina rato: 


Benaya anana Yoyada; Mam-imam e karaton; 

tra-pottrana Daud. 

9 lE settong are Daud mareksane, "Ba gi 
badhaa la-balana Saul se odhi, ya? Mon 

gi badha, sengko terro aberria kabeccean, 

polana sengko enga ka kabecceanna 

Yonatan." 

2 Kalowargana Saul kaagungan dunor se 
anyama Ziba, oreng jareya esoro ngadhep 
ka Rato Daud. Rato mareksane, "Bana reya 
Ziba, ya?" "Lerres, guste," saodda. 

3 Dhabuna rato pole, "Ba gi badhaa, ya, 
balana Saul se gi odhi? Sengko terro aberria 
kabeccean ka oreng jareya, akantha se la 
ejanjiyagi sengko ka Allah." Saodda Ziba, 
"Gi badha pottrana Yonatan kasorang. 
Orengngepon dippang." 

4"Badha e dhimma sateya?" dhabuna rato. 
"E Lodebar, e compoepon Makhir pottrana 
Amiyel," sambidda Ziba. 

> Daud makon oreng ngonee pottrana 
Yonatan jareya. 

6 Pottrana Yonatan jareya nyamana 
Mefiboset. E bakto napa ka ajunanna Daud, 
Mefiboset pas asojut ngormadi Daud. Bi Daud 
esapa, dhabuna, "Mefiboset," ban pottrana 
Yonatan jareya nyaot, "Kadhinto, guste." 

7 Dhabuna Daud, "Bana ta osa tako. 
Sengko aberria kabeccean ka bana polana 
kabecceanna Yonatan ramana bana. Tanana 

agungnga bana Saul, bi sengko epabaliya 


kabbi ka bana, ban salanjangnga bana olle 
ngakan e karaton." 

8 Mefiboset asojud pole pas mator, 
"Abdidalem kadhinto ponapa? Aponapa 
junandalem me ce saena ka abdidalem?" 

ə? Rato pas adikane Ziba dunorra Saul jareya, 
pas adhabu, "Sakabbinna dhi-andhina Saul 
ban kalowargana bi sengko ebagiya ka 
kompoyya lorana bana reya. 

10 Bana ban na-anana sarta reng-barengnga 
kodu agarap tana jareya kaangguy 
kaparlowanna balana Saul, lorana bana 
jareya, hasella tana jareya bagi ka lorana 
bana jareya, kaangguy notobi kabutowanna. 
Tape Mefiboset olle ngakan e karaton 
salanjangnga." (Ziba andhi ana lalake lema 
bellas oreng ban dunorra dhu polo oreng.) 

11 Saodda Ziba ka rato, "Sadajana 
papakonnepon junandalem badhi 
elampaagiya sareng abdidalem, guste." Daddi 
Mefiboset adhaar sameja ban rato, pada ban 
tra-pottrana Daud dibi. 

12 Mefiboset kaagungan pottra lalake gi kana 
nyamana Mikha. Ziba saana binena daddi 
barengnga Mefiboset. 

13 Daddi Mefiboset se dippang dhu kalaja 
jareya alenggi e Yerusalim ban ros-terrosan 
adhaar e karaton. 

10 ' Ta saapa abidda saellana jareya 


Nahas rato Amon seda, pas egante 
Hanun pottrana. 

2 Dhabuna Rato Daud, "Nahas reya tang 
kanca se esto. Daddi sengko kodu akanca 
keya ban Hanun anana." Daddi Daud ngerem 
otosan ka nagara Amon alepora Hanun polana 
ramana seda. 

3 Sanapana para otosan jareya ka Amon, 
para pamimpinna nagara jareya mator ka 
Rato Hanun, "Junandalem ja nyangka Daud 
kadhissa ngerem otosan polana ahormadana 
ramaepon junandalem, guste! Para otosan 
kadhissa ekerem ka kadhinto menangka 
ta-mata se nalektegana nagara kadhinto, 
sopaja bisaa erebbu." 

4 Para otosan jareya bi Hanun pas etangkep, 
jangguna ecokor salaja, kalambina eketthok 
gan bangkongnga, pas esoro ondur. 

> Tape reng-oreng jareya todhus se moleya 
ka nagarana. E bakto Daud meyarsa parkara 
jareya laju apessennan sopaja para otosan 
jareya enneng e Yerikho sampe jangguna 
tombu pole. 

6 Saellana jareya oreng Amon apangrasa ja 
lalakonna gella daddi lantaranna bangsana 
ekamoso bi Daud. Daddi oreng Amon laju 
nyewa dhu polo ebu oreng parjurit Siria se 
enneng e Bet-Rehob ban Zoba, bariya keya 
dhubellas ebu oreng parjurit dhari Tob, sarta 

ratona nagara Maakha ban rayadda saebu 


oreng. 

7E bakto meyarsa kabar jareya, Daud 
makon Yowab ban angkadan perrangnga 
maju ngadhebbi moso. 

8 Oreng Amon kalowar, ngator barisanna 
e adhana labang sakethengnga Raba ibu 
kotthana nagarana, dineng oreng Siria, oreng 
Tob ban Maakha ngator barisanna e talon. 

2 Yowab ngoladi ja bangsana ekeppong bi 
moso dhari adha ban dhari budhi. Daddi laju 
mele tantara Israil se paleng bagus pas eator 
epadhep-adhebban ban tantara Siria. 

10 Lebbina tantara Israil epassraagi ka Abisai 
alena, se ngator barisanna epadhep-adhebban 
ban tantara Amon. 

11 Dhabuna Yowab ka alena, "Mon sengko 
la ta kellar pole ngadhebbi tantara Siria, duli 
tolonge, ya; sabaligga, mon bana la ta kowat 
nahan tantara Amon, sengko duli nolongana. 

12 Pakowat atena bana! Mara aperrang 
pabangal kaangguy bangsana bana ban 
sengko, kaangguy tha-kotthana Guste Allah. 
Moga-moga PANGERAN alampaagiya apa se 
daddi kasokanna." 

13Yowab ban pasukanna maju nyerrang, 
sampe tantara Siria buru. 

14E bakto nangalee tantara Siria buru, 
tantara Amon buru keya dhari Abisai, laju 
nyorot ka dhalem kottha. Saellana merrange 
oreng Amon, Yowab gubar ka Yerusalim. 

15 Oreng Siria apangrasa ja bangsana la 


epakala oreng Israil, daddi pasukanna pas 
epakompol pole. 

16 Rato Hadadezer laju makon ngolok 
oreng Siria se badha e temorra Songay 
Efrat, oreng Siria jareya dhateng ka Helam 
epimpin Sobakh, panglimana tantarana Rato 
Hadadezer dhari Zoba. 

17 Meyarsa parkara jareya, Daud duli 
makompol sakabbinna tantara Israil, pas 
alengka Songay Yordan, terros maju 
ka Helam. E jadhiya oreng Siria ngator 
barisanna, pas maju nyerrang pasukanna 
Daud. 

18 Tape tantara Israil mennang sampe 
tantara Siria nyorot. Daud ban pasukanna 
matee pettong atos oreng kusirra kareta 
perrang ban pa polo ebu oreng tantara 
jaran; laen dhari jareya Sobakh, panglimana 
tantarana moso loka berra sampe seda e 
medan paperrangan. 

19E bakto to-rato se ekobasae Hadadezer 
nangalee ja bangsana la epakala bi Israil, pas 
padha menta sopaja adhame ban atellok ka 
oreng Israil. Molae dhari bakto jareya Siria ta 
bangal pole abanto oreng Amon. 

1 1 l To-rato biyasana entar aperrang e 

mosem semme. Ban e mosem semme 
taon jareya Daud makon Yowab mangkat 
aperrang abareng bi para parwirana ban 
sakabbinna tantara Israil; e dhalem perrang 

Raba ekeppong. Tape Daud dibi alenggi e 
Yerusalim. 

2E settong are, e bakto para compet are, 
saellana asaren seyang Daud abungo, pas 
ongga ka atana karaton se rata. Parappana 
lan-jalanan e ata se rata jareya Daud ngoladi 
badha oreng babine mandhi. Babine jareya ce 
raddinna. 

3 Daddi Daud makon oreng atanyaagi sapa 
babine jareya. Cana babine jareya nyamana 
Batsyeba; eppana nyamana Eliyam ban 
lakena oreng Het se anyama Uriya. 

4 Daud makon oreng ngonee babine jareya; 
saellana babine jareya egiba ka karaton, bi 
Daud ekapolong asaren. (Batsyeba gi buru 
mare ababerse polana buru mare dhateng 
kotorra.) Samarena jareya Batsyeba pas mole 
ka bengkona. 

“Ta saapa abidda dhari jareya Batsyeba 
ngandhung, daddi pas asorowan ka Daud 
ngatore pameyarsa parkara jareya. 

6 Daud duli apessennan ka Yowab, dhabuna, 
"Uriya oreng Het rowa sorowagi dha enna." 
Daddi bi Yowab Uriya esoro nyabis ka Daud. 

7E bakto Uriya napa ka karaton, Daud 
mareksane kabadhaanna Yowab ban 
pasukanna sarta jalanna paperrangan. 

8 Daud pas adhabu ka Uriya, "Kassa mole 
gallu, bu-ambu lesso sakejja." Saellana Uriya 

mole dhari karaton, Daud ngeremmagi hadiya 


ka bengkona. 

* Tape Uriya jareya ta mole ka bengkona, 
pera tedhung e labang sakethengnga karaton 
apolong bi pangawalla rato. 

10 Kabar parkara jareya epanapa ka Daud. 
Daud laju mareksane ka Uriya, "Bana gi buru 
abali dhari parjalanan se jau, arapa me ta 
mole ka bengkona?" 

1! Saodda Uriya, "Tantara Israil sareng 
Yehuda parappaepon aperrang sambi abakta 
Petthe Parjanjiyan; Yowab komandhannepon 
pasukan abdidalem, sarengngan sadajana 
parwira akemah e talon. Kadi ponapa 
abdidalem se palemana ka compo, dha- 
neddha sareng nom-ngenom, tedhung 
sareng raji abdidalem? Abdidalem asompaa 
demi nyabaepon junandalem sareng nyaba 
abdidalem, abdidalem ta ngalakonana 
gapaneka!" 

12 Daddi Daud adhabu, "Mon bariya, bana 
neng e dhinna bai are teya, lagguna olle 
mangkat pole." Daddi Uriya neng e Yerusalim 
e are jareya. Kalagguwanna Uriya eonjang 
Daud eajak ngakan. 

13 Uriya ngakan e jadhiya, eberrii 
nom-enoman sabannyana sampe mabu. 
Tape e malem jareya Uriya ta mole ka 
bengkona; abana tedhung alama sapona e 
kennengnganna pangawalla karaton. 

Yowab, epakon giba ka Uriya. 

15 Essena sorat jareya kantha reya, "Uriya 
saba e bagiyan adha, e bagiyan perrang se 
paleng berra, bana pas nyorot ja ala-bala, 
dina Uriya me olle mate." 

16 Daddi sabatara Yowab ngeppong kottha 
jareya, Uriya esoro entar ka kennengngan se 
noro sapangataowanna Yowab ejaga kalaban 
kowat bi moso. 

17E baktona pasukanna moso kalowar dhari 
kottha ban nyerrang pasukanna Yowab, 
parwirana Daud badha pan-barampan se 
mate, tamaso Uriya. 

18 Yowab pas ngerem otosan se esoro mator 
ka Daud parkara jalanna paperrangan. 

19 Parentana Yowab ka otosan jareya, "Mon 
rato la narema laporanna bana parkara 
jalanna perrang jareya, 

20 olle daddi rato duka sarta mareksane 
ka bana, Arapa bana me nyander sampe 
ce semmana ka kottha jareya kaangguy 
nyerrang moso? Apa bana ta tao ja moso 
tantona ngocol pana dhari attas pagar alassa? 

21 Apa bana ta enga baramma Abimelekh 
anana Gideyon se epatee e Tebes? Matena 
polana epelpal oreng babine ban bato 
pagilisanna teppong dhari attassa pagar alas? 
Daddi, arapa bana me nyander sampe ce 
semmana ka pagar alas jareya? Mon rato 
mareksane kantha jareya, bana nyaot kantha 

reya, Uriya parwiraepon junandalem, seda 


jugan!" 

22 Otosan jareya pas ngadhep ka Daud sarta 
manapa apa se esoro kocaagi bi Yowab. 

23 Atorra, "Moso akowadan dhari 
pasukannepon Yowab. Namong e bakto 
moso kalowar dhari dhalem kottha nyerrang 
pasukannepon Yowab e talon, pasukannepon 
Yowab alaban salar-kellarra; moso terros 
nyorot kantos gan labang sakethengnga 
kottha kadhissa. 

24 Saamponna kadhinto moso pas ngocol 
pana dhari attassa pagar alassa kottha, 
pan-saponapan parwiraepon junandalem 
adinggal omor tamaso Uriya." 

25 Dhabuna Daud ka otosan jareya, "Tolonge 
Yowab sopaja atena kowat ban balai soro ja 
kene ate, sabab ta etemmo sapa se bakal 
mateya e dhalem perrang. Balai ka Yowab 
sopaja kottha jareya eserrang pole kalaban 
kakowadan se arajaan sampe kottha jareya 
atellok." 

26E bakto ngedhing ja lakena mate, 
Batsyeba laju noduwagi kasossaanna. 

27 Saellana la lebat bakto jareya, bi Daud 
Batsyeba epakon giba ka karaton pas 
epadaddi rajina. Saellana olle pan-barampan 
bulan dhari jareya, Batsyeba babar lalake. 
Tape PANGERAN ta kasokan ka tengkana 
Daud jareya. 

12 1t PANGERAN ngotos Natan ka Daud. 


Natan ngadhep ka Daud, pas mator, 
"Badha oreng kadhuwa se akompol e settong 
kottha; se settong sogi, settongngepon 
mesken. 

2 Se sogi gadhuwan ebin sareng dumba ce 
bannyana, 

3 dineng se mesken namong gadhuwan 
budhuna dumba settong, ollena ngobange. 
Budhuna dumba gapaneka epeyara kantos 
raja e compona epapolong sareng na- 
anaepon. Budhuepon dumba gapaneka 
eteddhai teddhaanna oreng gapaneka, 
la-mala eenome epangangguy cangkerrepon, 
sareng epatedhung e rebaannepon. 
Pandhaepon, dumba kadhinto epapadha 
sareng ana binena dibi. 

4E settong are oreng se sogi katamoyan. 
Oreng sogi gapaneka ta poron nyambelli 
dumba otaba sapeepon dibi se ebadhiya 
ka-angka ka tamoyya; daddi pas ngala 
dumbana oreng se mesken kadhissa, pas 
esambelli, terros eola ebadhi ka-angka ka 
tamoyya." 

> Daud ce dukana meyarsa parkara tengkana 
oreng se sogi jareya, pas adhabu, "Oreng 
jareya ce kejjemma! Demi PANGERAN se 
odhi, oreng jareya masthe agantee budhuna 
dumba jareya pa kalena se ekala ban kodu 
eokom mate." 

6(12:5) 

7"Oreng gapaneka junandalem dibi," 


atorra Natan ka Daud. "Kadhinto dhabuna 
PANGERAN Allahna Israil, Bi Sengko bana Ia 
epadaddi rato Israil ban etolong epasalamet 
dhari Saul. 

8 Karajaanna Saul ban binena kabbi bi 
Sengko Ia ebagi ka bana; la-mala bi Sengko 
bana epadaddi rato Israil ban Yehuda. 
Saompamana jareya gi ta cokop, tanto bi 
Sengko bana etambai sajareyaan aggi. 

? Daddi arapa bana me ta atoro ka Tang 
parenta? Arapa bana me atengka jahat 
kantha jareya? Bana nyoro matee Uriya e 
dhalem perrang; bi bana Uriya epanneng 
epatee oreng Amon, binena ban bana ekala! 

10Sarrena bana ta atoro ka Tang parenta 
sarta ngala binena Uriya, e dhalem saneyap 
toronanna bana masthe badha se mate 
epatee oreng. 

ll Sengko asompaa bakal madhatengnga 
balai ka bana se asalla dhari balana bana 
dibi. Binena bana bi Sengko ekalaa kabbi e 
adhana matana bana dibi, ebagiya ka lalake 
laen se bakal tedhunga apolong ban binena 
bana jareya kabbi e terana are. 

12 Bana agabay dusa tek-ngetek, tape apa 
se ekocaagi Sengko gi buru reya ejalannagiya 
rang-terrangan e adhana reng-oreng Israil 
kabbi." 

13 "Kaula ampon dusa ka PANGERAN," 
dhabuna Daud. Dhabuna Natan, "Sareng 

PANGERAN dusaepon junandalem ampon 


esapora; daddi junandalem ta kera seda. 

14 Namong sarrena junandalem ampon 
ya-nyeya PANGERAN kalaban ngalakone dusa 
kadhinto, pottraepon junandalem se buru 
lahir bakal adinggala omor." 

15 Saellana jareya Natan gubar ka compona. 
Kalaban karsana PANGERAN pottrana Daud 
se dhari Batsyeba randhana Uriya, songkan 

16 Daud nyoon ka Pangeran sopaja pottrana 
barasa. Daud aseyam, sarta sabban malem 
asaren e palesteranna kamarra samalem 
benteng. 

17 Bi para kaom oreng agung karaton Daud 
ecacae eajak ngadek, tape Daud ta kasokan 
sartaanna ta kasokan adhaar pa-apa ban 
reng-oreng jareya. 

18 Samenggu saellana jareya pottrana seda, 
para abdina tako se ngatorana oneng parkara 
jareya ka Daud. Cana reng-oreng jareya, "E 
bakto kana jareya gi odhi, rato ta kasokan 
meyarsaagi mon bana bi sengko tor-mator. 
Baramma sateya sengko se abalaa ja pottrana 
jareya adinggal omor? Dhaggi rato pas nekat 
aradda!" 

19E bakto ngoladi para abdina karaton 
jareya atokoto, Daud pas ngarte ja pottrana 
la seda. Daddi pas mareksane ka reng-oreng 
jareya, "Tang ana la mate, ya?" "Ampon, 
guste," cana reng-oreng jareya. 

20 Daud pas ngadek dhari palesteran, 


aseram, asoroy sarta asalen busanana. 
Samarena jareya pas meyos ka Padalemman 
Socce abakte ka PANGERAN. Saellana abali 
ka karaton Daud pas makon abdina maranta 
dhaar, mare eparanta Daud pas laju adhaar. 

21 Nangalee kabadhaan se cara jareya, 
para abdina atanya, "Abdidalem ta ngarte, 
guste. E bakto pottrana kadhissa gi odhi, 
junandalem aseyam sareng molar terros; 
namong saamponna pottraepon junandalem 
adinggal dunnya, junandalem pas abungo 
sarta adhaar!" 

22"lya," saodda Daud, "sengko pajat 
apowasa ban nanges e baktona tang ana 

gi odhi sabab cana tang pekker: me pola 
PANGERAN bellas ka sengko ban tang ana 
epaodhi. 

23 Tape sateya, tang ana jareya la mate, 
arapaa sengko me gi apowasaa? Sengko 
ta kera ngenneng maodhi tang ana 

pole. E settong bakto sengko entara ka 
kennengnganna tang ana jareya, tape tang 
ana dibi ta kera ngenneng abali ka sengko." 

24 Saellana jareya Daud alepor 
panggaliyanna Batsyeba rajina. Se 
kadhuwa jareya pas apolong asaren. 
Batsyeba pas babar lalake, bi Daud pottrana 
jareya enyamae Sulaiman. PANGERAN 
taresna ka kana jareya, 

25 sarta makon Nabbi Natan anyamae kana 


jareya Yedija, sabab PANGERAN taresna ka 
Kana jareya. 

26 Sabatara jareya Yowab gi aperrang ban 
Raba ibu kotthana nagara Amon, ban Ia para 
ngennenga arebbu kottha jareya. 

27 Yowab laju ngerem otosan ka Daud 
ngatore oneng kantha reya, "Abdidalem 
nyerrang Raba, sarengngan ampon 
ngobasane parsadhiyaannepon aengnga. 

28 Samangken, ngereng junandalem 
makompol karena tantara se gi badha, 
saamponna junandalem pas mimpin tantara 
gapaneka bakta nyerrang sareng matellok 
kottha kadhinto. Kalaban cara se kadi 
kadhinto e bingkeng are ta kera badha oreng 
se ngoca ja abdidalem se arebbu kottha 
kadhinto." 

23 Daud laju makompol sakabbinna tantarana 
pas meyos ka Raba, kottha jareya eserrang 
ban epakala. 

30) amang e serana ratona epondhut, laju 
eagem epasang ka serana dibi. Jamang jareya 
berrana ra-kera tello polo lema kilo ataretes 
mamatan se bagus. Daud abakta keya barang 
rampasan sabannyana dhari kottha jareya. 

31l Laen dhari jareya pandhudhuna egiring, 
epangeba gargaji, landhu besse ban 
kapak besse; reng-oreng jareya epalako 
e kennengnganna oreng agabay bata. 
Reng-oreng e tha-kottha laenna e Amon 

epakantha jareya keya. Saellana jareya Daud 


ban tantarana laju abali kabbi ka Yerusalim. 
13 l Absalom pottrana Daud kaagungan 

ale babine se raddin, asmana Tamar. 
Amnon pottrana Daud dhari rajina se laen, 
kapencot atena 

2 sarta terro apolonga tedhung ka Tamar 
jareya. Pangaterrona ka Tamar talebat rajana 
sampe Amnon jareya songkan, lantaran ta 
kera bisa se ngaandhia Tamar. Sarrena gi 
paraban, Tamar ta olle atemmo ban lalake. 

3 Tape Amnon kaagungan kanca se talebat 
salenter, asmana Yonadab pottrana kakana 
Daud se anyama Simeya. 

4Yonadab mator ka Amnon, 
"Panjennengngan pottrana rato, namong 
sabban are abdina nengale panjennengngan 
katon sossa. Badha ponapa?" Saodda Amnon, 
"Sengko terro ka Tamar, alena Absalom tang 
taretan rowa." 

> Atorra Yonadab, "Gampang! 

Ngereng panjennengngan marobbu 

e ranjang, kanmasongkan. Manabi 

ramana panjennengngan rabu ngoladi 
panjennengngan, mator sapaneka, Rama, 
Tamar pakonnagi ka kadhinto, pona, kaula me 
olle eparenge neddha. Manabi kaula nengale 
Tamar se aola teddhaan gapaneka, sareng se 
nyadhiyaagi ka kaula, kaula poron neddha." 

6 Amnon laju ke-masake e katedhunganna. 
E bakto Rato Daud rabu ngoladana pottrana 

Jareya, Amnon mator, "Rama, Tamar 


pakonnagi ka kadhinto, pona, pakon, aolaagi 
jajan e kadhinto; dhaggi manabi Tamar se 
ngangkaagi, kaula neddhaa." 

7 Daud laju makon oreng ka karaton epakon 
manapa pessen ka Tamar kantha reya, "Kassa 
bana entar ka bengkona kakana Amnon, pas 
la-olaagi e dhissa." 

8 Tamar pas meyos ka compona kakana. 

E jadhiya Amnon etemmo ren-sarenan e 
ranjangnga. Tamar mondhut adun sakone, 
laju ekagabay jajan e adhaanna Amnon, 
terros epanggang. 

? Saellana jareya jajanna epakalowar dhari 
pancina laju eangkaagi. Tape Amnon ta 
kasokan adhaar. Dhabuna, "Soro kalowar 
kabbi reng-oreng jareya." 

10 Saellana reng-oreng jareya kalowar kabbi, 
Amnon adhabu ka Tamar, "Gibaagi dha enna 
jajan jareya, dulangngagi ka sengko!" Tamar 
atoro ka dhabuna Amnon jareya. 

l1 Tape e bakto Tamar adulangngagiya jajan 
jareya, bi Amnon laju eteggu sambi adhabu, 
"Le, mara tedhung ban sengko!" 

12"Adhu, ampon ka!" saodda paraban 
jareya. "Kaula ja paksa alako cemmer 
kantha paneka! Ta oneng badha oreng alako 
sapaneka e Israil. 

13 Manabi kantos kadaddiyan sapaneka, 
eerrebba ka amma mowa kaula paneka? Ban 
pole, sampeyan tanto eya-seya jugan sareng 

oreng Israil. Rembak saos sareng rato, tanto 


sampeyan eedine araji kaula." 

14Tape Amnon ta kasokan meyarsaagi, ban 
sarrena badanna akowadan, alena jareya 
epaksa, laju erosak kaparabananna. 

15 Tape saellana jareya Amnon laju ce bajina 
ka Tamar; kabajianna sateya arajaan dhari 
pangaleburra sabellunna. Daddi laju adhabu 
ka alena jareya, "Mara, ondur!" 

16 Saodda Tamar, "Ba, aponapa me sapaneka 
ka? Mon sampeyan nondhung kaula, 
kajahadanna sampeyan arajaan dhari se 
elakone sampeyan gi buru paneka!” Tape 
Amnon ta kasokan meyarsaadgi, 

17 sarta laju ngolok pangladin pribadhina, 
dhabuna, "Pakalowar babine reya, labangnga 
pas konci!" 

18 Pangladinna jareya ajalannagi papakonna. 
Tamar e bakto jareya ngagem kalambi korong 
se lanjang lengngenna. E jaman jareya 
babinean se gi ta alake biyasana ngangguy 
kalambi kantha jareya. 

19Tamar laju mondhut abu eburburragi ka 
serana, rasoganna esebbit, sarta laju ondur 
dhari jadhiya, raena etotobi ban astana se 
dhadhuwa sambi molar ce ngennessa. 

20E bakto Absalom ngoladi se kantha jareya 
laju mareksane, "Apa Amnon gella arosak 
kaparabananna bana? Ella, le, dina, la ja 
pekkere pole. Amnon jareya gu ta kakana 
bana dibi, daddi ja kabala ka pa-sapa." Tamar 

laju neng e compona Absalom, ta apolong 


ban oreng, panggaliyanna ce ngennessa sarta 
arassa seppe. 

21 Rato Daud meyarsa parkara jareya, laju 
ce dukana. 

22 Absalom talebat sake ate ka Amnon ban 
ta kasokan pole abu-dhabu ban kakana 
jareya polana kakana jareya la arosak 
kaparabananna Tamar alena. 

23 Saellana olle dhu taon dhari jareya 
Absalom mabadha parayaan ketthoganna 
buluna dumbana e Baal-Hazor, e seddianna 
kottha Efraim; tra-pottrana rato padha 
eonjang kabbi. 

24 Absalom ngadhep ka Rato Daud laju 
mator, "Rama, abdidalem mabadhaa parayaan 
ketthoganna buluna dumba. J unandalem 
eatore rabu asareng para kaom oreng agung 
karaton." 

25 Tape rato adhabu, "Ella, na, sabab mon 
sengko ban om-kaom oreng agung karaton 
padha dhateng dhaggi pera marepot ka 
bana." Absalom terros maksa, tape ramana 
teptep ta kasokan rabu. Absalom laju epakon 
mangkat, dineng rato coma apareng edi. 

26 Absalom pas mator, "Enggi ampon, 
namong sakonena ka Amnon saos pakon 
meyos." Dhabuna rato, "Ella, Amnon ta osa 
soro dhateng." 

21 Tape sarrena Absalom maksa terros, 
dhi-budhina Daud ngedine Amnon ban 

tra-pottrana se laen noro Absalom. [Absalom 


nyadhiya'agi ka'-angka' se man-nyaman], 

28 sarta adhabu ka para abdina, "Edhingngagi 
pateppa, mon Amnon Ia mabu ban anggur, 
sengko aberria tandha parenta, pas 
patee oreng jareya. Ta osa tako, jareya 
orosanna sengko. Bana pabangal ban ta osa 
mangmang!" 

29 Para abdi jareya ajalannagi papakonna 
Absalom, Amnon epatee. E bakto ngoladi 
jareya, tra-pottrana Daud se laen padha 
netene jaranna, laju padha buru. 

30 Sabatara tra-pottrana jareya gi badha 
e dhalem parjalanan, badha se areppot ka 
Daud, "Tra-pottrana junandalem epatee 
sadaja sareng Absalom tadha karena 
settonga!" 

31 Rato ngadek, nyebbit rasoganna lantaran 
sossa, sarta laju marobbu e palesteran. 
Ba-ponggabana se badha e jadhiya padha 
nyebbit kalambina bang-sebang. 

32 Tape Yonadab pottrana Simeya kakana 
Daud mator, "Guste, bunten ta sadajana 
pottrana junandalem se epatee. Namong 
Amnon se seda, sabab ampon terrang ka 
junandalem ja Absalom pajat mateyana 
Amnon lantaran arosak kaparabananna 
Tamar, aleepon. 

33 Daddi junandalem ja parcaja ka kabar se 
nerrangngagi ja pottrana junandalem ampon 
seda sadaja, sabab se seda namong Amnon." 

34 Sabatara jareya Absalom la buru. 


Panjagana karatonna Daud nangalee bannya 
oreng toron dhari gunong dhari Horonaim. 
Parjurit se ajaga karaton jareya areppot ka 
rato. 

39 Yonadab laju mator ka Daud, "Kadhissa 
tra-pottrana junandalem, guste! Lerres akadi 
pamator abdidalem gella." 

36 Gi buru mare se mator kantha jareya, 
tra-pottrana Daud maso. Kabbi padha molar, 
Daud molar keya ce ngennessa bariya keya 
ba-ponggabana. 

37 Absalom buru ka karatonna rato nagara 
Gesur, iya areya Talmai pottrana Amihur, 
pas alenggi e jadhiya tello taon abidda. 
Daud sampe abit se ros-terrosan noduwagi 
kasossaanna lantaran sedana Amnon, 

38 (13:37) 

33 tape saellana sossana la elang, laju ce 
kerrongnga ka Absalom. 

14 l Yowab ngagali ja Daud ce kerrongnga 

ka Absalom, 

2 daddi laju makon oreng ngonee settong 
babine se penter se badha e kottha Tekowa. 
Sanapana babine jareya ka jadhiya, Yowab 
adhabu, "Bana kodu tha-kantha sa-masossa; 
ngangguy kalambi kasossaan, ban ja 
amennya room. Bana tha-kantha cara oreng 
se la abit nangese matena oreng se talebat 
ekataresnae bana. 

3 Bana pas nyabis ka rato, pas mator kantha 


reya." Bi Yowab babine jareya laju eparenge 
oneng, apa se kodu ekocaagi. 

4 Babine jareya laju ngadhep ka rato, asojut 
ban nyemba sambi mator, "Nyoona tolong 
abdidalem, guste." 

>"Badha apa?" dhabuna rato ka babine 
jareya. Saodda babine jareya, "Abdidalem 
kadhinto randha se mesken. Eppaepon 
kacong ampon adinggal omor. 

6 Abdidalem gadhuwan ana lalake kadhuwa, 
e settong are se kadhuwa kadhinto atokar e 
talon; sarrena e kadhissa tadha oreng, daddi 
se atokar tadha se mesa kantos se settong 
mate epatee settongngepon. 

7 Samangken, abdidalem ekamoso sareng 
sadajana la-bala abdidalem, sadajana padha 
maksa sopaja abdidalem massraagi ana 
se matee taretanna kadhissa ka la-bala 
abdidalem, sopaja reng-oreng gapaneka 
kengenga ngokom matee ana abdidalem 
lantaran matee taretanna. Manabi ana 
gapaneka sareng abdidalem epassraagi, 
abdidalem pas kare kadibian karathongtheng. 
La-bala abdidalem bakal mamosnaa 
pangarebban abdidalem se namong settong 
sareng daddi lantaranna abdidalem bakal 
ta gadhuwana ana lalake pole se ebadhiya 
panerrossa toronanna eppaepon kacong." 

8 "Ella, kassa mole," dhabuna rato, "dina 
sengko se ngorosa parkara reya." 

?"Guste Se Molja," atorra babine jareya, 


"ponapa saos se elampaagiya junandalem, 
abdidalem sareng kacong se nanggunga; 
junandalem sareng kalowargaepon ta sala." 

10 Dhabuna rato, "Mon badha oreng se ngara 
bana, giba ka sengko, sopaja bana saterrossa 
ta ela-salae pole." 

1 Atorra babine jareya, "Moga junandalem 
kasokana nyoonnagi ka GUSTE Allahepon 
junandalem, guste, sopaja oreng se 
malessa matena ana abdidalem kadhissa 
ja kantos ngalakone kajahadan se arajaan 
pole kalaban matee ana abdidalem se 
settonganna." Dhabuna Daud, "Bit asmana 
PANGERAN se odhi, anana bana jareya ta 
kera epa-mabaramma maske sakonea." 

12 Babine jareya mator, "Guste Se Molja, 
abdidalem nyoona edi tor-matora sakone 
aggi." "Iya mara," dhabuna rato. 

13 Atorra babine jareya, "Kalaban dhabuna 
junandalem kadhinto, junandalem ngakone 
ja junandalem dibi sala lantaran ta ngedine 
pottraepon junandalem paleman dhari 
sowakana. Aponapa junandalem me abadhi 
kasalaan kadi kadhinto ka ommadda Allah? 

14Sadajana manossa bakal sedaa; manossa 
kadhinto saompama aeng se nompa ka tana, 
ta kengeng epakompol pole. Sanare Allah 
ta kera maodhi pole oreng se ampon seda; 
daddi junandalem kodu aehteyar kadi ponapa 

carana sopaja oreng buwangan kengenga 


paleman pole. 

15 Abdidalem ngadhep ka junandalem 
lantaran eara oreng. Abdidalem laju 
gadhuwan pekkeran langkong sae manabi 
abdidalem mator ka junandalem kalaban 
pangarep junandalem ngabbulana se daddi 
panyoon abdidalem. 

16 Caepon pekker abdidalem tantoepon 
junandalem meyarsaagi sareng masalamet 
abdidalem dhari reng-oreng se terro 
mateyana abdidalem sareng ana abdidalem. 
Reng-oreng kadhissa amaksod mowanga 
abdidalem sareng ana abdidalem dhari tana 
paparengnga Allah ka ommattepon. 

17 Abdidalem yakin ja janji se edhabuwagi 
junandalem tanto masalamet abdidalem 
sabab junandalem akadi malaekadda Allah, 
se oneng abidaagi kaimma se sae sareng 
kaimma se juba. Moga GUSTE Allahepon 
junandalem asarengngana junandalem!" 

18 Saodda rato, "Sengko anya-tanyaa ka 
bana, saodi pajujur." "Eatore, guste," saodda 
babine jareya. 

19 Dhabuna rato, "Bana se dha enna reya 
esoro Yowab, ya?" Saodda babine jareya, "Bit 
nyabaepon junandalem, abdidalem ta oneng 
se nolaga partanyaannepon junandalem. 
Pajat lerres guste, Yowab se marenge oneng 
abdidalem ponapa se kodu elakone sareng 
ponapa se kodu eatorragi sareng abdidalem. 

20 Namong Yowab se makon abdidalem 


kadhinto lantaran terro malastareya parkara 
kadhinto kalaban sae. Junandalem bicaksana 
akadi malaekadda Allah, ngagali ka sadajana 
kadaddiyan." 

21 Saellana jareya rato adikane Yowab, laja 
adhabu, "Pangaterrona bana jareya bi sengko 
ekabbulana. Kassa konee Absalom pas giba 
dha enna." 

22 Yowab asojud e ajunanna Daud laju mator, 
"Moga Allah aberkadana junandalem, guste! 
Samangken abdidalem oneng ja junandalem 
kasokan ka abdidalem lantaran parnyoonan 
abdidalem sareng junandalem ekabbuli." 

23 Saellana jareya Yowab laju mangkat ka 
Gesur ngoneyana Absalom egibaa abali ka 
Yerusalim. 

24 Tape bi rato Absalom ta eedine alenggi 
e karaton. "Sengko ta terro nangaleyana 
robana," dhabuna rato. Daddi Absalom terros 
gubar ka compona dibi, ta ngadhep ka rato. 

25 Absalom ealem oreng polana robana 
paleng bagus e nagara Israil. Tadha 
tandhinganna. Dhari koncona padana sampe 
ka koncona rambudda tadha calena. 

26 Rambudda ce gambana sampe tapaksa 
eketthok sataon sakaleyan sabab ekarassa 
ce berrana. Thok-ketthoganna rambut jareya 
lebbi dhari dhu kilo mon etembang ngangguy 
tembanganna karaton. 

27 Absalom kaagungan pottra lalake tatello 


ban pottra babine se ce raddinna kasorang, 
asmana Tamar. 

28 La dhu taon abidda Absalom badha e 
Yerusalim, tape gi ta tapanggi ban rato. 

2? Daddi e settong are laju adikane Yowab, 
epakona ngadhep ka rato, tape Yowab ta 
kasokan rabu. Absalom adikane sakaleyan 
aggi, tape Yowab paggun ta rabu keya. 

30 Absalom pas adhabu ka nor-dunorra, 
"Bana tao teggalla Yowab se badha e 
erenganna tang teggal se etamenne jaba 
rowa, ta iya? Kassa, obbar teggal jareya." 
Nor-dunorra Absalom jareya entar ngobbar 
teggal jareya. 

31 Yowab pas meyos ka compona Absalom, 
laju mareksane kantha reya, "Aponapa 
nor-dunorra panjennengngan me ngobbar 
teggal abdina?" 

32 Saodda Absalom, "Polana sampeyan 
ta poron dhateng e bakto eolok bi kaula. 
Kaula ngotosa sampeyan ka rato manapaa 
partanyaan kaula se sapaneka, Ponapa 
gunana kaula paleman dhari Gesur abali 
ka kadhinto? Anyamanan neng e kaissa." 
Absalom pas adhabu pole, "Ehteyarragi 
sopaja kaula bisaa ngadhep ka rato, mon 
pajat kaula gi eanggep sala, kaula poron 
eokom mate." 

33 Yowab ngadhep ka Daud manapa dhabuna 
Absalom. Rato laju adikane Absalom, Absalom 

rabu asojud e ajunanna rato. Bi rato etarema 


sambi eseyom. 

1 5 ' Saellana jareya Absalom nyadhiyaagi 
kareta perrang ban ran-jaranna 

sarta pangereng se bannyana saeket oreng 

kaangguy salerana dibi. 

2 Sabban are Absalom abungo gu-laggu pas 
ngadek e penggir lorong e seddianna labang 
sakethengnga karaton. Sabban badha oreng 
entara aparkara ka rato, bi Absalom edikane 
pas epareksane, dhabuna, "Bana oreng 
dhimma?" Ban mon oreng jareya nyaot, Dhari 
suku reya otaba suku rowa, 

3 Absalom pas adhabu, "Menorot hokomma 
bana bendher, tape emanna tadha bakkella 
rato se endha ngedhingngagi parkarana 
bana." 

4Saellana jareya Absalom pas adhabu pole, 
"Kodda ja sakenga sengko daddi hakim, tanto 
oreng se andhi parkara bisa entar ka sengko 
kabbi ban sengko tanto eoros epaadil." 

>Mon badha oreng se nyander asojuda 
ka Absalom, oreng jareya pas egellu ban 
eseyom. 

6 Daddi kantha jareya carana Absalom 
ngadhebbi reng-oreng Israil se aparkaraa ka 
rato, ban tanto bai Absalom ahasel ngala 
atena oreng Israil. 

7 Saellana lebat pa taon, Absalom mator ka 
Rato Daud, "Rama, kaula nyoona edi entara 

ka Hebron parlo ngessaagiya neyat kaula ka 


PANGERAN. 

8 Sabab e bakto kaula gi badha e Gesur 
e Siria, kaula aneyat entara abakte ka 
PANGERAN e Hebron manabi kaula eedine 
abali ka Yerusalim." 

?Saodda rato, "Iya kassa kat-mangkat, 
mandar salamedda." Absalom pas mangkat 
ka Hebron. 

10 Tape sabellunna jareya Absalom la makon 
reng-oreng eotos ka sakabbinna suku Israil 
epessenne kantha reya, "Mon bana kabbi 
ngedhing monyena tarompet, kabbi pada 
aera kantha reya, Absalom la daddi rato e 
Hebron!" 

l1 Dhari Yerusalim badha oreng dhu ratos 
se ngerengngagi Absalom ka Hebron. 
Reng-oreng jareya ta tao parkara komplodan 
jareya, daddi kabbi padha noro, ta andhi 
parsangkaan pa-apa. 

12 Sabatara ngatorragi kurban Absalom 
ngotos oreng ka kottha Gilo epakon adikane 
Ahitofel, iya areya sala settong dhari 
panasehadda Rato Daud. Daddi komplodan 
se magaggara rato jareya sajan kowat, 
sarta sajan bannya reng-orengnga se noro 
Absalom. 

13 Saellana jareya pas badha oreng 
ngabarragi ka Daud sambi mator kantha reya, 
"Reng-oreng Israil ampon ngereng Absalom." 

14 Daud pas adhabu ka ba-ponggabana 


se badha e Yerusalim, "Mara ja ngongseya 
bai. Pera jareya jalanna mon terro buruwa 
dhari Absalom. Sakejja aggi tanto Absalom 
dhateng. Mara duliyan, ja sampe sengko 
ban bana ekenneng serser pas epakala sarta 
pandhudhu kottha reya epatee!" 

15"5ae, guste," cana reng-oreng jareya; 
"ngereng kasokan." 

16 Rato pas mangkat eerengngagi 
kalowargana ban ba-ponggabana, se ta noro 
pera sellerra se bannyana sapolo oreng, se 
edina epanoguwi karaton. 

17E bakto rato meyos dhari kottha jareya 
ban sakabbinna pangerengnga, kabbi padha 
ambu e seddianna bengko se dhi-budhi 
kadibi. 

18 Ponggabana rato padha manjeng kabbi e 
seddianna e bakto pasukanna abaris lebat e 
ajunanna. Bariya keya tantarana se nem atos 
oreng bannyana se noro dhari Gat, abaris 
lebat e ajunanna. 

19E bakto ngoladi jareya rato adhabu ka 
Itai pamimpinna tantara se nem atos oreng 
jareya, "Arapa bana me noro sengko? Lebbi 
becce kassa abali noro rato se anyar. Neng e 
dhinna bana daddi oreng manca, ngongse jau 
dhari nagarana dibi. 

20 Bana gi ta abit neng e dhinna, daddi 
arapaa bana me esorowa alalana abareng 
sengko? Sengko dibi gi ta tao dha emmaa 

sengko reya. Kassa abali, ajak ca-kanca 


sabangsana, moga-moga PANGERAN 
eparengngana bellas ban esto ka bana." 

21 Tape Itai nyaot, "Guste Se Molja, bit 
asmana PANGERAN se odhi sareng bit 
nyabaepon junandalem, abdidalem terrosa 
ngereng junandalem ka kaimmaa saos, 
sanare abdidalem kodu mate." 

22 "Ilya mara," dhabuna Daud. "Mara ajalan 
terros!" Daddi Itai ajalan terros bi sakabbinna 
pasukanna sarta ana binena bang-sebang. 

23 Rayat padha nanges epakaja kabbi e 
bakto pasukanna Daud mangkat dhari kottha 
jareya. Saellana jareya rato alengka cangkana 
Songay Kidron eerengngagi sakabbinna 
pasukanna, pas terros nojju ka ra-ara. 

24] mam Zadok ban Imam Abyatar badha e 
jadhiya abareng ban sakabbinna oreng Lewi 
se ngeba Petthe Parjanjiyanna Pangeran. 
Petthe Parjanjiyan jareya esaba ban ta 
eosong pole sampe rayat Ia kalowar kabbi 
dhari kottha jareya. 

25 Rato adhabu ka Zadok, "Kassa Petthe 
Parjanjiyan jareya pabali ka kottha. Mon 
PANGERAN kasokan ka sengko, tanto sengko 
eedine abali pole sarta nangalee pole Petthe 
Parjanjiyan sarta kennengnganna petthe 
jareya. 

26 Tape mon PANGERAN ta kasokan ka 
sengko, kasokanna PANGERAN epabarammaa 
bai sengko reya." 

27 Samarena jareya rato pas adhabu pole ka 


Zadok, "Kassa ajak anana bana se anyama 
Ahimaas ban Yonatan anana Abyatar; 
kassa abali ka kottha, moga-moga bana ta 
nemmowa alangan pa-apa e jalan. 

28 Sengko anantea e pan-barampan 
kennengnganna oreng alengka songay e 
ra-ara anantea kabar dhari bana." 

23 Zadok ban Abyatar pas ngeba abali Petthe 
Parjanjiyan jareya ka Yerusalim sarta pas 
terros enneng e jadhiya. 

30 Saellana jareya Daud mokka sapatuna, 
pas alomampa ban sakabbinna pangerengnga 
ongga ka Gumo Jaitun sambi molar; 
serana edhung-kodhunge menangka tandha 
sossa. Pangerengnga padha nanges ban 
adhung-kodhung keya. 

31E bakto meyarsa kabar ja Ahitofel noro 
ka komplodanna Absalom keya, Daud adua 
sambi adhabu kantha reya, "Adhu, GUSTE, 
nyoona tolong sopaja petoduepon Ahitofel ta 
kalakona!" 

32 Sanapana ka koncona gumo gella se 
biyasana ekennengnge oreng ajalannagi 
kabakteyan ka Pangeran, Daud eamba bi 
kancana se esto, iya areya Husai oreng Arki. 
Kalambina Husai beddha, cethagga etaburi 
abu. 

33 Cana Daud ka oreng jareya, "Mon bana 
noro sengko, bana maberra ka sengko. 

34 Tape bana bisa nolonge sengko, mon bana 


abali ka kottha sarta ngoca ka Absalom ja 
bana aladinana Absalom epapadhaa estona 
ban se aladine ramana. Kalaban cara se 
kantha jareya bana bisa mabuddhu petoduna 
Ahitofel. 

35 Imam Zadok ban Abyatar badha e jadhiya 
keya. Kabala ka oreng se kadhuwa jareya 
pa-apa se ekaedhing bana e karaton. 

36 Ahimaas anana Zadok ban Yonatan anana 
Abyatar badha e jadhiya keya, pada noro 
eppana. Kana se kadhuwa jareya soro entar 
ka sengko, soro manapa apaa bai kabar se 
ekaedhing bana." 

37 Daddi Husai kancana Daud jareya abali ka 
Yerusalim, teppa bakto Absalom buru napa ka 
jadhiya. 

16 lE bakto Daud buru lebat dhari 

koncona gumo, o-tao badha oreng 
nyander ka salerana. Oreng jareya nyamana 
Ziba, dunorra Mefiboset, ngeba hemar 
sapasang. Hemar jareya emowadi roti 
dhu ratos meggi, anggur kerreng saratos 
gundhung, wa-buwaan se gi cengngar saratos 
gintel ban aeng anggur sakanthong. 

2 Rato Daud mareksane ka oreng jareya, 
"Egabaya apa jareya kabbi bi bana?" 
Saodda Ziba, "Hemar se sapasang kadhinto 
badhi teteyannepon junandalem sareng 
kalowargaepon junandalem, roti sareng 
wa-buwaan kadhinto badhi teddhaannepon 

para pangerengngepon junandalem, aeng 


anggurrepon badhi tambana pelka manabi 
reng-oreng gapaneka lesso neng e ra-ara." 

3 Rato pas mareksane ka oreng jareya, 
"Badha e dhimma Mefiboset, kompoyya 
lorana bana Saul rowa sateya?" "Gi paggun 
badha e Yerusalim," saodda Ziba, "sabab 
Mefiboset arassa yakin ja karajaannepon 
Saul agungnga, samangken tanto epabali ka 
saleraepon sareng oreng Israil." 

4 Dhabuna Daud ka Ziba, "Molae sateya 
dhi-andhina Mefiboset daddi andhina bana 
kabbi." "Mator sakalangkong, guste," saodda 
Ziba. "Moga-moga abdidalem kengenga terros 
masenneng panggaliyannepon junandalem!" 

>E bakto Daud napa ka Bahurim, pas badha 
oreng kasorang se anyama Simei, anana 
Gera, gi sabalaan ban Saul. Oreng jareya 
nyander ka seddianna rombonganna rato 
sambi abasto Daud. 

6 Simei agarujuk Daud ban ba-ponggabana, 
sanajjan Daud egaribbunge para 
pangerengnga ban para parwirana. 

7 Simei abasto Daud sambi ngoca kantha 
reya, "Ondur! Ondur tokang matee oreng! 
Oreng daraka! 

8 Bana arampas karajaanna Saul! Sateya 
bana eokom bi PANGERAN polana matee 
la-balana Saul ce bannyana. Karajaanna bana 
bi PANGERAN la ebagi ka Absalom, anana 


2 Samuel 16.91 14 63 
bana. Sateya bangka bana, oreng daraka se 


dujan matee oreng!" 

ə? Abisai, alena Yowab, anana Zeruya, mator 
ka rato, "Aponapa pangaco kadhinto sareng 
junandalem me epanneng abasto junandalem 
kadi kadhissa? Ngereng abdidalem nyoona 
edi sareng abdidalem etattaa leerra!" 

10 Tape rato adhabu ka Abisai ban ka Yowab 
kakana, "La dina, ra, sengko ebasto ta arapa. 
Mon oreng jareya epakon bi PANGERAN, sapa 
se kobasa atanya arapa oreng jareya me 
ngalakone cara jareya?" 

11 Daud pas adhabu pole ka Abisai ban 
ka sakabbinna ponggabana, "Tang ana dibi 
aehteyar mateyana sengko; arapa bana me 
heran nangalee tengkana oreng Benyamin 
reya? PANGERAN dibi se makon oreng jareya 
abasto sengko; daddi la dina panneng, 
ja pama-baramma oreng jareya, panneng 
tekkaa abasto. 

12 Pola PANGERAN me agateyagi tang 
kasossaan reya sarta pas aberkadi sengko 
menangka gantena babaston jareya." 

13 Daud ban pangerengnga pas nerrossagi 
parjalananna. Dineng Simei terros ajalan 
dhing-ngendhing e erengnga gumo noroagi 
rombongan jareya sambi terros agarujuk bi 
bato ban tana. 

14 Rato ban sakabbinna pangerengnga ce 
lessona e bakto napa ka Songay Yordan, 
daddi pas padha aistirahat e jadhiya. 

15 Sabatara jareya Absalom ban sakabbinna 


oreng Israil se ngerengngagi padha maso ka 
kottha Yerusalim; Ahitofel noro keya. 

16E bakto Husai kancana Daud se esto rowa 
atemmo bi Absalom, Husai pas aera, "Hidup 
rato! Hidup rato!" 

17 Tape Absalom mareksane ka oreng jareya, 
"Baramma bana reya? Kemma kaestowanna 
bana ka sahabadda, Daud? Arapa bana me ta 
noro Daud?" 

18 Saodda Husai, "Kadi ponapa abdidalem 
se ngerenga Daud? Abdidalem kadhinto 
ngerenga oreng peleyannepon PANGERAN, 
peleyannepon rayat sareng peleyannepon 
sadajana oreng Israil. Oreng gapaneka se 
badhi eereng sareng abdidalem. 

19Salaen dhari kadhinto, dhu pasera pole 
se badhi eabdi sareng abdidalem manabi 
ta pottraepon lora abdidalem? Abdidalem 
ampon ngabdi ka ramaepon junandalem, 
daddi samangken abdidalem badhi ngabdiya 
ka junandalem." 

20 Saellana jareya Absalom adhabu ka 
Ahitofel, "Baramma noro panemmona bana?" 

21 Saodda Ahitofel, "J unandalem kodu 
manggii ler-sellerra ramaepon junandalem 
se epatogu karaton, junandalem pas 
apolong asaren sareng ler-seller gapaneka. 
Oreng Israil sadaja tanto oneng ja kalaban 
ngalakone lalakon se kadi kadhinto, 
junandalem eanggep moso sareng ramaepon. 

Daddi sadajana pangerengnga junandalem 


tanto sajan atamba bangal." 

22 Daddi Absalom ebadhiyagi kemah e 
attassa atana karaton se rata. Kalaban 
esakseyagi sakabbinna oreng Absalom maso 
pas apolong asare ban ler-sellerra ramana. 

23E bakto jareya sabarang babalaanna 
Ahitofel etoro akantha se eanggep dhabuna 
Allah dibi; Daud ban Absalom padha atoro ka 
babalaanna Ahitofel jareya. 

1 7 ' Ta abit saellana jareya, Ahitofel mator 

pole ka Absalom, "Abdidalem nyoona 
edi meleya oreng dhubellas ebu. Dhaggi 
lem-malem abdidalem mangkada nyerserra 
Daud. 

2 Sareng abdidalem eserranga e baktona 
Daud lesso sareng ta gadhuwan samangat. 
Sareng abdidalem epatakerjada, daddi sadaja 
pangerengngepon ta kera sempat buru. 
Namong Rato Daud se epateyana sareng 
abdidalem. 

3 Namong sadajana pangerengngepon 
sareng abdidalem epabaliya ka junandalem 
kadi pangantan bine se abali ka lakena. Se 
daddi kasokanna junandalem gu ta namong 
nyabana oreng kasorang saos, ta enggi? 
Daddi se laen diggal saos, panneng." 

4 Petodu jareya bi Absalom eanggep becce, 
bariya keya panemmona para pamimpin 
Israil. 

>Sanajjan kantha jareya, Absalom adhabu, 


"Kodda Husai olok gallu sateya, mara tenggu 
baramma panemmona." 

6E bakto Husai napa ka jadhiya, bi Absalom 
eparenge oneng baramma rancanana 
Ahitofel; samarena jareya Absalom pas 
adhabu, "Baramma, apa petoduna Ahitofel 
jareya etoroa? Mon enja, baramma 
panemmona bana?" 

7 Saodda Husai, "Petoduepon Ahitofel 
kadhinto ta sae. 

8J unandalem tanto ngagali ja Daud sareng 
tantaraepon tamaso parjurit se talebat 
bangalan. Galagga akadi baruwang bine 
se kaelangan budhuepon. Laen dhari 
kadhinto Daud kadhinto parjurit se bannya 
pangalamanna e dhalem perrang sarengngan 
ta oneng asaren apolong sareng tantarana. 

? Olle daddi samangken kadhinto Daud 
kalerressan ngetek e dhalem settong guwa 
otaba kennengngan laen. Daddi, saompama 
tantaraepon junandalem eserrang Daud, pas 
badha se mate, paseraa saos se mereng 
parkara kadhinto tanto padha ngoca ja 
tantaraepon junandalem epakala sareng 
Daud. 

10 Manabi kadi kadhinto sanare oreng se ce 
bangalanna akadi macan sakale, tanto pas 
kercet atena. Sabab sadajana oreng Israil 
oneng ja ramaepon junandalem kadhinto 


2 Samuel 17.111 15 67 
pahlawan, sarengngan tantaraepon kaetong 


parjurit se bangalan sadaja. 

ll Menorot pamanggi abdidalem kadi 
kadhinto saos: Sadajaepon oreng Israil 
sanagara kadhinto pakon akompol, kantos 
bannyaepon padha sareng beddhi e paseser. 
Saamponna kadhinto, junandalem dibi se 
ngapalae reng-oreng Israil gapaneka entar 
aperrang. 

12 Daud tanto epanggi e kennengnganna, 
manabi ampon epanggi pas serrang 
sabellunnepon Daud ngagali ja badha moso. 
Daud sareng tantaraepon ta kera badha se 
bisaa lolos. 

13 Manabi Daud buru ka settong kottha, 
sadajana rayat Israil tanto ngala tale, pas 
ngeret kottha gapaneka ka cora se paleng 
semma. Ta kera badha bato settonga balakka 
se gi ceccer e attassa gumoepon." 

14 Saellana meyarsa petodu jareya, Absalom 
adhabu, "Panemmona Husai ateppaan dhari 
panemmona Ahitofel." Panemmona oreng 
Israil laenna kantha jareya keya. Pajat iya, 
PANGERAN la nantowagi petoduna Ahitofel 
jareya epabuddhuwa, me olle Absalom 
calaka. 

15 Saellana jareya Husai abala ka Imam 
Zadok ban Imam Abyatar parkara petoduna 
Ahitofel ban petoduna dibi ka Absalom ban ka 
para pamimpin Israil. 


2 Samuel 17.161 20 68 
16 Cana Husai, "Duliyan! Daud atore oneng 


sopaja ja kelem e palengkaanna songay e 
ra-ara kaissa. Atore oneng sopaja duliya 
alengka ka temorra Songay Yordan. Manabi 
bunten tanto Daud sareng pasukanna 
epaancor sadaja." 

17 Sabatara jareya Yonatan pottrana Abyatar 
ban Ahimaas pottrana Zadok teppana 
anante e seddianna somber En-Rogel, e 
penggirra kottha Yerusalim. Se kadhuwa 
jareya ta bangal maso ka dhalem kottha, 
tako etangalee oreng. Biyasana badha dunor 
babine se ngeba kabar ka se kadhuwa jareya, 
iya areya kabar se kodu epanapa ka Rato 
Daud. 

18 Tape e bakto jareya badha na-kana lake 
kasorang kabendherran nangalee reng-oreng 
jareya; na-kana jareya areppot ka Absalom. 
Daddi se kadhuwa jareya duli buru, ngetek e 
bengkona oreng e disa Bahurim. E seddianna 
bengkona oreng jareya badha somorra. Oreng 
se kadhuwa buru pas ngetek ka dhalem 
somor jareya. 

19 Binena se andhi bengko jareya nyaba kaen 
etopowagi ka somor jareya, e attasanna kaen 
gella etaburi gandum, daddi somor jareya ta 
etangalee oreng. 

20 Reng-oreng se eotos Absalom entar ka 
bengko jareya, pas atanya ka babine gella, 
"Badha e dhimma Ahimaas ban Yonatan?" "Gi 
buru alengka ka temor songay," sambidda. 

Reng-oreng jareya nyare oreng ngodha se 


kadhuwa gella, tape ta etemmo, daddi pas 
padha abali ka Yerusalim. 

21 Ahimaas ban Yonatan kalowar dhari 
somor pangetegganna, pas duli ngadhep 
ka Rato Daud manapa sakabbinna kabar se 
ekaedhing. Cana atorra se kadhuwa jareya, 
"Ahitofel apareng petodu sopaja nyerranga 
junandalem. Ngereng, guste, junandalem 
enggala alengka ka temor songay kadhinto 
samangken jugan." 

22 Daddi Daud ban sakabbinna pangerengnga 
pada alengka Songay Yordan, e bakto pajjar 
kabbi la padha ongga ka temorra Songay 
Yordan. 

23E bakto tao ja petoduna ta etoro, Ahitofel 
pas masang pa-kapana jaranna pas terros 
mole ka kotthana dibi. Saellana mamare 
sakabbinna orosanna Ahitofel jareya pas 
agantong sampe mate, jinazana ekoburragi e 
koburanna la-balana. 

24 Daud Ia napa ka kottha Mahanaim e 
bakto Absalom alengka Songay Yordan, 
eerengngagi reng-oreng Israil. 

25 (Absalom la ngangkat Amasa epadaddi 
kapalana pasukanepagante Yowab. Amasa 
jareya anana Yitra oreng Ismail; nyamana 
ebuna Abigail anana Nahas, taretan binena 
Zeruya ebuna Yowab.) 

26 Absalom ban reng-orengnga akemah e 
tana Gileyad kabbi. 

27E bakto Daud napa ka Mahanaim, e 


jadhiya eamba bi Sobi anana Nahas dhari 
kottha Raba e Amon, bariya keya bi Makhir 
anana Amiyel dhari Lodebar, sarta bi Barzilai 
dhari Rogelim e Gileyad. 

28 Reng-oreng jareya ngeba kobugan, bajan 
ban kasor kaangguy Daud ban pangerengnga, 
bariya keya gandum, jaba, teppong, gandum 
sangngar, kacang mera, kacang mera se raja, 
maddu, keju, ceng-keccengnga susu ban 
pan-barampan dumba. Reng-oreng jareya 
tao ja Daud ban pangerengnga tantona 
padha lapar kabbi, pelka ban lesso polana se 
alomampa e ra-ara. 

29(17:28) 

18 1t Daud makompol reng-orengnga 

kabbi, pas egi-bagi epadaddi 
kasatuwan-kasatuwan se bang-sebangnga 
bannyana badha se saebu oreng ban 
badha se saratos oreng. Samarena jareya 
pas ngangkat ra-parwira se epamimpin 
kasatuwan-kasatuwan jareya. 

2 Kasatuwan-kasatuwan jareya pas 
epamangkat aperrang, ebagi epadaddi tello 
bagiyan se epimpin Yowab, Abisai alena 
Yowab ban Itai dhari Gat. Dhabuna rato ka 
reng-orengnga, "Sengko abarengnga ban 
bana keya." 

3 Tape reng-oreng jareya nyaot, "Ampon, 
guste. Sabab sanare pasukannepon 
junandalem kadhinto tapaksa buru, otaba 

senneng, sabab se eencer junandalem. 
Ajiepon junandalem padha sareng sapolo 
ebu oreng dhari pasukannepon junandalem. 
Langkong sae junandalem ngerem bantowan 
saos dhari kottha kadhinto." 

4 Dhabuna rato, "Iya mara, sokana bana." 
Rato laju ngadek e erenganna labang 
sakethengnga kottha, dineng pasukanna 
abaris kabbi ka lowar, agalumpo menorot 
kasatuwanna bang-sebang se bannyana 
orengnga badha se saebu ban badha se 
saratos. 

> Rato pas apareng parenta ka Yowab, 
Abisai ban Itai, dhabuna, "Senga Absalom 
ja pasampe loka, kaneserre sengko." 
Sakabbinna pasukan padha ngedhing ka 
papakonna Daud jareya. 

6 Pasukanna Daud mangkat aperrang bi 
pasukan Israil neng e alas Efraim. 

"Pasukan Israil epakala bi reng-orengnga 
Daud; kalana jareya ce sarana, se mate e are 
jareya dhu polo ebu oreng. 

8 Perrang jareya alatlat ka man-dhimman 
saantero dhaera jareya, se mate posang 
e dhalem alas abannyaan dhari se mate e 
paperrangan. 

9E bakto Absalom teppana netene jaranna, 
o-tao pas tapanggi ban reng-orengnga Daud. 
Jaranna Absalom lebat e babaanna kajuwan 
raja se mandhap, serana Absalom takae ka 

cangkana kajuwan jareya. Jaranna berka 


terros, ban Absalom cekka atong-gattong e 
jadhiya. 

10 Sala settong dhari orengnga Daud 
nangalee jareya, pas areppot ka Yowab, 
ocana, "Towan, gella abdina nengale Absalom 
atong-gattong e cangkana kajuwan raja!" 

1! Saodda Yowab, "Apa? Bana nangalee 
Absalom? Arapa me ta terros epatee? Ja 
sakenga bi bana epatee, bi sengko bana tanto 
eberrii pesse salaka sapolo meggi ban sabbu 
settong." 

12 Tape oreng jareya nyaot, "Sanare 
eparengngana pesse salaka saebu abdina 
ta poron nyakee pottrana rato. Abdina 
sadaja ampon mereng dhabuna rato ka 
panjennengngan, ka Abisai sareng ka Itai, 
sopaja Absalom ta sampea elokae demi rato. 

13 Ompamaepon abdina matee Absalom, 
tanto epanggi sareng rato sabab Rato 
Daud tanto meyarsa ponapaa saos ban 
panjennengngan ta kera nolonge kaula." 

14"Ella, ambu, ja nya-bannyaa caca! Asoal 
jawab ban bana, pera wang-mowang bakto 
malolo," dhabuna Yowab. Yowab laju mondhut 
tombak tatello pas ecocowagi ka dhadhana 
Absalom se gi odhi atong-gattong e kajuwan 
raja jarowa. 

15 Samarena jareya Absalom egaruyu 
bi reng-orengnga Yowab, sapolo oreng 
bannyana. 

16 Yowab mamonye tarompet kaangguy 


maambu reng-orengnga se nyerser pasukan 
Israil. 

17 Absalom epatoron, ecabbur ka dhalem 
somor se dhalem e alas. Somor jareya pas 
etembugi bato dhari attas. Reng-oreng Israil 
padha buru mole ka bengkona bang-sebang. 

18 Gi odhina Absalom maddek tugu kaangguy 
salerana dibi e Corana Rato, sabab salerana 
ta kaagungan pottra lalake se nerrossagiya 
toronanna. Daddi tugu jareya enyamae 
epapadha ban asmana dibi, ban sampe sateya 
tugu jareya paggun anyama Tugu Absalom. 

19 Saellana jareya Ahimaas, pottrana Zadok 
mator ka Yowab, "Kaula nyoona edi berkaa ka 
rato ngatorana oneng ja sareng PANGERAN 
rato ampon epasalamet dhari mosoepon." 

20 "Ella," dhabuna Yowab, "are teya bana ta 
olle manapa kabar se bagus apaa bai, sabab 
pottrana rato adinggal dunnya." 

21Yowab pas adhabu ka dunorra, oreng 
dhari Sudan, "Kassa bana nyabis ka rato, 
atorragi pa-apa se etangalee bana." Dunor 
jareya asojud pas mangkat sambi ka-berka. 

22 Ahimaas maksa ka Yowab, "Sanare 
badhaa ponapaa saos, kaula nyoona edi 
manapaa kabar gapaneka." "Arapa bana ma 
ce maksana se atemmowa ban rato, na?" 
dhabuna Yowab. "Bana ta kera eberrii opa." 

23 "Ta aponapa," cana Ahimaas, "kaula 
entara." "Mon cara jareya iya kassa, la 

mangkat," dhabuna Yowab. Daddi Ahimaas 


ka-berka lebat e lorong e Cora Yordan, ta 
abit saellana jareya bisa nyalep dunor Sudan 
gella. 

24Daud teppana agi-lenggi erowangan 
e antarana labang saketheng lowar ban 
labang saketheng dhalem. Panjagana ongga 
ka geddhung, manjeng e atana labang 
saketheng jareya; oreng jareya ngabas ka 
lowar, pas nangalee badha oreng ka-berka 
kadibian. 

2> Panjaga jareya aera abala ka rato, rato 
adhabu, "Mon oreng jareya kadibian, tanto 
ngeba kabar se nyaman." E bakto oreng 
jareya para napaa, 

26 panjaga jareya nangalee badha oreng 
laenna se ka-berka keya. Daddi tokang jaga 
jareya pas aera, "Guste! Badha oreng laen 
pole se ka-berka kadibian ka kadhinto." Rato 
nyambit, "Tanto oreng jareya ngeba kabar 
nyaman keya." 

2! Cana panjaga jareya, "Oreng se jang 
adhaan kadhissa Ahimaas. Abdidalem oneng 
dhari paberkana." "Ahimaas jareya oreng 
becce," dhabuna rato, "tantona ngeba kabar 
nyaman." 

28 Ahimaas aera ngatore salam ka rato, 
pas asojud, laju mator, "Sokkor ka GUSTE 
Allahepon junandalem se ampon massraagi 
ka junandalem reng-oreng se aberonta ka 
junandalem!" 

2? Dhabuna rato, "Apa Absalom se gi ngodha 


jarowa salamet?" Saodda Ahimaas, "Guste, e 
bakto eotos sareng Yowab gella, abdidalem 
nengale bannya oreng nger-enger, namong 
abdidalem ta oneng ja badha ponapa." 

30 "Kassa manjeng e dhissa," dhabuna rato; 
daddi Ahimaas manjeng ka penggir. 

31 Saellana jareya dunor se asalla dhari 
Sudan jarowa dhateng, laju mator ka rato, 
"Abdidalem abakta kabar sae kaangguy 
junandalem! E are mangken sareng 
PANGERAN junandalem epamennang ka 
sadajana oreng se aberonta ka junandalem!" 

32 Dhabuna rato, "Apa Absalom se gi ngodha 
jarowa salamet?" Dunor jareya nyambit, 
"Moga-moga sadajaepon oreng se aberonta 
ka junandalem eparengngana ngalame akadi 
oreng ngodha gapaneka." 

33 Rato ce sossana, pas ongga ka kamar 
se badha e attassa labang saketheng, 
pas molar sambi adhabu, "Adhu, ana! Ja 
sakenga sengko bai se mate, banne bana, na! 
Absalom, tang ana!" 

19 l Yowab narema kabar ja Rato Daud 

terros molar sarta sossa polana 
Absalom. 

2 Daddi kamennangan se ekaolle e are jareya 
pas aoba daddi kasossaan ka sakabbinna 
tantarana Daud sabab tantarana jareya padha 
ngedhing ja rato terros molar polana pottrana 
se seda. 

3 Tantara jareya kabbi padha mole ka kottha 


ta asa-kasa, akantha tantara se arassa todhus 
polana buru dhari paperrangan. 

4 Rato notobi raena sambi molar epakaja, 
"Adhu, na! Tang ana Absalom! Absalom, tang 
ana!" 

>Yowab ngadhep ka rato, pas mator, "E are 
mangken kadhinto junandalem matodhusan 
sadajana tantaraepon junandalem, guste, 
mangkana reng-oreng gapaneka malopot 
junandalem dhari pate, kadi kadhinto jugan 
pottra sareng pottreepon junandalem, 
ji-rajina sareng ler-sellerrepon junandalem. 

6J unandalem taresna ka oreng se baji ka 
junandalem, namong junandalem baji ka 
sadajaepon oreng se taresna ka junandalem! 
Junandalem noduwagi ce terrangnga ja 
sadajaepon parwira sareng pangerengngepon 
junandalem tadha artena monggu ka 
junandalem. La-mala katonnepon junandalem 
tanto senneng manabi e are mangken 
kadhinto Absalom gi odhi sareng sadajaepon 
pangerengnga junandalem padha mate! 

7 Ngereng junandalem meyos kalowar 
maayem atena reng-oreng se ngereng 
junandalem. Abdidalem asompaa kalaban 
asmaepon PANGERAN, manabi junandalem ta 
kalowar manggii reng-oreng kadhissa, malem 
mangken jugan ta kera badha oreng se 
asarengngana junandalem. Manabi kalakon 
kadi gapaneka, tadha bidana sareng manabi 

junandalem manggi mosiba paleng raja, se 


bakal etanggunga junandalem saomorra." 

8 Saellana jareya rato pas ngadek, terros 
meyos ka lowar, laju alenggi e seddina 
labang saketheng. Tantara ban pangerengnga 
ngedhing ja Daud badha e jadhiya, daddi 
kabbi pas padha nyander ngadhep ka ratona. 
Sabatara jareya pasukan Israil la padha buru 
kabbi, padha mole ka bengkona bang-sebang. 

? Reng-oreng Israil padha acekcok. Cana 
reng-oreng jareya, "Rato Daud la masalamet 
sengko ban bana kabbi dhari oreng Filistin 
ban so-moso laenna; tape sateya Daud la 
buru ajauwi Absalom nyengla dhari nagara 
reya. 

10 Absalom la elanti epadaddi rato bi sengko 
ban bana kabbi, tape sateya la seda e 
paperrangan. Arapa me padha tadha se 
aehteyara ngebaa abali Rato Daud?" 

11Ca-oca jareya epeyarsa keya bi Rato 
Daud. Daddi Daud pas makon Imam Zadok 
ban Imam Abyatar atanya kantha reya ka 
para pamimpin Yehuda, "Arapa bana me 
dhi-budhi kadibi narema ban ngerengngagi 
rato abali ka karatonna? 

12 Bana reya guta tang bala? Me bana 
dhi-budhi kadibi se ngajak sengko mole?" 

13 Salaenna jareya, imam se kadhuwa 
jareya bi Daud epakon adhabu kantha reya 
ka Amasa, "Bana reya guta tang bala? 
Molae sateya bana bi sengko epadaddiya 

panglimana tang tantara agante Yowab. 


Mandar sengko epamateya bi Allah mon 
sengko ta ajalannagi jareya!" 

14 Daddi Daud ahasel ngala atena reng-oreng 
Yehuda sampe reng-oreng jareya apessennan 
ka Daud sopaja abali ka karaton abareng ban 
ba-ponggabana kabbi. 

15 Rato pas meyos sampe gan Songay 
Yordan, sabatara jareya oreng Yehuda se la 
napa ka Gilgal ngambaa ban ngawala rato se 
alengkaa Songay Yordan jareya. 

16 Sabatara jareya, Simei anana Gera, oreng 
dhari suku Benyamin, ngeba oreng suku 
Benyamin saebu oreng, ban duliyan abareng 
ban oreng Yehuda entar ngamba rato. Bariya 
keya Ziba, dunorra kalowargana Saul abareng 
ban ana lalakeanna se bannyana lema bellas 
oreng ban nor-dunorra se bannyana dhu polo 
oreng. 

17(19:16) 

18 Reng-oreng jareya nolonge kalowargana 
rato alengka songay sarta ajalannagi pa-apa 
se epakonnagi rato. E bakto rato alengka 
songay, Simei asojud e ajunanna sambi 
ngoca, 

19"Adhu, guste, moga junandalem kasokana 
maelang kasalaan abdidalem. Ja kaemodi 
pa-ponapa se ampon elakone abdidalem e 
bakto junandalem adinggallagi Yerusalim. 

20 Abdidalem apangrasa, ja abdidalem 
kadhinto dusa, daddi kadhinto sabappepon e 

antarana ku-suku se badha e dhaera bagiyan 


dhaja se gi odhi, abdidalem se dha-adha 
kadibi ngamba junandalem ka kadhinto." 

21 Ngedhing ocana Simei jareya Abisai, 
anana Zeruya ngoca, "Salerressepon Simei 
kadhinto kodu eokom mate sabab abasto rato 
peleyannepon PANGERAN." 

22 Tape Daud adhabu ka Abisai ban ka 
Yowab, kakana, "Ella bana ja ro-noro. Arapa 
bana me marepoda sengko? Are teya sengko 
daddi rato Israil pole, ban ta olle badha oreng 
Israil se eokom mate e are teya." 

23 Rato pas asompa ka Simei, "Sengko ajanji 
ka bana ja bana ta eokoma mate." 

24 Bariya keya Mefiboset bajana Saul, noro 
entar ngamba rato. Padana ta ebaccowe, 
jangguna ta ecokor, rasoganna ta esassa 
molae bakto Rato Daud nyengla dhari 
Yerusalim sampe salamet abali pole. 

25E bakto Mefiboset rabu dhari Yerusalim 
ngambaa rato, rato adhabu, "Mefiboset, arapa 
bana sabbanna me ta noro sengko?" 

26 Saodda, "Adhu, Guste Se Molja, 
junandalem ngagali ja abdidalem kadhinto 
dippang. Abdidalem makon kabula abdidalem 
mobuwagi pa-kapa ka hemar, etompaa 
abdidalem ngerenga junandalem. Namong 
abdidalem ekiyanadi sareng kabula gapaneka. 

27 La-mala abdidalem epetenna ka 
junandalem. Namong junandalem padha 
sareng malaekattepon Allah. Daddi, ponapa 


2 Samuel 19.281 34 80 
se eanggep sae sareng junandalem, ngereng 


lampaagi. 

28 Sadajaepon kalowargana rama patot 
eokom mate sareng junandalem, namong 
abdidalem kadhinto sareng junandalem 
ampon eedine neddha e karaton. Daddi 
samangken kadhinto abdidalem ta bangal 
nyoon pa-ponapa pole dhari junandalem." 

23 Saodda rato, "Bana ta osa ca-ngoca 
pa-apa pole. Sengko la motossagi magiya 
sakabbinna dhi-andhina Saul ka bana ban 
Ziba." 

30 "Diggal parengngagi ka Ziba sadaja saos," 
cana Mefiboset. "Abdidalem ampon senneng 
sabab junandalem ampon salamet gubar ka 
kadhinto." 

31 Barzilai oreng Gileyad rowa dhateng keya 
dhari Rogelim ngerengngagiya rato alengkaa 
Songay Yordan. 

32 Barzilai la ce towana, omorra ballung 
polo taon. Orengnga ce sogina ban e bakto 
rato badha e Mahanaim, Barzilai jareya se 
nyadhiyaagi dhaarra rato. 

33 Dhabuna rato, "Mara, bana noro sengko 
ka Yerusalim, neng e dhissa sakabbinna 
kabutowanna bana bi sengko esadhiyaagiya 
kabbi." 

34 Tape Barzilai nyaot, "Abdidalem ta kera 
abit pole odhi e dunnya kadhinto. Daddi 
ponapa gunana ngerenga junandalem ka 
Yerusalim? 

39 Omor abdidalem ampon ballung polo taon, 


sarengngan tadha pole se masenneng ate 
abdidalem. Abdidalem ampon ta bisa pole 
ngarassaagi nyamanna teddhaan sareng 
nom-enoman, sareng ta mereng sowaraepon 
oreng ngejung. Abdidalem namong badhi 
marepot ka junandalem. 

36 Abdidalem ta patot narema opa se 
sakadhinto rajaepon. Abdidalem namong 
terro ngerengngagiya junandalem satendak 
otaba dhu tendak saos dhari barana Songay 
Yordan. 

37 Saamponnepon kadhinto, abdidalem 
palemana ka compo, mateya e seddiannepon 
koburanna oreng towa abdidalem. Namong 
kadhinto Kimham budhu abdidalem. Manabi 
ekasokane sareng junandalem, diggal me olle 
ngereng junandalem, epakadi ponapaa saos 
kasokanna junandalem. Ponapa se eanggep 
sae sareng junandalem, eatore." 

38 Dhabuna rato, "Kimham bi sengko egibaa, 
bi sengko eorosa noro pangaterrona bana, 
ban pa-apa se daddi pamentana bana bi 
sengko ekabbulana." 

39 Saellana jareya Daud ban sakabbinna 
pangerengnga alengka Songay Yordan. 
Samarena jareya Daud pas nyeyom Barzilai, 
laju amet. Barzilai pas mole ka bengkona. 

40 Sakabbinna pasukan Yehuda ban saparona 
pasukan Israil ngerengngagi rato alengka 
Songay Yordan. Sanapana ka bara songay, 

rato terros ka Gilgal, Kimham ngereng rato 


jareya. 

4! Saellana jareya reng-oreng Israil pas 
ngadhep ka rato, pas mator kantha reya 
ka rato, "Guste, aponapa tan-taretan 
abdidalem reng-oreng Yehuda, me apangrasa 
gadhuwan ha abakta sareng ngawal 
junandalem sakalowarga sareng sadajana 
pangerengngepon junandalem ka temorra 
Songay Yordan?" 

42 Saodda oreng Yehuda, "Tanto bai, sabab 
rato reya balana oreng Yehuda. Arapa bana 
me peggel? Kabutowanna oreng Yehuda ta 
etanggung rato, bariya keya rato ta apareng 
persen pa-apa ka oreng Yehuda." 

43 Saodda oreng Israil, "Oreng Israil andhi 
ha sapolo kale alebbiyan dhari hana oreng 
Yehuda, maske rato tamaso balana oreng 
Yehuda. Arapa bana me ngababaagi oreng 
Israil? Ja kaloppae ja oreng Israil se dha-adha 
ngusullagi ngebaa mole rato." Tape oreng 
Yehuda lebbi kerras dhari oreng Israil, padha 
ta endha ngala. 

20 lE kottha Gilgal badha pangaco se 

anyama Seba, anana Bikri dhari 
suku Benyamin. E bakto reng-erenganna 
Daud dhateng, Seba nope tarompet laju 
aera, "Daud reya banne pa-apana bana 
ban sengko! Daddi arapaa me noroa Daud! 
He reng-oreng Israil, mara padha mole ka 
bengkona bang-sebang!" 

2 Daddi reng-oreng Israil padha ondur 


adinaagi Daud laju noro Seba. Tape 

oreng Yehuda paggun esto ka Daud sarta 
ngerengngagi dhari Songay Yordan sampe ka 
Yerusalim. 

3 Sanapana Daud ka karatonna e Yerusalim, 
sellerra se kasapolo epajaga karaton, esaba 
e bengko se ejaga pangawal. Kabutowanna 
ecokobi, tape Daud ta tao asaren apolong 
pole ban ler-sellerra jareya. Daddi reng-oreng 
jareya ta ebagi kalowaran, ban odhi padha 
ban randha sampe matena. 

“Rato adhabu ka Amasa, "Pakompol 
reng-oreng Yehuda, pas giba dha enna e 
dhalem bakto tello are." 

> Amasa laju mangkat makompol reng-oreng 
Yehuda, tape gi ta abali e dhalem bakto se 
etantowagi bi rato. 

6 Rato laju adhabu ka Abisai, "Seba rowa 
lebbi babaja dhari Absalom. Daddi kassa giba 
tang reng-oreng, serser Seba jareya me olle 
ta sampe ngobasane tha-kottha se badha 
bintengnga, ja sampe bisa buru." 

7 Daddi pasukanna Yowab ban pasukan 
pangawal pribadhina rato sarta sakabbinna 
parjurit se laen mangkat dhari Yerusalim 
nyerserra Seba, epimpin bi Abisai. 

8 Sanapana reng-oreng jareya ka bato se 
raja e Gibeyon, Amasa dhateng ka jadhiya. 

E bakto jareya Yowab ngagem pangangguy 
perrang, nyongkel peddhang se gi badha 

e dhalem barangkana. E bakto Yowab 


alomampa nyanderra ka Seba, barangkana 
peddhangnga locot, daddi peddhangnga 
aerset ka asta kacerra. 

? Cana Yowab ka Amasa, "Baramma kabarra 
bana?" se adhabu kantha jareya sambi neggu 
jangguna Amasa bi asta kanganna, akantha 
se nyeyoma, 

10 Amasa ta nangalee asta kacerra Yowab se 
ngastane peddhang. O-tao Yowab nyocowagi 
peddhangnga jareya ka tabuna Amasa, 
sampe perrona ngalarlar ka tana. Amasa 
terros mate, daddi Yowab ta parlo nyoco pole. 
Yowab ban alena Abisai, terros nyerser Seba. 

11 Badha parjuridda Yowab manjeng e 
seddina mayyidda Amasa sambi aera, "Sapa 
se noro ka Yowab ban Daud, kassa noro 
Yowab!" 

12 Mayyidda Amasa se buddhak dhara jareya 
badha e nga-tengngaanna lorong. Parjuridda 
Yowab gella nangalee ja sakabbinna oreng se 
lebat padha ambu e jadhiya. Daddi mayyidda 
jareya bi oreng buru eeret ka teggal laju 
esapoe. 

13 Saellana mayyit jareya epanyengla dhari 
lorong, reng-oreng kabbi padha terros noro 
Yowab nyerserra Seba. 

14 Seba la ngalebadi sakabbinna dhaerana 
suku Israil, pas napa ka kottha Abel- Bet- 
Maakha etoro bi sakabbinna anggotana kaom 
Bikri. 

15 Reng-orengnga Yowab ngedhing ja Seba 


badha e jadhiya, daddi kottha jareya laju 
ekeppong. Tana e sakalenglengnga pagar 
alassa kottha jareya etembuk, dineng tana 
e babaanna pagar alas jareya ekale sopaja 
pagar alas jareya gujura. 

16E kottha jareya badha settong babine se 
bicaksana, babine jareya manjeng e attassa 
pagar alas jareya laju aera, "Edhingngagi! 
Edhingngagi! Yowab atore dha enna; sengko 
badha se eatorragiya." 

17 Yowab rabu onggu ban babine jareya 
atanya, "Panjennengngan Yowab, enggi?" 
"Iya," saodda. Cana babine jareya, "Ngereng 
peyarsaagi, abdina tor-matora guste." "Iya, 
mara, sengko ngedhingngagiya," saodda 
Yowab. 

18 Cana babine jareya, "Gi dhimen oreng 
biyasana ngoca sapaneka, Mon bana 
marlowagi petodu, entar ka kottha Abel ban 
reng-oreng pajat ajalannagi sapaneka onggu. 

19 Kottha Abel gadhuwanna bangsa abdina 
kadhinto raja, sala settong dhari kottha se 
paleng taremtem sareng paleng esto e tana 
Israil. Aponapa sareng panjennengngan 
me epaancora? Ponapa panjennengngan 
marosaga tana kaagunganna PANGERAN?" 

20 "Enja ta kantha jareya!" saodda Yowab, 
"sengko ta andhi maksod arosaga kotthana 
bana! 

21) areya banne tang rancana. Tape badha 


oreng se anyama Seba anana Bikri, se asalla 
dhari dhaera Pagunongan Efraim, aberonta 
ka Rato Daud. Passraagi oreng jareya ka 
sengko, buru sengko ban tang reng-oreng 
pas nyenglaa dhari kottha reya." Cana 
babine jareya, "Cethagga oreng gapaneka 
eontallagiya ka panjennengngan dhari pagar 
alas kadhinto sareng reng-oreng kottha 
kadhinto." 

22 Babine jareya laju nyengla dhari jadhiya, 
laju nerrangngagi maksodda ka reng-oreng 
kottha jareya; pacacana ce penterra. 
Cethagga Seba laju eketthok pas eontallagi 
ka Yowab dhari attassa pagar alassa kottha. 
Yowab laju nope tarompedda, reng-orengnga 
laju padha nyengla dhari kottha jareya mole 
ka bengkona bang-sebang. Bariya keya 
Yowab mole ka Yerusalim ngadhep ka rato. 

23 Areya ba-ponggaba tenggi se eangkat 
Daud: Yowab: panglima sakabbinna tantara 
Israil. Benaya anana Yoyada: kapalana 
pasukan pangawal pribadhina Daud. 

24 Adoram: kapalana reng-oreng se alako 
paksa. Yosafat anana Ahilud: bendaharana 
nagara. 

25 Seya: sekettarissa nagara. Zadok ban 
Abyatar: Imam. 

26 Ira dhari kottha Yair: Imam e karaton. 
2 1 lE bakto pamarentaanna Daud badha 

laep raja se abidda sampe tello taon 

benteng. Daud nyoon petodu ka PANGERAN 


e dhalem parkara jareya, ban PANGERAN 
adhabu, "Laep reya lantaran kasalaanna Saul 
sabalana, polana matee reng-oreng Gibeyon." 
2 (Reng-oreng Gibeyon reya banne oreng 
Israil; tape tamaso bagiyanna oreng Amori 
se pera sakone. Reng-oreng Israil la ajanji 
alindhungana reng-oreng jareya, tape Saul 
aehteyar mamosnaa reng-oreng jareya 
polana mekkere kapentinganna oreng Israil 
ban Yehuda.) Daud pas adikane reng-oreng 
Gibeyon jareya 

3 laju mareksane kantha reya, "Partolongan 
apa se earep bana dhari sengko? Sengko 
terro nebbusa kasalaanna reng-oreng ka 
bana, sopaja bana aberkadana ommadda 
PANGERAN." 

4Saodda reng-oreng jareya, "Parkarana 
oreng Gibeyon sareng Saul sabalana ta 
kengeng epalastare kalaban salaka otaba 
emmas, namong oreng Gibeyon ta terro 
mateyana bangsa Israil sanare namong 
kasorang." Daud laju adhabu, "Mon kantha 
jareya, apa se earep bana dhari sengko?" 

> Saodda reng-oreng jareya, "Saul rato 
peleyannepon Pangeran terro mateyana 
sadajana oreng Gibeyon sopaja oreng 
Gibeyon mosnaa dhari Israil. 

6 Daddi, ngereng passraagi toronanna Saul 
se lalake kapetto, sareng oreng Gibeyon 
egantonga e ajunanna PANGERAN e Gibeya, 

kotthaepon Rato Saul dibi." Saodda rato, 


"Iya mara, bi sengko reng-oreng jareya 
epassraagiya." 

7 Tape sarrena Daud ban Yonatan la padha 
saleng asompa, daddi Daud ta ngenneng 
massraagi Mefiboset pottrana Yonatan. 

8 Se epondhut bi Daud iya areya Armoni ban 
Mefiboset, iya areya pottrana Saul ollena ban 
Rizpa anana Aya; bariya keya pottrana Merab 
pottrena Saul, bannyana kalema ollena Merab 
ban Adriyel anana Barzilai oreng Mehola 
rowa. 

? Reng-oreng jareya epassraagi ka oreng 
Gibeyon, se kapetto jareya laju mate abareng 
egantong e attassa gumo e ajunanna 
PANGERAN bi reng-oreng Gibeyon. Okoman 
mate jareya ejalannagi e aherra mosem 
semme, e bakto oreng molae anye jaba. 

10 Rizpa, sellerra Saul laju ngampar kaen 
karong kaangguy abana dibi e attassa bato 
kennengnganna yit-mayyit se ajalamperran 
jareya. Rizpa ta aginjeggan dhari jadhiya 
molae dhari parmolaanna mosem anye 
sampe toronna ojan e mosem ronto. E baja 
seyang Rizpa ajaga sopaja yit-mayyit jareya 
ta ele-ole no-mano ban e bakto malem ta 
ele-ole burun alas galak. 

11E bakto eatore oneng parkara se elakone 
Rizpa jareya, 

12 Daud laju meyos mondhut lang-tolangnga 
Saul ban Yonatan dhari reng-oreng kottha 

Yabes e Gileyad. (Reng-oreng jareya ngeco 


lang-tolang jareya dhari lon-alon kottha e 
Bet-Seyan, kennengnganna oreng Filistin 
agantong yit-mayyit jareya saellana makala 
Saul e Gumo Gilboa.) 

13 Lang-tolangnga Saul ban Yonatan 
jareya egiba dhari jadhiya, saellana jareya 
lang-tolangnga oreng se kapetto se egantong 
rowa epakompol keya. 

14 Samarena jareya lang-tolangnga Saul 
ban Yonatan sarta oreng se kapetto gella 
ebendhem e koburanna Kis ramana Saul 
e Zela e dhaera Benyamin. Saellana kabbi 
padha mare elakone menorot papakonna 
rato, Allah ngabbullagi duana reng-oreng 
jareya kaangguy nagarana. 

15 Badha perrang pole e antarana oreng 
Filistin ban oreng Israil. Daud ban reng- 
orengnga mangkat aperrang ngadhebbi oreng 
Filistin. E dhalem paperrangan jareya Daud 
lesso. 

16 Pas badha buta se anyama Yisbi-Benob. 
Tombagga dhari paronggu, berrana ra-kera 
tello satengnga kilo. Sartaanna nyandhang 
peddhang se anyar, ban atena arassa yakin 
tanto bisa matee Daud. 

17 Tape Abisai anana Zeruya dhateng nolonge 
Daud. Buta jareya eserrang terros epatee. 
Saellana jareya reng-orengnga Daud nyoon 
sopaja Daud ajanji ta meyosa aperrang pole. 
"Junandalem pangarebbanna Israil, guste, ja 

kantos Israil kaelangan junandalem," cana 


reng-oreng jareya. 

18 Pas badha pole perrang ban oreng Filistin 
e Gob. E dhalem perrang jareya Sibkhai oreng 
Husa matee buta se anyama Saf. 

19E dhalem perrang laenna ban oreng Filistin 
e Gob, Elhanan anana Yair dhari Betlehem 
matee Goliyat dhari Gat. Gagangnga 
tombagga Goliyat jareya rajana padha ban 
kajuna pakakas tennon. 

20 Pas badha perrang pole ban oreng Filistin 
e Gat. E jadhiya badha buta se ce leburra 
aperrang. Garigina tanang ban sokona 
bannyana nem-ennem. 

21 Buta jareya bi-nyebbi oreng Israil, daddi 
laju epatee bi Yonatan anana Simeya, kakana 
Daud. 

22 Moso se kaempa se epatee Daud ban 
pasukanna jareya toronanna buta e Gat. 

2 2 l Saellana epasalamet bi PANGERAN 
dhari Saul ban so-mosona se laen, 
Daud anyanye moji PANGERAN kantha reya: 

2 Abdidalem taresna ka Junandalem, GUSTE, 
Junandalem kakowadan abdidalem. 

3 Pangeran reya binteng se ce kowadda 
kennengnganna sengko nyare pangaoban. 
Tang Allah padha ban gunong bato, se 
anaonge sengko. Akantha tameng se notobi 
sengko saterrossa, sopaja sengko aman 
salanjangnga. 

4Sengko aserro ka PANGERAN se patot 


epoji, PANGERAN malopot sengko dhari moso 
kabbi. 

> Sengko ekeppong babaja pate, tasellem e 
dhalem banjir se madhateng maot. 

6 Sengko ekeppong babaja maot, barajak 
pate anganga e adhana tang soko. 

7E dhalem kasossaan sengko aserro 
ka PANGERAN, aserro ka Allah nyoon 
partolongan. Dhari Padalemman Socce 
meyarsa tang sowara, ban agateyagi tang 
parnyoonan. 

8 Bume agundhek agaledder, dhasarra 
gunong mariya keya lantaran Allah talebat 
dukana! 

3 Okos bul-ngebbul dhari lobangnga 
pangambungnga, apoy ban mardha kalowar 
dhari padhaaranna. 

10 L angnge eseba madhuwa, Salerana pas 
toron ka baba, ondhem petteng e babana 
padana. 

1! Salerana ngabber netene kerub; ngabang 
e attassa kalembangnga angen. 

12 Salerana abuko papetteng; etotobi 
ondhem se kandel. 

13 Dhari dhap-keddhap e ajunanna, kalowar 
ondhem, ojan es ban apoy. 

14 PANGERAN pas asowara dhari langnge, 
Se Mahatenggi sowarana ekaedhing oreng 
kajana akantha galudhuk. 

15 PANGERAN ngocol panana ka so-mosona 


se epasalbut akalarkaran. Dhap-keddhap 
epadhateng ta etemmo kalena sampe mosona 
buru prang-takapprang. 

16 Dhasarra tase tasengkap ban dhasarra 
bume tabukka, e bakto PANGERAN duka 
abentak so-mosona. 

17 Dhari attas PANGERAN ajuluwagi astana; 
sengko eastane pas etaja epakalowar dhari 
aeng se ce dhalemma. 

18 PANGERAN masalamet sengko dhari moso 
se kowat bariya keya dhari reng-oreng se baji 
ka sengko sabab reng-oreng jareya talebat 
kowat monggu ka sengko. 

19 Sengko eserrang e bakto nemmo balai, 
tape PANGERAN nolong tang aba. 

20 Sengko epalopot dhari babaja, ban 
eparenge salamet polana sengko masenneng 
Salerana. 

21 PANGERAN males tang lalakon se teppa; 
sengko eberkadi polana sengko ta andhi sala. 
22 Sengko taat ka dhabuna PANGERAN, ban 

ta mongkore tang Allah. 

23 Sengko agateyagi kom-hokomma, ban ta 
ngenthengngagi kon-papakonna. 

24 PANGERAN ngagali sengko tadha calena, 
ban ajauwi lalakon se sala. 

25 Daddi PANGERAN males tang lalakon se 
teppa sabab Salerana ngagali sengko ta andhi 
sala. 

26 GUSTE, Junandalem kadhinto esto ka 


oreng se esto, sae ka oreng se becce. 

2! Ka oreng socce Junandalem anyataagi 
ja Junandalem socce, namong oreng jahat 
sareng J unandalem ekamoso. 

28 Oreng se andhap asor epasalamet, se 
angko epaapes. 

293 Junandalem se ngodhii colok abdidalem; 
GUSTE Allah, Pangeran kaula se matera jalan 
abdidalem se petteng. 

30) unandalem apareng kakowadan ka 
abdina kaangguy matompes moso sadajana; 
kalaban bantowannepon Junandalem, Guste 
Allah, abdidalem magujur partahananna 
moso. 

31 Apa se elampaagi Allah reya samporna, 
dhabuna ekenneng parcaja salanjangnga! 
Allah reya padha ban tameng monggu ka 
oreng se nyare pangaoban ka Salerana. 

32 Sabab tadha Allah kajabana PANGERAN; 
pera Allah se nolonge sengko ban bana. 

33 PANGERAN reya Allah se makowat sengko 
reya, ban se maaman tang jalan. 

34 PANGERAN se makowat tang soko 
epakantha sokona manjangan, se ajaga tang 
kasalameddan e pagunongan. 

35 Sengko eajari aperrang, sampe sengko 
bisa menthang gandhiba se paleng kowat. 

36 GUSTE Pangeran, Junandalem se 
apareng pangaoban sareng kasalameddan 
ka abdidalem; Abdidalem epanyandar ka 

kobasana Junandalem daddi oreng raja 


lantaran bantowanna Junandalem. 

37 Sareng Junandalem abdidalem ejaga 
sopaja ta gaggarra ka tanangnga moso, 
abdidalem ta oneng robbu. 

38 Sareng abdidalem moso eserser pas 
epakala, abdidalem ta oneng nyorot kantos 
sadajana padha mate tadha karena. 

39 Sareng abdidalem moso ebantengngagi 
kantos ta kengeng jaga pole, padha robbu e 
soko abdidalem kantos ta bisa aguli. 

40 Abdidalem eparenge kakowadan kaangguy 
aperrang, e bakto ngadhebbi moso eparenge 
kamennangan. 

41 So-moso abdidalem padha buru sadajana 
polana bantowanna Junandalem; reng-oreng 
se baji ka abdidalem sareng abdidalem 
epatee tadha karena. 

42 So-moso abdidalem aera nyare bantowan, 
namong tadha se aparenga partolongan; 
sadaja padha aserro ka PANGERAN, namong 
Junandalem ta apareng jawaban. 

43 Sareng abdidalem enyek-enyek sadaja 
epakadi abu se atabuyan; epaobus akadi 
cellot se esapowe e lorong. 

44 j unandalem mabebas abdidalem dhari 
oreng se daraka, sareng epangobasae 
sa-bangsa; sa-bangsa se dha-adhana ta 
ekaonenge abdidalem samangken daddi 
dunor abdidalem. 

45 Reng-oreng manca atellok ka abdidalem, 


sareng atoro ka parenta abdidalem. 

46 sadaja padha elang kabangalanna, 
ngetter katakoan kalowar dhari bintengnga. 

41 PANGERAN reya odhi! Mara poji se 
nolong sengko! Moljaagi kaagunganna Allah 
panyalamet sengko. 

48 Sengko epamennang ka tang so-moso, 
sa-bangsa epatellok e adhaanna sengko. 

49 Sengko epasalamet dhari tang so-moso. 
GUSTE, sareng Junandalem abdidalem 
epamennang ka so-moso abdidalem 
sadajana, Junandalem ajaga abdidalem e 
dhalem ngadhebbi reng-oreng se kejjem. 

>0 Daddi abdidalem ngagungngagi 
Junandalem e antarana sa-bangsa sadajana, 
abdidalem anyanye amoljaagi J unandalem. 

>l Allah apareng kamennangan se raja ka 
ratona, teptep taresna ka oreng peleyanna, 
iya areya Daud ban toronanna sampe 
saterrossa. 

23 l Daud pottrana Isay epele 

epajumenneng rato ban epadaddi 
oreng raja bi Allahna Yakub. Daud jareya 
keya se nganggit nyanyeyan-nyanyeyan 


95 


kaangguy bangsa Israil. Areya dhabuna Daud 


se dhi-budhi: 

2 Errohna PANGERAN la manapa dhabuna 
kalaban parantaraanna sengko reya; dhabu 
ban pessenna kabbi badha e tang bibir. 

3 Allahna Yakub badha dhabuna; se 


alindhunge Israil adhabu ka sengko reya: 
"Rato se adil marenta rayat, se taat ka Allah 
e dhalem mimpin bangsana, 

4padha ban pajjar se ngombar e baja para 
seyang e langnge se serdhang. Padha ban 
are se nyonar samarena ojan se macengngar 
rebba biru ce leburra." 

> Bariya keya tang toronan eberkadi Allah, 
parjanjiyanna ka sengko tadha obana, janjina 
langgeng ban samporna, tartep sakabbinna. 
Allah nanggung tang kamennangan ban 
ngabbullagi pangaterrona tang ate kabbi. 

6 Tape oreng se ta taat ka Pangeran padha 
ban dhuri se ebuwang ka sarpaan, se ta 
ekenneng sedding oreng bi tanangnga; 

7 tadha se endha nyeddinga mon ta 
ngangguy pakakas kaju otaba besse. 
Reng-oreng jareya ekello apoy tadha karena. 

8 Areya nyamana para parwirana Daud se 
kasohor: Se nomer settong iya areya Isybaal, 
oreng Hakhmoni, pamimpinna "Triwira". E 
dhalem settong paperrangan Isybaal tao 
aperrang ngadhebbi moso ballung atos 
oreng ban mosona jareya kabbi epatee bi 
tombagga. 

? Oreng se nomer dhuwa e dhalem Triwira 
jareya iya areya Eleyazar anana Dodo dhari 
kaom Ahohi. E settong are Eleyazar ngereng 
Daud ngadhebbi oreng Filistin se la akompol 
aperranga. E bakto pasukan Israil nyorot, 

10 Eleyazar terros aperrang matee reng- 


oreng Filistin sampe ce lessona. Tanangnga 
kettheng, sampe ta ngenneng mokka garigina 
se neggu peddhangnga. E are jareya keya 
PANGERAN apareng kamennangan se raja 

ka bangsa Israil. Pasukan Israil se nyorot 
gella abali pole ka kennengnganna Eleyazar 
se aperrang, pas mokka kalambi perrangnga 
reng-oreng se la padha mate. 

11 Oreng se nomer tello e dhalem Triwira 
jareya iya areya Sama anana Age dhari 
Harari. Tao e bakto oreng Filistin akompol e 
Lehi, e settong teggal se possa ban kacang 
mera, pasukan Israil buru dhari reng-oreng 
Filistin. 

12 Tape Sama teptep aperrang, matee ban 
makala oreng Filistin, sampe teggal jareya ta 
ekenneng kobasae moso. PANGERAN apareng 
kamennangan se raja. 

13E laen arena e bakto la para mosem 
anye, dhari parwirana Daud se tello polo, 
katello toron ka Guwa Adulam. E bakto 
jareya Daud badha e dhalem binteng e guwa 
jareya, dineng oreng Filistin akemah e Cora 
Refaim, ban badha pasukanna se arebbu ban 
ngobasane Betlehem terros ekennengnge. 

14 (23:13) 

15 Daud ce kerrongnga ka kampongnga 
laju adhabu, "Ja sakenga sengko eberrii 
ngenom aeng dhari somor e seddina labang 
sakethengnga Betlehem rowa!" 

16 Ngedhing dhabuna Daud se kantha 


jareya parwira se katello jareya narabas 
parkemahanna oreng Filistin, terros nemba 
aeng dhari somor gella, pas egiba ka Daud. 
Tape Daud ta kasokan adhaar aeng jareya, 
la-mala aeng jareya etotta menangka tor-ator 
ka PANGERAN. 

17 Dhabuna, "Adhu, GUSTE, abdidalem ta 
kengeng neddha aeng kadhinto! Manabi 
sareng abdidalem eenom, rassana abdidalem 
akadi se ngenom dharana reng-oreng se 
alabbuwi pate abandha nyabana!" Daddi 
Daud ta kasokan adhaar aeng jareya. Jareya 
sa-jasana pahlawan se katello se kowat ban 
bangalan jareya. 

18 Parwira se tello polo se kasohor gella 
enyamae keya "Tridasawira," se epimpin 
bi Abisai alena Yowab, pottrana Zeruya. 
Abisai jareya tao matee oreng tello ratos bi 
tombagga. Lantaran jareya nyamana kasohor. 
Tape Abisai jareya ta pate kasohor akantha 
"Triwira". 

19(23:18) 

20 Parwira laenna se kasohor iya areya 
Benaya anana Yoyada oreng Kabzeel. 
Orengnga talebat bangalan, tao matee 
pahlawan raja dhari Moab kadhuwa. Tao e 
settong are teppana ojan salju, Benaya maso 
ka dhalem lobang, e jadhiya matee macan 
settong. 

21 Laen dhari jareya Benaya tao keya matee 


oreng Messer, se badanna lanjang raja sarta 
ngeba sanjata tombak. Benaya ngadhebbi 
oreng jareya coma ngangguy tongket. 
Tombak se eteggu oreng Messer jareya 
erebbu laju eangguy matee oreng jareya. 

22 jareya sa-jasana Benaya, sala settong e 
antarana "Tridasawira". 

23 Dhari se tello polo jareya, Benaya se 
paleng kasohor, tape ta pate kasohor 
akantha "Triwira". Bi Daud epadaddi kapalana 
pangawal pribadhina. 

24 Anggotana "Tridasawira" laenna iya 
areya: Asael alena Yowab Elhanan anana 
Dodo oreng Betlehem Sama ban Elika oreng 
Harod Heles oreng Palti Ira anana Ikes oreng 
Tekowa Abiyezer oreng Anatot Mebunai oreng 
Husa Zalmon oreng Ahohi Maharai oreng 
Netofa Heleb anana Baana oreng Netofa Itai 
anana Ribai oreng Gibeya e dhaerana suku 
Benyamin Benaya oreng Piraton Hidai oreng 
ra-cora Gaas Abiyalbon oreng Bet-Araba 
Azmawet oreng Bahurim Elyahba oreng 
Saalbon Na-anana Yasyen oreng Guni Yonatan 
anana Sama oreng Harari, Ahiyam anana 
Sarar oreng Harari Elifelet anana Ahasbai 
oreng Maakha Eliyam anana Ahitofel oreng 
Gilo Hezrai oreng Karmel Paerai oreng Arbi 
Yigal anana Natan oreng Zoba Bani oreng 
Gad Zelek oreng Amon Naharai oreng Beerot, 
tokang gibana sanjatana Yowab Ira ban Gareb 


2 Samuel 23.251 24.3 100 
oreng Yetri Uriya oreng Het. Kabbi badha tello 


polo petto oreng parjurit se kasohor. 


25 (23:24) 
26 (23:24) 
27 (23:24) 
28 (23:24) 
29 (23:24) 
30 (23:24) 
31 (23:24) 
32 (23:24) 
33 (23:24) 
34 (23:24) 
35 (23:24) 
36 (23:24) 
37 (23:24) 
38 (23:24) 
39 (23:24) 


24 1t PANGERAN duka pole ka Israil, 

laju nyacae Daud, maksodda 
madhatengnga kasossaan ka bangsa jareya. 
Dhabuna ka Daud, "Mara badhaagi sensus e 
Israil ban Yehuda." 

2 Daud laju adhabu ka Yowab panglimana 
tantarana, "Mara bana abareng ban ra- 
parwirana entar ka sakabbinna suku Israil 
badhaagi sensus sanagara reya. Sengko terro 
taowa barampa bannyana." 

3 Tape Yowab mator ka rato, "Moga-moga 
rayat Israil sareng GUSTE Allahepon 
junandalem epatambaa bannya kantos tekel 
saratos kalena se samangken, ban moga 

junandalem gi eparengngana odhi sopaja 
kengenga ngoladi. Namong ponapa parloepon 
sensus gapaneka?" 

“Tape rato ta kasokan ngoba papakonna 
jareya. Daddi Yowab ban para parwirana laju 
ngetong bangsa Israil. 

> Saellana alengka Songay Yordan, Yowab 
ban reng-orengnga akemah e laona Aror, 
settong kottha enga-tengngaanna cora e 
dhaera Gad. Dhari jadhiya reng-oreng jareya 
terros dha dhaja, ka Yaezer, 

6 pas terros ka Gileyad ban ka Kades e 
dhaerana oreng Het. Saellana jareya laju 
terros ka Dan, dhari Dan laju abiluk ka bara, 
ka Sidon. 

7 Dhari jadhiya reng-oreng jareya entar 
ka lao ka Tirus kottha se abinteng rowa. 
Saterrossa laju entar ka sakabbinna 
kotthana oreng Hewi ban oreng Kanaan, ban 
dhi-budhina ka Bersyeba, e bagiyan laona 
Yehuda. 

8 Reng-oreng jareya entar ka sakabbinna 
bagiyanna nagara jareya sampe epabalattra 
e dhalem bakto sangang bulan dhu polo are. 
Samarena laju padha abali ka Yerusalim. 

? Hasella sensus jareya eatorragi ka rato. 
Bannyana lalake se nyokobi sarat kaangguy 
epadaddi tantara badha ballung atos ebu 
oreng e Israil ban lema ratos ebu oreng e 
Yehuda. 

"0 Tape saellana mare ngetong bangsa 


jareya, Daud arassa sala, daddi mator ka 
PANGERAN, "Adhu, GUSTE, abdidalem ce 
dusana! Nyoona sapora abdidalem, GUSTE, 
sabab abdina ce budhuna ngalakone barang 
se kadi kadhinto." 

11 PANGERAN adhabu ka Nabbi Gad se daddi 
parantarana Pangeran ban Daud, "Kassa 
kabala ka Daud ja Sengko aberri peleyan 
tello macem. Se kemmaa bai se epele Daud 
bi Sengko ejalannagiya." Kalagguwanna, 
saellana Daud abungo, 

12 (24:11) 

13 Gad ngadhep, manapa dhabuna 
PANGERAN, atorra, "Kadhimma se epeleya 
junandalem: Nagara kadhinto ekenneng laep 
tello taon abittepon, otabana junandalem 
buru eserser moso tello bulan abittepon, 
otabana nagara kadhinto ekenneng wabah 
panyaket tello are abittepon? Ngereng 
potossagi samangken jugan se kadhimma se 
epele junandalem, amarga sareng abdidalem 
eatorragiya ka PANGERAN." 

14 Dhabuna Daud, "Adhu, palang kaula! Tape 
etembang kaula eokom manossa, langkong 
sae eokom PANGERAN, sabab PANGERAN 
paneka raja bellas asena." 

15 Daddi PANGERAN madhateng wabah 
panyaket ka oreng Israil molae dhari gi laggu 
sampe ka bakto se la eteptebbagi Salerana. 

Sanagara Israil badha pettong polo ebu oreng 


se mate. 

16 Malaekadda PANGERAN se ngeba 
maot jareya la napa ka kennengnganna 
pagebbaanna gandum andhina Arauna, oreng 
Yebus. E bakto ngoladi ja malaekat jareya la 
molaana mamosnaa Yerusalim, laju ngoba 
potosanna, pas ambu se ngokom bangsa 
jareya. Dhabuna ka malaekat jareya, "Ella 
cokop! Ambu!" 

17 Daud ngoladi malaekat se teppana matee 
rayat jareya, laju mator ka PANGERAN, 
"Abdidalem se dusa, sabab abdidalem se 
alako sala. Ponapa kasalaanna rayat se 
palang kadhinto? Ngereng abdidalem sabala 
saos okom, GUSTE!" 

18E are jareya keya Gad ngadhep ka Daud 
laju mator, "Ngereng junandalem meyos 
ka pagebbaanna gandum gadhuwanna 
Arauna abadhi mezba e kadhissa, atorragi ka 
PANGERAN." 

19 Daddi Daud laju mangkat menorot 
dhabuna PANGERAN se epanapa kalaban 
parantaraanna Gad jareya. 

20 Kabendherran Arauna teppana nyongngo 
ka baba, laju nangalee rato ban para 
pangerengnga ongga ka kennengnganna. 
Arauna asojud e ajunanna Daud, laju atanya, 

21 "Badha ponapa junandalem me meyos ka 
kadhinto, guste?" Dhabuna Daud, "Melleya 
kennengnganna pagebbaanna gandum reya; 

sengko agabaya mezba e dhinna, eatorragiya 


Ka PANGERAN, sopaja wabah panyaket reya 
ambuwa." 

22 Atorra Arauna, "Ngereng pondhut saos, 
guste, atorragi ka PANGERAN ponapa se 
sareng junandalem eanggep sae. Kadhinto 
pe-sape badhi kurban obbaran; manabi parlo 
kaju badhi apoyya, agem saos dalangkedanna 
salaga sareng pan-papanna pagebbaan." 

23Jareya kabbi bi Arauna eatorragi ka 
rato sambi mator, "Moga Guste Allahepon 
junandalem kasokana narema tor-atorrepon 
junandalem, guste." 

24 Tape rato adhabu, "Enja! Bi sengko 
ebelliya. Sengko ta endha ngatorragi ka tang 
GUSTE Allah barang ollena ri-berrina oreng." 
Daud laju mondhut pagebbaanna gandum 
jareya ban pe-sapena, ebajari pesse salaka 
saeket. 

25E jadhiya Daud maddek mezba eatorragi 
ka PANGERAN, pas ngatorragi kurban obbaran 
ban ban-kurban karokonan. Parnyoonna Daud 
ekabbuli bi PANGERAN, ban wabah panyaket 
jareya laju ambu. 


1 Raja-raja 


1 l Sateya Rato Daud la ce seppona. Maske 
esapoe epakandel, gi paggun kecellebben. 

2 Daddi ba-ponggabana padha mator, 
"Guste, kadi ponapa manabi junandalem 
enyareyagi paraban ngodha, me olle arabat 
junandalem! Pakon ngellone junandalem me 
olle junandalem arassa anga." 

3 Reng-oreng jareya pas nyare paraban se 
raddin. Neng e Sunem reng-oreng jareya 
nemmo paraban se raddin nyamana Abisag. 
Abisag jareya egiba ka rato, epanoguwi ban 
eparabat rato. Tape rato ta asaren apolong 
ban paraban jareya. 

4(1:3) 

> Sarrena Absalom la seda, Adoniya, pottrana 
Daud se nomer dhuwa daddi se paleng towa. 
Ebuna Adoniya jareya Hagit. Adoniya jareya 
bagus robana, ta tao edukane bi ramana 
maskeya andhi sala. Adoniya terro daddiya 
rato, daddi laju nyadhiyaagi kareta perrang 
ban tantara jaran sarta pangawal pribadhi se 
bannyana saeket oreng. 

6(1:5) 

7 Saellana jareya Adoniya pas arembak ban 
Yowab sarta Imam Abyatar. Ebuna Yowab 
nyamana Zeruya. Yowab ban Imam Abyatar 
nyanggubi nolongana Adoniya. 


1 Raja-raja 1.81 14 

8 Tape Imam Zadok, enaya anana Yoyada, 
Nabbi Natan, Simei, Rei ban pangawal 
pribadhina Rato Daud ta nolonge Adoniya. 

9E settong are e kennengngan se anyama 
Bato Olar e seddina somber En-Rogel, 
Adoniya ngatorragi kurban dumba, sape lake 
ban budhuna sape po-lempo. Tra-pottrana 
Daud se laen, ban ba-ponggabana karaton se 
tamaso suku Yehuda eonjang ka pesta kurban 
jareya. 

10 Tape Sulaiman alena se laen ebu, ban 
Nabbi Natan sarta Benaya ban pangawal 
pribadhina rato ta eonjang ka pesta kurban 
jareya. 

1 Daddi Nabbi Natan manggii Batsyeba, 
ebuna Sulaiman, laju mator kantha reya, 
"Ponapa junandalem gi ta meyarsa kabar ja 
Adoniya, pottraepon Hagit, ampon ngangkat 
abaepon dibi daddi rato? Rato Daud ta 
meyarsa pa-ponapa parkara kadhinto. 

12 Manabi junandalem sareng Sulaiman terro 
salamedda, menorot pamanggi abdidalem, 

13langkong sae junandalem duli nyabis 
ka Rato Daud, pas mator kadi kadhinto, 
Panjennengngan dibi ampon asompa ka 
abdina ja ana abdina Sulaiman se epaganteya 
panjennengngan. Aponapa samangken me 
Adoniya se epadaddi rato?" 

14 Natan pas adhabu pole, "Dhaggi, manabi 
junandalem parappaepon abu-dhabu sareng 

rato, abdidalem masoa badhi ngowadi 
pa-ponapa se edhabuwagi junandalem." 

15 Daddi Batsyeba pas nyabis ka rato. E 
bakto jareya rato la ce seppona, teppana 
badha e kamarra eladine Abisag, paraban 
ngodha dhari Sunem rowa. 

16 Batsyeba asojud e ajunanna rato, rato pas 
mareksane, dhabuna, "Arapaa bana?" 

17 Saodda Batsyeba, "Guste, 
panjennengngan ampon asompa 
kalaban asmana PANGERAN, Allahepon 
panjennengngan, ja ana abdina Sulaiman se 
epadaddiya rato epaganteya panjennengngan. 

18 Namong samangken ta kalaban 
sapangataowannepon panjennengngan, 
Adoniya ampon daddi rato. 

19 Adoniya ampon ngatorragi kurban dumba 
sabannyana, sape lake sareng budhuna 
sape se po-lempo. Jugan salerana ngonjang 
tra-pottraepon panjennengngan, sareng 
Imam Abyatar sarta Yowab, panglimana 
angkadan perrangngepon panjennengngan. 
Namong Sulaiman ta eonjang. 

20 Guste, samangken rayat Israil 
sadajana padha anante kapotosan dhari 
panjennengngan parkara pasera se 
epadaddiya rato agante panjennengngan. 

21 Manabi panjennengngan ta apareng 
kapotosan, sasedana panjennengngan, tanto 
abdina sareng ana abdina eseksa amarga 
eanggep pangkiyanat." 

22 Sabatara Batsyeba gi parappana 
tor-mator, Nabbi Natan napa ka karaton. 

23Rato eatore oneng ja badha Natan. 
Batsyeba kalowar, Natan pas maso, terros 
asojud e ajunanna rato. 

24 Atorra Natan, "Guste, ponana 
junandalem ngomommagi manabi 
Adoniya epajumennengnga rato menangka 
ganteepon junandalem? 

25E are mangken jugan Adoniya ngatorragi 
kurban dumba sabannyana, sape lake 
sareng budhuna sape se po-lempo. 
Pottraepon junandalem eonjang sadaja. 
Sakadhinto jugan para panglima angkadan 
perrangngepon junandalem, sareng Imam 
Abyatar. Samangken sadajana padha apesta 
sareng Adoniya, sambi padha rak-soragan, 
Hidup Rato Adoniya! 

26 Namong abdidalem ta eonjang, jugan 
Imam Zadok sareng Benaya, sareng 
pottraepon junandalem Sulaiman. 

27 Ponapa junandalem se makon kadhinto 
sadajana, ta kalaban apareng oneng ka para 
ponggabaepon junandalem parkara pasera se 
epaganteya junandalem?" 

28 Dhabuna Rato Daud, "Olok Batsyeba." 
Nabbi Natan kalowar ban Batsyeba maso pole 
ngadhep rato. 

2? Dhabuna rato, "Sengko pajat la asompa 
ka bana, bit asmana PANGERAN, Allahna 
Israil, ja anana bana Sulaiman se epaganteya 

sengko daddi rato. Daddi, sateya sengko 
ajanji ka bana bit asmana PANGERAN se 
odhi, sela malopot sengko dhari sakabbinna 
kamalaradan, ja e are teya keya sengko 
ajalannagiya tang janji ka bana jareya." 

30(1:29) 

21 Batsyeba pas asojud sambi adhabu, 
"Mandar panjennengngan eparengngana odhi 
salanjangnga!" 

32 Rato Daud pas makon adikane Zadok, 
Natan ban Benaya. Saellana kabbi padha 
rabu, 

33 rato pas adhabu, "Konee tang para 
parwira pas kabareng kabbi entar ka tang 
ana Sulaiman. Sulaiman jareya panompa 
tang jaran buwadan, pas aterragi ka Somber 
Gihon. 

34E jadhiya Zadok ban Natan kodu alanti 
Sulaiman jareya daddi rato Israil. Saellana 
jareya bana kabbi kodu nope tarompet sambi 
asorak, Hidup Rato Sulaiman! 

35 Mon la mare pas erengngagi dha enna 
epatojua e tahtana tang karajaan, sabab 
Sulaiman jareya se bi sengko epele epadaddi 
rato se aganteya sengko marenta Israil ban 
Yehuda." 

36 "Mator enggi, guste," saodda Benaya, 
"sarengngan moga-moga PANGERAN, 
Allahepon junandalem, makowada 
papakonnepon junandalem kadhinto. 

37 Moga-moga salanjangnga PANGERAN 
aparenga partolongan ka Sulaiman 
akadi se apareng partolongan ka 
junandalem. Moga-moga pamarentaannepon 
Sulaiman eparengngana ajajaan dhari 
pamarentaannepon junandalem." 

38 Daddi Zadok, Natan ban Benaya ban 
pangawal pribadhina rato ngatore Sulaiman 
netene jaran buwadanna Daud, pas 
ngerengngagi Sulaiman jareya ka Somber 
Gihon. 

39 Saellana jareya Zadok mondhut baddhana 
mennya jaitun se ebakta dhari Kemah Socce. 
Sulaiman pas elanti ngangguy mennya 
jareya. Tarompet epamonye ban reng-oreng 
se badha e jadhiya laju padha asorak, "Hidup 
Rato Sulaiman!" 

40 Saellana jareya Sulaiman pas eerengngagi 
pole; se ngerengngagi sambi rak-soragan ban 
nope soleng, sampe tana akantha se melkaa 
dhari rammena reng-oreng jareya. 

41 Adoniya ban para tamoyya gi buru mare 
se apesta e bakto meyarsa me-ramme jareya. 
E bakto meyarsa monyena tarompet, Yowab 
mareksane, "Badha apa banengan e kottha 
me ce rammena?" 

42 Gi ta mare Yowab se abu-dhabu, o-tao 
Yonatan, pottrana Imam Abyatar dhateng. 
"Mara maso," dhabuna Adoniya. "Bana oreng 
becce, tanto bana ngeba kabar becce keya." 

43 "Nyoona sapora," cana Yonatan. "Banne 
kabar sae. Sulaiman ampon epajumenneng 
rato sareng Rato Daud. 

44 Zadok, Natan, Benaya sareng pangawal 
pribadhiepon rato epakon ngerengngagi 
Sulaiman. Sulaiman epanetene jaran 
buwadan kateteyanna rato, 

45 pas elanti e Somber Gihon sareng Zadok 
sarta Natan. Samangken sadajana ampon 
abali ka kottha sambi rak-soragan, sakottha 
ce rammena. Sowaraepon reng-oreng 
gapaneka se kapeyarsa sareng junandalem 
gella. 

46 Samangken Sulaiman ampon jumenneng 
rato. 

47 La-mala para parwiraepon rato ampon 
padha ngatorragi ocaban salamet ka Rato 
Daud. Caepon reng-oreng gapaneka, Moga- 
moga sareng Allahepon junandalem Sulaiman 
epakalonta ngalangkonge junandalem; 
moga-moga pamarentaannepon Sulaiman 
jajaa ngalangkonge pamarentaannepon 
junandalem. Saamponnepon kadhinto Rato 
Daud asojud e pasareyannepon nyemba ka 
Allah, 

48 pas adua, Abdidalem amoljaagi asmaepon 
Junandalem, GUSTE Pangeran, Allah se 
esemba ommat Israil. E are mangken badha 
toronan abdidalem se sareng J unandalem 
epajumenneng rato epagante abdidalem. 
Sarengngan, Junandalem ampon ngedine 

abdidalem odhi kaangguy nyaksene 
kadaddiyan kadhinto!" 

49 Tamoyya Adoniya padha tako kabbi, 

laju padha manjeng pas ondur nyare jalan 
bang-sebang. 

>0 Adoniya ce takona ka Sulaiman, daddi 
pas buru ka Kemah Socce, sarta neggui 
co-koncona mezba jadhiya. 

>l Badha oreng abala parkara jareya ka 
Sulaiman. Cana kabar jareya, Adoniya ce 
takona ka Sulaiman, daddi meyos ka mezba 
sarta ngastane co-koncona mezba jareya 
sambi adhabu kantha reya, "Sengko ta 
ondura dhari dhinna sabellunna Sulaiman 
asompa ta mateyana sengko." 

>2 Saodda Sulaiman, "Mon tengkana bagus, 
bi sengko ta epama-barammaa; tape mon 
atengka juba, bi sengko epateyana." 

>3 Rato makon oreng ngonee Adoniya ka 
mezba gella. Adoniya ngadhep ka rato, pas 
asojud e ajunanna. Dhabuna rato, "Bana olle 
mole." 

2 lE bakto la para sedaa, Daud adikane 

Sulaiman, pottrana, sarta apareng 

sen-pessenna se dhi-budhi. Dhabuna, 
2"Sengko la para mateya. Bana pakoko ban 
pabangal atena. 

3 Lakone sabarang se edhabuwagi GUSTE 
Allah ka bana. Taadi kom-hokomma ban 
kon-papakonna se badha e dhalem ketab 

Mosa, sopaja entar dha emmaa bai bana 
eparenge ahasel e dhalem sabarang usahana. 

“Mon bana taat ka PANGERAN, PANGERAN 
tanto neptebbi janjina ja tang toronan bakal 
marentaa Israil, sokor esto ka papakonna 
sampe ka dhalem atena ban pekkeranna. 

> Badha settong parkara pole! Bana tanto 
enga apa se elakowagi Yowab ka sengko 
kalaban matee parwira Israil se kadhuwa iya 
areya Abner anana Ner ban Amasa anana 
Yeter. Yowab matee se kadhuwa jareya e 
jaman se taremtem menangka babales ka 
se kadhuwa jareya polana matee reng-oreng 
e jaman perrang. Yowab matee oreng se ta 
sala, tape sateya sengko se kodu nanggung 
lalakonna jareya ban sengko se nanggung 
kasossaan. 

6 Daddi, na, jalannagi ka oreng jareya apa se 
bi bana eanggep becce; coma ja sampe oreng 
jareya epanneng mate akantha kapprana 
oreng biyasa. 

7 Tape bana kodu becce ka ana lalakeanna 
Barzilai oreng Gileyad rowa. Gennae 
kabutowanna re-saarena, sabab reng-oreng 
jareya becce ka sengko e bakto sengko buru 
dhari kakana bana, Absalom. 

8 Badha pole se epessennagiya sengko 
parkara Simei anana Gera oreng dhari kottha 
Bahurim e dhaera Benyamin rowa. E dhalem 
tang parjalanan ka Mahanaim, Simei jareya 
abasto sengko bat-talebat. Tape saellana 

jareya, iya areya e bakto Simei noro ngamba 
sengko e Songay Yordan, sengko la asompa 
ka Simei bit asmana PANGERAN ja sengko ta 
mateyana Simei jareya. 

3 Tape areya tang pessen ka bana: ja sampe 
Simei jareya epalopot dhari okoman. Sengko 
tao ja bana reya bicaksana; daddi, maske 
Simei la towa, ehteyarragi sopaja eokom 
mate." 

10 Saellana jareya Daud seda pas esareyagi 
e Kottha Daud. 

11 Daud jumenneng rato Israil pa polo taon 
abidda: pettong taon alenggi e Hebron, tello 
polo tello taon e Yerusalim. 

12 Saellana jareya Sulaiman jumenneng 
rato agante Daud, ramana. Kakobasaanna 
Sulaiman menangka rato ce kowadda. 

13E settong are Adoniya, se ebuna anyama 
Hagit, nyabis ka Batsyeba, ebuna Sulaiman. 
Batsyeba atanya ka Adoniya, "Apa bana 
dhateng dha enna reya kalaban maksod 
becce?" 

14 "Enggi," cana Adoniya, "Badha se esoona 
abdina ka panjennengngan." "Apa jareya?" 
dhabuna Batsyeba. 

15 Atorra Adoniya, "Panjennengngan ngagali 
manabi abdina se koduna daddi rato; 
sadajana oreng Israil ngarep sapaneka. 
Namong kadaddiyana sabaligga; se daddi rato 
ale abdina, sabab kadi gapaneka kasokanna 
PANGERAN. 

16 Samangken badha settong parnyoonan 
abdina, ja kantos tolak, ebu." 

17 "Apa parmentaanna bana jareya?" 
dhabuna Batsyeba. Adoniya mator, 
"Nyoonnagi ka Rato Sulaiman, sopaja abdina 
eedine araji Abisag, paraban dhari Sunem 
kadhissa. Abdina yakin Rato Sulaiman ta kera 
nolak parnyoonanna panjennengngan." 

18"lya, mara," saodda Batsyeba. "Sengko 
nolonga bana acacaa parkara jareya ka rato." 

19 Batsyeba laju ngadhep ka rato, maksodda 
nolonga Adoniya manapaa parnyoonanna 
gella. Rato ngadek manggii ebuna laju 
asojud, saellana pas alenggi pole e tahtana 
karajaanna. Saellana jareya laju makon 
oreng ngala korse epakon saba e kanganna 
kalenggiyanna menangka kalenggiyanna 
ebuna. 

20 Saellana alenggi, Batsyeba adhabu, 
"Badha se epentaa sengko ka bana; pera 
sakone, ja sampe tolak, ya." "Ponapa, ebu?" 
dhabuna Sulaiman, "abdina ta nolaga." 

21 Dhabuna Batsyeba, "Edine Adoniya, 
kakana bana abine Abisag." 

22 "Aponapa panjennengngan me adhabu 
kadi kadhinto ka abdina?" cana Sulaiman. 
"Gapaneka padha saos sareng manabi ebu 
makon abdina massraagi tahtana karajaan 
kadhinto ka Adoniya. Sabab Adoniya kaka 
abdina, sarengngan pole Imam Abyatar 
sareng Yowab acocogan ka Adoniya!" 

23 Saellana adhabu kantha jareya, Sulaiman 
laju asompa kalaban asmana PANGERAN, 
"Mandar abdina eparengngana ta salamet 
sareng PANGERAN, manabi abdina ta ngokom 
Adoniya lantaran parnyoonanna kadhinto! 

24 PANGERAN ampon makoko kadhudhugan 
abdina e tahtana karajaanna rama abdina, 
Daud. PANGERAN ampon neptebbi dhabuna, 
marengngagi karajaan kadhinto ka abdina 
sareng toronan abdina. Abdina asompa 
kalaban asmana PANGERAN se odhi, Adoniya 
masthe mate are mangken jugan!" 

25 Daddi Rato Sulaiman laju makon Benaya, 
dineng Benaya laju mangkat matee Adoniya. 

26 Saellana jareya Rato Sulaiman laju adhabu 
ka Imam Abyatar, "Kassa bana entar ka 
kampong asalla e Anatot. Bana patot eokom 
mate, tape are teya sengko ta mateyana 
bana, sabab e bakto bana gi apolong ban 
tang rama, bana noro nanggung sakabbinna 
kasossaan ban kasangsaraanna. Laen dhari 
jareya bana se ngoros Petthe Parjanjiyanna 
PANGERAN." 

27 Bi Sulaiman Abyatar jareya laju epaambu 
se daddi imam. Kalaban cara se kantha jareya 
apa se edhabuwagi PANGERAN e Silo parkara 
toronanna Imam Eli la daddi kanyataan. 

28 Yowab meyarsa parkara kadaddiyan 
jareya. Panggaliyanna arassa tako lantaran 
nolonge Adoniya. Tape, lamba Yowab jareya 
ta apiha ka Absalom. Daddi laju buru ka 


1 Raja-raja 2.291 33 13 
Kemah Socce sarta laju neggui co-koncona 
mezba. 

293 Kabar jareya ereppoddagi ka Rato 
Sulaiman. Rato jareya laju makon Benaya 
matee Yowab. 

30 Benaya meyos ka Kemah Socce pas 
adhabu ka Yowab, "Sareng rato sampeyan 
epakon kalowar dhari kadhinto!" "Enja," 
saodda Yowab, "sengko mateya e dhinna." 
Benaya abali laju areppottagi parkara jareya 
ka rato. 

31 Meyarsa jareya rato adhabu, "Kassa 
lakone apa se ekocaagi Yowab jareya. Patee 
oreng jareya pas bendhem, sopaja sengko 
ban sakabbinna toronanna rama ta osa 
nanggung salana Yowab se matee oreng se ta 
sala. 

32 PANGERAN tanto apareng okoman ka 
Yowab jareya lantaran matee oreng ta 
kalaban sapangataowanna tang rama. Abner 
parwirana Israil, ban Amasa parwirana 
Yehuda, padha ta sala kabbi, tape bi Yowab 
epatee, maske se kadhuwa jareya abeccean 
dhari abana. 

33 Okoman lantaran matena parwira se 
kadhuwa jareya kodu etanggung Yowab ban 
toronanna salanjangnga. Tape toronanna 
rama se daddi rato bi PANGERAN bakal 
eberkadana ban eparenge ontong terros." 

34 Daddi Benaya laju meyos ka Kemah Socce 
ban matee Yowab e jadhiya. Jinazana Yowab 
jareya ekobur e dalemma e lowar kottha. 

35 Saellana jareya Benaya bi rato laju 
epadaddi panglimana tantarana epagante 
Yowab, dineng Zadok epadaddi imam agante 
Abyatar. 

36 Saellana jareya rato adikane Simei pas 
adhabu, "Kassa bana agabay bengko e 
Yerusalim reya. Bana terros neng e jadhiya, 
ja kalowar dhari kottha. 

37 Mon bana bangal kalowar sampe ngalebadi 
Songay Kidron, bana tanto epatee; ban 
jareya salana bana dibi." 

38 "Sae, guste," saodda Simei. "Abdidalem 
ngerenga dhabuepon junandalem." Daddi 
Simei laju neng e Yerusalim. 

39 Saellana olle tello taon laju badha 
kadaddiyan reya: Badha dunorra Simei 
kadhuwa buru ka Gat, ka Rato Akhis pottrana 
Maakha. E bakto Simei ebalai parkara jareya, 

40 laju masang pa-kapana hemarra terros 
entar ka Rato Akhis e Gat nyareya dunorra 
se kadhuwa gella. Dunor jareya etemmo laju 
egiba mole. 

41E bakto Sulaiman meyarsa se elakone 
Simei jareya, 

42 laju makon oreng ngolok Simei. Dhabuna 
Sulaiman, "Bi sengko bana la esoro ajanji 
kalaban asmana PANGERAN ja bana ta 
kalowarana dhari Yerusalim. Ban sengko la 

maenga ka bana ja mon bana kalowar dhari 
Yerusalim, bana kodu mate. Bana gu ta la 
ajanji ban saroju atoroa tang parenta jareya, 
ta iya? 

43Tape sateya arapa bana me ta neptebbi 
janji jareya ban ta atoro tang parenta? 

44 Bana la tao sabarang kajahadanna 
bana ka Daud tang rama. Lantaran jareya 
PANGERAN bakal ngokoma bana, 

“tape sengko bakal eparengana berkadda 
ban karajaanna Daud tang rama bakal 
epakokowa salanjangnga." 

46 Saellana adhabu kantha jareya, rato 
apareng papakon ka Benaya ban Benaya 
laju entar matee Simei. Sateya Sulaiman 
ngadibii sakabbinna kakobasaan e dhalem 
karajaanna. 

l Rato Sulaiman asakutu ban Messer 

kalaban cara araji pottrena rato Messer. 
Pottre jareya bi Sulaiman ebakta ka Kottha 
Daud epalenggiya e jadhiya sampe samarena 
karatonna rato ban Padalemman Socce sarta 
binteng e sabingkerra Yerusalim se teppana 
epaddek. 

2 Sarrena Padalemman Socce gi ta mare 
epaddek, rayat gi ngatorragi kurban e 
man-dhimman. 

3 Sulaiman taresna ka PANGERAN ban atoro 
ka sabarang babalaanna ramana, tape gi 
nyambelli ban ngatorragi kurban neng e 
man-dhimman. 

4 Kennengnganna kabakteyan se paleng 
kasohor badha e Gibeyon. Sulaiman seggut 
ngatorragi kurban e jadhiya. E settong 
are, akantha biyasana, Sulaiman meyos ka 
jadhiya pole. 

>E malem jareya PANGERAN ngaton ka 
salerana e dhalem sopennana pas adhabu, 
"Sulaiman, mara ngoca apa se epentaa bana, 
bi Sengko tanto eberrii!" 

6 Saodda Sulaiman, "GUSTE, J unandalem 
ampon noduwagi manabi Junandalem talebat 
taresna ka rama abdidalem Daud, abdiepon 
Junandalem kadhissa. Rama abdidalem 
sae, jujur, sareng esto ka Junandalem. 
Sarengngan pole menangka tanggungan 
manabi Junandalem saterrossa taresna ka 
salerana, sareng J unandalem rama eparenge 
pottra se samangken kadhinto marenta 
agante salerana. 

7 Guste Allah, PANGERAN kaula, sareng 
Junandalem abdidalem epadaddi rato agante 
rama, sanare abdidalem gi ce kanana sareng 
gi ta oneng kadi ponapa caraepon marenta. 

8 Abdidalem badha e nga-tengngaannepon 
bangsa se sareng Junandalem epele ebadhi 
ommattepon J unandalem dibi, bangsa se ta 
kabilang bannyaepon. 

3 Daddi GUSTE, parenge abdidalem 
kabicaksanaan se ekaparlo sareng abdidalem 
kaangguy marenta ommattepon J unandalem 
kadhinto kalaban adil sarengngan sopaja 

abdidalem onenga abidaagi barang se sae 
sareng se juba. Manabi bunten, kadi ponapa 
abdidalem se bisaa marenta ommattepon 
Junandalem se ce bannyana kadhinto." 

10 Pangeran senneng meyarsa parnyoonanna 
Sulaiman jareya, 

ll sarta pas adhabu kantha reya ka 
Sulaiman, "Sarrena se epenta bana 
kabicaksanaan sopaja bana bisaa marenta 
kalaban adil, banne menta lanjang omor ban 
kasogiyan kaangguy bana dibi otabana menta 
sopaja so-mosona bana mateya kabbi, 

12 apa se epenta bana jareya bi Sengko 
ekabbulana. Bi Sengko bana epadaddiya 
oreng se lebbi bicaksana ban lebbi penter 
dhari sapaa bai, tadha oreng e dunnya reya 
se odhi e jaman lamba ban e jaman se bakal 
dhateng se nandhinge kabicaksanaanna ban 
kapenterranna bana. 

13 La-mala bi Sengko bana eberriana keya 
pa-apa se ta epenta bi bana: saomorra bana 
bakal daddiya oreng sogi ban ehormadi 
oreng, alebbiyan dhari rato se kemmaa bai. 

14 Ban mon bana padha ban ramana bana 
Daud, taat ka Sengko ban ajalannagi Tang 
kom-hokom se etantowagi bi Sengko sarta 
atoro ka sakabbinna Tang parenta, bi Sengko 
bana epalanjanga omor." 

15 Sulaiman abungo sarta pas apangrasa 
ja Pangeran la abu-dhabu ka salerana e 
dhalem sopennana. Sulaiman pas abali ka 


: 1 Raja-raja 3.161 21 16 
Yerusalim sarta pas ngadek e adhana Petthe 
Parjanjiyanna Pangeran sarta ngatorragi 
kurban obbaran ban kurban karokonan. 
Saellana jareya pas mabadha salameddan 
kaangguy sakabbinna ponggabana. 

16E settong are badha sondel kadhuwa entar 
ngadhep ka Rato Sulaiman. 

17 Se settong mator kantha reya, "Guste, 
abdidalem sareng babine kadhinto apolong 
sacompo; namong kadhuwaan, tadha oreng 
laenna. Gi buruwan kadhinto, abdidalem 
rembi lalake. Ella dhu are aggi babine 
kadhinto rembi lalake jugan. 

18 (3217) 

19E settong malem e bakto abdidalem 
sareng babine kadhinto kalerressan padha 
tedhung, babine kadhinto abali, anaepon 
ekenneng kaceccee kantos mate. 

20E tengnga malem e bakto abdidalem 
kalerressan gi tedhung, babine kadhinto ngala 
ana abdidalem dhari seddian abdidalem. Ana 
abdidalem pas esaba e katedhunganna, anana 
dibi se ampon mate esaba e katedhungan 
abdidalem. 

21 Kalagguwannepon, e bakto abdidalem 
ngedhing, nyepsebbana ana abdidalem, 
abdidalem manggii kana kadhinto ampon 
mate. Saamponna edeng-pandeng sareng 
abdidalem, abdidalem pas oneng manabi 
babaji gapaneka banne ana abdidalem." 

22 "Lecek!" cana babine settonganna, "Se 
odhi reya tang ana, se mate anana bana!" 
"Enja!" cana babine se nomer settong. "Se 
mate anana bana, se odhi tang ana!" Daddi 
se kadhuwa jareya atokar e ajunanna rato. 

23 Dhabuna Rato Sulaiman, "Bana padha 
ngako ja anana bana se odhi, banne se mate." 

24 Saellana adhabu kantha jareya Sulaiman 
makon oreng ngala peddhang. 

25 Saellana jareya rato apareng papakon 
kantha reya, "Ketthok padhuwa babaji se 
gi odhi jareya, bagi ka babine se kadhuwa 
jareya satogel ebang." 

26 Ngedhing dhabuna rato se kantha jareya, 
ebuna babaji se sabendherra mator, "Ampon, 
guste, ja patee. Diggal parengngagi saos 
ka babine kadhinto." Babine jareya ngoca 
cara jareya amarga ce neserra ka anana. 
Tape babine settonganna se banne ebuna 
se sabendherra jarowa mator kantha reya, 
"Ketthok saos, olle abdidalem sareng babine 
kadhinto padha ta ngaolle babaji kadhinto." 

21 Dhabuna Rato Sulaiman, "Ella ja patee 
babaji jareya! Bagi ka babine se acaca 
dha-adha gella jareya se bendher ebuna." 

28E bakto bangsa Israil ngedhing 
kapotosanna Sulaiman e dhalem parkara 
buru, kabbi padha kasambu ban hormat ka 
salerana. Sabab, la terrang ja Allah apareng 
hikmat ka Sulaiman sopaja adila e dhalem 
pamarentaanna. 

lt Sulaiman jumenneng rato e sanagara 
Israil. Areya om-kaom oreng agung 

se eangkat bi Sulaiman: Mam-imam: 

Zadok, Azarya pottrana Zadok, Abyatar; 
Sekettarissa nagara: Elihoref ban Ahiya, 

iya areya tra-pottrana Sisiya; Bendaharana 
nagara: Yosafat, pottrana Ahilud; Panglimana 
angkadan perrangnga: Benaya, pottrana 
Yoyada 

2 (4:1) 

3 (4:1) 

4(4:1) 

> Pangawassa para bupati: Azarya, pottrana 
Natan; Panasehadda rato: Imam Zabud, 
pottrana Natan; 

eKapalana roma tatanggana karaton: 
Ahisar; Kapalana li-koli rodhi: Adoniram, 
anana Abda. 

7 Sulaiman ngangkat bupati dhubellas oreng 
e sanagara Israil. Kawajibanna ti-bupati 
jareya makompol dhari baba kakobasaanna 
bang-sebang bahan kakanan se ekaparlo 
rato ban saessena karaton. Saneyap bupati 
alir-gilir wajib nyadhiyaagi kabutowan jareya 
sabulan abidda e dhalem sataon. 

8 Bupati se dhubellas oreng jareya 
ekapalae gubennor. Areya asmana para 
bupati jareya ban baba kakobasaanna 
bang-sebang: Ben-Hur: dhaera pagunongan 
Efraim, Ben-Deker: kottha Makas, Saalbim, 
Bet-Semes, Elon, Bet-Hanan, Ben-Hesed: 

kottha Arubot, Sokho, ban saantero dhaera 
Hefer, Ben-Abinadab, rakana Tafat pottrena 
Sulaiman: saantero dhaera Dor, Baana 
pottrana Ahilud: kottha Taanakh, Megido, ban 
saantero dhaera e seddianna Bet-Seyan, e 
seddina kottha Sartan e laona kottha Yizreel 
sampe gan kottha Abel-Mehola ban kottha 
Yokmeyam. Ben-Geber: kottha Ramot e 
Gileyad, pong-kampong e Gileyad andhina 
kaom Yair toronanna Manasye, dhaerana 
Argob e Basan; bannyana kabbi badha 
sabidak kottha raja se epakowat bi binteng 
ban lang-palang paronggu e bang-labang 
sakethengnga, Ahinadab pottrana Ido: 
dhaera Mahanaim Ahimaas, lakena Basmat 
pottrena Sulaiman: dhaera Naftali, Baana 
pottrana Husai: dhaera Asyer, kottha Alot, 
Yosafat pottrana Paruwah; dhaera Isakhar, 
Simei pottrana Ela: dhaera Benyamin, Geber 
pottrana Uri; dhaera Gileyad, se lamba 
ekobasae Sihon rato Amori, ban Og rato 
Basan. 


9 (4:8) 
10 (4:8) 
11 (4:8) 
12 (4:8) 
13 (4:8) 
14(4:8) 
15 (4:8) 
16 (4:8) 
17 (4:8) 

18 (4:8) 
19 (4:8) 
20 Rayat Yehuda ban Israil bannyana 

akantha beddhi e penggir tase. Kakan ban 

nom-enomanna cokop, odhina senneng. 

21 Saneyap kalowarga andhi kebbun anggur 
ban kebbun ara. Saomorra Sulaiman rayat 
sa Yehuda ban sa Israil dhari Dan sampe ka 
Bersyeba odhina aman ban taremtem. Sabab, 
to-rato e barana Efrat padha atellok kabbi ka 
salerana, ban sa-bangsa dhari ra-nagara e 
sabingkerra karajaanna akanca ban salerana. 
Tana e baraanna Songay Efrat dhari Tifsah 
e penggirra Songay Efrat terros ka bara ka 
kottha Gaza e Filistin sampe ka batessa 
Messer, ekobasae Sulaiman kabbi. Sa-bangsa 
e nagara jareya atellok ka salerana ban majar 
pesse opet. Han-bahan kakanan se ekaparlo 
Sulaiman sabban arena iya areya teppong 
alos lema ebu liter, teppong kasar sapolo 
ebu liter, sape kandhang sapolo meggi, sape 
teggal dhu polo meggi, ban dumba saratos 
meggi. Laen dhari jareya gi kodu esadhiyaagi 
keya manjangan, keddang ban sabangsana 
ajam etek. 

22 (4:21) 

23 (4:21) 

24 (4:21) 

25 (4:21) 

26 Sulaiman kaagungan tantara jaran 
bannyana dhubellas ebu ban kandhang 

bannyana pa polo ebu meggi se egabay 
kennengnganna ran-jaran se narek 
ta-karetana. 

27 Saneyap bupati alir-gilir sabulan ebang 
ngatorragi bahan kakanan kaangguy Rato 
Sulaiman ban reng-oreng se narema cato 
kakan dhari karaton, sampe kabbi padha 
tadha se kakorangan pa-apa. 

28 Saneyap bupati jareya ngatorragi keya 
gandum ban darameyan kaangguy pakanna 
sakabbinna jaranna Sulaiman, iya areya 
ran-jaran tompaan ban ran-jaran se epanarek 
kareta. Pakanna ban-keban jareya egiba ka 
dhang-kandhangnga jaran jareya, bannyana 
menorot kabutowanna. 

23 Allah marenge Sulaiman kabicaksanaan 
se lowar biyasa, ban pangarteyan se lowar 
biyasa, bariya keya pangataowan se talebat 
dhalemma. 

30E ra-nagara e temor ban e Messer tadha 
oreng settonga se apenterran dhari salerana. 

31 Sulaiman jareya bendher oreng se paleng 
penter dhari sakabbinna oreng: alebbiyan 
dhari Etan oreng Ezrahi, Heman, Kalkol ban 
Darda na-anana Mahol. Asmana Sulaiman 
kasohor e man-dhimman e ra-nagara 
sakalenglengnga karajaanna. 

32 Karanganna aropa parebasan tello ebu 
meggi ban nyanyeyan lebbi dhari saebu 
macem. 

33 Sulaiman bisa abu-dhabu parkara 
ka-bungkaan ban men-tamennan molae dhari 
bungkana comara Libanon sampe ka ba-rebba 
kot-lokot se tombu e dhung-geddhung bato. 
Bariya keya parkara ban-keban akantha 
ompamana mano, reptil ban juko. 

34 To-rato sadunnya padha meyarsa parkara 
kapenterranna Sulaiman sampe kabbi padha 
ngotos oreng se esoro ngedhingngagi pa-apa 
se edhabuwagi Sulaiman jareya. 

l Hiram, rato Tirus, salanjangnga akanca 
5 rapet ban Rato Daud. E bakto meyarsa 
ja Sulaiman la jumenneng rato agante 
Daud, ramana, Hiram pas ngerem otosan ka 
Sulaiman. 

2 Sulaiman pas malesse apessennan kantha 
reya ka Hiram, 

3"Rato Hiram Se Molja! Tantoepon 
panjennengngan oneng ja rama kaula 
Daud ros-terrosan tapaksa aperrang 
polana eserrang moso dhari ra-nagara e 
sakalenglengnga Israil. Sarrena PANGERAN 
gi ta apareng kamennangan e dhalem 
ngadhebbi so-mosona, rama gi ta sempat 
maddek geddhong kennengngannepon 
kabakteyan ka GUSTE Allahna. 

4 Namong, samangken GUSTE Allah kaula 
ampon apareng kataremtemman e saantero 
baba kakobasaanna kaula. Kaula ta gadhuwan 
moso, sarengngan tadha mosiba pa-ponapa e 
nagara kaula. 

> PANGERAN ampon ajanji kadi paneka 
ka rama kaula, Anana bana se bi Sengko 
epadaddiya rato se aganteya bana, jareya se 
bakal maddegga geddhong kennengnganna 
oreng ajalannagi kabakteyan ka Sengko. 
Daddi, Rato Hiram Se Molja, kaula, Sulaiman, 
ampon motossagi badhi maddegga geddhong 
gapaneka. 

6 Panjennengngan ampon ngagali ja e 
antaraepon rayat kaula tadha oreng se 
penter moger kajuwan akadi rayattepon 
panjennengngan. Daddi, kaula nyoona tolong 
ka panjennengngan sopaja panjennengngan 
makona reng-oreng Tirus mogerragi 
bungkana comara Libanon kaangguy kaula. 
Rayat kaula epakona nolonge sareng kaula, 
parkara opana saponapaa saos se etantowagi 
sareng panjennengngan, sareng kaula 
ebajara." 

7 Hiram ce peragga narema kabar jareya. 
Dhabuna Hiram, "Moljaagi PANGERAN e are 
teya, sabab salerana la apareng ka Daud 
pottra se ce bicaksanana se epadaddi ratona 
bangsa se raja reya." 

8 Hiram pas akerem jawaban kantha 
reya ka Sulaiman, "Kaula ampon narema 
pamondudda panjennengngan, kaula badhi 
norodi pamondudda panjennengngan. Kaula 
nyadhiyaagiya kaju comara Libanon sareng 
kaju comara biyasa menorot pamondudda 
panjennengngan. 

2Kaju gapaneka badhi ebaktaa sareng 
reng-oreng Tirus dhari Libanon ka tase. Neng 
e tase ju-kaju gapaneka etaleyana epakadiya 
gitek, pas elanyoagiya noro penggirra tase 
kantos ka kennengngan se etantowagi sareng 
panjennengngan. Sanapana ka kennengngan 
gapaneka tek-gitek gapaneka badhi 
ebungkara sareng epassraagiya ka reng- 
orengngepon panjennengngan kaangguy 
orosan saterrossa. Dhari panjennengngan, 
kaula namong nyoona sopaja reng-oreng 
saessena karaton kaula eparengngana 
teddhaan." 

10 Daddi Hiram ngereme Sulaiman kaju 
comara Libanon ban kaju comara biyasa, 
bannyana menorot se ekaparlo ban Sulaiman. 

l1 Ban kaangguy makane reng-oreng 
saessena karatonna Hiram, sabban taonna 
Sulaiman ngeremmagi ka Hiram gandum 
bannyana tello ratos dhu lekor ebu lema ratos 
kilo ban mennya jaitun asli bannyana pa ebu 
pa ratos liter. 

12 PANGERAN neptebbi janjina sarta apareng 
kabicaksanaan ka Sulaiman. Hubunganna 
Hiram ban Sulaiman becce terros, se kadhuwa 
jareya mabadha parjanjiyan parsahabadan. 

13 Rato Sulaiman makompol oreng lalakean 
dhari saantero nagara Israil, bannyana tello 
polo ebu oreng epalako rodhi, 

l14sarta mele Adoniram se epadaddi 
pangawassa. Reng-oreng jareya ebagi 

epadaddi tello galumpo, bang-sebangnga 
bannyana sapolo ebu oreng. Reng-oreng se 
tello galumpo jareya elir-gilir sabulan neng e 
Libanon ban dhu bulan neng e bengkona. 

15 Sulaiman malako oreng ballung polo ebu 
bannyana epamathel bato dhari gunong 
ban oreng pettong polo ebu bannyana 
epangangko bato jareya, 

16 sarta ngangkat mandhur tello ebu tello 
ratos oreng, epangawase lakona reng-oreng 
jareya. 

17 Kalaban dhabuna rato jareya keya 
reng-oreng gella mathel bato se ja-raja ban 
gus-bagus se egabaya dhasarra Padalemman 
Socce. 

18 Daddi li-kolina Sulaiman ban Hiram sarta 
reng-oreng dhari kottha Gebal nyadhiyaagi 
bato ban kaju se ekagagabaya Padalemman 
Socce. 

6 ! Sulaiman molae maddek Padalemman 
Socce e bulan Ziw, iya areya e bulan 
dhuwa, e taon se kapeng empa e dhalem 
pamarentaanna, pa ratos ballung polo taon 
saellana bangsa Israil kalowar dhari Messer. 

2 Bagiyan dhalemma padalemman jareya 
lanjangnga petto lekor meter, lebarra 
sangang meter, ban tenggina tello bellas 
meter satengnga. 

3E bagiyan adhana badha balayna se 
lanjangnga pa meter satengnga, ban 

lebarra sangang meter, padha ban lebarra 
padalemman jareya. 

4 Dhung-geddhungnga epobuwi bang- 
lobangnga candhela se bagiyan dhalemma 
alebaran dhari bagiyan lowarra. 

>E sakalenglengnga bagiyan budhina, e 
geddhung bagiyan lowarra epobuwi kamar se 
asoson tello, tenggina padha 2,2 meterran. 

6 Kamar se ba-baba lebarra 2,2 meter, se 
bagiyan tengnga 2,7 meter ban se tas-attas 
3,1 meter. Geddhungnga kamar se e baba 
akandellan dhari se e attasanna, daddi 
balandarra mar-kamar tambaan jareya 
pera nyaman epanongko ka geddhungnga 
padalemman jareya, ta osa alobange 
geddhung jareya. 

7 Ka-sasakana jareya dhari kaju comara 
Libanon. Labang ka mar-kamar tambaan se 
ba-baba badha e lao ban labang ka kamar 
se nga-tengnga ban se tas-attas ngangguy 
dhak-ondhak se apente. Padalemman jareya 
bi Sulaiman pas epobuwi gabak se ngangguy 
osok ban papan dhari kaju comara Libanon. 
Saabidda oreng maddek padalemman jareya, 
tadha monyena tokol, kapak otabana pakakas 
besse laenna, sabab to-bato se epamaddegga 
padalemman jareya la elakone epamare e 
bakto gi badha e pangaleyanna bato. Daddi 
Sulaiman maddek Padalemman Socce jareya 
sampe mare. 

8 (6:7) 

9 (6:7) 

10 (6:7) 

1 Dhabuna PANGERAN ka Sulaiman, 

12 "Mon bana taat ka Tang kom-hokom ban 
Tang ta-parenta, Sengko ajalannagiya ka 
bana apa se ejanjiyagi Sengko ka Daud, 
ramana bana. 

13 Sengko ennengnga e padalemman se 
epaddek bana e nga-tengngaanna Tang 
ommat Israil reya. Sengko ta adinaagiya Tang 
ommat jareya." 

14 Kantha reya Sulaiman se mamare 
Padalemman Socce rowa: 

15 Geddhung bagiyan dhalemma kabbi 
ekolee kaju comara Libanon, molae dhari 
palesteranna sampe ka atana. Palesteranna 
dhari kaju comara biyasa. 

16E padalemman jareya, e bagiyan budhi 
epobuwi kamar se ngangguy bates dhari kaju 
comara Libanon dhari palesteranna sampe ka 
atana. Kamar jareya enyamae Rowang Se 
Mahasocce; lanjangnga sangang meter. 

17 Bagiyan e adhana Rowang Se Mahasocce 
jareya enyamae Kamar Raja, lanjangnga ballu 
bellas meter. 

18 Geddhung bagiyan dhalemma 
Padalemman Socce jareya kabbi ekolee kaju 
comara Libanon, sampe batona geddhungnga 
ta etangalee sakale. Kolena geddhung jareya 
erengga ban okeranna buwana labu ban 
bang-kembang se mekkar. 

19 Rowang Se Mahasocce se egabay e 
bagiyan dhalemma Padalemman Socce jareya 
esadhiyaagi kaangguy kennengnganna Petthe 
Parjanjiyanna PANGERAN. 

20 Lanjangnga, lebarra ban tenggina padha, 
iya areya sangang meter. Mezba se esaba 
e adhana Rowang Se Mahasocce jareya 
ekagabay dhari kaju comara Libanon. E 
labang lowarra kamar jareya epasange rantay 
emmas. Bagiyan dhalemma Padalemman 
Socce jareya tamaso Rowang Se Mahasocce 
ban mezbana ekolee emmas morne. 

21 (6:20) 

22 (6:20) 

23E dhalem Rowang Se Mahasocce gella 
epobuwi keya arcana kerub dhadhuwa se 
ekagabay dhari kaju jaitun. Arca se dhadhuwa 
jareya tenggina padha 4,4 meterran; 

24 okoran ban bangonna padha. Padha 
badha kalembangnga dhadhuwa, tong- 
settongnga kalembang lanjangnga 2,2 meter. 
Koncona kalembang se kangan ban koncona 
kalembang se kacer ellana 4,4 meter. 

25 (6:24) 

26 (6:24) 

27 Arca se dhadhuwa jareya epajajar e 
dhalem Rowang Se Mahasocce sampe 
koncona kalembangnga se salaja padha 
nyedding ka geddhung e erenganna, dineng 
koncona kalembang salajanna padha acampo 
e nga-tengngaanna kamar jareya. 

28 Arcana kerub se dhadhuwa jareya ekolee 
emmas. 

2? Geddhungnga Padalemman Socce jareya 
bagiyan dhalemma kabbi erengga ban 
okeranna rub-kerub, ka-bungkana palma ban 
bang-kembangan se mekkar. 

30 La-mala palesteranna ekolee emmas. 

31 Ogerra labang lowarra Rowang Se 
Mahasocce jareya ngangguy salemarra 
labang dhadhuwa ekagabay dhari kaju 
jaitun. Ogerra labang jareya bagiyan 
attassa epamalengkong tape larsep e 
nga-tengngaanna. 

32 Labang se dhadhuwa jareya erengga ban 
ker-okeranna kerub, bungkana palma sarta 
bang-kembangan se mekkar. Labangnga, 
arcana kerub ban okeranna ka-bungkana 
palma jareya kabbi padha ekolee emmas. 

33 Labangnga kamar bagiyan adha, iya areya 
kamar se raja, salemarra ekagabay dhari kaju 
jaitun, bangonna masagi empa. 

34E jadhiya epobuwi keya labang dhadhuwa 
dhari kaju comara biyasa, padha ekenneng 
pelko. 

35 Bang-labang jareya ngangguy okeran 
kerub, bungkana palma ban kembang se 
mekkar. Okeran jareya padha ekolee emmas. 

36E adhana Padalemman Socce jareya 
epasange palataran dhalem. Palataran jareya 
e sakalenglengnga badha geddhungnga 

apes-lapes: e attassanna batona, sabban olle 
tello soson epobuwi kaju comara Libanon. 

37 Dhasarra Padalemman Socce jareya 
epasang e bulan Ziw, iya areya bulan se 
kapeng dhuwa, e taon se kapeng empa e 
dhalem pamarentaanna Sulaiman. 

38 Ban e bulan Bul, iya areya bulan se kapeng 
ballu, e taon se kapeng sabellas e dhalem 
pamarentaanna Sulaiman, Padalemman 
Socce se epaddek bi Sulaiman jareya la mare, 
eppas akantha se la erancanaagi. Se maddek 
padalemman jareya abidda pettong taon. 

! Sulaiman abadhi keya karaton kaangguy 
salerana dibi. Karaton jareya buru mare e 
dhalem bakto tello bellas taon. 

2E karatonna jareya Sulaiman abadhi 
bagiyan se enyamae "Mandhapa Alas 
Libanon". Okoranna: lanjangnga pa polo 
empa meter, lebarra dhu lekor meter, ban 
tenggina tello bellas meter satengnga. 
Mandhapa jareya ngangguy cangga tello jijir 
se ekagabay dhari kaju comara Libanon; 
jir-sajijirra badha lema bellas cangga ban e 
attassanna epobuwi ka-sasakana dhari kaju 
comara Libanon. Atana dhari kaju jareya keya 
epanotobi dar-balandar jareya. 

3(7:2) 
4E geddhung bagiyan kangan kacerra 
mandhapa jareya epobuwi la-candhela: 

e geddhung se kangan badha tello jijir 
dhep-adhebban ban tello jijir e geddhung 

se kacer. Salemarra bang-labangnga ban 
la-candhelana masagi empa. 

“P (7:4) 

6 Sulaiman abadhi keya "Mandhapa Pelar". 
Lanjangnga dhu lekor meter ban lebarra tello 
bellas meter satengnga. E adhana mandhapa 
jareya badha amperra se ngangguy lar-pelar 
ban dhak-ondhak. 

7? Mandhapa laenna iya areya "Mandhapa 
Tahta" se enyamae keya Mandhapa 
Pangadilan. Mandhapa jareya molae dhari 
palesteranna sampe ka ka-sasakana elapese 
kaju comara Libanon. Mandhapa jareya 
kennengnganna Sulaiman motose ra-parkara 
pangadilan. 

8 Kalenggiyanna Sulaiman dibi epakantha 
dhong-geddhong laenna, badha e palataran 
laen e budhiyanna Mandhapa Pangadilan. 
Rajina, iya areya pottrena rato Messer, bi 
Sulaiman ebadhiyagi keya geddhong se 
padha ban se ekalenggii salerana. 

? Dhong-geddhong jareya kabbi, tamaso 
palataran rajana, dhari dhasar sampe ka 
atana, ekagabay dhari bato se gus-bagus. 
To-bato jareya esadhiyaagi e kennengnganna 
pangaleyanna bato, eketthok menorot 
okoran; bagiyan dhalemma ban bagiyan 
lowarra eparampa ban gargaji. 

10 Dhasarra dhong-geddhong jareya 
egakabay dhari bato ja-raja se larang argana. 

Bato jareya lanjangnga badha se tello meter 
satengnga, badha keya se pa meter. 

1E attasanna epobuwi to-bato laen se 
larang ban ethok-ketthok menorot okoran, 
pas etotop ban kaju comara Libanon. 

12 Geddhungnga palataranna karaton 
ban geddhungnga palataran dhalem e 
Padalemman Socce sarta geddhungnga 
mandhapa e bagiyan adhana Padalemman 
Socce, padha ekagabay dhari kaju comara 
Libanon salapes e attassa saneyap bato tello 
lapes. 

13E kottha Tirus badha oreng lalake 
nyamana Huram. Oreng jareya ahli ongguwan 
ban bannya pangalamanna e dhalem agabay 
barang apaa bai dhari paronggu. Eppana se 
la adinggal omor oreng Tirus, ahli keya e 
dhalem rang-barang paronggu. Ebuna dhari 
suku Naftali. Huram edikane Rato Sulaiman, 
epakon ngapalae sakabbinna lalakon agabay 
rang-barang paronggu. Daddi Huram dhateng 
laju ngalakone sabarang se epakonnagi bi 
Sulaiman. 

14(7:13) 

15 Huram agabay cangga dhari paronggu 
dhadhuwa, okoranna padha, tenggina 8 
meter, bunterranna 5,3 meter, kandella 
parongguna 7,4 sentimeter. Ga-cangga jareya 
bagiyan dhalemma gurpong. 

16 Ga-cangga jareya egabayyagi pentholan 
dhari paronggu dhadhuwa se esaba e konco 

attassa ga-cangga jareya; thol-penthol jareya 
tenggina 2,2 meter, 

17 bangonna akantha kembang kacobung 
se tenggina 1,8 meter, erengga ban buwana 
dalima dhari paronggu dhu jiji. Bannyana 
buwana dalima jareya e sabban penthol badha 
dhu ratos meggi. Saellana jareya Huram 
agabay anggianna rantay dhari paronggu se 
epobu e attassa ga-cangga jareya. Saneyap 
cangga epobuwi anggianna rantay paronggu 
jareya papetto, ban e attassanna anggianna 
rantay jareya epobuwi langgan se bunter. E 
attassa langgan se bunter jareya 

18 (7:17) 


20 (7:17) 

2lthol-pentholla cangga se abangon 
akantha kembang kacobung gella epasang ka 
ga-cangga jareya. Ga-cangga jareya esaba 
e adhana labang lowar se elebadi oreng 
mon masoa ka Padalemman Socce, settong 
e bagiyan lao, settonga e bagiyan dhaja. 

Se e bagiyan lao enyamae Yakhin, ban se e 
bagiyan dhaja enyamae Bowas. Daddi Huram 
la mare se agabay ga-cangga jareya. 

22 (7:21) 

23 Saellana jareya Huram agabay cemmong 
paronggu se bunter settong, okoranna kantha 
reya: dhalemma 2,2 meter, garis tengngana 
4,4 meter, ban bunterranna 13,2 meter. 

24E sakalenglengnga penggir lowarra 
erengga bi buwana labu dhu jijir, se eeccor 
epabareng ban pennay jareya. 

25 Pennay jareya esaba e attassa balikadda 
sape paronggu se bannyana dhubellas meggi 
se tatello ngadhep ka dhaja, tatello ka lao, 
tatello ka bara ban tatello ka temor. 

26 Kandella pennay jareya 75 milimeter. 
Penggirra akantha penggirra cangker se 
malengkong kalowar merep kembangnga 
kacobung se mekkar. Pennay jareya osona 
ra-kera pa polo ebu liter. 

27 Huram agabay keya kareta paronggu 
bannyana sapolo meggi, lanjangnga 1,8 
meter, lebarra 1,8 meter, tenggina 1,3 meter. 

28 Ta-kareta jareya ekagabay dhari 
pan-papan masagi empa se epasang ka 
barangkana. 

29 Pan-papan jareya erengga bi okeran 
se aropa macan, sape ban kerub. Ka- 
barangkana, e bagiyan attassa ban e 
babaanna bar-gambarra macan ban sape 
jareya, agantong okeran se aropa toorra 
kembang se egundhung. 

30 Saneyap kareta ngangguy rodha paronggu 
pa-empa se porossa dhari paronggu keya. 
Padduna se pa-empa epobuwi cangga se 
ekagabay panongkoanna pennay dhari 
paronggu ban erengga bi toorra kembang se 
egundhung se epasang e bagiyan lowarra. 

31 Bagiyan attassa cangga ko-tongko 
se pa-empa jareya esambung ngangguy 
barangka bunter se epanongkoe pennayya. 
Ga-cangga ko-tongko jareya ngajul 44 
sentimeter tenggina e attassanna papan se 
masagi empa rowa, ban maso ka babaanna 
papan jareya dhu lekor sentimeter dhalemma. 
E sakalenglengnga barangka jareya badha 
okeranna. 

32 Dha-rodha jareya tenggina sabidak 
ennem sentimeter; badha e babaanna 
pan-papan. Porossa rodhana ban karetana 
cekka masettong. 

33 Dha-rodha jareya padha ban rodhana 
kareta perrang; bunterranna rodhana, 
ca-racana, porossa ban nga-tengngaanna 
ca-racana rodhana jareya kabbi dhari 
paronggu. 

34 Badha cangga panongkoanna pa-empa 
e saneyap paddu bagiyan babana kareta 
jareya. Ga-cangga jareya cekka masettong 
ban karetana. 

35E sakalenglengnga bagiyan attassa kareta 
jareya badha penggirra se lebarra dhu lekor 
sentimeter. Cangga panongkoanna ban 
pan-papanna kabbi cekka masettong ban 
karetana. 

36 Ga-cangga panongkoan ban pan-papan 
jareya erengga bi gambarra kerub, macan, 
ban bungkana palem e bagiyan se kemmaa 
bai se ekenneng pobuwi gambar jareya, ban e 

sakalenglengnga epobuwi tooranna kembang 
se egundhung. 

37 Kantha jareya gabayanna ta-kareta 
jareya. Kabbi padha, bangon ban okoranna. 

38 Huram agabay keya pennay raja sapolo 
meggi, kareta settong epobuwi pennay 
settong. Pennay jareya garis tengngana 1,8 
meter ban oso aeng ballung atos liter. 

39 Huram nyaba kareta lalema e laoanna 
Padalemman Socce, ban lalema e dhajaanna. 
Pennay paronggu esaba e paddu temor lao. 

40 Huram agabay keya lo-polo, kop-sekkop 
ban bung-tobung. Saellana jareya sakabbinna 
lalakonna kaangguy Padalemman Socce 
se epakonnagi Sulaiman laju mare. Areya 
parlengkaban gabayanna Huram: Cangga 
raja se dhadhuwa Pentholla cangga se 
aropa tobung se epobu e attassa cangga 
se dhadhuwa jareya Rantay se eanggi se 
epasang e saneyap pentholanna cangga 
Dalima paronggu pa ratos meggi se esoson 
epadaddi dhu jijir e sakalenglengnga rantay 
se eanggi e saneyap pentholanna cangga. 
Kareta sapolo Pennay raja sapolo Cemmong 
paronggu Sape paronggu dhubellas meggi se 
egabay panongkoanna pennay jareya Lo-polo, 
kop-sekkop ban bung-tobung. Sakabbinna 
parlengkabanna Padalemman Socce jareya, 
se ekagabay bi Huram menorot papakonna 
Rato Sulaiman, kabbi dhari paronggu ban 
ekosot sampe agalirap. 


1 Raja-raja 7.411 51 39 


Sena 


45 (7:4 

46 Rato makon Huram agabay rang-barang 
jareya e pangeccoranna logam e antarana 
Sukot ban Sartan e Cora Yordan. 

41 Rang-barang paronggu jareya bi Sulaiman 
ta epakon tembang, sabab talebat bannyana. 
Daddi, berrana rang-barang jareya ta 
etemmo. 

48 Rato Sulaiman makon agabay keya 
parlengkaban laenna dhari emmas kaangguy 
Padalemman Socce. Parabut jareya iya areya: 
Mezba Meja kennengnganna roti se eatorragi 
ka Allah Ko-tongkona damar sapolo meggi, 
esaba e adhaanna Rowang Se Mahasocce, 
iya areya lalema e bagiyan lao ban lalema 
e bagiyan dhaja Bang-kembang Mar-damar 
Pe-gipe Ker-cangker Pakakas se eangguy 
matee damar Bung-tobung Reng-pereng 
baddhana dupa Reng-pereng baddhana 
mardha Sel-engsella labangnga Rowang 
Se Mahasocce ban bang-labang lowarra 
Padalemman Socce. 

49 (7:48) 

50 (7:48) 

>l Samarena Rato Sulaiman maddek 
Padalemman Socce, laju nyempen e dhalem 
dhang-gudhangnga Padalemman Socce 

jareya sakabbinna salaka, emmas, ban 
rang-barang laenna se la eatorragi Daud 
ramana ka PANGERAN. 

8 l Saellana jareya Rato Sulaiman makon 

para kapalana suku ban kapalana kaomma 
bangsa Israil, epakon ngadhep ka salerana e 
Yerusalim; reng-oreng jareya epakona ngale 
Petthe Parjanjiyanna PANGERAN dhari Siyon, 
Kottha Daud, ka Padalemman Socce. 

2 Daddi reng-oreng jareya pas padha 
akompol e Are Raja Ranggun Dhaun e bulan 
Etanim. 

3 Saellana la-kapalana suku ban la-kapalana 
kaom jareya la akompol kabbi, Petthe 
Parjanjiyan jareya eangko bi para imam, 

4 pas egiba ka Padalemman Socce. Kemah 
Socce ban parlengkabanna egiba keya ka 
Padalemman Socce bi para imam sarta 
reng-oreng Lewi. 

> Rato Sulaiman ban rayat Israil padha 
akompol kabbi e adhana Petthe Parjanjiyan 
jareya, pas ngatorragi kurban dumba ban 
sape se ta kabitong bannyana ka Pangeran. 

6 Saellana jareya para imam pas ngangko 
Petthe Parjanjiyan jareya ka Padalemman 
Socce esaba e babaanna ca-arcana kerub e 
dhalem Rowang Se Mahasocce. 

7? Kalembangnga ca-arcana kerub jareya 
menthang notobi petthe gella ban kaju 
pekolan se epangosong petthe jareya. 

8 Kaju kol-pekol jareya ce lanjangnga, sampe 
koncona etangalee dhari adhaanna Rowang 
Se Mahasocce, tape dhari kennengngan 
laenna ta etangale. (Sampe sateya ju-kaju 
pekolan jareya gi badha e jadhiya.) 

2 Petthe Parjanjiyan jareya tadha esse laenna 
kajabana bato dhadhuwa. Bato jareya esaba 
e jadhiya bi Mosa e Gunong Sinay, e baktona 
PANGERAN mabadha parjanjiyan ban bangsa 
Israil se badha e dhalem parjalanan dhari 
Messer ka Kanaan. 

10E baktona para imam kalowar dhari 
Padalemman Socce gella o-tao padalemman 
jareya katotoban ondhem. 

11 Ondhem jareya tera tar-kataran polana 
kahadiranna PANGERAN, sampe para imam 
jareya ta ngenneng maso pole kaangguy 
ajalannagi kawajiban-kawajibanna. 

12 Sulaiman pas adua: "Adhu, GUSTE, 
Junandalem se nyaba are e langnge, namong 
Junandalem akasokanan alenggi e dhalem 
pettengnga ondhem. 

13 Samangken paneka abdidalem abadhi 
compo se ce saena, kaangguy kalenggiyanna 
Junandalem salanjangnga." 

14Samarena adua Sulaiman abiluk addhep 
ka rayadda se manjeng e jadhiya, pas 
nyoonnagi berkadda Pangeran kaangguy 
rayadda jareya. 

15 Cana Sulaiman ka rayadda, "Lamba 
PANGERAN la ajanji kantha reya ka Daud 

tang rama, Molae Sengko ngeba Tang ommat 
kalowar dhari Messer, e sanagara Israil 
tadha kottha se bi Sengko epele kaangguy 
epaddeggi padalemman kennengnganna 
oreng ajalannagi kabakteyan ka Sengko. Tape 
bana, Daud, bi Sengko epele epamarentaa 
Tang ommat. Moljaagi Guste Allahna ommat 
Israil se la neptebbi janjina jareya." 

16 (8:15) 

17 Sulaiman pas adhabu pole, "Daud tang 
rama la arancanaagi maddegga padalemman 
kennengnganna oreng ajalannagi kabakteyan 
ka GUSTE Allahna Israil. 

18 Tape PANGERAN adhabu ka tang rama 
jareya, Maksodda bana jareya becce. 

19Tape se bakal maddegga Tang 
padalemman jareya anana bana, banne bana 
dibi. 

20 Ban sateya PANGERAN la neptebbi janjina. 
Sengko la agante tang rama daddi rato 
Israil, ban sengko la maddek padalemman 
kennengnganna kabakteyan ka PANGERAN, 
Allahna Israil. 

21E dhalem Padalemman Socce jareya bi 
sengko epobuwi kennengnganna Petthe 
Parjanjiyan se aesse bato parjanjiyanna 
PANGERAN ban para bangatowana sengko 
ban bana kabbi e baktona ebakta kalowar 
dhari Messer bi PANGERAN." 

22 Saellana jareya, eadhaanna rayadda se 
badha ejadhiya, Sulaiman ngadek addhep ka 
mezba, pas ajungjung astana dhu kalaja 

23 Sambi adua, "GUSTE Pangeran, Allahepon 
Israil! E langnge otaba e bume tadha se padha 
sareng Junandalem! J unandalem neptebbi 
dhabuna sareng noduwagi kataresnaan ka 
ommattepon J unandalem se esto sareng taat 
kalaban gu-onggu ate ka J unandalem. 

24) unandalem ampon neptebbi dhabuna 
Junandalem ka rama abdidalem Daud. 
Pa-ponapa se edhabuwagi sareng J unandalem 
e are mangken kadhinto ampon kalakon. 

25 jJ unandalem adhabu jugan ka rama, 
manabi toronanna taat kalaban gu-onggu ate 
ka Junandalem akadi Daud, salanjangnga 
badhi badhaa sala settonga toronannepon 
rama se badhi daddiya rato Israil. Samangken 
kadhinto, Guste Allahna Israil, ngereng 
kasokana Junandalem neptebbi sadajana 
dhabuepon Junandalem se ejanjiyagi ka 
Daud, rama abdidalem. 

26 (8:25) 

21 Namong, Guste, ba lerressa J unandalem 
kasokan alenggi e bume kadhinto? Langnge 
ta cokop lebar kaangguy Junandalem, 
ponapa pole padalemman kennengngannepon 
kabakteyan se epaddek abdidalem kadhinto! 

28 Adhu, GUSTE Allah Pangeran kaula, 
abdidalem kadhinto abdiepon J unandalem! 
Namong kasokana J unandalem meyarsaagi 

dua abdidalem, sareng kasokana ngabbuli 
parnyoonan abdidalem e are kadhinto. 

2? Moga-moga seyang malem Junandalem 
terrosa ajaga padalemman kadhinto 
se sareng Junandalem ampon epele 
menangka kennengngannepon oreng 
abakte ka Junandalem. Moga-moga dhari 
kalenggiyannepon Junandalem e sowarga 
Junandalem kasokana meyarsaagi sareng 
nyapora abdidalem sareng ommattepon 
Junandalem manabi abdidalem sadaja 
ngadhep ka Junandalem sareng adua e 
padalemman kadhinto. 

30 (8:29) 

31 Manabi badha oreng se earane sala ka 
oreng laen ebakta ka mezbaepon Junandalem 
e padalemman kennengngannepon 
kabakteyan kadhinto kaangguy asompa ja 
abaepon ta sala, 

32 adhu, GUSTE, kasokana Junandalem 
e sowarga meyarsaagi sareng motose 
parkaraepon sadajana abdiepon J unandalem. 
Kasokana Junandalem ngokom se sala 
sabandhing sareng kasalaannepon, sareng 
kasokana Junandalem mabebas se ta sala. 

33 Manabi ommattepon Junandalem Israil 
epakala so-mosoepon amarga oreng Israil 
gadhuwan dusa, namong pas abali abakte 
ka Junandalem sareng ngormat Junandalem 
menangka Pangeran, sarta pas entar ka 
padalemman kennengngannepon kabakteyan 

kadhinto sareng adua nyoon sapora ka 
Junandalem, 

34 moga Junandalem kasokana meyarsaagi 
dhari sowarga. Moga Junandalem kasokana 
nyapora dusaepon ommadda kadhinto, 
sareng abakta ommat gapaneka abali pole 
Ka nagara se sareng Junandalem ampon 
eparengngagi ka bangatowaepon reng-oreng 
gapaneka. 

35 Manabi ommattepon Junandalem abadhi 
dusa ka Junandalem, sareng Junandalem 
pas eokom ta eparenge ojan, namong 
ommattepon Junandalem pas atobat 
dhari dusana sareng ngormat Junandalem 
menangka Pangeran, saamponna kadhinto 
ngadhep sarta adua ka Junandalem e 
padalemman kennengngannepon kabakteyan 
kadhinto, 

36 kasokana dhari sowarga Junandalem 
meyarsaagi ommattepon J unandalem 
kadhinto. Kasokana Junandalem nyapora 
dusaepon ommat Israil sareng ratoepon. 
Kasokana Junandalem ngajari reng-oreng 
gapaneka ngalakone pa-ponapa se lerres. 
Saamponna gapaneka, GUSTE, kasokana 
Junandalem matoron ojan ka nagara 
kaagungannepon Junandalem kadhinto, 
nagara se sareng Junandalem ampon 
eparengngagi salanjangnga ka ommattepon 
Junandalem. 

37 Manabi nagara kadhinto ekenneng laep 
otaba wabah, otabaepon men-tamennan 
erosak angen panas, panyaket otaba balang, 
otaba manabi ommattepon Junandalem 
eserrang moso, otaba ecapo panyaket, 

38 kasokana Junandalem meyarsaagi 
parnyoonanna ommattepon J unandalem 
kadhinto. Manabi e antaraepon ommat 
Israil badha se sossa atena sareng 
adua ka Junandalem sambi ajungjung 
tanangngepon se epanojju ka padalemman 
kennengngannepon kabakteyan kadhinto, 

33 kasokana J unandalem e kalenggiyannepon 
neng e sowarga meyarsaagi sareng nyapora 
sareng nolong ommat kadhinto. Namong 
Junandalem se ngagali ka atena manossa. 
Daddi kasokana J unandalem apareng 
okoman sareng ganjaran ka tong-settongnga 
oreng sabandhing sareng lalakonnepon 
bang-sebang, 

40 sopaja ommattepon Junandalem 
salanjangnga taat ka Junandalem saabidda 
enneng e nagara paparengngepon 
Junandalem ka bangatowa abdidalem 
sadajana. 

41l Manabi badha oreng dhari nagara manca 
se jau mereng parkara kaagungannepon 
Junandalem sareng parkara se jib-ajib 
se ampon elampaagi sareng J unandalem 
kaangguy ommattepon Junandalem, 
saamponna kadhinto oreng manca gella 

entar ka padalemman kennengngannepon 
kabakteyan kadhinto kaangguy ngormat 
Junandalem sareng adua ka Junandalem, 

42 (8:41) 

43 moga-moga dhari kalenggiyannepon 
Junandalem e sowarga kasokana J unandalem 
meyarsaagi duaepon sarta ngabbuli 
parnyoonannepon reng-oreng kadhinto. 
Kalaban cara kadhinto sadajaepon bangsa e 
dunnya tanto oneng ka Junandalem sareng 
taat ka Junandalem akadi ommat Israil. 
Reng-oreng gapaneka bakal onenga ja 
padalemman se epaddek sareng abdidalem 
kadhinto kennengngannepon oreng abakte ka 
Junandalem. 

44 Manabi Junandalem makon ommattepon 
mangkat aperrang sareng moso, manabi 
reng-oreng kadhinto e kadhimmaa saos 
addhep ka kottha peleyannepon Junandalem 
kadhinto sarta adua addhep ka padalemman 
se sareng abdidalem epaddek kaangguy 
Junandalem kadhinto, 

45 moga-moga e sowarga Junandalem 
meyarsaagiya duana reng-oreng kadhinto, 
sarta apareng kamennangan ka reng-oreng 
kadhinto. 

46 Manabi ommattepon J unandalem abadhi 
dusa ka Junandalem salerressa pajat tadha 
oreng se tadha dusaepon manabi J unandalem 
sakeng dukana ta nolonge ommattepon 
gapaneka kantos kala ka mosona sareng 

ebakta ebadhi tawanan ka settong nagara se 
jau otaba semma, 

47 kasokana Junandalem meyarsaagi 
parnyoonannepon reng-oreng gapaneka. 
Manabi e ra-nagara gapaneka ommattepon 
Junandalem gapaneka mowang dusaepon, 
sareng nyoon ka Junandalem sambi ngakone 
ja abaepon dusa sareng daraka, peyarsaagi 
duaepon reng-oreng kadhinto, GUSTE. 

48 Manabi e nagara gapaneka ommattepon 
Junandalem kalaban ekhlas sareng gu-onggu 
ate adinggallagi sa-dusaepon, sarta adua 
ka Junandalem sambi addhep ka nagara 
se sareng Junandalem eparengngagi 
ka bangatowaepon abdidalem sadaja 
kadhinto, addhep ka kottha peleyannepon 
Junandalem sareng addhep ka padalemman 
kennengngannepon kabakteyan se epaddek 
abdidalem kaangguy Junandalem kadhinto, 

49 dhari kalenggiyannepon Junandalem 
e sowarga moga Junandalem kasokana 
meyarsaagi duaepon reng-oreng gapaneka 
sareng moga-moga Junandalem bellasa ka 
ommattepon Junandalem gapaneka. 

P0 Kasokana Junandalem nyapora sadajana 
dusaepon sareng kadarakaannepon ommat 
gapaneka ka Junandalem, sareng moga 
Junandalem aparenga partolongan sopaja 
para mosona ommattepon Junandalem 
eparengngana sae ka reng-oreng kadhinto. 

>l Reng-oreng Kadhinto ommattepon 
Junandalem dibi se sareng Junandalem 
ampon ebakta kalowar dhari nagara Messer 
kennengnganna reng-oreng kadhinto odhi 
eseksa. 

“2 Adhu, Guste ALLAH, Pangeran kaula, 
moga-moga Junandalem salanjangnga 
kasokana ajaga ommat Israil sareng 
ratoepon. Sareng moga-moga Junandalem 
kasokana meyarsaagi duana ommattepon 
Junandalem manabi reng-oreng kadhinto 
nyoon partolongan ka Junandalem. 

>3 Adhu, Guste ALLAH, Pangeran kaula, 
sareng Junandalem oreng Israil ampon 
epele e antarana sadajana bangsa e 
dunnya kadhinto epadaddi ommattepon 
Junandalem dibi, akadi se ampon edhabuwagi 
Junandalem ka reng-oreng gapaneka 
kalaban parantaraannepon Mosa, abdiepon 
Junandalem, e bakto Junandalem asarengnge 
bangatowaepon bangsa Israil se kalowara 
dhari nagara Messer." 

“4 Kantha jareya Sulaiman se adua sambi 
adekkong e adhaanna mezba, astana dhu 
kalaja ejungjung ka attas. Saellana jareya 
Sulaiman pas ngadek 

>> sarta nyoon epakaja ka PANGERAN berkat 
kaangguy sakabbinna oreng se akompol e 
jadhiya, dhabuna, 

>6 "Moljaagi PANGERAN se la apareng 
kataremtemman ka ommadda menorot se 


1 Raja-raja 8.571 61 50 
la ejanjiyagi kalaban parantaraanna Mosa, 
abdina. Pa-apa se becce se ejanjiyagi la 
elampaagi. 

>/ Moga-moga GUSTE Allah asarengngana 
bana ban sengko akantha se asarengnge 
bangatowana bana ban sengko lamba. 
Moga-moga Allah ta adinggallagiya bana ban 
sengko. 

>8 Moga-moga bana ban sengko bi 
PANGERAN epadaddiya oreng se esto ka 
Salerana me olle bana ban sengko teptebba 
odhi atoro ka apa se daddi kasokanna 
sarta ngestowagi sakabbinna hokom ban 
papakonna se la edhabuwagi ka bangatowana 
bana ban sengko. 

Moga-moga PANGERAN, Allahna bana 
ban sengko, emoda terros ka dua ban 
parnyoonan se eatorragi sateya reya bi 
sengko. Moga-moga Salerana teptebba 
noduwagi kamoraanna ka ommat Israil ban 
ka ratona kalaban apareng sabarang se 
ekabuto re-saarena. 

60 Kalaban cara se kantha jareya sa-bangsa 
neng e dunnya reya bakal taowa ja tadha 
Allah salaenna PANGERAN, tadha laenna pole. 

6l Bana kabbi reya, iya areya ommadda 
PANGERAN kodu teptep esto ka PANGERAN, 
Allahna bana ban sengko sarta kodu taat ka 
sakabbinna hokom ban papakon akantha se 
la elakone bana e are teya reya." 

62 Saellana jareya Rato Sulaiman ban 
sakabbinna oreng se akompol e jadhiya 
ngatorragi kurban ka PANGERAN. 

63 Kaangguy kurban karokonan Sulaiman 
ngatorragi sape dhu lekor ebu meggi ban 
dumba saratos dhu polo ebu meggi. Daddi 
Sulaiman ban sakabbinna rayat la mabadha 
opacara aresmeyagi Padalemman Socce 
jareya. 

64E are jareya keya Sulaiman aresmeyagi 
bagiyan tengngana palataran se badha e 
adhana Padalemman Socce jareya. Saellana 
jareya neng e palataran buru Sulaiman 
ngatorragi kurban obbaran, kurban gandum, 
sarta gajina keban kaangguy kurban 
karokonan. Jareya kabbi eatorragi e jadhiya 
sabab tor-ator jareya ta kabuwa esaba e 
mezba paronggu se badha e dhalem. 

65E Padalemman Socce jareya Sulaiman ban 
sakabbinna ommat Israil mabadha parayaan 
Ranggun Dhaun, abidda pettong are. Oreng se 
akompol e jadhiya ce bannyana. Reng-oreng 
jareya dhateng dhari kennengngan se jauna 
sampe ka Jalan Hamat e bagiyan dhaja ban 
sampe ka batessa Messer e bagiyan lao. 

66E are se kapeng ballu reng-oreng jareya 
bi Sulaiman epakon mole. Kabbi padha 
ngalem Sulaiman, saellana pas padha mole 
ka bengkona; atena perak polana PANGERAN 
la apareng berkat ka Daud abdina sarta ka 
bangsa Israil ommadda. 

l Saellana Sulaiman mare se maddek 
Padalemman Socce ban karaton sarta 
sabarang se daddi rancanana, 

2 PANGERAN pas ngaton pole ka Sulaiman 
akantha se neng e Gibeyon. 

3 Dhabuna PANGERAN ka Sulaiman, 
"Sengko Ia ngedhing ka duana bana, ban 
padalemman se Ia epaddek bi bana reya bi 
Sengko enyataagi menangka kennengngan 
se malolo kaangguy abakte ka Sengko 
salanjangnga. Bi sengko kennengngan reya 
ejagaa salanjangnga. 

“Mon bana ngabdi ka Sengko kalaban ate se 
ehlas tor jujur padha ban ramana bana Daud, 
sarta bana taat ka sakabbinna Tang hokom 
ban Tang parenta, 

> Sengko neptebbana Tang janji ka Daud 
ramana bana, iya areya ja na potona bana 
ron-temoron bakal terrosa marenta Israil. 

eTape mon bana otaba toronanna bana 
ta atoro pole ka Sengko sarta ta taat ka 
sakabbinna Tang hokom ban Tang parenta, 
sarta nyemba ka la-allaan laenna. 

7 Sengko ngojuga Tang ommat Israil dhari 
nagara se bi Sengko Ia ebagi ka Tang ommat 
jareya. Bariya keya Sengko ondura dhari 
bengko reya se bi Sengko Ia eteptebbagi 
menangka kennengnganna oreng abakte ka 
Sengko. E dhimmaa bai, oreng Israil bakal 
eya-seyaa sarta ekala-gellaa oreng. 

8 Padalemman kennengnganna oreng 
ngalakone kabakteyan reya bakal daddiya 
tombuganna bato jur-gujuran, sampe oreng 
se lebat e seddianna bakal padhaa takerjat 
ban arassa marenges kabbi. Reng-oreng 
jareya bakal atanyaa kantha reya, Arapa 
padalemman reya me epakantha reya bi 
PANGERAN? 

? Oreng laen bakal nyaoda kantha reya, 
Polana oreng Israil loppa ka PANGERAN, 
Allahna se ngater para bangatowana kalowar 
dhari nagara Messer. Sateya oreng Israil 
nyemba la-allaan laen. Daddi bi PANGERAN 
epadhatengnge balai reya." 

10 Sulaiman maddek Padalemman Socce ban 
karatonna rato abidda dhu polo taon. 

lł Kaju comara Libanon ban kaju comara 
biyasa sarta emmas se ekaparlo Sulaiman 
kaangguy maddek Padalemman Socce ban 
karaton jareya kabbi eatore Rato Hiram. 
Saellana lalakon jareya la mare, Hiram bi 
Rato Sulaiman eparenge kottha dhu polo 
meggi e dhaera Galilea. 

12 Hiram meyos ngoladana, tape 
panggaliyanna ta senneng narema papareng 
jareya. 

13 Dhabuna Rato Hiram ka Rato Sulaiman, 
"Taretan, me kadi paneka tha-kottha 
paparengnga panjennengngan ka kaula?" 
Lantaran jareya dhaera jareya gi anyama 
Kabul. 

14 Hiram la ngerem emmas ka Sulaiman 
bannyana lebbi dhari pa ebu kilo. 

15 Rato Sulaiman alampaagi cara lako paksa 
kaangguy maddek Padalemman Socce, 
karatonna rato, pagar alassa Yerusalim ban 
se nembuga tana e laoanna Padalemman 
Socce. Bariya keya se maddek pole kottha 
Hazor, Megido ban Gezer se la rosak. 

16 (Kottha Gezer jareya kottha se lamba 
elorok rato Messer, orengnga padha epatee, 
kotthana eobbar. Saellana jareya kottha buru 
bi rato Messer eparengngagi ka pottrena 
menangka paparengnga e bakto apangantan 
ban Sulaiman. 

17 Sulaiman se maddek pole tha-kottha 
jareya.) Kalaban lako paksa keya, Sulaiman 
maddek pole Bet-Horon-Onjur, 

18 Baalat, Tamar e ra-ara beddhi Yehuda, 

19tha-kottha kennengnganna 
panyempennanna parsadhiyaanna 
kakanan, ban tha-kottha kennengnganna 
ran-jaranna ban ta-kareta perrangnga. 
Rancana pambangonanna e Yerusalim, 
Libanon ban e saantero baba kakobasaanna 
la elampaagi kabbi. 

20 Se epalako paksa bi Sulaiman iya areya 
reng-oreng toronanna oreng Amori, Het, 
Feris, Hewi ban Yebus. Jareya toronanna 
bangsa Kanaan seta ekenneng patee bi oreng 
Israil e bakto arebbu ban ngobasane nagara 

jareya. Sampe sateya toronanna reng-oreng 
jareya gi terros daddi dunor. 

21(9:20) 

22 Oreng Israil bi Sulaiman ta epadaddi 
dunor; coma epadaddi parjurit, parwira, 
panglima, komandhanna kareta perrang, ban 
tantara pasukan jaran. 

23 Lema ratos saeket oreng ponggaba 
epangoros reng-oreng se ajalannagi lako 
paksa e dhalem proyek pambangonanna 
Sulaiman se acem-macem. 

24Tana e laoanna Padalemman Socce bi 
Sulaiman etembuk saellana rajina, iya areya 
pottrena rato Messer, ngalle dhari Kottha 
Daud ka karaton se epaddek Sulaiman 
menangka paparengnga ka rajina jareya. 

25 Tello kale sataon Sulaiman ngatorragi 
kurban obbaran ban kurban karokonan e 
attassa mezba se la epaddek sarta eatorragi 
ka PANGERAN. Salaenna jareya gi ngobbar 
dupa ka PANGERAN. Daddi Sulaiman la 
mamare pambangonanna Padalemman 
Socce. 

26 Kaangguy armadhana, Sulaiman abadhi 
pal-kapal e Ezion-Geber, e seddianna Elot e 
paseser Tellok Akaba, dhaera Edom. 

27 Rato Hiram ngerem para bandhigana se 
la andhi pangalaman epakon alajar ban para 
bandhigana Sulaiman. 

28 Reng-oreng jareya tao alajar ka nagara 


Ofir ngalaa emmas pa bellas ebu kilo se pas 
egiba ka Sulaiman. 

10 l Rato nagara Syeba meyarsa parkara 

kasohoranna Sulaiman, daddi laju 
meyos ka Yerusalim ngojiya Sulaiman ban 
partanyaan se rat-malarat. 

2 Rato jareya abakta pangereng ce bannyana 
sarta ta-onta se sarat ebuwai palappa, 
mamatan ban emmas ce bannyana. E bakto 
apanggi ban Sulaiman, rato jareya nanyaagi 
partanyaan acem-macem sampe ta nemmo 
pole se etanyaagiya. 

3 Partanyaan jareya esaodi kabbi bi 
Sulaiman, tadha se malarat monggu ka 
salerana. 

4 Rato Syeba meyarsa dibi saapa bicaksanana 
Sulaiman jareya; ngoladi karaton se epaddek 
Sulaiman, 

“tata lakona ba-ponggaba karaton ban 
pangangguy saragam sarta ko-bengkona. 
Rato Syeba ngoladi kakanan se eangkaagi, 
carana reng-oreng aladine e dhalem pesta, 
ban ban-kurban se eatorragi Sulaiman e 
Padalemman Socce. Ngoladi jareya kabbi rato 
nagara Syeba kasambu ban tababeggen. 

6 Dhabuna rato jareya ka Sulaiman, "Sadaja 
se ekarasan oreng e nagara kaula parkara 
panjennengngan sareng kabicaksanaannepon 
panjennengngan pajat lerres sadaja! 


1 Raja-raja 10.71 11 57 

7 Dha-adhana kaula ta parcaja, tape 
saamponna nyaksee dibi sadajana, 
samangken kaula ampon yakin. Sanyatana se 
ecaretaagi oreng ka kaula ta napa saparona 
dhari se etengale kaula samangken paneka. 
Kabicaksanaan sareng kasogiyannepon 
panjennengngan ngalangkonge dhari se 
ecaretaagi oreng ka kaula. 

8 Pojur onggu ji-rajina panjennengngan! 
Pojur onggu ba-ponggaba se ngabdi ka 
panjennengngan salanjangnga, daddi 
kengeng mereng dhari panjennengngan dibi 
sadajana pangajaran se bicaksana! 

3 Molja onggu PANGERAN, Allahna 
panjennengngan! Panjennengngan epadaddi 
rato, kadhinto daddi tandha ja PANGERAN ce 
leburra ka panjennengngan. Panganeserra 
PANGERAN ka bangsa Israil tadha ambuna, 
kantos panjennengngan epadaddi ratona, 
sopaja panjennengngan bisaa alampaagi 
hokom sareng kaadilan." 

10 Saellana jareya rato nagara Syeba 
ngatorragi le-ollena ka Sulaiman, aropa 
emmas lebbi dhari pa ebu kilo, mamatan ban 
palappa. Saomorra Sulaiman ta tao narema 
palappa se bannyana padha ban le-ollena 
rato nagara Syeba jareya. 

11 (Pal-kapalla Hiram se ngeba le-olle emmas 
dhari Ofir kaSulaiman, ngeba keya mamatan 
ban kaju candhana ce bannyana. 

12 Kaju jareya bi Sulaiman ebadhi ca- 


racana Padalemman Socce ban karaton 
kalenggiyanna rato; bariya keya kaangguy 
calempong ban gambus se eangguya para 
panyanye. Ju-kaju jareya kaju candhana se 
paleng bagus se tao epadhateng ka Israil; 
saellana jareya oreng Israil ta tao nangalee 
pole kaju se bagussa kantha jareya.) 

13 Laen dhari hadiya acem-macem se 
biyasana eparengngagi bi Sulaiman, rato 
nagara Syeba jareya eparenge keya sabarang 
apaa bai menorot pamentana. Saellana jareya 
rato nagara Syeba gubar ka nagarana ban 
para pangerengnga. 

14 Sabban taonna Rato Sulaiman narema 
emmas se bannyana para tello lekor ebu kilo, 

15 gi ta kaetong kaontonganna pardagangan, 
pajegga para sodagar, to-rato Arab ban 
nor-gubennor Irail. 

16 Sulaiman abadhi tameng ja-raja dhari 
emmas tempaan bannyana dhu ratos meggi. 
Bannyana emmas se ekagabay sabban 
settong tameng korang lebbi pettong kilo. 

17 Laen dhari jareya Sulaiman abadhi keya 
tameng se akenean dhari emmas tempaan 
keya, bannyana tello ratos meggi. Bannyana 
emmas se ekagabay sabban settong tameng 
ra-kera dhu kilo. Meng-tameng jareya esaba 
e mandhapa se anyama Mandhapa Alas 
Libanon. 

18 Sulaiman abadhi keya korse karajaan 


se raja se ekolee gaddhingnga gaja ban 
epasange rarenggan dhari emmas morne. 

19 Korse jareya epasange lengngen, ban e 
kangan kacerra epobuwi arcana macan. E 
budhiyanna korse jareya epasange arcana 
cethagga sape. Korse jareya ngangguy 
dhak-ondhak, bannyana dhak-ondhagga 
nem-ennem. 

20E konco kacerra ban e konco kanganna 
sabban ondhak badha arcana macan kabbi 
badha dhubellas meggi. Ta tao badha korse 
karajaan se kantha jareya e karaton dhimmaa 
bai. 

21 Pakakas se eangguy ngenom Sulaiman 
dhari emmas kabbi, ban pakakas se badha 
e Mandhapa Alas Libanon dhari emas morne 
kabbi. Tadha se ekagabaya dhari salaka, 
sabab e jamanna Sulaiman oreng nganggep 
salaka tadha argana. 

22 Sulaiman kaagungan kapal ja-raja 
sabannyana se alajar abareng ban pal-kapalla 
Rato Hiram. Tello taon sakaleyan pal-kapal 
jareya abali ngeba emmas, salaka, gaddhing, 
mothak ban mano merrak. 

23 Rato Sulaiman asogiyan ban abicaksanaan 
dhari rato se kemmaa bai e dunnya reya. 

24 Reng-oreng sadunnya padha aehteyar 
kabbi baramma se tatemmowa ban Sulaiman 
parlo ngedhingngagiya pangajaranna se 
bicaksana se eparengngagi Allah ka salerana. 

25 Reng-oreng jareya dhateng ngeba le-olle 


bang-sebang ka Sulaiman. Badha se ngeba 
le-olle rang-barang dhari salaka, emmas, 

kalambi, sanjata, palappa, jaran ban jaran 
buwadan. Kantha jareya dhari taon ka taon. 

26 Sulaiman abadhi angkadan perrang se 
kadaddiyan dhari saebu pa ratos kareta 
perrang ban dhubellas ebu tantara jaran. 
Sabagiyan esaba e Yerusalim ban lebbina 
esaba e tha-kottha laenna. 

27E dhalem jamanna pamarentaanna 
Sulaiman, e Yerusalim salaka reya eanggep 
barang biyasa akantha bato, ban kaju comara 
Libanon ce bannyana akantha kaju ara biyasa. 

28 Kalaban parantaraanna pangusaha- 
pangusahana rato, jaran epadhateng dhari 
Messer ban Kilikiya, 

23 ban ta-kareta perrang epadhateng dhari 
Messer. Argana jaran settong saratos saeket 
pesse salaka, ban argana kareta perrang nem 
atos pesse salaka. Saellana jareya kalaban 
parantaraanna pangusaha-pangusaha jareya 
keya, ran-jaran ban ta-kareta perrang jareya 
ejuwal pole ka to-rato Het ban to-rato Siria. 
1 1 l Rato Sulaiman lebur ka babinean 

manca sabannyana. Salaenna pottrena 
rato Messer, Sulaiman araji keya babinean 
Het, Moab, Amon, Edom ban Sidon. 

2 PANGERAN la adhabu ja oreng Israil ta olle 
akabin campor ban sa-bangsa jareya, sabab 
reng-oreng manca jareya bakal daddiya 

lantaranna oreng Israil nyemba ka la-allaan 
laen. Tape Sulaiman paggun araji babinean 
dhari nagara manca. 

3 Tre-pottre kaom agung se ekaraji Sulaiman 
badha pettong atos oreng bannyana, dineng 
sellerra badha tello ratos oreng. Ji-rajina 
jareya se daddi lantaranna Sulaiman loppa ka 
Allah, 

“sampe e bakto seppona babinean jareya 
ahasel nyacae Sulaiman nyemba ka la-allaan. 
Daud, ramana Sulaiman, esto ka PANGERAN, 
Allahna, tape Sulaiman ta padha ban ramana. 

> Sulaiman nyemba Asytoret, diba binena 
bangsa Sidon, ban Milkom, dibana bangsa 
Amon. 

6 Kalaban cara se kantha jareya Sulaiman 
la dusa ka PANGERAN. Daud, ramana, atoro 
ka PANGERAN sampe ka dhalem atena, tape 
Sulaiman ta kantha jareya. 

TE attas gunong e temorra Yerusalim 
Sulaiman maddek kennengnganna 
kabakteyan ka Kamos, dibana oreng Moab, 
ban kennengnganna kabakteyan ka Molokh, 
dibana bangsa Amon se dhadhuwa jareya 
diba se majitjidan. 

SJi-rajina se bangsa manca padha 
emaddeggagi bang-sebang kennengnganna 
ngobbar dupa ban ngatorragi kurban ka 
ba-dibana bang-sebang. 

? Sampe dhu kale PANGERAN, Allahna Israil, 
ngaton ka Sulaiman sarta maenga sopaja 

ta nyemba ka la-allaan laen, tape Sulaiman 
ta atoro ka PANGERAN. La-mala mongkore 
PANGERAN, sampe PANGERAN duka. 

10(11:9) 

ll Dhabuna PANGERAN ka salerana, "Sarrena 
bana e dhalem kabadhaan enga etengnget 
nerrak parjanjiyanna ban Sengko ban ta 
ngestowagi Tang ta-parenta, bi Sengko 
karajaanna bana ekalaa pas ebagiya ka sala 
settong dhari ponggabana bana. 

12 Sanajjan kantha jareya, polana 
Daud ramana bana, jareya bi Sengko 
ta ejalannagiya teppana bana gi odhi. E 
bakto anana bana marenta, buru Sengko 
ajalannagiya jareya. 

13 Tape ta sakabbinna karajaanna jareya se 
ekalaa bi Sengko dhari anana bana jareya. 
Demi Daud Tang abdi, ban demi Yerusalim 
se bi Sengko la epadaddi Tang kottha reya, 
anana bana bi Sengko edinaana bagiyan 
settong suku." 

14 Daddi Hadad, toronanna rato Edom, bi 
PANGERAN epamosowan ka Rato Sulaiman. 

15 La abit sabellunna jareya, saellana Rato 
Daud matellok Edom, Yowab, panglima 
angkadan perrangnga Rato Daud meyos ka 
Edom abendhemma reng-orengnga se mate. 
Nem bulan abidda Yowab ban reng-orengnga 
neng e Edom, ban e dhalem bakto nem bulan 
jareya matee sakabbinna oreng lalakean e 
jadhiya. 

16(11:15) 

17 Tape Hadad se e bakto jareya gi ngodha, 
buru ka Messer abareng ban reng-oreng 
Edom, iya areya la-kabulana ramana. 

18 Se mangkat dhari Midian, terros ka 
Paran. E jadhiya badha reng-oreng laenna 
se noro, pas padha abareng mangkat ka 
Messer ngadhep ratona. Bi rato Messer Hadad 
jareya eparenge bengko ban tana se daddiya 
kennengnganna sarta eparenge jaminan 
odhina. 

19 Hadad pas akanca rapet ban rato Messer, 
sampe bi rato Messer, Hadad jareya eparenge 
eparra dibi, iya areya alena din aju rato 
Tahpenes, epadaddi rajina. 

20 Saellana jareya rajina Hadad babar lalake 
se enyamae Genubat. Kana jareya eparaja 
bi din aju rato dibi ban epalenggi e karaton 
epapolong ban tra-pottrana rato. 

21E bakto Hadad narema kabar ja Rato Daud 
la seda, ban Yowab, panglimana angkadan 
perrangnga la seda keya, laju mator ka rato 
Messer, "Abdidalem nyoona edi abaliya ka 
nagara abdidalem." 

22 "Ponapa?" cana rato. "Ponapa e kadhinto 
sampeyan kakorangan, me sampe abaliya 
ka nagarana?" "Abdidalem ta kakorangan 
pa-ponapa," saodda Hadad, "namong 
abdidalem nyoona edi palemana." Daddi 
Hadad laju abali ka nagarana. 

23 Rezon, anana Elyada, bi Allah epamosowan 
ka Sulaiman keya. Rezon jareya dunor se 
buru dhari lorana, iya areya Rato Hadadezer 
dhari Zoba. 

24 Rato Daud tao makala Hadadezer jareya 
ban matee ca-kancana Hadadezer dhari Siria. 
E bakto jareya Rezon buru dhari Hadadezer 
pas makompol reng-oreng sarta laju ngapalae 
garombolan jareya. Saellana jareya laju entar 
ka Damsyik ban reng-orengnga, terros neng 
e kottha jareya. E jadhiya bi reng-orengnga 
Rezon epadaddi rato Siria. 

25 Akantha Hadad, Rato Rezon ngamoso 
Israil e bakto gi odhina Sulaiman, sarta ngaco 
nagara jareya. 

26 Oreng laen se aberonta keya ka Sulaiman 
iya areya sala settong dhari ponggabana 
se anyama Yerobeyam. Yerobeyam jareya 
anana Nebat dhari Zereda e Efraim. Ebuna la 
randha, nyamana Zeruwa. 

27 Areya caretana pamberontaganna 
Yerobeyam jareya. Sulaiman nyoro sopaja 
tana e bagiyan laona Padalemman Socce 
etembuk, ban pagar alassa kottha sopaja 
epateppaa. 

28 Yerobeyam alako e jadhiya keya. E bakto 
Sulaiman ngoladi ja Yerobeyam reya cakang 
ban bajeng, pas epassrae tanggung jawab, 
epakon ngawase lako paksa neng e dhaerana 
suku Manasye ban Efraim. 

29E settong are Yerobeyam kalowar dhari 
Yerusalim. E tengnga lorong e talon abana 
epanggii Nabbi Ahiya dhari Silo, se e bakto 
jareya ngagem juba se anyar. 

30 Ahiya mokka jubana, pas ebit-sebbit 
sampe daddi dhubellas sebbidan. 

31 Dhabuna Ahiya ka Yerobeyam, "Se sapolo 
sebbidan kala bana, sabab PANGERAN, 
Allahna Israil, adhabu kantha reya ka 
bana, Karajaan reya bi Sengko ekalaa dhari 
Sulaiman, sapolo suku bi Sengko ebagiya ka 
bana. 

32 Settong suku paggun ekaandhia Sulaiman, 
demi Daud Tang abdi, ban demi Yerusalim, 
se bi Sengko la epele dhari saantero nagara 
Israil epadaddi Tang kottha. 

33 Bi Sengko epacaraa jareya polana 
Sulaiman la ta enga ka Sengko sarta nyemba 
la-allaan laenna, iya areya Asytoret, dewina 
bangsa Sidon; Kamos, dibana bangsa Moab; 
ban Milkom, dibana bangsa Amon. Sulaiman 
ta atoro ka Tang parenta. Sulaiman ta 
akantha Daud ramana, se taat ka Sengko 
sarta atoro ka sakabbinna Tang parenta. 

34 Sanajjan cara jareya karajaanna ta ekalaa 
kabbi ban Sengko. Bi Sengko Sulaiman 
epapagguna neggu kakobasaan saomorra. 
Sengko mapagguna Sulaiman neggu 
kakobasaan jareya demi Tang abdi Daud, 
se la epele bi Sengko sarta se taat ka Tang 
kom-hokom ban sakabbinna Tang parenta. 

35 Karajaan reya bi Sengko ekalaa dhari 


anana Sulaiman ban sapolo suku bi Sengko 
ebagiya ka bana. 

36 Tape settong suku se bi Sengko gi 
epapagguna ekaandhi anana, sopaja 
salanjangnga terrosa badha sala settong 
dhari toronanna Tang abdi Daud se marenta 
kaangguy Sengko e Yerusalim, kottha se bi 
Sengko la epele menangka kennengnganna 
oreng abakte ka Sengko. 

37 Ban bana, Yerobeyam, bi Sengko 
epadaddiya rato Israil sarta bana olle marenta 
sakabbinna dhaera se ekakencengnge bana. 

38 Mon bana akantha Tang abdi Daud rowa, 
taat onggu ka Sengko sarta atoro ka Tang 
kom-hokom ban masenneng Tang ate kalaban 
ajalannagi pa-apa se eparentaagi Sengko 
ka bana, bi Sengko bana ebarengngana 
terros. Bi Sengko bana epadaddiya rato 
Israil. Sengko ajamina ja toronanna bana 
daddiya rato Israil agante bana, padha ban se 
ejalannagi Sengko ka Daud. 

39 Polana dusana Sulaiman, Sengko ngokoma 
toronanna Daud, tape banne salanjangnga." 

40E bakto meyarsa kabar jareya, Sulaiman 
pas aehteyar mateyana Yerobeyam. Tape 
Yerobeyam buru ka Rato Sisak e Messer, sarta 
neng e jadhiya sampe Sulaiman seda. 

4l Careta laenna parkara Sulaiman, iya 
areya parkara sabarang se Ia elampaagi sarta 

parkara pangataowanna, kabbi Ia ecathet e 


dhalem Caretana Sulaiman. 

42 Sulaiman reya marenta Israil neng e 
Yerusalim abidda pa polo taon. 

43 Saellana jareya pas seda ban esareyagi e 
Kottha Daud, se agante daddi rato iya areya 
pottrana se anyama Rehabeyam. 

1 2 1l Rehabeyam meyos ka Sikhem, sabab 

rayat Israil e bagiyan dhaja la akompol 
e jadhiya kabbi kaangguy alanti salerana 
epadaddiya rato. 

2? E bakto jareya Yerobeyam anana Nebat gi 
badha e Messer sabab buru dhari Sulaiman. 
E bakto ngedhing kabar parkara Rehabeyam, 
Yerobeyam abali dhari Messer. 

3 Yerobeyam jareya ekonee bi rayat bagiyan 
dhaja, kabbi pas areng-bareng ngadhep ka 
Rehabeyam. Ocana reng-oreng jareya, 

4 "Rayat e bagiyan kadhinto sareng Sulaiman 
ramaepon junandalem epamalarat odhina. 
Samangken manabi kasangsaraan kadhinto 
sareng junandalem epadhammang sareng 
ekorange, rayat e kadhinto ngabdiya sareng 
estowa ka junandalem." 

> Saodda Rehabeyam, "Ban sengko gi 
epekkera gallu. Sateya bana kassa padha 
mole gallu, tello are aggi abali dha enna." 
Daddi reng-oreng jareya mole kabbi. 

6 Rato Rehabeyam laju nyoon petoduna 
reng-oreng towa se daddi panasehadda 
Sulaiman, ramana. "Noro panemmona bana, 

sengko nyaoda baramma ka reng-oreng 
jarowa?" dhabuna Rehabeyam. 

7 Saodda reng-oreng se etanyae jareya, 
"Manabi junandalem lerres ngabdiya ka rayat, 
kabbullagi saos parnyoonanna reng-oreng 
gapaneka, sopaja rayat gapaneka ngabdiya 
jugan salanjangnga ka junandalem." 

8 Tape Rehabeyam ta marduli ka petoduna 
reng-oreng se la towa jareya. Sabaligga laju 
manggii reng-oreng ngodha se saomor ban 
salerana se sateya abanto salerana. 

? Dhabuna Rehabeyam, "Noro panemmona 
bana, sengko kodu nyaot baramma ka 
reng-oreng se menta ka sengko sopaja 
sengko ngorangana kasangsaraanna rowa?" 

10 Cana reng-oreng gella, "J unandalem 
adhabu kadi kadhinto saos, Maske sengko ta 
kowat kantha reya, sengko gi akowadan dhari 
tang rama! 

11 Bi tang rama bana epaberra odhina, tape 
bi sengko bana epalebbiya berra pole. Bi 
rama bana epeccot ngangguy cometthe, bi 
sengko bana epeccoda ngangguy cometthe 
se adhuri besse!" 

12 Tello are saellana jareya Yerobeyam 
ban reng-oreng gella abali ngadhep ka 
Rehabeyam kabbi, menorot dhabuna. 

13 Rato jareya ta parduli ka petoduna 
reng-oreng se wa-towa gella, sarta atoro ka 
petoduna reng-oreng se ngodha. Rehabeyam 
adhabu epakasar ka reng-oreng jareya, 

dhabuna, "Bi tang rama bana epamalarat 
odhina, tape bi sengko epalebbiya berra 
pole. Bi rama bana epeccot ban cometthe, 
bi sengko bana epeccoda ban cometthe se 
adhuri besse!" 

14(12:13) 

15 Rato jareya ta parduli ka parnyoonanna 
rayat. Tape jareya lakar kasokanna PANGERAN 
kaangguy alampaagi dhabuna ka Yerobeyam 
anana Nebat kalaban parantaraanna Nabbi 
Ahiya dhari Silo. 

16E baktona rayat jareya tao ja ratona ta 
kasokan meyarsaagi parnyoonanna, reng- 
oreng jareya pas aera, "Egabaya apa ngorosa 
toronanna Daud! Apa ontongnga bangsa 
Israil eparenta Daud ban toronanna? Rayat 
Israil, mara mole kabbi! Dina Rehabeyam olle 
ngoros abana dibi!" Daddi rayat Israil padha 
mole 

17 ban Rehabeyam pera daddi ratona rayat 
se badha e dhaera Yehuda. 

18 Maske cara jareya Rato Rehabeyam gi 
makon Adoniram, kapalana reng-oreng se 
alako rodi, sopaja maayem rayadda. Tape 
bi rayadda Adoniram egarujuk sampe mate. 
Ngoladi jareya Rehabeyam duli ongga ka 
karetana, pas buru ka Yerusalim. 

19 Molae dhari bakto jareya rayat e bagiyan 
dhajana karajaan Israil terros aberonta ka 
to-rato toronanna Daud. 

20E bakto sakabbinna rayat Israil ngedhing ja 
Yerobeyam la abali dhari Messer, Yerobeyam 
jareya pas eonjang ka settong kompolan; bi 
reng-oreng jareya Yerobeyam pas epadaddi 
rato Israil. Pera rayat suku Yehuda malolo se 
gi paggun esto ka toronanna Daud. 

21E bakto Rato Rehabeyam napa ka 
Yerusalim pas makompol tantarana se 
paleng bagus bannyana saratos ballung polo 
ebu oreng, epele dhari suku Yehuda ban 
Benyamin epaperranga ban oreng Israil, terro 
ngobasaana pole ku-suku e bagiyan dhajana 
Israil. 

22 Tape Allah makon Nabbi Semaya 

23 manapa kabar reya ka Rehabeyam sarta 
sakabbinna suku Yehuda ban Benyamin, 

24 "Bana ja aperrang ban oreng Israil, 
tan-taretanna bana dibi. Kassa mole! Pa-apa 
se la kalakon reya Tang karep." Daddi 
reng-oreng jareya kabbi padha atoro ka 
dhabuna PANGERAN, pas padha mole ka 
bengkona bang-sebang. 

25 Saellana daddi rato Israil, Yerobeyam 
makowat kottha Sikhem e dhaera 
pagunongan Efraim, pas neng e jadhiya 
kaangguy sabatara. Saellana jareya pas 
mangkat pole dhari jadhiya sarta makowat 
kottha Pnuwel. 

26 Cana panggaliyanna, "Mon tang rayat gi 
paggun entaran ka Yerusalim ngatorragiya 
kurban e Padalemman Socce cara se 

sateya reya, tanto tang rayat reya pas noro 
Rehabeyam rato Yehuda pole, sarta pas 
matee sengko." 

2!(12:26) 

28 Saellana ebang-tembang e dhalem 
panggaliyanna, Yerobeyam pas abadhi arcana 
pe-sapeyan emmas dhadhuwa, sarta pas 
adhabu ka rayadda, "He, bangsa Israil! La 
abit bana se entaran ajalannagi kabakteyan 
ka Yerusalim. Reng-oreng Israil, areya la-alla 
se ngeba bana kabbi kalowar dhari nagara 
Messer!" 

23 Bi Yerobeyam pe-sapeyan emmas jareya 
se settong esaba e Betel ban settonganna 
esabae Dan. 

30 Daddi rayat jareya pas agabay dusa, 
sabab entar ajalannagi kabakteyan ka Betel 
ban ka Dan. 

31 Salaenna jareya Yerobeyam maddek 
kennengnganna kabakteyan en-laenna 
e co-koncona gunong, sarta ngangkat 
mam-imam dhari acem-macem kalowarga se 
banne dhari suku Lewi. 

32 Saellana jareya Yerobeyam nyaba 
mam-imam neng e Betel epatugas e 
jadhiya. Salerana dibi ngatorragi kurban 
ka pe-sapeyan emmas se epakon gabay 
jarowa. Yerobeyam pas nantowagi tanggal 
lema bellas bulan ballu menangka are raja 
kaangguy Israil, padha ban are raja neng e 
Yehuda. E are jareya Yerobeyam meyos ka 

Betel ngatorragi kurban kaangguy arayaagi 


are raja se la etantowagi salerana dibi jareya. 
33 (12:32) 
13 lE bakto jareya badha settong nabbi 
e Yehuda, se eotos PANGERAN sopaja 
meyosa ka Betel. Nabbi jareya napa ka 
jadhiya e bakto Yerobeyam teppana ngadek e 
adhana mezba ngatorragiya kurban. 

2 Kalaban dhabuna PANGERAN nabbi jareya 
adhabu epakaja ka mezba buru, "He mezba, 
he mezba! Areya dhabuna PANGERAN, 
Bakal lahira na-kana se enyamaana Yosiya e 
dhalem kalowargana Daud. E attassa bana, 
he mezba, kana jareya bakal mateyana 
mam-imam se atugas e man-dhimman se 
egabay kennengnganna abakte ka diba, ban 
se la nyaba kurban e attassa bana. Ban e 
attassa bana reya keya kana jareya bakal 
ngobbara lang-tolangnga manossa." 

3 Nabbi jareya adhabu pole, "Mezba reya 
bakal gujura, ban abu se badha e attasanna 
bakal nompaa. Jareya buktena ja sengko 
eotos PANGERAN." 

4E bakto meyarsa dhabuna nabbi jareya, 
Yerobeyam laju aduding ka nabbi jareya 
sambi aera, "Pega oreng jareya!" Tape 
lengngenna Yerobeyam laju gerra sampe ta 
ekenneng taja pole. 

> Mezba jareya daksakala gujur ban abu se 
badha e attasanna nompa ka tana, akantha 

se edhabuwagi nabbi jareya menorot se 
epakonnagi PANGERAN. 

6 Rato Yerobeyam laju adhabu ka nabbi 
jareya, "Nyoona tolong kaula nyoonnagi 
ka PANGERAN, Guste Allahna sampeyan. 
Nyoonnagi sopaja PANGERAN kasokana 
mabaras lengngen kaula!" Nabbi jareya adua 
nyoon ka PANGERAN, ban lengngenna rato 
jareya laju baras. 

7 Saellana jareya rato laju adhabu ka nabbi 
jareya, "Tore adhaar e compo kaula. Bi kaula 
sampeyan ereng-parengana." 

8 Saodda nabbi jareya, "Sanare junandalem 
marengngagiya saparona karajaanna 
junandalem ka abdidalem, abdidalem ta 
ngerenga junandalem, sarengngan ta 
neddhaa otaba ngenoma sareng junandalem. 

? Abdidalem ampon narema papakon dhari 
PANGERAN sopaja ta neddha otaba ngenom, 
sareng manabi palemana ta lebat e jalan 
se elebadi abdidalem e bakto mangkat ka 
kadhinto." 

10 Daddi nabbi jareya laju mangkat lebat 
jalan laen. 

11E bakto jareya badha settong nabbi towa 
e Betel. Tra-pottrana atotoran parkara nabbi 
e Yehuda rowa, parkara se elampaagi nabbi 
jareya e Betel e are jareya, ban apa se 
edhabuwagi ka Rato Yerobeyam. 

12 Nabbi towa jareya atanya, "Nabbi Yehuda 


jareya lebat e dhimma e bakto gubara?" 
Tra-pottrana noduwagi jalan jareya. 

13 Nabbi towa jareya makon tra-pottrana 
masang pa-kapana hemarra. Saellana jareya 
laju netene hemar jareya, 

14 nyerser nabbi dhari Yehuda gella. Nabbi 
jareya etemmo teppana alenggi e babana 
kajuwan raja. "Ponapa sampeyan paneka 
nabbi dhari Yehuda kaissa, enggi?" dhabuna 
nabbi towa gella. "Enggi, lerres," saodda 
oreng jareya. 

15 "Ngereng adhaar e compo kaula," dhabuna 
nabbi towa gella. 

16Tape nabbi Yehuda jareya adhabu, 
"Saporana saos! Kaula ta kengeng narema 
pangajagga sampeyan. Kaula ta kengeng 
ngereng sampeyan, jugan ta kengeng neddha 
otaba ngenom e kaiya sareng sampeyan. 

17 PANGERAN ta marengngagi kaula neddha 
otaba ngenom sareng ta kengeng paleman 
lebat e jalan se elebadi kaula pamangkadda." 

18 Nabbi towa dhari Betel gella laju co-ngoco 
adhabu kantha reya, "Kaula nabbi jugan akadi 
sampeyan. Kalaban dhabuna PANGERAN, 
malaekat makon kaula ngonee sampeyan 
ngatore dhaar ka sampeyan e compo kaula." 
19 Daddi nabbi dhari Yehuda jareya laju 
meyos ka compona nabbi towa gella sarta 
adhaar abareng. 

20 Teppana se Kadhuwa jareya adhaar, 
PANGERAN adhabu ka nabbi towa gella, 

2lban nabbi towa jareya laju adhabu ka 
nabbi dhari Yehuda gella, "PANGERAN adhabu 
ja sampeyan ta atoro ka dhabuna. Sampeyan 
ta alampaagi se epakonnagi ka sampeyan. 

22 Sampeyan abali, neddha sareng ngenom, 
mangkana sampeyan ampon elarang 
sareng Pangeran. Daddi sampeyan badhi 
epateyana, dineng mayyittepon sampeyan 
ta ekoburragiya e koburanna kalowargana 
sampeyan." 

23 Samarena se kadhuwa jareya adhaar, 
nabbi towa jareya masangngagi pa-kapana 
hemarra nabbi dhari Yehuda jareya, 

24 saellana jareya nabbi Yehuda jareya laju 
mangkat. E tengnga lorong tatemmo ban 
macan, bi macan buru laju eloncae, eserrang 
sampe seda. Mayyidda ajalpa e lorong, dineng 
hemarra manjeng e seddianna. Macan gella 
manjeng e jadhiya keya. 

25 Reng-oreng se lebat nangalee mayyit 
jareya ban macan se manjeng e seddianna, 
laju padha entar ka Betel notorragi apa se 
etangalee e lorong jareya. 

26E bakto nabbi towa jareya meyarsa 
parkara jareya, laju adhabu, "Ganeka 
nabbi se ta atoro ka dhabuna PANGERAN! 
Daddi PANGERAN madhateng macan se 
epanyangkarem nabbi ganeka sampe seda 

akadi se ampon edhabuwagi PANGERAN 
sabellunna." 

2! Nabbi se towa jareya laju adhabu ka 
tra-pottrana, "Pasangngagi pa-kapana tang 
hemar." Saellana ongga ka hemarra 

28 pas meyos ka kennengnganna mayyidda 
nabbi dhari Yehuda gella. Mayyit jareya 
etemmo gi badha e lorong, dineng hemar 
ban macan gella gi manjeng e seddianna. 
Macan jareya ta nyerrang hemar jareya ban 
ta ngakan mayyit gella. 

2? Mayyit jareya bi nabbi se towa gella 
eangka esaba e attassa hemarra, pas e bakta 
abali ka Betel me olle etangese ban esareyagi. 

30 Mayyit jareya bi nabbi towa gella esareyagi 
dibi e koburanna kalowargana, saellana jareya 
laju etangese abareng ban tra-pottrana. 
Cana tangessa reng-oreng jareya, "Neserra 
sampeyan, taretan, neserra!" 

31 Saellana jareya nabbi jareya adhabu ka 
tra-pottrana, "Mon sengko mate, koburragi e 
seddianna koburanna nabbi reya. 

32 Apa se edhabuwagi nabbi reya menorot 
papakonna PANGERAN ka mezba e Betel 
rowa ban ka sakabbinna kennengnganna 
kabakteyan e tha-kottha Samaria tanto 
kalakon." 

33 Rato Yerobeyam paggun ta ambu se 
alako jahat, sarta gi terros mele mam-imam 
dhari ga-kalowarga biyasa epangoros 
kennengnganna kabakteyan se epaddek e 

man-dhimman. Sapaa bai se endha, laju 


epadaddi imam. 

34 Kajahadanna se kantha jareya andaddiyagi 
toronanna calaka ban ancor. 

14 lE bakto jareya pottra lakena 

Yerobeyam se anyama Abiya nganglo. 

2 Dhabuna Yerobeyam ka rajina, "Kassa 
bana entar ka Silo ka compona Nabbi Ahiya 
se sabbanna adhabu ja sengko reya daddiya 
rato Israil. Tape bana nyamar me olle tadha 
oreng se tao sapa bana se sabendherra. 

3 Ngebaagi le-olle roti sapolo meggi, jajan 
sakone ban maddu sabutol. Tanyaagi ba 
barammaa daddina tang ana reya. Bi nabbi 
jareya bana tanto ebalai." 

4 Daddi rajina Yerobeyam laju mangkat ka 
compona Nabbi Ahiya e Silo. Nabbi jareya la 
ta ngoladi polana la ce seppona. 

> Tape bi PANGERAN eparenge oneng ja 
rajina Yerobeyam rabuwa ka jadhiya atanyaa 
parkara pottrana se nganglo. Nabbi Ahiya 
jareya bi Pangeran la eparenge oneng keya 
apa se kodu edhabuwagi. Sanapana ka 
jadhiya rajina Yerobeyam tha-kantha ngako 
oreng laen. 

6 Tape bakto meyarsa monyena tendagga 
e labang, Nabbi Ahiya adhabu, "Ngereng 
eatore lenggi, abdidalem oneng junandalem 
rajina Yerobeyam. Aponapa junandalem me 
kadhik nyamar? Badha kabar juba kaangguy 
junandalem. 

"Junandalem gubar saos pas atorragi ka 
Yerobeyam ja PANGERAN, Allahna Israil 
adhabu sapaneka, Bi Sengko bana la epele 
dhari antarana rayat ban epangobasae Tang 
ommat Israil. 

8 Bi Sengko bana la eberrii karajaan se bi 
Sengko ekala dhari toronanna Daud. Tape 
bana ta akantha Daud Tang abdi rowa. 
Daud ce estona ka Sengko ban atoro ka 
Tang parenta. Se elakone coma sabarang se 
eanggep bendher bi Sengko. 

Tape bana ngalakone kajahadan se arajaan 
dhari sabarang se tao elakone sakabbinna se 
marenta sabellunna bana. Bana mongkore 
Sengko ban mapeggel Sengko polana bana 
agabay brahala ban ca-arca dhari logam se 
esembaa. 

10 Daddi Sengko madhatengnga balai ka 
toronanna bana. Sakabbinna toronanna bana 
se lalake, bi Sengko epateyana kabbi, ta 
parduli apaa bai pangkadda. Kalowargana 
bana epatadhaa karena akantha rombu se 
esapowe epaberse. 

ll Kalowargana bana se mate e kottha 
bakal ekakana pate, ban se mate e lowar 
kottha bakal ekakana mano. Senga, Sengko 
PANGERAN se ngoca reya!" 

12 Saellana jareya Nabbi Ahiya adhabu ka 
rajina Yerobeyam, "Samangken junandalem 
gubar! E bakto junandalem buru maso ka 
kottha, pottrana bakal sedaa. 


1 Raja-raja 14.131 18 79 

13 Rayat Israil sadajana bakal nangesa 
sareng ngoburragiya pottraepon junandalem 
kadhinto. Namong settong gapaneka 
anggotana kalowargana Yerobeyam se 
badhi ekoburragi sacara hormat, sabab 
namong pottra gapaneka saos se masenneng 
panggaliyanna PANGERAN, Allahna Israil. 

14 Sareng PANGERAN Israil bakal 
eparengngana rato se ngaherana 
kadhudhugannepon toronanna Yerobeyam 
menangka rato. Arena ampon dhapa! Ngabidi 
samangken 

15 PANGERAN badhi ngokoma Israil kantos 
gaonggaan akadi galagas e dhalem aeng. 
PANGERAN badhi nyabuda rayat Israil 
dhari nagara se sae kadhinto, se ampon 
eparengngagi PANGERAN ka bangatowana 
bangsa Israil. Sadajana badhi epasalebbudana 
ka barana Songay Efrat lantaran mapeggel 
PANGERAN polana abadhi ca-arcana Dewi 
Asyera. 

16 PANGERAN badhi adinggallagi Israil 
lantaran Yerobeyam abadhi dusa sareng 
andaddiyagi oreng Israil abadhi dusa jugan." 

17 Saellana jareya rajina Yerobeyam laju 
mangkat ka Tirza. E bakto maso ka dalemma, 
pottrana seda. 

18 Rayat Israil nanges noduwagi 
kasossaanna, sarta laju ngoburragi 
jinazana pottrana Yerobeyam jareya akantha 

se la edhabuwagi PANGERAN kalaban 


parantaraanna Nabbi Ahiya, abdina. 

19 Careta laenna parkara Rato Yerobeyam, 
iya areya pamarentaanna ban paperrangan se 
epimpin salerana, la ecathet e dhalem ketab 
Sajarana To-rato Israil. 

20 Dhu lekor taon abidda Yerobeyam 
jumenneng rato, saellana jareya laju seda 
terros esareyagi, pas egante pottrana se 
anyama Nadab. 

21E bakto Rehabeyam, pottrana Sulaiman, 
jumenneng rato Yehuda, yuswana pa polo 
settong taon. Se marenta abidda petto 
bellas taon neng e Yerusalim. Dhari sanagara 
Israil kottha jareya bi PANGERAN ekusussagi 
epadaddi kennengnganna abakte ka Salerana. 
Ebuna Rehabeyam iya areya Naama dhari 
bangsa Amon. 

22 Bangsa Yehuda ngalakone barang se 
jahat e dhalem pangoladanna PANGERAN. 
Tengkana reng-oreng jareya lebbi mapeggel 
Pangeran etembang ban sabarang se tao 
elakone bangatowana. 

23E attassa mo-gumo ban e babana 
ju-kajuwan raja, reng-oreng jareya maddek 
kennengngan panyembaanna brahala, ban 
maddek gu-tugu sarta ca-arcana dewi Asyera 
se esembaa. 

246e paleng parana, e sakabbinna 
kennengngan jareya apabadha lalakean 
ban babinean se daddi sondel menangka 

kabakteyan ka dibana. Oreng Yehuda 


ajalannagi sabarang se juba se Ia elakone 
sa-bangsa se eojuk PANGERAN e bakto oreng 
Israil maso ka nagara jareya. 

25E taon se kapeng lema e dhalem 
pamarentaanna Rehabeyam, Sisak, rato 
Messer nyerrang Yerusalim. 

26 Rang-barang se arga se badha e dhalem 
Padalemman Socce ban e karatonna rato, 
bariya keya meng-tameng emmas gabayanna 
Sulaiman, erampas kabbi. 

27 Daddi menangka gantena Rato 
Rehabeyam abadhi meng-tameng paronggu, 
se eparcajaagi ka para parwira se ajaga 
labang sakethengnga karaton. 

28 Sabban rato meyos ka Padalemman 
Socce, para pangawal ngeba meng-tameng 
jareya, saellana pas epabali ka kamar jaga. 

29 Careta laenna parkara Rehabeyam la 
ecathet e dhalem ketab Sajarana To-rato 
Yehuda. 

30E dhalem jaman pamarentaanna 
Rehabeyam, ros-terrosan badha perrang e 
antarana Rehabeyam ban Yerobeyam. 

31 Saellana jareya Rehabeyam seda sarta 
laju esareyagi e pasareyanna to-rato e Kottha 
Daud. Se agante daddi rato iya areya pottrana 
se anyama Abiyam. 

15 lE taon se kapeng ballu bellas 

e dhalem pamarentaanna Rato 

Yerobeyam e Israil, Abiyam jumenneng rato 
Yehuda 

2 ban marenta tello taon abidda e Yerusalim. 
Ebuna iya areya Maakha, pottrana Abisalom. 

3 Abiyam agabay dusa akantha ramana, ta 
esto onggu ka PANGERAN, Guste Allahna, 
banneyan ban Daud, jujuna. 

“Tape, demi Rato Daud, PANGERAN, Allah se 
esemba Daud, marenge Abiyam pottra lalake 
se aganteya salerana marenta e Yerusalim 
ban ajaga sopaja kottha jareya ta sampea 
gaggar ka moso. 

> PANGERAN alampaagi se kantha jareya 
polana Daud masenneng panggaliyanna, ban 
ta tao ngenthengngagi papakonna, kajabana 
e dhalem parkarana Uriya oreng Het rowa. 

6 Perrang e antarana Rehabeyam ban 
Yerobeyam se emolae e jamanna Rehabeyam 
gi terros ta endha ambu saabidda jaman 
pamarentaanna Abiyam. 

7 Careta laenna parkara Abiyam la ecathet e 
dhalem ketab Sajarana To-rato Yehuda. 

8 Abiyam seda ban esareyagi e Kottha Daud, 
ban egante pottrana se anyama Asa. 

PE taon se kapeng dhu polo e jaman 
pamarentaanna Rato Yerobeyam e Israil, Asa 
jumeneng rato Yehuda. 

10Seẹ marenta abidda pa polo settong taon e 
Yerusalim. Agung binena iya areya Maakha, 
pottrana Abisalom. 

ll Padha ban Daud, bangatowana, Asa 
masenneng panggaliyanna PANGERAN. 

12 Del-sondellan se atugas e kennengnganna 
panyembaan ka diba e man-dhimman 
epanyengla kabbi, ban la-brahala se 
ekagabay bi to-rato se marenta sabellunna 
epamosna kabbi dhari saantero nagara. 

13 Agung binena, Maakha, epaambu daddi 
rato ebu, sabab agabay arcana brahala 
se messom kaangguy Asyera, dewina 
kalandhuwan Asa magujur brahala jareya, 
pas eobbar e Cora Kidron. 

14 Maske ta sakabbinna kennengnganna 
panyembaanna brahala epaancor bi Asa, tape 
salerana teptep esto ka PANGERAN saomorra. 

15 Emmas ban salaka se eatorragi ramana 
ka PANGERAN, ebakta kabbi ka Padalemman 
Socce, bariya keya emmas ban salaka 
tor-atorra dibi. 

16 Rato Asa dhari Yehuda ban Rato Baesa 
dhari Israil ros-terrosan aperrang saabidda se 
kadhuwa jareya padha neggu kakobasaan. 

17 Baesa nyerrang Yehuda ban makoko 
kottha Rama kaangguy notop jalan kalowar 
masona Yehuda. 

18 Daddi Rato Asa laju mondhut sakabbinna 
emmas ban salaka se gi badha e Padalemman 
Socce ban karaton pas ekeremmagi ka 
Damsyik ka Benhadad rato Siria, pottrana 
Tabrimon, iya areya bajana Heziyon. Rang- 
barang jareya epakon aterragi ka om-kaom 

oreng agung karaton, etoroe pessen kantha 
reya, 

19 "Ngereng sampeyan sareng kaula padha 
akanca akadi oreng towana sampeyan 
sareng oreng towa kaula gi dhimen. Kaula 
ngeremmagi emmas sareng salaka menangka 
tor-ator. Kaula ngarep sampeyan kasokana 
mapegga hubungan sareng Baesa rato Israil, 
sopaja rato Israil kaissa narega tantarana 
dhari dhaera kakobasaan kaula." 

20 Benhadad narema pangajagga Asa jareya 
laju makon ra-parwirana ban tantarana alorok 
tha-kottha Israil. Reng-oreng jareya makala 
Iyon, Dan, Abel-Bet-Maakha ban Kinerot e 
seddina Talaga Galilea sarta saantero baba 
Naftali. 

21E bakto Baesa meyarsa parkara jareya, 
laju ambu se makoko kottha Rama pas meyos 
ka Tirza ban kaangguy sabatara bakto ta 
aperrang pole. 

22 Saellana jareya, reng-oreng sanagara 
Yehuda ta kalaban ele-pele, bi Rato Asa 
epakon ngangko bato ban kaju se bi Rato 
Baesa eangguy makoko kottha jareya. Bato 
ban kaju jareya bi Asa eangguy makoko 
kottha Mizpa ban Geba, iya areya settong 
kottha e baba Benyamin. 

23 Careta laenna parkara Rato Asa, iya areya 
kapahlawananna ban tha-kottha se epakoko, 
la ecathet e dhalem ketab Sajarana To-rato 

Yehuda. E bakto towana Asa nyandhang 
panyaket e padana dhu kalaja. 

24 Saellana seda, laju esareyagi e 
pasareyanna to-rato e Kottha Daud; Yosafat, 
pottrana epagante, daddi rato. 

25E taon se kapeng dhuwa e dhalem 
pamarentaanna Rato Asa e Yehuda, Nadab 
pottrana Yerobeyam jumenneng rato e Israil 
ban marenta sampe dhu taon abidda. 

26 Nadab jareya padha ban ramana se 
marenta sabellunna, iya areya agabay dusa 
ka PANGERAN ban daddi lantaranna oreng 
Israil alako dusa keya. 

21 Baesa, pottrana Ahiya, dhari suku Isakhar 
akomplot ngamoso Nadab, Nadab laju epatee 
e bakto ngeppong kottha Gibeton abareng 
ban pasukanna e baba Filistin. 

28 Kadaddiyan jareya e taon se kapeng 
tello e dhalem pamarentaanna Rato Asa e 
Yehuda. Daddi Baesa laju jumenneng rato 
Israil agante Nadab. 

293 Ta saapa abidda saellana daddi rato, Baesa 
laju matee sakabbinna balana Yerobeyam. 
Menorot apa se la edhabuwagi PANGERAN 
kalaban parantaraanna abdina, Nabbi Ahiya 
dhari Silo, la-balana Yerobeyam epatee kabbi, 
tadha settong se ceccera. 

30 Yerobeyam la agabay dusa ban daddi 
lantaranna oreng Israil noro alako dusa keya. 
Kalaban cara se kantha jareya Yerobeyam 

maduka PANGERAN, Allah se esemba oreng 


Israil. 

31 Careta laenna parkara Nadab la ecathet e 
dhalem ketab Sajarana To-rato Israil. 

32 Saabidda pamarentaanna Rato Baesa e 
Israil, ros-terrosan badha perrang e antarana 
Baesa ban Rato Asa dhari Yehuda. 

33E taon se kapeng tello e dhalem 
pamarentaanna Rato Asa e Yehuda, Baesa 
pottrana Ahiya jumenneng rato marenta 
saantero Israil. Rato Baesa marenta e Tirza 
pa lekor taon abidda. 

34 Akantha ramana se marenta sabellunna, 
Rato Baesa alako dusa keya ka PANGERAN 
sarta daddi lantaranna oreng Israil alako dusa 
keya. 

1 ! PANGERAN laju adhabu ka Nabbi 

Yehu pottrana Hanani, dhabuna, 
"Panapaagi Tang pessen reya ka Baesa, 

2 Lamba bana reya banne pa-apa, tape 
bana bi Sengko la epadaddi pamimpinna 
Tang ommat Israil. Sateya bana alako dusa 
akantha Yerobeyam ban daddi lantaranna 
ommat Israil alako dusa keya, sampe Sengko 
peggel. 

3 Daddi bana sabalana bi Sengko epamosnaa 
kabbi epakanthaa Yerobeyam. 

4La-balana bana se mate e kottha reya 
bakal ekakana pate, ban se mate e lowar 
kottha bakal ekakana mano." 

> Pessenna PANGERAN ka Baesa ban 
la-balana jareya bi Nabbi Yehu epanapa 
ka Baesa lantaran Baesa alako dusa ka 
PANGERAN, sampe maduka PANGERAN, 
banne pera polana Baesa la matee sakabbinna 
balana Yerobeyam. Careta laenna parkara 
Baesa, tamaso kapahlawananna la ecathet e 
dhalem ketab Sajarana To-rato Israil. Baesa 
seda laju esareyagi e Tirza. Ela, pottrana, 
epagante jumenneng rato. 

6 (16:5) 

71(16:5) 

SE taon se kapeng nem lekor e dhalem 
pamarentaanna Rato Asa e Yehuda, Ela 
pottrana Baesa jumenneng rato e Israil. Se 
marenta e Tirza dhu taon abidda. 

? Zimri, parwira se ngapalae saparona 
pasukan kareta, akomplot ngamoso Ela. 

E settong are e Tirza, Ela nom-ngenoman 
sampe mabu e bengkona Arza, kapalana 
roma tatanggana karaton. 

10 Zimri maso laju matee Ela, saellana jareya 
pas daddi rato agante Ela. Jareya kadaddiyan 
e taon se kapeng petto lekor e dhalem 
pamarentaanna Rato Asa e Yehuda. 

1 Gi buru daddi Rato Zimri laju matee 
sakabbinna ana binena Rato Baesa. La-mala 
la-balana ban ca-kanca lalakeanna kabbi 
tadha se epalopoda. 

12 Cocok ban apa se Ia edhabuwagi 
PANGERAN ka Baesa kalaban parantaraanna 
Nabbi Yehu, ana binena Baesa epatee kabbi. 
13 Baesa ban Ela, pottrana, nyemba ba-diba 
ban daddi lantaranna oreng Israil alako dusa. 
Daddi reng-oreng jareya andaddiyagi dukana 
PANGERAN, Allah se kodu esemba oreng 
Israil. 

14 Caretana Ela laenna la ecathet e dhalem 
ketab Sajarana To-rato Israil. 

15E taon se kapeng petto lekor 
pamarentaanna Rato Asa e Yehuda, 
Zimri jumenneng rato Israil ban marenta 
e Tirza pettong are abidda. E bakto jareya 
tantara Israil teppana ngeppong Gibeton, 
kotthana oreng Filistin. 

16E bakto ngedhing ja Zimri akomplot 
ngamoso rato ban la matee rato jareya, 
e are jareya keya reng-oreng Israil neng 
e parkemahanna padha mele Omri, 
panglimana, epajumenneng rato Israil. 

17 Saellana jareya Omri ban pasukanna abali 
dhari Gibeton, terros entar ngeppong Tirza. 

18E bakto jareya Zimri ngoladi ja kottha 

la erebbu bi Omri, daddi laju maso ka 
karatonna; karatonna jareya laju eobbar 
epabareng ban salerana dibi, sampe seda e 
dhalem apoy. 

19Se kantha jareya kalakon lantaran 
Zimri alako jahat menorot pangoladanna 
PANGERAN. Padha ban Rato Yerobeyam, 

Zimri alako dusa ka PANGERAN keya ban 


daddi lantaranna ommat Israil alako dusa 
keya. 

20 Careta laenna parkara Zimri, tamaso 
komplodan pangkiyanadanna se erancanaadgi, 
la ecathet e dhalem ketab Sajarana To-rato 
Israil. 

21 Bangsa Israil pecca dhuwa lantaran badha 
se terro sopaja Tibni pottrana Ginat se 
epajumennengnga rato, tape badha pole se 
terro sopaja se epajumenneng Rato Omri. 

22 Dhi-budhina oreng se noro Omri mennang. 
Tibni seda ban Omri daddi rato. 

23) areya kalakon e taon se kapeng tello polo 
settong pamarentaanna Asa e Yehuda. Omri 
daddi rato se marenta Israil dhubellas taon 
abidda. Dhari dha-adhana sampe nem taon 
abidda marenta e Tirza. 

24 Tape saellana jareya laju mondhut gunong 
argana nem ebu pesse salaka dhari oreng se 
anyama Semer. Omri laju maddek kottha e 
gunong jareya, se laju e nyamae Samaria, 
ngala nyamana Semer, oreng se andhi gunong 
jareya. 

25 Omri agabay dusa se arajaan dhari se 
elampaagi to-rato se marenta sabellunna. 

26 Akantha Yerobeyam, Omri agabay dusa 
ban daddi lantaranna oreng Israil alako dusa 
keya ban nyemba diba. Daddi jareya maduka 
PANGERAN, Allah se kodu esemba oreng 
Israil. 

27 Careta laenna parkara Rato Omri ban 
sabarang se elampaagi la ecathet e dhalem 
ketab Sajarana To-rato Israil. 

28 Saellana jareya Omri seda ban esareyagi 
e Samaria, sarta laju egante pottrana se 
anyama Ahab. 

23E taon se kapeng tello polo ballu 
pamarentaanna Rato Asa e Yehuda, Ahab, 
pottrana Omri jumenneng rato Israil sarta 
marenta e Samaria dhu lekor taon abidda. 

30 Etembang to-rato se marenta sabellunna, 
Rato Ahab jareya e dhalem pangoladanna 
PANGERAN dusana lebbi raja. 

31 Dusana banne pera cara dusana 
Yerobeyam; Ahab jareya la-mala araji Izebel 
pottrana Rato Etbaal dhari Sidon, sarta 
nyemba ka Baal. 

32 Ahab maddek kennengnganna 
panyembaan ka Baal e Samaria, ban e 
dhalem kennengnganna panyembaan jareya 
epobuwi mezba kaangguy diba jareya. 

33 Salaenna jareya Ahab abadhi keya arcana 
Dewi Asyera. Dusana alebbiyan dhari dusana 
sakabbinna to-rato se marenta sabellunna 
salerana. Daddi Ahab mapeggel PANGERAN, 
Allah se kodu esemba ommat Israil. 

34E jaman pamarentaanna Ahab 
jareya, kottha Yerikho epaddek pole bi 
Hiyel, oreng Betel. Tape akantha se la 
edhabuwagi sabellunna bi PANGERAN kalaban 
parantaraanna Yusak pottrana Nun, Hiyel 


1 Raja-raja 17.11 5 91 
kaelangan anana kadhuwa: se sareyang, 
Abiram nyamana, mate e bakto Hiyel masang 
dhasarra kottha Yerikho, ban Segub, ana 
bungsona, mate e bakto Hiyel masang 
bang-labangnga kottha jareya. 

17 l Badha settong nabbi nyamana Eliya. 

Asalla dhari Tisbe, settong kottha e 
baba Gileyad. E settong are, nabbi jareya 
nyabis ka Rato Ahab pas mator kantha reya, 
"Bit asmaepon PANGERAN, Allah se odhi 
se esemba sareng ommat Israil se eabdi 
sareng abdidalem, abdidalem ngatore oneng 
ka junandalem manabi dhu taon otaba tello 
taon abidda bakal tadhaa ebbun otaba ojan 
se toron, kajabana manabi abdidalem ngoca 
manabi ebbun sareng ojan torona." 

2 Saellana jareya PANGERAN adhabu ka 
Eliya, 

3 "Onduri kennengngan reya, kassa entar ka 
temorra Songay Yordan, pas ngetek e dissa e 
seddianna cangkana Songay Kerit. 

4 Mon bana ngenoma badha aeng songay 
jareya, mon bana ngakana, Sengko nyorowa 
no-mano dhangdhang ngebaagi kakanna 
bana." 

> Eliya atoro ka dhabuna PANGERAN jareya, 
pas mangkat ka cangkana Songay Kerit pas 
terros ngetek e seddianna cangkana songay 
jareya. 

6 Mon ngenom mondhut aengnga songay, se 
edhaar roti ban daging se egiba dhangdhang 
sabban gu-laggu ban sar-asar. 

'Ta ella saapa abidda, cangkana songay 
jareya asat aengnga sabab tadha ojan. 

8 Saellana jareya PANGERAN pas adhabu ka 
Eliya, 

?"Sateya kassa bana entar ka kottha Sarfat, 
e seddianna Sidon, bana pas neng e jadhiya. 
E kottha jareya badha randha; randha jareya 
bi Sengko la esoro makane bana." 

10 Daddi Eliya mangkat ka Sarfat. Sanapana 
ka labangnga kottha, Eliya ngoladi badha 
oreng randha parappana makompol kaju. 
Dhabuna Eliya ka randha jareya, "Bu, ta 
langkong kaula nyoona aeng enomma." 

11E bakto randha jareya ajalan ngalaagiya 
aeng enom, Eliya aera, "Bu, kaula nyoona 
rotina jugan." 

12 Saodda randha jareya, "Bit asmaepon 
PANGERAN se odhi, Allah se esemba 
sampeyan, kaula asompa ja kaula ta 
gadhuwan roti sakale. Kaula namong 
gadhuwan teppong sapergem e dhalem 
jembung, mennya jaitun sakone e dhalem 
butol. Kaula kaanja nyareya kaju eangguya 
aola teppong se sakone ganeka, sopaja kaula 
sareng ana kaula gadhuwan se eteddhaa 
sanare namong ce sakonena. Ganeka 
teddhaan gadhuwan kaula se dhi-budhina, 

saamponna ganeka kaula sareng ana kaula 
tanto mate kalaparan." 

13 "Ampon sampeyan ja kobater," dhabuna 
Eliya ka randha jareya. "Eatore manabi 
aolaa teddhaan kaangguy sampeyan sareng 
pottrana. Tape kaula gabayyagi roti ne-kene 
kaadha dhari teppong ban mennya ganeka, 
pas giba kaanto. 

14Sabab PANGERAN, Allah se esemba oreng 
Israil adhabu ja kobuganna sampeyan bakal 
pagguna badha teppongnga ban butolla 
sampeyan bakal pagguna badha mennyana 
sampe baktona PANGERAN madhateng ojan 
ka bume." 

15 Randha jareya mangkat norodi dhabuna 
Elia. Sampe pan-barampan are abidda e 
bengkona randha jareya paggun badha 
parsadhiyaanna kakanan kaangguy se katello 
jareya. 

16 Ban cocok akantha se edhabuwagi 
PANGERAN kalaban parantaraanna Eliya, 
kobuganna jareya paggun aesse teppong ban 
butolla paggun badha mennyana. 

17 Ta abit saellana jareya anana randha 
jareya sake. Sajan abit sajan sara sampe 
dhi-budhina mate. 

18 Atorra randha jareya ka Eliya, 

"Abdina Allah, aponapa abdina me 
epasapaneka sareng panjennengngan? 
Ponapa panjennengngan rabu ka kadhinto 

maemoda Allah ka dusa abdina, me sampe 


ana abdina epamate?" 

19 Saodda Eliya, "Giba kaanto kana ganeka." 
Kana lake jareya bi Eliya epondhut dhari 
ebuna, pas ebakta ka loteng, ka kamar 
pangenebbanna. Eliya nyaba kana jareya e 
pasareyanna, 

20 pas laju adua epakaja, "Adhu, GUSTE 
Allah, Pangeran kaula, aponapa J unandalem 
me madhateng balai kadhinto ka randha 
kadhinto? Abdidalem sareng randha kadhinto 
eparenge ngampong pangenebban, me 
samangken anaepon epamate sareng 
J unandalem?" 

21 Saellana jareya Eliya napang e attassa 
kana jareya sampe tello kale, sambi adua, 
"Adhu, GUSTE Allah, Pangeran kaula, 
paodhiagi kana kadhinto, Guste!" 

22 Pangeran meyarsa duana Eliya; kana 
jareya pas anyaba, laju odhi pole. 

23 Eliya toron dhari kamarra sambi abakta 
kana jareya ka ebuna, pas adhabu, "Neka 
anana sampeyan pon odhi pole!" 

24 Saodda randha jareya, "Samangken 
abdina oneng panjennengngan abdina Allah, 
se edhabuwagi panjennengngan lerres dhari 
PANGERAN!" 

18 ' Saellana mosem kerreng jareya olle 

tello taon abidda, PANGERAN adhabu 
ka Eliya, "Kassa bana entar ka Rato Ahab, ta 
saapa abidda Sengko madhatengnga ojan." 

2 Daddi Eliya pas mangkat. E bakto jareya 
kalaparan e Samaria ce sarana, 

3 daddi Ahab pas adikane Obaja. (Obaja 
reya kapalana roma tatanggana karaton. 
Orengnga ce abakte ka PANGERAN. 

4E bakto Izebel matee bi-nabbina 
PANGERAN, Obaja nolonge bi-nabbi se 
bannyana saratos oreng, eerrep e dhalem 
wa-guwa, settong guwa eessee saeket oreng. 
Reng-oreng se epangetek e dhalem wa-guwa 
jareya ekereme dhaar ban aeng enom.) 

> Dhabuna Ahab ka Obaja, "Mara ja entara 
nyare somber ban songay e saantero nagara 
reya. Pola me nemmo rebba se ekenneng 
gabay pakanna ran-jaran tompaan ban 
ran-jaran buwadan andhina sengko ban bana 
kabbi, sopaja ebinna sengko ban bana ta 
sampea badha se mate kalaparan." 

6 Saellana gi-magi dhaera se kodu eentare 
bang-sebang, Ahab ban Obaja pas padha 
mangkat. Ahab ka bagiyan se settong, ban 
Obaja ka bagiyan settonganna. 

7E tengnga jalan Obaja atemmo ban Eliya. 
Obaja enga jareya Eliya, daddi laju asojud 
ngatore hormat sambi atanya, "Ba lerressa 
panjennengngan kadhinto Eliya?" 

8 "Iya, sengko pajat Eliya," saodda Eliya. 
"Kabala ka ratona bana ja sengko badha e 
dhinna." 

? Obaja nyaot, "Ponapa salana abdina me 
panjennengngan makon abdina entar ka 
Ahab? Dhaggi abdina tanto epatee. 

10 Bit asmaepon PANGERAN se odhi, 

Allah se esemba panjennengngan, abdina 
asompaa ja abdina sareng rato epakon 
nyare panjennengngan ka man-kadhimman. 
Manabi rato e settong nagara adhabu 
panjennengngan tadha e nagarana, sareng 
Ahab rato gapaneka epakon asompa 

ja panjennengngan lerres ta epanggi e 
nagarana. 

1l Pas samangken panjennengngan 
makon abdina mator ka Rato Ahab ja 
panjennengngan badha e kaiya. 

12 Kadi ponapa manabi abdina gi buru 
mangkat, panjennengngan pas ebakta sareng 
Errohepon PANGERAN ka kennengngan 
se ta ekaonenge sareng abdina? Manabi 
abdina mator ka Ahab ja panjennengngan 
badha e kaiya, namong Ahab pas ta 
manggii panjennengngan e kaiya, tanto 
abdina epatee. Panjennengngan tantona 
emot, abdina kadhinto oreng se abakte ka 
PANGERAN molae gi kene. 

13 Ponapa panjennengngan ta meyarsa ja e 
bakto Izebel matee bi-nabbina PANGERAN, 
abdina mangetek saratos oreng e antarana 
bi-nabbi gapaneka e dhalem guwa, sabban 
guwa settong eessee saeket oreng, sareng 

ngereme dhaar sareng aeng enom ka bi-nabbi 
gapaneka? 

14 Daddi samangken, aponapa 
panjennengngan me makon abdina 
ngatore oneng ka rato ja panjennengngan 
badha e kaiya? Tanto abdina pa epatee." 

15 Saodda Eliya, "Bit asmana PANGERAN 
Se Mahakobasa se esemba sengko, sengko 
entara dibi ka rato are teya." 

16 Daddi Obaja pas mangkat ngatore oneng 
ka rato, Ahab pas mangkat manggiyana Eliya. 

17E bakto ngoladi Eliya, Ahab adhabu 
epakaja, "Areya pangaco e Israil!" 

18 "Se pangaco banne abdidalem," saodda 
Eliya, "namong junandalem dibi sakalowarga. 
Junandalem nyemba la-brahalana Baal, 
daddi junandalem ta atoro ka papakonna 
PANGERAN. 

19 Ngereng samangken rayat Israil sadaja 
pakon apanggi sareng abdidalem e Gunong 
Karmel. Bakta jugan nabbina Baal se pa ratos 
saeket oreng sareng nabbina Dewi. Asyera 
se pa ratos oreng se ebandhai Din Aju Rato 
Izebel." 

20 Daddi Ahab makompol rayat ban 
bi-nabbina Baal kabbi e Gunong Karmel. 

21 Eliya nyemmae rayat jareya pas adhabu, 
"Sampe bila bana se mangmanga atena? Mon 
PANGERAN reya Allah, semba Pangeran! Mon 
Baal Allah, semba Baal!" Rayat se akompol e 
jadhiya neng-enneng, ta ca-ngoca. 

22 Dhabuna Eliya, "E antarana bi-nabbina 


PANGERAN pera kare sengko malolo, 
mangkana e dhinna badha pa ratos saeket 
oreng nabbina Baal. 

23 Mara ngala sape lake dhadhuwa. Se 
settong bagi ka bi-nabbina Baal soro sambelli 
pas thok-ketthok, laju saba e attassa kaju, 
tape kaju jareya ja odhii. Sengko ngalaa 
sape settonganna. Sape jareya bi sengko 
esambelliya, pas ethok-ketthoga, esabaa e 
attassa kaju. Tape tang kaju ta eodhiana 
keya. 

24 Bi-nabbina Baal jareya soro adua 
ka dibana, ban sengko nyoona ka tang 
PANGERAN. Se ngabbullagi parnyoonan ban 
madhateng apoy, jareya Allah." Rayat padha 
nyaot kabbi epakaja, "Sae!" 

25 Dhabuna Eliya ka bi-nabbina Baal, 
"Sarrena sampeyan bannya, eatore mele 
kaadha sapena pas sadhiyaagi, tape kajuna 
ja odhii. Saamponna ranta, eatore adua ka 
la-allaanna sampeyan." 

26 Bi-nabbina Baal jareya pas mele sapena 
laju eparanta. Saellana ranta pas adua ka 
Baal dhari gi laggu sampe dhuk-beddhuk 
sambi rat-tharadan, "Ngereng peyarsaagi 
parnyoonan abdina, Baal!" Reng-oreng jareya 
terros ra-eraan sambi atari e sakalenglengnga 
mezbana. Tape tadha jawabanna. 

27E baja beddhuk Eliya molae co-ngoco 
reng-oreng jareya, "Pakajai, pona! Baal 

ganeka gu ta la-allaan, ta enggi? Olle daddi 
teppana ngalamon, otabana teppana ka 
pakeban. Olle daddi teppana ajalanan! 
Otabana teppana tedhung, jagai, pona!" 

28 Bi-nabbi jareya adua epasajan kaja. Ban 
akantha biyasana, badanna sambi eri-duri 
ban peddhang sarta tombak, sampe dharana 
jar-galajir. 

23 Se kantha jareya terros sampe sar-asar 
akantha oreng kasoroban. Tape tadha se 
nyaodi, tadha se marduli. 

30 Eliya pas adhabu ka reng-oreng Israil 
jareya, "Mara, padha dha ennaan kabbi." 
Kabbi pas padha akompol e sakalenglengnga 
Eliya, dineng Eliya molae mateppa mezba se 
la robbu. 

31 Saellana pas mondhut bato dhubellas 
meggi, sabban settong bato abakkele sala 
settong dhari suku se dhubellas e dhalem 
toronanna Yakub, se bi PANGERAN eparenge 
asma Israil. 

32 Bato se dhubellas jareya ebadhi maddek 
pole mezba kennengnganna kabakteyan ka 
PANGERAN. E sakalenglengnga mezba jareya 
epasange li-giliyan se cokop raja, bisa eessee 
aeng ra-kera lema bellas liter. 

33E attassa mezba jareya epasange kaju, 
esoson epateppa, sapena ethok-ketthok, 
esaba e attassa kajuna. Saellana jareya pas 
adhabu, "Mara ngala pennay pa-empa essee 
aeng papossa, aengnga serammagi ka kurban 

ban kajuna." Saellana jareya ejalannagi bi 


reng-oreng gella, 

34 Eliya adhabu, "Sakaleyan aggi," bi 
reng-oreng jareya pas ejalannagi. "Sakaleyan 
aggi," dhabuna Eliya pole, reng-oreng jareya 
pas ajalannagi jareya pole. 

35 Aengnga agili ka sakalenglengnga 
mezbana sampe li-giliyanna possa aengnga. 

36E bakto la napa baktona ngatorragiya 
kurban sar-asar, Eliya nyemmae mezba 
gella pas adua kantha reya, "Adhu, GUSTE 
Pangeran, Allah se esemba Ibrahim, Ishak 
sareng Yakub, ngereng samangken duduwagi 
manabi Junandalem kadhinto Allah e 
Israil, dineng abdidalem kadhinto abdiepon 
Junandalem. Nyataagi jugan manabi sadaja 
se ejalannagi abdidalem kadhinto lerres 
papakonna J unandalem. 

37 Ngereng peyarsaagi, GUSTE! Parenge 
jawaban abdidalem, GUSTE, sopaja rayat 
kadhinto oneng ja J unandalem kadhinto Allah, 
sarengngan pole manabi Junandalem se 
mabali reng-oreng kadhinto ka Junandalem." 

38 PANGERAN matoron apoy dhari langnge, 
kurban ban kajuna rabak katonon, bariya 
keya bato ban tanana, aeng e li-giliyanna 
ekello sampe kerreng. 

33E bakto rayat nangalee jareya pas 
padha asojud ka tana kabbi sambi ngoca, 
"PANGERAN reya Allah! Ongguwan, 
PANGERAN reya Allah!" 

40 Dhabuna Eliya, "Pega bi-nabbina Baal 


jareya! Ja bagi buru!" Reng-oreng pas padha 
mega bi-nabbina Baal jareya, bi Eliya ebakta 
ka Songay Kison sarta epatee kabbi e jadhiya. 

4! Saellana jareya Eliya mator ka Rato Ahab, 
"Samangken junandalem eatore mondhut 
dhaar. Sakejja aggi tanto ojan, sabab 
monyena ampon agarudhu ekaedhing dhari 
kadhinto." 

42 Ahab pas mangkat adhaar, dineng Eliya 
ongga ka attas Gunong Karmel, e jadhiya 
asojud, mowana nyokel ka tana sampe eapet 
toodda se dhadhuwa. 

43 Dhabuna Eliya ka sarengnga, "Kassa 
ongga ka koncona gunong pas abas ka tase." 
Barengnga Eliya jareya ongga, pas abali laju 
mator, "Kaula ta nengale pa-ponapa." Sampe 
pettong kale Eliya makon sarengnga ongga 
toron epakon ngabas ka tase. 

“4E bakto abali kapeng pettona barengnga 
Eliya jareya ngoca, "Kaula nengale ondhem 
akadi pa-dapana tanang dhari tase." Dhabuna 
Eliya ka sarengnga jareya, "Kassa bana entar 
ka Rato Ahab, kabala soro gubar netene 
karetana sabellunna kaaddhangan ojan." 

45 Sakejja aggi langnge la petteng bi 
ondhem, angen tandhes, pas ojan derres. 
Ahab netene karetana, gubar ka Yizreel. 

46E bakto jareya Eliya eparenge kakowadan 
bi PANGERAN. Jubana ecengceng, etaleyagi 
ka tengngana, pas berka ajangadhai Ahab 

salanjangnga lorong sampe ka labangnga 
kottha Yizreel. 

19 l Rato Ahab nyaretaagi ka Izebel rajina, 

sabarang se elampaagi Eliya, bariya 
keya baramma Eliya se matee sakabbinna 
bi-nabbina Baal. 

2 izebel pas makon oreng ka Eliya, epakon 
ngoca kantha reya, "Mandar sengko eokoma 
bi para diba, la-mala mandar sengko 
epateyana, mon lagguna baja teya bana gi 
ta narema babales dhari sengko epakantha 
bi-nabbina Baal se epatee bana rowa." 

3 Eliya tako, daddi pas buru me olle ta 
epatee; Eliya buru ka Bersyeba e Yehuda 
asareng ban sarengnga. E jadhiya sarengnga 
edinaadgi, 

“pas alomampa ka ra-ara saare benteng 
abidda sarta laju ambu ebabana kajuwan 
se rampa. Eliya alenggi ejadhiya pas arassa 
terro sedaa bai. "Abdidalem ampon ta kowat, 
GUSTE," atorra ka PANGERAN. "Ngereng 
pondhut nyaba abdidalem. Abdidalem ta 
abeccean dhari bangatowa abdidalem!" 

= Eliya pas marobbu terros tatedhung 
e babaanna kajuwan jareya. Pas badha 
malaekat adulit sambi adhabu, "Mara jaga, 
Eliya, mara ngakan." 

6 Eliya le-toleyan, pas ngoladi e seddina 
serana badha roti panggang settong ban 
gendhi aesse aeng. Roti jareya edhaar, 
aengnga eenom, pas bu-marobbu pole. 

'Malaekadda PANGERAN rabu pole sambi 


adulit Eliya pas adhabu, "Mara jaga, Eliya, 
mara ngakan, me olle bana kowat ajalanan 
jau." 

8 Eliya abungo, pas adhaar ban ngenom. 
Badanna pas kowat sarta kellar alomampa 
sampe pa polo are abidda ka Gunong Sinay, 
kennengnganna Allah anyataagi Salerana. 

2E jadhiya Eliya kelem e dhalem guwa. 
Dhabuna PANGERAN ka Eliya, "Eliya, apa se 
elakone bana e jadhiya?" 

10 Saodda Eliya, "GUSTE Pangeran, Allah 
Se Mahakobasa, abdidalem ros-terrosan 
alako namong kaangguy Junandalem 
saos. Namong ommat Israil ta neptebbi 
parjanjiyannepon sareng Junandalem. 
Ba-mezbaepon Junandalem epagujur, 
bi-nabbiepon Junandalem epatee. Se gi odhi 
namong abdidalem, ban samangken kadhinto 
abdidalem epateyana jugan." 

11 "Mara kalowar dhari guwa jareya," 
dhabuna PANGERAN, "pas manjeng addhep 
ka Sengko e attas gunong." Saellana jareya 
PANGERAN pas lebat e jadhiya, ejangadhai 
angen se ce tandhessa sampe mo-gumo 
melka ban nong-gunong bato bella. Tape 
PANGERAN ta anyataagi Salerana e dhalem 
angen jareya. Saellana jareya angen jareya 
ceddu, pas badha lendhu, tape e dhalem 
lendhu jareya PANGERAN ta anyataagi 
Salerana keya. 

12 Samarena lendhu jareya pas dhateng 


apoy, tape PANGERAN tadha keya e dhalem 
apoy jareya. Saellana jareya kabadhaan pas 
seppe, e dhalem kabadhaan se seppe jareya 
badha sowara se alos lemma manes. 

13E bakto meyarsa sowara jareya, Eliya 
notobi mowana ban jubana, sarta pas kalowar 
laju ngadek e lobangnga guwa jareya. Pas 
badha sowara se adhabu kantha reya, "Eliya, 
apa se elakone bana e jadhiya?" 

14Saodda Eliya, "GUSTE Pangeran, Allah 
Se Mahakobasa, abdidalem ros-terrosan 
alako namong kaangguy Junandalem 
saos. Namong ommat Israil ta neptebbi 
parjanjiyannepon sareng Junandalem. 
Ba-mezbaepon Junandalem epagujur, 
bi-nabbiepon Junandalem epatee. Se gi odhi 
namong abdidalem, ban samangken kadhinto 
abdidalem epateyana jugan." 

15 Dhabuna PANGERAN, "Kassa abali ka 
ra-ara e seddina Damsyik. Pas entar ka kottha 
sarta selen mennya ka cethagga Hazael 
menangka tandha pangangkadan epadaddi 
rato Siria. 

16 Bariya keya Yehu anana Nimsi pakantha 
jareya me olle daddi rato Israil, ban Elisa 
anana Safat dhari Abel Mehola me olle daddi 
nabbi se aganteya bana. 

17 Pa-sapaa se ta epatee Hazael, bakal 
epateyana bi Yehu, ban pa-sapaa se lolos 
dhari Yehu, bakal epateyana bi Elisa. 

18 Tape pettong ebu oreng Israil bi Sengko 


epasalamedda, iya areya reng-oreng se 
paggun esto ka Sengko ban ta tao nyemba ka 
arcana Baal otaba nyeyom arca jareya." 

19 Eliya pas mangkat manggii Elisa se 
parappana ananggala. Sape se eangguy 
ananggala e adhana Elisa badha dhubellas 
meggi ban Elisa dibi ngangguy pasanganna 
sape se dhi-budhi. E bakto Eliya lebat e 
seddina Elisa, jubana ebukka pas ebarbar 
esandhangngagi ka bauna Elisa. 

20 Elisa berka nyerser Eliya, sapena edinaagi 
sambi ngoca "Abdina nyoona edi dhimen, gi 
ameda ka oreng towa, salastarena abdina pas 
ngerenga panjennengngan." Saodda Eliya, 
"Iya, kassa. Sengko ta alaranga." 

21 Elisa abali ka teggalla, pas nyambelli 
pe-sapena. Kajuna nanggalana ekagabay 
apoy epangolaa dagingnga jareya. Dagingnga 
sapena jareya pas egi-bagi ka reng-orengnga, 
bi reng-oreng jareya pas ekakan. Saellana 
jareya Elisa pas noro Eliya, long-nolonge. 

2 0 lE settong are Benhadad, rato Siria, 
makompol tantarana kabbi, pas 
asareng ban tello polo dhuwa rato laenna se 
abakta kareta perrang ban jaranna, ngeppong 

alorok kottha Samaria. 

2 Saellana jareya pas ngotos oreng ka Ahab, 
rato Israil se badha e kottha jareya epakon 
manapa dhabuna kantha reya, 

3"Rato Benhadad makon junandalem 
massraagi salaka sareng emmassepon 
junandalem, jugan ji-rajina sareng 
tra-pottrana se wat-kowat." 

4 Dhabuna Ahab, "Atorragi ka Rato Benhadad 
ja sengko narema ka dhabuna jareya. Sengko 
ban sabarang tang andhi olle pondhut." 

> Saellana jareya para otosan gella abali 
pole ka Ahab manapaa dhabu laenna dhari 
Benhadad. Atorra para otosan jareya, "Gi 
dhimen rato abdidalem makon junandalem 
massraagi ka salerana emmas sareng 
salakana junandalem, jugan para raji sareng 
tra-pottrana. 

6 Samangken Rato Benhadad ngotos para 
parwirana epakon nyaloksak karatonna 
junandalem sareng compoepon ba- 
ponggabana junandalem, sabarang se 
eanggep aji epakon bakta. Para parwira 
gapaneka bakal dhatengnga ka kadhinto 
lagguepon baja mangken." 

7 Rato Ahab pas adikane para pamimpin 
Israil pas adhabu, "Sateya bana padha tao 
dibi ja oreng reya macalakaa sengko ban 
bana. Dha-adhana sengko epaksa esoro 
massraagi sakabbinna tang bine ban tang ana 
sarta tang emmas ban salaka, parenta jareya 
bi sengko la etorodi." 

8 Para pamimpinna rayat jareya padha 
ngoca, "Ampon diggal ja parduli, guste! 
Ampon ja torodi." 

2Daddi Ahab adhabu ka para otosanna 


Benhadad, "Atorragi ka ratona bana ja sengko 
endha norodi papakonna se dha-adha, tape 
se nomer dhuwa sengko ta endha." Para 
otosan jareya ondur, tape pas abali pole ka 
Ahab ngeba pessen laen, 

10"Rato abdidalem ngerema tantarana 
se talebat bannyana malejjara kotthaepon 
junandalem, kantos abuna jur-gujuranna 
kottha kadhinto kengeng eangko kantos 
tadha namong sareng tanangngepon tantara 
gapaneka. Benhadad asompa mandar 
eokoma para dibana, la-mala mandar 
salerana epateyana sareng ba-dibana manabi 
gapaneka ta ejalannagi sareng salerana!" 

1 Dhabuna Rato Ahab, "Kabala ka Rato 
Benhadad: Parjurit se saongguna arassa 
gumbira samarena aperrang, banne 
sabellunna." 

12 Dhabuna Ahab jareya epanapa ka 
Benhadad e bakto teppana nom-enoman ban 
to-rato laen se daddi sakutuna e dhalem 
parkemahanna. Meyarsa kabar jareya 
Benhadad laju makon para parwirana sopaja 
asanat entara alorok kottha Samaria. Daddi 
kabbi laju padha asanat. 

13 Sabatara jareya badha settong nabbi 
manggii Rato Ahab laju adhabu, "Caepon 
dhabuna PANGERAN, Bana nangalee ka 
tantara se sabannyana rowa? Bi Sengko bana 

epamennanga e are teya, sopaja bana tao ja 
sengko reya PANGERAN." 

14 "Pasera se kodu nyerrang kaadha?" cana 
patanyana Ahab. Dhabuna nabbi jareya, 
"Menorot dhabuna PANGERAN rit-parjurit 
se gi ngodha pangerengnga para kapala 
dhaera." "Pasera se kodu mimpin pasukan se 
aloroga paneka?" "J unandalem dibi," dhabuna 
nabbi jareya. 

15 Daddi rato laju makompol rit-parjuridda se 
gi ngodha se daddi pangerengnga para kapala 
dhaera. Kabbi bannyana dhu ratos tello polo 
dhuwa oreng. Bariya keya para tantara Israil, 
kabbi bannyana pettong ebu oreng. 

16Se alorok emolae ban-aban e bakto 
Benhadad ban rato se tello polo dhuwa 
oreng se daddi sakutuna rowa teppana 
nom-enoman sampe mabu e parkemahanna. 

17 Sẹ maju kaadha iya areya rit-parjurit se 
gi ngodha gella. Reng-oreng se bi Benhadad 
epakon nyendhemme moso, areppot ka 
Benhadad ja sakalompo tantara nojju ka 
jadhiya dhari Samaria. 

18 Benhadad apareng parenta sopaja 
tantarana moso jareya epega dhi-odhi, ta 
parduli se dhateng jareya aperranga otaba 
entara menta dhame. 

19 Rit-parjurit se gi ngodha se epamangkat 
bi Rato Ahab rowa molae mangkat dhari 
Samaria, etoro bunte bi tantara Israil. 

20 Kabbi padha matee moso se eadhebbi 


bang-sebang. Reng-oreng Siria buru, 
eserser bi oreng Israil. Tape Benhadad 
ngenneng buru, netene jaranna eerengngagi 
pan-barampan tantara jaranna. 

21 Rato Ahab noro aperrang keya laju 
maancor ta-kareta perrangnga moso ban 
matee ran-jaranna. E are jareya oreng Siria 
ngalame kakalaan se raja. 

22 Saellana jareya nabbi jareya nyabis ka 
Ahab laju adhabu, "Samangken junandalem 
gubar sareng makoko partahanan, pas abadhi 
rancana se mateng, sabab rato Siria bakal 
aloroga e mosem semme se bakal dhateng 
kadhinto." 

23 Ra-parwirana Rato Benhadad mator ka 
ratona, "La-allaan se esemba Israil kobasa 
e pagunongan; kadhinto lantarannepon 
aponapa bangsa Siria me epakala sareng 
bangsa gapaneka. Namong bangsa Siria 
masthe mennang manabi aperrang e tana 
rendha. 

24 Samangken langkong sae rato se tello 
polo dhuwa oreng kadhissa panyese, gantee 
sareng ra-parwiraepon junandalem dibi. 

25 Saamponna pas pamangkat pasukan se 
raja akadi pasukannepon junandalem se 
epakala kadhissa, toroe jaran sareng kareta 
perrang se bannyaepon akadi se gi dhimen 
jugan. Ngereng aperrang sareng Israil e tana 

rendha, tanto Siria mennang." Rato Benhadad 


atoro ka babalaanna ra-parwirana jareya. 

26E mosem semme saellana jareya laju 
mamangkat tantarana ka kottha Afek aloroga 
oreng Israil. 

27 Bariya keya tantara Israil padha 
epakalowar ban epagenna gagamanna. 
Tantara jareya laju mangkat epadaddi dhu 
pasukan se akemah dhep-adhebban ban 
reng-oreng Siria. Mon ebandhing ban tantara 
Siria se mencar mossae dhaera jareya, 
pasukan Israil katon pera akantha embi dhu 
ambalan. 

28 Pas badha settong nabbi nyabis ka 
Ahab laju adhabu, "Kadi kadhinto dhabuna 
PANGERAN: Sarrena reng-oreng Siria rowa 
nyangka ja Sengko reya pera kobasa e tana 
pagunongan malolo ban ta kobasa e tana 
rendha, bi Sengko bana epamennanga ka 
tantarana Siria se talebat rajana rowa. Bana 
ban rayadda bakal taowa ja Sengko reya 
PANGERAN." 

29 Pettong are abidda oreng Siria ban 
oreng Israil paggun neng e parkemahanna 
bang-sebang, saleng dhep-adhebban. E 
are se kapeng petto buru molae akeket. 

E dhalem paperrangan jareya oreng Israil 
matee saratos ebu oreng Siria. 

30 Reng-oreng se loka buru ka kottha Afek, 
tape pagar alassa kottha jareya gujur, petto 
lekor ebu oreng Siria ekaceccee. Bariya keya 

Benhadad buru ka kottha jareya, ngetek e 


settong bengko e kamar bagiyan dhalem. 

31 Para parwirana nyabis sambi mator kantha 
reya, "Caepon oreng, to-rato Israil bellasan 
ka oreng. Daddi, abdidalem sadaja nyoona 
edi nyabisa ka rato Israil ngangguya kalambi 
karong menangka panyessellan sareng tale e 
leer menangka tandha atellok. Moga-moga 
saos junandalem ta epateyana." 

32 Daddi para parwira jareya ngangguy 
kalambi karong ban tale e leerra, pas ngadhep 
ka Ahab sambi mator, "Benhadad abdiepon 
junandalem nyoon ka junandalem sopaja ta 
epateyana." Saodda Ahab, "Apa tang taretan 
jareya gi odhi?" 

33 Para parwirana Benhadad jareya pajat 
gi anante tandha se bagus dhari Ahab. 
Daddi, e bakto Ahab nyebbut "taretan," 
laju nyaot, "Lerres, Benhadad taretannepon 
junandalem." Dhabuna Ahab, "Kassa giba dha 
enna!" Sanapana ka jadhiya, Benhadad eajak 
netene kareta. 

34 Benhadad laju mator, "Kaula mabaliya 
ka panjennengngan tha-kottha se erebbu 
rama kaula dhari ramana panjennengngan. 
Panjennengngan kengeng jugan maddek 
pusadda kennengnganna pardagangan e 
kottha Damsyik akadi se elampaagi rama 
kaula e Samaria." Saodda Ahab, "Adhasar 
janjina sampeyan ganeka, bi kaula sampeyan 

epabebasa." Saellana jareya Ahab mabadha 


parjanjiyan ban Benhadad laju eocol. 

35 Kalaban dhabuna PANGERAN, sala settong 
e antarana sakalompo nabbi makon kancana 
se padha nabbi keya sopaja mokol abana. 
Tape kancana jareya ta kasokan. 

36 Nabbi gella laju adhabu, "Sarrena 
sampeyan ta atoro ka dhabuna PANGERAN, 
sampeyan bakal eceppaa macan mon 
sampeyan dhaggi buru paleman dhari kaiya." 
Bendher onggu. Buru mangkat dhari jadhiya, 
nabbi buru laju eceppa macan. 

37 Saellana jareya nabbi buru manggii 
oreng laen laju adhabu, "Tore kaula pokol!" 
Daddi nabbi jareya bi oreng buru laju epokol 
epakaja sampe loka. 

38 Saellana jareya nabbi buru mowana 
ebetbet bi kaen terro ta etemmowa oreng, 
laju meyos pas ngadek e penggir jalan anante 
rato Israil lebat. 

33E bakto rato jareya lebat, nabbi gella 
aera, "Guste Se Molja, e bakto abdidalem 
parappana aperrang e dhalem paperrangan, 
badha parjurit abakta settong moso se 
ekenneng tangkep ka abdidalem. Parjurit 
gapaneka ngoca, Jaga oreng paneka pateppa. 
Mon sampe buru, sampeyan se kodu epatee 
menangka gantena otaba majar tello ebu 
pesse salaka. 

40 Namong saamponnepon gapaneka e bakto 
abdidalem repot, oreng gapaneka buru." 

Dhabuna rato, "Bana la nantowagi okomanna 


dibi. Bana kodu narema okoman jareya." 

4l Nabbi jareya mokka betbedda mowana, 
daddi rato pas ngagali ja jareya nabbi. 

42 Nabbi jareya laju mator ka rato, "Kadi 
kadhinto dhabuna PANGERAN, Oreng se bi 
Sengko eparentaagi sopaja epatee eocol 
bi bana. Daddi bana kodu mate menangka 
gantena. Tantarana bana bakal ancorra sabab 
tantarana moso epanneng sampe ngenneng 
buru." 

43 Rato jareya pas gubar ka Samaria, 
panggaliyanna duka. 

2 1 1E seddianna karatonna Rato Ahab e 

Yizreel badha settong kebbun anggur 
andhina oreng se anyama Nabot. 

2 E settong are Ahab adhabu ka Nabot, 
"Mara, ra, kebbunna anggurra bana jareya 
bagi ka sengko, sabab kebbun jareya semma 
ka tang karaton. Ban sengko kebbun jareya 
terro etamennana ngan-ganganan. Bi sengko 
bana eganteyana kebbunna anggur se 
abeccean, otabana, mon bana endha, bi 
sengko kebbunna jareya ebelliya bai kalaban 
arga se pantes!" 

3 Nabot nyaot, "Kebbunna anggur kadhinto 
dadinggalannepon bangatowa abdidalem. 

Bit asmaepon Allah, abdidalem ta kengeng 
ngatorragi kebbun kadhinto ka junandalem." 

4 Ahab duka panggaliyanna meyarsa ocana 
Nabot jareya, laju gubar. Sanapana ka 

karaton laju marobbu e pasareyanna, addhep 
ka geddhung ban ta kasokan adhaar. 

>Įzebel rajina, nyander ka seddianna pas 
atanya, "Aponapa sampeyan me apeggellan? 
Aponapa me ta kasokan adhaar?" 

6 Saodda Ahab, "Sengko peggel ka Nabot. 
Bi sengko kebbun anggurra ebelliya, otabana 
eporobana kebbun anggur laen mon pajat 
jareya se ekakarep, tape Nabot ta endha 
magi!" 

7"Sampeyan gu ta rato Israil?" dhabuna 
Izebel. "Tore abungo pas adhaar. Pasenneng 
panggaliyanna. Kaula se ngatorragiya 
kebbunna Nabot ganeka ka sampeyan." 

8 Izebel laju noles sorat attas asmana 
rato, sorat jareya epasange segella 
rato, pas ekerem ka para pamimpin ban 
pin-pamimpinna masarakat e Yizreel. 

“P Essena sorat jareya kantha reya, 
"Omommagi ka rayat soro apowasa kabbi, 
soro akompol kabbi rayat jareya! Nabot berrii 
kennengngan se pantes. 

10 Padhateng oreng jahat kadhuwa soro 
entar ka adhaanna Nabot, soro ngarane ja 
Nabot abasto Allah ban rato. Pas giba Nabot 
jareya ka lowarra kottha, garujuk pasampe 
mate." 

ll Papakonna Izebel jareya etoro bi para 
pamimpin ban pin-pamimpinna masarakat e 
Yizreel. 

12 Rayat eparentaagi sopaja apowasa, 


kabbi pas padha epakompol. Nabot eberrii 
kennengngan se pantes. 

13 Oreng jahat kadhuwa epatoju dhep- 
adhebban ban Nabot. E adhaanna oreng se 
bannya jareya oreng jahat gella ngarane 
Nabot abasto Allah ban rato. Daddi Nabot pas 
egiba ka lowarra kottha ban egarujuk ban 
bato sampe mate. 

14 Kabar ja Nabot la epatee jareya epanapa 
ka Izebel. 

15 Buru meyarsa kabar jareya, Izebel adhabu 
ka Ahab, "Nabot ampon mate. Samangken 
pondhut kebbun anggurra se ta eatorragi 
epondhuda sampeyan." 

16 Ahab pas duli mangkat mondhut kebbun 
anggurra Nabot jareya. 

17 Dhabuna PANGERAN ka Eliya, nabbi se 
asalla dhari Tisbe rowa, 

18 "Ahab, rato Samaria rowa sateya badha 
e kebbun anggurra Nabot ngalaa kebbun 
jareya. Kassa bana entar dha essa. 

19 Kabala ka Ahab ja Sengko, PANGERAN, 
ngoca kantha reya, Sala matee, gi arampas 
dhi-andhina oreng! Daddi dharana bana bakal 
ejilada te-pate e kennengnganna te-pate se 
ajilat dharana Nabot!" 

20E bakto ngoladi Eliya, Ahab adhabu, "He, 
moso, dhi-budhina bana tatemmo keya ban 
sengko!" "Lerres," dhabuna Eliya. "Amarga 

junandalem alampaagi barang se juba e 


dhalem pangoladanna PANGERAN, 

21 daddi Pangeran adhabu kadi kadhinto ka 
junandalem, Sengko madhatengnga balai ka 
bana. Bi Sengko bana ebuwanga, sakabbinna 
lalake e dhalem kalowargana bana, se towa 
ban se kana, bi Sengko epamosnaa. 

22 Kalowargana bana bakal padhaa ban 
kalowargana Rato Yerobeyam anana Nebat, 
bakal padhaa ban kalowargana Rato Baesa 
anana Ahiya, sabab bana madusa reng-oreng 
Israil sampe mapeggel Sengko. 

23 Manabi Izebel, menorot dhabuna 
PANGERAN badannepon bakal ekakana pate 
e dhalem kottha Yizreel. 

24 Paseraa saos dhari anggotana 
kalowargaepon junandalem se seda e 
kottha bakal ekakana pate, dineng se seda e 
lowarra kottha bakal ekakana mano." 

25 Tadha oreng laen se ajalannagi kajahadan 
se menorot pangoladanna PANGERAN padha 
ban Ahab. Kajahadan jareya elakone ollena 
Izebel, rajina. 

26 Ahab alampaagi sa-dusa se ce jubana: 
nyemba ka brahala akantha oreng Amori, iya 
areya reng-oreng se la eojuk bi PANGERAN 
epakalowar dhari nagara Kanaan e bakto 
oreng Israil maso ka nagara jareya. 

27 Samarena Eliya abu-dhabu, Ahab nyebbit 
rasoganna pas ngagem rasogan karong 
menangka tandha atobat, pas aseyam. E 

bakto asaren terros paggun ngagem rasogan 


karong, mon alomampa mowana orem terros. 

28 Dhabuna PANGERAN ka Nabbi Eliya, 

29 "Apa bana nangalee baramma Ahab 
marendha abana e adhaanna Sengko? 
Sarrena Ahab Ia atobat Sengko burung ta 
madhatengnga balai ka abana saabidda gi 
odhi e dunnya reya. Calaka balai jareya bi 
Sengko buru epadhatengnga ka ana binena." 
2 2 l Dhu taon lebbi tadha perrang e 

antarana Israil ban Siria. 

2 Tape e taon se kapeng tello, Yosafat rato 
Yehuda meyos ka Ahab rato Israil. 

3 Sabellunna jareya Ahab la adhabu ka para 
parwirana, "Bana kabbi tao ja kottha Ramot e 
Gileyad rowa andhina Israil! Daddi arapa me 
ta erebbu pole dhari Siria?" 

4 Daddi e bakto Yosafat rabu ka jadhiya, 
Ahab atanya, "Sampeyan ba kasokana 
nyerrang Ramot asareng bangsa Israil?" 
Saodda Yosafat, "Enggi, sae! Ngereng manabi 
asarengnga. Tantara sareng pasukan jaranna 
kaula pagabung sareng tantara sarta pasukan 
jarannepon sampeyan. 

> Namong langkong sae atanya dhimen ka 
PANGERAN." 

6 Daddi Ahab pas makompol para nabbi 
bannyana ra-kera pa ratos oreng, dhabuna 
Ahab ka bi-nabbi jareya, "Sengko ba olleya 
entar nyerrang Ramot apa enja?" "Kengeng!" 

cana para nabbi jareya. "Pangeran badhi 
massraagi kottha gapaneka ka junandalem." 

' Tape Yosafat atanya, "Ponapa e kainto 
tadha nabbi laen se bisa nolong sampeyan 
sareng kaula atanya ka PANGERAN?" 

8 Saodda Ahab, "Gi badha kasorang, Mikha 
pottrana Yimla. Tape kaula baji ka nabbi 
ganeka, polana ta oneng aramal parkara se 
sae parkara kaula; ramalanna masthe barang 
se ta sae." "Ba, ampon ja adhabu sapaneka!" 
saodda Yosafat. 

? Daddi Ahab adikane ponggaba karaton, 
epakon duli ngonee Mikha. 

10E bakto jareya Ahab ban Yosafat ngagem 
rasogan kabessaran, padha alenggi e korse 
karajaan e pagebbaanna gandum e adhana 
labang sakethengnga Samaria, dineng para 
nabbi padha ngadhep, notorragi ramalanna 
bang-sebang. 

11 Badha settong e antarana se anyama 
Zedekiya, pottrana Kenaana, agabay dhu- 
tandhu besse pas mator ka Ahab, "Dhabuna 
PANGERAN kadi kadhinto, Mon aperranga ban 
Siria bana ngangguy dhu-tandhu reya, bana 
tanto mennang." 

12 Bi-nabbi laenna padha panemmona, pas 
ngoca, "Ngereng serbu Ramot, junandalem 
tanto ahasel. PANGERAN tanto apareng 
kamennangan ka junandalem." 

13 Sabatara jareya otosan se ngonee 
Mikha ngoca ka Mikha, "Bi-nabbi se laen 

aramallagi ja rato badhi mennanga. Kadiya 


panjennengngan apareng ramalan se sae 
jugan akadi se laen." 

l14Tape Mikha nyaot, "Bit asmana PANGERAN 
se odhi, sengko pera ngocaagiya se 
edhabuwagi PANGERAN ka sengko!" 

1 Sanapana Mikha ka ajunanna Rato 
Ahab, rato atanya, "Apa sengko ban Rato 
Yosafat olle nyerrang Ramot?" "Kengeng!" 
saodda Mikha. "Junandalem bakal ahasela. 
PANGERAN badhi apareng kamennangan ka 
junandalem." 

16Saodda Ahab, "Mon bana acaca ka 
sengko bit asmana PANGERAN, mara ngoca 
pabendher. Barampa kale bana kodu epaenga 
parkara jareya?" 

17 Saodda Mikha, "Abdidalem nengale 
tantara Israil car-kalacer e nong-gunong 
akadi dumba se tadha oreng ngowanna. 
PANGERAN adhabu kadi kadhinto, Reng-oreng 
reya tadha pamimpinna; dina me olle mole 
sampe salamet ka bengkona." 

18 Dhabuna Ahab ka Yosafat, "Gu ta lerres 
caepon kaula? Ramalanna parkara kaula ta 
oneng sae! Juba terros!" 

19 Atorra Mikha pole, "Samangken 
ngereng peyarsaagi ponapa se edhabuwagi 
PANGERAN! Abdidalem nengale PANGERAN 
alenggi e tahtana e sowarga, para malaekat 
ngadek e seddiannepon. 

20 PANGERAN mareksane, Sapa se nyacaana 


Ahab sopaja Ahab jareya endha aperrang 
ban mate e Ramot e Gileyad? Saodda 
kat-malaekat gapaneka acem-macem. 

21 Dhi-budhina badha settong erroh se maju, 
nyander ka seddiannepon PANGERAN, laju 
mator, Abdidalem se nyacaana. 

22 Baramma carana? dhabuna PANGERAN. 
Saodda erroh gapaneka, Sareng abdidalem 
para nabbi epangocaa ta salerressa sadaja. 
Dhabuna PANGERAN, lya, kassa lakone, bana 
tanto ahasel nyacae Ahab." 

23 Mikha pas mator pole, "Kadhinto se 
salerressa! Sareng PANGERAN bi-nabbi 
kadhinto epalecek ka junandalem sabab 
PANGERAN ampon nantowagi nebaagiya balai 
ka junandalem!" 

24 Nabbi Zedekiya maju ka seddianna 
Mikha, Mikha pas etamper mowana, cana 
Zedekiya jareya, "Masa Errohna PANGERAN 
adinggallagiya sengko ban abu-dhabu ka 
bana?" 

25 Saodda Mikha, "Dhaggi sampeyan oneng 
dibi ka buktena mon sampeyan entar ngetek 
ka settong kamar." 

26 "Tangkep oreng jareya!" dhabuna Rato 
Ahab, "pas giba ka Amon, walikota, ban ka 
Pangeran Yowas. 

2! Kabala soro pamaso ka penjara, soro 
pakane sakone, berrii ngenom sakone 

bai sampe sengko dhateng salamet dhari 


paperrangan." 

28 Dhabuna Mikha, "Manabi junandalem 
salamet gubar dhari paperrangan, artena 
PANGERAN ta abu-dhabu sareng abdidalem! 
Sadaja se badha e kadhinto samangken 
menangka saksena!" 

29 Saellana jareya Ahab rato Israil ban 
Yosafat rato Yehuda, mangkat nyerrang 
kottha Ramot e Gileyad. 

30 Dhabuna Ahab ka Yosafat, "Kaula noroa 
aperrang tape nyamara, sampeyan ngagem 
rasogan kabessaranna." Daddi rato Israil 
jareya nyamar entar aperrang. 

31E bakto jareya panglima pasukanna kareta 
perrangnga Siria se tello polo dhuwa oreng, 
bi ratona eparentaagi nyerrang rato Israil 
malolo. 

32 Daddi, e bakto nangalee Rato Yosafat, 
para panglimana pasukan Siria nyangka 
jareya rato Israil; Yosafat laju eserrang. Tape 
Yosafat acerreng, 

33 daddi para panglima jareya pas apangrasa 
ja jareya banne rato Israil, daddi pas ambu se 
nyerrang. 

34 Kabendherran badha parjurit Siria ngocol 
panana ban-saromban, tadha se etojju. Pana 
jareya ngenneng ka Ahab terbas e bagiyan 
sambunganna pangangguy perrangnga. 
"Sengko ekenneng!" cerrengnga Ahab ka 

kusirra karetana. "Poter, giba sengko kalowar 


dhari paperrangan reya!" 

35 Tape sarrena paperrangan gi ta ambu, 
Rato Ahab paggun ngadek e karena 
perrangnga sambi etagenne ngadhep ka 
tantara Siria. Dharana agili dhari lokana, 
ngambang e dhasarra karetana. E baja asar 
Ahab seda. 

36E bakto para compet are pasukan Israil 
eparentaagi mole kabbi ka kotthana ban 
dhaerana bang-sebang, 

37 polana ratona la seda. Reng-oreng Israil 
padha mole pas nyareyagi jinazana Ahab e 
Samaria. 

38E bakto karetana ebersee e taman 
Samaria, del-sondel babinean teppana 
padha mandhi e jadhiya, dharana Ahab e 
karetana ejilat te-pate, cocok akantha se la 
edhabuwagi PANGERAN. 

39 Careta laenna parkara Rato Ahab, parkara 
karaton gaddhing ban tha-kottha se epaddek 
salerana, la ecathet e dhalem ketab Sajarana 
To-Rato Israil. 

40 Saellana Ahab seda, pas egante pottrana 
se anyama Ahaziya. 

4l E taon se kapeng empa pamarentaanna 
Ahab rato Israil, Yosafat pottrana Asa 
jumenneng rato e Yehuda. 

42 E bakto jareya yuswana tello polo lema 
taon. Se marenta e Yerusalim sagame taon 
abidda. Ebuna iya areya Azuba pottrana Silhi. 

43 Akantha ramana, Asa, Yosafat, alampaagi 


pa-apa se bagus e dhalem pangoladanna 
PANGERAN. Del-sondel lalakean ban 
babinean se atugas e man-dhimman e 
kennengnganna panyembaanna brahala re- 
karena dhari jamanna Asa, ramana, epatadha 
dhari karajaanna. Tape kennengnganna 
panyembaan jareya dibi padha tadha se 
epaancora. Rayat gi ngeba kurban ban 
ngobbar mennyan ka jadhiya. Yosafat abadhi 
pal-kapal Tarsis epangalaa emmas dhari 
Ofir, tape pal-kapal jareya burung se alajara 
polana rosak e Ezion-Geber. Rato Ahaziya 
dhari Israil matabar para bandhigana kapal 
Israil epalajara abarengngana bandhigana 
kapalla Yosafat, tape Yosafat nolak maske 
hubunganna bagus ban rato Israil. Saellana 
jareya Yosafat seda laju esareyagi e 
pasareyanna to-rato e Kottha Daud. Se 
agante jumenneng rato iya areya pottrana 
se anyama Yoram. Careta laenna parkara 
Yosafat, parkara kapahlawananna ban 
paperrangan-paperranganna, ecathet e 
dhalem ketab Sajarana To-rato Yehuda. E 
jaman jareya nagara Edom ta andhi rato. Se 
marenta e jadhiya kapala dhaera se eangkat 
bi rato Yehuda. 

>1 (22-52) E taon se kapeng petto bellas 
pamarentaanna Rato Yosafat dhari Yehuda, 
Ahaziya, pottrana Ahab jumenneng rato 
Israil, laju marenta Israil dhu taon abidda e 
Samaria. 

>2 (22-53) Ahaziya agabay dusa ka 
PANGERAN, nero rama ebuna ban Rato 
Yerobeyam se daddi lantaranna oreng Israil 
alako dusa ka PANGERAN. 

>3 (22-54) Ahaziya nyemba ban ngabdi 

ka Baal. Ban akantha ramana se marenta 
sabellunna, rato jareya andaddiyagi keya 
dukana PANGERAN, Allah se esemba oreng 
Israil. 


2 Raja-raja 


l Saellana Ahab rato Israil seda, nagara 
Moab aberonta ka Israil. 

2? E settong are Rato Ahaziya dhari Israil 
labu dhari amperra lotengnga karatonna e 
Samaria, sampe loka bakbak. Daddi rato 
jareya laju ngotos oreng epakon atanya ka 
Baal-Zebub, dibana kottha Ekron e Filistin, 
apa salerana bakal barasa apa enja. 

3 Tape malaekadda PANGERAN makon Eliya, 
nabbi dhari Tisbe, sopaja manggii reng-oreng 
otosanna Rato Ahaziya jareya epakon adhabu 
kantha reya, "Apa e Israil tadha Allah 
me sampe bana entara menta petodu ka 
Baal-Zebub, dibana kottha Ekron rowa? 

4 Atorragi ka ratona ja PANGERAN adhabu 
kantha reya, Bana ta bisa baras, bana bakal 
mateya!" Saellana Eliya alampaagi dhabuna 
PANGERAN jareya, 

> para otosan gella abali ka rato, rato laju 
mareksane, "Arapa bana me abali?" 

6 Saodda reng-oreng jareya, "Badha oreng 
lalake manggii abdidalem, oreng lake 
gapaneka makon abdidalem abali sarta mator 
ka junandalem ja PANGERAN adhabu kadi 
kadhinto ka junandalem, Apa e Israil tadha 
Allah me sampe bana nyoro oreng menta 


2 Raja-raja 1.71 12 2 
petodu ka Baal-Zebub, dibana kottha Ekron? 
Bana ta bisa baras, bana bakal mateya!" 

7"Kantha apa robana oreng jareya?" 
dhabuna rato. 

8 "J uba sareng panyengsettepon dhari kole," 
atorra reng-oreng jareya. "O, jareya Eliya," 
dhabuna rato. 

3 Rato laju ngotos settong parwira ban 
babaanna saeket oreng epakon nangkep 
Eliya. Parwira jareya mangkat; Eliya etemmo 
teppana alenggi e settong gumo. "He, abdina 
Allah," cana parwira jareya, "bi rato bana 
esoro toron!" 

10 "Mon sengko reya pajat bendher abdina 
Allah," saodda Eliya, "mandar torona apoy 
dhari langnge me olle bana ban babaanna 
ekello kabbi!" E bakto jareya keya toron apoy 
ban parwira jareya ban babaanna se saeket 
oreng padha ekello kabbi. 

lł Rato laju ngotos parwira se laen ban 
babaanna se bannyana saeket oreng keya. 
Reng-oreng jareya mangkat pas ngoca ka 
Eliya, "He, abdina Allah, bi rato bana esoro 
toron sateya keya!" 

12 "Mon sengko reya pajat bendher abdina 
Allah," saodda Eliya, "mandar torona apoy 
dhari langnge me olle bana ban babaanna 
ekello kabbi!" E bakto jareya keya toron apoy 
dhari Allah, parwira ban para babaanna se 
saeket oreng rowa ekello kabbi. 

13 Rato sakaleyan aggi ngotos parwira se 
laen babaanna saeket oreng bannyana. 
Parwira jareya ongga ka gumo ban sanapana 
ka adhaanna Eliya laju asojud pas mator, 
"Adhu abdina Allah, nyoona sapora abdina 
sadaja! Kabellasi abdina sareng babaan 
abdina sadaja, ja patee. 

14 Parwira se kadhuwa sareng sadajana 
babaanna ampon padha mate ekello apoy. 
Nyoona bellas abdina!" 

15E bakto jareya keya malaekadda 
PANGERAN adhabu ka Eliya, "Ella ta osa 
tako! Kassa bana toron abareng ban parwira 
jareya." Daddi Eliya laju toron abareng ban 
parwirana rato jareya nyabis ka rato. 

16 Atorra Eliya ka rato, "PANGERAN 
adhabu, Bana nyoro oreng menta petodu ka 
Baal-Zebub dibana kottha Ekron akantha e 
Israil reya tadha Allah se ekenneng tanyae. 
Lantaran jareya bana ta bisa baras, bana 
bakal mateya!" 

17 Daddi Ahaziya seda akantha se 
edhabuwagi PANGERAN kalaban 
parantaraanna Eliya. Lantaran Ahaziya 
ta kaagungan pottra lalake, daddi Yoram 
taretanna se agante jumenneng rato. 
Jareya kadaddiyan e taon se kapeng dhuwa 
pamarentaanna Yehoram pottrana Yosafat, 
rato Yehuda. 

18 Careta laenna parkara apa se elampaagi 
Rato Ahaziya ecathet e dhalem ketab 
Sajarana To-rato Israil. 

2 'La napa baktona PANGERAN ngangkaa 

Eliya ka sowarga kalaban parantaraanna 
kaleng busbus. E bakto jareya Eliya ban Elisa 
la mangkat dhari Gilgal, 

2e tengnga lorong Eliya adhabu ka 
Elisa, "Bana neng e dhinna. Sengko eotos 
PANGERAN ka Betel." Saodda Elisa, "Bit 
asmaepon PANGERAN se odhi sareng bit 
nyabaepon panjennengngan, abdina ta 
adinggallagiya panjennengngan." Daddi se 
kadhuwa jareya abareng terros sampe gan 
Betel. 

3 Badha bi-nabbi se alenggi e jadhiya 
padha manggii Elisa pas atanya, "Sampeyan 
ba onenga e are mangken sampeyan 
edinggallagiya lorana amarga lorana 
sampeyan ganeka epaongga sareng 
PANGERAN?" "Enggi, kaula oneng," saodda 
Elisa. "Tape ampon, parkara ganeka ta osa 
abu-dhabu." 

4 Saellana jareya Eliya adhabu ka Elisa, 
"Bana neng e dhinna; sengko epakon 
PANGERAN ka Yerikho." Tape Elisa nyaot, 
"Bit asmaepon PANGERAN se odhi sareng 
bit nyabaepon panjennengngan, abdina ta 
adinggallagiya panjennengngan." Daddi se 
kadhuwa jareya abareng terros sampe ka 
Yerikho. 

> Badha bi-nabbi se alenggi e jadhiya padha 
manggii Elisa pas mareksane, "Sampeyan 
ba onenga e are mangken lorana sampeyan 
bakal epaonggaa sareng PANGERAN sarta 
adinggallagiya sampeyan?" "Enggi, kaula 
oneng," saodda Elisa. "Tape ampon, parkara 
ganeka ta osa kabu-dhabu." 

6 Saellana jareya Eliya adhabu ka Elisa, 
"Bana neng e dhinna; sengko epakon 
PANGERAN entar ka Songay Yordan." Tape 
Elisa nyaot, "Bit asmaepon PANGERAN se 
odhi sareng bit nyabaepon panjennengngan, 
abdina ta adinggallagiya panjennengngan." 
Se kadhuwa jareya nerrossagi parjalananna 
sampe ka Songay Yordan, 

7 etoro bunte bi-nabbi se bannyana saeket 
oreng. Eliya ban Elisa pas ambu e penggirra 
songay, dineng nabbi se saeket oreng rowa 
ngadek ta saapa jauna dhari jadhiya. 

8 Eliya pas mokka jubana, juba jareya 
esebeddagi ka aengnga songay gella. Aeng 
songay jareya pas seba madhuwa, daddi 
Eliya ban Elisa pas bisa alomampa e dhasarra 
songay se kerreng jareya. 

? Saellana napa ka temorra songay jareya, 
Eliya adhabu ka Elisa, "Mara ngoca apa se 
epentaa bana ka sengko sabellunna sengko 
epaongga bi Pangeran adinaagi bana." 
Saodda Elisa, "Kobasana panjennengngan 
sangkollagi ka abdina, me olle abdina 
kengeng agante panjennengngan." 

10 Saodda Eliya, "Pya, jareya ce malaradda." 
"Tape mon bana nangalee sengko e bakto 
sengko epaongga bi Pangeran, parnyoonanna 
bana bakal ekabbulana. Tape mon bana ta 
nangale, parnyoonanna bana bakal etolaga." 

1 Sambi alomampa, se kadhuwa jareya 
terros abu-dhabu. O-tao badha kareta se 
kalowar apoy se etarek jaran se kalowar apoy 
keya; kareta jareya nyellor e antarana se 
kadhuwa, daddi Eliya ban Elisa sampe tapesa. 
Eliya pas egiba kaleng busbus, eangka ka 
sowarga. 

12 Elisa nangalee jareya pas aera ka 
Eliya, "Eliya, rama kaula! Rama kaula! 
Palindhungnga Israil se parjuga! Samangken 
panjennengngan ampon tadha!" Eliya pas 
elang, ta etangalee pole bi Elisa. Elisa sossa 
panggaliyanna; jubana pas esebbit madhuwa, 

13 saellana jareya pas nolong jubana Eliya se 
gaggar, sarta laju ngadek e penggirra Songay 
Yordan, 

14 'ubana Eliya gella esebeddagi ka aeng 
songay sambi adhabu, "Badha e dhimma 
PANGERAN, Allahna Eliya rowa?" Saellana 
jubana Eliya gella esebeddagi ka aeng songay 
gella, aengnga meyak madhuwa, Elisa pas 
alengka songay jareya, lebat e dhasarra. 

15 Nabbi e Yerikho se saeket oreng bannyana 
rowa ngoladi Elisa, laju adhabu, "Kobasana 
Eliya la ngalle ka Elisa!" Reng-oreng jareya 
nyabis ka Elisa pas asojud e adhaanna, 

lelaju mator, "Kaula sakanca e kaiya 
badha saeket oreng, padha wat-kowat. 
Tore ja nyareya lorana sampeyan. Kadiya 
sareng Errohna PANGERAN lorana sampeyan 
ganeka ebakta ka gunong otaba ka cora, pas 
edinggallagi e kadhissa." "Ampon, ta osa!" 
saodda Elisa. 

17 Tape bi-nabbi jareya terros maksa sampe 
Elisa saroju. Daddi nabbi se saeket oreng 
jareya mangkat nyare Eliya sampe tello are 
abidda, tape ta etemmo. 

18 Saellana jareya kabbi padha abali ka Elisa 
se anante e Yerikho. "Kaula gu ta pon ngoca 
ja ta osa entar nyare?" dhabuna Elisa ka 
bi-nabbi jareya. 

19 Badha reng-oreng dhari Yerikho nyabis 
ka Elisa laju mator, "Panjennengngan ampon 
ngoladi dibi kottha kadhinto sae, namong 
aengnga juba, daddi sababba babinean se 
ababerra kalabuwan." 

20 "Kassa ngalaagi kobugan se gi anyar," 
dhabuna Elisa, "essee buja." Reng-oreng 
jareya ajalannagi se edhabuwagi Elisa. 

21 Elisa pas meyos ka somber, buja gella 
etaburragi ka aengnga sambi adhabu, "Areya 
dhabuna PANGERAN, Sengko mamorneya 
aeng reya sopaja ta daddi sababba oreng 
mate ban kalabuwan!" 

22 Molae dhari jareya aeng gella pas morne, 
cocok ban dhabuna Elisa. 

23 Saellana jareya Elisa meyos dhari Yerikho 
ka Betel. E tengnga lorong badha na-kana 
lalakean se kalowar dhari kottha padha 
ya-nyeya Elisa. "He buthak, buthak, ondur 
dhari dhinna!" cana na-kana lalakean jareya. 

24 Elisa atole pas mandeng ka na-kana 
jareya laju abasto na-kana jareya bit asmana 
PANGERAN. E bakto jareya keya laju badha 
baruwang dhadhuwa kalowar dhari alas. 
Dhari na-kana lalakean gella badha pa polo 
dhuwa oreng se ebit-sebbit bi baruwang 
jareya. 

25 Elisa nerrossagi parjalananna ka Gunong 
Karmel, pas abali ka Samaria. 

3 lE taon se kapeng ballu bellas 
pamarentaanna Yosafat rato Yehuda, 
Yoram pottrana Ahab jumenneng rato Israil 
ban marenta e Samaria dhubellas taon 

abidda. 

2 Yoram alampaagi barang se juba menorot 
pangoladanna PANGERAN, tape kajubaanna 
ta saapa mon ebandhing ban dusana oreng 
towana, iya areya Ahab ban Izebel. Arca 
se ebadhi ramana kaangguy nyemba Baal 
eparosak. 

3 Tape, akantha Rato Yerobeyam pottrana 
Nebat se marenta sabellunna, rato jareya 
keya daddi lantaranna oreng Israil alako dusa 
ban ta kasokan ambu se kantha jareya. 

4 Rato Mesa dhari Moab kaagungan 
paternaganna dumba. Menangka pajek 

ka rato Israil, sabban taonna rato jareya 
ngatorragi budhuna dumba saratos ebu ban 
buluna dumba se ekaolle dhari dumba lake 
saratos ebu. 

"Tape sasedana Rato Ahab, Mesa aberonta 
ka Israil. 

6 Daddi Rato Yoram duli meyos dhari Samaria 
nyadhiyaagi angkadan perrangnga kabbi. 

7 Yoram ngerem pessen kantha reya ka Rato 
Yosafat dhari Yehuda, "Rato Moab aberonta 
ka kaula; ponapa sampeyan kasokan nolonge 
kaula merrange bangsa gapaneka?" "Sae," 
saodda Rato Yosafat. "Kaula sareng babaan 
kaula, jugan sareng pasukan jaran kaula 
ngerenga sampeyan. 

8 Se nyerranga lebada kaimma?" "Mondhut 
jalan se lebat e ra-ara beddhi Edom," saodda 
Yoram. 

? Daddi Rato Yoram laju mangkat abareng 
ban Rato Yehuda sarta Rato Edom. Saellana 
olle pettong are abidda e dhalem parjalanan, 
aeng sangona reng-oreng jareya tadha, 
daddi pasukan jareya sarta ban-kebanna se 
ngangko rang-barangnga ta nemmo aeng se 
eenoma. 

10 "Palang!" dhabuna Rato Yoram. 
"PANGERAN la arancanaagi massraagiya 
sampeyan sareng kaula sadaja ka rato Moab!" 

11 Dhabuna Rato Yosafat, "Ponapa e kaiya 
tadha nabbi se kengeng nolong sampeyan 
sareng kaula atanya ka PANGERAN?" Badha 

settong parwirana tantarana Rato Yoram 
se mator, "Badha, Elisa, pottrana Safat! Gi 
dhimen se aladine Eliya." 

12"Lerres! PANGERAN pajat abu-dhabu 
kalaban parantaraanna oreng gapaneka," 
dhabuna Rato Yosafat. Daddi rato se katello 
jareya laju manggii Elisa. 

13"Aponapa me nyoon tolong ka 
abdidalem?" atorra Elisa ka rato Israil. 
"Nyoon saos partolonganna bi-nabbina oreng 
seppoepon junandalem!" "Bunten!" saodda 
Yoram. "Sabab PANGERAN se arancanaagi 
massraagiya kaula sareng kanca kaula se 
kadhuwa paneka ka rato Moab." 

14 Atorra Elisa, "Bit asmaepon PANGERAN se 
odhi, se eladine abdidalem, rang-terrangan 
saos, ja sakenga banne lantaran Rato Yosafat 
se ehormadi sareng abdidalem, abdidalem ta 
poron aorosan sareng junandalem. 

15 Samangken bakta ka kadhinto tokang 
nabbu calempong kasorang." Sabatara oreng 
jareya nabbu calempong, Elisa ekobasae 
Errohna PANGERAN, 

lelaju adhabu, "Kadi kadhinto dhabuna 
PANGERAN: Kassa agabay sellogan e wadi se 
kerreng reya. 

17 Maske bana ta nangalee ojan toron otaba 
angen dhateng, tape aeng e wadi jareya bakal 
wa-ngalowaa. Bana ban bin-ebinna sarta 
ban-kebanna se ngangko rang-barangnga 

bakal cokoba olle aeng se eenoma sampe 
tobuk." 

18 Nabbi Elisa laju adhabu pole, "Namong 
kadhinto coma parkara kene monggu ka 
PANGERAN. Junandalem sareng PANGERAN 
badhi eparengngana jugan kamennangan ka 
bangsa Moab. 

19Tha-kotthana se abinteng sareng se 
gus-bagus badhi ekobasaana junandalem; 
ka-bungkana wa-buwaanna badhi epogerra 
sadaja, ber-somberra aengnga badhi 
esompedda, gal-teggalla se dhu-landhu badhi 
egarujuga sareng bato kantos rosak sadaja." 

20 Kalagguwanna, e bakto ngatorragi kurban 
gu-laggu, laju badha aeng agili dhari Edom 
sampe wadi jareya padha possa aesse aeng. 

21E bakto oreng Moab ngedhing ja rato se 
katello jareya dhateng aloroga, sakabbinna 
oreng dhari se paleng towa sampe ka 
se paleng ngodha se bisa mekol sanjata, 
epamangkat ban esaba e batessa kottha. 

22 Kalagguwanna, e bakto jaga tedhung, are 
nyonare aeng sampe katon mera akantha 
dhara. 

23 Reng-oreng jareya padha aera, "Dhara! 
Rit-parjuridda pasukanna moso se tatello 
rowa tanto padha atokar ban saleng 
patee sakancaan! Mara ja entara arampok 
parkemahanna!" 

24 Tape sanapana ka parkemahan jareya, 
reng-oreng Moab buru eserrang bi reng-oreng 

Israil sampe padha nyorot; bi reng-oreng 


Israil terros eserser sambi epatee, 

2> tha-kotthana epagujur. Saneyap teggal 
se landhu se elebadi, egarujuk ban bato. 
Dhi-budhina gal-teggal padha tatotop ban 
bato kabbi. Ber-somberra aeng esompet, 
bungkana wa-buwaan epoger kabbi. Se 
gi paggun coma kottha Kir-Hareset, ibu 
kotthana Moab. Dhi-budhina kottha jareya 
ekeppong keya sarta egarujuk ban bato bi 
kang-tokang omban. 

26 Saellana apangrasa ja ta kera bisa atahan 
pole, rato Moab laju ngeba parjurit se penter 
ngangguy peddhang bannyana pettong atos 
oreng, pas aehteyar narabas partahananna 
rato Edom, tape ta ahasel. 

27 Daddi rato jareya laju mondhut pottra 
lakena se sareyang, egabay kurban ka 
dibana Moab e attassa pagar alassa kottha. 
Reng-oreng Israil tako, daddi pasukanna laju 
epanyorot dhari kottha jareya, pas abali ka 
nagarana. 

4 lE settong are badha randhana settong 
nabbi nyabis ka Elisa, laju mator, "Pa, lake 
kaula ampon seda! Sampeyan ampon ngagali 
ja lake kaula ganeka taat ka Allah, namong 
gadhuwan otang ka oreng. Samangken 
oreng kaissa dhateng ka compo mondhuda 
ana kaula se dhadhuwa ebadhiya dunor, 
menangka bajaranna otangnga lake kaula." 

2 "Baramma sengko se nolonga bana?" 
dhabuna Elisa. "Bana andhi apa e bengkona?" 
"Ta gadhuwan pa-ponapa," atorra babine 
jareya, "namong mennya jaitun sabutol 
kene." 

3 Dhabuna Elisa, "Kassa bana ngenjam 
butol kosong ka ga-tatanggana; ngenjam 
sanya- bannyana. 

4Saellana jareya bana ban na-anana maso 
ka dhalem bengkona, labangnga totop. 
Mennya e butol se kene jareya selen ka 
tol-butol se ollena ngenjam jareya. Se la 
possa palaen." 

> Babine jareya mole ka bengkona. Saellana 
notop labangnga bengkona ban na-anana, 
butol kenena se aesse mennya jaitun gella 
ekala, mennyana laju eselen ka tol-butol se 
egiba na-anana. 

6 Saellana tol-butol jareya possa kabbi, 
randha jareya menta butol settong agoi. 
"Ampon tadha," cana anana se settong. 
Mennya jareya pas ta agili pole. 

7 Saellana jareya randha buru nyabis ka 
Nabbi Elisa pole. Elisa adhabu, "J uwal mennya 
jareya ollena pessena pamajar otangnga, 
lebbina ekenneng kagabay baragadda odhina 
bana ban anana se kadhuwa." 

8E Sunem badha oreng babine se sogi. E 
settong are e bakto Elisa meyos ka Sunem, bi 
babine jareya eonjang epadhaara e bengkona. 

Molae dhari jareya sabban meyos ka Sunem 
Elisa adhaar e bengkona babine jareya. 

? Cana babine jareya ka lakena, "Sengko 
yakin, oreng lake se seggut nyepper dha enna 
rowa abdina Allah onggu. 

10 Mara, ra, gabayyagi kamar ne-kene e 
loteng, pagenna ban ranjangnga, meja, korse 
ban damarra, sopaja oreng jareya bisa kelem 
e dhinna mon teppana alenggi dha enna." 

11E settong are Elisa meyos ka Sunem pole. 
Saellana ongga ka kamarra, 

12 laju makon Gehazi, barengnga, ngolok 
babine gella. Saellana babine jareya dhateng, 

13 Elisa adhabu ka Gehazi, "Tanyaagi ka 
ebu jareya baramma carana sengko se 
malessa kabecceanna ka sengko ban bana. 
Pola sengko me nyabisa ka rato otaba ka 
panglimana angkadan perrang tor-matora 
kaangguy kaparlowanna." Saodda babine 
jareya, "Kaula apolong sareng la-bala kaula, 
ta kakorangan pa-ponapa." 

14 Dhabuna Elisa ka Gehazi, "Mon kantha 
jareya, apa se bisa elakone sengko mon 
terro malessa kabecceanna?" Saodda Gehazi, 
"Babine kadhissa ta gadhuwan pottra, 
mangkana se lake ampon seppo." 

15"Soro dha enna babine jareya," dhabuna 
Elisa. Babine jareya nyander pas manjeng e 
bang-labang. 

16 Dhabuna Elisa ka babine jareya, "Taon 
dhateng, baja teya, bana bakal ngembana 

ana lalake." "Ampon ja cek-lecek, pa," cana 
babine jareya. "Panjennengngan gu ta abdina 
Allah!" 

17 Tape dhabuna Elisa jareya teppa onggu. 
Taon dhatengnga, ra-kera baja kantha jareya, 
babine gella rembi lalake. 

18 Saellana kana jareya la raja, e settong are 
e mosem anye entar ka eppana se badha e 
teggal ban reng-oreng se anye. 

19 O-tao kana jareya acerreng ka eppana, 
"Adhu! Cethak kaula sake!" "Giba ka ebuna," 
cana eppana kana jareya ka sala settong 
dhari barengnga. 

20 Bi barengnga kana jareya egiba ka ebuna, 
bi ebuna ereba. E baja asar kana jareya mate. 

21 Bi ebuna egiba ka loteng, ka kamarra 
Elisa, pas epatedhung e ranjangnga. Saellana 
jareya pas kalowar, labangnga etotop, 

22 laju ngolok lakena. Ocana, "Ngologgagi 
bareng settong soro ngeba hemar dha enna. 
Sengko kodu duli nyabis ka Nabbi Elisa, tape 
duliya abali." 

23 "Arapa me kodu entar sateya?" cana 
lakena. "Are teya banne are Sabat ban banne 
are raja Bulan Anyar." "Ta arapa," saodda se 
bine. 

24 Saellana masang pa-kapana hemarra, 
babine jareya ngoca ka barengnga, "Mara 
paceppet pajalanna hemarra, ja korange 
kaceppedanna, kajabana mon bi sengko 
esoro." 


= 2 Raja-raja 4.251 30 16 

25 Daddi babine jareya mangkat ka 
kalenggiyanna Elisa e Gunong Karmel. Dhari 
jauna Elisa la ngoladi babine jareya entar ka 
jadhiya. Elisa adhabu ka Gehazi, "Tenggu, wa, 
babine dhari Sunem rowa entar dha enna! 

26 Duli amba, pas tanyaagi baramma 
kabadhaanna sabalana." "Sae sadaja," cana 
babine jareya ka Gehazi. 

21 Tape sanapana ka adhaanna Elisa, babine 
jareya laju asojud neggui padana Elisa. 
Gehazi nyorowa babine jareya ondur, tape 
Elisa adhabu, "Ella, dina! Katonna oreng 
reya ce sossana. Tape PANGERAN ta apareng 
oneng pa-apa ka sengko!" 

28 Babine jareya ngoca, "Kaula ta nyoon 
ana ka panjennengngan. Kaula ampon mator 
sopaja panjennengngan ta apareng pangarep 
se kosong ka kaula." 

29 Elisa atole ka Gehazi pas adhabu, 
"Duliyan! Kalaagi tang tongket pas entar 
ka bengkona babine reya. Ja bu-ambuwan 
kaangguy nyapa reng-oreng se tatemmo ban 
bana e lorong. Mon badha oreng nyapa bana, 
ja wang-mowang bakto nyaodana. Mon la 
napa, duli saba tongket jareya ka badanna 
kana rowa." 

30 Cana babine gella ka Elisa, "Bit asmaepon 
PANGERAN se odhi, sareng bit nyabaepon 
panjennengngan, kaula ta adinggallagiya 
panjennengngan!" Daddi Elisa mangkat ban 
babine jareya ka bengkona. 

31 Gehazi UK ak Kaadha nyabaa 
tongkedda Elisa ka badanna kana rowa, tape 
tadha monye otaba dha-tandha laen ja kana 
jareya odhi. Daddi Gehazi abali entar ka Elisa 
pas ngoca, "Kana kaissa ta jaga." 

32 Sanapana ka bengkona babine gella, 
Elisa maso kadibian ka kamarra pas ngoladi 
mayyidda kana jareya e katedhunganna. 

33 Elisa nganceng labangnga kamar jareya 
pas adua ka PANGERAN. 

34 Saellana jareya Elisa pas napang e attassa 
badanna kana jareya. Padhaaranna, socana 
ban astana eparapet ka colona, matana ban 
tanangnga kana jareya. Lantaran jareya, 
badanna kana jareya pas anga. 

35 Elisa ngadek pas alomampa jar-ganjir e 
dhalem kamar jareya, saellana jareya pas 
napang pole e attassa badanna kana jareya. 
Dhi-budhina kana jareya aassim pettong kale, 
pas mella. 

36 Elisa makon Gehazi ngolok ebuna kana 
jareya. E bakto babine jareya maso, Elisa 
adhabu, "Areya anana bana." 

37 Babine jareya asojud e adhana Elisa, pas 
ngala anana terros egiba ka lowar. 

38E settong bakto sanagara ecapo laep. 
Daddi Elisa laju abali ka Gilgal. Teppana 
morok bi-nabbi, salerana makon sarengnga 
ngala polo se raja laju epakon ala-ola se 
eangkaagiya ka reng-oreng se badha e 
jadhiya. 

39 Sala settong dhari nabbi se badha e 
jadhiya meyos ka teggal nyare ngan-gangan, 
laju manggi ka-bungkaan akantha bungkana 
labu alas. Buwana epetthek sabannyana, 
laju ebakta gubar. Maske ta ngagali buwana 
apa jareya, tape terros ethok-ketthok laju 
epamaso ka dhalem polona. 

40 Saellana massa laju egi-bagi ka bi-nabbi 
jareya. Tape gi buru ecepcep, reng-oreng 
jareya padha aera ka Elisa, "Pa, kadhinto 
racon!" Daddi padha tadha se kasokana 
adhaar. 

4l Elisa makon oreng ngala teppong sakone; 
teppong jareya laju etaburragi ka essena polo 
jareya. Saellana jareya laju adhabu, "Kassa 
gi-bagi pole." Ban kakanan jareya laju ta 
ambabajane pole. 

42 E laen arena pole badha oreng lalake dhari 
Baal-Salisa. Oreng jareya ngeba gandum se 
gi buru eanye ban roti dhu polo se ekagabay 
dhari gandum hasella se anye dha-adhana 
ban gandum anyar hasella taon jareya. Elisa 
makon sarengnga magi roti jareya ka bi-nabbi 
gella, 

43tape sarengnga jareya mator, "Ta kera 
cokop badhi saratos oreng!" Dhabuna Elisa, 
"La gi-bagi, ra, me olle edhaar, sabab 
PANGERAN adhabu ja reng-oreng reya bakal 
adhaara, ban saellana adhaar gi bakal badhaa 
karena." 

44 Daddi bi sarengnga kakanan jareya 
ebagi, ban kabbi padha adhaar. Saellana 
mare adhaar gi badha karena akantha se la 
edhabuwagi PANGERAN. 
l Naaman reya panglimana angkadan 
5 perrangnga Siria se talebat ekataresnae 
ban ehormadi bi rato Siria, sabab kalaban 
parantaraanna Naaman PANGERAN apareng 
kamennangan ka tantara Siria. Naaman 
reya panglima se parjuga, tape nyandhang 
panyaket kole budhuk. 
2E settong bakto Siria alorok Israil. E 
dhalem paperrangan jareya badha na-kana 
bine Israil se ekenneng tangkep egiba egabay 
tawanan, sarta pas epadaddi pangladinna 
rajina Naaman. 
3E settong are kana jareya ngoca ka lora 
binena, "Din aju, ja sakenga guste nyabis 
ka nabbi se alenggi e Samaria, tanto sareng 
nabbi gapaneka guste epabaras." 
4E bakto meyarsa parkara jareya, Naaman 
laju ngadhep ka rato pas notorragi ocana 
kana bine jareya. 
> Dhabuna rato, "Iya, kassa bana entar ka 
rato Israil; bi sengko epagibaana sorat." 
Naaman laju mangkat abakta tello polo ebu 
pesse salaka, nem ebu pesse emmas, ban 
sapolo settel kalambi se gus-bagus. 
6 Monyena sorat gella kantha reya, "Kalaban 
sorat paneka kaula ngennallagiya parwira 

kaula ka sampeyan, nyamaepon Naaman. 
Nyoona tolong panyakedda pabarassagi." 

7E bakto rato Israil maos sorat jareya, 
rasoganna laju ebit-sebbit polana tako, sambi 
adhabu, "Palang! Arapa rato Siria me nyoro 
sengko mabaras panyakedda oreng reya? 
Sengko banne Allah se kobasa maodhi otaba 
mamate oreng! Tantona rato Siria reya coma 
nyare marga ka sengko!" 

8 Nabbi Elisa meyarsa parkara jareya, 
pas apessennan ka rato Israil, "Aponapa 
junandalem me tako? Pakon manggii 
abdidalem oreng gapaneka, me olle oneng ja 
e Israil badha nabbi!" 

? Daddi Naaman mangkat ka kalenggiyanna 
Elisa, pas ambu e adhana labangnga. 

10 Elisa makon sarengnga abala kantha reya 
ka Naaman, "Panjennengngan eatore aseram 
pettong kale e Songay Yordan, dhaggi tanto 
pas sae panyakettepon." 

11 Meyarsa jareya, Naaman duka pas adhabu 
kantha reya, "Cana sengko Elisa jareya 
kalowara dibi nemmone sengko, pas adua ka 
PANGERAN, Allahna, sarta maguli astana e 
attassa bagiyanna tang badan se sake daddi 
sengko pas baras. 

12 Songay Abana ban Songay Parpar e 
Damsyik abagusan dhari songay se kemmaa 
bai e Israil! Sengko bisa mandhi e dhissa pas 
baras!" 

13 Tape la-kabulana nyemmae Naaman pas 
ngoca, "Guste, ompamaepon panjennengngan 
epakon alampaagi barang se malarat, tanto 
sareng panjennengngan elampaagi. Ponapa 
pole Elisa namong makon panjennengngan 
aseram e songay me olle baras!" 

14 Daddi Naaman pas meyos ka Songay 
Yordan, laju acabbur nyellem ka songay 
jareya pettong kale akantha se edhabuwagi 
Elisa. Panyakedda pas baras. Badanna baras 
pole akantha oreng ngodha. 

15 Saellana jareya Naaman ban para 
pangerengnga abali ka kalenggiyanna Elisa. 
Dhabuna Naaman ka Elisa, "Samangken 
kaula oneng ja e dunnya paneka namong 
badha settong Allah, enggi paneka Allah 
se esemba oreng Israil. Daddi, kasokana 
panjennengngan narema tor-ator kaula 
paneka." 

16 Dhabuna Elisa, "Bit asmaepon PANGERAN 
se odhi se eladine abdina, abdina ta naremaa 
tor-ator ponapaa saos." Naaman maksa 
sopaja Elisa kasokana narema tor-atorra, 
tape Elisa paggun nolak. 

17 Naaman pas adhabu, "Manabi 
panjennengngan ta kasokan narema 
tor-ator kaula, kaula nyoona edi abaktaa 
paleman tana se bannyana kengeng eangko 
sareng sapasang jaran buwadan. Sabab, 
molae samangken kaula ngatorragiya kurban 

namong ka PANGERAN, banne ka la-allaan 


laenna. 

18 Manabi kaula kodu ngereng rato asalat 
ka kowella Rimon dibana Siria, moga-moga 
saos PANGERAN kasokana apareng sapora ka 
kaula." 

19 Dhabuna Elisa, "Moga-moga 
panjennengngan eparengngana salamet!" 
Naaman pas mangkat dhari jadhiya. Ta saapa 
abidda saellana Naaman mangkat, 

20 Gehazi, barengnga Elisa, apekker kantha 
reya, "Arapa Naaman rowa me epamole ta 
epamajar sakonea balakka? Masthena tang 
lora narema tor-atorra oreng Siria rowa. Bit 
asmana PANGERAN se odhi, sengko kodu 
nyerser oreng rowa ban kodu narema apaa 
bai dhari oreng jareya." 

21 Daddi Gehazi laju nyerser Naaman. 

E bakto Naaman ngoladi badha oreng se 
nyerser, pas toron dhari karetana laju adhabu, 
"Badha apa?" 

22 Saodda Gehazi, "Ta langkong guste, 
abdina epakon mator ka panjennengngan 
ja gi buru kadhinto badha nabbi kadhuwa 
rabu dhari Pagunongan Efraim. Lora 
abdina nyoona pesse salaka tello ebu dhari 
panjennengngan sareng rasogan dhu settel 
se bagus eparengngagiya ka se kadhuwa 
gapaneka." 

23 "Reya, mara," dhabuna Naaman, Gehazi 
epaksa esoro ngeba pesse salaka nem ebu. 

Pesse jareya bi Naaman ebundu ebaddhai 
kanthong dhadhuwa, saellana jareya Naaman 
pas mondhut kalambi se gus-bagus dhu 
settel. Jareya kabbi epakon giba ka sarengnga 
kadhuwa, sareng se kadhuwa jareya epakon 
mangkat kaadha ajangadhai Gehazi. 

24 Sanapana ka gunong kalenggiyanna 
Elisa, Gehazi nampane pesse ban kalambi 
jareya dhari sarengnga Naaman se kadhuwa, 
pas esempen e bengkona dibi. Sarengnga 
Naaman se kadhuwa rowa laju esoro mole. 

25 Gehazi pas maso ka dhalem bengkona. 
Dhabuna Elisa, "Bana dhari dhimma?" 
"Abdina ta ajalanan," saodda. 

26 Tape Elisa adhabu, "E bakto Naaman 
toron dhari karetana nemmonana bana tang 
ate badha e jadhiya keya. Sateya reya gi 
banne baktona narema pesse polana melleya 
kebbun jaitun, kebbun anggur, dumba ban 
sape ban nor-dunor! 

27 Sarrena bana narema ri-berri jareya, bana 
bakal naremaa keya panyakedda Naaman. 
La-mala salanjangnga odhina bana ban na 
potona bakal nyandhanga panyaket jareya!" 
E bakto Gehazi kalowar dhari jadhiya, kolena 
la ekenneng panyaket jareya kolena laju ce 
potena. 

6 lE settong are bi-nabbi se eburuk 
Elisa, aserrowan ka Elisa kantha reya, 
"Kennengngan e kadhinto ce copena! 

2 Kaula sakanca nyoona edi mogerra kajuwan 
e seddina Songay Yordan, epamaddegga 
compo e kadhissa." "Iya, kassa," saodda 
Elisa. 

3 Badha settong e antarana bi-nabbi jareya 
se maksa sopaja Elisa meyos keya. Elisa 
kasokan, 

4 daddi kabbi pas padha mangkat areng- 
bareng. Sanapana ka penggirra Songay 
Yordan, reng-oreng jareya molae moger 
kajuwan. 

? O-tao kapagga sala settong e antarana 
reng-oreng jareya gaggar ka aeng. "Adhu, 
pa," cerrengnga oreng jareya ka Elisa, 
"Kadhissa kapak enjaman!" 

6"E dhimma pagaggarra?" dhabuna Elisa. 
Oreng jareya noduwagi kennengnganna, 
Elisa pas ngetthok kaju; thok-ketthoganna 
kaju jareya eontallagi ka kennengngan gella. 
Kapak se gaggar gella pas modul ka attassa 
aeng. 

7 Dhabuna Elisa, "Kala!" Oreng jareya 
mangaceng tanangnga pas ngala kapak buru. 
8E settong bakto Siria aperrang ban Israil. 
Saellana aparembagan ban para parwirana, 
rato Siria nantowagi neng e dhimma se 

maddegga kemah. 

3 Tape Elisa ngerem kabar ka rato Israil 
maenga sopaja ta meyos ka kennengngan 
jareya, sabab reng-oreng Siria ngaddhang e 
jalan jareya. 


` 2 Raja-raja 6.101 15 25 

10 Daddi rato Israil Maemot reng-oreng 
se abengko ma-semma e jadhiya sopaja 
aya-sadhiya. Daddi Elisa la pan-barampan 
kale maemot rato. 

ll Rato Siria ce dukana polana jareya, daddi 
para parwirana pas edikane sarta etanyae 
kantha reya, "Tanto e antarana bana badha 
se akiyanat ka sengko. Se kemma orengnga? 
Mara kabala!" 

12 Badha settong parwira se nyaot, "Bunten, 
tadha, guste. Se daddi sababba enggi 
kadhinto Nabbi Elisa se manapa ka rato 
Israil pa-ponapa se edhabuwagi junandalem, 
sanare junandalem adhabu e kamar 
pasareyan." 

13"Sare e dhimma kennengnganna," 
dhabuna rato, "bi sengko etangkebba." Badha 
oreng se areppot ja Elisa badha e Dotan. 

14 Rato Siria pas ngerem pasukan se raja 
ka jadhiya etoroe ran-jaran ban ta-kareta 
perrang. Pasukan jareya napa ka jadhiya e 
bakto malem; kottha jareya pas ekeppong. 

15 Kalagguwanna gi petteng, e bakto 
sarengnga Elisa ngedhing sarta kalowar, 
laju nangalee tantara Siria ngeppong 
kottha jareya, genna ban jaran sarta kareta 
perrangnga. Daddi oreng jareya abali ka 
Elisa, pas ngoca, "Palang, guste! Kadi ponapa 
kadhinto?" 

"Ella, ta osa tako,” saodda Elisa. "Se 
nolonge bana ban sengko abannyaan dhari se 
nolonge oreng Siria." 

17 Elisa pas adua ka Pangeran, "GUSTE, moga 
Junandalem kasokana mokka tengallepon 
sarengnga abdidalem me olle nengale!" 
PANGERAN ngabbullagi parnyoonanna 
Elisa, daddi e bakto sarengnga Elisa jareya 
nyongngo, nangalee e gunong jareya possa 
ban jaran sarta kareta se kalowar apoy e 
sakalenglengnga Elisa. 

18E bakto reng-oreng Siria nyerrang, Elisa 
adua, "GUSTE, kasokana J unandalem mabuta 
reng-oreng kadhinto!" Parnyoonanna Elisa 
jareya bi PANGERAN ekabbuli, reng-oreng 
jareya laju buta kabbi. 

19 Elisa nyander ka reng-oreng jareya pas 
adhabu, "Bana posang. Areya banne kottha 
se esare bana. Mara noro sengko, bi sengko 
bana eaterragiya ka oreng se esare bana." 
Elisa laju ngaterragi reng-oreng jareya ka 
Samaria. 

20E bakto reng-oreng jareya maso 
ka kottha jareya, Elisa adua, "GUSTE, 
kasokana Junandalem mokka matana 
reng-oreng kadhinto me olle padha nengale." 
Parnyoonanna Elisa jareya ekabbuli bi 
PANGERAN; reng-oreng jareya ebukka 
matana daddi laju padha nangale sarta padha 
heran polana abana padha badha e kottha 
Samaria. 

21E bakto ngoladi reng-oreng Siria jareya, 
rato Israil adhabu, "Elisa, ponapa kaula kodu 

matee reng-oreng paneka sadajana?" 

22 "Ampon," saodda Elisa. "Tantara se 
etangkep e dhalem paperrangan saos sareng 
junandalem ta epatee, ponapa pole kadhinto. 
Parenge neddha sareng ngenom, pas pakon 
paleman ka ratona." 

23 Rato Israil pas mabadha pesta raja 
kaangguy reng-oreng jareya saellana 
reng-oreng jareya la mare ngakan ban 
ngenom, bi rato Israil laju epakon mole ka 
rato Siria. Molae dhari jareya oreng Siria ta 
nyerrang nagara Israil pole. 

24 Ta abit saellana jareya Benhadad rato Siria 
abakta tantarana kabbi epanyerranga Israil. 
Kottha Samaria ekeppong, 

25 sampe reng-oreng e kottha jareya 
kalaparan ce sarana, argana cethagga 
hemar sampe ballung polo pesse salaka ban 
tamancona dara dhu on lema pesse salaka. 

26E settong are e bakto rato Israil teppana 
alomampa e attassa pagar alassa kottha, 
badha oreng babine aera, "Guste, tolong!" 

27 Saodda rato jareya, "Mon PANGERAN 
ta kasokan nolong bana, baramma sengko 
se bisaa nolong? Sengko ta andhi gandum 
otabana aeng anggur! 

28 Arapa bana jareya?" Cana babine jareya, 
"Kanca abdidalem kadhinto ngajak abdidalem 

neddha ana abdidalem dhimen ekadhuwai, 
lagguna anaepon se eteddhaa ekadhuwaana. 

2? Daddi ana abdidalem eola sareng eteddha 
ekadhuwai. Kalagguwanna e bakto abdidalem 
nyoon sopaja anana eola pas eteddha 
ekadhuwai sareng abdidalem, anana laju 
eerrep!" 

30 Meyarsa careta jareya, rato laju nyebbit 
rasoganna polana sossa. Reng-oreng se 
manjeng e seddina pagar alassa kottha jareya 
padha nangalee ja rasogan dhalem se eagem 
rato jareya karong. 

31 Rato adhabu epakaja, "Are teya keya Elisa 
kodu mate. Mandar sengko eparengngana 
okoman se paleng berra bi Allah mon Elisa ta 
epatee bi sengko!" 

32 Rato laju ngotos oreng mangkat kaadha 
ka compona Elisa. E bakto jareya Elisa badha 
e compona, e jadhiya teppana badha tamoy, 
iya areya para pamimpinna masarakat. 
Sabellunna otosanna rato jareya napa ka 
jadhiya, Elisa adhabu ka para pamimpinna 
masarakat jareya, "Abassagi, ra! Tokang 
matee oreng rowa nyoro oreng dha enna 
epamateyana sengko. Mon oreng jareya la 
napa dhaggi, labangnga kanceng ja bagi 
maso. Rato dibi bakal dhatengnga jang 
budhiyan." 

33 Elisa gi ta mare se abu-dhabu, rato la 
napa ka jadhiya pas adhabu, "Kasossaan 

paneka dhari PANGERAN asalla! Daddi ponapa 
gunana ngarebba partolonganna?" 

7 ! Saodda Elisa, "Ngereng peyarsaagi 

ponapa dhabuna PANGERAN! Lagguepon, 
ra-kera baja mangken, kalaban settong pesse 
salaka saos oreng bisa ngobange gandum se 
paleng sae tello kilo otabana gandum macem 
laennepon nem kilo." 

2 Ajudan pribadhina rato nyaot, "Kaamma 
se bisaa! Ta kera, maske samangken jugan 
PANGERAN matorona ojan derres dhari 
langnge." "Abassagi bai dhaggi, tape bana 
ta kera noro nyepcep kakanan jareya maske 
sakonea," saodda Elisa. 

3E are jareya badha lalake kaempa 
padha nyandhang panyaket kole budhuk; 
reng-oreng jareya badha e lowarra labang 
sakethengnga Samaria, laju padha saleng 
ngoca kantha reya, "Arapaa ju-toju e dhinna 
anante pate? 

4 Mon sengko ban bana maso ka kottha, 
tanto mate kalaparan; mon paggun neng e 
dhinna, tanto gi mate keya. Mara ja entara 
ka parkemahanna oreng Siria bai. Paleng 
e dhissa epatee. Tape olle daddi keya ta 
epama-baramma." 

> Saellana are molae petteng reng-oreng 
jareya laju entar ka parkemahanna oreng 
Siria, tape e jadhiya etemmo tadha oreng 
settonga balakka. 

6 Sabab bi PANGERAN oreng Siria 
epangedhing katon badha monyena 
serranganna pasukan raja se nompa jaran 
ban nompa kareta. Oreng Siria ngera rato 
Israil nyewa rato Het ban rato Messer ban 
tantarana epanyerrang bangsa Siria. 

7 Daddi e malem jareya keya oreng Siria 
padha buru nyare salamet, kemahna 
edinaagi, bariya keya jaran ban hemarra 
kabbi edina e parkemahanna. 

8 Oreng kaempa se nyandhang panyaket kole 
budhuk gella napa ka penggirra parkemahan 
jareya, pas maso ka settong kemah. 
Reng-oreng jareya ngakan ban ngenom, 
ngala emmas, salaka ban bi-kalambi, pas 
eerrep. Saellana jareya pas abali pole maso 
ka kemah laenna, pas ngalakone akantha se 
jang adhaan. 

9? Reng-oreng jareya padha saleng ngoca, 
"Lalakon reya ta becce. Kabar reya kabar 
becce, masthena ekabala ka se laen. Mon 
sengko ban bana anante sampe lagguna, 
tanto eokom. Mara areppot sateya bai ka 
karaton." 

10 Daddi reng-oreng jareya abali ka Samaria 
pas aera ka panjagana labang sakethengnga 
kottha, "Kaula sakanca buru entar ka 
parkemahanna oreng Siria, e kaissa tadha 
orengnga sakale. Jaran sareng hemarra gi 
padha epangger e kennengnganna, sadajana 
kemah edinggallagi." 


2 Raja-raja 7.111 15 31 

11 Para pangawal aera manapa kabar jareya, 
bi oreng laenna pas epaterros sampe ka 
karaton. 

12E bakto jareya gi malem, tape rato 
kalowar dhari kamar pasareyanna pas adhabu 
ka ba-ponggabana, "Edhingngagi! Sengko tao 
apa maksodda reng-oreng Siria rowa! Oreng 
Siria tao ja tang bangsa padha kalaparan, 
daddi padha adinaagi parkemahanna terros 
ngetek e lon-talon mancenga sengko ban 
bana sopaja kalowar nyare kakanan. Mon 
sengko ban bana la kalowar tanto kabbi pas 
padha epega, dineng kottha reya tanto pas 
edhudhugi." 

13 Badha ponggabana rato se mator, "Guste, 
abdidalem sadaja se gi badha e kottha 
kadhinto padha saos sareng reng-oreng 
se ampon adinggal omor. Daddi saena 
junandalem makon oreng ka kadhissa. Pakon 
netene jaran, meleyagi e antarana ran-jaran 
se gi badha, pakon nalektegi ba badha 
ponapa salerressepon e kadhissa." 

14 Daddi rato jareya pas mele pan-barampan 
oreng, reng-oreng jareya bi rato epakon 
nompa kareta perrang dhadhuwa pas epakon 
nalektegi arapa sanyatana tantara Siria 
jareya. 

15 Otosan jareya napa ka Songay Yordan. 

E salanjangnga lorong reng-oreng jareya 
nangalee bi-kalambi ban kas-pakakas 
car-kalacer. Jareya kabbi eontallagi ban- 

saromban bi oreng Siria e baktona buru. Para 
otosan jareya abali areppot ka rato. 

16 Daddi pandhudhu Samaria padha berka 
kalowar kottha ajara parkemahanna oreng 
Siria. Cocok ban se edhabuwagi PANGERAN, 
kalakon onggu badha gandum se paleng 
bagus tello kilo, otabana gandum macem 
laenna nem kilo, argana coma settong pesse 
salaka. 

17 Kabendherran e bakto jareya ajudan 
pribadhina rato ajaga labang sakethengnga 
kottha. E jadhiya laju mate enyek-enyek 
rayat. Parkara jareya cocok ban se 
edhabuwagi Elisa ka rato e bakto rato manggii 
salerana. 

18 Elisa adhabu ja kalagguwanna ra-kera 
baja jareya tello kilo gandum se paleng bagus 
otabana nem kilo gandum macem laenna e 
Samaria bakal ejuwala argana coma settong 
pesse salaka. 

19 Ban e bakto jareya ajudan pribadhina 
rato jareya ngoca, "Kaamma se bisaa! Ta 
kera, maske samangken jugan PANGERAN 
matorona ojan derres dhari langnge!" Elisa 
pas nyaot, "Abassagi bai dhaggi! Tape bana 
ta kera noro nyepcep kakanan jareya maske 
sakonea." 

20 Daddi la kalakon ka oreng jareya abana 
mate ecapo nyek-enyek rayat e labang 
saketheng. 

9 1E settong bakto PANGERAN madhateng 

laep e nagara Israil pettong taon abidda. 
Sabellunna jareya Elisa la marenge oneng 
parkara jareya ka babine dhari Sunem se 
anana epaodhi pole rowa. Laen dhari jareya 
Elisa makon babine jareya sabalana ngalle ka 
nagara laen. 

2 Babine jareya ajalannagi apa se epakonnagi 
Elisa, sarta laju mangkat ka nagara Filistin 
ennengnga e jadhiya. 

3 Saellana bakto se pettong taon jareya la 
lebat, babine buru laju abali ka Israil. E Israil 
laju nyabis ka rato abareng ban anana, nyoon 
sopaja bengko ban teggalla epabali ka abana. 

4E bakto jareya Gehazi barengnga Elisa, bi 
rato epakon nyaretaagi kaajiban-kaajiban se 
la elampaagi Elisa. 

> Teppana Gehazi nyaretaagi baramma Elisa 
se maodhi pole na-kana se la mate, babine 
dhari Sunem jareya napa ka karaton ngadhep 
ka rato, ngatorragiya parnyoonanna. Atorra 
Gehazi, "Guste se molja, kadhinto babine 
se ecaretaagi abdidalem buru ban kadhinto 
pottrana se epaodhi pole sareng Elisa!" 

6 Rato laju mareksane ka babine jareya 
ban babine jareya laju nyaretaagi parkara 
anana jareya. Saellana jareya rato adikane 
ponggabana makon sopaja dhi-andhina 
babine jareya epabali kabbi, tamaso argana 
hasella gal-teggalla saabidda badha e nagara 
manca pettong taon. 

7E settong bakto Elisa meyos ka Damsyik. 
Kabendherran Rato Benhadad teppana 
songkan abak sara. E bakto meyarsa ja Elisa 
badha e Damsyik, 

Srato laju adhabu ka Hazael, ponggabana, 
"Kassa nabbi rowa ngebaagi hadiya pas nyoon 
tolong sopaja nabbi jareya nyoon petodu 
ka PANGERAN apa sengko reya barasa apa 
enja." 

? Hazael ngala onta pa polo meggi ebuwai 
samacemma hasella kottha Damsyik, laju 
mangkat nyabis ka Elisa. Sanapana ka 
kalenggiyanna Elisa, Hazael mator, "Abdiepon 
panjennengngan, Rato Benhadad, ngotos 
abdina atanya ponapa salerana bakal saeya 
ponapa bunten." 

10 Dhabuna Elisa, "Dhabuna PANGERAN 
ka sengko ratona bana bakal sedaa. Tape 
atorragi bai ja salerana bakal saeya." 

ll Saellana jareya Elisa mandeng mancoreng 
ka Hazael sampe Hazael ta nyaman 
neng-enneng. O-tao Elisa laju molar. 

12" Aponapa panjennengngan me molar?" 
cana Hazael. "Sabab sengko tao kajahadan 
apa se bakal elakowagiya bana ka 
ommat Israil," dhabuna Elisa. "Bana 
ngobbara tha-kotthana se ebintenge, 
matee ngangodhadanna se paleng becce, 
ban nyekkel ji-babaji sarta morak tabuna 
babinean se ngandhung." 

13 "Abdina kadhinto oreng se tadha artena," 
saodda Hazael, "kadi ponapa se gadhuwana 
kobasa kantos sapaneka rajana?" "PANGERAN 
la noduwagi ka sengko ja bana daddiya rato 
Siria," dhabuna Elisa. 

14E bakto Hazael abali ka karaton, Benhadad 
mareksane, "Apa dhabuna Elisa?" "Caepon, 
junandalem badhi saeya," atorra Hazael. 

l5Tape kalagguwanna Hazael ngala 
sapo, ecabbur ka dhalem aeng sarta laju 
etekkeddagi ka raena rato sampe rato jareya 
seda. Hazael laju daddi rato Siria agante 
Benhadad. 

16 Yehoram pottrana Yosafat jumenneng rato 
Yehuda e bakto Rato Yoram pottrana Ahab la 
olle lema taon se marenta Israil. 

17 E bakto jareya Yehoram la tello polo dhuwa 
taon yuswana, ban marenta e Yerusalim 
ballung taon abidda. 

18 Yehoram jareya akabin pottrana Ahab, 
akantha sabalana Ahab, rato reya ngalakone 
dusa keya ka PANGERAN akantha sa-dusana 
to-rato Israil laenna. 

19Tape PANGERAN ta kasokan ngancor 
Yehuda polana la ajanji ka Daud abdina, ja 
toronanna bakal pagguna daddi rato. 

20E dhalem pamarentaanna Yehoram, Edom 
aberonta ka Yehuda ban maddek karajaan 
dibi. 

21 Lantaran kadaddiyan jareya, Yehoram 
kalowar ban sakabbinna kareta perrangnga 

mangkat ka Zair. E jadhiya salerana ekeppong 
pasukan Edom, tape e baja malem narabas 
kepponganna moso abareng ban para 
panglimana pasukanna, dineng rit-parjuridda 
padha buru mole ka bengkona bang-sebang. 

22 Molae dhari jareya Edom ta daddi baba 
parentana Yehuda pole. E bakto jareya keya 
kottha Libna aberonta keya. 

23 Careta laenna parkara Yehoram ecathet e 
dhalem ketab Sajarana To-rato Yehuda. 

24Yehoram seda ban esareyagi e tana 
pasareyanna to-rato e Kottha Daud. Se 
agante jumenneng rato iya areya pottrana se 
anyama Ahaziya. 

25> Ahaziya pottrana Yehoram jumenneng 
rato Yehuda e bakto Rato Yoram pottrana 
Ahab la olle dhubellas taon se marenta Israil. 

26E bakto jareya yuswana Ahaziya gi buru 
dhu lekor taon, ban se marenta e Yerusalim 
sataon abidda. Ebuna asmana Atalya, 
pottrana Rato Ahab, bajana Omri rato Israil. 

2! Dhari rajina, Ahaziya daddi sabalaan 
ban balana Rato Ahab. Daddi Ahaziya laju 
alako dusa keya ka PANGERAN akantha se 
elakowagi sabalana Ahab. 

28 Rato Ahaziya noro aperrang ban Hazael, 
Rato Siria, abareng ban Yoram rato Israil. 
Se aperrang jareya neng e Ramot, dhaera 
Gileyad. Yoram loka e dhalem paperrangan 
jareya, 

23 laju abali ka kottha Yizreel erabada, 
Ahaziya meyos ka jadhiya nyapot Yoram. 

lE bakto jareya Nabbi Elisa adikane 

sala settong e antarana bi-nabbi se 
gi dha-ngodha, laju adhabu, "Mara bana 
asadhiya, bi sengko esorowa ka Ramot e 
Gileyad. Giba butol se aesse mennya jaitun 
reya. 

2 Sanapana ka jadhiya sare oreng se anyama 
Yehu, pottrana Yosafat, bajana Nimsi. Pas 
ajak ka kamar kadibian, 

3 sanapana ka kamar jareya mennya reya 
selennagi ka serana, sambi ngoca, Dhabuna 
PANGERAN junandalem epajumenneng rato 
Israil sareng Salerana. Saellana jareya, bana 
duli ondur dhari jadhiya." 

4 Nabbi se gi ngodha jareya mangkat ka 
Ramot, 

“laju nemmone Yehu ban para panglima 
laenna teppana aparembagan e jadhiya. 
Nabbi jareya adhabu, "Guste, badha 
sen-pessen ka junandalem." Saodda Yehu, 
"Ka sapa?" "Junandalem dibi," saodda nabbi 
jareya. 

6 Saellana jareya se kadhuwa laju maso 
ka dhalem bengko, ban nabbi se gi ngodha 
jareya laju nyelen mennya jaitun gella ka 
serana Yehu sambi adhabu, "PANGERAN 
Allahna Israil adhabu kadi kadhinto, Bi 
Sengko bana epadaddi ratona Tang ommat 
Israil. 

7 Bana bakal mateyana balana lorana bana, 
Ahab. Kalaban cara se kantha jareya Sengko 
ngokom Izebel se la matee Tang bi-nabbi ban 
Tang di-abdi laenna. 

8 Ana bine ban na potona Ahab kodu mate 
kabbi. Saneyap lalake balana Ahab, towa 
otaba ngodha bi Sengko epateyana kabbi. 

P Ana binena bi Sengko epakanthaa ana 
binena Yerobeyam ban ana binena Baesa, 
to-rato Israil. 

10] zebel ta ekoburragiya. Mayyidda bakal 
ekakana pate e dhaera Yizreel." Samarena 
adhabu kantha jareya, nabbi se gi ngodha 
buru laju kalowar terros buru. 

ll Yehu abali ka ca-kancana, se laju padha 
atanya, "Badha kabar ponapa? Aponapaa 
oreng gila kaissa ka sampeyan?" "Sampeyan 
ampon oneng sadaja," saodda Yehu. 

12 "Bunten, kaula ta oneng!" saodda 
reng-oreng jareya. "Tore, pona, parenge 
oneng!" "Oreng kaissa manapa dhabuna 
PANGERAN ja kaula sareng PANGERAN 
epadaddi rato Israil," saodda Yehu. 

13 Ca-kancana Yehu duli mokka jubana, 
pas eampar e dhak-ondhak bagiyan attas e 
ajunanna Yehu. Saellana jareya reng-oreng 
jareya laju nope tarompet sarta aera, "Yehu 
rato!" 

14 Daddi Yehu asakongkel ngamoso Rato 
Yoram se e bakto jareya badha e Yizreel. 
Yoram meyos ka jadhiya polana arabada, 

mabarasa ka-lokana ollena se aperrang e 
Ramot ban Hazael rato Siria. Yehu adhabu 
ka ca-kancana se daddi para panglima, "Mon 
sampeyan saroju kaula daddi rato, jaga ja 
sampe badha oreng settonga se kalowar dhari 
Ramot se abalaa ka reng-oreng e Yizreel." 

15(9:14) 

16 Saellana adhabu kantha jareya Yehu laju 
netene kareta perrangnga sarta terros meyos 
ka Yizreel. E bakto jareya Yoram gi ta baras, 
ban Ahaziya rato Yehuda teppana badha e 
jadhiya nyapot Yoram. 

17E bakto pangawalla manara kottha Yizreel 
nangalee Yehu rabu ban reng-orengnga, 
laju aera, "Badha reng-oreng sarombongan 
entara ka kadhinto!" Yoram nyaot, "Soro 
parjurit jaran kasorang entar nalektegi apa 
reng-oreng jareya kanca otaba moso." 

18 Parjurit jareya mangkat nompa jaran 
laju entar ka Yehu pas ngoca, "Rato terro 
ngagaliya ponapa junandalem rabu ka 
kadhinto menangka kanca." "Areya banne 
orosanna bana!" saodda Yehu. "Mara bana 
noro sengko." Pangawalla manara gella 
nangalee parjurit se eotos buru napa ka 
kennengnganna rombongan jarowa, tape 
tadha abali, daddi laju ereppoddagi. 

19 Otosan laen epamangkat, manapa 
partanyaan ka Yehu akantha otosan se 
dha-adha. Yehu nyaot akantha saodda ka 

otosan se dha-adha jarowa, "Areya banne 
orosanna bana! Mara bana noro sengko!" 

20 Pangawalla manara gella areppot pole ja 
otosan jareya la napa ka kennengnganna 
rombongan buru tape tadha abali. Pangawal 
jareya ngoca pole, "Kadiya pamimpin 
rombongan kaissa Yehu, sabab netene kareta 
perrangnga akadi oreng gila." 

21 "Sadhiyaagi tang kareta," dhabuna Rato 
Yoram. Kareta jareya esadhiyaagi, dineng 
Yoram ban Rato Ahaziya laju mangkat 
ngambaa Yehu, padha netene kareta 
perrangnga bang-sebang. Se kadhuwa jareya 
tapanggi ban Yehu e teggal bekkas andhina 
Nabot. 

22 "Ponapa sampeyan paneka rabu kadhinto 
menangka kanca?" dhabuna Yoram ka Yehu. 
Yehu nyaot, "Baramma se akancaa ban bana, 
mon e dhinna gi bannya dhukon, ban gi badha 
oreng se nyemba brahala se emolae bi ebuna 
bana, Izebel?" 

23 "Paneka pangkiyanadan, Ahaziya!" cana 
pacerrengnga Yoram sambi mabiluk karetana, 
terros buru. 

24Yehu naja gandhibana salar-kellarra, laju 
manna Yoram teppa ka balikadda, terbas 
sampe ka kol-tongkolanna. Yoram robbu, 
seda e dhalem karetana. 

25 Dhabuna Yehu ka Bidkar, ajudanna, "Bana 
ba gi engaa, e bakto bana ban sengko nompa 
jaran noro Ahab, ramana Yoram? E bakto 

jareya PANGERAN adhabu ka Ahab, Sengko 
tao sapa se matee Nabot ban na-anana 
baari, ban sengko ajanji ngokoma bana 
e kebbun reya keya." "Daddi, pelpallagi 
mayyidda Yoram reya ka kebbunna Nabot, 
sopaja okomanna Allah se Ia ejanjiyagi rowa 
kalakon." 

26 (9:25) 

27 Ahaziya ngoladi kadaddiyan jareya, daddi 
laju buru netene karetana nojju ka kottha 
Bet-Hagan. Bi Yehu eserser; sambi nyerser 
Yehu aera ka reng-orengnga, "Patee keya 
rato jareya!" Bi reng-orengnga Yehu Ahaziya 
jareya epana e jalan ka Gur, e seddianna 
kottha Yibleyam. Tape Ahaziya gi ngenneng 
buru sampe ka Megido, laju seda e jadhiya. 

28 Bi ba-ponggabana jinazana ekala laju 
egiba epanompa kareta ka Yerusalim. E 
jadhiya laju esareyagi e pasareyanna to-rato 
e Kottha Daud. 

23 Ahaziya jumenneng rato Yehuda e bakto 
Rato Yoram pottrana Ahab la olle sabellas 
taon se marenta Israil. 

30 Yehu rabu e Yizreel. E bakto Izebel 
meyarsa kabar jareya laju ngator rambudda 
sarta acella, pas nyongngo ka baba dhari 
candhelana karaton. 

31E bakto Yehu maso lebat labang 
saketheng, Izebel aera, "He, Zimri! bana se 
matee gustena! Arapaa bana me dha enna?" 

32 Yehu adhanga ka candhela jareya, pas 


adhabu, "Sapa se noro sengko?" Ngedhing 
jareya, badha ponggaba karaton kadhuwa 
otaba katello se nyongngo ka baba. 

33 Dhabuna Yehu ka reng-oreng jareya, 
"Ontallagi ratona bana jareya ka baba!" 
Daddi bi reng-oreng buru Izebel eontallagi 
ka baba, bi Yehu laju elempet bi karetana 
sampe dharana nampes ka geddhung ban ka 
ran-jaranna kareta jareya. 

34 Yehu pas maso ka dhalem karaton terros 
adhaar. Saellana laju adhabu, "Babine jareya 
oreng dalka. Maske kantha jareya, mayyidda 
koburragi pateppa sabab gi anyama pottrena 
rato." 

35 Tape e bakto reng-oreng jareya ngalaa 
mayyidda se ekoburragiya, se etemmo pera 
kare galunthonganna serana, lang-tolangnga 
lengngenna ban sokona. 

36 Saellana parkara jareya ereppoddagi ka 
Yehu, Yehu laju adhabu, "Areya la edhabuwagi 
sabellunna bi PANGERAN, se adhabu kantha 
reya kalaban parantaraanna Eliya, abdina, 
Mayyidda Izebel bakal ekakana pate e dhaera 
Yizreel, 

37 ban re-karena mayyidda jareya bakal 
ajalamperrana akantha calatthongnga keban 
sampe tadha oreng se taowa mayyidda sapa 
jareya." 

10 l Rato Ahab kaagungan na poto e 

kottha Samaria bannyana pettong 

polo oreng. Daddi Yehu ngerem sorat ka 
Samaria, ka para ballina na potona Ahab, 
ka sa-pangobasana kottha ban ka para 
pamimpinna masarakat. Monyena sorat 
jareya, 

2 "Bana se ngoros na potona Ahab, bana 
andhi kareta perrang, jaran, sanjata ban 
kottha se badha bintengnga. Daddi, saellana 
narema sorat reya, 

3 bana kodu duli mele settong se paleng 
becce dhari na potona Ahab, oreng jareya 
padaddi rato, ban bana kodu abilla rato 
jareya." 

4Sa-pangobasana Samaria laju padha 
tako. Ocana, "Rato Yoram ban Rato Ahaziya 
sakale ta bisa alaban ka Yehu, ponapa pole 
sampeyan sareng kaula!" 

> Daddi kapalana karaton ban walikota 
sarta para pamimpinna masarakat ban para 
ballina na potona Ahab ngerem kabar kantha 
reya ka Yehu, "Abdidalem sadaja atellok 
ka junandalem sareng alampaagiya ponapa 
saos se epakonnagi junandalem. Namong 
abdidalem sadaja ta ngangkada paseraa saos 
daddi rato. Ngereng ponapa kasokannepon 
junandalem." 

6 Yehu laju ngerem sorat pole ka reng-oreng 
jareya, monyena kantha reya, "Mon bana 
noroa sengko, sarta endha atoro ka tang 
parenta, patee na potona Ahab jareya, ban 
lagguna baja reya cethagga reng-oreng 

jareya giba ka sengko e Yizreel." Na potona 
Ahab se pettong polo oreng jareya apolong 
ban pamimpinna masarakat e kottha Samaria, 
epeyara ban eparaja bi reng-oreng jareya. 

7 Saellana narema serradda Yehu, 
pamimpinna masarakat e kottha Samaria 
jareya matee na potona Ahab se pettong polo 
oreng jareya; cethagga laju padha epamaso 
ka budhak, pas ekeremmagi ka Yehu e 
Yizreel. 

8 Saellana eatore oneng parkara jareya, 
Yehu laju makon sopaja thak-cethak jareya 
esoson epadaddi dhu tompoan e labang 
sakethengnga kottha, sarta sopaja epanneng 
e jadhiya sampe kalagguwanna. 

? Kalagguwanna gu-laggu Yehu kalowar ka 
labang saketheng jareya, pas adhabu ka 
reng-oreng se akompol e jadhiya, "Sengko se 
asakongkel ngamoso ban matee Rato Yoram; 
bana ta sala pa-apa. Tape reng-oreng reya 
banne sengko se matee. 

10 Areya buktena ja sabarang se edhabuwagi 
PANGERAN parkara na potona Ahab bakal 
kalakona. PANGERAN la alampaagi pa-apa 
se edhabuwagi kalaban parantaraanna Eliya 
abdina." 

ll Saellana jareya Yehu matee la-balana 
Ahab se laen se badha e Yizreel, bariya keya 
sakabbinna ponggaba, ca-kanca kenthella, 
ban mam-imamma; tadha karena settonga 
se gi odhi. 

12 Yehu pas meyos dhari Yizreel ka Samaria. 


E tengnga lorong, e kennengngan se anyama 
Bet-Eked se artena "Kampongnga Oreng 
Ngowan," 

13 apanggi ban la-balana Ahaziya rato 
Yehuda. Yehu mareksane, "Bana reya sapa?" 
"Abdidalem la-balana Ahaziya," saodda 
reng-oreng jareya. "Badhi ka Yizreel ka 
compona la-balana rato se gi odhi sareng na 
potona Rato Izebel." 

14 "Pega dhi-odhi reng-oreng reya!" dhabuna 
Yehu. Daddi reng-oreng jareya epega, pas 
epatee e seddina somor se la kerreng, 
bannyana kabbi pa polo dhuwa oreng. Tadha 
karena settonga se gi odhi. 

15 Yehu nerrossagi parjalananna. E tengnga 
jalan eamba bi Yonadab anana Rekhab. Yehu 
nyapa oreng jareya, dhabuna, "Atena bana 
ban sengko gu ta padha? Apa bana endha 
nolonge sengko?" "Dalem," saodda Yonadab. 
"Mon bariya, mara asalaman," dhabuna Yehu. 
Se kadhuwa jareya asalaman, Yehu nolonge 
Yonadab ongga ka karetana, 

16sambi adhabu, "Mara noro, abassagi 
dibi saapa bajengnga sengko kaangguy 
PANGERAN." Yehu pas mangkat netene kareta 
ka Samaria asareng ban Yonadab. 

17 Sanapana ka jadhiya Yehu matee 
sakabbinna la-balana Ahab, epatadha karena 
settong balakka. Kadaddiyan jareya cocok 
ban se edhabuwagi PANGERAN ka Eliya. 

18 Yehu makompol reng-oreng Samaria laju 
adhabu, "Rato Ahab korang barenteng se 
ngabdi ka Baal; sengko epabajengngana 
dhari Ahab. 

19 Daddi mara soro akompol dha enna kabbi 
bi-nabbina Baal ban reng-oreng se nyemba 
Baal sarta mam-imamma; ja sampe badha 
settonga se ta dhateng. Sengko ngatorragiya 
kurban se raja ka Baal. Sapa se ta hadir 
bi sengko eokoma mate." Tape jareya pera 
akkalla Yehu se mateyana sakabbinna oreng 
se nyemba Baal. 

20 Yehu adhabu kantha reya, "Tantowagi 
settong are se malolo kaangguy nyemba 
Baal!" Daddi reng-oreng laju nantowagi are 
jareya; 

21 bi Yehu eomommagi ka saantero Israil. 

E are jareya reng-oreng se nyemba Baal 
dhateng kabbi, tadha settong se nyeccer. 
Kabbi padha maso ka kowella Baal mossae 
geddhong jareya dhari adha sampe ka budhi. 

22? Yehu makon reng-oreng se ngoros 
pangangguyya kabakteyan magi guy- 
pangangguy jareya ka reng-oreng se dhateng 
nyembaa Baal. Saellana papakon jareya 
ejalannagi, 

23 Yehu maso ka kowella Baal jareya asareng 
ban Yonadab anana Rekhab, pas adhabu 
ka reng-oreng se badha e jadhiya, "Mara 
pareksa patete apa reng-oreng se badha e 
dhinna reya pera reng-oreng se nyemba Baal 

malolo. Ja sampe badha oreng se nyemba 
PANGERAN e dhinna reya." 

24 Yehu ban Yonadab laju ngatorragi kurban 
ka Baal. E lowarra geddhong jareya Yehu la 
nyaba pangawal ban parwira ballung polo 
oreng bannyana. Reng-oreng jareya eparenge 
dhabu kantha reya, "Bana kodu matee 
reng-oreng rowa kabbi. Mon sampe badha se 
buru, se maburu bi sengko epateyana!" 

25 Saellana ngatorragi kurban jareya Yehu 
duli kalowar, laju adhabu ka para pangawal 
ban ra-parwira jareya, "Mara maso, patee 
oreng jarowa kabbi. Ja sampe badha se 
buru!" Para pangawal ban parwira jareya 
maso ngeba peddhang se eonos, laju matee 
reng-oreng jareya kabbi, mayyidda eeret 
kalowar kabbi. Saellana jareya reng-oreng 
jareya maso ka dhalem kowel, 

26 arcana Baal epakalowar laju eobbar. 

2! Arca jareya epamosna ban geddhongnga 
ban kennengngan jareya laju ekagabay 
kennengnganna oreng akopadhang sampe 
sateya. 

28 Kantha jareya carana Yehu mamosna 
panyembaan ka Baal e Israil. 

2? Daddi PANGERAN adhabu ka Yehu, 
"Sabarang se eparentaagi Sengko ka bana 
sopaja ejalannagiya ka toronanna Ahab 
bi bana la elakone kabbi. Daddi Sengko 
ajanji ka bana ja na potona bana sampe 
toronan se kapeng empa bakal daddiya 

rato Israil." Tape Yehu ta gu-onggu atoro 


ka hokomma PANGERAN, Allahna Israil. 
Yehu nero tengkana Yerobeyam se daddi 
lantaranna oreng Israil dusa ka PANGERAN 
kalaban nyemba sape emmas se epaddek 
Yehu e Betel ban Dan. 

30 (10:29) 

31 (10:29) 

32E bakto jareya PANGERAN molae makene 
dhaera kakobasaanna Israil. Hazael rato Siria 
arebbu sakabbinna dhaera Israil 

33e temorra Songay Yordan sampe ka 
lao gan kottha Aror e seddina Songay 
Arnon, tamaso dhaera Gileyad ban Basan, 
kennengnganna suku Gad, Ruben ban 
Manasye Temor. 

34 Careta laenna parkara Yehu, tamaso 
kapahlawananna, ecathet e dhalem ketab 
Sajarana To-rato Israil. 

35 Yehu jumenneng rato marenta Israil 
ballu lekor taon abidda. Saellana seda laju 
esareyagi e Samaria, sarta pas egante 
pottrana, Yowahas. 

36 (10:35) 

1 1 lE bakto Atalya ngagali ja Ahaziya, 

pottrana, Ia seda, laju makon sopaja 
sabalana Ahaziya epatee kabbi. 

2Yowas, pottrana Ahaziya para epateyana 
keya abareng ban tra-pottrana Ahaziya se 
laen, tape salamet, sabab etolong Yoseba, iya 
areya pottra binena Rato Yoram, taretanna 

Ahaziya. Yowas ban anjuna egiba pas eerrep 
e dhalem settong kamar katedhungan e 
Padalemman Socce. 

3 Nem taon abidda Yoseba meyara kana 
jareya e dhalem Padalemman Socce saabidda 
Atalya jumenneng rato. 

4E taon se kapeng petto, para parwira 
pangawal pribadhina rato ban para 
pangawalla karaton edikane Imam Yoyada 
ka Padalemman Socce. E jadhiya reng-oreng 
buru epakon asompa ajalannagiya rancanana. 
Imam jareya noduwagi Yowas, pottrana Rato 
Ahaziya ka reng-oreng jareya, 

“laju apareng dhabu kantha reya, "Mon 
bana atugas e are Sabat, sapartellonna bana 
kodu ajaga e karaton, 

6 sapartellonna ajaga e Labang Saketheng 
Sur, ban karena ajaga e labang saketheng e 
budhiyanna wal-pangawal laenna. 

7 Regu se dhadhuwa se la ta atugas e are 
Sabat, sopaja ajaga e Padalemman Socce 
sambi neggu peddhang se la eonos kaangguy 
ajaga Rato Yowas. Rato jareya meyosa 
dhaemmaa bai kodu jaga terros. Pa-sapaa se 
nyemmae bana kodu patee." 

8 (11:7) 

3 Para parwira jareya atoroka papakonna 
Yoyada buru, reng-oreng babaanna se kodu 
atugas ban se la ta atugas e are Sabat jareya 
epakompol laju egiba ka Yoyada. 

10 Para parwira jareya bi Yoyada eparenge 
bak-tombak ban meng-tameng kaagunganna 
Rato Daud se esempen e Padalemman Socce. 

1 Saellana jareya para pangawal buru, 
sambi neggu peddhang se la eonos 
manjeng e kennengnganna bang-sebang 
e sakalenglengnga Padalemman Socce 
alindhungana ratona. 

12 Saellana jareya bi Yoyada Yowas ebakta ka 
lowar, e serana laju eparenge makotha, ketab 
Hokomma Allah epassraagi ka kana jareya. 
Yowas epajumenneng rato, ban parkara 
jareya laju eomommagi ka rayat. Reng-oreng 
padha akopa ban asorak, "Hidup rato!" 

13 Rato Atalya meyarsa soragga para 
pangawal ban rayat jareya, laju duli meyos ka 
Padalemman Socce, e jadhiya bannya oreng 
abung-garibbung. 

14 Atalya ngoladi rato se anyar jareya 
ngadek e labangnga Padalemman Socce 
kennengnganna panobadanna rato menorot 
kabiyasaanna, ekalenglenge ra-parwira ban 
reng-oreng tokang topena tarompet. Rayat 
padha asorak kaperagan kabbi, dineng 
tarompedda padha epamonye. Atalya nyebbit 
rasoganna, panggaliyanna ketter, sambi aera, 
"Kiyanat! Kiyanat!" 

15 Bi Yoyada Atalya ta eparengngagi epatee 
e sabingkerra Padalemman Socce, daddi 
salerana laju adhabu ka para parwirana, 
"Kassa rato jareya giba kalowar lebat e 

barisanna pangawal; sapaa bai se aehteyar 


nolonga rato jareya patee." 

16 Atalya epega laju egiba ka karaton. 

E jadhiya rato jareya epatee e adhaanna 
Labang Saketheng Jaran. 

"Imam Yoyada makon Rato Yowas ban 
rayat agabay parjanjiyan ban PANGERAN 
se essena nyebbuttagi ja rato jareya ban 
rayadda daddiya ommadda PANGERAN. Laen 
dhari jareya rato epakon abadhi parjanjiyan 
ban rayat keya. 

18 Saellana jareya rayat laju nyerbu magujur 
kowel Baal. ba-mezba ban ca-arcana 
epaancor, dineng Matan, imamma Baal 
epatee e adhaanna ba-mezbana. Yoyada 
makon wal-pangawal ajaga Padalemman 
Socce, 

19 saellana jareya asareng ban para parwira, 
para pangawal pribadhina rato ban para 
pangawalla karaton sarta sakabbinna rayat 
laju ngarak Rato Yowas dhari Padalemman 
Socce ka karaton. Yowas maso lebat Labang 
Saketheng Pangawal, pas alenggi e korse 
karajaan. 

20 Rayat padha perak kabbi, kottha 
taremtem, ban Atalya la epatee. 

21E bakto jumenneng rato Yehuda jareya 
yuswana Yowas buru pettong taon. 

12 1E taon se kapeng petto 

pamarentaanna Yehu e Israil, 
Yowas jumenneng rato Yehuda. Salerana 

marenta e Yerusalim pa polo taon abidda. 
Asmana ebuna Zibya dhari kottha Bersyeba. 

2 Berkat pangajaranna Imam Yoyada, 
saomorra Yowas alampaagi sabarang se 
masenneng panggaliyanna PANGERAN. 

3Pera emanna, kennengnganna 
panyembaanna ba-diba ta epamosna, 
daddi rayat gi ngatorragi kurban ban ngobbar 
mennyan e jadhiya. 

4E settong are Yowas adikane para imam 
laju epakon nyempen pesse ollena tor-ator e 
Padalemman Socce, se aropa bajaranna se 
mabadha ban-kurban, otabana pesse tor-ator 
sokalella. 

> Saneyap imam kodu atanggungjawab 
parkara pesse se eatorragi reng-oreng se 
eladine imam jareya bang-sebang. Pesse 
jareya eangguya mateppa karosagan- 
karosaganna Padalemman Socce. 

6 Sampe taon se kapeng tello lekor 
pamarentaanna Yowas, para imam gi ta 
mateppa karosagan e Padalemman Socce. 

7 Daddi Yowas laju nembali Imam Yoyada ban 
mam-imam laenna, pas adhabu, "Arapa bana 
me gi ta mateppa Padalemman Socce rowa? 
Molae sateya bana ta olle nyempen pesse 
se etarema bana. Kabbi kodu epassraagi 
kaangguy mateppa Padalemman Socce." 

8 Mam-imam saroju ta makompola pesse 
dhari rayat, ban ta ro-noroa nanggung orosan 
se mateppaa Padalemman Socce. 

? Daddi Yoyada laju mondhut settong kothak, 
kodhungnga elobange; kothak jareya esaba 
e seddianna mezba e kanganna labang 
mon masoa ka Padalemman Socce. Pesse 
se eatorragi reng-oreng e Padalemman 
Socce jareya emasoagi ka kothak jareya bi 
mam-imam se atugas e labang mon masoa. 

10 Sabban pesse e kothak jareya la bannya, 
sekettarissa rato ban Imam Agung rabu ka 
jadhiya, ngetong pesse jareya ban pesse 
jareya laju ebundu. 

11t Mon bannyana la ecathet, pesse jareya 
laju epassraagi ka reng-oreng se epassrae 
orosan mateppa Padalemman Socce. Saellana 
jareya reng-oreng se epassrae lalakon 
jareya laju majari para tokang kaju, tokang 
bangonan, 

12tokang bato ban tokang ngetthoga bato, 
sarta melle kaju ban bato, ban ngator 
sakabbinna pangalowaran se eangguy 
mateppa padalemman jareya. 

13Tape pesse jareya maske sakonea 
ta eangguy agabay ker-cangker salaka, 
bung-tobung, tarompet, but-parabudda 
damar otabana pakakas laenna se dhari 
emmas otaba salaka. 

14 Kabbi ekabajar kang-tokang ban ekabelli 
sabarang kaparlowanna geddhong jareya. 

15 Reng-oreng se daddi pangawassa lalakon 
jareya ce jujurra, daddi ta osa epentae 
laporan parkara pangalowaranna pessena. 

16 Pesse ollena kurban tebbusanna kasalaan 


ban dhari kurban pangamponanna dusa ta 
epamaso ka kothak jareya. Pesse jareya 
ebagi ka mam-imam. 

17E jaman jareya Hazael rato Siria nyerrang 
ban ngobasane kottha Gat. Samarena laju 
aneyat aloroga Yerusalim keya. 

18 Daddi Yowas laju ngeremmagi pesse 
tebbusan ka salerana. Pesse jareya ollena 
dhari sakabbinna tor-ator se lamba la 
eatorragi ka PANGERAN bi Yowas dibi, bi 
Yosafat, Yoram ban Ahaziya, iya areya to-rato 
se marenta sabellunna. Laen dhari jareya gi 
etambai ban sakabbinna emmas se badha e 
ekkassa Padalemman Socce ban e karatonna 
rato. Daddi Hazael laju burung se aloroga 
Yerusalim. 

19 Saellana jareya ba-ponggaba karajaan 
Yehuda asakongkel ngamoso Rato Yowas. E 
antarana reng-oreng jareya badha kadhuwa 
se anyama Yozakar anana Simeyat, ban 
Yozabad anana Somer, se matee Yowas e 
settong bengko se epaddek e attassa tana 
tembugan e bagiyan temorra Yerusalim, e 
lorong ka Sila. Yowas esareyagi e pasareyanna 
to-rato e Kottha Daud. Sasedana laju egante 
pottrana se asmana Amaziya. Careta laenna 
parkara Rato Yowas ecathet e dhalem ketab 
Sajarana To-rato Yehuda. 

20(12:19) 

21(12:19) 

13 lE taon se kapeng tello lekor 

pamarentaanna Yowas pottrana 
Ahaziya e Yehuda, Yowahas pottrana Yehu 
jumenneng rato Israil, ban marenta e Samaria 
petto bellas taon abidda. 

2 Akantha Rato Yerobeyam se marenta 
sabellunna, Rato Yowahas abadhi dusa keya 
ka PANGERAN sarta andaddiyagi oreng Israil 
alako dusa keya. Rato jareya tadha ambuna 
se alako jahat. 

3 Daddi PANGERAN duka ka Israil sampe 
Israil epanneng li-baliyan epakala bi Hazael 
rato Siria sarta Benhadad pottrana. 

4Yowahas laju adua ka PANGERAN, ban 
PANGERAN meyarsa duana jareya, sabab 
PANGERAN ngoladi saapa kejjemma rato Siria 
se nganeyaja oreng Israil. 

> Bi PANGERAN oreng Israil eparenge 
pamimpin se mabebas Israil dhari 
kakobasaanna Siria, daddi bangsa Israil laju 
odhi taremtem pole akantha dha-adhana. 

6Sanajjan kantha jareya oreng Israil tadha 
ambuna se agabay dusa se emolae bi 
Rato Yerobeyam. Reng-oreng jareya terros 
ngalakone sa-dusa jareya; sartaanna arcana 
Dewi Asyera epanneng paggun badha e 
Samaria. 

7 Angkadan perrangnga Israil la epatompes 
bi rato Siria, sampe Rato Yowahas pera 
kaagungan pasukan jaran saeket oreng, 

kareta perrang sapolo meggi ban parjurit 
sapolo ebu oreng. 

8 Careta laenna parkara Rato Yowahas 
ban sakabbinna kapahlawananna ecathet e 
dhalem ketab Sajarana To-rato Israil. 

? Yowahas seda pas esareyagi e Samaria, 
laju egante bi pottrana se asmana Yowas. 

10E taon se kapeng tello polo petto 
pamarentaanna Rato Yowas e Yehuda, Yowas 
pottrana Yowahas jumenneng rato Israil, 
marenta e Samaria nem bellas taon abidda. 

ll Rato reya dusa keya ka PANGERAN sabab 
nero kajahadanna Rato Yerobeyam se daddi 
lantaranna oreng Israil agabay dusa. 

12 Careta laenna parkara Yowas, tamaso 
caretana kapahlawananna e dhalem 
paperrangan ban Amaziya rato Yehuda, 
ecathet e dhalem ketab Sajarana To-rato 
Israil. 

13Yowas seda, esareyagi e pasareyanna 
to-rato e Samaria, laju egante pottrana se 
asmana Yerobeyam 

14E settong bakto Nabbi Elisa songkan 
sara, Rato Yowas meyos parlo nyapoda. E 
bakto ngoladi Elisa la para sedaa, rato laju 
molar sambi adhabu, "Rama, rama kaula! 
Panjennengngan oreng raja se abillai Israil!" 

15 "Ngereng mondhut gandhiba sareng 
panana!" dhabuna Elisa ka Yowas. Yowas 
mondhut gandhiba ban pana jareya, 


2 Raja-raja 13.161 21 57 
lebi Elisa laju epakon asadhiya epakon 
manna. Rato laju asadhiya, dineng Elisa laju 
nompangngagi astana e attassa astana rato. 

17 Saellana jareya menorot se edhabuwagi 
nabbi jareya, rato laju mokka candhela 
se ngadhep ka Siria. "Ngereng ocol pana 
gapaneka!" dhabuna Elisa. Saellana pana 
jareya eocol bi rato, nabbi jareya aera, 
"Junandalem panana PANGERAN. Kalaban 
pana gapaneka PANGERAN badhi makalaa 
Siria. Junandalem badhi aperranga sareng 
oreng Siria e Afek kantos junandalem makala 
bangsa gapaneka." 

18 Elisa makon Yowas mondhut na-panana 
se laen; na-pana jareya epakon pokollagi ka 
tana. Rato mokol tana jareya tello kale, laju 
ambu. 

19 Elisa duka, laju adhabu, "Masthena 
junandalem mokol lema kale otaba nem kale, 
daddi junandalem kengeng maancor bangsa 
Siria. Namong samangken junandalem 
namong makalaa bangsa gapaneka tello 
kale." 

20 Ta saapa abidda dhari jareya Elisa seda 
laju esareyagi. E bakto jareya garombolan- 
garombolan Moab biyasana nyerrang nagara 
Israil sataon sakaleyan. 

21E settong bakto, teppana badha reng- 
oreng ngoburragiya oreng mate, o-tao laju 
badha garombolan Moab dhateng ka jadhiya. 
Reng-oreng jareya nangalee, laju buru. 

Jinaza se ekoburragiya jareya eontallagi ka 


pasareyanna Elisa. E bakto jinaza jareya 
nyedding ka lang-tolangnga Elisa laju odhi 
pole, terros manjeng. 

22 Saabidda pamarentaanna Yowas, oreng 
Israil etendhes bi Hazael rato Siria. 

23Tape PANGERAN neser ka ommadda 
sarta eparenge sapora. Ommat jareya 
etolonge sopaja ta sampea mosna, polana 
parjanjiyanna bi Ibrahim, Ishak ban 
Yakub. Sampe sateya ta tao Pangeran reya 
adinggallagi ommadda. 

24 Saellana jareya Hazael rato Siria seda, 
laju egante pottrana Benhadad. 

25 Yowas rato Israil makala Benhadad sampe 
tello kale, sarta arebbu pole tha-kottha se 
erebbu Benhadad e jaman pamarentaanna 
Rato Yowahas ramana Yowas. 

14 1E taon se kapeng dhuwa 

pamarentaanna Yowas pottrana 
Yowahas e Israil, Amaziya pottrana Yowas 
jumenneng rato Yehuda. 

2E bakto jareya yuswana sagame taon, ban 
marenta e Yerusalim sanga lekor taon abidda. 
Ebuna iya areya Yowadan dhari Yerusalim. 

3 Amaziya alampaagi pa-apa se masenneng 
panggaliyanna PANGERAN, tape Amaziya 
ta padha ban Daud, bangatowana. Akantha 
ramana, 

4 Amaziya ta magujur kennengnganna 
panyembaanna diba se badha e man- 

dhimman, daddi rayadda terros bai ngeba 
kurban ban ngobbar dupa ka jadhiya. 

>Saellana koko kakobasaanna, ba- 
ponggabana se matee ramana bi Amaziya 
eokom mate kabbi. 

6 Tape na-anana ba-ponggabana ta 
epatee, sabab Amaziya atoro ka papakonna 
PANGERAN e dhalem Ketab Mosa se amonye, 
"Ja ngokom mate oreng towa lantaran 
kajahadan se elakone na-anana, ban ja 
ngokom mate na-anana oreng lantaran 
kajahadan se elakone oreng towana. Saneyap 
oreng pera olle eokom mate lantaran 
kajahadanna dibi." 

7E dhalem settong paperrangan, Amaziya 
matee parjurit Edom sapolo ebu oreng e Cora 
Accen, ban arebbu kottha Sela. Kottha jareya 
bi Amaziya enyamae Yokteel. Sampe sateya 
kottha jareya paggun anyama Yokteel. 

8 Saellana jareya Amaziya ngerem otosan 
ka Yowas rato Israil, Rato Yowas etangtang 
eajak aperrang. 

3 Tape Rato Yowas ngerem jawaban kantha 
reya, "E settong bakto ombut se adhuri e 
Pagunongan Libanon ngerem kabar sapaneka 
ka bungkana comara, E bungkana comara, 
mara ana parabanna bana palakee tang 
ana. Tape saamponna ganeka laju badha 
burun alas lebat e kaissa; ombut se adhuri 
gapaneka enyek-enyek. 

10Sampeyan, Amaziya, samangken 
angga polana makala oreng Edom. Ponapa 
kamennangan ganeka gi ta cokop? Langkong 
sae sampeyan alenggi e compona saos! 
Aponapaa me re-nyare parkara se pera 
macalakaa sampeyan dibi sareng rayadda?" 

ll Tape Amaziya rato Yehuda ta marduli 
dhabuna Yowas rato Israil jareya. Daddi 
Rato Yowas ban reng-oreng babaanna 
laju mangkat ka Bet-Semes e Yehuda ban 
aperrang bi Amaziya e jadhiya. 

12 Tantara Yehuda epakala ban parjuridda, 
pas padha buru kabbi mole ka bengkona 
bang-sebang. 

13Yowas nangkep Amaziya, laju meyos 
ka Yerusalim terros magujur pagar alassa 
kottha jareya lebbi korang dhu ratos meter 
lanjangnga, molae dhari Labang Saketheng 
Efraim sampe ka Labang Saketheng Paddu. 

14Emmas ban salaka sarta pakakas se 
epanggi e Padalemman Socce, bariya keya 
essena karaton, ban pan-barampan oreng 
sandera ebakta kabbi ka Samaria bi Yowas. 

15 Careta laenna parkara Rato Yowas, tamaso 
kapahlawananna se aperrang ban Amaziya 
rato Yehuda ecathet e dhalem ketab Sajarana 
To-rato Israil. 

16 Yowas seda laju esareyagi e pasareyanna 
to-rato e Samaria, laju egante pottrana, 
Yerobeyam 

17 Saellana Yowas rato Israil seda, Amaziya 
rato Yehuda, gi odhi lema bellas taon agoi. 

18 Badha reng-oreng e Yerusalim se 
asakongkel mateyana Amaziya. Daddi 
Amaziya laju buru ka Lakhis, tape bi 
so-mosona eserser laju epatee. Jinazana 
eangko ban jaran ka Yerusalim, pas esareyagi 
e pasareyanna to-rato e Kottha Daud. Daddi 
bi rayat Yerusalim Uziya, pottrana Amaziya 
laju epajumenneng ratona. E bakto jareya 
yuswana Uziya gi buru nem bellas taon. 
Careta laenna parkara Rato Amaziya ecathet 
e dhalem ketab Sajarana To-rato Yehuda. 

19 (14:18) 

20 (14:18) 

21(14:18) 

22 Sasedana ramana, kottha Elat bi Uziya 
erebbu pole sarta pas epaddek pole. 

23E taon se kapeng lema bellas 
pamarentaanna Amaziya pottrana Yowas 
e Yehuda, Yerobeyam II pottrana Yowas 
jumenneng rato Israil, ban marenta e Samaria 
pa polo settong taon abidda. 

24 Rato jareya dusa ka PANGERAN polana 
nerowe kajahadanna Rato Yerobeyam | se 
andaddiyagi oreng Israil alako dusa. 

25 Yerobeyam II reya se arebbu pole 
sakabbinna dhaera kakobasaanna Israil, 
dhari jalan ka Hamat e dhaja sampe ka 
Tase Mate e lao. Jareya cocok ban janjina 
PANGERAN, Allahna Israil, se epanapa 

kalaban parantaraanna abdina, iya areya 


Nabbi Yunus pottrana Amitai oreng Gat-Hefer. 

26 PANGERAN ngoladi saapa sangsarana 
oreng Israil, ban tadha oreng settonga se 
nolonge. 

21 PANGERAN ta amaksod maancora Israil 
salanjangnga, daddi laju etolong kalaban 
parantaraanna Rato Yerobeyam 

28 Careta laenna parkara Rato Yerobeyam 
IlI, parkara kapahlawananna e dhalem 
paperrangan-paperrangan ban baramma 
se arebbu pole Damsyik ban Hamat dhari 
Yehuda epabali ka Israil pole, la ecathet kabbi 
e dhalem ketab Sajarana To-rato Israil. 

29 Yerobeyam || seda pas esareyagi e 
pasareyanna to-rato, laju egante Zakhariya, 
pottrana. 

15 lE taon se kapeng petto lekor 

pamarentaanna Rato Yerobeyam II e 
Israil, Uziya pottrana Amaziya jumenneng 
rato Yehuda. 

2 E bakto jareya yuswana gi nem bellas taon 
ban marenta e Yerusalim saeket dhuwa taon 
abidda. Ebuna Yekholya asmana, babine dhari 
Yerusalim. 

3 Akantha ramana, Uziya alampaagi se 
masenneng panggaliyanna PANGERAN. 

4Tape emanna, kennengnganna 
panyembaanna diba se badha e man- 
dhimman ta epatadha, daddi rayat paggun 
ngeba kurban ban ngobbar dupa ka jadhiya. 

> Bi PANGERAN Uziya jareya epanyandhang 
panyaket kole budhuk, ban panyaket jareya 
ta endha baras sampe sedana. Gi songkanna 
epajau dhari oreng esaba e settong bengko 
ban epabebas dhari gas-tugassa. Pottrana se 
anyama Yotam makkele marenta rayadda 

6 Careta laenna parkara Rato Uziya ecathet e 
dhalem ketab Sajarana To-rato Yehuda. 

7 Uziya seda pas esareyagi e pasareyanna 
to-rato e Kottha Daud, laju egante Yotam, 
pottrana. 

8E taon se kapeng tello polo ballu 
pamarentaanna Rato Uziya e Yehuda, 
Zakhariya pottrana Yerobeyam II jumenneng 
rato Israil ban marenta e Samaria nem bulan 
abidda. 

3 Akantha to-rato se marenta sabellunna, 
Zakhariya dusa keya ka PANGERAN, nero 
kajahadanna Rato Yerobeyam | se daddi 
lantaranna Israil alako dusa. 

10 Salum pottrana Yabes asakongkel 
ngamoso Rato Zakhariya, Salum matee Rato 
Zakhariya e Yibleyam, laju agante daddi rato. 

ll Kalaban cara se kantha jareya la kalakon 
apa se edhabuwagi PANGERAN ka Rato Yehu 
ja na potona sampe toronan se kapeng empa 
bakal daddiya rato Israil. Careta laenna 
parkara Rato Zakhariya ecathet e dhalem 
ketab Sajarana To-rato Israil. 

12 (15:11) 

13E taon se kapeng tello polo sanga 
pamarentaanna Rato Uziya e Yehuda, Salum 
pottrana Yabes jumenneng rato Israil, 
marenta e Samaria pera sabulan abidda, 

14 sabab Menahem pottrana Gadi meyos 
dhari Tirza ka Samaria, laju matee Salum, 
pas agante jumenneng rato. 

15E dhalem parjalananna dhari Tirza, 
Menahem ngancor kottha Tifsah ban 
ra-dhaera e sabingkerra sampe tadha karena, 
ban pandhudhuna epatee kabbi. Sarrena 
kottha jareya ta endha atellok ka salerana, 
babinean se ngandhung e kottha jareya laju 
padha eporak tabuna. Careta laenna parkara 
Rato Salum, tamaso kasakongkellanna, 
ecathet e dhalem ketab Sajarana To-rato 
Israil. 

16(15:15) 

17E taon se kapeng tello polo sanga 
pamarentaanna Rato Uziya e Yehuda, 
Menahem pottrana Gadi jumenneng rato 
Israil, ban marenta e Samaria sapolo taon 
abidda. 

18 Saomorra rato jareya alako dusa ka 
PANGERAN sabab nero kajahadanna Rato 
Yerobeyam |, se daddi lantaranna oreng Israil 
alako dusa. 

19E bakto Pul rato Asyur alorok Israil, 
Menahem ngatorragi salaka tello polo empa 
ebu kilo ka rato Pul sopaja rato jareya 

abantowa makoko kakobasaanna salerana e 


Israil. 

20 Carana Menahem olle pesse jareya 
kalaban maksa reng-oreng sogi ngatorragi 
pesse salaka saeket rang-sorangnga. Daddi 
Pul laju abali dhari nagara jareya gubar ka 
nagarana dibi. 

21 Careta laenna parkara Rato Menahem 
ecathet e dhalem ketab Sajarana To-rato 
Israil. 

22 Menahem seda pas esareyagi, sarta laju 
egante pottrana iya areya Pekahya. 

23E taon se kapeng saeket pamarentaanna 
Rato Uziya e Yehuda, Pekahya pottrana 
Menahem jumenneng rato Israil ban marenta 
e Samaria dhu taon abidda. 

24 Rato jareya alako dusa ka PANGERAN 
sabab nerowe kajahadanna Rato Yerobeyam 
I, se daddi lantaranna oreng Israil alako dusa. 

25 Sala settong dhari para parwirana reya, iya 
areya Pekah pottrana Remaliya, asakongkel 
ban oreng dhari Gileyad se bannyana saeket 
oreng. E dhalem settong binteng e karaton e 
Samaria reng-oreng jareya matee Pekahya 
ban oreng laenna kadhuwa se anyama 
Argob ban Arye. Saellana jareya Pekah laju 
jumenneng rato agante Pekahya. 

26 Careta laenna parkara Rato Pekahya 
ecathet e dhalem ketab Sajarana To-rato 
Israil. 

27E taon se kapeng saeket dhuwa 
pamarentaanna Rato Uziya e Yehuda, Pekah 
pottrana Remaliya jumenneng rato Israil, ban 
marenta e Samaria dhu polo taon abidda. 

28 Rato jareya dusa ka PANGERAN lantaran 
nero kajahadanna Rato Yerobeyam | se daddi 
lantaranna Israil alako dusa. 

23E jaman pamarentaanna Pekah, 
Tiglat-Pileser rato Asyur arebbu kottha 
Iyon, Abel-Bet-Maakha, Yanowah, Kedes, 
Hazor, dhaera Gileyad, Galilea ban Naftali. 
Pandhudhuna eangko ka Asyur epadaddi 
tawanan. 

30 E taon se kapeng dhu polo pamarentaanna 
Rato Yotam pottrana Uziya e Yehuda, Hoseya 
pottrana Ela asakongkel ngamoso Rato Pekah, 
Rato Pekah jareya epatee ban Hoseya laju 
agante jumenneng rato. 

31 Careta laenna parkara Rato Pekah ecathet 
e dhalem ketab Sajarana To-rato Israil. 

32E taon se kapeng dhuwa pamarentaanna 
Rato Pekah pottrana Remaliya e Israil, Yotam 
pottrana Uziya jumenneng rato Yehuda. 

33E bakto jareya yuswana sagame taon ban 
marenta e Yerusalim nem bellas taon abidda. 
Ebuna iya areya Yerusa pottrana Zadok. 

34Yotam alampaagi se masenneng 
panggaliyanna PANGERAN, padha ban Uziya, 
ramana. 

35 Tape emanna, ngan-kennengnganna 
panyembaanna diba se badha e man- 

dhimman ta epatadha, daddi rayadda gi 


terros ngeba kurban ban ngobbar dupa ka 
jadhiya. Yotam jareya se maddek Labang 
Saketheng Dhaja ePadalemman Socce. 

36E jaman pamarentaanna Yotam, 
PANGERAN molae ngerem Rezin rato Siria 
ban Pekah rato Israil epalorok Yehuda. Careta 
laenna parkara Rato Yotam ecathet e dhalem 
ketab Sajarana To-rato Yehuda. 

37 (15:36) 

38 Yotam seda laju esareyagi e koburanna 
to-rato e Kottha Daud, sarta laju egante Ahas 
pottrana. 

16 lE taon se kapeng petto bellas 

pamarentaanna Rato Pekah pottrana 
Remaliya e Israil, Ahas pottrana Yotam 
jumenneng rato Yehuda. 

2E bakto jareya yuswana dhu polo taon 
ban marenta e Yerusalim nem bellas taon 
abidda. Rato Ahas ta nero conto se bagus se 
elampaagi Daud, bangatowana, se elampaagi 
barang se ta masenneng panggaliyanna 
PANGERAN, Guste Allahna. 

3 Odhina padha ban to-rato Israil. La-mala 
pottra lakena dibi ekurbannagi ka diba 
egabay kurban obbaran, akantha kabiyasaan 
se juba se ejalannagi reng-oreng se la eojuk 
PANGERAN dhari nagara Kanaan e bakto 
oreng Israil maso ka nagara jareya. 

4 Ahas ngatorragi kurban ban ngobbar dupa 
e kennengnganna panyembaanna diba e 

nong-gunong ban e babaanna ka-bungkaan 
se rampa. 

>E bakto jareya rato Edom ngobasane pole 
kottha Elat ban ngojuk reng-oreng Yehuda se 
neng e jadhiya. Saellana jareya oreng Edom 
dhateng terros neptep e kottha jareya sampe 
sateya. E jaman jareya keya Rezin rato Siria 
ban Pekah rato Israil alorok ban ngeppong 
Yerusalim, tape ta ngenneng makala Ahas. 

6 (16:5) 

7 Ahas ngerem otosan ka Tiglat-Pileser 
rato Asyur se ngeba pessen kantha reya, 
"Abdidalem abdina junandalem se esto. 
Daddi abdidalem nyoona tolong, ngereng 
pasalameddagi abdidalem dhari rato Siria 
sareng rato Israil se parappana alorok 
abdidalem." 

8 Ahas mondhut emmas ban salaka dhari 
Padalemman Socce, sarta rang-barang 
e karaton, pas epakerem ka rato Asyur 
menangka tor-ator. 

3? Rato Tiglat-Pileser ngabbuli parnyoonanna 
Ahas, laju alorok sarta arebbu Damsyik. 
Pandhudhuna eangko egabay tawanan, 
eangko ka Kir, dineng ratona, iya areya Rato 
Rezin, epatee. 

10E bakto meyos ka Damsyik manggiyana 
Rato Tiglat-Pileser, Rato Ahas ngoladi mezba e 
kottha jareya. Conto bangonna mezba jareya 
ebirji epagenna ban okoranna epakerem ka 
Imam Uriya e Yerusalim. 

ll] mam Uriya laju abadhi mezba, bangonna 
ban okoranna epapadha ban contona jareya, 
sarta epamare sabellunna Ahas abali. 

12E bakto abali dhari Damsyik, Ahas ngoladi 
ja mezba jareya la mare. 

13 Ahas laju ngatorragi kurban keban ban 
kurban gandum, sarta nyelen kurban anggur 
ban dharana kurban salameddan e attassa 
mezba jareya. 

14 Ahas ngoladi ja mezba paronggu se 
epaddek malolo kaator ka PANGERAN esaba 
e antarana Padalemman Socce ban mezba 
se anyar. Daddi mezba paronggu jareya laju 
ealle dhari adhana Padalemman Socce ka 
dhajana mezba se anyar jareya. 

15 Saellana jareya laju adhabu ka Uriya, 
"Angguy tang mezba se raja reya kaangguy 
ngobbar kurban gu-laggu ban kurban 
lem-malem se eatorragi rato ban rayat, 
bariya keya kurban anggur dhari rayat 
selen e jadhiya. Dharana keban se eatorragi 
ka Pangeran selen e jadhiya keya. Mezba 
paronggu se laju dina eangguya sengko mon 
nyoona petodu ka roh-erroh." 

16 Uriya alampaagi dhabuna rato jareya. 

17 Saellana jareya Ahas abungkar ta-kareta 
paronggu se eangguy e Padalemman Socce, 
nay-pennay e ta-kareta jareya ebukka kabbi. 
Cemmong paronggu se raja se badha e 
balikadda sape paronggu se dhubellas meggi 

rowa ebukka keya pas esaba e attassa 


langgan dhari bato. 

18 Kaangguy ngala ate ka rato Asyur, Ahas 
abungkar pasebanna rato e Padalemman 
Socce, sarta matee labang se eangguy pera 
mon rato masoa ka Padalemman Socce 
malolo. 

19 Careta laenna parkara Ahas ecathet e 
dhalem ketab Sajarana To-rato Yehuda. 

20 Ahas seda, esareyagi e pasareyanna 
to-rato e Kottha Daud, laju egante pottrana 
Hizkiya. 

17 lE taon se kapeng dhubellas 

pamarentaanna Rato Ahas e Yehuda, 
Hoseya pottrana Ela jumenneng rato Israil, 
ban marenta e Samaria sangang taon abidda. 

2 Hoseya dusa ka PANGERAN, tape bannyana 
dusana ta sampe akantha bannyana dusana 
to-rato Israil se marenta sabellunna. 

3 Hoseya eperrange sarta epatellok bi 
Salmaneser rato Asyur, daddi sabban taon 
ewajibbagi majar pesse opet ka rato Asyur 
jareya. 

4Tape e settong bakto, Hoseya ngerem 
otosan ka So rato Messer nyoon bantowanna, 
sarta laju ta majar pesse opet taonanna ka 
Asyur. E bakto Salmaneser ngaonenge bab 
jareya, Hoseya laju etangkep sarta epenjara. 

> Saellana jareya Salmaneser rato Asyur 
alorok Israil sarta ngeppong Samaria. E taon 

se kapeng tello e dhalem pangeppongan 
jareya, 

6iya areya e taon se kapeng sanga 
pamarentaanna Hoseya Samaria erebbu bi 
Salmaneser. Oreng Israil laju eangko egabay 
tawanan ka Asyur. Sabagiyan dhari oreng 
Israil se etawan jareya esaba e kottha Halah, 
sabagiyan e seddina Songay Habor e dhaera 
Gozan, ban sabagiyan pole e tha-kottha e 
nagara Madai. 

7? Samaria gaggar lantaran oreng Israil dusa 
ka PANGERAN, Guste Allahna, panyalamet 
bangsa jareya dhari rato Messer, sarta ngeba 
bangsa Israil kalowar dhari nagara jareya. 
Oreng Israil nyemba la-allaan 

8 ban nerowe kabiyasaanna sa-bangsa se la 
eojuk PANGERAN e bakto bangsa Israil maju 
merrange sa-bangsa jareya. Bangsa Israil 
norodi adad se eteptebbagi bi to-rato Israil, 

ə sarta ngalakone sabarang se elarang 
PANGERAN, Guste Allahna. Neng e tha-kottha 
se kene otabana se raja bangsa Israil maddek 
kennengnganna panyembaanna diba. 

10E attassa saneyap gumo, ban e babana 
saneyap kajuwan se rampa, epaddeggi 
gu-tugu ban ca-arcana Dewi Asyera. 

ll Bangsa Israil ngobbar dupa kaangguy 
diba, se eobbar e sakabbinna mezbana, 
akantha kabiyasaanna sa-bangsa se la eojuk 
PANGERAN dhari nagara Kanaan. Oreng 
Israil nyemba brahala, maske bi PANGERAN 

la elarang. Sakabbinna lalakon se jahat se 


elakone bangsa jareya maduka panggaliyanna 
PANGERAN. 

12 (17:11) 

13 PANGERAN ngotos reng-oreng otosanna 
ban bi-nabbina ka ommat Israil ban Yehuda 
epakon manapa parengeddan reya: "Mara 
ambuwi lalakonna se jahat ban toro 
sabadhana parenta ban hokom se bi Sengko 
ebagi ka bangatowana bana ban ka bana 
dibi kalaban parantaraanna para nabbi, Tang 
di- abdi rowa." 

'“Tape Israil ban Yehuda ta endha 
ngedhingngagi. Sa-bangsa jareya cengkal 
akantha bangatowana se ta parcaja ka 
PANGERAN, Guste Allahna. 

15 Israil ban Yehuda ta endha atoro ka 
kon-papakonna PANGERAN ban ta esto ka 
parjanjiyan se ebadhi PANGERAN bi para 
bangatowana. Bangsa Israil ban Yehuda 
ta parduli maske li-baliyan eparengeddi, 
ban nyemba la-brahala se tadha gunana, 
sampe sa-bangsa jareya dibi daddi ta aguna 
keya. Bangsa Israil ban Yehuda jareya nero 
contona sa-bangsa e kangan kacerra, maske 
bi PANGERAN la elarang. 

16Ta atoro ka kom-hokomma PANGERAN, 
Guste Allahna, sarta agabay sape dhari logam 
dhadhuwa se esembaa. Bangsa se dhuwaan 
jareya agabay arcana Dewi Asyera, nyemba 
tang-bintang ban abakte ka Diba Baal. 

17 Na-anana egabay kurban obbaran ka 
diba. Reng-oreng jareya ngangguy elmo 
gaib ban menta petodu ka kon-dhukon se 
tao ahubungan ban roh-erroh, ce bajengnga 
ngalakone pa-apa se ta masenneng 
panggaliyanna PANGERAN 

18 Sampe PANGERAN ce dukana. Bangsa 
Israil ban Yehuda jareya bi PANGERAN ta 
eparduli pole, ebuwang dhari nagara se 
eparengngagi ka reng-oreng jareya; se gi 
badha pera kare karajaan Yehuda. 

19 Reng-oreng Yehuda ta taat keya 
ka kom-hokomma PANGERAN, Guste 
Allahna. Reng-oreng jareya atoro ka 
kabiyasaan-kabiyasaanna oreng Israil. 

20 Daddi PANGERAN ta kasokan pole 
ngakone ommat Israil, bangsa jareya eokom 
epassraagi ka so-mosona se kejjem. Bangsa 
jareya ta eparduli, la-mala ebuwang dhari 
tana se la eparengngagi ka bangsa jareya. 

21 Saellana bi PANGERAN Israil epesa dhari 
Yehuda, oreng Israil mele Yerobeyam pottrana 
Nebat epadaddi ratona. Yerobeyam pas daddi 
lantaranna rayadda mongkore PANGERAN 
sarta ngalakone sa-dusa se raja. 

22 Reng-oreng jareya nerowe Yerobeyam 
sarta terros ngalakone sakabbinna dusa se 
elakone ratona, 

23 sampe dhi-budhina bangsa jareya 
bi PANGERAN ta eparduli pole, la-mala 
ebuwang dhari tana se la eparengngagi ka 

bangsa jareya. Kadaddiyan jareya cocok ban 


parengeddanna Pangeran ka bangsa jareya 
se epanapa kalaban parantaraanna di-abdina, 
para nabbi. Daddi oreng Israil egiba ka 
pambuwangan e Asyur, ban reng-oreng 
jareya terros neng e jadhiya sampe sateya. 

24 Menangka gantena reng-oreng Israil se 
eangko ka pambuwangan rowa, rato Asyur 
ngangko oreng dhari Babil, Kuta, Awa, Hamat 
ban Sefarwaim esaba e tha-kottha Samaria. 
Reng-oreng jareya ngobasane tha-kottha 
jareya sarta neptep e jadhiya. 

25E bakto buru neng e jadhiya reng-oreng 
jareya ta hormat ka PANGERAN; daddi 
PANGERAN laju madhateng can-macan 
epanyeppa sabagiyan dhari reng-oreng 
jareya. 

26 Rato Asyur narema reppodan ja reng- 
oreng se esaba e tha-kottha e Samaria 
jareya ta tao ka kom-hokomma dibana 
nagara jareya, daddi diba jareya madhateng 
can-macan epanyeppa reng-oreng jareya. 

2! Daddi rato Asyur laju adikaagi sopaja 
nyare imam kasorang dhari antarana para 
tawanan se ebuwang ka Asyur; imam jareya 
epakon pabali ka Samaria. "Soro abali imam 
jareya ka bengkona ban soro neng e jadhiya, 
soro ngajarragi kom-hokomma dibana nagara 
jarowa ka reng-oreng dhissa," dhabuna rato. 

28 Daddi badha settong imam Israil, se la 
eangko dhari Samaria ka Asyur, imam jareya 

epamole sarta laju neng e Betel. E jadhiya 
imam jareya ngajarragi ka rayat baramma 
sabendherra carana nyemba PANGERAN. 

23 Tape reng-oreng se neng e Samaria jareya 
paggun agabay la-brahalana dibi se esaba 
e wel-kowel gabayanna reng-oreng Israil se 
lambana neng e jadhiya. Saneyap golongan 
agabay brahalana bang-sebang e kottha se 
ekennengnge: 

30 Oreng Babil agabay arcana Diba Sukot- 
Benot; oreng Kuta agabay arcana Nergal; 
oreng Hamat arcana Asima; 

3l oreng Awa arcana Nibhas ban Tartak; 
ban oreng Sefarwaim ngobbara na-anana 
menangka kurban obbaran ka Diba 
Adramelekh ban Anamelekh. 

32 Salaenna nyemba ba-diba jareya, 
reng-oreng jareya gi nyemba ka PANGERAN. 
Reng-oreng jareya mele reng-oreng se 
acem-macem e antarana abana dibi 
epadaddiya imam ban epangatorragiya 
kurban e wel-kowella brahala. 

33 Daddi, reng-oreng jareya nyemba ka 
PANGERAN, tape gi nyemba ka ba-dibana 
dibi, menorot adadda nagara asalla. 

34 Sampe are teya reng-oreng jareya 
gi paggun ajalannagi adadda se kantha 
jareya. Reng-oreng jareya ta nyemba ka 
PANGERAN ban ta atoro ka kom-hokomma 
ban kon-papakonna se eparengngagi ka 
toronanna Yakub, se enyamae keya Israil. 


2 Raja-raja 17.351 18.2 76 
35 PANGERAN la abadhi parjanjiyan kantha 


reya ban ommat Israil, "Bana ja abakte ka 
la-allaan; ja asojud nyemba la-allaan jareya 
otaba aladine la-allaan jareya, otabana ngeba 
kurban ka la-allaan jareya. 

36 Bana kodu hormat ka Sengko, PANGERAN, 
se ngeba bana kalowar dhari Messer kalaban 
Kobasa se raja; bana kodu nyemba ka Sengko 
ban ngeba kurban ka Sengko. 

37 Toro Tang kom-hokom ban Tang parenta 
se bi Sengko la etoles kaangguy bana. Bana 
ja abakte ka la-allaan laen, 

38 ban ja paloppa ka parjanjiyan e antarana 
Sengko ban bana. 

33 Pataat ka Sengko, Guste Allahna bana, 
ban bana bi Sengko epasalamedda dhari 
so-mosona." 

40Tape pandhudhu Samaria ta endha 
ngedhingngagi, gi paggun neggui dad- 
adadda. 

4! Daddi, reng-oreng jareya nyemba ka 
PANGERAN, tape gi nyemba ka la-brahalana. 
Sampe sateya toronanna gi paggun ngalakone 
se kantha jareya. 

l E taon se kapeng tello pamarentaanna 

18 Rato Hoseya pottrana Ela e Israil, 
Hizkiya pottrana Ahas jumenneng rato 
Yehuda. 

2 E bakto jareya yuswana sagame taon, ban 
marenta e Yerusalim sanga lekor taon abidda. 
Asmana ebuna Abiya pottrana Zakhariya. 

3 Hizkiya ngalakone pa-apa se masenneng 
panggaliyanna PANGERAN akantha Rato Daud 
bangatowana. 

“Kennengnganna panyembaanna diba se 
badha e man-dhimman erosak epaancor, gu- 
tuguna epagujur ban ca-arcana Dewi Asyera 
erosak. Bariya keya olar paronggu gabayanna 
Mosa se esebbut Nehustan apaancor. Sabab 
sampe bakto jareya oreng Israil gi ngobbar 
dupa menangka panghormadan ka olar 
paronggu jareya. 

>E antarana sakabbinna rato Yehuda, se 
sabellunna ban bariya keya se samarena 
Hizkiya, tadha se padha ban Hizkiya jareya. 
Salerana parcaja ka PANGERAN, Allahna 
Israil, 

6 ban esto ka Salerana. Hizkiya ta tao alaban 
ka dhabuna PANGERAN. Sakabbinna papakon 
se eparengngagi kalaban parantaraanna 
Mosa, bi Hizkiya etoro kalaban gu-onggu. 

7 Lantaran jareya bi PANGERAN etolonge 
terros sampe ahasel e dhalem sakabbinna 
usahana. Hizkiya aberonta ka rato Asyur, ta 
kasokan atellok. 

8 Oreng Filistin epakala, kennengnganna 
erampok, dhari disa se paleng kene sampe 
ka kottha se paleng raja, tamaso Gaza ban 
dhaera e sabingkerra. 

3E taon se kapeng empa pamarentaanna 
Hizkiya, iya areya taon se kapeng petto 
pamarentaanna Rato Hoseya e Israil, 

Salmaneser rato Asyur nyerrang Israil ban 
ngeppong Samaria. 

10 Saellana ekeppong tello taon abidda, 
Samaria gaggar. Jareya kadaddiyan e taon 
se kapeng ennem pamarentaanna Hizkiya, 
ban e taon se kapeng sanga pamarentaanna 
Hoseya. 

ll Saellana jareya rato Asyur ngangko 
reng-oreng Israil ka Asyur epadaddi tawanan; 
sabagiyan dhari reng-oreng Israil jareya 
esaba e kottha Halah, sabagiyan laenna e 
seddina Songay Habor e dhaera Gozan, ban 
sabagiyan pole e tha-kottha e nagara Madai. 

12 Samaria kala polana oreng Israil ta taat 
ka PANGERAN, Guste Allahna, ta neptebbi 
janji se ebadhi PANGERAN ban bangsa 
jareya, ta atoro ka sakabbinna papakonna 
Mosa, abdina. Bangsa Israil jareya ta endha 
ngedhingngagi ban ta endha atoro. 

13 E taon se kapeng pa bellas pamarentaanna 
Hizkiya rato Yehuda, tha-kottha Yehuda se 
ngangguy binteng eserrang ban epakala bi 
Sanherib, rato Asyur. 

14 Daddi Hizkiya akerem kabar ka Sanherib 
se badha e Lakhis, kantha reya monyena, 
"Kaula sala. Daddi kaula nyoona kasokana 
panjennengngan maambu serranganna ka 
bangsa kaula. Ponapa se daddi kasokanna 
panjennengngan sareng kaula etorodana." 
Sanherib apareng jawaban ja Hizkiya kodu 

ngeremmagi salaka sapolo ebu kilo ban 
emmas saebu kilo. 

15 Daddi, salaka se badha e Padalemman 
Socce ban se badha e karatonna rato bi 
Hizkiya ekerem ka Sanherib kabbi. 

16 Emmas se epasang ka bang-labangnga 
Padalemman Socce ban se epasang e ger- 
ogerra labangnga, epondhut pas epakerem 
ka Sanherib. 

17 Tape rato Asyur jareya ngerem pasukan 
se raja dhari Lakhis epanyerrang Yerusalim. 
Pasukan jareya epimpin parwira tenggi 
katello, iya areya panglima kasorang, 
juru nom-enoman kasorang ban kapalana 
pangawalla rato kasorang. Sanapana 
ka kottha jareya reng-oreng buru ngala 
kennengngan e teggal, se anyama Teggalla 
Panatu e seddina sellogan se magili aeng 
dhari taman bagiyan attas. 

18 Reng-oreng jareya laju aera ngolok 
Rato Hizkiya. Ponggabana Hizkiya kalowar 
katellowan nyander ka reng-oreng Asyur 
jareya. Ponggaba se katello jareya Elyakim 
anana Hilkiya kapalana roma tangga karaton, 
Sebna sekettarissa nagara, ban Yowah anana 
Asaf sekettarissa karaton. 

19 Sala settong dhari parwira Asyur atanya 
kantha reya ka oreng se katello buru, 
"Atorragi ka Hizkiya dhabuna rato Asyur 
sapaneka, Arapa bana me apangrasa kowat? 

20 Apa bi bana caca malolo esanggu bisa 
egabay gantena siyasat ban kakowadanna 
tantara? Sapa se eandellagi bana, me daddi 
amosowa ban Asyur? 

21 Bana pajat ngarep bantowanna Messer, 
tape jareya padha ban oreng atongket lalang; 
tongket jareya dhaggi potong, tanangnga 
bana ekenneng jujju. Jareya gambaranna 
rato Messer monggu ka reng-oreng se ngarep 
bantowanna." 

22 Parwira Asyur jareya pas ngoca pole, 
"Otabana pole bana ngoca ngarebba 
bantowanna PANGERAN, Allahna bana? E 
bakto Hizkiya apareng parenta sopaja oreng 
Yehuda ban Yerusalim abakte e adhana mezba 
e Yerusalim malolo, se epamosna ratona 
bana jareya gu ta mezba ban kennengnganna 
kabakteyan ka PANGERAN dibi se badha neng 
e man-dhimman? 

23 Sateya kalaban asmana rato Asyur sengko 
bangal atarowana ja mon bana eberrii jaran 
dhu ebu meggi, bannyana oreng e kotthana 
bana ta kera cokop se epanompaa jaran 
jareya! 

24 Alabana parwirana tang bangsa se paleng 
mandhap bai bana banne tandhinganna. Tape 
bana me gi ngarep bantowan kareta perrang 
ban pasukan jaran dhari Messer! 

25 Tang bangsa se nyerrang ban makala 
nagarana bana reya apa bi bana esanggu 
ta olle bantowan dhari PANGERAN, ya? 

PANGERAN dibi se makon tang bangsa 
nyerrang ban maancor bana kabbi!" 

26 Elyakim, Sebna ban Yowah ngoca ka 
parwira jareya, "Manabi abu-dhabu ka kaula 
sakanca paneka ngangguy oca Aram saos, 
kaula ngarte. Ja ngangguy oca Ibrani, dhaggi 
ekaedhing reng-oreng se badha e attassa 
pagar alas kaissa, dhaggi oreng pas padha 
oneng." 

27 Saodda parwira jareya, "Apa bi bana 
sengko reya esanggu pera epakon manapa 
pessen jareya ka bana ban sareng ka ratona? 
Enja! Sengko acaca keya ka rayat se toju 
e attas pagar alas, rayat ban bana kabbi 
se padha ngakana taena ban ngenoma 
kemmena dibi." 

28 Saellana jareya parwira buru pas manjeng 
sarta aera ngangguy oca Ibrani, "Mara 
edhingngagi apa dhabuna rato Asyur: 

29 Bana ja endha eco-koco Hizkiya; Hizkiya 
ta kera bisa masalamet bana. 

30Ja edhingngagi mon Hizkiya nyacae 
bana esoro nyoon tolong ka PANGERAN. 
PANGERAN ta kera masalamet bana otabana 
lang-ngalange tantara Asyur arebbu kotthana 
bana. 

31Ja edhingngagi Hizkiya. Mara bana padha 
kalowar dhari kotthana pas atellok ka sengko. 
Dhaggi bana olle ngakan buwana anggur dhari 
kebbunna dibi sarta ngarassaagi nemadda 
buwana ara dhari bungkana andhina bana 

dibi, bariya keya bisa ngenom dhari somorra 
bana dibi, 

32 sampe bi sengko bana ealle ka settong 
nagara se merep ban nagarana bana dibi. E 
jadhiya badha kebbun anggurra se ngasellagi 
anggur se ekenneng kakan bana, badha 
teggalla gandum se ngasellagi teppong 
kaangguy kakanna bana. E nagara jareya 
bannya bungkana jaitun, bannya mennya 
jaitunna ban madduna. Mon bana atoro ka 
tang oca reya, bana bakal odhia, ta kera 
mate. Ja ngedhingngagi cacana Hizkiya! Bana 
eco-koco, ebalai ja bana tanto epasalamet bi 
PANGERAN. 

33Ba badhaa dibana bangsa laen masalamet 
nagarana dhari tang kakobasaan? 

34 Kemma ba-dibana nagara Hamat ban 
Arpad? Kemma ba-dibana Sefarwaim, Hena 
ban Iwa? Ba badhaa se dhateng nolonge 
Samaria? 

35 Diba se kemma se tao malopot nagarana 
dhari tang kakobasaan? Dhu dhimma 
PANGERAN se bisaa masalamet Yerusalim?" 

36 Ngedhing oca jareya pandhudhu Yerusalim 
ta nyaot, sabab Rato Hizkiya la makon sopaja 
neng-enneng. 

37 Elyakim, Sebna ban Yowah pas nyebbit 
kalambina menangka tandha sossa, saellana 
jareya laju areppot ka ratona parkara pa-apa 
se ekocaagi parwira Asyur gella. 

19 lE bakto meyarsa reppodanna oreng 

se katello gella, Rato Hizkiya laju 
nyebbit rasoganna pas ngagem kaen karong 
menangka tandha sossa, saellana jareya laju 
meyos ka Padalemman Socce. 

2 Saellana jareya rato laju ngotos Elyakim, 
kapalana karaton, Sabna sekettarissa nagara 
ban para imam se la towa, epakon nyabis ka 
Nabbi Yesaya pottrana Amos. Reng-oreng 
jareya akalambi karong keya. 

3 Areya pessenna Hizkiya se epanapa 
reng-oreng jareya ka Yesaya, "Are paneka are 
kasossaan; kaula sareng sampeyan sadaja 
padha eokom sareng eya-seya. Kaula sareng 
sampeyan sadaja akadi oreng babine se 
rembia tape ampon ta gadhuwan kakowadan 
sakale. 

4 Rato Asyur ngotos parwira tenggina epakon 
ya-nyeya Allah se odhi. Pasera oneng GUSTE 
Allahna sampeyan meyarsa se eya-seya kadi 
gapaneka, sareng badhi ngokoma reng-oreng 
se ngocaagi sadajana gapaneka! Daddi kaula 
nyoona tolong, nyoonnagi ka Allah kaangguy 
bangsana kaula sareng sampeyan se gi odhi." 

> Saellana meyarsa pessenna Rato Hizkiya 
jareya, 

6 Yesaya makon para otosan jareya manapa 
saodda kantha reya, "Dhabuna PANGERAN, 
junandalem ta osa tako meyarsa cacaepon 
reng-orengnga rato Asyur se ngoca ja 

PANGERAN ta kera masalamet junandalem 
sareng sadajana rayadda. 

7 Sareng PANGERAN rato Asyur epameyarsa 
kabar angen kantos laju abali ka nagarana 
dibi sarta pas epatee oreng e kadhissa." 

8 Parwira Asyur jareya ngedhing kabar 
ja ratona la mangkat dhari Lakhis ban 
parappana aperrang ban kottha Libna se ta 
jau dhari jadhiya. Parwira jareya laju nyosol 
ka kottha jareya atemmowa ban ratona. 

3 Rato Asyur la narema kabar ja pasukan 
Messer se ekapalae Tirhaka rato Sudan 
parappana e dhalem parjalanan ka jadhiya 
nyerranga bangsa Asyur. Daddi rato Asyur 
asoradan ka Hizkiya rato Yehuda. 

10 Monyena kantha reya, "Bana ja ekenneng 
co-koco bi janjina Allahna se eandellagi bana 
se nyebbuttagi ja bana ta kera gaggar ka 
tang tanang. 

l1 Bana la ngedhing ja saneyap nagara se 
eserrang to-rato Asyur epaancor kabbi. Bana 
ja ngera bisaa lopot dhari sengko! 

12E bakto tang bangatowa ngancor 
tha-kottha Gozan, Haran ban Rezef, sarta 
matee oreng Eden se enneng e Telasar, 
tadha settonga dhari ba-dibana masalamet 
tha-kottha jareya. 

13 Kemma to-rato Hamat, Arpad, Sefarwaim, 
Hena ban Iwa?" 

14 Hizkiya maos sorat jareya se etarema 
dhari para otosan. Saellana jareya laju meyos 

ka Padalemman Socce. Sorat jareya laju 
ebarbar e ajunanna PANGERAN, 

l5 Hizkiya adua, dhabuna, "Guste 
PANGERAN, Allahna Israil, Junandalem se 
alenggi e attassa kerub, namong J unandalem 
Allah se ngobasane sadajana karajaan e 
bume kadhinto. Junandalem se nyeptaagi 
langnge sareng bume. 

16 Kasokana Junandalem ngoladi ponapa se 
kadaddiyan ka bangsa abdidalem samangken 
kadhinto, GUSTE. Peyarsaagi sadajana se 
ekocaagi Sanherib se ya-nyeya Junandalem, 
Allah se odhi! 

17 Abdidalem sadaja padha oneng, GUSTE, 
manabi to-rato Asyur ampon matompes 
sa-bangsa sabannyana sareng maancor 
nagarana sa-bangsa gapaneka. 

18 Ba-dibaepon sa-bangsa gapaneka 
jugan eobbar sareng epaancor, sabab 
ba-diba gapaneka ta gadhuwan kakobasaan 
pa-ponapa, namong ca-arca se ebadhi dhari 
kaju sareng bato badhiyannepon manossa. 

19 Adhu, Guste PANGERAN, Allah kaula, 
palopoddagi abdidalem sadajana dhari reng- 
oreng Asyur kadhissa, sopaja sa-bangsa e 
dunnya oneng sadaja ja namong J unandalem 
Allah se settong." 

20 Saellana jareya Yesaya apessennan ka 
Rato Hizkiya ja menangka jawabanna duana, 

21 PANGERAN adhabu kantha reya, "Bana 
ekala-gella ban eco-koco bi Yerusalim, 
Sanherib. 

22 Ba taowa bana sapa se eca-kocae ban 
eya-seya bi bana reya? Sengko, Allahna Israil, 
Allah se socce! Ce anggana bana ka Sengko. 

23 Bana ngerem otosan epangedirragiya ja 
polana kareta perrangnga bana ce bannyana 
daddi bana la makala nong-gunong se paleng 
tenggi e Libanon. Bana ngedirragi ja bana 
moger ka-bungkana comarana se paleng 
tenggi ban paleng bagus sarta narabas e 
las-alassa se paleng raja. 

24 Bana ngedirragi keya ja bana ngale mor- 
somor ban ngenom aeng e ra-nagara manca, 
ban ja rit-parjuridda bana enyek-enyek 
Songay Nil sampe kerreng. 

25 Apa bana ta tao ngedhing ja jareya kabbi 
la erancanaagi bi Sengko molae lamba? 
Sateya Sengko ajalannagi rancana jareya. 
Sengko se aberri kobasa ka bana kaangguy 
maancor tha-kottha se ngangguy binteng 
sampe daddi jur-gujuran. 

26 Reng-oreng se enneng e jadhiya ta bisa 
apa-rapa; takerjat ban katakoen. Reng-oreng 
jareya akantha rebba e teggal otabana rebba 
se tombu e atana bengko, se daddi kerreng 
mon ecapo angen temor se panas. 

21 Tape Sengko la tao kabbi parkara bana. 
Sengko tao apa se elakone bana ban entara 
dha emma bana. 


2 Raja-raja 19.281 33 87 

28 Sengko tao ja bana ce peggella ka Sengko, 
ban Sengko Ia ngedhing kasombonganna 
bana jareya. Sateya bi Sengko bana ekaea 
elongnga ban ekaddhaliyana colona, bana 
eereda epabaliya lebat e jalan se elebadi bana 
padhatengnga." 

23 Yesaya apessennan kantha reya keya ka 
Hizkiya, "Areya se daddiya menangka tandha 
ka bana. Taon reya ban taon dhateng oreng 
bakal ngakana gandum se tombu dibi. Tape 
saellana jareya reng-oreng jareya bakal 
bisaa namen gandum ban anggur sarta bakal 
arassaagiya nyamanna hasella. 

30 Oreng Yehuda se gi odhi bakal mamora 
akantha men-tamennan se ramona ce 
dhalemma sarta ngasellagi buwa. 

31E Yerusalim ban e attassa Gunong Siyon 
bakal badhaa reng-oreng se salamet, lantaran 
PANGERAN la nantowagi ja bendher bakal 
badhaa kadaddiyan se kantha jareya. 

32 Kadhinto se edhabuwagi PANGERAN ka 
Rato Asyur, Rato Asyur ta kera bisa maso ka 
kottha Yerusalim otabana ngocol panana ka 
kottha jareya. Rit-parjurit se padha ngangguy 
tameng ta kera badha se bisaa nyemmae 
kottha jareya, ban ta kera agabay tanggul 
pangeppongan e sakalenglengnga kottha 
jareya. 

33 Rato Asyur bakal moleya lebat e jalan se 
elebadi padhatengnga, ta kalaban sempat 

maso ka kottha jareya. Sengko, PANGERAN, 
la ngoca. 

34 Bit kahormadanna Sengko dibi sarta Tang 
parjanjiyan ban Daud Tang abdi, Sengko 
abillaana ban alindhungana Yerusalim." 

35E malem jareya keya malaekadda 
PANGERAN meyos ka parkemahanna oreng 
Asyur, pas matee parjurit Asyur saratos 
ballung polo lema ebu oreng bannyana. 
Kalagguwanna gu-laggu mayyidda reng-oreng 
jareya car-kalacer. 

36 Daddi Sanherib rato Asyur laju nyorot, 
abali ka Niniwe. 

37E settong are, e bakto teppana abakte 
e dhalem kowella Diba Nisrokh, Sanherib 
epeddhang sampe mate bi Adramelekh ban 
Sarezer, tra-pottrana dibi. Saellana jareya se 
kadhuwa buru pas buru ka nagara Ararat. 
Daddi se agante jumenneng rato pottrana se 
laen, iya areya Esarhadon. 

2 0 l Ra-kera e bakto jareya Rato Hizkiya 

songkan bu-tombu ce sarana sampe 
para sedaa. Nabbi Yesaya pottrana Amos 
nyabis laju mator, "Dhabuna PANGERAN 
junandalem epakon malerres sadajana 
orosan, sabab junandalem ta kera sae pole. 
Ta abit pole junandalem badhi sedaa." 

2 Hizkiya atole addhep ka geddhung laju 
adua, 

3"Adhu, GUSTE, kaemodi ja abdidalem 
kadhinto ampon ngabdi ka Junandalem 

kalaban esto sareng tolos ehlas. Abdidalem 
ros-terrosan aehteyar norodi kasokannepon 
Junandalem." Hizkiya laju molar ce 
ngennessa. 

“Yesaya laju nyengla dhari jadhiya, tape 
sabellunna kalowar dhari pakarangan 
tengngana karaton bi PANGERAN epakon 

abali ka Hizkiya, ratona ommadda 
PANGERAN, kaangguy manapa dhabuna 
se kantha reya, "Sengko reya PANGERAN, 
Allah se esemba Daud bangatowana bana, 
Sengko Ia ngedhing duana bana ban 
nangalee aeng matana bana. Bi Sengko bana 
epabarasa; sadhumalem bana bakal entara 
ka Padalemman Socce. 

6 Bi Sengko bana epaodhia lema bellas 
taon aggi. Bana ban kottha Yerusalim bi 
Sengko epalopodaa dhari kakobasaanna rato 
Asyur. Kottha reya bi Sengko elindhungana 
bit kahormadanna Sengko dibi sarta Tang 
parjanjiyan ban Daud Tang abdi." 

7 Yesaya laju makon pangladinna rato jareya 
nyecce buwana ara pas epakon beddhaagi ka 
bu-tombuna rato sopaja barasa. 

8 Rato Hizkiya mareksane, "Ponapa 
tandhaepon ja PANGERAN badhi mabaras 
kaula ban ja sadhumalem kaula badhi 
kengenga entar ka Padalemman Socce pole?" 

3 Saodda Yesaya, "PANGERAN badhi 
aparenga tandha ka junandalem ja Salerana 
neptebbi janjiepon. Samangken, kaimma se 

ekasokane junandalem: jang-bajangan se 
noduwagi ejjam are badhiyanna Rato Ahas 
kaissa maju sapolo garis otabana nyorot 
sapolo garis?" 

10 Dhabuna Hizkiya, "Manabi mamajuwa 
jang-bajangan ganeka sapolo garis, gampang 
saos. Daddi samangken panyorot sapolo garis 
saos!" 

ll Yesaya adua nyoon ka PANGERAN, 
PANGERAN laju manyorot jang-bajangan e 
panoduna ejjam are jareya sapolo garis. 

12 Ra-kera e bakto jareya keya rato Babil, iya 
areya Merodakh-Baladan pottrana Baladan, 
meyarsa ja Rato Hizkiya gi buru sae dhari 
songkanna. Rato jareya laju ngotos oreng 
ngeba sorat ban le-olle ka Hizkiya. 

13 Hizkiya narema para otosan jareya se 
pas epataowe sakabbinna hartana se aropa 
emmas ban salaka, palappa ban mennya 
room, sarta sakabbinna parabudda tantarana. 
Tadha settonga se badha e karaton ban e 
sabingkerra karajaanna se ta epatao ka para 
otosan jareya. 

14 Saellana jareya Nabbi Yesaya ngadhep 
Rato Hizkiya laju mareksane, "Dhari 
kadhimma reng-oreng kadhissa? Ponapa 
caepon reng-oreng gapaneka?" Saodda 
Hizkiya, "Reng-oreng kadhissa dhari Babil, 
nagara se jau dhari kadhinto." 

15 "Ponapa se etenggu reng-oreng kadhissa e 
karaton?" dhabuna Yesaya pole. "Sadajana!" 

saodda Hizkiya. "Tadha settonga essena 


Karaton se bi kaula ta epatao ka reng-oreng 
ganeka." 

l6yesaya laju mator ka rato, "Dhabuna 
PANGERAN 

17 e settong bakto sadajana harta se badha 
e karatonnepon junandalem sareng sadajana 
ollena se epakompol sareng bangatowaepon 
junandalem kantos are mangken, bakal 
eangkoa oreng ka Babil. Bakal tadhaa karena 
sakale. 

18 Dhari na potoepon junandalem bakal 
badhaa se ebakta ka Babil epadaddiya 
ponggaba sareng epaladinana rato e 
kadhissa." 

19 Dhabuna Rato Hizkiya, "Sae jugan 
dhabuepon PANGERAN se epanapa sampeyan 
ka kaula ganeka." Kan adhabu kantha 
jareya lantaran cana panggaliyanna: "Sokor 
tang karajaan paggun aman ban taremtem 
saabidda sengko gi odhi." 

20 Careta laenna parkara Rato Hizkiya, 
parkara sa-jasana kapahlawananna, ban 
baramma carana se abadhi taman ban 
sellogan se eangguy magili aeng ka kottha, 
ecathet e dhalem ketab Sajarana To-rato 
Yehuda. 

21l Hizkiya seda, laju egante pottrana 
Manasye. 

2 1 l Manasye yuswana gi buru dhubellas 

taon e bakto jumenneng rato Yehuda, 

sarta marenta e Yerusalim saeket lema taon 
abidda. Asmana ebuna Hefzibah. 

2 Manasye dusa ka PANGERAN, sabab nerowe 
sabarang kabiyasaan jahadda sa-bangsa se 
eojuk PANGERAN dhari Kanaan e bakto oreng 
Israil maso ka nagara jareya. 

3 Kennengnganna panyembaanna diba neng 
e man-dhimman se la epamosna bi Hizkiya, 
ramana, epaddek pole. Manasye maddek 
ba-mezba kaangguy nyemba Baal, sarta 
abadhi arcana Dewi Asyera, akantha se 
elampaagi Ahab rato Israil. Laen dhari jareya 
Manasye gi nyemba ka tang-bintang. 

4 PANGERAN la adhabu ja Yerusalim 
kennengnganna kahadiranna ban kodu 
ekagabay kennengnganna oreng abakte ka 
Salerana tape e Padalemman Socce jareya 
Manasye maddek ba-mezba se eangguy 
nyemba ba-diba. 

>E taneyan se dhadhuwa e Padalemman 
Socce jareya epaddek ba-mezba kaangguy 
nyemba tang-bintang. 

6 Pottrana ekagabay kurban obbaran. Laen 
dhari jareya Manasye gi alampaagi sabarang 
lalakonna dhukon, nojum, elmo seher, ban 
menta petodu ka roh-erroh. Salerana ce 
dusana ka PANGERAN sampe PANGERAN 
duka. 

7 Lambangnga Dewi Asyera esaba e 
Padalemman Socce, mangkana parkara 
kennengngan jareya PANGERAN la adhabu 

ka Daud ban Sulaiman pottrana, "Tang 
padalemman ban kottha Yerusalim reya, se bi 
Sengko la epele dhari antarana dhaerana suku 
Israil se dhubellas, bi Sengko Ia etantowagi 
menangka kennengnganna oreng abakte ka 
Sengko. 

8 Ban mon ommat Israil atoro ka sakabbinna 
Tang parenta sarta atoro ka kom-hokom 
se eajarragi bi Mosa Tang abdi, bi Sengko 
etolonga sopaja ta sampea eojuk dhari nagara 
se bi Sengko Ia ebagi ka bangatowana." 

3 Tape oreng Yehuda ta atoro ka dhabuna 
PANGERAN, ban Manasye la-mala daddi 
lantaranna reng-oreng Yehuda jareya agabay 
sa-dusa se lebbi jahat dhari sa-dusana 
sa-bangsa se bi PANGERAN eojuk dhari 
Kanaan e bakto ommat Israil maso ka nagara 
jareya. 

10 Lantaran jareya kalaban parantaraanna 
para nabbi, di-abdina PANGERAN, PANGERAN 
adhabu, 

11"Rato Manasye ce jahadda. Lalakonna 
ajahadan dhari lalakonna oreng Kanaan. 
La-brahala gabayanna daddi lantaranna oreng 
Yehuda alako dusa. 

12 Daddi Sengko, PANGERAN, Allah se 
esemba oreng Israil, madhatengnga balai se 
ce rajana ka Yerusalim ban Yehuda, sampe 
sapaa bai se ngedhing parkara jareya bakal 
takerjada. 

13 Yerusalim bi Sengko eokoma akantha 


Sengko se ngokom Samaria ban Ahab rato 
Israil sarta katoronanna. Yerusalim bi Sengko 
epaberseya tadha karena akantha pereng se 
ekorae ban epakorong. 

14 Karena pandhudhuna bi Sengko edinaa 
me olle ekakan so-mosona se bakal arampasa 
sanjatana ban dhi-andhina kabbi. 

“Tang ommat jareya bi Sengko epakanthaa 
jareya lantaran dusana ka Sengko ban 
mapeggel Sengko molae dhari bangatowana 
kalowar dhari Messer sampe sateya reya." 

16 Manasye banne pera daddi lantaranna 
oreng Yehuda agabay dusa ka PANGERAN 
kalaban nyemba brahala, tape gi ngalakone 
kajahadan laenna iya areya matee oreng se 
ta andhi sala talebat bannyana sampe dhara 
agili e man-dhimman e Yerusalim. 

17 Careta laenna parkara Rato Manasye ban 
sa-dusana, ecathet e dhalem ketab Sajarana 
To-rato Yehuda. 

18 Manasye seda laju esareyagi e kebbunna 
karaton, iya areya kebbun Uza, sarta pas 
egante Amon, pottrana. 

19 Yuswana Amon dhu lekor taon e bakto 
jumenneng rato Yehuda ban marenta e 
Yerusalim dhu taon abidda. Asmana ebuna 
Mesulemet pottrana Harus, oreng Yotba. 

20 Padha ban ramana, Amon dusa keya ka 
PANGERAN, 

21 nerowe pa-apa se elampaagi ramana, 


sarta nyemba la-brahala se esemba ramana. 

22 Amon ta atoro ka kasokanna PANGERAN, 
la-mala mongkore PANGERAN, Allah se 
esemba bangatowana. 

23 Ba-ponggabana Rato Amon asakongkel, 
Amon ekamoso laju epatee e karaton. 

24 Tape reng-oreng se matee Amon jareya 
epatee bi rayat Yehuda, se laju ngangkat 
Yosiya, pottrana Amon, epajumenneng rato. 

25 Careta laenna parkara Rato Amon ecathet 
e dhalem ketab Sajarana To-rato Yehuda. 

26 Amon esareyagi e pasareyan e kebbun 
Uza, sarta laju egante Yosiya, pottrana. 

2 2 l Yosiya yuswana ballung taon e bakto 

jumenneng rato Yehuda ban marenta 
e Yerusalim tello polo settong taon abidda. 
Asmana ebuna Yedida pottrana Adaya, dhari 
Bozkat. 

2 Yosiya alampaagi barang se masenneng 
panggaliyanna PANGERAN; nerowe contona 
Rato Daud bangatowana, sartaanna atoro 
ka sakabbinna hokomma Allah kalaban 
gu-onggu. 

3 Rato Yosiya kaagungan sekettarissa 
nagara se anyama Safan anana Azaliya, 
kompoyya Mesulam. E taon se kapeng ballu 
bellas pamarentaanna Rato Yosiya, rato 
apareng parenta reya ka sekettarissa jareya, 
"Kassa bana entar ka Imam Agung Hilkiya 
e Padalemman Socce, bana menta laporan 

barampa bannyana pesse se epakompol bi 
para imam se atugas e labang se egabay 
jalanna oreng mon masoa ka Padalemman 
Socce. 

4(22:3) 

> Pesse jareya soro bagi ka pangawassa 
reng-oreng se mateppa Padalemman Socce. 
Pesse jareya bi para pangawas gella kodu 
epamajar opana 

6 para tokang kaju, tokang geddhong ban 
tokang bato, sarta epamelle kaju ban bato se 
ekaparlo. 

7 Para pangawassa lalakon jareya ce jujurra, 
daddi ta osa epentae laporan pangalowaranna 
pesse." 

8 Safan manapa dhabuna rato jareya ka 
Hilkiya, Hilkiya laju abala ka Safan ja abana 
nemmo ketab kom-hokomma PANGERAN e 
Padalemman Socce. Bi Hilkiya ketab jareya 
ebagi ka Safan, bi Safan laju ebaca. 

? Saellana jareya Safan abali ka ratona pas 
areppot ja pesse se badha e Padalemman 
Socce la ekala ebagi bi para abdina rato ka 
para pangawassa reng-oreng se mateppa 
Padalemman Socce. 

10 Saellana jareya Safan mator, "Hilkiya 
marengngagi ketab kadhinto ka abdidalem." 
Safan pas macaagi ketab jareya ka rato. 

11E bakto meyarsa essena ketab jareya rato 
laju bit-nyebbit rasoganna menangka tandha 
sossa. 

12 Saellana jareya rato pas apareng parenta 
ka Imam Hilkiya, Ahikam anana Safan, 
Akhbor anana Mikha, Safan sekettarissa 
nagara, ban Asaya ajudanna rato: 

13 "Kassa sengko ban rayat Yehuda 
nyoonnagi petodu ka PANGERAN parkara 
essena ketab reya. PANGERAN duka polana 
bangatowana sengko ban bana ta ajalannagi 
ta-parenta se badha e dhalem ketab reya." 

14 Daddi Hilkiya, Ahikam, Akhbor, Safan ban 
Asaya pas mangkat menta petodu ka oreng 
babine se anyama Hulda. Hulda jareya nabbi 
se alenggi e kampong anyar e Yerusalim. 
Rakana anyama Salum pottrana Tikwa, 
bajana Harhas, se ngoros pangangguyya 
kabakteyan e Padalemman Socce. Saellana 
meyarsa katerranganna reng-oreng jareya, 

15 Hulda makon reng-oreng jareya abali ka 
ratona epakon manapa 

16 dhabuna PANGERAN se kantha reya 
essena: "Sengko ngokoma Yerusalim ban 
sakabbinna pandhudhuna akantha se 
kasebbut e dhalem ketab se buru ebaca rato 
jareya. 

17 Reng-oreng jareya la loppa ka Sengko 
ban ngeba kurban ka la-allaan. Sabarang se 
elakone reng-oreng jareya mapeggel Sengko. 
Sengko peggel ka Yerusalim, ban peggella 
Tang ate ta bisa epaterep. 

18 Tape parkara Rato Yosiya, areya pessen 


dhari Sengko, GUSTE Allahna Israil, Saellana 
ngedhing essena ketab jareya 

19 bana atobat sarta ngasorragi abana e 
adhana Sengko. Sengko la ngoca ja Sengko 
ngokoma Yerusalim ban pandhudhuna. 
Kottha jareya bi Sengko ekagabaya settong 
paanaban se nakoe, dineng nyama Yerusalim 
bi Sengko ekagabaya nyama babaston. Tape e 
bakto ngedhing ja Sengko ngokoma Yerusalim 
ban pandhudhuna jareya bana nanges ban 
nyebbit kalambina menangka tandha ja bana 
sossa. Sengko la ngedhing duana bana, 

20 daddi okoman ka Yerusalim jareya bi 
Sengko gi ta etebaagiya mon bana gi odhi. 
Bana bakal mateya kalaban taremtem." 

Para otosan jareya laju abali ka ratona sarta 
manapa dhadhabun jareya. 

2 3 l Rato Yosiya adikane para pamimpin 

Yehuda ban Yerusalim. 

2 Saellana jareya laju meyos ka Padalemman 
Socce, eerengngagi para imam, para nabbi 
ban sakabbinna rayat se mesken ban 
se sogi. Rato ngadek e seddina pelar se 
esadhiyaagi kaangguy rato malolo e jadhiya, 
e adhana reng-oreng gella, rato maos epakaja 
sakabbinna essena ketab parjanjiyan se 
etemmo e Padalemman Socce epakaedhing 
ka reng-oreng se badha e jadhiya. Saellana 
jareya rato mabadha parjanjiyan ban 
PANGERAN se anyataagi salerana taada ka 

PANGERAN, ban alampaagiya sakabbinna 
papakon ban kom-hokomma, banne pera 
e laherra, tape terros ka dhalem atena. 
Rato ajanji keya alampaagiya saradda 
parjanjiyanna PANGERAN ban ommadda 
akantha se esebbuttagi e dhalem ketab 
jareya. Rayadda kabbi padha noro ajanji 
taada ka parjanjiyan jareya. 

3(23:2) 

“Saellana jareya rato makon Imam Agung 
Hilkiya, para imam se abanto ban para 
pangawal se atugas e labangnga Padalemman 
Socce, sopaja makalowar dhari Padalemman 
jareya sakabbinna pakakas se eangguy 
nyemba Baal, Dewi Asyera ban tang-bintang. 
Rang-barang jareya bi Rato Yosiya eobbar 
kabbi e lowar kottha e seddina Cora Kidron, 
abuna pas egiba ka Betel. 

> Para imam se eangkat to-rato Yehuda se 
epatugas e kennengnganna panyembaanna 
diba e tha-kottha Yehuda ban e sabingkerra 
Yerusalim epaambu kabbi; bariya keya 
mam-imam se ngatorragi kurban ka Baal, 
are, bulan, planet ban tang-bintang. 

6 Arcana Dewi Asyera epakalowar dhari 
Padalemman Socce, egiba ka lowar kottha ka 
Cora Kidron. E jadhiya arca jareya eobbar, 
arengnga etoto epaalos, abuna etabur ka 
attassa koburan omom. 

7 Mar-kamar e Padalemman Socce se 
egabay kennengnganna del-sondella kowel 

se nyondel menangka kabakteyan ka diba, 
epaancor. (E mar-kamar jareya babinean 
atennon kaen se eangguya e bakto nyembaa 
ka Dewi Asyera.) 

8 Mam-imam se badha e tha-kottha Yehuda 
bi Yosiya epakon ka Yerusalim kabbi, saellana 
jareya e saantero nagara Yehuda ba-mezbana 
diba se badha e man-dhimman se eangguy 
mam-imam mon ngatorragi kurban epanajjis 
kabbi. Mam-imam jareya ta eedine mabadha 
kabakteyan e Padalemman Socce, pera 
eedine ngakan roti se ta eragii se esadhiyaagi 
kaangguy ca-kancana. Ba-mezba se malolo 
eangguy kaparlowanna kabakteyan ka diba 
e seddina labang saketheng se epaddek 
Yusak, wali kotthana nagara jareya, epagujur. 
Labang saketheng jareya kennengnganna e 
kacerra Labang Saketheng Otama e jalan se 
elebadi oreng mon masoa ka kottha. 

9(23:8) 

10Tofet, kennengnganna oreng nyemba ka 
diba e Cora Hinom, epanajjis. Daddi la tadha 
pole oreng se ngobbar anana menangka 
kurban obbaran ka Diba Molokh. 

l1 Ran-jaran se bi to-rato Yehuda eangguy 
malolo kaangguy nyemba ka are ebuwang, 
ban ta-kareta se eangguy e dhalem 
kabakteyan jareya eobbar. (Ta-kareta jareya 
esaba e palataranna Padalemman Socce, 

e seddina labang saketheng, ta jau dhari 

mar-kamar se egabay kennengnganna Natan 


Melekh, settong oreng se apangkat tenggi.) 

12 Ba-mezba se ekagabay to-rato Yehuda 
e atana mar-kamarra Rato Ahas, epaancor. 
Bariya keya ba-mezba se ekagabay bi 
Rato Manasye e palataran se dhadhuwa e 
Padalemman Socce, bi Yosiya epalejjar, ban 
jar-lejjaranna ebuwang ka Cora Kidron. 

13 Bariya keya ba-mezba e bagiyan temorra 
Yerusalim, elaona Gumo Kajahadan epanajjis. 
Ba-mezba jareya ekagabay bi Rato Sulaiman 
kaangguy kaparlowan nyembaa ba-diba 
se majitjit, iya areya Asytoret diba binena 
bangsa Sidon, Kamos dibana bangsa Moab, 
ban Milkom dibana bangsa Amon. 

14 Gu-tuguna diba ban arcana Dewi 
Asyera epagujur, saellana jareya tana se 
ekennengnge pamaddegganna gu-tugu 
ban ca-arca jareya, bi Yosiya etembuk bi 
lang-tolangnga manossa. 

15 Kennengnganna kabakteyan e Betel se 
epaddek Rato Yerobeyam pottrana Nebat, iya 
areya rato se daddi lantaranna oreng Israil 
dusa ka PANGERAN bi Yosiya eparosak keya. 
Saellana jareya mezba e kennengnganna 
kabakteyan bi Yosiya eta-tatta pas eobbar 
epabareng ban arcana Dewi Asyera se badha 
e jadhiya. 

16 Saellana jareya Yosiya atole, pas 
ngoladi badha pan-barampan makam e 
attassa gunong. Kam-makam jareya laju 

epakon bungkar; lang-tolang se badha e 


dhalemmanna eobbar e attassa mezba se 
teppana rabbang jareya. Kantha jareya 
carana Yosiya manajjis mezba jareya. Daddi 
la kalakon apa se eramallagi lamba bi nabbina 
PANGERAN e bakto Rato Yerobeyam teppana 
ngadek e seddina mezba jareya baktona 
badha parayaan. Saellana jareya Rato Yosiya 
ngoladi badha makam laenna pole. 

17 Rato jareya mareksane, "Makamma 
sapa rowa?" Saodda reng-oreng Betel, 
"Pasareyannepon nabbina Pangeran se oneng 
rabu ka kadhinto dhari Yehuda, se aramallagi 
sadaja se gi buru elampaagi junandalem, 
enggi kadhinto arosak ba-mezba kadhissa." 

18 "Panneng makam jareya ja li-guli," 
dhabuna rato. "Dina lang-tolangnga e 
jadhiya, ja le-alle!" Daddi lang-tolangnga 
nabbi dhari Yehuda jareya ta eli-guli; bariya 
keya lang-tolangnga nabbi dhari Samaria se 
esareyagi e jadhiya. 

19E saneyap kottha e Israil, Rato Yosiya 
magujur sakabbinna kennengnganna 
panyembaanna diba se ekagabay bi to-rato 
Israil, se andaddiyagi dukana PANGERAN. 
Apa se elampaagi e Betel, bi Rato Yosiya 
elampaagi keya ka ba-mezba e saantero 
Israil. 

20 Sakabbinna imam se atugas e saneyap 
kennengnganna panyembaanna diba epatee e 
attassa ba-mezba kennengnganna reng-oreng 

jareya se atugas. E saneyap mezba jareya 
Yosiya ngobbar lang-tolangnga manossa. 
Saellana jareya rato jareya laju gubar ka 
Yerusalim. 

21 Saellana jareya Rato Yosiya makon rayat 
arayaagi Paska menorot se kasebbut e 
dhalem ketab parjanjiyan ban Pangeran, 
kalaban cara se kantha jareya rayat buru 
ngormadi PANGERAN, Allahna bangsa jareya. 

22 Sajjegga bangsa Israil eparenta wan- 
pahlawan ta tao badha rato Israil otaba rato 
Yehuda se arayaagi Paska kantha jareya. 

23 Pera e taon se kapeng ballu bellas 
pamarentaanna Yosiya Paska jareya buru 
erayaagi pole e Yerusalim kaangguy ahormadi 
PANGERAN. 

24 Kaangguy alampaagi kom-hokom se 
kasebbut e dhalem ketab se etemmo 
Imam Agung Hilkiya e Padalemman Socce, 
reng-oreng tokang ngolok arwah ban tokang 
ramal bi Rato Yosiya eojuk kabbi dhari 
Yerusalim ban dhari saantero Yehuda, dibana 
ko-bengko, brahala ban rang-barang se 
eangguy oreng e dhalem kabakteyan ka 
ba-diba. 

25 Sabellunna ta tao badha rato se padha 
ban Rato Yosiya se abakte ka PANGERAN 
kalaban gu-onggu ate, ban noduwagi baktena 
jareya e dhalem odhina ban e dhalem tengka 
gulina, cocok ban kom-hokom se esebbuttagi 
e dhalem Ketab Mosa. Bariya keya samarena 

Rato Yosiya ta tao badha rato se padha ban 


salerana. 

26 Tape lalakonna Rato Manasye maduka 
PANGERAN ka Yehuda; ban dukana jareya gi 
ta terep. 

21 Dhabuna PANGERAN, "Apa se la 
ejalannagi Sengko ka Israil, ejalannagiya 
keya ka Yehuda. Oreng Yehuda bi Sengko 
ebuwanga dhari nagara se eberrii Sengko. 
Sengko nolaga Yerusalim, kottha Tang 
peleyan, bariya keya Tang padalemman 
se bi Sengko dibi la ekocaagi menangka 
kennengnganna oreng abakte ka Sengko." 

28 Rato Yosiya seda e dhalem paperrangan 
e Megido e bakto meyos merrange Nekho, 
rato Messer, se teppana maju ban pasukanna 
nolongana rato Asyur e penggirra Songay 
Efrat. Jinazana Rato Yosiya jareya ekala bi 
ba-ponggabana pas egiba mole ka Yerusalim 
epanompa kareta. E jadhiya esareyagi e 
pasareyanna to-rato. Rayat Yehuda laju 
mele Yowahas pottrana epajumenneng rato 
epagante salerana. Careta laenna parkara 
Rato Yosiya ecathet e dhalem ketab Sajarana 
To-rato Yehuda. 

29 (23:28) 

30 (23:28) 

31 Yuswana Yowahas tello lekor taon e bakto 
jumenneng rato Yehuda ban marenta e 
Yerusalim tello bulan abidda. Ebuna iya areya 

Hamutal pottrana Yeremiya dhari kottha 


Libna. 

32 Yowahas dusa ka PANGERAN akantha 
bangatowana. 

33 Yowahas ta marenta pole e bakto etawan 
bi Rato Nekho dhari Messer neng e Ribla e 
dhaera Hamat, ban Yehuda epaksa majar 
pesse opet ka Messer aropa salaka tello ebu 
pa ratos kilo ban emmas tello polo empa kilo. 

34 Saellana jareya Rato Nekho laju ngangkat 
pottrana Yosiya se anyama Elyakim epadaddi 
rato Yehuda, sarta ngoba nyama Elyakim 
epadaddi Yoyakim. Yowahas ebakta ka 
Messer, laju seda e dhissa. 

35 Kaangguy majar pesse opet se epondhut 
rato Messer, Rato Yoyakim narek pajek dhari 
rayat menorot kakowadanna bang-sebang. 

36 Yuswana Yoyakim sagame taon e bakto 
jumenneng rato Yehuda ban marenta e 
Yerusalim sabellas taon abidda. Ebuna iya 
areya Zebuda pottrana Pedaya dhari kottha 
Ruma. 

37 Yoyakim alako dusa ka PANGERAN 
akantha bangatowana. 

24 'E jaman pamarentaanna Rato 

Yoyakim, Yehuda elorok sarta epatellok 
bi Nebukadnezar rato Babil. Tello taon abidda 
Yoyakim atellok ka Nebukadnezar, tape 
dhi-budhina aberonta. 

2 PANGERAN madhateng garombolan- 
garombolan se neggu gagaman dhari bangsa 

Babil, Siria, Moab ban Amon epamerrange 
Yoyakim sarta maancora Yehuda, menorot 
apa se la edhabuwagi Salerana kalaban 
parantaraanna para nabbi, di-abdina. 

3 Parkara jareya pajat kodu kalakon, sabab 
PANGERAN la adhabu ja bangsa Yehuda bakal 
ebuwanga dhari nagara se eparengngagi 
Salerana ka bangsa jareya. Bangsa jareya 
ebuwang lantaran sa-dusana Rato Manasye, 

4 bi-lebbi lantaran Manasye se matee 
reng-oreng se tadha salana. PANGERAN ta 
kasokan nyapora Manasye lantaran sa-dusana 
jareya. 

> Dhaera dhari Songay Efrat sampe ka 
batessa Messer e bagiyan dhaja se tamaso 
baba pamarentaanna rato Messer, ekobasae 
rato Babil kabbi. Daddi rato Messer ta tao 
kalowaran pole dhari nagarana kaangguy 
aperranga. Careta laenna parkara Rato 
Yoyakim ecathet e dhalem ketab Sajarana 
To-rato Yehuda. Saellana Yoyakim seda, 
pottrana se anyama Yoyakhin epajumenneng 
rato agante salerana. 

6 (24:5) 

7(24:5) 

8 Yoyakhin yuswana ballu bellas taon e 
bakto jumenneng rato Yehuda ban marenta e 
Yerusalim tello bulan abidda. Ebuna iya areya 
Nehusta pottrana Elnatan, dhari Yerusalim. 

3Yoyakhin padha ban ramana dusa ka 
PANGERAN. 

10E jamanna pamarentaanna Yoyakhin 


jareya, pasukan Babil se epimpin ra-parwirana 
Nebukadnezar maju nyerrang Yerusalim, 
ngeppong kottha jareya. 

ll Sabatara kottha jareya ekeppong, 
Nebukadnezar dibi maso ka kottha Yerusalim, 

12 Rato Yoyakhin ban ebuna, tra-pottrana, 
ra-parwirana ban ba-ponggabana karatonna 
padha atellok ka Nebukadnezar. Yoyakhin pas 
etawan. Jareya kadaddiyan e taon se kapeng 
ballu pamarentaanna Nebukadnezar. 

13 Kas-pakakas dhari emmas gabayanna 
Rato Sulaiman se eangguy e Padalemman 
Socce eparosak kabbi bi Nebukadnezar. 
Saellana jareya rang-barang se aji se badha 
e Padalemman Socce ban e dhalem karaton 
eangko ka Babil. Jareya kabbi kalakon cocok 
ban dhabuna PANGERAN se la edhabuwagi 
sabellunna. 

14 Rato Yoyakhin, ebuna, para rajina, 
ba-ponggabana ban pin-pamimpin Yehuda, 
se bannyana kabbi pettong ebu oreng 
raja, etawan sarta eangko ka Babil. Bariya 
keya kang-tokang se ahli ban dhi-pandhi 
besse se bannyana saebu oreng, kaetong 
reng-oreng se wat-kowat, ngal-bangal 
aperrang. Reng-oreng toronanna rato ban 
reng-oreng raja eangko ka pambuwangan 
kabbi; bannyana sapolo ebu oreng. Ekenneng 
koca pandhudhu Yerusalim eangko kabbi; se 
ta egiba coma rayat se paleng mesken. 

15 (24:14) 


16 (24:14) 

17 Saellana jareya Nebukadnezar ngangkat 
Matanya epajumenneng rato Yehuda. Matanya 
jareya majadhina Yoyakhin; bi Nebukadnezar 
asmana laju eoba epadaddi Zedekiya. 

18 Zedekiya yuswana salekor taon e bakto 
jumenneng rato Yehuda, ban marenta e 
Yerusalim sabellas taon abidda. Ebuna iya 
areya Hamutal, pottrana Yeremiya dhari 
kottha Libna. 

19 Akantha Rato Yoyakim, Rato Zedekiya 
dusa keya ka PANGERAN. 

20 PANGERAN ce dukana ka pandhudhu 
Yerusalim ban oreng Yehuda sampe 
reng-oreng jareya ta eparduli. 

2 5 l Saellana jareya Zedekiya aberonta 
ka Nebukadnezar rato Babil. Daddi 
Nebukadnezar pas mangkat ka jadhiya ban 
sakabbinna angkadan perrangnga nyerrang 
Yerusalim e tanggal sapolo bulan sapolo 
e taon se kapeng sanga pamarentaanna 
Zedekiya. Reng-oreng jareya maddek 
markas e lowarra kottha, pas agabay pagar 
pangeppongan dhari bato, 

2 kottha jareya ros-terrosan ekeppong 
sampe taon se kasabellas pamarentaanna 
Zedekiya. 

3E tanggal sanga bulan empa e taon jareya 
keya e baktona laep jareya la ce sarana 
sampe rayat tadha se ekakana, 

4pagarra kottha epagujur bi moso. E 
malem jareya keya, sanajjan kottha 
jareya gi ekeppong bi oreng Babil, tantara 
Yehuda padha buru ka Cora Yordan kabbi. 
Reng-oreng jareya lebat e kebbunna karaton, 
kalowar lebat e labang saketheng se daddi 
panyambungnga geddhung se dhadhuwa e 
jadhiya. 

> Tape Rato Zedekiya eserser bi tantara 
Babil, pas ekenneng pega e tana rata Yerikho. 
Tantara pangerengnga padha buru kabbi, 
ratona edinaagi. 

6 Rato Zedekiya pas egiba ka Rato 
Nebukadnezar e kottha Ribla, terros eokom. 

7 Tra-pottrana epatee ajunanna. Saellana 
jareya Zedekiya econgke socana, pas 
ekalenthong sarta terros egiba ka Babil. 

8E tanggal petto bulan lema e taon 
se kapeng sanga bellas pamarentaanna 
Nebukadnezar rato Babil, panasehadda 
Nebukadnezar ban panglimana tantarana se 
anyama Nebuzaradan rabu ka Yerusalim. 

3 Nebuzaradan ngobbar Padalemman Socce, 
karatonna rato ban bengkona para pamimpin 
e Yerusalim. 

10 Pagarra kottha jareya pas epagujur bi 
sakabbinna tantarana ban pangerengnga. 

ll Karena rayat se gi badha e dhalem kottha, 
iya areya kang-tokang se ahli, reng-oreng 
mesken se la noro Babil, bi Nebuzaradan 
eangko kabbi ka Babil. 

12 Tape sabagiyan dhari rayat se paleng 


mesken ban ta andhi pa-apa edina e Yehuda 
esoro agarap kebbun anggur ban gal-teggal. 

13 Lar-pelar paronggu ban ta-kareta e 
Padalemman Socce ban mong-cemmong 
parongguna epaancor bi oreng Babil, 
paronggu la-bellaanna eangko ka Babil kabbi. 

14 Rang-barang laenna eangko keya, iya 
areya: kop-sekkop, baddhana abuna mezba, 
kas-pakakassa damar, sabadhana kobugan 
panadhaanna dharana keban se esambelli 
kaangguy kurban, sabadhana kobugan 
pangobbaranna dupa ban rang-barang laenna 
se eangguy e dhalem opacarana kabakteyan. 

15 Rang-barang emmas ban salaka, tamaso 
sabadhana kobugan se kene ban reng-pereng 
baddhana mardha ekala Nebuzaradan dibi. 

16 Rang-barang paronggu gabayanna Rato 
Sulaiman kaangguy Padalemman Socce, iya 
areya pelar se dhadhuwa, ta-kareta ban 
mong-cemmong raja, kabbi ta katembang 
sabab talebat berrana. 

17 Cangga paronggu se dhadhuwa jareya 
padha; tenggina padha ballung meter 
se epobuwi pentholan dhari paronggu 
se tenggina settong koma tello meter. E 
sakalenglengnga pentholanna pelar jareya 
epobuwi anggian se erengga ban buwana 
dalima dhari paronggu. 

18 Laen dhari jareya Nebuzaradan nangkep 
Imam Agung Seraya, Sefanya imam se 

abanto, panjagana Padalemman Socce 


katello, panasehadda rato se kalema se gi 
badha e dhalem kottha, panglima, bakkella 
panglima se ngoros administrasina tantara, 
ban kaom oreng agung laenna se bannyana 
sabidak oreng. 

19 (25:18) 

20 Reng-oreng jareya egiba kabbi ka Rato 
Nebukadnezar e kottha Ribla, 

2le dhaera Hamat. E jadhiya kabbi padha 
eseksa pas epatee. Daddi reng-oreng 
Yehuda eangko dhari nagarana egiba ka 
pambuwangan. 

22 Saellana jareya Nebukadnezar ngangkat 
Gedalya pottrana Ahikam bajana Safan, 
epadaddi gubennor e Yehuda epamarenta 
karena oreng se gi badha e jadhiya. 

23E bakto para parwira ban parjurit Yehuda 
se ta atellok ka Babil ngedhing ja Gedalya 
epadaddi gubennor jareya, kabbi padha 
nyabis ka Gedalya e Mizpa. Ra-parwira jareya 
iya areya Ismail anana Netanya, Yokanan 
anana Kareyah, Seraya anana Tanhumet 
dhari kottha Netofa, ban Yazanya dhari kottha 
Maakha. 

24 Dhabuna Gedalya ka reng-oreng jareya, 
"Sampeyan ta osa tako ka om-kaom oreng 
agung pamarenta Babil. Sampeyan alenggi 
e nagara paneka saos, ngabdi ka rato Babil. 
Kaula se nanggunga sampeyan tanto padha 
salamet." 

25 Tape e bulan petto taon jareya Ismail 


anana Netanya kompoyya Elisama se gi 
toronanna rato, meyos ka Mizpa asareng ban 
oreng kasapolo. Reng-oreng jareya nyerrang 
ban matee Gedalya sarta reng-oreng Yehuda 
ban oreng Babil se akompol ban Gedalya e 
jadhiya. 

26 Daddi rayat Yehuda, sogi ban mesken, ban 
para parwirana padha buru ka Messer polana 
tako ka oreng Babil. 

27E tanggal petto lekor bulan dhubellas 
e taon se kapeng tello polo petto saellana 
Yoyakhin eangko ka pambuwangan, Ewil- 
Merodakh jumenneng rato Babil. E taon jareya 
keya rato jareya noduwagi kabellasanna ka 
Yoyakhin, Yoyakhin epakalowar dhari penjara, 

28 sarta ekabeccee. Yoyakhin eparenge 
pangkat se atenggiyan dhari to-rato laenna 
se ebuwang ka Babil keya. 

23 Yoyakhin la ta ngagem kalambi penjara 
pole ban biyasana adhaar e karaton sarta 
eparenge pesse kaangguy kaparlowanna 
re-saarena. 

30 (25:29) 


1 Tawarikh 


1 l Sjlsilana bangsa Israil dhari Adam 
sampe ka Ennoh toro gilirra kantha reya: 
Adam, Set, Enos, Kenan, Mahalaleel, Yared, 
Henokh, Metusalah, Lamekh, Ennoh. Ennoh 
kaagungan pottra lalake katello: Sem, Ham 
ban Yafet. Ennoh kaagungan pottra lalake 
katello: Sem, Ham ban Yafet. 

2(1:1) 

(1:1) 

4(1:1) 

> Tra-pottra lakena Yafet iya areya: Gomer, 
Magog, Madai, Yawan, Tubal, Mesekh ban 
Tiras. Jareya kabbi bangatowana sa-bangsa 
se enyamae menorot nyamana reng-oreng 
jareya. 

6 Toronanna Gomer iya areya oreng Askenas, 
Rifat ban Togarma. 

7 Toronanna Yawan iya areya oreng Elisa, 
Spanyol, Siprus ban Rodes. 

8 Ana lalakeanna Ham iya areya Kus, Messer, 
Libiya ban Kanaan. Jareya bangatowana 
sa-bangsa se enyamae menorot nyamana 
reng-oreng jareya. 

3 Toronanna Kus iya areya oreng Seba, 
Hawila, Sabta, Raema ban Sabtekha. 
Toronanna Raema iya areya oreng Syeba ban 
Dedan. 


l Tawarikh 1.101 23 2 
10 (Kus andhi ana lalake anyama Nimrod, se 


daddi rato kowatse dha-adha kadibi matellok 
ra-nagara laen e dunnya.) 

ll Toronanna Messer iya areya oreng Lidiya, 
Anamim, Lehabim, Naftuhim, 

12 Patrusim, Kasluhim ban Kareta. Jareya 
bangatowana oreng Filistin. 

13 Ana lalakeanna Kanaan iya areya Sidon, 
se sareyang, ban Het. Jareya bangatowana 
sa-bangsa se esebbut menorot nyamana 
reng-oreng jareya. 

14 Kanaan jareya bangatowana oreng Yebusi, 
Amori, Girgasi, 

15 Hewi, Arki, Sini, 

16 Arwadi, Semari ban Hamati. 

17 Ana lalakeanna Sem iya areya Elam, 
Asyur, Arpakhsad, Lud, Aram, Us, Hul, Geter 
ban Mas. Jareya bangatowana sa-bangsa 
se enyamae menorot nyamana reng-oreng 
jareya. 

18 Arpakhsad ramana Selah, ban Selah 
ramana Eber. 

19 Eþer andhi ana lalake kadhuwa; se 
sareyang nyamana Peleg sabab e jamanna 
jareya sa-bangsa e dunnya reya eca-pecca; 
se nomer dhuwa nyamana Yoktan. 

20 Toronanna Yoktan iya areya oreng 
Almodad, Selef, Hazar-Mawet, Yerah, 

21 Hadoram, Uzal, Dikla, 

22 Ebal, Abimael, Syeba, 

23 Ofir, Hawila ban Yobab. 

24 Silsilana bangatowana bangsa Israil dhari 


Sem sampe ka Ibrahim toro gilirra kantha 
reya: Sem, Arpakhsad, Selah, Eber, Peleg, 
Rehu, Serug, Nahor, Terah, Abram (alias 


27 (1:24) 

28 Ibrahim kaagungan pottra lalake kadhuwa, 
iya areya Ishak ban Ismail. 

2? Tra-pottrana Ismail iya areya: Se sareyang 
Nebayot, pas Kedar, Adbeel, Mibsam, 

30 Misyma, Duma, Masa, Hadad, Tema, 

31 Yetur, Nafis ban Kedma. 

32 Ibrahim kaagungan seller asmana Ketura. 
Dhari seller jareya kaagungan pottra lalakean 
se nyamana: Zimran, Yoksan, Medan, Midian, 
Isybak ban Suah. Yoksan kaagungan pottra 
lalake se anyama Syeba ban Dedan. 

33 Midian kaagungan pottra lalake iya areya 
Efa, Efer, Henokh, Abida ban Eldaa. 

34 Ishak pottrana Ibrahim kaagungan pottra 
lalake kadhuwa iya areya Esau ban Yakub (se 
ajuluk Israil). 

35 Pottrana Esau se lalake iya areya Elifas, 
Rehuwel, Yeus, Yaelam ban Korah. 

36 Eļifas jareya bangatowana suku Tman, 
Omar, Zefi, Gaetam, Kenas, Timna ban 
Amalek. 

37 Rehuwel jareya bangatowana suku Nahat, 
Zerah, Syama ban Miza. 

38 Pandhudhu aslina tana Edom reya 


toronanna na-anana Seir, iya areya Lotan, 
Syobal, Zibeyon, Ana, Disyon, Ezer ban 
Disyan. Ana lalakeanna Lotan iya areya 

Hori ban Homam. Lotan andhi taretan bine 
kasorang, iya areya Timna. Ana lalakeanna 
Syobal iya areya Aliyan, Manahat, Ebal, Syefi 
ban Onam. Ana lalakeanna Zibeyon iya areya 
Aya ban Ana. Anana Ana iya areya Disyon, 
ban na-anana Disyon iya areya Hamran, 
Esyban, Yitran ban Keran. Ana lalakeanna 
Ezer iya areya Bilhan, Zaawan ban Yaakan. 
Ana lalakeanna Disyan iya areya Us ban Aran. 

393 (1:38) 

40 (1:38) 

41 (1:38) 

42 (1:38) 

43 Sabellunna badha rato se marenta Israil, 
tana Edom eparenta to-rato se kasebbut e 
baba reya: Bela pottrana Beor dhari Dinhaba, 
Yobab pottrana Zerah dhari Bozra, Husyam 
dhari dhaerana oreng Tman, Hadad pottrana 
Bedad dhari Awit (Hadad jareya se makala 
oreng Midian e dhalem paperrangan e dhaera 
Moab), Samla dhari Masreka, Saul dhari 
Rehobot e penggir songay, Baal-Hanan 
pottrana Akhbor, Hadad dhari Pahi (rajina 
iya areya Mehetabeel, pottrana Matred ban 
bajana Mezahab). 

>l Se tamaso bangsa Edom reya iya areya 
suku Timna, Aliya, Yetet, 

>2 Oholibama, Ela, Pinon, 

>3 Kenas, Tman, Mibzar, 

>4 Magdiyel ban Iram; nyamana padha ngala 
dhari nyamana kapala sukuna bang-sebang. 

l Pottra lalakeanna Yakub badha dhubellas 
oreng, iya areya: Ruben, Simeyon, Lewi, 
Yehuda, Isakhar, Zebulon, 

2 Dan, Yusup, Benyamin, Naftali, Gad, Asyer. 
3 Pottra lalakeanna Yehuda badha kalema. 
Ollena ban Batsyua rajina se dhari Kanaan iya 
areya: Er, Onan ban Sela; ollena ban rajina 
se anyama Tamar, se sabendherra mantona 

dibi, iya areya Peres ban Zerah. Er pottra 
sareyangnga Yehuda jareya ce jahadda, 
sampe bi PANGERAN epatee. 

4 (2:3) 

> Peres andhi ana lalake kadhuwa, iya areya 
Hezron ban Hamul. 

6Zerah andhi ana lalake kalema, iya areya: 
Zimri, Etan, Heman, Kalkol ban Dara. 

7 Akhan anana Karmi toronanna Zerah, 
madhateng balai ka ommat Israil lantaran 
ngala barang rampasanna perrang se kodu 
eatorragi ka Allah malolo. 

8 Ana lakena Etan iya areya Azarya. 


? Hezron kaagungan pottra lalake katello: 
Yerahmeel, Ram ban Kaleb. 

10 Garis silsilana dhari Ram sampe ka Isay 
kantha reya: Ram, Aminadab, Nahason 
(pamimpinna suku Yehuda) 

ll Salmon, Bowas, 

12 Obed, Isay. 

13 Pottra lalakeanna Isay badha kapetto. 
Areya ma-nyamana, etoro gilir menorot 
omorra: Eliyab, Abinadab, Simeya, 

14 Netaneel, Radai, 

15 Ozem, Daud. 

16i say gi kaagungan pottra babine kadhuwa, 
iya areya Zeruya ban Abigail. Zeruya 
kaagungan pottra katello: Abisai, Yowab ban 
Asael. 

17 Abigail araji Yeter toronanna Ismail, pas 
kaagungan pottra lake kasorang se anyama 
Amasa. 

18 Kaleb pottrana Hezron akabin ban Azuba, 
laju kaagungan pottra babine nyamana 
Yeriyot. Yeriyot reya andhi ana lalake katello: 
Yeser, Sobab, Ardon. 

19 Saellana Azuba seda, Kaleb abine Efrat, 
laju kaagungan pottra lalake nyamana Hur. 

20 Ana lakena Hur anyama Uri ban kompoyya 
anyama Bezaleel. 

21E bakto yuswana Hezron sabidak taon 
laju abine taretan binena Gileyad, pottrana 

Makhir. Se kadhuwa jareya laju kaagungan 


pottra lalake nyamana Segub, 

22 dineng Segub andhi ana lalake nyamana 
Yair, se andhi disa tello lekor meggi e dhaera 
Gileyad. 

23 Tape karajaan Gesur ban Aram makala 
sabidak disa e dhaera jareya, tamaso 
sa-disana oreng Yair, disana Kenat, ban 
sa-disa se kene e sabingkerra. Sakabbinna 
oreng se neng e jadhiya padha toronanna 
Makhir ramana Gileyad. 

24 Saellana Hezron seda, Kaleb pottrana, 
abine Efrat, randhana ramana. Pottrana Kaleb 
ban Efrat se lalake anyama Asyur; jareya se 
maddek kottha Tekowa. 

25 Yerahmeel ana sareyangnga Hezron 
andhi ana lalake kalema, iya areya: Ram se 
sareyang, pas Buna, Oren, Ozem ban Ahiya. 

26 Ram andhi ana lake katello: Maas, 
Yamin ban Eker. Yerahmeel andhi bine laen, 
nyamana Atara, ban dhari Atara jareya 
Yerahmeel andhi ana lalake anyama Onam. 

27 (2:26) 

28 Ana lakena Onam kadhuwa, iya areya: 
Samai ban Yada. Samai andhi ana lalake 
kadhuwa, iya areya Nadab ban Abisur. 

29 Abisur abine Abihail, laju andhi ana lalake 
kadhuwa, Ahban ban Molid. 

30 Nadab kakana Abisur andhi ana lalake 
kadhuwa keya, iya areya Seled ban Apaim, 
tape Seled seda ta kalaban andhi ana lake. 

31 Apaim ramana Yisei, dineng Yisei ramana 


Sesan, ban Sesan ramana Ahlai. 

32 Yada taretanna Samai andhi ana lalake 
kadhuwa, iya areya Yeter ban Yonatan. Tape 
Yeter seda ta kalaban andhi ana lake. 

33 Yonatan andhi ana lalake kadhuwa, iya 
areya Pelet ban Zaza. Jareya kabbi toronanna 
Yerahmeel. 

34Sesan ta andhi ana lake, pera ana bine. 
Sesan kaagungan bareng, oreng Messer, 
nyamana Yarha. 

35 Yarha jareya bi Sesan epakabin ban sala 
settong dhari anana, se pas andhi ana lake 
anyama Atai. 

36 Garis toronan dhari Atai sampe ka Elisama 
toro gilirra kantha reya: Atai, Natan, Zabad, 
Eflal, Obed, Yehu, Azarya, Heles, Elasa, 
Sismai, Salum, Yekamya, Elisama. 

37 (2:36) 

38 (2:36) 

39 (2:36) 

40 (2:36) 

41 (2:36) 

42 Kaleb reya taretanna Yerahmeel, 
kaagungan pottra lake kasorang anyama 
Mesa. Mesa jareya pottra sareyang, daddi 
ramana Zif, dineng Zif ramana Maresa, 
Maresa ramana Hebron. 

43 Hebron andhi ana lalake kaempa, iya 
areya: Korah, Tapuwah, Rekem ban Sema. 

“4 Sema reya ramana Raham. Kompoyya 


Sema anyama Yorkeyam. Rekem kakana 
Sema, jareya ramana Samai; 

4> dineng Samai ramana Maon, ban Maon 
ramana Bet- Zur. 

46 Kaleb kaagungan seller anyama Efa. Pottra 
lalakeanna ollena ban Efa badha katello, 
nyamana Haran, Moza ban Gazes. Haran gi 
kaagungan pottra laen se anyama Gazes. 

4! (Badha oreng anyama Yohdai, andhi ana 
lalake kaennem: Regem,, Yotam, Gesan, 
Pelet, Efa ban Saaf.) 

48 Kaleb kaagungan seller laen se anyama 
Maakha. Bi seller jareya Kaleb kaagungan 
pottra lalake kadhuwa se anyama Seber ban 
Tirhana; 

49 saellana jareya laju kaagungan pottra 
lalake dhadhuwa aggi anyama Saaf ban Sewa. 
Saaf jareya se maddek kottha Madmana, 
dineng Sewa se maddek kottha Makhbena 
ban Gibeya. Kaleb kaagungan keya pottra 
bine kasorang nyamana Akhsa. 

>0 Se kasebbut e baba reya toronanna Kaleb 
keya: Hur pottra sareyangnga Kaleb ban 
rajina se anyama Efrat. Syobal pottrana Hur, 
jareya se maddek kottha Kiryat-Yearim. 

>l Salma pottrana se nomer dhuwa, se 
maddek kottha Betlehem; ban Haref pottrana 
se nomer tello se maddek kottha Bet- Gader. 

>2 Syobal se maddek kottha Kiryat- 


Yearim jareya bangatowana oreng Haro, 
bangatowana saparona oreng Menuhot, 

>3 ban bangatowana om-kaom se neng e 
Kiryat-Yearim, iya areya kaom Yetri, Puti, 
Sumati ban Misrai. (Pandhudhuna kottha Zora 
ban Esytaol reya reng-oreng se asalla dhari 
om-kaom jareya.) 

>4 Salma se maddek kottha Betlehem 
rowa bangatowana oreng Netofa, oreng 
Atarot-Bet-Yowab, ban oreng Zori, iya areya 
sala settong dhari kaom se dhadhuwa se 
neng e Manahti. 

>> Dhari kaom Tirati, Simati ban Sukati se 
badha e kottha Yabes badha reng-oreng 

se ahli e dhalem parkara noles ban nyalen 
rat-sorat se penting. Jareya reng-oreng Keni 
se akabin campor ban oreng Rekhab. 

3 lTra-pottrana Daud se lahir e Hebron, 

etoro gilir menorot omorra, iya areya: 


~~ Amnon ~~ ebuna anyama Ahinoam, 
oreng Yizreel; ~~ Daniyel ~~ ebuna anyama 
Abigail, oreng Karmel; ~~ Absalom ~~ 
ebuna anyama Maakha, pottrena Talmai rato 
Gesur; ~~ Adoniya ~~ ebuna anyama Hagit; 
~~ Sefaca ~~ ebuna anyama Abital; ~~ 
Yitreyam ~~ ebuna anyama Egla.; 

2 (3:1) 

3(3:1) 


4 Pottrana Daud se kaennem jareya lahir 
e Hebron kennengnganna salerana marenta 

pettong taon satengnga abidda. E Yerusalim 


Daud marenta tello polo tello taon abidda, 

> ban bannya pottrana se lahir e jadhiya. Ban 
rajina se anyama Batsyeba, pottrana Amiyel, 
Daud kaagungan pottra lalake kaempa, se 
lahir e Yerusalim, iya areya: Simeya, Sobab, 
Natan ban Sulaiman. 

6 Gi badha pole pottra lake laenna, bannyana 
kasanga, iya areya: Yibhar, Elisua, Elifelet, 

7 Nogah, Nefeg, Yafiya, 

8 Elisama, Elyada ban Elifelet. 

ə? Laen dhari jareya kabbi, gi badha pole 
tra-pottra lakena Daud ollena ban ler-sellerra. 
Ban gi badha pole pottra binena kasorang iya 
areya Tamar. 

10 Silsilana to-rato Israil dhari Rato Sulaiman 
sampe ka Yosiya kantha reya: Sulaiman, 
Rehabeyam, Abiyam, Asa, Yosafat, Yehoram, 
Ahaziya, Yowas, Amaziya, Uziya, Yotam, 
Ahas, Hizkiya, Manasye, Amon ban Yosiya. 

11(3:10) 

12 (3:10) 

13(3:10) 

14(3:10) 

l5 Yosiya kaagungan pottra lalake kaempa, 
iya areya: Yokanan, Yoyakim, Zedekiya, ban 
Yowahas. 

16 Yoyakim kaagungan pottra lalake kadhuwa 
iya areya Yoyakhin ban Zedekiya. 

17 Areya toronanna Yoyakhin, rato se etawan 


oreng Babil. Pottra lalakeanna kapetto: 
Seyaltiyel, 

18 Malkhiram, Pedaya, Syenazar, Yekamya, 
Hosama ban Nedabya. 

19 Pedaya kaagungan pottra lalake kadhuwa: 
Zerubabil ban Simei. Zerubabil kaagungan 
pottra lalake kadhuwa anyama Mesulam ban 
Hananya, ban pottra bine kasorang anyama 
Selomit. 

20 Badha pole pottra lalakeanna kalema, iya 
areya Hasuba, Ohel, Berekhya, Hasaja ban 
Yusab-Hesed. 

21 Hananya kaagungan pottra lalake 
kadhuwa iya areya: Pelaca, ban Yesaya. 
Yesaya reya ramana Refaya, Refaya ramana 
Arnan, Arnan ramana Obaja, ban Obaja 
ramana Sekanya. 

22 Sekanya kaagungan pottra lalake 
kasorang nyamana Semaya, ban Semaya 
kaagungan pottra lalake kalema nyamana 
Hatus, Yigal, Bariah, Nearya ban Safat. 

23 Pottra lalakeanna Nearya badha katello 
nyamana Elyonai, Hizkiya ban Azrikam. 

24 Elyonai kaagungan pottra lalake kapetto, 
iya areya Hodawya, Elyasib, Pelaya, Akub, 
Yokanan, Delaya ban Anani. 

l Areya sabagiyan dhari toronanna 
Yehuda: Peres, Hezron, Karmi, Hur ban 
Syobal. 

2 Syobal reya ramana Reaya, Reaya ramana 


Yahat. Yahat andhi ana lalake kadhuwa: 
Ahumai ban Lahad. Reng-oreng jareya 
bangatowana oreng kottha Zora. 

3 Pottra lakena Kaleb se sareyang ollena 
ban rajina se anyama Efrat iya areya Hur. 
Toronanna Hur reya se maddek kottha 
Betlehem. Etam, Pnuwel ban Ezer reya 
tra-pottrana Hur. Etam kaagungan pottra 
lalake katello nyamana Yizreel, Isma ban 
Idbas, sarta pottra bine kasorang, iya areya 
Hazelelponi. Pnuwel maddek kottha Gedor 
ban Ezer maddek kottha Husa. 

4(4:3) 

> Asyhur se maddek kottha Tekowa 
kaagungan raji dhadhuwa, iya areya Hela ban 
Naara. 

6 Pottra lalakeanna ollena ban Naara badha 
kaempa, iya areya: Ahuzam, Hefer, Temeni 
ban Ahastari. 

7 Ban Hela Asyhur kaagungan pottra lalake 
katello, iya areya Zeret, Yizhar ban Etnan. 

8 Anub ban Hazobeba reya pottra lalakeanna 
Kos, bangatowana kaom toronanna Aharhel 
pottrana Harum. 

? Badha oreng lalake anyama Yabes; oreng 
jareya ehormadi oreng alebbiyan dhari 
tan-taretanna. Bi ebuna enyamae Yabes 
lantaran ebuna nanggung sake ce sarana e 
bakto rembi Yabes jareya. 

l0Tape Yabes adua ka Allah se esemba 


oreng Israil, atorra, "Adhu, Guste Allah, 
berkadi abdidalem, palebarragi dhaera 
kakobasaan abdidalem. Jagaagi abdidalem 
sareng pajauwagi dhari sadajana balai sopaja 
abdidalem ta sangsaraa." Ban Allah ngabbuli 
parnyoonanna. 

11 Kelub taretanna Suha andhi ana lalake 
anyama Mehir. Mehir andhi ana Eston, 

12 ban Eston andhi ana lalake katello, iya 
areya Bet-Rafa, Paseyah ban Tehina, se 
maddek kottha Nahas. Toronanna reng-oreng 
jareya badha e kottha Reka. 

13 Kenas andhi ana lalake kadhuwa nyamana 
Otniyel ban Seraya. Otniyel andhi ana 
lalake laenna kadhuwa, iya areya Hatat ban 
Meonotai. 

14 Anana Meonotai iya areya Ofra. Pottrana 
Zeraya iya areya Yowab, se maddek Cora 
Pandhiyan. Pandhudhu e cora jareya padha 
ahli e dhalem agabay karajinan tanang. 

15 Kaleb pottrana Yefune kaagungan pottra 
lalake katello, iya areya: Iru, Ela ban Naam. 
Pottrana Ela iya areya Kenas. 

16 Yehaleleel andhi ana lalake kaempa, iya 
areya: Zif, Zifa, Tireya ban Asareel. 

17 Ezra kaagungan pottra lalake kaempa: 
iya areya Yeter, Mered, Efer ban Yalon. 
Mered abine Bica pottrena rato Messer, laju 
kaagungan pottra babine anyama Miriyam, 
ban pottra lalake kadhuwa iya areya Samai 

ban Yisba. Yisba jareya se maddek kottha 


Estemoa. Mered abine laen pole, iya areya 
babine dhari suku Yehuda, pas kaagungan 
pottra lalake katello, iya: areya Yered se 
maddek kottha Gedor, Heber se maddek 
kottha Sokho, ban Yekutiyel se maddek 
kottha Zanowah. 

18 (4:17) 

19 Hodiya abine taretanna Naham. Toronanna 
daddi bangatowana kaom Garmi ban kaom 
Maakha. Kaom Garmi neng e kottha Kehila, 
ban kaom Maakha neng e kottha Estemoa. 

20 Simon andhi ana lalake kaempa, iya 
areya: Amnon, Rina, Benhanan ban Tilon. 
Yisei kaagungan pottra lalake kadhuwa iya 
areya Zohet ban Ben-Zohet. 

21Sala settong dhari pottrana Yehuda 
nyamana Sela. Toronanna iya areya: Er se 
maddek kottha Lekha, Lada se maddek kottha 
Maresa, Kaom tokang tennonna kaen linen 
e kottha Bet-Asybeya, Yokim, Pandhudhu 
e kottha Kozeba, Yowas, Sarap se abine 
babinean Moab, ban saellana jareya laju abali 
ka Betlehem. Dhaftar jareya ollena nyonto 
dhari catheddan kona. 

22 (4:21) 

23 Reng-oreng jareya kabbi daddi tokang 
gabayya gendhi ban pennay se eagemma 
rato, sarta abengko e kottha Netaim ban 
Gedera. 

24 Simeyon kaagungan pottra lalake kalema 


iya areya: Nemuwel, Yamin, Yarib, Zerah ban 
Saul. 

25 Toronanna Saul iya areya: Salum, Mibsam, 
Misyma, Hamuwel, Zakur, Simei. 

26 (4:25) 

27 Simei kaagungan pottra dhu lekor: nem 
bellas lalake ban nem-ennem babine. Tape 
la-balana Simei sakone pottrana. Toronanna 
Simeyon bannyana ta akantha toronanna 
Yehuda. 

28 Sampe ka jamanna Rato Daud, toronanna 
Simeyon abengko e tha-kottha reya: 
Bersyeba, Molada, Hazar-Suwal, 

29 Bilha, Ezem, Tolad, 

30 Betuwel, Horma, Ziklag, 

31 Bet-Markabot, Hazar-Susim, Bet-Biri ban 
Saaraim. 

32 Reng-oreng jareya abengko keya neng e 
lema kennengngan laenna, iya areya Etam, 
Ain, Rimon, Tokhen, Asan, 

33 ban e pong-kampong e ma-semmana 
kennengngan jareya, jauna sampe gan kottha 
Baal e bagiyan bara dhaja. Kantha jareya 
catheddan se badha e toronanna Simeyon 
parkara silsila ban tha-kottha se ekennengnge 
reng-oreng jareya. 

34 Areya nyamana la-kapala kaom e dhalem 
suku Simeyon: Mesobab, Yamlekh, Yosa 
anana Amaziya, Yowl, Yehu pottrana Yosibiya 
(Yosibiya reya pottrana Seraya, bajana 

Asiyel). Elyonai, Yaakoba, Yesohaya, Asaya, 


Adiyel, Yesimiyel, Benaya, Ziza anana Sifei 
(garis silsila dhari Sifei ka attas iya areya: 
Alon, Yedaya, Simri, Semaya). Sarrena 
kalowargana reng-oreng jareya terros 
atamba, 

35 (4:34) 

36 (4:34) 

37 (4:34) 

38 (4:34) 

39 daddi reng-oreng jareya mencar ka bara 
sampe ka seddina kottha Gedor se badha e 
settong cora. E bagiyan temorra cora jareya 
reng-oreng buru nemmo talon pangowanan 
se landhu sarta lebar ban ta ramme, daddi 
cocok kaangguy ebinna. Lamba dhaera jareya 
ekennengnge reng-oreng Ham se odhina 
rokon. 

40 (4:39) 

41 E jamanna Hizkiya, rato Yehuda, toronanna 
Simeyon se kasebbut e attas jareya alorok 
Gedor. Mah-kemahna pandhudhu kottha 
ban oreng Meunim epaancor kabbi, dineng 
reng-orengnga padha eojuk. Saellana jareya 
tanana laju ekennengnge sabab bannya 
talonna se ekaparlo kaangguy pangowananna 
ebinna. 

42 Lema ratos oreng laenna dhari suku 
Simeyon ngalle ka Edom e temor, epimpin 
tra-pottrana Yisei, iya areya Pelaca, Nearya, 
Refaya ban Uziyel. 

43 Reng-oreng jareya matee re-karena oreng 


Amalek se gi odhi, laju terros neptep e 
jadhiya salanjangnga. 
l Ruben reya pottra sareyangnga Yakub. 

5 Tape sarrena Ruben tedhung apolong 
ban sala settong dhari sellerra ramana, 
hana menangka ana sareyang ecabut laju 
eparengngagi ka Yusup. Maske kantha jareya, 
toronanna Yakub se paleng kowat banne 
suku Yusup, tape suku Yehuda. La-mala se 
dha-adha kadibi daddi ratona sakabbinna 
ommat Israil jareya dhari suku Yehuda. 

2 (5:1) 

3 Ruben pottra sareyangnga Yakub, 
kaagungan pottra lalake kaempa, iya areya: 
Henokh, Palu, Hezron ban Karmi. 

4 Areya toro gilirra toronanna Yowl: Semaya, 
Gog, Simei, Mikha, Reaya, Baal ban Beera. 
Beera reya se mimpin suku Ruben e bakto 
etangkep bi Tiglat-Pileser rato Asyur, laju 
egiba ka tana pambuwangan. 

5(5:4) 

6(5:4) 

7E dhalem silsila ecathet keya la-kapala 
suku se kasebbut e baba reya e dhalem suku 
Ruben: Yeiyel, Zakhariya, 

8 ban Bela pottrana Azas, bajana Sema dhari 
kaom Yowl. Suku Ruben neng e Aror ban e 
dhaerana se molae dhari Aror ka dhaja sampe 
ka Nebo ban Baal-Meon. 

3 Ebinna ce bannyana e dhaera Gileyad. 


Daddi suku jareya ngennengnge dhaera 
bagiyan temor terros ka ra-ara beddhi se 
malanjang sampe ka Songay Efrat. 

10E jamanna Rato Saul, suku Ruben alorok 
ban makala oreng Hagri e temorra Gileyad, 
sarta laju ngobasane nagara jareya. 

11E dhajaanna dhaera kakobasaanna suku 
Ruben, iya areya e tana Basan sampe gan 
Salka e bagiyan temor, ekennengnge suku 
Gad. 

12 Dhari suku Gad jareya Yowl bangatowana 
kaom se kasohor, ban Safam bangatowana 
kaom se nomer dhuwa. Yaenai ban Safat 
bangatowana om-kaom laenna e dhaera 
Basan. 

13 Reng-oreng laenna e dhalem suku Gad 
tamaso e dhalem om-kaom se papetto se 
kasebbut e baba reya: Mikhael, Mesulam, 
Syeba, Yorai, Yakan, Ziya ban Eber. 

14) areya padha toronanna Abihail pottrana 
Huri. Toro gilirra silsilana reng-oreng jareya 
dhari baba ka attas kantha reya: Abihail, 
Huri, Yarowah, Gileyad, Mikhael, Yesisai, 
Yahdo, Bus. 

15 Kapalana om-kaom jareya iya areya Ahi 
pottrana Abdiyel, bajana Guni. 

16 Reng-oreng jareya ngennengnge dhaera 
Basan ban Gileyad ban tha-kottha e dhaera 
jareya sarta sakabbinna talon e Saron. 

17 Silsila reya ekagabay e jamanna Yotam 


rato Yehuda, ban Yerobeyam rato Israil. 

18E dhalem suku Ruben, Gad ban suku 
Manasye se e temorranna Yordan badha pa 
polo empa ebu pettong atos sabidak oreng 
parjurit se la elate ban se la apangalaman 
e dhalem agunaagi tameng, peddhang ban 
gandhiba. 

19 Rit-parjurit jareya aperrang ban suku 
Yetur, Nafis, ban Nodab, iya areya ku-suku e 
dhalem bangsa Hagri. 

20 Rit-parjurit jareya parcaja ka Allah, 
ban nyoon tolong ka Salerana, daddi Allah 
ngabbullagi parnyoonanna sarta apareng 
kamennangan ka reng-oreng jareya e dhalem 
paperrangan ban reng-oreng Hagri ban 
sakutuna. 

21 Lantaran paperrangan jareya kalakon 
dhari kasokanna Allah, daddi bannya moso 
se epatee. Moso se etawan badha saratos 
ebu oreng, rampasanna aropa onta saeket 
ebu, dumba dhu ratos saeket ebu ban 
hemar dhu ebu. Saellana jareya reng-oreng 
buru laju neptep e dhaera jareya sampe ka 
baktona bangsa Israil etawan ban egiba ka 
pambuwangan. 

22 (5:21) 

23 Sabagiyan dhari suku Manasye enneng 
e dhaera Basan terros ka dhaja sampe gan 
bagiyan Baal-Hermon, Senir ban Gunong 

Hermon. Reng-oreng jareya sajan abit sajan 


bannya. 

24 La-kapalana kaomma iya areya: Hefer, 
Yisei, Eliyel, Azriyel, Yeremiya, Hodawya ban 
Yahdiyel. Jareya kabbi rit- parjurit se parjuga. 

25 Oreng Israil ta esto ka Allah se esemba 
bangatowana, mongkore Allah ban nyemba 
ka ba-dibana sa-bangsa se Ia eojuk bi Allah 
dhari nagara Kanaan. 

26 Daddi Allah laju maguli panggaliyanna 
Rato Pul dhari Asyur, sampe rato jareya 
alorok nagara jareya. Rato Pul jareya kasohor 
ban nyama Tiglat-Pileser. Suku Ruben, Gad 
ban suku Manasye se badha e temorra 
Yordan laju eangko menangka tawanan sarta 
ebuwang ka Halah, Habor, Hara ban ka 
settong kennengngan e seddianna Songay 
Gozan. E jadhiya reng-oreng jareya terros 
neptep sampe are teya. 

l Lewi kaagungan pottra lalake katello, iya 
areya: Gerson, Kehat ban Merari. 

2 Kehat kaagungan pottra lalake kaempa iya 
areya: Amram, Yizhar, Hebron ban Uziyel. 

3 Amram kaagungan pottra lalake kadhuwa, 
iya areya: Harun ban Mosa, ban pottra 
babine kasorang, iya areya Miriyam. Harun 
kaagungan pottra lalake kaempa, iya areya: 
Nadab, Abihu, Eleyazar ban Itamar. 

4 Toro gilirra silsilana Eleyazar kantha reya: 
Pinehas, Abisua, 

> Buki, Uzi, 

6 Zerahya, Merayot, 


7 Amarya, Ahitub, 

8 Zadok, Ahimaas, 

3 Azarya, Yokanan, 

10 Azarya (se aladine e Padalemman Socce 
se epaddek Rato Sulaiman e Yerusalim), 

ll Amarya, Ahitub, 

12 Zadok, Salum, 

13 Hilkiya, Azarya, 

14 Seraya, Yozadak. 

l5 Yozadak jareya noro egiba epabareng 
ban reng-oreng Yehuda sarta reng-oreng 
Yerusalim laenna, e bakto PANGERAN 
mowang reng-oreng jareya ka nagara laen 
kalaban parantaraanna Nebukadnezar. 

16 Lewi kaagungan pottra lalakean katello, 
iya areya: Gerson, Kehat ban Merari. 

17 Sẹ katello jareya padha kaagungan pottra 
bang-sebang. Libni ban Simei tra-pottrana 
Gerson; 

18 Amram, Yizhar, Hebron ban Uziyel 
tra-pottrana Kehat. 

19 Mahli ban Mosi tra-pottrana Merari. 

20 Garis toronanna Gerson iya areya: Libni, 
Yahat, Zima, 

21Yowah, Ido, Zerah, Yeatrai. 

22 Garis toronanna Kehat iya areya: 
Aminadab, Korah, Asir, 

23 Elkana, Ebyasaf, Asir, 

24 Tahat, Uriyel, Uziya, Saul. 

25 Elkana kaagungan pottra lalake kadhuwa, 


iya areya: Amasai ban Ahimot. 

26 Garis toronanna Ahimot iya areya: Elkana, 
Zofai, Nahat, 

27 Eliyab, Yeroham, Elkana. 

28 Samuwel kaagungan pottra lalake 
kadhuwa, iya areya: Yowl se sareyang ban 
Abiya se bungso. 

23 Garis toronanna Merari iya areya: Mahli, 
Libni, Simei, Uza, 

30 Simeya, Hagiya, Asaya. 

31 Sajjegga Petthe Parjanjiyan ealle ka 
kennengnganna kabakteyan e Yerusalim, 
Rato Daud mele reng-oreng se epangoros 
nyanyeyan se eangguy amoljaagi PANGERAN 
e Padalemman Socce. 

32 Reng-oreng jareya te-gante epaneggu 
kawajiban e Kemah Socce e jaman sabellunna 
Rato Sulaiman maddek Padalemman Socce. 

33 Garis silsilana reng-oreng se epassrae 
kawajiban jareya kantha e baba reya: Dhari 
kaom Kehat: Heman pottrana Yowl, se 
mimpin kalompona tokang nyanye se kapeng 
settong. Garis silsilana dhari baba ka attas 
sampe ka Yakub iya areya: Heman, Yowl, 
Samuwel, 

34 Elkana, Yeroham, Eliyel, Towah, 

35 Zuf, Elkana, Mahat, Amasai, 

36 Elkana, Yowl, Azarya, Zefanya, 

37 Tahat, Asir, Ebyasaf, Korah, 

38 Yizhar, Kehat, Lewi, Yakub. 

39 Asaf reya pamimpinna kalompona tokang 


nyanye se kapeng dhuwa. Garis silsilana dhari 
baba ka attas sampe ka Lewi iya areya: Asaf, 
Berekhya, Simeya, 

40 Mikhael, Baaseya, Malkiya, 

4l Etai, Zerah, Adaya, 

42 Etan, Zima, Simei, 

43 Yahat, Gerson, Lewi. 

44 Etan reya pamimpinna kalompona tokang 
nyanye se kapeng tello; tamaso kaomma 
Merari. Garis silsilana dhari baba ka attas 
sampe ka Lewi iya areya: Etan, Kisi, Abdi, 
Malukh, 

4> Hasabya, Amaziya, Hilkiya, 

46 Amzi, Bani, Semer, 

47 Mahli, Mosi, Merari, Lewi. 

48 Lalakon en-laenna e kennengnganna 
kabakteyan epassraagi ka ca-kancana se 
padha tamaso oreng Lewi keya. 

49 Harun ban toronanna epassrae lalakon 
ngobbar dupa, ngatorragi kurban obbaran e 
attas mezba, alampaagi sakabbinna opacara 
e kennengngan Se Mahasocce, ban ngatorragi 
kurban palebbaranna dusana ommat Israil. 
Jareya kabbi ejalannagi menorot du-petoduna 
Mosa abdina Allah. 

>0 Areya garis toronanna Harun: Eleyazar, 
Pinehas, Abisua, 

>l Buki, Uzi, Zerahya, 

>2 Merayot, Amarya, Ahitub, 

>3 Zadok, Ahimaas. 

>4 Areya dhaera se ebagi ka kaom Kehat 


toronanna Harun menangka kennengnganna. 
Reng-oreng jareya narema bagiyan se 
dha-adha dhari tana se etantowagi menangka 
bagiyanna oreng Lewi. 

>> Se tamaso tana se etarema reng-oreng 
jareya iya areya Hebron e dhaera Yehuda, 
ban lon-talon pangowanan e sabingkerra. 

>6 Tape gal-teggal ban sa-disa se tamaso ka 
kottha jareya ebagi ka Kaleb ban Yefune. 

>/ Toronanna Harun narema Hebron kottha 
sowaka, Yatir, ban sa-disa se kasebbut e baba 
reya sarta lon-talonna: disa Libna, Estemoa, 
Hilen, Debir, Asan, Bet-Semes. 

>8 (6:57) 

>9 (6:57) 

60E dhaerana suku Benyamin toronanna 
Harun jareya narema sa-disa se kasebbut e 
baba reya ban lon-talonna: Geba, Alemet 
ban Anatot. Kabbi badha tello bellas disa se 
egabaya kennengnganna ga-kalowargana. 

61 Sapolo disana suku Manasye e barana 
Songay Yordan ebagi kalaban eellot ka 
ga-kalowarga e dhalem kaom Kehat se ta olle 
bagiyan tana. 

62 Ga-kalowarga e dhalem kaom Gerson olle 
bagiyan tello bellas disa e dhaerana suku 
Isakhar, Asyer, Naftali, ban Manasye se e 
Basan e temorra Songay Yordan. 

63 Kalaban eellot keya, ga-kalowarga e 
dhalem kaom Merari olle bagiyan dhubellas 

disa e dhaerana suku Ruben, Gad ban 


Zebulon. 

64 Kantha jareya carana bangsa Israil 
magi ka suku Lewi sa-disa ban lon- 
talon pangowananna se ekagabaya 
kennengnganna. 

65 Sa-disa e dhaerana suku Yehuda, Simeyon 
ban Benyamin se kasebbut gella, egi-bagi 
ngangguy ellot keya. 

66E dhaerana suku Efraim, sabagiyan dhari 
ga-kalowargana kaom Kehat narema sa-disa 
se kasebbut e baba reya ban lon-talon 
pangowanan e sabingkerra: 

67 Sikhem, kottha sowaka e pagunongan e 
dhaera Efraim jareya, Gezer, 

68 Yokmeyam, Bet-Horon, 

69 Ayalon ban Gat-Rimon. 

70E dhaerana suku Manasye se e barana 
Songay Yordan reng-oreng jareya narema 
disa Aner ban Bileyam ban lon-talon 
pangowanan e sabingkerra. 

71 Ga-kalowargana kaom Gerson olle bagiyan 
sa-disa se kasebbut e baba reya ban lon-talon 
pangowanan e sabingkerra: E dhaerana suku 
Manasye, e temorra Songay Yordan: Golan e 
Basan ban Asytarot. 

72E dhaerana suku Isakhar: Kedes, Daberat, 

73 Ramot ban Anem. 

74E dhaerana suku Asyer: Masal, Abdon, 

73 Hukok ban Rehob. 

76E dhaerana suku Naftali: Kedes e Galilea, 


Hamon ban Kiryataim. 

77 Toronanna Merari se gi ta olle bagiyan 
tana, olle bagiyan sa-disa se kasebbut e 
baba reya ban lon-talon pangowanan e 
sabingkerra: E dhaerana suku Zebulon: 
Rimono ban Tabor. 

78E dhaerana suku Ruben, e temorra Songay 
Yordan e seddina Yerikho: Bezer e tana 
tenggi, Yahas, 

73 Kedemot ban Mefaat. 

80E dhaerana suku Gad: Ramot e Gileyad, 
Mahanaim, 

81 Hesybon ban Yaezer. 

7 'Isakhar kaagungan pottra lalake 

kaempa, iya areya: Tola, Pua, Yasub ban 
Simron. 

2 Tola kaagungan pottra lalake kaennem, iya 
areya: Uzi, Refaya, Yeriyel, Yahmai, Yibsam 
ban Samuwel. Jareya kabbi kapala kalowarga 
e dhalem kaom Tola, sarta kaetong rit- parjurit 
se parjuga. E jamanna Rato Daud, toronanna 
reng-oreng jareya bannyana dhu lekor ebu 
nem atos oreng. 

3 Uzi kaagungan pottra lalake kasorang 
nyamana Yizrahya. Yizrahya ban pottra 
lalakeanna se kaempa, iya areya Mikhael, 
Obaja, Yowl ban Yisiya daddi la-kapalana 
kaom. 

“Ji-rajina ban tra-pottrana talebat bannyana, 
sampe toronanna bisa nyadhiyaagi tello polo 

ennem ebu oreng lalakean se epamaso dines 


tantara. 

> Menorot dhaftar se resme, dhari sakabbinna 
kalowarga e dhalem suku Isakhar badha 
ballung polo petto ebu oreng lalakean se 
nyokobi syarat kaangguy maso dinessa 
tantara. 

6 Benyamin kaagungan pottra lalake, iya 
areya: Bela, Bekher, ban Yediyael. 

7 Bela kaagungan pottra lalake kalema, iya 
areya: Ezbon, Uzi, Uziyel, Yerimot ban lri. 
Jareya kabbi la-kapalana kalowarga e dhalem 
kaomma ban kaetong rit-parjurit se parjuga. 
E dhalem dhaftarra katoronanna badha dhu 
lekor ebu tello polo empa oreng lalakean 
se nyokobi syarat kaangguy maso dinessa 
tantara. 

8 Bekher kaagungan pottra lalake kasanga, 
iya areya: Zemira, Yowas, Eliyezer, Elyonai, 
Omri, Yeremot, Abiya, Anatot ban Alemet. 

*Jareya la-kapalana kalowarga e dhalem 
kaomma. Menorot dhaftar se resmi, dhari 
sakabbinna kalowarga e dhalem toronanna 
reng-oreng jareya, badha dhu polo ebu 
dhu ratos oreng lalakean se nyokobi syarat 
kaangguy maso dinessa tantara. 

10 Yediyael kaagungan pottra lalake 
kasorang, iya areya Bilhan. Bilhan kaagungan 
pottra lalake kapetto, iya areya: Yeus, 
Benyamin, Ehud, Kenaana, Zetan, Tarsis ban 
Ahisahar. 

11Jareya la-kapala kalowarga e dhalem 


kaomma, ban tamaso rit-parjurit se parjuga. 
E dhalem dhaftarra toronanna badha petto 
bellas ebu dhu ratos oreng lalakean se 
nyokobi syarat kaangguy maso dinessa 
tantara. 

12 Supim ban Hupim toronanna Ir. Husim 
pottra lakena Dan. 

13 Naftali kaagungan pottra lalake kaempa, 
iya areya: Yahziyel, Guni, Yezer ban Salum. 
Jareya ja-bajana Bilha. 

14 Manasye ban sellerra se dhari Aram, 
kaagungan pottra lalake kadhuwa, iya areya 
Asriyel ban Makhir. Pottrana Makhir iya areya 
Gileyad. 

15 Makhir nyareyagi babine se egabay rajina 
Hupim ban Supim. Rajina Makhir anyama 
Maakha. Pottra lakena Makhir se nomer 
dhuwa iya areya Zelafeyad. Zelafeyad ta 
kaagungan pottra lalake, pera pottra babine. 

16 Maakha rajina Makhir babar lalake 
kadhuwa, nyamana Peres ban Seres; Peres 
kaagungan pottra lalake kadhuwa, nyamana 
Ulam ban Rekem. 

17 Ulam kaagungan pottra lalake kasorang, 
nyamana Bedan. Jareya toronanna Gileyad 
pottrana Makhir, bajana Manasye. 

18 Taretan binena Gileyad se anyama 
Molekhet kaagungan pottra lalake katello, iya 
areya: Isyhod, Abiyezer ban Mahla. 

19 Semida kaagungan pottra lalake kaempa, 


iya areya: Ahyan, Sekhem, Likhi ban Aniyam. 

20 Efraim kaagungan pottra lalake katello, 
iya areya: Sutelah, Ezer ban Elad. Garis 
toronanna Efraim dhari Sutelah iya areya 
Bered, Tahat, Elada, Tahat, Zabad, Sutelah. 
Ezer ban Elad epatee oreng e bakto ngecoa 
ebinna pandhudhu aslina nagara Gad. 

21(7:20) 

22 Ramana sossa sampe pan-barampan are 
abidda, sampe tan-taretanna dhateng alepor 
atena. 

23 Saellana jareya Efraim apolong asare pole 
ban rajina; rajina jareya laju bubut, pas babar 
lalake. Kana jareya bi Efraim enyamae Beriya, 
lantaran mosiba se la ealame gella. 

24 Efraim kaagungan pottra babine se 
anyama Seera. Seera jareya se maddek 
tha-kottha Bet-Horon Baba ban Bet-Horon 
Attas, sarta kottha Uza ban Seera. 

25 Badha pole pottra lakena Efraim, nyamana 
Refah. Garis toronanna Refah kantha reya: 
Resef, Telah, Tahan, 

26 Ladan, Amihud, Elisama, 

21 Nun, Yusak. 

28 Bagiyanna tana se ebagi kaangguy 
kennengnganna reng-oreng jareya iya areya 
dhari Betel sampe gan Naaran e bagiyan 
temor, ban Gezer e bagiyan bara sarta sa-disa 
e sabingkerra tha-kottha jareya. E dhaera 

jareya tamaso kottha Sikhem ban Aya, sarta 


sa-disa e sakalenglengnga. 

23 Toronanna Manasye ngobasane tha-kottha 
Bet-Seyan, Taanakh, Megido, Dor ban sa-disa 
e sakalenglengnga. Jareya kabbi bagiyanna 
tana se ekennengnge toronanna Yusup 
pottrana Yakub. 

30 Se kasebbut e baba reya toronanna Asyer. 
Asyer kaagungan pottra lalake kaempa, iya 
areya: Yimna, Yiswa, Yiswi ban Beriya, sarta 
pottra babine kasorang nyamana Serah. 

31 Beriya andhi ana lalake kadhuwa iya areya 
Heber ban Malkiyel se maddek kottha Birzait. 
32 Heber andhi ana lalake katello iya areya: 
Yaflet, Somer, Hotam ban pottra babine 

kasorang iya areya Suwa. 

33 Yaflet andhi ana lalake katello keya, iya 
areya: Pasakh, Bimhab ban Asywat. 

34 Somer taretanna Yaflet andhi ana lalake 
kaempa, iya areya: Ahi, Rohga, Yehuba ban 
Aram. 

35 Hotam, taretanna Yaflet settonganna 
andhi ana lalake kaempa, iya areya: Zofah, 
Yimna, Seles ban Amal. 

36 Toronanna Sofah iya areya Suah, Harnefer, 
Syuwal, Beri, Yimra, 

37 Bezer, Hod, Sama, Silsa, Yitram ban 
Beera. 

38 Toronanna Yeter iya areya Yefune, Pispa 
ban Ara. 

33 Toronanna Ula iya areya Arah, Haniyel ban 


Rizya. 

40 jareya toronanna Asyer; kabbi padha 
daddi kapala kalowarga, kalonta menangka 
pahlawan-pahlawan se parjuga sarta 
menangka pin-pamimpin raja. E dhalem 
dhaftarra toronanna Asyer badha nem 
lekor ebu oreng lalakean se nyokobi syarat 
kaangguy maso daddi tantara. 

9 l Benyamin kaagungan pottra lalake 

kalema. Menorot toro gilirra omorra iya 
areya: Bela, Asybel, Ahrah, 

2 Noha ban Rafa. 

3 Toronanna Bela iya areya Adar, Gera, 
Abihud, 

4 Abisua, Naaman, Ahowah, 

> Gera, Sefufan ban Huram. 

6 Toronanna Ehud iya areya Naaman, Ahiya 
ban Gera. Jareya la-kapala kalowarga se 
lamba enneng e Geba. Tape reng-oreng 
jareya eojuk dhari jadhiya, pas epimpin Gera 
ngalle ka Manahat sarta enneng e jadhiya. 
Gera andhi ana kadhuwa iya areya Uza ban 
Ahihud. 

7 (8:6) 

8 Saharaim nellak binena se kadhuwa, iya 
areya Husim ban Baara. Saellana jareya, 

e bakto enneng e dhaera Moab, laju abine 

Hodes sarta andhi ana lalake kapetto, iya 
areya: Yobab, Zibya, Mesa, Malkam, 

3 (8:8) 

l0Yeus, Sokhiya ban Mirma. Kabbi padha 


daddi kapala kalowarga. 

l1 Ban binena se anyama Husim, Saharaim 
jareya andhi ana lalake kadhuwa keya, iya 
areya: Abitub ban Elpaal. 

12 Ana lalakena Elpaal badha katello, iya 
areya: Eber, Misam, Semed. Semed jareya se 
maddek kottha Ono ban Lod sarta sa-disa e 
sabingkerra. 

13 Beriya ban Sema reya kapala kalowarga 
se badha neng e kottha Ayalon ban ngojuk 
pandhudhuna kottha Gad. 

14Toronanna Beriya iya areya Ahyo, Sasak, 
Yeremot, Zebaja, Arad, Eder, Mikhael, Yispa 
ban Yoha. 

15 (8:14) 

16 (8:14) 

17 Toronanna Elpaal iya areya Zebaja, 
Mesulam, Hizki, Heber, 

18 Yismerai, Yizliya dan Yobab. 

19Toronanna Simei iya areya Yakim, Zikhri, 
Zabdi, 

20 Elyonai, Ziletai, Eliyel, 

21 Adaya, Beraya ban Simrat. 

22 Toronanna Sasak iya areya: Yispan, Eber, 
Eliyel, 

23 Abdon, Zikhri, Hanan, 

24 Hananya, Elam, Antotiya, 

25 Yifdeya ban Pnuwel. 

26 Toronanna Yeroham iya areya Samserai, 
Seharya, Atalya, 

27 Yaaresya, Eliya ban Zikhri. 


28] areya la-kapala kalowarga ban pin- 
pamimpin se ecathet e dhalem silsilana 
reng-oreng jareya. Reng-oreng jareya badha 
e Yerusalim. 

293 Yeiyel maddek kottha Gibeyon, pas alenggi 
e jadhiya. Rajina iya areya Maakha; 

30 Yeiyel ban Maakha kaagungan pottra 
lalake sapolo oreng, iya areya: Abdon se 
sareyang, pas Zur, Kis, Baal, Ner, Nadab, 

31 Gedor, Ahyo, Zakhariya, 

32 ban Miklot, ramana Simeya. Toronanna 
reng-oreng jareya neng e Yerusalim ban 
ga-kalowarga laenna se sakaom ban 
reng-oreng jareya. 

33 Ramana Rato Saul iya areya Kis, ban 
agungnga iya areya Ner. Saul kaagungan 
pottra lalake kaempa, iya areya: Yonatan, 
Malkisuwa, Abinadab ban Esybaal. 

34Yonatan kaagungan pottra lalake anyama 
Meribaal, ramana Mikha. 

35 Mikha kaagungan pottra lalake kaempa, 
iya areya: Piton, Melekh, Tahreya ban Ahas. 

36 Pottrana Ahas iya areya: Yowada, se 
kaagungan pottra lalake katello, iya areya: 
Alemet, Azmawet ban Zimri. Garis toronanna 
Zimri iya areya Moza, 

37 Bina, Rafa, Elasa, Azel. 

38 Azel kaagungan pottra lalake kaennem, 
iya areya: Azrikam, Bokhru, Ismail, Seyarya, 
Obaja ban Hanan. 


1 Tawarikh 8.391 9.5 35 
39 Esek, taretan lakena Azel, kaagungan 


pottra lalake katello, iya areya: Ulam se 
sareyang, pas Yeus ban Elifelet. 

40 Tra-pottrana Ulam kabbi padha tamaso 
rit-parjurit se parjuga, sarta tamaso 
kang-tokang pana se ahli. Na poto lalakeanna 
kabbi badha saratos saeket oreng. Jareya 
kabbi anggotana suku Benyamin. 

9 l Sakabbinna oreng Israil dhaftar menorot 

kalowargana bang-sebang. Dhaftar 
jareya badha e dhalem Ketab To-rato Israil. 
Menangka okomanna sa-dusana, rayat 
Yehuda eangko ka pambuwangan. 

2E antarana reng-oreng jareya se abali 
dha-adha kadibi ka tanana dibi e tha-kottha 
iya areya oreng awam, mam-imam, oreng 
Lewi ban reng-oreng se alako e Padalemman 
Socce. 

3 Sabagiyan dhari suku Yehuda, Benyamin, 
Efraim ban Manasye abali ka Yerusalim, pas 
neptep e jadhiya. 

4 Badha nem atos sangang polo kalowarga 
dhari suku Yehuda se enneng e Yerusalim, 
tamaso toronanna tra-pottrana Yehuda se 
anyama Peres, Syela ban Zerah. Toronanna 
Peres epimpin Utai. Garis toronanna Utai 
dhari baba ka attas iya areya Utai, Amihud, 
Omri, Imri ban Bani. Toronanna Syela epimpin 
Asaya, se daddi kapala kalowarga. Toronanna 
Zerah epimpin Yeuwel. 

5(9:4) 

6 (9:4) 

7 Reng-oreng suku Benyamin se badha e 
Yerusalim bannyana sangang atos saeket 
ennem kalowarga. La-kapala kalowargana 
reng-oreng jareya iya areya: Salu pottrana 
Mesulam, bajana Hodawya, peyona Hasenua 
Yibniya pottrana Yeroham Ela pottrana Uzi, 
bajana Mikhri Mesulam pottrana Sefaca, 
bajana Rehuwel, peyona Yibniya. 

8 (9:7) 

9(9:7) 

10 Mam-imam se kasebbut e baba reya 
alenggi e Yerusalim: Yedaya, Yoyarib ban 
Yakhin Azarya pottrana Hilkiya, bangatowana 
iya areya Mesulam, Zadok, Merayot ban 
Ahitub. (Azarya reya kapalana ponggaba 
e Padalemman Socce.) Adaya pottrana 
Yeroham; bangatowana iya areya Pasyhur 
ban Malkiya. Masai pottrana Adiyel; 
bangatowana iya areya Yahzera, Mesulam, 
Mesilemit, I mer. 

11(9:10) 

12 (9:10) 

13 Para imam se daddi kapalana kalowarga 
kabbi badha saebu pettong atos sabidak 
oreng. Reng-oreng jareya ahli e dhalem 
sabarang lalakon e Padalemman Socce. 

14 Reng-oreng Lewi se kasebbut e baba reya 
enneng e Yerusalim: Semaya anana Hasub; 
bangatowana iya areya Azrikam ban Hasabya 
dhari kaom Merari Bakbakar, Heres ban Galal 

Matanya anana Mikha; bangatowana iya 


areya Zikhri ban Asaf Obaja anana Semaya; 
bangatowana iya areya Galal ban Yedutun 
Berekhya anana Asa, kompoyya Elkana se 
enneng e dhaera kottha Netofa. 

15 (9:14) 

16(9:14) 

17 Para pangawalla Padalemman Socce se 
enneng e Yerusalim ban sabalana iya areya: 
Akub, Talmon, Ahiman ban Salum kapalana 
pangawal. 

18 Sampe sateya reng-oreng dhari kaomma 
reng-oreng jareya epadaddi tokang jagana 
Labang Saketheng Rato e bagiyan temor. 
Lamba reng-oreng dhari kaomma reng-oreng 
jareya epajaga bang-labang saketheng se 
elebadi oreng mon masoa ka parkemahanna 
oreng Lewi. 

19Se epajaga labang se elebadi oreng mon 
masoa ka Padalemman Socce iya areya Salum 
ban reng-oreng sakaomma, iya areya kaom 
Korah. (Salum reya anana Kore kompoyya 
Ebyasaf.) Lamba bangatowana epaneggu 
lalakon jareya keya e bakto aladine e Kemah 
Socce. 

20 Pinehas pottrana Eleyazar moga- 
moga salerana eparengngana salamet bi 
PANGERAN! tao daddi kapalana reng-oreng 
jareya. 

21 Zakhariya pottrana Meselemya daddi 


pangawalla labang sakethengnga Kemah 
Socce keya. 

22 Reng-oreng se epele epadaddi panjagana 
labang saketheng bannyana kabbi dhu 
ratos dhubellas oreng. Reng-oreng jareya 
edhaftar menorot sa-disa se ekennengnge. 
Bangatowana reng-oreng jareya eparenge 
lalakon jareya bi Rato Daud sarta Nabbi 
Samuwel. 

23 Sajjegga jareya reng-oreng buru ron- 
temoron teptep daddi panjagana labang 
sakethengnga Padalemman Socce. 

24 Labangnga badha pa-empa: settong e 
dhaja, settong e lao, settong e bara ban 
settong e temor. E saneyap labang jareya 
esabai oreng Lewi kasorang se daddi kapala 
panjagana. 

25 Reng-oreng jareya ebanto bi la-balana se 
badha e disa, alir-gilir sabban giliran abidda 
samenggu ebang. 

26 Tape kapalana panjaga se kaempa gella 
teptep ajaga terros. Se kaempa jareya 
andhi kawajiban ngoros wang-rowangan e 
Padalemman Socce sarta rang-barang se 
esempen e jadhiya. 

27 Bengkona e seddina Padalemman Socce, 
sabab kodu ajaga Padalemman jareya ban 
mokka bang-labang sakethengnga sabban gi 


laggu. 

28 Sabagiyan oreng Lewi laenna andhi 


kawajiban ngoros pakakassa kabakteyan. 
Reng-oreng jareya se ngetong e bakto 
kas-pakakas jareya epakalowar ban e bakto 
epabali. 

2? Badha pole laenna se epangoros 
but-parabut laenna se eangguy e dhalem 
kabakteyan, epangoros teppong, anggur, 
mennya jaitun, mennyan ban pa-palappa. 

30 Tape se kodu nyampor raceganna 
pa-palappa jareya pera para imam. 

31 Se kodu agabay tor-ator se epanggang 
iya areya oreng Lewi se anyama Matica, ana 
sareyangnga Salum dhari kaom Korah. 

32 Reng-oreng dhari kaom Kehat eberri 
kawajiban nyadhiyaagi roti sasajin ka 
Pangeran sabban are Sabat. 

33 Badha pole oreng Lewi laenna se epadaddi 
tokang nyanye e Padalemman Socce. 
La-kapala kalowargana reng-oreng jareya 
ngennengnge pan-barampan bengko se 
badha e Padalemman Socce. Reng-oreng 
jareya ta eberrii lalakon laenna, sabab 
lalakonna seyang malem ros-terrosan. 

34 Reng-oreng se kasebbut e attas jareya 
la-kapalana kalowarga Lewi menorot garis 
katoronanna. Jareya pin-pamimpin se 
abengko e Yerusalim. 

35 Yeiyel maddek kottha Gibeyon, pas alenggi 
e jadhiya. Rajina Maakha nyamana 

36 ban pottra lalakena se sareyang anyama 


Abdon; se laenna anyama Zur, Kis, Baal, Ner, 
Nadab, 

37 Gedor, Ahyo, Zakhariya, ban Miklot, 

38 ramana Simeya. Toronanna reng-oreng 
jareya ban la-balana se laen se sakaom padha 
abengko e Yerusalim. 

393 Ramana Rato Saul iya areya Kis ban 
agungnga iya areya Ner. Saul kaagungan 
pottra lalake kaempa, iya areya: Yonatan, 
Malkisuwa, Abinadab ban Esybaal. 

40 Yonatan kaagungan pottra lalake anyama 
Meribaal, ramana Mikha. 

4l Mikha kaagungan pottra lalake kaempa, 
iya areya: Piton, Melekh, Tahreya ban Ahas. 

42 Pottrana Ahas iya areya Yowada se 
kaagungan pottra lalake katello: Alemet, 
Azmawet ban Zimri. Garis toronanna Zimri 
iya areya Moza, 

43 Bina, Rafa, Elasa ban Azel. 

44 Azel kaagungan pottra lalake kaennem, 
iya areya Azrikam, Bokhru, Ismail, Seyarya, 
Obaja ban Hanan. 

10 l Oreng Filistin aperrang ban oreng 

Israil e pagunongan Gilboa. Bannya 
oreng Israil se mate e jadhiya se gi odhi, 
tamaso Rato Saul ban tra-pottrana padha 
buru. 

2 Tape bi oreng Filistin eserser; pottrana Saul 
katello ekenneng patee, iya areya Yonatan, 
Abinadab ban Malkisuwa. 

3 Perrang e sakalenglengnga Saul ce 


rammena, ban Saul dibi ekenneng na-panana 
mosona sampe loka ce berrana. 

“Saul adhabu ka oreng ngodha se ngebaagi 
sanjatana, "Mara onos peddhangnga bana, 
cocowagi ka sengko me olle sengko ta egabay 
en-maenan bi oreng Filistin se ta kennal ka 
Pangeran rowa." Tape oreng ngodha jareya ta 
endha nyoco Saul polana ce takona. Daddi 
Saul laju mondhut peddhangnga dibi, sarta 
laju marobbu ka attassa peddhang jareya. 

>E bakto nangalee ja Saul la seda, oreng 
ngodha jareya marobbu keya ka attassa 
peddhangnga dibi, laju mate keya. 

6 Daddi Saul seda abareng ban pottrana se 
katello, ban toronanna laju obus. 

TE bakto oreng Israil se neng e cora Yizreel 
padha ngedhing ja tantara Israil la padha 
buru, sarta ja Saul ban tra-pottrana la 
tebas, laju padha buru dhari tha-kotthana. 
Tha-kottha jareya laju ekobasae oreng 
Filistin. 

8 Kalagguwanna e bakto arampasa angguy 
ban sanjatana yit-mayyit, reng-oreng Filistin 
nemmo jinazana Saul ban pottrana se katello 
se tebas e pagunongan Gilboa. 

3? Pangangguy perrangnga Saul ebukka, 
serana eketthok, laju egiba. Saellana jareya 
reng-oreng buru laju ngerem otosan ka 
saantero nagara Filistin esoro mabalattra 

kabar se bagus jareya ka bangsa ban 


ba-dibana. 

10 Pangangguy perrangnga Saul esempen e 
dhalem settong kowel, serana egantong e 
dhalem bengko se egabay kennengnganna 
Dagon, dibana. 

11E bakto reng-oreng Yabes e Gileyad 
ngedhing sabarang tengkana oreng Filistin ka 
Saul ban tra-pottrana, 

12 reng-oreng se paleng bangal e antarana 
laju entar ngala jinazana Saul ban tra- 
pottrana jareya, pas egiba ka Yabes. Jinaza 
jareya kabbi esareyagi e babana kajuwan 
raja, saellana jareya reng-oreng jareya laju 
apowasa pettong are abidda. 

13 Saul seda lantaran ta esto ka PANGERAN, 
ban ta atoro ka papakonna. Saul nyoon 
petodu ka errohna reng-oreng mate, banne 
ka PANGERAN. Daddi bi PANGERAN eokom, 
ban karajaanna epassraagi ka Daud pottrana 
Isay. 

14(10:13) 

1 1 l Pin-pamimpinna bangsa Israil padha 

ngadhep ka Daud e Hebron, laju mator, 
"Abdidalem sadaja kadhinto gi sabalaan 
sareng junandalem. 

2 Ngabidi gi dhimen, la-mala e bakto Saul gi 
marenta abdidalem sadaja, junandalem se 
mimpin tantara Israil sabban maju aperrang. 
Sarengngan pole Guste Allahepon junandalem 

ampon ajanji ja junandalem se badhi mimpina 
ommadda sareng daddiya ratona." 

3 Daddi Daud laju mabadha parjanjiyan ban 
pin-pamimpinna Israil jareya. Bi reng-oreng 
jareya Daud laju elanti epajumenneng rato 
Israil akantha se la edhabuwagi bi PANGERAN 
kalaban parantaraanna Samuwel. 

4E settong bakto Rato Daud ban sakabbinna 
tantara Israil alorok kottha Yerusalim. E bakto 
jareya kottha Yerusalim gi anyama Yebus, 
ban gi ekennengnge oreng Yebus, oreng asli 
kottha jareya. 

> Reng-oreng Yebus ngoca ka Daud ja Daud 
ta kera bisa maso ka kotthana. Tape Daud 
ahasel arebbu bintengnga se anyama Siyon. 
E bakto jareya Daud la ngomommagi ka 
reng-orengnga, ja pa-sapaa se dha-adha 
kadibi bisa matee oreng Yebus epadaddiya 
panglima. Sarrena Yowab se dha-adha kadibi 
nyerbu oreng Yebus, daddi Yowab jareya 
laju epadaddi panglima. (Ebuna Yowab iya 
areya Zeruya.) Saellana arebbu binteng 
Siyon, Daud laju alenggi e jadhiya. Lantaran 
jareya molae dhari bakto jareya binteng gella 
enyamae "Kottha Daud". 

6(11:5) 

7(11:5) 

8 Kottha jareya bi Daud laju epateppa pole 
molae dhari kennengngan se epatenggi 
etembuk ban tana e bagiyan temorra gumo; 

saellana jareya se mateppa kottha buru 


epaterros bi Yowab sampe mare. 

? Daud sajan abit sajan kowat, lantaran 
etolong bi PANGERAN Se Mahakobasa. 

10 Areya ma-nyamana para parwirana Daud 
se kalonta. Ra-parwira jareya abareng ban 
reng-oreng Israil padha aperrang sopaja Daud 
bisaa jumenneng rato menorot se edhabuwagi 
PANGERAN. Ban salanjangnga reng-oreng 
jareya paggun abanto pamarentaanna Daud. 

ll Parwira se nomer settong iya areya 
Yasobam oreng Hakhmoni, se mimpin 
"Triwira". Tao e dhalem settong paperrangan 
Yasobam jareya ngadhebbi oreng tello ratos; 
oreng jareya epatee kabbi ban tombagga. 

12 Oreng se nomer dhuwa e dhalem Triwira 
jareya iya areya Eleyazar pottrana Dodo dhari 
kaom Ahohi. 

13E dhalem paperrangan e Pas-Damim 
Eleyazar jareya aperrang nolonge Daud 
ngadhebbi oreng Filistin. E bakto tantara Israil 
molae buru, Eleyazar ban reng-orengnga 
paggun alaban e nga-tengngaanna settong 
teggal kennengnganna oreng namen gandum, 
sarta aperrang ngadhebbi reng-oreng Filistin 
jareya. Bi PANGERAN Eleyazar jareya laju 
eparenge kamennangan se raja. 

14 (11:13) 

15E settong are e antarana parwirana Daud 
se kalonta se bannyana tello polo oreng rowa 
badha katello se entar nyabis ka Daud se 

teppana alenggi e settong kennengngan se 


ebintenge e settong gunong bato e seddianna 
Guwa Adulam. E bakto jareya oreng Filistin 
akemah e Cora Refaim, ban sapasukan e 
antarana ngobasane sarta ngennengnge 
Betlehem. 

16(11:15) 

17 Daud ce kerrongnga ka kampongnga, laju 
adhabu, "Ja sakenga badha oreng ngalaagi 
sengko aeng enom dhari somor e seddina 
labang saketheng Betlehem!" 

18 Ngedhing dhabuna Daud buru, parwira se 
katello gella narabas parkemahanna oreng 
Filistin, pas nemba aeng dhari somor jareya, 
saellana laju eatorragi ka Daud. Tape Daud ta 
kasokan adhaar aeng enom jareya, la-mala 
aeng jareya laju etotta menangka tor-ator ka 
PANGERAN. 

19 Dhabuna, "Bit asmana Allah, sengko ta 
ngenoma aeng reya! Mon sengko ngenom 
aeng reya, rassana sengko padha ban se 
ngenom dharana reng-oreng se abandha 
nyabana!" Daddi Daud ta kasokan sakale 
adhaar aeng enom jareya. Jareya lalakon se 
noduwagi kabangalanna parjurit katello se 
kalonta gella. 

20 Parwira se kalonta se tello polo oreng gella 
enyamae keya "Tridasawira" se epimpin bi 
Abisai alena Yowab. Abisai jareya tao matebas 
oreng tello ratos ngangguy tombagga, ban 

lantaran jareya daddi kasohor. Tape ta pate 


kasohor akantha Triwira. 

21 (11:20) 

22 Parwira laenna se kalonta iya areya 
Benaya pottrana Yoyada, oreng Kabzeel. 
Orengnga ce bangalanna, la matee pahlawan 
raja dhari Moab kadhuwa. E settong are, 
teppana ojan salju, Benaya maso ka dhalem 
settong lobang sarta matee macan e jadhiya. 

23 Tao keya matee oreng Messer se raja 
badanna, se tenggina lebbi dhari dhu 
meter. Oreng jareya asanjata tombak se ce 
rajana, tape bi Benaya elaban ngangguy 
thong-penthong. Tombak se eteggu oreng 
Messer jareya erebbu, pas eangguy matee 
oreng jareya. 

24) areya sa-jasana Benaya, sala settong 
dhari Tridasawira. 

25E dhalem Tridasawira jareya Benaya 
se paleng kalonta, tape ta saapa mon 
ebandhingngagi ban Triwira. Bi Daud Benaya 
jareya laju epadaddi pangawal pribadhina. 

26 Areya ra-parwira laenna se kalonta keya 
nyamana: Asael alena Yowab, Elhanan 
pottrana Dodo oreng Betlehem, Samot oreng 
Harod, Heles oreng Peloni, Ira pottrana Ikes 
oreng Tekowa, Abiyezer oreng Anatot, Sibkhai 
oreng Husa, llai oreng Ahohi, Maharai oreng 
Netofa, Heled pottrana Baana oreng Netofa, 
Itai pottrana Ribai oreng Gibeya e dhaerana 
suku Benyamin, Benaya oreng Piraton, Hurai 

oreng ra-cora Gaas, Abiyel oreng Araba, 


Azmawet oreng Bahurim, Elyahba oreng 
Saalbon, Hasyem oreng Gizon, Yonatan 
pottrana Sage oreng Harari, Ahiyam pottrana 
Sakhar oreng Harari, Elifal pottrana Ur, Hefer 
oreng Mekherati, Ahiya oreng Peloni, Hezrai 
oreng Karmel, Naarai pottrana Ezbai, Yowl 
taretanna Natan, Mibhar pottrana Hagri, 
Zelek oreng Amon, Naharai oreng Beerot, 
tokang gibana sanjatana Yowab, Ira ban 
Gareb oreng Yetri, Uriya oreng Het, Zabad 
pottrana Ahlai, Adina pottrana Siza (sala 
settong dhari pamimpin e dhalem suku 
Ruben se andhi pasukan tello polo oreng), 
Hanan pottrana Maakha, Yosafat oreng Mitni, 
Uziya oreng Asytarot, Syama ban Yeiyel, 
tra-pottrana Hotam, oreng Aror, Yediyael 
ban Yoha, tra-pottrana Simri, oreng Tizi, 
Eliyel oreng Mahawim, Yeribai ban Yosawiya, 
tra-pottrana Elnaam, Yitma oreng Moab, 
Eliyel, Obed ban Yaasiyel oreng Mezobaya. 
271(11:26) 

SAAT; 

1 lE bakto Rato Daud buru dhari Rato 
Saul, laju ngongse ka Ziklag. Bannya 

parjurit se esto ban apangalaman dhateng 

agabung ban Daud. 

2 jareya reng-oreng dhari suku Benyamin 
akantha Saul; penter manna ban ngomban 
bato ngangguy tanang kangan otaba tanang 
kacer. 

3 Pamimpinna iya areya Ahiyezer ban Yowas 
na-anana Semaa dhari Gibeya. Rit-parjurit 
jareya iya areya: Yeziyel ban Pelet na-anana 
Azmawet, Berakha ban Yehu oreng Anatot, 
Yismaya oreng Gibeyon, parjurit se kalonta 
se daddi sala settong dhari pamimpinna 
kalompo "Tridasawira". Yeremiya, Yahaziyel, 
Yokanan ban Yozabad oreng Gedera. Eluzai, 
Yerimot, Bealya, Semariya ban Sefaca oreng 
Harufi, Elkana, Yisiya, Azareel, Yowzer ban 
Yasobam dhari kaom Korah, Yowla ban Zebaja 
na-anana Yeroham oreng Gedor. 


26) 


1 Tawarikh 12.41 15 49 


7 (15: 3) 

SE bakto Daud badha e kennengngan se 
badha bintengnga e sagara beddhi, bannya 
parjurit se kalonta ban apangalaman dhari 
suku Gad padha noro salerana. Jareya 
rit- parjurit se ce ahlina ngangguy tameng ban 
tombak; katon ngal-bangal akantha macan 
ban gulina kesset akantha manjangan. 

3 Areya ma-nyamana reng-oreng jareya 
se esoson menorot ondhagga pangkadda: 
Ezer, Obaja, Eliyab, Mismana, Yeremiya, 
Atai, Eliyel, Yokanan, Elzabad, Yeremiya, 
Makhbanai. 

10(12:9) 

11(12:9) 

7- (12:9) 

13 (12:9) 

14 Sabagiyan dhari reng-oreng Gad jareya 
ra-parwira tenggi se ngapalae oreng saebu; 
sabagiyan pole ra-parwira se ngapalae oreng 
saratos. 

l15Tao e bulan settong, teppana Songay 
Yordan banjir, ra-parwira jareya alengka 
songay jareya laju ngojuk reng-oreng se 
ngennengnge ra-cora jareya se e bagiyan 
temorra songay buru, bariya keya se e 
bagiyan barana. 

16E settong bakto badha reng-oreng suku 


Benyamin ban Yehuda entar ka binteng se 
ekalenggii Daud. 

17 Daud manggii laju adhabu, "Mon bana 
dha enna reya menangka kanca nolonga 
sengko, mara agabung ban reng-oreng se 
noro sengko reya. Sengko perak narema 
bana. Tape mon bana akiyanadana sengko 
ka moso, sanajjan sengko ta alako juba ka 
bana, Allah se esemba bangatowana sengko 
ban bana ngagali, ban bakal ngokoma bana 
kabbi." 

18 Sala settong e antarana reng-oreng 
jareya, iya areya Amasai, se e budhi 
arena daddi pamimpinna ra-parwira se 
enyamae "Tridasawira," ekobasae Erroh 
Allah, laju mator, "Daud, pottrana Isay! 
Abdidalem ngerenga junandalem! Moga-moga 
junandalem sareng reng-oreng se abanto 
junandalem eparengngana ahasel. Allah 
nolonge junandalem!" Daddi reng-oreng 
jareya bi Daud etarema ban laju epadaddi 
ra-parwira e dhalem angkadan perrangnga. 

19E bakto Daud abareng ban oreng Filistin 
merrange Rato Saul, sabagiyan dhari 
parjuridda suku Manasye ngalle noro Daud. 
Sabendherra Daud ta nolonge reng-oreng 
Filistin jareya. Para pamimpinna Filistin jareya 
nyoro Daud gubar ka Ziklag lantaran tako 
me-ame Daud laju aoba nolonge Saul ban 
akiyanat ka reng-oreng Filistin. 

20 Areya nyamana rit-parjurit dhari suku 


Manasye se aoba nolonge Daud e bakto 
Daud e dhalem parjalanan ka Ziklag: Adnah, 
Yozabad, Yediyael, Mikhael, Yozabad, Elihu 
ban Ziletai. Kabbi padha ngapalae parjurit 
bang-sebang, se bannyana saebu oreng 
ebang. 

21] areya kabbi padha parjurit se parjuga ban 
nolonge Daud ngadhebbi so-mosona. E budhi 
arena reng-oreng jareya daddi ra-parwira e 
dhalem angkadan perrangnga Israil. 

22E kenneng koca sabban are badha oreng 
anyar se noro ka Daud, sampe ta saapa 
abidda dhari jareya pasukanna Daud laju 
daddi ce rajana. 

23E bakto Daud alenggi e Hebron bannya 
parjurit se la elate aoba noro salerana, 
nolongana salerana sopaja bisaa jumenneng 
rato agante Saul, menorot se ejanjiyagi bi 
PANGERAN. Bannyana kantha e baba areya: 
Dhari suku Yehuda: nem ebu ballung atos 
oreng, genna ban tameng sarta tombagga. 
Dhari suku Simeyon: pettong ebu saratos 
oreng se la elate. Dhari suku Lewi: pa ebu 
nem atos oreng. Reng-orengnga Yoyada 
pamimpinna toronanna Harun: tello ebu 
pettong atos oreng. La-balana Zadok, 
parjurit se gi ngodha tor bangalan: dhu 
lekor oreng kabbi padha kapala kalowarga. 
Dhari suku Benyamin (sukuna Rato Saul): 
tello ebu oreng; kabannyaan dhari suku 

Benyamin teptep esto ka Saul. Dhari suku 


Efraim: dhu polo ebu ballung atos oreng se 
kalonta e dhalem kaomma bang-sebang. 
Dhari suku Manasye se e barana Songay 
Yordan: ballu bellas ebu oreng se epele 
kaangguy alanti Daud jumenneng rato. Dhari 
suku Isakhar: dhu ratos oreng pamimpin 
ban reng-orengnga; pin-pamimpin jareya 
penter nantowagi apa se kodu elakone rayat 
Israil ban bila baktona se teppa kaangguy 
ngalakone jareya. Dhari suku Zebulon: saeket 
ebu oreng se penter ngangguy sanjata apaa 
bai, ban la asadhiya se aperranga; reng-oreng 
jareya esto ban ekenneng parcaja. Dhari suku 
Naftali: saebu oreng pamimpin ban tello polo 
petto ebu parjuridda se genna ban tameng 
sarta tombagga. Dhari suku Dan: ballu lekor 
ebu nem atos oreng se la elate. Dhari suku 
Asyer: pa polo ebu oreng se la asadhiya se 
aperranga. Dhari ku-suku e temorra Songay 
Yordan, iya areya Ruben, Gad ban sabagiyan 
dhari suku Manasye: saratos dhu polo ebu 
oreng se penter ngangguy sanjata apaa bai. 
24 (12:23) 

3$Rit-parjurit jareya entar ka Hebron 
Kabbi, Ia asadhiya se aperranga ban Ia 
nekat madaddiya Daud ratona Israil. Ban 
reng-oreng Israil laenna padha saroju kabbi 
se kanthaa jareya. 

39Tello are abidda rit-parjurit jareya 
neng e jadhiya ban Daud sambi apesta 
ban ngarassaagi kobassana kakanan ban 
nom-enoman se esadhiyaagi bi reng-oreng 
Israil laenna. 

40 Dhari ku-suku bagiyan dhaja se jau, iya 
areya dhari suku Isakhar, Zebulon ban Naftali, 
bannya keya oreng dhateng ngeba hemar, 
onta, jaran buwadan, ban sape se sarat bi 
buwadan bahan kakanan: teppong, buwana 
ara, kismis, anggur ban mennya jaitun. Laen 
dhari jareya reng-oreng jareya ngeba sape 
ban dumba se esambelliya ekakana. Jareya 
kabbi noduwagi saapa gumbirana rayat sa 
Israil. 

13 l Rato Daud aparembagan ban 

sakabbinna parwirana se mimpin 
kasatuwan-kasatuwanna saebu oreng ban 
kasatuwan-kasatuwanna saratos oreng. 

2 Daud laju adhabu ka reng-oreng jareya 


kabbi, "Mon bana padha saroju, ban mon 
ekarsaagi bi PANGERAN, Guste Allah se 
esemba sengko ban bana, mara ngerem 
otosan ka para imam ban reng-oreng Lewi e 
sa-disana, ban ka sakabbinna tang bangsa se 
laen, balai soro akompol dha enna. 

3 Saellana jareya mara konee Petthe 
Parjanjiyanna Allah, se ta eparduli saabidda 
pamarentaanna Saul." 

4 Reng-oreng Israil se akompol jareya padha 
perak ngedhing usul jareya ban padha saroju 
kabbi. 

> Daddi Daud makompol rayat Israil 
sanagarana, dhari batessa Messer e bagiyan 
lao sampe ka Jalan Hamat e bagiyan dhaja, 
ngoneyana Petthe Parjanjiyan jarowa dhari 
Kiryat-Yearim, egibaa ka Yerusalim. 

6 Saellana jareya Daud laju meyos ban 
reng-oreng jareya ka kottha Baala, iya areya 
Kiryat-Yearim, e dhaerana suku Yehuda, 
ngoneyana Petthe Parjanjiyanna Allah. Petthe 
jareya enyamae "PANGERAN se alenggi e 
attassa rub-kerub". 

7 Sanapana ka Baala, Petthe Parjanjiyan 
jareya epondhut dhari compona Abinadab, 
pas epaongga ka attas jikar se anyar. Uza ban 
Ahyo noro bunte jikar jareya, 

8 dineng Daud ban bangsa Israil padha atari 
ban anyanye ngormadi Allah; se atari ban 

se anyanye ce samangadda, sambi etoroe 


calempong, terbang, simbal ban tarompet. 

?Sanapana ka kennengnganna 
panggebbaanna gandum andhina Kidon, 
pe-sape se narek jikar jareya tatandhung, 
Uza ajangngo nyandhak Petthe Parjanjiyan 
jareya sopaja ta gaggara. 

10E bakto jareya keya PANGERAN duka ka 
Uza lantaran Uza nyedding Petthe jareya. 
Uza laju epatee e jadhiya. Daddi molae dhari 
bakto jareya kennengngan buru enyamae 
"Peres-Uza". Daud duka polana PANGERAN 
mamate Uza. 

11(13:10) 

12 Tape Daud tako keya ka Allah, laju 
adhabu, "Sateya baramma sengko se ngebaa 
Petthe Parjanjiyan reya?" 

13 Daddi bi Daud Petthe Parjanjiyan jareya 
burung ta ebakta ka Yerusalim, tape esempen 
e bengkona Obed-Edom, oreng Gat. 

14 Petthe jareya edina e jadhiya sampe 
tello bulan abidda ban PANGERAN aberkadi 
kalowargana Obed-Edom ban sabarang 
dhi-andhina. 

l Rato Hiram dhari nagara Tirus 

14 ngerem ta-dhutana ka Daud epangeba 
kaju comara Libanon, ban kang-tokang kaju 
sarta tokang bato kaangguy kaparlowan se 
maddegga karaton. 

2 Daddi Daud arassa yakin PANGERAN 
makoko salerana menangka rato Israil, sarta 

makoko karajaanna kaangguy kaparlowanna 


ommadda PANGERAN. 

3E Yerusalim Daud araji pole pan-barampan 
kale, sarta pas kaagungan tra-pottra pole. 

“Tra-pottrana se lahir e Yerusalim iya areya: 
Syamuwa, Sobab, Natan, Sulaiman, 

> Yibhar, Elisua, Elpelet, 

6 Nogah, Nefeg, Yafiya, 

7 Elisama, Beelyada ban Elifelet. 

SE bakto oreng Filistin ngedhing ja Daud 
la epajumenneng rato saantero Israil, oreng 
Filistin laju entar megaa Daud. Daud kalowar 
merrangana reng-oreng jareya. 

? Sabatara jareya oreng Filistin la napa ka 
Cora Refaim sarta arampok e kennengngan 
jareya. 

10E bakto meyarsa parkara jareya 
Daud mator ka Allah, "Guste, ponapa 
abdidalem kodu nyerrang reng-oreng Filistin 
kadhinto? Ponapa abdidalem eparengngana 
kamennangan sareng J unandalem?" "Iya, 
mara serrang!" dhabuna PANGERAN. "Bi 
Sengko bana epamennanga!" 

1 Daddi Daud ban pasukanna alorok 
reng-oreng Filistin jareya e Baal-Perasim; 
oreng Filistin epakala. Dhabuna Daud, "Allah 
la ngagem sengko eparobak partahananna 
moso akantha banjir se arobak apaa bai 
e dhalem saparngedep." Lantaran jareya 
kennengngan buru enyamae Baal-Perasim. 

12E bakto pasukan Filistin buru, ta sempat 


ngeba ca-arcana brahalana. Daud makon 
oreng ngobbar ca-arca jareya. 

13Ta saapa abidda dhari jareya oreng Filistin 
dhateng pole arampok pole Cora Refaim. 

14 Daud nyoon petodu sakaleyan aggi ka 
Allah, ban Allah adhabu, "Bana ja alorok 
mosona jareya dhari dhinna, tape kassa 
ajalan moter, pas serrang mosona jareya 
dhari penggir dhissa, e seddina ka-bungkana 
morbei. 

15 Mon bana ngedhing monye akantha 
garadabba sokona oreng abaris e koncona 
ka-bungkaan jareya, pas maju, sabab Sengko 
ajalana e adhana bana makalaa oreng 
Filistin." 

16 Pa-apa se edhabuwagi Allah jareya 
bi Daud elampaagi kabbi. Tantara Filistin 
epakala bi Daud ban pasukanna sampe nyorot 
molae dhari Gibeyon sampe ka Gezer. 

17 Daddi asmana Daud kalonta ka man- 
dhimman, ban sa-bangsa bi PANGERAN 
epatako kabbi ka Daud. 

15 ' Daud maddek ko-bengko neng e 

Kottha Daud, se parlo ekalenggiyana 
dibi, ban nyadhiyaagi kennengnganna Petthe 
Parjanjiyanna Allah, sarta pas maddek kemah 
egabay panyabaanna petthe jareya. 

2 Dhabuna Daud, "Pera oreng Lewi se olle 
ngangko Petthe Parjanjiyanna PANGERAN, 
sabab oreng Lewi jareya se epele PANGERAN 

se epamekola petthe jareya ban se epangabdi 


ka Salerana salanjangnga." 

3 Oreng Israil bi Daud laju etembali 
ka Yerusalim kabbi epangalleya Petthe 
Parjanjiyanna PANGERAN ka kennengngan se 
la esadhiyaagi. 

“Daud laju makompol toronanna Harun ban 
oreng Lewi. 

> Daddi dhari kaom Kehat, suku Lewi, 
Uriyel dhateng mimpin anggotana kaomma, 
bannyana saratos dhu polo oreng. 

6 Dhari kaom Merari dhateng Asaya se 
mimpin dhu ratos dhu polo oreng. 

7 Dhari kaom Gerson dhateng Yowl se 
mimpin saratos tello polo oreng. 

8 Dhari kaom Elsafan dhateng Semaya se 
mimpin dhu ratos oreng. 

? Dhari kaom Hebron dhateng Eliyel se 
mimpin ballung polo oreng. 

10 Ban dhari kaom Uziyel dhateng Aminadab 
se mimpin saratos dhubellas oreng. 

11 Daud laju nembali Imam Zadok ban Imam 
Abyatar sarta oreng Lewi se kaennem gella, 
iya areya: Uriyel, Asaya, Yowl, Semaya, Eliyel 
ban Aminadab. 

12 Dhabuna Daud, "Bana reya pamimpinna 
kaom e dhalem suku Lewi. Daddi, bana 
ban reng-oreng Lewi laenna kodu ababerse 
sopaja bisaa ngalle Petthe Parjanjiyanna 
PANGERAN, Allahna Israil, ka kennengngan 
se la esadhiyaagi bi sengko. 


1 Tawarikh 15.131 17 59 
13E bakto petthe jareya bi sengko ealle 


dha-adhana, bana tadha e dhissa daddi 

ta ngenneng noro ngangko petthe jareya. 
Daddi PANGERAN, Allahna sengko ban bana, 
apareng okoman ka tang bangsa reya polana 
nyemba Salerana ta menorot kasokanna." 

14 Daddi para imam ban oreng Lewi ababerse 
sopaja bisaa ngalle Petthe Parjanjiyanna 
PANGERAN, Allahna Israil. 

15 Ban e bakto petthe jareya ealle, bi 
reng-oreng jareya epekol ngangguy pekolan, 
menorot atoran se etantowagi PANGERAN 
kalaban parantaraanna Mosa. 

le Laen dhari jareya Daud makon para 
pamimpinna oreng Lewi gella sopaja nyoro 
reng-oreng dhari sukuna anyanye ban nabbu 
calempong ban simbal, mamonye gu-lagu se 
gumbira. 

17 Dhari antarana ga-kalowargana tokang 
nyanye, para pamimpinna oreng Lewi gella 
mele reng-oreng se esebbut e baba reya 
epanabbu simbal paronggu: Heman anana 
Yowl ban la-balana se anyama Asaf anana 
Berekhya, ban Etan anana Kusaya dhari kaom 
Merari. Se ngerenge ban se nabbu calempong 
se sowarana tenggi epele reng-oreng Lewi 
reya: Zakhariya, Yaaziyel, Semiramot, 
Yehiyel, Uni, Eliyab, Maaseya ban Benaya. Se 
epanabbu calempong se sowarana mandhap 
epele reng-oreng Lewi se kasebbut e baba 
reya: Matica, Elifele, Mikneya, Azaziya, ban 

pangawalla Padalemman Socce kadhuwa, iya 


areya Obed-Edom ban Yeiyel. 

18 (15:17) 

19 (15:17) 

20 (15:17) 

21( 15:17) 

22 Kenanya epele epadaddi kapalana para 
tokang amaen mosik dhari suku Lewi, sabab 
Kenanya jareya ahli mosik, 

23 Berekhya ban Elkana sara Obed-Edom 
ban Yehiya epele epadaddi pangawalla 
Petthe Parjanjiyanna PANGERAN. Para 
imam reya: Sebanya, Yosafat, Netaneel, 
Amasai, Zakhariya, Benaya ban Eliyezer epele 
epadaddi tokang nope tarompet e adhana 
petthe jareya. 

24(15:23) 

2> Daddi Rato Daud ban para pamimpin 
Israil sarta ra-parwira militer padha mangkat 
ka bengkona Obed-Edom mondhuda Petthe 
Parjanjiyan jareya kalaban ngangguy 
parayaan raja. 

26 Sape lake papetto ban dumba papetto 
eatorragi ka Allah sopaja Allah nolonge oreng 
Lewi se ngangko Petthe Parjanjiyan jareya. 

27 E bakto jareya Daud ngagem juba dhari 
kaen linen se alos, bariya keya para tokang 
tabbuna mosik ban Kenanya pamimpinna, 
sarta reng-oreng Lewi se ngangko Petthe 
Parjanjiyan jareya. Salaenna juba buru Daud 
gi ngagem Efod. 

28 Ommat Israil padha ngerengngagi Petthe 


Parjanjiyan kabbi sampe ka Yerusalim sambi 
asorak gumbira, etoroe monyena tarompet, 
nafiri, simbal ban calempong. 

293 Teppana petthe jareya egiba ka dhalem 
kottha, Mikhal pottrena Saul nyongngo 
dhari candhela, pas ngoladi Rato Daud 
adang-tangdang ce peragga. Mikhal arassa 
ngalennyer ngoladi Daud jareya. 

16 l Petthe Parjanjiyan jareya esaba e 

dhalem kemah se la esadhiyaagi bi 
Daud. Reng-oreng jareya laju ngatorragi 
kurban obbaran ban kurban salameddan ka 
Allah. 

2 Saellana Daud mare se ngatorragi 
ban-kurban jareya, laju aberkadi rayadda bit 
asmana PANGERAN, 

3 pas gi-magi kakanan ka reng-oreng jareya 
kabbi. Saneyap oreng se badha e jadhiya, 
lake otaba bine padha olle bagiyan daging 
panggang sakerra, roti ban jajan kismis. 

“Daud ngangkat pan-barampan oreng 
Lewi epamimpin opacarana kabakteyan ka 
PANGERAN, Allahna Israil, e adhana Petthe 
Parjanjiyan jareya, ngangguy nyanyeyan ban 
ji-pojiyan. 

> Asaf epele epadaddi pamimpin otama 
ban Zakhariya bakkella. Yeiyel, Semiramot, 
Yehiyel, Matica, Eliyab, Benaya, Obed-Edom 
ban Yeiyel epanabbu calempong; Asaf 
epanabbu simbal, 

6 ban imam kadhuwa, iya areya Benaya ban 


Yahaziyel epateptep epanope tarompet e 
adhaanna Petthe Parjanjiyan jareya. 

'Jareya se dha-adhana Daud makon Asaf 
ban reng-oreng sakaomma anyanye gu-lagu 
se amoljaagi PANGERAN. 

8 Mara padha asokkor ka PANGERAN, 
bertaagi kaagunganna; caretaagi ka 
sa-bangsa sabarang se elampaagi Salerana. 

3 Nyanyeyagi ji-pojiyan ka PANGERAN, 
caretaagi sabarang se elampaagi Salerana se 
makasambu atena manossa. 

10 Salerana jareya PANGERAN Se Settong; 
mara paperak atena sabab sengko ban bana 
reya kaagunganna; pa-sapaa se nyemba ka 
Salerana mara padha anga-bunga. 

ll Nyoon bantowanna, semba Salerana 
salanjangnga. 

12 He toronanna Yakub, abdina Allah! He 
toronanna Israil ommat peleyanna! Kaengae 
sakabbinna kaajiban se elampaagi Salerana, 
ja kaloppae kapotosan-kapotosanna. 

13 (16:12) 

14 PANGERAN reya Allahna sengko ban bana, 
kapotosanna kodu etoro bi saessena dunnya. 
15 Salerana emot terros ka parjanjiyanna, 

janji jareya elampaagi salanjangnga. 

16 PANGERAN abadhi parjanjiyan jareya ban 
Ibrahim, saellana jareya ban Ishak 

17 laju epakoko ban Yakub epadaddi 


parjanjiyan se langgeng kaangguy ommat 
Israil. 

18 Dhabuna, "Tana Kanaan bi Sengko ebagiya 
ka bana epadaddiya tana sangkolanna bana." 
19 Lamba ommadda Pangeran daddi oreng 

manca e dhissa, bannyana ta saapa. 

20 Reng-oreng jareya alalana dhari bangsa 
se settong ka bangsa laenna, dhari nagara se 
settong ka nagara laenna. 

21 Tape Pangeran ta ngedine oreng settonga 
nendhes reng-oreng jareya; Sopaja ommadda 
salamedda, to-rato eparenge parengeddan, 

22") a la-salae reng-oreng peleyan Sengko, 
ja alako juba ka bi-nabbi otosan Sengko." 

23 Mara, padha anyanye amoljaagi 
PANGERAN, saantero bume! Sabban are 
kabarragi kabar gumbira ja Salerana la 
masalamet sengko ban bana. 

24 Caretaagi kaagunganna ka sa-bangsa, 
ban sakabbinna lalakon se kowat kobasa se 
elampaagi Salerana ka ommat manossa. 

25 Sabab PANGERAN reya agung ban ce 
moljana; Salerana kodu ekatakoe ngalebbii 
ba-diba. 

26 Ba-dibana bangsa laen coma arca brahala, 
tape PANGERAN se nyeptaagi langnge. 

27 Salerana katotoban kamoljaan ban 
kaagungan, dalemma possa ban kobasa tor 
kagumbiraan. 

28 Moljaagi PANGERAN, he ommat manossa! 


Poji kaagunganna ban kakowadanna. 

29 Poji asmana se molja, giba kurban 
ka dalemma. Semba PANGERAN kalaban 
ngangguy kalambi kabakteyan! 

30 Pangetter e ajunanna, he saantero 
dunnya! Bume koko ta ekenneng gundhek 
sakonea. 

31 He langnge ban bume, mara anga-bunga! 
Kabala ka sa-bangsa ja PANGERAN reya Rato 
se saongguna. 

32 Mara agarudhu, he tase ban saessena! 
Mara anga-bunga, he teggal ban men- 
tamennanna! 

33 Ka-bungkaan e alas padha asoraga sabab 
PANGERAN la rabu marentaa bume reya. 

34 Mara asokkor ka PANGERAN, sabab Allah 
reya becce; bellas asena tadha ambuna. 

35 Mara ngoca, "Adhu, GUSTE Allah, 
Panyalamet kaula, nyoona salamet 
abdidalem, Guste, dhari sadajana sa-bangsa 
e bume, sarengngan abdidalem sadaja 
pakompollagi pole sopaja kengenga asokkor 
e dhalem ate sareng moji asmaepon 
J unandalem se socce!" 

36 Moljaagi PANGERAN, Allahna Israil, sateya 
ban salanjangnga! Saellana jareya ommat 
Israil padha ngoca kabbi, "Amin," sarta laju 
amoljaagi PANGERAN. 

37 Saellana jareya Rato Daud makon Asaf 
ban reng-oreng Lewi laenna sopaja teptep 

ngoros sabarang se badha hubunganna ban 


kabakteyan e kennengngan panyempennanna 
Petthe Parjanjiyanna PANGERAN. Sabban are 
reng-oreng jareya kodu ngalakone kawajiban 
e jadhiya, 

38 etolonge bi Obed-Edom anana Yedutun, 
sarta oreng laenna se sakaom ban abana se 
bannyana sabidak ballu oreng. Obed-Edom 
ban Hosa reya tokang jagana bang-labang 
saketheng. 

39 Tape Imam Zadok ban mam-imam 
laenna epakon teptep ngoros kabakteyan e 
kennengnganna kabakteyan e Gibeyon. 

40 Sabban gi laggu ban lem-malem reng- 
oreng jareya kodu ngatorragi kurban obbaran 
e attas mezba menorot kom-hokom se 
eparengngagi PANGERAN ka oreng Israil. 

“Imam Zadok ban mam-imam jareya 
etolonge Heman ban Yedutun sarta reng- 
oreng laenna se epele malolo kaangguy 
anyanye pojiyan ka PANGERAN lantaran 
bellas asena se langgeng. 

42 Heman ban Yedutun se epangoros keya 
tarompet, simbal ban kas-pakakassa mosik 
laenna se etabbu kaangguy noroe gu-lagu 
pojiyan. Ta-anggotana kaomma Yedutun 
epajaga bang-labang saketheng. 

43 Saellana jareya reng-oreng jareya padha 
mole kabbi ka bengkona bang-sebang. 
Bariya keya Daud gubar parlo ngoladana 
kalowargana. 

17 l Saellana Rato Daud neptep e 


karatonna, e settong are nembali 
Nabbi Natan, laju adhabu, "Oladi, kaula neng 
e karaton se ekagabay dhari kaju comara 
Libanon, mangkana Petthe Parjanjiyanna 
PANGERAN namong esaba e dhalem kemah!" 

2 Atorra Natan, "Lampaagi ponapa se daddi 
kasokanna junandalem, guste, sabab Allah 
nolonge junandalem." 

3 Tape e malem jareya Allah adhabu ka 
Natan, 

4 "Kassa entar ka Daud, Tang abdi rowa, 
kabala Tang pessen reya, Banne bana se 
maddeggagiya bengko Sengko. 

> Molae bangsa Israil bi Sengko epabebas 
dhari Messer sampe sateya reya, Sengko gi ta 
tao enneng e dhalem settong bengko. Sengko 
terros neng e dhalem kemah, alalana dhari 
kennengngan se settong ka settongnga. 

6 Saabidda Sengko alalana abareng bangsa 
Israil Sengko ta tao atanya ka pin-pamimpin 
Tang peleyan, arapa sababba Sengko me 
ta egabayyagi bengko dhari kaju comara 
Libanon. 

' Daddi, Natan, kabala ka Daud Tang abdi 
rowa, ja Sengko, PANGERAN Se Mahakobasa, 
ngoca kantha reya ka Daud, Sengko ngangkes 
bana dhari odhina se daddi oreng ngowan e 
teggal, epadaddi ratona Tang ommat, Israil. 

8 Bana entara dha emmaa bai bi Sengko 
etolong, so-mosona bana bi Sengko 

epatompes kabbi e bakto bana aperrang. 


Bi Sengko bana epakalontaa akantha 
pin-pamimpin se paleng raja e dunnya. 

? Tang ommat Israil bi Sengko la esadhiyai 
kennengngan menangka nagarana sopaja 
bisaa odhi taremtem ta ela-salae pa-sapa 
pole. Molae napa ka tana reya lamba rowa, 
ban sabellunna andhi rato, ommat Israil 
jareya elorok reng-oreng se dujan ngalakone 
kakerrasan. Tape se kantha jareya ta bakal 
kadaddiyana pole. Sengko ajanji makalaa 
so-mosona bana kabbi, ban pole bi Sengko 
bana eberriana toronan. 

10(17:9) 

lł Mon bana la mate ban ekoburragi e 
makamma para bangatowana bana, ana 
lakena bana badha se epadaddiya rato bi 
Sengko. Anana bana jareya se maddeggagiya 
bengko kaangguy Sengko. Karajaanna 
bi Sengko epakokowa, ban kaangguy 
salanjangnga sala settong dhari toronanna 
bakal daddiya rato. 

12 (17:11) 

13 Sengko daddiya ramana ban anana bana 
jareya daddiya Tang pottra. Sengko terrosa 
becce ka anana bana jareya, menorot Tang 
janji. Sengko neptebbana Tang janji ka anana 
bana jareya, ta akantha ka Saul se bi Sengko 
la epatoron dhari karajaanna sopaja bana 
bisaa daddi rato. 

14 Anana bana se epele Sengko jareya 


bi Sengko epadaddiya rato se marentaa 
Tang ommat ban Tang karajaan kaangguy 
salanjangnga, ban na potona ron-temoron 
bakal daddiya rato." 

15 Sabarang se enyataagi Allah jareya bi 
Natan epanapa ka Daud. 

16 Rato Daud laju maso ka dhalem Kemah 
Socce, pas alenggi sarta adua, "Adhu, 
GUSTE Allah, abdidalem sabala ta pantes 
narema kabecceannepon Junandalem 
se eparengngagi sareng J unandalem ka 
abdidalem kantos samangken kadhinto. 

17 Se elampaagi Junandalem la-mala 
ngalangkonge dhari kadhinto; J unandalem 
apareng janji kaangguy toronan abdidalem 
e bingkeng are. La-mala abdidalem sareng 
Junandalem epakadi kaom oreng agung. 

18 Matora kadi ponapa pole abdidalem ka 
Junandalem, GUSTE Allah? J unandalem 
ngagali sadajana parkara abdidalem, namong 
Junandalem apareng panghormadan ka 
abdidalem. 

19 Kalaban karsana Junandalem dibi, 
kaangguy kaparlowan abdidalem, Junandalem 
alampaagi sadajana kadhinto rang-terrangan. 

20 GUSTE, namong Junandalem Allah, 
tadha laenna se padha sareng Junandalem. 
Abdidalem sadaja padha oneng parkara 
kadhinto sabab ampon eparenge oneng 
ngabidi gi dhimen. 

21E bume kadhinto tadha bangsa laen akadi 


Israil. Namong Israil se sareng Junandalem 
epabebas dhari odhina se ekadunor oreng 
sopaja daddiya ommadda J unandalem 
dibi. Sadajana lalakon raja sareng ajib se 
elampaagi Junandalem kaangguy ommat 
Israil andaddiyagi asmaepon Junandalem 
kalonta e dunnya. J unandalem mabebas 
ommadda dhari Messer, ngojuk sa-bangsa 
laennepon e bakto ommadda J unandalem 
maju aperrang. 

22 Bangsa Israil sareng J unandalem epadaddi 
ommadda Junandalem dibi kaangguy 
salanjangnga. Dineng Junandalem, GUSTE, 
daddi Allahna ommat gapaneka. 

23 Samangken, GUSTE Allah, kasokana 
Junandalem makoko kaangguy salanjangnga 
janji se edhabuwagi J unandalem parkara 
abdidalem sareng toronan abdidalem. 
Kasokana alampaagi ponapa se ampon 
ejanjiyagi J unandalem. 

24E kadhimmaa saos oreng bakal 
ngagungngagiya asma Junandalem sareng 
ngoca, PANGERAN Se Mahakobasa reya 
Allahna Israil. Salanjangnga badhi badhaa 
sala settong dhari toronan abdidalem se 
daddi rato. 

25 Abdidalem mabangal ngatorragiya dua 
kadhinto ka Junandalem, Guste Allah, sabab 
Junandalem dibi se apareng oneng ka 
abdidalem ja na poto abdidalem ron-temoron 

sareng Junandalem epadaddiya rato se 


marentaa bangsa kadhinto. 

26 GUSTE, Junandalem kadhinto Allah, 
Junandalem ampon ajanjiyagi barang se sae 
kadhinto ka abdidalem. 

27 Daddi abdidalem nyoona, kasokana 
Junandalem aberkadi toronan abdidalem 
sopaja salanjangnga teptebba padha 
ngarassaagi bellas asena Junandalem. Sabab 
Junandalem ampon aberkadi ommadda, 
GUSTE, daddi sadajana toronan abdidalem 
bakal teptebba eberkadi salanjangnga." 
18 ' Ta ella saapa abidda Rato Daud 

alorok bangsa Filistin pole. Bangsa 
jareya epakala, kottha Gad ban sa-disa e 
sabingkerra erebbu. 

2 Oreng Moab epakala keya, sampe atellok 
ban majar pesse opet ka salerana. 

3 Saellana jareya Daud makala Hadadezer, 
rato e Zoba e seddianna dhaera Hamat e 
nagara Siria. E bakto jareya Hadadezer 
teppana badha e dhalem parjalanan 
ngobasaana dhaera e seddianna olona 
Songay Efrat. 

4 Daud arampas kareta perrang saebu 
meggi, nawan tantara jaran pettong ebu 
oreng sarta tantara se ajalan soko dhu 
polo ebu oreng. Ran-jaranna epaempon; se 
ta epaempon pera sabagiyan, se eangguy 
epanarega kareta perrang se bannyana 
saratos meggi. 

>Oreng Siria dhari Damsyik ngerem 


tantarana epabantowa Rato Hadadezer, tape 
tantara jareya bi Daud epakala, se mate 
bannyana dhu lekor ebu oreng. 

6 Saellana jareya Daud laju maddek 
parkemahan-parkemahan militer e dhalem 
dhaera kakobasaanna Hadadezer; rato 
jareya epatellok ban epamajar pesse opet. 
PANGERAN apareng kamennangan ka Daud e 
dhimmaa bai se aperrang. 

7? Meng-tameng emmas se eangguy 
tantarana Hadadezer erampas bi Daud laju 
egiba ka Yerusalim. 

8 Laen dhari jareya Daud mondhut keya 
paronggu ce bannyana dhari Tibhat ban Kun, 
tha-kottha se lamba ekobasae Hadadezer. (E 
budhi arena gu-paronggu jareya bi Sulaiman 
ekagabay cemmong sarta ga-cangga ban 
pakakassa kabakteyan e Padalemman Socce.) 

ə? Rato Tou dhari Hamat meyarsa ja Daud la 
makala tantarana Hadadezer sampe tadha 
karena. 

10 Rato jareya laju ngotos Yoram pottrana, 
epakon manapa salam ka Rato Daud, sarta 
ngatore salamet kaangguy kamennanganna 
jareya, sabab Hadadezer la seggut aperrang 
ban Tou. Yoram nyabis ka Daud ngeba le-olle 
emmas, salaka ban paronggu. 

11 Bi Rato Daud jareya kabbi eatorragi ka 
PANGERAN, kaangguy parabut e dhalem 
opacara kabakteyan. Bariya keya rang-barang 

dhari emmas ban salaka ollena arampas dhari 


Hadadezer ban sa-bangsa se epakala, iya 
areya bangsa Edom, Moab, Amon, Filistin ban 
Amalek. 

12 Abisai (nyamana ebuna Zeruya) makala 
ban matee oreng Edom e Cora Accen; se 
mate ballu bellas ebu oreng; 

13 saellana laju maddek parkemahan- 
parkemahanna militer e saantero Edom. 
Daddi reng-oreng Edom laju atellok ka Rato 
Daud. PANGERAN apareng kamennangan ka 
Daud e dhimmaa bai se aperrang. 

14 Daud marenta saantero Israil ban ajaga 
sopaja rayadda teptebba narema kaadilan 
ban kabeccean. 

15 Areya bat-pajabat tenggi angkadanna 
Daud: Panglimana angkadan perrang: 
Yowab kakana Abisai Sekettarissa karaton: 
Yosafat pottrana Ahilud Mam-imam: Zadok 
pottrana Ahitub ban Abimelekh pottrana 
Abyatar Sekettarissa nagara: Sausa Kapalana 
pangawal pribadina rato: Benaya pottrana 
Yoyada Tra-pottrana Daud ngastane pangkat 
se penting e dhalem pamarentaan. 

16 (18:15) 

17 (18:15) 

19 l Ta saapa abidda dhari jareya Nahas 

rato Amon seda, pas egante Hanun, 
pottrana. 

2 Rato Daud adhabu, "Nahas reya tang kanca 
se esto, daddi sengko kodu kantha jareya 

keya ka Hanun, anana." Daddi Daud ngerem 


otosan ka nagara Amon alepora Hanun polana 
se kasedaan ramana. Sanapana reng-oreng 
otosan jareya ka Amon, 

3 para pamimpinna nagara jareya mator ka 
Rato Hanun, "Junandalem ja ngera Daud 
ngerem otosan kadhinto lantaran ahormadi 
ramaepon junandalem! Otosan kadhinto 
ekerem ka kadhinto menangka ta-mata se 
nalektegana kabadhaannepon nagarana 
junandalem, sopaja ekennenga rampas!" 

4 Otosanna Daud jareya bi Hanun etangkep, 
jangguna ecokor, kalambina eketthok sampe 
kare gan bangkongnga, pas etondhung 
epakon mole. 

> Tape reng-oreng jareya todhus se moleya, 
daddi laju entar ka Yerikho. E bakto Daud 
meyarsa bab jareya, laju apessennan makon 
reng-oreng otosan jareya paggun neng e 
Yerikho gallu sampe jangguna tombu pole. 

6 Saellana jareya Rato Hanun ban reng- 
oreng Amon apangrasa ja kadaddiyan gella 
andaddiyagi Daud ngamoso bangsa Amon. 
Daddi bangsa Amon laju ngeremmagi salaka 
tello polo empa ebu kilo ka Mesopotamia 
Attas, sarta ka Maakha ban Zoba e Siria, 
epanyewa kareta perrang tello polo dhuwa 
ebu meggi, ban tantara jaran. Tantarana rato 
Maakha ban ta-kareta perrang sewaanna 
dhateng, laju akemah e seddina Medeba. 

Oreng Amon padha dhateng keya dhari 


tha-kotthana, asadhiya se aperranga. 

7(19:6) 

8E bakto meyarsa bab jareya, Daud laju 
makon Yowab ban angkadan perrangnga 
sopaja padhaa maju alaban ka moso. 

? Oreng Amon kalowar ngator barisanna e 
adhana labang saketheng Raba, ibu kotthana, 
dineng to-rato se dhateng nolongana padha 
ngator barisanna e lowar kottha. 

10Yowab ngoladi ja salerana la ekeppong 
moso dhari adha ban dhari budhi, daddi laju 
mele tantara Israil se paleng bagus, esaba 
epadhep-adhebban ban tantara Siria. 

l1 Tantara Israil laenna epassraagi ka Abisai 
alena, se ngator barisanna epadhep-adhebban 
ban tantara Amon. 

12 Yowab adhabu ka alena, "Mon sengko la 
ta kellar pole ngadhebbi tantara Siria, duli 
banto sengko. Sabaligga, mon bana la ta 
kowat ngadhebbi tantarana Amon, sengko 
nyanderra nolongana bana. 

13 Pakowat atena! Mara pabangal aperrang 
abillai bangsana ban tha-kotthana Allahna. 
Moga-moga PANGERAN alampaagiya apa se 
daddi kasokanna." 

14Yowab ban pasukanna maju nyerrang 
mosona, sampe tantara Siria buru. 

15E bakto nangalee tantara Siria buru, oreng 
Amon laju buru keya dhari Abisai, nyorot ka 


1 Tawarikh 19.161 20.2 75 
dhalem kottha. Saellana aperrang ban oreng 


Amon jareya, Yowab gubar ka Yerusalim. 

16 Oreng Siria apangrasa ja abana Ia epakala 
bi oreng Israil. Daddi tantarana se badha 

e dhaera e temorra Songay Efrat eolok 
esoro aperrang, epimpin Sobakh panglimana 
angkadan perrangnga Hadadezer rato Zoba. 

17 Meyarsa parkara jareya, Daud makompol 
sakabbinna pasukan Israil, pas alengka 
Songay Yordan ban ngator barisanna 
epadhep-adhebban ban oreng Siria. Tantara 
Israil] ban Siria jareya laju aperrang; 

l8tantara Siria epakala bi Israil sampe 
padha nyorot. Daud ban pasukanna matebas 
kusirra kareta perrang pettong ebu oreng, 
ban tantara se ajalan soko pa polo ebu oreng. 
Sobakh, panglimana Siria jareya epatee keya. 

19E bakto to-rato se ekobasae Hadadezer 
ngoladi ja tantara Israil mennang, laju padha 
nyoon adamai ka Daud, ban atellok ka 
salerana. Saellana jareya oreng Siria ta endha 
pole nolonge oreng Amon. 

20 1E mosem selbi saellana jareya, e 

bakto to-rato biyasana entar aperrang, 

Yowab makalowar tantarana entar arampas 
nagara Amon. E bakto jareya Rato Daud 
paggun badha e Yerusalim, ta noro meyos. 
Yowab ban tantarana ngeppong kottha Raba; 
kottha jareya laju eserrang ban epaancor. 

2 Saellana jareya Daud rabu, laju mondhut 
barang rampasan ce bannyana dhari kottha 

jareya. E antarana rang- barang jareya badha 


makothana rato Amon. Makotha jareya 
berrana ra-kera tello polo empa kilo, ataretes 
mamatan. Mamatan jareya bi Daud epondhut, 
laju epasang ka makothana dibi. 

3 Saellana jareya reng-oreng kottha jareya 
eangko, epaksa alako ngangguy gargaji, 
landhu ban kapak. Tha-kottha Amon se 
laenna epakantha jareya keya. Saellana 
jareya Daud ban tantarana padha abali ka 
Yerusalim. 

“Ta abit dhari jareya badha perrang pole 
ban oreng Filistin e Gezer. E dhalem sala 
settongnga perrang jareya Sibkhai oreng 
Husa matee buta se anyama Sipai. Daddi 
oreng Filistin laju kala. 

>E dhalem perrang laenna ban oreng Filistin, 
Elhanan anana Yair matee Lahmi taretanna 
Goliyat oreng Gat. Gagangnga tombagga 
Lahmi jareya rajana padha ban kajuna 
patennonan. 

6E dhalem perrang laenna pole neng e Gat 
badha buta se garigina soko ban tanangnga 
aesse nem-ennem ebang. Buta jareya 
toronanna buta jaman lamba. 

7 Sarrena ya-nyeya oreng Israil, daddi 
epatee bi Yonatan, pottrana Simeya kakana 
Daud. 

8 Oreng katello se epatee Daud ban 
pasukanna jareya toronanna buta e Gat. 

2 1 l Iblis terro macalakaa Israil; daddi 


Daud egudha sampe Daud motossagi 
mabadhaa caca jiwa. 

2 Dhabuna Daud ka Yowab ban para 
parwirana tantarana, "Badhaagi caca jiwa 
saantero Israil sampe ka ke-lekkena disa, 
sabab sengko terro taowa barampa bannyana 
rayat Israil" 

3 Atorra Yowab, "Moga-moga sareng 
PANGERAN rayat Israil epatekella saratos 
dhari bannyaepon se samangken kadhinto. 
Guste se molja, gu ta ampon terrang ja 
rayat Israil ngabdi ka junandalem? Aponapaa 
me mabadhaa caca jiwa? Dhaggi, lantaran 
kasalaan kadhinto, bangsa Israil sadajana 
padha nanggung sossaepon!" 

“Tape rato paggun makon kantha jareya, 
daddi Yowab laju meyos ka saantero Israil, 
sampe ka ke-lekkena sa-disa, saellana laju 
abali ka Yerusalim, 

> pas ngatore oneng ka Rato Daud hasella 
caca jiwa jareya. Bannyana lalakean se 
nyokobi sarat kaangguy dinessa tantara 
badha sajuta saratos ebu oreng e Israil ban 
pa ratos pettong polo ebu oreng e Yehuda. 

6 Ta tamaso suku Lewi ban suku Benyamin. 
Yowab ta ngetong caca jiwana suku se 
dhadhuwa jareya sabab Yowab ta saroju ka 
papakonna rato jareya. 

7 Allah ta kasokan badhana caca jiwa jareya, 
daddi laju apareng okoman ka oreng Israil. 

8 Daud laju adua ka Allah, dhabuna, "Adhu, 


Guste, abdidalem ce dusana! Nyoona sapora 
abidalem, Guste, sabab abdidalem budhu 
onggu ngalakone barang kadhinto." 

3 PANGERAN adhabu ka Nabbi Gad, se daddi 
parantara e antarana Daud ban PANGERAN, 

10 "Kassa kabala ka Daud ja bi Sengko Daud 
eberriana peleyan tatello. Apa bai se epele 
Daud bi Sengko etorodana." 

1! Gad laju nyabis ka Daud, sarta ngatorragi 
dhabuna PANGERAN jareya, atorra, "Se 
kaimma se epeleya junandalem: 

12 Nagara kadhinto ekenneng laep tello taon 
abittepon, otabana junandalem buru eserser 
moso tello bulan abittepon, otabana saantero 
nagara kadhinto tello are abittepon eserrang 
PANGERAN sareng peddhangngepon se aropa 
mosem panyaket, sareng malaekattepon 
madhateng maot ka man-kaimman? Ngereng 
potossagi samangken jugan ponapa se kodu 
eatorragi abdidalem ka PANGERAN." 

13 Dhabuna Daud, "Palang onggu kaula 
paneka! Tape etembang kaula eokom 
manossa, bangoan eokoma PANGERAN, 
sabab PANGERAN paneka raja bellas asena." 

14 Daddi PANGERAN madhateng panyaket ka 
oreng Israil sampe se mate bannyana pettong 
polo ebu oreng. 

15 Saellana jareya PANGERAN laju ngotos 
malaekat epangancora Yerusalim. Tape e 
bakto malaekat jareya la napa ka seddina 

pagebbaanna gandum andhina Arauna 


oreng Yebus, PANGERAN ngoba potosanna 
se ngokoma bangsa jareya. Dhabuna ka 
malaekat jareya, "Ella, cokop! Ambu!" 

16 Daud ngoladi malaekat jareya ngabang e 
antarana langnge ban bume. Malaekat jareya 
ngastane peddhang, pera kare nyebengngagi 
se ngancora Yerusalim. Daddi Daud ban 
pin-pamimpinna rayat, se e bakto jareya 
teppana ngagem rasogan dhari karong 
tandha tobat, laju asojud ka tana. 

17 Daud adua, dhabuna, "Adhu, Guste, 
abdidalem se sala. Abdidalem se makon 
mabadha caca jiwa kadhissa. Bangsa kadhinto 
ta sala sakale! Adhu, Guste PANGERAN, 
Allah kaula, ngereng okom abdidalem 
sabala, namong jauwagi balai kadhinto dhari 
ommattepon J unandalem." 

18 Malaekadda PANGERAN jareya makon 
Gad mator ka Daud ja Daud jareya kodu nae 
ka pagebbaanna gandum andhina Arauna 
ban maddek mezba kaator ka PANGERAN e 
jadhiya. 

19 Daddi Daud laju mangkat menorot 
dhabuna PANGERAN se epessennagi ka Gad. 
20E pagebbaanna gandum jareya Arauna 
ban anana se lalake kaempa teppana agebba 

gandum. E bakto nangalee malaekat gella, 
anana Arauna se kaempa jareya buru, ngetek. 

21E bakto nangalee parabuna Rato Daud, 


Arauna laju nyander sarta pas asojud e 
ajunanna. 

22 Dhabuna Daud ka Arauna jareya, "Sengko 
agabaya mezba e dhinna, eatorragiya ka 
PANGERAN, me olle wabah panyaket reya 
ambu. Daddi mara tana reya bi sengko 
ebelliya. Barampa argana, bi sengko ebajara." 

23" Ampon, pondhut saos, guste, ta mabi 
obange," saodda Arauna, "eatore lampaagi 
ponapa saos se eanggep sae sareng 
junandalem. Kadhinto pe-sape badhi kurban 
obbaran; badhi kajuna se epangobbara eatore 
mondhut pan-papan pagebbaan kadhinto. 
Eatore jugan mondhut gandum badhi tor-ator 
ka Pangeran. Sareng abdidalem eatorragiya, 
ta mabi obange." 

24 Tape rato adhabu, "Ella! Bi sengko 
ebelliya saargana. Sengko ta ngatorragiya ka 
PANGERAN dhi-andhina bana otabana pa-apa 
se ekaolle sengko kalaban ma-coma." 

25 Daddi Daud majar ka Arauna pesse 
emmas nem atos menangka bajaranna 
kennengngan jareya. 

26 Daud laju maddek mezba e jadhiya 
eatorragiya ka PANGERAN, sarta ngatorragi 
kurban obbaran ban kurban salameddan. 
Saellana jareya pas adua ban PANGERAN 
ajawab duana jareya kalaban matoron apoy 
dhari langnge se ngello ban-kurban se badha 
e attassa mezba jareya. 

27 PANGERAN laju makon malaekat 


jareya mamaso peddhangnga ka barangkana; 
malaekat jareya alampaagi apa se epakonnagi 
PANGERAN jareya. 

28E bakto Daud ngoladi ja PANGERAN 
ajawab duana lantaran tor-atorra jareya, laju 
ngatorragi kurban pole e mezba jareya. 

293E bakto jareya Kemah Socce se ebadhi 
Mosa e ra-ara beddhi rowa, ban mezba 
kennengnganna kurban obbaran gi badha e 
kennengnganna kabakteyan e Gibeyon. 

30 Tape Daud ta bangal ka jadhiya 
abu-dhabuwa ban Allah, sabab tako ka 
peddhangnga malaekadda PANGERAN. 

2 2 ' Daud adhabu, "Padalemman Socce 

kodu epaddek e dhinna reya. Ban e 
mezba reya oreng Israil kodu ngatorragi 
kurban obbaran ka PANGERAN." 

2 Rato Daud makon makompol sakabbinna 
reng-oreng manca se badha e nagara Israil; 
reng-oreng jareya laju epalako. Badha se 
epamathel bato se epaddegga Padalemman 
Socce. 

3 Kaangguy agabay pako ban engsella 
bang-labang sakethengnga Padalemman 
Socce jareya Daud makompol besse ce 
bannyana. Bariya keya paronggu ce bannyana 
se epakompol, sampe ta ekenneng tembang. 

4 Dhari oreng Tirus ban Sidon Daud messen 
kaju comara Libanon ce bannyana. 

> Cana panggaliyanna Daud, "Sengko kodu 


nyadhiyaagi pa-apa se ekaparlo kaangguy 
maddek Padalemman Socce. Sabab Sulaiman 
tang ana gi kana ban korang pangalamanna, 
mangkana Padalemman Socce se kodu 
epaddek jareya kodu ce bagussa ban kodu 
kalonta sadunnya." Daddi sabellunna seda, 
Daud nyadhiyaagi bahanna geddhong ce 
bannyana. 

6 Daud nembali pottrana, Sulaiman, epakon 
maddek Padalemman Socce se eatorragiya ka 
PANGERAN, Allahna Israil. 

' Dhabuna Daud ka Sulaiman, "Na, la abit 
sengko aneyat maddegga padalemman 
kaangguy ngormadi tang Pangeran, GUSTE 
Allah. 

8 Tape PANGERAN adhabu ja sengko 
taseggut gallu aperrang ban matee oreng. 
Daddi sengko ta eedine maddek padalemman 
kaangguy Salerana. 

9 Maske kantha jareya, Salerana la ajanji 
kantha reya ka sengko: Bana bakal andhia ana 
se bakal marentaa kalaban taremtem, sabab 
bi Sengko etolongana sampe tadha moso 
se merrangana abana. Anana bana jareya 
bakal enyamaana Sulaiman sabab saabidda 
marenta Sengko aberria kataremtemman ban 
kaamanan saantero Israil. 

10 Anana bana jareya se maddeggagiya 
bengko Sengko. Kana jareya daddiya Tang 
ana ban Sengko daddiya ramana. Tahtana 

karajaan Israil bakal eteggua toronanna 


salanjangnga." 

1 Daud laju adhabu pole, "Sateya, na, 
moga-moga PANGERAN nolongana bana 
salanjangnga. Ban moga-moga bana 
ahasela maddeggagi padalemman kaangguy 
PANGERAN akantha se la edhabuwagi 
Salerana. 

12 Ban moga-moga bi PANGERAN, Guste 
Allah, bana eparengngana kabicaksanaan 
ban pangarteyan kaangguy marenta Israil 
menorot kom-hokomma. 

13 Mon bana atoro ka sakabbinna hokom se 
eparengngagi PANGERAN ka Mosa kaangguy 
bangsa Israil, bana tanto ahasel. Payakin 
atena bana ban pabangal. Ja tako ngadhebbi 
apaa bai. 

14 Kaangguy Padalemman Socce jareya 
sengko la aehteyar kalaban gu-onggu 
makompol emmas lebbi dhari tello ebu pa 
ratos ton ban salaka lebbi dhari tello polo 
empa ebu ton. Laen dhari jareya badha 
paronggu ban besse se ta kaetong bannyana. 
Kaju ban bato bi sengko la esadhiyaagi keya, 
tape bana kodu nambai pole. 

15 Bana bannya kolina. Badha se ekenneng 
palako e pangaleyanna bato, badha tokang 
kaju, tokang bato ban ce bannyana 
kemmasan se penter agabay barang dhari 
emmas ban salaka, bariya keya pandhi se 
penter agabay barang dhari paronggu ban 

besse. Daddi mara duli molae! Moga-moga 


bana etolongana bi PANGERAN!" 

16(22:15) 

17 Daud makon sakabbinna pamimpin Israil 
abanto Sulaiman. 

18 Dhabuna, "Bana la etolong bi PANGERAN, 
Guste Allahna, eparenge karokonan ban 
kataremtemman e saantero nagara. Sengko 
etolong sampe bisa makala sakabbinna 
bangsa se lamba badha neng e nagara reya. 
Sateya sa-bangsa jareya atellok ka bana ban 
ka PANGERAN. 

19 Daddi, mara bana ngabdi ka PANGERAN 
bi raga ban sokmana. Mara molae maddek 
padalemmanna PANGERAN, sopaja Petthe 
Parjanjiyanna ban kas-pakakas laenna se 
eangguy malolo e dhalem kabakteyan bisaa 
esaba e jadhiya." 

2 3 lE bakto Daud la ce seppona, laju 
ngangkat Sulaiman epajumenneng 
rato Israil. 

2 Rato Daud makompol sakabbinna pamimpin 
Israil, mam-imam ban reng-oreng Lewi, 

3 pas ngetong sakabbinna lalakean Lewi se 
aomor tello polo taon ka attas. Kabbi badha 
tello polo ballu ebu oreng. 

4Saellana jareya, se pa lekor ebu oreng e 
antarana epassrae lalakon e Padalemman 
Socce, se nem ebu oreng epangoros 
administrasi ban ra-parkara pangadilan, 

>se pa ebu epadaddi panjaga, ban pa ebu 


epanabbu pakakassa mosik se la esadhiyaagi, 
menangka panghormadan ka PANGERAN. 

6 Bi Daud reng-oreng Lewi ebagi epatello 
menorot kaomma bang-sebang, iya areya 
kaom Gerson, Kehat ban Merari. 

7 Gerson andhi ana lalake kadhuwa, iya 
areya: Ladan ban Simei. 

8 Ana lalakeanna Ladan katello, iya areya: 
Yehiyel, Zetam ban Yowl. 

?Jareya la-kapalana kaom toronanna 
Ladan. (Selomit, Haziyel ban Haran reya ana 
lalakeanna Simei.) 

10 Ana lalakeanna Simei se kaempa, menorot 
toro gilirra omorra iya areya: Yahat, Ziza, 
Yeus ban Beriya. Toronanna Yeus ban Beriya 
ta bannya, daddi eanggep settong kaom. 

11 (23:10) 

12 Kehat andhi ana lalake kaempa, iya areya: 
Amram, Yizhar, Hebron ban Uziyel. 

13 Amram reya ramana Harun ban Mosa. 
(Harun ban toronanna salanjangnga la 
eteptebbagi malolo epangoros pakakassa 
kabakteyan, ngobbar dupa e dhalem abakte 
ka PANGERAN, aladine PANGERAN ban 
aberkadi rayat bit asmana PANGERAN. 

14 Pottra lalakeanna Mosa abdina Allah rowa 
emasoagi ka dhalem suku Lewi.) 

15 Mosa kaagungan pottra lalake kadhuwa, 
iya areya Gersom ban Eliyezer. 

l6se daddi pamimpin e antarana 


tra-pottrana Gersom iya areya Sebuwel. 

17 Fliyezer kaagungan pottra lalake pera 
settong, iya areya Rehabiya. Tape Rehabya ce 
bannyana pottrana. 

18 Yizhar, anana Kehat se nomer dhuwa, 
andhi ana lalake se anyama Selomit, se daddi 
kapalana kaom. 

19 Hebron, anana Kehat se nomer tello, 
andhi ana lalake kaempa, iya areya: Yeriya se 
sareyang, salanjangnga iya areya Amarya, 
Yehaziyel ban Yekameyam. 

20 Uziyel, anana Kehat se nomer empa, 
andhi ana lalake kadhuwa, iya areya: Mikha 
se sareyang, ban Yisiya. 

21 Merari andhi ana lalake kadhuwa, iya 
areya Mahli ban Mosi. Mahli andhi ana lalake 
kadhuwa, iya areya Eleyazar ban Kis. 

22? tape Eleyazar seda ta andhi ana 
lalake; pera ana babineanna, se epalakee 
po-sapopona dibi, iya areya na-anana Kis, 

23 Mosi, anana Merari se nomer dhuwa, 
andhi ana lalake katello, iya areya. Mahli, 
Eder ban Yeremot. 

24) areya ma-nyamana toronanna Lewi se 
ecathet menorot kapalana kaomma ban 
kalowargana bang-sebang. Omorra dhu 
polo taon ka attas ban epassrae lalakon e 
Padalemman Socce. 

25 Dhabuna Daud, "PANGERAN, Guste 
Allahna Israil la apareng kataremtemman 

ka ommadda, sarta alenggi e Yerusalim 


kaangguy salanjangnga. 

26 Daddi, Kemah Socce ban sakabbinna 
pakakas se eangguy e dhalem kabakteyan ta 
parlo epekol bi oreng Lewi pole." 

27 Adhasar ka papakonna Daud se dhi-budhi, 
sakabbinna oreng Lewi, mon Ia aomor dhu 
polo taon, kodu edhaftarragi kaangguy 
narema tugas. 

28 Reng-oreng Lewi jareya kodu abanto 
mam-imam toronanna Harun e dhalem 
ajalannagi kabakteyan e Padalemman Socce, 
meyara sakabbinna taneyan ban mar-kamar 
e Padalemman Socce jareya, sarta ajaga 
sopaja sabarang se la eatorragi malolo ka 
PANGERAN ta sampe epanajjis. 

29 Reng-oreng Lewi jareya kodu ngoros 
bagiyan reya: roti se eatorragi ka Allah, 
teppong se egabay tor-ator ka PANGERAN, 
jajan se tepes se ta eragii, kurban 
panggangan, ban teppong se ecampor ban 
mennya jaitun; kodu nembang ban naker 
tor-ator se egiba ka Padalemman Socce. 

30 Laen dhari jareya gi kodu anyanye 
amoljaagi PANGERAN sabban laggu ban 
sabban malem; 

31 bariya keya sabban badha kurban se 
eobbar kaangguy PANGERAN e are Sabat, 

e bakto parayaan-parayaan Bulan Anyar, 
ban e bakto parayaan-parayaan laenna. 
Parkara bannyana oreng Lewi se kodu atugas 

to-sabakto, la badha atoranna dibi keya. 


Oreng Lewi kodu ngalakone tugas jareya 
salanjangnga. 

32 Reng-oreng Lewi jareya epassrae keya 
lalakon laen, iya areya meyara Kemah 
Socce ban Padalemman Socce ban abanto 
la-balana, iya areya para imam toronanna 
Harun, e dhalem ajalannagi kabakteyan e 
kennengngan jareya. 

24 l Harun kaagungan pottra lalake 

kaempa, iya areya: Nadab, Abihu, 

Eleyazar ban Itamar. Nadab ban Abihu 

seda ajangadhaan dhari ramana ta kalaban 
andhi ana. Daddi Eleyazar ban Itamar, 
tan-taretanna, se epadaddi imam. Bi Daud 
toronanna Harun egi-bagi epagalumpo 
menorot lalakonna. E dhalem carana magi 
jareya Daud etolonge Zadok toronanna 
Eleyazar ban bi Ahimelekh toronanna Itamar. 

2 (24:1) 

3 (24:1) 

4Toronanna Itamar ebagi epadaddi ballung 
galumpo; dineng toronanna Eleyazar 
epadaddi nem bellas, sabab e dhalem 
toronanna Eleyazar abannyaan lalakean 
kapala kalowarga. 

> Sarrena e dhalem toronanna Eleyazar 
ban bariya keya e dhalem toronanna Itamar 
badha bat-pejabadda Padalemman Socce ban 
pin-pamimpinna agama, daddi carana magi 
lalakon etantowagi ngangguy ellot. 

6 Toronanna Eleyazar ban toronanna Itamar 


te-gante ajumbu ellot, saellana jareya 
ma-nyamana laju ecathet bi sekettaris se 
anyama Semaya anana Netaneel oreng Lewi. 
Jareya kabbi ejalannagi e ajunanna rato ban 
ba-ponggabana, Imam Zadok, Ahimelekh 
pottrana Abyatar sarta la-kapalana kalowarga 
golonganna imam ban la-kapalana kalowarga 
golonganna Lewi. 

7 Areya nomer toro gilirra lalakon se ekaolle 
dhari ellot se ebadhaagi kaangguy reng-oreng 
se pa lekor galumpo jareya: 1. Yoyarib —— 
13. Hupa; 2. Yedaya ~~ 14. Yesebeyab; 3. 
Harim ~~ 15. Bilga; 4. Seorim ~~ 16. Imer; 
5. Malkiya ~~ 17. Hezir; 6. Miyamin ~~ 18. 
Hapizes; 7. Hakos ~~ 19. Petahiya; 8. Abiya 
~~ 20. Yehezkiel; 9. Yesuwa ~~ 21. Yakhin; 
10. Sekhanya ~~ 22. Gamul; 11. Elyasib ~~ 
23. Delaya; 12. Yakim ~~ 24. Maaziya; 

8 (24:7) 


9(24:7) 
10 (24:7) 
11 (24:7) 
12 (24:7) 
13 (24:7) 
14 (24:7) 
15 (24:7) 
16 (24:7) 
17 (24:7) 
18 (24:7) 

19 Nyamana reng-oreng jareya ecathet 


menorot giliranna se masoa ka Padalemman 
Socce kaangguy ajalannagiya tugas 
kabakteyan se la eteptebbagi bi Harun, 
bangatowana, menorot papakonna 
PANGERAN, Allahna Israil. 

20 Laen dhari jareya, la-kapala kalowarga 
e baba reya tamaso toronanna Lewi keya: 
Yehdeya, toronanna Amram dhari garis 
toronanna Subael; 

2l Yisiya, toronanna Rehabya; 

22? Yahat, toronanna Yizhar dhari garis 
toronanna Selomot; 

23 Yeriya, Amarya, Yehaziyel ban 
Yekameyam, ana lalakeanna Hebron menorot 
toro gilirra omorra; 

24 Samir, toronanna Uziyel dhari garis 
toronanna Mikha; 

25 Zakhariya, toronanna Uziyel dhari garis 
toronanna Yisiya taretanna Mikha; 

26 Mahli, Mosi ban Yaaziya, toronanna Merari. 

27 Yaaziya andhi ana lalake katello, nyamana 
Syoham, Zakur ban Hibri. 

28 Mahli andhi ana lalake kadhuwa, nyamana 
Eleyazar ban Kis. Eleyazar ta andhi ana 
lalake, tape Kis andhi ana lalake kasorang iya 
areya Yerahmeel. 

29 (24:28) 

30 Ana lalakeanna Mosi katello, iya areya: 
Mahli, Eder ban Yerimot. Jareya ga-kalowarga 
e dhalem suku Lewi. 

31 Kaangguy giliranna tugassa, saneyap 


kapala kalowarga ban ale lalakena ajumbu 
ellot akantha se la ejalannagi bi la-balana, 
iya areya para imam toronanna Harun. 
Jumbuanna ellot jareya esaksee Rato Daud 
ban Zadok, Ahimelekh sarta la-kapala 
kalowarga dhari golonganna mam-imam ban 
dhari golonganna oreng Lewi. 

2 5 l Rato Daud ban para pamimpinna 

oreng Lewi mele om-kaom Lewi 
se kasebbut e baba reya, epamimpin 
ra-opacarana kabakteyan: Asaf, Heman ban 
Yedutun. Reng-oreng jareya eberrii kawajiban 
manapa dhabu dhari Allah sambi etoroe 
mosik calempong, gambus ban simbal. 
Kaangguy mimpin kabakteyan ban opacarana 
bang-sebang, epele gu-reggu e baba reya: 

2 Ana lalakeanna Asaf se kaempa iya 
areya: Zakur, Yusup, Netanya ban Asarela. 
Pamimpinna iya areya: Asaf, se manapa 
dhabu dhari Allah, mon etugassagi bi rato. 

3 Ana lalakeanna Yedutun se kaennem iya 
areya: Gedalya, Zeri, Yesaya, Simei, Hasabya 
ban Matica. Reng-oreng jareya epimpin 
ramana, manapa dhabu dhari Allah etoroe 
mosik calempong ban anyanye gu-lagu 
pojiyan sarta anyataagi sokkor ka PANGERAN. 

4 Ana lalakeanna Heman se pa bellas oreng 
iya areya: Bukiya, Matanya, Uziyel, Sebuwel, 
Yerimot, Hananya, Hanani, Eliyata, Gidalti, 

Romamti-Ezer, Yosbekasa, Maloti, Hotir ban 


Mahaziyot. 

> Heman reya nabbi pribadina rato. Bi Allah, 
Heman jareya eparenge ana lalake pa bellas 
ban ana babine katello sabab Allah la ajanji 
aparenga kakobasaan ka Heman. 

6 Na-anana Heman jareya kabbi nabbu 
mosik simbal, calempong ban gambus se 
epimpin ramana kaangguy noroe opacarana 
kabakteyan e Padalemman Socce, Asaf, 
Yedutun ban Heman narema tugas menorot 
petoduna rato. 

7 Ana lalakeanna oreng se katello jareya, se 
bannyana kabbi pa lekor oreng ban la-balana, 
kaetong li-ahli mosik se la elate. Kabbi 
bannyana badha dhu ratos ballung polo ballu 
oreng. 

8 Kaangguy nantowagi giliranna tugas, 
reng-oreng jareya kodu padha ajumbu ellot 
kabbi towa ngodha, se la apangalaman 
otabana se gi buru ajar, padha bai. 

? Oreng se dhu ratos ballung polo ballu jareya 
egi-bagi epadaddi pa lekor galumpo menorot 
kalowargana bang-sebang. Po-sagalumpona 
bannyana dhubellas oreng, epimpin settong 
oreng. Areya toro gilirra nyamana menorot 
ellodanna: 1. Yusup dhari kalowargana Asaf 
~~ 13. Sebuwel; 2. Gedalya ~~ 14. Matica; 
3. Zakur ~~ 15. Yeremot; 4. Yizri ~~ 16. 
Hananya; 5. Netanya ~~ 17. Yosbekasa; 6. 
Bukiya ~~ 18. Hanani; 7. Yesarela ~~ 19. 

Maloti; 8. Yesaya ~~ 20. Eliyata; 9. Matanya 


~~ 21. Hotir; 10. Simei ~~ 22. Gidalti; 11. 
Azareel ~~ 23. Mahaziyot; 12. Hasabya ~~ 


24. Romamti-Ezer; 
10 

31(25:9) 
26 l Areya pambagiyanna lalakon 
kaangguy reng-oreng Lewi se daddi 
pangawalla Padalemman Socce. Dhari 
kaomma Korah se epele iya areya Meselemya 
anana Kore dhari kalowargana Ebyasaf. 

2 Meselemya jareya andhi ana lalake kapetto, 


se edhaftar menorot toro gilirra omorra: 
Zakhariya, Yediyael, Zebaya, Yatniyel, 

3 Elam, Yokanan, Elyonai. 

4 Saellana jareya se epele keya iya areya 
Obed-Edom, se eberkadi Allah eparenge ana 
lalake kaballu, se edhaftar menorot toro 
gilirra omorra: Semaya, Yozabad, Yowah, 
Sakhar, Netaneel, 

> Amiyel, Isakhar ban Peuletai. 

6 Semaya reya ana sareyangnga Obed-Edom, 
andhi ana lalake kaennem: Otni, Refael, 
Obed, Elzabad, Elihu ban Semakhya; kabbi 
tamaso oreng penting e dhalem kaomma 
sabab padha parjuga, bi-lebbi Elihu ban 
Semakhya. 

7(26:6) 

8 Kalowargana Obed-Edom nyadhiyaagi 
sabidak dhuwa oreng lalake se parjuga 
kaangguy pangawalla Padalemman Socce 
jareya. 

3 Kaom Meselemya aberri ballu bellas oreng 
se parjuga. 

10 Dhari kaom Merari se epele iya areya 
Hosa. Hosa andhi ana lalake kaempa: 

Simri (banne ana sareyang, tape bi ramana 
epadaddi pamimpin), 

11 Hilkiya, Tebalya ban Zakhariya. Kabbi 
dhari kalowargana Hosa badha tello bellas 
oreng se daddi pangawalla Padalemman 
Socce. 

12 Para pangawalla Padalemman Socce 


jareya ebagi epapo-galumpo menorot 
kaomma. Reng-oreng jareya eberrii keya 
lalakon e Padalemman Socce akantha oreng 
Lewi laenna. 

13 Saneyap kaom, se raja otaba se kene, 
padha ajumbu ellot kaangguy nantowagi e 
labang saketheng se gir dhimma kodu ajaga. 

14 Selemiya olle bagiyan labang saketheng 
bagiyan temor. Zakhariya, anana, se 
salanjangnga aberri petodu se becce, olle 
bagiyan labang e penggir dhaja. 

15 Obed-Edom olle labang bagiyan lao 
ban na-anana olle tugas ajaga dhang- 
gudhang kennengnganna panyempennanna 
parlengkaban. 

16 Supim ban Hosa olle labang saketheng 
bagiyan bara ban labang Syalekhet se badha 
e lorong ga-onggaan. Tugas pangawallan 
jareya eator sampe masthe badha oreng se 
ajaga e labang sakethengnga. 

17 Sabban arena se ajaga e bagiyan temor 
kaennem, e bagiyan dhaja kaempa ban 
e bagiyan lao kaempa. Dhang-gudhang 
panyempennanna parlengkaban ejaga oreng 
kaempa keya, iya areya settong gudhang 
oreng kadhuwa. 

18F sisir bagiyan bara esabai panjaga 
kaempa e lorongnga, ban e sisir jareya dibi 
esabai kadhuwa. 

19 Kantha jareya pambagiyanna tugas 


pangawalan se epassraagi ka kaom Korah 
ban Merari. 

20 Reng-oreng laenna e dhalem suku Lewi 
epangoros sabarang se badha e Padalemman 
Socce ban gudhang panyempennanna 
tor-ator ka Allah. 

21 Ladan reya ana lakena Gerson, se 
noronnagi pan-barampan kaom, tamaso 
kaomma Yehiyel anana dibi. 

22 Na-anana Yehiyel, iya areya Zetam ban 
Yowl, epangoros dhang-gudhang ban orosan 
pessena Padalemman Socce. 

23 Toronanna Amram, Yizhar, Hebron ban 
Uziyel epassrae lalakon keya. 

24 Sebuwel dhari kaom Gersom, pottrana 
Mosa, daddi pangawassa sabarang se badha 
e Padalemman Socce. 

25 Sebuwel jareya gi sabalaan ban Selomit 
dhari Eliyezer taretanna Gersom. Garis 
toronanna Eliyezer sampe ka Selomit kantha 
reya: Eliyezer, Rehabya, Yesaya, Yoram, 
Zikhri, Selomit. 

26 Selomit ban tan-taretanna ngoros 
sakabbinna tor-ator dhari Rato Daud, 
la-kapalana kalowarga, pin-pamimpinna 
kaom ban ra-parwira tenggi. 

21 Tor-ator jareya sabagiyan dhari barang 
rampasan se ekaolle e dhalem paperrangan, 
se bi reng-oreng jareya eatorragi kaangguy 


1 Tawarikh 26.281 32 97 
kaparlowan e dhalem Padalemman Socce 


malolo. 

28 Pandhana, Selomit sabalaanna epangoros 
sabarang se la eatorragi kaangguy 
kaparlowan e Padalemman Socce malolo, 
tamaso sakabbinna tor-ator dhari Rato Saul, 
Abner pottrana Ner, ban Yowab pottrana 
Zeruya, se eatorragi kalaban parantaraanna 
Nabbi Samuwel. 

29 Toronanna Yizhar, iya areya Kenanya ban 
na-anana, epangoros administrasina nagara 
ban lalakon laenna parkara paradilan e Israil. 

30 Sakabbinna orosan kaagamaan ban 
orosan pamarentaan e Israil bagiyan barana 
Songay Yordan epassraagi ka Hasabya, ban 
ka la-balana se bannyana saebu pettong atos 
oreng: kabbi reng-oreng se andhi nyama e 
dhalem toronanna Hebron. 

31 Pamimpinna toronanna Hebron iya 
areya Yeriya. E taon se kapeng pa polo 
pamarentaanna Rato Daud, toronanna Hebron 
etalektegi pole. E dhalem nalektegi jareya 
etemmo ja e antarana badha rit-parjurit se 
parjuga se badha e Yazer e dhaera Gileyad. 

32 Sakabbinna orosan kaagamaan ban 
pamarentaan e Israil bagiyan temorra Songay 
Yordan iya areya suku Ruben, Gad ban 
sabagiyan dhari suku Manasye epassraagi 
ka dhu ebu pettong atos kapala kalowarga 
Yeriya, se padha tamaso oreng se andhi 
nyama se epele Rato Daud. 

2 7 l Orosanna pamarentaanna karajaan 


Israil eator bi la-kapalana kalowarga, 
pin-pamimpinna kaom ban ra-parwira. 
Sabban bulan e dhalem sataon badha 
settong galumpo se atugas ate-gante 
sabulan benteng, epimpin bi settong kapala. 
Po-sagalumpona badha pa lekor ebu oreng. 
Areya nyamana la-kapala galumpo se atugas 
ate-gante sabban bulanna: Bulan se kapeng 
settong: Yasobam anana Zabdiyel (jareya 
anggotana kaom Peres suku Yehuda). 

Bulan se kapeng dhuwa: Dodai, toronanna 
Ahohi. Bakkella iya areya Miklot. Bulan se 
kapeng tello: Benaya pottrana Imam Yoyada; 
jareya pamimpinna "Galumpo Tridasawira". 
(Ebakkelle anana se anyama Amizabad.) 
Bulan se kapeng empa: Asael taretanna 
Yowab (se egante pottrana, Zebaja). Bulan 
se kapeng lema: Samhut, toronanna Yizrah. 
Bulan se kapeng ennem: Ira anana Ikes, 
dhari kottha Tekowa. Bulan se kapeng petto: 
Heles, toronanna Efraim dhari kottha Peloni. 
Bulan se kapeng ballu: Sibkhai dhari kottha 
Husa (anggotana kaom Zerah, suku Yehuda). 
Bulan se kapeng sanga: Abiyezer dhari 
kottha Anatot e dhaerana suku Benyamin. 
Bulan se kapeng sapolo: Maharai, toronanna 
Zerah dhari kottha Netofa. Bulan se kapeng 
sabellas: Benaya dhari kottha Piraton e 
dhaerana suku Efraim. Bulan se kapeng 

dhubellas: Heldai toronanna Otniyel dhari 


kottha Netofa. 


2(27:1) 

3(27:1) 

4(27:1) 

5(27:1) 

6(27:1) 

'(27:1) 

8 (27:1) 

9(27:1) 

10 (27:1) 

11 (27:1) 

12 (27:1) 

13 (27:1) 

14(27:1) 

15 (27:1) 

16 Areya dhaftarra la-kapalana suku e 
dhalem bangsa Israil: Suku ~~ Kapalana; 
Ruben ~~ Eliyezer anana Zikhri; Simeyon 
~~ Sefaca anana Maakha; Lewi ~~ Hasabya 
anana Kemuil; Harun ~~ Zadok; Yehuda 
~~ Elihu, sala settong dhari taretanna Rato 
Daud; Isakhar ~~ Omri anana Mikhael; 
Zebulon ~~ Yismaya anana Obaja; Naftali 
~~ Yerimot anana Azriyel; Efraim ~~ Hoseya 
anana Azaziya; Manasye se e barana Songay 
Yordan ~~ Yowl anana Pedaya; Manasye se 
e temorranna Songay Yordan ~~ Yido anana 
Zakhariya; Benyamin ~~ Yaasiyel anana 
Abner; Dan ~~ Azareel anana Yeroham; 


17 (27:16) 

22(27:16 

23Rato Daud ta mabadha caca jiwa e 
antarana reng-oreng se aomor e babaanna 
dhu polo taon, sabab PANGERAN la ajanji ja 
oreng Israil epabannyaa akantha bintang e 
langnge. 

24Yowab anana Zeruya la mabadha caca 
jiwana tape ta epamare, sabab Allah ngokom 
oreng Israil lantaran caca jiwana jareya. 
Jareya sababba arapa bannyana reng-oreng 
jareya me ta ecathet e dhalem Ketab Rato 
Daud. 

25 Areya dhaftarra nyamana reng-oreng 
se ngoros artana rato: Dhang-gudhang e 
karaton ban e Yerusalim: Azmawet anana 
Adiyel Dhang-gudhang e lowarra Yerusalim: 
Yonatan anana Uziya Reng-oreng se alako e 
teggal: Ezri anana Kelub Bun-kebbun anggur: 
Simei dhari kottha Rama Ngan-kennengngan 
panyempennanna anggur: Zabdi dhari kottha 
Syifmi. Bungkana jaitun ban bungkana 
ara (e babana pagunongan bagiyan bara): 
Baal-Hanan dhari kottha Gederi Ngan- 
kennengngan panyempennanna mennya 
jaitun: Yowas Ebin e Talon Saron: Sitrai dhari 
kottha Saron, Ebin e ra-cora: Safat anana 
Adlai, Onta: Obil toronanna Ismail, Hemar: 

Yehdeya dhari kottha Meronot, Dumba ban 


embi: Yazis, oreng Hagri. 
26(27:25 

32 Majadhina Rato Daud se anyama Yonatan, 
jareya panasehat se penter ban tenggi 
pangataowanna. Yonatan jareya ban Yehiyel, 
anana Hakhmoni, epangoros pandhidhiganna 
tra-pottrana rato. 

33 Ahitofel reya panasehadda rato, dineng 
Husai oreng Arki daddi panasehadda ban 
sahabadda rato. 

34 Saellana Ahitofel seda, laju egante 
bi Abyatar ban Yoyada pottrana Benaya. 
Panglima angkadan perrangnga karajaan iya 
areya Yowab. 

28 l Rato Daud makon sakabbinna 

pamimpinna Israil akompol e 
Yerusalim. Daddi para kapala suku, para 
kaom oreng agung orosanna pamarentaan, 
la-kapalana kaom, reng-oreng se ngoros 
ebin ban dhi-andhina rato sarta tra-pottrana 
pandhana para kaom oreng agungnga 
karaton, parwira ban oreng penting, kabbi 
padha akompol e Yerusalim. 

2 Daud ngadek e adhaanna reng-oreng 
jareya, laju adhabu, "Tan-taretan se 

sabangsa, mara padha edhingngagi! Sengko 
la abit aneyat maddegga padalemman 
se teptep egabaya kennengnganna 
Petthe Parjanjiyan, panongkoanna padana 
PANGERAN Guste Allahna sengko ban bana. 
Sengko la nyadhiyaagi pa-apa se ekaparlo 
kaangguy maddek padalemman se egabaya 
kennengngan mon abakteya ka Salerana. 

3 Tape bi Allah sengko ta eparengngagi 
ngalakone jareya sabab sengko reya parjurit 
se la bannya magili dharana oreng. 

4 PANGERAN, Allahna Israil, la mele 
sengko ban tang toronan epamarentaa 
Israil salanjangnga. Kaangguy nyadhiyaagi 
settong pamimpin PANGERAN mele suku 
Yehuda, ban dhari suku jareya PANGERAN 
mele kalowargana tang rama. Ban dhari 
sakabbinna anggotana kalowargana tang 
rama jareya PANGERAN ngarsaagi mele 
sengko ban madaddi sengko ratona saantero 
Israil. 

> Sengko eparenge ana sabannyana ban 
dhari sakabbinna tang ana jareya PANGERAN 
mele Sulaiman se epamarentaa Israil, 
karajaanna PANGERAN. 

6 PANGERAN adhabu barinna ka sengko, 
Sulaiman anana bana se bakal maddeggagiya 
bengko Sengko. Anana bana jareya bi Sengko 
la epele epadaddi Tang ana, ban Sengko 
bakal daddiya ramana. 

! Mon Sulaiman jareya terros kalaban 


gu-onggu atoro ka sakabbinna Tang 
hokom ban Tang parenta akantha sateya 
reya, karajaanna bi Sengko epakokowa 
salanjangnga." 

8 Daud laju adhabu pole, "Daddi sateya, he 
tang rayat, e ajunanna Allah ban e adhaanna 
kompolanna sakabbinna oreng Israil, iya 
areya ommadda PANGERAN reya, sengko 
mentaa sopaja bana kalaban gu-onggu 
atoroa ka sakabbinna papakonna Guste 
Allah. Kalaban cara se kantha jareya bana 
bisa teptep ngaandhi nagara se bagus reya 
ban nyangkollagi tana reya ka toronanna 
salanjangnga." 

? Saellana jareya Daud laju adhabu ka 
Sulaiman, "Na, mara bana ngako Allah 
ka Allah se esemba ramana reya. Bana 
kodu ngabdi ka Salerana kalaban ate ehlas 
ban sokalella. Sabab Allah reya ngagali ka 
sakabbinna pekkeran ban pangaterrona atena 
oreng. Mon bana nyaree Allah, bana masthe 
tatemmo, tape mon bana mongkore Salerana, 
bana bakal etolaga salanjangnga. 

10 Kaengae pagu-onggu ja bana la epele bi 
PANGERAN epamaddegga bengko se malolo 
eatorragi ka Salerana. Daddi, mara lakone 
jareya bi ate se mantep." 

1 Saellana jareya Daud massraagi ka 
Sulaiman rancana geddhong Padalemman 
Socce jareya, ban dhang-gudhangnga, 

sakabbinna kamarra ban Rowang 


Se Mahasoccena, kennengnganna 
panyaporaanna dusa. 

12 Daud massraagi keya sakabbinna rancana 
se la eator e dhalem panggaliyanna kaangguy 
sakabbinna taneyan ban mar-kamar e 
sakalenglengnga, ban kaangguy dhang- 
gudhang panyempennanna parlengkabanna 
Padalemman Socce jareya sarta dhang- 
gudhang panyempennanna tor-ator ka 
PANGERAN. 

13 Bariya keya epassraagi rancanana se 
magiya mam-imam ban oreng Lewi se epapo- 
galumpoa, parkara pa-apa se kodu elakone 
reng-oreng jareya, iya areya lalakonna e 
Padalemman Socce ban pameyaraanna 
sakabbinna pakakas kabakteyan. 

14 Salerana apareng petodu parkara 
baramma carana agarap emmas ban salaka 
se kodu ekagabay kas-pakakas, 

15 se ekagabaya damar ban ko-tongkona, 

16 kaangguy ja-meja salaka, ban kaangguy 
saneyap meja emmas baddhana roti sasajin 
se eatorragiya ka Allah. 

17 Bariya keya du-petodu parkara barampa 
bannyana emmas morne se kodu ekagabay 
garpu, tobung ban gendhi, parkara 
bannyana salaka ban emmas se ekagabaya 
reng-pereng, 

18 parkara bannyana emmas morne 
se ekagabaya mezba kennengnganna 


1 Tawarikh 28.191 29.1 105 
pangobbaranna dupa ban se ekagabaya 


Kareta baddhana ca-arcana kerub se 
kalembangnga epenthang e attassa Petthe 
Parjanjiyanna PANGERAN. 

19 Rato Daud laju adhabu, "Jareya kabbi la 
badha e dhalem rancana se etoles menorot 
petodu se eparengngagi PANGERAN dibi ka 
sengko se kodu ejalannagi." 

20 Saellana jareya Rato Daud laju adhabu 
pole ka Sulaiman pottrana, "Bana payakin 
ban pabangal. Mara lalakon jareya molae, 
ban ja sampe bana tako ngadhebbi apaa 
bai. GUSTE Allah se esemba sengko bakal 
nolongana bana. Bana ta kera edinaagi bi 
Salerana. Salerana bakal teptebba badha e 
seddianna bana sampe lalakon jareya mare 
kabbi. 

21 Para imam ban reng-oreng Lewi la eberri 
bagiyan lalakon kaangguy kabakteyan e 
Padalemman Socce jareya. Kang-tokang se 
ahli e dhalem lalakonna bang-sebang bakal 
nolongana bana kalaban ate senneng, ban 
para pamimpin bi sakabbinna rayat bakal 
atoroa ka parentana bana." 

2 9 l Rato Daud laju adhabu ka sakabbinna 
oreng se akompol e jadhiya, "Dhari 
antarana tang ana, Sulaiman se epele bi Allah. 
Tape Sulaiman reya gi ce ngodhana ban gi 
korang pangalaman, mangkana lalakon reya 
lalakon se ce rajana. Ban pole se epaddegga 

jareya banne karaton se eangguya manossa, 


tape padalemman kaangguy GUSTE Allah. 

2 Sabarang se ekaparlo epamaddegga 
padalemman jareya ban parabudda bi sengko 
la esadhiyaagi noro sakellarra sengko. Sengko 
la nyadhiyaagi emmas, salaka, paronggu, 
besse, kaju, bato mamatan ban enten, 
to-bato se acem-macem barnana kaangguy 
rarenggan ban to-bato marmar ce bannyana. 

3 La-mala dhari tang kataresnaan ka 
Padalemman Socce jareya sengko massraagi 
keya salaka ban emmas tang andhi dibi: 

4Sengko ngatorragi emmas se paleng 
bagus lebbi dhari saratos ton ban salaka 
morne lebbi korang dhu ratos pa polo ton se 
egabaya ngolee geddhungnga Padalemman 
Socce, ban sakabbinna rang-barang se kodu 
ekagabay bi reng-oreng se ahli. Sateya, sapa 
pole se ngatorragiya tor-ator se ehlas ka 
PANGERAN?" 

5(29:4) 

6La-kapala kaom, la-kapala suku, para 
parwira ban reng-oreng se ngoros artana rato 
padha mator terro nyombanga. 

7 Se eatorragi reng-oreng jareya kaangguy 
kaparlowanna se maddegga Padalemman 
Socce jareya iya areya: emmas saratos 
pettong polo ton lebbi, salaka tello ratos pa 
polo ton lebbi, paronggu para nem atos dhu 
polo ton, ban besse tello ebu pa ratos ton 
lebbi. 

8 Reng-oreng se andhi to-bato mamatan 


massraagi mamatanna jareya ka Yehiyel, 
esoro pamaso ka dhalem ekkassa 
Padalemman Socce. (Yehiyel reya oreng Lewi 
dhari kaom Gerson.) 

ə’ Rayat ngatorragi ka PANGERAN kalaban 
ate ehlas, atena padha perak lantaran bannya 
se eatorragi. Rato Daud ce peragga keya. 

10E adhaanna oreng se bannya jareya Rato 
Daud moji PANGERAN. Dhabuna, "Guste 
Allah se esemba Yakub bangatowa abdidalem 
sadaja, moga Junandalem emoljaagiya 
salanjangnga! 

l11jJ unandalem agung sareng kobasa. 
Junandalem molja, jaja sareng agung. 
Sadaja se badha e langnge sareng e bume 
kaagungannepon Junandalem. Junandalem 
rato se agung, se ngobasane sadajana. 

12 Sadajana kasogiyan sareng kamamoran 
dhari J unandalem asalla; J unandalem 
ngobasane sadajana sareng kakowadan ban 
kakobasaannepon; J unandalem kobasa ngoba 
paseraa saos epadaddi oreng raja sareng 
kobasa. 

13 Samangken, ya Allah, abdidalem sadaja 
padha ngatorragi sokkor ka Junandalem, 
sareng moji asmaepon Junandalem se agung. 

14 Abdidalem sareng rayat kadhinto 
sanyatana ta gadhuwan pa-ponapa se 
eatorragiya ka Junandalem, sabab sadajana 
sanyataepon paparengnga J unandalem ban 

se eatorragi abdidalem sadaja kadhinto 


kaagungannepon Junandalem jugan. 

15J unandalem ngagali, ja akadi para 
bangatowa abdidalem sadaja, abdidalem 
sadaja ajalane odhi kadhinto menangka oreng 
se dhateng dhari kennengngan laen sareng 
oreng manca. Odhi abdidalem sadaja akadi 
jang-bajangan se lebat, ta lopot dhari pate. 

16 Adhu, GUSTE Allah, Pangeran kaula, 
sadajana barang se aji kadhinto sareng 
abdidalem sadaja epakompol e kadhinto 
epamaddegga padalemman se eatorragiya 
ka Junandalem sopaja abidalem sadaja 
kengenga ahormadi asmaepon J unandalem 
se socce. Namong sadajana kadhinto 
asallepon dhari Junandalem, sadajana 
kaagungannepon Junandalem jugan. 

17 Abdidalem oneng Junandalem ngoji 
atena saneyap oreng sareng kasokan ka 
oreng se morne atena. Kalaban ate ehlas 
sareng ate senneng abdidalem ngatorragi 
kadhinto sadaja ka J unandalem. Abdidalem 
ampon nengale kadi ponapa ommattepon 
Junandalem se akompol e kadhinto abakta 
tor-atorra ka Junandalem kalaban ate 
senneng. 

18 GUSTE Allah, Pangeran kaula, se 
esemba Ibrahim, Ishak sareng Yakub, para 
bangatowa abdidalem sadaja, moga kasokana 
Junandalem ajaga ommattepon Junandalem 
sadaja sopaja teptebba abakte ka Junandalem 

akadi samangken kadhinto, sareng sopaja 


sadajana ommattepon Junandalem teptebba 
esto ka Junandalem. 

19 Kasokana Junandalem marenge Sulaiman, 
ana abdidalem, pangaterro se gu-onggu 
kaangguy norodi sadajana papakonna 
Junandalem sareng kaangguy maddek 
Padalemman Socce kadhinto se sadajana 
kaparlowanna sareng abdidalem ampon 
esadhiyaagi." 

20 Samarena adua kantha jareya, Daud 
adhabu ka oreng se bannya se akompol e 
jadhiya, "Mara poji GUSTE Allah!" Daddi 
reng-oreng jareya padha ji-moji PANGERAN, 
Allah se esemba bangatowana. Saellana 
jareya kabbi laju padha asojud ahormadi 
PANGERAN ban ratona. 

21 Kalagguwanna reng-oreng jareya 
nyambelli keban se eatorragiya menangka 
kurban ka PANGERAN, laju egi-bagi ka 
sakabbinna rayat. Laen dhari jareya gi 
badha sape lake saebu, dumba lake saebu 
ban budhuna dumba saebu se esambelli 
ban eobbar kol-bungkol e attassa mezba. 
Reng-oreng jareya ngatorragi keya anggur se 
ewajibbagi kaangguy ban-kurban jareya. 

22E are jareya reng-oreng jareya kan- 
ngakan ban nom-enoman anga-bunga e 
ajunanna PANGERAN. Saellana jareya reng- 
oreng jareya ngomommagi kadhukaleyanna 
Sulaiman menangka rato. Bit asmana 

PANGERAN reng-oreng jareya aresmeyagi 


Sulaiman epadaddi ratona, ban Zadok 
epadaddi imam. 

23 Daddi Sulaiman agante Daud ramana, 
alenggi e tahta se la eteptebbagi bi 
PANGERAN. Sulaiman jareya rato se ahasel 
ban ekasengkae bi sakabbinna bangsa Israil. 

24 Sakabbinna kaom oreng agungnga 
pamarenta ban militer sampe ka tra-pottrana 
Daud se laen ngakone kakobasaanna 
Sulaiman menangka rato. 

25 Bi PANGERAN rayat kabbi epangalem 
Rato Sulaiman; Sulaiman epadaddi rato se 
ngalebbii rato se kemmaa bai se tao marenta 
Israil. 

26 Daud pottrana Isay marenta saantero 
Israil 

27 pa polo taon abidda. E Hebron marenta 
pettong taon, ban e Yerusalim tello polo tello 
taon. 

28 Daud jareya sogi ban ehormadi oreng, 
se seda la seppo. Sulaiman pottrana agante 
daddi rato. 

23 Caretana Rato Daud dhari awwal sampe 
aher ecathet e dhalem ketab Nabbi Samuwel, 
Nabbi Natan ban Nabbi Gad. 

30E dhalem ketab jareya ecaretaagi parkara 
pamarentaanna, kakobasaanna ban sabarang 
se kadaddiyan ka salerana, ka Israil ban ka 
karajaan-karajaan e sabingkerra Israil. 


2 Tawarikh 


1 l Sulaiman pottrana Rato Daud jumenneng 
rato se kowat kadhudhuganna e karajaan 
Israil. Bi GUSTE Allahna eberkadi sarta 
eparenge kakobasaan se talebat rajana. 

2 Para kapalana pasukan saebu ban 
pasukan saratos, para kaom oreng agungnga 
pamarenta, ban para kapala kalowarga e 
Israil bi Rato Sulaiman epakon 

3 ngereng salerana ka kennengnganna 
kabakteyan e Gibeyon. Rato Sulaiman meyos 
ka jadhiya, bariya keya reng-oreng gella 
kabbi, polana e jadhiya badha Kemah Socce 
se ekagabay bi Mosa, abdina PANGERAN, e 
bakto badha e ra-ara beddhi. 

4 (Tape Petthe Parjanjiyanna PANGERAN 
badha e Yerusalim e dhalemkemah se epaddek 
Rato Daud kaangguy kennengnganna Petthe 
Parjanjiyan e bakto ealle dhari Kiryat-Yearim.) 

> Mezba paronggu gabayanna Bezaleel anana 
Uri, kompoyya Hur, badha e Gibeyon keya, 

e adhana Kemah Socce. Rato Sulaiman ban 
rayadda kabbi padha abakte ka PANGERAN e 
jadhiya. 

6E adhana kemah jareya, e attas mezba 
paronggu, rato ngatorragi kurban obbaran ka 
PANGERAN, aropa keban saebu meggi. 

'E malem jareya Allah ngaton ka Sulaiman, 


laju adhabu, "Sulaiman, mara bana menta 
apa se ekaterro, bi Sengko ekabbulana!" 

8 Atorra Sulaiman, "Ya, Allah, Junandalem 
ampon noduwagi ja Junandalem ce taresnana 
ka Daud, rama abdidalem, sarengngan pole 
Junandalem ampon ngangkat abdidalem 
epadaddi rato, agante rama. 

?Samangken, GUSTE Allah, moga-moga 
Junandalem neptebbana janji se edhabuwagi 
ka rama abdidalem. Sareng Junandalem 
abdidalem ampon epadaddi rato se marenta 
bangsa se raja se ta kaetong bannyaepon 
kadhinto. 

10 Daddi abdidalem nyoona, kasokana 
Junandalem marenge abdidalem 
kabicaksanaan sareng pangataowan se 
ekaparlo abdidalem kaangguy mimpin rayat 
kadhinto. Manabi ta sakadhinto, kadi ponapa 
abdidalem se kengenga marenta ommattepon 
Junandalem se sakadhinto bannyaepon?" 

1 Dhabuna Allah ka Sulaiman, 
"Parnyoonanna bana jareya bagus. 

Bana ta menta kasogiyan otabana dunnya 
otaba terro kalontaa nyamana, otabana 
sopaja so-mosona bana padhaa mate 

kabbi, otabana sopaja bana dibi lanjanga 
omor; bana pera nyoon kabicaksanaan ban 
pangataowan kaangguy marenta Tang ommat 
se bi Sengko eparcajaagi ka bana reya. 

12 Daddi, bana bi Sengko eberriana 


kabicaksanaan ban pangataowan jareya. 
Laen dhari jareya bi Sengko bana 
epalebbiya mamor, epalebbiya sogi ban 
lebbi kalonta dhari rato se kemmaa bai se 
marenta sabellunna bana ban se marenta 
samarena bana saterrossa e jaman se bakal 
dhatengnga. " 

13 Saellana jareya Sulaiman abali ka 
Yerusalim, dhari kennengnganna kabakteyan 
e Gibeyon kennengnganna Kemah Socce 
rowa. Dhari Yerusalim jareya salerana 
ajalannagi pamarentaanna ka Israil. 

14 Angkadan perrangnga epagenna ban 
kareta perrang se bannyana saebu pa ratos 
meggi sarta jaran perrang se bannyana 
dhubellas ebu meggi. Sabagiyan badha se 
esaba e Yerusalim, karena esaba e tha-kottha 
laenna. 

15E jaman pamarentaanna Sulaiman, 
emmas ban salaka kaetong barang se biyasa 
e Yerusalim, tadha bidana ban bato. Kaju 
comara Libanon bannyana padha ban kaju 
biyasa. 

16 Kalaban parantaraanna gang-dagang se 
abanto rato, jaran epadhateng dhari Messer 
ban Kewe, 

17 ban ta-kareta perrang epadhateng dhari 
Messer. Ran-jaran ban ta-kareta perrang 
jareya ejuwal pole ka to-rato Het ban to-rato 
Siria, argana jaranna settong saratos saeket 

pesse salaka, ban kareta perrang settong 


argana nem atos pesse salaka. 

2 l Rato Sulaiman la motossagi maddegga 
Padalemman Socce ban karaton kaangguy 

salerana dibi. 

2 Kaangguy kaparlowan jareya Sulaiman 
ngangguy oreng pettong polo ebu se 
epangangkoa bahan bangonan, ballung polo 
ebu se epamathela bato e pagunongan ban 
tello ebu nem atos mandhur se epangawase 
lalakon jareya. 

3 Sulaiman ngerem berta reya ka Hiram rato 
Tirus, "Kaula ngarep sampeyan teptebba 
mabadha hubungan dagang sareng kaula, 
akadi gi dhimen sareng Daud rama kaula. 
Sampeyan ampon ajuwal ka rama kaula kaju 
comara Libanon se ebadhiya karatonna. 

4Samangken kaula maddegga 
kennengnganna kabakteyan se malolo 
eangguya ahormadi GUSTE Allah Pangeran 
kaula. E padalemman gapaneka kaula sareng 
rayat Israil badhi abakte ka Salerana kalaban 
cara ngobbar dupa sareng racegan se room, 
sarta ros-terrosan ngatorragiya roti sasajin 
ka Salerana. E padalemman gapaneka jugan 
kaula sareng rayat sadajana ngatorragiya 
kurban obbaran sabban gi laggu sareng 
sabban lem-malem, sabban are Sabat, Are 
Raja Bulan Anyar sareng re-are se kusus 
laenna kaangguy ahormadi GUSTE Allah 
Pangeran kaula. Sabab Salerana ampon 


2 Tawarikh 2.51 8 5 
adikaagi sopaja oreng Israil ajalannagi 
gapaneka kaangguy salanjangnga. 

> Kaula terro sopaja Padalemman Socce se 
epaddegga kaula paneka aropa padalemman 
se agung, sabab Allah kaula lebbi agung dhari 
sadajana diba se kaimmaa saos. 

6 Namong salerressa tadha oreng settonga 
se kobasa maddek padalemman kaagem 
GUSTE Allah, sabab saanterona langnge 
se lebar saos ta cokop rajana manabi 
ebadhiya kalenggiyanna. Daddi, Padalemman 
Socce se epaddegga kaula paneka, paleng 
namong ekenneng badhi kennengnganna 
pangobbaranna dupa kaator ka Allah! 

7 Daddi kaula nyoona sopaja sampeyan 
kasokana ngeremmagi settong oreng se 
penter abadhi okeran, sareng se oneng 
abadhi sabarang dhari emmas, salaka, 
paronggu, besse, jugan se penter adhi-badhi 
dhari kaen se bungo, bungo terrong sareng 
mera. Tokang gapaneka epalakowa asareng 
para tokang e Yehuda sareng Yerusalim se 
ampon epele sareng Daud, rama kaula. 

8 Kaula oneng ja reng-oreng tokang 
mogerra kaju e nagarana sampeyan penter 
moger kajuwan, daddi kaula nyoona tolong 
kasokana sampeyan ngeremmagi ka kaula 
acem-macem kaju comara sareng kaju 
candhana dhari Libanon. Kaula nyorowa 
reng-oreng e nagara kaula sopaja nolongana 
reng-orengnga sampeyan, 

? sopaja reng-oreng gapaneka kengenga 
nyadhiyaagi kaju sabannyana. Sabab 
Padalemman Socce se epaddegga kaula 
paneka kodu raja sareng bagus. 

10 Kaangguy sangona reng-orengnga 
sampeyan bi kaula ekeremana gandum 
dhu macem, cem-samacemma dhu ebu ton 
ebang, anggur pa ratos ebu liter sareng 
mennya jaitun pa ratos ebu liter." 

ll Menangka balessanna serradda Rato 
Sulaiman jareya, Rato Hiram akerem serrat 
kantha reya, "Sarrena PANGERAN taresna ka 
ommadda, panjennengngan sareng Pangeran 
ampon epele epadaddi ratona ommadda 
gapaneka. 

12 Ngereng poji GUSTE Allah Pangeranna 
Israil, Se nyeptaagi langnge sareng 
bume! Salerana marenge Daud pottra se 
talebat bicaksana sareng penter, bannya 
pangataowanna, se samangken parappana 
aehteyar maddegga padalemman se 
eatorragiya ka PANGERAN sareng karaton 
kaangguy salerana dibi. 

13 Asareng serrat paneka abdina ngeremmagi 
ka panjennengngan tokang se ahli, penter 
sareng parekas, nyamaepon Huram. 

14 Ebuna dhari suku Dan, eppana oreng 
Tirus. Orengnga penter abadhi rang-barang 
dhari emmas, salaka, paronggu, besse, 
bato sareng kaju. Jugan oneng adhi-badhi 
dhari kaen bungo, bungo terrong, mera, 


2 Tawarikh 2.151 3.1 | 
sarengngan jugan kaen linen. Oneng abadhi 


barang okeran model ponapaa saos menorot 
parmentaan. Ampon eatore panjennengngan 
makon oreng gapaneka alako asareng para 
tokangnga panjennengngan, jugan sareng 
reng-oreng se ampon oneng alako ka Daud 
ramaepon panjennengngan. 

15 Abdina anantea kereman gandum se dhu 
macem, anggur sareng mennya jaitun se 
ejanjiyagi panjennengngan. 

16 Abdina makona oreng moger kaju comara 
dhari pagunongan Libanon se bannyana 
menorot kabutowanna panjennengngan, pas 
etaleyana epadaddiya gitek, elanyoagiya ka 
Yope lebat tase. Dhari Yope kaju gapaneka 
sareng panjennengngan kengeng eangko ka 
Yerusalim." 

17 Rato Sulaiman mabadha caca jiwana 
reng-oreng manca se badha e Israil, akantha 
se la ebadhaagi bi Daud, ramana. Etemmo e 
jadhiya badha oreng manca saratos saeket 
tello ebu nem atos oreng. 

18 Se pettong polo ebu epangangko 
han-bahanna bangonan, ballung polo ebu 
epamathel bato e pagunongan, ban tello ebu 
nem atos oreng epangawase sarta epassrae 
orosan lalakon jareya. 

3 l Rato Daud la nantowagi ja Padalemman 
Socce jareya kodu epaddek e Yerusalim 

e Gunong Moriya e kennengnganna 

pagebbaanna gandum andhina Arauna oreng 

Yebus. Padalemman Socce jareya molae 


epaddek bi Rato Sulaiman 

2 e bulan se kapeng dhuwa taon se kapeng 
empa pamarentaanna. 

3 Lanjangnga padalemman jareya petto lekor 
meter ban lebarra sangang meter. 

4Lanjangnga rowang adha padha ban 
lebarra padalemman jareya, iya areya 
sangang meter. Tenggina saeket empa meter. 
Bagiyan dhalemma rowangan jareya ekolee 
emmas morne. 

> Rowang otamana epapane bi kaju comara 
se paleng bagus sarta ekolee bi emmas 
towa. E kolena se dhari emmas jareya badha 
okeranna gambarra bungkana palem ban 
gambarra rantay. 

6 Rato arengga padalemman jareya bi bato 
mamatan se gus-bagus sarta bi emmas se 
epadhateng dhari nagara Parwaim. 

/ Emmas jareya eangguy keya epangolee 
dhung-geddhungnga padalemman jareya, 
ju-kaju bungkolla, ger-ogerra labangnga ban 
bang-labangnga. Dhung-geddhungnga eoker 
ban gambarra kerub. 

8 Rowang dhalemma se enyamae Rowang Se 
Mahasocce lanjangnga sangang meter ban 
lebarra sangang meter, padha ban lebarra 
Padalemman Socce jareya. Emmas se egabay 
ngolee dhung-geddhungnga Rowang Se 
Mahasocce jareya abi dhu polo ton, 

? ban se ekagabay pako abi lema ratos 


pettong polo gram. Geddhungnga wang- 
rowangan bagiyan lotengnga ekolee emmas 
keya. 

10 Rato jareya makon kang-tokangnga 
agabay arcana kerub dhadhuwa dhari 
logam. Ca-arca jareya ekolee emmas, 
esaba epajajar e Rowang Se Mahasocce, 
epaaddhep ka labang. Rub-kerub jareya 
badha kalembangnga dhadhuwa ebang, 
lanjangnga tong-settongnga dhuwa koma 
dhuwa meter. Bang-kalembang jareya 
menthang sampe koncona kalembangnga 
kerub se settong nyedding ka koncona 
kalembangnga kerub settongnga teppa 
e nga-tengngaanna rowangan, dineng 
koncona kalembang salajanna nyedding 
ka dhung-geddhung e kangan kacerra. 
Daddi, bang-kalembang jareya menthang 
sampe sangang meter lanjangnga, iya areya 
salanjangnga kamar jareya. 

11(3:10) 


13 (3:10) 

14 Rowang Se Mahasocce jareya egabayyagi 
korden dhari kaen linen ban kaen laen se 
barnana bungo, bungo terrong ban mera. 
Korden jareya erengga ban bar-gambarra 
kerub. 

15 Rato abadhi pelar dhadhuwa, tenggina 
tong-settongnga lema bellas meter 

satengnga; pelar jareya esaba e adhana 


Padalemman Socce. Saneyap pelar jareya 
ngangguy pentholan e attassa se tenggina 
dhuwa koma dhuwa meter. 

16 Bagiyan attassa lar-pelar jareya epasange 
rarenggan dhari paronggu, aropa anggianna 
rantay ban dalima saratos meggi. 

17 Lar-pelar jareya epamanjeng e kangan 
kacerra labang mon masoa ka Padalemman 
Socce; se e bagiyan lao enyamae Yakhin, ban 
se e dhaja enyamae Bowas. 

4 l Rato Sulaiman makon agabay mezba 
dhari paronggu, se lanjang ban lebarra 
padha sangang meter, ban tenggina pa meter 

satengnga. 

2 Laen dhari jareya rato makon agabay 
cemmong paronggu se bunter, okoranna 
kantha reya: dhalemma dhuwa koma dhuwa 
meter, garis tengngana empa koma empa 
meter, ban kalenglengnga bunterranna tello 
bellas koma dhuwa meter. 

3E sakalenglengnga penggir lowarra 
erengga bi gambarra sape dhu jijir se eeccor 
masettong ban pennayya. 

4 Pennay jareya esaba e balikadda sape 
paronggu se bannyana dhubellas meggi 
tatello addhep ka dhaja, tatello ka lao, tatello 
ka bara ban tatello ka temor. 

> Kandella cemmong jareya pettong polo 
lema milimeter. Penggirra akantha penggirra 
cangker se maletthet kalowar merep 

kembang kacobung se mekkar. Cemmong 


jareya essena ra-kera sabidak ebu liter. 

6 Rato Sulaiman abadhi keya jembung raja 
sapolo meggi, se lalema esaba e laona 
Padalemman Socce, ban lalemana esaba 
e dhajana. Bung-jembung jareya egabay 
pamaccowanna thok-ketthoganna keban 
se eobbara menangka kurban. Aeng e 
dhalem cemmong se raja jareya esadhiyaagi 
kaangguy para imam mon abaccowa. 

7 Laen dhari jareya rato gi abadhi ga- 
tenggana damar sapolo meggi, ekagabay 
dhari emmas menorot model se la 
erancanaagi sarta meja sapolo meggi. 
Ga-tenggana damar jareya ban mejana kabbi 
esaba e dhalem rowang otama e Padalemman 
Socce se lalema esaba e bagiyan kacerra, 
lalemana e kanganna Padalemman Socce. 
Rato abadhi keya tobung emmas saratos 
meggi. 

8 (4:7) 

ə? Rato Sulaiman abadhi keya taneyan dhalem 
kaangguy para imam, sarta taneyan lowar. 
Labang se badha e bang-labang saketheng 
e antarana palataran se dhadhuwa jareya 
ekolee paronggu. 

10 Pennayya esaba e seddina paddu temor 
laona Padalemman Socce. 

ll Huram, kapalana para kemmasan 
ban kang-tokang jareya, agabay keya 
li-kobali, kop-sekkop ban bung-tobung. 

Parlengkabanna Padalemman Socce pessenna 


Rato Sulaiman epamare kabbi cocok ban 
janjina. Parlengkaban jareya iya areya: Pelar 
raja dhadhuwa Pentholla pelar se abangon 
akantha tobung dhadhuwa se epasang e 
Konco attassa pelar jareya Anggian dhari 
rantay se epasang e thol-pentholla pelar se 
dhadhuwa Dalima paronggu pa ratos meggi 
se eator epadaddi dhu jijir e sakalenglengnga 
anggian dhari rantay e thol-pentholla pelar se 
dhadhuwa Kareta sapolo Jembung raja sapolo 
Pennay paronggu Sape paronggu dhubellas 
meggi se egabay panongkoanna pennay 
jareya Li-kobali, kop-sekkop ban pu-garpu 
Sakabbinna parlengkabanna Padalemman 
Socce jareya bi Huram ekagabay dhari 
paronggu se eossowe terros sampe ngennyer, 
menorot dhabuna Rato Sulaiman. 


16 (4:11) 

17 Rato makon rang-barang jareya ekagabay 
e pangeccoranna logam e antarana Sukot ban 
Zereda e Cora Yordan. 

18 Rang-barang jareya talebat bannyana 
sampe tadha oreng settonga se tao barampa 
kilo paronggu se eangguy. 

19 Rato Sulaiman makon agabay keya 
pakakas laenna dhari emmas morne 

kaangguy Padalemman Socce. Areya 


macemma pakakas jareya: Mezba Mejana 
roti sasajin Ko-tongkona damar ban damarra 
dhari emmas towa se eodhiana e adhana 
Rowang Se Mahasocce, menorot rancana 
Rarenggan se aropa kembang Mar-damar Pe- 
gipe Pakakas se eangguy abersee sombuna 
damar Bung-tobung reng-perengnga dupa 
reng-perengnga mardha Bang-labang se 
elebadi oreng mon masoa ka Padalemman 
Socce ban labangnga Rowang Se Mahasocce 
ekolee emmas. 

20 (4:19) 

21(4:19) 

22 (4:19) 

5 ' Saellana mare se maddek Padalemman 

Socce jareya, Rato Sulaiman laju nyempen 
e dhang-gudhangnga padalemman jareya 
sakabbinna salaka, emmas ban rang-barang 
laenna se bi Daud ramana la eatorragi ka 
PANGERAN. 

2 Saellana jareya Rato Sulaiman laju makon 
para pamimpinna suku ban kaom dhari 
bangsa Israil akompol e Yerusalim parlo 
epangalleya Petthe Parjanjiyanna PANGERAN 
dhari Siyon, Kottha Daud ka Padalemman 
Socce. 

3 Reng-oreng jareya padha dhateng teppana 
Are Raja Ranggun Dhaun. 

4Saellana reng-oreng jareya akompol, 


Petthe Parjanjiyan jareya laju eangko bi 
reng-oreng Lewi, 

>egiba ka Padalemman Socce. Kemah 
Socce ban parlengkabanna egiba keya ka 
Padalemman Socce, eangko bi para imam 
sarta reng-oreng Lewi. 

6 Rato Sulaiman ban rayat Israil akompol 
kabbi e adhana Petthe Parjanjiyan jareya, laju 
ngatorragi ka PANGERAN dumba ban sape se 
ta kabitong bannyana. 

7 Saellana jareya Petthe Parjanjiyan jareya bi 
para imam epamaso ka dhalem Padalemman 
Socce, esaba e babaanna arcana kerub e 
dhalem Rowang Se Mahasocce. 

8 Kalembangnga ca-arca jareya menthang 
notobi petthe jareya ban ju-kaju pekolanna. 
? Kol-pekolla jareya ce lanjangnga, sampe 
co-koncona etangalee dhari adhana Rowang 
Se Mahasocce, tape ta etangalee dhari lowar. 
(Sampe sateya ju-kaju jareya gi badha e 

jadhiya.) 

10E dhalem Petthe Parjanjiyan jareya tadha 
pa-apana kajabana papan bato dhadhuwa. 
To-bato jareya epamaso ka jadhiya bi Mosa 
e Gunong Sinay, e bakto PANGERAN abadhi 
parjanjiyan ban bangsa Israil e dhalem 
parjalanan dhari Messer ka nagara Kanaan. 

ll Sakabbinna imam se badha e jadhiya, 
dhari sakabbinna galumpo, la asadhiya 
se mabadhaa opacara jareya. Sakabbinna 

tokang nyanye ban tokang mosik e dhalem 


suku Lewi, iya areya Asaf, Heman, Yedutun 
ban sakabbinna anggotana kaomma, 

padha ngangguy kalambi dhari kaen linen. 
Reng-oreng Lewi jareya manjeng e temorra 
mezba sambi neggu simbal ban calempong. 
E jadhiya badha keya imam saratos dhu polo 
oreng se padha nope tarompet. Sowarana 
para tokang nyanye abareng ban monyena 
tarompet ban simbal sarta mosik laenna. 
Nyanyeyanna reng-oreng jareya se amoljaagi 
PANGERAN monyena kantha reya: "Poji 
PANGERAN, sabab Pangeran reya sae. 
Kataresnaanna langgeng tadha aherra." E 
bakto para imam kalowar dhari Padalemman 
Socce jareya, o-tao padalemman jareya tera 
ban sonar kahadiranna PANGERAN, sampe 
mam-imam jareya ta ngenneng nerrossagi 
opacara jareya. 


14(5:11) 

6 l Rato Sulaiman adua, "Adhu, GUSTE, 
Pangeran kaula, Junandalem akasokanan 
alenggi e dhalem ondhem se petteng. 

2 Samangken abdidalem maddeggagi 
Junandalem padalemman se raja sareng ce 
saena, menangka kalenggiyanna J unandalem 
salanjangnga." 

3 Saellana adua, rato abalik addhep ka 
sakabbinna rayat Israil se teppana padha 

manjeng e jadhiya, pas nyoonnagi berkadda 


Allah kaangguy reng-oreng jareya. 

4 Dhabuna, "Lamba PANGERAN ajanji 
kantha reya ka Daud, tang rama, Sajjegga 
Sengko ngeba Tang ommat kalowar dhari 
Messer sampe are teya, e nagara Israil 
tadha settonga kottha se bi Sengko epele 
kaangguy kennengnganna maddek bengko 
se ekennengngana oreng abakte ka Sengko, 
ban tadha settonga oreng se bi Sengko 
epele epamimpina Tang ommat Israil. Tape 
sateya Sengko mele Yerusalim menangka 
kennengnganna oreng abakte ka Sengko. Ban 
bana, Daud, bi Sengko epele epamarentaa 
Tang ommat. Pojo GUSTE Allahna Israil se la 
neptebbi janjina jareya!" 

5(6:4) 

6 (6:4) 

7 Saellana jareya Sulaiman laju adhabu, 
"Tang rama, Daud, la arancanaagi maddegga 
bengko kennengnganna oreng abakte ka 
PANGERAN, Allahna Israil. 

8 Tape PANGERAN adhabu kantha reya ka 
salerana, Maksodda bana jareya bagus. 

Tape banne bana, anana bana se kodu 
maddek Tang padalemman jareya. 

10 Sateya PANGERAN la neptebbi janjina. 
Sengko epadaddi rato Israil epagante 
rama, ban sengko la maddek padalemman 
kennengnganna oreng abakte ka PANGERAN, 
Allahna Israil. 

11E dhalem Padalemman Socce reya 


sengko la nyadhiyaagi kennengnganna 
Petthe Parjanjiyan se aesse papan bato 
parjanjiyanna PANGERAN ban ommat Israil." 

12 Sulaiman la abadhi panggung dhari 
paronggu e nga-tengngaanna taneyanna 
Padalemman Socce. Lanjangnga ban lebarra 
dhuwa koma dhuwa meter, ban tenggina 
settong koma tello meter. E adhana rayat se 
hadir, Sulaiman ongga ka panggung jareya, 
laju ngadek ngadhep ka mezba. Oreng kabbi 
padha nangalee ka salerana. Saellana jareya 
Sulaiman asojud, pas ngangka astana dhu 
kalaja epaaddhep ka langnge, laju adua, 

13 (6:12) 

14"Adhu GUSTE Pangeran, Allahna Israil! 

E langnge otabana e bume tadha se 
akadi J unandalem! J unandalem neptebbi 
janjina sareng noduwagi bellas asena ka 
ommattepon se esto sareng taat kalaban 
ehlas ka J unandalem. 

15jJ unandalem ampon neptebbi dhabuna 

ka Daud, rama abdidalem; are mangken 
sadajana janji gapaneka ampon elampaagi 
sareng J unandalem. 

leJunandalem ajanji jugan ka rama ja 
manabi toronanna atoro kalaban gu-onggu 
ka sadajana hokommepon J unandalem akadi 
rama, salanjangnga badhi badhaa terros sala 
settong dhari toronanna se marentaa daddi 
rato Israil. Samangken GUSTE Pangeran, 

Allahna Israil, teptebbi jugan sadajana janji 


se ajanjiyan Junandalem ka Daud, abdiepon 
Junandalem kadhissa. 

1/ (6:16) 

18 Namong, Guste Allah, ba lerressa 
Junandalem kasokan alenggi e bume apolong 
sareng manossa? Sanare langnge sadajana gi 
ta cokop lebarra badhi Junandalem, ponapa 
pole namong padalemman kennengnganna 
kabakteyan se ebadhi abdidalem kadhinto! 

19 GUSTE Allah, Pangeran kaula, abdidalem 
kadhinto abdiepon J unandalem! Sanare 
sakadhinto, kasokana Junandalem 
meyarsaagi dua abdidalem, sareng kasokana 
Junandalem ngabbuli parnyoonan abdidalem. 

20 Kasokana Junandalem seyang malem 
ajaga padalemman se epele sareng 
Junandalem menangka kennengnganna oreng 
abakte ka J unandalem kadhinto. Moga dhari 
kalenggiyannepon Junandalem e sowarga 
kasokana Junandalem meyarsaagi sareng 
apareng sapora ka abdidalem sareng ka 
ommat Israil, ommattepon J unandalem, 
manabi abdidalem sareng ommat kadhinto 
ngadhep ka padalemman kadhinto sareng 
adua ka J unandalem. 

21 (6:20) 

22 Manabi badha oreng se earane sala ka 
oreng laen, sareng ebakta ka mezbaepon 
J unandalem e dhalem Padalemman Socce 
kadhinto badhi esompa ja abaepon ta sala, 

23 GUSTE, kasokana Junandalem meyarsaagi 


e sowarga sareng motose parkara di-abdiepon 
Junandalem kadhinto. Okom se sala sareng 
bebassagi se ta sala. 

24 Manabi ommattepon Junandalem Israil 
epakala sareng so-mosoepon lantaran dusa 
ka Junandalem, namong saamponna laju 
atobat sareng ahormadi Junandalem pole 
menangka PANGERAN, sareng padha entar 
ka Padalemman Socce kadhinto adua nyoon 
sapora ka Junandalem, 

2> kasokana Junandalem meyarsaagi e 
sowarga. Kasokana Junandalem apareng 
sapora ka ommadda, sareng abakta 
ommat kadhinto abali ka nagara se sareng 
Junandalem ampon eparengngagi ka ommat 
kadhinto sareng ka para bangatowana. 

26 Manabi J unandalem ta matoron 
ojan lantaran ommat kadhinto dusa ka 
Junandalem, namong saamponna laju atobat 
dhari dusana sareng ahormadi J unandalem 
pole menangka PANGERAN, sareng pas 
addhep ka Padalemman Socce adua ka 
Junandalem, 

2! GUSTE se jumenneng e sowarga, 
kasokana Junandalem meyarsaagi ommat 
kadhinto. Sareng kasokana Junandalem 
nyapora sa-dusana ommattepon Junandalem 
Israil. Parenge oneng ommat kadhinto sopaja 
ngalakone sadaja se lerres. Saamponna 
gapaneka, GUSTE, patoronnagi ojan 

ka nagara kadhinto, nagara se sareng 


Junandalem eparengngagi ka ommadda, 
epadaddi andhina salanjangnga. 

28 Manabi nagara kadhinto ekenneng laep 
sareng wabah, otaba men-tamennan erosak 
angen panas, panyaket otaba balang, otaba 
manabi ommattepon Junandalem eserrang 
moso, otaba eserrang panyaket, 

29 kasokana Junandalem meyarsaagi 
duaepon ommat kadhinto. Manabi e antarana 
ommat Israil badha se sossa atena sareng 
adua ka Junandalem sambi ngangka 
tanangnga epaaddhep ka Padalemman Socce 
kadhinto, 

30 kasokana J unandalem e kalenggiyannepon 
e sowarga meyarsaagi sareng apareng sapora 
ka ommat kadhinto. Namong J unandalem 
se oneng ka essena atena manossa. Daddi 
parenge saneyap oreng ponapa se satembang 
sareng lalakonna, 

3l sopaja ommattepon Junandalem tako 
sareng taat terros ka J unandalem saabidda 
ommat kadhinto neng e nagara se sareng 
Junandalem eparengngagi ka bangatowa 
abdidalem sadaja. 

32 Manabi oreng manca e nagara se 
jau mereng parkara kaagungan sareng 
kakowadannepon Junandalem, sarengngan 
manabi J unandalem bilaa saos kasokan 
aparenga partolongan, sarengngan oreng 

gapaneka laju entar ka Padalemman Socce 


badhi adua ka Junandalem, 

33 kasokana Junandalem dhari kalenggiyanna 
e sowarga meyarsaagi duana sareng ngabbuli 
parnyoonanna. Kalaban cara se kadi kadhinto 
sa-bangsa sadunnya oneng ka Junandalem 
sareng taat ka Junandalem akadi ommattepon 
Junandalem Israil. Sa-bangsa manca tanto 
pas oneng ja padalemman se epaddek 
abdidalem kadhinto kennengnganna oreng 
abakte ka Junandalem. 

34 Manabi Junandalem makon ommadda 
mangkat aperrang sareng mosona, dineng 
ommat kadhinto, e kadhimmaa saos ngadhep 
ka kottha peleyannepon Junandalem kadhinto 
sareng adua sambi addhep ka padalemman 
se epaddek kaator ka Junandalem sareng 
abdidalem, 

35 kasokana Junandalem e sowarga 
meyarsaagi duaepon ommat kadhinto, sareng 
apareng kamennangan. 

36 Manabi ommattepon Junandalem dusa 
ka Junandalem pajat lerres tadha manossa 
settonga se ta gadhuwan dusa Junandalem 
lantaran duka laju mendel kantos ommat 
kadhinto epakala sareng mosona pas ebakta 
etawan ka nagara laen se jau otaba semma, 

37 kasokana J unandalem meyarsaagi duana 
ommat kadhinto. Manabi e nagara gapaneka 
ommattepon J unandalem kadhinto atobat 
dhari sa-dusana sareng adua ka Junandalem 

sambi ngakoneja abaepon dusa sareng alako 


jahat, kasokana Junandalem meyarsaagi 
duaepon ommat kadhinto, GUSTE. 

38 Manabi e nagara gapaneka ommat 
kadhinto kalaban ate se ehlas sareng 
gu-onggu ta alako dusa pole, sareng nyoon 
ka Junandalem sambi addhep ka nagara 
se sareng Junandalem eparengngagi ka 
bangatowa abdidalem sadaja kadhinto, 
addhep ka kottha peleyannepon Junandalem 
sareng ka padalemman kennengnganna 
oreng abakte ka Junandalem se ampon 
epaddek sareng abdidalem kadhinto, se 
sareng abdidalem eatorragi ka Junandalem 
kadhinto, 

33 kasokana J unandalem dhari kalenggiyanna 
e sowarga meyarsaagi duana ommat 
kadhinto, sareng kasokana Junandalem 
apareng kabellasan ka reng-oreng gapaneka. 
Kasokana Junandalem nyapora sadajana 
dusana ommattepon Junandalem kadhinto. 

40 Samangken, Guste Allah, kasokana 
Junandalem ngoladi ka abdidalem sadaja 
sareng meyarsaagi sadajana dua se eatorragi 
ka Junandalem e kennengngan kadhinto. 

4l Ngereng abungo, GUSTE Allah, Pangeran 
kaula! Ngereng Junandalem malebbet 
ka Padalemman Socce kadhinto asareng 
Petthe Parjanjiyan se daddi lambangngepon 
kakobasaanna Junandalem, sareng pas terros 
alenggi e kadhinto salanjangnga. Parenge 

berkat sadaja se elakone mam-imammepon 


Junandalem, sarengngan moga ommattepon 
Junandalem sadaja padhaa senneng odhina 
lantaran Junandalem sae ka ommat kadhinto. 

42GUSTE Allah, Pangeran kaula, ja 

kantos Junandalem nolak rato se ampon 
epele Junandalem dibi kadhinto. Kaemodi 
kataresnaanna Junandalem ka Daud abdiepon 
Junandalem kadhissa." 

7 l Saellana Rato Sulaiman mare se adua, 

dhari attas langnge toron apoy se ngello 

ban-kurban se eatorragi ka PANGERAN. 
Saellana jareya sonar kahadiranna PANGERAN 
nerae Padalemman Socce jareya, 

2 Sampe para imam ta ngenneng maso. 

3E bakto nangalee apoy toron dhari langnge 
ban sonarra kahadiranna PANGERAN nerae 
Padalemman Socce jareya, rayat Israil laju 
padha nyorkep e palesteran, pas nyemba 
sarta moji Allah polana Salerana sae ban 
kataresnaanna langgeng. 

4Saellana jareya Rato Sulaiman ban 
reng-oreng se akompol e jadhiya kabbi padha 
ngatorragi kurban ka PANGERAN. 

> Menangka kurban salameddan Sulaiman 
ngatorragi sape dhu lekor ebu meggi ban 
dumba saratos dhu polo ebu meggi. Kalaban 
cara se kantha jareya rato ban rayat sacara 
resme ngatorragi Padalemman Socce jareya 
ka PANGERAN. 

6 Para imam padha manjeng neng e 


kennengnganna se la etantowagi, dhep- 
adhebban ban oreng Lewi se amoljaagi 
PANGERAN ngangguy kas-pakakassa mosik 
gabayanna Rato Daud, sambi anyanye 
nyanyeyan "Kataresnaanna langgeng!" 
menorot se edhabuwagi bi Daud. Para imam 
nope tarompet sabatara rayat padha manjeng 
kabbi. 

7 Sulaiman laju ngatorragi ka PANGERAN 
bagiyan tengngana taneyan se badha e 
adhana Padalemman Socce jareya. Saellana 
jareya salerana laju ngatorragi e jadhiya 
kurban obbaran, kurban gandum ban gajina 
keban se egabay kurban salameddan. Kurban 
jareya eatorragi e jadhiya kabbi lantaran 
mezba paronggu badhiyanna rowa takene 
gallu, ta seddheng ekabaddha ban-kurban 
jareya kabbi. 

8 Sulaiman ban ommat Israil kabbi padha 
mabadha parayaan Ranggun Dhaun sampe 
pettong are abidda. Reng-oreng se akompol 
noroa parayaan jareya talebat bannyana, 
dhateng dhari dhaera se jauna dhari dhaja 
molae dhari Jalan Hamat sampe ka lao gan 
batessa Messer. 

3 Pettong are abidda reng-oreng jareya 
akompol kaangguy opacara paresmeyanna 
mezbana PANGERAN, saellana jareya pas 
akompol pettong are aggi kaangguy parayaan 

Ranggun Dhaun. E are se dhi-budhina 


ebadhaagi parayaan panotoban, 

10 ban kalagguwanna e tanggal tello lekor 
bulan petto, Sulaiman makon reng-oreng 
jareya mole. Reng-oreng jareya padha perak 
polana sabarang se bagus se elampaagi 
PANGERAN ka bangsa Israil ommadda, ka 
Daud ban ka Sulaiman. 

ll Saellana Sulaiman mare se maddek 
Padalemman Socce ban karaton menorot 
rancanana, 

12 PANGERAN ngaton pole ka salerana e 
bakto malem. PANGERAN adhabu ka salerana, 
"Sengko la ngedhing duana bana ban Sengko 
narema bengko reya menangka kennengngan 
se malolo kaangguy ngatorragi kurban ka 
Sengko. 

13 Mon Sengko ta matoron ojan, otabana 
madhateng balang se matadhaa hasel bume, 
otabana madhateng wabah panyaket ka Tang 
ommat reya, 

14 ban Tang ommat se ngangguy Tang 
nyama jareya ngasorragi aba ban adua sarta 
entar ka Sengko tor addinaagi lalakonna se 
juba, dhari sowarga Sengko ngedhingngagiya 
duana reng-oreng jareya. Sa-dusana bi 
Sengko esaporaa, ban nagarana bi Sengko 
epamamora pole. 

15 Sengko terrosa ajaga padalemman reya 
ban Sengko ngedhingngagiya sakabbinna dua 

se etojjuwagi ka Sengko dhari kennengngan 


reya. 
leJareya kabbi bi Sengko elakonana polana 

kennengngan reya bi Sengko la epele ban 

la epamalolo daddi kennengnganna oreng 

abakte ka Sengko salanjangnga. Bi Sengko 

ejagaa ban elindhungana saterrossa. 

17 Mon bana esto ngabdi ka Sengko akantha 
Daud, ramana, atoro ka apa se daddi Tang 
karep sarta taat ka Tang kom-hokom sarta 
ngalakone sabarang se eparentaagi Sengko 
ka bana, 

18 Sengko neptebbana Tang janji ka Daud, 
ramana bana, iya areya ja salanjangnga 
terrosa badha settong toronanna se daddi 
rato e Israil. 

19Tape mon bana ban rayadda nerrak 
Tang kom-hokom ban Tang sabarang se la 
eparentaagi bi Sengko, sarta nyemba ka 
ba-diba, 

20 Sengko makalowara bana dhari nagara 
se bi Sengko la ebagi ka bana kabbi reya. 
Bariya keya Sengko ondura dhari bengko 
reya se bi Sengko la eteptebbagi menangka 
kennengnganna oreng abakte ka Sengko. E 
dhimmaa bai bengko reya bakal eya-seyaa 
ban ekala-gellaa bi oreng. 

21 Padalemman Socce reya sateya talebat 
ehormadi oreng, tape e bakto jareya saneyap 
oreng se lebat e jadhiya bakal herana ban 

atanya, Arapa nagara ban padalemman reya 


me epakantha reya bi Pangeran? 

22 Oreng bakal nyaoda kantha reya, Sabab 
bangsa reya mongkore Pangeranna, GUSTE 
Allahna, se la ngaterragi bangatowana 
kalowar dhari Messer. Bangsa reya nyemba 
ban ajanji estowa ka ba-diba. Daddi 
PANGERAN madhateng balai se kantha reya 
ka bangsa jareya." 

l Sulaiman maddek Padalemman Socce 
8 ban karatonna rato rowa dhu polo taon 
abidda. 

2 Tha-kottha tor-atorra Rato Hiram ka 
salerana epaddek pole, laju epakon 
kennengnge ka oreng Israil. 

3 Dhaera Hamat ban Zoba erebbu, 

4Kottha Tadmor e ra-ara beddhi 
epakowat. Tha-kottha se tamaso pusadda 
panyempennanna parsadhiyaanna bahan e 
Hamat epaddek pole. 

> Kottha Bet-Horon-Attas ban Bet-Horon- 
Baba epaddek pole epadaddi kottha se 
epobuwi binteng, se ngangguy bang-labang 
saketheng se epasange palang. 

6 Bariya keya kottha Baalat ban tha- 
kottha panyempennanna parsadhiyaanna 
han-bahan, sarta tha-kottha panyabaanna 
kareta perrang ban jaranna, padha epaddek 
pole kabbi. Sabarang se daddi rancana 
pambangonanna e Yerusalim, Libanon ban e 

saantero baba kakobasaanna la elampaagi 


kabbi. 

7 Toronanna bangsa Kanaan se ta ekenneng 
patee bi bangsa Israil e bakto arebbu 
nagarana, kabbi padha epalako paksa bi 
Sulaiman. Reng-oreng jareya iya areya oreng 
Het, Amori, Feris, Hewi ban Yebus. Sampe 
sateya na potona reng-oreng jareya gi daddi 
dunor. 

8 (8:7) 

? Oreng Israil ta epalako paksa, tape 
epadaddi tantara, parwira, komandanna 
Kareta perrang, ban tantarana pasukan jaran. 

10 Badha dhu ratos saeket oreng se epajaga 
reng-oreng se epalako paksa e dhalem proyek 
pambangonan se acem-macem. 

ll Sulaiman ngalle rajina, iya areya pottrena 
rato Messer, dhari Kottha Daud ka bengko 
se ekagabay kaangguy eparengngagiya ka 
rajina jareya. Sabab Sulaiman apekker, "Tang 
bine ta olle neng e karatonna Daud, rato 
Israil, sabab sakabbinna kennengngan se tao 
egabay kennengnganna Petthe Parjanjiyan 
reya kennengngan se socce." 

12 Sulaiman ngatorragi kurban obbaran ka 
PANGERAN e attassa mezba se epaddek e 
adhana Padalemman Socce. 

13 Ban-kurban eatorragi menorot Hokomma 
Mosa kaangguy sabban are raja: are Sabat, 
Are Raja Bulan Anyar, ban are raja taonan se 


| 2 Tawarikh 8.141 18 29 
tatello, iya areya Are Raja Roti Se Ta Eragii, 


Are Raja Anye, ban Are Raja Ranggun Dhaun. 

14 Menorot atoran-atoran se eteptebbagi 
bi Daud, ramana, Sulaiman ngator lalakon 
ren-arenna para imam ban oreng Lewi se 
kodu anyanyeyagi ji-pojiyan ka PANGERAN 
sarta abanto para imam e dhalem ajalannagi 
ra-opacarana kabakteyan. Bariya keya para 
pangawalla Padalemman Socce egi-bagi 
epadaddi gu-reggu se esaba e saneyap 
labang saketheng, menorot petoduna Daud, 
abdina Allah. 

15 Du-petoduna Daud se kodu eangguy 
bi para imam ban oreng Lewi parkara 
dhang-gudhang ban parkara en-laenna, etoro 
kalaban gu-onggu. 

16 Daddi proyek pambangonan se 
erancanaagi Sulaiman jareya la mare. Molae 
dhari pamasanganna dhasar sampe marena 
Padalemman Socce jareya, kabbi la epamare 
kabbi kalaban becce. 

17 Saellana jareya Sulaiman meyos ka Ezion- 
Geber ban ka Elot, tha-kottha palabbuwan e 
paseser Tellok Akaba e nagara Edom. 

18 Rato Hiram akerem pal-kapal se epajalan 
bi reng-orengnga dibi sarta para gandhiba 
se apangalaman. Reng-oreng jareya alajar 
ka nagara Ofir abareng ban reng-orengnga 
Sulaiman; e jadhiya laju ngala emmas lema 
bellas ebu kilo, pas egiba ka Sulaiman. 


2 Tawarikh 9.11 6 30 
9 l Rato dhari Syeba meyarsa kakalontaanna 


Sulaiman, daddi laju meyos ka Yerusalim, 
terro ngojiya Sulaiman ban partanyaan 
se rat-malarat. Se meyos eereng oreng 
sabannyana dhari Syeba, sarta abakta 
onta sabannyana keya; onta jareya ebuwai 
pa-palappa, mamatan ban emmas se talebat 
bannyana. E bakto apanggi ban Sulaiman, 
rato jareya atanya acem-macem parkara 
sabarang se badha e panggaliyanna. 

2 Partanyaan jareya bi Sulaiman ekenneng 
jawab kabbi, tadha settonga se ekarassa 
malarat. 

3 Rato Syeba meyarsa dibi saapa bicaksanana 
Sulaiman sarta ngoladi karaton se epaddek 
Sulaiman jareya, 

“tata lalakonna ba-ponggabana karaton, 
saragamma ban paromaanna. Rato Syeba 
ngoladi kakanan se eangkaagi, sarta 
kalambina reng-oreng se aladine e dhalem 
pesta; bariya keya ban-kurban se eatorragi 
Sulaiman e Padalemman Socce. Jareya kabbi 
andaddiyagi rato nagara Syeba kasambu tor 
cengngeng. 

> Dhabuna rato nagara Syeba jareya ka 
Rato Sulaiman, "Sadaja se ekarasan oreng e 
nagara kaula parkara panjennengngan ban 
kabicaksanaanna panjennengngan lerres 
onggu! 

6Gi dhimen kaula ta parcaja, tape 
saamponna kaula entar kaanja dibi sarta 

nyaksene sareng mata kaula dibi, buru kaula 


yakin. Sanyatana sadaja se ekaedhing kaula 
e kaissa ta napa saparona dhari se etangale 
kaula e kadhinto. Nyatana kabicaksanaan 
sareng kasogiyanna panjennengngan arajaan 
dhari se ecaretaagi oreng ka kaula. 

7 Pojur onggu reng-oreng se aladine 
panjennengngan, se ros-terrosan badha e 
ajunanna panjennengngan, daddi kengeng 
mereng dhari panjennengngan dibi sadaja 
pangajaran se bicaksana! 

8 Poji PANGERAN, Allahna panjennengngan! 
Panjennengngan epadaddi rato, epamarenta 
kalaban asmana, gapaneka noduwagi 
saponapa leburra Pangeran ka 
panjennengngan. Lantaran taresna ka 
ommat Israil, sareng menorot kasokanna 
sopaja ommat kadhinto teptep badha 
saterrossa, panjennengngan epadaddi ratona 
ommat paneka, sopaja panjennengngan 
kengenga majaga hokom sareng kaadilan." 

? Saellana jareya rato nagara Syeba jareya 
ngatorragi ka Sulaiman le-ollena se aropa: 
emmas se bannyana lebbi dhari pa ebu kilo 
sarta mamatan ban pa-palappa. Sulaiman ta 
tao narema pole palappa se bagus akantha 
tor-atorra rato nagara Syeba jareya. 

10 ( Reng-orengnga Rato Hiram ban Rato 
Sulaiman se ngeba emmasdhari Ofir se 
eatorragi ka Sulaiman, ngeba keya mamatan 
ban kaju candhana. 

1! Kaju jareya bi Rato Sulaiman ekagabay 


dhak-ondhak e Padalemman Socce ban e 
karatonna, sarta ekagabay calempong ban 
gambus se eangguya para panyanyena. Ta 
tao badha se kantha jareya e nagara Yehuda.) 

12 Laen dhari papareng babales se biyasana 
eparengngagi bi Rato Sulaiman, rato dhari 
Syeba jareya bi Rato Sulaiman eparenge keya 
sabarang se daddi parnyoonanna. Saellana 
jareya rato dhari Syeba jareya laju gubar ka 
nagarana abareng ban pangerengnga kabbi. 

13 Sabban taon Rato Sulaiman narema 
emmas para tello lekor ebu kilo, 

14 gi ta kabitong jek-pajek dhari gar-sodagar 
ban gang-dagang. To-rato Arab ban nor- 
gubennor Israil ngatorragi keya emmas ban 
salaka. 

15 Sulaiman abadhi tameng raja dhu ratos 
meggi dhari emmas tempaan. Emmas se 
ekagabay saneyap tameng jareya bannyana 
lebbi korang pettong kilo. 

le Laen dhari jareya Sulaiman gi abadhi 
tameng se akenean tello ratos meggi dhari 
emmas tempaan keya. Emmas se egabay 
saneyap tameng se kene jareya lebbi korang 
tello kilo. Meng-tameng jareya esaba e balay 
se anyama Mandhapa Alas Libanon. 

17 Rato abadhi keya korse karajaan se raja 
dhari gaddhing ban erengga bi emmas morne. 

18 Korse jareya badha lengngenna ban e 
kangan kacerra badha arcana macanna. Korse 

jareya badha dhak-ondhagga nem-ennem, 


ban panongkoanna sokona se ekolee 
emmas. Panongkoanna soko jareya epacekka 
masettong ban korsena. 

19E konco kacer ban konco kanganna 
saneyap dhak-ondhagga korse jareya badha 
arcana macanna daddi kabbi badha dhubellas 
arca. Ta tao badha korse se kantha jareya e 
karajaan dhimmaa bai. 

20 Ker-cangker ban pialana Sulaiman dhari 
emmas kabbi, ban pakakas se eangguy e 
Mandhapa Alas Libanon dhari emmas morne 
kabbi keya. E jamanna Sulaiman salaka 
eanggep tadha argana. 

21 Sulaiman kaagungan kapal ja-raja 
sabannyana, se alajar e tase raja abareng ban 
pal-kapalla Rato Hiram. Tello taon sakaleyan 
pal-kapal jareya mole ngeba emmas, salaka, 
gaddhing, mothak ban mano merrak. 

22 Rato Sulaiman lebbi sogi ban lebbi 
bicaksana dhari rato se kemmaa bai e dunnya 
reya. 

23 To-rato kabbi padha aehteyar 
terro tatemmowa ban Sulaiman, terro 
ngedhingngagiya pangajaranna se bicaksana, 
paparengnga Allah ka salerana. 

24 To-rato jareya kabbi padha nyabis sambi 
abakta le-olle ka Sulaiman. Le-ollena to-rato 
jareya aropa rang-barang dhari salaka, 
emmas, kalambi, sanjata, palappa, jaran ban 

jaran buwadan. Kantha jareya dhari taon ka 


taon. 

25 Rato Sulaiman kaagungan keya 
kandhangnga jaran ban karetana, bannyana 
pa ebu meggi. Jaran perrangnga badha 
dhubellas ebu. Sabagiyan esaba e Yerusalim, 
laenna e tha-kottha pangkalanna ta-kareta 
perrangnga. 

26 Sulaiman ngobasane to-rato se badha e 
dhaera molae dhari Songay Efrat sampe ka 
nagara Filistin ban batessa Messer. 

27E dhalem jaman pamarentaanna 
Sulaiman, salaka maso barang se biyasa e 
Yerusalim, tadha bidana ban bato, ban kaju 
comara Libanon talebat bannyana akantha 
kaju ara biyasa. 

28 Sulaiman madhateng jaran dhari Messer 
ban saneyap nagara laenna. 

293 Careta laenna parkara Rato Sulaiman 
dhari adha sampe ka budhi la ecathet e 
dhalem ketab Caretana Nabbi Natan ban 
e dhalem ketab Nobuwadda Ahiya oreng 
Silo, sarta e dhalem ketab Wahyuna Nabbi 
Ido, se aesse keya caretana pamarentaanna 
Yerobeyam rato Israil. 

30 Pa polo taon abidda Sulaiman marenta e 
Yerusalim ngobasane saantero Israil. 

31 Saellana jareya Sulaiman seda sarta 
esareyagi e Kottha Daud. Sasedana Sulaiman 
laju egante Rehabeyam, pottrana. 

10 1 Rehabeyam meyos ka Sikhem polana 


rayat Israil e bagiyan dhaja padha 
akompol kabbi e jadhiya alantia salerana se 
epajumennengnga rato. 

2E bakto jareya Yerobeyam pottrana Nebat 
gi badha e Messer lantaran buru dhari 
Rato Sulaiman. E bakto meyarsa parkara 
Rehabeyam, Yerobeyam jareya laju abali ka 
Israil. 

3 Rayat bagiyan dhaja ngatore rabuna 
Yerobeyam, saellana laju padha ngadhep ka 
Rehabeyam kabbi. Atorra reng-oreng jareya, 

4"Odhina abdidalem sadaja epaberra sareng 
Sulaiman, ramaepon junandalem. Manabi 
junandalem ngorange berrana odhi kadhinto 
sareng ngorange kasangsaraanna abdidalem 
sadaja, abdidalem sadaja padha estowa daddi 
rayattepon junandalem." 

> Saodda Rehabeyam, "Bi sengko gi 
epekkera gallu. Abali dha enna tello are aggi." 
Reng-oreng jareya laju padha mole. 

6 Rato Rehabeyam laju nyoon petodu ka 
reng-oreng towa se daddi panasehadda 
Sulaiman, ramana. "Baramma sengko se 
nyaodana reng-oreng jareya?" dhabuna 
Rehabeyam. "Baramma panemmona bana?" 

7 Saodda reng-oreng jareya, "Manabi 
junandalem saeya ka rayat kadhinto sareng 
terro masennengnga atena, parenge jawaban 
se sae, tanto reng-oreng gapaneka pas esto 
ka junandalem salanjangnga." 

8 Tape petoduna reng-oreng towa jareya ta 


eparduli bi Rehabeyam. Sabaligga, salerana 
laju manggii ngangodhadan se dhat-endhit 
ban salerana, se sateya daddi panasehadda. 

?"Baramma panemmona bana, nyaoda 
baramma sengko ka rayat reya sopaja odhina 
ta pateya berra?" 

10 Atorra ngangodhadan jareya, "Saena 
junandalem adhabu kadi kadhinto ka 
reng-oreng gapaneka, Maske sengko reya 
lembe, sengko gi akowadan dhari tang rama. 

11 Bi tang rama odhina bana epaberra, tape 
bi sengko epalebbiya berra pole. Bi tang rama 
bana esebet ban cometthe, tape bi sengko 
bana esebedda ban cometthe se adhuri 
besse!" 

12 Saellana olle tello are se anante, 
Yerobeyam ban reng-oreng gella nyabis 
pole ka Rato Rehabeyam, menorot se la 
edhabuwagi rato jareya. 

13 Sabaligga dhari petoduna reng-oreng se 
towa rowa, rato laju adhabu epakasar ka 
rayat jareya. 

14 Noro petoduna ngangodhadan gella, laju 
adhabu, "Bi tang rama odhina bana epaberra, 
tape bi sengko epalebbiya berra pole. Bi 
tang rama bana esebet ban cometthe, tape 
bi sengko bana esebedda ban cometthe se 
adhuri besse!" 

15 Parnyoonanna rayat jareya ta eparduli. 
Tape se kantha jareya la pajat kasokanna 

GUSTE Allah. Apa se la edhabuwadgi 


PANGERAN kalaban parantaraanna Nabbi 
Ahiya dhari Silo parkara Yerobeyam pottrana 
Nebat kodu kalakon. 

16E bakto rayat Israil tao ja ratona ta 
kasokan meyarsaagi ka parnyoonanna, laju 
padha aera, "Dhu arapaa me mekkerana 
Daud ban toronanna! Olle apa bana ban 
sengko dhari Daud ban toronanna? Rayat 
Israil, mara padha mole! Dina Rehabeyam 
me olle ngoros abana dibi!" Rayat Israil laju 
padha mole, 

17 daddi Rehabeyam pera daddi rato e 
dhaera Yehuda malolo. 

18 Maske kantha jareya Rato Rehabeyam 
gi makon Adoniram, kapalana reng-oreng 
se epalako paksa, masabbar rayat Israil. 
Tape Adoniram bi reng-oreng Israil jareya 
egarujuk bi bato sampe mate. Rehabeyam 
dibi ngenneng buru, laju duli ongga ka 
karetana, sarta pas buru ka Yerusalim. 

19 Molae dhari jareya rayat e bagiyan 
dhajana karajaan Israil ros-terrosan aberonta 
ka to-rato toronanna Daud. 

1 1 l Sanapana ka Yerusalim, Rato 

Rehabeyam makompol parjuridda 
bannyana saratos ballung polo ebu oreng. 
Parjurit jareya epele se paleng bagus dhari 
suku Yehuda ban Benyamin, epaperranga 
ban oreng Israil, polana terro mabaliya one 

kakobasaanna ka ku-suku e bagiyan dhajana 


Israil. 

2 Tape PANGERAN makon Nabbi Semaya 

3 manapa pessen kantha reya ka Rehabeyam 
ban ka sakabbinna oreng e dhalem suku 
Yehuda ban Benyamin, 

4 "Bana ja merrange Israil, taretanna dibi. 
Kassa mole! Kadaddiyan reya Tang karep." 
Reng-oreng jareya kabbi atoro ka dhabuna 
PANGERAN sarta burung se merrangana 
Yerobeyam. 

> Rehabeyam alenggi e Yerusalim sarta 
makon oreng maddek binteng e tha-kottha se 
badha e dhaera Yehuda ban Benyamin, iya 
areya kottha: 

6 Betlehem, Etam, Tekowa, 

7 Bet-Zur, Sokho, Adulam, 

8 Gat, Mares, Zif, 

3 Adoraim, Lakhis, Azeka, 

10 Zora, Ayalon ban Hebron. 

l1 Tha-kottha jareya epakoko bintengnga, 
ban saneyap kottha esabai komandanna 
pasukan. Saneyap kottha jareya ecokobi ban 
parsadhiyaanna kakanan, mennya jaitun ban 
anggur 

12 sarta tameng ban tombak. Kalaban cara se 
kantha jareya, dhaera Yehuda ban Benyamin 
paggun badha e dhalem kakobasaanna. 

13 Mam-imam ban oreng Lewi dhari 
sakabbinna dhaera Israil entar agabung ban 
Rehabeyam. 

14 Reng-oreng Lewi jareya ngalle dhari 


lon-talon ban tanana, ngalle ka Yehuda 

ban Yerusalim, sabab bi Yerobeyam sarta 
to-rato gantena ta ebagi alako daddi imamma 
PANGERAN. 

15 Yerobeyam ngangkat mam-imam dibi 
se epaladine e saneyap kennengnganna 
panyembaanna brahala, sarta kaangguy 
nyemba jin-ejjin sarta ca-arcana sape 
gabayanna dibi. 

16 Reng-oreng dhari sakabbinna suku Israil 
se pajat terro onggu abakteya ka PANGERAN, 
Allahna Israil, padha ngalle ka Yerusalim, 
nerowe reng-oreng Lewi jareya sopaja bisaa 
ngatorragi kurban ka PANGERAN, Allah se 
esemba bangatowana. 

17 Kalaban cara se kantha jareya karajaan 
Yehuda atamba koko. Tello taon abidda 
reng-oreng jareya nyokong pamarentaanna 
Rehabeyam pottrana Sulaiman gella, ban 
odhi akantha gi jamanna pamarentaanna 
Rato Daud ban Rato Sulaiman. 

18 Rehabeyam araji Mahalat; ramana Mahalat 
jareya Yerimot, pottrana Daud, dineng ebuna 
iya areya Abihail pottrana Eliyab, bajana Isay. 

19 Rehabeyam ban Mahalat kaagungan 
pottra lalake katello: Yeus, Semariya ban 
Zaham. 

20 Saellana jareya Rehabeyam laju araji 
Maakha pottrana Absalom. Se kadhuwa 

jareya kaagungan pottra lalake kaempa: 


Abiya, Atai, Ziza ban Selomit. 

21 Rehabeyam kaagungan raji ballu bellas 
oreng ban seller sabidak oreng, pottra lalake 
ballu lekor oreng ban pottra babine sabidak 
oreng. Dhari sakabbinna raji ban sellerra 
jareya se paleng ekataresnae iya areya 
Maakha. 

22 jareya sababba Abiya, pottrana Maakha, 
lebbi ekaneserre etembang tra-pottrana se 
laen, sarta se epele epaganteya daddi rato. 

23 Rehabeyam apareng gas-tugas ka 
tra-pottrana kalaban bicaksana sarta nyaba 
tra-pottrana jareya e tha-kottha se abinteng e 
saantero Yehuda ban Benyamin. Tra-pottrana 
jareya eparenge kakanan ce bannyana sarta 
esadhiyai bine sabannyana. 

12 l Saellana se jumenneng rato la 

koko kaduduganna, Rehabeyam 
ban sakabbinna rayat Israil laju padha 
ngenthengngagi hokomma PANGERAN, 

2 sarta ta esto ka Salerana. Daddi rato jareya 
sarta rayadda padha eokom bi PANGERAN. 

E taon se kapeng lema pamarentaanna 
Rehabeyam, Sisak rato Messer alorok 
Yerusalim 

3 kalaban kareta perrang saebu dhu ratos 
meggi, tantara jaran sabidak ebu oreng, ban 
parjurit se ta kabitong bannyana, tamaso 
pasukan Libiya, Suki ban Sudan. 

4 Rato Messer jareya arebbu tha-kottha se 


abinteng e Yehuda, sarta laju maju sampe ka 
Yerusalim. 

>E bakto jareya Rato Rehabeyam ban 
para pamimpin Yehuda la padha akompol 
e Yerusalim, padha buru dhari Sisak. 

Nabbi Semaya rabu ka jadhiya laju adhabu 
ka reng-oreng jareya, "Paneka dhabuna 
PANGERAN, Bana mongkore Sengko, daddi 
sateya bana epongkore keya bi Sengko 
sampe bana ekobasae Sisak." 

6 Rato ban para pamimpin ngakone ja pajat 
la padha dusa. Cana reng-oreng jareya, 
"Sadaja se elampaagi PANGERAN paneka 
adil." 

7E bakto PANGERAN ngoladi ja reng-oreng 
jareya la marendha, laju adhabu ka Semaya, 
dhabuna, "Sarrena reng-oreng jareya la 
ngakone dusana, bi Sengko ta epatompessa. 
Bi Sengko epasalamedda. Yerusalim ta 
epaancora bi Sengko. 

8 Tape reng-oreng reya bakal ekobasaana 
Sisak, sopaja reng-oreng jareya taowa bidana 
antara ngabdi ka Sengko ban ngabdi ka 
reng-oreng se ngobasane dunnya." 

ə? Rato Sisak laju alorok kottha Yerusalim 
ban arampas rang-barang se arga se badha 
e dhalem Padalemman Socce ban e karaton, 
bariya keya meng-tameng emmas gabayanna 
Rato Sulaiman. 

10 Menangka gantena Rehabeyam abadhi 


meng-tameng paronggu, se epakon jaga ka 
para parwira se ajaga labang sakethengnga 
karaton. 

ll Sabban rato meyos ka Padalemman Socce, 
para pangawal gella ngeba meng-tameng 
jareya, saellana laju epabali ka kamar jaga. 

12 Sarrena rato marendha e ajunanna 
PANGERAN, sarta gi badha pa-apa se bagus 
e Yehuda, daddi dukana PANGERAN ka 
Rehabeyam terep, rato jareya ta epaseda. 

13 Rehabeyam marenta e Yerusalim, 
ban kakobasaanna sajan raja. E bakto 
epajumenneng rato yuswana pa polo settong 
taon, ban marenta petto bellas taon abidda e 
Yerusalim, kottha se epele PANGERAN dhari 
saantero dhaera Israil egabay kennengnganna 
oreng abakte ka Salerana. Ebuna Rehabeyam 
reya Naama dhari nagara Amon. 

14 Rehabeyam alampaagi lalakon se jahat 
polana ta aehteyar alampaagi kasokanna 
PANGERAN. 

15 Caretana Rehabeyam dhari adha sampe ka 
budhi sarta silsilana ecathet e dhalem ketab 
Sajarana Nabbi Semaya ban e dhalem ketab 
Sajarana Nabbi Ido. Rehabeyam ros-terrosan 
aperrang ban Yerobeyam. 

16 Rehabeyam seda laju esareyagi e 
pasareyanna to-rato e Kottha Daud, laju 
egante Abiya, pottrana. 

13 lE taon se kapeng ballu bellas 


pamarentaanna Rato Yerobeyam e 
Israil, Abiya jumenneng rato Yehuda, 

2 ban marenta e Yerusalim tello taon abidda. 
Ebuna iya areya Mikhaya pottrana Uriyel dhari 
kottha Gibeya. Saellana jareya Abiya laju 
aperrang ban Yerobeyam. 

3 Abiya makalowar parjurit pa ratos ebu 
oreng, dineng Yerobeyam makalowar parjurit 
ballung atos ebu oreng. 

“Pasukan se dhadhuwa jareya dhep- 
adhebban e dhaera Pagunongan Efraim. Abiya 
ongga ka Gunong Zemaraim, laju aera ka 
Yerobeyam ban ka oreng Israil, "Edhingngagi! 

> Bana tao ja PANGERAN, Allahna Israil 
la mabadha parjanjiyan ban Daud ja 
Daud ban toronanna bakal marentaa Israil 
salanjangnga. Janji jareya ta ekenneng 
paburung. 

6 Maske bariya, Yerobeyam anana Nebat 
rowa aberonta ka Sulaiman, ratona. 

7 Yerobeyam makompol reng-oreng se 
korang ajar, laju maksa Rehabeyam pottrana 
Sulaiman sopaja norodana karebba; e bakto 
jareya Rehabeyam gi kana gallu ban gi ta 
andhi pangalaman daddi ta bangal alaban. 

8 Sateya bana nyangka bisa alaban ka 
kakobasaan se eparengngagi PANGERAN 
ka toronanna Daud, sabab pasukanna bana 
raja ban bana andhi pe-sape emmas se bi 
Yerobeyam egabay dibana bana. 

9 Mam-imamma PANGERAN toronanna 


Harun ban reng-oreng Lewi bi bana la 
eojuk kabbi. Menangka gantena, sapaa 

bai se terro daddiya imam, sokor ngeba 
sape settong otaba dumba papetto, bi bana 
epadaddi imamma se banne Allah, sabab 
pajat kantha jareya carana sa-bangsa laenna 
mon ngangkat imamma. Tape sengko ban 
tang bangsa ta kantha jareya. 

10 Tape sengko e dhinna gi paggun ngabdi 
ka GUSTE Allah, ta mongkore Salerana. Se 
daddi tang imam paggun toronanna Harun, 
ban teptep ebanto reng-oreng Lewi. 

11 Sabban gi laggu lem-malem mam-imam 
jareya ngobbar dupa ban ngatorragi kurban 
obbaran ka PANGERAN, sarta nyadhiyaagi 
roti sasajin, esaba e meja se berse menorot 
agama. Sabban malem ngodhii mar-damar 
se esaba e panongkoan emmas. Sengko 
kabbi padha paggun atoro ka papakonna 
PANGERAN, tape bana mongkore Salerana. 

12 Tang pamimpin Allah dibi ban mam- 
imamma se badha e dhinna. Mam-imam 
jareya la asadhiya nopeya tarompet 
menangka tandha ka tang bangsa sopaja 
nyerranga bana. He oreng Israil, bana 
ja amosowan ban PANGERAN, Allahna 
bangatowana bana! Bana ta kera mennang!" 

13 Sabatara jareya Yerobeyam ngerem 
sabagiyan dhari pasukanna epangaddhanga 
pasukan Yehuda dhari budhi, dineng se 

sabagiyanna epangadhebbi bangsa Yehuda 


jareya dhari adha. 

14E bakto pasukan Yehuda nangalee ja 
abana la ekeppong moso, laju padha aera 
menta tolong ka PANGERAN. Para imam nope 
tarompet; 

l5 saellana jareya pasukan Yehuda laju aera 
ngocaagi cerrengnga paperrangan sarta pas 
maju nyerrang, epimpin bi Abiya. Sabatara 
reng-oreng Yehuda jareya aserro ka Allah, 
Allah makala Yerobeyam ban pasukan Israil, 

16 Sampe padha buru kabbi. Bi Allah oreng 
Yehuda epamennang. 

17 Ce rajana kakalaanna oreng Israil ka 
Abiya ban pasukanna jareya; lema ratos ebu 
parjuridda se paleng bagus mate kabbi. 

18 Oreng Yehuda mennang polana 
ngandellagi kakowadanna PANGERAN, 
Allahna bangatowana. 

19E bakto nyerser pasukanna Yerobeyam, 
Abiya arebbu pan-barampan kottha ban 
sa-disa se badha e sabingkerra. Tha-kottha 
jareya iya areya Betel, Yesana ban Efron. 

20 Saabidda pamarentaanna Abiya, 
Yerobeyam ta bisa mabali one kakobasaanna. 
Dhi-budhina Yerobeyam jareya epatee bi 
PANGERAN. 

21 Sabaligga, Abiya sajan kobasa. Rajina 
pa bellas oreng, pottra lalakeanna dhu lekor 
oreng ban pottra babineanna nem bellas 
oreng. 

22 Careta laenna parkara Abiya, sarta 


sabarang se edhabuwagi ban elampaagi, la 
ecathet e dhalem ketab Sajarana Nabbi Ido. 

14 l Saellana Rato Abiya seda ban 

esareyagi e pasareyanna to-rato e 
Kottha Daud, laju egante bi Asa, pottrana. E 
bakto eparenta Asa, nagara Yehuda taremtem 
sapolo taon abidda. 

2? Asa adil ban becce, daddi masenneng 
panggaliyanna PANGERAN. 

3 Ba-mezbana bangsa laen epanyese, 
bariya keya kennengnganna panyembaanna 
brahalana. Gu-tuguna dibana epaancor, ban 
ga-canggana arcana Dewi Asyera epagujur. 

4 Rayat Yehuda epakon odhi menorot 
kasokanna PANGERAN, Allahna bangatowana, 
sarta epakon atoro ka sakabbinna pangajaran 
ban papakonna. 

> Kennengnganna panyembaanna brahala 
ban kennengnganna pangobbaranna dupa 
epanyese kabbi dhari tha-kottha Yehuda. 
Daddi karajaan jareya e bakto eparenta Asa 
kabadhaanna taremtem, 

6 daddi Asa ngenneng maddek teng-binteng 
e tha-kottha Yehuda. Pan-barampan taon 
abidda tadha perrang, sabab PANGERAN 
apareng kataremtemman. 

7 Dhabuna Asa ka rayat Yehuda, "Mara 
tha-kottha e nagara reya pakowat, e 
sakalenglengnga pobuwi geddhung ban 
ra-manara sarta labang saketheng se badha 

lang-palangnga. Nagara reya ekenneng 


kobasae bi bana polana bana norodi 
kasokanna Allah. Allah alindhunge bana ban 
apareng kaamanan ka saantero nagarana 
bana reya." Daddi reng-oreng jareya laju 
molae ajalannagi lalakon jareya sampe mare; 
gabayanna epabagus. 

8 Se tamaso tantarana Rato Asa reya oreng 
Yehuda se asanjata tameng ban tombak tello 
ratos ebu oreng, ban oreng Benyamin se 
asanjata tameng, gandhiba ban pana dhu 
ratos ballung polo ebu oreng. Jareya kabbi 
parjurit se ngal-bangal sarta la elate. 

9E settong bakto badha oreng Sudan 
anyama Zerah alorok Yehuda ngeba pasukan, 
bannyana sajuta oreng parjurit ban kareta 
perrang tello ratos meggi. Pasukan Sudan 
jareya maju sampe gan Maresa. 

10 Asa laju kalowar ngadhebbi Zerah, se 
kadhuwa jareya laju padha ngator barisan e 
Cora Zefata e seddina Maresa. 

11 Asa laju adua ka GUSTE Allahna, "GUSTE, 
namong J unandalem se kengeng nolonge 
oreng se ta gadhuwan kakowadan e dhalem 
ngadhebbi oreng se kowat. Nyoona tolong 
samangken abdidalem, GUSTE Allah, 
Pangeran kaula! Abdidalem nyandhara ka 
Junandalem, sareng kalaban asmaepon 
Junandalem abdidalem sadaja badhi kalowara 
aperranga sareng pasukanna moso se talebat 
rajana kadhinto. GUSTE, Junandalem Allah 

abdidalem. Ja kantos Junandalem epakala 


sareng manossa." 

12 Asa ban tantara Yehuda laju nyerrang 
tantara Sudan. Tantara Sudan jareya bi 
PANGERAN epakala, sampe kabbi padha buru. 

13 Asa ban tantarana nyerser moso se 
buru jareya sampe gan Gerar. Tantarana 
Sudan ce bannyana se mate sampe ta andhi 
kakowadan, sabab epaancor bi PANGERAN 
sarta bi tantara Yehuda; tantara Yehuda 
jareya arampas rang-barangnga tantara 
Sudan sampe ce bannyana. Saellana jareya 
tantara Yehuda maancor tha-kottha e dhaera 
e sabingkerra Gerar, sabab rayadda e jadhiya 
padha katakoen ka PANGERAN. Tha-kottha 
jareya bi tantara Yehuda erampase kabbi; 
ollena barang rampasanna ce bannyana. 

14 (14:13) 

l15Tantara Yehuda jareya gi nyerrang keya 
parkemahanna reng-oreng se meyara ebin; 
dumba ban ontana bannya se eangko. 
Saellana jareya kabbi laju padha mole abali 
ka Yehuda. 

1 5 l Erroh Allah ngobasane Nabbi Azarya 

pottrana Oded, 

2 sampe nabbi jareya meyos nyabis ka 
Rato Asa, laju adhabu, "Rato Asa, ngereng 
peyarsaagi, ban oreng Yehuda sarta Benyamin 
kabbi, mara padha edhingngagi! GUSTE, 
Pangeran semma ka junandalem manabi 
junandalem semma ka Salerana. Manabi 

junandalem nyoon petodu ka PANGERAN, 


tanto eparenge. Namong manabi junandalem 
ta parduli, junandalem ta kera eparduli jugan. 

3 Ampon abit onggu Israil ta ngabdi ka Allah 
se lerres, ta gadhuwan kom-hokom se kodu 
etoro, sareng ta gadhuwan mam-imam se 
ngajara ommat gapaneka. 

4 Namong e bakto manggi kasossaan, ommat 
Israil padha nyoon tolong ka PANGERAN, 
Allahna Israil. Bangsa Israil nyoon petodu 
dhari Pangeran, sareng Pangeran laju 
eparenge. 

>E jaman gapaneka oreng ta aman ajalanan, 
sabab e saneyap nagara badha baridhu. 

6 Bangsa se settong nendhes bangsa 
settonganna, kottha se settong nendhes 
kottha settonganna, sabab Allah madhateng 
baridhu ka sa-bangsa gapaneka. 

7? Namong junandalem kodu kowat sareng 
bangal. Ehteyarrepon junandalem tanto 
ahasel." 

8E bakto Asa meyarsa dhabuna Azarya 
pottrana Oded jareya, samangadda rabbang 
pole. La-brahala laju epanyengla kabbi dhari 
nagara Yehuda ban Benyamin, ban dhari 
tha-kottha se la epakala e Pagunongan 
Efraim; mezbana PANGERAN se badha e 
taneyanna Padalemman Socce laju epateppa. 

3? Bannya oreng Efraim, Manasye ban 
Simeyon noro Asa, laju aenggun e dhaera 
karajaanna, sabab reng-oreng jareya 

nangalee ja PANGERAN nolonge Asa. Asa 


makon reng-oreng jareya kabbi ban rayat 
Yehuda sarta Benyamin 

10 akompol e Yerusalim. Daddi reng-oreng 
jareya padha akompol e bulan se kapeng tello 
taon se kapeng lema bellas pamarentaanna 
Asa. 

11E are jareya reng-oreng jareya ngatorragi 
ka PANGERAN sape pettong atos meggi ban 
dumba pettong ebu meggi, ollena rampasan 
perrang se egiba mole. 

12 Reng-oreng jareya ajanji ka PANGERAN 
odhia menorot kasokanna PANGERAN, Allahna 
bangatowana, kalaban ate ban sokmana. 

13 Sapaa bai, towa ngodha, lalake babine, se 
ta abakte ka PANGERAN masthe eokom mate. 

14 Reng-oreng jareya asompa ka PANGERAN, 
sowarana epakaja, neptebbana janji jareya. 
Saellana jareya laju padha asorak sarta nope 
tarompet. 

15 Rayat Yehuda padha perak kabbi polana 
la asompa bi ate se mantep. Reng-oreng 
jareya abakte ka PANGERAN, ban PANGERAN 
kasokan narema reng-oreng jareya, sarta 
apareng kataremtemman e nagarana. 

16 Saellana jareya Rato Asa maambu emba 
binena se anyama Maakha, dhari pangkadda 
menangka Rato Ebu sabab Maakha abadhi 
arcana brahala se cemmer kaangguy Asyera, 
dibana kalandhuwan. Arca jareya bi Asa 

Kidron. 

17 Maske ta sakabbinna kennengnganna 
panyembaanna brahala e nagara jareya 
epaancor bi Asa, tape saomorra Asa paggun 
esto ka PANGERAN. 

18 Emmas ban salaka sarta rang-barang 
laenna ollena rampasan perrang kaagunganna 
ramana ban salerana dibi esaba kabbi e 
Padalemman Socce, eatorragi ka PANGERAN. 

19 Sampe taon se kapeng tello polo lema 
e dhalem pamarentaanna Asa ta tao badha 
perrang pole e nagara jareya. 

16 1E taon se kapeng tello polo ennem 

pamarentaanna Rato Asa e Yehuda, 
Baesa rato Israil alorok Yehuda sarta 
abintenge kottha Rama sopaja kokowa, 
maksodda notoba jalan kalowar masona 
Yehuda. 

2 Daddi Rato Asa laju mondhut emmas ban 
salaka dhari parbendhaharaanna Padalemman 
Socce ban karaton, pas epakerem ka Damsyik 
ka Benhadad rato Siria, etoroe pessen kantha 
reya, 

3 "Ngereng sampeyan sareng kaula akanca 
akadi oreng towana sampeyan sareng oreng 
towa kaula. Kaula ngeremmagi emmas sareng 
salaka menangka tor-ator ka sampeyan. 
Ngereng samangken papegga hubunganna 
sampeyan sareng Baesa rato Israil, sopaja 

kakobasaan kaula." 

4 Benhadad narema usulla Asa jareya, laju 
makon ra-parwirana ban pasukanna alorok 
tha-kottha Israil. Reng-orengnga Benhadad 
jareya makala Iyon, Dan, Abel-Bet-Maakha 
ban sakabbinna tha-kottha kennengnganna 
parsadhiyaanna han-bahan e Naftali. 

>E bakto Rato Baesa meyarsa parkara 
jareya, laju ambu se makowada kottha Rama 
sarta pas nyengla dhari kottha jareya. 

6 Dineng Rato Asa laju makon reng-oreng e 
saantero Yehuda ngangko bato ban kaju se 
eagem Baesa e Rama kaangguy makowada 
kottha jareya. Han-bahan jareya bi Rato Asa 
eagem kaangguy makoko kottha Geba ban 
Mizpa. 

7E bakto jareya Nabbi Hanani nyabis ka 
Rato Asa laju adhabu, "Sarrena junandalem 
nyagerragi bantowanna rato Siria, banne 
bantowanna Pangeran, GUSTE Allahna 
junandalem, samangken junandalem 
kaelangan kasempadan makalaa tantarana 
rato Israil. 

8 Sudan sareng Libiya gu ta gadhuwan 
angkadan perrang se raja, jugan kareta 
perrang sareng tantara jaran sabannyana? 
Sanare sapaneka sareng PANGERAN 
junandalem epamennang ka sa-bangsa 
gapaneka, sabab junandalem nyagerragi 
bantowannepon Pangeran. 

marengana kakowadan ka reng-oreng se esto 
ka Salerana. Junandalem sala mele jalan, 
akadi oreng se budhu, daddi dhari samangken 
junandalem bakal ngalamana paperrangan." 

10 Meyarsa dhabuna Nabbi Hanani jareya 
Rato Asa talebat dukana, sampe nabbi jareya 
epamaso ka penjara. E bakto jareya keya Asa 
nendhes pan-barampan oreng dhari rayadda. 

ll Sabarang kadaddiyan e dhalem 
pamarentaanna Asa dhari awwal sampe aher 
la ecathet e dhalem ketab Sajarana To-rato 
Yehuda ban Israil. 

12E taon se kapeng tello polo sanga e 
dhalem pamarentaanna Asa ekenneng 
panyaket se ce sarana e padana dhu kalaja. 
Maske bariya Asa ta nyoon partolongan ka 
PANGERAN; se epentae tolong kon-dhukon. 

13 Saellana olle dhu taon dhari jareya Asa 
seda. 

14) inazana eberrii racegan se ekagabay 
dhari pa-palappa ban mennya room, saellana 
laju esareyagi e pasareyanna to-rato e Kottha 
Daud. Menangka panghormadan ka rato 
jareya, rayat ngodhii api unggun se ce rajana. 
1 7 l Yosafat jumenneng rato Yehuda 

agante Asa, ramana, laju makoko 
kakobasaanna ngadhebbana Israil. 

2 Tha-kottha se abinteng e Yehuda, ban e 
dhaera e lowarra Yehuda, sarta e tha-kottha 

padha esabai tantara. 

3 PANGERAN aberkadi Yosafat polana Yosafat 
nerowe odhina ramana sarta ta nyemba ka 
Baal, 

“abakte ka Allah, atoro ka sabarang 
papakonna, ban ta akantha to-rato Israil 
laenna. 

> PANGERAN makoko kakobasaanna Yosafat 
menangka rato Yehuda. Rayat padha 
ngatorragi tor-ator kabbi, daddi rato jareya 
laju daddi ce sogina sarta ehormadi. 

6 Kalaban pangaterro se kowat Yosafat atoro 
ka papakonna PANGERAN sarta maancor 
sakabbinna kennengnganna oreng nyemba 
brahala sarta ca-arcana Dewi Asyera e 
Yehuda. 

7E taon se kapeng tello pamarentaanna, 
Yosafat makon om-kaom oreng agung 
ngajarragi kom-hokomma Pangeran e 
tha-kottha Yehuda. Om-kaom oreng agung 
jareya iya areya: Benhayil, Obaja, Zakhariya, 
Netaneel ban Mikha, 

8 se ebarengnge oreng Lewi kasanga ban 
imam kadhuwa. Reng-oreng Lewi jareya 
iya areya Semaya, Netanya, Zebaja, Asael, 
Semiramot, Yonatan, Adoniya, Tobiya ban 
Tob-Adoniya. Imam se kadhuwa jareya iya 
areya Elisama ban Yoram. 

3 Reng-oreng jareya ngeba ketab Kom- 
hokomma PANGERAN, entar man-dhaemman 

rayat e jadhiya. 

10 Sakabbinna karajaan e sabingkerra 
Yehuda bi PANGERAN epatako se aperranga 
ban Yosafat. 

ll Dhari oreng Filistin Yosafat narema salaka 
ban tor-ator laenna sabannyana, ban dhari 
oreng Arab narema dumba pettong ebu 
pettong atos meggi sarta embi pettong ebu 
pettong atos meggi. 

12 Daddi sajan abit Yosafat sajan kobasa. E 
saantero Yehuda epaddek teng-binteng ban 
tha-kottha pangandhuwanna han-bahan. 

13 Han-bahan sabannyana etombuk e 
tha-kottha jareya. E Yerusalim esabai 
ra-parwira se parjuga, 

14 ban kasatuwanna menorot kaomma 
bang-sebang. Adna panglimana kasatuwan 
dhari om-kaom Yehuda; parjurit se epimpin 
bannyana tello ratos ebu oreng. 

15 Oreng se nomer dhuwa iya areya Yokanan 
se ngapalae dhu ratos ballung polo ebu oreng. 
16 Oreng se kapeng tello iya areya Amasiya 

anana Zikhri, se ngapalae dhu ratos ebu 
oreng parjurit. (Amasiya reya sukarelawan se 
ngabdi ka PANGERAN.) 

17 Panglimana kasatuwanna om-kaom e 
dhalem suku Benyamin iya areya Elyada, 
parjurit se parjuga, se mimpin dhu ratos ebu 
oreng parjurit se genna ban sanjatana se 
aropa pana ban tameng. 

kasatuwan reya iya areya Yosabad, se mimpin 
saratos ballung polo ebu oreng parjurit se 
genna ban sanjatana. 

19 Reng-oreng jareya se atugas e Yerusalim. 
Laen dhari jareya rato gi nyaba kasatuwan- 
kasatuwan laen e teng-binteng e dhaera 
Yehuda. 

18 lE bakto la sogi tor kasohor, Yosafat 

rato Yehuda ajudhuwagi sala settong 
e antarana anggota kalowargana ban sala 
settong e antarana anggota kalowargana 
Ahab rato Israil. 

2 Saellana olle pan-barampan taon dhari 
jareya, Yosafat namoy ka Ahab e kottha 
Samaria. Menangka panghormadan ka 
Yosafat ban rombonganna Ahab mabadha 
pesta sarta makon nyambelli dumba ban sape 
sabannyana. E dhalem kasempadan jareya 
Ahab ngajak Yosafat alorok ka kottha Ramot 
e Gileyad. 

3 Dhabuna Ahab, "Panjennengngan ponapa 
kasokan asareng kaula alorok kottha 
Ramot?" Saodda Yosafat, "Sae, tantara 
kaula epakompola sareng tantarana 
panjennengngan. Ngereng aperrang 
areng-sareng. 

4 Namong se sae ngereng samangken nyoon 
petodu ka PANGERAN dhimen." 

> Daddi Ahab laju makompol bi-nabbi se 
bannyana ra-kera pa ratos oreng. Dhabuna 

alorok kottha Ramot?" "Kengeng!" atorra 
bi-nabbi jareya. "Allah badhi marengngagi 
kottha gapaneka ka junandalem." 

6 Tape Yosafat mareksane pole, "Ponapa 
e kadhinto tadha nabbi laenna se kengeng 
nyoonnagi petodu ka PANGERAN?" 

7 Dhabuna Ahab, "Gi badha settong, Mikha 
pottrana Yimla. Namong kaula baji ka nabbi 
gapaneka, sabab ta oneng aramal barang 
se sae kaangguy kaula; ramalanna juba 
ros-terrosan." "Ampon ja adhabu sapaneka!" 
dhabuna Yosafat. 

8 Daddi Ahab nembali ponggaba karaton 
kasorang, epakon dulii ngonee Mikha. 

9E bakto jareya Ahab ban Yosafat ngagem 
pangangguy kabessaran, alenggi e korse 
karajaan e kennengnganna pagebbaanna 
gandum e adhana labang saketheng Samaria, 
sabatara para nabbi padha ngadhep sarta 
padha ngatorragi ramalanna. 

10 Badha settong e antarana, se anyama 
Zedekiya pottrana Kenaana, abadhi dhu- 
tandhu dhari besse, laju mator ka Ahab, 
"Kadhinto dhabuna PANGERAN, Bana 
bakal mokola ban makalaa Siria ngangguy 
dhu-tandhu kantha reya." 

l1 Bi-nabbi se laen padha abendherragi 
jareya laju padha mator, "Ampon, eatore 
junandalem alorok Ramot, junandalem 


2 Tawarikh 18.121 18 58 
tanto ahasel. PANGERAN badhi apareng 


kamennangan ka junandalem." 

12 Sabatara jareya, otosan se ngonee Mikha 
rowa, ngoca ka Mikha, "Sadajana nabbi 
laenna aramal ja rato badhi mennang. 
Tantona panjennengngan aramal se sae jugan 
akadi se laen." 

13Tape Mikha adhabu, "Bit asmana 
PANGERAN se odhi, kaula pera ngocaagiya 
ponapa se edhabuwagi Allah ka kaula!" 

14Sanapana Mikha ka ajunanna Rato Ahab, 
rato jareya laju mareksane, "Apa sengko 
ban Rato Yosafat olle alorok Ramot, apa 
enja?" "Eatore!" atorra Mikha. "J unandalem 
tanto mennang. PANGERAN aparenga 
kamennangan ka junandalem." 

15 Dhabuna Ahab, "Mon bana acaca ban 
sengko bit asmana PANGERAN, ngoca 
sabendherra. Barampa kale sengko kodu 
maenga bana parkara jareya?" 

16 Atorra Mikha, "Abdidalem nengale 
tantara Israil car-kalacer e nong-gunong, 
akadi dumba se tadha tokang ngowanna. 
PANGERAN laju adhabu, Reng-oreng reya 
tadha pamimpinna. Dina me olle mole sampe 
salamet napa ka bengkona." 

17 Ahab laju adhabu ka Yosafat, "Gu ta lerres 
cana kaula? Mikha manabi aramal kaula ta 
oneng sae. Ramalanna juba malolo!" 

18 Mikha mator pole, "Samangken ngereng 
peyarsaagi ponapa dhabuepon PANGERAN! 

e tahtana e sowarga, dineng sadajana 
malaekadda padha ngadek e seddianna. 

19 PANGERAN adhabu, Sapa se nyacaana 
Ahab me olle endha entar aperrang ban mate 
e Ramot e Gileyad? Saodda kat-malaekat 
gapaneka acem-macem. 

20 Dhi-budhina badha settong erroh se 
maju. Erroh gapaneka nyander ka seddina 
PANGERAN, laju mator, Abdidalem se 
nyacaana. Baramma carana? dhabuna 
Pangeran. 

21 Saodda erroh gapaneka, Sareng 
abdidalem bi-nabbina Ahab epacacaa lecek. 
Dhabuna PANGERAN, Iya mara, kassa. Bana 
tanto ahasel nyacae Ahab jareya." 

22 Mikha laju adhabu pole, "Daddi kadi 
kadhinto se salerressa. Sareng PANGERAN 
bi-nabbiepon junandalem epalecek ka 
junandalem sabab PANGERAN ampon 
neptebbagi madhatengnga balai ka 
junandalem!" 

23 Nabbi Zedekiya laju nyander nyemmae 
Mikha; Mikha laju etamper mowana, sambi 
ngoca, "Ta kera Errohepon PANGERAN 
adinggallagi sengko ban adhabu ka bana." 

24 Dhabuna Mikha, "Sampeyan bakal onenga 
dibi buktena mon sampeyan maso ka settong 
kamar ngetegga." 

Ahab, "giba ka Amon, walikota, ban ka 
Pangeran Yowas. 

26 Soro masoagi ka penjara. Pakane ban 
enome sakone bai, sampe sengko mole 
salamet dhari perrang." 

2! Dhabuna Mikha, "Manabi junandalem abali 
salamet, arteepon PANGERAN ta adhabu ka 
abdidalem. Sadaja se badha e kadhinto daddi 
saksena." 

28 Saellana jareya Ahab rato Israil ban 
Yosafat rato Yehuda mangkat alorok kottha 
Ramot e Gileyad. 

23 Dhabuna Ahab ka Yosafat, "Kaula 
nyamara, noroa aperrang, panjennengngan 
paggun ngagem pangangguy kabessaranna." 
Daddi rato Israil nyamar e bakto meyos 
aperrang. 

30E bakto jareya para panglimana pasukan 
kareta perrangnga Siria bi ratona eparenge 
parenta sopaja ta nyerrang oreng laen 
kajabana rato Israil malolo. 

31 Daddi, e bakto ma-panglima jareya 
nangalee Rato Yosafat, kabbi padha nyangka 
jareya rato Israil. Daddi reng-oreng jareya 
laju nyerrang Yosafat. Tape Yosafat acerreng, 
laju etolong bi GUSTE Allah se pas mabiluk 
serrangan jareya ka laenna. 

32E bakto para panglimana pasukan kareta 
perrangnga Siria apangrasa ja jareya banne 
rato Israil, laju padha ambu se nyerrang. 

se ngocol panana ta kalaban badha se 
etojju. Tape pana jareya ngenneng ka 
Ahab, terbas ka pangangguy perrangnga e 
bagiyan sambunganna. "Sengko ekenneng!" 
cerrengnga Ahab ka kusirra kareta 
perrangnga. "Mara abiluk, sengko giba 
kalowar dhari paperrangan reya!" 

34 Tape lantaran perrang gi ta terep Rato 
Ahab paggun ngadek sambi nyandhar e 
dhalem karetana, addhep ka tantara Siria. E 
bakto are compet, Ahab seda. 

1 9 l Saellana Yosafat rato Yehuda, salamet 

abali ka karatonna e Yerusalim, 

2 Ilaju badha nabbi se anyama Yehu pottrana 
Hanani, nyabis ka rato. Atorra nabbi jareya, 
"Guste, ta patot junandalem abanto oreng 
se jahat sareng nolonge oreng se baji ka 
PANGERAN. PANGERAN duka ka junandalem 
lantaran gapaneka. 

3 Sanare sakadhinto gi badha jugan 
kasaeyanna junandalem. Junandalem ampon 
manyengla ca-arcana Dewi Asyera se esemba 
rayat, sarengngan pole junandalem ampon 
aehteyar atoro ka kasokanna Allah." 

4 Rato Yosafat alenggi e Yerusalim. Tape rato 
jareya seggut alengleng e nagarana manggii 
rayadda, ngajak reng-oreng jareya abali ka 
PANGERAN, Allahna bangatowana. 

>E saneyap kottha se ebintenge e Yehuda 
rato jareya ngangkat kim-hakim 

kim-hakim jareya, "Bana kodu bicaksana, 
sabab bana ahakime banne kalaban nyamana 
manossa, tape bit asmana PANGERAN. Bana 
eoladi bi Pangeran e bakto bana motose 
parkara. 

7 Bana kodu tako ka PANGERAN, ban kodu 
pate-ngate, sabab GUSTE Allahna bana baji 
ka oreng se roce, se berra salaja e dhalem 
ngadili otabana se narema go-sogo." 

8 Bariya keya e Yerusalim, Yosafat ngangkat 
kim-hakim dhari kalangan reng-oreng Lewi, 
mam-imam ban pin-pamimpinna rayat. 
Kim-hakim jareya kodu motose ra-parkara se 
kasambung ban Hokomma PANGERAN sarta 
ra-parkara laenna. 

? Ka kim-hakim jareya Yosafat apareng 
papakon kantha reya, "Jalannagi lalakonna 
bana kalaban ate tako ka PANGERAN. Toro 
papakonna e dhalem apaa bai se elakone 
bana. 

10 Mon badha ca-kancana bana dhari kottha 
laen ngeba ka bana parkara oreng se matee 
oreng laen, oreng se ta atoro ka hokom otaba 
oreng se ta atoro ka dhang-ondhang, berrii 
petodu reng-oreng jareya. Kalaban cara se 
kantha jareya reng-oreng jareya ta sala ka 
PANGERAN, ban PANGERAN ta kera duka ka 
bana otabana ka reng-oreng jareya. Lakone 
parenta reya, daddi bana ta kera sala. 

kakobasaan se paleng tenggi e dhalem 
sakabbinna parkara se kasambung ban 
kom-hokomma agama. Zebaja anana Ismail, 
iya areya gubennor Yehuda, bi sengko eberrii 
kakobasaan se paleng tenggi e dhalem 
sakabbinna parkara laenna. Reng-oreng 
Lewi se epassrae ajaga sopaja potosanna 
pangadilan ejalannagi kabbi. Toro du-petodu 
reya ban ja pamangmang e dhalem sabarang 
se elakone bana. Moga-moga PANGERAN 
asarengngana oreng se adil!" 

2 0 1Ta saapa abidda dhari jareya tantara 
Moab ban Amon, abareng ban 
sakutuna iya areya tantara Meunim, nyerrang 

Yehuda. 

2 Pas badha oreng se manapa kabar jareya 
ka Rato Yosafat, "Ce bannyana tantara Edom 
dhari temorra Tase Mate aloroga junandalem, 
Guste. Hazezon-Tamar ampon ekobasae 
moso gapaneka." (Hazezon-Tamar reya 
nyama laenna se eangguy ka En-Gedi.) 

3 Yosafat pas tako, sarta laju adua nyoon 
petodu ka PANGERAN. Saellana jareya 
rayadda eparenge parenta sopaja padha 
apowasa kabbi. 

4 Dhari saneyap kottha e Yehuda oreng entar 
ka Yerusalim kaangguy menta tolong ka 
PANGERAN. 

> Reng-oreng jareya abareng ban reng-oreng 
Yerusalim akompol e palataran se anyar e 

adhana reng-oreng jareya, 

esarta adua epakaja, "Adhu, GUSTE Allah, 
Pangeranna bangatowa abdidalem sadaja! 
Junandalem Allah e sowarga sareng marenta 
sadajana bangsa e bume. Junandalem kobasa 
sareng kowat; tadha oreng settonga se bisa 
alaban ka Junandalem. 

7j] unandalem Allah abdidalem. E bakto 
ommattepon Junandalem, bangsa Israil, 
dhateng ka nagara kadhinto, Junandalem 
ngojuk reng-oreng se e bakto gapaneka 
badha e kadhinto. Nagara kadhinto sareng 
Junandalem laju eparengngagi ka toronanna 
Ibrahim, sahabattepon Junandalem, epadaddi 
gadhuwannepon kantos salanjangnga. 

8 Toronannepon Ibrahim gapaneka 

ampon enneng e kadhinto sareng maddek 
padalemman se ebadhi kennengnganna oreng 
abakte ka Junandalem. Reng-oreng gapaneka 
oneng 

Ija manabi narema okoman lantaran 
sa-dusana, sareng ekenneng paperrangan, 
panyaket otaba kalaparan, reng-oreng 
gapaneka kengeng nyabis ka Junandalem 
sareng manjeng e adhaepon padalemman 
kennengnganna kabakteyan kadhinto. 
Manabi ngadhebbi karekongan, reng-oreng 
gapaneka kengeng adua ka J unandalem, 
dineng J unandalem tanto meyarsaagi sareng 
apareng partolongan. 

Edom alorok bangsa kadhinto. E bakto 
bangatowa abdidalem sadaja dhateng 

dhari Messer, sareng Junandalem ta eedine 
ngennengnge nagarana sa-bangsa gapaneka. 
Daddi bangatowa abdidalem sadaja lebat 
jalan se moter. Bangsa Amon ta epaancor, 
jugan bangsa Moab sareng Edom. 

ll Samangken, kadi kadhinto se ejalannagi 
sa-bangsa gapaneka ka bangsa abdidalem, 
ngojuga bangsa abdidalem dhari nagara 
paparengngepon Junandalem kadhinto. 

12) unandalem Allah abdidalem! Okommagi 
sa-bangsa kaissa, sabab abdidalem ta kobasa 
ngadhebbi tantarana moso se sakadhinto 
bannyaepon se nyerranga abdidalem sadaja. 
Abdidalem ta oneng kodu kadi ponapa, daddi 
abdidalem sadaja nyander ka J unandalem 
nyoona tolong." 

13 Sabatara jareya reng-oreng lalakean 
Yehuda ban binena sarta na-anana padha 
manjeng e adhana Padalemman Socce. 

14E antarana oreng se bannya jareya 
badha oreng Lewi se anyama Yahaziyel, 
anana Zakhariya dhari kaom Asaf e dhalem 
garis toronanna Benaya, Yeiyel, Matanya. 

E bakto jareya Yahaziyel ekobasae Errohna 
PANGERAN, 

15laju adhabu, "Guste Rato Se Molja sareng 
tan-taretan sadajana. PANGERAN adhabu 
sopaja junandalem sareng sadajana rayat 

tako ngadhebbi tantarana moso se bannya 
kadhissa. Sabab se aperrang Allah, banne 
junandalem sareng rayat. 

16 Lagguepon, e bakto moso lebat e lorong 
ga-onggaan e Zis, pas serrang. Junandalem 
badhi tapapaga sareng moso kadhinto e 
koncona cora se nojju ka sagara beddhi e 
seddina Yeruwel. 

17 jJ unandalem sareng rayat ta mabi 
aperrang e dhalem paperrangan kadhinto. 
Meyos saos sadajana ka kennengngan se 
ampon etantowagi, pas nante e kennengngan 
gapaneka. Junandalem sareng rayat bakal 
ngoladana PANGERAN apareng kamennangan 
ka junandalem. He reng-oreng Yehuda ban 
Yerusalim, bana ta osa kene ate otaba tako. 
Mara maso ka dhalem paperrangan jareya, 
PANGERAN tanto nolonge bana!" 

18 Rato Yosafat laju asojud. Rayadda padha 
noro asojud kabbi nyemba ka PANGERAN. 

19 Reng-oreng Lewi dhari kaom Kehat ban 
Korah manjeng, laju asorak moji PANGERAN, 
Allahna Israil. 

20 Kalagguwanna gi petteng, rayat kalowar 
terros ka sagara beddhi e seddina Tekowa. 

E bakto mangkada, Yosafat apessen kantha 
reya, "Rayat Yehuda ban Yerusalim! Paparcaja 
ka GUSTE Allahna bana, tanto bana kellar 
aperrang. Payakin ka sabarang se edhabuwagi 
bi-nabbina bana, tanto bana ahasel!" 

21 Saellana arembak ban rayat, rato laju 


makon reng-oreng se tamaso padhuwa 
sowara ngangguy saragamma se biyasana 
eangguy e dhalem ra-opacara kusus e 
dhalem agama. Padhuwa sowara jareya kodu 
abaris epabagus ban epalebur e adhana 
barisanna tantara, sambi anyanye, "Moljaagi 
PANGERAN! Kataresnaanna tadha peggana!" 

22E bakto padhuwa sowara jareya molae 
asorak anyanye, tantarana moso se teppana 
nyerrang bi PANGERAN epasalbut. 

23 Tantara Amon ban Moab nyerrang tantara 
Edom sampe tadha karena. Saellana jareya 
tantara Amon ban Moab padha saleng serrang 
dibi, aperrang amba pate. 

24E bakto tantara Yehuda napa ka manara 
panjagaan e sagara beddhi ban ngabassagi 
kennengnganna mosona, reng-oreng 
Yehuda jareya nangalee mayyidda mosona 
ajalamperran e tana. Tadha settonga dhari 
mosona jareya se gi odhi. 

25 Yosafat ban reng-orengnga pas padha 
entar arampas barangnga moso. Se ekenneng 
rampas ce bannyana; ebin, parlengkaban, 
kalambi, ban rang-barang laenna se padha 
arga. Saellana makompol rang-barang jareya 
tello are abidda, rang-barang laenna gi 
bannya, daddi tapaksa edina. 

26E are se kapeng empa kabbi padha 
akompol e Cora Pojiyan, laju moji PANGERAN 
polana sabarang se la elampaagi Salerana. 

Lantaran jareya cora jareya enyamae 


"Pojiyan". 

27 Yosafat laju mimpin sakabbinna pasukanna 
abali ka Yerusalim kalaban gumbira, sabab 
PANGERAN la makalaagi mosona. 

28 Sanapana ka kottha, reng-oreng jareya 
abaris ka Padalemman Socce eerenge 
calempong ban tarompet. 

23 Ra-nagara laenna padha tako kabbi e 
bakto ngedhing baramma PANGERAN se la 
makala so-mosona Israil jareya. 

30 Daddi Yosafat bisa marenta nagarana 
kalaban taremtem, ban PANGERAN marenge 
rato jareya kataremtemman e saantero 
nagarana. 

31 Yosafat jumenneng rato e bakto yuswana 
tello polo lema taon, ban marenta e Yerusalim 
sagame taon abidda. Ebuna iya areya Azuba 
pottrana Silhi. 

32 Yosafat padha ban Asa, ramana, alampaagi 
sabarang se bagus e dhalem pangoladanna 
PANGERAN. 

33 Tape kennengnganna panyembaanna 
brahala se badha neng e man-dhimman ta 
epaancor. Rayat gi ta mantep onggu atena se 
abakte ka Allahna bangatowana. 

34 Careta laenna parkara Yosafat, dhari 
awwal sampe ka aherra pamarentaanna, 
ecathet e dhalem Caretana Yehu Pottrana 
Hanani se badha e dhalem ketab Sajarana 
To-rato Israil. 

35E settong bakto Yosafat rato Yehuda 


akanca ban Ahaziya rato Israil, se bannya 
alampaagi kajahadan. 

36E palabbuwan Ezion-Geber rato se 
kadhuwa jareya abadhi pal-kapal eangguy 
alajar ka Tarsis. 

37 Tape Nabbi Eliyezer pottrana Dodawa 
dhari kottha Maresa ngatore parengeddan ka 
Yosafat, atorra, "Sarrena junandalem akanca 
sareng Ahaziya, PANGERAN badhi ngancora 
pa-ponapa se elampaagi junandalem." Daddi 
pal-kapal gella laju ancor kabbi, sampe padha 
ta bisa alajar sakale. 

2 1 l Yosafat seda laju esareyagi e 
pasareyanna to-rato e Kottha Daud. 
Yehoram pottrana se agante jumenneng rato. 

2 Yehoram pottrana Yosafat, rato Yehuda, 
kaagungan taretan lalake kaennem: Azarya, 
Yehiyel, Zakhariya, Azariahu, Mikhael ban 
Sefaca. 

3 Tan-taretanna Yosafat jareya padha 
narema emmas, salaka ban rang-barang 
se aji laenna sabannyana dhari ramana, 
sarta padha eparenge kottha se abinteng e 
Yehuda. Tape sarrena Yehoram reya pottrana 
se sareyang, daddi etantowagi se aganteya 
Yosafat jumenneng rato. 

4 Saellana arassa kakobasaanna se daddi 
rato la koko, Yehoram laju makon oreng 
matee tan-taretanna kabbi, bariya keya 
pan-barampan kaom oreng agung. 

> Yehoram jumenneng rato e bakto yuswana 


tello polo dhuwa taon, ban marenta e 
Yerusalim ballung taon abidda. 

6 Yehoram jareya nerowe Rato Ahab ban 
to-rato Israil laenna, polana araji sala settong 
dhari pottra binena Ahab. Odhina possa ban 
dusa ka PANGERAN, 

7 tape PANGERAN ta kasokan matee rato 
toronanna Daud, sabab Pangeran la ajanji ja 
toronanna Daud bakal marentaa saterrossa. 

8E jaman pamarentaanna Yehoram, Edom 
aberonta ka Yehuda pas maddek karajaan 
dibi. 

3? Daddi Yehoram ban para panglimana 
kalowar netene ta-kareta perrangnga, laju 
alorok Edom. Rato jareya ban pangerengnga 
ekeppong bi tantara Edom, tape e baja malem 
ahasel narabas keppongan jareya, laju padha 
buru. 

10 Molae dhari jareya Edom la ta endha 
eparenta Yehuda. E jaman jareya keya kottha 
Libna aberonta keya. Jareya kabbi kalakon 
polana Yehoram mongkore PANGERAN, Allah 
se esemba bangatowana. 

lt La-mala Yehoram maddek pan-barampan 
kennengngan panyembaanna brahala e 
dhaera Pagunongan Yehuda, se andaddiyagi 
rayat Yehuda ban Yerusalim dusa ka Allah. 

12 Yehoram laju narema sorat se etoles 
Nabbi Eliya e bakto gi odhina. Monyena 
sorat jareya kantha reya, "PANGERAN, 

Allah se esemba Daud, ngokom junandalem 


polana junandalem ta nerowe Rato Yosafat 
ramaepon junandalem, sareng Asa rato 
Yehuda, agungngepon junandalem. 

13 Sabaligga, junandalem nerowe to-rato 
Israil, sareng andaddiyagi rayat Yehuda 
sareng Yerusalim ta esto ka Allah. Junandalem 
nerowe Rato Ahab sareng te-gantena. La- 
mala junandalem matee tan-taretanna dibi, 
mangkana tan-taretannepon junandalem 
gapaneka asaeyan dhari junandalem. 

14 Daddi PANGERAN badhi madhatengnga 
okoman se berra ka rayadda junandalem, 
ka tra-pottrana sareng ka ji-rajina, jugan 
matompessa sadaja artaepon junandalem. 

15jJ unandalem dibi badhi nanggunga 
panyaket perro se sajan abit sajan sara." 

16E bakto jareya badha reng-oreng Filistin 
ban reng-oreng Arab se enneng e seddina 
kennengnganna reng-oreng Sudan e dhaera 
paseser. PANGERAN maguli atena reng-oreng 
jareya sopaja merrange Yehoram. 

17 Daddi reng-oreng jareya laju alorok 
Yehuda, karatonna rato erampas essena, 
tra-pottrana Yehoram ban ji-rajina kabbi 
egiba egabay tawanan, kajabana Ahaziya, 
pottrana se bungso. 

18 Saellana jareya kabbi, PANGERAN ngokom 
Yehoram, eparenge panyaket perro se ta bisa 
baras. 

19 Para dhu taon abidda panyaket jareya 


sajan sara sampe dhi-budhina rato jareya 
seda; pasedana ce nyangsarana. Rayadda 
ta ngodhii api unggun menangka tandha 
sossa akantha e bakto sedana to-rato laenna 
sabellunna jareya. 

20 Tadha oreng settonga se nangese sedana. 
Jinazana esareyagi e Kottha Daud, tape banne 
e pasareyanna to-rato. E bakto jumenneng 
rato, yuswana Yehoram tello polo dhuwa 
taon, ban marenta e Yerusalim ballung taon 
abidda. 

2 2 lE bakto garombolanna oreng Arab 
alorok Yehuda, tra-pottrana Yehoram 
epatee kabbi, kajabana Ahaziya se bungso. 
Daddi oreng Yerusalim laju ngangkat Ahaziya 
jareya epajumenneng rato epagante ramana. 

2 Ahaziya jumenneng rato e bakto yuswana 
dhu lekor taon, ban marenta e Yerusalim 
sataon abidda. Ahaziya nerowe la-balana 
Rato Ahab keya, sabab bi Ataliya, ebuna, 
eparenge petodu sopaja alako jahat. Ataliya 
reya pottrana Rato Ahab, bajana Omri rato 
Israil. 

3 (22:2) 

4 Ahaziya dusa ka PANGERAN akantha 
la-balana Ahab, sabab la-balana Ahab jareya 
se daddi panasehadda saellana ramana seda. 
Reng-oreng se daddi panasehadda jareya se 
macalaka salerana. 

> Ahaziya atoro ka petoduna reng-oreng 


jareya, asakongkel ban Yoram rato Israil 
aperranga ban Hazael rato Siria. Se aperrang 
jareya e Ramot, dhaera Gileyad. Yoram loka e 
dhalem paperrangan jareya, 

6 pas abali ka kottha Yizreel erabada e 
jadhiya; Ahaziya nyapot ka jadhiya. 

7 Allah la nantowagi ja Ahaziya bakal napaa 
ka ajalla e bakto nyapot Yoram. E bakto 
Ahaziya badha e jadhiya, laju badha oreng 
lalake se anyama Yehu pottrana Nimsi rabu 
ka jadhiya. Yehu jareya epele PANGERAN 
epamateyana la-balana Rato Ahab. 

8 Sabatara Yehu alampaagi okomanna 
PANGERAN ka la-balana Ahab jareya, laju 
atemmo ban om-kaom oreng agunga Yehuda 
sarta kan-ponakanna Ahaziya se noro nyapot 
Yoram ka jadhiya. Reng-oreng jareya bi Yehu 
epatee kabbi. 

? Saellana jareya Yehu laju ngotos oreng 
esoro nyare Ahaziya se ngetek e Samaria. 
Saellana Ahaziya etemmo, laju egiba ka Yehu, 
terros epatee. Tape, maske kantha jareya, 
Ahaziya esareyagi keya bi reng-oreng jareya, 
sabab reng-oreng jareya gi andhi pekkeran 
hormat ka Rato Yosafat, agungnga Ahaziya, 
se ngabdi ka PANGERAN kalaban gu-onggu 
ate. Dhari la-balana Ahaziya tadha settonga 
se sanggup agante marenta karajaan jareya. 

10E bakto ebuna Ahaziya meyarsa ja 
pottrana, Rato Ahaziya, la epatee mosona, 

ebuna jareya laju makon sopaja la-balana 


rato Yehuda epatee kabbi. 

ll Ahaziya kaagungan taretan babine 
anyama Yoseba, se alake imam se anyama 
Yoyada. Yoseba ta asa-kasa mondhut pottrana 
Ahaziya se anyama Yowas, dhari antarana 
tra-pottrana rato jareya se epateyana Ataliya. 
Kana jareya epabareng ban anjuna epangetek 
e dhalem settong kamar e Padalemman 
Socce. Kalaban cara se kantha jareya Yoseba 
masalamet kana jareya, sampe ta ekenneng 
patee bi Ataliya. 

12 Nem taon abidda Yowas epangetek 
e Padalemman Socce sabatara Ataliya 
jumenneng rato marenta Yehuda. 

2 3 1E taon se kapeng petto Imam 

Yoyada motossagi ja la napa baktona 
mabaliya kakobasaan e Yehuda ka ahli waris 
se sabendherra. Daddi Yoyada aparembagan 
ban panglima se bannyana kalema, iya 
areya Azarya anana Yeroham, Ismail anana 
Yokanan, Azarya anana Obed, Maaseya anana 
Adaya, ban Elisafat anana Zikhri. 

2 Reng-oreng jareya padha meyos ka 
sakabbinna kottha e Yehuda, laju makompol 
reng-oreng Lewi ban sakabbinna kapalana 
kaom, saellana akompol laju padha egiba ka 
Yerusalim kabbi. 

3 Reng-oreng jareya akompol e Padalemman 
Socce, laju abadhi parjanjiyan ban Yowas, 
pottrana rato jarowa. Dhabuna Yoyada 

ka reng-oreng jareya, "Paneka pottrana 


almarhum Rato Ahaziya! Kana paneka 
samangken kodu alenggi e tahtana karajaan, 
sabab PANGERAN ampon adhabu ja toronanna 
Rato Daud bakal marentaa saterrossa. 
4Samangken sampeyan ban kaula kodu 
sapaneka: Manabi para imam sareng oreng 
Lewi lastare ajalannagi kawajibanna e are 
Sabat, sadaja ja parengngagi paleman. Se 
sapartellon kodu noro ajaga bang-labang 
sakethengnga Padalemman Socce, 

> sapartellonna pole ajaga e karaton, dineng 
se sapartellon laenna e Labang Saketheng 
Dhasar. Rayat sadajana kodu akompol e 
palataranna Padalemman Socce. 

6 Tadha oreng se kengeng maso ka 
Padalemman Socce kajabana para imam 
sareng reng-oreng Lewi se kalerressan 
ajalannagi kawajibanna. Para imam sareng 
reng-oreng Lewi gapaneka kengeng maso 
sabab ampon padha etantowagi epaladine 
Pangeran malolo. Reng-oreng laenna kodu 
atoro ka atoranna PANGERAN, sareng kodu 
neng e lowar. 

7 Reng-oreng Lewi kodu manjeng e 
sakalenglengnga rato, peddhangnga eonos, 
sareng asarengnge rato gapaneka manabi 
meyos kaammaa saos. Paseraa saos se 
aehteyar masoa ka Padalemman Socce kodu 
epatee." 

8 Parentana Yoyada jareya ejalannagi 


bi reng-oreng Lewi sarta rayat Yehuda. 
Reng-oreng se la ajalannagi kawajibanna e 
are Sabat ta ebagi gubar. Daddi para parwira 
ngenneng ngangguy reng-oreng se la mare 
ajalannagi kawajiban ban reng-oreng se gi 
buru dhateng ajalannagiya kawajibanna. 

3 Para parwira jareya bi Yoyada padha 
eparenge tombak ban tameng kaagunganna 
Rato Daud se esempen e Padalemman Socce. 

10E sabingkerra bagiyan adhana 
Padalemman Socce bi Yoyada esabai oreng 
keya se neggu peddhang se eonos, esoro 
ajaga kasalameddanna rato. 

ll Saellana jareya Yoyada abakta Yowas 
kalowar; Yowas laju epangagem makotha, 
sarta epassrae ketab Hokomma Allah. 
Kalaban cara se kantha jareya Yowas la 
epajumenneng rato. Saellana jareya bi Imam 
Yoyada ban tra-pottrana, Yowas eselene 
mennya se eangguy e dhalem opacara mon 
badha oreng se epajumenneng rato, ban 
sakabbinna oreng laju padha aera, "Hidup 
rato!" 

12 Atalya meyarsa rayat asorak ahormadi 
rato, laju duli meyos ka Padalemman Socce. 
E jadhiya bannya oreng abung-garibbung. 

13 Atalya ngoladi rato se anyar ngadek 
e labang lowarra Padalemman Socce, e 
kennengnganna Yowas se eresmeyagi 
epajumenneng rato, ekalenglenge ra-parwira 

ban reng-oreng se nope tarompet. Rayat 


padha asorak kaperagen sambi etoroe 
monyena tarompet, ban reng-oreng tokang 
nabbu mosik e Padalemman Socce nambai 
rammena parayaan jareya ban mosigga. 
Atalya nyebbit kalambina, atena ketter, laju 
aera, "Kiyanat! Kiyanat!" 

14Yoyada ta ngedine oreng matee Atalya e 
sabingkerra Padalemman Socce, daddi laju 
adhabu ka para parwira, "Pakalowar oreng 
ganeka, lebat e barisanna pangawal; patee 
paseraa bai se ngoddi masalamedda Atalya 
ganeka." 

15 Atalya laju epega bi ra-parwira jareya, 
laju egiba ka karaton. E karaton jareya Atalya 
epatee e Labang Saketheng Jaran. 

Imam Yoyada ngajak Rato Yowas ban 
rayat areng- bareng ban salerana, mabadha 
parjanjiyan padha daddiya ommadda 
PANGERAN. 

17 Saellana jareya reng-oreng jareya kabbi 
padha nyerbu ban magujur kowella Baal. 
Mezba ban ca-arcana epaancor, dineng Matan, 
Imamma Baal, epatee e adhana ba-mezba 
jareya. 

18 Yoyada laju makon para imam ban 
oreng Lewi ngoros lalakon e Padalemman 
Socce menorot pambagiyanna lalakon se 
la etantowagi bi Rato Daud. Reng-oreng 
jareya kodu ngatorragi kurban obbaran ka 
PANGERAN menorot kom-hokomma Mosa 

etoroe parayaan ban nyanyeyan-nyanyeyan 
se la eator bi Daud. 

19E bang-labang sakethengnga Padalemman 
Socce Yoyada nyaba pangawal se epajaga 
sopaja oreng se ta patot nyemba ka 
PANGERAN ta sampea maso. 

20 Para parwira, para pamimpin masarakat, 
om-kaom oreng agungnga pamarenta, ban 
sakabbinna rayat padha ngerengngagi Yoyada 
ngarak Rato Yowas dhari Padalemman Socce 
ka karaton. Sanapana ka karaton laju padha 
maso lebat e labang saketheng otama; rato 
laju alenggi e korse karajaan. 

21 Rayat padha perak kabbi, kottha 
taremtem, dineng Atalya la epatee. 

24 l Yowas jumenneng rato Yehuda e 
bakto yuswana pettong taon, ban 

marenta e Yerusalim pa polo taon abidda. 

Ebuna iya areya Zibya dhari kottha Bersyeba. 

2 Saabidda imam Yoyada gi odhi, Yowas 
alampaagi sabarang se masenneng 
panggaliyanna Pangeran. 

3 Yoyada mele babine kadhuwa epadaddi 
rajina Yowas, ban dhari babine se kadhuwa 
jareya Yowas kaagungan tra-pottra lalake ban 
babine. 

4 Saellana abak abit se marenta, Yowas 
motossagi mateppaa Padalemman Socce. 

> Para imam ban oreng Lewi padha epakon 
manggii oreng e tha-kottha e Yehuda, epakon 
makompol pesse dhari saneyap rayat se 

epamateppaa Padalemman Socce sabban 


taonna. Mam-imam ban reng-oreng Lewi 
jareya bi Yowas epakon duli alampaagi tugas 
jareya, tape reng-oreng Lewi re-malere. 

6 Daddi Yowas laju nembali imam Yoyada 
pamimpinna mam-imam ban reng-oreng Lewi 
jareya, laju adhabu, "Mosa abdina PANGERAN 
kaissa gu ta makon rayat majar pajek se 
ebadhiya ongkossa Kemah Socce, ta enggi? 
Samangken, aponapa reng-oreng Lewi sareng 
sampeyan me ta epaksa makompol pajek 
dhari rayat Yehuda sareng Yerusalim?" 

7 (Reng-oreng se noro Ataliya, babine se 
jahat rowa, padhamarosak Padalemman 
Socce, bannya rang-barang se la esocceyagi 
ka Allah ekala, eangguy mon nyembaa Baal.) 

8 Daddi rato makon reng-oreng Lewi agabay 
petthena pesse se esaba e adhaanna labang 
sakethengnga Padalemman Socce. 

PE saantero Yerusalim ban e Yehuda eberrii 
pangomoman epabalattra ja sakabbinna 
oreng kodu padha majar pajek ka PANGERAN, 
akantha se la ewajibbagi bi Mosa. 

10 Rayat ban pin-pamimpinna perak narema 
pangomoman jareya. Kabbi padha areng- 
bareng mamaso pesse pajek ka dhalem 
petthe jareya. 

ll Sabban are petthe jareya bi reng-oreng 
Lewi egiba ka ponggabana rato, esoro 
pareksa. Mon petthena la possa, pessena 
epakalowar bi sekettaris nagara sarta bakkella 

Imam Agung, dineng petthena laju epabali 


ka kennengnganna se asal. Kantha jareya se 
sabban arena, sampe pesse se akompol ce 
bannyana ollena. 

12 Saellana jareya rato ban Yoyada massraagi 
pesse jareya ka reng-oreng se ngapalae 
orosan mateppa Padalemman Socce gella. 
Reng-oreng jareya laju malako tokang bato, 
tokang kaju ban pandhi se ekaparlo mateppaa 
Padalemman Socce jareya. 

13 Kang-tokang jareya laju molae alako 
mateppa Padalemman Socce buru. Kabbi 
padha alako tadha ambuna sampe dhi- 
budhina Padalemman jareya laju koko ban 
bagus akantha asalla. 

14 Saellana lalakon jareya mare, karena 
emmas ban salakana epassraagi ka rato 
ban ka Yoyada. Emmas ban salaka jareya 
laju ekagabay kas-pakakassa Padalemman 
Socce, e antarana: pakakassa opacarana 
kabakteyan, pakakassa kurban obbaran, 
reng-perengnga dupa, ban bung-tobung. 
Saabidda I mam Yoyada gi odhi, e Padalemman 
Socce teptep eatorragi kurban obbaran. 

l5 Yoyada sampe ce seppona; e bakto 
yuswana saratos tello polo taon laju seda. 

16jJ inazana esareyagi e pasareyanna to-rato 
e Kottha Daud menangka pangargaan ka 
sa-jasana ka Allah, ka Padalemman Socce, 
ban ka ommat Israil. 

17 Saellana Yoyada seda, Yowas ecacae ban 


epangarowe bi pin-pamimpin Yehuda sampe 
Yowas ta ngejabi baburuganna Yoyada pole. 

18 Daddi rayat pas ta ngalakone kabakteyan 
e Padalemman Socce, Allahna bangatowana; 
menangka gantena rayat jareya laju nyemba 
ka brahala ban ka ca-arcana Dewi Asyera. 
Lantaranna sa-dusana reng-oreng jareya, 
PANGERAN laju duka ka Yehuda ban 
Yerusalim. 

19 PANGERAN ngotos bi-nabbi se epakon 
maenga reng-oreng jareya sopaja padhaa 
abali ngabdi ka PANGERAN, tape bi rayat ta 
eedhingngagi. 

20 Erroh Allah laju ngobasane Zakhariya 
pottrana Imam Yoyada. Zakhariya kalowar 
ka adhana rayat, laju aera, "GUSTE Allah 
adhabu, Arapa bana me ta atoro ka Tang 
parenta ban macalaka abana dibi? Bana ta 
parduli ka Sengko, daddi bi Sengko bana ta 
eparduliya keya!" 

21 Tape rayat sakongkel nangtang 
Zakhariya, ban Rato Yowas noro e dhalem 
komplodan jareya. Yowas ta emot pole ka 
kabecceanna ban ka kaestowanna Yoyada, 
ramana Zakhariya. Kalaban dhabuna rato, 
Zakhariya egarujuk sampe seda e taneyanna 
Padalemman Socce. E bakto sedaa, Zakhariya 
adhabu epakaja, "Moga-moga PANGERAN 
ngoladana ka lalakonna bana reya ban 
aparenga babales!" 

22 (24:21) 


23E taon jareya keya, e bakto mosem 
agante, tantara Siria alorok Yehuda ban 
Yerusalim. Pin-pamimpinna Yehuda ban 
Yerusalim epatee kabbi, ban bannya 
barangnga se erampas, egiba ka Damsyik. 

24 Tantara Siria sanyatana pera sakone, tape 
bi PANGERAN epamennang ka tantara Yehuda 
se talebat bannyana sabab oreng Yehuda ta 
marduli ka PANGERAN, Allahna bangatowana. 
Kalaban cara se kantha jareya PANGERAN 
ngokom Rato Yowas. 

25 Yowas loka berra. Saellana mosona ondur, 
parwirana kadhuwa asakongkel, laju matee 
Yowas e pasareyanna menangka babales se 
matee pottrana Imam Yoyada. Rato Yowas 
esareyagi e Kottha Daud, tape banne e 
pasareyanna to-rato. 

26 ( Reng-oreng se sakongkel matee salerana 
iya areya Zabadanana Simeyat babine Amon, 
ban Yozabad anana Simrit babine Moab.) 

27 Caretana tra-pottrana Yowas, parkara 
sakabbinna ramalan se ta bagus parkara 
salerana, ban parkara baramma salerana 
se mateppa Padalemman Socce, ecaretaagi 
kabbi e dhalem ketab Katerrangan Se Jarna 
Parkara Ketab To-rato. Amaziya, pottrana 
Yowas, jumenneng rato agante ramana. 

2 5 l Amaziya jumenneng rato e bakto 
yuswana sagame taon, ban marenta e 

Yerusalim sanga lekor taon abidda. Ebuna iya 


areya Yowadan dhari Yerusalim. 

2 Amaziya alampaagi pa-apa se masenneng 
panggaliyanna PANGERAN, tape satengnga 
ate. 

3 Saellana kakobasaanna koko, laju ngokom 
mate ba-ponggabana se matee ramana. 

“Tape na-anana ba-ponggaba jareya ta 
epatee, polana atoro ka dhabuna PANGERAN 
se badha e dhalem Ketab Mosa, se monyena 
kantha reya, "Ja ngokom mate oreng towa 
lantaran kajahadanna na-anana, ban ja 
ngokom mate na-anana oreng lantaran 
kajahadanna oreng towana. Saneyap oreng 
pera olle eokom mate lantaran kajahadanna 
dibi." 

> Rato Amaziya makompol sakabbinna oreng 
dhari suku Yehuda ban Benyamin. Reng-oreng 
jareya epakon manjeng menorot kaomma 
bang-sebang, epimpin bi komandan pasukan 
saebu ban komandan pasukan saratos. 
Saellana jareya rato laju mele reng-oreng 
se aomor dhu polo taon ka attas, se bisa 
aperrang ban penter agunaagi tombak ban 
tameng. Bannyana oreng jareya tello ratos 
ebu. 

eLaen dhari jareya Amaziya gi nyewa 
parjurit saratos ebu oreng dhari Israil, se 
ebajari ra-kera tello ebu pa ratos kilo salaka. 

' Tape badha nabbi nyabis ka rato, laju 
mator, "Ampon ja ngagem rit-parjurit Israil 

kadhinto, sabab PANGERAN ta nolonge 


ommat Israil se dhari Karajaan Dhaja 
kadhissa. 

8 Namong manabi junandalem paggun 
agunaagi rit-parjurit Israil gapaneka sareng 
Allah junandalem badhi edinggala epakala 
moso, sanare tantarana junandalem kowat 
sareng bangalan. Sabab namong Allah 
se kobasa apareng kamennangan otaba 
kakalaan." 

3 "Tape kadi ponapa sadajana salaka se 
bi kaula ampon ebagi ka reng-oreng Israil 
gapaneka?" dhabuna Amaziya. Dhabuna 
nabbi jareya, "Junandalem badhi naremaa 
gante dhari PANGERAN, alangkongan dhari 
gapaneka!" 

10 Daddi rit-parjurit sewaan jareya bi 
Amaziya epabebas ban epamole ka nagarana. 
Reng-oreng Israil jareya mole, tape atena ce 
peggella. 

ll Amaziya mabangal abakta tantarana ka 
Cora Accen. E jadhiya tantara jareya aperrang 
ban matee parjurit Edom sapolo ebu oreng. 

12 Sapolo ebu laenna etawan, laju egiba ka 
koncona gunong bato e kottha Sela, terros 
eontallagi ka baba sampe padha mate. 

13 Sabatara jareya, rit-parjurit Israil se 
epakon mole bi Amaziya gella, sarta ta 
eedine noro aperrang, laju alorok tha-kottha 
Yehuda e antarana Samaria ban Bet-Horon. 

Reng-oreng Israil jareya matee oreng Yehuda 


tello ebu ban arampas barang sabannyana. 

14 Saellana makala tantara Edom, Amaziya 
gubar abakta ca-arca brahalana oreng Edom, 
laju esaba e Yehuda. Saellana jareya Amaziya 
laju ngobbar dupa nyemba ca-arca jareya. 

15Jareya andaddiyagi PANGERAN duka. 
Salerana laju ngotos nabbi ka Amaziya. 
Nabbi jareya mator, "Aponapa junandalem 
me nyemba dibana bangsa laen se ta 
kengeng masalamet bangsana dibi dhari 
kakobasaannepon junandalem?" 

l6 "Ambu!" dhabuna Amaziya, "Mon bana 
gi acaca terros, bi sengko epateyana. Bana 
ta tao eangkat epadaddi panasehadda 
rato!" Daddi nabbi jareya laju mendel, tape 
sabellunna gi sempat adhabu, "Samangken 
abdidalem oneng ja Guste Allah ampon 
motossagi badhi matebasa junandalem 
lantaran se elampaagi junandalem, 
sarengngan pole lantaran junandalem ta 
kasokan meyarsaagi babalaan abdidalem." 

17 Amaziya, rato Yehuda ban para 
panasehadda asakongkel aperranga ban 
Israil. Amaziya ngerem otosan ka Yowas, 
rato Israil, pottrana Yowahas, bajana Yehu, 
etangtang perrang. 

18 Tape Rato Yowas ngerem jawaban kantha 
reya, "E settong bakto ombut se adhuri e 
Pagunongan Libanon ngerem pessen ka 
bungkana comara, monyena sapaneka, E, 

bungkana comara, mara anana bana se 


paraban bagi ka tang ana me olle ekabine. 
Tape saamponna gapaneka badha burun alas 
lebat e kadhissa; ombut se adhuri gella laju 
enyek-enyek. 

19 Sampeyan Amaziya, ngedirragi polana 
makala oreng Edom, tape langkong sae 
sampeyan alenggi e compona saos. Aponapaa 
sampeyan me re-nyare marga se pera 
macalakaa badanna dibi sareng rayadda?" 

20 Tape Amaziya ta marduli ka dhabuna 
Yowas rato Israil gella. Allah pajat makalaa 
Amaziya polana nyemba arca brahalana oreng 
Edom. 

21 Daddi Yowas ban tantarana mangkat ka 
Bet-Semes, laju aperrang ban Amaziya e 
jadhiya. 

22 Tantara Yehuda epakala ban rit-parjuridda 
padha buru mole ka bengkona bang-sebang. 
23 Yowas nangkep Amaziya, laju ebakta ka 
Yerusalim; saellana jareya laju magujur pagar 

batona kottha jareya sampe lebbi korang 
dhu ratos meter lanjangnga, molae dhari 
Labang Saketheng Efraim sampe ka Labang 
Saketheng Paddu. 

24 Emmas ban salaka sarta kas-pakakas se 
etemmo e Padalemman Socce ban se ejaga 
bi la-balana Obed-Edom, sarta rang-barang 
se badha e karaton, sarta reng-oreng se 
ekagabay sandera, bi Yowas eangko kabbi ka 
Samaria. 

25 Saellana Yowas, rato Israil jareya seda, 


Amaziya rato Yehuda gi odhi lema bellas taon 
aggi. 

26 Sajjegga Amaziya mongkore PANGERAN, 
oreng padha asakongkel e Yerusalim ngamoso 
salerana. Daddi Amaziya laju buru ka kottha 
Lakhis, tape eserser bi so-mosona, laju 
epatee e jadhiya. Jinazana eangko ban jaran 
ka Yerusalim, laju esareyagi e pasareyanna 
to-rato e Kottha Daud. Careta laenna parkara 
Rato Amaziya dhari parmolaanna sampe ka 
aherra pamarentaanna ecathet e dhalem 
ketab Sajarana To-Rato Yehuda ban Israil. 

27 (25:26) 

28 (25:26) 

2 6 l Saellana Amaziya seda, rayat Yehuda 

padha mele Uziya, pottrana, epagante 
jumenneng rato. E bakto jareya yuswana 
Uziya nem bellas taon. Ebuna iya areya 
Yekholya, babine dhari Yerusalim. Uziya 
marenta e Yerusalim saeket dhuwa taon 
abidda. Uziya jareya se arebbu kottha Elot, se 
pas laju epaddek pole. 

2 (26:1) 

3 (26:1) 

4 Uziya jareya padha ban ramana, alampaagi 
pa-apa se masenneng panggaliyanna 
PANGERAN. 

> Panasehat rohanina iya areya Zakhariya. 
Saabidda Zakhariya gi odhi, Uziya esto abakte 
ka PANGERAN, daddi bi PANGERAN eberkadi. 

6 Uziya aperrang ban oreng Filistin. 


Dhung-geddhungnga kottha Gat, Yabne ban 
Asdod epagujur, saellana jareya laju maddek 
tha-kottha se abinteng e seddina Asdod ban 
e dhaera laenna e Filistin. 

7 Allah nolonge Uziya makala oreng Filistin, 
ban oreng Arab se badha e Gur-Baal sarta 
oreng Meunim. 

8 Oreng Amon majar pesse opet ka Uziya. 
Kakobasaanna sajan raja sampe asmana 
kasohor napa ka Messer. 

9 Kaangguy makowat kottha Yerusalim, 
Uziya maddek manara e Labang Saketheng 
Paddu, ban e Labang Saketheng Cora ban e 
luk-biluganna geddhungnga kottha. 

10 Laen dhari jareya Uziya maddek keya 
ra-manara se abinteng e dhaera se bannya 
talonna, ban ngale somor sabannyana sabab 
ebinna ce bannyana se badha e tana tenggi 
sarta e tana rendha e bagiyan bara. Sarrena 
Uziya jareya terro mamajuwa partaneyan, 
daddi laju malako oreng sabannyana 
epamokka bun-kebbun anggur e dhaera 
pagunongan, ban epagarap tana e ra-dhaera 
se landhu. 

ll Uziya kaagungan tantara bannya se to- 
sabakto bisa epamangkat aperrang. Tantara 
jareya ebagi daddi kasatuwan-kasatuwan 
se bannyana ecathet bi sekettarissa rato se 
kadhuwa, iya areya Yeiyel ban Maaseya, se 

epimpin Hananya, sala settong e antarana 


ponggabana rato. 

12 Angkadan perrang jareya bannyana badha 
tello ratos pettong ebu lema ratos parjurit se 
epimpin dhu ebu nem atos parwira. Tantara 
jareya kabbi padha ce penterra aperrang, 
nolonge rato makala mosona. 

13(26:12) 

14Tantara jareya bi Uziya epaneggui tameng, 
tombak, songko baja, kalambi besse, 
gandhiba ban pana, sarta tale se ekenneng 
peddel epangontallagi bato. 

15Ẹ Yerusalim para ahli sanjatana nyeptaagi 
pakakas se eangguy ngocol pana ban to-bato 
se raja dhari dhalem manara ban du-padduna 
geddhungnga kottha. Uziya kasohor e 
man-dhimman, ban kakobasaanna talebat 
rajana, sabab etolong bi Allah. 

16 Saellana kowat, Rato Uziya laju angga, 
ban jareya se daddi lantaranna ancorra. 
Papakonna PANGERAN ta etoro, sabab Uziya 
jareya maso ka Padalemman Socce ngobbara 
dupa e attassa mezba dupa. 

17 Tape Imam Azarya ebanto ballung polo 
oreng imam laenna se wat-kowat ban 
bangalan, 

18ta narema lalakonna rato jareya. Cana 
mam-imam jareya, "Guste Se Molja! 
Junandalem ta kaagungan ha ngobbar 
dupa se eatorragi ka PANGERAN. Gapaneka 
lalakonnepon mam-imam toronanna 

Harun, sabab namong toronanna Harun 


se malolo epassrae lalakon gapaneka. 
Ngereng junandalem kasokana adinggallagi 
kennengngan se socce kadhinto! Junandalem 
ta atoro ka dhabuna PANGERAN, sarengngan 
ta kaparengan berkat pole." 

19E bakto jareya Uziya teppana ngadek e 
seddina mezba dupa e Padalemman Socce 
ngastane padupaan. Salerana duka ka 
mam-imam jareya, ban o-tao laju kalowar 
panyaket kole se nakoe e dhaina. 

20 Azarya ban mam-imam laenna ngoladi ka 
salerana, kabbi padha ce takerjadda; rato 
jareya laju epaksa kalowar dhari Padalemman 
Socce. Uziya duli kalowar sabab PANGERAN 
la apareng okoman ka salerana. 

21 Sampe pasedana, panyakedda Rato Uziya 
jareya ta endha baras. Salerana esaba e 
settong bengko epajau dhari oreng laen, 
ban ta eedine maso ka Padalemman Socce 
pole. Salerana ebebassagi dhari lalakonna, 
sarta ebakkele pottrana, iya areya Yotam, se 
marenta rayat. 

22 Careta laenna parkara pamarentaanna 
Rato Uziya, la ecathet bi Nabbi Yesaya 
pottrana Amos. 

23 Saellana seda, Uziya esareyagi e tana se 
badha e seddina pasareyanna to-rato, tape 
banne e makamma to-rato, sabab nyandhang 
panyaket kolena se nakoe jareya. Yotam 
pottrana agante ramana jumenneng rato. 

2 7 l Yotam jumenneng rato e bakto 


yuswana sagame taon, ban marenta e 
Yerusalim nem bellas taon abidda. Ebuna iya 
areya Yerusa pottrana Zadok. 

2 Yotam masenneng panggaliyanna 
PANGERAN, padha ban ramana, Uziya. Coma, 
Yotam jareya ta ngobbar dupa e Padalemman 
Socce akantha se elampaagi ramana. Maske 
kantha jareya, rayadda terros alako dusa. 

3 Yotam jareya se maddek Labang Saketheng 
Dhaja e Padalemman Socce, ban makoko 
geddhungnga Yerusalim e dhaera se enyamae 
Ofel. 

4 Salerana maddek tha-kottha e Pagunongan 
Yehuda ban teng-binteng sarta ra-manara e 
las-alas. 

> Merrange ban makala rato Amon ban 
tantarana, pas maksa oreng Amon majar 
pesse opet. Sabban taon, saabidda tello taon 
ros-terrosan, oreng Amon jareya kodu majar 
salaka tello ebu pa ratos kilo, gandum dhu 
macem, cem-samacemma saebu ton. 

6 Yotam sajan kobasa polana esto ban atoro 
ka dhabuna PANGERAN, Guste Allahna. 

7 Kadaddiyan-kadaddiyan laenna e dhalem 
pamarentaanna Yotam, paperrangan- 
paperrangan ban sat-siyasadda, la ecathet 
kabbi e dhalem ketab Sajarana To-rato Israil 
ban Yehuda. 

8 Yotam yuswana sagame taon e bakto 


jumenneng rato, ban marenta e Yerusalim 
nem bellas taon abidda. 

? Yotam seda pas esareyagi e Kottha Daud, 
laju egante Ahas, pottrana se jumenneng 
rato. 

2 8 l Ahas jumenneng rato e bakto 

yuswana dhu polo taon, ban marenta e 
Yerusalim nem bellas taon abidda. Rato jareya 
ta nerowe conto se bagus dhari Rato Daud, 
bangatowana, tape ngalakone sabarang se ta 
masenneng panggaliyanna PANGERAN. 

2 Salerana nerowe to-rato Israil, ban makon 
oreng agabay ca-arcana Baal dhari logam, 

3 sarta ngobbar dupa e Cora Hinom. La-mala 
pottrana dibi egabay kurban obbaran ka 
la-brahalana, menorot kabiyasaan se juba 
dhari reng-oreng se la eojuk bi PANGERAN 
dhari nagara Kanaan e bakto oreng Israil 
maso ka nagara jareya. 

4 Ahas ngatorragi kurban ban ngobbar 
dupa e pan-barampan kennengnganna 
panyembaanna diba e nong-gunong ban e 
babana ka-bungkaan se rampa. 

> Sarrena Rato Ahas dusa, bi GUSTE Allahna 
edina e bakto epakala rato Siria; rato Siria 
jareya ngangko oreng Yehuda sabannyana, 
ekagabay tawanan, egiba ka Damsyik. Bi 
PANGERAN Ahas epanneng keya e bakto 
epakala Rato Pekah anana Remaliya oreng 
ngodha dhari Israil se e dhalem saare matee 


2 Tawarikh 28.61 11 93 
saratos dhu polo ebu oreng parjuridda Yehuda 


se ngal-bangal. Bi PANGERAN, Allahna 
bangatowana kadaddiyan jareya kabbi 
epanneng polana rayat Yehuda ta parduli pole 
ka PANGERAN. 

6(28:5) 

7 Pottrana Ahas, se anyama Maaseya epatee 
Zikhri, parwirana Israil. Zikhri matee keya 
Azrikam se ngorosa karatonna rato, ban 
Elkana, tanang kanganna rato. 

8 Maske oreng Yehuda reya sabangsa ban 
Israil, tape tantara Israil nawan babinean 
ban na-kana bannyana dhu ratos ebu oreng; 
jareya kabbi eangko ka Samaria epabareng 
ban rang-barang rampasan se talebat 
bannyana. 

3? Badha nabbina PANGERAN, Oded asmana, 
alenggi e Samaria. E bakto tantara Israil abali 
ngeba tawanan dhari Yehuda, Oded nyander 
ka reng-oreng jareya e bakto reng-oreng 
jareya masoa ka kottha. Dhabuna, "Bana 
makala oreng Yehuda polana GUSTE Allah 
Pangeran se esemba bangatowana bana duka 
ka oreng Yehuda. Tape PANGERAN meyarsa 
saapa kejjemma bana se matee reng-oreng 
Yehuda jareya. 

10 Ban sateya reng-oreng Yerusalim sarta 
Yehuda bi bana ekadunora. Apa bana ta tao 
ja bana dibi padha dusa ka GUSTE Allahna? 

11 Edhingngagi! Se etawan bana jareya 
taretanna bana dibi. Daddi, mara soro mole 

kabbi. Mon enja, PANGERAN tanto duka, sarta 


ngokom bana." 

12 Badha pamimpin Israil kaempa, iya areya 
Azarya anana Yokanan, Berekhya anana 
Mesilemot, Yehizkiya anana Salum, ban 
Amasa anana Hadlai, padha nyalaagi tantara 
Israil se mole jareya. 

13 Cana oreng se kaempa gella, "Tawanan 
jareya ja giba dha enna! Sengko ban bana la 
padha dusa ka PANGERAN, sa-dusa jareya 
cokop rajana sampe maduka PANGERAN, 
daddi sengko ban bana pantes eokom. Sateya 
bana ngalakone barang se pera nambaa 
kasalaanna." 

14 Daddi bi rit-parjurit jareya tawanan ban 
rang-barang rampasan gella epassraagi ka 
rayat ban pin-pamimpinna. 

15 Oreng se kaempa gella epele epangoros 
para tawanan jareya. Dhari rang-barang 
rampasan gella badha angguyya; angguy 
jareya ebagi ka reng-oreng tawanan se 
marlowagi. Reng-oreng tawanan jareya 
eberrii keya sapatu, kakanan ban nom- 
enoman. Se loka etambai mennya jaitun. Se 
ta kellar ajalan epanompa hemar, saellana 
jareya reng-oreng tawanan gella egiba ka 
Yerikho, kottha ka-bungkana korma, sopaja 
ngennenga mole ka kampongnga e Yehuda. 
Saellana jareya reng-oreng Israil jareya laju 
padha mole ka Samaria. 

16 Reng-oreng Edom molae pole alorok 


Yehuda; bannya oreng Yehuda se etawan. 
Daddi Rato Ahas nyoon kereman bantowan 
ka Tiglat-Pileser, rato Asyur. 

17 (28:16) 

18E bakto jareya keya reng-oreng Filistin 
teppana alorok tha-kottha e dhaera babana 
gunong e bagiyan bara sarta e dhaera e 
bagiyan laona Yehuda. Oreng Filistin arebbu 
kottha Bet-Semes, Ayalon, ban Gederot, 
kottha Sokho, Timna, ban Gomzo sarta 
sa-disa e sabingkerra tha-kottha se tatello 
jareya, laju neptep e jadhiya. 

19Sarrena Ahas rato Yehuda mongkore 
PANGERAN ban ta marenta rayadda menorot 
samasthena, PANGERAN madhateng 
kasossaan ka Yehuda. 

20 Rato Asyur rabu banne nolongana Yehuda, 
la-mala madhateng kasossaan. 

2l Tapaksa Ahas mondhut emmas dhari 
Padalemman Socce, dhari karaton, ban 
dhari bengkona pin-pamimpinna rayat, pas 
eatorragi ka rato Asyur. Tape jareya tadha 
gunana keya. 

22E dhalem kabadhaan se tapeppe kantha 
jareya, Ahas la-mala sajan agabay dusa ka 
PANGERAN se alebbiyan dhari sabellunna. 

23 Rato jareya macalaka abana dibi ban 
rayadda polana ngatorragi kurban ka 
ba-dibana oreng Siria se makala salerana. 
Cana panggaliyanna, "Ba-diba Siria abanto 

oreng Siria, daddi mon sengko ngatorragi 


kurban ka ba-diba jareya, olle daddi sengko 
etolong keya." 

24 Saellana jareya Ahas mondhut sakabbinna 
pakakas e Padalemman Socce, pas epaancor. 
Padalemman Socce laju etotop, sarta laju 
maddek ba-mezba e saantero Yerusalim. 

25E saneyap kottha ban disa e Yehuda 
epaddeggi kennengnganna panyembaanna 
brahala, kaangguy ngobbar dupa ka ba- 
dibana bangsa laen. Kalaban cara se kantha 
jareya Ahas maduka PANGERAN, Allahna para 
bangatowana ka salerana. 

26 Careta laenna parkara pamarentaanna ban 
sakabbinna lalakonna Ahas dhari parmolaan 
sampe aher, ecathet e dhalem ketab Sajarana 
To-rato Yehuda ban Israil. 

27 Ahas seda, laju esareyagi e Yerusalim, 
tape banne e pasareyanna to-rato. Hizkiya 
pottrana epagante epajumenneng rato. 

2 9 1 Hizkiya jumenneng rato Yehuda e 
bakto yuswana sagame taon, ban 

marenta e Yerusalim sanga lekor taon abidda. 

Ebuna iya areya Abiya pottrana Zakhariya. 

2 Hizkiya nerowe Rato Daud, bangatowana, 
alampaagi pa-apa se masenneng PANGERAN. 
3E bulan settong e taon se kapeng settong 
e dhalem pamarentaanna, Hizkiya mokka 
bang-labangnga Padalemman Socce pas 

makon sopaja epateppa. 

4 Mam-imam ban oreng Lewi epakompol e 


taneyan bagiyan temorra Padalemman Socce 
jareya; 

>e jadhiya Hizkiya abu-dhabu bi reng-oreng 
jareya. Dhabuna, "Bana, reng-oreng Lewi, 
kodu alako malolo ngabdi ka PANGERAN 
ban masocce Padalemman Socce, Allahna 
bangatowana bana. Sabarang se manajjis 
padalemman reya kodu epanyengla. 

6 Bangatowana sengko ban bana ta esto ka 
PANGERAN, Guste Allahna, sarta ngalakone 
se ta ekasokane Pangeran. Bangatowana 
sengko ban bana ta eparduli ka Pangeran, 
bariya keya Padalemmanna. 

7 Bang-labangnga Padalemman Socce 
etotop, mar-damarra epatee. Ta ngobbar 
dupa e Padalemman Socce, ban ta ngatorragi 
kurban obbaran ka Allah se esemba oreng 
Israil. 

8 PANGERAN se duka laju ngokom Yehuda 
ban Yerusalim. Ban bana padha tao kabbi 
kantha apa okoman se elampaagi bi 
Pangeran, se andaddiyagi oreng padha tako 
ban marenges. 

3 Eppana sengko ban bana kabbi padha 
seda e dhalem paperrangan, ban ana binena 
sengko ban bana eangko egabay tawanan. 

10 sateya sengko agabaya parjanjiyan ban 
PANGERAN, Allahna Israil, me olle Pangeran 
ta duka pole ka sengko ban bana kabbi. 

ll Mara, na, ja rot-panyorot pole, sabab bana 


se epele PANGERAN esoro abakte ban ngabdi 
ka salerana sarta ngobbar dupa ban mimpin 
rayat sopaja padhaa ajalannagi kabakteyan." 

12 Reng-oreng Lewi se badha e jadhiya bakto 
jareya iya areya: Dhari kaom Kehat: Mahat 
anana Amasai, ban Yowl anana Azarya, Dhari 
kaom Merari: Kis anana Abdi ban Azarya 
anana Yehaleleel, Dhari kaom Gerson: Yowah 
anana Zima, ban Eden anana Yowah, Dhari 
kaom Elisafan: Simri ban Yeiyel, Dhari kaom 
Asaf: Zakhariya ban Matanya, Dhari kaom 
Heman: Yehiyel ban Simei, Dhari kaom 
Yedutun: Semaya ban Uziyel. 

13 (29:12) 

14 (29:12) 

15 Saellana jareya reng-oreng Lewi laenna 
pas epakompol keya, ban reng-oreng jareya 
laju padha nyoccee abana. Saellana jareya, 
menorot dhabuna rato, para imam maso 
ka dhalem Padalemman Socce, sarta laju 
molae nyoccee Padalemman jareya menorot 
kom-hokomma PANGERAN. Sabarang se 
najjis epakalowar ka palataran Padalemman 
Socce. Dhari jadhiya rang-barang buru bi 
reng-oreng Lewi egiba ka Cora Kidron se 
badha e lowar kottha. 

16 (29:15) 

17 Lalakon jareya emolae tanggal settong 
bulan settong. E tanggal ballu taneyanna 
Padalemman Socce sampe ka balay adhaanna 

la padha mare esoccee kabbi. Saellana 


jareya reng-oreng jareya nyoccee sakabbinna 
bangonan jareya abidda ballung are agoi, 
sampe mare kabbi e tanggal nem bellas bulan 
jareya., 

18 Reng-oreng Lewi jareya laju ngatore 
oneng ka Rato Hizkiya, atorra, "Padalemman 
Socce ampon lastare esoccee sadaja, tamaso 
mezbaepon kurban obbaran, mejana roti 
sasajin, sareng sadajana pakakassa., 

19 Kas-pakakas se epanyengla sareng Rato 
Ahas e bakto salerana ta marduli PANGERAN 
e dhalem jaman pamarentaannepon, jugan 
ampon epabali sadaja. Sadaja pakakas 
gapaneka ampon eteptebbagi pole malolo 
kaangguy PANGERAN, samangken ampon 
badha e adhaepon mezba.," 

20 Rato Hizkiya ta anante bit-abit, reng- 
oreng se tamaso pamimpinna masarakat 
epakompol, saellana jareya rato ban 
reng-oreng jareya laju meyos ka Padalemman 
Socce areng-sareng,, 

21 Menangka kurban pangamponanna 
dusa kaangguy kalowargana rato ban rayat 
Yehuda, sarta kaangguy nyoccee Padalemman 
Socce, reng-oreng jareya ngeba sape lake 
papetto, dumba lake papetto, budhuna 
dumba papetto, ban embi lake papetto. 

Rato makon mam-imam toronanna Harun 
ngatorragi ban-keban jareya e attassa mezba 
menangka kurban obbaran., 

22 Pe-sape jareya esambelli, dharana 


laju eserammagi ka mezba bi mam-imam 
jareya. Samarena jareya dumba se papetto 
ban budhuna dumba se papetto gella laju 
epakantha jareya keya., 

23 Dhi-budhina mam-imam jareya mondhut 
embi se papetto gella, laju ebakta ka rato 
ban rayat se teppana ngalakone kabakteyan 
e jadhiya; rato jareya laju nompangngagi 
astana e attassa bi-embi jareya, bariya keya 
rayadda kabbi., 

24 Saellana jareya, bi-embi jareya esambelli 
bi mam-imam gella, dineng dharana etotta 
ka mezba menangka kurban pangamponanna 
dusana rayat kabbi, sabab rato makon sopaja 
ebadhaagi kurban obbaran ban kurban 
pangamponanna dusana rayat Israil kabbi., 

25 Menorot du-petoduna PANGERAN ka Daud 
se eparengngagi kalaban parantaraanna 
Nabbi Gad se alako kaangguy rato, sarta 
kalaban parantaraanna Nabbi Natan, rato 
nyaba reng-oreng Lewi e Padalemman Socce, 
se epanabbu calempong ban gambus,, 

26 akantha se elampaagi Rato Daud. Bariya 
keya para imam se esaba e jadhiya epanope 
tarompet., 

27 Hizkiya apareng tandha sopaja opacara 
ngatorragi kurban emolae. Sabatara kurban 
eatorragi, reng-oreng molae anyanye pojiyan 
ka PANGERAN, ban tokang tabbuna mosik 

mamonye tarompet ban pakakas mosik 


laenna., 

28Rato Hizkiya ban reng-oreng se badha e 
jadhiya padha asojud abakte ka PANGERAN, 
sabatara para tokang nyanyena terros 
anyanye, ban tokang tabbuna mosik terros 
mamonye mosigga sampe sakabbinna kurban 
jareya la ekenneng obbar kabbi sampe tadha 
karena., 

29(29:28) 

30 Rato ban para pamimpinna masarakat 
makon reng-oreng Lewi anyanye kaangguy 
PANGERAN gu-lagu pojiyan karanganna Daud 
ban Nabbi Asaf. Reng-oreng padha anyanye 
ce gumbirana kabbi sambi adekkong ban 
nyemba ka Allah., 

31 Saellana jareya Hizkiya adhabu, "Sarrena 
sateya bana la etantowagi malolo kaangguy 
ka PANGERAN, daddi menangka kurban 
sokkorra bana, bana kodu ngeba kurban ka 
Padalemman Socce." Reng-oreng se badha e 
jadhiya laju padha ngeba sakabbinna tor-ator 
jareya, la-mala badha se sokalella padha 
ngeba ban-keban se eatorragiya menangka 
kurban obbaran., 

32 Reng-oreng jareya ngeba sape lake 
pettong polo, dumba saratos, budhuna 
dumba dhu ratos, se padha eatorragi 
menangka kurban obbaran ka PANGERAN., 

33 Laen dhari jareya reng-oreng jareya gi 
ngeba sape lake nem atos ban dumba tello 

ebu se ekagabaya tor-ator ka Pangeran, 


se ekakana areng-bareng bi reng-oreng se 
padha hadir e jadhiya., 

34 Mam-imam se la nyoccee abana ta cokop 
bannyana kaangguy ngolet sakabbinna keban 
jareya. Daddi laju ebanto bi reng-oreng Lewi, 
sabab oreng Lewi aestowan dhari mam-imam 
e dhalem neggui atoran panyocceyanna 
aba. Reng-oreng Lewi jareya teptep nolonge 
sampe dhi-budhina la cokop bannyana imam 
se nyoccee abana., 

35 Salaenna kurban obbaran, para imam 
ngatorragi keya gajina kurban sokkoran se 
ekakan rayat. Mam-imam jareya ngatorragi 
anggur se eselen epabareng ban kurban 
obbaran jareya. Daddi kabakteyan e 
Padalemman Socce ebadhaagi pole., 

36 Daddi Rato Hizkiya ban rayadda padha 
senneng sabab e dhalem bakto se ta abit 
Pangeran abanto sampe jareya kabbi kalakon. 
30 l Rayat gi ta ngenneng mabadha 

parayaan Paska teppa e baktona iya 
areya e bulan settong, sabab mam-imam se 
nyoccee bana gi ce sakonena ban gi ta bannya 
oreng se akompol e Yerusalim. Daddi Rato 
Hizkiya ban ba-ponggabana sarta reng-oreng 
Yerusalim padha saroju arayaagiya Paska 
jareya e dhalem bulan dhuwa, ban kabbi 
padha perak narema rancana jareya. Rato laju 
akerem sorat ka sakabbinna oreng e saantero 
Israil ban Yehuda. Bariya keya ka oreng 

Efraim ban Manasye. Sakabbinna oreng Israil 


dhari dhaerana suku Dan e bagiyan dhaja, 
sampe ka Bersyeba e bagiyan lao eonjang 
ka Padalemman socce e Yerusalim kaangguy 
arayaagi Paska ban ngormadi PANGERAN, 
Allahna Israil akantha se Ia etantowagi e 
dhalem kom-hokomma Mosa. Sajjegga ta tao 
Paska erayaagi akantha jareya. 

2 (30:1) 

3 (30:1) 

4 (30:1) 

> (30:1) 

6 Kalaban dhabuna rato ban ba-ponggabana 
para otosan ekerem ka saantero Yehuda ban 
Israil, epangeba rat-sorat jareya, se monyena 
kantha reya, "Rayat Israil! Bana la lopot dhari 
kakobasaanna oreng Asyur. Sateya bana kodu 
abali ngabdi ka PANGERAN pole, ka Allah se 
esemba Ibrahim, Ishak ban Yakub, sopaja 
PANGERAN jareya kasokana keya nolonge 
bana pole. 

"Bana ja akantha bangatowana ban 
reng-oreng Israil laenna se ta esto ka 
GUSTE Allahna. Bana la nangalee dibi 
baramma berrana Pangeran jareya ngokom 
bangatowana bana gella. 

8 Bana ja pacengkal akantha bangatowana 
jareya, tape sabaligga, pataat ka PANGERAN. 
Mara entar ka Yerusalim, ka Padalemman 
Socce se bi Guste Allahna bana eteptebbagi 
kaangguy salerana dibi malolo salanjangnga. 

Mara abakte ka Salerana, sopaja terebba 


dukana ka bana. 

? Mon bana abali ngabdi ka PANGERAN pole, 
reng-oreng se nawan la-balana bana tanto 
neser sarta ngedine la-balana bana jareya 
abali ka bengkona. GUSTE Allahna bana 
reya Allah se sae ban bellas ase; bana tanto 
etarema mon bana abali ka Salerana." 

10E bakto entar ka kottha se settong terros 
ka settongnga e dhaera Efraim ban Manasye 
sampe ka dhaja napa ka dhaerana suku 
Zebulon, para otosan jareya ekala-gella ban 
eya-seya. 

ll Tape badha keya reng-oreng dhari suku 
Asyer, Manasye, ban Zebulon se endha entar 
ka Yerusalim. 

12 E Yehuda Allah manyettong keya atena 
rayat sopaja padhaa gu-onggu taat ka 
kasokanna Allah kalaban cara atoro ka 
papakonna rato ban ba-ponggabana. 

13E bulan dhuwa bannya rayat akompol e 
Yerusalim arayaagiya Are Raja Roti Se Ta 
Eragii. 

14 Ba-mezba e Yerusalim se eangguy 
ngatorragi kurban ban ngobbar dupa ka 
ba-diba, ekala kabbi laju ebuwang ka Cora 
Kidron. 

15E tanggal pa bellas bulan jareya reng- 
oreng jareya nyambelli ba-dumba eatorragiya 
menangka kurban Paska. Para imam ban 
reng-oreng Lewi se gi najjis, arassa ce 

todhussa. Kabbi padha nyoccee abana daddi 


ngenneng ngatorragi kurban obbaran e 
Padalemman Socce. 

16 Reng-oreng jareya mele kennengngan e 
Padalemman Socce menorot katantowan- 
katantowan se esebbuttagi e dhalem ketab 
Kom-hokomma Mosa. Dharana ban-kurban 
jareya bi oreng Lewi epassraagi ka para 
imam, bi mam-imam buru laju etotta ka 
mezba. 

17 Bannya e antarana reng-oreng se hadir 
e jadhiya gi ta nyoccee abana, daddi padha 
ta olle nyambelli dumba se egabaya kurban 
Paska. Daddi jareya kabbi elakone bi 
reng-oreng Lewi ban oreng Lewi jareya keya 
se ngatorragi ka PANGERAN. 

18 Laen dhari jareya, e antarana reng-oreng 
Efraim, Manasye, Isakhar, ban Zebulon, 
bannya se entar ka jadhiya ta kalaban 
nyoccee abana gallu. Daddi reng-oreng jareya 
arayaagi Paska ta kalaban nyokobi rat-sarat 
se la etantowagi. Daddi Rato Hizkiya adua 
nyoonnagi reng-oreng jareya, dhabuna, 

19 "GUSTE Allah, pojjaanna bangatowa 
abdidalem sadaja, moga-moga lantaran 
kasaeyannepon Junandalem kasokana 
Junandalem nyapora reng-oreng se 
ngalakone kabakteyan ka Junandalem 
kalaban gu-onggu ate, sanare reng-oreng 
kadhinto gi ta nyoccee aba." 

20 PANGERAN meyarsa ka duana Hizkiya. 


Reng-oreng jareya eparenge sapora, ban ta 
eokom. 

21 Pettong are abidda reng-oreng jareya 
neng-sennengngan akompol e Yerusalim 
mabadha parayaan Roti Se Ta Eragii. Sabban 
arena reng-oreng Lewi ban para imam ji- moji 
PANGERAN kalaban gu-onggu. 

22 Reng-oreng Lewi jareya ce penterra 
mimpin kabakteyan ka PANGERAN, sampe 
ealem bi Hizkiya. Saellana pettong are abidda 
reng-oreng jareya kan-ngakan nyaman e 
dhalem parayaan gella sarta ngatorragi 
kurban menangka parnyataan sokkor ka 
PANGERAN, Allahna bangatowana, 

23 reng-oreng jareya kabbi laju padha 
motossagi nerrossagiya parayaan jareya 
pettong are aggi. Kabbi laju padha 
neng-sennengngan arayaagi parayaan jareya. 

24 Rato Hizkiya nyombang sape lake saebu 
meggi ban dumba pettong ebu meggi. 
Ba-ponggabana Hizkiya nyombang sape 
lake saebu meggi ban dumba sapolo ebu 
meggi. Ban-keban jareya eparengngagi ka 
rayat kabbi, esoro sambelli ban ekakan. Ce 
bannyana imam se nyoccee abana. 

25 Rayat Yehuda, para imam, reng-oreng 
Lewi ban reng-oreng se dhateng dhari dhaja, 
sarta reng-oreng manca se la neptep e Israil 
ban Yehuda, kabbi padha senneng. 

26 Kottha Yerusalim ce peragga, sabab molae 


jamanna Sulaiman, pottrana Daud, ta tao 
badha parayaan se kantha jareya. 

27 Mam-imam ban reng-oreng Lewi 
nyoonnagi berkadda PANGERAN kaangguy 
rayat, ban dhari kalenggiyanna e sowarga 
Allah meyarsa duana reng-oreng jareya, ban 
parnyoonan jareya etarema. 

3 1 l Saellana parayaan jareya mare, rayat 

kabbi padha entar ka saneyap kottha 
e Yehuda, laju maancor gu-tuguna brahala, 
magujur ca-arca se eatorragi ka Dewi Asyera, 
sarta mamosna ba-mezba ban saneyap 
kennengnganna panyembaanna brahala. Se 
kantha jareya ejalannagi keya bi reng-oreng 
jareya neng e kennengngan en-laenna e 
Yehuda, ban e dhaerana Benyamin, Efraim 
ban Manasye. Saellana jareya kabbi padha 
mole ka kennengnganna bang-sebang. 

2 Rato Hizkiya neptebbagi pole gu-regguna 
para imam ban oreng Lewi menorot 
pambagiyanna lalakonna. Se tamaso 
lalakonna reng-oreng jareya iya areya: 
ngatorragi kurban obbaran ban kurban 
salameddan, aladine opacarana kabakteyan e 
Padalemman Socce, ban moji sarta asokkor 
ka PANGERAN e pan-barampan kennengngan 
e Padalemman Socce. 

3 Dhari ebinna dibi rato nyombangngagi 
ban-keban se ekaparlo kaangguy kurban 
obbaran sabban laggu ban sabban malem, 

ban kaangguy kurban se eatorragi e are 


Sabat, e bakto parayaan Bulan Anyar, sarta 
e bakto parayaan en-laenna akantha se 

la etantowagi e dhalem kom-hokomma 
PANGERAN. 

4 Laen dhari jareya rato makon pandhudhu 
Yerusalim ngeba tor-ator se la etantowagi 
kaangguy para imam ban oreng Lewi, sopaja 
para imam ban oreng Lewi jareya padha bisaa 
masettong pekkeranna ka orosan pangladinan 
e Padalemman Socce akantha se esebbuttagi 
e dhalem kom-hokomma PANGERAN. 

> Saellana parenta jareya eomommagi, 
oreng Israil ngeba ka Padalemman Socce 
tor-ator aropa hasel bumena se dha-adha, iya 
areya darigu, anggur, mennya jaitun, maddu, 
ban hasel bume laenna. Reng-oreng jareya 
ngeba keya saparpolonna dhi-andhina. 

6 Reng-oreng se abengko e tha-kottha 
Yehuda ngeba saparpolonna sape ban 
dumbana, bariya keya tor-ator laenna 
sabannyana; jareya kabbi laju eatorragi ka 
GUSTE Allahna. 

7 Tor-ator jareya molae dhateng e bulan tello 
ban terros agili sampe e bulan petto. 

8 Ngoladi sombangan se bannyana sajareya, 
Rato Hizkiya ban ba-ponggabana amoljaagi 
PANGERAN ban ngalem rayat Israil, 
ommadda. 

2E bakto rato abu-dhabu ban para imam 


sarta oreng Lewi parkara tor-ator jareya 
kabbi, 

l0Imam Agung Azarya, toronanna Zadok 
mator, "Sajjegga rayat abakta tor-atorra 
ka Padalemman Socce, abdidalem sadaja 
ta oneng kakorangan teddhaan, la-mala 
bi-talebbi, kantos gi bannya karena se ebadhi 
parsadhiyaan. Abdidalem sakanca narema 
kadhinto sadajana lantaran PANGERAN 
aberkadi ommattepon." 

ll Kalaban dhabuna rato reng-oreng jareya 
nyadhiyaagi dhang-gudhang e ma-semmana 
Padalemman Socce, 

12 laju nyempen sakabbinna tor-ator ban 
saparpolowan jareya e dhalem dhang- 
gudhang jareya. Badha oreng Lewi se anyama 
Konanya, se epassrae daddi pangawas, 
dineng alena, Simei, epanolonge. 

13 Badha pole oreng Lewi kasapolo se 
epangoros lalakon jareya, epimpin se 
kadhuwa gella; reng-oreng jareya iya areya: 
Yehiyel, Azaziya, Nahat, Asael, Yerimot, 
Yozabad, Eliyel, Yismakhiya, Mahat ban 
Benanya. Jareya kabbi eteptebbagi menorot 
petoduna Rato Hizkiya ban Imam Agung 
Azarya. 

14Kore anana Yimna, oreng Lewi se daddi 
pangawal kapala e Labang Saketheng Temor 
e Padalemman Socce, epassrae tanggung 

jawab narema tor-ator se eatorragi ka 


PANGERAN, pas gi-magi tor-ator jareya. 

15E tha-kottha laen se ekennengnge 
mam-imam, Kore etolonge reng-oreng Lewi 
laenna, iya areya: Eden, Minyamin, Yesuwa, 
Semaya, Amarya ban Sekhanya. Han-bahan 
kakanan jareya ebagi rata e antarana 
reng-oreng suku Lewi se towa otabana se 
ngodha, menorot lalakonna. 

le Lalakean se aomor tello polo taon ka 
attas, se olle giliran lalakon sabban are e 
Padalemman Socce, eberrii keya bagiyanna 
bang-sebang menorot lalakonna ban menorot 
regguna. 

17 Para imam edhaftar menorot kaomma, 
ban oreng Lewi se aomor dhu polo taon 
ka attas edhaftar menorot lalakonna ban 
regguna. 

18 Reng-oreng jareya edhaftar ban ana 
binena, ban reng-oreng laen se badha e 
bengkona se daddi tanggunganna, sabab 
to-sabakto reng-oreng jareya kodu asadhiya 
se ajalannagiya lalakonna se malolo kaangguy 
PANGERAN. 

19E antarana mam-imam se neng e 
tha-kottha se la eteptebbagi menangka 
andhina toronanna Harun, otabana e 
lon-talon e sabingkerra tha-kottha jareya, 
epele mam-imam se epassrae lalakon gi-magi 
bahan kakanan ka sakabbinna lalakean 

la-balana imam ban ka saneyap oreng se 


tamaso e dhalem dhaftarra suku Lewi. 

20E saantero Yehuda, Rato Hizkiya 
alampaagi sabarang se adil ban jujur sarta se 
masenneng panggaliyanna GUSTE Allahna. 

21 Hizkiya ahasel, sabab sabarang se 
elampaagi kaangguy kaparlowanna 
Padalemman Socce otaba kaangguy atoro 
ka kom-hokomma PANGERAN, elampaagi 
kalaban gu-onggu ate sarta kalaban 
kataresnaan ka GUSTE Allahna. 

3 2 l Saellana Rato Hizkiya alampaagi 

sabarang se noduwagi kaestowanna 
ka PANGERAN, Yehuda eserrang bi Sanherib, 
rato Asyur. Sanherib ngeppong tha-kottha se 
abinteng ban marentaagi pasukanna sopaja 
tha-kottha jareya erebbua. 

2 E bakto Hizkiya ngagali ja Sanherib aneyat 
aloroga Yerusalim, 

3 salerana ban ba-ponggabana sarta 
ra-parwirana motossagi notoba sakabbinna 
kennengnganna aeng e lowar kottha, 
maksodda sopaja oreng Asyur ta nemmowa 
aeng mon la napa ka seddina Yerusalim. 
Bannya oreng se epalako epanotop 
sakabbinna somberra aeng se agili ka lowar 
kottha. 

4 (32:3) 

> Rato pas makoko partahananna kottha, iya 
areya mateppa geddhungnga, maddek ra- 
manara e attasanna, sarta maddek geddhung 

laen e lowarra se asal. Laen dhari jareya 


binteng se epaddek e attassa tana tembugan 
e penggir temor e bagiyanna Yerusalim se 
laju, epateppa. Hizkiya makon oreng agabay 
tombak ban tameng sabannyana. 

6 Ngangkat ra-parwira se epangapalae 
sakabbinna lalakean e dhalem kottha; 
reng-oreng jareya epakon akompol e lon-alon 
e adhana labang sakethengnga kottha. 
Hizkiya laju adhabu ka reng-oreng jareya, 

7"Pakowat ban payakin atena bana; ja 
tako ka rato Asyur otaba ka pasukanna. 
Kakowadanna bana arajaan dhari 
kakowadanna Asyur. 

8 Rato Asyur rowa andhi kakowadanna 
manossa tape, bana andhi GUSTE Allah se 
abantowa bana aperrang." Ngedhing dhabuna 
ratona se kantha jareya, rayat laju daddi 
bangal. 

2Ta abit dhari jareya e bakto Sanherib ban 
pasukanna gi badha e Lakhis, Sanherib jareya 
ngerem otosan ka Rato Hizkiya ban ka rayat 
Yehuda e Yerusalim, epakon manapa pessen 
kantha reya, 

10 "Sengko Sanherib rato Asyur, terro 
atanyaa, apa sababba bana me ce bangalla gi 
paggun neng e Yerusalim se la ekeppong bi 
sengko reya? 

ll Apa Hizkiya malae bana ja GUSTE Allahna 
bana bakal malopoda bana dhari tang 
kakobasaan? Ja parcaja, bana eco-koco. Bana 

bi ratona jareya epamateya kalaparan ban 


Kapelkaen. 

12 Ratona bana jareya se maancor 
kennengnganna oreng abakte ka PANGERAN 
sarta ba-mezba neng e man-dhimman, laju 
nyoro oreng Yehuda ban Yerusalim ngalakone 
kabakteyan ban ngobbar dupa e settong 
mezba malolo. 

13 Apa bana ta tao epabaramma sa-bangsa 
laen bi sengko sarta bi tang bangatowa? 
Ba-dibana bangsa laen gi ta tao malopot 
bangsana dhari kakobasaanna rato Asyur! 

14Se kemma e antarana ba-diba jareya se 
tao malopot bangsana dhari kakobasaanna 
Asyur? Dibana bana ta kera bisa masalamet 
bana! 

15 Daddi bana ja endha eco-koco ratona! Ja 
parcaja ka rato jareya! Sabab dibana bangsa 
se kemmaa bai ta tao badha se sanggup 
malopot bangsana dhari kakobasaanna rato 
Asyur. Daddi dibana bana terrang ta kera bisa 
masalamet bana!" 

16 Gi bannya pole se ekocaagi para otosanna 
rato Asyur jareya kaangguy ya-nyeya 
PANGERAN ban Rato Hizkiya, abdina 
PANGERAN jareya. 

17 Rato Asyur abadhi keya sorat se nangtang 
PANGERAN, Allah se esemba oreng Israil. 
Monyena barinna, "Ba-dibana sa-bangsa 
laen ta bisa malopot bangsana dhari tang 
kakobasaan, bariya keya dibana Hizkiya 

kakobasaan." 

18 Para otosanna Asyur jareya ra-eraan 
ngocaagi jareya kabbi ngangguy oca Ibrani, 
ko-nakoana ban maelanga samangadda 
reng-oreng Yerusalim se badha e attassa 
geddhungnga kottha sopaja bangsa Asyur 
jareya bisaa gampang arebbu kottha jareya. 

19 Reng-oreng Asyur jareya acaca parkara 
Allah se esemba e Yerusalim epapadha ban 
se acaca parkara ba-dibana bangsa laen, iya 
areya ca-arca gabayanna manossa. 

20 Daddi Rato Hizkiya ban Nabbi Yesaya 
pottrana Amos adua nyoon partolongan ka 
Allah. 

21 PANGERAN laju ngerem malaekat se 
matee rit-parjurit ban ra-parwira Asyur 
jareya. Rato Asyur ce malona, laju gubar ka 
nagarana. E settong are, teppana rato Asyur 
jareya badha e dhalem kowella dibana, badha 
tra-pottrana dibi entar ka jadhiya, laju matee 
rato Asyur jareya ban peddhang. 

22 Kantha jareya carana PANGERAN malopot 
Rato Hizkiya ban pandhudhu Yerusalim dhari 
kakobasaanna Sanherib rato Asyur, ban dhari 
so-mosona se laen. Rato Hizkiya ban rayat 
Yerusalim bi PANGERAN eparenge odhi aman, 
ta ela-salae ra-nagara tatanggana. 

23 Bannya oreng entar ka Yerusalim ngeba 
tor-ator ka PANGERAN sarta tor-ator ka Rato 

Hizkiya, sampe molae dhari jareya Hizkiya 


ehormadi sa-bangsa laenna. 

24 Ra-kera e bakto jareya Rato Hizkiya 
songkan. Panyakedda ce sarana sampe para 
sedaa. Hizkiya adua nyoon ka Pangeran; 
PANGERAN laju apareng tandha ja salerana 
bakal barasa. 

25 Tape sarrena angga, Hizkiya ta asokkor se 
la eparenge baras bi PANGERAN jareya. Daddi 
PANGERAN duka ka Yehuda ban Yerusalim. 

26 Tape dhi-budhina Hizkiya ban reng-oreng 
Yerusalim marendha, daddi saabidda Hizkiya 
gi odhi, okoman jareya ta ejalannagi. 

27 Rato Hizkiya laju ce sogina ban ehormadi 
sakabbinna oreng. Salerana abadhi 
mar-kamar se egabay panyempennanna 
dunnyana, iya areya: emmas, salaka, to-bato 
mamatan, pa-lappa, tameng ban rang-barang 
se arga laenna. 

28 Hizkiya kaagungan dhang-gudhang 
kennengnganna panyempennanna rang- 
barang hasel bumena, akantha: gandum, 
anggur, ban mennya jaitun; bariya keya 
dhang-kandhang kennengnganna pe-sapena 
ban ba-dumbana se talebat bannyana. 

23 Laen dhari jareya Hizkiya maddek kottha 
sabannyana. Artana, paparengnga Allah ka 
salerana jareya, ta sakera-kera bannyana. 

30 Rato Hizkiya jareya se nebbeng gilina 
somber Gihon, ban magili aengnga lebat e 
kalobungan e babana tana e dhalem kottha 

Yerusalim. Sabarang se elampaagi Hizkiya 


ahasel. 

31 Ban e bakto reng-oreng otosan dhari 
Babil dhateng ka jadhiya atanyaa ka salerana 
parkara panyakedda se baras sacara ajib, bi 
Pangeran Hizkiya epanneng ngala sakarebba 
dibi kalaban maksod ngojiya atena. 

32 Careta laenna parkara Rato Hizkiya, ban 
parkara kataresnaanna ka PANGERAN ecathet 
e dhalem ketab Wahyu dhari Allah ka Nabbi 
Yesaya Pottrana Amos ban e dhalem ketab 
Sajarana To-rato Yehuda ban Israil. 

33 Hizkiya seda, laju esareyagi e ga- 
onggaan e tana pasareyanna to-rato. Rayat 
Yehuda ban Yerusalim kabbi padha ngatore 
panghormadan se raja ka salerana e bakto 
pasedana. Manasye epagante salerana 
epajumenneng rato. 

3 3 l Manasye yuswana dhubellas taon e 

bakto jumenneng rato Yehuda, ban 
salerana marenta e Yerusalim saeket lema 
taon abidda. 

2 Manasye dusa ka PANGERAN sabab nerowe 
kabiyasaanna sa-bangsa se eojuk PANGERAN 
dhari Kanaan e bakto oreng Israil maso 
ka nagara jareya, iya areya kabiyasaan se 
hat-jahat. 

3 Kennengnganna panyembaanna brahala e 
man-dhimman se la epamosna bi Hizkiya, 
ramana, laju epaddek pole. E man-dhimman 
epaddek ba-mezba kaangguy abakte ka Baal; 

Dewi Asyera sarta nyemba ka tang-bintang. 

4 PANGERAN la adhabu ja Yerusalim reya 
salanjangnga epadaddi kennengnganna 
oreng abakte ka Salerana, tape e jadhiya, e 
Padalemman Socce jareya, Manasye maddek 
ba-mezba kaangguy ba-diba. 

>E palataran se dhadhuwa e Padalemman 
Socce epaddeggi ba-mezba kaangguy 
panyembaan ka tang-bintang. 

6 Tra-pottrana ekagabay kurban obbaran 
e Cora Hinom, ngangguy kon-dhukon, 
jum-nojum, elmo gaib, ban nyoon petodu ka 
roh-erroh. Dusana ka PANGERAN ce rajana, 
sampe PANGERAN duka ka salerana. 

7 Arcana brahala esaba e Padalemman 
Socce, mangkana Pangeran la adhabu kantha 
reya ka Daud ban Sulaiman, pottrana, 
parkara Padalemman Socce jareya, "Tang 
bengko e Yerusalim reya, se bi Sengko la 
epele e antarana dhubellas suku Israil, areya 
kennengngan se bi Sengko la etantowagi 
menangka kennengnganna oreng abakte ka 
Sengko salanjangnga. 

8 Mon ommat Israil atoro ka sakabbinna 
Tang parenta ban atoro ka kom-hokom se 
epanapa ka bangsa jareya bi Mosa, Tang abdi 
rowa, bi Sengko ommat Israil ejagaa sopaja 
ta sampea eojuk dhari nagara se bi Sengko la 
ebagi ka bangatowana." 

agabay sa-dusa se ajahadan dhari dusana 
sa-bangsa se eojuk PANGERAN dhari Kanaan 
e bakto ommadda PANGERAN maso ka nagara 
jareya. 

10 PANGERAN maenga Manasye ban rayadda, 
tape kabbi padha ta ngedhingngagi. 

11 Daddi PANGERAN madhateng para 
panglimana tantara Asyur epalorok Yehuda. 
Manasye etangkep ngangguy e-kae, pas 
etalekong, laju egiba ka Babil. 

12 E dhalem kasangsaraanna jareya Manasye 
marendha e ajunanna GUSTE Allahna, sarta 
adua nyoon partolonganna. 

13 Allah ngabbuli parnyoonanna Manasye; 
rato jareya epabali ka Yerusalim, epamarentaa 
pole. Lantaran kadaddiyan jareya Manasye 
yakin ja PANGERAN reya Allah. 

14 Saellana jareya Manasye matenggi 
geddhung e lowar e bagiyan temorra Kottha 
Daud. Emolae dhari settong kennengngan 
e cora e seddina somber Gihon, epaterros 
ka dhaja sampe gan Labang Saketheng Juko 
ban bagiyanna kottha se esebbut Ofel. E 
saneyap kottha se ebintenge e Yehuda, esabai 
panglima kasorang. 

l5 Ca-arcana dibana bangsa laen 
epanyengla, bariya keya la-brahala se la 
esaba e Padalemman Socce. Ba-mezbana 
brahala se badha e gumo Padalemman Socce, 
ban e kennengngan en-laenna e Yerusalim, 

kabbi, laju ebuwang. 

16 Saellana jareya, mezba kennengnganna 
oreng abakte ka PANGERAN epateppa, ban e 
jadhiya laju ngatorragi kurban salameddan 
ban kurban sokkor. Oreng Yehuda epakon 
abakte ka GUSTE Allahna Israil kabbi. 

17 Rayat gi ngatorragi kurban e kennengngan 
en-laenna se eangguy oreng ngatorragi 
tor-atorra, tape tor-ator jareya eatorragi ka 
PANGERAN. 

18 Careta laenna parkara Manasye, ban 
parkara duana ka Allah, sarta bu-dhabuna 
Allah se epessennagi ka salerana bi para 
nabbi kalaban asmana PANGERAN, Allahna 
Israil, kabbi la ecathet e dhalem ketab 
Sajarana To-rato Israil. 

19E dhalem ketab Sajarana Bi-nabbi la 
ecathet keya duana Manasye ban jawabanna 
Allah ka dua jareya, sarta caretana sa-dusana 
sabellunna salerana atobat, sakabbinna 
kennengnganna panyembaanna brahala ban 
ca-arcana Dewi Asyera se ebadhi salerana, 
sarta la-brahala se esemba salerana. 

20 Manasye seda ban esareyagi e karaton. 
Se agante jumenneng rato iya areya Amon 
pottrana. 

21 Amon yuswana dhu lekor taon e bakto 
salerana jumenneng rato Yehuda ban marenta 
e Yerusalim dhu taon abidda. 

22 Amon akantha ramana, dusa ka 


PANGERAN; nyemba la-brahala se esemba 
ramana ban abakta kurban ka la-brahala 
jareya. 

23 Tape bida ban ramana, Amon ta marendha 
ban ta abali ka PANGERAN; la-mala dusana 
alebbiyan dhari ramana. 

24 Ba-ponggabana Rato Amon asakongkel 
ngamoso salerana, laju matee rato jareya e 
karatonna. 

25 Tape reng-oreng se matee Rato Amon 
jareya epatee bi rayat Yehuda, se pas 
ngangkat Yosiya, pottrana, epajumenneng 
rato. 

34 l Yosiya yuswana ballung taon e bakto 
jumenneng rato Yehuda, ban marenta 
e Yerusalim tello polo settong taon abidda. 

2 Salerana alampaagi se masenneng 
panggaliyanna PANGERAN, sarta nerowe Rato 
Daud, bangatowana, ban atoro ka sakabbinna 
hokomma Allah kalaban gu-onggu. 

3 Saellana olle ballung taon se jumenneng 
rato, e bakto gi ce ngodhana, Yosiya molae 
abakte ka Allah se esemba bi Rato Daud 
bangatowana. Pa taon saellana jareya 
sakabbinna kennengnganna panyembaanna 
brahala, ca-arcana Dewi Asyera, ban 
la-brahala laenna epaancor. 

4Ca-arca ban la-brahala jareya epalejjar 
bi reng-orengnga Yosiya, dineng serbuk 
jar-lejjaranna etabur e attassa koburanna 

Ba-mezba Baal ban ba-mezbana dupa se 
badha e jadhiya epagujur. 

> Lang-tolangnga mam-imam se aladine 
la-brahala jareya eobbar e attassa ba-mezba 
jareya. Kalaban cara se kantha jareya 
Yerusalim ban Yehuda epapantes pole 
kaangguy abakte ka PANGERAN. 

6Se kantha jareya elampaagi keya e 
tha-kottha ban e ra-dhaera se la ancor e 
dhaerana Manasye, Efraim, ban Simeyon, 
sampe ka Naftali e bagiyan dhaja. 

'Ba-mezba ban ca-arcana Asyera e 
saantero Karajaan Dhaja epagujur bi Yosiya, 
ca-arcana ban ba-mezbana dupa epaancor 
kabbi. Saellana jareya Yosiya laju gubar ka 
Yerusalim. 

8E taon se kapeng ballu bellas 
pamarentaanna Yosiya, saellana 
panyembaanna brahala e Padalemman 
Socce ban e saanterona nagara jareya la 
epatadha kabbi, Yosiya ngerem oreng katello, 
epakon mateppa Padalemman Soccena 
Allah. Oreng se katello jareya iya areya: 
Safan anana Azaliya, Maaseya gubennor 
Yerusalim, ban Yowah anana Yowahas, oreng 
se apangkat tenggi. 

9 Reng-oreng Lewi se ajaga Labangnga 
Padalemman Socce, massraagi ka Imam 
Agung Hilkiya pesse ollena makompol. Pesse 
jareya dhari oreng Efraim ban Manasye, ban 

dhari rayat Yehuda, Benyamin ban Yerusalim. 

10 Pesse jareya bi Iman Agung Hilkiya 
epassraagi ka oreng se katello se epassrae 
ajaga lalakon mateppa Padalemman Socce 
jareya. Saellana jareya pesse gella bi oreng 
se katello jareya ebagi 

llka para tokang kaju ban tokang bato 
se kodu melle bato ban kaju se eangguya 
mateppa ngon-bangonan se bi to-rato Yehuda 
epanneng sampe rosak. 

12 Reng-oreng se mateppa Padalemman 
Socce jareya ce jujurra; se ngapalae iya areya 
oreng Lewi kaempa: Yahat ban Obaja dhari 
kaom Merari, sarta Zakhariya ban Mesulam 
dhari kaom Kehat. Reng-oreng Lewi, se padha 
penter nabbu mosik, 

13 epassrae lalakon ngawase pangangkoanna 
han-bahan, ngapalae koli se alako e bagiyan 
lalakon se acem-macem, ngalakone orosan 
administrasi, ban ajaga labang. 

14E bakto pesse sombangan gella 
epakalowar dhari panyempennanna, Hilkiya 
manggii ketab Hokomma PANGERAN, 
iya areya kom-hokom se eparengngagi 
PANGERAN ka Mosa. 

15 Dhabuna Hilkiya ka Safan, "Kaula nemmo 
ketab Hokomma PANGERAN e Padalemman 
Socce," ban ketab jareya laju eparengngagi 
ka Safan. 

rato pas mator, "Sadajana papakon ampon 
elampaagi sadaja. 

17 Pesse se esempen e Padalemman 
Socce ampon epondhut, sareng ampon 
epassraagi ka reng-oreng se alako sareng ka 
dhur-mandhurra." 

18 Saellana jareya Safan mator pole, "Hilkiya 
ngatorragi kadhinto ka abdidalem." Ketab 
jareya bi Safan laju ebacaagi ka rato. 

19 Meyarsa essena ketab jareya, rato laju 
nyebbit rasoganna lantaran sossa. 

20 Rato laju apareng papakon reya ka 
Hilkiya, Ahikam anana Safan, Abdon anana 
Mikha, Safan sekettaris nagara, ban ka Asaya 
ajudanna rato, 

21 "Kassa atanya ka PANGERAN kaangguy 
sengko ban reng-oreng se gi badha e Israil 
ban Yehuda parkara essena ketab reya. 
PANGERAN duka ka sengko ban bana lantaran 
bangatowana sengko ban bana ta ajalannagi 
kon-papakon se etoles e dhalem ketab reya." 

22 Daddi Hilkiya, Ahikam, Abdon, Safan 
ban Asaya menta petodu ka oreng babine 
se anyama Hulda. Hulda jareya nabbi se 
alenggi e kampong se anyar e Yerusalim. 
Rakana anyama Salum pottrana Tikwa, 
kompoyya Harhas. Hulda jareya se ngoros 
pangangguyya kabakteyan e Padalemman 
Socce. Saellana meyarsa katerranganna 
otosanna rato gella, 

rato, manapa pessen areya, "PANGERAN, 
Allah se esemba oreng Israil, adhabu, 

24 Sengko ngokoma Yerusalim ban 
pandhudhu se badha e jadhiya kalaban 
babaston se esebbuttagi e dhalem ketab 
jareya se ebacaagi ka rato. 

25 Reng-oreng jareya la mongkore Sengko 
ban ngeba kurban ka ba-diba. Sabarang 
se elakone reng-oreng jareya mapeggel 
Tang ate. Sengko peggel ka Yerusalim, ban 
peggella Tang ate ta ekenneng paelang. 

26 Tape parkara Rato Yosiya, areya Tang 
pessen, pessenna PANGERAN, Allahna Israil: 
Saellana bana ngedhing apa se esebbuttagi e 
dhalem ketab jareya, 

27 bana atobat ban marendha e adhana 
Sengko. Sengko la ngoca ngokoma Yerusalim 
ban pandhudhu se badha e jadhiya, 
tape e bakto bana ngedhing ja Sengko 
madhatengnga okoman jareya, bana nanges 
ban bit-nyebbit kalambina menangka tandha 
ja bana sossa. Sengko la ngedhing duana 
bana, 

28 daddi okoman ka Yerusalim bi Sengko ta 
ejalannagiya saabidda bana gi odhi. Bi Sengko 
bana eedinana mate kalaban taremtem." 
Reng-oreng otosan jareya laju abali ka rato 
ban ngatorragi sen-pessen gella. 

23 Rato Yosiya nembali para pamimpin 
Yehuda ban Yerusalim, 

30 laju meyos abareng ban reng-oreng jareya 


ka Padalemman Socce. Para imam, oreng 
Lewi ban sakabbinna rayat, se mesken ban 
se sogi padha noro ka Padalemman Socce. E 
adhana reng-oreng jareya kabbi, e seddina 
pelar se malolo esadhiyaagi kaangguy 

rato, rato ngadek, laju maossagi epakaja 
sakabbinna ketab parjanjiyan se etemmo e 
Padalemman Socce jareya. Saellana jareya 
rato abadhi parjanjiyan ban PANGERAN se 
anyataagi ja salerana taada ka Pangeran 
sarta alampaagiya sakabbinna papakon 

ban hokomma kalaban gu-onggu ate ban 
sokmana, sarta alampaagiya rat-saradda 
parjanjiyan e antarana PANGERAN ban 
ommadda se kasebbut e dhalem ketab jareya. 

31 (34:30) 

32 Reng-oreng Benyamin ban sakabbinna 
oreng laen se badha e Yerusalim epakon 
ajanji taada ka parjanjiyan jareya. Daddi 
reng-oreng Yerusalim taat ka atoran-atoran 
e dhalem parjanjiyan jareya, iya areya 
parjanjiyan e antarana bangsa jareya ban 
Allahna bangatowana. 

33 Rato Yosiya maancor la-brahala se majitjit, 
se badha e man-dhimman, e kennengngan 
se tamaso dhaerana oreng Israil. Saellana 
jareya rayat ewajibbagi abakte ka PANGERAN, 
Allahna bangatowana. Daddi saabidda Yosiya 
gi odhi, rayat paggun esto ka PANGERAN. 


2 Tawarikh 35.11 6. 126 
3 5 l Saellana jareya Rato Yosiya arayaagi 


Paska e Yerusalim kaangguy ahormadi 
PANGERAN. Ba-dumba kaangguy parayaan 
jareya esambelli e tanggal pa bellas bulan 
settong. 

2 Yosiya gi-magi ka para imam lalakon se 
kodu ejalannagi e Padalemman Socce, sarta 
ngajak sopaja lalakon jareya ejalannagi 
pateppa. 

3 Reng-oreng Lewi se la malolo epaladine 
PANGERAN, ban se daddi ru-guru e Israil, 
narema papakon kantha reya dhari Yosiya, 
"Saba Petthe Parjanjiyan PANGERAN se socce 
reya e dhalem Padalemman Socce se epaddek 
Rato Sulaiman pottrana Daud. Ta osa le-alle 
pole. Ladine GUSTE Allahna bana ban bangsa 
Israil ommadda. 

“Bana kodu padha badha e kennengnganna 
bang-sebang e Padalemman Socce menorot 
regguna bang-sebang sarta to-sabakto bisa 
ajalannagiya lakona bang-sebang, menorot 
pambagiyanna lalakon se la etantowagi ka 
bana bi Rato Daud sarta Rato Sulaiman 
pottrana. 

> Ator gu-regguna jareya pateppa sopaja e 
antarana bana ros-terrosan badha se bisa 
nolong kalompona oreng Israil e Padalemman 
Socce. 

6 Bana kodu nyambelli dumba kaangguy 
parayaan Paska. Daddi bana kodu nyoccee 
aba sopaja patot nyemba PANGERAN, 

eatorragi ka PANGERAN, sopaja kalaban cara 
se kantha jareya reng-oreng Israil laenna 
bisa ajalannagi pa-apa se la epakonnagi bi 
PANGERAN kalaban parantaraanna Mosa." 

7 Sopaja reng-oreng se hadir e dhalem 
parayaan Paska jareya bisa ngatorragi kurban 
Paska, Rato Yosiya nyombangngagi sabagiyan 
dhari ebinna dibi aropa dumba, budhuna 
dumba ban embi se gi ngodha tello polo ebu 
meggi, sarta sape lake tello ebu meggi. 

8 Ba-ponggabana Yosiya aberri sombangan 
keya kaangguy mam-imam, oreng Lewi ban 
sakabbinna rayat. Ba-ponggaba se epassrae 
tanggung jawab kaangguy Padalemman 
Socce, iya areya Imam Agung Hilkiya ban 
Zakhariya, sarta Yehiyel, padha ngatore ka 
para imam budhuna dumba ban embi se gi 
ngodha dhu ebu nem atos meggi sarta sape 
lake tello ratos meggi kaangguy tor-ator e 
dhalem parayaan jareya. 

3 Para pamimpinna oreng Lewi, iya areya: 
Konanya, Semaya ban Netaneel taretanna, 
Hasabya, Yeiyel ban Yozabad, aberri ka 
reng-oreng Lewi budhuna dumba ban embi 
se gi ngodha lema ebu meggi sarta sape lake 
lema ratos meggi kaangguy tor-ator e dhalem 
parayaan jareya. 

10 Saellana kabbi la ranta kaangguy 
parayaan Paska, mam-imam ban gu-regguna 
oreng Lewi ngennengnge kennengnganna 

bang-sebang akantha se Ia epakonnagi bi 


rato. 

ll Saellana jareya ban-keban kaangguy 
parayaan Paska jareya esambelli; bi oreng 
Lewi laju ekolet, dineng dharana eketessagi 
ka attassa mezba bi para imam. 

12 Ban-keban se egabaya kurban obbaran 
jareya laju egi-bagi. Saneyap galumpona 
oreng se apolong sabalaan hadir e jadhiya 
narema settong, sopaja kabbi padhaa 
bisa ngatorragi kurban menorot atoran se 
esebbuttagi e dhalem ketab Hokomma Mosa. 

13 Bi reng-oreng Lewi kurban Paska jareya 
laju epanggang e attassa apoy, menorot 
atoran; dineng ban-kurban se kusus laju eola 
e lo-polo, pennay ban bajan, saellana jareya 
dagingnga laju duli ebagi ka reng-oreng. 

14 Saellana jareya buru reng-oreng Lewi 
nyadhiyaagi bagiyanna kaangguy abana 
dibi ban bagiyanna para imam toronanna 
Harun. Sabab sampe malem para imam 
jareya alalakon terros ngatorragi ban-keban 
menangka kurban obbaran, sarta ngobbar 
gajina ban-kurban jareya. 

15 Para ahli mosik dhari kaom Asaf e dhalem 
suku Lewi badha e kennengnganna se la 
etantowagi bi Rato Daud. Areya ma-nyamana 
reng-oreng jareya: Asaf, Heman, ban 
Yedutun, nabbi se ngabdi ka rato. Para 
pangawalla bang-labang saketheng ta osa 
ngalle dhari eppossa bang-sebang, sabab 

kennengnganna lalakonna bang-sebang 
kalaban bantowanna reng-oreng Lewi laenna. 

16E are jareya reng-oreng jareya ngalakone 
sabarang se epakonnagi bi Rato Yosiya 
kaangguy parayaan Paska, tamaso tor-ator e 
mezba. 

17 Pettong are abidda sakabbinna oreng 
Israil se hadir e jadhiya arayaagi Paska ban 
parayaan Roti Se Ta Eragii. 

18 Paska kantha jareya gi ta tao ebadhaagi 
pole sajjegga jamanna Nabbi Samuwel. Tadha 
settonga e antarana to-rato sabellunna se tao 
arayaagi Paska akantha se erayaagi 

19e dhalem taon se kapeng ballu bellas 
pamarentaanna Yosiya jareya, se erayaagi 
rato jareya dibi ban mam-imam, oreng Lewi, 
oreng Yehuda ban Israil, sarta pandhudhu 
Yerusalim. 

20 Saellana Rato Yosiya alampaagi jareya 
kabbi kaangguy Padalemman Socce, Nekho 
rato Messer mimpin pasukanna aperranga e 
Karkemis e seddianna Songay Efrat. Yosiya 
ngoddi lang-ngalange, 

21 tape Nekho ngerem kabar kantha reya 
ka Yosiya, "Perrang paneka banne orosanna 
sampeyan, rato Yehuda! Kaula ta entara 
merrange sampeyan, tape merrangana 
so-moso kaula, ban Allah makon sopaja kaula 
duliyan. Allah nolonge kaula, daddi sampeyan 

ja lang-ngalange Salerana, tako dhaggi 


sampeyan epaancor." 

22 Tape Yosiya maksa alaban ban ta kasokan 
norodi apa se edhabuwagi Allah kalaban 
parantaraanna Rato Nekho. Yosiya nyamar, 
laju maso ka dhalem paperrangan e tana 
rendha Megido. 

23E dhalem paperrangan jareya Rato Yosiya 
ekenneng pana. La-kabulana laju epakon 
ngeba salerana kalowar dhari paperrangan 
jareya sabab lokana berra. 

24 Yosiya eangko dhari karetana, ealle ka 
kareta laen se badha e jadhiya, saellana pas 
egiba ka Yerusalim. E jadhiya Yosiya seda, 
laju esareyagi e pasareyanna to-rato. Rayat 
Yehuda ban Yerusalim padha sossa lantaran 
sedana ratona jareya, 

25 Nabbi Yeremiya nganggit nyanyeyan 
tangesan se etojjuwagi ka Rato Yosiya. 
Sampe sateya nyanyeyan jareya gi eangguy 
e Israil bi para tokang nyanye, lalake otaba 
babine, e dhalem parengeddanna kasossaan 
lantaran sedana Yosiya. Nyanyeyan jareya 
epamaso ka dhalem kompolanna nyanyeyan 
tangesan. 

26 Careta laenna parkara Yosiya, parkara 
kataresnaanna ka PANGERAN, ban 
kataadanna ka kom-hokomma PANGERAN, 

27 pandhana parkara sakabbinna caretana 
odhina dhari adha sampe ka dhi-budhina, 

Israil ban Yehuda. 

3 6 l Rayat Yehuda mele ban ngangkat 
Yowahas epajumenneng rato e 

Yerusalim epagante Yosiya, ramana. 

2 Yowahas yuswana tello lekor taon e bakto 
jumenneng rato Yehuda, ban marenta e 
Yerusalim tello bulan abidda. 

3 Nekho rato Messer nawan Yowahas, se pas 
egiba ka Messer. Yehuda esoro majar pesse 
opet bannyana tello ebu pa ratos kilo salaka 
ban tello polo empa kilo emmas. Saellana 
jareya Elyakim, taretanna Yowahas, bi Nekho 
epajumenneng rato; asmana Elyakim eoba 
epadaddi Yoyakim. Saellana jareya Yowahas 
pas ebakta ka Messer. 

4 (36:3) 

> Yoyakim yuswana sagame taon e bakto 
jumenneng rato Yehuda, ban marenta e 
Yerusalim sabellas taon abidda. Yoyakim 
jareya dusa ka Guste Allahna. 

6E bakto Nebukadnezar rato Babil arebbu 
Yehuda, Yoyakim etangkep, laju ebakta sambi 
ekalenthong ka Babil. 

7 Sabagiyan dhari rang-barang se larang 
argana e Padalemman Socce bi Nebukadnezar 
eangko laju esaba e karatonna e Babil. 

8 Careta laenna parkara Yoyakim, tamaso 
sabarang lalampaanna se juba sarta 
sakabbinna kajahadanna, la ecathet e dhalem 
ketab Sajarana To-rato Israil ban Yehuda. 

Pottrana, iya areya Yoyakhin, jumenneng 


rato, agante ramana. 

? Yoyakhin yuswana ballu bellas taon e 
bakto jumenneng rato Yehuda, ban marenta 
e Yerusalim abidda tello bulan sapolo are. 
Yoyakhin dusa keya ka PANGERAN. 

10E bakto taon agante, Rato Nebukadnezar 
ngangko Yoyakhin ka Babil ekagabay 
tawanan; rang-barang se larang argana e 
Padalemman Socce egiba keya. Saellana 
jareya majadhina Yoyakhin, iya areya 
Zedekiya, bi Nebukadnezar epajumenneng 
rato Yehuda ban Yerusalim. 

11 Zedekiya yuswana salekor taon e bakto 
epajumenneng rato Yehuda, ban marenta e 
Yerusalim sabellas taon abidda. 

12 Zedekiya jareya dusa keya ka PANGERAN, 
Guste Allahna. Ta kasokan marendha ban ta 
kasokan atoro ka Nabbi Yeremiya se manapa 
dhabuna PANGERAN ka salerana. 

13 Rato Nebukadnezar maksa Zedekiya 
asompa kalaban asmana Allah estowa ka 
salerana. Tape dhi-budhina Zedekiya aberonta 
ka Nebukadnezar. Zedekiya paggun cengkal 
ka PANGERAN, Allahna Israil; ta kasokan 
atobat dhari sa-dusana, ban ta kasokan abali 
ka PANGERAN. 

14 Laen dhari jareya, Padalemman Socce 
se bi PANGERAN la eteptebbagi kaangguy 
Salerana malolo, epanajjis bi pin-pamimpinna 
Yehuda, bi mam-imamma ban rayadda, sabab 

nerowe cara odhina sa-bangsa se dusa e 
sabingkerra. 

15 PANGERAN, Allahna bangatowana, 

li- baliyan ngerem otosan-otosan maengaa 
ommadda, sabab Salerana neser ka ommadda 
jareya ban eman ka Padalemmanna. 

16 Tape otosan-otosan jareya egabay 
en-maenan bi reng-oreng gella, bi-nabbina 
ekala-gella ban ta eparduli dhabuna. Dhi- 
budhina PANGERAN ce dukana ka reng-oreng 
jareya, sampe reng-oreng jareya ta bisa lopot 
dhari okomanna. 

17 Daddi PANGERAN maguli atena rato Babil 
epalorok reng-oreng Yehuda jareya. Rato 
Babil laju matee reng-oreng Yehuda se gi 
dha-ngodha, tamaso se badha e dhalem 
Padalemman Socce. Tadha settonga se 
ekaneserre, towa ngodha, lake bine, sake 
otaba baras. Reng-oreng jareya kabbi bi Allah 
epassraagi ka rato Babil. 

18 Kas-pakakassa Padalemman Socce, ban 
rang-barang se arga, bariya keya dunnyana 
rato ban ba-ponggabana, erampas kabbi bi 
rato Babil, laju egiba ka nagara Babil. 

19 Geddhungnga kottha Yerusalim epagujur, 
kottha jareya eobbar, tamaso Padalemman 
Socce ban sakabbinna karaton se badha e 
kottha jareya, ban rang-barang se larang 
argana se gi badha e ton-karaton jareya. 


2 Tawarikh 36.201 23 134 
20 Rayat se salamet eangko ka Babil. E 


jadhiya reng-oreng Israil ekadunor bi rato 
Babil sarta bi toronanna sampe bakto 
Karajaan Persiya neggu kakobasaan. 

21 Daddi kalakon apa se dhabuwagi 
PANGERAN kalaban parantaraanna Yeremiya 
ja nagara jareya bakal ta ekennenga tamenne 
pettong polo taon abidda menangka gantena 
on-taon Sabat se ta eparduli. 

22 E taon se kapeng settong pamarentaanna 
Kores, rato Persiya, PANGERAN alampaagi 
apa se la edhabuwagi kalaban parantaraanna 
Nabbi Yeremiya. PANGERAN maguli atena 
Kores kaangguy makalowar papakon se 
ebacaagi e saantero karajaanna. Monyena 
kantha reya: 

23" Areya parentana Kores, rato Persiya! 
PANGERAN, Allah se ngobasane sowarga 
madaddi sengko rato se marenta saantero 
dunnya, ban makon sengko maddek 
padalemman se eatorragi ka Salerana e 
Yerusalim e dhaera Yehuda. Daddi bana kabbi 
se daddi ommadda Allah kodu abali dha essa! 
Moga-moga bana elindhungana bi GUSTE 
Allahna!" 


Ezra 


1 'Etaon se kapeng settong pamarentaanna 
Kores, rato Persiya, PANGERAN alampaadgi 
apa sela edhabuwagi kalaban parantaraanna 
Yeremiya. PANGERAN maguli atena Kores 
kaangguy makalowar parenta se ebacaagi e 
saantero karajaanna. Essena parenta jareya 
kantha reya: 

2" Areya parentana Kores, rato Persiya. 
PANGERAN, Allah se ngobasane sowarga mele 
sengko epadaddi rato se marenta saantero 
dunnya, ban sengko eparenge papakon 
kaangguy maddeggagi Salerana padalemman 
e Yerusalim e dhaera Yehuda. 

3 Moga-moga Allah alindhungana bana kabbi 
se daddi ommadda. Sateya bana kodu mole 
ka Yerusalim, paddek pole Padalemman 
Soccena ALLAH Israil, Allah se alenggi e 
Yerusalim. 

4Mon badha ommadda e kennengngan 
pambuwangan reya se buto bantowan 
kaangguy mole ka Yerusalim, ga-tatanggana 
kodu aberri bantowan jareya. Oreng jareya 
kodu eberri bantowan se aropa salaka 
ban emmas, sango se ekaparlo e dhalem 
parjalanan sarta keban kaangguy ngeba 
dhi-andhina, bariya keya tor-ator se bakal 
egibaa ka Padalemman Socce e Yerusalim." 

> Saellana jareya para kapalana kaom 


e dhalem suku Yehuda ban Benyamin, 
mam-imam ban reng-oreng Lewi, sarta 
saneyap oreng se atena epaguli bi PANGERAN, 
akes-rengkes moleya ka Yerusalim maddegga 
pole Padalemman Socce jareya. 

6 Ga-tatanggana kabbi padha aberri 
bantowan se aropa rang-barang, akantha 
pakakas dhari salaka ban emmas, sango 
se ekaparlo e dhalem parjalanan, keban 
kaangguy ngeba dhi-andhina, sarta rang- 
barang laenna, ban tor-ator se egibaa ka 
Padalemman Socce. 

7 Bung-jembung ban kor-bukor se bi Rato 
Nebukadnezar ekala dhari Padalemman Socce 
e Yerusalim pas eangko esaba e kowella 
ba-dibana dibi, bi Kores epabali ka ommat 
Israil. 

8 Rang-barang jareya epassraagi ka Mitredat, 
kapalana parbendharaanna karajaan. Mitredat 
pas adhaftar rang-barang jareya; dhaftar 
jareya ebagi ka Sesbazar, gubennor Yehuda. 

ə Areya dhaftarra rang-barang jareya: 
bung-jembung emmas kaangguy opacara 
tor-ator ka Pangeran ~~30; bung-jembung 
salaka kaangguy opacara tor-ator ka 
Pangeran ~~1.000; bung-jembung laenna 
~~29; bung-jembung emmas se ne-kene 
~~30; bung-jembung salaka se ne-kene 
~~410; pakakas laenna ~~1.000; 

10(1:9) 

lljJembung emmas ban salaka sarta 


rang-barang laenna jareya bannyana kabbi 
lema ebu pa ratos meggi. E bakto Sesbazar 
ban reng-oreng laenna se mole dhari 
pambuwangan e Babil mangkat ka Yerusalim, 
rang-barang jareya kabbi egiba bi Sesbazar. 

2 l Bannya e antarana reng-oreng 

buwangan rowa abali dhari Babil 
ka Yerusalim ban Yehuda, ka kotthana 
bang-sebang. Reng-oreng jareya odhi e 
pambuwangan e Babil sajjegga etawan ka 
jadhiya bi Rato Nebukadnezar. 

2 Se mimpin reng-oreng jareya iya areya 
Zerubabil, Yesuwa, Nehemiya, Seraya, 
Reelaya, Mordekhai, Bilsan, Mispar, Bigwai, 
Rehum ban Baana. Areya dhaftarra kaom 
sabalaanna oreng Israil, ban bannyana 
saneyap kaom se abali dhari pambuwangan: 

3 Kaom sabalaanna Paros 2.172; Sefaca 
372; Arah 775; Pahat-Moab (toronanna 
Yesuwa ban Yowab) 2.812; Elam 1.254; Zatu 
945; Zakai 760; Bani 642; Bebai 623; Azgad 
1.222; Adonikam 666; Bigwai 2.056; Adin 
454; Ater (se ajuluk Hizkiya) 98; Bezai 323; 
Yora 112; Hasum 223; Gibar 95; 

10(2:3) 
11(2:3) 
12(2:3) 
13(2:3) 
14(2:3) 
15(2:3) 
16(2:3) 
17/(2:3) 
18(2:3) 
19(2:3) 
20(2:3) 


21 Reng-oreng se bangatowana neng e 
tha-kottha se kasebbut e baba reya abali 
keya dhari pambuwangan: Kottha Betlehem 
123; Netofa 56; Anatot 128; Azmawet 42; 
Kiryat-Arim, Kefira ban Beerot 743; Rama 
ban Gaba 621; Mikhmas 122; Betel ban Ai 
223; Nebo 52; Magbis 156; Elam se laen 
1.254; Harim 320; Lod, Hadid ban Ono 725; 
Yerikho 345; Senaa 3.630; 


22(2:21) 
23(2:21) 
24(2:21) 
25(2:21) 
26(2:21) 
27 (2:21) 
28(2:21) 
29(2:21) 
30(2:21) 
31(2:21) 
32 (2:21) 

33 (2:21) 

34 (2:21) 

35(2:21) 

36 Areya dhaftarra kaom sabalaanna para 
imam se abali dhari pambuwangan: Yedaya 
(toronanna Yesuwa) 973; Imer 1.052; 
Pasyhur 1.247; Harim 1.017; 

37 (2:36) 

38 (2:36) 

39 (2:36) 

40 Kaom sabalaanna Lewi se abali dhari 
pambuwangan iya areya: Yesuwa ban 
Kadmiyel (toronanna Hodawya) 74; Para 
tokang nyanye e Padalemman Socce 
(toronanna Asaf) 128; Panjagana labang 
saketheng e Padalemman Socce (toronanna 
Salum, Ater, Talmon, Akub, Hatita ban Sobai) 
139; 

41 (2:40) 

42 (2:40) 

43 Areya dhaftarra kaom sabalaanna para 
panglakona Padalemman Socce se abali 
dhari pambuwangan: Ziha, Hasufa, Tabaot, 
Keros, Siyaha, Padon, Lebana, Hagaba, Akub, 
Hagab, Samlai, Hanan, Gidel, Gahar, Reaya, 
Rezin, Nekoda, Gazam, Uza, Paseyah, Besai, 
Asna, Meunim, Nefusim, Bakbuk, Hakufa, 
Harhur, Bazlut, Mehida, Harsa, Barkos, Sisera, 
Temah, Neziyah ban Hatifa. 

44 (2:43) 

45 (2:43) 

46 (2:43) 
47 (2:43) 
48 (2:43) 
49 (2:43) 
50 (2:43) 
51 (2:43) 
52 (2:43) 
53 (2:43) 
54 (2:43) 


>> Kaom sabalaanna la-kabulana Sulaiman 
se abali dhari pambuwangan iya areya: Sotai, 
Soferet, Peruda, Yaala, Darkon, Gidel, Sefaca, 
Hatil, Pokheret-Hazebaim ban Ami. 

>6 (2:55) 

>/ (2:55) 

58 Kaom sabalaanna para panglakona e 
Padalemman Socce ban para kabulana 
Sulaiman se abali dhari pambuwangan 
bannyana tello ratos sangang polo dhuwa 
oreng. 

>93 Reng-oreng se mangkat dhari tha-kottha 
Tel-Melah, Tel-Harsa, Kerub, Adan ban Imer, 
bannyana nem atos saeket dhuwa oreng. 
Reng-oreng jareya tamaso kaom sabalaanna 
Delaya, Tobiya ban Nekoda, tape ta bisa 
abukteyagi ja kaomma pajat toronan Israil. 

60 (2:59) 

6l Badha keya om-kaom sabalaanna imam 
se ta bisa nemmo catheddan parkara 
bangatowana, iya areya kaom sabalaanna 
Habaya, Hakos ban Barzilai. (Bangatowana 

kaom Barzilai abine oreng babine toronanna 


kaom Barzilai e Gileyad, saellana jareya laju 
ngangguy nyamana sabalaanna mattowana.) 
Sarrena reng-oreng jareya ta bisa abukteyagi 
sapa bangatowana, daddi ta etarema daddi 
imam. 

62 (2:61) 

63 Gubennor dhaera Yehuda ta magi reng- 
oreng jareya ngakan kakanan se eatorragi 
ka Allah, sampe badha imam se bisa menta 
petodu kalaban ngangguy Urim ban Tumim. 

64 Reng-oreng buwangan se mole ka 
nagarana bannyana kabbi pa polo dhuwa 
ebu tello ratos sabidak oreng. Laen dhari 
jareya la-kabulana noro keya, bannyana 
pettong ebu tello ratos tello polo petto oreng 
ban tokang nyanye se bannyana dhu ratos 
oreng. Reng-oreng jareya ngeba keya keban 
bu-obuwanna, iya areya: Jaran 736 meggi; 
Jaran buwadan 245 meggi; Onta 435 meggi; 
Hemar 6.720 meggi; 

65 (2:64) 

66 (2:64) 

67 (2:64) 

68 E bakto reng-oreng buwangan jareya napa 
ka Padalemman Socce e Yerusalim, badha 
pin-pamimpinna kaom se ngatorragi tor-ator 
sokalella kaangguy kaparlowan se mateppa 
pole Padalemman Socce. 

69 Reng-oreng jareya aberri sombangan 
menorot kakowadanna bang-sebang. Ollena 


Ezra 2.701 3.3 | 
kabbi aropa emmas lema ratos kilo, salaka 


dhu ebu ballung atos kilo, ban juba kaangguy 
para imam saratos meggi. 

70 Para imam, reng-oreng Lewi ban 
sabagiyan dhari rayat neptep e kottha 
Yerusalim ban e tha-kottha e sabingkerra. 
Para panyanye, para panjagana labang 
sakethengnga Padalemman Socce ban 
para panglakona Padalemman Socce sarta 
reng-oreng Israil laenna neptep e tha-kottha 
kennengnganna bangatowana bang-sebang 
gi jaman lambana. 

3 lE bulan petto reng-oreng Israil la padha 

enneng e kotthana bang-sebang. E 
tanggal settong bulan jareya keya reng-oreng 
jareya la akompol kabbi e Yerusalim, 

2 Yusak anana Yozadak ban mam-imam 
kancana sarta Zerubabil anana Seyaltiyel 
ban la-balana laju padha molae maddek 
pole mezbana Allahna Israil. Kalaban cara se 
kantha jareya reng-oreng jareya bisa ngobbar 
kurban e mezba jareya, menorot petodu 
se badha e dhalem ketab Hokomma Mosa, 
abdina Allah. 

3 Sanajjan reng-oreng jareya tako ka 
pandhudhuna nagara jareya, tape mezba 
jareya epaddek keya e kennengnganna se 
asal. Saellana jareya reng-oreng jareya pas 
molae ngatorragi pole kurban obbaran gi 
laggu lem-malem. 

4 Reng-oreng jareya arayaagi keya Are 
Raja Ranggun Dhaun, menorot atoranna; 
ban sabban are ngatorragi kurban se la 
etantowagi kaangguy are jareya. 

> Laen dhari jareya reng-oreng jareya sacara 
tartep ngatorragi kurban obbaran ban kurban 
e bakto Are Raja Bulan Anyar, ban e bakto 
sakabbinna are raja laenna se ebadhaagi 
kaangguy abakte ka PANGERAN. Reng-oreng 
jareya ngatorragi keya tor-ator sokalella ka 
PANGERAN. 

6 Sanajjan Padalemman Socce jareya gi 
ta molae epaddek, tape e tanggal settong 
bulan petto rayat la molae ngobbar kurban 
kaangguy PANGERAN. 

7 Rayat aberri sombangan pesse se ekabajara 
opana tokang bato ban tokang kaju. Badha 
se ngeremmagi kakanan, nom-enoman otaba 
mennya jaitun ka tha-kottha Tirus ban Sidon, 
eporoba ban kaju comara Libanon dhari 
tha-kottha jareya. Kaju jareya egiba ka Yafo 
lebat tase. Jareya kabbi ejalannagi rayat 
kalaban edina Kores, rato Persiya. 

8 Daddi e bulan dhuwa, e taon se kapeng 
dhuwa saellana ommat Israil abali ka 
Yerusalim, Padalemman Socce jareya 
molae epaddek pole. Zerubabil, Yusak ban 
ca-kancana se sabangsa, para imam ban 
oreng Lewi, pandhana sakabbinna oreng 
bekkas buwangan dhari Babil, noro alako. 
Reng-oreng Lewi se aomor dhu polo taon 

ka attas epassrae epangawase lalakon se 


maddek Padalemman Socce jareya. 

2 Daddi Yesuwa, oreng Lewi rowa, ban na- 
anana sarta la-balana, bariya keya Kadmiyel 
ban na-anana (kaom Hodawya) padha noro 
ngawase lalakon maddek Padalemman Socce 
jareya. Reng-oreng jareya etolonge oreng 
Lewi dhari kaomma Henadad. 

10E baktona reng-oreng se alako jareya 
molae masang dhasarra Padalemman Socce 
jareya, mam-imam se ngangguy juba sambi 
neggu tarompet nyare kennengngan bang- 
sebang. Reng-oreng Lewi dhari kaomma Asaf 
manjeng e jadhiya sambi neggu gung-eggung 
kene. Reng-oreng jareya ji-moji PANGERAN 
noro atoran se la eteptebbagi molae jamanna 
Rato Daud. 

11 Rayat jareya anyanye gu-lagu se ji-moji 
PANGERAN sambi li-baliyan ngolange 
bagiyanna se dhi-budhi, se monyena 
kantha reya, "PANGERAN reya sae; ban 
kataresnaanna ka Israil tadha obana." 

Rayat jareya kabbi padha asorak ban ji-moji 
PANGERAN, sabab dhasarra Padalemman 
Socce jareya la epasang. 

12 Bannya e antarana mam-imam, reng- 
oreng Lewi ban la-kapalana kaom se la towa 
omorra tao nangalee Padalemman Socce se 
lamba. E baktona reng-oreng jareya nangalee 
dhasarra Padalemman Socce se anyar jareya 
epasang, kabbi padha nanges epakaja. 


Ezra 3.131 4.4 | = 11 
Tape reng-oreng laenna se badha e jadhiya 


raksoragan kaperagen, 

13 sampeta ekenneng bidaagi se kemma 
sowarana tanges ban se kemma sowarana 
soragga oreng se kaperagen, sabab sowarana 
ce kajana ban ce rammena sampe ekaedhing 
ka jauna. 

4 l Kabar ja reng-oreng bekkas 

buwangan jareya parappana mateppa 
Padalemmanna PANGERAN, Allahna Israil, 
ekaedhing bi mosona oreng Yehuda ban 
Benyamin. 

2 Reng-oreng jareya laju entar ka Zerubabil 
ban para kapalana kaom, pas ngoca kantha 
reya, "Kaula sadaja nyoona edi noroa 
malerres Padalemman Socce kadhissa, sabab 
kaula sadaja padha abakte ka Allah se 
esemba sampeyan. Kaula padha ngatorragi 
ban-kurban ka Salerana molae e bakto 
Esarhadon, rato Asyur, abakta kaula sadaja 
kadhinto." 

3 Tape Zerubabil, Yesuwa ban para kapalana 
kaom jareya adhabu, "Sengko ta parlo 
bantowanna bana kaangguy maddek 
Padalemmanna PANGERAN, tang Allah. Bi 
sengko elakonana dibi menorot dhabuna 
Kores, rato Persiya." 

4Saellana jareya, reng-oreng se la abit 
neng e nagara jareya molae nyacae oreng 
Yahudi sopaja padhaa ta andhi samangat; 
reng-oreng Yahudi jareya eko-takoe sopaja 

se maddek Padalemman Socce jareya ta 


epaterros. 

>Om-kaom oreng agung Persiya esogo 
sopaja rancanana oreng Yahudi jareya 
buddhu. Se kantha jareya ros-terrosan tadha 
ambuna saabidda pamarentaanna Rato Kores 
sampe ka pamarentaanna Rato Darius. 

6E bakto Rato Ahasyweros buru marenta, 
so-mosona pandhudhu Yerusalim ban Yehuda 
noles sorat gugadan. 

' Bariya keya e jaman pamarentaanna 
Artahsasta, kaisar Persiya, kadaddiyan jareya 
eolange pole: Bislam, Mitredat, Tabeel ban 
ca-kancana akerem sorat ka rato. Sorat 
jareya etoles ngangguy oca Aram, ban kodu 
esalen ka oca Ibrani e bakto ebacaagi 

8 Artahsasta narema sorat keya parkara 
Yerusalim. Sorat jareya dhari Gubennor 
Rehum ban Simsai sekettarissa propinsi ban 
ebanto bi ca-kancana, iya areya para hakim 
ban sakabbinna kaom oreng agung Persiya se 
laen se asalla dhari Erekh, Babil, ban Susan e 
nagara Elam, 

9(4:8) 

10 bariya keya bi sa-bangsa laen se la eangko 
bi Asnapar Se Agung ban esoro neptep e 
kottha Samaria ban tha-kottha laen e dhalem 
propinsi Efrat Bara. 

ll Monyena sorat jareya kantha reya: 
"Kaatora ka Rato Artahsasta, dhari para 
abdina se badha e Efrat Bara. Salam. 

12 Tantoepon junandalem ngagali, Guste, 


ja oreng Yahudi se ngalle dhari ra-dhaera 
laen e dhalem karajaannepon junandalem, 
samangken neptep e Yerusalim sareng 
parappana malerres pole kottha se jahat 
sareng dujan aberonta kadhissa. Reng-oreng 
gapaneka ampon molae maddek pole 
dhung-geddhungnga, ta abit pole lalakon 
gapaneka tanto lastare. 

13 Manabi kottha gapaneka ahasel epaddek 
pole sarengngan dhung-geddhungnga ampon 
epalastare, reng-oreng gapaneka tanto ta 
kera poron majar pajek, pamasoannepon 
karajaan tanto ngorange. 

14 Abdidalem sadaja padha kaparotangen ka 
junandalem, sarengngan ta terro nengalana 
junandalem eparogi. Daddi abdidalem sadaja 
ngatore rembak 

15 sopaja junandalem makon mareksa pole 
arsippepon para bangatowana junandalem. 
Dhari essena junandalem bakal ngagaliya 
ja kottha Yerusalim pajat dujan aberonta, 
sarengngan ngabidi gi dhimen ros-terrosan 
marogi para rato sareng pangobasana 
propinsi. Reng-oreng Yerusalim malarat ta 
ekenneng parenta. Kadhinto lantarannepon 
aponapa kottha gapaneka me epaancor. 

16 Daddi, abdidalem sadaja yakin, 
manabi kottha gapaneka epaddek pole, 
sareng dhung-geddhungnga epajaga pole, 

junandalem ta kera kengeng ngobasane 


propinsi Efrat Bara kadhinto pole." 

17 Rato akerem jawaban kantha reya: "Ka 
Gubennor Rehum ban Simsai sekettaris 
propinsi, ban ca-kancana se badha e Samaria 
ban e tha-kottha laenna e propinsi Efrat Bara. 
Salam. 

18 Soradda bana la esalen ka basa Ibrani ban 
la ebacaagi ka sengko. 

19 Sengko laju marentaagi sopaja ebadhaagi 
pamareksaan, ban pajat badha buktena 
ja molae jaman lamba Yerusalim reya 
ros-terrosan alaban ka kakobasaanna to-rato 
ban e antarana reng-oreng Yerusalim jareya 
bannya se daddi pamberonta ban madhateng 
kasossaan ka oreng bannya. 

20 To-rato se kowat kobasa marenta e dhissa 
ban ngobasane sakabbinna propinsi Efrat 
Bara, sarta narek pajek ban pesse opet. 

21 Daddi, mara pakalowar parenta kaangguy 
maambu lalakonna reng-oreng jareya, sopaja 
kottha jareya ta epaddek pole, sampe sengko 
makalowar parenta laen. 

22 Duli lakone tang parenta reya sopaja tang 
karogiyan ta sajan atamba raja!" 

23 Saellana soradda Artahsasta jareya 
ebacaagi ka Rehum, Simsai ban ca-kancana, 
reng-oreng jareya laju mangkat ka Yerusalim; 
reng-oreng Yahudi epaksa maambu lalakonna 
se maddek pole kottha jareya. 

24 Lalakon mateppa Padalemman Socce ta 


epaterros sampe e taon se kapeng dhuwa 

pamarentaanna Darius, rato Persiya. 

5 lE bakto jareya badha nabbi kadhuwa, 
iya areya Hagai ban Zakhariya pottrana 

Ido molae abu-dhabu bit asmana Allah Israil 

ka reng-oreng Yahudi se enneng e Yehuda 

ban e Yerusalim. 

2 Saellana ngedhing pessenna nabbi se 
kadhuwa jareya, Zerubabil anana Seyaltiyel 
ban Yusak anana Yozadak duli molae maddek 
pole Padalemman Socce e Yerusalim, etolonge 
nabbi se kadhuwa jareya. 

3 Tape Tatnai, gubennor propinsi Eftar Bara, 
ban Syetar-Boznai ban ca-kancana duli entar 
ka Yerusalim, pas atanya ka reng-oreng 
Yahudi, "Sapa se nyoro bana maddek 
Padalemman Socce reya ban magenna 
parabudda?" 

“Tatnai ban en-laenna atanya keya nyamana 
reng-oreng se nolonge maddek Padalemman 
Socce jareya. 

> Tape Allah ngoladi ban alindhunge 
pin-pamimpin Yahudi jareya, sampe para 
kaom oreng agung Persiya motossagi ta 
apa-rapaa gallu sabellunna akerem sorat ka 
Darius ban narema balessanna. 

6 Areya se ereppottagi reng-oreng jareya ka 
rato, 

7"Kaatora ka Rato Darius. Moga junandalem 
marentaa e dhalem kataremtemman! 

8 Tantoepon junandalem ngagali, Guste, ja 


abdidalem sadaja ampon entar ka propinsi 
Yehuda sareng nengale ja padalemman 
Soccena PANGERAN, Allah Se Mahaagung, 
parappaepon epaddek pole ngangguy bato 
ja-raja sareng dhung-geddhung se ekolee 
kaju. Lalakon gapaneka elakone kalaban 
talete, sareng lancar jalanna. 

3 Saampoonna kadhinto, abdidalem sadaja 
atanya ka para pamimpinnepon bangsa 
gapaneka, pasera se apareng edi ka 
reng-oreng gapaneka me pas laju maddek 
pole Padalemman Socce gapaneka sareng 
masange sadajana parabudda. 

10 Abdidalem sadaja atanya jugan ma- 
nyamana reng-oreng gapaneka sopaja 
kengenga areppot ka junandalem pasera saos 
se ngapalae lalakon gapaneka. 

11 Saodda reng-oreng gapaneka, "Kaula 
paneka abdina Allah se ngobasane alam 
dunya. Kaula maddek pole Padalemman Socce 
paneka se epaddek sareng epasange pakakas 
sagennana apolowan taon se kapongkor 
sareng settong rato Israil se agung. 

12 Namong lantaran para bangatowana 
abdina andaddiyagi dukana Allah se 
ngobasane sowarga. Salerana massaraagi 
para bangatowa anbdina gapaneka ka dhalem 
kakobasaanna Nebudadnezar, rato Babil dhari 
toronanna Kasdim. Rato Babil gapaneka 


Ezra 5.131 17 17 
maancor Padalemman gapaneka sareng 


ngangko abdina sadaja ka Babil. 

13Saamponna gapaneka Kores jumenneng 
rato Babil, ban e taon se kapeng settong 
pamarentaanna, salerana makalowar 
parenta sopaja Padalemman Socce kadhinto 
sbaddeg ga pole. 

4La-mala salerana jugan mabali kas- 

pakakas emmas sareng salaka se eangguy 
e Padalemman Socce, se epondhut dhari 
Yerusalim sareng Nebukadnezar se laju 
emasoagi ka kowel e Babil. Kas-pakakas 
gapaneka sareng Kores eparengngagi ka 
oreng se anyama Sesbazar, se epadaddi 
gubennor Yehuda sareng salerana. 

15 Sareng rato Sesbazar epakon mondhut 
kas-pakakas gapaneka, epakon pabali ka 
Padalemman Socce e Yerusalim, jugan 
epakon maddek pole Padalemman Socce 
gapaneka. 

16 Sesbazar laju rabu ka Yerusalim sareng 
masang dhasarra Padalemman Socce 
gapaneka. Molae bakto gapaneka kantos 
samangken lalakon maddek Padalemman 
Socce panek epaterros, namong gi ta lastare 
jugan. 

17 Manabi eedine sareng junandalem, 
abdidalem sadaja ngatore rembak ngereng 
pareksa e dhalem arsippepon karajaan Babil. 
Kalaban cara se kadi gapaneka dhaggi tanto 
epanggi ponapa lerres Rato Kores makon 

maddek pole Padalemman Socce e Yerusalim 


gapaneka. Manabi ampon lastare, abdidalem 

sadaja nyoona kabar parkara potosannepon 

junandalem e dhalem parkara kadhinto." 

6 l Saellana jareya, kalaban parentana Rato 
Darius, arsibba karajaan se esempen e 

Babil epareksa. 

2 Tape catheddan parkara jareya etemmo 
e kottha Ahmeta e dhaera Mediya banne e 
Babil. Catheddan jareya etoles e settong 
gulungan se monyena kantha reya: 

3"E taon se kapeng settong pamarentaanna, 
Rato Kores makalowar parenta sopaja 
Padalemman Socce e Yerusalim epaddek 
pole kaangguy kennengnganna oreng ngeba 
tor-ator ban ngobbar kurban. Tenggina 
padalemman jareya kodu petto lekor meter, 
ban lebarra petto lekor meter keya. 

4 Dhung-geddhungnga kodu epaddek 
epakantha reya: Sabban batona olle tello 
lapes, e attasanna kodu epobuwi kaju 
salapes. Baragadda etanggunga bi ekkassa 
karajaan. 

> Bariya keya pakakas emmas ban salaka 
se eangguy e Padalemman Socce se ekala 
dhari Yerusalim bi Nebuknezar sarta eangko 
ka Babil, kodu epabali ka kennengnganna se 
asal." 

6 Saellana jareya Darius ngerem jawaban 
kantha reya: "Ka Tatnai, gubennor propinsi 
Efrat Bara, ban Syetar-Boznai, sarta para 

kaom oreng agung e Efrat Bara. Reng-oreng 


Yahudi jareya ja ganggu, 

7 ban ja lang-alange se maddek Padalemman 
Socce. Dina panneng, gubennor Yehuda ban 
para pamimpin Yahudi me maddek pole 
padalemman jareya. 

8 Kalaban sorat reya sengko marentaagi 
ka bana sopaja padhaa abanto reng-oreng 
Yahudi se maddek padalemman jareya 
kalaban cara kantha reya: Baragadda se 
ekaparlo kaangguy maddek Padalemman 
Socce jareya kabbi kodu engalaagi dhari 
hasella pajegga nagara e propinsi Efrat Bara, 
ban kodu ebajarragi ka reng-oreng jareya; 
mon majarragiya ta olle eparot-nyorot. 

Laen dhari jareya, apaa bai se ekabuto 
menorot para imam e Yerusalim, ompamana 
sape lake se gi ngodha, dumba lake ban 
budhuna dumba kaangguy kurban tor-ator 
ka Allah se ngobasane sowarga, bariya keya 
gandum, buja, anggur ban mennya jaitun, 
kodu berrii sabban are, ta olle enthengngadgi. 

10J alannagi parentareya sopaja reng-oreng 
jareya bisa ngatorragi kurban se masenneng 
panggaliyanna Allah se ngobasane sowarga, 
ban sopaja reng-oreng jareya nyoonnagi 
berkat kaangguy sengko ban tang na-ana. 

11l Pa-sapaa se nerrak parenta reya, 
pangpangnga bengkona dabu settong, 
koncona patajem, pas sodduagi ka badanna 

sampe terbas. Bengkona kodu pagujur sampe 


daddi tombuganna sarpaan. 

12 Moga-moga Allah se Ia mele Yerusalim 
menangka kennengnganna oreng abakte ka 
Salerana, matee saneyap rato otaba bangsa 
se bangal nerrak parenta reya sarta ngoddi 
maancora Padalemman Socce e Yerusalim 
jareya. Sengko, Darius, se makalowar parenta 
reya. Jalannagi pateppa!" 

13 Parentana Rato Darius jareya ejalannagi 
kalaban gu-onggu bi Tatnai, gubennor Efrat 
Bara, ban Syetar-Boznai sarta ca-kancana. 

14 Para pamimpin Yahudi se epategger bi 
Nabbi Hagai ban Nabbi Zakhariya, nerrossagi 
maddek Padalemman Socce jareya. Se 
maddek Padalemman Socce jareya duli 
epamare menorot se la edhabuwagi Allahna 
Israil sarta se eparentaagi bi Kores, Darius 
ban Artahsasta, to-rato Persiya. 

15 Padalemman Socce jareya mare e tanggal 
tello bulan Adar e taon se kapeng ennem 
pamarentaanna Rato Darius. 

16 Saellana jareya reng-oreng Israil, para 
imam, kaom Lewi ban sakabbinna bekkas 
oreng buwangana, kalaban gumbira atena 
aresmeyagi Padalemman Socce jareya. 

17E dhalem opacara jareya reng-oreng Israil 
ngatorragi ka Pangeran sape lake saratos 
meggi, dumba lake dhu ratos meggi, ban 
budhuna dumba pa ratos meggi. Kaangguy 
kurban pangamponanna dusa reng-oreng 

Israil ngatorragi ka Pangeran embi lake 


dhubellas meggi, settong kaangguy saneyap 
suku Israil. 

18 Saellana jareya, kaangguy pangladinan 
e dhalem Padalemman Socce, oreng Israil 
gi-magi mam-imam ban oreng Lewi epadaddi 
pan-barampan golongan menorot atoran se 
badha e dhalem ketab Mosa. 

19E tanggal pa bellas bulan settong e taon 
saellana jareya, reng-oreng se abali dhari 
pambuwanganna arayaagi Paska. 

20 Sakabbinna imam ban oreng Lewi padha 
ajalannagi opacara nyoccee aba, daddi 
eanggep socce kabbi. Saellana jareya 
reng-oreng Lewi nyambelli ban-keban 
menangka kurban Paska kaangguy para 
imam, kaangguy abana dibi ban kaangguy 
reng-oreng bekkas buwangan laenna. 

21 Ban-kurban jareya ekakan bi sakabbinna 
oreng Israil se abali dhari pambuwangan ban 
pandhudhuna nagara jareya se la ta endha 
pole ajalannagi carana odhina se daraka sarta 
dhateng kaangguy abakte ka PANGERAN, 
Allahna Israil. 

22 Pettong are abidda reng-oreng jareya 
kalaban ate gumbira arayaagi Pesta Roti Se Ta 
Eragii jareya. Kabbi padha ce peragga polana 
bi PANGERAN rato Asyur epamora atena 
ka oreng Israil, sampe abanto oreng Israil 
maddek pole Padalemman Socce Allahna 
Israil. 

7 l Pan-barampan taon saellana jareya, e 


bakto Artahsasta jumenneng rato Persiya, 
badha oreng lalake nyamana Ezra, toronanna 
Imam Agung Harun. Garis katoronanna dhari 
baba ka attas kantha reya: Ezra, Seraya, 
Azarya, Hilkiya 

2 Salum, Zadok, Ahitub 

3 Amarya, Azarya, Merayot 

4 Zerahya, Uzi, Buki 

> Abisua, Pinehas, Eleyazar, Imam Agung 
Harun. 

6 Ezra reya oreng penter, ban bannya 
ngataowe parkara Hokom se eparengngagi 
PANGERAN, Allahna Israil ka Mosa. Sarrena 
Ezra eberkadi PANGERAN, Allahna, daddi 
apa pamentana bi rato eparenge. E taon 
se kapeng petto pamarentaanna Rato 
Artahsasta, Ezra mangkat dhari Babil ka 
Yerusalim, abareng ban sarombongan oreng 
Israil, iya areya mam-imam, oreng Lewi, 
tokang nyanye, panjagana labang saketheng 
e Padalemman Socce, ban li-koli. 

7(7:6) 

8 Reng-oreng jareya mangkat dhari Babil 
tanggal settong bulan settong, ban kalaban 
partolonganna Allah napa ka Yerusalim e 
tanggal settong bulan lema. 

9(7:8) 

10 Odhina Ezra coma ajar Hokomma 
PANGERAN epace dhalemma, kaangguy 

elampaagi ban ngajarragi sakabbinna 


katantowan ban paratoranna ka bangsa Israil. 

11 Areya dhokumen se eparengngagi Rato 
Artahsasta ka Ezra, imam se ahli e dhalem 
Kom-hokomma PANGERAN. 

12 "Dhari Rato Artahsasta ka Imam Ezra, ahli 
Hokomma Allah se ngobasane sowarga. 

13 sengko marentaagi ja sakabbinna imam, 
oreng Lewi ban oreng Israil laenna e saantero 
tang karajaan, se terro entara ka Yerusalim, 
olle entar abareng ban bana. 

14Sabab sengko ban tang panasehat se 
kapetto, ngotos bana ka Yerusalim ban 
Yehuda kaangguy nalektegi kabadhaan e 
dhissa, ban ngabassagi apa Hokomma Allah, 
se la eparcajaagi ka bana, etaadi e jadhiya. 

15 Sengko ban tang para panasehat terro 
ngatorragiya emmas ban salaka ka Allahna 
Israil, Allah se alenggi e Yerusalim. Gibaagi 
tor-ator jareya. 

16 Giba keya kabbi emmas ban salaka 
ollena bana makompol e saantero Babil 
ban sakabbinna sombanganna bangsa Israil 
ban mam-imamma kaangguy Padalemman 
Soccena PANGERAN, Allahna e Yerusalim. 

17 Angguy pesse jareya pangastete, kabelli 
sapa lake, dumba lake, budhuna dumba, 
gandum ban anggur. Atorragi jareya kabbi 
e attas mezbana Padalemman Socce e 
Yerusalim. 

18 Karena emmas ban salaka olle angguy 


bana ban ca-kancana, menorot kasokanna 
Allahna bana. 

19 Atorragi ka Allah e Yerusalim sakabbinna 
pakakas se epassraagi ka bana kaangguy 
kabakteyan e Padalemman Socce. 

20 Kaangguy kaparlowan laen e Padalemman 
Socce jareya, bana olle menta dhari ekkassa 
karajaan. 

21Ka sakabbinna oreng se ngoros ekkassa 
Karajaan e propinsi Efrat Bara, sengko 
marentaagi sopaja apaa bai se epenta Imam 
Ezra, ahli Hokomma Allah se kobasa e 
sowarga, kodu duli berrii, 

22 bannyana sampe sareyaan: salaka sampe 
tello ebu pa ratos kilo, gandum sampe 
sapolo ebu kilo, anggur sampe dhu ebu liter, 
mennya jaitun sampe dhu ebu liter, ban buja 
barampaa bai se ekaparlo. 

23 Pangastete e dhalem nyadhiyaagi 
sabarang se epondhut Allah se kobasa 
e sowarga kaangguy kaparlowanna 
Padalemmanna, sopaja Salerana ta duka ka 
sengko otabana ka reng-oreng se marenta 
samarena sengko. 

24 Bana ta olle narek pajek dhari para imam, 
oreng Lewi, tokang nyanye, panjagana labang 
saketheng, li-koli, otabana sapaa bai se 
badha hubunganna ban Padalemman Socce. 

25 Bana, Ezra, angguy hekmat se 
eparengngagi Allah ka bana; angkat pin- 

pamimpin ban kim-hakim kaangguy marenta 


reng-oreng e propinsi Efrat Bara se odhi 
menorot Hokomma Allahna bana. Ajarragi 
Hokom jareya ka reng-oreng se gi ta tao. 

26 Reng-oreng se ta taat ka kom-hokomma 
Allahna bana, otabana kom-hokomma 
karajaan, kodu duli eokom mate, otabana 
ebuwang, otabana esita dhi-andhina, otabana 
epenjara." 

21 Ezra laju adhabu, "Moljaagi PANGERAN, 
Allah se esemba bangatowana sengko ban 
bana! Salerana la maguli panggaliyanna 
rato sampe rato kasokan agateyagi sacara 
kusus parkara Padalemmana PANGERAN e 
Yerusalim. 

28 Kalaban partolonganna Allah sengko 
ekaleburi bi rato sarta bi para panasehadda 
ban om-kaom oreng agung se kobasa rowa; 
tang GUSTE Allah marenge samangat ka 
sengko, sampe sengko bisa ngajak bannya 
la-kapalana kaom Israil mole ka Yerusalim." 

l Areya dhaftarra para kapalana kaom se 

ebuwang ka Babil ban se abali abareng 
ban sengko, Ezra, ka Yerusalim e bakto 
Artahsasta jumenneng rato: 

2 Gersom, dhari kaom Pinehas Daniyel, 
dhari kaom Itamar, Hatus anana Sekhanya, 
dhari kaom Daud, Zakhariya, dhari kaom 
Paros, abareng ban lalakean dhari kaomma 
bannyana saratos saeket oreng (badha 
catheddan silsilana reng-oreng jareya), 

Elyonai anana Zerahya, dhari kaom Pahat- 


Moab, abareng ban lalakean dhu ratos oreng, 
Sekhanya anana Yahaziyel, dhari kaom Zatu, 
abareng ban lalakean tello ratos oreng, Ebed, 
anana Yonatan, dhari kaom Adin, abareng 
ban lalakean saeket oreng, Yesaya anana 
Ataliya, dhari kaom Elam, abareng ban 
lalakean pettong polo oreng, Zebaja anana 
Mikhael dhari kaom Sefaca, abareng ban 
lalakean ballung polo oreng, Obaja anana 
Yehiyel, dhari kaom Yowab, abareng ban 
lalakean dhu ratos ballu bellas oreng, Selomit 
anana Yosifiya, dhari kaom Bani, abareng ban 
lalakean saratos sabidak oreng, Zakhariya 
anana Bebai, dhari kaom Bebai, abareng ban 
lalakean ballu lekor oreng, Yokanan anana 
Hakatan, dhari kaom Azgad, abareng ban 
lalakean saratos sapolo oreng, Elifelet, Yehiyel 
ban Semaya, dhari kaom Adonikam, abareng 
ban lalakean sabidak oreng (reng-oreng 
jareya nyosol jang budhiyan), Utai ban Zabud, 
dhari kaom Bigwai, abareng ban lalakean 
pettong polo oreng. 

15 Galumpona reng-oreng jareya kabbi bi 
sengko epakompol e penggirra songay se agili 
ka kottha Ahawa; sengko ban reng-oreng 
jareya laju akemah e jadhiya tello are abidda. 
Saellana bi sengko epareksa, sengko buru 
tao ja e antarana reng-oreng jareya badha 
mam-imamma, tape tadha oreng Lewina 
maske settonga. 

16 Sengko laju ngolok oreng kasanga, e 
antarana para pamimpin, iya areya: Eliyezer, 
Ariyel, Semaya, Elnatan, Yarib, Elnatan, 
Natan, Zakhariya, Mesulam; sengko ngolok 
keya guru kadhuwa, iya areya Yoyarib ban 
Elnatan. 

17 Saellana jareya, reng-oreng jareya 
bi sengko esoro entar ka Ido, kapalana 
masarakat e Kasifya. Reng-oreng jareya bi 
sengko esoro menta ka Ido, ban ca-kancana 
se padha alako e Padalemman Socce sopaja 
ngeremmagiya reng-oreng ka sengko, 
epaladinana e Padalemman Socce. 

18 Dhari kasaeyanna Allah, Ido ban ca- 
kancana ngeremmagi ka sengko Serebiya, iya 
areya oreng Lewi se penter dhari kaom Mahli. 
Serebiya dhateng abareng ban na-anana 
sarta tan-taretanna, bannyana ballu bellas 
oreng. 


NN 

19 Hasabya ban Yesaya dhari kaom Merari 


epadhateng keya; Hasabya ngeba la-balana 
dhu polo oreng. 

20Laen dhari jareya gi badha pole dhu 
ratos dhu polo oreng se alako e Padalemman 
Socce se nyamana edhaftar. Bangatowana 
reng-oreng jareya molae lamba la eteptebbagi 
bi Rato Daud ban om-kaom oreng agung 
karajaan epabanto oreng Lewi. 

21E penggirra Songay Ahawa jareya 
sengko laju ngomommagi ja reng-oreng 
jareya kabbi kodu apowasa ban marendha 
e ajunanna Allah. Sengko ban reng-oreng 
jareya adua sopaja Allah kasokana mimpin 
rombongan reya e dhalem parjalanan, 
apareng parlindhungan ka sengko ban ka 
reng-oreng jareya kabbi, ka na-anana ban ka 
sakabbinna dhi-andhina. 

22 Sengko sengka se nyoona tantara jaran 
ka rato se ekaparlo alindhungana reng-oreng 
jareya e dhalem parjalanan. Sabab sengko la 
mator ka rato, ja Allah se esemba sengko ban 
reng-oreng reya kabbi aberkadi sapaa bai se 
abakte ka Salerana ban baji sarta ngokom 
reng-oreng se ta esto ka Salerana. 

23 Daddi sengko kabbi padha apowasa sarta 
adua ka Allah nyoon parlindhungan, ban Allah 
ngabbuli parnyoonan jareya. 

24 Dhari mam-imam se kalonta bi sengko 
epele dhubellas oreng: Serebiya, Hasabya 
ban sapolo oreng laenna. 

25 Saellana jareya, reng-oreng jareya bi 


sengko enembangngagi salaka, emmas 
ban kas-pakakas sombanganna rato, para 
panasehat ban kaom oreng agung sarta 
sakabbinna oreng Israil, se eangguya e 
Padalemman Socce. Jareya kabbi bi sengko 
epassraagi ka para imam jareya. 

26 Areya dhaftarra sombangan jareya: salaka 
~~22 ton; pakakas dhari salaka dhu polo 
meggi ~~70 kilo; emmas ~~3.400 kilo; 
jembung emmas dhu polo meggi ~~8,4 kilo; 
jembung paronggu se ce bagussa, se argana 
padha ban jembung emmas, dhu meggi. 

27 (8:26) 

28 Sengko ngoca ka para imam jareya, 
"Sampeyan ampon eteptebbagi kaangguy 
PANGERAN malolo, kaangguy Allah se esemba 
bangatowana sampeyan ban kaula, sapaneka 
jugan sadajana pakakas salaka sareng 
emmas se eatorragi ka PANGERAN ganeka 
namong kaangguy PANGERAN malolo. 

23] aga rang-barang ganeka pateppa sampe 
sampeyan napa ka Padalemman Socce. 
Sanapana kaassa, tembang rang-barang 
ganeka, pas passraagi ka mam-imam kapala 
sareng pin-pamimpinna oreng Lewi, sareng 
ka pin-pamimpinna oreng Israil e Yerusalim." 

30 Mam-imam ban reng-oreng Lewi jareya 
pas narema salaka, emmas ban kas-pakakas 
jareya, egibaa ka Padalemman Socce e 
Yerusalim. 

31E tanggal dhubellas bulan settong sengko 


ban reng-oreng laenna mangkat dhari Songay 
Ahawa, laju mangkat ka Yerusalim. E dhalem 
parjalanan jareya sengko kabbi padha 
elindhunge Allah, daddi ta sampe eserrang 
otaba eaddhang moso. 

32 Sanapana ka Yerusalim, kabbi padha 
bu-ambu lesso tello are abidda. 

33 Saellana jareya, e are se kapeng empa 
sengko ban reng-oreng laenna padha entar 
ka Padalemman Socce, laju nembang salaka, 
emmas ban kas-pakakas rowa. Samarena, 
kabbi laju epassraagi ka Imam Meremot 
pottrana Uriya, esaksee Eleyazar pottrana 
Pinehas ban oreng Lewi kadhuwa, iya areya 
Yozabad pottrana Yesuwa ban Nowaja 
pottrana Binui. 

34 Rang-barang jareya kabbi ebitong ban 
etembang, laju ecathet sagennana. 

35E are jareya keya reng-oreng se padha 
abali dhari pambuwangan jareya, ngatorragi 
kurban obbaran ka Allahna Israil. Se eatorragi 
aropa sape lake dhubellas meggi kaangguy 
saantero Israil, dumba lake sangang polo 
ennem meggi ban budhuna dumba pettong 
polo petto meggi; laen dhari jareya gi 
badha embi dhubellas meggi kaangguy 
kurban pangamponanna dusana reng-oreng 
jareya dibi. Ban-keban jareya kabbi eobbar 
menangka kurban ka PANGERAN. 

36 Saellana jareya dhokumen se etarena 


dhari rato bi reng-oreng jareya laju eatorragi 
ka para gubennor ban kaom oreng agung 
propinsi Efrat Bara. Daddi om-kaom oreng 
agung jareya apareng bantowan ka rayat 
sopaja padhaa bisa teptep abakte ka 
PANGERAN e Padalemman Socce. 

l Saellana jareya kabbi la mare elakone, 

laju badha pin-pamimpinna oreng Israil 
entar ka sengko; nyaretaagi ja rayat Israil, 
tamaso para imam ban reng-oreng Lewi ta 
ajauwi sa-bangsa se badha e sabingkerra, 
iya areya sa-bangsa Amon, Moab, Messer, 
Kanaan, Het, Feris, Yebus ban Amori. La-mala 
para imam ban reng-oreng Lewi jareya 
padha kantha jareya keya. Reng-oreng 
jareya ngalakone lalakon se juba se elakone 
sa-bangsa jareya. 

2 Lalakean Yahudi abine babinean manca, 
daddi ommat se malolo kaagunganna 
PANGERAN la ta morne pole. La-mala se 
alako kantha jareya kaadha para pamimpin 
ban om-kaom oreng agung Israil. 

3 Ngedhing parkara se kantha jareya sengko 
ce peggella, sampe sengko nyebbit tang 
kalambi ban adabu tang obu ban tang janggu; 
saellana jareya sengko laju toju, tang ate ce 
sompegga. 

4 Sengko terros toju kantha jareya sampe 
napa baktona kaangguy ngatorragi kurban 
asar. Pas dhateng reng-oreng agaribbung e 

polana enga ka Allahna Israil se ngara 
reng-oreng se la abali dhari pambuwangan 
polana sa-dusana. 

>E bakto kurban asar jareya molae eatorragi, 
sengko jaga dhari tang kennengngan se 
toju bi pekkeran sompek rowa, gi paggun 
ngangguy kalambi se la esebbit gella, sengko 
pas asojud ngangka tang tanang se dhadhuwa 
ka GUSTE Allah. 

6 Sengko mator, "Adhu, Guste Allah, 
abdidalem todhus se adhangaa ka 
Junandalem. Dusana abdidalem sadaja 
apo-tompo e attassa cethak, tenggina kantos 
napa ka langnge. 

7 Ngabidi dhari jamanna para bangatowa 
abdidalem sadaja kantos samangken, 
ommattepon Junandalem kadhinto dusa 
ka Junandalem. Lantaran dusa gapaneka 
abdidalem sadaja, para rato sareng para 
imamma ommattepon J unandalem epakala 
sareng to-rato manca. Ommat kadhinto 
epatee, erampok sareng eangko etawan ka 
ra-nagara laen; eya-seya tadha karena, akadi 
kabadhaan e are mangken kadhinto. 

8 Namong samangken, GUSTE Allah, 
Pangeran kaula, Junandalem gi buru 
saos nolong ommat kadhinto, lantaran 
kamoraannepon Junandalem. Sabagiyan 
dhari abdidalem sadaja sareng J unandalem 
epabebas dhari odhi se ekadunor oreng, 

se kusus kadhinto. J unandalem apareng odhi 
se anyar ka abdidalem sadaja. 

3J unandalem ta mongkore abdidalem sadaja 
e bakto ekadunor oreng; J unandalem atolong 
kantos abdidalem sadaja ekaneserre sareng 
to-rato Persiya, eedine odhi terros, sareng 
eedine maddek pole Padalemmannepon 
Junandalem se namong kare jur-gujuranna 
kadhinto. Junandalem apareng parlindhungan 
ka abdidalem sadaja e kadhinto, e Yehuda 
sareng e Yerusalim. 

10 Namong samangken, GUSTE Allah, 
saamponna sadaja kadaddiyan gapaneka, 
ngocaa ponapa pole samangken abdidalem 
sadaja kadhinto? Abdidalem sadaja padha 
ngenthengngagi pole papakonna J unandalem, 

ll se edhabuwagi Junandalem kalaban 
parantaraannepon para nabbi, di-abdiepon 
Junandalem. Bi-nabbi gapaneka ampon 
adhabu ka abdidalem sadaja ja tana se 
ekenenganna abdidalem sadaja kadhinto 
ta berse, sabab dhari konco se settong ka 
konco settongnga ekennengnge reng-oreng 
se lalakonna kotor sareng juba. 

12 Bi-nabbi gapaneka ta marengngagi 
abdidalem sadaja akabin campor sareng 
reng-oreng gapaneka, otabana abanto 
reng-oreng gapaneka sopaja odhina mamor 
sareng taremtem. Manabi dhabuna para 
nabbi gapaneka etoro, tanto odhiepon 

abdidalem sadaja kowat, sareng kengeng 


arassaagi kobassana hasella tana kadhinto, 
se pas tanto kengeng esangkollagi ka na poto 
salanjangnga. 

13 Abdidalem sadaja dusa ka Junandalem, 
ta atoro ka hokommepon Junandalem, 
daddi sareng Junandalem eparenge okoman. 
Namong abdidalem sadaja oneng, Guste, ja 
okoman se eparengngagi Junandalem berrana 
ta saponapa manabi sabandhing sareng se 
kodu etanggung abdidalem sadaja, la-mala 
Junandalem gi nolong masalamet abdidalem 
sadaja. 

14 Daddi kadi ponapa abdidalem sadaja me 
ngenthengngagi pole papakonna Junandalem, 
laju akabin campor sareng reng-oreng 
jahat kadhissa? Manabi kadi kadhinto, tanto 
Junandalem ce dukana, ban tanto abdidalem 
sadaja sareng J unandalem laju epaancor 
epatadha karena ban tadha se eedinana odhi. 

15 GUSTE Pangeran, Allahna Israil, 
Junandalem adil, namong sareng J unandalem 
abdidalem sadaja gi eedine odhi terros. 
Abdidalem ngakone sadajana kasalaan ka 
Junandalem; abdidalem sadaja ta gadhuwan 
ha ngadhep ka ajunanna J unandalem." 

10 l Sabatara Ezra adua sambi molar ban 

ngakone dusa e adhana Padalemman 
Socce, ce bannyana oreng Israil akompol e 
jadhiya; lalake ban babine ban na-kana, kabbi 
padha agaribbung sambi nanges epakaja. 

2 Saellana jareya Sekhanya anana Yehiyel 


dhari kaom Elam, mator ka Ezra, "Kaula 
sadaja padha dusa ka Pangeran polana abine 
oreng manca. Sanare sapaneka Israil gi 
gadhuwan pangarebban. 

3 Ngereng asompa ka Allah, babinean 
manca gapaneka sareng na-anana padha 
etondhunga. Kaula sadaja atoroa ka petoduna 
sampeyan sareng petoduna reng-oreng laen 
se ngormadi papakonna Allah. Kaula padha 
atoroa ka hokomma Allah. 

4Sampeyan se kodu malerres sadajana, 
kaula sadaja padha abantowa kalaban 
gu-onggu. Daddi ngereng palerres, pakantos 
lastare." 

> Daddi Ezra laju molae mateppa kabadhaan 
jareya. Mam-imam kapala, reng-oreng Lewi 
ban reng-oreng Israil laenna epakon asompa 
ja kabbi padha ajalannagiya apa se daddi ator 
rembagga Sekhanya jareya. 

6 Saellana reng-oreng jareya padha asompa, 
Ezra meyos dhari adhaanna Padalemman 
Socce jareya, maso ka bengkona Yokanan 
anana Elyasib, laju kelem e jadhiya. Salerana 
ta kasokan adhaar otaba ngenom sabab sossa 
mekkere tengkana reng-oreng buwangan 
rowa. 

7 Saellana jareya laju eomommagi 
epabalattra saantero Yerusalim ban Yehuda 
ka sakabbinna oreng se abali dhari 

pambuwangan, sopaja padha akompol e 


Yerusalim. 

8 Pa-sapaa se e dhalem bakto tello are 
tadha dhateng, dhi-andhina kabbi esitaa 
ban ta eanggebba anggotana masarakat 
pole. Pangomoman jareya eteken bi para 
pamimpinna rayat. 

? Saellana olle tello are, e tanggal dhu polo 
bulan sanga, lalakean se badha e dhaera 
Yehuda ban Benyamin padha dhateng ka 
Yerusalim kabbi ban akompol e palataranna 
Padalemman Socce. E bakto jareya ojan toron 
ce derressa. Reng-oreng padha gumegil kabbi 
polana ce cellebba ban pole polana kompolan 
jareya ce pentingnga. 

10 Saellana jareya Ezra ngadek, pas adhabu 
ka reng-oreng jareya, dhabuna, "Bana dusa, 
nambai kasalaanna Israil polana abine oreng 
manca. 

11 Daddi mara akone dusana bana ka 
PANGERAN, Allah se esemba bangatowana 
bana, ban lakone pa-apa se masenneng 
panggaliyanna. Jauwi reng-oreng manca se 
badha e nagara reya, ban tondhung kabbi 
binena bana se asalla dhari nagara manca 
jareya." 

12 Reng-oreng jareya padha nyaot epakaja, 
"Ponapa nasehadda panjennengngan sareng 
kaula etoroa." 

13 Saellana jareya reng-oreng jareya laju 
ngoca pole, "Namong, reng-oreng se badha 

e kadhinto paneka ce bannyana, mangkana 


ojan talebat derressa. Kaula padha ta kellar 
manjeng e lowar kadi paneka. Sarengngan 
pole paneka banne parkara se bisa epalastare 
e dhalem saare dhu are, sabab se noro dusa 
ce bannyana. 

14 Edine pin-pamimpin kaula enneng e 
Yerusalim me olle ngoros parkara paneka. 
Saamponna gapaneka, reng-oreng se 
gadhuwan bine oreng manca kodu entar 
ka Yerusalim teppa e bakto se ampon 
eteptebbagi, asareng para pamimpin ban 
para hakim e kotthana bang-sebang. Kalaban 
sapaneka Allah ta kera duka pole ka bangsa 
Israil lantaran parkara paneka." 

15 Tadha oreng se arassa kaberraan ka 
rancana jareya, kajabana Yonatan anana 
Asael ban Yahzeya anana Tikwa, ebanto bi 
oreng Lewi kadhuwa, iya areya Mesulam ban 
Sabetai. 

16 Reng-oreng buwangan se la abali jareya 
teptep ajalannagiya rancanana jareya, daddi 
Imam Ezra laju mele reng-oreng e antarana 
la-kapala kaom, nyamana padha ecathet. 

E tanggal settong bulan sapolo reng-oreng 
jareya molae asidhang mareksaa parkara 
jareya. 

17E dhalem bakto tello bulan saellana jareya 
reng-oreng jareya bisa mamare pamareksaan 
ka sakabbinna lalakean se la abine oreng 
manca. 

18 Areya dhaftarra reng-oreng se andhi bine 


oreng manca: Para imam, se edhaftar ban 
kaomma: Kaom Yesuwa ban tan-taretanna, 
na-anana Yozadak: Maaseya, Eliyezer, Yarib 
ban Gedalya. 

19 Reng-oreng jareya ajanji nellaga binena, 
pas padha ngatorragi dumba lake kaangguy 
kurban pangamponanna dusana. 

20 Kaom Imer: Hanani ban Zebaja. 

21 Kaom Harim: Maaseya, Eliya, Semaya, 
Yehiyel ban Uziya. 

22 Kaom Pasyhur: Elyonai, Maaseya, Ismail, 
Netaneel, Yozabad ban Elasa. 

23 Reng-oreng Lewi: Yozabad, Simei, Kelaya 
(se ajuluk Kelita), Petahiya, Yuda ban Eliyezer. 

24 Para tokang nyanye: Elyasib Para 
panjagana labang sakethengnga Padalemman 
Socce: Salum, Telem ban Uri. 

25 Reng-oreng Israil laenna: Kaom Paros: 
Ramiya, Yeziya, Malkiya, Miyamin, Eleyazar, 
Malkiya ban Benaya. 

26 Kaom Elam: Matanya, Zakhariya, Yehiyel, 
Abdi, Yeremot ban Eliya. 

2! Kaom Zatu: Elyonai, Elyasib, Matanya, 
Yeremot, Zabad ban Aziza. 

28 Kaom Bebai: Yokanan, Hananya, Zabai 
ban Atlai. 

293 Kaom Bani: Mesulam, Malukh, Adaya, 
Yasub, Seyal ban Yeremot. 


Ezra 10.301 44 39 
30 Kaom Pahat-Moab: Adna, Kelal, Benaya, 


Maaseya, Matanya, Bezaleel, Binui ban 
Manasye. 

31 Kaom Harim: Eliyezer, Yisiya, Malkiya, 
Semaya, Simeyon, Benyamin, Malukh ban 
Semariya. 

32 (10:31) 

33 Kaom Hasum: Matnai, Matata, Zabab, 
Elifelet, Yeremai, Manasye ban Simei. 

34Kaom Bani: Maadai, Amram, Uwel, 
Benaya, Bedeya, Keluhu, Wanya, Meremot, 
Elyasib, Matanya, Matnai, Yaasai. 

35 (10:34) 

36 (10:34) 

37 (10:34) 

38 Kaom Binui: Simei, Selemiya, Natan, 
Adaya, Makhnadbai, Sasai, Sarai, Azareel, 
Selemiya, Semariya, Salum, Amarya ban 
Yusup. 


43 Kaom Nebo: Yeiyel, Matica Zabad, Zebina, 
Yadai, Yowl ban Benaya. 

44 Reng-oreng jareya abine oreng manca 
kabbi. Binena reng-oreng jareya laju padha 
etellak pas etondhung ban na-anana kabbi. 


Nehemia 


1 l Areya laporanna Nehemiya pottrana 
Hakhalya parkara kon-lalakon se 
elampaagi salerana. E bulan Kislew e 

taon se kapeng dhu polo pamarentaanna 
Artahsasta se jumenneng rato Persiya, 
sengko, Nehemiya, badha e Susan, ibu kottha 
karajaan. 

2E bakto jareya tang taretan, Hanani, 
dhateng dhari Yehuda abareng ban reng- 
oreng laenna. Bi sengko reng-oreng jareya 
etanyae parkara kabadhaanna Yerusalim 
sarta reng-oreng Yahudi se abali dhari 
pambuwangan e Babil. 

3 Cana reng-oreng jareya, reng-oreng 
bekkas buwangan se la abali ka nagarana 
jareya, sateya nyangsara odhina ban eya-seya 
bi sa-bangsa manca se badha e sabingkerra. 
Ban pole, dhung-geddhung Yerusalim gi rosak 
ban ancor ta etemmo karowanna, dineng 
bang-labang sakethengnga gi ta epateppa 
molae bakto eobbar sabbanna rowa. 

4 Ngedhing careta jareya, sengko toju sambi 
nanges. Pan-barampan are abidda sengko 
sossa. Sengko terros apowasa sambi adua ka 
Allah, 

> "GUSTE Allah se ngobasane sowarga. 
Junandalem kadhinto Allah se Agung; 

abdidalem sadaja ngadhep ka Junandalem 


kalaban ate tako. Junandalem teptep esto 
sareng neptebbi parjanjiyanna Junandalem 
ka oreng se taresna ka Junandalem sareng se 
taat ka papakonna Junandalem. 

6 Ngereng oladi abdidalem, GUSTE, 
sareng peyarsaagi abdidalem, se adua 
seyang malem nyoonnagi ommat Israil, 
di-abdina Junandalem. Abdidalem ngakone 
ja abdidalem sadaja, ommat Israil, dusa ka 
Junandalem; abdidalem sadaja sareng para 
bangatowa sadajana padha dusa jugan. 

7 Abdidalem sadaja daraka ka Junandalem 
sareng ta atoro ka kon-papakonna 
Junandalem. Abdidalem sadaja ta taat ka 
kom-hokom se eparengngagi J unandalem 
kalaban parantaraanna Mosa, abdiepon 
Junandalem. 

8 GUSTE, Pangeran kaula, kaemodi dhabuna 
Junandalem se edhabuwagi Mosa kalaban 
parentaepon Junandalem, se maenga ja 
manabi ommat Israil ta esto ka J unandalem, 
sareng J unandalem badhi epacar-kalacera e 
antarana sa-bangsa laennepon. 

3? Namong manabi ommat Israil abali pole 
ka Junandalem sarta taat ka kon-papakonna 
Junandalem, sareng Junandalem ommat se 
ampon car-kalacer kadhinto badhi epakompol 
pole, sanare car-kalacer e co-koncona 
bume. Saamponna gapaneka J unandalem 
mabaliya abdidalem sadaja ka kennengngan 

se sareng Junandalem ampon epele ebadhi 


kennengnganna oreng abakte ka Junandalem. 

10 GUSTE, bangsa Israil kadhinto abdiepon 
Junandalem, ommattepon Junandalem dibi, 
se sareng Junandalem ampon epasalamet 
sareng kakobasaan sarta kakowadannepon 
Junandalem se talebat rajana. 

11 Ngereng peyarsaagi dua abdidalem sareng 
duaepon sadajana abdiepon Junandalem 
laenna, se abakteya ka Junandalem. 
Abdidalem nyoona tolong ka Junandalem 
sopaja @are mangken abdina ahasela sareng 
ekaneserrana sareng rato." E jaman jareya 
sengko se ngoros nom-enomanna rato. 

2 lE settong are, pa bulan saellana jareya, 
e baktona Rato Artahsasta teppana 
adhaar, sengko ngangkaagi nom-enomanna 
kalaban mowa se sossa. Rato ta tao ngoladi 

tang mowa se katon sossa akantha e are 
jareya. 

2 Daddi rato jareya mareksane, "Bana ta 
sake, arapa me katon ce sossana? Tanto 
badha se marentek atena bana." Sengko 
takerjat, 

3laju nyaot, "Moga-moga junandalem 
eparengngana odhi salanjangnga! Kadi 
ponapa abdidalem se ta sossaa manabi kottha 
kennengngannepon koburanna sadajana 
bangatowa abdidalem samangken kare aropa 
jur-gujuran, sarengngan pole bang-labang 


Nehemia 2.41 9 
sakethengngepon ampon ancor katonon 


sadaja." 

4Dhabuna rato, "Daddi apa pangaterrona 
bana sateya?" E dhalem ate sengko adua ka 
Allah se ngobasane sowarga, 

"pas ngoca ka rato, "Manabi junandalem 
neser ka abdidalem sareng kasokan 
ngabbuli parnyoonan abdidalem, ngereng 
abdidalem otos ka tana Yehuda sopaja 
abdidalem kengenga maddek pole kottha 
kennengngannepon koburanna sadajana 
bangatowa abdidalem." 

6 Rato se alenggi ajajar ban parameswarina, 
ngabbullagi tang parnyoonan. Sengko 
etanyaagi barampa abidda ennengnga e 
Yehuda ban bila se abaliya; sengko abala 
tanggalla se Ia eteptebbagi bi sengko. 

7 Sengko pas nyoon sorat ka para gubennor 
e propinsi Efrat Bara, sopaja magampanga 
tang parjalanan ka Yehuda. 

8 Salaenna jareya sengko menta sorat ka 
Asaf, pangawassa alassa karajaan, sopaja 
sengko eberriana kaju se ekagabaya labang 
sakethengnga binteng e seddina Padalemman 
Socce, ban kaangguy geddhungnga kottha 
ban bengko se ekennengngana sengko. Tang 
parnyoonan jareya ekabbuli kabbi bi rato, 
sabab sengko etolonge Pangeran. 

3? Rato marentaagi pan-barampan parwira 
ban tantara se nompa jaran abarengnge 
sengko mangkat ka Efrat Bara. Sanapana 


| | Nehemia 2.101 14. 5 
ka jadhiya, soradda rato gella bi sengko 


eatorragi ka para gubennor e jadhiya. 

l0Tape e bakto Sanbalat, oreng Bet Horon, 
ban Tobiya, kaom oreng agung e propinsi 
Amon, ngedhing ja sengko entar ka jadhiya 
ngorosa kaparlowanna bangsa Israil, se 
kadhuwa jareya pas peggel. 

ll Sanapana ka Yerusalim, sengko aistirahat 
tello are abidda. 

12 Saabidda jareya sengko ta ala-bala 
ka sapaa bai ja Allah marenge ilham ka 
sengko kaangguy maddek Yerusalim pole. 
Kalagguwanna lem-malem sengko jaga 
tedhung; sengko pas kalowar, ngajak 
pan-barampan kanca ka lowar kottha. Sengko 
sakanca ta ngeba keban tompaan laenna, 
kajabana hemar se etompa sengko. 

13 Are gi malem e baktona sengko sakanca 
mangkat dhari kottha jareya lebat e Labang 
Saketheng Cora e bagiyan bara. Dhari 
jadhiya sengko sakanca terros dha lao, 
lebat e Somber Naga ka Labang Saketheng 
Bu-rombu. E dhalem parjalanan jareya 
sengko mareksa bagiyanna geddhung kottha 
jareya se sak-rosak; salaenna jareya sengko 
nenggu keya bang-labang saketheng se 
katonon tadha karena. 

14 Saellana jareya dhari bagiyan temorra 
kottha sengko terros ka dhaja ka Labang 
Saketheng Aeng Maancor ban Tamanna Rato. 
Tape e jadhiya talebat bannya jur-gujuran 

sengko. 

15 Daddi sengko sakanca toron ka Cora 
Kidron ban nerrossagi parjalanan e malem 
jareya sambi mareksa geddhungnga kottha 
jareya. Saellana jareya sengko sakanca abiluk 
terros abali ka kottha lebat Labang Saketheng 
Cora. 

16 Para pamimpinna rayat tadha se taowa 
sengko reya entar dha emma ban apa se 
elakonana sengko. Sabab sampe bakto jareya 
sengko ta ala-bala pa-apa ka reng-oreng 
se sabangsa ban sengko, maske oreng 
jareya imam otaba pamimpinna rayat, ka 
ba-ponggaba otaba sapaa bai se noroa 
maddek kottha Yerusalim. 

17 Tape saellana jareya sengko ngoca ka 
reng-oreng jareya, "Ngereng oladi saponapa 
nyangsarana kabadhaanna bangsa Israil 
paneka! Yerusalim pera kare jur-gujuranna 
ban bang-labang sakethengnga katonon 
tadha karena! Tore geddhungnga kottha 
Yerusalim paneka paddek pole, me olle 
sampeyan ban kaula ta eya-seya oreng pole." 

18 Sengko pas nyaretaagi ka reng-oreng 
jareya baramma Allah se nolonge sengko 
sarta apa se edhabuwagi rato ka sengko. 
Saodda reng-oreng jareya, "Tore molae 
paddek saos!" Daddi kabbi pas padha 
aya-sadhiya se amolaana lalakon jareya. 

19E bakto rancana jareya ekaedhing bi 


Sanbalat, Tobiya ban oreng Arab se anyama 
Gesyem, sengko sakanca ekala-gella. Cana 
reng-oreng jareya, "Sampeyan ganeka 
aponapaa? Aberontaa ka rato?" 

20 Sengko nyaot, "Allah se ngobasane 
sowarga tanto nolonge kaula sadaja sopaja 
lalakon paneka bisaa ahasel. Kaula sadaja 
paneka abdina Allah, samangken molaana 
maddegga pole kottha paneka. Tape 
sampeyan sadaja ta gadhuwan ha e Yerusalim 
paneka. La-mala mon badha oreng acaca 
parkara Yerusalim, nyamana sampeyan 
sadaja ta kera ebut-sebbut." 

l Areya laporan parkara baramma 

geddhungnga kottha Yerusalim se 
epateppa. Imam Agung Elyasib ban ca- 
kancana maddek pole Labang Saketheng 
Dumba, masang bang-labangnga Labang 
Saketheng jareya se eteptebbagi malolo 
kaator ka PANGERAN. Geddhung se epateppa 
ban se eteptebbagi malolo kaator ka Pangeran 
jareya sampe ka Manara Saratos ban sampe 
ka Manara Hananeel. 

2 Salaenna mam-imam jareya, reng-oreng 
se kasebbut e baba reya noro mateppa 
geddhungnga kottha ban bang-labang 
sakethengnga sarta ra-manarana, toro gilirra 
kantha reya: Reng-oreng Yerikho. Zakur 
anana Imri. Kaom Senaa: Labang Saketheng 
Juko ban dar-balandar, bang-labang, ut-baut 

ban lang-palangnga. Meremot anana Uriya 


ban kompoyya Hakos. Mesulam anana 
Berekhya, kompoyya Mesezabeel. Zadok 
anana Baana. Reng-oreng kottha Tekowa 
(pin-pamimpinna kottha jareya tadha se 
endhaa alako lalakon se kasar). Yoyada 
anana Paseyah ban Mesulam anana Besoja: 
Labang Saketheng Yesiyana, dar-balandarra 
ban bang-labangnga, ut-baut ban lang- 
palangnga. Melaca dhari Gibeyon ban Yadon 
dhari Meronot. Reng-oreng Gibeyon ban 
reng-oreng Mizpa: geddhung sampe ka 
karatonna gubennor Efrat Bara. Uziyel, 
tokang emmas, anana Harhaya. Hananya, 
tokang gabayya mennya room; bagiyan 
sampe gan Geddhung Lebar. Refaya anana 
Hur, se ngobasane saparona distrik Yerusalim. 
Yedaya anana Harumaf: geddhung se badha 
e seddina bengkona dibi. Hatus anana 
Hasabneya. Malkiya anana Harim ban Hasub 
anana Pahat-Moab: geddhung terrosanna ban 
Manara Kampowan. Salum anana Halohes, 
se ngobasane saparona distrik Yerusalim, 
etolonge na-ana babineanna. Hanun ban 
reng-oreng Zanowah: Labang Saketheng 
Cora ban bang-labangnga, ut-baut ban 
lang-palangnga. Bariya keya geddhung 

se lanjangnga pa ratos pa polo meter 
sampe ka Labang Saketheng Bu-rombu. 
Malkiya anana Rekhab, se ngobasane distrik 
Bet-Kerem: Labang Saketheng Bu-rombu 

sarta bang-labangnga ban ut-baudda sarta 


lang-palangnga. Salum anana Kolhoze, se 
ngobasane distrik Mizpa: Labang Saketheng 
Somberra Aeng se epobuwi ata, bang- 
labangnga, ut-baudda ban lang-palangnga. 
Bariya keya geddhung Taman Selah e seddina 
kebbunna karaton sampe ka dhak-ondhak 

se toron dhari Kottha Daud. Nehemiya 
anana Azbuk, se ngobasane saparona 
distrik Bet-Zur: mamare geddhung sampe 

ka makamma kalowargana Daud, taman 
gabayan ban tangse. 

1 (3:2) 

17 Reng-oreng Lewi se kasebbut e baba 
reya mateppa pan-barampan bagiyan dhari 
terrosanna geddhung jareya, toro gilirra 
kantha reya: Rehum anana Bani. Hasabya se 
ngobasane saparona distrik Kehila: mateppa 

bagiyanna geddhung kaangguy distrigga 
dibi. Binui anana Henadad, se ngobasane 
saparona distrik Kehila. EZer anana Yesuwa, 
se ngobasane Mizpa: mateppa geddhung 
e padduna lorong e adhana bangonan 
panyempennanna gagaman. Barukh anana 
Zabai: mateppa geddhung dhari padduna 
lorong sampe ka labangnga compona Imam 
Agung Elyasib. Meremot anana Uriya, 
kompoyya Hakos: mateppa bagiyanna 
geddhung dhari labangnga compona Elyasib 
sampe ka koncona bengko jareya. 

18 (3:17) 

13 (3717) 

22 Bagiyanna geddhung se kasebbut e 

baba reya elakone para imam, toro gilirra 
kantha reya: Mam-imam se bengkona ta 
jau dhari Yerusalim. Benyamin ban Hasub: 
geddhung e adhana bengkona. Azarya anana 
Maaseya anana Ananya: geddhung e seddina 
bengkona. Binui anana Henadad: geddhung 
dhari bengkona Azariyah sampe ka padduna 
geddhung jareya. Palal anana Uzai: geddhung 
dhari padduna ban manarana karaton bagiyan 
attas, e seddina palataran panjagaan. Pedaya 
anana Paros: geddhung terrosanna sampe ka 
adhana Labang Saketheng Aeng e bagiyan 
temor ban manara panjagaanna Padalemman 
Socce. (Ta jau dhari jadhiya badha dhaera 

se anyama Ofel, kennengnganna para 


panglakona Padalemman Socce.) 

23(3:22) 

24(3:22) 

25(3:22) 

26(3:22) 

27 Bagiyanna geddhung terrosanna elakone 
reng-oreng e baba reya, toro gilirra kantha 
reya: Reng-oreng kottha Tekowa: geddhung 
bagiyan dhari adhana manara panjagaanna 
Padalemman Socce sampe ka geddhung 
e dhaera Ofel. Mam-imam se abengko e 
seddina Labang Saketheng Jaran: geddhung 
se badha e adhana bengkona bang-sebang 
molae dhari labang saketheng jareya terros 
ka dhaja. Zadok anana Imer: geddhung se 
badha e adhana bengkona. Semaya anana 
Sekhanya, panjagana Labang Saketheng 
Temor: geddhung se badha e adhana 
bengkona. Hananya anana Selemiya ban 
Hanun anana Zalaf se nomer ennem. Mesulam 
anana Berekhya: geddhung se badha e 
adhana bengkona. Malkiya, tokang emmas: 
geddhung terrosanna sampe gan asramana 
para panglakona Padalemman Socce ban 
ko-bengkona gang-dagang e adhana Labang 
Saketheng Mifkad sampe ka seddianna kamar 
bagiyan attas e padduna geddhung bagiyan 
temor lao. Para kemmasan ban dagang: 
bagiyanna geddhung se dhi-budhi, molae 

jareya sampe ka Labang Saketheng Dumba. 
28(3:27) 


4 lE bakto Sanbalat ngedhing ja oreng 
Yahudi mateppa geddhungnga kottha, 
abana pas ce peggella sarta ca-ngocae oreng 
Yahudi. 

2 E adhana ca-kancana ban e adhana tantara 
Samaria, Sanbalat ngoca cara reya, "Apa 
se elakone oreng Yahudi se lanat se ta bisa 
apa-rapa rowa? Apa kottha reya epaddegga 
pole? Esanggu lalakon jareya mareya e 
dhalem saare, pera kalaban ngatorragi 
kurban? Apa tombuganna rombu se la 
potthon rowa ekenneng kagabay to-bato 
geddhung?" 

3 Tobiya se manjeng neng e seddianna 
ngoca keya, "Abas, ra, geddhung gabayanna 
reng-oreng jareya! Ebentor pate alas bai 
tanto gujur!" 

4 Daddi sengko adua, "Adhu, Guste Allah, 
kasokana Junandalem meyarsaagi kadi 
ponapa abdidalem sadaja kadhinto eya-seya 
sareng reng-oreng kadhissa! Pabaliyagi ka 
reng-oreng gapaneka dibi sadajana oca se 
ya-nyeya ka abdidalem sadaja kadhinto. 
Mandar dhi-andhiepon reng-oreng gapaneka 

ekennenga abigal, sareng reng-orengngepon 


etawan ka nagara manca. 

>Ja sapora kajahadannepon reng-oreng 
gapaneka, GUSTE, sareng kaemodi terros 
dusaepon reng-oreng gapaneka, sabab 
reng-oreng gapaneka ya-nyeya abdidalem 
sadaja se parappaepon maddek geddhungnga 
kottha kadhinto." 

6Sabatara jareya oreng Yahudi terros 
mateppa geddhung jareya, ban ta abit 
saellana jareya geddhung buru la mare 
epateppa sampe saparona tenggina, sabab 
rayat ce tarongguna se alako. 

7E bakto Sanbalat, Tobiya ban reng-oreng 
dhari Amon ban Asdod sarta reng-oreng 
Arab ngedhing ja geddhungnga Yerusalim se 
epateppa jareya sajan bannya ollena, sarta 
ja bang-lobangnga la molae etambel, kabbi 
padha ce peggella. 

8 Reng-oreng jareya pas asakongkel 
nyerranga Yerusalim sarta masalbuda 
kabadhaan. 

? Daddi sengko ban reng-oreng Yahudi padha 
adua ka Allah, sarta ajaga kottha jareya 
seyang ban malem. 

10 Tape oreng Yehuda molae aserrowan 
sambi ekejungngagi kantha reya: "Sengko 
la lesso se ko-ngangko, mangkana rombu gi 
apo-tompo. Sengko ta sanggup alako kantha 
reya maddek geddhungnga kottha." 

ll Sabatara jareya moso andhi rancana 


nyerranga bareddagan, mateyana reng-oreng 
se alalakon jareya sopaja lalakon jareya ta 
epaterros. 

12 Tape reng-oreng Yahudi se enneng e 
seddina so-moso jareya li-baliyan dhateng 
ka kennengnganna sengko ban reng-oreng 
Yahudi laenna, malae pa-apa se erancanaagi 
so-moso jareya. 

13 Daddi bi sengko rayat eberrii peddhang, 
tombak ban pana, saellana jareya reng-oreng 
se la neggu sanjata jareya eator esaba 
noro kaomma bang-sebang e budhiyanna 
geddhung e sakabbinna bagiyan se gi ta mare 
epateppa. 

14 Sengko tao ja rayat jareya tako, daddi 
sengko ngoca ka reng-oreng jareya sarta 
ka para pamimpin, "Ta osa tako ka moso!" 
Kaengae ja Pangeran reya kowat ban nakoe, 
daddi mara aperrang kaangguy bangsana 
bana, kaangguy na-ana ban ne-binena bana 
sarta bengkona bana! 

15 So-mosona tang bangsa jareya ngedhing 
ja rancanana la ekataowe bi tang bangsa. 
Daddi reng-oreng jareya apangrasa ja 
rancanana jareya la epabuddhu bi Allah. 
Saellana jareya tang bangsa materros 
lalakonna se mateppa geddhungnga kottha 
jareya. 

16 Molae dhari jareya reng-oreng se epalako 
coma saparo, dineng saparona epajaga sambi 


Nehemia 4.171 22 15 
ngangguy kalambi perrang ban neggu sanjata 


tombak, tameng ban pana. Para pamimpinna 
rayat aberri bantowan se ta gung-nanggung 
ka rayat 

17 se parappana mateppa geddhung jareya. 
Reng-oreng se ngangko bahanna bangonan 
jareya ngangko ngangguy tanang salaja, 
tanang salajanna neggu sanjata. 

18 Kang-tokang bato alako sambi nyongkel 
peddhang. Oreng se esoro nope tarompet 
menangka tandha babaja, badha neng e 
seddina sengko terros. 

19 Sengko pas ngoca ka rayat ban ka para 
pamimpin, "Lalakon reya malanjang ce 
jauna, sampe sengko ban bana kabbi tapesa 
ce jauna se settong ban settonganna e 
salanjangnga geddhung reya. 

20 Daddi mon bana ngedhing monyena 
tarompet, duli akompol ka seddina sengko 
e dhinna. Guste Allah se esemba bana ban 
sengko se bakal aperranga nolonge bana ban 
sengko." 

21 Daddi reng-oreng Israil jareya alako 
terros molae dhari sobbu sampe tang-bintang 
tep-ngarettep e langnge. Saparona rayat 
mateppa geddhung, saparona aga-jaga sambi 
neggu tombak. 

22 Saabidda jareya, sakabbinna oreng se 
epassrae lalakon, bariya keya reng-oreng se 
nolonge, bi sengko esoro ngenep e Yerusalim. 
Daddi e bakto malem ngenneng ajaga kottha 

geddhung gella. 

23 Sengko dibi, tang ca-kanca, reng-oreng 
se noro sengko sarta sakabbinna pangawal, 
ros-terrosan ngangguy kalambi lako, seyang 
ban malem. Sengko kabbi padha aya-sadhiya, 
sambi neggu sanjata. 

' Ta saapa abidda dhari jareya bannya 
5 oreng Yahudi, lalakean ban babinean, 
molae aserrowan parkara reng-oreng 
sabangsana. 

2Badha se ngoca kantha reya, "Tang ana 
bannya, buto gandum sopaja bisaa odhi." 

3 Se laen ngoca barinna, "Sengko tapaksa 
magadhi teggal, kebbun anggur ban bengko, 
polana parlo melleya gandum me olle ta mate 
kalaparan." 

4 Badha pole se ngoca bariya, "Sengko 
ngenjam pesse epamajar pajek se 
eteptebbagi bi rato menangka pajegga teggal 
ban kebbun anggur. 

> Sengko reya gu ta oreng Yahudi keya? 
Tang ana gu ta padha ban anana reng-oreng 
Yahudi laenna? Tape tang na-ana tapaksa 
epadaddi dunor. La-mala badha tang ana 
se paraban tapaksa ejuwal epadaddi dunor. 
Sengko ban reng-oreng laenna padha ta 
ngenneng apa-rapa sabab tang teggal ban 
kebbun anggur la epagadhi." 

6 Ngedhing serro se kantha jareya sengko 
laju ce peggella, 

7 ban sengko pas motossagi ja sengko 


ta ngenneng neng-enneng malolo. Daddi 
sengko laju ngocae para pamimpinna rayat. 
Cana sengko, "Sampeyan paneka nyamana 
nendhes tan-taretanna dibi!" Saellana jareya 
sengko mabadha rapat omom parlo ngorosa 
parkara jareya, 

8laju ngoca, "Sampeyan sareng kaula 
aehteyar amba pate nebbus tan-taretan 
oreng Yahudi laenna se tapaksa ajuwal abana 
ka bangsa manca. Tape samangken la-mala 
sampeyan dibi se maksa tan-taretan ganeka 
ajuwal abana ka sampeyan, mangkana 
sampeyan oreng Yahudi jugan!" Para 
pamimpin Yahudi jareya ta bisa nyaot 
sakeccaba balakka. 

? Sengko laju ngoca pole, "Lalakonna 
sampeyan ganeka ta sae! Masthena 
sampeyan tako ka Allah e dhalem odhina. 
Kalaban cara se sapaneka moso se ta ngakone 
Pangeran kaissa sareng sampeyan ta eberri 
kasempadan ya-nyeya bangsana sampeyan. 

10 Kaula dibi, tan-taretan sareng ca-kanca 
kaula maenjam pesse ban gandum ka rayat. 
Pesse ban gandum se eenjammagi ganeka ta 
epenta pole. 

11 Daddi sampeyan dibi tore padha matadha 
otangnga rayat ka sampeyan ganeka, otang 
se aropa pesse otaba gandum otaba anggur 
sareng mennya jaitun. Duli pabali teggal, 

kebbun anggur sareng kebbun jaitun sarta 


bengkona reng-oreng ganeka!" 

12 Para pamimpin jareya nyaot, "Petoduna 
panjennengngan gapaneka sareng kaula 
etoroa. Sadajana epabaliya, sarengngan 
pole reng-oreng gapaneka ta epentaana 
bajaran pa-ponapa." Sengko laju ngolok 
para imam. Pin-pamimpin gella bi sengko 
laju esoro asompa e adhana mam-imam 
jareya, ja sabarang se la ekocaagi gella pajat 
ejalannagiya ongguwan. 

13 Saellana jareya sengko pas mokka tang 
sabbu salempang, laju egebbessagi sambi 
ngoca, "Moga caraa paneka Allah ngebbessa 
saneyap oreng se ta neptebbi janjina. Oreng 
ganeka bakal malarada, bengkona ban 
dhi-andhina bakal epondhuda sareng Allah!" 
Reng-oreng se padha akompol jareya nyaot 
kabbi, "Amin!" laju moji PANGERAN. Para 
pamimpin jareya padha neptebbi janjina. 

14 Sengko la daddi gubennor Yehuda 
dhubellas taon abidda, iya areya molae dhari 
taon se kapeng dhu polo sampe taon se 
kapeng tello polo dhuwa pamarentaanna Rato 
Artahsasta. Saabidda jareya, sengko ban 
tang tan-taretan ta tao ngala tang tunjangan 
menangka gubennor. 

15 Nor-gubennor se sabellunna sengko 
maberra rayat sabab menta papolo pesse 
salaka saare kaangguy kakan ban anggur. 
La-mala ba-ponggabana nendhes rayat keya. 

Tape sengko ta endha kantha jareya sabab 


sengko tako ka Allah. 

16 Tang kakowadan bi sengko kabbi eangguy 
kaangguy kaparlowan se maddek pole 
geddhungnga kottha reya, ban sengko ta 
olle tana sakonea menangka opana, maske 
tang bareng padha noro alako kabbi abanto 
lalakon maddek geddhung jareya. 

17 Saratos saeket oreng Yahudi ban para 
pamimpinna bi sengko biyasa epangakan e 
tang bengko, gi ta kabitong moy-tamoy dhari 
sa-bangsa tatangga. 

18 Sabban are sengko nyadhiyaagi sape 
settong, dumba nem-ennem se po-lempo ban 
ajam sabannyana; jareya kabbi ngangguy 
tang pesse dibi. Laen dhari jareya, sabban 
sapolo are sengko nyadhiyaagi anggur 
sacokobba. Maske kantha jareya sengko ta 
endha menta tang tunjangan jabatan se daddi 
gubennor, sabab sengko tao ja tanggunganna 
rayat Ia cokop berra. 

19 Abdidalem nyoona, Guste Allah, kaemodi 
sadaja se elakone abdidalem kaangguy 
bangsa kadhinto, ban kasokana J unandalem 
aberkadi abdidalem. 

l Sanbalat, Tobiya, Gesyem ban reng- 

oreng laenna se ngamoso sengko ban 
reng-oreng Yahudi padha ngedhing ja 
reng-oreng Yahudi la mare se mateppa 
geddhungnga kottha reya, ban ja lobangnga 
la etotobi kabbi, maske e bakto jareya 

labangnga bang-labang sakethengnga kottha 


jareya gi ta epobu. 

2 Sanbalat ban Gesyem laju akerem 
onjangan ka sengko. Sengko epenta 
mabadha rapat ban reng-oreng jareya e 
sala settongnga disa neng e Cora Ono. 

Tape sengko tao ja reng-oreng jareya andhi 
maksod macalakaa sengko. 

3 Daddi sengko laju akerem balessan kantha 
reya, "Kaula ta kengeng dhateng polana 
kalerressan badha lalakon se penting. Lalakon 
paneka tanto ta ajalan mon bi kaula edinaagi 
kaangguy arapat sareng panjennengngan." 

4Sampe pa kale reng-oreng jareya se 
akerem onjangan ka sengko se essena padha 
ban onjangan se dha-adha, ban sabban 
narema onjangan jareya sengko akerem 
balessan se padha akantha se dha-adha keya. 

> Se kapeng lemana orengnga Sanbalat magi 
sorat se abukka ka sengko, 

6 se essena kantha reya, "Gesyem ngakone 
ja pajat lerres badha rarasan e kalangan 
sa-bangsa e ma-semmana kaiya, se ngoca 
ja panjennengngan ban sadajana oreng 
Yahudi agabay rancana aberontaa, ban 
ganeka sababba panjennengngan malerres 
geddhungnga kottha. Gesyem ngoca jugan ja 
panjennengngan terro daddiya rato Yehuda, 

7? sarengngan ampon mele bi-nabbi se 
epakona ngangkat sampeyan daddi rato e 
Yerusalim. Rarasan gapaneka dhi-budhina 

tanto napa ka rato. Daddi ngereng 


panjennengngan earep rabuna ka kadhinto, 
eajaga aparembagan." 

8 Tape sengko ngerem balessan kantha reya, 
"Sadaja se edhabuwagi sampeyan ganeka 
lecek, karanganna sampeyan dibi." 

? Reng-oreng jareya ngoddi ko-nakoe 
sengko ban en-laenna, maksodda sopaja 
lalakon rowa eambuwana. Sengko adua, 
"Adhu, Guste Allah, nyoona kowat abdidalem, 
Guste!" 

10 Ra-kera e baja teya sengko entar ka 
bengkona Semaya anana Delaya kompoyya 
Mehetabeel, sabab oreng jareya andhi 
alangan ta ngenneng entar ka sengko. 
Ocana ka sengko, "Ngereng panjennengngan 
sareng abdina ngetek e Padalemman Socce. 
Labangnga konci sadaja, sabab badha oreng 
se mateyana panjennengngan. Olle daddi 
dhaggi malem panjennengngan epateyana 
oreng." 

l1 Tape sengko nyaot, "Masa sengko buruwa! 
Sengko reya oreng biyasa, ta olle maso ka 
Padalemman Socce, dhaggi sengko mate. 
Enja, sengko ta endha." 

12 Saellana ebang-tembang bi sengko, 
sengko pas apangrasa ja pangajagga Semaya 
jareya banne dhari Allah, tape dhari Tobiya 
ban Sanbalat. Semaya esogo esoro ngocaagi 
nobuwat jareya ka sengko. 

13 Maksodda me olle sengko tako sarta pas 


norodi ocana reng-oreng jareya, daddi sengko 
pas dusa. Kalaban cara se kantha jareya, 
reng-oreng jareya pas olle kasempadan 
majuba tang nyama sopaja sengko daddiya 
rasanna oreng. 

14 Sengko adua, "Adhu, Guste Allah, kaemodi 
ponapa se elakone Tobiya sareng Sanbalat 
kadhinto. Okommagi se kadhuwa gapaneka, 
Guste. Sapaneka jugan nabbi babine se 
anyama Nowaja sareng bi-nabbi laennepon 
se ko-nakoe abdidalem." 

15 Se mateppa geddhung rowa ngabi bakto 
saeket dhuwa are, ban mare e tanggal 
sagame bulan Elul. 

16E bakto so-moso e antarana sa-bangsa se 
badha e sabingkerra kottha ngedhing parkara 
jareya, arassa tako ta andhi mowa, sabab 
oreng padha tao ja lalakon jareya ejalannagi 
kalaban partolonganna Allah. 

17 Sabatara jareya para pamimpin Yahudi gi 
rat-soradan bi Tobiya. 

18 Bannya oreng Yahudi akanca ban Tobiya, 
sabab Tobiya jareya mantona Sekhanya 
anana Arah. Apa pole Yokanan, anana Tobiya, 
abine anana Mesulam anana Berekhya. 

19 Maske Tobiya ros-terrosan noles sorat ka 
sengko, se maksodda ko-nakoana sengko, 
tape para pamimpin Yahudi ros-terrosan 
but-nyebbut e adhaanna sengko sabarang 


Nehemia 7.11 5 23 
kabecceanna Tobiya, ban sabarang se 


ekocaagi sengko ekabala ka Tobiya jareya. 
7 l Saellana geddhung jareya la mare se 

epaddek, sengko nyoro sopaja labangnga 
epasang kabbi. Saellana jareya ga-panjagana 
labang saketheng, para tokang nyanye ban 
reng-oreng Lewi bi sengko esoro ajalannagi 
lalakonna bang-sebang. 

2 Pamarentaanna kottha Yerusalim bi sengko 
epassraagi ka tang taretan se anyama Hanani 
ban ka Hananya, panglimana binteng, sabab 
Hananya jareya abeccean dhari oreng laen, 
tako ka Pangeran ban ekenneng parcaja. 

3 Sengko ngoca ka se kadhuwa jareya, 
"Bang-labang saketheng Yerusalim buru 
olle bukka mon are la seyang, ban kodu 
etotop sarta epalang pole sabellunna 
reng-oreng se ajaga mare ngalakone 
kawajibanna e baja malem. Laen dhari 
jareya dhari antarana oreng Yerusalim kodu 
badha se epele epadaddi piket panjagaan, 
sabagiyan kaangguy pos-eppos panjagaan 
ban sabagiyan pole kaangguy apattrol e 
sabingkerra bengkona bang-sebang." 

4 Yerusalim reya lebar tape sakone 
pandhudhuna, ban gi ta bannya epaddeggi 
bengko. 

> Daddi Allah apareng ilham ka sengko sopaja 
sengko makompol rayat ban para pamimpinna 
rayat sopaja bi sengko ekennenga bitong 
menorot dhaftarra silsilana. E bakto jareya 

sengko la nemmo catheddanna reng-oreng se 


mole dha-adha kadibi dhari pambuwangan. 
Areya dhaftarra reng-oreng se kasebbut e 
dhalem catheddan jareya: 

6 Bannya e antarana reng-oreng buwangan 
se kalowar dhari propinsi Babil abali ka 
Yerusalim ban Yehuda, ka kotthana bang- 
sebang. Reng-oreng jareya la abit badha e 
pambuwangan e Babil, molae dhari e bakto 
etawan bi Rato Nebukadnezar. 

7 Pin-pamimpinna iya areya: Zerubabil, 
Yesuwa, Nehemiya, Azarya, Raamiya, 
Nahamani, Mordekhai, Bilsan, Misperet, 
Bigwai, Nehum ban Baana. 

8 Areya dhaftarra kaom kalowarga Israil 
ban bannyana orengnga dhari saneyap 
kaom se abali dhari pambuwangan: Paros 
2.172; Sefaca 372; Arakh 652; Pahat-Moab 
(toronanna Yesuwa ban Yowab) 2.818; Elam 
1.254; Zatu 845; Zakai 760; Binui 648; Bebai 
628; Azgad 2.322; Adonikam 667; Bigwai 
2.067; Adin 655; Ater (se ajuluk Hizkiya) 98; 
Hasum 328; Bezai 324; Harif 112; Gibeyon 
95; 

26 Reng-oreng se bangatowana neng e 
tha-kottha se kasebbut e baba reya abali 
keya dhari pambuwangan: Betlehem ban 
Netofa 188; Anatot 128; Bet-Azmawet 42; 
Kiryat-Yearim, Kefira ban Beerot 743; Rama 
ban Gaba 621; Mikhmas 122; Betel ban Ai 
123; Nebo se laen 52; Elam se laen 1.254; 
Harim 320; Yerikho 345; Lod, Hadid ban Ono 
Zal Senaa 3.930; 

39 Areya dhaftarra kaom kalowargana para 


imam se mole dhari pambuwangan: Yedaya 
(toronanna Yesuwa) 973; Imer 1.052; 
Pasyhur 1.247; Harim 1.017; 

40 (7:39) 

41 (7:39) 

42 (7:39) 

43 Kaom kalowarga Lewi se mole dhari 
pambuwangan: Yesuwa ban Kadmiyel 
(toronanna Hodewa) 74; Kang-tokang 
tabbuna mosik e Padalemman Socce 
(toronanna Asaf) ~~ ~~148; Panjagana 
labang saketheng e Padalemman Socce 
(toronanna Salum, Ater, Talmon, Akub, Hatita 
ban Sobai) 138; 

44 (7:43) 

45 (7:43) 

46 Areya dhaftarra kaomma reng-oreng se 
alako e Padalemman Socce se abali dhari 
pambuwangan: Ziha, Hasufa, Tabaot; Keros, 
Siya, Padon; Lebana, Hagaba, Salmai; Hanan, 
Gidel, Gahar; Reyaya, Rezin, Nekoda; Gazam, 
Uza, Paseyah; Besai, Meunim, Nefusim; 
Bakbuk, Hakufa, Harhur; Bazlit, Mehida, 
Harsa; Barkos, Sisera, Temah; Neziyah ban 

>/ Kaom kalowarga barengnga Sulaiman se 
mole dhari pambuwangan: Sotai, Soferet, 
Perida; Yaala, Darkon, Gidel; Sefaca, Hatil, 
Pokheret- Hazebaim; Amon.; 

>8 (7:57) 

59 (7157) 

60 Sakabbinna Toronanna kang-tokang 
se alako e Padalemman Socce ban 
para barengnga Sulaiman se abali dhari 
pambuwangan bannyana tello ratos sangang 
polo dhuwa oreng. 

6l E antarana reng-oreng se mangkat dhari 
tha-kottha Tel-Melah, Tel-Harsa, Kerub, Adon 
ban Imer, badha nem atos pa polo dhuwa 
oreng se tamaso kaom Delaya, Tobiya ban 
Nekoda; tape reng-oreng jareya ta andhi 
bukte ja pajat toronanna bangsa Israil. 

62 (7:61) 

63 Gi badha keya pan-barampan kalowargana 
mam-imam se ta andhi catheddanna 
bangatowana. Om-kaom jareya iya areya 
Habaya, Hakos ban Barzilai. (Sala settong 
dhari bangatowana kaom imam Barzilai 
abine toronanna kaom Barzilai e Gileyad, 
se pas ngangguy nyamana kalowargana 
mattowana.) Sarrena reng-oreng jareya ta 

etarema daddi imam. 

64 (7:63) 

65 Gubennor dhaera Yehuda ta ngedine 
reng-oreng jareya ngakan kakanan se 
eatorragi ka Allah, sampe badha imam se 
bisa menta petodu kalaban ngangguy Urim 
ban Tumim. 

66 Reng-oreng buwangan se mole ka 
nagarana kabbi bannyana pa polo dhuwa 
ebu tello ratos sabidak oreng. Barengnga 
reng-oreng jareya, noro mole keya, bannyana 
pettong ebu tello ratos tello polo petto oreng; 
bariya keya tokang nyanye se bannyana dhu 
ratos pa polo lema oreng. Reng-oreng jareya 
ngeba ban-keban peyaraanna, iya areya: 
Jaran 736 meggi; Jaran buwadan 245 meggi; 
Onta 435 meggi; Hemar 6.720 meggi; 

67 (7:66) 

68 (7:66) 

69 (7:66) 

70 Bannya rayat se aberri sombangan sopaja 
baragadda se mateppaa Padalemman Socce 
jareya ta pate berra: dhari gubennor: emmas 
8 kilo; jembung opacara 50 meggi; jubana 
imam 530 meggi; dhari la-kapalana kaom: 
emmas 168 kilo; salaka 1.250 kilo; dhari 
reng-oreng laenna: emmas 168 kilo; salaka 
140 kilo; jubana imam 67 megoi.; 

panjagana labang sakethengnga Padalemman 
Socce, para tokang nyanye, rayat biyasa 
sabannyana, para tokang se alako e 
Padalemman Socce, pandhana sakabbinna 
rayat Israil, padha neptep e tha-kottha ban e 
sa-disa e Yehuda. 

lE bulan petto oreng Israil la padha 

neptep e kotthana bang-sebang. E 
tanggal settong bulan jareya reng-oreng 
Israil jareya padha akompol e Yerusalim, 
e palataran e adhana Labang Saketheng 
Aeng. Reng-oreng jareya menta sopaja Ketab 
Hokom epakalowar bi Imam Ezra, ahli e 
dhalem parkara Hokom se eparengngagi 
PANGERAN ka Israil kalaban parantaraanna 
Mosa. 

2 Ezra abakta ketab jareya ka adhana 
kompolanna reng-oreng se bannya jareya; 
se noro akompol badha lalakean, babinean, 
na-kana se la cokop omorra ban la ngarte ka 
cacana oreng. 

3 Dhari gi laggu sampe ban-aban Ezra 
maossagi Hokom jareya e adhana reng-oreng 
jareya; reng-oreng se badha e jadhiya padha 
ngedhingngagi ce tarongguna. 

“Ezra ngadek e membar kaju se ekagabay 
kaangguy kaparlowanna kompolan jareya. 
Matica, Semaya, Anaya, Uriya, Hilkiya ban 
Maaseya manjeng e kanganna; dineng 

Pedaya, Misael, Malkiya, Hasum, Hasbadana, 


Zakhariya ban Mesulam manjeng e kacerra. 
> Panggung kennengnganna Ezra ngadek 
jareya atenggiyan dhari reng-oreng jareya, 
daddi reng-oreng jareya bisa nangalee ka 
Ezra. E bakto Ezra buru maos ketab jareya, 

reng-oreng jareya manjeng kabbi. 

6 Dhabuna Ezra, "Poji PANGERAN, Allah se 
agung!" Rayat padha ngangka tanangnga 
epatenggi sambi nyaot, "Amin! Amin!" 
Samarena laju padha asojud abakte ka Allah. 

7 Saellana jareya reng-oreng jareya padha 
jaga, pas manjeng e kennengnganna 
bang-sebang, sabatara reng-oreng Lewi 
nerrangngagi Hokom jareya ka reng-oreng 
se bannya jareya. Reng-oreng Lewi gella iya 
areya: Yesuwa, Bani, Serebiya, Yamin, Akub, 
Sabetai, Hodiya, Maaseya, Kelita, Azarya, 
Yozabad, Hanan ban Pelaya. 

8 Bi reng-oreng jareya Hokomma Allah 
jareya gan sabagiyan esalen artena ban 
eterrangngagi maksodda, daddi rayat ngarte 
apa maksodda se ebacaagi jareya. 

9E bakto ngedhing Hokom se ebacaagi 
jareya, rayat ce ngennessa, laju nanges. 
Daddi gubennor Nehemiya ban Imam Ezra 
ahli Hokom jareya, sarta reng-oreng Lewi 
se nerrangngagi Hokom jareya, adhabu 
kantha reya ka rayat jareya, "Are teya are 
se esocceyagi ka GUSTE Allah, daddi bana ja 
sossa ban ja nanges. 

ngenom paperak. Sabagiyan dhari kakanan 
ban anggurra bana bagi ka reng-oreng se 
kakorangan. Are teya are se esocceyagi ka 
PANGERAN, daddi ja sossa. Kasennengnganna 
ate se eparengngagi PANGERAN ka bana 
bakal makowada bana." 

11 Bariya keya reng-oreng Lewi masabbar 
atena rayat, ban li-baliyan ebalai kantha reya, 
"Ja sossa e are se esocceyagi ka Allah reya." 

12 Daddi rayat jareya laju mole kabbi, 
ngakana ban nom-ngenoman sarta gi-magiya 
kakanan ka reng-oreng laen. Kabbi padha 
neng-sennengngan polana la padha ngarte 
artena bacaan se ekaedhing e are jareya. 

13 Kalagguwanna sakabbinna kapalana 
kaom, mam-imam ban reng-oreng Lewi 
padha akompol, laju nyabis ka Ezra ajara 
parkara Hokomma PANGERAN. 

14 Reng-oreng jareya pas tao ja e dhalem 
Hokom se eparengngagi PANGERAN kalaban 
parantaraanna Mosa, PANGERAN makon 
oreng Israil enneng e ko-bengkowan darurat 
saabidda parayaan Ranggun Dhaun. 

15 Daddi e saantero Yerusalim, e tha-kottha 
ban e sa-disa, eomommagi parenta kantha 
reya, "Kassa padha entar ka nong-gunong, 
ngala ca-rancana comara, jaitun, bungkana 
mennya, palma ban ka-bungkaan laen, 
kagabay ko-bengkowan menorot atoran se 
esebbuttagi e dhalem Ketab Hokom." 

jareya. Kabbi padha agabay ko-bengkowan e 
attassa ata se rata e bengkona bang-sebang, 
e palataranna bengkona, e taneyanna 
Padalemman Socce, e lon-alon, e seddina 
Labang Saketheng Aeng sarta e seddina 
Labang Saketheng Efraim. 

17 Reng-oreng se abali dhari pambuwangan 
padha agabay ko-bengkowan kantha jareya 
kabbi, pas padha enneng e ko-bengkowan 
jareya. Buru sakaleyan jareya ebadhaagi 
parayaan kantha jareya sajjegga jamanna 
Yusak pottrana Nun, daddi reng-oreng jareya 
padha senneng sarta bunga atena. 

18 Men-rammen jareya pettong are abidda. 
Sabban are Ezra maossagi essena ketab 
Hokomma Allah jareya gan sabagiyan. E 
are se kapeng ballu ebadhaagi opacara 
panotoban, menorot atoran se esebbuttagi e 
dhalem Hokom jareya. 

lE tanggal pa lekor bulan jareya keya 
9 rayat Israil akompol. Reng-oreng jareya 
apowasa noduwagiya ja la atobat dhari sa- 
dusana. Reng-oreng manca ejauwi. Menangka 
tandha ja atena sossa, reng-oreng jareya 
akalambi karong, cethagga eburburi abu. 
Saellana jareya pas padha manjeng, ngakone 
dusana dibi ban dusana bangatowana. 

2 (9:1) 

3 Ra-kera tello ejjam abidda ketab Hokomma 
PANGERAN, Allahna reng-oreng jareya, 

saellana jareya tello ejjam abidda reng-oreng 
jareya ngakone dusana. Saellana mare laju 
padha asojud nyemba ka PANGERAN, Allahna. 

4E jadhiya badha panggung kaangguy reng- 
oreng Lewi. Yesuwa, Bani, Kadmiyel, Sebanya, 
Buni, Serebiya, Bani ban Kenani manjeng e 
jadhiya, padha adua ka PANGERAN, Allahna; 
sowarana se adua epakaja. 

> Kabakteyan jareya emolae bi reng-oreng 
Lewi se anyama Yesuwa, Kadmiyel, Bani, 
Hasabneya, Serebiya, Hodiya, Sebanya 
ban Petahiya. Cana reng-oreng jareya, 
"Mara manjeng padha moji GUSTE Allah! 
Poji Pangeran salanjangnga! Poji Pangeran 
se talebat moljana, asma se ngalebbii 
sakabbinna pojiyan." 

6 Rayat Israil pas adua kantha reya, 
"Junandalem PANGERAN Se Settong, se 
abadhi bintang sareng langnge sadajana, 
jugan tase sareng bume ban saessena, 
sareng J unandalem pas eparenge odhi sarta 
epeyara. Ka Junandalem asojud sadajana 
kobasa e langnge, padha nondhu abakte. 

7J unandalem Allah, PANGERAN Se Settong. 
Junandalem mele Abram dhari antarana 
bangsana. Abram adinggallagi Ur e Babil 
sabab etonton sareng J unandalem dibi. 
Sareng Junandalem laju eparenge asma 
se anyar, enyamae Ibrahim kaangguy 
saterrossa. 

kadhinto ka Junandalem taat sareng esto. 
Junandalem sareng Ibrahim pas abadhi 
parjanjiyan se koko. Tana Kanaan, Het sareng 
Amori, tana Feris, Yebus sareng Girgasi, 
sareng Junandalem sadajana eparengngagi 
badhi kalenggiyanna Ibrahim sareng sadajana 
toronanna. Junandalem neptebbi janji 
gapaneka sabab Junandalem adil sareng esto 
ka dhabuna. 

3Junandalem ngoladi kasangsaraanna 
bangatowa abdidalem sadaja gi jaman lamba; 
Junandalem meyarsa se nanges e Tase 
Galagas sareng e Messer. 

10) unandalem alampaagi rang-barang se 
ajib ka rato Messer, kadi kadhinto jugan ka 
ba-ponggabana sareng rayat e nagarana, 
sabab Junandalem ngagali kadi ponapa 
ommat Israil eseksa sareng oreng Messer. 
Asmaepon Junandalem pas kasohor kantos 
samangken kadhinto. 

ll Sareng Junandalem tase eseba sopaja 
ommadda bisaa lebat; sareng J unandalem 
sadajana eaterragi lebat e dhasarra tase se 
ampon kerreng. Mosona se nyerser padha 
mate tasellem e aeng se dhalem, akadi bato 
se nyellem e sagara se ombana raja. 

12E bakto seyang sareng Junandalem 
reng-oreng se ajalan etonton ngangguy 
ondhem menangka cer-ancer. E bakto malem 

pelar apoy se tera mancorong. 

13E Gunong Sinay Junandalem toron dhari 
langnge, pas abu-dhabu sareng ommadda 
dibi. Junandalem apareng hokom, atoran 
sareng parenta se sae, lerres, sareng aguna. 

14 Ommattepon Junandalem ewajibbagi 
arayaagi are sabat, kalaban parantaraanna 
Mosa Junandalem apareng hokom ka 
manossa. 

15E bakto sadajana kalaparan, ban 
kakorangan teddhaan, J unandalem matoron 
rote dhari langnge. Ban e bakto sadajana 
padha pelka dhari bato gunong se ce galina 
Junandalem manancel aeng se masegger 
badanna. Sareng J unandalem reng-oreng 
gapaneka epakon ngennengnge tana se 
sareng Junandalem sabellunna ampon 
ejanjiyagi kalaban asompa. 

16 Namong bangatowa abdidalem sadajana 
padha angko tor songar atena ta poron 
atoro ka sadajana parenta se edhabuwagi 
J unandalem sabellunna. 

17 Reng-oreng gapaneka padha ta taat, 
padha loppa ka sadajana kabecceannepon 
Junandalem, padha ta enga ka sadajana 
kaajiban se elampaagi Junandalem. Pekkerra 
gathak, daddi laju mele oreng se epadaddiya 
pamimpinna, epangaterra abana abali 
ka Messer, daddiya dunorra oreng pole. 
Namong Junandalem Allah se gampang 

apareng sapora, sabbar, lamba sareng 


bellas ase. Kataresnaannepon Junandalem 
tadha batessa; Junandalem ta adinggallagi 
reng-oreng gapaneka. 

18 Reng-oreng gapaneka abadhi brahala se 
epabangon pe-sapeyan. Pas padha ngoca, 
Areya Allahna bana, se ngeba bana dhari 
Messer, se mabebas bana dhari se ekadunor 
oreng. Guste Allah, Junandalem dibi se 
eya-seya reng-oreng gapaneka! 

19 Namong e sagara beddhi reng-oreng 
gapaneka sareng J unandalem ta edinggallagi, 
sabab bellas asena J unandalem talebat 
rajana. Pelar apoy sareng ondhem se daddi 
cer-ancerra jalan e baja malem sareng 
e bakto seyang, sareng J unandalem ta 
epaelang salanjangnga. 

20 Junandalem ngajar reng-oreng gapaneka 
kalaban kobasana Junandalem se ce saena. 
Sareng Junandalem eparenge manna 
menangka teddhana, sareng aeng enom 
sacokobba. 

21pPa polo taon abidda e sagara beddhi 
sadajana kabutowanna sareng Junandalem 
ecokobi. Kalambina ta oneng rosak otaba 
beddha, sokona ta oneng sake otaba bara. 

22 Reng-oreng gapaneka sareng Junandalem 
epamennang ka karajaan sareng sa-bangsa 
sabannyana se badha e batessa nagarana. 
Hesybon nagarana Rato Sihon ekobasae; 
Basan nagarana Rato Og ekennengnge. 

23 Na potona sareng Junandalem epabannya, 


epakadi bannyana bintang e langnge. 
Sareng J unandalem eparenge tana se 
badhi ekennengngana, tana se ampon 
ejanjiyagi sabellunna sareng Junandalem ka 
bangatowana. 

24 Tana Kanaan epakala sareng na potona; 
pandhudhuna sareng J unandalem epatellok 
sadajana. Junandalem marenge ommadda 
kakobasaan ngala sakarebba ka sa-bangsa 
Kanaan sareng ka to-ratona. 

25 Ommattepon Junandalem arebbu 
teng-binteng partahanan, tana se landhu, 
sareng po-compo se bannya dunnyana. 
Mor-somor sareng somberra aeng ekobasae, 
kebbun anggur, bungkana jaitun sareng 
wa-buwaan se laen. Reng-oreng gapaneka 
lempo lantaran neddha sakarebba atena. 
Sadajana paparengnga Junandalem se sae 
padha erassae. 

26 Namong ommattepon Junandalem 
aberonta ban ta taat ka Junandalem, 
ngenthengngagi hokom sareng atoran se 
ewajibbagi sareng Junandalem. Bi-nabbi 
se maemot kasalaanna, se makon sopaja 
padhaa abali ka Junandalem, Allahna, padha 
epatee sadajana. Adhu, GUSTE, J unandalem 
eya-seya li-baliyan tadha ambuna, 

27 daddi sareng J unandalem ommat 
gapaneka laju epassraagi ka mosona, moso 
se pas ngobasane odhina, se nendhes 

ommat gapaneka ce kejjemma. Namong 


e dhalem kasossaan se talebat berra 
rassana, reng-oreng gapaneka aera nyoon 
partolongan. Dhari sowarga Junandalem 
meyarsaagi serrona; Junandalem apareng 
jawaban lantaran bellas asena. Junandalem 
madhateng pin-pamimpin, se mabebas 
ommat gapaneka dhari so-mosona. 

28 Namong manabi nagarana ampon aman, 
reng-oreng gapaneka duli ngolange dusana. 
Daddi sareng J unandalem epassraagi pole 
ka so-moso se nendhes abana. Namong, e 
bakto apangrasa sareng atobat, laju aserro 
ka Junandalem nyoon salamet. J unandalem 
meyarsaagi dhari sowarga, li-baliyan apareng 
partolongan sabab Junandalem bellas 
ongguwan. 

23 jJ unandalem maemot sopaja pangajaranna 
Junandalem etoro, namong reng-oreng 
gapaneka atena angko, ta poron ajalannagi 
hokom se edhabuwagi Junandalem. 

Sanare manabi hokommepon J unandalem 
ejalannagi tanto oreng manggi jalanna odhi. 
Ommattepon J unandalem kadhinto cengkal 
sareng angko, ta poron merengngagi ban 
atoro ka hokommepon Junandalem. 

30 Dhari taon ka taon Junandalem sabbar 
maemot; kalaban parantaraanna nabbi 
sadajana Errohepon Junandalem abu-dhabu 
ka ommadda. Namong ommat gapaneka topo 

kopengnga, daddi sareng Junandalem pas 


epakala ka sa-bangsa laenna. 

31 Namong sarrena Junandalem taresnana 
talebat raja, ommadda ta epaancor sareng 
ta edinggal. Pajat lerres, Junandalem paneka 
Allah se tadha bandhinganna, ta kabilang 
bellas asena. 

32 Ya, Allah, Allah kaula, Junandalem Allah se 
kowat! Allah se agung sareng nakoe parana! 
Junandalem esto koko neggui dhabuna; 
ji-janjina Junandalem elampaagi sadajana. 
Molae to-rato Asyur nendhes bangsa abdina, 
kantos mangken, bannya kasangsaraan se 
ealame abdidalem sadaja, To-rato sareng 
pin-pamimpin, mam-imam sareng bi-nabbi, 
rayat sareng bangatowa sadajana padha 
oneng nyandhang sangsara. Kaemodi 
kasangsaraan gapaneka sadajana! Ja paelang 
dhari engeddannepon J unandalem! 

33Junandalem adil, ngokom se dusa; 
Junandalem paggun esto sanare abdidalem 
padha daraka. 

34 Bangatowa abdidalem sadajana, to-rato, 
para imam sareng pamimpin sadajana, ta 
atoro sareng ta parduli ka sadajana Hokom. 
Sadajana dhabu sareng parengeddan dhari 
Junandalem ta eedhingngagi, ta eparduli. 

35J unandalem apareng para rato se 
marenta ommattepon, e bakto ommat 
gapaneka enneng e nagara se landhu sareng 
lebar paparengnga Junandalem. Namong 

reng-oreng gapaneka ta aginjek dhari 


kajahadanna, ta poron ngabdi otaba abakte 
ka Junandalem. 

36 Samangken abdidalem sadaja daddi 
dunor e tana se eparengngagi Junandalem 
menangka tana sangkol. Tana kadhinto 
landhu bannya hasel bumena, se samasthena 
makobassa abdidalem sadajana. 

37 Sadajana hasella tana kadhinto kodu 
eatorragi ka to-rato. Junandalem ngangkat 
para pangobasa se ngobasane ommattepon 
Junandalem, menangka okomanna sa-dusana 
abdidalem sadajana. Samangken abdidalem 
padha nyangsara, odhi sossa sareng taseksa, 
sabab to-rato gapaneka, ngala rep-sakarebba 
atena e dhalem marenta ommattepon 
Junandalem sadajana sareng bin-ebin 
peyaraanna. " 

38 Lantaran sakabbinna kadaddiyan jareya, 
sengko ban bangsa Israil se laen agabay 
parjanjiyan se koko ban se etoles, epobuwi 
eccabba pamimpinna, reng-oreng Lewi ban 
para imam. 

10 l Oreng se dha-adha kadibi neken 

parjanjiyan jareya iya areya Gubennor 
Nehemiya pottrana Hakhalya. Saellana jareya 
pas Zedekiya. Pas reng-oreng se kasebbut e 
baba reya: 

2 Para imam Seraya, Azarya, Yeremiya, 
Pasyhur, Amarya, Malkiya, Hatus, Sebanya, 
Malukh, Harim, Meremot, Obaja, Daniyel, 

Gineton, Barukh, Mesulam, Abiya, Miyamin, 


Maaziya, Bilgai ban Semaya. 


8(10:2 

? Reng-oreng Lewi Yesuwa anana Azanya, 
Binui toronanna kaom Henadad, Kadmiyel, 
Sebanya, Hodiya, Kelita, Pelaya, Hanan, 
Mikha, Rehob, Hasabya, Zakur, Serebiya, 
Sebanya, Hodiya, Bani ban Beninu. 


14 Para pamimpinna bangsa Paros, Pahat- 
Moab, Elam, Zatu, Bani, Buni, Azgad, Bebai, 
Adoniya, Bigwai, Adin, Ater, Hizkiya, Azur, 
Hodiya, Hasum, Bezai, Harif, Anatot, Nebai, 
Magpiyas, Mesulam, Hezir, Mesezabeel, 
Zadok, Yaduwa, Pelaca, Hanan, Anaya, 
Hoseya, Hananya, Hasub, Halohes, Pilha, 
Sobek, Rehum, Hasabna, Maaseya, Ahiya, 
Hanan, Anan, Malukh, Harim ban Baana. 

15 (10:14 

27 (10:14) 

28 Kaula sadaja, rayat Israil, para imam, 
reng-oreng Lewi, para panjagana labang 
sakethengnga Padalemman Socce, para 
tokang tabbuna mosik ban para tokang se 
alako e Padalemman Socce, sapaneka jugan 
bine sareng na-ana kaula sadaja se ampon 
cokop dibasa kaangguy ngarte, sareng 
sadajana oreng se taat ka Hokomma Allah 
sareng ampon ajauwi reng-oreng manca se 
badha e nagara kaula. 

29 Kaula sadaja asareng para pamimpin 
kaula asompa odhia menorot Hokomma Allah 
se eparengngagi kalaban parantaraanna 
Mosa, abdiepon. Moga-moga sareng Allah 
kaula padha eparengngana ta salamet sadaja 
manabi ta neptebbi parjanjiyan paneka. Kaula 
sadaja asompa atoroa sadajana parenta, 
hokom sareng atoranna PANGERAN, Allah 
kaula. 

30 Kaula asompa ta akabina campor ban 
sa-bangsa manca se badha e nagara kaula. 

31 Manabi badha bangsa manca se ajuwala 
gandum otaba ponapaa saos ka kaula sadaja 

e are Sabat, otabana e are socce se laen, 


sareng kaula ta eobangana. Sabban taon se 
kapeng petto kaula sadaja ta agaraba teggal 
sareng ta nagiya otang. 

32 Sabban taon kaula sadaja padha 
nyombanga salaka lema gram ebang 
kaangguy baragadda Padalemman Socce. 

33 Kaula padha nyadhiyaagiya sadajana 
kaparlowanna kabakteyan e Padalemman 
Socce, enggi paneka: roti sasajin, tor-ator 
gandum ren-aren, keban kaangguy kurban 
obbaran ren-aren, tor-ator se socce laenna, 
ban-kurban pangamponanna dusana Israil, 
sareng sadaja se ekaparlo kaangguy 
Padalemman Socce. 

34 Kaula sadaja, rayat, para imam sareng 
reng-oreng Lewi, sabban taon ajumbua 
ellot kaangguy nantowagi kaom se kaimma 
se kodu nyadhiyaagi kaju se epangobbara 
ban-kurban tor-ator ka GUSTE Allah menorot 
atoranna Hokom. 

35 Sabban taon kaula sadaja padha abaktaa 
ka Padalemman Socce hasella gandum se 
dha-adha sareng wa-buwaan se massa 
dha-adha e bungkana wa-buwaan gadhuwan 
kaula. 

36 Kaula sadaja padha abaktaa ana lalake 
se sareyang ka para imam e Padalemman 
Socce, eatorragiya ka Allah menorot atoranna 
Hokom. Kaula padha massraagiya jugan 


Nehemia 10.371 11.1 44 
budhuna sape, budhuna dumba sareng 


budhuna embi se sareyang. 

37 Kaula abaktaa ka para imam e 
Padalemman Socce adun dhari gandum 
se epetthek dha-adha sabban taon, jugan 
tor-ator laenna se aropa anggur, mennya 
jaitun, sareng samacemma wa-buwaan. 
Tor-ator parsapolowan dhari hasella teggal 
sareng kaula sadaja ebaktaa ka reng-oreng 
Lewi se makompol tor-ator parsapolowan 
dhari tha-kottha partaneyan. 

38 Namong kodu badha settong imam 
toronanna Harun se asarengnge reng-oreng 
Lewi se makompol tor-ator gapaneka. Ban 
saparpolonna sadajana tor-ator gapaneka 
sareng reng-oreng Lewi gapaneka kodu 
ebakta ka mar-kamar pangandhuwanna 
bahan teddhaan e Padalemman Socce. 

33 Rayat Israil sareng reng-oreng Lewi kodu 
abakta sombangan se teptep aropa gandum, 
anggur sareng mennya jaitun ka mar-kamar 
panyempennanna pakakassa Padalemman 
Socce, ka kennengnganna mam-imam se 
teppana atugas, ka kennengnganna para 
panjagana labang sakethengnga Padalemman 
Socce ban para tokang nyanye. Kaula sadaja 
ta ngenthengngagiya arabat Padalemman 
Socce. 

1 1 l Para pamimpinna bangsa Israil 

neptep e Yerusalim ban rayat padha 
ajumbu ellot kaangguy mele settong 

kalowarga dhari saneyap sapolo kalowarga se 


kodu abengko neng e Yerusalim. Se ta kapele 
olle neng e tha-kottha laenna. 

2E antarana badha se ehlas neptep e 
Yerusalim; reng-oreng jareya ealem bi rayat. 

3E tha-kottha laenna, rayat Israil, para 
imam, reng-oreng Lewi, para tokang se alako 
e Padalemman Socce ban toronanna para 
pangladinna Sulaiman padha abengko neng e 
tana andhina dibi sarta e tha-kotthana dibi. 

4 Badha reng-oreng dhari suku Yehuda 
ban suku Benyamin se neptep e Yerusalim. 
Areya dhaftarra nyamana reng-oreng jareya: 
Reng-oreng dhari suku Yehuda: Ataya anana 
Uziya, kompoyya Zakhariya. Reng-oreng 
se tamaso bangatowana e antarana iya 
areya: Amarya, Sefaca ban Mahalaleel, 
Peres, Yehuda. Bannyana badha pa ratos 
sabidak ballu oreng se padha gaga parjuga. 
Maaseya anana Barukh, kompoyya Kolhoze. 
Reng-oreng se tamaso bangatowana iya 
areya: Hazaya, Adaya, Yoyarib, Zakhariya, 
Syela, Yehuda. 

> (11:4) 

6 (11:4) 

7 Reng-oreng dhari suku Benyamin: Salu 
anana Mesulam, kompoyya Yowd. Reng-oreng 
se tamaso bangatowana e antarana iya 
areya: Pedaya, Kolaya, Maaseya, Itiyel ban 
Yesaya. Gabai ban Salai, bala rapedda Salu. 

Bannyana kabbi badha sangang atos ballu 


lekor oreng epimpin bi 

8 (11:7) 

9Yowl anana Zikhri ban bakkella, iya areya 
Yehuda anana Hasenuwa. 

10 Para imam: Yedaya anana Yoyarib 
ban Yakhin. Seraya anana Hilkiya 
kompoyya Mesulam. Reng-oreng se tamaso 
bangatowana e antarana iya areya: Zadok, 
Merayot, Ahitub se daddi Imam Agung. 

11(11:10) 

12 Bannyana kabbi badha ballung atos 
dhu lekor imam se epassrae lalakon e 
Padalemman Socce. Adaya anana Yeroham, 
kompoyya Pelaliya. Se tamaso bangatowana e 
antarana iya areya: Amzi, Zakhariya, Pasyhur 
ban Malkiya. 

13 La-kapalana kalowarga e dhalem kaom 
jareya bannyana dhu ratos pa polo dhuwa 
oreng. Amasai anana Asareel, kompoyya 
Ahzai. Bangatowana e antarana iya areya: 
Mesilemot ban Imer. 

14 Dhari kaom jareya badha saratos ballu 
lekor pahlawan se gaga parjuga. Pamimpinna 
iya areya Zabdiyel, anana Gedolim. 

15 Reng-oreng Lewi: Semaya anana Hasub 
kompoyya Azrikam. Bangatowana e antarana 
iya areya: Hasabya ban Buni. Sabetai 
ban Yozabad, reng-oreng Lewi penting se 
ngawase lalakon e lowarra Padalemman 
Socce. Matanya anana Mikha kompoyya 


| ` Nehemia 11,161 24 | 47 
Zabdi, dhari toronan Asaf. Matanya jareya 


pamimpinna para tokang nyanye kaangguy 
dua sokkor. Bakbukya bakkella Matanya. 
Abda anana Samuwa kompoyya Galal, dhari 
toronanna Yedutun. Bannyana kabbi dhu 
ratos ballung polo empa oreng. 

1€ (11:15) 

1711:15) 

18 (11:15) 

19 Para panjagana labang saketheng: Akub, 
Talmon ban ca-kancana. Bannyana kabbi 
saratos pettong polo dhuwa oreng. 

20 Rayat Israil, para imam ban reng-oreng 
Lewi laenna enneng e tanana dibi e 
pan-barampan kottha e Yehuda. 

21l Para tokang se alako e Padalemman 
Socce enneng e bagiyanna kottha Yerusalim 
se anyama Ofel. Reng-oreng jareya alako 
epimpin Ziha ban Gispa. 

22 Pangawassa reng-oreng Lewi se enneng e 
Yerusalim iya areya Uzi anana Bani kompoyya 
Hasabya. Bangatowana e antarana iya areya: 
Matanya ban Mikha. Uzi jareya tamaso kaom 
Asaf, se andhi kawajiban ngoros mosik e 
dhalem kabakteyan e Padalemman Socce. 

23 Giliranna saneyap kaom kaangguy ngoros 
mosik e Padalemman Socce sabban arena 
etantowagi menorot atoranna rato. 

24 Petahiya anana Mesezabeel dhari kaom 
Zera ban suku Yehuda, abakkele bangsa Israil 
e karaton Persiya. 

25 Bannya e antarana rayat se enneng e 


tha-kottha se semma ban gal-teggalla. Badha 
reng-oreng dhari suku Yehuda se enneng e 
dhaera e antarana Bersyeba bagiyan lao ban 
Cora Hinom bagiyan dhaja. Reng-oreng jareya 
enneng e tha-kottha se kasebbut e baba reya 
ban e sa-disa e sabingkerra: Kiryat-Arba, 
Dibon, Yekabzeel Yesuwa, Molada, Bet-Pelet 
Hazar-Suwal, Bersyeba Ziklag, Mekhona 
En-Rimon, Zora, Yarmut Zanowah, Adulam, 
Azeka, Lakhis. 

26 (11:25) 


30(11:25) 

31 Reng-oreng dhari suku Benyamin badha 
se enneng e Geba, Mikhmas, Ai, Betel ban 
sa-disa e ma-semmana, 

32 e Anatot, Nob, Ananya, 

33 Hazor, Rama, Gitaim, 

34 Hadid, Zeboim, Nebalat, 

35 Lod, Ono ban e Corana Kang-tokang. 

36 Pan-barampan rombonganna oreng Lewi 
se sabellunna enneng e dhaera Yehuda pas 
esoro apolong ban reng-oreng Benyamin. 
12 l Areya para imam ban reng-oreng 

Lewi se abali dhari pambuwangan 
abareng ban Zerubabil anana Seyaltiyel sarta 
ban Imam Agung Yesuwa: 

2 Para imam: Seraya, Yeremiya, Ezra, 


Amarya, Malukh, Hatus, Sekhanya, Rehum, 
Meremot, Ido, Ginetoi, Abiya, Miyamin, 
Maaja, Bilga, Semaya, Yoyarib, Yedaya, Salu, 
Amok, Hilkiya ban Yedaya. Jareya mam-imam 
kapala e jamanna Yesuwa. 


7 (12:2) 

8 Reng-oreng Lewi: Pamimpinna nyanyeyan 
sokkor: Yesuwa, Binui, Kadmiyel, Serebiya, 
Yehuda ban Matanya. 

3 Anggotana padhuwa sowara se anyanyeyagi 
nyanyeyan jawaban: Bakbukya, Uni ban 
ca-kanca sakaomma. 

10 Areya garis toronanna Imam Agung 
Yesuwa: Yesuwa, Yoyakim, Elyasib, Yoyada, 

ll Yonatan, Yaduwa. 

12 Areya dhaftarra para imam kapala ban 
kaomma e bakto Yoyakim daddi Imam 


Agung: Imam ~~ Kaom; Meraya ~~ Seraya; 
Hananya ~~ Yeremiya; Mesulam ~~ Ezra; 
Yokanan ~~ Amarya; Yonatan ~~ Melikhu; 
Yusup ~~ Sebanya; Adna ~~ Harim; Helkai 
~~ Merayot; Zakhariya ~~ Ido; Mesulam 
~~ Gineton; Zikhri ~~ Abiya; ~~ Minyamin; 
Piltai ~~ Mowaja; Samuwa ~~ Bilga; Yonatan 


~~ Semaya; Matnai ~~ Yoyarib; Uzi ~~ 

Yedaya; Kalai ~~ Salai; Heber ~~ Amok; 


Hasabya ~~ Hilkiya; Netaneel ~~ Yedaya; 
:12) 


13 (12 

14(12 ) 
15(12 ) 
16 (12:12) 
17 (12:12) 
18 (12 ) 
19(12 ) 
20(12 ) 


21 (12:12) 

22 Dhaftarra la-kapala kalowargana oreng 
Lewi ban kalowargana para imam la ecathet 
e jamanna para Imam Agung se kasebbut 
e baba reya: Elyasib, Yoyada, Yokanan ban 
Yaduwa. Catheddan jareya la mare e bakto 
Darius jumenneng rato Persiya. 

23 Tape parkara la-kapala kalowargana kaom 
Lewi pera ecathet sampe jamanna Yonatan 
kompoyya Elyasib. 

24E bakto epimpin Hasabya, Serebiya, 
Yesuwa, Binui ban Kadmiyel, reng-oreng Lewi 
egi-bagi epadaddi pan-barampan galumpo. 
Ne-samane badha galumpo dhadhuwa 
se kodu moji PANGERAN ban asokkor ka 
Salerana kalaban cara ot-saodan, menorot 
atoranna Rato Daud, abdina Allah rowa. 

25 Para panjagana labang sakethengnga 
Padalemman Socce se epajaga mar-kamar 
pangandhuwan bahanna kakanan e seddina 
labang sakethengnga Padalemman Socce iya 

areya: Matanya, Bakbukya, Obaja, Mesulam, 


Talmon ban Akub. 

26 Reng-oreng jareya odhi e jamanna 
Yoyakim pottrana Yesuwa bajana Yozadak ban 
ejamanna Gubennor Nehemiya ban Imam 
Ezra, ahli Hokom rowa. 

27 E bakto geddhungnga kottha Yerusalim 
eresmeyagi, reng-oreng Lewi eolok dhari 
kennengnganna bang-sebang, sopaja 
ngennenga noro maramme kadaddiyan jareya 
ban nyanyeyan sokkorra se acem-macem 
sarta ban mosik gambus sarta calempong. 

28 Kang-tokang nyanye dhari ga- 
kalowarga Lewi laju padha akompol dhari 
kennengnganna bang-sebang; badha se dhari 
sabingkerra Yerusalim, badha keya se dhari 
tha-kottha e sabingkerra Netofa, 

29 dhari Bet-Gilgal, Geba ban Azmawet. 

30 Para imam ban reng-oreng Lewi jareya 
ajalannagi opacara ababerse kaangguy abana 
dibi, saellana pas kaangguy rayat, bang- 
labang saketheng ban dhung-geddhungnga 
kottha. 

31 Sengko ngatore para pamimpin Yehuda 
ongga ka attassa geddhung kaangguy ngator 
reng-oreng se epadaddi dhu galumpo raja se 
epabarisa alenglenge kottha sambi anyanye 
pojiyan sokkor ka Allah. Galumpo se settong 
abaris e attassa geddhung, ajalan ka kangan, 
ka Labang Saketheng Bu-rombu. 

32 Hosaya ajalan e budhiyanna para tokang 


nyanye, etoro bunte bi para pamimpinna 
oreng Yehuda. 

33 Para imam e baba reya ajalan e 
budhiyanna reng-oreng buru sambi nope 
tarompet: Azarya, Ezra, Mesulam, Yehuda, 
Benyamin, Semaya ban Yeremiya. E 
budhiyanna etoro bunte bi Zakhariya anana 
Yonatan, kompoyya Semaya. Bangatowana e 
antarana iya areya: Matanya, Mikha, Zakur 
dhari kaom Asaf. 

34 (12:33) 

35 (12:33) 

36 Se ajalan e budhiyanna iya areya para 
anggotana kaomma, iya areya: Semaya, 
Azareel, Milalai, Gilalai, Maai, Netaneel, 
Yehuda ban Hanani. Kabbi padha ngeba 
pakakassa mosik, padha ban se eagem Rato 
Daud, abdina Allah rowa. Imam Ezra, ahli 
Hokomma Allah rowa alomampa e bagiyan 
paleng adha. 

37 Sanapana ka Labang Saketheng Aeng 
Nancel, reng-oreng jareya padha abiluk pas 
ongga ka dhak-ondhak se nojju ka Kottha 
Daud, lebat e karatonna Daud, pas terros 
sampe ka geddhung e Labang Saketheng 
Aeng e bagiyan temorra kottha. 

38 Galumpona tokang nyanye settonganna 
abaris e attassa geddhung ajalan ka kacer; 
sengko noro bunte abareng ban sabagiyan 
dhari rayat. Dhari jadhiya se abaris lebat 


Nehemia 12.391 44 
Manara Kampowan sampe ka Geddhung 


Lebar. 

39 Saellana jareya pas lebat e Labang 
Saketheng Efraim, Labang Saketheng Laju, 
Labang Saketheng Juko, Manara Hananeel 
ban Manara Mea sampe ka Labang Saketheng 
Dumba. Barisan jareya ambu e seddina 
Labang Saketheng Panjagaan e seddina 
Padalemman Socce. 

40 Galumpona tokang nyanye se dhadhuwa 
jareya pas napa ka seddianna Padalemman 
Socce. E dhalem tang kalompo, salaenna para 
pamimpin 

4l badha keya mam-imam se nope tarompet, 
iya areya: Elyakim, Maaseya, Minyamin, 
Mikha, Elyonai, Zakhariya ban Hananya; 

42 se ajalan e budhiyanna iya areya Maaseya, 
Semaya, Eleyazar, Uzi, Yokanan, Malkiya, 
Elam ban Ezer. Para tokang nyanye jareya 
anyanye epimpin Yizrahya. 

43E are jareya bannya kurban se eatorragi 
ka PANGERAN. Rayat neng-sennengngan 
polana Allah apareng kasennengngan se raja. 
Babinean ban na-kana noro apesta keya. 
Sowarana reng-oreng jareya ce peragga, 
ekaedhing sampe ka jauna. 

“4E bakto jareya badha reng-oreng se 
epajaga mar-kamar pangandhuwanna bahan 
kakanan, kennengngan panyempennanna 
sombangan kaangguy Padalemman Socce, 
tamaso tor-ator parsapolowan ban hasella 

bume se dha-adha sabban taon. Para 


pangawas jareya wajib makompol sombangan 
jareya dhari gal-teggal e sabingkerra 
tha-kottha. Sombangan jareya epassraagi ka 
para imam ban oreng Lewi, menorot atoranna 
Hokom. Reng-oreng Yehuda ngargai para 
imam ban reng-oreng Lewi jareya, 

45 sabab para imam ban reng-oreng Lewi 
jareya se ajalannagi opacara ababerse ban 
ra-opacara laenna se edikaagi bi Allah. Para 
tokang maenna mosik ban panjagana labang 
sakethengnga Padalemman Socce ajalannagi 
kawajibanna keya, menorot atoranna Rato 
Daud ban Sulaiman, pottrana. 

46 Molae jamanna Rato Daud ban ahli mosik 
Asaf, para tokang nyanye anyanye gu-lagu 
pojiyan kaator ka Allah. 

41E jamanna Zerubabil, bariya keya e 
jamanna Nehemiya, rayat Israil kabbi 
padha aberri sombangan kaangguy nyokobi 
kabutowanna para tokang nyanye ban 
panjagana labang sakethengnga Padalemman 
Socce re-saarena. Rayat ngeba tor-ator 
se malolo kaangguy reng-oreng Lewi; bi 
reng-oreng Lewi sabagiyan dhari tor-ator 
jareya ebagi ka para imam toronanna Harun, 
se bannyana la etantowagi. 

13 lE bakto hokomma Mosa ebacaagi e 

adhaanna rayat, e dhalemma hokom 
jareya badha katerrangan se amonye kantha 
reya: "Oreng Amon ban oreng Moab maske 

barammaa ta olle apolong ban ommadda 


Allah; 

2sabab e bakto bangsa Israil badha e 
dhalem parjalanan kalowar dhari Messer, 
bangsa se dhadhuwa jareya ta aberri ngakan 
ban ngenom ka bangsa Israil jareya. La-mala 
ngopa Bileyam, esoro abasto bangsa Israil, 
tape bi Allah babaston jareya eoba epadaddi 
berkat." 

3E bakto bangsa Israil ngedhing se kantha 
jareya buru, laju padha manyese reng-oreng 
manca jareya dhari masarakat Israil. 

“Tape sabellunna jareya Imam Elyasib, se 
epangawase mar-kamar pangandhuwanna 
bahan kakanan e Padalemman Socce, andhi 
hubungan ban Tobiya. 

> Bi Elyasib Tobiya jareya eberrii settong 
kamar se raja se sabendherra kodu malolo 
egabay kennengnganna panyempennanna 
tor-ator gandum, mennyan, pakakassa 
Padalemman Socce, tor-ator kaangguy para 
imam, parsapolowanna gandum, anggur ban 
mennya jaitun, se ebagiya ka reng-oreng 
Lewi, para tokang mosik ban panjagana 
labang sakethengnga Padalemman Socce. 

SE bakto badha kadaddiyan jareya, sengko 
teppana tadha e Yerusalim, sabab e taon 
se kapeng tello polo dhuwa pamarentaanna 
Artahsasta, rato Babil rowa, sengko entar ka 
Babil areppoda ka rato. Sengko buru olle edi 
saellana anante abak abit 

7 abali ka Yerusalim. Sanapana dha enna, 


sengko takerjat saellana tao ja Elyasib aberri 
kamar e Padalemman Socce ka Tobiya. 

8 Sengko ce peggella, ban rang-barangnga 
Tobid bi sengko epelpallagi ka lowar kabbi. 

? Sengko pas nyoro sopaja ebadhaagi 
opacara maberse mar-kamar jareya. Saellana 
jareya tor-ator gandum ban mennyan sarta 
kas-pakakas Padalemman Socce bi sengko 
epabali kabbi ka mar-kamar jareya. 

10 Laen dhari jareya sengko nemmone 
keya ja para tokang tabbuna mosik ban 
reng-oreng Lewi padha nyengla dhari 
Yerusalim abali alako e teggalla bang-sebang 
polana kabutowanna ta ecokobi bi rayat. 

ll Sengko laju maenga para pamimpin 
polana Padalemman Socce edina ta eoros. 
Reng-oreng Lewi ban tokang tabbuna mosik 
jareya bi sengko esoro abali ban esoro 
ajalannagi pole lalakonna bang-sebang. 

12 Rayat pas padha molae pole aberri 
tor-ator parsapolowan se aropa gandum, 
anggur ban mennya jaitun, se pas esaba e 
pangandhuwanna bahanna kakanan. 

13 Sengko mele reng-oreng se kasebbut 
e baba reya esoro ngawase mar-kamar 
pangandhuwanna bahan kakanan: Imam 
Selemiya, Zadok ahli Hokom ban Pedaya 
oreng Lewi. Hanan anana Zakur kompoyya 
Matanya bi sengko esoro nolonge. Sengko 
tao reng-oreng jareya ekenneng parcaja, 

tanto jujur ngoros pambagiyanna han-bahan 


kakanan jareya ka ca-kancana se padha alako 
e jadhiya. 

l14Ya, Allah, kaemodi sadaja se elakone 
abdidalem kaangguy Padalemmannepon 
Junandalem sareng sadajana pangladinanna. 

15E jaman jareya sengko nangalee e Yehuda 
badha reng-oreng se merres anggur e are 
Sabat. Badha pole reng-oreng se mowa 
gandum, aeng anggur, buwana anggur ban 
buwana ara sarta rang-barang laenna, ebuwa 
hemarra egiba ka Yerusalim. Bi sengko 
reng-oreng jareya ta ebagi awal-juwal e 
Yerusalim. 

16 Bariya keya badha reng-oreng dhari Tirus 
se enneng e Yerusalim, ngeba juko ban 
acem-macem barang dagangan laenna ka 
Yerusalim e are Sabat, ejuwala ka reng-oreng 
Yehuda. 

17 Sengko maenga para pamimpin Yehuda, 
ngoca kantha reya, "Ponapa sampeyan ta 
apangrasa ja sampeyan alako jahat lantaran 
ta atoro ka atoranna are Sabat? 

18 Gu ta lantaran dusa se kantha ganeka 
Allah ngokom bangatowana sampeyan sareng 
kaula sarta pas maancor kottha paneka? 
Ponapa samangken sampeyan nambaana 
dadukanna Allah ka Israil kalaban macemmer 
are Sabat paneka?" 

19 Daddi sengko marentaagi sopaja mon 
teppa parmolaanna are Sabat, iya areya 

Jumaat malem, bang-labang sakethengnga 


kottha sopaja etotop kabbi mon are la para 
compedda, ban ta olle ebukka sampe are 
Sabat la lebat iya areya e Satto lem- malem. 
E bang-labang saketheng jareya bi sengko 
esabai tang reng-oreng sopaja tadhaa barang 
dagangan se egiba maso ka dhalem e bakto 
are Sabat. 

20Tape dhang-kadhang badha reng-oreng 
se adagang ban ajuwal barang daganganna 
jareya se ngenep e lowarra geddhung 
Yerusalim e are Jumaat malem. 

21 Sengko ngoca ka reng-oreng jareya, 
"Parcoma bana anante sampe laggu e jadhiya. 
Senga, mon bana gi ros-terrosan kantha 
jareya, bi sengko etangkebba!" Molae dhari 
jareya reng-oreng jareya ta tao dhateng pole 
e are Sabat. 

22 Reng-oreng Lewi bi sengko pas esoro 
mabadha opacara ababerse, sarta esoro ajaga 
e bang-labang saketheng kaangguy ngawase 
sopaja reng-oreng ngormadi are Sabat. 
Sengko adua, "Ya, Allah, kaemodi abdidalem 
lantaran parkara kadhinto jugan; nyoona 
kabellasi abdidalem menorot kataresnaan 
sareng kaestowannepon Junandalem se raja." 

23E jaman jareya keya sengko nangalee ja 
bannya reng-oreng Yahudi se abine babinean 
Asdod, babinean Amon ban babinean Moab. 

24 Sabagiyan dhari anana reng-oreng jareya 


ta ngarte basa Yahudi, tape ngarte basa 
Asdod otaba basa manca se laen. 

25 Bi sengko reng-oreng jareya epaenga ban 
ebasto; e antarana badha se epokole, egumba 
obuna sarta esoro asompa bit asmana Allah 
ja reng-oreng jareya ban na-anana ta akabina 
campor pole. 

26 Cana sengko, "Sulaiman, rato Israil rowa, 
gu ta tao agabay dusa kantha jareya lamba? 
Tadha rato se alebbiyan dhari Sulaiman e 
dunnya reya. Sulaiman ekataresnae Allah, 
bi Allah epajumenneng rato saantero Israil, 
tape maske bariya Sulaiman tanoro keya 
ka dhalem dusa polana tagudha babinean 
nagara manca jareya. 

27 Daraka onggu bana reya! Bangal ta atoro 
ka dhabuna Allah kalaban abine babinean 
manca." 

28 Yoyada reya anana Imam Agung Elyasib, 
tape badha anana Yoyada se ekamanto 
Sanbalat dhari kottha Bet-Horon. Daddi 
bi sengko Yoyada jareya etondhung dhari 
Yerusalim! 

29 Sengko adua, "Ya, Allah, kaemodi kadi 
ponapa reng-oreng kadhinto makocem 
nyamaepon imam sareng parjanjiyannepon 
Junandalem sareng para imam sareng 
reng-oreng Lewi!" 

30 Daddi sengko la maberse bangsa Israil 
dhari sabarang se kasambung ban bangsa 

kaangguy para imam ban reng-oreng Lewi, 
sampe reng-oreng jareya padha andhi lalakon 
se wajib elakone bang-sebang. 

31 Sengko ngator keya sopaja to-sabakto 
bisa esadhiyaagi kaju kaangguy tor-ator 
kurban ban rayat bisa ngeba tor-ator hasel 
bumena se dha-adha. Dhi-budhina sengko 
adua, "Ya, Allah, kaemodi sadaja kadhinto, 
sareng berkadi abdidalem." 


Ester 


1 l Rato Ahasyweros marenta e Susan, ibu 
kotthana Persiya. Karajaanna molae dhari 
India sampe ka Sudan, bannyana saratos 
petto lekor propinsi. 

2 (1:1) 

3E taon se kapeng tello pamarentaanna, 
Rato Ahasyweros mabadha pesta raja; se 
eonjang iya areya sakabbinna kaom oreng 
agung ban ponggabana. Para panglima 
Persiya ban Mediya, para gubennor ban 
om-kaom oreng agung tenggi e si-propinsi 
padha hadir. 

4 Nem bulan abidda rato jareya ngedirragi 
kasogiyanna karatonna ban kaagunganna 
sarta kabagusanna karajaanna. 

> Saellana jareya rato mabadha pesta pole 
pettong are abidda kaangguy sakabbinna 
rayadda se badha e binteng Susan, se sogi 
ban se mesken. Pesta jareya ebadhaagi e 
bun-kebbunanna karaton. 

6 Palataranna karaton jareya erengga bi 
bir-tabir dhari kaen linen se abarna bungo 
ban pote, etalee bi tale linen alos se abarna 
bungo terrong, epacangke ka long-kolong 
salaka se epasang ka ga-cangga marmar. E 
babaanna epobuwi pan-dipan emmas ban 
salaka e palesteran se erengga bi marmar 

pote, bato akek mera, kolena motteyara se 


ngarennyap ban bato pirus se bungo. 

7 Rato nyadhiyaagi anggur se biyasana 
edhaar rato, talebat bannyana, eangkaagi 
ngangguy la-piala emmas se acem-macem. 

8 Moy-tamoy jareya mon ngenoma anggur 
ta ebatesse bannyana, sabaligga keya ta 
epaksa esoro ngenom. Rato makon ka para 
pangladinna karaton, sopaja moy-tamoy 
jareya eladine menorot pangaterrona 
bang-sebang. 

? Sabatara jareya Wasti, dinaju rato, 
mabadha pesta keya kaangguy babinean e 
dhalem karaton. 

10E are se kapeng petto, rato terros adhaar 
aeng anggur sampe ce peragga. Rato jareya 
pas nembali pangladin pribadhina se kapetto, 
iya areya: Mehuman, Bizta, Harbona, Bigota, 
Abagta, Zetar ban Karkas. 

ll Reng-oreng jareya epakon ngonee Dinaju 
Rato Wasti epakon ngagem jamang karajaan, 
pas epakon bakta ka ajunanna. Dinaju 
rato jareya ce raddinna, ban rato terro 
ngedirragiya karaddinanna ka om-kaom 
oreng agung sarta para tamoyya. 

12 Tape e bakto para pangladin jareya 
manapa dhabuna rato gella, Dinaju Rato 
Wasti ta kasokan rabu, sampe rato ce dukana. 

13 Daddi rato laju nembali para panasehadda 
se tao apa se kodu elakone e dhalem 
parkara se kantha jareya, sabab rato jareya 

dhalem parkara hokom ban adad. 

14 Para panasehadda se paleng seggut 
etembali rato kapetto, iya areya: Karsena, 
Setar, Admata, Tarsis, Meres, Marsena ban 
Memukan. Jareya kabbi om-kaom oreng 
agung Persiya ban Mediya se neggu pangkat 
paleng tenggi e dhalem karajaan. 

15 Dhabuna rato ka se kapetto jareya, 
"Sengko nyoro tang din-pangladin ka Dinaju 
Rato Wasti, esoro ngabala ja dinaju rato bi 
sengko esoro ngadhep. Tape dinaju rato ta 
endha. Menorot hokom, kodu epabaramma 
dinaju rato jareya?" 

16 Memukan laju mator ka rato ban ka 
om-kaom oreng agung laenna, "Kalaban 
cara se kadi kadhinto, Dinaju Rato Wasti 
banne namong ya-nyeya rato, namong 
jugan sadajana kaom oreng agungngepon 
junandalem, la-mala saneyap oreng lalake e 
karajaan kadhinto! 

17 Sabab se elampaagi dinaju rato gapaneka 
bakal ekaedhinga sareng sadajana babinean, 
ban babinean gapaneka tanto pas ta kera 
ngargai lakena bang-sebang. Babinean 
gapaneka tanto padha ngoca ja Rato makon 
Dinaju Rato Wasti sopaja ngadhebba, namong 
dinaju rato ta kasokan. 

18 Daddi, manabi rajina om-kaom oreng 
agung Persiya sareng Mediya padha mereng 
parkara se elampaagi dinaju rato gapaneka, 

tanto pas padha notorragi parkara gapaneka 


ka lakeepon bang-sebang. Daddi babinean 
tanto ros-terrosan ta atoro ka ocana lakena, 
dineng oreng lalake pas ros-terrosan peggel 
ka rajina. 

19 Daddi abdidalem nyoona sopaja 
junandalem motose ja Dinaju Rato Wasti ta 
eedine pole ngadhep ka junandalem. Potosan 
gapaneka kodu ebadhi dhang-ondhang 
Persiya sareng Mediya, sopaja ta kengenga 
ecabut pole. Saamponna, Dinaju Rato Wasti 
gapaneka pas gantee babine laen se asaeyan. 

20 Manabi potosannepon junandalem 
kadhinto ekaonenge sareng sadajana oreng 
e karajaan se lebar kadhinto, saneyap oreng 
bine tanto ngargai lakena, sanare se mesken 
otabana se sogi." 

21 Ator rembagga Memukan jareya eanggep 
bagus bi rato sarta om-kaom oreng agung, 
daddi bi rato duli elampaagi. 

22 Rato ngerem sorat ka saneyap propinsi 
e dhalem karajaanna, se etoles ngangguy 
tolesan ban basa se eangguy e saneyap 
propinsi jareya bang-sebang. Monyena 
potosan jareya nyebbuttagi ja e sabban 
bengko, se kodu daddi kapalana ban se kodu 
motose parkara apaa bai, kodu se lake. 

2 ' Ta abit saellana jareya, maske Rato 

Ahasyweros la ta duka pole, tape gi terros 
emot ka tengkana Dinaju Rato Wasti sarta 
potosan se la ekalowarragi salerana. 

2 Daddi para panasehat se semma ban rato 


ngatore rembak kantha reya, "Langkong 
sae junandalem enyareyagi ban-paraban se 
raddin. 

3J unandalem kodu ngangkat ponggaba e 
sadajana propinsina karajaan kadhinto, pakon 
nyare ban-paraban se raddin, sadajana pakon 
bakta ka kapotren e binteng Susan kadhinto. 
Ban-paraban e kapotren gapaneka pakon 
oros ka Hegai, ponggaba se ngapalae orosan 
e kapotren, pakon rabat sopaja raddinna. 

4Saamponna kadhinto, junandalem 
mele paraban se menorot pamanggiepon 
junandalem paleng sae, pondhut badhi 
dinaju rato menangka ganteepon Dinaju Rato 
Wasti." Rato narema rembak jareya, laju 
elampaagi. 

>E bakto jareya e kottha Susan badha 
oreng Yahudi nyamana Mordekhai anana 
Yair, toronanna Kis ban Simei dhari suku 
Benyamin. 

6 Mordekhai etawan bakto Yerusalim epakala 
Rato Nebukadnezar, rato Babil, ebuwang ka 
Babil epabareng ban Yoyakin, rato Yehuda 
sarta tawanan laenna sabannyana. 

7 Mordekhai jareya andhi sapopo, anana 
taretanna ramana; sapopona jareya babine, 
robana raddin, badanna bagus, nyamana 
Ester; Ester jareya nyama Ibranina Hadasa. 
Oreng towana Ester la padha seda, daddi pas 

anana dibi. 

8 Saellana parentana rato rowa eomommagi, 
bannya paraban epakompol e Susan; Ester 
tamaso keya. Ban-paraban jareya egiba ka 
karaton, eparcajaagi ka Hegai, kapalana 
orosan kapotren. 

? Hegai kasambu nangalee Ester, sarta pas 
lebur ka kana jareya. Paraban jareya pas 
duli erabat sopaja sajana raddin sarta eberri 
kakan se epabida dhari se laenna. Ester ealle 
ka bagiyan se paleng mewah e kapotren 
jareya, esoro ladine ka babinean se paleng 
cakang dhari karaton, bannyana kapetto. 

10 Ester atoro ka babalaanna Mordekhai, ta 
ala-bala ja abana oreng Yahudi. 

ll Sabban are Mordekhai lan-jalanan e 
palataran e adhana kapotren jareya terro 
taowa baramma kabadhaanna Ester ban ba 
barammaa daddina kana jareya. 

12 Menorot atoran, babinean jareya erabat 
sopaja sajana raddin sampe sataon abidda: 
nem bulan abidda erabat ban mennya se 
ecampore mennyan, saellana jareya nem 
bulan aggi ngangguy mennya ecampor 
om-rooman se laen. Saellana jareya, 
saneyap paraban olle giliran ngadhep ka Rato 
Ahasyweros. 

13E bakto settong paraban epangadhebba 
ka rato, olle ngangguy apaa bai menorot 
kasennengnganna. 

14 Paraban jareya egiba ka karatonna rato 


e baja malem, kalagguwanna pas egiba 

ka karaton laen; e jadhiya eoros bi oreng 

se anyama Saasgas, ponggaba se kusus 
epangoros para sellerra rato. Babine jareya ta 
ebagi ngadhep rato pole, kajabana mon rato 
dibi kasokan ban adikane babine jareya, se 
esebbuttagi nyamana. 

15 Sateya napa giliranna Ester se ngadhebba 
rato. Ester reya anana Abihail, ekala ana 
sapopona dibi se anyama Mordekhai; Ester 
ekaleburi sapaa bai se nangale robana. E 
bakto ngadheb ka rato, Ester ta mamentane 
pa-apa; se eangguy coma menorot petoduna 
Hegai, kapalana kapotren. 

16 Ester egiba ngadhep ka Rato Ahasyweros 
e karatonna e taon se kapeng petto 
pamarentaanna Rato Ahasyweros, teppa e 
bulan sapolo, iya areya bulan Tebet. 

17 Rato lebur ka Ester alebbii paraban 
en-laenna; panggaliyanna ce sennengnga. 
Daddi Ester paleng ekataresnae bi rato; 
Ester jareya laju epangangguy jamangnga 
karajaan. Ester pas epadaddi dinaju rato, 
epagante Dinaju Rato Wasti. 

18 Saellana jareya, rato pas mabadha 
pesta raja menangka panghormadan ka 
Ester; ba-ponggabana sarta om-kaom oreng 
agungnga eonjang kabbi. Rato ngomommagi 
are libur ka saantero karajaanna sarta 
gi-magi hadiya se talebat bannyana. 

19 Sabatara jareya bi rato Mordekhai la 


epadaddi ponggabana nagara. 

20 Ester gi ta abala ja abana oreng Yahudi, 
sabab bi Mordekhai ta ebagi. Ester atoro ka 
ocana Mordekhai akantha gi kenena e bakto 
epeyara sapopona jareya. 

21E settong are, e bakto Mordekhai teppana 
alako e karaton, badha ponggaba karaton 
kadhuwa, se lakona malolo ajaga labang se 
ka kamarra rato, nyamana Bigtan ban Teres; 
se kadhuwa jareya asakongkel mateyana 
rato, sabab ce bajina ka Rato Ahasyweros. 

22 Rancana jareya ekataowe bi Mordekhai; 
bi Mordekhai ekabala ka Ester, dineng Ester 
laju mator ka rato sabarang se ekataowe 
Mordekhai jareya. 

23 Parkara jareya eoros, ban reppodan jareya 
nyata pajat bendher onggu. Se kadhuwa 
jareya eokom gantong. Menorot parentana 
rato, kadaddiyan jareya ecathet e dhalem 
ketab sajarana karajaan. 

lTa saapa abidda dhari jareya Rato 

Ahasyweros ngangkat oreng se anyama 
Haman epadaddi pardana mantre. Haman 
reya anana Hamedata dhari toronanna Agag. 

2 Rato marentaagi ka sakabbinna 
ponggabana sopaja padha ngormadi Haman 
ban asojud e adhaanna. Kabbi padha atoro ka 
papakon jareya, kajabana Mordekhai. 


Ester 3.31 8 | 9 
3 Ba-ponggaba laenna e karaton jareya 


atanya ka Mordekhai, "Aponapa sampeyan 
me ta atoro ka dhabuna rato?" 

4Sabban are reng-oreng jareya maksa nyoro 
Mordekhai sopaja atoroa ka papakon jareya, 
tape Mordekhai ta marduli. Ocana Mordekhai, 
"Kaula oreng Yahudi; kaula ta bisa asojud ka 
manossa." Reng-oreng jareya laju areppot ka 
Haman sabab terro taowa ba epabarammaa 
Mordekhai jareya bi Haman. 

> Haman ce dukana e bakto ngoladi ja 
Mordekhai ta endha asojud e ajunanna. 

6 Ban e bakto meyarsa ja Mordekhai jareya 
oreng Yahudi, Haman motose ja Mordekhai 
kodu eokom mate, tape banne Mordekhai 
malolo se epateyana; bangsa Yahudi se badha 
e karajaan Persiya epateyana kabbi keya. 

7 E taon se kapeng dhubellas pamarentaanna 
Rato Ahasyweros, e bulan settong, iya 
areya bulan Nisan, Haman mabadha ellot se 
enyamae "purim" kaangguy ngataowe are 
ban bulan apa se cocok kaangguy ajalannagi 
neyadda se jahat jareya. Saellana eellot pas 
eteptebbagi arena, iya areya tanggal tello 
bellas bulan dhubellas, iya areya bulan Adar. 

8 Haman pas mator ka rato, "Guste, 
badha settong bangsa se ane se badha 
e man-kadhimman e saneyap propinsi 
e karajaannepon junandalem kadhinto. 
Adattepon ce bidana sareng sa-bangsa 
laenna. Bangsa gapaneka ta atoro ka 


Ester 3.91 12 | 10 
kom-hokomma karajaan. Daddi langkong sae 


manabi sareng junandalem bangsa gapaneka 
ja dinggal ngala sakarebba dibi. 

? Manabi junandalem ta kaberradan, 
ngereng pakalowar sorat parenta se makon 
matee sadajana bangsa gapaneka. Manabi 
junandalem narema rembak abdidalem 
kadhinto, abdidalem tanto kengeng mamaso 
salaka langkong dhari tello ratos pa polo 
ebu kilo ka dhalem parbendhaharaannepon 
junandalem." 

10 Saellana meyarsa jareya, rato laju mokka 
sesserra se eagem, se biyasana epangeccap 
pangomoman resme, pas eparengngagi ka 
Haman, moso rajana bangsa Yahudi. 

1 Dhabuna rato, "Bangsa jareya ban 
pessena bi sengko epassraagiya ka bana. 
Epabarammaa bai bi bana, sokana." 

12 Daddi e tanggal tello bellas bulan settong, 
Haman nembali para sekettarissa rato, pas 
epakon noles sorat menorot se edhabuwagi. 
Sorat jareya pas esalen ka dhalem basa 
ban tolesan se eangguy e saneyap propinsi 
e karajaan jareya. Sorat jareya etoles 
kalaban asmana Rato Ahasyweros, eeccap 
ban sesserra, pas duli epakerem ka para 
pangobasa, gubennor ban para kaom oreng 
agung e saneyap propinsi. Essena sorat 
jareya nyebbuttagi ja e tanggal tello bellas 
bulan Adar, sakabbinna bangsa Yahudi, towa 


Ester 3.131 4.3 11 
ban ngodha, babine ban na-kana, kodu 


epatee kabbi, ban dhi-andhina kodu ekala. 

13 (3:12) 

14 Parenta jareya kodu eomommagi 
e saneyap propinsi sopaja e are se la 
etantowagi jareya reng-oreng la padha 
asadhiya kabbi. 

15 Para otosan jareya duli gancangan 
mangkat ngaterragi rat-sorat jareya ka 
sakabbinna propinsi e karajaan jareya. 
Kalaban dhabuna rato, parenta jareya 
eomommagi keya e Susan, ibu kotthana 
Persiya. Saellana jareya rato ban Haman 
agi-lenggi sambi adhaar aeng anggur, tape 
kottha Susan laju baridhu polana kabar 
jareya. 

4 l Saellana ngedhing parkara jareya, 

Mordekhai laju nyebbit kalambina, pas 
akalambi karong menangka tandha sossa. 
Cethagga eburburi abu, saellana jareya pas 
ajalan e kottha sambi nanges, panangessa 
kaja ban ngennes. 

2 E adhaanna labang sakethengnga karaton 
Mordekhai ambu, sabab oreng akalambi 
karong ta olle maso ka karaton. 

3 Bariya keya e saneyap propinsi, reng-oreng 
Yahudi nanges saellana parenta jareya 
eomommagi. Kabbi padha apowasa, nanges 
ban aserrowan; bannya e antarana se 
ngangguy kalambi karong ban tedhung alama 
abu. 


. Ester 4.41 9 a 
4E bakto babinean ban reng-oreng kobiriyan 


se lakona malolo aladine Dinaju Rato Ester 
nyaretaagi parkara Mordekhai jareya, Ester 
talebat sossana. Ester makon oreng ngeba 
kalambi ka Mordekhai; Mordekhai esoro 
asalen, kalambi karongnga esoro bukka, tape 
Mordekhai ta endha narema. 

> Saellana jareya Ester adikane Hatah, sala 
settong e antarana reng-oreng kobiriyan se bi 
rato epalako malolo aladine salerana. Hatah 
esoro atanya ka Mordekhai arapa Mordekhai 
me kantha jareya. 

6 Daddi Hatah laju entar ka Mordekhai 
e lon-alon kottha e adhaanna labang 
sakethengnga karaton. 

7 Mordekhai nyaretaagi sabarang kadaddiyan 
jareya ban barampa pesse salaka se ejanjiyagi 
Haman se epamasoa ka parbendhaharaanna 
rato, saellana reng-oreng Yahudi epatee 
kabbi. 

8 Mordekhai magi keya ka Hatah salenanna 
sorat parentana rato se epakalowar e Susan, 
se aesse parenta sopaja reng-oreng Yahudi 
epatee kabbi. Bi Mordekhai Hatah esoro 
magi sorat jareya ka Ester, ban nerrangngagi 
parkara kadaddiyan jareya, sarta esoro 
mentaagi tolong sopaja Ester ngadhep 
ka rato, nyoonnagi sopaja rato bellasa ka 
bangsana. 

3 Hatah pas nyabis ka Ester sarta manapa 
pessenna Mordekhai jareya. 


| Ester 4.101 15 1 
10 Tape bi Ester Hatah jareya epakon abali 


pole ka Mordekhai, epessenne kantha reya, 

11"Saneyap oreng, lalake otaba babine, mon 
ta etembali pas ngadhep rato e palataran e 
dhalem karaton, kodu eokom mate. Jareya 
monyena dhang-ondhang ban sakabbinna 
oreng, molae dhari panasehadda rato sampe 
ka rayat e si-propinsi, padha tao ka atoran 
jareya. Pera badha settong jalan mon terro 
lopoda dhari dhang-ondhang jareya, iya 
areya mon rato nodingngagi tekken emmassa 
ka oreng jareya. Mon kantha jareya tanto 
salamet. Tape la sabulan sengko ta etembali 
rato." 

12 Hatah pas manapa dhabuna Ester jareya 
ka Mordekhai. 

13 Daddi Mordekhai pas aberri parengeddan 
kantha reya ka Ester, "Bana ja apangrasa 
lebbi aman dhari oreng Yahudi laenna polana 
bana badha e karaton. 

14 Maske barammaa oreng Yahudi masthe 
olle partolongan sampe salamet. Tape 
mon bana neng-enneng malolo e dhalem 
kabadhaan se kantha reya, bana dibi tanto 
mate ban toronanna eppana bana bakal 
tadhaa se nerrossagi pole. Sapa tao, pola 
e dhalem kabadhaan kantha reya bana pas 
epele epadaddi dinaju rato!" 

15 Daddi Ester makon oreng nyaot kantha 
reya ka Mordekhai, 


Ester 4.161 5.4 Ae 
16"Pakompollagi sadajana oreng Yahudi se 


badha e Susan; pakon nyoonnagi kaula ka 
Allah. Reng-oreng ganeka pakon apowasa, 
pakon ja neddha sareng ja ngenom tello 
are tello malem abidda. Kaula dibi sareng 
babinean se aladine kaula apowasaa 

jugan. Manabi ampon lastare, kaula pas 
ngadhebba rato, sanare ta kengeng menorot 
dhang-ondhang. Manabi kaula kodu mate 
polana ganeka, dinggal ta aponapa!" 

17 Mordekhai pas mangkat, ajalannagi 
sabarang se epessennagi Ester jareya. 

5 ' Saellana se apowasa olle tello are, 
Ester ngagem agemmanna dinaju rato, 
pas meyos ka palataran dhalemma karaton, 
laju ngadek e adhana labangnga karaton. 
Rato teppana alenggi e korse karajaanna se 
addhep ka labangnga karaton jareya. 

2E bakto ngoladi Dinaju Rato Ester ngadek 
e lowar jareya, rato pas arassa neser, sarta 
laju nodingngagi tekken emmassa ka Ester 
jareya. Ester laju nyander, nyedding koncona 
tongket jareya. 

3 Rato laju mareksane, "Badha apa, Ester? 
Apa se ekaterro bana? Mara ngoca! Maske 
mentaa saparona tang karajaan, bi sengko 
bana eberriana." 

4 Atorra Ester, "Manabi junandalem kasokan, 
ngereng junandalem sareng Haman eatore 
lenggi ka kapotren dhaggi lem-malem; 


Ester 5.51 11 15 
abdidalem mabadhaa dhadhaaran kaagem 


junandalem." 

> Rato makon sopaja Haman duli rabu, 
sopaja ngennenga norodi onjanganna Ester. 
Se kadhuwa jareya pas meyos ka dhadhaaran 
se ebadhaagi Ester e kapotrenna. 

6E bakto adhaar aeng anggur, rato mareksa, 
"Sateya mara kabala apa pamentana bana. 
Apaa bai se epenta bana bi sengko eberriana, 
maske saparona tang karajaan sakale." 

7 Atorra Ester, "Manabi junandalem 
kasokan ngabbuli parnyoonan abdidalem, 
junandalem sareng Haman eatorana lenggi 
pole ka dhadhaaran se sareng abdidalem 
ebadhaagiya lagguna malem. E dhalem 
dhadhaaran gapaneka abdidalem matora 
ponapa se daddi parnyoonan abdidalem." 

(5:7) 

Haman gubar dhari dhadhaaran e 
kapotrenna Ester; atena ce peragga. Tape 
sanapana ka labang sakethengnga karaton 
ngoladi Mordekhai se ta endha jaga aberri 
hormat ka salerana, salerana pas ce dukana. 

10Tape atena gi eampet, pas gubar ka 
compona. Sanapana ka compona jareya, 
ca-kancana laju epakompol ka compona; 
rajina, Zeres, epakon noro alenggi e jadhiya. 

ll Haman pas abu-dhabu, ngedirragi 
kasogiyanna, bannyana pottra lalakeanna, 
pangkadda se penting se etarema dhari 


Ester 5.121 6.2 . 16 
ratona, ban pangkadda se atenggiyan dhari 


ba-ponggaba laenna. 

12 Dhabuna pole, "La-mala e bakto 
Dinaju Rato Ester mabadha dhadhaaran e 
kapotrenna, tadha oreng laen se eonjang 
kajabana rato ban sengko, lagguna malem 
sengko eonjang pole, epakon asarengnge 
rato. 

13Tape jareya monggu ka sengko tadha 
gunana kabbi, mon sengko gi nangaleyana 
Mordekhai, oreng Yahudi rowa, toju e labang 
sakethengnga karaton." 

14 Ngedhing parkara jareya, rajina se 
anyama Zeres gella, ban ca-kancana padha 
mator kantha reya, "Pakon saos oreng 
abadhi canggana gantongan se tenggina 
dhu lekor meter. Kalagguwanna, nyoon 
edi ka rato sopaja Mordekhai gapaneka 
egantong e cangga gapaneka. Kalaban 
sapaneka panjennengngan kengeng meyos 
ka jang-onjangan gapaneka asareng rato 
kalaban panggaliyan se senneng." Rembak 
jareya bi Haman eanggep ce bagussa, 
daddi laju makon oreng agabay cangga 
pagantongan jareya. 

6 1E malem jareya rato ta bisa asaren. 

Daddi laju makon oreng ngalaagi ketab 
catheddanna sajarana karajaan, pas makon 
oreng macaagi buku jareya. 

2 E dhalem catheddan jareya rato manggii 
ja Mordekhai tao areppottagi parkara Bigtan 


Ester 6.319 . 17 
ban Teres, oreng kobiriyan se ajaga kamarra 


rato, se agabay rancana mateyana Rato 
Ahasyweros. 

3 Rato mareksane, "Panghormadan ban 
babales apa se etarema Mordekhai polana 
jareya?" Para pangladinna mator, "Ta narema 
pa-ponapa." 

4 Rato pas mareksa pole, "Sapa tang 
ponggaba se badha e karaton sateya reya?" 
Kabendherran e bakto jareya Haman gi buru 
maso ka palataranna karaton; maksodda 
nyoona edi ka rato agantonga Mordekhai e 
cangga se la epaddek rowa. 

> Para pangladinna rato mator, "Haman 
badha e palataran, nyoona ngadhep ka 
ajunanna." "Soro maso," dhabuna rato. 

6 Saellana Haman maso, rato mareksane, 
"Badha oreng se bi sengko eberriana 
panghormadan se raja. Epabarammaa oreng 
jareya bi sengko?" Pekkerra Haman, "Sapa 
pole se eparengngana panghormadan se raja 
bi rato, mon banne sengko!" 

7 Daddi Haman nyaot, "Oreng gapaneka 
saena mondhuddagi pangangguy kabessaran 
se biyasaepon eagem junandalem dibi, sareng 
jaran se biyasaepon etetene junandalem 
dibi; jaran gapaneka parenge rarenggan 
lambangngepon karajaan. 

8 (6:7) 

? Sala settong e antaraepon kaom oreng 
agungnga nagara dhari kaom bangsawan 

pakon ngagemmagi pangangguy gapaneka 
ka oreng se badhi ehormadi junandalem 
gapaneka; oreng gapaneka panetene 
jaran teteyannepon junandalem gella, pas 
arak palebat e lon-alon kottha. Pangraja 
gella pakon alomampa e adhaepon oreng 
gapaneka, sambi ra-eraan, Kantha reya 
mon rato apareng pangargaan ka oreng se 
ehormadi salerana!" 

10 Rato pas adhabu ka Haman, "Kassa 
duliyan kalaagi pangangguy ban jaran jareya, 
pas jalannagi panghormadan jareya kabbi 
ka Mordekhai, oreng Yahudi rowa. Lakone 
pakantha se ekocaagi bana gella ja sampe 
badha se ekorange. Mon esareya, sateya 
Mordekhai teppana ju-toju e adhana labang 
sakethengnga karaton." 

1 Haman laju mondhut pangangguyya rato 
ban jaran teteyanna; pangangguy jareya 
pas epasangngagi ka Mordekhai. Saellana 
Mordekhai nompa jaran jareya, bi Haman 
laju earak lebat e lon-alon kottha, sambi 
ra-eraan, "Abas, kantha reya mon rato 
apareng pangargaan ka oreng se ehormadi 
salerana!" 

12 Saellana jareya Mordekhai abali ka 
labang sakethengnga karaton. Tape Haman 
ru-kaburu gubar, serana eko-bukoe tako 
etangalee oreng. 

13 Haman laju notorragi ka rajina ban ka 
ca-kancana sabarang se ealame salerana. 


| Ester 6.141 7.4 19 
Saellana jareya rajina ban ca-kancana 


se bicaksana jareya mator kantha reya, 
"Sampeyan kala kowat ka Mordekhai. Sarrena 
Mordekhai gapaneka oreng Yahudi, sampeyan 
ta kera bisa makala oreng gapaneka, la-mala 
sampeyan tanto epakala sareng oreng 
gapaneka." 

14Sabatara reng-oreng jareya gi acaca ban 
Haman, reng-oreng kobiriyan se aladine e 
karaton dhateng ru-kaburu, ngaterragiya 
Haman ka dhadhaaran se ebadhaagi bi Ester. 

l Daddi kaangguy kadhukaleyanna 
rato ban Haman adhadhaaran ban 
nom-ngenoman asareng ban Ester. 

2 Sambi adhaar aeng anggur, rato adhabu 
pole ka Ester, "Sateya, tang Parameswari, 
mara kocaagi apa se epentaa bana! Bi sengko 
masthe eberri, maske se epentaa bana 
saparona tang karajaan." 

3 Atorra Dinaju Rato Ester, "Manabi 
junandalem kasokan, abdidalem nyoona 
sopaja abdidalem sareng bangsa abdidalem 
sadaja eedine odhi. 

4 Sabab abdidalem sareng bangsa abdidalem 
sadaja ampon padha ejuwal kaangguy 
epatee. Ja sakenga namong ejuwal 
ekadunora, abdidalem tanto neng-enneng 
saos, ta kera marepot ka junandalem. 
Namong samangken abdidalem sareng 
bangsa abdidalem sadaja padha epateyana, 
epamosnaa!" 


Ester 7.51 9 20 
> Rato Ahasyweros laju mareksa ka Dinaju 


Rato Ester, "Sapa jareya orengnga ban badha 
edhimma oreng se andhi neyat kantha 
jareya?" 

6 Atorra Ester, "Moso se nganeyajaa bangsa 
abdidalem enggi kadhinto Haman, oreng se 
jahat kadhinto!" Haman katakoen ngoladi ka 
rato ban dinaju rato. 

7 Rato talebat dukana, pas ngadek 
adinggallagi mejana, terros ka lowar, ka 
kebbunna karaton. Haman ngagali, ja rato 
la motossagi ngokoma salerana, daddi 
paggun alenggi e kapotren jareya, nyoona 
partolongan ka Ester sopaja ta epateyana. 

8 Haman la ta andhi pangarebban, laju 
malabu ka dipan kennengnganna Ester 
ren-sarenan, maksodda nyoona sapora, tape 
e bakto jareya keya rato abali dhari kebbunna 
karaton. Ngoladi Haman se kantha jareya, 
rato adhabu epakaja, "Apa? Sela kantha reya 
gi bangal arosaga dinaju rato e dhinna, e 
adhaanna sengko ban e tang karaton dibi?" 
Rato buru mare se adhabu kantha jareya, 
reng-oreng kobiriyan se ajaga e jadhiya maso 
ngeba ko-buko, ebukoagi ka mowana Haman. 

3? Harbona, sala settong e antarana reng- 
oreng kobiriyan jareya, mator kantha reya, 
"Guste, e seddiannepon bengkona Haman 
badha cangga pagantongan se tenggina 
dhu lekor meter. Haman se abadhi cangga 
gapaneka, epagantonga Mordekhai, oreng se 


Ester 7.101 8.5. 2 
ampon masalamet nyabaepon junandalem." 


Rato laju adhabu, "Gantong Haman e 
jadhiya!" 

10 Daddi Haman laju egantong e cangga se 
epaddek epagantonga Mordekhai jarowa. 
Saellana jareya buru dukana rato jareya 
elang. 

lE are jareya keya Rato Ahasyweros 

marengngagi ka Dinaju Rato Ester 
sabarang dhi-andhina Haman, moso rajana 
bangsa Yahudi. Ester ngatore oneng ka rato 
ja Mordekhai jareya sapopona, daddi molae 
dhari bakto jareya Mordekhai eparenge ha 
ngadhep ka rato ta kalaban edikane kaadha. 

2 Rato mokka sesserra se la epondhut 
pole dhari Haman, pas eparengngagi ka 
Mordekhai. Bi Ester Mordekhai jareya eangkat 
epadaddi pangobasana dhi-andhina Haman. 

3 Saellana jareya Ester ngadhep ka rato pole, 
asojud sambi molar, nyoon sopaja rato nyabut 
rancana jahadda Haman ka oreng Yahudi. 

4 Rato nodingngagi tekken emmassa ka 
Ester, daddi Ester laju ngadek e ajunanna 
rato, pas mator, 

>"Manabi junandalem kasokan, sareng 
bellas ka abdidalem, ngereng junandalem 
makalowar sorat parenta, pakon nyabut 
rat-soradda Haman se aesse parenta 
mateyana sadajana oreng Yahudi e karajaan 
kadhinto. 

6 Kadi ponapa abdidalem se tegaa nengale 


bangsa abdidalem sareng la-bala abdidalem 
ejagal sadaja?" 

7 Daddi Rato Ahasyweros adhabu ka 
Dinaju Rato Ester, ban ka Mordekhai, "Pajat 
bendher Haman bi sengko Ia egantong 
polana mateyana reng-oreng Yahudi kabbi; 
dhi-andhina bi sengko Ia ebagi ka Ester kabbi. 

8 Tape sorat se etoles kalaban asmana 
rato ban la epobuwi eccabba sellona rato ta 
ekenneng cabut pole. Maske bariya, bi sengko 
bana eedinana noles sorat parkara bangsa 
Yahudi, apa bai se eanggep becce bi bana. 
Toles sorat jareya ngangguy tang nyama, bi 
sengko pas epasangana eccabba karajaan." 

9E are jareya keya, iya areya e tanggal tello 
lekor bulan tello, bulan Siwan, Mordekhai 
makompol para sekettarissa rato, pas 
eparentaagi noles sorat ka para gubennor, 
para bupati ban om-kaom oreng agung e 
si-propinsi se bannyana saratos petto lekor, 
dhari India sampe ka Sudan. Rat-sorat jareya 
etoles ngangguy basa ban tolesan se eangguy 
e propinsi jareya bang-sebang. Laen dhari 
jareya ekeremmagi keya sorat ka bangsa 
Yahudi ngangguy basa ban tolesan Yahudi. 

10 Rat-sorat jareya eteken bi Mordekhai, 
kalaban asmana Rato Ahasyweros, sarta 
epasange eccabba karajaan. Mordekhai 
laju nyoro para otosan ngaterragi rat-sorat 
jareya ka si-propinsi e karajaan jareya. Para 

otosan jareya nompa ran-jaran se ceppet 


Kaagunganna rato. 

ll Rat-sorat jareya essena anyataagi ja 
rato ngedine oreng Yahudi esaneyap kottha 
akompol abillai nyabana. Mon eserrang bi 
reng-oreng se asanjata dhari bangsa ban 
propinsi dhimmaa bai, oreng Yahudi olle 
alaban ban matee reng-oreng se nyerrang 
jareya, tamaso binena ban na-anana; oreng 
Yahudi olle ajagal mosona sampe tadha 
karena, ban arampas dhi-andhina. 

12 Parenta jareya kodu ejalannagi e saantero 
karajaan Persiya teppa e are se bi Haman 
etantowagi kaangguy matee reng-oreng 
Yahudi, iya areya e tanggal tello bellas bulan 
dhubellas, bulan Adar. 

13 Sorat parenta jareya kodu eomommagi 
menangka dhang-ondhang ka sakabbinna 
oreng e sakabbinna propinsi sopaja bangsa 
Yahudi mon la napa ka are jareya padhaa 
asadhiya kaangguy alaban ka mosona. 

14 Daddi para otosan jareya pas padha 
mangkat nompa jaranna rato. Parenta jareya 
ebacaagi keya e Susan. 

15 Saellana jareya Mordekhai mangkat dhari 
karaton ngangguy pangangguy kabessaran 
se barnana bungo ban pote, juba bungo 
terrong dhari linen alos ban makotha emmas 
se ce bagussa. Oreng sakottha Susan padha 
rak-soragan kaperagen. 

16 Oreng Yahudi padha arassa legga ban 


senneng atena, sarta ce gumbirana. 

17 Bariya keya e saneyap kottha ban propinsi, 
e dhimmaa bai sorat parentana rato jareya 
ebacaagi, reng-oreng Yahudi anga-bunga, 
neng-sennengngan ban apesta. La-mala 
bannya e antarana rayat se laju maso daddi 
bangsa Yahudi polana padha tako ka bangsa 
jareya. 

lE bakto jareya la tanggal tello bellas 
9 bulan Adar, iya areya are se eteptebbagi 
kaangguy ajalannagi papakonna rato, 
kaangguy bangsa Yahudi. Are jareya 
ete-nante bi so-mosona bangsa Yahudi 
kaangguy matompes bangsa jareya. Tape 
nyatana reng-oreng jareya dibi se epakala bi 
reng-oreng Yahudi. 

2E saneyap kottha, reng-oreng Yahudi 
akompol nyerranga reng-oreng se aneyat 
juba ka abana. Sa-bangsa e man-dhimman 
padha katakoen, daddi tadha se bangala 
ngadhebbi bangsa Yahudi jareya. 

3 La-mala sakabbinna kaom oreng agungnga 
propinsi, para gubennor, bupati ban kaom 
oreng agungnga karajaan padha nyokong 
oreng Yahudi polana kabbi padha tako ka 
Mordekhai. 

4 Reng-oreng sanagara padha tao ja 
Mordekhai ce rajana pangarona e karaton ban 
sajan raja kakobasaanna. 


| Ester 9.51 13 25 
> Daddi oreng Yahudi nyerrang mosona 


sakarebba, matee mosona ngangguy 
peddhang. 

6E Susan, ibu kotthana nagara, oreng Yahudi 
matee oreng lema ratos. 

TE antarana se epatee jareya tamaso ana 
lalakeanna Haman anana Hamedata, moso 
rajana oreng Yahudi, bannyana kasapolo, iya 
areya: Parsandata, Dalfon, Aspata, Porata, 
Adaliya, Aridata, Parmasta, Arisai, Aridai 
ban Waizata. Tape oreng Yahudi ta arampas 
dhi-andhina reng-oreng jareya. 

8 (9:7) 

2(9:7) 

10(9:7) 

11E are jareya keya bannyana oreng se 
epatee e Susan ereppottagi ka rato. 

12 Dhabuna rato ka Ester, "E Susan bai 
oreng se epatee oreng Yahudi badha lema 
ratos oreng, tamaso na-anana Haman se 
sapolo. Apa pole e si-propinsi! Ba baramma 
kabadhaanna e dhissa sengko ta tao! Sateya, 
apa pole se epentaa bana? Mara ngoca, tanto 
bi sengko etorodi kabbi!" 

13 Atorra Ester, "Manabi junandalem 
kasokan, reng-oreng Yahudi se badha e Susan 
kadhinto lagguepon parenge edi ngolange 
pole pa-ponapa se ampon ejalannagi e 
are mangken. Sarengngan pole, mayyidda 
na-anana Haman pakon gantong e ga-cangga 
pagantongan." 


| Ester 9. 141 19 , 26 
14 Rato laju apareng parenta norodi 


parnyoonanna Ester; sorat parenta 
epakalowar e Susan, ban mayyidda anana 
Haman se sapolo oreng gella egantong. 

15 Daddi, e tanggal pa bellas bulan Adar, 
reng-oreng Yahudi e Susan akompol pole, 
laju matee pole oreng e kottha jareya 
bannyana tello ratos oreng. Ban e bakto 
jareya reng-oreng Yahudi buru ta arampas 
rang-barangnga oreng keya. 

16 Reng-oreng Yahudi se badha e si-propinsi 
padha akompol keya ban abillai odhina. 
So-mosona se baji ka oreng Yahudi epatee, 
bannyana se epatee pettong polo lema ebu. 
Tape reng-oreng jareya padha ta arampas 
barang dhi-andhina oreng. 

17 Kadaddiyan jareya kalakon e tanggal tello 
bellas bulan Adar. Kalagguwanna, e tanggal 
pa bellas, reng-oreng Yahudi jareya ta matee 
oreng pole, tape neng-sennengngan arayaagi 
are jareya. 

18 Tape oreng Yahudi se badha e Susan ngala 
tanggal lema bellas se erayaagi menangka 
are raja, sabab reng-oreng jareya matee 
so-mosona e tanggal tello bellas ban pa 
bellas, pas ambu e tanggal lema bellas. 

19 Daddi, reng-oreng Yahudi se badha e 
tha-kottha kene arayaagi tanggal pa bellas 
bulan Adar menangka are gumbira ban are 
pesta sambi saleng berri kakanan. 


. Ester 9.201 26 
20 Saellana jareya Mordekhai nyathet 


sakabbinna kadaddiyan jareya, pas ngerem 
sorat ka sakabbinna oreng Yahudi e saantero 
karajaan Persiya, se jau ban bariya keya se 
semma. 

21 Essena sorat jareya marentaagi sopaja 
oreng Yahudi arayaagi tanggal pa bellas ban 
tanggal lema bellas bulan Adar sabban taon. 

22 Sabab e are jareya oreng Yahudi 
makala so-mosona, sampe kasossaan ban 
karekonganna aoba daddi kagumbiraan ban 
kasennengngan. Daddi reng-oreng Yahudi 
kodu arayaagi re-are jareya sambi mabadha 
pesta ban dhadhaaran, sarta saleng aberri 
kakanan ban magi sandhekka ka reng-oreng 
mesken. 

23 Oreng Yahudi atoro ka parentana 
Mordekhai jareya; daddi parayaan jareya laju 
daddi adad kabiyasaan sabban taon. 

24 Haman anana Hamedata, toronanna Agag, 
moso rajana oreng Yahudi, ajumbu ellot se 
enyamae keya "purim" kaangguy neptebbagi 
are se ajagala reng-oreng Yahudi; rancanana 
matompessa oreng Yahudi. 

25 Tape Ester ngadhep ka rato, ban rato 
apareng parenta se etoles, se andaddiyagi 
rancana jubana Haman jareya ngenneng ka 
badanna dibi, sampe abana ban na-anana 
egantong e cangga pagantongan. 

26) areya sababba, arapa re-are raja jareya 
me enyamae Purim, asalla dhari oca pur. 


Ester 9.271 31 26 
Soradda Mordekhai ban sabarang se ealame 


oreng Yahudi jareya, 

27 daddi lantaranna oreng Yahudi agabay 
atoran kaangguy abana dibi ban toronanna, 
ban sakabbinna oreng se daddiya warga 
bangsa Yahudi. Atoran jareya nyebbuttagi 
ja sabban taon oreng Yahudi wajib arayaagi 
are se dhadhuwa jareya, se la eteptebbagi bi 
Mordekhai. 

28 Eteptebbagi keya ja salanjangnga re-are 
Purim jareya kodu ekaengae ban erayaagi 
bi saneyap kalowarga Yahudi dhari saneyap 
angkadan, e saneyap propinsi ban e saneyap 
kottha. 

2? Laen dhari jareya, Dinaju Rato Ester, 
pottrana Abihail, abadhi sorat se nomer 
dhuwana, se ngowadi essena soradda 
Mordekhai, parkara Purim jareya. 

30 Sorat jareya epakerem ka sakabbinna 
oreng Yahudi, ban toronanna epakerem 
ka saratos petto lekor propinsi e karajaan 
Persiya. Sorat jareya etoroe dua parnyoonan 
sopaja bangsa Yahudi terrosa taremtem ban 
aman. 

31 Sorat jareya ngajak keya sopaja oreng 
Yahudi ban toronanna padhaa arayaagi ban 
marengeddi re-are Purim teppa baktona, 
akantha mon marengeddi masa powasa ban 
masa sossa. Kantha jareya essena soradda 
Mordekhai ban Dinaju Rato Ester. 


Ester 9.321 10.3 29 
32 Parenta se epakalowar Ester se neptebbagi 


sakabbinna atoranna Purim, ecathet e dhalem 
ketab. 

10 l Rato Ahasyweros mabadha lako 

paksa, banne pera ka rayat e ra-dhaera 
paseser e karajaanna, tape ka reng-oreng se 
badha e ra-dhaera padhalemman keya. 

2 Sabarang lalakon se raja ban makasambu 
se elampaagi rato jareya, bariya keya careta 
sagennana parkara baramma rato jareya se 
ngangkat Mordekhai epadaddi kaom oreng 
agung, ecathet e dhalem ketab sajarana 
to-rato Persiya ban Mediya. 

3 Mordekhai, oreng Yahudi rowa teptep 
daddi kaom oreng agung se paleng 
tenggi e babaanna Rato Ahasyweros 
dibi. Mordekhai ehormadi ban ekaleburi 
reng-oreng sabangsana, sabab Mordekhai 
jareya aehteyar amba pate kaangguy 
kasalameddanna ban kasennengnganna 
odhina bangsana sarta toronanna kabbi. 


Ayub 


1 lE nagara Us badha oreng lalake nyamana 
Ayyub. Oreng jareya abakte ka Allah sarta 
esto ka Salerana; becce atena ban ta tao 
alampaagi barang se juba. 

2 Pottrana lalake kapetto ban babine katello. 

3 Dunorra bannya, dumbana pettong ebu 
meggi, ontana tello ebu meggi, sapena 
saebu meggi ban hemarra lema ratos meggi. 
Pandhana, Ayyub jareya oreng se paleng sogi 
e antarana pandhudhu dhaera Temor. 

4 Pottra lalakeanna se kapetto jareya andhi 
kabiyasaan te-ganteyan mabadha pesta e 
bengkona bang-sebang. Mon teppa apesta, 
tra-pottra babineanna eonjang keya, kabbi 
pas padha adhadhaaran areng-bareng. 

>Sabban badha pottrana se mare apesta, 
kalagguwanna Ayyub tanto abungo gu-laggu, 
ngatorragi kurban ka PANGERAN sopaja 
tra-pottrana esapora. Cana panggaliyanna 
olle daddi tra-pottrana agabay dusa ban 
ya-nyeya Allah maske ta etengnget. 

6E settong are lok-mahlok sowarga ngadhep 
ka PANGERAN. Se Panggudha noro ngadhep 
keya. 

7 Dhabuna PANGERAN ka Se Panggudha 
jareya, "Dhari dhimma bana?" Saodda Se 


Ayub 1.8i 14 2 
Panggudha jareya, "Abdidalem buru dhateng 
alengleng saantero bume." 

#Dhabuna PANGERAN, "Bana apa ngabassagi 
Ayyub Tang abdi rowa? E saantero bume 
tadha oreng se talebat estona ban becce 
atena akantha Ayyub jareya. Salanjangnga 
abakte ka Sengko ban ta tao alako jahat 
sakale." 

? Se Panggudha nyaot, "Tanto saos Ayyub 
abakte ka Junandalem sabab Ayyub narema 
opana. 

10 Abaepon sareng ana binena sareng 
sadajana dhi-andhina ejaga terros sareng 
Junandalem. Ponapa se elakone eberkadi 
sareng Junandalem; sareng Junandalem 
jugan eparenge ebin, cokop mossae saantero 
nagara. 

ll Namong, saompamaepon dhi-andhiepon 
sareng Junandalem epondhut, tanto Ayyub 
gapaneka abasto ka Junandalem." 

12 Dhabuna PANGERAN ka Se Panggudha, 
"Iya, mara, sateya sokana bana, 
epabarammaa bai dhi-andhina Ayyub 
jareya, pokona ja sampe sakee orengnga!" Se 
Panggudha jareya laju nyengla dhari jadhiya. 

13Ta saapa abidda dhari jareya tra-pottrana 
Ayyub teppana apesta e bengkona pottrana 
se sareyang. 

140-tao badha otosan ka-berka ka compona 
Ayyub, atotoran kantha reya, "Towan, abdina 
sareng la-kabula se laen eserrang oreng 


Ayub 1.151 19 3 
Syeba e bakto pe-sape kalerressan nyalaga 


teggal, sareng mar-hemar kalerressan 
ngamba e seddiannepon teggal gapaneka. 
Sadajana keban gapaneka erampas, sadajana 
kabulaepon panjennengngan se badha e 
kaissa epatee. Namong abdina kasorang se 
salamet, daddi kengeng ngatore oneng ka 
panjennengngan." 

15 (1:14) 

16 Teppana oreng jareya gi acaca, pas 
dhateng kabula laenna ka jadhiya, ocana, 
"Ba-dumbaepon panjennengngan sareng 
sadajana oreng ngowanna padha mate 
etappor kelap. Namong abdina kasorang se 
salamet, daddi kengeng ngatore oneng ka 
panjennengngan." 

17 Oreng jareya gi ta mare acaca, pas badha 
kabulana se nomer tello dhateng abala kantha 
reya, "Badha tello pasukan bigal Kasdim 
arampok ta-ontaepon panjennengngan; la- 
kabulaepon panjennengngan epatee sadaja. 
Namong abdina kasorang se salamet, daddi 
kengeng ngatore oneng ka panjennengngan." 

18 Teppana kabula jareya gi acaca, pas 
badha kabula laenna, ngoca kantha reya, 
"Tra-pottraepon panjennengngan kalerressan 
apesta e compona pottrana se sareyang. 

19 Neng-oneng badha angen barat dhari tase 
beddhi; compoepon pottrana panjennengngan 
gujur, tra-pottrana panjennengngan adinggal 
dunnya sadaja. Namong abdina kasorang se 


“Ayub 1.201 2.4 4 
salamet, daddi kengeng ngatore oneng ka 


panjennengngan." 

20 Ayyub ngadek, pas nyebbit rasoganna 
menangka tandha sossa. Rambudda ecokor, 
pas asojud sambi adhabu, 

21"Sengko lahir ta ngeba pa-apa, sengko 
mateya ta ngebaa pa-apa keya. PANGERAN 
se apareng, PANGERAN keya se mondhut. 
Moljaagi asmana!" 

22 Daddi, maske ngadhebbi mosiba se 
acem-macem jareya, Ayyub ta agabay dusa 
ban ta nyalaagi Allah. 

2 lE bakto lok-mahlok sowarga ngadhep 
PANGERAN pole, Se Panggudha rowa 
badha keya e antarana. 

2 Dhabuna PANGERAN ka Se Panggudha 
jareya, "Dhari dhimma bana?" Saodda Se 
Panggudha, "Abdidalem dhateng alengleng e 
saantero bume." 

3 Dhabuna PANGERAN, "Apa bana la 
ngabassagi Ayyub Tang abdi rowa? E saantero 
bume tadha oreng se esto ban becce atena 
akantha Ayyub jareya. Salanjangnga abakte 
ka Sengko ban ta tao alako jahat sakale. 
Paggun esto ka Sengko maske bana la nyacae 
Sengko macalakaa abana ta kalaban badha 
sababba." 

4Saodda Se Panggudha jareya, "Nyaba 
sareng kasehadan lebbi aji katembang 
arta. Manossa ta eman kaelangan sadajana 
dhi-andhiepon sokor gi bisa odhi terros. 


Ayub 2.51 12 5 
> Saompamaepon Junandalem nyakee 


badanna, tanto Ayyub pas abasto 
Junandalem!" 

6 Daddi PANGERAN adhabu ka Se Panggudha, 
"Iya, mara, sokana bana, epabarammaa bai 
Ayyub jareya bi bana, tape ja patee." 

7 Se Panggudha pas nyengla dhari ajunanna 
PANGERAN; badanna Ayyub epaporowan 
molae dhari pa-dapana sokona sampe ka 
koncona obuna. 

8 Ayyub pas alenggi e seddina tombuganna 
bu-rombu, pas mondhut la-bellaanna belling 
epagaru badanna. 

Cana rajina, "Bana me gi esto ka Allah? 
Ca-kocae, ra, Allah jareya, mon mare bana 
pas te-mate!" 

10 Saodda Ayyub, "Cacana bana akantha 
oreng gendheng! Masa sengko ban bana 
coma naremaa nyamanna bai dhari Pangeran, 
mon badha se ta nyaman etolaga?" Daddi, 
maske ngadhebbi mosiba acem-macem 
kantha jareya, Ayyub paggun ta adhabu 
pa-apa se ta narema ka kasokanna Allah. 

11 Balai se ngenneng ka Ayyub jareya 
ekaedhing bi kancana katello, iya areya 
Elifas dhari kottha Tman, Bildad oreng Suah 
ban Zofar oreng Naamah. Se katello jareya 
aparembagan entara nyapot Ayyub, alepora 
atena. 

12 Tape e bakto nangalee dhari jauna, se 
katello jareya para ta taowa ja jareya Ayyub. 


| Ayub 2.131 3.9 6 
Daddi se katello jareya pas nanges epakaja, 


laju nyebbit kalambina sarta nabur abu ka 
bang-abang ban ka cethagga bang-sebang. 

13 Pettong are pettong malem abidda se 
katello jareya toju e tana, e seddina Ayyub, 
padha ta ca-ngoca pa-apa sabab tao saapa 
berrana kasangsaraanna Ayyub jareya. 

l Saellana jareya Ayyub molae abu-dhabu 
sarta abasto are kalahiranna, dhabuna, 

2 "Ya Allah, ngereng bastowagi are e bakto 
abdidalem elahirragi, jugan malem e bakto 
abdidalem egandhu sareng ebu! 

3(3:2) 

4Ya Allah, papettengngagi are gapaneka, ja 
kaemodi sareng J unandalem saterrossa; ja 
parengngagi badha caja tera se nyonare are 
gapaneka. 

> Are gapaneka pacelleng ngalereng, petteng 
calemodan, rodhep sareng orem; totop 
sareng ondhem sopaja ta esonare terana are. 

6 Malem gapaneka paelangngagi dhari 
etonganna taon, ban bulan; ja kaemodi, ta 
mabi ebitong. 

7 Dinggal malem gapaneka papetteng tadha 
leburra, tadha sennengnga. 

8 Kon-dhukon ban kang-tokang tennong se 
ngobasane Lewiyatan, mara pesowe sarta 
basto tang are kalahiran jareya. 

Ja sampe bintang karteka nyonar, ja sampe 
pajjar moncar! Dina malem jareya me tadha 


Ayub 3.101 20 7 
ollena te-nantean padhatengnga are ban 


pangarebban se anyar. 

10Ta salamet malem lanat e bakto sengko 
elahirragi ebu ka dunnya ban epanneng 
nanggung sangsara. 

ll Arapa sengko reya me ta mate e bakto 
egandhu ebu otabana e bakto elahirragi? 

12 Arapa sengko reya bi ebu me egellu sarta 
ereba, ban epanyoso ka sosona? 

13Ja sakeng sengko mate e bakto jareya, 
tanto sateya sengko tedhung nyaman, 

14 akantha reng-oreng se kobasa ban to-rato 
jaman lamba se majaga pole karaton jaman 
kona. 

15 Sengko tatedhung akantha pottrana rato 
se ngessee karatonna bi emmas sarta salaka. 

16 Arapa sengko me ta lahir ta anyaba sopaja 
sateya tedhung ngeddha? 

17E koburan reng-oreng jahat ta ngalakone 
kajahadan, li-koli se lesso neng-enneng ta 
alalakon. 

18 Para tawanan atena legga, ta ebentak 
reng-oreng se ajaga. 

19 Neng e koburan oreng tadha bidana: se 
kasohor ban se tadha ajina; nor-dunor padha 
bebas dhi-budhina. 

20 Arapa manossa me terros epanyangsara? 
Arapa tera me eparengngagi ka manossa se 
sossa? 


Ayub 3.211 4.7 — 8 
21 Reng-oreng se nyangsara odhina jareya 


bango meleya koburan etembang dunnya, 
anante pate, tape ajal ta endha dhapa. 

22 Reng-oreng jareya buru arassa senneng 
mon la mate ban la ebendhem. 

23 Odhina e budhi are bi Allah ta epatangale, 
etotobi dhari adha budhi, kangan ban kacer. 

24 Sengko ta ngakan, la-mala aserro 
ros-terrosan, nanges malolo tadha ambuna. 

25 Sabarang se ekakobater sengko, la teba 
ka tang aba, sabarang se ekatakoe sengko, 
nyeccee tang aba. 

26 Sengko ta tao taremtem, nyangsara 
seyang ban malem." 

4 l Elifas laju acaca, ocana: "Ayyub, bana ba 
peggella mon sengko ca-ngoca? Sengko 
ta betta mon terros ta acaca. 

2 (4:1) 

3 La bannya oreng se eberri pangajaran bi 
bana, se ta kellar bi bana epakowat. 

4Ca-ocana bana se madhateng samangat, 
majaga oreng se tatandhung, lesso ban 
pendhet. 

> Sateya bana dibi se nemmo kasossaan, 
bana takerjat, ta andhi pangarebban. 

6 Bana gu ta esto ka Allah, odhina tadha 
calena? Daddi masthena bana yakin atena, 
ban ngarep partolonganna Se Kobasa. 

7 Pekker, ra, ba badhaa oreng se ta sala 
nemmo balai ban calaka? 


Ayub 4.817 17 

8 Sengko nangalee oreng se nyalaga tana 
kajahadan, ban nabur bibidda balai epakantha 
bigina men-tamennan, ta kera molong laen 
kajabana calaka ban kasossaan. 

3 Akantha kaleng busbus, kantha jareya 
dukana Allah, matompes oreng epatadha 
Karena. 

10 Oreng jahat agaung padha ban macan, 
tape bi Allah epaegem colona sarta epotel 
gi-gigina. 

ll Reng-oreng jareya mate akantha macan 
kakorangan pakan, na-anana car-kalacer ta 
karowan. 

12 Sengko tao ngedhing wahyu, sowarana 
alos akantha oreng ato-koto. 

13 Sengko padha ban oreng amempe 
se nakoe e tengnga malem se petteng 
calemodan; Sengko ngalengsang, tedhung ta 
nyaman. 

14 Sengko takerjat, ngetter gujuden; badan 
ngetter katakoen. 

15 Angen ser-kalesserran ngenneng ka tang 
mowa, sampe buluna kole manjeng kabbi. 

16 Badha oreng manjeng e adhana sengko; 
bi sengko epandeng, tape sengko ta kennal. 
E dhalem kabadhaan se seppe jareya sengko 
ngedhing sowara kantha reya, 

17 Ba badhaa manossa se tadha salana e 
ajunanna Allah? Ba badhaa oreng se tadha 
calena e ajunanna Panceptana? 


Ayub 4.181 5.6 | 10 
18 La-mala para abdina e sowarga, bi Allah ta 


eparcaja; la-mala para malaekadda bi Allah 
epanggi badha sala ban calena. 

19 Apa pole mahlok se egabay dhari 
lempong, se ekenneng petes epapeppe 
akantha ngetnget. 

20 Mahlok jareya odhi e baja laggu, pas 
mate tadha se ngoros e baja compet are, 
salanjangnga ta ekaengae oreng pole. 

21 Elang sakabbinna dhi-andhina; sarta mate 
ta kalaban olle akkal buddi. 

l Ayyub, mara aera, ba badhaa se nyaodi? 
Malaekat se kemma se bi bana epentae 
bantowan? 

2 Pera oreng se budhu pekkerra se mate 
polana sake atena. 

3 Sengko tao nangalee oreng budhu; odhina 
katon ce kokona onggu. Tape daksakala 
sengko abasto bengko kennengnganna. 

4 Na-anana ta tao nemmo pangaoban; tadha 
se abillai e pangadilan. 

> Hasel se ekaolle dhari teggalla, tadha 
ekakan oreng se kosong tabuna. La-mala 
gandum se badha e tengnga ombut tadha 
epaabi reng-oreng se lapar. Sakabbinna 
dhi-andhina eencer oreng se dhakka ka 
dunnya. 

6 Banne dhari bume kalowarra kajahadan, 
banne dhari tana dhatengnga kasossaan. 


Ayub 5.71 17 1 

'Enja, banne! Manossa dibi se madhateng 
kasossaan ka abana akantha tampessa 
kembang apoy asalla dhari apoyya dibi. 

8jJa sakenga sengko daddi bana, sengko 
tanto aserro ka Allah. Ka Allah sengko 
mamadula, nyaretaagiya tang parkara. 

? Se elampaagi Allah reya lowar biyasa, 
ta kera epahame bi manossa. Jat- mojijat 
badhiyanna, ta kabilang bannyana ban tadha 
ambuna. 

10 Allah matoron ojan ka bume, teggal ban 
talon padha eserame. 

1t) areya Allah se matenggi oreng se 
mandhap ban masenneng oreng se sossa. 

12 Epabuddhu rancanana oreng se salenter, 
ejebbak ban etangkep oreng se penter, sampe 
ehteyarra ta daddi kabbi, ekenneng tepo ban 
akkalla dibi. 

13(5:12) 

14E baja seyang reng-oreng jareya 
ngadhebbi papetteng, ga-ragaan akantha e 
baja malem. 

15 Tape Allah masalamet ban malopot oreng 
mesken dhari pate, oreng se ta andhi dhari 
seksaanna oreng laen. 

16 sateya badha pangarebban pole ka oreng 
se mesken. Oreng jahat ta metto caca, 
edunggem colona bi Allah. 

17 Pojur bana mon bi Allah eparengeddi! Ja 
kene ate mon ecale. 


Ayub 5.181 6.3 12 
18 Sabab Allah se masake ban Allah keya se 


nambai. Astana se mokole bariya keya se 
mabaras pole. 

19 Mon badha e dhalem babaja bana 
epasalamet terros. 

20E mosem laep bana ta kera kalaparan. E 
jaman perrang raja bana aman ta kera mate. 

21 Bana epalopot dhari petenna bana 
ngadhebbi mosiba tadha takona. 

22 Ngadhebbi kakejjemman ban kalaparan 
bana tanto kowat, la-mala agellaan. Bana 
ta tako ta kobater ngadhebbi burun alas se 
galak. 

23 Teggal se esalaga bana ta kera badha 
batona; burun alas ta kera nyerrang bana. 

24 Bana tanto aman neng e kemahna; 
ban mon bana ngetong ba-dumbana, kabbi 
salamet, ta korang settonga. 

25Na potona bana ta kera kabilang, 
bannyana akantha rebba e teggal. 

26 Akantha gandum se massa, eanye mon 
dhapa baktona, bariya keya bana odhi segger 
sampe towana. 

2! Ayyub, bi sengko jareya la epareksa kabbi. 
Caca jareya bendher, tarema bai." 

6 l Ayyub laju nyaot, "Ja sakenga tang 
n etembang berrana, 


a aberraan dhari beddhi e tase 
raja. Daddi ja heran mon sengko acaca 
ban-saromban sarta ru-kaburu. 


Ayub 6.41 13 13 
“Pana dhari Se Mahakobasa nerbas tang 


badan raconna balattra sabadan nyerrep ka 
sokma. Kakowadanna Allah talebat nakoe 
monggu ka sengko, ban se nyerrang akantha 
pasukanna moso. 

> Hemar tanto kaperagen mon eberrii rebba 
se jenno, bariya keya sape mon eberri 
pakanna. 

6 Tape sapa se endha ngakan kakanan se 
ceya? E dhimma te-poteyanna tellor badha 
rassana? 

7 Sengko ta endha nyedding kakanan jareya; 
mon ngakan jareya ngalennyer sengko 
rassana. 

8 Arapa tang dua bi Allah me ta epeyarsaagi? 
Tang parnyoonan ta eparduli? 

? Mandar Allah kasokanna maremmok tang 
aba reya! Mandar sengko epamateya sateya 
keya! 

10 Monggu ka sengko jareya tanto daddi 
panglepor ate; sengko atariya e dhalem 
kasossaan. Papakonna Allah Se Mahasocce bi 
sengko la etoro terros, ta ekaloppae. 

ll Apa tang kakowadan me daddi sengko gi 
badha? Apa tang pangarebban me gi terro 
odhi a jang abidan? 

12 Apa padha ban bato kakowadanna tang 
badan? Apa tang aba reya dhari dimbaga? 

13La tadha tang kakowadan se nyare 
bantowan; sengko la ta kera nemmo 
partolongan. 


Ayub 6.141 23 14 
14E dhalem kasossaan se kantha reya, 


sengko ngarep kanca se saongguna. Apa 
sengko reya gi esto nyamana, otabana la ta 
enga ka Se Mahakobasa? 

15 Tape bana, ca-kanca, ta ekenneng parcaja 
ta ekenneng andellagi. Bana akantha songay 
se tadha aengnga e bakto ojan ta gellem 
dhatengnga. 

16 Bana akantha songay se ta agili, polana 
katotoban salju ban aeng se gali. 

17 Mon mosem panas la molae, salju ban 
es elang tadha lampadda. Dhasarra songay 
jareya laju kerreng tadha aengnga sakale. 

18 Lah-kafilah e bakto nyare aeng posang 
kabbi; alengleng sampe mate e sagara 
beddhi. 

19 Kafilah dhari Syeba ban dhari Tema nyare 
aeng ngarep olleya. 

20 Tape pangarebbanna tadha ollena, e 
penggirra songay se tadha aengnga. 

21 Akantha songay jareya bana, ca-kanca, 
bana nyorot ban tako nangalee sengko 
nanggung sossa. 

22 Arapa? Pola sengko ta-menta ka bana? 
Otabana nyoro bana nyogo oreng kaangguy 
tang kaparlowan? 

23 Apa sengko menta tolong sopaja 
epasalamedda ban etebbus dhari moso se ta 
andhi ate bellas? 


| Ayub 6.241 7.5 15 
24 Daddi mara, ajari sengko sateya, duduwagi 


tang kasalaan! Sengko neng-ennengnga 
ngedhingngagiya cacana bana. 

25 Ca-oca se ehlas macellep ate, tape cacana 
bana kosong ta agandhu arte! 

26 Sabarang tang oca bi bana eanggep 
angen malolo; daddi apa gunana bana nyaodi 
sengko se arassa la ta andhi pangarebban 
reya? 

27 La-mala na-kana jatim bi bana elottre 
odhina, bana co-ngoco kancana polana terro 
sogiya. 

28 Kodda abas sengko reya; masa sengko 
lecegan ka bana? 

293 Bana ja sampe ta adil, ya, kaengae! 
Sengko ta sala onggu, ja ros-terrosan cale. 

30 Apa bi bana sengko ekera acaca lecek, ta 
tao abidaagi se juba ban se becce? 

l Manossa reya akantha se epaksa akeket, 
odhina berra akantha koli ren-aren; 

2 akantha dunor se ngarep pangaoban; 
akantha koli se anante bajaran. 

3 Dhari bulan ka bulan tang odhi ta andhi 
tojjuwan; sabban malem tang ate possa ban 
kasossaan. 

4 Mon sengko tedhunga, malem ekarassa 
ce lanjangnga; pekkeran posang anante bila 
pajjar se moncara. 

> Tang badan possa cacengnga ban bannya 
gerrangnga; tang kole loka kalowar nana. 


| Ayub 7.61 14 16 
6 Tang odhi se tadha pangarebbanna reya 


ceppet jalanna nojju ka aherra, aceppeddan 
dhari tokang tennon se majalan sakocina. 

7? Kaemodi, Guste, odhi abdidalem namong 
anyaba; kasennengngan abdidalem ampon 
lobar, tadha lampadda. 

8 Samangken Junandalem ngoladi 
abdidalem, namong ta kera abit pole. Manabi 
Junandalem nyaree, tanto abdidalem ampon 
tadha e bume. 

3? Akadi ondhem se sajan tepes pas terros 
mosna, sapaneka jugan manossa mate ta 
abali pole ka dunnya. Sadajana oreng se 
kennal ka abaepon padha loppa tadha se 
emot. 

10(7:9) 

1 Daddi abdidalem ta kengeng neng-enneng 
malolo! Ta kengeng nyempen kasossaan 
kadhinto. Abdidalem kodu acareta notorragi 
essena ate se loka. 

12 Aponapa abdidalem kadhinto sareng 
Junandalem me ejaga terros? Ponapa 
abdidalem kadhinto naga tase se 
ambabajane? 

13 Abdidalem dhung-tedhungan maelanga 
lesso; macellebba ate se sossa nyare 
panglepor. 

14 Namong Junandalem ko-nakoe abdidalem 
sareng mempe; Junandalem madhateng 
mempe juba sareng ngen-angen e dhalem 
ate. 


Ayub 7.151 8.2 17 
15 Kantos abdidalem arassa aperagan manabi 


ecekkel saos kantos napa ka ajal etembang 
nyandhang sangsara e dhalem badan. 

16 Abdidalem lesso sareng busen odhi e 
bume, diggal abdidalem me olle mate! Sabab 
odhi abdidalem ta agandhu arte. 

17 Sanyatana manossa kadhinto ponapa me 
sareng J unandalem eanggep ce ajina? Me 
terros eoladi sadaja tengka polana? 

18 Sabban are sareng J unandalem etalektegi, 
saneyap saat terros eoji 

19 Bila Junandalem se atoleya, ta ajaga 
abdidalem saterrossa, sopaja abdidalem 
kengenga ngalodhu copa? 

20 Adhu, Guste, se ajaga abdidalem, ponapa 
rogina ka Junandalem, manabi abdidalem 
agabay dusa? Me kantos abdidalem ebadhi 
sasaranna panana? Ponapa abdidalem talebat 
maberra ka J unandalem? 

21 Aponapa Junandalem me ta kasokan 
nyapora sadajana dusa se etanggung 
abdidalem paneka? Ponapa Junandalem 
ta kasokan malebbar sadajana kasalaan 
abdina? Sabab sakejja aggi abdidalem bakal 
tedhunga e dhalem koburan, manabi sareng 
Junandalem esaree tanto ta epanggi." 

l Bildad pas ngoca, "Sampe bila bana 
acacaa kantha jareya? Cacana akantha 
angen se agarudhu monyena. 

2 (8:1) 


Ayub 8.31 13 
3 Allah ta tao i abil kaadilan; ban ta tao 
kalero alampaagi barang se bendher. 

4 Olle daddi na-anana bana dusa ka Salerana, 
daddi la sapantessa narema okomanna. 

> Tape mon bana nyare pangaoban ka Allah, 
nyoon kabellasan ban nyoon sapora, 

6 mon atena bana jujur ban tadha calena, 
bana tanto duli etolong bi Allah; ban 
menangka babales ka bana, roma tatanggana 
bana epabali akantha asalla. 

7 Dhi-andhina bana se elang rowa tadha 
artena mon ebandhing bi se bakal etaremaa. 

8 Kodda pekker odhina oreng penter jaman 
lambana, pekker palanjang pangalamanna 
bangatowa. 

9 Sengko ban bana reya ta tao pa-apa sabab 
odhina abidda ta sabarampa; coma akantha 
jang-bajangan se lebat e dunnya. 

10 Edhingngagi cacana reng-oreng penter 
jaman lambana se aberri pangajaran ka bana 
kantha reya: 

11 Galagas pera tombu e tana se bannya 
aengnga; pandhan ta kera odhi e tana se 
tadha rabana. 

12 Mon aengnga kerreng galagas pas elop 
dhaunna, aceppeddan dhari bu-tombuwan 
laenna, mangkana gi ngodha ban gi banne 
baktona se eketthoga ekalaa gunana. 

13 Kantha jareya oreng se ta abakte ka 
Pangeran, loppa ka Allah, tadha pangarebban 
e dhalem odhina. 


| Ayub 8.14ī 9.3 19 
14 Oreng jareya ngandellagi bennang 


alos salambar; jaringnga ba-laba se daddi 
Kaparcajaanna. 

15 Ba kokowa jaringnga ba-laba, mon egabay 
panyandharan? Bennangnga ba kowadda 
egabay paneggudan? 

16 Oreng jahat atamba bannya akantha 
lalang se adhu-budhu ekenneng sonarra are 
mossae bun-kebbunan. 

17 Ramona abulet e to-bato se atompo e 
tana, abulet ce serredda, malarat se locoda. 

18 Tape mon lalang jareya edabu ramona, 
katonna lalang jareya ta tao badha e jadhiya. 

19 Oreng jahat coma kantha jareya 
kasennengnganna; oreng laen dhateng 
agante kennengnganna. 

20 Tape Allah ta tao ajauwi oreng se esto ka 
Salerana, ban ta tao nolong oreng se daraka. 

21 Colona bana gi epagellaa, bibirra bana gi 
epasoraga gumbira. 

22 Se baji ka bana bakal malowa, ban 
bengkona oreng jahat bakal eparosaga 
epamosnaa." 

9 l Tape Ayyub nyaot, dhabuna, "Sengko 
tao, ocana bana tadha salana. Tape e 
dhimma se bisaa manossa mennang aparkara 

ban Allah?" 

2 (9:1) 

3 Dhari saebu partanyaan se eajuwagi 
Allah, maske settonga ta ekenneng jawab bi 
manossa. 


Ayub 9.41 15 20 
“Allah reya talebat penter ban kobasa; sapa 


se bisaa alaban ka Salerana? 

> Allah ngalle nong-gunong ta etemmo oreng 
settonga pas epajungkelang dhari dukana. 

6 Allah madhateng lendhu sampe agundhek 
bume reya, canggana dunnya sampe 
jan-onjanan. 

7 Allah bisa alarang are moncar e baja laggu 
ban ta ngedine tang-bintang nyonar e baja 
malem. 

8 Ta ebanto pa-sapa Allah ngampar langnge 
padana nyek-ngenyek barugugga naga tase. 

3? Tompoanna bintang lao esaba e bang- 
abang, bariya keya bintang Biduk, bintang 
Belanti ban bintang Karteka. 

10Ta bisa manossa paham ka sabarang se 
elampaagi Salerana, tadha oreng se sanggup 
ngetong sakabbinna mojijadda. 

ll Salerana alomampa e adhaanna sengko 
tape sengko ta nangalee; Salerana lebat e 
erenganna sengko tape sengko ta pasda. 

12 Mon Allah arampas, sapa se bangala 
lang-ngalange? Sapa se bangala maenga: 
Ponapa se elampaagi J unandalem? 

13 Allah ta nahan dukana ban panassa 
panggaliyanna; para pangladinna Rahab 
atellok ka Salerana. 

14 Daddi, baramma sengko se alabana? Oca 
apa se bi sengko epanyaodana? 

15 Maske sengko ta sala dhu barammaa pole, 
kajabana nyoon bellas ka Allah tang hakim? 


Ayub 9.161 24 
lêsaompamana Salerana nyaot e bakto 


sengko aserro, sengko mangmang, ba 
bendherra Guste Allah kasokan meyarsaagi 
tang sowara? 

17 Allah se maremmok tang aba e dhalem 
kaleng busbus, se nambai sangsarana tang 
badan ta kalaban badha sababba. 

18 Sengko ta eparenge kasempadan anyaba 
maske pera sakejja; la-mala tang odhi reya 
epatalebat paena. 

19 Apa sengko ngadduwa kakowadan 
ban Allah? Abas, ra, kakowadanna tadha 
bandhinganna! Mon bi sengko egugada sapa 
se bangal ngologa Salerana ka pangadilan? 

20 Maske sengko esto ban ta andhi dusa, 
tang colo dibi katon ngoca sengko ta teppa, 
sabban oca se kalowar dhari tang bibir katon 
nyalaagi sengko keya. 

21 Sengko ta sala, tape sengko ta parduli. 
Sengko Ia busen odhi. Ka sengko kabbi 
la tadha artena sakale; Kabbi padha bai 
papasthenna, se bendher ban se sala tadha 
bidana: padha epamateya keya bi Allah. 

22 (9:21) 

23 Mon oreng se ta sala mate dadagan, Allah 
pera kasokan malolo. 

24 Bume bi Allah epassraagi ka oreng daraka, 
kim-hakim la padha epabuta matana. Se 
makantha jareya tadha laen kajabana Allah, 
mon enja, dhu sapaa pole kerana? 


Ayub 9.251 34 22 
25 Re-are e dhalem tang odhi reya ngabber 


ceppet parana, elang ta kalaban madhateng 
kasennengngan. 

26 Akantha parao se ceppet pajalanna, 
tang odhi lebat ce lekkassa, akantha 
kaceppeddanna mano ellang se nyower 
nyargebba mangsana. 

27 Mon sengko terro mesemma ban agellaa, 
terro loppaa ka sakabbinna tang kasossaan, 
tang kasossaan dhateng pole nyerser sengko; 
sabab sengko tao bi Guste Allah sengko 
teptep eanggep sala. 

28 (9:27) 

2? Daddi mon kantha jareya, apa gunana bi 
sengko epekkere? 

30 Tang dusa ta kera elang, maske ebaccowa 
ban sabun! 

31 Bi Allah sengko ecelleddagi ka cellot, 
sampe tang kalambi dibi arassa jitjit ka 
sengko. 

32J) a sakenga Allah reya manossa akantha 
sengko, tanto sengko ngenneng nyaot; 
ngajak Salerana ka pangadilan sopaja tokar 
reya epamare epareksa. 

33 Tape tadha jaksa e antarana sengko ban 
Salerana, se ngenneng ngadili Salerana ban 
sengko reya. 

34 Moga-moga Allah ambuwa se ngokom 
sengko, ban ajauwagi sengko dhari sabarang 
se nakoe! 


KAL 9.351 10.9 23 
39 Sengko ta tako tor-matora ka Salerana, 


sabab sengko ta apangrasa andhi sala. 
10 l Sengko la busen ban ontep odhi 

e bume, daddi sengko makalowara 
paena tang ate. 

2 Ya Allah, abdidalem ja salaagi; ngereng 
terrangngagi, aponapa abdidalem me 
ekamoso sareng J unandalem? 

3 Ponapa kaontonganna Junandalem nyeksa 
abdidalem sapaneka, mowang ceptaannepon 
Junandalem dibi, sareng nolonge reng-oreng 
se juba ate? 

4 Pamanggina J unandalem ta padha sareng 
pamanggina manossa; 

> yuswaepon Junandalem ta pandha akadi 
omorrepon manossa. 

6 Manabi sapaneka, aponapa Junandalem 
me ngoros sadajana kasalaan sareng dusa 
abdidalem? 

7 Sanyatana J unandalem ngagali, abdidalem 
ta gadhuwan sala sakale. Junandalem ngagali 
tadha oreng settonga se kengeng masalamet 
abdidalem dhari astaepon J unandalem. 

8J unandalem se abadhi sareng apareng ropa 
ka abdidalem paneka, samangken sareng 
Junandalem me daddi epaancora? 

9 Kaemodi, Guste, Junandalem se abadhi 
abdidalem dhari lempong! Ma samangken 
abdidalem kadhinto sareng J unandalem 
epadaddiya abu pole? 


Ayub 10.101 17 24 
10 Kobasana Junandalem saos se abanto 


rama madaddi abdidalem kadhinto, sareng se 
maraja abdidalem e gandhuanna ebu. 

ll Sareng Junandalem badan kadhinto 
ebadhi dhari tolang sareng ora, eparenge 
daging, sareng kole menangka bungkossa. 

12 Abdidalem eparenge odhi sareng 
kataresnaan, nyaba abdidalem ejaga sareng 
epeyara. 

13 Namong samangken abdidalem oneng 
ja ngabidi gi dhimen J unandalem ampon 
kaagungan rancana, abdidalem epacalakaa. 

14 Sareng Junandalem abdidalem etalektegi 
salanjangnga pola me abadhi kasalaan, 
sopaja Junandalem ta kasokan apareng 
sapora. 

15 Manabi abdidalem alako dusa, tanto 
calaka; namong manabi abdidalem tadha 
salana, gi paggun eanggep dusa. Abdidalem 
ta bangal adhanga, sabab arassa sossa 
sareng eya-seya. 

16 Manabi abdidalem ahasel sanare ta 
saponapa, sareng Junandalem eserser 
akadi se nyerser macan; noduwagi pole 
kakobasaanna, sopaja abdidalem takoa. 

17 jJ unandalem madhateng sakse ros- 
terrosan se nyalaagi abdidalem salanjangnga; 
Junandalem sajan atamba duka, sareng 
madhateng kan-pasukan anyar se 
epanyerrang sareng epamerrange abdidalem 
paneka. 


Ayub 10.181 11.6 | 25 
18 Aponapa abdidalem me epalahir ka bume? 


Langkong sae abdidalem mate sabellunna 
etangalee oreng. 

19 Sopaja abdidalem eanggep ta oneng 
badha, sabab dhari gandhuanna ebu terros 
egiba ka koburan. 

20 Abdidalem ta abit pole se odhia e 
dunnya, daddi dinggal abdidalem kadibiana, 
ngarassaagiya kobassana karena odhi se 
namong sakejja. 

21 Sakejja aggi abdidalem ondura ban ta 
kera abali pole, nojju ka nagara se petteng 
calemodan, 

22 nagara se petteng, salbut ta epanggi 
karowanna, kennengnganna tera se padha 
sareng petteng calemodan." 

1 1 l Saellana jareya Zofar ngoca, "Apa 

oreng se bannya caca ta parlo esaodi? 
Apa oreng se bannya colo ta parlo esalaagi? 

2 (11:1) 

3 Ayyub, apa bi bana sengko sakanca 
esangka ta tao nyaot? Neng-enneng esanggu 
polana eca-kocae bana? 

4 Menorot pekkeranna bana sabarang se 
ekocaagi bana jareya ta sala; menorot 
anggebbanna bana, bana reya berse e 
ajunanna Allah. 

> Tape, moga Allah dibi adhabuwa ka bana! 

6 Moga bana eparengngana oneng bi 
Salerana, ja hekmat reya bannya macemma 
ban tadha manossa se ngarteya. Sopaja 


Ayub 11.71 15 26 
bana ngarteya ja kasangsaraan se etanggung 


bana jareya sanyatana ta sabarampa 
mon ebandhing ban kasalaanna bana, se 
sabagiyan e antarana ta ebitong bi Guste 
Allah. 

7E dhimma bana se pahama parkara 
hakekadda Allah? E dhimma bana se ngarteya 
parkara kobasana? 

8 Kobasana atenggiyan dhari langnge, ta 
kera ekenneng jangngo bi bana. Kobasana 
adhalemman dhari dunnyana oreng mate, 
bana ta kera ngarte maske sakonea. 

? Kobasana Allah arajaan dhari bume, 
alebaran dhari tase raja. 

10 Mon Allah nangkep bana sarta abakta bana 
ka pangadilanna, sapa se bisaa lang-ngalange 
Salerana? 

l1 Allah ngagali ka oreng se dujan lecegan 
saneyap kajahadanna ta lopot dhari 
pangoladanna. 

12 Mon hemar alas abudhu hemar se notot, 
buru oreng budhu daddi penter. 

13 Ayyub, mara bana paberse atena, atobat 
dhari sa-dusana! Adua nyoon ka Allah! 

14 Buwang dusa dhari atena, pajau 
kajahadan dhari bengkona. 

15 Daddi bana olle ngadhebbi odhi reya 
kalaban ate sabbar ban bangal; koko ban ta 
mangmang pekkerra. 


Ayub 11.161 12.5 27 
l6la-mala bana ta kera enga ka 


kasossaanna, akantha banjir se asat ta 
ekaengae oreng settonga. 

17 Odhina bana bakal lebbiya terrang dhari 
are seyang, ban odhina bana se calemodan 
bakal padhaa ban terana pajjar. 

18 Bana bakal kokowa ban andhi 
pangarebban se kowat; ban bana arassa 
aman sabab elindhunge Allah. 

19 Bana ta kera tako ka moso; ban bannya 
oreng entar ka bana mentaa tolong. 

20 Tape oreng se jahat bakal ngabasa 
kabingongan, sabab ta nemmo jalan ban 
partolongan. Se daddi pangarebbanna coma 
anante bila se mateya." 

1 2 l Dhabuna Ayyub, "Pajat, bana reya 

abakkele ommat manossa. Mon bana 
mate, kabeccean mate keya. 

2 (12:1) 

3 Sengko manossa se andhi akkal buddi 
keya; la ngarte apa se ekocaagi bana. Ban 
pole, sapa se ta tao ka parkara jareya? 
Sengko ja sangka kala ka bana. 

4Sengko ekala-gella bi ca-kanca, mangkana 
sengko tadha salana tadha calena. Lamba 
Allah ngabbuli tang dua, mon sengko nyoon 
partolonganna. 

> Bana ya-nyeya oreng se palang, polana 
odhina bana aman; oreng se la para robbuwa 
bi bana gi epokol epakaja. 


Ayub 12.61 15 | 28 
6 Tape odhina bigal aman salanjangnga, 


oreng se bangal nangtang Allah taremtem 
odhina. Mangkana diba se eandellagi, 
sanyatana pera kakowadanna dibi. 

7? Kodda atanya ka mano sarta keban laenna 
tanto bana eberrii pangajaran. 

8 Menta katerrangan ka sakabbinna mahlok 
e bume ban e tase raja, tanto bana ebalai. 

3E antarana para mahlok jareya, se kemma 
se ta tao ja se nyeptaagi abana tadha laen 
kajabana PANGERAN? 

10 Allah se ngator odhina mahlok ceptaanna; 
se kobasa ka nyabana saneyap manossa. 

ll Akantha tang jila se dujan ka kakanan 
se nyaman, bariya keya tang kopeng lebur 
ngedhingngagi caca. 

12 Cana, se andhi kabicaksanaan oreng se la 
towa omorra, tape pera Allah se kaagungan 
hekmat ban kakowadan. Cana, se andhi 
pangarteyan pera oreng se la towa, tape 
pera Allah se kaagungan pangarteyan ban 
kakobasaan. 

13(12:12) 

14 Sabarang se ebungkar Allah ta ekenneng 
paddek pole; pa-sapaa se etawan ta 
ekenneng tolong oreng. 

15 Mon Allah namba aeng, kabbi tanto daddi 
kajal ban kerreng; mon aeng eocol ban 
epagili, tanto tana elompa banjir. 

16 Allah reya kowat ban mennang ros- 


terrosan; tokang tepo ban reng-oreng se 
etepo padha badha e dhalem kakobasaanna. 

17 Para pangobasa epondhut 
kabicaksanaanna, para pamimpin epadaddi 
kantha oreng lola. 

18 Para rato epondhut kakobasaanna pas 
epamaso ka dhalem penjara; 

19 para imam ban para pangadhana bangsa 
epanespa tadha bandhinganna. 

20 Reng-oreng se penter acaca epakerker 
jilana, reng-oreng towa epaelang 
kabicaksanaanna. 

21 Sẹ neggu kakobasaan epakaelangan 
mowa, se marenta epondhut kakowadanna. 

22 Kennengngan se orem eterae; se rodhep 
petteng esonare. 

23 Sa-bangsa epamaju ban epakowat, 
saellana jareya laju epatompes tadha karena. 

24 Para pamimpin epabingong, sampe ajalan 
ta ron-karon. 

25 Reng-oreng jareya ga-ragaan e 
pettengnga, dhing-tabarindhing akantha 
oreng mabu. 

1 3 l Sabarang se ekocaagi bana sengko la 

tao nangale ban ngedhing sabellunna, 
ban parkara jareya sengko ce pahamma. 

2 Sabarang se ekataowe bana sengko tao 
keya; ja nyangka sengko kala ka bana. 

3 Tape sengko tor-matora ka Se Mahakobasa; 
abillaana tang parkara e ajunanna Allah. 

4Sabab bana notobi kabudhuwanna dibi 


kalaban nepo, tadha bidana ban kon-dhukon 
palsu. 

>Ja sakenga bana ta acaca, olle daddi bana 
eanggep bicaksana. 

6 Daddi mara edhingngagi sengko alabana; 
mara tetene tang caca reya. 

7 Apa bana olle lecek ka manossa, polana 
abillaana Allah? Apa bana olle co-ngoco 
kaangguy kaparlowanna Salerana? 

8 Apa bana nolongana Allah, abillaana, daddi 
pangacarana? 

3? Mon Allah mareksa bana, ba beccea 
hasella? Ba bisaa bana co-ngoco Salerana 
akantha se co-ngoco manossa? 

10 Mon badha se etolonge bana maske bana 
ta asa-kasa, bi Allah bana tanto eparenge 
okoman se kejjem. 

ll Apa atena bana ta tekerjat ngataowe 
kaagunganna Guste Allah? Apa atena bana ta 
tako ngataowe kakowadanna? 

12 Babalaanna bana akantha abu se tadha 
gunana; cacana bana padha ban lempong se 
gampang bella. 

13 Daddi la neng-enneng, dina sengko se 
acacaa, sengko ta parduli maske barammaa 
daddina. 

14Sengko ehlas maske nyaba daddi 
tarowanna. 

15 Sengko nekat, sabab la ta andhi 
pangarebban! Mon Allah mateyana sengko, 

sengko passra, tape sengko gi abillaana tang 


aba e ajunanna. 

16 Olle daddi sengko salamet polana 
mabangal sabab oreng se jahat ta kera 
bangal ngadhep ka Allah. 

17 Sateya edhingngagi pateppa tang oca; 
tetene tang katerrangan reya. 

18 Sengko la asadhiya aparkaraa, sengko 
yakin sengko ta ekenneng anggep sala. 

19 Guste, manabi J unandalem rabu ngarane 
abdidalem, abdidalem neng-ennengnga 
anantea ajal. 

20 Namong kabbullagi parnyoonan abdidalem 
se dhadhuwa kadhinto, Guste, sopaja 
abdidalem bangal ngadhep J unandalem pole: 

21 ngereng ambu, abdidalem ja seksa 
ros-terrosan, ja patako ka Junandalem 
salanjangnga. 

22 Ngereng adhabu, abdidalem nyaoda. 
Otabana diggal abdidalem se tor-matora, 
kasokana J unandalem apareng jawaban. 

23 Saponapa kasalaan sareng dusa 
abdidalem? Ngereng sebbuddagi kajahadan 
abdidalem. 

24 Aponapa abdidalem sareng Junandalem 
me ejauwi? Aponapa abdidalem me ekamoso? 

25 Abdidalem namong dhaun se ngalotor 
egiba angen, aponapa sareng J unandalem me 
eko-takoe? Abdidalem namong darameyan se 
kerreng, aponapa me eserser samane? 

26) unandalem`nantowagi papasthen se pae 


kaangguy abdidalem, Guste, sareng ngokom 
kasalaan abdidalem gi ngodhana. 

27 Soko abdidalem etalee rantay besse; 
saneyap tengka abdidalem etalektegi; kantos 
ka pa-dapana soko eoladi. 

28 Kantos abdidalem alpo akadi kaju se 
mopok, tadha bidana sareng kaen se teppo 
ekakan ngetnget. 

14 l Ngabidi lahir manossa ta gadhuwan 

kakowadan, ta bisa apa-ponapa; odhi 
sakejja e dunnya nanggung sangsara. 

2 Saamponna nyemme pas elop akadi 
kembang; mosna terros elang akadi 
jang-bajangan. 

3 Ya Allah, ba kasokana Junandalem ngoladi 
abdidalem, otabana ponapa Junandalem 
ngadhebbagiya abdidalem ka pangadilanna 
J unandalem? 

“Ba kengenga manossa se buddhak dusa 
madhateng barang se samporna? 

>Omorra manossa sareng Junandalem 
ampon etantowagi; bannyana bulanna 
ampon eteptebbagi. Jugan batessa ampon 
epamasthe, ta kengeng elebadi pole. 

6 Diggal ja rok-erok, me olle bu-ambu 
lesso; ngarassaagi kobassaepon odhina se 
nyangsara. 

TKajuwan se epoger gi gadhuwan 
pangarebban; nyelbi pole, pas aca-ranca. 

$Sanare e dhalem tana ramona kero, 


sarengngan bungkella bucco, 

3? namong manabi ekenneng aeng pas tombu 
pole; akadi tamennan se ngodha, selbina 
tombu pole. 

10 Namong manabi manossa mate, obus 
caretana; manabi adinggal dunnya, pas e 
kadhimma kennengnganna? 

1! Akadi songay se asat aengnga, sareng 
talaga se kerreng dhasarra, 

12 sapaneka jugan manossa se ampon mate: 
ta kengeng odhi pole. Ta kera jaga saabidda 
langnge gi badha, ta kera mella pole dhari 
tedhungnga. 

13 Erreppagi abdidalem e dunnyana oreng 
mate; jagaagi kantos Junandalem ta 
duka pole. Pas tantowagi baktoepon bila 
J unandalem se emoda ka abdidalem kadhinto. 

14Sabab manabi manossa mate, ta kera 
bisa odhi pole. Abdidalem anante sabban are 
kantos kasangsaraan kadhinto mare. 

15 Saamponna gapaneka J unandalem tanto 
ngolok, abdidalem badhi nyaot; J unandalem 
tanto pas neser pole ka abdidalem, mahlok 
ceptaanna. 

16jJ unandalem tanto pas ajaga tendagga 
soko abdidalem, namong ta kera nalektegi 
dusa abdidalem. 

17 Dusa abdidalem tanto epalebbar, kasalaan 
se ampon lebat tanto epatadha. 

18 Pagi nong-gunong badhi gujura, gunong 
bato se koko agingser kennengnganna. 

19To-bato bakal egisgisa aeng se santer 
gilina; tana bakal eanyoa ojan se derres 
gaggarra. Sapaneka jugan Junandalem 
mamosna pangarebbanna manossa. 

20) unandalem makala manossa kaangguy 
salanjangnga; sareng J unandalem etondhung, 
eoba robana. 

2l Na-anana daddi oreng se molja, tape 
oreng gapaneka ta oneng pa-ponapa. Manabi 
na-anana nespa odhina, tadha oreng se 
malae abana. 

22 Se ekarassa namong nyonyona badanna; 
se etanggung namong ngennessa atena." 

1 5 l Elifas nyaot, "Dhu apa, Ayyub, me 

acaca malolo! Tadha oreng bicaksana 
se nyaot kantha bana jareya, oreng becce ta 
kera mabendherra abana ban caca se tadha 
manana. 

2 (15:1) 

3 (15:1) 

4 Mon cacana bana jareya etoro, ta kera 
badha pole oreng se tako otabana adua ka 
Allah. 

>Cacana bana noduwagi ja bana sala, tape 
bana ter-moter caca notobana kasalaanna. 

6 Ta osa sengko ngarane ban nyalaagi bana, 
sabab cacana bana la noduwagi salana. 

7 Apa bana manossa se elahirragi dha-adha 
kadibi? Apa bana hadir e bakto nong-gunong 
eceptaagi? 

8 Apa bana ngedhing rancanana Allah? Apa 
pera bana se andhi hekmadda manossa? 

P Apa se ekataowe bana sengko ban oreng 
laenna tao keya. Apa se epahame bana 
terrang keya ka oreng laenna. 

10 Sengko ban reng-oreng laenna narema 
hekmat reya dhari reng-oreng se la pote 
obuna; reng-oreng se la badha sabellunna 
eppana bana lahir e dunnya. 

ll Arapa bana ma nolak pangleporra Allah? 
Sengko sakanca acaca epasabbar ban epaalos 
bit asmana. 

12 Tape bana peggel, matana mera; 

13 bana peggel ka Allah ban alaban ka 
Salerana. 

14 Ba bisaa manossa tadha salana? Ba bisaa 
manossa jareya bendher e ajunanna Allah? 

l15La-mala ka malaekadda Allah ta 
parcaja; kabbi eanggep ta socce e dhalem 
pangoladanna. 

16 Apa pole manossa se juba tengkana, se 
ngalakone kajahadan akantha oreng ngenom 
aeng biyasa. 

17 Edhingngagi, Ayyub, bi sengko bana 
ela-balaana, 

18 parkara barang se eajarragi oreng penter 
ka sengko. Pangajaran jareya etarema dhari 
bangatowana, ban epaterros ka na potona. 

19E bakto jareya tadha oreng manca e 


nagarana; tadha se manyalethong reng-oreng 
jareya dhari Allah. 

20 Oreng jahat se nendhes sasamana bakal 
arassaa tako salanjangnga e dhalem odhina. 

21 Nye-monye se nakoe makopok kopengnga, 
e jaman taremtem bigal dhateng nyerrang 
abana. 

22 Tadha pangarebban e dhalem odhina 
se kalowara dhari pettengnga, sabab 
peddhangnga oreng se mateyana abana 
terros nyerser e saneyap kasempadan. 

23 No-mano se ngakanan babathang anante 
matena, padha ngakana mayyidda. Oreng 
jareya pas apangrasa odhina se bakal dhateng 
orem tadha terana. 

24 Balai akantha rato se parjuga, la asadhiya 
se nyargebba. 

25 Kantha jareya papasthenna oreng 
se nangtang Allah bangal alaban ka Se 
Mahakobasa. 

26 Oreng jareya noduwagi kasombonganna, 
nyerbu ban alaban ka Allah; ngangka 
tamengnga ta endha kala. 

27 (15:26) 

28 Oreng jareya enneng e tha-kottha se 
ta etemmo karowanna, ban e ko-bengko 
se tadha orengnga, tape tha-kottha ban 
ko-bengko jareya la epastheyagi ancora 
polana perrang. 

23 Dhi-andhina bakal elanga ta alampat; 


dunnyana bakal tompessa tadha karena. 

30 Oreng jareya ta kera lopot dhari papetteng 
se calemodan; apoy bakal mapotthona 
bi-selbina. Oreng jareya bakal mosnaa 
ekenneng serrop lesanna Allah. 

31 Mon oreng jareya parcaja ka barang se 
tadha gunana, tanto abana kare angar, sabab 
ganjaran se etaremaa, barang se ta aguna 
keya. 

32 Sabellunna baktona oreng jareya la mate, 
akantha ranca se elop se ta bisa biru pole. 

33 Oreng jareya akantha anggur se ngalotor 
buwana, akantha bungkana jaitun se ronto 
kembangnga. 

34 Oreng jahat ta kera andhi toronan; bakal 
katonona bengkona se epaddek dhari pesse 
ollena go-sogo. 

35 Kantha jareya oreng se amaksod jahat 
ban se alako juba; se possa ban tepowan e 
dhalem atena." 

16 l Tape Ayyub nyaot, "Sengko la 

seggut ngedhing se kantha jareya; 
pangleporra bana pera daddi seksaan. 

2 (16:1) 

3 Bila bana se ambuwa acaca? Polana apa 
bana me terros ban-labanan? 

“Ja sakenga bana daddi sengko ban sengko 
daddi bana, sengko bisa acaca kantha jareya 
keya. Bi sengko bana eberriana babalaan 

ros-terrosan, sambi pek-kepeggan tadha 


ambuna. 

> Atena bana epakowada ban babalaan se 
bannya macemma, sarta elepora ban tang 
caca. 

6 Mon sengko acaca, tang kasossaan ta 
kera korang, mon sengko neng-enneng, apa 
gunana? 

7 Sengko epacelessona bi Allah; tang ana 
bine epamate tadha karena. 

8 Sengko etangkep ban ekamoso. Sateya 
tang badan sampe koros, oreng sabannyana 
nganggep jareya buktena ja sengko reya 
bannya dusana. 

P Allah ce dukana, tang aba ebit-sebbit tadha 
karena; se ngoladi sengko katon ce bajina. 

10 Oreng bi-nyebbi sengko bi colona se 
ebukka epalebar; sengko egaruyu, ban tang 
pepe etamper. 

11 Bi Allah sengko eparengngagi ka oreng 
daraka, eontallagi ka tanangnga oreng 
durjana. 

12 Dha-adhana sengko odhi taremtem ban 
aman, tape bi Allah pas eserrang daksakala. 
Tang leer ecangkarem dhari budhi, samarena 
pas ebantengngagi; egabay sasaranna 
lateyan. 

13 Sengko epana tadha ambuna, tadha 
sakale bellas asena, sampe essena tang tabu 
ngalowa. 

14 Allah nyerrang sengko reya akantha 


tantara se ngamok dhari bajina; sengko 
elokae ta etemmo barampa kalena. 

15 Sengko akalambi karong tandha sossa, 
toju e abu tandha kala. 

16 Dhari bannyana nanges tang mata sampe 
mera, bara ban beddeng balukodanna. 

17 Tape sengko ta andhi sala ajalannagi 
kakerrasan; tang dua ka Allah kalowar dhari 
ate se ehlas. 

18E bume, kajahadan se etebaagi ka sengko 
ja alenge; tang serro se menta kaadilan ja 
anggep tadha! 

19 Sengko tao ja se abillai sengko badha e 
sowarga, se nyaksee ja sengko ta andhi sala. 

20 Sengko eca-kocae ban ekala-gella 
ca-kanca; sengko nanges ngadhep ka Allah 
nyoon bantowan. 

21 Mandar Allah dibi nolonga sengko e 
ajunanna, akantha oreng se nolong kancana. 
22 Tang omor la ta bannya karena, sakejja 
aggi sengko la tadha ban ta abali saterrossa. 
17 l Tang ajal la para napaa, tang nyaba 

la para peggaa; kabbi la padha tadha, 
pera kare koburan. 

2 Sengko egabay co-kocowan, sengko 
nangale saapa oreng amon-semmonan. 

3 Abdidalem kadhinto jujur, Guste Allah. 
Moga J unandalem parcajaa. Pasera pole se 
bisa nyokong oca abdidalem? 

“Junandalem notobi atena reng-oreng 


gapaneka kantos tadha se ngarteya; ja 
kantos samangken abdidalem epakala 
reng-oreng gapaneka. 

> Menorot parebasan, se eparkaraagi 
kancana sopaja olleya kaontongan, babales 
bakal tebaa ka na-anana. 

6 Sateya sengko etondhung ban parebasan 
jareya; tang ca-kanca nyander pera nyopaana 
tang mowa. 

7 Tang mata rabeng polana ce sossana; tang 
badan talebat korossa. 

8 Oreng se tako ka Allah, takerjat ban heran, 
oreng se ta andhi sala nganggep sengko ta 
andhi Pangeran. 

? Oreng se becce ban ta andhi sala, sajan 
yakin odhina ekasokane bi Allah. 

10 Tape saompamana bana kabbi entar 
dha enna, ta kera sengko nemmo oreng se 
bicaksana maske settonga e antarana. 

ll Tang omor la lebat, tang rancana kabbi 
la buddhu; elang keya sakabbinna tang 
pangaterro. 

12 Tape bi tang ca-kanca malem ekoca 
seyang, cana la para teraa. Tape sengko 
tao tang kabadhaan paggun petteng tadha 
obana. 

13 Pera dunnyana oreng mate se bi sengko 
enantea, e dhissa sengko tedhunga e 
pettengnga. 

“Tang makam bi sengko ekocaa "Tang 


eppa" ban ceng-caceng se ngakan tang badan 
reya ekocaa "Ebu" ban "Embuk". 

15E dhimma pangarebban monggu ka 
sengko reya? Sapa se nangale sengko badha 
sennengnga? 

16 Mon sengko la toron ka dunnyana oreng 
mate, sengko ta andhi pangarebban pole." 
18 l Bildad nyaot, "Bila bana se 

mareya acaca? Mara neng-enneng, 
edhingngagi sateya sengko sakanca acacaa. 

2 (18:1) 

3 Arapa sengko sakanca bi bana me eanggep 
gendheng, me eanggep padha ban sape? 

4 Kapeggellanna bana pera nyakee abana 
dibi. Apa polana kaparlowanna bana bume 
kodu epaseppe, nong-gunong bato kodu 
ealle? 

> Damarra oreng jahat tanto epatee; apoyya 
ta kera tao eodhii pole. 

6 Sonar e dhalem kemahna la orem; damarra 
la ta nyonar. 

7 Tengkana se mantep dhing-tabarindhing; 
babalaanna dibi andaddiyagi abana 
tatandhung. 

8 Sokona atengka ka dhalem jaring, sampe 
sokona takae. 

3 Tombedda takae ka jebbak, abana cekka 
tajira. 

10 Talena jira epasang e dhalem tana; jebbak 
anganga e jalan se elebadana. 

ll Oreng jahat takerjat polana barang se 


nakoe dhari man-dhimman; sabban tengkana 
etoro bunte rassa katakoen. 

12 Lamba abana kowat, sateya nyangsara; 
balai dhateng neng e man-dhimman. 

13 Kolena topo ban panyaket se sara, tanang 
ban sokona bucco kalowar nana. 

14 Oreng jareya eeret dhari kemahna se daddi 
kennengnganna se aman, epangadhebba ka 
Ratona Pate. 

15 sateya sapaa bai olle enneng e kemahna, 
kemahna etaburi balirang maelanga 
panyakedda. 

16 Mo-ramona padha kerreng ban kero, 
ca-rancana padha elop. 

17 Tadha oreng se kennal pole ka abana e 
dhalem kotthana otaba e lowar nagarana; 
tadha oreng settonga se enga ka nyamana. 

18 Dhari kennengngan se tera etondhung 
ka pettengnga, dhari dunnyana oreng odhi 
epanyengla. 

19Ta andhi ana ban katoronan, tadha karena 
settonga e kampongnga. 

20 Ngedhing papasthenna se kantha jareya 
pandhudhu e bara padha tacengnga, 
pandhudhu e temor padha katakoen. 

21 Kantha jareya papasthenna oreng daraka, 
oreng se ta marduli ka Allah." 

19 l Tape Ayyub nyaot, "Arapa sengko 

me terros eca-kocae, eseksa tadha 
ambuna sakale? 

2(19:1) 

3 Li-baliyan bana ya-nyeya sengko, 
nganeyaja sengko ta tao malo. 

4 Mon sengko pajat kalero, apa rogina ka 
bana? 

> Bana apangrasa ateppaan dhari sengko; 
tang kasossaan eanggep bukte ja sengko 
kalero. 

6 Pangarte, ja sengko reya eseksa Allah, 
epega e dhalem jebbagga. 

7 Sengko ajeng-gujeng polana kakejjemman 
jareya, tape tadha oreng se marduli. Sengko 
acerreng menta kaadilan, tape tadha oreng 
se ngedhing. 

8 Allah notop tang jalan, sampe sengko ta 
ngenneng lebat, ban sakabbinna tang lorong 
epapetteng calemodan. 

3 Tang dhi-andhi erampas epatadha karena, 
tang nyama se bagus eparosak. 

10 Salerana ngantem sengko dhari man- 
dhimman, akantha oreng se adabu ramo 
dhari tamennan, se pas epanneng koros 
sarta elop, sabariya jareya Salerana nyendhal 
sakabbinna tang pangarebban. 

ll Dukana ka sengko tadha bandhinganna; 
sengko eanggep menangka mosona. 

12 Pasukanna nyerrang ta ekenneng 
addhang; tang kemah ekeppong, tang jalan 
etebbeng. 

13 Tang tan-taretan epajau dhari sengko; 
tang kennalan kabbi ta tao pole ka sengko. 

14Tang la-bala majau, tang ca-kanca 


maelang. 

15 Tang reng-bareng se babinean ta enga ja 
sengko lorana; sengko eanggep oreng se Qi 
ta ekennal. 

16 Mon tang bareng eolok, ta endha nyaot, 
maske sengko se-ngase ngangguy caca se 
lemma manes. 

17 Tang bine ngotaa ngedhing bauna tang 
nyaba, tang tan-taretan ta endha nyemma, 
jitjit ngedhing bauna tang aba. 

18 Bi na-kana e rong-lorong sengko eya-seya, 
mon sengko manjeng ekala-gella tadha 
ambuna. 

19 Mon nangalee sengko, tang ca-kanca 
padha tako, reng-oreng se ekataresnae 
sengko padha ondur. 

20 Tang badan kare kole ban tolang; sengko 
para mateya, tang ajal para napaa. 

2l Kaneserre sengko, ca-kanca, sabab 
sengko epokol Allah bi astana. 

22 Allah terros nyecce sengko; arapa bana 
me ro-nero? Apa bana ta tobuk se nyeksa 
sengko? 

23) a sakenga tang ca-oca etoles, sopaja 
teptebba ekaengae, 

24ja sakenga eoker bi besse ka gunong bato, 
sopaja ta elanga terros. 

25 Tape sengko tao e sowarga badha se abilla 
sengko, se dhi-budhina bakal dhatengnga 
abanto sengko. 

26 Maske tang kole bucco ban rosak, mon 


daging gi badha badanna, sengko gi ngabasa 
Allah. 

27 Tang mata dibi ngabasa Allah, ban 
Salerana bakal daddiya tang kanca. Tang ate 
ancor sabab bana ngoca, 

28 Baramma carana se agugada oreng 
jareya? Bana nyare lantaran agabaya parkara. 
23 Tape sateya patako ka peddhang, sabab 
Allah duka ban ngokom oreng se dusa, daddi 
bana pas bakal taowa ja badha Allah se 

ngadili manossa." 

20 l Zofar nyaot, "Sengko peggel 

ngedhing cacana bana daddi bi sengko 
bana esaodana. 

2 (20:1) 

3 Cacana bana jareya ya-nyeya tang aba, 
tape sengko tao baramma se ajawaba. 

“Apa bana ta tao dhari lambana, molae 
manossa buru esaba e dunnya, 

>ja kagumbiraanna oreng jahat pera sakejja, 
kasennengnganna oreng daraka ta saapa 
abidda? 

6 Maske daddi oreng raja tenggina sampe 
gan langnge, cethagga sampe nyedding ka 
ondhem, 

tape oreng jareya bakal mosnaa 
salanjangnga, elang dhari dunnya kalaban 
cara se nespa. Reng-oreng se kennal ka 
abana, bakal atanyaa, Dha emma oreng 
rowa? 

8 Oreng jareya bakal elanga akantha 


jang-bajanganna mempe, akantha barang se 
katon e baja malem elang ta etangalee pole. 

? Oreng jareya ta etangalee pole bi mata; 
sarta tadha neng e bengkona. 

10 Sabarang se ekeco dhari oreng se malarat, 
kodu epabali bi na-anana. 

ll Maske oreng jareya gi ngodha ban 
parjuga, sakejja aggi la daddi abu ta aroba. 

12 Kajahadan ekarassa ce manessa e colona, 
se ekalodhua eman rassana; daddi esempen 
e babaanna jilana sopaja abit ngarassaagi 
nyamanna. 

13 (20:12) 

14 Tape sanapana ka dhalem tabuna, aoba 
kakanan jareya daddi racon se ce mandina. 

15 Barang kecoan se la ekalodhu maso ka 
dhalem tabu, kapaksa eotaagi kalowar; Allah 
se makalowar dhari dhalem tabuna. 

16 Oreng jahat bakal ngenoma racon se 
madhateng balai, oreng jareya bakal mateya 
akantha se ekekke olar se mandi raconna. 

17 Oreng jareya ta kera tao rassana mennya 
jaitun se ce bannyana, otabana susu ban 
maddu se wa-ngalowa. 

18 Kaontonganna kodu epabali kabbi; daddi 
ta tao rassana kobassana hasella usahana. 

19 Sabab oreng jahat jareya nendhes ban ta 
marduli oreng mesken ban malarat, arampas 
ko-bengko se banne andhina. 

20Lantaran katamaanna tadha batessa, 


oreng jareya ros-terrosan arassa korang. 

21 Mon ngakan kabbi epaabi epatadha 
karena, daddi kamamoranna ta abit omorra. 

22E bakto odhina la ce mamorra, 
kasangsaraan ban kasossaan teba ka abana. 

23E bakto ngakan ngessee tabuna, Allah ce 
dukana pas ngokom oreng jareya. 

24 Mon oreng jareya bisa buru lopot dhari 
peddhang baja bakal lokaa ekenneng pana 
dimbaga. 

25 Pana naccek sampe abana loka; koncona 
agalirap terbas ka badanna, daddi atena 
katakoen ce talebadda. 

26 Tompes dhi-andhina ban sempennanna; 
oreng jareya ban saessena bengkona ekakan 
apoy se banne gabayanna manossa. 

27 Langnge mokka kajahadanna, bume jaga 
nangtang abana. 

28 Dhi-andhina kabbi bakal tompessa, sabab 
Allah talebat dukana. 

293) areya odhina oreng durjana, se la 
etantowagi Allah kaangguy abana." 

2 1 l Saodda Ayyub, "Edhingngagi pateppa 
tang oca reya; pera jareya panglepor 
se epenta sengko sateya. 

2(21:1) 

3 Edine gallu sengko acacaa, samarena olle 
bana ya-nyeya pole tang aba reya. 

4 Banne ban manossa sengko atokar; sengko 
ta sabbar badha lantaranna. 

> Abas sengko, tanto bana tacengnga, bana 


tababeggen ta metto oca. 

6 Mon sengko mekkere tang kabadhaan reya 
sengko ngetter, marenges rassana. 

7 Arapa oreng jahat me epalanjang omorra 
bi Allah dhi-andhina epatamba ros-terrosan? 

8 Odhina cokop abidda, sempat nangalee na 
potona daddi dibasa. 

? Roma tatanggana taremtem ban aman; Bi 
Allah ta eparenge balai pa-apa. 

10 Ebinna ana-rana, abudhu ta kalaban 
malarat. 

ll Na-anana oreng jahat gumbira ca- 
loncaan, akantha dumba se gi ngodha se 
neng-sennengngan. 

12 Kabbi ramme atari ban anyanye, etoroe 
terbang, calempong ban soleng. 

13 Re-saare senneng odhina, matena 
taremtem ta nyangsara. 

14 Mangkana reng-oreng jareya mator ka 
Allah, Jauwi abdidalem, ngereng J unandalem 
nyengla! Abdidalem ta parduli ban ta 
terro ngarteya maksod sareng kasokanna 
Junandalem ka abdidalem sadajana. 

15 Cana pekkerra reng-oreng jareya, Aladine 
Allah tadha gunana, adua ka Salerana tadha 
parlona. 

16 Sengko ahasel ngaolle tang maksod ban 
pangaterro, gu ta dhari kakowadan dibi 
malolo? Tape sengko ta saroju sakale ka 


| Ayub 21.171 26 
jalanna pekkeran ban panemmo se kantha 


jareya. 

17 Bila badha damarra oreng jahat epamate? 
Bila badha oreng jahat nemmo balai ban 
palang? Bila Allah tao duka ka reng-oreng 
jareya, sampe apareng okoman? 

18 Bila reng-oreng jareya tao daddi akantha 
darameyan ban abu se ekebbat kaleng busbus 
ban angen se lebat? 

19Cana bana, Ana eokom Allah polana 
dusana eppana. Tape cana sengko: Oreng 
se dusa jareya se kodu eokom Allah polana 
dusana, sopaja oreng jareya apangrasa ja 
polana dusana abana eokom bi Allah. 

20 Dina oreng dusa me nanggung dusana 
dibi, dina me erassae dukana Allah Se 
Mahatenggi. 

21 Mon oreng la mate ta kera mekkere pole 
senneng enjana ana bine. 

22 Apa bisa manossa ngajari Allah, Allah se 
ahakime mahlok e sowarga? 

23 Badha reng-oreng se baras saomorra; 
badanna sehat sampe matena. Pamatena 
senneng ban gampang, badanna gi kowat. 

24 (21:23) 

25 Badha pole se ta tao senneng 
salanjangnga, odhi sampe mate talebat 
nyangsara. 

26 Tape e koburan kabbi tadha bidana; padha 
ekaromo caceng ban ola. 

27 Sengko tao pekkeranna bana, ban 


pekkeran juba se erancang e dhalem atena. 

28 Bana atanya, E dhimma bengkona oreng 
se kobasa rowa, oreng se daraka lakona? 

2? Apa bana gi ta atanya ka reng-oreng se 
seggut ajalanan? Apa bana ta parcaja ka 
berta se egiba reng-oreng jareya? 

30 Cana reng-oreng jareya, E are baktona 
Allah apareng okoman, reng-oreng jahat 
bakal epasalamedda. 

31 Tadha se agugat tengkana, tadha se males 
kajahadanna. 

32 Oreng jareya egiba ka koburan, epamaso 
ka dhalem lobang, makamma ejaga ban 
erabat. 

33 Oreng aebuwan se ngerengngagi jinazana, 
tana re-lere notobi badanna. 

34 Daddi pangleporra bana jareya kosong! 
Jawabanna bana jareya co-ngoco!" 

2 2 l Elifas ngoca, "E antarana manossa 

reya, tadha settonga se aguna ka 
Allah. Oreng se andhi akkal buddi pera aguna 
ka abana dibi. 

2 (22:1) 

3 Apa gunana ka Allah mon bana ajalannagi 
kasokanna? Apa ontongnga ka Salerana mon 
odhina bana samporna? 

4 Banne polana bana tako ka Allah, bana 
earane ban eanggep sala, 

>tape polana dusana bana ce bannyana, 
tengka polana ce jubana. 

6Mon taretanna bana ta bisa majar 


otangnga, bi bana erampas kabbi kalambina. 

"Bana ta aberri ngenom ka oreng se pelka, 
ta matabari ngakan ka oreng se lapar. 

8 Bana ngangguy pangkat ban kakobasaanna 
kaangguy arampas sakabbinna tana. 

? Bana banne pera ta endha atolong para 
randha, tape na-kana se ta andhi eppa embu 
etendhes keya. 

10 Daddi sateya bannya jebbak e 
sakalenglengnga bana, ban atena bana 
katakoen daksakala. 

1l Are sajan petteng, bana ta nangale 
pa-apa, bana tasellem elanyo banjir se ce 
rajana. 

12 Allah reya gu ta alenggi e langnge se 
paleng tenggi, nondhu ngoladi ka tang- 
bintang e babaanna, maske tang-bintang 
jareya ce tenggina? 

13 Tape cana bana, Dhu ngagaliya apa Allah 
rowa, se badha e attassa ondhem ban ta bisa 
ngadili sengko ban bana? 

14 Bana nyangka Allah ta bisa ngoladi nerbas 
ondhem se kandel, ban pera bisa alomampa 
e bates e antarana langnge ban bume? 

15 Apa bana paggun lebada e jalan se epele 
reng-oreng jahat? 

16 Reng-oreng jareya esendhal sabellunna 
baktona ajal, elanyo banjir se ce rajana. 

17] areya reng-oreng se bangal nolak Se 


Mahakobasa, se nyangka Allah ta bisa 
apa-rapa ka abana. 

18 Mangkana Allah se masogi reng-oreng 
jareya! Sengko ta ngarte onggu ka pekkerra 
reng-oreng durjana! 

19 Reng-oreng becce agella kaperagen, mon 
nangale oreng jahat narema okoman. 

20 Dhi-andhina oreng jahat epaancor, 
re-karena se gi badha tompes ekello apoy. 

21 Daddi, Ayyub, mara atobat ka Pangeran 
me olle bana olle kataremtemman. Mon 
bana ajalannagi jareya, tanto bana olle 
kaontongan. 

22 Tarema apa se eajarragi Pangeran ka 
bana; sempen kabbi e dhalem atena. 

23 Mara abali ka Pangeran kalaban ate 
andhap asor, kajahadan e bengkona ja 
paterros. 

24 Buwang emmassa bana se paleng morne; 
ontallagi ka dhasarra songay se la ta metto 
aeng. 

25 Dina Allah Se Mahakobasa me daddi 
emmassa bana, ban salakana bana se paleng 
bagus. 

26 Daddi bana tanto ros-terrosan parcaja 
ka Allah, ban tao ja Allah jareya somberra 
kasennengnganna bana. 

27 Mon bana adua bi Allah tanto ekabbullagi, 
ban bana tanto bisa neptebbi janji. 

28 Sabarang se elakone bana tanto ahasel 


ros-terrosan, odhina bana tanto eterae sonar 
se terrang. 

2? Oreng se sombong ekababaagi bi 
Pangeran, tape se andhap asor epasalamet. 

30 Allah tanto nolong bana mon bana ta sala 
sarta mon ajalannagi se daddi kasokanna." 
2 3 ' Tape Ayyub nyaot, "Sengko ateng- 

banteng aserro ka Allah; sengko ta 
bisa ngampet se aserrowa. 

2(23:1) 

3Ja sakenga sengko tao kalenggiyanna, 
sengko ce terrona nyabisa ka Salerana. 

4Sengko matorragiya tang parkara ka 
Salerana, tang colo dibi se manapaa. 

> Sengko terro taowa baramma dhabuna, 
ban baramma jawabanna. 

6 Apa kerana Allah nekkedda sengko 
ban kakobasaanna? Ta kera! Allah tanto 
meyarsaagi tang caca. 

7 Sengko ta sala, bisa abilla tang aba 
e ajunanna, tanto bi Allah sengko pas 
epabebas. 

8 Sengko nyare Allah e temor ban e bara, e 
lao ban e dhaja, tape Allah ta etemmo; tadha 
e jadhiya. 

9(23:8) 

10 Tape Allah ngagali saneyap tang tengka. 
Ja sakenga sengko eoji epakantha emmas, 
tanto etemmo ja tang ate reya morne. 

ll Sengko taat ban esto ka Salerana, 


salanjangnga ta tao nyaleyot dhari jalanna. 

12 Papakonna bi sengko etoro terros, se 
daddi kasokanna elakone, banne noro 
karebba tang ate. 

13 Allah reya ta tao aoba; tadha se bisa 
mennang ka Salerana. Allah alampaagi 
sabarang se daddi kasokanna. 

14 Rancanana se etantowagi ka sengko 
masthe elampaagi, bariya keya rancana 
laenna se sabannyana. 

15 Sengko ngetter lantaran tako ka Salerana; 
sajan epekker sajan tako rassana. 

16 Bi Se Mahakobasa sengko epakene ate, 
kabangalanna tang ate epatadha sakale. 
Sengko tako ka Allah, banne polana petteng 
calemodan, maske sengko ebukoe papetteng 
jareya sampe tang mata buta. 

17 (23:16) 

24 l Arapa Allah me ta neptebbagi are 
panghakiman, sopaja reng-oreng se 
kennal ka Salerana narema kaadilan? 

2 Badha oreng se ngerset batessa tana, 
sopaja tanana atamba lebar. Reng-oreng 
jareya ngeco dumba saambalan, esaba e 
kandhangnga ebinna dibi. 

3 Hemarra kana jatim egiba buru, sapena 
randha ekala egabay tanggungan. 

4 Oreng mesken elang-alange kaangguy 
ngaolle hana, daddi tapaksa ngetek oreng se 
nespa. 

> Daddi se mesken jareya akantha hemar 


alasan se nyare kakan e but-ombut e 
ra-ara; pera e jadhiya badha kakanan se 
epakannagiya ka na-anana. 

6 Daddi tapaksa agarap tanana oreng laen; 
tapaksa makompol buwana anggurra oreng 
se jahat. 

7 Oreng jareya ta andhi sapo ban kalambi se 
ekennenga maanga badanna e baja malem. 

8 Badanna kopo kaojanan e gunong, laju 
ngaop nalpe ka gunong bato. 

3 Na-kana se ta andhi eppa embu ekadunor 
bi oreng jahat, babajina oreng mesken ekala 
egabay tanggunganna otang. 

10 Oreng mesken ajalan ta akalambiyan; 
lapar teppana anye gandum e saba. 

11l Oreng mesken jareya merres jaitun 
ekagabay mennya, merres anggur ekagabay 
nom-enoman, tape abana dibi pelka parana. 

12 E tha-kottha badha serrona reng-oreng se 
sakarat, reng-oreng se loka menta erabat, 
tape Allah ta kasokan meyarsaagi ban ta 
parduli. 

13 Badha reng-oreng se nolak terrang ban 
ngamoso terrang jareya, reng-oreng jareya 
ta tao ban ta noro jalanna. 

14E baja sobbu reng-oreng se dujan matee 
oreng jaga dhari tedhungnga, pas kalowar 
matee oreng se nespa. Sabellunna moncar 
are, ajalan tek-ngetek akantha maleng. 

15 Se dujan azina anante compedda are; 


mowana eko-bukoe terro ta etemmowa 
oreng. 

16 Maleng agubang bengko e baja malem, e 
baja seyang ajauwi terana laju ngetek. 

17 Monggu ka reng-oreng jareya baja laggu 
nakoe atena, petteng calemodan daddi 
sennengnga." 

18 Cana Zofar, "Oreng jahat eanyo banjir, 
tana andhina ebasto bi Allah; kebbun 
anggurra sateya seppe; tadha oreng alako e 
jadhiya pole. 

19 Padha ban salju se mosna ekenneng 
nemor ban panassa are, kantha jareya oreng 
se dusa eontal ka dhalem dunnyana oreng 
mate. 

20 Ebuna dibi ta enga ka oreng jareya, 
ceng-caceng tana ngarobut badanna. Tadha 
oreng se enga ka nyamana; oreng jareya 
epamosna akantha kajuwan se robbu ka tana. 

21 Sẹ daddi lantaranna kadaddiyan jareya 
kabbi polana oreng jareya nendhes para 
randha, kejjem ka babinean se ta bisa andhi 
ana. 

22 Tape Allah, kalaban kobasana, ngojuk 
reng-oreng se parjuga, ngokom reng-oreng 
daraka epamate tadha karena. 

23 Bi Allah oreng jareya epasenneng odhina, 
tape eoladi terros tadha ambuna. 

24 Pera sakejja oreng jareya senneng odhina, 
saellana pas ondur salanjangnga; elop 


Ayub 24.251 26.5 
akantha rebba se tadha gunana, akantha 


bulirra padhi se eketthok dhari bungkana. 

25 Sapa se bisa ta ngakone kanyataan reya? 
Sapa se bisa nyalaagi tang caca?" 

2 5 l Bildad nyaot, "Allah reya ce 
kobasana; oreng kodu tako e 
ajunanna; Salerana se ajaga kataremtemman 

e dhalem karajaanna e sowarga. 

(251) 

3 Ba bisaa ebitong malaekat se aladine 
Salerana? Ba badhaa kennengngan se ta 
eterae sonarra? 

“Ba socceya manossa reya e dhalem 
pangoladanna Allah? Ba morneya e dhalem 
pangoladanna? 

> Monggu ka Allah la-mala bulan reya ta 
tera, ban tang-bintang reya orem sonarra. 

6 Apa pole manossa, se mara caceng ban 
serangga; e dhalem pangoladanna Allah 
tadha argana!" 

26 l Ayyub nyaot, "Bagus onggu 

partolonganna bana ka sengko se la ce 
lessona ban la ta andhi kakowadan reya! 

2 (26:1) 

3 Ce bagussa babalaan ban ajaranna bana, 
se ebagi ka sengko oreng se gendheng. 

4 Etojjuwagi ka sapa cacana bana jareya? 
Sapa se aberri ilham me bana acaca kantha 
jareya?" 

> Saodda Bildad, "Reng-oreng e alam maot 
padha ngetter, aeng ban saessena agaledder. 

6E ajunanna Allah dunnyana oreng mate 


abukka, ta tatotop, essena kabbi katengal. 

7 Allah ngampar langnge e attassa tase raja, 
e bang-abang se kosong agantong bume. 

8 Ondhem eessee aeng ta sakera-kera, tape 
ondhem ta sebbit maske ce berrana essena. 

3? Ondhem epanotobi bulan pornama, sampe 
ta etangale sonarra. 

10 Petteng ban tera epalaen, ngangguy garis 
bunterran e attassa tase raja. 

11 Ga-canggana langnge padha ngetter mon 
esentak Allah ban sowarana se agaledder. 

12 Tase raja epakala ban kobasana, Rahab 
eparemmok bi kapenterranna. 

13 Nyabana nyapowe langnge sampe tera 
sarta paddhang, astana matee naga se para 
buruwa. 

14Tape jareya coma dha-tandhana 
kobasana, coma sowara alos se napa ka 
kopengnga sengko ban bana. Ce sakonena 
pangarteyanna sengko ban bana parkara 
kobasana Allah se talebat rajana!" 

2 7 l Ayyub nerrossagi dhabuna, "Bit 
asmana Allah se odhi, se ta adil ka 
sengko, 

2 (27:1) 

3 sengko asompaa: Mon bi Allah sengko gi 
eparenge nyaba, mon tang nyaba gi badha e 
dhalem tang badan, 

“tang bibir ta acacaa lecek, tang jila ta 
co-ngocowa oreng. 

> Daddi, sengko ta endha ngakone ja bana 


bendher; sampe mate sengko ngocaa ja 
sengko ta sala. 

6 Sengko teptebba ngoca ja sengko reya 
teppa, tang pekkeran berse salanjangnga. 

"Mandar tang moso eokoma menangka 
oreng daraka, eajar menangka oreng durjana. 

8 Apa pangarebban monggu ka oreng daraka 
e bakto Allah mondhuda nyabana? 

P Apa Allah meyarsaagiya tangessa mon 
oreng jareya nemmo kasossaan? 

10 Masthena oreng jareya ngarep 
kasennengngan dhari Allah, ban adua tadha 
ambuna. 

11 Bi sengko bana eajarana parkara kobasana 
Allah, ebalaana rancanana Se Mahakobasa. 

12 Tape, bana la padha nangalee dibi. Daddi 
arapa bana me aberri babalaan se tadha 
gunana?" 

13 Zofar ngoca, "Kantha reya carana Allah 
Se Mahakobasa ngokom oreng se jahat ban 
daraka. 

14 Mon anana bannya, anana bakal mateya 
e paperrangan, ban na potona bakal odhia 
kakorangan. 

15 Karena balana bakal mateya polana wabah 
panyaket, dha-randhana padha tadha se 
nangese. 

16 Maske salakana abuk-tombuk ban 
kalambina ason-soson, 

17 tape salaka ban kalambi jareya bakal 


ekaandhia reng-oreng se berse atena. 

18 Bengkona oreng jahat teppo akantha 
bang-sabang, pera bengko sabatara akantha 
kennengnganna panjaga. 

19 Oreng jareya marobbu menangka oreng 
sogi, tape jareya ta ekenneng edhukalee, 
sabab e bakto jaga dhari tedhungnga, 
dhi-andhina la tadha kabbi. 

20 Oreng jareya bakal ngadhebbana 
kabadhaan se talebat nakoe, akantha se 
kadhatengngan baa maleng. Akantha angen 
e baja malem sampe abana elang tanoro 
eabber. 

21 Angen temor dhateng, oreng jareya 
eangka, eabber dhari bengkona. 

22 Oreng jareya eabber ta ekaneserre, 
tapaksa buru nyare pangaoban. 

23E bakto gaggar ka tana ekopae oreng 
sabannyana, neng e man-dhimman 
eya-seya." 

2 8 l Badha kennengnganna pangaleyanna 
salaka; badha pole kennengnganna 
oreng mamorne emmas. 

2 Besse ekale dhari dhalem tana, dhari bato 
epangalelle dimbaga. 

3Se petteng calemodan esonoe, 
kennengngan se paleng dhalem etalektegi. 
Nyare to-bato e kennengngan se petteng e 
dhalem bume. 

“E bagiyan se jau se ta ekennengnge oreng, 


se ta tao edidda otaba elebadi manossa, 
oreng alako agalattong ka le-tale e dhalem 
tana se talebat seppena. 

> Tana ngasellagi kakanna manossa, tape 
e babana tana jareya keya ekar-bungkar 
epasalbut ta etemmo karowanna. 

6 Bato e dhalem tana badha mamatanna, 
abuna aesse emmas sokkla. 

7 Mano ellang ta tao jalan ka jadhiya, mano 
se ngakanan babathang ta tao ngabber e 
attasanna. 

8 Macan otaba burun alas laenna ta tao lebat 
e lorong se ka jadhiya se talebat seppena. 

? Oreng ngale bato maske ce galina, gunong 
ebungkar sampe ka ramona. 

10E bakto agabay lorong e dhalem gunong 
bato, laju nemmo mamatan se ce bagussa. 

11 Sẹ ngale sampe ka ber-somberra songay, 
sabarang se ta etangale laju tabukka. 

12 Tape e dhimma hekmat ekenneng sare? E 
dhimma kodu ajar sopaja bisaa ngarte? 

13 Hekmat tadha e nga-tengngaanna 
manossa; tadha se tao ajina se saongguna. 

14 Cana sar-dhasarra tase ban tase raja, 
hekmat tadha e jadhiya. 

15 Hekmat ta ekenneng porop maske ban 
emmas sokkla, ta ekenneng belli bi pesse 
salaka. 

16 Emmas ban mamatan se paleng larang 
tadha argana mon ebandhing ban hekmat. 

17 Hekmat ta ekenneng bandhingngagi ban 


emmas otaba kaca se ce alossa, argana 
alarangan dhari cemmong emmas. 

18 Hekmat alarangan argana dhari merjan, 
Kristal otaba motteyara. 

19 Bato topas se asli ban emmas se morne, 
ta saapa argana mon ebandhing ban akkal 
buddi. 

20E dhimma somberra kabicaksanaan? E 
dhimma oreng se nemmowa pangarteyan? 

21 Tadha mahlok odhi se tao nangalee, bariya 
keya no-mano se ngabber e bang-abang. 

22 Maot ban pate ngoca keya, se ekaedhing 
pera rarasan tadha laenna. 

23 Pera Allah se ngagali kennengnganna 
hekmat, ban se ngagali jalan dha essa, 

24 Sabab Allah ngoladi co-koncona bume, 
sabarang se badha e babana langnge 
etalektegi. 

25E bakto apareng kakowadan ka angen, 
ban neptebbagi tes-batessa tase raja, 

26e bakto neptebbagi kennengnganna 
pagaggarra ojan, sarta jalan se elebadi 
galudhuk ban kelap; 

27 e bakto jareya Allah ngoladi hekmat, se 
pas eoji argana, sarta pas eparenge berkat. 

28 Dhabuna Allah ka manossa, "Mon terro 
olleya hekmat, hormadi Allah. Mon terro 
andhia pangarteyan, jauwi kajahadan." 

2 9 l Ayyub nerrossagi dhabuna, 

2"Ja sakenga sengko odhi akantha 
ba-lambana, e bakto sengko gi epeyara bi 
Allah. 

3 Sengko ros-terrosan eparenge partolongan, 
eterae e bakto ajalan e pettengnga. 

“Jareya e bakto sengko gi jaja, e bakto 
sengko semma ban Allah se anaonge tang 
kalowarga. 

>E bakto jareya Se Mahakobasa gi 
asarengnge sengko, ban tang na-ana badha e 
seddian sengko. 

6 Tang ebin bannya ngasellagi susu, bannya 
mennya se ehasellagi tang bungkana jaitun, 
maske etamen e tana se ato-bato. 

7? Mon oreng wa-towana kottha ju-toju 
akompol, dineng sengko pas noro apolong, 

8 ngangodhadan laju menggir saellana 
nangalee sengko. Bariya keya reng-oreng 
towa jaga kalaban hedmat kaangguy aberri 
hormat. 

*?Ja-pangraja padha ambu acaca, 

10 oreng penting padha neng-enneng ta 
kalowar sowara. 

11Se ngedhing parkara sengko padha 
kasambu, se nangale sengko padha getton, 
padha ngalem tang lalakon. 

12 Sabab sengko nolong oreng mesken se 
menta bantowan; nolong kana jatim se ta 
nemmo panyandharan. 

13 Sengko ealem oreng se ce sossana, 


sengko nolong para randha sampe taremtem 
odhina. 

14 Sengko jujur tadha calena, sengko adil 
salanjangnga. 

15 Ka oreng buta sengko daddi matana, ka 
se empon daddi sokona. 

16 Ka oreng mesken sengko daddi eppana, 
oreng manca etolong e dhalem kasossaanna. 

17 Tape sengko maremmok oreng se kejjem, 
kurbanna padha epasalamet. 

18 Tang pangaterro mandar lanjanga omor, 
mandar mate taremtem e dhalem tang 
bengko. 

19Sengko akantha kajuwan se landhu, 
ramona cokop aengnga, rancana bacca ban 
ebbun. 

20 Oreng kabbi ngalem sengko ros-terrosan, 
tang kakowadan paggun ta korang. 

21 Reng-oreng neng-enneng mon sengko 
aberri babalaan; tang oca eedhingngagi 
epagu-onggu. 

22 Mon sengko mare acaca ta parlo etambai 
pole, tang oca nyarepsep akantha aeng 
gaggar ka tana. 

23 Reng-oreng padha perak narema tang 
oca, akantha oreng tane narema ojan e 
mosem bang-kembangan. 

24 Sengko mesem ka oreng se teppana 
kaelangan pangarebban, tang mowa se katon 
gumbira nambai samangadda. 

25 Sengko se neggu pimpinan ban se 


neptebbagi kapotosan. Sengko mimpin 
reng-oreng akantha rato se mimpin 
pasukanna, alepor reng-oreng jareya e 
dhalem kasossaanna. 

30 l Tape sateya sengko eco-koco 

reng-oreng se angodhaan. Lamba 
eppana reng-oreng jareya bi sengko eanggep 
talebat nespana, ta pantes ajaga tang dumba 
apolong ban pate panjaga. 

2 Ka sengko reng-oreng jareya tadha gunana 
lantaran la tadha kakowadanna. 

3 Reng-oreng jareya lapar ban ce 
nyangsarana, sampe ngakan mo-ramo 
kerreng e ra-ara se ce seppena. 

4 Reng-oreng jareya adabu but-ombut e 
ra-ara, laju ekakan dhaun sarta ramona. 

> Kabbi padha ngojuk oreng jareya sambi 
areng-cerreng, ta kala ka oreng se ngojuk 
maleng. 

6 Wa-guwa daddi kennengnganna, 
bang-lobang e ke-lekkena gunong daddi 
bengkona. 

7E dhalem alas reng-oreng jareya wat- 
thowadan akantha keban se agaung, akompol 
e babana but-ombut. 

8 Reng-oreng jareya ta andhi nyama ban 
tadha argana, etondhung eojuk dhari 
nagarana. 

? Sateya reng-oreng jareya dhateng, sengko 


ekala-gella, eanggep akantha con-locon se ta 
arga. 

10 Reng-oreng jareya nganggep sengko 
tadha argana, sarta padha nyopae tang 
mowa. 

ll Sabab bi Allah sengko epataandhi 
kakowadan sakonea, daddi oreng padha 
ya-nyeya sengko sakarebba atena. 

12 Garombolan jareya nyerrang sengko dhari 
adha, sengko buru, eserser epalabuwa. 

13 Tang jalan eaddhang, sengko epateyana; 
bakto reng-oreng jareya nyerbu, tadha oreng 
settonga se ngalang. 

14 Akantha banjir reng-oreng jareya 
abeddhul tang partahanan, anyo-ronyo 
nyeccee tang badan. 

15 Sengko arassa ce takona; akantha se 
ekebbat angen, mosna ajina tang aba; 
sennengnga tang ate elang akantha ondhem 
se lebat. 

16 sateya sengko para mateya; tang 
kasossaan tadha korangnga. 

17E baja malem tang tolang ngaronyo; 
tadha ambuna se nyonyo. 

18 Allah nyangkarem guluna tang kalambi 
sampe tang kalambi agalambir. 

19 Sengko epelpallagi ka dhalem cellot, tadha 
bidana ban bu-rombu se bucco. 


| Ayub 30.201 30 6 
20 Abdidalem aserro ka Junandalem, Guste, 


namong Junandalem ta meyarsaagi; manabi 
abdidalem adua, Junandalem ta marduli. 

2ljJunandalem kejjem ka abdidalem, 
abdidalem ececce salar-kellarra sareng 
Junandalem. 

22 Abdidalem eabber angen, sareng 
Junandalem epanneng; sareng Junandalem 
abdidalem epabang-ngalabang e dhalem 
angen barat. 

23 Abdidalem oneng Junandalem abakta 
abdidalem ka alam maot, kennengngannepon 
sadajana oreng se odhi epakompol. 

24 Aponapa Junandalem me nyerrang oreng 
se calaka, se ta bisa apa-ponapa kajabana 
aserro nyoon partolongan? 

25 Abdidalem noro nanges sareng oreng se 
kasossaan, bellas ka oreng se kakorangan. 

26 Abdidalem ngarep terrang sareng 
senneng, namong kasossaan sareng 
papetteng se dhateng. 

27 Abdidalem akadi se eporak lantaran sossa 
sareng nespa; sajan abit atamba bannya 
nanggung sangsara. 

28 Abdidalem leng-ngaleleng e pettengnga 
se tadha sonarra; manjeng e adhana oreng 
bannya nyoon partolongan. 

23 Sowara abdidalem ngennes sareng mellas, 
akadi tangessa mano onta sareng pate alas. 

30 Kole abdidalem taker celleng, badan 
potthon ekenneng panas. 

31 Gi dhimen abdidalem mereng monyena 


mosik se gumbira, samangken namong 

mereng tanges malolo. 

3 1 l Sengko la ajanji ban asompa, ta 
ngabasa ka babine bi ate barai ka 

abana. 

2 Apa se elampaagi Allah ka sengko ban 
bana? Apa se ebalessagi ka lalakonna 
manossa? 

3 Oreng se ngalakone kajahadan tanto 
epadhatengnge kasossaan. 

4 Allah tanto ngagali ka sakabbinna tang 
lalakon; tanto ngoladi ka tengkana tang soko. 
> Sengko asompa ta tao alako roce, ta tao 

keya nepo oreng. 

6 Dina Allah me nembang sengko ngangguy 
tembangan se teppa, sopaja ngagali ja 
sengko ta andhi sala. 

7? Mon sengko nyaleyot dhari jalan se 
sabendherra, otaba arassa lebur ka barang se 
juba, mon tang tanang reya gedda ban dusa, 

8 sabarang se etamen sengko mandar oreng 
laen se ngakana, tang hasel bume mandar 
rosaga tadha karena. 

? Mon sengko tao terro ka binena tatangga, 
sarta nyorne babine jareya dhari budhina 
labang, 

10 mandar tang bine atanaagiya oreng laen, 
ban tedhung e ranjangnga lalake laen. 

ll Mon sengko pajat agabay dusa se juba 
jareya, sengko pantes narema okoman. 

12 Dusa reya mamateyan akantha apoy 


naraka, tang dhi-andhi ekello kabbi kare 
abuna. 

13E bakto tang bareng aserro polana 
sengko nyalae hana, bi sengko eedhingngagi, 
eadhebbi kalaban ate se ehlas. 

14Mon enja, baramma sengko se 
ngadhebbana Allah? Baramma sengko se 
nyaoda mon Allah rabu ahakimana? 

15 Allah se nyeptaagi sengko reya, gu ta se 
nyeptaagi tang reng-bareng keya? 

16 Sengko ta tao ta endha nolong oreng se 
nespa, otaba neng-enneng ta nolong para 
randha se la ta andhi pangarebban. 

17 Na-kana jatim bi sengko ta tao edina 
kalaparan, teppana sengko dibi cokop 
kakanan. 

18 Molae gi kene bi sengko epeyara; 
saomorra sengko na-kana jareya etonton 
tadha ambuna. 

19 Mon sengko nangalee oreng se 
kakorangan, se ta kellar melle kalambi dhari 
meskenna, 

20 bi sengko epaanga badanna ngangguy 
kaen wol dhari buluna tang dumba, oreng 
jareya pas ngalem sengko ce tarongguna. 

21] a sakenga sengko tao nyecce na-kana 
jatim, polana tao sengko masthe mennang 
mon aparkara, 

22tang lengngen dhu kalaja mandar 


kotthonga, mandhar locoda dhari tang bau 
reya. 

23 Sengko ta kera atengka kantha jareya, 
sabab sengko ce takona ka okomanna 
Pangeran. 

24 Sengko ta tao ngandellagi tang dhi-andhi, 

25 otabana ngedirragi tang kasogiyan dibi. 

26 Sengko ta tao nyemba ka are se tera 
sonarra otabana bulan se tera ban lebur 
abasanna. 

21 Tang ate ta kapencot otaba tagudha, 
ngeccot tang tanang menangka 
panghormadan ka are ban bulan. 

28 Oreng se dusa kantha jareya kodu eokom 
mate; sabab Allah Se Mahakobasa epongkore. 

29 Sengko ta tao perak polana tang moso 
nyangsara, otabana gumbira polana tang 
moso nemmo calaka. 

30 Sengko ta tao adua nyoon matena tang 
moso, agabay dusa kantha jareya sengko ta 
tao. 

31 Reng-oreng se alako ka sengko padha tao, 
sengko narema sapaa bai se entar ka tang 
bengko. 

32 Tang bengko abukka kaangguy oreng se 
ajalanan, sengko ta tao nyoro reng-oreng 
jareya tedhung e lowar. 

33 Oreng laen top-notobi dusana, tape 
sengko ta tao kantha jareya. 

34 Sengko ta tako ka cacana oreng, ta parduli 


maske eya-seya oreng. Sengko ta tao ngetek 
e bengko otaba neng-enneng malolo polana 
tako me eya-seya oreng. 

35 Ba tadhaa oreng se endha ngedhingngagi 
tang caca? Sengko asompa, tang caca 
reya kabbi pajat saongguna. Mandar Se 
Mahakobasa kasokana apareng jawaban. Ja 
sakenga sabarang se earannagi moso etoles 
kabbi sampe etangalee bi sengko, 

36 bi sengko tanto ekasandhang e bau 
kalaban ate gumbira, epasang e tang cethak 
menangka jamang. 

37 Bi sengko eatorragiya ka Allah sabarang 
se la elakone sengko, e ajunanna sengko 
adhangaa kalaban ate gumbira. 

38Ja sakenga tana se egarap sengko reya 
ollena ngeco, ollena arampas dhari oreng, 

33ja sakenga hasella bi sengko ekakan 
epatadha, dineng oreng tane se namenne 
tana jareya bi sengko edina kalaparan, 

40 mandar tana jareya ta tombuwa gandum 
otaba padhi, mandar tombuwa lalang ban 
ombut se adhuri." Gan jadhiya bu-dhabuna 
Ayyub. 

3 2 l Sarrena Ayyub ce yakinna ja salerana 
bendher, daddi kancana se katello ta 
endha nyaot pole. 

2 Tape e jadhiya badha oreng anyama Elihu, 
anana Barakheel, toronanna Bus dhari kaom 
Ram. Elihu ta bisa ngampet peggella polana 

Ayyub mabendher salerana dibi ban nyalaagi 


Allah. 

3 Kancana Ayyub se katello gella ekapeggelli 
keya polana ta bisa alaban dhabuna Ayyub, 
maske padha ngoca ja Ayyub sala. 

4 Elihu jareya se paleng ngodha e antarana 
reng-oreng jareya, daddi neng-enneng 
malolo, anante sampe kabbi padha mare se 
acaca. 

> Saellana nangalee ja oreng se katello gella 
la ta bisa nyaot pole, atena laju peggel, 

6 pas ngoca kantha reya, "Sengko gi 
ngodha, bana la towa, daddi sengko tako 
ban mangmang kaangguy anyataagi tang 
panemmo. 

7 Cana tang pekker, bana se kodu acaca, se 
atowaan se kodu magi hekmadda. 

8 Tape se apareng hekmat ka manossa pera 
Erroh Allah Se Mahakobasa. 

? Oreng daddi bicaksana banne polana towa 
omorra, oreng ngarte barang se bendher 
banne polana abit odhina. 

10 Daddi mara, edhingngagi sengko; edine 
sengko makalowar tang panemmo. 

ll Sengko sabbar ngedhingngagi bana e 
bakto acaca, sengko anante e bakto bana 
mele ca-oca se teppa ban becce. 

12 Sengko ngedhingngagi epagu-onggu; 
sengko ngedhing cacana bana tadha ollena; 
bana ta bisa abukteyagi salana cacana Ayyub. 

13 Baramma bana se ngocaa ja bana la 


nemmo hekmat? sabab bana tapaksa kala. 
Se bisa nyaodi Ayyub pera Allah. 

14 Ayyub acaca ka bana, banne ka sengko 
reya, tape sengko ta nyaoda akantha bana. 

15 Ayyub, reng-oreng reya ta bisa nyaot; ta 
nemmo oca polana bingong. 

16 Kabbi padha manjeng malolo, ta nemmo 
oca pole. Apa sengko kodu terros anante e 
bakto reng-oreng jareya ta nyaot sakale? 

17 Enja, sateya sengko masthe nyaot, sengko 
kodu manapa tang panemmo. 

18 Sengko la ta sabbar se anantea, la ta 
kowat ngampet tang oca. 

19 Mon sengko neng-enneng malolo, tanto 
sengko leddu, akantha kanthong se aesse 
anggur se anyar. 

20 Sengko kodu ngoca me olle tang ate 
nyaman; sengko kodu nyaot, mokka tang 
colo. 

21 Sengko ta nolonga pa-sapa e dhalem 
parkara reya, bariya keya tadha se bi sengko 
ealemma. 

22 Sengko ta tao lem-ngalem ngala atena 
oreng, ban saompamana sengko alako kantha 
jareya tanto eokom bi Guste Allah. 

3 3 l Sateya, he Ayyub, mara edhingngagi 
pateppa apa se ekocaagiya sengko 
reya. 

2 Sengko sateya la sadhiya acacaa ka bana. 

3 Sengko acaca Sajujurra, sengko malaana 


sabendherra. 

4Erroh Allah nyeptaagi sengko reya ban 
apareng odhi ka sengko e dunnya. 

> Daddi mon bisa, mara bana nyaot. 
Sadhiyaagi se abillaa bana. 

6 Monggu ka Allah, sengko ban bana tadha 
bidana padha ekagabay dhari lempong ban 
tana. 

7 Daddi bana ta osa tako ka sengko; sengko 
ta amaksod makalaa bana. 

8 Sengko la ngedhing ocana bana, sarta la 
ngarte se ekamaksod atena. 

3? Bana ngoca, Sengko berse, ta nerrak 
larangan. Sengko socce, ta andhi kasalaan. 

10 Tape Allah re-nyare marga nyalaagi 
sengko, sengko eanggep moso. 

l1 Tang soko epasange rantay; tang guli 
terros etalektegi. 

12 He Ayyub, pekkeranna bana ce salana. 
Sabab Allah arajaan dhari manossa. 

13 Arapa bana me ngarane Allah ekoca ta 
marduli ka serrona manossa? 

14 Allah abu-dhabu acem-macem carana, 
tape tadha oreng se agateyagi dhabuna. 

15E bakto oreng tedhung ngeddha e baja 
malem, e dhalem mempe ban pangatonan 
Allah adhabu ka manossa. 

16 Allah makon manossa ngedhingngagi 
dhabuna, manossa epatakerjat ban 
parengeddan-parengeddanna. 


Ayub 33.171 27 75 
17 Maksodda sopaja manossa ambu se alako 


dusa, ban ta terros sombong. 

18 Manossa jareya epalopot dhari pate; 
epeyara sopaja ta sampe ancor. 

19 Allah maemot oreng kalaban madhateng 
panyaket, sampe badanna arassa sake. 

20 Se sake ta endha ngakan, ngotaa nangale 
kakanan se paleng nyaman. 

21 Badanna koros kare kolena, sampe 
etangalee lang-tolangnga. 

22 Oreng jareya para mateya, dunnyana 
oreng mate la semma ka abana. 

23 Olle daddi settong dhari saebu 
malaekadda Allah se maenga manossa 
parkara kawajibanna, bakal dhatengnga 
nolonga abana. 

24 Malaekat jareya bakal adhabuwa kalaban 
bellas ase, Ocol oreng jareya, ja patoron 
ka dunnyana oreng mate. Areya pesse 
tebbusanna, se mabebasa oreng jareya pole. 

25 Badanna bakal kowadda parjuga segger 
akantha oreng ngodha. 

26 Mon oreng jareya adua, tanto ekaneserre 
bi Allah, oreng jareya tanto moji Allah, atena 
gumbira, ban Allah tanto mabali kabadhaanna 
akantha asalla. 

21 E adhana oreng bannya oreng jareya tanto 
pas ngoca, Se jahat bi sengko eanggep becce, 
sengko ce dusana, tape sengko ta eokom bi 
Allah. 

28 Allah nolong sampe sengko ta maso ka 


dunnyana oreng mate, sarta gi odhi sampe 
sateya. 

293 La li-baliyan, Allah alampaagi se kantha 
jareya, 

30 Sopaja bisaa nolong masalamet manossa 
ban apareng kasennengngan e dhalem 
odhina. 

31 Daddi mara edhingngagi Ayyub, bukka 
kopengnga, neng-enneng, sateya sengko se 
acaca. 

32 Tape mon badha se ekocaagiya bana, 
mara ngoca; mon bana pajat bendher, sengko 
endha ngakowa. 

33 Tape mon enja, mara neng-enneng, 
edhingngagi tang caca, sengko ngajarragiya 
hekmat ka bana. 

34 l Bana reya gu ta penter ban andhi 
akkal buddi? Daddi, mara tang caca 
reya edhingngagi. 

2 (34:1) 

3 Oreng tao ja kakanan reya nyaman mon la 
arassae; oreng tao ja ca-oca bicaksana mon 
la tao ngedhing. 

4 Mara areng-bareng mareksa parkara reya 
me olle etemmo baramma se teppa. 

> Dhabuna Ayyub, Sengko ta andhi sala, tape 
Allah ta adil ka sengko. 

6 Sengko eanggep lecek polana ngoca ta 
andhi dusa. Sateya sengko bakbak, maske ta 
andhi sala. 

7 Bana ba taowa nangale oreng akantha 


Ayyub reya? Salerana li-baliyan bi-nyebbi 
Allah. 

8 Ayyub jareya dujan akanca ban oreng 
daraka, apolongan ban oreng durjana. 

Cana, tadha gunana mon aehteyar 
ajalannagi kasokanna Allah. 

10 He reng-oreng se penter, mara 
edhingngagi! Masa Allah Se Mahakobasa reya 
badha salana? 

ll Allah reya aganjar manossa menorot 
lalakonna, apareng ganjaran otaba okoman 
sapantessa. 

12 Allah Se Mahakobasa ta tao alampaagi 
kajahadan; kabbi manossa eparenge 
kaadilan. 

13 Dhari sapa Allah narema kobasana? Sapa 
se massraagi bume reya ka Salerana? 

14Saandhinna Allah nyabut nyabana 
manossa, ban mondhut balina nyabana 
odhina, 

15 mate kabbi mahlok se anyaba, manossa 
daddi abu akantha asalla. 

16 Daddi, mon bana penter, mara gateyagi, 
bukka kopengnga, pas edhingngagi. 

17 Apa bana nyalaagi Allah se adil ban 
parjuga? Apa bana nyangka Allah reya baji ka 
kaadilan? 

18 Allah ngokom rato ban pangobasa se 
alako jahat ban daraka. 

19 Allah ta nolonge rato otaba mamennang 


oreng sogi ka oreng se nespa, sabab kabbi 
padha ceptaanna. 

20E tengnga malem rato bisa o-tao atemmo 
seda. Allah ngokom pangobasa se pas laju 
napa ka ajal; tadha malaradda mon mateyana 
oreng se parjuga. 

21 Sabab Allah nalektegi odhina manossa, 
ngoladi saneyap tengkana. 

22 Tadha petteng maske sampe calemodan, 
se ekenneng gabay pangeteggan kaangguy 
dusa ban kajahadan. 

23 Allah ta parlo nantowagi baktona bila 
manossa se mangkada eadilana. 

24 Ta kalaban nalektegi otaba mareksa, Allah 
maambu pangobasa, oreng laen epadaddi 
gantena. 

25 Sabab Allah ngagali apa se la elakone 
reng-oreng jareya; daddi laju epagulu ban 
epaancor e baja malem. 

26 Reng-oreng jareya etamper polana 
dusana, e adhana oreng se bannya 
epanarema okomanna. 

27 Sabab reng-oreng jareya ta atoro ka 
kasokanna, ban ta taat ka papakonna. 

28 Reng-oreng jareya daddi sababba oreng 
mesken aserrowan, tangessa kapeyarsa ka 
Allah. 

2? Mon Allah motossagi mendella malolo, 
tadha oreng se bangal nyale. Mon Salerana ta 

kasokan ngaton, ta kera badha oreng se bisa 


nyare. 

30 Sa-bangsa ta bisa apa-rapa ngadhebbi 
kakejjemmanna reng-oreng se ta andhi Allah. 

31 Ayyub, apa sa-dusana bana ka Allah la 
eakone? Apa bana la ajanji ta agabaya dusa 
pole? 

32 Apa bana nyoon sopaja eduduwagi 
kasalaanna? Apa bana la asompa ambuwa ta 
ngalakonana kantha jareya? 

33 Allah ta kera ngabbuli pangaterrona bana, 
saellana bana nyalaagi se elampaagi Allah. 
Sateya bana se kodu motossagi, banne 
sengko, mara kocaagi mon bana andhi 
panemmo. 

34 Reng-oreng se penter tanto padha ban 
sengko pekkeranna; oreng bicaksana se 
ngedhing tang caca tanto ngoca 

35ja Ayyub acaca tape ta ngarte ka cacana 
dibi, cacana tadha manana. 

36 Mon cacana Ayyub epekker epatete, nyata 
cacana akantha oreng jahat se juba ate. 

37 Kasalaanna etambai pole ban settong 
dusa; iya areya alaban ka Allah ban ya-nyeya 
Allah e adhana sengko ban bana. 

35 l Ayyub, bana kalero mon bana 
nyangka ja e dhalem pangoladanna 
Allah bana ta andhi sala. 
2 (35:1) 

3 Bana kalero mon atanya apa rogina ka 


Allah mon bana andhi dusa, apa ollena bana 
mon bana ta agabay dusa. 

4Sengko se nyaodana bana, ban nyaodana 
tang ca-kanca. 

> Kodda abassagi patete saapa tenggina 
ondhem e langnge. 

6 Allah ta rogi, mon bana andhi dusa. Allah 
ta apa-rapa mon bana bannya salana. 

7? Mon bana alako becce, Allah ta olle pa-apa. 
Allah ta parlo pa-apa dhari bana. 

8 Pera sasamana bana se rogi polana 
sa-dusana bana, ban se olle kaontongan 
polana kabecceanna bana. 

3? Reng-oreng se ececce tanto aserrowan; 
atharat menta partolongan. 

10Tape banne ka Allah, Panceptana, se 
apareng pangarebban e dhalem kasossaan, 

1! se marenge manossa akkal ban pekkeran, 
ngalebbii mano ban keban e bume. 

12 Reng-oreng se ececce acerreng, tape Allah 
mendel malolo, lantaran reng-oreng jareya 
jahat ban sombong. 

13Tadha gunana atharat salar-kellarra; 
sabab Se Mahakobasa ta ngoladi ban ta 
meyarsa serrona. 

14 Ayyub, bi-lebbi pole mon bana ngoca ja 
bana ta nangalee Salerana, ja parkarana bana 
la badha e ajunanna, ban bana te-nantean 
Salerana. 

15 Bana ngera Allah ta apareng okoman, ban 


ta parduli manossa agabay kasalaan. 
l6Tadha gunana bana terros acaca; terrang, 
bana ta ngarte apa se ekacaca. 

3 6 l Mara pasabbar, edhingngagi sakejja 

aggi, gi badha se ekocaagiya sengko 
bit asmana Se Mahatenggi. 

2 (36:1) 

3 Tang pangataowan lebar; bi sengko 
eangguya abukteyagi ja tang Pancepta reya 
adil. 

4Tang caca tadha se palsu; se badha e 
adhana bana reya oreng se bicaksana onggu. 

> Allah reya ce kowadda, ta ya-nyeya oreng; 
tadha barang se ta epahame. 

6 Oreng se dusa ta epaabit odhina, kaadilan 
eparengngagi ka oreng se nyangsara. 

7 Oreng jujur ejaga ban epeyara, epakobasa 
akantha to-rato, ehormat oreng salanjangnga. 
8 Tape mon oreng ekalenthong ban rantay 
besse, nanggung sangsara polana kasalaanna 

dibi, 

3 tanto dusa ban kasombonganna ebukka tor 
esengkap bi Allah. 

10 Allah makon reng-oreng jareya 
ngedhingngagi parengeddanna, ban ambu 
dhari kajahadanna. 

ll Mon reng-oreng jareya atoro ban abakte 
ka Allah, tanto odhina taremtem ban mamor 
sampe matena. 


Ayub 36.121 23. 82 
12 Tape mon ta ngedhingngagi dhabuna, 


reng-oreng jareya bakal mateya e dhalem 
kabudhuwanna. 

13 Oreng se ta andhi Pangeran peggel 
ros-terrosan, maske eokom Pangeran ta 
endha menta bantowan. 

14 Reng-oreng jareya mate kalessowen e 
bakto ngodhana, polana odhina se juba 
tengkana. 

15 Allah ngajar manossa kalaban 
kasangsaraan, kasossaan epadhateng sopaja 
manossa engaa. 

16 Dhari kamalaradan bana epabebas bi 
Allah, sampe bana arassaagi kobassana 
kataremtemman, meja makanna possa ban 
kakanan. 

17 Tape sateya bana narema okomanna 
Allah, satembang ban kajahadanna. 

18 Te-ngate, ja sampe tagiyur polana pesse 
go-sogo; ja sampe sala jalan polana dunnya. 
19 Parcoma bana atharat menta bantowan, 

tadha gunana ngettokkagi kakowadanna. 

20) a rep-ngarep malem se petteng, saadda 
sa-bangsa elang mosna. 

21 Senga te-ngate, ja sampe abiluk ka 
kajahadan; bana eparenge kasangsaraan 
sopaja ambuwa alako jahat. 

22 Kaengae, Allah reya ce rajana kobasana; 
Allah reya guru raja se tadha bandhinganna. 

23 Sapa se bisa nantowagi jalanna otabana 
se bangal ngoca Salerana sala? 

24 Allah reya ealem polana se elampaagi 


Salerana, bariya keya bana kodu amoljaagi 
Salerana keya. 

25 Oreng nangale kabbi ka se elampaagi 
Salerana; tape tadha settonga se ngarteya. 

26 Bana ban sengko ta kera ngarte onggu 
parkara kamoljaanna, otabana ngetong saapa 
bannyana taonna. 

27 Allah naja aeng dhari bume epadaddi 
ondhem e langnge pas eoba epadaddi aeng 
ojan se benneng. 

28 Aeng ojan epatoron dhari ondhem e 
tenggina, eserammagi ka ommat manossa. 

23 Tadha oreng se ngarteya gulina ondhem e 
tenggina, ban monyena galudhuk e langnge 
kalenggiyanna. 

30 Langnge sabalattrana eterae ban dhap- 
keddhap, tape dhasarra tase paggun petteng 
calemodan. 

31 Kantha jareya carana Allah apareng odhi 
ka sa-bangsa, ban apareng kakanan se ta 
sakera-kera. 

32 Kelap epega ban astana, epakon nappor 
sasaranna. 

33 Monyena galudhuk nandhaagi kaleng 
busbus bakal dhatengnga, ebin tao keya 
angen barat la para. 

3 7 l Lantaran ojan derres campor 
angen sengko katakoen, tang ate 
dhek-gadheggan. 


` Ayub 37.21 14 84 
2 Mara kabbi, edhingngagi sowarana Allah, 


galudhuk se kalowar dhari lathena. 

3 Dhap-keddhap eocol ka sabalattrana 
langnge, kelap ekerem ka co-koncona bume. 

4Saellana jareya sowarana agarudhu, 
monyena kelap ban galudhuk; ban e antarana 
sowara se saleng pajendhar, kelap patang 
kareddhap. 

> Kalaban dhabuna Allah pas badha mojijat, 
kaajiban se ta epahame pekkeranna manossa. 

6 Salju gaggar ka bume lantaran papakonna, 
ojan derres toron polana dhabuna. 

7 Lalakonna manossa epaambu sopaja 
manossa tao ja Salerana alalakon. 

8 Burun alas padha maso ka rongkangnga, 
ngetek e guwa ban e lobangnga. 

? Dhari lao dhateng kaleng busbus, dhari 
dhaja dhateng hawa se ce cellebba. 

10 Nyabana Allah magali aeng salebarra, 
sampe aoba daddi es se gali talebat. 

11 Ondhem eessee aeng, dhap-keddhap 
matera langnge. 

12 Ondhem ajalan noro dhabuna Allah, 
sampe san-kassannagi sabalattrana. 

13 Allah apareng ojan mabacca tana, otabana 
kaangguy ngokom manossa; olle daddi 
kaangguy noduwagi saapa bellas asena. 

14 Mara Ayyub, neng-enneng sakejja 
bai, edhingngagi; abassagi kaajiban se 
epadhateng Allah. 

15 Ba taowa bana, baramma Allah se apareng 


parenta, sampe dhap-keddhap agalirap dhari 
ondhem e attas rowa? 

16 Ba taowa bana baramma ondhem se 
ajalan, hasel kaahliyanna Pangeran se 
makasambu pekkeran? 

17 Enja, bana pera tao aserro mon kapanasan 
polana bume ekenneng panassa angen lao. 

18 Ba bisaa bana akantha Allah ngampar 
langnge, ban magali langnge jareya 
epakantha besse? 

19 Mara sengko sakanca padha balai apa se 
ekocaagiya e ajunanna Allah; tang pekkeran 
kosong tadha essena ta bisa nerrangngagi 
pa-apa. 

20 Sengko ta nyoona edi tor-matora ka Allah, 
tako daddi lantaran sengko epacalaka. 

21 Sateya langnge ce terana sampe solap; 
angen dhateng maberse cowaca. 

22 Sonar akantha emmas moncar dhari 
dhaja, kamoljaanna Allah makasambu 
ongguwan. 

23 Raja onggu kobasana Allahna sengko 
ban bana; ta sanggup sengko ban bana 
nyander ka seddianna. Salerana jujur ban 
adil salanjangnga, ta tao nendhes ban nyecce 
manossa. 

24 Lantaran jareya sapaa bai kodu hormat ka 
Allah, ban oreng se ngako penter ta eparduli 
bi Salerana." 

3 8 l Saellana jareya dhari dhalem kaleng 
busbus PANGERAN adhabu kantha 
reya ka Ayyub, 

2 "Sapa bana, me bangal mangmang ka Tang 
kabicaksanaan, makalowar ca-oca se budhu 
ban kosong kantha jareya? 

3 Sateya adhebbi Sengko, duduwagi ja bana 
lalake, saodi kabbi se etanyaagi Sengko reya. 

4 Apa bana la badha e bakto Sengko agabay 
bume ban saesena? Mon bana bannya 
pangataowanna, balai Sengko sateya! Apa 
bana tao jawabanna? 

> Sapa se nantowagi lebarra dunnya? Sapa 
se masang tale okoranna? Apa bana tao 
jawabanna? 

6 Baramma lar-pelar tongkana bume me 
manjeng koko? Sapa se masang bato 
padduna? 

7E bakto pajjar tang-bintang anyanye 
abareng, ban lok-mahlok sowarga padha 
asorak kaperagen. 

8 Sapa se notop labang nahan aeng tase 
raja, e bakto aeng kalowar dhari tabuna 
bume? 

3 Sengko se madhateng ondhem 
epangodhunge tase, se abungkos tase 
epapetteng sampe ta etangalee. 

10 Sengko se nantowagi batessa tase raja, se 
masang labang se epalang sopaja aengnga ta 
ngalowa. 

ll Cana Sengko, Areya batessa bana, ja 


lebadi! Ombana bana ambu gan dhinna bai. 

12 Ayyub, bana ba taowa, maske pera 
sakaleyan e dhalem odhina, marentaagi 
sopaja para seyang dhatengnga? 

13 Ba taowa bana nyoro pajjar neggui bume, 
magundhek pangetegganna oreng jahat 
sampe kabbi padha kalowar? 

14 Gunong ban cora etangale ce terrangnga 
polana terana seyang, akantha leppedanna 
juba ban eccap e lempong se leca. 

15 Terana seyang terrang gallu ka oreng se 
ta andhi Pangeran, daddi ta bisa ngalakone 
kakerrasan. 

16 Ba taowa bana ka somber e dhasarra 
tase? otabana lan-jalanan e dhasarra tase 
raja? 

17 Ba taowa badha oreng noduwagi ka bana 
labang saketheng se raja e batessa alam 
maot se petteng calemodan? 

18 Ba bisaa bana ra-ngera lebarra dunnya 
reya? Mon pajat tao, mara jawab sateya keya. 

19 Ba taowa bana dhari dhimma asalla 
terrang, ban e dhimma somber se madhateng 
petteng? 

20 Ba bisaa bana nantowagi batessa terrang 
ban petteng, otaba nyoro terrang ban petteng 
ondur saellana dhateng? 

21 Tanto bai bana bisa sabab bana la towa, 
ban e bakto bume reya ekagabay bana la 
badha e dhissa! 

22 Ba taowa bana maso ka Tang dhang- 


gudhang, panyabaanna salju ban ojan 
bato 

23se bi Sengko esempen kaangguy 
jaman malarat, kaangguy re-are e jaman 
paperrangan? 

24 Ba taowa bana are reya e dhimma 
bungkana, ban angen temor dhari dhimma 
asalla? 

25 Sapa se ngale li-giliyanna ojan raja, ban se 
aberri jalan ka galudhuk ban dhap-keddhap? 

26 Sapa se magili ojan ka ra-ara se 
tadha men-tamennanna ban ka tana se ta 
ekennengnge manossa? 

2! Sapa se nyerame tana se kerreng ban 
gali, sampe rebba nyenna kabbi? 

28 Apa ojan andhi eppa? Ebbun reya sapa 
ramana? 

2? Apa es reya andhi ebu? Sapa se alahirragi 
ebbun se gali? 

30 Sapa se madaddi bato dhari aeng? Sapa 
se magali bagiyan attassa tase? 

31 Ba bisaa bana agintel bintang Karteka, 
otabana malocot sambunganna bintang 
Belanti? 

32 Ba bisaa bi bana tang-bintang etonton 
sabban mosemma, bintang Biduk raja ban 
kene etantowagi jalanna? 

33 Apa bana tao ka kom-hokom se 
ngator langnge? Ba bisaa bana ngangguy 
kom-hokom jareya e bume? 

34 Ba bisaa baña aera marenta ondhem, 


nyoro madhateng ojan sampe banjir notobi 
kennengnganna bana? 

35 Mon bana nyoro kelap patang galirap, 
apa kerana lap-kelap jareya dhateng sarta 
nyaoda, Mator sandika, Guste? 

36 Mano ibis tao dhari sapa bila Songay 
Nil ngalowaa aengnga? Ajam lake tao dhari 
dhimma ja ojan bakal dhatengnga? 

37 Sapa se ce penterra sampe bisa ngetong 
ondhem elangnge, ban abalik ondhem jareya 
sampe toron ojan aeng, 

38 ojan se magali abu ban tana sampe 
apel-kempel? 

393 Ba taowa bana aburu mamangsan 
kaangguy pakanna macan, otabana 
makennyang tabuna dhu-budhuna, 

40 mon macan jareya teppana ngetek e 
dhalem guwana, otabana dhep-ngendhep e 
dhalem rongkangnga? 

4l Sapa se makane dhangdhang se 
kalaparan, se ngabber san-kassannagi nyare 
kakan? Sapa se nolong dhu-budhuna, mon 
ok-kaogan ka Sengko menta pakan? 

39 l Ba taowa bana bila embi gunong 

elahirragi korbina? Ba taowa bana 
ngabassagi manjangan alas se teppa rembia? 

2 Ba taowa bana barampa abidda burun 
alas jareya se ngandhung, ban ngetong bila 
baktona se rembia? 

3Ba taowa bana bila korbina molae arendhu, 


pas rembi kalowar budhuna? 

4 Dhu-budhuna atamba raja ban kowat e 
ra-ara; pas nyengla ta abali pole ka korbina. 

> Sapa se ngocol mar-hemar e alas, se 
mokka talena, aberri kabebasan berka 
man-dhaemman? 

6 Mar-hemar jareya bi Sengko eberri sagara 
beddhi menangka bengkona, ban gal-teggal 
buja menangka kennengnganna. 

7 Keban jareya ajauwi tha-kottha se ramme, 
tadha oreng se bisa manotot otaba malalakon. 

8 Lon-talon ban nong-gunong 
kennengnganna nyare pakan, bu-tombuwan 
se gi biru daddi kakanna. 

3 Apa sape alas endha alako ka bana, endha 
tedhung e kandhang andhina bana? 

10 Ba bisaa bana nalee sape jareya, epaksa 
nyalaga ban agarap tanana bana? 

l1 Ba bisaa bana ngandellagi kakowadanna, 
massraagi lakona bana se berra ka sape 
jareya? 

12 Ba bisaa bana parcaja passra ka 
sape jareya esoro makompol hasella 
gandumma, esoro ngeba ka kennengnganna 
pagebbaanna? 

13 Ceppet onggu pakebbana kalembangnga 
mano onta! Tape pangabberra ta nandhinge 
pangabberra dalko. 

14 Mano onta atellor e tana, saellana pas 
edina; daddi beddhi se manase tellor jareya. 


| Ayun 39:151.20”... 91 
15 Mano jareya loppa ja tellorra bisa edidda 


manossa otaba enyek-enyek burun alas. 

16 Katonna budhuna eanggep banne andhina, 
ta parduli ja ehteyarra tadha ollena. 

17 Sengko se mabudhu mano jareya, ta 
eberrii hekmat ban akkal. 

18 Tape mon mano jareya la kare berka, 
jaran ban oreng se nompa ta kera mennang. 

19He Ayyub, apa bana, ya, se aberri 
kakowadan ka jaran ban bulu se bagus se 
bay-kerbayan e leer budhina? 

20 Bana se mabisa jaran bisa alonca akantha 
balang, monyena adherreng nakoe manossa? 

21 Kaperagen ngarkar cora ngangguy 
kokodda, ce samangadda sasat ngabber ka 
medan perrang. 

22 j aran jareya ta tao artena marenges otaba 
tako, maske ngadhebbi koncona peddhang ta 
kera nyorot. 

23 Sanjata se epekol oreng se nompa, saleng 
pakermang ban agalirap ekenneng sonarra 
are. 

24 Samangadda rabbang, jaran jareya berka; 
mon tarompet amonye, sokona ta bisa ambu. 

25) aran jareya adherreng mon monyena 
tarompet ekaedhing e kopengnga, bauna 
perrang la ekaedhing dhari jauna; bariya keya 
sowarana para parwira, se ra-eraan aberri 
parenta. 

26 Apa bana se ngajari ngabber mano ellang, 
bila entar dha lao, kalembangnga epamekkar? 

27 Apa mano rajabali noro parentana bana, 


sabellunna agabay lebun e gunong se ce 
tenggina? 

28 Lebunna ekagabay e co-koncona gunong 
bato, abinteng koncona to-bato se tajem 
co-nyoco, daddi bengkona ta gampang 
emasoe moso. 

23 Dhari jadhiya matana ngabas ka 
man-dhimman, nyendhemme mangsa se 
ekakana. 

30 Mon badha se mate, bi mano jareya 
esanderri, dharana eenom budhuna 
ekambulii. 

40 l He Ayyub, bana nangtang Sengko, 
Allah Se Mahakobasa; apa sateya bana 
ngakowa kala, otaba gi alabana?" 

2 (40:1) 

3 Atorra Ayyub ka PANGERAN, "Abdidalem 
acaca akadi oreng budhu, GUSTE. Daddi 
abdidalem dhu nyaoda ponapa pole? Ampon 
tadha se eatorragiya abdidalem samangken. 

4 (40:3) 

> Se ekocaagi abdidalem ampon lebbi dhari 
se samasthena." 

6 Saellana jareya, dhari dhalem ojan derres 
acampor kaleng busbus, PANGERAN adhabu 
pole ka Ayyub, dhabuna, 

7 "Mara adhebbi Sengko sateya, duduwagi ja 
bana lalake, saodi kabbi se etanyaagi Sengko 
reya. 

8 Apa bana gi ta endha ngakone ja Sengko 


reya adil, gi nyalaagi Sengko, mabendher 
abana dibi? 

P Apa bana kowat akantha Sengko reya? Apa 
sowarana bana bisa agarudhu akantha Tang 
sowara? 

10 Mon bendher kantha jareya, mara bana 
jaga, angguy rarenggan kamoljaanna, 
duduwagi kaanggaanna. 

ll Abas reng-oreng se angga rowa; ca-kocae 
pamare, pangalowa peggella atena bana. 

12 Ongguwan, abas reng-oreng se sombong, 
soro asojud e adhaanna bana; paremmok 
reng-oreng jahat e kennengnganna. 

13 Kobur kabbi e dhalem bume; korong e 
dhalem dunnyana oreng mate. 

14 Bi Sengko bana pas ealemma polana bana 
mennang ban kakowadanna dibi. 

15 Abassagi Behemot, keban se talebat 
rajana rowa; padha ban bana, gabayanna 
Sengko keya. Rebba se daddi kakanna, 
akantha sape ban sabangsana. 

16 Tape abassagi kakowadanna ban badanna, 
sarta kakowadanna ra-orana! 

17 Buntona epanoccer ka attas akantha 
bungkana aras, ra-orana pokangnga koko 
ban merras. 

18 Lang-tolangnga kowat akantha dimbaga, 
bettessa koko akantha baja. 

19E antarana Sakabbinna Tang mahlok, 


jareya se paleng makasambu; tadha se bisa 
makala, kajabana Sengko, Panceptana! 

20E mo-gumo kennengnganna burun alas 
amaen neng-sennengngan, rebba tombu 
daddi kakanna. 

21 Keban jareya dhung-tedhungan e babana 
ombut se adhuri, ngetek e antarana galagas 
e ba-raba. 

22 Ombut se adhuri anaonge keban jareya 
ban jang-bajanganna. Bungkana gandarusa e 
penggir songay ngaobi badanna. 

23 Keban jareya ta tako maske Songay 
Yordan santer gilina, paggun kalem maske 
aengnga alompa mowana. 

24 Sapa se bangal mabuta matana, mega 
keban jareya kalaban nyandhak congorra? 
4 1 l Ba bisaa bana mega baja Lewiyatan 

ngangguy panceng, otabana naja 
jilana ngangguy tale? 

2? Ba bisaa bana masang tongar ka 
elongnga, otabana e-kae besse ka tolangnga 
cangkemma? 

3 Apa kerana Lewiyatan jareya menta ocol ka 
bana, otabana se-ngase menta kabellasan? 

“Apa kerana keban jareya mabadha 
parembagan ban bana, ngabdiya ka bana 
salanjangnga? 

> Apa kerana bi bana etaleyana akantha 
mano peyaraan, se masenneng atena 
la-kabula babinean? 

6 Apa kerana keban jareya ekadaganga bi 


reng-oreng majang, egi-bagi e antarana 
oreng dagang? 

7 Ba bisaa bana nyodduagi tombak amata 
tello ka kolena, otabana ngontallagi lembing 
sampe terbas cethagga? 

8 Kodda sedding sakaleyan bai, tanto bana ta 
kera adhukalee; saomorra bana ta kera loppa 
se akeket ban keban jareya. 

3 Pa-sapaa se nangale Lewiyatan, tanto 
lempo, pas kalengnger robbu ka tana. 

10 Galagga ta jama mon epajaga dhari 
tedhunga; tadha oreng bangal manjeng e 
adhaanna. 

1 Sapa bisa nyerrang Lewiyatan ban abali 
salamet ka bengkona? Tadha oreng settonga 
se sanggup e dunnya reya. 

12 Mara bi Sengko bana ebalaana bagiyanna 
badanna Lewiyatan, saapa rajana ban 
kakowadanna badanna. 

13Tadha oreng se bisa nyebbit kalambi 
lowarra, otabana maloka kalambi perrang se 
eangguy abana. 

14 Sapa se bisa mokka colona se kowat, se 
aesse gigi se nakoe manossa? 

1> Balikadda akantha tameng se ason-soson, 
cekka rapet, gali akantha bato. 

16Se settong nompang cekka ka 
settonganna, sampe ta ekenneng lebadi 
angen balakka. 

17 Tameng jareya asambung cekka ce 


kokona, sapaa bai ta kera bisa mokka. 

18 Mon Lewiyatan aassim kalowar sonar 
akantha mardha, matana mancorong akantha 
are se moncar. 

19 Apoy rabbang kalowar dhari colona, 
bur-nyembur ka lowaranna. 

20 Dhari lobangnga elongnga kalowar okos, 
akantha okossa kaju se rabbang e babaanna 
polo. 

21 Mardha rabbang mon ekenneng nyabana; 
apoy rabbang kalowar dhari colona. 

22 Leer budhina talebat kowadda, sapa se 
tatemmo tako sampe gujuden. 

23 Tadha bagiyan se lembu e kolena; kabbi 
padha ban baja galina. 

24 Atena se akantha bato ta tao mangmang, 
koko gali akantha bato gilingan. 

25 Mon Lewiyatan jaga, oreng se paleng 
kowat sakale laju ngetter, ta bisa apa-rapa 
lantaran katakoen. 

26 Tadha peddhang se bisa maloka kolena; 
badanna ta meddhas lembing, tombak otaba 
pana. 

21 Besse eanggep padha ban darameyan, 
dimbaga eanggep lembu akantha kaju se 
bucco etombuwi kolat. 

28 Ta ekenneng oddak ban pana; mon ekotep 
ban bato eanggep darameyan. 

2? Gada eanggep rebba kerreng salambar, 
mon oreng ngontallagi tombak ekala-gella. 

30 Sesse e tabuna akantha belling se tajem 


koncona, nyongkar tana lempong akantha 
nanggala. 

3l Tase egaluy sampe padha ban aeng 
se ngalkal, akantha mennya se ngelbuk e 
dhalem kattha. 

32 Lampadda sokona asonar tera, aeng tase 
eoba daddi kapo se pote barnana. 

33E attas bume tadha tandhinganna; mahlok 
jareya tadha takona. 

34 Keban se paleng raja ban kowat eanggep 
tadha argana; e antarana sakabbinna burun 
alas, jareya ratona." 

42 l Atorra Ayyub ka PANGERAN, 

"Abdidalem oneng, GUSTE, 
Junandalem Mahakobasa; sanggup alampaagi 
sadaja se daddi kasokanna. 

2 (42:1) 

3J unandalem mareksane aponapa abdidalem 
me bangal mangmang sareng ta parcaja ja 
Junandalem bicaksana, mangkana abdidalem 
dibi ta oneng pa-ponapa. Abdidalem acaca 
parkara sabarang se abdidalem dibi ta ngarte, 
sadajana se monggu ka abdidalem dibi 
talebat ajib. 

4E bakto Junandalem abu-dhabu, abdidalem 
epakon merengngagi, epakon nyaot manabi 
Junandalem mareksane. 

“Gi dhimen se ekaonenge abdidalem 
parkara Junandalem namong ollena mereng 
dhari oreng laen, namong samangken 

abdidalem oneng ka J unandalem saamponna 


dhep-adhebban dibi. 

6 Daddi abdidalem todhus emot ka sadajana 
oca abdidalem; abdidalem toju e dhalem abu 
sareng tana, atobat nyoon sapora." 

7 Samarena abu-dhabu ka Ayyub, PANGERAN 
pas adhabu ka Elifas, "Sengko peggel ka 
bana ban ka kancana se kadhuwa jareya, 
sabab bana ta ngoca se sabendherra parkara 
Sengko. Tape Ayyub Tang abdi reya ta kantha 
jareya. 

8 Sateya kassa ngala sape lake papetto ban 
dumba lake papetto, giba ka Ayyub. Atorragi 
jareya kabbi menangka kurban obbaran 
kaangguy bana dibi. Ayyub adua'agiya bana, 
ban duana bi Sengko etaremaa. Bi Sengko 
bana ta epatodhusa, maske bana patot 
narema okoman. Ayyub ngoca se sabendherra 
parkara Sengko, tape bana enja." 

2 Elifas, Bildad ban Zofar ajalannagi se 
epakonnagi PANGERAN, ban PANGERAN 
narema duana Ayyub. 

10 Saellana Ayyub adua'agi kancana se 
katello gella, bi PANGERAN Ayyub epasogi 
pole; kasogiyanna epadaddi tekel dhuwana 
se asal. 

l1 Tan-taretanna se lalake ban babine, sarta 
ca-kancana se kona, padha entar nyapot 
Ayyub, pas padha apesta e compona. Kabbi 
padha ngoca noro sossa polana kasossaan se 
etebaagi PANGERAN ka Ayyub, kabbi padha 

alepor salerana. Reng-oreng jareya padha 


ngatore pesse ban sello emmas ka Ayyub. 

12 Molae dhari bakto jareya sampe sedana 
Ayyub eberkadi PANGERAN alebbiyan dhari 
sabellunna katebanan mosiba rowa. Ayyub 
kaagungan embi dumba pa bellas ebu meggi, 
onta nem ebu meggi, sape dhu ebu meggi, 
ban hemar saebu meggi. 

13 Ayyub kaagungan pottra pole, lalake 
papetto ban babine katello. 

14 Pottra babinena se nomer settong anyama 
Yemima, se nomer dhuwa Keziya, ban se 
bungso Kerenhapukh. 

15E saantero nagara tadha paraban 
se raddinna padha ban pottrana Ayyub. 
Tra-pottra babineanna jareya eparenge 
sangkolan dhari ramana, epapadha ban 
tra-pottra lalakeanna. 

16 Saellana jareya Ayyub gi odhi saratos pa 
polo taon abidda, sampe gi sempat ngoladi 
ja-bajana sarta yo-peyona. 

17 Saellana ce seppona, Ayyub pas seda. 


Mazmur 


1 l Bajjra oreng se ta atoro ka babalaanna 
oreng jahat, se ta nerowe tengkana oreng 
se bannya dusana, sarta ta akompol ban 
reng-oreng se ya-nyeya Allah, 

2 se lebur ajalannagi papakonna PANGERAN, 
sarta mekker parkara papakon jareya malem 
ban seyang. 

3 Oreng jareya olle hasel e dhalem saneyap 
ehteyarra, akantha kajuwan e penggir 
songay, se abuwa mon teppa mosemma ban 
ta tao elop dhaunna. 

4 Sabaligga, oreng jahat, padha ban sekkem 
se eabber angen. 

>Oreng jahat bakal eokoma bi Allah, 
hakimma ban epesa dhari ommat laenna. 

6 Sabab oreng se taat etonton ban eaobi 
PANGERAN, tape oreng jahat bakal ancora 
odhina. 

2 l Arapa sa-bangsa me agigiran ros- 
terrosan, arapa oreng me asakongkel se 
tadha gunana? 

2 To-ratona padha aberonta, para 
pangobasana alaban ka PANGERAN ban ka 
rato peleyanna Salerana. 

3 Para pangobasa jareya padha ngoca, "Tore 
pakala to-rato kaissa, me olle sampeyan 
sareng kaula padha mardika!" 


Mazmur 2.41 3.1 | 
4E sowarga Pangeran kasokan dhari 


kalenggiyanna, ngece sajjana reng-oreng 
jareya. 

> Reng-oreng jareya bi Pangeran laju 
edukane ban esentak, padha katakoen 
nangalee padukana. 

6 Cana dhabuna, "E Siyon Tang gumo se 
socce, Sengko la aresmeyagi rato Tang 
peleyan dibi." 

7 Dhabuna rato, "Sengko malaana ka oreng 
se bannya, cana dhabuna ka sengko, Bana 
Tang ana, are teya Sengko daddi Ramana 
bana. 

8 Mara menta, sakabbinna bangsa bi Sengko 
ebagiya ka bana, saantero bume epadaddiya 
andhina bana. 

3? Sa-bangsa jareya bakal epaancora bana bi 
tongkat besse, epalejjara akantha polo tana." 
10 Daddi para rato, para edhingngagi Tang 

parengeddan reya, para pangobasana 
dunnya, mara kaengae pangajaran reya! 

11 Patako abakte ka PANGERAN, 

12 pangetter asojud e ajunanna, ja sampe 
Pangeran duka, sampe bana epatompes 
daksakala, sabab dukana rabbang sanatkala. 
Bajjra oreng se nyare pangaoban ka 
Pangeran! 

lJaburra Daud, e bakto buru dhari 

Absalom, pottrana. (3-2) Adhu GUSTE, 
moso abdidalem talebat bannyana, se 
nyerrang abdidalem ta sakera-kera! 

2 (3-3) Bannya oreng se padha ngoca 


abdidalem ta kera etolong sareng Allah. 

3 (3-4) Namong Junandalem, GUSTE, akadi 
tameng se malopot abdidalem dhari babaja. 
Abdidalem eparenge kamennangan, sareng 
eparaja ate. 

4 (3-5) Sengko aserro ka PANGERAN, dhari 
gumona se socce Salerana nyaodi sengko. 

> (3-6) Sengko marobbu, pas tedhung 
ngeddha, laju jaga pole, sabab PANGERAN 
ajaga tang aba. 

6 (3-7) Sengko ta tako ka moso se aebuwan, 
se ngeppong sengko dhari man-dhimman. 

7 (3-8) Nyoona salamet abdidalem, Guste 
ALLAH, Pangeran kaula, okommagi sareng 
palempowagi moso abdidalem sadaja. 

8 (3-9) Dhari Junandalem dhatengnga 
partolongan kasokana aberkadi ommattepon 
Junandalem sadajana. 

4 l Kaangguy pamimpinna koor. Eerenge 

calempong. Jaburra Daud. (4-2) Ya Allah, 
Junandalem se abilla abdidalem, kasokana 
nyaodi manabi abdidalem aserro. Manabi 
abdidalem sossa, Junandalem se nolong; 
samangken kabellasi abdidalem kadhinto, 
peyarsaagi dua abdidalem. 

2 (4-3) Sampe bila manossa reya se ambuwa 
ya-nyeya tang Allah? Sampe bila terros 
leburra ka sabarang se tadha gunana ban 
nyerser barang se ta teppa? 


Mazmur 4.31 5.3 a 
3 (4-4) Kaengae, kaangguy Salerana dibi 


PANGERAN mele oreng se ekaasee Salerana. 
PANGERAN meyarsaagi mon sengko aserro 
nyoon partolongan. 

4(4-5) Pangetter patako, ban ja agabay dusa 
pole. Ja acaca, tape pekker e dhalem ate, e 
bakto dhung-tedhungan e dhalem pangkeng. 

“ (4-6) Atorragi kurban se teppa ban 
paparcaja ka PANGERAN. 

6 (4-7) Bannya oreng atanya, "Sapa se 
aberkadana sengko ban bana?" GUSTE, 
moga Junandalem kasokana ka abdidalem 
sadajana. 

7 (4-8) Sareng Junandalem abdidalem 
epalebbi perak dhari oreng se talebat bannya 
hasella tamennanna. 

8 (4-9) Daddi abdidalem tedhung 
ngeddha sareng taremtem, sabab namong 
Junandalem, GUSTE, se mataremtem odhi 
abdidalem. 

l Kaangguy pamimpinna koor. Eerenge bi 
5 soleng. Jaburra Daud. (5-2) Adhu GUSTE, 
peyarsaagi ca-oca abdidalem, gateyagi 
serrona abdidalem. 

2 (5-3) Peyarsaagi abdidalem, nyoona 
tolong, Guste, sabab namong J unandalem 
Rato sareng Allah abdidalem. 

3(5-4) Sabab abdidalem adua ka 
Junandalem, GUSTE, peyarsaagi serrona 
abdidalem e baja laggu. Abdidalem abakta 

tor-ator gu-laggu sareng anante dhabuepon 


Junandalem, Guste. 

4(5-5) Junandalem Allah se ta kasokan ka 
kajahadan; oreng jahat ta kengeng nyabis ka 
Junandalem. 

(5-6) Junandalem ta betta ngoladi oreng 
sombong, Junandalem baji ka oreng se alako 
jahat. 

6(5-7) Reng-oreng se lecegan sareng 
Junandalem epatee, Junandalem baji ka 
oreng se dujan co-ngoco sareng se dujan 
matee oreng. 

' (5-8) Namong lantaran kataresnaannepon 
Junandalem se talebat rajana, abdidalem 
kengeng maso ka Padalemmannepon 
Junandalem. Abdidalem asojud ngadhep ka 
Padalemmannepon Junandalem se socce, 
sareng nyemba ka Junandalem kalaban 
hormat. 

(5-9) Adhu GUSTE, moso abdidalem ce 
bannyana! Tontonnagi abdidalem sopaja 
alampaagi karsaepon Junandalem sadajana, 
sareng duduwagi e kadhimma abdidalem 
kodu lebat. 

2 (5-10) Sabab cacana moso abdidalem 
ta ekenneng parcaja; atena possa sareng 
sajja se juba. Cacana manes ngapencot ate, 
namong, bucco e dhalem baten. 

10 (5-11) Guste Allah, okommagi reng-oreng 
gapaneka, me olle padha calaka lantaran 
sajjaepon dibi. Tondhungngagi reng-oreng 

gapaneka, lantaran bannya dusana, sabab 


padha aberonta ka Junandalem. 

11(5-12) Sadajana oreng se ngaop ka 
Junandalem mandar padhaa sennengnga, 
sareng rak-soragan salanjangnga. Jagaagi 
reng-oreng se taresna ka Junandalem, sopaja 
padhaa anga-bunga lantaran Junandalem. 

12 (5-13) Sabab Junandalem aberkadi 
reng-oreng se esto ka Junandalem, GUSTE; 
Junandalem ajaga sadajana kalaban bellas 
ase. 

l Kaangguy pamimpinna koor. Eerenge 

calempong. Menorot lagu se nomer ballu. 
Jaburra Daud. (6-2) Adhu GUSTE, abdidalem 
ja ajar sanare J unandalem duka, abdidalem 
ja okom sanare Junandalem ce benduna. 

2 (6-3) Kabellasi abdidalem, PANGERAN, 
sabab abdidalem ampon ce lempona; parenge 
abdidalem kakowadan, sabab abdidalem 
ampon ce lessona. 

3 (6-4) Abdidalem ce bingongnga; kantos 
bilaepon abdidalem edinggallagiya sapaneka? 
4 (6-5) Ngereng abali, GUSTE, palopottagi 
abdidalem, pasalamettagi abdidalem lantaran 

kataresnaannepon J unandalem. 

>(6-6) Sabab e alam maot J unandalem ta 
ekaemodi oreng; tadha se moji Junandalem e 
dunnyaepon oreng mate. 

6 (6-7) Sengko ce lessona se aserrowan; 
seyang malem aeng mata agili tadha ambuna 
sampe tang ranjang bacca. 

7 (6-8) Tang mata rabeng lantaran sossa 


terros, bureng polana tang so-moso. 

8 (6-9) Reng-oreng se jahat, mara padha 
nyese, sabab Guste ALLAH la meyarsa tang 
tanges. 

9 (6-10) PANGERAN meyarsa tang 
parnyoonan, ban narema tang dua. 

10 (6-11) Tanto takerjat ban todhus kabbi 
tang moso, sarta pas nyorot lantaran malo. 
7 lTangessa Daud, se enyanyeyagi 

kaangguy amoljaagi PANGERAN lantaran 
Kus, oreng Benyamin. (7-2) Guste ALLAH, 
Pangeran kaula, abdidalem ngaoba ka 
Junandalem; nyoona salamet, sareng 
palopottagi abdidalem, GUSTE, dhari para 
moso se nyerser abdidalem. 

2 (7-3) Ja kantos moso abdidalem daddi 
padha sareng macan, abdidalem eeret sareng 
ecarakem, ta kalaban manggi partolongan. 

3(7-4) Guste ALLAH, Pangeran kaula, 
ompamaepon abdidalem gadhuwan sala, 
malako jahat ka ca-kanca, otaba marogi 
moso ta kalaban badha sababba, manabi 
lerres sapaneka, 

4(7-5) (7:3) 

>(7-6) mandar abdidalem ekennenga pega 
moso, epatee pas edinggal neng e tana. 

6 (7-7) Ngereng Junandalem ngadek e 
dhalem dukaepon, GUSTE, labannagi so- 
moso abdidalem. Ngereng ngadek, abdidalem 
tolonge, sabab J unandalem ngarep kaadilan. 

" (7-8) Pakompol sadajana bangsa e 


sabingkerrepon Junandalem, kobasae dhari 
kalenggiyannepon Junandalem e sowarga. 

8(7-9) Junandalem ahakime ommat 
manossa; parenge abdidalem kaadilan, Guste 
PANGERAN, sabab abdidalem ta sala. 

2 (7-10) Paambuwagi kajahadannepon oreng 
se daraka, sareng pakokowagi ateepon oreng 
se sae, sabab Junandalem Allah se adil, se 
ngagali ka essena ateepon manossa. 

10(7-11) Tang tameng reya Allah se 
masalamet oreng se morne atena. 

11( 7-12) Allah reya hakim se adil ongguwan, 
se ros-terrosan ngokom oreng se jahat. 

12(7-13) Mon tengkana padha ta eoba, 
Allah kare ngocol sanjatana se madhateng 
maot. Allah bakal agangseya peddhang ban 
menthang gandhiba, ngaceddagi na-pana se 
kalowar apoy. 

13 (7-14) (7:12) 

14(7-15) Abassagi oreng jahat se andhi sajja 
juba; amaksod jahat, nepo ban lecegan. 

15(7-16) Oreng jahat masang barajak 
kaangguy oreng laenna, abana dibi se 
tajebbak sokona. 

16(7-17) Daddi abana eokom bi kajahadanna 
dibi, eseksa bi kakerrasanna dibi. 

17(7-18) Sengko asokkor ka PANGERAN, 
polana Pangeran reya adil, sengko anyanye 
moji PANGERAN Se Mahatenggi. 

8 l Kaangguy pamimpinna koor. Menorot 


lagu Gitit. Jaburra Daud. (8-2) Guste 
ALLAH, Pangeran kaula, kakobasaannepon 
Junandalem kasohor saantero bume! 
Kaagungannepon Junandalem atenggiyan 
sareng langnge, 

2 (8-3) enyanyeyagi na-kana sareng babaji. 
Pamarentaannepon Junandalem koko ta 
ekenneng gundhek moso. Sadajana moso 
sareng Junandalem epatabisa aguli. 

3 (8-4) Manabi abdidalem adhanga nengale 
langnge ceptaannepon Junandalem, 
bulan sareng bintang se epasang sareng 
Junandalem, 

4(8-5) abdidalem apekker tadha ambuna, 
pasera sanyataepon manossa kadhinto, me 
sareng Junandalem etolong terros, sareng 
Junandalem epeyara? 

> (8-6) Namong sareng Junandalem sadajana 
manossa eangkat kantos para padhaa sareng 
Allah, eparenge jamang kaagungan sareng 
kahormadan. 

6 (8-7) Sareng J unandalem eparenge kobasa 
ngator alam saessena, sadaja ceptaannepon 
Junandalem epakobasae ka manossa: 

7 (8-8) dumba, sape sareng ebin sadajana, 
jugan ban-keban se badha e ra-ara; 

8 (8-9) mano sareng juko, se raja sareng se 
kene, sadajana mahlok e dhalem tase raja. 

2 (8-10) GUSTE, Pangeran kaula, 


kaagungannepon Junandalem kasohor 
saantero bume! 

l Kaangguy pamimpinna koor. Menorot 

lagu Mut-Laben. Jaburra Daud. (9-2) 
Kalaban gu-onggu ate abdidalem asokkor 
ka Junandalem, GUSTE, sareng abertaagi 
lalampaannepon Junandalem se makasambu 
ate. 

2 (9-3) Abdidalem anga-bungaa lantaran 
Junandalem, sareng mojiya Junandalem, 
Allah Se Mahakobasa. 

3 (9-4) E ajunannepon Junandalem, 
moso abdidalem abali, buru sadaja; labu 
tatandhung napa ka ajal. 

4 (9-5) Sabab Junandalem marenta 
menangka hakim se adil, parkara abdidalem 
sareng J unandalem ebillai. 

> (9-6) Junandalem ngokom sa-bangsa 
sareng mamate reng-oreng jahat; sadajana 
ta ekaemodi pole salanjangnga. 

6 (9-7) Moso abdidalem epaobus tadha 
karena, tha-kotthana epaancor sadajana, 
salanjangnga tadha se enga ka nyamana. 

7 (9-8) PANGERAN marenta kaangguy 
salanjangnga; abadhi kalenggiyanna 
kaangguy ahakime dunnya. 

8 (9-9) Pangeran adil marenta sa-bangsa, 
jujur ahakime dunnya. 

2 (9-10) PANGERAN reya pangaobanna oreng 


se tatendhes odhina, pangaobanna oreng e 
bakto sossa. 

10 (9-11) Oreng se oneng ka Junandalem 
padha ngarep partolongannepon Junandalem, 
GUSTE, oreng se nyemba ka Junandalem 
sareng J unandalem ta edinggallagi. 

11 (9-12) Mojaagi PANGERAN se marenta e 
Siyon! Caretaagi lalampaanna ka sa-bangsa! 
12 (9-13) Sabab Pangeran emot ka oreng 
se sangsara odhina ban ta kalep ka serrona 
reng-oreng jareya; reng-oreng se ngalakone 

kakerrasan eparenge okomanna. 

13 (9-14) Oladi, Guste, abdidalem 
epanyangsara moso, kabellasi abdidalem, 
GUSTE, lopoddagi abdidalem dhari maot 
sareng pate, 

14 (9-15) sopaja abdidalem amoljaagiya 
Junandalem e adhaepon pandhudhu 
Yerusalim; abdidalem asoraga epaperaga, 
sabab abdidalem eparenge kasalameddan. 

15 (9-16) Sa-bangsa se ta oneng ka 
Junandalem, padha labu ka dhalem lobang se 
ekale dibi; tajira e dhalem jaring gabayanna 
dibi. 

16 (9-17) PANGERAN la anyataagi Salerana 
lantaran kapotosanna se adil; oreng jahat 
tabalusok lantaran tengkana dibi. 

17 (9-18) Maot reya daddi aherra oreng se 
jahat, ban sa-bangsa se ta marduli ka Allah. 

18 (9-19) Ta salanjangnga oreng mesken 


ekaloppae oreng; ta saterrossa oreng se 
nyangsara ta andhi pangarebban e dhalem 
atena. 

19 (9-20) Ngereng ngadek, GUSTE, hakime 
sa-bangsa ja diggal manossa ngandellagi aba. 

20 (9-21) Diggal manossa me padha tako 
sareng apangrasa, ja abaepon namong 
manossa. 

10 l Aponapa J unandalem me jau, GUSTE, 

sareng ngetek ta etangale, e bakto 
abdidalem e dhalem karekongan? 

2 Oreng jahat ce angkona nendhes oreng se 
mesken; mandar tajiraa sareng jaringngepon 
dibi. 

3 Reng-oreng jahat asebbal parkara 
pangaterrona se juba, oreng se dhakka 
abasto sareng nolak PANGERAN. 

4Oreng se dusa ta parduli ka PANGERAN, 
Allah eanggep tadha dhari angkona. 

>Oreng jahat ahasel e dhalem sadajana 
ehteyarra, ta oneng sareng ta ngarte ka 
hokomma Pangeran sareng nganggep 
entheng sadajana mosona. 

6 Cana pekkerra, "Sengko masthe ahasel 
salanjangnga, ron-temoron ta kera nemmo 
calaka." 

7 Bibirra ros-terrosan abasto, ngara sareng 
nepo, cacana possa sareng kabajian sareng 
Kajahadan. 

8 Oreng gapaneka ngetek e sa-disa 


mateyana oreng se ta sala. Ngetek e budhina 
ombut akadi macan se nyendhemme oreng 
se ta kengeng apa-ponapa. Oreng mesken 
eaddhang e kennengngan se seppe, laju 
esargep, terros ebakta sambi eeret. 

9(10:8) 

10 Oreng gapaneka ngendha nyargebba; 
oreng eparobbu kalaban kakerrasan. 

ll Caepon pekkerra, "Allah la loppa, ta 
parduli ka sengko reya, ta ngoladi ka sengko 
saterrossa!" 

12 Ngereng ngadek, GUSTE, okommagi oreng 
se jahat! Kaemodi oreng se tatendhes odhina. 
13 Aponapa oreng jahat me ya-nyeya Allah 
saterrossa, sareng apekker ja Allah ta kera 

ngokom abana? 

14 Namong Junandalem ngoladi sadajana; 
Junandalem mekkere kasossaan sareng 
kasangsaraan, ros-terrosan asadhiya 
se aparenga partolongan. Oreng se ta 
kengeng apa-ponapa massraagi abaepon 
ka Junandalem, oreng mesken sareng 
Junandalem ebanto ros-terrosan. 

1> Potellagi kakobasaannepon reng-oreng 
jahat ban se daraka; okommagi lantaran 
tengka polana, kantos jerra ka budhina. 

16 PANGERAN marenta kaangguy 
salanjangnga; sa-bangsa se ta kennal ka 
Salerana, bakal elanga dhari tanana. 

17 Guste PANGERAN, Junandalem meyarsaagi 


duana oreng se eya-seya sareng makowat 
atena. 

18 Kana jatim sareng se tatendhes odhina 
sareng J unandalem ebillai parkarana, sopaja 
tadha oreng se ko-nakoe atena. 

1 1 t Kaangguy pamimpinna koor. Jaburra 

Daud. Sengko ngaop ka PANGERAN; 
tadha gunana ngoca ka sengko, "Bana 
nyare salamet akantha mano se ngabber ka 
gunong. 

2 Sabab oreng jahat menthang gandhibana 
ban masang panana, eacettagiya ka oreng se 
jujur atena, dhari pangeteggan e pettengnga. 

3 Mon tata tartebba masarakat ta etemmo 
karowanna, oreng becce ta bisa apa-rapa." 

4 PANGERAN badha e Padalemmanna se 
socce, korse karajaanna badha e sowarga. 
PANGERAN ngoladi manossa ban ngagali 
sabarang tengkana. 

> PANGERAN ngoji oreng se becce ban 
oreng se jahat, sarta baji ka oreng se dujan 
ngalakone kakerrasan. 

6 Oreng jahat eokom eparenge balai, 
epadhatengnge apoy, balirang ban angen se 
ngello sabarang se badha. 

7 Sabab PANGERAN reya adil ban sae, 
taresna ka oreng se alako becce; oreng 
jujur bakal nangaleyana ban kennala ka 
PANGERAN. 


Mazmur 12.11 13.1 15 
1 2 t Kaangguy pamimpinna koor. Menorot 


nyanyeyan se kapeng ballu. J aburra 
Daud. (12-2) Nyoona tolong abdidalem, 
GUSTE, sabab ampon tadha pole oreng se 
sae, se esto ka Junandalem ampon tadha 
sakale. 

2 (12-3) Sadaja padha saleng acaca lecek, 
saleng nepo sareng ca-oca se manes. 

3(12-4) Paambuwagi oreng se ca-nyacae, 
Guste PANGERAN, dunggemmagi oreng se 
raja cacana, 

4 (12-5) se ngoca, "Tang jila reya kobasa! 
Ngocaa apa bai bisa, tadha oreng se bisaa 
ngalang!" 

>(12-6) Dhabuna PANGERAN, "Oreng 
mesken etendhes odhina, oreng se nyangsara 
aserrowan. Daddi sateya keya Sengko 
dhatengnga, aberria kataremtemman se 
ete-nante bana." 

6(12-7) Janjina PANGERAN reya koko, 
ekenneng andellagi, akantha salaka se morne 
se eoji e dhalem apoy. 

7(12-8) Oreng jahat jar-ganjir e 
man-dhimman, saneyap oreng ngalem 
kajahadanna. Namong J unandalem, GUSTE, 
apareng pangaoban ka abdidalem sadajana, 
jagaagi abdidalem sadaja sopaja ta kantos 
gaggar ka tanangnga oreng jahat. 

8 (12-9) (12:7) 

13 t Kaangguy pamimpinna koor. J aburra 

Daud. (13-2) Kantos bilaepon 

Junandalem ta emoda ka a GUSTE? 


Kantos bilaepon Junandalem ta kasokana 
ngaton ka abdidalem? 

2 (13-3) Kantos bilaepon abdidalem kodu 
nanggung sossa, ate sompek seyang 
sareng malem? Kantos bilaepon abdidalem 
ekobasaana moso terros? 

3 (13-4) Oladi abdidalem, GUSTE Allah, 
Pangeran kaula, kasokana ajawab dua 
abdidalem. Kakowadan abdidalem kasokana 
pabali one, sopaja abdidalem ta kantosa 
mate. 

4(13-5) Ja kantos moso abdidalem ngoca 
abdidalem ampon epakala. Ja kantos 
abdidalem erak-sorak sareng reng-oreng 
gapaneka. 

>(13-6a) Sabab abdidalem ngandellagi 
kataresnaannepon Junandalem, daddi 
abdidalem talebat peragga lantaran 
Junandalem marenge abdidalem 
kasalameddan. 

6(13-6b) Sengko anyanyeya amoljaagiya 
PANGERAN, sabab Pangeran marenge sengko 
kabeccean. 

14 t Kaangguy pamimpinna koor. J aburra 

Daud. Oreng budhu ngoca e dhalem 
atena, "Allah reya tadha." Reng-oreng jareya 
juba tengkana, tadha se alako becce, padha 
jahadda. 

2 Dhari sowarga PANGERAN ngoladi 


manossa, nyaree oreng bicaksana se abakte 
ka Salerana. 

3 Tape oreng la padha rosak ban bejjat, 
tadha settonga se becce lalakonna. 

4Dhabuna PANGERAN, "Ba ta apangrasaa 
reng-oreng jahat jareya? Lakona arampas 
dhi-andhina Tang ommat, ban ta endha 
abakte ka Sengko, Pangeranna." 

>Oreng jahat bakal takoa parana, sabab 
Allah ngaobi oreng se taat ka Salerana. 

6 Oreng jahat lang-ngalangana oreng 
mesken, tape PANGERAN se daddi 
pangaobanna. 

7? Moga-moga dhari Siyon dhatengnga 
kasalameddan kaangguy Israil! Sopaja 
toronanna Yakub senneng atena, mon 
PANGERAN mabali kabadhaanna ommadda 
epakantha asalla. 

15 'Jaburra Daud. Adhu, GUSTE, pasera 

se kengeng ngampong e Kemahepon 
Junandalem sareng se kengeng ngennengnge 
gumoepon Junandalem se socce? 

2 Oreng se ros-terrosan ajalannagi dhabuna 
Allah, socce ban tadha calena, sarta jujur 
cacana; 

3 se ta metenna sasamana, ta alako jahat ka 
kancana, ban ta aba-jubaagi tatanggana; 

4 se nganggep maba oreng se etolak Allah, 
tape hormat ka oreng se taat ka PANGERAN, 
se neptebbi janji maske kodu nyandhang rogi, 

>ta menta budhu mon maenjam pesse, se 


ta endha narema go-sogo kaangguy marogi 
oreng se ta sala. Oreng se kantha jareya 
salanjangnga bakal taremtemma odhina. 

16 'Jaburra Daud. Jagaagi abdidalem, 

Guste Allah, sabab Junandalem 
pangaoban abdidalem. 

2 Abdidalem mator, "J unandalem PANGERAN 
abdidalem, se masenneng odhi abdidalem, 
tadha se ngalangkonge J unandalem!" 

3 Abdidalem ngargai reng-oreng socce e 
nagara kadhinto; abdidalem lebur akompol 
sareng reng-oreng gapaneka. 

4Oreng se nyemba ba-diba kasossaanna 
sajan aba-tamba. Abdidalem ta poron abakta 
kurban ka ba-diba gapaneka, la-mala ta 
poron nyebbut nyamana balakka. 

> GUSTE, abdidalem ta gadhuwan pa-ponapa 
kajabana J unandalem malolo, tadha laenna; 
Junandalem marenge sadaja se ekabuto 
abdidalem, odhi abdidalem targantong ka 
Junandalem. 

6 Paparengngepon Junandalem ka abdidalem 
talebat saena, abdidalem se narema ce 
sennengnga! 

7 Sengko moji PANGERAN se apareng petodu 
ka sengko, e baja malem sowarana tang ate 
maenga sengko. 

8 Sengko ros-terrosan enga ka PANGERAN; 
Salerana badha e tang seddian, daddi sengko 
ta agundheggan. 

2Daddi ate abdidalem perak, sokma 


abdidalem asorak, badan abdidalem aistirahat 
ce taremtemma. 

10 Sabab sareng Junandalem abdidalem 
epalopot dhari kakobasaannepon maot; 
Oreng se sareng Junandalem ekataresnae 
epalopot dhari pate. 

lljunandalem noduwagi ka abdidalem 
jalan se nojju ka kaodhian; e ajunannepon 
Junandalem ate abdidalem ce sennengnga 
sareng arassa perak salanjangnga. 

17 ' Duana Daud. Peyarsaagi abdidalem 

se aserro nyoon kaadilan, GUSTE; 
gateyagi dua kadhinto se kalowar dhari ate se 
berse. 

2 Tolong abdidalem e dhalem parkara 
kadhinto sabab Junandalem ngagali ponapa 
se lerres. 

3 Manabi J unandalem ngoji ate abdidalem 
sareng nalektegi abdidalem e baja malem, 
tanto Junandalem ngagali abdidalem ta 
gadhuwan pekkeran juba; se ekocaagi 
abdidalem padha sareng essena ate. 

4 Abdidalem ta ajalannagi kakerrasan, 
sadaja papakonna J unandalem elakone jalan 
kakerrasan sareng abdidalem ejauwi. 

> Abdidalem odhi ros-terrosan menorot 
petoduepon Junandalem, ta nyempang 
sanare sakone. 

6 Abdidalem aserro ka Junandalem, Guste 
Allah, sabab Junandalem ajawab dua 

abdidalem; daddi ngereng oladi sareng 


peyarsaagi dua abdidalem. 

' Duduwagi kataresnaannepon Junandalem 
se makasambu ate, sabab Junandalem 
masalamet oreng se nyare pangaoban ka 
Junandalem, sadajana padha aman dhari 
serrangannepon moso manabi badha e 
seddiannepon Junandalem. 

8 Peyaraagi abdidalem pakadi socana 
Junandalem, GUSTE, kepkebbagi abdidalem e 
babaanna kalembangngepon Junandalem, 

? sopaja lopoda dhari serrangannepon 
reng-oreng se jahat. Abdidalem ekeppong 
moso se mateyana abdidalem kadhinto; 

10 reng-oreng gapaneka ta gadhuwan 
kabellasan, pacacana talebat angga. 

ll Sadajana nyander agaribbung 
nyerranga abdidalem, nyare kasempadan 
abantengngagiya abdidalem. 

12 Moso abdidalem gapaneka akadi macan se 
nyangkaremma mangsana, akadi macan se gi 
ngodha se ngaddhang e pangetegganna. 

13 Ngereng ngadek, GUSTE, labannagi 
sareng pakalaagi so-moso abdidalem 
gapaneka. Pasalamettagi abdidalem sareng 
peddhangngepon Junandalem, dhari 
serrangannepon oreng jahat. 

14 Pasalamettagi abdidalem dhari 
kakobasaannepon reng-oreng se nompo arta 
e dunnya. Okom reng-oreng gapaneka sareng 
balai se ampon esadhiyaagi J unandalem 

kaagem reng-oreng gapaneka. Parenge jugan 


okoman ka na potona. 

15 Namong abdidalem mandengnga 
Junandalem sabab abdidalem ta gadhuwan 
sala. Manabi abdidalem jaga tedhung, 
kahadirannepon Junandalem masenneng ate 
abdidalem. 

18 t Kaangguy pamimpinna koor. Jaburra 

Daud, abdina PANGERAN. Enyanyeyagi 
ka PANGERAN e bakto Daud epalopot dhari 
Saul ban dhari so-mosona. (18-2) Abdidalem 
taresna ka Junandalem, GUSTE, J unandalem 
kakowadanna abdidalem. 

2 (18-3) PANGERAN padha ban binteng se 
koko kennengnganna sengko ngaop. Tang 
Allah akantha gunong bato kennengnganna 
sengko anaong. akantha tameng se notobi 
tang aba, se ajaga sengko sopaja aman 
salanjangnga. 

3 (18-4) Ka PANGERAN sengko aserro, 
sengko epasalamet dhari tang moso. Sokkor 
ka PANGERAN. 

4 (18-5) Sengko ekalenglenge babaja maot, 
ancor tasellem e dhalem banjir. 

>(18-6) Sengko ekalenglenge babaja maot, 
jebbak maot ngaddhang e adhana soko. 

6 (18-7) E dhalem karekongan sengko aserro 
ka PANGERAN, sengko aera ka Allah nyoon 
partolongan. Dhari kalenggiyanna Allah 
meyarsa tang sowara, Allah agateyagi tang 
parnyoonan. 

7 (18-8) Bume laju agundhek ban agaledder, 


sar-dhasarra gunong aguli ban ngetter, 
polana Allah duka. 

8 (18-9) Kokos ngebbul dhari lobangnga 
pangambungnga, apoy ban mardha kalowar 
dhari lesanna. 

9(18-10) Langnge eseba, samarena 
Salerana pas toron ka baba, toron ban 
ondhem se celleng e babaanna padana. 

10(18-11) Pangeran ngabber, kerub 
menangka teteyanna; ngabang e attassa 
kalembangnga angen. 

11 (18-12) Salerana abuko papetteng; 
ekalenglenge ondhem se tebbel. 

12 (18-13) Dhari kelap e ajunanna, kalowar 
ondhem, ojan es ban apoy. 

13 (18-14) PANGERAN laju jendharan 
akantha galudhuk e bang-abang; Se 
Mahatenggi asowara talebat kaja. 

14(18-15) Na-panana eocol saleng 
pajeddhat, so-moso padha epabalessudan; 
kelap patang kareddhap, ta endha ambu 
kabbi moso padha buru. 

15(18-16) Dhasarra tase tasengkap, 
langganna bume maroka e bakto PANGERAN 
abentak mosona sambi duka. 

16 (18-17) Dhari attas PANGERAN ajuluwagi 
astana; sengko ecandhak laju eangka dhari 
banjir se dhalem, epakalowar. 

17 (18-18) Sengko epasalamet dhari moso 
se parjuga, ban dhari reng-oreng se baji 

ka sengko reya, sabab reng-oreng jareya 


monggu ka sengko talebat kowat. 

18 (18-19) Sengko eserrang e dhalem balai 
tape PANGERAN apareng partolongan. 

19(18-20) Sengko epalopot dhari babaja, 
epasalamet polana sengko ekasokane 
Salerana. 

20 (18-21) PANGERAN malesse tang lalakon 
se teppa; sengko eberkadi sabab sengko ta 
sala. 

21(18-22) Sengko ngestowagi papakonna 
PANGERAN, ban ta mongkore tang Allah. 

22 (18-23) Sakabbinna hokomna bi sengko 
egateyagi, kon-papakonna ejalannagi. 

23 (18-24) Salerana ngagali sengko tadha 
calena, ban ajauwi sabarang se sala. 

24 (18-25) Daddi PANGERAN aganjar tang 
lalakon se teppa sabab Salerana ngagali 
sengko ta andhi sala. 

25 (18-26) GUSTE, Junandalem esto ka 
oreng se esto sareng sae ka oreng se sae. 

26 (18-27) Junandalem socce ka oreng se 
socce, namong amoso ka oreng se jahat. 

27 (18-28) Oreng se andhap asor sareng 
Junandalem epasalamat, oreng se angga 
epanyonglet. 

28 (18-29) Damar abdidalem sareng 
Junandalem eodhii; Guste ALLAH, 
Junandalem se matera papetteng se notobi 
abdidalem. 

29(18-30) Junandalem se makowat 


abdidalem, sareng se abanto, sopaja 
bisaa makala moso, sareng magujura 
partahananna. 

30 (18-31) Se elampaagi Allah reya 
samporna, janjina ekenneng parcaja 
salanjangnga. PANGERAN reya marabut 
tameng monggu ka oreng se nyare pangaoban 
ka Salerana. 

31 (18-32) Sabab tadha Allah salaenna 
PANGERAN; tadha se nolong sengko ban bana 
kajabana Allah. 

32 (18-33) Allah jareya se makowat sengko 
ban se maaman tang jalan. 

33 (18-34) Salerana makowat tang soko 
epakantha sokona manjangan, ban ajaga 
tang kasalameddan e pagunongan. 

34 (18-35) Sengko eajari aperrang, sampe 
tao menthang gandhiba se paleng kowat. 

35 (18-36) GUSTE, J unandalem ajaga sareng 
masalamet abdidalem; abdidalem etongka 
sareng kobasaepon Junandalem, abdidalem 
daddi oreng raja lantaran se elampaagi 
Junandalem. 

36 (18-37) Junandalem ajaga sopaja 
abdidalem ta kantosa ekenneng tawan, 
kantos abdidalem ta oneng labu. 

37 (18-38) Abdidalem nyerser moso sampe 
epakala, ta poron nyorot kantos moso mate 
sadajana. 

38 (18-39) Sareng abdidalem moso ebanteng 


kantos ta bisa jaga pole, sadaja robbu ta 
aguli e adhana soko abdidalem. 

39 (18-40) Junandalem marenge abdidalem 
kakowadan kaangguy aperrang, sareng 
kamennangan ka so-moso sadajana. 

40 (18-41) Sareng Junandalem so-moso 
abdidalem epaburu; se baji ka abdidalem 
padha epaobus. 

41 (18-42) Reng-oreng gapaneka reng- 
cerrengan, namong tadha se apareng 
partolongan, sadajana aserro ka PANGERAN, 
tape Salerana ta apareng jawaban. 

42 (18-43) Sareng abdidalem moso 
eparemmok, kantos akadi abu se atabuyan, 
epagemmet akadi oreng nyapowe cellot e 
lorong. 

43 (18-44) Junandalem malopot abdidalem 
dhari oreng daraka, abdidalem epangobasane 
sa-bangsa; sa-bangsa se ta ekennal 
abdidalem epadaddi dunor abdidalem. 

44 (18-45) Reng-oreng manca atellok ka 
abdidalem atoro manabi mereng parenta 
abdidalem. 

45 (18-46) Kabangalannepon ampon 
elang, sadaja padha ngetter kalowar dhari 
bintengnga. 

46 (18-47) PANGERAN odhi! Moljaagi se 
abilla sengko! Moljaagi kaagunganna Allah se 
masalamet sengko! 

47 (18-48) Sengko epamennang ka tang 


moso; tang moso epasojud e tang soko, 

48 (18-49) Sengko epasalamet dhari 
tang moso. GUSTE, J unandalem marenge 
abdidalem kamennangan ka moso, abdidalem 
epasalamet dhari reng-oreng se kejjem. 

49 (18-50) Daddi abdidalem ngagungngagi 
Junandalem e antaraepon sa-bangsa, 
abdidalem amoljaagiya J unandalem sareng 
nyanyeyan-nyanyeyan pojiyan. 

>0 (18-51) Allah marenge kamennangan 
se raja ka rato peleyanna, teptep taresna 
ka oreng kakasena, iya areya Daud ban 
toronanna, terros salanjangnga. 

19 1 Kaangguy pamimpinna koor. J aburra 

Daud. (19-2) Langnge anyataagi 
kaagunganna n ban abertaagi sabarang 
se elampaagi Salerana. 

2 (19-3) Are se settong manapa ka are 
kalagguwanna; malem se settong nyaretaagi 
ka malem laenna. 

3(19-4) Tadha se acaca otaba ca-ngoca, 
tadha monye tadha sowara. 

4 (19-5) Tape ro-sarowanna ekaedhing daddi 
sadunnya, pessenna napa ka co-koncona 
bume sabalattrana. Pangeran abadhi bengko 
e langnge menangka kennengnganna are, 

>(19-6) se moncar e baja laggu akantha 
pangantan lake se kalowar dhari kamarra, 
akantha pahlawan se perak amolae 
parjalananna. 

6(19-7) Are jareya ajalan e langnge dhari 
konco se settong ka konco settongnga; tadha 
se lopot dhari panassa. 

7 (19-8) Hokomma PANGERAN reya 
samporna, masegger ate ban sokma. 
Papakonna PANGERAN reya ekenneng 
parcaja, madhateng hekmat ka oreng se 
majja. 

8(19-9) Atoranna PANGERAN reya 
teppa, masenneng atena oreng se taat. 
Kateptebbanna PANGERAN reya morne, 
andaddiyagi oreng padha ngarte. 

2 (19-10) Abakte ka PANGERAN reya bagus, 
ajalan terros salanjangnga. Hokomma 
PANGERAN reya teppa, ban adil sakabbinna. 

10(19-11) Hokomma PANGERAN lebbi aji 
dhari emmas morne, lebbi manes dhari 
maddu asli. 

11 (19-12) Abdidalem epaemot sareng kom- 
hokom kadhinto; ganjaran raja esadhiyaagi 
ka oreng se atoro. 

12 (19-13) Tadha se apangrasa ka 
kasalaanna; GUSTE, palopottagi abdidalem 
dhari kasalaan se ta katengal. 

13 (19-14) Pajauwagi abdidalem dhari dusa 
se etengnget, ja kantos dusa gapaneka 
ngobasane abdidalem. Daddi abdidalem pas 
tadha calena, lopot dhari kasalaan se berra. 

14(19-15) Moga ca-oca sareng pekkeran 
abdidalem kataremaa ka Junandalem, 

GUSTE, Junandalem se ajaga sareng nebbus 


abdidalem. 

20 t Kaangguy pamimpinna koor. Jaburra 
Daud. (20-2) Moga PANGERAN 

nyaodana D e dhalem karekongan, 

moga kobasana Allahna Yakub marengana 

pangaoban ka bana! 

2 (20-3) Moga bana eparengngana 
partolongan dhari kalenggiyanna ban 
eparengngana bantowan dhari Gumo Siyon. 

3(20-4) Moga Salerana emoda ka 
sakabbinna tor-atorra bana, sarta kasokana 
narema kurban obbaranna bana. 

4(20-5) Moga ekabbulana apa pangaterrona 
bana, ban eparengngana ahasel se daddi 
sajjana. 

>(20-6) Daddi sengko kabbi padha asorak, 
polana kamennanganna bana, ban ngonjuk 
bul-ombul mojiya Allah. Moga PANGERAN 
ngabbulana sakabbinna parnyoonanna bana. 

6 (20-7) Sateya sengko tao ja PANGERAN 
apareng kamennangan ka rato peleyanna. 
PANGERAN nyaodi rato jareya dhari 
sowargana se socce; dhari kobasana 
PANGERAN rato jareya olle kamennangan se 
raja. 

7 (20-8) Badha oreng se ngandellagi kareta 
perrangnga, badha pole se ngandellagi 
jaranna. Tape sengko ban bana ngandellagi 
kobasana PANGERAN, Allah se esemba 
sengko ban bana. 

8(20-9) Reng-oreng se kantha jareya bakal 


tatandhunga terros labu, tape sengko ban 
bana bakal jagaa sarta manjeng koko. 

9 (20-10) GUSTE, parenge kamennangan ka 
rato, parenge jawaban manabi abdidalem 
sadaja aserro. 

2 1 t Kaangguy pamimpinna koor. Jaburra 

Daud. (21-2) Guste PANGERAN, rato 
perak a sareng Junandalem epakowat; 
panggaliyannepon gumbira lantaran sareng 
Junandalem eparenge kamennangan! 

2 (21-3) Junandalem ngabbuli pangaterrona, 
marenge se daddi parnyoonanna. 

3 (21-4) Junandalem rabu manggii salerana 
abakta berkat ta sakera-kera, sareng masang 
jamang emmas e serana. 

4(21-5) Salerana nyoon odhi, sareng 
Junandalem eparenge, eparenge lanjang 
omor salanjangnga. 

>(21-6) Lantaran partolongannepon 
Junandalem salerana ehormat oreng; sareng 
Junandalem epakasohor, epamolja. 

6(21-7) Sareng Junandalem eberkadi 
saterrossa; kahadirannepon Junandalem 
magumbira panggaliyanna. 

" (21-8) Rato ngarep partolonganna 
PANGERAN Se Mahakobasa, salerana 
ros-terrosan aman lantaran ekataresnae 
PANGERAN. 

8(21-9) Pangeran bakal nawana so-mosona, 
ban nangkep reng-oreng se baji ka salerana. 

9(21-10) Pangeran rabu akantha apoy 


se rabbang mateyana so-moso jareya. 
Reng-oreng jareya bakal epamosnaa bi 
dadukanna PANGERAN, sarta bi apoy se 
makatononan. 

10(21-11) Dhari toronanna bakal tadhaa 
karena, bi rato bakal epatompessa 
sakabbinna. 

11(21-12) Mon reng-oreng jareya andhi 
sajja nangtanga ratona, tepona ta kera badha 
hasella. 

12 (21-13) Pangeran bakal ngaceddagiya 
panana sampe reng-oreng jareya abali terros 
buru. 

13(21-14) Abdidalem sadaja moji 
Junandalem, GUSTE, sabab kobasana 
Junandalem ce rajana, abdidalem sadaja 
padha anyanye, amoljaagi kakobasaan sareng 
kakowadanna J unandalem. 

2 2 t Kaangguy pamimpinna koor. 

Menorot nyanyeyan: Manjangan se 
eserser pajjar. Jaburra Daud. (22-2) Guste 
Allah, Guste Allah, aponapa abdidalem me 
edinggallagi? Abdidalem aserro, namong 
Junandalem paggun jau, Junandalem ta 
kasokan nolong. 

2 (22-3) Abdidalem aserro e bakto seyang, 
namong Junandalem ta kasokan adhabu 
pa-ponapa. Abdidalem adua e baja malem, 
namong ate paggun ngalengsang. 

3(22-4) Namong Junandalem Rato Se 


Mahasocce, se eji-poji oreng Israil. 

4(22-5) Bangatowa abdidalem ngarep 
partolongannepon Junandalem, sareng 
Junandalem laju epasalamet. 

> (22-6) Bangatowa abdidalem aserro ka 
Junandalem, sareng Junandalem epalopot; 
parcaja ka Junandalem, sareng Junandalem 
ta epakoceba. 

6(22-7) Namong abdidalem kadhinto 
caceng, banne manossa, eca-kocae, eya-seya 
oreng sabannyana. 

' (22-8) Sadaja se nengale abdidalem padha 
bi-nyebbi, pek-kepeggan sambi nyambibi. 

8(22-9) Reng-oreng gapaneka ngoca, "Dina 
me olle ngandellagi PANGERAN, me olle 
epasalamet bi PANGERAN, mon PANGERAN 
kasokan ka abana!" 

2 (22-10) Junandalem se makalowar 
abdidalem dhari tabuepon ebu, se maaman 
abdidalem e rebaannepon ebu. 

10(22-11) Ngabidi lahir ka dunnya abdidalem 
targantong ka Junandalem, ngabidi egandhu 
sareng ebu, Junandalem Allah abdidalem. 

11(22-12) Ja majau dhari abdidalem, Guste, 
sabab babaja ampon semma, sareng tadha 
oreng se nolong. 

12 (22-13) Abdidalem ekeppong moso, se 
akadi banteng saambalan, akadi banteng alas 
dhari Basan. 

13 (22-14) Coloepon padha anganga, akadi 


macan se agaung sareng nyeppaa. 

14 (22-15) Kakowadan abdidalem ampon 
tadha akadi aeng se nompa ka tana; 
lang-tolang locot dhari cacopona, ate lejjar 
akadi lilin se ngalelle. 

15 (22-16) Gerrungan abdidalem kerreng 
akadi belling, jila nalket ka lak-ellagan. 
Sareng Junandalem abdidalem edinggallagi e 
attassa abu, akadi oreng se ampon mate. 

16 (22-17) Abdidalem ekeppong reng-oreng 
jahat; se ngaromo akadi pate sabannyana, 
nyangkarem nyebbit soko sareng tanang. 

17 (22-18) Tolang abdidalem ekenneng 
bitong, eabas eanggep gun-tenggun sareng 
moso. 

18 (22-19) Kalambi abdidalem egi-bagi, juba 
abdidalem elottre. 

19 (22-20) Namong Junandalem, GUSTE, 
ngereng ja majau, ngereng duliyan tolong 
abdidalem, sabab Junandalem kakowadan 
abdidalem. 

20(22-21) Palopottagi nyaba abdidalem 
dhari peddhang, pasalamettagi abdidalem 
dhari cakarrepon pate. 

21(22-22) Abdidalem ta kengeng apa- 
ponapa, pasalamettagi abdidalem dhari 
tandhuepon banteng sareng dhari coloepon 
macan. 

22 (22-23) Sadaja se elampaagi Junandalem, 
sareng abdidalem ecaretaagiya ka tan-taretan 

abdidalem; e dhalem papanggiyan sareng 


ommattepon Junandalem, abdidalem 
ji-mojiya asmaepon Junandalem. 

23(22-24) Tan-taretan se padha abakte ka 
ALLAH, mara poji Pangeran! Para toronanna 
Yakub, mara agungngagi Salerana! Para 
toronanna Israil, mara asojud ka Salerana! 

24(22-25) Sabab Pangeran ta ya-nyeya 
oreng se tatendhes odhina, ban ta 
ngenthengngagi kasangsaraanna. Salerana 
ta mongkore oreng jareya, tape meyarsaagi 
serrona mon oreng jareya nyoon tolong ka 
Salerana. 

2> (22-26) E adhaepon kompolanna ommat 
abdidalem moji Junandalem, lantaran sadaja 
se elampaagi Junandalem. E adhaepon 
ommat se abakte ka Junandalem, abdidalem 
ngatorragi kurban se ampon ejanjiyagi sareng 
abdidalem. 

26 (22-27) Oreng mesken bakal ngakana 
sampe kennyang; se ngadhep ka PANGERAN 
bakal mojiya Salerana. Moga bana padhaa 
nyaman odhina salanjangnga! 

27 (22-28) Sa-bangsa bakal padhaa enga ka 
PANGERAN ban abali ka Salerana, ku-suku 
bangsa bakal asojuda kabbi nyemba ka 
Salerana. 

28 (22-29) Sabab PANGERAN reya se kobasa, 
se marenta sa-bangsa. 

29 (22-30) Oreng raja bakal asojuda kabbi 


e ajunanna, manossa se ta langgeng bakal 
asojuda kabbi nyemba ka Salerana. 

30(22-31) Angkadan-angkadan se bakal 
dhateng bakal abakteya ka PANGERAN, 
Salerana bakal ebertaagiya ron-temoron. 

31(22-32) Ka bangsa se lahir jang budhiyan 
bakal ekabarragiya ja PANGERAN la 
masalamet ommadda. 

23 'Jaburra Daud. PANGERAN reya 
se ngowan sengko, sengko ta kera 
kakorangan. 

2 Bi Pangeran sengko epatedhung e talon se 
rebbana biru. Sengko etonton bi Pangeran ka 
aeng se ceddu. 

3 Sengko eparenge kakowadan se anyar, ban 
etonton ka jalan se teppa, menorot janjina. 

4Sanare abdidalem lebat e cora se petteng, 
GUSTE, abdidalem ta tako sakale ngadhebbi 
babaja, sabab Junandalem asarengnge 
abdidalem. Sabab Junandalem ajaga 
abdidalem akadi oreng ngowan se ajaga 
dumbana sareng tongket ban gadana. 

>Junandalem nyadhiyaagi pesta kaangguy 
abdidalem e adhaannepon moso abdidalem. 
Sareng Junandalem abdidalem etarema 
epakadi tamoy raja se molja. Sareng 
Junandalem abdidalem eparenge nom- 
enoman se sae talebat bannyana. 

6 Abdidalem oneng Junandalem sae ka 
abdidalem, sareng taresna ka abdidalem 

salanjangnga; abdidalem eedine saomorra 


ngennengnge kalenggiyannepon J unandalem. 
24 'Jaburra Daud. Kaagunganna 

PANGERAN bume ban saessena, 
dunnya ban mahlok se enneng e 
dhalemmanna. 

2 Pangeran se masang dhasarra e attassa 
tase raja, epamanjeng e attassa aeng se 
dhalem. 

3 Sapa se olle ongga ka Gumona PANGERAN, 
se olle maso ka Dalemma? 

4Oreng se tadha calena pekkeran ban 
tengka gulina, se ta asompa palsu ban ta 
nyemba brahala. 

> Oreng jareya se bakal eberkadana ban 
epasalamedda bi PANGERAN, ban enyataagiya 
ta sala bi Allah. 

6 Kantha jareya oreng ngadhep ka Allah, se 
entar nyemba ka Allahna Yakub. 

7 Bukka palebar labang saketheng kona, 
Rato se molja bakal masoa. 

8 Sapa Rato se molja jareya? Salerana 
PANGERAN se parjuga, PANGERAN se 
possa ban kobasa, se mennang e dhalem 
paperrangan. 

? Bukka palebar labang saketheng kona, 
Rato se molja bakal masoa. 

10 Sapa Rato se molja jareya? PANGERAN Se 
Mahakobasa, jareya Rato se molja! 

2 5 'Jaburra Daud. Ka Junandalem, 
GUSTE, abdidalem ngatorragi dua, 

2 Ya Allah, abdidalem parcaja ka J unandalem! 


Ja kantos abdidalem epamalo, sareng esorak 
moso. 

3 Oreng se akiyanat ka J unandalem tanto 
epabirang, namong se parcaja ka Junandalem 
ta kera epakoceba. 

4 Duduwagi ka abdidalem, GUSTE, ponapa 
se daddi kasokannepon Junandalem, parenge 
oneng ponapa se kodu elakone abdidalem. 

> Ngereng ajari sareng tonton abdidalem, 
sopaja odhi menorot kasokannepon 
Junandalem, sabab Junandalem Allah 
se masalamet abdidalem, abdidalem 
salanjangnga ngarep ka Junandalem. 

6 Kaemodi kabeccean sareng 
kataresnaannepon Junandalem, GUSTE, se 
eduduwagi J unandalem ngabidi gi dhimen. 

7 Parenge sapora dusa sareng kasalaan 
abdidalem gi ngodhana, kaemodi abdidalem 
menorot kataresnaan sareng kasaeyannepon 
J unandalem. 

8 Sabab PANGERAN reya sae ban adil, 
noduwagi jalan ka oreng se posang. 

9 PANGERAN nonton oreng se andhap 
asor, ngajarragi apa se daddi kasokanna ka 
reng-oreng jareya. 

10 Oreng se taat ka parjanjiyan ban 
hokomma ekataresnae ban ekaestowe. 

11 GUSTE, parenge sapora abdidalem, 
menorot janjiepon Junandalem, sabab ce 
rajana kasalaan abdidalem. 

12 PANGERAN ngajarragi ka oreng se taat 


jalan se kodu elebadi. 

13 Reng-oreng jareya bakal teptebba mamor 
odhina, na potona bakal abarisana tana 
sangkolan. 

14 PANGERAN reya sahabadda oreng se taat, 
Salerana anyataagi kasokanna ka reng-oreng 
jareya. 

15 Tang mata teptep mandeng ka PANGERAN, 
sabab Salerana se masalamet sengko dhari 
babaja. 

16 Oladi abdidalem, kabellasi abdidalem, 
GUSTE, sabab abdidalem kadibian sareng ta 
gadhuwan kakowadan. 

17 Kasossaan abdidalem sajan atamba, 
bebassagi abdidalem dhari karekongan. 

18 Oladi kasangsaraan sareng kamalaradan 
abdidalem, parenge sapora sadajana dusa 
abdidalem. 

19 Oladi saponapa bannyaepon moso 
abdidalem; sadaja padha baji ka abdidalem. 

20) agaagi sareng pasalamettagi abdidalem, 
sopaja abdidalem ta nanggung malo, sabab 
abdidalem ngaop ka J unandalem. 

21 Moga kabeccean sareng kajujuran 
ngerenge abdidalem, sabab J unandalem se 
earep abdidalem. 

22 Ya Allah, bebassagi ommattepon 
Junandalem dhari sadajana 
karekongannepon. 

2 6 'Jaburra Daud. Parenge abdidalem 


kaadilan, GUSTE, sabab ate abdidalem 
berse. Junandalem se earep abdidalem, ate 
abdidalem ta mangmang sakale. 

2 Ngereng talektegi sareng oji abdidalem, 
GUSTE, pareksa pangaterro sareng pekkeran 
abdidalem. 

3 Abdidalem emot terros ka 
kataresnaannepon Junandalem, sareng 
teptep esto ka J unandalem. 

4 Abdidalem ta poron akompol sareng 
tokang tepo, otabana akanca sareng oreng se 
monafik. 

> Abdidalem baji ka kompolannepon oreng 
se jahat, abdidalem ajauwi oreng se tengkana 
juba. 

6 Abdidalem maccowe tanang partandha ta 
sala, pas ajalan ngalenglenge mezbaepon 
Junandalem, GUSTE, 

7? sambi anyanye lagu sokkor, sareng 
abertaagi sadaja se elampaagi Junandalem se 
makasambu ate. 

8 Abdidalem taresna ka dalemmepon 
Junandalem, GUSTE, se ekalenggii 
Junandalem kalaban agung. 

? Abdidalem ja patee asareng oreng se dusa, 
nyaba abdidalem ja cabut epasareng tokang 
jagalla manossa. 

10 Reng-oreng gapaneka alako jahat 
ros-terrosan, ros-terrosan asadhiya narema 
pesse go-sogo. 

1 Namong abdidalem jujur sareng berse e 


dhalem ate, kaneserre abdidalem, sareng 
bebassagi, Guste. 

12 Daddi sengko aman dhari babaja, sengko 
mojiya PANGERAN e dhalem kompolanna 
ommadda. 

2 7 lJ aburra Daud. PANGERAN reya tang 
sonar ban tang kasalameddan, apa se 

ekatakoe sengko! PANGERAN reya binteng se 

ngaobi sengko, sengko ta kera tako pa-apa. 

2 Mon badha oreng jahat se mateyana 
sengko, oreng jareya dibi se tatandhung, laju 
labu. 

3 Maske sengko ekeppong pasukanna moso 
sabannyana, sengko ta kera tako. Maske 
badha perrang, sengko se eserrang, tang 
pangarep ta kera elang. 

4 Pera settong tang parnyoonan ka 
PANGERAN, pera reya tang pangaterro, tadha 
laenna: terro ennengnga e Padalemman 
Socce saomorra, sopaja bisaa arassaagi 
kasaeyanna PANGERAN, sarta nyoon 
petoduna. 

> PANGERAN ngaobi sengko e dhalem 
karekongan; sengko eerrep e Padalemmanna, 
ban eangka ka gunong bato se tengoi. 

6 Sateya sengko mennang ka moso 
e sabingkerra tang aba, daddi sengko 
ngatorragi kurban sokkor e Padalemmanna; 
sambi asorak gumbira sengko anyanye mojiya 
PANGERAN. 

7 Manabi abdidalem aserro ka Junandalem, 


peyarsaagi, GUSTE, kabellasi abdidalem, 
saodi abdidalem! 

8j unandalem adhabu, "Mara dha enna 
nyemba ka Sengko." Abdidalem nyaot, 
"Abdidalem nyabisa, GUSTE; 

3J unandalem ja ngetek dhari abdidalem, 
GUSTE." Junandalem ja duka, abdidalem ja 
tolak, sabab Junandalem se ampon nolong 
abdidalem. Ya Allah, Junandalem panyalamet 
abdidalem; abdidalem ja dinggallagi, 
abdidalem ja buwangngadgi. 

10 Maske rama ebu adinggallagi sengko, 
ALLAH paggun meyara sengko terros. 

11 Dhabuwagi ponapa kasokannepon 
Junandalem, GUSTE, tontonnagi abdidalem 
e jalan se loros, sabab moso abdidalem ta 
sakone. 

12 Abdidalem ja passraagi ka napsoepon 
moso, se nyerrang abdidalem ngangguy caca 
se lecek sambi ngara sareng ko-nakoe. 

13 Sengko yakin bakal ngalamana 
kabecceanna PANGERAN e dhalem tang odhi 
e dunnya reya. 

14 Mara arep partolonganna PANGERAN, 
pakowat ban pakoko atena. Onggu, mara 
arep partolonganna PANGERAN. 

28 lJaburra Daud. Adhu GUSTE, 

abdidalem aserro ka Junandalem, 
Junandalem se abilla abdidalem, peyarsaagi 
serrona abdidalem. Manabi J unandalem 

mendel, abdidalem akadi oreng se toron ka 


lobangnga koburan. 

2 Peyarsaagi parnyoonan abdidalem manabi 
abdidalem aera nyoon partolongan, sareng 
ngangka tanang abdidalem epangadhep ka 
Padalemmannepon J unandalem se socce. 

3 Abdidalem ja patompes pasareng oreng 
se daraka, ja okom pasareng oreng se jahat 
odhina. Reng-oreng gapaneka manes cacana, 
namong atena bucco. 

4 Okom reng-oreng gapaneka lantaran 
tengkana, menorot kajahadanna. Parenge 
okoman menorot sadaja se elakone; 
satembang sareng kajahadan se ejalane. 

> Reng-oreng jareya ta marduli sabarang se 
elampaagi PANGERAN, otaba sabarang se 
ebadhi Salerana. Daddi bi PANGERAN tanto 
eparenge okoman, ban reng-oreng jareya 
epatompes salanjangnga. 

6 Molja PANGERAN, sabab Salerana la 
meyarsa tang parnyoonan. 

T PANGERAN tang pangaoban ban 
panyalamet sengko, sengko parcaja ka 
Salerana. Sengko epaperak ban etolong, 
sengko ngagungngagi Salerana, anyanye lagu 
asokkor. 

8 PANGERAN apareng kakowadan ka 
ommadda, abilla ban masalamet rato 
peleyanna. 

2 Parenge salamet ommattepon Junandalem, 
GUSTE, berkadi reng-oreng kaagungannepon 

Junandalem. Kasokana Junandalem daddi se 


ngowan monggu ka reng-oreng gapaneka, 

kasokana ajaga sadajana kaangguy 

salanjangnga. 

29 'Jaburra Daud. He lok-mahlok 
sowarga, moljaagi PANGERAN, 

moljaagi kaagungan ban kobasana. 

2 Moljaagi asmana PANGERAN se molja, 
semba Salerana sambi ngangguy kalambi 
kabakteyan. 

3 Allah se agung asowara akantha galudhuk 
e attas tase, sowarana metto ro-sarowan e 
attassa tase raja. 

4 Sowarana PANGERAN ekaedhing agandhu 
kakowadan ban kobasa. 

> Sowarana PANGERAN magujur ka- 
bungkaan, masempal bungkana comara 
Libanon. 

6 Ngedhing sowara jareya Gunong Libanon 
sampe alonca akantha budhuna sape, Gunong 
Siriyon abintal akantha budhuna banteng. 

7 Sowarana PANGERAN andaddiyagi kelap 
ngareddhap. 

8 Sowarana PANGERAN magundhek ra-ara 
beddhi, PANGERAN magundhek ra-ara beddhi 
Kades. 

2 Sowarana PANGERAN maguli ka-bungkana 
berrangan, maronto un-dhaunan e dhalem 
alas, sabatara e Padalemman Socce ommat 
ra-eraan, "Moljaagi Pangeran!" 

10 PANGERAN kobasa ka baa, kobasa 


menangka Rato salanjangnga. 

11 Moga PANGERAN marengana kakowadan 
ka ommadda, ban mataremtem sarta 
manyaman odhina. 

30 'Jaburra Daud. Nyanyeyan kaangguy 
aresmeyagi Padalemman Socce. 
(30-2) Abdidalem ngagungngagi Junandalem, 
GUSTE, sabab J unandalem ampon masalamet 
abdidalem; Junandalem ta ngedine abdidalem 

erak-sorak moso. 

2 (30-3) Guste ALLAH, Pangeran kaula, 
abdidalem aserro nyoon tolong ka 
Junandalem, J unandalem laju mabaras 
abdidalem. 

3 (30-4) Junandalem malopot abdidalem 
dhari alam maot, maodhi abdidalem dhari 
antarana reng-oreng mate. 

4(30-5) Mara anyanye ji-moji PANGERAN, 
he ommadda se esto! Mara asokkor ka Se 
Mahasocce. 

>(30-6) Sabab pera sakejja dukana 
PANGERAN, kabecceanna ros-terrosan 
saomorra. E baja malem sengko nanges, tape 
pajjar dhateng maperak ate. 

6 (30-7) E bakto arassa aman abdidalem 
ngoca, "Sengko ta ekenneng pakala!" 

7 (30-8) Sabab Junandalem sae ka 
abdidalem, GUSTE, abdidalem sareng 
Junandalem epakowat akadi gunong se koko. 

Namong saamponna Junandalem laju ta 


ngaton, abdidalem laju daddi tako. 

8(30-9) Ka Junandalem, GUSTE, abdidalem 
aserro, ka Junandalem abdidalem nyoon, 

2 (30-10) "Ponapa gunana ka Junandalem 
manabi abdidalem mate sareng toron ka 
lobangngepon koburan? Sabab oreng mate 
ta kera ngagungngagi J unandalem sareng ta 
kera abertaagi kaestowannepon Junandalem. 

10 (30-11) Peyarsaagi, GUSTE, sareng 
kabellasi abdidalem kadhinto, abdidalem 
nyoona tolong!" 

11 (30-12) Tanges abdidalem sareng 
Junandalem eoba epadaddi tari se gumbira, 
kasossaan abdidalem epatadha egantee 
kasennengngan se talebat rajana. 

12 (30-13) Daddi abdidalem ta poron neng- 
enneng; abdidalem anyanye ngagungngagi 
Junandalem, Guste ALLAH, Pangeran kaula, 
sareng asokkor ka Junandalem salanjangnga! 
3 1 t Kaangguy pamimpinna koor. Jaburra 

Daud. (31-2) Abdidalem nyare 
pangaoban 2 Junandalem, GUSTE, ja 
pakocebaagi abdidalem. Nyoona salamet 
abdidalem, GUSTE, bit kaadilannepon 
Junandalem, 

2 (31-3) peyarsaagi abdidalem, bebassagi 
abdidalem duliyan. Ngereng J unandalem 
daddi gunong bato kennengnganna abdidalem 
nyare pangaoban, ngereng Junandalem daddi 

binteng se koko kennengnganna abdidalem 


nyare kasalameddan. 

3 (31-4) Lerres, monggu ka abdidalem 
Junandalem padha sareng gunong bato, 
akadi binteng se koko! Tontonnagi abdidalem, 
menorot janji se edhabuwagi Junandalem. 

4(31-5) Palopottagi abdidalem dhari jebbak 
se epasang oreng, sabab namong J unandalem 
kennengnganna abdidalem nyare pangaoban. 

>(31-6) Ka dhalem astana Junandalem 
abdidalem massraagi aba kadhinto; 
Junandalem masalamet abdidalem, Guste 
PANGERAN, Allah se esto. 

6 (31-7) Junandalem baji ka oreng se 
nyemba brahala, namong abdidalem parcaja 
ka Junandalem, GUSTE. 

7 (31-8) Abdidalem perak sareng gumbira, 
sabab Junandalem paggun taresna ka 
abdidalem. Junandalem ngoladi kasangsaraan 
abdidalem, sareng ngagali ka kasossaan 
abdidalem. 

8 (31-9) Junandalem ta ngedine abdidalem 
etawan moso, Junandalem marenge 
jalan kantos abdidalem kengeng ajalan 
sanyamanna. 

9(31-10) Kaneserre abdidalem, GUSTE, 
sabab abdidalem sossa e dhalem ate; mata 
abdidalem peddi kabannyaan nanges, sokma 
sareng badan nyandhang sangsara. 

10 (31-11) Abdidalem ta gadhuwan 
kakowadan lantaran kasossaan, omor 

abdidalem pandha lantaran nanges 


ros-terrosan. Abdidalem lempo lantaran 
kajahadan, kantos lang-tolang daddi alpo 
sadajana. 

11 (31-12) Abdidalem ekala-gella sareng 
moso la-mala jugan sareng tatangga tepparo. 
Sadajana kennalan takerjat manabi nengale 
abdidalem, padha buru manabi tatemmo 
sareng nengale abdidalem e lorong. 

12 (31-13) Abdidalem ta ekaengae oreng 
akadi oreng se ampon mate, sareng daddi 
barang buwangan. 

13 (31-14) E man-kadhimman badha barang 
se nakoe; abdidalem mereng san-rasanna 
moso. So-moso abdidalem asakongkel asajja 
padha mateyana abdidalem. 

14(31-15) Namong abdidalem ngarep 
partolongan dhari Junandalem, Guste 
PANGERAN, sabab Junandalem Allah 
abdidalem. 

15 (31-16) Sareng J unandalem abdidalem 
epeyara terros; nyoona salamet abdidalem 
dhari sadajana moso, sareng dhari reng-oreng 
se nyerser abdidalem. 

16(31-17) Moga Junandalem kasokana 
ka abdidalem; nyoona salamet abdidalem, 
GUSTE, lantaran kataresnaannepon 
Junandalem. 

17(31-18) Ja kantos abdidalem malo, GUSTE, 
sabab abdidalem aserro ka Junandalem. 

Diggal oreng jahat me olle nanggung malo, 


sareng tadha kasana maso ka alam maot. 

18 (31-19) Dunggemmagi coloepon reng- 
oreng se dujan co-ngoco, se nye-ngenye 
oreng jujur lantaran sombong. 

19(31-20) Saponapa bannyana 
kasaeyannepon Junandalem se esadhiyaagi 
ka oreng se abakte ka Junandalem! 
Saneyap oreng nengale kabeccean se 
elampaagi Junandalem ka reng-oreng se 
ngaop ka Junandalem sareng se parcaja ka 
Junandalem. 

20(31-21) Junandalem ngerrep reng- 
oreng gapaneka, epaaman e dhalem 
pangaobannepon Junandalem, sopaja lopoda 
dhari kobasaepon reng-oreng se asakongkel 
asajja juba; sareng Junandalem ejaga sopaja 
salamedda dhari dawaannepon mosona. 

21(31-22) Molja PANGERAN! Kataresnaanna 
ka sengko tadha bandhinganna, e bakto 
sengko ekeppong ban eserrang. 

22 (31-23) E bakto sengko kabingongan 
sengko nyangka tang aba Ia ebuwang bi 
PANGERAN dhari ajunanna. Tape Salerana 
meyarsa tang parnyoonan, e bakto sengko 
aserro nyoon partolongan. 

23(31-24) Taresnae PANGERAN, he 
sakabbinna ommadda, PANGERAN nolong ban 
ngaobi oreng se esto. Tape ta gung-tanggung 
ngokom oreng se angga. 

24(31-25) Bana kabbi se ngarep ka 


PANGERAN, mara padha pakowat ban pakoko 
atena! 

32 'Jaburra Daud. Nyanyeyan 

pangajaran. Bajjra onggu oreng se 
esapora dusana ban epaelang kasalaanna. 

2 Bajjra onggu oreng se kajahadanna ta 
eetong bi PANGERAN, ban se ta dujan 
nepowan. 

3 Saabittepon abdidalem ta ngakone dusa, 
ate abdidalem taseksa rassana, polana 
abdidalem nanges saare benteng. 

4Seyang malem abdidalem ececce sareng 
Junandalem, GUSTE, abdidalem ta gadhuwan 
kakowadan pole akadi se eesep are. 

> Abdidalem laju ngako dusa ka Junandalem, 
sadajana kasalaan tadha se ealenge. 
Abdidalem motossagi ngakowana sadajana 
ka Junandalem, ban Junandalem nyapora 
sadajana dusa abdidalem. 

6 Daddi sadajaepon oreng alem padha adua e 
bakto ngadhebbi karekongan, sopaja manabi 
dhateng banjir kasossaan ta kantosa noro 
talanyo. 

7j unandalem pangeteggan abdidalem, 
Junandalem mabebas abdidalem dhari 
kamalaradan. Daddi abdidalem asorak 
kaperagen, sabab Junandalem ampon 
masalamet abdidalem. 

8 Dhabuna PANGERAN, "Bi Sengko bana 


eduduwana jalan se kodu elebadi; bi Sengko 
bana etontona ban ela-balaana. 

? Bana ja akantha jaran se ta andhi akkal, 
se kodu ekaddhalii ban etalee sopaja atoroa 
parenta." 

10 Oreng se dusa bannya nanggung 
sangsara, tape se ngarep ka PANGERAN 
terros ejaga ban etolong bi kataresnaanna. 

ll He reng-oreng alem, mara padha 
anga-bunga lantaran sabarang se elampaagi 
PANGERAN. Mara asorak pasenneng, 
reng-oreng se berse atena! 

3 3 ' He reng-oreng alem, mara asorak 

pagumbira lantaran sabarang se 
elampaagi PANGERAN; reng-oreng se padha 
berse atena, mara moljaagi Salerana. 

2 Mara asokkor ka PANGERAN ngangguy 
calempong, mara anyanye amoljaagi Salerana 
sambi erenge monyena mosik. 

3 Nyanyeyagi nyanyeyan se anyar ka 
PANGERAN, tabbu pabagus calempongnga 
ban asorak pasenneng atena! 

4Dhabuna PANGERAN ekenneng parcaja 
kabbi, Salerana esto e dhalem sabarang se 
elampaadgi. 

> PANGERAN lebur ka kaadilan ban 
kajujuran; bume possa ban kataresnaanna. 

6 PANGERAN apareng parenta, langnge 
laju etemmo badha; are, bulan ban bintang 
epadaddi coma dhari dhabuna. 

7 Aeng tase epakompol kabbi e settong 


kennengngan, tase raja etebbeng e dhalem 
eddham. 

8 Mara reng-oreng bume, patako bana ka 
PANGERAN, reng-oreng e dunnya, mara 
hormadi Salerana. 

Sabab Pangeran adhabu, kabbi laju 
etemmo daddi; Pangeran apareng parenta, 
kabbi laju etemmo badha. 

10 PANGERAN mabuddhu sajjana sa-bangsa, 
neyadda epatadaddi kabbi. 

11 Tape rancanana PANGERAN tadha obana, 
rancanganna koko salanjangnga jaman. 

12 Bajjra onggu bangsa se ngako Allah ka 
PANGERAN, bajjra onggu ommat se epele 
epadaddi kaagunganna! 

13 Dhari sowarga PANGERAN ngoladi ka 
baba, pas ngoladi sakabbinna manossa, 
ommadda. 

14 Dhari korse karajaanna PANGERAN ngoladi 
ka manossa se ngennengnge bume. 

15 Pangeran se mabangon atena reng-oreng 
jareya, ban ngagali sakabbinna tengka 
polana. 

16 Rato mennang banne polana bannyana 
tantarana, tantara salamet banne dhari 
kakowadanna. 

17 Jaran ta ekenneng andellagi sopaja 
mennang, kakowadanna se raja ta bisa 
madhateng kasalameddan. 

18 PANGERAN ajaga reng-oreng se 


taat ka dhabuna, reng-oreng se ngarep 
kataresnaanna. 

19 Pangeran masalamet reng-oreng jareya 
dhari pate, epaodhi e bakto jaman kalaparan. 
20 Daddi sengko ban bana padha ngarep ka 
PANGERAN, se nolong ban se abilla sengko 

ban bana. 

21 Sengko ban bana perak polana Salerana 
ban parcaja ka asmana se socce. 

22 Moga abdidalem pagguna etaresnae 
Junandalem, GUSTE, sabab abdidalem sadaja 
padha ngarep ka Junandalem. 

34 'Jaburra Daud e bakto salerana 

tha-kantha ras-matabaras e ajunanna 
Abimelekh, sampe salerana eojuk, pas 
nyengla dhari jadhiya. (34-2) Sengko 
asokkora ros-terrosan ka PANGERAN, ta 
ambuwa ngagungngagi Salerana. 

2 (34-3) Sengko amoljaagiya PANGERAN 
polana sabarang se la elampaagi Salerana; 
moga oreng se etendhes ngedhinga ban 
gumbira atena. 

3 (34-4) Mara abareng ban sengko 
ngagungngagi PANGERAN, mara areng- 
bareng amoljaagi asmana. 

4(34-5) Sengko adua ka PANGERAN, 
Salerana nyaodi, katakoanna tang ate 
epaelang kabbi. 

(34-6) Oreng se etendhes ngarep ka 


Salerana ban perak atena, tadha barang se 
parlo ekatodhus. 

6 (34-7) Oreng se palang aserro, PANGERAN 
nyaodi, karekonganna epatadha kabbi. 

71 (34-8) Malaekadda PANGERAN ajaga 
oreng alem, malopot reng-oreng jareya dhari 
babaja. 

8(34-9) Rassaagi dibi saapa saena 
PANGERAN; bajjra onggu oreng se ngaop ka 
Salerana. 

? (34-10) Para ommadda PANGERAN, 
hormadi Salerana, sabab oreng alem ta kera 
kakorangan pa-apa. 

10 (34-11) Can-macan lapar keya polana 
kakorangan kakan, tape oreng se nyemba ka 
PANGERAN ta kakorangan pa-apa. 

11 (34-12) Na-kana kabbi, mara edhingngagi, 
bi sengko bana eajarana ngormadi 
PANGERAN. 

12 (34-13) Apa bana terro lanjanga omorra 
ban nyamana odhina? 

13 (34-14) Ja acacaan barang se juba, ban ja 
dujan nepo otaba lecegan. 

14 (34-15) Jauwi kajahadan, lakone 
kabeccean, ehteyarragi salar-kellarra 
madhateng kataremtemman. 

15 (34-16) PANGERAN ajaga oreng se alem, 
meyarsaagi mon reng-oreng jareya aserro 
nyoon tolong. 

16 (34-17) Tape reng-oreng jahat ekamoso; 


mon reng-oreng jareya mate, sakejja bai la 
ta ekaemodi pole. 

17(34-18) Mon oreng alem aserro, 
PANGERAN meyarsaagi, reng-oreng jareya 
padha epalopot dhari karekongan. 

18 (34-19) PANGERAN semma ka oreng se 
kene ate; oreng se kaelangan samangat 
epasalamet. 

19 (34-20) Oreng becce bannya kasossaanna, 
tape bi PANGERAN epabebas dhari 
sakabbinna. 

20 (34-21) Badanna teptep ejaga bi 
PANGERAN, tolangnga ta epapotong 
settonga. 

21 (34-22) Oreng jahat bakal mateya polana 
kajahadanna, se baji ka oreng alem bakal 
eokoma. 

22 (34-23) PANGERAN masalamet para 
abdina; se ngaop ka Salerana ta kera 
eparenge okoman. 

3 5 lJaburra Daud. Guste PANGERAN, 
labannagi oreng se ngamoso 
abdidalem, perrangngagi oreng se merrange 

abdidalem. 

2 Pondhut tameng sareng pangangguy 
perrangngepon J unandalem, ngereng ngadek, 
tolong abdidalem. 

3 Angka lembing sareng tombakkepon 
kaangguy ngadhebbi oreng se nyerser 

abdidalem. Ngereng adhabu ka abdidalem ja 


Junandalem panyalamet abdidalem. 

4Oreng se mateyana abdidalem moga 
eparengngana epakala sareng epamalo. 

Se asakongkel ngamoso abdidalem moga 
eparengngana nyorot kabingongan. 

> Moga reng-oreng gapaneka eserserra 
malaekadda PANGERAN, atabuyan akadi 
sekkem eabber angen. 

6 Moga reng-oreng gapaneka epokola 
malaekadda PANGERAN e lorong se petteng 
sareng lecen. 

7 Parcoma reng-oreng gapaneka masang 
jebbak ajiraa abdidalem otabana ngale lobang 
megaa abdidalem. 

8 Moga reng-oreng gapaneka padha mateya 
ta kalaban eka-sangka. Moga sadaja padhaa 
tajebbak e dhalem barajagga dibi, laju labu 
terros mate. 

3? Daddi sengko rak-soragan polana 
PANGERAN, tang ate perak polana Salerana 
masalamet sengko. 

10 Sengko ngoca kalaban gu-onggu ate, 
"Junandalem tadha bandhingannepon, 
GUSTE! Junandalem masalamet se ta 
gadhuwan kakowadan dhari oreng se 
kowat, masalamet oreng se mesken sareng 
nyangsara dhari reng-oreng se nendhes 
abaepon." 

11Se-sakse jahat padha jaga nyalaagi 
abdidalem, ngarane abdidalem ngalakone 
sabarang se abdidalem dibi ta oneng. 

12 Kabecceannepon abdidalem ebales reng- 
oreng gapaneka sareng kajahadan; abdidalem 
tacekkel ta gadhuwan pangarebban. 

13E bakto reng-oreng gapaneka nganglo, 
abdidalem sossa, neddha ta poron; abdidalem 
adua sambi nondhu, 

14 akadi se adua nyoonnagi taretan otaba 
sahabat. Abdidalem nondhu, nangese 
reng-oreng gapaneka, akadi se sossa lantaran 
ebu abdidalem dibi. 

15 Namong e bakto abdidalem sossa, 
reng-oreng gapaneka senneng, agaribbung 
ca-ngocae abdidalem. Reng-oreng ya-nyeya 
abdidalem, sanare abdidalem ta oneng ka 
reng-oreng gapaneka. 

16 Akadi oreng se ya-nyeya oreng se 
dippang, reng-oreng gapaneka ngabas ka 
abdidalem, katon ce bajina. 

17 Kantos bilaepon, GUSTE, kantos bilaepon, 
Junandalem namong ngoladi bisaos? Nyoona 
salamet abdidalem dhari serrangannepon 
reng-oreng gapaneka, palopottagi nyaba 
abdidalem dhari can-macan gapaneka. 

18 Abdidalem pas asokkora ka Junandalem e 
nga-tengngaannepon ommadda J unandalem, 
sareng amoljaagiya asmaepon Junandalem 
e dhalem kompolannepon reng-oreng 
gapaneka. 

19Ja dinggal abdidalem ebadhi en-maenan 


sareng oreng se ngamoso abdidalem ta 
kalaban badha margana. Ja dinggal abdidalem 
erak-sorak oreng se baji ka abdidalem ta 
kalaban badha lantaranna. 

20 Pacacana reng-oreng gapaneka ta laba; 
reng-oreng gapaneka gadhuwan sajja badhi 
nepo reng-oreng laen se odhina rokon. 

21 Reng-oreng gapaneka ra-eraan ka 
abdidalem sambi ngoca ja sadaja ampon 
padha nengale lalakon abdidalem. 

22 Namong Junandalem, GUSTE, ampon 
ngoladi; daddi ngereng, ja mendel saos, 
GUSTE, ja majau dhari abdidalem. 

23 Ngereng ngadek abillai abdidalem, 

Ya Allah, Pangeran kaula, nyoona tolong 
abdidalem, GUSTE. 

24 Guste ALLAH, ngereng billai abdidalem, 
sabab J unandalem adil; ja panneng abdidalem 
erak-sorak moso. 

25) a kantos moso abdidalem ngoca e dhalem 
atena, "Dulat, la tompes oreng jareya, la 
katekkan pangaterrona sengko ban bana!" 

26 Oreng se perak nengale kasangsaraan 
abdidalem, moga eparengngana todhus 
sareng bingong; se ga-maangga ka 
abdidalem, moga eya-seyaa oreng sareng 
eparenge malo. 

2! Oreng se terro nengalana abdidalem 
eanggep teppa, moga eparengngana asorak 
sareng senneng atena. Moga padhaa 

li- baliyan ngoca, "Agung onggu PANGERAN 


reya! Se ekaterro kasalameddanna para 
abdina!" 

28 Daddi abdidalem abertaagiya 
kaadilannepon Junandalem, sareng 
amoljaagiya Junandalem saare benteng. 

3 6 lt Kaangguy pamimpinna koor. Dhari 

Daud, abdina PANGERAN. (36-2) Dusa 
asowara e dhalem atena oreng jahat oreng 
jareya ta tako sakale ka Allah. 

2 (36-3) Oreng jareya nganggep abana ce 
tenggina sampe ta apangrasa ka kasalaanna, 
ban ta baji ka dusana jareya. 

3 (36-4) Cacana juba ban lecek oreng jareya 
ta ajalannagi pole se bicaksana ban se becce. 

4 (36-5) E katedhunganna andhi sajja jahat; 
tengkana tadha se bagusa se jahat tadha se 
etolaga. 

> (36-6) GUSTE, kataresnaannepon 
Junandalem salangnge tenggina, 
kaestowannepon Junandalem kantos 
gan ondhem. 

6 (36-7) Kasaeyannepon Junandalem 
sagunong tenggina, kaadilannepon 
Junandalem akadi tase raja dhalemma; keban 
sareng manossa sareng J unandalem epeyara. 

7 (36-8) Ya Allah, kataresnaannepon 
Junandalem raja argana, manossa ngaop e 
babaanna kalembangngepon J unandalem. 

8 (36-9) Manossa padha tobuk neddha 
teddhaan se ta sakera-kera e dalemmepon 

Junandalem, tobuk ngenom dhari 


songayyepon Junandalem se segger. 

2 (36-10) Junandalem somberrepon odhina 
mahlok sadajana, e dhalem terrangngepon 
Junandalem abdidalem sadaja nengale 
terrang. 

10(36-11) Moga Junandalem teptebba 
taresna ka oreng se oneng ka Junandalem, 
sareng teptebba sae ka oreng se sae atena. 

11(36-12) Ja diggal abdidalem eserrang 
oreng se angga otabana etondhung oreng se 
jahat. 

12 (36-13) Oladi, oreng ngalakone 
kajahadanna padha labu, ngalto ta kengeng 
jaga pole. 

3 7 l Dhari Daud. Ja posang pekkerra 
polana oreng jahat, ja ere atena ka 
oreng se alako sala. 

2 Sabab reng-oreng jareya bakal duliya 
elang akantha rebba, bakal mateya akantha 
men-tamennan se elop dhaunna. 

3 Paparcaja ka PANGERAN, ban lakone se 
bagus, enneng e nagara jareya ban paesto ka 
PANGERAN, tanto bana salamet. 

4 Sare kasennengngan e PANGERAN, tanto 
Salerana marenge apa pangaterrona bana. 

> Passraagi odhina bana ka PANGERAN, 
ngarep ka Salerana, tanto bana eparenge 
partolongan. 

6 Kaestowanna bana tanto epanyonar, 
kabagusanna atena epatera akantha seyang. 

'Pasabbar atena anante PANGERAN 


alampaagi karsana. Ja ngalengsang polana 
oreng laen pojur odhina, otaba polana oreng 
laen ahasel ngalakone kajahadanna. 

SJa peggel otaba panas atena, jareya pera 
madhateng calaka. 

? Sabab oreng se alako jahat bakal 
epatompessa, tape se ngarep ka PANGERAN 
bakal naremaa sangkol tana rowa. 

10 Oreng jahat bakal duliya mosna, mon 
esare ta kera etemmo. 

11 Oreng se andhap asor atena bakal 
abarisana tana rowa, ban arassaagi 
kobassana kamamoran se ta sakera-kera. 

12 Oreng jahat andhi sajja juba ka oreng 
becce, ngabas ka oreng jareya kalaban ate 
baji. 

13 Tape oreng jahat ekala-gella bi PANGERAN, 
sabab PANGERAN ngagali oreng jareya para 
mateya. 

14 Oreng jahat ngonos peddhangnga, 
ngaceddagi panana, mateyana oreng mesken 
ban nyangsara, ajagala reng-oreng se becce 
odhina. 

l5 Tape oreng jahat bakal mateya bi 
peddhangnga dibi, gandhibana bakal 
epapotonga. 

16 Barang sakone andhina oreng becce 
atena, lebbi arga katembang dhi-andhina 
oreng jahat se talebat bannyana. 

17 Sabab kobasana oreng jahat bakal 


epotella bi PANGERAN, tape oreng becce 
bakal eparengngana pangaobanna. 

18 PANGERAN ajaga odhina oreng se alem, 
sangkol barisanna ekaandhi salanjangnga. 

19E dhalem karekonganna reng-oreng jareya 
ta kera nyandhang sossa, e jaman laep ta 
kera kakorangan kakan. 

20 Tape oreng jahat bakal mateya, mosona 
PANGERAN bakal elanga akantha kembang e 
teggal, mosna akantha okos. 

21 Oreng jahat jam-ngenjam ta endha 
mabali, tape oreng becce ari-berri kalaban 
ate lamba. 

22 Oreng se eberkadi PANGERAN bakal 
abarisana tana rowa, tape oreng se ebasto 
Salerana bakal etondhunga. 

23 Pangeran nonton oreng e jalan se 
samasthena, ngaobi oreng se odhina 
katarema ka Salerana. 

24 Mon labu, oreng jareya ta kera berra 
lokana, sabab PANGERAN tanto nyandhak 
tanangnga. 

25 Molae sengko gi ngodha sampe towa, 
ta tao nangalee oreng becce edinggallagi 
PANGERAN, otabana se na potona ngemmes 
kakanan. 

26 Oreng jareya maenjam ban aberri 
ros-terrosan, na-anana daddi berkat ka 
abana. 

2! Onduri se juba, lakone se becce, tanto 


toronanna bana bakal terrosa ngennengnge 
tana jareya. 

28 Sabab PANGERAN kasokan ka barang se 
adil ban teppa, oreng se esto ka Salerana 
ta kera epanyangsara odhina. Reng-oreng 
jareya eaobi salanjangnga, tape toronanna 
oreng jahat bakal epatompessa. 

23 Oreng se alem bakal abarisana tana rowa, 
enneng e jadhiya salanjangnga. 

30 Oreng becce mon acaca bicaksana, jujur 
totor ban ocana. 

31 Hokomma Allahna esempen e dhalem 
atena, ta tao nyaleyot dhari kom-hokom 
jareya. 

32 Oreng becce eencer oreng jahat, se nyare 
kasempadan mateyana. 

33 Tape bi PANGERAN oreng jareya ta edina 
gaggar ka tanangnga mosona, otaba narema 
okoman e bakto eadili. 

34 Nyoon ka PANGERAN ban taadi dhabuna, 
bana tanto eangka epanarema barisan tana 
rowa; ban epanangale oreng jahat epamosna. 

35 Sengko tao nangale oreng jahat se 
raja cacana; akantha comara Libanon se 
ngongkole sakabbinna oreng tenggina. 

36E bakto sengko lebat, oreng jareya la 
tadha; bi sengko esare, la ta etemmo pole. 

37 Abassagi oreng becce ban se berse atena; 
oreng se ta endha atokaran tanto senneng e 
budhi arena. 

38 Tape oreng dusa bakal epamateya, 


toronanna bakal epamosnaa. 

39 Oreng alem epasalamet bi PANGERAN, 
sarta ejaga ban etolong e bakto karekongan. 

40 Reng-oreng jareya epasalamet ban 
eparenge partolongan, epalopot dhari oreng 
jahat, sabab reng-oreng jareya nyoon tolong 
ka Salerana. 

38 lJ aburra Daud e bakto ngatorragi 

kurban parengeddan. (38-2) GUSTE, 
abdidalem ja okom sanare J unandalem duka; 
abdidalem ja seksa sanare J unandalem ce 
benduna. 

2 (38-3) Panaepon J unandalem nerbas badan 
abdidalem kantos loka, astana Junandalem 
nekket abdidalem, ekarassa ce berrana. 

3 (38-4) Badan abdidalem ce sakena lantaran 
Junandalem duka; sabadan abdidalem sake 
sadaja lantaran abdidalem dusa. 

4 (38-5) Abdidalem tasellem e dhalem banjir 
dusa, berrana dusa gapaneka ta tapekol 
rassana. 

> (38-6) Ka-lokana badan abdidalem kalowar 
nana baceng bauna, sabab abdidalem 
atengka ce budhuna. 

6 (38-7) Abdidalem nondhu sareng bungko, 
saare benteng sossa kantos mowa katon elop. 

7 (38-8) Badan panas akadi se katonon, 
sabadan sake sadaja. 

8(38-9) Abdidalem ce lessona, ta gadhuwan 


kakowadan pole, ro-serrowan lantaran 
posang rassana ate. 

2 (38-10) Junandalem ngagali sadaja se 
ekaterro abdidalem, GUSTE, Junandalem 
meyarsa sadaja se ekaserro abdidalem. 

10(38-11) Dhadha abdidalem dhek- 
gadheggan, kakowadan elang tadha sakale, 
mata rabeng ta nengale. 

11(38-12) Lantaran panyaket abdidalem, 
ca-kanca padha nyese, la-mala la-bala 
abdidalem padha majau sakale. 

12 (38-13) Reng-oreng se terro mateyana 
abdidalem padha masang jira, se terro 
macalakaa abdidalem padha ngara 
matompessa abdidalem. 

13 (38-14) Namong abdidalem akadi oreng 
kopok se ta mereng pa-ponapa, akadi oreng 
buwi se ta kengeng acaca. 

14 (38-15) Lerres, abdidalem akadi oreng 
kopok, daddi buru ta metto oca. 

15 (38-16) Namong abdidalem nyoon ka 
Junandalem, GUSTE, ban Junandalem, 
Guste ALLAH, Pangeran kaula, laju apareng 
jawaban. 

16 (38-17) Ja kantos moso senneng nengale 
kasossaan abdidalem, ja kantos reng-oreng 
gapaneka asebbal terros manabi abdidalem 
ta jekjek manjeng. 

17 (38-18) Abdidalem para labuwa, 
nyandhang sake salanjangnga. 

18(38-19) Abdidalem ngakone dusa; ate 


ketter mekkere kasalaan. 

19(38-20) Reng-oreng se ngamoso 
abdidalem bannya sareng kowat, sadaja 
padha baji ka cara odhina abdidalem. 

20(38-21) Abdidalem ekamoso reng-oreng 
se males kabeccean sareng kajahadan, 
lantaran abdidalem ngalakone se sae. 

21(38-22) Adhu GUSTE, ja dinggallagi 
abdidalem, ja majau dhari abdidalem, Guste 
Allah. 

22 (38-23) Ngereng duli rabu, tolong 
abdidalem, GUSTE panyalamet abdidalem. 
3 9 t Kaangguy pamimpinna koor. J aburra 

Daud. Kaangguy Yedutun. (39-2) Cana 
tang pekker, "Sengko ajagaa tang aba sopaja 
sengko ta sampea agabay dusa bi tang jila. 
Sengko ta acacaa mon gi badha oreng jahat e 
semmana." 

2 (39-3) Sengko neng-enneng, ta acaca 
maske sakeccaba ta but-nyebbut pa-apa 
maske parkara se becce. Tape tang kasossaan 
ekarassa atamba berra; 

3 (39-4) sengko ce ketterra rassana. Sajan 
epekker sajan sossa tang ate; dhi-budhina 
sengko ngoca, 

4 (39-5) "Adhu GUSTE, ngereng abdidalem 
parenge oneng bila abdidalem se mateya, 
sopaja abdidalem onenga ja odhi abdidalem 
talebat pandhana." 


Mazmur 39.51 12 65 
= (39-6) Junandalem apareng omor ka 


abdidalem ce pandhana! Monggu ka 
Junandalem omor abdidalem tadha artena. 
Pajat lerres manossa tadha bidana sareng 
nyaba saserguan, 

6(39-7) odhiepon elang akadi jang- 
bajangan. Sadaja karepodanna tadha 
gunana; makompol arta, namong ta oneng 
pasera se ngangguya. 

7 (39-8) Samangken ponapa se enantea 
abdidalem, Guste? Namong Junandalem 
pangarebban abdidalem. 

8(39-9) Pabebassagi abdidalem dhari 
sadajana dusa abdidalem, ja kantos 
abdidalem eya-seya oreng se budhu. 

2 (39-10) Abdidalem neng-enneng, ta acaca, 
sabab Junandalem se masangsara abdidalem 
sapaneka. 

10(39-11) Cabuddagi okomanna Junandalem 
kadhinto, Guste, Abdidalem ampon ta kellar 
akadi se mateya. 

11(39-12) Manossa lantaran kasalaanna 
sareng Junandalem eparenge okoman; sadaja 
se raja argana ka oreng gapaneka sareng 
Junandalem epalejjar epakadi ngetnget 
Lerres, manossa ta lebbi dhari nyaba 
saserguan. 

12 (39-13) Peyarsaagi dua abdidalem, 
GUSTE, peyarsaagi parnyoonan kadhinto; 
ja mendel saos manabi abdidalem nanges. 
Akadi bangatowa abdidalem sadajana, 

namong sakejja saos abdidalem ngampong 


kennengngan ka Junandalem. 

13 (39-14) Ja ganggu abdidalem, me olle 
arassa senneng sanare namong sakone 
sabellunnepon abdidalem mangkat ta abali 
pole. 

40 t Kaangguy pamimpinna koor. J aburra 

Daud. (40-2) Sengko epasabbar 
anante a PANGERAN; Salerana 
pas meyarsaagi sengko se aserrowan. 

2 (40-3) Bi Salerana sengko eangkes dhari 
lobang se babaja, epakalowar dhari cellot 
e raba. PANGERAN nyaba sengko e attassa 
gumo bato, sampe teggep tengkana tang 
soko. 

3 (40-4) PANGERAN ngajari sengko nyanye 
lagu anyar, lagu pojiyan kaangguy Allahna 
sengko ban bana. Bannya oreng se nangale 
pas padha tako atena, sarta parcaja ka 
PANGERAN. 

4 (40-5) Bajjra oreng se parcaja ka Pangeran, 
se ta nyemba ka ba-diba, otaba menta tolong 
ka oreng se sombong. 

> (40-6) GUSTE, saponapa bannyaepon 
se elampaagi J unandalem kaangguy 
abdidalem sadaja, Guste ALLAH, Pangeran 
kaula, Junandalem tadha bandhinganna! 

J unandalem kaagungan sajja se makasambu 
ate kaangguy abdidalem sadaja, se 
bannyaepon ta kabilang. 

6 (40-7) Junandalem ta kasokan tor- 


ator sareng kurban sasajin, jugan ta 
mondhut kurban obbaran otabana kurban 
palebbarannepon dusa. Namong Junandalem 
marenge kopeng ka abdidalem sopaja 
merengnga sowaraepon Junandalem. 

7 (40-8) Abdidalem laju mator, "Kadhinto 
abdidalem, Guste, dhabuepon Junandalem 
badha e dhalem gulunganna buku sadaja. 

8 (40-9) Abdidalem senneng ajalannagi 
kasokannepon Junandalem, Guste, 
hokommepon Junandalem sareng abdidalem 
esempen e dhalem ate." 

2 (40-10) E dhalem kompolannepon 
ommadda Junandalem abdidalem abertaagi 
kabar gumbira, kabar manabi Junandalem 
ampon masalamet abdidalem sadajana. 
Junandalem ngagali, GUSTE, abdidalem ta 
ambuwa ngabarragi parkara kadhinto sadaja. 

10(40-11) Kabar kasalameddan kadhinto 
sareng abdidalem ta esempen e dhalem ate 
malolo, partolongan sareng kaestowannepon 
Junandalem ros-terrosan ekaberta sareng 
abdidalem. E adhaepon kompolanna 
ommattepon Junandalem abdidalem ta oneng 
neng-enneng; abdidalem terros ngabarragi 
kataresnaan sareng kaestowannepon 
Junandalem. 

11(40-12) Adhu GUSTE, ja pegga 
kataresnaannepon Junandalem ka abdidalem; 
jagaagi abdidalem saterrossa kalaban 

kataresnaan sareng kaestowannepon 


Junandalem. 

12 (40-13) Abdidalem ekeppong balai se 
bannya, se ta kabilang bannyana. Abdidalem 
eserser sa-dusa abdidalem kantos ta bisa 
nengale. Bannyana alebbiyan dhari obu se 
badha e cethak abdidalem, kantos abdidalem 
potos pangarep. 

13 (40-14) Nyoona salamet abdidalem, 
GUSTE, ngereng duli tolong abdidalem, 
GUSTE! 

14 (40-15) Diggal reng-oreng se terro 
mateyana abdidalem me olle padha buru 
kabingongen. Diggal oreng se asorak nengale 
abdidalem palang me olle nyorot polana tako 
sareng eya-seya. 

15 (40-16) Diggal oreng se ngala-gella 
abdidalem me olle takerjat sareng malo. 

16 (40-17) Sadajana oreng se nyemba ka 
Junandalem mandar eparengngana senneng 
sareng perak; sadajana oreng se asokkor 
polana epasalamet sareng J unandalem 
eparengngana terros ngoca, "Agung onggu 
PANGERAN reya!" 

17 (40-18) Abdidalem kadhinto mesken 
sareng ta kowat, namong J unandalem emot 
terros ka abdidalem, Guste. J unandalem 
se nolong sareng panyalamet abdidalem, 
ngereng duli tolong abdidalem, Guste. 

4 1 t Kaangguy pamimpinna koor. J aburra 
Daud. (41-2) Bajjra onggu oreng 

mekkere oreng se ta kowat; PANGERAN tanto 


nolong oreng jareya e bakto sossa. 

2 (41-3) PANGERAN tanto ajaga ban meyara 
oreng jareya, tanto marenge kasennengngan 
e dhalem odhina e dunnya, ban ta massraagi 
abana ka mosona. 

3 (41-4) PANGERAN tanto nolong oreng 
jareya e bakto sake, badanna laju epabaras 
pole. 

4(41-5) Cana sengko, "Abdidalem dusa 
ka Junandalem, GUSTE, kaneserre sareng 
pabarassagi abdidalem." 

>(41-6) Sengko ekacaca juba bi tang 
moso, se ngarep sopaja sengko mate ban ta 
ekaengae oreng pole. 

6 (41-7) Reng-oreng se nyapot sengko 
ta saongguna atena. Kabbi padha nyare 
kabar juba parkara tang aba, pas ekacaca 
san-kassannadgi. 

71(41-8) Se baji ka sengko padha ato-koto, 
acaca barang se paleng juba parkara sengko. 

8(41-9) Cana reng-oreng jareya, 
"Panyakedda ce sarana, ta kera ngenneng 
jaga pole salanjangnga." 

2 (41-10) La-mala tang kanca se rapet se 
paleng eparcaja bi sengko, oreng se ngakan 
abareng ban sengko padha ya-nyeya sengko. 

10(41-11) Kaneserre abdidalem GUSTE, 
pabarassagi abdidalem, sopaja abdidalem 
kengenga males kajahadanna so-moso 
abdidalem. 

11(41-12) Manabi abdidalem ta epakala 


moso, abdidalem pas oneng ja abdidalem 
katarema ka Junandalem. 

12 (41-13) Junandalem nolong abdidalem 
lantaran ate abdidalem berse; abdidalem 
epaodhi asareng Junandalem salanjangnga. 

13 (41-14) Moljaagi PANGERAN, Allahna 
Israil! Moljaagi Salerana sateya ban 
salanjangnga! 

42 lt Kaangguy pamimpinna koor. 
Nyanyeyan pangajaranna kaom Korah. 

(42-2) Akadi manjangan se kerrong ka 
aeng songay, sakadhinto kerrongnga sokma 
abdidalem ka Junandalem, Guste Allah. 

2 (42-3) Sengko ce terrona tatemmowa ban 
Allah se odhi, ba bila sengko se bisaa abakte 
e dalemma? 

3 (42-4) Seyang malem sengko nanges 
ros-terrosan, pera aeng mata se daddi tang 
kakanan. Saare benteng tang moso atanya, 
"kemma Allahna bana?" 

4 (42-5) Tang ate ngennes mon enga ka 
jaman lamba, e bakto sengko ajalan ka 
Padalemman Socce, abareng ban oreng se 
bannya se mabadha parayaan. Sengko ajalan 
e adhana rak-aragan, se rak-soragan sambi 
anyanye amoljaagi PANGERAN. 

>(42-6) Arapa tang ate me sossa ban 
posang? Sengko ngarep ka Allah. Daddi 
sengko asokkora pole ka Salerana, ka tang 
Alah panyalamet sengko reya. 

6 (42-7) E tana pambuwangan reya tang 


ate ancor rassana, daddi sengko enga 

ka PANGERAN. Tang sokma eanyo omba 
kasossaan, pekkeran salbut ta etemmo 
karowanna; kantha garudhuna garujugan 
Songay Yordan dhari Gunong Hermon ban 
Gunong Mizar. 

7 (42-8) (42:6) 

8 (42-9) Moga-moga PANGERAN noduwagiya 
kataresnaanna e baja seyang, sopaja e bakto 
malem sengko bisaa anyanye, sarta adua ka 
Allah somberra tang odhi. 

2 (42-10) Sengko mator ka Allah se abilla 
sengko, "Aponapa J unandalem me ta emot 
ka abdidalem? Aponapa abdidalem me kodu 
terros nyandhang sossa, lantaran etendhes 
moso abdidalem sadajana?" 

10 (42-11) Tang ate ancor polana eya-seya 
tang moso jareya, se padha atanya, "Kemma 
Allahna bana?" 

11 (42-12) Arapa tang ate me sossa ban 
posang? Sengko ngarep ka Allah. Daddi 
sengko asokkora pole ka Salerana, ka tang 
Allah panyalamet sengko reya. 

l Ya Allah, parenge abdidalem kaadilan, 
43 billaagi abdidalem ngadhebbi bangsa 
se daraka; palopottagi abdidalem dhari oreng 
jahat sareng tokang tepo. 

2 j unandalem Allah, se ngaobi abdidalem; 
aponapa abdidalem me edinggallagi, 
GUSTE? Aponapa abdidalem me kodu terros 

nyandhang sossa lantaran etendhes moso 


abdidalem sadajana? 

3 Nyataagi kaestowannepon Junandalem 
kaangguy nyonare sareng nonton abdidalem, 
sopaja abdidalem abali ka Siyon, gumoepon 
Junandalem se socce, sareng abali ka 
Padalemmannepon J unandalem. 

4 Daddi abdidalem mangkada ka mezbaepon 
Junandalem, GUSTE, ngadhebba ka 
Junandalem, Allah somberra kasennengngan 
abdidalem. Abdidalem anyanye sambi 
nabbuwa calempong, amoljaagiya 
Junandalem, Guste Allah, Allah kaula. 

> Arapa tang ate me sossa ban posang? 
Sengko ngarep ka Allah, daddi sengko 
asokkora pole ka Salerana, ka tang Allah 
panyalamet sengko reya. 

44 'Jaburra kaom Korah. Nyanyeyan 
pangajaran. Kaangguy pamimpinna 
koor. (44-2) Ya Allah, abdidalem ampon 
mereng dibi careta dhari para bangatowa, 
parkara sadaja lalakon raja se elampaagi 
Junandalem gi jaman dhimen. 

2 (44-3) Junandalem dibi ngojuk sa-bangsa, 
sopaja ommadda J unandalem neptebba e 
nagarana. Sa-bangsa laen sareng J unandalem 
epacalaka, namong ommattepon J unandalem 
epasajan mamor odhina. 

3 (44-4) Banne sareng peddhang reng-oreng 
gapaneka arebbu tana kadhissa; banne 
lantaran kakowadanna dibi reng-oreng 

gapaneka mennang, namong lantaran kobasa 


sareng cajana kahadirannepon Junandalem, 
sabab ommat kadhinto katarema ka 
Junandalem. 

4(44-5) Junandalem Rato sareng Allah 
abdidalem, se apareng kamennangan ka 
ommadda. 

> (44-6) Kalaban kobasaepon Junandalem 
abdidalem sadaja makala moso, ban matellok 
reng-oreng se nyerrang abdidalem sadaja. 

6 (44-7) Sabab abdidalem ta ngandellagi 
pana otabana peddhang kaangguy masalamet 
aba kadhinto. 

7 (44-8) Namong Junandalem panyalamet 
abdidalem dhari moso, makala reng-oreng se 
baji ka abdidalem. 

8 (44-9) Daddi abdidalem amoljaagiya 
Junandalem salanjangnga, sareng asokkor ka 
Junandalem saterrossa. 

2 (44-10) Namong samangken Junandalem 
adinggallagi abdidalem sadajana; Junandalem 
mendel sanare abdidalem epakala. 
Junandalem ta kasokan maju nyarengnge 
abdidalem sadajana. 

10 (44-11) Junandalem mendel saos 
abdidalem padha buru dhari moso, dhi-andhi 
abdidalem sadaja erampas tadha karena. 

11( 44-12) Junandalem mendel abdidalem 
sadaja ejagal epakadi dumba, sareng 
Junandalem epabalessudan e antaraepon 
sa-bangsa. 

12 (44-13) Junandalem ajuwal ommadda 


epacemodhana, Junandalem ta narema 
kaontongan pa-ponapa. 

13 (44-14) Sareng Junandalem abdidalem 
sadaja ebadhi co-kocowanna tatangga, 
ekala-gella ebadhi en-maenan. 

14 (44-15) Sareng J unandalem abdidalem 
sadaja eya-seya ka sa-bangsa; se 
pek-kepeggan ya-nyeya tadha ambuna. 

15 (44-16) Saare benteng abdidalem ecale, 
nanggung malo e adhana oreng. 

16 (44-17) polana mereng aba eco-koco 
sareng eya-seya sareng moso, sareng oreng 
se baji ka abdidalem sadajana. 

17 (44-18) Abdidalem sadaja padha 
katebanan kadhinto, sanare abdidalem ta 
oneng loppa ka Junandalem otabana ta esto 
ban ta neptebbi ka parjanjiyan se ebadhi 
Junandalem sareng abdidalem sadaja. 

18 (44-19) Abdidalem sadaja ta oneng 
mongkere Junandalem; papakonnepon 
Junandalem etoro terros. 

19 (44-20) Namong abdidalem sadaja sareng 
Junandalem edinggallagi e pettengnga; ta 
kengeng apa-ponapa e antaraepon burun 
alas. 

20 (44-21) Saompamaepon abdidalem 
nyemba ka diba laen, ta poron pole nyemba 
ka Allah, 

21(44-22) tanto Junandalem ngagali sabab 


Junandalem ngoladi ka essena ate se ta 
etengale oreng. 

22 (44-23) Namong bit asmaepon 
Junandalem, abdidalem ngadhebbi babaja 
pate salanjangnga, epakadi dumba se 
esambelliya. 

23(44-24) Ngereng ngadek, GUSTE! 
Aponapa Junandalem me asare? Ngereng 
ngadek! Ja nolak abdidalem salanjangnga. 

24 (44-25) Aponapa Junandalem me ngetek 
ta ngemodi sangsarana sareng kasossaanna 
abdidalem sadaja? 

25 (44-26) Abdidalem sadaja robbu ancor e 
tana ta kengeng jaga e dhalem abu polana 
kala. 

26 (44-27) Ngereng ngadek, nyoona tolong 
abdidalem, nyoona salamet abdidalem, 
lantaran kataresnaannepon Junandalem. 
45 lJaburra kaom Korah. Nyanyeyan 

kataresnaan. Kaangguy pamimpinna 
koor. Menorot lagu: Kembang kacobung. 
(45-2) Ca-oca se bagus ngalowa dhari tang 
ate, sengko ngatorragi tang nyanyeyan ka 
rato. Akantha eppenna bujangga se penter, 
tang jila to-sabakto bisa makalowar syiir. 

2 (45-3) Junandalem se paleng gantheng e 
antarana manossa, dhabuepon junandalem 
bagus, tadha calena, daddi junandalem 
eberkadi Allah salanjangnga. 

3 (45-4) Taleyagi peddhangngepon 
junandalem e tengngana, rato se gaga 
parjuga, junandalem sanget agung sareng 
molja. 

4(45-5) Ngereng maju pagaga nyerser 
Kamennangan aperrang arebbu sadajana se 
lerres sareng adil, kalaban kakowadannepon 
junandalem ngereng rebbu kamennangan se 
raja! 

> (45-6) Panaepon junandalem se tajem 
naccek ka kol-tongkolannepon moso, terbas 
sampe ka atena, sa-bangsa robbu e ajunanna 
padaepon junandalem. 

6 (45-7) Allah marenge junandalem kobasa 
kaangguy marenta, kobasaepon junandalem 
paggun salanjangnga; junandalem adil 
marenta rayadda. 

7 (45-8) Junandalem lebur ka se sae, baji 
ka se jahat; daddi junandalem epele sareng 
Allah, Allahepon junandalem; junandalem 
epasenneng ngalangkonge to-rato laenna. 

8 (45-9) Rasoganna junandalem room 
mennyan, dupa sareng candhana; 
junandalem gumbira meyarsaagi tokang 
mosik e karaton gaddhing. 

2 (45-10) E antaraepon bu embanna 
karaton, badha tre-pottrena rato. E kanganna 
korse karajaan ngadek dinaju rato ngagem 
pangangguy dhari emmas morne. 

10 (45-11) Adhu, dinaju potre, ngereng 
peyarsaagi ator abdidalem kadhinto, ja 

kaemodi pole bangsa sareng la-balaepon 


junandalem. 

11 (45-12) Junandalem raddin ngapencot 
atena rato; rato kaissa loraepon junandalem, 
toro sadajana dhabuepon. 

12 (45-13) Pandhudhu Tirus abakta tor-ator 
ka junandalem; oreng sogi aehteyar ngalaa 
ate ka junandalem. 

13 (45-14) Dinaju pottre maso, katon ce 
agungnga, rasoganna asolam bennang 
emmas. 

14(45-15) Salerana earak ka rato, 
ngagem rasogan se acem-macem barnana, 
eerengngagi ban-paraban ca-kancana, se 
eatorragi ka rato keya. 

15 (45-16) Reng-oreng jareya padha asorak 
gumbira e bakto eater maso ka karaton. 

16 (45-17) Junandalem, Guste Rato, badhi 
kaagunganna pottra bannya, se ngobasaana 
karajaannepon bangatowana. Sadajana 
sareng junandalem epangobasaana saantero 
bume. 

17 (45-18) Kalaban nyanyeyan kadhinto 
abdidalem makasohor junandalem ron- 
temoron, sa-bangsa badhi amoljaagiya 
junandalem salanjangnga. 

46 'Jaburra kaom Korah. Kaangguy 
pamimpinna koor. Ngangguy 

nyanyeyan Alamot. (46-2) Allah reya 

pangaoban ban kakowadanna sengko ban 

bana; se to-sabakto bisa nolong e dhalem 


karekongan. 

2 (46-3) Daddi sengko ban bana ta tako, 
maske bume agundhegga sakale, ban 
nong-gunong nyellem ka dhasarra tase raja; 

3 (46-4) maske tase ngamok, ombana 
akantha gunong, ban mo-gumo agaledder 
ekenneng tambu ombana. 

4 (46-5) Badha gilina songay se maperak 
Kotthana Allah, kalenggiyanna Allah Se 
Mahatenggi. 

> (46-6) Allah alenggi e jadhiya, daddi kottha 
jareya ta kera mosna; Salerana tanto apareng 
partolongan e bakto pajjar ngombar. 

6 (46-7) Allah agarudhu akantha galudhuk, 
bume lejjar; sa-bangsa baridhu, karajaanna 
padha gujur. 

7 (46-8) Sengko ban bana esarengnge 
PANGERAN Se Mahakobasa, Allahna Yakub 
ngaobi sengko ban bana. 

8 (46-9) Mara, abas apa se elampaagi 
PANGERAN; makasambu onggu se elampaagi 
e bume! 

2 (46-10) Paperrangan saantero dunnya 
epaambu, gandhiba ban lembing epaancor, 
meng-tameng padha eobbar. 

10 (46-11) Dhabuna, "Ambu se aperrang; 
bana kodu tao, Sengko reya Allah, Sengko 
agung e antarana sa-bangsa, agung e 
saantero bume reya." 

11(46-12) Sengko ban bana esarengnge 


PANGERAN Se Mahakobasa, Allahna Yakub 
ngaobi sengko ban bana. 

lJaburra kaom Korah. Kaangguy 
47 pamimpinna koor. (47-2) Mara akopa 
paperak, sa-bangsa kabbi! Anyanye pakaja 
amoljaagi Allah! 

2 (47-3) Sabab PANGERAN Se Mahatenggi 
reya nakoe, Rato Agung se ngobasane 
saantero bume. 

3(47-4) Sengko ban bana padha 
epamennang ka sa-bangsa, epadaddi 
pangobasana ku-suku bangsa. 

4(47-5) Sengko ban bana padha emeleyagi 
tana sangkolan, kagumbiraanna bangsa se 
ekataresnae Salerana. 

>(47-6) Allah la alenggi e korse karajaanna, 
eerenge sorak ban monyena tarompet. 

6 (47-7) Nyanyeyagi pojiyan amoljaagi Allah, 
nyanyeyagi pojiyan ngagungngagi Ratona 
sengko ban bana! 

7 (47-8) Allah reya Rato e saantero bume, 
moljaagi Salerana ban nyanyeyan se bagus! 

8 (47-9) Allah alenggi e korse karajaanna se 
socce; Salerana marenta sa-bangsa. 

2 (47-10) Para pamimpinna sa-bangsa padha 
akompol menangka ommadda Allah se epojja 
Ibrahim. Sabab Allah reya Ratona rato, se 
talebat agung ban molja. 

48 lJaburra kaom Korah. (48-2) 
PANGERAN reya agung onggu ban 

talebat emoljaagi e kotthana Allahna sengko 


ban bana, e gumona se socce. 

2 (48-3) Siyon, Gumona Allah, tenggi 
ban bagus, kotthana Rato Agung maperak 
saessena bume. 

3 (48-4) Allah noduwagi ja e kottha 
bintengnga, aman apolong ban Salerana. 

4 (48-5) Mara abas, to-rato padha akompol, 
padha entara alorok. 

> (48-6) Tape nangalee gumo jareya, 
reng-oreng jareya heran; bingong, padha 
buru katakoen. 

6 (48-7) E jadhiya reng-oreng jareya, ngetter 
sabadan, polana tako ban sake, akantha 
babine se rembia. 

7 (48-8) akantha kapal se ancor e dhalem 
kaleng busbus. 

8 (48-9) Sengko ban bana padha ngedhing 
apa se elampaagi Allah, sateya sengko ban 
bana nangalee jareya e kotthana Allah, 
PANGERAN Se Mahakobasa; Allah bakal 
ajagaa ban abilla kottha jareya salanjangnga. 

3 (48-10) E dhalem dalemmepon Junandalem 
abdidalem ker-mekker kataresnaannepon 
Junandalem, Guste Allah. 

10 (48-11) Asmaepon Junandalem kalonta 
sareng eagungngagi e saantero bume, 
Junandalem marenta kalaban adil. 

11 (48-12) Diggal rayat Siyon sareng 
Yehuda me olle asorak anga-bunga lantaran 
J unandalem ngokom so-mosona. 

12 (48-13) Mara alengleng e Siyon, moter e 


jadhiya, ban etong manarana. 

13 (48-14) Abassagi geddhungnga, pareksa 
bintengnga, sopaja bana bisaa acareta ka 
toronanna: 

14 (48-15) "Jareya Allah, Allahna sengko ban 
bana salanjangnga, se mimpina sengko ban 
bana salanjangnga." 

49 'Jaburra kaom Korah. Kaangguy 
pamimpinna koor. (49-2) Mara 
edhingngagi, sa-bangsa, pasang kopengnga 

bana, pandhudhu dunnya, 

2 (49-3) oreng kene ban oreng agung, se 
mesken ban se sogi. 

3 (49-4) Sengko ngocaagiya ca-oca se 
bicaksana, essena tang pekkeran ce 
dhalemma artena. 

4 (49-5) Sengko mekkera parkara parebasan, 
ban nerrangngagiya artena sambi nabbu 
calempong. 

(49-6) Sengko ta tako ngadhebbi babaja, e 
bakto ekeppong moso se jahat. 

6(49-7) Reng-oreng jareya ngandellagi 
kasogiyanna, ban ngedirragi dhi-andhina. 

(49-8) Sanyatana tadha oreng settonga 
se bisa masalamet abana, otabana majar 
tebbusanna ka Allah. 

8 (49-9) Tebbusanna nyabana manossa 
talebat larangnga, apaa bai se ebajarragi ta 
nyokobi bannyana, 

9 (49-10) kaangguy malopot dhari pate ban 


sopaja bisaa odhi salanjangnga. 

10 (49-11) Kabbi oreng tao ja maske oreng 
bicaksana sakale tanto mate keya. Bariya 
keya oreng gendheng ban oreng budhu, 
dhi-andhina edina ka oreng laenna. 

11 (49-12) Oreng se la mate bakal ennengnga 
e koburan salanjangnga; jareya se daddi 
bengkona saterrossa, maske sabellunna 
jareya andhi tana sabannyana. 

12 (49-13) Oreng ta kera lopot dhari pate 
polana kasogiyanna; padha ban keban, oreng 
jareya tanto mate keya. 

13 (49-14) Kantha jareya oreng se 
ngandellagi abana, ban are pagina oreng se 
la senneng polana cacana. 

14 (49-15) Reng-oreng jareya padha ban 
dumba, la etantowagi kodu mate; maot 
se daddi oreng ngowanna. Reng-oreng 
jareya epakala bi reng-oreng se jujur atena, 
badanna bucco ce ceppedda e dunnyana 
oreng mate jau dhari bengkona se nyaman. 

15 (49-16) Tape Allah tanto malopot sengko 
dhari kobasana maot. 

16 (49-17) Ja tako mon badha oreng se daddi 
sogi, ban dhi-andhina sajan bannya. 

17 (49-18) Sabab oreng mon mate ta kera 
ngeba pa-apa, dhi-andhina ta kera noro ka 
koburanna. 

18 (49-19) La-mala mon badha oreng se 


ontong odhina, ban ealem oreng bannya 
polana ahasel ehteyarra, 

19 (49-20) oreng jareya tanto nyosol 
bangatowana keya ka kennengngan se 
petteng kaangguy salanjangnga. 

20 (49-21) Oreng ta kera lopot dhari pate 
polana kasogiyanna; padha ban keban, oreng 
jareya tanto mate keya. 

'Jaburra Asaf. PANGERAN, Allah Se 

50 Mahakobasa, abu-dhabu, aera ka 
saantero bume, dhari temor sampe ka bara. 

2Dhari Siyon, kottha se paleng bagus, Allah 
ngaton mancorong sonarra. 

3 Tang Allah rabu ban ta mendel, parabuna 
ejangadhai apoy se lap-ngolap, ekalenglenge 
kaleng busbus se nakoe. 

4 Salerana nembali langnge ban bume 
epakon nyaksene Salerana ngadili ommadda. 
> Dhabuna, "Pakompol kabbi Tang ommat 

se la mabadha parjanjiyan ban Sengko, 
ban makoko parjanjiyan jareya bi kurban 
sambelliyan." 

6 Langnge abertaagi ja Allah ngadili 
ommadda, ja Allah dibi jareya hakimma. 

7 "He Tang ommat kabbi mara padha 
edhingngagi Sengko acacaa, Israil, Sengko 
nyakseyana kasalaanna bana; Sengko reya 
Allah, Allahna bana. 

8 Sengko ngarane bana banne polana 


kurbanna bana; kurban obbaranna se terros 
badha e adhaan Sengko. 

? Sengko ta parlo ka sape dhari kandhangnga 
bana, otabana embi dhari ebinna bana; 

10 sabab sakabbinna keban se badha e 
alas Tang andhi kabbi, bariya keya ebin e 
pan-barampan ebu pagunongan. 

l1 Mano e pagunongan Tang andhi kabbi 
reya, bariya keya lok-mahlok se odhi e ra-ara. 

12 Mon Sengko lapar ta parlo abala ka bana, 
sabab bume saesena Tang andhi kabbi. 

13 Sengko ta ngakan dagingnga sape lake, 
bariya keya ta ngenom dharana embi lake. 

14 Atorragi kurban sokkor ka Allah, teptebbi 
janjina bana ka Se Mahakobasa. 

15 Aserro ka Sengko e bakto karekongan, 
bi Sengko bana epabebasa, ban bana 
ngagungngagiya Sengko." 

16 Tape ka oreng jahat Pangeran adhabu, 
"Bana ta olle nyebbuttagi Tang hokom, ta olle 
acaca parkara Tang parjanjiyan. 

17 Sabab bana ta endha narema mon bi 
Sengko epaenga, ban nolak sakabbinna Tang 
parenta. 

18 Mon bana nangalee maleng bi bana etoro, 
ban bana apolong bi reng-oreng se azina. 

19 Bana ros-terrosan acaca barang se jahat, 
ros-terrosan asadhiya se nepowa. 

20 Bana ros-terrosan metenna taretanna ban 
ca-ngocae tadha karena. 

21] areya lalakonna bana, tape Sengko 


neng-enneng bai, daddi bi bana Sengko 
reya ekera tadha bidana ban bana. Tape 
sateya Sengko nyale bana kabbi ebukka 
epaceterrangnga. 

22 Edhingangagi, bana kabbi se loppa ka 
Allah; jaga ja sampe bana epatompes bi 
Sengko, ban tadha se masalamet bana. 

23 Oreng se ngatorragi sokkor menangka 
kurbanna, jareya se ahormadi Sengko; ban 
ka oreng se atoro ka Tang parenta bi Sengko 
epasalamedda." 

5 1 t Kaangguy pamimpinna koor. Jabur 

karanganna Daud (51-2) saellana 
epaemot Nabbi Natan polana azina ban 
Batsyeba. (51-3) Kabellasi adidalem, 
Guste Allah, sabab J unandalem bellas ase 
salanjangnga. Patadhaagi dusa abdidalem 
lantaran bellas asena J unandalem se talebat 
rajana. 

2 (51-4) Baccowagi kajahadan abdidalem 
sadajana; paberseyagi abdidalem dhari 
sadajana dusa. 

3(51-5) Sabab abdidalem ngakone 
sadajaepon kasalaan abdidalem, abdidalem 
enga terros ka sadajaepon dusa abdidalem. 

4(51-6) Namong ka Junandalem, namong 
ka Junandalem abdidalem se dusa, ban 
abdidalem ngalakone sadajana se sareng 
Junandalem eanggep jahat. Daddi ampon 

sapantessa abdidalem eparenge okoman, 


kapotosannepon Junandalem adil sadajana. 
>(51-7) Salerressepon abdidalem jahat 
molae bakto lahir, ampon ekenneng dusa 
molae dhari gandhuanna ebu. 

6 (51-8) Se epondhut J unandalem namong 
ate se berse; esseyagi baten abdidalem 
sareng hekmattepon J unandalem. 

7(51-9) Pasocceyagi abdidalem, tanto 
abdidalem pas berse; baccowagi abdidalem, 
tanto abdidalem apoteyan dhari kapas. 

8 (51-10) Edine abdidalem mereng kabar 
gumbira, sopaja ate abdidalem se sareng 
Junandalem eparemmok kadhinto kengenga 
asorak pole. 

9(51-11) Ja ngoladi ka sa-dusa abdidalem, 
sareng paelangngagi sadajana kasalaan 
abdidalem. 

10 (51-12) Ya Allah, parenge abdidalem ate 
se morne, anyare baten abdidalem sareng 
samangat se kowat. 

11 (51-13) Ja buwang abdidalem dhari 
ajunannepon Junandalem, ja pondhut 
errohepon Junandalem se socce dhari 
abdidalem. 

12 (51-14) Pagumbira pole ate abdidalem 
lantaran kasalameddan se dhateng dhari 
Junandalem, parenge abdidalem ate se ehlas 
taat ka Junandalem. 

13 (51-15) Abdidalem laju ngajarragiya 
ka reng-oreng dusa sadaja papakonnepon 

Junandalem, sopaja reng-oreng gapaneka 


padha abali ka Junandalem. 

14(51-16) Ya Allah se masalamet abdidalem, 
palopottagi abdidalem dhari maot, sopaja 
kalaban ate senneng abdidalem abertaagiya 
kaadilannepon Junandalem. 

15 (51-17) Tolonge abdidalem acaca, GUSTE, 
sopaja abdidalem kengenga amoljaagi 
Junandalem. 

16(51-18) Kurban sambelliyan ta katarema 
ka Junandalem; saompamaepon abdidalem 
ngatorragi kurban obbaran, sareng 
Junandalem ta kera katarema jugan. 

17(51-19) Kurban abdidalem kaator ka 
Junandalem ate se andhap asor, Guste; 
Junandalem ta nolak ate se andhap asor 
sareng se atobat. 

18(51-20) Ya Allah, duduwagi 
kasaeyannepon Junandalem ka 
Siyon, pamanjengngagi pole dhung- 
geddhungngepon Yerusalim. 

19 (51-21) Tanto Junandalem pas kasokan 
narema kurban se pantes, sareng kurban 
obbaran; sape lake badhi ekurbannagiya e 
mezbaepon J unandalem. 

lt Kaangguy pamimpinna koor. 
5 2 Nyanyeyan pangajaranna Daud, (52-2) 
e bakto Dog, oreng Edom, dhateng ngatore 
oneng ka Saul ja Daud la napa ka compona 
Abimelekh. (52-3) He oreng se kowat, arapa 

bana me ngandellagi kajahadanna ka oreng 


se ekataresnae Allah? 

2 (52-4) Saare benteng bana nepo ban andhi 
sajja jahat; jilana bana akantha ladding 
panyokor se tajem. 

3(52-5) Bana aleburan ka kajahadan 
etembang kabeccean, aleburan acaca lecek 
etembang acaca sabendherra. 

4(52-6) Kalaban cacana bana co-ngoco ban 
nyakee atena oreng! 

>(52-7) Tape bana bi Allah bakal 
epatompessa salanjangnga, bana bakal 
etangkebba, eereda dhari bengkona, 
epamosnaa dhari dunnyana oreng odhi. 

6 (52-8) Nangalee jareya reng-oreng alem 
bakal takoa, ngala-gella bana sambi ngoca, 

7 (52-9) "Arowa oreng se ta nyare pangaoban 
ka Allah, tape parcaja ka kakowadanna 
kasogiyanna, ban nyare kaamanan e dhalem 
barang rampasanna." 

8 (52-10) Tape sengko padha ban bungkana 
jaitun se biru e Padalemman Socce. Sengko 
parcaja ja Allah teptep taresna salanjangnga. 

3 (52-11) Abdidalem ros-terrosan asokkora 
ka Junandalem, abdidalem abertaagiya 
kabecceannepon Junandalem e adhaepon 
sadajana ommadda. 

5 3 l Kaangguy pamimpinna koor. Menorot 
nyanyeyan: Mahalat. Nyanyeyan 
pangajaranna Daud. (53-2) Oreng gendheng 

ngoca e dhalem atena, "Allah reya tadha." 

Reng-oreng jareya tadha se alakowa becce; 


tengkana talebat juba. 

2 (53-3) Dhari sowarga Pangeran ngoladi 
ommat manossa, nyare oreng bicaksana se 
abakte ka Salerana. 

3 (53-4) Tape reng-oreng la padha nyaleyot 
ban bejjat kabbi, tadha settonga se bagus 
tengkana. 

4(53-5) Dhabuna Pangeran, "Ba ta 
apangrasaa reng-oreng jahat jareya? Odhina 
dhari arampase dhi-andhina Tang ommat, 
ban ta tao adua ka Sengko." 

= (53-6) Oreng jahat bakal padhaa katakoen, 
maske tadha barang se kodu ekatakoe, 
polana Allah nabur tolangnga reng-oreng 
se ngeppong bana; Allah nolak reng-oreng 
jareya, daddi bana bakal makalaa reng-oreng 
jareya. 

6(53-7) Moga dhari Gumo Siyon dhatengnga 
kasalameddan monggu ka ommat Israil. 
Saapaa gumbirana oreng toronanna Yakub 
mon kabadhaanna bi Allah epabali akantha 
asalla pole. 

54 lt Kaangguy pamimpinna koor. Eerenge 
calempong. Nyanyeyan pangajaranna 
Daud, (54-2) e bakto oreng Zifi dhateng 
mator ka Saul ja Daud ngetek e bengkona 
reng-oreng jareya. (54-3) Ya Allah, nyoona 
salamet abdidalem lantaran kobasaepon 
Junandalem, parenge abdidalem kaadilan 
lantaran kakowadannepon Junandalem. 

2 (54-4) Peyarsaagi parnyoonan abdidalem, 


Guste Allah, peyarsaagi ator abdidalem. 

3 (54-5) Sabab abdidalem eserrang 
reng-oreng manca, epateyana reng-oreng se 
angko, reng-oreng se ta marduli ka Allah. 

4(54-6) Tape Allah reya se nolonge sengko; 
PANGERAN reya se abillai sengko. 

2 (54-7) Salerana ngokom tang moso 
ngangguy kajahadanna dibi, matee tang 
moso, sabab Allah esto ka sengko. 

6 (54-8) Kalaban ate ehlas abdidalem 
ngatorragi kurban ka Junandalem, GUSTE, 
sareng asokkor ka Junandalem lantaran 
Junandalem sae. 

7 (54-9) Junandalem malopot abdidalem 
dhari sadajana kasossaan, ban abdidalem 
nengale moso abdidalem epakala. 

5 5 lt Kaangguy pamimpinna koor. Eerenge 

calempong. Nyanyeyan pangajaranna 
Daud. (55-2) Peyarsaagi dua abdidalem, 
Guste, ja pongkore parnyoonan abdidalem. 

2 (55-3) Peyarsaagi abdidalem, parenge 
abdidalem jawaban, abdidalem ancor lantaran 
kasossaan. 

3 (55-4) Abdidalem ngalengsang lantaran 
eara moso sareng etendhes oreng jahat. Odhi 
abdidalem epasossa reng-oreng gapaneka, 
abdidalem ekapeggelli sareng ekabajii. 

4(55-5) Abdidalem ngalengsang e dhalem 
ate, katakoen ngadhebbi babaja pate. 

>(55-6) Abdidalem katakoen sareng 


gujuden, arassa marenges sareng serrem. 

6 (55-7) Ja sakenga abdidalem gadhuwan 
kalembang akadi dara, tanto abdidalem 
ngabber nyare kennengngan se aman 
taremtem. 

7(55-8) Abdidalem ngabberra ka jauna, 
badhi ennengnga e ra-ara. 

8 (55-9) Abdidalem duliya nyare pangaoban, 
sopaja lopoda dhari ojan derres sareng kaleng 
busbus. 

?2 (55-10) Pabingongngagi so-moso 
abdidalem, Guste, pasalbuddagi cacana, 
sabab abdidalem nengale kakerrasan sareng 
tokar e dhalem kottha. 

10 (55-11) Seyang sareng malem reng-oreng 
gapaneka alengleng e kottha, ngalakone 
kajahadan, madhateng kasossaan. 

11 (55-12) E man-kadhimman badha se 
eancor; bannya oreng ekaneyaja sareng 
etepo e lon-alon sareng e rong-lorong. 

12 (55-13) Ja sakenga moso se nyale sengko, 
sengko gi betta; ja sakenga moso se ya-nyeya 
sengko, sengko gi bisa ngetek. 

13 (55-14) Tape me bana, tang kanca, tang 
sahabat, bana oreng se semma ka sengko se 
akiyanat ka sengko. 

14(55-15) Lamba sengko ban bana 
along-polong acaca ce nyamanna, biyasana 
areng-bareng noro kabakteyan e Padalemman 
Socce. 

15 (55-16) Mandar tang moso mateya 


dadagan, maso dhi-odhi ka dunnyana oreng 
mate, sabab kajahadan mossae bengko ban 
atena. 

16 (55-17) Tape sengko aserro ka Allah, 
sengko tanto epasalamet bi PANGERAN. 

17 (55-18) Sengko aserro ban nanges malem 
ban seyang ban Pangeran meyarsa tang 
sowara. 

18 (55-19) Sengko epasalamet dhari 
serranganna moso, se padha dhateng 
anyo-ronyo. 

19 (55-20) Allah se marenta salanggengnga, 
tanto meyarsaagi sengko ban makala 
reng-oreng jareya. Sabab reng-oreng jareya 
ta endha atobat dhari salana, sarta ta tako ka 
Allah. 

20 (55-21) Bekkas tang kanca nyerrang 
ca-kancana, ta neptebbi janjina. 

21 (55-22) Ca-ocana alos lemma manes, tape 
e dhalem atena baji ka oreng. Cacana alos 
tadha bandhinganna, tape naccek akantha 
peddhang se ce tajemma. 

22 (55-23) Passraagi kakobateranna bana ka 
PANGERAN, tanto bana etolong bi Salerana; 
sabab oreng se jujur atena bi PANGERAN ta 
kera epakala ka mosona. 

23 (55-24) Namong J unandalem, Guste Allah, 
bakal ajurukkagiya reng-oreng gapaneka ka 
dhalem jurang se paleng dhalem. Tokang 
tepo sareng tokang matee oreng ta kera odhi 

kantos saparona omorra. Namong abdidalem 


parcaja ka J unandalem. 

56 lt Kaangguy pamimpinna koor. Menorot 
nyanyeyan: Dara se ta endha amonye, 

dhari dhaera se jau. Jaburra Daud e bakto 

epega oreng Filistin e Gat. (56-2) Ya Allah, 

kaneserre abdidalem, Guste, sabab abdidalem 

eserrang, ekaneyaja moso ros-terrosan. 

2 (56-3) Saare benteng abdidalem enyek- 
enyek moso; bannya se ngamoso abdidalem, 
Guste. 

3 (56-4) E bakto abdidalem tako, J unandalem 
se earep abdidalem, Guste PANGERAN Se 
Mahakobasa. 

4(56-5) Sengko ngagungngagi Allah polana 
se ejanjiyagi Salerana; sengko parcaja ka 
Salerana, daddi sengko ta tako, manossa ta 
kera bangal apa-rapa ka sengko. 

(56-6) Saare benteng moso marepot 
sareng masossa abdidalem, padha aehteyar 
terros macalakaa abdidalem 

6 (56-7) Moso abdidalem padha akompol 
ngetek areng-sareng, nyendhemme sadaja 
se elakone abdidalem, nyare kasempadan 
mateyana abdidalem. 

7(56-8) Ba salamedda reng-oreng gapaneka 
dhari kajahadanna? Ya Allah, patompessagi 
reng-oreng gapaneka e bakto Junandalem 
duka! 

8 (56-9) Junandalem se ngetong 
kasangsaraan abdidalem, Junandalem ngagali 

bannyaepon aeng mata abdidalem. Ponapa 


sadajana ta ebadhi paretongan sareng 
Junandalem? 

2 (56-10) E are bakto sengko aserro ka Allah, 
moso bakal epokola sampe padha nyorot, 
sabab sengko tao Allah nolonge sengko. 

10(56-11) Sengko ngagungngagi Guste 
ALLAH polana apa se ejanjiyagi Salerana. 

11 (56-12) Sengko parcaja ka Salerana, 
daddi sengko ta tako pa-apa, manossa biyasa 
ta ngenneng apa-rapa ka sengko reya. 

12 (56-13) Ya Allah, abdidalem neptebbana 
janji ka Junandalem, sareng ngatorragiya 
kurban sokkor ka J unandalem. 

13 (56-14) Sabab Junandalem malopot 
abdidalem dhari maot, Junandalem ajaga 
abdidalem sopaja ta labu. Daddi abdidalem 
kengeng odhi e dhalem pangaobanna Allah, e 
dhalem sonar se nerrange sadajana se odhi. 
5 7 lt Kaangguy pamimpinna koor. Menorot 

nyanyeyan: Ja mamosna. Jaburra 
Daud, e bakto buru ka dhalem guwa nyenglae 
Saul. (57-2) Kaneserre abdidalem, Guste, 
kaneserre abdidalem, sabab ka J unandalem 
abdidalem nyare pangaoban. Abdidalem nyare 
pangeteggan e babaanna kalembangngepon 
Junandalem, anante kantos kaleng busbus 
ambu. 

2(57-3) Sengko aserro ka Allah Se 
Mahatenggi, ka Allah se nolonge sengko. 

3 (57-4) Dhari sowarga Allah nyaot ban 


masalamet sengko; makala reng-oreng 

se nendhes sengko. Allah noduwagiya ja 
Salerana esto ka sengko, ban taresna terros 
ka sengko. 

4(57-5) Sengko ekeppong moso, se akantha 
macan se ngakanan manossa. Gigina akantha 
tombak ban pana, jilana akantha peddhang 
se ce tajemma. 

(57-6) Ya Allah, ngereng duduwagi 
kaagungannepon Junandalem e langnge, 
sareng kamoljaannepon Junandalem e bume. 

6 (57-7) Moso abdidalem masang jebbak 
ajiraa abdidalem, abdidalem ce sossana. E 
lorong se elebadi abdidalem epasange lobang, 
namong oreng gapaneka dibi se gaggar labu 
ka dhalem lobang gapaneka. 

7(57-8) Abdidalem parcaja onggu, Guste 
Allah, parcaja onggu, abdidalem anyanye 
ngagungngagiya Junandalem. 

8 (57-9) Mara jaga, tang sokma! Mara jaga 
gambus ban calempong! Sengko ajagaana 
pajjar. 

9(57-10) Guste Pangeran, abdidalem 
asokkora ka J unandalem, e antaraepon 
sa-bangsa. Abdidalem terro anyanyeya 
nyanyeyan pojiyan kaagem Junandalem e 
antaraepon ommat manossa. 

10(57-11) Sabab kataresnaannepon 
Junandalem raja kantos ka langnge ban 

kaestowannepon Junandalem kantos ka 


ondhem. 

11(57-12) Ya Allah, ngereng duduwagi 
kaagungannepon Junandalem e langnge, 
sareng kamoljaannepon Junandalem e bume. 
58 l Kaangguy pamimpinna koor. Menorot 

nyanyeyan: Ja mamosna. Jaburra 
Daud. (58-2) Para pangobasa, apa bana adil 
e To aberri potosan? Apa bana jujur e 
dhalem ngadili manossa? 

2 (58-3) Enja, bana andhi sajja jahat, ban 
pole bana ngalakone kakerrasan e nagara 
reya. 

3(58-4) Oreng jahat la kalero jalan molae gi 
egandhu ebuna, la co-ngoco manossa laenna 
molae bakto lahir e dunnya. 

4 (58-5) Reng-oreng jareya agandhu racon 
akantha olar se badha opassa, kopengnga 
esompet akantha kobbra se kopok 

> (58-6) se ta ngedhing sowarana pawang 
se penter otabana sowarana tokang seher se 
cakep. 

6(58-7) Ya Allah, papotongngagi gigina 
reng-oreng gapaneka, dabuagi seyongnga 
can-macan se gi ngodha kadhissa, GUSTE. 

7(58-8) Dinggal sadajana me olle mosna 
akadi aeng se ngebbat, akadi pana se tompol. 

8 (58-9) Dinggal sadajana me olle akadi 
congcong se ngalelle daddi aeng that-lenthat, 
akadi babaji se mate sabellunna nengale tera. 

2 (58-10) Sabellunna apangrasa, reng-oreng 


gapaneka ampon mate akadi ombut se gi ta 
raja, padha obus ekebbat angen tadha bidana 
sareng tamennan se kerreng. 

10(58-11) Nangalee oreng jahat eokom, 
oreng se jujur padha perak, sokona padha 
ebaccowe ban dharana oreng daraka. 

11(58-12) Oreng bakal padhaa ngoca kantha 
reya, "Oreng becce pajat olle ganjaran, pajat 
bendher, badha Allah se ahakime bume." 
59 lt Kaangguy pamimpinna koor. Menorot 

nyanyeyan: Ja mamosna. Jaburra 
Daud, e bakto Saul makon oreng ngawase 
kalenggiyanna Daud se epateyana. (59-2) 
Ya Allah, nyoona salamet abdidalem dhari 
sadajana moso, Guste, aobi abdidalem dhari 
reng-oreng se nyerrang abdidalem. 

2 (59-3) Pasalamettagi abdidalem dhari 
oreng se jahat, palopottagi abdidalem dhari 
oreng se dujan matee oreng. 

3(59-4) Oladi, reng-oreng kadhissa padha 
ngaddhang mateyana abdidalem, reng-oreng 
se kejjem asakongkel ngamoso abdidalem. 
Mangkana banne lantaran abdidalem alako 
dusa otabana ta atoro ka papakon, GUSTE. 

4(59-5) Jugan banne lantaran kasalaan 
abdidalem, reng-oreng gapaneka ru-kaburu 
padha aya-sadhiya. 

“2 (59-6) Ngereng ngadek, PANGERAN, Allah 
Se Mahakobasa, tolong abdidalem Ya Allah 
Israil, ngereng oladi dibi. Ngereng ngadek 

sareng okommagi sa-bangsa sadajana, ja 


kaneserre reng-oreng jahat se akiyanat. 

6 (59-7) E bakto para compet are reng-oreng 
gapaneka abali, adherreng akadi pate sambi 
alengleng e kottha. 

7(59-8) Reng-oreng gapaneka terros 
mon-semmonan sareng nye-ngenye; cacana 
tajem akadi peddhang, nyangka tadha oreng 
se mereng. 

8 (59-9) Tape sareng J unandalem reng-oreng 
gapaneka ekala-gella, GUSTE, sadajana 
bangsa gapaneka sareng Junandalem 
eya-seya. 

9(59-10) Junandalem kakowadan 
abdidalem, Junandalem se earep abdidalem, 
Junandalem pangongseyan abdidalem, Guste 
Allah. 

10(59-11) Lantaran kabecceanna tang 
Allah rabu manggii sengko reya; sengko 
epanangale tang moso epakala. 

11(59-12) Ja patee reng-oreng gapaneka, 
Guste, sopaja bangsa abdidalem ta loppaa. 
Pasalebbudan sareng pakala reng-oreng 
gapaneka sareng kobasaepon Junandalem, 
Guste pangaoban abdidalem sadajana, 

12 (59-13) Sabab reng-oreng gapaneka dusa 
lantaran cacana; dinggal sadajana me padha 
tajira e dhalem kasombonganna, sabab 
reng-oreng gapaneka dujan abasto sareng 
lecek ocana. 

13 (59-14) Guste Allah, pamateyagi reng- 


oreng gapaneka e bakto Junandalem duka, 
pamateyagi kantos tadha karena. Daddi 
sadajana oreng tanto oneng ja Allah marenta 
Israil, ban pamarentaannepon malebar 
saantero bume. 

14(59-15) E bakto para compet are, 
reng-oreng gapaneka abali, adherreng akadi 
pate sambi alengleng e kottha. 

15 (59-16) Reng-oreng gapaneka alengleng 
nyare teddhaan, manabi ta kennyang padha 
rak-dharagan. 

16 (59-17) Namong abdidalem anyanye 
parkara kakowadannepon Junandalem; 
sabban gi laggu abdidalem anyanye 
epakaja parkara kataresnaan sareng 
kaestowannepon Junandalem. Sabab 
Junandalem pangongseyan abdidalem, 
kennengnganna abdidalem nyare pangaoban 
e bakto sossa. 

17 (59-18) Ya Allah, kakowadan abdidalem, 
abdidalem anyanye nyanyeyan-nyanyeyan 
pojiyan kaagem J unandalem, sabab 
Junandalem pangaoban abdidalem, Guste 
Allah, se kataresnan. 

60 t Kaangguy pamimpinna koor. Menorot 
lagu: Kembang kacobung kasakseyan. 
Jabur pangajaran dhari Daud, (60-2) e 
bakto merrange oreng Aram-Mesopotamia 
ban oreng Aram-Zoba, ban e bakto Yowab 
gubar makala oreng Edom dhubellas ebu e 

Cora Accen. (60-3) Ya Allah, Junandalem 


nolak abdidalem sadajana, abdidalem sadaja 
edinggal epakala. Junandalem duka ka 
abdidalem sadajana, samangken ngereng 
pabaliyagi akadi gi dhimenna. 

2 (60-4) Junandalem magundhek bume 
kantos tennar, palerressagi se la-bella, sabab 
bume gundhek. 

3 (60-5) Sareng Junandalem ommadda 
edinggal nanggung kasossaan raja sareng 
berra; kantos padha dhing-tabarindhing akadi 
oreng mabu. 

4 (60-6) Junandalem apareng parengeddan 
ka oreng se alem, sopaja padhaa lopot dhari 
okoman. 

> (60-7) Nyoona salamet abdidalem sadaja, 
polana kobasana Junandalem se raja; 
peyarsaagi dua abdidalem sadaja sopaja 
reng-oreng se ekataresnae Junandalem 
salamedda. 

6 (60-8) Dhari kalenggiyanna se socce Allah 
adhabu, "Sengko asoraga, tana Sikhem bi 
Sengko egi-bagiya, Cora Sukot eelloda. 

7 (60-9) Gileyad ban Manasye Tang andhi, 
Efraim Tang topi baja ban Yehuda Tang 
tongket karajaan. 

8 (60-10) Tape Moab kennengnganna 
pamaccowanna Tang soko; Sengko asorak 
polana mennang ka Filistea. Edom bi Sengko 
eontale Tang kasot, menangka tandha ja tana 
jareya andhina Sengko." 

2 (60-11) Sapa se ngebaa sengko ka Edom? 


Sapa se ngebaa sengko ka kottha se abinteng 
jareya? 

10(60-12) Ya Allah, ponapa Junandalem ta 
asarengngana abdidalem sadajana? Ponapa 
Junandalem ta majuwa asarengnge tantara 
abdidalem sadajana? 

11(60-13) Nyoona tolong abdidalem 
ngadhebbi moso, sabab bantowannepon 
manossa tadha gunana. 

12 (60-14) Abareng ban Allah sengko ban 
bana gaga parjuga, Allah jareya se makala 
mosona sengko ban bana. 

6 1 lt Kaangguy pamimpinna koor. Eerenge 

calempong. Dhari Daud. (61-2) Ya 
Allah, peyarsaagi serrona abdidalem, gateyagi 
dua abdidalem. 

2 (61-3) Jau dhari compo abdidalem aserro 
ka Junandalem, sabab abdidalem ampon 
ta gadhuwan pangarebban pole. Aterragi 
abdidalem ka pangongseyan se aman, se 
monggu ka abdidalem talebat tenggina. 

3 (61-4) Sabab Junandalem pangaoban 
abdidalem, partahanan se kowat e dhalem 
ngadhebbi moso. 

4 (61-5) Nyoona edi abdidalem ngamponga 
kennengngan e kemahepon J unandalem 
saomorra, sopaja abdidalem aman ngaop e 
babana kalembangngepon Junandalem. 

>(61-6) Sabab Junandalem ampon meyarsa 
janji abdidalem, Guste Allah, sareng marenge 

abdidalem sangkolan gadhuwanna oreng 


alem. 

6(61-7) Moga rato lanjanga omor sopaja 
odhi ron-temoron. 

7 (61-8) Moga salerana marentaa 
salanjangnga menangka rato peleyanna 
Junandalem, Guste Allah, jagaagi salerana e 
dhalem kataresnaan sareng kaestowannepon 
Junandalem. 

8 (61-9) Daddi abdidalem anyanye, mojiya 
Junandalem saterrossa, sambi neptebbana 
janji abdidalem e dhalem re-saarena. 

6 2 1 Kaangguy pamimpinna koor. Menorot: 

Yedutun. Jaburra Daud. (62-2) Tang 
sokma sabbar anante Allah, pera Salerana se 
bisa masalamet sengko reya. 

2 (62-3) Pera Salerana se ajaga ban 
masalamet sengko, Salerana se abillai 
sengko, sengko ta kera gundhek. 

3 (62-4) Sampe bila bana kabbi nyerranga 
oreng se la padha ban geddhung se mereng, 
akantha geddhung se la para gujura? 

4 (62-5) Bana pera aneyat magaggara oreng 
jareya dhari kadhudhuganna se tenggi. Bana 
dujan lecek cacana; bibirra bana aberkadi, 
tape abasto e atena. 

> (62-6) Tang sokma sabbar anante Allah, 
pera Salerana se bisa masalamet sengko 
reya. 

6(62-7) Pera Salerana se ajaga ban 


masalamet sengko; Salerana se abillai 
sengko, sengko ta kera gundhek. 

' (62-8) Allah jareya se marenge sengko 
kasalameddan ban kahormadan, Allah jareya 
se kowat, se ajaga ban se abillai tang aba. 

8(62-9) He tang bangsa, mara terros 
nyoon ka Allah; totorragi essena atena 
bana ka Salerana, sabab Salerana jareya 
pangaobanna bana. 

2 (62-10) Manossa tadha bidana ban nyaba 
saserguan, raja kene padha tadha argana. 
Mon etembang manossa reya etemmo ja 
sanyatana dhammang, adhammangan dhari 
nyaba saserguan. 

10(62-11) Ja ngarep hasella pamerressan, 
ban ja ngandellagi barang rampasan. La-mala 
mon kasogiyanna bana atamba, atena bana 
ja pacekka ejadhiya. 

11(62-12) Pan-barampan kale sengko 
ngedhing Allah adhabu ja kakobasaan reya 
asalla dhari Salerana, 

12(62-13) ban pole ja Allah reya teptep 
taresna. Junandalem, Guste, se apareng 
babales ka saneyap oreng, menorot lalakonna 
bang-sebang. 

63 'Jaburra Daud, e bakto badha e ra-ara 
Yehuda. (63-2) Ya Allah, Junandalem 

Allah E, abdidalem nyaree sareng 

kerrong ka J unandalem. Akadi tana kajal se 

terrona tapanggiya sareng Junandalem. 

2 (63-3) Edine abdidalem mandeng 
Junandalem e kalenggiyanna, sopaja 
nengale kakowadan sareng kaagungannepon 
J unandalem. 

3 (63-4) Kataresnaannepon Junandalem 
aargaan dhari odhi, daddi abdidalem 
ngagungngagi Junandalem. 

4 (63-5) Abdidalem asokkor ka J unandalem 
saomorra, ngangka tanang ka Junandalem 
sambi adua. 

> (63-6) Abdidalem amoljaagi J unandalem 
sambi asorak, sabab sokma abdidalem sareng 
Junandalem epakennyang, akadi se eparenge 
teddhaan se nyaman. 

6 (63-7) E bakto dhung-tedhungan 
abdidalem emot ka J unandalem; samalem 
benteng abdidalem mekkere J unandalem, 

7 (63-8) sabab Junandalem se nolong 
abdidalem; e babana kalembangngepon 
Junandalem abdidalem ngaop sambi anyanye 
kalaban ate gumbira. 

8 (63-9) Abdidalem nagenne ka Junandalem 
epasekken, astaepon Junandalem se 
nyekkenne sareng masalamet abdidalem. 

2 (63-10) Namong reng-oreng se mateyana 
abdidalem bakal torona ka dunnyaepon oreng 
mate. 

10(63-11) Reng-oreng gapaneka badhi 


tebasa e dhalem paperrangan, daddi 
teddhaanna burun alas. 

11(63-12) Rato badhi anga-bunga lantaran 
partolongannepon Allah; oreng se asompa bit 
asmaepon Allah bakal amoljaagiya asmana, 
namong coloepon oreng se lecegan bakal 
esompedda. 

64 t Kaangguy pamimpinna koor. Jaburra 
Daud. (64-2) Ya Allah, peyarsaagi dua 

abdidalem e n sossa, parenge salamet 

nyaba abdidalem dhari moso se nakoe. 

2 (64-3) Pasalamettagi abdidalem dhari 
reng-oreng daraka se asakongkel, dhari 
sajjana reng-oreng jahat se salenter. 

3 (64-4) Reng-oreng gapaneka jilana 
epatajem akadi peddhang, makalowar caca 
se kejjem akadi pana. 

4 (64-5) Dhari pangetegganna reng-oreng 
gapaneka mabalattra careta lecek, tadha 
takona metenna oreng se ta sala. 

> (64-6) Reng-oreng gapaneka koko neggui 
neyadda se jahat, aparembagan masanga 
jebbak; caepon pangrasana tadha oreng se 
nengale. 

6 (64-7) Reng-oreng gapaneka gadhuwan 
sajja jahat, laju ngoca, "Sengko ban bana 
andhi sajja jahat se samporna." Ate ban 
buddina manossa ce dhalemma, tadha oreng 
se oneng ka essena. 

7 (64-8) Tape Allah ngaceddagi panana ka 


reng-oreng jareya, reng-oreng jareya pas 
loka daksakala. 

8 (64-9) Reng-oreng jareya mate polana 
cacana dibi; se nangale padha pek-kepeggan 
kabbi. 

2 (64-10) Reng-oreng laju padha katakoen 
kabbi; padha mekkere sabarang se la 
elampaagi Allah ban abertaagi sabarang se 
elampaagi Salerana. 

10 (64-11) Daddi oreng becce bakal padhaa 
perak, polana sabarang se elampaagi 
PANGERAN. Kabbi bakal ngaoba ka Salerana; 
reng-oreng se jujur se amoljaagi asmana. 
65 l Kaangguy pamimpinna koor. 

Jaburra Daud. Nyanyeyan. (65-2) 
Ya Allah, ampon sapantessa abdidalem 
sadaja amoljaagi Junandalem e Siyon, 
sareng neptebbi janji abdidalem sadaja ka 
Junandalem. 

2 (65-3) Sabab Junandalem se ngabbuli dua; 
sadajana oreng ngadhep ka Junandalem 
lantaran dusa. 

3 (65-4) Sa-dusa abdidalem talebat berra 
rassana, namong sareng Junandalem 
esapora. 

4 (65-5) Pojur onggu oreng se epele 
Junandalem, se edikane epaenneng e 
kalenggiyannepon J unandalem. Abdidalem 
sadaja badhi epatobuga sareng sadajana 

se sae, e dalemmepon Junandalem, 


kalenggiyannepon Junandalem se socce. 

? (65-6) Junandalem nyaodi abdidalem 
sadaja kalaban marenge kamennangan, 
Junandalem mabadha sabarang se ajib 
kaangguy masalamet abdidalem sadaja. 
Junandalem se earep sadajana bangsa, 
kantos ka kennengngan se alengka tase raja 
e jauna. 

6 (65-7) Junandalem majaga nong-gunong 
kalaban kakowadannepon Junandalem dibi, 
kaangguy noduwagi kobasana J unandalem se 
parjuga. 

7 (65-8) Junandalem maceddu garudhuna 
tase raja sareng omba se raja, sareng 
masabbar sa-bangsa se padha baridhu. 

8 (65-9) Sadaja pandhudhu bume tako 
sareng hormat nengale lalampaannepon 
Junandalem se tadha bandhinganna. 
Saantero bume dhari konco se settong ka 
settongnga sareng J unandalem epasorak 
talebat gumbirana. 

2? (65-10) Tana gapaneka sareng J unandalem 
epeyara sareng eparenge ojan, epalandhu 
kantos ce bannyana hasella. Ngay-songay 
sareng J unandalem eessee kantos possa 
aengnga, reng-oreng esadhiyai gandum 
sadajana; kadi kadhinto caraepon Junandalem 
apareng hasel bume. 

10 (65-11) Tana se elebadi salaga sareng 
Junandalem eaenge, tanana se apel-kempel 

ebaccae. Tanana epaardhung sareng ojan, 


bi-selbina epajurno. 

11 (65-12) Lantaran kasaeyannepon 
Junandalem, sabban taon Junandalem 
nyadhiyaagi hasel tamennan; kennengngan 
se erabuwi J unandalem hasella ce bannyana. 

12 (65-13) Ra-ara possa embi sareng 
dumbana, sadaja gumona anga-bunga. 

13 (65-14) Lon-talon katotoban dumba, 
ra-cora possa sareng gandum. Sadaja padha 
asorak sareng anyanye ce peragga. 

66 lt Kaangguy pamimpinna koor. 
Nyanyeyan. Mara asorak amoljaagi 
Allah, ommat manossa sadunnya! 

2 Mara anyanye ngagungngagi asmana, 
moljaagi Salerana ngangguy ji-pojiyan. 

3 Mara mator ka Allah, "Se elampaagi 
Junandalem makasambu ate onggu! Moso 
asojud katakoen ka Junandalem, amarga 
kobasaepon Junandalem talebat rajana. 

4Saantero bume asojud nyemba ka 
Junandalem, padha anyanye amoljaagi 
asmaepon Junandalem." 

> Mara nyander, abassagi apa se elampaagi 
Allah, makasambu ate onggu se elampaagi 
Salerana e antarana manossa! 

6 Tase eoba epadaddi tana kerreng, elebadi 
bangatowana sengko ban bana kalaban 
ajalan soko sampe entas ka tenggangan. 
Daddi sengko ban bana padha perak polana 
sabarang se elampaagi Salerana. 

7 Allah salanjangnga marenta kalaban 


parjuga. Sa-bangsa eoladi ban ejaga, sopaja 
se aberonta ta ngenneng ga-maangga ka 
Salerana. 

8 Mara moljaagi tang Allah, sa-bangsa, poji 
Salerana, pakaja sowarana! 

? Salerana ajaga sengko ban bana sopaja 
pagguna odhi, ejaga sopaja ta sampea labu. 

10Ya Allah, Junandalem ampon ngoji 
abdidalem sadaja akadi oreng se mamorne 
salaka e dhalem apoy se raja. 

ll Sareng Junandalem, abdidalem sadaja 
edinggal tabalusok ka dhalem jebbak, sareng 
eparenge tanggungan se talebat berra. 

12 Sareng Junandalem abdidalem sadaja 
edinggal enyek-enyek moso; abdidalem 
sadaja lebat e banjir sareng apoy. Namong 
samangken abdidalem sadaja sareng 
Junandalem ampon ebakta ka kennengngan 
se mamor. 

13 Abdidalem abaktaa kurban obbaran ka 
dalemmepon Junandalem, sareng neptebbana 
janji abdidalem ka J unandalem, 

l4janji se ekocaagi abdidalem e bakto 
abdidalem kasossaan. 

15 Abdidalem ngatorragi ka J unandalem 
kurban obbaran keban peleyan, embi dumba 
sareng sape lake, okossa ngebbul ka langnge. 

16 Mara padha dha enna, reng-oreng alem, 
bi sengko ecaretaana apa se elampaagi Allah 
ka sengko. 

17 Sengko la aserro nyoon tolong ka 


Salerana; sateya sengko anyanye pojiyan 
amoljaagi asmana. 

18Ja sakenga sengko lebur mekkere 
kajahadan, Pangeran tanto ta kasokan 
meyarsaagi maske sakejja. 

19Tape Allah meyarsaagi tang dua, sarta 
agateyagi tang parnyoonan. 

20 Sengko amoljaagi Allah sabab Allah ta 
nolak tang dua, ban taresna ka sengko tadha 
ambuna. 

67 t Kaangguy pamimpinna koor. Eerenge 

calempong. Jaburra Daud. (67-2) 
Moga Allah bellas ban aberkadi sengko ban 
bana, moga Salerana ngoladana ka sengko 
ban bana kalaban mora ate. 

2 (67-3) Ya Allah, moga karsaepon 
Junandalem ekaonengana oreng saantero 
bume, moga kasalameddannepon J unandalem 
ekaonengana sareng sa-bangsa. 

3(67-4) Ya Allah, moga sa-bangsa 
amoljaagiya Junandalem, moga sa-bangsa 
padhaa asokkor ka Junandalem. 

4(67-5) Moga sa-bangsa padhaa asorak 
kaperagen, sambi asorak kalaban gumbira. 
Sabab Junandalem adil e dhalem marenta 
sareng nonton saneyap bangsa e dunnya. 

>(67-6) Ya Allah, moga sa-bangsa 
amoljaagiya Junandalem, moga sa-bangsa 
padhaa asokkor ka Junandalem. 

6 (67-7) Tana la makalowar hasella, Allah, 


Allahna sengko ban bana se apareng berkat. 

7 (67-8) Allah aberkadi sengko ban bana; 
moga Salerana ehormadi saantero dunnya. 
68 t Kaangguy pamimpinna koor. J aburra 

Daud. (68-2) Allah ngadek, mosona 
aoe oreng se baji ka Salerana 
padha buru asalebbudan. 

2 (68-3) Allah ngojuk reng-oreng jareya, 
epakantha okos se ekebbat angen sampe 
elang. Akantha lilin se ngalelle e dhalem apoy 
kantha jareya oreng jahat mosna e ajunanna 
Allah. 

3 (68-4) Tape oreng alem perak ban 
anga-bunga, asorak kaperagen e ajunanna 
Allah. 

4 (68-5) Mara nyanye amoljaagi Allah, 
moljaagi asmana, sadhiyaagi jalan raja se 
elebadana Salerana se netene ondhem. 
Asmana iya areya PANGERAN mara 
anga-bunga e ajunanna! 

> (68-6) Allah se alenggi e Padalemmanna se 
Socce jareya ramana kana jatim ban se abillai 
para randha se ta andhi lake. 

6 (68-7) Allah apareng kennengngan ka 
oreng se kadibian, mabebas para tahanan 
sampe padha senneng odhina. Tape reng- 
oreng se ta atoro ka Pangeran kodu enneng e 
tana se kajal. 

' (68-8) Ya Allah, e bakto Junandalem 


nonton ommadda se ajalan lebat e ra-ara se 
kerreng, 

8 (68-9) bume agaledder, ojan ngalowa e 
ajunannepon J unandalem lantaran rabuna 
Allah Sinay, Allah Israil. 

2 (68-10) Junandalem matoron ojan 
sabannyana ka bume, mabali one tana kajal 
se kerreng. 

10 (68-11) Ommattepon J unandalem pas 
enneng e kadhissa; e dhalem kabecceannepon 
Junandalem, Guste, Junandalem meyara 
oreng mesken. 

11 (68-12) Pangeran apareng potosan, 
babinean laju padha ngeba berta: 

12 (68-13) "To-rato ban pasukanna la padha 
buru!" Paburuna akantha dara ngabber 
ka tenggina. Babinean e bengkona padha 
gi-magi salaka ban emmas se edinaagi. 
Maske bannya se ta noro aperrang, ommadda 
Allah la olle kamennangan. 

13 (68-14) (68:12) 

14 (68-15) E bakto Allah Se Mahakobasa 
masalebbudan to-rato e jadhiya, salju toron 
dhari Gunong Salmon. 

15 (68-16) Gunong Basyan reya ce rajana, 
gunong se bannya koncona. 

16 (68-17) Dhari co-koncona se bannya 
jareya arapa bana me tamburuwan ngabas 
ka Gumo Siyon se epele Pangeran menangka 


| Mazmur 68.171 24 . 113 
kalenggiyanna? PANGERAN alenggiya e 


jadhiya salanjangnga. 

17 (68-18) Allah abakta kareta se koko 
aebuwan bannyana rabu katon ce agungnga, 
dhari Sinay ka kennengngan se socce rowa. 

18 (68-19) PANGERAN ongga ka 
kennengngan se tenggi, abakta tawanan 
sabannyana. Salerana narema tor-ator dhari 
manossa, la-mala dhari kaom pamberonta, 
sopaja padhaa bisa enneng e jadhiya apolong 
ban GUSTE Allah. 

19 (68-20) Moljaagi Pangeran, sabab 
Pangeran jareya Allah se masalamet sengko 
ban bana, Se re-saarena mekol tanggunganna 
sengko ban bana. 

20 (68-21) Allahna sengko ban bana reya 
PANGERAN se apareng kasalameddan. se 
mabebas sengko ban bana dhari pate. 

21 (68-22) Allah tanto maremmok cethagga 
so-mosona, reng-oreng se terros odhi e 
dhalem dusa. 

22 (68-23) Dhabuna Pangeran, "He Tang 
ommat, Sengko ngeba mosona bana dhari 
Basyan, bi Sengko egiba abali dhari dhasarra 
tase raja, 

23 (68-24) sopaja bana maccowa sokona ban 
dharana reng-oreng jareya, ban te-patena 
bana bisaa ajilat dhara jareya sampe tobuk 
sakennyangnga." 

24 (68-25) Ya Allah, sadajana padha nengale 
paway kamennanganna Junandalem, Guste, 

rak-aragannepon Junandalem, GUSTE Allah, 


tang Allah, tang Rato, earak e kalenggiyanna. 

25 (68-26) E adha ajalan para tokang nyanye, 
e budhi tokang tabbuna calempong; e tengnga 
ban-paraban tokang tabbuna terbang; kantha 
reya nyanyeyanna reng-oreng jareya: 

26 (68-27) "Moljaagi Allah e dhalem 
kompolanna ommadda, moljaagi PANGERAN, 
he toronanna Yakub kabbi!" 

27 (68-28) Benyamin, suku se paleng kene 
ajalan e adha, e budhiyanna anyo-ronyo para 
pamimpinna suku Yehuda, e budhiyanna pole 
para pamimpinna suku Zebulon ban Naftali. 

28 (68-29) Ngereng duduwagi 
kakowadannepon Junandalem, Guste, 
kakowadan se sareng Junandalem eagem 
nolong abdidalem. 

23 (68-30) To-rato abakta tor-ator ka 
Junandalem e Padalemmannepon J unandalem 
e Yerusalim. 

30 (68-31) Bentakkagi Messer, burun alas e 
tengnga galagas kadhissa. Dukane sabangsa, 
se akadi banteng saambalan se asareng 
dhu-budhuna, se saleng enyek polana 
arebbua salaka; masalebbudan sa-bangsa se 
dujan aperrang! 

31 (68-32) Ja-pangraja Messer rabu abakta 
dimbaga; oreng Sudan ru-kaburu ngeba 
pesse opet ka Allah. 

32 (68-33) Mara nyanye ka Allah, sakabbinna 


karajaan e dunnya, nyanyeyagi ji-pojiyan ka 
Pangeran, 

33 (68-34) kaagem Salerana se lebat e 
langnge jaman lamba. Edhingngagi, Pangeran 
abu-dhabu, sowarana agarudhu nakoe onggu. 

34 (68-35) Akone kobasana Allah se 
ngobasane Israil, kobasana sampe gan 
langnge. 

35 (68-36) Makasambu ate onggu Allahna 
sengko ban bana e bakto kalowar dhari 
kalenggiyanna. Allah Israil marenge kobasa 
ban kakowadan ka ommadda. Moljaagi Allah! 
69 l Kaangguy pamimpinna koor. Menorot 

nyanyeyan: Kembang Kacobung. 
Dhari Daud. (69-2) Ya Allah, nyoona salamet 
abdidalem, Guste, sabab aeng ampon ongga 
gan leer. 

2 (69-3) Abdidalem tacellet ka cellot se 
dhalem, ta manggi tana paneddaanna soko. 
Abdidalem tasellem e aeng se dhalem, eanyo 
omba raja se santer. 

3 (69-4) Abdidalem ampon lesso se ra-eraan, 
leer kantos kerreng rassana. Mata kantos 
peddi anante bantowan dhari Junandalem, 
Guste Allah. 

4 (69-5) Oreng se baji ka abdidalem ta 
kalaban badha sababba, abannyaan dhari 
obu se tombu e cethak. Abdidalem epateyana 
reng-oreng kowat; se nyerrang abdidalem 

ngangguy petenna. Abdidalem epaksa mabali 


rang-barang se banne hasella rampasan. 

“ (69-6) Ya Allah, Junandalem ngagali 
sadajana kasalaan abdidalem, dusa 
abdidalem ta ekenneng errep dhari 
Junandalem. 

6(69-7) Ja kantos abdidalem matodhusan 
reng-oreng se ngarep ka Junandalem, Guste 
ALLAH Se Mahatenggi, Se Mahakobasa. Ya 
Allah Israil, ja kantos abdidalem madhateng 
nespa ka reng-oreng se nyemba Junandalem! 

" (69-8) Sabab lantaran Junandalem 
abdidalem eya-seya, lantaran Junandalem 
abdidalem ecale oreng sabannyana. 

8 (69-9) Abdidalem akadi oreng manca e 
seddina la-bala sadajana, ale kaka tadha se 
kennala. 

2 (69-10) Samangat abdidalem rabbang 
lantaran taresna ka Padalemmannepon 
Junandalem; abdidalem eya-seya reng-oreng 
se ya-nyeya Junandalem. 

10(69-11) Abdidalem apowasa marendha 
aba, namong eya-seya sareng reng-oreng. 

11(69-12) Abdidalem ngangguy kaen karong 
partandha sossa, namong ekala-gella oreng 
sabannyana. 

12 (69-13) Abdidalem daddi rarasanna oreng, 
reng-oreng mabu padha anyanye parkara 
abdidalem. 

13 (69-14) Namong abdidalem adua ka 
Junandalem, GUSTE, Ya Allah, kasokana 

Junandalem nyaodi e bakto se sae. Nyoona 


tolong abdidalem, lantaran taresnana 
Junandalem se raja, sareng lantaran 
kaestowannepon Junandalem. 

14(69-15) Ja kantos abdidalem tasellem e 
dhalem cellot, nyoona salamet abdidalem 
dhari reng-oreng se baji ka abdidalem, sareng 
dhari aeng se dhalem. 

15 (69-16) Ja kantos abdidalem eanyo omba 
raja, sareng tasellem e dhasarra tase otaba 
ekobur e dhalem lobang. 

16 (69-17) Ngereng abdidalem saodi, GUSTE, 
sabab J unandalem sae sareng taresna 
salanjangnga. Kasokana Junandalem atole ka 
abdidalem samangken, sabab bellas asena 
Junandalem talebat rajana. 

17 (69-18) Ja ngetek dhari abdidalem 
kadhinto, sabab abdidalem kasossaan, 
ngereng duliyan, abdidalem nyoona tolong. 

18 (69-19) Ngereng ka kadhinto, pasalamet 
abdidalem, palopottagi dhari moso. 

19 (69-20) Junandalem ngagali saponapa 
abdidalem eya-seya, ecale sareng epanespa, 
Junandalem ngagali ka moso abdidalem 
sadajana. 

20 (69-21) Ate abdidalem ancor lantaran 
eya-seya, abdidalem kantos potos pangarep. 
Abdidalem nyare kabellasan, namong tadha 
ollena; abdidalem nyare panglepor, namong 
ta manggi pa-ponapa. 

21(69-22) La-mala abdidalem epakon 


neddha racon e bakto lapar; e bakto pelka 
epakon ngenom cokka. 

22 (69-23) Mandar pestana reng-oreng 
gapaneka madhatengnga calaka ka abana, 
sareng daddi jebbak ka para tamoyya. 

23 (69-24) Mandar tengalla eparengngana 
buta, balikadda eparengngana ta kowat. 

24 (69-25) Tebaagi dukaepon Junandalem ka 
reng-oreng gapaneka, me olle reng-oreng 
gapaneka katebanan babendunnepon 
Junandalem se rabbang lap-ngolap. 

25 (69-26) Diggal parkemahannepon me olle 
seppe, sadajaepon kemahna me olle tadha 
orengnga. 

26 (69-27) Sabab reng-oreng gapaneka 
nganeyaja reng-oreng se eokom Junandalem, 
sareng ngacaca reng-oreng se eseksa 
J unandalem. 

27 (69-28) Diggal kasalaanna me olle 
sajan bannya; ja pabendherragi reng-oreng 
gapaneka. 

28 (69-29) Diggal nyamana me olle ekosot 
dhari ketabba oreng odhi; ban ta ecathet e 
dhalem dhaftarra reng-oreng se jujur. 

29 (69-30) Namong abdidalem etendhes 
kantos sake sadaja, angkessagi abdidalem, 
Guste, pasalamettagi. 

30 (69-31) Daddi sengko anyanye 
ngagungngagiya Allah, amoljaagiya Salerana 
sambi anyanye asokkor. 

31(69-32) Jareya lebbi ekasokane 


PANGERAN ebandhing kurban sape lake, 
kurban sape lake se raja. 

32 (69-33) Nangalee jareya, oreng se 
tatendhes perak, oreng se nyemba Allah 
padha raja atena. 

33 (69-34) Sabab PANGERAN meyarsaagi 
oreng se mesken, ta loppa ka oreng se 
epenjara. 

34 (69-35) Moljaagi Allah, langnge ban 
bume, tase raja ban saessena. 

35 (69-36) Allah masalamedda Yerusalim ban 
majagaa pole tha-kottha Yehuda. Ommadda 
Pangeran ennengnga e jadhiya, tana jareya 
daddiya andhina. 

36 (69-37) Na potona bakal naremaa sangkol 
tana jareya, reng-oreng se taresna ka 
Pangeran bakal ennengnga e jadhiya. 

lt Kaangguy pamimpinna koor. Dhari 

70 Daud, e bakto ngatorragi kurban 
parengeddan. (70-2) Ya Allah, nyoona 
salamet abdidalem, ngereng duli tolong 
abdidalem, GUSTE! 

2 (70-3) Diggal oreng se terro mateyana 
abdidalem me olle epakala sareng buru 
kabingongan. Diggal oreng se asorak polana 
abdidalem manggi kasossaan me olle tako, 
laju nyorot sareng eya-seya. 

3(70-4) Diggal oreng se ngala-gella 
abdidalem me olle takerjat sareng malo. 

4(70-5) Sadajana oreng se nyemba ka 


Junandalem moga eparengngana perak 
sareng gumbira. Sadajana oreng se asokkor 
lantaran epasalamet Junandalem moga 
ros-terrosana ngoca, "Agung onggu Pangeran 
reya!" 

? (70-6) Abdidalem kadhinto mesken sareng 
ta gadhuwan kakowadan; ngereng duli rabu, 
Guste Allah. Junandalem se nolong sareng 
masalamet abdidalem, ngereng ja patellat se 
nolonga abdidalem, GUSTE. 

7 1 l Abdidalem nyare pangaoban ka 
Junandalem, GUSTE, ja kantos 
abdidalem epamalo. 

2 Bebassagi abdidalem, sabab J unandalem 
adil, peyarsaagi abdidalem sareng 
pasalamettagi. 

3 Ngereng Junandalem daddi gunong bato 
kennengnganna abdidalem ngaop; sareng 
daddi binteng se koko kennengnganna 
abdidalem nyare salamet. Sabab 
Junandalem sowaka sareng kennengnganna 
kasalameddan monggu ka abdidalem 
kadhinto. 

4Ya Allah, palopottagi abdidalem dhari oreng 
jahat, dhari kobasana oreng se kejjem sareng 
daraka. 

> Sabab Junandalem pangarebban 
abdidalem, Guste ALLAH Se Mahatenggi; 
abdidalem parcaja ka Junandalem ngabidi gi 
kene. 

6 Saomorra abdidalem terros nyandhar ka 


Junandalem; Junandalem se ajaga abdidalem 
ngabidi abdidalem lahir, daddi abdidalem 
ngagungngagi Junandalem terros. 

7 Odhi abdidalem daddi conto ka oreng 
bannya, sabab Junandalem pangaoban 
abdidalem se kowat. 

8 Abdidalem ros-terrosan moji Junandalem, 
saare benteng abdidalem abertaagi 
kaagunganna Junandalem. 

“Ja buwang abdidalem manabi ampon towa, 
ja dinggallagi abdidalem manabi ampon ta 
gadhuwan kakowadan, 

10 Sabab so-moso padha ngacaca abdidalem 
se terro mateyana abdidalem padha 
asakongkel. 

ll Caepon reng-oreng gapaneka, "Oreng 
rowa la edina bi Allah; mara serser, mara 
pega sabab la tadha se masalamedda oreng 
rowa." 

12Ja majau dhari abdidalem, Guste Allah, Ya 
Allah, ngereng duli tolong abdidalem. 

13 Diggal oreng se nyerrang abdidalem 
me olle epamalo sareng epatompes, oreng 
se macalakaa abdidalem me olle eya-seya 
sareng katodhusen. 

14 Namong abdidalem terrosa ngarep ka 
Junandalem, sareng sajana bajeng se moji 
J unandalem. 

15 Saare benteng abdidalem nyaretaagiya 
sadajana kaadilan sareng kasalameddan se 

ta kabitong saponapa bannyana, se sadajana 


dhari Junandalem asalla. 

16 Abdidalem mojiya kobasana Junandalem, 
Guste ALLAH Se Mahatenggi, abdidalem 
makalontaa kaadilanna Junandalem, namong 
kaadilanna Junandalem saos. 

17/vya Allah, Junandalem apareng 
kasalameddan ka abdidalem dhari gi kene, 
kantos mangken abdidalem nyaretaagi sadaja 
se elampaagi Junandalem se makasambu ate. 

18Ya Allah, ja dinggallagi abdidalem, 
kantos abdidalem towa sareng oban, sopaja 
abdidalem abertaagi kobasana sareng 
kaparjugaanna Junandalem, ka sadajana 
katoronan se bakal dhateng. 

19Ya Allah, kaadilannepon Junandalem 
salangnge tenggina; se elampaagi 
Junandalem talebat rajana; pasera se 
nandhinge J unandalem? 

20) unandalem marenge abdidalem 
kasossaan se berra sabannyana, namong 
Junandalem mabaliya kakowadan abdidalem 
akadi asalla, sareng majaga abdidalem dhari 
makam. 

2ljJunandalem bakal madaddiya abdidalem 
amoljaan dhari gi dhimen, sareng apareng 
panglepor ka abdidalem pole. 

22 Abdidalem mojiya Junandalem sareng 
gambus, sabab J unandalem esto, Guste Allah. 
Abdidalem anyanye amoljaagiya J unandalem 

sareng calempong, mojiya Junandalem, 


Guste, Allahna Israil se socce. 

23 Abdidalem asoraga ce gumbirana sambi 
anyanye amoljaagi Junandalem. Badan 
sareng sokma abdidalem anyanye kaperagen, 
polana Junandalem masalamet abdidalem. 

24 Saare benteng abdidalem abertaagiya 
kaadilannepon Junandalem, sabab reng-oreng 
se macalakaa abdidalem ampon epakala ban 
epamalo sareng J unandalem. 

7 2 l Dhari Sulaiman. Ya Allah, ajarragi 

okomannepon Junandalem ka rato, 
parengngagi kaadilannepon Junandalem ka 
pottrana rato. 

2 Moga rato ahakime ommattepon 
Junandalem menorot hokom, sareng adil ka 
reng-oreng se tatendhes. 

3 Moga nagara abdidalem eparengngana 
mamor, rayattepon ngarassaagi kaadilan. 

4 Moga rato abillaana haepon rayat kene, 
nolong reng-oreng mesken sareng matadha 
reng-oreng se nganeyaja rayat. 

> Moga salerana teptebba kobasa kantos 
ron-temoron saabidda gi badha are sareng 
bulan. 

6 Moga rato padhaa sareng ojan se gaggar 
e gal-teggal, akadi ojan derres se mabacca 
tana. 

7 Moga kaadilan atambaa sae e jaman 
pamarentaanna, nagara mamor saabidda 
bulan gi nyonar. 

8 Moga karajaannepon atambaa lebar dhari 


tase se settong ka tase settongnga, malebar 
dhari temor kantos ka bara. 

3? Pandhudhuepon sagara beddhi badhi 
asojuda ka salerana, moso asojud e adhana 
padana. 

10To-rato Tarsis sareng lo-polo badhi 
abaktaa tor-ator ka salerana. To-rato Arab 
sareng Etiopia rabu abakta pesse opet. 

l1 To-rato badhi asojuda sadaja e ajunanna, 
sa-bangsa sadajana badhi daddiya dunorra. 

12 Sabab salerana nolong oreng se tatendhes 
odhina se ta gadhuwan kakowadan ta bisa 
apa-ponapa, ban oreng mesken aserro nyoon 
tolong ka salerana. 

13 Rato gapaneka bellas ka oreng mesken 
sareng rayat biyasa, sareng masalamet 
reng-oreng se malarat odhina. 

14 Salerana mabebas reng-oreng gapaneka 
dhari panendhessan sareng kakerrasan, 
sabab odhina reng-oreng gapaneka eanggep 
talebat raja argana. 

15 Lanjang omor, rato! Moga salerana 
eatorana emmas dhari nagara Arab. 

Moga salerana enyoonnagi ka Pangeran 
ros-terrosan, sareng eberkadi Pangeran 
salanjangnga. 

16 Moga bannya a hasella gandum saantero 
nagara, mo-gumoepon possa sareng 
hasel bume. Moga tanaepon landhu akadi 

Pagunongan Libanon, pandhudhuepon 


kotthana atamba akadi rebba e talon. 

17 Moga asmaepon rato ekaemodi 
salanjangnga, moga asmaepon atambaa 
kasohor saabittepon gi badha are se nyonar. 
Moga sa-bangsa nyoona berkattepon 
Junandalem akadi se etarema salerana, 
sareng nyoon sopaja rato eparengngana 
senneng salanjangnga. 

18 Moljaagi PANGERAN, Allahna Israil! 

Pera Salerana se alampaagi sabarang se 
makasambu ate. 

19 Moljaagi asmana se agung salanjangnga; 
moga kamoljaanna mossae bume ban 
saessena! Amin! Amin! 

20 Gan jadhiya duana Daud, pottrana Isay. 
7 3 lJ aburra Asaf. Allah reya sae onggu ka 

ommadda, ka oreng se morne atena. 

2 Tape sengko la mangmang, tang 
kaparcajaan para elanga, 

3 sabab sengko arassa tamburuwan ka oreng 
se angga, e bakto sengko nangale oreng 
jahat se nyaman odhina. 

4 Sabab reng-oreng jareya ta nanggung sake 
pa-apa, badanna baras ban kowat. 

> Reng-oreng jareya ta nanggung sossa, ta 
palang akantha oreng laenna. 

6 Polana reng-oreng jareya sombong 
pannengnga, ban ajalannagi kakerrasan 
salanjangnga. 


| Mazmur 73.71 19 126 
7 Dhari atena ngalowa kajahadan; kabbi 


padha repot ban maksod se jahat. 

8 Oreng laen ekala-gella ban eca-kocae, eara 
ekaneyajaa, gathagga ta jama. 

P Allah se jumenneng e sowarga eca-kocae, 
ban asebbal ka reng-oreng e bume, 

10 Sampe ommadda Allah abalik noro 
reng-oreng jareya, ban parcaja ka cacana. 

ll Cana reng-oreng jareya, "Allah ta kera 
ngagali, Se Mahatenggi ta kera ngarte." 

12 Kantha jareya kabadhaanna oreng jahat; 
odhina nyaman, dhi-andhina sajan atamba. 

13 Parcoma sengko ajaga sopaja tang ate 
berse; tadha gunana sengko ajauwi dusa. 

14Sabab saare benteng sengko terros 
palang; sabban laggu sengko eseksa. 

15Ja sakenga abdidalem ngoca kadi 
gapaneka, abdidalem akiyanadi angkadanna 
tra-pottraepon J unandalem. 

16 Namong e bakto abdidalem ngoddi terro 
ngarteya, parkara gapaneka ka abdidalem ce 
malaradda rassana. 

17 Dhi-budhina abdidalem maso ka 
Padalemmannepon Junandalem, abdidalem 
laju ngarte aherrepon odhina oreng jahat. 

18 Sareng Junandalem reng-oreng gapaneka 
esaba e lorong se lecen, ediggal kantos padha 
labu laju mate. 

19E dhalem saparngedep padha ancor 
sadajana, aherrepon odhina nakoe parana. 

20 Reng-oreng gapaneka akadi mempe se 


elang e baja laggu; e bakto Junandalem 
ngadek, GUSTE, reng-oreng gapaneka ampon 
tadha. 

21E bakto abdidalem arassa caremmet 
sareng ate arassa peggel, 

22 abdidalem budhu sareng ta ngarte, akadi 
keban e ajunannepon Junandalem. 

23 Sanajjan sakadhinto, abdidalem teptep 
badha e seddiannepon Junandalem, 
Junandalem ngastane tanang abdidalem. 

24 j unandalem nonton abdidalem sareng 
babalaan, ban pagi naremaa abdidalem 
kalaban kahormadan. 

25 Pasera se ekaandhi abdidalem e sowarga 
kajabana J unandalem? Salaenna Junandalem 
tadha pole se ekaterrowe abdidalem e bume. 

26 Sanajjan sokma sareng badan abdidalem 
ta kowat, Junandalem kakowadan abdidalem, 
Guste Allah; namong J unandalem se ekaandhi 
abdidalem salanjangnga. 

2! Oreng se adinggallagi J unandalem tanto 
calaka, se ta esto ka Junandalem tanto 
sareng J unandalem epamosna. 

28 Tape monggu ka sengko bagus 
mon semma ban Allah, Guste ALLAH 
Se Mahatenggi bi sengko egabay tang 
pangaoban, sopaja sengko bisaa abertaagi 
sabarang se elampaagi Salerana. 

74 l Nyanyeyan pangajaranna Asaf. 
Ya Allah, ponapa abdidalem 

kadhinto sareng Junandalem edinggallagiya 


salanjangnga? Aponapa Junandalem me duka 
terros ka ommattepon dibi? 

2 Kaemodi ommattepon Junandalem se 
epele Junandalem dhari gi dhimen, bangsa 
se sareng Junandalem epabebas sopaja 
daddi kaagungannepon Junandalem. Kaemodi 
Gumo Siyon, se ebadhi kalenggiyannepon 
Junandalem. 

3 Ngereng alomampa e kennengngan se 
ampon daddi jur-gujuran; sadaja se badha 
e Padalemmannepon Junandalem ampon 
epaancor sareng moso. 

4Mosoepon Junandalem padha ra-eraan 
e Padalemmannepon Junandalem, sareng 
masang bul-ombul kamennangan e kadhissa. 

> Reng-oreng gapaneka akadi tokang moger 
kaju se nyebengngagi kapagga, mogerra 
ka-bungkaan e alas. 

6 Sareng reng-oreng gapaneka sadajana 
okeran kaju epaancor ngangguy kapak sareng 
tokol. 

7 Reng-oreng gapaneka ngobbar 
Padalemmannepon J unandalem kantos tadha 
karena; sareng manajjis kennengngannepon 
oreng abakte ka Junandalem. 

8 Reng-oreng gapaneka amaksot makalaa 
abdidalem sadaja, kennengngannepon 
kabakteyan e nagara kadhinto eobbara, 
epatadhaa. 

? Bi-nabbi sareng dha-tandha se ajib ampon 


ta ngaton pole, tadha oreng settonga se 
oneng kantos bilaepon kabadhaan teptebba 
sakadhinto. 

10 Kantos bilaepon, Guste, Junandalem 
se eya-seyaa moso? Ponapa salanjangnga 
asmaepon Junandalem eya-seya reng-oreng 
gapaneka? 

ll Aponapa Junandalem me ta kasokan 
nolong abdidalem pole? Aponapa abdidalem 
sadaja me ta eparduli pole? 

12 Ya Allah, ngabidi parmolaanna J unandalem 
rato abdidalem, Junandalem panyalamet 
abdidalem sadaja. 

13 Kalaban kakowadan se talebat rajana 
Junandalem nyeba tase, mabella cethakkepon 
ga-naga tase. 

14j unandalem malejjar thak- cethakkepon 
Lewiyatan, ban Lewiyatan gapaneka ebadhi 
kakanna essena ra-ara. 

15jJ unandalem magili somber sareng songay; 
songay se raja epakerreng tadha aengnga. 

16jJ unandalem se nyeptaagi seyang sareng 
malem, se nantowagi kennengngannepon are 
sareng bulan. 

17 jJ unandalem neptebbagi tes-batessepon 
bume, abadhi mosem nemor sareng nembara. 

18 Namong kaemodi, GUSTE, kadi ponapa 
moso ya-nyeya J unandalem, bangsa se ta 
oneng ka Junandalem ca-ngocae J unandalem. 

19Ja passraagi ka moso se kejjem, 


ommattepon Junandalem se ta bisa apa- 
ponapa kadhinto. Ja kantos Junandalem 
ta ngemodi kabadhaannepon ommadda se 
palang. 

20 Kaemodi parjanjiyan se ebadhi 
Junandalem sareng abdidalem sadaja, 
sabab oreng ajalannagi kakerrasan e 
man-kadhimman e nagara kadhinto. 

21ja kantos oreng se tatendhes epamalo, 
moga oreng mesken sareng nyangsara 
amoljaagi Junandalem salanjangnga. 

22 Ngereng ngadek, Guste, billai parkaraepon 
Junandalem! Sabab saare benteng 
Junandalem eya-seya sareng reng-oreng se 
ta parcaja ka Junandalem. 

23 Kaemodi paerana so-mosoepon 
Junandalem, se reng-cerrengan ce rammena 
sajan abit sajan ce kajana. 

7 5 lt Kaangguy pamimpinna koor. Menorot 

nyanyeyan: Ja mamosna. Jaburra Asaf. 
Nyanyeyan. (75-2) Abdidalem sadaja nyemba 
ka Junandalem, Guste, abdidalem asokkor 
ka Junandalem, sareng abertaagi sadaja se 
makasambu ate se elampaagi J unandalem. 

2 (75-3) Allah adhabu, "Mon la napa ka 
bakto se la etantowagi bi Sengko, Sengko 
ahakimana epaadila. 

3(75-4) Mon bume agundhek ban mahlok 
saessena padha ngetter, Sengko se makoko 
ga-canggana." 

4(75-5) Sengko ngoca ka oreng se dujan 


asebbal sopaja ja asebbal ros-terrosan. 

? (75-6) Ka oreng jahat Sengko ngoca sopaja 
ja thak-magathak tengkana. Ja ja-maraja 
cethak, otaba ja-maraja caca. 

6(75-7) Sabab panghakiman ta dhateng 
dhari bara otaba dhari temor, banne dhari 
dhaja otaba dhari lao. 

! (75-8) Se ahakime reya Allah dibi, se 
settong epamandhap, settonganna epatenggi. 

8(75-9) Dukana PANGERAN akantha tobung 
se eastane, tobung se aesse anggur se towa. 
Bi Allah essena eselen, pas kodu eenom bi 
reng-oreng jahat e bume epa sampe berse. 

2 (75-10) Tape sengko paggun abertaagi 
Allahna Yakub, anyanye ji-pojiyan amoljaagiya 
Salerana. 

10(75-11) Allah bakal mapotonga 
kakowadanna oreng jahat, dineng oreng se 
becce epasajana kowat. 

t Kaangguy pamimpinna koor. Eerenge 
7 6 calempong. Jaburra Asaf. Nyanyeyan. 

(76-2) Allah kalonta e Yehuda; asmana 
Da e Israil. 

2(76-3) Yerusalim padalemmanna; Gumo 
Siyon kalenggiyanna. 

3 (76-4) E jadhiya pakakas perrangnga 
moso, pana, tameng ban peddhang padha 
epaancor. 

4(76-5) Molja onggu, Junandalem, Guste, 
lebbi agung dhari nong-gunong jaman lamba. 

>(76-6) Reng-oreng se bangalan ampon 


erampase, padha tatedhung ta jaga pole. 
Rit-parjurit se gaga parjuga ampon elang 
kakowadanna sadaja. 

6(76-7) Ran-jaran sareng se nompa 
padha labu terros mate e bakto ebentak 
Junandalem, Allahna Yakub. 

" (76-8) Nakoe onggu Junandalem, GUSTE! 
Manabi Junandalem duka, pasera se kowat 
nahan? 

(76-9) Dhari langnge Junandalem 
anyataagi potosan; bume neng-enneng 
katakoen, 

2 (76-10) e bakto Junandalem ngadek 
badhi ngadili, masalamedda reng-oreng se 
etendhes e bume. 

10(76-11) Reng-oreng se paleng galak 
amoljaagi Junandalem jugan, se gi peggel 
padha ngangguy kaen karong menangka 
tandha sossa atena. 

11(76-12) Teptebbi janjina bana ka GUSTE 
Allahna. Sa-bangsa se badha e ma-semmana, 
mara padha ngeba tor-ator ka Allah se 
ekatakoe oreng sadunnya. 

12 (76-13) Allah mapotong samangadda 
para pangobasa, to-rato padha katakoen ka 
Salerana. 

7 7 t Kaangguy pamimpinna koor. Menorot: 

Yedutun. Jaburra Asaf. (77-2) Sengko 
aera epakaja ka Allah; sengko aera epakaja, 
ban Allah meyarsa tang sowara. 


Mazmur 77.21 11 133 
2 (77-3) E dhalem karekongan sengko adua 


ka Pangeran; sengko ngangka tang tanang 
samalem benteng nyoon ka Salerana tadha 
busenna, tape sengko ta nemmo panglepor 
ate, 

3(77-4) Bila sengko enga ka Guste Allah 
sengko aserro, bila sengko ker-mekker, tang 
ate sajan lesso. 

4(77-5) E baja malem sengko epatangeddha 
tedhung bi Pangeran, sengko ngalengsang 
sampe ta ngenneng acaca. 

>(77-6) Sengko mekkere re-are se la lebat, 
nga-ngengae on-taon jaman lamba. 

6 (77-7) E baja malem sengko ker-mekker, 
ban atanya e dhalem ate, 

7(77-8) "Pangeran reya apa salanjangnga 
nolak sengko ban ta kasokan pole ka sengko 
reya? 

8 (77-9) Apa Allah la ta taresna ka sengko? 
apa Allah ta neptebbi dhabuna? 

2 (77-10) Apa Allah la ta emot aparenga 
kabellasan? Apa Allah duka sampe ta 
kaagungan panganeser?" 

10(77-11) Sengko laju ngoca, "Se paleng 
nyakee tang ate iya areya Se Mahatenggi ta 
kobasa pole." 

11 (77-12) Abdidalem ngemodana sadaja se 
elampaagi Junandalem, GUSTE, ngemodana 
sadaja se ajib sareng se ane se elampaagi 
Junandalem gi jaman dhimen. 

12 (77-13) Abdidalem mekkerana sadaja se 


elampaagi Junandalem, se talebat sae, se 
makasambu ate. 

13(77-14) Ya Allah, sadaja se elampaagi 
Junandalem socce, tadha Allah se agung 
kajabana Junandalem, Guste. 

14(77-15) Junandalem Allah se mabadha 
kaajiban, kobasana J unandalem ampon 
enyataagi e antarana sa-bangsa. 

15(77-16) Kalaban kakowadannepon 
Junandalem, J unandalem mabebas 
ommadda, toronannepon Yakub sareng 
Yusup. 

16 (77-17) Nengale Junandalem aeng daddi 
tako, Guste, padha ngetter sar-dhasarra tase. 

17 (77-18) Ondhem magaggar ojan, 
galudhuk saleng pajaggur; kelap saleng 
kareddhap dhari man-kadhimman. 

18 (77-19) Galudhuk saleng pajaggur, kelap 
patang kareddhap, bume gundhek agaledder. 
19(77-20) Junandalem alomampa lebat e 
omba, ngalebadi sagara se dhalem, namong 

lampadda padaepon ta katengal. 

20 (77-21) Akadi oreng ngowan Junandalem 
nonton ommadda, kalaban parantaraanna 
Mosa sareng Harun. 

7 8 l Nyanyeyan pangajaranna Asaf. 

Tan-taretan sabangsa, edhingngagi 
tang babalaan reya, edhingngagi pateppa 
tang oca. 

2 Sengko nerrangngagiya bangsalan ban 


parebasan, nerrangngagiya bak-tebbagan 
jaman lamba, 

3 sabarang se ekaedhing ban se ekataowe 
sengko, se ecaretaagi bi tang bangatowa. 

“Jareya bi sengko ta eroseyaagiya ka na 
poto; kabbi ebertaagiya ka angkadan se bakal 
dhatengnga parkara kobasana PANGERAN, 
sabarang se ajib ban se raja se elampaagi 
Salerana. 

> Bangsa Israil eparenge hokomma, 
toronanna Yakub eparenge papakonna. 
Bangatowana sengko ban bana epakon 
ngajarragi kom-hokom jareya ka na-anana, 

6 sopaja angkadan se bakal dhateng padha 
taowa, sarta nerrossagi pole ka na-anana. 

7 Kalaban cara se kantha jareya na potona 
sengko ban bana bakal ngarebba ka Allah, ta 
loppa ka sabarang se elampaagi ban terros 
taat ka papakonna, 

8 sopaja na potona sengko ban bana jareya, 
ta padhaa ban bangatowana, se dujan 
aberonta ban alako daraka; angkadan se ta 
koko imanna ban ta esto ka Allah. 

? Suku Efraim se asanjata gandhiba ban 
pana, padha buru e bakto aperrang. 

10 Suku jareya ta neptebbi parjanjiyanna ban 
Allah, sarta ta atoro ka kom-hokomma. 

ll Reng-oreng jareya padha loppa ka 
sabarang se elampaagi Salerana, ban 
sabarang se ajib se epatangale ban abana. 

12E adhana para bangatowana Allah 


mabadha kaajiban e nagara Messer ban e 
tana lapang Zowan. 

13 Tase epaseba, reng-oreng jareya pas 
epalebat e jadhiya; aeng epamanjeng 
epakantha geddhung. 

14 Reng-oreng jareya etonton ban ondhem 
e baja seyang sarta ban terana apoy e baja 
malem. 

15 Bato e ra-ara beddhi epamaroka, 
reng-oreng jareya eparenge aeng enom 
sampe wa-ngalowa. 

16 Gumo bato epakon makalowara aeng, 
aeng pas agili akantha songay. 

17 Tape reng-oreng jareya terros dusa ka 
Allah, e ra-ara beddhi padha aberonta ka 
Allah Se Mahatenggi. 

18 Reng-oreng jareya etengnget ba-nyoba 
Allah, maksa nyoon kakanan se daddi 
pangaterrona. 

19 Reng-oreng jareya alaban ka Allah, laju 
ngoca, "Ba bisaa Allah apareng kakanan ka 
sengko ban bana e ra-ara reya? 

20 Pajat bendher Salerana mokol gunong 
bato se gali, sampe aeng santer agili. Tape 
ba bisaa keya Salerana nyadhiyaagi roti ban 
marenge ommadda daging?" 

21 Meyarsa jareya, Guste ALLAH duka pas 
madhateng apoy epanyerrang ommat jareya; 
dukana aba-tamba ka reng-oreng jareya, 

22 polana reng-oreng jareya ta parcaja 


ka Allah, ta parcaja ka kobasana se bisa 
masalamet abana. 

23 Sanajjan kantha jareya langnge eparenge 
parenta, sopaja mokka bang-labangnga. 

24 Dhari sowarga epatoron gandum 
sabannyana, manna se daddiya kakanna 
reng-oreng jareya. 

25 Reng-oreng jareya eparenge kakanan 
ta sakera-kera, epangakan rotina para 
malaekat. 

26 Angen temor epadhateng keya, angen lao 
epadhateng kalaban kobasana. 

21 No-mano epatoron kaangguy ommadda, 
bannyana padha ban beddhi e penggir 
serreng. 

28 No-mano epagaggar e parkemahan, e 
sabingkerra tana se daddi kennengnganna. 
29 Reng-oreng jareya pas ngakan sampe 
kennyang, sabab bi Allah la eparenge se 

daddi pangaterrona. 

30 Tape napsona reng-oreng jareya tadha 
marena, daddi teppana gi padha terros 
ngakan, 

31 Allah pas duka ka reng-oreng jareya, 
reng-oreng Israil se gi ngodha ban se gaga 
parjuga padha epamate tadha karena. 

32 Maske kantha jareya ommadda gi 
paggun agabay dusa maske nangalee 
kaajiban-kaajiban padha paggun ta parcaja. 


| Mazmur 78.331 44 138 
33 Daddi akantha ceppedda nyaba reng- 


oreng jareya epapegga odhina epamate 
katakoen daksakala. 

34 Sabban badha e antarana se epamate bi 
Allah, se laen atobat pas abali ka Salerana. 

35 Pas enga ja Allah se ngaobi abana ja Allah 
Se Mahakobasa panyalamedda abana. 

36 Tape reng-oreng jareya lecek ka Salerana, 
cacana ta teppa salanjangnga. 

37 Reng-oreng jareya ta esto ka Allah, ban ta 
neptebbi parjanjiyanna. 

38 Tape Allah neser ban nyapora ommadda 
sarta ta matee reng-oreng jareya. Li-baliyan 
Allah ngampet dukana ban ta norodi benduna 
panggaliyanna. 

39 Allah emot ja manossa jareya mahlok 
se fana, akantha angen se lebat ban tadha 
balina. 

40 Ce seggudda reng-oreng jareya aberonta 
ka Salerana, nyakee panggaliyanna e bakto 
badha e ra-ara. 

4l Li-baliyan reng-oreng jareya ba-nyoba 
Allah, masossa Se Socce, Allahna Israil. 

42 Kabbi padha ta enga ka kakobasaanna, ta 
enga e bakto epasalamet dhari mosona, 

43 e bakto Allah mabadha kaajiban-kaajiban 
e Messer sarta jat-mojijat e tana lapang 
Zowan. 

44 Ngay-songayya reng-oreng jareya eoba 
epadaddi dhara sampe ta ekenneng enom 
aengnga. 

45 Reng-oreng jareya eseksa bi lala 


sabannyana, tanana eparosak kata. 

46 Allah madhateng ola ban balang se 
maobus hasella tana ban teggal. 

41 Bungkana anggurra eparosak ban ojan 
bato, ka-bungkana arana eparosak ban ebbun 
se gali. 

48 Ojan es epatoron ngenneng ka bin-ebinna, 
ban-kebanna epatappor kelap. 

49 Panggaliyanna se duka ta eampet sakale, 
pasukan malaekat maot eotos ka bume, 
se andaddiyagi reng-oreng jareya ta andhi 
pangarep pole. 

>0 Allah ta ngampet dukana, ban ta neser ka 
reng-oreng jareya, kabbi padha epamate ban 
panyaket sampar. 

>l Ana lalake sareyang e nagara Messer 
padha epamate. 

>2 Saellana jareya Allah mimpin ommadda 
akantha oreng se ngowan dumba saambal, 
eater lebat e ra-ara se raja. 

>3 Lantaran esarengnge Allah ommadda 
arassa aman ban ta arassa tako atena, tape 
mosona padha tasellem e tase. 

>4 Ommadda pas ebakta ka tana se socce, 
pagunongan se erebbu bi astana dibi. 

>>E adhana ommadda Allah ngojuk 
sa-bangsa e jadhiya, tana sangkolan egi-bagi 
ka ku-suku Israil, ommadda, se pas padha 
ngennengnge mah-kemahna mosona. 

>6 Tape ommat jareya aberonta ba-nyoba 


Allah Se Mahakobasa, papakonna ta eparduli. 

>/ Ommat jareya akiyanat akantha 
bangatowana, ta ekenneng parcaja akantha 
gandhiba se bilu. 

>8 Ommat jareya nangtang Allah mabadha 
kennengnganna panyembaanna brahala, 
maduka panggaliyanna polana ca-arcana. 

>93 Ngoladi jareya Allah ce dukana, ommat 
Israil etolak ta eparduli sakale. 

60 Allah adinggallagi Kemahna e Silo, 
kalenggiyanna e nga-tengngaanna manossa. 
61 Petthe Parjanjiyan lambang kobasa ban 
kamoljaanna bi Allah epanneng maske egiba 

buru moso. 

62 Allah duka ka ommat kaagunganna, daddi 
epanneng maske epatee moso ban peddhang. 

63 Ngangodhadanna mate ekello apoy, 
ban-parabanna tadha se ngabine. 

64 Mam-imamma mate bi peddhang, 
dha-randhana ta ngenneng nanges. 

65 Pangeran ngadek akantha oreng se jaga 
tedhung, akantha oreng se kowat samarena 
mabu ngenom anggur. 

66 Mosona padha nyorot tadha karena, padha 
epakala salanjangnga. 

67 Toronanna Yusup etolak, suku Efraim 
tadha se epeleya. 

68 Se epele iya areya suku Yehuda, ban 
Gumo Siyon se ekataresnae parana. 

69E jadhiya Allah maddek Padalemmanna 


akantha kalenggiyanna e sowarga, epakoko 
akantha bume salanjangnga. 

70 Daud abdina epele, epondhut dhari 
dhang-kandhangnga dumba ban embi, 

7l dhari kennengnganna pameyaraanna 
korbina dumbana, epangowana ommat Israil. 

72 Daud meyara Israil bi ate se ehlas, mimpin 
ommadda talebat penterra. 

7 9 'Jaburra Asaf. Ya Allah, bangsa se ta 

oneng ka J unandalem ngobasane tana 
sangkolannepon Junandalem. Padalemman 
Socce epanajjis, Yerusalim epadaddi 
jur-gujuran. 

2 Mayyidda para abdiepon Junandalem 
edinggallagi daddi kakanna mano e bang- 
abang. Jinazana para kakaseepon Junandalem 
daddi kakanna burun alas. 

3 Dharana reng-oreng gapaneka ngalowa 
akadi aeng, daddi sakottha Yerusalim; 
mayyidda tadha se ngoburragi. 

4 Abdidalem sadaja ekala-gella sareng 
sa-bangsa tatangga, eya-seya tadha ambuna. 

> Ponapa salanjangngepon Junandalem se 
dukaa, GUSTE, se tamburuwan parana tadha 
ambuna akantha apoy? 

6 Tebaagi dadukannepon Junandalem ka 
sa-bangsa se ta oneng ka Junandalem, 
sareng ka sadajana karajaan se ta oneng 
abakte ka Junandalem. 

'Sabab sa-bangsa gapaneka matee 


ommattepon Junandalem, sareng maancor 
po-compona. 

8Ja ngokom abdidalem lantaran dusaepon 
para bangatowa. Duli kabellasi abdidalem, 
Guste, sabab abdidalem sadaja ampon potos 
pangarep. 

9 Nyoona tolong, abdidalem sadaja, Guste, 
Junandalem se masalamet abdidalem sadaja; 
parenge sapora sadajana dusa abdidalem 
sadaja, sareng pasalamettagi abdidalem 
sadaja bit kahormadannepon J unandalem. 

10) a kantos sa-bangsa laen padha atanya, 
"Kemma Allahna reng-oreng rowa?" Parenge 
abdidalem sadaja kasempadan, panengale 
babalessepon Junandalem ka sa-bangsa se 
matee di-abdiepon J unandalem. 

11 Peyarsaagi serrona para tahanan; moga 
reng-oreng se ampon epotossagi sopaja 
mateya eparengngana paggun odhi bit 
kobasaepon J unandalem. 

12 Adhu Guste, parenge babales sa-bangsa 
gapaneka kantos pettong kaleepon, lantaran 
ya-nyeya J unandalem. 

13 Daddi abdidalem sadaja, para ommat, 
ba-dumba se eowan Junandalem, asokkora 
salanjangnga ka Junandalem, sareng mojiya 
Junandalem ron-temoron saterrossa. 

80 l Kaangguy pamimpinna koor. Menorot 
nyanyeyan: Kembang kacobung. 
Jabur kasakseyanna Asaf. (80-2) PANGERAN 

se ngowan Israil, ngereng peyarsaagi, 


Junandalem se mimpin ommat toronannepon 
Yusup epakadi dumba saambal. Junandalem 
se alenggi e attas kerub, kasokana 
Junandalem ngaton 

2 (80-3) ka Efraim, Benyamin sareng 
Manasye. Duduwagi kakobasaannepon 
Junandalem ka abdidalem sadaja, ngereng ka 
kadhinto, pasalamettagi abdidalem sadaja. 

3(80-4) Ya Allah, pabaliyagi abdidalem 
sadaja akadi asalla, oladi sareng kabellasi 
abdidalem sadaja sopaja padha salamet. 

4 (80-5) PANGERAN, Allah Se Mahakobasa, 
kantos bilaepon J unandalem se dukaa, sanare 
ommattepon J unandalem adua? 

> (80-6) Sareng Junandalem abdidalem 
sadaja eteddhai tangesan, sareng eenome 
aeng mata se talebat bannyana. 

6(80-7) Sa-bangsa tatangga sareng 
Junandalem edinggal atokar lantaran tana 
abdidalem sadaja, moso padha agellaan 
kasennengngen. 

7 (80-8) Ya Allah Se Mahakobasa, pabaliyagi 
kabadhaan abdidalem sadaja ka asalla, oladi 
sareng kabellasi abdidalem sadaja sopaja 
padha salamet. 

8(80-9) Ommattepon Junandalem akadi 
bungkana anggur se ealle Junandalem dhari 
Messer. Sa-bangsa laen sareng Junandalem 
eojuk, bungkana anggur sareng Junandalem 
pas etamen e nagarana. 

2 (80-10) Bungka gapaneka sareng 


Junandalem esadhiyai tana; bungka 
gapaneka pas kalowar ramo kantos dhalem, 
aka-cangka kantos daddi saantero nagara. 

10(80-11) Mo-gumo enaonge, ka-bungkana 
comara Libanon se ja-raja eaobi ca-rancana. 

11(80-12) Rancana malanjang kantos ka 
Tase Tengnga, co-koncona kantos ka Songay 
Efrat. 

12 (80-13) Ya Allah, aponapa sareng 
Junandalem me eparobbu pagarra, kantos 
buwana epetthek sareng saneyap oreng se 
lebat? 

13 (80-14) Leng-celeng dhateng nyek-enyek 
bungkana, keban ngakan dhaun sareng 
buwana. 

14 (80-15) Ya Allah Se Mahakobasa, ngereng 
Junandalem ka kadhinto pole, oladi dhari 
sowarga, ommattepon Junandalem tolonge. 

15 (80-16) Parenge salamet ommat se 
akadi bungkana anggur kadhinto se etamen 
Junandalem dibi, jugan bi-selbina se sareng 
Junandalem epatombu epakoko. 

16(80-17) Sareng moso bungkana 
epoger laju eobbar; pamateyagi reng- 
oreng gapaneka e dhalem dadukannepon 
Junandalem. 

17 (80-18) Jagaagi oreng se ampon epele 
Junandalem, anana manossa se sareng 
Junandalem epakowat kaangguy J unandalem. 


Mazmur 80.181 81.7 145 
18(80-19) Abdidalem sadaja ta nyalethong 


dhari Junandalem; jagaagi odhi abdidalem, 
abdidalem pas amoljaagiya Junandalem. 

19 (80-20) PANGERAN, Allah Se Mahakobasa, 
pabaliyagi abdidalem sadaja akadi asalla, 
oladi sareng kabellasi abdidalem sadaja, 
sopaja padha salamet. 

9 1 l Kaangguy pamimpinna koor. Menorot 

nyanyeyan: Gitit. Dhari Asaf. (81-2) 
Mara anyanye ji-pojiyan amoljaagi Allah 
kakowadanna sengko ban bana, mara padha 
asorak pagumbira ngagungngagi Allahna 
Yakub. 

2 (81-3) Tabbu terbangnga, pamonye 
sowarana, toroe gambus ban calempong, 
panyaman monyena. 

3 (81-4) Tope tarompedda e are raja, e bakto 
pesta bulan anyar ban bulan pornama. 

4(81-5) Sabab jareya atoran neng e Israil, 
papakon dhari Allahna Yakub. 

>(81-6) Atoran jareya eteptebbagi kaangguy 
bangsa Israil, e bakto Salerana maju 
ngadhebbi Messer. Sengko ngedhing sowara 
se sengko ta kennal, 

6 (81-7) "Ban-giban e bauna bana bi sengko 
la ekala. Budhak kol-pekol la epatoron dhari 
tanangnga. 

7 (81-8) E dhalem kasossaan bana 
aserro, bana laju epasalamet bi Sengko. 
Sengko nyaodi bana dhari galudhuk Tang 

pangeteggan, bi Sengko bana eoji e somber 


Meriba. 

8 (81-9) Edhingngagi Tang parengeddan, 
Tang ommat kabbi; Israil, ja sakenga bana 
endha ngedhingngagi! 

9(81-10) Ja sampe badha illah e antarana 
bana, ja sampe bana nyemba dibana oreng 
manca. 

10 (81-11) Sengko PANGERAN, Allahna bana, 
se nonton bana kalowar dhari Messer. E bakto 
bana lapar bi Sengko eberri ngakan. 

11 (81-12) Tape Tang ommat ta endha 
ngedhingngagi Sengko, Israil ta endha atoro 
ka Sengko. 

12 (81-13) Daddi bi Sengko reng-oreng 
jareya epanneng paggun cengkal; dina me 
olle noro karebba atena dibi. 

13 (81-14) Ja sakenga Tang ommat endha 
ngedhingngagi Tang oca, ja sakenga Tang 
ommat atoro ka Tang parenta, 

14 (81-15) Sengko duliya matelloga 
so-mosona, mosona kabbi epakalaa. 

15 (81-16) Oreng se baji ka Sengko bi 
Sengko epatelloga, kabbi padha eokoma 
salanjangnga. 

16(81-17) Tape Tang ommat eberriana 
gandum peleyan, epakennyanga ban maddu 
alas." 

82 'Jaburra Asaf. Allah mimpin 
partemmowan illahi e sowarga, pas 
apareng potosanna: 

2 "Bana ja paroce pole mon ngadili, sarta ja 


nolonge oreng jahat pole. 

3 Billai na-kana jatim ban oreng se ta andhi 
kakowadan, paadil ka oreng mesken ban 
nyangsara. 

4 Pabebas reng-oreng se ta kowat ban ta 
bisa apa-rapa, palopot kabbi dhari tanangnga 
oreng daraka. 

> Bana ta tao pa-apa, budhu ban posang, 
polana bana, atoranna masarakat ta etemmo 
karowanna. 

6Sengko la ngoca ja bana reya illahi, bana 
kabbi tra-pottrana Allah Se Mahatenggi. 

7 Tape bana bakal mateya akantha manossa, 
akantha saneyap pangraja, bana bakal 
mateya keya." 

8 Ngereng, ka kadhinto, Guste, hakime 
dunnya kadhinto, sabab sadajana bangsa 
kaagunganna J unandalem. 

83 'Jaburra Asaf: settong nyanyeyan. 

(83-2) Ya Allah, ngereng ja mendel 
saos, i abu-dhabu sakale, ja mendel saos, 
ta nolonge sakale. 

2 (83-3) Ngereng oladi, so-mosona 
Junandalem baridhu, reng-oreng se baji ka 
Junandalem padha aberonta. 

3 (83-4) Reng-oreng gapaneka gadhuwan 
sajja se salenter macalakaa ommattepon 
Junandalem; padha aparembagan macalakaa 
reng-oreng se eaobi J unandalem. 

4(83-5) Caepon reng-oreng gapaneka, 


"Mara paancor reng-oreng Israil, me olle 
nyamana ta ekaengae oreng pole." 

> (83-6) Sa-bangsa padha asakongkel, 
amopakat alabana ka Junandalem: 

6(83-7) bangsa Edom sareng Ismail, oreng 
Moab sareng Hagar; 

1 (83-8) bangsa Gebal, Amon sareng 
Amalek, bangsa Filistea sareng pandhudhu 
Tirus. 

8(83-9) Jugan Asyur agabung sareng 
reng-oreng gapaneka, daddi soko tanangnga 
toronanna Lud. 

2 (83-10) Reng-oreng gapaneka pakadi 
reng-oreng Midian, Guste, jugan pakadi 
Sisera sareng Yabin e Songay Kisyon, 

10(83-11) se padha epaancor e Endor, 
sareng padha daddi buthogga tana. 

11(83-12) Pin-pamimpinna pakadi Oreb 
sareng Zeeb, para pangobasana pakala akadi 
Zebah sareng Salmuna, 

12 (83-13) sabab reng-oreng gapaneka 
ngoca sapaneka, "Mara kobasae tana 
kalenggiyanna Allah." 

13 (83-14) Ya Allah, panabuyyagi reng-oreng 
gapaneka pakadi abu, pakadi darameyan se 
eketbat angen. 

14(83-15) Akadi apoy se ngello alas, akadi 
apoy se rabbang makatonon nong-gunong. 

15 (83-16) Serser reng-oreng gapaneka 


sareng ojan angen salebung, pangejjit sareng 
kaleng busbus. 

16(83-17) Ya Allah, PANGERAN, diggal reng- 
oreng gapaneka me olle eya-seya, Guste, 
sopaja padha ngakone kakobasaannepon 
Junandalem. 

17 (83-18) Diggal reng-oreng gapaneka me 
olle epamalo sareng katakoen salanjangnga, 
me olle padha mate nespa. 

18 (83-19) Moga reng-oreng gapaneka 
eparengngana oneng ja namong Junandalem 
Se Mahatenggi, PANGERAN, se ngobasane 
bume. 

84 l Kaangguy pamimpinna koor. Menorot 
nyanyeyan: Gitit. Jaburra kaom Korah. 

(84-2) Padalemmannepon Junandalem 
a masenneng ate, Guste ALLAH Se 
Mahakobasa! 

2 (84-3) Abdidalem ce kerrongnga ka 
Padalemmannepon Junandalem, sokma 
sareng badan abdidalem asorak amoljaagi 
Allah se odhi. 

3 (84-4) La-mala mano keddi eparenge 
bengko, mano daddali eparenge lebun, 
kennengngannepon panyabaanna budhuna 
e seddianna mezbaepon Junandalem, 
PANGERAN Se Mahakobasa, Rato sareng Allah 
abdidalem. 

4 (84-5) Pojur onggu oreng se enneng e 


dalemmepon Junandalem, anyanye ji-pojiyan 
amoljaagi Junandalem ros-terrosan. 

> (84-6) Pojur onggu oreng se narema 
kakowadan dhari Junandalem, ban se 
gadhuwan pangaterro entara aziyara ka 
Gunong Siyon. 

6 (84-7) Sabatara reng-oreng gapaneka 
ajalan lebat e Cora Baka, kennengngan 
gapaneka aoba daddi somberra aeng, ojan 
dha-adhana ngeba berkat sabannyana. 

7 (84-8) E bakto reng-oreng gapaneka ajalan 
ka Siyon, ka kennengngannepon Allahna 
sadajana diba ngaton. 

8 (84-9) Peyarsaagi dua abdidalem, 
PANGERAN, Allah Se Mahakobasa, 
peyarsaagi, Allahna Yakub. 

2 (84-10) Berkadi rato abdidalem, Guste 
Allah, jagaagi sareng parenge salamet oreng 
peleyannepon Junandalem. 

10 (84-11) Saare neng e Padalemmannepon 
Junandalem asaeyan katembang saebu are e 
kennengngan laen. Sengko bangoan daddiya 
panjagana labang e Padalemmanna tang 
Allah, etembang enneng e bengkona oreng 
jahat. 

11 (84-12) Sabab Guste ALLAH reya se ajaga 
sengko ban bana ban rato se agung, se 
marenge sengko ban bana kahormadan ban 
kataresnaan. Salerana ta tao nolak apaa bai 
se bagus ka oreng se tadha calena. 

12 (84-13) Guste PANGERAN Se Mahakobasa, 


pojur onggu oreng se parcaja ka Junandalem. 
9 5 t Kaangguy pamimpinna koor. Jaburra 

kaom Korah. (85-2) Junandalem 
kasokan ka tanaepon Junandalem, GUSTE, 
kabadhaannepon Israil sareng J unandalem 
ampon epabali akadi asalla. 

2 (85-3) Junandalem ampon nyapora 
sa-dusana ommadda, nyapora sadajana 
kasalaanna. 

3 (85-4) Reng-oreng gapaneka sareng 
Junandalem ta edukane pole, benduepon 
Junandalem ampon lastare. 

4 (85-5) Pabaliyagi abdidalem akadi asalla, 
Allah panyalamet abdidalem, ja duka pole ka 
abdidalem sadaja! 

> (85-6) Ponapa Junandalem terrosa duka 
ka abdidalem sadaja, pagguna bendu kantos 
ron-temoron? 

6 (85-7) Pakowattagi pole abdidalem 
sadaja, sopaja abdidalem sadaja, para 
ommattepon J unandalem gumbira lantaran 
partolongannepon Junandalem. 

7 (85-8) Ngereng duduwagi ka abdidalem 
sadaja, GUSTE, ja J unandalem teptep taresna 
salanjangnga, parenge abdidalem sadaja 
kasalameddan dhari J unandalem. 

8 (85-9) Sengko ngedhingngagiya dhabuna 
GUSTE Allah; Allah ajanji aparenga kaamanan 
ban kasalameddan ka sengko ban bana, para 


Mazmur 85.91 86.4 152 
ommadda, sokor sengko ban bana ambu se 


alako dusa. 

2 (85-10) Pajat ongguwan, Allah asadhiya 
masalamedda oreng se alem, Allah se agung 
alenggiya e nagarana sengko ban bana. 

10(85-11) Kataresnaan ban kaestowan bakal 
atemmowa, kaadilan ban kataremtemman 
bakal alu-gellua. 

11(85-12) Kaestowanna manossa bakal 
tombuwa dhari bume, ban kaadilanna Allah 
bakal nyongngoa dhari langnge. 

12 (85-13) PANGERAN apareng sabarang se 
becce daddi tanana sengko ban bana bakal 
madhatengnga hasel. 

13 (85-14) Kaadilan bakal ajangadhaana 
PANGERAN ban nyadhiyaagi jalan kaangguy 
Salerana. 

86 l Duana Daud. Peyarsaagi dua 

abdidalem, GUSTE, sareng peyarsaagi 
abdidalem, sabab abdidalem mesken sareng 
ta kowat. 

2 Jagaagi odhi abdidalem, sabab J unandalem 
taresna ka abdidalem, parenge salamet abdi 
se parcaja ka Junandalem. 

3J unandalem Allah abdidalem, kaneserre 
abdidalem, sabab saare benteng abdidalem 
terros nyoon ka J unandalem. 

4 Pagumbiraagi atena abdiepon J unandalem, 
Guste sabab ate abdidalem ngadhep ka 
Junandalem. 

“Sabab Junandalem sae, Guste, sareng 


Kasokan apareng sapora, oreng se adua 
ka Junandalem teptep ekaasee sareng 
kataresnaan tadha batessa. 

6 Gateyagi dua abdidalem, GUSTE, 
peyarsaagi serro abdidalem se nyoon 
partolongan. 

7E dhalem karekongan abdidalem adua 
ka Junandalem, sabab Junandalem nyaodi 
abdidalem. 

8 Adhu Guste, tadha Pangeran akadi 
Junandalem, tadha se alampaagi pa-ponapa 
akadi se elampaagi Junandalem. 

3 Sadajana bangsa se ebadhi Junandalem 
bakal dhatengnga, Guste, nyembaa ka 
Junandalem sareng mojiya kaagungannepon 
J unandalem. 

10 Sabab Junandalem parjuga sareng 
alampaagi kaajiban-kaajiban, namong 
Junandalem Allah. 

ll Duduwagi ka abdidalem se daddi 
kasokannepon Junandalem, GUSTE, 
sareng abdidalem etoroa kalaban esto; 
ajari abdidalem daddi oreng alem se ta 
nga-satengnga. 

12 Abdidalem asokkor ka J unandalem kantos 
ka dhasarra ate, Guste Allah Pangeran kaula; 
abdidalem badhi mojiya kamoljaannepon 
Junandalem salanjangnga. 

13 Sabab kataresnaannepon Junandalem 
ka abdidalem talebat rajana; J unandalem 

malopot nyaba abdidalem dhari lobangnga 


Koburan. 

14Ya Allah, oreng sombong jaga nyerrang 
abdidalem, oreng se kejjem saambalan 
mateyana abdidalem; reng-oreng gapaneka 
ta parduli ka Junandalem. 

15 Namong Junandalem, Guste, Allah se 
bellas sareng se ase, sabbar, talebat taresna 
sareng esto. 

16 Oladi sareng kabellasi abdidalem, 
pakowattagi sareng pasalamettagi abdidalem, 
sabab padha sareng ebu, abdidalem jugan 
abakte ka Junandalem. 

17 Parenge abdidalem tandhana 
kabecceannepon Junandalem, GUSTE, 
sopaja oreng se baji ka abdidalem padha 
malo, manabi nengale ja sareng J unandalem 
abdidalem etolong sareng elepor. 

87 'Jaburra kaom Korah, settong 
nyanyeyan. PANGERAN maddek 
kotthana e gumona se socce. 

2 Dhari tha-kottha kabbi e Israil, se paleng 
ekataresnae pera Yerusalim. 

3 Mara edhingngagi, Kotthana Allah, 
sabarang se makasambu parkara bana 
edhabuwagi bi Pangeran: 

4 "Messer ban Babil bi Sengko epamasoa 
ka dhalem dhaftarra sa-bangsa se taat 
ka Sengko reya. La-mala Filistea, Tirus 
ban Sudan eetonga menangka pandhudhu 
Yerusalim keya." 

“Ka Siyon oreng bakal ngocaa, ja 


sakabbinna bangsa tamaso wargana, ban ja 
Se Mahakobasa bakal makokowa abana. 

6 PANGERAN bakal mamasoa sa-bangsa ka 
dhalem dhaftarra pandhudhu Yerusalim. 

7 Reng-oreng jareya bakal atariya ban 
anyanye, "Siyon kennengnganna tang asal." 
88 l Nyanyeyan. Jaburra kaom Korah. 

Kaangguy pamimpinna koor. Menorot 
nyanyeyan: Mahalat Leyanot. Nyanyeyan 
pangajaranna Heman, oreng Ezrahi. (88-2) 
Adhu GUSTE, Allah se masalamet abdidalem, 
e baja seyang abdidalem lok-ologan 
Junandalem, e baja malem abdidalem 
ngadhep ka Junandalem. 

2 (88-3) Moga dua abdidalem napaa ka 
Junandalem, ngereng peyarsaagi sowara 
abdidalem. 

3 (88-4) Abdidalem manggi kasossaan 
sabannyana, maot ampon badha e adhana 
labang. 

4 (88-5) Abdidalem akadi oreng se torona ka 
lobangnga koburan, oreng se ta gadhuwan 
kakowadan. 

> (88-6) Abdidalem edinggal apolong sareng 
oreng mate, akadi oreng se epatee oreng, 
agentang e dhalem makam. akadi oreng se 
ta ekaemodi pole sareng J unandalem, oreng 
se ta eparenge partolongan pole. 

6 (88-7) Junandalem melpallagi abdidalem 


ka jurang se dhalem, ka lobangnga kobur se 
dhalem sareng petteng. 

7 (88-8) Dadukanna Junandalem ce berrana 
nyeccee abdidalem, abdidalem ancor tacecce 
babendunnepon Junandalem. 

8(88-9) Junandalem majau abdidalem 
dhari sadajana kennalan, abdidalem epakadi 
kadhinto, kantos majitjit ka reng-oreng 
gapaneka. Abdidalem tabebbeng ta kengeng 
kalowar; 

2 (88-10) mata abdidalem rabeng lantaran 
nyangsara. Sabban are abdidalem lok-ologan 
ka Junandalem, GUSTE, ngangka tanang 
adua ka J unandalem. 

10 (88-11) Ponapa Junandalem mabadha 
kaajiban-kaajiban kaangguy oreng mate? 
Ponapa reng-oreng mate gapaneka jaga 
ngagungngagi J unandalem? 

11 (88-12) Ponapa kataresnaannepon 
Junandalem ebertaagi e dhalem koburan, ban 
kaestowanna J unandalem e kennengnganna 
maot? 

12 (88-13) Ponapa badha oreng se oneng ka 
kaajibannepon J unandalem e kennengngan 
se petteng, otabana kabecceannepon 
Junandalem e kennengnganna oreng se ta 
ekaengae oreng? 

13 (88-14) Namong abdidalem nyoon 
partolongannepon Junandalem, GUSTE, 

sabban gi laggu abdidalem adua ka 


Junandalem. 

14(88-15) Adhu GUSTE, aponapa 
Junandalem me nolak abdidalem? Aponapa 
Junandalem me malengos ka abdidalem? 

15 (88-16) Ngabidi gi kene abdidalem 
nyangsara sareng eencer maot, abdidalem 
ce payana se nanggung okomannepon 
Junandalem. 

16(88-17) Babendunnepon Junandalem se 
nakoe maancor abdidalem; serrangannepon 
Junandalem se ce berrana mamate 
abdidalem. 

17 (88-18) Dadukannepon Junandalem saare 
benteng ngeppong abdidalem akadi banjir, 
dhari kangan sareng kacer, dhari adha sareng 
budhi. 

18 (88-19) Ca-kanca abdidalem se rapet 
sareng J unandalem epajau dhari abdidalem, 
namong kare papetteng se asarengnge 
abdidalem. 

89 l Nyanyeyan pangajaranna Etan, oreng 

Ezrahi. (89-2) Kataresnaannepon 
Junandalem, a sareng abdidalem 
enyanyeyagiya ros-terrosan, kaestowannepon 
Junandalem ebertaagiya ron-temoron 
salanjangnga. 

2 (89-3) Sabab abdidalem oneng 
kataresnaannepon Junandalem langgeng 
tadha ambuna, kaestowannepon Junandalem 
akadi langnge kokona. 

3 (89-4) Junandalem adhabu, "Sengko la 


agabay parjanjiyan ban oreng Tang peleyan; 
Sengko Ia asompa ka Daud, Tang abdi: 

4(89-5) Korse karajaanna bana bi Sengko 
ejagaa salanjangnga, ron-temoron na potona 
bana bakal tojua e korse jareya." 

(89-6) Kompolan e sowarga ngalem 
sabarang se ajib se elampaagi J unandalem, 
sareng anyanyeyagi kaestowannepon 
Junandalem, GUSTE. 

6 (89-7) E langnge tadha se akadi 
Junandalem, GUSTE, tadha mahlok sowarga 
se madhane Junandalem. 

7 (89-8) Junandalem ehormadi e 
kalangannepon oreng se socce, ekatakoe 
ngalebbii sadaja se ngalenglenge Junandalem. 

8 (89-9) PANGERAN, Allah Se Mahakobasa, 
pasera se padha sareng Junandalem 
kakowadanna? Junandalem esto e dhalem 
sadajana parkara. 

2 (89-10) Junandalem ngobasane tase se 
raja ombana, sareng maambu ombana se 
nakoe. 

10(89-11) Rahab, naga tase sareng 
Junandalem eparemmok epatee, astaepon 
Junandalem se kowat makala sadajana moso. 

11(89-12) Langnge sareng bume 
kaagungannepon Junandalem, dunnya 
saessena ceptaanna Junandalem. 

12 (89-13) Junandalem se abadhi lao sareng 
dhaja, Gunong Tabor sareng Gunong Hermon 

rak-soragan amoljaagi Junandalem ce 


peragga. 

13 (89-14) Raja onggu kakobasaannepon 
Junandalem, raja onggu kakowadannepon 
Junandalem! 

14(89-15) Kaadilan sareng hokom dhasarra 
karajaannepon Junandalem, kataresnaan 
sareng kaestowan nyata e dhalem sadaja se 
elampaagi Junandalem. 

15 (89-16) Pojur onggu bangsa se abakte ka 
Junandalem kalaban ate gumbira, se odhi e 
dhalem cajana kahadirannepon Junandalem, 
GUSTE. 

16(89-17) Saare benteng reng-oreng 
gapaneka padha perak sareng teptep koko 
lantaran kabecceannepon Junandalem. 

17 (89-18) Junandalem marenge abdidalem 
sadajana kamennangan se talebat rajana, 
lantaran kabecceannepon Junandalem 
abdidalem sadaja mennang. 

18 (89-19) Sabab se ngaobi abdidalem 
sadaja oreng peleyannepon Junandalem, 
GUSTE; rato abdidalem kaagungannepon 
Allah Israil se socce. 

19 (89-20) Gi jaman lamba e bakto 
Junandalem ngaton, Junandalem adhabu 
ka abdiepon se esto, "Sengko Ia nolong 
pahlawan se kasohor, oreng se epele bi 
Sengko dhari antarana rayat epadaddiya rato. 

20(89-21) Sengko la nemmo Daud, Tang 


abdi, bi Sengko Ia eangkat ngangguy mennya 
opacara. 

21(89-22) Tang kakowadan bakal ngaobana 
abana ros-terrosan, Tang kobasa bakal 
makowada abana. 

22 (89-23) Abana ta kera epakala mosona, 
oreng jahat ta kera bisa apa-rapa ka abana. 

23(89-24) Mosona kabbi bi Sengko 
epaancora, sapa se baji ka abana epamateya. 

24(89-25) Sengko pagguna taresna ban esto 
ka abana, sajan abit epasajana kobasa. 

25 (89-26) Sengko malebara karajaanna, 
dhari Tase Tengnga epasampea ka Songay 
Efrat. 

26 (89-27) Daud bakal ngocaa ka Sengko, 
Junandalem Rama abdidalem, Allah 
abdidalem, se ngaobi sareng masalamet 
abdidalem. 

27 (89-28) Bi Sengko abana epadaddiya Tang 
ana se sareyang, se paleng agung e antarana 
to-rato sadunnya. 

28 (89-29) Bi Sengko oreng jareya 
ekataresnaana saterrossa, Tang parjanjiyan 
ban abana bakal teptep kokowa. 

29 (89-30) Korse karajaanna bi Sengko 
ejagaa saabidda badha langnge e attassa 
bume, ron-temoron na potona bakal 
marentaa e korse jareya. 

30 (89-31) Tape mon Tang hokom ta etoro 


bi na potona, mon odhina ta atoro ka Tang 
parenta, 

31(89-32) mon na potona ta marduli ka Tang 
oca, ban ngenthengngagi Tang atoran, 

32 (89-33) bi Sengko eokoma ngangguy 
peccot polana kasalaanna jareya, ban 
epadhatengngana balai lantaran sa-dusana. 

33 (89-34) Tape Sengko paggun taresnaa ka 
Daud, ban ta loppaa ka Tang janji ka abana. 

34 (89-35) Tang parjanjiyan ban Daud jareya 
ta epabattala, dhari Tang janji tadha se 
epaburunga. 

35 (89-36) Sengko asompa bit Tang nyama 
se socce sakaleyan kaangguy salanjangnga; 
ka Daud Sengko ta acacaa lecek. 

36 (89-37) Korse karajaanna bakal kokowa 
saabidda are gi badha, ron-temoron na 
potona bakal marentaa e jadhiya. 

37 (89-38) Karajaanna bakal teptebba 
badha akantha bulan, sakse se esto e attas 
ondhem." 

38 (89-39) Namong samangken Junandalem 
duka ka rato, Junandalem mowang sareng 
nolak oreng peleyannepon dibi. 

33 (89-40) Junandalem maburung janjina 
ka abdiepon, makothana sareng J unandalem 
ebuwang ka cellot. 

40 (89-41) Junandalem magujur dhung- 
geddhungnga kotthana, teng-bintengngepon 
epatadha karena. 

41 (89-42) Sadajana oreng se lebat 


arampas dhi-andhina, saleraepon ekala-gella 
ga-tatanggana. 

42 (89-43) Junandalem apareng 
kamennangan ka so-mosona, tro-sattrona 
padha epaperak. 

43 (89-44) Sanjatana sareng Junandalem 
epatadha gunana, e dhalem paperrangan ta 
eparenge partolongan. 

44 (89-45) Kakobasaannepon sareng 
Junandalem eahere, korse karajaanna 
eonjebbagi ka tana. 

45 (89-46) Junandalem mapandha bakto 
ngodhana, epamalo e adhana oreng 
sabannyana. 

46 (89-47) Kantos bilaepon Junandalem 
se ngetegga, GUSTE? Kantos bilaepon 
Junandalem terrosa duka akadi apoy se 
bal-kobalan? 

47 (89-48) Abdidalem laju enga ce sakejjana 
odhi abdidalem e dunnya, J unandalem 
nyeptaagi manossa menangka mahlok se 
fana. 

48 (89-49) Pasera se bisa odhi terros sareng 
ta mateya? Pasera se bisa lopot dhari 
koburan? 

493 (89-50) Adhu Guste, kadhimma bukte 
kataresnaannepon Junandalem se asal, 
se ejanjiyagi Junandalem ka Daud bit 
kaestowannepon Junandalem? 

“0 (89-51) Kaemodi Guste, kadi ponapa 


abdidalem kadhinto ecale, abdidalem 
sangsara eya-seya sa-bangsa sabannyana. 

>1 (89-52) So-mosoepon Junandalem 
ya-nyeya rato peleyannepon Junandalem, 
GUSTE, ka kadhimmaa saos rato meyos, 
ekala-gella ekala-gella sareng reng-oreng 
gapaneka. 

>2 (89-53) Moljaagi PANGERAN salanjangnga. 
Amin! Amin! 

90 l Duana Mosa, abdina Allah. Guste 
PANGERAN, Junandalem kadhinto 
pangaoban abdidalem ron-temoron. 

2 Sabellunnepon nong-gunong eceptaaogi, 
sabellunnepon bume sareng dunnya ebadhi, 
Junandalem Allah se langgeng, tadha 
dha-adhana tadha dhi-budhina. 

3J unandalem makon manossa abali ka 
asalla, abali daddi abu akadi dha-adhana. 

4 Monggu ka Junandalem saebu taon akadi 
saare, akadi baari, ampon lebat; akadi bakto 
saejjam e baja malem. 

> Sareng Junandalem abdidalem eanyo; 
odhi abdidalem namong akadi mempe, akadi 
rebba se nyelbi; 

6e baja laggu tombu sareng mekkar, 
namong laju elop e baja asar. 

7 Abdidalem sadaja takerjat lantaran 
Junandalem duka, laju padha mate lantaran 
Junandalem bendu parana. 

8j unandalem nyaba kasalaan abdidalem 


sadaja e ajunannepon Junandalem, dusa 
abdidalem se ta etengale oreng eoladi sareng 
J unandalem. 

? Odhi abdidalem sadaja pandha lantaran 
Junandalem duka, on-taon abdidalem 
sadaja ampon napa ka aherra akadi nyaba 
saserguan. 

10 Omor abdidalem sadaja namong pettong 
polo taon, manabi kowat, kantos ballung polo 
taon. Namong se ekaolle abdidalem sadaja 
namong kasossaan sareng kasangsaraan; 
saamponnepon odhi se sakejja abdidalem 
sadaja padha mosna. 

ll Pasera se oneng ka dadukannepon 
Junandalem se nakoe, otabana kadi ponapa 
daddina manabi Junandalem duka? 

12 Paemottagi abdidalem sadaja ja odhi e 
dunnya kadhinto talebat pandha, sopaja 
abdidalem sadaja daddi oreng se sae buddina. 

13 Kantos bilaepon Junandalem se dukaa 
terros, GUSTE? Ngereng abali, kaneserre para 
abdiepon Junandalem. 

14 Parenge abdidalem sadaja 
kataresnaannepon Junandalem e baja 
laggu sabban arena, sopaja abdidalem sadaja 
padha perak sareng anyanye saomorra. 

15 Parenge abdidalem sadaja kasennengngan 
se sabandhing sareng kasossaan se 
etanggung abdidalem ataonan e bakto 
nyangsara. 

16 Duduwagi ka abdidalem sadaja, para 


abdiepon Junandalem kadhinto sadaja 

se elampaagi Junandalem; duduwagi 
kobasaepon Junandalem se agung ka na poto 
abdidalem sadaja. 

17 Guste ALLAH, Pangeran kaula, berkadi 
abdidalem sadaja, sopaja ahasel e dhalem 
sadaja lalakon. 

9 1 l Oreng se ngaop ka Se Mahatenggi, 
ban anaong ka Se Mahakobasa, 

2 olle mator kantha reya ka PANGERAN, 
"Junandalem se abilla sareng ngaobi 
abdidalem, Guste Allah, abdidalem parcaja ka 
Junandalem." 

3 Bana bakal epalopoda dhari babaja se 
ta etangalee oreng, ban dhari panyaket se 
madhateng pate. 

“Bana bakal ekepkebbana e babaanna 
kalembangnga, sopaja bana aman e dhalem 
naonganna; kaestowanna akantha tameng se 
ngaobi bana. 

> Bana ta osa tako ka babaja e bakto malem, 
otabana serrangan dadagan e baja seyang; 

6ja tako ka balai se dhateng e bakto petteng, 
otabana pate se dhateng e terana are. 

7 Maske badha saebu se mate e erenganna 
bana, sapolo ebu mate e sabingkerra bana, 
tape bana ta kera apa-rapa. 

8 Mon bana ngabas ka sakalenglengnga, 
bana tanto nangale oreng jahat narema 
okomanna. 

3? Sabab bana la mele PANGERAN se epentae 


tolong kaangguy abilla bana, Se Mahatenggi 
bi bana egabay pangaoban. 

10 Daddi bana ta kera ekenneng calaka, 
bengkona bana ta kera ekenneng pa-apa. 

l1 Allah tanto makon malaekadda ajaga 
bana, kaangguy ngaobi bana mon bana entar 
dha emmaa bai. 

12 Bi para malaekat jareya bana tanto 
ejungjung e pa-dapana astana, sopaja sokona 
bana ta tatandhung ka bato. 

13 Olar ban macan bi bana bakal elengkaana, 
macan galak ban olar se mandi opassa bakal 
ediddaa ban sokona. 

14 Dhabuna PANGERAN, "Oreng se taresna 
ka Sengko bi Sengko epasalamedda, se 
ngakone Sengko eberriana pangaoban. 

15 Mon oreng jareya aserro ka Sengko, bi 
Sengko esaodana; e dhalem karekongan 
bi Sengko ebarengngana, e dhalem babaja 
epalopoda, ban eberriana kahormadan. 

16 Bi Sengko eberriana omor lanjang ban 
epasalamedda." 

9 2 l Nyanyeyan kaangguy are Sabat. (92- 

2) Ce saena asokkor ka Junandalem, 
GUSTE, sareng moji Junandalem, Allah Se 
Mahatenggi; 

2 (92-3) abertaagi kataresnaannepon 
Junandalem e baja laggu, ngabarragi 
kaestowannepon J unandalem e baja malem, 

3 (92-4) sambi nabbu gitar se talena sapolo, 


etoroe gambus sareng calempong. 

4(92-5) Sabab sadaja se elampaagi 
Junandalem maperak ate abdidalem, 
abdidalem anyanye gumbira lantaran 
karyaepon Junandalem. 

>(92-6) Raja onggu sadaja se elampaagi 
Junandalem, GUSTE, dhalem onggu 
panggaliyannepon J unandalem! 

6 (92-7) Oreng budhu ta bisa ngarte, oreng 
gendheng ta bisa paham parkara gapaneka. 

7 (92-8) Olle daddi oreng se daraka tombu 
landhu akadi rebba, oreng jahat atamba 
sogi sareng mamor; namong reng-oreng 
gapaneka bakal epatompessa sadaja, 

8 (92-9) sabab Junandalem, GUSTE, kobasa 
salanjangnga. 

9(92-10) Abdidalem sadaja padha oneng, 
mosoepon Junandalem badhi epamosnaa, 
Guste, sadajana oreng jahat badhi 
epabalessudana. 

10 (92-11) Sareng J unandalem abdidalem 
epakowat akadi bantheng alas, eberkadi 
eparenge kasennengngan. 

11 (92-12) Abdidalem nengale kakalaanna 
so-moso abdidalem, reng-oreng se nyerrang 
abdidalem, abdidalem ampon mereng 
sadajana sajjaepon se jahat. 

12 (92-13) Oreng jujur nyemme akantha 
bungkana korma, tombu landhu akantha 
bungkana comara e Libanon. 

13(92-14) Reng-oreng jareya akantha 


kajuwan se etamen e Padalemman Socce, 
ban atamba raja e Padalemmanna, Allahna 
sengko ban bana 

14(92-15) kajuwan se gi abuwa maske Ia 
towa, paggun biru ban cengngar. 

15(92-16) Jareya buktena ja PANGERAN 
adil; Pangeran jareya se abillai sengko, 
Pangeran jareya ta roce sakale. 

! PANGERAN reya Rato; Salerana 
93 ngagem pangangguy kaagungan ban 
kakowadan. Bume manjeng koko ta bisa 
agundhek. 

2 Korse karajaannepon Junandalem koko 
dhari asalla, Junandalem ampon badha 
sabellunnepon badha bakto. 

3 Dhasarrepon tase raja makaja sowaraepon, 
GUSTE, tase raja makaja garudhuepon 
ombana. 

4 Namong Junandalem se kobasa e sowarga, 
lebbi nakoe dhari ombana tase raja, lebbi 
kowat katembang pangamogga omba. 

> GUSTE, okomannepon J unandalem 
langgeng, Padalemmannepon J unandalem 
socce salanjangnga. 

94 l Ya ALLAH, Junandalem Allah se 
apareng babales, ngereng duduwagi 
babalessepon Junandalem, Guste. 

2 Ngereng ngadek, hakimma manossa 
sabume, okommagi oreng se angga 
satembang sareng tengkana. 

3 Adhu PANGERAN, kantos bilaepon oreng 


jahat anga-bungaa? Kantos bilaepon, GUSTE? 

4 Reng-oreng jahat gapaneka makalowar 
ca-oca se kasar, sareng ngedirragi 
kajahadanna. 

> Ommattepon J unandalem etendhes sareng 
reng-oreng gapaneka, GUSTE, reng-oreng 
peleyanna J unandalem eparemmok. 

6 Dha-randha sareng na-kana jatim epatee, 
sapaneka jugan reng-oreng manca se badha 
e nagara paneka. 

7 Ocana reng-oreng gapaneka, "PANGERAN 
ta ngoladi, Allahna Yakub ta parduli." 

8 He tang bangsa, ja budhu kantha jareya, 
mara ajar ngangguy akkalla! 

P Allah reya se abadhi kopeng, masa ta 
meyarsaa? Allah se abadhi mata, masa ta 
ngoladana? 

10 Allah jareya se ngajar sa-bangsa, 
masa ta ngokoma? Allah jareya guruna 
oreng sadunnya, masa ta kaagunganna 
pangataowan? 

11 PANGERAN ngagali ka pekkeranna 
manossa, ngagali ja jareya kabbi tadha 
gunana. 

12 Pojur onggu oreng se eajar Junandalem, 
GUSTE, oreng se eajari kom-hokommepon 
Junandalem. 

13E re-are se ngeba balai oreng gapaneka 
sareng J unandalem eparenge taremtem, 

kantos ekale lobang kaangguy nangkep oreng 


jahat. 

14Sabab PANGERAN ta kera adinggallagi 
ommadda; ta kera ngenthengngagi se daddi 
kaagunganna. 

15 Daddi hokom epasodegga pole e 
pangadilan, reng-oreng se jujur kabbi bakal 
nolongana. 

16Sapa se abillai sengko ngadhebbi 
reng-oreng daraka? Sapa se nolong sengko 
ngadhebbi reng-oreng se alako jahat? 

17Ja sakenga PANGERAN ta nolong sengko, 
sengko para ngalleya ka dunnyana oreng 
mate. 

18E bakto abdidalem apekker ja abdidalem 
labuwa, kataresnaannepon Junandalem, 
GUSTE andaddiyagi abdidalem terros 
manjeng koko. 

19 Manabi ate abdidalem ketter sareng 
ngalengsang, Junandalem alepor sareng 
maperak abdidalem. 

20) unandalem ta asakongkel sareng 
kim-hakim se jahat, se gadhuwan sajja jahat 
adhasar hokom. 

21 Reng-oreng gapaneka asakongkel amoso 
sareng reng-oreng jujur, sareng ngokom 
mate oreng se tadha salana. 

22 Tape PANGERAN reya se abillai sengko, 
tang Allah jareya se ngaobi sengko. 

23 PANGERAN ngokom oreng jahat 
satembang ban kajahadanna, matompessa 

reng-oreng jareya polana sa-dusana, 


PANGERAN, Allahna sengko ban bana bakal 

matompessa reng-oreng jareya. 

95 1 Mara anyanye kaator PANGERAN, 
asorak kaator ka panyalamedda 

sengko ban bana! 

2 Mara ngadhep ka ajunanna bi nyanyeyan 
sokkor sambi asorak, anyanye amoljaagi 
asmana. 

3 Sabab PANGERAN reya Allah se agung, 
Rato parjuga se ngalebbii sakabbinna diba. 

4 Pangeran reya ngobasane bagiyan-bagiyan 
se paleng dhalem e bume, co-koncona 
gunong kaagunganna keya. 

> Salerana ngobasane tase, sabab tase 
jareya badhiyanna, dineng tenggangan 
ceptaanna astana keya. 

6 Mara asojud nyemba ka Salerana, asojud 
e ajunanna PANGERAN se nyeptaagi sengko 
ban bana. 

7 Sabab PANGERAN jareya Allahna sengko 
ban bana, bana ban sengko ommat se 
epeyara Salerana, padha ban dumba se 
eowan Salerana. 

8 "Bana ja pacengkal akantha bangatowana 
e Meriba, e bakto badha e Masa, e tengnga 
ra-ara. 

2E jadhiya bangatowana bana ba-nyoba 
Sengko, maske la padha nangalee Tang 
lalakon. 

10 Pa polo taon abidda Sengko ngalennyer 


ka bangatowana bana, cana Sengko, Ta esto 
onggu bangsa reya! Padha ta parduli ka Tang 
parenta. 

1 Daddi sambi peggel Sengko asompa, 
reng-oreng jareya bi Sengko ta epamasoa 
Ka nagara jareya, se samasthena daddiya 
kennengnganna aistirahat apolong ban 
Sengko Pangeranna." 

06 l Nyanyeyagi nyanyeyan se anyar 
kaator ka PANGERAN! Mara nyanye ka 
PANGERAN, saantero bume! 

2 Mara nyanye kaator ka PANGERAN, ban 
moljaagi Salerana; sabban are bertaagi kabar 
gumbira ja Salerana la masalamet sengko 
ban bana. 

3 Caretaagi kaagunganna ka sa-bangsa, ban 
lalakon raja se elampaagi Salerana kaangguy 
ommat manossa. 

4 Sabab PANGERAN reya agung ban talebat 
molja, kodu ekatakoe alebbiyan dhari 
ba-diba. 

> Ba-dibana bangsa laen pera arca brahala, 
tape PANGERAN reya se nyeptaagi langnge. 

6 Salerana katotoban kamoljaan ban 
kaagungan, Padalemmanna possa ban kobasa 
sarta kaasreyan. 

7 Moljaagi PANGERAN, he ommat manossa, 
moljaagi kaagungan ban kakowadanna! 

8 Moljaagi asmana se agung, mara ngeba 
kurban ka dhalem Padalemmanna. 

? Semba Pangeran ngangguy pangangguy 


kabakteyan! Pangetter e ajunanna, saantero 
dunnya! 

10 Bertaagi ka sa-bangsa, "PANGERAN reya 
Rato! Bume koko ta ekenneng gundhek; 
Salerana bakal ahakimana sa-bangsa kalaban 
adil." 

ll Mara paperak, langnge ban bume! Mara 
agarudhu, tase ban saessena! 

12 Mara paperak, gal-teggal ban men- 
tamennanna! Ka-bungkaan e alas bakal 
rak-soragana. 

13 Sabab PANGERAN rabu marenta e bume, 
ahakimana sa-bangsa kalaban jujur ban adil. 
97 1t PANGERAN reya Rato! Mara bume 

anga-bunga, ban lo-polo padha 
paperak! 

2 Pangeran ekalenglenge ondhem ban 
papetteng; kaadilan ban hokom menangka 
dhasarra pamarentaanna. 

3 Apoy alatlat e ajunanna, mapotthon moso 
e sakalenglengnga. 

4 Dhap-keddhabba nerae dunnya, bume 
ngetter nangalee jareya. 

> Nong-gunong ngalelle akantha lilin e 
ajunanna PANGERAN, e ajunanna Pangeran, 
se ngobasane saantero bume. 

6 Langnge abertaagi kaadilanna, sa-bangsa 
kabbi nangalee kamoljaanna. 

7 Reng-oreng se nyemba brahala padha 


epamalowa, sakabbinna diba bakal asojuda e 
ajunanna PANGERAN. 

8 Pandhudhu Siyon ban tha-kottha Yehuda 
senneng e bakto ngedhing potosanna 
PANGERAN. 

3 Sabab Junandalem, PANGERAN Se 
Mahakobasa, pangobasana saantero bume; 
Junandalem agung, ngalebbii sadajana diba. 

10 Mara bana kabbi se taresna ka PANGERAN, 
jauwi ban kabajii kajahadan! Sabab Pangeran 
ngaobi odhina ommadda, mabebas ommadda 
dhari kobasana oreng se daraka. 

l1 Tera la moncar kaangguy oreng se berse 
atena, ban kagumbiraan kaangguy oreng se 
jujur odhina. 

12 Mara pagumbira, reng-oreng se berse 
atena, polana sabarang se la elampaagi 
PANGERAN, ban asokkor ka Allah se socce. 
98 lJabur. Mara anyanye nyanyeyan se 

anyar kaator ka PANGERAN, polana 
lalampaanna se makasambu ate! Kalaban 
kobasa ban kakowadanna dibi Pangeran 
ngaolle kamennangan. 

2 PANGERAN abertaagi kamennanganna; 
ban anyataagi kaadilanna ka sa-bangsa. 

3 Salerana emot ka kataresnaan ban 
kaestowanna ka Israil, ommadda. Sakabbinna 
bangsa e bume la nangale kamennanganna 
Allahna sengko ban bana. 

4 Mara asorak kaator ka PANGERAN, saantero 


bume! Poji Pangeran ban nyanyeyan sarta 
sorak se gumbira. 

> Mara anyanye nyanyeyan pojiyan kaator ka 
PANGERAN, sambi nabbu calempongnga. 

6 Tope tarompet ban sangkakala, asorak 
kaator PANGERAN, Ratona sengko ban bana. 

7 Mara agarudhu, tase ban essena, bume 
ban kabbi se badha e dhalemmanna. 

8 Dina ngay-songay me olle padha akopa, 
ban mo-gumo padha rak-soragan e ajunanna 
PANGERAN. 

3? Sabab Pangeran rabu ahakimana bume; 
sa-bangsa ehakimana kalaban bendher ban 
adil. 

99 1 PANGERAN reya Rato, daddi sa- 
bangsa ngetter polana tako. Salerana 
alenggi e attas kerub, daddi bume agundhek. 

2 Neng e Siyon PANGERAN ce kobasana; 
Salerana agung ngalebbii sakabbinna bangsa. 

3 Dina kabbi me olle amoljaagi asmana se 
agung ban molja. Socce Salerana! 

4 Rato se kowat kobasa, Junandalem lebur 
ka hokom; Junandalem malerres sadajana; 
Junandalem alampaagi hokom sareng 
kaadilan e Israil. 

> Mara agungngagi PANGERAN Allahna 
sengko ban bana; mara asojud e ajunanna 
korse karajaanna! Socce salerana! 

6 Mosa ban Harun tamaso mam-imamma, 
Samuwel sala settong se adua ka Salerana. 

Reng-oreng jareya aera ka PANGERAN, ban 


Salerana apareng jawaban. 

7 Dhari cangga ondhem Pangeran adhabu ka 
reng-oreng jareya, reng-oreng jareya atoro 
ka kom-hokom ban papakonna. 

8Ya ALLAH Pangeran kaula, Junandalem 
apareng jawaban ka ommadda; monggu 
ka reng-oreng gapaneka J unandalem Allah 
se dujan nyapora, sanare reng-oreng 
gapaneka sareng J unandalem eokom lantaran 
kasalaanna. 

? Mara agungngagi GUSTE Allahna sengko 
ban bana, semba Salerana e Gumona se 
socce, sabab GUSTE Allahna sengko ban bana 
reya socce. 

100 l Jabur kaangguy kurban sokkoran. 

Mara asorak kaator ka PANGERAN, 
saantero bume! 

2 Mara abakte ka PANGERAN kalaban 
ate gumbira, ngadhep ka ajunanna sambi 
anyanyeyagi nyanyeyan-nyanyeyan se 
gumbira! 

3 Kaengae ja PANGERAN reya Allah. Salerana 
se nyeptaagi sengko ban bana, daddi sengko 
ban bana reya kaagunganna, ommadda, 
bangsa se epeyara bi Salerana. 

“Mara maso lebat labang sakethengnga 
sambi nyanyeyagi nyanyeyan sokkor, mara 
maso ka taneyanna bi ji-pojiyan. Asokkor ka 
Salerana, moljaagi Salerana! 

> Sabab PANGERAN reya sae; kataresnaanna 


kaangguy salanjangnga ban kaestowanna 
ron-temoron saterrossa. 

10 1 'Jaburra Daud. Abdidalem anyanye 

parkara kaestowan sareng kaadilan, 
kaagem Junandalem, GUSTE, nyanyeyan 
pojiyan abdidalem! 

2 Abdidalem ajagaa sopaja odhia tadha 
calena. Bilaepon Junandalem se rabuwa 
manggiyana abdidalem? Abdidalem odhia 
socce e compo, 

3 manabi badha kajahadan sareng abdidalem 
ta epannengnga. Abdidalem baji ka 
tengkaepon oreng mortad, ta poron aorosan 
sareng reng-oreng gapaneka. 

4 Abdidalem ta roceya, ta ro-noroa e dhalem 
kajahadan. 

> Oreng se tek-ngetek apetenna sareng 
abdidalem epateyana. Oreng se sombong 
sareng tenggi atena sareng abdidalem ta 
epannengnga. 

6 Abdidalem lebur ka oreng se esto ka Allah; 
reng-oreng gapaneka kengeng enneng e 
compo abdidalem. Oreng se odhina tadha 
calena kengeng aladine abdidalem. 

7 Tokang tepo ta kengeng enneng e compo 
abdidalem; oreng lecegan ta kera kowat 
dhep-adhebban sareng abdidalem. 

8 Sabban are abdidalem mamosnaa reng- 
oreng jahat e nagara kadhinto. Reng-oreng 

se alako jahat sareng abdidalem epamosnaa 


dhari kotthana PANGERAN. 

102 ' Duana oreng se nyangsara e 
dhalem kabadhaan lesso aserro ka 

PANGERAN. (102-2) Adhu GUSTE, peyarsaagi 

dua abdidalem, moga serrona abdidalem 

napaa ka Junandalem. 

2 (102-3) Ja malengos dhari abdidalem, 
manabi abdidalem e dhalem kasossaan. 
Peyarsaagi manabi abdidalem aserro, 
kasokana J unandalem duli nyaot. 

3 (102-4) Odhi abdidalem elang akadi okos; 
lang-tolang abdidalem akadi mardhana apoy. 

4 (102-5) Abdidalem lesso akadi rebba 
se kerreng, sareng ta gadhuwan napso se 
neddhaa. 

> (102-6) Abdidalem ngadhudhu epakaja; 
badan kare kole se abungkos tolang. 

6(102-7) Abdidalem akadi mano alas e 
ra-ara, akadi wek-kowek e jur-gujuran se 
seppe. 

7 (102-8) Abdidalem ta ngeddha tedhung, 
akadi mano se kaseppeyan e atana compo. 

8 (102-9) Saare benteng abdidalem eya-seya 
moso; nyama abdidalem ebadhi babaston 
sareng oreng se peggel ka abdidalem. 

9 (102-10) Abdidalem neddha abu akadi roti, 
se eenom abdidalem acampor aeng tengal, 

10 (102-11) sabab sareng J unandalem 
abdidalem eangka laju ebantengngagi, 
lantaran dukaepon J unandalem ekabbiyadgi. 

11(102-12) Maz! abdidalem lebat akadi 


jang-bajangan e baja asar; abdidalem elop 
akadi rebba. 

12 (102-13) Namong Junandalem, GUSTE, 
salanjangnga teptep Rato, se terros ekaemodi 
ron-temoron. 

13 (102-14) Junandalem bakal ngadegga 
noduwagiya kabellasan ka Siyon, sabab 
ampon napa saadda Siyon ekabellasi. 

14 (102-15) Sabab di-abdiepon J unandalem 
taresna ka kottha gapaneka, sanare ampon 
aropa jur-gujuran se tadha argana. Sadaja 
padha arassa neser, sanare ampon aropa abu 
sareng tana. 

15(102-16) Kobasana PANGERAN bakal 
ekatakoana sa-bangsa; kamoljaanna 
ekasengkae to-rato saalam dunnya, 

16 (102-17) e bakto PANGERAN mateppa 
Siyon pole sarta kalowar e dhalem 
kaagunganna. 

17 (102-18) Pangeran bakal meyarsaagiya 
duana ommadda se malarat ban ta nolak 
parnyoonanna. 

18 (102-19) Mara toles sabarang se 
elampaagi PANGERAN me olle ekataowe 
angkadan se bakal dhateng, sopaja bangsa 
se gi ta elahirragi e dunnya, bisa amoljaagi 
Salerana. 

19 (102-20) PANGERAN ngoladi dhari 
kalenggiyanna se tenggi, dhari sowarga 
nyongngo ka bume, 

20(102-21) meyarsaagiya serrona oreng 


tahanan, mabebasa reng-oreng se eokom 
mate. 

21(102-22) Daddi asmana bakal ebertaagiya 
e Siyon, Salerana bakal emoljaagiya e 
Yerusalim, 

22 (102-23) e bakto sa-bangsa ban 
karajaan-karajaan padha akompol abakteya 
ka PANGERAN. 

23(102-24) PANGERAN motel tang 
kakowadan e bakto sengko gi ngodha, tang 
omor epapandha. 

24(102-25) Sengko pas mator, "Ya Allah 
ja cabuddagi nyaba abdidalem, sabab 
abdidalem gi ta towa." GUSTE, Junandalem 
odhi salanjangnga, 

25 (102-26) gi dhimen Junandalem abadhi 
bume, sapaneka jugan J unandalem se abadhi 
langnge. 

26(102-27) Sadaja gapaneka bakal 
mosnaa, namong Junandalem paggun badha 
saterrossa; sadaja gapaneka bakal lajuwa 
akadi kalambi. Sareng Junandalem bakal 
ebuwanga akadi kalambi se laju, saamponna 
sadajana laju bakal mosnaa. 

27 (102-28) Namong Junandalem paggun 
padha, odhiepon J unandalem tadha aherra. 

28 (102-29) Na poto abdidalem sadaja bakal 
taremtemma odhina, sareng aman saterrossa 
e dhalem pangaobannepon J unandalem. 

103 ' Dhari Daud. Mara moljaagi 

PANGERAN, tang sokma, tang ate, 
mara moljaagi asmana se socce. 

2 Mara moljaagi PANGERAN, tang sokma, ja 
kaloppae kasaeyanna Salerana! 

3 Salerana se nyapora sakabbinna dusana 
bana, se mabaras sakabbinna panyakedda 
bana, 

4Salerana se malopot nyabana bana dhari 
koburan, se marenge bana kataresnaan ban 
kabellasan se talebat bannyana. 

> Salerana se marenge odhina bana sabarang 
se becce se ta korang bannyana sampe bana 
teptep ngodha akantha mano ellang raja. 

6 PANGERAN alampaagi hokom ban 
kaadilanna, kaangguy sakabbinna oreng se 
tatendhes odhina. 

7 Salerana anyataagi ka Mosa sabarang 
se elampaagiya Salerana, bangsa Israil 
epanangale sabarang se elampaagi Salerana. 

8 Sabab PANGERAN reya bellas ase, lanjang 
sabbarra ban kataresnaanna talebat rajana. 

? Salerana ta abentak ros-terrosan, ta duka 
salanjangnga. 

10 Pangeran ta ngokom sengko ban bana 
satembang ban dusana, otabana apareng 
babales ka sengko ban bana satembang ban 
kasalaanna. 

ll Tape padha ban tenggina langnge e 
attassa bume, sajareya rajana kataresnaanna 
ka oreng se alem. 

12 Akantha jauna temor dhari bara, sajareya 


keya jauna Salerana mowang sa-dusana 
sengko ban bana. 

13 Akantha oreng lake se neser ka na-anana, 
kantha jareya taresnana PANGERAN ka oreng 
se alem. 

14 Sabab PANGERAN ngagali ekagabay dhari 
apa sengko ban bana reya, Pangeran emot 
sengko ban bana pera dhari abu tana. 

15 Odhina manossa sakejja akantha rebba, 
mekkar akantha kembang e teggal; 

16 mon eketbat angen laju elang mosna, la- 
mala ta etemmo lampadda kennengnganna. 

17 Tape PANGERAN teptep taresna ka oreng 
alem, kabecceanna ta ambu ron-temoron 

18 ka oreng se neggui parjanjiyanna, ban 
esto ajalannagi papakonna. 

19 PANGERAN marenta e sowarga; Salerana 
jareya rato se ngobasane sakabbinna. 

20 Moljaagi PANGERAN, kat-malaekat se 
parjuga, se meyarsaagi ban alampaagi 
dhabuna. 

21 Moljaagi PANGERAN, lok-mahlok e 
sowarga, sakabbinna abdina se ajalannagi 
kasokanna. 

22 Moljaagi PANGERAN, sakabbinna ceptaan 
se badha e baba kakobasaanna. Moljaagi 
PANGERAN, tang sokma! 

104 1 Moljaagi PANGERAN, tang sokma! 

Agung onggu Junandalem, Guste 

ALLAH, Pangeran kaula! J unandalem ngagem 


rasogan kabessaran sareng kamoljaan, 

2 sareng abuko caja. Junandalem ngampar 
langnge epakadi kemah, 

3 sareng maddek dalemmepon e attas 
aeng e langnge. Dhem-ondhem sareng 
Junandalem ebadhi teteyan, J unandalem 
netene kalembang angen. 

4 Sareng Junandalem angen ebadhi otosan, 
dhap-keddhap ebadhi pangladin. 

>Junandalem masang bume epakoko 
e langganna, kantos ta kera gundhek 
salanjangnga. 

6j unandalem notobi bume sareng tase 
raja, aengnga ngambang kantos ka koncona 
nong-gunong. 

7E bakto sareng Junandalem ebentak, aeng 
gapaneka agili, pagilina banter lantaran 
garudhuna sowarana J unandalem. 

8 Aeng agili lebat e nong-gunong ka dhalem 
cora, ka kennengngan se ampon esadhiyaagi 
sareng J unandalem. 

2j unandalem nantowagi tes-bates se ta 
kengeng elebadi aeng gapaneka, sopaja ta 
kantos abali ngambang neng e bume. 

10J unandalem magili somber e ra-cora, 
ka-cangkana songay epagili e ke-lekkena 
mo-gumo, 

ll badhi ngenome keban, maelanga pelkana 
mar-hemar alas. 

12E ma-semmana no-mano abadhi lebunna, 
ngoce e dhalemmanna un-dhaunan. 

13J unandalem matoron ojan dhari langnge 
epagaggar ka pagunongan, bume possa 
sareng hasel karyaepon Junandalem. 

14j unandalem matombu rebba 
menangka teddhana ban-keban, matombu 
samacemmepon men-tamennan kaagem 
manossa. Daddi manossa kengeng 
men-tamennan, 

15 sareng ngasellagi aengnga anggur se 
nyaman. Jugan mennya jaitun se matera 
mowana, sareng teddhaan se madhateng 
kakowadan ka badanna. 

16 Ka-bungkaanna se etamen PANGERAN 
dibi, comara Libanon se gi-tenggi eparenge 
ojan sacokobba. 

17E kadhissa no-mano abadhi lebunna, 
ko-dalko alebun e co-koncona. 

18 Nong-gunong se tenggi daddi 
kennengnganna embi alas; kancel 
ngetek neng e to-bato karang. 

19) unandalem abadhi bulan menangka 
tandhaepon bakto, are oneng bilaepon 
baktona compet. 

20 Manabi J unandalem madhateng petteng, 
are laju malem, sadajana burun alas padha 
kalowar. 

21 Can-macan se gi ngodha agaung nyare 
mangsana, nyare teddhaan se esadhiyaagi 
Allah. 

22 Manabi are moncar, burun alas gapaneka 


padha nyengla, arendhu e pangetegganna. 

23 Manossa laju kalowar alalakona, terros 
alako kantos are para compedda. 

24 Bannya onggu karyaepon Junandalem, 
GUSTE, sadajana elampaagi J unandalem 
kalaban bicaksana; bume possa sareng 
ceptaannepon Junandalem. 

25 Oladi tase se lebar ngampar kadhissa, 
sareng mahlok raja kene se ta kabilang 
bannyana. 

26E tase gapaneka pal-kapal alajar, 
Lewiyatan, naga tase ceptaannepon 
Junandalem, en-maenan. 

27 Sadajana padha ngarep Junandalem, 
anante papareng teddhaan manabi ampon 
baktona. 

28 jJ unandalem marenge, sadajana padha 
neddha, Junandalem nyadhiyaagi teddhaan, 
sadajana padha kennyang. 

2? Manabi J unandalem malengos, sadaja 
padha tako; manabi Junandalem mondhut 
nyabana, sadaja padha mate, abali daddi abu 
akadi asalla. 

30 Namong manabi sareng J unandalem 
eparenge nyaba, sadajana eceptaagi; 
Junandalem apareng odhi se anyar ka bume. 

31 Moga kaagunganna PANGERAN teptebba 
salanjangnga! Moga Salerana sennengnga 
panggaliyanna ngoladi sadaja ceptaanna! 

32 Pangeran ngoladi ka bume sampe bume 


ngetter, nong-gunong esedding sampe okossa 
kalowar. 

33 Sengko anyanye kaagem ka PANGERAN 
saomorra, anyanye pojiyan kaator ka Allah 
saabidda sengko gi odhi e dunnya. 

34 Moga tang nyanyeyan kataremaa, sabab 
Salerana se maperak tang ate reya. 

35 Mandar oreng daraka epamosnaa dhari 
bume, oreng jahat mandar padhaa mate. 
Moljaagi PANGERAN, tang sokma! Moljaagi 
PANGERAN! 

' Mara asokkor ka PANGERAN, 

105 bertaagi kaagunganna, caretaagi 
lalampaanna ka sa-bangsa. 

2 Mara nyanye pojiyan kaagem ka 
PANGERAN, bertaagi sakabbinna karyana se 
makasambu pekkeran. 

3 Salerana jareya Pangeran Se Settong; 
mara paperak sabab sengko ban bana reya 
kaagunganna, kabbi se abakte ka Salerana 
mara pagumbira. 

4 Nyoon kakowadan dhari Salerana, semba 
Salerana salanjangnga. 

>He toronanna Ibrahim, abdina Allah, 
para toronanna Yakub, peleyanna 
Pangeran, kaengae sakabbinna kaajiban 
se elampaagi Salerana, ja kaloppae 
kapotosan-kapotosanna. 

6 (105:5) 

" PANGERAN reya Allahna sengko ban bana, 


kapotosanna kaangguy saantero dunnya. 

8 Salerana terros emot ka parjanjiyanna, 
dhabuna kaangguy salanjangnga. 

2 Parjanjiyan jareya ebadhi Pangeran ban 
Ibrahim, saellana pas epaterros ban Ishak. 

10 Saellana jareya pas epakoko bi Yakub, 
epadaddi parjanjiyan se langgeng ban ommat 
Israil. 

ll Cana dhabuna, "Tana Kanaan bi Sengko 
ebagiya ka bana, epadaddiya sangkolan 
andhina bana." 

12 Lamba ommadda Allah daddi oreng manca 
e dhissa, bannyana orengnga ta saapa. 

13 Reng-oreng jareya alalana dhari bangsa 
se settong ka settonga, ngalle dhari nagara 
se settong ka settonga. 

14Tape Pangeran ta ngedine sapaa bai 
nendhes ommadda jareya, kaangguy 
masalamedda ommadda, to-rato padha 
epaenga, 

15") a la-nyala ka ommat Tang peleyan, Tang 
bi-nabbi ja ca-anca!" 

16 PANGERAN madhateng laep ka nagara 
jareya, parsadhiyaanna kakanan epondhut 
epatadha karena. 

17 Tape Pangeran ngotos oreng ajangadhai 
ommadda jareya, Yusup, se ejuwal egabay 
dunor odhina. 

18 Sokona ekalenthong, leerra etalee rantay 
besse. 

19 Dhi-budhina kadaddiyan keya se 


eramallagi salerana, Yusup eanggep ta sala 
polana dhabuna PANGERAN. 

20 Rato Messer se ngobasane sa-bangsa 
makalowar salerana dhari penjara. 

21 Yusup laju epangoros karajaanna, 
eparenge kakobasaan marenta nagarana; 

22 bariya keya kakobasaan ngator para 
ponggabana rato, ban mimpin kaom towa. 

23Yakub pas meyos ka Messer, neptep e 
jadhiya daddi oreng manca. 

24 Bi PANGERAN ommadda epatamba 
bannya, sampe daddi akowadan dhari 
mosona. 

25 Atena oreng Messer epabaji ka ommadda, 
para abdina padha eco-koco. 

26 Pangeran laju ngotos Mosa abdina sarta 
Harun oreng peleyanna. 

271E nagara Messer se kadhuwa jareya 
mabadha kaajiban sabannyana, lalakon 
ja-raja se elampaagi Pangeran, 

28 Mosa ban Harun taat ka papakonna. 
Nagara jareya laju epapetteng calemodan bi 
Pangeran. 

29 Songayya eoba epadaddi dhara, sampe 
mate kabbi ko-jukona. 

30 Kata mossae nagara jareya, la-mala 
sampe maso ka karatonna. 

31l Kalaban dhabuna Allah laju dhateng lala 
sabannyana, rengnge ngaromo saantero 
nagara. 

32 Pangeran matoron es menangka gantena 


ojan, kelap epadhateng patang galirap. 

33 Pangeran marobbu bungkana anggur 
ban bungkana ara, bariya keya ju-kajuwan 
laenna. 

34 Kalaban dhabuna pas dhateng balang, 
bannyana ta ekenneng bitong, ta ekenneng 
bilang. 

35 Balang jareya ngakan sakabbinna 
men-tamennan e teggal, hasella bume 
ekakan epatadha. 

36 Saellana jareya Pangeran matee 
sakabbinna ana sareyang e Messer. 

37 Saellana jareya bangsa Israil pas eater ka 
lowar, reng-oreng jareya ngeba emmas ban 
salaka, kabbi padha baras ban kowat. 

38 Oreng Messer tako ka bangsa Israil jareya, 
daddi padha perak atena e bakto oreng Israil 
ondur dhari nagarana. 

393 Bi Pangeran ommadda epajunge ondhem, 
eparenge apoy se matera e baja malem. 

40 Reng-oreng jareya nyoon, Pangeran 
madhateng mano gemmek, ommadda 
eparenge roti dhari sowarga sampe padha 
kennyang. 

4! Gunong bato eseba pas kalowar aeng se 
agili akantha songay e ra-ara beddhi. 

42 Sabab Pangeran emot ka janjina se 
edhabuwagi ka Ibrahim, abdina. 

43 Daddi Pangeran ngater ommat peleyanna, 
se nyanye sambi asorak, kaperagen atena. 

44Tanana sa-bangsa laen eparengngagi 


ka ommat jareya, gal-teggalla epadaddi 
andhina, 

45 sopaja ommadda taada ka kom-hokomma 
ban atoro ka papakonna. Moljaagi PANGERAN! 
106 l Moljaagi PANGERAN! Mara 

asokkor ka PANGERAN, sabab 
Pangeran reya sae; kataresnaanna langgeng 
saterrossa. 

2? Sapa se bisa abertaagi kakowadanna 
PANGERAN, ban amoljaagi Salerana 
sapantessa? 

3 Pojur oreng se atoro ka kon-papakonna, 
sarta se ros-terrosan teppa tengka gulina. 

4 Kaemodi abdidalem, GUSTE, lantaran 
kabecceannepon Junandalem ka ommadda, 
abdidalem jugan nyoona tolong manabi 
Junandalem masalamet reng-oreng kadhissa. 

> Moga abdidalem nengalana kamamoranna 
reng-oreng peleyannepon Junandalem 
tor anga-bunga asareng ommattepon 
Junandalem. Moga abdidalem noroa 
perak tor gumbira asareng reng-oreng 
kaagungannepon Junandalem. 

6 Abdidalem sadaja padha dusa akadi para 
bangatowa; abdidalem sadaja ampon padha 
alako jahat sareng daraka. 

7E bakto badha e Messer bangatowa 
abdidalem sadaja padha ta ngarte; padha 
tadha se pahama ka karyaepon Junandalem 
se makasambu ate. Reng-oreng gapaneka 

loppa ka kataresnaannepon Junandalem 


se tadha batessa, ban e seddianna Tase 
Galagas reng-oreng gapaneka aberonta ka Se 
Mahatenggi. 

8 Tape PANGERAN masalamet reng-oreng 
jareya bit Salerana dibi, sopaja Kaparjugaanna 
daddiya nyata. 

? Kalaban dhabuna Tase Galagas daddi 
kerreng, Pangeran abakta ommadda epajalan 
lebat e tase se dhasarra kerreng akantha 
sagara beddhi. 

10 Kalaban cara se kantha jareya Allah 
masalamet reng-oreng jareya dhari mosona, 
epalopot dhari kobasana reng-oreng se baji 
ka abana. 

ll Tape e dhalem aeng para mosona 
epatasellem, settonga tadha karena. 

12 Ommadda laju parcaja ka janjina, pas 
anyanye amoljaagi asmana. 

13Tape ta abit dhari jareya reng-oreng 
jareya la loppa ka se elampaagi PANGERAN, 
pas ngala karebba dibina ta kalaban nyoon 
babalaanna. 

14E sagara beddhi reng-oreng jareya ta 
kellar ngampet napsona laju ba-nyoba Allah. 

15 Allah marenge reng-oreng jareya sabarang 
se epenta etambai wabah panyaket se ce 
berrana. 

16E sagara beddhi reng-oreng jareya ere ka 
Mosa ban ka Harun abdina se socce atena. 

17 Bume pas maroka ngoldek Datan, notobi 


Abiram ban la-balana. 

18 Apoy toron ngolap e kennengnganna reng- 
oreng jareya, potthon katonon reng-oreng se 
padha daraka. 

19E Gunong Sinay reng-oreng jareya agabay 
budhuna pe-sapeyan dhari emmas, pas 
nyemba arca gabayanna tanangnga. 

20 Reng-oreng jareya morobi Allahna 
se agung molja egantee arcana sape se 
ngakanan rebba. 

21 Reng-oreng jareya loppa ka Allah 
panyalamedda abana se alampaagi sabarang 
lalakon raja e Messer rowa. 

22 Nakoe onggu se elampaagi Allah e jadhiya, 
makasambu ate kadaddiyan e Tase Galagas. 

23 Daddi Allah aneyat mateyana ommadda, 
tape elanglang bi Mosa, oreng peleyanna. 
Mosa daddi panengnga e antarana Allah ban 
ommadda, daddi Allah pas terep dukana. 

24 Saellana jareya reng-oreng buru nolak 
nagara se bagus rowa polana ta parcaja ka 
janjina Allah. 

25 Reng-oreng jareya aseddhiyan e dhalem 
kemahna, ta endha ngedhingngagi dhabuna 
PANGERAN. 

26 Allah laju asompa ban ajanji mateyana 
reng-oreng jareya e sagara beddhi. 

27 Toronanna reng-oreng jareya ebuwanga 
e antarana sa-bangsa, epabalessudana e 
ra-nagara manca. 

28 Saellana jareya e Peyor reng-oreng jareya 


nyemba Baal, ban ngakan tor-ator se ebagi 
ka ba-dibana. 

29 Tengkana reng-oreng jareya andaddiyagi 
dukana PANGERAN, daddi laju epadhatengnge 
panyaket se nakoe parana. 

30 Tape Pinehas kalowar ngokom reng-oreng 
se sala, daddi panyaket jareya laju ambu. 

3l1Jareya eanggep jasana, se ekaengae 
salanjangnga. 

32E mor-somor Meriba reng-oreng jareya 
mapeggel PANGERAN, masossa Mosa polana 
tengka polana. 

33 Reng-oreng jareya mapeggel 
panggaliyanna Mosa, kantos adhabu ta 
kalaban epekker sabellunna. 

34Sa-bangsa laen bi reng-oreng jareya 
ta epamosna akantha se epakonnagi 
PANGERAN. 

35 Reng-oreng jareya la-mala acampor ban 
sa-bangsa jareya, nerowe ra-carana oreng se 
ta kennal ka Allah. 

36 Reng-oreng jareya laju nyemba la-brahala, 
jareya se daddi lantaranna gaggarra abana. 

37 Na-anana dibi ekagabay kurban ka 
la-brahala Kanaan. 

38 Reng-oreng jareya magili dharana 
oreng se ta sala, dharana na-anana dibi, 
se ekurbannagiya ka la-brahala, sampe 
reng-oreng jareya makocem nagarana. 

39 Lantaran tengka polana jareya reng-oreng 


jareya daddi najjis, ban ta esto ka Allah. 

40 PANGERAN laju ce dukana ka ommat 
jareya, ce bajina ka ommat kaagunganna 
dibi. 

41 Daddi reng-oreng jareya eparengngagi ka 
sa-bangsa, epanneng ekobasae so-mosona. 

42 Ommat jareya pas etendhes bi so-mosona, 
epatellok e dhalem kakobasaanna. 

43 Li-baliyan PANGERAN masalamet reng- 
oreng jareya, tape reng-oreng jareya asokaan 
aberonta sampe kabbi padha mate e dhalem 
sa-dusana. 

44 Tape PANGERAN meyarsa cerrengnga 
reng-oreng jareya, Salerana ngoladi ka 
kasossaanna. 

45 Kaangguy kaparlowanna reng-oreng 
jareya Pangeran emot ka parjanjiyanna, 
arassa neser lantaran kataresnaanna se ce 
rajana. 

46 Sakabbinna oreng se nawan reng-oreng 
jareya epaneser kabbi ka ommat jareya. 

47 Adhu Guste ALLAH, parenge salamet 
abdidalem sadajana, pakompollagi abdidalem 
sadajana dhari antarana sa-bangsa sopaja 
abdidalem sadaja kengenga asokkor sareng 
amoljaagi asmana J unandalem se socce. 

48 Moljaagi PANGERAN, Allahna Israil, sateya 
ban salanjangnga. Dina reng-oreng me padha 
ngoca, "Amin!" Moljaagi PANGERAN! 

107 1"Mara asokkor ka PANGERAN 


sabab Salerana sae, kataresnaanna 
langgeng." 

2 Kocaagi li-bali jareya, he reng-oreng se la 
epasalamet dhari kasossaan! 

3 Bana Ia epakompol dhari ra-nagara manca, 
dhari bara ban dhari temor, dhari dhaja ban 
dhari lao. 

4 Badha se alalana e ra-ara, ta tao jalan ka 
kennengnganna e kottha. 

> Reng-oreng jareya lapar ban pelka, sarta 
ta andhi pangarebban. 

6E dhalem kasossaan reng-oreng jareya 
aserro ka PANGERAN, bi Pangeran eangkes 
dhari karekongan. 

"Pangeran nonton reng-oreng jareya lebat 
jalan se loros ka kennengnganna e kottha. 

8 Sapantessa reng-oreng jareya asokkor ka 
PANGERAN lantaran kataresnaanna, lantaran 
sakabbinna karyana se makasambu manossa. 

?Sabab se pelka epakobassa, se lapar 
epakennyang ban sabarang se bagus. 

10 Badha se ajarukkong e pettengnga, oreng 
okoman se sangsara ekalenthong e penjara, 

ll sabab reng-oreng jareya aberonta ka 
Allah ban ta marduli papakonna Allah Se 
Mahakobasa. 

12 Badanna eparemmok polana alako berra; 
reng-oreng jareya labu tape tadha se nolong. 

13E dhalem kasossaan reng-oreng jareya 


aserro ka PANGERAN, bi Pangeran eangkes 
dhari karekongan. 

14 Pangeran abakta reng-oreng jareya 
kalowar dhari pettengnga sarta mapegga 
kalenthongnga. 

15 Sapantessa reng-oreng jareya asokkor ka 
PANGERAN lantaran kataresnaanna, lantaran 
sakabbinna karyana se makasambu manossa. 

16 Sabab Salerana magujur bang-labang 
dimbaga, lang-palang besse padha epalejjar. 

17 Badha se gendheng ban nanggung 
sangsara polana sa-dusana, sarta eseksa 
polana kasalaanna. 

18 Reng-oreng jareya ngalennyer nangalee 
kakanan, ajalla la para. 

19E dhalem kasossaan reng-oreng jareya 
aserro ka PANGERAN, bi Pangeran eangkes 
dhari karekongan. 

20 Kalaban dhabuna bi Pangeran reng-oreng 
jareya epabaras, ban epalopot dhari 
lobangnga koburan. 

21 Sapantessa reng-oreng jareya asokkor ka 
PANGERAN lantaran kataresnaanna, lantaran 
sakabbinna karyana se makasambu manossa. 

22 Dina reng-oreng jareya me olle asokkor 
sambi ngeba tor-ator, ban abertaagi 
lalampaanna ngangguy nyanyeyan- 
nyanyeyan se gumbira. 

23 Badha pole se alajar e tase, nyareya kasap 
e tase se lebar. 


Mazmur 107.241 33 197 
24 Reng-oreng jareya nangalee sabarang 


se elampaagi PANGERAN, karyana se 
makasambu ate neng e tase raja. 

25 Kalaban dhabuna pas dhateng kaleng 
busbus se maraja omba e sagara. 

26 Pal-kapal eanjullagi sampe tenggi ka 
bang-abang, pas eonjebbagi ka dhasarra 
tase raja. Oreng padha katakoen ngadhebbi 
babaja se kantha jareya rajana. 

27 Kabbi padha pettengngen ban dhing- 
tabarindhing akantha oreng mabu elang 
akkalla. 

28E dhalem kasossaan reng-oreng jareya 
aserro ka PANGERAN, bi Pangeran eangkes 
dhari karekongan. 

29 Kaleng busbus berra berreng epakon 
ambu, omba laju epaceddu. 

30 Reng-oreng jareya perak polana kaleng 
busbus la ambu, bi Pangeran ebakta ka 
palabbuwan se etojju. 

31 Sapantessa reng-oreng jareya asokkor ka 
PANGERAN lantaran kataresnaanna, lantaran 
sakabbinna karyana se makasambu manossa. 

32 Reng-oreng jareya makalonta 
kaagunganna PANGERAN e nga-tengngaanna 
ommadda, ban amoljaagi Salerana e dhalem 
kompolanna oreng wa-towa. 

33 Ngay-songay eoba epadaddi sagara 
beddhi, somber epadaddi tana kajal ta metto 
aeng. 

34 Tana landhu epadaddi teggal accen, 


lantaran kajahadanna reng-oreng se 
ngennengnge. 

39 Sagara beddhi eoba epadaddi taman, tana 
kerreng epadaddi somberra aeng. 

36 Reng-oreng se lapar epaenneng e 
jadhiya, padha maddek kottha kaangguy 
kennengnganna. 

37 Reng-oreng jareya nabur ne-bine e 
gal-teggal sarta namen bungkana anggur, pas 
makompol hasella se talebat bannyana. 

38 Bi Pangeran reng-oreng jareya epabannya 
anana, keban bu-obuwanna adhu-budhu 
sajan bannya. 

33 Tape ommat jareya epakala sampe kare 
sakone lantaran sangsara ban etendhes ce 
kejjemma. 

40 Pangeran ya-nyeya reng-oreng se nendhes 
ommat jareya, epakon ajalan ta etemmo 
tojjuwanna e ra-ara se tadha jalanna. 

4l Tape oreng mesken bi Pangeran eangkes 
dhari kasossaanna, la-balana sajan bannya 
akantha dumba. 

42 Oreng jujur nangalee jareya, perak atena, 
tape oreng jahat ta metto caca. 

43 Moga oreng se bicaksana mekker parkara 
jareya kabbi ban ngakone kataresnaanna 
PANGERAN tadha obana. 


l Nyanyeyan. Jaburra Daud. (108-2) 
108 Ya Allah, abdidalem koko parcaja ka 

Junandalem, abdidalem anyanye amoljaagiya 


Junandalem. Mara jaga, tang sokma! 

2 (108-3) Mara jaga, gambus ban calempong! 
Sengko ajagaana pajjar. 

3 (108-4) Abdidalem asokkor ka Junandalem, 
GUSTE, e antaraepon sa-bangsa. Abdidalem 
terro anyanyeya pojiyan kaator J unandalem, 
e antaraepon manossa. 

4(108-5) Sabab kataresnaannepon 
Junandalem raja kantos gan langnge; 
kaestowannepon Junandalem kantos ka 
ondhem. 

>(108-6) Ya Allah, duduwagi 
kaagungannepon Junandalem e langnge, 
sareng kamoljaannepon Junandalem e 
saantero bume. 

6 (108-7) Nyoona salamet abdidalem bit 
kobasaepon Junandalem, jawabbagi dua 
abdidalem, sopaja reng-oreng se ekataresnae 
Junandalem padha salamet. 

7 (108-8) Dhari kalenggiyanna se socce Allah 
adhabu, "Sengko asoraga ban gi-magiya tana 
Sikhem, Cora Sukot bi Sengko eelloda. 

8 (108-9) Gileyad ban Manasye reya Tang 
andhi, Efraim Tang songko baja, Yehuda Tang 
tongket karajaan. 

9(108-10) Tape Moab kennengnganna 
pamaccowanna Tang soko; Sengko asorak 
mennang ka Filistea. Sengko ngontallagi Tang 
kasot ka Edom, menangka tandha Edom 
jareya andhina Sengko." 

10(108-11) Sapa se ngebaa sengko ka 


Edom? Sapa se nontona sengko ka kottha 
binteng jareya? 

11(108-12) Ya Allah, ponapa Junandalem 
ta kasokan onggu asarengnge abdidalem 
sadaja? Ponapa Junandalem ta kasokan maju 
asarengnge tantarana abdidalem sadaja? 

12 (108-13) Tolong abdidalem sadaja 
ngadhebbi moso, sabab bantowannepon 
manossa tadha gunana. 

13 (108-14) Abareng Allah, sengko ban bana 
parjuga; Allah jareya se makala mosona 
sengko ban bana. 

109 l Kaangguy pamimpinna koor. 

Jaburra Daud. Ya Allah se 
ros-terrosan emoljaagi sareng abdidalem, 
ngereng ja ros-terrosan mendel. 

2 Sabab abdidalem eserrang oreng jahat 
sareng tokang tepo se mabalattra kabar lecek 
parkara abdidalem. 

3 Reng-oreng gapaneka nyerrang abdidalem 
sareng ca-oca se noduwagi kabajian, 
merrange abdidalem ta kalaban badha 
sababba. 

4 Reng-oreng gapaneka ngarane abdidalem, 
sanare abdidalem taresna ka reng-oreng 
gapaneka, sareng mojiyagi reng-oreng 
gapaneka. 

> Kabeccean abdidalem ebales sareng 
kajahadan, kataresnaan abdidalem ebales 
sareng kabajian. 

6 Angkaddagi oreng jahat kasorang pakon 


ngadili oreng gapaneka, diggal oreng 
gapaneka me olle egugat sareng mosona. 

7 Moga oreng gapaneka eadilana sareng 
enyataagiya sala, sarengngan moga duana 
eanggebba dusa. 

8 Mandar oreng gapaneka duliya mate, ban 
pangkadda ekala oreng laen. 

? Moga anaepon padha eparengngana daddi 
jatim, ban rajina daddi randha. 

10 Moga anaepon padha daddiya oreng 
ngemmes se ajalan san-kassannagi ta 
epanggi tojjuwanna, sareng eojuk dhari 
jur-gujuranna compona. 

ll Moga sadaja dhi-andhina erampasa 
tokang tagina otang, hasella pello konengnga 
ekala oreng. 

12Ja kantos badha oreng se becce ate ka 
reng-oreng gapaneka, otabana bellas ase ka 
na-anana se edinggalagi. 

13 Moga sadaja toronanna mateya, nyamana 
ekaloppae sareng angkadan se bakal dhateng. 

14 Moga kajahadanna bangatowana pagguna 
ekaemodi PANGERAN, ban dusana ebuna ta 
epaelang. 

15 Moga kasalaanna reng-oreng gapaneka 
teptebba ekaemodi PANGERAN, ban tadha 
oreng e bume se ngengae nyamana. 

16 Sabab oreng gapaneka ta oneng enga 
noduwagiya bellas ase sakonea. Abaepon 

nganeyaja oreng mesken sareng se nyangsara 


sarta matee oreng se ta bisa apa-ponapa. 

17 Oreng gapaneka dujan abasto; moga 
ekennenga basto dibi! Ta poron apareng 
berkat, moga ta onenga narema berkat dibi! 

18 Monggu ka oreng gapaneka abasto barang 
biyasa, eanggep padha sareng masang 
kalambina. Diggal babaston gapaneka me olle 
nyarepsep akadi aeng ka badanna, sareng 
akadi mennya ka dhalem lang-tolangnga. 

19 Moga oreng gapaneka katotobana 
babastonna akadi se katotoban kalambina, 
sareng elele babaston gapaneka akadi sabbu 
e tengngana. 

20 GUSTE, tebaagi okoman gapaneka ka 
oreng se ngarane abdidalem, ka oreng se 
acaca jahat parkara abdidalem. 

21 Namong tolong abdidalem menorot 
janjiepon Junandalem, Guste ALLAH, 
Pangeran kaula, parenge salamet abdidalem 
lantaran kabeccean sareng kataresnaannepon 
Junandalem. 

22 Sabab abdidalem mesken sareng 
nyangsara, ate abdidalem loka ce dhalemma. 

23 Abdidalem para elanga akadi jang- 
bajangan e baja asar, abdidalem ekepattagi 
epakadi balang. 

24 Toot abdidalem ngetter polana apowasa, 
badan koros kerreng tadha dagingnga. 

25 Reng-oreng se nengale abdidalem padha 


ya-nyeya sareng pek-kepeggan tadha 
ambuna. 

26 Tolong abdidalem, Guste ALLAH, Pangeran 
kaula, parenge salamet abdidalem menorot 
kataresnaanna Junandalem. 

27 Daddi moso abdidalem tanto pas oneng ja 
Junandalem se alampaagi gapaneka, Guste. 

28 Sanare abdidalem ebasto sareng reng- 
oreng gapaneka, moga sareng Junandalem 
abdidalem eparengngana berkat. Sanare 
reng-oreng gapaneka padha jaga, reng-oreng 
gapaneka bakal epamalowa; namong moga 
abdidalem, abdiepon Junandalem kadhinto 
eparengngana gumbira terros. 

29 Moga reng-oreng se ngarane abdidalem 
eya-seyaa odhina, ban rassa malo nyalokobi 
abana akadi juba. 

30 Sengko amoljaagiya PANGERAN epakajaa, 
makalontaa asmana e nga-tengngaanna 
kompolanna ommat. 

31 Sabab Salerana abilla ban masalamet 
oreng mesken, dhari oreng se nebaagi 
okoman mate ka reng-oreng jareya. 

1 10 lJ aburra Daud. PANGERAN adhabu 

ka tang guste, "Mara toju e 
kanganna Sengko, sampe so-mosona bana bi 
Sengko epatellok ka bana." 

2 Dhari Siyon PANGERAN malebara 
karajaannepon junandalem; moga 
junandalem ngobasaana so-mosona! 

3E are bakto junandalem rabu kalaban 


Kobasana, e gumo se socce, rayattepon 
junandalem maju kalaban sokalella. Akadi 
ebbun e baja laggu para ngangodhadan 
nyander ka junandalem. 

4 PANGERAN ajanji ban asompa, janji se ta 
ecabuda saterrossa, "Bana imam kaangguy 
salanjangnga, akantha Melkisedek." 

> PANGERAN badha e kangannepon 
junandalem, manabi duka, to-rato padha 
epakala. 

6 Salerana badhi ngokoma sa-bangsa, kantos 
mayyit ajalamperran ta karowan. Salerana 
badhi mateyana para pangobasa se badha 
neng e dunnya. 

7 Rato badhi adhaara aeng dhari songay e 
penggir lorong, saamponnepon epakowat 
bakal mennanga. 

1 1 1 l Moljaagi PANGERAN! Sengko 

asokkor ka PANGERAN sampe ka 
dhasarra ate, e nga-tengngaanna kompolanna 
ommadda. 

2 Ajib onggu sabarang se elampaagi 
PANGERAN, patot etalektegi reng-oreng se 
lebur ka Salerana. 

3 Sabarang se elampaagi PANGERAN reya 
agung ban makasambu atena manossa, 
kaadilanna langgeng saterrossa. 

4 PANGERAN reya bellas ase, alampaagi 
sabarang se makasambu ate, sengko ban 
bana sopaja teptebba enga ka Salerana. 

> Pangeran marenge rajekke ka oreng se 


abakte ka Salerana, sarta emot terros ka 
parjanjiyanna. 

6 Salerana noduwagi kobasana ka ommadda, 
kalaban marenge ommat jareya tana 
sangkolanna sa-bangsa. 

T PANGERAN reya adil ban esto e dhalem 
sabarang se elampaagi, sakabbinna 
papakonna ekenneng andellagi. 

8 Hokomma terros koko salanjangnga, 
eparengngagi sabendherra ban sajujurra. 

P Allah mabebas ommadda, mabadha 
parjanjiyan se langgeng ban reng-oreng 
jareya. Jareya PANGERAN se socce ban 
parjuga! 

10 Sapa se terro bicaksanaa kodu hormat ka 
PANGERAN, Salerana apareng pangarteyan 
ka sakabbinna oreng se taat. Moljaagi 
PANGERAN salanjangnga! 

1 1 2 l Moljaagi PANGERAN! Pojur oreng 

alem, se atoro ka papakonna 
PANGERAN. 

2 Na-anana bakal kobasaa e nagara reya, 
toronanna oreng becce bakal eberkadana. 

3 Sabalana bakal sogiya ban mamora, odhina 
bakal nyamana salanjangnga. 

4Tera nyonar e pettengnga kaangguy oreng 
se jujur atena kaangguy oreng se adil, se 
bellas ase. 

> Pojur oreng se lamba atena ban lebur 
jam-maenjam, sarta jujur e dhalem orosan. 

6 Oreng becce masthe ahasel saterrossa, 


abana bakal ekaengaana salanjangnga. 

! Oreng jareya ta tako narema kabar juba, 
atena koko lantaran parcaja ka PANGERAN. 

8 Oreng jareya ta kobater otaba tako atena, 
sabab yakin mosona tanto epakala. 

? Dhi-andhina egi-bagi, ban asandhekka ka 
oreng se ta andhi; se elakone pera barang 
se becce, daddi abana kobasa ban ehormat 
oreng. 

10 Oreng jahat nangalee, laju peggel atena; 
gigina ngaret dhari bajina. Reng-oreng jareya 
pas padha mate; pangarebbanna elang 
mosna salanjangnga. 

l Moljaagi PANGERAN! Para abdina 

1 13 PANGERAN, mara moljaagi asmana 
PANGERAN! 

2 Asmana bakal epakalontaa sateya ban 
saterrossa. 

3 Dhari temor sampe ka bara asmana 
PANGERAN kodu emoljaagi. 

4 PANGERAN kobasa ka sakabbinna bangsa, 
kaagunganna ngongkole langnge. 

> Sapa se nandhinge PANGERAN Allahna 
sengko ban bana? Se alenggi e kennengngan 
se tenggi? 

6 Tape Salerana ngendha, ngoladana langnge 
ban bume. 

7 Oreng mesken epajaga dhari dhalem abu, 
oreng malarat eangkes dhari dhalem cellot. 

8 Reng-oreng jareya epatoju epapolong ban 
reng-oreng se neggu kakobasaan, epakompol 
ban oreng agung e dhalem bangsana. 

?Babinean se jubeng eparenge ana, 
epadaddi ebu se gumbira atena ban ehormat 
e bengkona. Moljaagi PANGERAN! 

1 14 lE bakto bangsa Israil kalowar 

dhari Messer, e bakto toronanna 
Yakub ngalle dhari nagara manca, 

2 bi Pangeran Yehuda ebadhi kalenggiyanna 
se socce, Israil ebadhi baba kakobasaanna. 

3 Tase Galagas nangalee Salerana laju buru, 
Songay Yordan se agili pas ambu. 

4 Nong-gunong ca-loncaan akantha embi, 
mo-gumo cal-pancalan akantha budhuna 
dumba. 

> Badha apa, tase, bana me buru? Badha 
apa Songay Yordan, se agili me ambu? 

6 Apa sababba bana me ca-loncaan, nong- 
gunong, ban arapa bana me cal-encalan, 
mo-gumo? 

' He bume, mara bana pangetter e ajunanna 
Pangeran, e ajunanna Allahna Yakub, 

8 se ngoba bato karang epadaddi taman, ban 
ngoba gunong epadaddi somberra aeng. 

1 1 5 l Banne abdidalem, GUSTE, banne 

abdidalem, namong J unandalem 
se kodu emoljaagi, sabab J unandalem esto 
sareng taresna salanjangnga. 

2 Arapa sa-bangsa me kodu ngoca, "E 
dhimma Allahna reng-oreng jareya?" 

3 Allahna sengko ban bana badha e sowarga, 


Salerana alampaagi sabarang se daddi 
kasokanna. 

4 Brahalana reng-oreng jareya dhari emmas 
ban salaka, gabayanna tanangnga manossa. 

>La-brahala jareya badha colona, tape ta 
bisa acaca, badha matana, tape ta nangale 
pa-apa. 

6 Brahala jareya badha kopengnga, tape ta 
ngedhing pa-apa, badha elongnga, tape ta 
bisa nyeyom. 

7 Brahala jareya badha tanangnga, tape ta 
bisa araga, badha sokona, tape ta bisa ajalan, 
ban ta kalowar sowara dhari gerrunganna. 

8 Mandar kanthaa jareya keya daddina 
reng-oreng se agabay ban se parcaja ka 
la-brahala jareya. 

? He ommat Israil, mara ngarep ka 
PANGERAN, Salerana se nolong ban ngaobi 
bana. 

10He para imam, mara ngarep ka 
PANGERAN, Salerana se nolong ban ngaobi 
bana. 

1 He reng-oreng alem, mara ngarep ka 
PANGERAN, Salerana se nolong ban ngaobi 
bana. 

12 PANGERAN emot ban apareng berkat ka 
sengko ban bana, Salerana bakal aberkadana 
ommat Israil ban sakabbinna imam toronanna 
Harun. 

13 Pangeran bakal aberkadana reng-oreng 


alem, se raja, bariya keya se kene. 

14 Moga PANGERAN marengana bannya ana, 
ka bana ban toronanna. 

15 Moga bana eberkadana bi PANGERAN, se 
nyeptaagi langnge ban bume! 

16 Langnge reya kaagunganna PANGERAN 
malolo, tape bume eparengngagi ka manossa 
terros. 

17 PANGERAN ta eagungngagi bi oreng mate, 
bi oreng se la toron ka tana se seppe. 

18 Tape sengko ban bana se odhi 
reya asokkor ka Salerana, sateya ban 
salanjangnga. Moljaagi PANGERAN! 

1 16 l Sengko taresna ka PANGERAN, 

sabab Pangeran meyarsaagi tang 
parnyoonan. 

2 Pangeran meyarsaagi tang sowara, sabban 
sengko aserro ka Salerana. 

3 Sengko ekalenglenge babaja maot; ce 
marengessa rassana ngadhebbi pate, sampe 
sengko ngalengsang ban tako. 

4 Daddi sengko aera ka PANGERAN, "Adhu 
GUSTE, nyoona tolong, parenge salamet 
abdidalem!" 

> PANGERAN reya bellas ase ban adil; Allahna 
sengko ban bana neserran parana. 

6 PANGERAN reya meyara reng-oreng se 
majja; sengko epasalamet e bakto ta bisa 
apa-rapa. 

TSengko maayem tang ate, sabab 


PANGERAN sae ka sengko. 

8 PANGERAN la malopot sengko dhari pate; 
sengko elepor ban ejaga sampe sengko ta 
labu. 

2Daddi sengko bisa ngarassaagi kobassana 
odhi e dunnya reya, e dhalem pangaobanna 
PANGERAN. 

10Sengko paggun parcaja maske sengko 
ngoca kantha reya, "Sengko taseksa parana." 

11E dhalem kabingongan sengko ngoca 
bariya, "Tadha oreng se ekennenga parcaja." 

12 Apa se eatorragiya sengko ka PANGERAN, 
menangka babalessa kasaeyanna ka sengko 
reya? 

13 Sengko ngebaa tor-ator anggur ka 
PANGERAN, menangka tandha sokkor 
eparenge partolongan. 

14 Sengko neptebbana tang janji ka Salerana 
e adhaanna sakabbinna ommadda. 

15 PANGERAN arassa ce emanna mon badha 
oreng se ekataresnae Salerana mate. 

16 Abdidalem kadhinto abdiepon J unandalem, 
GUSTE, akadi ebu, abdidalem jugan abakte 
ka Junandalem. Junandalem ampon mabebas 
abdidalem dhari tahanan. 

17 Abdidalem ngatorragiya kurban sokkor 
ka Junandalem, sambi ngatorragiya dua 
abdidalem. 

18 Sengko neptebbana tang janji ka 
Pangeran, e adhana sakabbinna ommadda 

19 se akompol e taneyanna Padalemman 


Socce, e tengngana kottha Yerusalim. 

Moljaagi PANGERAN! 

1 17 l Moljaagi PANGERAN, para bangsa, 
agungngagi Salerana, sakabbinna 

suku bangsa! 

2 Sabab raja kataresnaanna PANGERAN ka 
sengko ban bana, kaestowanna teptep ta 
aoba salanjangnga. Moljaagi PANGERAN! 

1 18 l Mara asokkor ka PANGERAN 

sabab Salerana sae, kataresnaanna 
langgeng saterrossa. 

2 Soro reng-oreng Israil ngoca, 
"Kataresnaanna langgeng tadha obana." 

3 Soro para imam adhabu, "Kataresnaanna 
langgeng tadha obana." 

4Soro sakabbinna oreng alem ngoca, 
"Kataresnaanna langgeng tadha obana." 

>E dhalem karekongan sengko aserro ka 
PANGERAN, Salerana nyaodi sarta mabebas 
sengko reya. 

6 Sengko ta tako sabab sengko esarengnge 
PANGERAN, ngadhebbi sengko manossa ta 
bisa apa-rapa. 

T PANGERAN asarengnge sengko kaangguy 
nolong sengko, sengko ngabasa mon tang 
moso epakala. 

8 Lebbi becce atameng PANGERAN, 
katembang ngandellagi manossa. 


| Mazmur 118.91 18 212 
? Lebbi becce atameng PANGERAN, 


katembang ngarep bantowanna oreng se 
apangkat. 

10 Sengko ekaromo moso sabannyana, 
kalaban kobasana PANGERAN bi sengko 
epakala. 

ll Sengko ekeppong dhari kangan ban 
kacer, dhari adha ban dhari budhi; kalaban 
kobasana PANGERAN bi sengko epakala. 

12 Tang moso ngaromo akantha nyarowan, 
kalaban kobasana PANGERAN bi sengko 
epakala. E dhalem saparngedep tang moso 
mate akantha apoy se rabbang e dhalem 
ombut. 

13 Sengko eserrang ce sarana sampe para 
kalaa, tape sengko etolong bi PANGERAN. 

14 PANGERAN reya tang kakowadan ban tang 
pojjaan, Salerana panyalamedda tang aba. 

15 Edhingngagi sorak kamennangan e mah- 
kemahna ommadda Pangeran, "PANGERAN 
alampaagi lalakon se parjuga! 

16 Kobasana PANGERAN marenge 
kamennangan ka sengko ban bana, 
PANGERAN alampaagi lalakon se parjuga!" 

17 Sengko ta kera mate, tape tanto 
odhi terros kaangguy abertaagi karyana 
PANGERAN. 

18 PANGERAN nyeksa sengko ce kerrassa, 
tape ta massraagi sengko ka maot sampe 
sateya. 

19 Mara sengko bukkae labang sakethengnga 


Padalemman Socce, sengko masoa, asokkora 
ka Salerana. 

20 Areya labang sakethengnga PANGERAN, 
pera oreng jujur se olle lebat e dhinna. 

21 Abdidalem amoljaagi J unandalem, 
sabab J unandalem ngabbuli parnyoonan 
abdidalem; Junandalem marenge abdidalem 
kamennangan. 

22 Bato wang-buwanganna tokang bangonan, 
se eanggep ta ekenneng angguy, sateya 
daddi bato pelar e paddu. 

23Jareya se elampaagi PANGERAN, 
makasambu onggu ka sengko ban bana. 

24 Areya are se etantowagi PANGERAN; mara 
rayaagi bi ate se gumbira. 

25 Nyoona salamet abdidalem sadaja, 
GUSTE, pamennangngagi, abdidalem sadaja, 
GUSTE. 

26 Moga eberkadana se rabu bit asmana 
PANGERAN, sengko kabbi padha aberkadana 
bana dhari Padalemman Socce. 

27 PANGERAN reya Allah, Salerana lamba ka 
sengko ban bana. Mara ajalan rak-aragan, 
sambi ngeba ca-rancana kajuwan, alengleng 
e mezbana PANGERAN. 

28 jJ unandalem Allah abdidalem, abdidalem 
asokkor ka Junandalem, Guste Allah, 
abdidalem amoljaagi Junandalem. 

29 Mara asokkor ka PANGERAN sabab 


Salerana sae, kataresnaanna langgeng 
saterrossa. 

1 19 l Pojur oreng se odhina tadha 

calena ban taat ka kom-hokomma 
PANGERAN. 

2 Pojur oreng se atoro ka papakonna, sarta 
kalaban gu-onggu ate aehteyar terro kennala 
ka Pangeran. 

3 Pojur oreng se odhi menorot karsana 
PANGERAN, ban ta ngalakone kajahadan. 

4j unandalem marenge papakon ka 
abdidalem sadaja, sopaja eestowagi kalaban 
gu-onggu ate. 

> Moga ate abdidalem eparengngana koko 
atoro sadajana atoranna J unandalem. 

6 Manabi abdidalem agateyagi sadajana 
papakonna Junandalem, tanto abdidalem ta 
kera epamalo. 

7? Manabi abdidalem ajar parkara 
potosannepon Junandalem se adil, abdidalem 
amoljaagi Junandalem kalaban ate se tolos 
ehlas. 

8 Abdidalem atoroa ka kom-hokommepon 
Junandalem, ja dinggallagi abdidalem. 

? Oreng ngodha bisa ajaga sopaja 
odhina teptep tadha calena manabi atoro 
papakonnepon Junandalem. 

10 Abdidalem aehteyar epagu-onggu 
sopaja kennala ka Junandalem, nyoona 

tolong ja kantos abdidalem nyaleyot dhari 


papakonnepon Junandalem. 

1 Pangajarannepon Junandalem sareng 
abdidalem esempen e dhalem ate, sopaja 
abdidalem ta kantosa dusa ka Junandalem. 

12 Abdidalem amoljaagi Junandalem, GUSTE, 
ajarragi abdidalem sadajana atorannepon 
Junandalem. 

13 Abdidalem epakaja abertaagi sadajana 
hokom se eparengngagi Junandalem. 

14 Abdidalem gumbira atoro papakonnepon 
Junandalem, akadi se gadhuwan arta 
samacemma. 

15 Abdidalem ajara sadajana 
pangajarannepon Junandalem, sareng 
agateyagiya sadajana petoduepon 
Junandalem. 

16 Hokommepon Junandalem masenneng ate 
abdidalem; pangajarannepon J unandalem ta 
ekaloppaana sareng abdidalem. 

17 Pasae ka abdiepon J unandalem kadhinto, 
sopaja abdidalem teptebba odhi atoro ka 
papakonnepon Junandalem. 

18 Bukkaagi mata abdidalem sopaja nengale 
pangajaran se makasambu ate e dhalem 
hokommepon J unandalem. 

19 Namong sabatara abdidalem neng e 
dunnya, ja erreppagi papakonna Junandalem 
dhari abdidalem. 

20 Ate abdidalem sake nanggung kerrong, 


terro onenga terros kom-hokommepon 
Junandalem. 

21j unandalem maemot oreng se sombong, 
abasto oreng se nyaleyot dhari papakonnepon 
Junandalem. 

22 Palopottagi abdidalem ja sampe eya-seya 
otaba ecale reng-oreng gapaneka, sabab 
abdidalem ngalakone kom-hokommepon 
Junandalem. 

23 Sanare sadajana pangobasa asakongkel 
ngamoso abdidalem, abdiepon J unandalem 
kadhinto mekkera atorannepon J unandalem. 

24 Sadaja atorannepon Junandalem daddi 
panasehat abdidalem se masenneng ate 
abdidalem. 

25 Abdidalem tedhung e dhalem abu; 
pabaliyagi odhi abdidalem akadi asalla 
menorot janji se edhabuwagi J unandalem. 

26 Abdidalem ngakone tengka abdidalem, 
Junandalem laju nyaodi; ajari abdidalem 
atorannepon Junandalem. 

27 Tolong abdidalem sopaja ngarte ka kom- 
hokommepon Junandalem, pangajarannepon 
Junandalem se makasambu ate sareng 
abdidalem badhi epekker. 

28 Ate abdidalem ancor lantaran sossa, 
pakowattagi abdidalem menorot janjiepon 
J unandalem. 

293) auwagi abdidalem dhari jalan se sala, 


lantaran kabecceannepon Junandalem, ajari 
abdidalem hokommepon J unandalem. 

30 Abdidalem ampon mele taada ka 
Junandalem, papakonnepon Junandalem 
ekaemodana terros. 

31 Sadaja atorannepon Junandalem sareng 
abdidalem ampon etoro, adhu GUSTE, ja 
kantos abdidalem epamalo. 

32 Kalaban ate senneng abdidalem atoroa 
ka dhabuepon Junandalem, sabab sareng 
Junandalem abdidalem epalebbi ngarte. 

33 Ngereng ajari abdidalem, GUSTE, artena 
sadaja atorannepon Junandalem, sopaja 
abdidalem kengeng atoro kantos aher. 

34 Pangarteyagi abdidalem ka hokommepon 
Junandalem sopaja etoro sareng abdidalem, 
ejalannagi kalaban gu-onggu ate. 

35 Moga abdidalem kokowa neggui 
papakonnepon Junandalem, sabab gapaneka 
se ekasennengnge abdidalem. 

36 Parenge abdidalem pangaterro kaangguy 
taat ka kom-hokommepon J unandalem, 
ngalangkonge pangaterro se sogiya. 

37] agaagi ja kantos abdidalem nyerser 
barang se ta aguna, parenge abdidalem odhi 
menorot kasokannepon J unandalem. 

38 Pakokowagi ka abdidalem janjiepon 
Junandalem, se eparengngagi J unandalem ka 
oreng se taat ka Junandalem. 

39Jauwagi abdidalem dhari se nakoe 


ate, eya-seya oreng, sabab hokommepon 
Junandalem talebat sae. 

40 Parenge abdidalem odhi se anyar, sabab 
Junandalem adil, abdidalem terro atoroa ka 
kom-hokommepon J unandalem. 

41 Adhu GUSTE, ngereng duduwagi saponapa 
kataresnaannepon J unandalem ka abdidalem, 
parenge salamet abdidalem menorot 
janjiepon J unandalem. 

42 Sopaja abdidalem kengenga nyaodi oreng 
se ya-nyeya abdidalem, sabab abdidalem 
ngandellagi dhabuepon J unandalem. 

43 Nyoona tolong abdidalem sopaja ros- 
terrosan acaca salerressa, sabab abdidalem 
ngarep potosannepon Junandalem. 

44 Abdidalem negguana kom-hokommepon 
Junandalem salanjangnga. 

45 Abdidalem badhi odhia bebas polana 
aehteyar atoro ka pangajarannepon 
J unandalem. 

46 Paratorannepon Junandalem sareng 
abdidalem ebertaagiya ka to-rato, ban 
abdidalem ta kera epamalo. 

41 Kasennengngan abdidalem ngalakone 
papakonnepon Junandalem, sabab abdidalem 
esto ka papakon gapaneka. 

48 Abdidalem ngargai sareng esto ka 
papakonnepon Junandalem, hokommepon 
Junandalem epekkera epadhalem sareng 
abdidalem. 

43 Kaemodi janjiepon Junandalem ka 


abdidalem kadhinto, janji se madhateng 
pangarebban ka abdidalem. 

>0 Se alepor abdidalem e dhalem 
kasangsaraan, enggi kadhinto janjiepon 
J unandalem maodhi abdidalem. 

>l Oreng sombong ya-nyeya abdidalem ce 
sarana, tape abdidalem ta nyalethong dhari 
kom-hokommepon J unandalem. 

>2 Abdidalem emot ka hokommepon 
Junandalem se ampon badha dhari jaman 
dhimen, daddi ate abdidalem laju talepor, 
GUSTE. 

>3 Abdidalem ce peggella ka oreng jahat, 
sabab reng-oreng gapaneka adinggallagi 
kom-hokommepon J unandalem. 

>4E dhalem odhi abdidalem se pandha e 
bume, hokommepon J unandalem sareng 
abdidalem ebadhi nyanyeyan pojiyan. 

PPE baja malem abdidalem emot ka 
Junandalem, GUSTE, hokommepon 
Junandalem sareng abdidalem teptep 
eteggui. 

>6 Abdidalem manggi kasennengngan e 
dhalem atoro papakonnepon J unandalem. 

>/ Namong Junandalem se ekaterro 
abdidalem, GUSTE, abdidalem ajanji 
ajalannagiya pangajarannepon J unandalem. 

>8 Abdidalem nyoon kabellasannepon 
Junandalem kalaban gu-onggu ate, kaneserre 
abdidalem menorot janjiepon Junandalem. 

>39 Abdidalem ampon mekkere tengka 


pola abdidalem, sareng ajanji atoroa ka 
paratorannepon J unandalem. 

60 Abdidalem ru-kaburu sareng ta anante, 
duliya ajalannagi papakonnepon Junandalem. 

61 Oreng jahat masang jaring macalakaa 
abdidalem, namong abdidalem ta loppa ka 
hokommepon J unandalem. 

62 Tengnga malem abdidalem jaga 
asokkora ka Junandalem lantaran sadaja 
kapotosannepon Junandalem se adil. 

63 Abdidalem akanca sareng sadajana 
oreng alem, sadajana oreng se ajalannagi 
papakonnepon Junandalem. 

64 Bume possa sareng kataresnaanna 
Junandalem, GUSTE, ajari abdidalem 
sadajana atorannepon J unandalem. 

6 Junandalem neptebbi janji, GUSTE, sareng 
apareng kabeccean ka abdiepon. 

66 Parenge abdidalem hekmat sareng 
pangataowan, sabab abdidalem parcaja ka 
papakonnepon J unandalem. 

67 Sabellunnepon eokom, abdidalem 
nyalethong, samangken abdidalem neggui 
papakonnepon J unandalem. 

68 Sabab J unandalem sae, sareng alampaagi 
se sae, ajari abdidalem kom-hokommepon 
Junandalem. 

69 Abdidalem epetenna oreng se sombong, 
namong abdidalem kalaban gu-onggu ate 
atoro ka kom-hokommepon Junandalem. 

70 Reng-oreng gapaneka ta ngarte, namong 


monggu ka abdidalem kom-hokommepon 
Junandalem masenneng ate. 

71l Pajat sae abdidalem eokom sareng 
Junandalem, sopaja abdidalem onenga ka 
sadajana katantowannepon Junandalem. 

72 Monggu ka abdidalem hokommepon 
Junandalem lebbi arga katembang sadajana 
emmas sareng salaka e dunnya. 

73J unandalem se nyeptaagi sareng abadhi 
abdidalem, parenge abdidalem pangarteyan 
kaangguy ajar papakonnepon Junandalem. 

74Oreng alem tanto senneng manabi 
nengale abdidalem, sabab abdidalem ngarep 
ka janjinepon Junandalem. 

73 Abdidalem oneng potosannepon 
Junandalem adil, GUSTE, abdidalem sareng 
Junandalem eokom lantaran Junandalem 
esto. 

76 Kataresnaannepon Junandalem moga 
daddiya panglepor ka abdidalem, menorot 
janjiepon Junandalem ka abdiepon. 

71 Kaneserre abdidalem, sopaja abdidalem 
odhi terros, sabab hokommepon J unandalem 
masenneng ate abdidalem. 

78 Moga oreng se sombong olleya malo 
lantaran metenna abdidalem kadhinto, 
namong abdidalem epadhalemma mekkera 
papakonnepon Junandalem sadajana. 

793 Moga oreng alem nyanderra ka abdidalem, 


sadajana oreng se oneng ka kom-hokomma 
J unandalem. 

80 Moga ate abdidalem ta nyalethonga 
dhari kom-hokommepon Junandalem, sopaja 
abdidalem ta kantosa malo. 

81 Abdidalem sanget ngarep kasalameddan 
dhari Junandalem; abdidalem ngarep 
janjiepon Junandalem. 

82 Mata abdidalem pendhet anante 
Junandalem se neptebbana janji, abdidalem 
atanya, "Bilaepon Junandalem alepora 
abdidalem?" 

83 Kole abdidalem kero akadi kanthongnga 
anggur se alpo, namong katantowannepon 
Junandalem teptep abdidalem emot. 

84 Kantos bilaepon abdiepon J unandalem 
kadhinto kodu sabbar terros? Bilaepon 
Junandalem badhi ngokom reng-oreng se 
nyerser abdidalem? 

85 Oreng se ta taat ka hokommepon 
Junandalem, ngale lobang ajebbaga 
abdidalem. 

86 Sadajana hokommepon J unandalem 
kengeng eandellagi, nyoona tolong 
abdidalem, sabab abdidalem eserser ta 
kalaban badha margana. 

87 Reng-oreng gapaneka para ahasela 
matee abdidalem, namong abdidalem ta 
ngenthengngagi papakonnepon Junandalem. 

88 Nyoona salamet abdidalem, sabab 


Junandalem teptep taresna, sopaja abdidalem 
kengenga atoro ka hokommepon Junandalem. 

89 GUSTE, dhabuepon Junandalem koko 
salanjangnga, langgeng e dhalem sowarga. 

30 Kaestowannepon Junandalem ta aoba 
dhari jaman ka jaman, Junandalem maddek 
bume kantos badha saterrossa. 

21 Sadaja se badha samangken kadhinto 
badha lantaran dhabuepon Junandalem, 
sabab sadajana padha abdiepon Junandalem. 

22jJa sakenga kom-hokommepon 
Junandalem ta daddi somberrepon 
kasennengnganna ate abdidalem, tanto 
abdidalem ampon mate e bakto nyandhang 
sangsara. 

33 Salanjangnga abdidalem ta 
ngenthengngagiya papakonnepon 
Junandalem, sabab kalaban papakon 
kadhinto Junandalem maodhi abdidalem. 

934 Nyoona salamet abdidalem, GUSTE, 
sabab abdidalem kadhinto kaagungannepon 
Junandalem, abdidalem ampon aehteyar 
atoro ka kapotosannepon Junandalem. 

25 Oreng jahat anante mateyana abdidalem, 
namong abdidalem teptep agateyagiya 
hokommepon J unandalem. 

36 Abdidalem nengale se samporna jugan 
badha batessa, namong papakonnepon 
J unandalem se lerres samporna. 

97 Saponapa estona abdidalem ka 


hokommepon Junandalem, Guste, sareng 
abdidalem epekker saare benteng. 

38 Abdidalem terros emot ka papakonnepon 
Junandalem, se andaddiyagi abdidalem 
lebbi bicaksana katembang sareng so-moso 
abdidalem. 

29 Pangarteyan abdidalem ngalangkonge 
pangarteyannepon ru-guru abdidalem, 
sabab abdidalem terros mekkere sadajana 
papakonnepon J unandalem. 

100 Abdidalem lebbi paham dhari reng-oreng 
se towa, sabab abdidalem neggui sadajana 
katantowannepon Junandalem. 

101 Abdidalem ajauwi sadajana kajahadan, 
polana terro taada ka pangajarannepon 
Junandalem. 

102 Abdidalem ta ngenthengngagi 
hokommepon Junandalem, sabab Junandalem 
dibi se ngajari abdidalem. 

103 Dhabuwepon Junandalem talebat 
manessa, amanesan dhari maddu rassana! 

104 Kom-hokommepon Junandalem 
madhateng pangarteyan ka abdidalem, 
kantos abdidalem ta poron ka lalakon se juba. 

105 Dhabuwepon Junandalem daddi damar se 
nerae tengka abdidalem, cajana nerae jalan 
abdidalem. 

106 Abdidalem neptebbana janji sareng 
sompa, badhi negguana katantowannepon 
Junandalem se adil. 

107 Abdidalem talebat nyangsara, GUSTE, 


jagaagi odhi abdidalem menorot janjiepon 
Junandalem. 

108 Kasokana Junandalem narema dua 
sokkor abdidalem, GUSTE, sareng ajari 
abdidalem kom-hokommepon Junandalem. 

109 Abdidalem ros-terrosan abandha nyaba, 
namong abdidalem ta loppa ka sadajana 
hokommepon Junandalem. 

110 Oreng jahat masang barajak kaangguy 
abdidalem, namong abdidalem ta adinggallagi 
hokommepon Junandalem. 

111 papakonnepon Junandalem sangkolan 
abdidalem salanjangnga, se maperak ate 
abdidalem ros-terrosan. 

112 Abdidalem terro taada ka 
katantowannepon Junandalem kantos 
abdidalem napa ka ajal. 

113 Abdidalem esto ka kom-hokommepon 
Junandalem, abdidalem baji ka oreng 
se Kaestowannepon ka Junandalem 
nga-satengnga. 

114 | unandalem se abillai sareng ngaobi 
abdidalem, abdidalem ngarep ka janjiepon 
Junandalem. 

115 He oreng jahat, jauwi sengko! Sengko 
ngestowagi papakonna tang Allah. 

116 parenge abdidalem kakowadan menorot 
janjiepon Junandalem sopaja abdidalem 
bisaa odhi; ja kantos abdidalem epakoceba e 
dhalem pangarebban. 

117 Tegguagi abdidalem sopaja salamet, 


sareng ros-terrosan agateyagi papakonnepon 
Junandalem. 

118 Junandalem nolak reng-oreng se 
nyalethong dhari katantowannepon 
Junandalem, parcoma saos tepowannepon 
reng-oreng gapaneka. 

119 Sadajana oreng jahat sareng Junandalem 
eanggep kas-rakas, daddi abdidalem 
ngestowagi kom-hokommepon Junandalem. 

120 Abdidalem ngetter tako ka Junandalem, 
ate tako ka kapotosannepon Junandalem. 

121 Abdidalem ampon ngalakone sadajana se 
adil sareng lerres, ja passraagi abdidalem ka 
tanangnga moso. 

122 Ngereng ajanji Junandalem nolonga 
abdidalem, ja kantos abdidalem etendhes 
reng-oreng se angko. 

123 Mata abdidalem peddi anante 
bantowannepon J unandalem se madhateng 
kasalameddan, abdidalem anante 
pambebasan se ejanjiyagi J unandalem. 

124 Kabellasi abdidalem menorot 
kataresnaannepon Junandalem, sareng ajari 
abdidalem katantowannepon Junandalem. 

125 Abdidalem kadhinto abdiepon 
Junandalem, ngereng abdidalem 
pangarteyagi, sopaja abdidalem paham 
ka papakonnepon J unandalem. 

126 Samangken ampon napa baktona, 


GUSTE, J unandalem ngokom reng-oreng se 
nerrak hokommepon J unandalem. 

127 Abdidalem ngargai papakonnepon 
Junandalem ngalangkonge emmas, 
ngalangkonge emmas sokkla. 

128 Daddi abdidalem odhi menorot sadaja 
petoduwepon Junandalem; abdidalem baji ka 
tengka se nyalethong. 

129 Sadajana paratorannepon Junandalem 
makasambu ate, daddi sareng abdidalem 
etoro kalaban gu-onggu ate. 

130 Manabi eterrangngagi, pangajarannepon 
Junandalem madhateng terrang, marenge 
pangarteyan ka oreng se majja atena. 

131 Nyaba abdidalem nga-engngaan 
rep-ngarep papakonnepon Junandalem. 

132 Ngereng atole ka abdidalem, kaneserre 
abdidalem, akadi panganeserrepon 
Junandalem ka reng-oreng se taresna ka 
Junandalem. 

133 Pakokowagi tengka abdidalem menorot 
janjiepon Junandalem, ja panneng abdidalem 
ekobasae oreng jahat. 

134 Pabebassagi abdidalem dhari reng- 
oreng se nendhes abdidalem, sopaja 
abdidalem kengenga taat ka paratorannepon 
Junandalem. 

135 Berkadi abdidalem sareng 
kahadirannepon Junandalem, sareng ajari 
abdidalem katantowannepon Junandalem. 

136 Aeng mata abdidalem agili akadi songay, 


lantaran hokommepon J unandalem ta etaadi 
manossa. 

137 J unandalem adil, GUSTE, hokommepon 
Junandalem lerres sadaja. 

138 Kon-papakon se eparengngagi 
Junandalem adil sareng ekenneng andellagi. 

139 Ate abdidalem panas, rabbang 
rassana, sabab moso abdidalem loppa ka 
pangajarannepon Junandalem. 

140) anjiepon Junandalem koko sareng 
kengeng eparcaja, abdidalem ce estona ka 
janji gapaneka. 

141 Abdidalem kadhinto kene sareng nespa, 
namong ta ngenthengngagi pangajarannepon 
J unandalem. 

142 Kaadilannepon Junandalem ta aoba 
salanjangnga, hokommepon Junandalem 
lerres saterrossa. 

143 Abdidalem rekong sareng sossa, namong 
katantowannepon Junandalem maperak ate 
abdidalem. 

144 Atorannepon junandalem adil 
salanjangnga; parenge abdidalem 
pangarteyan sopaja odhia saterrossa. 

145 Abdidalem aserro ka Junandalem 
kalaban gu-onggu ate; saodi abdidalem, 
GUSTE, abdidalem atoroa ka papakonnepon 
Junandalem. 

146 Abdidalem aserro ka Junandalem parenge 


salamet abdidalem, abdidalem negguana 
atorannepon Junandalem. 

147 Gu-laggu abdidalem jaga, aserro 
nyoon tolong; abdidalem ngarep janjiepon 
Junandalem. 

148 Samalem benteng abdidalem ta tedhung, 
mekkere pangajarannepon Junandalem. 

149 Peyarsaagi abdidalem lantaran 
kataresnaannepon Junandalem, GUSTE, 
jagaagi odhi abdidalem lantaran 
kaadilannepon J unandalem. 

150 Oreng se nyerser abdidalem ampon 
semma, reng-oreng gapaneka gadhuwan 
maksod jahat sareng ta marduli hokommepon 
J unandalem. 

151 Namong Junandalem semma, GUSTE, 
sadaja papakonnepon Junandalem tadha 
salana. 

152 Dhari gi dhimen abdidalem oneng dhari 
sadajana pangajarannepon J unandalem, ja 
sadajana papakon gapaneka eteptebbagi 
kaangguy salanjangnga. 

153 Oladi kasangsaraan abdidalem, 
pasalamettagi abdidalem sabab abdidalem ta 
ngenthengngagi hokommepon J unandalem. 

154 Billaagi abdidalem e dhalem parkara 
sareng pabebassagi abdidalem; pasalamettagi 
abdidalem menorot dhabuwepon J unandalem. 

155 Oreng jahat ta kera epasalamet sabab ta 
atoro ka kom-hokommepon J unandalem. 

156 Raja onggu kabellasannepon Junandalem, 


GUSTE, parenge salamet abdidalem menorot 
kaadilannepon Junandalem. 

157 Bannya oreng se ngamoso sareng se 
nyerser abdidalem, namong abdidalem ta 
ngenthengngagi paratorannepon Junandalem. 

158 Abdidalem baji nengale para pangkiyanat 
kadhissa, sabab reng-oreng gapaneka ta 
atoro ka pangajarannepon Junandalem. 

159 Oladi, GUSTE, saponapa kaestowan 
abdidalem ka papakonnepon Junandalem, 
pasalamettagi abdidalem lantaran 
kataresnaannepon J unandalem. 

160 Dhabuepon Junandalem lerres sadaja, 
sadaja hokommepon Junandalem se adil 
teptep salanjangnga. 

161 Reng-oreng se kobasa nyerser abdidalem 
ta kalaban badha margana, namong coma 
hokommepon Junandalem se ekatakoe 
abdidalem. 

162 Janjiepon Junandalem maperak 
abdidalem akadi oreng se manggi arta. 

163 Abdidalem baji ka sadajana kalecegan, 
namong abdidalem esto ka hokommepon 
Junandalem. 

164 Abdidalem asokkor ka Junandalem ros- 
terrosan, lantaran hokommepon Junandalem 
se adil. 

165 Oreng se esto ka hokommepon 
Junandalem aman sareng taremtem, ta kera 
badha oreng se bisa lang-ngalange. 

166 Abdidalem anante kasalameddan dhari 


Junandalem, GUSTE, sadaja papakonnepon 
Junandalem sareng abdidalem elakone. 

167 Abdidalem taat ka sadajana hokommepon 
Junandalem, sareng ngestowagi papakon 
gapaneka kalaban gu-onggu ate. 

168 Abdidalem taat ka papakon sareng 
petoduepon junandalem, sabab J unandalem 
ngoladi sadaja se elakone abdidalem. 

169 Moga serroepon abdidalem napaa ka 
Junandalem, GUSTE, parenge abdidalem 
pangarteyan, menorot janjiepon J unandalem. 

170 Moga parnyoonan abdidalem napaa ka 
Junandalem parenge salamet abdidalem 
menorot janjiepon Junandalem. 

171 Abdidalem amoljaagiya J unandalem 
ros-terrosan, sabab Junandalem ngajari 
abdidalem katantowannepon Junandalem. 

172 Abdidalem terro anyanyeyagiya 
janjiepon Junandalem, sabab papakonnepon 
Junandalem adil sadaja. 

173 Moga Junandalem ehlasa ros-terrosan 
nolong abdidalem, sabab abdidalem asokaan 
atoro ka paratorannepon J unandalem. 

174 Ate abdidalem talebat ngarep 
kasalameddan dhari J unandalem, 
hokommepon Junandalem magumbira 
ate abdidalem. 

175 Edine abdidalem odhi, sopaja abdidalem 
amoljaagi Junandalem, moga sadaja 

katantowannepon J unandalem nolong 


abdidalem. 

176 Abdidalem sala jalan akadi dumba se 
elang, daddi ngereng meyos ka kadhinto, 
sareyagi abdiepon J unandalem kadhinto 
sabab abdidalem ta ngenthengngagi 
papakonnepon J unandalem. 

1 20 l Nyanyeyan ziyara. E dhalem 

kasossaan sengko aserro ka 
PANGERAN, ban Pangeran nyaodi sengko. 

2 Adhu GUSTE, nyoona salamet abdidalem 
kadhinto dhari oreng se lecegan sareng se 
dujan nepo. 

3 He tokang tepo, ba epabarammaa bana 
bi Guste Allah? Okoman apa banengan se 
eparengngagiya ka bana? 

“Bi pana se tajem andhina parjurit, bi 
mardha se rabbang! 

> Palang sengko sabab kodu odhi apolong 
ban bana; tadha bidana ban se enneng e 
Mesekh, otabana apolong ban oreng Kedar. 

6La cokop abit sengko apolong ban 
reng-oreng se ta lebur odhi rokon. 

7? Mon sengko acaca parkara karokonan, 
reng-oreng jareya terro ka perrang. 

1 2 1 l Nyanyeyan ziyara. Sengko ngabas 

ka nong-gunong, dhari dhimma 
dhatengnga partolongan kaangguy sengko? 

2 Partolongan se etarema sengko asalla dhari 
PANGERAN se abadhi alam dunnya. 

3 Salerana tanto ajaga bana sopaja ta 


labuwa, se ngaobi bana tanto ros-terrosan 
aga-jaga. 

4 Ongguwan, se ngaobi Israil rowa ta tao 
ngantok otaba asaren. 

> PANGERAN tanto ajaga bana, badha e 
seddianna bana kaangguy ngaobi bana. 

6 Bana ta kera sake polana are e baja 
seyang, otabana polana bulan e baja malem. 

T PANGERAN bakal ngaobana bana dhari 
babaja, Salerana ajaga bana sopaja bana 
salamedda. 

8 Salerana ngaobi bana e bakto bana ondur 
ban dhateng, sateya ban salanjangnga. 

1 2 2 l Nyanyeyan ziyarana Daud. Sengko 

perak e bakto oreng ngoca ka 
sengko, "Mara ja entara ka Padalemman 
Socce!" 

2 Sateya sengko ban en-laenna la napa e 
labang sakethengnga kottha Yerusalim. 

3 Yerusalim se epaddek daddi kottha bagus 
sosonanna ban lebur abasanna. 

4 Ka kottha jareya dhateng ku-suku bangsa, 
ku-suku bangsa peleyanna PANGERAN, 
kaangguy asokkor ka Salerana menorot se 
epakonnagi Salerana. 

>E dhinna to-rato toronanna Daud ahakime 
rayadda. 

6 Mara adua nyoon kataremtemmanna ban 
kamamoranna Yerusalim: "Moga reng-oreng 

se taresna ka Yerusalim eparengngana odhi 


mamor ban taremtem. 

7? Moga e dhalem dhaerana bana 
eparengngana rokon ban aman, e dhalem 
teng-bintengnga bana mandar taremtemma." 

8 Bit odhina tang la-bala ban tang ca-kanca, 
sengko ngoca, "Moga bana taremtemma!" 

? Bit Padalemmanna PANGERAN, Allahna 
sengko ban bana, sengko adua mandar bana 
sennengnga odhina. 

1 2 3 l Nyanyeyan ziyara. Abdidalem 

adhanga ka J unandalem, 
PANGERAN se marenta e sowarga. 

2 Akadi abdi se targantong ka lora lakena, 
sareng kabula bine se targantong ka lora 
binena, sakadhinto jugan abdidalem sadaja 
anante J unandalem, Guste ALLAH, Pangeran 
kaula, kantos J unandalem bellas ka abdidalem 
sadaja. 

3 Kaneserre abdidalem, GUSTE, kaneserre 
abdidalem sadaja, sabab abdidalem sadaja 
ampon eya-seya parana. 

4 Ampon cokop abdidalem ebi-cebbi oreng 
sogi, sareng eya-seya oreng sombong. 

1 24 l Nyanyeyan ziyarana Daud. 

Baramma saompamana PANGERAN 
ta nolonge sengko ban bana? He Israil, mara 
nyaot kantha reya: 

2 "Saompamana PANGERAN ta nolonge 
sengko ban bana e bakto sengko ban bana 
eserrang moso, 

3tanto sengko ban bana Ia padha eontal 


dhi-odhi, lantaran atena moso se panas ta 
ekenneng ampet; 

4tanto sengko ban bana la eanyo banjir, 
lem-kellemman e dhalem aeng; 

>tanto sengko ban bana la tasellem e 
dhalem aeng se gilina talebat santer." 

6 Mara padha asokkor ka PANGERAN, se ta 
ngedine moso mamosna sengko ban bana. 

7 Sengko ban bana reya padha ban mano 
se ngenneng buru dhari pekadda panganjur, 
pekadda pegga, sengko ban bana bebas! 

8 Partolongan se etarema sengko ban bana 
asalla dhari PANGERAN se abadhi alam 
dunnya. 

1 2 5 l Nyanyeyan ziyara. Oreng se 

parcaja ka PANGERAN akantha 
Gumo Siyon se ta ekenneng gundhek ban 
terros koko, ban sekken salanjangnga. 

2 Akantha nong-gunong se ngaobi Yerusalim, 
kantha jareya PANGERAN ngaobi ommadda 
sateya ban salanjangnga. 

3 Oreng jahat ta kera terros kobasa e tana 
sangkolla oreng se jujur atena, sopaja se 
becce ta noro daddi jahat keya. 

4 Guste PANGERAN, moga J unandalem saeya 
ka oreng se sae, ka oreng se atena berse. 

> Namong parenge okoman, Guste, 
reng-oreng jahat se juba ate, sareng se 
nyempang dhari jalannepon Junandalem. 

Moga ommattepon Junandalem senneng 


sareng taremtem! 

1 2 6 l Nyanyeyan ziyara. E bakto 
PANGERAN mabali Yerusalim 

akantha asalla, sengko ban bana akantha se 

amempe! 

2 Sengko ban bana terros agellaan, anyanye 
kaperagen, sampe sa-bangsa laen padha 
ngoca, "PANGERAN la alampaagi sabarang 
parkara se raja ka reng-oreng rowa!" 

3 Pajat Pangeran la alampaagi sabarang 
parkara se raja ka sengko ban bana! Jareya 
sababba sengko ban bana padha gumbira! 

4 Guste PANGERAN, pabaliyagi kabadhaan 
abdidalem sadaja akadi asalla, akadi songay 
kerreng se kalowar aeng e mosem nembara. 

> Moga oreng se nabur sambi nanges, 
eparengngana anye sambi rak-soragan. 

6 Oreng entar nabur ne-bine e teggalla, 
sambi ngalecer aeng matana. Oreng jareya 
mole sambi anyanye kaperagen, ngeba 
hasella tamennanna. 

1 2 7 l Nyanyeyanna Sulaiman. Mon 

banne PANGERAN se maddek 
bengko, tadha gunana kang-tokang laenna 
alako. Mon banne PANGERAN se ngaobi 
sengko ban bana, pangawal se ajaga tadha 
gunana. 

2 Parcoma oreng alako berra nyare 
pangoreban, jaga gu-laggu ban tedhung 
tengnga malem; sabab PANGERAN 

nyadhiyaagi pangoreban kaangguy reng- 
oreng se ekataresnae Salerana, sabatara 
reng-oreng jareya badha e katedhunganna. 

3 Ana reya paparengnga ALLAH, papareng se 
ce rajana. 

4 Ana lalake ollena oreng towa se gi ngodha 
padha ban pana e tanangnga satreya. 

> Pojur oreng se andhi parsadhiyaan 
na-pana se kantha jareya! Oreng jareya ta 
kera epakala, e bakto ngadhebbi moso e 
pangadilan. 

l Nyanyeyan ziyara. Pojur oreng se 

1 2 8 alem ban odhi menorot papakonna 
ALLAH. 

2 Bana bakal ngakana dhari hasella lakona, 
odhi mamor ban taremtem salanjangnga. 

3 Binena bana padha ban bungkana anggur 
se dhuluk e dhalem bengkona bana. Na-anana 
bana akantha selbina bungkana jaitun e 
sakalenglengnga mejana. 

4 Kantha jareya berkadda PANGERAN ka 
oreng se abakte ka Salerana. 

> Moga dhari Siyon PANGERAN aberkadana 
bana, moga bana nangaleyana kamamoranna 
Yerusalim salanjangnga odhina! 

6 Moga bana lanjanga omor, ban nangaleyana 
na potona! Moga ommattepon J unandalem 
eparengnganna salamet ta kakorangan 
pa-ponapa! 

1 29 l Nyanyeyan ziyara. Israil, mara 
caretaagi baramma carana bana 


ekaneyaja mosona dhari gi ngodhana. 

2"Sengko ekaneyaja moso dhari gi 
ngodhana, tape sengko ta ekenneng pakala 
reng-oreng jareya; 

3tang moso maloka tang balikat, loka 
dhalem sabannyana, akantha salaga se 
malobang teggal, lobang se dhalem ban 
lanjang. 

“Tape PANGERAN se adil malopot sengko, ta 
sampe ekadunor oreng." 

> Moga saneyap oreng se baji ka Siyon 
epakalaa sampe kabbi padha nyorot. 

6 Moga kabbi padhaa ban rebba e attas ata, 
se kerreng sabellunna tombu ban nyenna; 

7 tadha oreng se ngare, tadha se agintel. 

8 Reng-oreng se lebat ta kera ngoca, "Moga 
bana eberkadana PANGERAN, sengko kabbi 
padha aberkadi bana bit asmana PANGERAN." 
1 30 l Nyanyeyan ziyara. Dhari jurang 

kasossaan, abdidalem aserro ka 
Junandalem, Guste PANGERAN. 

2 Peyarsaagi serrona abdidalem, Guste, 
peyarsaagi parnyoonan abdidalem. 

3 Manabi J unandalem terros ngaemodi dusa 
abdidalem, pasera se kowat, Guste? 

4 Namong Junandalem gampang nyapora, 
sopaja oreng tako sareng abakte ka 
Junandalem. 

> Sengko ngarep partolonganna PANGERAN, 


rep-ngarep janjina. 

6 Sengko ce terrona tatemmowa ban 
Pangeran, alebbiyan dhari pangaterrona 
tokang patrol se anante pajjar. 

7 Mara ngarep ka PANGERAN, para 
ommadda, sabab Salerana paggun taresna, 
ban to-sabakto kasokan masalamet manossa. 

8 Salerana bakal mabebasa sengko ban bana 
dhari sakabbinna kasalaan ban dusa. 

13 1 l Nyanyeyan ziyarana Daud. Guste 

PANGERAN, abdidalem ta angko, 
abdidalem ta sombong. Abdidalem ta nyerser 
sabarang se talebat raja otabana se talebat 
malarat monggu ka abdidalem. 

2 Lerres ate abdidalem ayem sareng 
taremtem, akadi babaji se buru nyepsep, 
tedhung taremtem e rebaannepon ebuna, 
sakadhinto taremtemmepon ate abdidalem. 

3 Mara ngarep ka PANGERAN, para 
ommadda, sateya ban salanjangnga. 

1 3 2 l Nyanyeyan ziyara. Kaemodi 

Daud, GUSTE, sareng sadajana 
kasossaanna. 

2 Kaemodi bakteepon ka Junandalem, 
GUSTE, ka neyattepon se ejanjiyagi ka 
Junandalem, Se Mahakowat, Allahna Yakub. 

3 Dhabuna, "Sengko ta aistirahada e tang 
bengko ban ta tedhunga e tang ranjang, 

4 (132:3) 

> sabellunna nyadhiyaagi padalemman 


kaagem Allahna Yakub, kaagem 
kalenggiyanna PANGERAN Se Mahakowat." 

SE Betlehem sengko ban bana ngedhing 
parkara Petthe Parjanjiyan, pas nemmo 
Petthe jareya e teggal Yaar. 

7 Mara ja entara ka kalenggiyanna 
PANGERAN, pas nyemba ka Salerana e 
adhaanna korse karajaanna. 

8 Ngereng rabu pas alenggi e 
Padalemmannepon Junandalem, GUSTE, 
akompol sareng Petthe Parjanjiyan, lambang 
kakobasaannepon Junandalem. 

? Moga ommattepon Junandalem asorak 
gumbira, para imammepon J unandalem terros 
odhi menorot kasokannepon J unandalem. 

10 Bit asmaepon Daud, abdiepon 
Junandalem, ja tolak rato peleyannepon 
Junandalem, GUSTE. 

ll Pangeran la asompa ka Daud; Salerana 
ta kera mongkere janjina. Dhabuna, "Sala 
settong dhari toronanna bana bi Sengko 
epadaddiya rato epamarentaa epaganteya 
bana. 

12 Mon na-anana bana ngestowagi Tang 
parjanjiyan, ban naadi Tang parenta, 
toronanna na-anana bana jareya saterrossa 
bakal aganteya bana daddi rato." 

13 Sabab PANGERAN la mele Siyon; 
epadaddiya kalenggiyanna. 

14 Dhabuna, "E dhinna reya Tang 


kennengngan salanjangnga, Sengko terro 
marentaa e dhinna. 

15 Sakabbinna kaparlowanna bi Sengko 
eberriana sabannyana, reng-oreng se mesken 
eberriana ngakan sakennyangnga. 

16 Mam-imamma bi Sengko eberkadana e 
dhalem sakabbinna lakona, ommadda bakal 
anyanye ban asorak gumbira. 

17E dhinna sala settonga toronanna Daud 
bi Sengko epadaddiya rato; pamarentaanna 
epakokowa bi Sengko. 

18 Karajaanna bakal rajjaa, tape so-mosona 
bakal epamalowa." 

13 3 l Nyanyeyan ziyarana Daud. Saapa 

beccena ban sennengnga mon 
ommadda Allah rokon oddhina! 

2Jareya padha ban mennya room se aji se 
eselen ka serana Harun, terros agili ka guluna 
rasoganna. 

3 Otaba akantha ebbun e Gunong Hermon, 
se toron ka mo-gumo Siyon. E jadhiya 
PANGERAN matoron berkadda, odhi se tadha 
aherra. 

134 l Nyanyeyan ziyara. Mara 

moljaagi PANGERAN, para abdina, 
sakabbinna oreng se abakte e Padalemmanna 
e bakto malem. 

2 Angka tanangnga ka kennengngan se 

socce, moljaagi PANGERAN! 

3 Moga dhari Siyon bana eberkadi bi 


PANGERAN, se nyeptaagi langnge ban bume! 

1 3 5 l Moljaagi PANGERAN! Moljaagi 

asmana PANGERAN, mara moljaagi, 
para abdina 

2 se abakte e Padalemman Socce e 
kalenggiyanna Allahna sengko ban bana. 

3 Moljaagi PANGERAN, sabab Pangeran reya 
sae, moljaagi asmana, sabab Salerana lamba 
ate. 

4Yakub epele epadaddi kaagunganna, 
ommat Israil epondhut Salerana. 

> Sabab sengko tao PANGERAN reya agung 
onggu, agung ngalebbii diba se kemmaa bai. 

6 Pangeran alampaagi sabarang se daddi 
kasokanna, e langnge ban e bume, e tase ban 
e sagara se dhalem. 

7 Dhari koncona bume Pangeran madhateng 
ondhem, abadhi dhap-keddhap se noroe ojan. 
Samarena pas marenta angen epakon kalowar 
dhari kennengnganna panyempennanna. 

SE Messer Salerana matee sakabbinna ana 
sareyang anana manossa ban keban tadha 
bidana. 

9E jadhiya Pangeran mabadha bannya 
kaajiban ban tandha kaangguy ngokom rato 
ban para ponggaba. 

10 Pangeran matee bangsa sabannyana, 
bariya keya to-rato se parjuga. 

ll Sihon rato Amori ban Og rato Basyan, ban 
sakabbinna to-rato Kanaan. 

12 Nagarana to-rato jareya epassraagi 


epadaddi andhina ommadda, Israil. 

13J unandalem badhi teptep ebertaagiya, 
GUSTE, asmana Junandalem badhi 
ekaemodana sadajana toronan. 

14 Sabab Junandalem apareng kaadilan ka 
sadajana ommadda sareng bellas ase ka para 
abdina. 

15 Brahalana reng-oreng gapaneka dhari 
emmas sareng salaka, badhiyanna tanangnga 
manossa. 

16 Badha colona namong ta bisa acaca, badha 
matana, namong ta nengale pa-ponapa. 

17 Badha kopengnga, namong ta bisa 
ngedhing, dhari colona ta kalowar nyaba. 

18 Moga sapanekaa jugan papasthenna 
reng-oreng se agabay, sareng parcaja ka 
ca-arca gapaneka. 

19 Mara ommat Israil, moljaagi PANGERAN, 
moljaagi Salerana, mam-imamma Allah! 

20 Moljaagi PANGERAN, he reng-oreng Lewi, 
moljaagi Salerana, bana kabbi se tako ka 
Pangeran! 

21 Moljaagi PANGERAN e Siyon, e Yerusalim 
ban e kalenggiyanna. Moljaagi PANGERAN! 
1 3 6 l Mara asokkor ka PANGERAN, 

sabab PANGERAN reya sae; 
kataresnaanna langgeng tadha obana. 

2 Mara asokkor ka Allah Se Settong; 
kataresnaanna langgeng tadha obana. 

3 Mara asokkor ka Pangeran Se Mahatenggi; 


kataresnaanna langgeng tadha obana. 

4 Coma Salerana se mabadha kaajiban- 
kaajiban se raja; kataresnaanna langgeng 
tadha obana. 

> Kalaban kabicaksanaanna Salerana abadhi 
langnge; kataresnaanna langgeng tadha 
obana. 

6 Salerana se ngampar bume e attassa aeng; 
kataresnaanna langgeng tadha obana. 

7 Salerana se abadhi sabarang se tera e 
langnge; kataresnaanna langgeng tadha 
obana; 

8 se abadhi are se epangobasane seyang; 
kataresnaanna langgeng tadha obana; 

? bulan ban tang-bintang se epangobasane 
malem; kataresnaanna langgeng tadha 
obana. 

10Salerana se matee na-ana sareyang 
e Messer; kataresnaanna langgeng tadha 
obana. 

11 | srail ebakta kalowar dhari Messer; 
kataresnaanna langgeng tadha obana; 

12 kalaban astana se kowat ban parjuga; 
kataresnaanna langgeng tadha obana; 

13Tase Galagas eseba madhuwa; 
kataresnaanna langgeng tadha obana; 

14 | srail ommadda ebakta alengka tase 
jareya; kataresnaanna langgeng tadha obana. 

l15Tape rato Messer ban tantarana 


epatasellem tadha karena; kataresnaanna 
langgeng tadha obana. 

16 Salerana se mimpin ommadda lebat e 
ra-ara; kataresnaanna langgeng tadha obana. 

17 Salerana se makala to-rato se parjuga; 
kataresnaanna langgeng tadha obana; 

18 Salerana se matee to-rato se kasohor; 
kataresnaanna langgeng tadha obana; 

19Sihon, rato Amori; kataresnaanna 
langgeng tadha obana; 

20 ban Og, rato Basyan; kataresnaanna 
langgeng tadha obana. 

2l Nagarana erampas, eparengngagi ka 
ommadda; kataresnaanna langgeng tadha 
obana; 

22 epadaddi andhina Israil abdina; 
kataresnaanna langgeng tadha obana. 

23 Salerana ta kalep ka sengko ban bana 
e bakto epakala; kataresnaanna langgeng 
tadha obana. 

24 Sengko ban bana epalopot dhari 
tanangnga moso; kataresnaanna langgeng 
tadha obana. 

25 Saneyap mahlok eparenge pakan; 
kataresnaanna langgeng tadha obana. 

26 Mara asokkor ka Allah se ngobasane 
langnge; kataresnaanna langgeng tadha 
obana. 

13 7 lE penggirra ngay-songay Babil 

sengko ban reng-oreng laenna toju 
sambi nanges mon enga ka Siyon. 

2 E ka-bungkana gandarusa e nagara jareya 
sengko ban reng-oreng laenna macangke 
calempong andhina bang-sebang. 

3 Reng-oreng se nawan sengko ban reng- 
oreng laenna nyoro sengko kabbi anyanye 
kaangguy reng-oreng jareya. Reng-oreng se 
nendhes sengko ban reng-oreng laenna nyoro 
sengko kabbi anyanye nyanyeyan-nyanyeyan 
se gumbira, "Mara sengko ban reng-oreng 
laenna anyanyeyagi nyanyeyan-nyanyeyan 
dhari Siyon!" 

4 Baramma sengko ban reng-oreng laenna 
se bisaa anyanye e nagara manca? 

> Mandar sengko ta bisaa anyanye pole, mon 
sengko sampe loppa ka bana, Yerusalim! 

6 Mandar sengko ta bisaa anyanye pole, mon 
sengko loppa ka bana ban ta nganggep bana 
se masenneng tang ate! 

7? Kaemodi, GUSTE, ponapa se elakone 
oreng Edom e bakto Yerusalim epamosna. 
Reng-oreng gapaneka ngoca, "Pagujur, 
pagujur sampe ka sar-dhasarra!" 

8 He Babil, bana bakal epaancora! Pojur 
oreng se males ka kajahadanna bana, 
kajahadan se etebaagi ka sengko sarta 
reng-oreng laenna. 

? Pojur oreng se ngala ji-babajina bana pas 
ngontallagi ji-babaji jareya ka gumo bato! 

13 8 l Dhari Daud. Abdidalem asokkora 


ka Junandalem, GUSTE, kantos 
ka dhasarra ate. E ajunannepon sadajana 
diba abdidalem anyanyeyagi pojiyan kaagem 
Junandalem. 

2 Abdidalem asojud ngadhep ka 
Padalemmannepon Junandalem se socce 
sambi ngagungngagi asmaepon Junandalem, 
sabab Junandalem esto sareng ta pegga 
taresnana. Junandalem lebbi ngotamaadgi 
janjiepon, katembang pamanggina oreng 
parkara Junandalem. 

3E bakto abdidalem aserro ka Junandalem, 
Junandalem nyaodi, Junandalem makowat ate 
abdidalem kantos abdidalem daddi bangal. 

4Sadajana rato e bume amoljaagiya 
Junandalem, GUSTE, sabab to-rato 
gapaneka ampon mereng parkara janjiepon 
Junandalem. 

> To-rato gapaneka anyanye parkara se 
elampaagi Junandalem sareng parkara 
kaagungannepon Junandalem se talebat 
rajana. 

eJunandalem talebat molja, namong se 
nespa sareng Junandalem egateyagi jugan, 
oreng sombong ta kengeng ngetek dhari 
Junandalem. 

'E bakto abdidalem manggi kasossaan, 
Junandalem nolonge kantos abdidalem teptep 
odhi salamet. J unandalem alabannagi ka 

moso abdidalem se ngamok, masalamet 


abdidalem sareng kobasaepon. 

8J unandalem bakal neptebbi janjiepon 
ka abdidalem; kataresnaanna Junandalem 
langgeng tadha obana. Palastareyagi lalakon 
se ampon emolae sareng J unandalem. 
139 lt Kaangguy pamimpinna koor. 

Jaburra Daud. GUSTE, J unandalem 
nalektegi abdidalem sareng ngagali 
kabadhaannepon abdidalem. 

2 J unandalem ngagali sadaja se elakone 
abdidalem; dhari jauna J unandalem ampon 
ngagali ponapa se epekker abdidalem. 

3J unandalem ngoladi abdidalem, e bakto 
abdidalem alalakon otaba bu-ambu lesso, 
Junandalem ngagali sadaja se elakone 
abdidalem. 

4La-mala sabellunnepon abdidalem acaca, 
Junandalem ampon ngagali ponapa se 
ekocaagiya abdidalem. 

> Abdidalem ekalenglenge Junandalem dhari 
sadajana paddu, eaobi kalaban kobasaepon 
Junandalem. 

6 Pangataowannepon Junandalem kadhinto 
monggu ka abdidalem talebat dhalemma, 
pekkeran abdidalem ta bisa ngarte. 

TKa kadhimma abdidalem nyenggaa sopaja 
lopoda dhari kobasaepon Junandalem? Ka 
kadhimma abdidalem se buruwa ajauwi 
Junandalem? 

8 Manabi abdidalem ongga ka langnge, 


Junandalem badha e kaissa; manabi 
abdidalem tedhung e dunnyana oreng mate, 
Junandalem badha jugan e kennengngan 
gapaneka. 

3 Manabi abdidalem ngabber lebat e konco 
temorra langnge otabana enneng e konco 
barana, 

10e kadhissa Junandalem tanto badha 
jugan se nolonga abdidalem; e kadhissa 
Junandalem tanto badha jugan se nontona 
abdidalem. 

ll Manabi abdidalem makon petteng notobi 
abdidalem, otabana tera e sakalenglengnga 
abdidalem aoba daddi malem, 

12 se petteng gapaneka ta petteng monggu 
ka Junandalem; malem gapaneka tera akadi 
seyang, se petteng akadi terrang. 

13J unandalem nyeptaagi saneyap bagiyan 
badan abdidalem, abadhi abdidalem e dhalem 
gandhuannepon ebu. 

14 Abdidalem ngagungngagi J unandalem 
sabab J unandalem talebat lowar biyasa! 
Sadaja se elampaagi J unandalem ajib sareng 
makasambu ate, abdidalem apangrasa onggu 
parkara gapaneka. 

15E bakto lang-tolang abdidalem epadaddi, 
ebung-sambung epatete e gandhuannepon 
ebu, e bakto abdidalem e gandhuannepon 
ebu atamba raja ta kalaban ekaonenge oreng, 
abdidalem paddhang ka J unandalem. 

l6Junandalem ngoladi abdidalem e bakto 


abdidalem gi badha e dhalem gandhuannepon 
ebu; sadajana ampon ecathet e ketappepon 
Junandalem; re-arena ampon etantowagi 
sabellunnepon badha se emolae. 

17 Ya Allah, panggaliyannepon Junandalem 
ce malaradda monggu ka abdidalem, sareng 
talebat bannyana! 

18 Manabi sareng abdidalem ebitong, 
abannyaan dhari beddhi; manabi abdidalem 
jaga tedhung, abdidalem gi mekkere 
Junandalem. 

19Ya Allah, patompessagi reng-oreng jahat, 
pajauwagi dhari abdidalem reng-oreng se 
dujan matee oreng! 

20 Reng-oreng gapaneka acaca juba parkara 
Junandalem, sareng asompa palsu bit 
tha-kotthaepon J unandalem. 

21 GUSTE, abdidalem baji ka reng-oreng se 
baji ka Junandalem, abdidalem caremmet ka 
reng-oreng se ta atoro ka Junandalem. 

22 Abdidalem ce bajina ka reng-oreng 
gapaneka, sareng abdidalem eanggep moso 
sadajana. 

23 Talektegi abdidalem, Guste Allah, oladi 
essena ate kadhinto, ojiyagi abdidalem, 
sopaja Junandalem ngagali ka pekkeran 
abdidalem. 

24 Oladi manabi badha kajahadan e aba 
abdidalem, sareng tontonnagi abdidalem e 
jalan se langgeng. 

140 l Kaangguy pamimpinna 

koor. Jaburra Daud. (140-2) 
Pasalamettagi abdidalem dhari oreng daraka, 
GUSTE, jagaagi abdidalem ngadhebbi oreng 
se ngalakone kakerrasan. 

2 (140-3) Reng-oreng gapaneka asajja jahat 
e dhalem ate, matokaran oreng sabban are. 

3 (140-4) Jilana akadi olar se badha opassa, 
cacana akadi opassa olar sendhu. 

4 (140-5) Adhu GUSTE, palopottagi 
abdidalem dhari kobasana oreng jahat, 
jagaagi abdidalem ngadhebbi oreng se 
ngalakone kakerrasan se amaksod maancora 
abdidalem. 

>(140-6) Oreng angga ta asa-kasa masang 
jira nangkebba abdidalem, sareng masang 
jaring megaa abdidalem. E salanjangnga 
lorong reng-oreng gapaneka masang jebbak 
ajiraa abdidalem. 

6 (140-7) Adhu GUSTE, abdidalem mator: 
Junandalem Allah abdidalem, peyarsaagi dua 
parnyoonan abdidalem. 

7 (140-8) Guste ALLAH, Pangeran kaula, 
Allah se kowat, panyalamedda abdidalem, 

J unandalem masalamet abdidalem e dhalem 
paperrangan. 

8 (140-9) Ja kabbuli pangaterroepon oreng 
jahat, GUSTE, ja kantos sajjaepon reng-oreng 
gapaneka ahasel. 

9(140-10) Ja kantos moso abdidalem 
mennang; moga caca se jahat se ekocaagi 

reng-oreng gapaneka eparengngana 


ngenneng ka badanna oreng se metenna 
abdidalem kadhinto. 

10(140-11) Moga reng-oreng gapaneka 
Kaojanana mardha, sareng ebuwang ka 
dhalem lobangnga maot, kantos ta bisa 
kalowar pole. 

11(140-12) Moga oreng se ngalakone 
kakerrasan manggiya balai, ja edine tokang 
petenna ngennengnge bume. 

12 (140-13) Abdidalem oneng Junandalem 
apareng kaadilan ka oreng se tatendhes, 
sareng nolonge parkarana oreng se mesken. 

13 (140-14) Oreng jujur badhi 
ngagungngagiya J unandalem; sadajana 
padha apolonga sareng Junandalem. 

14 1 lJaburra Daud. Abdidalem aserro 

ka Junandalem, GUSTE, nyoona 
tolong duliyan abdidalem samangken! 
Peyarsaagi abdidalem manabi aserro ka 
J unandalem. 

2 Taremaagi dua abdidalem menangka 
tor-ator dupa, sareng lengngen abdidalem se 
epenthang menangka kurban e baja malem. 

3 Adhu GUSTE, jagaagi colo abdidalem, bibir 
kadhinto olattagi. 

4j auwagi abdidalem dhari pekkeran juba, ja 
kantos abdidalem noro reng-oreng se daraka 
ja kantos abdidalem noro neddha manabi 
reng-oreng jahat gapaneka apesta. 

> Manabi oreng se sae maemot abdidalem, 


kalaban ate se ehlas ca-ngocae abdidalem, 
kadhinto marabut mennya se paleng sae ka 
abdidalem. namong abdidalem ta naremaa 
panghormadanna oreng jahat, sabab 
abdidalem terros adua nolak kajahadanna 
reng-oreng gapaneka. 

6 Manabi para pangobasana reng-oreng 
gapaneka ebantengngagi dhari gir- penggirra 
jurang bato se durjet, tanto reng-oreng 
gapaneka ngakone ja oca abdidalem pajat 
lerres. 

7 Lang-tolangnga reng-oreng gapaneka 
bakal etabura e penggirra koburan akadi bato 
se epalejjar e tana. 

8 Namong Junandalem teptep daddi 
pangarep abdidalem, Guste ALLAH, Pangeran 
kaula, ja kantos abdidalem mate sabab 
abdidalem ngaop ka J unandalem. 

3 Palopottagi abdidalem dhari jira sareng 
jebbak se epasang reng-oreng jahat. 

10 Moga reng-oreng gapaneka eparengngana 
tabalusok ka jirana dibi, namong abdidalem 
moga salamedda. 

142 l Nyanyeyan pangajaranna Daud e 

bakto badha e dhalem guwa. (142- 
) Sengko aserro epakaja ka PANGERAN; 
D sowara eparanyeng nyoon bantowanna. 

2 (142-3) E ajunanna sengko aserrowan; 

notorragi sakabbinna tang kasossaan. 

3(142-4) E ara) abdidalem para kaelangana 


pangarep, Junandalem ngagali ponapa se 
kodu elakone abdidalem. E jalan se kodu 
elebadi abdidalem, moso ta asa-kasa masang 
jira ajebbaga abdidalem. 

4(142-5) E bakto abdidalem atole ka ereng, 
abdidalem ta nengale oreng se nolongana 
abdidalem. Tadha se ngaobi abdidalem, otaba 
se marduli abdidalem. 

>(142-6) Abdidalem aserro ka Junandalem, 
GUSTE, J unandalem pangaoban abdidalem, 
namong J unandalem se ekaparlo abdidalem e 
dhalem odhi kadhinto. 

6 (142-7) Peyarsaagi serro abdidalem 
paneka, sabab abdidalem talebat nyangsara. 
Pasalamet abdidalem dhari moso abdidalem 
sadajana, sabab monggu ka abdidalem moso 
talebat kowat. 

7 (142-8) Pakalowarragi abdidalem dhari 
penjara, sopaja e dhalem kompolanna 
ommattepon Junandalem abdidalem 
kengenga amoljaagi asmaepon Junandalem, 
sabab J unandalem sae ka abdidalem. 
143 'Jaburra Daud. Peyarsaagi dua 

abdidalem, GUSTE, gateyagi 
parnyoonan abdidalem. Saodi abdidalem, 
sabab Junandalem esto, kabbullagi dua 
abdidalem, sabab Junandalem adil. 

2 Abdidalem kadhinto abdiepon Junandalem, 
ja adili abdidalem, Guste, sabab e 

ajunannepon Junandalem tadha oreng se ta 


gadhuwan sala. 

3 Abdidalem eserser sareng epakala moso, 
sarta epamaso ka penjara se petteng calemot, 
abdidalem akadi oreng se ampon abit mate. 

4 Abdidalem ampon ta gadhuwan samangat, 
ate bingong ta karowan. 

> Abdidalem ngengae re-are gi jaman 
dhimen; mekkere sadajana se elampaadgi 
Junandalem, sadaja karyaepon Junandalem 
epekker e dhalem ate. 

6 Abdidalem adua ka Junandalem lengngen 
epenthang, tanang eangka; akadi tana se 
kerreng, abdidalem rep-ngarep J unandalem. 

7 Ngereng enggal saodi abdidalem, GUSTE, 
sabab abdidalem ampon ta gadhuwan 
pangarep. Ja ngetek dhari abdidalem, Guste, 
sopaja abdidalem ta akadi oreng se ampon 
toron ka alamma oreng mate. 

8 Sabban gi laggu paemottagi ka abdidalem 
kataresnaannepon Junandalem, sabab 
Junandalem pangarebban abdidalem. 
Duduwagi jalan se kodu elebadi abdidalem, 
sabab namong ka J unandalem abdidalem 
adua. 

3 Abdidalem entar nyareya pangaoban ka 
Junandalem, palopottagi abdidalem, GUSTE, 
dhari sadajana moso. 

10 Ajari abdidalem ngalakone kasokannepon 
Junandalem, sabab Junandalem Allah 

abdidalem. Junandalem sae, sareng badhi 


nonton abdidalem e jalan se rata. 

1 Pasalamettagi abdidalem, GUSTE menorot 
se ejanjiyagi Junandalem, bebassagi 
abdidalem dhari kasompeggan, sabab 
Junandalem kadhinto pajat sae. 

12 Patompessagi so-moso abdidalem, bit 
kataresnaannepon Junandalem, pamateyagi 
reng-oreng se nendhes abdidalem, sabab 
abdidalem kadhinto abdiepon J unandalem. 
144 ' Dhari Daud. Moljaagi PANGERAN 

tang pangaoban! Salerana se 
ngalate sengko abuwang, se ngajari sengko 
aperrang. 

2 Salerana se nolong ban se abilla sengko, 
panyalamedda sengko, kennengnganna 
sengko ngaop. Salerana tang pangaoban, 
kennengnganna tang pangongseyan, se 
matellok sa-bangsa ka sengko. 

3 Ponapa manossa kadhinto, GUSTE, sareng 
J unandalem me egateyagi? Pasera manossa 
kadhinto, sareng J unandalem me ekagali? 

4 Manossa kadhinto akadi angen saserguan, 
odhina akadi jang-bajangan se lebat. 

> Ngereng bukka langngeepon J unandalem, 
GUSTE, pas toron ka baba, seddingngagi 
nong-gunong me olle metto kalembang. 

6 Ontallagi kelappepon Junandalem 
sopaja moso asalebbudan, ocol panaepon 
Junandalem sopaja reng-oreng gapaneka 
baridhu. 

7 Pangacengngagi astaepon J unandalem 


dhari sowarga, palopottagi abdidalem dhari 
banjir sareng baa. Pasalamettagi abdidalem 
dhari kobasana oreng manca 

8 se dujan acaca lecek sareng nepo, sarta 
asompa palsu. 

? Abdidalem anyanyeyagiya lagu se anyar 
kaagem Junandalem, ya Allah, sareng 
nabbuwa calempong sambi anyanye. 

10) unandalem marenge kamennangan ka 
to-rato sareng mabebas Daud, abdiepon. 

11 Palopottagi abdidalem dhari 
peddhangngepon oreng jahil; pasalamettagi 
abdidalem dhari kobasaepon oreng manca se 
dujan acaca lecek sareng nepo sarta asompa 
palsu. 

12 Moga ana lalakeanna sengko ban bana e 
bakto ngodhana padhaa ban men-tamennan 
se atamba raja. Moga ana babineanna sengko 
ban bana padhaa ban pangpang se lebur 
abasanna se daddi rarengganna du-padduna 
karaton. 

13 Moga dhang-gudhangnga sengko ban 
bana possaa aesse hasel bume samacemma. 
Moga ba-dumba e gal-teggalla sengko ban 
bana adhu-budhua sampe apolowan ebu 
bannyana. 

14 Moga pe-sapena sengko ban bana adhu- 
budhua, tadha se elang otaba kalabuwan. 
Moga tadhaa oreng se acerreng polana 

kasangsaraan e rong-lorongnga kotthana 


sengko ban bana. 

15 Pojur bangsa se kantha jareya, pojur 
ommat se Allahna PANGERAN! 

145 l Pojiyan dhari Daud. Abdidalem 

ngagungngagiya Junandalem, 
Guste, Junandalem Allah sareng Rato 
abdidalem; abdidalem amoljaagiya 
Junandalem salanjangnga. 

2 Sabban are abdidalem asokkora ka 
Junandalem, sareng amoljaagiya J unandalem 
salanjangnga. 

3 Sabab PANGERAN agung ban sapantessa 
emoljaagi, pekkeranna manossa ta dhugga 
kaangguy ngarte parkara kaagunganna. 

4 Ron-temoron oreng badhi amoljaagiya 
sadaja se elampaagi Junandalem sareng 
abertaagi kaparjugaannepon J unandalem. 

> Reng-oreng gapaneka badhi abertaagiya 
kaagungan sareng kamoljaannepon 
Junandalem, karyaepon Junandalem se 
makasambu ate sareng abdidalem epekkera 
epadhalem. 

6 Reng-oreng gapaneka abertaagi 
lalampaannepon Junandalem se nakoe, 
abdidalem badhi ngabarragi kaagungannepon 
Junandalem, Guste, 

7 Oreng badhi nyaretaagi kasaeyannepon 
Junandalem sareng anyanye parkara 
kaadilannepon J unandalem. 

8 Pangeran reya taresna ban neserran, ta 


gampang duka ban taresna salanjangnga. 

3? Salerana sae ka sakabbinna oreng, ban 
bellas ka sakabbinna ceptaanna. 

10 Sadaja ceptaannepon J unandalem badhi 
amoljaagiya Junandalem, GUSTE, sadaja 
ommattepon J unandalem badhi asokkor ka 
Junandalem. 

ll Sadajana padha ngagungngagiya 
kobasaepon Junandalem menangka Rato, 
sareng nyaretaagi kaparjugaannepon 
Junandalem, 

12 sopaja sadajana oreng padha onenga 
lalakon raja se elampaagi J unandalem, sarta 
karajaannepon J unandalem se molja sareng 
ce bagussa. 

13 Pamarentaannepon J unandalem teptep 
salanjangnga, kakobasaannepon J unandalem 
paggun ron-temoron. PANGERAN esto ka 
dhabuna, taresna e dhalem sabarang se 
elampaagi Salerana. 

14 Pangeran nolong oreng se nemmo 
kasossaan, majaga oreng se labu. 

15jJ unandalem pangarebbanna sadajana 
mahlok, Junandalem apareng teddhaan teppa 
baktona. 

l6Junandalem nyokobi sadajana 
kaparlowanna, kantos tadha se kakorangan. 

17 PANGERAN adil e dhalem sabarang se 
elampaagi, ban taresna e dhalem sabarang 
se ejalannagi. 

18 Pangeran semma ka oreng se aserro ka 


Salerana, sarta nyoon ka Salerana kalaban 
berse atena. 

19 Oreng alem epasenneng atena, serrona 
epeyarsaagi ban epasalamet kabbi. 

20 Pangeran ngaobi oreng se taresna ka 
Salerana, tape oreng se jahat epamate tadha 
karena. 

21 Sengko ros-terrosan ngagungngagiya 
PANGERAN, moga sakabbinna mahlogga 
amoljaagi asmana salanjangnga. 

146 1 Moljaagi PANGERAN! He tang 

sokma, moljaagi PANGERAN! 

2 Sengko ngagungngagiya Pangeran 
saomorra, anyanye kaator ka Allah saabidda 
sengko gi badha e dunnya. 

3Ja ngarep ka pangobasa, ka manossa se ta 
bisa madhateng kasalameddan. 

4 Mon la mate, reng-oreng jareya abali ka 
tana; e are jareya keya sakabbinna sajjana 
mosna. 

> Pojur oreng se ngandellagi GUSTE Allahna, 
se andhi Allahna Yakub se nolong abana. 

6 Allah jareya se abadhi langnge ban 
bume, tase ban saessena; Salerana esto 
salanjangnga. 

7 Salerana abilla reng-oreng se tatendhes, 
apareng kakan ka oreng se lapar. PANGERAN 
mabebas para tahanan, 

8 mamella matana oreng se buta. Majaga 
oreng se labu, taresna ka oreng se jujur. 

3 Salerana ngaobi reng-oreng manca; nolong 


kana jatim ban para randha, tape mabuddhu 
sajjana oreng se jahat. 

10 PANGERAN reya Rato salanjangnga. He 
Siyon, Allahna bana kobasa dhari lamba ban 
saterrossa. Moljaagi PANGERAN! 

147 l Moljaagi PANGERAN! Sabab 

becce ngagungngagi Salerana, ban 
anyanye ngagungngagi Salerana masenneng 
ate ban pekkeran. 

2 PANGERAN mabali Yerusalim akantha 
asalla; abakta mole reng-oreng buwangan. 

3 Salerana mabaras oreng se kaelangan 
pangarebban, sarta abetbet ka-lokana. 

4 Pangeran se nantowagi bannyana 
bintang e langnge, se apareng nyama ka 
tong-settongnga. 

> Agung ban kobasa onggu Pangeran sengko 
ban bana, kabicaksanaanna tadha engganna. 

6 Oreng se tatendhes epajaga, tape oreng se 
jahat ebantengngagi ka tana. 

7 Mara anyanye ji-pojiyan kaator ka 
PANGERAN, tabbu calempongnga kaator ka 
Allahna sengko ban bana. 

8 Salerana se ngampar ondhem e langnge; 
se nyadhiyaagi ojan kaangguy bume, ban 
matombu rebba e mo-gumo. 

3 Pangeran jareya se apareng kakan ka 
ban-keban, ban ka budhuna dhangdhang se 
lok-ologan. 


Mazmur 147.101 148.1. 262 
10Se ekasokane Pangeran banne jaran se 


kowat; ban banne parjurit se bangalan. 

11 Se ekasokane Pangeran oreng se taat 
ka Salerana, ka oreng se teptep ngarep 
kataresnaanna. 

12 Mara moljaagi PANGERAN, Yerusalim! 
Moljaagi Allahna bana, Siyon! 

13 Sabab Salerana makoko bang-labang 
sakethengnga bana, ban aberkadi 
pandhudhuna. 

14Salerana ajaga dhaerana bana sopaja 
teptebba aman, makennyang bana ban 
gandum se paleng bagus. 

15 Salerana apareng papakon ka bume, 
dhadhabun jareya laju duli elakone. 

16 Salju epatoron akantha kapas, ebbun 
etabur akantha abu ban tana. 

17 Salerana matoron ojan es akantha baliker; 
tadha se kellar nahan cellebba. 

18 Kalaban dhabuna es jareya laju ancar; 
aeng nyerroppagi, aeng laju agili. 

19 Salerana apareng pessen ka ommadda, 
kateptebban ban hokomma ka ommat 
peleyanna. 

20 Ka sa-bangsa laen Pangeran ta kantha 
jareya, sabab sa-bangsa jareya ta kennal ka 
kom-hokomma. Moljaagi PANGERAN! 
148 l Moljaagi PANGERAN! Moljaagi 

PANGERAN, sakabbinna essena 
sowarga! Kabbi se badha e kennengngan se 
tenggi, moljaagi Salerana! 


Mazmur 148.21 13 2063 
2 Para malaekadda Pangeran, moljaagi 


Salerana, sakabbinna tantara sowarga, 
moljaagi Salerana! 

3 Moljaagi Salerana, are ban bulan, moljaagi 
Salerana, tang-bintang se rap-galiraban! 

4 Moljaagi Salerana, langnge se paleng 
tenggi, moljaagi Salerana, aeng e attas 
langnge! 

> Mara kabbi padha ngagungngagi asmana 
PANGERAN, sabab kabbi reya epabadha 
lantaran dhabuna. 

6 Pangeran se nantowagi kennengnganna 
bang-sebang, kateptebban jareya etantowagi 
kaangguy salanjangnga. 

7 Moljaagi PANGERAN, saessena bume, 
ga-naga tase ban sakabbinna sagara se lebar; 

8 kelap ban ojan es, salju ban ondhem, 
kaleng busbus se atoro ka papakonna 
PANGERAN! 

? Moljaagi Salerana, mo-gumo ban 
nong-gunong, bungkana wa-buwaan ban 
las-alas; 

10sakabbinna ebin ban keban alasan, 
sakabbinna keban se agalajar ban no-mano! 

11 Moljaagi Salerana, to-rato ban sa-bangsa, 
sakabbinna oreng agung ban para pangobasa; 

12 ngangodhadan lake ban bine, oreng towa 
ban oreng ngodha. 

13 Mara kabbi ngagungngagi asmana 
PANGERAN, sabab asmana lebbi agung dhari 


| Mazmur 148.141 149.9 264 
sakabbinna nyama; kaagunganna ngongkole 


langnge ban bume. 

14 Salerana la makowat bangsana, sampe 
Salerana egung-agungngagi ommadda, 
Israil, ommadda se kataresnan. Moljaagi 
PANGERAN! 

149 l Moljaagi PANGERAN! Mara 

anyanye lagu se anyar kaator ka 
PANGERAN, moljaagi Salerana e dhalem 
kompolanna ommadda. 

2 Mara paperak, Israil, lantaran Se Nyeptaagi 
bana; mara pasenneng pandhudhu Siyon, 
lantaran Ratona bana! 

3 Moljaagi asmana ngangguy ri-tariyan, 
moljaagi Salerana ngangguy calempong ban 
terbang. 

4 PANGERAN kasokan ka ommadda; oreng 
se andhap asor eparenge kamennangan. 

> Dina ommadda Allah me olle anga-bunga 
lantaran kajajaanna, ban anyanye kalaban 
senneng ate samalem benteng. 

6 Dina reng-oreng jareya me olle 
ngagungngagi Allah kalaban sowara se 
ranyeng, sambi neggu peddhang se la 
egangse 

7 kaangguy males ka sa-bangsa ban ngokom 
ku-suku bangsa; 

8 kaangguy ngalenthong to-rato ban arantay 
para pangobasana; 

?kaangguy ngokom sa-bangsa kalaban 
dhabuna Allah. Jareya kamennanganna 


Mazmur 150.11 6 | 265 
ommat se ekataresnae Salerana. Moljaagi 


PANGERAN! 

1 50 l Moljaagi PANGERAN! Moljaagi 
Pangeran e dhalem Padalemmanna! 

Moljaagi kakowadanna e bang-abang! 

2 Moljaagi Salerana lantaran kaparjugaanna. 
Moljaagi Salerana lantaran kaagunganna se 
raja. 

3 Moljaagi Salerana ban monyena tarompet, 
moljaagi Salerana ban gambus sarta 
calempong. 

4Moljaagi Salerana ban terbang sarta 
ri-tariyan, moljaagi Salerana ban calempong 
sarta soleng. 

> Moljaagi Salerana ban canang se 
ngaranang, moljaagi Salerana ban canang se 
ngareneng. 

6 Sakabbinna mahlok se odhi, mara moljaagi 
PANGERAN! Moljaagi PANGERAN! 


Amsal 


l Areya babalaanna Sulaiman pottrana 
Daud, rato Israil. 

2 Tojjuwanna kaangguy nolong oreng sopaja 
taowa baramma carana sopaja daddiya 
bicaksana, ban taowa tata tartebba odhi sarta 
bisa paham ka maksodda ca-ocaan se dhalem 
artena. 

3 Babalaan reya ngajarragi baramma oreng 
bisa odhi bicaksana, jujur, adil ban bendher. 

4Oreng se ta andhi pangalaman eajari 
sampe andhi pekkeran se tajem, ban 
ngangodhadan eajari daddi oreng se penter 
ban bisa apekker sacara dibasa. 

> Kalaban babalaan reya reng-oreng se 
bicaksana bakal atambaa pangataowanna, 
ban oreng se la narema pandhidhikan bakal 
olleya petodu. 

6 Kalaban cara se kantha jareya oreng bisa 
tao ka arte se kaalengan e dhalem babalaan 
ban paham ka cap-ocabanna reng-oreng 
se bicaksana sarta ra-parkara se eajuwagi 
reng-oreng jareya. 

7 Mon terro andhia elmo pangataowan, oreng 
kodu andhi kaadha parasaan hormat ban 
tako ka PANGERAN. Oreng budhu ta ngargai 
hekmat ban ta endha eajari. 


! Amsal 1.81 19 2 
8 Gateyagi apa se ekocaagi rama ebuna 


bana, na, 

? sabab pangajaranna se kadhuwa jareya 
nambai kabecceanna bana akantha surban 
ban kalong se nambai bagussa robana bana. 

10 Mon bana egudha oreng dusa, na, ja 
torodi gudhaan jareya. 

ll Mon oreng jareya ngoca, "Mara nyare 
oreng pas karoyo kambulii. Kaangguy 
seng-iseng, mara nyerrang oreng se ta sala. 

12 Sateya reng-oreng jareya odhi senneng 
ban baras, tape dhaggi tanto daddi akantha 
oreng se satengnga mate. 

13 Rang-barangnga se aji mara kala, me olle 
bengkona sengko ban bana possa ban barang 
rampasan. 

14 Mara noro! Dhaggi barang kecoanna bagi 
kambulii!" 

15Ja norodi reng-oreng se kantha jareya, 
na! Jauwi reng-oreng jareya. 

16 Reng-oreng jareya ta nyaman neng- 
enneng mon gi ta alako jahat; terro duliya 
matee oreng. 

17 Mano bai ta kera maso ka dhalem jaring 
se eampar e adhana matana, 

18tape reng-oreng jareya la-mala masang 
jira kaangguy abana dibi jira se macalakaa 
abana dibi. 

19 Pajat, oreng se nyare kasap kalaban 
ngangguy kakerrasan bakal majara ban 
nyabana dibi. 


Amsal 1.201 29 3 

20 Edhingngagi! Hekmat lok-ologan e 
rong-lorong ban ra-eraan e lon-alon! 

21 Rat-tharadan e bang-labang saketheng 
ban e kennengngan-kennengngan se ramme: 

22 "He, reng-oreng budhu! Sampe bila bana 
pagguna kantha jareya? Bila bana se ambuwa 
ngenthengngagi pangataowan ban nolak 
pangajaran? 

23 Edhingngagi mon sengko maenga bana, bi 
sengko bana pas ebalaana essena tang ate 
sarta eajarana tang pangataowan. 

24 Bana la eolok bi sengko, tape bana ta 
endha ngedhingngadgi. 

25 Tang babalaan bi bana eenthengngagi 
kabbi ban mon sengko maenga bana ta endha 
narema. 

26 Daddi mon bana calaka, bi sengko 
ekala-gellaa. Mon bana katakoen, bi sengko 
eco-kocowa. 

27 Onggu, bi sengko bana eco-kocowa mon 
bana kobater ban nanggung kasossaan 
polana nemmo balai se padhatengnga 
akantha kaleng busbus. 

28 E bakto jareya bana bakal ngologa sengko, 
tape sengko ta nyaoda. Bana bakal nyareya 
sengko san-kassannagi, tape sengko ta kera 
etemmo. 

2? Bana akantha oreng se ta tao endha 
narema pangataowan, ban sengka se taada 
ka PANGERAN. 


Amsal 1.301 2.7 
30 Bana ta tao endha narema tang babalaan 


otabana agateyagi mon sengko maenga. 

31 Daddi bana bakal ngarassaagiya ollena 
lalakonna ban ja-sajjana se juba. 

32 Oreng se ta andhi pangalaman bakal 
mateya polana ngenthengngagi sengko, 
ban oreng se budhu bakal ancora polana ta 
parduli ka sengko. 

33 Tape oreng se ngedhingngagi sengko 
bakal salamedda. Odhina bakal amana ban ta 
parlo tako." 

2 lTarema pa-apa se eajarragi sengko reya, 
na, ban kaengae terros tang babalaan ka 
bana. 

2 Tetene apa se bicaksana ban ehteyarragi 
sopaja bana pahama ka maksodda. 

3 Onggu na, ehteyarragi sopaja bana andhia 
pekkeran se tajem ban nyoon sopaja bana 
eparenge pangarteyan. 

4 Sare jareya pakantha se nyare emmas, 
serser pakantha se nyerser arta se 
tabendhem. 

> Kalaban cara se kantha jareya bana bakal 
taowa apa artena tako ka PANGERAN ban 
bana bakal olleya pangataowan parkara Allah. 

6 PANGERAN se apareng hekmat ban dhari 
Salerana manossa narema pangataowan ban 
pangarteyan. 

7 Oreng se atena berse ban tadha calena 
eparenge partolongan ban pangaoban. 


. Amsal 2.81 18 | 
8 Pangeran ajaga reng-oreng se adil, sarta 


ngaobi reng-oreng se taresna ka Salerana. 

? Mon bana norodi sengko, na, bana tanto 
tao apa se adil, jujur ban bagus. Bana bakal 
taowa keya baramma carana bana kodu odhi. 

10 Bana bakal daddiya bicaksana, ban 
pangataowanna bana bakal masennengnga 
atena bana. 

ll Pangarteyan ban kapenterranna bana 
bakal ngaobana bana, 

12 sarta lang-ngalange bana atoro cara odhi 
se ta becce, bariya keya majau bana dhari 
reng-oreng se juba colona. 

13 Reng-oreng jareya ta endha atoro jalan 
se becce e dhalem odhina; se epele jalan se 
petteng ban possa dusana. 

14 Reng-oreng jareya nemmo 
kasennengngan dhari lalakonna se 
jahat. 

15 Reng-oreng jareya roce ban odhina ta 
teppa. 

16 Bana, na, tanto bisa nolak mon ecacae 
babine se nakal se aehteyar ngangguy ca-oca 
se manes sopaja bana kapencoda. 

17 Babine jareya ta esto ka lakena sarta 
loppa ka janjina ka Allah. 

18 Mon bana entar ka bengkona, bana padha 
ban se ajalan ngambaa pate. Entar ka jadhiya 
padha ban oreng se entar ka dunnyana oreng 
mate. 


Amsal 2.19/i 3.7 6 
19 Oreng se entar ka babine jareya tadha se 


abali ka jalan se nojju ka kaodhian. 

20 Daddi, na, toro contona oreng se becce, 
ban mara bana odhi menorot kasokanna 
Allah. 

21 Sabab oreng se odhina atoro ka kasokanna 
Allah, iya areya reng-oreng se berse atena, 
jareya se ngennengngana nagara se 
ejanjiyagi Pangeran. 

22 Tape oreng se jahat ban dusa bakal 
ebuwanga kalowar dhari nagara jareya bi 
Allah, akantha rebba se edabu dhari tana. 

3 lJa kaloppae apa se la eajarragi sengko 
ka bana, na. Kaengae terros tang parenta, 

2 Sopaja bana lanjang omorra ban nyaman 
odhina. 

3 Bana papaggun parcaja sarta esto ka Allah 
ban sasamana. Kaengae jareya ban sempen 
e dhalem atena, 

4sopaja bana ekaleburi ban eargai bi Allah 
sarta manossa. 

> Paparcaja ka PANGERAN kalaban gu-onggu 
ate, ban ja ngandellagi pangarteyanna bana 
dibi. 

6 Kaengae PANGERAN e dhalem bana alako 
apaa bai, tanto Pangeran noduwagi ka bana 
carana odhi se becce. 

'Ja sampe bana nganggep abana apenterran 
dhari se sabendherra; toro dhabuna 
PANGERAN ban jauwi sabarang se jahat. 


Amsal 3.81 18 | 
8 Lalakon se kantha jareya bakal daddiya 


akantha obat ka bana se mabaras badanna 
ban masegger atena. 

3 Hormadi PANGERAN kalaban cara 
ngatorragi ka Salerana dhi-andhina bana ban 
hasel bumena se paleng bagus, 

10 tanto bung-lombungnga bana pas possa 
ban gandum, ban aeng anggurra bana bakal 
bannyaa sampe baddhana ta kabuwa. 

ll Mon PANGERAN ngajar bana, na, tarema 
jareya menangka parengeddan, ban ja sampe 
bana arassa caremmet e dhalem atena 
lantaran pangajaran jareya. 

12 PANGERAN ngajar oreng se ekataresnae 
akantha oreng towa lake se ngajar anana se 
ekaneserre. 

13 Ontong oreng se daddi bicaksana ban olle 
pangarteyan. 

14 Kaontonganna alebbiyan dhari se ekaolle 
dhari salaka, ban lebbi aji dhari emmas. 

15 Hekmat lebbi aji dhari mamatan; sabarang 
se ekaterro bana ta ekenneng bandhingngagi 
ban hekmat jareya. 

16 Hekmat reya malanjang omor, madhateng 
kasogiyan ban kahormadan. 

17 Hekmat masenneng ban mataremtem 
odhina bana. 

18 Oreng se neggui hekmat bakal olleya odhi 
se saongguna ban se senneng. 


Amsal 3.191 30 8 
19 Kalaban hekmat PANGERAN nyeptaagi 


bume; kalaban akkal buddina Salerana 
ngampar langnge. 

20 Kalaban pangataowanna Salerana abadhi 
ber-somberra aeng e babana tana ban madgili 
aengnga, abadhi ondhem e langnge se 
magaggar ojan ka bume. 

21 Daddi, teggui hekmat ban partembangan 
se massa, na. Ja sampe ocol, 

22 sopaja odhina bana bisaa salamet lebur 
ban senneng. 

23 Bana bakal amana mon ajalan, ta kera 
dhung-tatandhung. 

24 Mon tedhunga bana ta kera tako, mon 
tedhung bakal ngeddhaa samalem benteng. 

25 Bana ta osa tako mon badha balai se 
dhateng sakaleng adha akantha kaleng 
busbus, akantha se nebane oreng jahat. 

26 Sabab bana tanto ejaga bi PANGERAN. Bi 
Salerana bana ta kera edina sampe tabalusok 
ka jebbak. 

27 Mon bana nemmo kasempadan agabaya 
kabeccean ka oreng se marlowagi kabeccean 
jareya, bana ja nolak kasempadan jareya. 

28] a nyoro sasamana anante sampe lagguna 
mon bana bisa nolong sateya keya. 

293) a aneyat apaa bai marogiya sasamana 
se badha e seddina bana ban se parcaja ka 
bana. 

30] a atokar ta kalaban badha margana ban 
oreng se ta tao atengka juba ka bana. 


Amsal 3.311 4.6 9 
3lJa ere ate ka oreng se ngalakone 


kakerrasan, ban ja nero tengkana reng-oreng 
jareya. 

32 Sabab PANGERAN baji ka oreng se 
atengka juba, tape semma ban oreng se loros 
odhina. 

33 PANGERAN abasto bengkona oreng jahat, 
tape aberkadi bengkona oreng se taat ka 
Salerana. 

34 Pangeran baji ka oreng se angko, tape 
aberkadi oreng se andhap asor. 

35 Oreng bicaksana bakal sajana room 
nyamana, tape oreng budhu sajan ecale 
oreng. 

4 l Edhingngagi babalaanna eppana bana, 
kana. Gateyagi pateppa sopaja bana 
ngarteya. 

2 Se eajarragi sengko ka bana reya becce, 
daddi ja enthengngagi. 

3E bakto sengko gi kene, sengko reya ana 
nonggalla tang oreng towa, 

4sengko eajari bi eppa. Dhabuna, "Kaengae 
tang babalaan, ja sampe kaloppae. Jalannagi 
tang du-petodu sopaja odhina bana 
sennengnga. 

> Pabicaksana ban papenter! Kaengae terros 
tang babalaan reya, ja sampe buwang." 

6 Argai hekmat, tanto hekmat jareya ngaobi 
bana; kaleburi hekmat, tanto hekmat jareya 
terros ajaga bana sopaja teptebba aman. 


Amsal 4.71 16 10 
7 Se paleng penting se kodu elakone kaadha 


bi bana iya areya bana kodu aehteyar sopaja 
bana daddiya bicaksana. Apaa bai se eserser 
bana, se paleng otama iya areya ehteyarragi 
sopaja bana olleya pangarteyan. 

8j ungjung patenggi hekmat, tanto bana 
epatenggi keya bi hekmat jareya. Gellu 
hekmat jareya, tanto bana epadhatengnge 
kahormadan. 

? Hekmat jareya bakal aberriana bana 
kembang se etoor epabagus kaangguy 
ekagabay jamangnga bana. 

10 Edhingngagi sengko, na! Gateyagi pateppa 
tang babalaan reya, tanto bana pas lanjang 
omor. 

11 Sengko la ngajarragi hekmat ka bana ban 
noduwagi carana odhi se bendher. 

12 Mon bana odhi kantha jareya, bana ta 
kera nemmo alangan e bakto ajalan, ban ta 
kera tatandhung e bakto berka. 

13 Kaengae terros pangajaran se etarema 
bana dhari sengko. Jaga pateppa, sabab 
kalaban pangajaran jareya bana tanto ahasel 
e dhalem odhina. 

14ja noro cara odhina oreng jahat, ban ja 
nerowe tengkana reng-oreng jareya. 

15Ja agateyagi reng-oreng jareya! La-mala 
jauwi ban bana ajalan terros! 

16 Oreng jahat ta bisa tedhung sabellunna 
ngalakone se ta becce, ta ngantok sabellunna 
macalaka oreng laen. 


Amsal 4.17ï 5.1 11 
17 Kajahadan ban kakejjemman reya 


akantha kakanan ban nom-enoman monggu 
ka reng-oreng jareya. 

18J alanna oreng jahat petteng akantha 
malem. Sokona tatandhung laju labu ta 
kalaban tao sababba. Sabaligga jalan se 
elebadi oreng becce akantha moncarra are; 
sajan abit sajan tera, sampe dhi-budhina tera 
tar-kataran. 

19(4:18) 

20 Edhingngagi tang ca-oca reya, na. 
Edhingngagi tang babalaan. 

2lJa buwang, sempen terros e dhalem 
atena. 

22 Oreng se paham ka jareya bakal odhia 
ban baras. 

23) aga atena bana pateppa, sabab atena 
bana nantowagi jalanna odhina bana. 

24) a sampe bana ca-ngoca barang se ta 
bendher. Jauwagi caca lecek ban caca se 
emaksoddagi ngebaa oreng ka jalan se sala. 

25 Mowana bana kodu nyonarragi kajujuranna 
atena; ta parlo bana top-notobi maksod se ta 
becce. 

26 Pekker pateppa sabellunna ngalakone 
apaa bai, sopaja bana bisaa ahasel e dhalem 
sakabbinna ehteyarra. 

27) auwi se jahat, pajujur odhina. Ja 
nyempang dhari jalan se bendher. 

l Mara edhingngagi sengko, na! 
5 Edhingngagi pagu-onggu kabicaksanaan 


Amsal 5.21 12 12 
ban pangarteyan se eajarragi sengko ka 


bana, 

2 sopaja bana taowa baramma koduna bana 
ngator tengkana ban acaca menangka oreng 
se andhi pangataowan. 

3 Babine se nakal bibirra manes akantha 
maddu ban cacana ngapencot ate, 

4tape mon kabbi la mare, kare nyandhang 
paena ban kasossaanna. 

> Bana eeret toron ka dunnyana oreng mate; 
jalan se elebadi nojju ka maot. 

6 Babine jareya ta paggun e jalan se nojju ka 
odhi; o-tao la etemmo nyaleyot dhari jalan 
jareya ta kalaban apangrasa. 

7 Daddi, na, mara kabbi edhingngagi tang 
oca reya ban ja enthengngagi. 

8J auwi babine se kantha jareya! La-mala ja 
semmae bengkona. 

Mon bana ma-nyemma ka babine se 
kantha jareya, bana bakal kaelangana 
kahormadanna, ban nyabana bana bakal 
erengguda gi ngodhana bi reng-oreng se ta 
andhi bellas ase sakale. 

10 Artana bana bakal obusa ekakan oreng 
laen, ban hasel ollena pello konengnga bana 
bakal ekaandhia oreng se ta ekataowe bana. 

11 Dhi-budhina bana bakal aserrowa, mon 
badanna bana tompes ekakan panyaket. 

12 Bana tanto pas ngoca, "Ah, arapa sengko 
me baji ka babalaan? Arapa sengko me ta 
endha epaenga? 


Amsal 5.131 6.2 | 13 
13 Sengko ta endha ngedhingngagi tang 


ru-guru ban ta atoro ka dhabuna. 

14 O-tao sengko la tadha argana e dhalem 
masarakat." 

15 Daddi, paesto ka binena dibi, ban bagi 
kataresnaanna bana ka binena jareya malolo. 

16Tadha gunana bana nyare kanemadan 
dhari oreng se banne binena. 

17 Kanemadan jareya pera kaangguy bana 
ban binena malolo, banne ban oreng laen. 

18 Daddi bana kodu pasenneng pera ban 
binena dibi; sare kanemadan pera e babine 
se la akabin bi bana 

19 paraban se raddin ban lebur gulina 
akantha keddang. Dina badanna se lebur 
abasanna matagiyur atena bana ban 
asmarana mamabu bana. 

20 Apa gunana anapso ka babine laen, na? 
Arapaa me tedhunga ban babine nakal? 

21 PANGERAN ngoladi sabarang se elakone 
manossa. Dha emmaa bai manossa, bi 
Pangeran eoladi terros. 

22 Dusana oreng jahat padha ban jebbak se 
ajira abana dibi. 

23 Abana mate polana ta narema babalaan. 
Kabudhuwanna maancor abana dibi. 

l Na, olle daddi bana tao ajanji ka oreng 
ja bana nanggunga otangnga. 

2 Ban olle daddi bana la tajira bi cacana dibi 
ban tajebbak ban janjina dibi. 


„Amsal 6.31 14 14 
3 Mon kantha jareya, na, bana la ekobasae 


oreng jareya. Tape reya carana mon bana 
terro leppasa: duli entar ka oreng jareya; 
menta pagu-onggu sopaja oreng jareya 
mabebasa bana. 

“Ja tedhung ban ja aistirahat gallu. 

> Pabebas gallu bana dhari jira jareya 
akantha mano otabana keddang se mabebas 
abana dhari panganjur. 

6 Oreng se males kodu ngabas cara odhina 
bilis ban ajar dhari bilis jareya. 

7 Bilis reya ta andhi pamimpin, ta andhi 
pangobasa otabana pangawas, 

8 tape saabidda mosem anye bilis reya 
mapolong parsadhiyaanna kakanan kaangguy 
mosem laep. 

? Sampe bila oreng se males tedhunga 
terros? Bila se jagaa? 

10 akona pera toju ta alalakon sarta ngoca 
kantha reya, "Sengko tedhunga gallu sakejja, 
sengko ngantok." 

ll Tape sabatara tedhung, oreng jareya 
katebanan kakorangan ban kameskenan se 
dhateng akantha bigal se nyekep gagaman. 

12 Oreng jahat ban korang ajar acaca lecek 
ka man-dhimman. 

13 Oreng jareya amaen mata aberri tandha 
kaangguy nepo. 

14 Pekkeranna se juba possa ban neyat jahat 
se madhateng tokar e man-dhimman. 


Amsal 6.151 25 15 
15Jareya kabbi bakal madhatengnga calaka 


se dhateng sakaleng adha ka abana dibi, 
sampe abana ancor. 

16 Badha pettong parkara se ekabajii 
PANGERAN se bi Salerana ta epanneng: 
Tengka se sombong, colo se lecegan, tanang 
se matee oreng se ta sala, otek se ngator 
sajja se jahat, soko se gancang ajalan 
nojju ka kajahadan, sakse se lecek terros, 
ban oreng se mamosowan reng-oreng se 
sakancaan. 

17 (6:16) 

18 (6:16) 

19(6:16) 

20 Lakone, na, pa-apa se eparentaagi 
eppana, ban ja kaloppae babalaanna ebuna. 

21 Kaengae terros dhabuna rama ebuna, 
sempen e dhalem atena. 

22 Pangajaranna rama ebuna jareya bakal 
nontona bana e dhalem parjalanan, ajagaa 
bana e baja malem, ban aberri petodu ka 
bana e bakto bana jaga. 

23 Babalaanna oreng towana bana akantha 
damar se tera; parengeddanna noduwagi ka 
bana carana odhi se becce. 

24 Kalaban cara se kantha jareya bana 
epajau dhari babine se nakal, ban dhari caca 
se manes tape agandhu racon dhari binena 
oreng laen. 

25) a sampe bana tagudha bi karaddinanna, 
ja kapencot bi matana se agudha ate. 


Amsal 6.261 7.1 16 
26 Sondel ekenneng sewa ban argana nase 


sapereng, tape azina ban binena oreng laen 
kodu ebajar ban nyaba. 

27 Ba bisaa oreng marangko apoy tape 
kalambina ta ekello? 

28Ba bisaa oreng ngenyek mardha tape 
sokona ta bulla? 

29 Kantha jareya keya babajana oreng 
tedhung ban binena oreng laen. Sapaa bai 
se alako kantha jareya ta kera lopot dhari 
okoman. 

30 Mon oreng ngeco kakanan, maskeya lapar, 
oreng jareya tanto eya-seya. 

31 Ban mon oreng jareya ekenneng pega, 
kodu majar pettong kalena; daddi kodu 
kaelangan sakabbinna dhi-andhina. 

32 Tape baramma mon lalake azina? Jareya 
nyamana arosak abana dibi! Budhu onggu! 

33 Oreng jareya bakal eseksaa ban ebi-cebbi 
oreng. Nyamana bakal jubaa salanjangnga. 

34 Sabab kalaban tengkana se kantha jareya, 
lakena babine gella tanto tamburuwan, 
sampe ce peggella. Ban mon lalake jareya 
males sakena atena, oreng jareya ta kera 
andhi ate neser. 

35 Ta kera ekenneng pos-apose ban pesse; 
maske eri-berriana saapaa bai bannyana 
peggella atena ta kera elang. 

7 l Kaengae tang ca-oca, na, ban ja 
kaloppae apa se eparentaagi sengko ka 
bana. 


Amsal 7.21 11 . 17 
2 Toro tang babalaan sopaja odhina bana 


senneng. Toro tang pangajaran pagu-onggu 
akantha mon bana ajaga bigina matana dibi. 

3 Kaengae terros tang pangajaran jareya 
kabbi, sempen e dhalem atena. 

4 Anggep hekmat reya menangka taretanna 
bana ban pangataowan menangka kanca 
kenthella. 

> Hekmat bakal majauwa bana dhari babine 
se nakal, dhari babine se kalaban ca-oca se 
manes aehteyar matagiyura atena bana. 

6E settong are sengko ngabas dhari 
candhelana tang bengko. 

7 Sengko nangalee lalakean se gi ngodha 
ban gi ta andhi pangalaman; tape e antarana 
badha settong se budhu, bi sengko oreng 
jareya eabas terros. 

8E bakto para compet are ban la molae 
petteng, oreng jareya lan-jalanan e lorong e 
seddina luk-bilugan se semma ka bengkona 
settong oreng bine. 

9(7:8) 

10 Babine jareya oreng se ta betta neng e 
bengkona. Ja-sakejja badha e penggir lorong, 
saellana pas badha e lon-alon, otabana 
manjeng e parapadan. Tengkana bangal ban 
ta tao todhus. Sengko nangalee babine jareya 
kalowar akalambi akantha sondel, nyander ka 
lalake se ngodha gella, katonna andhi sajja 
juba. 

11(7:10) 


Amsal 7.121 23 18 

12 (7:10) 

13 Lalake se gi ngodha jareya egellu sarta 
eseyom. Pas ngoca kantha reya, tadha 
todhussa, 

14"Are mangken kaula kodu ngessaagi 
neyat, ban kaula ampon ngatorragi kurban. 

15 Ganeka sababba aponapa kaula me 
kalowar nyareya sampeyan, sopaja sampeyan 
adhaar e compo kaula. Samangken kaula 
ampon apanggi sareng sampeyan! 

16 Ranjang kaula ampon epobuwi sepere 
dhari kaen se ana-barna dhari Messer, 

17 sareng eparoom ngangguy mennyan, 
candhana, sareng manes jangan. 

18 Samangken tore neng-sennengngan 
kadhuwaan, ngarassaagi kobassana asmara 
samalem benteng. 

19 Lake kaula tadha e compo, kalerressan 
ajalanan jau. 

20 Se mangkat abakta pesse bannya, ta kera 
abali sabellunna dhu menggu." 

21 Kantha jareya babine jareya nyacae lalake 
gella bi ca-oca se makapencot ate sampe 
lalake jareya tagiyur. 

22 Ta kalaban apekker lalake jareya noro 
babine gella akantha sape se eeret ka 
pajagalan ban akantha oreng tahanan 
se egiba kaangguy naremaa okoman se 
esadhiyaagi kaangguy reng-oreng se budhu; 

23 sakejja aggi pana bakal naccegga ka atena 
sampe terbas. Akantha mano se ngabber ka 


Amsal 7.241 8.8 = 19 
jira, oreng ngodha jareya ta apangrasa ja 
odhina ngadhebbi babaja. 

24 Daddi, na, edhingngagi sengko. Gateyagi 
tang babalaan. 

25) a sampe atena bana tagiyur ka babine 
kantha jareya; ja entar nyare babine jareya, 

26 sabab la bannya lalake se eparosak 
odhina. Ta kabitong bannyana se mate polana 
babine jareya. 

27 Mon entar ka bengkona artena padha ban 
se nyerang lebat jalan se asemmaan ka pate. 
8 l Edhingngagi! Kabicaksanaan lok-ologan, 

sowarana hekmat epakaja. 

2 Hekmat jareya manjeng e mo-gumo e 
penggir jalan, ban e rong-lorong parapadan. 

3E bang-labang saketheng, jalan mon 
masoa ka kottha, e jadhiya oreng ngedhing 
sowarana. 

4" He, ommat manossa, sengko aera ka 
bana; saneyap manossa e bume, edhingngagi 
tang sowara. 

> Bana se gi ta andhi pangalaman, mara ajar 
sopaja tajem pekkeranna; bana se budhu, 
mara ajar ngangguy pekkeran. 

6 Edhingngagi tang ca-oca reya, sabab kabbi 
teppa ban bagus essena. 

7 Se ekocaagi sengko kabbi tadha salana, 
sabab sengko baji ka caca se lecek essena. 

SJujur kabbi essena tang oca, tadha se 
alet-bulet otaba sala. 


Amsal 8.97 18 20 
? Monggu ka oreng penter, tang oca ekarassa 


teppana, ka oreng se tabukka pekkerra, tang 
caca tadha salana. 

10 Argai tang babalaan alebbiyan dhari 
salaka asli, parlowagi pangataowan ngalebbii 
emmas morne. 

ll Sengko reya hekmat, lebbi aji dhari 
barleyan; ta ekenneng bandhingngagi bi apaa 
bai se daddi pangaterrona bana. 

12 Sengko reya hekmat, sengko 
agandhu pangarteyan, kabicaksanaan 
ban pangataowan. 

13 Hormat ka PANGERAN artena baji ka 
kajahadan; sengko ta lebur ka kasombongan 
ban kaangkowan. Sengko baji ka tengka se 
jahat, ban ca-oca se agandhu tepowan. 

14 Sengko se aberri ilham, ban sengko keya 
se awujuddagi ilham jareya. Sengko penter 
sarta kowat. 

15 To-rato bi sengko ebanto ajalannagi 
pamarentaan, para pangobasa etolong 
ajalannagi kaadilan. 

16 Lantaran tang partolongan, para pangraja 
ban kaom oreng agung marenta ban 
ajalannagi kaadilan. 

17 Sengko taresna ka oreng se lebur ka 
sengko; sapa se nyaree sengko tanto 
tatemmo. 

18E sengko badha kasogiyan, kamamoran 
ban kahormadan. 


Amsal 8.191 30 | 
19 Se ekaolle bana dhari sengko alebbiyan 


dhari emmas morne, aajiyan dhari salaka asli. 

20 Sengko lebat e jalan kaadilan, sengko 
atengka e jalan kajujuran. 

21 Oreng se taresna ka sengko bi sengko 
epasogi, bengkona epossae bi arta. 

22 Sengko eceptaagi PANGERAN angadhaan 
dhari laenna, sengko hasella karyana se 
dha-adha e jaman lambana. 

23 Sengko ekagabay molae parmolaanna 
jaman, dha-adha kadibi sabellunna bume 
ecepta. 

24 Sengko lahir sabellunna tase raja ecepta, 
sabellunna aeng nyomber dhari tana. 

25 Sengko lahir sabellunna nong-gunong 
epajaga, sabellunna mo-gumo epaddek, 

26 sabellunna Pangeran nyeptaagi bume ban 
lon-talonna, la-mala sabellunna ecepta tana 
sakeppel se dha-adhana. 

27 Sengko nangale e bakto langnge eampar, 
e bakto bang-abang ebarbar e attassa tase 
raja, 

28e bakto Pangeran nyaba ondhem e 
langnge, ban mokka ber-somberra tase raja, 

23 e bakto Pangeran adhabu ka tase sopaja 
ta sampea ngalebadi tes-batessa. Sengko 
hadir keya e bakto langganna bume epasang. 

30 Sengko badha e seddina Pangeran 
akantha ana emmassa, sabban are sengko 
se masenneng panggaliyanna; sengko 
ros-terrosan en-maenan e ajunanna. 


Amsal 8.311 9.7 22 
31 Sengko neng-sennengngan e attas 


bumena, ban senneng apolong ban manossa. 

32 Daddi, edhingngagi sengko, kana ngodha! 
Toro tang petodu, tanto bana senneng odhina. 

33 Tarema babalaanna sengko, ban 
pabicaksana, ja sampe enthengngadgi. 

34 Pojur oreng se ngedhingngagi sengko, se 
sabban are toju anante e labangnga tang 
bengko, ban aga-jaga e labang sakethengnga 
tang bengko. 

35 Sapa se nemmo sengko nemmo kaodhian, 
oreng jareya katarema ka PANGERAN. 

36 Sapa se ta nemmo sengko rogi dibi; oreng 
se baji ka sengko lebur ka pate." 

' Hekmat la maddek bengkona, ban 
masang canggana se papetto. 

2 La nyambelli ebin ekapestaa, ngola aeng 
anggur sarta nyadhiyaagi ka-angka. 

3 Reng-bareng babinean esoro entar ra-eraan 
dhari kennengngan se gi-tenggi e kottha, 

4"Sapa se ta andhi pangalaman, mara dha 
enna!" Ka se ta andhi akkal buddi, hekmat 
ngoca, 

> "Mara rassae kobassana tang kakanan ban 
cepcep anggur se eola sengko reya. 

6 Dinaagi kabudhuwan, me olle bana odhi 
senneng. Toro jalanna oreng se penter." 

7 Mon oreng se ta endha eajari bi bana ebalai 
kasalaanna, tanto bana ekala-gella bi oreng 
jareya. Mon bana gigir ka oreng jahat, tanto 
bana eca-kocae. 


Amsal 9.871 17 23 
SJa nyale oreng se ta endha eajari, dhaggi 


bana ekabajii bi oreng jareya. Tape mon oreng 
se bicaksana bi bana eduduwi kasalaanna, 
bana tanto eargai bi oreng jareya. 

? Mon oreng se bicaksana bi bana ela-balai, 
oreng jareya tanto sajan bicaksana. Ban 
mon oreng se taat ka Allah bi bana eajari, 
pangataowanna tanto sajan atamba. 

10 Mon terro bicaksanaa, dha-adhana 
oreng kodu andhi ate hormat ban tako ka 
PANGERAN. Mon bana tao ka Se Mahasocce, 
bana tanto andhi pangarteyan. 

ll Hekmat bakal malanjanga omorra bana. 

12 Mon bana andhi hekmat, bana dibi se 
ontong. Tape mon bana nolak hekmat, bana 
dibi keya se bakal rogiya. 

13 Kabudhuwan reya akantha babine se 
careme se ta andhi pangalaman ban ta tao 
todhus. 

14 Kennengnganna e labangnga bengkona 
otabana e labang sakethengnga kottha. 

15 Dhari jadhiya kabudhuwan jareya lok- 
ologan ka reng-oreng se lebat. Reng-oreng se 
berse atena ecacae, 

16 "Mara nyepper dha enna, kabbi se gi ta 
andhi pangalaman!" Ban ka reng-oreng se ta 
andhi akkal buddi ngoca kantha reya, 

17 "Aeng ollena ngeco rassana manes, 
ban roti se ekakan tek-ngetek anyamanan 
rassana." 


Amsal 9.181 10.10 24 
18 Reng-oreng se daddi mangsana ta tao 


ja reng-oreng se entar ka jadhiya mate 

e jadhiya; ban reng-oreng se la maso ka 
bengkona, sateya badha e dunnyana oreng 
mate. 

10 l Areya babalaanna Sulaiman: Ana se 

bicaksana magumbira atena eppana; 
ana se budhu masossa atena ebuna. 

2 Kasogiyan se ekaolle kalaban cara se roce ta 
madhateng kaontongan; sabaligga, kajujuran 
bakal madhatengnga kasalameddan. 

3 Oreng becce bi PANGERAN ta kera 
epakalaparan; tape pangaterrona oreng jahat 
elang-alange sopaja ta ekaolleya. 

4Oreng males tanto daddi oreng ta andhi 
oreng se bajeng tanto daddi oreng sogi. 

> Oreng se bicaksana makompol hasella anye 
mon teppa mosem, tape oreng se tedhung 
malolo e mosem anye, madhateng malo ka 
abana. 

6 Oreng becce bakal naremaa berkat. Tape 
cacana oreng jahat agandhu kakejjemman. 

7 Ngen-angen ka oreng becce madhateng 
berkat, tape oreng jahat lekkas ekaloppae 
oreng. 

8 Oreng penter lebur narema babalaan; 
oreng se budhu cacana bakal salaa jalan. 

? Oreng jujur aman odhina, tape tokang tepo 
bakal etemmowa. 

10 Sapa se ngerrep se bendher, parkara bakal 
madhatengnga kasossaan, tape oreng se 


Amsal 10.111 20 25 
nyale rang-terrangan padha ban se aehteyar 


madhatengnga kasejahteraan. 

ll Pacacana oreng se becce masenneng 
odhina oreng, tape cacana oreng jahat notobi 
ate se kejjem. 

12 Kabajian madhateng tokar; kataresnaan 
nyapora sakabbinna kasalaan. 

13 Oreng se tajem pekkeranna notorragi 
ca-oca se bicaksana; oreng se budhu parlo 
narema okoman. 

14Oreng se bicaksana makompol 
pangataowan; mon oreng budhu acaca 
manceng kacalakaan. 

15 Kasogiyan ngaobi oreng sogi, kamalaradan 
maancor oreng se ta andhi. 

16 Mon alako becce opana odhi senneng 
taremtem, mon alako dusa, se ekaolle dusa 
se abannyaan. 

17 Sapa se endha epaenga bakal 
taremtemma odhina, sapa se ta endha 
ngakone kasalaanna badha e dhalem babaja. 

18 Oreng se notobi kabajianna atena jareya 
tokang tepo. Oreng se abirbir petenna jareya 
oreng budhu. 

19Sajan bannya acaca, sajan semma ka 
dusa; oreng se bisa neggui jilana jareya 
oreng bicaksana. 

20 Cacana oreng becce akantha salaka se 
asli; pekkeranna oreng se jahat tadha artena. 


Amsal 10.211 31 26 
21 Cacana oreng becce daddi berkat ka oreng 


bannya, kabudhuwanna oreng se budhu 
matee abana dibi. 

22 Oreng bisa sogi coma lantaran berkadda 
PANGERAN; alako berra ta bisa nambai 
kasogiyan. 

23 Oreng budhu lebur agabay sala; oreng 
bicaksana lebur nyare hekmat. 

24 Oreng se berse atena narema sabarang se 
daddi pangaterrona; oreng jahat narema se 
paleng ekatakoe atena. 

25 Mon dhateng kaleng busbus, oreng 
jahat mosna, tape oreng jujur teptep teggu 
salanjangnga. 

26) a nyoro oreng males, oreng males 
mapeggel ate; akantha cokka se manyelo gigi 
otaba okos se mapeddi mata. 

2! Hormadi ALLAH, tanto bana abit odhina; 
oreng jahat mate sabellunna baktona. 

28 Pangarebbanna oreng becce masenneng 
atena; pangarebbanna oreng jahat kosong 
tadha pa-apana. 

29 PANGERAN ngaobi oreng se jujur, tape 
matompes oreng se alako jahat. 

30 Oreng se berse atena odhina taremtem 
ban aman, oreng se jahat ta kera 
ngennengnge tana sangkolan. 

31 Oreng se berse atena notorragi ca-oca se 
bicaksana; oreng jahat bakal edunggemma 
colona. 


Amsal 10.321 11.11 27 
32 Ca-ocana oreng se berse atena masenneng 


ate, cacana oreng jahat nyakee ate. 

1 1 1 PANGERAN baji ka oreng se ngangguy 
tembangan se ta cocok, tape lebur ka 

oreng se ngangguy tembangan se teppa. 

2 Oreng se sombong bakal eya-seyaa; oreng 
se andhap asor reya bicaksana. 

3 Oreng becce etonton bi kajujuran; oreng 
se lecegan epaancor bi kaleceganna. 

“Mon ngadhebbi maot arta tadha artena; 
odhina bana tanto salamet mon bana berse 
atena. 

> Kajujuran magampang jalanna odhina 
oreng becce, tape oreng jahat maancor 
odhina dibi. 

6 Oreng jujur salamet lantaran kabagusanna 
atena; oreng se ta ekenneng parcaja 
tabalusok lantaran kadhakkaanna. 

7? Mon oreng jahat mate, pangarebbanna 
noro mate keya, pangarep se esandharragi ka 
kakowadan dibi tadha gunana. 

8 Oreng alem epalopot dhari kasossaan; 
oreng jahat se agante narema kasossaanna. 

? Cacana oreng jahat mamateyan oreng; 
hekmadda oreng becce masalamet oreng 
laen. 

10 Kottha perak mon oreng jujur nemmo 
rajekke; rayat rak-soragan mon oreng jahat 
mate. 

11 Berkadda oreng jujur malebur kottha; 
cacana oreng jahat marosak kottha. 


Amsal 11.121 22 2 
12 Ya-nyeya oreng laen reya lalakon budhu; 


oreng se alos buddina neng-enneng ta 
acacaan. 

13 Oreng se dujan arasanan ta bisa neggu 
roseya, tape oreng se ekenneng parcaja bisa 
neggu roseya. 

14 Bangsa bakal ancora mon tadha 
pamimpinna; sajan bannya panasehat sajan 
aman kasalameddanna. 

15 Ajanji majarana otangnga oreng laen 
alamat calakaa; lebbi becce ja ro-noro 
parkara jareya mon terro salamedda. 

16 Babine se bagus buddina ehormadi oreng; 
oreng se kejjem marogi abana dibi. 

17 Oreng se bagus atena maontong abana 
dibi; oreng se kejjem marogi abana. 

18 Kaontonganna oreng jahat banne 
kaontongan se sabendherra, kaontonganna 
oreng se alako becce ganjaran raja. 

19Sapa se ta ambu alako becce bakal 
sennengngan odhina; sapa se maksa alako 
jahat bakal mateya. 

20 PANGERAN baji ka oreng se jahat atena, 
tape taresna ka oreng se odhina tadha calena. 
21 Oreng jahat masthe olle okoman, oreng 

becce bakal salamedda. 

22 Karaddinanna oreng babine se juba 
tengkana akantha sello emmas e elongnga 
babi. 


Amsal 11.231 12.1 
23 Pangaterrona oreng becce madhateng 


kabeccean, pangarebba oreng jahat mapeggel 
oreng bannya. 

24 Badha oreng se dujan ari-berri, tape 
atamba sogi, badha se dujan ra-nyerra tape 
atamba ta andhi. 

25 Oreng se bannya ari-berri bakal naremaa 
sabannyana, oreng se lebur atatolong tanto 
etolong oreng keya. 

26 Sapa se nombuk gandum bakal ebastowa 
oreng, tape se ajuwal gandum bakal ealemma 
oreng. 

2! Sapa se bajeng alako becce ekaleburi 
oreng; sapa se nyare kajahadan bakal 
nemmowa kasossaan. 

28 Sapa se ngandellagi arta bakal ngalotora 
akantha dhaun se towa, oreng se alem bakal 
tombuwa akantha selbi se ngodha. 

2? Sapa se madhateng kasossaan ka 
saessena bengkona bakal ta andhia pa-apa. 
Oreng budhu bakal aladinana oreng se 
bicaksana. 

30 Oreng se alem bakal salamedda odhina; 
oreng se bicaksana sajan bannya etoro oreng. 

31 Mon e dunnya reya oreng becce naremaa 
ganjaran, la terrang oreng jahat ban se dusa 
bakal naremaa okoman. 

1 2 l Oreng se lebur ka pangataowan 

senneng narema parengeddan; tape 
oreng se ta endha epaenga jareya oreng 
budhu. 


Amsal 12.21 12 30 
2 Oreng becce ekaleburi PANGERAN, tape 


oreng se andhi sajja jahat bakal naremaa 
okoman. 

3Tadha oreng se paggun jaja polana 
kajahadan; tape oreng se jujur teptep koko, 
ta ekenneng gundhek. 

4 Bine se becce magumbira ban masenneng 
atena lakena; bine se matodhusan lakena 
marabut panyaket se mabucco tolangnga. 

> Oreng jujur mekkere sabarang se becce; 
oreng jahat mekker carana se nepowa oreng. 

6 Cacana oreng jahat mamateyan oreng; 
cacana oreng jujur madhateng kasalameddan. 

7 Oreng jahat bakal gaggara ban mate tadha 
lampadda, tape oreng becce bakal pagguna 
koko ron-temoron. 

8 Oreng ealem satembang ban 
kabicaksanaanna; oreng eya-seya 
satembang ban kagendhengnganna. 

? Lebbi becce daddi oreng kene se andhi 
lalakon, etembang gi-masogi tape sanyatana 
kakorangan kakan. 

10 Oreng becce mekkere ebinna; tape oreng 
jahat nyeksa ebinna. 

1 Oreng tane se alako berra bannya 
kakananna, tape se wang-mowang baktona 
kaangguy barang se ta aguna jareya oreng 
budhu nyamana. 

12 Oreng jahat terro olleya kaontongan dhari 
oreng daraka; oreng becce akantha bungka 
se abuwa. 


| Amsal 12.131 23 31 
13 Oreng jahat tajira bi cacana se juba, oreng 


becce lopot dhari kasossaan. 

14 Saneyap oreng narema ganjaran menorot 
caca ban lalakonna; kabbi padha eberri opa 
bang-sebang se sabandhing. 

15 Oreng gendheng apangrasa abana 
ta tao sala, tape oreng bicaksana lebur 
ngedhingngagi babalaan. 

16 Mon oreng budhu epapeggel oreng, laju 
ekocaagi bakto jareya keya; tape oreng 
bicaksana ta parduli maske ecale barammaa. 

17 Oreng se acaca bendher madekdek 
kaadilan, oreng se acaca lecek madhateng 
barang se ta adil. 

18 Caca se ban-saromban bisa maloka ate 
akantha se ejujju ban peddhang, caca se 
bicaksana akantha obat se mabaras. 

19 Barang se lecek tanto tabungkar e dhalem 
saparngedep, tape caca se teppa bakal 
teptebba salanjangnga. 

20 Oreng se andhi sajja jahat lebur ka barang 
se ta adil, oreng se nyare kabeccean bakal 
sennengnga. 

21 Oreng becce ta kera ekenneng mosiba; 
oreng jahat tanto ros-terrosan sossa. 

22 PANGERAN baji ka oreng se lecegan; tape 
lebur ka oreng se jujur. 

23 Oreng se bicaksana ta ngedirragi 
pangataowanna, oreng budhu ngobral 
kabudhuwanna. 


Amsal 12.241 13.7 32 
24 Oreng se alako berra neggu kakobasaan; 


oreng se males tapaksa daddi dunor. 

25 Kakobateran e dhalem ate mapotong 
samangat, tape caca se manes maraja ate. 

26 Oreng se bendher apojuran dhari 
tatanggana, oreng jahat posang polana 
kajahadanna. 

2! Oreng males ta kera ngaolle pangaterrona; 
mon alako berra tanto olle arta. 

28 Oreng se noro jalan se bendher tanto 
senneng odhina; oreng se noro jalan se sala 
nojju ka maot. 

1 3 l Ana se penter agateyagi babalaanna 

eppana; oreng sombong ta endha 
narema parengeddan. 

2 Cacana oreng becce madhateng 
kaontongan; oreng se ta jujur lebur ka 
kakerrasan. 

3 Oreng se te-ngate acaca tanto aman 
odhina; oreng se acaca ban-saromban tanto 
calaka. 

4Oreng males bannya pangaterrona tape 
tadha se ekaolleya; oreng se alako berra 
katekkan sakabbinna pangaterrona. 

>Oreng jujur baji ka dusa, tengka gulina 
oreng jahat matodhusan ban ecale oreng. 

6 Kajujuran ngaobi oreng se loros odhina; 
kajahadan maancor oreng se dusa. 

7 Badha se gi-masogi, tape sanyatana ta 
andhi pa-apa, badha se ken-mamesken tape 
sanyatana ce sogina. 


` Amsal 13.81 18 33 
8 Oreng sogi kodu makalowar pessena sopaja 


aman odhina; oreng mesken tadha oreng se 
ngara. 

? Oreng alem akantha sonar se tar-kataran; 
oreng jahat akantha damar se mate. 

10 Kaangkowan pera madhateng tokar; oreng 
se bicaksana endha narema pangajaran. 

ll Kasogiyan se gampang ekaolle gampang 
keya elangnga; tape arta se epakompol gan 
sakone sajan abit sajan bannya. 

12 Mon pangaterro ta katekkan ate sompek 
ta karowan; mon pangaterro katorodan, ate 
gumbira. 

13 Oreng se ngenthengngagi pangajaranna 
Pangeran, macalaka abana dibi; oreng se 
atoro ka dhabuna Allah bakal naremaa 
ganjaranna. 

14 Pangajaranna oreng se bicaksana reya 
somberra kasennengngan, e dhalem babaja, 
pangajaran jareya panyalamedda bana. 

15 Oreng se bagus buddina bakal ealemma; 
oreng se ta ekenneng parcaja bakal malarada 
odhina. 

16 Oreng bicaksana apekker gallu sabellunna 
alako apaa bai, oreng budhu ngobral 
kabudhuwanna. 

17 Otosan se ta bendher madhateng calaka; 
otosan se ekenneng parcaja tanto ahasel. 

18 Oreng se ta endha edhidhi daddi mesken 
ban nespa; oreng se ngedhingngagi babalaan 
bakal ehormada oreng. 


Amsal 13.191 14.3 34 
19Ce nyamanna mon ngaolle pa-apa se 


ekaterro! Oreng budhu ta endha adinaagi 
kajahadan. 

20 Oreng se akancaan ban oreng bicaksana, 
bakal daddiya bicaksana; oreng se akancaan 
ban oreng budhu, bakal calakaa. 

21 Oreng dusa ros-terrosan eserser 
kasossaan, oreng becce ros-terrosan olle 
kasennengngan. 

22 Oreng becce nyangkollagi kasogiyan ka 
na potona; artana oreng dusa esempen 
kaangguy oreng se loros odhina. 

23 Tana kosong bisa ngasellagi kakanan 
sabannyana kaangguy oreng mesken; tape 
lalakon se ta adil andaddiyagi tana jareya ta 
elakone. 

24 Ta mokol ana artena ta neser ka kana 
jareya; mon neser kodu bangal mokol kana 
jareya. 

25 Oreng becce cokop saterrossa, tape oreng 
jahat kakorangan salanjangnga. 

14 l Roma tangga epaddek bi 

kabicaksanaanna babine, tape 
epagujur bi kabudhuwanna. 

2 Oreng se jujur tako ban hormat ka Guste 
ALLAH, oreng se odhina ta loros ya-nyeya 
Salerana, 

3 Dhari anggana, oreng budhu matenggi aba, 
oreng bicaksana bakal eaobana bi cacana 
dibi. 


Amsal 14.41 15 
“Mon tadha sape teggal ta kera badha 


hasella; kalaban kakowadanna sape, hasella 
tana ce bannyana. 

> Sakse se jujur acaca sabendherra, sakse se 
ta ekenneng parcaja ros-terrosan lecegan. 

6 Oreng sombong ta kera daddi bicaksana, 
oreng penter mon ajar gampang. 

"Ja akancaan oreng budhu; tadha se bisa 
eajarragi oreng jareya ka bana. 

8 Oreng bicaksana tao apa se kodu 
elakone, oreng budhu ekenneng co-koco 
kabudhuwanna dibi. 

? Oreng budhu ta parduli dusana esapora 
otaba ta esapora; oreng becce terro esaporaa 
dusana. 

10 Senneng otaba sossa esempen e dhalem 
dhadha; oreng laen ta kera noro ngarassaagi. 

11 Bengkona oreng becce paggun koko; 
bengkona oreng jahat bakal gujura. 

12 Badha jalan se katonna loros, tape 
nyatana jareya jalan ka maot. 

13 Samarena agellaan olle daddi oreng pas 
nanges; samarena perak olle daddi pas 
dhateng kasossaan. 

14 Oreng juba bakal molonga hasella 
kajubaanna, oreng becce bakal metthega 
buwana kabecceanna. 

15 Oreng budhu parcaja ka caca apaa bai, 
oreng bicaksana te-ngate tengka gulina. 


Amsal 14.161 25 36 
16 Oreng se bagus buddina te-ngate ban 


ajauwi kajahadan, oreng budhu norodi 
napsona pas arassa aman. 

17 Oreng se lekkas peggel reya budhu 
nyamana; oreng bicaksana sabbar 
salanjangnga. 

18 Oreng se ta andhi pangalaman tanto 
daddi budhu; oreng bicaksana tanto atamba 
pangataowanna. 

19 Oreng juba noro parentana oreng se loros 
atena, polana terro ekaneserrana. 

20 Oreng mesken ta ekaleburi oreng maske 
bi ca-kancana sakale; tape oreng sogi bannya 
kancana. 

21 Sapa ya-nyeya oreng laen jareya dusa; 
sapa se becce ka oreng mesken tanto 
senneng odhina. 

22 Sapa se ngehteyarragi barang se becce 
tanto eparcaja ban ehormadi oreng; sapa se 
andhi sajja jahat badha e jalan se sala. 

23E dhalem saneyap ehteyar badha 
kaontonganna; oreng se asebbal malolo 
ngoba oreng daddi mesken. 

24 Oreng bicaksana ealem polana 
kabicaksanaanna; oreng budhu kalonta 
polana kabudhuwanna. 

25 Mon sakse acaca sabendherra, tanto 
masalamet nyabana oreng; mon sakse lecek, 
macalaka sasamana. 


Amsal 14.261 15.1 
26 Oreng se takoban taat ka PANGERAN 


taremtem atena, kalowargana bakal salmedda 
odhina. 

27 Takoban taat ka PANGERAN reya somberra 
kasennengngan, ban jalan kaangguy ajauwi 
pate. 

28 Kajajaanna rato targantong ka bannyana 
rayadda; mon tadha rayadda ta bisa kobasa. 

23 Oreng bicaksana ta gampang peggel; 
oreng budhu peggella ta ekenneng ampet. 

30 Se taremtem atena baras badanna; ere 
ate padha ban panyaket se madhateng pate. 

31 Se alako becce ka oreng mesken ahormadi 
Allahna; se nendhes oreng kene ya-nyeya 
Panceptana. 

32 Oreng jahat mate polana kajahadanna, 
oreng becce salamet polana kaberseyanna 
atena. 

33 Hekmat terros badha e dhalem pekkeranna 
oreng se bagus buddina; tape ta tombu e 
dhalem oreng se budhu pekkerra. 

34 Kaadilan ban kabeccean matenggi 
martabadda bangsa, tape dusa majuba 
nyamana bangsa jareya. 

35 Rato lebur ka ponggaba se cakep, tape 
peggel ka ponggaba se ta bisa ajalannagi 
kawajibanna. 

1 5 l Mon nyaot epalaba, ate peggel daddi 
sabbar; jawaban se peddhes mapeggel 
ate. 


Amsal 15.21 13 | "368 
2 Cacana oreng bicaksana andaddiyagi 


pangataowan masen-neng ate; cacana oreng 
budhu coma aesse kabudhuwan. 

3 PANGERAN ngoladi sabarang se kadaddiyan 
e dhimmaa bai; Salerana ngoladi ka sabarang 
se becce ban se juba. 

4Ca-oca se bagus nambai samangat, ca-oca 
se nyakee ate mamateyan karep. 

> Oreng budhu ta parduli babalaanna eppana, 
oreng bicaksana agateyagi parengeddan. 

SE bengkona oreng becce bannya artana; 
artana oreng jahat mosna lantaran 
karekongan. 

7 Ca-ocaan oreng bicaksana aesse 
pangataowan, tape pekkeranna oreng budhu 
ta kantha jareya. 

8 PANGERAN narema duana oreng se becce, 
tape baji ka tor-atorra oreng se juba ate. 

3 PANGERAN baji ka cara odhina oreng 
daraka, tape taresna ka oreng se aehteyar 
ajalannagi kasokanna. 

10 Oreng se alako juba bakal eseksaa; oreng 
se ta endha epateppa bakal mateya. 

11 PANGERAN ngagali ka dunnyana oreng 
mate ban ke-lekkena; baramma se bisaa 
pekkeranna manossa eerrep dhari Salerana? 

12 Oreng se dujan ya-nyeya ta endha mon 
epaenga; ta endha menta babalaan dhari 
oreng se bicaksana. 

13 Se senneng atena binar mowana; ate 
sossa maorem sonarra mata. 


7 Amsal 15.141 24 39 
14 Oreng bicaksana nyare pangataowan; 


oreng budhu repot ban kabudhuwanna. 

15 Oreng se orem kodu aperrang terros 
e dhalem odhina, tape oreng se gumbira 
senneng terros atena. 

16 ebbi becce sakone artana tape tako ka 
PANGERAN, katembang bannya dhi-andhina 
tape tako ros-terrosan. 

17 Lebbi becce ngakan ngan-gangan etoroe 
ate taresna, katembang ngakan daging se 
nyaman etoroe kabajian. 

18 Oreng se lekkas peggel madhateng tokar, 
oreng se sabbar madhateng karokonan. 

19Oreng males tanto terros nemmo 
karekongan; oreng jujur ta nemmo 
kasossaan. 

20 Ana se bicaksana masenneng atena 
eppana; ana se budhu ta ngargai ebuna. 

21 Kabudhuwan reya se masenneng atena 
oreng gendheng, oreng bicaksana odhina 
loros. 

22 Apa se ekasajja ta ahasel mon ta etoroe 
partembangan; se ekasajja ahasel mon 
bannya se aberri babalaan. 

23 Caca se ekocaagi teppa baktona 
masenneng pekkeran. 

24 Oreng bicaksana lebat e ga-onggaan se 
nojju ka kaodhian, banne ron-toronan se 
nojju ka pate. 


msal 15,251 16.2 40 
25 PANGERAN bakal magujura bengkona 


oreng se angga, tape ngaobana tanana 
randha. 

26 PANGERAN baji ka sajja se juba, tape 
ca-oca se bagus masenneng panggaliyanna. 
2! Sapa se nyare kaontongan se ta halal, 
maancor kaliwargana dibi. Sapa se ta endha 
Ka pesse go-sogo bakal sennengnga odhina. 

28 Oreng becce mon ca-ngocaa epekker 
sabellunna; oreng jahat dujan ngocaagi 
parkara se juba. 

2? Duana oreng becce bi PANGERAN 
epeyarsaagi, tape oreng daraka ta eparduli. 

30 Mowa se binar masenneng ate, kabar 
becce masegger tolang. 

31 Oreng se endha epaenga nyamana oreng 
bicaksana. 

32 Oreng se ta endha narema babalaan, ta 
ngargai abana dibi; oreng se endha narema 
babalaan daddi oreng se tenggi buddina. 

33 Tako ka PANGERAN reya dhasarra 
pangajaran se teppa; oreng kodu andhap 
asor sabellunna olle kahormadan. 

16 l Manossa olle andhi sajja ban neyat, 

tape Allah se apareng kapotosan. 

2 Saneyap lalakonna oreng olle daddi bagus e 
dhalem panganggebba dibi, tape PANGERAN 
se nantowagi juba beccena maksod e dhalem 
atena. 


` Amsal 16.31 13 | 
3 Passraagi ka PANGERAN apa se daddi 


sajjana bana, tanto bana ahasel e dhalem 
ajalannagi maksod jareya. 

4 Sabarang se ebadhi PANGERAN badha 
tojjuwanna; tojjuwanna oreng jahat maancor 
odhina 

> Oreng sombong kabbi ekabajii PANGERAN; 
ban ta kera epalopot dhari okoman. 

6 Oreng se esto ka Allah bakal esaporaa; 
oreng se tako ban abakte ka PANGERAN bakal 
lopoda dhari kajahadan. 

7 Mon bana masenneng panggaliyanna 
PANGERAN, so-mosona bana tanto epaoba 
daddi kanca. 

8 Lebbi becce pangaselan sakone se ekaolle 
dhari jalan jujur, katembang pangaselan raja 
ollena jalan ta adil. 

3 Manossa olle andhi sajja, tape Allah se 
nantowagi jalanna odhina. 

10 Rato narema kobasa dhari Allah, daddi 
potosanna ta sala. 

ll Kasokanna PANGERAN oreng kodu jujur 
mon adagang, bariya keya mon ngokor sarta 
nembang. 

12 Monggu ka pangobasa, mon alako jahat 
reya kejjem, sabab pamarentaanna koko 
lantaran kaadilan. 

13 Mon narema katerrangan se bendher 
pangobasa senneng atena, taresna ka oreng 
se jujur cacana. 


Amsal 16.141 24 42 
14 Dadukanna rato padha ban kabar okoman 


mate; oreng bicaksana tanto aehteyar 
masabbara rato jareya. 

15 Kabecceanna rato madhateng odhi se 
rajja, akantha ondhem se e mosem nemor 
madhateng ojan. 

16 Olle hekmat abeccean parana katembang 
olle emmas; olle pangataowan aajiyan dhari 
se olle salaka. 

17 Oreng becce ajauwi se jahat; oreng se 
ajaga cara odhina bakal salamedda. 

18 Oreng sombong bakal ancora, oreng 
angko bakal ngalotora. 

19 Lebbi becce andhap asor ban ta andhi 
pa-apa, etembang noro oreng sombong ban 
noro melo barang rampasanna. 

20 Tetene apa se eajarragi ka bana, tanto 
bana olle sabarang se becce. Paparcaja ka 
PANGERAN, tanto bana senneng odhina. 

21 Oreng bicaksana etemmo dhari 
pekkeranna se tajem; cacana lebur, daddi 
ca-ocana sajan mayakin oreng laenna. 

22 Kabicaksanaan reya somberra 
kasennengnganna odhina oreng se 
tenggi buddina; oreng budhu eseksa bi 
kabudhuwanna dibi. 

23 Oreng se bagus buddina cacana bicaksana, 
ban babalaanna sajan mayakin atena oreng 
laenna. 

24 Caca se manes akantha maddu; manes 
rassana ban masegger badan. 


. Amsal 16.251 17.3 43 
25 Badha jalan se katonna loros, tape aherra 


nojju ka maot. 

26 Oreng se terro ngakana tanto pas 
aehteyar; oreng tapaksa alako polana tabuna. 

27 Oreng jahat aehteyar macalakaa 
sasamana; cacana jahat akantha mardha. 

28 Oreng se ta jujur daddi lantaranna 
tokar; tokang petenna mapegga oreng se 
sakancaan. 

293 Oreng kejjem nepo ca-kancana, ngeba 
ca-kancana ka dhalem babaja. 

30 Te-ngate ngadhebbi oreng se mesem ban 
amaen mata, oreng jareya andhi sajja jahat e 
dhalem atena. 

31 Oreng jujur bakal eparengngana lanjang 
omor; obanna marabut jamang se agalirap e 
cethagga rato. 

32 Ta lekkas peggel abeccean dhari andhi 
kakobasaan; ngobasane ate lebbi becce dhari 
ngobasane kottha. 

33 Oreng ngocco ellot polana terro taowa 
papasthenna abana, tape pera PANGERAN se 
nantowagi jawabanna. 

1 7 l Lebbi becce nase saompaan e dhalem 

kataremtemman, etembang kakanan 
nyaman ta sakera-kera tape atokaran. 

2 Kabula se penter bakal ngobasaana ana se 
matodhusan, ban bakal naremaa sangkolan 
abareng ban tan-taretanna kana jareya. 

3 Emmas ban salaka eoji e apoy se panas, 
tape atena manossa eoji bi PANGERAN. 


| Amsal 17.41 13 | 44 
4Oreng jahat atoro ka babalaan se juba, 


oreng se lecegan lebur ngedhingngagi 
petenna. 

> Sapa se ya-nyeya oreng mesken se nespa, 
padha ban se ya-nyeya Allah Panceptana. 
Sapa se perak polana oreng laen palang, 
tanto narema okoman. 

6 Se magumbira oreng se la towa reya na 
potona, se magumbira ana iya areya oreng 
towana. 

7 Oreng se molja ta patot acaca lecek; oreng 
budhu ta pantes makalowar ca-oca se aji. 

8 Badha se nyangka pesse go-sogo bisa 
madhateng kaajiban; kalaban pesse go-sogo 
apaa bai bisa kalakon. 

? Mon terro ekaleburana oreng, bana kodu 
nyapora kasalaanna. Nga-ngengae kasalaan 
marosagan se akancaan. 

10 Settong parengeddan lebbi raja artena 
monggu ka oreng penter etembang saratos 
peccodan ka oreng se budhu. 

11 Oreng jahat mabaridhuwan malolo, tape 
maot dhateng ka oreng jareya akantha otosan 
se kejjem. 

12 Lebbi becce tatemmo ban korbina 
baruwang se kaelangan budhuna, etembang 
ban oreng budhu se repot ban kabudhuwanna. 

13 Sapa se males kabeccean ban kajahadan, 
kajahadan ta kera kalowar dhari bengkona. 


Amsal 17.141 26 
14 Amolae tokar padha ban abeddhul 


tanggulla aeng; daddi duli nyorot sabellunna 
tokar molae. 

15 PANGERAN baji ka oreng se abendherragi 
oreng daraka, ban se nyalaagi oreng se ta 
sala. 

16 Parcoma oreng budhu matadha pesse 
kaangguy nyare hekmat, sabab abana ta 
andhi pekkeran sehat. 

17 Kanca kodu esto ka kancana, tape taretan 
noro nanggung kasossaan. 

18 Oreng se ajanji nanggunga otangnga 
sasamana jareya oreng budhu nyamana. 

19 Oreng se lebur ka dusa, dujan atokar, 
oreng se raja caca, nyare kaancoran. 

20 Tokang tepo ta kera senneng odhina, 
oreng se acangka jilana tanto calaka. 

21 Andhi ana se gendheng artena nemmo 
kasossaan, daddi eppana oreng budhu ta 
masenneng ate. 

22 Ate se gumbira masehat badan; ate se 
sossa mapotongan samangat. 

23 Hakim se ta jujur tek-ngetek narema 
go-sogo, ban ta ajalannagi kaadilan. 

24 Tojjuwanna oreng se penter nyareya 
hekmat, tape tojjuwanna oreng budhu ta 
etemmo karowanna. 

25 Ana se budhu masossa eppana, ban 
masossa atena ebuna. 

26 Ta patot adhindha oreng se ta sala; ta 
pantes nendhes oreng se bagus buddina. 


Amsal 17.271 18.10 46 
2! Oreng se tajem pekkerra ta bannya 


cacana. Oreng se bicaksana terros ayem 
gulina. 

28 Oreng budhu sakale tanto esangka 
penter ban bicaksana mon oreng jareya 
neng-enneng ta bannya caca. 

18 l Sapa se ta endha apolong ban oreng 

laenna artena pera mekkere abana 
dibi malolo; sabban panemmona oreng laen 
elaban terros. 

2 Oreng budhu ta endha eberri pangarteyan; 
se ekaterro pera ngedirragiya essena atena. 

3 Oreng dusa nespa odhina; mon la juba 
nyamana, tanto eya-seya. 

4Cacana oreng bisa daddi somberra 
kabicaksanaan, dhalem akantha tase raja, 
kobassa akantha aeng se agili. 

>Ta bagus noro ka oreng se daraka ban 
nendhes oreng se ta sala. 

6 Mon oreng budhu acaca matokaran, ban 
menta eokom menangka pangajaran. 

7 Cacana oreng budhu maancor abana; 
abana tajira bi cacana dibi. 

8 Petenna reya nyaman rassana, mon 
ekalodhu ekarassa kobassa. 

? Oreng se ngenthengngagi kawajibanna 
padha jubana ban oreng se dujan marosak. 

10 PANGERAN reya akantha manara se koko; 
ka jadhiya reng-oreng se jujur entar ban 
nemmo kennengngan se aman. 


Amsal 18.111 21 47 
ll Tape oreng sogi nyangka artana 


panyalamedda abana akantha geddhung 
tenggi ban koko e sakalenglengnga kottha. 

12 Oreng se angko bakal ngalotora, oreng se 
andhap asor bakal ehormadana. 

13 Nyaot sabellunna ngedhingngagi reya 
tamaso lalakon se budhu ban ta teppa. 

14 Oreng se terro odhia kellar nanggung 
kasossaan; mon pangaterro jareya tadha, 
elang keya pangarebban. 

15 Oreng se tenggi buddina terro nyareya 
elmo terros; oreng bicaksana terro olleya 
pangajaran malolo. 

16Tor-ator reya pamokkana jalan mon 
nyabisa ke oreng raja. 

17 Oreng se acaca dha-adha e pangadilan 
katonna bendher cacana, tape cacana 
etemmo bendher salana mon la dhateng 
mosona. 

18 Ngangguy ellot tokar bisa epamare, 
la-mala partantangan e antara oreng se 
kobasa sakale bisa eahere. 

19 Taretan se esakee atena mon esemmaana 
amalaradan dhari kottha se kowat; tokar reya 
akantha palangnga labang sakethengnga 
kottha se abinteng. 

20 Kaangguy ca-oca se ekocaagi, badha 
ollena se kodu ekarassa. 

21) jla andhi kobasa masalamet otaba 
marosak odhina manossa; oreng kodu 
nanggung hasella cacana. 


Amsal 18.221 19.10 48 
22 Oreng se nemmo bine, olle kaontongan; 


bine reya paparengnga PANGERAN. 

23 Oreng mesken nyoon kalaban tatakrama; 
oreng sogi nyaot sambi tak-nyentak. 

24 Badha kanca se ta esto, badha keya se 
alebbidan ban taretan. 

19 l Lebbi becce daddi oreng mesken se 

loros odhina, etembang oreng budhu 
se lecegan cacana. 

2 Bajeng tape ta andhi pangataowan reya ta 
bagus; oreng se ru-kaburu tanto la-sala. 

3 Manossa marogi abana dibi ban 
kabudhuwanna, mon la kantha jareya pas 
nyalaagi PANGERAN. 

4Oreng sogi kancana sajan aba-tamba; 
oreng mesken kancana ondur sampe tadha. 

> Oreng se acaca lecek e pangadilan ta kera 
lopot dhari okoman. 

6 Saneyap oreng padha aehteyar ngala 
atena oreng penting; sakabbinna oreng terro 
akancaa ban oreng se dujan asandhekka. 

7 Oreng mesken ta eparduli bi taretanna, apa 
pole bi kancana. Maske barammaa ehteyarra 
ta kera bisa esemmae reng-oreng jareya. 

8 Sapa se nyerser pangataowan, neser ka 
abana dibi; ban sapa se ngengae sabarang se 
la eajari abana tanto senneng odhina. 

? Sapa se acaca lecek e pangadilan, tanto 
eokom epanapa ka ajalla. 

10Ta pantes oreng budhu odhi mewah, ta 
pantes keya dunor marenta lorana. 


. Amsal 19.111 20 49 
11 Oreng bicaksana bisa ngampet peggella; 


ealem oreng polana ta marduli kasalaanna 
oreng ka abana. 

12 Dukana rato padha ban gaungnga macan; 
kabecceanna rato akantha ebbun se mabacca 
men-tamennan. 

13 Ana se budhu bisa maancor eppana. Bine 
se dujan ngacepek akantha aeng se nyapcap 
tadha ambuna. 

14 Bengko ban arta bisa ekaolle dhari oreng 
towa, tape bine se bicaksana paparengnga 
PANGERAN. 

15 Males andaddiyagi oreng tedhung 
tangeddha, dhi-budhina se males daddi 
kalaparan. 

16 Oreng se taat ka papakonna Allah bakal 
salamedda, oreng se ta ngargai papakon 
jareya bakal mateya. 

17 Nolong oreng mesken padha ban maenjam 
ka PANGERAN; dhaggi PANGERAN keya se 
malessa. 

18 Patartep anana bana pongpong gi kana, 
mon enja, artena bana ngarep rosagga 
anana. 

19 Dina oreng se gampang peggel, me 
nanggung dibi hasella babatek jareya. Mon 
bana nolonge oreng jareya, bana nambai 
peggella atena. 

20 Mon bana endha ajar ban ngedhingngagi 
babalaan, pagi bana daddi oreng se andhi 
hekmat. 


Amsal 19.211 20.3 50 
21 Manossa andhi sajja sabannyana, tape se 


kalakon pera potosanna PANGERAN. 

22 Babatek se earep dhari oreng iya areya 
kaestowan. Bangoan mesken etembang 
lecegan. 

23 Hormadi PANGERAN, tanto bana senneng 
odhina; bana bakal arassaa ban lopot dhari 
calaka. 

24 Badha oreng se males tadha 
bandhinganna, ngompa kakanan bai 
arassa sengka. 

25 Mon oreng sombong eokom, oreng se ta 
apangalaman olle pangajaran. Mon oreng se 
alos buddina epaenga bakal sajana bicaksana. 

26 Ana se nganeyaja otaba nondhung oreng 
towana, jareya ana se matodhusan ban juba 
nyamana. 

27 Na, mon bana ta endha ajar pole, tanto 
apa se la eajari bana pas ekaloppae. 

28 Sakse se aberri katerrangan palsu artena 
ta marduli ka hokom; macalaka oreng 
ekarassa nayaman bi oreng jahat. 

293 Oreng budhu se sombong kodu epokol. 
2 0 l Non-enoman kerras andaddiyagi 

oreng korang ajar ban baridhu. oreng 
se ngenom sampe mabu reya budhu. 

2 Dukana rato akantha gaungnga macan; 
oreng se maduka salerana padha ban 
macalaka abana dibi. 

3 Pera oreng budhu se dujan atokar; se patot 
ealem iya areya ajauwi tokar. 


Amsal 20.41 15 51 
40reng tane se males ta agarap tanana 


teppa baktona; dhi-budhina mon mosem 
anye ta molong pa-apa. 

> Essena atena oreng akantha aeng somor se 
dhalem; tape bisa etemba bi oreng se andhi 
pangarteyan. 

6 Bannya oreng ngako kanca, tape kanca se 
esto onggu malarat sareyanna. 

7 Na-kana pojur mon andhi eppa se jujur ban 
becce odhina. 

8 Mon rato alenggi e korse pangadilan, bisa 
ngoladi sabarang se jahat. 

? Ba badhaa oreng se bisa ngoca, "Tang ate 
berse, sengko ta andhi dusa?" 

10 Tembangan ban okoran se ta cocok reya 
ta ekasokane PANGERAN. 

l1 Dhari lalakonna na-kana bisa etemmo apa 
kana jareya becce ban jujur. 

12 Kopeng angguy ngedhingngagi, mata 
angguy ngabas, se dhadhuwa jareya 
PANGERAN se nyeptaagi. 

13 Oreng se dujan tedhung bakal meskena, 
oreng se bajeng alalakon bakal bannyaa 
kakananna. 

14Oreng se melle terros aserro parkara 
arga se larang, tape samarena melle arassa 
gumbira lantaran arga se ekaolle jareya. 

15 Ca-oca se agandhu pangataowan lebbi aji 
dhari emmas ban barleyan. 


Amsal 20.161 26 52 
16 Sapa se endha nanggung otangnga oreng 


laen, pantes ekala dhi-andhina menangka 
tanggunganna janjina. 

17 Arta hasella nepo dha-adhana nyaman 
rassana, tape dhi-budhina ekarassa akantha 
baliker. 

18Se ekasajja ahasel lantaran 
partembangan; daddi ja aperrang 
sabellunna sajjana jareya massa. 

19 Oreng se dujan arasanan ta bisa nyempen 
roseya; ja apolongan ban oreng se dujan 
acaca. 

20 Oreng se abasto oreng towana bakal 
mosnaa odhina akantha damar se mate e 
baja malem se petteng. 

21 Arta se ekaolle kalaban gampang nyatana 
ta madhateng berkat. 

22Ja males kajahadan ban kajahadan 
keya; paparcaja ka PANGERAN, Salerana se 
nolonga. 

23 Tembangan ban batona se ta cocok ta 
ekasokane bi PANGERAN. 

24 PANGERAN la nantowagi jalanna odhina 
manossa e dunnya reya; daddi manossa ta 
bisa ngarte jalanna odhina dibi. 

25 Pekker pateppa sabellunna ajanjiyagi 
kurban ka Pangeran, tako me bana kasta e 
budhi arena. 

26 Rato se bicaksana tanto tao sapa oreng 
se jahat, oreng jareya tanto eokom, ta kera 
esapora. 


Amsal 20.271 21.7 53 
27 Sowarana atena manossa reya terrang 


dhari PANGERAN, se nerae batenna. 

28 Mon rato marenta kalaban bellas ase, 
jujur ban adil saterrossa, tanto salanjangnga 
teptep kobasa. 

2? Oreng ngodha ekasambui polana 
kakowadanna, oreng towa eargai polana 
obanna. 

30 Kadhang pangalaman pae maelang 
kajahadan, ban maberse atena manossa. 

2 1 l Akantha PANGERAN se ngator 

aeng songay sopaja agili menorot 
kasokanna, bariya keya Salerana nonton 
pekkeranna rato. 

2 Sakabbinna lalakonna oreng olle daddi 
eanggep becce bi abana dibi, tape PANGERAN 
se nantowagi juba beccena maksodda atena. 

3 Lalakon se bendher ban adil lebbi 
masenneng PANGERAN etembang sakabbinna 
tor-ator sarta kurban. 

4Oreng jahat reya dusa, sabab ekobasae 
kaangkowan ban kasombonganna. 

> Sajjana oreng se bajeng madhateng hasel 
sabannyana; lalakon se ru-kaburu madhateng 
kakorangan. 

6 Kasogiyan se ekaolle kalaban jalan ta jujur 
lekkas tadha ban ngeba oreng ka lobangnga 
kobur. 

7 Oreng jahat ta endha atoro ka hokom; 
abana eseksa bi kakejjemmanna dibi. 


Amsal 21.81 18 54 
8 Oreng se sala ayut-liyut jalanna; oreng se 


becce terros jujur odhina. 

P Enneng e padduna loteng lebbi nyaman 
etembang sabengko ban bine se dujan atokar. 

10 Oreng jahat terro alakowa juba ros- 
terrosan; ka sapaa bai ta andhi bellas e 
dhalem atena. 

11 Okoman ka oreng se dujan ya-nyeya 
daddi pangajaran ka oreng se ta andhi 
pangalaman. Mon oreng se bagus buddina 
epaenga kasalaanna, oreng jareya sajan 
bicaksana. 

12 Allah Se Mahaadil ngagali apa se 
kadaddiyan e bengkona oreng daraka. 
Salerana bakal maancora oreng jareya. 

13 Sapa se ta endha ngedhingngagi serrona 
oreng se kakorangan ta kera eedhingngagi 
oreng mon abana kakorangan keya. 

14 Mon terro maelanga peggella atena oreng, 
ri-berrii, tape ja la-bala ka pa-sapa. 

15 Mon kaadilan ejalannagi, oreng becce 
senneng atena, tape oreng jahat arassa 
ngadhebbi babaja odhina. 

16 Oreng se odhina ta atoro ka cara se becce, 
tanto bakal napaa ka dunnyana oreng mate. 

17 Oreng se lebur neng-sennengngan 
tanto teptep kakorangan; oreng se dujan 
yal-royalan ta kera andhi pa-apa. 

18 Mon oreng jahat manyangsaraa oreng 
laen, kasangsaraan jareya teba ka abana dibi. 


| Amsal 21.191 29 55 
19 Lebbi becce enneng e ra-ara, etembang 


apolong ban bine se ngacepek ban gigir 
salanjangnga. 

20 Oreng bicaksana teptep mamor ban 
sogi salanjangnga, tape oreng budhu 
wang-mowang artana. 

21 Sapa se aehteyar sopaja kaadilan 
ban kataresnaan ejalannagi bakal olleya 
kabajjraan, kahormadan ban omor lanjang. 

22 Oreng se penter sanggup arebbu kottha 
se ejaga tantara se parjuga; ban maancor 
teng-binteng se eandellagi kottha jareya. 

23 Mon terro lopoda dhari kasossaan, 
pangastete mon acaca. 

24 Oreng sombong ban tenggi ate, korang 
ajar ban dujan nyale. 

25 Oreng males se ta endha alalakon matee 
abana kalaban pangaterrona. 

26 Lakona re-saare tadha laenna, coma 
mekkere apa se daddi pangaterrona. 
Sabaligga, oreng se loros odhina bisa aberri 
sanya-bannyana. 

27 PANGERAN ta kasokan ka tor-atorra oreng 
daraka, bi-lebbi mon tor-ator jareya etoroe 
maksod se ta teppa. 

28 Oreng lecegan mon nyaksee ta kera 
eparcaja; tape cacana oreng se tao 
ke-lekkena parkara tanto etarema. 

29 Oreng jujur yakin ka abana dibi; oreng 
jahat kandel mowana. 


Amsal 21.301 22.9. 56 
30Tadha kapenterran otaba kabicaksanaan 


se bisa nandhinge PANGERAN. 

31 Maske oreng aperrang genna ban jaran 
perrangnga, se nantowagi kamennangan 
coma PANGERAN. 

2 2 l Nyama se bagus lebbi aji etembang 

arta sabannyana; ekataresnae oreng 
lebbi becce etembang eberri emmas ban 
salaka. 

2 Oreng sogi ban oreng mesken padha bai 
e dhalem settong parkara, iya areya: padha 
ceptaanna PANGERAN. 

3 Oreng bicaksana majau mon nangale 
babaja; oreng budhu ajalan terros sampe 
calaka. 

4 Oreng se taat ka PANGERAN ban andhap 
asor tengkana bakal sennengnga, mamor ban 
ehormadi odhina. 

>Jira ban jebbak badha e jalanna oreng juba; 
jauwi jareya mon bana terro salamedda. 

6 Ajari na-kana carana odhi se teppa, sampe 
towana kana jareya tanto odhi kantha jareya. 

7 Oreng sogi ngobasane oreng mesken; 
oreng se ngenjam ngobasane se maenjame. 

8 Oreng se nabur barang se ta jujur bakal 
calakaa; dhi-budhina kobasana kaangguy 
ngala karebba dibi bakal mosnaa. 

? Oreng se bagus atena eberkadi Pangeran, 
polana gi-magi rajekkena ka oreng se 
kakorangan. 


Amsal 22.101 19 57 
10Tondhung oreng se dujan ya-nyeya, 
sopaja tadha pole oreng atokaran, saleng cale 
ban amosowan. 

11 Oreng se berse atena ban manes cacana, 
bakal daddiya sahabadda rato. 

12 Kalaban abungkar kaleceganna oreng se ta 
jujur, PANGERAN ajaga sopaja pangataowan 
se bendher teptep aman. 

13 Oreng se males lebur enneng e bengkona; 
cana ocana, "E lowar badha macan, sengko 
tako eceppa mon ajalanan." 

14 Cacana sondel se lemma manes reya 
jebbagan, oreng se ebendune PANGERAN 
tabalusok ka dhalemmanna. 

15 La sapantessa na-ana ngalakone sabarang 
se budhu, tape tengka jareya ekenneng oba 
bi tongket manjalin. 

16 Sapa se terro sogiya kalaban nendhes 
oreng mesken ban ngeba tor-ator ka oreng 
sogi dhi-budhina bakal malarada odhina. 

17 Mara edhingngagi, sengko ngajarragiya ka 
bana babalaanna oreng penter! Edhingngagi 
pateppa tang pangajaran reya. 

18 Bana bakal sennengnga mon tang 
pangajaran reya bi bana esempen e dhalem 
atena. Sabab kalaban cara se kantha jareya, 
bilaa bai bi bana ekaparlo, bisa eangguy. 

19Sengko ngajarragiya ka bana sateya 
polana sengko terro sopaja bana parcajaa ka 
PANGERAN. 


| Amsal 22.201 23.1 
20 Bi sengko bana la enolessagi babalaan 


tello polo meggi babalaan se agandhu 
pangataowan ban petodu se gus-bagus; 

21l babalaan jareya bakal ngajarragiya ka 
bana parkara apa se bendher ongguwan, 
sopaja bana bisaa aberri jawaban se teppa 
mon bana etanyae oreng. 

22) a marogi oreng mesken, pera lantaran 
oreng mesken jareya ta andhi kakowadan; 
ban mon e pangadilan ja nyek-ngenyek oreng 
se ta bisa apa-rapa. 

23 Sabab PANGERAN bakal nolongana 
reng-oreng jareya e dhalem parkarana, ban 
bakal nyabuda nyabana oreng se nendhes 
reng-oreng jareya. 

24) a apolongan ban oreng se lekkas peggel 
ban se ceppet panas atena. 

25 Dhaggi bana pas nerowe, pas ta bisa pole 
maelang kabiyasaan jareya. 

26] a ajanji nanggunga otangnga oreng laen. 

21 Dhaggi mon bana ta sanggup alonase, 
katedhunganna bana tanoro erampas keya. 

28) a sampe bana ngerset batessa tana se la 
eteptebbagi bi bangatowana bana. 

23 Ba taowa bana nangalee oreng se penter 
ngalakone panggabayanna? Oreng jareya 
bakal epalakowa e karatonna to-rato, banne 
e bengko biyasa. 

2 3 l Mon bana toju ngakan ban pangraja, 
kaengae sapa oreng jareya. 


Amsal 23.21 12 
2 Mon napsona bana se ngakana talebat 


rajana, ampet pangaterro jareya. 

3Ja padhakka ka kakanan se nyaman se 
eangkaagi, sapa tao pola oreng jareya me 
ajebbaga bana. 

4Ta osa abanteng tolang polana terro sogiya. 
Paburung neyadda jareya. 

> Sabab e dhalem saparngedep arta bisa 
mosna, akantha se akalembang pas ngabber 
ka langnge akantha mano rajabali. 

Ja ngakan ban oreng se cerre. Bariya keya 
ja terro ka kakananna se nyaman. 

7 Sabab oreng jareya tanto ngoca kantha 
reya, "Ngereng dhaar; ngereng aorok," 
mangkana sanyatana e atena ta kantha 
jareya. Bibirra manes, tape atena laen. 

8 Dhaggi apa se la ekalodhu bi bana pas 
eotaagi pole, ban sakabbinna cacana bana se 
manes ka oreng jareya tadha gunana. 

Ija la-malae oreng budhu; babalaanna bana 
ta kera eargai. 

l0Ja sampe bana ngerset batessa tana 
sangkolan otabana ngala tana andhina kana 
jatim. 

ll Sabab PANGERAN reya kowat, ban 
Salerana se abillaana reng-oreng jareya 
ngadhebbi bana. 

12 Edhingngagi pangajaranna guruna, sarta 
ajar sanya-bannyana. 


Amsal 23.131 24 60 
13Ja ka-sengka ngajar anana. Mon bana 


mokol anana ban tongket manjalin, kana 
jareya ta kera mate, 

14la-mala salamet. 

15 Na, sengko ce sennengnga mon bana 
bicaksana. 

16 Sengko gumbira mon ngedhing bana 
nyebbuttagi ca-oca se teppa. 

Ja ere ka oreng se dusa. Papaggun taat ka 
ALLAH, 

18 Sopaja bana salamedda odhina e budhi 
are, ban pangarebbanna bana ta sampea 
elang. 

19 Edhingngagi, na! Bana pabicaksana. 
Tetene pagu-onggu cara odhina bana. 

20] a apolongan ban oreng se dujan mabu 
otaba oreng se dhakka, 

21 sabab reng-oreng jareya bakal meskena. 
Mon lakona bana pera tedhung malolo, 
tanto bana ta abit pole bakal akalambiya 
bing-carbing. 

22 Toro dhabuna eppana; sabab mon tadha 
eppana, ta kera badha bana. Mon ebuna bana 
la towa, duduwagi ja bana ngargai ebuna 
jareya. 

23 Pangajaran se bendher, hekmat ban 
pandhidhigan sarta pangarteyan, jareya kabbi 
patot ebelli, tape talebat aji kaangguy ejuwal. 

24 Mon ana bagus buddina, eppana tanto 
perak; atena tanto gumbira mon andhi ana se 
bicaksana. 


Amsal 23.251 35 61 
25 Mandar rama ebuna bana bungaa atena 


polana bana; mandar sennengnga babine se 
alahirragi bana. 

26 Abassagi pateppa, pas conto odhina 
sengko reya, na. 

27 Babine nakal se nyondel reya daddi jebbak 
se babaja. 

28 Ngaddhang akantha bigal ban daddi 
lantaranna bannya lalake azina. 

23 Ba taowa bana baramma daddina oreng 
se tabannya gallu ngenom anggur, ban 
seggut nyepcep nom-enoman kerras? Oreng 
jareya nyangsara ban nanggung sossa. 
Atokar ban aserro terros. Matana mera ban 
badanna ka-loka, mangkana jareya kabbi 
bisa esenglae. 

30 (23:29) 

31] a sampe bana tagudha bi anggur maske 
barnana ngapencot ate, katon agalirap e 
dhalem gellas ban agili maso ka gerrungan ce 
kobassana. 

32 Kalagguwanna bana arassa akantha se 
ecangnga olar se mandi opassa. 

33 Matana bana anang-konang, pekkeranna 
salbut ban colona ngacepek terros. 

34 Bana apangrasa akantha se badha e 
koncona canggana kapal e tengnga tase raja; 
bana pettengngen ban dhing-tabarindhing. 

35 Bana tanto pas ngoca kantha reya, "Ropa- 
ropana sengko reya epokol ban etamper 
oreng, tape sengko ta enga kadaddiyana. 


Amsal 24.11 10 62 
Adhu, sengko ce ngantogga! Sengko parlo 


ngenom pole!" 
24 lJa ere ka oreng jahat ban ja terro 
akancaa ban reng-oreng jareya. 

2 Se epekker reng-oreng jareya coma 
kakejjemman ban se ekacaca coma barang 
se macalakaa oreng. 

3 Roma tangga reya epaddek kalaban 
hekmat ban pangarteyan. 

4Ban mon badha pangataowan, mar- 
kamarra bakal gennaa aesse rang-barang se 
aji ban bagus. 

>Oreng bicaksana lebbi wibawa ban 
ehormadi oreng etembang oreng kowat; 
pangataowan lebbi penting etembang 
kakowadan. 

6 Sabab sabellunna aperrang kodu agabay 
rancangan se massa gallu, ban sajan bannya 
babalaanna oreng, sajan raja pangarep se 
mennanga. 

7 Oreng budhu ta bisa ngarte ka hekmat, ta 
bisa ngoca pa-apa mon oreng acaca parkara 
se ting- penting. 

8 Oreng se ros-terrosan andhi sajja jahat, 
bakal enyamaana tokang mabaridhu. 

? Saneyap siyasadda oreng budhu reya dusa. 
Oreng se ros-terrosan nyale oreng laen, ta 
ekaleburi sapaa bai. 

10 Mon bana kaelangan pangarep e dhalem 
kabadhaan gawat, bana reya oreng se ta 
kowat. 


Amsal 24.111 20 63 
lljJa mangmang mabebasa oreng se la 


etantowagi eokom mate; pasalamet oreng se 
eeret ka cangga pagantongan. 

12 Bana olle ngoca, "Jareya banne tang 
orosan." Tape Allah ngoladi ka bana; ngagali 
ban ngadili pekkeranna bana. Allah reya 
males manossa menorot tengka gulina. 

13Na, ngakan maddu, sabab jareya 
bagus. Akantha maddu dhari kalapkabanna 
nyarowan, manes mon ekakan, 

14 bariya keya hekmat reya bagus kaangguy 
sokmana bana. Mon bana bicaksana, tanto 
tera odhina bana e budhi are. 

lł5Ja akantha oreng jahat se asakongkel 
arampok oreng jujur ban arampas bengkona. 

16 Sabab oreng jujur reya, maske labuwa 
pan-barampan kale, gi jagaa pole. Tape 
sabaligga, oreng jahat bakal ancora mon 
katebanan balai. 

17Ja perak mon mosona bana nemmo 
calaka, ban ja perak mon mosona jareya labu. 

18 Sabab PANGERAN tanto ngoladi lalakonna 
bana se kantha jareya ban nganggep lalakon 
jareya juba, pas ta kasokan ngokom mosona 
bana pole. 

19Ja peggel otabana ere ka oreng jahat. 

20 Oreng jahat ta andhi se ekenneng arep 
kaangguy odhina se bakal dhateng, ban ta 
andhi pangarebban. 


Amsal 24.211 31 64 
21 Mara patako ka PANGERAN, na, ban 


pahormat ka rato. Ja ro-noroan oreng se 
nangtang ka PANGERAN ban ka rato jareya. 

22 Oreng se kantha jareya bisa ancor 
e dhalem saparngedep, sabab balai se 
epadhateng bi Allah otabana rato banne 
barang kene. 

23 Reng-oreng penter tao ngoca kantha reya: 
Hakim ta olle berra salaja. 

24 Mon oreng se sala ekoca ta sala, hakim 
jareya tanto ebasto ban epesowe sakabbinna 
oreng. 

25 Tape hakim se ngokom oreng se sala tanto 
senneng odhina ban ehormadi oreng. 

26 Oreng se aberri jawaban se bendher 
tandhana ja jareya kanca se saongguna. 

27] a ako-bengko sabellunna bana masadhiya 
teggalla ban sabellunna bana andhi kasap. 

28) a nyaksee parkarana oreng mon tadha 
lantaranna se patot; bariya keya ja sampe 
aberri sakse se lecek parkara oreng jareya. 

29) a ngoca, "Sengko malessa ka oreng 
jareya apa se la etebaagi ka sengko bi 
abana." 

30 Sengko tao lebat e teggal ban kebbun 
anggurra oreng se males ban budhu. 

31 Se etangalee sengko e jadhiya tadha laen 
kajabana ombut se adhuri ban lalang. Pagar 
alassa la gujur. 


Amsal 24.321 25.7 65 
32 Saellana parkara jareya bi sengko epekker 


epadhalem, sengko olle pangajaran kantha 
reya: 

33 Kalaban ngantok ban tedhung sakejja, 
kalaban toju asandhakep ban neng-enneng 
sakejja, 

34 kakorangan ban kameskenan dhateng 
nyerrang akantha bigal se asekep gagaman. 
25 l Areya babalaan laenna dhari 

Sulaiman se esalen bi ba-ponggabana 
e karatonna Hizkiya, rato Yehuda. 

2 Allah eagungngagi lantaran pa-apa se 
eroseyaagi Salerana; rato ehormadi lantaran 
sabarang se bisa eterrangngagi salerana. 

3 Akantha tase raja se dhalem ban langnge 
se tenggi, bariya keya pekkeranna rato ta 
ekenneng tebbak oreng. 

4 Bersee gallu salaka dhari camporanna se ta 
morne, buru seniman bisa agabay barang se 
lebur dhari salaka jareya. 

> Paondur para panasehat se jahat dhari 
karaton, buru pamarentaanna koko lantaran 
kaadilanna rato. 

6 Mon ngadhep rato kodu paandhap asor ja 
makaton akantha oreng se tenggi pangkadda. 

7 Lebbi becce esoro ngalle ka katojuan 
se anyamanan katembang bana esoro 
magi katojuanna ka oreng se pangkadda 
atenggiyan dhari bana. 


Amsal 25.81 19 . 66 
SJa ru-kaburu ngeba parkara ka pangadilan, 


sabab mon pas etemmo ja bana sala, bana 
pas arapaa? 

3? Sala paham ban kanca, oros ban oreng 
jareya malolo, tape roseyana oreng laen ja 
sampe kacaca. 

10 Sabab dhaggi bana ekoca oreng se bucor 
colona ban nyamana bana pas juba saomorra. 

11 Panemmo se epanapa kalaban cara se 
teppa padha ban wa-buwaan emmas e pereng 
salaka. 

12 Parengeddanna oreng penter ka oreng se 
endha narema, padha ban sello emmas otaba 
pareyasan emmas. 

13 Otosan se esto masenneng atena se 
ngotos, padha ban aeng se makobassa oreng 
anye e saba. 

4Ji-janji se tadha daddina padha ban 
ondhem sarta angen se ta madhateng ojan. 

15 Kasabbaran se etoroe caca se lemma 
manes bisa mayakin oreng se kobasa, ban 
makala sakabbinna oreng se nangtang. 

16 Mon ngakan maddu ja nya-bannya; dhaggi 
bana ngota. 

17Ja gut-seggut entar ka bengkona 
tatanggana, dhaggi tatanggana busen ban 
baji ka bana. 

18 Dawaan palsu mamateyan oreng, akantha 
peddhang, tokol otaba pana se tajem. 

19 Parcaja ka pangkiyanat e jaman sossa 
padha bi se ngael ngangguy gigi oga otaba 


| Amsal 25.201 26.2 | 67 
ajalan ban soko se dippang ban lanjang 


salaja. 

20 Anyanye kaangguy oreng se karekongan 
padha ban abangkange oreng jareya ebakto 
cellep kabadhaanna, akantha se nyelen cokka 
ka lokana. 

21 Mon mosona bana lapar, berrii ngakan; 
ban berrii ngenom mon teppana pelka. 

22 Kalaban cara jareya, oreng jareya 
todhus ka bana, ban bana tanto eberkadi bi 
PANGERAN. 

23 Angen dhaja tanto ngeba ojan, bariya 
keya rarasan tanto mapeggel oreng. 

24 Enneng e padduna gabak anyamanan, 
etembang sabengko ban bine se dujan atokar. 

25 Ngedhing kabar nyaman dhari jauna 
akantha se ngenom aeng e bakto pelka. 

26 Oreng becce se ngala ka oreng se daraka 
padha ban somber se lekko otaba somor se 
kotor aengnga. 

27 Ngakan maddu nya-bannya gallu reya 
ta becce, bariya keya mon tabannya gallu 
ngalem oreng. 

28 Oreng se ta bisa ngobasane abana 
akantha kottha se la gujur partahananna. 

2 6 l Akantha ojan e mosem nemor ban 
salju e mosem panas, pangalem ka 
oreng budhu reya ta pantes. 

2 Marabut mano se ber-abberran e bang- 
abang, babaston ta kera bisa teba ka oreng 
se ta sala. 


Amsal 26.31 14 68 
3 Hemar kodu ekaddhalii, jaran kodu epeccot, 


bariya keya oreng budhu kodu epokol. 
4Oreng se nyaodi partanyaanna oreng 
budhu, padha budhuna ban se atanya. 

> Partanyaan se budhu kodu esaodi bi 
jawaban se budhu keya, sopaja se atanya 
apangrasa ja abana ta penter akantha 
pangrasana. 

6 Ngotos oreng budhu manapa kabar, padha 
ban motel sokona dibi ban nyare calaka. 

7 Oreng budhu se aberri babalaan, padha 
ban oreng empon se ngangguy sokona. 

8 Ngalem oreng se ta andhi pangataowan, 
padha ban oreng nalee bato epaserret ka 
dhibal. 

3 Akantha oreng mabu se makalowar dhuri 
dhari tanangnga, kantha jareya oreng budhu 
se aberri babalaan. 

10 Sapa se malako oreng budhu otaba oreng 
ban-saromban tanto marogi oreng bannya. 

ll Akantha pate se abali entar ka otana, 
bariya keya oreng budhu se ngolange 
kabudhuwanna. 

12 Oreng se ce budhuna gi lebbi becce 
etembang oreng se nganggep penter abana 
dibi. 

13 Oreng males ta endha kalowaran; ocana, 
"E lowar badha macan, sengko tako eceppa." 

14 Akantha labang se apoter e engsella, 
bariya keya oreng se males lu-guluan e 
katedhunganna. 


Amsal 26.151 26 69 
15 Badha oreng se malessa tadha 


bandhinganna; ngompaa nase balakka 
sengka. 

16 Oreng males apangrasa abana lebbi 
penter etembang oreng kapetto se nyaot 
kalaban bendher. 

17 Ro-noro oreng se atokar se banne 
orosanna padha ban oreng mega pate alas 
kalaban nyandhak kopengnga. 

18 Oreng se nepo, tape ngoca, "Sengko pera 
agaja," padha ban oreng gila se en-maenan 
gagaman se babaja. 

19 (26:18) 

20 Mon kaju la tadha, apoyya mate; mon se 
bucor colona la tadha, ta kera badha tokar 
pole. 

21 Mon gi badha arengnga mardhana rabak, 
mon gi badha kajuna apoyya rabbang, 
bariya keya oreng se dujan atokar mapanas 
kabadhaan. 

22 Petenna reya nyaman rassana; mon 
ekalodhu ekarassa kobassa. 

23 Akantha polo se esempo bi salaka, bariya 
jareya oreng se manes cacana, tape juba 
atena. 

24 Oreng se baji manes cacana, tape atena 
possa ban kasalenterran. 

25 Maske oreng jareya manes cacana, ja 
parcaja; sabab atena ekobasae kabajian. 

26 Maske oreng bisa notobi kabajianna, 
oreng kabbi bakal nangaleyana kajahadanna. 


Amsal 26.271 27.10 70 
2! Sapa se ngale lobang kaangguy oreng 


laenna tanto tabalusok dibi ka dhalemmanna. 
Sapa se magulu bato nyeccea oreng laenna 
tanto taence dibi bi bato jareya. 

28Co-ngoco oreng padha bai ban baji ka 
oreng jareya. Bibir manes madhateng calaka. 
2 7 'Ja asebbal parkara lagguna, sabab 

bana ta tao apa se kadaddiyana 
dhaggi. 

2 ja ngalemman aba dibi, dina se ngalem me 
oreng laen bai, la-mala reng-oreng se bana gi 
ta kennal. 

3 Bato ban beddhi reya gi dhammang 
mon ebandhingngagi ban sakena ate se 
esababbagi oreng budhu. 

4 Kapeggellan reya kejjem ban marosagan, 
tape ta saapa mon ebandhing ban 
tamburuwan. 

> Lebbi becce malae rang-terrangan 
etembang kataresnaan se ta eduduwadgi. 

6 Kanca reya mokol kalaban kataresnaan, 
tape moso agellu bi racon. 

7? Mon kennyang, maske maddu etolak; mon 
lapar, se pae ekarassa nyaman. 

8 Oreng se adinaagi bengkona, padha ban 
mano se ondur dhari lebunna. 

3? Mennya room ban om-rooman laenna 
masenneng ate, bariya keya kabecceanna 
kanca masegger sokma. 

10Ja paloppa ka kancana bana otabana 
kancana eppana. E dhalem kasossaan ja 


Amsal 27.111 20 71 
menta tolong ka taretanna; tatangga se 


semma lebbi aguna etembang taretan se 
badha ejauna. 

ll Na, bana pabicaksana, sopaja sengko 
senneng ban ngenneng nyaot mon badha 
oreng se nyale sengko reya. 

12 Oreng bicaksana nyengla mon badha 
babaja, oreng budhu nyander sampe calaka. 

13 Sapa se endha nanggung otangnga oreng 
laenna, dhi-andhina kodu ekala menangka 
tanggunganna janjina. 

14 Oreng se gu-laggu aberri salam ka 
kancana epakaja sowarana, eanggep 
ngocaagi lanat. 

15 Bine se dujan atokaran akantha ojan se 
saare benteng toron ros-terrosan. 

16 Bine se kantha jareya ta kera bisa esoro 
neng-enneng, akantha angen se ta ekenneng 
tahan ban mennya se ta ekenneng pergem e 
tanang. 

17 Akantha baja se agangse baja, bariya 
keya manossa ajar dhari sasamana. 

18 Sapa se meyara bungkana tanto ngakan 
buwana. Bareng se ajaga lorana tanto eargai 
oreng laenna. 

19E dhalem aeng bana nangalee robana, 
bariya keya atena bana noduwagi sapa bana 
reya. 

20E dunnyana oreng mate terros badha 
kennengngan; bariya keya pangaterrona 
manossa tadha batessa. 


Amsal 27.211 28.5 72 
21 Apoy epangoji emmas ban salaka; oreng 


etemmo dhari pangalem se etarema abana. 

22 Oreng budhu maske epokol epacekajana, 
ta kera elang kabudhuwanna. 

23 Peyara pateppa ebinna bana, 

24 sabab kasogiyan reya ta kera 
salanjangnga, la-mala kakobasaan kaangguy 
marenta ta kera teptep salanjangnga keya. 

25 Rebba e teggal ban e gunong eketthok 
pas epakompol kaangguy ebinna bana jareya, 
tape sabatara jareya tombu rebba se anyar. 

26 Dhari buluna ba-dumbana bana olle 
kalambi, ban dhari pesse ollena ajuwal 
sabagiyan dhari embina bana bisa melle tana. 

2! Dhari embina se laen bana olle susu 
se ekenneng enom bana sabala sarta ban 
reng-barengnga bana. 

2 9 l Oreng jahat buru maske ta eserser 

oreng, tape oreng jujur bangal akantha 
macan. 

2 Mon bangsa andhi dusa, pangobasana 
ate-gante salanjangnga; mon pamimpin 
bicaksana, bangsa kowat ban jaja saterrossa. 

3 Pangobasa se nendhes oreng mesken, 
akantha ojan lebat se marosak hasella anye. 

“Sapa se ngenthengngagi hokom, noro ka 
oreng jahat; se atoro ka hokom nangtang 
oreng se bejjat. 

>Oreng daraka ta ngarte ka kaadilan, 
tape oreng se abakte ka PANGERAN ngarte 
ongguwan. 


i Amsal 28.61 15 73 
6 Lebbi becce mesken tape bagus atena 


etembang oreng sogi tape ta jujur tengkana. 

7 Oreng ngodha se taat ka hokom reya oreng 
bicaksana. Tape se abarengngan ban oreng 
se wang-mowang pesse matodhusan eppana. 

8 Oreng se sogi ollena ngala budhuna 
pesse ban ngoro kaontongan sabannyana, 
dhi-andhina bakal gaggara ka oreng se neser 
ka oreng mesken. 

3? Mon bana ta atoro ka hokomma Allah, Allah 
bakal bajia keya ka duana bana. 

10Sapa se nyacae oreng jujur eajak 
alako jahat, abana dibi bakal masoa ka 
dhalem jebbak. Oreng se berse atena bakal 
eberkadana sampe senneng odhina. 

11 Oreng sogi ros-terrosan apangrasa abana 
bicaksana, tape oreng mesken se tenggi 
buddina tao sapa sanyatana abana. 

12 Mon oreng becce kobasa, kabbi padha 
perak, mon oreng jahat marenta, rayat 
ngetek ta kalowaran. 

13 Sapa se ngerrep dusana ta kera ontong 
odhina. Sapa se ngakone dusana ban 
ta agabay dusa pole bakal ekabellasana 
Pangeran. 

14 Hormadi terros PANGERAN, tanto bana 
senneng odhina. Mon bana ta atoro ka 
Salerana, bana tanto calaka. 

15 Oreng jahat se ngobasane oreng se 
kakorangan, akantha macan se agaung otaba 
baruwang se nyerranga. 


Amsal 28.16ï 25 14 
16 Pangobasa se nendhes oreng laen, ta 


andhi akkal se baras; pangobasa se baji ka 
sabarang se ta jujur bakal marentaa sampe 
ataonan. 

17 Sapa se matee oreng bakal apangrasaa 
eserser terros sampe ajalla; tadha oreng se 
bisaa ngalang oreng jareya. 

18 Oreng se odhina tadha calena bakal 
salamedda, oreng se ta loros odhina bakal 
labuwa. 

19 Oreng tane se alako berra cokop se 
ekakana, tape se wang-mowang bakto bakal 
kakorangana. 

20 Oreng se jujur bakal eberkadana 
Pangeran, tape oreng se terro ceppedda sogi, 
ta lopot dhari okoman. 

21 Ta becce ada-bidaagi oreng; tape badha 
keya hakim se roce pera kaangguy ngaolle 
pesse sakone. 

22 Oreng se dhakka terro duliya sogi; oreng 
jareya ta apangrasa ja abana bakal lekkassa 
mesken. 

23 Sapa se maenga kasalaanna oreng laenna 
dhi-budhina lebbi eargai etembang oreng se 
lem-ngalem. 

24 Sapa se ngeco dhi-andhina oreng towana 
ban nyangka jareya ta dusa, tadha bidana 
ban maleng laenna. 

25 Oreng se pera mekkere abana dibi 
matokaran; bana aontongan mon parcaja ka 
PANGERAN. 


Amsal 28.261 29.7 75 
26 Sapa se ngandellagi pekkeranna 


dibi, akkalla ta baras. Sapa se atoro 
ka pangajaranna oreng bicaksana bakal 
salamedda. 

2! Sapa se aberri ka oreng mesken ta 
kera kakorangan. Sapa se notop matana ka 
kabutowanna oreng mesken bakal ekennenga 
babaston. 

28 Mon oreng jahat neggu kakobasaan, rayat 
ngetek ta kalowaran; mon oreng jahat mate, 
oreng se adil bakal bebasa mimpin rayat. 

2 9 l Sapa se terros alaban mon ela-balai 
oreng e settong bakto tanto ancor ta 
ekenneng tolong pole. 

2 Mon oreng adil neggu kakobasaan, rayat 
perak. Tape mon oreng jahat kobasa, rayat 
nyangsara. 

3 Sapa se lebur ka hekmat, masenneng 
atena eppana. Sapa se apolongan ban sondel 
wang-mowang pessena. 

4Mon pangobasa agateyagi kaadilan, 
nagarana tanto koko, tape mon se epekkere 
pesse malolo, nagarana tanto ngalotor. 

> Sapa se lem-ngalem sasamana, masang 
jebbak kaangguy abana dibi. 

6 Oreng jahat tajira bi dusana, oreng jujur 
senneng ban bajjra odhina. 

7 Oreng becce tao ka hana oreng se ta kellar 
apa-rapa, tape oreng jahat ta ngarte ka 
parkara jareya. 


Amsal 29.81 17 76 
8 Oreng se dujan nyale bisa masalbut kottha, 


tape se bicaksana mataremtem kabadhaanna. 

? Mon oreng bicaksana ban oreng budhu 
aparkara, se budhu pera ngamok ban 
agellaan mabaridhu kabadhaan. 

10 Oreng se bagus atena ekabajii oreng se 
terro ngeroa dhara, tape eaobi bi oreng se 
becce atena. 

11 Oreng budhu mon peggel rang-terrangan, 
tape oreng bicaksana sabbar ban ngampet 
napsona. 

12 Mon pangobasa ngedhingngagi kabar 
lecegan, kabbi ponggabana tanto daddi jahat. 

13 Oreng mesken ban oreng se nganeyaja 
abana padha andhi settong parkara se tadha 
bidana, bi PANGERAN padha eparenge mata 
sopaja nangale sonar se tera. 

14 Mon rato abillai hana oreng se ta andhi 
kakowadan, tanto marenta sampe ataonan. 

15 Pangajaran ban babalaan andaddiyagi 
oreng bicaksana. Na-kana se etorot bakal 
matodhusa ebuna. 

16 Mon oreng jahat kobasa, sajan bannya 
oreng ta atoro parenta. Tape oreng jujur 
bakal sempada nangaleyana oreng jahat 
ancor odhina. 

17 Ajari anana bana, sopaja kana jareya 
madhateng kataremtemman ka bana, ban 
daddi panglepor ka atena bana. 


Amsal 29.181 30.1 | 
18 Bangsa se ta etonton bi Pangeran daddi 


bangsa se salbut kabadhaanna. Senneng 
odhina oreng se atoro ka hokomma Pangeran. 

19 Bareng reya ta ekenneng balai ban caca 
malolo; maske ngarte, ta emasoagi ka 
dhalem atena. 

20 Abannyaan pangarebban kaangguy oreng 
se budhu, etembang oreng se acaca ta 
kalaban epekker gallu. 

21 Bareng se emanja dhari gi ngodhana, 
dhi-budhina daddi oreng se cengkal. 

220reng se dhuson atena andaddiyagi 
bannya oreng atokaran ban agabay dusa. 

230reng se angko bakal ekababaagiya, 
oreng se andhap asor bakal eargaana. 

240reng se saleng tolong ban maleng, 
artena baji ka abana dibi. Mon e pangadilan 
oreng rang-terrangan, tanto narema okoman. 
Tape mon neng-enneng ta ca-ngoca tanto 
narema babaston dhari Allah. 

25 Tako ka cacana oreng madhateng 
kasossaan. Paparcaja ka PANGERAN, bana 
tanto aman. 

26 Bannya oreng se ngala ate ka pangobasa, 
tape se apareng pangadilan pera PANGERAN. 

2! Oreng becce ta lebur ka oreng jahat. 
Oreng jahat baji ka oreng becce. 

30 l Areya babalaanna Agur anana Yake 

dhari Masa: "Abdidalem lesso, Guste 
Allah, abdidalem ce lessona! Abdidalem 
ampon ta gadhuwan kakowadan! 


| Amsal 30.21 10 78 
2 Abdidalem budhu akadi keban; ta 


gadhuwan pangarteyan pa-ponapa. 

3 Abdidalem ta oneng ajar parkara hekmat, 
ta oneng pa-ponapa parkara Allah. 

4 Manossa kaimma se oneng ongga toron 
sowarga? Se oneng mergem angen e dhalem 
tanangnga, otaba mondu aeng sareng 
kalambina, sareng neptebbagi tes-batessa 
dunnya? Pasera oreng gapaneka, ban pasera 
anana? Tanto J unandalem ngagali! 

> Allah neptebbi saneyap janjina. Allah reya 
akantha tameng ka sakabbinna oreng se 
ngaop ka Salerana. 

6 Mon bana nambai apa se edhabuwagi 
Salerana, bana tanto epaenga ban Salerana 
tanto abukteyagi ja bana reya oreng lecegan." 

7 "Ya Allah, abdidalem nyoona ka J unandalem 
sabellunnepon abdidalem mate, kasokana 
Junandalem marenge abdidalem parkara se 
dhadhuwa kadhinto. 

8jJa kantos abdidalem acaca ta jujur sareng 
lecek, jugan ja kantos abdidalem mesken 
otaba sogi. Parenge abdidalem namong se 
ekaparlo abdidalem saos. 

3? Sabab, manabi abdidalem sogi, olle daddi 
abdidalem ngoca ja abdidalem ta buto ka 
Junandalem. Ban manabi abdidalem mesken, 
olle daddi abdidalem ngeco kantos abdidalem 
macemmer asmaepon Junandalem." 

10) a metenna bareng ka lorana, dhaggi bana 
ebasto ban eanggep sala. 


Amsal 30.111 20 79 
1 Badha oreng se abasto eppana ban ta 


ngargai ebuna. 

12 Badha oreng se nganggep socce abana, 
mangka sabendherra abana ce kotorra. 

13 Badha oreng se apangrasa abana ce 
beccena ce beccena parana! 

14 Badha oreng se nyare kasap kalaban 
cara se kejjem; bengnges ban merres oreng 
mesken se ta andhi kakowadan. 

15 Lenta darat andhi ana dhadhuwa, se 
dhadhuwa nyamana "Kaangguy sengko!" 
Badha empa parkara se ta tao badha tobugga: 

16 dunnyana oreng mate, babine se ta 
tao andhi ana, tana kerreng se ngarep 
ojan ros-terrosan, ban apoy se ngolap ka 
man-dhimman. 

17 Oreng se ngethessagi eppana otaba ebuna 
se la towa, sapantessa eontallagi kalowar 
me olle matana ecocco dhangdhang ban 
mayyidda ekakan mano rajabali. 

18 Badha empa parkara se sengko ta duli 
ngarte polana malarat: 

19 mano rajabali se ngabber e bang-abang, 
olar se agalajar e attassa bato karang, kapal 
se alajar e tengnga tase raja, ban sapasang 
ngangodhadan se teppana saleng taresna. 

20 Areya kasalenterranna babine se ta esto 
ka lakena: Samarena azina laju ngakan pas 
ngessot colona, laju ngoca, "Sengko ta alako 
pa-apa!" 


Amsal 30.211 31.1 80 
21 Badha empa parkara se ta gampang 


etarema reng-oreng sadunnya: 

22 bareng se daddi rato, oreng budhu se 
ngaolle sabarang se ekaterro, 

23 babine se bisa nemmo lake mangkana 
babine jareya ta ekaleburi oreng, bareng bine 
se arampas kennengnganna lora binena. 

24E bume reya badha keban kene tape ce 
penterra, bannyana pa macem, iya areya: 

25 Bilis, keban se ta kowat, tape nyadhiyaagi 
kakanna e mosem panas. 

26 Kancel, keban se ta andhi kakowadan, 
tape agabay rongkangnga e gumo bato. 

27 Balang, keban se ta andhi rato, tape 
abaris bagus atoranna. 

28 Cekcek, keban se ekenneng pega bi 
tanang, tape badha e karaton. 

29 Badha empa parkara se nyarepsep ka ate 
mon etetene carana ajalan, iya areya: 

30 Macan, keban se kowat e antarana 
sakabbinna keban ban ta tako ka pa-apa; 

3l embi lake, ajam lake se sodek pajalanna, 
ban rato e adhaanna rayadda. 

32 Mon lantaran kabudhuwanna bana kalaban 
angko andhi sajja se jahat, senga! 

33 Sabab mon bana ngocco susu bana tanto 
olle mantega. Mon bana mokol elongnga 
oreng, tanto kalowar dhara. Mon bana 
mapeggel oreng, tanto bana pas atokar. 

3 1 l Areya ca-oca se edhabuwagi ebu 
Lemuwel, rato Masa ka pottrana, 


Amsal 31.21 13 | 8 
2"Na, buwana tang ate, se lahir ollena tang 


dua. Apa se ekocaagiya sengko ka bana? 

3Ja wang-mowang kakowadan ka oreng 
babine. La bannya rato se ancor polana 
babine. 

4 Kaengae Lemuwel! Ngenom anggur ban 
mato ka nom-enoman kerras, ta pantes 
monggu ka pangobasa. 

“Sabab, mon rato ngenom nom-enoman 
kerras, tanto pas loppa ka hokom ban ta 
marduli hana oreng se ta andhi kakowadan. 

6 Nom-enoman kerras reya kaangguy oreng 
se nyangsara ban sossa atena. 

7 Reng-oreng jareya ngenom terro loppaa ka 
kameskenanna ban ka kasossaanna. 

8 Tolonge oreng se ta bisa nolong abana 
dibi. Pasalamettagi hana oreng se ta bisa 
apa-rapa. 

3 Aperrang kaangguy reng-oreng jareya, 
mara daddi hakim se adil. Pasalamettagi hana 
oreng mesken ban oreng se tatendhes." 

10 Bine se cakep malarat sareyanna; bine 
se kantha jareya alarangan dhari enten ban 
barleyan. 

lll akena ta kera kakorangan pa-apa, sabab 
la parcaja ka binena jareya. 

12 Babine se kantha jareya ta tao agabay 
sala ka lakena, saomorra becce ka lakena 
jareya. 

13 Babine jareya bajeng makompol rame ban 
buluna dumba, terros etennon tadha ambuna. 


6 Amsal 31.141 26 
14 Dhari jauna babine jareya madhateng 


kakanan, padha ban se ejalannagi pal-kapalla 
dagang. 

19 Gi petteng la jaga nyadhiyaagiya kakanna 
saessena bengkona, sarta gi-magiya lalakon 
ka reng-barengnga. 

16 Babine jareya nyare tana pas ebelli, pas 
namenne kebbun anggur dhari hasella lakona. 

17 Babine jareya nyadhiyaagi badanna 
alalakona salar-kellarra. 

18 Babine jareya tao sabarang se elakone 
madhateng kaontongan; mon alalakon sampe 
ce malemma. 

19 Bennang epente, kaen etennon. 

20 Ta cerre ka oreng se kakorangan, bagus 
atena ka oreng se marlowagi partolongan. 

21 Babine jareya ta kobater mon la mosem 
cellep, sabab la nyadhiyaagi kalambi panas 
kaangguy saessena bengkona. 

22 Babut e bengkona gabayanna dibi, bariya 
keya kalambina se dhari kaen linen bungo 
terrong se bagus. 

23 Lakena oreng se kalonta nyamana, sala 
settong dhari pamimpin e kotthana. 

24 Kalambi ban sabbu ekagabay, pas ejuwal 
ka sodagar. 

25 Babine jareya ehormat ban ekatakoe 
oreng, ta kobater ngadhebbi bakto e budhi 
are. 

26 Pacacana lemma manes ce alossa; 
ca-ocana bicaksana. 

27 Mon alalakon ce bajengnga, ta nga- 


satengnga ngoros kabutowanna roma 
tatanggana. 

28 Babine jareya ehormat bi na-anana, sarta 
ealem bi lakena. 

29 "Bannya babine se becce," cana lakena, 
"tape bana se paleng becce dhari sakabbinna." 
30 Roba se raddin ta ekenneng parcaja, 
raddinna mowa bisa elang; tape babine 
se taat ka PANGERAN pantes ealem 
salanjangnga. 

31 Bales kabecceanna, jareya babine se patot 
ehormadi e man-dhimman. 


Pengkhotbah 


1 l Ca-oca e dhalem ketab reya asalla dhari 
Oreng Se Ahli Pekker, pottrana Daud, se 
agante Daud jumenneng rato e Yerusalim. 

2 Oreng Se Ahli Pekker jareya adhabu: Kabbi 
padha tadha gunana! Odhi reya parcoma, 
kabbi tadha artena. 

3 Saomorra sengko ban bana alalakon, 
sampe kalowar pello koneng. Tape, kemma 
ollena se ekenneng andellagi? 

4Toronan se settong dhateng, toronan 
settonganna mosna, tape dunnya paggun bai 
tadha obana. 

> Are gi moncar ban gi compet. Kalaban lesso 
abali ka kennengngan asalla, pas moncar 
pole. 

6 Angen dhateng dhari lao, terros ka dhaja; 
ater-poter, pas abali pole. 

7 Songay agili ka tase kabbi, tape tase ta 
endha possa keya. Aengnga abali ka olona 
songay, pas molae agili pole. 

8 Kabbi mabusen, ban kabusennan jareya 
ta kaocap. Mata tadha tobugga se nangale; 
kopeng tadha tobugga se ngedhing. 

P Apa se tao kadaddiyan, bakal kadaddiyan 
pole. Apa se tao elakone, bakal elakonana 
pole. Tadha barang se anyar e dunnya reya. 

10 Badha oreng se ngoca, Abas, reya anyar! 


Tape jareya la badha sabellunna sengko ban 
bana lahir. 

ll Oreng ta kera enga ka kadaddiyan e 
jaman lamba. Bariya keya kadaddiyan e 
antarana sateya ban pagi ta kera ekaengae bi 
reng-oreng e jaman pagi. 

12 Sengko, Se Ahli Pekker, marenta e 
Yerusalim menangka rato Israil. 

13 Sengko la atekat nalektegana ban ajara 
kalaban bicaksana parkara sabarang se 
kadaddiyan e dunnya reya. Papasthen se 
esadhiyaagi Allah ka sengko ban bana 
mangennes onggu. 

14 Sengko la nangalee sabarang lalakonna 
oreng e dunnya reya. Bana paparcaja, ya, 
jareya kabbi tadha gunana, akantha oreng 
nyerser angen. 

15 Se bilu ta ekenneng paloros, se tadha ta 
ekenneng bitong. 

16 Cana tang pekker, "Sengko reya la 
daddi oreng penting ban penter, apenterran 
parana dhari sakabbinna oreng se marenta 
e Yerusalim sabellunna sengko. Sengko 
makompol pangataowan ban elmo 
sabannyana." 

17 Daddi sengko la atekat aehteyara sopaja 
tao bidana antarana pangataowan ban 
kabudhuwan, antarana kabicaksanaan ban 
kagendhengngan. Tape nyatana sengko 
padha ban oreng nyerser angen. 

18 Sabab sajan bannya hekmadda oreng, 


sajan tako rassana atena. Sajan bannya 
pangataowanna oreng, sajan bannya keya 
kasossaanna. 

2 ' Sengko la neptebbagi neng- 

sennengngana bai sopaja sengko 
taowa apa sanyatana se esebbut senneng 
reya. Tape nyatana jareya parcoma keya. 

2 Sengko apangrasa ja agella reya 
kabudhuwan, ban kasennengngan reya tadha 
gunana. 

3 Dhari terrona daddiya oreng penter sengko 
atekat neng-sennengngana, nom-ngenomana 
anggur ban ata-pestaa. Cana sengko jareya 
cara se paleng bagus monggu ka manossa 
kaangguy arassaagi kobassana odhina se 
pandha e dunnya reya. 

4Sengko la ngalakone lalakon se ja-raja. 
Sengko maddek ko-bengko, agabay 
bun-kebbunan ban bun-kebbun se bi 
sengko etamenne anggur ban acem-macem 
bungkana wa-buwaan. 

5(2:4) 

6 Sengko ngale man-taman se eangguya 
nyerame tang bun-kebbunan ban tang 
bun-kebbun. 

"Tang dunor bannya, badha se ollena melle, 
badha keya se lahir e tang bengko. Tang ebin 
abannyaan dhari ebinna sapaa bai se tao 
enneng e Yerusalim. 

8 Sengko makompol salaka ban emmas 


ollena pesse opet dhari to-rato e ra-nagara 
tang jajaan. Para tokang nyanye lalake ban 
babine padha anyanye masenneng tang 
ate. Bannyana tang seller baramma cana se 
ekaterro sengko. 

3 Pajat bendher, sengko reya arajaan dhari 
sapaa bai se tao enneng e Yerusalim, ban 
tang hekmat paggun ta kala. 

10 Sengko norodi apaa bai se ekaterro 
sengko. Sengko ta tao ngampet pangaterro 
kaangguy anemadi kasennengngan apaa 
bai. Sengko arassa gumbira polana hasella 
sabarang se elakone sengko, ban jareya tang 
opa. 

l1 Tape saellana jareya sengko mekkere 
sabarang hasella tang lalakon, ban sabarang 
se elakone sengko kaangguy mamare 
sakabbinna lalakon jareya, sengko pas 
apangrasa ja jareya kabbi tadha gunana. 
Sabarang se elakone sengko jareya parcoma, 
akantha oreng se nyerser angen. 

12 Maske barammaa rato pera bisa ngalakone 
pa-apa se la ejalannagi to-rato sabellunna. 
Sengko pas molae apekker: Apa artena oreng 
daddi penter otaba budhu otaba gendheng? 

13Įya, sengko tao, "Hekmat reya abeccean 
dhari kabudhuwan, akantha terrang abeccean 
dhari petteng. 

14 Oreng bangket bisa nangalee dha emma 
tojjuwanna; oreng budhu padha ban se 

ajalan ga-ragaan." Tape sengko tao keya ja 
sakabbinna oreng bakal naremaa papasthen 
se padha bai. 

15 Daddi cana tang pekker, "Sengko bakal 
nanggunga keya papasthen se etanggung 
oreng se budhu. Daddi, apa gunana tang 
hekmat reya?" Sengko pas ngoca e dhalem 
ate ja hekmat jareya pajat tadha gunana 
sakale. 

16 Oreng se budhu bakal ceppedda ekaloppae 
bi oreng, tape oreng se andhi hekmat ta 
kera abit keya ekaengae oreng. Dhi-budhina 
manossa kabbi bakal elanga ta ekaengae 
oreng. Manossa kodu mate, ta parduli se 
penter otaba se budhu. 

17 Daddi odhi reya la tadha artena ka sengko, 
coma madhateng kasossaan. Parcoma, tadha 
bidana bi oreng nyerser angen. 

18 Sabarang se elakone sengko ban hasel 
ollena tang lalakon tadha gunana ka sengko, 
sabab sengko tao jareya kabbi kodu edinaagi 
ka se aganteya sengko. 

19 Ban sapa se taowa, apa se aganteya 
sengko jareya penter otaba budhu? Tape 
maske barammaa se aganteya sengko jareya 
se bakal ngaandhia hasella tang lalakon 
se ekaolle sengko saabidda sengko odhi e 
dunnya reya lantaran sengko alako berra ban 
lantaran tang hekmat. Daddi, jareya parcoma 
keya. 

20 Sateya sengko kasta polana Ia alako ce 


berrana. 

21 Sabab manossa alako berra ngangguy 
sakabbinna hekmadda, pangataowanna 
ban kaahliyanna mon badha se ekaterro 
ekaolleya. Tape dhi-budhina ollena lessona 
jareya kodu edinaagi kabbi ka oreng se 
ta makalowar pello sakale. Daddi jareya 
parcoma, ban ta adil! 

22 Saomorra manossa alako berra ban 
malarat; pas kemma hasella pello konengnga 
se bisa magumbira atena? 

23 Apaa bai se elakone saomorra, madhateng 
kasossaan ban sake ate monggu ka abana. E 
baja malem atena ngalengsang keya. Daddi 
jareya parcoma kabbi. 

24 Monggu ka manossa tadha se abagusan 
dhari ngakan, ngenom ban anemadi ollena 
lalakonna. Sengko apangrasa ja jareya 
paparengnga Allah keya. 

25 Sapa se bisa ngakan ban neng- 
sennengngan ta kalaban Allah? 

26 Allah apareng hekmat, pangataowan ban 
kasennengngan ka oreng se masenneng 
panggaliyanna. Tape oreng se dusa epakon 
alako kaangguy nyare kasap ban nompo 
hasella kaangguy epassraagi ka oreng se 
masenneng panggaliyanna Allah. Daddi, 
jareya kabbi tadha gunana, akantha oreng 
nyerser angen. 

3 ! Sabarang se badha e dunnya reya 


kadaddiyan e bakto se la etantowagi bi 
Allah. 

2 Allah nantowagi bila baktona se lahirra ban 
bila se mateya, bila se namenna ban bila se 
molonga, 

3 bila se mateyana ban bila se mabarasa, bila 
baktona se magujura ban bila se maddegga. 

“Allah nantowagi bila baktona se agellaa ban 
bila se nangesa, bila baktona se agingginga 
ban bila se atariya, 

> bila lalake ban babine se tedhunga apolong 
otaba se alaena, bakto alu-gellua ban bakto 
ngampedda napsona. 

6 Allah nantowagi bakto bila se nemmowa 
ban bila se kaelangana, bakto kaangguy 
nyempen pesse ban bila se wang-mowanga, 

7 bakto kaangguy nyebbit ban bakto 
kaangguy ajai, bakto kaangguy neng-enneng 
ban bakto kaangguy acaca. 

8 Allah nantowagi baktona se bajia ban bila 
se taresnaa, bila baktona se aperranga ban 
bila se rokona. 

? Apa ollena sengko ban bana se alako 
sampe lesso? 

10 Sengko tao bi Allah manossa eparenge 
tanggungan se berra. 

ll Salerana la nantowagi bakto se teppa 
kaangguy apaa bai. Sengko ban bana padha 
eparenge pekkeran terro taowa parkara se 
bakal dhatengnga, tape ta sanggup ngarte 

apa se elampaagi Allah dhari awwal sampe 


aher. 

12 Sengko tao ja monggu ka sengko ban bana 
tadha se lebbi becce dhari neng-sennengngan 
ban ngarassaagi kobassana odhi saomorra. 

13 Lebbi becce sengko ban bana kabbi 
ngakan ban ngenom ban ngarassaagi hasella 
lakona. Jareya paparengnga Allah. 

14Sengko tao ja sakabbinna ollena se 
elampaagi Allah bakal badhaa terros 
salanjangnga. Manossa ta bisa nambai otaba 
ngorange. Bi Allah epakantha jareya sopaja 
sengko ban bana takoa ka Salerana. 

15 Se kalakon sateya, la kalakon sabellunna. 
Se bakal badhaa, la abit se badha. Allah 
nantowagi sopaja se Ia kadaddiyan, 
kadaddiyan pole. 

16 Badha pole se etangalee sengko e dunnya 
reya: e kennengngan se samasthena badha 
kaadilan ban kabeccean, e jadhiya badha 
kajahadan. 

17 Cana tang pekker, Allah bakal ngadilana 
oreng se becce ban se jahat, sabab saneyap 
parkara ban saneyap lalakon bakal kalakona 
teppa e bakto se la etantowagi bi Allah. 

18 Daddi pandhana cana sengko: Allah reya 
ngoji sengko ban bana kaangguy noduwagi 
ja papasthenna sengko ban bana reya tadha 
bidana ban papasthenna keban. 

19 Maske barammaa, papasthenna manossa 
ban keban reya padha bai. Se settong mate, 

se laenna bariya keya. Se dhadhuwa jareya 


padha mahlok. Daddi, manossa ta apojuran 
dhari burun alas, sabab monggu ka se 
dhadhuwa jareya odhi reya tadha gunana. 

20 Kennengngan se etojju se dhadhuwa 
jareya padha. Asalla padha dhari abu ban 
padha abaliya ka abu. 

21 Sengko ban bana ta tao apa errohna 
manossa reya ongga ka attas ban errohna 
keban toron ka tana. 

22 Daddi sengko apangrasa ja monggu ka 
manossa tadha se lebbi becce dhari anemadi 
hasella lalakonna. Laen dhari jareya tadha 
pole se bisa elakone. Manossa ta kera tao apa 
se kadaddiyana saellana mate. 

4 l Saellana jareya sengko netene pole 
sabarang se ta adil se kadaddiyan e 
dunnya reya. Reng-oreng se etendhes 
nanges, ban tadha se endha nolonge. Tadha 
oreng se endha abanto sabab reng-oreng se 
nendhes neggu kakobasaan se raja. 

2 Daddi cana tang pekker, reng-oreng se la 
mate, se la abit mate, asennengngan dhari 
oreng odhi, se sateya gi padha odhi. 

3 Tape se lebbi senneng pole iya areya 
reng-oreng se gi ta lahir, sabab reng-oreng 
jareya gi ta nangalee ka kajahadan se badha 
e dunnya reya. 

4 Sengko tao keya ja reng-oreng e dunnya 
reya alako talebat berrana, tadha laen 
kajabana polana ere nangalee hasella 

lalakonna tatanggana. Jareya lalakon se 


parcoma, akantha oreng nyerser angen. 

> Pera oreng budhu se ju-toju ta alalakon, 
neng-enneng sampe mate kalaparan. 

6 Olle daddi jareya bendher, tape lebbi 
becce andhi arta sakone tape ate taremtem 
etembang alako berra ngangguy tanang dhu 
kalaja ban nyerser angen. 

7 Gi badha pole barang se tadha gunana e 
dunnya reya. 

8 Badha oreng se odhi karathongtheng, 
ta andhi ana otaba taretan. Maske kantha 
jareya, oreng jareya terros alako berra, 
ban atena gi arassa korang malolo, maske 
la bannya artana. Ebagiya ka sapa arta 
ollena makalowar pello koneng ban nolak 
kasennengngan jareya? Jareya parcoma 
keya, pera nyare sangsara e dhalem odhina. 

9 Kadhuwaan lebbi ngontonge etembang 
kadibian. Mon alako kadhuwaan, hasella tanto 
lebbi becce. 

10 Mon se settong labu, settonganna bisa 
nolonge. Tape mon oreng labu, mangkana 
kadibian, palang oreng jareya, sabab tadha 
se bisa nolong. 

1E baja malem mon teppana cellep, oreng 
kadhuwa se tedhung ajar-jajar bisa saleng 
maanga, tape baramma oreng se bisaa anga 
mon kadibian? 

12 Mon oreng kadhuwaan ajalan abareng, 
bisa nangkes serrangan, tape oreng se 

kadibian gampang epakala. Tale tello lambar 


se epentel epadaddi settong malarat se 
epapeggaa. 

13 Apojuran oreng ngodha se mesken tape 
penter katembang rato se la towa tape budhu 
ban ta endha narema babalaanna oreng. 

14Sabab oreng mesken bisa daddi rato, 
bariya keya oreng se kalowar dhari tahanan 
bisa ngalle ka korse karajaan. 

15 Sengko mekkere parkara reng-oreng e 
dunnya reya, sengko laju apangrasa ja e 
antarana reng-oreng jareya tanto badha 
settong oreng ngodha se bakal aganteya rato. 

16 Rayat se epimpin olle daddi ta kaetong 
bannyana, tape saellana rato jareya tadha, 
tadha oreng se asakalangkong ngengae 
kabecceanna. Bendher onggu, kabbi jareya 
parcoma, akantha nyerser angen. 

1 (4-17) Te-ngate mon entara ka 

Padalemman Socce. Lebbi becce entar 
ka jadhiya ngedhingngagiya pangajaran 
etembang ngatorragiya kurban akantha 
reng-oreng se budhu. Reng-oreng jareya ta 
bisa abidaagi se kemma se bendher ban se 
kemma se sala. 

2 (5-1) Pekker gallu sabellunna acaca, ban ja 
ru-kaburu ajanji ka Allah. Sabab Allah badha 
e sowarga ban bana badha e bume, daddi ja 
nya-bannya acaca. 

3(5-2) Sajan waswas ate sajan gampang 
edhatengnge mempe juba. Sajan bannya 

acaca, sajan gampang makalowar caca se 


budhu. 

4(5-3) Daddi, mon bana ajanji ka Allah, 
duli teptebbi janji jareya. Allah ta kasokan 
ka oreng se atengka budhu. Daddi, teptebbi 
janjina. 

“ (5-4) Lebbi becce ja ajanji katembang 
ajanji tape ta eteptebbi. 

6 (5-5) Ja sampe bana makalowar ca-oca se 
andaddiyagi bana dusa, sampe bana kapaksa 
ngoca ka imam se aladine Pangeran, ja bana 
kalero ajanji. Arapaa bana me madukaa 
Allah ka bana sampe hasella lalakonna bana 
epaancor kabbi? 

7(5-6) Akantha mempe rowa bannya se 
tadha artena, bariya keya bannya caca se 
tadha gunana. Tape patako ka Pangeran. 

8(5-7) Bana ja getton mon nangalee 
pangobasa nendhes oreng mesken, arampas 
hana reng-oreng jareya ban ta adil ka 
reng-oreng jareya. Saneyap ponggaba eaobi 
bi attasanna, dineng ponggaba ban attasanna 
jareya eaobi bi pangraja se atenggiyan pole 
pangkadda. 

2? (5-8) La-mala odhina rato targantong keya 
dhari hasella tamennan. 

10 (5-9) Oreng se amata pesse ta tao arassa 
cokop pessena; oreng se gila ka arta arassa 
kaontonganna korang terros. Jareya kabbi 
parcoma. 

11(5-10) Sajan bannya artana oreng, 


sajan bannya keya oreng se kodu epakane. 
Orengnga se andhi ta ontong pa-apa, pera 
tao ja abana sogi. 

12 (5-11) Oreng se daddi koli olle daddi 
ngakan ta cokop, tape sakonena bisa tedhung 
ngeddha. Sabaligga oreng sogi se talebat 
bannya artana, ta ngeddha tedhung polana 
tako. 

13 (5-12) Sengko nangalee barang se 
mangennes ate e dunnya reya: Oreng nompo 
arta kaangguy e bakto kakorangan. 

14 (5-13) Tape arta jareya elang lantaran 
palang, sampe tadha se esangkollagiya ka 
na-anana. 

15(5-14) Manossa reya kalowar dhari 
gandhuanna ebuna abangkang; bariya keya 
adinaagiya dunnya reya ta kalaban ngeba 
pa-apa dhari sabarang ollena se alako berra. 

16 (5-15) Ngennes onggu! Manossa ondur 
akantha padhatengnga. Arapaa me so-lesso 
nyerser angen, apa ollena? 

17 (5-16) Saomorra manossa reya ga-ragaan 
e pettengnga, sossa, waswas, peggel ban 
sake ate. 

18 (5-17) Daddi sateya sengko ngarte ja se 
paleng bagus ka manossa reya iya areya 
ngakan, ngenom ban ngarassaagi kobassana 
hasella lalakonna saabidda odhina se sakejja, 
se eparengngagi Allah ka manossa; Sabab 
jareya papasthenna manossa. 

19 (5-18) Mon oreng narema kasogiyan ban 


arta dhari Allah, ban oreng jareya eedine 
anemadi kasogiyan jareya, oreng jareya kodu 
arassa sokkor ban anemadi hasella lalakonna. 
Jareya paparengnga Allah keya. 

20 (5-19) Allah mossae atena oreng jareya bi 
kagumbiraan, daddi oreng jareya ta kene ate 
mekkere odhina se pera sakejja reya. 

6 l Sengko nangalee pole barang se ta adil 
se talebat nyeksa manossa e dunnya reya. 

2 Kadhang Allah marenge kasogiyan, 
kahormadan, ban arta ka oreng sampe tadha 
pole se ekaterrowe oreng jareya, tape bi Allah 
oreng jareya ta eedine anemadi papareng 
jareya. Sabaligga, oreng laen se ta ekataowe 
oreng jareya se bakal anemadi papareng 
jareya. Daddi jareya kabbi parcoma ban 
mangennes ate. 

3 Maske oreng andhi ana saratos sarta odhi 
abit sampe towa, tape mon odhina ta senneng 
ban ta ekoburragi sapantessa, menorot tang 
panemmo, babaji se mate e bakto lahir lebbi 
becce katembang oreng jareya. 

4Sabab monggu ka babaji jareya ta daddi 
soal apa abana elahirragi otaba enja; babaji 
jareya ondur ka pettengnga, pas ta ekaengae 
oreng. 

> Babaji jareya ta tao nangalee sonarra are, 
ban ta ngarte apa artena odhi reya, daddi 
bisa tedhung taremtem. 

6J areya abeccean katembang oreng se odhi 


dhu ratos taon tape ta tao senneng atena. 
Sabab se kadhuwa jareya padha nojju ka 
settong kennengngan se padha, ta iya? 

7? Manossa reya alako pera sopaja bisaa 
ngakan, tape ta tao arassa cokop. 

8 Daddi apa ontongnga oreng penter mon 
ebandhing ban oreng budhu? Apa pole 
gunana mon oreng mesken atengka bagus e 
nga-tengngaanna masarakat? 

3Jareya kabbi parcoma, akantha oreng 
nyerser angen. Lebbi bagus atena narema 
sabarang se bisa ekaandhi abana, katembang 
ros-terrosan terro jang bannyaan pole. 

10 Sabarang se badha reya la badha dhari 
lamba. Bana tao ja manossa ta bisa alaban 
ka oreng se akowadan dhari abana. 

ll Sajan abit se alaban, sajan ta eanggep 
cacana, la-mala ta olle kaontongan pa-apa. 

12 Baramma oreng se taowa apa se paleng 
becce ka abana e dhalem odhina se pandha 
ban ta aguna, se pera lebat akantha 
jang-bajangan reya? Baramma oreng se bisaa 
ngarte apa se kadaddiyana e dunnya reya 
saellana abana la tadha? 

7 l Nyama se room aparlowan dhari mennya 
se larang; are e bakto mate lebbi becce 
dhari are e bakto buru egandhu ebu. 

2 Lebbi becce entar ka bengko kasossaan 
katembang entar ka kennengnganna pesta. 

Sabab manossa kodu ros-terrosan ngengae 


ja maot anante saneyap oreng. 

3 Kasossaan lebbi becce katembang 
kaperagen. Sanajjan mowa orem asal ate 
loggang. 

4Oreng budhu terros nyerser 
Kasennengngan; oreng penter ros-terrosan 
mekker kamateyan. 

> Lebbi becce epaenga salana bi oreng se 
bicaksana katembang ealem oreng se budhu. 

6 Gellana oreng budhu tadha artena, akantha 
monyena dhuri se ekello apoy. 

7 Mon oreng se bicaksana nepo oreng, jareya 
lalakon se budhu; mon oreng narema pesse 
sogo, rosak babategga. 

8 Aherra settong parkara lebbi becce dhari 
parmolaanna; ate sabbar lebbi bagus dhari 
ate gumbira. 

?Ja ru-kaburu norodi peggella ate; pera 
oreng budhu se nyempen sake ate. 

10Ja atanya, Arapa jaman lamba me 
anyamanan dhari jaman sateya? Pera oreng 
gendheng se atanya kantha jareya. 

11 Oreng odhi masthena andhi hekmat; 
argana hekmat reya padha ban sangkolan; 

12 padha ban pesse se mataremtem ate. Apa 
pole pangataowan parkara hekmat! Sapa se 
andhi pangataowan jareya bakal salamedda. 

13 Kodda tetene sabarang se elampaagi 
Allah. Sapa se bisaa maloros sabarang se 
epabilu bi Allah? 

14 Daddi pagumbira mon bana teppana pojur. 


Tape mon bana teppana palang, ja loppa ja 
kasennengngan ban kasossaan jareya padha 
dhari Allah asalla. Manossa ta tao apa se 
bakal dhatengnga. 

15 Odhina sengko reya tadha gunana, tape e 
dhalem tang odhi reya badha se etangalee 
sengko, iya areya: Badha oreng se becce 
mate, maske abana abakte ka Allah jareya, 
ban badha oreng se jahat lanjang omorra 
maske terros agabay dusa. 

l6Ja ce-becce gallu, ban ja bicaksana 
parana. Apa gunana aradda? 

17 Bariya keya ja hat-jahat parana ban ja 
dhu-budhu gallu. Arapaa bana me terro 
mateya sabellunna baktona? 

18J auwi se dhadhuwa jareya. Mon bana tako 
ka Allah, tanto becce hasella. 

19 Oreng se andhi hekmat lebbi parjuga 
katembang sapolo pangobasa e settong 
kottha. 

20E bume reya tadha oreng se samporna; 
tadha oreng se terros becce ban ta tao 
agabay dusa. 

2l1ja dujan ngedhingngagi cacana oreng, 
sopaja bana ta sampe ngedhing ja bana 
ebasto barengnga. 

22 Bana dibi apangrasa ja bana tao abasto 
oreng keya. 

23Jareya kabbi bi sengko eoji ngangguy tang 
hekmat. Tape sajan esare hekmat jareya, 
sajan jau dhari sengko. 

24 Sapa se bisa nemmo artena odhi reya? 
Talebat dhalem, malarat se epahamana. 

25 Tape sengko bajeng ajar ban nyare 
pangataowan, sopaja olleya hekmat ban 
jawabanna sakabbinna tang partanyaan. 
Sengko ngoddi sopaja ngarteya ja dusa reya 
lalakon se budhu parana ban kajahadan reya 
kanekadan. 

26 Sengko sateya tao ja babine reya apaean 
dhari maot. Kataresnaanna babine reya 
akantha jala ban jebbak se to-sabakto 
bisa ajira mangsana. Pagelluna akantha 
kalenthong se cekka ce serredda. Oreng se 
ajalannagi kasokanna Allah epalopot dhari 
jirana, tape oreng se dusa bakal etawana. 

27 Abas, dhabuna Se Ahli Pekker. Jareya 
kabbi se etemmo bi sengko, e bakto gan 
satengka sengko nyare jawaban. 

28 Sengko gi terros keya nyare jawaban 
laenna, tape ta ahasel. E antarana oreng 
saebu sengko nemmo lalake settong se 
ehormadi bi sengko. Tape e antarana 
reng-oreng jareya tadha babine settonga se 
ehormadi bi sengko. 

29 Pera reya se ekataowe sengko: Allah 
abadhi manossa reya majja ban biyasa. 
Manossa dibi se agabay abana daddi malarat 
ban alet-bulet. 

9 ! Senneng onggu oreng se bicaksana. 


Oreng jareya tao jawabanna sakabbinna 
parkara. Hekmadda manossa andaddiyagi 
mowana nyonar ban bibirra mesem gumbira. 

2Taadi papakonna rato bit sompana bana ka 
Allah. 

3Rato bisa alampaagi apaa bai 
sakencengnga, mon rato ta cocok, 
lebbi becce duli jauwi. 

4 Dhabuna rato epakalowar kalaban wibawa, 
tadha se bangal alaban ka salerana. 

>Oreng se taat ka rato jareya aman 
taremtem odhina; oreng penter tao bila ban 
baramma atoro dhabuna ratona. 

6 Sabarang reya badha baktona ban carana 
tape talebat sakone se epahame manossa! 

7 Tadha oreng settonga se tao papasthen apa 
se bakal etaremaa, ban tadha se bisa ngoca 
apa se bakal kadaddiyana. 

8 Tadha oreng settonga bisa nahan otaba 
manyorot ajalla. Jareya perrang se ta bisa 
esenglae; manossa ta bisa lopot dhari jareya, 
maske ngangguya akkal apaa bai. 

9 Sengko nangalee reya kabbi e bakto 
sengko netene sakabbinna kadaddiyan e 
dunnya reya. Kadhang manossa ngangguy 
kakobasaanna kaangguy macalaka sasamana. 

10 Sengko tao nangalee oreng jahat mate 
laju ekoburragi. Tape e bakto reng-oreng 
jareya mole samarena pangoburanna, 
reng-oreng jareya ngalem oreng jahat buru 

e kottha kennengnganna oreng jareya alako 


jahat. Jareya barang se parcoma keya. 

ll Arapa oreng me ce gampangnga 
ngalakone kajahadan? Lantaran ta duli eberri 
okoman. 

12 Maske oreng jahat agabay dusa saratos 
kale bannyana, oreng jareya paggun odhi 
lanjang omorra. Tape oreng se taat ka Allah 
gampang odhina. 

13 Sabaligga oreng jahat bannya nemmo 
kasossaan. Odhina ceppet lebat akantha jang- 
bajangan. Bakal mateya gi dha-ngodhana, 
lantaran ta taat ka Allah. 

14 Tape jareya lecek kabbi. Abas bai apa se 
sabendherra badha e dunnya reya: Badha 
oreng se abakte ka Allah eokom epakantha 
oreng daraka, badha oreng jahat se eberri 
ganjaran epakantha oreng se taat ka Allah. 
Jareya barang se parcoma keya. 

15 Daddi pandhana, cana sengko oreng reya 
kodu pagumbira. Sabab e dhalem odhina 
e dunnya reya tadha kasennengngan laen 
monggu ka abana, kajabana ngakan, ngenom 
ban anga-bunga. Pera jareya se bisa enemadi 
abana e dhalem lessona se alalakon, saabidda 
odhina se eparengngagi Allah ka abana. 

16E bakto sengko aehteyar sopaja andhia 
hekmat, ban netene sakabbinna kadaddiyan 
e dunnya reya, sengko apangrasa ja maske 
manossa reya alako berra seyang malem 
tadha ambuna, 

17 manossa ta kera ngarte sabarang se 


elampaagi Allah. Maske aehteyar barammaa 
bai, ta kera badha se paham parkara jareya. 
Oreng penter ngako tao, tape sanyatana ta 
tao. 
9 'Jareya kabbi bi sengko epekker 
epagu-onggu. Sengko tao ja Allah reya 
se ngator odhina oreng se teppa ban se 
bicaksana, bariya keya mon oreng jareya 
andhi ate taresna otaba ate baji. Tadha se 
taowa apa se bakal kadaddiyana e budhi are. 

2 Pajat bendher papasthenna oreng reya 
padha kabbi: Oreng se jujur otabana se 
daraka, oreng se bagus otaba se jahat, 
oreng se berse otabana se najjis, oreng se 
ngatorragi kurban otabana se ta ngatorragi 
kurban. Oreng becce ta apojuran dhari oreng 
se dusa, oreng se asompa padha ban oreng 
se ta endha asompa. 

3 Daddi reng-oreng jareya kabbi papasthenna 
padha. Ban jareya tamaso settong parkara se 
mangennes akantha kadaddiyan se kemmaa 
bai e dunnya reya. Saomorra atena manossa 
possa ban kajahadan, pekkeranna possa ban 
kabudhuwan. O-tao pas napa ka ajalla. 

4Tape saabidda oreng gi odhi, gi 
badha pangarebban. Sabab pate se odhi 
asennengngan dhari macan se ta anyaba. 

> Paleng enja, oreng odhi tao ja abana 
mateya, dineng oreng mate ta tao pa-apa. 

Monggu ka oreng mate tadha opana, la-mala 


nyamana la ta ekaengae oreng laenna. 

6 Ate taresna, baji ban napsona, noro mate 
kabbi ban abana. Abana la ta ro-noro pa-apa 
e dhalem sakabbinna kadaddiyan e dunnya. 

7 Mara, kakan bai ban pasenneng. Enom 
anggurra paperak. Allah ta kaberradan, 
la-mala Salerana kasokan. 

8 Dina mowana bana me olle cengngar. 

3 Nemadi odhi reya ban binena bana se 
kataresnan saabidda odhina bana tadha 
gunana se eparengngagi Allah ka bana e 
dunnya. Nemadi sabban are maske tadha 
gunana. Sabab opana pello konengnga bana 
pera jareya. 

10 Lakone sakabbinna tugassa bana paamba 
pate. Sabab dhaggi tadha pekkeran otaba 
lako pole. Tadha elmo otaba hekmat e 
dunnyana oreng mate. Ban ka jadhiya se bi 
bana kodu eentare. 

11E dunnya reya badha pole se etangale 
sengko: Se mennang parlombaan ta 
salanjangnga oreng se santa paberkana, se 
mennang perrang ta salanjangnga oreng se 
kowat. Oreng bicaksana ta salanjangnga 
nemmo kasap. Ban oreng se penter ta 
salanjangnga olle kasogiyan. Bariya keya 
para ahli ta salanjangnga kasohor. Sabab 
sapaa bai bisa ekenneng papasthen se juba. 

12 Manossa ta tao bila saadda se dhapaa. 
Akantha mano se tajira ban juko se ekenneng 


| ` Pengkhotbah 9.131 10.1 ” S23 
jala, bariya keya manossa kateban balai e 


saat se ta eka-sangka. 

13 Areya conto se paleng teppa baramma 
oreng ngargai hekmat e dunnya reya: 

14 Badha kottha kene se pandhudhuna 
sakone. E settong are kottha jareya elorok 
rato raja. Kottha jareya ekeppong ban pagar 
alassa la para epagujura. 

15E kottha jareya badha oreng mesken 
se bicaksana. Kalaban kabicaksanaanna 
jareya oreng buru masalamet kottha jareya. 
Tape sarrena abana mesken, jasana ceppet 
ekaloppae; tadha oreng settonga se enga ka 
oreng jareya. 

16 Daddi, bendher cana sengko ja hekmat 
reya alebbiyan dhari kakowadan. Sanajjan 
kantha jareya hekmadda oreng mesken 
ta eparduli oreng. Cacana tadha se 
ngedhingngagi. 

17 Lebbi becce ngedhingngagi cacana oreng 
se andhi elmo se ekocaagi kalaban ayem, 
katembang cacana pangobasa se eeraagi e 
dhalem kompolanna reng-oreng gendheng. 

18 Hekmat lebbi aguna dhari sanjata, tape 
oreng kasorang se kalero bisa majuba oreng 
bagus sabannyana. 

10 l Babathangnga lala mabaceng 

mennya room sabutol, hekmat se 
tenggi epaelang kabudhuwan se sakone. 

2 La kappra mon oreng penter ajalannagi 


kabeccean ban oreng budhu ajalannagi 
kajahadan. 

3 Kabudhuwanna katon dhari tengka 
gulina. Kagendhengnganna eduduwagi ka 
sakabbinna oreng. 

“Mon bana edukane pangobasa, ja menta 
ambu dhari lalakonna. Maske raja kasalaanna 
bana, mon sabbar ban kalem bana esapora 
keya. 

` Badha kajahadan laen se etangale sengko 
e dunnya reya, iya areya panyalewenganna 
para pangobasa. 

6 Oreng budhu eberrii pangkat se molja, 
oreng raja eberri kennengngan se mandhap. 

7 Sengko tao nangalee nor-dunor nompa 
jaran, dineng oreng agung ajalan soko 
akantha dunor. 

8 Sapa se ngale lobang tanto tabalusok ka 
dhalemmanna; sapa se agubang geddhung 
bakal ekekkea olar se mandi opassa. 

? Sapa se alako e pangaleyanna bato tanto 
loka polana bato jareya. Sapa se nyeba kaju 
olle daddi calaka sampe ena badanna. 

10 Mon birangnga bana tompol ban ta 
egangse bana kodu alako lebbi berra. Angguy 
akkalla se sehat, apa se elakonana ator 
kaadha sabellunna. 

ll Mon olar ngekke sabellunna epanotot 
bi wa-duwa, dhukonna olar tanto la tadha 
gunana. 

12 Cacana oreng penter andaddiyagi abana 


ehormadi, tape oreng budhu mate polana 
cacana dibi. 

13 Dha-adhana molae ban caca se tadha 
parlona, dhi-budhina cacana akantha oreng 
gila. 

14 Oreng budhu pajat bannya cacana. 
Tadha oreng se tao kadaddiyan apa se bakal 
dhatengnga. Tadha se bisa nebbak apa se 
kadaddiyana mon sengko ban bana Ia tadha. 

15 Coma oreng budhu se ta tao jalan ka 
bengkona, alako berra tadha ambuna. 

16 Palang nagara se ratona gi ce ngodhana, 
ban ja-pangrajana samalem benteng apesta 
tadha ambuna. 

17 Pojur nagara se ratona ehormat ban 
ekatakoe rayat, se ja-pangrajana pera ngakan 
mon la napa baktona, ta endha mabu ban 
penter ngampet atena. 

18 Atana bengko tanto bucor mon ta 
epateppa, dhi-budhina bengko jareya mopok 
lantaran kamalessan. 

19 Pesta magella oreng, ban anggur maperak 
atena oreng. Tape se epamajara parlo pesse. 

20] a ca-ngocae rato, maske pera e 
dhalem ate. Ja mesowe oreng sogi, maske 
e katedhunganna dibi. Olle daddi mano 
ngedhing se ekocaagi bana, pas ekabala ka 
orengnga. 

1 1 l Saba pessena bana e dhalem usaha e 
n 


agara manca, tanto e budhi are bana 
olle kaontonganna. 

2 Saba bandhana bana e pan-barampan 
usaha dagang; nyare usaha sanya-bannyana. 
Sabab oreng kodu aga-jaga sabellunna 
dhateng mosiba. 

3 Mon kajuwan robbu, addhep dha emmaa 
bai parobbuna tanto malang e kennengnganna 
parobbuna keya. Mon ondhem agandhu aeng 
sampe sarat, tanto ojan derres gaggar ka 
bume reya. 

“Mon oreng anante angen ban mosem 
sampe samporna, ta kera tao rassana namen 
ban molong hasella. 

> Allah se agabay sakabbinna, manossa ta 
kera ngarte ka se elampaagi Salerana; ban ta 
kera ngarte keya baramma tombuna mahlok 
se anyar e dhalem gandhuanna ebuna. 

6 Tabur ne-binena bana e baja laggu, maske 
la malem ja sampe ambu. Sabab bana ta tao 
taburan se kemma se bagus tombuna. Olle 
daddi se etabur malem ban se etabur seyang 
padha samporna tombuna. 

7 Terana are masenneng ate; saapa 
gumbirana mon bisa ngarassaagi nyamanna. 

8 Bana kodu asokkor mon atamba omor. 
Tape senga, maske bana abit odhi e bume, 
baktona bana e alam maot jang abidan pole. 
Daddi apa pole se earebba? Jareya kabbi 
parcoma ban tadha gunana. 

3 Para ngangodhadan, nemadi odhina bana 


gi ngodhana. Pagumbira saabidda bana gi 
ta towa. Torodi apa pangaterrona bana, 
jalannagi sakabbinna neyadda atena. Tape 
kaengae, Allah se badha e sowarga, pagi 
ngadilana sabarang lalakonna bana. 

10 Buwang kakobateran ban kasossaanna 
dhari atena, sabab bakto ngodha reya ta 
saapa abidda. 

l Kaengae Panceptana bana pongpong 

1 2 bana gi ngodha, sabellunna ngadhebbi 
on-taon se ngeba sangsara. E bakto jareya 
bana tanto ngoca kantha reya, "Ta bajjra 
onggu tang odhi reya." 

2 Mon bakto jareya la napa, matana bana la 
ta terrang, la ta pasda ka sonarra are, bulan 
ban bintang. Ondhem kandel se ngeba ojan, 
bakal terrosa noro bunte bana, ngara bana 
salanjangnga. 

3 Lengngenna bana ngetter ban ta bisa ajaga 
kasalameddan pole. Bettessa se thengtheng 
ta jekjek tadha kakowadanna sakale. Gigina 
la ta genna ta ekenneng pangael kakanan. 
Matana rabeng, pangabassa ta terrang. 

4 Rammena lorong ta saapa ekaedhing ka 
kopengnga, mosik ban panggilingan katon 
mar-samar monyena. Bana ta ngeddha 
patedhungnga, ngedhing monyena mano bai 
bana laju jaga. 

> Bana tako onggaa ka kennengngan se 
tenggi, mon ajalan kodu te-ngate. Obuna 

la pote, mon ajalan sokona eeret. Ate la ta 


andhi karep ban pangaterro sakale. Sengko 
ban bana reya entara ka kennengngan se 
dhi-budhina, reng-oreng e salanjangnga 
lorong padha nanges sarta sossa. 

6 Rantay salaka bakal peggaa ban asa-pesa; 
damar emmas bakal gaggara terros bella; 
talena temba pegga ban rosak; gendhi ancor 
car-kalacer sabalattrana. 

7 Badanna sengko ban bana bakal abaliya 
daddi abu ban tana. Nyaba se maodhi sengko 
ban bana bakal abaliya ka Allah. Salerana se 
apareng nyaba jareya ka sengko ban bana. 

8 Cana sengko, jareya kabbi pajat tadha 
gunana, kabbi parcoma, tadha artena. 

? Se Ahli Pekker jareya penter ban 
bicaksana, daddi eajarragi ka ommat 
sakabbinna pangataowanna. Bannya 
bangsalan se eajari, bendher enjana laju eoji. 

10 Pangkotbah jareya nyare ca-oca se alepor 
ate, ca-oca se etoles reya jujur, ta lecek. 

ll Cacana oreng se penter reya akantha 
tongkedda oreng ngowan se tajem koncona, 
tongket se eangguy ajaga dumbana. 
Kompolanna bangsalan ban babalaan, 
akantha pako se naccek koko. Jareya kabbi 
paparengnga Allah keya, se ngowan sengko 
ban bana, se settong tadha dhuwana. 

12 Na, badha pole se kodu epekker bana 
kalaban te-ngate. Noles buku tadha marena, 

tabannya gallu ajar malesso badan ban 


sokma. 

13 Saellana kabbi bi sengko etembang, areya 
rengkessan se etemmo bi sengko. Patako 

ka Allah, ban toro sakabbinna papakonna, 
sabab manossa eceptaagi pera kaangguy 
Kaparlowan jareya. 

14 Allah ngadilana sakabbinna lalakonna 
sengko ban bana, se juba ban se bagus, 
la-mala keya sabarang se ta etangale oreng. 


Kidung Agung 


l Mastekana jung-kejungan anggidanna 
Sulaiman. Babine 

2 Seyom abdidalem sareng latheepon 
junandalem; kataresnaannepon junandalem 
akobassaan dhari anggur. 

3J unandalem asareddhemman roomma, 
akadi mennya room se nompa; daddi 
junandalem ekaleburi ban-paraban sadajana! 

4 Ngereng duliyan asareng abdidalem, 
Guste Rato baktaagi abdidalem ka kamar. 
Lantaran junandalem abdidalem sadaja padha 
perak, sareng ngalem kataresnaannepon 
junandalem ngalangkonge anggur; pantes 
ban-paraban padha lebur ka junandalem. 

>E, babinean Yerusalim, maske celleng 
sengko raddin; celleng akantha mah-kemah 
Kedar, tape lebur akantha dhen-kordhen e 
karatonna Sulaiman! 

6Ja abas tang kole se celleng, sabab sengko 
kapanasan sonarra are. Tang ka-kaka gigir 
ka sengko; sengko esoro alako e kebbun 
anggur; sampe ta andhi bakto ngorosa tang 
aba dibi. 

7 Ngereng dhabuwagi, kakase, e kadhimma 
junandalem ngowan ba-dumbana, 
epatedhung e kadhimma sareng junandalem 
e baja asar? Masa abdidalem alenglenga 


Kidung Agung 1.81 17 2 
nyaree se junandalem e antarana ba- 
dumbana ca-kancaepon junandalem? 

Lalake: 

8 Masa bana ta tao kennengnganna, e, se 
raddin e antara babinean? Toro bai lampadda 
sokona ba-dumba se bannya rowa, owan 
bi-embina bana e seddina parkemahanna 
reng-oreng ngowan. 

? Kakase, bana akantha jaran bine se narek 
karetana rato Messer. 

10 Pepena bana ce leburra katotoban eyasan, 
leerra bagus ngangguy kalong mamatan. 

ll Sengko kabbi agabayyagi bana eyasan 
dhari emmas epobuwi ne-mane salaka. 
Babine: 

12 Sabatara tang rato ren-sarenan, tang 
mennya room asareddhemman. 

13 Tang kakase akantha mennyan roomma, e 
bakto marobbu e tang dhadha. 

14 Tang kakase akantha bungkana kembang 
pacar e bun-kebbun anggur En-Gedi. Lalake: 

15 Raddin onggu bana, le, raddin onggu 
bana! Matana nyonar agandhu taresna. 
Babine: 

16jJ unandalem bagus onggu, kaka, 
junandalem gantheng onggu! Katedhunganna 
junandalem sareng abdidalem neng e rebba 
se biru. 

17 Kalenggiyannepon junandalem sareng 
abdidalem ngangguy cangga bungkana aras, 
atana dhari bungkana comara. 

2 l Abdidalem namong mawar dhari Saron, 
kembang kacobung e ra-cora. Lalake: 

2 Akantha kembang kacobung e ombut se 
adhuri, kantha jareya tang kakase e antarana 
para pottre. Babine: 

3 Akantha bungkana appel e tengngana 
ka-bungkaan e alas, kantha jareya tang 
kakase e antarana lalakean. Sengko senneng 
ngaop e babaanna, buwana padha manes 
rassana. 

4Sengko egiba ka kennengnganna pesta, 
pangabassa ka sengko noduwagi taresnana. 

> Mara, ra, sengko reya pakowattagi bi 
manesan buwana anggur, paseggerragi 
sengko reya bi buwana appel, sabab sengko 
reya sake asmara. 

eTanang kacerra nagenne tang cethak, 
tanang kanganna agellu tang badan. 

7 Mara ajanji, e, babinean Yerusalim, demi 
dang-keddang ban manjangan e ra-ara, 
ja bana ta agangguwa kataresnaan reya, 
sabellunna katekkan se daddi pangaterrona. 
Babine: 

8 Edhingngagi! Tang kakase rabu, akantha 
budhuna manjangan otabana keddang. 
Ca-loncaan e nong-gunong, ca-kencaan e 
mo-gumo. Abas, rowa ngadek e budhina 
geddhung, socana re-sareyan, nyorne dhari 
ca-racana candhela. 

9(2:8) 


Kidung Agung 2.101 3.1 

10 Edhingngagi, tang kakase adhabu ka 
sengko. Lalake: Mara dha enna, le, mara dha 
enna! 

l1 Abas, mosem cellep la lebat nembara la 
lobar. 

12E teggal bang-kembang padha mekkar; 
mosem notto la napa; oreng ngedhing 
monyena keteran e tanana sengko ban bana. 

13 Bungkana ara la molae badha buwana; 
bungkana anggur arooman kembangnga. 
Mara dha enna, le, mara dha enna. 

140, tang dara se badha e ke-lekkena bato, 
e pangeteggan e bung-lambungnga gunong 
se durjet, mara patao robana bana ka sengko, 
mara pakaedhing sowarana, sabab robana 
bana raddin, sowarana tenne. 

15 Pega rang-garangan rowa, rang-garangan 
ne-kene se marosak kebbun anggur, sabab 
tang kebbun anggur teppana ngembang. 
Babine: 

16 Tang kakase reya tang andhi, ban sengko 
reya kaagunganna; salerana se ngowan 
ba-dumbana e antarana bang-kembang 
kacobung 

17 sampe angen laggu molae dhateng, 
ban jang-bajangan elang. Ngereng abali, 
kakase, pakadi keddang, pakadi budhuepon 
manjangan e Pagunongan Beter. 

3 1E baja malem, e tang katedhungan, 
e dhalem mempe sengko nyare tang 
kakase, sengko nyare, tape ta etemmo. 


“Kidung Agung 3.21 10 5 

2 Sengko jagaa alenglenga e kottha, kabbi 
lorong ejalanana. Sengko nyareya buwana 
tang ate; bi sengko esare, tape ta etemmo. 

3 Sengko etemmo oreng se apattrol e kottha, 
sengko laju atanya, "Ponapa sampeyan ta 
tapanggi sareng buwana ate kaula?" 

4Sengko buru nyengla dhari reng-oreng 
se apattrol jareya laju tatemmo ban tang 
buwana ate. Bi sengko eteggu, ta eocol pole, 
pas egiba ka bengkona tang ebu, ka kamarra 
oreng se alahirragi sengko. 

> Mara ajanji, babinean Yerusalim, demi 
dang-keddang ban manjangan e ra-ara, ja 
bana ta agangguwa tang kataresnaan reya, 
sabellunna katekkan se daddi pangaterrona. 
Babine: 

6 Apa rowa se dhateng dhari sagara beddhi, 
akantha okos se apel-kempel? Roomma 
akantha dupa ban mennyan, ban beddhana 
gang-dagang se arooman. 

7 Abas, rowa tandhuna Sulaiman, 
ekalenglenge oreng se parjuga sabidak oreng, 
reng-oreng parjuga dhari bangsa Israil, 

8 se padha andhi pangalaman e dhalem 
perrang. Reng-oreng jareya padha nyongkel 
peddhang, asadhiya ngadhebbi serrangan e 
baja malem. 

? Sulaiman abadhi tandhu dhari kaju se 
paleng bagus. 

10 Canggana dhari salaka, panyandharanna 
dhari emmas. Kalenggiyanna barnana bungo 


Kidung Agung 3.111 4.6 
terrong, esolam babinean Yerusalim kalaban 


senneng ate. 

ll Mara kalowar, babinean Siyon, tenggu 
Rato Sulaiman se ngagem jamang se 
epasangngagi ebuna, ebakto akabin, eare 
se magumbira panggaliyanna. 

4 ' Lalake: Bana ce raddinna, le, bana 

raddin onggu! Mata e budhiyanna totobba 
mowana bana akantha dara; obuna bana 
akantha embi saambalan, se toron dhari 
mo-gumo Gileyad. 

2 Gigina bana pote akantha dumba 
saambalan se buru ecokor ban epandhii 
badanna; sang-sapasang akantha budhuna 
dumba kembar, maske settonga tadha se 
elang. 

3 Bibirra bana akantha pita mera, colona 
bana ce leburra. Pepena akantha dalima 
saseba, ngetek e budhiyanna totobba 
mowana. 

4 Leerra bana akantha manarana Daud se 
epaddek epanyempen sanjata. Kalongnga 
akantha tameng saebu, gadana para 
pahlawan. 

> Sosona bana akantha budhuna manjangan 
dhadhuwa, otaba budhuna keddang kembar 
se teppana amba e antarana bang-kembang 
kacobung. 

6 Sengko ce terrona entara ka gunong ban 
ka gumo mennyan, sampe angen laggu 
ngalesser, mamosna papetteng baja malem. 


Kidung Agung 4.71 16 7 
' Bana ce raddinna, Te, tadha calena sakale. 
8 Mara toron ban sengko dhari Gunong 

Libanon, le, mara toron ban sengko dhari 

Gunong Libanon. Toron dhari koncona 

Amana, dhari koncona Senir ban Hermon, 

kennengnganna macan ban macan toltol. 

? Bana ngapencot tang ate, le, tang 
pangantan, tang ate kapencot ban 
pangabassa matana, kalaban kalong 
mamatan se ngeyase leerra. 

10 Kobassa onggu taresnana bana, le, 
tang pangantan, akobassaan dhari anggur. 
Mennyana bana room asareddhemman, 
alebbidan dhari racegan apaa bai. 

ll Cacana bana manes, le, akantha maddu 
se morne ban susu. Kalambina bana roomma 
akantha Gunong Libanon. 

12 Tang kakase kebbun se apagar geddhung, 
kebbun se apagar geddhung, somber se 
ekonci. 

13E dhissa tombu ka-bungkana dalima, se 
buwana paleng nyaman. Kembangnga pacar 
ban om-rooman, 

l4om-rooman ban konye, kaju manes ban 
tebbu, ban bungkana mennyan acem-macem. 
Mennyan ban garu, ban om-rooman se 
acem-macem. 

15 Dhari somber e tang kebbun nancel aeng 
odhi se agili dhari Libanon. Babine: 

16 Mara jaga, angen dhaja, mara dha enna 
angen lao! Mara dhateng ka tang kebbun, 


Kidung Agung 5.11 6 8 
me olle roomma asareddhemman. Moga tang 
kakase rabuwa ka kebbunna, ban adhaar 
wa-buwaan se nyaman. 

l Lalake: Sengko dhateng ka tang kebbun, 
5 le, tang pangantan, sengko makompol 
mennyan ban racegan om-rooman; sengko 
ngakan lebunna nyarowan ban tang maddu, 
ngenom tang aeng anggur ban susu. 
Babinean: Mara ngakan ban nom-enoman, 
kanca, enom pasampe mabu kasmaran! 
Babine: 

2 Sengko tedhung, tape tang ate jaga. 
Edhingngagi, tang kakase nokthok labang. 
Lalake: Bukka labangnga, le, tang kakase, 
tang mano dara, tang buwana ate; tang 
cethak bacca ekenneng ebbun, tang obu 
ecapcabi ebbun malem. Babine: 

3 Kalambi abdidalem ampon ebukka; ponapa 
epasanga pole? Soko abdidalem ampon 
ebaccowe, ponapa epakotora pole? 

“Tang ate dhek-gadheggan polana tang 
kakase neggu gu-tegguna labang. 

> Daddi sengko jaga mokkaana labang 
tang kakase. Mennyan nyapcap dhari tang 
tanang ban tang garigi, sampe gu-tegguna 
kancengnga labang bacca. 

6 Tang kakase bi sengko ebukkae labang, 
tape tang kakase la ondur. Sengko ce 
kerrongnga ka sowarana; bi sengko esare, 
tape ta etemmo keya. Bi sengko eolok 
asmana tape ta nyaot sakeccaba balakka. 


Kidung Agung 5.71 15 

7 Sengko etemmo bi reng-oreng se apattrol 
e kottha; sengko epokol ban epaloka; tang 
salendhang erampas ban ekala. 

8 Mara ajanji, babinean Yerusalim, mon bana 
nemmo tang kakase, kabalaagi ja sengko 
sake kasmaran. Babinean: 

3 Paraban se paleng raddin, apa kakasena 
bana alebbiyan dhari kakase en-laenna? 
Apa kakasena bana alebbiyan dhari kakase 
en-laenna, me bi bana sengko kabbi esoro 
ajanji kantha jareya? Babine: 

10Tang kakase gaga gantheng, settong e 
antarana salaksa. 

ll Serana akantha emmas, emmas morne, 
rambudda aba-omba ban celleng, celleng 
akantha dhangdhang. 

12 Socana akantha dara se badha e somberra 
aeng, dara se mandhi susu, toju e penggirra 
taman. 

13 Pepena akantha kebbun palappa se room, 
lathena akantha kembang kacobung se agili 
mennyan se asli. 

14 Astana bagus, asesser emmas ban 
mamatan, badanna akantha gaddhing 
ataretes bato mamatan. 

15 Bettessa akantha ga-cangga marmar 
se pote, se elanggane emmas morne. 
Parabaanna gaga akantha nong-gunong 
Libanon lebur akantha bungkana aras. 


Kidung Agung 5.161 6.7 = 10 

16 Padhabuna lemma manes, apana bai 
ngapencot ate. Kantha jareya tang kakase, 
ban tang kanca, babinean Yerusalim. 

l Babinean: Entar dha emma kakasena 
bana paraban se paleng raddin? Entar 
dha emma kakasena bana, mara etolongana 

nyare? Babine: 

2 Tang kakase meyos ka kebbunna, ka 
kebbunna pa-palappa ngowan ba-dumbana 
e kebbun, ban metthek bang-kembang 
kacobung. 

3 Sengko reya kaagunganna tang kakase, 
salerana tang andhi, salerana ngowan 
ba-dumba e nga-tengngaanna kembang 
kacobung. Lalake: 

4 Bana raddin, le raddinna akantha kottha 
Yerusalim, akantha kottha Tirzah. Bana 
ngapencot ate, akantha tantara ban 
bul-ombulla. 

> Mara atole ka sengko, sabab sengko 
bingong nangalee pangabassa bana. Obuna 
bana akantha embi se pak-ampagan, se toron 
dhari mo-gumo Gileyad. 

6 Gigina bana pote akantha ba-dumba 
se buru ecokor ban epandhii sabadan; 
sang-sapasang akantha dhu-budhuna dumba 
se kembar tadha se elang settonga balakka. 

7 Pepena bana akantha dalima saseba, ta 
etangale, badha e budhina kodhungnga 
mowana. 


Kidung Agung 6.81 7.1 | 11 
8 Maske badha sabidak prameswari, ban 


ballung polo seller, sarta ban-paraban ce 
bannyana, 

*tape pera settong buwana ate se 
ekaterrowe sengko, se raddin akantha dara, 
ana nonggal kakasena ebuna. Ban-paraban 
padha ngabas ban padha ngalem, para 
prameswari ban para seller heran nangalee 
robana. 

10Sapa rowa se dhateng akantha pajjar se 
buru ngombar, lebur akantha bulan pornama, 
tera akantha are? Ngapencot ate, akantha 
tantara se ngeba bul-ombulla? 

ll Sengko entar ka kebbun konale, ngabasa 
bang-kembang e cora; pola bungkana anggur 
me la kalowar pocedda kembang, ban 
bungkana dalima la padha ngembang. 

12 Sengko rep-ngarep kataresnaanna bana, 
akantha oreng se terro nompaa kareta 
perrang abarengnga ban oreng agung. 
Babinean: 

13 Mara, paraban Sulam, mara padha 
atari, sopaja sengko ngennenga nenggu. 
Babine: Arapa bana me terro nangaleyana 
sengko teppana atari e antarana barisanna 
reng-oreng se padha nenggu? 

7 l Adhu, paraban se anggun, leburra 

sokona bana se ngangguy sandhal 
jareya. Legguna pokangnga akantha eyasan 
gabayanna seniman. 


| Kidung Agung 7.21 10 12 

2 Bujella akantha tobung se bungkol se ta tao 
kakorangan anggur campor. Tabuna akantha 
tombuganna gandum se ekalenglenge 
bang-kembang kacobung. 

3 Sosona akantha budhuna manjangan 
dhadhuwa, akantha keddang se kembar. 

4 Leerra akantha manara gaddhing. Matana 
akantha man-taman e Hesybon, e seddianna 
labang saketheng Batrabim. Elongnga 
akantha manara e Gunong Libanon, se 
ngadhep ka kottha Damsyik. 

> Cethagga akantha Gunong Karmel; obuna 
se ekoncer agalirap akantha kaen saten se 
paleng bagus; sampe ngapencot atena rato. 

6 Raddin onggu bana reya, se paleng 
ekataresnae e antarana se ekaleburi. 

7 Badanna anggun akantha bungkana korma, 
sosona akantha gundhunganna buwana. 

8 Terrona sengko naea ka bungkana korma 
jareya, ban metthega gundhunganna buwana. 
Sosona bana akantha gundhunganna anggur, 
nyabana room akantha appel, 

3 colona manes akantha buwana anggur! 
Babine: Dina anggur jareya me olle terros agili 
ka tang kakase tadha ambuna; madhateng 
kasmaran, la-mala ka reng-oreng se teppana 
tedhung. 

10 Sengko kaagunganna tang kakase, se 
terro ka sengko. 


Kidung Agung 7.111 8.3 13 

ll Ngereng ja meyosa ka talon, kakase, 
kelem e teggal e antarana bang-kembang 
pacar. 

12 Ngereng ja meyosa ka kebbun gu-laggu, 
nengale ponapa anggurra ampon kalowar 
pocedda kembang, ponapa kembangnga 
ampon mekkar; ponapa bungkana dalima 
ampon padha ngembang. E kadhissa 
abdidalem ngatorragiya kataresnaan 
abdidalem ka junandalem. 

13 Bungkana arak room bauna, e seddianna 
labangnga junandalem sareng abdidalem 
badha wa-buwaan se nyaman acem-macem, 
se ampon abit sareng se gi buru epetthek; 
sadaja sareng abdidalem esempen kaator 
junandalem. 

8 l Adhu, ja sakenga junandalem kadhinto 

taretan abdidalem tonggal rama tonggal 
ebu, se oneng nyoso ka ebu abdidalem, 
tanto junandalem sareng abdidalem eseyom 
manabi tapanggi e lorong, sabab ta kera 
badha se ngocae abdidalem. 

2 j unandalem sareng abdidalem ebaktaa ka 
compona ebu sopaja junandalem kengenga 
ngajari abdidalem. Junandalem eatorana 
anggur se room, sareng aengnga buwana 
dalima. 

3 Asta kacerra junandalem neggui abdidalem, 
asta kanganna agellu abdidalem. 


— Kidung Agung 8.41 10 14 
“Mara ajanji, babinean Yerusalim, bana 


ta agangguwa tang kataresnaan sabellunna 
katekkan se daddi pangaterrona. Babinean: 

> Sapa se dhateng dhari sagara beddhi rowa, 
se nyandhar ka kakasena? Babine: Abdidalem 
abungowe junandalem e babana bungkana 
appel, kennengngannepon junandalem 
egandhu sareng elahirragi. 

6 Padaddiyagi abdidalem kadhinto buwana 
atena junandalem, ja kantos junandalem 
agellu oreng laenna kajabana abdidalem 
malolo; sabab kataresnaan kadhinto kowadda 
akadi maot, akadi dunnyana oreng mate 
kobasana napso. Rabbangnga akadi apoy, 
bar-galabaran kantos oreng padha tako. 

7 Aeng sabannyana ta mampo mamate 
kataresnaanna ate, banjir ta kobasa alanyo. 
Manabi oreng marengngagi sadaja artana 
epamondhuda kataresnaan, se ekaolle tanto 
namong eya-seya. 

8 Sengko kabbi andhi ale babine se sosona 
gi kene. Epabarammaa bi sengko kabbi ale 
jareya mon badha oreng dhateng alamar? 

?Ja sakenga tang ale jareya geddhung, 
bi sengko sataretan epaddeggana manara 
salaka e attasanna. Ja sakenga ale jareya 
labang saketheng, bi sengko sataretan 
epalanga ban kaju comara. Babine: 

10 Sengko reya geddhung bato, ban 
manarana tang soso. Tang kakase ngagali 


Kidung Agung 8.111 14 15 
ja e dhalem salerana, sengko nemmo 
kasennengngan. Lalake: 

11 Sulaiman kaagungan kebbun anggur e 
Baal-Hamon; kebbun jareya epagarap ka 
oreng se ajaga. Se agarap kebbun jareya 
rang-sorangnga majar saebu pesse salaka, 
menangka gantena hasella, 

12 ban narema pesse dhu ratos menangka 
opana lessona. Dina pesse jareya kala bana, 
Sulaiman, ban bagi ka para panjagana 
kebbunna bana. Tape tang kebbun anggur 
tang andhi dibi, badha e adhaanna sengko 
reya. 

13 He, reng-oreng se ngennengnge kebbun, 
ca-kanca terro ngedhinga sowarana bana; 
mara sengko ngedhingngagiya keya! Babine: 

14 Ngereng duli rabu, buwana ate, ngereng 
rabu akadi keddang, akadi budhuna 
manjangan e Pagunongan Beter. 


Yesaya 


1 l Ketab reya aesse sen-pessen parkara 
Yehuda ban Yerusalim se enyataagi Allah 
ka Yesaya, pottrana Amos, e bakto Uziya, 
Yotam, Ahas ban Hizkiya marenta e Yehuda. 

2 Mara edhingngagi, langnge, mara 
edhingngagi pagu-onggu bume! Dhabuna 
PANGERAN, "Na-ana se epeyara bi Sengko 
sateya aberonta ka Sengko. 

3 Sape bai tao ka lorana, hemar gi tao ka 
baddhana kakanna se esadhiyaagi lorana. 
Tape Tang ommat Israil ta kantha jareya; 
kabbi padha ta ngarte." 

“Palang bana, bangsa se dusa, reng-oreng 
se bejjat ban daraka! Bana tabalusok polana 
dusana dibi! Bana nolak PANGERAN ban 
mongkore Allah Se Mahasocce se kodu 
esemba bi bana. 

> Arapa bana me gi terros alaban? Apa bana 
terro eokoma jang berraan? Cethagga bana 
la bannya porona, ate ban pekkeranna bana 
sake. 

6 Dhari cethak sampe ka pa-dapana sokona 
bana tadha se barasa. Bana bannya barana, 
dhang-malendhang ban ka-loka. Ka-lokana 
bana jareya gi ta ebersee otaba ebetbet, ban 
gi ta etambai bi mennya. 


Yesaya 1.71 13 
7 Nagarana bana la epaancor; tha-kotthana 


la eobbar, tadha karena. Tanana bana ekala 
ban sabarang epaancor kabbi bi reng-oreng 
manca eadhana matana. 

8 Pera kare Yerusalim se la ekeppong ban ta 
bisa apa-rapa, akantha ranggun e kebbun 
anggur otabana ko-bengkowan e kebbun 
temon. 

2Ja sakenga PANGERAN Se Mahakobasa 
ta apareng partolongan sampe badha 
reng-oreng se gi salamet e antarana sengko 
ban bana, tanto kabbi Ia padha mate tadha 
karena akantha Sodom ban Gomora. 

10 Yerusalim, para pamimpin ban bangsana 
bana la daddi akantha Sodom ban Gomora. 
Edhingngagi apa dhabuna PANGERAN ka 
bana; tetene apa se eajarragi Allahna sengko 
ban bana. 

11 PANGERAN adhabu, "Cana bana Sengko 
esanggu senneng narema kurban se ros- 
terrosan eatorragi bana ka Sengko? Sengko 
busen ka ba-dumba kurban obbaranna bana 
ban ka gajina budhuna sapena bana. Dharana 
sape lake, dumba ban embi, Sengko ta 
endha. 

12 Sapa se nyoro bana ngeba sakabbinna 
tor-ator jareya e bakto bana entar abakte ka 
Sengko? Sapa se nyoro bana abek-lembek e 
Tang Padalemman Socce? 

13 Parcoma bana ngeba tor-ator jareya. 
Sengko ngalennyer ngedhing bauna. 


.... Yesaya 1.141 20 | 
Sengko baji nangalee bana arayaagi Bulan 


Anyar, re-are Sabat ban re-are raja sarta 
kompolan-kompolan kaagamaan. Jareya 
kabbi bi bana epagedda bi sa-dusana bana 
ban jareya maberra Sengko; Sengko la lesso 
se nanggung. 

14(1:13) 

15 Mon bana ngangka tanangnga kaangguy 
adua, Sengko ta ngedhingngagiya. Maske 
saapa bannyana duana bana, bi Sengko 
ta eedhingngagiya, sabab tanangnga bana 
jareya la seggut eangguy matee oreng. 

16 Baccowe badanna bana pasampe berse. 
Ambuwi sakabbinna lalakonna bana se daraka 
jareya. Onggu, ambu, ja alako daraka pole, 

17 mara ajar alako becce. Pajaga kaadilan 
ban patadha panganeyajaan; bagi hana 
na-kana jatim ban billai parkarana randha." 

18 PANGERAN adhabu, "Mara oros pamare 
parkara reya. Maske bana mera metthal 
polana sa-dusana, bi Sengko ebaccowa 
epasampea pote ngetthak. Maske dusana 
bana bannya ban berra, bi Sengko esaporaa 
kabbi. 

19 Mon bana endha taat ka Sengko, bana 
bakal arassaagiya kobassana sakabbinna se 
bagus se ehasellagi nagarana bana. 

20 Tape mon bana ta endha atoro ka Sengko, 
bana bakal mateya e dhalem perrang. 
Sengko, PANGERAN, la ngoca." 


Yesaya 1.211 28 
21 Kottha se lamba esto, sateya akantha 


sondel! Lamba pandhudhuna kabbi adil ban 
jujur, tape sateya aesse reng-oreng se dujan 
matee oreng. 

22 Yerusalim, lamba bana akantha salaka, 
tape sateya la tadha ajina. Lamba bana 
akantha anggur se nyaman, tape sateya pera 
aeng malolo. 

23 Para pamimpinna bana pamberonta ban 
daddi ro-sorona maleng; dujan narema 
tor-ator ban pesse sogo. Ta endha abillai 
na-kana jatim e pangadilan; ta endha 
ngedhingngagi gugadda dha-randha. 

24 Daddi PANGERAN Se Mahakobasa, Allahna 
Israil adhabu, "He, Tang so-moso, Sengko 
malessa sake ate ka bana, sampe bana ta 
marepot Sengko pole. 

25 Bi Sengko bana eokoma. Akantha oreng 
se mamorne logam, bariya keya bi Sengko 
bana epamorneya; tor-kotorra epanyeseya 
dhari bana. 

26 Bi Sengko bana eberriana pole kim-hakim 
ban panasehat akantha lamba. Daddi 
Yerusalim bakal esebbuda kottha se adil ban 
esto." 

27 PANGERAN reya adil, daddi tanto 
masalamet Yerusalim ban reng-oreng se 
atobat. 

28 Tape reng-oreng dusa se aberonta ka 
Salerana bakal epamateya, ban se ajauwi 
Salerana bakal epamosnaa. 


Yesaya 1.291 2.4 5 
29 Reng-oreng jareya bakal todhusa 


polana nyemba ka ka-bungkaan ban andhi 
bun-kebbun se eangguy abakte ka ba-diba. 

30 Reng-oreng jareya bakal daddiya akantha 
kajuwan raja se elop dhaunna, ban akantha 
kebbun se ta eseram. 

31 Akantha darameyan se katonon polana 
elettee apoy, bariya keya reng-oreng se 
andhi kakobasaan bakal epamateya polana 
lalakonna dibi se daraka, ban tadha se bisaa 
nahan sopaja reng-oreng jareya ta sampea 
epaancor. 

2 l Areya pessen se edhabuwagi Allah 

parkara Yehuda ban Yerusalim se etarema 
Yesaya pottrana Amos: 

2E re-are se bakal dhateng reya gumo 
kennengnganna Padalemman Socce e 
nonggul ce tenggina ban manjeng sodek e 
attas nong-gunong ban mo-gumo. Sa-bangsa 
bakal entara ka jadhiya anyo-ronyo, 

3 kabbi padha ngoca, "Mara ja onggaa ka 
Gumona PANGERAN, ka Padalemmanna Allah 
Israil. Salerana bakal ngajarragiya sengko 
ban bana apa se kodu elakone sengko ban 
bana. Sengko ban bana noroa jalanna, sabab 
pangajaranna PANGERAN dhari Yerusalim 
asalla, Salerana abu-dhabu dhari Siyon." 

4Salerana bakal ahakimana e antarana 
sa-bangsa, ban motose parkara e antarana 
ku-suku bangsa. Peddhang bakal etempaa 
epadaddi salaga, ban tombak epadaddi 

ladding panyokor. Sa-bangsa ambuwa se 


saleng serrang, ban ambu se aya-sadhiya 
entara aperrang. 

He, toronanna Yakub, mara ja ajalana e 
dhalem terana PANGERAN! 

6Ya Allah, Junandalem ampon adinggallagi 
ommadda, toronanna Yakub! Sabab e 
man-kadhimman e nagara kadhinto oreng 
ngangguy elmo tennong sareng elmo seher 
se asalla dhari oreng temor sareng oreng 
Filistin. Reng-oreng gapaneka nerowe adadda 
reng-oreng manca se talebat bannyana 
apolong e kadhinto. 

7 Nagarana bannya emmas sareng salakana, 
artana ta sakera-kera. Jaranna talebat 
bannyana, karetana ta kabilang. 

8E man-kadhimman badha brahala, 
sarengngan reng-oreng gapaneka nyemba 
ca-arca badhiyanna dibi. 

9 Saneyap oreng badhi eya-seyaa sareng 
eaebbagiya. Ja parenge sapora reng-oreng 
gapaneka, GUSTE! 

10 Reng-oreng jareya bakal masoa ka 
dhalem wa-guwa e mo-gumo karang, otabana 
ngaleya lobang e dhalem tana sopaja lopoda 
dhari babendunna PANGERAN ban dhari 
kobasana se molja. 

ll Manossa se sombong bakal eaebbagiya 
ban se angko epasojuda. Pera PANGERAN se 
bakal eagungngagiya. 

12 PANGERAN Se Mahakobasa la neptebbagi 


settong are kaangguy ngaebbagi reng-oreng 
se matenggi abana ban ngokoma reng-oreng 
se sombong ban se angko. 

13 Ka-bungkana comara Libanon se tenggi 
ban sakabbinna kajuwan raja e Basan bakal 
epamateya. 

14 Nong-gunong ban mo-gumo se tenggi 
bakal eparataa. 

15 Ra-manara se tenggi ban dhung- 
geddhungnga binteng bakal epagujura. 

16 Pal-kapal se paleng raja ban paleng bagus 
bakal epanyellemma. 

17 Manossa se sombong bakal eaebbagiya 
ban se angko epasojuda. Pera PANGERAN se 
bakal eagungngagiya. 

18 La-brahala bakal mosnaa kabbi. 

19E bakto PANGERAN ngadek ban 
magundhek bume, oreng bakal masoa ka 
wa-guwa e mo-gumo karang otabana ngaleya 
lobang e dhalem tana sopaja lopoda dhari 
babendunna PANGERAN ban dhari kobasana 
se molja. Mon are jareya la napa, la-brahala 
emmas ban salaka se esemba reng-oreng 
jareya, la-brahala gabayanna tanangnga 
reng-oreng jareya dibi, bakal edinaagiya ka 
tekos ban babburu. 

20(2:19) 

21 (2:19) 

22 Daddi, ja ngarep ka manossa se ta 
langgeng, sabab manossa reya tadha ajina. 


Yesaya 3.11 9 8 
3 1 Saongguna PANGERAN Se Mahakobasa 


bakal manyenglaa dhari Yerusalim ban 
Yehuda sakabbinna parsadhiyaanna kakanan 
ban nom-enoman. Bariya keya sakabbinna 
oreng se eandellagi e jadhiya, iya areya: 

2 para pahlawan ban parjurit, hakim ban 
para nabbi, tokang ramal ban panasehat, 

3 parwira, oreng penting ban nagarawan, 
tokang seher ban tokang tennong. 

4 PANGERAN bakal ngangkada 
ngangodhadan epadaddiya pamimpinna 
rayat, se bakal marentaa sakarebba dibi. 

>Oreng bakal padhaa saleng seksa. Se 
ngodha ta marduli se towa, se kene ta ngargai 
se raja. 

6E bakto jareya oreng bakal noddua sala 
settong dhari balana sambi ngoca, "Pera 
bana se gi andhi angguy se pantes; daddi 
mara bana daddi pamimpinna sengko kabbi e 
jaman se possa ban kasossaan reya." 

' Tape oreng jareya bakal nyaoda, "Sengko 
banne dhukon! Sengko ta andhi kakanan 
ban angguy keya. Ella, sengko ja soro daddi 
pamimpinna bangsa!" 

8 Ongguwan, Yerusalim la gaggar! Yehuda 
la ngalotor! Sabab sabarang ocana ban 
lalakonna reng-oreng jareya alaban ka 
PANGERAN ban nangtang kakobasaanna. 

3 Tengkana se sombong noduwagi 
kajahadanna. Reng-oreng jareya rang- 
terrangan alako dusa akantha oreng Sodom 

lamba rowa. Palang reng-oreng jareya! 


Reng-oreng jareya madhateng calaka ka 
abana dibi. 

10 Dhabuna PANGERAN, "Kabala ka reng- 
oreng se taat ka Sengko ja abana bakal 
sennengnga atena ban bakal salamedda. 
Reng-oreng jareya bakal ngarassaagiya 
kobassana hasella lalakonna. 

l1 Tape palang oreng se daraka! Reng-oreng 
jareya bakal epakanthaa oreng laen se 
nanggung lalakonna reng-oreng jareya. 

12 Tang ommat bakal enyek-enyegga 
tokang riba ban eperressa lenta darat. Tang 
ommat bakal egibaa ka jalan se sala bi para 
pamimpinna sampe ta tao pole jalan se 
kemma se kodu elebadi." 

13 PANGERAN la siyap se agugada ban 
ngadilana ommadda. 

14 PANGERAN bakal daddiya hakimma para 
pamimpinna ommadda. Areya se earannagi 
PANGERAN ka reng-oreng jareya: "Bana 
se arampok hasella bun-kebbun anggur; 
bengkona bana possa ban rang-barang ollena 
arampas andhina oreng mesken. 

15 Arapa bana me nyeksa Tang ommat ban 
merres oreng mesken? Sengko, Guste ALLAH 
Se Mahatenggi ban Mahakobasa la ngoca." 

16 Dhabuna PANGERAN, "Ce sombongnga 
babinean Yerusalim reya! Leter, dujan 
amaen mata ban angko pajalanna. Tengkana 

ela-pola, lang-gellang sokona patang 


pakarincing. 

17 Tape bi Sengko babinean jareya eokoma; 
cethagga epabannyaa korengnga ban 
epagundhula." 

18 Bakal napaa baktona Pangeran mondhuda 
dhari babinean Yerusalim jareya sakabbinna 
barang eyasanna se daddi andellanna: 
eyasanna cethagga, gellang sokona, 
kalongnga, 

19 gellangnga tanangnga, totobba mowana, 

20 burguna, mat-jimat e lengngenna ban e 
tengngana, 

21 sello ban teng-antengnga elongnga, 

22 kalambi pestana se gus-bagus, gaun ban 
jubana, dhompedda, 

23 kalambina se tepes, kalambi linenna, 
syalla leerra ban burgu lanjangnga. 

24 Sateya ngangguy mennya room, dhaggi 
menangka gantena mennya room, reng-oreng 
jareya bakal bacengnga bauna; sabbuna 
se alos bakal eganteya tampar se kasar; 
cethagga se bagus obuna bakal buthaga; 
menangka gantena kalambina se gus-bagus 
reng-oreng jareya bakal aganteya ngangguy 
kalambi dha-beddha; robana se raddin bakal 
aganteya daddi juba matodhusan. 

25 Lalakean e kottha jareya, bariya keya 
se wat-kowat, bakal mateya e dhalem 
paperrangan. 

26E bang-labang sakethengnga kottha oreng 


bakal nangesa polana sossa, ban kotthana 
bakal padhaa ban babine se ebangkange, 
ju-toju e tana. 

4 lE bakto jareya oreng babine kapetto 
bakal nyandhaga settong lalake sambi 
ngoca, "Edine kaula nyebbut sampeyan lake 
kaula, sopaja kaula ta todhus polana ta alake. 
Diggal kaula nyareya kakan sareng angguy 

dibi." 

2E settong bakto PANGERAN bakal 
matombuwa men-tamennan ban ka- 
bungkaan e kottha reya sampe daddi raja ban 
bagus. E bakto jareya oreng Israil se salamet 
bakal peraga ban gumbira polana hasella 
tanana. 

3 Saneyap oreng se gi badha e Yerusalim, 
reng-oreng se epele epasalamedda bi Allah, 
bakal ekocaa socce. 

4 Kalaban kobasana PANGERAN bakal 
ngadilana ban mamorneya ommadda. 
Yerusalim bakal epaberseya dhari dharana 
reng-oreng se epatee e kottha jareya. 

> Saellana jareya e attassa Gumo Siyon ban 
e attassa sakabbinna oreng se akompol e 
jadhiya PANGERAN bakal mabadhaa ondhem 
e bakto seyang ban okos sarta apoy se 
rabbang tera e baja malem. Kamoljaanna 
Allah dibi bakal ngaobana saantero kottha 
jareya. 

6 Kottha jareya bakal eaobana dhari panas se 


ngeltak e baja seyang, ban bakal epadaddiya 
kennengnganna pangaobanna oreng dhari 
ojan derres ban kaleng busbus. 

l Edhingngagi tang nyanyeyan reya 
5 parkara kebbun anggurra tang kanca. 
Tang kanca andhi kebbun anggur e erenganna 
gumo se landhu. 

2 Tang kanca jareya alandhu tanana ban 
mowang to-batona. Tanana pas etamenne 
anggur peleyan, sarta epobuwi manara 
panjagaanna. Saellana pas ngale tanana 
kaangguy kennengnganna merres anggurra. 
Buwana enante sampe massana, tape 
anggurra celo rassana. 

3 Daddi sateya tang kanca jareya ngoca, 
"Bana kabbi, oreng Yerusalim ban Yehuda, 
mara adili Sengko ban Tang kebbun anggur 
reya. 

4 Apa pole se koduna elakone Sengko ka 
Tang kebbun anggur reya, tape bi Sengko gi 
ta ejalannagi sampe sateya? Arapa buwana 
me celo rassana, ta akantha se earep Sengko 
re-saarena? 

> Tang kebbun anggur reya sateya bi Sengko 
epakanthaa reya: Pagar e sakalenglengnga 
bi Sengko edabua, geddhung se ngaobi 
epagujura. Bi Sengko pas epannengnga 
erosak ban enyek-enyek burun alas. 

6 Dina me olle etombuwi but-ombut alas. 
Bungkana anggurra bi Sengko ta etottowa, 

ban rebbana ta eraowa. Dina me olle 


etombuwi rebba ban ombut se bannya 
dhurina, la-mala bi Sengko ondhem ta 
ebagiya magaggar ojan ka attasanna." 

'Sabab kebbun anggurra PANGERAN 
Se Mahakobasa jareya ommat Israil ban 
reng-oreng Yehuda reya bungkana anggurra 
se etamen e tana jareya. Dhari ommadda 
jareya Pangeran ngarep kaadilan, tape se 
badha pera kakejjemman. Pangeran ngarep 
ommadda ajalannagi barang se teppa, tape se 
badha coma serrona oreng menta kaadilan. 

8 Palang bana se melle ko-bengko ban 
nyarobot gal-teggal polana nambaana 
dhi-andhina dibi! Sakejja aggi reng-oreng 
laen pas ta andhi kennengngan, daddi pas 
pera kare bana malolo se badha e nagara 
reya. 

3 Sengko ngedhing PANGERAN Se 
Mahakobasa asompa, "Ko-bengko se raja ban 
bagus jareya bakal kosonga ta ekennengnge 
oreng. 

10 Hasella bume rosak, bun-kebbun anggur 
se lebarra sapolo hektar coma bakal 
ngasellagiya aeng anggur sapolo liter. Bibit 
saratos liter bakal ngasellagiya gandum pera 
sapolo liter." 

ll Palang bana! Sabab dhari gu-laggu 
sampe malem lakona bana coma ngenom 
nom-enoman kerras ban bu-mabuan. 

12 E dhalem ta-pestana bana badha monyena 


calempong, gambus, terbang ban soleng 
sarta nom-enoman aeng anggur. Tape bana 
ta parduli ka karyana Allah ban sabarang se 
elampaagi Salerana. 

13 Daddi Tang ommat se ta tao pa-apa bakal 
egiringa epadaddi tawanan. Para pamimpin 
ban rayat bakal mateya kalaparan ban pelka. 

14 Congorra maot abukka ce lebarra ngontal 
reng-oreng penting e Yerusalim ban rayadda 
se teppana mabadha men-rammen. 

15 Saneyap oreng bakal epamalowa ban se 
sombong eaebbagiya. 

16 Tape PANGERAN Se Mahakobasa noduwagi 
kaagunganna kalaban alampaagi sabarang 
se bendher. Pangeran bakal noduwagiya 
kasocceyanna kalaban ngadili bangsana. 

17E jur-gujuranna kottha budhuna embi ban 
dumba bakal ngambaa ban ta kakorangan 
kakan. 

18 Palang bana se ros-terrosan agabay dusa! 

19 Cana bana, "Dina GUSTE Allah se socce 
se esemba Israil me olle duli madhateng 
okoman! Dina Guste Allah me olle alampaagi 
apa kasokanna sopaja sengko ban bana 
nangaleyana." 

20 Palang bana se alik-balik se bagus ban se 
jahat, se petteng ban se tera, se pae ban se 
manes! 

21 Palang bana se nganggep abana bicaksana 
ban ce penterra! 

22 Palang bana se daddi jago ngenom 


anggur. Bana bangalan mon esoro nyampor 
nom-enoman kerras! 

23 Tape pera lantaran terro naremaa pesse 
go-sogo bana mabebas oreng se sala, ban 
lang-ngalange oreng se ta sala narema 
kaadilan. 

24 Bana nolak pangajaranna PANGERAN Se 
Mahakobasa ban ya-nyeya papakonna Allah 
se socce se esemba Israil. Lantaran jareya, 
akantha darameyan ban rebba kerreng se 
obus ekello apoy, bariya keya mo-ramona 
bana bakal buccoa, bang-kembangnga bakal 
kerrenga ban obus eabber angen. 

25 PANGERAN duka ka bangsana; astana la 
epangaceng se ngokoma reng-oreng jareya. 
Nong-gunong bakal gundhegga; yit-mayyit 
bakal ajalamperrana akantha rombu e 
rong-lorong. Tape dukana gi ta terep, ban 
astana gi paggun epangaceng se ngokoma. 

26 PANGERAN adikanana bangsa se jau ban 
reng-oreng jareya bakal duliya dhateng! 

27 Reng-oreng jareya terros asadhiya se 
aperranga ban ta tao lesso. Ta tao tedhung 
otaba ngantok. 

28 Panana tajem ban gandhibana la 
esadhiyaagi. Kokona jaranna akantha batona 
korek, rodhana karetana apoter akantha ola 
taon. 

23 Rit- parjuridda agaung akantha macan se 
gi buru nyargep keban kakananna, se pas 

egiba buru ka kennengngan se kerana tadhaa 


se bisa arebbu kakanan jareya. 

30E are jareya e saantero nagara Israil 
bakal ekaedhinga cerrengnga paperrangan 
se kajana akantha garudhuna tase. Abas, 
saantero nagara jareya petteng sarta possa 
ban karekongan. Terrang aoba daddi petteng 
calemodan. 

6 lE taon pasedana Uziya sengko nangalee 

Pangeran alenggi e korse karajaanna se 
tenggi ban molja. Jubana notobi saantero 
Padalemman Socce. 

2 Badha lok-mahlok se rabbang akantha apoy 
manjeng e sakalenglengnga, kabbi padha 
andhi kalembang nem-ennem. Kalembangnga 
se dhadhuwa notobi mowana, se dhadhuwa 
notobi badanna, ban dhadhuwana eangguy 
ngabber. 

3 Lok-mahlok jareya aera kantha reya: 
"Socce, socce, socce. Socce PANGERAN Se 
Mahakobasa. Bume possa ban kamoljaanna." 

4 Langganna Padalemman Socce agundhek 
polana sowara jareya, ban Padalemman 
Socce jareya dibi possa ban okos. 

> Sengko pas ngoca, "Palang! Sengko ta 
andhi pangarebban pole, sabab tang colo 
gedda ban dusa, ban sengko apolong ban 
bangsa se kantha jareya keya. Maske kantha 
jareya, tang mata dibi la nangalee Rato, 
PANGERAN Se Mahakobasa!" 

6 Saellana jareya sala settong e antarana lok- 


mahlok jareya ngabber ka tang kennengngan, 
ngeba mardha se ekala ban pe-gipe dhari 
mezba. 

7? Mardha jareya eseddingngagi ka tang 
bibir, laju ngoca, "Mardha reya la nyedding 
ka bibirra bana. Sateya kasalaanna bana 
la epaelang ban dusana bana la esapora bi 
PANGERAN." 

8 Sengko pas ngedhing PANGERAN adhabu 
kantha reya, "Sapa se eotosa Sengko? Sapa 
se ngebaa berta dhari Sengko ban bana?" 
Sengko nyaot, "Kadhinto abdidalem. Ngereng 
otos abdidalem!" 

? Pangeran laju ngotos sengko esoro manapa 
pessen reya ka ommat, "Maske bana terrosa 
ngedhingngagi, bana ta kera ngarte. Maske 
bana terros netene, bana ta kera tao badha 
kadaddiyan apa." 

10 Salerana laju adhabu ka sengko, "Patopo 
pekkeranna reng-oreng jareya, pakopok 
kopengnga ban pabuta matana, me olle 
reng-oreng jareya ta nangale, ta ngedhing 
ban ta ngarte, sopaja pas padha abalik nyabis 
ka Sengko, ban Sengko pas epabarasa." 

ll Sengko atanya, "Saponapa abittepon 
se epakadiya kadhinto, Guste?" Dhabuna, 
"Sampe tha-kottha jareya ancor kabbi ban 
ta ekennengnge oreng, ko-bengko tadha se 
ngennengnge ban tanana kosong ta ekenneng 
men-tamenne, 

12 bandhudhuna tha-kottha jareya bi Sengko 


eojuga ka kennengngan se jau, sampe tana 
jareya seppe tadha orengnga. 

13 La-mala, mon dhari sapolo oreng 
badha settong se gi odhi, se gi odhi jareya 
epamateya keya. Tape akantha bungkana 
baringen mon epoger gi badha bungkella, 
bariya keya bangsa jareya masthe gi badha 
karena se daddiya parmolaanna ommat se 
socce. " 

7 l Rato Ahas reya pottrana Yotam, bajana 

Uziya. E bakto Rato Ahas marenta Yehuda, 
badha perrang. Rezin, rato Siria, ban Pekah 
pottrana Remaliya rato Israil, nyerrang 
Yerusalim. Tape se kadhuwa jareya ta ahasel 
arebbu kottha jareya. 

2 E bakto rato Yehuda meyarsa ja pasukan 
Siria la maso ka baba kakobasaanna Israil 
menangka kanca, rato Yehuda jareya ban 
rayadda laju katakoen, sampe padha ngetter 
akantha kajuwan se etongngo angen. 

3 PANGERAN adhabu ka Yesaya, "Kassa bana 
entar ka Rato Ahas, giba Syear Yasyub anana. 
Bana bakal tatemmowa ban Ahas jareya e 
koncona sellogan li-giliyanna taman se paleng 
attas, e lorong kennengnganna kang-tokang 
panatu alako. 

4 Kabala ka rato sopaja terros asadhiya, 
tape paggun pakalem. Ta osa tako otaba 
bingong. Kapeggellanna Rato Pekah ban Rato 
Rezin sarta tantarana reng-oreng Siria rowa 

babajana pera padha ban tomper dhadhuwa 


se gi ngokos. 

> Siria asakongkel ban Israil sarta ratona. 

6 Reng-oreng jareya nyerranga Yehuda ban 
ko-nakoana reng-oreng e jadhiya sopaja 
padhaa nolonge Siria; saellana jareya anana 
Tabeel pas epadaddiya rato. 

Tape Sengko, PANGERAN, ngoca ja jareya 
ta kera kalakon, 

8 sabab kakowadanna Siria ta lebbi dhari 
kakowadanna Damsyik, ibu kotthana, 
ban kakowadanna Damsyik ta lebbi dhari 
kakowadanna Rato Rezin. Dineng e dhalem 
bakto sabidak lema taon, Israil bakal 
eca-peccaa sampe ta ekenneng sebbut 
bangsa pole. 

3 Israil ta akowadan dhari Samaria, ibu 
kotthana, ban Samaria ta lebbi kowat dhari 
Rato Pekah. Mon bana ta pate parcaja ka 
Sengko, tanto bana ta kera kowat." 

10 PANGERAN apareng pessen laen pole ka 
Ahas, 

11 "Bana nyoon sopaja GUSTE Allahna 
apareng tandha ka bana, ta tao apa tandha 
jareya dhari dunnyana oreng mate e baba 
otaba dhari langnge e attas." 

12 Saodda Ahas, "Kaula ta nyoona tandha. 
Kaula ta nyobaa PANGERAN." 

13 Atorra Nabbi Yesaya, "Manabi sakadhinto, 
ngereng peyarsaagi, toronanna Rato 
Daud! Ponapa ta cokop junandalem ngoji 

kasabbaranna manossa, me junandalem 


ngojiya kasabbaranna Allah abdidalem jugan? 

14 Samangken, Pangeran dibi se aparenga 
tandha ka junandalem: Badha paraban 
bubut, badhi alahirragi pottra lalake se 
eparengngana nyama Immanuwil. 

15E bakto kana gapaneka ampon cokop 
omorra kaangguy motose dibi parkara 
ponapaa saos, nagara gapaneka bakal 
mamora. 

16 Sabab sabellunnepon bakto gapaneka 
napa, nagara dhadhuwa se eparenta to-rato 
se ekatakoe junandalem gapaneka bakal 
kosonga tadha orengnga. 

17 PANGERAN madhatengnga rato Asyur, 
junandalem sakalowarga sareng rayadda 
bakal ngalamana karekongan se alebbiyan 
dhari sadaja se ampon oneng ealame 
junandalem molae peccana karajaan Israil 
sareng Yehuda. 

18E bakto gapaneka PANGERAN bakal 
aparenga tandha nembali oreng Messer 
sareng oreng Asyur, se padha dhatengnga 
akadi lala sareng nyarowan dhari nagarana, 
ngaromoa ra-cora se durjet sareng ke-lekkena 
bato karang, notobi but-ombut se bannya 
dhurina sareng lon-talon se bannya rebbana. 

19(7:18) 

20E bakto gapaneka Pangeran badhi nyewaa 
rato Asyur se badhi mamosnaa bangsa Israil 

cethak sareng sadajana bulu e badan. 

21E bakto gapaneka, manabi badha oreng 
tane se gi gadhuwan sape se gi ngodha 
settong sareng embi dhadhuwa, 

22 powan se ehasellagi keban se tatello 
gapaneka gi lebbi dhari cokop kaangguy 
karena reng-oreng se gi badha e nagara 
kadhinto. Lerres, reng-oreng gapaneka bakal 
ngenoma powan sareng maddu. 

23E bakto jareya, bun-kebbun anggur se 
bang-sebangnga etamenne saebu bungkana 
anggur se argana saebu pesse salaka, bakal 
etombuwana ombut se adhuri. 

24 Oreng se entar ka jadhiya kodu ngeba 
gandhiba ban pana, sabab saantero nagara 
possa ban ombut se adhuri. 

25 Ban dhaera pagunongan se biyasana 
emen-tamenne, padha topo ban ombut se 
adhuri keya, sampe oreng ta bangal entar ka 
jadhiya. Tana jareya pera ekenneng gabay 
kennengnganna sape ban dumba ngamba." 

1 PANGERAN adhabu ka sengko, "Kassa 
ngala papan bato se raja, pas tolese 
ngangguy aksara se terrang: Parampasan se 

Gancang, Parampogan se Ceppet. 

2 Ajak oreng se ekenneng parcaja kadhuwa 
kagabay sakse, iya areya Imam Uriya ban 
Zakhariya, anana Yeberekhya." 

3 Ta saapa abidda dhari jareya tang bine 
ngandhung. E bakto tang ana la lahir, 

PANGERAN adhabu ka sengko, "Anana bana 


jareya nyamae Parampasan se Gancang, 
Parampogan se Ceppet. 

4 Sabellunna kana jareya cokop rajana 
kaangguy ngolok Eppa" ban Ebu, sakabbinna 
dhi-andhina Damsyik ban barang rampasanna 
Samaria bakal eangkoa ka rato Asyur." 

> PANGERAN adhabu pole ka sengko, 

6 dhabuna, "Sarrena bangsa reya nolak 
aeng se tadha ombana dhari Songay Kene 
Syilowah, ban lebur ka Rato Rezin sarta Rato 
Pekah, 

7 Sengko, PANGERAN, madhatengnga rato 
Asyur ban tantarana kaangguy nyerrang 
Yehuda. Reng-oreng jareya bakal majuwa 
akantha Songay Efrat se banjir wa-ngalowa 
dhari bun-tabunna. 

8 Reng-oreng jareya bakal nganyoa Yehuda 
akantha banjir sampe satenggina leer sampe 
apaa bai padha katotoban aeng." Allah 
asarengnge sengko ban bana! Kalembangnga 
mekkar ngaobi nagarana sengko ban bana. 

? Mara akompol kalaban ate se tako, 
sakabbinna bangsa! Mara edhingngagi, 
co-koncona bume! Mara asadhiya kaangguy 
aperrang, tape kalaban ate se tako! Onggu, 
mara asadhiya, tape kalaban ate se tako! 

10 Maske bana la ngator apa se daddi 
sajjana, kabbi ta kera ahasel. Maske bana la 
nantowagi potosan, ta kera badha gunana, 
sabab Pangeran asarengnge tang bangsa. 

ll Sengko ekobasae PANGERAN sarta 


eparenge parengeddan sopaja ta nerowe 
jalanna bangsa rowa. Dhabuna, 

12 "Ja ro-noro asakongkel ban reng-oreng 
jareya, ban ja tako ka apa se ekatakoe 
reng-oreng jareya. 

13 Kaengae, ja Sengko, PANGERAN Se 
Mahakobasa reya socce. Pera Sengko se kodu 
ekatakoe bana. 

14 Sarrena Sengko ce soccena, Sengko daddi 
bato se matatandhungan bangsa Yehuda ban 
Israil, ban daddi jebbak se ajira reng-oreng 
Yerusalim. 

15 Bannya oreng se labuwa tatandhung 
sampe loka. Reng-oreng jareya bakal 
tabalusoga ka dhalem jebbak." 

16 Bana kabbi, tang red-mored, sempen 
pateppa e dhalem atena sen-pessen se 
eparengngagi Allah ka sengko reya. 

17 PANGERAN Se Mahakobasa ngetek, ta 
ngaton ka ommadda, tape sengko parcaja 
ban ngarep ka Salerana. 

18 Areya sengko ban tang na-ana se 
eparengngagi PANGERAN ka sengko. 
PANGERAN Se Mahakobasa se marenta e 
Gumo Siyon, ngotos sengko ban tang na-ana 
reya menangka tandha ka ommat Israil. 

19Tape reng-oreng nyoro bana menta 
petodu ka kon-dhukon se mo-kemoan sambi 
ato-koto. Reng-oreng jareya bakal ngocaa 
kantha reya, "Masthena sengko ban bana 

menta petodu ka wah-arwah kaangguy 


kaparlowanna oreng odhi." 

20 Saodi kantha reya, "Edhingngagi 
pangajaranna PANGERAN! Oreng se acaca 
ta menorot pangajaran jareya, ta andhi 
pangarebban." 

21E nagara jareya bakal bannyaa oreng 
se palang ban lapar se ajalan car-kalacer 
ta etemmo karowanna. Polana kalaparan, 
reng-oreng jareya apeggellan sampe abasto 
ratona ban Allahna. Mon reng-oreng jareya 
ngabas dha emmaa bai, ka attas 

22 otaba ka baba, se etangalee tadha laen 
kajabana karekongan ban papetteng sarta 
kabadhaan orem se nakoe. Reng-oreng 
jareya bakal ebuwanga ka kennengngan se 
petteng jareya. 

9 í (8-23) Tape ta salanjangnga nagara 
jareya ngadhebbana karekongan. Dhaera 
se ekennengnge ku-suku Zebulon ban Naftali 
tao ekababaagi bi PANGERAN. Tape e bakto se 
bakal dhatengnga, Pangeran bakal aparenga 
kahormadan ka saantero dhaera dhari 
Tase Tengnga ka temor sampe ka temorra 
Songay Yordan, la-mala sampe ka Galilea se 
ekennengnge oreng manca. 

2 (9-1) Bangsa se odhi e pettengnga 
nangalee sonar se tera. Se enneng e dhalem 
jang-bajanganna maot eterae sonar se 
terrang. 

3(9-2) Guste, sareng Junandalem reng- 


oreng gapaneka eparenge kasennengngan se 
talebat rajana, eparenge kaperagen kantos 
padha asorak ce gumbirana. Reng-oreng 
gapaneka perak lantaran Junandalem 

ce saena, akadi oreng se perak e bakto 
makompol hasella tamennanna otabana se 
gi-magi barang rampasan. 

4 (9-3) Junandalem manyengla ban-gibanna 
se berra sareng kol-pekolla dhari bauna. 
Junandalem makala bangsa se nyeksa sareng 
merres ommattepon J unandalem. Akadi gi 
jaman dhimen e bakto J unandalem makala 
tantara Midian. 

>(9-4) Sapatuna tantara se bak-gadabagan 
sareng kalambina se buddhak dhara, bakal 
obusa ekello apoy. 

6 (9-5) Settong na-kana la lahir kaangguy 
sengko ban bana; sengko ban bana eparenge 
pottra lalake kasorang. Kana jareya se 
mimpina sengko ban bana. Kana jareya 
enyamae: "Panasehat se Bicaksana," "Allah 
se Parjuga," "Rama se Langgeng," "Rato 
Kataremtemman". 

7(9-6) Kana jareya bakal marentaa 
menangka rato toronanna Daud, 
kakobasaanna talebat rajana. Nagarana 
taremtem ban rajja saterrossa. 
pamarentaanna adhasarragi ka hokom 
ban kaadilan sateya ban salanjangnga. 

PANGERAN Se Mahakobasa tanto alampaagi 


jareya kabbi. 

8(9-7) PANGERAN la nantowagi okoman ka 
karajaan Israil. 

2(9-8) Bangsa Israil ban Samaria bakal 
taowa kabbi ja PANGERAN se alampaadgi 
jareya. Sateya reng-oreng jareya sombong 
ban angko, ocana, 

10(9-9) "Dhong-geddhong dhari bata la 
padha robbu, tape sengko kabbi padha 
agabaya dhong-geddhong anyar dhari bato. 
Ka-bungkana ara la epoger, tape bi sengko 
kabbi eganteyana kaju comara Libanon se 
paleng bagus." 

11(9-10) PANGERAN maguli atena mosona 
reng-oreng jareya sopaja padhaa alaban ka 
reng-oreng jareya. 

12 (9-11) Bangsa Siria e temor ban bangsa 
Filistin e bara nyargep Israil. Tape PANGERAN 
gi duka ban paggun ngokom. 

13 (9-12) Bangsa Israil gi ta atobat 
keya maske la eokom bi PANGERAN Se 
Mahakobasa; reng-oreng jareya gi ta atobat 
keya ka Salerana. 

14 (9-13) Daddi pera e dhalem saare 
PANGERAN ngokom para pamimpin Israil ban 
rayadda. Cethak ban buntona eketthok kabbi. 

15 (9-14) Cethagga iya areya reng-oreng 
towa se ehormadi oreng, buntona iya areya 
para nabbi se aberri pangajaran se sala. 

16(9-15) Para pamimpinna bangsa jareya 
mimpin rayat ka jalan se sala sarta masalbut 
rayat jareya. 

17(9-16) Bangsa jareya la mortad ban 
bejjat, cacana jahat kabbi. Daddi e antarana 
ngangodhadan tadha settonga se epalopot bi 
Pangeran. Pangeran ta neser ka dha-randha 
ban ka na-kana jatim. Maske Ia kantha jareya 
tape PANGERAN gi duka ban teptep ngokom. 

18 (9-17) Kajahadanna bangsa jareya 
rabbang akantha apoy se makatonon 
sarta mamosna ombut se bannya dhurina. 
Parabbangnga akantha alas se katonon se 
makalowar okos se bul-ngebbul ka attas. 

19(9-18) Sabab PANGERAN Se Mahakobasa 
talebat dukana, okomanna akantha apoy se 
bar-galabaran ban bangsa jareya akantha 
parodhibanna se eabi tadha karena. Tadha 
oreng settonga se mekkere otaba neser ka 
taretanna. 

20(9-19) Sanagara jareya oreng ngakan 
sabarang se ekenneng kakan, tape paggun ta 
kennyang. La-mala reng-oreng jareya ngakan 
ca-kancana dibi! 

21(9-20) Oreng Manasye ban oreng Efraim 
saleng serrang, saellana laju areng- bareng 
nyerrang Yehuda. Maske kantha jareya 
PANGERAN gi paggun duka ban gi paggun 
madhateng okoman. 

10 l Palang bana se agabay kom-hokom 


se ta adil kaangguy nyek-ngenyek 
Tang bangsa. 

2 Kalaban cara se kantha jareya bana 
lang-ngalange oreng mesken kaangguy olleya 
hana ban kaadilan, ban arampas dhi-andhina 
para randha ban kana jatim. 

3 Barammaa bana e are baktona Allah 
ngokom bana? Ngennenga baramma bana 
e bakto Salerana madhateng balai dhari 
nagara se jau? Mentaa tolong ka sapa bana? 
Eerrebba e dhimma kasogiyanna bana jareya? 

“Bana bakal mateya e paperrangan otabana 
egiring daddi tawanan. Maske kantha jareya 
PANGERAN gi teptep duka ban gi teptep 
ngokom. 

> Dhabuna PANGERAN, "Palang bana Asyur! 
Bi Sengko Asyur eangguy ekagabay peccot 
ban thong-penthong epamokola reng-oreng 
se mapeggel Sengko. 

6 Bi Sengko Asyur ekerem epanyerranga 
Tang bangsa se mortad ban se mapeggel 
Sengko. Sengko ngotos Asyur eparampoga 
ban epangecoa sarta epanyek-ngenyegga 
Tang bangsa akantha abu e lorong." 

7 Tape rato Asyur andhi rancana dibi. 
Maksodda ngangguya kakerrasan mamosnaa 
sa-bangsa sabannyana. 

8 Asyur ga-maangga, adhabu kantha reya, 
"Tang panglima rato kabbi! 

9 Sengko arebbu tha-kottha Kalno ban 


Karkemis, Hamat ban Arpad. Bariya keya 
tha-kottha Samaria ban Damsyik. 

10 Sengko makala sakabbinna karajaan se 
nyemba brahala, se la-brahalana abannyaan 
dhari se badha e Yerusalim ban e Samaria. 

ll Samaria ban sakabbinna brahalana 
bi sengko la epamosna. Yerusalim ban 
sakabbinna brahalana se esemba e dhissa bi 
sengko epakanthaa jareya keya." 

12 Tape PANGERAN adhabu, "Mon se 
ejalannagiya Sengko e Gumo Siyon ban e 
Yerusalim la mare, Sengko ngokoma Asyur 
polana Asyur jareya sombong ban angko." 

13 Rato Asyur asebbal, dhabuna, "Sengko 
ngalakone jareya kabbi kalaban tang 
kakobasaan dibi. Sengko bicaksana ban 
penter. Sengko maelang tes-bates e antarana 
sa-bangsa, ban arampas parsadhiyaanna. 
Sengko akantha banteng nyek-ngenyek 
reng-oreng se neggu kakobasaan. 

14Sa-bangsa e dunnya reya akantha 
lebunna mano; artana gampang ekala bi 
sengko, akantha oreng se arako tellor e lebun 
jareya. Tadha kalembang se agalebber, tadha 
settonga se coccona anganga, bariya keya 
tadha settonga se cit-citcidan." 

15 Tape PANGERAN adhabu, "Ba bisaa 
kapak ngandellagi abana ka oreng se 
ngangguy kapak jareya? Apa gargaji reya 
apentingan dhari orengnga se ngangguy? 

Banne thong-penthong se ngangka oreng, 


tape oreng se ngangka thong-penthong." 

16 Sarrena oreng Asyur ngandellagi abana, 
PANGERAN Se Mahakobasa madhatengnga 
wabah panyaket menangka okoman ka 
ra-parwirana se ga-soga. Reng-oreng jareya 
bakal nyandhanga panas se tenggi akantha 
apoy se ngolap ros-terrosan. 

17 Allah se socce, Sonarra Israil, bakal 
daddiya apoy se rabak se e dhalem saare 
ngelloa sabarang sampe obus kabbi, sampe 
ka but-ombut se adhuri. 

18 Las-alas se rapet ban gal-teggal se landhu 
e nagara Asyur bakal epamateya kabbi, 
akantha oreng se sake mellas sampe mate. 

19 Ka-bungkaan bakal kareya sakone, sampe 
ekenneng bitong bi na-kana kene. 

20 Bakal napaa baktona karena bangsa Israil 
se salamet ta agantongngagiya odhina ka 
bangsa se ngobasane nagarana, tape bakal 
nyandhara ka PANGERAN, Allahna Israil se 
SOCCe. 

21 Karena bangsa Israil se sakone jareya 
bakal atobada ka Allah se parjuga. 

22 Maske sateya reya bannyana oreng Israil 
akantha bannyana beddhi e tase, pera sakone 
se abaliya. Okomanna Pangeran la semma, 
ban pajat pantes sarta adil mon bangsa 
jareya epamate kabbi. 

23 Onggu, nagara reya bakal epaancora 
kabbi bi Guste ALLAH Se Mahatenggi ban 

Mahakobasa; jareya potosanna Pangeran, ta 


ekenneng oba pole. 

24 Guste ALLAH Se Mahatenggi ban 
Mahakobasa adhabu ka ommadda se neng e 
Siyon, "Bana ja tako ka oreng Asyur, maske 
bana enyek-enyek ban ekaneyaja akantha 
bakto bana badha e Messer lamba. 

25 Sakejja aggi peggella Tang ate ka bana la 
elang, saellana jareya reng-oreng jareya bi 
Sengko epamateya. 

26 Sengko reya PANGERAN Se Mahakobasa, 
Sengko meccoda reng-oreng jareya bi 
cometthe, akantha Sengko se ngajar oreng 
Midian e gunong bato Oreb rowa. Bi Sengko 
Asyur eokoma, akantha Sengko se ngokom 
Messer. 

27 E bakto jareya bi Sengko bana epabebasa 
dhari seksaanna Asyur. Asyur ta kobasa pole 
ka bana." 

28 Tantara Asyur la arebbu ban ngobasane 
kottha Ayat. Bangsa jareya la lebat dhari 
Migron! Sangona edina e Mikhmas! 

29 Reng-oreng jareya ngalebadi 
kennengnganna oreng alengka songay, 
pas ngenep e Geba! Pandhudhu kottha Rama 
ngetter, ban pandhudhu Gibeya, kotthana 
Rato Saul, padha buru. 

30 Mara aera, reng-oreng Galim! Mara 
edhingngagi, reng-oreng Laisya! Mara saodi 
reng-oreng Anatot! 

31 Reng-oreng Madmena ban Gebim buru, 


padha ngongse. 

32 Are teya moso badha e kottha Nob, 

e jadhiya padha mergem them-kothem 
etojjuwagi ka Gumo Siyon, ka kottha 
Yerusalim. 

33 PANGERAN Se Mahakobasa bakal 
marobbuwa reng-oreng jareya akantha se 
notto ranca dhari bungkana. Se paleng raja 
ban se paleng tenggi bakal eketthoga ban 
eparobbuwa. 

34 PANGERAN marobbuwa reng-oreng jareya 
akantha bungkana kajuwan e tengnga alas 
se epoger ban kapak. Maske kowat akantha 
kajuwan se paleng raja e Libanon, reng-oreng 
jareya bakal robbuwa keya! 

1 1 l Toronanna Daud padha ban kajuwan 

se la epoger. Tape dhari bungkella 
kajuwan se epoger nyelbi pole, bariya keya 
dhari toronanna Daud jareya bakal kalowara 
settong rato. 

2 Kobasana PANGERAN bakal nontona rato 
jareya, andaddiyagi rato jareya alos buddina 
ban bicaksana, penter nantowagi kapotosan 
ban ajalannagi kapotosan jareya, ngagali ka 
kasokanna Allah ban taat ka Salerana. 

3 Se daddi kasokanna taat ka PANGERAN. 
Mon ngadili ta adhasar pera ka sabarang se 
eoladi otaba se epeyarsa dhari cacana oreng. 

4 Oreng mesken eadili sabendherra, oreng 
se ta kowat apa-rapa ebillai sajujurra. Oreng 

se sala eokom adhasar parentana, oreng se 


jahat epatompes tadha karena. 

> Rato jareya adil ban esto e dhalem parkara 
apaa bai. 

6 Pate alas bakal ennengnga apolong ban 
dumba, macan toltol bakal dhung-tedhungana 
e seddina embi. Budhuna sape bakal ngakana 
rebba abareng budhuna macan, kana kene 
bakal agiringa se dhadhuwa jareya. 

7 Sape bakal ngakana rebba abareng ban 
baruwang, budhuna kabbi dhung-tedhungan 
apolong. Macan ngakan darameyan akantha 
sape. 

8La-mala babaji ta kera apa-rapa mon 
en-maenan e seddina olar se badha opassa. 

2E Siyon, Gumo soccena Allah, tadha se 
jahat otaba se ararosak. Nagara bakal possaa 
ban pangataowan parkara Allah, akantha 
aeng tase se mossae sagara. 

10E settong bakto bakal badhaa rato 
toronanna Daud se bakal daddiya bul-ombulla 
sa-bangsa. Sa-bangsa kabbi bakal akompola 
ngadhebba ka Salerana, ban kalenggiyanna 
bakal emoljaagiya. 

11E are jareya sakaleyan aggi Pangeran 
bakal ngagemma kakobasaanna ban mabaliya 
re-karena ommadda se badha e Asyur ban 
Messer, e ra-nagara Patros, Sudan ban Elam, 
e Babil, Hamat ban lo-polo se jau. 

12 Pangeran bakal ngonjuga bul-ombul 
kaangguy sa-bangsa menangka tandha 

ja Salerana makompol pole bangsa Israil 


ban Yehuda se ca-kalacer daddi sabume, 
epamoleya ka kennengngan asalla. 

13 Karajaan Israil ta ere pole ka Yehuda ban 
Yehuda ta amoso ka Israil. 

14Karajaan se dhadhuwa jareya bakal 
areng-barengnga alorok bangsa Filistin e bara 
ban arampas dhi-andhina sa-bangsa e temor. 
Israil ban Yehuda bakal matelloga bangsa 
Edom ban Moab, ban bangsa Amon bakal 
asojuda ka karajaan se dhadhuwa jareya. 

15 PANGERAN bakal makerrenga Tellok Suez. 
Salerana madhatengnga angen panas sampe 
Songay Efrat daddi songay kene se nengke 
papetto, sampe saneyap oreng bakal bisaa 
alengka e songay jareya ngangguy kasot. 

16 Kaangguy karena ommadda Pangeran 
aparenga lorong raja se elebadana kalowar 
dhari Asyur, akantha e bakto bangatowana 
kalowar dhari Messer. 

1 2 l Bakal napaa baktona bana anyanye 

kantha reya: "GUSTE, abdidalem 
asokkor ka J unandalem, lantaran J unandalem 
alepor abdidalem. Gi dhimen J unandalem 
duka ka abdidalem namong samangken 
dukana J unandalem ampon terep. 

2 Onggu, Allah reya panyalamedda sengko, 
sengko parcaja ka Salerana. Sengko ta tako, 
sabab Allah marenge sengko kakowadan, 
Allah reya panyalamedda sengko; sengko 
anyanye kaagem ka Salerana. 

3 Akantha aeng se cellep maperak oreng 


se pelka, bariya keya bana bakal gumbiraa 
lantaran epasalamet bi Allah." 

“Bakal napaa baktona bana padhaa 
ngoca, "Mara asokkor ka PANGERAN, mara 
nyemba ka Salerana. Bertaagi ka sa-bangsa 
kaagunganna ban sabarang se elampaagi 
Salerana. 

> Mara anyanye kaator ka PANGERAN sabab 
Pangeran la mabadha kaajiban sabannyana. 
Dina oreng sadunnya me padha ngedhing 
sabarang se elampaagi Salerana. 

6 Mara asorak, reng-oreng Siyon, mara 
anyanye paperak. Allahna Israil se socce reya 
talebat moljana, Salerana alenggi apolong 
ban bana." 

13 l Areya pessenna Allah se etarema 

Yesaya pottrana Amos parkara Babil: 

2 Onjuk bul-ombulla perrang e koncona gumo 
se gundhul! Aera ka para parjurit, jungjung 
tanangnga bana menangka tandha sopaja 
reng-oreng jareya nyerbuwa bang-labang 
sakethengnga kottha se angga rowa. 

3 PANGERAN la nembali rit-parjurit 
peleyanna; padha ga-soga, parcaja ka abana 
dibi ban ekenneng andellagi, PANGERAN 
makon rit-parjurit jareya ngokom reng-oreng 
se ekenneng babendunna. 

4 Edhingngagi sowara se enger e 
pagunongan, akantha monyena oreng se 
talebat bannyana. Edhingngagi sowara se 

agariyungan, sowarana sakabbinna karajaan 


ban sa-bangsa se parappana akompol. 
PANGERAN Se Mahakobasa teppana mareksa 
pasukan perrangnga. 

> Reng-oreng jareya dhateng dhari ra-nagara 
se u-janu e co-koncona bume. E dhalem 
dukana PANGERAN ngagem reng-oreng 
jareya epamateyana essena saantero bume. 

6 Mara nanges, sabab arena PANGERAN la 
para napaa, iya areya are se epadhateng 
bi PANGERAN Se Mahakobasa kaangguy 
matompes sabarang se badha e bume reya. 

7 Saneyap oreng bakal arassaa paypay 
lengngenna ban kaelangan kabangalanna. 

8 Kabbi bakal padhaa gujuden katakoen, 
ale-pale kasakeen akantha babinese rembia. 
Reng-oreng jareya bakal padhaa saleng 
pandeng, matana nyonarragi kakobateranna 
atena, mowana mera katodhusen. 

3 Arena PANGERAN bakal dhapaa, ban e are 
jareya Pangeran bakal noduwagiya dukana 
ban benduna se talebat rajana. Bume bakal 
daddiya tana kajal ban oreng se dusa bakal 
tompessa. 

10 Saneyap bintang ban kalompoanna 
bintang bakal mateya sonarra; are bakal 
pettengnga e bakto moncar, ban bulan ta 
nyonar pole. 

11 PANGERAN adhabu, "Sengko ngokoma 
dunnya lantaran kajahadanna; reng-oreng 
jahat bi Sengko eokoma lantaran sa-dusana. 

Saneyap oreng se angga bi Sengko 


epanespaa, oreng se angko ban kejjem bi 
Sengko eokoma. 

12 Oreng se epasalamedda ce sakonena, 
asakonean dhari emmas morne. 

13 Langnge bi Sengko epangetterra ban 
bume epagundhegga dhari kennengnganna 
e are e bakto Sengko, PANGERAN Se 
Mahakobasa, noduwagi peggella Tang ate. 

14 Oreng manca se badha e Babil bakal 
asalebbudana pas buru ka nagarana 
bang-sebang. Reng-oreng jareya akantha 
manjangan se buru eserser panganjur, 
akantha dumba se tadha oreng ngowanna. 

15 Saneyap oreng se ekenneng pega bakal 
ecocowa bi peddhang sampe mate. 

16 Reng-oreng jareya bakal nangaleyana 
na-anana se gi babaji eparemmok, bengkona 
erampok ban binena eparkosa." 

17 PANGERAN adhabu, "Sengko maguliya 
bangsa Madai sopaja nyerranga Babil. Bangsa 
jareya ta ekenneng sogo ban salaka otaba 
emmas. 

18 Gandhiba ban panana bangsa Madai 
jareya bakal mateyana ngangodhadan. 
Bangsa jareya ta neser ka babaji, ta bellas ka 
na-kana. 

19 Babil reya karajaan se paleng bagus e 
antarana sakbbinna karajaan, ban daddi se 
edir-edirragi pandhudhuna. Tape bi Sengko, 

PANGERAN, epaancora, epakanthaa Sodom 


ban Gomora rowa. 

20 Oreng e jadhiya epatadhaa karena. Ta kera 
badha oreng Arab se alalana se maddegga 
kemah e jadhiya, ban tadha oreng ngowan 
se ngebaa embi ban dumbana kaangguy 
ngamba e jadhiya. 

21 Kennengngan jareya bakal ekennengngana 
burun alas. Bengkona reng-oreng jareya 
bakal daddiya lebunna mano wek-kowek, 
bakal ekennengngana no-mano onta. 
Bi-embi alas bakal cal-encalana e antarana 
jur-gujuran jareya. 

22 Gaungnga pate alas bakal daddiya 
ro-sarowan e ton-karaton Babil. Baktona 
se ancora la para, ban bakto jareya ta 
erot-panyorot pole." 

14 1 PANGERAN bakal bellasa ka Israil 

ommadda; bangsa jareya epeleya pole 
epadaddiya kaagunganna, epabaliya pole 
ka kennengnganna e nagarana dibi. Oreng 
manca bakal dhatengnga akompola ban 
bangsa jareya. 

2 Bannya bangsa se nolonga Israil kaangguy 
abali ka nagara se eparengngagi PANGERAN 
ka bangsa jareya, ban e jadhiya sa-bangsa 
jareya bakal daddiya dunorra bangsa Israil. 
Israil bakal nawana reng-oreng se tao nawan 
abana ban marentaa reng-oreng se tao 
nyek-ngenyek abana. 

3 PANGERAN mabebasa bangsa Israil dhari 


sake ban kasangsaraanna, dhari lako berra se 
epaksaagi ka abana. 

“Mon jareya la elampaagi bi PANGERAN, 
bangsa jareya bakal co-ngocowa rato Babil 
kantha reya, "Rato se kejjem la ta andhi 
kakobasaan pole! La ta bisa nyek-ngenyek 
oreng pole. 

> PANGERAN la maambu pamarentaanna 
reng-oreng jahat se neggu kakobasaan 

6 se sambi peggel nyek-ngenyek sarta 
ros-terrosan nganeyaja sa-bangsa. 

7 Dhi-budhina dunnya aman ban taremtem, 
reng-oreng padha anyanye kaperagen. 

8 Ka-bungkana eru ban comara Libanon 
anga-bunga polana rato se kejjem la taandhi 
kakobasaan pole, ban saellana rato jareya 
ondur, tadha se nyoro moger ka-bungkaan 
jareya. 

? Dunnyana oreng mate anyo-ronyo ngamba 
rato Babil jareya. Arwahna reng-oreng se 
lamba neggu kakobasaan e bume padha jaga, 
ban arwahna to-rato padha ngadek dhari 
kalenggiyanna. 

10 Kabbi padha aera ka rato Babil jareya, 
"He, sateya bana la padha ban sengko, padha 
ta andhi kakowadan ban ta bisa apa-rapa! 

ll Lamba bana ehormadi bi mosik 
calempong, tape sateya bana la badha e 
dunnyana oreng mate se seppe. Ola daddi 

lamana katedhunganna bana ban caceng 


daddi sapona. 

12 He rato Babil, lamba bana bintang 
temor se tera mancorong, sateya bana la 
gaggar dhari langnge! Lamba bana makala 
sa-bangsa, tape sateya bana epelpallagi ka 
tana. 

13 Bana atekat onggaa ka langnge, nyabaa 
korse karajaanna e attassa bintang se paleng 
tenggi! Cana pekkerra bana tanto bisa toju 
daddi rato e attassa gunong bagiyan dhaja, 
kennengnganna ba-diba akompol. 

14 Bana ngoca ja bana onggaa ka koncona 
ondhem ban daddiya padha ban Se 
Mahakobasa. 

15 Mangkana bana sateya edilbussagi ka 
bagiyan se paleng dhalem dhari dunnyana 
oreng mate. 

16 Reng-oreng mate se badha e jadhiya 
bakal mandengnga ka bana, sambi atanya, 
Areya ya, oreng se magundhek bume ban 
mengetter sakabbinna karajaan? 

17 Areya oreng se ngancor tha-kottha ban 
ngoba dunnya epadaddi sagara beddhi? Areya 
oreng se ta tao ngocol tawananna otaba 
mamole tawananna ka bengkona? 

18 Sakabbinna bekkas ratona sa-bangsa 
ekoburragi kalaban cara se agung e 
makamma bang-sebang, 

19tape bana ta andhi makam; mayyidda 
bana ebuwang akantha barang se bucco, 


Yesaya 14.201 25 41 
ececcee mayyidda para parjurit se tebas e 


dhalem perrang, epelpallagi epabareng ban 
mayyidda reng-oreng jareya ka lobang e 
to-bato, akantha babathang se enyek-enyek. 

20 Bana la matee nagarana ban bangsana 
dibi. Daddi bana ta kera ekoburragi akantha 
to-rato laenna. Tadha settonga dhari balana 
bana se jahat jareya se salamedda. 

21 La-balana bana bakal molaana ejagal! 
Na-anana bana bakal mateya lantaran dusana 
bangatowana. Tadha settonga dhari na-anana 
bana jareya se marentaa e bume otabana se 
maddegga tha-kottha." 

22 PANGERAN Se Mahakobasa adhabu, 
"Sengko nyerranga ban mamosnaa Babil. 
Tadha settonga se epasalamedda bi Sengko, 
maske na-kana tadha se epaodhia. Sengko, 
PANGERAN, la ngoca. 

23 Bi Sengko Babil epadaddiya ba-raba se 
ekennengnge mano wek-kowek. Bi Sengko 
Babil esapowana epaberseya. Sengko, 
PANGERAN Se Mahakobasa, la ngoca." 

24 PANGERAN Se Mahakobasa asompa, 
"Sabarang se ekakarep Sengko tanto kalakon. 

25 Oreng Asyur e Israil Tang nagara bi Sengko 
epatompessa, se badha e nong-gunong 
enyek-enyegga. Sengko mabebasa Tang 
bangsa se enyek-enyek ban dhari kasossaan 
se etanggungngagi bi oreng Asyur. 

26Jareya Tang karep ka dunnya reya; 


Sengko ngangka Tang lengngen ngokoma 
sa-bangsa." 

27 PANGERAN Se Mahakobasa la motossagi 
kantha jareya. Lengngenna eangka ngokoma, 
tadha oreng settonga se bisaa lang-ngalange. 

28 Areya pessen se eomommagi e dhalem 
taon bakto Rato Ahas seda. 

23 He bangsa Filistin, thong-penthong se 
epamokol bana la potong, tape bana ja duli 
perak. Sabab mon olar se jahat mate, bakal 
dhatengnga olar se ajahadan se aganteya, 
ban tellorra olar se nettes bakal kalowara 
naga se akalembang. 

30 Bana bakal nyandhanga kalaparan se 
talebat berrana, ban karena oreng se gi odhi 
bakal epateyana kabbi. Sabaligga, oreng se 
paleng mesken dhari ommadda PANGERAN 
bakal olleya kakan, ban oreng se paleng ta 
bisa apa-rapa e dhalem odhina bakal odhia 
aman tor rajja. 

31 Mara nanges, aera menta tolong, 
tha-kottha Filistin! Mara bana kabbi padha 
pabaridhu katakoen! Ondhem abu dhateng 
dhari dhaja nandhaagi dhatengnga pasukanna 
moso; moso jareya tadha se ekatakoe. 

32 Apa se esaoddagiya sengko ban bana ka 
reng-oreng se daddi otosanna bangsa Filistin? 
Bana ban sengko kodu ngoca ja PANGERAN 
la maddek Siyon, ban ommadda se nanggung 
sangsara bakal olleya pangaoban e jadhiya. 

15 l Areya dhabu se epessennagi 


PANGERAN parkara Moab. Kottha Ar 
ban Kir epamosna e dhalem bakto samalem, 
ban nagara Moab daddi seppe. 

2 Pandhudhu Dibon ongga ka gumo nangesa 
e kennengnganna pamojjaanna ba-dibana. 
Pandhudhu Moab ngennes nangese kottha 
Nebo ban Medeba. Cethak ban jangguna 
ecokor menangka tandha sossa. 

3 Reng-oreng akalambi kaen karong 
menangka tandha sossa; oreng nanges e 
atana bengko ban e lon-alon. 

4Oreng Hesybon ban Eleyale rung- 
dharungan, sowarana ekaedhing sampe ka 
Yahas. La-mala para parjurit padha ngetter, 
elang kabangalanna atena. 

> Sengko neser ka Moab! Pandhudhuna 
ngongse ka kottha Zowar ban ka Eglat-Selisia. 
Badha se ngonggaagi lorong ka Luhit sambi 
nanges; badha se berka ka Horonaim sambi 
reng-cerrengan polana nemmo balai. 

6 Aengnga Songay Nimrim asat, rebba 
e penggirra la elop ban kerreng, tadha 
bu-tombuwan se biru pole. 

7 Reng-oreng alengka Songay Kene 
Haarabim ban aehteyar masalamedda artana. 

8E man-dhimman e batessa Moab badha 
sowara reng-cerrengan. Tangessa reng-oreng 
jareya ekaedhing ka Eglaim ban Beer-Elim. 

2E Dibon aengnga songay daddi mera 
polana acampor ban dhara. Ban Allah bakal 


Yesaya 16.115 |. 44 
madhatengnga sabarang se lebbi nakoe dhari 


jareya ka reng-oreng e jadhiya. Kang-tokang 
jagal se ekerem ka jadhiya bakal mateyana 
reng-oreng Moab se gi odhi. 

16 l Dhari kottha Sela e ra-ara beddhi, 

bangsa Moab ngeremmagi budhuna 
dumba menangka tor-ator ka se neggu 
kakobasaan e Yerusalim. 

2 Reng-oreng Moab anantee penggirra 
Songay Arnon sambi ajalan kabingongan ta 
kala ka no-mano se asalebbudan eagga dhari 
lebunna. 

3 Cana reng-oreng jareya ka bangsa Yehuda, 
"Tore dhabuwagi ponapa se kodu elakone 
kaula sadaja. Kaula nyoona pangaoban, 
ngereng parenge pangaoban akadi kajuwan 
se rampa e panassa are. Kaula sadaja 
paneka oreng ngongse; ngereng kaula sadaja 
erreppagi, sopaja ta kantosa epanggi oreng. 

4 Nyoona edi kaula sadaja ngamponga 
kennengngan e nagarana sampeyan. 
Pasalamettagi kaula sadaja paneka dhari 
reng-oreng se mateyana kaula sadaja." 

(Ta kera badha oreng se enyek-enyek ban 
epatompes pole, reng-oreng se maancor ban 
se matompes nagara Israil bakal mosnaa. 

> Saellana jareya badha settong toronanna 
Daud se bakal daddiya rato, se bakal 
marentaa bangsana kalaban taresna ban 
esto. Rato jareya bakal majagaa kaadilan ban 
gancang alampaagi barang se bendher.) 

6 Bangsa Yehuda ngoca, "Sengko la padha 


ngedhing parkara kasombonganna bangsa 
Moab. Sengko la padha tao ja bangsa jareya 
angko ban angga. Cacana raja tadha essena." 

7 Daddi dina bangsa Moab me olle saleng 
tangese. Dina me olle padha nanges mon 
enga ka kakanan se nyaman se biyasa ekakan 
e kottha Kir-Hareset. Dina me olle padha 
potos pangarebban ban aserrowan. 

8 Gal-teggal e seddina Hesybon ban 
bun-kebbun anggur Sibma la epatompes, 
bun-kebbun se biyasana ngasellaa gi anggur 
se paleng bagus se biyasana mamabu para 
pangobasana bangsa. Lamba bun-kebbun 
jareya malanjang sampe ka kottha Yaezer; ka 
temor sampe ka sagara beddhi, e bara sampe 
ka barana Tase Mate. 

3? Sateya sengko nangese bungkana anggur 
Sibma akantha se nangese Yaezer. Tang aeng 
mata agili polana Hesybon ban Eleyale, sabab 
hasella bumena ekakan moso sampe tadha 
karena. 

10Tadha oreng se agumbiraan e gal-teggal 
se landhu rowa. Tadha se rak-soragan otaba 
anyanye e kebbun anggur. Tadha se merressa 
anggur kaangguy agabaya anggur. Sengko 
la maambu soragga reng-oreng jareya se 
kaperagen. 

l1 Tang ate acerreng ancor sampe lessa 
nangalee kabadhaanna Moab ban Kir-Hareset. 

12 Oreng Moab amba pate ongga ka gumo 


pangurbanan entara ka kennengnganna 
kabakteyan kaangguy adua, tape tadha 
hasella. 

13Jareya pessen se lamba edhabuwagi 
PANGERAN parkara Moab. 

14 Ban sateya PANGERAN adhabu, "Teppa 
tello taon aggi, sakabbinna kasogiyanna 
Moab se edir-edirragi rowa bakal mosnaa. 
Rayadda se bannya bakal kareya sakone ban 
ta kowat." 

1 PANGERAN adhabu, "Damsyik bakal 

17 ta daddiya kottha pole, tape bakal 
aobaa daddi jur-gujuran. 

2 Tha-kottha e Siria bakal edinaagiya 
salanjangnga daddiya kennengnganna ebin 
se neng e jadhiya sanyamanna ban ta eagga 
oreng. 

3 Israil bakal kaelangana pangaobanna 
ban Damsyik kaelangana kamardikaanna. 
Karena oreng Siria se gi odhi bakal eya-seyaa 
oreng akantha Israil. Sengko, PANGERAN Se 
Mahakobasa, la ngoca." 

4 Dhabuna PANGERAN, "Bakal napaa 
baktona kajajaanna Israil napa ka aherra ban 
kamamoranna mosna. 

> Israil bakal padhaa ban teggal e Refaim se 
gi buru eanye gandumma, tamennanna kare 
sakone. 

6 Akantha bungkana jaitun se buwana 
epolong sampe tadha, pera kare settong 

dhuwa e co-koncona ka-cangkana, bariya 


keya Israil pera sakone se bakal salamedda. 
Sengko, PANGERAN, Allahna Israil, la ngoca." 

TE are jareya oreng bakal mentaa tolong 
pole ka Panceptana, Allahna Israil se socce. 

8 Oreng ta kera ngarep pole hasel dhari 
gabayanna tanangnga dibi, iya areya 
ba-mezba kennengnganna ngobbar dupa ban 
ca-arcana Dewi Asyera. 

9E are jareya, tha-kottha Israil se koko 
partahananna bakal daddiya jur-gujuran se 
seppe, akantha tha-kottha se edinaagi oreng 
Hewi ban Amori e bakto buru dhari oreng 
Israil. 

10 Israil, bana loppa ka Pangeran se 
masalamet ban ngaobi bana akantha gunong 
bato se koko. Sabaligga bana namenne 
bun-kebbun se eangguy nyemba ka ba-diba. 

ll Tape maske men-tamennan jareya nyelbi 
ban ngembang e bakto buru etamen, ta kera 
badha hasella. Se badha pera kasossaan ban 
rassa sake se ta endha elang. 

12 Sa-bangsa se kowat teppana ramme; 
monyena agarudhu akantha omba se raja e 
tase. 

13 Sa-bangsa jareya maju akantha banjir se 
nakoe. Tape bi Allah reng-oreng jareya eara, 
daddi laju padha buru sampe jau; reng-oreng 
jareya eserser, paburuna akantha sekkem se 
eabber angen e lambungnga gumo, akantha 
abu se ekebbat kaleng busbus. 

14E baja malem reng-oreng jareya 


madhateng rassa tako se talebat rajana, 
tape mon para lagguwa reng-oreng jareya la 
elang. Jareya papasthenna odhina reng-oreng 
se arampas tanana sengko ban bana. 

18 l Dhari settong nagara e barana 

Songay Sudan badha monye akantha 
monyena nyarowan. 

? Dhari nagara jareya dhateng ta-dhuta 
se alengka Songay Nil nompa parao dhari 
pandhan. E, para otosan se kesset, duliyan 
mole ka nagarana se elebadi ngay-songay 
rowa. Giba pessen ka bangsana bana se 
kowat ban parjuga rowa, ka reng-oreng e 
nagarana bana se gi-tenggi ban kolena alos 
sarta ekatakoe oreng sadunnya. 

3 He, sakabbinna oreng se badha e bume! 
Abassagi mon bul-ombul epaongga ka 
koncona nong-gunong! Edhingngagi mon 
tarompet epamonye! 

4 PANGERAN adhabu ka sengko, "Dhari Tang 
kennengngan e attas, Sengko ngabasa ka 
baba kalaban ate ayem, padha ban ayemma 
ebbun se gaggar e baja malem se panas e 
mosem anye, ban terrang akantha sonarra 
are e baja seyang. 

> Sabellunna mosem anggur, e bakto 
kembangnga ngalotor ban anggurra gi ta 
massa e bungkana, Sudan bakal epaancora 
mosona, gampangnga akantha ladding se 
ngerra ca-rancana bungkana anggur. 

6 Mayyidda rit-parjuridda bakal edinaa daddi 


kakanna no-mano e mosem nemor, ban 
burun alas e mosem nembara." 

"Bakal napaa baktona oreng ngeba 
tor-ator ka PANGERAN Se Mahakobasa 
dhari nagara se elebadi ngay-songay jareya, 
dhari bangsana se gaga parjuga, dhari 
reng-orengnga se tenggi ban alos kolena 
ban ekatakoe oreng sadunnya. Reng-oreng 
jareya bakal dhatengnga ka Gumo Siyon, ka 
kennengnganna oreng nyemba PANGERAN Se 
Mahakobasa. 

19 l Areya pessen se edhabuwagi 

PANGERAN parkara Messer. Pangeran 
meyos ka Messer netee ondhem se ceppet. 
La-brahalana Messer ngetter e ajunanna ban 
oreng Messer kene ate. 

2 Dhabuna PANGERAN, "Sengko mabadhaa 
perrang sataretanan e Messer: Taretan amoso 
taretanna, tatangga amoso tatanggana, 
kottha amoso kottha, karajaan amoso 
karajaan. 

3 Rancanana Messer bi Sengko epabuddhuwa 
ban samangadda reng-oreng Messer 
epaelanga. Reng-oreng jareya bakal mentaa 
tolong ka la-brahalana, mentaa babalaan ban 
petodu ka kon-dhukon ban ka roh-erroh. 

“Bi Sengko Messer epassraagiya ka 
tanangnga rato jahat se kejjem. Sengko, 
PANGERAN Se Mahakobasa, la ngoca." 

> Aengnga Songay Nil bakal nyoroda gan 


sakone sampe dhi-budhina kerreng. 

6 Nal-kanal bakal bacengnga e bakto 
aengnga sajan tadha. Galagas ban rebba 
bakal eloba. 

7 Bines e salanjangnga Songay Nil bakal 
kerrenga pas eabber angen. 

8 Kang-tokang manceng se biyasana mega 
juko e songay jareya bakal aserrowana ban 
nangesa sabab panceng ban jalana tadha 
gunana pole. Kang-tokang tennon bakal 
kaelangana pangarebbanna; 

3? reng-oreng jareya ban ko-panglakona 
bakal sossaa atena ban elang samangadda. 

10 (19:9) 

11 Budhu onggu pin-pamimpinna kottha 
Zowan! Oreng Messer se paleng bicaksana 
aberri babalaan se budhu! Ce bangalla 
reng-oreng jareya ngoca ka ratona ja abana 
toronanna reng-oreng se bicaksana ban 
to-rato e jaman lamba! 

12 He, to-rato Messer, badha e dhimma para 
panasehadda bana se penter jareya? Olle 
daddi reng-oreng jareya tao malae bana apa 
se erancanaagi PANGERAN Se Mahakobasa ka 
Messer. 

13 Para pamimpinna Zowan ban Memfis reya 
gendheng. Reng-oreng jareya banne mimpin, 
la-mala sabaligga ngeba bangsana ka jalan 
se sala. 

14 PANGERAN se madaddi reng-oreng jareya 


aberri babalaan se mabingong. Daddi Messer 
sala malolo, dhing-tabarindhing akantha 
oreng mabu se tabalaccar e attassa otana 
dibi. 

15E Messer tadha oreng se bisaa apa-rapa, 
pangobasa otabana rayat padha bai, oreng 
penting ban oreng biyasa tadha bidana. 

16 Bakal napaa baktona Messer daddiya 
akantha babine se takoan; ngetter katakoen 
mon nangalee PANGERAN Se Mahakobasa 
ngangka astana ngokoma abana. 

17 Oreng Messer bakal takoa ka Yehuda 
sabban epaenga ka potosanna PANGERAN Se 
Mahakobasa parkara abana. 

18E bakto jareya basa Ibrani bakal eangguya 
e dhalem lema kottha e Messer. E jadhiya 
reng-oreng jareya bakal asompaa kalaban 
asmana PANGERAN Se Mahakobasa. Sala 
settong dhari tha-kotthana bakal enyamaana 
"Kotthana Are". 

19E bakto jareya e pusadda nagara Messer 
bakal badhaa mezba kaator ka PANGERAN, 
ban e batessa nagarana bakal badhaa cangga 
bato se kaator malolo ka PANGERAN. 

20 Mezba ban cangga bato jareya daddi 
simbulla kahadiranna PANGERAN Se 
Mahakobasa e Messer. Mon bangsa jareya 
enyek-enyek, ban bangsa jareya nyoon 
partolongan ka PANGERAN, PANGERAN bakal 

ngotosa oreng se masalamedda reng-oreng 


jareya. 

21 PANGERAN bakal anyataagiya Salerana 
ka bangsa Messer, dineng bangsa Messer 
bakal kennala ka Salerana ban abakteya 
ka Salerana, sarta ngatorragi kurban ban 
tor-ator ka Salerana. Reng-oreng jareya 
bakal ajanjiya kalaban sompa ban bakal 
ajalannagiya janji jareya. 

22 PANGERAN bakal ngajara bangsa Messer, 
tape saellana jareya Salerana bakal mabarasa 
reng-oreng jareya. Reng-oreng jareya 
bakal abaliga ka PANGERAN, ban Salerana 
bakal meyarsaagiya duana sarta mabarasa 
panyakedda reng-oreng jareya. 

23E bakto jareya bakal badhaa jalan raja 
e antarana Messer ban Asyur. Pandhudhuna 
nagara se dhadhuwa jareya bakal jar-ganjira 
lebat e jalan jareya sarta bakal padhaa 
areng-bareng ajalannagi kabakteyan. 

24E bakto jareya Israil bakal padhaa 
kadhudhuganna ban Messer sarta Asyur, ban 
bangsa se tatello jareya bakal daddiya berkat 
ka sa-bangsa sadunnya. 

25 PANGERAN Se Mahakobasa bakal 
aberkadana reng-oreng jareya sambi adhabu, 
"E, Messer Tang ommat, Asyur Tang ceptaan 
ban Israil Tang peleyan, sateya Sengko 
aberkadana bana." 

2 0 l Kalaban dhabuna Sargon, rato Asyur, 


panglimana tantarana Asyur entar 
nyerrang Asdod, settong kottha e Filistin. 

2 Tello taon sabellunna, PANGERAN makon 
Yesaya pottrana Amos mokka kasodda 
ban kaen karong se eagem. Yesaya norodi 
papakon jareya pas alomampa abangkang 
ban ta akasodan. 

3 E bakto kottha Asdod ekeppong, PANGERAN 
adhabu, "Yesaya Tang abdi rowa la tello taon 
abangkang ban ta akasodan. Jareya dha- 
tandhana parkara apa se bakal kadaddiyana 
e Messer ban Sudan. 

4 Rato Asyur bakal nawana reng-oreng dhari 
nagara se dhadhuwa jareya, reng-oreng 
jareya bakal egiringa e dhalem kabadhaan 
abangkang. Towa ngodha kabbi bakal ajalana 
ta akalambi ban ta akasodan, bangkongnga 
etangalee, kaangguy ya-nyeya Messer. 

> Reng-oreng se ngandellagi Sudan ban 
ngedirragi Messer kare angar, pangarebba 
ancor. 

6E bakto jareya reng-oreng se abengko e 
paseser bakal ngocaa kantha reya, Abassagi 
baramma daddina bangsa se eandellagi 
sengko ban bana, se earep masalamedda 
sengko ban bana dhari rato Asyur. Baramma 
sengko ban bana se bisaa salamet?" 

2 1 l Areya pessen parkara Babil: Akantha 
kaleng busbus se lebat e sagara 


l Yesaya 21.21 8 "54 
beddhi, kantha jareya padhatengnga balai 


dhari nagara se nakoe. 

2Sengko nangalee pangatonan parkara 
acem-macem kadaddiyan se nakoe; parkara 
reng-oreng se akiyanat ban reng-oreng se 
padha epatee ban epaancor. Laskar Elam, 
mara maju, mara serrang! Laskar Madai, 
mara keppong! Allah maambuwa sakabbinna 
kasangsaraan se esababbagi Babil. 

3 Lantaran pangatonan jareya sengko laju 
bingong sampe ta bisa nangalee ban ta bisa 
ngedhing pole. Sengko katakoen ban sake, 
akantha oreng babine se rembia. 

“Tang ate ngalengsang; sengko katakoen 
sampe ngetter. Baja malem se erep-arep 
sengko o-tao coma madhateng katakoen. 

>E dhalem pangatonan jareya sengko 
nangalee keya pesta se la ranta; katojuanna 
jang-onjangan la esadhiyaagi. Kabbi padha 
kan-ngakan ban nom-enoman. O-tao reng- 
oreng jareya laju padha ngedhing parenta, 
"He, ra-parwira! Sadhiyaagi tamengnga!" 

6 Pangeran laju adhabu ka sengko, "Kassa 
bana nyaba oreng, soro ajaga; apa se 
etangalee soro reppottagi. 

7? Mon nangalee pasukan se nompa jaran 
ajajar wa-dhadhuwa, pasukan se nompa 
hemar ban onta, soro abassagi patete." 

8 Saellana jareya panjaga gella aera, "Guste, 
kaula ampon ajaga sabban are seyang 
malem." 


Yesaya 21.91 16 55 
3 Abas, reng-oreng jareya la dhateng! 


Pasukan se nompa jaran se dhateng ajajar 

wa-dhadhuwa. Saellana jareya panjaga gella 
ngabarragi, "Babil ampon gaggar! Ca-arcana 
se esemba ampon ancor car-kalacer e tana!" 

10 Israil, tang bangsa! Bana la enyek-enyek 
ban eda-didda akantha gandum, tape sateya 
sengko manapaa kabar bagus ka bana, kabar 
se ekaedhing sengko dhari PANGERAN Se 
Mahakobasa, Allahna Israil. 

11 Areya pessen parkara Edom. Badha oreng 
se aera ka sengko dhari Edom, "He, panjaga, 
gi abit ya, malem reya? Gi barampa ejjam 
aggi se lagguwa?" 

12 Sengko nyaot, "Are bakal lagguwa, tape 
gi bakal malemma keya. Mon bana atanyaa 
pole, abali dha enna, atanya pole." 

13 Areya pessen parkara Arab. He, oreng 
Dedan, lah-kafilahna bana padha akemah e 
but-ombudda tana Arab. 

14 He, pandhudhu tana Tema, berrii ngenom 
reng-oreng se pelka se nyander ka bana ban 
berrii ngakan reng-oreng se ngongsi. 

15 Sabab reng-oreng jareya buru dhari 
peddhang se eonos, dhari gandhiba se 
epenthang ban dhari perrang se teppa 
di-daddina. 

16 Pangeran laju adhabu ka sengko, "Eppas 
sataon aggi kajajaanna ku-suku Kedar bakal 
obusa. 


Yesaya 21.171 22.6 56 
17 Kang-tokang panana Kedar reya se paleng 


parjuga. Tape pera sakone dhari reng-oreng 

jareya se salamedda. Sengko, PANGERAN 

Allahna Israil, la ngoca." 

2 2 l Areya pessen parkara Cora 
Pangatonan: E, pandhudhu Yerusalim, 

arapa bana me ongga ka atana bengko? 

2 Ta patot oreng sakottha padha apesta 
sambi rak-soragan kaperagen. Sabab 
rit-parjuridda bana se padha mate e dhalem 
paperrangan reya banne mate polana 
aperrang. 

3 Panglimana bana padha buru kabbi ban 
etawan sabellunna sempat ngocol panana. 
Sakabbinna orengnga bana se wat-kowat 
padha ekenneng tawan maske la padha buru 
ka jauna. 

4Sateya mara onduri sengko; dina sengko 
nangesana reng-oreng se tamaso tang 
bangsa se padha mate. Ta osa ngoddi alepora 
sengko. 

> Pajat iya, Guste ALLAH Se Mahatenggi 
ban Mahakobasa Ia neptebbagi are reya 
menangka are se salbut, nakoe ban baridhu 
e Cora Pangatonan. Dhung-geddhungnga 
kottha la epagujur. E mo-gumo ramme ban 
ro-sarowanna reng-oreng se ra-eraan menta 
tolong. 

6 Oreng Siria dhateng nompa jaran ban 
kareta perrang, oreng Elam dhateng asanjata 


| Yesaya 22.71 13 | 57 
gandhiba ban pana, oreng Kir nyadhiyaagi 


tamengnga. 

7 Ra-corana Yehuda se landhu possa ban 
kareta perrang. Pasukan se nompa jaran la 
asadhiya e bang-labang sakethengnga kottha 
Yerusalim. 

8 Partahananna Yehuda la gujur kabbi. E 
bakto jareya bana mareksa kas-pakakas 
perrang e gudhangnga sanjata. 

? Bana nangalee geddhungnga kottha 
Yerusalim bannya se tennar se kodu epateppa. 
Bana mareksa ko-bengko e Yerusalim, 
abungkar pan-barampan bengko jareya, 
batona eangguy mateppa geddhungnga 
kottha. Kaangguy parsadhiyaanna aeng, 

10 (22:9) 

ll bana agabay taman e dhalem kottha, 
epanyempen aeng se agili dhari taman se 
laju. Tape bana ta parduli ka Allah se la abit 
arancanaagi jareya kabbi, ban se madhateng 
kadaddiyan jareya kabbi. 

12 E bakto jareya Guste ALLAH Se Mahatenggi 
ban Mahakobasa makon bana nanges, acokor 
ban akalambi kaen karong. 

13 Tape sabaligga bana neng-sennengngan 
ban ata-pesta. Bana nyambelli sape ban 
dumba, ngakan daging ban ngenom anggur 
sambi aera, "Mara padha ngakan ban 
ngenom, sabab lagguna sengko ban bana 
padha mateya!" 


Yesaya 22.141 21. 58 
14 Guste ALLAH Se Mahatenggi ban 


Mahakobasa adhabu ka sengko, dhabuna, 
"Kajahadanna reng-oreng jareya bi Sengko 
ta esaporaa maske sampe reng-oreng jareya 
mate. Sengko, Guste ALLAH Se Mahatenggi 
ban Mahakobasa, Ia ngoca." 

15 Guste ALLAH Se Mahatenggi ban 
Mahakobasa makon sengko entar ka Sebna, 
kapalana roma tatanggana karaton. Sengko 
epakon manapa pessen se edhabuwagi 
PANGERAN reya, 

16 "Pangrasana bana reya sapa? Apa hana 
bana me daddi agabay makamma dibi e gumo 
bato? 

17 Senga, bi Sengko bana ebuwanga 
epajauwa. Bi Sengko bana ecangkaremma, 
pas elung-gulunga, terros eguluagiya 
epakanthaa tembung ka nagara se raja. 

E jadhiya bana bakal mateya e seddina 
ta-kareta se eandellagi bana. Bana la majuba 
nyamana kalowargana lorana. 

18 (22:17) 

19 Daddi bi Sengko bana epaambuwa dhari 
lalakonna ban epatorona dhari pangkadda se 
tenggi. 

20E bakto jareya Sengko ngologa Elyakim 
anana Hilkiya. 

21 Pangangguy kabessaran ban sabbuna 
bana bi Sengko eangguyyagiya ka Elyakim. 
Kakobasaanna bana ebagiya kabbi ka 


| Yesaya 22.221 23.2 . 59 
Elyakim. Elyakim jareya bakal daddiya rama 


monggu ka pandhudhu Yerusalim ban Yehuda. 

22 Bakal kobasaa tadha batessa e babaanna 
rato toronanna Daud. Elyakim jareya bakal 
neggua koncina karajaan. Mon Elyakim 
mokka, tadha se bisa notop, ban mon Elyakim 
notop, tadha se bisaa mokka. 

23 Bi Sengko eberriana pangkat se koko 
akantha paji se cekka ka geddhung. Sabalana 
bakal ehormadana oreng lantaran Elyakim 
jareya. 

24 Tape la-balana ban reng-oreng 
tanggunganna bakal maberraa abana. Kabbi 
bakal padhaa agantonga ka Elyakim jareya, 
akantha polo se agantong e paji. 

25 Mon la kantha jareya, paji se epasang 
epakoko rowa bakal locoda pas gaggar. Jareya 
dhi-budhina la-bala ban sakabbinna oreng 
se agantong ka Elyakim jareya. Sengko, 
PANGERAN, la ngoca." 

2 3 l Areya pessen parkara Tirus. He, para 

bandhiga Tarsis se alajar e tase raja, 
mara nanges! E bakto alajar moleya dhari 
Siprus, bana badha se malae ja Tirus la ancor. 
Kottha palabbuwan ban ko-bengkona bana la 
padha ancor, gujur tadha karena. 

2 Mara aserro, reng-oreng paseser, gar- 
sodagar Sidon! Sabab biyasana bana ngerem 
reng-oreng epalengka tase kaangguy ajuwal 
belli gandum Messer sarta adaganga ban 
sakabbinna bangsa. 


Yesaya 23.31 11 60 

3(23:2) 

4E kottha Sidon, kahormadanna bana la 
elang! Tase raja ta ngakone bana pole, ocana, 
"Sengko ta tao andhi ana, ta tao maraja ana 
lalake otaba babine." 

>La-mala oreng Messer bakal takerjada 
ban daddi ramme mon ngedhing ja Tirus la 
tompes. 

6 Mara nanges, ngongse ka Tarsis, e, 
reng-oreng paseser! 

7 Abassagi kotthana bana Tirus se la badha 
dhari jaman lamba. Jareya, ya, kottha 
se biyasana ekennengnge oreng neng- 
sennengngan? Jareya, ya, kottha se ngerem 
reng-oreng epalengka tase epaennengnga e 
nagarana oreng? 

8 Gar-sodagarra gu ta kaom oreng agung 
se paleng ehormadi e bume, ta iya? Sapa se 
motossagi maancora Tirus, kottha se paleng 
kobasa jareya? 

9 PANGERAN Se Mahakobasa se motossagi 
jareya, polana maambuwa kasombonganna 
pandhudhuna lantaran hasel se ekaolle reng- 
oreng jareya, sarta ngapessagi reng-oreng se 
ehormadi e bume. 

10 Kassa garap teggalla, pandhudhu Tarsis, 
sabab kennengnganna agabay kapal la tadha. 

11 PANGERAN la mangaceng astana e attassa 
tase magulu karajaan-karajaan. Pangeran 
apareng papakon sopaja teng-binteng Funisia 
epamosna. 


Yesaya 23.121 18 | 61 
12 Dhabuna PANGERAN, "E kottha Sidon, 


bana ta kera neng-sennengngan pole. 
Pandhudhuna bana enyek-enyek. Maske 
ngongseya ka Siprus sakale, reng-oreng 
jareya ta kera aman." 

13 (Banne bi bangsa Asyur, tape bi bangsa 
Babil kottha Tirusedina ekobasae burun 
alas. Bangsa Babil jareya keya se maddek 
ra-manara pangeppongan, magujur teng- 
bintengnga ban marosak kottha jareya 
epadaddi jur-gujuran.) 

14 Mara nanges, para bandhiga! Kottha se 
eandellagi bana la ancor. 

15 Bakal napaa baktona Tirus ta ekaengae 
oreng pettong polo taon abidda, padha ban 
omorra rato. Mon bakto jareya la lebat, Tirus 
bakal padhaa ban sondel e dhalem nyanyeyan 
reya: 

16 Mara ngala calempong, alengleng e 
kottha, e, sondel se palang se ta ekaengae 
oreng! Pamonye calempongnga, pas anyanye 
pole, sopaja bana ekaengae oreng pole. 

17 Mon la olle pettong polo taon, PANGERAN 
bakal ngemodana Tirus sampe Tirus bisa abali 
ka lalakonna se lamba, iya areya adagang 
ban sakabbinna karajaan e bume. 

18 Kaontonganna se adagang ta esempenna, 
tape eatorragiya ka PANGERAN. Bi reng-oreng 
se nyemba PANGERAN pesse jareya bakal 
ekabelliya angguy ban kakan se ekaparlo. 


Yesaya 24.11 8 62 
24 1t PANGERAN bakal mamateya bume, 


sampe daddi kajal ban seppe. Kole 
lowarra bakal ebaliga ban pandhudhuna bakal 
epabalessudana. 

2 Reng-oreng kabbi bakal padhaa 
papasthenna: mam-imam ban rayat, dunor 
ban lora, oreng se ajuwal ban se melle, se 
ngenjam ban se maenjam, sogi ban mesken. 

3 Bume bakal car-kalacera ban epaancora. 
PANGERAN la adhabu, ban jareya masthe 
kalakon. 

4 Bume daddi kerreng ban elop, dunnya 
nyangsara kabbi. Langnge ban bume noro 
nyangsara keya. 

> Bume daddi cemmer polana pandhudhuna 
ta atoro ka papakonna Allah, ngoba sabarang 
se la eteptebbagi bi Salerana ban ta neptebbi 
parjanjiyan se la ebadhi Pangeran bi manossa 
kaangguy salanjangnga. 

6 Daddi PANGERAN abasto bume ban 
ngokom pandhudhuna lantaran tengkana 
dibi. Manossa e bume epatompes sampe pera 
sakone se gi salamet. 

7 Bungkana anggur ta baluja ban malarat se 
olleya aeng anggur. Oreng se lambana perak 
sateya sossa. 

8 Tadha pole monyena calempong se 
gumbira ban monyena terbang se ramme. 
Men-rammenna oreng se neng-sennengngan 
la ambu. 


Yesaya 24.91 16 63 
? La tadha pole orêng se ngenom anggur 


sambi anyanye, tadha pole se arassaagi 
kobassana nom-enoman kerras. 

10 Sakottha enger; bang-labang ekonci, 
reng-oreng padha ngetek e bengkona 
katakoen. 

ll Reng-oreng ra-eraan e lorong polana 
ta andhi anggur se eenoma. Reng-oreng 
e nagara jareya la ta gumbira pole 
salanjangnga. 

12 Kotthana la ancor, bang-labang 
sakethengnga gujur thak-ngalathak. 

13J areya se bakal kadaddiyana ka saneyap 
bangsa sabume. Padha ban e mosem anye, 
e bakto buwana jaitun epolong sampe tadha 
ban buwana anggur se dhi-budhina epetthek 
dhari bungkana. 

14 Reng-oreng se salamet bakal anyanyeya 
kaperagen. Oreng e bara bakal abertaagiya 
kaagunganna PANGERAN 

15 ban oreng e temor bakal amoljaagiya 
Salerana. Reng-oreng se abengko e paseser 
bakal ngagungngagiya PANGERAN, Allahna 
Israil. 

16 Dhari koncona bume badha sowarana 
oreng anyanye moji Israil, bangsa se taat. 
Tape calaka sengko reya! Sengko sangsara. 
Pangkiyanat gi terros bai akiyanat, la-mala 
sajan daddi kiyanadda. 


Yesaya 24.171 25.1 64 
17 Mara edhingngagi sakabbinna pandhudhu 


bume! Bana enante bi kabaridhuwan, jebbak 
ban jira. 

18 Oreng se buru dhari kabaridhuwan bakal 
labuwa ka dhalem jebbak, se lopot dhari 
jebbak bakal ekennenga jira. Ojan derres 
bakal gaggara dhari langnge, ban dhasarra 
bume bakal gundhegga. 

19 Bume bakal tennara, remmok ban 
gundhek. 

20 Bume se bungkol reya dhing-tabarindhing 
akantha oreng mabu, gu-ongguan akantha 
ranggun ekebbat kaleng busbus. Bume gujur 
polana berrana dusana, ancor ta manjeng 
pole. 

21E bakto jareya PANGERAN bakal ngokoma 
para pangobasana bang-abang ban to-rato e 
bume. 

22 To-rato jareya bakal epakompola akantha 
tahanan e dhalem lobang, epamaso ka 
dhalem penjara sampe napa baktona se 
eokoma. 

23 Bulan bakal pettengnga ban are ta 
nyonar, sabab PANGERAN Se Mahakobasa 
bakal marentaa menangka rato. Pangeran 
bakal marentaa e Yerusalim e attassa Gumo 
Siyon, noduwagiya kaagunganna ka para 
pamimpinna ommadda. 

2 5 1 GUSTE Pangeran, Junandalem 

Allah abdidalem, abdidalem 
ngagungngagiya jJ unandalem sareng mojiya 


Yesaya 25.21 6 : 65 
asmaepon Junandalem. Sabab sadaja se 


elampaagi Junandalem makasambu ate 
ongguwan; Junandalem arancanaagi dhari 
jaman lamba, pas alampaagi sadajana 
kalaban estona. 

2 Kottha kadhissa sareng Junandalem ampon 
epaancor; kottha se badha bintengnga ampon 
epalejjar. Karaton se epaddek oreng manca 
ampon mosna, sareng ta epaddek pole 
salanjangnga. 

3 Junandalem bakal epojiya sareng 
sa-bangsa se kowat, sareng ekatakoe e 
tha-kotthana sa-bangsa se kejjem. 

“Sabab Junandalem daddi pangongseyanna 
oreng se ta gadhuwan kakowadan, 
kennengngan se aman ka oreng se mesken 
sareng nyangsara. Junandalem daddi 
pangaoban manabi badha kaleng busbus, 
panaongan manabi panas ngeltak. Sabab 
oreng se kejjem nyerrang akadi kaleng 
busbus e mosem nambara, 

akadi angen panas e tana se kajal. Namong 
Junandalem adunggem moso abdidalem, 
maambu rak-oraganna reng-oreng se kejjem, 
akadi ondhem se naong se maelang panassa 
are se ngeltak. 

6E Gumo Siyon PANGERAN Se Mahakobasa 
bakal nyadhiyaagiya dhadhaaran kaangguy 
sa-bangsa e dunnya reya. Se esadhiyaagi 
kakanan se paleng nyaman ban anggur 
peleyan. 


Yesaya 25.71 26.1 
TE attas gumo jareya Pangeran bakal 


nyengkaba ondhem kasossaan se notobi 
sa-bangsa. 

8 Guste ALLAH Se Mahatenggi bakal 
mateyana maot salanjangnga! Aeng mata 
e saneyap mowa bakal ekosoda, ban malo 
se etanggung ommadda e bume bakal 
epajauwa. PANGERAN Ia adhabu, ban jareya 
masthe kalakon. 

9E bakto jareya oreng bakal padhaa ngoca, 
"Saongguna Salerana jareya Allahna sengko 
ban bana; se enante sengko ban bana sopaja 
sengko ban bana epasalamedda. Ongguwan, 
Salerana jareya PANGERAN; se enante 
sengko ban bana. Sateya mara padha asorak 
pagumbira, sabab Pangeran la masalamet 
sengko ban bana." 

10 PANGERAN ngaobana Gumo Siyon, 
tape Moab bakal enyek-enyegga akantha 
darameyan e baddhana rombu. 

ll Pandhudhuna bakal mangacengnga 
tanangnga akantha oreng se alangngoya. 
Tape PANGERAN bakal ngapessagiya 
kaangkowanna reng-oreng jareya, sampe 
kabbi ta bisa apa-rapa. 

12 Teng-bintengnga Moab ban dhung- 
geddhungnga se tenggi bakal epagujura ban 
epelpallagiya ka tana sampe ancor akantha 
abu. 

2 6 lE bakto jareya oreng bakal anyanyeya 

kantha reya e tana Yehuda: "Koko 


Yesaya 26.21 10 . 67 
onggu tang kottha reya; Allah dibi se maddek 


bintengnga, e dhinna sengko ban bana padha 
salamet. 

2 Mara bukka bang-labang sakethengnga, 
soro maso sa-bangsa se esto jareya, bangsa 
se ngalakone kasokanna Allahna. 

3 GUSTE, Junandalem apareng 
kataremtemman sareng odhi se nyaman 
ka oreng se koko atena, se parcaja sareng 
passra ka Junandalem. 

“Paparcaja ka PANGERAN salanjangnga, 
sabab Guste Allah ngaobi sengko ban bana. 

> Pangeran ngapessagi oreng se angga; 
kotthana se ngangguy binteng epaancor sarta 
eparata ban tana. 

6 Reng-oreng se mesken ban nyangsara 
bakal nyek-ngenyegga cor-ancoranna jareya." 

7 Oreng jujur ajalan e lorong se loros, sabab 
Junandalem, GUSTE, se ababat jalanna. 

8 Abdidalem padha atoro ka kapotosannepon 
Junandalem, GUSTE, sareng passra ka 
Junandalem; namong J unandalem se earep 
sareng se epoji abdidalem sadajana. 

2E baja malem sokma abdidalem ce 
kerrongnga ka J unandalem, e baja laggu 
rep-ngarep Junandalem. Manabi J unandalem 
ahakime bume pagi, manossa e dunnya bakal 
onenga ponapa se lerres. 

10 Sanare oreng jahat sareng J unandalem 
ekabeccee gi paggun ta kera oneng ponapa se 
lerres. Sanare e nagara hokom sakale oreng 

jahat gapaneka gi paggun alako juba, sareng 


ta poron ngakone kobasaepon Junandalem. 

11 GUSTE, Junandalem ampon asadhiya se 
ngokoma mosoepon, namong reng-oreng 
gapaneka padha ta oneng. Diggal reng-oreng 
gapaneka me padha malo sadaja, nengale 
kataresnaannepon Junandalem ka ommadda. 
Diggal reng-oreng gapaneka me olle obus 
tadha karena lantaran okoman se esadhiyaagi 
sareng Junandalem. 

12 GUSTE, Junandalem aparenga odhi 
se nyaman ka abdidalem sadaja; sadaja 
se elakone abdidalem sadaja, elampaagi 
Junandalem kaangguy abdidalem sadaja. 

13 Abdidalem sadaja oneng ekobasae sareng 
ra-lora laenna, GUSTE, namong coma 
Junandalem se eakone abdidalem sadaja, 
Junandalem GUSTE Allah, Pangeran kaula. 

14 Samangken reng-oreng gapaneka ampon 
padha mate, ta kera bisa odhi pole, sokmana 
ta kera jaga pole. Sabab reng-oreng gapaneka 
sareng J unandalem ampon padha epatompes 
sareng epaelang dhari engeddanna oreng. 

15 GUSTE, abdidalem sadaja, ommattepon 
Junandalem kadhinto, sareng J unandalem 
epabannya kantos akel-tekel bannyana, 
baba kakobasaan abdidalem sadaja sareng 
Junandalem epalebar; daddi J unandalem laju 
eagungngagi. 

16) unandalem ngokom abdidalem sadaja; e 
dhalem karekongan abdidalem sadaja abalik 

ka Junandalem, sareng adua ka Junandalem, 


GUSTE. 

17 Akadi babine se rembia, ale-pale 
sareng acerreng kasakeen, sapaneka jugan 
abdidalem sadaja e ajunannepon Junandalem, 
GUSTE. 

18 Abdidalem sadaja ngandhung, ale-pale 
kasakeen, namong ta rembi pa-ponapa; ta 
madhateng kasalameddan ka dunnya, jugan 
ta nambai pandhudhuna. 

19 Ommattepon Junandalem se mate badhi 
odhia pole, yit-mayyidda badhi jagaa pole. 
Oreng se ampon ekobur e dhalem tana bakal 
jagaa sareng rak-soragana. Akadi ebbun 
se macengngar bume Junandalem maodhi 
ommadda se ampon abit mate. 

20 Mara bana maso ka bengkona, tang 
bangsa, pas totop labangnga. Ngetek 
sabatara, sampe dukana Pangeran la terep. 

21 PANGERAN bakal torona dhari 
kalenggiyanna e sowarga, ngokoma essena 
bume polana dusana. Oreng se matee oreng 
laen kalaban tek-ngetek bakal ebukkaa 
roseyana. Tana ta notobi pole reng-oreng se 
epatee oreng. 

2 7 lE bakto jareya PANGERAN bakal 

ngagemma peddhangnga se koko ban 
tajem epangokoma Lewiyatan, olar naga se 
yar-galiyuran, ban mateyana naga se badha 
e tase. 

2 E bakto jareya PANGERAN bakal adhabuwa 


kantha reya, "Mara anyanye parkara Tang 
kebbun anggur se bagus. 

3 Sengko, PANGERAN, se ajaga kebbun 
jareya; bi Sengko terros eseram tadha 
ambuna, seyang malem bi Sengko ejaga, 
sopaja ta sampea ele-ole oreng. 

4Sengko sateya la ta peggel. Ja sakenga 
badha rebba ban ombut se adhuri, bi Sengko 
tanto ebasbas, eobbar epasampe tadha 
kabbi. 

> Tape mon so-mosona Tang ommat nyare 
pangaoban ka Sengko, dina reng-oreng 
jareya me olle mabagus pole hubunganna 
ban Sengko; iya, dina me olle mateppa pole 
hubunganna ban Sengko." 

6E budhi are bangsa Israil bakal kanthaa 
kajuwan se aramo ban tombu, mossae bume 
bi buwana. 

7 PANGERAN ngokom ommadda ta padha 
berrana ban se ngokom sa-bangsa se 
ngamoso ommat jareya. Pangeran ta matee 
ommadda akantha se matee so-mosona. 

8 PANGERAN ngokom ommadda kalaban 
mowang reng-oreng jareya ka nagara manca; 
eojuk ngangguy angen jahat dhari temor. 

Tape sa-dusana Israil pera bisa esapora 
mon mezbana ba-dibana egilis epaalos 
epakantha kapor. Padupaan ban lambangnga 
Dewi Asyera kodu eancor kabbi. 

10 Kottha se badha bintengnga rowa la 


seppe, eonduri akantha ra-ara se kosong. 
Ebin ngamba ban arendhu e jadhiya sambi 
matadha un-dhaun dhari ka-cangkana 
kajuwan. 

ll Mon ca-rancana la kerreng ban potong, 
babinean entar ka jadhiya, ca-ranca jareya 
epakompol ekakaju. Bangsa jareya ta ngarte 
pa-apa, daddi bi Allah Panceptana la ta 
ekaneserre ban ta ekataresnae pole. 

12E bakto jareya PANGERAN bakal 
makompola bangsana gan settong dhari 
Songay Efrat sampe ka batessa Messer. 
Reng-oreng jareya bakal epalaena akantha 
bigina gandum se epalaen dhari sekkemma. 

13E bakto jareya tarompet se raja bakal 
epamonyeya ngolok reng-oreng Israil se 
ebuwang ka Asyur ban Messer, epabaliya 
ka kennengnganna pole. Reng-oreng jareya 
bakal dhatengnga ka Yerusalim abakteya ka 
PANGERAN e gumona se socce. 

28 l Palang kottha se eandellagi 

reng-oreng Israil se dujan mabu! 
Kabagusanna bakal oremma akantha toorra 
kembang se epasang e cethagga. Calaka 
kottha se ngajul tenggi e attassa cora se 
landhu, se eandellagi reng-oreng se mabu 
satengnga mate. 

2 Pangeran bakal ngotosa oreng se kowat 
ban parjuga. Padhatengnga akantha kaleng 
busbus acampor ojan es, akantha ojan 

derres ban banjir se alanyo apaa bai. 


Kalaban kakerrasan oreng jareya bakal 
abantengngagiya reng-oreng jareya ka tana. 

3 Se eandellagi pin-pamimpin se mabu 
jareya bakal enyek-enyegga. 

4 Kasohoranna kotthana se la molae orem 
bakal mosnaa. Kabadhaanna bakal padhaa 
ban buwana ara se massa sabellunna 
mosemma; buru etangale pas epetthek terros 
ekakan. 

> PANGERAN Se Mahakobasa bakal padhaa 
ban toorra kembang se bagus ka karena 
ommadda. 

6 Pangeran bakal marengana rassa kaadilan 
ka para hakim, sarta kabangalan ka reng- 
oreng se epajaga kottha dhari serranganna 
moso. 

7 Bariya keya bi-nabbi ban mam-imam 
se mabu polana tabannya gallu ngenom 
anggur ban arak. Reng-oreng jareya ajalan 
dhing-tabarindhing ban dhung-tatandhung 
polana pekkeranna salbut. Bi-nabbi ta 
paham pole ka artena ton-pangatonan se 
eparengngagi Allah ka abana. Mam-imam ta 
bisa pole motossagi ra-parkara se eadhebbagi 
ka abana. 

8 Mejana possa ban ota, sampe tadha 
kennengngan se berse pole. 

? Reng-oreng jareya aserrowan parkara 
sengko, ocana, "Yesaya jareya apangrasa 
ngajari sapa? Dhu sapa se parlo ka 

katerranganna? Pangrasana sengko ban bana 


reya padha esanggu na-kana se gi buru epesa 
nyoso? 

10 Me daddi sengko ban bana padha eajari 
aksara gan settong, ca-oca gan settong, ban 
ra-saokara." 

ll Mon bana ta endha ngedhingngagi 
sengko, Pangeran bakal ngotosa oreng manca 
epangajara bana ngangguy basa se ane 
monggu ka kopengnga bana. 

12 Pangeran matabar kennengnganna 
istirahat ka bana, tape bana ta endha 
ngedhingngadgi. 

13 Daddi bi PANGERAN bana eajari aksara 
gan settong, ca-oca gan settong ban 
ra-saokara. Ban e bakto ajalan bana labu 
agentang, sampe loka, ejira ban etangkep. 

14 Mara edhingngagi apa dhabuna 
PANGERAN, he, reng-oreng sombong se 
marenta rayat Yerusalim! 

15 Cana bana la mabadha parjanjiyan ban 
maot sarta sarembak ban dunnyana oreng 
mate. Bana arassa yakin balai se bakal 
dhatengnga jareya ta kera ngenneng ka 
bana, sabab bana ngangguy cara se salenter 
kaangguy masalamet abana. 

16 Daddi GUSTE Allah Se Mahatenggi adhabu 
kantha reya, "Sengko masanga dhasar se 
kowat ban koko e Siyon; bato paddu se aji 
se epobuwi tolesan kantha reya: Sapa se 
parcaja koko, ta kera atellok. 

17 Kaadilan bi Sengko ekagabaya tale 


Kor-okor, ban kajujuran ekagabaya 

tale tembangan." Ojan bato bakal 
nyapowana kalecegan se eandellagi bana 
sampe epaberse. Banjir bakal alanyoa 
pangetegganna bana. 

18 parjanjiyanna bana ban maot epabattala, 
rembagga bana ban dunnyana oreng mate 
epaburunga, daddi mon balai dhateng, bana 
bakal ancora enyek-enyek. 

19 Bana bakal nemmowa calaka ros-terrosan 
ban kodu nanggung jareya sabban are, 
seyang ban malem. Bana bakal ngetterra 
katakoen mon bana ngarte saneyap dhabuna 
Allah. 

20 Bana akantha oreng se tedhunga e 
ranjang se korang lanjang daddi ta ngenneng 
ngonjur, ban sapona korang lebar ta cokop 
epanotobi badanna. 

21 PANGERAN bakal ngadegga akantha e 
Gunong Perazim ban bakal aperranga akantha 
e Cora Gibeyon kaangguy alampaagiya 
maksodda, maske se elampaagi jareya katon 
ane ka manossa. Pangeran bakal alampaagiya 
karyana se makasambu. 

22 Sengko la ngedhing kapotosanna 
PANGERAN Se Mahakobasa kaangguy 
maancora saantero nagara reya. Ja kala-gella 
tang parengeddan reya. Dhaggi sajan malarat 
mon bana terro lopoda. 


Yesaya 28.231 29.1 sa a 

23 Mara edhingngagi tang oca, gateyagi tang 
pessen reya. 

24 Oreng tane ta kera ros-terrosan nyalaga, 
alandhu ban agaru tana se etamennana. 

25 Mon tanana la mare egarap, oreng tane 
jareya pas nabur ne-bine, ompamana jinten 
ereng ban jinten pote. Oreng jareya namen 
gandum dhu macem epajijir, e penggiranna 
epobuwi tamennan laenna. 

26 Oreng jareya tao baramma carana 
ngalakone jareya, sabab la eparenge petodu 
bi Allahna. 

27 Oreng jareya ta tao ngangguy thong- 
penthong se raja mon agebbaa jinten ereng 
ban ta ngangguy rodhana jikar mon agilinga 
jinten pote. Se eangguy coma gala se 
dhammang. 

28E bakto agebba gandum, gandumma 
ta ros-terrosan epoppo sampe lejjar. Enja! 
Oreng tane jareya tao cara se teppa mon 
agebbaa, iya areya nompa jikar e attasanna 
gandum jareya tape bigina gandum jareya ta 
epasampe ancor. 

29 Kabicaksanaan jareya asalla dhari 
PANGERAN Se Mahakobasa. Kabbi rancanana 
Pangeran reya bicaksana ban ahasel 
salanjangnga. 

2 9 ' Palang kottha Yerusalim se esebbut 
mezbana Allah! Palang kottha 
kennengnganna Daud akemah! Dina taon se 

settong ban settongnga me saleng sosol ban 


ta-pestana, 

2 tape Allah madhatengnga balai ka kottha 
jareya, sampe reng-oreng padha aserrowan. 
Saantero kottha katon padha ban mezba se 
buddhak dhara. 

3 Kottha jareya bakal eserranga bi Allah ban 
ekepponga dhari man-dhimman. 

“Yerusalim akantha din-dadin se aehteyar 
makalowara sowarana dhari dhalem tana 
sopaja ekaedhinga oreng, sowara se ta 
terrang dhari dhalem abu. 

> Tape reng-oreng manca se kejjem jareya 
bakal elanga akantha abu otabana sekkem se 
eabber angen. O-tao ban ta eka-sangka 

6 PANGERAN Se Mahakobasa bakal 
mabebasa kottha jareya ngangguy kaleng 
busbus ban lendhu se nakoe. Pangeran bakal 
madhatengnga kaleng busbus ban apoy se 
ngamok. 

Pasukan manca se nyerrang Yerusalim, 
kotthana mezbana Allah, kabbi se ngeppong 
ban se agempur kottha jareya, bakal elanga 
akantha mempe e baja malem. 

8 Sa-bangsa se akompol nyerranga Yerusalim 
bakal padhaa ban oreng se kalaparan se 
amempe teppana ngakan, pas jaga tape 
tabuna tadha essena, otabana akantha oreng 
se kapelkaen se amempe teppana ngenom, 
pas jaga kalaban gerrungan se kerreng. 

2 Paterros bana se getton ban meddem 


akantha oreng buta! Bu-mabu, tape banne 
polana ngenom anggur. Padhing-tabarindhing 
pajalanna, maske ta ngenom arak. 

10 Bi PANGERAN bana epangantok ban 
epangeddha. Matana para nabbi etotobi ban 
mowana reng-oreng se ngabas ekodhunge. 

ll Artena saneyap pangatonan bakal ta 
etangaleyana bi bana, akantha buku se 
esegel. Mon buku jareya egiba ka oreng se 
bisa maca sopaja ebacaagiya ka bana, oreng 
jareya bakal ngocaa ta bisa, sabab buku 
jareya esegel. 

12 Mon egiba ka oreng se buta horop, oreng 
jareya bakal nyaoda ta bisa maca. 

13 Dhabuna Pangeran, "Reng-oreng jareya 
nyemba Sengko pera cacana malolo, tape 
atena jau dhari Sengko. Agamana pera 
atoranna manossa se ehapallagi. 

14 Lantaran jareya reng-oreng jareya bi 
Sengko epangejjida ngangguy pokolan 
se li-baliyan. Oreng se bicaksana bakal 
budhuwa, kapenterranna bakal ta agunaa." 

15 Palang oreng se aehteyar ngalengana 
rancanana dhari PANGERAN! Apa se elakone 
ta asa-kasa, pangrasana tadha oreng se 
nangalee otaba se tao apa se elakone abana. 

16 Sabarang elik-balik. Se kemma se lebbi 
penting, tokang agabay polo otaba lempong? 
Ba bisaa barang se ekagabay ngoca ka se 
agabay, "Banne bana se agabay sengko"? 

Otabana ba bisaa barang jareya ngoca, "Bana 


ta tao pa-apa"? 

17 Badha ca-ocaan se monyena kantha 
reya, "Ta abit pole alas bakal daddiya tana 
partaneyan, ban tana partaneyan abaliya 
daddi alas." 

18E bakto jareya oreng kopok bakal bisaa 
ngedhing ca-oca se ebacaagi dhari buku, ban 
oreng buta se dha-adhana odhi e dhalem 
pettengnga bakal bisaa nangale. 

19 Reng-oreng mesken ban nespa bakal 
ngarassaagiya pole kasennengngan 
paparengnga Allahna Israil se socce. 

20Jareya dhi-budhina oreng se nyek-ngenyek 
oreng laen ban se ya-nyeya Allah. Allah bakal 
matompessa sakabbinna oreng se nyandhang 
dusa, 

2loreng se dujan metenna, oreng se 
lang-ngalange sopaja oreng jahat ta eokom, 
ban oreng se mabalattra ta-careta lecek 
sopaja oreng se jujur ta naremaa kaadilan. 

22 Daddi PANGERAN, Allahna Israil se 
mabebas Ibrahim, sateya adhabu, "Tang 
bangsa, bana ta kera eya-seya pole, ban 
mowana bana ta kera pocet pole lantaran 
malo. 

23 Sabab mon bana nangalee na-anana bana 
baberrina Sengko, bana tanto ngakone ja 
Sengko reya Allah se socce se esemba Israil. 
Bana tanto pas hormat ban tako ka Sengko. 

24 Oreng budhu bakal ajara sopaja ngarteya 


ban oreng se salanjangnga angongoan bakal 
sennengnga eajari." 
30 ' Dhabuna PANGERAN, "Palang para 
pamimpinna Yehuda polana aberonta 
ka Sengko. Pin-pamimpin jareya atoro ka 
na-rancana se banne rancanana Sengko; 
neken parjanjiyan se tabaligga Tang karep, 
daddi dusana apo-tompo. 

2 Pin-pamimpin jareya entar ka Messer ta 
arembak ban Sengko; nyare pangaoban ka 
Messer ban menta tolong ka rato Messer. 

3 Tape bi rato Messer reng-oreng jareya 
bakal epatacogaga ban pangaoban se earep 
dhari Messer ta kera ekaolle. 

4 Maske otosanna Yehuda la napa ka 
tha-kottha Zowan ban Hanes e Messer, 

>reng-oreng jareya bakal todhusa polana 
ngandellagi bangsa se ta aguna ka bangsana. 
Se ekaolle reng-oreng jareya banne 
kaontongan ban partolongan, tape la-mala 
eya-seya." 

6 Areya dhabuna Pangeran parkara ban- 
keban se aenggun e tana bagiyan lao, 
"Para otosan mowae onta ban hemarra bi 
rang-barang se ekagabaya le-olle, pas lebat 
e dhaera se bannya babajana, iya areya 
kennengnganna macan, olar se badha opassa 
ban naga se akalembang. Le-olle jareya 
egabay tor-ator ka bangsa se ta bisa nolong 
abana ban bangsana. 

7 Bantowanna Messer parcoma. Daddi bi 


Sengko Messer ejulugi Naga se ta babaja." 

8 Allah makon sengko nyathet kajahadanna 
ommadda e dhalem settong ketab menangka 
parengeddan kaangguy salanjangnga. 

3? Sabab reng-oreng jareya kaetong bangsa 
se dujan aberonta ka Allah, dujan lecegan ban 
ta tao endha ngedhingngagi pangajaranna 
PANGERAN. 

10 Cana reng-oreng jareya ka para nabbi, 
"Ambu colona! Sengko ta osa balai barang se 
bendher, balai bai barang se terro ekataowana 
sengko, barang se masenneng. Dina sengko 
mekkerana barang se dha-tadha. 

ll Kassa ondur, nyare jalan laen. Sengko ja 
ganggu ban Allahna Israil se socce." 

12 Daddi Allahna Israil se socce adhabu 
kantha reya, "Bana nolak Tang oca ban 
ngandellagi panganeyajaan ban panepowan. 

13 Daddi bana reya sala. Bana padha ban 
geddhung se tenggi se tennar dhari attas 
sampe ka baba; bana bakal gujura daksakala. 

14 Bana bakal remmoga akantha polo tana 
se bella atabuyan, sampe la-bellaanna tadha 
se ekennenga angguy epangala mardha 
dhari tomang otabana epanyero aeng dhari 
pennay. " 

15 GUSTE Allah Se Mahatenggi, Allahna 
Israil se socce, adhabu ka ommadda, "Mara 
atobat ban pakalem, bana epasalamedda bi 
Sengko. Paparcaja ka Sengko kalaban ate se 

taremtem, bana epakowada bi Sengko." Tape 


bana ta endha. 

16La-mala bana andhi maksod buruwa dhari 
moso nompaa jaran se santa. Nyaman! Pajat 
bana dhaggi kodu buru! Pangrasana bana 
jaranna cokop santa, mangkana reng-oreng 
se nyerser bana asantaan. 

17 Saebu oreng bakal buruwa nangalee 
ancamanna moso settong, ban ancamanna 
oreng kalema se andaddiyagi bana kabbi 
padha buru. Dhari pasukanna bana pera 
kare canggana mandhira settong e attassa 
gunong. 

18 Maske kantha jareya, PANGERAN gi 
anante saadda noduwagiya kabellasanna 
ka bana. Salerana asadhiya noduwagiya 
kabellasanna ka bana. Sabab PANGERAN reya 
Allah se alampaagi sabarang se teppa. Pojur 
oreng se ngarep ka Salerana. 

19 He, reng-oreng se enneng e Yerusalim, 
bana ta bakal nangesa ros-terrosan. 
PANGERAN reya bellas ase, ban ceppet 
apareng jawaban mon bana aserro nyoon 
partolongan ka Salerana. 

20 Pangeran marenge bana bakto cobaan se 
berra kaangguy ngajar bana. Tape sateya 
Salerana dibi asarengnge bana sampe bana 
ngalame kahadiranna. 

21 Mon bana nyaleyot dhari jalan, e 
budhiyanna bana tanto badha sowarana se 

adhabu kantha reya, "Reya jalanna; toro 


jalan reya." 

22 Ca-arca brahalana bana se alapes salaka 
ban emmas bi bana bakal ebuwanga akantha 
oreng mowang kotoran, sambi ngoca, 
"Ondur!" 

23 Mon bana nabur ne-bine, PANGERAN 
bakal madhatengnga ojan sopaja ne-bine 
jareya tombuwa ban madhateng hasel se ta 
sakera-kera. Kaangguy ebinna bana Pangeran 
bakal nyadhiyaagiya talon se lebar. 

24 Sape lake ban hemar se nyalaga teggalla 
bana bakal ngakana pakanna ebin se paleng 
nyaman se esadhiyaagi sacara kusus. 

25E are bakto teng-bintengnga mosona bana 
ekeppong ban reng-orengnga epatee, e bakto 
jareya saneyap gunong ban gumo bakal 
nancellagiya aeng se daddi ngay-songay 
kene. 

26 Bulan bakal teraa akantha are, ban are 
bakal makalowara sonar se terana pettong 
kalena se biyasana, akantha terana are se 
abidda pettong are epasettong. Jareya kabbi 
bakal kadaddiyan e bakto PANGERAN abetbet 
ban mabaras ka-lokana ommadda se la 
ebukbuk bi Salerana. 

27 Kakobasaan ban kaagunganna PANGERAN 
katon dhari jauna. Apoy ban okos noduwagi 
dukana panggaliyanna. Pangeran abu-dhabu, 
ban dhabuna ngello akantha apoy. 

28 Salerana makon angen ajangadhai 


Salerana akantha banjir se tenggina saleer 
se alanyo sabarang se badha. Sa-bangsa 
epatompes, sabarang sajjana se jahat 
epabuddhu. 

293 Tape bana, ommadda Allah, bakal peraga 
ban anyanye akantha e bakto arayaagi 
parayaan agama. Bana bakal sennengnga 
akantha reng-oreng se ajalan se eerengngagi 
soleng entara ka Padalemman Socce, se 
abillai Israil. 

30 PANGERAN bakal makalowara sowarana se 
agung sopaja ekaedhinga oreng, ban saneyap 
oreng bakal ngarassaagiya kobasana se 
talebat rajana. Dukana bakal madhatengnga 
apoy se ngello, ojan derres, ojan bato ban 
kaleng busbus. 

31 Oreng Asyur bakal engerra mon ngedhing 
sowarana PANGERAN ban ngarassaagi 
okomanna se berra. 

32 Sabatara reng-oreng jareya ngarassaagi 
se ebukbuk PANGERAN li-baliyan, ommadda 
PANGERAN neng-sennengngan ngangguy 
mosik terbang ban calempong. Allah dibi 
bakal aperranga ngadhebbi bangsa Asyur. 

33 Molae lamba la esadhiyaagi 
kennengnganna pangobbaranna rato 
Asyur. Kennengngan jareya dhalem tor lebar, 
aesse kaju atombugan. Kaju jareya bi Allah 
bakal eparabbanga kalaban nyerrobbagi 
nyabana akantha songay balirang. 


Yesaya 31.11 5 84 
3 1 l Palang oreng se entar ka Messer 


nyareya partolongan! Reng-oreng 
jareya ngandellagi kakowadanna angkadan 
perrangnga Messer ban pasukan jaranna sarta 
ran-jaranna se wat-kowat sarta karetana se 
bannya. Tape reng-oreng jareya ta parcaja 
ka PANGERAN, Allahna Israil se socce, ban ta 
nyoon bantowanna. 

2 Pangeran reya bicaksana, ngagali apa 
se elampaagi. Salerana madhateng balai, 
ban mon ngara ngokoma oreng jahat sarta 
sapaa bai se abanto oreng jahat, jareya tanto 
elampaagi. 

3 Oreng Messer reya pera manossa, banne 
Allah. Jaranna mahlok biyasa, ta andhi 
sepat illahi. Mon PANGERAN apareng 
okoman, bangsa se aberri partolongan bakal 
tatandhunga ban bangsa se etolong bakal 
ngalotora. Se atolong ban se etolong bakal 
padhaa mate. 

4 Dhabuna PANGERAN ka sengko, "Akantha 
macan se adherreng kaangguy teptep 
nyangkarem mangsana, ban ta bisa eko- 
takoe bi reng-oreng ngowan se rak-oragan 
otaba rat-tharadan se epadhateng epalabana 
ka macan jareya, bariya keya Sengko, 
PANGERAN Se Mahakobasa bakal aperranga 
ban teptebba neggui Gumo Siyon. 

> Akantha mano se kalembangnga 
ba-kebbaan e attassa lebunna ajaga 
kasalameddanna dhu-budhuna, bariya keya 

Sengko, PANGERAN Se Mahakobasa, bakal 


ngaobana, abillaana ban masalamedda 
Yerusalim." 

6 Dhabuna PANGERAN, "Bangsa Israil, bana 
la alaban ka Sengko ban dusa ka Sengko. 
Tape sateya mara abali ka Sengko! 

7 Bakal napaa baktona bana kabbi mowanga 
ca-arca brahalana se dhari salaka ban 
emmas, se ekagabay bana dibi kalaban dusa 
se ce possana. 

8 Asyur epaancora e dhalem paperrangan, 
tape banne ban kakowadanna manossa. 
Asyur bakal buruwa dhari kennengnganna 
paperrangan, ngangodhadanna bakal 
epadaddiya dunor. 

3 Ratona bakal buruwa katakoen, para 
parwirana bakal padhaa takerjat, sampe 
bul-ombulla perrangnga edina kabbi." 
PANGERAN la adhabu, PANGERAN se esemba 
ban ehormat kalaban kurban obbaran e 
Yerusalim. 

3 2 l Abas, bakal dhapaa baktona badha 
rato se marenta kalaban adil ban 
pin-pamimpinna bangsa ajalannagi kaadilan. 

2 Reng-oreng jareya padha daddi 
pangaobanna oreng dhari angen ban kaleng 
busbus. Reng-oreng jareya akantha songay se 
agili e sagara beddhi, akantha kennengngan 
se naong e babaanna bato se raja e tana 
kajal. 


“Yesaya 32.31 11 86 
3 Oreng se bisa nangale ta kera notop 


matana, ban se ngedhing ta kera nyompet 
kopengnga. 

4Oreng se lambana ta kellar ngampet 
napsona bakal sabbara ban etoroe 
pangarteyan e dhalem tengka gulina. Oreng 
se jalujju bakal terranga cacana. 

> Oreng budhu ta ehormat oreng pole, ban 
tokang tepo ta ekoca oreng se jujur. 

6 Oreng se budhu ngocaagi caca se budhu 
ban andhi sajja se jahat. Apaa bai se elakone 
ban se ekocaagi aropa lalakon se ya-nyeya 
Allah. Oreng jareya ta tao aberri ngakan ka 
oreng se lapar ban ta tao aberri ngenom ka 
oreng se pelka. 

7 Dineng oreng se dujan nepo mekkere 
ban ngalakone barang se jahat; nyare akkal 
baramma carana se macalakaa oreng mesken 
kalaban caca lecek, ban lang-ngalange sopaja 
reng-oreng mesken jareya ta narema hana. 

8 Tape oreng se tenggi buddina andhi sajja 
ngalakonana parkara se bagus ban ajalannagi 
barang se bagus keya. 

? Mara edhingngagi, he, babinean se nyaman 
odhina, se lopot dhari kasossaan! 

10Sateya bana olle arassa aman, tape 
sataon aggi bana bakal potosa pangarep 
sabab anggurra bana bakal tadhaa hasella, 
ban hasel bume laenna bakal tadhaa keya. 

1 Sampe sateya reya bana nyaman odhina, 
lopot dhari kasossaan. Tape sateya, mara 

ngetter katakoen! Bukka kalambina, pas 


ngala karong taleyagi ka tengngana. 

12 Tangese gal-teggalla bana se landhu ban 
bun-kebbunna anggurra se lebba buwana, 

13 sabab tanana tang bangsa etombuwi 
ombut se adhuri. Onggu, mara tangese 
ko-bengkona bana se egabay kennengnganna 
oreng neng-sennengngan ban kottha se 
possa ban men-rammen! 

14La-mala karaton bakal eondurana ban ibu 
kottha se ramme bakal seppeya. Gumo ban 
ra-manara panjagaan la eparata ban tana 
salanjangnga. Mar-hemar alas ban ba-dumba 
bakal asalebbudana ngamba e jadhiya. 

15 Tape sakaleyan aggi Allah bakal rabuwa 
kalaban kakobasaanna. Sagara beddhi bakal 
aobaa daddi gal-teggal se landhu, ban 
gal-teggal bakal daddiya alas. 

16E saantero nagara bakal badhaa kaadilan 
ban kajujuran. 

17 Saneyap oreng bakal ajalannagiya 
sabarang se teppa, sampe kabadhaan rajja 
ban taremtem salanjangnga. 

18 Ommadda Allah bakal lopoda dhari 
kasossaan ban odhia e kennengngan se aman 
ban taremtem. 

19 Saapa sennengnga bana kabbi sabab 
badha aeng cokop kaangguy men- 
tamennanna, ban ebinna bana bisa ngamba e 
man-dhimman kalaban aman. Tape mosona 

bana bakal padhaa ban alas se ekenneng ojan 


bato, ban kotthana bakal epaancora. 
20 (32:19) 
3 3 l Palang so-mosona sengko ban bana! 
Reng-oreng jareya abigal maske ta 
ebigal, akiyanat maske ta ekiyanadi. Tape 
saellana arampok ban akiyanat, reng-oreng 
jareya dibi bakal ebigala ban ekiyanadana. 

2 Adhu, GUSTE, kabellasi abdidalem sadaja. 
Junandalem pangarebban abdidalem sadaja. 
Jagaagi abdidalem sadaja sabban arena 
sareng parenge salamet e bakto karekongan. 

3 Manabi Junandalem ngadek sareng 
makalowar sowara se agarudhu, sa-bangsa 
tanto padha buru asalebbudan. 

4 Reng-oreng bakal dhatengnga nyerranga 
sareng arampoga dhi-andhiepon sa-bangsa 
gapaneka akadi balang se dhateng 
bal-ambalan. 

> PANGERAN reya talebat agung; ngobasane 
apaa bai. Salerana bakal majagaa hokom ban 
kaadilan e Yerusalim 

6 ban aparenga kaamanan ka ommadda. 
Arta se masalamet reng-oreng jareya 
kabicaksanaan ban pangataowan sarta 
hormat ka PANGERAN. 

7 Reng-oreng se gaga ban bangalan aera 
menta tolong; para otosan se aehteyar sopaja 
oreng padhaa rokon nanges ce ngennessa. 

8 Rong-lorong raja ce babajana sampe 
daddi seppe, ta elebadi oreng. Parjanjiyan 


Yesaya 33.91 15 89 
epongkere ban sabarang se Ia erembak 


etolak. Tadha se eparduliya pole. 

3 Nagarana edinaagi sampe seppe. Las-alas 
Libanon elop, ra-cora Saron se landhu daddi 
akantha sagara beddhi. E Basan ban e 
Gunong Karmel un-dhaunan ngalotor kabbi. 

10 PANGERAN adhabu ka bangsa jareya, 
"Sateya Sengko jagaa ban ngokoma bana 
kaangguy noduwagi Tang kakobasaan. 

ll Apa se daddi sajjana bana parcoma, ban 
sabarang se elakone bana tadha gunana. 
Kapeggellanna bana akantha apoy se ngello 
abana dibi. 

12 Bana akantha bato karang se eobbar 
ekagabaya kapor, akantha ombut se adhuri 
se epoger ban eobbar e dhalem apoy. 

13 Dina oreng se semma ban se jau me olle 
padha ngedhing parkara Tang lalakon ban 
ngakone Tang kakobasaan." 

14 Reng-oreng se dusa e Siyon ngetter 
katakoen. Ocana, "Kapotosanna Allah akantha 
apoy se rabbang salanjangnga. Sapa se 
kowadda neng e dhalem apoy se mamosnaan 
jareya?" 

15 Bana bisa kowat mon caca ban lalakonna 
bana bendher. Ja nyare kaontongan kalaban 
merres oreng mesken, ban ja narema 
pesse go-sogo. Ja noro oreng se andhi 
sajja mateyana oreng otaba se andhi sajja 
ngalakonana kajahadan laenna. 

l6Tanto bana salamet ban aman, akantha 


se badha e dhalem binteng se koko. Bana ta 
kera posang nyare apa se ekakana ban apa 
se eenoma. 

17 Bakal napaa baktona bana nangalee rato 
se marenta kalaban agung e nagara se ce 
rajana. 

18 Katakoanna bana se ba-lambana ka 
reng-oreng manca se narek pajek, daddi 
pangobasa ban pangawas, bakal elanga ban 
pera kare neng e dhalem ngen-angen malolo. 

19 Bana ta kera nangalee pole reng-oreng 
manca se ta tao adad se acaca ngangguy oca 
se ta epahame bi bana. 

20 Abassagi kottha Siyon, kennengnganna 
sengko ban bana arayaagi re-are raja agama. 
Abassagi Yerusalim rowa! Kennengngan 
jareya ce amanna mon ekennengnge, akantha 
kemah se ta tao ealle, pajina ta tao edabu 
ban talena ta tao pegga. 

21 PANGERAN bakal noduwagiya 
kaagunganna ka sengko ban bana. 

Sengko ban bana bakal odhia e penggirra 
songay se lebar, se ta ekenneng lajari kapalla 
moso. 

22 Parabudda kapalla tadha gunana kabbi; 
jar-lajarra ta ekenneng barbar! Dhi-andhina 
moso erampasa kabbi bi sengko ban bana; 
arta jareya talebat bannyana, sampe oreng 
se empon olle bagiyan keya. PANGERAN dibi 
se bakal daddiya ratona sengko ban bana; se 

marentaa, majagaa hokom ban masalamedda 


sengko ban bana dhari moso. 

23 (33:22) 

24 Ta kera badha pole oreng aserro sake e 
nagarana sengko ban bana, ban reng-oreng 
se dusa bakal esaporaa kabbi. 

34 l Mara akompol, sa-bangsa, pas 

edhingngagi. Dina saantero bume ban 
sakabbinna se odhi e jadhiya me olle padha 
nyander ban ngedhingngadgi. 

2 PANGERAN duka ka sakabbinna bangsa 
ban sakabbinna pasukanna. Salerana bakal 
ngokoma ban matompessa reng-oreng jareya 
kabbi. 

3 Yit-mayyidda ta kera ebendhem, tape bakal 
epannengnga sampe bucco ban baceng. 
Nong-gunong bakal meraa polana dharana 
reng-oreng jareya. 

“Are, bulan ban tang-bintang bakal ancora. 
Langnge bakal epagulunga epakantha 
gulunganna dalubang. Tang-bintang bakal 
gaggara, ngalotor akantha un-dhaunan se 
ronto dhari bungkana anggur ban bungkana 
ara. 

> PANGERAN la nyadhiyaagi peddhangnga e 
sowarga, ban sateya peddhang jareya bakal 
ngennenga ka bangsa Edom, bangsa se la 
eteptebbagi kaangguy narema okoman ban 
epamateya. 

6 Peddhangnga PANGERAN bakal buddhaga 
dhara ban gajina reng-oreng jareya, akantha 

se buddhak dhara ban gajina keban kurban. 


Sabab PANGERAN nyadhiyaagi kurban e 
Bozra, bakal ajagala oreng se ta sakera-kera 
bannyana e tana Edom. 

7 Reng-oreng bakal tebasa akantha bantheng 
ban sape ngodha. Nagarana bakal meraa bi 
dhara ban possa ban gaji. 

SJareya saadda PANGERAN abillai Siyon ban 
males sakena ate ka so-mosona. 

2 Ngay-songay Edom bakal aobaa daddi etter, 
ban tanana daddiya balirang. Dhi-budhina 
saantero nagara bakal rabbanga akantha 
etter. 

10Seyang malem rabbangnga ta 
mate, okossa bul-ngebbul dhari jadhiya 
salanjangnga. Tana jareya bakal eondurana 
sampe kosong ban kajal ron-temoron, ban ta 
elebadi oreng settonga. 

ll Mano wek-kowek ban dhangdhang bakal 
ngennengngana tana jareya, mano belluk 
ban landha bakal ngobasaana e jadhiya. Tana 
jareya bi PANGERAN bakal epasalbuda pole 
ban kosong akantha sabellunna panceptaan. 

12 Tadha rato se marenta nagara jareya, ban 
sakabbinna pamimpinna la mosna. 

13Ton-karatonna ban tha-kotthana se 
abinteng bakal etombuwana ombut ban dhuri, 
sarta ekennengnge pate alas ban mano onta. 

14 Burun alas bakal jar-galajarana e jadhiya; 
tan-setan bakal salenga sambit, ban din- 

dadin malem bakal nyareya kennengnganna 


paistirahadan. 

15E jadhiya olar se mandi opassa agabay 
rongkangnga, ngerremme ban meyara 
budhuna. Mano lap-alap akompol e jadhiya 
keya sang-sapasang. 

16Sare, pas baca e dhalem ketabba 
PANGERAN: Dhari sakabbinna mahlok tadha 
settonga se bakal elanga otaba se ta andhia 
pasanganna. Sabab kantha jareya papakonna 
PANGERAN, ban Salerana dibi se makompol 
lok-mahlok jareya. 

17 PANGERAN se magi nagara jareya e 
antarana lok-mahlok jareya, ban kabbi 
padha narema bagiyanna bang-sebang. 
Lok-mahlok jareya bakal ennengnga e 
jadhiya salanjangnga, ban tana jareya bakal 
ekaandhia abana ron-temoron. 

3 5 l Sagara beddhi ban tana kerreng 
bakal gumbira, bang-kembang padha 
mekkar e ra-ara. 

2 Ra-ara tombu ce gumbussa, anyanyeyagi 
gu-lagu se gumbira. Kabagusanna padha 
ban Gunong Libanon, kaasreyanna akantha 
Cora Karmel ban Saron. Daddi oreng bakal 
padhaa nangale kakobasaanna PANGERAN, 
ban kaagunganna Allahna sengko ban bana. 

3 Pakowat tanang se lempo, pakoko toot se 
ngetter. 

4 Kabala ka oreng se kene ate kantha reya, 
"Pakowat atena, ta osa tako, Allahna bana 

rabu ngokoma moso, aparenga kasalameddan 


ka bana." 

>E bakto jareya oreng buta bakal 
nangaleyana, ban oreng se kopok bakal 
ngedhinga. 

6 Oreng empon ca-loncaan akantha 
manjangan, oreng buwi kaperagen sambi 
asorak. Sabab somber nancel e sagara 
beddhi, songay agili e ra-ara. 

7 Beddhi se panas bakal daddiya taman, tana 
kajal daddi somberra aeng. Kennengngan se 
dha-adhana ekennengnge pate alas, bakal 
etombuwana galagas ban pandhan. 

8E jadhiya bakal badhaa lorong raja, 
nyamana "Lorong se nojju ka kasalameddan". 
Oreng dusa ta kera lebat e jadhiya, oreng 
budhu ta kera maposang oreng se lebat. 

92E kennengngan jareya ta kera badha 
macan otaba burun alas laenna. Reng-oreng 
se epasalamet PANGERAN bakal lebada e 
lorong jareya. 

10 Reng-oreng se epabebas PANGERAN bakal 
moleya; reng-oreng jareya bakal masoa 
ka Yerusalim sambi asorak, mowana binar 
polana kasennengngan se langgeng tadha 
peggana. Reng-oreng jareya bakal peraga 
ban anga-bunga, kasossaan ban serrona Ia 
elang mosna. 


36 lE taon se kapeng pa bellas 
pamarentaanna Hizkiya rato Yehuda, 

tha-kottha Yehuda se ngangguy binteng 


eserrang Sanherib, rato Asyur, laju epakala. 

2 Saellana jareya rato Asyur ngotos parwira 
tenggina dhari Lakhis ka Yerusalim epangeba 
tantara sabannyana kaangguy maksa sopaja 
Rato Hizkiya atellok. Reng-oreng jareya napa 
ka kottha gella pas ngala kennengngan e 
teggal se enyamae Teggal Panatu, e seddina 
sellogan se magili aeng dhari taman bagiyan 
attassa. 

3 Ponggabana Hizkiya katello pas entar ka 
parwira Asyur jareya. Se katello jareya iya 
areya Elyakim anana Hilkiya kapala roma 
tatanggana karaton, Sebna sekettarissa 
nagara, ban Yowah anana Asaf, sekettarissa 
karaton. 

4 Parwira Asyur jareya ngoca ka se katello 
buru, "Kabalaagi ka Hizkiya dhabuna rato 
Asyur reya, Arapa bana me apangrasa kowat? 

> Pangrasana bana caca malolo esanggu bisa 
agante akkal ban kakowadanna tantara? Sapa 
se eandellagi bana me sampe bana bangal 
alaban ka Asyur? 

6 Bana pajat ngarep bantowanna Messer, 
tape jareya padha ban oreng se atongket 
lalang; lalang jareya tanto potong pas nyoco 
ka tanangnga se ngangguy. Kantha jareya 
rato Messer kaangguy sakabbinna oreng se 
ngarep partolonganna." 

7 Parwira Asyur jareya pas ngoca pole, 
"Otabana, pola bana me ngocaa ja bana 

ngarep bantowanna GUSTE Allahna? E bakto 


Hizkiya marenta sopaja oreng Yehuda ban 
Yerusalim pera ngalakone kabakteyan e 
adhana mezba e Yerusalim, gu ta ba-mezba 
ban sakabbinna kennengnganna oreng abakte 
ka PANGERAN se erosak bi Hizkiya dibi? 

8 Sateya sengko kalaban asmana rato Asyur 
bangal tarowan ja mon bana eberrii jaran dhu 
ebu meggi, tanto bannyana oreng e nagarana 
bana ta kera cokop epanompaa ran-jaran 
jareya. 

9 Maske ngadhebbana parwira Asyur se 
paleng mandhap sakale bana gi banne 
tandhinganna. Tape bana gi ngarep bantowan 
kareta perrang ban pasukan jaran dhari 
Messer. 

10 Pangrasana bana, sengko se nyerrang 
ban makala nagarana bana reya ta ebanto 
PANGERAN? PANGERAN dibi se makon sengko 
nyerrang ban maancor nagarana bana reya." 

ll Saellana jareya Elyakim, Sebna ban 
Yowah pas ngoca ka parwira Asyur jareya, 
"Manabi abu-dhabu ka kaula sakanca paneka 
ngangguy oca Aram saos, kaula padha ngarte. 
Ja ngangguy oca Ibrani, dhaggi reng-oreng 
se badha e attas pagar geddhungnga kottha 
kaissa padha ngarte." 

12 Saodda parwira Asyur gella, "Apa rato 
Asyur ngotos sengko manapa dhabuna gella 
pera ka bana ban ka ratona malolo? Sengko 
acaca keya ka rayat se badha e attas pagar 

geddhung rowa, rayat se abareng ban bana 


padha ngakana taena dibi ban ngenoma 
kemmena dibi." 

13 Saellana jareya parwira tenggi gella pas 
manjeng, laju aera ngangguy oca Ibrani, 
"Mara edhingngagi apa dhabuna rato Asyur, 

14 Bana ja endha eco-koco Hizkiya! Hizkiya 
ta bisa masalamet bana! 

Ja edhingngagi mon bana ecacae Hizkiya 
sopaja nyoona ka PANGERAN. Ja nyangka 
PANGERAN masalamedda bana otaba 
lang-ngalangana tantara Asyur arebbu 
kotthana bana. 

l6Ja edhingngagi cacana Hizkiya! Sengko, 
rato Asyur, malaana bana sopaja bana 
padhaa kalowar ban atellok. Dhaggi bana 
olle ngakan anggur dhari kebbunna dibi ban 
ngakan buwana ara dhari bungkana dibi, 
sarta ngenom aeng somorra dibi, 

17 sampe bi sengko bana ealle ka nagara 
se padha ban nagarana bana dibi. E dhissa 
badha kebbun anggurra se ngasellagi anggur 
se eenoma bana, ban teggal se etamenne 
gandum se ngasellagi teppong kaangguy 
kakanna bana. 

18Ja edhingngagi Hizkiya! Hizkiya co- 
ngoco bana, ngoca ja PANGERAN bakal 
masalamedda bana. Ba taowa badha dibana 
bangsa laen se masalamet nagarana dhari 
tang kakobasaan? 


| Yesaya 36.191 37.4 98 
19E dhimma ba-dibana nagara Hamat ban 


Arpad? E dhimma ba-dibana Sefarwaim? Ba 
badhaa se dhateng masalamet Samaria? 

20 Diba se kemma se tao malopot nagarana 
dhari tang kakobasaan? Dhu dhimma se bisaa 
PANGERAN masalamet Yerusalim!" 

21 Ngedhing jareya, oreng Yerusalim tadha 
se nyaoda, sabab Rato Hizkiya adhabu sopaja 
kabbi padha neng-enneng bai. 

22 Daddi Elyakim, Sebna ban Yowah padha 
nyebbit kalambina menangka tandha sossa, 
saellana laju nyabis ka rato ngatorragi pa-apa 
se ekocaagi parwira Asyur gella. 

1E bakto meyarsa reppodanna oreng 
3 7 se katello rowa, Rato Hizkiya laju 
nyebbit rasoganna, pas ngagem kaen karong 
menangka tandha sossa, saellana jareya laju 
meyos ka Padalemman Socce. 

2 Saellana jareya laju ngotos Elyakim 
kapalana karaton, Sebna sekettarissa nagara 
ban para imam se apangkat epakon entar 
ka Nabbi Yesaya pottrana Amos. Reng-oreng 
jareya padha ngangguy kaen karong kabbi. 

3 Areya pessenna Hizkiya se epanapa ka 
Yesaya, "Are mangken are kasossaan; kaula 
sareng sampeyan sadajana eokom sareng 
eya-seya. Sampeyan sareng kaula akadi 
babine se rembia, tape ta andhi kakowadan. 

4 Rato Asyur ngotos parwira tenggina 
kaangguy ya-nyeya Allah se odhi. Pasera 
oneng GUSTE ALLAH ampon meyarsa ca-oca 


Yesaya 37.51 10 99 
se ya-nyeya Salerana gapaneka sareng 


ngokoma reng-oreng se makalowar oca 
gapaneka! Daddi ngereng adua ka Allah 
nyoonnagi bangsana sampeyan se gi odhi." 

> Saellana narema pessen dhari Rato Hizkiya 
jareya, 

6 Yesaya makon otosan jareya mator kantha 
reya menangka jawabanna, "PANGERAN 
adhabu, rato ta osa tako meyarsa cacana nor- 
dunorra rato Asyur se ngoca ja PANGERAN 
ta kera bisa masalamet junandalem sareng 
abdidalem sadaja. 

7 Sareng PANGERAN rato Asyur epameyarsaa 
kabar angen kantos salerana gubar ka 
nagarana dibi, ban e kadhissa salerana badhi 
epateyana oreng." 

8 Parwira tenggina Asyur rowa ngedhing 
kabar ja ratona la meyos dhari Lakhis, ban 
parappana aperrang ban kottha Libna, ta jau 
dhari jadhiya. Daddi parwira jareya pas entar 
ka jadhiya nyabisa ka ratona jareya. 

ə? Rato Asyur la narema kabar ja pasukan 
Messer se ekapalae Tirhaka dhari Sudan 
teppana dhateng nyerranga Asyur. Daddi rato 
Asyur ngerem serrat ka Hizkiya, 

10 rato Yehuda. Monyena kantha reya, "Ja 
ekenneng tepo bi janjina Allah se eandellagi 
sampeyan ja sampeyan ta kera gaggar ka 
tanang kaula. 

ll Sampeyan ampon meyarsa ja saneyap 


nagara se eserrang to-rato Asyur epaancor 
tadha karena. Sampeyan ja ngera bisaa lopot. 
12E bakto bangatowa kaula maancor kottha 
Gozan, Haran, ban Rezef, sarta matee 
reng-oreng Eden se ako-bengko e Telasar, 
tadha dibana reng-oreng ganeka maske 
settonga se masalamet reng-oreng ganeka. 

13 Badha e kaimma to-ratona kottha Hamat, 
Arpad, Sefarwaim, Hena ban Iwa?" 

14 Hizkiya narema sorat jareya dhari para 
otosan, laju emaos. Saellana jareya laju 
meyos ka Padalemman Socce; sorat jareya 
ebarbar e ajunanna PANGERAN, 

lo laju adua, dhabuna, "PANGERAN Se 
Mahakobasa, Allahna Israil, se alenggi e 
attassa kerub, namong J unandalem Allah se 
ngobasane sadajana karajaan e attas bume. 
Junandalem se abadhi langnge sareng bume. 

16 (37:15) 

17 GUSTE, ngereng oladi kadaddiyan ponapa 
se eadhebbi abdidalem sadaja. Peyarsaagi 
ocaepon Sanherib se ya-nyeya Junandalem, 
Allah se odhi. 

18 Abdidalem sadaja padha oneng, GUSTE, 
ja to-rato Asyur ampon matee bangsa 
sabannyana sareng maancor nagarana 
sa-bangsa gapaneka. 

19 Ba-dibana jugan eobbar sareng epaancor, 
sabab ba-diba gapaneka ta gadhuwan kobasa 

pa-ponapa, kajabana namong arca dhari kaju 


sareng bato badhiyanna manossa. 

20 Adhu, GUSTE Allah, Pangeran kaula, 
palopottagi abdidalem sadaja dhari reng- 
oreng Asyur paneka, sopaja sa-bangsa e 
dunnya padhaa oneng ja namong J unandalem 
PANGERAN." 

21 Saellana jareya Yesaya akerem pessen ka 
Rato Hizkiya ja menangka jawaban ka duana 
rato, 

22 PANGERAN adhabu, "Bana ekala-gella ban 
eco-koco bi kottha Yerusalim, Sanherib! 

23 Ba taowa bana, sapa se eca-kocae ban 
eya-seya bi bana jareya? Sengko, Allahna 
Israil, Allah se socce. 

24 Bana ngerem otosan epasebbal ja kalaban 
kareta perrangnga se bannya bana la 
matellok nong-gunong se paleng tenggi e 
Libanon. Bana ngedirragi ja bana la moger 
ka-bungkana comarana se paleng tenggi ban 
se paleng bagus, sarta narabas las-alassa se 
paleng raja. 

25 Bana ngedirragi keya ja bana ngale somor 
ban ngenom aeng e ra-nagara manca, ban ja 
rit-parjuridda bana nyek-ngenyek Songay Nil 
sampe kerreng. 

26 Apa bana gi ta tao ngedhing ja jareya 
kabbi la erancanaagi bi Sengko molae 
lamba? Ban sateya bi Sengko la ejalannagi. 
Sengko se aberri kobasa ka bana kaangguy 

maancor tha-kottha se abinteng sampe daddi 


jur-gujuran. 

27 Reng-oreng se enneng e jadhiya ta andhi 
kakowadan pa-apa; kabbi padha takerjat ban 
katakoen. Reng-oreng jareya akantha rebba e 
talon otaba rebba se tombu e atana bengko, 
se kerreng mon etongngo angen temor se 
panas. 

28 Tape Sengko tao sabarang parkara bana. 
Sengko tao apa se elakone bana ban entara 
dha emma bana. Sengko tao ja bana ce 
peggella ka Sengko 

23 ban Sengko la ngedhing parkara 
kapeggellanna ban kasombonganna bana 
jareya. Sateya Sengko masang e-kae ka 
elongnga bana ban masang tale kaddhali ka 
colona, sopaja bi Sengko bana ekennenga 
eret abali lebat e jalan se elebadi bana e 
bakto padhatengnga." 

30 Yesaya ngerem pessen reya keya ka 
Hizkiya, "Kadhinto menangka tandha ka 
junandalem. E taon mangken sareng e taon 
dhateng oreng bakal neddhaa gandum se 
tombu dibi. Namong saamponna gapaneka 
oreng bakal kengenga namen gandum sareng 
anggur sarta ngarassaagi kobassana hasella. 

31 Oreng Yehuda se gi odhi badhi mamora 
akadi tamennan se ramona ce dhalemma 
sareng ngasellagi buwa. 

32E Yerusalim sareng e attassa Gunong 
Siyon bakal badhaa reng-oreng se salamet, 

sabab PANGERAN Se Mahakobasa ampon 


nantowagi ja gapaneka bakal kadaddiyana. 

33 Kadhinto se edhabuwagi PANGERAN 
parkara rato Asyur, Rato Asyur jareya ta 
kera bisa maso ka Yerusalim otabana ngocol 
panana ka kottha jareya. Tadha parjurit se 
ngangguy tameng se nyemmaa ka kottha 
jareya, ban e sakalenglengnga tadha tanggul 
pangeppongan se epaddeggi oreng. 

34 Rato Asyur bakal moleya lebat e jalan se 
elebadi padhatengnga, ta kalaban maso ka 
kottha jareya. Sengko PANGERAN, la ngoca. 

35 Kottha Yerusalim bi Sengko ebillaana ban 
eaobana bit kahormadanna Sengko dibi ban 
bit Tang parjanjiyan ban Daud Tang abdi 
rowa." 

36E malem jareya keya malaekadda 
PANGERAN rabu ka parkemahanna oreng 
Asyur matee parjurit saratos ballung polo 
lema ebu oreng bannyana. Kalagguwanna 
gu-laggu mayyidda reng-oreng jareya 
ajalamperran. 

37 Daddi Sanherib, rato Asyur, laju nyorot 
terros mole ka Niniwe. 

38E settong are, e bakto teppana ajalannagi 
kabakteyan e dhalem kowella Diba Nisrokh, 
rato jareya epatee ngangguy peddhang 
bi Adramelekh ban Sarezer, tra-pottrana. 
Saellana jareya se kadhuwa buru laju buru ka 
Ararat. Sanherib laju egante pottrana se laen 

se anyama Esarhadon se jumenneng rato 


Asyur. 

3 8 l Ra-kera e bakto jareya Hizkiya 
songkan para sedaa. Nabbi Yesaya, 

pottrana Amos, nyabis laju mator, "PANGERAN 

adhabu sopaja junandalem malastare 

sadajana orosan, sabab junandalem ta kera 

sae. Ta abit pole junandalem badhi sedaa." 

2 Hizkiya atole addhep ka geddhung, laju 
adua, 

3 "GUSTE, kaemodi ja abdidalem kadhinto 
ampon ngabdi ka Junandalem kalaban ate se 
esto sareng ehlas. Abdidalem salanjangnga 
aehteyar norodi kasokanna J unandalem." 
Hizkiya pas molar ce mellassa. 

4Saellana gubar, bi PANGERAN Yesaya 
epakon 

> abali ka Hizkiya kaangguy manapa pessen 
reya, "Sengko, PANGERAN, Allah se esemba 
Daud bangatowana bana, la ngedhing duana 
bana ban nangalee aeng matana bana. 
Sengko nambaana omorra bana lema bellas 
taon agoi. 

6 Bana ban kottha Yerusalim bi Sengko 
epalopoda dhari rato Asyur. Kottha reya bi 
Sengko teptep eaobana." Yesaya laju makon 
oreng noto buwana ara pas esoro buliddagi 
ka babudunna Hizkiya me olle baras. Rato 
Hizkiya mareksane, "Ponapa tandhana ja 
PANGERAN mabarasa kaula ban ja kaula 
kengeng entar ka Padalemman Socce pole?" 


Yesaya 38.71 15 105 
TYesaya nyaot, "Kadhinto tandha se 


eparengngagi PANGERAN ka junandalem ja 
Salerana neptebbi janjina. 

8jJang-bajangan e petoduna ejjam 
badhiyanna Rato Ahas sareng PANGERAN 
bakal epanyoroda sapolo garis." Jang- 
bajangan jareya laju nyorot sapolo garis. 

3 Saellana baras, Hizkiya laju nyerrat lagu 
pojiyan reya: 

10 "Cana sengko, sengko gi buru satengnga 
omor la kodu mangkat, ngahere karena omor 
e dunnyana oreng mate. 

ll Cana sengko, sengko ta nangaleyana 
PANGERAN pole ban ta nangaleyana manossa 
e bume reya. 

12 Tang nyaba pegga, la napa tang ajal, 
akantha kemahna oreng ngowan se epagujur; 
akantha kaen se eketthok dhari panennonan; 
cana sengko esanggu sengko epamateya bi 
Allah. 

13 Samalem benteng sengko atharat sakean 
kabbi, tang tolang akantha se epa-ceppa 
macan; cana sengko esanggu sengko 
epamateya bi Allah. 

14 Tang sowara sajan kene ban lere, akantha 
dara sengko aserrowan. Tang mata daga lesso 
se mandeng ka langnge, GUSTE, angkessagi 
abdidalem dhari kasossaan paneka. 

15 Dhu ngocaa baramma pole sengko reya? 
Se alampaagi areya PANGERAN; sengko ta 
bisa tedhung lantaran sossa. 

16 Adhu, Guste, paodhiagi abdidalem 


dhari se edhabuwagi sareng se elampaagi 
Junandalem, abdidalem odhia badhi 
Junandalem malolo. 

17 Kasossaan abdidalem badhi aoba daddi 
kataremtemman, Junandalem masalamet 
abdidalem dhari babaja; sa-dusa abdidalem 
sareng J unandalem ampon esapora sadaja. 

18E alam maot tadha se amoljaagi 
Junandalem, oreng mate ta kengeng ngarep 
kaestowanna J unandalem. 

19 Namong oreng odhi se amoljaagi 
Junandalem, akadi se ejalannagi abdidalem 
e are mangken. Oreng towa nyaretaagi 
ka na-anana saponapa kaestowannepon 
Junandalem, GUSTE. 

20 GUSTE, Junandalem ampon mabaras 
abdidalem, daddi abdidalem sadaja anyanye 
lagu pojiyan kadhinto e Padalemmannepon 
Junandalem, sambi nabbuwa calempong 
saomorra." 

21(38:6) 

22 (38:6) 

39 l Ra-kera e bakto jareya, rato Babil, 
iya areya Merodakh Baladan pottrana 
Baladan, meyarsa ja Rato Hizkiya gi buru 
baras dhari songkanna. Daddi laju ngotos 
oreng ngeba serrat ban tor-ator ka Hizkiya. 

2 Hizkiya narema para otosan jareya 
kalaban panggaliyan se senneng sarta pas 
noduwagi ka reng-oreng jareya sakabbinna 

artana, iya areya emmas ban salaka, 


pa-lappa ban mennya room, ban sakabbinna 
parlengkabanna tantarana. Tadha settonga 
e karajaanna se ta epatao ka para otosan 
jareya. 

3 Nabbi Yesaya pas nyabis ka Rato Hizkiya, 
laju atanya, "Dhari kaimma reng-oreng 
gapaneka? Mator ponapa reng-oreng 
gapaneka?" Saodda Hizkiya, "Dhari Babil, 
nagara se jau." 

4 "Reng-oreng gapaneka nengale ponapa e 
karaton?" cana Yesaya pole. "Sabadhana," 
dhabuna Hizkiya. "Tadha barang se esempen 
e karaton se bi kaula ta epatao ka reng-oreng 
ganeka." 

> Yesaya laju mator ka rato, "PANGERAN Se 
Mahakobasa adhabu, 

6 Bakal napaa baktona sabarang dhi-andhina 
bana se badha e karaton, ban sakabbinna se 
la epakompol bi bangatowana bana sampe 
are teya, eangkoa oreng ka Babil. Tadha 
karena settonga se ceccer. 

7 Dhari na potona bana badha keya se 
egibaa epadaddiya ponggaba karaton se kodu 
aladine rato Babil." 

8 Rato Hizkiya nyaot, "Bagus jugan dhabuna 
PANGERAN se epanapa sampeyan ka kaula 
paneka." Kan adhabu kantha jareya polana 
cana panggaliyanna, "Sokor tang karajaan 
paggun aman ban taremtem saomorra 
sengko." 

40 t Kantha reya dhabuna Allahna bana, 


"Leporragi, leporragi Tang bangsa! 

2 Paayemmagi atena reng-oreng Yerusalim, 
kabala ja sateya la ta ekadunora pole. 
Kasalaanna bi Sengko la esapora, sa-dusana 
la eokom tekel dhuwana." 

3 Badha sowara se aera, "Sadhiyaagi jalan 
e ra-ara kaagem PANGERAN. Paloros lorong 
raja e ra-ara kaagem Allahna sengko ban 
bana. 

4Saneyap cora kodu tembuk, gunong ban 
gumo kodu eparata. Tana se amo-gumo kodu 
padaddi tana lapang, se gem-celgem kodu 
paalos. 

> Daddi kaagunganna PANGERAN bakal 
enyataagiya; sakabbinna ommat manossa 
bakal nyakseyagiya. Onggu, PANGERAN dibi 
se ajanjiyagi jareya!" 

6 Badha sowara se adhabu, "Bertaagi!" 
Sengko atanya, "Ponapa se ebertaagiya 
abdidalem?" "Kabarragi ja manossa reya 
padha ban rebba, padha ban kembang se 
kabagusanna pera sakejja. 

7 Rebba daddi kerreng ban kembang daddi 
elop, mon PANGERAN madhateng angen 
panas. Onggu, bangsa jareya padha ban 
rebba. 

8 Rebba daddi kerreng ban kembang 
daddi elop, tape dhabuna Allah ta aoba 
salanjangnga." 

? Kassa ongga ka gunong se tenggi, 


pabalattra kabar becce ka Yerusalim! Mara 
aera paranyeng, pabalattra kabar becce 
ka Siyon! Kabala ka tha-kottha Yehuda ja 
Allahna bakal rabuwa! 

10 Abas, GUSTE Allah Se Mahatenggi rabu 
kalaban kobasana, alampaagiya karsana 
kalaban parjuga. Parabuna eerengngagi 
reng-oreng se epabebas Salerana. 

ll Akantha oreng ngowan se meyara sape 
ban dumbana; Salerana dibi se makompol 
sape ban dumbana jareya. Dhu-budhuna 
dumbana egindhung; bi-korbina etonton 
kalaban alos. 

12 Sapa se naker tase raja kalaban erako bi 
tanangnga otabana ngokor langnge ngangguy 
kelananna? Sapa se naker tanana bume 
ban ker-taker, otabana nembang gumo ban 
gunong ngangguy dhacen? 

13 Sapa se mimpin PANGERAN, otabana 
daddi panasehadda ban ngajari Salerana? 

14 Ka sapa PANGERAN atanya polana terro 
taowa otaba terro ngarteya? Sapa se la-malae 
Salerana sopaja se elampaagi teppaa? 

15 Monggu ka PANGERAN sa-bangsa reya 
padha ban aeng sacapcap e dhalem temba, 
padha ban abu sabuter e tembangan; lo-polo 
padha dhammangnga ban abu se alos. 

16 Sakabbinna keban e alas Libanon maske 
ekagabaya kurban kabbi gi ta cokop; 

ka-bungkaan gi korang mon ekagabaya 


kajuna. 

17 Sakabbinna bangsa tadha artena monggu 
ka Salerana, katon akantha se tadha e 
ajunanna. 

18 Daddi epapadhaa bi sapa Allah reya 
bi bana? Bi bana eanggep akantha sapa 
Salerana? 

19 Salerana ta padha ban ca-arca gabayanna 
tokang, arca se akole emmas ban alanggan 
salaka. 

20 Oreng se ta kellar melle emmas ban 
salaka mele kaju se ta gampang rosak. Oreng 
jareya nyare tokang se ahli, kaangguy agabay 
arca se ta gampang robbu. 

21 Masa bana ta tao ban ta ngedhing, 
ta ebalai oreng molae lamba mola? Masa 
bana ta ngarte dhari lamba mola baramma 
mamolanna dunnya reya? 

22 Se nyeptaagi alenggi e attasanna 
bume, pandhudhuna katon akantha balang 
se ne-kene. Salerana ngampar langnge 
epakantha kaen, pas epasang akantha kemah 
se bakal ekennengnge. 

23 Para pangobasa epatabisa apa-rapa, 
ja-pangraja kaelangan kakobasaanna. 

24 Reng-oreng jareya padha ban men- 
tamennan se gi ngodha se gi buru molae 
tombu ramona. Mon PANGERAN madhateng 
angen, kabbi pas kerreng eabber akantha 
darameyan. 

25 Sapa se eanggep bana padha ban Allah 


Se Mahasocce jareya? Epapadhaa ban sapa 
Salerana bi bana? 

26 Kodda abas ka langnge, pas tetene! 
Sapa se nyeptaagi tang-bintang rowa? 
Allah se ngator tang-bintang jareya 
epakantha pasukan, Salerana ngagali 
barampa bannyana, kabbi eparenge nyama 
bang-sebang. Tadha settonga se elang, 
lantaran rajana kobasana Pangeran! 

27 Daddi Israil, arapa bana me aserrowan, 
akantha GUSTE Allahna ta ngagali ja bana 
sossa? Akantha Salerana se ta parduli ka 
odhina bana, ban ta marduli apa se daddi 
hana bana? 

28 Masa bana ta tao ban ta ngedhing? 
PANGERAN reya Allah se langgeng, se 
nyeptaagi langnge ban bume. Salerana ta tao 
pendhet otaba lesso; tadha se ngarteya ka 
panggaliyanna. 

29 Oreng se lesso epakowat, se ta bisa 
apa-rapa eparenge samangat. 

30 Ngangodhadan daddi pendhet ban lesso, 
na-kana ngodha labu tatandhung. 

31 Tape oreng se ngandellagi PANGERAN, 
bakal olleya kakowadan se anyar. Reng-oreng 
jareya akantha mano rajabali se ngabber 
ka tenggina ngangguy kakowadanna 
kalembangnga. Reng-oreng jareya berka 
tape ta endha lesso, ajalan tape ta gellem 
pendhet. 

4 1 1 Dhabuna Allah, "Mara neng-enneng, 


edhingngagi Sengko reya, he reng- 
oreng e ra-nagara se badha e jauna. Mara 
aya-sadhiya se ngadhebba ka pangadilan, 
mara maju, reppottagi parkarana. Mara pas 
asidhang areng-bareng, kaangguy motose 
sapa se sala sapa se bendher. 

2 Sapa se maguli pangobasa dhari temor, 
ban mamennang oreng jareya terros? Sapa 
se nolonge oreng jareya sampe makala 
sa-bangsa, ban matellok to-rato se daddi 
mosona? Mosona car-kalacer akantha 
abu ekenneng peddhangnga, asalebbudan 
akantha darameyan eabber angen ekenneng 
panana. 

3 Oreng jareya terros nyerser ban maju 
tadha alanganna, sokona ceppet, para ta 
nyeddinga ka tana. 

“Sapa se ajalannagi jareya? Sapa 
se nantowagi jalanna sajara? Sengko, 
PANGERAN, Sengko se dha-adhana, ban 
paggun ta aoba sampe dhi-budhina. 

> Pandhudhuna ra-nagara se jau nangale 
apa se bi Sengko elakone. Kabbi takerjat ban 
ngetter katakoen, pas akompol sarta nyander 
areng-bareng. 

6 Oreng padha saleng tolong, ban saleng 
makowat atena. 

7 Tokang kaju makowat atena tokang 
emmas, oreng se mapeppe besse ngangguy 
tokol ngalem oreng se nempa besse e attas 

langgadan. Ocana, Lalakonna sampeyan ce 


saena; samarena laju etolonge masang pako 
sopaja ta li-guliyan. 

8 Tape bana Israil, bana Tang abdi, Tang 
ommat peleyan, bana toronanna Ibrahim, 
Tang kanthe. 

? Bi Sengko bana ekala dhari co- 
koncona bume, eolok dhari pan-barampan 
kennengngan se paleng jau. Cana Sengko, 
Bana Tang abdi; Sengko ta nolak Tang 
peleyan dibi. 

10Ta osa tako, sabab Sengko abarengnge 
bana, ja ketter, sabab Sengko Allahna bana. 
Bi Sengko bana epakowada ban etolonga, 
etontona bi Tang tanang se jaja. 

11 Abas, reng-oreng se peggel ka bana, bakal 
epakalaa ban bakal malowa. Reng-oreng se 
amosowan ban bana, bakal mateya tadha 
karena. 

12 Bana bakal nyareya oreng se nangtang 
bana, tape tadha se etemmowa. Reng-oreng 
se aperrang ban bana la padha mate tadha 
karena. 

13 Sabab Sengko PANGERAN, Allahna bana 
nonton tanangnga bana se kangan; cana 
Sengko, Ta osa tako, Sengko nolongana 
bana." 

14 Dhabuna PANGERAN, "Ella ja tako, Israil, 
maske bana kene ban ta kowat. Sengko 
PANGERAN se nolonge bana, Se Mahasocce, 
Allahna Israil Panyalamedda bana. 

15 Abas, bana bi Sengko epakantha keregan, 


se anyar, tajem ban agigi dhu jiji. Bana 
bakal ngerega ban maancora nong-gunong; 
mo-gumo bi bana epadaddiya sekkem. 

16 Bi bana kabbi bakal etampeya, saellana 
jareya kabbi pas eabber angen atabuyan 
ekenneng kaleng busbus. Bana bakal aneng- 
sennengngana polana Sengko, PANGERAN, 
ban bakal ngedirragiya Sengko, Allahna Israil. 

17 Mon Tang bangsa se palang rowa nyare 
aeng, ban ce pelkana sampe gerrunganna 
kerreng, Sengko, PANGERAN, nyaodana 
duana; Allahna Israil ta kera adinaagi 
ommadda. 

18 Sengko magili ngay-songay e mo-gumo 
se gundhul; somber bakal ngolbua dhari 
nga-tengngaanna tana lapang. Sagara beddhi 
bi Sengko epadaddiya talaga; aeng bakal 
nancella dhari tana se kerreng. 

19 Sagara beddhi bi Sengko epatombuwana 
bungkana comara Libanon, bungkana 
morad, akasiya ban jaitun. Ra-ara bi Sengko 
epadaddiya alas, alas eru, barangan ban 
comara. 

20 Daddi oreng bakal nangaleyana ban bakal 
taowa ja Sengko, PANGERAN, se alako jareya. 
Oreng bakal ngabassagiya sarta pas ngarte, 
ja se madaddi jareya kabbi Allahna Israil." 

21 PANGERAN, ratona Israil adhabu ka 
ba-diba, "Mara bana mon aparkaraa, kocaagi 
apaa bai lantaranna! 

22 Mara dha enna; tebbak apa se bakal 


kadaddiyana, sopaja sengko kabbi tao 
apa daddina dhaggi. Kabala kadaddiyan- 
kadaddiyan gi jaman lamba, terrangngadgi 
artena sopaja sengko kabbi agateyagiya. 

23 Kocaagi apa se kadaddiyana, sopaja 
sengko kabbi tao ja bana pajat illahi. Lakone 
se aguna ban se marogi, sopaja sengko kabbi 
cengngeng nangalee. 

24 Saongguna, bana ban lalakonna reya 
tadha, ban reng-oreng se mojja bana majitjit 
rassana. 

25 Sengko la majaga oreng dhari temor; bi 
Sengko eolok, esoro nyerrang dhari dhaja. 
Para pangobasa bakal enyek-enyegga akantha 
cellot, akantha lempong se enyek-enyek 
tokang polo. 

26 Sapa e antarana bana se anobuwattagi 
parkara jareya, mara kabala, me olle sengko 
kabbi padha ngoca ja bana pajat teppa? Tape 
e antarana bana tadha se ngabala parkara 
jareya, tadha se ngedhing bana acaca. 

27 Sengko, PANGERAN, se dha-adha kadibi 
ngabarragi jareya ka Siyon; Sengko ngotos 
oreng manapa kabar bagus ka Yerusalim. 

28E bakto Sengko nyare e antarana ba-diba, 
tadha settonga se aberri petodu, tadha 
settonga se bisa ajawab. 

2? Ongguwan, ba-diba jareya tadha gunana, 
ba-diba jareya pera arca eccoran se ta bisa 
apa-rapa." 

42 t Dhabuna PANGERAN, "Areya Tang 


abdi se bi Sengko etolonge, Tang 
peleyan se masenneng Tang ate. Bi Sengko 
la eberrii Tang kakobasaan kaangguy ngeba 
kaadilan ka saneyap bangsa. 

2 Tang abdi jareya ta bakal aeraa eparanyeng, 
sowarana ta kera ekaedhing e rong-lorong. 

3 Perreng se ondhung ta kera epotel, conglet 
se lek-mellek ta kera epatee. Kalaban estona 
tang abdi jareya bakal anyataagiya sabarang 
se teppa, 

4ta kalaban potos pangarep otaba 
mangmang, sampe kaadilan manjeng e 
attas bume. Ra-nagara se jau rep-ngarep 
pangajaranna." 

> GUSTE Allah nyeptaagi ban ngampar 
langnge; abadhi bangonna bume ban 
sabarang se tombu e attasanna. Manossa 
eparenge nyaba se maodhi manossa jareya. 
Guste Allah adhabu kantha reya, 

6 "Sengko, PANGERAN, ngolok ban ngotos 
bana kaangguy ajalannagi kaadilan. 

Bi Sengko bana etonton ban epeyara 
epadaddiya parjanjiyan ka ommat manossa, 
sarta caja ka sakabbinna bangsa. 

7? Kaangguy mokka matana oreng buta, ban 
makalowar oreng dhari pettengnga penjara. 
8 Sengko PANGERAN, jareya Tang nyama; 

Sengko ta magi Tang kaagungan ka sapaa 
bai; kakalontaanna Sengko ta epassraagi ka 
arca. 

? Sateya se eramallagi Sengko la daddi 


kanyataan; Sengko notorragiya ra-parkara 
se anyar; sabellunna jareya kadaddiyan bi 
Sengko Ia ekabala ka bana." 

10 Mara anyanye lagu anyar kaagem 
PANGERAN, moljaagi Salerana, saantero 
bume! Mara agarudhu, tase ban saessena, ra- 
nagara se jau ban sakabbinna pandhudhuna! 

!Ra-ara ban tha-kotthana kodu amoljaagi 
PANGERAN, pandhudhu Kedar kodu 
ngagungngagi Salerana! Pandhudhu kottha 
Sela kodu rak-soragan, ban ra-eraan dhari 
koncona gunong! 

12 Dina reng-oreng jareya me olle 
ngagungngagi PANGERAN, makalonta 
Salerana e ra-nagara se jau. 

13 PANGERAN maju aperrang padha 
ban pahlawan, padha ban parjurit se 
ce samangadda se aperranga. Salerana 
ngorakkagi soragga paperrangan, ban 
noduwagi kalebbiyanna ka so-mosona. 

14 Dhabuna Allah, "La abit Sengko ta 
ca-ngoca; neng-enneng ta acaca pa-apa. 
Sateya la napa baktona Sengko ngokoma, 
Sengko acerrenga akantha babine se rembia. 

15 Gunong ban gumo bi Sengko epakajala, 
bu-tombuwanna epaeloba. Ra-corana 
ban songayya epadaddiya sagara beddhi, 
ga-talagana epakerrenga. 

16 Tang bangsa se buta bi Sengko etontona 
lebat rong-lorong se ta ekataowe reng-oreng 

jareya; reng-oreng jareya bi Sengko eaterra 


e lan-jalan se ta ekataowe sabellunna. Se 
petteng bi Sengko epateraa kaangguy bangsa 
jareya, jalan se gem-celgem eparataa. Jareya 
se elakonana Sengko kaangguy reng-oreng 
jareya, ban tanto ejalannagi kabbi bi Sengko 
reya. 

17 Oreng se parcaja ka arca brahala ban 
nganggep ca-arca jareya menangka dibana, 
bakal eya-seyaa ban epamalowa." 

18 Dhabuna PANGERAN, "Edhingngagi 
reng-oreng se kopok kopengnga! Abassadgi, 
reng-oreng se buta matana! 

19Sapa se abutaan dhari Israil Tang abdi 
reya? Sapa se akopogan dhari Tang otosan? 

20 Israil, bannya se etangalee bana, tape ta 
eparduli, kopengnga bana abukka, tape ta 
ngedhingngagi." 

21 PANGERAN kasokan apareng salamet, 
Salerana terro sopaja hokomma ehormat ban 
eagungngadgi. 

22 Tape bangsa jareya la erampok tadha 
karena; reng-oreng jareya etahan e mar- 
kamar e dhalem tana, ekorong e dhalem 
ra-penjara. Reng-oreng jareya kurbanna 
parampogan, ban tadha se nyander aberri 
partolongan. 

23 Sapa e antarana bana se ngedhingngagiya 
parkara reya, ban agateyagiya kaangguy 
saterrossa? 

24 Sapa se magi Israil me olle erampas? Gu 


ta PANGERAN dibi, ta iya? Sengko ban bana 
dusa ka Salerana, polana odhi ta atoro ka 
papakonna, ban ta atoro ka pangajaranna. 

25 Daddi sengko ban bana padha eparassae 
dadukanna se talebat rajana, epananggung 
sangsara polana perrang se nakoe parana. 
Dukana ngello Israil akantha apoy, tape 
sengko ban bana ta apangrasa, ban ta ajar 
dhari pangalaman. 

43 ' Israil, areya dhabuna PANGERAN, 

"Sengko se nyeptaagi ban agabay 
bana, ja tako, bi Sengko bana masthe 
epasalamet! Sengko Ia ngolok nyamana bana, 
bana reya Tang andhi. 

2 Mon bana lebat e aeng otaba songay, bi 
Sengko ebarengngana, bana ta kera tasellem 
e dhalem kasossaanna. Mon bana lebat e 
apoy, ta kera ekello, ta kera calaka polana 
coba se ra-berra. 

3 Sabab Sengko reya PANGERAN, Allahna 
bana, Allahna Israil se socce, se masalamet 
bana. Messer bi Sengko ebagi menangka 
panebbussa bana, Sudan ban Syeba 
menangka gantena bana. 

4 Bana reya aji e Tang mata, Sengko ngargai 
ban taresna ka bana; daddi bi Sengko 
manossa ebagi menangka gantena bana, 
sa-bangsa menangka gantena nyabana bana. 

“Ella, ta osa tako, sabab bana ejaga bi 


Sengko. Dhari bara ban dhari temor Sengko 
nyoro na potona bana akompol. 

6 Sengko marenta ka dhaja ban ka lao sopaja 
na potona bana jareya duli eocol. Sopaja 
anana bana se lalake ban babine padha abali 
dhari co-koncona bume. 

7 Sabab kalaban Tang nyama reng-oreng 
jareya kabbi la eolok, bi Sengko eceptaagi 
kaangguy ngagungngagi Sengko." 

8 Dhabuna Pangeran, "Soro maju dha enna 
Tang bangsa se buta, maske andhi mata; se 
kopok, maske badha kopengnga. 

3? Soro sakabbinna bangsa akompol ban 
sakabbinna suku apolong. Sapa e antarana 
ba-dibana reng-oreng jareya se abala 
sabellunna apa se kadaddiyan sateya reya? 
Sapa e antarana se bisa aramallagi are pagi? 
Se-saksena kabbi soro nyander, me olle 
abukteyagi ja abana bendher, sopaja kabbi se 
ngedhing padha ngoca ja pajat kantha jareya! 

10 He Tang ommat, bana Tang sakse kabbi, 
bi Sengko bana epele epadaddi Tang abdi, 
sopaja padha tao ban parcaja ka Sengko, ban 
ngarte ja Sengko reya Allah. Sengko Allah 
Se Settong, tadha laenna sabellunna ban 
saellana Sengko. 

ll Sengko dibi PANGERAN, laenna Sengko 
tadha se masalamet manossa. 

12 Sengko la malae ka bana, ja Sengko 
panyalamedda bana, ban banne dibana 

nagara manca se badha e antarana bana; 


bana kabbi Tang sakse. Ban Sengko, Sengko 
reya Allah, 

13 salanjangnga Sengko teptep Allah. Tadha 
se bisa lopot dhari Tang kobasa, otabana se 
lang-ngalange Tang rancana." 

14 PANGERAN Panyalamedda bana, Allahna 
Israil Se Socce, adhabu kantha reya, 
"Kaangguy bana, Sengko ngerem tantara 
ka Babil, ban marosak lang-palangnga 
labangnga penjarana kabbi, soragga oreng 
Kasdim bi Sengko eoba epadaddi tanges. 

15 Sengko PANGERAN, Allahna bana se 
socce, Ratona bana, se nyeptaagi bana, 
Israil!" 

16 PANGERAN se abadhi jalan e tase, lebat 
aeng se ombana raja. 

17 Tantara ban ra-parwirana epakon 
aperrang, kabbi padha maju nompa kareta se 
etarek jaran. Tape reng-oreng jareya labu, 
ta bisa jaga pole, kabbi padha ban sombu se 
mate. 

18 Dhabuna PANGERAN, "Tadha gunana 
ngengae jaman lamba, parcoma mekkere se 
la tadha. 

19 Abassagi patete, Sengko agabay barang 
se anyar, sateya la emolae, apa bana ta 
nangale? Sengko agabaya lorong e ra-ara, e 
jadhiya epabadhaa songayya. 

20 Burun alas bakal amoljaagiya Sengko; 
pate alas ban mano onta bakal mojiya Sengko 

sabab Sengko madgili songay e sagara beddhi 


sopaja Tang ommat peleyan nemmowa aeng 
se eenoma. 

21] areya reng-oreng se ekagabay Sengko 
kaangguy Sengko dibi, sopaja padha bisa 
abertaagi pojiyan kaangguy Sengko." 

22 Dhabuna PANGERAN, "Tape bana, Israil, 
ta nyemba ka Sengko, ban ta abakte pole ka 
Sengko. 

23 Bana ta ngeba dumba kaangguy kurban 
obbaran ka Sengko, ta ngormat Sengko 
kalaban tor-ator. Mangkana Sengko ta 
maberra bana ban kurban otaba masossa 
bana kalaban maksa bana ngeba mennyan. 

24 Bana ta melleyagi Sengko dupa se room, 
ta masenneng Sengko kalaban gajina kurban 
sambelliyan. Sabaligga bana maberra Sengko 
bi sa-dusana bana, masossa Sengko bi 
kasalaan-kasalaanna. 

25 Tape Sengko Allah se matadha sa-dusana 
bana, Sengko nyapora bana polana jareya 
Tang sepat; Sengko ta nga-ngengae dusana 
bana. 

26 Paengaagi Sengko, mara padha ka 
pangadilan, mara aparkara, me olle etemmo 
ja bana bendher. 

27 Bangatowana bana se dha-adhana la 
dusa, para pamimpinna bana aberonta ka 
Sengko, 

28 mam-imamma bana macemmer Tang 
Bengko. Daddi Israil bi Sengko epassraagi me 

olle eya-seya, toronanna Yakub bi Sengko 


edina epatompes sakabbinna." 

44 t Dhabuna PANGERAN, "Yakub, Tang 
abdi, mara edhingngagi, Israil, Tang 

ommat peleyan, mara gateyagi! 

2 Sengko PANGERAN se agabay bana, se 
madaddi bana molae e dhalem gandhuanna 
ebuna, sarta se nolong bana. Bana ta osa 
tako, sabab bana Tang abdi, Tang ommat 
peleyan se bi Sengko ekataresnae. 

3 Sabab Sengko nyelena aeng ka tana 
se kerreng, ban madgiliya ngay-songay e 
tana kajal. Sengko aberria Tang kobasa ka 
toronanna bana, ban aberkadana na potona 
bana. 

4Toronanna bana bakal tombuwa ce daddina 
akantha rebba e seddina aeng se ta korang, 
akantha bungkana gandarusa e penggirra 
songay. 

> Manossa gan settong bakal ngakowa ja 
abana andhina Sengko, ban dhateng akompol 
ban toronanna Yakub. Kabbi bakal nolesa 
e tanangnga bang-sebang: Kaagunganna 
PANGERAN, ban ngoca abana anggotana 
ommadda Allah." 

6 Areya dhabuna PANGERAN Se Mahakobasa, 
Rato se ajaga kasalameddanna Israil, "Sengko 
reya Allah Se Settong, se dha-adha ban se 
dhi-budhi. 

7 Sapa se padha ban Sengko? Mara, soro 
ngako! Mara soro ngoca, soro abukteyagi 

ka Sengko! Sapa se aramallagi jaman 


pagi, molae dhari parmolaanna sampe ka 
dhi-budhina jaman? 

STang bangsa, bana ta osa tako otaba 
takerjat; gu ta molae lamba sampe sateya 
Sengko la aramallagi apa se kadaddiyana? 
Bana kabbi Tang sakse. Sengko ta kennal ka 
laenna se ajaga kasalameddanna bana, ban 
jareya pajat tadha." 

? Reng-oreng se agabay arca brahala 
reya tadha gunana, ban ba-diba se epojja 
reng-oreng jareya tadha mamfaadda. 
Reng-oreng se nyemba arca reya buta ban ta 
tao pa-apa, daddi bakal todhusa. 

10Tadha gunana agabay arca eccoran se pas 
esemba eanggep diba! 

11 Onggu, oreng se nyemba arca bakal olleya 
malo. Oreng se agabay arca reya manossa 
biyasa. Kodda soro kalowar areng-bareng, 
tanto padha tako ban padha todhus kabbi. 

12 Pandhi ngala besse pas eobbar, laju etette 
ban tokol. Pas elakone kalaban ngettokkagi 
sakabbinna kakowadan se badha e dhalem 
abana. Teppana alalakon, pandhi jareya pas 
lapar, pelka ban lesso. 

13 Tokang kaju ngokor kaju; agambar bangon 
ngangguy kapor, pas eoker bi pakakassa 
epadaddi arcana manossa se gantheng, pas 
esaba e bengkona. 

14 Olle daddi kaju se ekagabay jareya dhari 
bungkana comara otaba bungkana erru otaba 

terpentin se epoger e alas. Olle daddi keya 


oreng jareya namen bungkana sallam se 
enante tombuna e mosem nembara. 

15 Sabagiyan dhari kajuwan jareya ekagabay 
kaju, eobbar kaangguy maanga badanna, 
epangeppan roti ban epamanggang daging; 
tokang jareya pas arassa senneng atena. 
Sambi maanga badanna e adhana kampowan, 
oreng jareya ngoca, "Bhu, nyaman onggu, 
ban anga rassana! Apoy reya ce nyamanna!" 
Karena kajuna ekagabay arca. Oreng jareya 
nondhu nyemba arca jareya sambi adua, 
"Junandalem illah abdidalem, parenge 
salamet abdidalem!" 

16 (44:15) 

17 (44:15) 

18 Budhu onggu reng-oreng se kantha 
jareya! Mata ban atena topo sampe ta ngarte 
pa-apa. 

19 Oreng se agabay patung jareya ta sampe 
apekker, "Kaju reya bi sengko sabagiyan 
eobbar, arengnga epangeppan roti ban 
epamanggang daging se ekakan sengko. 
Karena kajuna bi sengko ekagabay arca. 
Daddi, sateya reya sengko nyemba ka kaju!" 

20 Lalakon jareya padha bai ban ngakan abu. 
Oreng jareya epasala jalan bi pekkeranna 
se budhu, sampe ta ekenneng tolong pole. 
Abana ta endha ngakone ja arca se badha e 
tanangnga jareya sanyatana pera tepowan. 

21 Dhabuna PANGERAN, "Kaengae reya 


kabbi, ya Israil, sabab bana reya Tang abdi. 
Sengko agabay bana, ban bana reya Tang 
abdi, Israil, Sengko ta kera loppa ka bana! 

22 Kasalaanna bana bi Sengko epamosna 
akantha ondhem, dusana bana bi Sengko 
epaserna akantha bun-arbun. Mara sateya 
bana abali ka Sengko, sabab bana la 
epabebas bi Sengko!" 

23 Mara asorak pagumbira, he langnge, mara 
asorak, he bagiyan dhalemma bume! Asorak 
pagumbira, he nong-gunong! Bariya keya 
alas ban saneyap kajuwan e dhalemmanna! 
Sabab PANGERAN la noduwagi kaagunganna 
kalaban nebbus Israil ommadda. 

24 Cara reya dhabuna PANGERAN panyalamet 
bana se agabay bana molae bana badha e 
gandhuanna ebuna, "Sengko reya PANGERAN 
se agabay sakabbinna, sengko dibi se 
ngampar langnge, ban se agabay bume ta 
kalaban ebanto sapaa bai. 

25 Sengko reya se mabuddhu ramalanna 
tokang ramal, ban se ngaen-maenan 
kang-tokang tennong. Cacana oreng se 
bicaksana bi Sengko elaban, kabicaksanaanna 
bi Sengko epadaddi kabudhuwan. 

26 Sengko se makoko ocana Tang abdi, ban 
ajalannagi rancana se enyataagi Tang otosan, 
Sengko ngoca ja Yerusalim ekennengngana 
pole, ban tha-kottha Yehuda bi Sengko 

epaddegga pole; jur-gujuranna bi Sengko 
epabaliya akantha asalla. 

2! Sengko se ngoca ka dhasarra tase: 
Nyorot! Sengko makerrenga ngay-songayya 
bana. 

28 Sengko se ngoca ka Kores, Bana se 
marentaa abakkele Sengko, ban ajalannagi 
sakabbinna Tang karep. Mara parentaagi 
sopaja Yerusalim epaddek pole, ban 
Padalemman Socce esaba e dhasarra." 
45 l Kores la epele epadaddi rato bi 

PANGERAN; epele eotos makalaa 
sa-bangsa ban matoron to-rato dhari korse 
karajaanna. Bang-labangnga pagarra kottha 
bi PANGERAN ebukkaagiya, sampe tadha 
labang settonga se gi atotop. PANGERAN 
adhabu ka Kores jareya, 

2"Sengko nyadhiyaagiya jalanna bana; 
gunong ban gumo bi Sengko eparataa, 
bang-labang dimbaga bi Sengko epabellaa, 
lang-palang besse epatogella. 

3 Bana bi Sengko eberriana arta e 
kennengngan se ta etangalee, sopaja bana 
taowa ja Sengko reya PANGERAN Allahna 
Israil, se ngolok nyamana bana. 

“Bana bi Sengko eolok sarta eberrii 
kahormadan se raja sanajjan bana ta tao 
ka Sengko. Bana bi Sengko esoro nolong 
Israil, Tang abdi, sabab bangsa jareya bangsa 
peleyanna Sengko. 

> Sengko reya PANGERAN, tadha laenna, 


Sengko Allah Se Settong. Bi Sengko bana Ia 
esanjatae, maske bana ta tao ka Sengko. 

6Sengko ajalannagi jareya kabbi sopaja 
dhari bara sampe ka temor oreng padhaa tao 
ja Sengko PANGERAN, tadha illah salaenna 
Sengko. 

7 Sengko se mabadha petteng ban tera, 
se madhateng berkat ban balai. Sengko 
PANGERAN se ngalakone jareya kabbi. 

8 Dhari langnge Sengko matoron 
kamennangan akantha ojan, bume maroka 
se naremaa, saellana jareya pas matombu 
kasalameddan ban kabebasan; Sengko 
PANGERAN se madaddi jareya kabbi." 

3 Palang oreng se agaca ban Panceptana; 
oreng jareya akantha polo se alaban ka 
tokang gabayya polo. Apa lempong atanya ka 
tokang gabayya polo, "Apa se elakone bana 
sateya?" Apa polo aserro ja se agabay polo 
jareya ta andhi kaahliyan? 

10 Palang oreng se ngoca ka oreng towana, 
"Aponapa kaula me elahirragi cara paneka?" 

11 PANGERAN, Allahna Israil se socce 
adhabu, "Mara tanyae Sengko parkara jaman 
se bakal dhateng. Tape ja tanyae Sengko 
parkara Tang na-ana, otabana nyoro Sengko 
ngalakone apaa bai. 

12 Sengko PANGERAN se agabay bume, ban 
nyeptaagi manossa se daddi essena. Kalaban 

Tang kobasa Sengko ngampar langnge, ban 


marenta bulan, tang-bintang ban are. 

13 Sengko se maguli Kores kaangguy 
ajalannagi Tang maksod ban madekdek 
kaadilan. Sengko marataa jalan se elebadana. 
Kores bakal majagaa pole Yerusalim, Tang 
kottha ban mabebasa Tang ommat se etawan, 
ta kalaban narema sogo otaba bajaran." 
PANGERAN Se Mahakobasa la adhabu. 

14 Dhabuna PANGERAN ka Israil, "Kala 
hasella tana Messer ban Sudan. Reng-oreng 
Syeba se gaga daddi andhina bana; 
reng-oreng jareya ekalenthong tanangnga, 
ajalan ngerengngagi bana. Reng-oreng jareya 
bakal asojuda sarta ngakowe, Allah bendher 
badha e nga-tengngaanna bana; tadha illah 
salaenna Salerana! 

15 Allah se masalamet Israil jareya Allah se 
ta ngaton ka oreng. 

16 Reng-oreng se agabay arca brahala tanto 
epamalo ban eya-seya. 

17 Tape Israil epasalamet bi PANGERAN; 
kasalameddanna bakal terrosa salanjangnga. 
Bana ta kera epamalo otaba eya-seya, sampe 
salanjangnga." 

18 PANGERAN se nyeptaagi langnge, 
Salerana jareya Allah! Salerana se abadhi 
ban mabangon bume, andaddiyagi bume 
jareya koko ban manjeng terros. Salerana ta 
madaddi bume jareya kennengngan se seppe, 
tape epadaddi kaangguy ekennengnge. 

Salerana se adhabu kantha reya, "Sengko 


PANGERAN, tadha laenna. 

19 Sengko ta tek-ngetek mon acaca, ta 
aroseya mon ca-ngoca. Sengko ta nyoro 
Israil Tang ommat nyare Sengko ta kalaban 
badha gunana. Sengko, PANGERAN, ngoca 
sabendherra, ban ngabala barang se 
saongguna." 

20 Dhabuna PANGERAN, "Mara akompol, 
areng-bareng dha enna, bana kabbi se lopot e 
antarana sa-bangsa! Budhu oreng se ngarak 
arca kaju reya, ban adua ka ba-diba se ta 
bisa masalamet. 

21 Mara mon aparkaraa, duduwagi te- 
buktena, me olle padha bisa aparembagan. 
Sapa se ngabarragi jareya, ban notorragi 
parkara jareya molae ba-lambana? Gu ta 
Sengko, PANGERAN? Tadha illah salaenna 
Sengko. Sengko Allah se adil ban Panyalamet, 
tadha laenna kajabana Sengko! 

22 He, saantero pandhudhu bume, mara abali 
ka Sengko me olle bana epasalamet, sabab 
pera Sengko Allah, tadha laenna! 

23 Sengko la ajanji, ban Tang janji ta kera 
battal; bit Sengko dibi Sengko asompa: 
Saneyap oreng bakal asojuda e adhana 
Sengko, ban ngangguy basana dibi bakal 
ajanjiya estowa ka Sengko. 

24 Reng-oreng bakal ngocaa, Kaadilan 
ban kakowadan pera dhari PANGERAN! 


: Yesaya 45.251 46.6 131 
Sakabbinna oreng se baji ka Sengko, tanto 


nyander ka Sengko ban pas epamalo. 

25 Tape toronanna Yakub bakal 
epasalamedda, kabbi bakal amoljaagiya 
Sengko, PANGERAN. 

46 l Areya dhi-budhina ba-dibana Babil; 

lamba arcana Bel ban Nebo esemba, 
tape sateya ebuwa e attassa keban, maberra 
ka keban se lesso. 

2 Ca-arca jareya ta bisa nolong reng-oreng 
se ngosong, sabab ca-arca jareya dibi eosong 
akantha tawanan. Jareya dhi-budhina ca-arca 
rowa. 

3 Edhingngagi Sengko, toronanna Yakub, 
bana kabbi karena Tang ommat. Bana Ia 
epeyara bi Sengko, molae bana lahir ka 
dunnya. 

4Sengko paggun Allahna bana sampe 
bana towa, ban teptep ajagaa bana sampe 
bana pote obuna. Sengko agabay bana ban 
teptep meyara bana, Sengko nolonga ban 
masalamedda bana. 

> Ebandhingngagiya bi sapa Sengko reya bi 
bana? Ba badhaa se ekenneng papadha ban 
Sengko reya? 

6 Oreng mokka dhompedda pas notta 
emmassa, salakana pas etembang bi 
tembangan. Oreng jareya ngopa tokang 
emmas epagabaya arca brahala, saellana laju 
nyemba arca gabayanna jareya. 

7 Arca jareya epako esaba e kennengnganna, 


manjeng e jadhiya, ta bisa ngalle man- 

dhaemman. Mon badha oreng adua ka arca 
jareya, arcana ta bisa nyaot pa-apa, ta bisa 
masalamet oreng jareya dhari kasossaanna. 

8 Kaengae ban tembang, ya, he, reng-oreng 
daraka! 

9 Kaengae kadaddiyan-kadaddiyan e jaman 
lambana; akone ja Sengko reya Allah, ban 
tadha laenna, Sengko Allah, ban tadha se 
padha ban Sengko reya. 

10 Dhari dha-adhana Sengko la malae apa 
se kadaddiyana e budhi are, dhari lamba 
Sengko abala apa se bakal kadaddiyana. Cana 
Sengko: Tang kapotosan bakal kalakona, 
Tang karep masthe ejalannagi bi Sengko 
reya! 

ll Sengko ngolok pangobasa dhari temor se 
dhateng akantha mano se galak kaangguy 
ajalannagi kapotosanna Sengko. Apa se 
ekocaagi Sengko masthe ejalannagi, apa se 
ekasajja Sengko tanto elakone. 

12 Edhingngagi Sengko, reng-oreng se 
angga, bana se nyangka ja kamennangan gi 
jau. 

13 Sengko masemmaa are pambebasan, 
kasalameddan se ejanjiyagi Sengko ta 
epanyoroda. Sengko masalamedda Yerusalim, 
ban aberria kahormadan ka Israil." 

47 1 PANGERAN adhabu, "He, Babil, mara 
bana toron dhari korse karajaanna, 

pas toju neng e tana. Sateya bana ta lowes 


ban ta raddin kantha lambana. 

2 Gilis teppong e pagilisan batona; bukka 
burguna bana jareya, sengkap errogga sampe 
etangalee bettessa, pas lengkae ngay-songay. 

3 Oreng bakal nangaleyana bana abangkang, 
epamalo ban eya-seya. Sengko malessa sake 
ate ka bana, tadha se epalopoda maske 
settonga." 

4 Allah se socce se esemba Israil mabebas 
sengko ban bana, asmana PANGERAN Se 
Mahakobasa. 

> PANGERAN adhabu ka Babil, "Neng-enneng 
ja acacaan, maso ka pettengnga; bana ta 
esebbuda pole Ratona sakabbinna karajaan. 

6 Lamba Sengko peggel ka Tang ommat, 
bi Sengko ta eanggep Tang andhi pole. 
Reng-oreng jareya bi Sengko pas ebagi ka 
bana, ban bana ta neser ka reng-oreng 
jareya, la-mala se wa-towa bi bana etendhes 
ce kejjemma. 

7 Bana nyangka daddiya rato salanjangnga, 
ta apangrasa otaba mekkere dhi-budhina. 

8 Daddi mara edhingngagi Sengko reya, he, 
reng-oreng se nyerser kasennengngan! Bana 
apangrasa aman odhina, ban tadha se padha 
ban bana. Cana pangrasana bana, bana ta 
kera daddi randha, ban toronanna bana ta 
kera mate. 

Tape pera sakejja, e dhalem bakto saare 
bai, parkara se dhadhuwa jareya kalakon 

kabbi. Maske bana ngangguy seher ban 


wa-duwa, lakena ban anana bana tanto padha 
erenggut keya. 

10 Bana apangrasa aman e dhalem 
kajahadanna, parsangkaanna bana bi Sengko 
ta eabassagi tengkana. Bana sala jalan polana 
kabicaksanaan ban pangataowanna dibi, 
pangrasana bana tadha se akantha bana. 

ll Tape bana bakal nemmowa balai, elmo 
seherra bana ta bisa nolak balai jareya. Bana 
bakal kadhatengngana balai ban bana ta 
kera bisa nangkes. Pate bakal dhatengnga 
dadagan, ta eka-sangka sabellunna. 

12 Paterros ban wa-duwa sarta seherra 
jareya, se marepot bana dhari gi kenena. 
Sapa tao jareya badha gunana ka bana, 
ekenneng angguy ko-nakoe so-mosona. 

13 Bana lesso polana kabannyaan babalaan. 
Soro kang-tokang tebbagga bana nyander 
masalamet bana; reng-oreng se la nalektegi 
saneyap padduna langnge ban ajar parkara 
tang-bintang, ban saneyap bulan ngodha 
aramallagi baramma papasthenna bana. 

14 Abas, reng-oreng jareya akantha 
darameyan se ekello apoy; masalamet 
abana dibi balakka ta bisa! Rabbangnga 
apoy ekarassa talebat panassa, banne 
akantha apoy e bakto kacellebben se maanga 
badanna. 

15Jareya gunana tokang ramal monggu ka 
bana se marepot bana molae gi kenena; 

bana edinaagi kabbi padha nyengla, tadha se 


aberri partolongan settonga." 

48 l Mara edhingngagi, reng-oreng 
toronanna Yakub, reng-oreng Yehuda 

se ngangguy nyama Israil, cana bana bana 

ngakone Allahna Israil, ban asompa kalaban 

asmana PANGERAN. Tape cacana bana jareya 

ta kalowar dhari atena. 

2 Sanajjan kantha jareya bana gi 
ngedirragi ja bana reya oreng dhari kottha 
socce; ban ja bana nyandhar ka Allahna 
Israil se esebbut PANGERAN Se Mahakobasa. 

3 PANGERAN adhabu, "Edhingngaoi, 

Israil! Sabarang se kadaddiyan e jaman 
se kapongkor la abit ekabala sabellunna 

bi Sengko; apa se bi Sengko la ekocaagi 
daksakala, bi Sengko ejalannagi, ban la 
nyata kalakon kabbi. 

4Sengko tao ja bana ce angkona, cengkal 
ban ta endha toro oca. 

> Daddi dhari lamba Sengko la 
ngocaagi; sabellunna kadaddiyan bi 
Sengko la ekabala kabbi, sopaja bana ta 
sampea ngoca ja jareya kabbi lalakonna 
ca-arca brahalana bana. 

6 Tang nobuwat se ekaedhing bana la kalakon 
kabbi; bana kodu ngakone ja Tang oca jareya 
bendher kabbi. Sateya Sengko malaana 
sabarang parkara se anyar, ya-roseya se gi 
ta ekataowe bana. 

7 Buru sateya jareya bi Sengko epakalakon, 


banne gi lambana; bana ta tao ngedhing 
parkara jareya, sopaja bana ta bisaa 
ngoca, ja bana tao sakabbinna parkara 
jareya. 

8 Sengko tao bana ta ekenneng 
parcaja, dhari lamba bana la kalonta 
darakana. Lantaran jareya bana ta tao 
parkara jareya, tadha oca sakeccaba se napa 
ka kopengnga bana. 

3? Sengko ngampet peggella ate sopaja 
Tang nyama emoljaagiya bi Tang ommat. Bi 
Sengko peggella Tang ate etahana sopaja 
bana ta sampea epamate. 

10 Bi Sengko bana eoji e dhalem apoy 
kasangsaraan, akantha salaka se epamorne 
e dhalem pangobbaranna. 

ll Sengko ngalakone jareya kaangguy 
Sengko dibi, sabab Sengko ta endha mon 
Tang nyama sampe epacemmer, Tang 
kamoljaan ta ekenneng bagi bi sapaa bai." 

12 PANGERAN adhabu, "Mara edhingngagi 
Israil, ommat se eolok bi Sengko, Sengko 
teptep Allahna bana. Sengko reya se 
dha-adha ban Sengko keya se dhi-budhi, 
tadha tonggalla. 

13Tang tanang se masang dhasarra 
bume ban ngampar langnge. Mon Sengko 
ngolok nyamana, kabbi padha duli nyander 
dha enna. 

14 Mara bana padha akompol kabbi, pas 


edhingngagi! E antarana ba-diba tadha 

se aramallagi ja oreng Tang peleyan 
bakal nyerranga Babil; oreng jareya bakal 
ajalannagiya sabarang se daddi Tang karep. 

15 Sengko se ngoca ban se ngolok oreng 
jareya, se nonton oreng jareya sampe badha 
hasella. 

16 Mara nyander ka seddianna Sengko, pas 
edhingngagi, dhari lamba Sengko acaca 
rang-terrangan; ban Tang oca salanjangnga 
epadaddi kanyataan." Sateya GUSTE Allah 
Se Mahatenggi ngotos sengko, ban sengko, 
eparenge kobasana dibi. 

17 Allahna Israil se socce, Panyalamedda 
bana, adhabu kantha reya, "Sengko reya 
PANGERAN Allahna bana, se ngajarragi ka 
bana sabarang se aguna, ban nonton bana e 
jalan se kodu elebadi bana. 

18Ja sakenga bana agateyagi Tang 
ta-parenta, bana tanto nyaman ban 
salamet odhina akantha songay se ta tao 
asat, kasennengnganna bana tanto tadha 
ambuna akantha omba e tase se ta ambu 
alung-gulung salanjangnga. 

19Toronanna bana bakal bannyaa akantha 
beddhi, Sengko nanggung toronanna bana 
jareya ta kera tao sampe epamosna." 

20 Kassa buru dhari Babil, bertaagi kabar 
reya ka man-dhimman. Bertaagi sambi 

asorak paperak: "PANGERAN la masalamet 


Israil, abdina! 

21E bakto PANGERAN nonton bangsa Israil 
lebat e teggal se kajal, reng-oreng jareya 
ta tao arjang. PANGERAN nyeba gunong 
bato, epakalowar aeng, dhari bato jareya 
epanancel aeng kaangguy kaparlowanna 
reng-oreng jareya. 

22 Tadha kasalameddan monggu ka oreng 
jahat," kantha jareya dhabuna PANGERAN. 
49 l Edhingngagi sengko, ra-nagara se 

badha e jauna, edhingngagi pateppa 
tang caca reya. PANGERAN nembali sengko 
sabellunna sengko lahir ka dunnya, Pangeran 
mele sengko molae sengko egandhu ebu. 

2 Bi Salerana tang caca epatajem akantha 
peddhang, bi astana dibi sengko ejaga sopaja 
salamedda. Sengko epadaddi akantha pana 
se egangse, esempen e bungbung sopaja 
to-sabakto ekennenga angguy. 

3 Dhabuna ka sengko, "Bana Tang abdi; 
Sengko bakal eagungngagiya polana bana." 

“Tape sengko mator, "Abdidalem lesso 
tadha ollena; abdidalem alako ngettokkagi 
kakowadan, namong parcoma!" Tape sengko 
yakin PANGERAN abillai tang ha, Allah males 
sengko menorot tang lalakon e dunnya. 

> Sabellunna lahir ka dunnya, sengko 
etembali PANGERAN epadaddi abdina, 
epamakompola ommat Israil sopaja ommat 
jareya abali ka Salerana. PANGERAN se 


| Yesaya 49.61 9 139 
madaddi sengko ehormadi oreng, Allah reya 


tang kakowadan. 

6 PANGERAN adhabu ka sengko, "Badha 
lalakon se lebbi raja se kodu elakone bana, 
Tang abdi; bana banne pera mabaliya 
re-karena toronanna Yakub ban mabaliya 
kaagunganna ku-suku Israil, tape bi Sengko 
epadaddiya keya terrangnga sa-bangsa, 
sopaja saantero dunnya padha epasalamet." 

7 Allah se socce panyalamedda Israil adhabu 
ka reng-oreng se talebat eya-seya, ban se 
ekabajii sa-bangsa, sarta daddi abdina para 
pangobasa, "To-rato bakal nangaleyana Tang 
lalakon; bakal jagaa ngormada ka Sengko. 
Para pangobasa bakal nangaleyana keya, laju 
asojud nyemba ka Sengko." Jareya kalakon 
polana PANGERAN la mele abdina; Allah se 
socce se esemba Israil esto ka dhabuna. 

8 PANGERAN adhabu ka ommadda, "E bakto 
Sengko kenceng, Sengko ajawaba. E are 
bakto Sengko masalamet, Sengko nolonga 
bana. Bi Sengko bana enaonge ban ejaga, ban 
epadaddi parjanjiyan ka sa-bangsa. Nagara 
se seppe bi Sengko epabali one, epadaddi 
tana sangkol se ekennengnge oreng. 

? Oreng se epenjara bi Sengko esoro 
kalowar; se badha e pettengnga bi Sengko 
egiba ka kennengngan se terrang. La-mala 
e gumo se gundhul reng-oreng jareya ta 
kakorangan, e salanjangnga lorong badha 
kakanan. 

10 Reng-oreng jareya ta kera pelka otaba 


lapar, e sagara beddhi ta kera kapanasan. 
Sabab Sengko, se taresna ka reng-oreng 
jareya, bakal nontona abana ka ber-somber 
se lebbur aengnga. 

ll Sengko agabaya lorong se lebat e 
pagunongan, sakabbinna Tang lorong raja 
eparataa. 

12 Tang ommat padha dhateng dhari jauna, 
dhari dhaja, bara ban Sinim e lao." 

13 Mara anyanye langnge, mara asorak 
bume, mara asorak pagumbira, nong-gunong 
kabbi! Sabab PANGERAN rabu alepor 
ommadda, Salerana bellas ka ommadda se 
taseksa. 

14Tape pandhudhu Yerusalim ngoca, 
"PANGERAN la adinggallagi sengko ban bana, 
PANGERAN la ta emot ka sengko ban bana." 

15 PANGERAN ajawab, dhabuna, "Ba bisaa 
ebu se loppa ka anana, ban ta neser ka anana 
dibi? Maske badha ebu se loppa ka anana, 
Sengko ta loppaa ka bana! 

16 Yerusalim, Sengko enga terros ka bana; 
nyamana bana bi Sengko eoker e pa-dapana 
Tang tanang. 

17 Reng-oreng se maddegga bana bakal duli 
dhatengnga, ban se maancor bana bakal 
nyenglaa. 

18 Abas ban pandeng e sakalenglengnga 
bana, rayadda bana akompol nyander ka 
bana. Bit Sengko dibi, Allah se odhi, Sengko 

ngocaa, onggu, bana bakal gumbiraa polana 


pandhudhuna, akantha pangantan bine se 
gumbira polana pareyasanna. 

19 Nagarana bana se kajal ban seppe, sateya 
la talebat cope kaangguy reng-oreng se 
terro ngennengngana. Ban reng-oreng se 
maancora bana la padha ondur ka jauna. 

20 Na-kana se lahir e pambuwangan bakal 
ngocaa ka bana, Nagara reya ce copena ka 
sengko, berrii sengko kennengngan sopaja 
sengko bisa enneng e dhinna. 

21 Bana pas bakal ngocaa e dhalem atena, 
Sapa se alahirragi na-kana reya kaangguy 
sengko? Tang ana kabbi gu ta la elang, 
ban sengko ta bisa andhi ana pole? Sengko 
ebuwang ban epanyengla, edina kadibian 
kantha reya. Daddi, dhari dhimma na-kana 
jareya, ban sapa se maraja sampe kantha 
jareya?" 

22 GUSTE Allah Se Mahatenggi adhabu 
ka ommadda, "Sengko aberria tandha ka 
sa-bangsa ban reng-oreng jareya tanto 
mamole na-anana bana; ana lalakeanna bana 
bakal egindhunga, ana babineanna bakal 
esongguya. 

23 To-rato bakal padhaa ban eppa ka 
bana, ban ju-dinaju rato bakal kanthaa 
ebuna. To-rato ban dinajuna jareya bakal 
asojuda ngormat bana, maasor aba e 
adhana bana. Daddi bana bakal taowa ja 

Sengko PANGERAN; oreng se ngarep Tang 


partolongan ta kera epaastaba." 

24 Bana atanya, "Ba bisaa barang rampasan 
ekala dhari tanangnga pahlawan, otabana 
tawanan erebbu dhari tanangnga oreng se 
kejjem atena?" 

25 PANGERAN ajawab, "Jareya se bakal 
kadaddiyana. Tawananna para pahlawan 
bakal erebbua pole, barang rampasanna 
oreng kejjem bakal ekalaa pole. Sabab 
Sengko dibi se amoso ban mosona bana; 
Sengko masalamedda na-anana bana. 

26 So-mosona bana bi Sengko epamabua 
dhara, daddi laju padha saleng patee. 
Sakabbinna ommat manossa pas bakal 
taowa, ja Sengko, PANGERAN, panyalamedda 
bana; Se Mahakowat, Allahna Yakub, se 
nebbus bana." 

1 PANGERAN adhabu ka Israil, "He, 
50 Tang ommat, apa bi bana Sengko 
esanggu ngojuk bana, akantha oreng lake se 
ngojuk binena? Mon kantha jareya, kemma 
sorat panellagga? Apa bi bana Sengko reya 
esangka ajuwal bana, akantha oreng lake se 
ajuwal anana ka oreng se nagi otang? Banne! 
Bana etawan ban ebuwang lantaran dusa ban 
kajahadanna dibi! 

2 Arapa Tang ommat me tadha settonga se 
ajawab, e bakto Sengko dhateng, ban kabbi 
eolok bi Sengko? Apa reng-oreng jareya 
neng-enneng polana nyangka Sengko ta 

sanggup mabebas ban masalamet abana? 


Mon Sengko marentaagi, tase bisa kerreng 
ngay-songay bisa daddi sagara beddhi sampe 
ko-jukona mate ban abau ames. 

3 Langnge bi Sengko epapetteng, akantha 
se etotobi kaen celleng, kaenna oreng se 
kasossaan." 

4 GUSTE Allah Se Mahatenggi ngajari sengko 
acaca, sopaja tang caca makowat oreng se 
lesso. Sabban gi laggu tang ate epaterro 
ngedhingngagiya pangajaranna ka sengko. 

> PANGERAN marenge sengko pangarteyan, 
sengko ta alaban otaba nyenglae Salerana. 

6 Sengko magi tang balikat ka oreng se 
mokol sengko, magi tang pepe ka oreng se 
adabu tang janggu. Sengko ta malengos 
bakto eya-seya ban ecopae. 

7 Sabab GUSTE Allah Se Mahatenggi nolonge 
sengko, daddi sengko ta sampe epamalo. 
Sengko makoko tang ate sopaja kowat; 
sengko tao ja sengko ta kera epamalo. 

8 Sabab Allah semma, Salerana anyataagi 
sengko ta sala. Sapa se agacaa ban sengko? 
Mara kalowar areng-bareng. Sapa se alabana 
ka sengko? Mara nyander dha enna. 

3? Onggu, GUSTE Allah Se Mahatenggi abillai 
sengko, sapa se bangal ngoca ja sengko sala? 
Oreng se ngarane sengko kabbi bakal mosnaa 
akantha kaen alpo se ekakan ngetnget. 

10 He, reng-oreng se ahormat PANGERAN, 
ban se ngedhingngagi ka cacana abdina, 

lorong se elebadi bana olle daddi petteng, 


tadha sonar se nerae bana, tape paparcaja ka 
PANGERAN; nyandhar bana ka Allahna. 

ll He, reng-oreng se mateyana oreng laen, 
bana bakal ancora polana sajjana dibi. 
PANGERAN dibi se makantha jareya, bana 
bakal eseksaa ce berrana. 

1t PANGERAN adhabu, "Edhingngagi 
5 1 Sengko, reng-oreng se terro 
salamedda ban se dhateng menta tolong 
ka Sengko. Kaengae gunong bato se epaa 
epadaddi bana, ban pangaleyanna bato se 
ekale sampe kalowar bana. 

2 Kaengae bangatowana bana Ibrahim 
ban Sara, e bakto Sengko ngolok Ibrahim, 
Ibrahim ta andhi ana; bi Sengko eberkadi, 
eberrii toronan sabannyana. 

3 Yerusalim, Sengko alepora bana, ban 
kabbi se enneng e jur-gujuranna bana. 
Gal-teggalla bana se kajal bi Sengko egabaya 
bun-kebbunan, akantha Edom, Tang bun- 
kebbunan se ce landhuna. E jadhiya oreng 
bakal neng-sennengngana ban anga-bunga 
ban asokkor ngangguy nyanyeyan. 

4 Edhingngagi pateppa Tang sowara, he, 
Tang bangsa, edhingngagi Tang ca-oca, he, 
Tang ommat. Sengko aberri Tang pangajaran 
ka sa-bangsa, Tang kom-hokom bakal 
nerrangana reng-oreng jareya. 

> Kasalameddan baberrina Sengko la para 
dhatengnga; saadda Tang kamennangan la 

para napaa. Sengko dibi marentaa sa-bangsa. 


Ra-nagara se jau te-nantean Sengko ban 
te-nantean Tang lalakon se parjuga. 

6 Abassagi langnge ban congngo bume; 
langnge bakal mosnaa akantha okos ban 
bume bakal alpoa akantha kalambi se 
laju, pandhudhuna bakal mateya kabbi 
akantha rengnge. Tape kasalameddan Tang 
baberri paggun salanjangnga, ban Tang 
kamennangan ta kera badha aherra. 

7 Mara edhingngagi Sengko, Tang bangsa, 
bana tao apa se teppa; Tang pangajaran 
esempen e dhalem atena bana. Ja tako mon 
bana eco-koco manossa, ja kene ate mon 
bana eya-seya. 

8 Reng-oreng jareya bakal tompessa 
ban mosnaa, akantha kalambi se ekakan 
ngetnget, akantha kaen buluna dumba 
se ekakan raprap. Tape kasalameddan 
Tang baberri paggun salanjangnga, Tang 
kamennangan terros ron-temoron." 

9 Ngereng ngadek GUSTE, tolong abdidalem 
sadaja, pasalamettagi abdidalem sadaja 
sareng kobasaepon Junandalem. Ngereng 
ngadek akadi gi jaman lamba e bakto 
Junandalem maremmok Rahab sareng nyoco 
naga tase kantos mate. 

10jJ unandalem jugan se makerreng tase, 
aengnga tase raja se ce dhalemma. 
Junandalem abadhi jalan lebat e aeng 

gapaneka, sopaja reng-oreng se epasalamet 


Junandalem bisa alengka tase. 

1 Daddi reng-oreng se epabebas PANGERAN 
bakal moleya, maso ka Yerusalim sambi 
rak-soragan, mowana binar polana 
kasennengngan se langgeng. Reng-oreng 
jareya anga-bunga ban neng-sennengngan, 
sossa ban serrona la mosna. 

12 PANGERAN adhabu, "Sengko se alepor 
bana. Arapa bana me tako ka manossa se ta 
langgeng, manossa se ta lebbi dhari rebba se 
bakal ebuwanga? 

13 Masa bana loppa ka PANGERAN 
Panceptana, se ngampar langnge ban 
se masang dhasarra bume? Arapa bana 
saare benteng me tako ros-terrosan ka 
pangamogga reng-oreng se nendhes bana se 
la aya-sadhiya mamosnaa bana? Sanyatana 
pangamogga reng-oreng jareya ta kera 
meddhas ka bana. 

14 Reng-oreng se etawan bakal duli eocola; 
reng-oreng jareya ta kera kakorangan 
kakanan, ta kera mate ban ta kera maso ka 
koburan. 

15 Sabab Sengko PANGERAN, Allahna bana 
se agaluy tase sampe ombana agarudhu. 
PANGERAN Se Mahakobasa, jareya Tang 
nyama. 

16 Sengko se ngampar langnge ban masang 
sar-dhasarra bume. Sengko ngoca ka Siyon: 
Bana Tang ommat; Sengko aberri Tang 


| Yesaya 51.171 52.1 147 
pangajaran ka bana ban ngaobi bana kalaban 


Tang kakobasaan." 

17 Mara jaga, Yerusalim, jaga! Okoman se 
epadhateng PANGERAN lantaran dukana la 
ejalane sampe mare bi bana. 

18 Dhari pandhudhuna bana tadha settonga 
se noduwagi jalan ka bana; dhari se enneng 
e bana tadha settonga se nonton bana. 

19 Bana nemmo balai dhu kale; polana 
perrang nagarana bana ancor tadha kare, 
rayadda kalaparan, padha mate. Tadha oreng 
se neser ban alepor ate. 

20E saneyap koncona lorong reng-orengnga 
bana robbu ta andhi kakowadan akantha 
manjangan se ekenneng jira. Reng-oreng 
jareya ekenneng babendunna Pangeran, 
ekenneng bentak Guste Allahna. 

21 Mara edhingngagi reng-oreng se etendhes, 
se dhing-tabarindhing akantha oreng mabu! 

22 Kantha reya dhabuna PANGERANna bana, 
GUSTE Allahna se la abillai bana, "Kasossaan 
se etebaagi Sengko ka bana lantaran peggella 
Tang ate, bi Sengko sateya ecabuda pole. 
Peggella Tang ate la elang, daddi bana ta 
parlo pole nanggung okoman. 

23 Kasangsaraan jareya bi Sengko etebaagiya 
ka reng-oreng se nendhes bana, se tao nyoro 
bana tedhung e tana, se nyek-ngenyek bana 
epakantha lorong se elebadi sokona." 

5 2 l Mara jaga, Yerusalim, mara 

jaga! Pakowat atena bana! Pasang 

pangangguy kabessaranna! He, Yerusalim, 


Kottha se socce, oreng najjis ta Kera maso 
lebat e labangnga bana pole. 

2 Mara jaga dhari abu, he, Yerusalim, 
kepattagi abu se cekka ka bana. Bukka rantay 
se ajira leerra bana, he pandhudhu Siyon se 
etawan! 

3 GUSTE Allah Se Mahatenggi adhabu ka 
ommadda, "Bana ejuwal kalaban ma-coma, 
daddi sateya eocol kalaban ma-coma keya. 

“Lamba bana entar ka Messer pas enneng 
e jadhiya menangka oreng manca. Saellana 
jareya bana eperres bi oreng Asyur ta kalaban 
badha sababba. 

>Sateya apa Tang orosan e dhinna? 

Oreng Babil nawan bana ta majar pa-apa. 
Reng-oreng se nendhes bana thak-magathak 
ban ros-terrosan ya-nyeya Sengko. 

6 Daddi bana bakal ngakone ja Sengko reya 
Allah, ban e bakto jareya bana bakal taowa ja 
Sengko se acaca ka bana." 

7 Saapa sennengnga nangale padhatengnga 
otosan, se alomampa lebat e pagunongan 
abakta kabar bagus, kabar kataremtemman, 
kabar kasalameddan kaangguy Siyon; 
dhabuna, "Allahna bana reya Rato!" 

8 Edhingngagi soragga pangawalla kottha, 
padha abareng rak-soragan! Sabab reng- 
oreng jareya padha nangalee bi matana dibi 
PANGERAN abali ka Siyon. 

? Mara asorak pagumbira, jur-gujuranna 


Yerusalim, sabab PANGERAN alepor ommadda 
ban mabebas Yerusalim. 

10 PANGERAN noduwagi kakobasaanna 
e adhana matana sakabbinna bangsa. 

Daddi saantero bume bakal nangaleyana 
kasalameddan dhari Allahna sengko ban 
bana. 

ll Kassa mangkat, onduri kottha Babil 
jareya, he, reng-oreng se ngeba pakakassa 
Padalemman Socce! Ja nyedding barang 
se najjis; soccee gallu abana sabellunna 
mangkat. 

12 Bana ta osa ru-kaburu pamangkadda, ja 
pakantha oreng se buruwa. Sabab bana bakal 
etontona bi PANGERAN; Allah Israil bakal 
ajagaa bana dhari kangan kacerra, dhari adha 
ban dhari budhina. 

13 PANGERAN adhabu, "Onggu, Tang abdi 
tanto ahasel; Tang abdi bakal ealemma ban 
etenggiyagi bi oreng. 

14Lamba bannya oreng takerjat nangalee 
Tang abdi jareya, mowana erosak sampe ta 
aropa manossa. 

l5 Tape sateya bannya bangsa se daddi 
heran, to-rato ta metto oca polana 
tacengnga. Reng-oreng bakal nangaleyana 
ban bakal ngarteya sabarang se ta ekataowe 
sabellunna." 

l Bangsa jareya ajawab, "Sapa se 

53 parcaja ka se ekaedhing sengko ban 

kobasana PANGERAN? 

2 PANGERAN terro sopaja abdina padhaa ban 
selbina bu-tombuwan se tombu e tana kajal. 
Tadha apana se lebur eabas, tadha apana se 
materrowan atena sengko ban bana. 

3 Sengko ban bana ya-nyeya ban ajauwi 
oreng se talebat nyangsarana ban biyasa 
nanggung sake. Tadha oreng se endha ngabas 
ka oreng jareya, sengko ban bana ta parduli 
keya. 

4Sanyatana panyakedda sengko ban bana 
se etanggung salerana, kasangsaraanna 
sengko ban bana se manyangsara salerana. 
Mangkana sengko ban bana nyangka 
kasangsaraanna jareya okomanna Allah ka 
salerana. 

"Tape salerana elokae polana sa- 
dusana sengko ban bana, epeccot 
polana kajahadanna sengko ban bana. 
Salerana eokom sopaja sengko ban bana 
epasalamedda, polana lampadda peccot se 
dheng-malandheng e kolena, sengko ban 
bana padha epabaras. 

6 Sengko ban bana padha ban dumba se ta 
tao jalan, padha nyare jalanna bang-sebang. 
Kajahadanna sengko ban bana bi PANGERAN 
epapekol ka salerana. 

7 Salerana eseksa ce kejjemma, tape sabbar 
nanggung seksaan jareya. Salerana ta 
makalowar sowara pa-apa akantha budhuna 


“Yesaya 53.81 12 151 

korbina dumba se ecokor buluna. 

8 Salerana etahan ban eadili, pas eeret 
laju eokom mate. Tadha se marduli ka 
kabadhaanna; salerana seda polana dusana 
sengko ban bana. 

? Salerana esareyagi epapolong ban oreng 
jahat; pasareyanna badha e nga-tengngaanna 
makamma oreng sogi, maske salerana ta tao 
alako juba, ban ta tao lecegan." 

10 PANGERAN se ngasokane salerana 
nanggung sangsara, ban massraagi salerana 
menangka kurban palebbaranna dusa. 

Daddi salerana bakal lanjanga omorra ban 
ngoladana toronanna, kalaban parantaraanna 
kasokanna PANGERAN bakal kalakona. 

11 Daddi PANGERAN adhabu, "Samarena 
nanggung sangsara, abana bakal sennengnga. 
Tang abdi jareya, se masenneng Tang ate, 
la nanggung okomanna oreng se bannya; 
polana Tang abdi jareya Sengko nyaporaa 
dusana reng-oreng jareya. 

12 Kalaban ehlas Tang abdi jareya massraagi 
odhina, ban tamaso bilanganna oreng daraka. 
Tang abdi jareya mekol dusana oreng se 
bannya ban adua sopaja reng-oreng daraka 
jareya esapora. Daddi bi Sengko Tang abdi 
jareya eberrii oreng sabannyana menangka 
hadiyah, ban eberri bagiyan apolong ban 
reng-oreng se teppa." 


Yesaya 54.11 8 152 
54 l Yerusalim, lamba bana padha ban 


babine se jubeng se ta bisa andhi 
ana. Tape sateya mara asorak, ban anyanye 
paperak! Sabab anana bana ce bannyana, 
abannyaan dhari anana babine se ta edinaagi 
lakena. 

2 Palebar mah-kemah se ekennengnge bana; 
palanjang le-talena ban pakoko ji-pajina! 

3 Bana bakal atambaa lebar ka kangan ban ka 
kacer, pandhudhuna bana bakal ngobasaana 
tanana sa-bangsa ban ngennengngana 
tha-kottha se sateya ce seppena. 

“Ja tako, bana ta epatodhusa; ta kera 
eya-seya ban arassa malo. Bana bakal loppaa 
ka kataestowanna gi ngodhana; ta enga ka 
kaseppeyanna se odhi daddi randha. 

> Panceptana bana akantha lake monggu 
ka bana, Allah se socce se esemba Israil 
panyalamedda bana, PANGERAN Se 
Mahakobasa asmana, Salerana Allah se 
ngobasane sabingkerra dunnya. 

6 Israil, bana akantha bine ngodha se sossa 
polana edinaagi lakena. Tape bi Allah bana 
etembali pole, dhabuna, 

7 "Pera sakejja Sengko adinaagi bana; 
kalaban ate se ce taresnana bi Sengko bana 
ekonee pole. 

8 Pera sakejja Sengko ta ngabas ka bana 
polana Sengko peggel parana. Tape Sengko 
neser ka bana kalaban kataresnaan se 

dhabuna Allah panyalamedda bana. 

?"Akantha gi jamanna Ennoh Sengko ajanji 
ja bumeta epangemmengnga ban banjir pole, 
bariya keya sateya Sengko ajanji Sengko ta 
peggella ban ta ngaraa bana pole. 

10 Maske nong-gunong ban mo-gumo 
agundhek, Sengko teptebba taresna ka 
bana. Tang parjanjiyan karokonan bi Sengko 
eteggua salanjangnga," jareya dhabuna 
PANGERAN se taresna ka bana. 

11 PANGERAN adhabu, "He, Yerusalim, kottha 
se palang, bana ta bisa apa-rapa ban tadha 
se alepor atena. Sar-dhasarra bana bi Sengko 
epasanga pole, ngangguya to-bato mamatan. 

12 Teng-bintengnga bi Sengko epaddegga 
dhari bato dalima, bang-labang sakethengnga 
dhari bato mamatan, dhung-geddhungnga 
dhari mamatan ana-barna. 

13 Pandhudhuna bana kabbi daddiya Tang 
mored, odhina bakal amana ban taremtem. 

14 Bana epaddek e attassa dhasar kaadilan, 
epajau dhari sabarang se nakoe ban dhari 
seksaan. 

15 Mon bana eserrang, banne Sengko se 
nyoro, sapaa bai se nyerrang bana tanto 
ngalotor. 

16 Sengko se nyeptaagi pandhi se ngeppay 
apoy nempa sanjata. Sengko se agabay 
parjurit se ngangguy sanjata mateyana 
mosona. 

17 Tape saneyap Sanjata se etempa kaangguy 


merrange bana ta kera ahasel. Ban sapaa bai 
se agugat bana epangadilan bi bana bakal 
ebukteyagiya salana. Tang di-abdi kabbi 
bi Sengko epamennanga," jareya dhabuna 
PANGERAN. 
5 5 1 PANGERAN adhabu, "Mara dha enna, 
bana kabbi se pelka, mara ngenom, 
aeng la esadhiyaagi e dhinna. Mara dha enna 
bana se ta andhi pesse, tarema gandum, ta 
osa majar, pas kakan! Anggur ban powan la 
esadhiyaagi, mara kala kalaban ma-coma. 

2 Egabaya apa melle barang se ta makobassa 
ate? Arapaa alako mon ta makennyang? Toro 
Tang parenta, tanto bana ngakan nyaman, 
kobassa ngakan ka-angka se man-nyaman. 

3 Edhingngagi, Tang bangsa, pas mara dha 
enna, bi Sengko bana eberriana odhi se 
saongguna. Bit kataresnaan ban kaestowan 
se ejanjiyagi Sengko ka Daud, Sengko 
mabadhaa parjanjiyan se langgeng bi bana. 

4Sabendherra, Daud bi Sengko epadaddi 
pamimpin ban panglima, sakse kaangguy 
Tang kakobasaan ka sa-bangsa. 

> Bana bakal ngologa sa-bangsa manca, ban 
sa-bangsa jareya bakal gancanga nyander 
ka bana, bit nyama Sengko, GUSTE Allahna 
bana, Allah se socce se esemba Israil, sabab 
Sengko la ngagungngagi bana." 

aserro ka Salerana pongpong Salerana gi 
semma. 

7 Oreng jahat kodu mateppa odhina, ban 
ngoba jalanna pekkeranna. Soro oreng 
jareya abali ka PANGERAN me olle narema 
kabellasanna. Oreng jahat kodu apengo ka 
Allahna sengko ban bana, sabab Pangeran 
gampang apareng sapora. 

8 PANGERAN adhabu, "Tang pekkeran banne 
pekkeranna bana, Tang jalan banne jalanna 
bana. 

? Akantha tenggina langnge e attassa bume, 
sajareya tenggina Tang pekkeran e attasanna 
pekkeranna bana, ban Tang jalan e attassa 
jalanna bana. 

10 Akantha ojan se gaggar dhari langnge ta 
abali pole, tape mabacca bume, malandhu 
tanana ban matombu men-tamennanna, 
madhateng hasel kaangguy etabur ban 
ekakan, 

ll bariya keya sabarang se ekocaagi Sengko, 
ta abali ka Sengko kalaban parcoma, tape 
ahasel ajalannagi apa se ekakarep Sengko, 
ban ngaolle sabarang se ekamaksod Sengko. 

12 Bana bakal ondura dhari Babil kalaban 
ate se perak, sarta eater kalowar kalaban 
salamet. Gunong ban gumo bakal peraga ban 
rak-soragan, ka-bungkaan e teggal padha 
pa-kopaan. 

13 Ombut ban dhuri bakal eganteya 


bungkana comara, ombut bakal eganteya 
bungkana bang-kembangan. Jareya kalakon 
sopaja Sengko kasohora, menangka tandha 
se langgeng se ta kera elang salanjangnga." 
56 1 PANGERAN adhabu ka ommadda, 
"Lakone apa se adil se cocok ban 
Tang hokom. Sabab sakejja aggi Sengko 
dhatengnga masalamedda bana ban 
kaadilanna Sengko bakal enyataagiya. 

2 Sengko aberkadi oreng se neptebbi are 
Sabat ban ta manajjis are jareya. Sengko 
beccea ka oreng se ta ngalakone kajahadan." 

3 Oreng manca se acampor ban ommadda 
PANGERAN ta olle ngoca, "PANGERAN 
ta ngedine sengko nyemba ka Salerana 
abareng ban ommadda." Oreng se ekobiri 
ta olle apekker, "Sengko ta ngenneng daddi 
anggotana ommadda PANGERAN, sabab 
sengko ta bisa andhi toronan." 

4 PANGERAN adhabu ka reng-oreng kobiriyan 
jareya, "Mon bana ngargai are Sabat, sarta 
esto ka Tang parjanjiyan, ban ngalakone 
sabarang se masenneng Tang ate, 

>nyamana bana ekaengaana e Tang 
Padalemman ban e antarana Tang bangsa. 
Jareya lebbi becce etembang andhi ana 
lalake ban babine. Bi Sengko bana eberriana 
nyama se langgeng se ta kera ekaloppae 
salanjangnga." 

se tamaso bilanganna ommadda PANGERAN, 
se esto ka PANGERAN ban abakte ka 
Salerana, se ahormadi are Sabat ban esto ka 
parjanjiyanna. 

7"Bi Sengko bana egibaa ka Siyon, ka Tang 
gumo se socce, ban eberriana kasennengngan 
e kennengnganna reng-oreng abakte ka 
Sengko. Ban-kurban se eatorragi bana e 
Tang mezba bi Sengko etaremaa. Tang 
Padalemman bakal enyamaana roma dua 
kaangguy sakabbinna bangsa." 

8 Kantha reya dhabuna GUSTE Allah Se 
Mahatenggi se ngaterragi Israil mole dhari 
pambuwangan, "Sengko ngebaa reng-oreng 
laen epacampora ban reng-oreng se la 
akompol reya." 

9 PANGERAN makon sa-bangsa manca entar 
nyeppaa ommadda akantha burun alas. 

10 Dhabuna PANGERAN, "Pin-pamimpinna 
Tang bangsa reya reng-oreng buta! Ta tao 
pa-apa. Akantha pate buwi se ta agaung, pera 
tedhung ban amempe malolo. Ce dujanna 
tedhung reng-oreng jareya! 

ll Akantha pate se dhakka se tadha 
kennyangnga. Pin-pamimpin jareya ta andhi 
pangarteyan. Kabbi padha ngala karebba dibi 
ban nyare ontongnga dibi. 

12 Reng-oreng se dujan mabu jareya ngoca, 
Mara ja ngenoma anggur patobuk! Lagguna 
tantona anyamanan dhari are teya!" 

se ngarte otaba mekkere reng-oreng 
jareya. Tape saellana mate, reng-oreng 
jareya lopot dhari balai ban aistirahat kalaban 
taremtem. 

2 (57:1) 

3 Tape bana, reng-oreng dusa, mara dha 
enna, eadilana! Bana ta abeccean dhari 
tokang seher, dhari reng-oreng se azina ban 
sondel! 

“Sapa se ekala-gella bana? Sapa se eco-koco 
bana? Bana reya gu ta toronanna reng-oreng 
se lecegan ban se dujan aberonta? 

> Bana nyemba ba-diba kalandhuwan ban 
kamerdiyan kalaban cara norodi napso e 
antarana lalake ban babine neng e babaanna 
ju-kajuwan se bi bana eanggep karamat. 
Bana abendhem na-anana e corana songay, e 
ke-lekkena bato. 

6 Daddi pantes bana makompol to-bato se 
ngennyer dhari jadhiya. Jareya bagiyanna 
bana! Bana nyemba ka to-bato jareya; bana 
nyerammagi anggur ban ngeba gandum 
menangka tor-ator ka jadhiya. Apa bi bana 
Sengko esanggu senneng nangalee jareya 
kabbi? 

7 Bana entar ka co-koncona gunong ngeba 
kurban ban tedhunga apolong lalake ban 
babine kaangguy norodi napso baraina. 

8 Bana masang ca-arca se ta sanono 
e adhana labangnga bengkona. Bana la 

ongga ka katedhunganna se lebar abareng 
ban bur-leburanna se bi bana eopae kaangguy 
eajak apolong tedhung bi bana. Ban e jadhiya 
bana ngombar napso baraina bana. 

3 Bana ngangguy mennya room ban 
om-rooman laenna pas entar nyemba diba 
Molokh. Bana ngotos reng-oreng ka ra-nagara 
se u-jau, la-mala ka dunnyana oreng mate. 

10 Bana tadha lessona terros nyare ba-diba. 
Cana pekkerra bana ba-diba jareya bisa 
aberri samangat se anyar ka bana, sampe 
bana ta kaelangan kakowadan. 

11 PANGERAN adhabu, "Sapa ba-diba jareya 
me sampe bana tako, sampe bana acaca 
lecek ban ta enga ka Sengko? Apa bana 
ta nyemba Sengko pole polana Sengko ce 
abidda neng-enneng bai? 

12 Tape Sengko malaana bana, kaalemanna 
bana jareya gabayan, ban sakabbinna 
lalakonna bana tadha gunana ka bana. 

13 Mon bana aera menta tolong, dina me 
olle ca-arca jareya se masalamet bana! 
Ca-arca jareya bakal elanga eabber angen 
ban mosna pera ekenneng nyaba sasebbulan! 
Tape oreng se nyare partolongan ka Sengko 
bakal naremaa nagara reya menangka 
sangkolanna ban nyembaa ka Sengko e Tang 
Padalemman." 

sadhiyaagi ka Tang ommat, panyengla 
sakabbinna se lang-ngalange." 

15 Sabab kantha reya dhabuna Allah 
Se Mahatenggi ban socce, se kobasa 
salanjangnga, "Sengko badha neng e 
kennengngan se tenggi ban se socce, tape 
Sengko badha keya e antarana reng-oreng se 
andhap asor, ban se atobat dhari sa-dusana, 
sopaja Sengko bisaa mabali samangat ban 
pangarebbanna reng-oreng jareya. 

16 Sengko ta terrosa nyalaagiya Tang ommat 
Sengko ta peggel salanjangnga, sopaja Tang 
ommat ta sampea kaelangan samangat, 
mangkana Sengko se maodhi reng-oreng 
jareya. 

17 Se mapeggel Sengko dusa ban 
katamaanna reng-oreng jareya, daddi bi 
Sengko reng-oreng jareya eokom ban 
edinaagi. Tape reng-oreng jareya teptep 
cengkal ban teptep mele jalanna bi-dibi. 

18 Sengko la nangalee tengkana reng-oreng 
jareya, tape reng-oreng jareya bi Sengko 
epabarasa keya. Sengko nontona ban nolonga 
reng-oreng jareya, ban alepora se sossa 
atena. 

19 Sakabbinna oreng bi Sengko eberriana 
kataremtemman, ta parduli oreng jareya 
jau otaba semma. Sengko mabarasa Tang 
ommat. 

ombana raja ban ta tao badha cedduna, 
ombana se agili ngeba rombu ban cellot. 
2lTadha kataremtemman monggu ka oreng 
dusa," dhabuna PANGERAN. 
t PANGERAN adhabu, "Mara aera 
58 saja-kajana! Balai Tang ommat 
parkara sa-dusana abana. 

2 Tang ommat jareya nyemba ka Sengko 
sabban are, ban terro taowa apa Tang karep, 
akantha abana se teppa kalakowanna ban 
akantha se esto ka Tang hokom. Reng-oreng 
jareya ngoca senneng abakte ka Sengko ban 
terro ka Tang hokom se adil." 

3 Bangsa jareya atanya, "Apa gunana 
apowasa mon PANGERAN ta ngoladi? Apa 
gunana ngasorragi aba mon Pangeran ta 
marduli?" PANGERAN adhabu, "Sanyatana, 
sabatara apowasa, bana nyare kaontongan 
dibi sambi merres oreng babaanna. 

4Sabatara apowasa, bana agaca ban atokar 
ban ngalakone kakerrasan. Pangrasana bana, 
Sengko esanggu ngedhingngagiya sakabbinna 
duana bana polana bana apowasa? 

> Mon bana apowasa, bana nyeksa abana; 
bana nondhu akantha rebba; ngampar 
karong, etaburi abu, pas ekatedhunge e 
attasanna. Jareya se enyamae apowasa bi 
bana? Cana bana Sengko esanggu senneng 
polana se elakone bana jareya? 


Yesaya 58.61 12 162 

kalenthongnga panendhessan ban kataadilan 
se maberra, ocol reng-oreng se etendhes. 

7 Berrii reng-oreng se lapar sabagiyan 
dhari kakananna bana, tarema reng-oreng 
galandhangan e bengkona bana. Berrii 
kalambi reng-oreng se abangkang, ban ja 
nolak taretanna se parlo partolongan. 

8 Mon kantha jareya sonar bakal dhatengnga 
nerae bana akantha pajjar, ban ka-lokana 
bana bakal barasa. Sengko abarengngana 
bana kaangguy masalamet bana. Kahadiranna 
Sengko bakal ngaobana bana dhari apaa bai. 

? Mon bana adua, bi Sengko ekabbulana. 
Mon bana aera ka Sengko, bi Sengko 
esaodana. Ja nendhes sasamana pole, ambu 
se aso-mosowan ban se dujan metenna. 

10 Berri ngakan oreng se lapar ban 
tolong reng-oreng se tatendhes. Mon bana 
ngalakone jareya, papetteng e sabingkerra 
bana bakal teraa akantha seyang. 

ll Sengko terrosa nonton bana ban 
makennyanga bana e tana se kerreng; 
Sengko terrosa ajaga bana sopaja bana 
teptebba sehat ban kowat. Bana bakal 
padhaa ban bun-kebbunan se cokop aengnga, 
akantha somber se ta tao kerreng. 

12 Kottha se la abit gujur bi bana bakal 
epaddegga pole e attassa dhasar se laju. 
Bana bakal esebbuda Bangsa se majaga 

dhung-geddhung se gujur ban mateppa 


ko-bengko se ancor." 

13 PANGERAN adhabu, "Hormadi are Sabat 
menangka are kaangguy PANGERAN. Ja 
ngoros kaparlowanna bana dibi e are 
jareya. Rayaagi are jareya menangka are se 
masenneng ate; hormadi arena Pangeran 
kalaban ta ajalanan; bariya keya ja alalakon 
otabana acaca se ta parlo. 

14 Bana tanto pas senneng polana ngabdi 
ka Sengko. Bi Sengko reng-oreng sadunnya 
epahormada ka bana. Bana bakal sennengnga 
odhina dhari hasella tana sangkolla Yakub, 
bangatowana bana. Sengko, PANGERAN, la 
ngoca." 

l Bana ja nyangka PANGERAN ta 
59 andhi kakowadan parana kaangguy 
masalamet bana, otaba ce kopogga kaangguy 
meyarsaagi paerana bana. 

2 Polana kajahadanna bana Pangeran ta 
meyarsaagi e bakto bana adua ka Salerana. 
Sa-dusana bana se mesa bana dhari Allah. 

3 Bana sala polana lecek ban roce, polana 
ngalakone kakerrasan ban matee oreng. 

4 Bana aparkara ta kalaban badha sababba 
ban motose ta adil. Bana lecek ban 
ngandellagi se tadha gunana; bana andhi 
sajja macalakaa oreng laen ban ngalakone 
kajahadan. 

> Rancanana bana se hat-jahat madhateng 
maot akantha tellorra olar se mandi opassa. 

Mon tellor jareya epateddhas, pas kalowar 


olarra. Rancana jareya tadha gunana sakale 
ka bana, akantha kalambi se ekagabay dhari 
tennonanna bang-sabang. 

6 (59:5) 

7 Bana ros-terrosan arancanaagi barang se 
jahat, ban terro duliya ajalannagi jareya. 
Bana ta mangmang matee oreng se tadha 
salana. E dhimmaa bai se eentare bana, tanto 
bana marosagan ban matee oreng. 

8 Bana ta aehteyar madhateng karokonan, 
ban lalakonna bana ta adil kabbi. Jalanna 
bana alet-bulet, ban oreng se atoro jalanna 
bana ta kera taremtem odhina. 

2 Bangsa jareya mator ka Allah, "Samangken 
abdidalem oneng aponapa Junandalem me 
ta kasokan masalamet abdidalem sadaja 
dhari reng-oreng se nendhes abdidalem 
sadaja. Abdidalem sadaja te-nantean terrang, 
namong se badha coma papetteng. 

10 Abdidalem sadaja ga-ragaan akadi oreng 
buta; e bakto beddhuk abdidalem sadaja 
tatandhung akadi e baja tengnga malem; 

e nga-tengngaanna oreng odhi abdidalem 
sadaja akadi oreng mate. 

11 Abdidalem katakoen sareng sossa; 
abdidalem sadaja nyare kaadilan tape ta 
manggi sakonea; ngarep kasalameddan, 
namong parcoma. 

12 Bannya onggu kajahadan abdidalem ka 
Junandalem, GUSTE. Sa-dusa abdidalem 

onggu ja ampon alako jahat sareng ampon 
oneng ka sa-dusana abdidalem sadaja. 

13 Abdidalem mongkere sareng aberonta ka 
Junandalem, GUSTE, sareng ta poron atoro 
ka Allahna abdidalem sadaja. Abdidalem 
ampon nyek-ngenyek oreng laen sareng 
padha nyalethong; pekkeran kalero, sareng 
caca lecek. 

14 Hokom se adil ampon epanyengla, ban 
kaadilan ampon ebuwang ka jauna. Kajujuran 
ta eajii e sadajana kennengnganna oreng 
bannya, kaehlasanna ate eanggep tadha. 

15 Oreng se jujur, ampon tadha, ban oreng se 
ajauwi kajahadan abana dibi daddi kurbanna 
kajahadan gapaneka." PANGERAN la ngoladi, 
ban panggaliyanna ta senneng amarga 
kaadilan la tadha sakale. 

16 Salerana getton amarga tadha oreng se 
nyander nolonge. Daddi Pangeran ngagem 
kobasana dibi kaangguy masalamet ban 
apareng kamennangan. 

17 Salerana ngagem kaadilan ban 
kasalameddan menangka rasogan besse 
ban topi baja. Salerana la nekat mabaliya 
kabadhaan akantha asalla ban malessa 
kataadilan. 

18 Salerana males so-mosona menorot 
lalakonna. La-mala sa-bangsa e lo-polo se jau 
ta lopot dhari okomanna. 

ekatakoana sakabbinna oreng dhari temor 
sampe ka bara. Pangeran bakal rabuwa 
akantha songay se raja ban santer lantaran 
angen raja. 

20 PANGERAN adhabu ka ommadda, "Sengko 
dhatengnga ka Yerusalim masalamedda bana 
kabbi se padha atobat dhari sa-dusana. 

21 Sengko mabadhaa parjanjiyan ban 
bana: Bi Sengko bana eberriana Tang 
kobasa ban Tang pangajaran kaangguy 
salanjangnga. Ajarragi jareya ka na-anana 
sopaja na-anana bana jareya bisaa ngajarragi 
terros ron-temoron dhari sateya sampe 
salanjangnga." 

60 ' Mara jaga Yerusalim, ban patera, 
sabab terana kasalameddanna bana la 
napa; Allah nyonare bana bi kamoljaanna. 

2 Bume petteng saanterona, sa-bangsa 
katotoban calemot tadha terana; tape terana 
PANGERAN moncar e attasanna bana, sonarra 
kahadiranna nyata e attassa bana. 

3 Sa-bangsa dhateng anyo-ronyo ka terana 
bana, to-rato kapencot bi sonar se nerae 
bana. 

4 Abas, badha apa e sabingkerra bana; 
rayat akompol moleya ka bana. Na-ana 
lalakeanna bana dhateng dhari jauna, na-ana 
babineanna eemban. 

> Nangalee jareya bana heran, mowana 
binar; bana arassa ngennes ban raja ate. 

dhari kennengngan se alengka tase ngalowa 
ka bana. 

6 Nagarana bana ekaromo onta sabannyana, 
onta se asalla dhari Midian ban Efa. Dhari 
Syeba oreng dhateng ngeba emmas ban 
mennyan, sambi amoljaagi pa-apa se 
elampaagi PANGERAN. 

TEmbi ban dumba Kedar egiba ka bana, 
dumba lake dhari Nebayot la esadhiyaagi 
kaangguy kabakteyanna bana. Kurban jareya 
masenneng panggaliyanna PANGERAN, 
Padalemmanna se agung epabagus parana. 

8 Apa rowa se ngabang akantha ondhem, 
akantha dara se ngabber moleya ka 
kandhangnga? 

*Jareya pal-kapal se dhateng alabbu dhari 
jauna, ngeba mole ommadda Allah. Pal-kapal 
jareya ngeba emmas ban salaka kaangguy 
amoljaagi GUSTE Allahna bana; kaagem 
Allahna Israil Se Mahasocce, se andaddiyagi 
ommadda ehormat oreng. 

10 PANGERAN adhabu ka Yerusalim, 
"Geddhungnga bana bakal epaddegga pole 
bi oreng manca, ban to-rato bakal aladinana 
bana. Lamba Sengko ngokom bana polana 
Sengko peggel, tape sateya Sengko neser ka 
bana. 

ll Seyang malem labang sakethengnga bana 
bakal terrosa abukka, sopaja dhi-andhina 

daddi tawananna bana. 

12 Bangsa ban karajaan se ta endha ngabdi 
ka bana, bakal ancora tadha karena. 

13 Se daddi kagumbiraanna alas Libanon 
bakal eangkoa ka bana, kaju barangan, 
eru ban comara, sopaja mabagusa Tang 
Padalemman, ban malebur paneddaanna 
Tang soko. 

14 Na-kana se nendhes bana bakal 
dhatengnga asojud e adhana bana, se tao 
ya-nyeya bana bakal nyembaa e sokona bana. 
Bana bakal enyamaana Kotthana PANGERAN 
Siyon, Kotthana Allahna Israil Se Socce. 

15 Bana ta kera eonduri otaba ekabajii, 
ban ta edina sampe seppe. Bi Sengko bana 
egabaya kennengngan se ekenneng edirragi 
salanjangnga, kennengnganna kagumbiraan 
se tadha marena. 

16 Bana bakal epeyaraa bi to-rato ban 
sa-bangsa, akantha ebu se meyara anana. 
Daddi bana pas tao ja Sengko PANGERAN, 
Panyalamedda bana, ban tao ja Allahna Israil 
se kowat se mabebas bana. 

17 Sengko ngeba emmas menangka gantena 
paronggu, ban ngeba salaka menangka 
gantena besse. Sengko aberri paronggu 
menangka gantena keju, ban aberri besse 
menangka gantena bato. Nagarana bana bi 
Sengko epaamana ban epataremtemma, ban 
eparenta kalaban adil. 

kakerrasan e nagarana bana, ban parkara 
dhaerana bana se ancor otaba ngalotor. 
Sengko padha ban geddhung se ajagaa 
ban ngaobana bana, ban bana bakal 
ngagungngagiya Sengko menangka 
panyalamedda bana. 

19 Bana ta parlo ekenneng sonarra are e 
bakto seyang, ban ta parlo eterae sonarra 
bulan e baja malem. Sabab Sengko, 
PANGERAN, se langgeng nerae bana, Sengko 
nerae bana ban Tang kaagungan. 

20 Bakal badhaa are se ta tao compet 
kaangguy bana, ban bakal badhaa bulan 
se tera salanjangnga. Sabab Sengko, 
PANGERAN, nerae bana salanggengnga. masa 
kasossaanna bana bakal mareya. 

21 Pandhudhuna bana bakal odhia noro jalan 
se teppa, ban bakal andhia nagara kaangguy 
salanjangnga. Reng-oreng jareya akantha 
cangkogan se etamen Sengko dibi, kaangguy 
anyataagi Tang kaagungan. 

22 La-mala kalowarga se kene ban nespa 
bakal daddiya bangsa se raja ban kowat. 
Sengko, PANGERAN, bakal duli ngokoma, 
mon la teppa baktona." 

6 1 1 Kobasana GUSTE Allah Se Mahatenggi 
badha e sengko, Salerana mele ban 
ngotos sengko kaangguy ngeba kabar bagus 
ka oreng mesken ban mabaras oreng se 
remmok atena; kaangguy ngomommagi ka 

duli epabebasa, ban ka reng-oreng e dhalem 
penjara ja abana bakal epakalowara. 

2 Salerana ngotos sengko kaangguy manapa 
kabar ja la napa baktona PANGERAN aparenga 
kasalameddan; kaangguy alepor reng-oreng 
se sossa ban males so-mosona; 

3 kaangguy magumbira ban maperak ka 
oreng se sompek ban sossa; kaangguy ngoba 
Kasossaanna reng-oreng jareya epadaddiya 
lagu se amoljaagi asmana. Reng-oreng 
jareya akantha ka-bungkaan se etamen 
dibi bi PANGERAN. Reng-oreng jareya bakal 
ajalannagiya se becce ban se teppa, sampe 
PANGERAN eagungngadgi. 

4 Reng-oreng jareya bakal maddegga 
tha-kottha se la abit gujur ban maddegga 
kennengngan-kennengngan se la abit seppe. 

>He, tang bangsa, oreng manca bakal 
aladinana bana, ngowana ebinna bana ban 
agarabbagiya teggal sarta kebbun anggurra 
bana. 

6 Bana bakal esebbuda abdina Allah ban 
enyamaana imamma PANGERANna sengko 
ban bana. Bana bakal ngarassaagiya 
kobassana kasogiyanna sa-bangsa ban arassa 
gumbira lantaran dhi-andhina reng-oreng 
jareya daddi andhina bana. 

7 Sarrena bana la olle malo tekel dhuwa, 
ban kacemmerran sarta kaseyaan la daddi 
bagiyanna bana, bana bakal naremaa 

dhuwana ban atena bakal sennengnga 
saterrossa. 

8 PANGERAN adhabu, "Sengko senneng 
ka kaadilan ban baji ka panyeksaan ban 
kajahadan. Sengko esto aberri opa ka bana, 
ban mabadha janji se langgeng ban bana. 

3 Toronanna bana kalonta e man-dhimman, 
kasohor e antarana sa-bangsa. Daddi kabbi 
oreng se nangalee bakal ngakowana ja 
Sengko la aberkadi bangsa reya." 

10 Yerusalim ngoca, "Sengko perak lantaran 
PANGERAN, Tang ate gumbira polana 
Allah. Akantha pangantan lake ban bine se 
ngangguy pareyasan se gus-bagus, bariya 
keya sengko bi Pangeran epangangguy 
kalambi kasalameddan ban kamennangan. 

11 Padha ban ne-bine se etabur e tana, 
bakal tombuwa daddi men-tamennan, bariya 
keya GUSTE Allah Se Mahatenggi matombu 
kasalameddan ban sa-bangsa kabbi bakal 
ngagungngagiya Salerana." 

62 l Bit nyamana Yerusalim sengko 

acacaa, bit nyamana Siyon sengko ta 
neng-ennengnga, sampe Yerusalim salamet, 
ban kamennanganna nyonar akantha obur e 
baja malem. 

2 He, Yerusalim, sa-bangsa bakal 
nangaleyana kamennanganna bana, to-rato 
bakal ngabasa kaagunganna bana. Bana bakal 

dhari PANGERAN. 

3 Bana bakal daddiya akantha jamang se 
bagus e astana PANGERAN, jamang karajaan 
e astana Allahna. 

“Nyamana bana la banne Se Edinaagi 
Lakena, nagarana bana la banne Se 
Kaseppeyan. Bana bakal enyamaana Se 
Ekaasee Allah, nagarana bana enyamaana 
Se La Akabin, sabab PANGERAN kasokan ka 
bana, Salerana menangka lake ka nagarana 
bana. 

> Akantha paraban se ekabine lanceng 
ngodha, bariya keya bana bakal ekarajiya 
Panceptana. Akantha pangantan lake se 
perak nangalee binena bariya keya Allah 
bakal lebura ka bana. 

6E pagar geddhungnga Yerusalim sengko 
nyaba pangawal; se ta olle neng-enneng 
seyang ban malem, tape pangawal jareya 
kodu terros maemot Allah ka janji se la 
edhabuwagi Salerana. 

7 Para pangawal jareya ta olle neng-enneng 
sopaja Allah ta terrosa mendel, sabellunna 
Yerusalim epaddek pole bi Salerana, sarta 
epakasohor e sabingkerra dunnya. 

8 PANGERAN la ajanji kalaban asompa sompa 
se bakal elampaagiya kalaban kobasana: 
"Sengko ta magiya gandumma bana ka moso 
pole; anggur se ehasellagi bana ollena pello 
koneng ta epaenoma ka oreng manca pole. 

tamennanna, bakal ngakana hasel jareya ban 
ngagungngagiya PANGERAN; ban bana se 
motthek buwana anggurra, bakal ngenoma 
aengnga e taneyanna Tang Padalemman." 

10 Pandhudhu Yerusalim, mara kalowar 
lebat labang saketheng, sadhiyaagi lorong 
kaangguy reng-oreng se moleya. Gabayyagi 
jalan raja, buwang batona, pamanjeng 
bul-ombul sopaja sa-bangsa padha tao. 

11 PANGERAN apessen kantha reya ka 
saneyap koncona bume, "Kabala ka 
reng-oreng Siyon rowa, Abas, PANGERAN 
Panyalamet la rabu sateya! Eerengngagi 
reng-oreng se epabebas Salerana." 

12 Reng-oreng jareya bakal enyamaana: 
Ommadda Allah se socce; Ommat se 
epasalamet PANGERAN. Yerusalim bakal 
enyamaana Kottha se ekaasee PANGERAN, 
Kottha se ta edinggallagi Pangeran pole. 
63 l Panjaga: "Sapa se rabu dhari Bozra 

e Edom rowa, ya? rasoganna mera, 
angguyya ce bagussa; palomampana gaga 
parjuga." PANGERAN: "Sengko Pangeran se 
bisa masalamet ban dhateng ngeba kabar 
kamennangan." Panjaga: 

2 "Aponapa rasoganna Junandalem me ce 
merana, akadi kalambina tokang perressa 
anggur?" PANGERAN: 

3"Sengko kadibian maso ka kennengnganna 
pamerressanna anggur, e antarana Tang 

bi Sengko enyek-enyek polana Sengko 
peggel, akantha se nyek-ngenyek buwana 
anggur. Dharana reng-oreng jareya nanca 
sampe Tang kalambi bacca, sampe Tang 
angguy gedda kabbi. 

4Sengko andhi sajja e settong are 
madhatengnga babales, ban e settong bakto 
mabebasa Tang ommat. 

> Sengko nyare partolongan, tape ta nemmo, 
Sengko heran polana tadha se abanto. 
Saellana jareya Tang kakowadan dibi se 
nolong Sengko, peggella Tang ate se abanto 
Sengko. 

SE bakto Sengko peggel ta ekenneng ampet, 
sa-bangsa bi Sengko enyek-enyek; Sengko 
matee reng-oreng jareya, dharana etotta ka 
tana." 

7 Sengko abertaagiya kataresnaanna 
PANGERAN ban ngagungngagiya Salerana 
lantaran pa-apa se elampaagi Salerana. 
Salerana aberkadi ommadda tadha batessa, 
sabab Salerana bellas ase ban kataresnaanna 
tadha peggana. 

8 PANGERAN adhabu, "Onggu, reng-oreng 
jareya Tang ommat, na-ana se ta maastaba." 
Daddi Salerana Panyalamet reng-oreng 
jareya, 

? Salerana dibi katebanan kasossaanna 
reng-oreng jareya. PANGERAN ta makerem 
otosan otaba duta; Salerana dibi se mabebas 

ban bellas asena. Salerana terros meyara 
reng-oreng jareya molae dhari lambana. 

l0Tape ommat jareya aberonta ban masossa 
panggaliyanna PANGERAN. Daddi PANGERAN 
pas abalik daddi mosona, aperrang ngadhebbi 
reng-oreng jareya. 

1 Saellana jareya reng-oreng buru pas 
enga ka jaman lambana, jamanna Mosa, 
abdina Pangeran. Reng-oreng jareya 
atanya, "Kemma PANGERAN se nonton para 
pamimpinna ommadda lebat e tase? Kemma 
PANGERAN se marengngagi kobasana ka 
reng-oreng jareya? 

12 Kemma PANGERAN se asarengnge Mosa 
kalaban astana se kowat parjuga? ban nyeba 
aeng e adhana reng-oreng jareya sopaja 
asmana kasohor salanjangnga? 

13 Kemma PANGERAN se nonton reng-oreng 
jareya ajalan lebat e aeng se dhalem? 
Reng-oreng jareya akantha jaran se lebat e 
ra-ara ta tao tatandhung otaba tapakpak." 

14 PANGERAN abakta reng-oreng jareya 
ka paambuwan, akantha ebin se agiring 
epangakana rebba e teggal. Kantha jareya 
Salerana nonton ommadda sopaja asmana 
emoljaagiya. 

15 Adhu GUSTE, ngereng oladi dhari sowarga, 
dhari kalenggiyannepon J unandalem se socce 
sareng molja. Kadhimma kataresnaan 
sareng kaparjugaannepon Junandalem? 

Junandalem? Ja pajau gapaneka dhari 
abdidalem sadaja. 

l6Junandalem gu ta Ramana abdidalem 
sadaja? Ibrahim sareng Yakub ta 
oneng ka abdidalem sadaja. Namong 
Junandalem, GUSTE, Rama abdidalem sadaja, 
Panyalamedda abdidalem sadaja ngabidi 
jaman lamba. 

17 Adhu GUSTE, aponapa abdidalem sadaja 
me epanneng posang ta manggi jalan? 
Aponapa abdidalem sadaja me epacengkal 
kantos padha ta tako ka Junandalem? 
Ngereng abali, bit abdiepon J unandalem 
sadajana, bit ommattepon Junandalem, 
se daddi kaagungannepon Junandalem 
salanjangnga. 

18 Aponapa sareng J unandalem me epanneng 
moso nyek-ngenyek Padalemmannepon 
Junandalem, sareng reng-oreng macemmer 
gumoepon Junandalem se socce? 

19 Sareng Junandalem abdidalem sadaja 
epakadi kadhinto, akadi Junandalem se 
ta oneng ngobasane abdidalem sadaja, 
akadi abdidalem sadaja ta oneng daddi 
ommattepon J unandalem. 

64 l Sebbiddagi langnge, pas ngereng 
Junandalem toron, GUSTE, pagundhek 
nong-gunong e ajunannepon J unandalem, 

2 akadi apoy se ngello kaju, sareng mangalkal 
aeng. Nyataagi kobasaepon Junandalem ka 

padha ngetter e ajunannepon Junandalem. 

3 Oneng Junandalem alampaagi lalakon se 
nakoe, se ta eka-sangka sareng abdidalem 
sadaja. Junandalem toron, nong-gunong e 
ajunannepon Junandalem agundhek sadaja. 

“Ta oneng badha oreng se mereng, ban 
tadha se oneng nengale ja salaennepon 
Junandalem badha diba se aberri partolongan 
Ka reng-oreng se ngarep bantowanna. 

>J unandalem ngamba oreng se jujur sareng 
oreng se odhina atoro ka kasokannepon 
Junandalem. Junandalem duka ka abdidalem 
sadaja, namong abdidalem sadaja gi paggun 
agabay dusa; pajat ngabidi lamba abdidalem 
sadaja padha sala. 

6 Abdidalem sadaja padha najjis, la-mala 
lalakon abdidalem sadaja se sae gi cemmer 
sareng kotor. Abdidalem sadaja bakal mosnaa 
lantaran kajahadan dibi, akadi dhaun se elop 
se eabber angen. 

7 Tadha se adua ka Junandalem otaba se 
nyoon partolongannepon Junandalem, sabab 
Junandalem malengos dhari abdidalem 
sadaja, Junandalem ta marduli abdidalem 
sadaja ancor polana dusaepon dibi. 

#Namong Junandalem, GUSTE, Junandalem 
Rama abdidalem sadaja, abdidalem sadaja 
kadhinto lempong se ebadhi Junandalem; 
abdidalem sadaja badhiyannepon astana 
Junandalem. 

GUSTE, dusa abdidalem sadaja ja kaemodi 
pole; ngereng oladi, abdidalem sadaja 
ommattepon Junandalem. 

10Tha-kottha socce kaagungannepon 
Junandalem akadi ra-ara, Yerusalim daddi 
tana kajal se seppe. 

11 Padalemmanna Allah se socce sareng 
agung, kennengngannepon bangatowa 
abdidalem sadaja ngagungngagi Junandalem, 
ampon mosna ekello apoy; sadajana 
kennengngan se ekaleburi abdidalem sadaja, 
ampon gujur sadaja. 

12 Junandalem ngoladi sadajaepon 
gapaneka, GUSTE, aponapa Junandalem me 
mendel? Ponapa abdidalem sadaja badhi 
epanneng nanggung sangsara se talebat 
sanget? 

65 1 PANGERAN adhabu, "Sengko la 

asadhiya nyaodana Tang ommat, tape 

Tang ommat jareya ta adua ka Sengko. 
Sengko asadhiya nemmonana reng-oreng 
jareya, tape reng-oreng jareya ta nyare 
Sengko. Bangsa jareya ta ngolok Sengko, 
maske Sengko Ia asadhiya nyaoda: Areya 
Sengko! 

2 Sengko terros asadhiya naremaa Tang 
ommat, tape Tang ommat jareya aberonta ka 
Sengko. Bangsa jareya ajalannagi barang se 
jahat ban ngala karebba dibi. 

Sengko polana ngeba kurban ka bun-kebbun 
kaangguy ba-diba ban ngobbar mennyan e 
pan-barampan mezbana. 

4E baja malem reng-oreng jareya entar ka 
wa-guwa ban koburan mentaa babalaan ka 
arwahna reng-oreng mate. Reng-oreng jareya 
ngakan dagingnga babi ban ngero kowana 
daging se haram. 

> Cana reng-oreng jareya, Ondur, ja nyedding 
ka sengko, sabab sengko reya socce, ta 
padha ban bana! Sengko ta kowat nangalee 
tengkana reng-oreng jareya. Peggella Tang 
ate ka reng-oreng jareya padha ban apoy se 
rabak ta endha mate. 

6 Sengko la neptebbagi okomanna, ban 
okoman jareya la etoles. Sengko ta neng- 
ennengnga; Sengko malessa kajahadanna 
reng-oreng jareya 

"lantaran dusana dibi ban dusana para 
bangatowana. Reng-oreng jareya ya-nyeya 
Sengko kalaban ngobbar mennyan ka ba-diba 
e kennengnganna pamojjaan e gumo. Sengko 
malessa reng-oreng jareya satembang ban 
lalakonna se la kajalanan." 

8 PANGERAN adhabu, "Anggur se gi badha 
aengnga bi oreng ta ebuwang, tape ekagabay 
aeng anggur. Bariya keya Tang bangsa bi 
Sengko ta epateyana kabbi, sabab e antarana 
gi badha se ngabdi ka Sengko. 

eberkadana bi Sengko, ban toronanna 
bakal ngaandhia Tang tana pagunongan. 
Reng-oreng Tang peleyan se ngabdi ka 
Sengko bakal ennengnga e jadhiya. 

l0Tang ommat bakal nyembaa ka Sengko; 
dumba ban sapena bakal ngambaa e Tana 
Lapang Saron ban e Cora Akhor. 

ll Tape ta kantha jareya daddina reng-oreng 
se nyenglae Sengko, se ta parduli ka Siyon, 
Tang gumo se socce, se ngeba tor-ator sasajin 
ka Gad ban Meni, ba-dibana papasthenna 
odhi. 

12 Bana kabbi bakal mateya menangka 
kurbanna kakerrasan. Sabab, e bakto Sengko 
lok-ologan, bana ta nyaot, e bakto Sengko 
acaca, bana ta ngedhingngagi. Bana asokaan 
alaban ka Sengko ban ngalakone kajahadan. 

13 Ongguwan, oreng se nyemba Sengko 
bakal ngakana, tape bana bakal kalaparana. 
Reng-oreng se nyemba Sengko jareya 
bakal ngenoma, tape bana bakal pelkaa. 
Reng-oreng jareya bakal gumbiraa, tape bana 
bakal epamalowa. 

14 Ongguwan, reng-oreng jareya bakal 
rak-soragana kaperagen, tape bana bakal 
nangesa ce ngennessa. 

15 Bi reng-oreng Tang peleyan nyamana 
bana bakal ekagabaya babaston: Moga bi 
GUSTE Allah Se Mahatenggi bana epamateya 


Yesaya 65.161 21 181 
akantha reng-oreng rowa! Tape oreng se taat 


ka Sengko bi Sengko eberriana nyama anyar. 

16 Saneyap oreng e nagara jareya se menta 
berkat bakal mentaa eberkadi bi Allah se esto. 
Saneyap oreng se asompaa, tanto asompa bit 
asmana Allah se esto. Sabab kasangsaraan 
se lamba la elang ban la ta ekaengae." 

17 PANGERAN adhabu, "Sengko agabaya 
langnge se anyar ban bume se anyar. 
Kadaddiyan se ba-lambana bakal ekaloppaana 
ban ta ekaengaana pole saterrossa. 

18 Mara paperak ban pagumbira salanjangnga 
lantaran sabarang se eceptaagi Sengko reya. 
Sengko nyeptaagi Yerusalim anyar possa ban 
kasennengngan, ban pandhudhuna padha 
anga-bunga. 

19 Sengko dibi bakal peraga lantaran 
Yerusalim, ban bakal gumbira lantaran 
pandhudhuna. E kottha jareya ta kera badha 
oreng nanges pole, ban tadha oreng ra-eraan 
menta tolong. 

20 Na-kanana tadha se mate bakto gi kene, 
ban oreng se dibasa bakal lanjanga omorra. 
Oreng se aomor saratos taon bakal ekocaa 
ngodha, ban se mate sabellunna bakal 
eanggebba ekenneng Tang okoman. 

21 Oreng bakal agabaya bengko se pas 
ekennengnge dibi; oreng laen ta kera badha 
se noro ngennengnge. Reng-oreng jareya 
bakal namennana kebbun anggurra ban 
anemadi aeng anggurra; oreng laen ta kera 


Yesaya 65.221 66.3 182 
noro ngenom anggur jareya. Tang ommat 


bakal lanjanga omorra akantha ka-bungkaan, 
ban anemadi hasella lalakonna. 

22 (65:21) 

23 Sabarang se elakone reng-oreng jareya 
tanto ahasel, ban na-anana ta kera mate 
daksakala. Reng-oreng jareya sana potona bi 
Sengko eberkadana salanjangnga. 

24 Sabellunna reng-oreng jareya menta, 
Sengko Ia nyaot; sabellunna reng-oreng 
jareya mare adua, Sengko Ia ngabbuli 
parnyoonanna. 

25 Pate alas ban budhuna dumba padha 
ngakan rebba; macan ngakan darameyan 
akantha sape, ban olar la ta ambabajane 
pole. E saantero Tang gumo se socce tadha 
se marogi oreng otaba se alako jahat pole." 
66 1 PANGERAN adhabu, "Langnge reya 

Tang korse kerajaan ban bume 
katongkoanna Tang soko. Daddi bengko 
kantha apa se epaddeggagiya bana kaangguy 
Sengko reya, ban kennengngan kantha apa 
se bi bana ekagabaya Tang kennengngan? 

2 Alam dunnya Sengko se agabay, 
daddi kabbi pas padha badha. Tape se 
ekasennengnge Sengko oreng se andhap 
asor, se atobat dhari sa-dusana, se tako ban 
taat ka Sengko. 

3 Tape bangsa jareya ngala sakarebba 
dibi; padha senneng ajalannagi kabakteyan 
kalaban cara se majitjit. Monggu ka 


-Yesaya 66.41 8 183 
reng-oreng jareya tadha bidana: ngurbannagi 


sape lake otabana ngurbannagi manossa, 
ngurbannagi budhuna dumba ban motel leerra 
pate; ngatorragi gandum ban ngurbannagi 
dharana babi, ngobbar mennyan ban nyemba 
arca. 

4 Daddi Sengko ngalaa sakarebba Sengko 
dibi keya ban madhatengnga ka reng-oreng 
jareya balai se nakoe atena. Sabab e bakto 
Sengko lok-ologan, tadha oreng se ajawab; 

e bakto Sengko acaca tadha ngedhingngadgi 
settonga. Reng-oreng jareya asokaan alaban 
ka Sengko ban ngalakone kajahadan." 

> Mara edhingngagi apa dhabuna PANGERAN, 
reng-oreng se tako ban taat ka Salerana, 
"Lantaran bana esto ka Sengko, badha 
e antarana bangsana bana se baji ka 
bana, ban ta endha akancaan ban bana. Bi 
reng-oreng jareya bana ebi-cebbi, ocana, 
Dina PANGERANna me olle noduwagi 
kaagunganna me olle sengko nangalee bana 
se anga-bunga. Tape reng-oreng jareya dibi 
se epamalowa. 

6 Edhingngagi! Badha monye agarudhu e 
kottha; badha sowara e Tang Padalemman; 
jareya Tang sowara se males Tang moso! 

7 Tang kottha se socce akantha babine se 
rembi sabellunna ale-pale polana sake; se 
rembi lalake sabellunna arassa sake. 

8 Sapa se tao ngedhing barang se kantha 
jareya? Sapa se tao nangalee kadaddiyan 


| Yesaya 66.91 15 184 
kantha jareya? E dhimma badha bangsa lahir 


e dhalem tempo saare? Tape Israil Ia lahir e 
bakto Siyon buru arassa sake tabu rembia. 

? Bana ja nyangka Sengko ngeba Tang 
ommat ka labangnga rahim, tape bi Sengko 
pas ta epalahir." Kantha jareya dhabuna 
PANGERAN. 

10 Mara padha anga-bunga ban Yerusalim, 
kabbi oreng se taresna ka kottha jareya! 
Reng-oreng se tao nyandhang sossa polana 
kottha jareya, sateya olle anga-bunga. 

ll Bana bakal ngarassaagiya kobassana 
kamamoranna, akantha ana se nyoso ka 
ebuna. 

12 Sabab PANGERAN adhabu, "Bi Sengko 
bana eberriana kamamoran, akantha songay 
se agili tadha ambuna; arta ban dhi-andhina 
sa-bangsa bakal egibaa ka bana akantha 
songay se wa-ngalowa. Bana akantha ana se 
esosowe ban eemban ebuna, ban elos-ellos e 
rebaanna. 

13Ẹ Yerusalim bi Sengko bana elepora 
akantha ebu se alepor anana. 

14 Mon nangalee jareya bana tanto gumbira, 
bana tanto pas baras ban soga akantha 
rebba se ngodha. Tang abdi kabbi tanto pas 
ngalame Tang kakobasaan, ban Tang so-moso 
bakal ngarassaagiya peggella Tang ate." 

15 Ongguwan, PANGERAN bakal rabuwa ban 
apoy; netenana karetana se akantha kaleng 

busbus, ngokoma reng-oreng se mapeggel 


panggaliyanna, ban abentaga epakaja. 

16 Sabab sakabbinna oreng se etemmo andhi 
sala bakal eokoma ban apoy sarta peddhang, 
ban se eokoma mate talebat bannyana. 

17 PANGERAN adhabu, "Reng-oreng se 
ababerse polana noroa rak-aragan ka 
bun-kebbun kaangguy ba-diba ban abakte ka 
ba-diba jareya, bakal mosnaa kabbi abareng 
ban reng-oreng se ngakan dagingnga babi 
ban tekos ban kakanan laen se majitjit. 

18 Sengko tao ka pekkeranna ban lalakonna 
reng-oreng jareya. Sengko dhateng 
makompola reng-oreng dhari sakabbinna 
bangsa. E bakto padha akompol reng-oreng 
jareya bakal nangaleyana Tang kobasa. 

19Sengko masanga tandha e nga- 
tengngaanna reng-oreng jareya. Badha 
sakone e antarana reng-oreng jareya se bi 
Sengko epasalamedda. Bi Sengko eotosa 
ka sa-bangsa e ra-nagara se jau se gi ta 
tao ngedhing parkara Sengko ban se ta 
tao nangalee kaagungan ban kobasana 
Sengko, iya areya ka Tarsis, Libiya, ban Lidiya 
ban kang-tokang panana se ter-penter, ka 
Tubal ban Yunani. Reng-oreng jareya bakal 
abertaagiya kaagunganna Sengko e antarana 
sa-bangsa jareya. 

20 Dhari ra-nagara jareya reng-oreng buru 
bakal ngebaa abali tan-taretan sabangsana 
menangka tor-ator ka Sengko. Tan-taretan 


“Yesaya 66.211 24 . 186 
sabangsana jareya bi reng-oreng jareya bakal 


egibaa ka Tang gumo se socce e Yerusalim 
epanompaa jaran, hemar ban onta, ban 
kareta sarta jikar, akantha kapprana mon 
oreng Israil ngeba ka Padalemman Socce 
tor-ator se aropa gandum se ebaddhai 
baddha se berse. 

21 Sabagiyan e antarana reng-oreng jareya 
bi Sengko epadaddiya imam ban oreng Lewi. 
22 Akantha langnge se anyar ban bume se 
anyar pagguna tahan lantaran Tang kobasa, 
bariya keya toronanna bana ban nyamana 

bakal pagguna saterrossa. 

23 Sabban Bulan Ngodha ban sabban are 
Sabat ommat manossa bakal dhatengnga 
kabbi nyembaa ka Sengko e Yerusalim. 

24 Pamangkadda, reng-oreng jareya 
bakal nangaleyana mayyidda reng-oreng 
se aberonta ka Sengko. Ola se ngakan 
reng-oreng jareya ta kera mate, ban apoy 
se ngello reng-oreng jareya ta kera mate; 
paanaban jareya talebat nakoe monggu ka 
sakabbinna oreng." 


Yeremia 


1 l Ketab reya aesse pa-apa se edhabuwagi 
Yeremiya pottrana Hilkiya, sala settong e 
antarana mam-imam dhari kottha Anatot e 
dhaerana Benyamin. 

2 PANGERAN abu-dhabu ka Yeremiya e taon 
se kapeng tello bellas pamarentaanna Yosiya 
pottrana Amon rato Yehuda. 

3 Saellana jareya PANGERAN abu-dhabu 
pole ka salerana sampe li-baliyan, molae 
dhari jaman pamarentaanna Yoyakim 
pottrana Yosiya sampe taon se kapeng 
sabellas pamarentaanna Zedekiya pottrana 
Yosiya. E bulan se kapeng lema taon jareya 
keya reng-oreng Yerusalim eangko ka 
pambuwangan. 

4 PANGERAN adhabu ka sengko, 

>"Sabellunna Sengko madaddi bana e 
gandhuanna ebuna, ban sabellunna bana 
lahir, bi Sengko bana la epele epadaddi nabbi 
kaangguy sa-bangsa." 

6 Sengko mator, "Adhu, GUSTE Allah Se 
Mahatenggi, abdidalem ta penter acaca, 
sabab abdidalem gi ngodha dhimen." 

7 Tape PANGERAN adhabu, "Bana ja ngoca gi 
ngodha gallu. Mon Sengko ngotos bana ka 
sapaa bai, bana kodu mangkat, ban apa se 


| Yeremia 1.81 15 
esorowagi Sengko sopaja ekocaagi bi bana, 


kodu panapa ka reng-oreng jareya. 

8Ta osa tako ka reng-oreng jareya, sabab 
Sengko abarengngana bana kaangguy 
alindhunge bana. Sengko, PANGERAN, la 
ngoca!" 

3? Saellana jareya PANGERAN ajuluwagi 
astana, nyedding tang colo, pas adhabu, 
"Edhingngagi pas kabala pabalattra pa-apa se 
ekocaagi Sengko reya. 

10 Are teya Sengko aberri ka bana kobasa 
ka sa-bangsa ban karajaan-karajaan kobasa 
kaangguy marobbu ban magujur, kaangguy 
magulu ban matee, kaangguy maddek ban 
namen." 

11 PANGERAN mareksane ka sengko, "Apa se 
etangalee bana, Yeremiya?" Sengko nyaot, 
"Cangkaepon bungkana badam, Guste." 

12 "Teppa," dhabuna PANGERAN, "Sengko 
ajaga sopaja kabbi se ekocaagi Sengko 
daddiya kanyataan." 

13 PANGERAN mareksane pole ka sengko, 
"Apa pole se etangalee bana?" Sengko nyaot, 
"E dhaja abdidalem nengale badha polo se 
essena ngalkal, sareng para nongngebba ka 
kadhinto." 

14 PANGERAN adhabu, "Dhari dhaja bakal 
ngalowaa balai se bakal ngennenga ka 
pandhudhuna nagara reya. 

15 Sengko nyorowa sakabbinna bangsa 
e dhaja dhateng ngobasaana Yerusalim. 


Yeremia 1.161 2.2 3 
Dhung-geddhung e sakalenglengnga kottha 


reya ban bang-labang sakethengnga sarta 
sakabbinna kottha e Yehuda bakal erebbua 
sa-bangsa jareya. 

16 Sengko ngokoma Tang ommat, sabab 
ommat jareya agabay dusa ban mongkore 
Sengko. Reng-oreng jareya ngeba kurban ka 
la-allaan, ban agabay ca-arca se pas esemba. 

17 Mara aya-sadhiya, Yeremiya! Kassa entar 
ka reng-oreng jareya, kabala sabarang se 
eparentaagi Sengko ka bana reya. Ta osa 
tako ka reng-oreng jareya, me olle bi Sengko 
bana ta sajan epatako mon dhep-adhebban 
ban reng-oreng jareya. 

18 Edhingngagi! Bana bakal elabana bi 
pandhudhuna nagara reya, iya reya to-rato 
Yehuda, para pangrajana pamarenta, para 
imam ban rayat. Tape are teya bi Sengko 
bana eberriana kakowadan kaangguy alaban 
reng-oreng jareya. Bana bakal daddiya 
akantha kottha se ngangguy binteng, padha 
ban cangga besse sarta geddhung dimbaga. 
Reng-oreng jareya ta kera bisa makala 
bana, sabab Sengko abarengngana ban 
alindhungana bana. Sengko, PANGERAN, la 
ngoca." 

19 (1:18) 

2 ! PANGERAN makon sengko 

2 manapa kabar reya ka sakabbinna 
oreng e Yerusalim, "He Israil, Sengko enga 
saapa estona bana e bakto gi ngodhana; 

saapa rajana kataresnaanna bana e bakto 


Sengko buru akabin ban bana. Bana noro 
bunte Sengko ka ra-ara, lebat e dhaera se 
tadha men-tamennanna. 

3 Israil, bana pera Tang andhi malolo, 
buwana Tang ate. Sakabbinna oreng se 
manyangsara bana bi Sengko epanemmo 
calaka. Sengko, PANGERAN, la ngoca." 

“Edhingngagi pessenna PANGERAN, 
toronanna Yakub ban ku-suku Israil! 

> PANGERAN adhabu kantha reya, "Sala 
apa Sengko reya cana bangatowana bana, 
me sampe mongkore Sengko kantha reya? 
Bangatowana bana nyerser brahala se tadha 
argana dhi-budhina abana dibi eya-seya. 

6 Sengko ta eparduli; Sengko, se nonton 
reng-oreng jareya e dhalem parjalanan, se 
makalowar reng-oreng jareya dhari Messer 
lebat e sagara beddhi, lebat tana kajal se 
ba-celbing, tana se babaja sarta kerreng, 
ra-ara se ta ekennengnge ban ta elebadi 
oreng! 

TKa nagara se landhu Sengko ngeba 
reng-oreng jareya kaangguy anemadi 
hasella ban sabarang se bagus se badha e 
jadhiya. Tape e dhissa Tang tana epanajjis bi 
reng-oreng jareya Tang dhi-andhi epadaddi 
barang se majitjit ate. 

8 Para imam tadha se atanya badha 
e dhimma Sengko, PANGERANna. Para 
pangobasana hokom tadha se taowa sapa 


Yeremia 2.91 16 
Sengko reya, para pangobasa aberonta ka 


Sengko. Bit nyamana Baal para nabbi acaca, 
sarta nyemba ka brahala se ta aguna." 

2 PANGERAN adhabu, "Sateya Tang ommat 
bi Sengko eparkaraagiya pole, ban toronanna 
eadilana. 

10 Lebadi paseser Siprus e bagiyan bara, 
kerem oreng ka temor ka nagara Kedar, 
pareksa e jadhiya patete, apa e jadhiya tao 
badha kadaddiyan se kantha jareya? 

'! Ta tao badha bangsa se morobi illahna, 
sanajjan jareya banne Allah se saongguna. 
Tape Tang ommat morobi Sengko se 
eandellagi abana, eporop ban barang se ta 
bisa apa-rapa. 

12 Daddi, he langnge, mara agundhek! 
Pacengngeng ban pangetter! 

13 Tang ommat la agabay dusa dhu macem: 
mongkore Sengko, somberra aeng se aberri 
odhi ka manossa; reng-oreng jareya agabay 
taman kaangguy kaparlowanna dibi, taman se 
bucor se ta ekenneng panyempen aengnga." 

14 "Israil banne dunor, ban banne toronanna 
dunor. Tape arapa me daddi burunanna 
mosona? 

15 Mosona agaung e adhaanna akantha 
macan, tanana epakajal tadha essena, 
tha-kotthana ekello apoy tadha karena, 
epanneng ta eoros ban tadha orengnga. 

16 He Israil, obu e cethagga bana ecokor bi 
oreng Memfis sarta Tahpanhes. 

17 Bana dibi se daddi lantaranna abana 


katebanan sakabbinna jareya, sabab e bakto 
bi Sengko bana etonton e dhalem parjalanan 
bana mongkore Sengko, GUSTE Allahna. 

18 Apa ontongnga bana entar ka Messer? 
Entara ka Songay Nil ngenoma aeng? Apa 
ontongnga bana entar ka Asyur? Ngenoma 
aengnga Songay Efrat? 

19 Kajahadanna bana dibi se ngokom bana, 
bana taseksa polana nolak Sengko, Allahna. 
Sateya rassaagi dibi saapa paena ban sakena 
mon Sengko epongkore ban ta ehormat bi 
bana. Sengko, GUSTE Allahna bana, la ngoca; 
Sengko Guste ALLAH Se Mahatenggi ban 
Mahakobasa." 

20 PANGERAN Se Mahatenggi adhabu, "La 
abit bana ta endha ngabdi ka Sengko; ta 
endha taat otabana nyemba ka Sengko. E 
attassa saneyap gumo se ngajul e tenggina, 
ban e babana saneyap kajuwan se rampa 
bana nyemba ba-diba kalandhuwan. 

21Bj Sengko bana etamen epakantha 
bungkana anggur peleyan Sengko dhari 
ne-bine petthengan. Tape sateya bana aoba 
daddi bu-tombuwan alas se ta aguna. 

22 Maske bana mandhi ngangguy sabun 
sabannyana, tape da-geddana kasalaanna 
bana bi Sengko gi etangale keya. 

23 Bangal onggu bana ngoca ja bana ta 
kejjem tengkana, ban ja bana ta tao noro 
Baal. Abas tengkana bana e cora rowa, 


` Yeremia 2.241 28 
kaengae kajahadanna bana, pas akone! 


Bana padha ban onta bine se barai, berka 
san-kassannagi ta ekenneng kaddhalii, 

24 pas maso ka ra-ara se seppe. Onta jareya 
ta ekenneng tagenne mon teppana barai. 
Sapa se terro ka onta jareya ta osa nyare, 
sabab e mosem akarasmen onta bine jareya 
matabar abana ros-terrosan. 

25 Israil, bana ja berka nyerser ba-diba, ja 
aorak ngolok nyamana, dhaggi sokona bana 
nyornyor ban gerrunganna kerreng polana 
pelka. Enja, sengko ta kera abali pole, cana 
bana, sabab sengko taresna ka ba-diba, ban 
noroa ba-diba jareya." 

26 PANGERAN adhabu, "Padha ban maleng 
se arassa malo e bakto etangkep, bariya keya 
bana tanto bakal malowa, he reng-oreng 
Israil, to-ratona ban ja-pangrajana bana, 
mam-imam ban bi-nabbina bana! 

27 Bana bakal epamalowa, sabab kaju 
sakerra bi bana ekoca rama ban bato satepak 
ekoca ebu. Bana ta nyander ka Sengko, 
la-mala ngonduri Sengko. Tape mon nemmo 
kasossaan, bana ngolok Sengko menta 
salamet. 

28 Badha e dhimma la-brahala gabayanna 
bana jarowa? Mon bana nemmo kasossaan, 
soro ba-diba jareya masalamet bana, mon 
pajat ba-diba jareya bisa! He Yehuda, 
bannyana ba-dibana bana padha ban 
bannyana tha-kotthana! 


Yeremia 2.291 36 
2? Apa se ta ekasenneng bana ka Sengko 


reya, me sampe bana alaban ka Sengko? 

30 Parcoma bana eokom bi Sengko, sabab 
bana ta endha mon epaenga. Padha ban 
macan se parappana ngamok, kantha jareya 
keya bana matee bi-nabbina bana. 

31 He ommat Israil, edhingngagi Tang caca 
reya. Apa Sengko reya ka bana tao ekarassa 
padha ban ra-ara otabana padha ban nagara 
se petteng calemodan? Tape arapa bana me 
ngoca ja bana terro bebasa, ban ta endha 
abali pole ka Sengko? 

32 Ba badhaa paraban se loppa ka 
pareyasanna, otabana pangantan bine se 
loppa ka pangangguyya pangantanna? Tape 
bana la ce abidda se loppa ka Sengko la ta 
ekenneng bitong abidda. 

33 Bana ce penterra ngator cara kaangguy 
makapencot atena se-kakasena. Sondel se 
paleng bejjat sakale gi bisa olle pangajaran 
dhari bana! 

34 Kalambina bana gedda ban dharana oreng 
mesken ban oreng se ta andhi sala, banne 
ban dharana maleng se ekenneng pega. 
Maske kantha jareya, 

35 bana ngoca ja bana ta sala, ja Sengko 
ta peggel pole ka bana. Tape Sengko, 
PANGERAN, ngokoma bana polana bana ta 
endha ngako ja bana sala. 

36 Ce ceppedda bana entar ka ba-dibana 
bangsa laen kaangguy menta tolong! Bana 


Yeremia 2.371 3.5 9 
tanto epaastaba bi Messer, akantha se 


epaastaba Asyur. 

37 Bana bakal ondura dhari Messer kalaban 
ate astaba ban malo. Sengko, PANGERAN, 
la nolak ba-diba se eandellagi bana jareya; 
bana ta kera olle kaontongan pa-apa dhari 
ba-diba jareya." 

1 PANGERAN adhabu, "Mon oreng babine 

etellak bi lakena, sarta pas ekabine oreng 
laen, babine jareya ta olle ekabine pole bi 
lakena se asal, sabab jareya bakal marosaga 
nagara reya. Tape bana, Israil, bana ce 
bannyana kakasena, ban sateya bana abaliya 
ka Sengko! 

2 Kodda abas ka attas, ka co-koncona gumo! 
Se kemma se bi bana gi ta tao eentare 
kaangguy nyondel? Akantha oreng Arab e 
ra-ara beddhi, bariya keya bana toju e penggir 
lorong anante oreng se eajaga nyondel. Bana 
manajjis nagara reya ban lalakon zina sarta 
kajahadanna. 

3Jareya sababba arapa aeng me ta gaggar 
dhari langnge, ban ojan e mosem semme 
ta endha dhateng. Bana merep sondel, ban 
tadha malona. 

4E dhalem kasossaan reya bana ngoca ja 
Sengko ramana bana, ja Sengko bellas ase 
ka bana molae bana gi kene. 

> Bana ngoca keya ja Sengko ta kera 
ros-terrosan peggel ka bana. Jareya se 
ekocaagi bana, Israil, tape bana gi terros 


Yeremia 3.61 12 10 
bai ngalakone samacemma kajahadan se gi 


ekenneng lakone bi bana." 

6E jaman pamarentaanna Rato Yosiya, 
PANGERAN adhabu kantha reya ka sengko, 
"Apa bana la nangalee apa se elakone Israil, 
babine se ta esto rowa? Israil la mongkore 
Sengko ban nyondel e saneyap gumo se 
tenggi sarta e babana saneyap kajuwan se 
rampa. 

7 Cana Sengko, saellana atengka kantha 
jareya pas abaliya pole ka Sengko. Tape 
Israil ta abali, la-mala laju nyondel. Daddi 
bi Sengko etellak sarta laju eojuk. Yehuda, 
taretanna Israil se ta esto jareya, nangalee 
jareya kabbi, tape ta tako. La-mala noro 
nyondel keya, 

8 (3:7) 

3ta tao malo sakale. Yehuda azina polana 
nyemba bato ban kajuwan, sampe nagara 
reya daddi najjis. 

10 Saellana ngalakone jareya kabbi, Yehuda 
se ta esto jareya abali ka Sengko, tape pera 
tha-kantha, sabab atena ta ehlas. Sengko, 
PANGERAN, la ngoca." 

ll Saellana jareya PANGERAN marenge 
oneng ka sengko ja sanajjan Israil mongkore 
Salerana, tape Israil nyatana gi abeccean 
dhari Yehuda se ta esto rowa. 

12 PANGERAN ngotos sengko entar abala 
parkara reya ka Israil, "He, Israil se ta esto, 

mara abali ka Sengko! Sengko reya bellas ase 


ban ta salanjangnga peggel ka bana! 

13 Akone bai ja bana la sala ban aberonta 
ka PANGERAN, Allahna. Akone ja e babana 
saneyap kajuwan se rampa bana ngettokkagi 
kataresnaanna ka lah-illahna bangsa laen, 
ban ta atoro ka Tang ta-parenta. Sengko, 
PANGERAN la ngoca." 

14 PANGERAN adhabu, "He ommat se ta esto, 
mara abali ka Sengko! Bana reya Tang andhi. 
Bi Sengko bana ekalaa, dhari saneyap kottha 
ekalaa kasorang, dhari saneyap kaom ekalaa 
kadhuwa; bi Sengko egibaa abali ka Gumo 
Siyon. 

15 Bi Sengko bana eberriana pin-pamimpin 
se taat ka Sengko, se mimpina bana kalaban 
bicaksana ban pangarteyan se dhalem. 

16 Saellana jareya, mon bana la atamba 
bannya e nagara jareya, oreng ta kera 
acaca parkara Tang Petthe Parjanjiyan pole. 
Petthe jareya ta kera epekker pole otaba 
ekaengae pole, la-mala ta ekaparlo pole, ban 
reng-oreng jareya la-mala ta kera agabay 
Petthe Parjanjiyan laen pole. 

17E bakto jareya Yerusalim bakal esebbuda 
Tahtana PANGERAN, ban sa-bangsa bakal 
akompola kabbi e kottha jareya nyembaa 
Sengko. Reng-oreng jareya bakal ta norodana 
pole karebba atena se cengkal ban jahat. 

18 Israil bakal apolonga ban Yehuda, ban 
bakal dhatengnga areng-bareng dhari nagara 

pambuwangan e bagiyan dhaja. Israil ban 


Yehuda bakal abaliya ka nagara se bi Sengko 
la ebagi menangka tana sangkolan ka 
bangatowana bana." 

19 PANGERAN adhabu, "Israil, Sengko terro 
naremaa bana menangka Tang ana, ban 
aberriana bana nagara se masenneng ate, 
nagara se paleng bagus e dunnya. Sengko 
terro sopaja bana ngologa Rama ka Sengko, 
ban ta nyengla pole dhari Sengko. 

20 Tape akantha bine se ta esto, bariya keya 
bana ta esto ka Sengko. Sengko, PANGERAN, 
la ngoca." 

21E co-koncona nong-gunong badha sowara 
ramme; jareya sowarana ommat Israil se 
nanges ban on-nyoon, polana andhi dusa ban 
ta enga ka GUSTE Allahna. 

22E, reng-oreng se padha mongkore 
PANGERAN, mara padha abali! PANGERAN 
tanto mabaras bana ban ngoba bana epadaddi 
esto. Bana ngoca, "Enggi, samangken kaula 
nyander ka PANGERAN, sabab PANGERAN 
paneka Allah kaula. 

23 Parcoma kaula areng-sareng nyemba 
brahala e co-koncona gunong! Partolongan 
kaangguy Israil asalla namong dhari 
PANGERAN, Allah kaula. 

24 Lantaran nyemba ka Baal, brahala se 
mamalowan kaissa, andaddiyagi kaula padha 
kaelangan ana sarta sape sareng dumba, 

enggi paneka sadajana se eusahaagi para 


bangatowa kaula dhari jaman dhimen. 

25 Daddi dinggal kaula nanggunga malo, 
sareng diggal kaula me olle nespa. Sabab 
kaula sareng bangatowa kaula ros-terrosan 
agabay dusa ka PANGERAN, Allah kaula, 
sareng ta oneng atoro ka papakonna." 

4 1 PANGERAN adhabu, "Ommat Israil, mon 
bana abaliya, mara abali ka Sengko. 
Buwang gallu la-brahala se ekabajii Sengko 

jareya, pas paesto ka Sengko. 

2 Mon bana asompa bit Tang nyama ban 
bana odhi jujur, adil ban teppa, sa-bangsa 
tanto padha menta ka Sengko sopaja bi 
Sengko eberkadi ban sa-bangsa jareya bakal 
amoljaagiya Sengko." 

3 PANGERAN adhabu ka pandhudhu Yehuda 
ban Yerusalim, "Garap tanana bana se 
gi ta elakone jareya; ja nabur ne-bine e 
kennengngan se etombuwi ombut se adhuri. 

4Teptebbi janjina bana ban Sengko, 
PANGERANna bana, ban bana padaddi Tang 
andhi malolo, he, reng-oreng Yehuda ban 
Yerusalim. Mon enja, peggella Tang ate bakal 
rabbanga ban ngello akantha apoy se ta 
ekenneng patee sapaa bai. Jareya kabbi bakal 
etaremaa bana lantaran lalakonna bana se 
jahat." 

> Pamonye tarompet pabalattra sanagara 
Aera paterrang ban pakaja. Soro reng-oreng 

Yehuda ban Yerusalim buru ka tha-kottha se 


abinteng. 

6 Duduwagi jalan ka Siyon, gumona 
Pangeran, duliyan ngongse, ja neng-enneng 
malolo. PANGERAN madhateng balai raja ban 
maancor sabarang se badha dhari dhaja. 

7 Akantha macan se kalowar dhari 
pangetegganna, kantha jareya keya la 
mangkat sateya se mamosna sa-bangsa se 
rabu mamosnaa Yehuda. Tha-kottha Yehuda 
bakal daddiya jur-gujuran, kennengngan se 
ta ekennengnge oreng. 

8 Daddi mara nanges pakaja sateya, angguy 
kalambina se dhari karong menangka 
tandhana sossa. Sabab babendunna 
PANGERAN se rabbang bang-garabangan gi 
ta terep dhari Yehuda. 

2 PANGERAN adhabu, "E are jareya to-rato 
ban ja-pangraja bakal kaelangana samangat; 
mam-imam katakoan ban bi-nabbi padha 
takerjat." 

10Sengko pas mator, "Guste Allah Se 
Mahatenggi, Junandalem co-ngoco oreng 
Yehuda sareng Yerusalim! J unandalem 
adhabu madhatengnga kataremtemman, 
neng-oneng samangken nyaba abdidalem 
sadaja padha ngadhebbi babaja e koncona 
peddhang." 

11 Bakal dhapaa baktona reng-oreng Yehuda 
ban Yerusalim ngedhinga kabar ja angen 
panas dhari ra-ara beddhi bakal dhatengnga 

ka kennengnganna reng-oreng jareya. 


Angen jareya banne angen biyasa se pera 
mangabber sekkem, 

12 tape angen se santa se dhateng kalaban 
dhabuna PANGERAN dibi kaangguy ngokom 
ommadda. 

13 Abassagi, moso dhateng akantha ondhem. 
Ta-kareta perrangnga akantha kaleng busbus, 
ran-jaranna aceppeddan dhari mano rajabali. 
Palang! Mate sengko ban bana! 

14Yerusalim, buwang kajahadan dhari atena 
bana sopaja bana epasalamedda. Sampe 
bila pekkeran se jahat jareya esempenna e 
dhalem atena bana? 

15 Dhari kottha Dan, ban dhari pagunongan 
Efraim dhateng para otosan se ngeba kabar 
juba. 

16 Para otosan jareya maenga sa-bangsa 
ban malae reng-oreng Yerusalim ja badha 
moso dhateng dhari nagara se jau. Moso 
jareya bakal aeraa ngocaagiya cerrengnga 
paperrangan ka tha-kottha Yehuda 

17 ban ngepponga Yerusalim akantha oreng 
ajaga teggal. Kadaddiyan se kantha jareya 
esababbagi lantaran bangsa Yehuda aberonta 
ka PANGERAN. PANGERAN la adhabu. 

18 Yehuda, bana dibi se madhateng balai 
reya ka abana dibi. Cara odhina bana ban 
tengkana bana se daddi sababba sakabbinna 
kasangsaraan se nyakee atena bana reya. 

19 Adhu, sangsara onggu tang ate reya, 


sengko nanggung ta kellar rassana. Sengko 
ta sanggup maayem tang ate, dhadha 
dheg-gadheggan ce kajana, sabab sengko 
ngedhing monyena tarompet ban cerrengnga 
paperrangan. 

20 Balai dhateng tadha ambuna, maancor 
nagara tadha karena. O-tao tang kemah 
eparosak, bir-tabirra ebit-sebbit kabbi. 

21 Sampe bila sengko kodu nyaksene oreng 
aperrang amba pate? Sampe bila sengko kodu 
ngedhing monyena tarompet se makopok 
kopeng? 

22 PANGERAN adhabu, "Budhu onggu Tang 
ommat jareya, padha ta kennal ka Sengko. 
Reng-oreng jareya akantha na-kana se ce 
gendhengnga, ta andhi pangarteyan sakonea 
balakka; cakep e dhalem kajahadan, ta 
ahasel e dhalem kabeccean." 

23 Sengko ngabas ka bume, katonna kosong 
ban kerreng; sengko adhanga ngabas ka 
langnge, tadha sonarra sakale. 

24 Sengko ngabas ka gunong ban ka 
mo-gumo se tenggi se padha agundhek 
kabbi. 

25 Sengko ta nangalee manossa settonga, 
mano balakka la ngabber kabbi tadha karena. 

26 Tana landhu daddi ra-ara se kerreng, tha- 
kottha ancor daddi tompoanna jur-gujuran, 
sabab PANGERAN ce dukana ka ommadda. 

21 (PANGERAN adhabu dunnya reya 


daddiya ra-ara kabbi, tape biPANGERAN ta 
epamosnaa.) 

28 Bume bakal sossaa, langnge bakal 
pettengnga. PANGERAN la mare adhabu 
ban ta kera ngoba kasokanna. PANGERAN 
la neptebbagi potosanna maske satendak ta 
kera nyorot. 

23 Badha sowarana pasukan jaran ban 
kang-tokang pana, baridhu talebat rammena, 
sampe oreng padha buru nga-engngaan. 
Las-alas emasoe, mo-gumo eonggai. 
Tha-kottha daddi seppe kabbi, tadha se 
endha neng ejadhiya pole. 

30 He, Yerusalim, bana la edinaagi ban ta 
bisa apa-rapa pole! Arapaa bana me akalambi 
mera towa ban aeyas ngangguy emmas ban 
salaka, sarta ngangguy cella e matana? Tadha 
gunana bana din-maraddin kantha jareya, 
sabab para kakasena bana la tadha se endha 
pole ka bana, la-mala kabbi mateyana bana. 

31 Sengko ngedhing sowarana oreng 
aserrowan, akantha babine se sake tabu 
rembia; akantha babine ngodha se rembi 
sareyang, kantha jareya tangessa Yerusalim 
se seksek nyabana. Tanangnga gay-ragayan 
ban aserro, "Palang sengko, sengko 
epateyana moso!" 

5 l He, reng-oreng Yerusalim, kassa ajalan 

e salanjangnga lorong e kotthana bana! 
Sare e man-dhimman, abassagi dibi! Pareksa 

e lon-alonna kottha apa badha oreng settong 


bai se jujur se aehteyar sopaja bisaa esto ka 
Allah. Mon badha, tanto PANGERAN apareng 
sapora ka Yerusalim. 

2 Bana ngoca ja bana nyemba ka PANGERAN, 
tape ocana bana jareya ta terros ka atena. 

3 Sanyatana se ekarsaagi PANGERAN reya 
coma kaestowan. Bana epokol bi PANGERAN, 
tape bana ta parduli. Bana eparemmok, tape 
bana ta endha eajar. Bana cengkal, ta endha 
atobat dhari sa-dusana. 

4Sengko apekker, "Reng-oreng reya coma 
rayat se ta tao pa-apa. Tengkana budhu 
lantaran ta tao apa se ekarsaagi GUSTE 
Allahna dhari abana. 

>Mon bariya dina sengko ngadhebba ka 
ja-pangraja, sengko matora ka ja-pangraja 
jareya. Tanto ja-pangraja jareya tao apa 
se ekarsaagi GUSTE Allah dhari reng-oreng 
jareya." Tape reng-oreng jareya ta endha 
keya eparenta PANGERAN, ta endha taat ka 
Salerana. 

6J areya sababba arapa reng-oreng jareya 
me epateyana bi can-macan se kalowar 
dhari alas, ebit-sebbida pate alas se dhateng 
dhari ra-ara. Macan toltol bakal jar-ganjira 
e man-dhimman nyare mangsana e seddina 
tha-kotthana reng-oreng jareya, ban saneyap 
oreng se kalowar tanto eceppa. Kadaddiyan 
se kantha jareya lantaran reng-oreng jareya 

bannya dusana, ban li-baliyan mongkore 


Allah. 

T PANGERAN adhabu, "Arapaa Sengko 
me nyaporaa dusana Tang ommat jareya? 
Reng-oreng jareya Ia ondur dhari Sengko, 
nyemba ka se banne Allah. Reng-oreng jareya 
bi Sengko eberrii kakanan sampe kennyang, 
tape reng-oreng jareya seggut azina ban 
seggut entar ka del-sondel. 

8 Reng-oreng jareya akantha jaran se lempo 
ban raja napso baraina; kabbi padha terro ka 
binena kancana. 

3Gu ta la samasthena Sengko ngokom 
bangsa se kantha jareya ban males 
kalakowanna ta iya? 

10 Sengko madhatengnga moso me olle 
marosak kebbun anggurra reng-oreng jareya, 
tape bun-kebbun jareya ta epasampea 
mosna. Bi Sengko moso jareya esorowa 
notto carangnga bungkana anggurra, sabab 
rang-carang jareya banne Tang andhi. 

11 Ommat Israil ban Yehuda la akiyanat 
onggu ka Sengko. Sengko, PANGERAN, la 
ngoca." 

12 Ommadda PANGERAN ca-ngoca se 
ta bendher parkara PANGERAN. Cana 
reng-oreng jareya, "Pya, PANGERAN ta 
kera apa-rapa. Sengko ban bana ta kera 
epacalaka ban ta kera badha perrang otabana 
kalaparan. 

13 Anggep bai bi-nabbi rowa angen, 


sabab bi-nabbi jareya ta narema dhabuna 
PANGERAN." 

14 PANGERAN, Allah Se Mahakobasa laju 
adhabu ka sengko, "Yeremiya, sarrena 
reng-oreng jareya ngoca kantha jareya, bi 
Sengko epadhatengngana balai se menorot 
reng-oreng jareya ta kera kalakon. Tang 
ca-oca bi Sengko epakanthaa apoy e colona 
bana. Bangsa jareya epakanthaa kaju, se 
bakal ekelloa apoy jareya sampe epatadha." 

15 He, ommat Israil, PANGERAN parappana 
madhateng settong bangsa dhari jauna 
epanyerranga bana. Bangsa jareya la badha 
molae lamba mola, bangsa se ce kowadda, se 
basana ta ekataowe bi bana. 

16 Kang-tokang panana talebat bangalan, 
ban ta andhi panganeser mon matee oreng. 

17 Reng-oreng jareya bakal matadhaa 
hasella tanana ban kakanna bana, ban 
mateyana na-anana bana. Sape ban dumbana 
bana bakal esambelliya, ban bun-kebbunna 
anggurra sarta ka-bungkana arana bana bakal 
epamosnaa. Tha-kottha se badha bintengnga 
se eandellagi bana bakal epaancora bi 
reng-oreng jareya. 

18 PANGERAN adhabu, "Maske kantha jareya, 
Sengko ta mamosnaa Tang ommat jareya e 
bakto jareya. 

19Tape mon reng-oreng jareya atanya 
arapa Sengko me madhateng kasossaan se 

kantha jareya, kabala Yeremiya, ja akantha 


reng-oreng jareya se adinaagi Sengko e 
nagarana dibi polana ngabdiya ka ba-dibana 
bangsa laen, bariya keya reng-oreng jareya 
bakal daddiya abdina reng-oreng manca e 
nagara laen." 

20 PANGERAN ngotos sengko manapa 
pessenna reya ka toronanna Yakub se badha 
e Yehuda, 

21 "Edhingngagi reng-oreng se budhu ban 
goblok! Bana andhi mata tape ta nangale, 
andhi kopeng tape ta ngedhing! 

22 Sengko reya PANGERAN; arapa bana 
me ta tako ka Sengko? Arapa bana me ta 
ngetter nangalee Sengko? Sengko se agabay 
penggir sereng se ta bisa elebadi aengnga 
salanjangnga. Tase bisa raja aengnga ban 
ombana bisa ngamok, tape ta bisa ngalebadi 
bates jareya. 

23 Tape bana cengkal ban dujan alaban; bana 
nyalethong ban ondur dhari Sengko. 

24 Bana ta tao enga se ahormadana Sengko, 
mangkana Sengko se ngerem ojan e bakto 
parmolaanna ban dhi-budhina mosem 
nambara. Sengko keya se aberri mosem anye 
sabban taon. 

25 Tape sa-dusana bana jareya se 
andaddiyagi bana ta bisa anemadi jareya 
kabbi. 

26 He, Tang ommat, badha reng-oreng jahat 
e antarana bana. Akantha oreng se noguwi 

jira se epasang epamegaa mano, kantha 


jareya keya reng-oreng jareya masang jira 
megaa manossa. 

27 Akantha tokang pekadda mano ngessee 
korongnga ban mano, bariya keya reng-oreng 
jareya ngessee bengkona ban rang-barang 
ollena tepowan. Kalaban cara se kantha 
jareya reng-oreng jareya daddi sogi ban 
kobasa 

28 Sarta lempo ban mamor. Kajahadanna 
reng-oreng jareya tadha batessa; ta adil e 
dhalem parkarana na-kana jatim, ban ta 
abillai parkarana reng-oreng se tatendhes. 

293 Tape Sengko, PANGERAN, ngokoma 
reng-oreng jareya polana jareya kabbi; 
Sengko malessa lalakonna bangsa jareya. 

30 Badha kadaddiyan se talebat nakoe e 
nagara reya: 

31 bi-nabbi acaca lecek, mam-imam aladine 
ngala karebba dibi, ban bana, Tang ommat, 
senneng ka kabadhaan se kantha jareya. Tape 
apa se elakonana bana mon are dhi-budhina 
la dhapa?" 

l Kassa ngongse, reng-oreng Benyamin! 

Onduri Yerusalim! Pamonye tarompet 
Tekowa, odhii apoy tandha e Bet-Kerem! 
Palang balai bakal dhatengnga dhari dhaja. 

2 Kottha Siyon ce bagussa, tape bi 
PANGERAN epaancora; 

3sa-pangobasa bakal maddegga kemah 
e jadhiya ban tantarana. E sabingkerra 

kottha sa-pangobasa jareya bakal masanga 


kemahna e kennengngan se ekasennengnge 
bang-sebang. 

4 Reng-oreng jareya bakal ngocaa, "Ayo, 
pasadhiya se nyerranga Yerusalim! Mara 
serbu Yerusalim jareya yang-seyang sateya 
reya!" Tape saellana jareya sa-pangobasa 
jareya bakal ngocaa kantha reya, "Adhu, la 
tellat! Are la para pettengnga, jang-bajangan 
la molae lanjang. 

` Dhaggi lem-malem bai mon nyerbuwa, pas 
paancor teng-bintengnga kottha jareya." 

6 PANGERAN Se Mahakobasa la makon 
to-rato jareya moger ka-bungkaan ban 
maddek mo-gumo partahanan kaangguy 
ngeppong Yerusalim. PANGERAN adhabu, 
"Kottha reya bi Sengko eokoma polana e 
kottha jareya possa ban kakejjemman. 

7? Akantha somber se ros-terrosan agili 
aeng se segger, bariya keya kottha jareya 
teptep ngasellagi kajahadan. Se ekaedhing 
Sengko e kottha reya pera berta kakerrasan 
ban parampogan; e man-dhimman Sengko 
nangalee loka ban panyaket. 

8 He, reng-oreng Yerusalim, anggep 
kasossaan reya kabbi menangka parengeddan 
ka bana! Ja sampe bana edinaagi bi Sengko 
ban kotthana eoba epadaddi ra-ara se ta 
ekennengnge oreng." 

3 PANGERAN Se Mahakobasa adhabu ka 
sengko, "Israil epagundhula epakanthaa 

kebbun anggur se buwana la epetthek kabbi. 


Daddi, sabatara gi badha bakto, pasalamet 
karena." 

l0sengko nyaot, "Guste, pasera se 
eparengeddana abdidalem sareng acacaa 
ka pasera abdidalem? Reng-oreng kadhissa 
cengkal sareng ta poron marengngagi. 
Dhabuna J unandalem se epanapa abdidalem 
ka reng-oreng gapaneka ekala-gella sareng 
ekabajii. 

11 Babendunna Junandalem ka reng-oreng 
gapaneka rabbang jugan e dhalem dhadha 
abdidalem, GUSTE! Malarat se eampedda." 
PANGERAN laju adhabu, "Tebaagi peggella 
Tang ate jareya ka na-kana e rong-lorong 
raja ban ka ngangodhadan se apol-kompol. 
Lalakean ban babinean bakal etangkebba, 
reng-oreng se ce towana ta epalopoda keya. 

12 Bengkona reng-oreng jareya bakal 
ebagiya ka reng-oreng laen, bariya keya 
gal-teggalla ban binena. Reng-oreng nagara 
reya bi Sengko eokoma. 

13 Reng-oreng jareya kabbi, raja kene, padha 
nyare kaontongan kalaban jalan se ta jujur. 
La-mala nabbi ban mam-imam nepo oreng 
keya. 

14 okana Tang ommat eanggep pera kantha 
loka kene. Ta apa-rapa, kabbi nyaman ban 
aman, cana reng-oreng jareya; mangkana ta 
kantha jareya. 

15 Masthena reng-oreng jareya todhus 


polana atengka juba kantha jareya. Tape 
reng-oreng jareya kandel kolena ban tadha 
malona. Daddi reng-oreng jareya bakal 
ngalotora keya akantha reng-oreng laenna; 
mon bi Sengko eokom, reng-oreng jareya 
tanto obus kabbi. Sengko, PANGERAN la 
ngoca." 

16 PANGERAN adhabu ka ommadda, "Mara 
manjeng e dhang-tapadhangdhang, ban 
tetene pagu-onggu! Tanyaagi kemma 
lan-jalan se ba-lambana, ban se kemma 
e antarana se paleng bagus. Lebadi jalan 
jareya, sopaja bana taremtemma odhina." 
Tape reng-oreng jareya ngoca, "Bunten, 
abdidalem sadaja ta lebada e lorong 
gapaneka!" 

17 PANGERAN pas mele reng-oreng se 
epadaddi panjaga se epakon maenga 
reng-oreng jareya sopaja ngedhingngagi 
monyena tarompet se egabay tandha. Tape 
ommadda mator, "Abdidalem sadaja ta 
merengngagiya." 

18 Daddi PANGERAN adhabu, "Mara 
edhingngagi, he, sa-bangsa kabbi! Bana kodu 
tao kadaddiyan apa se bakal ealame Tang 
ommat. 

19 Mara tetene, he, bume! Tang ommat 
ta endha narema Tang pangajaran ban ta 
endha taat ka Sengko. Menangka ollena 
rancanganna Tang ommat jareya, Sengko 

madhatengnga balai se bakal tebaa ka 


reng-oreng jareya. 

20 Egabaya apa mennyan le-ollena reng- 
oreng jareya dhari Syeba se egiba ka Sengko, 
sarta palappa se egiba dhari jauna? Sengko ta 
endha narema tor-atorra reng-oreng jareya. 
Sengko ta endha ka ban-kurban obbaranna. 

21 Reng-oreng jareya bi Sengko 
epatatandhunga sampe labu. Eppa ban 
anana, kanca ban tatanggana kabbi bakal 
mateya." 

22 PANGERAN adhabu, "Badha settong 
bangsa se kowat sateya teppana mangkat 
dha enna dhari nagara se jau e bagiyan dhaja. 
Bangsa jareya dhateng parlo aperranga. 

23 Sanjatana pana ban tombak; orengnga 
bengnges ta endha aberri pangamponan. 
Monyena katapagga jaranna se etompa 
entara nyerrang ka Yerusalim padha ban 
monyena tase se saleng pagarudhu." 

24 Ngedhing kabar jareya, oreng Yerusalim 
apangrasa ta bisa apa-rapa. Atena ce takona, 
sarta arassa taseksa padha ban babine se 
rembia. 

25 Reng-oreng jareya ta bangal toron ka 
lorong otaba entar ka teggalla sabab neng 
e man-dhimman moso se asanjata padha 
mabadha terror. 

26 PANGERAN adhabu ka ommadda, "Kassa 
bana akalambi karong, pas lu-guluan e 
dhalem abu. Duduwagi kasossaanna sambi 

polana kapateyan ana nonggalla, sabab 
moso se mateyana bana bakal dhatengnga 
daksakala." 

21 PANGERAN pas adhabu ka Yeremiya, 
"Kassa oji Tang ommat, papadha ban mon 
bana ngoji barang gagaliyan. Talektegi 
babategga kabbi! 

28 Tang ommat jareya kabbi tamaso 
pamberonta se cengkal, ta meddhas pa-apa, 
akantha galina paronggu ban besse. Tengkana 
juba sarta ajalan san-kassannagi mabalattra 
kabar se majuba oreng laenna. 

29 Pangobbaran la ce panassa, tape 
tor-kotorra bessena ta gellem ngalelle ban 
ta gellem elang. Parcoma Tang ommat 
ros-terrosan eoji sopaja morneya, sabab 
reng-orengnga se juba tengkana ta epanyese. 

30 Reng-oreng jareya enyamaana salaka 
buwangan, sabab Sengko, PANGERAN, la 
mowang reng-oreng jareya." 

7 1 PANGERAN makon sengko entar 

ka Padalemmanna sarta manjeng e 
labang saketheng se elebadi oreng Yehuda 
se abakteya. PANGERAN makon sengko 
manapaagi dhabuna reya ka reng-oreng 
jareya, "Mara oba kalakowanna ban cara 
odhina bana, sopaja Sengko, PANGERAN 
Se Mahakobasa, Allah se esemba Israil, 
ngeamana bana teptep enneng e dhinna. 

(7:1) 

3(7:1) 

“Bana ja parcaja ka tokang tepo se 
ngoca, Sengko ban bana aman, sabab 
reya Padalemman Socce. Ongguwan, reya 
Padalemman Socce! 

> Mara oba odhina bana ban tengka polana. 
Padha saleng paadil oreng se settong ka 
settonganna. 

6jJa nendhes oreng manca pole, bariya keya 
dha-randha ban na-kana jatim. Ja matee 
oreng se ta andhi sala e nagara reya. Ja 
nyemba lah-illah laenna, sabab hal jareya 
bakal mamateya bana. 

"Mon bana ngoba cara odhina sarta 
kalakowanna sarta ambu ngalakone jareya 
kabbi, bi Sengko bana eedinana teptep 
enneng e nagara se bi Sengko la ebagi 
ka bana menangka tana sangkolan ka 
bangatowana bana. 

8 Tape, sanyatana parcoma bana parcaja ka 
ca-oca se lecek. 

? Bana co-ngeco, matee oreng, azina, daddi 
sakse palsu, ngeba kurban ka Baal, ban 
nyemba ka ba-diba, mangkana bana ta 
kennal ka ba-diba jareya. 

10 Saellana bana ajalannagi jareya kabbi, 
bana dhateng ngadhep ka Sengko e dhinna 
e Tang Padalemman dibi, sambi ngoca, 
Sengko ban bana aman! Saellana jareya pas 
nerrossagi lalakonna bana se juba jareya. 

11l Apa bi bana Tang Padalemman reya 


eanggep rongkangnga bigal? Sengko 
nangalee ka sakabbinna tengkana bana. 

12 Kassa entar ka Silo, kottha se lamba bi 
Sengko epele ekagabay kennengnganna 
oreng abakte ka Sengko. Abassadgi, 
epabaramma bi Sengko kennengngan jareya 
polana dusana Tang ommat Israil. 

13 Maske li-baliyan Sengko acaca ka bana, 
bana ta endha ngedhingngagi. Bana agabay 
dusa jareya kabbi, ban ta endha nyaot mon 
eolok bi Sengko. 

14Sateya, Tang Padalemman se eandellagi 
bana reya, kennengngan se bi Sengko ebagi 
ka bangatowana bana sarta ka bana kabbi, bi 
Sengko epapadhaa bi Silo lamba. 

15 Bana bi Sengko eojuga dhari adhana Tang 
mata akantha Sengko se ngojuk la-balana 
bana, ommat Israil." 

16 PANGERAN adhabu, "Yeremiya, bana 
ja adua'agi reng-oreng reya. Bana ta osa 
mentaagi tolong otaba adua'agi reng-oreng 
jareya; ja maksa ka Sengko, sabab Sengko ta 
endha ngedhingngagi parnyoonan jareya. 

17 Bana la nangalee dibi apa se elakone 
reng-oreng jareya e tha-kottha Yehuda ban e 
lan-jalan e Yerusalim! 

18 Na-kana makompol kaju, oreng lalakean 
ngodhii apoy, oreng babinean nyampor 
adun aolaa jajan se ebagiya ka dewi se bi 
reng-oreng jareya enyamae Ratona Sowarga. 

Ban kaangguy nyakee Tang ate, reng-oreng 


jareya gi ngalakone barang se daraka laenna, 
iya reya ngeba tor-ator anggur ka lah-illah 
laenna. 

9 Tape sanyatana banne Sengko se esakee 
bi reng-oreng jareya, tape abana dibi sampe 
abana malo. 

20 Sengko, GUSTE Allah Se Mahatenggi, 
nebaagiya kapeggellanna Tang ate se nakoe 
bengko kennengnganna kabakteyan reya, ka 
manossa sarta ban-keban, bariya keya ka 
ka-bungkaan ban hasel bume. Peggella Tang 
ate bakal bal-kobalana akantha apoy seta 
ekenneng patee." 

21 PANGERAN adhabu, "He Tang ommat, 
bana tao ja kurban se eobbar e attassa mezba 
kodu eobbar sampe epatadha, ban tor-ator 
laenna olle kakan. Tape Sengko, PANGERAN, 
ngoca, kakan kabbi! 

22E bakto Sengko ngeba bangatowana bana 
kalowar dhari Messer, Sengko ta aberri atoran 
ka reng-oreng jareya parkara kurban obbaran 
otabana ban-kurban laenna. 

23 Sengko pera marentaagi ka reng-oreng 
jareya sopaja taat ka Sengko me olle Sengko 
daddi Allahna, ban reng-oreng jareya daddi 
Tang ommat. Sengko nyoro reng-oreng jareya 
odhi noro sakabbinna Tang parenta sopaja 
senneng odhina. 

24 Tape reng-oreng jareya ta endha 
ngedhingngagi ban ta endha ngestowagi. 

La-mala pera noro karebba atena dibi se 


kerras ban jahat. Reng-oreng jareya banne 
daddi bagus, tape la-mala sajan atamba 
jahat. 

25 Sajjegga bangatowana bana kalowar 
dhari Messer sampe are sateya Sengko 
ros-terrosan ngotos Tang di-abdi, para nabbi, 
ka bana. 

26 Tape tadha e antarana bana se 
ngedhingngagi otabana se ngestowadgi. 
La-mala bana acengkalan ban ajahadan dhari 
bangatowana." 

27 Saellana jareya PANGERAN adhabu, 
"Daddi, he, Yeremiya, maske bana la ngabala 
jareya kabbi ka Tang ommat, ta kera 
reng-oreng jareya ngestowagi cacana bana. 
Maske bana ngolok reng-oreng jareya, bana 
ta kera esaodi. 

28 Daddi, koca ka reng-oreng jareya ja 
reng-oreng jareya tamaso settong bangsa se 
ta endha taat ka Sengko, PANGERAN, Allahna 
reng-oreng jareya. Reng-oreng jareya ta 
endha ngala pangajaran dhari okoman se la 
tao erassaagi. Kaestowanna ka Sengko la 
tadha karena, la-mala la ta tao ekacaca pole." 

293 PANGERAN adhabu, "Reng-oreng 
Yerusalim, mara bana pasossa! Obuna 
ketthok pas buwang! Mara anyanye 
nyanyeyan tangesan e co-koncona 
pagunongan, sabab Sengko, PANGERAN, 

parappana ce peggella sarta nolak bana 


kabbi. 

30 Oreng Yehuda la alako jahat. La-brahalana 
se ekabajii Sengko bi reng-oreng jareya 
esaba e dhalem Tang Padalemman, manajjis 
kennengngan jareya. 

31 Reng-oreng jareya maddek mezba se 
enyamae Tofet neng e Cora Hinom se egabay 
kennengnganna pangobbaranna na-anana 
se ekagabay kurban obbaran. Mangkana 
Sengko ta tao aberri parenta se cara jareya 
ka reng-oreng jareya, la-mala Sengko ta tao 
andhi pekkeran parkara reya. 

32 Daddi, bakal napaa baktona kennengngan 
jareya ta anyamaa Tofet otabana Cora Hinom 
pole, pas egante enyamae Cora Pajagalan. 
Tana jareya bakal daddiya tana koburan 
sabab tadha kennengngan laenna se egabaya 
kennengnganna abendhem na-kana se ejagal 
jareya. 

33 Yit-mayyidda bakal daddiya kakanna 
mano ban burun alas se galak se bakal 
ngakana ta kalaban badha se ngagga. 

34 Nagara reya bakal daddiya tana kajal. 
Sowarana oreng anga-bunga ban sowarana 
pestana pangantan bi Sengko epatadhaa ban 
ta kera ekaedhing pole e tha-kottha Yehuda 
ban e lan-jalan e Yerusalim. 

lE bakto jareya lang-tolangnga to-rato 
8 ban ja-pangrajana pamarentaan Yehuda, 
bariya keya lang-tolangnga para imam, para 

nabbi, ban reng-oreng Yerusalim laenna bakal 


epakalowara dhari koburanna. 

2 Lang-tolang jareya epakalowar banne 
polana epakompola ban ebendhemma pole, 
tape edinaa e tana epakanthaa bu-rombu. 
Lang-tolangnga reng-oreng jareya bakal 
car-kalacera e adhana are, bulan ban 
tang-bintang se bi reng-oreng jareya eanggep 
diba, ekataresnae, eladine, esemba ban 
epentae petodu. 

3 Daddi reng-oreng se gi odhi dhari bangsa 
se jahat jareya, se bi Sengko epabalessadan 
e man-dhimman asokaan mate etembang 
odhi. Sengko, PANGERAN Se Mahakobasa, la 
ngoca." 

4 PANGERAN ngotos sengko ngoca kantha 
reya ka ommadda, "Mon oreng labu tanto 
jaga pole, mon oreng posang, tanto abali. 

> Tape arapa bana, Tang ommat, me 
ros-terrosan nyalethong ban ondur dhari 
Sengko? Bana terros neggui brahalana ban ta 
endha abali ka Sengko! 

6 Sengko ngedhingngagi epateppa, tape 
bana ta acaca sabendherra. Tadha settonga 
e antarana bana se atobat dhari lalakonna se 
jahat. Tadha se ngoca, Apa tang sala? Bana 
kabbi padha ngala jalanna dibi akantha jaran 
se narabas maso ka paperrangan. 

7 Dalko bai tao bila baktona kodu abali ka 
kennengnganna; keteran, mano daddali 
ban kowace tao keya bila mosemma ngalle 

ka kom-hokom se ebagi Sengko ka bana. 
8Ce bangalla bana se ngoca ja bana reya 
bicaksana, ban tao ka Tang kom-hokom! 
Kodda abas, baramma Tang kom-hokom 
jareya la eba-oba bi li-ahli agama se roce! 

?Reng-oreng penter e antarana bana 
bakal epamalowa; bakal elanga akkal ban 
tajebbaga. Reng-oreng jareya ta endha 
narema Tang petodu; sateya kabicaksanaan 
apa se gi badha e reng-oreng jareya? 

10 Daddi bi Sengko teggalla ebagiya ka 
wan-towan tana laenna, ban binena ebagiya 
ka oreng laen. Reng-oreng jareya kabbi, raja 
kene, padha nyare kaontongan kalaban cara 
se ta jujur. La-mala bi-nabbi ban mam-imam 
padha nepo oreng. 

11 Ka-lokana Tang ommat bi reng-oreng 
jareya eanggep kene. Ta apa-rapa, ocana, 
Kabbi nyaman ban aman. Mangkana enja. 

12 He Tang ommat, bana koduna malo 
lantaran atengka se juba kantha jareya! 
Tape bana kandel mowana ban ta tao malo. 
Daddi bana bakal ngalotora keya akantha 
reng-oreng laenna se la ngalotor; Mon 
Sengko la ngokom bana, bana tompes kabbi. 
Sengko, PANGERAN, la ngoca. 

13 Sengko ce terrona makompola Tang 
ommat akantha oreng se makompol hasel 
tanana. Tape Tang ommat akantha bungkana 
anggur ban bungkana ara se ta abuwa, 

ngedine reng-oreng manca dhateng ngobasae 
nagarana reng-oreng jareya. Sengko, 
PANGERAN, la ngoca." 

14"Arapa sengko ban bana me padha 
neng-enneng?" cana ommadda Allah. "Mara 
abareng ngongse ka kottha se abinteng, me 
olle padha mate e dhissa. GUSTE Allahna 
sengko ban bana la motossagi ja sengko ban 
bana kodu padha mate; PANGERAN apareng 
racon se kodu eenom sengko ban bana se la 
padha dusa ka Salerana. 

l5Tadha gunana bana ngarep 
kataremtemman ban masa se epabarasa, 
sabab se badha pera kakerrasan. 

16 Moso la badha e kottha Dan; sowarana 
jaranna la ekaedhing dha enna. Sanagara 
padha katakoan. Moso dhateng maancora 
nagara reya, bariya keya tha-kotthana ban 
reng-orengnga kabbi." 

17 "Abas!" dhabuna PANGERAN. "Sateya 
Sengko madhateng lar-olar ka nga- 
tengngaanna bana, olar se mandi opassa, se 
ta ekenneng duwai." 

18 Tang ate ce sossana, ngennessa ta 
ekenneng tambai rassana. 

19 Edhingngagi! E man-dhimman e nagara 
reya sengko ngedhing cerrengnga tang 
bangsa se nanges padha atanya, "Apa 
PANGERAN tadha e Siyon pole sateya? 
badha e dhimma banengan ratona?" Saodda 

bana me nyakee Tang ate asojud ka ba-diba 
nyemba ka ca-arca se tadha gunana?" 

20 Ommat Israil aera, "Mosem nemor la 
lebat, mosem anye la mare tape sengko ban 
bana gi ta salamet keya." 

21 Tang ate remmok marga tang bangsa sake 
sara; sengko ngalengsang ban nanges polana 
sossa. 

22 Apa banengan sababba, me sampe sateya 
tang bangsa gi ta gellem baras? Apa tadha 
dokter e Gileyad ban tadha tamba e jadhiya? 

l Gu ta ce nyamanna ja sakenga tang 

cethak possa ban aeng akantha somor, 
ban tang mata akantha pancoran se agili 
terros! Tanto sengko seyang malem bisa 
nanges terros, nangese reng-oreng tang 
bangsa se epatee moso. 

2Ja sakenga e ra-ara sengko nemmo 
kennengngan se ekenneng gabay 
pangenebban monggu ka oreng se badha e 
dhalem parjalanan, sengko tanto buru dha 
essa, ajauwi tang bangsa jareya. Reng-oreng 
jareya kabbi kiyanat, kompolanna reng-oreng 
se ta esto atena, 

3 se to-sabakto bisa lecek cacana. Sanagara 
reya barang se teppa tadha kennengnganna, 
sabaligga sabarang se ta jujur neggu kobasa. 
PANGERAN adhabu, "Tang ommat ngalakone 
kajahadan tadha ambuna, ban ta endha 
ngakone Sengko menangka Allahna." 

maske taretan tonggal ebu tonggal eppa ta 
ekenneng parcaja keya. Sabab reng-oreng 
jareya bi Yakub tadha bidana, padha 

saleng tepo sataretanan. Oreng ajalan 
man-dhaemman abirbir petenna ta parduli se 
epetenna jareya kancana. 

> Kabbi padha saleng tepo, tadha se jujur 
cacana. Colona la biyasa lecegan, ta endha 
ngonduri dusana. Mare kakejjemman se 
settong nyosol settonganna, mare panepowan 
se settong epaterros ban settonganna, se 
kantha jareya tadha ambuna; reng-oreng 
jareya ta endha narema PANGERAN. 

6 (9:5) 

7 Daddi PANGERAN Se Mahakobasa adhabu, 
"Akantha emmas bi Sengko Tang ommat eoji, 
sopaja padhaa daddi morne. Epabarammaa 
pole bi Sengko Tang ommat reya, se la 
ngalakone kajahadan sabannyana rowa? 

8 Cacana reng-oreng jareya ce babajana, 
bisa madhateng pate akantha pana se badha 
raconna. Sabarang ocana lecek kabbi. Cacana 
manes ngapencot ate, tape sanyatana ajiraa 
oreng. 

? Masa bangsa se kantha jareya bi Sengko ta 
epadhatengngana okoman se sabandhing ban 
kasalaanna? Sengko madhatengnga babales 
ka reng-oreng jareya; Sengko, PANGERAN, la 
ngoca!" 

10 Sengko, Yeremiya, ngoca, "Sengko 


nanges sambi sossa polana tana e talon, 
nong-gunong ban e ra-ara padha kerreng 
sarta ta tao elebadi manossa. Monyena sape 
ban dumba la ta tao ekaedhing pole, no-mano 
sarta ban-keban laenna padha buru tadha 
karena." 

11 PANGERAN adhabu, "Yerusalim bi Sengko 
epadaddiya jur-gujuran, kennengnganna 
pangetegganna pate alas. Tha-kottha Yehuda 
bakal daddiya seppe ban ta ekennengnge 
oreng pole." 

12 Sengko atanya, "GUSTE, aponapa 
nagara kadhinto me ediggal daddi tana 
kajal sareng kerreng akadi ra-ara kantos 
ta elebadi oreng? Ponapa badha oreng se 
cokop penter kaangguy ngarte parkara 
kadhinto sadaja? Pasera se ampon eparenge 
oneng sareng Junandalem, sopaja oreng 
gapaneka kengenga materros ka reng-oreng 
laennepon?" 

13 PANGERAN adhabu, "Mangkana epakantha 
jareya polana Tang ommat la eberri 
pangajaran bi Sengko, tape sakabbinna 
pangajaran jareya la ta eparduli pole bi 
reng-oreng jareya. Tang ommat jareya ta 
taat ka Sengko, ban ta endha atoro ka Tang 
parenta. 

14 Reng-oreng jareya cengkal sarta nyemba 
ka la-brahala Baal akantha se eajarragi 
bangatowana. 

15 Daddi, mara edhingngagi apa se 
ejalannagiya bi Sengko, PANGERAN Se 
Mahakobasa, Allahna Israil: Tang ommat 
bi Sengko eberriana tamennan se pae 
menangka kakanna ban racon menangka 
nom-enomanna. 

16 Reng-oreng jareya bi Sengko epacar- 
mencar ka antarana sa-bangsa se gi ta 
ekennal bi reng-oreng jareya otabana bi 
bangatowana. Sengko terrosa ngerem tantara 
se maancora Tang ommat jareya sampe 
tadha karena sakale." 

17 PANGERAN Se Mahakobasa adhabu ka 
ommadda, "Tetene badha apa e nagara reya, 
pas duli ngolok tokang tanges. Soro dhateng 
duliyan, soro anyanye lagu kasossaan." 

18 Oreng Yehuda ngoca, "Duli reng-oreng 
jareya soro anyanyeyagi nyanyeyan tanges 
ban kasossaan, sopaja pepena sengko ban 
bana bacca egilii aeng mata." 

19E Siyon badha sowarana oreng nanges 
ngoca kantha reya, "Sengko ban bana 
mate kabbi sarta epamalo parana. Sengko 
ban bana kodu ondur dhari nagara reya, 
ko-bengkona sengko ban bana padha ancor 
tadha karena." 

20 Sengko ngoca, "Edhingngagi bu-dhabuna 
PANGERAN, he, reng-oreng babinean! Ana 
babineanna bana padha ajari nyanyeyan 
tangesan, ca-kancana ajari nyanyeyan 
kasossaan. 

ka dhalem karaton; nyangkarem na-kana e 
rong-lorong ban ngangodhadan e lon-alon. 

22 Mayyit ajalamperran e man-dhimman 
akantha bu-rombu e tana; padha ban gandum 
se eketthok pas edina ban ta epakompol pole. 
Jareya dhabuna PANGERAN se kodu epanapa 
bi sengko." 

23 PANGERAN adhabu, "Oreng penter ta 
olle ngambuwagi kabicaksanaanna, oreng se 
kowat ta olle ngambuwagi kakowadanna ban 
oreng sogi ta olle ngambuwagi kasogiyanna. 

24 Mon badha barang se eedirragiya oreng, 
se kodu ekabunga polana kennal ban ngarte 
ka Sengko; polana oreng jareya tao ja Sengko 
taresna salanjangnga ban Sengko masegek 
hokom ban kaadilan e dunnya. Jareya kabbi 
masenneng Tang ate. Sengko, PANGERAN, se 
ngoca kantha jareya." 

25 PANGERAN adhabu, "Bakal dhapaa 
baktona Sengko ngokoma oreng Messer, 
Yehuda, Edom, Amon, Moab ban reng-oreng 
se abengko e ra-ara se obuna eketthok 
epapandha. Reng-oreng jareya kabbi esonnat 
akantha oreng Israil, tape tengkana reng- 
oreng jareya ban bariya keya reng-oreng 
Israil padha ban oreng se ta asonnat, sabab 
reng-oreng jareya ta taat ka parjanjiyan se 
elambangngagi bi sonnat jareya." 

26 (9:25) 

10 t Ommat Israil, mara edhingngagi 


pessenna PANGERAN ka bana. 

2 PANGERAN adhabu kantha reya, "Ja toro 
kabiyasaanna sa-bangsa laen, ban ja tako 
mon nangalee dha-tandha e langnge se 
ekatakoe sa-bangsa jareya. 

3 Adadda sa-bangsa jareya tadha gunana 
sakale. Dha-adhana moger kajuwan e alas, 
pas nyoro tokang agabay arcana brahala 
dhari kaju jareya. 

4Saellana jareya arca jareya pas erengga 
bi emmas ban salaka, se epacekka bi pako 
sopaja ta gaggara. 

>Ca-arcana brahala jareya akantha reng- 
orengan e kebbun temon. Ta bisa acaca, ta 
bisa atengka, kodu eosong. Ja tako ka jareya, 
sabab ca-arca jareya ta bisa macalaka bana, 
ban ta bisa nolong bana." 

6 Guste PANGERAN se molja, Junandalem 
tadha bandhinganna asmana J unandalem 
agung sareng kobasa. 

7 Ba pasera se ta poron abakte ka 
Junandalem, ratona sadajana bangsa? 
Junandalem pajat patot esemba. Dhari 
sadajana se penter e antarana sa-bangsa 
ban dhari sadajana to-ratona, tadha settonga 
se ekennenga papadha sareng J unandalem, 
Guste. 

8 Budhu sareng gendheng reng-oreng 
gapaneka sadajana sabab dibana namong 

dhari kaju, ta oneng ngajarragi barang se 
aguna. 

3 Arcana ekolee salaka sareng emmas se 
epadhateng dhari Spanyol sareng kottha Ufas, 
sadaja hasella lalakonna para seniman sareng 
tokang emmas. Kalambina dhari kaen bungo 
terrong towa sareng bungo terrong ngodha, 
se ebadhi sareng ahli tennon epacesaena. 

10 Namong Junandalem, GUSTE, Allah 
se lerres, Allah se apareng odhi, rato se 
langgeng. Manabi Junandalem duka, bume 
gundhek, manabi Junandalem bendu, 
sa-bangsa ta kellar. 

11 (Bana, he, ommat, kodu malae reng-oreng 
jareya jaba-dibana se ta nyeptaagi langnge 
ban bume jareya bakal epatompessa, bakal 
mosnaa dhari attassa bume.) 

12 Kalaban kobasana PANGERAN abadhi 
bume, kalaban hekmadda abadhi dunnya, 
kalaban akkal buddina ngampar langnge. 

13 Pera kalaban dhabuna aeng agarudhu 
dhari attas langnge. Ondhem epadhateng 
dhari co-koncona bume. Dhap-keddhap 
epagalirap e dhalemma ojan, angen 
epadhateng dhari panyempennanna. 

14 Nangalee jareya kabbi manossa laju 
apangrasa, ja abana budhu ban ta andhi 
pangarteyan. Kang-tokang emmas kaelangan 
mowana sabab arca brahala gabayanna palsu 
ban ta anyaba. 

15 Ca-arca brahala jareya tadha argana, 


patot eya-seya. Mon la napa baktona kabbi 
tanto padha ancor ban mosna. 

16 Allahna Yakub ta akantha la-brahala 
jareya; sabab Allah jareya se nyeptaagi 
sabarang se badha reya. Asmana iya reya 
PANGERAN Se Mahakobasa; se mele Israil 
epadaddi ommadda. 

17 Reng-oreng Yerusalim, bana la ekeppong! 
Daddi mara akes-rengkes! 

18 Sateya bi PANGERAN bangsa Yehuda bakal 
epelpallagiya kabbi ka tana pambuwangan; 
bana bakal epaancora epatadhaa karena. 
Jareya dhabuna PANGERAN. 

19 Reng-oreng Yerusalim aera, "Sengko loka 
ce rajana ban ta bisa baras. Lamba cana 
sengko me kellara nanggung kasangsaraan 
reya, marena enja. 

20 Tang kemah rosak, talena pegga kabbi. 
Tadha pole se maddeggagiya ban se 
masangngagiya en-kaenna, sabab tang ana 
la padha ondur kabbi." 

21 Sengko nyaot, "Para pamimpinna sengko 
ban bana reya budhu; ta endha nyoon petodu 
ka PANGERAN, daddi kabbi padha ta ahasel; 
sengko ban bana car-kalacer sa-tapesa 
san-kassannadgi. 

22 Edhingngagi! Badha kabar ja badha 
settong bangsa e dhaja se madhateng 
baridhu. Tantarana arosaga tha-kottha Yehuda 
sampe daddi seppe ban ta ekennengnge 

oreng, sarta daddi kennengnganna 


pangetegganna te-pate alas." 

23GUSTE, abdidalem oneng tadha oreng 
settonga se kobasa nantowagi papasthenna 
abana otabana ngator jalanna odhina. 

24 Ngereng ajar abdidalem, GUSTE, namong 
ja ke-sake pokolanna. Jugan ja okom 
abdidalem manabi Junandalem duka, sabab 
tanto abdidalem mate sadajana. 

2> Pangalowa babendunnepon Junandalem ka 
sa-bangsa se ta poron ngakone Junandalem 
sareng ta poron abakte ka Junandalem. 
Sabab sa-bangsa gapaneka matee ommadda 
Junandalem kantos tadha karena sareng 
maancor nagarana abdidalem sadaja. 

1 1 ! PANGERAN adhabu ka sengko, 

2 "Tetene rat-saradda Tang parjanjiyan 
bi Tang ommat reya. Kabala ka oreng Yehuda 
ban pandhudhu Yerusalim ja 

3 Sengko, PANGERAN, Allahna Israil abasto 
sapaa bai se ta atoro ka rat-saradda Tang 
parjanjiyan jareya. 

4 Parjanjiyan jareya bi Sengko la epabadha 
ban bangatowana reng-oreng jareya e 
bakto para bangatowa jareya bi Sengko 
egiba kalowar dhari Messer, nagara se 
padha ban naraka monggu ka reng-oreng 
jareya. Bangatowana oreng Yehuda ban 
oreng Yerusalim jareya bi Sengko esoro taat 
ka Sengko ban ajalannagi sabarang se la 
eparentaagi bi Sengko. Sengko la ngoca ka 

oreng Yehuda ban pandhudhu Yerusalim, ja 


mon Tang oca etoro, reng-oreng jareya bakal 
daddiya Tang ommat ban Sengko daddiya 
Allahna. 

> Mon reng-oreng Yehuda ban Yerusalim 
ajalannagi jareya kabbi, Sengko neptebbana 
Tang janji ka bangatowana reng-oreng 
jareya, iya reya nagara se landhu ban mamor 
se sateya ekennengnge reng-oreng jareya, 
bi Sengko ebagiya ka reng-oreng jareya." 
Sengko nyaot, "Sae, GUSTE." 

6 PANGERAN laju adhabu ka sengko, "Kassa 
bana entar ka tha-kottha e Yehuda ban 
ka rong-lorong e Yerusalim. Panapa Tang 
pessen reya ka reng-oreng e jadhiya. Soro 
reng-oreng jareya ngestowagi ban atoro ka 
rat-saradda Tang parjanjiyan. 

7E bakto Sengko ngeba bangatowana 
reng-oreng jareya kalowar dhari Messer, 
Sengko maenga epaterrang ka reng-oreng 
jareya sopaja padhaa taat ka Sengko. Sampe 
sateya Sengko gi paggun maenga Tang 
ommat ka parkara jareya, 

8 ban nyoro sopaja reng-oreng jareya taat 
ka Tang parjanjiyan, tape reng-oreng reya ta 
endha ngedhingngagi ban ta endha atoro. 
La-mala paggun terros cengkal ban jahat 
akantha lambana. Daddi sakabbinna okoman 
se kasebbut e dhalem parjanjiyan jareya bi 
Sengko etebaagi ka reng-oreng jareya." 

2 PANGERAN pas adhabu pole ka sengko, 


"Oreng Yehuda ban pandhudhu Yerusalim 
sakongkel alaban ka Sengko. 

10 Reng-oreng jareya la agabay dusa akantha 
se elakone bangatowana se ta endha taat 
ka Sengko; reng-oreng Israil ban Yehuda 
nyemba lah-illah laen, mongkore parjanjiyan 
se epabadha Sengko bi para bangatowana. 

11 Daddi Sengko, PANGERAN, aberri 
parengeddan ja Sengko madhatengnga balai 
ka reng-oreng jareya, ban reng-oreng jareya 
ta ngenneng buru dhari balai jareya. Mon 
reng-oreng jareya aera menta tolong ka 
Sengko, Sengko ta ngedhingngagiya. 

12 Reng-oreng Yehuda ban Yerusalim pas 
menta tolong ka lah-illah laen se esemba 
abana kalaban ngeba tor-ator kurban. 
Lah-illah jareya ta kera bisa masalamet 
reng-oreng jareya e bakto balai jareya 
dhateng. 

13 Lah-illahna oreng Yehuda ce bannyana, 
padha ban bannyana tha-kotthana. Oreng 
Yerusalim maddek mezba se bannyana padha 
ban bannyana lan-jalan e kottha Yerusalim, 
parlo egabay kennengnganna ngeba kurban 
ka diba Baal. 

14 Daddi, Yeremiya, bana ja adua'agi 
reng-oreng jareya otabana menta tolong ka 
Sengko sopaja Sengko nolonga reng-oreng 
jareya! Mon reng-oreng jareya nemmo 

kasossaan sarta pas menta tolong ka Sengko, 


bi Sengko ta eedhingngagiya." 

15 PANGERAN adhabu, "Tang ommat se 
ekataresnae Sengko la ngalakone lalakon 
se jahat, daddi ta andhi ha pole enneng 
e Tang Padalemman. Reng-oreng jareya 
nyangka bisaa nolak balai mon aji-janji sarta 
ngatorragi kurban keban. Apa kalaban cara 
se kantha jareya reng-oreng jareya bisa 
senneng? 

16 Reng-oreng jareya bi Sengko tao enyamae 
bungkana jaitun se rampa se buwana lebba 
bagus. Tape sateya kalaban sowara se 
agarudhu akantha galudhuk un-dhaunna bi 
Sengko eobbara ban ca-rancana epotella 
kabbi. 

17 Sengko se maddek Israil ban Yehuda, 
Sengko, PANGERAN Se Mahakobasa. Tape 
sateya Sengko la andhi sajja madhatengnga 
balai ka se dhadhuwa jareya. Reng-oreng 
jareya dibi se daddi lantaranna, sabab 
ngalakone kajahadan, iya reya ngeba kurban 
ka Baal sampe Sengko peggel." 

18 PANGERAN apareng oneng ka sengko 
parkara sajja jahadda tang so-moso ka 
sengko. 

19Sengko akantha dumba se ta andhi 
panyangka ja egibaa ka pajagalan. Sengko 
ta tao ja sengko dibi se daddi tojjuwanna 
reng-oreng jareya e dhalem sajjana se 
jahat. Ocana reng-oreng jareya, "Mara poger 

kajuwan reya pongpong gi bisa ngasellagi 
buwa; patadha, me olle ta ekaengae oreng 
pole." 

20 Sengko laju adua, "Adhu, GUSTE Se 
Mahakobasa, Junandalem hakim se adil; 
Junandalem se ngoji pekkeran sareng atena 
oreng. Parkara abdidalem kadhinto sareng 
abdidalem epassraagiya ka Junandalem. Moga 
abdidalem kengenga nengale Junandalem 
malessagi lalakonna reng-oreng gapaneka." 

21 Reng-oreng kottha Anatot ngarep matena 
sengko. Cana reng-oreng jareya, "Mon 
sampeyan gi terros akotbah parkara sen- 
pessenna PANGERAN, sampeyan epateyana 
bi kaula." 

22 Daddi PANGERAN Se Mahakobasa adhabu, 
"Reng-oreng jareya bi Sengko eokoma! 
Ngangodhadanna bakal mateya e dhalem 
paperrangan, na-kanana bakal mateya 
kalaparan. 

23 Sengko Ia nantowagi baktona bila se 
madhatengnga balai ka bangsa Anatot jareya; 
mon baktona okoman jareya la napa, ta kera 
badha oreng settonga se lopot." 

1 2 l Manabi abdidalem aparkara sareng 

Junandalem, GUSTE, tanto J unandalem 
kabukte lerres. Namong abdidalem terro 
jugan atanyaa ka Junandalem parkara 
kaadilan: Aponapa oreng jahat me mamor? 
Aponapa me oreng se ta jujur se la-mala 
ahasel? 


Yeremia 12.217 4 
2 Reng-oreng gapaneka sareng Junandalem 


etamen epakadi bu-tombuwan, kantos 
aramo, tombu, sareng abuwa. Reng-oreng 
gapaneka ros-terrosan acaca se sae parkara 
Junandalem, namong e dhalem atena 
sanyatana ta parduli ka Junandalem. 

3 Namong Junandalem, GUSTE, Junandalem 
ngagali ka abdidalem, J unandalem ngagali 
ponapa se elakone abdidalem, sareng 
ngagali kadi ponapa parasaan abdidalem 
ka Junandalem. Giring reng-oreng jahat 
gapaneka kalowar, bakta ka pajagalan pakadi 
dumba; jaga pakantos napa baktona se 
esambelliya. 

4 Kantos bilaepon nagara kadhinto se gi 
pagguna kerreng, sareng rebbana e teggal 
paggun elop? Mano sareng keban laenna mate 
lantaran kajahadanna bangsa abdidalem, 
bangsa se ngoca, "Allah ta kera ngoladi ka 
tengkana sengko ban bana." 
> PANGERAN adhabu, "Yeremiya, mon bana 
la lesso abalaban ban manossa, baramma se 
bisaa bana abalaban ban jaran? Mon e tana se 
aman bana katakoan, barammaa bana mon 
badha e alas e penggirra Songay Yordan? 

6 Bana ekiyanadi la-mala bi la-balana bana 
dibi, se padha noro nyerrang bana kabbi. Ja 
parcaja ka reng-oreng jareya, maske cacana 
manes." 

T PANGERAN adhabu, "Tang kennengngan bi 
Sengko la ta eparduli, Tang nagara bi Sengko 

la eonduri, ban ommat Tang kakase bi Sengko 


la epassraagi ka tanangnga so-mosona. 

8 Ommat Tang peleyan alaban ka Sengko; 
akantha macan e alas reng-oreng jareya 
agaung ka Sengko. Daddi Sengko baji ka 
reng-oreng jareya. 

3? Reng-oreng jareya akantha mano se 
eserrang ellang dhari kangan kacer, dhari 
adha budhi. Olok sakabbinna burun alas me 
olle noro matadha reng-oreng jareya. 

10 Bannya pangobasa manca marosak 
Tang kebbun anggur ban nyek-ngenyek 
Tang gal-teggal. Tang nagara se bagus bi 
reng-oreng jareya eoba epadaddi ra-ara se 
seppe. 

1l Ongguwan, Sengko nangalee Tang 
nagara epadaddi kennengngan se seppe se 
mangennes ate; kabbi ta karabat, tadha se 
ngoros. 

12 Dhari penggirra sagara beddhi e 
pagunongan reng-oreng dhateng arampoga. 
Sengko madhateng paperrangan maancora 
saantero nagara, sampe tadha oreng settonga 
se bisa odhi taremtem. 

13Tang ommat nabur bigina gandum, tape 
se epolong dhuri; alako berra tape tadha 
ollena pa-apa. Sengko talebat peggella daddi 
men-tamennanna tadha hasella." 

14 PANGERAN adhabu, "Reya Tang pessen 
ka ra-nagara tatanggana Israil se marosak 
nagara se bi Sengko la ebagi ka Tang 

ommat Israil. Reng-oreng jahat rowa bi 


Sengko epakalowara dhari ra-nagarana, 
epakanthaa men-tamennan se edabu dhari 
tana, ban Yehuda bi Sengko epaburuwa dhari 
pergemmanna tanangnga reng-oreng jareya. 

15 Tape saellana epakalowar, bi Sengko 
reng-oreng jareya ekaneserrana pole; 
saneyap bangsa bi Sengko egibaa abali ka 
nagarana dibi. 

16 Mon reng-oreng jareya kalaban gu-onggu 
ate endha narema agamana Tang ommat 
ban endha asompa kalaban, Bit asmana 
ngoca ALLAH se odhi, akantha lambana 
mon reng-oreng jareya ngajari Tang ommat 
asompa bit nyamana Baal reng-oreng jareya 
bi Sengko epamasoa bagiyanna Tang ommat 
keya ban epamamora. 

17 Tape bangsa se ta endha atoro ka Sengko, 
bi Sengko edabua epakanthaa men-tamennan 
ban epatompessa tadha karena. Sengko, 
PANGERAN, la ngoca." 

13 1 PANGERAN makon sengko entar 

melle sarong se pandha dhari linen, 
pas epakon angguy, tape sarong jareya ta 
eparengngagi cabbur ka aeng. 

2 Daddi sengko entar melle sarong jareya, 
laju eangguy. 

3 Saellana jareya PANGERAN adhabu pole ka 
sengko, dhabuna, 

4 "Kassa bana entar ka Songay Efrat, errep 
sarong se pandha jareya e ke-lekkena bato." 

> Daddi menorot papakonna PANGERAN 


jareya sengko pas mangkat; sarong jareya bi 
sengko laju eerrep e seddina Songay Efrat. 
6Ta saapa abidda dhari jareya, bi PANGERAN 
sengko epakon entar pole ka Songay Efrat 
epakon ngala sarong se pandha rowa. 

7 Daddi sengko pas mangkat, pas makalowar 
sarong gella dhari pangerrebbanna. O-tao 
sarong jareya etemmo la alpo, ta ekenneng 
angguy pole. 

8 PANGERAN laju adhabu pole ka sengko 
dhabuna, 

3"Kantha jareya carana Sengko ngokoma 
oreng Yehuda ban Yerusalim. Bi Sengko 
kaangkowanna se lowar biyasa jareya 
epaancora. 

10 Bangsa se jahat jareya ce cengkalla ban 
ta endha atoro ka Sengko. Padha nyemba 
ban abakte ka lah-illah laen. Lantaran jareya 
reng-oreng buru bakal daddiya akantha 
sarong se pandha se tadha gunana jareya. 

ll Akantha sarong pandha se etalee 
epaserret ka tengngana oreng se ngangguy, 
bariya keya Sengko andhi maksod sopaja 
ommat Israil ban Yehuda cekka rapet ka 
Sengko, sopaja reng-oreng jareya daddiya 
Tang ommat se andaddiyagi Tang nyama 
pas emoljaagi ban ehormadi oreng. Tape 
reng-oreng jareya ta endha atoro ka Sengko." 

12 GUSTE Allah adhabu ka sengko, 
"Yeremiya, kabala ka oreng Israil ja saneyap 

guce baddhana anggur kodu eessee anggur 


sampe possa. Mon reng-oreng jareya nyaot, 
Masa kaula ta oneng ja guce masthe eessee 
anggur epapossa? 

13 Bana ngoca ka reng-oreng jareya ja 
reng-oreng sanagara reya, to-rato toronanna 
Daud, para imam, para nabbi ban sakabbinna 
oreng Yerusalim bi Sengko eesseyana anggur 
epapossaa sampe mabu kabbi. 

14 Saellana jareya reng-oreng jareya bi 
Sengko epasalenga bentor epakanthaa guce. 
Towa ngodha epapadhaa, ta ekaneserrana. 
Kabbi epamateya, bi Sengko tadha se 
ekaneserrana otaba ekabellasana. Sengko, 
PANGERAN, la ngoca." 

15 Ommat Israil, PANGERAN la adhabu! Ja 
ko-angko, edhingngagi dhabuna! 

16 GUSTE Allahna bana kodu eagungngagi 
sabellunna Salerana madhateng papetteng, 
ban sokona bana tatandhung e pagunongan, 
sabellunna tera se erep-arep bana eoba 
epadaddi petteng calemodan. 

17 Mon bana ta endha ngedhingngagi 
sengko nangesa ta asa-kasaa, nangesa 
epangennessa, polana kaangkowanna bana 
jareya. Tang aeng mata tanto ngemmeng 
sabab ommadda PANGERAN eangko egabay 
tawanan. 

18 PANGERAN adhabu ka sengko, "Rato ban 
ebuna rowa soro toron dhari tahtana, sabab 

makothana se bagus rowa la gaggar dhari 


cethagga. 

19Tha-kottha Yehuda e bagiyan lao 
parappana ekeppong, ban tadha oreng se 
bisaa narabas keppongan jareya. Reng-oreng 
Yehuda kabbi la eangko ka pambuwangan." 

20 PANGERAN adhabu ka pandhudhu 
Yerusalim, "Yerusalim, abassagi! So-mosona 
bana teppana dhateng dhari dhaja! Kemma 
reng-oreng se kodu eaobi bana ban se talebat 
egul-agullagi bana? 

21 Ngocaa apa bana mon reng-oreng se 
bi bana esanggu kanca o-tao makala sarta 
ngobasae bana? Tanto bana arassa sake 
akantha babine se rembia. 

22 Olle daddi bana atanya arapa jareya kabbi 
me teba ka bana, arapa angguyya bana me 
esebbit ban bana eparkosa. Jareya kabbi 
polana dusana bana talebat rajana. 

23 Ba bisaa oreng se kolena celleng ngoba 
barnana kolena jareya, otabana macan 
maelang lang-bellingnga? Tanto enja! Bariya 
keya bana se biyasa alako juba ta kera bisa 
alako bagus. 

24 Bi Sengko bana epacar-kalacera akantha 
sekkem se ekebbat angen dhari sagara 
beddhi. 

25] areya se bakal tebaa ka bana se la 
etantowagi bi Sengko polana bana la loppa ka 
Sengko, ban parcaja ka lah-illah palsu. 

26 Sengko dibi se nyebbida angguyya bana, 


edhandhana sampe bana abangkang ban 
malo. 

27 Sengko la nangalee bana ngalakone 
sabarang se ekabajii Sengko. Sengko la 
nangalee bana nyerser lah-illah laen e gumo 
ban e teggal, akantha lalake se gila ka binena 
oreng laen otabana akantha jaran lake se 
barai ka jaran babine. Pandhudhu Yerusalim, 
palang bana! Bila bana se bebasa dhari 
sakabbinna kajahadan?" 

14 1 PANGERAN adhabu kantha reya ka 

sengko parkara mosem nemor se ce 
kerrengnga, 

2 "Yehuda sossa atena, tha-kotthana para 
mateya. Reng-orengnga tedhung e tana 
sambi aserrowan. Yerusalim rat-tharadan 
menta bantowan. 

3 Barengnga reng-oreng sogi padha esoro 
nyare aeng san-kassannagi; mor-somor kabbi 
eentare, tape aengnga kabbi padha kerreng. 
Gendhi se egiba abali padha kosong kabbi. 
Kalaban ate mangmang ban potos pangarep, 
reng-oreng jareya notobi mowana polana 
todhus. 

4Tadha ojan toron ban tana kerreng 
ka-maroka, reng-oreng tane notobi mowana 
polana astaba. 

> Rebba padha ta tombu, daddi korbina 
manjangan padha ondur. Budhuna se gi buru 
lahir edina e ra-ara se tadha rebbana. 

6E koncona gunong hemar alas jeng- 


manjeng malolo, matana orem polana nyare 
rebba ta nemmo; nyabana nga-engngaan 
akantha pate alas. 

"Tang ommat aserro, ocana, GUSTE, 
sanare abdidalem bannya dusa, kasokana 
Junandalem apareng partolongan menorot 
janji se edhabuwagi Junandalem. Abdidalem 
sadaja li-baliyan adinggallagi J unandalem; 
lerres, abdidalem padha dusa ka J unandalem. 

8 Namong Junandalem settong 
pangarebbannepon Israil, se masalamet 
abdidalem sadaja dhari balai. Namong, 
aponapa J unandalem me akadi oreng manca 
e nagara paneka, akadi mosafir se nyepper 
namong samalem, saamponna laju meyos 
pole? 

3 Aponapa Junandalem me akadi oreng 
se bingong, akadi pahlawan se ta sanggup 
atatolong? Namong, tantoepon Junandalem 
badha e nga-tengngaanna abdidalem sadaja, 
GUSTE! Abdidalem ommattepon J unandalem 
sadaja, ja dinggallagi, Guste!" 

10 Parkara bangsa jareya PANGERAN adhabu, 
"Sengko ta lebur ka reng-oreng jareya se 
seggut buru ondur dhari Sengko ban ta 
bisa ngobasae abana. Sengko ta loppaa 
ka kasalaanna reng-oreng jareya, Sengko 
ngokoma reng-oreng jareya polana dusana." 

menta ka Sengko sopaja Sengko nolonga 
reng-oreng jareya. 

12 Maske reng-oreng jareya apowasa, 
Sengko ta ngedhingngagiya serrona se menta 
tolong; ban maske reng-oreng jareya ngeba 
kurban obbaran ban kurban gandum ka 
Sengko, Sengko ta kera lebur ka reng-oreng 
jareya. Sabaligga, reng-oreng jareya bi 
Sengko epatompessa bi perrang, kalaparan, 
ban wabah panyaket." 

13 Sengko laju mator, "Adhu GUSTE Allah 
Se Mahatenggi, Junandalem ngagali bi-nabbi 
ampon abala ka rayat ja tadhaa paperrangan 
otaba kalaparan pole, sabab Junandalem 
ampon ajanji manabi e nagara kadhinto bakal 
taremtemma terros." 

14 Tape PANGERAN adhabu, "Bi-nabbi jareya 
ngeba kabar lecek kalaban ngangguy Tang 
nyama; Sengko ta ngotos reng-oreng jareya, 
bariya keya Sengko ta aberri parenta otabana 
acaca ka reng-oreng jareya. Sakabbinna 
pangatonan se ecaretaagi banne dhari Sengko 
asalla; reng-oreng jareya ngocaagi ramalan 
se tadha gunana, ramalan gabayanna dibi. 

1> Bi-nabbi jareya ngoca kalaban ngangguy 
Tang nyama ja e nagara reya bakal tadhaa 
perrang otabana kalaparan, mangkana 
Sengko ta nyoro reng-oreng jareya ngoca 
kantha jareya. Sengko, PANGERAN, malaana 
ka bana, Yeremiya, epabarammaa bi 

Reng-oreng jareya bi Sengko epamateya ban 
perrang sarta kalaparan. 

16 Reng-oreng se narema ramalanna 
bi-nabbi jareya bi Sengko epateyana keya 
kalaban cara se kantha jareya keya. Mayyidda 
reng-oreng jareya bakal epelpallagiya ka 
rong-lorong e Yerusalim ta kalaban badha 
oreng se ngoburragiya. Daddi reng-oreng 
jareya ban ana binena bakal kanthaa jareya. 
Dina reng-oreng jareya me apangrasa apa 
ollena kajahadanna." 

17 PANGERAN ngotos sengko notorragi 
kasossaanna sengko ka ommadda. Sengko 
kodu ngoca kantha reya, "Dina sengko nanges 
tadha ambuna, seyang malem ngalocor aeng 
mata. Sabab tang bangsa loka ce rajana, ban 
ce nyangsarana. 

18 Mon sengko entar ka teggal, sengko 
nangale yit-mayyit kurbanna perrang. 

E dhalem kottha sengko nangalee 
kasangsaraan, reng-oreng para mateya 
kalaparan. Nabbi ban imam ajalannagi 
kawajibanna, tape ta ngarte apa se elakone 
jareya." 

19 Guste PANGERAN, ponapa Junandalem 
ta kasokan ongguwan ka Yehuda? Ponapa 
Junandalem baji onggu ka Siyon paneka? 
Aponapa Junandalem me mokol abdidalem 
sadaja me ce kajana kantos abdidalem ta 
bisa baras pole saterrossa? Parcoma saos 

tadha gunana aehteyar terro barasa, sabab 
se badha namong kakerrasan. 

20 GUSTE, abdidalem sadaja dusa ka 
Junandalem. Abdidalem sadaja ngakone 
dusa abdidalem dibi sareng dusaepon para 
bangatowa sadajana. 

21l Kaemodi janji se edhabuwagi 
Junandalem, abdidalem sadaja ja ya- 
seya; parjanjiyannepon Junandalem sareng 
abdidalem sadaja ja paburung. Yerusalim 
kennengnganna tahtaepon Junandalem se 
molja, ja ya-seya, GUSTE. 

22 Ba-dibana sa-bangsa ta oneng matoron 
ojan ka bume. Langnge jugan ta oneng 
matoron ojan kalaban kobasana dibi. 
Namong J unandalem pangarebban abdidalem 
sadajana. Junandalem se madaddi 
sadajaepon gapaneka. 

15 1 PANGERAN adhabu ka sengko, 

"Sengko ta neserra ka bangsa reya, 
maske Mosa ban Samuwel manjeng e 
dhinna sakale kaangguy mentaagi ka Sengko 
sopaja Sengko bellasa ka reng-oreng jareya. 
Soro ondur bangsa jareya, Sengko ta terro 
nangaleyana pole! 

2 Mon reng-oreng jareya atanya ka bana 
kodu ondur dha emma, saodi kantha reya, 
PANGERAN adhabu, se la eteptebbagi mateya 
polana sake dina me olle mate polana 
panyaket. Se etantowagi mateya e dhalem 

perrang. Se etantowagi mateya polana lapar 
dina me olle mate polana kalaparan! Se 
eteptebbagi etawana mosona dina me olle 
etawan! 

3 Sengko, PANGERAN, la nantowagi okoman 
se nakoe pa macem kodu teba ka reng-oreng 
jareya: reng-oreng jareya bakal mateya e 
dhalem paperrangan, mayyidda bakal eereda 
pate, ekakana mano, ban epatadhaa bi burun 
alas. 

4Sa-bangsa e dunnya bi Sengko 
epamarengesa atena nangalee reng-oreng 
jareya. Sengko nebaagi jareya kabbi polana 
tengkana Manasye anana Hizkiya e Yerusalim 
e bakto daddi rato Yehuda." 

> PANGERAN adhabu, "He pandhudhu 
Yerusalim, sapa se neserra ka bana? Sapa se 
noroa sossa polana bana se sossa? Sapa se 
nyepperra pera parlo atanyaa kabadhaanna 
bana? 

6 Bana nolak ban ondur dhari Sengko, daddi 
Sengko ngangka Tang tanang ngancora bana, 
sabab Sengko la busen ngampet peggella ate 
reya. 

7E saneyap kottha e nagara reya bi Sengko 
bana ebuwanga epakanthaa darameyan. 
Sanajjan bana Tang ommat, bi Sengko bana 
epateyana ban na-anana sabab bana ta 
endha ngoba tengka polana. 

abannyaan dhari beddhi e penggir sereng 
bannyana. Reng-oreng bi Sengko epamateya 
gi ngodhana sampe ebuna padha sossa. E 
baja seyang Sengko madhatengnga oreng se 
mateyana sampe Tang ommat kabbi padha 
posang. 

3 Ebu se kaelangan ana kapetto bannyana 
kalengnger polana seksek nyabana. Are 
e dhalem odhina Ia orem, abana arassa 
epatodhus ban eya-seya. Se gi odhi e 
antarana bana bi Sengko esoro patee ka 
so-mosona. Sengko, PANGERAN, la ngoca." 

10 Palang onggu sengko reya! Apa gunana 
sengko elahirragi bi ebu? Sengko kodu 
atokar ban aguggak bi sakabbinna oreng 
e nagara reya. Maske sengko ta tao 
jam-maenjam otaba jam-ngenjam, sengko 
ebasto sakabbinna oreng. 

11 GUSTE, manabi abdidalem pajat ta sae 
ajalannagi kawajiban abdidalem, sareng ta 
abillai so-moso e ajunannepon Junandalem 
e bakto reng-oreng gapaneka manggi balai 
sareng kasossaan, diggal babastonnepon 
reng-oreng gapaneka me olle kalakon 
ongguwan. 

12 (Tadha oreng se bisa motel besse, bi-lebbi 
besse dharidhaja se la ecampor bi dimbaga.) 
13 PANGERAN adhabu ka sengko, "Sengko 

madhatengnga moso me olle ngangko dhi- 

sa-dusana reng-oreng saantero nagara reya. 

14E nagara manca se gi ta ekataowe Tang 
ommat jareya, bi Sengko Tang ommat 
epadaddiya dunorra so-mosona, sabab 
peggella Tang ate la ngalowa akantha apoy se 
rabbang ban ta endha terep." 

15 Sengko pas mator, "GUSTE, Junandalem 
ngarte. Kaemodi sareng tolong abdidalem 
kadhinto. Balessagi reng-oreng se nyerser 
sareng se nganeyaja abdidalem. Ja bar- 
sabbar parana ka reng-oreng gapaneka, 
dhaggi reng-oreng gapaneka ahasel 
matee abdidalem. Kaemodi, Guste, abdidalem 
kadhinto eya-seya oreng amarga Junandalem. 

16 Manabi Junandalem abu-dhabu, sabban 
keccap sareng abdidalem eperengngagi. 
Abdidalem kadhinto kaagungannepon 
Junandalem, PANGERAN, Allah Se 
Mahakobasa, daddi sadaja dhabuepon 
Junandalem masenneng sareng maperak 
abdidalem. 

17 Abdidalem ta noro neng-sennengngan 
sareng oreng se apol-kompol namong parlo 
agajaa sareng agellaan. Lantaran taat ka 
Junandalem, abdidalem enneng kadibian 
kalaban ate peggel. 

18 Aponapa abdidalem me terros nanggung 
sossa? Aponapa loka abdidalem me bakbak 
sareng ta poron baras? Ponapa Junandalem 

se daddi kerreng e mosem nemor?" 

19 PANGERAN adhabu, "Mon bana abali, bi 
Sengko etaremaa. Bana bakal daddiya Tang 
abdi pole. Mon bana notorragi sabarang 
se aguna ban banne caca lecek, bana olle 
daddi Tang nabbi pole. Reng-oreng bakal 
nyanderra ka bana pole, ta parlo bana entar 
ka reng-oreng jareya. 

20 Bi Sengko bana epadaddiya binteng 
paronggu kaangguy nahan reng-oreng jareya. 
Reng-oreng jareya bakal merrangana bana, 
tape ta kera bisa makala bana. Sengko 
abarengngana bana kaangguy ngaobi ban 
masalamet bana. 

21 Sengko malopoda bana dhari 
kakobasaanna reng-oreng jahat se 
kejjem. Sengko, PANGERAN, la ngoca." 
16 1t PANGERAN adhabu pole ka sengko, 

dhabuna, 

2 "Ja abine ban andhi ana e kennengngan 
reya. 

3 Bi Sengko bana ebalaana apa se bakal 
kadaddiyana ka na-kana se lahir e dhinna ban 
ka oreng towana. 

4 Kabbi bakal mateya ekenneng panyaket 
se ngeba pate, ban bakal mateya e dhalem 
paperrangan otaba polana kalaparan. Ta 
kera badha oreng se nangese otabana se 
ngoburragi reng-oreng jareya. Mayyidda 
bakal ajalamperrana akantha tombuganna 

burun alas. 

> Bana ja entar ka bengkona oreng 
se kasossaan, Yeremiya. Ja noro sossa 
polana sapaa bai. Tang ommat reya bi 
Sengko la ta eberkadana pole kalaban 
eberrii kataremtemman, bariya keya ta 
ekaneserrana ban ta ekabellasana. 

6 Oreng sogi ban oreng mesken e nagara 
reya bakal mateya, ban ta ebendhem oreng. 
Tadha oreng settonga se nyeksa abana 
otabana agundhul cethagga menangka 
tandha sossa polana matena reng-oreng 
jareya. 

7 Bariya keya tadha oreng se endha 
asalameddan kaangguy alepor oreng se 
kasossaan. Tadha oreng noro sossa maske ka 
oreng se kapateyan eppa otaba ebuna sakale. 

SJa maso ka bengkona oreng se teppana 
apesta. Ja noro ngakan ban ngenom bi 
reng-oreng jareya. 

3 Edhingngagi se ekocaagiya ka bana bi 
Sengko, PANGERAN Se Mahakobasa, Allahna 
Israil. Sowarana oreng se anga-bunga ban 
rammena jang-onjanganna pangantan bi 
Sengko epaambuwa kabbi. Jareya bakal 
ekataowana bi reng-oreng se odhi e jamanna 
bana reya. 

10 Mon bana ngabala jareya kabbi ka 
reng-oreng jareya, olle daddi reng-oreng 
jareya atanya arapa Sengko me ngokom 

jareya tantona atanya apa salana ban dusana 
ka Sengko, GUSTE Allahna. 

ll Kabala ka reng-oreng jareya ja Sengko 
ngoca kantha reya, Bangatowana bana 
nyenglae Sengko polana nyembaa ban 
abakteya ka lah-illah laen. Sengko ta eparduli 
ban Tang atoran kabbi ta etoro. 

12 Tape se elakone bana jang jahadda pole. 
Bana cengkal ban pera norodi karebba dibi se 
jahat. Bana ta endha atoro ka Sengko. 

13 Daddi bi Sengko bana eojuga dhari nagara 
reya ban ebuwanga ka nagara laen; bana 
ban para bangatowana ta tao ngedhing otaba 
nangalee nagara jareya. E jadhiya bana 
seyang malem bakal nyembaa ka lah-illah 
laen, ban ta ekaneserrana bi Sengko." 

14 PANGERAN adhabu, "Bakal dhapaa 
baktona oreng ta asompaa bit nyamana 
Sengko, Allah se odhi, se makalowar ommat 
Israil dhari Messer, 

tape bit nyamana Sengko, Allah se 
odhi, se makalowar ommat Israil dhari 
nagara se badha e dhaja ban dhari nagara 
laen kennengnganna reng-oreng jareya 
epabalessadan bi Sengko. Reng-oreng jareya 
bi Sengko epabaliya ka tana asalla, nagara se 
bi Sengko la ebagi ka bangatowana." 

16 PANGERAN adhabu, "Sengko ngologa 
oreng majang sabannyana epamegaa 
reng-oreng reya. Saellana jareya Sengko 

aburu reng-oreng jareya e saneyap gunong 
ban gumo, e wa-guwa ban e mo-gumo bato. 

17 Sengko nangalee sabarang tengka polana 
reng-oreng jareya. Tadha barang se ekenneng 
errep dhari Sengko; sa-dusana etangalee 
keya bi Sengko. 

18 Dusa ban kajahadanna bi Sengko ebalessa 
tekel dhuwana, sabab reng-oreng jareya 
la manajjis Tang nagara ban la-brahala 
sabannyana. La-brahala se ta anyaba akantha 
mayyit." 

19 GUSTE, Junandalem se ngaobi abdidalem 
sareng se apareng kakowadan ka abdidalem; 
Junandalem se nolong abdidalem e bakto 
kasossaan. Sa-bangsa dhari koncona bume 
badhi nyanderra ka J unandalem sareng mator, 
"Bangatowa abdidalem namong gadhuwan 
illah se palsu se tadha gunana sakale. 

20 Kadi ponapa manossa se kengenga abadhi 
illahna dibi? Tanto saos ta kera oneng! Se 
ebadhi sareng tanangnga dibi tanto banne 
Allah." 

21 "Mangkana," dhabuna PANGERAN, "sateya 
reya bi Sengko sa-bangsa epataowa ka Tang 
kakobasaan ban Tang kakowadan sopaja 
sa-bangsa jareya salanjangnga tao ja Sengko 
reya PANGERAN." 

17 1 PANGERAN adhabu, "He bangsa 

Yehuda, dusana bana la eoker e atena 

eoker bi eppen besse se akonco enten. 

2 Reng-orengnga bana abakte e ba-mezba 
ban ga-canggana brahala se epaddek 
kaangguy Dewi Asyera e saneyap kajuwan se 
rampa, e co-koncona gumo, 

3 ban e nong-gunong e lowarra kottha. 
Lantaran sakabbinna kennengnganna 
pamojjaanna brahala se la epaddek bana e 
saantero nagara reya ban lantaran sakabbinna 
dusana bana, bi Sengko so-mosona bana 
epangangkoa sakabbinna dhi-andhina bana 
ban kasogiyanna. 

4 Bana bakal tapaksaa massraagi tana se bi 
Sengko la ebagi ka bana, ban bi Sengko bana 
epangabdiya ka mosona e nagara se sajjegga 
ta tao ekaedhing otaba etangalee bi bana. 
Bana epakanthaa jareya bi Sengko polana 
peggella Tang ate la ngalowa akantha apoy se 
rabbang se ta ekenneng patee." 

> PANGERAN adhabu, "Mon oreng majau 
dhari Sengko, Pangeranna, ban ngandellagi 
partolonganna manossa sarta kakowadanna 
dibina, bi Sengko oreng jareya eokoma. 

6 Oreng jareya akantha men-tamennan se 
tombu e teggal, e tana se kajal, seppe ban 
accen acampor buja, oreng jareya ta tao 
ngalame barang se becce. 

7 Tape oreng se ngarep ban passra ka 
Sengko, bi Sengko eberkadana terros. 

penggirra songay se lancar gilina, ramona 
nyalosso sampe ka aengnga. Ta tako ka 
mosem nemor, un-dhaunna biru terros. 
Maske nagara kerreng ta toron ojan atena ta 
ngalengsang sabab terros abuwa. 

3 Atena manossa ta ekenneng jajak, 
paleng salenter dhari sabarang se badha, 
panyakedda talebat berra ta ekenneng 
pabaras. 

10 Sengko, PANGERAN, nalektegi atena ban 
ngoji batenna manossa. Saneyap oreng bi 
Sengko ebalessa menorot tengka pola e 
dhalem odhina, menorot lalakonna." 

11t Oreng se ta jujur e dhalem makompol 
arta, akantha mano se ngerremme tellor 
se banne tellorra dibina. Mon omorra la 
satengnga tobu dhi-andhina bakal tadhaa 
karena. E bakto matena etemmo kalaban 
nyata ja abana talebat budhuna. 

12 Padalemman Socce reya padha ban tahta 
se ce moljana, e gunong se tenggi dhari 
dha-adhana. 

13 GUSTE, Junandalem pangarebbannepon 
Israil, ommadda; sadaja se mongkore 
Junandalem bakal todhusa. Reng-oreng 
gapaneka badhi mosnaa dhari dunnya 
kadhinto sareng entar ka dunnyana 
oreng mate. Sabab Junandalem somberra 
aeng kaodhian ejauwi sareng epongkore 
reng-oreng gapaneka. 

abdidalem sopaja abdidalem baras. 
Pasalamettagi abdidalem, tanto abdidalem 
salamet. Namong Junandalem se emoljaagi 
abdidalem! 

15 Oreng padha ngoca ka abdidalem, "Kemma 
dhabuna PANGERAN se madhatengnga 
okoman? Dina me olle epadhateng sateya!" 

16 Namong, GUSTE, abdidalem ta oneng 
maksa Junandalem sopaja macalakaa 
reng-oreng gapaneka. Abdidalem jugan ta 
terro sopaja reng-oreng gapaneka palanga. 
Junandalem ngagali parkara gapaneka, 
GUSTE. Junandalem ngagali ponapa se 
ekocaagi abdidalem. 

17 Junandalem ja daddi se nakoe ka 
abdidalem. J unandalem sowaka abdidalem 
manabi manggi kasossaan. 

18 Moga-moga reng-oreng se nyerser 
sareng nyek-ngenyek abdidalem sareng 
Junandalem eparengngana malo sareng 
eparengngana katakoan parana. Namong 
abdidalem ja pakadi gapaneka, GUSTE. 
Parenge reng-oreng gapaneka balai kantos 
padha tompes sadajana. 

19 PANGERAN adhabu, "Yeremiya, kassa 
entar ka Labang Sakethengnga Rayat se 
elebadi to-rato Yehuda mon kalowar masoa 
kottha. Entar keya ka sakabbinna labang 
saketheng laenna e Yerusalim. 

sakabbinna oreng Yehuda ban sakabbinna 
pandhudhu Yerusalim se lebat e bang-labang 
jareya. 

2l1Kabala kantha reya: Mon bana ta terro 
mateya, ja ngangko rang-barang e are Sabat, 
otabana ngeba maso rang-barang lebat e 
bang-labang sakethengnga Yerusalim. 

22)Ja alalakon otabana ngeba barang apaa 
bai kalowar dhari bengkona bana e are Sabat. 
Are jareya kodu pamalolo kaangguy Sengko 
akantha se la eparentaagi bi Sengko ka para 
bangatowana bana. 

23 Tape para bangatowana bana ta endha 
ngedhingngagi otaba agateyagi pa-apa se 
ekocaagi Sengko; padha cengkal ta endha 
atoro oca ban ta endha eberri parengeddan. 

24 Kabala sopaja Tang parenta reya kabbi 
etaadi. Soro ja ko-ngangko barang apaa bai 
lebat e labang sakethengnga kottha e are 
Sabat. Are Sabat kodu epamalolo kaangguy 
Sengko, ban ja alako apaa bai e are jareya. 

25 Mon Tang parenta jareya kabbi ejalannagi 
kalaban gu-onggu, to-ratona ban ja- 
pangrajana bakal masoa lebat e bang-labang 
saketheng Yerusalim ban marentaa karajaan 
akantha Daud. To-rato ban ja-pangraja jareya 
ban reng-oreng Yehuda sarta pandhudhu 
Yerusalim bakal nompaa kareta ban jaran, 
sampe kottha Yerusalim daddi ce rammena. 

tha-kottha Yehuda ban dhari sa-disa e 
sabingkerra Yerusalim; reng-oreng jareya 
bakal dhatengnga dhari dhaerana Benyamin, 
dhari dhaera e babana mo-gumo, dhari 
dhaera pagunongan, ban dhari Yehuda 
bagiyan lao. Reng-oreng jareya bakal ngebaa 
ka Tang Padalemman ban-keban kurban, 

iya reya ban-keban obbaran ban se banne 
obbaran, bariya keya tor-ator gandum ban 
mennyan sarta tor-ator sokkoran. 

27 Jareya kabbi bakal kalakona mon 
reng-oreng jareya atoro ka Sengko ban 
amalolowagi are Sabat kaangguy Sengko. Ja 
ngangko barang apaa bai lebat e bang-labang 
sakethengnga Yerusalim e are jareya. Mon 
Tang parenta reya ta etoro, bang-labang 
sakethengnga Yerusalim ban ton-karaton 
e Yerusalim bi Sengko eobbara epatadhaa 
karena ban apoy jareya ta kera ekenneng 
patee." 

18 1 PANGERAN adhabu ka sengko, 

2 "Kassa bana entar ka bengkona 
tokang polo; e dhissa bi Sengko bana 
ebalaana apa Tang pessen." 

3 Daddi Sengko entar ka bengkona tokang 
polo jareya ban sengko nangalee oreng jareya 
teppana agabay polo. 

4 Mon polo se ekagabay jareya korang bagus, 
pas elakone pole ekagabay polo akantha se 
ekakarep atena. 

ommat Israil, 

6 "He Tang ommat, mon lempong rowa bi 
tokang polo epakantha jareya, masa bana ta 
ekennenga pakantha jareya keya bi Sengko? 
Akantha lempong e tanangnga tokang polo 
rowa, bariya keya bana badha e dhalem Tang 
tanang. 

7 Mon e settong bakto Sengko motossagi 
nyabuda, magujura ban maancora settong 
bangsa otaba karajaan, 

8tape bangsa jareya pas atobat dhari 
dusana, Tang neyat jareya epaburunga. 

3? Sabaligga, mon Sengko motossagi 
maddegga otaba makokowa settong bangsa 
otaba karajaan, 

10 tape bangsa jareya pas ta taat ka Sengko 
sarta atengka juba, Tang neyat jareya 
epaburunga." 

11 PANGERAN adhabu ka sengko, "Sateya 
kassa kabala ka oreng Yehuda ban 
pandhudhu Yerusalim ja Sengko teppana 
andhi sajja ngamosowa reng-oreng jareya 
ban nyadhiyaagiya okoman ka reng-oreng 
jareya. Soro reng-oreng jareya maambu 
carana odhina se dusa ban mateppa tengka 
polana. 

12 Tape reng-oreng jareya bakal nyaoda 
kantha reya, Ponapa gunana? Kaula norodi 
karep kaula dibi. Kaula ngalakonana 
pangaterrona ate se jahat!" 

13 PANGERAN adhabu, "Tanyaagi ka saneyap 


bangsa ba taowa badha kadaddiyan se kantha 
reya. Ommat Israil ngalakone barang se 
talebat nakoe! 

14Ta tao salju sampe mosna dhari gunong 
bato e Libanon. Ta tao aeng se cellep se agili 
e pagunongan sampe kerreng. 

15 Tape Tang ommat loppa ka Sengko ban 
ngobbar dupa ka brahala. Reng-oreng jareya 
tatandhung e rong-lorong kona se kodu 
elebadi abana, pas nyaleyot ka jalan se gi ta 
eparata. 

16 Nagara reya bi reng-oreng jareya la 
epadaddi kennengngan se talebat nakoe, ban 
salanjangnga bakal ebi-cebbiya oreng. Oreng 
se lebat e jadhiya bakal pek-kepeggana kabbi 
polana marenges. 

17 Akantha abu se ekebbat angen temor, 
bariya keya Tang ommat bi Sengko 
epatabuyana e adhana mosona. Mon 
dhateng balai, Sengko mongkora, ta nolonga 
reng-oreng jareya!" 

18 Oreng ngoca, "Mara asakongkel alaban 
ka Yeremiya. Banne pera Yeremiya jareya 
se bisa acaca abakkele Allah. Salanjangnga 
terros badha imam se terros bisa aberri 
pangajaran, badha oreng bicaksana se bisa 
aberri babalaan; ban badha nabbi se bisa 
manapa dhabuna Pangeran ka sengko ban 
bana. Mara sateya parkaraagi ka pangadilan, 
ban ja edhingngagi pole cacana." 

19 Daddi sengko adua ka PANGERAN, "Guste 


PANGERAN, peyarsaagi dua abdidalem; 
peyarsaagi ponapa se ekocaagi moso 
abdidalem parkara abdidalem! 

20 Ponapa pantes kabeccean ebales sareng 
kajahadan? Namong reng-oreng kadhinto 
ngale lobang sopaja abdidalem tabalusoga. 
Kaemodi, Guste, ja abdidalem ampon 
abillai reng-oreng gapaneka e ajunannepon 
Junandalem, sopaja Junandalem ta kantosa 
duka ka reng-oreng gapaneka. 

21 Namong samangken, GUSTE, diggal anana 
reng-oreng gapaneka me olle mate kalaparan 
otabana tebas e dhalem paperrangan. 
Moga babineanna kaelangana lake sareng 
na-anana; moga lalakeanna padhaa mate 
polana panyaket, ngangodhadanna mate e 
dhalem paperrangan. 

22 Padhatengngagi daksakala bigal ka 
compoepon reng-oreng gapaneka, me olle 
sadaja padha reng-cerrengan katakoan. 
Reng-oreng gapaneka ampon ngale 
lobang sopaja abdidalem tabalusoga ka 
dhalemmanna, sareng masang jebbak ajiraa 
abdidalem. 

23 Namong Junandalem, GUSTE, ngagali 
ka sadaja sajjaepon reng-oreng gapaneka 
kaangguy mateyana abdidalem. Daddi, ja 
sapora reng-oreng gapaneka, ja paelang 
kasalaannepon. Pokol reng-oreng gapaneka 

pakantos labu. Ngereng okom reng-oreng 


gapaneka e dhalem dukaepon Junandalem." 
19 1 PANGERAN makon sengko melle 

gendhi pas epakon ngajak pan- 
barampan pamimpinna bangsa sarta 
mam-imam se wa-towa, 

2 kaangguy areng-bareng entar ka Cora 
Hinom lebat e Labang Saketheng Belling. E 
dhissa sengko kodu manapa pa-apa se la 
edhabuwagi Pangeran ka sengko. 

3 Sengko epakon ngoca kantha reya, "He 
to-rato Yehuda ban pandhudhu Yerusalim! 
Edhingngagi apa se ekocaagiya Sengko, 
PANGERAN Se Mahakobasa, Allahna Israil, ka 
bana. Sengko madhatengnga balai raja ka 
kennengngan reya sampe oreng se ngedhing 
parkara jareya takerjat. 

4Sengko madhatengnga jareya polana 
bangsa reya la nyenglae Sengko. 
Kennengngan reya epanajjis ban ban-kurban 
se ebagi ka ba-diba se gi ta ekataowe 
reng-oreng jareya, se gi ta ekataowe bi 
bangatowana, bariya keya bi to-rato Yehuda. 
Bariya keya reng-oreng jareya ngessee 
kennengngan bi dharana reng-oreng se ta 
sala. 

> Reng-oreng jareya maddek mezba 
kaangguy Baal se egabay kennengnganna 
pangobbaranna na-anana menangka kurban 
obbaran, mangkana Sengko ta tao nyoro 

kantha jareya, la-mala Sengko ta tao apekker 


parkara jareya. 

6 Daddi bakal napaa baktona kennengngan 
reya ta enyamaana Tofet otaba Cora Hinom 
pole, tape bakal eganteya anyama Cora 
Pajagalan. 

7E kennengngan reya Sengko mabuddhuwa 
sakabbinna sajjana oreng Yehuda ban 
pandhudhu Yerusalim. Bi Sengko reng-oreng 
jareya edinaa epakala bi so-mosona ban 
epatee e dhalem paperrangan. Mayyidda bi 
Sengko epakakana ka mano ban burun alas 
se galak. 

8 Sengko madhatengnga balai se talebat 
nakoe ka kottha reya sampe saneyap oreng 
se lebat e jadhiya bakal takerjada ban arassa 
marenges. 

9 Moso bakal ngepponga kottha reya ban 
aehteyar mateyana pandhudhuna. Keppongan 
jareya talebat sarana, sampe reng-oreng e 
kottha jareya saleng ngakan kancana dibi, 
la-mala ngakan anana dibi." 

10 Saellana jareya PANGERAN makon sengko 
mabella gendhi gella e adhana reng-oreng se 
noro bunte sengko. 

l1 Sengko kodu ngoca ka reng-oreng jareya 
ja PANGERAN Se Mahakobasa adhabu kantha 
reya, "Bangsa ban kottha reya bi Sengko 
epaancora sampe daddi padha ban gendhi se 
bella jareya se ta ekenneng pateppa pole. 
Oreng bakal ngoburragiya yit-mayyidda 

reng-oreng jareya e Tofet, sabab la tadha 


kennengngan laen se ekenneng gabay 
koburan. 

12 Kottha reya ban pandhudhuna bi Sengko 
epapadhaa ban Tofet. 

13 Sakabbinna bengko e Yerusalim ban 
sakabbinna bengkona to-rato Yehuda bakal 
daddiya najjis akantha Tofet; sabab e attassa 
atana ko-bengko jareya oreng padha ngobbar 
dupa ka ba-dibana langnge, ban ngeba 
kurban anggur ka ba-diba laenna." 

14 Saellana jareya sengko pas mangkat 
dhari Tofet, kennengnganna sengko epakon 
PANGERAN manapa dhabuna. Sengko 
entar ka taneyanna Padalemman Socce, 
pas manjeng e jadhiya, sarta pas malae 
sakabbinna oreng 

l15ja PANGERAN Se Mahakobasa, Allahna 
Israil, adhabu kantha reya, "Sarrena bana 
cengkal ban ta endha ngedhingngadgi, 
daddi kottha reya ban sakabbinna disa e 
sabingkerra bi Sengko epadhatengngana 
balai se la ekasajja bi Sengko." 

20 l imam Pasyhur pottrana Imer reya 

kapalana Pangawassa Padalemman 
Socce. E bakto imam jareya ngedhing sengko 
manapa parkara jareya kabbi, 

2 abana laju marentaagi sopaja sengko 
epokol ban ebalakbak e Labang Saketheng 
Benyamin, iya reya labang saketheng bagiyan 
attas e Padalemman Socce. 

3 Kalagguwanna saellana Pasyhur mokka 


sengko dhari balakbak, sengko ngoca ka 
imam jareya, "Nyama se eparengngagiya 
PANGERAN ka sampeyan banne Pasyhur, tape 
Terror e man-dhimman. 

4 PANGERAN dibi adhabu, Bi Sengko 
bana epadaddiya terror ka abana dibi ban 
ka ca-kancana. Bana bakal nangaleyana 
ca-kancana epatee mosona. Sakabbinna 
oreng Yahudi bi Sengko edinaa ekobasae Rato 
Babil; sabagiyan e antarana bakal egibaa ka 
Babil egabay tawanan, dineng karena bakal 
epateyana. 

> Bi Sengko mosona epannengnga keya ajara 
ban ngangko ka nagara Babil sakabbinna arta 
e kottha reya, la-mala sampe ka rang-barang 
sangkolla to-rato Yehuda. 

6 Ban bana, Pasyhur, bana sabala bakal 
padhaa etangkep sarta eangko ka Babil. E 
jadhiya bana bakal mateya ban ekoburragiya; 
bariya keya sakabbinna kancana bana se la 
ngedhingngagi kaleceganna bana kabbi." 

7 GUSTE, Junandalem pos-ngapose 
abdidalem, ban abdidalem ampon ekenneng 
pos-apose. Junandalem lebbi kowat 
dhari abdidalem, sareng ampon matellok 
abdidalem. Abdidalem ebi-cebbi oreng tadha 
ambuna dhari gu-laggu kantos compet are 
eya-seya. 

8 Sabban abdidalem acaca kodu aera 
salar-kellarra, "Kakejjemman! Balai!" GUSTE, 

abdidalem ebi-cebbi sareng eya-seya 


salanjangnga, polana manapa dhabuwepon 
Junandalem. 

3? Namong manabi abdidalem akarettek e 
dhalem ate, "Dina sengko epaloppaa ka 
PANGERAN, ta acacaa bit asmana pole," 
dhabuwepon Junandalem pas ekarassa akadi 
apoy panas akadi mardha e dhalem ate. 
Sareng abdidalem eoddi eja-kaja, namong 
nyatana abdidalem arassa ta kababa. 

10 Abdidalem mereng oreng ato-koto e 
man-kadhimman, "Oreng padha katakoan 
parana! Mara reppoddagi ka se neggu 
kakobasaan!" La-mala sahabat abdidalem 
sadaja, padha ngarep bila abdidalem se 
gaggara. Caepon reng-oreng gapaneka, "Pola 
mon epos-apose, Yeremiya bisa epakala, me 
olle sengko ban bana bisaa males sakena 
ate." 

ll Namong Junandalem, GUSTE, nolonge 
abdidalem; Junandalem talebat kowat sareng 
parjuga. Reng-oreng se nyerser sareng 
nendhes abdidalem badhi kalaa ta bisa 
apa-ponapa. Reng-oreng gapaneka bakal 
todhusa salanjangnga, ta kalakon sadaja 
sajjana. Kanespaanna reng-oreng gapaneka 
bakal ekaengaana saterrossa. 

12 Namong, GUSTE, Pangeran Se 
Mahakobasa, Junandalem kalaban adil 
ngoji manossa; J unandalem ngagali ka ate 
sareng pekkeranna. Daddi, edine abdidalem 

kadhinto, nengale Junandalem males 


kajahadanna moso, sabab ka Junandalem 
abdidalem massraagi parkara abdidalem. 

13 Mara anyanye kaagem PANGERAN, 
moljaagi Salerana, sabab Salerana ngocol 
reng-oreng se tatendhes dhari kobasana 
oreng se daraka. 

147Ta salamet tang are kalahiran! Saat 
e bakto sengko elahirragi ebu mandar 
eya-seyaa. 

15 Mandar ta salamedda keya oreng se ngeba 
berta se andaddiyagi tang eppa ce peragga 
atena, e bakto ebalai ja ebu babar lalake 
kasorang. 

16 Mandar se ngeba berta jareya padhaa 
ban tha-kottha se epaancor PANGERAN 
ta kalaban ekabellasi sakonea. Mandar 
oreng jareya ngedhinga cerrengnga oreng 
se nyandhang sake e baja laggu, sarta 
cerrengnga paperrangan e bakto beddhuk. 

17 Sabab oreng jareya ta matee sengko 
e bakto gi egandhu ebu, sopaja sengko 
pagguna badha e gandhuanna ebu, sopaja 
tabuna tang ebu jareya daddiya tang makam. 

18 Arapa sengko me kodu lahir ka dunnya? 
Pera kaangguy nanggung sangsara ban 
karekongan? Ban sopaja odhina sengko reya 
nanggunga malo saterrossa? 

2 1 l Zedekiya rato Yehuda ngotos Imam 
Pasyhur anana Malkiya, ban Imam 

Zefanya anana Maaseya. Mam-imam jareya 


epakon manapa pessen reya ka sengko, 

2 "Nyoonnagi petodu ka PANGERAN, sabab 
samangken Nebukadnezar sareng pasukanna 
ngeppong kotthana sampeyan sareng kaula. 
Pasera oneng pola PANGERAN me kasokan 
madhateng mojijat, maksa Nebukadnezar 
manyorot pasukanna." 

3 PANGERAN pas abu-dhabu ka sengko, 
daddi sengko pas nyoro reng-oreng otosan 
gella 

4 manapa ka Zedekiya ja PANGERAN, Allahna 
Israil, adhabu kantha reya, "Zedekiya, 
pasukanna bana se teppana aperrang 
ngadhebbi rato Babil ban pasukanna bi 
Sengko epakalaa. Ta-sanjatana tantarana 
bana bi Sengko etompoa e nga-tengngaanna 
kottha. 

> Sengko dibi merrangana bana kalaban 
ngabbiyagi Tang kakowadan sarta kalaban 
peggella Tang ate se wa-ngalowa. 

6 Pandhudhu kottha reya bi Sengko 
epateyana; manossa sarta ban-keban bakal 
mateya polana wabah panyaket se nakoe. 

"Bana ban ba-ponggabana sarta reng-oreng 
se salamet dhari paperrangan, kalaparan ban 
wabah panyaket, bi Sengko edinaa etangkep 
bi Rato Nebukadnezar sarta so-moso se terro 
mateyana bana. Bana kabbi bakal epateyana 
bi Nebukadnezar ta kalaban andhi ate bellas. 
Sengko, PANGERAN, la ngoca." 

8 PANGERAN pas makon sengko ngoca 


kantha reya ka ommadda, "Edhingngagi! 
Sengko, PANGERAN, aberria jalan ka bana; 
bana olle mele: jalan se nojju ka odhi, 
otabana jalan se nojju ka pate. 

3 Saneyap oreng se paggun neng e kottha 
bakal mateya polana perrang, kalaparan 
otabana wabah panyaket. Tape oreng se 
kalowar atellok ka oreng Babil se teppana 
nyerrang kottha reya, bakal salamedda ban 
ta epatee. 

10 Sengko la motossagi maancora nagara 
reya, ban sengko ta ekaemanana. Kottha 
reya epassraagiya ka Rato Babil; bi rato Babil 
bakal eobbara sampe tadha karena. Sengko, 
PANGERAN, la ngoca." 

11 PANGERAN makon sengko manapa 
dhabuna reya ka kalowargana rato Yehuda, 
toronanna Daud, "Mara edhingngagi apa se 
ekocaagiya Sengko, PANGERAN. Ehteyarragi 
sopaja kaadilan ejalannagi sabban are. Tolong 
oreng se eperres dhari kakobasaanna oreng 
se merres. Mon enja, kajahadan se la elakone 
bana tanto marabbang peggella Tang ate 
akantha apoy se ta ekenneng patee." 

12 (21:11) 

13 Saellana jareya PANGERAN adhabu ka 
Yerusalim, "He Yerusalim! Kennengnganna 
bana atenggiyan dhari ra-cora e 
sakalenglengnga bana. Bana akantha 
gumo bato se ngobul e tana se rata, tape 

Sengko aperranga ban bana. Bana ngoca ta 


kera badha se bisa nyerrang bana otabana se 
arosak teng-bintengnga bana. 

“Tape Sengko ngokoma bana polana 
lalakonna bana. Karatonna bi Sengko 
eobbara, ban sabarang se badha e 
sabingkerra eobbara keya. Sengko, 
PANGERAN, la ngoca." 

2 2 1 PANGERAN ngotos sengko entar ka 

karatonna rato Yehuda, toronanna 
Daud, epakon manapa dhabuna ka rato, ban 
ka para ponggabana, sarta ka pandhudhu 
Yerusalim. Reya dhabuna PANGERAN ka 
reng-oreng jareya, 

2 (22:1) 

3 "Paadil ban pajujur. Tolong oreng se eperres 
dhari kakobasaanna oreng se merres. Ja 
nyek-ngenyek otabana alako jahat ka oreng 
manca, na-kana jatim otabana randha. Ja 
matee oreng se ta sala e kennengngan reya. 
4 Mon bana ajalannagi gu-onggu Tang 
ta-parenta reya, to-rato se marenta akantha 
Daud, abareng ban ba-ponggabana sarta 
rayadda bakal masoa lebat e bang-labang 
sakethengnga karaton reya nompa kareta 
ban jaran. 
> Tape mon bana ta atoro ka Tang ta-parenta, 
Sengko asompa ja karaton jareya bi Sengko 
epadaddiya jur-gujuran. Sengko, PANGERAN, 
la ngoca. 

6 Monggu ka Sengko karatonna rato Yehuda 


ce bagussa, akantha bagussa tana Gileyad 
ban nong-gunong Libanon; tape kennengngan 
jareya bi Sengko epadaddiya akantha ra-ara 
se ta ekennengnge oreng. 

7 Sengko madhatengnga oreng se 
epangancora karaton jareya. Reng-oreng 
jareya ngebaa kapak, magujura ga-canggana 
se bagus se ekagabay dhari kaju comara 
Libanon, se pas ebuwanga ka dhalem apoy. 

8 Saellana jareya bannya oreng manca 
lebada e jadhiya ban saleng atanya arapa bi 
Sengko, PANGERAN, kottha se bagus jareya 
me epakantha jareya. 

? Oreng pas bakal nyaoda ja se daddi 
lantaranna jareya kabbi polana bana ta 
neptebbi parjanjiyanna ban Sengko, Allahna, 
ban polana bana nyemba ka lah-illah laen." 

10 Oreng Yehuda, bana ta osa sossa polana 
Rato Yosiya seda. Tangese bai Yowahas 
pottrana, sabab Yowahas la egiba ondur ban 
ta kera abali dha enna; ta kera nangalee pole 
tana kalahiranna. 

11 Parkara Yowahas, pottrana Yosiya se daddi 
rato Yehuda agante ramana, PANGERAN 
adhabu kantha reya, "Yowahas la ondur dhari 
dhinna ban ta kera abali pole. 

12 Oreng jareya bakal mateya e 
pambuwangan, ba ta kera nangalee 
nagara reya pole." 

13 Palang oreng se maddek bengko ollena 


barang ta adil, ban oreng se maraja bengkona 
ollena barang ta jujur. Palang oreng se malako 
oreng tape ta endha aberri opa. 

14 Palang keya oreng se ngoca, "Sengko 
maddegga karaton se raja, epobuwana 
mar-kamar se ja-raja e loteng," saellana 
jareya e karaton buru pas epasange candhela 
se ebarangkae kaju comara Libanon, ban 
eeccet mera. 

15 Peyarsaagi, Rato Yoyakim! Manabi 
junandalem maddek karaton ngangguy 
kaju comara Libanon se paleng sae, ponapa 
gapaneka menangka bukte ja junandalem 
rato se asaeyan dhari to-rato laennepon? 
Ngereng kaemodi ramaepon junandalem: 
Salerana odhi senneng sareng ahasel 
e dhalem sadajana usahaepon sabab 
saleraepon ros-terrosan loros sareng jujur 
sarengngan pole adil e dhalem ngadili 
parkaraepon oreng mesken. Salerressepon 
pajat kodu sakadhinto odhiepon oreng se 
oneng ka PANGERAN. 

16 (22:15) 

17 Namong junandalem banneyan, Yoyakim; 
junandalem namong nyare ontongnga dibi. 
Junandalem matee oreng se ta sala, ban 
nendhes rayadda epakejjem. 

18 Daddi parkara Yoyakim rato Yehuda, 
pottrana Yosiya, PANGERAN, adhabu kantha 
reya, "Pamatena ta kera etangese oreng; 

tadha oreng se ngocaa, Adhu, tang kanca, 


neserra, neserra! Tadha oreng se sossaa 
sarta nanges sambi ngoca, Adhu, Guste rato, 
neserra! 

19 Yoyakim bakal eereda pas epelpallagiya 
kalowar dhari labang saketthengnga 
Yerusalim epakantha babathangnga hemar." 

20 Dhabuna PANGERAN, "He pandhudhu 
Yerusalim, kassa entar ka Libanon ban 
ka Basan, pas aera e jadhiya. Acerreng e 
pagunongan Moab, sabab sakutuna bana la 
kala kabbi. 

21 Sengko la acaca ka bana e bakto bana gi 
nyaman odhina, tape bana ta ngedhingngagi. 
Pajat kantha jareya tengkana bana dhari 
lamba sampe sateya; bana ta tao endha atoro 
ka Sengko. 

22 Daddi para pamimpinna bana bakal 
mosnaa akantha se ekebbat angen. Tu- 
sakutuna bana bakal eangkoa epadaddi 
tawanan, ban kotthana bana eya-seyaa ban 
epamalowa polana sakabbinna kajahadanna 
bana. 

23 Bana odhi aman e kalenglenge ga-cangga 
comara Libanon, tape mon bana la ekenneng 
sake, bana bakal nyangsaraa akantha babine 
se rembia." 

24 PANGERAN adhabu ka Rato Yoyakhin, 
pottrana Yoyakim rato Yehuda, "Bit nyamana 
Sengko, Allah se odhi, Sengko ngocaa 
epaterranga, ja maske bana reya akantha 

sello satempel se badha e Tang tanang se 


kangan sakale, tape bi Sengko bana edabua 

25 pas epassraagiya ka reng-oreng se 
ekatakoe bana ban se terro mateyana 
bana. Bi Sengko bana epassraagiya ka 
Nebukadnezar rato Babil ban reng-orengnga. 

26 Bana ban ebuna bi Sengko eojuga 
ebuwanga ka nagara se banne tana 
kalahiranna bana, ban e jadhiya bana ban 
ebuna bakal mateya. 

27 Bana bakal ce kerrongnga ka nagara reya, 
tape bana ta kera ngenneng abali." 

28 Sengko Yeremiya ngoca, "Apa Rato 
Yoyakhin reya la akantha polo se bella se 
ebuwang ban ta ekendhai oreng pole? Apa 
kareya sababba Yoyakhin ban tra-pottrana 
eojuk ban ebuwang ka nagara se ta ekataowe 
otabana epeyarsa sakale bi reng-oreng 
jareya?" 

29 Adhu tang nagara, mara edhingngagi apa 
dhabuna PANGERAN, 

30 "Oreng rowa la etantowagi kaelangana 
na-anana ban ros-terrosan ta ahasel e dhalem 
odhina. Dhari toronanna tadha se ahasela 
marenta e Yehuda menangka rato toronanna 
Daud. Sengko, PANGERAN, la ngoca." 

2 3 1 PANGERAN Allahna Israil adhabu, 
"Palang bana, he para pamimpin se 
mamate ban mabalessadan Tang ommat! 
Bana masthena meyara Tang ommat, 
tape jareya bi bana ta ejalannagi; Tang 

ommat bi bana epanneng abalessadan buru 


san-kassannagi. Sateya Sengko ngokoma 
bana polana kajahadanna bana jareya. 

2(23:1) 

3 Tape karena Tang ommat bi Sengko 
epakompola dhari ra-nagara kennengnganna 
Sengko mowang reng-oreng jareya. Reng- 
oreng jareya bi Sengko egibaa abali pole ka 
tana asalla ban toronanna reng-oreng jareya 
sajan atambaa bannya. 

4Sengko meleya oreng se epadaddiya 
pamimpin se meyaraa reng-oreng jareya. 
Tang ommat ta kera tako ban ta kera ketter 
pole; ta kera badha tang ommat se elanga 
maske pera kasorang. Sengko, PANGERAN, Ia 
ngoca." 

> PANGERAN adhabu, "Bakal napaa baktona 
Sengko ngangkada rato se adil dhari 
toronanna Daud. Rato jareya bakal marentaa 
kalaban bicaksana, sarta ajalannagiya barang 
se adil ban teppa e saantero nagara. 

6 Mon rato jareya marenta, oreng Yehuda 
bakal salamedda, ban oreng Israil bakal 
amana odhina. Rato jareya bakal esebbuda 
PANGERAN Kasalameddanna Sengko ban 
Bana. 

7 Bakal napaa baktona, oreng ta kera asompa 
bit nyamana Sengko pole, bit nyamana ALLAH 
se odhi, se ngeba ommat Israil kalowar dhari 
Messer, 

8 tape bit nyamana Sengko, ALLAH se odhi, 


se ngeba ommat Israil kalowar dhari settong 
nagara e bagiyan dhaja, ban dhari sakabbinna 
nagara laen kennengnganna reng-oreng 
jareya epabalessadan bi Sengko. Reng-oreng 
jareya bakal ennengnga e tana asalla dibi." 

? Reya tang pessen parkara bi-nabbi: Tang 
ate ancor ban sengko ketter. PANGERAN 
ban dhabuna se socce andaddiyagi sengko 
padha ban oreng se mabu polana kabannyaan 
ngenom anggur. 

10 Nagara reya possa ban oreng se ta esto ka 
PANGERAN. Odhina jahat sarta sala e dhalem 
agunaagi kakobasaanna. Polana babastonna 
PANGERAN, rebba e teggal daddi kerreng ban 
saantero nagara padha sossa. 

11 PANGERAN adhabu, "Nabi ban imam ta 
endha taat ka Sengko. La-mala neng e Tang 
Pedalemman Sengko nemmone reng-oreng 
jareya alako jahat. 

12 Daddi, jalan se elebadi reng-oreng jareya 
bakal lecena ban bakal pettengnga, sampe 
reng-oreng jareya tatandhung ban labu. 
Reng-oreng jareya bi Sengko epacalakaa, 
mon la napa baktona kaangguy ngokom 
reng-oreng jareya. Sengko, PANGERAN, la 
ngoca. 

13 Sengko la nangalee sa-dusana bi-nabbi 
Samaria. Reng-oreng jareya acaca bit 
nyamana Baal, sarta ngeba Tang ommat, 
Israil ka jalan se sala. 

“Tape e Yerusalim Sengko nangalee 


bi-nabbi atengka ajubaan pole dhari jareya. 
Bi-nabbi jareya acaca lecek tor azina, sarta 
abanto oreng se alako jahat, sampe tadha 
oreng settonga se endha atobat. Monggu ka 
Sengko reng-oreng jareya jahat kabbi, padha 
bi oreng Sodom ban Gomora." 

15 PANGERAN Se Mahakobasa adhabu, 
"Bi-nabbi e Yerusalim jareya bi Sengko 
padha eberriana tamennan se pae menangka 
kakanna ban racon menangka nom- 
enomanna, sabab reng-oreng jareya daddi 
lantaranna reng-oreng e saantero nagara ta 
ngargai Sengko." 

16 Ka reng-oreng Yerusalim PANGERAN Se 
Mahakobasa adhabu, "Ja edhingngagi cacana 
bi-nabbi se pera aberri pangarebban se 
kosong jareya. Bi-nabbi jareya pera manapa 
caca gabayanna dibi ban banne Tang pessen. 

17 Ka reng-oreng se ta endha ngedhingngagi 
Tang oca, bi-nabbi jareya ros-terrosan ngoca 
kantha reya, Bana bakal salamedda. Ban ka 
reng-oreng se cengkal, bi-nabbi jareya ngoca, 
Bana ta kera nemmo calaka." 

18 Sengko ngoca, "Para nabbi jareya maske 
settonga tadha se taowa apa se badha e 
dhalem panggaliyanna PANGERAN. Tadha 
bi-nabbi jareya se tao ngedhing ban se ngarte 
pa-apa se daddi kasokanna PANGERAN; 
bariya keya tadha se ngestowagi dhabuna. 

19 Dukana PANGERAN padha ban kaleng 


busbus se ngamok ngenneng ka reng-oreng 
se jahat. 

20 Dukana ta kera mare sabellunna pa-apa 
se daddi kasokanna kalakon kabbi. E budhi 
are ommadda PANGERAN bakal ngarteya 
parkara jareya sajarnana." 

21 PANGERAN adhabu, "Ce bajengnga 
bi-nabbi jareya, mangkana ta esoro Sengko. 
Bi-nabbi jareya manapa kabar ngangguy Tang 
nyama, mangkana Sengko ta asen-pessen 
pa-apa ka reng-oreng jareya. 

22 Saompamana reng-oreng jareya tao apa 
se badha e dhalem Tang pekkeran, tanto 
reng-oreng jareya manapa ka Tang ommat 
pa-apa se la ekocaagi Sengko. Daddi Tang 
ommat tanto pas atobat dhari sa-dusana ban 
lalakonna se jahat. 

23 Sengko reya Allah se badha e 
man-dhimman, banne neng e settong 
kennengngan malolo. 

24 Tadha oreng se ngenneng ngetek sopaja 
ta etangaleyana Sengko, sabab Sengko badha 
e dhimmaa bai: e sowarga ban e bume. 

25 Pa-apa se ekocaagi bi-nabbi jareya Sengko 
la tao. Reng-oreng jareya acaca lecek kalaban 
ngangguy Tang nyama, ngoca ja narema Tang 
pessen e dhalem mempe. 

26 Sampe bila bi-nabbi jareya maposanga 
Tang ommat bi kabar gabayanna dibi? 

27 Reng-oreng jareya ngera kalaban 


pe-mempena se ecaretaagi jareya, Tang 
ommat ekenneng paloppa ka Sengko padha 
ban bangatowana se loppa ka Sengko sarta 
nyemba ka Baal. 

28 Nabbi se amempe koduna ngoca, Reya 
coma mempe. Tape nabbi se narema pessen 
dhari Sengko kodu manapa pessen jareya 
kalaban sabendherra. Gandum ta ekenneng 
papadha ban darameyan. 

23 Tang oca padha ban apoy, ban padha ban 
tokol se maancor bato. 

30 Sengko se alabana bi-nabbi se saleng 
manapa cacana ca-kancana sarta ngocaagi ja 
jareya Tang pessen. 

31 Bariya keya Sengko se alabana bi-nabbi 
se manapa ca-ocana dibi sarta ngocaagi ja 
jareya dhari Sengko. 

32 Sengko, PANGERAN, se alabana bi-nabbi 
jareya se manapa pe-mempena se lecegan 
kabbi. Bi-nabbi jareya ngeba Tang ommat 
ka jalan se sala kalaban cacana se lecek 
gabayanna dibi. Sengko ta nyoro bi-nabbi 
jareya. Bi-nabbi jareya ta aguna ka Tang 
ommat. Sengko, PANGERAN, la ngoca." 

33 PANGERAN adhabu, "Yeremiya, mon badha 
sala settong dhari Tang ommat, otabana sala 
settong dhari nabbi otabana imam atanya ka 
bana, Apa dhabuna PANGERAN? Bana kodu 
nyaot, Bana se maberra PANGERAN; daddi 
bana bakal ebuwanga. 

34 Mon sala settong dhari Tang ommat 


otaba nabbi otaba imam gi acaca parkara se 
maberra PANGERAN, oreng jareya sabala bi 
Sengko eokoma. 

39 Sabaligga, saneyap oreng koduna atanya 
ka kancana ban ka balana, Apa jawabanna 
PANGERAN? otabana Apa se edhabuwagi 
PANGERAN? 

36 Reng-oreng jareya ta olle pole ngangguy 
oca se maberra PANGERAN. Mon badha se 
gi ngangguy oca jareya, Tang sen-pessen bi 
Sengko epamaberraa oreng jareya ongguwan. 
Oreng se ngocaagi se maberra Pangeran 
pera alik-balik cacana Sengko, Allahna 
reng-oreng jareya, Allah se odhi, PANGERAN 
Se Mahakobasa. 

37 Reng-oreng jareya pera olle ngoca kantha 
reya ka bi-nabbi, Kadi ponapa jawabanna 
PANGERAN ka sampeyan? Ponapa se 
edhabuwagi PANGERAN? 

38 Mon badha se ta atoro ka Tang parenta 
jareya, ban gi ngangguy oca se maberra 
PANGERAN, 

39 bi Sengko reng-oreng jareya ejumbua, 
pas epelpallagiya epajauwa, banne pera 
orengnga, tape bariya keya kotthana se bi 
Sengko la ebagi ka bangatowana. 

40 Reng-oreng jareya bi Sengko epatodhusa 
ban epanespaa salanjangnga ban nasibba 
reng-oreng jareya ta kera ekaloppae oreng." 

24 lE settong bakto saellana Yoyakhin 


pottrana Yoyakim rato Yehuda ban 
para pangrajana pamarenta Yehuda, para 
tokang ban para panglako se ahli egiba 
dhari Yerusalim ka Babil egabay tawanan bi 
Nebukadnezar, rato Babil, PANGERAN apareng 
pangaton ka sengko. Sengko epanangalee 
budhak dhadhuwa aesse buwana ara se esaba 
e adhana Padalemman Socce. 

2 Budhak se settong aesse buwana ara 
se gus-bagus, buwa se epolong dha-adha; 
dineng budhak settonganna aesse buwana 
ara se co-bucco, sampe ta ekenneng kakan. 

3 PANGERAN laju adhabu ka sengko, 
"Yeremiya, apa se etangalee bana jareya?" 
Sengko nyaot, "Buwana ara, GUSTE. Se e-sae 
ce saena, se co-bucco ce buccona kantos ta 
ekenneng teddha." 

4 Daddi PANGERAN adhabu ka sengko, 

>"Sengko, PANGERAN, Allahna Israil, 
nganggep reng-oreng se egiba ka Babil rowa 
akantha buwana ara se bagus jareya, daddi 
Sengko beccea ka reng-oreng jareya. 

6 Bi Sengko reng-oreng jareya ejagaa ban 
egibaa abali ka nagara reya. Bi Sengko 
reng-oreng jareya epajagaa, ta eparobbuwa, 
etamenna, banne edabua. 

7 Bi Sengko epaterrowa ngarteya ja Sengko 
reya PANGERAN. Daddi reng-oreng jareya 
bakal daddiya Tang ommat, ban Sengko 

daddiya Allahna, sabab reng-oreng jareya 


abaliya ka Sengko kalaban gu-onggu ate. 

8 Tape Zedekiya rato Yehuda ban ja-pangraja 
se semma ka abana, ban karena oreng 
Yerusalim se gi badha e nagara reya otabana 
se ngalle ka Messer, bi Sengko kabbi 
epakanthaa buwana ara se co-bucco se ta 
ekenneng kakan rowa. Sengko, PANGERAN, 
la ngoca. 

9? Bi Sengko reng-oreng jareya epacalakaa 
ce berrana sampe sa-bangsa e dunnya 
padhaa katakoan kabbi. E dhimmaa bai 
e kennengnganna reng-oreng jareya 
epabalessadan bi Sengko, reng-oreng jareya 
bakal eya-seya oreng, ekala-gella ban 
eco-koco; nyamana bakal egabaya babaston. 

10 Reng-oreng jareya bi Sengko 
epadhatengngana paperrangan, kalaparan 
ban wabah panyaket sampe reng-oreng 
jareya kabbi padhaa mate ban tadha karena 
e nagara reya se bi Sengko la ebagi ka 
reng-oreng jareya ban ka bangatowana." 

2 5 lE taon se kapeng empa saellana 

Yoyakim pottrana Yosiya jumenneng 
rato Yehuda, sengko narema dhabu dhari 
PANGERAN parkara sakabbinna bangsa 
Yehuda. E bakto jareya Nebukadnezar buru 
olle sataon se jumenneng rato Babil. 

2 Sengko ngoca ka sakabbinna bangsa 
Yehuda ban pandhudhu Yerusalim, 

3 "La dhu polo taon abidda, iya reya sajjegga 


Yosiya pottrana Amon la olle tello bellas 
taon se marenta Yehuda, sampe sateya 
reya PANGERAN abu-dhabu ka sengko, 

ban sakabbinna dhabuna jareya bi sengko 
ros-terrosan epanapa ka bana. Tape bana ta 
parduli. 

4 Bariya keya PANGERAN ngotos para nabbi 
ban para abdina ka bana, tape bana ta endha 
ngedhingngadgi. 

> Para nabbi ban abdina Allah jareya nyoro 
bana sopaja padha ambu ngalakone tengkana 
se jahat e dhalem odhina, ban sabarang 
lalakonna se dusa, sopaja bana bisaa paggun 
enneng e nagara reya se bi PANGERAN 
la eparengngagi ka bana ban ka para 
bangatowana bana menangka sangkolan. 

6 Bi-nabbi jareya alarang bana nyemba 
ka lah-illah laen, alarang bana nyemba ka 
la-brahala gabayanna bana dibi sabab jareya 
maduka panggaliyanna PANGERAN. Mon bana 
norodi papakonna PANGERAN jareya, bana ta 
kera eokom. 

Tape PANGERAN dibi adhabu ja bana ta 
endha ngedhingngagi Salerana. La-mala bana 
maduka Salerana lantaran la-brahalana bana 
jareya. Bana dibi se madhateng okoman ban 
badanna dibi. 

8 Lantaran bana ta endha ngedhingngagi 
dhadhabunna, daddi PANGERAN Se 
Mahakobasa adhabu, 

39 Sengko madhatengnga sakabbinna 


bangsa dhari dhaja, bariya keya Tang abdi, 
Rato Nebukadnezar rato Babil. Bi Sengko 
reng-oreng jareya epamerrangana Yehuda 
ban pandhudhuna sarta sakabbinna bangsa e 
sabingkerra. Bangsa Yehuda ban sa-bangsa 
tatanggana bi Sengko epatompessa ban bi 
Sengko edinaa sampe ancor salanjangnga. 
Reng-oreng se nangalee bakal takerjada ban 
arassa marenges. Sengko, PANGERAN, la 
ngoca. 

10 Sowarana reng-oreng jareya se perak ban 
men-rammenna jang-onjanganna pangantan 
bi Sengko epaserebba. Reng-oreng jareya 
bakal ta andhia mennya se ekadamara ban ta 
andhia karena gandum pole. 

ll Nagara reya bi Sengko edinaa me olle 
ancor kabbi ban daddi seppe. Sa-bangsa e 
sabingkerra bakal ngabdiya ka rato Babil 
pettong polo taon abidda. 

12 Saellana jareya bangsa Babil ban ratona 
bi Sengko eokoma polana sa-dusana. Nagara 
Babil bi Sengko epagujura ban edinaa me olle 
ancor salanjangnga. 

13 Bi Sengko Babil eokoma bi sakabbinna 
balai se bi Sengko la pajat esajjaagi kaangguy 
sa-bangsa kabbi ban se bi Sengko la ekabala 
kalaban parantaraanna Yeremiya iya reya 
sakabbinna balai se ecathet e dhalem ketab 
reya. 

14 Sabarang lalakonna reng-oreng Babil bi 


Sengko ebalessa; reng-oreng Babil bakal 
ekadunora bi to-rato raja sarta bi sa-bangsa 
sabannyana." 

15 PANGERAN, Allahna Israil, adhabu ka 
sengko, "Kala gellassa anggur reya se bi 
Sengko la eessee anggur kapeggellanna Tang 
ate. Giba ka saneyap bangsa se bi Sengko 
esoro entare ka bana, ban soro enom anggur 
reya. 

16 Mon reng-oreng jareya ngenom anggur 
reya, tanto pas dhing-tabarindhing ban elang 
akkalla lantaran paperrangan se bi Sengko 
epadhatengnga ka reng-oreng jareya." 

17 Daddi gellassa anggur jareya bi sengko 
ekala dhari astana PANGERAN; sengko laju 
entar ka sakabbinna bangsa se bi PANGERAN 
epakon entare ka sengko; sa-bangsa jareya 
bi sengko epangenom anggur jareya. 

18 Yerusalim ban sakabbinna kottha e 
Yehuda, ban to-ratona sarta ja-pangrajana, 
bi sengko epangenom anggur jareya, sampe 
kabbi daddi akantha teggal se kajal se 
abasanna talebat nakoe. Sampe are teya 
nyamana tha-kottha jareya egabay babaston. 

19 Reya dhaftarra nyamana reng-oreng laen 
se kodu ngenom dhari gellassa anggurra 
PANGERAN jareya: rato Messer ban para 
ponggabana sarta ja-pangrajana; sakabbinna 
reng-oreng Messer ban oreng manca e 
Messer; sakabbinna rato e nagara Us; 

sakabbinna rato tha-kottha Filistin e Askelon, 


Gaza, Ekron; sakabbinna oreng se gi odhie 
Asdod; sakabbinna oreng Edom, Moab 
ban Amon; sakabbinna rato e Tirus ban 
Sidon; sakabbinna rato e dhaera paseserra 
Tase Tengnga; tha-kottha Dedan, Tema 
ban Bus; sakabbinna oreng se obuna 
eketthok epapandha; sakabbinna rato Arab; 
sakabbinna ratona ku-suku camporan se 
enneng e ra-ara; sakabbinna rato e Zimri, 
Elam ban Madai; sakabbinna rato e dhaja, jau 
ban semma, egilir tong-settong. Sakabbinna 
bangsa e saantero bume reya kodu ngenom 
anggur jareya. Ban oreng se dhi-budhi kodu 
no nom anggur jareya iya reya rato Babil. 
25:19) 

21 PANGERAN laju adhabu ka sengko, 
"Kabala ka reng-oreng jareya ja Sengko, 
PANGERAN Se Mahakobasa, Allahna Israil, 
nyoro reng-oreng jareya ngenom sampe 
mabu ban aotaan; bi Sengko reng-oreng 
jareya epalabuwa sampe ta ngenneng jaga 
pole polana paperrangan se epadhatengnga 
ka reng-oreng jareya bi Sengko. 


Na” — a” aaa” aa” aa” 

28 Ban mon reng-oreng jareya ta endha 


narema gellas jareya dhari tanangnga bana 
kaangguy ngenoma anggurra, kabala ja 
PANGERAN Se Mahakobasa se nyoro jareya. 

23 Sengko la molaana maancora e Tang 
kottha dibi. Ja sampe reng-oreng jareya 
nyangka ta kera eokom. Masthe eokom, 
sabab Sengko madhatengnga paperrangan ka 
saneyap bangsa e attas bume reya. Sengko, 
PANGERAN Se Mahakobasa, la ngoca. 

30 Sabarang se ekocaagi Sengko ka bana, 
Yeremiya, kodu kabala ka reng-oreng jareya. 
Koca kantha reya, Sowarana PANGERAN 
bakal agarudhua dhari sowarga, dhari 
kalenggiyanna se socce agarudhu nangtang 
ommadda. Sakabbinna pandhudhu bume 
padha ngedhing Pangeran aera akantha oreng 
se merres anggur e pangeregan. 

31 Sowarana ekaedhing sampe ka koncona 
bume; PANGERAN aparkara ban sa-bangsa. 
Oreng kabbi padha eadilana ban se jahat 
eokoma mate." 

32 PANGERAN Se Mahakobasa adhabu, 
"Dhari co-koncona bume kaleng busbus 
agarudhu; sa-bangsa ekenneng balai egilir 
gan settong. " 

33E are jareya mayyidda reng-oreng se 
epatebas bi PANGERAN bakal ajalamperrana 
daddi sabume. Ta etangese oreng, ban tadha 
se ngoburragi; kabbi edina e tana akantha 
tombuganna sarpaan. 

34 He para pamimpin, e para tokang 
ngowanna ommadda PANGERAN! Mara 
alu-gulu e dhalem abu, sabab Ia napa 
baktona bana epateyana, ban se lopot bakal 
epabalessadana. Bana akantha pennay se aji 
se gaggar ban bella. 

35 Bana ta kera badha se lopot. 

36 Bana aserrowan ban nanges ce ngennessa 
polana PANGERAN se teppana duka 
matompes bangsana bana ban maancor 
nagarana bana se aman reya. 

37 (25:36) 

38 Akantha macan se kalowar dhari 
rongkangnga, bariya keya PANGERAN kalowar 
dhari kalenggiyanna ngokoma ommadda. 
Kakejjemmanna perrang ban babendunna 
PANGERAN Ia ngoba nagara reya daddi 
ra-ara. 

2 6 ' Ta abit saellana Yoyakim pottrana 
Yosiya jumenneng rato Yehuda, 

2 PANGERAN adhabu ka sengko, "Kassa bana 
manjeng e taneyanna Tang Padalemman, 
pas acaca ka pandhudhu Yehuda se 
entar ajalannagiya kabakteyan e jadhiya. 
Kabala kabbi ka reng-oreng jareya apa se 
eparentaagi Sengko ka bana sopaja epanapaa 
ka reng-oreng jareya. Ja korange maske 
sakonea. 

3 Pola bangsa jareya endha ngedhingngadgi, 
pas ambu se alako jahat, sampe Sengko 
maburung Tang neyat kaangguy macalaka 

reng-oreng jareya satembang ban 


kajahadanna." 

4 PANGERAN makon sengko ngoca kantha 
reya ka reng-oreng jareya, "Sengko, 
PANGERAN, la marentaagi sopaja bana taat 
ka Sengko ban ajalannagi kom-hokom se la 
eajarragi Sengko ka bana. 

> Bana kodu ngedhingngagi keya apa se 
ekocaagi Tang di-abdi, para nabbi se bi 
Sengko ros-terrosan eotos ka bana. Tape 
bana ta endha ngedhingngagi Tang di-abdi 
jareya. 

6 Mon bana paggun ta endha atoro, 
kennengnganna kabakteyan reya bi Sengko 
epapadhaa ban Silo, sampe sa-bangsa e 
dunnya reya ngangguy nyamana kottha reya 
menangka babaston." 

7 Sabarang se ekocaagi sengko e 
Padalemman Socce jareya ekaedhing bi para 
imam, para nabbi ban rayat. 

8 Ta abit saellana sengko mare manapa 
sabarang se edhabuwagi PANGERAN, sengko 
laju etangkep bi reng-oreng jareya sambi 
ra-eraan, "Bana kodu mate! 

? Ce bangalla bana se ngoca bit asmana 
PANGERAN ja Padalemman Socce reya 
daddiya akantha Silo, ban ja kottha reya 
epamosnaa epadaddiya kennengngan se 
ta ekennengnge oreng pole." Sengko pas 
ekarobut oreng sabannyana. 

10E bakto ja-pangrajana pamarenta Yehuda 


ngedhing kadaddiyan jareya, laju padha 
kalowar dhari karatonna rato terros ka 
Padalemman Socce, pas toju e Labang 
Saketheng Anyar. 

ll Para imam ban para nabbi ngoca ka 
ja-pangraja jareya ban ka rayat, "Oreng 
paneka kodu eokom mate sabab makalowar 
ca-oca se nangtang kotthana kaula sareng 
sampeyan. Sampeyan dibi ampon meyarsa." 

12 Sengko pas ngoca, "PANGERAN se 
makon kaula manapa dhabuna se nangtang 
Padalemman Socce sareng kottha paneka 
akadi se ampon epeyarsa sampeyan dibi. 

13 Daddi samangken ngereng sampeyan 
padha ngoba cara odhina sareng tengka 
polana; taadi GUSTE Allah me olle Salerana 
maburung neyadda se macalakaa sampeyan. 

14 Parkara kaula, pajat badha e dhalem 
kakobasaanna sampeyan; ngereng, epakadi 
ponapaa saos, kasokanna. 

15 Tape kaemodi, manabi sampeyan matee 
kaula, sampeyan sareng pandhudhuna kottha 
paneka kodu nanggung kasalaan matee oreng 
se ta sala. Sabab PANGERAN se ngotos kaula 
kaangguy maemot sampeyan sadaja." 

16 Daddi para pangrajana pamarenta ban 
rayat padha ngoca ka mam-imam ban ka 
bi-nabbi jareya, ocana, "Oreng paneka 
abu-dhabu bit asmana PANGERAN, ta patot 
eokom mate." 

17 Saellana jareya badha pin-pamimpinna 


bangsa nyander ka adha, pas ngoca ka 
reng-oreng se badha e jadhiya, 

18"E bakto Hizkiya jumenneng rato Yehuda, 
Nabbi Mikha dhari Moresyet manapa ka rayat 
dhabuna PANGERAN Se Mahakobasa, Siyon 
bakal enanggalaa akantha teggal, Yerusalim 
bakal daddiya tombuganna jur-gujuran, ban 
Gumo Padalemman Socce bakal daddiya alas 
raja. 

19Tape Rato Hizkiya ban oreng Yehuda 
ta matee Mikha. La-mala Hizkiya tako ka 
PANGERAN sarta nyoon kabellasan. Daddi 
PANGERAN maburung dhabuna se ngara 
macalakaa reng-oreng gapaneka. Ban 
samangken paneka, kaula sareng sampeyan 
para madhatengnga balai se raja ka aba dibi." 

20 Tao keya badha oreng laen se acaca 
nangtang kottha reya bit asmana PANGERAN, 
akantha se ejalannagi sengko reya. Oreng 
jareya nyamana Uriya anana Semaya dhari 
Kiryat-Yearim. 

21E bakto Rato Yoyakim ban ra-parwirana 
sarta para pangrajana pamarenta meyarsa 
ca-ocana Uriya jareya, rato jareya aehteyar 
mateyana Uriya. Tape Uriya ngedhing parkara 
jareya, laju tako, pas buru ka Messer. 

22 Tape Rato Yoyakim makon Elnatan anana 
Akhbor abareng ban reng-oreng laen entar ka 
Messer megaa Uriya. 


Yeremia 26.231 27.6 105 

23 Reng-oreng jareya mega Uriya, pas egiba 
abali ka Rato Yoyakim. Saellana jareya rato 
makon matee Uriya, ban mayyidda ebuwang 
e koburan omom. 

24 Tape sateya berkat partolonganna Ahikam 
anana Safan, sengko Yeremiya, ta esoro 
patee ka rayat. 

2 7 ' Ta abit saellana Zedekiya pottrana 
Yosiya jumenneng rato Yehuda, bi 
PANGERAN sengko epakon 

2 agabay le-tale dhari kole ban kol-pekol 
dhari kaju se pas epakon pasang ka tang leer. 

3 Sengko eotos keya manapa dhabuna ka 
to-rato Edom, Moab, Amon, Tirus ban Sidon, 
kalaban parantaraanna otosanna to-rato 
jareya se padha dhateng ka Yerusalim nyabisa 
ka Rato Zedekiya. 

4Sengko kodu abala ka reng-oreng jareya 
ja PANGERAN Se Mahakobasa, Allahna Israil, 
adhabu kantha reya, 

>"Kalaban Tang kakobasaan se raja ban 
Tang kakowadan Sengko nyeptaagi langnge 
ban bume ban manossa sarta samacemma 
keban se bi Sengko ebagi ke sapaa bai se 
ekasokae Sengko. 

6 Sengko se massraagi sakabbinna bangsa 
reya ka dhalem kakobasaanna Tang abdi, 
Nebukadnezar, rato Babil. La-mala maske 
keban bi Sengko ebagi ka rato jareya esoro 
kobasane. 

7 Sakabbinna bangsa bakal ngabdiya ka 


rato jareya, ka anana ban ka kompoyya 
sampe napa baktona nagarana dibi gaggar. E 
bakto jareya bangsa Babil bakal ngabdiya ka 
sa-bangsa se kowat ban to-rato se raja. 

8 Bangsa otabana karajaan se ta endha 
atellok ka Nebukadnezar bi Sengko eokoma 
ban paperrangan, kalaparan sarta wabah 
panyaket, sampe dhi-budhina bangsa jareya 
atellok ka rato jareya. 

3Ja edhingngagi ca-cana bi-nabbi otabana 
sapaa bai se alarang bana atellok ka rato 
Babil, maske reng-oreng jareya ngako la 
narema petodu dhari mempe, roh-erroh alos 
otabana kalaban ngangguy kakowadan gaib. 

10 Reng-oreng jareya co-ngoco bana sampe 
bana egiba ka jauna dhari nagarana. Sengko 
ngojuga bana dhari nagarana ban bana bakal 
tompessa. 

1 Tape bangsa se endha atellok ban endha 
ngabdi ka rato Babil bi sengko epannengnga 
enneng e tana asalla dibi, ban atane e 
jadhiya. Sengko, PANGERAN, la ngoca." 

12 Ka Zedekiya rato Yehuda, sengko abala 
kantha jareya keya. Cana sengko, "Ngereng 
atellok ka rato Babil. Toro parentana rato 
gapaneka sareng ngabdi ka bangsana, sopaja 
junandalem salamedda. 

13 PANGERAN ampon adhabu ja bangsa se 
kadhimmaa saos se ta poron atellok ka rato 
Babil badhi epamateya polana paperrangan, 

kalaparan sareng wabah panyaket. Aponapa 


junandalem sareng rayat me meleya pate se 
sapaneka? 

14Ja peyarsaagi bi-nabbi se alarang 
junandalem atellok ka rato Babil, sabab 
bi-nabbi gapaneka co-ngoco junandalem. 

15 Reng-oreng gapaneka ngoca epakon 
PANGERAN manapa caca gapaneka, namong 
lecek. Pangeran dibi se adhabu ja ta ngotos 
reng-oreng gapaneka. Daddi PANGERAN 
badhi mabalessadana sareng mateyana 
junandalem sareng bi-nabbi se acaca lecek 
ka junandalem gapaneka." 

16 Saellana jareya sengko malae mam-imam 
ban sakabbinna rayat ja PANGERAN adhabu 
kantha reya, "Ja edhingngagi bi-nabbi se 
ngoca ja ta saapa pole abidda rang-barang 
e Tang Padalemman epabaliya dhari Babil. 
Bi-nabbi jareya lecek! 

17) a edhingngagi! Mara atellok ka rato Babil, 
me olle bana salamet. Arapaa kottha reya me 
epaancora? 

18 Mon reng-oreng jareya pajat nabbi, 
ban narema pessen dhari Sengko, tanto 
sateya reng-oreng jareya menta ka Sengko, 
PANGERAN Se Mahakobasa, sopaja rang- 
barang se gi badha e Tang Padalemman ban 
e karatonna rato e Yerusalim rowa ta sampea 
eangko ka Babil. 

19Sabab Sengko, PANGERAN Se 
Mahakobasa, Allahna Israil, la motossagi 

ja rang-barang jareya kabbi eangkoa ka 


Babil, ban bakal pagguna badha e jadhiya 
sampe Sengko mekkere rang-barang 
jareya pole. E bakto jareya buru bi Sengko 
egibaa abali ka kennengngan reya. Sengko, 
PANGERAN, la ngoca." Rang-barang se gi 
badha e Padalemman Socce jareya iya reya, 
ga-cangga, cemmong paronggu, ta-kareta, 
ban pan-barampan barang laen andhina 
Padalemman Socce. Rang-barang jareya ta 
noro egiba ka Babil e bakto Yoyakhin pottrana 
Yoyakim rato Yehuda ban pin-pamimpinna 
masarakat Yehuda ban Yerusalim egiba ka 
Babil bi Rato Nebukadnezar. 

20(27:19) 

21 (27:19) 

22 (27:19) 

2 9 lE taon jareya keya e bulan lema 

taon se kapeng empa e dhalem 

pamarentaanna Rato Zedekiya, Hananya 
pottrana Azur, nabbi dhari kottha Gibeyon, 
acaca ka sengko e Padalemman Socce. E 
adhaanna mam-imam ban rayat Hananya 
ngoca ka sengko 

2ja PANGERAN Se Mahakobasa, Allahna 
Israil, adhabu kantha reya, "Kakowadanna 
rato Babil bi Sengko la epotel. 

3E dhalem bakto dhu taon reya Sengko 
mabaliya rang-barang dhari Tang Padalemman 
se eangko ka Babil bi Rato Nebukadnezar. 

4Sengko mabaliya keya Yoyakhin anana 


Yoyakim rato Yehuda, epabarengnga ban 
sakabbinna rayat se la eangko ka Babil. 
Onggu, kakowadanna Babil bi Sengko 
epotella. Sengko, PANGERAN, la ngoca." 

> Daddi e adhaanna mam-imam ban 
sakabbinna rayat se manjeng e Padalemman 
Socce jareya, sengko ngoca ka Hananya, 

6 "Nyaman! Moga-moga ramalanna bana 
jareya daddiya kanyataan, ban PANGERAN 
mabaliya onggu dhari Babil rang-barangnga 
Padalemman Socce ban sakabbinna oreng se 
ebuwang ka jadhiya. 

7 Tape bana, Hananya, ban bana rayat kabbi, 
edhingngagi reya: 

8 Bi-nabbi sabellunna reya la aramallagi ja 
paperrangan, balai sarta wabah panyaket 
bakal tebaa ka sa-bangsa ban karajaan se 
wat-kowat sabannyana. 

3 Tape nabbi se aramallagi kataremtemman, 
pera bisa eakowe ja bendher nabbi se eotos 
PANGERAN, mon sabarang se eramallagi 
jareya daddi nyata onggu." 

10 Hananya pas nyendhal pekolan se 
epamalang e budhina tang leer, pas 
epapotong. 

11E adhana sakabbinna rayat se hadir 
e jadhiya Hananya ngoca, "PANGERAN 
adhabu kantha reya carana Salerana se 
mapotong kol-pekol se epasang Rato 
Nebukadnezar e leerra sa-bangsa kabbi; 

Pangeran alampaagiya jareya e dhalem bakto 


dhu taon." Saellana jareya sengko pas ondur. 

12 Ta saapa abidda saellana kadaddiyan 
jareya, PANGERAN ngotos sengko 

13 entar ka Hananya ngoca kantha reya, 
"Dhabuna PANGERAN bana bisa mapotong 
kol-pekol dhari kaju, tape bi PANGERAN 
kol-pekol jareya eganteyana kol-pekol besse. 

14 PANGERAN Se Mahakobasa, Allahna Israil, 
adhabu ja Salerana masanga kol-pekol besse 
e leerra bangsa reya, ban bangsa jareya 
bakal ngabdiya ka Nebukadnezar rato Babil. 
PANGERAN adhabu ja la-mala burun alas 
bi Pangeran epangabdiya ka kakobasaanna 
Nebukadnezar." 

l5Jareya bi sengko ekabala kabbi ka 
Hananya, saellana jareya sengko pas ngoca 
pole, "Mara edhingngagi, Hananya! Bana 
ta eotos PANGERAN; bi bana bangsa reya 
epaparcaja ka caca se lecek. 

16 Daddi PANGERAN dibi adhabu ja bana 
epamosnaa dhari bume reya. Taon reya keya 
bana bakal mateya, sabab bana nyoro bangsa 
reya alaban ka PANGERAN." 

17 Daddi e taon jareya keya e bulan petto, 
Hananya mate. 

2 9 l Sengko noles sorat ka mam-imam, 
bi-nabbi, pin-pamimpinna bangsa se gi 

odhi ban ka sakabbinna oreng laen se eangko 

dhari Yerusalim ka Babil bi Nebukadnezar. 

2 Sorat jareya bi sengko etoles saellana 


Rato Yoyakhin, ebuna, ba-ponggaba karaton, 
ja-pangrajana pamarentaan Yehuda ban 
Yerusalim, para pangrajin ban para panglako 
se ahli eangko ka pambuwangan. 

3 Sorat jareya bi sengko epatoro ka Elasa 
anana Safan, ban Gemariya anana Hilkiya se 
eotos Zedekiya rato Yehuda ka Nebukadnezar 
rato Babil. Monyena sorat jareya kantha reya: 

4 "PANGERAN Se Mahakobasa, Allahna Israil, 
adhabu kantha reya ka sakabbinna oreng 
se bi Salerana ebuwang dhari Yerusalim ka 
Babil: 

> Bana agabay bengko ban neptep e jadhiya. 
Agarap tana ban anemadi hasella. 

6 Abine me olle bana andhi ana, ban dina 
na-anana bana me olle abine keya sopaja 
andhia ana keya. Bana kodu sajan atamba 
bannya, ta olle sajan sakone. 

7 Alako kaangguy kaamanan ban 
kamamoranna tha-kottha kennengnganna 
bana ebuwang bi Sengko. Adua ka Sengko 
kaangguy kaparlowanna tha-kottha jareya, 
sabab mon tha-kottha jareya mamor, bana 
tanto mamor keya. 

8 Sengko, PANGERAN Se Mahakobasa, 
Allahna Israil, maengaa bana sopaja bana 
ja sampe eco-koco bi-nabbi se apolong ban 
bana otabana bi sapaa bai se ngoca ja abana 
bisa aramallagi jaman se bakal dhateng. Ja 
parduli ka pe-mempena reng-oreng jareya. 

? Reng-oreng jareya ngangguy Tang nyama 
kaangguy nyaretaagiya ka bana sabarang 
se ta teppa. Sengko ta nyoro reng-oreng 
jareya. Sengko, PANGERAN Se Mahakobasa, 
la ngoca. 

10 PANGERAN adhabu, Mon la lebat bakto 
pettong polo taon monggu ka Babil, bi Sengko 
bana epekkerana pole; Sengko neptebbana 
Tang janji se ngoca mabaliya bana pole ke 
kennengngan reya. 

ll Sengko dibi tao ka sakabbinna Tang sajja 
se etantowagi Sengko ka bana. Tang sajja 
jareya kabbi banne macalakaa bana, tape 
ma-nyamana odhina bana, ban aberria odhi 
se possa ban pangarep e bakto se bakal 
dhateng. 

12 Daddi bana bakal mentaa tolong ka 
Sengko. Bana bakal entara ka Sengko 
kaangguy adua. Ban Sengko nyaodana duana 
bana. 

13 Bana bakal nyareya Sengko ban nemmowa 
Sengko, sabab bana nyare kalaban gu-onggu. 

14 Onggu, bana bakal nemmowa Sengko. 

Bi Sengko bana epakompola dhari nga- 
tengngaanna saneyap bangsa ban dhari 
saneyap nagara kennengnganna bana 
epabalessadan ban ebuwang bi Sengko. 

Bi Sengko bana egibaa abali ka nagara 
asalla reya ban kabadhaanna bana epabaliya 
akantha asalla. Sengko, PANGERAN, la ngoca. 

15 Cana bana PANGERAN marenge bana 


bi-nabbi e Babil. 

16 Mara edhingngagi apa dhabuna PANGERAN 
parkara rato se marenta sateya reya, iya reya 
rato toronanna Daud, ban parkara pandhudhu 
kottha reya, iya reya la-balana bana se ta 
eangko ka pambuwangan abareng ban bana. 

17 PANGERAN Se Mahakobasa adhabu, 
Sengko madhatengnga paperrangan, 
kalaparan ban wabah panyaket ka reng-oreng 
jareya. Reng-oreng jareya bi Sengko 
epakanthaa buwana ara se bucco sampe ta 
ekenneng kakan. 

18 Bi Sengko reng-oreng jareya eserserra 
ban paperrangan, kalaparan, ban wabah 
panyaket sampe sakabbinna bangsa e attas 
bume reya bakal arassaa marenges nangalee 
kabadhaanna. E dhimmaa bai reng-oreng 
jareya epabalessadan bi Sengko, sampe 
oreng se nangalee apa se kadaddiyan ka 
reng-oreng jareya bakal arassaa marenges 
ban tako. Reng-oreng jareya bakal eya-seyaa, 
nyamana ekagabay babaston. 

19J areya kabbi kadaddiyan ka reng-oreng 
jareya polana ta atoro ka Tang oca se bi 
Sengko ros-terrosan epessennagi kalaban 
parantaraanna para nabbi, Tang abdi. 
Reng-oreng jareya ta endha ngestowagi Tang 
pessen jareya. 

20 Dineng bana kabbi se bi Sengko ebuwang 


ka Babil, edhingngagi apa se ekocaagi 
Sengko, PANGERAN. 

21 PANGERAN Se Mahakobasa, Allahna Israil, 
la adhabu parkara Ahab pottrana Kolaya, 
ban parkara Zedekiya pottrana Maaseya 
se ngangguy asmana Pangeran kaangguy 
manapa ka bana sabarang se ta bendher. 
Pangeran adhabu ja reng-oreng jareya 
epassraagiya ka kakobasaanna Nebukadnezar 
rato Babil, se mateyana Ahab ban Zedekiya 
jareya e adhana matana bana. 

22 Daddi mon reng-oreng se la eangko dhari 
Yerusalim ka Babil abastowa oreng, tanto 
ngoca kantha reya, Moga bi ALLAH bana 
epakanthaa Zedekiya ban Ahab, se eobbar 
dhi-odhi bi rato Babil. 

23 Kantha jareya daddina reng-oreng jareya 
polana sa-dusana se raja e Israil: azina, 
ban ngangguy asmana PANGERAN kaangguy 
nyaretaagi sabarang se ta bendher. Jareya ta 
cocok ban kasokanna PANGERAN. Salerana 
ngagali apa se la elakone reng-oreng 
jareya, ban Salerana dibi se daddi sakse 
se noduwagiya salana reng-oreng jareya. 
PANGERAN la adhabu." 

24 PANGERAN Se Mahakobasa, Allahna Israil, 
apareng pessen lebat sengko ka Semaya, 
oreng Nehelam, sabab Semaya ngerem sorat 
bit nyamana dibi ka sakabbinna pandhudhu 
Yerusalim, ka Imam Zefanya anana Maaseya 

ban ka mam-imam laenna. E dhalem sorat 


jareya Semaya noles kantha reya ka Zefanya: 

2> (29:24) 

26 "Bana bi PANGERAN epadaddi imam 
epagante Yoyada, sateya bana se neggu 
pangkat se paleng tenggi e Padalemman 
Socce. Kawajibanna bana marentaagi sopaja 
saneyap oreng gila, se ngako nabbi, leerra 
ekalenthong bi rantay besse. 

21 Tape arapa bana me neng-enneng bai ka 
Yeremiya oreng Anatot rowa se ngako nabbi e 
antarana bangsana bana? 

28 Oreng jareya kodu etombeng colona, 
sabab ngoca ka reng-oreng bangsana bana 
e Babil ja reng-oreng jareya gi abida badha 
e jadhiya. Daddi, cana Yeremiya jareya, 
reng-oreng bangsana bana se badha e Babil 
jareya kodu maddek bengko e jadhiya, atane 
ban anemadi hasella." 

29 Sorat jareya ebacaagi e adhana sengko bi 
Imam Zefanya. 

30 Daddi PANGERAN makon sengko 

3l manapa berta parkara Semaya ka 
sakabbinna oreng Israil se ebuwang e Babil. 
Bertana kantha reya, "Semaya la-malae bana 
akantha abana se nabbi. Mangkana Sengko, 
PANGERAN, enja ta nyoro. Sarrena bi Semaya 
bana epaparcaja ka caca se lecek, 

32 ban sarrena bana esoro alaban ka 
Sengko, Sengko ngokoma Semaya jareya 
satoronanna. Tadha settonga e antarana 

Semaya ban toronanna se odhia akompol ban 


bangsa reya, daddi tadha se nangaleyana 
sabarang se becce se bi Sengko ejalannagiya 
kaangguy Tang ommat kabbi. Sengko, 
PANGERAN, Ia ngoca." 

1 PANGERAN, Allahna Israil, 
30 2 adhabu ka sengko, "Toles e dhalem 
ketab kabbi se la ekocaagi Sengko ka bana. 

3 Sabab bakal napaa baktona Tang ommat 
Israil ban Yehuda bi Sengko epabaliya ka 
asalla pole. Bi Sengko epabaliya ka nagara se 
bi sengko la ebagi ka bangatowana. Nagara 
jareya bakal ekaandhia pole bi Tang ommat 
jareya. Sengko, PANGERAN, la ngoca." 

4 PANGERAN adhabu ka ommat Israil ban 
Yehuda, 

>"Sengko la ngedhing cerrengnga oreng se 
ketter atena, cerrengnga oreng se katakoan 
se ta andhi kataremtemman. 

6 Kodda pekker ban talektegi! Bana badhaa 
lalake se rembi? Mon enja, arapa Sengko 
me nangalee mowana saneyap oreng lake 
padha pocet pote sarta padha neggu tabuna, 
akantha babine se rembia? 

7 Are se nakoe la napa, are se tadha 
bandhinganna. Monggu ka Tang ommat 
are jareya are se maseksek dhadha, tape 
reng-oreng jareya bi Sengko epasalamedda." 

8 PANGERAN Se Mahakobasa adhabu pole 
ka ommadda, "Mon are jareya la para, 
pekolan e leerra bana bi Sengko epapotonga, 

ban kalenthong rantayya ebukkaa. Bana ta 


ekadunora oreng manca pole. 

2Bana bakal ngabdiya ka Sengko, GUSTE 
Allahna, ban ka toronanna Daud, sebi Sengko 
epadaddiya rato. 

l0Tang ommat Israil, ta osa tako! Bana 
Yakub, Tang abdi, ta osa gujuden! Bana ban 
toronanna bi Sengko epasalamedda dhari 
nagara se jau, kennengnganna bana se 
etawan. Bana bakal moleya, ban ennengnga 
e nagarana, sarta aman odhina. Odhina bana 
bakal taremtemma pole; sarta tadha se parlo 
ekatakoe. 

11 Sengko dhatengnga, ban bana 
epasalamedda. Sa-bangsa, kennengnganna 
bana epasalebbudan bi Sengko kabbi 
bi Sengko epatompessa, tape bana ta 
epakanthaa jareya. Pajat bana ta epalopoda 
dhari okoman tape okomanna Sengko ka 
bana adil menorot katantowan. Sengko, 
PANGERAN, la ngoca." 

12 PANGERAN adhabu ka ommadda, 
"Panyakedda bana la sara, lokana bana tadha 
tambana. 

13Tadha oreng se endha arabada bana, 
tadha tambana bu-tombuna, bana tadha 
pangarebban se barasa dhari sakena. 

14 Kabbi kakasena la loppa ka bana; tadha 
se endha mekkere bana maske settonga. 
Sengko padha ban moso se nyerrang ban 

ngokom bana epakejjem parana, sabab bana 


bannya dusana, ban raja kasalaanna. 

15 Bana ja aserro pole parkara ka-lokana, 
sabab bana tadha pangarebban se barasa 
dhari sakena. Bana bi Sengko eokom kantha 
jareya polana bana bannya dusana ban raja 
kasalaanna. 

l6Tape sateya sapa se ngontal bana bakal 
eontala, ban sakabbinna mosona bana bakal 
eangkoa ka pambuwangan. Se nyek-ngenyek 
bana bi Sengko enyek-enyegga, se arampok 
bana bi Sengko erampoga. 

17 Maske mosona bana ngoca, Siyon la 
ebuwang, ban tadha se mekkere pole, tape bi 
Sengko bana epabarasa pole, ka-lokana bana 
bi Sengko etambaana." 

18 PANGERAN adhabu pole, "Bana, Tang 
ommat, bi Sengko ekaneserrana, epabaliya 
ka tana asalla, kabadhaanna epabaliya 
akantha ba-lambana. Yerusalim bi Sengko 
epaddegga pole, ban karatonna epateppaa. 

19 Pandhudhuna bakal mojiya Sengko 
ngangguy nyanyeyan, ban rak-soragan 
kasennengngan. Sengko nolonga Tang ommat 
sopaja ehormadi oreng, ban ta eya-seya pole, 
sarta atamba ros-terrosan. 

20 Bangsana bana bi Sengko epajajaa 
akantha gi jaman lamba, kakowadanna 
epakokowa pole. Pa-sapaa se nyek-ngenyek 
bangsa reya bi Sengko eokoma keya. 

21 Rato se marentaa bana dhari bangsana 


bana dibi asalla. Rato jareya bakal bebasa 
nyemmae Sengko, mon bi Sengko eolok. 
Sabab sapa se bangala ngadhep ka Sengko 
sakarebba dibi? Bana daddiya Tang ommat 
ban Sengko daddi Allahna bana. Sengko, 
PANGERAN, la ngoca." 

22 (30:21) 

23 Dukana PANGERAN akantha kaleng 
busbus, akantha angen barat se ngamok ka 
reng-oreng se jahat, ban ta gellem ambu 
sabellunna kasokanna kalakon kabbi. E budhi 
are ommadda tanto ngarte parkara jareya. 

24 (30:23) 

3 1 1 PANGERAN adhabu, "Bakal napaa 
baktona Sengko daddiya Allahna 
sakabbinna suku Israil, ban reng-oreng Israil, 

ban reng-oreng Israil daddiya Tang ommat. 

2 E tengnga ra-ara Sengko noduwagi bellassa 
Tang ate ka Tang ommat se lopot dhari 
pate jareya. E bakto ommat Israil nyare 
kataremtemman, 

3 dhari jauna Sengko ngaton ka reng-oreng 
jareya. He ommat Israil, molae lamba Sengko 
ros-terrosan taresna ka bana, ban saterrossa 
Sengko paggun noduwagiya ja Sengko teptep 
taresna ka bana. 

4 Bangsana bana bi Sengko epajajaa pole. 
Sakaleyan aggi bana bakal ngalaa terbang 
sarta bakal atariya kalaban gumbira. 

> Bana bakal mokkaa kebbunna anggur e 


pagunongan Samaria, ban se namen jareya 
bakal molonga buwana keya. 

6 Onggu, bakal napaa baktona pangawalla 
kottha bakal padhaa aera e pagunongan 
Efraim, Mara ja onggaa ka Siyon, ka 
PANGERAN Allahna sengko ban bana." 

T PANGERAN adhabu, "Mara anyanye 
paperak kaangguy Israil Tang ommat, 
bangsa se paleng raja e antarana sakabbinna 
bangsa. Mara anyanye lagu pojiyan, pas 
bertaagi, PANGERAN la masalamet re-karena 
ommadda. 

8 Reng-oreng jareya bi Sengko egiba abali 
dhari dhaja; bi Sengko epakompol dhari 
co-koncona bume. Oreng buta ban oreng 
empon bakal noroa keya, bariya keya 
reng-oreng bine se gi buru rembi ban se 
ngandhung raja. Reng-oreng jareya bakal 
abaliya ka nagara reya menangka bangsa se 
raja. 

? Reng-oreng jareya ajalan kalaban agarabas 
aeng mata, bi Sengko ebarengnge sarta 
elepor atena. Reng-oreng jareya bi Sengko 
egiba lebat e kennengngan se bannya 
aengnga, lebat e lorong se rata tadha 
ba-celbingnga, daddi ta kera badha se 
tatandhung sokona. Monggu ka Israil, Sengko 
reya padha ban eppana; Efraim Tang ana se 
sareyang. " 

10 PANGERAN adhabu, "Edhingngagi, he 


sa-bangsa! Lengkae tase raja ban panapa 
Tang pessen reya: Tang ommat se bi Sengko 
la epabalessadan, bi Sengko epakompola pole 
ban epeyaraa, padha ban tokang ngowan se 
ajaga dumbana. 

11 Bi Sengko ommat Israil la epa salamet 
ban epabebas dhari bangsa se kowat. 

12 Ka Gumo Siyon reng-oreng jareya bakal 
dhatengnga mowana katon binar sambi 
anyanye kalaban ate perak, lantaran Tang 
ri-berri ka reng-oreng jareya, se aropa 
gandum, mennya, anggur, sape ban dumba. 
Reng-oreng jareya bakal padhaa ban 
bun-kebbunan se cokop aengnga, ban ta 
kakorangan pa-apa. 

13E bakto jareya ban-paraban bakal atariya 
kalaban ate se perak. Oreng towa ban 
oreng ngodha padha senneng pekkeranna, 
sabab Sengko alepora atena. Kasossaanna 
bi Sengko eoba epadaddi kasennengngan, 
karekonganna eoba epadaddi kagumbiraan. 

14 Mam-imam bi Sengko epatobuga ban 
kakanan se wa-ngalowa; ban pa-apa se 
ekabuto Tang ommat bi Sengko eberriana. 
Sengko, PANGERAN, se ngoca." 

15 PANGERAN adhabu, "Neng e Rama badha 
sowarana oreng nanges, ban sowarana oreng 
aserrowan. Rahel nangese na-anana, ta 
endha elepor atena sabab na-anana jareya la 
padha tadha. 

16 Mara ambu bana se nanges ban pakerreng 


aeng matana. Ta kera parcoma bana 
nyandhang lesso kaangguy na-anana. Bana 
bakal olleya ganjaran, na-anana moleya dhari 
nagarana mosona. 

17 Gi badha pangarebban kaangguy bana 
pagi: na-anana bana moleya ka kampongnga. 
18 Sengko ngedhing ommat Israil ngoca ce 
ngennessa, Adhu GUSTE, abdidalem sadaja 

padha sareng keban se gi ta epanotot, 
namong sareng Junandalem eajari sopaja 
taat, ban samangken abdidalem sadaja 
ampon asadhiya se abaliya ka Junandalem. 
Daddi baktaagi abali abdidalem sadaja, 
GUSTE Allah, Pangeran kaula. 

19J unandalem epongkore sareng abdidalem 
sadaja, namong abdidalem sadaja padha 
atobat. Saamponna abdidalem sadaja sareng 
Junandalem eparenge okoman, cethak 
abdidalem sadaja nondhu polana sossa. 
Abdidalem sadaja arassa malo sareng nespa, 
sabab ampon agabay dusa gi ngodhana. 

20 Israil, bana Tang ana kakase, ana se 
paleng kataresnan, buwana Tang ate. Sabban 
Sengko ngara bana, Sengko terros enga ka 
bana ban ce kerrongnga. Bana bi Sengko 
ekaneserrana. 

21 Tandhai jalanna bana, pasange dha- 
tandha, sare jalan se elebadi bana lamba. 
He, Israil, mara mole ka bengkona! Abali ka 
tha-kottha asalla. 

22 Sampe bila bana se mangmanga terros, 


he bangsa se ta esto ka Sengko? Sengko la 
nyeptaagi barang se anyar e dunnya, barang 
se ane, se anena padha ban babine se ngaobi 
oreng lake." 

23 PANGERAN Se Mahakobasa, Allahna 
Israil adhabu, "Mon Tang ommat bi Sengko 
egiba abali pole ka nagarana dibi, e nagara 
Yehuda ban e sa-disana bakal ekaedhinga 
pole reng-oreng ngoca, Moga PANGERAN 
aberkadana gumo se socce e Yerusalim 
kennengnganna kalenggiyan se malolo 
kaagem Salerana. 

24 Oreng bakal ennengnga e Yehuda ban e 
sa-disana. E jadhiya bakal badhaa oreng tane 
ban oreng se meyara dumba ban sape. 

25 Oreng se pendhet bi Sengko 
epacengngara, ban se lesso polana 
kalaparan epakennyanga. 

26E bakto jareya oreng bakal ngocaa, 
Samarena tedhung ngeddha, sengko arassa 
cengngar pole. 

27 Sengko, PANGERAN, ngoca ja bakal napaa 
baktona nagara Israil ban Yehuda bi Sengko 
epossaana ban manossa sarta keban. 

28 Padha ban Sengko se lamba ajaga Israil 
ban Yehuda sopaja saellana jareya bi Sengko 
edabua, epagujura ban epaancora, bariya 
keya Sengko ajaga Israil ban Yehuda sopaja 
jareya bi Sengko epakokowa tor epaddegga 
pole. 

29E bakto jareya ta kera badha pole oreng 


se ngoca, Oreng towa ngakan buwa se celo 
rassana, tape anana se nyelo gigina, 

30 tape sapa se ngakan buwa se celo tanto 
nyelo dibi gigina. Oreng kabbi padha mateya 
polana dusana dibi." 

31 PANGERAN adhabu, "Bakal napaa baktona 
Sengko mabadhaa parjanjiyan se anyar bi 
ommat Israil ban Yehuda. 

32 Tape parjanjiyan jareya ta padha ban Tang 
parjanjiyan bi bangatowana ommat jareya e 
bakto Sengko abarengnge reng-oreng jareya 
kalowar dhari Messer. Maske Sengko reya 
padha ban lake monggu ka reng-oreng jareya, 
tape reng-oreng jareya mongkere parjanjiyan 
se ebadhaagi Sengko bi reng-oreng jareya. 

33 Reya parjanjiyan se anyar se epabadhaa 
Sengko bi ommat Israil: Tang kom-hokom bi 
Sengko esabaa e dhalem pekkeranna, ban 
etolesa e dhalem atena Tang ommat jareya. 
Sengko bakal daddiya Allahna ommat Israil, 
ban ommat Israil bakal daddiya Tang ommat. 

34Ta parlo pole badha e antarana se 
kodu ngajari sasamana sopaja taowa 
ka PANGERAN. Sabab reng-oreng jareya 
kabbi, raja kene, bakal taowa ka Sengko. 
Kasalaan-kasalaanna reng-oreng jareya bi 
Sengko ekaloppaana, sa-dusana esaporaa. 
Sengko, PANGERAN, la ngoca." 

35 Are esadhiyaagi PANGERAN kaangguy 
nerae seyang; bulan ban tang-bintang 

kaangguy nerae malem. Tase bi Pangeran 


egaluy sopaja badhaa ombana. PANGERAN 
Se Mahakobasa, jareya asmana. 

36 PANGERAN ajanji, "Saabidda hokom 
alam ta aoba Israil menangka bangsa bakal 
teptebba badha. 

37 Saompamana e settong bakto langnge 
ekenneng okor, ban dhasarra bume ekenneng 
talektegi, e bakto jareya Israil bi Sengko 
etolaga polana sakabbinna lalakonna se juba. 
Sengko, PANGERAN, Ia ngoca." 

38 PANGERAN adhabu, "Bakal napaa baktona 
saantero Yerusalim epaddek pole daddi Tang 
kottha, dhari Manara Hananeel sampe ka 
Labang Saketheng Paddu e bagiyan bara. 

39 Dhari jadhiya garis batessa nojju ka Gumo 
Gareb, pas abiluk ka Goa. 

40 Saantero cora jareya, se ekagabay 
koburan ban pambuwanganna rombu, ban 
sakabbinna teggal e penggirra Songay Kidron 
sampe ka Labang Saketheng Jaran ka temor, 
bakal epamalolowa kaangguy Sengko. Kottha 
Yerusalim ta kera epagujur otaba epaancor 
pole." 

32 1E taon se kapeng sapolo 
pamarentaanna Zedekiya rato 
Yehuda, iya reya taon se kapeng ballu bellas 
pamarentaanna Nebukadnezar rato Babil, 

PANGERAN abu-dhabu ka sengko. 

2 E bakto jareya tantarana rato Babil teppana 


nyerrang Yerusalim. Sengko epaambu e 
palataranna karaton 

2bi Rato Zedekiya, polana earane 
ngomommagi ja PANGERAN adhabu kantha 
reya, "Bi Sengko rato Babil epannengnga 
matellok ban ngobasae kottha reya, 

“ban Rato Zedekiya ta kera lopot. Bi Sengko 
epassraagiya ka rato Babil; Zedekiya bakal 
dhep-adhebbana ban rato Babil jareya sarta 
acaca dibi bi rato jareya. 

> Saellana jareya Zedekiya bakal eangkoa 
ka Babil ban ennengnga e jadhiya sampe 
bi Sengko eokom. Sanajjan Zedekiya 
merrangana oreng Babil, ta kera ahasel. 
Sengko, PANGERAN, la ngoca." 

6 PANGERAN adhabu ka sengko, 

'ja Hanameel, ana lakena Salum tang 
majadhi, bakal dhatengnga parlo mentaa ka 
sengko sopaja sengko melle tanana se badha 
e Anatot e dhaerana Benyamin. 

8 Bendher onggu akantha se edhabuwagi 
PANGERAN jareya, Hanameel entar ka sengko 
e palataranna karaton, ban menta sopaja 
sengko melle tanana. Daddi sengko yakin ja 
PANGERAN la adhabu onggu ka sengko. 

? Daddi bi sengko tanana Hanameel jareya 
ebelli, argana petto bellas pesse salaka. 
Sengko ngolok se-sakse ban e adhana 
se-sakse jareya sengko neken sorat juwal 

bellina, se bi sengko pas epasange segel ban 


pessena pas etembang. 

10(32:9) 

ll Saellana jareya sengko ngala sorat 
juwal belli buru se la mare epasange segel 
ban aesse rat-saradda sarta katantowan- 
katantowanna. Sengko ngala keya salenanna 
sorat jareya se ta epasange segel; 

12 sorat se dhadhuwa jareya bi sengko ebagi 
ka Barukh anana Neriya kompoyya Mahseya. 
Sengko magi rat-sorat jareya e adhana 
Hanameel ban se-sakse se la neken rat-sorat 
jareya, ban e adhana reng-oreng se teppana 
toju e palataran jareya. 

13E adhana reng-oreng jareya kabbi, sengko 
ngoca ka Barukh, 

14 "PANGERAN Se Mahakobasa, Allahna 
Israil, makon sengko ngala sorat se dhadhuwa 
reya, iya reya sorat juwal belli se asli ban 
salenanna; sengko epakon mamaso sorat se 
dhadhuwa reya ka dhalem polo tambikar me 
olle abit ta duli rosak. 

15 PANGERAN Se Mahakobasa, Allahna Israil, 
adhabu ja bengko, tana, ban kebbun anggur 
e nagara reya pagi bakal ejuwal-belliya." 

16 Saellana rat-sorat juwal belli jareya bi 
sengko ebagi ka Barukh, sengko adua, 

17 "Guste PANGERAN Se Mahatenggi, 
Junandalem se nyeptaagi langnge sareng 
bume kalaban kobasa sareng kakowadan se 

raja. Tadha barang se malarat monggu ka 


Junandalem. 

18) unandalem noduwagi kataresnaanna 
se langgeng ka oreng abun-ebun, namong 
Junandalem jugan ngokom oreng lantaran 
dusana oreng towana. Junandalem Allah se 
agung sareng parjuga; asmana Junandalem 
PANGERAN Se Mahakobasa. 

19 Sadaja se ekasajja Junandalem talebat 
saena, sadajana se elampaagi Junandalem 
ajib; Junandalem ngoladi ponapa se elakone 
manossa, sareng males manossa sabandhing 
sareng lalakonna. 

20 Gi jaman dhimen Junandalem alampaagi 
kaajiban-kaajiban sareng sabarang se 
lowar biyasa e Messer, kantos samangken 
Junandalem gi terros alampaagi gapaneka, 
e antarana bangsa Israil sarengngan jugan 
e natarana sa-bangsa laenna. Lantaran 
gapaneka samangken J unandalem kasohor e 
man-kadhimman. 

21 Kalaban kobasana sareng kakowadanna 
Junandalem se raja Junandalem abakta 
ommat Israil kalowar dhari Messer. 
Junandalem mabadha jat-mojijat sareng 
kaajiban-kaajiban sareng kadaddiyan- 
kadaddiyan se mabaridhu moso. 

22Nagara se sae sareng landhu kadhinto 
sareng Junandalem eparengngagi ka reng- 
oreng gapaneka akadi se ampon ejanjiyagi 
Junandalem ka bangatowana. 

23 Namong e bakto reng-oreng gapaneka 


napa ka nagara kadhinto sareng ampon 
bisa ngobasae tana kadhinto, reng-oreng 
gapaneka ta poron atoro ka papakonna 
Junandalem, ban ta poron odhi menorot 
sadajana pangajarannepon Junandalem. 
Sadajana papakonna Junandalem tadha 
settonga se ejalannagi. Daddi Junandalem 
madhateng sadajana balai kadhinto ka 
reng-oreng gapaneka. 

24 Reng-oreng Babil ampon maddek 
geddhung e sakalenglengnga kottha, 
epangeppong kottha kadhinto sopaja 
ekennenga rebbu, ban samangken reng- 
oreng Babil gapaneka nyerrang. Paperrangan, 
kalaparan, sareng wabah panyaket bakal 
daddiya lantaranna kottha kadhinto gaggar ka 
tanangnga oreng Babil. Junandalem ngoladi 
ja sadaja se edhabuwagi J unandalem ampon 
kalakon. 

25 Sanare sakadhinto, Guste PANGERAN Se 
Mahatenggi, Junandalem se makon abdidalem 
ngobange tana kadhinto e adhaepon para 
sakse, sanare sakejja aggi kottha kadhinto 
bakal erebbua sareng oreng Babil." 

26 Saellana jareya PANGERAN adhabu ka 
sengko, 

27 "Sengko PANGERAN, Allahna sakabbinna 
oreng. Tadha barang se malarat monggu ka 
Sengko. 

28 Kottha reya bi Sengko edinaa me olle 


ekobasae Nebukadnezar rato Babil ban 
pasukanna. Kottha reya bakal erebbua 

2? ban eobbara sampe tadha karena ban 
ko-bengkona; ko-bengko jareya kennengngan 
se mapeggel Tang ate sabab e attassa atana 
reng-oreng jareya ngobbar dupa ka Baal ban 
nyelen anggur menangka tor-ator ka ba-diba. 

30 Molae dhari parmolaanna sajarana, 
reng-oreng Israil ban Yehuda la ta masenneng 
Tang ate; reng-oreng jareya mapeggel Tang 
ate polana tengkana. 

31 Molae bakto kottha reya epaddek, 
pandhudhuna la mapeggel Sengko. Daddi 
Sengko la motossagi, bi Sengko epatompessa, 

32 lantaran sakabbinna kajahadan se elakone 
oreng Yehuda ban Yerusalim ban para ratona, 
pangrajana pamarentana, mam-imam ban 
bi-nabbina. 

33 Reng-oreng jareya mongkore Sengko 
ban maske Sengko ros-terrosan ngajar 
reng-oreng jareya, tape reng-oreng jareya 
ta endha ngedhingngagi ban ta endha 
apangrasa. 

34 La-mala padalemman se epaddek 
kaangguy kennengnganna oreng abakte 
ka Sengko epanajjis polana ekagabay 
kennengnganna la-brahalana se majitjit. 

35 Reng-oreng jareya agabay ba-mezba 
kaangguy Baal e Cora Hinom, ban 
ngurbannagi na-anana ka Diba Molokh. 

Mangkana Sengko ta tao nyoro se kantha 


jareya, la-mala Sengko ta tao andhi pekkeran 
ja reng-oreng jareya bakal ngalakonana 
barang se jubana kantha jareya ban madusa 
oreng Yehuda." 

36 PANGERAN, Allahna Israil, adhabu ka 
sengko, "Yeremiya, bangsa Israil ngoca ja 
paperrangan, kalaparan ban wabah panyaket 
bakal daddiya sababba kottha reya gaggar ka 
tanangnga oreng Babil. Sateya, edhingngagi 
apa pole se ekocaagiya Sengko. 

37 Bangsa reya bi Sengko epakompola 
dhari sakabbinna nagara kennengnganna 
bangsa jareya bi Sengko epabalessadan 
polana peggella Tang ate se talebat rajana 
ka bangsa jareya. Bi Sengko egibaa abali ka 
kennengngan reya ban e dhinna epaamana 
odhina. 

38 Reng-oreng jareya daddiya Tang ommat 
ban Sengko daddiya Allahna. 

393 Bi Sengko reng-oreng jareya pera 
eberriana settong tojjuwan e dhalem odhina, 
iya reya ahormadi Sengko salanjangnga; 
jareya bakal madhatengnga kabeccean ka 
reng-oreng jareya dibi ban ka toronanna. 

40 Sengko agabaya parjanjiyan se langgeng 
ban reng-oreng jareya. Sengko ta ambuwa 
aberri kabeccean ka reng-oreng jareya. Bi 
Sengko reng-oreng jareya epatakoa ban 
epahormada ka Sengko kalaban saongguna 


“Yeremia 32.411 33.2 132 
atena sopaja reng-oreng jareya ta sampea 


ajauwi Sengko. 

4l Sengko bakal sennengnga aberri 
kabeccean ka reng-oreng jareya ban 
maneptep reng-oreng jareya e nagara reya 
salanjangnga. 

42 Akantha Sengko se la madhateng balai 
ka bangsa reya, bariya keya Sengko aberria 
sabarang se bagus se la ejanjiyagi Sengko ka 
reng-oreng jareya. 

43 Cana oreng nagara reya la daddi akantha 
ra-ara se ta ekennengnge manossa ban 
keban, ban nagara reya la gaggar ka 
tanangnga oreng Babil. Tape pagi gal-teggal 
bakal ejuwal-belliya e nagara reya. 

44 Sorat tandha bukte juwal belli jareya 
bakal etekenna, esegella ban epakowada 
bi se-sakse. Jareya bakal kadaddiyana e 
dhaerana Benyamin, e sa-disa e sabingkerra 
Yerusalim, e tha-kottha Yehuda, e tha-kottha 
e dhaera pagunongan, e dhaera babana 
gunong ban e Yehuda lao. Kabadhaanna 
bangsa reya bi Sengko epabaliya akantha 
asalla e nagara reya. Sengko, PANGERAN, la 
ngoca." 

3 3 lE bakto sengko gi etahan e palataran, 

sengko narema pessenna PANGERAN 

2 se abadhi bume ban se pas nyaba bume 
jareya e kennengnganna. PANGERAN adhabu 
kantha reya, 

3 "Mara aserro ka Sengko, Sengko nyaoda; 


bi Sengko bana ebalaana sabarang se lebur 
ban makasambu ate se gi ta ekataowe bi 
bana. 

“Karatonna rato Yehuda ban ko- 
bengko e kottha Yerusalim la ebungkar 
kaangguy makowat partahanan ngadhebbi 
kepponganna ban serranganna moso. Tape 
Sengko PANGERAN, Allahna Israil, ngoca ja 

> parcoma bana alaban ka oreng Babil, 
sabab se kantha jareya pera mossaana kottha 
reya ban mayyidda reng-oreng se bi Sengko 
epamate lantaran kapeggellanna Sengko 
ka reng-oreng jareya. Sengko ta soddi pole 
ngabas kottha reya, sabab reng-orengnga la 
ngalakone kajahadan. 

6 Tape pagi kabadhaanna kottha reya ban 
pandhudhuna bi Sengko epabaliya akantha 
asalla; bangsa reya bakal kowada pole. Bi 
Sengko eberriana odhi se talebat raja ban 
aman. 

7 Yehuda ban Israil bi Sengko epajajaa 
akantha lamba ban epajagaa pole akantha 
asalla. 

8 Bi Sengko reng-oreng jareya epaberseya 
dhari sa-dusana ka Sengko; sa-dusana ban 
kadarakaanna bi Sengko esaporaa. 

9 Yerusalim daddiya Tang kagumbiraan, 
kahormadan ban Tang kabungaan. 
Sakabbinna bangsa e dunnya reya bakal 
takoa ban bakal kettera sarta hormada ka 

Sengko mon ngedhing sabarang se becce 


se elakone Sengko kaangguy pandhudhu 
Yerusalim, ban parkara kamamoran se 
epadhateng bi Sengko ka kottha jareya." 

10 PANGERAN adhabu, "Cana oreng 
kennengngan reya akantha ra-ara, ta 
ekennengnge oreng otaba keban. Jareya 
pajat bendher sabab tha-kottha Yehuda ban 
rong-lorong e Yerusalim la kosong kabbi; 
tadha oreng otaba keban se enneng e jadhiya. 

ll Tape e sakabbinna kennengngan jareya 
bakal ekaedhinga pole sowarana oreng se 
perak ban gumbira sarta sowarana jang- 
onjanganna pangantan. Bakal ekaedhinga 
keya sowarana nyanyeyanna reng-oreng se 
ngeba kurban sokkor ka Tang Padalemman. 
Reng-oreng jareya bakal ngocaa, Mara 
asokkor ka PANGERAN Se Mahakobasa, sabab 
Pangeran reya sae ban kataresnaanna tadha 
peggana. Nagara reya bi Sengko epamamora 
akantha se asal. Sengko, PANGERAN, la 
ngoca." 

12 PANGERAN Se Mahakobasa adhabu, 
"Nagara ban tha-kotthana se akantha ra-ara 
reya ta ekennengnge manossa otabana 
keban. Maske kantha jareya, e budhi are 
bakal badhaa pole lon-talon kennengnganna 
reng-oreng ngowan ba-dumbana. 

13E tha-kottha e dhaera pagunongan, e 
babana gunong, dhaera Yehuda lao, ban 
e dhaerana Benyamin sarta e sa-disa e 

sabingkerra Yerusalim, ban e tha-kottha 


Yehuda, reng-oreng ngowan bakal ngetonga 
ba-dumbana pole. Sengko, PANGERAN, Ia 
ngoca." 

14 PANGERAN adhabu, "Bakal dhapaa 
baktona Sengko neptebbana Tang janji ka 
Israil ban Yehuda. 

15E bakto jareya settong oreng se adil 
dhari toronanna Daud bi Sengko epeleya 
epadaddiya rato. Rato jareya bakal 
ajalannagiya sabarang se adil ban bendher e 
sanagarana. 

16 Oreng Yehuda ban oreng Yerusalim 
bakal epasalamedda ban bakal amana 
odhina. Kottha Yerusalim bakal enyamaana 
PANGERAN Panyalamedda Sengko ban bana. 

17 Sengko, PANGERAN, ajanji ja salanjangnga 
bakal badhaa settong dhari toronanna Daud 
se daddiya rato Israil; 

18 salanjangnga bakal terrosa badha mam- 
imam dhari suku Lewi se aladine Sengko 
ban ngatorragi kurban keban, gandum ban 
tor-ator obbaran." 

19 PANGERAN adhabu ka sengko, 

20 "Sengko la mabadha parjanjiyan bi seyang 
ban malem, sopaja seyang ban malem terrosa 
dhateng teppa baktona; parjanjiyan jareya ta 
ekenneng pabattal. 

21 Bariya keya Sengko la mabadha 
parjanjiyan ban Daud Tang abdi, ja dhari 
toronanna bakal terrosa badha settong 

se daddi rato; Sengko mabadha keya 


parjanjiyan ban mam-imam toronanna Lewi 
ja mam-imam Lewi jareya bakal terrosa 
aladine Sengko. Parjanjiyan jareya kabbi ta 
ekenneng paburung. 

22 Toronanna Daud Tang abdi ban toronanna 
mam-iman suku Lewi bi Sengko epatambaa 
terros bannyana, sampe ta ekenneng bitong 
akantha bannyana bintang e langnge ban 
beddhi e penggir sereng." 

23 PANGERAN adhabu ka sengko, 

24" Apa bana ngedhingngagi cacana oreng 
parkara Israil ban Yehuda? Cana reng-oreng 
jareya Sengko la mowang bangsa Tang 
peleyan se dhadhuwa rowa. Daddi reng-oreng 
jareya nganggep Tang ommat tadha ajina, 
Tang ommat ta eanggep menangka settong 
bangsa pole. 

25 Tape Sengko, PANGERAN, la mabadha 
parjanjiyan bi seyang ban malem, ban agabay 
hokom se ngator langnge ban bume, 

26 bariya keya Sengko teptep neggui Tang 
parjanjiyan bi toronanna Yakub sarta ban 
Daud Tang abdi. Settong dhari toronanna 
Daud bi Sengko epeleya epamarentaa 
toronanna Ibrahim, Ishak ban Yakub. Sengko 
bellasa ka Tang ommat; bi Sengko Tang 
ommat epamamora pole." 

34 lE bakto Nebukadnezar rato Babil ban 
angkadan perrangnga se ebanto bi 
kan-pasukan dhari sakabbinna bangsa ban 

nagara se atellok ka salerana entar nyerrang 


Yerusalim ban tha-kottha e sabingkerra, 
PANGERAN adhabu ka sengko. 

2 Sengko epakon nyabis ka Zedekiya rato 
Yehuda, epakon mator kantha reya, "Sengko, 
PANGERAN Allahna Israil, massraagiya kottha 
reya ka rato Babil; bi rato Babil kottha reya 
bakal eobbara. 

3 Bana ta kera ngenneng lolos; bana bakal 
epegaa ban epassraagiya ka rato Babil jareya. 
Bana bakal tatemmowa ban acacaa dibi bi 
rato Babil, saellana jareya bana bakal entara 
ka Babil. 

“Tape edhingngagi Tang caca parkara bana 
reya, Zedekiya. Bana ta kera mate e dhalem 
paperrangan; 

>bana bakal mateya kalaban taremtem. 
Mon bana mate bi rayat bakal eobbarana 
mennyan, akantha e baktona rayat ngoburragi 
bangatowana bana se marenta sabellunna 
bana. Rayat bakal noduwagiya kasossaanna 
sambi ngoca, Adhu! Tang rato la seda! 
Sengko, PANGERAN, la ngoca." 

6 Daddi sengko pas manapa dhabuna 
PANGERAN jareya ka Rato Zedekiya e 
Yerusalim, 

7e bakto pasukanna rato Babil teppana 
nyerrang kottha jareya. Pasukan jareya 
nyerrang kottha Lakhis ban Aseka keya, iya 
reya kottha dhadhuwa se ngangguy binteng 
se gi teptep badha e Yehuda. 

8 Rato Zedekiya ban pandhudhu Yerusalim 


mabadha parjanjiyan mabebasa 

? nor-dunorra se tamaso oreng Ibrani, se 
lalake ban se babine sopaja tadhaa oreng 
Israil se adunor bangsana dibi. 

10 Rayat ban ja-pangrajana pamarenta se 
mabadha parjanjiyan jareya padha saroju 
mabebasa nor-dunorra jareya ban ajanji 
ta ekadunora pole, ajalannagi parjanjiyan 
jareya, nor-dunor Ibranina epabebas. 

ll Tape saellana jareya pekkeranna reng- 
oreng jareya laju aoba, nor-dunorra ekala 
pole, pas epaksa ekadunor pole. 

12 Daddi PANGERAN, Allahna Israil laju 
makon sengko ngoca kantha reya ka 
reng-oreng Israil jareya, "E bakto Sengko 
ngeba para bangatowana bana kalowar dhari 
Messer ban mabebas reng-oreng jareya dhari 
odhina se ekadunor, Sengko la mabadha 
parjanjiyan bi reng-oreng jareya. 

13 (34:12) 

14 Sengko ngoca ja sakabbinna dunor Ibrani 
se la aladine lorana nem taon abidda, kodu 
epabebas e aherra taon se kapeng petto. 
Tape bangatowana bana ta endha ngestowagi 
apa se la ekocaagi Sengko jareya. 

15 Gi buruwan reya bana ngoba kalakowanna 
sarta masenneng Tang ate. Bana kabbi padha 
saroju mabebasa nor-dunor sabangsana dibi, 
ban mabadha parjanjiyan ban Sengko e Tang 
Padalemman. 

16Ja-pangrajana pamarenta Yehuda ban 


Yerusalim abareng ban ba-ponggaba karaton, 
mam-imam ban sakabbinna pangawassa 
tanana bana la ngessaagi parjanjiyan jareya 
kalaban cara nyambelli sape, sape jareya 
etogel dhuwa; bana kabbi padha ajalan e 
antarana sape se dhu togel jareya. Tape 
saellana jareya pekkeranna bana aoba ban 
ya-nyeya Sengko. Nor-dunor se bi bana la 
epabebas menorot pangaterrona, bi bana 
ekala pole, pas epaksa daddi dunor pole. 
Daddi Sengko, PANGERAN, sateya ngocaa ja 
bana ta atoro ka Tang parenta, ta neptebbi 
rat-saradda, sabab bana ta mabebas sasama 
bangsana bana Israil. Sateya, Sengko aberria 
kabebasan ka bana; pele dibi: mate e dhalem 
paperrangan otabana mate lantaran wabah 
panyaket otabana kalaparan. Bi Sengko bana 
epakanthaa sape se bi bana esambelli rowa. 
Sakabbinna bangsa e dunnya bi Sengko 
epamarengesa nangalee pa-apa se etebaagi 
Sengko ka bana. 

17 (34:16) 

18 (34:16) 

19 (34:16) 

20 Bi Sengko bana epassraagiya ka moso se 
terro mateyana bana. Mayyidda bana bakal 
ekakana mano ban burun alas. 

21 Zedekiya rato Yehuda ban para pangrajana 
pamarentana bi Sengko epassraagiya ka 
reng-oreng se terro mateyana rato ban para 

pangrajana jareya. Bi Sengko epassraagiya 
ka tantara Babil, se sateya Ia ondur dhari 
dhinna adinaagi bana. 

22 Sengko aberria tandha parenta sopaja 
reng-oreng jareya abaliya ka kottha reya, 
terros nyerrang, arebbu ban ngobbar 
kottha reya. Tha-kottha Yehuda bi Sengko 
epadaddiya akantha ra-ara beddhi se ta 
ekennengnge oreng. Sengko, PANGERAN, Ia 
ngoca." 

3 5 lE bakto Yoyakim pottrana Yosiya 

jumenneng rato Yehuda, PANGERAN 
adhabu ka sengko, 

2 "Kassa entar ka reng-oreng kaom Rekhab. 
Giba reng-oreng jareya ka sala settonganna 
rowangan e dhalem Tang Padalemman, pas 
angkae anggur." 

3 Daddi Sengko pas entar ngonee 
sakabbinna oreng se tamaso kaom Rekhab 
jareya, iya reya Yaazanya (anana oreng se 
anyama Yeremiya anana Habazinya) ban 
tan-taretanna sarta ana lalakeanna. 

4 Bi sengko reng-oreng jareya egiba 
ka Padalemman Socce ka dhalem 
kennengnganna red-moredda Nabbi Hanan 
anana Yigdalya. Kennengngan jareya e 
attasanna kennengnganna Imam Maaseya 
anana Salum, e seddina kennengnganna 
ja-pangraja laenna. Maaseya reya ponggaba 
tenggi se ajaga bang-labangnga Padalemman 
Socce. 

> Saellana jareya sengko nyaba bung-tobung 


se aesse anggur sampe possa ban las-gellas 
e adhaanna reng-oreng Rekhab buru. Sengko 
pas ngoca, "Mara enom." 

Tape reng-oreng jareya nyaot, "Kaula ta 
poron ngenom anggur. Bangatowa kaula 
Yonadab anana Rekhab ta marengngagi 
kaula satoronan ngenom anggur. Larangan 
gapaneka kaangguy salanjangnga. 

7 Kaula ta eparengngagi atane, jugan ta 
eparengngagi agarap otabana gadhuwan 
kebbun anggur. Saomorra kaula ta 
eparengngagi maddek compo; kodu neng 
e kemah, sopaja kengenga neptep e tana 
kadhinto menangka oreng manca. 

8 Sadaja papakonna Yonadab bi kaula etoro. 
Saomorra, kaula sareng ana bine kaula tadha 
se ngenoma anggur. 

? Kaula padha tadha se maddegga compo, 
sadaja padha enneng e kemah. Kaula padha 
tadha se gadhuwanna kebbun anggur, teggal 
otabana ne-binena gandum se etamenna. 
Pandhana, sadaja se epakonnagi bangatowa 
kaula Yonadab gapaneka, sareng kaula sadaja 
padha etoro gu-onggu. 

10 (35:9) 

ll Namong e bakto Rato Nebukadnezar 
nyerrang nagara paneka, kaula sadaja padha 
motossagi buruwa dhari tantara Babil sareng 
tantara Siria, ngongse ka Yerusalim. Ganeka 

sababba aponapa kaula sadaja me padha 


enneng e kaiya samangken paneka." 

12 PANGERAN Se Mahakobasa, Allahna 
Israil, makon sengko entar ka oreng Yehuda 
ban Yerusalim, epakon manapa dhabuna 
Pangeran se kantha reya ka reng-oreng 
jareya, "Sengko, PANGERAN, atanyaa arapa 
bana meta endha ngedhingngagi Sengko, ban 
ta endha atoro ka sabarang se eparentaagi 
Sengko. 

13 (35:12) 

14Yonadab ta magi toronanna ngenom 
anggur, bi toronanna larangan jareya 
etoro. Sampe sateya tadha settonga 
toronanna se ngenom anggur. Tape Sengko 
ros-terrosan acaca ka bana, ban bana ta 
endha ngedhingngadgi. 

15 Sengko ros-terrosan ngotos sakabbinna 
Tang abdi para nabbi, Tang di-abdi jareya la 
la-malae bana sopaja bana ngobaa tengkana 
ban ambu se alako jahat. Bana epaenga ta 
ebagi nyemba ka lah-illah laen ban ta ngabdi 
ka lah-illah jareya, sopaja bana ngennenga 
terros enneng e nagara reya se bi Sengko 
la ebagi ka bana ban ka bangatowana. Tape 
bana ta endha ngestowagi ban ta endha 
ngedhingngagi Sengko. 

16 Toronanna Yonadab taat ka parentana 
bangatowana, tape bana ta taat ka Sengko. 

17 Daddi Sengko, PANGERAN Se Mahakobasa, 
Allahna Israil, nebaagiya ka bana, oreng 

Yehuda ban Yerusalim, sakabbinna balai se 


bi Sengko la etantowagi ka bana, akantha 
se la ekocaagi bi Sengko. Bi Sengko bana 
epakanthaa jareya polana bana ta endha 
ngedhingngagi mon Sengko acaca ka bana, 
ban bana ta endha nyaot e bakto bana eolok 
bi Sengko." 

18 Sengko pas malae reng-oreng kaom 
Rekhab ja PANGERAN Se Mahakobasa, 
Allahna Israil, adhabu kantha reya, "Bana 
taat ka bangatowana, Yonadab; sakabbinna 
parentana bi bana etoro ban elakone. 

19 Daddi Sengko, PANGERAN Se Mahakobasa, 
Allahna Israil, ajanji ja dhari toronanna 
Yonadab anana Rekhab bakal terrosa badha 
lalake se aladine Sengko." 

36 lE taon se kapeng empa saellana 
Yoyakim pottrana Yosiya jumenneng 
rato Yehuda, PANGERAN adhabu ka sengko, 

2 "Kassa ngala ketab gulungan settong, 
pas toles e jadhiya sabarang se ekocaagi 
Sengko ka bana parkara Israil ban Yehuda, 
ban parkara sa-bangsa laenna kabbi. 

Toles sakabbinna Tang oca molae Sengko 
dha-adhana acaca ka bana e jaman 
pamarentaanna Rato Yosiya sampe are teya. 

3 Pola oreng Yehuda me pas ambu se alako 
jahat mon ngedhing parkara sakabbinna 
balai se bi Sengko etebaagiya ka reng-oreng 
jareya. Mon kantha jareya dusa ban 

kajahadanna reng-oreng jareya bi Sengko 


esaporaa." 

4 Daddi sengko pas ngolok Barukh anana 
Neriya; bi sengko Barukh jareya edhikte 
sabarang se edhabuwagi PANGERAN ka 
sengko. Jareya kabbi bi Barukh etoles e 
dhalem ketab gulungan gella. 

> Saellana jareya sengko laju aberri parenta 
kantha reya ka Barukh, "Sengko ta eedine 
maso ka Padalemman Socce pole. 

6 Daddi, mon dhapa arena oreng apowasa, 
bana kodu entar dha essa. E jadhiya 
bacaagi pakaja sabarang se edhikteyagi 
sengko ka bana gella, me olle oreng 
padha ngedhing sabarang se edhabuwagi 
PANGERAN ka sengko. Bana kodu maca 
jareya e kennengngan se bisaa sowarana 
bana ekaedhing bi saneyap oreng se badha 
e Padalemman Socce, tamaso reng-oreng 
Yehuda se dhateng dhari tha-kotthana. 

7 Olle daddi polana ngedhing bacaan jareya 
reng-oreng jareya pas adua ka PANGERAN 
ban atobat dhari kon-lalakonna se jahat. 
PANGERAN ce dukana ban amaksod ngokoma 
reng-oreng jareya." 

8 Daddi Barukh macaagi dhabuna PANGERAN 
e Padalemman Socce, akantha se eparentaagi 
bi sengko. 

2E bulan se kapeng sanga taon se kapeng 
lema pamarentaanna Yoyakim rato Yehuda, 
rayat apowasa sopaja ekabellasana bi 

PANGERAN. Pandhudhu Yerusalim ban 


reng-oreng se dhateng dhari tha-kottha 
Yehuda, kabbi padha apowasa. 

10 Barukh pas maca dhari ketab gulungan 
gella pa-apa se ekocaagi bi sengko, ban 
reng-oreng padha ngedhingngagi kabbi. Se 
maca jareya neng e dhalem Padalemman 
Socce e kantorra Gemariya, anana Safan se 
daddi sekettarissa nagara. Kennengnganna 
kantor jareya e taneyanna se badha e bagiyan 
attas, e seddina jalan mon masoa ka Labang 
Saketheng Anyar e Padalemman Socce. 

ll Mikhaya anana Gemariya, kompoyya 
Safan ngedhing Barukh macaagi dhabuna 
PANGERAN dhari ketab gulungan jareya. 

12 Mikhaya jareya pas entar ka karaton, 
ka kantorra sekettarissa nagara. E jadhiya 
sakabbinna pangraja parappana arapat. 
Delaya anana Semaya, Elnatan anana Akhbor, 
Gemariya anana Safan, Zedekiya anana 
Hananya, Elisama se daddi sekettaris, ban 
ja-pangraja laenna padha badha e jadhiya. 

13 Mikhaya abala ka reng-oreng jareya 
sabarang se ebacaagi Barukh e Padalemman 
Socce. 

14 Para pangraja jareya pas ngotos Yehudi 
(iya reya anana Netanya, kompoyya Selemiya, 
peyona Kusyi) ka Barukh, Barukh eparentaagi 
sopaja ngadhep ka ja-pangraja jareya sambi 
ngeba ketab gulungan se la ebacaagi gella. 

Daddi Barukh entar ka kennengngan jareya 


sambi ngeba ketab gulungan gella. 

15 "Ngereng eatore lenggi," cana ja-pangraja 
jareya, "tore bacaagi ketab gulungan ganeka 
e adhana kaula sakanca paneka." Barukh 
atoro ka parenta jareya. 

16 Saellana mare se ebaca, reng-oreng 
jareya padha saleng pandeng kalaban kene 
ate sarta pas ngoca ka Barukh, "Kaula 
sakanca kodu arepottagi parkara paneka ka 
rato." 

17 Saellana jareya reng-oreng jareya atanya, 
"Tore kaula parenge oneng, kadi ponapa 
sampeyan se noles ganeka sadaja? Ponapa 
sampeyan edhikte Yeremiya?" 

18 "Enggi lerres, sadajana oca se etoles 
kaula e ketab paneka edhikteyagi sareng 
Yeremiya ka abdina, sareng abdina pas 
etoles ngangguy mangsen e ketab gulungan 
paneka," saodda Barukh. 

19"Sampeyan ban Yeremiya kodu ngetek. 
Ja sampe pangetegganna ekataowe oreng," 
cana reng-oreng jareya. 

20) a-pangraja jareya nyaba ketab gulungan 
gella e kamarra Elisama, sekettaris gella, 
saellana jareya pas padha nyabis ka rato 
sarta areppot parkara jareya kabbi. 

21 Rato pas makon Yehudi ngala ketab 
gulungan gella. Saellana ngala ketab jareya 
dhari kamarra Elisama, Yehudi macaagi 
essena ka rato ban ka sakabbinna pangraja 

se parappana manjeng e sakalenglengnga 


rato jareya. 

22E bakto jareya bulan sanga, ban rato 
parappana alenggi e adhana pangendhuwan 
e karaton mosem cellebba. 

23 Yehudi buru maca olle tello otaba pa 
kolom, bagiyan jareya bi rato pas eketthok bi 
ladding sarta eontallagi ka dhalem apoy. Se 
kantha jareya ros-terrosan sampe bagiyanna 
ketab gulungan jareya eobbar kabbi tadha 
karena. 

24 Maske Elnatan, Delaya, ban Gemariya 
nyoon kalaban sanget sopaja rato ta 
ngobbara ketab gulungan jareya, tape rato ta 
meyarsaagi. Rato ban ja-pangraja se meyarsa 
essena ketab jareya ta daddi tako ban ta 
katon atobat e dhalem atena. 

25 (36:24) 

26 La-mala rato makon pottrana, iya reya 
Yerahmeel, abareng ban Seraya anana Azriyel 
ban Selemiya anana Abdeel, mega sengko 
ban Barukh tang sekettaris. Tape PANGERAN 
ngerrep sengko ban Barukh. 

27 Saellana Rato Yoyakim ngobbar ketab 
gulungan se edhikteyagi sengko ka Barukh 
jareya, sengko bi PANGERAN epakon 

28 ngala ketab gulungan laenna sarta noles 
sakabbinna se la etoles e ketab gulungan se 
kapeng settong gella. 

23 PANGERAN makon sengko ngoca kantha 
reya ka rato, "Bana la ngobbar ketab 

gulungan rowa, ban bana atanya ka Yeremiya 


arapa Yeremiya jareya me ngoca ja rato Babil 
bakal dhatengnga kaangguy ngancora nagara 
reya ban mateyana reng-orengnga sarta 
ban-kebanna. 

30 Daddi, Sengko, PANGERAN, sateya ngocaa 
ka bana, he Rato Yoyakim, ja dhari toronanna 
bana tadha settonga se bakal marentaa 
karajaanna Daud. Mayyidda bana bakal 
eontallagiya ka lowar, kapanasan e bakto 
seyang, kaebbunan e baja malem. 

31 Bana dibi, toronanna bana ban para 
pangrajana bana bi Sengko eokoma polana 
sa-dusana bana. Bana kabbi bi Sengko 
epadhatengngana balai se bi Sengko la 
ekasajja etebaagiya ka bana, sabab Sengko 
la asajja nebaagiya balai jareya ka bana kabbi 
polana bana, ban bariya keya pandhudhu 
Yerusalim sarta oreng Yehuda padha ta 
parduli ka parengeddan dhari Sengko." 

32 Daddi sengko pas ngala ketab gulungan se 
anyar, laju ebagi ka Barukh tang sekettaris. 
Barukh pas noles sabarang se edhikteyagi bi 
sengko, iya reya essena ketab gulungan se 
kapeng settong, etambai sen-pessen laenna 
se dha-padhaa ban jareya. 

3 7 lE bakto Nebukadnezar rato Babil 

maambu Yoyakhin pottrana Yoyakim 
se jumenneng rato, Zedekiya pottrana Yosiya 
laju eangkat epadaddi rato Yehuda. 

2Tape Zedekiya ban ja-pangrajana sarta 


rayadda ta atoro ka dhabuna PANGERAN se 
eparengngagi kalaban parantaraanna sengko. 

3 Rato Zedekiya makon Yukhal anana 
Selemiya, ban Imam Zefanya anana Maaseya, 
entar menta ka sengko sopaja sengko 
nyoonnagi ka GUSTE Allah kaangguy 
kaparlowanna bangsa. 

4E bakto jareya sengko gi ta epamaso ka 
penjara ban gi ngenneng bebas arapaa bai e 
antarana rayat. 

> Tantara Babil teppana ngeppong Yerusalim, 
tape e bakto ngedhing ja tantara Messer la 
mangkat dhari Messer aperranga, reng-oreng 
jareya laju nyorot. 

6 PANGERAN, Allahna Israil, makon sengko 

7 ngoca kantha reya ka otosanna Rato 
Zedekiya, "Atorragi ka Zedekiya kantha reya, 
Tantara Messer teppana mangkat dha enna 
se nolongana bana, bakal abaliya ka Messer. 

8 Oreng Babil pas bakal dhatengnga dha 
enna pole, nyerranga kottha reya, kottha reya 
bakal epakalaa ban eobbara. 

9 Sengko, PANGERAN, maengaa ka bana 
sopaja bana ja nepo abana dibi kalaban 
apekker ja oreng Babil la ondur ban ta kera 
abali pole. Sabab oreng Babil masthe abali. 

10Saompamana bana bisa makala 
sakabbinna tantara Babil sampe se odhi 
pera kare reng-oreng se loka sara e dhalem 
mah-kemahna, re-karena oreng Babil jareya 

sampe tadha karena." 

ll Tantara Babil nyorot dhari Yerusalim 
polana tantara Messer dhateng nojju ka 
kottha jareya. 

12 Daddi sengko mangkat dhari Yerusalim 
entara ka dhaerana Benyamin polana 
naremaa bagiyan sangkolan dhari tana 
andhina kalowarga. 

13Tape e bakto sengko napa ka Labang 
Sakethengnga Benyamin, komandanna 
tantara se ajaga e jadhiya nahan sengko, pas 
ngoca kantha reya, "Sampeyan buruwa ka 
oreng Babil!" (Parwira jareya nyamana Yeriya, 
anana Selemiya, kompoyya Hananya.) 

14 Sengko nyaot, "Bunten, sampeyan kalero! 
Kaula ta buruwa ka moso." Tape Yeriya ta 
endha ngedhingngagi. Sengko etangkep pas 
egiba ngadhep ka ja-pangrajana pamarenta. 

15Ja-pangraja jareya ce peggella ka sengko, 
ban marentaagi sopaja sengko epokole sarta 
ekorong e bengkona Yonatan, sekettarissa 
nagara. Bengko jareya la ekagabay penjara. 

16 Sengko emasoagi ka dhalem taman e 
babana tana, sarta etahan e jadhiya sampe 
abit. 

17 Saellana jareya Rato Zedekiya makon 
oreng ngeba sengko ngadhep ka salerana e 
karaton. E jadhiya rato tek-ngetek ban ta 
asa-kasa mareksane ka sengko apa badha 
sen-pessen dhari PANGERAN. "Badha," cana 

pole, "Junandalem badhi epassraagiya ka rato 
Babil." 

18 Samarena ngoca kantha jareya sengko 
atanya, "Ponapa kajahadan abdidalem ka 
junandalem otabana ka ja-pangrajaepon 
junandalem otabana ka rayat, me daddi 
abdidalem sareng junandalem epamaso ka 
penjara? 

19 Kaimma bi-nabbiepon junandalem 
se ngoca ja rato Babil ta kera nyerrang 
junandalem sareng nagara kadhinto? 

20 Samangken, Guste se molja, kasokana 
junandalem meyarsaagi parnyoonan 
abdidalem kadhinto. Junandalem ja makon 
oreng mamaso abdidalem ka penjara e 
compoepon Yonatan kadhissa pole, dhaggi 
abdidalem mate e kaissa." 

21 Daddi Rato Zedekiya marentaagi sopaja 
sengko epenjara e palataranna karaton. 
Daddi sengko pas enneng e jadhiya, ban 
sabban are eberrii roti dhari kennengnganna 
panggabayanna roti, sampe parsadhiyaanna 
roti saantero kottha jareya obus kabbi tadha 
karena. 

38 1 PANGERAN makon sengko manapa 
dhabuna se kantha reya ka rayat, 
"Kottha reya bi Sengko ebagiya ka tantara 
Babil, ban tantara Babil bakal makalaa 
kottha reya. Pa-sapaa se badha e dhalem 
kottha bakal mateya e dhalem paperrangan, 

panyaket. Tape pa-sapaa se kalowar ban 
massraagi abana ka oreng Babil, ta kera 
epatee; nyabana bakal salamedda." Sefaca 
anana Matan, Gedalya anana Pasyhur, Yukhal 
anana Selemiya, ban Pasyhur anana Malkiya, 
ngedhing sabarang se ekocaagi Sengko 
jareya. 

2 (38:1) 

3 (38:1) 

4 Daddi ja-pangraja jareya entar ka rato 
pas ngoca kantha reya, "Oreng kadhinto 
kodu eokom mate. Sabab, kalaban ngoca 
kadi kadhissa oreng kadhinto makene 
samangattepon parjurit sareng oreng laen se 
gi badha e kottha kadhinto. Oreng kadhinto 
macalaka rayat, banne nolonge rayat." 

> Rato Zedekiya nyaot, "Iya! Epabarammaa 
bai bi bana, sokana; sengko ta ngalanga." 

6 Sengko pas egiba bi reng-oreng jareya, 
etalee sarta pas epatoron ka dhalem somor 
andhina Malkiya pottrana rato, somor jareya 
badha e palataranna karaton. E dhalemmanna 
tadha aengnga, badha pera cellot, ban sengko 
pas nyellet ka dhalem cellot jareya. 

7E bakto jareya badha oreng Sudan 
kasorang se alako e karatonna rato. Nyamana 
Ebed-Melekh. Oreng jareya ngedhing ja 
sengko epamaso ka dhalem somor jareya. 

E baktona rato mimpin rapat e Labang 
Saketheng Benyamin, 

rato, 

?"Guste, lalakonnepon reng-oreng kadhissa 
ta sae. Nabbi Yeremiya epamaso ka dhalem 
somor sareng reng-oreng kadhissa; tanto 
nabbi kadhissa mate kalaparan, sabab e 
kottha kadhinto ampon tadha kareepon 
teddhaan." 

10 Rato pas marentaagi Ebed-Melekh, 
dhabuna, "Kassa ngeba oreng katello, 
Yeremiya pas pakalowar dhari somor jareya 
sabellunna mate." 

11 Daddi Ebed-Melekh entar ka gudhangnga 
karaton abareng oreng se katello jareya, pas 
ngala en-kaen se laju dhari kennengngan 
jareya; en-kaen jareya pas epatoron 
ngangguy tale ka sengko e dhalem somor. 

12 Bi Ebed-Melekh sengko esoro masang 
en-kaen jareya e tang kalemongan menangka 
langgan, sopaja sengko ta arassaa sake 
polana talena. Daddi sengko atoro parentana 
Ebed-Melekh. 

13 Sengko pas etaja ka attas epakalowar 
dhari somor bi reng-oreng jareya. Saellana 
jareya sengko etahan e palataranna karaton 
jareya. 

14E laen bakto, Rato Zedekiya makon oreng 
ngeba sengko ngadhep ka salerana e labang 
saketheng se kapeng tello e Padalemman 
Socce. Dhabuna rato jareya ka sengko, "Kaula 

ajawab sabendherra. Ja leng-ngaleng." 

15 Sengko nyaot, "Manabi abdidalem mator 
salerressa, tanto abdidalem eokom mate 
sareng junandalem; sarengngan, manabi 
abdidalem ngatore babalaan, tanto ta etoro 
sareng junandalem." 

16 Kalaban tek-ngetek Rato Zedekiya ajanji 
ka sengko, dhabuna, "Bit asmana Allah 
se odhi, Allah se apareng odhi ka kaula 
ban ka sampeyan, kaula asompa bi kaula 
sampeyan ta epateyana ban ta epassraagiya 
ka reng-oreng se amaksod mateyana 
sampeyan." 

17 Sengko pas abala ka rato jareya ja 
PANGERAN Se Mahakobasa, Allah se esemba 
oreng Israil, adhabu kantha reya, "Mon bana 
atellok ka ja-pangrajana rato Babil, bana ta 
kera epatee, ban kottha reya ta kera eobbar. 
Bana sabala bakal salamedda. 

18 Tape mon bana ta endha atellok, kottha 
reya bakal erebbua oreng Babil. Bi reng-oreng 
Babil kottha reya bakal eobbara sampe tadha 
karena, ban bana dibi ta kera lopot keya." 

19 Rato nyaot, "Kaula tako ka bangsa kaula 
se ampon buru ka oreng Babil. Dhaggi kaula 
pas epassraagi ka reng-oreng ganeka pas 
eseksa." 

20"Bunten," cana sengko, "Junandalem ta 
kera epassraagi ka reng-oreng gapaneka. 
Abdidalem nyoona sopaja junandalem atoro 

tanto sae, junandalem ta kera epatee. 

21 Namong manabi junandalem ta poron 
atellok, PANGERAN ampon noduwagi ka 
abdidalem ponapa se bakal kadaddiyana. 

22 Sareng Pangeran abdidalem epanengale 
sadajana babinean se gi badha e karaton 
Yehuda eeret kalowar ebakta ka ja- 
pangrajana rato Babil. Sambi ajalan, 
reng-oreng gapaneka ngoca kadi paneka, 
Rato eco-koco bat-sobadda, ban ekobasae 
reng-oreng jareya. Sateya, saellana sokona 
tacellet ka cellot, reng-oreng jareya kabbi 
padha ondur." 

23 Sengko pas ngoca pole, "Sadajana pottra 
sareng rajiepon junandalem bakal ebaktaa 
ka adhaepon oreng Babil. Junandalem dibi 
ta kera lopot dhari oreng Babil gapaneka. 
Junandalem bakal etangkebba sareng rato 
Babil, sarengngan pole kottha kadhinto bakal 
eobbara kantos tadha karena." 

24 Zedekiya pas adhabu, "Sadaja se ekacaca 
kaula sareng sampeyan paneka ja la-bala 
ka oreng, me olle nyabana sampeyan ta 
ngadhebbi babaja. 

25 Manabi ja-pangraja ngedhing ja kaula 
acaca sareng sampeyan, tanto reng-oreng 
ganeka entar ka sampeyan pas atanya 
ponapa se ekacaca kaula sareng sampeyan. 
Reng-oreng ganeka tanto ajanji sampeyan ta 

ka reng-oreng ganeka. 

26 Kabala saos ja sampeyan nyacae kaula 
sopaja sampeyan ta epamaso ka penjara pole 
sampe seda e kaissa." 

21 Ta abit saellana jareya ja-pangraja jareya 
padha entar ka sengko, pas padha atanya. Ka 
reng-oreng jareya sengko abala akantha se 
la edhabuwagi rato ka sengko. Reng-oreng 
jareya ta bisa apa-rapa sabab tadha oreng se 
tao apa se ekacaca sengko ban rato. 

28 Sengko paggun etahan e palataranna 
karaton sampe e are baktona Yerusalim 
erebbu moso. 

3 9 lE bulan sapolo taon se kapeng sanga 
pamarentaanna Zedekiya rato Yehuda, 

Nebukadnezar rato Babil ban sakabbinna 

angkadan perrangnga nyerrang Yerusalim. 

2 E tanggal sanga bulan empa taon se kapeng 
sabellas pamarentaanna Rato Zedekiya, 
geddhungnga kottha epagujur moso, 

3 ban Yerusalim erebbu. Ja-pangrajana Babil 
pas padha entar toju e Labang Saketheng 
Tengnga. E antarana reng-oreng jareya iya 
reya Nergal Sarezer, Samgar Nebo, Sarsekim 
kapalana roma tatanggana karaton, Nergal 
Sarezer Rabmag ban ra-parwira laenna. 

4E bakto Rato Zedekiya ban tantarana 
ngoladi sakabbinna kadaddiyan jareya, 
pas ngoddi buru ka Cora Yordan e malem 
jareya keya. Se buru lebat bun-kebbunanna 

se nyambung geddhung se dhadhuwa e 
kennengngan jareya. 

> Tape bi tantara Babil eserser ban Zedekiya 
ekenneng pega e tana lapang Yerikho. Rato 
Zedekiya pas egiba ka Rato Nebukadnezar 
e kottha Ribla e dhaera Hamat, laju eokom 
mate. 

SE kottha jareya keya tra-pottrana epatee e 
adhaanna, bariya keya sakabbinna pangraja 
Yehuda padha epatee. 

7 Saellana jareya Zedekiya econgke socana, 
pas ekalenthong, egiba ka Babil. 

8 Sabatara jareya reng-oreng Babil ngobbar 
karatonna rato ban ko-bengkona rayat, sarta 
magujur dhung-geddhungnga Yerusalim. 

? Dhi-budhina rayat se gi badha e kottha, 
ban reng-oreng se la buru ka oreng Babil, 
eangko ka Babil bi Nebuzaradan, komandanna 
pasukan Babil. 

10 Sabagiyan dhari rayat se paleng mesken 
ban se ta andhi pa-apa, edina e Yehuda sarta 
eberrii kebbun anggur ban teggal. 

ll Tape Rato Nebukadnezar makon 
Nebuzaradan, komandanna pasukanna, 
makalowar parenta kantha reya, 

12 "Sare Yeremiya, pas jaga pateppa. Ja 
pama-baramma; apa se epenta, lakone." 

13 Daddi Nebuzaradan ban parwira tenggina 
se kadhuwa, iya reya Nebusyazban ban 

laenna, 

14 ngonee sengko dhari palataranna karaton. 
Sengko pas epassraagi ka Gedalya anana 
Ahikam ban kompoyya Safan, se kodu 
ngaterragi sengko epamole sampe salamet. 
Daddi sengko pas apolong ban rayat. 

15E bakto sengko gi epenjara e palataranna 
karaton, PANGERAN makon sengko 

16 abala ka Ebed-Melekh oreng Sudan rowa 
ja PANGERAN Se Mahakobasa, Allahna Israil, 
adhabu kantha reya, "Lamba Sengko la ngoca 
ja kottha reya bi Sengko epadhatengngana 
balai, banne kamamoran; sateya Tang oca 
jareya bi Sengko ejalannagiya. Bana bakal 
nangaleyana kadaddiyan jareya. 

17 Tape Sengko, PANGERAN, alindhungana 
bana. Bana ta epassraagiya ka reng-oreng se 
ekatakoe bana. 

18 Bana ta epateyana, sabab Sengko 
masalamedda bana. Nyabana bana bakal 
salamedda lantaran bana nyandhar ka 
Sengko. Sengko, PANGERAN, la ngoca." 
40 1 PANGERAN adhabu ka sengko 

saellana Nebuzaradan, komandanna 
pasukan rowa, mabebas sengko e Rama. 
Sengko egiba ka jadhiya ekalenthong 
epabareng ban sakabbinna oreng laen dhari 
Yerusalim ban Yehuda se teppana eangko 
menangka tawanan ka Babil. 

sengko epakadibian, laju ngoca, "GUSTE 
Allahna sampeyan adhabu ngancora nagara 
paneka. 

3 Samangken dhabuna ganeka ampon 
elampaagi, sabab bangsana sampeyan dusa 
sareng ta taat ka Salerana. 

4Samangken kalenthongnga sampeyan bi 
kaula ebukkaa, sampeyan bi kaula epabebasa. 
Manabi kasokan, sampeyan kengeng noro ka 
Babil, bi kaula sampeyan ejagaa. Namong 
manabi sampeyan ta kasokan, ta aponapa. E 
nagara paneka sampeyan bebas kaammaa 
saos." 

> Sabellunna mangkat, Nebuzaradan ngoca, 
"Manabi kasokan, sampeyan kengeng abali 
ka Gedalya anana Ahikam, kompoyya 
Safan, se sareng rato Babil ampon epadaddi 
gubennor tha-kottha Yehuda. Sampeyan 
kengeng alenggi sareng gubennor gapaneka 
e antarana rayat, otaba entar kaammaa saos 
menorot kasokanna sampeyan." Sengko 
laju eberrii sango kakanan ban persen, ban 
sengko pas eocol. 

6 Sengko entar ka Gedalya e Mizpa, apolong 
e jadhiya e nga-tengngaanna rayat se edina e 
nagara Yehuda. 

7 Sabagiyan dhari ra-parwirana ban tantara 
Yehuda ta endha atellok ka Babil. Reng-oreng 
jareya ngedhing ja bi rato Babil Gedalya 
epadaddi gubennor e Yehuda epamarenta 

e Yehuda, iya reya reng-oreng se paleng 
mesken. 

8 Daddi Ismail, anana Netanya, Yokanan 
anana Kareyah, Seraya anana Tanhumet, ban 
na-anana Efai dhari Netofa, sarta Yezanya 
dhari Maakha entar ka Gedalya e Mizpa 
abareng ban reng-orengnga. 

? Gedalya adhabu ka reng-oreng jareya, 
"Sampeyan ta osa tako atellok ka oreng Babil. 
Alenggi e nagara kaula paneka, ngabdi ka 
rato Babil. Kaula nanggung sampeyan tanto 
salamet. 

10 Pele dibi, alenggi e tha-kottha se 
ekasokane sampeyan; eatore makompol 
sareng nyempen anggur, wa-buwaan sareng 
mennya jaitun. Kaula dibi ennengnga e Mizpa 
sareng abakkelana rayat manabi oreng Babil 
dhateng ka kadhinto." 

1 Sabatara jareya reng-oreng Israil se badha 
e nagara Moab, Amon, Edom ban ra-nagara 
laenna, padha ngedhing ja rato Babil ngedine 
sabagiyan dhari oreng Israil teptep neng e 
Yehuda, sarta ja Gedalya epadaddi gubennor 
bi rato Babil jareya. 

12 Daddi reng-oreng jareya padha ngalle 
dhari ra-nagara kennengnganna abana 
epabalessadan, laju abali ka Yehuda. Reng- 
oreng jareya padha entar ka Gedalya e Mizpa, 
sarta makompol anggur ban wa-buwaan ce 
bannyana. 

se ta atellok ka moso, entar ka Gedalya e 
Mizpa, 

l14laju ngoca, "Ponapa panjennengngan 
ampon oneng ja Baalis rato Amon makon 
Ismail matee panjennengngan?" Tape 
Gedalya ta parcaja ka ocana reng-oreng 
jareya. 

lł5 Yokanan laju ta asakasa entar kadibian 
ka Gedalya, pas ngoca, "Diggal Ismail bi 
kaula epateyana; ta kera badha oreng 
oneng pasera se matee. Aponapa me daddi 
Ismail epannengnga matee panjennengngan? 
Dhaggi reng-oreng Yehuda se ampon akompol 
e kadhinto sareng panjennengngan, tanto 
pas abalessadan pole, ban gapaneka tanto 
maancor sadajana karena rayat se gi badha e 
Yehuda." 

16 Tape Gedalya nyaot, "Ampon! Se ekocaagi 
sampeyan parkara Ismail ganeka ta lerres." 
4 1 lE bulan petto taon jareya Ismail 

anana Netanya kompoyya Elisama 
entar ka Mizpa abareng oreng kasapolo 
terro atemmowa ban Gedalya. Ismail reya 
toronanna rato, sala settong dhari parwira 
tenggina karajaan. Teppana kabbi padha 
ngakan areng-bareng, 

2 Ismail ban oreng se kasapolo rowa ngonos 
peddhangnga pas matee Gedalya gubennor 
angkadanna oreng Babil rowa. 

3 Ismail matee keya sakabbinna oreng 


Yehuda se akompol ban Gedalya e Mizpa, ban 
sakabbinna tantara Babil se kateppaan badha 
e jadhiya. 

4 Kalagguwanna, sabellunna badha oreng 
tao ja Gedalya epatee oreng, 

> badha oreng entar ka jadhiya, bannyana 
ballung polo oreng, dhari Sikhem, Silo 

ban Samaria. Reng-oreng jareya la nyokor 
jangguna, nyebbit kalambina, ban ari-duri 
badanna. Reng-oreng jareya ngeba gandum 
ban mennyan eatorragiya e Padalemman 
Socce. 

6ĮIsmail laju kalowar dhari Mizpa ngamba 
reng-oreng jareya. Sambi nanges Ismail 
ngoca, "Ngereng ja nengalana Gedalya." 

"Buru maso ka dhalem kottha, Ismail ban 
reng-orengnga matee reng-oreng jareya. 
Tape sapolo oreng e antarana ngoca ka Ismail, 
"Ampon ja patee kaula! Kaula gi gadhuwan 
gandum dhu macem, jugan mennya jaitun, 
sareng maddu. Sadaja bi kaula eerrep e 
lowarra kottha." Daddi reng-oreng jareya 
Ismail ta epatee, tape se laen epatee kabbi, 
ban mayyidda epelpallagi ka dhalem somor. 

8 (41:7) 

9 Somor jareya raja, se abadhi Rato Asa e 
bakto eserrang Baesa rato Israil. 

10 Saellana jareya Ismail laju nangkep para 
pottrena rato ban sakabbinna oreng se gi 
badha e Mizpa se bi Nebuzaradan esoro jaga 

etawan kabbi, pas egiba mangkat nojju ka 
dhaera Amon. 

ltl Yokanan anana Kareyah ban sakabbinna 
parwira se ekabareng padha ngedhing 
parkara kajahadanna Ismail jareya. 

12 Daddi Yokanan ban reng-orengnga laju 
nyerser Ismail; se eserser ecapo gan taman 
se raja Gibeyon. 

13E bakto nangalee Yokanan ban ra- 
parwirana dhateng, para tawananna Ismail 
padha ce peragga, 

14 laju abalik berka nyander ka rombonganna 
Yokanan jareya. 

15 Tape Ismail ban reng-orengnga kaballu 
bisa lolos, buru ka nagara Amon. 

16 Saellana jareya Yokanan ban ra-parwirana 
makompol para parjurit, babinean, na-kana, 
ban para ponggaba karaton se etawan Ismail 
saellana matee Gedalya. 

17 Reng-oreng jareya laju padha tako kabbi 
ka oreng Babil, polana Ismail matee Gedalya 
se bi rato Babil epadaddi gubennor e nagara 
jareya. Daddi reng-oreng jareya laju padha 
buru ka Messer. E tengnga jalan padha ambu 
e Kimham e seddina Betlehem. 

18 (41:17) 

42 l Saellana jareya sakabbinna oreng, 
raja kene, abareng ban para parwira, 
tamaso Yokanan anana Kareyah ban Azariya 

ngoca kantha reya, 

2 "Kaula sadaja nyoona tolong ka 
panjennengngan; nyoonnagi ka GUSTE Allah 
se esemba panjennengngan. Nyoonnagi 
kaula sadaja se gi padha odhi kadhinto. 
Panjennengngan ngoladi dibi, gi dhimen kaula 
sadaja ce bannyana, namong samangken 
kare sakone. Nyoonnagi 

3 sopaja GUSTE Allah kasokana noduwi 
jalan se kodu elebadi sareng ponapa se kodu 
elakone kaula sadaja." 

4Sengko nyaot, "Enggi. Parnyoonanna 
sampeyan sareng kaula etaremaa. Kaula 
nyoonnagiya ka GUSTE Allahna sampeyan 
sareng kaula, ban ponapa saos dhabuna 
PANGERAN bi kaula eatorragiya sadaja; ta 
eleng-alengngana maske sakonea." 

> Reng-oreng jareya pas ngoca ka 
sengko, "Kaula nyoona tolong sopaja 
panjennengngan nyoonnagiya ka GUSTE 
Allahna panjennengngan sareng kaula 
sadaja, polana kaula sadaja terro taada 
ka PANGERAN, sopaja kabadhaan kaula 
sadaja saeya. Daddi, ponapaa saos pessenna 
PANGERAN, sae otaba juba, sareng kaula 
sadaja etoroa. Diggal me olle PANGERAN 
se daddi sakse se jujur sareng esto ka 
kaula sadaja manabi kaula sadaja ta atoro 
ka sadajana papakonna PANGERAN se 

parantaraanna panjennengngan." 

6 (42:5) 

7 Sapolo are saellana jareya PANGERAN 
abu-dhabu ka sengko. 

8 Daddi sengko ngolok Yokanan ban 
ra-parwirana, ban sakabbinna oreng laenna 
se dhateng abareng abana. 

3 Sengko ngoca ka reng-oreng jareya, 
"Sampeyan nyoon tolong ka kaula sopaja 
manapaa parnyoonanna sampeyan ka 
PANGERAN, Allahna Israil. PANGERAN adhabu 
sapaneka, 

10 Mon bana terro pagguna enneng e 
nagara reya, bi Sengko bana eangkaa, ta 
eparobbuwa; bi Sengko bana epajagaa, ta 
epagujura. Sengko arassa ngennes polana la 
madhateng calaka ka bana. 

ll Bana ja tako pole ka rato Babil rowa. 
Sengko badha e nga-tengngaanna bana, 
nolonga bana epabebasa dhari kakobasaanna. 

12 Sarrena Sengko reya neser ka bana, 
rato Babil bi Sengko epaneserra ka bana 
ban epangedinana bana mole. Sengko, 
PANGERAN, la ngoca." 

13 Tape bana se gi badha e Yehuda ja sampe 
ta atoro ka GUSTE Allahna ban ja sampe 
ngoca, "Sengko ta endha ennengnga e 
nagara reya. Sengko entara ka Messer ban 
ennengnga e nagara jareya. Neng e dhissa 
sengko ta kera ngadhebbi paperrangan, ta 

oreng aperrang, ban ta kera nyandhang 
kalaparan." Mon bana maksa entar ka Messer 
sarta pas enneng e dhissa, reya pessenna 
PANGERAN Se Mahakobasa, Allahna Israil, ka 
bana, 

14(42:13) 

15 (42:13) 

16 "Bana bakal eserserra bi paperrangan ban 
kalaparan se ekatakoe bana jareya sampe 
ka Messer, ban bana bakal mateya e nagara 
jareya. 

17 Sakabbinna oreng se maksa entar ka 
Messer ban enneng e jadhiya bakal mateya e 
dhalem paperrangan, otabana mateya polana 
kalaparan otabana polana wabah panyaket. 
Tadha oreng settonga se bakal lopoda dhari 
balai se epadhatengnga bi Sengko; kabbi 
bakal padhaa mate. 

18 Sengko, PANGERAN Allahna Israil la 
nebaagi peggella Tang ate ka pandhudhu 
Yerusalim, bariya keya Sengko bakal 
nebaagiya peggella Tang ate ka bana se entar 
ngalle ka Messer. Oreng bakal marengesa 
mon nangalee bana; bana bakal eya-seyaa, 
ban nyamana bana bakal eangguya daddi 
babaston. Bana bakal ta nangaleyana tana 
asalla pole." 

19Sengko pas ngoca pole, "PANGERAN la 
makon sopaja karena bana se gi badha e 

Yehuda ja entar ka Messer. Daddi sengko 


sateya maengaa ka bana 

20ja bana Ia agabay kasalaan raja. Bana 
menta ka sengko sopaja nyoonnagi ka GUSTE 
Allah ban bana ajanji ngalakonana sabarang 
se edhabuwagi PANGERAN. 

21 sateya sengko la manapa dhabuna GUSTE 
Allah ka bana, tape bana ta endha atoro ka 
pessen jareya. 

22 Daddi, kaengae, ya: e nagara se eentarana 
ban ekennengngana bana rowa, bana bakal 
mateya polana paperrangan, otabana polana 
kalaparan otabana polana wabah panyaket." 
43 l Pessenna PANGERAN, Allahna Israil, 

se kodu epanapa ka rayat, bi sengko 
la mare ekabala kabbi. 

2 Azariya anana Hosaya ban Yokanan anana 
Kareyah ban sakabbinna oreng se sombong 
jareya ngoca ka sengko, "Sampeyan lecek. 
GUSTE Allah ta makon sampeyan alarang 
kaula ngalle ka Messer. 

3 Sampeyan enas-panase Barukh anana 
Neriya epamosowan ban kaula sadaja, sopaja 
kaula sadaja ekobasaana oreng Babil, pas 
epatee otabana eangko ka Babil." 

4Yokanan ban sakabbinna parwira sarta 
rayat padha ta endha atoro ka dhabuna 
PANGERAN sopaja pagguna enneng e Yehuda. 

> Bi Yokanan ban sakabbinna parwira 
jareya saneyap oreng se gi badha e Yehuda, 
bariya keya sakabbinna oreng se abali dhari 

ra-nagara kennengnganna reng-oreng jareya 


abalessadan padha egiba ka Messer. 

6 Lake, bine, na-kana, ban tre-pottrena rato 
se bi Nebuzaradan epassraagi ka dhalem 
pangawasanna Gedalya, tamaso sengko ban 
Barukh, padha egiba ka Messer. 

' Kabbi padha ta atoro ka dhabuna 
PANGERAN, entar ka Messer sampe gan 
kottha Tahpanhes. 

8E jadhiya PANGERAN adhabu ka sengko, 

3"Kassa ngala bato se ja-raja, bendhem 
e tana e adhana labang palebadanna mon 
masoa ka bangonan pamarentana kottha 
rowa. Ehteyarragi sopaja reng-oreng Yehuda 
padha nangale e bakto bana ngalakone 
jareya. 

10 Pas kabala ka reng-oreng jareya ja 
Sengko, PANGERAN Se Mahakobasa, 
Allahna Israil, madhatengnga Tang abdi, 
Nebukadnezar rato Babil, ka kennengngan 
jareya. Nebukadnezar bakal nyabaa 
korse karajaanna sarta ngampara kemah 
karajaanna e attasanna to-bato se ebendhem 
bana jareya. 

ll Nebukadnezar bakal dhatengnga ban 
makalaa Messer. Ban reng-oreng se la 
etantowagi mateya polana wabah panyaket 
bakal mateya polana wabah panyaket. Se 
etantowagi eangkoa epadaddi tawanan 
bakal eangkoa epadaddi tawanan, ban se 

etantowagi mateya e dhalem paperrangan 


bakal mateya e dhalem paperrangan. 

12 Wel-kowella ba-diba Messer bi Sengko 
eobbara, ban ca-arca brahala e wel-kowel 
jareya bi rato Babil bakal eobbara otabana 
eangkoa ka nagarana. Akantha oreng ngowan 
se abersee toma e kalambina, bariya keya 
rato Babil bakal maberseya Messer pas 
mangkat pole dhari jadhiya ta kalaban badha 
se aganggu. 

13 Gu-tuguna brahala e Heliopolis e Messer 
bakal epaancora, ban wel-kowella ba-diba 
Messer bakal eobbara sampe tadha karena." 
44 1 PANGERAN abu-dhabu ka sengko 

parkara sakabbinna oreng Israil se 
badha e Messer, iya reya e kottha Migdol, 
Tahpanhes, Memfis ban e dhaera bagiyan lao. 

2 Reya pessenna PANGERAN Se Mahakobasa, 
Allahna Israil ka reng-oreng jareya, "Bana 
dibi la nangalee balai se etebaagi Sengko ka 
Yerusalim ban sakabbinna kottha laenna e 
Yehuda. Sampe sateya tha-kottha jareya gi 
ancor tadha orengnga, 

3 polana pandhudhuna dusa, mapeggel Tang 
ate. Reng-oreng jareya ngeba kurban ban 
abakte ka ba-diba se sabellunna jareya ta tao 
esemba bi reng-oreng jareya, ta tao esemba 
bi bana otabana bi para bangatowana bana. 

4 Sengko ros-terrosan ngotos Tang di-abdi, 
iya reya Tang bi-nabbi, esoro malae bana 

sopaja bana ja sampe ngalakone kajahadan 


se ekabajii Sengko jareya. 

"Tape bana ta endha ngedhingngagi. Bana 
ta endha ambu ngalakone kajahadan, iya 
reya ngeba kurban ka ba-diba. 

Se Lantaran jareya Sengko nebaagi peggella 
Tang ate jareya ka tha-kottha Yehuda ban 
rong-lorong e Yerusalim. Kabbi bi Sengko 
eobbar sampe daddi jur-gujuran se kajal 
akantha se etangalee sateya reya. 

7 Ban sateya reya Sengko, PANGERAN Se 
Mahakobasa, Allahna Israil, atanya arapa 
bana me ngalakone barang se madhateng 
calaka raja ka abana dibi. Apa bana terro 
mateyana sakabbinna oreng lalake, babine, 
na-kana ban babaji sampe bangsana bana 
tadha karena maske settonga? 

8 Arapa bana me ngalakone sabarang se 
mapeggel Sengko? Ngalle ka Messer, nagara 
manca monggu ka bana, pas nyemba brahala 
ban ngeba kurban ka ba-dibana nagara 
jareya! Apa bana maancora abana dibi 
sopaja bana eya-seya bi sakabbinna bangsa 
e dunnya reya ban nyamana ana eangguya 
daddi babaston? 

3 Apa bana la loppa ka sakabbinna kajahadan 
se elakone e tana Yehuda ban e rong-lorong e 
kottha Yerusalim bi para bangatowana bana, 
bi to-rato Yehuda sarta binena, bi bana sarta 
binena bana? 

l0Tape sampe are teya bana ta marendha. 


Bana ta ngormat ka Sengko ban e dhalem 
odhina ta atoro ka hokom se bi Sengko ebagi 
ka bana ban ka para bangatowana. 

ll Lantaran jareya, Sengko, PANGERAN Se 
Mahakobasa, Allahna Israil, daddiya mosona 
bana ban ngancora saantero Yehuda. 

12 Dineng mon e antarana oreng Yehuda se 
gi odhi badha se paggun terro ngalleya ka 
Messer, kabbi bakal mateya. Raja kene bakal 
mateya kabbi e Messer e dhalem paperrangan 
otabana polana kalaparan. Oreng bakal 
arassaa marenges nangalee reng-oreng 
se mate jareya; reng-oreng jareya bakal 
eya-seyaa ban nyamana bakal eangguya 
daddi babaston. 

13 Akantha Sengko se ngokom Yerusalim, 
bariya keya Sengko ngokoma reng-oreng 
se enneng e Messer. Reng-oreng jareya 
bakal mateya e dhalem paperrangan, polana 
kalaparan otabana polana wabah panyaket. 

14 Re-karena oreng Yehuda, iya reya se entar 
ngalle ka Messer, tadha settonga se lopoda se 
bisaa odhi. Tadha settonga se bisaa abali ka 
Yehuda, maske atena ce terrona. Ongguwan, 
tadha sa bisaa abali kajabana pan-barampan 
oreng se ngongse." 

15 Saellana jareya pas bannya oreng entar 
ka sengko, lalakean se tao ja binena ngeba 
kurban ka diba, ban babinean se teppana 
padha manjeng e jadhiya, tamaso oreng Israil 

se badha e Patros, bagiyan laona Messer. 


Cana reng-oreng jareya ka sengko, 

16 "Kaula ta ngedhingngagiya se edhabuwagi 
sampeyan ka kaula kalaban asmana 
PANGERAN. 

17 Sadaja se ampon ejanjiyagi bi kaula, 
badhi elakonana. Kaula teptep ngebaa kurban 
ka Dinaju Rato Sowarga, sareng nyelena 
anggur menangka tor-ator ka salerana akadi 
se biyasana elakone e tha-kottha Yehuda 
sareng e rong-lorong Yerusalim sareng para 
bangatowana kaula sadaja, sareng to-rato, 
jugan sareng ja-pangrajana pamarenta 
sareng kaula dibi. E bakto gapaneka kaula 
sadaja padha ta kakorangan teddhaan, odhi 
mamor, tadha kasossaan pa-ponapa. 

18 Tape sajjegga kaula ambu ngatorragi 
kurban ka Dinaju Rato Sowarga, sareng 
ta nyelen anggur menangka tor-ator ka 
salerana, kaula kakorangan sadajana; 
reng-orengnga bangsa kaula padha mate 
e dhalem paperrangan otabana polana 
kalaparan." 

19 Saellana jareya babineanna ngoca, "Lake 
kaula ngedine kaula agabay roti se epabangon 
akantha Dinaju Rato Sowarga sareng ngobbar 
kurban sarta ngatorragi anggur ka diba 
kaula." 

20 Ka sakabbinna lalakean ban babinean se 
ngoca kantha jareya, sengko ngoca, 

21"Apa bi bana PANGERAN esanggu ta 


ngagali otabana esanggu la ta emot ka 
ban-kurban se eatorragi e tha-kottha 
Yehuda ban e rong-lorong e Yerusalim bi 
para bangatowana bana, bi to-rato ban 
ja-pangraja, bi rayat nagara reya sarta bi 
bana dibi? 

22 PANGERAN ta kellar ngampet ngoladi bana 
ngeba kurban ka lah-illah laen. Lalakon jareya 
jahat ban raceng. Bana la dusa ka PANGERAN 
ban ta taat ka kon-papakonna. Daddi, sateya 
reya keya nagarana bana la ancor sampe ta 
bisa ekennengnge oreng pole, ban nyamana 
bi oreng eangguya daddi babaston. Oreng se 
nangalee tanto arassa marenges." 

23 (44:22) 

24 Saellana jareya sengko abala ka 
sakabbinna oreng jareya, bi-lebbi ka 
babineanna, ja PANGERAN Se Mahakobasa 
adhabu kantha reya ka reng-oreng Yehuda 
se badha e Messer, "Bana kabbi ban binena 
padha asompa ka Dinaju Rato Sowarga ja 
bana ngobbara kurban ban ngebaa tor-ator 
anggur ka Dinaju Rato Sowarga jareya. Bana 
la neptebbi janjina jareya. Iya, mara! La 
lakone apaa bai se ejanjiyagi bana jareya! 

25 (44:24) 

26 Tape sateya mara edhingngagi se 
ekocaagiya Sengko ka bana reya, he 
oreng Israil e Messer: Sengko, PANGERAN, 
asompa bit Tang nyama se agung ja bana 

bi Sengko ta eedine ngangguy Tang nyama 


mon bana aji-janjiya. Bana ta olle ngoca, 
Sengko asompa bit asmana Guste ALLAH Se 
Mahatenggi se odhi! 

27 Bi sengko bana epacalakaa ban 
epatasennengnga odhina, sampe bana kabbi 
padha mate e dhalem paperrangan otabana 
polana wabah panyaket. 

28 Pera badha pan-barampan oreng se 
salamedda ban abali dhari Messer ka Yehuda. 
Reng-oreng Yehuda se badha eMesser kabbi 
bakal taowa cacana bana dibi otabana Tang 
oca se bendher. 

29 Sengko madhatengnga calaka ka bana 
ekennengngan reya menangka bukte ja 
okoman se la ekasajja bi Sengko ka bana 
bakal ejalannagiya. 

30 Hofra rato Messer bi Sengko epassraagiya 
ka so-mosona se terro mateyana rato jareya, 
akantha Sengko se massraagi Zedekiya rato 
Yehuda ka Nebukadnezar rato Babil, mosona 
se terro mateyana abana." 

45 1E taon se kapeng empa 
pamarentaanna Yoyakim pottrana 

Yosiya e Yehuda, Barukh noles se edhikteyagi 

sengko. Saellana jareya sengko abala 

2ja PANGERAN, Allahna Israil, adhabu 
kantha reya, "Barukh, 

3 bana aserro kantha reya, Palang onggu 
sengko reya! Tang kasossaan ce bannyana; 
bi PANGERAN gi etambai ban kasangsaraan 

pole. Sengko Ia lesso se aserro, tang odhi Ia 


ta taremtem sakale! 

“He Barukh. Sengko, PANGERAN, teppana 
magujur apa se la epaddek bi Sengko, sarta 
teppana adabu se etamen Sengko. Sadunnya 
bi Sengko epakantha jareya kabbi. 

> Arapa bana me menta eistimewaagi? 

Ja kantha jareya, Barukh! Manossa kabbi 
bi Sengko eokom epakatebanan balai, 
dineng bana, paleng sakonena bana bakal 
salamedda. Dha emmaa bai bana, bana 
bakal teptebba odhi. Sengko, PANGERAN, la 
ngoca." 
46 1 PANGERAN adhabu ka sengko 
parkara sa-bangsa, 

2 molae dhari Messer. Sengko eparenge 
oneng parkara tantarana Nekho rato Messer, 
se epakala e Karkemis e seddina Songay Efrat 
bi Nebukadnezar rato Babil e taon se kapeng 
empa pamarentaanna Yoyakim rato Yehuda. 
Reya dhabuna PANGERAN parkara jareya, 

3"Ra-parwira Messer aera ka pasukanna, 
Gangse tombagga! Ngangguy kalambi baja 
ban songko baja! Sadhiyaagi tameng pas 
maso ka dhalem barisan! Bana pasukan 
jaran, pasang pa-kapana pas tompa jaranna! 
Maju aperrang! 

4 (46:3) 

> Tape Sengko, PANGERAN, nangalee reng- 
oreng jareya nyorot katakoan. Rit-parjuridda 
epakala, buru katakoan ta atole bangkong. 

6Se kesset ta ngenneng buru, ban se 


parjuga ta bisa lopot dhari moso. Kabbi padha 
tatandhung ba labu e dhaja, e penggirra 
Songay Efrat rowa. 

7 Sapa se ongga akantha aengnga Songay 
Nil rowa, akantha songay se banjir ngalowa 
dhari gir-penggirra? Jareya nagara Messer. 
Messer ngoca, Sengko jagaa ngobasaana 
bume. Tha-kottha ban pandhudhuna bi 
sengko epatompessa. 

8 (46:7) 

9 Mara berka, jaran! Mara ajalan kareta! 
Mara mangkat para tantara se ngeba tameng 
se padha dhateng dhari Sudan ban Libiya. 
Bariya keya bana, kang-tokang pana se ahli 
dhari nagara Lidiya!" 

10 Tape sengko, Yeremiya ngoca ja reya 
arena Guste ALLAH Se Mahatenggi ban 
Mahakobasa; e are jareya PANGERAN males 
so-mosona. Peddhangnga bakal ngakana 
reng-oreng jareya sampe kennyang, ngenom 
dharana sampe tobuk. Are teya PANGERAN 
Se Mahakobasa nyambelli ban-kurbanna e 
dhaja, e penggirra Songay Efrat rowa. 

ll He, reng-oreng Messer, kassa entar ka 
Gileyad nyare tamba Tape ta kera badha 
tamba se bisa mabaras bana. 

12 Kabadhaanna bana se matodhusan jareya 
la ekataowe bi sa-bangsa. Sowarana bana 
se ra-eraan la ekaedhing bi oreng sadunnya. 

Tantara se settong tabentor ka settonganna; 


kabbi padha tajarungngep ka tana. 

13E bakto Nebukadnezar rato Babil nyerrang 
Messer, PANGERAN adhabu kantha reya ka 
sengko, 

14"Yeremiya, kabarragi berta reya e 
tha-kottha Messer, iya reya e Memfis, Migdol 
ban Tahpanhes, Mara aya-sadhiya kaangguy 
abillai aba sabab sabarang andhina bana 
bakal epamosnaa e paperrangan! 

15 Arapa Apis, dibana bana se kowat rowa 
me buru? Polana la epakala bi PANGERAN! 

16 Tantarana bana bannya se tatandhung 
ban labu. Tantara jareya padha saleng ngoca 
kantha reya, Mara padha mole ka bangsana 
sengko ban bana sopaja sengko ban bana 
padhaa lopot dhari babajana peddhangnga 
moso. 

17 Berrii nyama anyar ka rato Messer jareya, 
Tokang Mabaridhu Se Mowang Kasempadan. 

18 Sengko Allah se odhi, Sengko rato, 
PANGERAN Se Mahakobasa. Akantha Gunong 
Tabor se ngobul e antarana nong-gunong, 
ban Gunong Karmel ngobul e attassa aeng 
tase, kantha jareya kakowadanna oreng se 
nyerrang bana. 

19 Mara aya-sadhiya, pandhudhu Messer, 
kaangguy etawana ban egibaa moso! Memfis 
bakal daddiya jur-gujuran se ta ekennengnge 
oreng. 

20 Messer akantha budhuna sape se lempo 


tape etenggai lala dhari dhaja. 

2l1la-mala tantara sewaanna ta bisa 
apa-rapa akantha budhuna sape se lempo. 
La kellar aperrang, kabbi padha buru nyare 
salamet. la napa are okoman kaangguy 
reng-oreng jareya; Ia baktona reng-oreng 
jareya narema balai. 

22 Messer buru sambi amonye akantha 
olar sabab moso Ia sajan semma. Mosona 
nyerrang ngangguy kapak akantha oreng 
moger kajuwan, 

23 alas se rapet se ta ekenneng lebadi 
ebasbas epatadha. Tantarana moso ta 
kabitong, abannyaan dhari balang. Sengko, 
PANGERAN Ia ngoca. 

24 Pandhudhu Messer epamalowa, sabab 
epakala bi bangsa dhari dhaja. Sengko, 
PANGERAN, la ngoca." 

25 PANGERAN Se Mahakobasa, Allahna Israil, 
adhabu, "Sengko ngokoma Amon, diba dhari 
Tebe, ban saantero Messer sarta ba-dibana 
ban to-ratona. Rato Messer ban sakabbinna 
oreng se ngandellagi rato jareya 

26 bi Sengko epassraagiya ka Nebukadnezar 
rato Babil ban tantarana se terro mateyana 
reng-oreng Messer jareya. Tape saellana 
jareya, Messer bakal ekennengngana oreng 
pole akantha asalla. Sengko, PANGERAN, la 
ngoca." 

27 "Israil Tang ommat, bana ja tako! Yakub, 


Tang abdi, bana ja ketter! Bana sana potona 
epasalamedda bi Sengko dhari nagara se jau, 
kennengnganna bana etawan moso. Bana 
bakal moleya pas odhi aman e nagarana. 
Bana bakal taremtemma odhina; tadha se 
parlo ekatakoe atena. 

28 Daddi bana ja tako, Tang ommat, Sengko 
dhatengnga masalamedda bana. Sa-bangsa, 
kennengnganna bana epabalessadan bi 
Sengko, kabbi bi Sengko epatompessa, tape 
bana ta epakanthaa jareya. Pajat bana ta 
kera lopot dhari okoman, tape okomanna 
Sengko ka bana adil, cocok ban katantowan. 
Sengko, PANGERAN, la ngoca." 

47 l Sabellunna rato Messer nyerrang 
Gaza, PANGERAN adhabu ka sengko 
parkara nagara Filistin. 

2 PANGERAN adhabu, "Abas, aeng agili dhari 
dhaja ngalowa akantha songay se banjir 
notobi nagara ban essena, tha-kottha ban 
pandhudhuna. Oreng bakal atharada menta 
tolong ban rayat kabbi bakal nangesa. 

3 Reng-oreng jareya bakal ngedhinga 
garadabba sokona jaran, karethena ta-kareta 
perrang ban yek-kareyegganna rodhana. 
Oreng towa bakal ta andhia kakowadan ban 
ta mekkere anana. 

“La napa baktona bangsa Filistin epatompes 
kabbi, sampe Tirus ban Sidon ta olle bantowan 

pole. Sengko, PANGERAN, matompessa 


sakabbinna karena oreng Filistin dhari Kareta. 

>Oreng Gaza nemmo kasossaan raja; 
pandhudhu Askelon ta kalowar oca. Sampe 
bila Karena oreng Filistin se sossaa? 

6 Bana aera, Peddhangnga PANGERAN, 
sampe bila bana se nyerranga terros? Mara 
maso ka barangkana, terros neng e jadhiya 
ja aguliyan! 

7 Tape baramma se bisaa neng-enneng ta 
aguliyan mon Sengko marentaagi sopaja 
nyerranga Askelon ban pandhudhu e penggir 
sereng?" 

48 l Reya se edhabuwagi PANGERAN 

Se Mahakobasa, parkara Moab, 
"Palang pandhudhu Nebo, kotthana la gujur! 
Kiryataim erebbu moso, bintengnga se koko 
epaancor, sampe pandhudhuna daddi malo; 

2 Ia tadha se eandellagi Moab. Moso la 
arebbu Hesybon ban e jadhiya moso jareya 
andhi sajja matompessa sakabbinna bangsa 
Moab. Ra-sowara e kottha Madmen bakal 
serebba, sabab kottha jareya eserbuwa 
tantara. 

3 Edhingngagi! Pandhudhu Horonaim aera, 
Mate sengko! Ancor sengko! 

4 Moab la mosna! Cerrengnga na-kana kene 
ekaedhing sampe ka Zowar. 

> Edhingngagi sowarana tangessa e ga- 
onggaan ka Luhit, ban sowarana tangessa e 
ron-toronan ka Horonaim. 

6 Ocana, Duliyan! Pasalamet odhina bana! 


Buru pakantha hemar alas e ra-ara! 

7? Moab bana ngandellagi kakowadan ban 
kasogiyanna. Tape sateya bana dibi epakalaa. 
Kamos, dibana bana, ban para imam 
sarta para pangrajana bana eangkoa ka 
pambuwangan. 

8Tha-kottha bakal ancora kabbi, tadha 
settonga se lopoda. Cora ban tana mandhap 
bakal mosnaa kabbi. Sengko, PANGERAN, la 
ngoca. 

3 Pasang paesan kaangguy Moab, sabab 
sakejjaaggi nagara jareya epamosnaa 
epatadhaa karena. Tha-kotthana bakal gujura 
ban tadha oreng settonga se ennengnga e 
jadhiya." 

10 Palang oreng se ta ajalannagi kawajiban 
dhari PANGERAN kalaban gu-onggu! Palang 
oreng se ta ngonos peddhangnga ban ta 
matee oreng. 

11 PANGERAN adhabu, "Molae lamba Moab 
odhi aman. Ta tao eangko ka pambuwangan. 
Moab reya akantha aengnga anggur se 
epaeddet ban ta tao esalen ka baddhana 
anggur laenna. Anggurra gi room ban 
nyaman. 

12 Tape bakal dhapaa baktona Sengko 
nyorowa Moab etotta epakantha anggur, ban 
dha-baddhana epakosong ban epabella. 

13 Moab bakal astabaa polana Kamos, 


dibana, padha ban oreng Israil se astaba 
polana Betel se eandellagi rowa. 

14 Baramma lalakean Moab me bangal 
ngoca, Sengko pahlawan, parjurit parjuga se 
la eoji e dhalem paperrangan? 

15 Moab ban tha-kotthana la epaancor, 
ngangodhadanna se paleng becce la epatee. 
Sengko la ngoca. Sengko rato, PANGERAN Se 
Mahakobasa. 

16 Balai se tebaa ka Moab la badha e adhana 
labang, sakejja aggi Moab ancor. 

17 He ra-nagara tatanggana Moab se la 
tao ka kasohoranna, mara bana pasossa 
polona Moab jareya! Mara ngoca, Moab la 
ta andhi kobasa pole, kakasohoranna ban 
kakowadanna la mosna! 

18 He pandhudhu Dibon, mara toron dhari 
kennengnganna bana se molja; toju e tana e 
attas abu. Sabab se marosaga Moab nagarana 
bana la dhateng, ban maancora sakabbinna 
bintengnga. 

19 Bana se enneng e Aror, mara manjeng e 
penggir lorong sambi abassagi! Tanyaagi ka 
reng-oreng se ngenneng buru jareya, ban 
salamet, Badha apa kowa? 

20 Reng-oreng jareya bakal nyaoda, Moab la 
gaggar ban tadha ajina; daddi mara tangese. 
Bertaagi e salanjangnga Songay Arnon ja 
Moab la ancor." 

21"Okoman la etebaagi ka tha-kottha e 


dhaera tana tenggi: ka Holon, Yahas, Mefaat, 
Dibon, Nebo, Bet-Diblatayim, 

22 Kiryataim, Bet-Gamul, Bet-Meyon, 

23(48:22) 

24 Keriyot ban Bozra. Sakabbinna kotthana 
Moab, jau ban semma, Ia eokom. 

25 Kakowadanna Moab la epotel, ban 
kakobasaanna la epaancor. Sengko, 
PANGERAN, la ngoca." 

26 PANGERAN adhabu, "Pamabu Moab 
jareya, polana nyombongngagi abana e 
adhana Sengko. Moab bakal alu-gulua gubang 
e dhalem otana dibi, ekala-gella oreng. 

27 Lamba gu ta oreng Israil se ekala-gella bi 
Moab, ekacaca akantha bangsa Israil reya se 
ekenneng pega abareng ban leng-maleng, ta 
iya? 

28 Pandhudhu Moab, onduri tha-kotthana 
bana, pas enneng e gumo bato akantha dara 
se agabay lebunna e penggir jurang. 

23 Bana ce angkona! Sengko la ngedhing 
saapa sombongnga bana, tenggi atena, 
gathak ban angga! 

30 Sengko, PANGERAN, la tao ka 
kaangkowanna bana. Cacana kosong, 
lalakonna tadha artena. 

31 Daddi Sengko nangesana bana epakajaa, 
ban nangesana reng-oreng e Kir-Heres, ibu 
kotthana bana. 

32 Bi-lebbi Sengko nangesana pandhudhu 


Sibma alebbiyan dhari pandhudhu Yaezer. 
Kottha Sibma reya akantha tamennan anggur 
se rang-carangnga nalar sampe gan Yaezer e 
dhajana Tang Mate. Tape sateya wa-buwaan 
mosem panassa ban buwana anggurra la 
epamosna. 

33 Tadha sowarana oreng raksoragan pole 
e tana Moab se landhu. Aengnga anggurra 
bi Sengko epaambu ta epagili pole dhari 
pamerressanna anggurra. La tadha pole 
oreng se agabay anggur ban se asorak 
kaperagan. 

34 Oreng e Hesybon ban Eleyale nanges, 
tangessa ekaedhing sampe ka Yahas, ban 
ekaedhing keya bi reng-oreng dhari Zowar 
sampe ka Horonaim ban Eglat-Selisia. 
Reng-oreng jareya nanges polana aeng e 
cangkana Songay Nimrim la kerreng. 

35 Sengko maambuwa bangsa Moab ngobbar 
kurban e ngan-kennengnganna pamojjaanna 
ban epaambuwa ngeba kurban ka ba-dibana. 
Sengko, PANGERAN, la ngoca. 

36 Dhi-andhina Kir-Heres ban saantero Moab 
la mosna. Sengko ce ngennessa nangalee 
kabadhaanna se kantha jareya, Sengko 
akantha oreng se nope soleng, mamonye 
lagu se ngennes. 

37 Reng-oreng jareya kabbi padha nyokor 
obuna ban jangguna, lengngenna elokae, 

sarta ngangguy kalambi karong menangka 


tandha sossa. 

38E attassa atana ko-bengko ban e lon-alon 
se ekaedhing tadha laen kajabana sowarana 
oreng nanges. Sabab bi Sengko Moab la 
epabella epakantha pennay se ta ekendhai 
oreng. 

39 Moab la ancor! Todhussa Moab! Moab 
nanges polana eya-seya ban ekalagella 
sa-bangsa e sakalenglengnga. Sengko, 
PANGERAN, la ngoca." 

40 PANGERAN adhabu, "Akantha mano 
rajabali se nyaop ban menthang 
kalembangnga, kantha jareya keya 
bakal dhatengnga settong bangsa nyaoba 
Moab. 

4l Tha-kotthana ban teng-bintengnga bakal 
erebbua ban tantarana bakal katakoana 
akantha babine se rembia. 

42 Moab bakal ancora ban ta daddi bangsa 
pole, sabab ga-maangga e adhana Sengko. 

43 Bangsa Moab ngadhebbi terror, 
bang-lobang ban jira. 

44 Oreng se buru dhari terror bakal 
tabalusoga ka lobang, oreng se kalowar dhari 
lobang bakal tajiraa. Jareya kabbi bakal 
kalakona e bakto se bi Sengko la etantowagi 
kaangguy maancor Moab. 

45 Reng-oreng ngongse se ta bisa apa-rapa 
nyare pangaoban e Hesybon, tape kottha 
jareya teppana katonon, ban karatonna Rato 

Sihon teppana katonon keya. Apoy matompes 


dhaera bagiyan bates ban pagunongan Moab, 
nagarana reng-oreng se dujan aperrang 
jareya sampe tadha karena. 

46 Palang Moab! Pandhudhuna se nyemba 
Diba Kamos la epatompes, na-anana eangko 
egabay tawanan. 

41 Tape e budhi are kabadhaanna nagara 
Moab jareya bi Sengko epabaliya akantha 
asalla. Sengko, PANGERAN, la ngoca!" J areya 
se elampaagiya PANGERAN ka Moab. 

49 l Reya se edhabuwagi PANGERAN 

parkara Amon, "Arapa tanana suku 
Gad me erebbu ban ekennengnge reng-oreng 
se nyemba Diba Milkom? Apa la tadha oreng 
Israil se bisa abilla dhaera jareya? 

2 Tape bakal napaa baktona pandhudhu 
Raba, ibu kotthana nagara Amon jareya, 
bi Sengko epangedhinga reng-cerrengnga 
paperrangan. Kottha jareya bakal daddiya 
jur-gujuran ban sa-disa e sabingkerra bakal 
katonona sampe tadha karena. Saellana 
jareya Israil bakal ngalaa pole tanana dhari 
reng-oreng se arebbu tana jareya lamba. 

3 He oreng Hesybon, mara nanges sabab 
kottha Ai la ancor! He babinean kottha Raba, 
mara nanges pakaja! Angguy kalambi karong 
menangka tandha sossa. Berka pabingong 
ka bara ka temor. Milkom, dibana bana 
eangkoa ka pambuwangan epabarengnga 

ban mam-imam sarta para pangrajana 


pamarentana bana! 

“He oreng se ta esto! Arapa bana me 
ngandellagi ra-corana se landhu? Arapa 
bana me ngandellagi dhiandhina? Barammaa 
me bisa ngoca ja tadha oreng se bangala 
nyerrang bana? 

> Bana bakal nanggunga kakejjemman se bi 
Sengko epadhatengnga dhari man-dhimman. 
Bana bakal buruwa nyare salamedda 
bang-sebang, ban tadha se makompola bana 
pole. 

6 Tape e budhi are kabadhaanna bangsa 
Amon bi Sengko epabaliya akantha asalla 
pole. Sengko, PANGERAN, la ngoca." 

7 Reya se dhabuwagi PANGERAN Se 
Mahakobasa parkara Edom, "Apa oreng Edom 
la ta bisa apekker se bicaksana pole? Apa 
para panasehadda la ta aberri babalaan pole? 
Apa kabicaksanaanna la mosna? 

8 He pandhudhu Dedan, kassa abalik pas 
buru! Kassa ngetek! Sengko ngancora 
toronanna Esau, sabab reng-oreng jareya la 
napa baktona eokom bi Sengko. 

3 Mon oreng molong anggur, masthe gi 
badha se edina e bungkana, ban mon maleng 
dhateng e baja malem, tanto pera ngala 
barang se ekaterro. 

10Tape Sengko la nyapowe dhi-andhina 
toronanna Esau epaberse, pangetegganna 
ebukka; sateya la ta ngenneng ngetek 

pole. Oreng Edom ban tan-taretanna ban 


ga-tatanggana kabbi Ia epatompes, tadha 
settong se lopoda. 

ll He Edom! Dina na-ana jatimma ka 
Sengko, bi Sengko epeyaraa. Dina para 
randhana bana me parcaja ka Sengko. 

12 Oreng se ta patot eokom gi ekenneng 
okoman keya, masa bana enja? Bana tanto 
kodu eokom! 

13 Sengko asompa bit Tang nyama dibi ja 
kottha Bozra epadaddiya kennengngan se 
nakoe se eonduri oreng. Bi oreng bakal 
ekala-gellaa ban nyamana bakal eangguya 
daddi babaston. Sa-disa e sabingkerra bakal 
daddiya jur-gujuran kabbi salanjangnga. 
Sengko, PANGERAN, la ngoca." 

14Sengko, Yeremiya, ngoca, "He Edom, 
sengko la narema berta dhari PANGERAN. 
PANGERAN la ngerem otosan ka sa-bangsa se 
epakon makompol tantarana ban aya-sadhiya 
kaangguy nyerrang bana. 

15 Bi PANGERAN bana epataandhia 
kakowadan ban eya-seya oreng. 

16 Bana ekenneng tepo kaangkowanna. 
Tadha se tako ka bana akantha se daddi 
parsangkaanna bana. Bana enneng e ke- 
lekkena bato e koncona gunong. Tape, maske 
bengkona bana epaddegga e kennengngan se 
ce tenggina akantha tenggina kennengnganna 
mano rajabali, bi PANGERAN bana epatorona 

dhari jadhiya. PANGERAN se adhabuwagi reya 


kabbi." 

17 PANGERAN adhabu, "Balai se tebaa ka 
Edom bakal talebat berrana sampe saneyap 
oreng se lebat e jadhiya bakal takerjada ban 
arassa tako. 

18 Akantha Sodom ban Gomora se epamosna 
ban sa-disa e sabingkerra, bariya keya Edom. 
Tadha settonga oreng se ennengnga e jadhiya 
pole. Sengko, PANGERAN, la ngoca. 

19 Akantha macan se modul dhari alas raja 
e seddina Songay Yordan ban entar ka talon 
kennengnganna ba-dumba amba, bariya 
keya Sengko dhatengnga se andaddiyagiya 
oreng Edom padha buru daksakala dhari 
nagarana. Sengko pas meleya settong 
pamimpin se epamarentaa bangsa jareya. 
Sapa se ekenneng papadha ban Sengko? 
Sapa se bangal aparkara ban Sengko? Apa 
badha pamimpin se bisa ngadhebbi Sengko? 

20 Daddi mara edhingngagi apa se la ekasajja 
Sengko ka oreng Edom ban apa se etebaagiya 
bi Sengko ka pandhudhu kottha Teman. 
La-mala na-anana eereda egibaa keya, sampe 
oreng padha katakoan kabbi. 

21 Mon Edom la gaggar, oreng bakal 
ngedhinga sowara se talebat baridhu sampe 
sadunnya agundhek kabbi; cerrengnga 
pandhudhuna bakal ekaedhinga sampe ka 
Tase Galagas. 

22 Moso bakal dhatengnga nyerrang 


Bozra akantha mano rajabali se nyaop bi 
kalembangnga se mekkar. E bakto jareya 
Edom bakal katakoana akantha babine se 
sake tabu rembia." 

23Reya dhabuna PANGERAN parkara 
Damsyik, "Pandhudhuna kottha Hamat ban 
Arpad kobater ban ngalengsang polana 
ngedhing kabar ta nyaman. Atena sompek 
ban bingong ta kala ka ombana tase. 

24 Pandhudhu Damsyik kaelangan 
kakowadanna, pas buru katakoan. Reng- 
oreng jareya arassa sake ban nyandhang 
sangsara akantha babine se sake tabu 
rembia. 

25 Kottha se kasohor ban gumbira jareya 
sateya seppe tadha orengnga. 

26E are jareya ngangodhadanna bakal 
mateya e rong-lorong ban tantarana bakal 
ancora kabbi. 

27 Dhung-geddhungnga Damsyik bi Sengko 
eobbara, ban ton-karatonna Rato Benhadad 
epakatonona. Sengko, PANGERAN Se 
Mahakobasa, la ngoca." 

28 Reya se edhabuwagi PANGERAN parkara 
ku-suku Kedar ban ra-dhaera kakobasaanna 
Hazor se la erebbu bi Nebukadnezar rato 
Babil, "He Nebukadnezar, serrang suku Kedar, 
patee reng-oreng se badha e bagiyan temor! 

23 Rampas ebin dumbana, ontana ban 


mah-kemahna ban saessena, sambi aera ka 
reng-oreng jareya, Bana ekalenglenge terror! 

30 He oreng Hazor! Sengko, PANGERAN, 
maengaa bana: Duli ngongse, pas ngetek. 
Nebukadnezar rato Babil la asajja nyerranga 
bana. Cana Nebukadnezar jareya, 

31 Mara maju! Mara nyerrang reng-oreng se 
arassa aman ban taremtem rowa. Kotthana 
ta abukka sabab tadha labang sakethengnga 
ban tadha palangnga." 

32 PANGERAN adhabu pole ka Nebukadnezar, 
"Rampas kabbi onta ban ebinna reng-oreng 
jareya! Reng-oreng se obuna eketthok 
epapandha jareya bi Sengko epabalessadana 
san-kassannagi. Sengko madhatengnga balai 
ka reng-oreng jareya dhari man-dhimman. 

33 Hazor bakal ta taorosa salanjangnga ban 
daddiya pangetegganna pate alas. Tadha 
oreng settonga se ennengnga e jadhiya pole. 
Sengko, PANGERAN, la ngoca." 

34Ta abit saellana Zedekiya jumenneng rato 
Yehuda, PANGERAN Se Mahakobasa adhabu 
ka sengko parkara nagara Elam. 

35 Dhabuna PANGERAN, "Reng-oreng ahli 
ngocol pana se makowat nagara Elam bi 
Sengko epateyana kabbi. 

36 Sengko madhatengnga angen ka 
Elam dhari man-dhimman, pandhudhuna 
epabalessadana san-kassannagi sampe tadha 

nagara settonga se ta eentare reng-oreng se 


ngongse dhari Elam. 

37 Oreng Elam bi Sengko epatakoa ka 
mosona se terro mateyana abana. Sengko 
ce peggella ka oreng Elam jareya, daddi bi 
Sengko epaancora. Sengko ngerema tantara 
epamerrangana Elam jareya sampe kabbi 
tadha karena. 

38 To-ratona ban ja-pangrajana bi Sengko 
epaancora, ban e nagarana reng-oreng jareya 
Sengko maddegga Tang tahta. 

39 Tape e budhi are, kabadhaanna Elam 
bi Sengko epabaliya ka asalla. Sengko, 
PANGERAN, la ngoca." 

l Reya pessenna PANGERAN ka 
50 sengko parkara kottha Babil ban 
pandhudhuna, 

2 "Pasang tandha, pas kabala ka sa-bangsa ja 
Babil la gaggar! Ja roseyaagi parkara jareya! 
Merodakh dibana la epaancor, ca-arcana se 
cemmer la bella ataltalan, ban la-brahalana 
la eya-seya parana. 

3 Badha bangsa se dhatengnga dhari dhaja 
nyerranga Babil sampe nagara jareya daddi 
teggal se kajal. Manossa ban keban bakal 
buruwa, ban tadha se endha ennengnga e 
jadhiya pole." 

4 PANGERAN adhabu, "E bakto jareya 
oreng Israil ban Yehuda bakal dhatengnga 
areng-bareng sambi nanges nyaree Sengko, 
Allahna. 

> Reng-oreng jareya bakal atanyaa jalanna 


ka Siyon, pas ajalan ka tojjuwan jareya. 
Reng-oreng jareya bakal mabadhaa 
parjanjiyan se langgeng bi Sengko, ban bakal 
neptebbana janji jareya. 

6 Tang ommat marabut dumba se edina 
bi reng-oreng ngowanna sampe padha 
posang e pagunongan. Kabbi padha ajalan ta 
etemmo tojjuwanna dhari gunong se settong 
ka settonganna ban ta tao pole e dhimma 
bengkona. 

7 Tang ommat jareya eserrang bi sakabbinna 
oreng se tatemmo bi abana. So-mosona 
Tang ommat ngoca, Se elakone sengko 
ban bana reya ta sala, sabab reng-oreng 
jareya la dusa ka PANGERAN. Bangatowana 
reng-oreng jareya parcaja ka PANGERAN, 
daddi reng-oreng jareya koduna teptep esto 
ka PANGERAN. 

8 He ommat Israil, mara buru dhari Babil! 
Bana se kodu ondur kaadha, sopaja esosol bi 
laenna. 

9 Sengko madhatengnga bangsa se wat- 
kowat dhari dhaja sopaja nyerranga Babil. 
Sa-bangsa jareya bakal ngatora barisan, pas 
nyerranga sarta makalaa Babil. Sa-bangsa 
jareya ahli ngocol pana ban panana ta tao 
lopot. 

10 Babil bakal erampasa, ban reng-oreng 
se arampas jareya bakal ngalaa sabarang 

PANGERAN, Ia ngoca." 

11 PANGERAN adhabu, "He oreng Babil, 
bana arampok Tang ommat. Bana ca-loncaan 
kaperagan akantha jaran se aheyem, akantha 
sape se teppana ngamba. 

12 Tape bana bakal daddiya bangsa se 
paleng tadha artena e antarana sakabbinna 
bangsa. Kotthana bana dibi se raja rowa 
bakal eya-seyaa ban epamalowa. Nagarana 
bana bakal daddiya ra-ara beddhi se kajal 
ban kerreng. 

13 Lantaran Sengko peggel, Babil bakal 
daddiya jur-gujuran se tadha orengnga 
sakale. Reng-oreng se lebat e jadhiya bakal 
takerjada ban arassa marenges kabbi. 

14 He kang-tokang pana! Ator barisanna se 
ngepponga ban nyerranga Babil. Aceddagi 
na-panana bana ka Babil, sabab Babil la dusa 
ka Sengko. 

15 Eraagi cerrengnga paperrangan e 
sabingkerra kottha jareya! Sateya Babil la 
atellok. Dhung-geddhungnga la epagujur. 
Sengko parappana ajalannagi babales ka 
Babil. Daddi lakonnagi ka bangsa jareya 
akantha se elakonnagi bangsa jareya ka 
reng-oreng laen. 

16jJ aga ja sampe badha oreng nabur ne-bine 
otabana molong hasella tana e nagara jareya. 
Reng-oreng manca se badha e nagara jareya 

padha tako ka tantara se nyerranga." 

17 PANGERAN adhabu, "Oreng Israil reya 
akantha dumba saambalan se eserser 
ban epabalessadan bi macan. Dha-adhana 
eserrang bi rato Asyur, saellana jareya 
Rato Nebukadnezar rato Babil agisgis 
lang-tolangnga. 

18 Daddi Sengko, PANGERAN Se Mahakobasa, 
Allahna Israil, ngokoma Rato Nebukadnezar 
ban nagarana, epapadhaa ban Sengko se 
ngokom rato Asyur. 

19 Sengko mabaliya oreng Israil ka nagarana. 
Oreng Israil bakal ngakana dhari hasella tana 
e Gunong Karmel ban dhaera Basan. Oreng 
Israil bakal kennyanga ban hasella tana 
dhaera Efraim ban Gileyad. 

20E bakto jareya Israil ban Yehuda bakal 
berseya dhari dusa, sabab Sengko nyaporaa 
reng-oreng se bi Sengko la epasalamet. 
Sengko, PANGERAN, la ngoca." 

21 PANGERAN adhabu ka settong bangsa 
dhari dhaja, "Serrang pandhudhu Merataim 
ban Pekod. Patee kabbi. Jalannagi Tang 
Parenta reya. Sengko, PANGERAN, la ngoca." 

22 Sowarana paperrangan agarudhu e 
dhalem nagara, kabbi padha ancor. 

23 Dunnya bi Babil etette ban tokol sampe 
ancor, tape sateya tokol jareya potong 
ataltalan! Sa-bangsa padha takerjat kabbi 

ngedhing kadaddiyan se teba ka nagara 


jareya. 

24 Pangeran adhabu, "Babil, bana alaban ka 
Sengko, daddi sateya bana tajebbak e dhalem 
jira se bi Sengko pajat epasang epajiraa 
bana, tape bana ta apangrasa. 

25 Gudhangnga Tang sanjata bi Sengko 
la ebukka, Tang ate peggel ban Sengko 
makalowar ta-sanjata jareya, sabab Sengko, 
Guste ALLAH Se Mahatenggi ban Mahakobasa 
kodu ajalannagi settong lalakon e Babil. 

26 Serrang Babil dhari man-dhimman, 
bungkar dhang-gudhangnga gandumma! 
Tompo rang-barang rampasan pakantha se 
nompo gandum! Pamosna nagara jareya! Ja 
sampe badha karena! 

27 Patee tantarana kabbi! Patompes kabbi! 
Palang bangsa Babil! La baktona bangsa 
jareya eokom!" 

28 (Reng-oreng se buru ka Yerusalim 
dhari Babil nyareta-agibaramma babalessa 
PANGERAN, Guste Allah ka bangsa Babil 
polana apa se Ia elakone bangsa jareya ka 
Padalemman Socce.) 

29 PANGERAN adhabu, "Soro kang-tokang 
pana nyerrang Babil. Pakalowar sakabbinna 
oreng se penter manna. Keppong kottha 
jareya ja sampe badha settonga se lolos. 
Bales sakabbinna lalakonna, lakone bangsa 
jareya pakantha se elakone bangsa jareya ka 

oreng laen, sabab bangsa jareya korang ajar 


ka Sengko, Se Mahasocce, Allahna Israil. 

30E are jareya ngangodhadanna bakal 
mateya e rong-lorongnga kottha, ban 
tantarana bakal epaancora kabbi. Sengko, 
PANGERAN, la ngoca. 

31 Babil, bana ce tenggina ate! Daddi, 
Sengko, Guste ALLAH Se Mahatenggi ban Se 
Mahakobasa, ngadhebbana bana. La baktona 
bana eokom. 

32 Bangsana bana se tenggi ate jareya 
bakal tatandhunga pas labu ka tana. Tadha 
oreng settonga se nolongana majaga bana. 
Tha-kotthana bana bi Sengko eobbara, 
ban sabarang se badha e sabingkerra bana 
epamosnaa." 

33 PANGERAN Se Mahakobasa adhabu, 
"Oreng Israil ban oreng Yehuda tatendhes 
ejaga ce rapedda bi reng-oreng se nawan, 
ban ta kera eocol. 

34 Tape Sengko se masalamet bangsa 
jareya kowat, Tang nyama PANGERAN Se 
Mahakobasa. Sengko dibi se ngorosa 
parkarana ban se madhatengnga 
kataremtemman ka bume. Tape ka 
Babil Sengko madhatengnga baridhu ban 
katakoan." 

35 PANGERAN adhabu, "Tompes Babil ban 
rayadda sarta pangrajana pamarentana ban 
reng-orengnga se ter- penter! 

36 Tompes bi-nabbina Babil, se lecegan ban 


budhu. Tompes tantarana Babil se parjuga! 
Saapa takona reng-oreng jareya! 

37 Ancor jaran ban kareta perrangnga! 
Tompes rit-parjurit sewaanna! Saapa lolona 
reng-oreng jareya! Tompes dhi-andhina Babil! 
Rampas dhi-andhina! 

38 Pakerreng sakabbinna songay ban 
teggalla! Sabab Babil possa ban la-brahala 
se nakoe, se magila reng-oreng se mojja 
la-brahala jareya. 

39 Lantaran jareya Babil bakal daddiya 
kennengnganna jin-ejjin ban roh-erroh se 
jahat sarta no-mano onta. Salanjangnga 
bakal tadhaa oreng se endha enneng e nagara 
jareya. 

40 Akantha Sengko se mamosna Sodom ban 
Gomora ban sa-disa e sabingkerra, kantha 
jareya keya Sengko mamosnaa Babil. Tadha 
oreng settonga se ennengnga e jadhiya pole. 
Sengko, PANGERAN, la ngoca. 

4l Badha settong bangsa se kowat se 
teppana ajalan dhari nagarana se jau e 
bagiyan dhaja. Bangsa jareya dhateng 
abareng ban rato sabannyana, aperranga. 

42 Bangsa jareya asanjata pana ban tombak; 
bengnges ban ta andhi ate bellas. Monyena 
garadabba jaranna se epaberka maju 
nyerranga Babil agarudhu akantha monyena 
tase se raja ombana. 

43 Ngedhing kabar jareya, rato Babil ta bisa 


apa-rapa. Atena katakoan nanggung sake 
akantha babine se sake tabu rembia. 

44 Akantha macan se kalowar dhari alas 
raja e seddina Songay Yordan ban entar 
ka talon kennengnganna dumba ngamba, 
kantha jareya keya Sengko, PANGERAN, 
bakal dhatengnga ban andaddiyagiya oreng 
Babil daksakala buru dhari tha-kotthana. 
Saellana jareya Sengko pas meleya settong 
pamimpin se epamarentaa bangsa jareya. 
Sapa se ekenneng padhaagi bi Sengko? Sapa 
se bangal aparkara bi Sengko? Apa badha 
pamimpin se bisa amoso ban Sengko? 

45 Daddi mara edhingngagi apa se la ekasajja 
Sengko ka kottha Babil ban apa se etebaagiya 
Sengko ka pandhudhuna. Maske na-anana 
sakale eereda keya, sampe oreng padha 
katakoan kabbi. 

46 Mon Babil la gaggar, oreng bakal 
ngedhinga baridhu se talebat sarana sampe 
saantero dunnya gundhek kabbi; cerrengnga 
pandhudhuna bakal ekaedhinga sa-bangsa 
laen." 

1 PANGERAN adhabu, "Sengko 
5 1 ngerema angense marosagan ka Babil 
ban ka kennengnganna pandhudhuna. 

2 Sengko ngotosa reng-oreng manca se 
maancora Babil akantha angen se mangabber 
sekkem. E are padhatengnga balai jareya 
reng-oreng manca jareya nyerranga nagara 

jareya dhari man-dhimman ban nagara jareya 


epatompessa tadha karena. 

3Ja berri kasempadan ka tantarana 
kaangguy ngaceddagi panana otaba 
masang kalambi bessena. Ja sampe badha 
ngangodhadanna se epaodhi. Paancor 
tantarana kabbi! 

4 Reng-oreng jareya bakal lokaa sara sarta 
mateya e rong-lorongnga kotthana. 

> Sengko, PANGERAN, Allah Se Mahakobasa, 
Allahna Israil Se Socce, ta adinaagiya Israil 
ban Yehuda maske Ia dusa ka Sengko. 

6 Mara buru dhari Babil, bana me olle 
salamet! Ja sampe badha se tanoro mate 
polana dusana Babil! Sabab sateya reya, 
saadda Sengko males kajahadanna Babil 
ban ngokom bangsa jareya satembang ban 
lalakonna. 

7 Dha-adhana Babil reya akantha gellas 
emmas se eteggu Sengko se mamabu oreng 
sadunnya. Sa-bangsa ngenom anggur dhari 
gellas jareya sampe padha gila. 

8 Tape o-tao Babil gaggar ban bella. Mara 
tangese, nyareyagi tamba, tambaagi ka 
ka-lokana pole me bisa baras. 

3? Oreng manca se badha e dhissa padha 
saleng ngoca, Sengko ban bana la padha 
aehteyar nolonga Babil, tape la kasep! Lebbi 
becce mara ondur dhari dhinna, mole ka 
nagarana bang-sebang. PANGERAN ngokom 

Babil ce berrana, Babil epaancor tadha 


Karena." 

10 Ommadda PANGERAN ngoca, "PANGERAN 
la noduwagi ja sengko ban bana reya tamaso 
se bendher. Mara ka Yerusalim, kabala e 
dhissa apa se la elampaagi PANGERAN ka 
sengko ban bana." 

11 PANGERAN la nas-manase to-rato Mediya 
polana Salerana maancora Babil. Kantha 
jareya carana Salerana males reng-oreng 
se arosak Padalemmanna. Para parwirana 
pasukan tempor marentaagi, "Patajem 
panana! Sadhiyaagi tamengnga! 

12 Berrii tandha kaangguy nyerrang dhung- 
geddhungnga Babil. Pakoko panjagaan. 
Sabai pangawal. Pasadhiya se nyerranga!" 
PANGERAN la alampaagi apa se daddi 
kasokanna ka oreng Babil. 

13 Nagara jareya ce sogina ban bannya 
songayya, tape sateya la napa ka ajalla. 

14 PANGERAN Se Mahakobasa asompa bit 
Salerana dibi ja Salerana makerema oreng se 
bannyana akantha balang epanyerranga Babil, 
ban reng-oreng jareya bakal rag-soragana 
polana mennang. 

15 PANGERAN nyeptaagi bume kalaban 
kobasana, abadhi dunnya kalaban hekmadda, 
ban ngampar langnge kalaban akkal buddina. 

16 Allah pera apareng parenta, aeng laju 
agarudhu dhari langnge; ondhem epadhateng 
dhari co-koncona bume, kelap epangareddhap 

e dhalem ojan, angen epakalowar dhari 


panyempennanna. 

17 Nangalee jareya manossa apangrasa, 
ja abana budhu ban ta andhi pangarteyan. 
Kang-tokang emmas padha katodhusan, 
sabab ca-arca gabayanna palsu ban ta 
anyaba. 

18 La-brahala jareya tadha ajina, ban patot 
eya-seya. Mon la napa baktona, tanto 
epatompes tadha karena. 

19 Allahna Yakub ta akantha la-brahala 
jareya; Salerana se abadhi sabarang se badha 
reya. Asmana PANGERAN Se Mahakobasa, se 
mele Israil ebadhi ommadda. 

20 PANGERAN adhabu, "Babil, bana padha 
ban tokol, Tang sanjata se eangguy aperrang. 
Bi Sengko bana eangguy epangantem 
sa-bangsa ban karajaan-karajaan. 

21 Bi Sengko bana eangguy epangancor jaran 
ban orengnga se nompa, sarta ta-kareta ban 
sir-kusirra. 

22 Bi Sengko bana eangguy epamatee 
lalakean ban babinean, towa ban ngodha, 
paraban ban lanceng. 

23 Bana bi Sengko eangguy epamatompes 
oreng ngowan ban ebinna, oreng tane ban 
sapena nanggalana, pangraja ban ra-parwira 
tenggina." 

24 PANGERAN adhabu, "Abassagi dibi 
baramma sateya Sengko males ka Babil 

ban pandhudhuna polana sakabbinna 


kajahadanna ka Yerusalim. 

25 He Babil, bana padha ban gunong se 
maancor dunnya. Tape Sengko, PANGERAN, 
sateya mosona bana. Bi Sengko bana etajaa 
pas epagulua sarta edinaa sampe katonon 
daddi abu. 

26 Tadha bato settonga dhari jur-gujuranna 
bana se ekabaya maddek pa-apa pole. Bana 
bakal daddiya ra-ara salanjangnga. Sengko, 
PANGERAN, la ngoca." 

27 He, rato dhari dhaja! Mara berri tandha 
kaangguy nyerrang! Pamonye tarompet 
e antarana sa-bangsa! Pajaga sa-bangsa 
soro aperrang ban Babil! Soro karajaan 
Ararat, Mini ban Askenas sopaja padhaa 
nyerrang. Angkat panglima kasorang se 
mimpina serrangan jareya. Pakalowar jaran 
se bannyana padha ban balang. 

28 Pasadhiya sa-bangsa se aperranga ban 
Babil. Olok to-rato Mediya, ja-pangrajana ban 
pin-pamimpinna sarta sakabbinna tantarana 
e ra-nagara se badha e baba pamarentaanna. 

29 Bume agaledder ban gundhek polana 
Sengko teppana ajalannagi Tang sajja se 
ngobaa Babil epadaddiya tana kajal se ta 
ekennengnge manossa. 

30 Tantara Babil la ambu se aperrang 
ban sateya badha e teng-bintengnga. 
Kabangalanna la elang ban ta bisa apa-rapa. 

Bang-labang sakethengnga kottha la 


epagujur, ko-bengko padha eobbar. 

31 Para otosan saleng sosol ka-berka mator 
ka rato Babil ja kotthana Ia eserrang dhari 
man-dhimman. 

32 Kennengnganna oreng alengka e songay 
la ekobasae moso, teng-binteng partahanan 
la eobbar. Tantara Babil bingong kabbi. 

33 Ta abit saellana jareya Babil la epakala 
sarta enyek-enyek bi moso epakantha 
gandum e pagebbaan. Sengko, PANGERAN 
Se Mahakobasa, Allahna Israil, la ngoca. 

34 Yerusalim la epaancor ban ekakan 
epatadha karena bi rato Babil; kottha jareya 
epakosong epakantha oreng se makosong 
butol. Akantha keban se talebat rajana 
Babil ngalodhu Yerusalim, ngessee tabuna 
bi sabarang se bagus dhari nagara jareya, 
re-karena laju ebuwang. 

35 Pandhudhu Siyon, mara ngoca, "Moga 
Babil etebaana kakejjemman akantha 
se etebaagi dibi ka sengko ban bana!" 
Pandhudhu Yerusalim, mara ngoca, "Moga 
Babil katebaana kasangsaraan akantha se 
etebaagi dibi ka sengko ban bana!" 

36 Daddi PANGERAN adhabu ka pandhudhu 
Yerusalim, "Sengko nolongana bana e dhalem 
parkarana, malessagiya sabarang se etebaagi 
ka bana bi so-mosona. Ber-somberra 
aeng ban ngay-songay e Babil bi Sengko 
epakerrenga. 

37 Nagara jareya bi Sengko epadaddiya 


tombuganna jur-gujuran, kennengnganna 
pangetegganna pate alas. Reng-oreng bakal 
arassaa marenges nangalee, ban bakal 
tadhaa oreng settonga se endha enneng e 
jadhiya. 

38 Oreng Babil agaung akantha macan, ban 
adherreng akantha budhuna macan. 

39 Sabatara napsona se kan-ngakana ce 
rajana, Sengko nyadhiyaagiya ka-angka 
ka reng-oreng jareya, kabbi bi Sengko 
epamabua ban epapalengngenna sampe 
padha tatedhung ban ta jaga pole. 

40 Reng-oreng jareya bi Sengko egibaa, 
esambelliya akantha budhuna dumba, embi 
ban dumba lake. Sengko, PANGERAN, la 
ngoca." 

41 PANGERAN adhabu, "Babil se ealem 
oreng sadunnya la erebbu ban ekobasae 
moso! Nagara jareya sateya nakoe parana ka 
sa-bangsa. 

42 Aeng tase ngalowa ka Babil; ombana 
agarudhu alanyo nagara jareya. 

43Tha-kotthana daddi kennengngan se 
nakoe, akantha ra-ara se ta etombuwi 
pa-apa. Tadha oreng se endha enneng otaba 
lebat e nagara jareya. 

44 Bel, dibana Babil, bi Sengko eokoma. 
Sabarang se la erampas diba jareya 
bi Sengko epaksaa sopaja epabali. Sa- 

bangsa bakal ta nyembaa Bel jareya pole. 


Dhung-geddhungnga Babil la gujur. 

45 Daddi mara buru dhari jadhiya, 
ommat Israil! Pasalamet bana dibi dhari 
kapeggellanna Sengko se la ta ekenneng 
ampet reya. 

46Ja tako otabana mangmang polana 
san-rasanna oreng. Sabban taon badha kabar 
se banneyan kabar parkara kakejjemman 
e dhalem nagarana ban parkara to-rato se 
saleng merrange. 

4! Ongguwan, bakal dhapaa baktona Sengko 
ngokoma la-brahalana Babil. Sanagara bakal 
eya-seyaa ban pandhudhuna bakal epateyana 
kabbi. 

48 Sabarang se bhada e langnge ban e bume 
bakal asoraga kaperagan mon Babil la gaggar 
ka bangsa dhari dhaja se dhateng ngancora 
bangsa Babil jareya. 

49 Bannya oreng sadunnya epatee polana 
Babil, tape sateya Babil bakal gaggara 
polana daddi lantaranna matena oreng Israil 
sabannyana. Sengko, PANGERAN, la ngoca." 

>0 PANGERAN adhabu ka oreng Israil e Babil, 
"Bana la lopot ta ekenneng patee! Daddi 
kassa ondur sateya! Ja anante pole! Maske 
bana jau dhari bengkona, kaengae Sengko, 
PANGERANna, ban kaengae Yerusalim. 

>l Bana ngoca kantha reya, Abdidalem padha 
eya-seya sareng epamalo; abdidalem padha 
kaelangan mowa lantaran reng-oreng manca 

ngobasae sadajana kennengngan se socce e 


dhalem Padalemman Socce. 

>2 Daddi edhingngagi Tang oca reya. 

Bakal dhapaa baktona Sengko ngokoma 
la-brahalana Babil. E sanagara jareya bakal 
ekaedhinga sowarana oreng ngadhudhu 
lantaran loka raja. 

>3 Maskeya Babil bisa ongga ka langnge 
ban agabay partahan se ta ekenneng entare 
oreng, Sengko paggun ngerema oreng se 
epamarosaga bintengnga jareya. Sengko, 
PANGERAN, la ngoca." 

>4 PANGERAN adhabu, "Edhingngagi 
cerrengnga ban tangessa oreng e Babil polana 
nagara jareya se epaancor. 

>> Sengko parappana maancor Babil, 
sowarana se ramme epaserep. Moso dhateng 
akantha omba se agarudhu, tantarana nyerbu 
sambi reng-cerrengan ngocaagi cerrengnga 
paperrangan. 

>6 Moso jareya dhateng arosaga Babil, 
nangkebba rit-parjuridda ban motella 
ta-sanjatana. Sengko, PANGERAN, se ngokom 
kajahadan, ban Babil bi Sengko ebalessa 
sabandhing ban lalakonna. 

>/jJa-pangrajana pamarentana Babil, kaom 
se penter, para pamimpinna ban tantarana 

bi Sengko epamabua, sampe ta jaga 

pole, tatedhung salanjangnga. Sengko la 
ngoca; Sengko rato, Sengko PANGERAN Se 
Mahakobasa. 

>8 Dhung-geddhungnga Babil se koko bi 


Sengko epagujura eparampaa ban tana. 
Labang sakethengnga se gi-tenggi eobbara 
epasampea tadha karena. Hasella pello 
konengnga sa-bangsa tadha gunana, 
sabab sakabbinna hasella lalakonna jareya 
bakal ekelloa apoy. Sengko, PANGERAN Se 
Mahakobasa, la ngoca." 

“2 Pangawal pribadhina Rato Zedekiya iya 
reya Seraya anana Neriya kompoyya Mahseya. 
E taon se kapeng empa pamarentaanna 
Zedekiya rato Yehuda, Seraya ngereng 
Zedekiya ka Babil. Daddi Sengko aberri 
lalakon ka Seraya jareya. 

60 Sakabbinna balai se bakal tebaa ka Babil 
ban sabarang laenna parkara nagara jareya 
bi sengko la etoles kabbi e dhalem settong 
ketab gulungan. 

61 Sengko laju ngoca ka Seraya, "Sanapana 
bana ka Babil, ehteyarragi sopaja sabarang 
se etoles sengko e ketab reya bi bana bisaa 
ebacaagi ka reng-oreng se badha e dhissa. 

62 Saellana jareya pas adua kantha reya, 
Guste PANGERAN, Junandalem adhabu 
ja kottha kadhinto sareng J unandalem 
badhi epaancora kantos manossa sareng 
ban-keban padha mosnaa sadaja, sareng 
kennengngan kadhinto badhi daddiya akadi 
ra-ara salanjangnga. 

63 Saellana ketab reya bi bana ebacaagi ka 
reng-oreng jareya, pas teng-kattenge bato, 

laju ontallangi ka nga-tengngaanna Songay 


Efrat, 

64 sambi ngoca, Babil bakal kanthaa reya; 
nagara reya bakal nyellemma ban ta modul 
pole polana balai se etebaagi PANGERAN." 
Dhabuna Yeremiya ambu gan jadhiya. 

5 2 l Yuswana Zedekiya salekor taon 

e bakto jumenneng rato Yehuda. 
Salerana marenta e Yerusalim sabellas taon 
abidda. Asmana ebuna Hamutal, pottrana 
Yeremiya dhari kottha Libna. 

2 Rato Zedekiya padha ban Rato Yoyakim 
dusa keya ka PANGERAN. 

3 PANGERAN ce dukana ka pandhudhu 
Yerusalim ban ka oreng Yehuda sampe 
reng-oreng jareya eojuk ban ta eparenge 
pangaoban pole. Zedekiya aberonta ka 
Nebukadnezar rato Babil, 

4 daddi Nebukadnezar ban sakabbinna 
angkadan perrangnga entar ka Yerusalim, 
nyerrang kottha jareya e tanggal sapolo bulan 
sapolo taon se kapeng sanga pamarentaanna 
Zedekiya. Oreng Babil jareya maddek markas 
e lowarra kottha, sarta maddek geddhung 
pangeppongan 

> sarta terros ngeppong kottha jareya sampe 
taon se kapeng sabellas pamarentaanna 
Zedekiya. 

SE tanggal sanga bulan empa taon jareya 
keya, e bakto babaja kalaparan la ce sarana 

sampe rayat ta andhi pa-apa sakale se 


ekakana, 

7 geddhungnga kottha jareya epagujur 
bi moso. E malem jareya, maske kottha 
ekeppong bi oreng Babil, tantara Yehuda 
buru kabbi ka Cora Yordan. Se buru lebat 
bun-kebbunanna karaton, pas kalowar lebat 
labang saketheng se daddi panyambungnga 
geddhung se dhadhuwa e kennengngan 
jareya. 

8 Tape Rato Zedekiya jareya eserser bi 
tantara Babil, ban ekenneng pega e Tana 
Lapang Yerikho. Sakabbinna oreng se noro 
Rato Zedekiya jareya buru kabbi, ratona 
edinaagi. 

? Saellana jareya Rato Zedekiya egiba ka 
Rato Nebukadnezar e kottha Ribla e dhaera 
Hamat, laju eokom mate. 

10E kottha jareya keya tra-pottrana epatee 
e ajunanna, bariya keya para pangrajana 
pamarenta Yehuda. 

ll Samarena jareya Zedekiya econgke 
socana, ekalenthong, pas egiba ka Babil. 

E jadhiya epamaso ka penjara, ban ta 
epakalowar pole dhari jadhiya sampe sedana. 
12E tanggal sapolo bulan lema taon 

se kapeng sanga bellas pamarentaanna 
Nebukadnezar rato Babil, badha oreng se 
anyama Nebuzaradan rabu ka Yerusalim. 
Nebuzaradan jareya panasehadda ban 
pangawal pribadhina Nebukadnezar. 

13 Nebuzaradan ngobbar Padalemman Socce, 


Karatonna rato, ban bengkona reng-oreng 
raja e Yerusalim. 

14 Saellana jareya reng-orengnga 
Nebuzaradan jareya magujur dhung- 
geddhungnga kottha jareya. 

15 Samarena jareya rayat se gi badha e 
kottha, iya reya karena kang-tokang se ahli, 
reng-oreng mesken ban reng-oreng se buru 
ka oreng Babil, laju eangko ka Babil kabbi bi 
Nebuzaradan. 

le Tape sabagiyan dhari rayat se talebat 
mesken ban ta andhi pa-apa, edina e Yehuda, 
esoro agarap kebbun anggur ban gal-teggal. 

17 Ga-cangga paronggu ban ta-kareta e 
Padalemman Socce sarta mong-cemmong 
parongguna epabella bi oreng Babil, 
parongguna pas eangko ka nagarana dibi 
kabbi. 

18 Reng-oreng Babil ngeba rang-barang 
laenna keya, iya areya; kop-sekkop baddhana 
abuna mezba, pakakassa damar, bung- 
jembung panadhaanna dharana keban se 
esambelli kaangguy kurban, bung-tobung 
pangobbaranna dupa ban rang-barang 
paronggu laenna se eangguy e dhalem 
opacara kabakteyan. 

19 Rang-barang dhari emmas ban salaka, 
tamaso bung-tobung kene baddhana mardha, 
bung-jembung baddhana dharana keban se 
esambelli kaangguy kurban, baddhana abu, 

ko-tongkona damar, bung-tobung kaangguy 


dupa, bung-jembung panyelenanna aeng 
anggur, kabbi ekala Nebuzaradan dibi. 

20 Rang-barang paronggu se ebadhi Rato 
Sulaiman kaangguy Padalemman Socce, 
iya reya cangga se dhadhuwa, ta-kareta, 
cemmong ban sape se dhubellas meggi se 
egabay panongkoanna cemmong jareya, 
kabbi ce berrana, sampe ta ekenneng 
tembang. 

21 Cangga paronggu se dhadhuwa jareya 
padha: tenggina padha ballu meter, 
bunterranna padha lema koma tello meter, 
e dhalemma padha gurpong. Kandella 
parongguna padha pettong polo lema 
milimeter. E attassa padha badha thol- 
pentholla se tenggina padha dhuwa koma 
dhuwa meter. E sakalenglengnga thol- 
pentholla cangga jareya badha anggianna 
se erengga bi buwana dalima, padha dhari 
paronggu keya. 

22 (52:21) 

23 Buwana dalima e dhalem anggian jareya 
bannyana padha saratos meggi ebang, tape 
se etangale dhari baba pera sangang polo 
ennem meggi. 

24 Laen dhari jareya Nebuzaradan nangkep 
Imam Agung Seraya, Zefanya bakkella, 
panjagana Padalemman Socce katello, 

25 panasehat pribadhina rato se kapetto 
se gi badha e kottha, panglima, bakkella 

panglima se ngoros administrasina tantara, 


ban pangraja laenna sabidak oreng. 

26 Reng-oreng jareya kabbi egiba ka Rato 
Nebukadnezar se badha e kottha Ribla, 

27 e dhaera Hamat. E jadhiya reng-oreng 
jareya eseksa, pas epatee. Daddi reng-oreng 
Yehuda eangko dhari nagarana egiba ka 
pambuwangan; 

28 kabbi badha pa ebu nem atos oreng. Bi 
Nebukadnezar reng-oreng jareya eangko 
epadaddi pan-barampan kale, iya reya: 
tello ebu tello lekor oreng e taon se kapeng 
petto pamarentaanna, ballung ratos tello 
polo dhuwa oreng dhari Yerusalim e taon 
se kapeng ballu bellas pamarentaanna, ban 
pettong ratos pa polo lema oreng eangko bi 
Nebuzaradan e taon se kapeng tello lekor 
pamarentaanna Nebukadnezar. 

29 (52:28) 

30 (52:28) 

31E tanggal sagame bulan dhubellas e taon 
se kapeng tello polo petto saellana Yoyakhin 
egiba ka pambuwangan, Ewil-Merodak 
jumenneng rato Babil. E taon jareya keya rato 
buru noduwagi kabellasanna ka Yoyakhin; 
Yoyakhin epakalowar dhari penjara, 

32 sartaanna Ewil-Merodak noduwagi 
kabecceanna ka Yoyakhin. Yoyakhin eparenge 
pangkat se atenggiyan dhari to-rato laenna 
se padha ebuwang ka Babil, 

33 pas eedine asalen rasogan, ta epangagem 


kalambi penjara, ban molae dhari bakto 
jareya saterrossa eedine adhaar e karaton, 
ban sabban are eparenge pesse kaangguy 
kaparlowan ren-arenna. 

34(52:33) 


Ratapan 


l Saapa seppena Yerusalim sateya reya, 

kottha se lamba ce rammena. Lamba 
se agung e antarana sa-bangsa, sateya 
akantha randha. Lamba kottha jareya se 
paleng epojja, sateya la epadaddi dunor ban 
haddam. 

2 Samalem benteng Yerusalim nanges ce 
ngennessa, aeng matana agili e pepena. 
Dhari para kakasena tadha settonga se endha 
alepor atena. Sateya la ekiyanadi ca-kancana 
se abalik daddi mosona. 

3 Pandhudhu Yehuda ondur dhari nagarana, 
polana ekadunor ban talebat nyangsarana. 
Sateya padha apolong ban sa-bangsa laenna, 
tape ta andhi kennengngan se madhateng 
kataremtemman. E bakto nyandhang 
sangsara, reng-oreng jareya ekeppong bi 
mosona. 

4E re-are raja tadha oreng se entar ka 
Padalemman Socce. Ban-paraban se lakona 
anyanye e jadhiya nanggung sangsara, ban 
mam-imam padha aserrowan. Tadha oreng 
e bang-labang sakethengnga, Kottha Siyon 
talebat sossana. 

>So-mosona padha gumbira polana 
ngobasae nagara jareya. Nagara jareya bi 
PANGERAN epanyangsara, polana talebat 

bannya dusana. Pandhudhuna la etawan ban 


eangko ka pambuwangan. 

6Kajajaanna Yerusalim pera aropa careta 
jaman lamba. Para pamimpinna la ta andhi 
kakowadan akantha manjangan se kalaparan. 
Padha ta bisa apa-rapa ngadhebbi mosona se 
nyerser abana. 

7 Saellana ngalotor ban nyangsara, Yerusalim 
enga ka jaman lambana, e bakto gi bannya 
dhi-andhina. E bakto pandhudhuna gaggar 
ka tanangnga mosona, tadha settonga oreng 
se aberri partolongan. So-mosona padha 
agellaan nangalee pagaggarra. 

8 Yerusalim makotor abana ban dusana 
se sabannyana. Se lambana ahormadi, 
sateya ya-nyeya abana polana nangalee 
kabadhaanna se abangkang. Yerusalim 
aserrowan, polana talebat malona. 

? Kanajjisanna katon ce nyatana, tape la 
ta parduli ka apa se bakal kadaddiyana ka 
abana. Pangalotorra ce sarana, tape tadha 
oreng se alepor atena. Daddi pas nyoon 
kabellasanna PANGERAN, polana so-mosona 
padha mennang. 

10 Dhi-andhina kabbi la erampas mosona. 
La-mala sateya nangalee so-mosona maso ka 
Padalemman Soccena, se tamaso lalakon se 
elarang bi PANGERAN monggu ka oreng se ta 
kaetong ommadda. 

ll Pandhudhuna aserrowan sambi nyare 
kasap; dhi-andhina se aji eporop ban roti 


| Ratapan 1.121 17 | 3 
sopaja abana ta mateya. Yerusalim aera, 


"Adhu GUSTE, oladi abdidalem kadhinto, oladi 
kasangsaraanna abdidalem sadajana." 

12 "He, reng-oreng se lebat e lorong, mara 
abas patete tetene! Ba badhaa kasangsaraan 
se padha rajana akantha se etanggung 
sengko sateya reya, seksa se etebaagi ka 
sengko bi PANGERAN, polana dukana se 
talebat rajana? 

13 Dhari langnge epatoron apoy se ngello 
sampe ka dhalem tang ate. E adhaanna 
sengko epasange jira sampe sengko labu. 
Sengko pas edina kadibian, nyangsara saare 
benteng. 

14 Tang dusa epondhut kabbi, pas epasettong 
etalee, laju ekalongngagi ka tang leer, sampe 
sengko ta kowat nahan berrana. Sengko 
epassraagi ka moso bi Pangeran, sengko ta 
andhi kakowadan se alabana. 

15 Pangeran nganggep tadha ajina 
sakabbinna tang pahlawan se gaga. Pangeran 
madhateng tantara sabannyana epamateyana 
sakabbinna tang ngangodhadan. Tang bangsa 
enyek-enyek sampe ancor akantha oreng se 
merres anggur. 

l6Jareya se daddi sababba tang aeng 
mata ngalocor, tadha se aberri samangat 
ban panglepor. Tang bangsa la kaelangan 
sakabbinna, sabab moso lebbi kobasa. 

17 Sengko ajuluwagi tang tanang menta 
bantowan, tape tadha settonga se aberri 


Ratapan 1.181 22 | 
panglepor. PANGERAN ngerem moso dhari 


man-dhimman; se dhateng merrange sengko. 
Sengko epakantha kas-rakas se majitjit ate e 
nga-tengngaanna so-moso jareya. 

18 Tape PANGERAN se bendher sabab sengko 
ta atoro ka papakonna. Edhingngagi sengko, 
sa-bangsa, abassagi sengko e dhalem 
kasangsaraan reya. Tang ngangodhadan 
lake bine padha etawan, eangko egiba ka 
pambuwangan. 

19 Sengko ngolok tang sobat ban tang 
ca-kanca tape kabbi la padha akiyanat ka 
tang aba reya. Para imam ban pamimpinna 
bangsa la padha mate kabbi e rong-lorongnga 
kottha, e bakto nyare kakan kaangguy 
meyara odhina. 

20 Adhu, GUSTE, oladi abdidalem kadhinto, 
ate abdidalem kobater sareng tako, mekkere 
sadajana dusa ate rassana ancor. E rong- 
lorong badha oreng epatee oreng, e dhalem 
roma badha oreng mate. 

21 Adhu, Guste, peyarsaagi serrona 
abdidalem, tadha oreng se alepor abdidalem. 
So-moso abdidalem padha perak sadajana 
polana sareng Junandalem abdidalem 
epacalaka. Padhatengngagi are se ejanjiyagi 
Junandalem; panyangsaraagi so-moso 
abdidalem papadha akadi abdidalem. 

22 Oladdagi sadajana kajahadanna reng- 
oreng gapaneka, okommagi sadajana akadi 
Junandalem se ngokom abdidalem polana 


Ratapan 2.11 5 5 
sa-dusa abdidalem. Abdidalem ngadhudhu e 


dhalem kasangsaraan, ate abdidalem sossa 
sareng nyangsara." 

2 1E dhalem dukana Pangeran apareng 

okoman, Siyon epapetteng calemodan. 
Kaagunganna Israil se tenggina salangnge, 
la esampaddagi ka bume. E bakto Pangeran 
duka, Padalemmanna e Siyon balakka ta 
eparduli sakale. 

2? Saneyap teggal e nagara Yehuda bi 
Pangeran epaancor ta ekaneserre sakale. 

E dhalem dukana Pangeran magujur teng- 
binteng se ngaobi nagara jareya. Karajaan 
jareya ban para pamimpinna epagulu sampe 
daddi nespa. 

3E dhalem dukana se rabak bal-kobalan, 
kakowadanna Israil epotel epapotong. E bakto 
moso dhateng alorok, Pangeran ta kasokan 
nolong. Akantha apoy se ngello matompes 
sabarang se badha, kantha jareya dukana 
PANGERAN ka sengko ban bana. 

4 Padha ban moso Pangeran menthang 
gandhibana, ngaceddagi panana ka sengko 
ban bana. Reng-oreng se masenneng atena 
sengko ban bana epatee kabbi bi Salerana. 
Pangeran nyemburragi dukana akantha apoy 
ka dhalem Kottha Yerusalim reya. 

> Pangeran daddi padha ban moso, mokol 
Israil epasampe ngalotor. Teng-binteng ban 
ton-karaton epaancor ban nambai kasossaan 

ban karekongan se tadha ambuna ka 


pandhudhu Yehuda. 

6 PANGERAN maancor Padalemmanna, 
kennengnganna oreng akompol nyemba ka 
Salerana. Oreng epaloppa ka re-are raja ban 
are Sabat. Sabab Pangeran talebat dukana, 
imam ban rato padha etolak. 

7 Pangeran nolak mezbana se socce, 
Padalemmanna eonduri; moso epanneng 
magujur dhung-geddhungnga, rak-soragan 
polana kamennanganna neng e kennengngan 
se bi sengko ban bana lambana ekennengnge 
abakte ka Pangeran. 

8 PANGERAN Ia neptebbagi ja dhung- 
geddhungnga Siyon kodu epagujur. 
Dhung-geddhung jareya la eokor sopaja 
kabbi ekennenga epaancor. Dhung-geddhung 
ban ra-manarana, sateya la daddi jur-gujuran 
kabbi. 

? Bang-labang sakethengnga katopowan 
tana, lang-palangnga padha potong tadha 
karena; rato ban ja-pangrajana pamarentana 
badha e pambuwangan. Hokomma PANGERAN 
la ta eajarragi pole, nabbi tadha se narema 
wahyu dhari PANGERAN pole. 

10 Para wa-towa Kottha Yerusalim toju e 
tana tadha cacana; e cethagga etaburi abu 
ban tana, akalambi kaen karong menangka 
tandha sossa. Ban-parabanna nyokel sampe 
ka tana. 

ll Tang mata sampe mondul polana nanges 


tadha ambuna, tang sokma rekong tadha 
bandhinganna. Tang ate ancor nangalee 
ngalotora tang bangsa, nangalee na-kana ban 
babaji kalengnger e rong-lorongnga kottha. 

12 Na-kana jareya padha pelka ban lapar 
nanges menta ngenom ban ngakan ka ebuna. 
Akantha oreng se loka, na-kana jareya padha 
robbu e rong-lorong terros mate e rebaanna 
ebuna. 

130 Yerusalim, Kottha Siyon se kakase, 
karosaganna bana akantha tase raja. Ngocaa 
apa sengko reya? Baramma carana sengko 
se alepora bana? Sabab tadha laenna se tao 
nyandhang sangsara akantha bana; tadha 
se bisa mabali kabadhaanna bana akantha 
asalla. 

14Seẹ epanapa bi-nabbi ka bana pera 
tepowan ban caca lecek malolo. Bi-nabbi 
jareya ta tao nyengkap dusana bana, daddi 
bana ta atobat sakale. Sabaligga bi-nabbi 
jareya pera manapa ka bana caca lecek se 
ngapencot ate. 

15 Sakabbinna oreng se lebat nye-ngenye 
bana, sabab bana la ancor tadha karena. 
Reng-oreng jareya pek-kepeggan sambi 
ngoca, "Reya ya, kottha se paleng bagus 
rowa, se egung-agungngagi bi oreng 
sadunnya?" 

16 So-mosona bana padha ngabas ka bana bi 
ate baji. Reng-oreng jareya padha nyambibi, 

agellaan sambi ngoca, "Kottha rowa bi sengko 


la epamosna! Dhi-budhina napa keya bakto 
se ete-nante sengko reya!" 

17 PANGERAN la alampaagi dhabuna se 
ngara sengko ban bana dhari lambana, se 
la epaenga ka sengko ban bana. Sengko 
ban bana epaancor, ta ekaneserre sakale, 
kamennangan eparengngagi ka moso, se 
epaperak nangale sengko ban bana ngalotor. 

18 He, dhung-geddhungnga Yerusalim, 
mara aera ka Pangeran! Pagili aeng matana 
akantha songay se agili malem ban seyang. 
Ja ambu, nanges terros, sampe badanna 
bana lesso! 

19Jaga li-baliyan samalem benteng 
kaangguy aserro ka Pangeran notorragi atena 
se rekong. Nyoon sopaja Pangeran bellasa ka 
bana, ban ka na-anana se kalaparan ban se 
kalengnger e saneyap luk-biluganna lorong. 

20 Ngereng oladi, GUSTE, oladi reng-oreng 
se sareng Junandalem eseksa kadhinto! Ba 
badhaa se oneng epakadi kadhinto sareng 
Junandalem? Ebu neddha anana se paleng 
ekaasee, imam sareng nabbi epatee e 
Padalemman Socce. 

21 Towa ngodha mate ajalamperran e 
lorong, ngangodhadan lake bine mate 
ekenneng peddhangnga moso. E are baktona 
Junandalem duka reng-oreng gapaneka 
sareng Junandalem esambelli sadaja, sabab 
Junandalem ampon ta bellas. 

22Junandalem ngonjang so-moso se 


ekatakoe abdidalem, epadhateng epapesta 
kakejjemman e sakalenglengnga abdidalem. 
Moso gapaneka matee sadaja se epeyara 
sareng se ekaasee abdidalem sadaja. E are 
dadukan gapaneka tadha oreng settonga se 
lopot dhari okoman. 

! Sengko oreng se la ngarassaagi sangsara 

lantaran katebanan dadukanna Allah. 

2 Sajan abit sengko sajan jau eeret Salerana 
ka kennengngan se petteng calemodan. 

3 Allah ta neser sakale ka sengko, saare 
benteng sengko li-baliyan epokol. 

4Tang badan epaloka bakbak kabbi, tang 
lang-tolang epapotong. 

> Sengko etotobi ban kasossaan sarta 
kasangsaraan. 

6 Sengko epaksa enneng e pettengnga 
akantha oreng se la mate gi lambana. 

7 Sengko ekalenthong epakoko, nyare jalan 
se kalowara ta nemmo. 

8 Sengko atharat nyoon partolongan, tape 
Allah ta kasokan meyarsaadgi. 

? Tang jalan edhang-addhange ban 
dhung-geddhung bato. 

10 Allah ngaddhang sengko ta kala ka 
baruwang, nyendhemme sengko akantha 
macan se galak. 

ll Sengko eserser sampe nyaleyot dhari 
jalan, pas ebit-sebbit, terros edina. 

12 Gandhibana epenthang sengko eacet ban 


panana. 

13 Panana naccek terbas ka tang badan, 
terros ka tang kol-tongkolan. 

14Saare benteng sengko ekala-gella 
sakabbinna oreng, eco-koco ban emon- 
semmone. 

155e epakakan ban epaenom ka sengko 
pera se pae akantha jamo. 

16Tang mowa egursong ka tana, tang gigi 
ebentorragi ka bato sampe potthak. 

17 La abit sengko ta arassa taremtem, 
la loppa sengko baramma rassana oreng 
senneng. 

18 Sengko la ta andhi ka kasohoran, la 
mosna tang pangarep ka PANGERAN. 

19 Mekkere palangnga tang aba se alalana 
ta nemmo tojjuwan, rassana padha ban se 
ngakan racon se pae. 

20 Sengko ros-terrosan mekkere jareya, 
sampe sompek ate rassana. 

21 Tape tang pangarep dhateng pole, e bakto 
sengko ngengae parkara reya: 

22 Kataresnaanna PANGERAN reya tadha 
peggana, rahmadda tadha ambuna, 

23 anyar terros sabban laggu, kaestowanna 
PANGERAN reya raja onggu! 

24 Sengko ta andhi pa-apa pole kajabana 
PANGERAN. Daddi sengko ngarep ka 
Salerana. 

25 PANGERAN becce ka oreng se parcaja ka 


Salerana ban ka oreng se nyare Salerana. 

26 Daddi, dina mara sengko ban bana anante 
kalaban atena se ayem sampe PANGERAN 
apareng partolongan; 

27 dina mara sengko ban bana ajar pasabbar 
e bakto gi ngodha. 

28E bakto PANGERAN apareng kasossaan, 
mara padha toju kadibian ta acacaan. 

23 Dina mara sengko ban bana marendha 
ban atellok, sabab sapa tao pangarebban gi 
badha. 

30 Maske etamper ban eya-seya, dina mara 
kabbi tarema. 

31 Sabab Pangeran ta kera nolak sengko ban 
bana salanjangnga. 

32 Saellana madhateng kasossaan pas 
bellas pole ka sengko ban bana, sabab 
kataresnaanna ka sengko ban bana tadha 
batessa. 

33 Panggaliyanna ta ehlas ban ta perak e 
dhalem madhateng kasossaan ka sengko ban 
bana. 

34 Mon sengko ban bana sompek ban rekong 
e dhalem tahanan, 

35 mon sengko ban bana kaelangan ha 
paparengnga Pangeran, 

36 mon kaadilan elik-balik, Pangeran tanto 
ngagali ban agateyagi. 

37 Manossa ta kera bisa apa-rapa mon banne 
karsana Pangeran. 

38 Se becce ban se jahat kalakon polana 


Pangeran se makon. 

39 Arapa oreng me kathek aserrowan mon 
eokom polana sa-dusana? 

40 Mara talektegi odhina sengko ban bana, 
pas abali pole ka GUSTE Allah e sowarga. 
Mara bukka atena pas adua, 

41 (3:40) 

42 "Abdidalem sadaja dusa sareng aberonta 
ka Junandalem, GUSTE, ban Junandalem ta 
kasokan ngampone. 

43 Abdidalem sadaja sareng J unandalem 
eserser sareng epatee, bellas asena 
Junandalem ta katengal katotoban benduna. 

44 Dukaepon Junandalem akadi ondhem 
se talebat kandella kantos ta terbas sareng 
sadajana dua dhari abdidalem sadaja. 

45 Sareng Junandalem abdidalem sadaja 
epakadi kas-rakas e dhalem matana 
sa-bangsa sadajana. 

46 Abdidalem sadaja eya-seya sareng 
ekala-gella moso; 

47 katebanan calaka sareng padha ancor, 
odhi e dhalem babaja, ros-terrosan arassa 
tako. 

48 Aeng mata abdidalem agili akadi songay 
lantaran bangsa abdidalem ampon ancor 
ataltalan. 

49 Abdidalem nangesa ta ambuwa, 


Ratapan 3.501 60 . 13 
>0 kantos Junandalem, GUSTE, se jumenneng 


e sowarga kasokan agateyagi abdidalem 
sadaja. 

>l Abdidalem arassa ngennes nengale 
babinean e kottha abdidalem. 

>2 Abdidalem padha sareng mano, eserser 
moso, se baji ka abdidalem ta kalaban badha 
sababba. 

>3 Abdidalem ecabbur dhi-odhi ka dhalem 
somor se kerreng, laju etombugi bato. 

>4 Aeng ongga kantos gan cethak, abdidalem 
laju apekker, Mate sengko! 

>> Adhu GUSTE, abdidalem aera ka 
Junandalem dhari dhasarra somor se dhalem 
kadhinto. 

>6 Abdidalem nyoona kalaban sanget, 
ngereng ja makopok, Guste, peyarsaagi 
parnyoonan abdidalem, nyoona tolong, Guste. 
Daddi Junandalem meyarsa dua abdidalem, 
Junandalem nyander, laju adhabu, Ella, ja 
tako. 

>7 (3:56) 

>8J unandalem rabu nolonge parkara 
abdidalem, Guste, sareng masalamet nyaba 
abdidalem. 

>9J unandalem ngoladi kajahadanna oreng 
ka abdidalem, neyat jubana moso se baji ka 
abdidalem. Daddi, Guste, billaagi parkara 
abdidalem. 

60 (3:59) 

61jJ unandalem ngagali, GUSTE, abdidalem 


eya-seya; Junandalem ngagali sadaja sajjana 
reng-oreng gapaneka. 

62 Reng-oreng gapaneka ngacaca abdidalem 
saare benteng, asajja juba macalakaa 
abdidalem. 

63 Dhari gu-laggu kantos malem, abdidalem 
ekala-gella malolo. 

64 Okommagi reng-oreng gapaneka, GUSTE, 
sabandhing sareng lalakonna. 

65 Bastowagi reng-oreng gapaneka, me olle 
ta gadhuwan pangarep saterrossa. 

66 Serser sareng patee sadajana, kantos 
berse tadha karena e dunnya." 

4 l Emmas se agalirap la orem to-batona 
Padalemman Socce car-kalacer e lorong. 

2 Lamba ngangodhadan Kottha Siyon 
akantha emmas se aji, sateya eanggep 
akantha pennay lempong. 

3 Pate alas bai nyosowe budhuna, tape tang 
ommat ce kejjemma akantha mano onta e 
talon. 

4 Babaji tadha se esosowe, sampe padha 
mate dhari pelkana. Na-kana padha menta 
ngakan tape tadha se aberria settonga 
balakka. 

> Oreng se biyasana ngakan se man-nyaman, 
mate kalaparan e rong-lorong; se biyasa odhi 
e dhalem kamewaan, sateya arangka nyare 
kakan e baddhana kas-rakas. 

6 Tang ommat la eokom alebbiyan dhari 


pandhudhu Sodom se e dhalem saparngedep 
ancor e dhalem astana Pangeran maske tadha 
tanangnga manossa se mokol. 

7 Lamba tang pamimpin morne kabbi 
akantha kapas se berse pote. Orengnga soga 
ban kowat, segger ban sehat. 

8 Tape sateya robana acellengngan dhari 
galagas, ajalamperran e lorong ta ekennal 
oreng. Kolena kero nalket ka tolangnga, 
akantha kaju se ce kerrengnga. 

? Odhina nyangsara, mate re-lere polana 
ta andhi se ekakana sakale; oreng se mate 
e paperrangan, apojuran dhari se mate 
kalaparan. 

10 Ce rajana balai se teba ka tang bangsa 
sampe kaom ebu se alos atena ngella anana 
dibi egabay essena tabuna. 

11 PANGERAN norodi dukana, ngobbar Siyon 
epasampe rampa ban tana. 

12E antarana to-rato ban pandhudhuna 
dunnya tadha settonga se parcaja, ja bang- 
labang sakethengnga Yerusalim ekenneng 
masoe moso. 

13 Tape jareya la kalakon polana dusana para 
imam ban nabbina, se mangalocor dharana 
reng-oreng se ta sala. 

14 Para pamimpinna kottha Yerusalim 
akantha oreng buta se alalana e rong-lorong. 
Kalambina kotor buddhak dhara, sampe 
tadha oreng endha nyeddhing settonga. 

15 Oreng ngoca kantha reya, "Ondur, kassa! 


Bana najjis, ja ding-nyedding ka sengko!" 

Reng-oreng jareya pas ajalan dhari bangsa 
ka bangsa, tape tadha se endha narema e 
nagarana. 

16 PANGERAN la ta mekkere ommadda; 
PANGERAN dibi se mabalessadan ommadda 
jareya, se madaddi mam-imam ta eargai 
oreng, ban para pamimpin ta ekaneserre 
oreng. 

17 Tang mata daga lesso se ngabas, anante 
bantowan se ta gellem dhateng. Sengko 
ngarep partolonganna settong bangsa, se 
sabendherra ta bisa aberri pa-apa. 

18 Sengko kabbi padha ta bisa kalowar ka 
lorong, sabab ros-terrosan esendhemme 
moso. Tang ajal la para napaa, etonganna 
tang are la genna. 

19 Reng-oreng se nyerser sengko ce santana, 
aceppeddan parana dhari mano rajabali. 
Sengko eserser e gunong, ban eaddhang e 
ra-ara. 

20 Tang moso nangkep rato peleyanna 
PANGERAN, oreng se bi sengko eandellagi 
menangka se daddi somberra tang odhi, ban 
se ngaobi sengko dhari moso. 

2l He, bangsa Edom ban Us, mara agella 
bana, anga-bunga pongpong gi bisa! Balai 
bakal tebaa ka bana keya. Bana bakal mabua 
sampe padha abangkang. 

22 Siyon la ajalane okomanna polana 


sa-dusana; sateya sengko ban tang bangsa 
ta kera edina pole bi PANGERAN ban ta kera 
egiba pole ka pambuwangan. Tape bana, 
Edom, bakal eokoma PANGERAN. Sa-dusana 
bana bakal ebukkaa. 

l Kaemodi, GUSTE, kadaddiyan se ealame 
5 abdidalem sadajana. Oladi abdidalem 
sadaja, sareng oladi kanespaanna. 

2 Sangkolan abdidalem epondhut oreng 
laenna, po-compo abdidalem ekennengnge 
oreng manca. 

3 Eppa abdidalem sadaja epatee moso, 
samangken ebu ampon daddi randha, ban 
abdidalem daddi jatim sadaja. 

4 Manabi ngenoma aeng kodu melle, manabi 
ala-olaa kaju kodu obange. 

> Abdidalem epaksa alako berra epakadi 
keban, abdidalem lesso, namong ta eparenge 
bakto bu-ambu lesso. 

6 Abdidalem entar ngemmes nyoon teddhaan 
ka Asyur sareng ka Messer. 

7 Bangatowa abdidalem alako dusa, 
samangken ampon padha tadha sadajana; 
abdidalem se kodu nanggung seksaanna 
lantaran dusana reng-oreng gapaneka. 

8 Abdidalem eparenta reng-oreng se ta 
lebbi dhari dunor; tadha se kobasa ngocol 
abdidalem dhari kobasana reng-oreng 
gapaneka. 

2E lowar kottha kar-ngalarkar oreng se 


dujan matee oreng; nyaba abdidalem e 
dhalem babaja e bakto nyare teddhaan. 

10 Abdidalem kalaparan, kantos kole panas 
akadi mardhana kampowan. 

ll Babinean e Siyon epacemmer kalaban 
paksa, ban-paraban e sa-disa Yehuda erosak 
kahormadanna. 

12 Pin-pamimpin abdidalem etangkep sareng 
egantong, para seppo abdidalem ta eargai 
pole. 

13 Ngangodhadan bangsa abdidalem epaksa 
alako e panggilingan, na-kana lalakean 
tacecce kol-pekol besse kantos ta enga oreng. 

14 Oreng seppo ampon ta oneng akompol 
e labang sakethengnga kottha, sowarana 
mosik ampon ta oneng ekaedhing e antarana 
ngangodhadan. 

15 Abdidalem ampon kaelangan sennengnga 
ate; tariyan ampon agante daddi tanges. 

16 Se ekenneng edirragi abdidalem ampon 
tadha, abdidalem calaka lantaran dusa. 

17 Ate rassana ancor ta karowan, aeng 
mata agili ros-terrosan kantos tengal akadi 
se rabeng ta terrang. Sabab Gunong Siyon 
edinggallagi oreng, sareng ekennengnge pate 
alas. 

18 (5:17) 

19 Namong Junandalem, GUSTE, teptep 
kobasa, Junandalem marenta salanjangnga. 

20 Aponapa Junandalem me ce abidda 


adinggallagi abdidalem sadaja? Ponapa 
Junandalem saterrossa ta emoda ka 
abdidalem sadaja? 

21 Adhu GUSTE, pabaliyagi abdidalem 

ka Junandalem; abdidalem padha abaliya 

ka Junandalem! Pabaliyagi kabadhaan 
abdidalem. 

22 Otabana ponapa J unandalem ampon ta 
kasokan pole ka abdidalem sadajana? Ponapa 
dukana J unandalem tadha batessa? 


Yehezkiel 


1 'E tanggal lema bulan empa e taon se 
kapeng tello polo, e taon se kapeng 
lema saellana Rato Yoyakhin eangko ka 
pambuwangan, sengko, Imam Yehezkiel 
anana Busi, teppana badha e penggirra 
Songay Kebar e Babil, abareng ban reng- 
oreng buwangan Yahudi laenna. O-tao 
langnge maroka ban sengko eparenge 
pangatonan parkara Allah. Sengko ngedhing 
PANGERAN abu-dhabu ka sengko, ban sengko 
ngarassaagi kowadda kobasana. 

2 (1:1) 

3(1:1) 

4Sengko adhanga, pas nangalee kaleng 
busbus dhateng dhari dhaja. Kelap dhap- 
ngareddhap dhari ondhem se raja, ban 
langnge e sabingkerra tera tar-kataran. E 
dhalem dhap-keddhap se rap-galiraban jareya 
katon badha barang se agalirap akantha 
paronggu. 

>E nga-tengngaanna ondhem jareya sengko 
nangalee badha kerub pa-empa, iya reya 
mahlok odhi se padha ban manossa, 

6tape sabban kerub jareya andhi mowa 
pa-empa ban kalembang dhu pasang. 

7Sokona loros ban agalirap akantha 


paronggu se eossowe. Garigina sokona badha 
kokona akantha kokona bantheng. 

8 Kajabana mowa se pa-empa ban 
kalembang se dhu pasang jareya, e babaanna 
saneyap kalembang jareya badha tanangnga 
akantha tanangnga manossa. 

9 Saneyap mahlok jareya kalembangnga 
sang-sapasang epenthang, koncona 
kalembang se settong nyedding ka koncona 
kalembangnga mahlok settonganna, daddi 
mahlok se pa-empa jareya abangon masagi 
empa. Mon aguli, kabbi padha aguli loros 
kaadha, tadha se abalik ka budhi. 

10 Saneyap mahlok jareya mowana se 
pa-empa banneyan; se badha e adha mowana 
manossa, se badha e kangan mowana macan, 
se e kacer mowana bantheng, ban se e budhi 
mowana rajabali. 

ll Saneyap mahlok jareya kalembangnga 
se sapasang menthang ka attas, sampe 
koncona nyedding ka koncona kalembangnga 
mahlok laenna se badha e seddianna, ban 
kalembangnga se sapasangnga rapet notobi 
badanna. 

12 Saneyap mahlok jareya e dhalem settong 
bakto ngadhep ka empa kennengngan, 
daddi bisa entar dha emmaa bai noro 
sakencengnga, ta kalaban moter badanna. 

13E nga-tengngaanna lok-mahlok jareya 
badha barang se katon akantha mardha 

otabana obur se li-guliyan tadha ambuna. 


Apoy jareya mancorong ban kalowar 
dhap-keddhap. 

14 Lok-mahlok jareya dibi ajalan jar-ganjir, 
ceppedda akantha dhap-keddhap. 

15 Teppana sengko ngabassagi jareya 
kabbi, sengko nangalee e tana, e erenganna 
saneyap mahlok se pa-empa gella badha 
rodhana settong ebang. 

16 Rodha se pa-empa jareya padha 
bangonna, ban rap-galiraban akantha 
mamatan; sabban rodha jareya badha 
rodhana se malang e nga-tengngaanna. 

17 Daddi dha-rodha jareya bisa ajalan ka 
adha, ka budhi, ka kangan ban ka kacer. 

18 Bunterranna dha-rodha jareya possa ban 
mata. 

19 Lok-mahlok jareya ajalan dha emmaa bai 
sakarebba, ban dha-rodhana noro, sabab 
dha-rodha jareya ekobasae lok-mahlok 
jareya. Mon lok-mahlok jareya ngabber ka 
bang-abang otabana ambu, dha-rodhana 
noro keya. 

20(1:19) 

21(1:19) 

22E attassa cethagga lok-mahlok jareya 
badha barang se padha ban kubah dhari 
kristal se agalirap. 

23E babaanna kubah jareya lok-mahlok gella 
padha menthang kalembangnga se sapasang 
ka mahlok se badha e seddianna, dineng 

kalembangnga se sapasangnga epanotobi 


badanna. 

24 Mon lok-mahlok jareya ngabber, sengko 
ngedhing monyena kalembangnga; monyena 
akantha garudhuna garujugan, akantha 
garadabba tengkana pasukan tantara 
se bannya, akantha sowarana Allah Se 
Mahakobasa. Mon se ngabber ambu, 
bang-kalembangnga eparapet ka badanna, 

25tape dhari attassa kubah se badha e 
attassa cethagga gi badha monyena sowara. 

26E attassa kubah jareya badha barang 
se katon akantha tahta dhari mamatan 
kacobung, ban e attassa tahta jareya badha 
se alenggi, katonna akantha manossa. 

27 Bagiyan attassa katon rabbang akantha 
paronggu e nga-tengngaanna apoy se rabak. 
Bagiyan babana tera tar-kataran, 

28 ban ana-barna akantha andhang. Jareya 
sonar tera se noduwagi ja PANGERAN badha 
e jadhiya. 

2 lE bakto nangalee jareya sengko pas 

labu tajarungngep ka tana. Sengko pas 
ngedhing sowara se adhabu kantha reya, 
"He, manossa se ta langgeng, mara manjeng. 
Sengko acacaa ka bana." 

2E bakto sengko ngedhing sowara jareya, 
Errohna Allah maso ka dhalem sengko; 
sengko pas epajaga. Saellana jareya sengko 
pas ngedhing pole sowara gella, dhabuna, 

3"He, manossa se ta langgeng, bi Sengko 


bana eotosa ka reng-oreng Israil se aberonta 
ka Sengko rowa. Reng-oreng jareya daddi 
tokang aberonta akantha para bangatowana. 

4 Reng-oreng jareya cengkal ban ta endha 
ngormat ka Sengko. Bi Sengko bana eotosa 
ka reng-oreng jareya kaangguy manapa apa 
se ekocaagi Sengko, Pangeran, ALLAH Se 
Mahatenggi ka reng-oreng jareya, 

“ta tao apa reng-oreng jareya endha 
ngedhingngagi otaba enja; se parlo, 
reng-oreng jareya kodu tao ja badha nabbi e 
nga-tengngaanna abana." 

6 Tape bana, manossa se ta langgeng, bana 
ta osa tako ka reng-oreng pamberonta jareya, 
otabana ka apaa bai se ekocaagi reng-oreng 
jareya. Bana bakal elabana ban eya-seyaa bi 
reng-oreng jareya, sampe bana katon odhi e 
kennengnganna kalajengking. Tape, bana ta 
osa tako. 

7 Kabala sakabbinna Tang pessen ka 
reng-oreng jareya, ta parduli reng-oreng 
jareya endha ngedhingngagi otabana enja. 
Kaengae, reng-oreng jareya pamberonta. 

8 He, manossa se ta langgeng, edhingngagi 
apa se ekocaagiya Sengko ka bana reya. Ja 
noro aberonta keya. Bukka colona, kakan apa 
se ebagi Sengko ka bana. 

? Saellana jareya sengko nangalee badha 
tanang se ejuluwagi ka sengko. E dhalem 
tanang jareya badha ketab gulungan, 

10 se badha tolesanna e adha ban e budhina. 


Gulungan jareya pas ebukka; e jadhiya badha 

tolesanna se aesse tangesan ban serrona 

oreng. 

3 l Allah adhabu, "He, manossa se ta 
langgeng, kakan ketab gulungan reya, 

samarena pas entar acaca ka reng-oreng 

Israil." 

2 Sengko pas anganga, ban Allah laju 
marengngagi ketab gulungan jareya, epakon 
kakan ka sengko. 

3 Dhabuna, "He, manossa se ta langgeng! 
Essee tabuna bana bi ketab gulungan reya." 
Ketab gulungan jareya bi sengko pas ekakan, 
rassana manes padha ban maddu. 

“Allah adhabu pole, "He, manossa se ta 
langgeng, kassa entar ka reng-oreng Israil, 
kabala Tang pessen jareya kabbi. 

>Sengko ngotos bana ka reng-oreng 
jareya, banne ka bangsa se basana malarat, 
ane, otabana se bana ta ngarte cacana. 
Saompamana bana bi Sengko eotos ka 
bangsa se kantha jareya, tanto reng-oreng 
jareya padha ngedhingngagi cacana bana. 

(3:5) 

7 Tape bangsa Israil ta endha ngedhingngagi 
bana, la-mala Sengko dibi ta eparduli. 
Reng-oreng jareya cengkal ban dujan alaban. 

8 Sateya bi Sengko bana epacengkala keya, 
epakanthaa reng-oreng jareya keya. 

3? Bi Sengko bana epakokowa akantha bato 


karang, ban epagaliya akantha enten. Bana 
ta osa tako ka para pamberonta rowa." 
10Samarena jareya Allah adhabu, "He, 
manossa se ta langgeng, edhingngagi 
pagu-onggu ban kaengae sabarang se 
ekocaagiya Sengko ka bana reya. 

lł Kassa bana entar ka bangsana se badha 
e pambuwangan rowa, kabala ka reng-oreng 
jareya sabarang se ekocaagi Sengko, 
GUSTE Allah Se Mahatenggi, ka reng-oreng 
jareya, ta parduli reng-oreng jareya endha 
ngedhingngagi apa enja." 

12 Saellana jareya sengko pas eangka bi 
Erroh Allah, ban e tang budhiyan sengko 
ngedhing sowara agarudhu ngoca kantha 
reya, "Agungngagi kamoljaanna PANGERAN e 
sowarga!" 

13 Sengko ngedhing monyena kalembangnga 
lok-mahlok gella se saleng sedding, ban 
monyena dha-rodha se thak-kalotthagan, 
ranyengnga akantha lendhu. 

14 Kakobasaanna PANGERAN dhateng ka 
sengko ce kowadda, ban e bakto sengko 
eangka ebakta Errohna, tang ate arassa pae 
ban panas. 

15 Sengko pas napa ka kennengnganna 
reng-oreng buwangan e Tel-Abib e penggirra 
Songay Kebar. Pettong are abidda sengko 
enneng e jadhiya; sengko guk-magguk 

mekkere sabarang se buru ekaedhing ban 


etangalee sengko jareya. 

16 Saellana olle pettong are, PANGERAN 
adhabu ka sengko, 

17 "He, manossa se ta langgeng, bi Sengko 
bana eangkada epadaddiya panjagana 
bangsa Israil. Panapa ka reng-oreng jareya 
parengeddan dhari Sengko reya. 

18 Mon Sengko abala ja oreng se jahat bakal 
mateya, tape bana ta maenga oreng jareya 
sopaja ngoba tengkana me olle salamet, 
oreng jareya bakal mateya menangka oreng 
se dusa, ban tanggung jawab parkara matena 
oreng jareya bakal egugada ka bana. 

19 Mon bana maenga oreng jahat jareya, ban 
oreng jareya ta endha ambu se alako jahat, 
oreng jareya bakal mateya menangka oreng 
se dusa, tape bana dibi bakal salamedda. 

20 Mon oreng becce molae agabay dusa, ban 
oreng jareya bi Sengko epangadhebbi babaja, 
oreng jareya bakal mateya mon bi bana ta 
epaenga. Oreng jareya bakal mateya polana 
sa-dusana, ban kon-lalakonna se becce bi 
Sengko ta ekaengaana. Tape tanggung jawab 
parkara matena oreng jareya bi Sengko 
egugada ka bana. 

21 Mon oreng becce jareya bi bana epaenga 
sopaja ta agabay dusa, ban oreng jareya 
atoro ka babalaanna bana, oreng jareya 
bi Sengko ta eokoma ban bana bakal 
salamedda." 

22 Sengko ngarassaagi kowadda kahadiranna 


PANGERAN, ban sengko ngedhing Salerana 
adhabu ka sengko, "Mara jaga, pas entar ka 
cora. E dhissa Sengko acacaa ka bana." 

23 Daddi sengko pas entar ka Cora, ban e 
jadhiya sengko nangalee tera se agalirap 
se noduwagi ja PANGERAN badha e jadhiya 
akantha se etangalee sengko e penggirra 
Songay Kebar rowa. Sengko pas labu nyokem 
ka tana, 

24 tape Errohna Allah maso ka dhalem 
sengko, ban sengko pas epajaga bi Erroh 
jareya. PANGERAN adhabu ka sengko, "Kassa 
mole, pas ja kalowaran dhari bengkona. 

25 He, manossa se ta langgeng, bana 
etaleyana bi tale sampe ta bisa kalowaran 
ban ta bisa tatemmo ban oreng. 

26) ilana bana bi Sengko epagerraa sampe 
bana ta bisa maenga bangsa pamberonta 
jareya. 

27 Dhaggi, mon Sengko la acaca ka bana 
pole, ban bana la epangenneng acaca pole, 
bana kodu manapa apa se ekocaagi Sengko, 
GUSTE Allah Se Mahatenggi, ka reng-oreng 
jareya. Sabagiyan dhari reng-oreng jareya 
bakal ngedhingngagiya, tape sabagiyan 
laenna enja, sabab reng-oreng jareya pajat 
bangsa pamberonta." 

4 l Allah adhabu, "He, manossa se ta 
langgeng, kassa ngala bata settong, saba 

e adhana bana, pas gambar kottha Yerusalim 


e attassa bata jareya. 

2 Pas gambarragi pole pangepponganna 
kottha jareya, ban sok-soksogga, 
buk-tembuganna tanana, parkemahan- 
parkemahanna ban kas-pakakas e 
sakalenglengnga geddhungnga se eangguya 
magujur geddhung jareya. 

3 Ngala panci besse, anggep jareya 
menangka pagar besse; saba panci jareya e 
antarana bana ban kottha Yerusalim. Bana 
pas addhep ka kottha jareya. Anggep bana se 
ngeppong kottha jareya. Jareya menangka 
lambangnga bangsa Israil. 

“Bana pas marobbu, mereng ka kacer, ban 
Sengko pas nebaagiya kasalaanna bangsa 
Israil ka bana. Tello ratos sangang polo 
are abidda bana kodu tedhung mereng 
kantha jareya ban nanggung sangsara 
polana kasalaanna bangsa Israil. Saare bana 
tedhung mereng kantha jareya menangka 
lambangnga okomanna bangsa Israil sataon. 

5(4:4) 

6 Saellana jareya bana pas mereng 
ka kangan, pas garassaagi okomanna 
kasalaanna Yehuda pa polo are abidda, 
saarena menangka lambangnga okoman 
sataon ka bangsa jareya. 

7 Pandeng pangepponganna Yerusalim. 
Acongngagi tanangnga bana sambi mergem 

ka kottha jareya, pas kabala Tang pessen 


parkara okomanna bangsa jareya. 

8 Bi Sengko bana etaleyana sampe ta 
ngenneng abali dhari kacer ka kangan otaba 
sabaligga sampe pangeppongan jareya mare. 

3? Sateya kassa ngala gandum, salle, kacang 
mera, kadhelli, jaba ban gandum se alos. 
Jareya campor kabbi, pas kagabay roti. 
Jareya se kodu ekakan bana saabidda tello 
ratos sangang polo are tedhung mereng ka 
kacer. 

10 Roti jareya kodu etha-pantha sampe 
sabban arena bana ngakan coma dhu ratos 
tello polo gram. Ta olle lebbi. 

11 Aeng enomma bana kodu ebatesse keya, 
iya reya dhu cangker saare. 

12 Bana kodu ngodhii apoy dhari kotoranna 
manossa menangka kajuna. Panggang rotina 
e attassa apoy jareya, pas kakan roti jareya e 
adhana sakabbinna oreng." 

13 PANGERAN adhabu, "Kantha jareya carana 
oreng Israil pagi ngakana kakanan se elarang 
bi hokomma Mosa, e bakto reng-oreng jareya 
bi Sengko ebuwang ka ra-nagara manca." 

“Tape sengko mator, "Adhu, Guste 
PANGERAN Se Mahatenggi! Ngabidi gi kana 
abdidalem ta oneng neddha babathangnga 
keban otaba keban re-karena mangsaepon 
burun alas. Abdidalem ta oneng neddha 
teddhaan se eanggep haram." 

15 Allah laju adhabu, "Iya mara, menangka 


gantena kotoranna manossa se ekagabaya 
apoy kaangguy manggang rotina jareya, bana 
olle ngangguy calatthongnga sape." 

16 Saellana jareya Pangeran adhabu pole, 
"He, manossa se ta langgeng, Sengko 
mamosnaa parsadhiyaanna kakanan e 
Yerusalim. Reng-oreng bakal arassaa tako 
ban kobater, polana roti se ekakana ban aeng 
se eenoma kodu etaker ban ebatesse. 

17 Reng-oreng jareya bakal arassaa potos 
pangarep polana la ta andhi roti ban aeng 
sakale sampe dhi-budhina padha mate polana 
sa-dusana." 

5 1 PANGERAN adhabu, "He, manossa se 

ta langgeng, kassa ngala peddhang se 
tajem, angguy nyokor janggu ban obuna 
bana. Saellana jareya, tembang obuna jareya 
e tembangan, pas pantha patello. 

2 Se sapartellon kodu obbar e nga- 
tengngaanna kottha jareya saellana 
pangeppongan la mare. Se sapartellonna pole 
cacca ban peddhangnga sambi alengleng e 
sabingkerra kottha jareya. Ban karena se 
sapartellonna kodu tabur ka bang-abang, bi 
Sengko pas eserserra bi Tang peddhang. 

3 Obu jareya dinae sakone, pas bundu e 
dhalem kellemanna jubana bana. 

4 Obu jareya pas kala pole sakone, ontallagi 
ka dhalem apoy, dina pasampe katonon. Dhari 

kennengngan jareya apoy bakal alatlada ka 


saantero Israil." 

> GUSTE Allah Se Mahatenggi adhabu, 
"Abassagi, reya Yerusalim. Kottha reya 
bi Sengko esaba e pusadda dunnya, 
ekalenglenge ra-nagara laenna. 

6 Tape Yerusalim la nolak Tang parenta ban 
nyata ajahadan dhari sa-bangsa laenna, 
la-mala lebbi ta taat mon etembang bi 
ra-nagara e sakalenglengnga. Yerusalim ta 
endha atoro ka Tang parenta ban ta atoro ka 
Tang kom-hokom." 

7 GUSTE Allah Se Mahatenggi adhabu, 

"E Yerusalim, mara edhingngagi! Bana ta 
atoro ka Tang kom-hokom ban ka sabarang 
se eparentaagi Sengko; bana ta atoro ka 
Sengko alebbidan dhari sa-bangsa laen e 
sakalenglengnga bana, ban la noroagi adadda 
sa-bangsa jareya. 

8 Daddi Sengko, GUSTE Allah Se Mahatenggi, 
anyataagi ja Sengko reya mosona bana. Bi 
Sengko bana eokoma e adhana sa-bangsa 
laenna. 

? Lantaran sakabbinna lalakonna bana se 
ekabajii Sengko, pandhudhuna bana bi 
Sengko eokoma epaberraa; Sengko ta tao 
ngokom e bakto se la kalebadan ban ta 
ngokoma pole e bakto se bakal dhateng se 
berrana kantha sateya reya. 

10 Oreng towa bakal ngakana anana dibi ban 
ana bakal ngakana oreng towana. Kantha 


Yehezkiel 5.117 15 | 14 
jareya Sengko ngokoma reng-oreng jareya, 


ban se gi odhi bi Sengko epabalessadana ka 
man-dhimman. 

11 Sengko Allah se odhi, GUSTE Allah Se 
Mahatenggi, ban reya Tang oca: Lantaran 
bana la macemmer Tang Padalemman bi 
sakabbinna lalakonna bana se jahat ban 
majitjit, bi Sengko bana eokoma ta kalaban 
eberriana pangamponan. 

12 Sapartellonna pandhudhuna bana bakal 
mateya polana wabah panyaket ban mosiba 
kalaparan se nyerrang kottha. Sapartellonna 
bakal ejagala bi peddhang e lowar kottha ban 
sapartellonna pole bi Sengko epabalessadana 
ka man-dhimman ban bi Sengko eserserra bi 
peddhang. 

13 Bana bakal ngarassaagiya saapa nakoe 
mon Sengko peggel ban ngamok sampe 
tobuk. Mon jareya kabbi la kalakon, bana 
bakal yakina ja Sengko, PANGERAN, la acaca 
ka bana polana Sengko ce peggella lantaran 
bana ta esto. 

14 Bana bakal daddiya jur-gujuran ban 
sa-bangsa e sakalenglengnga bana bakal 
co-ngocowa bana; saneyap oreng se lebat 
bakal ajauwana bana. 

15 Mon Sengko ce peggella ka bana ban 
ngokom bana, sa-bangsa e sakalenglengnga 
bana bakal arassaa marenges kabbi. 
Sa-bangsa jareya bakal co-ngocowa bana ban 
ngalennyer nangalee bana. 

16 Parsadhiyaanna kakananna bana bi 


Sengko epamosnaa ban pandhudhuna bi 
Sengko epannengnga kalaparan. Reng-oreng 
jareya bakal ngalamana sakena rassana 
oreng lapar, akantha pana se tajem se naccek 
ka bana sampe bana mate. 

17 Salaenna mosiba kalaparan, Sengko 
madhatengnga keya wabah panyaket, 
kakejjemman ban perrang kaangguy matee 
pandhudhuna bana, sarta run-burun alas se 
galak kaangguy matee anana reng-oreng 
jareya. Sengko, PANGERAN, la ngoca." 

6 1 PANGERAN adhabu ka sengko, "E, 

manossa se ta langgeng, abassagi nong- 
gunong Israil rowa, pas kabala Tang pessen 
parkara okoman se etaremaa nong-gunong 
jareya. 

2 (6:1) 

3 Soro edhingngagi ban soro estowagi 
apa se ekocaagi Sengko, GUSTE Allah Se 
Mahatenggi, ka nong-gunong jareya, bariya 
keya ka mo-gumo, rang-jurang ban ra-cora. 
Ongguwan, Sengko ngeremmagiya peddhang 
maancora sakabbinna kennengnganna 
pamojjaanna brahala. 

4 Ba-mezbana epagujura ban padupaanna 
epabellaa kabbi. Reng-oreng e jadhiya 
epateyana kabbi e adhaanna brahalana. 

> Mayyidda reng-oreng Israil bi Sengko 
epajalamperrana, ban lang-tolangnga etabura 
e sakalenglengnga ba-mezbana. 

6Tha-kottha Israil epamosnaa kabbi, 


ba-mezba ban la-brahalana epaancora kabbi 
sampe atabuyan, padupaanna epalejjara 
kabbi, ban sabarang se ekagabay reng-oreng 
jareya bakal elanga. 

TE man-dhimman bakal badhaa oreng se 
epatee, ban oreng se salamet bakal taowa ja 
Sengko reya PANGERAN. 

8E antarana reng-oreng jareya badha sakone 
se bi Sengko epalopoda dhari panjagalan 
jareya, tape epabalessadana e antarana 
sa-bangsa; 

3e dhissa reng-oreng jareya bakal odhia 
e dhalem pambuwangan. Saellana jareya 
reng-oreng buru bakal engaa ka Sengko 
ban bakal ngarteya ja Sengko ngokom 
ban ya-nyeya abana polana atena ta esto 
ka Sengko. Reng-oreng jareya adinaagi 
Sengko ban mele brahala menangka gantena 
Sengko. Saellana jareya reng-oreng jareya 
bakal ngalennyerra ka abana dibi polana 
sakabbinna lalakon se jahat ban kotor, se la 
ekalako abana. 

10 Daddi reng-oreng jareya bakal taowa ja 
Sengko reya PANGERAN ban ja sakabbinna 
Tang parengeddan banne pera caca malolo." 

11 GUSTE Allah Se Mahatenggi adhabu, "Mara 
pasossa! Mara nanges! Nanges pangennes 
polana sakabbinna lalakon se jahat ban kotor 
se la ekalako bangsa Israil. Reng-oreng 

jareya bakal mateya polana paperrangan, 


kalaparan ban wabah panyaket. 

12 Reng-oreng jareya bakal taowa rassana 
pangamogga Tang ate se peggel. Reng-oreng 
se badha e jauna e pambuwangan bakal 
sakea pas terros mate; se semma bakal 
mateya e dhalem perrang, ban karena bakal 
mateya kalaparan. 

13 Yit-mayyit bakal ajalamperrana e antarana 
la-brahala ban e sabingkerra ba-mezba, 
ajalamperran e saneyap gumo se tenggi, 
ban e koncona saneyap gunong, e babana 
saneyap kajuwan se gumbus ban saneyap 
kajuwan se raja; pandhana, e man-dhimman 
se ekennengnge reng-oreng jareya ngobbar 
kurban ka la-brahalana. Saneyap oreng pas 
bakal taowa ja Sengko reya PANGERAN. 

14 Onggu, Sengko bakal ngacongngagiya 
Tang tanang ban maancora nagarana 
reng-oreng jareya, sampe daddi ce seppena, 
molae dhari Sagara Beddhi Lao sampe ka 
kottha Ribla e dhaja. Dhari se ekennengnge 
oreng Israil, e dhimmaa bai, tadha settonga 
se bi Sengko epasalamedda. Sakabbinna 
oreng tanto pas tao ja Sengko PANGERAN." 

1 PANGERAN adhabu ka sengko, 

2 "He, manossa se ta langgeng, Sengko 
GUSTE Allah Se Mahatenggi, ngocaagiya 
parkara reya ka tana Israil: Reya aherra 
saantero nagara reya!" 

3 Pangeran adhabu, "He, Israil, sateya la 


napa baktona bana se tompessa. Bana bakal 
taowa rassana peggella Tang ate. Bi Sengko 
bana eadilana menorot lalakonna bana se 
juba. 

“Bi Sengko bana ta ekaneserrana ban ta 
esaporaa. Bi Sengko bana eokoma menorot 
sakabbinna kajubaan se la elakone bana. 
Daddi bana tao ja Sengko reya PANGERAN." 

> Reya se edhabuwagi GUSTE Allah Se 
Mahatenggi ka bangsa Israil, "Balai se settong 
bakal nyosola balai laenna tebaa ka bana. 

6 Sateya kabbi la mare. Reya dhi-budhina 
bana. Tadha pangarebban pole ka bana. 

7 Kabbi la obus monggu ka bana, he, bangsa 
se badha e tana reya. Sateya la tadha 
ta-pesta e ba-mezba e pagunongan, se badha 
pera kabadhaan se salbut. 

8 Sakejja aggi bana bakal taowa rassana 
peggella Sengko se talebat rajana. Bi 
Sengko bana eadili menorot lalakonna bana. 
Sakabbinna lalakonna bana se juba bi Sengko 
ebalessa kabbi. 

? Bi Sengko bana ta ekaneserrana ban ta 
esaporaa. Sengko ngokoma bana menorot 
kajubaan se la elakone bana. Daddi bana tao 
ja Sengko reya PANGERAN, ban Sengko se 
ngokom bana." 

10 Are balai monggu ka Israil la dhapa. 
Oreng ngalakone kakerrasan sarep-karebba. 
Kasombongan napa ka batessa. 

ll Kakejjemman nambai kajahadan. 


Kasogiyan, kaagungan ban kajajaanna oreng 
Israil bakal tompessa kabbi. 

12 Baktona la para, arena la semma! Oreng 
se melle ban se ajuwal ta olle kaontongan 
pa-apa sabab okomanna Allah bakal tebaa ka 
sakabbinna oreng. 

13 Tadha sodagar se sempada narema pole 
pa-apa se ejuwal, sabab babendunna Allah 
teba ka sapaa bai. Oreng se jahat ta kera 
salamet. 

14 Tarompet amonye ban reng-oreng 
padha aya-sadhiya kabbi. Tape tadha oreng 
settonga se mangkada ka paperrangan sabab 
babendunna Allah teba ka sakabbinna oreng. 

15E rong-lorongnga kottha badha 
paperrangan, e ko-bengko badha panyaket 
ban kalaparan. Sapaa bai se badha e lowar 
kottha bakal mateya e dhalem paperrangan, 
ban se badha e kottha bakal daddiya 
kurbanna panyaket ban kalaparan. 

16 Sabagiyan bakal salamedda, pas buru ka 
pagunongan, akantha dara se eagga dhari 
ra-cora; padha nanges aserrowan polana 
sa-dusana. 

17 Saneyap oreng bakal lempowa tanangnga, 
ban toodda ngetter. 

18 Reng-oreng jareya bakal akalambiya 
karong, sabadan ngetter kabbi. Cethagga 
bakal epagundhula, ban epamalo. 

9? Emmas ban salaka bi reng-oreng jareya 


bakal ebuwanga e lorong akantha kas-rakas, 
sabab e are bakto PANGERAN nebaagi 
babendunna, emmas ban salaka ta bisa 
nolong masalamet abana, la-mala ajuruggadgi 
abana ka dhalem dusa. Emmas ban salaka 
jareya la ta ekenneng angguy norodi napsona 
otaba makennyang tabuna. 

20 Lamba reng-oreng jareya gumbira polana 
andhi mamatan se bagus, tape sarrena 
mamatan jareya ekagabay la-brahala 
se majitjit, bi PANGERAN rang-barang 
dhi-andhina reng-oreng jareya epadaddi 
barang se nakoe. 

21 PANGERAN adhabu ka bangsa Israil, "Bi 
Sengko reng-oreng manca epannengnga 
arampok bana. Reng-oreng jahat bakal 
arampasa dhi-andhina bana ban manajjisa 
rang-barang jareya. 

22 Sengko neng-ennengnga mon Tang 
Padalemman eparosak otaba epacemmer bi 
gal-bigal. 

23 Sanagara salbut. E man-dhimman badha 
oreng epatee oreng kalaban kejjem. 

24 Sa-bangsa se paleng galak bi Sengko 
epadhatengnga epangennengngana ko- 
bengkona bana. Go-jagona bana se paleng 
kowat bakal arassaa tako mon sa-bangsa 
jareya bi Sengko epanneng maancor 
sakabbinna kennengnganna kabakteyanna 
bana. 

25 Reng-oreng jareya sossa ban potos 


pangarep, pas nyare kataremtemman, tape 
ta nemmo. 

26 Balai ban kabar juba dhateng ros-terrosan. 
Bana bakal mentaa ka bi-nabbi sopaja endhaa 
aramal, tape tadha se bisaa. Bariya keya 
mam-imam ta andhi pa-apa se eajarragiya 
ka ommadda, ban para pamimpin ta andhi 
babalaan pa-apa pole. 

27 Rato bakal nangesa, anana rato bakal 
potosa pangarep, ban rayat bakal ngetterra 
katakoan. Bi Sengko bana eokoma menorot 
lalakonna, ban eadilana akantha bana se 
ngadili oreng laen. Daddi bana pas tao ja 
Sengko reya PANGERAN." 

9 1E tanggal lema bulan ennem e taon se 
kapeng ennem bakto sengko ban tan- 
taretan laenna badha neng e pambuwangan, 
para pamimpinna oreng buwangan Yehuda 
entar ka tang bengko, laju ju-toju apolong. 

O-tao kakobasaanna Guste ALLAH Se 
Mahatenggi ngobasae sengko. 

2 Sengko adhanga, laju nangalee badha se 
aropa akantha manossa. Dhari tengngana ka 
baba akaton kantha apoy, dhari tengngana 
ka attas arap-galirap akantha paronggu se 
eossowe. 

3Se akaton akantha manossa jareya 
mangaceng bagiyanna se akantha tanang, se 
pas laju agumba tang obu. Saellana jareya, 
e dhalem pangatonan jareya, sengko eangka 

epatenggi e bang-abang bi Erroh Allah, sarta 


laju egiba ka Padalemman Socce e Yerusalim, 
ka labangnga pagarra taneyan bagiyan 
dhalem e penggir dhaja. E jadhiya badha 
arcana brahala se andaddiyagi dukana Allah. 

4Sengko pas nangalee sonar se tera 
tar-kataran se nandhaagi ja Allahna Israil 
hadir e jadhiya, padha ban se etangalee 
sengko e bakto sengko badha e penggirra 
Songay Kebar. 

`° Dhabuna Allah ka sengko, "He, manossa se 
ta langgeng, kodda abas ka dhaja." Sengko 
atoro. E jadhiya, e erenganna mezba e 
seddina labang, sengko nangalee brahala se 
maduka Allah. 

6 Dhabuna Allah ka sengko, "He, manossa 
se ta langgeng, apa bana nangalee badha 
kadaddiyan apa e dhissa rowa? Abassagi 
sabarang tengkana oreng Israil, se majau 
Sengko dhari Tang Padalemman! Bajina 
tengka jareya! Mara, bi Sengko bana 
eduduwana barang se lebbi majitjit pole!" 

7 Sengko laju ebakta ka labangnga pagarra 
taneyan lowar se egabay palebadanna oreng 
mon masoa. Sengko eduduwi lobang se 
badha e geddhung. 

8 Dhabuna, "He, manossa se ta langgeng, 
paraja lobang jareya." Saellana sengko 
ajalannagi papakon jareya, sengko nangalee 
labang. 

? Dhabuna ka sengko, "Kassa maso, tenggu 


apa bai tengkana reng-oreng e dhissa rowa! 
Bajina tengka jareya!" 

10 Sengko maso pas nenggu apa se badha e 
jadhiya. Dhung-geddhungnga kennengngan 
jareya egambari samacemma olar ban burun 
alas se haram laenna, bariya keya gambarra 
brahala acem-macem se epojja reng-oreng 
Israil. 

1E jadhiya badha pamimpinna bangsa 
Israil, bannyana pettong polo oreng, e 
antarana tamaso Yaazanya anana Safan. 
Kabbi padha neggu padupaan bang-sebang, 
okossa bul-ngebbul. 

12 Dhabuna Allah ka sengko, "He, manossa 
se ta langgeng, apa bana nangalee pa-apa 
se elakone para pamimpinna Israil jareya 
ta kalaban asa-kasa? Reng-oreng jareya 
ajalannagi kabakteyan e kennengngan se 
possa ban brahala; cana, lantaranna polana 
Sengko la ondur dhari nagara reya ban ta 
kera nangalee tengkana reng-oreng jareya." 

13 Pangeran laju adhabu ka sengko, "Bana 
gi bakal nangaleyana tengkana reng-oreng 
jareya se lebbi majitjit pole." 

14 Sengko laju ebakta ka labang saketheng 
bagiyan dhajana Padalemman Socce. E 
jadhiya sengko epanangalee babinean se 
nangese matena Diba Tamus. 

15 Pangeran adhabu ka sengko, "He, 


manossa se ta langgeng, bana nangalee 
jareya? Gi bannya pole se lebbi majitjit ate." 

16 Sengko laju ebakta ka taneyan dhalemma 
Padalemman Socce. E seddianna labang se 
elebadi oreng mon masoa ka kennengngan 
se socce, e antarana mezba ban lorong, 
badha oreng bannyana sagame. Kabbi padha 
mongkore kennengngan se socce, padha 
asojud addhep ka temor nyemba ka are se 
moncar. 

17 Pangeran adhabu ka sengko, "He, 
manossa se ta langgeng, bana nangalee 
jareya, ya? Reng-oreng Yehuda jareya gi 
arassa korang mon pera ngalakone sabarang 
tengka se majitjit akantha se la etangalee 
bana rowa ban ngalakone sabarang se ta 
tao perikamanossaan e saantero nagara. 
Reng-oreng jareya la-mala ngalakone tengka 
jareya kabbi e dhinna, e dhalem Tang 
Padalemman, ban sajan mapeggel Sengko. 
Abassagi baramma reng-oreng jareya 
ya-nyeya Sengko kalaban cara se paleng 
jahat jareya! 

18 Reng-oreng jareya bakal taowa rassana 
peggella Sengko se talebat rajana! Sengko ta 
aberria sapora ka reng-oreng jareya. Maske 
aera adua epacekajana ka Sengko, Sengko ta 
ngedhingngagiya!" 

l Saellana jareya sengko ngedhing Allah 
adhabu, "Mara dha enna bana, reng-oreng 

se ajalannagiya Tang okoman ka kottha reya. 


Giba ta-sanjatana." 

2 Pas badha oreng kaennem kalowar abareng 
dhari lowaranna labang saketheng bagiyan 
Dhajana Padalemman Socce, padha ngeba 
sanjata bang-sebang. Badha oreng akalambi 
linen se ngeba pakakas toles abareng ban 
reng-oreng jareya. Reng-oreng jareya kabbi 
maso, laju manjeng e seddianna mezba 
paronggu. 

3 Pas badha sonar agalirap se nandhaagi 
kahadiranna Allahna Israil hadir e jadhiya. 
Sonar jareya kalowar dhari rub-kerub, se 
pas ngalle dhari kennengngan se asal jareya 
ka labang se elebadi oreng mon masoa ka 
Padalemman Socce. PANGERAN laju nembali 
oreng se akalambi linen jareya, dhabuna, 

4 "Kassa entar ka sabalattrana kottha, berrii 
tandha dhaina saneyap oreng se sossa polana 
sakabbinna tengka se majitjit se elakone 
oreng e kottha reya." 

> Sengko ngedhing Allah adhabu ka 
reng-oreng laenna, "Toro oreng jareya ka 
sabalattrana kottha. Patee sakabbinna oreng, 
ja sampe badha se talopot. 

6 Patee sakabbinna lalakean ban babinean, 
towa ngodha, oreng towa ban na-kana. Tape 
ja sedding oreng se badha tandhana e dhaina. 
Molae dhari dhinna, dhari Tang Padalemman 
reya." Daddi reng-oreng jareya laju molae 
ajalannagi papakon jareya kalaban matee 

para pamimpin Israil se teppana manjeng e 


Padalemman Socce. 

7 Allah adhabu ka reng-oreng jareya, 
"Pacemmer Tang Padalemman reya! Possae 
sakabbinna taneyanna bi yit-mayyit. Mara 
molae!" Daddi reng-oreng jareya molae 
matee reng-oreng se badha e dhalem kottha. 

8 Saabidda reng-oreng jareya ajagal 
reng-oreng Israil, sengko badha e jadhiya 
kadibian. Sengko asojud sambi aera, "Guste 
ALLAH Se Mahatenggi, ponapa J unandalem ce 
dukana ka Yerusalim kantos sadaja oreng se 
gi badha e Israil kadhinto padha epateyana?" 

3? Saodda Allah, "Reng-oreng Israil ban 
Yehuda la agabay dusa se talebat rajana. 
Matee oreng e man-dhimman, ban Yerusalim 
ekotore ban kajahadan. Reng-oreng jareya 
ngoca ja Sengko la nyengla dhari nagara reya 
daddi ta bisa nangalee tengkana reng-oreng 
jareya. 

10 Sengko ta neserra ka reng-oreng jareya. 
Bi Sengko reng-oreng jareya eokoma 
epakanthaa se elakone reng-oreng jareya ka 
reng-oreng laenna." 

ll Saellana jareya oreng se akalambi linen 
rowa abali laju areppot ka PANGERAN, atorra, 
"Sadajana papakonnepon J unandalem ampon 
lastare elakone." 

10 l Sengko pas ngabas ka kubah se 

badha e attassa cethagga rub-kerub 

rowa, ban sengko pas nangalee badha se 


akantha tahta dhari bato nilam. 

2 Allah laju adhabu ka oreng se akalambi 
linen rowa, "Kassa maso e antarana 
dha-rodha se badha e babaanna rub-kerub 
rowa, pas ngala mardha sapergem. Mardha 
jareya pas tabur ka attassa kottha." Sengko 
ngabassagi oreng jareya maso menorot 
dhabuna Allah. 

3E bakto oreng jareya maso, rub-kerub 
rowa teppana manjeng e laona Padalemman 
Socce. Badha ondhem se mossae taneyan 
dhalem ban saantero Padalemman Socce. 

4 Sonar se agalirap se nandhaagi PANGERAN 
hadir e jadhiya, kalowar dhari rub-kerub 
jareya, pas ngalle ka labang jalanna maso ka 
Padalemman Socce, sampe taneyanna tera 
tar-kataran. 

> Monyena kalembangnga rub-kerub jareya 
ekaedhing sampe ka taneyan lowar, akantha 
sowarana Allah Se Mahakobasa. 

6 Saellana PANGERAN makon oreng se 
akalambi linen rowa ngala mardha sapergem 
dhari antarana dha-rodha e babaanna 
rub-kerub gella, oreng jareya maso, pas 
manjeng e seddina sala settonganna rodha se 
dhadhuwa gella. 

7 Sala settong e antarana rub-kerub gella 
ngala mardha se badha e antarana rub-kerub 
jareya, pas ejuluwagi ka oreng se akalambi 

linen jareya. Oreng jareya laju ondur sambi 


ngeba mardha buru. 

8 Sengko nangalee e babaanna saneyap 
kerub jareya badha barang se katon akantha 
tanangnga manossa. 

9 Sengko nangalee keya e erenganna 
rub-kerub jareya padha badha rodhana 
bang-sebang. Rodha se pa-empa jareya 
dha-padha, agalirap akantha mamatan se 
bagus. E nga-tengngaanna rodha se pa-empa 
jareya padha badha rodha laenna. 

10 (10:9) 

ll Kalaban cara se kantha jareya, rub-kerub 
jareya bisa ajalan ka kangan ban ka kacer, ka 
adha ban ka budhi, ta osa apoter. Kabbi bisa 
ajalan dha emmaa bai sakarebba, ta kalaban 
apoter. 

12 Badanna rub-kerub jareya, balikadda, 
tanangnga, kalembangnga ban dha-rodhana, 
possa ban mata. 

13 Sengko ngedhing ja dha-rodha jareya 
enyamae "rodha lengleng". 

14 Saneyap kerub jareya padha andhi mowa 
pa macem ebang. Se nomer settong aroba 
bantheng, se nomer dhuwa aroba manossa, 
se nomer tello aroba macan, ban se nomer 
empa aroba rajabali. 

15 Rub-kerub jareya se lamba etangale 
sengko e penggirra Songay Kebar. Mon 
rub-kerub jareya aguli otaba menthang 
kalembangnga, ongga ka bang-abang 

ban maju sambi ngabber otabana ambu, 


dha-rodha jareya ros-terrosan noroagi, sabab 
dha-rodha jareya ekobasae bi rub-kerub 
jareya. 

16 (10:15) 

17 (10:15) 

18 Saellana jareya sonar se agalirap se 
nandhaagi ja PANGERAN hadir e jadhiya 
ngalle dhari labang palebadanna oreng mon 
masoa ka Padalemman Socce rowa ka attassa 
rub-kerub buru. 

19Sengko nangalee rub-kerub jareya 
ngabber dhari tana, ban dha-rodhana 
noroagi. Saellana pas ambu e seddina labang 
sakethengnga Padalemman Socce se badha e 
bagiyan temor, dineng sonar se agalirap rowa 
badha e attasanna. 

20 Sengko pas enga ja jareya rub-kerub se 
lamba etangalee sengko e babaanna Allahna 
Israil, e Songay Kebar. 

21 Rub-kerub jareya padha andhi mowa pa- 
empa ebang, kalembang dhu pasang ebang, 
ban barang se akantha tanangnga manossa e 
babaanna kalembangnga bang-sebang. 

22 Mowana padha ban mowana rub-kerub se 
etangalee sengko e Songay Kebar. Pajalanna 
padha loros ka adha. 

1 1 l Sengko pas eangka bi Erroh Allah 

egiba ka labang saketheng e Temor 
e Padalemman Socce. E jadhiya sengko 
nangalee oreng sagame, e antarana tamaso 

pamimpinna bangsa kadhuwa, iya reya 


Yaazanya anana Azur ban Pelaca anana 
Benaya. 

2 Allah adhabu ka sengko, "He, manossa 
se ta langgeng, reya reng-oreng se andhi 
rancana jahat ka kottha reya, ban se aberri 
babalaan se sala ka oreng. 

3 Daddi kabalaagi Tang pessen ka reng-oreng 
jareya parkara okoman se bi Sengko 
etebaagiya ka abana, he, manossa se ta 
langgeng. Sabab reng-oreng jareya ngoca, 
Sakejja aggi sengko ban bana maddegga pole 
ko-bengko reya. Kottha reya padha ban polo, 
dineng bana ban sengko padha ban daging 
se badha e dhalemmanna. Tape sakonena 
sengko ban bana tanto aman dhari apoy 
sabab katotoban polo jareya." 

4(11:3) 

> Saellana jareya sengko emasoe Errohna 
PANGERAN; sengko bi PANGERAN pas epakon 
ngoca kantha reya ka ommat Israil, "He, 
bangsa Israil, Sengko tao apa se ekocaagi 
bana ban apa se ekasajja bana. 

6 Ce bannyana oreng se epatee bana sampe 
rong-lorong e kottha possa ban mayyit. 

7 Daddi Sengko, GUSTE Allah Se Mahatenggi, 
sateya ngocaa ka bana: Bendher, kottha reya 
polo, tape daging se badha e dhalemmanna 
banne bana, tape reng-oreng se epatee bana! 
Dineng bana bi Sengko eojuga dhari kottha 
reya! 

8 Apa bana tako ka peddhang? Sengko 


madhatengnga oreng se ngeba peddhang 
epanyerranga bana. 

? Bi Sengko bana egibaa kalowar kottha pas 
epassraagiya ka oreng manca. Bi Sengko 
bana la eteptebbagi eokoma mate. 

10 Bana bakal mateya e dhalem paperrangan 
e nagarana dibi, daddi bana tao ja Sengko 
PANGERAN. 

11 Daddi bana ta kera aman e kottha reya, 
ta akantha daging e dhalem polo. Bi Sengko 
bana eserserra ban eokoma, maske bana 
badha e dhimmaa bai e nagara Israil reya. 

12 Daddi bana tao ja Sengko PANGERAN ban 
bana eokom bi Sengko polana ta atoro ka 
ran-atoran sarta ta-parenta se dhari Sengko, 
tape atoro ka kom-hokomma sa-bangsa e 
sabingkerra bana." 

13 Sabatara sengko ngocaagi ca-oca jareya, 
o-tao Pelaca robbu, terros mate. Sengko 
laju asojud sambi aera, "Adhu, Guste ALLAH 
Se Mahatenggi! Ponapa karena oreng Israil 
kadhinto sareng Junandalem epateyana 
sadaja?" 

14 PANGERAN adhabu pole ka sengko, 

15"He, manossa se ta langgeng, bana 
ban ca-kancana se badha e pambuwangan 
padha ekacaca bi reng-oreng Yerusalim. Cana 
reng-oreng jareya, Reng-oreng buwangan 
rowa ce jauna dhari Yerusalim, daddi ta bisa 
abakte ka PANGERAN. Tana Israil reya bi 

Pangeran la eparengngagi ka sengko ban 


bana kabbi. 

16 Daddi kabala ka ca-kancana bana se 
badha e pambuwangan reya, ja Sengko 
se ngeba reng-oreng jareya ka jauna ka 
kennengnganna sa-bangsa laen ban nyaba 
reng-oreng jareya epamencar e ra-nagara 
jareya. Tape sabatara badha e jadhiya, 
reng-oreng jareya bi Sengko paggun 
ebarengngana. 

17 Sengko, GUSTE Allah Se Mahatenggi 
makompola pole reng-oreng se asa-pesa 
e ra-nagara laen jareya, ban tana Israil bi 
Sengko epabaliya pole ka reng-oreng jareya. 

18 Mon la mole, reng-oreng jareya bakal 
mowanga la-brahala se jahat ban majitjit se 
etemmo e jadhiya. 

19 Reng-oreng jareya bi Sengko eberriana 
ate se anyar ban pekkeran se anyar. Atena 
se gali akantha bato bi Sengko ekalaa 
eganteyana ate se taat ka Sengko. 

20 Reng-oreng jareya bakal atoroa ka 
sakabbinna Tang atoran ban esto atoro 
ka Tang parenta. Reng-oreng jareya bakal 
daddiya Tang ommat ban Sengko daddiya 
Allahna. 

21 Tape oreng se gi nyemba brahala se juba 
ban majitjit rowa bi Sengko eokoma polana 
tengkana se jahat jareya." Kantha jareya 
dhabuna GUSTE Allah Se Mahatenggi. 

22 Rub-kerub jareya molae ngabber, ban 


dha-rodhana noro keya. Sonar se agalirap, 
se nandhaagi ja Allahna Israil badha e 
attasanna. 

23 Saellana jareya sonar se agalirap jareya 
ngalle dhari Yerusalim ka gunong e temorra 
kottha jareya. 

24E dhalem pangatonan jareya, bi Errohna 
Allah sengko eangka pas epabali ka reng- 
oreng buwangan e Babil. Saellana jareya 
pangaton buru elang. 

25 Sengko laju nyaretaagi ka reng-oreng 
buwangan sabarang se epatangale ka sengko 
bi PANGERAN. 

1 2 1 PANGERAN adhabu pole ka sengko, 

2 "He, manossa se ta langgeng, bana 
badha e nga-tengngaanna kaom pamberonta. 
Reng-oreng jareya andhi mata tape ta 
nangale; andhi kopeng tape ta ngedhing, 
sabab reng-oreng jareya dujan aberonta. 

3 Lantaran jareya, he, manossa se ta 
langgeng, pongpong gi seyang, rengkesse 
rang-barangnga bana, bundu akantha 
kabiyasaanna oreng buwangan. Sabellunna 
malem, bana ondur dhari bengkona, 
rang-terrangan akantha oreng se egiba 
ka pambuwangan. Lobange geddhungnga 
bengkona bana, patangalee ka kaom 
pamberonta jareya. Du-bundu se aesse 
rang-barangnga bana jareya giba kalowar 
lebat lobang gella. Pekol du-bundu jareya. 

Pas mangkat e baja malem se petteng. Totobi 


matana sampe bana ta nangalee lorong 
se elebadi. Dina reng-oreng Israil me olle 
nangale kabbi apa se elakone bana jareya, 
menangka parengeddan ka reng-oreng 
jareya. Olle daddi reng-oreng jareya pas 
apangrasa ja abana pamberonta." 

4(12:3) 

5(12:3) 

6 (12:3) 

7 Papakonna PANGERAN jareya bi sengko laju 
elakone. E are jareya keya, e bakto gi seyang, 
sengko arengkesse tang rang-barang, laju 
ebundu, akantha biyasana oreng se ngongse. 
E bakto la molae malem, sengko alobange 
geddhungnga tang bengko ngangguy tang 
tanang, pas kalowar lebat e lobang jareya. 
Sengko eabassagi sakabbinna oreng, mekol 
tang du-bundu, laju terros mangkat. 

8 Kalagguwanna PANGERAN adhabu ka 
sengko, 

?"He, manossa se ta langgeng, bangsa Israil 
se dujan aberonta rowa atanya ka bana apa 
se elakone bana jareya. 

10 Daddi kabala ka reng-oreng jareya apa 
se ekocaagi bi Sengko, GUSTE Allah Se 
Mahatenggi ka reng-oreng jareya. Tang 
pessen jareya etojjuwagi ka rato e Yerusalim 
ban ka sakabbinna pandhudhu e kottha 
jareya. 


. Yehezkiel 12.111 16 35 
ll Kabala ja apa se elakone bana jareya 


menangka lambang se bakal kadaddiyana 

ka reng-oreng jareya, iya reya: reng-oreng 
jareya bakal daddiya oreng buwangan ban 
tawanan. 

12E malem se petteng ratona bakal mekola 
du-bunduna laju mangkat. Reng-oreng bakal 
alobangana geddhungnga sopaja ratona 
jareya bisaa kalowar. Rato jareya bakal 
notobana matana sampe ta nangalee ka 
lorong se elebadi. 

13Tape Sengko bakal abarbara Tang jala 
epamegaa rato jareya. Saellana jareya bi 
Sengko rato jareya pas egibaa ka kottha 
Babil, ban e jadhiya bakal mateya ta kalaban 
tao nangalee kottha jareya. 

14 Sakabbinna essena karaton, tamaso para 
panasehat ban pangawal pribadhina rato bi 
Sengko epabalessadana ka man-dhimman. Bi 
Sengko eserserra epateyana. 

15E bakto reng-oreng jareya bi Sengko 
epabalessadan ka nga-tengngaanna sa- 
bangsa e ra-nagara manca, reng-oreng jareya 
bakal taowa ja Sengko PANGERAN. 

16 Sabagiyan dhari reng-oreng jareya 
badha sakone se bi Sengko epasalamedda 
dhari paperrangan, dhari kalaparan ban 
dhari panyaket, sopaja e nga-tengngaanna 
sa-bangsa manca jareya reng-oreng buru 
padhaa apangrasa ja abana la atengka ce 

jahadda. Daddi reng-oreng jareya bakal 


ngakowana ja Sengko reya Pangeran." 

17 PANGERAN adhabu ka sengko, 

18"He, manossa se ta langgeng, mara 
bana pangetter e bakto ngakan, pagumegil 
katakoan e bakto ngenom. 

19 Kabala ka sakabbinna bangsa reya apa se 
ekocaagi Sengko, GUSTE Allah Se Mahatenggi 
ka pandhudhu Yerusalim se gi badha neng e 
nagarana. Reng-oreng jareya bakal ngetterra 
e bakto ngakan ban gumegila katakoan 
e bakto ngenom. Tanana bakal kajala, 
sabab reng-oreng se badha neng e jadhiya 
ros-terrosan nerrak hokom. 

20 Tha-kottha se sateya gi possa ban oreng 
bakal eancora ban gal-teggal bakal daddiya 
ra-ara. Daddi reng-oreng jareya pas tao ja 
Sengko reya PANGERAN." 

21 PANGERAN adhabu ka sengko, 

22 "He, manossa se ta langgeng, arapa oreng 
Israil me but-nyebbut parebasan reya: Jaman 
agante, tape nobuwadda bi-nabbi tadha se 
kalakona? 

23 Sateya kabala ka reng-oreng jareya ja 
Sengko, GUSTE Allah Se Mahatenggi, aberri 
jawaban kantha reya: Parebasan jareya bi 
Sengko epatadhaa, sopaja ta ekacaca oreng 
pole e Israil. Menangka gantena, kabala ka 
reng-oreng jareya ja baktona la napa, ban 
sakabbinna nobuwat bakal kalakona. 

24E Israil ta kera badha pole pangatonan 


otaba ramalan palsu. 

25 Sengko, GUSTE Allah Se Mahatenggi, 
acacaa ka bangsa Israil ban apa se ekocaagi 
Sengko bakal kalakona kabbi, ban ta 
eparot-nyoroda pole. Mara edhingngagi, he, 
kaom pamberonta! E bakto bana gi odhi 
reya Sengko ajalannagiya sabarang se bi 
Sengko la eparengeddagi ka bana. Sengko, 
PANGERAN Se Mahatenggi la ngoca." 

26 PANGERAN adhabu ka sengko, "He, 
manossa se ta langgeng, reng-oreng Israil 
ngoca ja pangatonan ban nobuwadda bana 
rowa bakal kalakona pagi. 

27 (12:26) 

28 Daddi kabala ka reng-oreng jareya, ja 
Sengko, GUSTE Allah Se Mahatenggi, ngoca 
kantha reya: Sabarang se ekocaagi Sengko 
masthe kalakon kabbi, ta eparot-nyoroda 
pole. Sengko, GUSTE Allah Se Mahatenggi, la 
ngoca!" 

13 1t PANGERAN adhabu ka sengko, 

2"He, manossa se ta langgeng, 
kocae bi-nabbi Israil se ngocaagi ramalan 
gabayanna dibi. Balai soro ngedhingngagi 
Tang oca." 

3 GUSTE Allah Se Mahatenggi adhabu, 
"Palang bi-nabbi se budhu rowa! Ilhamma 
ollena gabayanna dibi ban pangatonan se 
etangalee sabendherra palsu. 

“He, Israil, bi-nabbina bana jareya tadha 


gunana, padha ban te-pate alas se odhi e 
tengngana jur-gujuranna kottha. 

> Reng-oreng jareya ta ajaga e ngan- 
kennengngan se geddhungnga gujur, ban 
ta mateppa dhung-geddhung se gujur 
jareya. Daddi Israil ta ekenneng pasalamet 
mon badha perrang e are bakto Sengko, 
PANGERAN, ngokoma. 

6 Ton-pangatonanna bi-nabbi jareya palsu, 
ban mal-ramalanna lecek. Reng-oreng jareya 
ngako ngeba pessen dhari Sengko, mangkana 
Sengko ta tao ngotos reng-oreng jareya. 
Baramma se bisaa reng-oreng jareya ngarep 
ramalanna kalakona? 

7 Sengko, GUSTE Allah Se Mahatenggi, ngoca 
ka reng-oreng jareya, Ton-pangatonanna 
bana jareya palsu, mal-ramalanna bana 
jareya lecek. Bana ngoca jareya kabbi Tang 
pessen, mangkana Sengko ta tao acaca ka 
bana! Daddi Sengko daddiya mosona bana. 

8 (13:7) 

9Sengko ngokoma bana, bi-nabbi se 
ngocaagi mal-ramalan se lecek ban 
nyaretaagi ton-pangatonan gabayanna dibi. 
Bana ta olle pole noro aberri potosan e 
dhalem dhang-sidhangnga Tang ommat. 
Ma-nyamana bana ecoreda dhari dhaftarra 
kaomma Israil, ban bana bakal ta moleya 
pole ka tana asalla. Daddi bana tao ja Sengko 
reya GUSTE Allah Se Mahatenggi. 

10 He, bi-nabbi palsu, bana la ngeba Tang 


ommat ka jalan se sala kalaban ngoca ja 
kabbi aman ban beres. Mangkana enja! 
Tang ommat masang pagar bata se ta 
koko pasanganna, saellana jareya bana pas 
dhateng alabur geddhung jareya. 

ll He, bi-nabbi palsu, geddhungnga bana 
bakal gujura. Sengko matorona ojan derres. 
Geddhung jareya bakal ekennenga kaleng 
busbus ban ojan es 

12 sampe gujur, oreng kabbi bakal padha 
atanyaa apa gunana geddhung jareya elabur." 

13 GUSTE Allah Se Mahatenggi adhabu, "E 
bakto Sengko peggel, Sengko madhatengnga 
kaleng busbus, ojan derres ban ojan es 
maancora geddhung jareya. 

14Sengko aneyat magujura geddhung se 
elabur bana rowa, epalejjara sampe pera 
kare dhasarra malolo. Geddhung jareya bakal 
ngarobbuwana bana sampe mate kabbi. 
Daddi bana tao ja Sengko PANGERAN. 

15 Geddhung jareya ban bana se alabur 
bakal taowa rassana rajana peggella Tang 
ate. Saellana jareya Sengko pas abalaa ka 
bana ja geddhung jareya la mosna, padha 
ban reng-oreng se alabur, 

l6he, bi-nabbi palsu! Bana aramallagi 
ja Yerusalim aman ban beres, mangkana 
sabendherra enja!" Kantha jareya dhabuna 
GUSTE Allah Se Mahatenggi. 

17 PANGERAN adhabu, "Sateya he, manossa 


se ta langgeng, abassagi babinean se atengka 
akantha bi-nabbi bine e antarana bangsana 
bana rowa. Kocae reng-oreng jareya, 

18 ban kabala apa se ekocaagi bi Sengko, 
GUSTE Allah Se Mahatenggi, ka reng-oreng 
jareya: Palang bana! Bana agabayyagi 
sakabbinna oreng lang-gellang jimat ban 
dhung-kodhung sakte, sopaja reng-oreng se 
ngangguy bisaa ngobasae odhina oreng laen. 
Bana terro ngobasaana odhi matena Tang 
ommat, ban kobasa jareya bi bana eangguy 
nyare kaontonganna dibi. 

19 Bana ya-nyeya Sengko e adhana Tang 
ommat pera polana terro olleya gandum 
barampa pergem ban roti barampa kerra. 
Reng-oreng se ta sala bi bana epatee, dineng 
reng-oreng se sapantessa mate bi bana 
epanneng ta epama-baramma. Bana malae 
barang se cek-lecek ka Tang ommat, ban 
Tang ommat parcaja ka bana." 

20 PANGERAN Se Mahatenggi adhabu ka 
babinean se atengka akantha bi-nabbi bine 
rowa, "Sengko baji nangalee lang-gellang 
jimat se eangguy bana kaangguy ngobasae 
mate odhina Tang ommat. Lang-gellang 
jareya bi Sengko esendhala dhari lengngenna 
bana, ban reng-oreng se ekobasae bana bi 
Sengko epabebasa. 

21 Dhung-kodhung saktena bana bi Sengko 
esebbida, dineng Tang ommat bi Sengko 

epalopoda dhari pangarona bana se juba 


salanjangnga. Daddi bana tao ja Sengko reya 
PANGERAN. 

22 Reng-oreng becce se bi Sengko ta 
epama-barammaa, bi bana ecek-lecegi sampe 
padha kene ate. Reng-oreng jahat bi bana 
eparaja ate sopaja pagguna dusa ban ta 
epasalamet. 

23 Sateya ton-pangatonan palsu ban 
mal-ramalanna bana se lecegan jareya 
la ta ekenneng paterros pole. Sengko 
masalamedda Tang ommat dhari pangarona 
bana se jahat. Daddi bana tao ja Sengko reya 
PANGERAN." 

14 l Badha pin-pamimpinna bangsa 

Israil entar ka Sengko atanyaa apa 
kasokanna PANGERAN. 

2 PANGERAN laju adhabu ka sengko, 

3"He, manossa se ta langgeng, reng-oreng 
reya massraagi abana ka brahala sampe 
tabalusok ka dhalem dusa. Masa Sengko 
endhaa etanyae reng-oreng jareya? 

4Daddi kabala ka reng-oreng jareya ja 
Sengko, GUSTE Allah Se Mahatenggi apessen 
kantha reya, Saneyap oreng Israil se la 
parcaja ka brahala ban sampe tabalusok ka 
dhalem dusa, pas entar menta petodu ka 
nabbi, Sengko dibi se aberria jawaban se 
sapantessa etarema la-brahala jareya! 

= La-brahala jareya kabbi majau Tang ommat 
dhari Sengko, tape kalaban Tang jawaban 

jareya moga-moga Tang ommat abaliya pole 
ka Sengko. 

6 Kabala keya ka oreng Israil ja Sengko, 
GUSTE Allah Se Mahatenggi ngoca kantha 
reya ka reng-oreng jareya, Mara atobat dhari 
sa-dusana, onduri la-brahalana bana se 
majitjit ate jareya. 

7? Mon badha oreng Israil otabana oreng 
manca se badha e antarana oreng Israil, 
se ajauwi Sengko ban massraagi abana ka 
brahala, sarta pas menta petodu ka nabbi, 
Sengko dibi se nyaodana. 

8 Sengko se ngamosowa oreng jareya, 
me olle daddi conto ka reng-oreng laenna. 
Bi Sengko oreng jareya epanyeseya dhari 
masarakadda Tang ommat, daddi Tang 
ommat tao ja Sengko reya PANGERAN. 

? Mon badha nabbi se etepo sampe aberri 
jawaban se sala, jareya polana Sengko dibi se 
nepo nabbi jareya. Sengko, Allah, PANGERAN 
Se Mahatenggi, manyeseya oreng jareya 
dhari reng-oreng Israil. 

10 Nabbi jareya, bariya keya reng-oreng se 
menta petoduna, bi Sengko padha eokoma 
epapadhaa. 

ll Sengko ajalannagi se kantha jareya kabbi 
sopaja oreng Israil ta ajauwi Sengko pole, 
ban ta manajjis abana ban dusa. Kalaban 
cara se kantha jareya reng-oreng jareya 
bakal daddiya Tang ommat, ban Sengko 


| Yehezkiel 14.121 17 43 
daddiya Allahna." Sengko, GUSTE Allah Se 


Mahatenggi, la ngoca. 

12 PANGERAN adhabu ka sengko, "He, 
manossa se ta langgeng, 

13 mon badha nagara se dusa ban ta esto ka 
Sengko, bi Sengko nagara jareya eokoma. Bi 
Sengko epaancora parsadhiyaanna kakanna, 
epadhatengngana laep; manossa ban 
kebanna bi Sengko padha epateyana. 

14 Maske Ennoh, Danel ban Ayyub badha e 
kennengngan jareya, kabecceanna oreng se 
katello jareya pera bisa masalamet odhina 
dibi. Sengko, GUSTE Allah Se Mahatenggi la 
ngoca. 

15 Olle daddi Sengko madhatengnga 
run-burun alas epanyeppaa pandhudhuna 
nagara jareya, sampe nagara jareya daddiya 
kennengngan se talebat babajana ban tadha 
oreng se bangala lebat e jadhiya. 

16 Maske Ennoh, Danel ban Ayyub enneng e 
jadhiya, bit nyamana Sengko, Allah se odhi, 
GUSTE Allah Se Mahatenggi, reng-oreng se 
katello jareya ta kera bisa masalamet sapaa 
bai, la-mala maske anana dibi sakale ta bisa. 
Pera abana dibi se salamedda, dineng nagara 
jareya bakal daddiya ra-ara. 

17 Olle daddi nagara jareya bi Sengko 
epadhatengngana paperrangan, Sengko 
madhatengnga ta-sanjata se mandi 
epamateyana manossa ban keban se badha e 
jadhiya. 

18 Ban maskeya oreng se katello gella 


enneng e jadhiya, bit nyamana Sengko, Allah 
se odhi, GUSTE Allah Se Mahatenggi, se 
katello jareya ta kera bisa masalamet sapaa 
bai, la-mala maske anana dibi sakale ta bisa. 
Pera abana dibi se bisaa salamet. 

19 Olle daddi Sengko madhatengnga 
panyaket ka nagara jareya, ban peggella 
Tang ate bi Sengko eocola kabbi etebaagiya 
ka nagara jareya sampe keban ban manossa 
bakal mateya kabbi. 

20 Ban maske Ennoh, Danel ban Ayyub gi 
badha neng e jadhiya, bit nyamana Sengko, 
Allah se odhi, GUSTE Allah Se Mahatenggi, 
kabbi ta kera bisa masalamet sapaa bai, 
maske anana dibi sakale ta bisa. Pera abana 
dibi se salamet polana kabecceanna dibi." 

21 GUSTE Allah Se Mahatenggi adhabu, 
"Sengko nebaagiya Tang okoman se paleng 
berra se pa-empa ka kottha Yerusalim 
kaangguy mamosna sakabbinna keban ban 
manossa. Okoman jareya iya reya: perrang, 
kalaparan burun alas ban panyaket. 

22 Saompamana badha se ahasel lopot ban 
masalamet na-anana, abassagi reng-oreng 
jareya mon entar ka bana. Abassagi saapa 
jahadda reng-oreng jareya, daddi bana bakal 
apangrasaa ja Sengko reya bendher se la 
ngokom Yerusalim. 

23 Ban bana bakal ngarteya ja sabarang se 


elakone Sengko reya badha sababba. Sengko, 
GUSTE Allah Se Mahatenggi la ngoca." 
1 PANGERAN adhabu ka sengko, 

1 5 2 "He, manossa se ta langgeng, apa 
kalebbiyanna kaju anggur reya dhari kaju 
laenna e alas? Apa kalebbiyanna bungkana 
anggur dhari ka-bungkaan laenna e alas? 

3 Apa kajuna ekenneng kabay-gabay? 

Apa ekenneng kagabay panyangkean 
pagantonganna pakakas? 

4Tadha gunana kajabana ekakaju. Ban mon 
konco ban bungkella ekello apoy, ban bagiyan 
tengngana la daddi areng, apa gi badha 
gunana? 

> Tadha! La-mala sabellunna eobbar bai la ta 
ekenneng gabay pa-apa. Apa pole saellana 
eobbar ban ekello apoy!" 

6 Daddi GUSTE Allah Se Mahatenggi adhabu, 
"Akantha kajuna bungkana anggur se ekala 
dhari alas pas eobbar, pandhudhu Yerusalim 
bi Sengko epakanthaa jareya keya! 

7 Bi Sengko eokoma. Maske reng-oreng 
jareya lopot dhari apoy, tape bakal mateya 
ban apoy keya. Daddi bana tao ja Sengko 
reya PANGERAN. 

8 Reng-oreng jareya ta esto ka Sengko, daddi 
tana reya bi Sengko epadaddi ra-ara. Sengko, 
GUSTE Allah Se Mahatenggi la ngoca." 

16 1 PANGERAN adhabu pole ka sengko, 


2"He, manossa se ta langgeng, 
duduwagi ka Yerusalim sabarang kajubaanna 
tengkana." 

3 GUSTE Allah Se Mahatenggi makon sengko 
manapa pessen kantha reya ka Yerusalim, 
"He, Yerusalim, bana lahir e tana Kanaan. 
Eppana bana oreng Amori ban ebuna oreng 
Het. 

4E bakto bana lahir, tadha se ngetthok 
talena bujella bana, otabana se mandhii bana, 
otabana se abeddhai bana bi buja otabana se 
ageddhung bana bi kaen. 

>Tadha se neser ka bana se endhaa 
ngalakone sala settong dhari se kasebbut 
jareya ka bana. E bakto bana lahir tadha se 
neser ka bana, la-mala bana ebuwang ka 
teggal. 

6 Saellana jareya Sengko pas lebat, nangalee 
bana ya-kaleyaan e dhalem dharana bana se 
ngambang, tape bi Sengko bana ta epanneng 
sampe mate. 

7 Sengko ngala aeng, dhara e badanna 
bana pas ebaccowe. Kolena bana bi Sengko 
ekosodi mennya jaitun. Bi Sengko bana 
eparaja epakantha tamennan se landhu. Bana 
tombu ceppet, baras ban tenggi rampeng, 
daddi paraban ngodha. Sosona molae raja, 
obuna lanjang, tape bana abangkang. E 
bakto Sengko lebat pole, Sengko nangalee ja 
bana la napa baktona kaangguy bur-leburan. 

Bi Sengko Tang juba eampar esapoagi ka 


badanna bana se abangkang, ban Sengko 
ajanjiyagi Tang kataresnaan ka bana. Onggu, 
Sengko mabadha parjanjiyan kabin ban bana, 
ban bana daddi Tang andhi. Sengko, GUSTE 
Allah Se Mahatenggi Ia ngoca. 

8 (16:7) 

9(16:7) 

10 Saellana jareya bi Sengko bana 
epangangguy kalambi solaman, sapatu dhari 
kole se paleng alos, dhung-kodhung dhari 
kaen linen ban juba sottra. 

11 Bi Sengko bana eeyas ban mamatan, 
kalong ban lang-gellang. 

12 Bi Sengko bana eberrii sellona elong, 
teng-anteng ban jamang se bagus. 

13 Daddi bana aeyas emmas ban salaka; 
kalambina bana dhari kaen linen ban sottra 
solaman. Bana olle ngakan roti dhari darigu 
se paleng bagus, ecampore maddu ban 
mennya jaitun. Raddinna bana lowar biyasa 
ban bana daddi dinaju rato. 

14Sa-bangsa padha ngalem robana bana se 
raddin samporna, ban Sengko se la maraddin 
bana. Sengko GUSTE Allah Se Mahatenggi la 
ngoca. 

15 Tape robana bana se raddin ban nyamana 
bana se room bi bana eangguy ta bendher. 
Bana tedhung ban lalake sapaa bai se lebat. 

16 Sabagiyan dhari kalambina bana bi bana 
ekagabay rarengganna kennengnganna 

panyembaanna brahala. Bana daddi sondel, 


badanna ebagi ka saneyap oreng lalake. 

17 Emmas ban salaka baberrina Sengko bi 
bana egabay ca-arcana oreng lalake, saellana 
jareya bana laju alako cemmer ban ca-arca 
jareya. 

18 Kalambi solaman baberrina Sengko rowa 
bi bana epasang ka ca-arca jareya. Bana 
ngeba ka ca-arca jareya mennya jaitun ban 
dupa se etarema bana dhari Sengko. 

19Bi Sengko bana eberrii kakanan dhari 
darigu se paleng bagus, maddu ban mennya 
jaitun se paleng morne. Tape jareya kabbi bi 
bana ebagi ka la-brahala jareya polana terro 
masennengnga atena. Sengko GUSTE Allah 
Se Mahatenggi la ngoca. 

20 Saellana jareya bana ngeba na-anana 
sengko ban bana, se lalake ban babine, 
ekurbannagi ka la-brahala jareya. Apa mon 
pera ta esto ka Sengko monggu ka bana gi ta 
cokop, ya? 

21Me bana gi ngeba Tang na-ana 
ekurbannagi ka la-brahala jareya? 

22 Odhina bana se nyondel jareya majitjit 
ate; e dhalem odhina bana se kantha jareya 
bana ta enga sakale ka bakto gi kenena 
lamba, e bakto bana abangkang ya-kaleyaan 
e dharana dibi se ngambang rowa." 

23 GUSTE Allah Se Mahatenggi adhabu, 
"Palang bana! Palang onggu! Bana ngalakone 
samacemma kajahadan. 

24 Ban pole, e lon-alonna kottha ban e 


penggirra saneyap lorong bana maddek 
kennengnganna panyembaanna brahala ban 
pasondellan. 

25 Bana macemmer raddinna robana. 
Badanna epatabar ka saneyap lalake se lebat, 
ban tadha ambuna bana se azina. 

26 Messer, tatanggana bana se raja napsona 
bi bana ebarengnge tedhung. Bana pajat 
nengnget nyondel polana terro mapeggella 
Sengko. 

27 Sateya Sengko la ngangka Tang tanang 
ngokoma bana; berkat se la ebagi ka bana bi 
Sengko ekalaa pole. Bi Sengko bana ebagiya 
ka oreng Filistin se baji ka bana ban se 
ngalennyer nangalee tengkana bana se kotor 
jareya. 

28 Tape bana gi arassa korang, daddi bana gi 
ser-nyerser oreng Asyur. Bana daddi sondella 
oreng Asyur, tape ban reng-oreng jareya 
bana gi arassa korang keya. 

29 Bana laju daddi sondella oreng Babil, 
bangsa dagang rowa. Tape bangsa jareya ta 
sanggup keya aladine bana sopaja bana ta 
terrosa arassa korang malolo." 

30 GUSTE Allah Se Mahatenggi adhabu, 
"Bana ajalannagi jareya kabbi akantha sondel 
se ta tao todhus. 

31E lon-alonna kottha ban e saneyap lorong 
bana maddek kennengngan panyembaanna 


Yehezkiel 16.321 37 50 
brahala ban pasondellan. Tape bana banne 


sondel biyasa se parlo ka pesse. 

32 Bana akantha binena oreng se akiyanat ka 
lakena ban alako serong ban lalake laen. 

33 Sondel salanjangnga olle bajaran, tape 
sabaligga bana se ari-berri ka se-kakasena, 
la-mala reng-oreng jareya bi bana ecacae 
eberrii pesse sopaja dhatengnga dhari 
man-dhimman ekapolonga tedhung bi bana. 

34 Bana reya sondel se banneyan ban sondel 
en-laenna. Tadha se maksa nyoro bana daddi 
sondel. Bana ta ebajari, la-mala bana dibi 
se majar. Pajat onggu, bana banneyan dhari 
en-laenna." 

35 He, Yerusalim, sondel, mara edhingngagi 
apa se edhabuwagi GUSTE Allah Se 
Mahatenggi, "Bana mokka kalambi, ban 
menangka sondel bana massraagi badanna ka 
se-kakasena ban la-brahala se majitjit rowa. 
Na-anana bana bi bana epatee, ekurbannagi 
ka la-brahala jareya. 

36 (16:35) 

37 Daddi, sakabbinna kakasena bana bi 
Sengko epakompola, se ekaleburi bana 
ban bariya keya se ekabajii. Bi Sengko 
epamanjengnga e sakalenglengnga bana. 
Bana bakal ebangkangana bi reng-oreng 
jareya, sampe reng-oreng jareya padha bisa 
ngabas badanna bana. 

38 Bi Sengko bana eokoma polana azina ban 


matee oreng. Tang ate peggel, daddi Sengko 
ngokoma bana ban okoman mate. 

393 Bi Sengko bana epassraagiya ka 
se-kakasena; se-kakasena bana jareya 
bakal magujura sakabbinna kennengngan 
se bi bana eangguy nyondel ban nyemba 
brahala. Kalambi ban pareyasanna bana bakal 
erampasa kabbi bi reng-oreng jareya sampe 
bana abangkang. 

40 Se-kakasena bana jareya bakal nyorowa 
oreng sabannyana agarujuk bana ban bato, 
thok-ngetthok badanna bana ban peddhang. 

4l Ko-bengkona bana bakal eobbara, 
reng-oreng babinean bakal esorowa nenggu 
bana se ajalannagi okoman jareya. Kantha 
jareya carana Sengko maambu zina se 
elakone bana jareya. Bana ta kera ari-berri 
ka se-kakasena pole. 

42 Buru saellana jareya peggella Tang ate 
bakal terebba, ban Sengko bakal ayemma 
pole. Sengko ta peggella pole ban ta 
tamburuwana pole. 

43 Sengko ngokom bana polana bana ta 
enga baramma Sengko se arabat bana gi 
ngodhana. Bana mapeggel Sengko polana 
sakabbinna tengkana se jahat jareya. Arapa 
tengkana bana se majitjit jareya me gi 
etambai pole ban lalakon zina? Sengko, 
GUSTE Allah Se Mahatenggi la ngoca." 

44 PANGERAN adhabu, "He, Yerusalim, 


reng-oreng bakal ngangguya ca-ocaan reya 
ka bana, Ana tadha bidana ban embuna. 

45 Pajat, bana anana ebuna. Ebuna bana baji 
ka lakena ban ka na-anana dibi. Bana padha 
ban tan-taretan binena se baji ka lakena ban 
ka na-anana keya. Bana ban tan-taretanna, 
iya reya tha-kottha e sabingkerra, andhi ebu 
oreng Het ban eppana oreng Amori. 

46 Embugga bana Samaria, e bagiyan dhaja, 
ban sa-disana. Ban alena bana Sodom e 
bagiyan lao, ban sa-disana. 

41 Apa bana la arassa cokop pera nerowe 
tengkana tan-taretanna se majitjit ate 
jareya? Enja! Ta saapa abidda dhari jareya 
bana la-mala la ajubaan tengkana dhari 
tan-taretanna jareya. 

48 Bit nyamana Sengko, Allah se odhi, GUSTE 
Allah Se Mahatenggi, taretanna bana Sodom 
ban sa-disana gi tao atengka se jubana padha 
ban tengkana bana ban sa-disana. 

49 Sodom ban sa-disana sombong polana 
andhi parsadhiyaanna kakan sabannyana ban 
bisa odhi taremtem ban ayem. Tape Sodom 
ban sa-disana jareya ta tao mekkere oreng 
mesken ban oreng se nespa. 

>0 Atena angko ban cengkal, sarta ngalakone 
ra-parkara se ekabajii Sengko. Daddi bi 
Sengko epaancor akantha se la etangalee dibi 
bi bana sateya reya. 

>l Pajat Samaria jahat, tape sa-dusana ta 


sampe saparona sa-dusana bana. Tengkana 

bana ajubaan parana. Tan-taretan babineanna 
bana katon tadha salana mon ebandhingngagi 
ban bana. Bana kodu arassa malo ban nespa!" 

>2 (16:51) 

>3 PANGERAN adhabu ka Yerusalim, "Sodom 
ban Samaria ban sa-disana bi Sengko 
epamamora pole. Saellana jareya buru bana 
bi Sengko epamamora pole keya. 

“4 Kalaban cara se kantha jareya bana bakal 
todhusa ka abana dibi, ban kanespaanna 
bana bakal noduwagiya ka tan-taretanna 
bana saapa pojurra nasibba abana. 

>> Sodom ban Samaria ban sa-disana 
bakal mamora pole, bariya keya bana ban 
sa-disana. 

>6 Bana gu ta tao ngala-gella Sodom e bakto 
bana gi angga 

>/ ban kajahadanna bana gi ta etemmo, 
ta iya? Sateya bana padha bai ban Sodom 
jareya; bana ekala-gella oreng Edom, oreng 
Filistin ban ga-tatangga laenna se baji ka 
bana. 

>8 Bana kodu nanggung kasossaan polana 
tengkana se kotor ban majitjit ate jareya. 
Sengko PANGERAN la ngoca." 

>93 GUSTE Allah Se Mahatenggi adhabu, 

"Bi Sengko bana eokoma satembang ban 
tengkana, sabab bana mongkere sompana 
ban ta neptebbi tang parjanjiyan ban bana. 

60 Tape Sengko ngengaana parjanjiyan se bi 
Sengko epabadha ban bana e bakto bana gi 
ngodha, ban Sengko mabadhaa parjanjiyan 
ban bana se eangguya salanjangnga. 

61l Bana bakal engaa ka sakabbinna tengkana 
ban arassa malo tan-taretan babineanna 
bana bi Sengko epabali ka bana. Bi Sengko 
tan-taretanna bana jareya epakanthaa anana 
bana, maske jareya ta tamaso e dhalem Tang 
parjanjiyan ban bana. 

62 Sengko mabadhaa parjanjiyan se anyar bi 
bana. Daddi bana tao ja Sengko PANGERAN. 
63 Sakabbinna kasalaanna bana bi Sengko 

esaporaa, tape bana ta kera bisa loppa ka 
sakabbinna kasalaan jareya, ban bana bakal 
arassaa todhus se acacaa apaa bai. Sengko 
GUSTE Allah Se Mahatenggi la ngoca." 
17 t PANGERAN adhabu ka sengko, "He, 

manossa se ta langgeng, caretaagi ka 
reng-oreng Israil parompamaan 

2? se ekocaagiya Sengko, GUSTE Allah Se 
Mahatenggi ka reng-oreng jareya. Badha 
mano rajabali se talebat rajana, buluna 
bagus, kalembangnga lebar sarta kowat. 
Mano jareya ngabber ka gunong Libanon, 
metthek koncona bungkana comara. 

3 (17:2) 

4 Koncona bungkana comara jareya egiba 
pas esaba e settong kottha dagang se ramme. 

> Saellana jareya mano buru laju ngala 
men-tamennan se ngodha dhari tana Israil, 

pas etamen e tana se landhu, se ta tao 


kakorangan aeng. 

6 Tamennan jareya tombu daddi bungkana 
anggur se mandhap tape nalar san- 
kassannagi. Ka-cangkana addhep ka mano 
rajabali jareya, dineng ramona koko maso 
ka dhalem tana. Bungkana anggur jareya ce 
gumbussa. 

7 Sabatara jareya badha mano rajabali 
laen se talebat rajana; kalembangnga lebar 
ban buluna kandel. Bungkana anggur gella 
ramo ban ka-cangkana laju addhep ka mano 
rajabali se buru dhateng jareya, maksodda 
sopaja mano jareya endhaa aberri aeng 
abannyaan dhari se badha e teggal jareya. 

8 Mangkana bungkana anggur jareya la 
tombu e tana se landhu, se bannya aengnga 
sampe dhaunna gumbus, buwana lebba, ban 
tombu daddi bungkana anggur se bagus. 

? Daddi Sengko, GUSTE Allah Se Mahatenggi 
atanyaa, ba bisaa bungkana anggur jareya 
terros odhi ban atamba raja? Apa kerana 
mano rajabali se jang adhaan rowa ta 
adabu bungka jareya sampe ka mo-ramona, 
ngarothes buwana, motel ka-cangkana, pas 
adinaagi bungka jareya sampe elop? Mon gun 
adabua bungka jareya ka mo-ramona ta parlo 
bannya kakowadan otabana bangsa se kowat. 

10 Bendher tombuna la koko, tape apa 
kerana bisa terros odhi ban atamba raja? Apa 
kerana ta eloba mon ekenneng angen temor? 

Apa kerana ta kerrenga e kennengngan se 


epanamenne jareya?" 

11 PANGERAN adhabu ka sengko, 

12 "Tanyaagi ka para pamberonta rowa ba 
ngarteya ka parompamaan gella. Kabala ka 
reng-oreng jareya ja rato Babil la dhateng 
ka Yerusalim, ngangko rato Yehuda ban 
ja-pangrajana kottha egiba ka Babil. 

13 Rato Babil mele settong e antarana balana 
rato Yehuda jareya, agabay parjanjiyan ban 
oreng jareya; oreng jareya esoro asompa 
estowa ka abana. Rato Babil jareya nyanderra 
reng-oreng penting 

14 sopaja karajaan Yehuda ta jagaa pole, ban 
menangka tanggungan ja parjanjiyan jareya 
eteptebbi ongguwan. 

15 Tape rato Yehuda aberonta, ngerem 
otosan ka Messer menta jaran ban tantara 
sabannyana. Apa kerana bisaa ahasel? Apa 
kerana rato jareya bisaa lolos? Ta kera rato 
Yehuda jareya bisa mongkere parjanjiyan ta 
kalaban narema okoman! 

16 Bit nyama Sengko, Allah se odhi, GUSTE 
Allah Se Mahatenggi, rato Yehuda jareya 
bakal mateya e Babil polana mongkere sompa 
ban parjanjiyanna bi raja Babil se matoju 
abana e tahtana. 

17 La-mala tantara Messer se talebat 
kowadda rowa, ta sanggup nolonge 
ngadhebbi serbuwanna oreng Babil se agabay 

tombuganna tana ban ngale lok-sellogan 


kaangguy matee oreng sabannyana. 

18 Sarrena rato Yehuda jareya mongkere 
sompa ban parjanjiyanna, daddi ta kera bisa 
lolos. 

19 Bit nyamana Sengko, Allah se odhi, GUSTE 
Allah Se Mahatenggi, rato Yehuda bi Sengko 
eokoma polana mongkere parjanjiyanna ban 
rato Babil, mangkana la asompa ngangguy 
Tang nyama ja neptebbana parjanjiyan 
jareya. 

20 Sengko masanga jala epamegaa rato 
jareya. Bi Sengko egibaa ka Babil, eokoma e 
dhissa, polana ta esto ka Sengko. 

21l Tantarana se paleng bagus bakal mateya 
e dhalem paperrangan, dineng se bisa lolos 
bakal abalessadana san-kassannagi. Daddi 
Tang ommat tao ja Sengko, PANGERAN, la 
ngoca." 

22 Reya se edhabuwagi GUSTE Allah Se 
Mahatenggi, "Dhari bungkana comara se 
tenggi Sengko ngetthoga koncona, sarta 
motella rancana se ngodha; ranca jareya bi 
Sengko etamenna e gunong se sampe ka 
langnge tenggina. 

23E gunong se paleng tenggi e Israil ranca 
jareya bi Sengko etaccekkagiya. E jadhiya 
ranca buru bakal nyelbia ban kalowar buwa, 
pas daddi bungkana comara se bagus tor 
raja. No-mano bakal alebuna e jadhiya, e 
babaanna nyare pangaoban. 

24 Sakabbinna kajuwan sanagara jareya 


bakal taowa ja Sengko PANGERAN. Bungka 
se tenggi bi Sengko epoger, se mandhap 
epatombu sampe tenggi. Bungka se cengngar 
bi Sengko epakerreng bungka se kerreng 
epanyelbi. Sengko, PANGERAN, la ngoca. 
Sabarang Tang oca bakal kalakona." 

18 1 PANGERAN adhabu ka sengko, 

2" Arapa ca-ocaan reya me gi terros 
ebut-sebbut e nagara Israil? Oreng towa se 
ngakan buwana anggur se celo rassana, tape 
na-anana se nyelo gigina. 

3 Bit nyamana Sengko, Allah se odhi, GUSTE 
Allah Se Mahatenggi, ca-ocaan jareya ta olle 
ebut-sebbut pole e Israil. 

4 Nyabana saneyap oreng Tang andhi, 
nyabana oreng towa ban bariya keya nyabana 
anana. Oreng se dusa, oreng jareya dibi se 
kodu mate. 

> Ompamana badha oreng se becce, adil ban 
jujur. 

6 Oreng jareya ta nyemba ka brahalana oreng 
Israil ban ta ngakan kurban e kennengnganna 
pamojjaanna ba-diba se e dhimmaa bai. 
Oreng jareya ta tao agudha binena oreng 
laen ban ta tao tedhung apolong ban babine 
se teppana dhateng kotorra. 

7 Ta tao nepo ban ta tao arampok. Rang- 
barang tanggunganna reng-oreng se aotang 
ka abana epabali terros. Oreng se kalaparan 

eberrii kakanan, ban se ta andhi kalambi 


eberrii angguy. 

8 Oreng jareya ta tao ngala budhu mon 
maenjam pesse. Ta endha atengka juba, 
sabban badha tokar masthe aberri potosan se 
jujur. 

? Oreng jareya atoro ka Tang parenta ban 
atoro ka Tang kom-hokom. Oreng kantha 
jareya se jujur ban bakal teptebba odhi. 
Sengko, GUSTE Allah Se Mahatenggi la ngoca. 

10 Tape saompamana oreng jareya andhi 
ana se dujan arampok, matee oreng ban 
ajalannagi kajahadan laenna se 

lita tao elakone eppana. Oreng jareya 
ngakan kurban e ngan-kennengnganna 
panyembaanna ba-diba; agudha ban tedhung 
bi binena oreng laen. 

12 Dujan nepo oreng mesken, arampok, ta 
mabali barang tanggunganna oreng se aotang 
ka abana. Entar ka wel-kowella oreng se ta 
kennal ka Pangeran ban nyemba ka brahala 
se majitjit. 

13 Maenjam pesse ngangguy budhu. Apa 
oreng se kantha jareya bakal odhia? Ta 
kera. Oreng jareya ros-terrosan ngalakone 
sabarang lalakon se majitjit jareya, ban oreng 
jareya bakal mateya! Ban oreng jareya mate 
lantaran lalakonna dibi. 

14 Saompamana oreng se bannya ngalakone 
kajahadan jareya andhi ana, ban anana jareya 

nangalee sakabbinna tengkana eppana, tape 


ta nerowe. 

15 Anana jareya ta endha nyemba ka 
brahalana oreng Israil, ban ta endha ngakan 
kurban e kennengnganna panyembaanna 
ba-diba se e dhimmaa bai. Ta tao agudha 
binena oreng laen, 

16ta tao nendhes otaba arampok sapaa bai. 
Barang tanggunganna oreng se aotang ka 
abana epabali terros. Oreng se kalaparan 
eberrii kakanan ban se ta andhi kalambi 
eberrii angguy. 

17 Anana jareya ta tao alako jahat ban ta 
tao maenjam pesse budhu. Taat ka Tang 
kom-hokom ban atoro ka Tang ta-parenta. 
Kana jareya bakal teptebba odhi, ta kera 
mate polana sa-dusana eppana. 

18 Sabaligga, eppana se dujan nepo, 
arampok ban ngalakone kajahadan laenna, 
bakal mateya polana sa-dusana dibi. 

19 Tape olle daddi badha oreng se atanya 
arapa anana jareya me ta noro nanggung 
sa-dusana eppana. Jawabanna iya reya 
polana anana jareya becce ban jujur. Taat 
ka Tang kom-hokom ban esto ajalannagi 
kom-hokom jareya, daddi teptep odhi. 

20 Oreng se agabay dusa, jareya se kodu 
mate. Ana ta kodu nanggung kasalaanna 
eppana; sabaligga, eppa ta osa nanggung 
sa-dusana anana. Oreng becce bakal olleya 
ganjaran se becce lantaran lalakonna se 

becce. Ban oreng jahat bakal nanggunga 


ollena kajahadanna. 

21 Mon oreng se jahat ambu ta agabay dusa 
pole, sarta molae taat ka Tang kom-hokom, 
sarta ngalakone lalakon se becce ban 
bendher, oreng jareya ta kera mate. 

22 Sa-dusana bakal esaporaa; oreng jareya 
bakal odhia, polana ajalannagi barang se 
bendher. 

23 Apa bana nyangka Sengko, GUSTE Allah 
Se Mahatenggi senneng mon oreng jahat 
mate? Enja! Sengko terro sopaja oreng jareya 
ambu dhari kon-lalakonna se dusa sopaja 
teptebba odhi. 

24 Tape mon oreng se becce ta alako becce 
pole, la-mala molae ngalakone lalakon 
jahat ban sakabbinna lalakon se majitjit se 
biyasana elakone oreng jahat, apa oreng 
jareya teptebba odhi? Enja! Dhari sakabbinna 
lalakonna se becce, tadha settonga se 
ekaengae pole. Oreng jareya bakal mateya 
polana agabay dusa ban ta esto ka Sengko. 

25 Olle daddi badha se ngoca kantha reya, 
PANGERAN reya kalero. Mara edhingngagi, 
oreng Israil! Apa Sengko reya kalero? Bana 
se kalero. 

26 Mon oreng becce ta becce pole tengka 
polana, la-mala alako jahat, oreng jareya 
kodu mate polana kajahadanna. 

27 Sabaligga, mon oreng jahat ta agabay 


dusa pole, tape molae ngalakone lalakon se 
bendher ban becce, nyabana tanto salamet. 

28 Oreng jareya la apangrasa ka sakabbinna 
tengka polana sarta pas ambu se agabay 
dusa. Kalaban cara se kantha jareya oreng 
buru ta kera mate, tape teptep odhi. 

293 Ban bana, he, reng-oreng Israil, bana 
ngoca ja Pangeran kalero. Apa Sengko kalero, 
he, oreng Israil? Enja! Bana se kalero!" 

30 GUSTE Allah Se Mahatenggi adhabu, "He, 
reng-oreng Israil, Sengko ngadilana saneyap 
oreng menorot lalakonna. Mara atobat dhari 
sa-dusana. Ja sampe bana ancor polana 
sa-dusana dibi. 

31 Ambuwi sakabbinna kajahadanna bana, 
anyare ate ban pekkeranna bana. Arapa bana 
me kodu mate? 

32 Sengko ta senneng mon badha oreng se 
mate. Onduri sa-dusana me olle bana teptep 
odhi. Sengko GUSTE Allah Se Mahatenggi la 
ngoca." 

19 1t ALLAH makon sengko ngejungngagi 

tangesan reya kaangguy rato Israil se 
kadhuwa: 

2 Ebuna bana akantha macan bine se talebat 
lowar biyasa. Na-anana eparaja e antarana 
can-macan lake se galak. 

3 Anana se settong eajari carana nyare 
kakan, sampe dhi-budhina dibasa, daddi 
tokang nyeppa ban nyargep manossa. 

4Sa-bangsa se ngedhing parkara jareya, 


akompol megaa anana macan jareya. Laju 
ejebbak e dhalem lobang sarta epega pas 
eeret bi e-kae, egiba ka Messer. 

> Tadha gunana embuna anante anana, dhi- 
budhina pas tao ja la tadha pangarebbanna. 
Budhuna se laen laju eajari keya epadaddi 
macan galak parana. 

6 Budhuna macan jareya daddi dibasa, pas 
apolong ban can-macan laenna. Ajar nyare 
kakanna ban daddi tokang kakanna manossa 
keya. 

7 Teng-binteng etarja sampe gujur, tha- 
kottha eparosak. Sakabbinna pandhudhu e 
nagara jareya ketter, ngedhing gaungnga se 
agaledder. 

8 Tape sa-bangsa dhari dhaera e 
sakalenglengnga nyargep budhuna macan 
jareya dhari man-dhimman. Jira ebarbar 
epamegaa, dhi-budhina budhuna macan 
jareya ekenneng jebbak e dhalem jirana. 

? Macan jareya epamaso ka korong pas egiba 
ka Babil epangadhep rato. Ejaga epakowat 
sopaja gaungnga ta ekaedhinga pole e 
mo-gumo Israil se tenggi. 

10 Ebuna bana akantha bungkana anggur 
se bagus, se tombu e seddina songay e 
settong kebbun. Bungka jareya abuwa ban 
rampa tombuna, sabab aeng e jadhiya talebat 
bannyana. 

ll Cangkana kowat ta gampang epapotong, 


patot ekagabay tongket karajaanna rato. 
Koncona tenggi napa ka langnge. Reng-oreng 
padha lebur nangalee polana tenggi bungkana 
ban rampa dhaunna. 

12 Tape bungkana anggur jareya edabu bi 
nang-tanang se peggel pas epelpallagi ka 
tana. Angen Temor dhateng, buwana se 
cengngar laju kerreng. Cangkana potong, 
daddi kerreng, laju eobbar. 

13 Sateya etamen e sagara beddhi, e tana 
kerreng se tadha aengnga. 

14 Bungkana anggur jareya ekello apoy; 
apoy alatlat sampe ka konco, cangka ban 
buwana tadha, padha katonon. Cangkana 
sateya ta andhi kakowadan; ta kera bisa 
ekagabay tongket karajaan. Jareya tangesan 
se li-baliyan enyanyeyagi bi ommat. 

2 0 l E tanggal sapolo bulan lema, e taon se 

kapeng petto jaman pambuwanganna 
sengko ban reng-oreng Israil laenna, badha 
pin-pamimpinna Israil se entar ka sengko 
mentaa petoduna PANGERAN. Saellana padha 
toju e adhaanna sengko, 

2 Sengko ngedhing Pangeran adhabu ka 
sengko, 

3"He, manossa se ta langgeng, kabala ka 
pin-pamimpin jareya ja Sengko, GUSTE Allah 
Se Mahatenggi, ngoca kantha reya, Me ce 
bangalla bana menta petodu ka Sengko! 

Bit nyamana Sengko, Allah se odhi, Sengko 

ta endha epentae petodu bi bana! Sengko, 


GUSTE Allah Se Mahatenggi Ia ngoca. 

“He, manossa se ta langgeng, apa bana 
la asadhiya ahakimana reng-oreng jareya? 
Mon ella, mara jalannagi! Paenga reng- 
oreng jareya ka sakabbinna kajahadanna 
bangatowana. 

> Kabala Tang oca reya. Sengko la mele 
Israil ban la asompa kaangguy bangsa 
jareya. E Messer Sengko anyataagi Tang aba 
sarta ngoca ka reng-oreng jareya, Sengko 
PANGERAN, Allahna bana. 

6E bakto jareya Sengko asompa ngebaa 
reng-oreng jareya kalowar dhari Messer, 
egibaa ka nagara se bi Sengko epele ebagiya 
ka reng-oreng jareya. Nagara jareya sogi ban 
landhu, tana se paleng bagus e dunnya. 

7 Bi Sengko reng-oreng jareya esoro mowang 
ca-arcana se majitjit ate se ekaleburi bi 
reng-oreng jareya, sarta elarang manajjis 
abana kalaban nyemba la-brahala dhari 
Messer, sabab Sengko GUSTE Allahna. 

8 Tape reng-oreng jareya alaban ka Sengko 
ban ta endha atoro ka Tang oca. Reng-oreng 
jareya ta endha mowang ca-arcana se majitjit 
ate ban ta endha ambu nyemba la-brahalana 
Messer. E bakto reng-oreng jareya gi badha 
e dhissa, Sengko la para norodana peggella 
Tang ate ka reng-oreng jareya. 

3 Tape bi Sengko ta ejalannagi, sopaja Tang 
nyama ta eya-seya bi sa-bangsa se apolong 

bi reng-oreng jareya. Sabab e adhana 


sa-bangsa jareya, Sengko la ngoca ja bi 
Sengko bangsa Israil egibaa kalowar dhari 
Messer. 

10 Bi Sengko reng-oreng jareya laju egiba 
kalowar dhari Messer nojju ka sagara beddhi. 

11E jadhiya bi Sengko reng-oreng jareya 
eberrii ta-parenta ban eajari Tang kom-hokom 
se kodu etaadi, sabab oreng se taat ka 
ta-parenta ban ka kom-hokom jareya bakal 
teptebba odhi. 

12 Bi Sengko reng-oreng jareya esoro 
ngormat are Sabat menangka tandhana Tang 
parjanjiyan bi reng-oreng jareya, kaangguy 
maenga ka reng-oreng jareya ja Sengko, 
PANGERAN, neptebbagi reng-oreng jareya 
kaangguy Sengko malolo. 

13Tape gi badha e sagara beddhi bai 
reng-oreng jareya la alaban ka Sengko. Reng- 
oreng jareya ta atoro ka Tang ta-parenta 
ban nolak Tang kom-hokom se nanggung 
ja oreng se atoro masthe teptep odhi. Are 
Sabat epacemmer ce sarana. Lantaran 
jareya, e sagara beddhi jareya Sengko la para 
nebaagiya peggella Tang ate ka reng-oreng 
jareya ban mateyana reng-oreng jareya 
kabbi. 

14Tape burung, bit kahormadanna Tang 
nyama, sopaja Tang nyama ta eya-seya 
bi sa-bangsa se nangalee Sengko ngeba 
reng-oreng Israil jareya kalowar dhari Messer. 

15E sagara beddhi jareya keya Sengko la 


ngoca ja bangsa Israil bi Sengko ta egibaa 
maso ka tana se bi Sengko la esadhiyaagi ka 
reng-oreng jareya, tana se sogi ban landhu 
ban se paleng bagus e dunnya reya. 

16 Sengko ngoca kantha jareya polana 
reng-oreng jareya ngenthengngagi Tang 
ta-parenta, nerrak Tang kom-hokom ban 
manajjis are Sabat; reng-oreng jareya 
asokaan nyemba ka la-brahalana. 

17 Tape Sengko pas neser, daddi reng-oreng 
jareya bi Sengko burung ta epatee e sagara 
beddhi jareya. 

18 Sabaligga, ngangodhadanna bi Sengko 
ebalai kantha reya, Bana ja sampe 
atoro ka sakabbinna atoran gabayanna 
bangatowana, ja nerowe kabiyasaanna ban 
ja sampe manajjis abana kalaban nyemba 
la-brahalana. 

19 Sengko reya PANGERAN, Allahna bana. 

20 Hormadi are Sabat sopaja daddiya 
tandhana parjanjiyan e antarana Sengko ban 
bana, kaangguy maenga bana ja Sengko reya 
PANGERAN, Allahna bana. 

21 Tape ngangodhadan jareya ta atoro keya 
ka Sengko. Tang kom-hokom eterrak, Tang 
ta-parenta ta eparduli, maske ta-parenta 
jareya daddi tanggungan ja oreng se 
ngalakone jareya tanto teptep odhi. Are Sabat 
epanajjis. Daddi Sengko la para nebaagiya 
peggella Tang ate ka reng-oreng jareya e 

sagara beddhi, ban mateyana reng-oreng 


jareya kabbi. 

22 Tape burung, sopaja Tang nyama ta 
eya-seya bi sa-bangsa se nangalee Sengko 
ngeba Israil kalowar dhari Messer. 

23E sagara beddhi jareya keya Sengko 
asompa ja reng-oreng jareya bi Sengko 
epabalessadana daddi sadunnya, 

24 polana reng-oreng jareya ta marduli ka 
Tang ta-parenta, nerrak Tang kom-hokom, 
manajjis are Sabat, ban paggun nyemba 
ba-diba se epojja bangatowana. 

25 Saellana jareya reng-oreng jareya bi 
Sengko eberrii kom-hokom se ta becce ban 
ta-parenta se ta bisa aberri odhi. 

26 Bi Sengko reng-oreng jareya epanneng 
manajjis abana bi ban-kurbanna dibi, la-mala 
ngurbannagi ana lalakeanna dibi. Jareya 
menangka okoman ka reng-oreng jareya, 
sopaja reng-oreng jareya tao ja Sengko reya 
PANGERAN. 

27 Daddi sateya, e, manossa se ta langgeng, 
kabala ka reng-oreng Israil apa se ekocaagi 
Sengko, GUSTE Allah Se Mahatenggi ka 
reng-oreng jareya: Reya conto laenna se 
noduwagi baramma bangatowana bana 
ya-nyeya Sengko ban ta esto ka Sengko. 

28 Sengko ngeba reng-oreng jareya ka 
tana se la ejanjiyagi ka reng-oreng jareya 
bi Sengko. E bakto nangalee mo-gumo 
se tenggi ban ka-bungkaan se rampa, 

reng-oreng jareya laju ngeba kurban 


ka ngan-kennengngan jareya. Sengko 
epapeggel, polana ban-kurban obbaranna 
ban tor-ator anggurra. 

29 Sengko atanya ka reng-oreng jareya, 
Ngan-kennengngan tenggi apa se eentare 
bana jareya? Daddi molae dhari jareya 
kennengngan jareya enyamae Ngan- 
kennengngan se tenggi. 

30 Daddi kabala ka oreng Israil apa 
se ekocaagi Sengko, GUSTE Allah Se 
Mahatenggi, ka reng-oreng jareya, Arapa 
bana me agabay sa-dusa akantha se elakone 
bangatowana? Bana padha ban bangatowana, 
noro la-brahala se majitjit ate rowa. 

31 La-mala sampe are teya bana gi manajjis 
abana kalaban ngeba tor-ator ban ngobbar 
na-anana menangka kurban ka la-brahala 
jareya. Ma gi bangal bana entar menta petodu 
ka Sengko? Bit nyamana Sengko, Allah se 
odhi, GUSTE Allah Se Mahatenggi, Sengko ta 
ngedine bana menta petodu ka Sengko. 

32 Bana terro padhaa ban sa-bangsa laen 
ban pandhudhuna ra-nagara laen se nyemba 
ka kajuwan ban ka bato. Tape pangaterrona 
bana ta kera kalakon." 

33 "Bit nyamana Sengko, Allah se odhi, 
GUSTE Allah Se Mahatenggi, bi Sengko bana 
eberriana parengeddan ja polana Sengko 
ce peggella, bi Sengko bana eparentaa 
epakerrasa sopaja bana tao rassana Tang 

kobasa. Bi Sengko bana epakompola ban 


epabaliya dhari ra-nagara kennengnganna 
bana epabalessadan. 

34(20:33) 

35 Saellana jareya bi Sengko bana pas egibaa 
ka Ra-ara Sa-bangsa. E jadhiya bana bi 
Sengko ehakimana kalaban dhep-adhebban, 

36 akantha e bakto Sengko ahakime 
bangatowana bana e Ra-ara Sinay. Sengko 
GUSTE Allah Se Mahatenggi, Ia ngoca." 

37 "Bi Sengko bana ekerrasana sopaja bana 
taada ka Tang parjanjiyan. 

38 Para pamberonta ban panjahat bi Sengko 
epanyeseya dhari antarana bana. Reng-oreng 
jareya bi Sengko epakalowara dhari ra-nagara 
se ekennengnge sateya, ban ta ebagiya abali 
ka tana Israil. Daddi bana tao ja Sengko 
PANGERAN." 

39 GUSTE Allah Se Mahatenggi adhabu, "He, 
reng-oreng Israil, sateya baramma cana 
bana. Terrossagi se agabay dusa nyemba ka 
la-brahalana! Tape kaengae, saellana jareya 
bana kodu taat ka Sengko ban ta macemmer 
Tang nyama se socce pole kalaban ngeba 
tor-ator ka la-brahalana jareya. 

40 Sabab e tana Israil, e koncona Tang 
gunong se socce reya, bana kabbi, bangsa 
Israil, bakal nyembaa ka Sengko. E jadhiya 
Sengko bakal sennengnga ka bana ban endha 
narema ban-kurbanna bana, tor-atorra bana 


Yehezkiel 20.411 47 71 
se paleng bagus ban se malolo kaangguy ka 


Sengko. 

4l Saellana bana bi Sengko egiba kalowar 
dhari ra-nagara kennengnganna bana se 
abalessadan jareya, Sengko makompola bana 
ban naremaa sakabbinna kurban obbaranna. 
Daddi sakabbinna bangsa tanto pas tao ja 
Sengko reya Allah Se Maha Socce. 

42 Mon bi Sengko bana la egiba abali ka 
tana Israil, tana se bi Sengko ejanjiyagi ka 
bangatowana bana, bana tao ja Sengko reya 
PANGERAN. 

43E jadhiya bana bakal engaa ka sakabbinna 
tengkana bana se majitjit ban se manajjis 
bana rowa. Bana bakal arassaa baji enga ka 
sakabbinna kajahadan jareya. 

44 Mon bi Sengko bana la epakantha jareya 
bit kahormadanna Tang nyama, ban banne 
satembang ban tengkana bana se juba ban 
lalakonna se jahat, bana, oreng Israil, tao ja 
Sengko reya PANGERAN. Sengko GUSTE Allah 
Se Mahatenggi, la ngoca." 

45 PANGERAN adhabu ka sengko kantha 
reya, 

46 "He, manossa se ta langgeng, kodda abas 
ka lao. Parengeddi tana Lao, ban kocae alas e 
jadhiya. 

41 Soro alas jareya ngedhingngagi apa 
se ekocaagi Sengko, GUSTE Allah Se 
Mahatenggi, ka abana, Edhingngagi! Sengko 
nyoledda apoy se epangobbara sakabbinna 

kajuwan se kerreng ban se gi cengngar. Apoy 
se rabak jareya ta ekenneng patee, bakal 
alatlada dhari lao ka dhaja, ban sakabbinna 
oreng bakal ngarassaagiya panassa. 

48 Reng-oreng jareya bakal apangrasaa ja 
Sengko, PANGERAN Ia ngodhii apoy jareya 
ban tadha oreng settonga se bisaa matee." 

49Tape sengko, Yehezkiel, anyataagi 
kaberradan ka Pangeran, laju mator, "GUSTE 
Allah Se Mahatenggi, abdidalem ja pakon 
ngoca kadi gapaneka! Sadajana oreng 
ampon aserro sabab abdidalem seggut acaca 
ngangguy parompamaan, kantos malarat 
oreng se ngarteya." 

2 1 1 PANGERAN adhabu ka sengko, 

2"He, manossa se ta langgeng, 
basto Yerusalim. Basto ngan-kennengnganna 
kabakteyan e jadhiya. Parengeddi tana Israil 
3ja Sengko, PANGERAN, ngoca kantha reya, 
Sengko reya mosona bana. Sengko ngonosa 
Tang peddhang ban mateyana bana kabbi, se 
jahat ban se becce. 

4Sengko ngangguya Tang peddhang 
ngadhebbana sakabbinna oreng dhari dhaja 
sampe ka lao. 

> Daddi oreng bakal taowa kabbi ja Sengko, 
PANGERAN, ngonos Tang peddhang ban ta 
mamasoa peddhang jareya ka barangkana 
pole." 

6"He, manossa se ta langgeng, mara aserro 


e adhana oreng Israil, bana pakaton akantha 
se potos pangarep. 

7? Mon reng-oreng jareya atanya arapa bana 
me aserrowan, kabala ja bana sossa polana 
kabar se bakal dhatengnga. Kabar jareya 
makettera atena reng-oreng Israil jareya, 
malempowa tanangnga, mangetterra toodda, 
mapotonga samangadda. Onggu, baktona 
la napa, ban jareya kabbi bakal kalakona. 
Sengko GUSTE Allah Se Mahatenggi la 
ngoca." 

8 PANGERAN adhabu ka sengko, 

?"He, manossa se ta langgeng, mara 
bana aramal! Kabala ka reng-oreng ja 
Sengko, PANGERAN, ngoca kantha reya, 
Badha peddhang, peddhang se eossowe ban 
egangse. 

10 Peddhang jareya egangse me olle 
ekenneng angguy matee oreng, eossowe me 
olle agalirap berse. Tang ommat la ta kera 
perak pole, sabab okoman ban parengeddan 
ta eparduli kabbi. 

11 Peddhang jareya egangse sopaja to- 
sabakto ekennenga angguy, pas epassraagi 
ka tokang jagal. 

12 He, manossa se ta langgeng, mara 
nanges sambi aera! Sabab peddhang jareya 
la epasadhiya epajagala Tang ommat. Para 
pamimpin Israil ban bangsana kabbi ecocowa 
bi peddhang jareya sampe mate. Daddi mara 

bukbuk dhadhana bana sambi pangennes 


atena! 

13 Sabab Sengko parappana ngoji Tang 
ommat, mon reng-oreng jareya ta endha 
ngoba tengkana, jareya kabbi bakal kalakona 
ka abana." 

14 "Daddi, manossa se ta langgeng, mara 
aramal. Mara akopa, menangka tandha ka 
peddhang jareya kaangguy molae ajagal. 
Peddhang jareya talebat nakoe. 

15 Peddhang jareya makene atena Tang 
bangsa sampe padha labu tatandhung. 
Sengko ngara kotthana Tang bangsa jareya bi 
peddhang se agalirap akantha dhap-keddhap, 
se la epasadhiya kaangguy matee oreng. 

16 He, peddhang se tajem, mara tatta 
ka kangan ban ka kacer, ka dhimmaa bai 
sakarebba bana. 

17 Sengko akopaa keya, saellana jareya 
peggella Tang ate bakal terebba. Sengko, 
PANGERAN, la ngoca." 

18 PANGERAN adhabu ka sengko, dhabuna, 

19"He, manossa se ta langgeng, gambar 
lorong dhadhuwa se bisa elebadi rato Babil 
se ngeba peddhang. Lorong se dhadhuwa 
jareya koncona kodu padha molae e nagara 
se padha; se settong lorong ka Raba, kottha 
Amon; settonganna ka Yerusalim, kottha 
se abinteng e Yehuda. Pasange papan 
panoduna jalan e kennengnganna lorong 
jareya acangka. 

21 Rato Babil manjeng e seddianna papan 
petoduna jalan jareya. Sopaja taowa lorong 
se kemma se elebadana, rato jareya menta 
petodu ka la-brahalana, ngocco pana ban 
mareksa atena keban se gi buru ekurbannagi. 

22 Pana se ejumbu bi tanang kanganna 
atandha Yerusalim! Jareya artena rato 
Babil kodu nyerrang kottha Yerusalim, 
aera ngocaagi cerrengnga paperrangan 
ban nyoro tantarana nyoson pakakas se 
magujura labang ban geddhungnga moso, 
nyoro masang pakakas jareya e bang- 
labang sakethengnga Yerusalim, tantarana 
esoro nombuk tana egabay geddhung 
pangeppongan, sarta agabay gan-sellogan 
partahanan. 

23 Pandhudhu Yerusalim ta kera parcaja ja 
nagarana eserrang moso, sabab Yerusalim la 
mabadha parjanjiyan ban Babil. Tape ramalan 
reya bakal maengaa reng-oreng jareya ja 
abana bakal etangkebba polana sa-dusana. 

24 Sengko, GUSTE Allah Se Mahatenggi, 
ngoca ka reng-oreng jareya, Sa-dusana bana 
la etemmo ban oreng padha tao kabbi ja bana 
sala. Kajahadanna bana etangale e saneyap 
tengkana bana. Sateya la napa baktona bana 
eokoma, ban bana bi Sengko epassraagiya ka 
mosona. 

25 Ban ka rato Israil Sengko ngoca, He, rato 


se jahat ban daraka! Saat okomanna bana se 
dhi-budhi la para. 

26 Sengko, GUSTE Allah Se Mahatenggi 
la ngoca. Bukka makothana ban surbanna 
jareya. Sateya kabadhaan la aoba. Angka 
oreng mesken, berrii kobasa! Patoron para 
pangobasa dhari korsena! 

27 Kottha reya bi Sengko epaancora sampe 
tadha karena, sampe e man-dhimman 
pera kare jur-gujuranna. Tape jareya buru 
kalakona mon oreng se epele bi Sengko 
kaangguy ngokoma kottha reya la dhateng. 
Ka oreng se epele Sengko jareya kottha reya 
bi Sengko epassraagiya." 

28 "He, manossa se ta langgeng, mara 
aramal! Kabala ka oreng Amon se ya-nyeya 
Israil rowa ja Sengko, GUSTE Allah Se 
Mahatenggi, ngoca kantha reya, Peddhang 
la epasadhiya se ajagala; peddhang jareya 
la egangse agalirap akantha dhap-keddhap, 
sopaja to-sabakto ekenneng angguy matee. 

29 Pangatonan se etangalee bana rowa palsu, 
ban ramalan se ekocaagi bana rowa lecek. 
Bana jahat ban daraka, ban saat kaangguy 
okomanna bana se dhi-budhina la dhapa. 
Peddhang jareya nattaa leerra bana. 

30 He, oreng Amon, masoagi peddhangnga 
bana ka barangkana! Bi Sengko bana 
eadilana e kennengnganna bana eceptaagi 
ban elahirragi. 

31 Peggella Tang ate se lap-ngolap bi Sengko 


etebaagiya ka bana. Ban bana bi Sengko 
epassraagiya ka reng-oreng se kejjem se la 
elate mateyana oreng. 

32 Bana bakal tompessa ekakan apoy. 
Dharana bana bakal ngalocora e nagarana 
dibi, ban tadha oreng settonga se gi enga ka 
bana. Sengko, PANGERAN Ia ngoca." 

2 2 1 PANGERAN adhabu ka sengko, 

2"He, manossa se ta langgeng, apa 
bana la asadhiya se ahakimana kottha se 
possa ban oreng dujan matee oreng rowa? 
Duduwagi ka reng-oreng jareya tengkana se 
majitjit." 

3 GUSTE Allah Se Mahatenggi makon sengko 
manapa pessen reya ka Yerusalim, "Bana 
sala polana matee pandhudhuna bana dibi 
sabannyana, ban manajjis abana polana 
nyemba la-brahala gabayanna bana dibi. 
Daddi saat panghakimanna bana la para 
ban odhina bana Ia napa ka aherra. Bi 
Sengko bana edina eya-seya ban ekala-gella 
sa-bangsa ban ra-nagara kabbi. 

4(22:3) 

> Bana eco-koco bi ra-nagara se jau ban 
se semma polana bana ros-terrosan nerrak 
hokom ban atoran. 

6 Pamimpin Israil kabbi ngandellagi 
kakowadanna dibi ban matee reng-oreng. 

7 Tadha pandhudhuna bana settonga 
se hormat ka oreng towana. Bana nepo 

oreng manca ban ngala kaontongan dhari 


kasossaanna randha ban kana jatim. 

8 Ngan-kennengnganna oreng abakte ka 
Sengko bi bana epakotor ban are Sabat ta 
eparduli. 

2E antarana pandhudhuna bana badha 
se padha dujan nas-manase ban metenna 
oreng sopaja oreng jareya eokoma mate. 
Badha keya se dujan ngakan daging se la 
ekurbannagi ka brahala. Badha pole se dujan 
alako cemmer. 

10 Badha se agudha ban tedhung bi ebu 
kaballunna, otabana babine se teppana 
dhateng kotorra, 

l1 binena oreng laen otaba mantona otabana 
ale binena se laen ebu. 

12 Badha keya se ngala opaan matee oreng, 
mabudhu pesse ban merres reng-oreng 
sabangsana. Reng-oreng jareya padha loppa 
kabbi ka Sengko. Sengko, GUSTE Allah Se 
Mahatenggi la ngoca. 

13 Tape sateya Sengko ngantemma gal- 
bigalla bana ban reng-orengnga bana se 
daddi tokang matee oreng. 

14 Apa bana gi bangal otaba ba gi kowada 
bana ngangka tanangnga mon la eokom bi 
Sengko? Sengko, PANGERAN Se Mahatenggi 
la ngoca, ban Sengko ajalannagiya sabarang 
se la ekocaagi Sengko. 

15 Bi Sengko pandhudhuna bana epacar- 
tapencara ka sakabbinna nagara ban bangsa, 

ban Sengko maambuwa tengkana bana se 


juba jareya. 

16 Bana bakal eya-seyaa bi sa-bangsa laen, 
daddi bana tao ja Sengko reya PANGERAN." 

17 PANGERAN adhabu ka sengko, 

18"He, manossa se ta langgeng, reng-oreng 
Israil reya tadha gunana ka Sengko. Tadha 
bidana ban re-kerrena dimbaga, tema, besse 
ban tema celleng saellana salaka epamorne e 
dhalem apoy. 

19 Daddi sateya Sengko, GUSTE Allah Se 
Mahatenggi, ngocaa ka reng-oreng jareya 
ja abana tadha bidana ban besse se tadha 
gunana. Bi Sengko kabbi epakompola pas 
egibaa ka Yerusalim epakanthaa salaka, 
dimbaga, besse, tema celleng ban tema pote 
se 

20 epamaso ka apoy polana epamorneya. 
Peggella Tang ate se talebat rajana reya bakal 
malejjara reng-oreng Israil akantha apoy se 
maancar besse. 

21 Onggu, Sengko makompola reng- 
oreng Israil e Yerusalim, masanga apoy 
kapeggellanna tang ate e babana reng-oreng 
jareya sampe kabbi padha lejjar. 

22 Akantha salaka se epaancar e dhalem 
apoy, bariya keya reng-oreng jareya 
epaancara e Yerusalim. Daddi reng-oreng 
jareya pas tao ja Sengko, PANGERAN, la 
nebaagi peggella Tang ate ka abana." 

23 PANGERAN adhabu pole ka sengko, 


dhabuna, 

24" He, manossa se ta langgeng, kabala ka 
oreng Israil ja tanana najjis, daddi Sengko 
peggel ban madhatengnga okoman ka bangsa 
jareya. 

25 Para pamimpinna akantha macan se 
agaung samarena nyeppa mangsana. Para 
pamimpin jareya matee rayat, arampas 
sakabbinna dhi-andhina se etemmo, daddi 
lantaranna bannya babinean daddi randha. 

26 Para imam Israil nerrak Tang kom-hokom 
ban manajjis sabarang se epamalolo 
kaangguy Sengko; ta abidaagi se kemma se 
halal ban se kemma se haram. Bariya keya ta 
ngajari rayat parkara kemma se berse ban se 
kemma se najjis menorot agama. Are Sabat 
ta eparduli. Daddi Sengko eya-seya bi bangsa 
Israil. 

27) a-pangrajana pamarenta akantha pate 
alas se bit-nyebbit mangsana. Matee oreng 
pera polana terro nyareya ontong. 

28 Para nabbi notobi sa-dusa jareya 
akantha oreng se alabur geddhung se 
kotor. Ton-pangatonanna palsu, bariya 
keya mal-ramalanna. Bi-nabbi jareya ngako 
sen-pessen se epanapa ka rayat rowa 
etarema dhari GUSTE Allah Se Mahatenggi, 
mangkana Sengko ta acaca ka reng-oreng 
jareya sakale. 

29 Reng-oreng sogi nepo ban arampok, 


tengkana ka oreng mesken ngala sanyamanna 
dibi sartaanna nyare kaontongan dhari oreng 
manca. 

30E antarana oreng Israil jareya Sengko 
nyare oreng se bisa maddek geddhung, 
otabana se bisa manjeng e ngan- 
kennengngan se dhung-geddhungnga gujur 
kaangguy masalamet nagara jareya mon 
bi Sengko epaancora e bakto Tang ate ce 
peggella, tape sengko ta nemmo settonga 
balakka. 

31 Lantaran jareya sateya kapeggellanna 
Tang ate bi Sengko etebaagi ka reng-oreng 
jareya. Akantha apoy Sengko matompessa 
reng-oreng jareya kabbi polana tengkana 
dibi. Sengko, GUSTE Allah Se Mahatenggi la 
ngoca." 

2 3 1 PANGERAN adhabu ka sengko, 
dhabuna, 

2"He, manossa se ta langgeng, badha 
babine kadhuwa, kaka ale. 

3E bakto gi ngodhana, se kadhuwa jareya 
enneng e Messer. E jadhiya se kadhuwa 
jareya kaelangan kaparabananna, laju daddi 
sondel. 

4Se sareyang nyamana Ohola, 
alambangngagi Samaria. Dineng alena 
anyama Oholiba, alambangngagi Yerusalim. 
Bi Sengko se kadhuwa jareya ekabine; 
Sengko andhi ana dhari se kadhuwa jareya. 

> Maske la daddi Tang bine, Ohola 


paggun nyondel, ban ce bajengnga aladine 
se-kakasena dhari Asyur. 

6Lalakean jareya tantara se asaragam 
mera ban bungo terrong, reng-oreng agung 
ban ja-pangraja tenggi; kabbi tamaso 
ra-parwirana pasukan jaran se bagus robana. 

7 Ohola azina ban ja-pangraja jareya. Dhari 
rajana baraina, Ohola laju manajjis abana, 
nyemba la-brahalana lalakean jareya. 

8 Se nyondel terros ta endha ambu, akantha 
lamba gi badha e Messer, kennengnganna 
se kaelangan kaparabananna. Molae gi 
kene Ohola jareya la ekapolong tedhung bi 
lalakean, eanggep sondel. 

? Daddi bi Sengko pas ebagi ka se-kakasena, 
reng-oreng Asyur se ekakerronge rowa. 

10 Babine jareya ebangkange epakasar bi 
lalakean jareya, saellana laju epatee ban 
peddhangnga, na-anana erampas. Nasibba 
se kantha jareya e man-dhimman daddi 
rarasanna babinean. 

1! Oholiba, alena, nangalee kadaddiyan 
jareya, tape napsona abana kaangguy azina 
arajaan dhari Ohola. 

12 Oholiba padha keya, ce terrona ka reng- 
oreng Asyur jareya, iya reya ngangodhadan 
se bagus robana dhari pasukan jaran, 
reng-oreng agung ban ja-pangraja tenggi, 
sarta tantara se asaragam mera ban bungo 
terrong. 

13 Sengko nangalee ja Oholiba jareya talebat 


bejjadda, padha ban embugga. 

14Sajan abit Oholiba jareya sajan bejjat. 
Atena kapencot ka bar-gambarra ra-parwira 
tenggina Babil se eoker e geddhung, eeccet 
abarna mera dhara, ra-parwira se ngangguy 
sabbu se bagus ban surban se abul-jambul. 

15 (23:14) 

16E bakto nangalee bar-gambar jareya, 
baraina Oholiba ongga gan otegga, daddi laju 
nyoro oreng epangonee ra-parwira e Babil 
jareya. 

17 Ra-parwira Babil jareya laju dhateng, 
pas tedhung ban babine jareya. Oholiba 
epacemmer ce sarana sampe dhi-budhina 
arassa jitjit dibi ka ra-parwira jareya. 

18 Saellana jareya abana pas nyondel 
rang-terrangan abana epatenggu ka oreng. 
Sengko baji nangalee babine jareya, padha 
ban bajina Sengko ka embugga. 

19 Sajan abit sajan seggut se azina, tadha 
bidana ban gi ngodhana e bakto nyondel e 
Messer; 

20 gila ka lalake se raja napsona, lalakean se 
baraina padha ban jaran lake. 

21 (He, Oholiba, bana ngolangana 
kacemmerranna tengkana gingodhana, e 
bakto oreng Messer tedhung ban bana.)" 

22 GUSTE Allah Se Mahatenggi adhabu, "He, 
Oholiba, bana la busen ka se-kakasena, tape 
bi Sengko reng-oreng jareya enas-panasana 

me olle peggel ka bana, me olle bana 


ekeppong. 

23 Sengko makompola sakabbinna se- 
kakasena bana dhari Babil, Pekod, Sowa, 
Kowa, Asyur, sarta reng-oreng Kaldeya, kabbi 
egibaa ka bana. Sengko madhatengnga 
ngangodhadan se bagus robana, se tenggi 
pangkadda, reng-oreng agung, pangraja se 
penting ban ra-parwirana pasukan jaran. 

24 Reng-oreng jareya bakal nyerranga 
bana dhari dhaja ban tantara se raja, ban 
ta-kareta perrang sarta ta-kareta se ngeba 
sango. Tantara jareya bakal ngepponga 
bana, ngangguy tameng ban songko baja. 

Bi Sengko epannengnga reng-oreng jareya 
ahakime bana menorot kom-hokomma dibi. 

25 Sengko peggel ka bana, daddi bi Sengko 
reng-oreng jareya epannengnga alako kejjem 
ka bana. Bi reng-oreng jareya elong ban 
kopengnga bana bakal eketthoga, na-anana 
bana bakal ekalaa ban eobbara dhi-odhi. 

26 Bana bakal ebangkangana, ban 
pareyasanna bana bakal erampasa. 

27 Kantha jareya carana Sengko maambuwa 
baraina bana ban sakabbinna zina se elakone 
bana molae bana gi badha e Messer. Bana 
bakal ta ngarebba pole partolonganna brahala 
se kemmaa bai, ban bakal ta engaa pole ka 
Messer. " 

28 GUSTE Allah Se Mahatenggi adhabu, "Bi 


Sengko bana epassraagiya ka reng-oreng se 
talebat ekabajii bana. 

29 Sarrena reng-oreng jareya baji ka bana, 
sakabbinna hasella lakona bana bakal 
erampasa. Bana bakal edinaagiya edhalem 
kabadhaan abangkang losneng, daddi 
tatenggunna oreng bannya. Napso barai ban 
napso kotorra bana 

30 se madhateng nasib juba jareya ka bana. 
Bana daddi sondella sa-bangsa ban manajjis 
abana dibi bi la-brahalana sa-bangsa jareya. 

31 Bana nero embugga, daddi bi Sengko 
bana eberriana okoman se padha." 

32 GUSTE Allah Se Mahatenggi adhabu, 
"Bana kodu ngalodhu essena cangkerra 
embugga. Cangker jareya dhalem ban raja. 
possa aesse bi-cebbi se kodu etanggung bana 
dhari oreng sabannyana. 

33 Cangkerra embugga bana Samaria, 
aesse katakoan ban kaancoran. Saellana bi 
bana eenom essena bana bakal mabua ban 
nanggung sangsara. Ban bana bakal bit- 
nyebbida dhadhana ngangguy la-bellaanna 
cangker jareya. Sengko, GUSTE Allah Se 
Mahatenggi la ngoca." 

34 (23:33) 

35 GUSTE Allah Se Mahatenggi adhabu, 
"Sarrena bana loppa ka Sengko ban mongkore 
Sengko, bana bakal nanggunga sossa polana 
napso baraina ban napso sondella." 

36 PANGERAN adhabu ka sengko, "He, 


manossa se ta langgeng, apa bana la 
asadhiya se ahakimana Ohola ban Oholiba? 
Parengeddi se kadhuwa jareya parkara 
kajubaanna tengkana. 

37 Se kadhuwa jareya la alako zina ban 
matee oreng; azina ban la-brahala ban 
matee Tang na-ana se lahir dhari se kadhuwa 
jareya. Tang na-ana bi se kadhuwa jareya 
ekurbannagi ka la-brahalana. 

38 Ban banne pera jareya malolo. Se 
kadhuwa jareya manajjis Tang Padalemman 
sarta are Sabat se bi Sengko la eteptebbagi 
rowa. 

33E are baktona Tang na-ana epatee ban 
ekurbannagi ka la-brahalana, kaka ale se 
kadhuwa jareya entar ka Tang Padalemman 
ban manajjis kennengngan jareya. 

40 Se kadhuwa jareya la-mala ngonjang 
lalakean dhari ra-nagara se jau, ban 
lalakean jareya dhateng onggu. Kaangguy 
nemmone moy-tamoy jareya, kaka ale se 
kadhuwa jareya mandhi, acella ban ngangguy 
pareyasanna. 

4! Saellana jareya laju toju e katedhungan se 
bagus. E adhana katedhungan jareya badha 
mejana se possa ban ka-angka, tamaso 
dupa ban mennya jaitun Tang baberri ka se 
kadhuwa jareya. 

42 Dhari lowar badha sowarana oreng 
sabannyana se padha neng-sennengngan, 

iya reya reng-oreng se eonjang dhari 


sagara beddhi. Reng-oreng jareya masang 
lang-gellang ka lengngenna kaka ale buru, 
sarta masang mang-jamang se bagus e 
cethagga. 

43 Sengko pas apekker, Ba gi endhaa 
reng-oreng rowa abur-leburan ban del-sondel 
se la elop polana seggut azina rowa? 

44 Reng-oreng ate-gante entar ka Ohola ban 
Oholiba, del-sondel se bejjat se kadhuwa 
jareya. 

45 Tape reng-oreng alem bakal ngadilana 
kaka ale jareya polana azina ban matee 
oreng, sabab se kadhuwa jareya pajat sala." 

46 GUSTE Allah Se Mahatenggi adhabu, 
"Kassa ngolok oreng sagarombolan, soro 
nyeksa ban arampok sondel se kadhuwa 
jareya. 

41 Dina me olle egarujuk bi bato sarta 
eserrang bi peddhang. Dina na-anana me olle 
ejagal ban ko-bengkona me olle eobbar. 

48 Kabejjadan se kantha jareya bi Sengko 
epatadhaa e saantero nagara reya. Jareya 
menangka parengeddan ka saneyap babine 
sopaja ta sampea azina akantha kaka ale se 
kadhuwa jareya. 

49 He, Ohola ban Oholiba, bi Sengko bana 
eokoma polana bana azina ban nyemba 
brahala. Daddi bana tao ja Sengko reya 
GUSTE Allah Se Mahatenggi." 

24 1E tanggal sapolo bulan sapolo, e taon 


se kapeng sanga sengko ban tang 
bangsa badha e pambuwangan, PANGERAN 
adhabu ka sengko, 

2"He, manossa se ta langgeng, cathet 
tanggalla are teya reya, sabab e are teya reya 
Babil molae ngeppong Yerusalim. 

3 Sengko, PANGERAN Se Mahatenggi, andhi 
settong parompamaan se kodu ekabala ka 
Tang ommat se dujan aberonta: Ngala polo, 
essee aeng pas saba e attassa apoy. 

4 Masoagi daging ka polo jareya daging se 
paleng bagus macemma, dagingnga bau 
ban dagingnga pokang, sarta lang-tolang se 
bannya somsomma. 

> Ngangguy dagingnga dumba se lempo ban 
ngodha, tambai kaju e babaanna polona. 
Pangalkal aengnga, gudhuk dagingnga ban 
lang-tolangnga." 

6 GUSTE Allah Se Mahatenggi adhabu, 
"Palang kottha se possa ban oreng se dujan 
matee oreng reya! Kottha jareya akantha 
polo se are-kerre se ta tao eassae. Daging 
se badha e dhalemmanna epakalowar gan 
sakerra, sampe tadha karena. 

7E kottha jareya badha oreng se epatee 
oreng, coma dharana kurbanna ta epagili ka 
tana, tape etotta ka bato se gali, sampe ta 
ekenneng topowe. 

8 Dhara jareya bi Sengko epanneng e jadhiya 
sampe bisa etangalee ban bisa males sakena 
ate." 

9 GUSTE Allah Se Mahatenggi adhabu, 
"Palang kottha se possa ban oreng se dujan 
matee oreng rowa! Sengko dibi se nompoa 
kaju se epangobbara. 

10Tambai kajuna! Keppay apoyya! Gudhuk 
dagingnga! Buwang kowana! Obbar 
lang-tolangnga! 

ll sateya saba polo paronggu se kosong 
jareya e attassa apoy, panneng me sampe 
mera akantha mardha. Saellana tattaenna 
ekenneng obbar, polo jareya tanto berse pole 
menorot atoranna agama. 

12 Tape ta sakabbinna tattaenna elang ekello 
apoy. 

13 Yerusalim, bana najjis polana tengkana 
bana se bejjat. Sengko la ngoddi abersee 
bana, tape tadha gunana, sabab bana 
teptep najjis. Bana ta kera berse pole sampe 
peggella Tang ate bi Sengko etebaagi ka 
bana. 

14Sengko, GUSTE Allah Se Mahatenggi 
la ngoca. Sateya la baktona Sengko se 
ngokoma. Sengko ta loppaa ka dusana bana 
ban ta nyaporaa bana ban ta neserra ka 
bana. Bi Sengko bana eokoma sabandhing 
ban tengkana kabbi. Sengko, GUSTE Allah Se 
Mahatenggi la ngoca." 

15 PANGERAN adhabu ka sengko, 

16 "He, manossa se ta langgeng, oreng se 


paleng ekataresnae bana bi Sengko ekalaa 
dadagan. Tape bana ta osa nanges, ta osa 
magili aeng mata. 

17Ja sampe oreng ngedhing bana 
sesegunen. Ja ajalan ta ngangguy dhung- 
kodhung otabana ta akasodan akantha oreng 
se sossa polana kapateyan. Bariya keya bana 
ja notobi mowana, ban ja ngakan rotina 
oreng mate." 

18 Kalagguwanna sengko acaca ka bangsa 
jareya ban lem-malemma tang bine mate. 
Kalagguwanna sengko ajalannagi apa se 
epakonnagi ka sengko. 

19 Rayat atanya, "Aponapa panjennengngan 
me sapaneka? Ponapa arteepon monggu ka 
kaula sadaja?" 

20 Sengko pas ngoca, "Sengko epakon 
PANGERAN 

21 manapa pessen reya ka bana: Bana 
ngandellagi kakowadanna Padalemman 
Socce. Bana dujan entar ka jadhiya ban 
dujan ngabas ka Padalemman jareya, 
tape padalemman jareya bi PANGERAN 
epacemmerra. Ban sabalana bana se gi 
ngodha se gi badha e Yerusalim, epamateya 
e dhalem paperrangan. 

22 Bana pas bakal ngalakonana akantha 
sengko sateya reya. Bana ta kera notobi 
mowana ban ta ngakana rotina oreng mate. 


Yehezkiel 24.231 25.2 91 
23Bana ta kera ajalan ta ngangguy dhung- 


kodhung otabana ta akasodan, ban ta kera 
nanges. Bana bakal sajana nyangsara polana 
sa-dusana dibi; bana bakal salenga aserro. 

24 Daddi sengko, Yehezkiel, bakal daddiya 
conto ka bana; bana bakal ngalakonana 
akantha se elakone sengko sateya reya. 
PANGERAN adhabu ja mon se kantha jareya 
la kalakon, bana bakal taowa ja Salerana 
jareya GUSTE Allah Se Mahatenggi." 

25 PANGERAN adhabu ka sengko, "Sateya, 
manossa se ta langgeng, Tang Padalemman 
Socce se koko rowa, se daddi kagumbiraanna 
ban kasennengnganna reng-oreng jareya, se 
bi reng-oreng jareya epandeng ban eentare 
kalaban ate senneng, bi Sengko ekalaa. 
Bariya keya anana reng-oreng jareya bi 
Sengko ekalaa kabbi. 

26E are bakto Sengko ajalannagi jareya, 
settong oreng se ahasel lopot dhari pate 
jareya bakal dhatengnga, ban manapaa kabar 
parkara jareya ka bana. 

21E are jareya keya bana se buwi bakal 
bisaa acaca pole. Bana bakal acacaa bi oreng 
jareya. Kalaban cara se kantha jareya bana 
bakal daddiya tandha ka reng-oreng jareya; 
ban reng-oreng jareya bakal taowa ja Sengko 
PANGERAN." 

2 5 1t PANGERAN adhabu ka sengko, 
2 "He, manossa se ta langgeng, mara 
basto nagara Amon. 

3 Soro bangsa jareya ngedhingngagi 
apa se ekocaagi Sengko, GUSTE Allah 
Se Mahatenggi, ka abana, Bana senneng 
nangalee Tang Padalemman epacemmer ban 
tana Israil eparosak, sarta bangsa Yahudi 
eangko ka pambuwangan. 

“Lantaran jareya, bi Sengko bana edinaa 
epakala bi ku-suku bangsa dhari ra-ara Temor. 
Ku-suku bangsa jareya bakal maddegga 
parkemahanna e nagarana bana sarta pas 
neptebba e jadhiya. Sa-bangsa jareya bakal 
ngakana wa-buwaanna bana ban ngenoma 
powanna ebinna bana. 

> Kottha Raba bi Sengko eobaa epadaddiya 
kennengnganna oreng ngowan onta, 
ban saantero nagara Amon epadaddiya 
kennengnganna oreng ngowan dumba. Daddi 
bana pas tao ja Sengko reya PANGERAN." 

6 GUSTE Allah Se Mahatenggi adhabu, "Bana 
akopa sambi atari kaperagan. Bana nganggep 
tana Israil tadha argana. 

7 Lantaran jareya, bi Sengko bana 
epassraagiya ka sa-bangsa laenna se 
bakal arampoga ban bakal arampasa 
sakabbinna dhi-andhina bana. Bi Sengko 
bana epatompessa sampe ta daddi bangsa 
pole ban ta andhi nagara dibi. Daddi bana 
bakal taowa ja Sengko PANGERAN." 

8 GUSTE Allah Se Mahatenggi adhabu, "Moab 
ngoca ja Yehuda reya padha ban sa-bangsa 
laenna. 

? Lantaran jareya tha-kottha se aperrang 


masalamedda tes-batessa nagara Moab bi 
Sengko epannengnga eserrang moso tamaso 
tha-kotthana se paleng bagus, iya reya: 
Bet-Yesimot, Baal-Meyon ban Kiryataim. 

10 Ku-suku bangsa dhari sagara beddhi 
Temor bi Sengko edinaa makala Moab 
abareng ban nagara Amon, sampe Moab ta 
daddi bangsa pole. 

l1 Sengko ngokoma Moab, daddi reng-oreng 
pas tao ja Sengko PANGERAN." 

12 GUSTE Allah Se Mahatenggi adhabu, 
"Bangsa Edom la agabay sala se raja polana 
alako kejjem ka Yehuda, menangka babalessa 
sakena atena. 

13 Daddi sateya Sengko aberri tao ja 
Sengko ngokoma Edom ban mateyana 
saneyap manossa sarta keban se badha e 
jadhiya. Saantero nagara jareya, dhari kottha 
Tman sampe ka kottha Dedan, bi Sengko 
epaseppeya; rayadda bakal mateya e dhalem 
paperrangan. 

14Tang bangsa Israil bi Sengko eangguya 
males sake ate Sengko ka Edom, ban Edom 
eokoma menorot rajana peggella Tang 
ate. Edom bakal taowa baramma rassana 
katebanan peggella Tang ate. Sengko GUSTE 
Allah Se Mahatenggi, la ngoca." 

15 GUSTE Allah Se Mahatenggi adhabu, 
"Reng-oreng Filistin males sakena atena 

epakejjem ka moso babujudanna, se epatee 


dhari bajina. 

16 Lantaran jareya Sengko malae ja Sengko 
nyerranga ban matompessa reng-oreng 
Filistin jareya. Karena oreng se gi odhi e 
dhaera paseser bi Sengko epateyana. 

17 Bi Sengko eokoma epatalebada berrana. 
Peggella Tang ate bi Sengko eocola kabbi 
sampe Sengko arassa legga. Mon reng-oreng 
jareya la tao rassana peggella Sengko, 
reng-oreng jareya pas tao ja Sengko 
PANGERAN." 

2 6 l E tanggal settong bulan ano e dhalem 
taon se kapeng sabellas saellana 

sengko sabangsa egiba ka pambuwangan, 

PANGERAN adhabu ka sengko, dhabuna, 

2 "He, manossa se ta langgeng, pandhudhu 
Tirus rak-soragan sambi ngoca, Yerusalim la 
ancor! Kakowadanna e dhalem orosan dagang 
la elang! Sateya la ta so-mosowan bi sengko 
ban bana pole. !" 

3 GUSTE Allah Se Mahatenggi adhabu, "He, 
Tirus, Sengko reya mosona bana! Sengko 
ngebaa sa-bangsa sabannyana epanyerranga 
bana. Sa-bangsa jareya bakal dhatengnga 
akantha ombana tase, 

4se ngancora dhung-geddhungnga ban 
magujura ra-manarana bana. Sakabbinna 
tana se badha e dhissa bi Sengko ekaoda 
sampe berse, sampe pera kare gunong bato 


Yehezkiel 26.51 10 95 
se ta ekenneng tamenne pa-apa e tengnga 


tase. 

> Reng-oreng majang bakal ajemmora jalana 
e attassa gunong bato jareya. Sengko, GUSTE 
Allah Se Mahatenggi, la ngoca. Tirus bakal 
daddiya mangsana sa-bangsa sabannyana. 

6Sa-bangsa jareya bakal arampoga ban 
mateyana pandhudhu e tha-kottha e 
tengganganna Tirus. Daddi pandhudhu Tirus 
pas tao ja Sengko Pangeran." 

7 GUSTE Allah Se Mahatenggi adhabu, 
"Sengko ngebaa Rato Nebukadnezar dhari 
Babil epanyerranga bana, Tirus. Rato se 
paleng kowat jareya dhatengnga dhari 
dhaja ngebaa tantara se raja, ngebaa jaran 
sabannyana ban ta-kareta perrang sarta 
pasukan jaran. 

8 Pandhudhuna tha-kottha e tenggangan 
bakal epateyana e dhalem paperrangan. 
Moso bakal ngaleya gan-sellogan partahanan, 
nombuk dhung-geddhung pangeppongan 
ban nyoson meng-tameng raja se eangguy 
menangka binteng ngadhebbi bana. 

9 Reng-oreng jareya bakal magujura 
dhung-geddhungnga bana ngangguy 
kas-pakakas, sarta magujura ra-manarana 
kalaban ngangguy besse lonjuran. 

10) aranna talebat bannyana sampe abuna 
ngerbus notobi bana. Monyena jaran se 
agarudhu narek kareta se mowa sango 
se ekaparlo e paperrangan ban se narek 

ta-kareta perrang bakal magundhegga 


dhung-geddhungnga bana e bakto ta-kareta 
jareya lebat e bang-labang saketheng ban 
maso ka kottha se la daddi jur-gujuran rowa. 

1Pasukan jaranna bakal nyerbuwa e 
rong-lorongnga bana ban bakal mateyana 
pandhudhuna bana ngangguy dhang- 
peddhangnga. Gu-tuguna bana se bagus ban 
koko bakal eparobbuwa. 

12 So-mosona bana bakal arampasa 
sakabbinna dhi-andhina bana ban 
rang-barang daganganna bana. Dhung- 
geddhungnga bana bakal eparobbuwa ban 
ko-bengkona bana se bagus ban larang bakal 
epagujura. To-batona, pan-papanna ban 
tanana bakal ekalaa bi so-mosona bana, pas 
bakal ebuwanga ka dhalem tase. 

13 Kejungnga bana ban mosik calempongnga 
bi Sengko epaambuwa. 

14 Se edinaa bi Sengko coma gunong bato 
se kajal, se eangguya reng-oreng majang 
ajemmor jalana. Kottha jareya ta eanyarana 
pole. Sengko, GUSTE Allah Se Mahatenggi, la 
ngoca." 

15 GUSTE Allah Se Mahatenggi adhabu ka 
kottha Tirus, "Pandhudhu paseser bakal 
ngetterra katakoan ngedhing cerrengnga 
bana se kala, ban cerrengnga reng-oreng se 
teppana ejagal. 

16 Nangalee nasibba bana jareya to-rato 
dhari sa-bangsa e penggir tase bakal jagaa 

se solaman, pas toju gujuden e tana. 
Reng-oreng jareya bakal padhaa katakoan 
tadha ambuna. 

17 Saellana jareya kabbi bakal ngejunga lagu 
pangoburan, kantha reya: La ancor kottha se 
kasohor reya! Kapalla la ekaot epaberse dhari 
tase. Pandhudhuna se asalla kobasa e tase 
matako reng-oreng paseser. 

18 Sateya, e are baktona bana epakala, 
pandhudhuna lo-polo gujuden. Padha takerjat 
reng-oreng jareya nangalee bana ancor tadha 
karena." 

19 GUSTE Allah Se Mahatenggi adhabu, "Bi 
Sengko bana epaseppeya akantha kottha 
se tadha pandhudhuna. Bi Sengko bana 
etopowana ban aeng dhari dhasarra tase. 

20 Saellana jareya bana bi Sengko ekerema 
ka dunnyana oreng mate epakompola 
ban reng-oreng lambana. Bi Sengko bana 
epaterrosa enneng e dunnyana oreng mate 
jareya, e nga-tengngaanna jur-gujuran se 
langgeng, epapolonga ban oreng mate. 
Daddi tanana bana bakal ta ekennengngana 
oreng pole, ban bana bakal ta kaetonga e 
kalanganna oreng odhi. 

21 Bi Sengko bana ekagabaya conto se 
nakoe, ban jareya menangka aherra odhina 
bana. Reng-oreng bakal nyareya bana, tape 
bana ta kera etemmo. Sengko GUSTE Allah 
Se Mahatenggi la ngoca." 

2 7 1GUSTE Allah Se Mahatenggi 


adhabu ka sengko, "He, manossa 
se ta langgeng, mara anyanye nyanyeyan 
pangoburan reya kaangguy Tirus, kottha 
paseser se adagang ban pandhudhuna 
saneyap paseser. Kabala apa se ekocaadgi 
Sengko, GUSTE Allah Se Mahatenggi: Tirus, 
bana masombong ngoca kantha reya, Sengko 
raddin tadha calena. 

2 (27:1) 

3 (27:1) 

4 Monggu ka bana tase daddi bengkona. 
Bana epaddek epakantha kapal se bagus 
ropana. 

> Geddhungnga bana kaju aras dhari Gunong 
Hermon, canggana lajarra kaju comara dhari 
Libanon. 

6 War-guwarra bana ekagabay dhari 
ju-kajuwan raja e Basan. Galadhagga dhari 
kaju comara se dhari kapolowan Siprus 
asalla, rarengganna dhari gaddhing okeran se 
larang. 

7 Lajarra dhari kaen linen, gabayan Messer, 
ngangguy solaman se ana-barna. Tendhana 
dhari kaen se alos kaen dhari Siprus se 
abarna bungo terrong. 

8 Tokang guwarra dhari Sidon ban Arwad. 
Reng-oreng kapalanna padha ahli. 

3? Kang-tokang kaju se alako e kapalla bana, 
tokang se padha penter dhari Gebal. Pal-kapal 

dhateng dhari saneyap nagara mabadhaa 


hubungan dagang ban bana. 

10 Rit-parjurit dhari Persiya, Lidiya ban Libiya 
maso daddi tantarana bana. Reng-oreng 
jareya agantong tameng ban songko bajana 
e dhung-geddhungnga kotthana bana, 
abanto makala so-mosona bana ban nambai 
kakalontaanna bana. 

11 Rit-parjurit dhari Arwad ajaga e dhung- 
geddhungnga bana; ra-manarana bana 
ekawal reng-oreng dhari Gamad. Tamengnga 
reng-oreng jareya egantong epajajar e 
geddhungnga bana. Reng-oreng jareya se 
magenna kabagusanna bana. 

12 Bana ajuwal rang-barang daganganna se 
talebat bannyana jareya e Spanyol, ban bana 
narema bajaran aropa salaka, besse, tema 
pote ban tema celleng. 

13 Bana adagang e Yunani, e Tubal ban e 
Mesekh, ban menangka bajaranna bana 
narema nor-dunor ban rang-barang dhari 
parunggu. 

14 Rang-barangnga bana eporop ban jaran 
kareta, jaran tompaan ban jaran buwadan 
dhari Bet-Togarma. 

15 Pandhudhu Rodus adagang ban bana keya 
ban pandhudhu paseser melle rang-barang 
daganganna bana, eporop bi gaddhing sarta 
kaju celleng. 

16 Gar-sodagar dhari nagara Siria melle 
rang-barang daganganna bana ban sel- 

dhari Siria jareya majar ngangguy mamatan 
dhari bato jamerrut, kaen bungo terrong towa 
asora mera, kaen solaman, kaen linen alos, 
mamatan dhari bato koral ban bato mera 
dalima. 

17 Yehuda ban Israil morop rang-barang 
daganganna bana bi gandum, maddu, 
mennya jaitun ban palappa. 

18 Pandhudhu Damsyik melle rang-barang 
daganganna bana sarta sel-hasella nagarana 
bana, ebajar ban anggur dhari Helbon, buluna 
dumba dhari Sahar, besse tempaan ban 
palappa. 

19(27:18) 

20 Pandhudhu Dedan majari rang-barangnga 
bana ngangguy en-kaen pa-kapa. 

21 Oreng Arab ban pangobasana tana Kedar 
majari rang-barangnga bana ngangguy 
budhuna dumba, dumba lake ban embi. 

22 Bi sodagar dhari Syeba ban Raema 
rang-barangnga bana eporobi mamatan, 
emmas ban palappa se paleng bagus. 

23 Tha-kottha Haran, Kane, Eden, gar- 
sodagar dhari Syeba, tha-kottha Asyur ban 
Kilmad, kabbi padha adagang ban bana. 

24 Reng-oreng jareya ajuwal ka bana kalambi 
se gus-bagus ban larang, kaen bungo terrong 
towa asora mera, kaen solaman, but-babut 
se ana-barna ban le-tale se koko. 


Yehezkiel 27.251 33 101 
2> Barang daganganna bana eangko ban 


kapal se areng-erengan, pal-kapal dagang 
se ja-raja. Bana akantha kapal se sarat 
buwadanna, kapal se ngaronge sagara. 

26 Bi kang-tokang guwar bana egiba ka 
tase sampe ka tengnga. Bana eantem angen 
temor se talebat santana. 

27 Sakabbinna barang dagangan buwadanna 
bana, sakabbinna bandhigana bana, 
sakabbinna tokang kaju ban sodagarra, 
saneyap parjurit e kapal jareya, padha elang 
tasellem e bakto bana karem. 

28 Para bandhigana acerreng polana tako, 
cerrengnga ekaedhing ka gir-penggir tase. 

29 Sateya pal-kapal jareya padha edina, para 
bandhigana padha ongga ka tenggangan. 

30 Reng-oreng jareya padha nangese 
nasibba bana, padha aserro ban nanges ce 
ngennessa; padha aburbur abu e cethagga, 
lu-guluan e abu menangka tandha sossa. 

31 Polana bana reng-oreng jareya agundhul 
obuna, ngangguy kaen karong menangka 
tandha sossa. Padha nanges ce ngennessa 
nangese nasibba bana. 

32 Bana laju ngejung lagu pangoburan, Tirus, 
sapa tandhinganna bana? Tirus, e tase sateya 
bana ta metto caca. 

33E bakto bana ngaronge tase raja, 
ngeba buwadan se berra, bana nyokobi 
kabutowanna sa-bangsa; to-rato bi bana 
epasogi keya. 

34 Sateya bana la nyellem ancor e dhasarra 


sagara. Reng-oreng se alako e kapalla bana 
ban sakabbinna buwadanna elang noro 
tasellem ban bana e tengnga tase raja. 

35 Reng-oreng paseseran padha katakoan 
ngedhing parkara nasibba bana. Bariya 
keya to-ratona, katakoanna atena katon e 
mowana. 

36 Bana elang salanjangnga. Gang-dagang 
sadunnya padha baridhu polana tako ngalame 
nasibba akantha bana." 

2 8 1 PANGERAN adhabu ka sengko, 

2 "He, manossa se ta langgeng, 
kabala ka rato Tirus apa se ekocaagi Sengko, 
GUSTE Allah Se Mahatenggi ka abana, Bana 
masombong nganggep abana diba se toju e 
tahta e nga-tengngaanna tase. Olle bai bana 
ba-madiba, tape kaengae, ya, bana reya pera 
manossa biyasa se bisa mate. 

3 Bana apangrasa apenterran dhari Danel, 
sampe tadha roseya se ta ekataowe bana. 

4 Hekmat ban pangarteyanna bana eangguy 
makompol dunnya emmas ban salaka. 

> Pajat bendher, bana penter adagang, ban 
sateya bana la sogi, ban kasogiyanna bana 
jareya andaddiyagi bana sombong!" 

6 GUSTE Allah Se Mahatenggi adhabu, 

"He, Tirus, lantaran bana apangrasa padha 
ban Allah, Sengko madhatengnga tantara 
manca se ce kejjemma epanyerranga bana. 
Sabarang se bagus se ekaolle bana bi hekmat 

reng-oreng jareya. 

7(28:6) 

8 Bana bakal epateyana sarta ekoburragiya e 
tase. 

3 Mon jareya la kalakon, ba gi bisaa bana 
ngoca ja bana padha ban Allah? E adhana 
reng-oreng se matee bana, nyata ja bana 
coma manossa biyasa. 

10 Bana bakal mateya akantha oreng se 
nespa tadha argana sabab epatee oreng 
manca se ta kennal ka Allah. Sengko, GUSTE 
Allah Se Mahatenggi, la ngoca." 

11 PANGERAN adhabu pole ka sengko, 
dhabuna, 

12"He, manossa se ta langgeng, mara 
tangese rato Tirus. Kabala apa se ekocaagi 
Sengko, GUSTE Allah Se Mahatenggi 
ka abana, Bana tao daddi lambangnga 
kasampornaan. Lamba bana bicaksana ban 
gantheng! 

13 Bengkona bana e Eden, kebbunna 
Allah. Kalambina bana erengga bi mamatan 
acem-macem: bato dalima ban enten, topas, 
bato pirus, bato yakut, ratna, campaka, 
mamatan bungo, jamerrut ban mameran. 
Pareyasan emmassa bana bannya keya. 
Rang-barang jareya kabbi pajat esadhiyaagi 
ka bana e bakto bana eceptaagi. 

14Sengko nyaba malaekat se nakoe e 
jadhiya epajaga bana. Bana enneng e 

attassa Tang gunong se socce ban ajalan e 


nga-tengngaanna mamatan se rap-galiraban. 
1> Kalakowanna bana samporna molae bana 
eceptaagi sampe bana molae alako jahat. 

16 Bana repot ban orosan juwal belli, ban 
jareya se ngeba bana ka jalan kakerrasan 
ban dusa. Daddi bi Sengko bana eojuk dhari 
Tang gunong se socce, ban malaekat se bi 
Sengko epajaga bana ngojuk bana dhari 
nga-tengngaanna mamatan se rap-galiraban 
jareya. 

17 Bana sombong polana robana bagus ban 
bana atengka padha ban oreng budhu polana 
bana kalonta. Lantaran jareya bi Sengko bana 
ebanteng ka tana egabay parengeddan ka 
to-rato laenna." 

18 Pangeran adhabu, "Bana manajjis 
ngan-kennengnganna kabakteyan polana 
sakabbinna kasalaan ban karoceyanna bana 
e dhalem ajuwal belli. Daddi bi Sengko 
bana eobbar sampe daddi rampa bi tana. 
Reng-oreng se padha ngabas ka bana pera 
nangalee abu. 

19 Bana la elang mosna salanjangnga. 
Sa-bangsa se kennal ka bana padha tako 
me-ame pas ngalame nasib akantha bana 
keya." 

20 PANGERAN adhabu ka sengko, 

21 "He, manossa se ta langgeng, mara basto 
kottha Sidon. 

22 Kabala ka pandhudhuna apa se ekocaagi 


Sengko, GUSTE Allah Se Mahatenggi, ka 
reng-oreng jareya, Sengko reya mosona 
bana, Sidon. Reng-oreng bakal ngalemma 
Sengko polana bana se epakantha jareya 
bi Sengko. E bakto Sengko ngokom bana, 
reng-oreng jareya bakal taowa ja Sengko 
reya PANGERAN Se Socce. 

23 Sengko madhatengnga wabah panyaket, 
ban magiliya dhara e rong-lorongnga 
bana. Bana bakal eserranga moso dhari 
man-dhimman, ban pandhudhuna bana bakal 
epateyana. Daddi bana pas tao ja Sengko 
reya PANGERAN." 

24 PANGERAN adhabu, "Ra-nagara tatangga 
se tao ya-nyeya Israil, la ta daddi dhuri se 
nyakee Israil pole. Kabbi la apangrasa ja 
Sengko reya GUSTE Allah Se Mahatenggi." 

25 GUSTE Allah Se Mahatenggi adhabu, 
"Sengko makompola oreng Israil dhari 
ra-nagara se jau e kennengnganna reng- 
oreng jareya epabalessadan bi Sengko, ban 
sa-bangsa bakal taowa kabbi ja Sengko reya 
socce. Bangsa Israil bakal ngennengngana 
pole tanana dibi, tana se bi Sengko la ebagi 
ka Yakub Tang abdi. 

26 Bangsa Israil jareya bakal odhia aman 
e jadhiya ban maddegga ko-bengkona 
sarta agabaya bun-kebbun anggur. Sengko 
ngokoma sakabbinna nagara tatanggana se la 
ya-nyeya Israil, sopaja Israil daddiya aman. 

Mon la kantha jareya sa-bangsa tatanggana 


jareya bakal padhaa tao ja Sengko reya 

PANGERAN Allahna." 

2 9 lE tanggal dhubellas bulan sapolo, e 
taon se kapeng sapolo e bakto sengko 

ban tang bangsa badha e pambuwangan, 

PANGERAN adhabu ka sengko, 

2 "He, manossa se ta langgeng, ca-kocae 
rato Messer. Kabala ja rato jareya ban rayadda 
kabbi bakal eokoma." 

3 Kabala apa se ekocaagi sengko, GUSTE 
Allah Se Mahatenggi, ka rato Messer reya, 
"Sengko reya mosona bana, he, baja raja se 
dhung-tedhungan e songay. Bana asebbal ja 
Songay Nil rowa andhina bana, ban bana se 
agabay. 

4 Gusena bana bi Sengko epasangana 
e-kae, ban ko-juko se badha e songay 
kennengnganna bana jareya bi Sengko 
epacekkaa ka sessena bana. Saellana jareya 
bana bi Sengko pas e tajaa epakalowara dhari 
Songay Nil epabarengnga ban ko-juko se 
cekka ka sessena bana jareya. 

> Saellana jareya bana ban ko-juko jareya 
bi Sengko eontallagiya ka sagara beddhi. 
Badanna bana bakal gaggara ka tana, edina e 
jadhiya, tadha se abendhemmagi. Bi Sengko 
badanna bana jareya ebagiya ka no-mano 
sarta ban-keban laenna me olle ekakan. 

6 Rayat Messer tanto pas tao kabbi ja Sengko 
reya PANGERAN." PANGERAN adhabu, 

"He, bangsa Messer! Oreng Israil ngarep 


bantowanna bana, tape nyatana bana pera 
akantha tongket roman. 

7E bakto bangsa Israil nyandhar ka bana, 
bana potong, nyoco ka kalemonganna 
reng-oreng jareya, sampe balikadda tasaleyo. 

8 Lantaran jareya, Sengko, GUSTE Allah 
Se Mahatenggi, ngocaa ka bana, ja 
Sengko ngeremmagiya tantara se bakal 
nyerranga bana bi peddhang, sarta mateyana 
pandhudhuna bana ban ebinna. 

3 Messer bakal daddiya tana se seppe. Daddi 
bana tao ja Sengko PANGERAN." Pangeran 
adhabu, "He, rato Messer! Sarrena bana 
ngoca ja Songay Nil reya andhina bana ban 
gabayanna bana, 

10 daddi Sengko daddiya mosona bana, ban 
mosona Songay Nilla bana jareya. Messer 
bi Sengko epadaddiya tana se seppe kabbi 
molae dhari kottha Migdol e bagiyan dhaja 
sampe ka kottha Aswan e lao, sampe ka 
batessa Sudan. 

l1 Tadha manossa otabana keban se lebada 
e jadhiya. Pa polo taon abidda bakal ta 
ekennengngana oreng. 

12 Bi Sengko Messer epaseppeya sampe 
e antarana ra-nagara se seppe laenna, 
Messer se paleng seppe. Pa polo taon abidda 
tha-kottha e Messer bakal aropaa jur-gujuran 
se asaraan dhari jur-gujuran e kottha se 
kemmaa bai. Bangsa Messer bi Sengko 

epadaddiya reng-oreng se ngongse, se bakal 


epabalessadana e sakabbinna nagara ban 
apolong ban sa-bangsa laenna." 

13 GUSTE Allah Se Mahatenggi adhabu, "He, 
bangsa Messer, saellana pa polo taon jareya 
bi Sengko bana egibaa abali dhari ra-nagara 
kennengnganna bana abalessadan jareya. 

14 Bi Sengko bana epabaliya epakanthaa 
asalla ban esorowa enneng e tana asalla e 
Messer bagiyan lao. E jadhiya bana bakal 
maddegga karajaan se ta koko, 

15 se paleng ta andhi kakowadan e dunnya. Bi 
Sengko bana epataandhia kakowadan parana 
sampe bana ta bisa marenta sa-bangsa laen 
otabana nyombongngagi aba ka sa-bangsa 
jareya. 

16 Israil ta kera menta bantowan pole ka 
bana. Nasibba bana, he, bangsa Messer, bakal 
daddiya parengeddan ka Israil saapa kalerona 
abana polana la ngandellagi bantowanna 
Messer. Daddi Israil pas tao ja Sengko reya 
GUSTE Allah Se Mahatenggi." 

17 E tanggal settong bulan settong e taon se 
kapeng petto lekor bakto sengko ban reng- 
oreng Israil laenna badha e pambuwangan, 
PANGERAN adhabu ka sengko, 

18"He, manossa se ta langgeng, Rato 
Nebukadnezar dhari Babil nyerrang Tirus. 
Rit-parjuridda esoro mekol ban-giban se ce 
berrana, sampe cethagga buthak ban bauna 

kalonynyen, tape rato ban tantara jareya 


tadha ollena pa-apa, pera kare lessona. 

19 Daddi Sengko, GUSTE Allah Se Mahatenggi 
ngoca: Tana Messer bi Sengko ebagiya ka 
Rato Nebukadnezar. Rato Nebukadnezar 
jareya bakal arampoga ban arampasa sarta 
ngangkoa sakabbinna dhi-andhina Messer 
menangka opana tantarana. 

20 Tana Messer bi Sengko ebagiya ka 
Nebukadnezar jareya menangka opana 
sa-jasana, sabab tantarana alako kaangguy 
Sengko. Sengko, GUSTE Allah Se Mahatenggi 
la ngoca. 

21 Mon jareya la kalakon, Israil bi Sengko 
epadaddiya bangsa se kowat; bi Sengko 
bana, Yehezkiel, epabebasa acaca sampe 
oreng padha ngedhing kabbi cacana bana. 
Reng-oreng jareya pas tao ja Sengko reya 
PANGERAN." 

30 1 PANGERAN adhabu pole, dhabuna, 

2 "He, manossa se ta langgeng, mara 
aramal ban kabala ka bangsa Messer apa se 
ekocaagi Sengko GUSTE Allah Se Mahatenggi 
ka reng-oreng jareya. Mara aera sarta nanges 
pakaja kantha reya: 

3 Adhu! Arena PANGERAN la para! Okomanna 
Pangeran la para dhapaa. E are jareya petteng 
ban kandel ondhemma, saat sa-bangsa 
naremaa okoman. 

4 Mosiba raja bakal tebaa ka Sudan. E Messer 
bakal badhaa paperrangan. Ban-kurban bakal 

ngalotora e man-dhimman; saantero nagara 


erampok epadaddi jur-gujuran. 

>E dhalem paperrangan jareya keya para 
parjurit sewaan dhari Sudan, Lidiya, Libiya, 
Arab, Kub ban la-mala dhari Tang bangsa dibi 
bakal ekennenga patee." 

6 GUSTE Allah Se Mahatenggi adhabu, 
"Dhari Migdol e dhaja sampe ka Aswan e 
lao, sakutuna Messer bakal ngalotora kabbi 
e dhalem paperrangan. Ban tantara Messer 
se sombong jareya bakal ancora. Sengko 
PANGERAN Se Mahatenggi la ngoca. 

7 Nagara jareya bakal daddiya nagara se 
paleng seppe ban paleng nakoe e antarana 
ra-nagara se seppe, ban tha-kotthana bakal 
daddiya jur-gujuran. 

8 Mon Sengko la ngobbar Messer sarta matee 
sakabbinna sakutuna, reng-oreng jareya tao 
ja Sengko reya PANGERAN. 

? Mon are jareya la napa, ban Messer la 
ancor, Sengko ngerema otosan-otosan bi 
pal-kapal epamatakerjada reng-oreng Sudan 
se ta nyangka pa-apa jareya, daddi kabbi 
bakal padhaa takerjat katakoan. Onggu, are 
jareya bakal dhatengnga!" 

10 GUSTE Allah Se Mahatenggi adhabu, 
"Rato Nebukadnezar dhari Babil bi Sengko 
epangancora sakabbinna dhi-andhina Messer. 

ll Nebukadnezar ban tantarana se ta andhi 
ate neser rowa bakal dhatengnga, ngancora 
tana jareya. Messer bakal eserranga ban 

peddhang, yit-mayyit bakal ajalamperrana e 


nagara jareya. 

12 Songay Nil bi Sengko epakerrenga, ban 
Messer epassraagiya kabbi ka reng-oreng 
jahat. Reng-oreng manca bi Sengko esorowa 
mamosna nagara jareya. Sengko, PANGERAN, 
la ngoca." 

13 GUSTE Allah Se Mahatenggi adhabu, 
"Sengko ngancora la-brahala ban ba-diba 
e Memfis. Bakal tadhaa rato pole e Messer. 
Pandhudhuna kabbi bi Sengko epaandhia 
rassa tako. 

14 Messer lao bi Sengko epaseppeya kabbi 
ban kottha Sowan e dhaja eobbara. Tebe ibu 
kotthana bi Sengko eokoma, 

15 dineng dhi-andhina epamosnaa. Peggella 
Tang ate bi Sengko etebaagiya ka Pelusium, 
kottha se daddi bintengnga Messer, 

16 ban kottha jareya bakal nyangsaraa 
parana. Onggu, Messer bi Sengko eobbara. 
Dhung-geddhungnga kottha Tebe bakal 
gujura ban kottha jareya bakal eanyoa banjir. 

17 Ngangodhadanna kottha Heliopolis ban 
Bubastis bakal mateya e dhalem paperrangan 
ban babineanna bakal etawana. 

18E bakto Sengko nyabut kakobasaanna 
Messer se edir-edirragi, Tahpanhes bakal 
pettengnga calemodan ban babineanna bakal 
etawana. 

19 Kantha jareya Sengko se ngokoma Messer, 


daddi reng-oreng jareya tao ja Sengko reya 
PANGERAN." 

20E tanggal petto bulan settong e taon se 
kapeng sabellas bakto sengko ban reng-oreng 
Israil laenna badha e pambuwangan, 
PANGERAN adhabu ka sengko, 

21 "He, manossa se ta langgeng, lengngenna 
rato Messer bi Sengko la epotel epapotong. 
Tadha oreng se abetbet otabana mecet 
lengngen jareya sopaja barasa pole ban 
sopaja kowada neggu peddhang pole. 

22 Sengko GUSTE Allah Se Mahatenggi ngoca. 
Sengko reya mosona rato Messer. Lengngenna 
dhu kalaja bi Sengko epapotonga, iya reya 
lengngenna se gi kowat ban se la potong; 
peddhangnga bakal gaggara dhari tanangnga. 

23 Oreng Messer bi Sengko epabalessadana 
daddi sadunnya. 

24 Saellana jareya Sengko makowada 
lengngenna Rato Babil; tanangnga 
epaneggua Tang peddhang. Tape lengngenna 
rato Messer bi Sengko epotella sampe rato 
jareya ngadhudhu ban mate e adhana rato 
Babil, mosona. 

25 Onggu, rato Messer bi Sengko epataandhia 
kakowadan, dineng rato Babil epakowada. 
Mon Tang peddhang bi Sengko la ebagi ka 
rato Babil, ban rato Babil jareya ngacongngagi 
peddhang jareya ka Messer, reng-oreng bakal 
taowa ja Sengko reya PANGERAN. 

26 Oreng Messer bi Sengko epabalessadana 


daddi sadunnya. Daddi reng-oreng tao ja 
Sengko reya PANGERAN." 

3 1 lE tanggal settong bulan tello e 
taon se kapeng sabellas bakto 
sengko ban reng-oreng Israil laenna badha 
e pambuwangan, PANGERAN adhabu ka 

sengko, 

2"He, manossa se ta langgeng, kabala Tang 
pessen reya ka rato Messer ban ka rayadda 
Kabbi. Bana reya rato raja onggu! Tadha se 
bisa nandhinge! 

3 Bana akantha comara Libanon se soga, 
bannya cangkana se gumbus dhaunna ban 
lebur abasanna. Bungkana tenggi loros 
parana sampe ka ondhem koncona. 

4Comara jareya tombu polana cokop 
aengnga. Songay e babaanna tana se aberri 
kakanna, se nyerame mo-ramona ban 
mabacca ka-bungkaan laenna. 

> Sarrena aengnga ta tao korang, tombuna 
dhuluk, cangkana raja ban lanjang. Dhari 
ju-kajuwan se badha e las-alas, comara 
Libanon jareya se paleng tenggi bungkana. 

6 Mano acem-macem alebun e ca-rancana. 
Burun alas abudhu e babaanna. Sa-bangsa 
se raja saantero dunnya padha toju ngaop e 
babaanna. 

7 Kajuwan jareya lebur abasanna, bungkana 
loros, lanjang cangkana. Ramona nyorek 

sampe ka baba napa ka somberra aeng e 


dhalem tana. 

8 Ka-bungkana comara e Eden, bun- 
kebbunanna Allah ta ekenneng bandhingngagi 
bi comara Libanon jareya. Tadha comara laen 
se nandhinge, tadha kajuwan laen se lanjang 
cangkana akantha bungkana comara Libanon 
jareya. Onggu, e bun-kebbunanna Allah 
tadha kajuwan se bagussa akantha jareya. 

9? Sengko se mabagus robana bi ka-cangka 
se lanjang ban rampa. Ju-kajuwan e 
bun-kebbunanna Allah padha tamburuwan ka 
comara Libanon jareya. 

10 Daddi Sengko, GUSTE Allah Se 
Mahatenggi, malaana bana apa se 
kadaddiyana ka kajuwan se koncona sampe 
ka ondhem jareya. Sabab sajan tenggi, sajan 
sombong kajuwan jareya. 

1 Daddi kajuwan jareya bi Sengko etolak 
ban epassraagiya ka pangobasa dhari 
nagara manca se ngokoma kajuwan jareya 
satembang ban kajahadanna. 

12 Bi tantara manca se ta andhi ate bellas 
kajuwan jareya bakal epogerra sarta pas 
edina. Rancana se potong bakal ngalotora 
e nong-gunong ban e cora e nagara jareya. 
Sa-bangsa se neng e babaanna bakal ondura 
dhari jadhiya. 

13 No-mano bakal dhatengnga, nengga e 
kajuwan se robbu jareya, dineng run-burun 
alas bakal nyek-ngenyegga ka-cangkana. 

'“Jareya kabbi kalakon sopaja molae sateya 


tadha pole kajuwan se tombu sampe tenggina 
kantha jareya; tadha pole koncona kajuwan 
se napa ka langnge maske olle aeng se 

ta sakera-kera. Kabbi kodu mate akantha 
manossa se ta langgeng, ban akompol bi 
reng-oreng se Ia toron ka dunnyana oreng 
mate." 

15 Kantha reya dhabuna GUSTE Allah Se 
Mahatenggi, "Mon kajuwan jareya toron ka 
dunnyana oreng mate, Sengko nyorowa 
aeng e babana tana sopaja ngambang 
notobi kajuwan jareya menangka tandha 
sossa. Sengko nebbengnga gilina aeng ban 
nyompedda ka-cangkana songay. Sarrena 
kajuwan jareya la mate, nong-gunong 
Libanon bi Sengko epapettengnga calemodan 
ban ka-bungkaan e alas epaeloba kabbi. 

16E bakto kajuwan jareya bi Sengko 
epatoron ka dunnyana oreng mate, monyena 
parobbuna bakal mangetterra sa-bangsa. 
Sakabbinna kajuwan e Eden ban ju-kajuwan 
peleyan e Libanon se olle aeng se ta 
sakera-kera, ban se la toron ka bume se 
paleng baba bakal sennengnga polana 
kajuwan jareya robbu. 

17 Kabbi bakal noroa bunte kajuwan jareya 
toron ka dunnyana oreng mate sarta 
akompola ban ju-kajuwan laenna se robbu 
sabellunna. Kabbi se lamba toju e babana 

kajuwan jareya bakal epabalessadana e 


antarana sa-bangsa. 

18 Kajuwan jareya parbandhinganna rato 
Messer ban bangsana. Tadha kajuwan e Eden 
se tenggi ban molja akantha jareya. Tape 
sateya, akantha ju-kajuwan e Eden, kajuwan 
jareya bakal torona ka dunnyana oreng mate 
keya, akompola ban reng-oreng se ta kennal 
ka Allah ban se mate e paperrangan. Sengko, 
GUSTE Allah Se Mahatenggi la ngoca." 

3 2 lE tanggal settong bulan dhubellas 

e taon se kapeng dhubellas bakto 
sengko ban reng-oreng Israil laenna badha 
e pambuwangan, PANGERAN adhabu ka 
sengko, 

2"He, manossa se ta langgeng, berri 
parengeddan kerras ka rato Messer. Kabala 
Tang pessen reya ka rato Messer jareya, 
Bana atengka akantha macan se gi ngodha e 
antarana sa-bangsa, tape bana lebbi merep 
baja se acebbung e dhalem aeng. Sokona 
bana malekko ban magedda sakabbinna 
songay. 

3E bakto sa-bangsa akompol, bi Sengko 
bana epegaa bi jala, me olle eeret ka 
tenggangan bi sa-bangsa. 

“Bi Sengko bana eonjebbagiya ka tana, 
ban Sengko madhatengnga no-mano sarta 
ban-keban sadunnya me olle padha ngakan 
bana. 

> Saellana jareya nong-gunong ban ra-cora 


bi Sengko epossaana ban babathangnga bana 
se bucco jareya. 

6 Dharana bana bi Sengko epagiliya 
sampe mabacca nong-gunong ban mossae 
ngay-songay. 

7E bakto Sengko matee bana jareya, bi 
Sengko langnge ebukoana ban tang-bintang 
epaoremma. Are bi Sengko epangetegga e 
budhina ondhem ban bulan bakal ta nyonara. 

8 Onggu, sakabbinna tera ban sonar e 
langnge bi Sengko epapettengnga, ban bume 
bi Sengko epacalemodana. Sengko, GUSTE 
Allah Se Mahatenggi, la ngoca. 

92E bakto Sengko mabalattra ngabarragi 
parkara ancorra bana e ra-nagara se gi ta 
ekataowe bi bana, bannya bangsa se bakal 
arassaa ketter. 

10 Onggu, Sengko nattaagiya Tang peddhang 
makalaa bana. To-rato ban sa-bangsa bakal 
nangaleyana okoman se etebaagi Sengko ka 
bana. E bakto jareya to-rato ban sa-bangsa 
jareya bakal ngetterra katakoan sarta gumegil 
polana tako mate." 

11 GUSTE Allah Se Mahatenggi adhabu ka 
rato Messer, "Peddhangnga rato Babil bakal 
eacongngagiya ka bana. 

12 Rit-parjuridda sa-bangsa se kejjem bi 
Sengko esorowa ngonos peddhangnga, 
esorowa ajagal rayadda bana. Rayadda bana 
ban sabarang se eedirragi bana bakal ancora. 

13 Ebinna bana bi Sengko ejagala e penggirra 


ngay-songay kennengnganna ngenom. 
Manossa otaba keban ta kera malekko 
aengnga songay jareya pole. 

14 Daddi ngay-songay e nagarana bana bi 
Sengko epajennenga ban epalereya gilina. 
Sengko GUSTE Allah Se Mahatenggi la ngoca. 

15 Mon bi Sengko Messer la epadaddi ra-ara 
se seppe, sarta se badha e jadhiya la epamate 
kabbi, reng-oreng jareya tao ja Sengko reya 
PANGERAN. 

16 Parengeddan reya bakal daddiya kejung 
kasossaan. Babineanna sa-bangsa bakal 
ngejungngagiya jareya menangka tandha 
sossa polana Messer ban rayadda mate 
kabbi. Sengko, GUSTE Allah Se Mahatenggi la 
ngoca." 

17 E tanggal lema bellas bulan settong e taon 
se kapeng dhubellas bakto sengko ban reng- 
oreng Israil laenna badha e pambuwangan, 
PANGERAN adhabu ka sengko, 

18 "He, manossa se ta langgeng, mara 
duduwagi kasossaan polana rayat Messer. 
Pagulu bangsa jareya ka dunnyana oreng 
mate pabareng ban sa-bangsa se kowat 
laenna. 

19 Koca kantha reya, Bana apangrasa se 
paleng raddin, ya? Bana bakal torona ka 
dunnyana oreng mate, epatedhung epapolong 
ban reng-oreng se ta kennal ka Allah. 

20 Bangsa Messer bakal mateya ban 


reng-oreng se tebas e paperrangan. Badha 
peddhang se la esadhiyaagi epamateyana 
reng-oreng jareya kabbi. 

21l Wan-pahlawan se soga ban bangalan 
sarta reng-oreng se aperrang nolonge 
Messer padha perak ngamba dhatengnga 
reng-oreng Messer ka dunnyana oreng mate. 
Reng-oreng jareya asorak kantha reya, 
Reng-oreng se ta kennal ka Allah rowa la 
tebas e paperrangan. Sateya la dhateng dha 
enna sarta la matedhung e dhinna! 

22 Asyur tedhung e dhissa, ekalenglenge 
koburanna rit-parjuridda. Kabbi padha tebas 
e paperrangan. Koburanna reng-oreng 
jareya badha e bagiyan se paleng dhalem e 
dunnyana oreng mate. Gi odhina reng-oreng 
jareya matako reng-oreng sadunnya. 

23 (32:22) 

24 Elam badha e dhissa ekalenglenge 
koburanna parjuridda. Reng-oreng jareya 
ta esonnat, mate e dhalem paperrangan, 
pas toron ka dunnyana oreng mate. E bakto 
odhina reng-oreng jareya matakoan oreng, 
tape sateya la mate ban kodu nanggung 
malo abareng ban reng-oreng se la tebas e 
paperrangan. 

25 (32:24) 

26 Mesekh ban Tubal badha e jadhiya, 
ekalenglenge koburanna rit-parjuridda. 
Reng-oreng jareya ta esonnat, mate e dhalem 

paperrangan. E bakto gi odhina reng-oreng 


jareya matako reng-oreng e dunnya. 

27 Reng-oreng jareya ta ekoburragi sacara 
hormat akantha pahlawan jaman lamba se 
toron ka dunnyana oreng mate asanjata 
genna. Wan-pahlawan jareya ekoburragi 
etoroe peddhang se esaba e babana cethagga 
ban tameng se esaba e attassa dhadhana. E 
bakto odhina pahlawan jareya kabbi padha 
kowat sampe matako sakabbinna oreng. 

28 Daddi reng-oreng Messer ekoburragiya 
ban epatedhunga e nga-tengngaanna 
reng-oreng se ta kennal ka Allah ban se tebas 
e paperrangan. 

29 Edom badha e jadhiya ban sakabbinna 
rato sarta para pangobasa. Lamba reng-oreng 
jareya rit-parjurit se kowat, tape sateya 
padha tedhung e dunnyana oreng mate 
akompol ban reng-oreng mate laenna se ta 
kennal ka Allah. 

30 Sakabbinna anana rato dhari dhaja badha 
e jadhiya, bariya keya reng-oreng Sidon. 
Lamba kakobasaanna reng-oreng jareya 
matakoan oreng, tape sateya reng-oreng 
jareya epatodhus, ta asonnat, epatoron 
ka dunnyana oreng mate epabareng ban 
reng-oreng se mate e paperrangan. E jadhiya 
reng-oreng jareya padha nanggung malo 
ban reng-oreng se toron ka dunnyana oreng 
mate. 

31 Mon rato Messer ban tantarana napa 


ka dunnyana oreng mate ban nangalee 
sakabbinna oreng jareya se la tebas e 
paperrangan, atena bakal talepora. Sengko 
GUSTE Allah Se Mahatenggi la ngoca. 

32 Sengko se matako reng-oreng se odhi ka 
rato Messer, tape rato jareya ban tantarana 
bakal tebasa ban epatedhunga epapolong 
ban reng-oreng se ta kennal ka Allah ban se 
ngalotor e paperrangan. Sengko GUSTE Allah 
Se Mahatenggi la ngoca." 

3 3 1 PANGERAN adhabu pole ka sengko, 
dhabuna, 

2"He, manossa se ta langgeng, kabala ka 
bangsana bana ja mon Sengko madhateng 
perrang ka settong nagara, bakal kadaddiyana 
kantha reya. Pandhudhuna nagara jareya 
bakal meleya oreng e antarana reng-oreng 
sanagarana se epadaddiya panjaga. 

3 Mon panjaga jareya nangalee badha moso 
dhateng, laju mamonye tandha babaja, 
sopaja reng-oreng te-ngate kabbi. 

4 Pa-sapaa se ngedhing tandha babaja jareya 
tape ta marduli, ban moso pas dhateng sarta 
matee panjaga jareya, oreng jareya mate 
polana salana dibi. Saompamana panjaga 
jareya agateyagi tandha babaja gella, tanto 
salamet. 

> (33:4) 

6 Tape mon panjaga gella nangalee moso 
dhateng ban ta mamonye tandha babaja, ban 


Yehezkiel 33.71 11 122 
moso pas dhateng matee reng-oreng se dusa 


jareya, panjaga jareya se kodu nanggung 
okoman polana matena reng-oreng buru. 

7 He, manossa se ta langgeng, bi Sengko 
bana eangkada epadaddiya panjagana 
bangsa Israil. Kabala ka reng-oreng jareya 
parengeddan dhari Sengko reya: 

8 Mon Sengko abala ja oreng se jahat bakal 
mateya, tape bana ta maenga oreng jareya 
sopaja ngoba tengkana me olle salamet, 
oreng jareya bakal mateya gi ngeba dusana. 
Tape bana se kodu nanggung okoman polana 
matena oreng jareya. 

? Mon bana maenga oreng se jahat jareya 
tape oreng jareya ta endha ambu atengka 
jahat, oreng jareya bakal mateya ngeba 
dusana, tape bana dibi bakal salamedda." 

10 PANGERAN adhabu ka sengko, "He, 
manossa se ta langgeng, olange ka oreng 
Israil apa se tao ekocaagi reng-oreng jareya, 
Sengko kabbi padha nyangsara polana 
nanggung dusa ban kajahadan. Baramma 
sengko reya se bisaa odhi? 

ll Kabala ka reng-oreng jareya, ja bit 
nyamana Sengko, Allah se odhi, GUSTE 
Allah Se Mahatenggi, Sengko ta senneng 
mon oreng jahat mate; sabaligga Sengko 
terro sopaja reng-oreng jareya ambu dhari 
lalakonna se dusa me olle paggun odhi. He, 
bangsa Israil, ambu ja atengka jahat. Arapa 
bana me terro mateya? 

12 Daddi, manossa se ta langgeng, kabala ka 


oreng Israil ja mon oreng becce agabay dusa, 
kabecceanna se ba-lambana ta bisa nolong 
abana. Mon oreng jahat ambu alako dusa, ta 
eokoma, ban mon oreng becce alako dusa ta 
epasalamedda. 

13 Olle daddi Sengko la ajanji masalamedda 
oreng becce, tape mon oreng jareya 
molae agabay dusa sarta ngarep abana 
epasalamedda polana kabecceanna se 
ba-lambana, oreng jareya kalero. Sengko ta 
ngengaana pole kabeccean se tao elakone 
abana, ban oreng jareya bakal mateya polana 
sa-dusana. 

14 Olle daddi Sengko tao maenga oreng 
jahat ja abana bakal mateya. Tape mon 
oreng jareya ambu se alako jahat ban molae 
alako becce ban bendher, ompamana oreng 
jareya mabali barang gagadhinna oreng, 
otaba barang se ekeco abana ban taat ka 
kom-hokom se madhateng odhi, oreng jareya 
ta kera mate. 

15 (33:14) 

16 Sengko ta ngengaana pole sa-dusana se 
tao elakone, ban oreng jareya bakal odhia 
polana ngalakone apa se bendher ban becce. 

17 Tape bangsa jareya ngoca ja okoman se 
etebaagi Sengko ta adil! Mangkana abana 
dibi se ta adil. 

18 Sengko ngocaa sakaleyan aggi, ja mon 


oreng becce molae alako jahat, oreng jareya 
bakal mateya polana kajahadanna jareya. 

19 Mon oreng jahat ambu alako dusa, ban 
molae ngalakone pa-apa se becce ban teppa, 
oreng jareya bakal odhia polana kabecceanna 
jareya. 

20 Maske kantha jareya bangsa Israil ngoca 
ja se ejalannagi Sengko ta adil. Onggu, 
Sengko ahakimana reng-oreng jareya 
bang-sebang menorot lalakonna." 

21E tanggal lema bulan sapolo e dhalem 
taon se kapeng dhu bellas bakto sengko ban 
tang bangsa badha e pambuwangan, badha 
oreng se salamet buru dhari Yerusalim, entar 
ka sengko, malae ja Yerusalim la gaggar. 

22E baja malem sabellunna oreng jareya 
dhateng, sengko la arassa badhana kobasana 
PANGERAN. Daddi e bakto oreng jareya 
tatemmo ban sengko, sengko la bisa acaca, 
ta buwi pole. 

23 PANGERAN adhabu ka sengko, 

24"He, manossa se ta langgeng, reng-oreng 
se enneng e jur-gujuranna tha-kottha e 
tana Israil rowa ngoca kantha reya, Ibrahim 
olle sakabbinna tana reya, mangkana pera 
kadibian. Sengko ban bana reya bannya, 
daddi tana reya andhina sengko ban bana." 

25 Daddi GUSTE Allah Se Mahatenggi ngotos 
sengko manapa dhabuna reya ka reng-oreng 
jareya, "Bana ngakan daging se gi badha 

dharana; bana nyemba brahala ban matee 


oreng. Me ce bangalla bana ngako tana reya 
andhina bana. 

26 Bana ngandellagi peddhangnga. Tengkana 
bana majitjit. Bana kabbi padha azina. Apa 
bana bangal ngako tana reya andhina bana? 

27 Bit Tang nyama dibi, Allah se odhi, GUSTE 
Allah Se Mahatenggi, reng-oreng se enneng 
e jur-gujuranna tha-kottha jareya bakal 
epateyana oreng. Se enneng e lon-talon 
bakal ekakana burun alas galak. Se ngetek e 
nong-gunong ban e wa-guwa bakal mateya 
polana wabah panyaket. 

28 Nagara jareya bi Sengko epadaddiya 
ra-ara se seppe, ban kakobasaanna se edir- 
edirragi bakal napaa ka aherra. Nong-gunong 
e Israil bakal seppeya sampe tadha oreng se 
bangala lebat e jadhiya. 

293E bakto Sengko ngokom sa-bangsa jareya 
polana sa-dusana ban ngoba nagarana 
epadaddi seppe, reng-oreng jareya tao ja 
Sengko PANGERAN." 

30 PANGERAN adhabu, "He, manossa se 
ta langgeng, bana daddi rarasanna oreng 
sabangsana e bakto reng-oreng jareya 
akompol e seddina dhung-geddhungnga 
kottha otabana e seddina bang-labangnga 
bengko. Reng-oreng jareya saleng ngoca 
kantha reya, Mara ja ngedhingngagiya 
dhabuna PANGERAN are teya. 

31 Reng-oreng jareya dhateng anyo-ronyo, 


ban menangka Tang ommat reng-oreng 
jareya toju ngedhingngagi cacana bana, tape 
pa-apa se eparentaagi bana ta etoro. Bibirra 
acaca parkara kataresnaan, tape atena pera 
mekkere kaontongan. 

32 Bana eanggep oreng se lakona anyanye 
nyanyeyan kasmaran se sowarana tenne ban 
penter amaen calempong. Reng-oreng jareya 
pajat ngedhing pa-apa se ekocaagi bana, 
tape ta atoro. 

33 Sabarang se ekocaagi bana jareya bakal 
kadaddiyana, ban mon bakto jareya la napa, 
reng-oreng jareya bakal taowa ja tao badha 
nabbi e nga-tengngaanna reng-oreng jareya." 
34 1t PANGERAN adhabu ka sengko, 

2 "He, manossa se ta langgeng, cale 
to-rato Israil, ban kabala apa se ekocaagi 
Sengko, GUSTE Allah Se Mahatenggi ka 
to-rato jareya, Palang bana, reng-oreng 
ngowan Israil. Bana pera mekkere abana dibi, 
ta mekkere ba-dumbana. 

3 Bi bana susuna eenom, buluna ekagabay 
kalambi, ban dumba se paleng lempo 
esambelli pas ekakan. Bana ta tao ngoros 
ba-dumbana. 

4Se ta kowat bi bana ta epeyara, se sake ta 
etambai, se loka ta ebetbet, se posang ban 
elang ta esare ban ta egiba mole. La-mala 
bana kejjem ka ba-dumbana jareya. 

>Sarrena tadha se ngowan, ba-dumba 


jareya asalebbudan ban daddi kakanna burun 
alas galak. 

6 Daddi Tang ba-dumba ajalan san- 
kassannagi e mo-gumo se tenggi ban e 
nong-gunong; asalebbudan ka saantero 
bume, tadha se mekkere ban tadha se nyare. 

7 Daddi, reng-oreng ngowan, edhingngagi 
apa se ekocaagi Sengko, PANGERAN Se 
Mahatenggi, ka bana reya: 

8 Bit Tang nyama, Allah se odhi, edhingngagi 
pagu-onggu! Tang ba-dumba la eceppa ban 
ekakan burun alas galak, polana tadha se 
ngowan. Bana Tang reng-oreng ngowan ta 
marduli ba-dumba jareya. Bana pera mekkere 
abana dibi, banne mekkere ba-dumbana. 

3 Daddi mara edhingngagi, he, Tang 
reng-oreng ngowan, 

10 Sengko, GUSTE Allah Se Mahatenggi 
ngocaa ka bana, ja Sengko reya mosona 
bana. Tang ba-dumba rowa bi Sengko ekalaa 
pole dhari bana, ta eparcajaagiya ka bana 
pole; bi Sengko bana ta ebagi pole mekkere 
abana dibi. Tang ba-dumba bi Sengko 
epasalamedda dhari bana sopaja ta daddi 
kakanna bana pole." 

11 GUSTE Allah Se Mahatenggi adhabu, 
"Sengko dibi nyareya Tang ba-dumba, ban 
meyaraa ba-dumba jareya, 

12 akantha oreng ngowan se nyare ban 
makompol ba-dumbana se asalebbudan 

sarta pas meyara ba-dumbana jareya. 


Bi Sengko egibaa mole dhari man- 
dhimman kennengnganna ba-dumba jareya 
asalebbudan e are se petteng ban naas rowa. 

13 Bi Sengko epakalowara dhari antarana 
sa-bangsa ban ra-nagara manca, pas 
epakompola sarta egibaa mole ka nagarana 
dibi. Bi Sengko eowana e nong-gunong ban 
e ra-cora Israil, ban etontona ka lon-talon se 
nyaman rebbana. 

14 Onggu, ba-dumba jareya bi Sengko 
esadhiyaana lon-talon se landhu e 
pagunongan ban e ra-cora Israil. E jadhiya 
ba-dumba jareya bakal aistirahada ban aman 
ngakan rebbana. 

15 Sengko dibi se ngowana ba-dumba jareya 
ban nyadhiyaagiya kennengnganna aistirahat; 
Sengko, GUSTE Allah Se Mahatenggi la ngoca. 

16 Se elang bi Sengko esareya, se posang 
egibaa mole, se loka ebetbedda, se sake 
etambaana; tape se lempo ban se baras bi 
Sengko epateyana, sabab Sengko reya oreng 
ngowan se ajalannagi sabarang se becce. 

17 Mara edhingngagi, Tang ba-dumba! 
Sengko, GUSTE Allah Se Mahatenggi 
ngoca ka bana ja Sengko ahakimana bana 
bang-sebang, ban malaena se becce dhari se 
jahat, malaena ba-dumba dhari embi. 

18E antarana bana badha se gi arassa korang 
maske la maabi rebba se paleng becce, daddi 
gi nyek-ngenyek rebba se ta ekakan abana! 

Aeng se benneng eenom, ban se ta eenom 


laju epalekko! 

193 Tang ba-dumba laenna kodu ngakan rebba 
se la enyek-enyek ban ngenom aeng se la 
lekko. 

20 Daddi Sengko, GUSTE Allah Se Mahatenggi 
ngocaa ka bana, he, ba-dumba se lempo, 
ja Sengko dhatengnga daddiya hakim e 
antarana ba-dumba se kowat ban se ta 
kowat. 

21 Bana thok-nyothok ban nyodhuk dumba 
se sake sampe tapesa dhari ambalanna 
dumba jareya. 

22 Tape Sengko dibi masalamedda Tang 
ba-dumba, sopaja ta ekennenga ekejjemme 
pole. Sengko ahakimana Tang ba-dumba gan 
settong ban malaena se becce dhari se jahat. 

23 Sengko ngangkada rato se akantha 
Daud Tang abdi, se ngowana ban meyaraa 
ba-dumba jareya kadibian; Sengko ta 
ngangguya oreng ngowan laen kajabana se 
settong jareya. 

24 Sengko, PANGERAN, daddiya Allahna 
ba-dumba jareya, ban rato se akantha 
Daud Tang abdi rowa se bakal daddiya 
pangobasana. Sengko Pangeran la ngoca. 

25 Sengko mabadhaa aparjanjiyan bi 
ba-dumba jareya, se daddiya tanggunganna 
kaamananna. Sengko ngojuga sakabbinna 
burun alas se galak dhari saantero nagara, 

sampe Tang ba-dumba bisa aman enneng e 


lon-talon ban tedhung e las-alas. 

26 Sengko aberkadana Tang ba-dumba 
jareya, ban ngedinana ba-dumba jareya 
enneng e sabingkerra Tang gumo se socce. 
Mon teppa parlo, ba-dumba jareya bi Sengko 
epatoronana ojan. 

27 Ka-bungkaan bakal abuwaa, gal-teggal 
bakal madhatengnga hasel, ban sakabbinna 
oreng bakal amana enneng e tanana dibi. 
Mon rantay se nalee Tang ommat la epapegga 
bi Sengko, ban bi Sengko reng-oreng jareya 
la epabebas dhari reng-oreng se ngadunor 
Tang ommat jareya, reng-oreng jareya tao ja 
Sengko reya PANGERAN. 

28 Tang ommat jareya ta kera ebigal pole bi 
sa-bangsa se ta tao ka Sengko, ban ta kera 
eceppa burun alas se galak. Tang ommat 
jareya bakal nyamana odhina, ban ta kera 
tako ka sapaa pole. 

2? Sengko malandhuwa gal-teggalla sampe 
ta tao badha kalaparan pole e nagara 
jareya. Tang ommat ta kera eya-seya pole bi 
sa-bangsa laen. 

30 Daddi sakabbinna oreng pas tao ja Israil 
reya Tang ommat ban ja Sengko ngaobi 
abana. Sengko, GUSTE Allah Se Mahatenggi 
la ngoca. 

31 Onggu, bana reya Tang ba-dumba se 
saambalan se epakane Sengko. Bana Tang 

ommat, ban Sengko Allahna bana. Sengko, 


GUSTE Allah Se Mahatenggi la ngoca." 
3 5 ! PANGERAN adhabu ka sengko, 

2"He, manossa se ta langgeng, mara 
basto Edom rowa. 

3 Kabala ka reng-orengnga apa se ekocaagi 
Sengko, GUSTE Allah Se Mahatenggi, ka 
bangsa jareya, Sengko reya mosona bana, e 
pandhudhu pagunongan Edom! Tanana bana 
bi Sengko epadaddiya kennengngan se seppe 
se ta ekennengnge oreng, ban tha-kotthana 
bana epadaddiya jur-gujuran. Daddi bana me 
olle tao ja Sengko reya PANGERAN. 

4(35:3) 

` Dhari lamba bana amoso ka Israil, rayadda 
bi bana epanneng ejagal e bakto katebanan 
balai menangka okoman se dhi-budhina 
polana sa-dusana. 

6 Daddi bit nyamana Sengko, Allah se odhi, 
GUSTE Allah Se Mahatenggi, maot daddi 
nasibba bana, ban bana ta kera bisa lolos 
dhari jareya. Bana sala lantaran matee oreng, 
daddi bana bakal etoroa bunte oreng se 
mateyana bana keya. 

7 Tha-kotthana bana e pagunongan Edom bi 
Sengko epadaddiya kennengngan se seppe, 
ban pa-sapaa se lebat e jadhiya bi Sengko 
epateyana. 

8 Nong-gunong bi Sengko etopowana 
yit-mayyidda bana, gumo ban cora bi Sengko 
epossaana ban kurbanna paperrangan. 

3 Nagarana bana bi Sengko epadaddiya ra- 


ara salanjangnga, tana se ta ekennengngana 
oreng. Daddi bana tao ja Sengko reya 
PANGERAN. 

10 Bana ngoca ja Yehuda ban Israil sarta 
tanana andhina bana, ban bakal ekaandhia 
bana maske Sengko, PANGERAN reya, Allahna 
Yehuda ban Israil. 

1l Daddi, bit nyama Sengko, Allah se odhi, 
GUSTE Allah Se Mahatenggi, Sengko malessa 
sakena Tang ate ka bana, polana bana peggel, 
tamburuwan ban baji ka Tang ommat. Tang 
ommat jareya bakal taowa ja bana eokom bi 
Sengko polana lalakonna bana ka bangsa se 
dhadhuwa jareya. 

12 Daddi bana tao ja Sengko, PANGERAN, la 
ngedhing ja bana nye-ngenye Sengko e bakto 
bana ngoca: Nong-gunong Israil la seppe ban 
la epassraagi daddi tang kakanan. 

13 He, bangsa Edom, bana raja colo ban 
sombong pacacana ka Sengko. Sengko la 
ngedhing jareya kabbi. 

14 Sengko GUSTE Allah Se Mahatenggi 
ngocaa: Oreng sadunnya bakal peraga e 
bakto nagarana bana bi Sengko epadaddi 
ra-ara se seppe, 

15 akantha bana se perak e bakto nangalee 
Israil Tang andhi rowa daddi seppe. Nong- 
gunong Seir, la-mala saantero tana Edom 
bakal daddiya seppe. Daddi oreng bakal 
taowa kabbi ja Sengko reya PANGERAN." 

3 6 1 PANGERAN adhabu ka sengko, "He, 


manossa se ta langgeng, mara acaca 

ka nong-gunong Israil, soro nong-gunong 
jareya ngedhingngagi pessenna Sengko, 
Pangeran Se Mahatenggi, 

2E bakto sa-bangsa e sabingkerra bana 
nyerrang ban arampok bana, sa-bangsa 
jareya la ya-nyeya saantero Israil. Sa-bangsa 
jareya kaperagan ngoca ja sateya mo-gumo 
jaman lamba rowa la daddi andhina. Daddi, 
he, nong-gunong ban mo-gumo, ngay-songay 
ban ra-cora, he tha-kottha se Ia daddi jur- 
gujuran, sela eonduri ta ekennengnge oreng 
sarta erampok ban ebi-cebbi bi sa-bangsa 
e sakalenglengnga, mara edhingngagi apa 
se ekocaagi GUSTE Allah Se Mahatenggi ka 
bana: E bakto peggella Tang ate ta ekenneng 
ampet pole, Sengko ca-ngocae sa-bangsa e 
sakalenglengnga bana, bi-lebbi Edom, sabab 
sa-bangsa jareya kalaban ate perak ban 
pannengnga se ya-nyeya la arebbu Tang tana 
ban arampas Tang lon-talon. Sateya Sengko 
peggel ban ngamok polana sa-bangsa jareya 
ya-nyeya ban ngababaagi bana ce talebadda. 

3 (36:2) 

4 (36:2) 

> (36:2) 

6 (36:2) 

7 Sengko, GUSTE Allah Se Mahatenggi 
asompa ja sa-bangsa e sabingkerra bana 
jareya bakal eya-seyaa keya. 

S$Tape ka bana Sengko ngocaa, he, 


nong-gunong Israil, ka-bungkaanna bana 
bakal nyelbia ban abuwaa pole kaangguy 
kaparlowanna Tang ommat Israil se Ia para 
moleya. 

9 Sengko nolongana bana, he, Israil, ban 
Sengko amastheyagiya ja tanana bana bakal 
elandhua pole ban etaburana ne-bine. 

10 Bannyana Tang ommat Israil bi Sengko 
etambaana. Israil bakal ngennengngana 
tha-kottha ban maddegga pole jur-gujuranna 
kabbi. 

11 Pandhudhu ban ebinna bana bi Sengko 
epatambaa sampe ce bannyana, abannyaan 
dhari asalla; kabbi bakal bannyaa na potona. 
Ommat Israil bakal odhia e jadhiya akantha 
asalla, ban bi Sengko epamamora, akantha 
se gi ta tao rassana ealame bana. Daddi 
reng-oreng jareya tao ja Sengko reya 
PANGERAN. 

12 Tang ommat Israil bi Sengko egibaa mole 
epangennengngana nagarana pole. Tana 
jareya bakal ekaandhia Israil dibi ban bakal 
ros-terrosana aberri hasel sampe na potona 
ta kera tao kalaparan pole. 

13 Sengko GUSTE Allah Se Mahatenggi, 
ngoca: Pajat bendher tana reya ejulugi se 
ngakanan oreng ban se arampasan na-anana 
bangsa se enneng e jadhiya. 

14 Tape molae sateya tana reya ta ngakana 
manossa pole ban ta arampasa na-anana 

bangsa jareya pole. Sengko GUSTE Allah Se 


Mahatenggi la ngoca. 

15 Ta parlo pole tana reya ngedhing ebi-cebbi 
bi bangsa laen otabana eya-seya oreng. 
Tana reya ta kera matompes bangsa se 
ngennengnge e jadhiya pole. Sengko, GUSTE 
Allah Se Mahatenggi la ngoca." 

16 PANGERAN adhabu ka sengko, 

17 "He, manossa se ta langgeng, e bakto 
reng-oreng Israil enneng e nagarana dibi, 
reng-oreng jareya macemmer nagarana bi 
lalakonna sarta tengkana. Tengka jareya bi 
Sengko eanggep haram, akantha babine se 
teppana dhateng kotorra. 

18 Peggella Tang ate bi Sengko etebaagi 
kabbi ka bangsa jareya polana bangsa jareya 
bannya matee oreng e tana jareya ban 
manajjis tana jareya bi la-brahalana. 

19 Bangsa jareya bi Sengko eokom 
sabandhing ban tengkana sarta carana 
odhina, saellana jareya bi Sengko pas 
epabalessadan e ra-nagara manca. 

20 Entara dha emmaa bai bangsa jareya 
macemmer Tang nyama malolo. Sabab 
reng-oreng ngoca kantha reya, Bangsa reya 
ommadda Allah, tape kodu ondur dhari tana 
se bi Allah eparengngagi ka abana. 

21 Sengko sossa polana Tang nyama se socce 
epacemmer bi reng-oreng Israil e dhimmaa 
bai se eentare bi bangsa jareya. 

22 Daddi panapaagi apa se ekocaagi Sengko, 


GUSTE Allah Se Mahatenggi ka bangsa Israil 
jareya, Apa se elakonana Sengko dhaggi 
banne polana bana, Israil, tape polana Tang 
nyama se socce, se bi bana epacemmer e 
dhimmaa bai se eentare bana. 

23 Sengko noduwagiya kasocceyanna 
Tang nyama se agung jareya, nyama se 
epacemmer bana e antarana sa-bangsa, 
me olle reng-oreng jareya tao ja Sengko 
PANGERAN. Sengko, GUSTE Allah Se 
Mahatenggi Ia ngoca. Bi Sengko bana 
eangguya noduwagi ka sa-bangsa ja Sengko 
reya socce, Pangeran Se Settong. 

24 Dhari saneyap bangsa ban nagara, bi 
Sengko bana epakompola ban epamoleya ka 
tanana dibi. 

25 Saellana jareya bi Sengko bana eketessana 
aeng se jenneng, me olle bana berse dhari 
sakabbinna brahalana ban dhari sabarang se 
macemmer bana. 

26 Daddi bi Sengko bana eberriana ate se 
anyar ban pekkeran se anyar. Atena bana 
se galina akantha bato jareya bi Sengko 
eganteyana ate se taat. 

27 Atena bana bi Sengko eesseyana Tang 
Erroh, dineng bana bi Sengko ejagaa sopaja 
odhi noro Tang kom-hokom sarta taat ka 
sakabbinna Tang parenta. 

28 Daddi bana bakal ennengnga e tana se bi 
Sengko la ebagi ka bangatowana bana. Bana 

daddiya Tang ommat, ban Sengko daddiya 


Allahna bana. 

293 Bi Sengko bana epabebasa dhari 
sakabbinna kacemmerranna. Sengko 
marentaa ka gandum sopaja tombu landhu 
me olle bana ta tao ekenneng kalaparan pole. 

30 Bungkana wa-buwaanna bana bi Sengko 
epasajana landhu, bariya keya hasella 
gal-teggalla, me olle bana ta tao ngalame 
laep se majuba nyamana bana e antarana 
sa-bangsa. 

31 Bana bakal engaa ka tengkana bana se 
jahat ban kalakowanna se ta pantes rowa, 
ban bana bakal ngalennyerra ka abana dibi 
polana sa-dusana ban kajahadanna rowa. 

32 Kaengae, Israil, ja Sengko ajalannagi 
jareya kabbi banne polana bana. Bana kodu 
arassa todhus ban apes polana tengkana bana 
jareya. Sengko GUSTE Allah Se Mahatenggi 
la ngoca." 

33 GUSTE Allah Se Mahatenggi adhabu, 
"Saellana bi Sengko bana epaberse dhari 
sa-dusana, bi Sengko bana eedinana enneng 
e tha-kotthana bana pole, ban maddek 
jur-gujuranna. 

34 Lamba reng-oreng se ajalan lebat e 
lon-talonna bana nangalee saapa kajalla 
tana jareya, tape bi Sengko tana jareya 
epakennenge garap pole. 

35 Daddi oreng tanto pas heran, sabab tana 
se dha-adhana kajal jareya sateya aoba daddi 

Kebbun Eden, ban tha-kottha se lambana 


seppe, ancor ban daddi jur-gujuran, sateya 
daddi tha-kottha se koko partahananna ban 
bannya pandhudhuna. 

36 Daddi sa-bangsa tatangga se gi badha 
bakal taowa ja Sengko reya PANGERAN, se 
maddek pole tha-kottha se Ia ancor, ban 
agarap pole gal-teggal se kajal. Sengko, 
PANGERAN, Ia ngoca, ban masthe ajalannagi 
jareya." 

37 GUSTE Allah Se Mahatenggi adhabu, "He, 
bangsa Israil, bi Sengko bana eedine pole 
menta tolong ka Sengko; Sengko nambaana 
bannyana bana epakanthaa ambalanna 
dumba. 

38 Tha-kottha se sateya reya ancor, pagi 
bakal possaa orengnga akantha Yerusalim 
e re-are raja e jaman lamba, possa ban 
ba-dumba se ekagabay tor-ator. Daddi bana 
tao ja Sengko reya PANGERAN." 

3 7 l Sengko arassa badhana kobasana 

PANGERAN, ban Errohna abakta 
sengko toron ka cora se possa ban 
lang-tolang. 

2 Sengko etonton bi Pangeran alengleng 
e cora jareya, ban sengko nangalee ja e 
saantero cora jareya bannya tolang se ce 
kerrengnga acalathagan. 

3 Pangeran adhabu ka sengko, "He, manossa 
se ta langgeng, ba bisaa lang-tolang jareya 

odhi pole?" Sengko mator, "GUSTE Allah Se 


Mahatenggi, namong Junandalem se ngagali." 

4 PANGERAN laju makon sengko manapa 
dhabuna ka lang-tolang se kerreng jareya, 

>"Sengko GUSTE Allah Se Mahatenggi 
nyerrobbagiya nyaba ka dhalem bana sopaja 
bana odhia pole. 

6 Bi Sengko bana epasangana ora ban daging 
sarta ebetbedda ban kole. Bi Sengko bana 
eberriana nyaba me olle odhi. Daddi bana tao 
ja Sengko reya PANGERAN." 

7 Sengko, Yehezkiel, pas acaca ka lang- 
tolang jareya menorot papakonna Pangeran. 
Ban teppana sengko acaca jareya, sengko 
ngedhing sowara tha-karathaan polana 
lang-tolang jareya molae asambung se 
settong ban settonga. 

8 Sabatara sengko ngabassagi, lang-tolang 
jareya molae metto ora ban daging, pas 
metto kole keya, tape dan-badan jareya gi ta 
anyaba. 

P Allah adhabu ka sengko, "He, manossa se 
ta langgeng, mara acaca ka angen. Kabala 
ja Sengko, GUSTE Allah Se Mahatenggi 
marentaagi ka angen sopaja angen jareya 
dhatengnga dhari man-dhimman kaangguy 
nyerrobbagiya nyaba ka dhalem dan-badan 
se mate jareya sampe odhi pole." 

10 Daddi sengko acaca menorot se 
edhabuwagi Pangeran, ban angen pas 
nyerrobbagi nyaba ka dhalem dan-badan 

jareya sampe odhi pole ban bisa manjeng. 


Bannyana ta sakera-kera, cokop kaangguy 
epadaddi kasatuwan tantara se raja. 

l1 Allah adhabu ka sengko, "He, manossa se 
ta langgeng, lang-tolang jareya lambangnga 
bangsa Israil. Bangsa jareya aserro ja abana 
kerreng, ta andhi pangarebban ban ta andhi 
are pagi. 

12 Daddi kassa bana aramallagi ka Tang 
ommat Israil ja Sengko GUSTE Allah Se 
Mahatenggi mokkaa koburanna. Tang ommat 
jareya bi Sengko epakalowara dhari koburan 
jareya, pas epabaliya ka tana Israil. 

13 Saellana Sengko ajalannagi jareya 
kabbi, Tang ommat bakal taowa ja Sengko 
PANGERAN. 

14 Sengko nyerrobbagiya nyaba ka dhalem 
lang-tolang jareya sopaja odhi pole, samarena 
jareya reng-oreng jareya bi Sengko epabisaa 
enneng e nagarana dibi. Daddi reng-oreng 
jareya tao ja Sengko PANGERAN. Sengko 
PANGERAN la ngoca ban tanto ajalannagi 
jareya." 

15 PANGERAN adhabu pole ka sengko, 

16"He, manossa se ta langgeng, kassa 
ngala tongket, e attassa pas tolese, Karajaan 
Yehuda. Pas ngala tongket laen, e attassa 
tolese: Karajaan Israil. 

17 Pas teggu tongket se dhadhuwa jareya 
sampe koncona acampo daddi tongket 
settong. 

jareya, 

19 kabala ka reng-oreng jareya ja Sengko, 
GUSTE Allah Se Mahatenggi ngalaa tongket 
se alambangngagi Israil sarta nyambunga 
tongket jareya ban tongket se alambangngagi 
Yehuda. Tongket se dhadhuwa jareya bi 
Sengko epadaddiya settong ban eteggua bi 
Tang tanang. 

20 Teggu tongket se dhadhuwa jareya, 
duduwagi ka bangsa jareya. 

21 Pas kabala ka bangsa se dhadhuwa jareya 
ja Sengko, GUSTE Allah Se Mahatenggi 
ngalaa Tang ommat dhari ra-nagara se 
eentare bangsa se dhadhuwa jareya. Bi 
Sengko epakompola kabbi, pas egibaa abali 
ka nagarana dibi. 

22 Bi Sengko reng-oreng jareya epadaddiya 
settong bangsa e tana jareya, e pagunongan 
Israil. Reng-oreng jareya bakal eparentaa 
rato settong, ban ta peccaa daddi bangsa 
otabana karajaan dhadhuwa pole. 

23 Reng-oreng jareya bakal ta manajjisa 
abana pole kalaban agabay dusa ban nyemba 
ka la-brahala se majitjit. Reng-oreng jareya 
bi Sengko epalopoda dhari sabarang lalakon 
se nyalethong se andaddiyagi abana akiyanat 
ka sengko. Sengko masocceya reng-oreng 
jareya; reng-oreng jareya bakal daddiya Tang 
ommat, ban Sengko daddiya Allahna. 

settong eparenta rato settong akantha Daud 
se bakal marentaa salanjangnga. Reng-oreng 
jareya bakal estowa ajalannagi Tang 
kom-hokom. Ban salanjangnga reng-oreng 
jareya sana potona bakal ngennengngana 
tana jareya, tana sebi Sengko ebagi ka Yakub 
ban ekennengnge bangatowana. 

25 (37:24) 

26 Sengko mabadhaa parjanjiyan ban 
reng-oreng jareya se daddiya tanggungan 
kaangguy kaamananna reng-oreng jareya 
salanggengnga. Sengko aberkadana ban 
nambaana bannyana reng-oreng jareya. E 
tana se ekennengnge reng-oreng jareya 
Sengko maddegga Tang Padalemman se 
bakal badhaa e jadhiya salanjangnga. 

27 Sengko ennengnga e jadhiya ban 
reng-oreng jareya, Sengko daddiya Allahna 
reng-oreng jareya, ban reng-oreng jareya 
daddiya Tang ommat. 

28 Mon Tang Padalemman la badha e 
nga-tengngaanna reng-oreng jareya 
salanjangnga, sa-bangsa laen tanto tao ja 
Sengko, PANGERAN, la mele bangsa Israil 
epadaddi Tang ommat dibi." 

3 8 1 PANGERAN adhabu ka sengko, 

2"He, manossa se ta langgeng, mara 
basto Gog rato agung dhari ra-nagara Mesekh 
ban Tubae e tana Magog rowa. 

Allah Se Mahatenggi reya, mosona. 

“Bi Sengko rato jareya epabiluga, gusena 
epobuwana ke-cangke, sarta pas etajaa 
epakalowara ban sakabbinna pasukanna. 
Pasukan jaranna se asaragam talebat 
bannyana. Saneyap parjurit ngeba tameng 
ban peddhang. 

> Rato jareya eerengngagi rit-parjurit dhari 
Persiya, Sudan ban Libiya, se padha ngeba 
peddhang ban songko baja bang-sebang. 

6 Reng-oreng se padha noro aperrang dhari 
ra-nagara Gomer ban Bet-Togarma e dhaja, 
maju abareng rato jareya, ban gi bannya pole 
bangsa laen se noro keya. 

7 Balai rato jareya soro aya-sadhiya ban 
parentaagi tantarana kabbi se agabung 
bi abana sopaja padhaa asadhiya noroa 
parentana. 

8 Pan-barampan taon aggi rato jareya bi 
Sengko esorowa nyerrang settong nagara se 
pandhudhuna epakompol pole dhari antarana 
sa-bangsa sabannyana ban pas enneng e 
nagara jareya kalaban taremtem. Gog bakal 
ngobasaana nong-gunong Israil se la abit 
daddi kennengngan se seppe sarta possa ban 
jur-gujuran, tape se sateya ekennengnge 
rayat se taremtem odhina. 

3 Rato jareya ban tantarana sarta sa- 
bangsa sabannyana se ngerengngagi bakal 
dhatengnga nyerrang akantha kaleng busbus 

ondhem." 

10 GUSTE Allah Se Mahatenggi adhabu ka 
Gog, "E bakto jareya bana bakal andhia sajja 
se jahat. 

l1 Bana motossagi nyerbuwa nagara se 
tadha bintengnga, se pandhudhuna odhi 
aman ban taremtem e tha-kottha se tadha 
geddhungnga ban se ta andhi parabut 
partahanan pa-apa. 

12 Bana bakal arampoga ban arampasa rang- 
barangnga pandhudhu e kottha se lambana 
aropa jur-gujuran jarowa. Pandhudhuna 
se epakompol dhari pan-barampan bangsa 
jareya sateya la andhi dunnya ban ebin 
sabannyana ban sateya ngennengnge 
pusadda dunnya. 

13 Pandhudhu Syeba ban Dedan sarta gar- 
sodagar e tha-kottha nagara Spanyol bakal 
atanyaa kantha reya ka bana, Sampeyan 
makalowar tantarana ponapa pera parlo 
eparampasa sareng eparampoga emmas, 
salaka, ebin, sareng dunnyana oreng, sarta 
pas ngangkoa sadajana gapaneka?" 

14 Daddi PANGERAN Se Mahatenggi laju 
ngotos sengko manapaa pessen reya ka Gog, 
"Me teppana Tang ommat Israil odhi aman 
ban taremtem, bana dhateng nyerrang. 

15 Bana mangkat dhari bengkona se jau e 
bagiyan dhaja, eerengngagi tantara se raja 

samacemma bangsa. 

16 Bana laju nyerrang Israil Tang ommat, 
akantha kaleng busbus se dhateng ka 
bume. Mon Ia napa baktona, bi Sengko bana 
epamangkada epangobasaana Tang tana, 
sopaja polana sabarang se elakone Sengko 
kalaban parantaraanna Gog jareya sa-bangsa 
padhaa tao sapa Sengko reya, iya reya Allah 
Se s0CCe. 

17 lamba Sengko gu ta la acaca parkara 
bana kalaban parantaraanna para nabbi Israil, 
Tang abdi? Bi-nabbi jareya la aramallagi ja 
pagi Sengko nyorowa oreng epanyerranga 
Israil. Sengko GUSTE Allah Se Mahatenggi, la 
ngoca." 

18 GUSTE Allah Se Mahatenggi adhabu, "Tape 
saellana Gog nyerrang Israil, Sengko pas 
duliya ngamok. 

19 Kalaban ate se ce peggella Sengko ngocaa 
ja e are jareya Sengko madhatengnga lendhu 
se talebat nakoe e nagara Israil. 

20 Sakabbinna juko ban mano, sakabbinna 
keban raja ban kene, ban sakabbinna oreng 
e bume bakal ngetterra katakoan ngadhebbi 
Sengko. Nong-gunong bakal gujura, bung- 
lambungnga gunong bakal rendhessa ban 
dhung-geddhung bakal robbuwa. 

21 Saellana jareya bi Sengko Gog 
epangejjida, epadhatengngana balai se 
acem-macem, Sengko, GUSTE Allah Se 

salenga serrang dibi ban peddhang. 

22 Bi Sengko Gog eokoma ban panyaket 
sarta bannyana oreng se saleng patee. Ojan 
derres ban ojan es, apoy ban balirang ban 
Sengko etottaa ka Gog ban tantarana ban ka 
sa-bangsa sabannyana se Ia asakongkel ban 
Gog jareya. 

23 Kalaban cara se kantha jareya Sengko 
noduwagiya ka sa-bangsa kabbi ja Sengko 
reya agung ban socce. Daddi reng-oreng 
jareya tao ja Sengko PANGERAN." 

3 9 1GUSTE Allah Se Mahatenggi adhabu, 
"He, manossa se ta langgeng, mara 
koca ka Gog, rato agung dhari ra-nagara 
Mesekh ban Tubal ja bi Sengko Gog jareya 
eokoma, ban kabala ja Sengko mosona. 

2Bi Sengko Gog jareya epabiluga, egibaa 
kalowar dhari dhaera se jau e dhaja, ka 
nong-gunong Israil. 

3E jadhiya gandhibana bi Sengko epokola 
epasampea locot dhari tanang kacerra, ban 
panana epagaggara dhari tanang kanganna. 

4E attassa nong-gunong Israil, Gog ban 
sakabbinna tantarana ban sakutuna bakal 
ngalotora, yit-mayyidda bi Sengko epakakana 
ka no-mano ban burun alas se galak. 

> Rit-parjurit jareya bakal robbuwa ban bakal 
mateya e gal-teggal. Sengko, GUSTE Allah Se 
Mahatenggi, la ngoca. 

gir-penggir serengnga, se ekennengnge 
pandhudhuna se taremtem odhina. Daddi 
reng-oreng jareya tao ja Sengko Pangeran. 

' Tape e nga-tengngaanna oreng Israil, 
Sengko anyataagiya Tang nyama se socce, 
ban Sengko ta neng-ennengnga sopaja Tang 
nyama ta sampe epacemmer pole. Daddi 
sa-bangsa pas tao ja Sengko reya PANGERAN, 
Allahna Israil se socce." 

8 GUSTE Allah Se Mahatenggi adhabu, "Are 
se esebbuttagi Sengko jareya bakal napaa 
onggu. 

3? Pandhudhuna tha-kottha Israil bakal 
kalowara anyo-ronyo makompola ta-sanjata 
se la edina, iya reya tameng ban peddhang, 
gandhiba ban pana sarta thong-penthong, 
ekakajuwa. Bannyana se epakompol cokop 
ekakaju pettong taon abidda. 

10 Daddi reng-oreng jareya ta parlo nyare 
kaju ka gal-teggal ban ta parlo moger 
ka-bungkaan e alas, sabab ta-sanjata se 
edina cokop bannyana kaangguy ekakaju. 
Reng-oreng jareya bakal arampoga ban 
arampasa dhi-andhina reng-oreng se la 
arampok ban arampas dhi-andhina. Sengko, 
GUSTE Allah Se Mahatenggi la ngoca." 

11 PANGERAN adhabu, "Mon jareya la 
kalakon kabbi, Gog bi Sengko eberriana tana 
koburan e Israil, e Cora Panyabbrangan se 
badha e temorra Tase Mate. E jadhiya Gog ban 

ban cora jareya bakal enyamaana Corana 
Pasukanna Gog. 

12 pettong bulan abidda reng-oreng Israil 
bakal repoda ngoburragi sakabbinna jinaza 
sopaja tana jareya ta najjis. 

13 Sakabbinna pandhudhu e nagara jareya 
bakal nolongana lalakon ngoburragi reng- 
oreng jareya; ban reng-oreng jareya bakal 
naremaa pangargaan polana lalakon jareya e 
arena Tang kamennangan. Sengko, GUSTE 
Allah Se Mahatenggi, la ngoca. 

14 Saellana bakto se pettong bulan jareya 
la lebat, badha reng-oreng se bakal esorowa 
mareksa nagara jareya kaangguy nyare 
yit- mayyit se gi ajalamperran e tana me olle 
ekoburragi sopaja nagara jareya berseya 
dhari se najjis. 

15E dhalem parjalanan jareya, sabban 
nemmo tolangnga manossa, reng-oreng 
jareya bakal mobuwa tandha e erenganna, 
sopaja kang-tokang kobur nangalee jareya 
sarta pas ngoburragi tolang jareya e Corana 
Pasukanna Gog. 

16 Kalaban cara se kantha jareya tana jareya 
epaberse dhari se najjis. (E budhi are, e 
cora jareya bakal badhaa kottha se nyamana 
padha ban Pasukanna Gog.)" 

17 GUSTE Allah Se Mahatenggi adhabu 
ka sengko, "He, manossa se ta langgeng, 
mara olok no-mano ban burun alas laenna 

se esadhiyaagiya bi Sengko. No-mano 
ban run-burun alas jareya bi Sengko 
epestaagiya eparajaa, epangakana daging 
ban epangenoma dhara. 

18 No-mano ban run-burun alas jareya 
bisa ngakan mayyidda wan-pahlawan, ban 
ngenom dharana para pangobasana dunnya, 
se epateyana akantha embi lake ban budhuna 
embi, sarta theng-bantheng se lempo. 

19 Saellana reng-oreng jareya bi Sengko 
epatee epakantha kurban, no-mano ban 
run-burun alas laenna bakal ngakana gajina 
sampe padhaa ngota, sarta ngenom dharana 
sampe mabu. 

20E Tang meja no-mano ban run-burun 
alas jareya bisa makennyang tabuna ngakan 
ran-jaran ban orengnga se nompa sarta 
reng-oreng se noro aperrang. Sengko, GUSTE 
Allah Se Mahatenggi, la ngoca." 

21 PANGERAN adhabu, "Sengko noduwagiya 
Tang kamoljaan ka sa-bangsa, noduwagiya 
baramma carana Sengko agunaagi Tang 
kakobasaan kaangguy ajalannagi sakabbinna 
Tang kapotosan se adil. 

22 Molae dhari jareya oreng Israil bakal 
taowa ja Sengko GUSTE Allahna. 

23 Ban sakabbinna bangsa bakal apangrasaa 
ja oreng Israil ekerem ka pambuwangan 
polana dusana ka Sengko. Oreng Israil bi 

ban epatee e paperrangan. 

24 Bi Sengko eokom satembang ban 
kanajjisanna ban kajahadanna, saellana 
jareya bi Sengko laju edinaagi." 

25 GUSTE Allah Se Mahatenggi adhabu, 
"Tape sateya Sengko neserra ka ommat Israil 
toronanna Yakub, bi Sengko epamamora 
pole. Kalaban cara se kantha jareya Sengko 
ajaga sopaja Tang nyama teptebba ehormadi. 

26 Mon ommat Israil jareya la odhi taremtem 
pole e nagarana dibi, ban tadha oreng se 
ambabajane pole, reng-oreng jareya pas 
bakal loppaa baramma abana se epamalo 
polana akiyanadi Sengko. 

27 Ommat Israil jareya bi Sengko egibaa 
abali dhari ra-nagarana mosona, ban Tang 
kasocceyan bakal katona ka sakabbinna 
bangsa polana se ejalannagi Sengko jareya. 

28 Daddi Tang ommat tao ja Sengko reya 
GUSTE Allahna. Sabab Sengko se ngerem 
reng-oreng jareya ka pambuwangan, tape 
Sengko keya se ngeba reng-oreng jareya 
abali ka nagarana dibi, tadha settonga se 
edina e pambuwangan jareya. 

29 Sengko matorona Tang erroh ka bangsa 
Israil, ban ta adinaagiya bangsa jareya pole. 
Sengko, GUSTE Allah Se Mahatenggi, la 
ngoca." 

40 lE bakto jareya tanggal sapolo bulan 
settong, e dhalem taon se kapeng 

laenna badha e pambuwangan, iya reya pa 
bellas taon saellana Yerusalim kala, sengko 
arassa badhana kobasana Pangeran, ban 
sengko pas laju ebakta bi Salerana. 

2E dhalem settong pangatonan, bi Allah 
sengko ebakta ka tana Israil pas esaba 
e gunong se tenggi. E adhaan tang mata 
sengko nangalee bangonan sakalompo se 
katon akantha kottha. 

3Sengko ebakta ka jadhiya; sengko 
nangalee oreng lalake kasorang se 
ngareddhap akantha paronggu ngadek e 
seddina labang saketheng. Oreng jareya 
ngastane tale kor-okor dhari linen ban kaju 
okoran. 

4 Lalake jareya adhabu ka sengko, "He, 
manossa se ta langgeng, mara edhingngagi 
pagu-onggu ban abassagi sabarang se 
eduduwagi sengko ka bana, sabab bi sengko 
bana egiba dha enna kaangguy kaparlowan 
jareya. Kabala ka bangsa Israil sabarang se 
etangaleyana bana." 

>Sengko pas nangalee Padalemman 
Socce se badha pagar geddhungnga e 
sakalenglengnga. Geddhung jareya molae 
eokor bi lalake gella ngangguy kaju okoranna 
se lanjangnga tello meter. Geddhung jareya 
tenggina etemmo tello meter ban kandella 
tello meter keya. 

labang saketheng se addhep ka temor, pas 
nae ka dhak-ondhagga; sanapana ka attas, 
labang jareya pas eokor, lebarra badha tello 
meter. 

7E budhina labang saketheng jareya 
badha lorong; He kangan kacerra lorong 
jareya badha kamar jagana tatello ebang. 
Mar-kamar jareya rajana padha. Padha 
masagi empa, lanjangnga ban lebarra padha 
tello meterran. Dhung-geddhung se abatesse 
saneyap kamar kandella padha, iya reya dhu 
meter satengnga. Lorong jareya malanjang 
tello meter aggi, nojju ka kamar se raja 
se ngadhep ka Padalemman Socce. Lalake 
jareya ngokor kamar se raja buru, ban 
etemmo lebarra pa meter; kamar jareya 
badha e koncona labang saketheng, e bagiyan 
dhalemma, iya reya se paleng semma ban 
Padalemman Socce. Dhung-geddhung e 
bagiyan se ngadhep ka Padalemman Socce 
kandella sameter. 

8 (40:7) 

9 (40:7) 

10 (40:7) 

1 Saellana jareya lalake buru laju ngokor 
lebarra lorong e labang saketheng; badha 
nem meter satengnga, dineng lebarra labang 
sakethengnga badha lema meter. 

12E adhana mar-kamar panjagaan se 
okoranna tello kale tello meter rowa, badha 

satengnga meter, kandella satengnga meter 
keya. 

13 Saellana jareya lalake buru laju ngokor 
ellana dhari geddhung budhina kamar 
panjagaan sampe ka geddhung budhina 
kamar panjagaan se dhep-adhebban bi 
kamar jareya; lanjangnga badha dhubellas 
satengnga meter. 

14 Kennengngan se raja rowa eokor keya: 
lanjangnga sapolo meter. Labangnga nojju ka 
taneyan lowarra Padalemman Socce. 

15 Dhari labang saketheng bagiyan lowar 
sampe ka geddhungnga kennengngan se raja 
e bagiyanna se ngadhep ka Padalemman 
Socce badha sagame meter. 

16E geddhung bagiyan budhi ban geddhung 
batessa mar-kamar jareya badha candhelana 
se padha ne-kene. Dhung-geddhung bagiyan 
dhalem se ngadhep ka lorong, erengga ban 
ker-okeran bungkana palma. 

17 Saellana jareya bi lalake gella sengko laju 
ebakta lebat e labang saketheng ka taneyan 
lowarra Padalemman Socce. E geddhung 
lowar e sakalenglengnga Padalemman Socce 
epobuwi kamar tello polo meggi. E adhana 
mar-kamar jareya badha palesteran batona 

18 se notobi sakalenglengnga taneyan jareya. 
Taneyan lowar jareya amandhaban dhari 
taneyan dhalem. 

atenggiyan se ngadhep ka taneyan dhalem. 
Lalake jareya ngokor lanjangnga dhari labang 
saketheng se settong ka settonga, badha 
saeket meter. 

20 Saellana jareya lalake gella ngokor labang 
saketheng dhaja se nojju ka taneyan dhalem. 

21E labang saketheng jareya, kamar 
panjagaan se tatello e kangan kacerra 
lorongnga, dhung-geddhung se abatesse 
kamar se raja, okoranna padha kabbi ban se 
badha e labang saketheng temor. Lanjangnga 
lorongnga labang saketheng jareya kabbi 
badha sagame meter ban lebarra dhubellas 
satengnga meter. 

22 Bariya keya kamar se raja, la-candhelana 
ban ker-okeranna bungkana palemma padha 
ban se badha e labang saketheng temor. 
Badha dhak-ondhak papetto se nojju ka 
labang saketheng jareya, ban e koncona 
badha kamarra se raja ngadhep ka taneyan 
lowarra Padalemman Socce. 

23 Pas badha labang saketheng laen se 
dhep-adhebban ban labang saketheng dhaja, 
se nojju ka taneyan dhalem, padha ban 
labang saketheng temor. Oreng jareya ngokor 
lanjangnga dhari labang saketheng se settong 
ka settonga, badha saeket meter. 

24 Saellana jareya bi oreng lalake buru 
sengko ebakta ka labang saketheng lao; 
labang saketheng jareya laju eokor. Etemmo 

bang-labang saketheng laenna. 

25 La-candhelana mar-kamarra padha ban 
se badha e bang-labang saketheng se laen. 
Lanjangnga lorongnga labang saketheng 
jareya sagame meter, lebarra dhubellas 
satengnga meter. 

26 Badha dhak-ondhak papetto se nojju 
ka labang saketheng jareya ban kamarra 
se raja badha e koncona keya, ngadhep 
ka taneyan lowarra Padalemman Socce. 
Dhung-geddhung bagiyan dhalem se ngadhep 
ka lorong, erengga bi ker-okeranna bungkana 
palma. 

27E jadhiya badha keya labang saketheng 
se nojju ka taneyan dhalem. Lalake jareya 
ngokor ellana e antarana labang saketheng 
se dhadhuwa jareya, badha saeket meter. 

28 Saellana jareya bi lalake jareya sengko 
ebakta lebat labang saketheng lao maso ka 
taneyan dhalem. Labang saketheng lao jareya 
eokor, okoranna padha ban bang-labang 
saketheng se e lowar. 

23 Mar-kamar panjagaanna, kamarra se 
raja, ban dhung-geddhung dhalemma padha 
ban se badha e bang-labang saketheng 
laenna. Mar-kamar e labang saketheng 
jareya badha la-candhelana keya. Lorongnga 
lanjangnga sagame meter ban lebarra 
dhubellas satengnga meter. 

30 (40:29) 

lowar. Dhung-geddhung bagiyan dhalemma 
se addhep ka lorong, erengga keya ban 
ker-okeranna bungkana palma. Badha 
dhak-ondhak baballu se nojju ka labang 
saketheng jareya. 

32 Saellana jareya bi lalake gella sengko 
ebakta lebat labang saketheng temor maso 
ka taneyan dhalem. Labang saketheng jareya 
eokor; okoranna padha ban bang-labang 
saketheng laenna. 

33 Mar-kamar panjagaanna, dhung- 
geddhung dhalemma ban kamarra se raja 
okoranna akantha se badha e bang-labang 
saketheng laenna. E mar-kamar jareya ban 
e kamarra se raja badha la-candhelana. 
Lanjangnga lorongnga badha sagame meter 
ban lebarra dhubellas meter satengnga. 

34 Kamarra se raja addhep ka taneyan lowar. 
Dhung-geddhungnga se bagiyan dhalem se 
addhep ka lorong erengga bi ker-okeranna 
bungkana palma. Badha dhak-ondhak ballung 
meggi ka labang saketheng jareya. 

35 Dhi-budhina bi lalake jareya sengko 
ebakta ka labang saketheng dhaja. Labang 
saketheng jareya eokor; okoranna padha ban 
bang-labang saketheng laenna. 

36 Bariya keya mar-kamar panjagaanna, 
dhung-geddhung dhalemma ban kamarra 
se raja padha ban se badha e bang-labang 
saketheng laenna. E mar-kamarra ban 

e kamarra se raja badha la-candhelana. 


Lanjangnga lorongnga labang saketheng 
jareya sagame meter ban lebarra dhubellas 
meter satengnga. 

37 Adhaanna addhep ka taneyan lowar keya. 
Dhung-geddhung bagiyan dhalemma se 
addhep ka lorong, erengga ban ker-okeranna 
bungkana palma. Badha dhak-ondhak ballung 
meggi ka labang saketheng jareya. 

38E taneyan lowar badha settong kamar 
tambaan e labang saketheng dhalem bagiyan 
dhaja. Dhari kamar tambaan jareya badha 
labangnga ka kamarra se raja. E jadhiya 
kennengnganna ban-keban ebacco kaangguy 
kurban obbaran. 

33E kamarra se raja jareya badha mejana 
pa-empa, dhadhuwa salaja. E attassa meja 
jareya kennengnganna panyambelliyanna 
keban se ekagabaya kurban obbaran, otabana 
kurban palebbaranna dusa otabana kurban 
tebbusanna kasalaan. 

40E lowaranna kamar se raja jareya badha 
meja pole pa meggi, dhadhuwa e penggir 
kanganna ban dhadhuwa e penggir kacerra 
labang saketheng dhaja jareya. 

4l Daddi meja panyambelliyanna keban 
kurban jareya kabbi badha baballu: pa-empa 
e dhalem ban pa-empa e lowaranna taneyan. 

42 Meja se pa-empa e kamar tambaan se 
eangguy nyadhiyaagi kurban obbaran jareya 
etata dhari bato. Tenggina satengnga meter, 


| . Yehezkiel 40.431 47 158 
dineng bagiyan attassa masagi empa, lanjang 


ban lebarra padha tello parapat meter. E 
attassa ja-meja jareya epanyabai pakakas se 
eangguy nyambelli keban kurban. 

43 Penggirra ja-meja jareya ngangguy 
palepet lebarra pettong polo lema milimeter. 
Daging se ekurbannagiya esaba e attassa 
ja-meja jareya. 

44 Saellana jareya bi lalake jareya sengko 
ebakta ka taneyan dhalem. E jadhiya badha 
mandhapana dhadhuwa, se settong e 
erenganna labang saketheng dhaja, addhep 
ka lao, ban settonganna e erenganna labang 
saketheng lao, addhep ka dhaja. 

45 Lalake jareya adhabu ka sengko 
ja mandhapa se addhep ka lao jareya 
esadhiyaagi ka para imam se alako e 
Padalemman Socce, 

46 dineng mandhapa se addhep ka dhaja e 
sadhiyaagi ka para imam se alako e mezba. 
Mam-imam jareya kodu dhari toronanna 
Zadok kabbi. Sabab dhari suku Lewi coma 
toronanna Zadok se olle ngadhep Pangeran 
kaangguy aladine Salerana e dhalem 
kabakteyan. 

4! Lalake jareya ngokor taneyan dhalemma. 
Bangonna masagi empa: lanjang ban lebarra 
padha saeket meter. Padalemman Socce 
jareya badha e bagiyan bara, e adhaanna 
badha mezbana. 

48 Saellana jareya sengko pas ebakta ka 


amper adhana Padalemman Socce, lebat e 
dhak-ondhak. Kamar se ekagabay jalan maso 
eokor; rajana badha pettong kale dhu meter 
satengnga, penggirra se dhu kalaja ngangguy 
geddhung se kandella sameter satengnga. 

E kangan kacerra badha pelarra. Amper 
adhaanna jareya lanjangnga sapolo meter 
ban lebarra nem meter. 

49 (40:48) 

4 1 l Bi lalake jareya sengko laju ebakta ka 

dhalem kamar tengnga, se enyamae 
Kennengngan Se Socce. Lorong se ka jadhiya 
eokor; lanjangnga tello meter, 

2 ban lebarra lema meter. Geddhung 
e kangan kacerra kandella dhu meter 
satengnga. Kennengngan Se Socce jareya 
pas eokor keya; lanjangnga dhu polo meter, 
lebarra sapolo meter. 

3 Saellana jareya lalake buru laju maso ka 
kamar dhalem. Lorong se ka jadhiya eokor: 
lanjangnga sameter, lebarra tello meter, ban 
geddhungnga e kangan kacerra kandella tello 
meter satengnga. 

“Kamar jareya laju eokor keya: bangonna 
masagi empa, lanjang ban lebarra padha 
sapolo meter. Samarena jareya Salerana 
laju adhabu ka sengko, "Reya Kennengngan 
Se Mahasocce." Mar-kamar se epaddek e 
geddhungnga Padalemman Socce 

= Saellana jareya lalake gella ngokor 


geddhung dhalemma Padalemman Socce: 
kandella tello meter. E geddhung e 
sakalenglengnga Padalemman Socce jareya 
badha mar-kamarra se lebarra dhu meter. 

6 Mar-kamar jareya asoson tello, dhak- 
saondhagga aesse tello polo kamar. Geddhung 
lowarra saneyap ondhak jareya atepesan 
dhari geddhungnga ondhak se e babaanna, 
daddi mar-kamar jareya ekenneng soson ta 
kalaban alobange geddhungnga Padalemman 
Socce. 

7 Dhari lowar geddhungnga Padalemman 
Socce jareya katon padha kandella dhari baba 
ka attas. E geddhung lowarra Padalemman 
Socce, e lowaranna mar-kamar jareya, badha 
andha raja dhadhuwa, daddi oreng bisa 
ongga dhari ondhak se e baba ka ondhak se 
nomer dhuwa ban ondhak se nomer tello. 

8 Geddhung lowarra mar-kamar jareya 
kandella dhu meter satengnga. Bangonan 
jareya badha labangnga se nojju ka 
mar-kamar e dhajaanna Padalemman Socce, 
ban labang laen ka mar-kamar e bagiyan lao. 
E sakalenglengnga Padalemman Socce badha 
amperra se lebarra dhu meter satengnga; 
kennengnganna tello meter dhari tana, 
epapadha tenggina ban dhasarra mar-kamar 
e geddhungnga Padalemman Socce. E 
antarana amper ban ngon-bangonan se 
eangguy para imam, badha amper se lebarra 

sapolo meter, e kangan kacerra Padalemman 


Socce. 

92 (41:8) 

10 (41:8) 

11(41:8) 

12E penggir lowarra taneyan bagiyan bara 
badha bangonan raja se lanjangnga papolo 
lema meter ban lebarra tello polo lema meter, 
dineng kandella dhung-geddhungnga dhu 
meter satengnga. 

3 Lalake jareya ngokor lanjangnga 
Padalemman Socce: badha saeket meter. 
Dhari budhiyanna Padalemman Socce sampe 
ka geddhung budhina bangonan se raja e 
bagiyan bara jareya ellana saeket meter keya. 

14 Bagiyan adhana Padalemman Socce se 
addhep ka temor, se badha taneyanna e 
kangan kacerra, lebarra saeket meter keya. 

15 Lalake jareya ngokor keya bangonan 
se raja se addhep ka taneyan e bagiyan 
bara: lebarra saeket meter, tamaso 
dhung-geddhung e kangan kacerra. Mar- 
kamar e Padalemman Socce, kamar adha, 
Kennengngan Se Socce, ban Kennengngan Se 
Mahasocce, 

16 erengga bi barangka kaju, dhari 
palesteranna sampe ka la-candhelana. 
La-candhela jareya ekenneng totobi bi 
kalambu. 

17 Sakabbinna geddhung bagiyan dhalem 
erengga bi ker-okeranna 

18 bungkana palma ban kerub, e antarana 


saneyap kerub dhadhuwa badha bungkana 
palmana settong. Kerub jareya mowana 
dhadhuwa, 

19 se settong mowana manossa se addhep 
ka bungkana palma se badha e kacerra, ban 
mowana macan se addhep ka bungkana 
palma se badha e kanganna. Ker-okeran 
jareya badha e saanterona Padalemman 
Socce, 

20 molae dhari palesteranna sampe ka 
bagiyan attassa labangnga. 

21 Ga-canggana labangnga Kennengngan Se 
Socce bangonna masagi empa. 

22 Tenggina sameter satengnga ban lebarra 
sameter. Du-padduna, dhasarra ban bagiyan 
erengnga ekagabay dhari kaju. Lalake jareya 
adhabu ka sengko, "Reya meja se badha e 
ajunanna kahadiranna PANGERAN." 

23E koncona lorong se ka Kennengngan 
Se Socce badha labangnga, bariya keya 
e koncona lorong se ka Kennengngan Se 
Mahasocce. 

24 Bang-labang jareya ngangguy dhaun 
dhadhuwa se abukka e tengnga. 

25 Bang-labangnga Kennengngan Se Socce 
erengga ban ker-okeran bungkana palma 
ban rub-kerub, padha ban ker-okeranna 
dhung-geddhungnga. E adhana amper 
adhaan, iya reya e lowaranna, badha kerrena 
dhari kaju. 

26 E geddhung erengnga se dhadhuwa badha 


la-candhelana, dineng geddhungnga erengga 

ban ker-okeranna bungkana palma. 

42 l Saellana jareya bi lalake jareya 
sengko ebakta ka taneyan lowar, 

terros etonton ka bangonan laen e dhajana 

Padalemman Socce, ta jau dhari bangonan se 

raja e barana Padalemman Socce jareya. 

2 Bangonan jareya lanjangnga saeket meter 
ban lebarra sagame meter. 

3 Bagiyan erenganna bangonan jareya 
se settong addhep ka amper se lebarra 
sapolo meter, dineng bagiyan erengnga se 
settonganna addhep ka palesteran bato e 
taneyan lowar. Bangonan jareya asoson tello, 
sabban ondhak abak maso ngadhalem dhari 
bagiyan se e babaanna. 

4E adhana mar-kamar jareya, e bagiyan 
dhalemma badha lorong se lebarra lema 
meter ban lanjangnga saeket meter. 
Bang-labangnga addhep ka dhaja. 

> Mar-kamar e ondhak se attasan acopean 
dhari mar-kamar e ondhak e babaanna, 
sabab rong-lorong e adhana mar-kamar se e 
attas alebaran dhari se e babaanna. 

6 Mar-kamar jareya asoson tello, tape ta 
ngangguy ga-cangga akantha ngon-bangonan 
se badha e taneyan. Jareya sababba mar- 
kamar attas akenean dhari mar-kamar baba 
otaba tengnga. 

TSaparona ondhak se e baba, lanjangnga 


sagame meter, pera aropa geddhung, dineng 
salebbina se lanjangnga sagame meter keya, 
epaddeggi mar-kamar. E ondhak se paleng 
attas badha mar-kamarra e salanjangnga 
bangonan jareya. 

8 (42:7) 

JE babana mar-kamar e konco 

bagiyan temorra bangonan jareya ban e 
kennengnganna parmolaanna geddhungnga, 
badha labangnga ka taneyan lowar. E erengan 
bagiyan laona Padalemman Socce, badha 
bangonan se padha, kennengnganna ta jau 
dhari bangonan se bagiyan bara. 

10 (42:9) 

11E adhana mar-kamarra badha lorong 
se padha ban lorong e bagiyan dhaja. 
Okoran ban modella padha, bariya keya 
bang-labangnga. 

12E babana mar-kamar se bagiyan lao, 

iya reya e konco temor e kennengnganna 
bungkella geddhung, badha labangnga keya. 

13 Lalake jareya adhabu ka sengko, 
"Bangonan se dhadhuwa jareya socce. E 
jadhiya kennengnganna para imam se olle 
ngadhep ka ajunanna PANGERAN, ngakan 
ban-kurban se paleng socce. E jadhiya keya 
para imam jareya kodu nyaba ban-kurban se 
paleng socce, iya reya: kurban gandum ban 
kurban palebbaranna dusa otabana kurban 
tebbusanna kasalaan. 

14 Mon para imam mare alalakon e 


Padalemman Socce, pas entara ka taneyan 
lowar, pangangguy kusus se eangguy e bakto 
aladine kabakteyan kodu edina e mar-kamar 
jareya. Para imam jareya kodu ngangguy 
kalambi laen, saellana jareya buru olle entar 
ka kennengnganna rayat akompol." 

15 Saellana lalake jareya mare ngokor 
bangonan Padalemman Socce bagiyan 
dhalem Salerana laju abakta sengko ka lowar 
lebat labang saketheng temor, pas ngokor 
bagiyan sakalenglengnga Padalemman Socce 
jareya. 

16 Bagiyan erengnga se e temor eokor bi 
tongket kor-okorra: badha dhu ratos saeket 
meter. 

17 Saellana jareya lalake jareya laju ngokor 
bagiyan erengnga se e dhaja, se e lao ban se 
e bara; lanjangnga padha dhu ratos saeket 
meterran. 

18 (42:17) 

19 (42:17) 

20 Daddi, dhaerana Padalemman Socce 
aropa tana masagi empa, okoranna penggirra 
padha dhu ratos saeket meterran. Tana jareya 
ekalenglenge geddhung se malaen bagiyan 
se malolo kaangguy Pangeran dhari bagiyan 
se kaangguy omom. 

43 l Saellana jareya, bi lalake gella sengko 
laju ebakta ka labang saketheng se 
addhep ka temor, 


| | Yehezkiel 43.21 8 166 
2 e jadhiya sengko nangalee badha sonar 


se agalirap dhari temor se nandhaagi 
kahadiranna Allahna Israil. Sowarana Allah 
ekaedhing akantha garudhuna tase raja, ban 
bume agalirap polana sonarra kahadiranna 
Allah. 

3 Pangatonan jareya padha ban se etangalee 
sengko e bakto Allah rabu maancora 
Yerusalim, ban akantha se etangalee sengko 
e Songay Kebar. Sengko pas asojud. 

4Sonar se agalirap jareya ajalan lebat 
labang saketheng temor pas maso ka dhalem 
Padalemman Socce. 

> Sengko eangka bi Errohna PANGERAN 
ebakta ka taneyan dhalem; ejadhiya sengko 
nangalee Padalemman Socce katotoban sonar 
kahadiranna Pangeran. 

6 E bakto lalake jareya gi ngadek e erenganna 
sengko, sengko ngedhing PANGERAN adhabu 
ka sengko dhari dhalemma Padalemman 
Socce, dhabuna, 

7"He, manossa se ta langgeng, reya 
Tang tahta. Sengko ennengnga e dhinna e 
nga-tengngaanna ommat Israil ban marentaa 
ommat jareya salanjangnga. Ommat Israil, 
bariya keya to-ratona, ta kera macemmer 
Tang nyama se socce pole kalaban nyemba 
brahala otabana ngoburragi jinazana 
to-ratona e kennengngan reya. 

S$Lamba to-rato Israil agabay bang- 
labangnga ban ger-ogerra labangnga 

karatonna e erenganna bang-labang ban 


ger-ogerra labangnga Tang Padalemman, 
daddi pera tapesa ban geddhung settong. 
To-rato jareya macemmer Tang nyama se 
socce kalaban tengkana se majitjit, daddi bi 
Sengko laju padha epatompes e bakto Tang 
ate ce peggella. 

Tape molae sateya reng-oreng jareya 
kodu ambu se nyemba brahala ban se ngalle 
jinazana to-ratona. Saellana jareya Sengko 
ennengnga e nga-tengngaanna ommat Israil 
jareya salanjangnga." 

10 PANGERAN laju adhabu pole, "He, 
manossa se ta langgeng, kabala ka ommat 
Israil parkara Tang Padalemman reya, 
soro pekker pateppa parkara rancanganna. 
Balai sopaja ommat jareya todhusa polana 
sa-dusana. 

ll Saellana reng-oreng jareya arassa 
todhus polana sa-dusana, pas terrangngagi 
rancanganna Tang Padalemman reya: 
modella, bang-labang masona ban bang- 
labang kalowarra, sosonanna bangonanna, 
sakabbinna atoran ban kom-hokomma. 
Tolessagi jareya kabbi me olle reng-oreng 
jareya bisa ngabas ban mekker carana 
ngator sakabbinna, sarta atoro ka sakabbinna 
atoranna. 

12 Reya kabadhaan se pera badha e 
Padalemman Socce malolo: Saantero dhaera 

e sabingkerra e koncona gunong talebat 


soccena. " 

13 Reya okoranna mezba menorot okoran 
se eangguy ngokor Padalemman Socce. 

E sakalenglengnga sokona mezba jareya 
badha soksogga, dhalemma satengnga meter 
ban lebarra satengnga meter keya, penggir 
lowarra epobuwi penggiran se tenggina 
saparapat meter. 

14 Dhari sellogan sampe ka bagiyanna mezba 
se ba-baba kadibi tenggina sameter. Bagiyan 
tengngana tenggina dhu meter, ban acopean 
satengnga meter dhari kalenglengnga sokona 
mezba. Bagiyan se kapeng tello, iya reya 
koncona mezba, acopean satengnga meter 
keya dhari kalenglengnga bagiyan tengngana. 

15 Bagiyan se kapeng tello reya 
kennengnganna ngobbar kurban; tenggina 
dhu meter. E padduna se pa-empa badha 
bagiyanna se ngajul kalowar akantha tandhu. 

16 Konco attassa mezba jareya masagi empa, 
okoranna penggirra padha nem meter. 

17 Bagiyan tengngana masagi empa keya, 
okoranna penggirra se pa-empa padha 
pettong meterran, penggir lowarra epasange 
penggiran se tenggina saparapat meter. 
(Lebarra soksogga satengnga meter.) E 
penggir temorra badha andhana ka bagiyan 
konco attassa mezba. 

18 GUSTE Allah Se Mahatenggi adhabu 
ka sengko, "He, manossa se ta langgeng, 

edhingngagi apa se ekocaagiya Sengko ka 
bana reya. Mon mezba jareya la mare, bi 
bana kodu esocceyagi. Carana iya reya bana 
kodu ngobbar kurban e mezba jareya sarta 
ngetessagi dharana kurban ka mezba jareya. 

19 Coma para imam toronanna Zadok dhari 
suku Lewi malolo se olle entar ka adhana 
Sengko kaangguy mabadha kabakteyan. 
Sengko, GUSTE Allah Se Mahatenggi se 
marentaagi parkara jareya. Bana kodu ngeba 
sape lake se gi ngodha ka mam-imam jareya 
kaangguy kurban pangamponanna dusa. 

20 Kala dharana sakone, buliddagi ka 
dhu-tandhu e paddu se pa-empa e mezba 
bagiyan attas jareya, bariya keya e du-paddu 
bagiyan tengngana sarta e sakalenglengnga 
penggiranna mezba jareya. Kalaban cara se 
kantha jareya mezba jareya bi bana esoccee 
sarta eteptebbagi malolo kaangguy Sengko. 

21 Saellana jareya kala sape lake kaangguy 
palebbaranna dusa jareya, pas obbar e 
kennengngan se la etantowagi, iya reya e 
lowaranna Padalemman Socce. 

22 Kalagguwanna bana kodu ngatorragi 
embi lake se tadha calena kaangguy kurban 
palebbaranna dusa. Soccee mezba jareya bi 
dharana embi jareya, papadha ban sape lake 
se gi ngodha gella. 

23 Mon la mare, pas ngala sape lake se gi 
ngodha ban embi lake se gi ngodha, padha se 
tadha calena, 

24 sape ban embi jareya giba ka Sengko. 


Para imam kodu naburragi buja ka attassa 
keban se dhadhuwa jareya, sarta pas ngobbar 
sape ban embi jareya menangka kurban ka 
Sengko. 

25 Sabban are sampe pettong are abidda, 
bana kodu ngorbannagi embi, sape lake se 
gi ngodha ban embi lake menangka kurban 
pangamponanna dusa. Ban-keban jareya ta 
olle badha calena. 

26 Pettong are abidda para imam kodu 
mabadha opacara nyoccee mezba jareya 
sarta nyadhiyaagi sopaja mezba jareya bisaa 
eangguy. 

27 Saellana lebat pettong are, para imam 
kodu ngatorragi e mezba jareya kurban 
obbaran ban kurban salameddan kaangguy 
ommat. Sengko tanto pas senneng ka bana 
kabbi. Sengko, GUSTE Allah Se Mahatenggi, 
la ngoca." 

44 l Saellana jareya lalake buru nonton 

sengko pole ka labang saketheng 
lowar e bagiyan temorra Padalemman Socce. 
Labang saketheng jareya atotop, 

2 PANGERAN adhabu ka sengko, "Labang 
saketheng reya kodu etotop terros, ta olle 
bukka. Tadha oreng se olle maso lebat dhinna, 
sabab Sengko, PANGERAN Allahna Israil, 
la maso ka Tang Padalemman lebat labang 
saketheng reya. Daddi, labang saketheng 
reya kodu atotop terros. 

3 Tape pangobasa se marenta olle entar ka 


labang saketheng jareya kaangguy ngakan 
kakanan se socce e adhaanna Sengko. 
Pangobasa jareya kodu maso lebat e kamar 
se raja ban abali lebat jalan jareya keya." 

4 Saellana jareya lalake buru abakta sengko 
ka labang saketheng dhaja se dhep-adhebban 
ban Padalemman Socce. Sengko ngabassagi, 
ban sengko nangalee Padalemman Socce 
jareya katotoban sonar se agalirap, se 
nandhaagi kahadiranna PANGERAN. Sengko 
laju asojud, 

> ban Pangeran laju adhabu ka sengko, "He, 
manossa se ta langgeng, tetene pateppa apa 
se etangalee ban se ekaedhing bana. Sengko 
malaana bana parkara sakabbinna atoran 
ban hokom parkara Tang Padalemman reya. 
Cathet pateppa pa-sapa se eedine maso 
ka Tang Padalemman reya ban pa-sapa se 
elarang. 

6 Kabala ka ommat Israil se dujan aberonta 
rowa ja reng-oreng jareya bi Sengko, 
PANGERAN Se Mahatenggi ta epannengnga 
pole alako najjis. 

7 Reng-oreng jareya la manajjis Tang 
Padalemman, sabab sabatara gaji ban 
dharana kurban eatorragi ka Sengko, 
reng-oreng jareya ngedine reng-oreng manca 
se ta asonnat ban se ta atoro ka Tang parenta 
maso ka jadhiya. Kalaban lalakon se majitjit 

Sengko ban reng-oreng jareya. 

8 Se mabadha opacara-opacara socce e Tang 
Padalemman jareya banne reng-oreng Israil 
dibi, tape reng-oreng manca se esoro bi 
reng-oreng Israil jareya. 

3? Sengko, GUSTE Allah Se Mahatenggi 
ngomommagi ja oreng manca se ta asonnat 
ban oreng se ta atoro ka Tang parenta, ta olle 
maso ka Tang Padalemman jareya. Atoran 
reya kaangguy keya ka oreng manca se 
neptep apolong e nga-tengngaanna bangsa 
Israil." 

10 PANGERAN adhabu ka sengko, "Sengko 
ngokoma reng-oreng Lewi se abareng ban 
reng-oreng Israil laenna mongkore Sengko 
ban nyemba brahala. 

11E Tang Padalemman, reng-oreng Lewi 
jareya, coma olle aladine Sengko menangka 
panglako ban panjagana labang saketheng. 
Reng-oreng jareya olle nyambelli ban-keban 
kaangguy kurban obbaran ban kurban 
sambelliyan kaangguy bangsa jareya, sarta 
wajib ros-terrosan aladine ommat jareya. 

12 Tape sarrena reng-oreng jareya ngalakone 
kabakteyan ka brahala kaangguy ommat 
Israil, sarta ngeret bangsa jareya ka dhalem 
dusa, daddi Sengko, GUSTE Allah Se 
Mahatenggi, asompaa ja reng-oreng jareya 
kodu eokom. 

13 Reng-oreng jareya ta olle daddi imam se 


aladine Sengko pole, ban ta olle nyedding 
apaa bai se la esocceyagi ka Sengko, otabana 
maso ka Kennengngan Se Mahasocce. Jareya 
okomanna sabarang lalakon se najjis se 
elakone reng-oreng jareya. 

14 sateya reng-oreng jareya bi Sengko esoro 
ngalakone lalakon se kasar se parlo elakone e 
Tang Padalemman. 

15 GUSTE Allah Se Mahatenggi adhabu, "E 
bakto bangsa Israil ngonduri Sengko, mam- 
imam Lewi dhari toronanna Zadok paggun 
esto aladine Sengko e Tang Padalemman. 
Daddi mam-imam jareya se sateya kodu 
aladine Sengko ban entar ka adhaanna 
Sengko kaangguy ngeba tor-ator gaji ban 
dharana ban-kurban. 

16 Pera mam-imam jareya malolo se olle 
maso ka Tang Padalemman. 

17E bakto maso e labang saketheng entara 
ka taneyan dhalem, mam-imam jareya kodu 
ngangguy kalambi linen. Ta olle ngangguy 
kalambi ewwol mon teppana ajalannagi 
lalakonna e taneyan dhalem otaba e dhalem 
Tang Padalemman. 

18 Sopaja ta kapanasan ban ta apello, 
mam-imam jareya kodu ngangguy calana 
linen se ta esabbui, ban surban dhari linen. 

19 Mon entara ka taneyan lowar, e 
kennengnganna ommat akompol, mam-imam 
jareya kodu mokka kalambi dhinassa e 

mar-kamar socce e Tang Padalemman, pas 


ngangguy kalambi laen sopaja kalambi se 
malolo eangguy e bakto ajalannagi lalakonna 
jareya ta macalaka ommat. 

20 Para imam ta olle agundhul, bariya keya ta 
olle gondrong. Obuna kodu ecokor epapandha 
menorot atoran se la eteptebbagi. 

21 Mon masoa ka taneyan dhalem ta olle 
ngenom anggur. 

22 Para imam pera olle abine babinean Israil 
se gi paraban, otabana randhana imam; ta 
olle abine babine se etellak lakena. 

23 Para imam kodu ngajarragi ka Tang 
ommat sopaja bisaa malaen se kemma se la 
etantowagi kaangguy Sengko malolo ban se 
kemma se enja, se kemma se berse ban se 
kemma se najjis. 

24 Mon badha se atokar parkara hokom, 
para imam jareya se kodu motose menorot 
Tang kom-hokom. Para imam jareya kodu 
arayaagi ta-pestana agama menorot atoranna 
Tang kom-hokom, sarta ahormadi are Sabat 
menangka are se etantowagi kaangguy 
Sengko malolo. 

2 Imam ta olle manajjis abana kalaban 
nyedding mayyit, kajabana jinazana oreng 
towana, anana, taretan lakena otaba taretan 
binena se gi ta abine otaba alake. 

26 Saellana berse pole, imam jareya kodu 
anante pettong are aggi, 

27 pas entar ka taneyan dhalemma Tang 


Padalemman, e jadhiya kodu ngatorragi 
kurban kaangguy maberse abana sopaja 
olleya ajalannagi pole lalakonna e Tang 
Padalemman. Sengko, GUSTE Allah Se 
Mahatenggi la ngoca. 

28 Para imam narema pangkat imam jareya 
menangka bagiyanna dhari apa se ebagi 
Sengko ka Israil ron-temoron. Para imam 
jareya ta olle dhi-andhi pa-apa e Israil: 
Sengko artana para imam jareya. 

29 Odhina dhari tor-ator se aropa gandum, 
kurban palebbaranna dusa, ban kurban 
tebbusanna kasalaan; sabarang se etantowagi 
kaangguy Sengko malolo daddi bagiyanna 
para imam jareya. 

30 Para imam kodu eberrii bagiyan se paleng 
bagus dhari hasella panen se dha-adhana, 
ban dhari apaa bai se ebagi ka Sengko. 
Sabban oreng Israil agabay roti, rotina se 
massa dha-adha kodu ebagi ka para imam. 
Ko-bengkona oreng Israil bi Sengko pas 
eberkadana. 

31 Para imam ta olle ngakan mano otabana 
keban se mate dibi otabana se eceppa burun 
alas." 

45 l Sabellunna tana egi-bagi menangka 
tana sangkolan ka saneyap suku, 

kodu epesa sabagiyan kaangguy PANGERAN. 

Tana Jareya lanjangnga kodu dhubellas kilo 

satengnga, lebarra sapolo kilo. Saantero 


dhaera jareya enyataagi socce kabbi. 

2 Kaangguy Padalemman Socce esadhiyaagi 
dhari tana jareya sabagiyan se masagi empa, 
okoran lanjangnga ban lebarra padha dhu 
ratos saeket meter, ekalenglenge lon-talon se 
lebarra sagame meter, e jadhiya Padalemman 
Socce jareya kodu epaddek. 

3 Saparona tana jareya, se lanjangnga 
dhubellas kilo satengnga ban lebarra lema 
kilo, kodu esadhiyaagi kaangguy maddek 
Padalemman Socce, iya reya dhaera se paleng 
SOCCe. 

4Tana jareya socce, esadhiyaagi kaangguy 
para imam se lakona mabadha kabakteyan 
e Padalemman Socce. Sabagiyan dhari 
tana jareya epamaddegana bengkona para 
imam, ban sabagiyanna pole epamaddegana 
Padalemman Socce. 

> Tana se saparona, se rajana dhubellas kilo 
satengnga kale lema kilo kodu esadhiyaagi 
kaangguy reng-oreng Lewi se alako e 
Padalemman Socce. E jadhiya epaddeggana 
tha-kottha se olle ekennengnge reng-oreng 
Lewi jareya. 

6Salaenna tana se socce jareya, kodu 
epalaene tana se lanjangnga dhubellas kilo 
satengnga ban lebarra dhu kilo satengnga, 
kaangguy kottha se olle ekennengnge sapaa 
bai dhari bangsa Israil. 

TKaangguy pangobasa se marenta 


kodu esadhiyaagi tana keya. Tana jareya 
malanjang molae dhari bates barana dhaera 
se etantowagi kaagem ka Pangeran malolo 
gella sampe ka Tase Tengnga, ban dhari 
bates temorra dhaera se etantowagi kaagem 
ka Pangeran malolo jareya sampe ka bates 
temorra nagara jareya. Daddi lanjangnga 
padha ban lanjangnga sala settong bagiyanna 
tana se ebagi ka ku-suku Israil. 

STana jareya daddi andhina pangobasa se 
marenta e tana Israil, sopaja ta nendhes Tang 
ommat pole, tape mala magi dhaera karena 
jareya epadaddi andhina ku-suku Israil. 

? GUSTE Allah Se Mahatenggi adhabu, "La 
cokop sa-dusana bana, he, para pangobasana 
Israil! Mara ambuwi tengkana bana se ngala 
sakarebba dibi ban nendhes rayat jareya. 
Mara lakone sabarang se bendher ban adil. Ja 
sampe bana ngojuk Tang ommat dhari tanana 
pole. Sengko, GUSTE Allah Se Mahatenggi 
marentaagi jareya ka bana. 

10 Angguy tembangan ban ker-taker se 
teppa: 

ll Saefa se epanaker barang kerreng essena 
kodu padha ban sabat kaangguy naker 
barang se encer. Ger-ogerra kodu settong 
homer. Daddi ker-taker jareya kodu kantha 
reya: 1 homer = 10 efa = 10 bat 

12 Tembanganna bana kodu kantha reya: 1 
syikal = 20 gerra 1 mina = 60 syikal 

13 Reya dhasarra okoran kaangguy 


neptebbagi tor-ator: gandum: 1/60 bagiyan 
dhari hasella se anye jaba: 1/60 bagiyan 
dhari hasella se anye mennya jaitun: 1/100 
bagiyan dhari hasella ka-bungka. (Okor 
menorot bat: 10 bat = 1 homer = 1 kor) 
dumba: settong sabban dhu ratossa. Bana 
kodu ngatorragi kurban gandum, kurban 
obbaran, ban kurban salameddan, sopaja 
sa-dusana esapora. Sengko, GUSTE Allah Se 
Mahatenggi se aberri parenta reya. 

14(45:13) 

15 (45:13) 

16 Sakabbinna pandhudhuna nagara kodu 
ngeba tor-ator jareya ka pangobasa se 
marenta Israil. 

17 Pangobasa jareya se wajib melle ebin 
se egabaya kurban obbaran ban sabarang 
se ekaparlo kaangguy kurban gandum 
ban kurban anggur kaangguy sakabbinna 
bangsa Israil e re-are raja, parayaanna Bulan 
Anyar, re-are Sabat ban re-are raja laenna. 
Pangobasa se marenta e Israil jareya se kodu 
nyadhiyaagi kurban pangamponanna dusa, 
kurban gandum, kurban obbaran ban kurban 
salameddan sopaja bangsa Israil esapora." 

18 GUSTE Allah Se Mahatenggi adhabu ka 
ommadda, "E tanggal settong bulan settong, 
bana kodu nyoccee Tang Padalemman kalaban 
cara ngatorragi sape lake se gi ngodha se 
tadha calena. 

Imam kodu ngala dhara dhari kurban 


palebbaranna dusa jareya, dharana jareya 
kodu ebuliddagi ka ga-canggana labang e 
Tang Padalemman, bariya keya ka paddu 
se pa-empa e mezba, ban ka ga-canggana 
labang saketheng se ka taneyan dhalem. 

20 Lakone kantha jareya keya e tanggal 
petto bulan jareya, kaangguy saneyap oreng 
se agabay dusa tape ta etengnget otabana 
polana ta tao. Kalaban cara se kantha jareya 
bana ajaga kasocceyanna Tang Padalemman. 

21E tanggal pa bellas bulan settong, bana 
kodu arayaagi Pesta Paska. Pettong are 
abidda oreng kodu padha ngakan roti se ta 
eragii. 

22E are se dha-adhana, pangobasa se 
marenta kodu ngatorragi sape lake menangka 
kurban palebbaranna dusa kaangguy abana 
dibi ban kaangguy sakabbinna rayat. 

23 Saabidda parayaan se pettong are 
abidda jareya, sabban are pangobasa jareya 
kodu ngatorragi ka PANGERAN sape lake 
papetto ban dumba lake papetto se padha 
tadha calena, jareya kabbi kodu eobbar 
kol-bungkol. Sabban arena pangobasa jareya 
kodu ngatorragi keya embi lake settong 
kaangguy kurban pangamponanna dusa. 

24 Laen dhari jareya sabban settong sape 
lake kodu etoroe gandum petto bellas liter 
satengnga, ban sabban settong dumba lake 
kodu etoroe mennya jaitun tello liter. 

25E bakto Pesta Ranggun Dhaun, se emolae 


e tanggal lema bellas bulan petto, sabban 
are sampe pettong are abidda pangobasa 
kodu ngatorragi ban-kurban se padha, iya 
reya kurban pangamponanna dusa, kurban 
obbaran, ban kurban gandum sarta mennya 
jaitun." 

46 ! GUSTE Allah Se Mahatenggi adhabu, 
"Labang saketheng temor se ka 
taneyan dhalem kodu terros etotop saabidda 
are kerja se nem are abidda. Labang jareya 
coma olle ebukka e are Sabat ban parayaan 

Bulan Anyar. 

2E dhalem nem are jareya pangobasa kodu 
maso dhari taneyan lowar lebat kamar se raja 
pas manjeng e erenganna canggana labang 
saketheng, sabatara para imam ngatorragi 
kurban obbaran ban kurban salameddan 
dhari pangobasa. E labang saketheng jareya 
pangobasa buru kodu asojud nyemba ka 
Pangeran, pas nyengla pole. Saellana jareya, 
sampe malem labang jareya ta olle kanceng. 
3E adhana labang saketheng jareya 
keya, rayat kodu asojud kabbi nyemba ka 
PANGERAN sabban are Sabat ban parayaan 
Bulan Anyar. 

4E are Sabat pangobasa kodu ngatorragi ka 
PANGERAN kurban obbaran se aropa budhuna 
dumba nem-ennem ban dumba lake settong, 
kabbi padha ta olle badha calena. 

> Dumba lake jareya kodu etoroe kurban 


gandum petto bellas liter satengnga, ban 
sabban budhuna dumbana kodu etoroe 
kurban gandum sakarebba bannyana. Sabban 
kurban gandum kodu etoroe mennya jaitun 
tello liter. 

6E bakto parayaan Bulan Anyar tor-ator 
jareya kodu aropa sape lake settong, budhuna 
dumba nem-ennem ban dumba lake settong; 
kabbi ta olle badha calena. 

7 Sabban settong sape lake ban embi 
lake kodu etoroe gandum petto bellas liter 
satengnga, dineng sabban settong budhuna 
dumba kodu etoroe barampaa bai menorot 
kakowadanna. Sabban kurban gandum kodu 
etoroe mennya jaitun tello liter. 

8 Mon pangobasa jareya abakteya e Tang 
Padalemman, kodu maso lebat e kamar se 
raja, ban pamolena lebat e jadhiya keya. 

? Sabaligga, mon e re-are raja rayat dhateng 
entara abakte ka PANGERAN, pamasona kodu 
lebat e labang saketheng dhaja, pamolena 
kodu lebat e labang saketheng lao mon la 
mare abakte. Se maso lebat labang saketheng 
lao, pamolena kodu lebat labang saketheng 
dhaja. Reng-oreng elarang mole lebat jalan 
se elebadi pamasona; pamolena kodu lebat 
e labang se badha e jujuganna labang se 
elebadi pamasona. 

10 Pangobasa kodu maso ka Padalemman 


Socce abareng ban rayat, ban pamolena kodu 
abareng keya. 

11E re-are pesta ban parayaan, sabban sape 
lake ban sabban dumba lake kodu etoroe 
tor-ator gandum petto bellas liter satengnga, 
dineng sabban budhuna dumba kodu etoroe 
barampaa bai menorot karebba se ngalakone 
kabakteyan. Sabban kurban gandum kodu 
etoroe tor-ator mennya jaitun tello liter. 

12 Mon pangobasa ngebaa tor-ator sokalella 
ka PANGERAN, se aropa kurban obbaran 
otabana kurban salameddan, labang 
saketheng temor se ka taneyan dhalem kodu 
ebukka egabay palebadanna pangobasa 
jareya. Kurban jareya kodu eatorragi menorot 
cara se padha ban se ejalannagi e are Sabat, 
tape mon pangobasa jareya la mole, labang 
saketheng jareya kodu duli etotop pole." 

13 PANGERAN adhabu, "Sabban gi laggu 
bana kodu ngatorragi kurban obbaran ka 
PANGERAN aropa settong budhuna dumba se 
aomor sataon se tadha calena. 

14 Laen dhari jareya, sabban gi laggu bana 
kodu ngatorragi keya kurban gandum dhu kilo 
ban mennya jaitun saliter se ecamporragi ka 
gandumma. Jareya kurban gandum se kodu 
eatorragi ka PANGERAN sabban are; atoran 
reya kaangguy salanjangnga. 


Yehezkiel 46. 151 20 "1863 
15 Sabban gi laggu bana kodu ngatorragi ka 


PANGERAN: budhuna dumba settong, kurban 
gandum ban mennya jaitun." 

16 GUSTE Allah Se Mahatenggi apareng 
parenta, dhabuna, "Mon pangobasa se 
marenta aberri sabagiyan dhari tana 
sangkolanna ka sala settonga anana, tana 
jareya daddi andhina anana menangka 
dhi-andhina kalowargana. 

17 Tape mon pangobasa jareya aberri 
sabagiyan dhari tana sangkolanna ka sala 
settong dhari dunorra, tana jareya abali 
daddi andhina pangobasa jareya pole e Taon 
Pabaliyan. Tana jareya andhina, ban pera 
pangobasa jareya ban na-anana se bisa 
ngaandhi tana jareya saterrossa. 

18 Pangobasa jareya ta olle ngala arta 
sangkolanna rayadda maske sakonea. Pera 
tanana dibi se olle ebagi ka na-anana sopaja 
tadha settonga dhari Tang ommat se ekala 
dhi-andhina." 

19 Saellana jareya bi lalake jareya sengko 
ebakta lebat e labang e erenganna labang 
saketheng, ka mar-kamar socce se addhep 
ka dhaja. Mar-kamar jareya esadhiyaagi 
kaangguy para imam. Lalake jareya aduding 
ka kamar e konco bara, 

20 pas adhabu, "E kennengngan reya para 
imam kodu ngella kurban palebbaranna 
dusa ban kurban tebbusanna kasalaan sarta 
manggang kurban gandum, sopaja kurban se 

ka taneyan lowar, me olle ta macalaka Tang 
rayat." 

21 Saellana jareya sengko laju ebakta ka 
taneyan lowar; ka sengko eduduwagi ja 
e padduna se pa-empa badha taneyanna 
bang-sebang se akenean, lanjangnga dhu 
polo meter ban lebarra lema bellas meter. 

22 (46:21) 

23 Sabban taneyan jareya ekalenglenge 
geddhung bato, ban e geddhung jareya badha 
mang-tomangnga. 

24 Cana lalake jareya ka sengko, "Reya 
por-dhapor kennengnganna para pangladinna 
Padalemman Socce ngella ban-kurban 
tor-atorra rayat." 

47 l Bi lalake jareya sengko ebakta pole 

ka labang se masoa ka Padalemman 
Socce. Sengko nangalee somber agili dhari 
babana labang jareya ka temor, padha 
ban addhebba Padalemman Socce iya reya 
ka temor. Aeng jareya agili dhari babana 
labangnga Padalemman Socce bagiyan lao 
lebat penggir laona mezba. 

2 Saellana jareya bi lalake jareya sengko 
ebakta ka lowar lebat e labang saketheng 
dhaja, pas etonton ka labang saketheng 
temor. Songay se kene jareya agili dhari 
penggir laona labang saketheng jareya. 

3 Sambi ngokor ban tongket kor-okorra, 
lalake jareya abakta sengko noro gilina 

meter jauna, pas makon sengko alengka 
songay jareya. E kennengngan jareya 
dhalemma aengnga pera gan thek-cetthek. 

“Saellana jareya lalake buru pas ngokor 
lema ratos meter aggi, ban e jadhiya 
dhalemma aengnga sampe gan toot. Lalake 
jareya gi ngokor pole lema ratos meter aggi, 
ban e jadhiya aengnga gan teng-keltengan. 

> Oreng lalake jareya ngokor pole lema ratos 
meter sakaleyan aggi, ban e jadhiya aengnga 
ce dhalemma, daddi ta ekenneng lebadi 
ajalan soko. Mon oreng alengkaa songay, 
kodu alangngoy. 

6 Oreng jareya pas adhabu ka sengko, "He, 
manossa se ta langgeng, abassagi jareya 
kabbi patete." Saellana jareya sengko pas 
ebakta pole ajalan noro songay. 

7 Sengko nangalee e salanjangnga songay 
jareya ce bannyana kabungkaanna. 

8 Dhabuna ka sengko, "Songay reya agili ka 
temor lebat e nagara reya ban lebat e Corana 
Songay Yordan ka Tase Mate. Mon aengnga 
sampe ka dhalem Tase Mate, aengnga tase se 
accen rowa egantee aeng se tabar. 

3? Dha emmaa bai gilina songay reya, e 
jadhiya bakal badhaa samacemma juko ban 
keban laenna. Aengnga Tase Mate bakal 
epatabara bi songay jareya, ban e dhimmaa 
bai aeng jareya agili, e jadhiya badha 
kaodhian. 

10 Dhari ber-somberra aeng e En-Gedi 


sampe ka ber-somberra aeng e En-Eglaim, 
bagiyan gir-penggirra bakal rammeya ban 
reng-oreng majang se ajemmor jalana e 
jadhiya. Samacemma juko bakal badhaa e 
dhalem aeng jareya, akantha se badha e Tase 
Tengnga. 

ll Tape aeng e ba-raba e salanjangnga 
paseser jareya ta bisa tabar, teptep daddi 
somberra buja. 

12E salanjangnga penggirra songay se 
dhu kalaja jareya etombuwi samacemma 
bungkana wa-buwaan. Dhaunna ka-bungkaan 
jareya ta tao elop, ban buwana ta tao motos. 
Ka-bungkaan jareya bakal ngasellagiya 
wa-buwaan se anyar sabban bulanna, sabab 
egilii aeng se asalla dhari Padalemman Socce. 
Wa-buwaan jareya daddi ekenneng kakan 
ban un-dhaunna ekenneng kajamo." 

13 GUSTE Allah Se Mahatenggi adhabu, 
"Reya tes-batessa tana se egi-bagiya ka 
dhubellas suku Israil. Suku Yusup narema 
dhu bagiyan. 

14 Sengko asompa ja tana jareya bi Sengko 
ebagiya ka bangatowana bana. Daddi mara 
sateya bagi tana jareya paadil. 

15 Bates e bagiyan dhaja emolae dhari Tase 
Tengnga ka temor sampe gan kottha Hetlon, 
ka Hamat terros ka kottha Zedad, 

16 ka Berota ban Sibrayim (tha-kottha jareya 
badha e antarana kottha Damsyik ban kottha 

Hamat), pas ka kottha Hazar-Enan, e batessa 


kottha Hauran. 

17 Daddi, tes-bates e bagiyan dhaja emolae 
dhari Tase Tengnga sampe ka temor, ka 
kottha Hazar-Enan; daddi dhaera Damsyik 
ban Hamat badha e dhajana bates jareya. 

18 Bates e bagiyan temor nojju ka lao, dhari 
settong kennengngan e antarana dhaera 
Damsyik ban dhaera Hauran. Daddi, Songay 
Yordan menangka bates antara tana Israil e 
bara ban Gileyad e bagiyan temor, sampe ka 
Tamar e paseser Tase Mate. 

19 Bates e lao nojju ka bara dhaja, dhari 
Tamar ka somber Kades Meriba, terros ka 
bara lao salanjangnga batessa Messer sampe 
ka Tase Tengnga. 

20 Bates e bagiyan bara iya reya Tase 
Tengnga, ka dhaja ka settong kennengngan e 
barana jalan se ka Hamat. 

21 Bagi tana jareya e antarana ku-sukuna 
Israil; 

22? ban tana jareya daddi andhina bana 
salanjangnga. Reng-oreng manca se neptep 
e nga-tengngaanna bana, ban andhi ana se 
lahir e jadhiya, kodu olle bagiyan tana jareya 
keya. Reng-oreng jareya kodu eanggep warga 
Israil padha ban se laenna, ban kodu noro 
ajumbu ellot kaangguy ngaolle tana e bakto 
tana jareya egi-bagiya e antarana ku-suku 
Israil. 


Yehezkiel 47.231 48.9 188 
23 Saneyap pandhudhu manca kodu eberrii 


tana abareng ban suku Israil e dhaera se 
ekennengnge oreng jareya. Sengko, GUSTE 
Allah Se Mahatenggi la ngoca." 

48 l Batessa tana e bagiyan dhaja 

malanjang ka temor, molae dhari Tase 

Tengnga ka kottha Hetlon, terros ka jalan ka 
Hamat, kottha Hazar-Enan, sampe ka bates e 
antarana kottha Damsyik ban kottha Hamat. 
Ku-suku se kasebbut e baba reya kodu padha 
narema bagiyan bang-sebang dhari tana se 
molae dhari bates temor ka bara sampe ka 
Tase Tengnga, toro gilirra dhari dhaja ka lao 
kantha reya: Dan, Asyer, Naftali, Manasye, 
Efraim, Ruben, Yehuda 

2 (48:1) 
3(48:1) 
4 (48:1) 
5 (48:1) 
6 (48:1) 

7 (48:1) 

8 Bagiyan saterrossa dhari tana jareya kodu 
epesa malolo kaangguy kaparlowan se la 
etantowagi. Lanjangnga kodu dhubellas 
kilo satengnga dhari bates dhaja sampe ka 
lao. Tes-bates temor ban bara kodu padha 
lanjangnga ban bagiyan se ebagi ka ku-suku 
Israil. Padalemman Socce epaddegga e 
bagiyan jareya. 

9 Sabagiyan dhari dhaera jareya kodu 
eangguy kaagem PANGERAN malolo, iya reya 

tana e bagiyan pusat, lanjangnga dhubellas 


kilo satengnga ban lebarra sapolo kilo. 

10E bagiyan tengngana tana jareya 
epaddeggana Padalemman Socce. Para 
imam kodu narema bagiyan dhari dhaera se 
socce jareya. Bagiyanna para imam jareya 
dhubellas kilo satengnga dhari penggir temor 
ka bara, ban lema kilo dhari dhaja ka lao. 

ll Dhaera se malolo etantowagi kaangguy 
settong kaparlowan jareya kodu ekaandhi 
mam-imam toronanna Zadok. Mam-imam 
toronanna Zadok jareya esto aladine 
Pangeran, ta akantha suku Lewi se sasuku 
ban toronanna Zadok, se noro alako dusa ban 
reng-oreng Israil laenna. 

12 Daddi toronanna Zadok jareya kodu eberrii 
tana se malolo kaangguy toronanna Zadok 
salaenna tana se ebagiya ka oreng Lewi. 
Dineng tana se malolo kaangguy toronanna 
Zadok jareya talebat soccena. 

13 Tanana reng-oreng Lewi jareya lanjangnga 
dhubellas kilo satengnga dhari temor ka 
bara, ban lebarra lema kilo dhari dhaja ka lao 
sajajaran ban tanana para imam. 

14Tana jareya maske sakelan ta olle ejuwal 
otaba eporop; bagiyan se paleng bagus dhari 
tana Israil ta olle ngalle ka tanangnga oreng 
laen, sabab tana jareya la etantowagi kaagem 
PANGERAN malolo ban daddi kaagunganna. 

SE laona tana se etantowagi kaangguy 
settong kaparlowan jareya, gi badha karena, 

lanjangnga dhubellas kilo satengnga, ban 


lebarra dhu kilo satengnga. Bagiyan jareya 
ta socce ban olle eangguy rayat kaangguy 
kennengnganna bengkona ban kaangguy 
talon, e bagiyan tengngana kodu epaddeggi 
kottha. 

16 Kottha jareya kodu masagi empa, 
lanjang ban lebarra okoranna padha dhu kilo 
saparapat. 

17E sabingkerra kottha jareya kodu badha 
lon-alon se lebarra saratos sagame meter. 

18E temorra ban e baraanna kottha jareya 
badha lon-alon se okoranna lema kale dhuwa 
satengnga kilo. Lon-alon se dhadhuwa 
jareya kodu ekagabay tana partaneyan bi 
pandhudhu kottha. 

19 Reng-oreng dhari sakabbinna ku-suku 
Israil se enneng e kottha jareya olle agarap 
tana jareya. 

20 Daddi tana jareya kabbi, tamaso tana se 
malolo kaangguy kaparlowan se la etantowagi 
ban tana jareya kaangguy kottha, abangon 
masagi empa okoranna lanjang ban lebarra 
padha dhubellas kilo satengnga. 

2l Tana e bagiyan bara ban temor e dhaera 
jareya se esadhiyaagi kaangguy Padalemman 
Socce, para imam, oreng Lewi ban kottha 
jareya, daddi andhina pangobasa se marenta. 
Bagiyan jareya malanjang ka temor ka bates 
bagiyan temor, ban ka bara sampe gan Tase 

Tengnga, badha e antarana tana Yehuda ban 


tana Benyamin. 

22 (48:21) 

23 Tana se badha e laona dhaera se malolo 
kaangguy kaparlowan se la etantowagi 
jareya, andhina ku-suku se laen. Rajana 
molae dhari bates temor ka bara sampe ka 
Tase Tengnga, gi-bagi toro gilir dhari dhaja 
ka lao kantha reya: Benyamin, Simeyon, 
Isakhar, Zebulon, Gad, 

24 (48:23) 

25 (48:23) 

26 (48:23) 

27 (48:23) 

28E laona tana Gad badha bates se 
molae dhari bara dhajana Tamar lebat 
somber Kades-Meriba, terros ka bara lao 
salanjangnga batessa Messer sampe ka Tase 
Tengnga. 

29 GUSTE Allah Se Mahatenggi adhabu, 
"Daddi tana jareya kodu egi-bagi ka ku-suku 
Israil kantha jareya." 

30 Labang mon masoa ka Yerusalim badha 
dhubellas meggi. Geddhungnga se pa-empa 
okoranna bang-sebangnga padha dhu kilo 
saparapat, padha badha labang sakethengnga 
tatello ebang. Sabban labang enyamae 
ngangguy nyamana sala settong dhari 
suku Israil. Bang-labang se e bagiyan 
dhaja enyamae Ruben, Yehuda ban Lewi; 
bang-labang e pagar geddhung temor 

enyamae Yusup, Benyamin ban Dan; see 


geddhung lao enyamae Simeyon, Isakhar 
ban Zebulon; dineng se e geddhung bara 
enyamae Gad, Asyer ban Naftali. 

31 (48:30) 

32 (48:30) 

33 (48:30) 

34 (48:30) 

35 Geddhung jareya lanjangnga kabbi 
sangang kilo. Ban molae sateya kottha jareya 
bi oreng enyamae "PANGERAN BADHA E 
DHI NNA!" 


Daniel 


l Tello taon saellana Rato Yoyakim 

marenta Yehuda, Nebukadnezar rato 
Babil, nyerrang kottha Yerusalim ban 
ngeppong kottha jareya. 

2 Pangeran ngedine rato jareya makala 
Rato Yoyakim ban arampas sabagiyan 
dhari rang-barang se aji e Padalemman 
Socce. Reng-oreng se etawan ebakta ka 
kowella dibana e Babil, ban rang-barang 
se aji se erampas esempen e dhalem 
dhang-gudhangnga kowel jareya. 

3 Saellana jareya rato makon Aspenas, 
kapalana roma tatanggana karaton, mele e 
antarana para tawanan jareya ngangodhadan 
toronanna rato otabana se tamaso toronanna 
oreng agung. 

4 Reng-oreng jareya kodu ngangodhadan 
se tadha calena. Kodu gantheng, tenggi 
sakolaanna, penter ban lebar pangataowanna 
sarta patot epalako e karaton. Aspenas kodu 
ngajari ngangodhadan jareya maca ban noles 
basa Babil. 

> Rato nantowagi keya ja kakan ban nom- 
enomanna reng-oreng jareya kodu padha 
ban se esadhiyaagi kaangguy anggotana 
kalowargana rato. Mon la elate tello taon 

abidda, ngangodhadan jareya kodu ngadhep 


ka rato kaangguy epalakowa e karaton. 

6E antarana ngangodhadan jareya tamaso 
keya Daniyel, Hananya, Misael ban Azariya, 
kabbi padha dhari suku Yehuda. 

7 Bi kapalana roma tatanggana karaton 
nyamana reng-oreng jareya eoba epadaddi: 
Beltsazar, Sadrakh, Mesakh ban Abednego. 

8 Kalaban partolonganna Allah, Daniyel 
ekaneserre bi Aspenas. Daniyel nekat ta 
manajjisa salerana bi kakanan ban nom- 
enoman anggur dhari karatonna rato, daddi 
mator ka Aspenas sopaja eatore teddhaan 
laen. 

9(1:8) 

10Sarrena tako ka rato, Aspenas mator, 
"Rato dibi se neptebbagi se kodu edhaar 
sareng se kodu eenom sampeyan, daddi 
manabi noro pangoladanna rato sampeyan 
katon korang sehat manabi ebandhing sareng 
ngangodhadan laenna, tanto kaula pas 
epatee." 

1 Saellana jareya Daniyel laju arembak ban 
pangawal se bi Aspenas epassrae kaangguy 
ngoros Daniyel ban kancana se katello. 
Dhabuna Daniyel, 

12 "Tore kaula sakanca paneka oji sapolo 
are abidda; parenge ngan-ganganan saos se 
eteddhaa ban aeng se eenoma. 

13 Saamponna olle sapolo are, bandhingngagi 
mowa kaula sakanca paneka bi mowana 

ngangodhadan se neddha teddhaan se 


eteptebbagi rato, pas potose adhasar ponapa 
se etengale sampeyan ganeka." 

14 Pangawal jareya saroju ban ajalannagi 
parcobaan jareya sapolo are abidda. 

15 Saellana bakto jareya lebat, se kaempa 
jareya katon abarasan ban akowadan dhari 
sakabbinna ngangodhadan se olle kakanan 
dhari rato. 

l6 sajjegga jareya bi pangawal jareya 
reng-oreng se kaempa jareya ta eberrii 
kakanan ban nom-enoman se etantowagi rato 
pole, tape pera eberrii ngan-ganganan ban 
aeng malolo. 

17 Oreng ngodha se kaempa jareya bi 
Pangeran eparenge hekmat ban kaadilan e 
dhalem kasusastraan ban elmo. Laen dhari 
jareya Daniyel eparenge keya kapenterran 
kaangguy nerrangngagi pangaton ban 
mempe. 

18 Saellana baktona pandhidhigan se tello 
taon se etantowagi rato jareya la mare, 
sakabbinna ngangodhadan jareya bi Aspenas 
egiba ngadhep ka Rato Nebukadnezar. 

19 Saellana abu-dhabu bi reng-oreng 
ngodha jareya kabbi, rato ngagali ja Daniyel, 
Hananya, Misael ban Azariya andhi kalebbiyan 
e dhalem parkara apaa bai katembang ban 
reng-oreng laenna. Daddi reng-oreng jareya 
pas molae epalako e karaton. 

20 Sabban rato ngotaraagi parkara se 


marlowagi panerrangan ban partembangan, 
salerana ngoladi ja babalaan ban panemmona 
oreng ngodha se kaempa gella sapolo 

kale lebbi bagus dhari babalaan ban 
pamekkeranna sakabbinna tokang ramal ban 
kon-dhukon seher saantero karajaanna. 

21 Daniyel paggun epalako e karaton sampe 
Rato Kores dhari Persiya makala Babil. 

1E settong malem, dhu taon saellana 

Rato Nebukadnezar marenta, salerana 
asopenna. Sopennana jareya maposang 
panggaliyanna, sampe ta bisa asaren pole. 

2 Daddi rato jareya laju makon oreng ngolok 
para tokang ramal, kang-tokang seher, 
kon-dhukon ban reng-oreng se andhi elmo, 
epakon nerrangngagi mempe jareya. 

3E bakto reng-oreng jareya manjeng e 
ajunanna, rato adhabu, "Sengko amempe, 
ban tang ate posang polana terro taowa ka 
artena!" 

4 Reng-oreng jareya mator ngangguy 
basa Aram, "Moga-moga junandalem 
eparengngana molja salanjangnga! Ngereng 
dhabuwagi dhimen ponapa sopennaepon 
junandalem, sareng abdidalem pas 
eterrangngagiya ponapa arte." 

> Rato adhabu, "Sengko la motossagi kantha 
reya: Bana kodu malae ka sengko apa tang 
mempe jareya, ban apa artena. Mon bana 

ta tao, bi sengko bana ethok-ketthoga, ban 


bengkona epagujura. 

6 Tape mon bana sanggup, bi sengko 
eberriana opa se gus-bagus sarta 
kahormadan se raja. Lalla, mara sateya 
kabala ka sengko apa tang mempe jareya 
ban apa artena!" 

7 Reng-oreng jareya nyaot pole, "Ngereng 
dhabuwagi dhimen ponapa sopennaepon 
junandalem, sareng abdidalem pas 
eterrangngagiya ponapa arteepon." 

8 Meyarsa jareya rato adhabu, "Teppa cana 
parsangkaan sengko. Bana pera lor-ngolor 
bakto malolo, sabab bana tao ja sengko 

3 ngokoma bana kabbi kalaban cara se 
padha mon bana ta sanggup malae sengko 
apa tang mempe jareya. Bana amopakat 
terrosa co-ngocowa sengko polana bana gi 
ngarep sengko ngobaa tang potosan. Lalla, 
mara, kabala apa tang mempe jareya, sopaja 
sengko tao ja bana bisa nerrangngagi artena." 

10 Para ahli jareya mator, "E dunnya kadhinto 
ta kera badha oreng se oneng nerrangngagi 
ponapa se ekasokane junandalem gapaneka. 
Sarengngan pole, ta oneng badha rato, 
sanare rato raja sareng molja, se makon 
kadi kadhinto ka para tokang ramal, dhukon 
seher sareng reng-oreng se gadhuwan elmo 
e karatonnepon. 

11Se ekasokane junandalem barang se 
talebat malarat. Tadha oreng se bisaa 

alampaagi papakon gapaneka kajabana para 


diba, namong para diba ta akompol sareng 
manossa." 

12 Meyarsa ator se kantha jareya rato talebat 
dukana, laju makon sopaja reng-oreng se 
andhi elmo e nagara Babil epatee kabbi. 

13 papakon jareya eomommagi, daddi 
sakabbinna oreng se andhi elmo, tamaso 
Daniyel ban ca-kancana esare, epateyana. 

14 Daniyel laju manggii Ariyokh, pamimpinna 
pangawalla rato, se la asadhiya mateyana 
reng-oreng se eokom jareya. Kalaban 
te-ngate Daniyel atanya ka oreng jareya 

15 arapa rato me makalowar papakon se 
kerras kantha jareya. Bi Ariyokh Daniyel 
ebalai apa se la kadaddiyan. 

16 Daniyel laju duli ngadhep ka rato sarta 
nyoon eparenge kasempadan nerrangngagiya 
artena mempe jareya. 

17 Parnyoonanna Daniyel ekabbuli, daddi 
Daniyel pas gubar ka kalenggiyanna sarta 
laju nyaretaagi sakabbinna kadaddiyan jareya 
ka Hananya, Misael ban Azariya. 

18 Daniyel makon kancana se katello jareya 
adua ka Allah e sowarga sopaja Allah bellas 
ka se katello jareya ban apareng oneng apa 
roseyana mempe jareya. Kalaban cara se 
kantha jareya bisa malopot se kaempa jareya 
dhari okomanna rato, ta epatee akantha 
reng-oreng se penter laenna. 

19E malem jareya keya Allah marenge oneng 


parkara roseya jareya ka Daniyel e dhalem 
pangaton. Daddi Daniyel amoljaagi Allah e 
sowarga, 

20 dhabuna, "Allah reya bicaksana ban 
parjuga, moljaagi Salerana salanjangnga! 

21 Salerana se neptebbagi mosem ban 
bakto, se magulu ban ngangkat pangobasa. 
Salerana se apareng kabicaksanaan, bariya 
keya pangarteyan. 

22 Salerana se mokka roseya se ce 
dhalemma. Allah ngagali pa-apa se 
kadaddiyan e pettengnga. Salerana katotoban 
sonar se tera. 

23 Guste Allah, sasembaanna bangatowa 
abdidalem, abdidalem amoljaagi sareng 
ngagungngagi Junandalem. Sabab 
Junandalem marenge abdidalem hekmat 
sareng kakowadan. Parnyoonan abdidalem 
sareng Junandalem ekabbuli, jawaban 
kaagem rato sareng J unandalem eduduwagi." 

24 Saellana jareya Daniyel pas manggii 
Ariyokh se eparentaagi matee reng-oreng 
se andhi elmo e Babil. Dhabuna Daniyel ka 
oreng jareya, "Ja patee reng-oreng se andhi 
elmo kaissa. Tore kaula baktaagi ngadhep ka 
rato, kaula ngatorana oneng ka rato artena 
mempe kaissa." 

25 Ariyokh pas duli ngater Daniyel ngadhep 
ka Rato Nebukadnezar, pas mator, "Abdidalem 
ampon manggi e antaraepon oreng buwangan 

Yahudi settong oreng se oneng nerrangngadgi 


sopennaepon junandalem." 

26 Rato laju adhabu ka Daniyel se ejulugi 
Beltsazar, "Apa bana bisa abala ka sengko 
apa tang mempe ban apa artena?" 

27 Atorra Daniyel, "Guste, tadha oreng 
se andhi elmo, dhukon seher, tokang 
ramal otabaepon ahli parbintangan se 
oneng ngatore oneng parkara kadhinto ka 
junandalem. 

28 Namong e sowarga badha Allah se mokka 
sadajaepon roseya, ban Salerana ampon 
apareng oneng ka junandalem ponapa 
se kadaddiyana e budhi are. Samangken, 
abdidalem nyoona edi nerrangngagiya 
parkara sopenna sareng pangaton se etarema 
junandalem e bakto asaren. 

23E bakto junandalem asaren, junandalem 
asopenna parkara jaman se bakal dhateng. 
Allah se mokka sadajaepon roseya noduwagi 
ka junandalem ponapa se bakal kadaddiyana. 

30 Roseya kadhinto ampon eduduwagi 
ka abdidalem banne polana abdidalem 
apenterran dhari paseraa saos, namong 
sopaja junandalem ngagaliya arteepon 
sopennana junandalem gapaneka, sareng 
ngagaliya jugan parkara esseepon 
panggaliyanna junandalem. 

31 Kadhinto pangaton se eoladi junandalem: 
E ajunannepon junandalem badha arca; arca 

gapaneka ce rajana, sareng tera mancorong, 


namong robaepon nakoe. 

32 Cethakkepon dhari emmas morne, 
dhadha sareng lengngennepon dhari salaka, 
teng-keltengan sareng bangkongngepon 
dhari dimbaga, 

33 pokangngepon dhari besse, sokoepon 
sabagiyan dhari besse ban sabagiyan dhari 
lempong. 

34E bakto junandalem kalerressan mandeng 
ka arca gapaneka, badha bato gaggar dhari 
penggirra gunong ta kalaban badha oreng 
se nyedding, bato gapaneka ngenneng ka 
sokona arca se dhari besse sareng lempong 
kadhissa, kantos lejjar. 

35E bakto gapaneka jugan arca gella robbu 
pas daddi tombuganna besse, lempong, 
dimbaga, salaka sareng emmas se ampon 
ancor lejjar akadi abu e kennengngannepon 
pagebbaanna gandum e mosem panas. 
Tombugan kadhissa eabber angen, kantos 
tadha lampadda sakale. Namong bato se 
magujur arca gapaneka daddi raja akadi 
gunong sareng mossae bume. 

36 Gapaneka sopennaepon junandalem, 
ban samangken abdidalem nerrangngagiya 
ponapa arteepon. 

37 J unandalem kadhinto ratona rato; 
junandalem se paleng kobasa. Allah e 
sowarga marenge junandalem karajaan 

kaagungan. 

38Junandalem epangobasae bagiyannepon 
dunnya se badha pandhudhuepon, 
sareng epangobasae mano sareng burun 
alas laennepon. Junandalem dibi se 
eparsemmonnagi sareng cethakkepon arca se 
dhari emmas kaissa. 

33 Namong saamponnepon karajaannepon 
junandalem napa ka anggannepon, 
bakal badhaa karajaan laen se rajana ta 
kantos akadi karajaannepon junandalem. 
Saamponnepon gapaneka bakal badhaa pole 
karajaan se nomer tello se eparsemmonnagi 
sareng bagiyan se dhari dimbaga e 
badannepon arca gella, se bakal ngobasaana 
saantero dunnya. 

40 Saamponnepon gapaneka badhi badhaa 
karajaan se nomer empa, se kakowadannepon 
akadi besse. Akadi besse se malejjar sareng 
maancor ponapaa saos, sapaneka jugan 
karajaan se nomer empa gapaneka badhi 
malejjara sareng maancora karajaan 
en-laennepon. 

41 Soko sareng garigiepon sokona arca 
gapaneka se sabagiyan dhari lempong ban 
sabagiyan dhari besse kadhinto, noduwagi 
ja e bingkeng are karajaan gapaneka 
bakal aca-peccaa. Karajaan gapaneka 
badha kakowadannepon jugan sabab 
lempongngepon acampor besse. 


| —.. Daniel 2.421 46 — . 11 
42 Gi-garigiepon soko se sabagiyan dhari 


besse ban se sabagiyan dhari lempong 
gadhuwan arte ja badha bagiyannepon 
karajaan gapaneka se kowat ban badha se ta 
Kowat. 

43 Camporannepon besse sareng lempong 
gapaneka nandhaagi jugan ja karajaan 
gapaneka badhi aehteyar makowada abaepon 
kalaban akabin campor, namong ehteyar 
gapaneka tadha ollena, akadi besse ta bisa 
acampor sareng lempong. 

44E jaman pamarentaannepon to-rato 
gapaneka, Allah e sowarga badhi maddek 
settong karajaan se bakal ngadegga 
salanjangnga, ban ta oneng bisa epakalaa 
sareng bangsa se kadhimmaa saos. Karajaan 
gapaneka bakal makalaa sadajana karajaan 
laennepon. 

“Junandalem gu ta ampon ngoladi ja sanare 
tadha se nagguk, badha bato se locot dhari 
penggirra gunong ngenneng ka arca se dhari 
besse, dimbaga, lempong, salaka sareng 
emmas kadhissa kantos arca gapaneka lejjar? 
Allah se agung anyataagi ka junandalem 
ponapa se badhi kadaddiyana e bingkeng are. 
Sopenna gapaneka kengeng eparcaja ban 
katerrangan abdidalem kadhinto lerres." 

46 Rato Nebukadnezar pas asojud e ajunanna 
Daniyel sarta marentaagi sopaja Daniyel 
ehormadi ban sopaja oreng ngatorragi kurban 


Daniel 2.471 3.2 12 
obbaran ban tor-ator laenna kaangguy 


Daniyel jareya. 

47 Rato adhabu, "Onggu, Daniyel, Allahna 
bana jareya Allah se paleng raja e antarana 
sakabbinna allah. Salerana jareya se 
ngobasane sakabbinna rato, ban se mokka 
sakabbinna roseya. Sengko tao jareya polana 
bana sanggup nerrangngagi artena roseya 
jareya." 

48 Daniyel pas eparenge pangkat se tenggi, 
sarta eparenge rang-barang se gus-bagus 
sabannyana, Daniyel pas epajumenneng 
gubennor Babil, ban epadaddi pamimpin 
se paleng tenggi kaangguy sakabbinna 
panasehadda karaton. 

49 Tape rato ngabbuli parnyoonanna 
Daniyel sopaja pamarentaan e propinsi Babil 
jareya epassraagi ka Sadrakh, Mesakh ban 
Abednego, dineng Daniyel dibi alenggi e 
karatonna rato. 

3 lE settong are Nebukadnezar abadhi arca 
emmas tenggina petto lekor meter ban 
lebarra para tello meter. Arca jareya epaddek 

e Tana Lapang Dura e propinsi Babil. 

2 Saellana jareya rato ngonjang sakabbinna 
rato dhaera, para gubennor, bupati, 
panasehadda nagara, bendahara, hakim, 
ahli hokom ban sakabbinna kapala 
dhaera kaangguy hadir e dhalem opacara 
paresmeyanna arca se la epaddek jareya. 

adhana arca jareya, 

“ajudanna rato aera epakaja, "Tan-taretan 
dhari sadajana bangsa, dhari sadajana 
suku sareng basa! Peyarsaagi dhabuna rato 
paneka: 

> Manabi tarompet amonye, etoroe monyena 
soleng, calempong, rebab, gambus, serdam 
sareng pakakas mosik laenna, sampeyan 
kodu padha asojud nyemba ka arca emmas 
se ampon epaddek Rato Nebukadnezar. 

6 Ra-paseraa se ta atoro ka dhabuna 
rato gapaneka, bakal eontallagiya e bakto 
gapaneka jugan ka dhalem apoy se rabbang." 

7 Daddi e bakto ngedhing kas-pakakas 
mosik jareya epamonye, reng-oreng dhari 
sakabbinna bangsa, suku ban basa jareya pas 
padha asojud ban nyemba ka arca emmas 
jareya. 

8 Badha reng-oreng Babil se ngala 
kasempadan jareya kaangguy macalaka 
oreng Yahudi. 

? Atorra reng-oreng jareya ka Nebukadnezar, 
"Moga-moga junandalem eparengngana 
molja salanjangnga! 

10) unandalem dibi apareng dhabu ja manabi 
kas-pakakas mosik ampon epamonye, 
sadajaepon oreng kodu asojud nyemba ka 
arca emmas kadhinto, 

l1 ban pasera se ta atoro ka dhabu gapaneka 
badhi eontallagiya ka apoy se rabbang. 

sareng junandalem epassrae pamarentaan 

e propinsi Babil ta marduli dhabuepon 
junandalem gapaneka. Reng-oreng gapaneka 
enggi kadhinto Sadrakh, Mesakh sareng 
Abednego. Reng-oreng gapaneka ta poron 
nyemba ka ba-dibaepon junandalem 
sarengngan pole ta poron nyemba ka arca 
emmas se epaddek junandalem." 

13 Meyarsa jareya rato ce dukana, pas makon 
se katello jareya epangadhep ka salerana. 

14 Rato mareksane ka se katello jareya, 
"Sadrakh, Mesakh ban Abednego! Ba 
bendherra bana ta endha nyemba ka tang 
ba-diba ban ta endha asojud ka tang arca 
emmas se epaddek sengko rowa? 

15 Sateya, apa bana endha asojud nyemba 
ka arca jareya mon mosik amonye? Mon 
bana ta endha, bi sengko bana eontallagiya 
ka dhalem apoy se rabbang e bakto jareya 
keya. Ban diba se kemma se bisaa masalamet 
bana?" 

16 Sadrakh, Mesakh ban Abednego nyaot, 
"Guste se molja, abdidalem ta alabana 
kaangguy abillai aba. 

17 Manabi Allah se esemba abdidalem 
sadaja sanggup masalamet abdidalem sadaja 
dhari apoy se rabbang gapaneka ban dhari 
kobasaepon junandalem, tanto Salerana 
alampaagi gapaneka. 

alampaagi sapaneka, moga junandalem 
ngagaliya ja abdidalem sadaja ta poron 
nyemba ka dibaepon junandalem jugan ta 
poron nyembaa ka arca emmas se epaddek 
junandalem gapaneka." 

19 Rato Nebukadnezar ce dukana ka Sadrakh, 
Mesakh ban Abednego, sampe raena mera 
ngadarbang. Salerana laju makon sopaja 
apoy eparaja pettong kalena se biyasana. 

20 Saellana jareya salerana makon reng- 
oreng se talebat kowat dhari tantarana 
nalee Sadrakh, Mesakh ban Abednego, ban 
ngontallagi se katello jareya ka dhalem apoy 
se rabbang gella. 

21 Oreng se katello jareya duli etalee 
epaserret e dhalem kabadhaan akalambi 
genna, iya reya kameja, juba, songko ban 
angguy laenna, pas eontallagi ka dhalem 
apoy se rabbang gella. 

22 Sarrena papakonna rato jareya ce 
kerrassa, apoy jareya la epacepanassa sampe 
reng-oreng se ngangka Sadrakh, Mesakh 
ban Abednego ka seddina apoy jareya ekello 
sampe mate. 

23 Daddi oreng katello se etalee epaserret 
jareya gaggar ka dhalem apoy se rabbang 
jareya. 

24 O-tao Nebukadnezar ce takerjadda. 
Salerana ngadek duliyan pas aera ka 
ba-ponggabana, "Se etalee ban eontallagi 


Daniel 3.251 29 16 

reng-oreng jareya, "Lerres, guste." 

25 Dhabuna rato, "Tape arapa sengko me 
nangalee oreng kaempa lan-jalanan e dhalem 
apoy rowa? Kabbi padha ta etalee ban padha 
ta apa-rapa. Ban oreng se nomer empa rowa 
robana akantha diba." 

26 Nebukadnezar laju nyemmae labangnga 
kennengnganna apoy gella pas aera, 
"Sadrakh, Mesakh ban Abednego, para abdina 
Allah Se Mahatenggi! Mara kalowar dhari 
apoy jareya!" Se katello jareya pas kalowar. 

27 Sakabbinna bakkella rato, para gubennor, 
bupati ban ba-ponggaba laenna agaribbung e 
sakalenglengnga oreng se katello jareya ban 
kabbi padha nangalee ja se katello jareya ta 
ekenneng apoy sakale. Obuna ta katonon, 
kalambina ta potthon, la-mala ta bau okos 
balakka. 

28 Rato laju adhabu, "Moljaagi Allah se 
esemba Sadrakh, Mesakh ban Abednego. 
Salerana la ngotos malaekadda kaangguy 
masalamet abdina se katello se parcaja ka 
Salerana. Reng-oreng jareya alaban ka tang 
parenta ban asokaan mate etembang nyemba 
diba se kemmaa bai kajabana Allahna dibi. 

2? Daddi sengko marentaagi ja sepat oreng 
dhari bangsa, suku bangsa otaba basa apaa 
bai, se ca-ngocae ya-nyeya Allah se esemba 
Sadrakh, Mesakh ban Abednego, bi sengko 
ethok-ketthoga ban bengkona epagujura 

tadha diba se bisa ngalakone apa se la 
elampaagi Allah jareya." 

30 Saellana jareya rato maongga pangkadda 
Sadrakh, Mesakh ban Abednego, sampe se 
katello jareya daddi ja-pangraja tenggi e 
propinsi Babil. 

4 l Reya pangomomanna Rato 
Nebukadnezar se epakerem ka 

reng-oreng dhari sakabbinna bangsa, suku 

bangsa ban basa sadunnya: "Salam! 

2 Sengko terro nyaretaagiya parkara 
kaajiban ban mojijat se la elampaagi Allah Se 
Mahatenggi ka sengko. 

3 Raja onggu mojijat se elampaagi Salerana! 
Makasambu ate onggu kaajiban se ebadhaagi 
Salerana! Allah bakal jumennengnga rato 
salanjangnga. Salerana kobasa saabidda." 

4Sengko nyaman ban aman enneng e tang 
karaton ban odhi ta kakorangan pa-apa. 

> Tape e settong malem teppana sengko 
tedhung, sengko amempe nangalee pangaton 
se talebat maketter tang ate. 

6 Sengko pas ngolok reng-oreng se 
ter-penter se badha e Babil, bi sengko esoro 
nerrangngagi apa artena mempe jareya. 

7 Tape e bakto kang-tokang ramal, kon- 
dhukon seher, reng-oreng se andhi elmo ban 
para ahli bintang dhateng ban bi sengko 
la ebalai parkara tang mempe jareya, 

nerrangngagi artena. 

8 Dhi-budhina dhateng Daniyel se ejulugi 
Beltsazar menorot nyamana tang diba. 
Daniyel erabuwi errohna ba-diba se socce. 
Bi sengko Daniyel ebalai keya parkara tang 
mempe jareya, cana sengko, 

?"He Beltsazar, pamimpinna reng-oreng 
se andhi elmo, sengko tao ja bana erabuwi 
errohna ba-diba se socce, sampe tadha 
roseya se ta ekataowe bana. Edhingngagi 
tang mempe reya, ban terrangngagi apa 
artena. 

10 Parappana sengko tedhung, sengko 
nangale kajuwan se tombu e nga- 
tengngaanna bume. 

ll Kajuwan jareya ce tenggina, bungkana 
raja ban koko. Koncona gan langnge, sampe 
bisa etangale bi sakabbinna oreng e bume. 

12 Un-dhaunna cengngar ban buwana ce 
lebbana, cokop kaangguy ekakan oreng 
sadunnya. Run-burun alas dhung-tedhungan 
ngaop e babaanna ban no-mano alebun e 
ka-cangkana. Ban sakabbinna mahlok bisa 
ngakan buwana. 

13 Parappana sengko mekker parkara 
pangaton jareya, sengko nangalee badha 
malaekat toron dhari sowarga; katonna 
te-ngate ban aga-jaga. 

14 Malaekat jareya adhabu epakaja, 
Poger kajuwan rowa ban ketthok ka- 

tabur wa-buwana. Agga run-burun alas se 
dhung-tedhungan e babaanna ban no-mano 
se alebun e ka-cangkana. 

15 Tape panneng bungkella e dhalem tana. 
Talee bi rantay besse ban dimbaga pas dina e 
talon. Dina me olle bacca kaebbunan ban odhi 
apolong bi ban-keban sarta bu-tombuwan. 

16 Dina akkalla manossana me olle aoba 
daddi akkalla keban pettong taon abidda. 

17 Jareya potosanna sengko kabbi, para 
malaekat se te-ngate ban aga-jaga. Maksodda 
sengko ban kat-malaekat laenna iya reya 
sopaja reng-oreng e dhimmaa bai padha 
ngakone, ja Allah Se Mahatenggi kobasa ka 
karajaanna manossa ban karajaan jareya 
eparengngagi ka sapaa bai se epele Salerana, 
la-mala ka oreng se paleng tadha artena 
sakale! 

18 He Beltsazar, jareya tang mempe. Sateya 
mara kocaagi artena ka sengko. Tadha 
settonga oreng se penter e tang karajaan se 
bisa ngocaagi jareya ka sengko, tape bana 
bisa, sabab bana etorone errohna ba-diba se 
socce." 

19 Ngedhing jareya, Daniyel se ajuluk 
Beltsazar, takerjat ban cengngeng sakejja. 
Daddi sengko, Rato Nebukadnezar ngoca 
kantha reya ka Daniyel jareya, "Beltsazar, 
bana ja ketter polana tang mempe ban artena 
jareya." Beltsazar nyaot, "Guste, kadi ponapa 

dhalem sopennaepon junandalem gapaneka 
kadaddiyan ka so-mosoepon junandalem, 
banne ka junandalem. 

20 Kajuwan se eoladi junandalem kadhissa ce 
tenggina, kantos koncoepon napa ka langnge, 
sareng etengale sadajana oreng e bume. 

21 Un-dhaunnepon cengngar sareng 
buwaepon lebba kantos cokop kaangguy 
eteddha oreng sabume. Run-burun alas 
dhung-tedhungan ngaop e babaanna, sareng 
no-mano alebun e ka-cangkana. 

22 Guste, kajuwan se tenggi sareng koko 
gapaneka junandalem dibi. Kaagungannepon 
junandalem atamba kantos gan langnge, 
sareng kakobasaannepon junandalem sajan 
lebar kantos ka koncoepon bume. 

23 J unandalem jugan ngoladi malaekat toron 
dhari sowarga sambi adhabu, Poger ban 
patee kajuwan reya, bungkella dina e dhalem 
tana. Talee bi rantay besse ban dimbaga, pas 
dina e talon. Dina me olle bacca kaebbunan 
ban odhi akompol bi run-burun alas pettong 
taon abidda. 

24 Guste, kadhinto arteepon pangaton 
gapaneka, sareng kadhinto se epotossagi 
Allah Se Mahatenggi parkara junandalem dibi. 

25 jJ unandalem badhi eojuga dhari 
masarakattepon manossa, laju apolonga 
sareng ban-keban e talon. Pettong taon 
abittepon junandalem badhi adhaar 

babana langnge kantos bacca kaebbunan. 
Saamponnepon gapaneka junandalem badhi 
ngakowa ja Allah Se Mahatenggi kobasa 

ka karajaannepon manossa, ban karajaan 
gapaneka eparengngagi ka paseraa saos se 
epele Salerana. 

26 Para malaekat makon sopaja bungkellepon 
kajuwan gapaneka epanneng e dhalem 
tana. Gapaneka arteepon junandalem badhi 
jumennengnga rato pole saamponnepon 
junandalem ngakone ja Allah ngobasane 
saantero dunnya. 

27 Daddi saena junandalem atoro ka 
babalaanna abdidalem. Junandalem ja 
abadhi dusa pole, namong kodu alampaagi 
pa-ponapa se sae sareng adil, sareng kodu 
bellas ka oreng mesken. Kalaban sapaneka 
junandalem badhi teptebba senneng." 

28] areya kabbi kadaddiyan ka sengko, Rato 
Nebukadnezar. 

29 Dhubellas bulan saellana jareya, teppana 
sengko lan-jalanan e bun-kebbunan e tang 
Karaton e ondhak attas neng e Babil, 

30 sengko ngoca, "Abas, bagus onggu kottha 
Babil reya! Sengko se maddek kottha reya 
epadaddi ibu kotthana nagara kaangguy 
abukteyagi tang kakobasaan ban kakowadan, 
kaagungan ban kamoljaan!" 

31 Sengko gi ta mare acaca kantha jareya, 
pas ngedhing sowara dhari langnge, 

Kakobasaanna bana menangka rato la ekala 
dhari bana. 

32 Bana eojuga dhari masarakadda manossa, 
ban odhia apolong bi ban-keban e talon. 
Pettong taon abidda bana bakal ngakana 
rebba akantha sape. Bana bakal ngakowana 
ja Allah Se Mahatenggi kobasa ka karajaanna 
manossa ban karajaan jareya eparengngagi 
ka sapaa bai se epele Salerana." 

33E bakto jareya keya ca-oca jareya daddi 
kanyataan. Sengko, Nebukadnezar, eojuk 
dhari masarakadda manossa ban ngakan 
rebba akantha sape. Tang badan bacca 
kaebbunan, tang obu lanjang akantha buluna 
ellang, ban tang koko lanjang akantha 
cakarra mano. 

34E bakto pettong taon la lebat, sengko 
adhanga ka langnge, ban sengko pas enga 
pole. Daddi sengko pas amoljaagi Allah Se 
Mahatenggi. Salerana se odhi langgeng jareya 
bi sengko epoji ban emoljaagi. Allah bakal 
jumennengnga rato salanjangnga. Salerana 
kobasa saterrossa. 

35 Sa-bangsa e dunnya tadha artena. 

Allah ngobasane malaekat e sowarga ban 
reng-oreng e bume. Tadha oreng se bangala 
alaban ka kasokanna, tadha se bangal atanya 
apa se elampaagi Salerana. 

36E bakto tang engeddan la abali pole, 
kamoljaan, kaagungan ban kasohoranna tang 

etarema bi para tang ponggaba ban para tang 
pangraja, sartaanna sengko pas epabali ka 
tang karajaan, la-mala kaagunganna sengko 
alebbiyan dhari lambana. 

37 Daddi sateya sengko moji, matenggi 
ban amoljaagi Rato Sowarga. Sabarang 
se elampaagi Salerana bendher ban adil, 
ban Salerana sanggup ngababaagi oreng se 
sombong. 

5 lE settong are Rato Belsiyazar ngonjang 

pangraja saebu oreng ka jang-onjangan 
raja; reng-oreng jareya ngenom anggur 
areng-bareng. 

2 Teppana reng-oreng nom-ngenom, 
Belsiyazar makon oreng ngala la-piala emmas 
ban salaka se erampas Nebukadnezar, 
ramana, dhari Padalemman Socce e 
Yerusalim. Maksodda Rato Belsiyazar iya 
reya sopaja ja-pangraja ban binena sarta 
ler-sellerra, bariya keya salerana dibi, padhaa 
ngenom ngangguy la-piala jareya. 

3 La-piala jareya eatorragi ka salerana, 
ban reng-oreng jareya laju padha ngenom 
ngangguy pakakas jareya. 

4Sambi ngenom reng-oreng jareya 
amoljaagi ba-diba se ekagabay dhari emmas, 
salaka, dimbaga, kaju ban bato. 

? O-tao pas badha tanangnga manossa les- 
noles e geddhungnga karaton e kennengngan 
se paleng tera ekenneng sonarra damar, 

terrangnga. 

6 Rato jareya laju pote olay ban talebat 
takona sampe toodda ngetter. 

7 Rato jareya aera makon oreng ngolok 
para ahli nojum, tokang seher ban ahli 
parbintangan. E bakto kabbi padha dhateng, 
rato adhabu, "Sapa se bisa maca tolesan 
rowa ban nerrangngagi artena ka sengko, 
bi sengko eberriana pangangguy karajaan 
aropa juba bungo terrong ban kalong emmas 
tandha kahormadan. Laen dhari jareya 
oreng jareya bi sengko eangkada epadaddiya 
pangobasa se nomer tello e tang karajaan." 

8 Reng-oreng se penter padha maju, tape 
tadha se bisaa maca tolesan jareya otaba se 
taowa nerrangngagi artena ka rato. 

ə? Rato Belsiyazar sajan ketter ban atamba 
pote olay; bariya keya ja-pangrajana padha 
kabingongan. 

10 Meyarsa cerrengnga rato ban ja- 
pangrajana, ebuna rato maso ka 
kennengnganna jang-onjangan jareya, 
pas adhabu kantha reya, "Moga-moga guste 
rato eparengngana molja salanjangnga! 
Paayem pekkeranna, ban ta osa pote olay. 

1 Sabab e dhalem karajaanna bana badha 
lalake se etorone errohna ba-diba se socce. E 
jaman pamarentaanna ramana bana, oreng 
jareya nyata andhi kapenterran, pangarteyan 
ban hekmat, se akantha hekmadda para 

ngangkat oreng jareya epadaddi pamimpinna 
para ahli parbintangan, para tokang seher, 
reng-oreng se andhi elmo ban reng-oreng 
ahli parbintangan. 

12 Oreng jareya talebat penterra ban 
bicaksana sarta ahli e dhalem nerrangngagi 
mempe, mokka roseya ban nyare jalan e 
dhalem ra-parkara se malarat. Nyamana 
Daniyel, tape bi rato enyamae Beltsazar. Olok 
ra, me olle oreng jareya nerrangngagi ka 
bana apa artena tolesan jareya." 

13 Daniyel duli epangadhep ka rato. Rato pas 
mareksane ka salerana, "Bana ya, Daniyel, 
oreng Yahudi buwangan, se eangko tang 
rama dhari nagara Yehuda? 

14Sengko ngedhing ja bana etorone 
errohna ba-diba se socce, ban ja bana andhi 
kapenterran, pangarteyan ban hekmat se 
talebat rajana. 

15 Reng-oreng penter ban kang-tokang seher 
la ngoddi maca tolesan jareya sopaja bisaa 
nerrangngagi artena ka sengko. Tape padha 
ta bisa. 

16 Sengko gi buru ngedhing ja bana 
bisa mokka sakabbinna roseya ban nyare 
jalan e dhalem ra-parkara se malarat. 

Mon bana tao maca tolesan reya ban bisa 
nerrangngagi artena ka sengko, bi sengko 
bana eberriana pangangguy karajaan aropa 
juba bungo terrong ban kalong emmas tandha 

bana eangkada epadaddiya pangobasa se 
nomer tello e dhalem tang karajaan." 

17 Atorra Daniyel, "Abdidalem ta mabi 
parenge papareng gapaneka, parengngagi 
ka oreng laen saos. Abdidalem macaagiya 
tolesan kaissa sareng ngatorana oneng artena 
ka junandalem. 

18 Sareng Allah Se Mahatenggi 
Nebukadnezar, ramaepon junandalem, 
epadaddi rato se agung sarta eparenge 
kamoljaan sareng epakasohor. 

19 Salerana talebat agung, kantos reng- 
oreng dhari sadajaepon bangsa, suku bangsa 
sareng basa, tako ka salerana. Manabi 
salerana mateyana oreng, pas epatee; 
manabi masalamedda oreng, pas epasalamet. 
Salerana matenggi otabana ngababaagi oreng 
menorot kasokanna. 

20 Namong e bakto salerana daddi sombong, 
cengkal sareng kejjem, salerana epagulu 
dhari tahtaepon karajaanna kantos salerana 
kaelangan kaagungannepon. 

21 Salerana eojuk dhari masarakattepon 
manossa, dineng akkallepon aoba daddi akadi 
akkallepon burun alas. Salerana odhi apolong 
sareng hemar alas, adhaar rebba akadi sape 
sareng asaren e tana e babaannepon langnge 
kantos bacca kaebbunan. Dhi-budhina 
salerana ngakone ja Allah Se Mahatenggi 
kobasa ka karajaannepon manossa ban 

saos se epele Salerana. 

22 Namong pottraepon, enggi kadhinto 
junandalem dibi, ta kasokan marendha, 
sanare ngagali parkara gapaneka. 

23 jJ unandalem matenggi aba e ajunannepon 
Pangeran e sowarga sareng bangal makon 
ngeba maso la-piala se erampas dhari 
Padalemman Socce. Junandalem sareng 
ja-pangraja, para raji sareng sellerrepon 
junandalem adhaar aeng anggur dhari la-piala 
gapaneka. Junandalem ji-moji ba-diba se 
dhari emmas, salaka, dimbaga, besse, ju-kaju 
sareng bato, ba-diba se ta bisa ngoladi, ta 
bisa ngedhing ban ta ngarte pa-ponapa. 
Junandalem ta hormat ka Allah se nantowagi 
odhi sareng sedana junandalem sareng 
nantowagi jalannepon odhina junandalem. 

24 Gapaneka sabappepon aponapa Allah 
me ngeremmagi tanang kadhissa kaangguy 
nolessagi pessennepon. 

25 Tolesan kadhissa monyena sapaneka, 
Ebitong, ebitong, etembang, ebagi. 

26 Arteepon sapaneka: Ebitong, jamannepon 
pamarentaanna junandalem ampon ebitong 
sareng Allah ban ampon epaambu; 

27 etembang, junandalem ampon etembang 
ban epanggi ja ta sae; 

28 ebagi, karajaannepon junandalem egi-bagi 
ban eparengngagi ka oreng Mediya sareng 
Persiya." 

29 Belsiyazar duli makon ba-ponggabana 


ngagemmagi juba bungo terrong ka Daniyel 
ban masangngagi kalong emmas e guluna. 
Daniyel pas eangkat epadaddi pangobasa 
nomer tello e karajaanna. 

30E malem jareya keya Belsiyazar rato Babil 
epatee. 

31 (6-1) Saellana Belsiyazar epatee, 
karajaanna erebbu bi Darius oreng Mediya. E 
bakto jareya yuswana Darius sabidak dhuwa 
raon: 

6. ) Karajaan jareya bi Darius ebagi 
D saratos dhu polo propinsi, 
sabban propinsi eparenta settong gubennor. 

2 (6-3) Daniyel ban oreng laen kadhuwa 
epadaddi pangawassa para gubennor jareya 
sopaja ta marogi rato. 

3 (6-4) Ta abit dhari jareya la etemmo ja 
lakona Daniyel abagusan dhari lakona para 
gubennor ban pangawas en-laenna. Daddi 
bi rato laju terro epadaddiya pangobasana 
saantero karajaan. 

4 (6-5) Tape para gubennor ban para 
pangawas laenna aehteyar nyare kasalaanna 
Daniyel e dhalem orosan pamarentaan, tape 
ta ahasel, sabab Daniyel esto ban jujur sarta 
ta tao entheng ban ta tao agabay sala apaa 
bai. 

> (6-6) Reng-oreng gella pas ngoca, "Daniyel 
reya coma ekenneng sare salana e dhalem 
orosan agamana." 

6(6-7) Saellana jareya reng-oreng buru 


areng-bareng entar ngadhep ka rato, 

laju mator, "Adhu Guste, Rato Darius, 
moga-moga junandalem eparengngana molja 
salanjangnga! 

7 (6-8) Abdidalem sadaja se ngoros 
karajaannepon junandalem, enggi kadhinto 
para pangawas, para gubennor, kel- 
bakkellepon gubennor sareng ja-pangraja 
laenna, ampon mopakat ngusullagiya ka 
junandalem sopaja junandalem makalowara 
sorat papakon se kodu etaadi gu-onggu. 
Ngereng junandalem makalowar papakon 
sopaja e dhalem bakto tello polo are tadha 
oreng se eedine ngajuwagi parnyoonan ka 
sala settongngepon diba otaba manossa, 
kajabana ka junandalem dibi. Pasera se ta 
atoro ka papakon gapaneka bakal eontallagiya 
ka rongkangnga macan. 

8 (6-9) Abdidalem sadaja nyoona sopaja 
junandalem kasokana alabeddi sorat papakon 
gapaneka sopaja daddiya dhang-ondhang 
Mediya sareng Persiya se ta kengeng ecabut 
pole." 

3 (6-10) Daddi Rato Darius alabeddi sorat 
parenta jareya. 

10 (6-11) E bakto Daniyel meyarsa parkara 
jareya, laju gubar ka compona. Kamarra se 
badha e loteng attas badha la-candhelana; 
la-candhela jareya addhep ka Yerusalim. Ban 
akantha biyasana, Daniyel adua ka Allahna 

ban amoljaagi Salerana tello kale saare sambi 


adekkong e adhana la-candhela se abukka 
jareya. 

11(6-12) E bakto so-mosona Daniyel 
nangalee Daniyel adua ka Allahna, 

12 (6-13) laju padha ngadhep ka rato kabbi, 
areppottagiya Daniyel. Atorra reng-oreng 
jareya, "Junandalem gu ta ampon alabeddi 
sorat papakon se alarang sadajana oreng 
e dhalem bakto tello polo are ngajuwagi 
parnyoonan ka sala settongngepon diba 
otaba manossa kajabana ka junandalem 
saos? Sarengngan, pasera se ta atoro ka 
papakon gapaneka badhi eontallagiya ka 
rongkangnga macan?" Dhabuna rato, "Pajat 
iya, ban parenta jareya daddi dhang-ondhang 
Mediya ban Persiya se ta bisa ecabut pole." 

13 (6-14) Reng-oreng jareya pas mator 
ka rato, "Daniyel, sala settong dhari oreng 
buwangan dhari Yehuda, ta marduli ka 
dhabuepon junandalem. Oreng gapaneka 
adua terros tello kale saare." 

14 (6-15) Meyarsa jareya rato laju sossa ban 
kobater, daddi laju nyare akkal baramma 
carana se masalamedda Daniyel. Sampe asar 
rato gi terros mekker parkara jareya. 

15 (6-16) Reng-oreng gella laju ngadhep ka 
rato pole, pas mator, "Guste, junandalem 
kodu emot ja menorot dhang-ondhang Mediya 
sareng Persiya, dhabuna rato ta kengeng 
eba-oba." 

16(6-17) Daddi dhi-budhina rato makon 


oreng mega Daniyel se pas kodu eontallagi 
ka rongkangnga macan. Dhabuna rato ka 
Daniyel, "Moga bana epasalamedda bi Allah 
se esemba bana kalaban esto." 

17 (6-18) Saellana jareya lobangnga 
rongkangnga macan gella etotobi bato 
se raja, ban bato jareya bi rato eeccap 
bi eccabba karajaan sarta eccabba para 
pangraja, daddi tadha oreng se bisa mabebas 
Daniyel dhari can-macan jareya. 

18 (6-19) Saellana jareya rato pas gubar ka 
karaton. Salerana ta kasokan adhaar otabana 
elepor. Samalem benteng ta bisa asaren. 

19(6-20) E baja sobbu rato abungo, laju 
meyos ru-kaburu ka rongkangnga macan 
rowa. 

20 (6-21) Sanapana ka jadhiya rato laju aera, 
sowarana kobater, "Daniyel, abdina Allah 
se odhi! Apa Allah se esemba bana kalaban 
esto rowa la sanggup masalamet bana dhari 
can-macan jareya?" 

21 (6-22) Pas badha sowarana Daniyel nyaot, 
"Moga-moga junandalem eparengngana 
molja salanjangnga, guste! 

22 (6-23) Allah abdidalem ampon ngotos 
malaekadda epanotobi coloepon can-macan 
kadhinto, daddi ta bisa apa-ponapa ka 
abdidalem. Allah masalamet abdidalem sabab 
Salerana ngagali ja abdidalem ta alako sala 
ka Salerana ban ka junandalem." 

23 (6-24) Rato ta kaocap peragga sarta 


pas makon oreng makalowar Daniyel dhari 
rongkangnga macan jareya. Saellana papakon 
jareya ejalannagi, nyata ja Daniyel tadha 
lokana sakale, sabab Daniyel parcaja ka 
Allah. 

24 (6-25) Saellana jareya rato laju makon 
nangkep reng-oreng se agugat Daniyel gella. 
Reng-oreng jareya ban ana binena laju 
eontallagi ka rongkangnga macan rowa. Gi 
ta napa ka dhasarra rongkangnga balakka 
reng-oreng jareya la eceppa bi can-macan 
jareya, eremmek sampe ka lang-tolangnga. 

25 (6-26) Saellana jareya Rato Darius 
ngerem serrat ka reng-oreng dhari 
sakabbinna bangsa, suku bangsa ban basa 
sadunnya. Monyena sorat jareya kantha reya, 
"Salam! 

26 (6-27) Sengko marentaagi ka sakabbinna 
oreng se badha e dhaerana tang karajaan 
sopaja padha tako ban hormat ka Allah se 
esemba Daniyel! Salerana jareya Allah se 
odhi salanjangnga, marenta sampe aher 
jaman. Karajaanna ta kera ancor saterrossa. 
Kakobasaanna tadha ambuna. 

21 (6-28) Salerana masalamet ban mabebas, 
alampaagi mojijat ban kaajiban e langnge 
bariya keya e bume. Daniyel la epasalamet 
nyabana ta epaceppa ka can-macan." 

28 (6-29) Daddi Daniyel paggun apangkat 
tenggi saabidda pamarentaanna Darius ban 
pamarentaanna Kores, oreng Persiya rowa. 
7 1E settong malem, e taon se kapeng 

settong Belsiyazar jumenneng rato 
e Babil, sengko amempe ban narema 
pangaton. Mempe jareya bi sengko ecathet 
ban reppodan parkara pangaton se etarema 
sengko jareya kantha reya: Angen santa dhari 
man-dhimman madhateng kaleng busbus e 
tase raja. 

2 (7:1) 

3 Pas badha rajamena kalowar dhari dhalem 
aeng, bannyana pa-empa, tong-settongnga 
ta padha. 

4 Se nomer settong robana akantha macan, 
tape andhi kalembang akantha mano 
garudha. E bakto bi sengko eabas, o-tao 
kalembangnga locot; keban jareya taangka 
dhari tana, pas epamanjeng e sokona se 
dhadhuwa akantha manossa, sarta pas eberrii 
akkalla manossa. 

> Keban se nomer dhuwa robana akantha 
baruwang. Keban jareya manjeng ngangguy 
soko budhina se dhadhuwa, ngeba tolangnga 
roso tello kerra, ekekke bi gigina. Sengko 
ngedhing badha sowara se ngoca ka keban 
jareya, "Mara kakan daging jareya patobuk!" 

6E bakto bi sengko eabas, kalowar keban 
se laen. Robana akantha macan toltol, tape 
e balikadda badha kalembangnga mano 

pa-empa, ban cethagga pa-empa. Katonna 


keban jareya andhi wibawa. 

7E bakto sengko mandeng, pas kalowar 
keban se nomer empa. Keban jareya ce 
kowadda ban nakoe. Gigina ja-raja ban 
gali akantha besse; mangsana eremmek 
ban ekakan bi gigina jareya, karena laju 
enyek-enyek. Keban jareya banneyan dhari 
ban-keban se laen, iya reya atandhu sapolo. 

8 Sabatara sengko mandeng ka dhu-tandhu 
jareya, o-tao pas tombu tandhu laen e 
antarana. Tandhu jareya kene, tape ngenneng 
nyoddhul dhu-tandhu se dha-adha laenna 
sampe potthak tatello. Tandhu kene jareya 
badha matana akantha manossa ban badha 
colona se asebbal ce gathagga. 

2Teppana sengko ngabas, pas badha 
ta-tahta se esaba ejadhiya. Salerana se 
odhi langgeng alenggi e sala settong dhari 
tahta jareya. Rasoganna pote akantha kapas, 
rambudda akantha ewwol se asli. Tahtana 
nongko edha-rodha apoy, rabbang, 

10 ban apoy agili dhari tahta jareya. E jadhiya 
badha oreng abun-ebun se aladine Salerana 
ban ajutaan oreng manjeng e ajunanna. 
Saellana jareya sidang pangadilan jareya 
emolae, ban tab-ketab pas ebukka. 

ll Sabatara sengko ngabas, tandhu se kene 
gella gi paggun ngacepper ce sombongnga. 
E bakto sengko ngabas, keban se pa-empa 

jareya epatee, badanna epelpallagi ka dhalem 


apoy epatompes. 

12 Ban-keban laenna ecabut kakowadanna, 
tape gi eedine odhi sampe batessa bakto se 
la etantowadgi. 

13 Saabidda pangaton e malem jareya, 
sengko nangalee se akaton akantha manossa. 
Oreng jareya nyander ka sengko ekalenglenge 
ondhem, ban nyander ka Salerana se odhi 
langgeng ban epangadhep ka Salerana. 

14 Oreng jareya laju eparenge kahormadan 
ban kakobasaanna rato, sampe reng-oreng 
dhari sakabbinna bangsa, suku bangsa ban 
basa aladinana Salerana. Kakobasaanna 
bakal terrosa salanjangnga, ban karajaanna 
bakal tadhaa aherra. 

15 Tang ate bingong ban ngalengsang polana 
ton-pangatonan jareya. 

16 Sengko nyander ka sala settong dhari 
reng-oreng se manjeng e jadhiya ban menta 
tolong sopaja oreng jareya nerrangngagi. 
Daddi oreng jareya malae sengko apa artena. 

17 Ocana, "Rajamena se pa-empa rowa 
parsemmonna karajaan se pa-empa se bakal 
badhaa e bume. 

18 Ban ommadda Allah Se Mahatenggi bakal 
naremaa kakobasaanna rato ban bakal 
neggua kakobasaan jareya salanjangnga." 

19 Saellana jareya sengko terro taowa jang 
bannyaan pole parkara keban se nomer 
empa, se ta padha ban se laenna; keban 

jareya talebat nakoe, nyangkarem mangsana 


bi cakarra se dhari dimbaga ban nyeppa bi 
gigina se dhari besse sarta nyek-ngenyek 
mangsana jareya. 

20 Sengko terro taowa keya parkara tandhu 
se sapolo meggi se badha e cethagga ban 
dhu-tandhu se kalowar jang budhiyan ban 
macothot tandhu se la badha sabellunna 
sampe tello meggi. Tandhu se kene jareya 
badha matana ban badha colona settong ban 
colo jareya asebbal ce gathagga. Tandhu 
jareya lebbi nakoe etembang ban dhu-tandhu 
laenna. 

2l Teppana sengko ngabassagi, tandhu 
jareya aperrang bi ommadda Allah ban 
makala ommat jareya. 

22 Saellana jareya Salerana se odhi langgeng 
rowa laju rabu, pas apareng potosan 
nolonge ommadda Allah Se Mahatenggi. 

La napa baktona ommadda Allah narema 
kakobasaanna karajaan. 

23 Reya katerrangan se etarema sengko: 
"Keban se kapeng empa rowa karajaan se 
nomer empa se bakal jagaa e bume ban bakal 
bidaa dhari karajaan en-laenna. Karajaan 
jareya bakal maancora ban nyek-ngenyegga 
saantero bume. 

24 Tandhu se sapolo jareya rato se sapolo 
oreng se marentaa karajaan gella. Saellana 
jareya pas bakal dhatengnga rato laen; rato 

jareya banneyan ban to-rato se sabellunna 


sarta bakal makalaa rato se katello gella. 

25 Rato jareya bakal ca-ngocaa alaban ka 
Allah Se Mahatenggi sarta nendhes ommadda 
Allah. Rato jareya bakal aehteyara ngobaa 
kom-hokomma ban ta-pestana agamana 
ommadda Allah, ommadda Allah jareya bakal 
ekobasaana tello taon satengnga abidda. 

26 Pangadilanna sowarga pas bakal 
asidhanga, nyabuda kakobasaanna ban 
matompessa rato jareya sampe tadha karena. 

27 Kobasa ban kaagunganna sakabbinna 
karajaan e bume bakal eparengngagiya ka 
ommadda Allah Se Mahatenggi. Kobasana 
ommadda Allah jareya bakal tadhaa ambuna 
ban sakabbinna pangobasa e bume bakal 
taada ngabdi ka ommadda Allah jareya." 

28 Gan dhinna bai caretana sengko reya. 
Sengko ngalengsang parana sampe sengko 
pocet, tape tadha oreng se ebalai parkara 
jareya bi sengko. 

lE taon se kapeng tello pamarentaanna 
Rato Belsiyazar, sengko nangalee 
pangaton se nomer dhuwa. 

2E dhalem pangaton jareya sengko 
pangrasana badha e propinsi Elam, e Susan, 
ibu kotthana Persiya. Sengko manjeng e 
seddina Songay Ulai, 

3 ban e penggir songay jareya badha settong 
dumba lake se atandhu lanjang dhadhuwa, 

se settong alanjangan ban aanyaran dhari 


settonganna. 

4Sengko nangalee dumba lake jareya 
nondhu addhep ka bara, ka dhaja ban ka lao. 
Tadha keban settonga se kowat ngadhebbi 
otaba se lopot dhari kobasana dumba jareya. 
Dumba jareya ngala sakarebba dibi sarta pas 
daddi sombong. 

> Sabatara sengko mandeng ka dumba 
jareya, pas badha embi lake ka-berka 
dhari bara lebat e bume. Paberkana ce 
santana sampe sokona ta nyedding ka tana. 
E antarana matana se dhadhuwa badha 
tandhuna se ce katarana. 

6 Embi lake jareya nyander ka seddina 
dumba lake se etangalee sengko e penggir 
songay gella, pas nyerbu ka dumba jareya ce 
galagga. 

7 Sengko ngabassagi embi se nyerrang 
dumba lake jareya. Panyodhugga ce 
bangedda sampe dumba jareya tandhuna se 
dhadhuwa potong. Dumba lake jareya ta bisa 
alaban, ngalto ka tana pas eda-didda; tadha 
oreng settonga se nolong. 

8 Embi lake jareya sajan raja. Tape e 
bakto kakobasaanna la ngobul ka cek- 
oncegga tandhuna se raja jareya potong; 

e kennengnganna tandhu se potong jareya 
pas tombu tandhu se ce katarana pa-empa, 
addhebba kabbi ta padha. 

? Dhari tandhu se settong pas tombu tandhu 


laen se kene, tandhu jareya pas daddi ce 
rajana ban kakobasaanna atamba lebar ka 
lao, ka temor ban ka tana se ce leburra. 

10Tandhu jareya sajan raja sampe cokop 
kakowadanna mon nyerranga tantarana 
sowarga, iya reya tang-bintang, la-mala 
badha pan-barampan meggi se epelpallagi ka 
tana pas enyek-enyek. 

lt La-mala embi jareya nangtang panglimana 
tantarana sowarga, maambu kurban tor-ator 
ren-aren se eatorragi ka panglima jareya, ban 
magujur bengko kennengnganna kabakteyan 
ka panglima jareya. 

12 Reng-oreng e jadhiya laju molae agabay 
dusa ban ta ngatorragi ban-kurban se 
ewajibbagi. Daddi kabakteyan se bendher 
ebuwang ka tana. Tandhu jareya ahasel e 
dhalem apaa bai se elakone. 

13 Saellana jareya sengko ngedhing malaekat 
padha saleng atanya, "Sampe bila sabarang 
se etangale e dhalem pangaton reya se 
ambuwa? Sampe bila dusa se raja reya 
agante kurban ren-aren? Sampe bila tantara 
sowarga ban kennengnganna kabakteyan 
enyek-enyek?" 

14 Sengko ngedhing badha malaekat se 
nyaodi, "Jareya bakal terrosa sampe saebu 
saratos saeket are; saabidda jareya tadha 
oreng ngatorragi kurban gu-laggu ban 

kurban asar. Saellana jareya kennengnganna 


kabakteyan bakal abaliya ka asalla." 

15 Teppana sengko ker-mekker apa artena 
pangaton jareya, o-tao badha se manjeng e 
adhaan sengko se akaton akantha manossa. 

16 Sengko ngedhing badha sowara dhari 
penggir dhissana Songay Ulai, dhabuna, 
"Jibrail, terrangngagi ka oreng jareya artena 
pangaton jareya." 

Jibrail se ngadek e adhana sengko jareya 
pas nyander ka seddian sengko. Sengko ce 
takona, sampe robbu ka tana. Dhabuna Jibrail 
ka sengko, "He manossa se ta langgeng, 
bana kodu tao ja pangaton jareya nyaretaagi 
parkara aher jaman." 

18 Sabatara Jibrail jareya abu-dhabu, sengko 
kalengnger. Tape malaekat Jibrail neggui 
sengko, sengko pas epamanjeng pole. 
Saellana pas adhabu, 

19"Bi sengko bana ebalaana apa se 
kadaddiyana pagi polana Allah duka. Sabab 
pangaton jareya nerrangngagi aher jaman. 

20 Dumba lake se etangalee bana 
jareya, se atandhu dhadhuwa, menangka 
parompamaanna karajaan Mediya ban 
Persiya. 

2l Embi lake jareya menangka 
parompamaanna karajaan Yunani, ban 
tandhu se ce katarana e antarana matana se 
dhadhuwa jareya ratona se dha-adha kadibi. 

22? Tandhu pa-empa se kalowar saellana 


tandhu se dha-adhana potong, artena 
karajaan Yunani bakal peccaa daddi karajaan 
pa-empa, tape tadha settonga se kowadda 
padha ban karajaan se dha-adha. 

23E bakto karajaan-karajaan jareya la para 
napaa ka aherra, mon kajahadan la napa 
ka cek-oncegga, bakal dhatengnga rato se 
cengkal, jahat ban dujan nepo. 

24 Rato jareya bakal daddiya ce kowadda, 
tape banne polana kakowadanna dibi. Rato 
jareya bakal maancora sabarang se badha, 
sampe oreng padha marenges ban sabarang 
se elakone bakal ahasela. Reng-oreng 
se parjuga sarta ommadda Allah bakal 
epateyana. 

25 Sarrena rato jareya salenter, tepowanna 
bakal ahasela. Rato jareya nyombongngagiya 
abana ban ta kalaban abala kaadha bakal 
mateyana oreng sabannyana. La-mala rato 
jareya bangal alaban ka Rato Se Mahaagung. 
Tape abana bakal epaancora ta kalaban 
kakowadanna manossa. 

26 Pangaton parkara kurban asar ban 
gu-laggu se la eterrangngagi ka bana 
rowa, bakal kalakona onggu. Tape jareya gi 
kadaddiyana pagi; daddi ja kabala ka sapaa 
bai." 

27 Sengko pas laju lolo sarta pas sake sampe 
pan-barampan are abidda. Saellana jareya 
sengko pas jaga terros ngalakone sakabbinna 

tang lalakon kaagem rato. Tape sengko 


ngalengsang mekkere ton-pangatonan jareya 
ban ta bisa ngarte. 

1 E taon se kapeng settong pamarentaanna 

Darius oreng Mediya, pottrana Ahasyweros 
e karajaan Babil, sengko Daniyel, ca-maca 
ku-buku agama. Sengko mekker ja menorot 
dhabuna ALLAH ka Nabbi Yeremiya, kottha 
Yerusalim bakal pagguna gujur pettong polo 
taon abidda. 

2 (9:1) 

3 Sengko pas adua epagu-onggu ka Guste 
Allah, ban nyoon kabellasanna. Laen dhari 
jareya sengko apowasa ban ngangguy 
kalambi karong sarta toju e attassa abu. 

4Sakabbinna dusana tang bangsa bi sengko 
eakone e ajunanna tang Guste ALLAH. 

Cana sengko, "Guste, Junandalem agung, 
sarengngan abdidalem sadaja amoljaagi 
Junandalem. Junandalem ros-terrosan 
neptebbi parjanjiyan sareng noduwagi 
kataresnaan se langgeng ka reng-oreng se 
taresna ka Junandalem sareng se ajalannagi 
sadaja dhabuepon Junandalem. 

> Abdidalem sadaja dusa, daraka, sareng 
alako sala. Abdidalem sadaja ampon aberonta 
sareng nerrak papakonnepon Junandalem 
sarta ta atoro ka sadajana atorannepon 
Junandalem. 

6 Abdidalem sadaja ta merengngagi para 
nabbi, abdiepon Junandalem se abu-dhabu bit 

asmaepon Junandalem ka to-rato abdidalem 


sadaja, ka para pamimpin sareng ka para 
bangatowa sareng ka sadajana bangsa 
abdidalem. 

7 Guste, sadaja se elampaagi Junandalem 
lerres sareng adil terros, namong abdidalem 
sadaja ros-terrosan madhateng malo ka 
aba dibi, enggi kadhinto abdidalem sadaja 
se enneng e Yudea sareng Yerusalim, 
ban sadajana oreng se sabangsa sareng 
abdidalem sadaja se sareng J unandalem 
epabalessadan ka ra-nagara se jau sareng se 
semma polana ta esto ka J unandalem. 

8 To-rato abdidalem sadaja, para pamimpin 
sareng bangatowa abdidalem sadaja ampon 
padha ngalakone sabarang se matodhusan 
sareng ampon dusa ka J unandalem, Guste. 

3J unandalem talebat bellas ase sareng 
gampang nyapora, sanare abdidalem sadaja 
alaban ka Junandalem. 

10 Abdidalem sadaja ta merengngagi 
sowaraepon Junandalem, Guste ALLAH, e 
bakto J unandalem makon abdidalem sadaja 
atoro ka kom-hokom se eparengngagi 
Junandalem ka abdidalem sadaja kalaban 
parantaraannepon para nabbi, di-abdiepon 
Junandalem kadhissa. 

ll Saantero Israil nerrak kom-hokommepon 
Junandalem sareng ta poron merengngagi 
sowaraepon Junandalem. Abdidalem 
sadaja dusa ka Junandalem, daddi sareng 

eserrat e dhalem Ketab Mosa, abdiepon 
Junandalem. 

12 Se elampaagi Junandalem lerres akadi se 
ampon ejanjiyagi Junandalem ka abdidalem 
sadaja sareng ka sadajaepon rato se 
ngobasane abdidalem sadaja. Yerusalim 
sareng Junandalem ampon eokom aberraan 
dhari kottha se kadhimmaa saos e dunnya 
kadhinto. 

13 Sadajaepon balai se kasebbut e dhalem 
Hokommepon Mosa sareng J unandalem 
etebaagi ka abdidalem sadaja. Sanare 
sakadhinto, Guste ALLAH, abdidalem sadaja 
gi ta poron masennengnga panggaliyannepon 
Junandalem. Abdidalem sadaja paggun ta 
poron adinggallagi dusa sareng ta poron 
agateyagi sadajana pangajarannepon 
Junandalem. 

14) unandalem, Guste ALLAH, ampon 
ngokom abdidalem sadaja sareng balai se 
ampon esadhiyaagi sareng J unandalem; se 
elampaagi Junandalem salanjangnga lerres 
sareng adil, namong abdidalem sadaja ta 
merengngagi sowaraepon Junandalem. 

15 Guste Allah, Pangeran kaula, Junandalem 
ampon noduwagi kobasaepon Junandalem 
kalaban abakta ommattepon kalowar dhari 
Messer, dineng kobasaepon Junandalem 
gapaneka paggun ekaemodi oreng. Abdidalem 
sadaja dusa sareng abadhi sala. 

sadaja gi jaman dhimen, daddi samangken 
ja duka pole ka Yerusalim, kotthaepon 
Junandalem dibi, gumoepon Junandalem 

se socce. Lantaran dusa abdidalem 

sadaja sareng kajahadannepon bangatowa 
abdidalem sadaja, daddi reng-oreng se badha 
e sabingkerrepon abdidalem sadaja padha 
nganggep rendha ka Yerusalim sareng ka 
ommattepon Junandalem. 

17 Guste Allah, moga Junandalem kasokana 
meyarsaagi dua sareng parnyoonan 
abdidalem. Padalemmannepon Junandalem 
se ampon epamosna kadhinto ngereng 
pabaliyagi akadi asalla pole, palerressagi 
sopaja sadajana oreng padhaa oneng ja 
Junandalem Allah. 

18 Peyarsaagi abdidalem sadaja, Guste Allah, 
oladi abdidalem sadaja, oladi kasangsaraan 
abdidalem sadaja sareng karosagannepon 
kottha se enyamae ngangguy asmaepon 
Junandalem. Abdidalem sadaja adua ka 
Junandalem banne lantaran sa-jasaepon 
abdidalem sadaja, namong lantaran 
Junandalem raja bellas asena. 

19 Guste, peyarsaagi abdidalem sadaja, 
parenge sapora abdidalem sadaja, oladi 
abdidalem sadaja, ngereng duli tolong! Ja 
bit- abit, sopaja sadajana oreng padha oneng 
ja Junandalem Allah. Sabab Yerusalim sareng 

Junandalem malolo." 

20 Sengko terros adua ban ngakone dusa 
sarta dusana tang bangsa, ban nyoon ka tang 
Guste ALLAH sopaja Padalemmanna se socce 
epabali epakantha asalla. 

21 Sabatara sengko adua, Jibrail se etangalee 
sengko e dhalem tang pangaton se lamba 
rowa, ngabber ka tang kennengngan. E bakto 
jareya teppana oreng ngatorragiya kurban 
asar. 

22 Jibrail pas nerrangngagi ka sengko kantha 
reya, "Daniyel, sengko dha enna nolongana 
bana sopaja bana ngarte maksodda ramalan 
jareya. 

23E bakto bana molae nyoon ka Allah, 
Salerana apareng jawaban. Sengko dha enna 
manapaa jawaban jareya sabab Salerana 
taresna ka bana. Sateya mara edhingngagi 
pagu-onggu sabatara sengko nerrangngagi 
apa artena pangaton jareya. 

24 Pettong kale pettong polo taon jareya 
bakto se eteptebbagi Allah kaangguy 
mabebasa bangsana ban kotthana bana 
se socce rowa dhari dusa ban kajahadan. 
Sakabbinna dusa bakal esaporaa ban 
kaadilan se langgeng bakal ejalannagiya, 
sampe pangaton ban ramalan jareya daddi 
kanyataan, ban Padalemman Socce bakal 
ebakteyagiya ka Pangeran pole. 


Daniel 9.251 10.1 47 
25 Mara cathet ban pahame reya: Molae 


dhari bakto kalowarra parenta kaangguy 
maddek pole Yerusalim sampe parabuna 
settong pamimpin peleyanna Allah, abidda 
pettong kale pettong taon. Pettong kale 
sabidak dhuwa taon abidda rong-lorong ban 
teng-binteng Yerusalim bakal epaddegga 
pole, tape bakto se abidda sajareya gella 
possa ban kasossaan. 

26 Samarena bakto jareya pamimpin 
peleyanna Allah gella bakal epateyana, 
mangkana ta sala pa-apa. Daddi pas dhateng 
tantarana settong rato se kowat, mamosna 
Yerusalim sarta Padalemman Socce. Aherra 
jaman jareya bakal dhatengnga akantha 
banjir se ngeba perrang ban maancor apaa 
bai, akantha se la eteptebbagi bi Allah. 

27 Rato jareya bakal mabadhaa parjanjiyan 
se kowat bi oreng sabannyana pettong taon 
abidda. E partengngaanna jaman jareya, 
rato jareya bakal maambuwa oreng ngeba 
kurban ban tor-ator. Saellana jareya pas 
bakal badhaa kadaddiyan se talebat nakoe, 
iya reya se enyamae Kajahadan se maancor 
bakal esabaa e Padalemman Socce ban 
bakal pagguna badha e jadhiya sampe oreng 
se nyaba jareya e jadhiya katebanan pate 
akantha se la eteptebbagi Allah kaangguy 
abana." 

1 0 l E taon se kapeng tello pamarentaanna 

Rato Kores e Persiya badha pessen 

Pessen jareya ongguwan, tape ce malaradda 
ka Daniyel se ngarteya. E bakto Daniyel 
mekkere pessen jareya sopaja ngarteya, laju 
narema katerrangan artena pessen jareya e 
dhalem settong pangaton. 

2 E bakto jareya sengko teppana atapa tello 
menggu abidda. 

3 Saabidda jareya sengko ta ngakan kakanan 
se nyaman ban ta ngakan daging; sengko ta 
ngenom anggur, ban ta asoroy. 

4E tanggal pa lekor bulan settong taon 
jareya, sengko teppana manjeng e penggirra 
Songay Tigris se raja rowa. 

>Sengko adhanga, pas nangalee oreng 
arasogan dhari linen ban panyengsedda dhari 
emmas morne. 

6 Badanna mancorong akantha mamatan, 
raena akantha dhap-keddhap, socana 
rabbang akantha apoy. Lengngen ban 
padana agalirap akantha dimbaga se 
eossowe, sowarana akantha sowarana oreng 
sabannyana. 

7 Pera sengko kadibi se nangalee pangaton 
jareya. Reng-oreng se abareng sengko ta 
nangalee, tape padha tako sampe padha buru 
ban ngetek. 

8 Sengko edinaagi kadibian e jadhiya, sambi 
ngabassagi pangaton se matakerjat ate 
jareya. Sengko ta andhi kakowadan ban tang 
mowa pote olay. 

kalengnger tajarungngep ka tana. 

l0Tape pas badha tanang se nyedding ka 
sengko, sengko epajaga asandhadhut ka 
tanang ban ka toot. 

1 Malaekat jareya adhabu ka sengko, 
"Daniyel, bana ekataresnae Allah. Mara 
manjeng, pas edhingngagi tang oca pateppa. 
Sengko eotos ka bana." E bakto malaekat 
jareya adhabu kantha jareya, sengko 
manjeng sambi ngetter. 

12 Malaekat jareya adhabu pole ka sengko, 
"Ella ja tako, Daniyel. Allah la meyarsa 
duana bana molae dhari are e bakto bana 
dha-adhana motossagi marendhaa aba 
sopaja olleya kabicaksanaan. Sengko dhateng 
ngeba jawabanna duana bana. 

13 Malaekat se ajaga karajaan Persiya amoso 
ka sengko salekor are abidda. Mikhael, sala 
settong dhari pamimpinna para malaekat, pas 
nyander nolonge sengko. Bi sengko Mikhael 
edina e Persiya jareya. 

14 Sengko dhateng malaana bana sopaja 
bana ngarteya apa se kadaddiyana ka 
bangsana bana pagi. Pangaton reya parkara 
se kadaddiyana pagi." 

15E bakto malaekat jareya adhabu parkara 
jareya, sengko dhu-nondhu ta bisa acaca. 

16 Saellana jareya malaekat se akantha 
manossa jareya laju adulit tang bibir. Sengko 
pas ngoca, "Guste, pangaton kadhinto 

Kantos ngetter. 

17 Abdina akadi dunor se manjeng e 
ajunanna lorana. Kadi ponapa abdina se 
tor-matora ka panjennengngan? Kakowadan 
abdina elang ban nyaba abdina seksek." 

18 Malaekat jareya nyedding sengko 
sakaleyan aggi, sengko laju arassa tang 
kakowadan atamba. 

19 Malaekat jareya adhabu, "Pangeran 
neser ka bana, daddi bana ta osa kobater 
otabana tako, daddi mara sateya bana daddi 
kowat!" Sabatara malaekat jareya adhabu 
kantha jareya, sengko sajan atamba kowat 
pole, laju mator, "Ngereng adhabu, guste. 
Panjennengngan ampon nambai kakowadan 
abdina." 

20 Malaekat jareya laju ajawab, "Ba taowa 
bana arapa sengko me entar ka bana? 
Maksodda malaana bana apa se etoles e 
dhalem Ketab Parkara Se Bendher. Sateya 
sengko kodu abali aperranga ban malaekat 
panjagana Persiya. Saellana jareya malaekat 
panjagana Yunani bakal dhatengnga. Tadha 
se nolongana sengko kajabana Mikhael, 
malaekat panjagana Israil, nagarana bana. 

21 (10:20) 

1 1 l Mikhael jareya se eotos kaangguy 

nolonge ban abilla sengko e taon se 
kapeng settong pamarentaanna Darius oreng 
Mediya rowa. 

sabendherra." Malaekat jareya adhabu, 
"Badha rato laen katello se bakal marentaa 
Persiya, esambung bi rato se nomer empa 
se bakal lebbiya sogi dhari se laen. E bakto 
kakobasaan ban kasogiyanna napa ka 
cek-oncegga, rato jareya bakal akekeda ban 
karajaan Yunani. 

3 Saellana jareya pas bakal dhatengnga 
rato se parjuga. Rato jareya bakal marentaa 
karajaanna se talebat rajana ban bakal ngalaa 
karebba dibi. 

4Tape e bakto kajajaanna napa ka cek- 
oncegga, karajaanna bakal peccaa daddi pa 
bagiyan. To-rato se banne katoronanna bakal 
marentaa daddi gantena, ban to-rato jareya 
kowadda ta saapa mon ebandhing bi rato se 
nomer settong gella. 

> Rato nagara lao bakal kowada. Tape sala 
settong dhari ma-panglimana bakal lebbiya 
kowat dhari abana, ban bakal marentaa 
karajaan se arajaan pole. 

6 Pan-barampan taon saellana jareya rato 
nagara lao bakal mabadhaa parsakutuwan 
ban rato nagara dhaja ban pottrena bakal 
eparakae rato nagara dhaja jareya. Tape 
parsakutuwan jareya ta abit, pottre jareya 
bakal epateyana, bariya keya lakena ban 
anana sarta la-kabulana se ngaterragi. 

7 Ta abit saellana jareya, badha balana 
pottre jareya se daddiya rato. Oreng jareya 

bintengnga ban makalaa nagara jareya. 

SE bakto abali ka Messer, oreng jareya bakal 
ngebaa arcana dibana mosona ban pakakas 
emmas ban salaka se Ia eatorragi ka diba 
jareya. Pan-barampan taon abidda oreng 
jareya ta merrangana rato nagara dhaja. 

? Saellana jareya rato nagara dhaja bakal 
nyerranga rato nagara lao, tape bakal 
epakalaa sampe nyorot abali ka nagarana 
dibi. 

10Tra-pottrana rato nagara dhaja bakal 
aya-sadhiyaa aperranga ban makompola 
tantara se raja. Se settong dhari tra- pottrana 
jareya bakal majuwa akantha banjir ban 
e dhalem serrangan se kapeng dhuwana 
pottrana rato jareya nyerrang bintengnga 
moso. 

1 Daddi rato lao laju duka, pas bakal 
majuwa ka medan perrang ngadhebbana rato 
nagara dhaja. Rato lao jareya bakal ahasela 
makala tantara se raja se epamangkat bi rato 
dhaja. 

12 Saellana jareya rato lao bakal gumbiraa 
polana kamennanganna ban polana se la 
matee moso sabannyana, tape rato jareya ta 
kera terrosa kobasa. 

13 Rato nagara dhaja bakal makompola 
tantara se raja kadhukaleyanna, la-mala 
arajaan dhari se dha-adha. Mon la napa 
baktona, rato jareya bakal majuwa 

parlengkabanna. 

14 Daddi pas bannya oreng bakal aberontaa 
ka rato nagara lao. Ban badha reng-oreng 
se kejjem dhari bangsana bana, Daniyel, se 
bakal aberontaa keya polana la nangalee 
pangaton. Tape reng-oreng jareya ta kera 
ahasel. 

15 Saellana jareya rato dhari nagara dhaja 
bakal ngepponga settong kottha se abinteng 
sarta arebbu nagara jareya. Tantarana nagara 
lao bakal ta kellara aperrang terros, la-mala 
pasukan peleyanna ta bisa alaban keya. 

16 Rato nagara dhaja jareya bakal ngalaa 
karebba dibi tape tadha oreng se alabana. 
Tana se lebur bakal ekennengngana ban 
ekobasae kabbi. 

17 Saellana jareya rato nagara dhaja 
bakal nyadhiyaagiya sakabbinna tantarana 
nyerranga nagara lao. Saellana jareya 
kalaban maksot ngobasaana sakabbinna 
nagarana mosona, rato nagara dhaja jareya 
bakal mabadhaa parsatujuwan ban rato 
nagara lao sarta malakee pottrena ban rato 
Messer jareya; tape sajjana jareya bakal ta 
ahasela. 

18 Saellana jareya rato nagara dhaja 
jareya bakal nyerranga sa-bangsa e penggir 
sagara, ban bannya se epakala. Tape pas 
badha pamimpinna nagara manca se bakal 
maambuwa rato jareya ya-nyeya sa-bangsa 


Daniel 11.191 24 54 
laenna se kantha jareya; la-mala pamimpinna 


nagara manca jareya bakal malessa lalakonna 
rato nagara dhaja se ya-nyeya ra-nagara laen 
jareya. 

19 Rato nagara dhaja jareya bakal abaliya ka 
teng-bintengnga nagarana dibi, tape bakal 
epakalaa ban tadha kabarra pole. 

20 Rato jareya bakal eganteya rato laen 
se bakal nyorowa ponggabana se kejjem 
makompol pajek kalaban maksa kaangguy 
nambai kasogiyanna karajaanna. Ta abit 
saellana jareya rato buru bakal epateyana, se 
epatee ta rang-terrangan, bariya keya banne 
e dhalem paperrangan." 

21 Malaekat jareya adhabu pole, "Rato se 
marentaa nagara dhaja saellana jareya 
kaetong oreng se nespa se ta pantes daddi 
rato, tape bakal dhatengnga ta kalaban 
eka-sangka ban arebbu kadhudhuganna rato 
kalaban cara tepowan. 

22 Sakabbinna tantarana se ta atoro ka 
abana, la-mala Imam Agung keya, bakal 
epamosnaa kabbi. 

23 Rato jareya ta neptebbi parjanjiyan- 
parjanjiyanna se gi buru ebadhaagi ban 
sa-bangsa laen; kakowadanna sajan 
atambaa, maske se eparenta coma nagara 
kene. 

24 Ra-dhaera laen se landhu bakal eserranga 
kalaban cara se salenter e bakto pandhudhuna 
arassa aman odhina. Sabarang se gi ta 

rato jareya. Sakabbinna barang rampasan 
ollena dhari paperrangan bakal egi-bagiya 
ka pandhudhuna. Rato jareya bakal nyareya 
akkal carana se nyerranga sakabbinna 
kennengngan se abinteng, tape baktona 
bakal ceppedda tadha. 

25 Saellana jareya rato jareya kalaban 
bangalla mabadha tantara se raja kaangguy 
nyerrang rato nagara lao se la aya-sadhiya 
keya alabana ban tantarana se kowat ban ce 
rajana. Tape rato nagara lao ta kowat alaban 
sabab badha se akiyanat. 

26 Hat-panasehadda se paleng semma ban 
salerana bakal magaggara salerana. Bannya 
parjuridda se bakal ekennenga patee, ban 
tantarana bakal tompessa. 

27 Saellana jareya rato se kadhuwa jareya 
bakal alenggiya sameja ban adhaar abareng, 
tape padha andhi maksot jahat, ban padha 
salenga lecegan. Tape sajjana se kadhuwa 
jareya ta ahasel sabab gi ta napa baktona. 

28 Rato nagara dhaja pas bakal gubara 
ka nagarana abaktaa sakabbinna barang 
se ollena arampas. Rato jareya la nekat 
ngancora agama se eanot ommadda Allah; 
ngalaa sakarebba pas abaliya ka nagarana 
dibi. 

23 Ta abit saellana jareya rato dhaja jareya 
bakal nyerranga nagara lao pole, tape hasella 
ta padha ban serrangan se dha-adhana. 

bakal dhatengnga dhari Siprus merrangana 
rato dhaja sampe rato jareya katakoan. Rato 
nagara dhaja jareya pas bakal gubara kalaban 
panggaliyan se ce peggella ban aehteyar 
ngancora agamana ommadda Allah, sarta 
atoro ka babalaanna reng-oreng se Ia mortad 
dhari agamana jareya. 

31 Saellana jareya rato buru pas ngerem 
kan-pasukan se manajjis Padalemman 
Socce. Reng-oreng jareya bakal matadhaa 
kurban ren-aren sarta mabadha kadaddiyan 
se talebat nakoe, iya reya se enyamae 
Kajahadan se maancor. 

32 Rato jareya nepo, nyacaana reng-oreng 
se la mortad dhari agamana sopaja endhaa 
nolonge abana. Tape reng-oreng se taat ka 
Allah bakal bangala alaban ka rato jareya. 

33 Reng-oreng bicaksana se mimpin rayat 
bakal malaana rayat jareya sopaja ngarteya. 
Tape abak abit keya, badha e antarana 
reng-oreng se bicaksana jareya se bakal 
mateya e dhalem paperrangan otabana 
katonon, ban badha pole se bakal padhaa 
erampok otabana etawan. 

34 Sabatara gi terros badha bai oreng se 
epatee, ommadda Allah bakal naremaa 
bantowan sakone, tape bannya oreng se 
nolonge pera kaangguy kaparlowanna dibi. 

35 Sabagiyan dhari pin-pamimpin se 
bicaksana jareya bakal epateyana, tape 

sampe padha daddi morne. Parkara se kantha 
jareya bakal terrosa sampe aher jaman, iya 
reya jaman se la eteptebbagi bi Allah. 

36 Rato nagara dhaja bakal ngalaa sakarebba 
dibi. Bakal ngocaa sambi noduwagi 
kasombonganna ja abana arajaan dhari 
diba se kemmaa bai, la-mala arajaan dhari 
Allah Se Mahatenggi. Se kantha jareya bakal 
terrosa sampe Allah madhateng okoman. 
Sabab apa se la eteptebbagi bi Allah kodu 
kalakon gallu. 

37 Rato jareya bakal ta marduliya diba 
se kemmaa bai se esemba bangatowana, 
tamaso diba pojjaanna babinean. Rato jareya 
ta parduli ka ba-diba jareya polana nganggep 
abana arajaan dhari ba-diba jareya. 

38 Sabaligga diba se gi ta tao esemba 
bangatowana bakal ehormadana, iya reya 
diba se ajaga teng-binteng. Tor-ator se aropa 
emmas, salaka, mamatan ban tor-ator laenna 
se rang-larang bakal eatorragi ka ba-diba se 
ta tao esemba bangatowana jareya. 

393 Rato jareya bakal meleya reng-oreng 
se nyemba diba manca, epanyerranga 
teng-binteng se koko. Pa-sapaa se ngakone 
diba jareya bakal eberriana kahormadan se 
raja ban pangkadda se tenggi sarta tana 
menangka opana. 

40 Mon aherra kakobasaanna rato nagara 
dhaja la para napaa, rato nagara lao bakal 

malessa serrangan jareya ngettokkagi 
kakowadanna. Rato jareya bakal makalowara 
kareta perrang, jaran ban kapal sabannyana, 
sarta bakal nyerbuwa akantha banjir, sarta 
pas ngobasane nagara sabannyana. 

4l La-mala tana se lebur eserbuwa keya, 
ban apolowan ebu oreng epateyana. Tape 
karajaan Edom, Moab ban yan-bagiyan se 
paleng penting dhari karajaan Amon bakal 
salamedda. 

42E bakto rato jareya arebbu karajaan- 
karajaan jareya, karajaan Messer bakal ta 
lopoda keya. 

43 Dhi-andhina karajaan Messer se aropa 
emmas ban salaka sarta rang-barang laenna 
se aji bakal erampasa. Rato nagara dhaja 
jareya bakal ebantowa bi oreng Libiya ban 
Sudan. 

44 Saellana jareya pas bakal badhaa kabar 
dhari temor ban dhaja se bakal matakerjada 
atena, sampe rato jareya pas aperrang 
ngettokkagi kakowadanna ban matee oreng 
sabannyana. 

45 La-mala rato jareya bakal masanga 
kemahna karajaanna e antarana sagara ban 
gunong kennengnganna Padalemman Socce. 
Tape saellana jareya rato jareya bakal mateya 
ban tadha oreng se endhaa nolong abana." 
1 2 l Malaekat se arasogan linen jareya 

adhabu pole, "E bakto jareya malaekat 

bakal dhatengnga. Saellana jareya pas 
bakal dhatengnga jaman malarat se tadha 
bandhinganna sajjegga badha sa-bangsa. 
Tape oreng dhari bangsana bana se nyamana 
la etoles e dhalem ketabba Allah, bakal 
epasalamedda kabbi. 

2? Bannya e antarana reng-oreng jareya se 
la mate bakal odhia pole; sabagiyan bakal 
taowa rassana nemadda odhi se langgeng, 
ban se sabagiyan pole bakal taowa rassana 
eya-seya saterrossa ban nanggung katakoan 
se langgeng. 

3 Para pamimpin se bicaksana bakal 
mancoronga kantha sonarra langnge. Ban 
reng-oreng se la ngajari oreng sabannyana 
sopaja ngalakone sabarang se becce ban 
adil, bakal nyonara akantha tang-bintang 
salanjangnga." 

4 Malaekat jareya laju adhabu pole ka 
sengko, "Daniyel, mara totop ketab jareya 
sateya, pas pobuwi segel sopaja pagguna 
tatotop sampe ka aher jaman. Bannya oreng 
se ngoddiya nalektegi terro taowa badha 
kadaddiyan apa. Tape ehteyarra jareya tadha 
gunana, parcoma bai." 

> Saellana jareya sengko nangalee lalake 
kadhuwa. Se settong ngadek e penggirra 
songay bagiyan dhinna ban settonganna e 
penggir bagiyan dhissa. 

asemmaan ka olona songay, "Bilaepon 
kadaddiyan-kadaddiyan se ajib kadhinto 
badhi lastareya?" 

7 Oreng settonganna rowa ngangka astana 
dhu kalaja ka langnge. Sengko ngedhing 
oreng jareya asompa kalaban asmana Allah 
se langgeng, cana dhabuna, "Kadaddiyan- 
kadaddiyan reya bakal terrosa sampe tello 
taon satengnga. Saellana ommadda Allah Ia 
mare se eseksa, kadaddiyan-kadaddiyan se 
ajib jareya bakal ambuwa keya." 

8 Sengko pajat ngedhing kabbi sabarang se 
edhabuwagi jareya, tape sengko ta ngarte. 
Sengko laju atanya, "Guste, kadi ponapa 
sadajana kadhinto se ambuwa?" 

9 Saodda oreng jareya, "Kassa le-mole, 
Daniyel, sabab ca-oca reya kodu eerrep ban 
eroseyaagi sampe aherra jaman. 

10 Bannya oreng se eojiya ban epamorneya. 
Oreng se jahat ta kera ngarte ban bakal 
terrosa alako jahat; pera oreng se bicaksana 
se ngarteya. 

ll Molae dhari bakto kurban ren-aren 
epaambu ban molae badhana barang se 
nakoe se esebbut Kajahadan se maancor 
rowa, abidda saebu dhu ratos sangang polo 
are. 

12 Bajjra onggu reng-oreng se teptep esto 
sampe are se kapeng saebu tello ratos tello 
polo lema. 

Bana bakal mateya, tape bakal jagaa pole 
kaangguy narema opana e are Keyamat." 


Hosea 


1 l Reya pessen se edhabuwagi PANGERAN 
ka Hoseya pottrana Beeri e jaman baktona 
karajaan Yehuda alir-gilir eparenta Rato 
Uziya, Yotam, Ahas ban Hizkiya, ban karajaan 
Israil eparenta Yerobeyam pottrana Yowas. 

2 E bakto PANGERAN dha-adhana abu-dhabu 
ka bangsa Israil kalaban parantaraanna 
sengko, Pangeran adhabu kantha reya, 
"Hoseya, kassa bana abine oreng se dujan 
nyondel, ban na-anana bana bakal daddiya 
akantha babine jareya keya. Tang ommat 
padha ban binena bana jareya; ta esto ka 
Sengko, ban nyenglae Sengko." 

3 Daddi sengko pas abine Gomer anana 
Diblaim. Saellana tang bine jareya rembi ana 
sareyang lalake, 

4 PANGERAN adhabu ka sengko, "Anana 
bana jareya nyamae Yizreel, sabab ta abit 
dhari sateya reya Sengko ngokoma rato 
Israil polana Yehu, bangatowana se matee 
reng-oreng e Yizreel Sengko ngaherana 
pamarentaanna toronanna Yehu. 

>E bakto jareya e Cora Yizreel Sengko 
ngancora kakowadanna tantara Israil." 

6 Saellana jareya tang bine rembi se nomer 
dhuwa, anana babine. PANGERAN adhabu ka 
sengko, "Hoseya, anana bana jareya nyamae 

Lo-Ruhama se artena Se Ta Ekaneserre, 


sabab Sengko la ta neser pole ka bangsa 
Israil, ban sa-dusana bangsa jareya bi Sengko 
ta esaporaa sakale. 

Tape bangsa Yehuda bi Sengko 
ekaneserrana. Sengko PANGERAN, Allahna 
bangsa jareya, masalamedda bangsa jareya, 
tape banne ban paperrangan, bariya keya 
banne ban peddhang otaba pana otaba jaran 
ban orengnga se nompa." 

8 Saellana tang ana se nomer dhuwa epesa, 
tang bine ngandhung pole, pas rembi lalake. 

3? PANGERAN adhabu ka sengko, "Anana 
bana jareya nyamae Lo-Ami se artena Banne 
Tang Ommat, sabab oreng Israil banne Tang 
ommat ban Sengko banne Allahna." 

10 Bangsa Israil bakal bannyaa akantha 
beddhi e sagara, sampe ta ekenneng taker 
ban ta ekenneng bitong. Sateya Allah adhabu 
ka bangsa jareya, "Bana banne Tang ommat," 
tape bakal napaa baktona salerana adhabuwa 
ka bangsa jareya kantha reya, "Sengko reya 
Allah se odhi ban bana Tang na-ana!" 

l1 Bangsa Yehuda ban bangsa Israil 
epasettonga pole. Sa-bangsa jareya bakal 
ngangkada pamimpin, ban bakal atambaa 
maju sarta mamor pole e nagarana. Onggu, 
arena Yizreel bakal daddiya are se raja! 

2 l Daddi sasamana bana jareya sebbut 
"Ommadda Allah" ban "Ekataresnae 
Pangeran". 

ebuna bana banne Tang bine, ban Sengko 
banne lakena. Daddi, parkaraagi ebuna bana 
jareya me olle ta azina pole ban ta nyondel 
pole. 

3 Mon ebuna bana jareya gi paggun nyondel 
terros, bi Sengko ebukkaa kalambina me 
olle abangkang akantha se gi buru lahir. Bi 
Sengko epadaddiya akantha tana kerreng ban 
kajal, me olle mate kapelkaen. 

“Bana, na-anana, ta ekaneserrana bi 
Sengko; bana lahir dhari pasondellan. 

> Ebuna bana sondel se ta tao todhus. Cana 
ebuna bana jareya, Sengko entara ka Tang 
se-kakase se aberri ka Sengko kakan ban 
nom-enoman, ewwol ban kaen linen, mennya 
jaitun ban anggur. 

6 Daddi, bi Sengko ebuna bana ekorongana 
ombut se adhuri, ban jalanna etotoba ban 
pagar bato. 

7 Ebuna bana bakal nyerserra se-kakasena, 
tape ta kera nyapo. Ebuna bana bakal 
nyareya reng-oreng jareya, tape ta kera 
tatemmo. Saellana jareya babine jareya 
tanto pas ngoca, Sengko abaliya ka tang 
lake se dha-adha; lamba kabadhaan sengko 
anyamanan dhari sateya. 

8 Ebuna bana jareya ta tao ngakone ja 
Sengko se aberri gandum, anggur, mennya 
jaitun, ban sakabbinna emmas ban salaka se 
eangguy nyemba Baal rowa. 

baberri jareya bi Sengko ekalaa pole, iya reya 
gandum ban anggur, sarta ewwol ban kaen 
linen se eberri Sengko kaangguy kalambina. 

10 Ebuna bana jareya bi Sengko 
ebangkangana e adhana se-kakasena. 
Tadha settonga dhari se-kakasena jareya 
se bisaa malopot ebuna bana dhari Tang 
kakobasaan. 

l1 Ta-pestana bi Sengko epaambuwa kabbi, 
pesta taonan ban pesta bulanan sarta re-are 
Sabat; pandhana, sakabbinna parayaan 
agamana. 

12 Ka-bungkana anggurra ban ka-bungkana 
arana se menorot ebuna bana jareya ollena 
opana se aladine se-kakasena, bi Sengko 
epamosnaa kabbi. Bun-kebbun anggurra 
ban bun-kebbun arana bi Sengko eobaa 
epadaddiya alas, se bakal eparosaga bi 
run-burun alas. 

13 Sengko ngokoma ebuna bana jareya 
polana re-are se eangguy ngobbar dupa ka 
Baal, sarta polana se adandan ngangguy 
pareyasan kaangguy nyerser se-kakasena, 
pas loppa ta enga sakale ka sengko. Sengko, 
PANGERAN la ngoca." 

14 PANGERAN adhabu, "Daddi bi Sengko 
ebuna jareya egibaa ka ra-ara; e jadhiya 
bi Sengko ecacaana bi ca-oca parkara 
kataresnaan. 

ka abana, ban Cora Kasossaan bi Sengko 
epadaddiya labangnga pangarebban. E 
jadhiya ebuna bana jareya bakal ngambaa 
Sengko akantha gi ngodhana, e bakto ebuna 
jareya buru kalowar dhari Messer. 

16 Eþuna bana jareya pas bakal nyebbuda 
Sengko lakena, banne Baalla. pole. 

17 Bi Sengko ebuna bana jareya ta eedinana 
pole nyebbut nyamana Baal, sampe oreng 
bakal loppaa ka nyama jareya. 

18E bakto jareya Sengko bakal mabadhaa 
parjanjiyan ban sakabbinna burun alas sopaja 
ta la-nyala pole ka Tang ommat. Sengko 
maambuwa sakabbinna paperrangan ban 
manyenglaa kas-pakakas perrang dhari 
nagarana Tang ommat jareya, ban aberria 
odhi se taremtem ban aman ka reng-oreng 
jareya. 

19 Israil, bi Sengko bana ekabineya, 
epadaddiya bine se essa salanjangnga. Bi 
Sengko bana ekataresnaana saterrossa; 
Sengko jujura ban estowa ka bana. 

20 Menorot Tang janji, bi Sengko bana 
enekaana. Ban bana bakal ngakowa ja 
Sengko reya PANGERANna. 

21E bakto jareya, mon Tang ommat 
Israil adua, bi Sengko eedhingngagiya 
parnyoonanna. Dhari langnge Sengko 
matorona ojan, sampe bume ngasellagi 
gandum, anggur ban mennya jaitun. 

23 Bi Sengko Tang ommat epanyamana 
odhina, ban epaennengnga neptep e 
nagarana. Ka reng-oreng se enyamae 
Se Ta Ekaneserre Sengko noduwagiya ja 
reng-oreng jareya bi Sengko ekaneserre, 
ban ka reng-oreng se esebbut Banne Tang 
Ommat bi Sengko ekocaa, Bana Tang Ommat. 
Reng-oreng jareya bakal nyaoda bariya, 
Junandalem Allah abdidalem sadaja." 

1 PANGERAN adhabu ka sengko, "Kassa 

bana ajalan pole nyare babine se dujan 
azina, pas kaleburi babine jareya. Pataresna 
ka babine jareya akantha Tang kataresnaan 
ka oreng Israil maske reng-oreng Israil jareya 
la nyenglae Sengko ban nyemba ka la-allaan 
sarta dujan ngeba tor-ator jajan kismis ka 
la-brahala." 

2 Daddi sengko majar lema bellas pesse 
salaka ban gandum saratos saeket kilo 
kaangguy ngaolle babine jareya. 

3 Sengko ngoca ka babine jareya ja abana 
kodu anante sengko sampe abit. Sabatara 
jareya babine buru ta olle nyondel otaba 
azina, ban sengko ta olle nyemmae abana. 

4 Kantha jareya kabadhaanna bangsa Israil; 
ce abidda kodu odhi ta andhi rato otaba 
pamimpin, ta ngangguy kurban ban gu-tugu 
karamat, ta ngangguy la-brahala otaba 
mat-jimat se mokka roseyana jaman se bakal 
dhateng. 

abali pole ka GUSTE Allahna, ban abali ka 
ratona se asalla dhari toronanna Daud. 
Saellana jareya reng-oreng Israil bakal takoa 
ban bakal hormada ka PANGERAN, sarta 
narema kat-berkadda. 
4 1t PANGERAN aparkara ban pandhudhuna 
nagara reya. He Israil, edhingngagi apa 
dhabuna, "E nagara reya tadha kaestowan 
otaba kataresnaan, ban pandhudhuna ta 
ngakowe Sengko menangka Allahna. 

2 Reng-oreng jareya asompa, ta neptebbi 
sompa jareya; reng-oreng jareya acaca 
lecek, matee oreng, mamaleng ban azina. 
Kajahadan atamba, ban reng-oreng matee 
oreng ros-terrosan. 

3 Lantaran jareya nagara reya bakal 
kerrenga, ban sabarang se odhi e jadhiya 
bakal mateya. Sakabbinna keban e bang- 
abang, tenggangan ban e sagara bakal 
mateya." 

4 PANGERAN adhabu, "He para imam, ja 
sampe bana badha se nyalaagi otabana gigir 
ka Tang ommat, sabab bana se esalaagiya bi 
Sengko! 

> Seyang malem bana agabay sala, bariya 
keya para nabbi. Daddi Sengko mateyana 
Israil, ebuna bana. 

6 Bana, para imam, ta parduli ka Sengko, 
daddi Tang ommat ta parduli keya ka Sengko 
sampe padha calaka kabbi. Bana nolak Tang 

ban na-anana bana bi Sengko ta eakowa 
menangka Tang mam-imam. 

7 Bana sajan bannya sajan dusa ka Sengko, 
he mam-imam! Daddi kabadhaanna bana 
bi Sengko eobaa: Bana bakal eya-seyaa, ta 
ehormadi pole. 

8 Bana sogi polana dusana Tang ommat, 
daddi bana terro sopaja Tang ommat jareya 
dusa terros. 

? Daddi bana bakal nyangsaraa akantha 
rayat! Bi Sengko bana eokoma satembang 
ban pa-apa se elakone bana. 

10 Bana bakal ngakana ban-kurban se 
egabay tor-ator, tape bana gi pagguna lapar. 
Bana bakal nyembaa ba-diba kamerdiyan, 
tape pandhudhuna paggun ta atamba, sabab 
bana la nyenglae Sengko polana nyembaa ka 
la-allaan." 

11 PANGERAN adhabu, "He Tang ommat, 
banne pera anggur se laju, tape anggur se 
anyar keya padha daddi sababba bana ta bisa 
apekker baras pole. 

12 Bana menta petodu ka kaju sakerra! 
Tongket malae bana apa se terro ekataowana 
bana! Bana akantha binena oreng se daddi 
sondel; bana adinaagi Sengko, massraagi aba 
ka la-allaan. 

13E kennengnganna panyembaanna brahala 
e co-koncona mo-gumo ban nong-gunong 
bana ngatorragi kurban, ban ngobbar dupa e 

polana kennengngan jareya aop. Tape 
baramma daddina? Ban-parabanna bana 
daddi sondel ban to-manto binena bana 
azina! 

“Tape Sengko ta ngokoma lalakonna 
reng-oreng jareya, sabab bana dibi entar 
ka del-sondel se alako e wel-kowel, ban 
ngatorragi kurban ka ba-diba abareng ban 
del-sondel jareya. Teppa onggu ca-ocaan 
reya: Bangsa se ta andhi pangarteyan parkara 
Allah tanto ancor. 

15 He bana oreng Israil, bana ta esto ka 
Sengko! Tape Sengko ngarep Yehuda ta 
agabay sala se padha kantha jareya! Ja 
ajalannagi kabakteyan e Gilgal otaba e Betel. 
Ja asompa e jadhiya bit asmana PANGERAN 
se odhi. 

16 Bana, he oreng Israil, ce cengkalla! 
Baramma Sengko se bisaa ngowan bana 
akantha oreng se ngowan dumba e talon?" 

17 Ommat Israil la kapencot bi brahala. Daddi 
la dina bai. 

18 Saellana mabu polana ngenom anggur 
sabannyana, reng-oreng jareya nyondel 
kalaban ate senneng. Reng-oreng jareya 
asennengngan eya-seya etembang ehormat 
oreng. 

19 Daddi reng-oreng jareya bakal mosnaa 
akantha se ekebbat angen. Reng-oreng 

egiba ka ba-dibana. 

t PANGERAN adhabu, "Mara edhingngagi, 
5 he para imam! Gateyagi, he reng-oreng 
Israil! Edhingngagi, he reng-oreng toronanna 
rato! Bana la epotos eokoma. Sabab bana 
masthena ahakime epaadil, tape sabaligga 
bana padha ban barajak e Mizpa, padha ban 
jira e Gunong Tabor, 

2 ban akantha lobang se dhalem e Sitim. 
Daddi bi Sengko bana eokoma kabbi! 

3 Sengko tao kabbi parkara bana, he Israil! 
Bana ta kera ngenneng aroseyaagi apaa bai 
ka Sengko. Bana nyemba brahala ban ta esto 
pole ka Sengko. Daddi, reng-orengnga bana 
la ta patot pole nyemba ka Sengko." 

4Kajahadanna oreng Israil andaddiyagi 
reng-oreng jareya ta bisa abali ka Allahna. 
Reng-oreng jareya la ecangkarem bi 
lalakonna nyemba brahala, sampe ta parduli 
pole ka PANGERAN. 

> Kaangkowanna bangsa Israil ce katarana, 
ban daddi buktena kasalaanna. Dusana 
reng-oreng jareya andaddiyagi abana 
tatandhung ban labu, ban bangsa Yehuda 
noro labu abareng ban reng-oreng jareya. 

6 Reng-oreng jareya entar nyare PANGERAN 
ngeba dumba ban sape se egabaya kurban, 
tape kabbi tadha gunana. Sabab Pangeran 
la adinggallagi reng-oreng jareya, ban 

Salerana. 

7 Reng-oreng jareya ta esto ka PANGERAN; 
na-anana banne tra-pottrana Salerana. 
Daddi, ta abit pole reng-oreng jareya bakal 
epaancora epabareng ban gal-teggalla. 

8 Mara tope tarompet e Gibeya! Pamonye 
tandha ngajak akompol aperranga e Rama! 
Mara aera ngocaagi cerrengnga paperrangan 
e Betel! Mara, oreng Benyamin, mara maju 
aperrang! 

3Israil bakal ancora, sabab la napa 
baktona kaangguy ngokom bangsa jareya. 
Edhingngagi, he oreng Israil, jareya kabbi 
tanto kalakon! 

10 PANGERAN adhabu, "Sengko peggel 
polana pin-pamimpinna Yehuda nyerrang 
Israil sarta arampas tanana. Daddi Sengko 
nebaagiya okoman ka reng-oreng jareya 
epakanthaa banjir. 

ll Israil etendhes; Israil kaelangan hana ka 
tanana, sabab abana maksa mentaa tolong ka 
se sabendherra ta ngenneng nolong abana. 

12Jareya sababba arapa Sengko me 
maancora Israil, sarta matompessa Yehuda. 

13 Bangsa Israil ban bangsa Yehuda 
apangrasa ka kabadhaanna se juba, daddi 
Israil entar ka Asyur mentaa bantowan dhari 
rato agung. Tape rato jareya ta bisa nolong 
otabana mabecce kabadhaanna bangsa 
jareya. 

Sengko nyerranga oreng Israil ban Yehuda. 
Sengko dibi se bit-nyebbida bangsa se 
dhadhuwa jareya, samarena jareya bi Sengko 
pas edinaagiya. Mon bi Sengko reng-oreng 
jareya eeret egiba dhari kennengnganna, ta 
kera badha oreng settonga se bisaa nolong 
reng-oreng jareya. 

15 Bi Sengko Tang ommat edinaagiya sampe 
cokop nanggung sangsara polana sa-dusana, 
sarta pas dhateng nyare Sengko. Olle daddi e 
dhalem kasangsaraanna, reng-oreng jareya 
bakal aehteyara nyare Sengko." 

l Reng-oreng Israil ngoca, "Mara ja 

abaliya ka PANGERAN. Pangeran jareya 
se nyakee sengko ban bana, tape Pangeran 
jareya keya se mabarasa. Pangeran jareya 
se maloka, tape Pangeran jareya keya se 
abetbet ka-lokana sengko ban bana jareya. 

2E dhalem dhu are otabana tello are reya 

Pangeran tanto mabaras sengko ban bana, 
ban sengko ban bana bakal odhia e dhalem 
pangaobanna. 

3 Daddi mara bana ban sengko aehteyar 
kalaban gu-onggu sopaja taowa ka 
PANGERAN. Salerana tanto rabu ka sengko 
ban bana akantha padhatengnga pajjar, ban 
akantha ojan se mabacca bume e dhi-budhina 
mosem nambara." 

“Tape PANGERAN adhabu, "He Israil ban 
Yehuda! Bana reya epabarammaa bi Sengko? 

akantha bun-arbun otabana ebbun e baja 
laggu. 

> Jareya sababba arapa Sengko me ngotos 
Tang bi-nabbi kaangguy manapa ka bana 
Tang kapotosan ja bana kodu eokom ban 
epaancor. Se epenta Sengko dhari bana la 
terrang ban jarna: 

6 Sengko asokaan bana tao ka Sengko ban 
ros-terrosan taresna ka Sengko, etembang 
bana ngobbar ban ngatorragi kurban ka 
Sengko. 

7 Tape akantha Adam, bana mongkere 
parjanjiyanna ban Sengko. 

8 Gileyad reya kottha se bannya panjahadda 
ban bannya oreng se dujan matee oreng. 

3? Mam-imam e jadhiya padha ban gal-bigal 
se ngaddhang oreng lebat. E jalan ka 
kennengngan se socce e Sikhem reng-oreng 
jareya matee oreng keya! Kajahadan jareya 
kabbi pajat etengnget. 

10E Israil Sengko nangalee barang se nakoe: 
Tang ommat manajjis abana kalaban nyemba 
brahala. 

1 Dineng bana, he, oreng Yehuda, Sengko 
la neptebbagi baktona se ngokoma bana keya 
polana tengkana." 

7 1 PANGERAN adhabu, "Sabban Sengko 
terro mabarasa Tang ommat Israil ban 

mabaliya kabadhaanna akantha asalla, se 

etangalee Sengko pera kajahadanna ban 

jareya saleng tepo, maso ka bengkona oreng 
co-ngecoa, arampok oreng e rong-lorong. 

2 Reng-oreng jareya ta tao apekker ja 
Sengko ngengaana kajahadanna jareya 
kabbi; sa-dusa jareya akantha se nyapoe 
reng-oreng jareya, daddi terrang etangalee bi 
Sengko." 

3 PANGERAN adhabu, "Rayat aehteyar 
masennengnga atena rato ban para kaom 
oreng agungnga pamarentaan kalaban nepo 
ban kon-lalakon se jahat. 

4 Reng-oreng jareya kabbi padha tokang 
kiyanat ban ta esto. Kabajianna akantha 
mardha e tomang se bi tokang eppanna roti 
ta eparabbang sabellunna adunna daddi. 

>E bakto are pestana rato, rayadda 
ratona ban om-kaom oreng agungnga 
epangenom anggur sampe mabu ban atengka 
akantha oreng budhu. Dhi-budhina rato 
aneng-sennengngan ban para pangkiyanat 
jareya. 

6 Akantha apoy e dhalem tomang bariya 
keya neyat jahat ban kapeggellanna rayat 
jareya samalem benteng panas akantha 
mardha e dhalem atena, e baja laggu rabak 
ce rajana. 

7E dhalem napso kapeggellanna, rayat 
jareya matee pin-pamimpinna. Ratona 
kabbi padha epatee etoro gilir. Tape maske 
kabadhaan la ce jubana kantha jareya, tadha 

Sengko." 

8 PANGERAN adhabu, "Bangsa Israil 
asakongkel ban sa-bangsa e sabingkerra, 
sampe daddi akantha roti se massa saseba. 

3 Reng-oreng jareya ta apangrasa ja polana 
se asakongkel ban sa-bangsa jareya se 
la-mala maelang kakowadanna dibi. Ajalla la 
para, tape reng-oreng jareya ta tao. 

10 Kaangkowanna oreng Israil katon ce 
terrangnga, daddi buktena kasalaanna. Maske 
badha kadaddiyan jareya kabbi, reng-oreng 
jareya gi ta endha nyare Sengko ban ta endha 
abali ka Sengko, GUSTE Allahna. 

11 Israil ajar-ganjir akantha dara se budhu. 
Dha-adhana reng-orengnga menta bantowan 
ka Messer, saellana jareya pas buru ka Asyur! 

12 Tape sabban reng-oreng jareya lebat, 
Sengko masanga jaring epamegaa reng- 
oreng jareya akantha se mega mano. 
Reng-oreng jareya bi Sengko eokoma 
lantaran kajahadanna se la ekataowe bi 
Sengko. 

13 Palang reng-oreng jareya sabab 
nyenglae Sengko! Bi Sengko epatompessa 
polana alaban ka Sengko. Bi Sengko terro 
epasalamedda, tape kabakteyanna ka Sengko 
pera gabayan. 

14 Reng-oreng jareya ta adua saongguna 
ka Sengko. Mon adua badanna ebujeggagi 
ka katedhunganna, pas nanges agingging 

ka Sengko. Mon adua menta gandum ban 
anggur, badanna elokae akantha reng-oreng 
se nyemba diba. Reng-oreng jareya alaban 
onggu ka Sengko! 

15 Maske reng-oreng jareya eparaja ban 
epakowat bi Sengko, tape reng-oreng jareya 
asakongkel alaban ka Sengko. 

16 Ros-terrosan noro ba-diba se ta andhi 
kobasa pa-apa sakale. Reng-oreng jareya 
ta ekenneng andellagi akantha gandhiba se 
kendhur. Pin-pamimpinna sombong pacacana, 
daddi reng-oreng jareya bakal epateyana ban 
peddhang, ban ekala-gellaa oreng Messer." 

1 PANGERAN adhabu, "Pamonye tandha 

babaja! Moso nyerrang Tang nagara 
akantha mano ellang nyaop mangsana! Tang 
ommat ta neptebbi Tang parjanjiyan bi abana, 
sarta ta atoro ka sabarang se eajarragi 
Sengko. 

2 Maske reng-oreng jareya nyebbut Sengko 
Allahna, sarta ngoca ja abana jareya Tang 
ommat se kennal ka Sengko, 

3tape ta endha narema pa-apa se becce. 
Daddi reng-oreng jareya bakal eserserra 
so-mosona. 

4Tang ommat mele rato ta kalaban atanya 
ka Sengko; ngangkat pamimpin ta kalaban 
amopakat bi Sengko; ngala emmas ban 
salakana, pas ekagabay arcana brahala se 
andaddiyagi ancorra abana dibi. 


-Hosea 8.51 12 17 
>Sengko baji ka sape emmas se esemba 


pandhudhu kottha Samaria rowa. Sengko 
ce peggella ka reng-oreng jareya. Sampe 
bila reng-oreng jareya se manajjisa abana 
kalaban nyemba brahala jareya? 

6 Sape emmas se esemba e Samaria jareya 
gabayanna pandhi Israil! Jareya banne Allah, 
kodu epaancor! 

"Tang ommat nabur angen, daddi bakal 
molonga kaleng busbus! Teggalla gandumma 
ta koneng, daddi ta bisa ngasellagi teppong 
se daddiya kakanna. Tape mon teggal jareya 
sampe koneng keya, gandumma bakal 
epatadhaa bi sa-bangsa laen. 

8 Israil akantha polo se bella, la tadha 
gunana, daddi bangsa se biyasa akantha 
bangsa laenna. 

3 Israil akantha hemar se cengkal, noro 
sakarebba dibi; menta bantowan ka Asyur 
ban melle parsobadan ban sa-bangsa laen. 

10 Maske bariya bangsa jareya bi Sengko 
epakompola ban eokoma. Sakejja aggi 
reng-oreng jareya bakal ngadhudhuwa 
kasakean, mon la etendhes bi rato Asyur. 

ll Sajan bannya mezba se epaddek oreng 
Israil kaangguy malebbar dusa, sajan bannya 
keya kennengnganna reng-oreng jareya 
agabay dusa! 

12 Sengko noles pangajaran ce bannyana 
kaangguy reng-oreng jareya, tape kabbi 

jareya tadha parlona ka abana. 

13 Reng-oreng jareya dujan ngeba kurban 
ka Sengko, ban ngakan dagingnga kurban 
jareya, tape Sengko PANGERAN, ta senneng 
ka ban-kurban jareya. Sateya Sengko 
ngengaana sa-dusana reng-oreng jareya 
ban ngokoma reng-oreng jareya polana 
sa-dusana jareya; bi Sengko reng-oreng 
jareya epabaliya ka Messer pole! 

14 Oreng Israil maddek ton-karaton, 
tape loppa ka Panceptana. Oreng Yehuda 
mabannya tha-kotthana se abinteng, 
tape Sengko matorona apoy epangobbara 
ton-karaton ban tha-kotthana epasampea 
tadha karena." 

9 l He, bangsa Israil, ambu ja arayaagi 

re-are raja pole akantha sa-bangsa laen. 
Bana la nyenglae Allahna ban ta esto ka 
Salerana. E saneyap kennengnganna oreng 
agebba gandum bana nyondel ajuwal aba ka 
diba Baal ban perak narema gandum se bi 
bana eanggep opana dhari diba jareya ka 
bana! 

2 Tape sakejja anggi bana bakal kakorangana 
gandum ban mennya jaitun ban anggurra 
bana bakal tadhaa. 

3 Bana, he, bangsa Israil, bakal ta teptebba 
enneng e tana se eparengngagi PANGERAN 
ka bana reya. Bana kodu abali ka Messer, ban 
kodu ngakan kakanan se haram e Asyur. 

ngatorraggi anggur ban kurban keban 
kaangguy masenneng panggaliyanna 
PANGERAN. Kakanna bana bakal manajjisa 
saneyap oreng se ngakan kakanan jareya, 
akantha kakanan se ekakan e bakto opacara 
pangoburan. Kakanan jareya pera aguna 
kaangguy makennyanga tabuna bana; ta 
kera egiba ka Padalemman Socce menangka 
tor-ator e dhissa. 

> Mon teppana are raja agama kaangguy 
ahormadi PANGERAN, bana ta kera bisa 
apa-rapa kaangguy arayaagi are jareya. 

6 Mon balai dhateng, ban bana egiba ka 
nagara laen, re-karena bana se gi odhi bakal 
epakompola bi reng-oreng Messer, epateyana 
ban ebendhemma e Memfis! Lampadda 
bengkona bana ban rang-barang salakana 
bana se ji-aji bakal katopowana rebba ban 
dhuri. 

7 Sateya la nappa baktona kaangguy 
narema okoman, baktona kaangguy narema 
babalessa sakabbinna lalakonna bana. Israil 
bakal taowa rassana. Bana ngoca, "Nabbi se 
ekobasae erroh reya gendheng! Gila!" Bana 
ngoca kantha jareya polana bana ce bajina ka 
sengko ban dusana bana ce rajana. 

8 Sengko eotos menangka nabbi bi 
Allah sopaja sengko aberria parengeddan 
ka ommadda, tape sengko mon entar 
dha emmaa bai bi bana ros-terrosan 

nagara kaagunganna Allah dibi, bi-nabbi 
akantha sengko reya ekamoso rayat. 

?Tengkana bana ce jubana akantha se gi 
badha e Gibeya. Tengkana bana se juba 
jareya tanto ekaemodi terros bi Allah, ban 
bana bakal eokoma lantaran sa-dusana. 

10 PANGERAN adhabu, "E bakto Sengko buru 
nemmo Israil, Sengko perak akantha oreng 
se nemmo buwana anggur e ra-ara. E bakto 
Sengko dha-adhana nangalee bangatowana 
bana, Sengko perak akantha oreng se 
nangalee hasel dha-adhana buwana ara. Tape 
e bakto entar ka Gunong Peyor, bangatowana 
bana jareya molae nyemba Baal sampe padha 
najjis akantha dibana se ekataresnae jareya. 

1 Kamoljaanna Israil bakal ngabberra elang 
akantha mano; ta kera badha babineanna 
se ngandhung, ta kera badha na-kana se 
elahirragi. 

12 Tape maske badha na-kana se lahir ban 
eparaja, bi Sengko ekalaa, tadha se odhia. 
Calaka bana, he, bangsa Israil, mon bana 
edina bi Sengko!" 

13 GUSTE Pangeran, abdidalem nengale 
na-anana oreng Israil eser-serser sareng 
epatee. 

14 Ponapa se kodu esoon abdidalem ka 
Junandalem kaangguy reng-oreng gapaneka? 
Pajubeng babineannepon! Ja kantos babinean 
gapaneka bisa nyepsebbi babajina! 

reng-oreng jareya molae dhari e Gilgal. E 
jadhiya Sengko molae baji ka oreng Israil 
jareya. Bi Sengko reng-oreng jareya eojuga 
dhari nagara reya polana lalakonna se jahat. 
Bi Sengko ta ekaneserrana pole; pamimpinna 
kabbi padha alaban ka Sengko. 

16 Oreng Israil bi Sengko eokoma, 
epadaddiya akantha men-tamennan se ta 
abuwa, ban se mo-ramona kerreng. Oreng 
Israil bakal ta andhia ana; tape maske 
andhi ana, na-anana se ekaneserre jareya bi 
Sengko epateyana." 

17 Allah se eladine sengko rowa bakal nolaga 
ommadda, sabab ommadda jareya ta endha 
ngedhingngagi dhabuna. Ommadda Allah 
jareya bakal alalanaa e antarana sa-bangsa. 
10 l Israil akantha bungkana anggur 

se lebba buwana. Sajan sogi sajan 
bannya maddek mezba. Sajan mamor, sajan 
bagus gabayanna gu-tuguna brahalana se 
esemba. 

2 Reng-oreng se juba atena jareya, sateya 
kodu nanggung ollena dusana. Allah bakal 
ngancora ba-mezbana, magujura gu-tuguna 
brahalana. 

3 Sakejja aggi reng-oreng jareya bakal 
ngocaa, "Sengko ban bana ta andhi rato 
polana ta tako ka PANGERAN. Apa gunana 
andhi rato?" 

janji palsu sarta mabadha parjanjiyan se 
tadha gunana. Hokom elik-balik sampe 
sabarang se ta tombu e man-dhimman 
akantha bu-tombuwan se badha raconna e 
gal-teggal sela elandhu. 

> Pandhudhuna kottha Samaria bakal takoa; 
reng-oreng jareya ban mam-imamma se 
aladine sape emmas e Betel rowa bakal 
sossaa ban nangesa polana kamoljaanna 
brahala jareya la mosna. 

6 Brahala jareya bakal eangkoa ka Asyur 
menangka tandha pangesto ka rato se agung. 
Israil norodi sajja se andaddiyagiya abana 
olle malo ban eyaseya. 

7 Samaria bakal ancora ban ratona egibaa 
akantha kaju sakerra se epaancor e dhalem 
aeng. 

8 Wwel-kowel e mo-gumo e Betel 
kennengnganna Israil nyemba ka brahalana 
bakal epaancora. Dhuri ban rebba bakal 
tombuwa e mezbana. Saellana jareya reng- 
oreng jareya bakal aeraa ka nong-gunong, 
"Mara ceccee sengko!" ban ka mo-gumo, 
"Mara totobi sengko!" 

9? PANGERAN adhabu, "Molae dhari 
kadaddiyan e Gibeya rowa, oreng Israil gi 
ta ambu alako dusa, ta atoro ka Sengko. 
Daddi e Gibeya keya reng-oreng jareya bakal 
kadhatengngana paperrangan. 

jareya, ban ngokoma. Sa-bangsa bakal 
agabunga ngadhebbana reng-oreng jareya, 
ban reng-oreng jareya bakal eokoma lantaran 
dusana se talebat bannyana. 

lll amba Israil akantha sape se gi ngodha se 
la olle lateyan se bagus, ban se dujan agebba 
gandum. Gulgulanna se bagus jareya ta parlo 
epobuwi pangonong bi Sengko. Tape sateya 
Sengko Ia motossagi Israil bi Sengko epaksaa 
alako berra. Yehuda bi Sengko esorowa 
nyalaga, Israil esorowa agaru. 

12 Sengko la ngoca, He, Israil! Mara mokka 
tana anyar kaangguy bana dibi, taburi ne-bine 
kaadilan, pas anye berkat se kalowar dhari 
kataresnaanna bana se gu-onggu ka Sengko. 
Sabab sateya Ia baktone bana nyaree Sengko, 
PANGERANna. Sengko dhatengnga ngojanana 
bana bi Tang berkat. 

13 Tape bana atengka sabaligga; bana namen 
kajahadan ban molong barang se ta adil. 
Bana ngakan buwana hasella kaleceganna." 
PANGERAN adhabu pole, "He, bangsa 
Israil, sarrena bana ngandellagi ta-kareta 
perrangnga ban bannyana rit-parjuridda, 

14rayadda bana bakal kadhatengngana 
paperrangan, ban teng-bintengnga bana 
bakal epaancora kabbi. Kabadhaannna bakal 
padhaa ban are e bakto Rato Salman maancor 
kottha Bet-Arbel e dhalem paperrangan, sarta 
agiles bu-ebu ban na-anana. 

bana, e, oreng Betel, sabab bana Ia ngalakone 
kajahadan se raja. E bakto pajjar, e, bakto 
paperrangan buru molae, ratona bana bakal 
mateya." 

1 1 1 PANGERAN adhabu, "Sengko neser ka 

Israil molae gi kene, Tang ana jareya 
bi Sengko eolok esoro kalowar dhari Messer. 

2 Tape Tang ana jareya sajan eolok sajan 
majau dhari Sengko. Tang ana jareya ngeba 
kurban ban ngobbar dupa kaangguy Baal ban 
ba-diba laenna. 

3 Mangkana Sengko se ngajari Israil ajalan, 
ban se e dhalem taresna agellu abana. 
Sengko se arabat abana tape abana ta endha 
ngakone jareya. 

4 Kalaban kataresnaan se tadha batessa, 
bi Sengko Israil epasemma ka Sengko. 
Sakabbinna kasangsaraanna bi Sengko 
epadhammang, Sengko lamba aberri kakan 
ka Israil jareya. 

> Reng-oreng Israil jareya ta endha abali ka 
Sengko, daddi bangsa jareya kodu abali ka 
Messer, ban bakal eparentaa bangsa Asyur. 

6 Paperrangan bakal rabaga sampe ka 
dhalem tha-kotthana, bang-labang saketheng 
bakal eparosaga, dineng Tang ommat bakal 
epamateya. Se daddi sababba kadaddiyan 
jareya polana oreng Israil norodi karebba 
dibi, 

oreng Israil jareya bakal etendhessa, tape 
tadha oreng se nolonga maske reng-oreng 
Israil jareya rat-tharadan se menta tolong." 

8 PANGERAN adhabu, "He, Israil, bi Sengko 
bana ta kera epanneng otaba edinaagi. Ba 
bisaa bana epaancora bi Sengko akantha 
Adma? Otaba epakantha Zeboim? Sengko 
ta tega se kanthaa jareya sabab Tang 
kataresnaan ka bana talebat rajana! 

3? Sengko ta ngokoma bana maske Sengko 
teppana peggel; bi Sengko bana ta epaancora 
pole. Sabab Sengko reya Allah, banne 
manossa. Sengko, Se Socce, abarengngana 
bana, ban ta peggella pole ka bana." 

10 PANGERAN adhabu, "Tang ommat bakal 
noroa Sengko mon Sengko agaung akantha 
macan ban nakoe mosona. Tang ommat 
bakal duliya dhateng dhari bara nyembaa ka 
Sengko. 

1 Dhari Messer reng-oreng jareya bakal 
dhatengnga akantha mano santana, ban 
dhari Asyur akantha dara saambalan. 
Reng-oreng jareya bi Sengko pas egibaa abali 
ka bengkona. Sengko, PANGERAN, la ngoca." 

12 (12-1) PANGERAN adhabu, "Bangsa Israil 
dujan lecek ban nepo; bangsa Yehuda paggun 
ta endha atoro ka Sengko, Allah Se Socce ban 
esto. 

1 D. (12-2) Sabarang se elakone oreng 

Israil dhari gi laggu sampe malem 

nemor. Karoceyan ban kakejjemman sajan 
atamba e antarana reng-oreng jareya. Bangsa 
Israil mabadha parjanjiyan-parjanjiyan ban 
Asyur sarta ngeba mennya ka Messer 
menangka tandha parsobadan." 

2 (12-3) PANGERAN aparkara ban bangsa 
Yehuda; Israil eokoma keya polana tengkana. 
Lalakonna bangsa jareya bakal eparengngana 
babales. 

3 (12-4) Molae gi badha e dhalem 
gandhuanna ebuna, Yakub nyarobot Esau 
taretan kembarra, ban saellana dibasa, Yakub 
abuwang ban Allah. 

4(12-5) Abuwang ban malaekat, ban Yakub 
mennang. Saellana jareya Yakub molar sarta 
nyoon berkat. Saellana jareya e Betel, Allah 
rabu manggii Yakub pas abu-dhabu ban 
salerana. 

(12-6) Allah reya PANGERAN, Allah Se 
Mahakobasa. Asmana iya reya PANGERAN. 
Kalaban asma jareya Salerana kodu esemba. 

6(12-7) Daddi bana, he, toronanna Yakub, 
paparcaja ka Allahna ban abali ka Salerana. 
Mara odhi pataresna ban pajujur, nante 
pasabbar sampe Allahna bana alampaadgi 
karsana. 

71 (12-8) PANGERAN adhabu ka bangsa 
Israil, "Bana roce akantha oreng Kanaan; 
gang-dagangnga bana dujan co-ngoco 
langgananna bi tembangan se ta bendher. 

reng-oreng jareya. Sengko ontong! Tadha 
oreng se bisa ngarane ja sengko sogi polana 
ta jujur. 

9(12-10) Tape Sengko, GUSTE Allahna 
bana, se makalowar bana dhari Messer; bi 
Sengko bana epaennengnga e mah-kemah 
pole akantha lamba e bakto Sengko entar ka 
bana e ra-ara. 

10(12-11) Sengko la acaca ka bi-nabbi, 
sarta aberri pangaton sabannyana ka bi-nabbi 
jareya. Kalaban parantaraanna bi-nabbi 
jareya Sengko malae bana parkara pa-apa 
se ekasajja Sengko kaangguy bana, Tang 
ommat, 

11 (12-12) tape maske bariya gi badha se 
nyemba arca e Gileyad, ban ngeba kurban 
sape se esaba e attassa mezba e Gilgal. Tape 
reng-oreng se nyemba brahala jareya bakal 
mateya, ban ba-mezba e Gilgal rowa bakal 
daddiya tombuganna bato e gal-teggal." 

12 (12-13) Yakub bangatowana sengko ban 
bana buru ka Mesopotamia; e jadhiya, se 
terro olleya bine ngabdi ka oreng daddi 
tokang ngowanna ba-dumbana. 

13 (12-14) PANGERAN ngotos nabbi se 
epamakalowara oreng Israil dhari odhina se 
ekadunor oreng e Messer, sarta kaangguy 
ajaga reng-oreng Israil jareya. 

14(12-15) Oreng Israil mapeggel PANGERAN 
ce sarana; daddi patot eokom lantaran 

ngokoma reng-oreng jareya polana daddi 
lantaranna oreng laen ya-nyeya Pangeran. 
l Lamba suku Efraim ehormadi oreng, 

13 sampe mon badha parenta dhari suku 
jareya, ku-suku laenna e Israil tako. Tape 
suku Efraim agabay dusa polana nyemba 
Baal, daddi suku jareya bakal mosnaa. 

2 Sampe sateya reng-oreng Efraim jareya gi 
terros agabay dusa; agabay ca-arca salaka se 
esembaa arca se erancang bi akkalla manossa 
sarta ekagabay bi tanangnga manossa. Cana 
reng-oreng jareya, "Mara atorragi ban-kurban 
ka ca-arca jareya!" Ane, baramma manossa 
me bisa nyeyom arcana budhuna sape! 

3 Lantaran jareya reng-oreng Efraim jareya 
bakal mosnaa akantha bun-arbun otaba 
ebbun e baja laggu; bakal daddiya akantha 
abuna darameyan se eabber angen e 
pagebbaanna gandum, ban akantha okos se 
kalowar dhari lobangnga dhapor. 

4 PANGERAN adhabu, "Sengko reya 
PANGERAN, Allahna bana, se makalowar 
bana dhari Messer. Bana ta andhi Allah 
laen kajabana Sengko malolo. Pera Sengko 
panyalamedda bana. 

>E tana kajal e sagara beddhi, Sengko se 
ajaga bana. 

6 Tape saellana bana badha e nagara se 
bagus, ban bana la kennyang sarta tobuk, 
bana pas angko ban loppa ka Sengko. 

macan. Akantha macan toltol Sengko 
ngaddhanga bana e lorong. 

8 Sengko nyerranga bana akantha baruwang 
se kaelangan dhu-budhuna. Bi Sengko 
bana ebit-sebbida. Akantha macan Sengko 
nyargebba bana e kennengnganna, ban 
akantha burun alas galak Sengko bit-nyebbida 
bana. 

3? Sengko maancora bana, he, bangsa Israil! 
Ban sapa se bisaa nolong bana? 

10 Bana menta rato ban pamimpin, 
tape kemma to-rato ban pin-pamimpin 
jareya sateya? Ba bisaa reng-oreng jareya 
masalamet rayadda bana? 

ll Kalaban ate peggel Sengko aberri rato ka 
bana, ban kalaban ate panas to-rato jareya bi 
Sengko etarek pole." 

12 PANGERAN adhabu, "Dusa ban kasalaanna 
Israil la ecathet, ban catheddanna esempen. 

13 Israil andhi kasempadan kaangguy 
odhi, tape ce budhuna sampe ta agunaagi 
kasempadan jareya. Israil jareya akantha 
babaji se para lahira tape ta endha kalowar 
dhari gandhuanna ebuna. 

14 Bangsa reya bi Sengko ta epasalamedda 
dhari kobasana dunnyana oreng mate. 

He, pate, mara pabalattra wabahna bana! 
Jalannagi lalakonna bana se maancoran 
jareya! Sengko ta neser pole ka bangsa 
jareya. 

se landhu, tape Sengko ngerema angen 
temor se panas dhari sagara beddhi. Angen 
jareya bakal makerrenga ber-somber ban 
mor-somor, sampe sabarang se aji tadha 
karena sakale. 

16(14-1) Samaria kodu eokom polana 
aberonta alaban ka Sengko. Rayadda 
bakal tebasa e dhalem paperrangan; 
na-kana babajina bakal enyek-enyegga, ban 
babineanna se ngandhung bakal edhudhida 
Hauna 4 
14. (14-2) Mara bana abali ka GUSTE 

Allahna, he, bangsa Israil! Dusana 
bana daddi sababba bana tabalaccar sampe 
labu. 

2 (14-3) Mara abali ka Pangeran ban adua 
kantha reya menangka tor-atorra bana ka 
Pangeran, "GUSTE, nyoona sapora sadajana 
dusana abdidalem sadaja, ban kasokana 
J unandalem narema dua abdidalem kadhinto, 
sopaja abdidalem sadaja kengenga amoljaagi 
Junandalem akadi se ampon ejanjiyagi sareng 
abdidalem sadaja. 

3 (14-4) Asyur ta kera kengeng masalamet 
abdidalem sadaja, ban jaran perrang ta kera 
kengeng nolong abdidalem sadaja. Abdidalem 
sadaja ta ngocaa pole ka ca-arca badhiyan 
abdidalem sadaja ja ca-arca gapaneka Allah 
abdidalem sadaja. Adhu GUSTE, J unandalem 

neser ka reng-oreng se ta gadhuwan paseraa 


saos se ekennenga andellagi." 

4 (14-5) PANGERAN adhabu, "Tang ommat 
se nyalethong, bi Sengko ekala pole ban 
ekaneserre kalaban gu-onggu ate; bi Sengko 
ta egigirana pole. 

>(14-6) Monggu ka oreng Israil Sengko 
reya akantha ojan se mabacca tana kajal. 
Reng-oreng jareya bakal mekkara akantha 
kembang ban tombuwa akantha bungkana 
comara se dhalem ramona. 

6(14-7) Oreng Israil bakal odhia ban 
atambaa bannyana akantha men-tamennan 
se nyelbi e man-dhimman, akantha bungkana 
jaitun bagussa, akantha bungkana comara 
roomma! 

7(14-8) Reng-oreng Israil bakal abaliya 
ka Sengko ban ennengnga e dhalem Tang 
pangaoban. Bangsa jareya bakal ceppedda 
atamba mamor, akantha gandum se tombu e 
tana se landhu ban akantha kebbun anggur. 
Nyamana bakal kasohora akantha aeng 
anggur Libanon. 

8(14-9) Oreng Israil bakal mowanga 
ca-arca brahalana; bi Sengko epeyaraa 
ban ekabbulana duana. Akantha kajuwan 
se ros-terrosan gumbus dhaunna, Sengko 
ngaobana reng-oreng jareya. Sengko 
somberra berkadda sakabbinna berkat 
monggu ka reng-oreng jareya. Sengko, 
PANGERAN, Ia ngoca!" 

2 (14-10) Moga sakabbinna oreng se 


bicaksana eparengngana ngarte ka sabarang 
se etoles e dhinna reya, ban agateyagi 
essena. Du-petodu dhari PANGERAN reya 
teppa, ban oreng alem odhi menorot 
du-petodu jareya. Tape oreng se dusa 
ngenthengngagi du-petodu jareya, daddi pas 
tabalaccar sampe labu. 


Yoel 


1 l Reya dhabuna PANGERAN ka Yowl, 
pottrana Petuwel. 

2 Mara edhingngagi, he reng-oreng se la 
wa-towa; mara tetene, sakabbinna oreng e 
Yehuda. Ba taowa badha kadaddiyan cara 
reya e jamanna bana, otaba e jamanna para 
bangatowana bana? 

3 Caretaagi kadaddiyan jareya ka na-anana 
bana; sopaja na-anana bana jareya 
nyaretaagiya careta jareya ka na-anana. 
Toronan se bakal dhateng kodu ngedhing 
keya, sarta nerrossagi ka toronanna 
saterrossa. 

4 Balang se bal-ambalan se ta kabitong 
bannyana, nengga e gal-teggal sarta ngakan 
hasella. Se gi ta takakan bi se saambalan, 
epatadha bi se dhateng jang budhiyanna. 

> He, reng-oreng se dujan mabu, mara jaga! 
He, reng-oreng se dujan ngenom, mara 
nanges sateya! Sabab anggur se anyar la 
erampas dhari colona bana. 

6 Pasukan balang nyerrang nagarana 
sengko ban bana; pasukan jareya kowat 
tor ta kabilang bannyana, gigina padha ban 
seyongnga macan bine tajemma. 

7 Bungkana anggurra sengko ban bana 
epatadha bi balang jareya, ban bungkana 

arana pera epakare bungkella. Ka-bungkana 


ekolet kabbi, sampe rang-carangnga daddi 
pote. 

8 Mara nanges, he ommat, papadha ban 
paraban se sossa se nangese matena bakalla 
se kataresnan. 

? Gandum ban anggur Ia elang dhari 
Padalemman Socce. Daddi para imam se esto 
aladine PANGERAN padha noduwagi sossana 
atena. 

10 Gal-teggal padha ancor; tana padha katon 
sossa; sabab gandum la mosna, la kerreng 
buwana anggur, la tadha karena mennya 
jaitun. 

ll He, oreng tane, mara nanges pakaja! 

He, tokang kebbun anggur, pakalowar 
aeng matana! Sabab gandum, jangle ban 
sakabbinna hasella tana padha mosna tadha 
karena. 

12 Bungkana wa-buwaan e teggal padha 
kerreng tadha dhaunna; bungkana anggur, 
appel, ara, korma ban dalima. Daddi rayat ta 
gumbira pole atena. 

13 He, para imam se aladine e mezba, mara 
akalambi kaen karong, pas padha nanges. 
Mara maso ka Padalemman Socce, nanges 
e jadhiya samalem benteng, sabab bana ta 
andhi anggur ban gandum pole se ekagabaya 
kurban ka Allahna bana. 

14 Parentaagi sopaja ommadda bana 
apowasa, badhaagi kompolan raja! Onjang 

para pamimpin ban para seppona bariya keya 


sakabbinna oreng Yehuda, sopaja padhaa 
entar ka Padalemman Socce, kaangguy 
aserro nyoon partolonganna Allah. 

15 Are PANGERAN la para, are jareya are 
se nakoe parana; baktona Se Mahakobasa 
maancor sakabbinna. 

16 Sengko ban bana padha nangalee rosak 
kabbi hasella bume. E Padalemman Socce 
tadha oreng asorak gumbira pole. 

17 Ne-bine mate e tana se kajal. Tadha 
gandum se ekennenga sempen, daddi 
bung-lombung kosong tadha essena sarta 
aoba daddi jur-gujuran. 

18 Ebin padha amonye ngalengsang; tadha 
talon se egabaya kennengnganna ngamba. 
Ba-dumba se bal-ambalan padha nyangsara 
keya odhina. 

19 Abdidalem nyoona tolong ka Junandalem, 
GUSTE, sabab rebbana lon-talon ampon 
padha kerreng, kadi kadhinto jugan sadajana 
ka-bungkaan, akadi se ekello apoy se 
bang-garabangan. 

20 La-mala run-burun alas se kesset 
sadajana padha aserro ka Junandalem nyoon 
bantowan. Run-burun alas gapaneka ta 
manggi aeng se eenoma, sabab ngay-songay 
padha kerreng sadajana. 

2 l Tope tarompet, pamonye tandha babaja 
e gumo Siyon se socce, kalenggiyanna 

Allah. Mara pangetter bana, pandhudhu 


Yehuda! Sabab Are PANGERAN la para napaa. 

2 Are jareya petteng calemodan, possa 
ban bun-arbun se orem. Tantarana balang 
dhateng bal-ambalan padha ban ondhem se 
malang e attassa pagunongan. Molae lamba 
gi ta tao badha kadaddiyan kantha jareya, 
ban ta kera taolang pole salanjangnga. 

3 Padha ban apoy se ngello ban makatononan 
lang-balang jareya maobus men-tamennan. 
Sabellunna, nagara reya padha ban Eden, 
bun-kebbunanna Pangeran, samarena, padha 
ban sagara beddhi se kerreng ngaraksak. 
Sabarang padha tadha karena, tadha se 
lopoda dhari serranganna. 

4 Robana padha ban jaran; paberkana padha 
ban jaran e paperrangan. 

> Lang-balang jareya ca-loncaan e koncona 
pagunongan, monyena padha ban karethena 
kareta paperrangan padha ban karetebba 
apoy se ngello darameyan se kerreng. 
Lang-balang jareya abaris padha ban 
pasukan se parjuga, se la sadhiya majuwa ka 
paperrangan. 

SE bakto lang-balang jareya nyerrang, oreng 
kabbi padha katakoan, mowana padha pocet 
tadha dharana. 

7 Lang-balang jareya nyerrang padha ban 
pahlawan, sarta nalar e geddhung padha ban 
pejuwang. Kabbi padha abaris loros ka adha, 
ta abiluk otaba aoba tojjuwan. 

$Se maju ta lek-selleggan, kabbi padha 


ajalan e jalanna bang-sebang. Kabbi 
areng-bareng arosak partahanan, tadha se 
bisa maambu barisanna. 

?Lang-balang dhateng nyerrang ka 
dhalem kottha, sarta berka e attassa 
dhung-geddhungnga. Padha nalar ka dhalem 
ko-bengko, akantha maleng maso lebat 
candhela. 

10 Parappana lang-balang jareya maju, 
bume agundhek, ban langnge agedder. 
Are ban bulan pas padha petteng, sonarra 
tang-bintang padha orem ta etangale. 

ll Sowarana PANGERAN padha ban 
galudhuk, apareng ba-aba, ka angkadan 
perrangnga. Bannya onggu laskarra! Kowat 
onggu tantara se ajalannagi papakonna! 
Nakoe onggu Are PANGERAN! Tadha oreng 
settonga se kellar nanggung are jareya. 

12 PANGERAN adhabu, "Tape sateya reya, 
mara bana abali ka Sengko pagu-onggu, 
sambi apowasa, nanges ban pagili aeng 
matana. 

13 Sebbit atena bana, banne kalambina." 
Mara bana addhep ka PANGERAN, Allahna. 
Salerana sabbar ban neserran, lamba ban 
talebat bellas asena. Lebur nyapora ban ta 
kasokan alampaagi okoman. 

14 Pola GUSTE Allahna bana me aoba 
panggaliyanna, ban apareng berkat ce 
bannyana ka bana. Sampe bana bisa 

ngatorragi gandum ban anggur menangka 


kurban ka PANGERAN, Allahna. 

15 Mara nope tarompet e Siyon, gunongnga 
Allah, balai oreng, kabbi soro apowasa, 
badhaagi kompolan raja. 

16 Pakompol sakabbinna rayat, padhateng 
kompolanna ommat. Olok reng-oreng se la 
towa, bariya keya na-kana ban ji-babajina. 
La-mala pangantan anyar soro dhateng keya. 
Soro kalowar dhari kamarra. 

17 Soro mam-imam se aladine PANGERAN 
nanges e antarana amper adha ban 
mezba, sambi mator, "Kaneserre 
ommattepon Junandalem, GUSTE; ja 
kantos kaagungannepon Junandalem 
kadhinto juba nyama," kantos sa-bangsa laen 
padha asemmonan sareng ngoca, "Kemma 
Allahna reng-oreng rowa?" 

18 PANGERAN pas meyara tanana sarta neser 
ka ommadda. 

19 Salerana apareng jawaban kantha reya, 
"Sateya bi Sengko bana eberriana: gandum, 
anggur ban mennya jaitun se ekakana bana 
sopaja bana kennyang. Bi Sengko bana ta 
epannengnga eya-seya otaba ekala-gella bi 
sa-bangsa laenna. 

20 Pasukanna balang dhari dhaja bi Sengko 
eaggaa, se sabagiyan eaggaa ka sagara 
beddhi. Barisan bagiyan adhana bi Sengko 
esellegga ka Sagara Mate, barisan bagiyan 
budhina esothoga ka Sagara Tengnga. 

Babathangnga bakal bacengnga. Bi Sengko 


epateyana polana Ia nyeksa bana. 

21 Bana ja tako, he, teggal, pasenneng 
atena; kaengae lalakon raja se la elampaagi 
PANGERAN kaangguy bana! 

22 He, ban-keban, bana ta osa rentek atena. 
Lon-talon sateya la padha biru. Ka-bungkaan 
lebba buwana, buwana anggur ban ara 
talebat bannyana. 

23 He, rayat Siyon, mara pagumbira! Mara 
pasenneng ban asorak! Sabab sakabbinna 
kabeccean dhari GUSTE Allahna bana. E 
mosem ronto bana eparenge ojan sacokobba. 
E mosem cellep Salerana matoron ojan 
sabannyana, bariya keya e mosem selbi 
akantha ba-lambana. 

24 Daddi pagebbaan bakal aesseya 
gandum pole; anggur ban mennya jaitun 
bakal ngalowaa dhari kennengnganna 
pamerressan. 

25 Sakabbinna karogiyanna bana polana 
hasella tanana se ekakan balang sampe 
ataonan abidda, bi Sengko eganteyana. 
Sabab Sengko se madhateng balang jareya 
ka bana. 

26 Bana bakal ta kakorangana kakan ban 
bakal kennyanga. Bana bakal amoljaagiya 
GUSTE Allahna, sabab Salerana la alampaagi 
kaajiban sabannyana kaangguy kaparlowanna 
bana. Tang ommat ta kera ebi-cebbi oreng 
pole! 

27 Daddi bana bakal taowa, Israil, ja Sengko 


badha e nga-tengngaanna bana, ban ja 
Sengko reya, PANGERAN, Allahna bana. 
Kajabana Sengko, tadha Allah laen. Tang 
ommat ta kera epamalo pole." 

28 "Saellana jareya pagi bi Sengko 
sakabbinna oreng epatoronana Tang Erroh. 
Na-anana bana lalake ban babine bakal 
manapaa Tang sen-pessen; oreng se la 
Wa-towa e antarana bana bakal olleya 
mempe, dineng ton-pangatonan bakal ekaolle 
kaom ngangodhadan lalake ban babine. 

23E bakto jareya Tang Erroh epatorona keya 
ka la-kabula lalake ban babine. 

30E langnge ban e bume Sengko mabadhaa 
kaajiban sabannyana. Bakal badhaa dhara 
ngalocor, apoy rabbang bar-galabaran ban 
okos apel-kempel. 

31 Are bakal pettengnga ban bulan bakal 
daddiya mera akantha dhara. Jareya 
kabbi bakal kadaddiyana sabellunna Arena 
PANGERAN napa ka baktona, iya reya are se 
talebat nakoe rowa. 

32 Tape pa-sapaa se nyoon partolonganna 
PANGERAN, bakal epasalamedda. PANGERAN 
adhabu, E Yerusalim reng-oreng Tang peleyan 
bakal salamedda." 

1 PANGERAN adhabu, "E bakto jareya 
kamamoranna Yerusalim ban Yehuda bi 

Sengko epabaliya akantha asalla. 

2Sa-bangsa bi Sengko epakompola kabbi 


egibaa ka Cora Panghakiman. Sa-bangsa 
jareya bi Sengko eadilana polana kajahadanna 
ka Tang ommat, iya reya gi-magi tana Israil 
sarta mowang Tang ommat ka pan-barampan 
nagara. 

3 Sa-bangsa jareya mabadha lottre kaangguy 
neptebbagi sapa se bakal olleya reng-oreng 
tawanan. Ban-paraban sarta lalakean se 
gi ngodha ejuwal epadaddi dunor. Ollena 
pessena egabay entar ka sondel ban 
kaangguy ngenom anggur. 

4 Epabarammaa Sengko reya bi bana, he, 
Tirus, Sidon ban sakabbinna dhaera Filistin? 
Apa bana terro malessa sake atena ka 
Sengko? Sateya, tarema Tang babales se 
ceppet padhatengnga. 

> Tang emmas ban Tang salaka bi bana 
ebigal, Tang dhi-andhi se aji bi bana eangko 
ka kowella. 

6 Pandhudhu Yehuda ban Yerusalim bi bana 
egiba epajau dhari nagarana; saellana jareya 
bi bana pas ejuwal ka oreng Yunani. 

7? Sateya reng-oreng jareya bi Sengko 
epakalowar dhari kennengnganna se ejuwal 
bi bana jareya, ban Sengko malessa 
kajahadanna bana ka reng-oreng jareya. 

8 Na-anana bana se lalake ban babine 
bi Sengko ejuwala ka oreng Yehuda; bi 
reng-oreng Yehuda na-anana bana jareya pas 

bakal ejuwala pole ka Syeba, nagara se ce 


jauna. Sengko, PANGERAN, la ngoca. 

? Kabala malumat reya ka sa-bangsa: 

Mara aya-sadhiya kaangguy aperrang ban 
ngadduwa kakowadan! Pakalowar sakabbinna 
pandhekar sarta pahlawan; pakompol 
sakabbinna parjurit, pas maju! 

l0Tette salagana kagabay peddhang, ban 
ladding panyokorra kagabay pakakas se 
epanyoddua moso. Bariya keya oreng se ta 
andhi kakowadan kodu ngoca, Sengko bisa 
aperrang akantha tantara! 

ll Mara, duli nyander, he, sa-bangsa dhari 
saantero padduna bume! Mara akompol e 
cora e dhissa rowa." Adhu, GUSTE, pakonnagi 
tantaraepon J unandalem nyerrang reng-oreng 
kadhissa! 

12 PANGERAN adhabu pole, "Para bangsa 
kodu aya-sadhiya sarta entar ka Cora 
Panghakiman. E jadhiya Sengko ngadilana 
sa-bangsa tatanggana Tang ommat. 

13 Sa-bangsa jareya ce jahadda; tatta kabbi 
papadha ban darigu se la towa neng e teggal. 
Nyek-enyek papadha ban anggur e dhalem 
pamerressanna anggur se possa sampe 
nompa. 

14Oreng se badha e Cora Panghakiman 
abun-ebun bannyana. Sabab e jadhiya Arena 
PANGERAN la para napaa baktona. 

15 Are ban bulan petteng, ban tang-bintang 
ta nyonar pole." 

16 PANGERAN adhabu dhari Siyon, 


gunongnga sowarana duka agarudhu; dhari 
Yerusalim sowarana akantha monyena 
galudhuk. Sampe langnge ban bume 
agundhek. Tape Pangeran bakal teptebba 
abilla sarta ngaobana Israil, ommadda. 

17 "He, Israil, sateya bana bakal taowa, 
ja Sengko reya PANGERAN, Allahna bana. 
Sengko enneng e Siyon, Tang gunong se 
socce. Daddi Yerusalim noro daddi kottha se 
socce keya, oreng manca ta kera maso ka 
jadhiya pole. 

18E bakto jareya nong-gunong bakal possaa 
ban kebbun anggur. Ebin bakal ngakana 
rebba e mo-gumo se landhu. Ngay-songay 
e Yehuda ta kera tao asat aengnga. Badha 
songay settong se agiliya dhari Padalemman 
Socce, sarta mabacca Cora Akasiya kalaban 
aengnga se nyaman. 

19 Messer bakal daddiya sagara beddhi se 
kajal, ban Edom daddi kajal, ta ekennengnge 
oreng. Sabab reng-oreng jareya la nyerrang 
Yehuda, sarta matee reng-oreng e nagara 
jareya se tadha salana. 

20 Sengko malessa kaangguy dharana reng- 
oreng jareya, se matee bi Sengko etattaa. 
Tape Yehuda ban Yerusalim bakal pagguna 
badha orengnga saterrossa, dineng Gunong 
Siyon bi Sengko paggun ekennengngana." 

21(3:20) 


Amos 


l Amos reya tokang ngowanna dumba 
dhari kottha Tekowa. Se daddi nabbi e 
baktona nagara Yehuda eparenta Rato Uziya, 
ban Israil eparenta Rato Yerobeyam, pottrana 
Yowahas. Dhu taon sabellunna badha lendhu, 
Allah anyataagi ka Amos pa-apa parkara 

Israil. 

2 Reya se edhabuwagi Amos, "PANGERAN 
adhabu ce dukana dhari Gumo Siyon, 
sowarana agarudhu dhari Yerusalim. Lon- 
talon padha kerreng rebbana, bariya keya 
rebba e Gunong Karmel." 

3 PANGERAN adhabu, "Pandhudhu Damsyik 
la pan-barampan kale agabay dusa, daddi 
bi Sengko masthe eokom. Oreng Damsyik 
jareya ce kejjemma ka oreng Gileyad, 

4 daddi Sengko madhatengnga apoy ka 
karatonna Rato Hazael, ngobbara teng- 
bintengnga Rato Benhadad epasampea tadha 
karena. 

` Bang-labang sakethengnga Damsyik 
bi Sengko eparosaga, dineng oreng Cora 
Awen bi Sengko epatadhaa karena dhari 
kennengnganna. Oreng se ngobasane 
Bet-Eden bi Sengko epatorona dhari tahtana, 
dineng oreng Siria etawana sarta eangkoa ka 
nagara Kir." 

6 PANGERAN adhabu, "Oreng Gaza la 


pan-barampan kale agabay dusa, daddi bi 
Sengko masthe eokom. Oreng Gaza jareya 
la ngangko settong bangsa sampe epatadha 
karena, ejuwal menangka dunor ka oreng 
Edom. 

7 Daddi Sengko madhatengnga apoy ka 
dhung-geddhungnga Gaza, sarta ngobbara 
teng-bintengnga sampe epatadhaa karena. 

8 Pandhudhu ban pangobasana Asdod ban 
Askelon bi Sengko epanyeseya. Kottha Ekron 
bi Sengko eokoma, ban karena oreng Filistin 
se gi odhi epamateya kabbi." 

? PANGERAN adhabu, "Pandhudhu Tirus la 
pan-barampan kale agabay dusa, daddi bi 
Sengko masthe eokom. Oreng Tirus jareya 
la ngangko settong bangsa egiba ka tana 
buwangan kabbi, sarta massraagi bangsa 
jareya ka Edom; oreng Tirus jareya ta 
neptebbi parjanjiyan parsobadanna. 

10 Daddi Sengko madhatengnga apoy 
ka dhung-geddhungnga sarta ngobbara 
teng-bintengnga sampe epatadhaa karena." 

11 PANGERAN adhabu, "Pandhudhu Edom 
reya la pan-barampan kale agabay dusa, 
daddi bi Sengko masthe eokom. Oreng Edom 
jareya nyerrang oreng Israil, tan-taretanna 
dibi, ta kalaban andhi ate neser sakonea 
balakka. Reng-oreng jareya terros peggel, 
ban tadha ambuna se sake ate. 

12 Daddi Sengko madhatengnga apoy ka 


kottha Tman, sarta ngobbara teng-binteng 
Bozra epasampea tadha karena." 

13 PANGERAN adhabu, "Bangsa Amon la 
pan-barampan kale agabay dusa, daddi bi 
Sengko masthe eokom. E bakto aperrang 
kaangguy malebara dhaera kakobasaanna, 
bangsa jareya morak tabuna babinean se 
teppana ngandhung e Gileyad. 

14 Daddi, Sengko madhatengnga apoy ka 
dhung-geddhungnga kottha Raba, sarta 
ngobbara teng-bintengnga epasampea tadha 
karena. E bakto jareya oreng bakal ngedhinga 
baridhuna paperrangan, ban paperrangan 
bakal ngamoga padha ban kaleng busbus. 

15 Ratona ban sakabbinna kaom oreng 
agungnga pamarentaanna eangkoa ka 
pambuwangan. Sengko, PANGERAN, la 
ngoca." 

2 1t PANGERAN adhabu, "Pandhudhu Moab 
la pan-barampan kale agabay dusa, 
daddi bi Sengko masthe eokom. Oreng Moab 
jareya ya-nyeya Rato Edom se la mate rowa, 
makamma ebungkar, lang-tolangnga ekala 

pas eobbar epadaddi abu. 

2 Daddi Sengko madhatengnga apoy 
ka nagara Moab, sarta ngobbara teng- 
bintengnga Keriyot epasampea tadha 
karena. Oreng Moab bakal mateya e dhalem 
paperrangan, sabatara oreng nope tarompet 
sarta ngorakkagi cerrengnga paperrangan. 

3 Pangobasana Moab sarta om-kaom 


oreng agungnga pamarentaanna bi Sengko 
epateyana." 

4 PANGERAN adhabu, "Oreng Yehuda la 
pan-barampan kale agabay dusa, daddi bi 
Sengko masthe eokom. Oreng Yehuda jareya 
ta atoro ka sabarang se eparentaagi Sengko 
sarta ta marduli ka pa-apa se eajarragi 
Sengko. Reng-oreng jareya epasala jalan bi 
la-allaan se esemba para bangatowana. 

> Daddi Sengko madhatengnga apoy ka 
Yehuda sarta ngobbara teng-bintengnga 
Yerusalim epasampea tadha karena." 

6 PANGERAN adhabu, "Oreng Israil la 
pan-barampan kale agabay dusa, daddi bi 
Sengko masthe eokom. Oreng se jujur se 
ta kellar nyerrae enjamanna, bi oreng Israil 
ejuwal epadaddi dunor. Oreng se ta andhi se 
ta kellar majar otangnga epakantha jareya 
keya, maske otangnga jareya bannyana pera 
padha ban argana sandhal sapasang. 

7 Oreng se ta andhi kakowadan ban se 
ta bisa apa-rapa etendhes, reng-oreng se 
mesken epanyese. Dunor bine ekapolong 
tedhung bi eppa, ban eamponge anana, 
sampe macemmer Tang nyama se socce. 

8E saneyap kennengnganna kabakteyan 
oreng tedhung ngangguy kalambi se egabay 
tanggunganna otangnga oreng mesken. 

E Padalemman Socce, reng-oreng jareya 

se aotang ka reng-oreng jareya. 

? Maske kantha jareya, he, Tang ommat, 
kaangguy bana Sengko matee oreng Amori 
se tenggina padha ban bungkana comara ban 
kowadda padha ban bungkana terpentin. 

10Bi Sengko bana la egiba kalowar dhari 
Messer, sarta etonton lebat e sagara beddhi 
pa polo taon abidda. Tanana oreng Amori bi 
Sengko Ia ebagi ka bana epadaddi nagarana 
bana dibi. 

1E antarana na-anana bana bi Sengko 
badha se epele epadaddi bi-nabbi, dineng e 
antarana ngangodhadanna bi Sengko badha 
se epele epadaddi reng-oreng Nazir. Gu ta 
bendher cara jareya, ya, oreng Israil? Sengko, 
PANGERAN Ia ngoca. 

12 Tape bi bana oreng Nazir epangenom 
anggur, sampe reng-oreng jareya mongkere 
janjina. Ban bana alarang bi-nabbi manapa 
Tang pessen. 

13 sateya bi Sengko bana ececcea sampe 
nalpe ka tana, sampe bana aserrowan padha 
ban kareta se sarat ebuwai gandum. 

14 Oreng se santa paberkana sakale ta kera 
lopot; oreng se kowat bakal kaelangana 
kakowadanna, ban oreng se kowat ban 
bangalan ta kera bisa masalamet abana dibi. 

IS Tokang pana ta kera kellar terros, ban 
oreng se santa paberkana ta kera bisa buru, 
ban tokang nompa jaran ta kera lopot. 

16E are jareya parjurit se paleng bangal 
sakale bakal buruwa, adinaagi sanjatana. 
Sengko, PANGERAN, la ngoca." 

3 l Edhingngagi dhabuna Pangeran reya, 
he, bangsa Israil se la epakalowar dhari 
Messer bi Pangeran! PANGERAN adhabu, 

2 "Dhari sakabbinna bangsa se badha e 
dunnya reya, pera bana se ekennal tor se 
epekkere sarta ejaga bi Sengko. Jareya 
sababba mangkana dusana bana raja, daddi 
bi Sengko masthe eokom." 

3 Ba bisaa oreng kadhuwa ajalan abareng ta 
kalaban aparembagan gallu? 

“Apa macan e alas agaung mon gi ta 
nemmo kakanan? Bisa budhuna macan e 
rongkangnga agaung mon gi ta ngenneng 
mega pa-apa? 

> Apa mano maso ka dhalem jira mon gi 
tadha oreng masang jira? Apa jebbak adalgep 
mon tadha se ekenneng jebbak? 

6 Apa oreng e kottha ta ngetter mon 
ngedhing monyena tarompet tandhana 
perrang? Apa kottha ekenneng balai, mon 
PANGERAN ta madhateng balai jareya? 

7 GUSTE Allah Se Mahatenggi ta tao 
alampaagi apaa bai ta kalaban apareng oneng 
kaadha parkara karsana jareya ka para nabbi, 
di-abdina. 

8 Mon macan agaung, sapa se ta tako? Mon 
Guste ALLAH Se Mahatenggi abu-dhabu, 

dhabuna jareya? 

ə Kabala reya pabalattra ka reng-oreng 
se enneng e karaton Messer ban Asdod, 
"Mara akompol e nong-gunong e sabingkerra 
Samaria, ban abassagi patete kabadhaan 
se talebat salbut sarta pamerressan se 
ejalannagi oreng e jadhiya." 

10 PANGERAN adhabu, "Reng-oreng jareya 
ngessee ton-karatonna ban rang-barang se 
ekaolle dhari pamerressan tor kakejjemman. 
La-mala reng-oreng jareya ta tao alako jujur 
sakale. 

1 Daddi nagarana reng-oreng jareya bakal 
ekepponga moso, partahananna bakal 
epaancora, ban ton-karatonna bakal ebigala. 

12 Padha ban oreng ngowan se nemmo 
dumbana se eceppa macan, tape se etemmo 
pera sokona sapasang otaba kopengnga 
satembil, bariya keya oreng Samaria se sateya 
reya man-manyaman dhung-tedhungan e 
katedhunganna se lembu pera sakone karena 
se gi odhia." 

13 GUSTE Allah Se Mahatenggi ban 
Mahakobasa adhabu, "Tetene sateya, sarta 
paenga ka na potona Yakub. 

14E are bakto Sengko ngokom Israil polana 
dusana, Sengko mamosnaa ba-mezba e Betel. 
Saneyap mezba epapotonga co-koncona 
sampe gaggar ka tana. 

ban ko-bengko se eangguy bu-ambu lesso 
e mosem panas bi Sengko epaancora. 
Ko-bengko se erengnga bi gaddhingnga gaja 
bakal robbuwa; sakabbinna bengko se raja 
bakal ancora. 
4 l Edhingngagi, he, babinean Samaria se 
atamba lempo akantha sape se po-lempo 
e Basan! Bana nyecce oreng se ta andhi 
kakowadan, merres oreng se ta andhi, sarta 
maksa menta ka lakena sopaja bana terros 
esadhiyai nom-enoman kerras! 

2 Sengko, GUSTE Allah Se Mahatenggi reya 
Pangeran se socce, ban Sengko la ajanji ja 
pagi bana bakal eereda bi e-kae; bana kabbi 
bakal padhaa ban juko se ekae panceng. 

3 Bana bakal eereda ka Hermon ban 
eontallagi ka lowar, lebat e lobang e 
ke-lekkena geddhung se paleng semma ka 
abana bang-sebang. Sengko, PANGERAN, la 
ngoca." 

4 GUSTE Allah Se Mahatenggi adhabu, 

"He ommat Israil! Kassa bana entar ka 
kennengnganna kabakteyan e Betel bai, 
pas agabay dusa e jadhiya! Kassa entar ka 
Gilgal, pas agabay dusa sakarebba bana! 
Mara atorragi kurban sabban gi laggu, sarta 
ngeba saparsapolonna hasella bana tello are 
sakaleyan! 

> Mara ngatorragi roti menangka 
sakalangkongnga bana ka Sengko, sarta mara 

tor-ator! Tanto lalakon cara jareya se 
ekaleburi bana! 

6 Sengko se madhateng laep ka sakabbinna 
kotthana bana, tape bana ta abali ka Sengko. 

"Bi Sengko ojan ta epatoron e bakto 
men-tamennanna bana ce parlona ka aeng. 
Kottha se settong bi Sengko epadhatengnge 
ojan dineng kottha settonganna enja. Teggal 
se settong kaojanan dineng teggal laenna 
sampe kerreng. 

8E pan-barampan kottha, pandhudhu se 
la ta andhi kakowadan dhari pelkana, nyare 
aeng ka kottha laen, tape aeng e jadhiya ta 
cokop. Maske la kantha jareya, bana gi ta 
abali ka Sengko keya. 

3 Sengko madhateng angen panas ban 
ngerem panyaket se marosak men-tamennan 
ban bun-kebbunna anggurra bana. Ka- 
bungkana ara, ban ka-bungkana jaitunna 
bana la obus ekakan balang. Tape maske 
kantha jareya bana gi ta abali keya ka 
Sengko. 

10 Sengko madhateng wabah panyaket ka 
bana akantha se epadhateng ka Messer bi 
Sengko. Ngangodhadanna bana bi Sengko 
epamate e dhalem paperrangan, ban 
ran-jaranna bana erampas. Parkemahanna 
bana bi Sengko eessee babathang se bauna 
abatthowangan. Maske la kantha jareya, 
bana gi ta abali ka Sengko keya. 

akantha reng-oreng e Sodom ban Gomora. Se 
gi odhi e antarana bana padha ban tomperra 
kaju se ekala dhari apoy. Maske Ia kantha 
jareya bana gi ta abali ka Sengko keya. 

12 Daddi, he, ommat Israil, bi Sengko bana 
eokoma. Daddi, mara bana aya-sadhiya 
se ngadhebbana okoman se bi Sengko 
etebaagiya ka bana!" 

13 Gunong ban angen reya, se nyeptaagi 
Pangeran; apa se daddi kasokanna enyataagi 
ka manossa. Pangeran abadhi seyang ban 
malem; Salerana alomampa e co-koncona 
bume. PANGERAN, Allah Se Mahakobasa, 
jareya asmana. 

5 l Mara edhingngagi, he, ommat Israil! Bi 
sengko bana enyanyeyagiya nyanyeyan 
sossa: 

2 Israil se gi paraban la gaggar, ban ta kera 
jaga pole! Neng e attassa tanana dibi abana 
edina, tadha se nolonge majaga. 

3 GUSTE Allah Se Mahatenggi adhabu, 
"Badha settong kottha e Israil se majalan 
parjuridda saebu oreng, tape se abali pera 
saratos oreng; kottha laenna makalowar 
saratos oreng, se abali coma sapolo." 

4 PANGERAN adhabu ka ommat Israil, "Mara 
abali ka Sengko, sopaja bana odhia. 

>Ja entar ka Bersyeba kaangguy abakte. 
Ja nyaree Sengko e Betel, sabab Betel bakal 
mosnaa. Bariya keya ja entar ka Gilgal, 

pambuwangan." 

6 Mara abali ka PANGERAN, sopaja bana 
odhia. Mon bana ta abali ka Salerana, 
Salerana tanto rabu akantha apoy se alatlat 
makatonon oreng Israil sampe tadha karena. 
E Betel tadha oreng settonga se bisaa matee 
apoy jareya. 

7 Palang bana, reng-oreng se alik-balik 
kaadilan ban ngangkange hana oreng! 

8 PANGERAN se abadhi tang-bintang e 
bang-abang bintang Belanti ban bintang 
Karteka. PANGERAN ngoba petteng epadaddi 
tera ban seyang epadaddi malem; aeng dhari 
sagara etotta ka tenggangan. Se ngalampaagi 
jareya kabbi asmana PANGERAN. 

2 Salerana maancor reng-oreng se kobasa 
epabareng ban partahananna. 

10 Bana baji ka oreng se nangtang sabarang 
se ta adil sarta ka se acaca sabendherra e 
dhalem pangadilan. 

ll Bana nyecce oreng mesken sarta arampas 
gandumma. Daddi bana ta kera ngennengnge 
bengkona bana se bagus ban larang se la 
epaddek bana jareya. Bana ta kera ngenom 
anggur dhari bun-kebbun anggurra se la 
etamenne bana. 

12 Sengko tao saapa rajana kajahadanna 
bana ban saapa bannyana dusana. Bana 
nyecce oreng becce; bana narema sogo sarta 

narema kaadilan e pangadilan. 

13 Polana tengkana bana jareya reng-oreng 
se bicaksana arassa lebbi becce neng-enneng 
bai e jaman se jahat se kantha jareya. 

14 Mara aehteyar atengka becce ban ja alako 
juba, sopaja bana odhia, sopaja PANGERAN, 
Allah Se Mahakobasa alenggiya e antarana 
bana onggu akantha se ekocaagi bana. 

15 Kabajii pa-apa se jahat ban kaleburi 
pa-apa se becce, sartaanna pole jalannagi 
kaadilan. Pola PANGERAN me neser ka karena 
bangsa Israil se gi odhi. 

16 GUSTE Allah Se Mahatenggi ban 
Mahakobasa adhabu, "E lan-jalan kottha, 
oreng bakal nangesa agingging ban aserrowan 
polana sossa. La-mala reng-oreng tane bakal 
eologa esorowa noro nanges bi reng-oreng 
se narema bajaran kaangguy nangese oreng 
mate sambi agingging. 

17E sakabbinna kebbun anggur, oreng bakal 
nangesa agingging polana Sengko dhateng 
ngokoma bana. Sengko, PANGERAN, la 
ngoca." 

18 Palang onggu bana se te-nantean Arena 
PANGERAN! Apa gunana are jareya ka bana? 
Are jareya pera daddi are se petteng monggu 
ka bana, banne are se tera. 

19 Kabadhaanna padha ban oreng se buru 
dhari macan tape tatemmo ban baruwang. 
Otabana padha ban oreng se mole ka 

geddhung, pas ekekke olar! 

20 Arena PANGERAN pajat madhateng 
petteng, banne madhateng tera, are se 
madhateng orem. 

21 PANGERAN adhabu, "Sengko baji ban 
ngalennyer nangalee sakabbinna parayaanna 
agamana bana! 

22 Mon bana ngeba kurban obbaran ban 
kurban gandum, bi Sengko ta etaremaa. 
Sengko ta endha narema ban-kebanna bana 
se po-lempo se bi bana eatorragi ka Sengko 
menangka kurban salameddan. 

23 Ambu bana ja nyanyeyan-nyanyeyan 
terros, Tang kopeng palengpengen; Sengko 
ta ngedhingngagiya monyena calempongnga 
bana jareya. 

24 Lebbi becce bana aehteyar sopaja kaadilan 
agili akantha aeng, sarta kajujuran padha ban 
songay se ta tao kerreng. 

25 He, ommat Israil, e bakto Sengko nonton 
bana lebat e sagara beddhi pa polo taon 
abidda, Sengko ta menta tor-ator ban kurban 
dhari bana. 

26 Tape sateya bana nyemba Sakut se bi 
bana eanggep ratona jareya, sarta Kewan, 
bintang se bi bana eanggep diba jareya. 
Daddi ca-arca gabayanna bana jareya angko 
dibi 

27 mon bi Sengko bana ebuwang ka 
nagara se ajauwan dhari Damsyik. Sengko, 

la ngoca." 

l Calaka bana se odhi man-manyaman 
neng e Siyon, ban bana se arassa 
aman e Samaria bana, he, pin-pamimpinna 

masarakat e kalangan bangsa Israil se 
istimewa reya, bana se biyasana eentare 
rayat se epentae tolong! 

2 Kassa abas e Kalne, samarena jareya pas 
ajalan terros ka kottha Hamat se raja jarowa, 
pas terros ka kottha Gat e Filistin. Apa bana 
nyangka tha-kottha jareya abeccean dhari 
karajaan Yehuda ban Israil? Apa dhaerana 
reng-oreng jareya arajaan dhari dhaerana 
bana? 

3 Bana mathettheng ja are se ngeba balai 
jareya gi abit, tape lalakonna bana pera 
maceppet dhatengnga are kakejjemman 
jareya. 

4Calaka bana se dhung-tedhungan e 
jang-ranjang se bagus ban larang, sarta 
apesta ngakan dagingnga sape ban dumba se 
gi ngodha! 

> Bana lebur ngarang nyanyeyan, padha 
ban Daud, ban mamonye gu-lagu jareya 
ngangguy calempong. 

6 Bana ngenom anggur dhari gellas se 
eessee sampe ngepper, ban bana ngangguy 
mennya room se paleng bagus, tape ta sossa 
nangalee Israil se ancor. 

ka pambuwangan. Ta-pesta ban jang- 
onjanganna bana bakal ambuwa. 

8 GUSTE Allah Se Mahatenggi ban 
Mahakobasa apareng parengeddan reya 
epaterrang, "Sengko baji nangalee 
kaangkowanna ommat Israil; Sengko ta lebur 
nangalee ton-karatonna se gus-bagus ban 
larang. Ibu kotthana ban apaa bai se badha e 
jadhiya bi Sengko epassraagiya ka moso." 

? Mon gi badha oreng kasapolo se ngetek 
e dhalem bengko, reng-oreng jareya bakal 
mateya keya. 

10 Settong anggotana kalowarga se kodu 
ngoburragi jinazana, bakal dhatengnga ban 
makalowara jinazana balana jareya. Oreng 
jareya bakal aeraa ka oreng se badha e 
budhiyanna bengko jareya, "Ba gi badhaa 
laenna se odhi salaenna sampeyan?" Oreng 
jareya bakal ngedhinga badha se nyaot, 
"Tadha!" Anggotana kalowarga se kodu 
ngoburragi jinaza jareya bakal ngocaa, "Ja 
acacaan pole! Sengko ban bana ta olle 
nyebbut asmana PANGERAN." 

l1ł Mon PANGERAN apareng parenta, 
ko-bengko raja kene bakal epaancora. 

12 Ba badhaa jaran berka e gumo bato? Ba 
badhaa oreng nyaka sagara ngangguy sape? 
Tape bana la alik-balik kaadilan epadaddi 
racon se mamateyan, sarta abalik se bendher 
epasala. 

Salaenna jareya bana ngoca keya, "Sengko 
cokop kowat mon arebbua Karnaim." 

14 PANGERAN, Allah Se Mahakobasa 
dibi adhabu, "Ommat Israil, Sengko 
madhatengnga tantarana bangsa manca 
epanyerranga nagarana bana. Bangsa jareya 
bakal nyeccea bana dhari jalan ka Hamat e 
dhaja sampe ka Cora Araba e lao." 

7 1 Sengko narema pangaton dhari GUSTE 

Allah Se Mahatenggi. Sengko nangalee 
Salerana nyeptaagi balang saambalan ce 
bannyana e baktona oreng buru mare 
ngareagi rebba kaagem rato, ban rebbana 
buru molae tombu pole. 

2 Lang-balang jareya ngakan bu-tombuwan 
se badha e tana, para epatadhaa. Sengko 
pas ngoca, "GUSTE Allah Se Mahatenggi, 
kasokana Junandalem apareng sapora 
ka ommadda! Ommattepon Junandalem 
kadhinto talebat kenena sareng ta gadhuwan 
kakowadan, kadi ponapa se kowada 
ngadhebbi kabadhaan kadhinto?" 

3 PANGERAN ngoba sajjana jareya, pas 
adhabu, "Se etangalee bana jareya ta kera 
kadaddiyan." 

4 Sengko olle pangaton pole dhari GUSTE 
Allah Se Mahatenggi. Sengko nangalee 
Salerana aya-sadhiya se ngokoma ommadda 
kalaban apoy. Apoy jareya lap-ngolap sampe 

karena ban molae makatonon teggal. 
>Sengko mator, "Adhu, GUSTE Allah Se 
Mahatenggi, paambuwagi apoy kadhinto! 
Ommattepon Junandalem talebat kenena 
sareng ta gadhuwan kakowadan, kadi ponapa 
se kowada ngadhebbi kabadhaan kadhinto?" 

6 PANGERAN ngoba sajjana pole, pas 
adhabu, "Jareya ta kera kadaddiyan keya." 

7 Sengko olle pangaton pole dhari 
PANGERAN. Sengko nangalee Salerana 
ngadek e erenganna settong geddhung se 
epaddek ngangguy tale okoran se loros ka 
baba. Salerana ngastane tale jareya terro 
ngagaliya loros enjana geddhung jareya. 

8 Salerana mareksane ka sengko, "Apa se 
etangalee bana, Amos?" Sengko nyaot, "Tale 
okoran se loros ka baba, GUSTE." Pangeran 
pas adhabu, "Sengko ngangguy tale okoran 
reya kaangguy noduwagi ja Tang ommat 
padha ban geddhung se ta loros. Sengko 
ta ngobaa Tang sajja pole, Sengko masthe 
ngokom Tang ommat jareya. 

3 Kennengngan se eangguy toronanna Ishak 
kaangguy ajalannagi kabakteyan padha 
epaancora kabbi. Ngan-kennengngan se 
socce monggu ka oreng Israil epagujura 
kabbi. Sengko mamosnaa toronanna Rato 
Yerobeyam." 

10 Amaziya, imam e Betel, ngerem reppodan 
ka Yerobeyam rato Israil, "Amos parappaepon 

junandalem. Ca-ocaepon se mapanas rayat 
bakal daddiya sababba ancorrepon nagara 
kadhinto. 

ll Amos ngoca caepon junandalem 
badhi sedaa e dhalem paperrangan, 
sarengngan pole oreng Israil tanto eangko ka 
pambuwangan, jau dhari nagaraepon dibi." 

12 Amaziya pas adhabu ka Amos, "He, nabbi, 
kassa bana mole ka Yehuda! Akotbah e 
dhissa. Dina me olle reng-oreng jareya se 
aberri kakan ka bana! 

13Ja akotbah e Betel pole. Kottha reya 
kaangguy rato malolo, sarta kaangguy 
kabakteyan nasional." 

14 Amos nyaot, "Abdidalem kadhinto banne 
nabbi polana jabatan. Salerressa abdidalem 
lakona meyara ebin sareng molong buwana 
ara. 

15 Namong PANGERAN mondhut abdidalem 
dhari lalakon gapaneka, sareng makon 
abdidalem manapa sen-pessennepon se 
edhabuwagi Salerana ka oreng Israil. 

16 Daddi ngereng peyarsaagi ponapa se 
edhabuwagi PANGERAN ka junandalem. 
Sarrena junandalem alarang abdidalem 
akotbah nangtang bangsa Israil, 

17 PANGERAN adhabu ja rajiepon junandalem 
badhi daddiya sondel e rong-lorong kottha, 
dineng tra-pottraepon junandalem bakal 
sedaa e dhalem paperrangan. Tanaepon 


Amos 8.11 6 19 
junandalem badhi egi-bagiya ka reng-oreng 


laen, dineng junandalem dibi badhi sedaa e 
nagarana oreng se ta kennal ka Pangeran. 
Pandhudhu Israil masthe eangko ka 
pambuwangan, jau dhari nagaraepon dibi." 
8 l Sengko olle pangaton pole dhari GUSTE 

Allah Se Mahatenggi. Sengko nangalee 
budhak aesse wa-buwaan se massa. 

2 PANGERAN mareksane, "Apa se etangalee 
bana, Amos?" Sengko nyaot, "Karanjang 
aesse wa-buwaan se massa." PANGERAN 
adhabu, "Baktona la mateng kaangguy Tang 
ommat Israil. Sengko ta ngobaa Tang sajja 
pole ban masthe ngokom reng-oreng jareya. 

3E bakto jareya nyanyeyan-nyanyeyan 
e karaton bakal aobaa daddi tanges. E 
man-dhimman bakal ajalamperrana mayyit 
se ebuwang ta asa-kasa." 

4He, mara edhingngagi, bana se nyecce 
reng-oreng mesken e nagara reya sampe 
reng-oreng jareya mate! 

> Bana ngoca ka abana dibi, "Ce abidda 
onggu re-are parayaan reya. Sengko kaburu 
terro awal-juwala pole, tape parayaan jareya 
ta re-mare keya. Ba bila are Sabat reya se 
mareya, me olle sengko bisa molae ajuwal 
tang gandum pole? Sengko ce terrona se 
nyathuda, nepo ngangguy ker-taker, sarta 
co-ngoco oreng ban tembangan. 

6 Gandum se rosak bi sengko bisa ejuwal 
epatenggi argana. Sengko nyareya oreng 

mesken se ta sanggup majar otangnga, 


maske otang jareya pera padha ban argana 
kasot sapasang, oreng jareya bi sengko 
ekenneng belli epadaddiya tang dunor." 

T PANGERAN, Allahna bangsa Israil, la 
asompa, "Sengko maske barammaa ta 
epaloppaa ka lalakonna reng-oreng jareya se 
jahat. 

8 Bume bakal agundhegga ban reng-oreng 
bakal sossaa kabbi atena. Saantero nagara 
bakal agundhegga sarta bakal jal-gunjalana 
akantha Songay Nil. 

? Bakal napaa baktona Sengko macompedda 
are e baja beddhuk ban bume bakal 
pettengnga e baja seyang. Sengko GUSTE 
Allah Se Mahatenggi Ia ngocaagi parkara 
reya. 

10 Parayaanna bana kabbi bi Sengko eobaa 
epadaddiya kasossaan, ban nyanyeyan- 
nyanyeyanna epadaddiya tanges se 
agingging. Bi Sengko bana epanyokora obuna 
sarta epangangguya kaen karong menangka 
sossana atena. Bana bakal padhaa bi eppa 
ban ebu se nangese ana nonggalla se mate. 
Are jareya bakal eaherana kalaban kabadhaan 
se talebat mangennes ate." 

11 GUSTE Allah Se Mahatenggi adhabu, 
"Bakal napaa baktona Sengko madhatengnga 
kalaparan ka nagara reya. Oreng bakal 
lapara, tape banne lapar terro ngakana 
kakanan. Oreng bakal pelkaa tape banne 

pelka terro ka aeng. Reng-oreng jareya lapar 


ban pelka terro ngedhinga Tang pessen. 

12 Oreng bakal alalanaa dhari dhaja ka 
lao ban dhari temor ka bara se terro 
ngedhinga Tang pessen, tape ta kera badha 
se nemmowa. 

13E are jareya la-mala reng-oreng ngodha 
se ras-baras bakal kalengngerra keya polana 
pelka. 

14 Reng-oreng se asompa bit nyamana 
brahala Samaria kalaban ngoca kantha reya, 
Bit dibana bangsa Dan otabana Bit Diba 
Bersyeba bakal labuwa ban ta bisa jaga pole." 

l Sengko nangalee Pangeran ngadek e 

seddina mezba. Salerana makon kantha 
reya, "Pokol sakabbinna pentholla ga- 
canggana Tang Padalemman sopaja saantero 
amperra gundhek. Parobbu ga-cangga jareya 
ka cethagga reng-oreng. Oreng se ta mate 
bi Sengko epamateya e paperrangan. Tadha 
settonga se bisaa buru, tadha settonga se 
lopoda. 

2 Maske buru narabas ka dunnyana oreng 
mate, bi Sengko ekaoda. Maske ongga ka 
langnge, bi Sengko epatorona dhari jadhiya. 

3 Mon ngetek e koncona Gunong Karmel, 
bi Sengko esareya ban epegaa. Mon ngetek 
e dhasarra tase raja, Sengko marentaagiya 
naga sagara sopaja reng-oreng jareya 
ekekke. 

4 Mon etangkep moso, Sengko marentaagiya 


sopaja reng-oreng jareya epatee. Sengko la 
nekat mateyana reng-oreng jareya ban ta 
nolongana." 

> Bume gundhek ban pandhudhuna padha 
sossa, polana esedding bi GUSTE Allah 
Se Mahatenggi ban Mahakobasa. Akantha 
Songay Nil se aengnga nyorot samarena 
ongga, bariya keya reng-oreng jareya labu 
saellana ongga. 

6 PANGERAN maddek Padalemmanna 
e attassa bang-abang, e attassa bume 
epasange langnge menangka kubah, ban 
aeng dhari sagara etotta ka tenggangan, se 
alampaagi jareya kabbi PANGERAN asmana! 

T PANGERAN adhabu, "He, ommat Israil, 
Sengko mekkere oreng Sudan padha ban 
Sengko se mekkere bana. Sengko Ia ngeba 
oreng Filistin dhari Kareta ban oreng Siria 
dhari Kir tadha bidana ban Sengko se ngeba 
bana dhari Messer. 

8 Sengko, GUSTE Allah Se Mahatenggi, 
nalektegi karajaan Israil se dusa reya, ban 
karajaan jareya bi Sengko emosnaagiya 
dhari attassa bume. Tape toronanna Yakub ta 
sakabbinna epamateya bi Sengko. Sengko, 
PANGERAN, la ngoca. 

2Sengko marentaagiya ban nampeya 
bangsa Israil epapadhaa ban oreng se nampe 
gandum e dhalem gaddhang. Bangsa jareya 
bi Sengko ekoccoa e antarana sa-bangsa 

kaangguy manyengla sapaa bai se tadha 


gunana e antarana. 

10 Reng-oreng se andhi dusa e antarana 
Tang ommat ngoca, Allah ta kera mendel 
mon Sengko ban bana ekenneng calaka balai. 
Tape, saongguna reng-oreng jareya bakal 
epateyana e dhalem paperrangan." 

11 PANGERAN adhabu, "Bakal napaa 
baktona Sengko mabaliya karajaanna 
Daud epakanthaa asalla. Sateya karajaan 
jareya la padha ban bengko se gujur. Tape 
dhung-geddhungnga bi Sengko epateppaa 
ban epaddegga pole sampe daddi padha ban 
gi lambana. 

12 Oreng Israil bakal ngobasaana re-karena 
nagara Edom sarta sakabbinna bangsa se 
lamba Tang andhi. Sengko, PANGERAN, la 
ngoca ban Sengko bakal ajalannagiya parkara 
jareya." 

13 PANGERAN adhabu, "Bakal dhapaa 
baktona gandum tombu ce ceppedda sampe 
mosem anye tadha ambuna. Bungkana 
anggur bakal tombuwa ce ceppedda 
sampe oreng bakal tadhaa ambuna agabay 
anggur. Aeng anggur bakal nyapcaba dhari 
nong-gunong sarta agili dhari mo-gumo. 

14 Tang ommat Israil bi Sengko epamamora 
pole. Reng-oreng Israil bakal majagaa pole 
tha-kotthana se la gujur, sarta pas bakal 
ennengnga e jadhiya. Reng-oreng jareya 
bakal namenne bun-kebbun anggurra, sarta 

ngenom aengnga anggurra. Reng-oreng 


jareya bakal men-tamennanna, sarta bakal 
ngakana hasella. 

15 Sengko nyabaa Tang ommat e nagara se 
bi Sengko Ia ebagi ka reng-oreng jareya. 
Reng-oreng jareya bi Sengko ta edabua 
pole dhari jadhiya. Sengko, GUSTE Allahna 
reng-oreng jareya Ia ngoca." 


Obaja 


1 l Reya ramalanna Obaja, se aropa 
pessen dhari GUSTE Allah Se Mahatenggi 
parkara bangsa Edom: PANGERAN la ngerem 
otosanna ka sa-bangsa, sengko ban bana 

la ngedhing parkara pessen se egiba para 
otosan jareya, iya reya, "Mara aya-sadhiya 
se aperranga! Mara ja mangkada nyerrang 
Edom!" 

“Ban ka Edom, PANGERAN adhabu, "Bi 
Sengko bana epataandhia kakowadan, sopaja 
bana eya-seyaa bi sakabbinna bangsa. 

3 Bana ekenneng tepo atena se angko. 

Ibu kotthana bana gunong bato se koko; 
kennengnganna bana e koncona gunong se 
tenggi. Daddi bana apekker, Sapa se bisaa 
malabu Sengko? 

4 Maske bengkona bana tenggina epakantha 
tenggina lebunna mano rajabali, akantha 
tenggina tang-bintang e langnge, bi Sengko 
masthe epalabu. 

> Maleng ban rampok se dhateng e baja 
malem, pera ngala sabarang se ekaterrowe. 
Mon oreng se metthek anggur e kebbun, 
masthe gi badha se edina e bungkana. Tape 
bana epatompes tadha karena bi mosona. 

6 He, toronanna Esau, bana egaludhak bi 
mosona ban dhi-andhina bana se eerrep 
erampas. 

7 Bana eco-koco bi sakutuna, ban eojuk 
dhari nagarana. Bana epakala bi bat-sobadda, 
ejebbak bi oreng se ngakan abareng ban 
bana. Reng-oreng jareya padha atanya 
parkara bana, E dhimma sateya sakabbinna 
kapenterranna? 

8E are baktona Sengko ngokom Edom, 
reng-orengnga se ter-penter bi Sengko 
epateyana. Sakabbinna kabicaksanaanna 
bakal mosnaa, tadha lampadda. 

3 Para parjurit dhari Tman bakal padhaa 
katakoan ban parjurit Edom bakal tebasa 
kabbi." 

10 "Bana kejjem ka tan-taretanna, toronanna 
Yakub; daddi bana bakal epamateya, ban 
ecaleya oreng salanjangnga jaman. 

11 Bana manjeng e jauna e are baktona moso 
arosak labangnga Yerusalim ban makala 
kottha jareya. Bana neng-enneng malolo e 
bakto moso ngangko sakabbinna dhi-andhina 
Yerusalim se bi moso pas ebagi e antarana 
reng-orengnga dibi. Bana padha jahadda ban 
moso jareya. 

12 Bana ta sapantessa senneng nangalee 
papasthenna oreng Yehuda se palang sarta 
arassa senneng e are teppana taretanna bana 
mate. Ta sapantessa bana raja caca e bakto 
taretanna bana sossa. 

13Ta pantes bana maso ka kotthana Tang 


ommat, nyoragi reng-oreng se nanggung 
kasossaan, apa pole arampok dhi-andhina e 
are teppana abana palang! 

147Ta sapantessa bana manjeng e 
tapadhangdhang ngaddhanga reng-oreng 
se buru dhari moso otabana massraagi 
reng-oreng jareya ka mosona e are teppana 
reng-oreng jareya nemmo kasossaan." 

15"Onggu, la para arena, Sengko, 
PANGERAN, se ngadilana sa-bangsa. Apa se 
elakone Edom bakal ebalessa ka abana. Edom 
bakal taowa rassana keya apa se la elakone 
abana. 

16E attassa Tang gunong se socce Tang 
ommat la ngenom nom-enoman okoman se 
pae. Tape nom-enoman kaangguy sa-bangsa 
e bume reya jang paean pole. Okomanna 
jareya ta ekenneng tolak. Kodu eenom sampe 
tadha, saellana jareya reng-oreng jareya 
bakal mosnaa tadha lampadda." 

17 "Tape e Gunong Siyon bakal badhaa 
se salamet, ban gunong jareya daddi 
kennengngan kaangguy Sengko malolo. 
Toronanna Yakub bakal ngaandhia pole tana 
sangkolanna. 

18 Tang ommat Israil bakal padhaa ban 
apoy se ngello toronanna Esau sampe 
katonon tadha karena akantha apoy se 
ngello darameyan e teggal. Tadha settonga 

dhari toronanna Esau se lopoda. Sengko, 


PANGERAN, la ngoca! 

19 Reng-oreng Yehuda Lao bakal ngobasaana 
Edom. Reng-oreng dhari pagunongan bagiyan 
bara bakal makalaa baba Filistin. Suku 
Benyamin bakal ngobasaana Gileyad, ban 
Israil Tang ommat bakal ngobasaana saantero 
Efraim ban Samaria. 

20 Oreng Israil dhaja bakal abaliya dhari 
pambuwanganna ban ngobasaana Fenisia 
sampe ka Zarfat. Reng-oreng Yerusalim 
se ebuwang e Sardis, bakal abaliya ban 
ngaandhia tha-kottha e bagiyan laona 
Yehuda. 

21 Pandhudhu Yerusalim se jaja bakal 
nyerranga Edom ban matellok nagara jareya. 
Ban Sengko, PANGERAN, bakal marentaa 
menangka rato." 


Yunus 


lE settong are PANGERAN abu-dhabu ka 
Yunus, pottrana Amitai. 

2 Dhabuna, "Kassa bana entar ka Niniwe, 
kottha se raja rowa, kabala ja kottha 
jareya eara bi sengko, polana sengko tao ja 
pandhudhuna ce jahadda." 

3 Tape Yunus la-mala mangkat ka 
kennengngan laen nyenglaana PANGERAN. 
Salerana meyos ka Yopa, ban kabendherran 
manggi kapal se entara ka Spanyol. Saellana 
majar ongkossa, Yunus ongga ka kapal 
jareya, pas alajar abareng ban reng-oreng 
kapalan ka Spanyol, kaangguy nyenglae 
PANGERAN. 

“Yunus toron ka bagiyan se paleng baba, 
pas marobbu e jadhiya, laju ngeddha. 
PANGERAN laju madhateng angen barat ka 
attas tase, sarta pas dhateng kaleng busbus 
se mokol kapal jareya sampe para ancora. 
Para bandhigana kapal jareya ce takona, 
padha rat-tharadan menta tolong ka dibana 
bang-sebang. Kaangguy ngorange babaja 
karem, buwadanna kapal jareya ebuwang ka 
dhalem tase. 

5(1:4) 

6E bakto jaraganna kapal jareya toron 
ka baba, e jadhiya nemmo Yunus teppana 

asaren. Cana jaraganna kapal jareya, 


"Sampeyan masa bisa asaren e dhalem 
kabadhaan se cara paneka! Tore jaga, nyoon 
ka dibana me olle eparenge partolongan! 
Pasera oneng me pola dibana sampeyan 
neser ka reng-oreng se badha e kapal paneka 
daddi kabbi padha ta mate." 

7 Saellana Yunus ban jaraganna kapal jareya 
ongga ka attas, reng-oreng se badha e 
kapal jareya padha saleng ngoca, "Mara 
ellot bai, me olle etemmo sapa e antarana 
reng-oreng se badha e kapal reya se andhi 
sala, me sampe ekenneng balai kantha reya!" 
Reng-oreng jareya ajumbu ellot, ban asmana 
Yunus se ekenneng. 

8 Cana reng-oreng jareya ka Yunus, "Ponapa 
lerres sampeyan se daddi lantaranna balai 
paneka? Sampeyan paneka dhari kaimma? 
Bangsa ponapa? Aponapa sampeyan me 
badha e kaiya?" 

? Saodda Yunus, "Kaula oreng Ibrani. Kaula 
nyemba ka PANGERAN, Allah e sowarga, se 
nyeptaagi tase sareng tenggangan." 

10 Saellana jareya Yunus pas nyaretaagi 
baramma salerana se ngoddi nyenglae 
PANGERAN. E bakto ngedhing careta jareya 
reng-oreng e kapal jareya padha atamba 
tako, sarta pas ngoca ka Yunus, "Sampeyan 
me ce lancangnga!" 

ll Sabatara jareya kaleng busbus jareya 
sajan raja, daddi reng-oreng e kapal jareya 

pas padha atanya ka Yunus, "Daddi sampeyan 


paneka bi kaula sadaja epakadiya ponapa me 
olle kaleng busbus paneka ambu?" 

12 Saodda Yunus, "Buwang saos kaula ka 
dhalem tase, tanto kaleng busbus paneka 
pas ambu. Sabab samangken kaula ampon 
oneng, ja kaula se daddi sababba kaleng 
busbus se talebat rajana paneka ngenneng 
ka sampeyan sadaja." 

13Tape para bandhigana kapal jareya gi 
aehteyar sawat-kowadda adhajung kapalla ka 
tenggangan. Tape kaleng busbus jareya sajan 
daddi, sampe ehteyarra reng-oreng jareya 
tadha ollena. 

14 Daddi reng-oreng jareya padha mator ka 
PANGERAN, "Adhu GUSTE, abdidalem sadaja 
nyoona, ja kantos abdidalem sadaja kadhinto 
epatompes amarga matee oreng se ta andhi 
sala sakonea balakka ka abdidalem sadaja. 
Adhu GUSTE, Junandalem ampon alampaagi 
ponapa se daddi kasokannepon Junandalem." 

15 Saellana jareya Yunus pas eontallagi ka 
tase bi reng-oreng jareya. Samarena jareya 
kaleng busbus gella pas ceddu. 

16 Para bandhigana kapal jareya pas padha 
tako ka PANGERAN, ban sanapana ka 
tenggangan, laju ngatorragi kurban ban ajanji 
acem-macem ka PANGERAN. 

17 Sabatara jareya PANGERAN madhateng 
juko se raja se ngontal Yunus. Daddi Yunus 

badha neng e dhalem tabuna juko jareya 


sampe tello are tello malem abidda. 
l Dhari dhalem tabuna juko Yunus adua 
ka GUSTE Allahna. Atorra, 

2 "Adhu GUSTE, e dhalem kasossaan 
kadhinto abdidalem aserro, ban Junandalem 
pas nyaot. Dhari dunnyaepon oreng mate 
abdidalem nyoon partolongan, sareng 
J unandalem epeyarsaagi ban ekabbuli. 

3J unandalem melpallagi abdidalem ka 
kennengngan se dhalem, kantos ka dhasarra 
tase raja. E kadhissa abdidalem ekalenglenge 
aeng raja, sarta etal-ontallagi omba. 

4E dhalem ate abdidalem ngoca: Bi 
PANGERAN sengko etondhung dhari 
ajunanna. Sengko ta kera nangalee pole 
Padalemmanna se socce. 

> Aeng tase ongga kantos gan bibir, tase 
raja notobi abdidalem sabadan, bulung tase 
alet-bulet e cethak. 

6 Abdidalem alonca kantos ka dhasarra 
pagunongan, ka alam se labang sakethengnga 
ekonci kantos aher jaman. Nyaba e dhalem 
dhadha arassa lesso, abdidalem pas emot ka 
Junandalem laju aserro. Daddi parnyoonan 
abdidalem pas napa ka Junandalem, ka 
Padalemmannepon Junandalem se socce. 
Saamponnepon gapaneka abdidalem 
pas eangkes dhari dhalem tase sareng 
Junandalem, GUSTE! 

7(2:6) 

8 Reng-oreng se nyemba ka brahala se tadha 


gunana, adinggallagi Junandalem, ta esto ka 
dhabuna. 

3 Namong abdidalem badhi anyanye 
amoljaagiya J unandalem sareng ngatorragiya 
kurban ka Junandalem. Sadajana janji 
sareng abdidalem ejalannagiya. J unandalem 
PANGERAN se apareng kasalameddan." 

10 Saellana jareya kalaban dhabuna 
PANGERAN bi juko gella Yunus eotaagi ka 
tenggangan. 

1 PANGERAN abu-dhabu kadhukaleyanna 
ka Yunus. 

2 Dhabuna, "Kassa bana entar ka Niniwe, 
kottha se raja rowa, ban panapa ka rayadda 
Tang sen-pessen rowa." 

3 Yunus atoro ka dhabuna PANGERAN, 
pas meyos ka Niniwe, settong kottha se ce 
rajana; dhari rajana, mon oreng lebada e 
kottha jareya sampe tello are abidda. 

4Yunus maso ka kottha jareya ban saellana 
alomampa saare benteng, laju molae 
akotbah, dhabuna, "Pa polo are aggi Niniwe 
reya bakal ancora." 

>Oreng Niniwe parcaja ka dhabuna Allah 
jareya. Rayadda kabbi motossagi apowasaa, 
ban sakabbinna oreng, raja otaba kene, 
padha ngangguy kalambi karong kaangguy 
noduwagi tobadda atena dhari sa-dusana. 

6E bakto rato Niniwe meyarsa kabar jareya, 
pas duli toron dhari tahtana. Juba karajaanna 

ebukka, pas asalen ngagem rasogan karong, 


sarta pas alenggi e attassa abu. 

7 Salaenna jareya rato buru makalowar 
malumat se monyena kantha reya, 

"Parenta reya epakalowar e Niniwe kalaban 
kapotosanna rato ban para mantre: 
sakabbinna oreng, sape, dumba sarta ebin 
laenna padha ta olle ngakan ban ta olle 
ngenom. 

8 Manossa sarta ban-keban kodu akalambi 
karong. Menangka tandhana tobat sakabbinna 
oreng kodu adua kalaban gu-onggu ka Allah. 
Reng-oreng jareya kabbi kodu ngoba 
tengkana se jahat sarta lalakonna se possa 
dusana. 

3? Sapa tao me pola Allah bakal ngobaa 
kasokanna sarta ta duka pole, daddi sengko 
ban bana burung se mateya!" 

10 Allah ngoladi apa se elakone reng-oreng 
jareya; Salerana ngoladi ja reng-oreng jareya 
la ambu ta atengka juba pole. Daddi Allah pas 
ngoba kapotosanna ban burung se ngokoma 
reng-oreng jareya. 

4 l Yunus ce ta sennengnga polana jareya; 
salerana la-mala peggel. 

2 Yunus pas adua, "Adhu GUSTE, abdidalem 
gu ta ampon mator sabellunnepon mangkat 
dhari compo gi dhimen, ja Junandalem 
tanto alampaagi kadi kadhinto? Kadhinto 
sabappepon aponapa abdidalem me terros 
buru ka Spanyol! Abdidalem oneng jugan 


| Yunus 4.319 
ja Junandalem kadhinto Allah se bellas ase, 


sabbar sareng ta gampang duka, alos, sareng 
ros-terrosan asadhiya ngobaa kasokanna se 
ngokoma. 

3 Samangken, GUSTE, diggal abdidalem me 
olle mate saos, sabab langkong sae mate 
etembang odhi." 

4Dhabuna PANGERAN, "Bana me 
gel-mapeggel kantha jareya tadha margana." 

> Saellana jareya Yunus meyos ka temorra 
kottha, sarta pas alenggi e jadhiya. Salerana 
abadhi ranggun sarta ngaop e dhalemmanna, 
sambi anante apa se bakal kadaddiyana e 
kottha Niniwe. 

6 Daddi GUSTE Allah matombu ka-bungkaan 
se nalar se anaonge Yunus sampe Yunus 
arassa senneng. Pajat iya, Yunus ce leburra 
ka bu-tombuwan jareya. 

7 Tape kalagguwanna e baja sobbu, Allah 
abadhi caceng settong se agisgis ramona 
tamennan jareya, sampe elop. 

8 Saellana are moncar, Allah madhateng 
angen se panas se dhateng dhari temor. 
Yunus para kalengngerra ekenneng sonarra 
are se akantha se ngobbar serana. Salerana 
arassa potos pangarep, sarta terro sedaa. 
Dhabuna, "Lebbi becce sengko mate bai 
etembang odhi kantha reya!" 

* Tape Allah adhabu ka Yunus, "Bana ta 
patot sossa talebat kantha jareya pera polana 
tamennan jareya!" Saodda Yunus, "Aponapa 

me buntenna? Ampon sapantessa abdidalem 


ce peggella kantos mate." 

10 PANGERAN pas adhabu ka Yunus jareya, 
"Tamennan reya tombu pera e dhalem bakto 
samalem, sarta pas elop kalagguwanna; bana 
ta noro namen ban ta noro meyara. Maske 
kantha jareya bana arassa sossa polana 
tamennan jareya elop. 

ll Masa Sengko ta sossaa mekkere Niniwe, 
kottha se raja jareya. Sabab salaenna e 
kottha jareya badha ban-kebanna se ta 
kaetong bannyana, e jadhiya gi badha 
na-kana lebbi dhari saratos dhu polo ebu 
oreng, na-kana se gi ta tao abidaagi apa se 
becce ban apa se juba." 


Mikha 


1 l Mikha reya asalla dhari settong kottha 
kene se anyama Moresyet. E bakto 
nagara Yehuda alir-gilir eparenta Rato Yotam, 
Ahas ban Hizkiya, Mikha narema pessen se 
edhabuwagi PANGERAN parkara Samaria ban 
Yerusalim. 

2 Mara edhingngagi, he, sa-bangsa! Mara 
tetene, pandhudhu sadunnya! GUSTE Allah 
Se Mahatenggi rabu kaangguy nyaksee ja 
bana padha sala kabbi. Edhingngagi apa se 
edhabuwagi Salerana dhari Padalemmanna se 
socce e sowarga. 

3 Salerana toron dhari kalenggiyanna se 
socce, ban alomampa e co-koncona gunong e 
bume. 

4 Nong-gunong lejjar e babana pa-dapana 
akantha lilin e dhalem apoy se rabbang; 
tanana rendhes maso ka ra-cora, padha ban 
aeng e attas gumo se agili ka baba. 

>Jareya bakal kadaddiyana kabbi polana 
oreng Israil dusa ban aberonta ka Allah. 
Sapa se daddi sababba Israil dusa? Gu ta 
Samaria, ibu kotthana dibi, ta iya? Sapa se 
daddi sababba Yehuda nyemba brahala? Gu 
ta Yerusalim dibi, ta iya? 

6j) areya lantaranna PANGERAN adhabu, "Bi 
Sengko Samaria epadaddiya tombuganna 

jur-gujuran e ra-ara, ban kennengnganna 


oreng namen anggur. Jur-gujuranna kottha 
jareya bi Sengko ebuwanga ka cora, 
sar-dhasarra ebungkara. 

TCa-arcana se aji epaancora, ban sabarang 
se ebagi ka babinean se epalako e kowel 
eobbara, ban sakabbinna brahalana 
epaancora. Rang-barang jareya hasella 
kabakteyanna ka diba kalandhuwan. Sateya 
kabbi bakal eangkoa bi so-mosona egabaya 
tor-ator menangka tandha sokkor ka 
ba-dibana reng-oreng jareya." 

8 Daddi sengko, Mikha, arassa sossa ban 
aserrowan. Sengko ajalana ta akalambiyan 
tor ta akasodan kaangguy noduwagiya saapa 
sossana tang ate. Sengko agaunga akantha 
pate alas tor athowada akantha mano onta. 

Sabab ka-lokana Samaria ta ekenneng 
pabaras, dineng Yehuda bakal padhaa 
kabadhaanna. Balai la napa ka Yerusalim, 
labang sakethengnga tana asalla tang 
bangsa. 

10Ja abala ka so-mosona se badha e Gat 
parkara kapalangan se teba ka sengko ban 
bana reya; ja sampe reng-oreng jareya 
nangalee bana nanges. He, reng-oreng 
Bet-Le-Afra, mara bana agulu e dhalem 
abu menangka tandha ja bana ta andhi 
pangarebban pole! 

11 Bana pandhudhu Safir, kat-mangkat ka 
pambuwangan ta osa ngangguy pa-apa sarta 

kalaban ate malo! Reng-oreng Zaanan ta 


bangal kalowar dhari kotthana. Cerrengnga 
oreng Bet-Haezel noduwagi ka bana ja e 
jadhiya tadha pangaoban pole. 

12 Balai dhari PANGERAN la napa ka adhana 
labang saketheng Yerusalim! Daddi, oreng 
Marot ta kera ngarep partolongan. 

13 Bana pandhudhu Lakhis, pasang jaran 
ka kareta perrang! Bana ro-nero sa-dusana 
oreng e Israil sampe Yerusalim pas noro dusa 
keya. 

14Sateya, he, oreng Yehuda, bana bakal 
kaelangana kottha Moresyet-Gat. To-rato 
Israil ta kera olle bantowan pole dhari kottha 
Akhzib. 

15 He, oreng Maresya, bi PANGERAN bana 
bakal epassraagiya ka moso se matelloga 
kotthana bana. Pamimpinna Israil se neggu 
kakobasaan padha ngetegga e dhalem 
wa-guwa e Adulam. 

16 He, oreng Yehuda, ketthok obuna bana 
jareya menangka tandha sossa mekkere na- 
anana bana se kataresnan. Cokor cethagga 
bana pasampe gundhul akantha mano se 
ngakanan babathang, sabab na-anana bana 
bakal eangkoa ka pambuwangan. 

2 l Palang reng-oreng se andhi sajja jahat 

sabatara abana dhung-tedhungan e 
katedhunganna e baja malem, sarta pas 
ajalannagi sajjana jareya e baja laggu 

polana abana la andhi kakowadan kaangguy 


ajalannagiya jareya. 

2 Mon badha teggal se ekaterrowe reng- 
oreng jareya pas terros erampas. Mon 
badha bengko se ekaterrowe pas esarobot. 
Dhi-andhina oreng sarta ana binena padha 
tadha se amana. 

3 Daddi PANGERAN adhabu, "Sengko asajja 
madhatengnga balai ka bana, sampe bana ta 
talopot. E bakto se naas jareya bana ta kera 
ngenneng ajalan ko-maangko pole. 

4 Papasthenna bana se juba jareya bi oreng 
bakal ekagabaya mon-semmonan, ban 
reng-oreng jareya bakal agabaya nyanyeyan 
kasossaan reya, PANGERAN la nyendhal tang 
nagara reya, pas eparengngagi ka tang moso 
se nawan sengko. Sengko sateya la ancor 
tadha karena." 

> Daddi, mon la napa baktona nagara reya 
epabali pole ka ommadda PANGERAN, tadha 
settonga e antarana bana se melowa bagiyan. 

6 Reng-oreng akotbah ka sengko, ocana, 
"Ja akotbah ka sengko. Ja akotbah parkara 
jareya kabbi. Sengko ta kera olle malo. 

Ja ngera ommat Israil la ebasto PANGERAN! 
PANGERAN ta kera alampaagi pa-apa se 
kantha jareya. Pangeran salanjangnga ta 
tao kaelangan sabbarra. Salerana laba 
mon abu-dhabu ka reng-oreng se teppa 
tengkana." 

8 PANGERAN adhabu, "Bana se nyerrang 


Tang ommat akantha moso. Oreng mole dhari 
paperrangan kalaban pangarebban arassaa 
aman neng e bengkona, tape neng e jadhiya 
bana la anante se arampasa bengkona. 

? Babinean e antarana Tang ommat bi bana 
eojuk dhari bengkona se ekasennengnge, ban 
bana arampas kaangguy salanjangnga berkat 
se bi Sengko ebagi ka na-anana babinean 
jareya. 

10 Mara jaga pas mangkat; e dhinna la ta 
aman. Sa-dusana bana la madhateng balai se 
nakoe ka kennengngan reya. 

11Se earep bana nabbi se dujan acaca 
lecegan ban nepowan sarta aramal ja bana 
bakal andhia anggur ban nom-enoman kerras 
se talebat bannyana." 

12 PANGERAN adhabu pole, "He, re-karena 
ommat Israil se gi ta mate! Bi Sengko bana 
masthe epakompola ban epasettonga akantha 
dumba se abali ka kandhangnga. Padha 
ban talon se possa ban dumba, bariya keya 
nagarana bana bakal possaa pole ban oreng 
sabannyana. 

13 Sengko mokkaa jalan ban ngebaa bana 
kalowar dhari pambuwangan. Bana bakal 
magujura bang-labang saketheng sarta 
ajalana ta kalaban badha alangan. Sengko, 
PANGERAN dibi, Sengko reya Ratona bana, 
ban Sengko se mimpina bana kalowar." 

3 l Mara edhingngagi, he, reng-oreng se 
neggu kakobasaan e Israil! Masthena 
bana tao apa se adil, 

2 tape bana la-mala baji ka barang se becce, 
sarta lebur ka barang se juba. Tang bangsa bi 
bana ekolet dhi-odhi, dagingnga ebit-sebbit 
dhari lang-tolangnga. 

3 Bana ngakan tang bangsa. Kolena bi bana 
ebit-sebbit ban lang-tolangnga epaancor. 
Reng-oreng jareya bi bana ethok-ketthok 
akantha oreng se thok-ngetthok daging se 
epamasoa ka polo. 

“Bakal napaa baktona bana aeraa nyoon 
partolongan ka PANGERAN, tape Pangeran 
ta apareng jawaban. Salerana ta kera 
meyarsaagi sakabbinna duana bana, sabab 
bana Ia ngalakone barang se juba. 

"Tang bangsa eco-koco bi bi-nabbi se 
aramallagi se bagus ka reng-oreng se aberri 
pesse, tape amoso sarta ta ngargai oreng se 
ta ari-berri. Ka bi-nabbi se kantha jareya, 
PANGERAN adhabu, 

6"He, bi-nabbi, baktona la para tadhaa; 
arena bana la compet. Bana ta kera olle 
ton-pangatonan pole parkara Tang ja-sajja. 
Bana ta kera tao aramallagi pa-apa pole." 

7 Reng-oreng se aramallagi are se bakal 
dhateng bakal todhusa polana ramalanna 
ta cocok. Reng-oreng jareya kabbi padha 
kaelangan mowa polana ta epeyarsaagi bi 
Allah. 

8 Tape parkara sengko dibi reya, bi 
PANGERAN sengko la eessee bi Errohna sarta 
kobasana. Sengko eparenge pangarteyan 
parkara kaadilan, bariya keya kabangalan 
kaangguy anyataagi ka reng-oreng Israil 
parkara sa-dusana abana. 

? Mara edhingngagi tang ca-oca reya, he, 
pangobasa Israil se baji ka kaadilan ban 
alik- balik barang se bendher. 

10 Bana maddek Yerusalim, kotthana Allah, 
adhasar lalakon matee oreng laen ban lalakon 
se ta adil. 

ll Sa-pangobasana kottha marenta terro 
olleya pesse go-sogo, mam-imam ngajarragi 
hokomma PANGERAN terro olleya gaji, ban 
bi-nabbi nyoon petodu dhari Allah terro olleya 
pesse saellana jareya reng-oreng jareya 
kabbi ngera ja PANGERAN nolonge abana. 
Reng-oreng jareya ngoca, "PANGERAN badha 
e nga-tengngaanna sengko ban bana kabbi; 
sengko ban bana ta kera ekenneng balai." 

12 Polana kajahadanna bana jareya, Siyon 
bakal esalagaa akantha teggal, Yerusalim 
bakal daddiya tombuganna jur-gujuran, ban 
gumo Padalemman Socce bakal daddiya alas 
raja. 

4 lE budhi are gumo, kennengnganna 

Padalemman Socce, bakal daddiya gumo 
se paleng tenggi ngongkole mo-gumo ban 
nong-gunong laenna. Sa-bangsa anyo-ronyo 
entara ka jadhiya 

2 kabbi padha ngocaa cara reya, "Mara 


ja onggaa ka gumona PANGERAN ka 
Padalemmanna Allahna Israil! Salerana 
ngajarragiya pa-apa se kodu elakone sengko 
ban bana. Sengko ban bana noroagiya jalanna 
sabab pangajaranna PANGERAN dhateng 
dhari Yerusalim; dhari Siyon Salerana 
abu-dhabu ka ommadda." 

3 Pangeran motosana parkara e antarana 
sa-bangsa, e antarana ra-nagara se kowat, 
sejau ban bariya keya se semma. Sa-bangsa 
jareya bakal nempaa dhang-peddhangnga 
epadaddi salaga ban bak-tombagga epadaddi 
ladding panyokor. Sa-bangsa jareya ta saleng 
nyerrang pole, ban ta aya-sadhiya entara 
aperrang. 

4 Reng-oreng bakal padhaa odhi aman 
ban taremtem e tengngana kebbun anggur 
ban kebbun arana; tadha se ko-nakoana 
abana pole, jareya janjina PANGERAN Se 
Mahakobasa. 

> Saneyap bangsa e attassa bume nyemba 
ban taat ka dibana dibi. Tape sengko ban 
bana taada ka Guste Allah, nyembaa Salerana 
salanjangnga. 

6 PANGERAN adhabu, "Bakal napaa baktona 
Sengko makompola reng-oreng se eokom 
bi Sengko, iya reya reng-oreng se odhi 
nyangsara e pambuwangan. 

7 Reng-oreng jareya la epaempon ban 
jau dhari kampongnga. Tape dhari karena 

reng-oreng se gi odhi Sengko amolaana 


settong katoronan se anyar. Reng-oreng 
jareya bakal daddiya bangsa se raja ban 
kowat. Sengko marentaa reng-oreng jareya e 
Gumo Siyon salanjangnga." 

8 Ban bana Yerusalim, se daddi 
kalenggiyanna Allah kaangguy ajaga 
ommadda akantha tokang ngowan se 
ajaga ba-dumbana, bana bakal daddiya ibu 
kotthana karajaanna bana pole akantha 
dha-adhana. 

3 Arapa bana me nanges ce kajana? Arapa 
bana me nanggung kasangsaraan akantha 
babine se rembia? Apa polana bana ta andhi 
rato, ban panasehadda bana la padha mate? 

10 He pandhudhu Yerusalim, mara bana 
akaleya ban ngadhudhu akantha babine se 
parappana rembia. Sabab sateya bana kodu 
ngalle dhari kottha ban enneng e talon. Bana 
kodu entar ka Babil, tape e dhissa bana bi 
PANGERAN eocola dhari so-mosona. 

ll Bannya bangsa la akompol nyerranga 
bana, he Yerusalim! Cana so-mosona bana 
jareya, "Yerusalim kodu epaancor! Sengko 
bakal nangaleyana kottha jareya daddi 
jur-gujuran!" 

12 Tape sa-bangsa jareya ta tao apa se 
elampaagiya PANGERAN. Reng-oreng jareya 
ta apangrasa ja abana bi Pangeran la 
epakompol polana eokoma, akantha gandum 
se epakompol egebbaa. 

13 Pangeran adhabu, "He pandhudhu 


Yerusalim, kassa bana entar enyek-enyek 
so-mosona! Bana bi Sengko epakowada 
akantha sape se atandhu besse ban akoko 
dimbaga. Bana bakal maancora bangsa 
sabannyana, ban dhi-andhina reng-oreng 
jareya se ekaolle dhari hasella rampasan 
bi bana bakal eatorragiya ka Sengko, 
Pangeran alam dunnya." 

1 (4-14) He pandhudhu Yerusalim, 
5. nyoon pagu-onggu me olle Pangeran 
nolong bana! Sengko ban bana sateya reya 
teppana ekeppong! Moso teppana nyerrang 
pamimpinna Israil! 

2 (5-1) PANGERAN adhabu, "He, Betlehem 
Efrata, bana sala settong dhari kottha se 
paleng kene e Yehuda! Tape dhari bana 
Sengko makalowara settong pangobasa 
kaangguy Israil se asal osolla dhari jaman 
lamba." 

3(5-2) Daddi bi PANGERAN ommadda 
epannengnga ekobasae so-mosona sampe 
pangobasa jareya elahirragi bi babine se 
la etantowagi daddiya ebuna. Saellana 
jareya reng-oreng sabangsana se badha e 
pambuwangan bakal epasettonga pole ban 
bangsana. 

4(5-3) Mon pangobasa jareya rabu, 
Salerana bakal marentaa ommadda kalaban 
kakowadan ban kakobasaan dhari Allahna 
dibi. Ommadda bakal amana odhina sabab 


10 

sakabbinna oreng e dunnya bakal ngakone 


Kaagunganna, 

(5-4) ban Salerana bakal aparenga 
kataremtemman. Mon tantara Asyur nyerrang 
nagarana sengko ban bana sarta abeddhul 
partahananna, sengko ban bana makalowara 
para pamimpin se paleng kowat kaangguy 
merrange tantara Asyur jareya. Pamimpinna 
sengko ban bana jareya kabbi bakal makalaa 
Asyur kalaban kakowadanna sanjata, sarta 
masalamet sengko ban bana dhari tanangnga 
Asyur jareya. 

6 (5-5) (5:5) 

! (5-6) Karena oreng Israil se gi odhi bakal 
daddiya akantha ebbun se cellep dhari 
PANGERAN kaangguy bangsa sabannyana, 
ban akantha toronna ojan se ngenneng ka 
men-tamennan. Reng-oreng jareya bakal 
nyandhara ka Allah, banne ka manossa. 

8 (5-7) Oreng Israil se gi apolong ban 
sa-bangsa bakal padhaa ban macan se 
apolong ban ban-keban se badha e dhalem 
alas otabana se apolong ban ba-dumba e 
talon. Macan jareya maso ka kennengnganna 
ba-dumba jareya sambi nyek-ngenyek tor 
bit-nyebbit; tadha se bisaa ngocol ba-dumba 
jareya. 

2? (5-8) Israil bakal makalaa so-mosona sarta 
maancora mosona jareya kabbi. 

10 (5-9) PANGERAN adhabu, "E bakto jareya 


Sengko mamosnaa jaranna bana kabbi, sarta 
marosaga ta-kareta perrangnga bana. 

11 (5-10) Tha-kottha se abinteng e nagarana 
bana bi Sengko epaancora, ban sakabbinna 
partahananna bana epagujura. 

12 (5-11) Mat-jimadda bana bi Sengko 
epamosnaa kabbi ban kang-tokang 
tennongnga epanyenglaa. 

13(5-12) Ca-arcana bana sarta gu-tuguna se 
karamat bi Sengko epaancora; bana ta kera 
nyemba rang-barang gabayanna tanangnga 
bana dibi pole. 

14 (5-13) Gu-tuguna Dewi Asyera e 
nagarana bana bi Sengko eparobbuwa, ban 
tha-kotthana se badha bintengnga bi Sengko 
epaancora. 

15 (5-14) E dhalem kapeggellanna Tang ate 
se la ta kabuwa Sengko malessa kajahadanna 
sakabbinna bangsa se ta taat ka Sengko." 

l Mara edhingngagi apa se earannagi 
6 PANGERAN ka Israil. Ngereng ngadek, 
GUSTE, ngereng dhabuwagi ponapa se 
eparkaraagiya sareng Junandalem! Diggal 
me olle gunong sareng gumo padha mereng 
ponapa se edhabuwagiya J unandalem. 

2 He, nong-gunong, he, sar-dhasarra bume, 
mara edhingngagi pa-apa se eparkaraagiya 
bi PANGERAN! Salerana kaagungan parkara 
ban Israil ommadda ban bangsa Israil jareya 
eparkaraagiya bi Salerana. 

3 PANGERAN adhabu, "He, Tang ommat, 


bana reya epabaramma bi Sengko? E dhalem 
parkara apa Sengko masossa bana? Mara 
nyaot! 

“Bi Sengko bana la egiba kalowar dhari 
Messer, ban epabebas dhari se ekadunor 
oreng; Sengko la ngotos Mosa, Harun ban 
Miriyam esoro mimpin bana. 

> Tang ommat, kaengae apa se ekasajja 
Balak rato Moab rowa ka bana, ban apa 
se esaoddagi Bileyam anana Beor ka Balak 
jareya. Kaengae badha kadaddiyan apa e 
parjalanan antarana parkemahan e Sitim ban 
e Gilgal. Mon bana enga ka jareya kabbi, bana 
tanto apangrasa apa se la elakone Sengko 
kaangguy masalamet bana." 

6 Apa se kodu eatorragi sengko ka 
PANGERAN, Allah se jumenneng e sowarga, 
mon sengko entara abakte ka Salerana? Apa 
sengko kodu ngeba sape ngodha se paleng 
bagus kaangguy eatorragi menangka kurban 
obbaran ka Salerana? 

7 Apa PANGERAN kerana sennengnga 
panggaliyanna mon sengko ngeba ka 
Salerana dumba abun-ebun otabana mennya 
jaitun se talebat bannyana? Apa sengko kodu 
ngatorragi ka Salerana tang ana sareyang 
menangka tebbusanna tang sa-dusa? 

8 Enja! PANGERAN la anyataagi ka sengko 
ban bana apa se becce. Se ekasokane dhari 
sengko ban bana pera sopaja sengko ban 

bana reya alako adil, ros-terrosan ngamallagi 


kataresnaan, sarta kalaban andhap asor odhi 
manyettong ban Allah. 

2 Bicaksana onggu mon oreng tako ka 
PANGERAN. Salerana aera ka reng-oreng 
kottha, "Mara edhingngagi, he, reng-oreng se 
padha akompol e kottha! 

10E bengkona reng-oreng se jahat badha 
arta se ekaolle kalaban jalan nepo. Reng- 
oreng jareya ngangguy takerran palsu, 
settong lalakon se ekabajii bi Sengko. Oreng 
se ngalakone jareya bi Sengko eokoma. 

1ł Masa Sengko nyaporaa oreng se ngangguy 
tembangan palsu? 

12 Reng-oreng sogi e kotthana bana nyecce 
oreng mesken, ban bana kabbi padha 
lecegan. 

13 Sateya Sengko molae mokol ban maancor 
bana polana sa-dusana bana jareya. 

14 Bana bakal ngakana tape ta daddi 
kennyang la-mala paggun lapar. Bana bakal 
ngangkoa barang tape ta bisa maaman 
rang-barang jareya. Apaa bai se epaaman 
bana, bi Sengko epaancora e dhalem 
paperrangan. 

15 Bana bakal nabura gandum, tape ta 
kera molong hasella. Bana bakal agabaya 
mennya dhari buwana jaitun, tape ta bisa 
ngangguy mennyana. Bana bakal merressa 
aeng anggur, tape ta kera ngenom aeng 
anggur jareya. 

l6Jareya kabbi bakal kadaddiyana polana 


bana nero kajahadan-kajahadan se elakone 
Rato Omri ban anana, iya reya Rato Ahab. 
Bana noro ra-carana se kadhuwa jareya. 
Daddi Sengko maancora bana, ban bana 
bakal eya-seyaa bi sakabbinna bangsa." 
7 l Palang sengko reya! Sengko reya 

akantha oreng kalaparan se entar 
molonga buwa saellana lebat mosem. La 
tadha wa-buwaan e ka-bungkaan. Buwana 
anggur ban buwana ara se gus-bagus la 
tadha epetthek kabbi. 

2 La tadha oreng se jujur e nagara reya, la ta 
nemmo pole oreng se esto ka Allah. Saneyap 
oreng nyare kasempadan mateyana oreng 
laen. Kabbi padha masang jebbak kaangguy 
sasamana. 

3 Kabbi padha penter alako jahat. Pangraja 
ban hakim menta pesse sogo, ban pamimpin 
masarakat maksaagi karebba, daddi 
reng-oreng jareya asakongkel kabbi. 

4Se paleng becce ban se paleng jujur e 
antarana reng-oreng jareya akantha ombut 
se bannya dhurina se tadha gunana. La 
napa baktona Allah ngokom ommadda 
akantha se la epaenga ka reng-oreng jareya 
kalaban parantaraanna para nabbina. Sateya 
e antarana reng-oreng jareya la salbut 
kabadhaanna. 

> Bana ja parcaja ka tatanggana, ja nyandhar 


ka kancana. Pate-ngate acaca maske se 
ngedhingngagi jareya binena bana sakale. 

6 Sabab, e jaman se kantha reya saessena 
bengko saleng amosowan: ana lalakean 
ya-nyeya eppana, ana babinean alaban 
ka ebuna, dineng manto bine atokar ban 
mattowa binena. 

7 Tape sengko ban bana apangarep ka 
PANGERAN; kalaban kayakinan se raja 
sengko ban bana anante Allah. Salerana bakal 
aparenga salamet ban bakal meyarsaa duana 
sengko ban bana. 

8 So-mosona sengko ban bana ta andhi 
alasan kaangguy anga-bunga polana sengko 
ban bana la ancor. Sabab maske sengko ban 
bana la gaggar, bakal jagaa pole. Sateya 
sengko ban bana badha e pettengnga, tape bi 
PANGERAN bakal eteraana. 

9 Sengko ban bana la dusa ka PANGERAN, 
daddi sateya kodu arassaagi dadukanna. 
Tape sakejja aggi Salerana tanto apareng 
partolongan ban apareng kaadilan ka sengko 
ban bana. Sengko ban bana bakal ebaktaa 
Salerana ka terana; bakal ngalamana dibi ja 
Salerana masalamet sengko ban bana reya. 

10L Lamba moso ya-nyeya sengko ban 

bana kalaban ngoca, "Badha e dhimma 
PANGERAN, Allahna bana jarowa?" Tape 
sateya so-moso jareya bakal nangaleyana 
apa se elampaagi PANGERAN ka sengko ban 


Mikha 7.111 16 17 
bana, ban reng-oreng jareya bakal malowa. 


Sengko bakal nangaleyana so-moso epakala 
ban enyek-enyek akantha cellot e lorong. 

ll He, Yerusalim! La napa baktona bana 
maddek pole dhung-geddhungnga kotthana. 
E are jareya dhaerana bana bakal epalebara. 

12 Reng-orengnga bana bakal abaliya ka 
bana dhari man-dhimman dhari Asyur e 
bagiyan temor, dhari Messer e bagiyan 
lao, dhari dhaera Songay Efrat, dhari 
kennengngan se ngalebadi tase raja ban dhari 
nong-gunong se jau. 

13Tape bume reya bakal kajala polana 
kajahadanna orengnga. 

14 Adhu GUSTE, kasokana Junandalem 
ngowan ommadda, ommat peleyannepon 
Junandalem kadhinto. Ommattepon 
Junandalem kadhinto tapesa dhari oreng 
bannya, enneng e alas raja, e tengngaanna 
tana se landhu. Edine ommattepon 
Junandalem kadhinto nyare teddha e talon 
Basyan sareng e Gileyad akadi gi jaman 
dhimen. 

15 Ngereng pabadhaagi kaajiban kaangguy 
abdidalem sadaja, GUSTE, akadi se elampaagi 
Junandalem gi dhimen e bakto J unandalem 
abakta abdidalem sadaja kalowar dhari 
Messer. 

16 Sa-bangsa bakal nengalana gapaneka 
sareng arassa malo amarga apangrasa ja 
sadajana kakowadannepon abana tadha 

artena sakale. Sa-bangsa gapaneka bakal 


kaelangana akkal kantos ta kengeng acaca 
otaba merengngadgi. 

17 Sa-bangsa gapaneka bakal arangkaa 
etana akadi olar. Kalaban tako sareng 
ngetter reng-oreng gapaneka bakal kalowara 
dhari partahanannepon, pas nyander ka 
Junandalem, GUSTE Allah, Pangeran kaula. 

18Tadha Allah se akadi Junandalem, 
GUSTE, se nyapora dusana re-karena 
ommat peleyannepon Junandalem se gi odhi 
kadhinto; Junandalem duka ta salanjangnga; 
sabalikkepon, Junandalem lebur noduwagi 
kataresnaannepon Junandalem se tadha 
batessa. 

19] unandalem bakal bellasa pole sareng 
bakal nyapora abdidalem sadaja. Sa-dusa 
abdidalem sadaja sareng Junandalem bakal 
enyek-enyegga sareng epelpallagiya ka 
dhasarra tasel 

20Ka ommattepon Junandalem, na potoepon 
Ibrahim sareng Yakub, Junandalem bakal 
noduwagiya kaestowan sareng kataresnaan 
se tadha batessa gapaneka akadi se ejanjiyagi 
Junandalem ka bangatowa abdidalem sadaja. 


Nahum 


1 l Reya pessenna Allah parkara Niniwe. 
Pessen jareya enyataagi kalaban pangaton 
se eparengngagi ka Nahum, nabbi se asalla 
dhari Elkos. 

2 PANGERAN ta kasokan so-mosowan, oreng 
seta atoro ka dhabuna masthe eparenge 
okoman. PANGERAN ce dukana, males sake 
atena ka reng-oreng jareya. 

3 Pajat PANGERAN ta gampang duka, tape 
Salerana talebat kobasa, daddi sapa se 
alako sala ta kera epalopot dhari okomanna. 
E kennengnganna PANGERAN alomampa, 
ejadhiya dhateng kaleng busbus; e 
kennengngan se edidda padana, e jadhiya 
abu daddi ondhem. 

“Tase eara, pas epakerreng aengnga, 
sakabbinna songay epaasat. Gunong Karmel 
ban gal-teggal e Basyan daddi kajal, e 
Libanon padha elop sakabbinna kembang. 

> Nong-gunong agaledder e ajunanna; 
mo-gumo padha ngalelle sakabbinna. Mon 
PANGERAN ngaton, bume agedder, dunnya 
ban pandhudhuna padha ngetter. 

6 Sapa se kellara mon Pangeran duka? 
Sapa se bisa lopot dhari dukana? Salerana 
ngettokkagi dukana se rabbang, e ajunanna 
bato daddi abu, padha lejjar. 

" PANGERAN reya ce saena, ngaobi ommadda 


e bakto sossa; Pangeran ajaga oreng se nyare 
pangaoban ka Salerana. 

8 Akantha banjir raja Pangeran maancor 
so-mosona; se bangal alaban ka Salerana 
eantem ban maot epasampe mate. 

3 Apaa bai se ekasajja bana kaangguy alaban 
ka PANGERAN, tanto tadha se kalakona. 
Salerana ta kera males sakena ate ka 
so-mosona sampe dhu kale. 

10 Bana bakal eobbara akantha darameyan 
se kerreng, akantha ombut dhuri se ale-pale. 

ll Dhari bana, Niniwe, kalowar oreng se 
possa ban sajja se jahat. Oreng jareya asajja 
alabana ka PANGERAN. 

12 Daddi PANGERAN adhabu ka Israil, 
ommadda, "Maske reng-oreng Asyur rowa 
kowat ban bannya, tape bakal epaancora 
sampe mosna tadha karena. He, Tang bangsa, 
bi Sengko bana epanyangsara, tape jareya bi 
Sengko ta edhukaleyana. 

13 Sateya kobasana Asyur ka bana bi Sengko 
epaambuwa, ban rantay se nalee bana bi 
Sengko epapeggaa." 

14 Reya potosanna PANGERAN parkara 
bangsa Asyur, "Bangsa jareya bakal ta andhia 
toronan se daddiya panerrossa bangsana. 
Ca-arcana brahalana se badha e dhalem 
wel-kowella dibana bi Sengko epaancora. 
Koburanna bangsa Asyur bi Sengko la 


l `. Nahum 1.15ï 2.6 3 
esadhiyaagi, sabab bangsa jareya la ta pantes 


odhi!" 

15 Mara abassagi, badha otosan dhateng 
lebat e nong-gunong, ngeba kabar bagus, 
kabar kamennangan. He, bangsa Yehuda, 
mara rayaagi are rajana bana, sarta bajar 
hajadda bana ka Allah. Nagarana bana ta 
kera ejaja oreng jahat pole. Reng-oreng jahat 
jareya la epaancor tadha karena! 

l He, Niniwe, mara edhingngagi! 

Se arosaga bana la dhateng! Jaga 
teng-binteng partahanan! Abassagi 
rong-lorongnga! Mara asadhiya se aperranga. 

2 (Onggu, PANGERAN pajat mabaliya 
kajajaanna Israil, sopajadaddiya akantha 
lambana, sabellunna erampok bi so-mosona.) 

3 Tantarana moso ngangguy tameng mera, 
saragamma barnana akantha dhara. Moso la 
sadhiya se nyargebba. Karetana akantha apoy 
rap-galiraban. Jaranna padha ngalengsang. 

4E lorong, ta-karetana maju ce santana, 
saleng serser e lapangan. Katonna akantha 
obur se rabbang, arebbu adha, jang 
ceppeddan akantha kelap. 

> Para parwira esoro maju; e bakto nyerbu 
dhung-tatandhung. Ru-kaburu berka ka 
geddhungnga kottha, pakakas se eangguya 
arosak epamanjeng bakto jareya keya. 

6 Bang-labangnga aeng e sakabbinna songay 
la abukka, laju baridhu karaton saessena. 

7 Rato ekenneng pega, para emban padha 


nanges abukbuk dhadha, serrona akantha 
mano dara. 

8 Rayat Niniwe padha buru, akantha aeng 
se ngalowa dhari tanggul se robbu. Badha 
se ra-eraan, "Ambu! Ambu!" tape tadha 
settonga se endha abali. 

3? Rampas emmas ban salakana! Kottha reya 
possa ban arta! 

10 Niniwe la ancor, seppe ban kajal. Dhari 
takona ate daddi tabar. Toot daddi lemmes 
sarta ngetter. Mowana oreng kabbi padha 
pocet. 

11E dhimma kottha jareya sateya? Kottha 
se akantha guwa kennengnganna lebunna 
macan? Kennengnganna dhu-budhuna macan 
epakane, kennengngan tojjuwanna macan 
lake ban bine, kennengngan se aman monggu 
ka na-anana? 

12 Lamba e dhissa macan nyeppa mangsana, 
se pas ebit-sebbit menangka kakanna ana 
binena. Macan jareya mossae rongkangnga 
ban bit-sebbidanna dagingnga. 

13 "Sengko reya mosona bana," dhabuna 
PANGERAN Se Mahakobasa. "Ta-karetana 
bana bi Sengko eobbara epatadhaa karena. 
Rit-parjuridda bana bakal mateya e 
paperrangan, ban Sengko ngalaa sabarang 
andhina bana ollena ngala dhari oreng laen. 
Parmentaan-parmentaanna para otosanna 


Nahum 3.117 . 5 
bana se maksa bakal ta ekaedhinga oreng 


pole." 
' Palang kottha reya se possa ban 
kalecegan ban bannya oreng se dujan 
matee oreng, sarta possa ban barang 
rampasan. 

2 Edhingngagi monyena cometthe ban 
monyena rodha se saleng pakarethe, 
garadabba sokona jaran se berka sarta 
rontagga kareta. 

3 Pasukan se nompa jaran nyerrang ce 
samangadda, peddhangnga ban tombagga 
arap-galirap. Oreng mate bannyana ta 
ekenneng bitong, mayyidda apo-tompo, 
sampe oreng dhung-tatandhung. 

4 Niniwe sondel rowa teppana eberrii 
okoman. Karaddinanna ngapencot ate 
ongguwan. Bannya bangsa se eseher ecacae 
ban oca se lemma manes. 

> PANGERAN Se Mahakobasa adhabu, 
"He, Niniwe, bi Sengko bana eseksaa! 
Ebangkangana e adhana sa-bangsa, sampe 
bana malo, aebba etangale reng-oreng 
jareya. 

6 Bi Sengko bana epakantha barang se 
majitjit ate, ekotep ban cemmer egabay 
gun-tenggunna oreng. 

TOreng se nangalee bana bakal 
nyoroda sarta ngoca bariya, Niniwe 
kare galuntonganna! Tadha se endha noro 
sossana, tadha se endha alepora." 


NY Nahum 3.81 15 | 
8 He, Niniwe, masa bana abeccean dhari 


Tebe, ibu kotthana Messer? Tebe badha e 
penggir songay se ngaobi akantha geddhung. 
Ongguwan, Songay Nil jareya binteng 
partahananna. 

3? Tebe marenta Sudan ban Messer, kobasana 
tadha batessa; Libiya ban Put daddi sakutuna. 

10 Maske kantha jareya, pandhudhu Tebe 
etawan ban eangko ka pambuwangan. E 
saneyap tapadhangdhang na-anana epokole 
sampe mate. Para kaom oreng agunga 
ekalenthong bi rantay pas egi-bagi e antarana 
reng-oreng se nawan. 

ll He, Niniwe, bana bakal kalengngerra keya 
polana mabu. Bana bakal aehteyara keya 
sopaja lopoda dhari so-mosona. 

12 Teng-bintengnga bana bakal padhaa ban 
bungkana ara se buwana lebba sa-massa. 
Mon bungkana jareya eondhu, buwana tanto 
ngalotor ka colona reng-oreng se terro 
ngakana buwa jareya. 

13 Rit-parjuridda ta andhi kakowadan 
akantha oreng babine ban nagarana bana ta 
bisa ngadhebbi moso sakale. Lang-palangnga 
labang sakethengnga bana bakal katonona. 

l4Temba aeng, gabay parsadhiyaan 
saabidda bana ekeppong, pakowat teng- 
bintengnga! Nyek-enyek lempong kagabay 
bata, sadhiyaagi pajithaanna! 

15 Apaa bai se elakone bana, tadha gunana, 
sabab bana bakal katonona sampe tadha 

karena otabana bakal tebasa e dhalem 


paperrangan. Bana bakal mosnaa akantha 
hasella teggal se ekakan balang. Bana sateya 
la bannya, ana-rana akantha balang! 

16 Gar-sodagarra bana abannyaan dhari 
bintang e langnge! Tape sateya kabbi 
la mosna, akantha balang se ababbar 
kalembangnga pas ngabber maelang. 

17 Om-kaom oreng agungnga bana akantha 
balang se ngetek e budhiyanna geddhung e 
bakto cellep. Tape e bakto are moncar, kabbi 
padha ngabber maelang; tadha oreng se 
taowa ja entar dha emma. 

18 He rato nagara Asyur! Para gubennorra 
bana la mate, ban para bupatina la tedhung 
salanjangnga. Rayadda bana asalebbudan e 
pagunongan, tadha oreng settonga se bisaa 
ngeba mole pole. 

19Lokana bana ta ekenneng tambai, 
porona ta ekenneng pabaras. Reng-oreng 
se ngedhing berta parkara ancorra bana 
padha akopa kaperagan. Sabab oreng la 
padha nanggung sangsara kabbi lantaran 
kajahadanna bana se tadha ambuna. 


Habakuk 


l Reya pessen se enyataagi bi PANGERAN 
ka Nabbi Habakuk. 

2Adhu GUSTE, kantos bilaepon abdidalem 
kodu aserro nyoon partolongan? Bilaepon 
Junandalem meyarsaagiya sareng 
masalamedda abdidalem dhari seksaan? 

3 Aponapa abdidalem sareng Junandalem 
me epanneng nengale kajahadan se talebat 
bannyaepon? Masa Junandalem kowat 
ngoladi talebat bannyaepon oreng se nerrak 
dhabuwepon Junandalem? E man-kadhimman 
badha kaancoran sareng kakerrasan, badha 
tokar sareng cekcok. 

“Hokom ta eparduli oreng, dineng kaadilan 
ta oneng ejalannagi. Oreng jahat ngongkole 
oreng jujur, daddi kaadilan elik- balik. 

> PANGERAN pas adhabu ka ommadda, 
"Abassagi sa-bangsa e kangan-kacerra bana, 
bana tanto heran ban cengngeng. Sabab e 
jamanna bana badha se ejalannagiya Sengko, 
se bi bana ta eparcaja mon pera ecaretaagi 
ka bana. 

6 Bangsa Babil se galak rowa bi Sengko 
epadaddiya bangsa se kobasa. Bangsa jareya 
abaris kalowar dhari nagarana entar ka 
saantero bume matelloga sa-bangsa laen. 

7 Neng e man-dhimman bangsa jareya 


madhateng katakoan; bangsa jareya ce 
sombongnga nolak sakabbinna hokom 
kajabana se cocok ka pangaterrona dibi. 

8J aranna aceppeddan dhari macan toltol, 
ban agalagan dhari pate alas se lapar. 
Pasukan jaranna dhateng dhari ra-nagara se 
jau; bangsa jareya dhateng akantha mano 
ellang se nyaop mangsana. 

3 Tantarana nyerrang ajalannagiya 
kakerrasan, oreng kabbi padha tako nangale 
padhatengnga bangsa jareya. Oreng 
tahananna ta kabitong bannyana. 

10 To-rato ebi-cebbi ban om-kaom oreng 
agung ekala-gella. Sakabbinna binteng ta 
eanggep; binteng jareya etembuk ban tana 
sarta pas erebbu. 

ll Saellana jareya reng-oreng se gung- 
ngagungngagi kakowadanna dibi jareya pas 
mangkat padha ban angen ceppedda." 

12 GUSTE, ngabidi gi dhimen Junandalem 
kadhinto Allah. Junandalem Allah abdidalem 
se socce sareng langgeng. GUSTE, Allah 
abdidalem sareng pangaoban abdidalem, 
bangsa Babil sareng J unandalem epele sareng 
epakowat kaangguy ngokom abdidalem 
sadaja. 

13 Namong kadi ponapa Junandalem me 
kowat ngoladi reng-oreng jahat se kejjem 
kadhissa? J unandalem gu ta talebat soccena 
me daddi ngoladi kajahadan? Junandalem gu 

ta ce bajina ngoladi barang se ta adil? Daddi 


aponapa Junandalem me mendel saos e bakto 
oreng alem epaancor sareng reng-oreng se 
daraka? 

14 Aponapa manossa sareng Junandalem 
me eanggep padha sareng juko e tase, 
padha sareng sabangsana nyarowan se tadha 
pamimpinnepon? 

15 Bangsa Babil mega reng-oreng ngagem 
panceng, akaton reng-oreng gapaneka 
eanggep juko. Reng-oreng kadhinto eeret 
ngagem la-jala ban bangsa Babil anga-bunga 
dhari ollena hasellepon. 

16 Saamponnepon gapaneka sareng bangsa 
kadhinto jalana esemba sareng eatore 
tor-ator kurban, sabab kalaban jala kadhinto 
bangsa gapaneka manggi rajekke se talebat 
bannyaepon sareng pas daddi mamor. 

17 Masa bangsa kadhinto badhi terrosa 
ngonos peddhangngepon sareng matee 
sa-bangsa laennepon, ta gadhuwan rassa 
neser sakale. 

2 l Sengko naea ka manara tang panjagaan, 

anantea apa banengan se edhabuwagiya 
PANGERAN ka sengko, ban baramma dhabuna 
saellana meyarsa tang serro. 

2 PANGERAN adhabu ka sengko kantha reya, 
"Mara oker paterrang e papan lempong, apa 
se enyataagiya Sengko ka bana, me olle 
gampang ebaca. 


| Habakuk 2.31 8 | 4 
3 Cathet jareya, sabab sateya gi banne 


baktona. Tape saat jareya tanto duli napa, 

ban apa se enyataagi Sengko tanto kalakon. 
Maske katonna gi abit, tape nante bai! Saat 
jareya masthe napa ban ta epanyoroda pole. 

“Ban kaengae: Oreng se jahat ta kera 
salamet, tape oreng se ajalannagi kasokanna 
Allah bakal odhia polana kaestowanna ka 
Allah." 

> Kasogiyan reya salanjangnga co-ngoco 
oreng. Oreng se dhakka reya angko ban 
ngalengsang. Padha ban maot, oreng jareya 
arassa korang malolo; sa-bangsa egilir 
ekobasae gan settong. 

6 Tape bi reng-oreng se epatellok jareya 
oreng gella bakal emon-semmonana ban 
eco-kocowa. Reng-oreng jareya bakal ngocaa 
kantha reya, "Mandar bana ta salamedda, 
sabab bana nembuk barang se banne 
andhina! Gi saapa pole abidda bana masogiya 
abana kalaban maksa reng-oreng se andhi 
otang ka bana sopaja majar otangnga?" 

7 Tape bana ta apangrasa, bana se la 
matellok oreng laen, tanto aotanga keya ban 
bakal epaksaa majar budhuna. So-mosona 
bana bakal dhatengnga sampe bana 
katakoan. Dhi-andhina bana bakal erampoga 
bi so-mosona jareya. 

S$La bannya sa-bangsa se erampok bi bana, 
tape bana bakal erampoga keya bi sa-bangsa 
se salamet dhari bana, polana bana la matee 

oreng, ban polana kakejjemmanna bana ka 


ra-nagara, tha-kottha ban pandhudhuna. 

? Mandar bana ta salamedda! Bana masogi 
balana bi kaontongan se ekaolle kalaban jalan 
se kejjem, sopaja bengkona bana dibi aman 
ban lopot dhari kasossaan sarta balai. 

10 Tape sajjana bana jareya pera matodhusan 
balana bana dibi. Kalaban arampok sa-bangsa 
sabannyana, bana marogi abana dibi. 

lt La-mala to-bato e geddhung ra-eraan 
abasto bana, ban ga-canggana bengko aera 
kantha jareya keya. 

12 Mandar ta salamedda bana, ya! Bana 
maddek kottha edhasare kajahadan sarta 
kalaban matee reng-oreng. 

13 Sa-bangsa se epatellok bi bana tadha 
gunana se alako berra, ban pa-apa se la 
epaddek sa-bangsa jareya obus ekello apoy. 
Jareya kabbi kasokanna PANGERAN Se 
Mahakobasa. 

14Tape akantha tase raja se epossae ban 
aeng, bariya keya bume reya bakal possaa 
ban pangataowan parkara PANGERAN ban 
kobasana. 

15 Mandar ta salamedda bana, ya! Bana 
ya-nyeya ban matodhus ga-tatanggana; 
reng-oreng jareya bi bana epadaddi akantha 
oreng mabu se dhing-tabarindhing. 

16 sateya la napa giliranna bana epamalowa 
oreng, banne ehormadana. Kahormadanna 
bana bakal aobaa daddi kanespaan. Bi 

PANGERAN bana bakal epaksaa ngenom 


dhari piala se aesse okoman kaangguy 
bana. Bana bakal ngenoma ban bakal 
dhing-tabarindhinga. 

17 Bana moger ka-bungkaan e alas Libanon, 
ban sateya bana dibi se bakal epogerra. Bana 
matee ban-keban e alas jareya, ban sateya 
bana bakal takoa ka ban-keban jareya. 
Jareya kabbi bakal kadaddiyana polana 
bana la matee reng-oreng sarta ngalakone 
kakejjemman ka ra-nagara, tha-kottha ban 
pandhudhuna. 

18 Mandar ta salamedda bana, ya! Bana 
ngoca ka kaju sakerra, "Mara jaga!" otabana 
ka bato se raja, "Mara manjeng!" Ba 
bisaa arca acaca ka bana? Olle daddi arca 
jareya ekolee emmas ban salaka, tape 
tadha nyabana. Apa gunana arca brahala? 
Arca jareya coma gabayanna manossa. 
Dhari arca jareya se ekaolle bana coma 
kalecegan malolo. Parcoma oreng se agabay 
brahala jareya parcaja ka barang gabayanna 
tanangnga dibi, se ta tao acaca jareya. 

19(2:18) 

20 PANGERAN reya badha e dhalem 
Padalemmanna se socce; mara sakabbinna 
oreng e bume neng-enneng, ja acacaan e 
ajunanna. 

l Reya duana Nabbi Habakuk: 
3 2 Adhu GUSTE, abdidalem ampon mereng 
ponapa se elampaagi Junandalem daddi 


Habakuk 3.31 8 7 
abdidalem arassa khidmat e dhalem ate. 


Ngereng olange pole lalakon raja gapaneka, 
ngereng nyataagi samangken e jaman 
abdidalem paneka. Kasokana Junandalem 
apareng kabellasan sanare J unandalem ce 
dukana ka abdidalem sadaja. 

3J unandalem Allah Se Mahasocce se 
rabu dhari Tman, Junandalem rabu dhari 
Pagunongan Paran. Langnge katotoban 
sareng kamoljaannepon Junandalem, bume 
possa sareng pojiyan kaator ka J unandalem. 

4j unandalem rabu sareng sonar se talebat 
terana, dhari astaepon Junandalem kalowar 
sonar se talebat terrangnga, e kadhissa 
pangerrebbannepon kobasana J unandalem. 

>Junandalem makon panyaket ajalan e 
ajunanna sareng maot e bingkengnga. 

6 Manabi Junandalem mendel, bume 
agundhek; manabi Junandalem ngoladi, 
sa-bangsa padha ngetter. Nong-gunong se 
langgeng padha ka-bengka; mo-gumo se 
badha salanjangnga jaman pas nyellet sajan 
ka baba, e mo-gumo gapaneka Junandalem 
alomampa ngabidi jaman lambana. 

7 Abdidalem nengale rayat Kusyan katakoan, 
sareng oreng Midian ter-ketterran. 

8 Adhu GUSTE, ponapa tase se andaddiyagi 
Junandalem duka? ponapa ngay-songay se 
daddi lantaranna Junandalem kantos bendu 
sapaneka? J unandalem netene ondhem 
menangka jaran sareng kareta perrang, 


Habakuk 3.97 14 
e bakto sareng Junandalem ommattepon 


eparenge kamennangan. 

2J unandalem ampon nyadhiyaagi gandhiba, 
panaepon Junandalem esadhiyaagi se eocola. 
Saamponnepon gapaneka sareng J unandalem 
bume eseba ebadhi ngay-songay. 

10 Nengale Junandalem nong-gunong 
agundhek sadajana, dhari langnge toron ojan 
akadi se etotta. Aeng dhari babana tana 
agarudhu sowarana, ombana alung-gulung ce 
tenggina. 

11 Sonarrepon panana Junandalem sasat 
ngabber ce ceppedda, tombakkepon arap- 
galirap, daddi are sareng bulan padha ambu 
e kennengnganna, ta ajalan. 

12J unandalem ce dukana se meyos 
ka saantero bume; sa-bangsa sareng 
Junandalem enyek-enyek dhari panassa ate. 

13J unandalem maju mabebasa ommadda 
sareng masalamedda rato peleyanna. 
Pamimpinna oreng se daraka sareng 
Junandalem epokol kantos ajungkelang, 
ca-kancana se noro padha epamosna. 

14 Pamimpinna pasukanna moso terbas 
ekenneng na-panana Junandalem, e 
bakto tantaraepon dhateng akadi kaleng 
busbus kowattepon, sopaja abdidalem sadaja 
asalebbudan. Reng-oreng se daraka gapaneka 
agellaan ce sennengnga, akadi oreng se ta 
asa-kasa nyeksa oreng se kakorangan. 

15 Sareng jarannepon Junandalem, 


Junandalem nyek-ngenyek tase raja sarta 
sagara se kapona ngapote. 

16E bakto mereng gapaneka abdidalem 
ngetter sabadan bibir abdidalem ngetter 
katakoan. Badan abdidalem pas lemmes 
ta gadhuwan kakowadan, soko dhung- 
tatandhung manabi ajalan. Kalaban ate ayem 
abdidalem anantea kantos Allah madhateng 
okoman ka reng-oreng se nyerrang abdina. 

17 Sanare bungkana ara tadha buwana 
sareng bungkana anggur tadha anggurra, 
sanare tamennan jaitun ta ngasellagi 
pa-ponapa sareng saba ta ngasellagi gandum 
sakonea, sanare ba-dumba mate sadajana 
sareng kandhangnga ebin tadha essena, 

18 abdidalem peraga salanjangnga, sabab 
Junandalem GUSTE Allah panyalamet 
abdidalem sadaja. 

19 Guste Allah Se Mahatenggi marenge 
abdidalem kakowadan akadi sokona 
manjangan soko abdidalem sareng 
Junandalem epakoko. Junandalem nonton 
abdidalem sopaja aman e bakto ajalan e 
pagunongan. 


Zefanya 


1 l Zefanya reya pottrana Kusyi. Toro gilirra 
toronanna dhari baba ka attas iya reya 
Kusyi, Gedalya, Amaziya ban Rato Hizkiya. 
Reya dhabu se epessennagi PANGERAN ka 
Zefanya e bakto Rato Yosiya pottrana Amon 
marenta Yehuda. 

2 PANGERAN adhabu, "Sengko mamosnaa 
sabarang se badha e bume: 

3 sakabbinna manossa ban keban, tamaso 
mano ban juko. Oreng jahat bi Sengko 
epatompessa. Manossa epamateya kabbi, 
tadha settonga se epaodhia. Sengko, 
PANGERAN, la ngoca. 

4 Sengko ngokoma pandhudhu Yerusalim 
ban saantero Yehuda. Re-karena pamojjaan 
ka Baal epatadhaa dhari ngan-kennengngan 
jareya. Mam-imam se aladine Baal bakal 
ekaloppaana. 

> Sapaa bai se ongga ka ata parlo nyembaa 
are, bulan ban tang-bintang bi Sengko 
epatadhaa karena. Bariya keya reng-oreng se 
nyemba ka Sengko ban asompa estowa ka 
Sengko, tape asompa keya bit nyamana Diba 
Milkom. 

6 Sengko mateyana sakabbinna oreng se 
ta nyander ka Sengko otabana se ta menta 

petodu ka Sengko, ban oreng se nyenglae 


Sengko sarta se ta endha noro Sengko pole. 
7 Arena PANGERAN la para; e are jareya 
PANGERAN bakal matorona okoman; daddi 
mara neng-enneng ja acacaan e ajunanna. 

PANGERAN teppana aya-sadhiya ajagala 
ommadda epakanthaa kurban tor-ator ban 
sateya Ia nembali so-mosona Yehuda. 

8"E are panjagalan jareya," dhabuna 
PANGERAN, "Sengko ngokoma para kaom 
oreng agung, para pottrana rato, ban 
sakabbinna oreng se ngangguy tata carana 
oreng manca. 

9 Sengko ngokoma sakabbinna oreng se 
ajalannagi kabakteyan akantha oreng se ta 
kennal ka Sengko, se co-ngeco ban matee 
oreng kaangguy mossae bengkona lorana ban 
rang-barang rampasan." 

10"E are jareya," kantha jareya dhabuna 
PANGERAN, "bana bakal ngedhinga tangesan 
e Labang Saketheng Juko. Sowarana oreng 
nanges bakal ekaedhinga dhari kampong se 
anyar, ban monyena sabarang se gujur bakal 
ekaedhinga e mo-gumo. 

ll Mara nanges mon bana ngedhing jareya, 
e, reng-oreng kottha e bagiyan baba, sabab 
sakabbinna dagang ban oreng se maenjaman 
pesse la mate epatee oreng! 

12E bakto jareya Sengko ngalaa obur, 
nyaloksaga kottha Yerusalim. Sengko 
ngokoma pandhudhuna se ta parduli ban se 

arassa cokop ban abana dibi, ban se apekker 


ja Sengko, PANGERAN, ta tao apa-rapa 
sakale. 

13 Dhi-andhina bakal erampasa ban 
bengkona bakal eancora kabbi. Reng-oreng 
jareya bakal maddegga bengko, tape ta kera 
bisa ngennengnge; bakal agaraba kebbun 
anggur tape ta kera bisa ngenom anggurra." 

14 Are panghakimanna PANGERAN la para, 
ongguwan, la ce parana, la-mala bakal duliya 
dhapa. Are jareya possa ban kasangsaraan, 
sampe rit-parjurit se paleng parjuga sakale 
bakal nangesa rung-dharungan polana la ta 
andhi pangarebban pole! 

15 Are jareya are dadukan, kamalaradan ban 
kasossaan, are pagujuran ban pangancoran, 
are papetteng ban kaoremman, are se 
petteng ban calemot. 

16E are jareya saare benteng oreng ngedhing 
monyena tarompet ban soragga paperrangan 
se erak-orakkagi para pajuwang se nyerrang 
tha-kottha se abinteng ban ra-manara se 
tenggi. 

17 PANGERAN adhabu, "Sengko 
madhatengnga balai sabannyana ka 
manossa, sampe kabbi padhaa ga-ragaan 
akantha oreng buta. Manossa la agabay dusa 
ka Sengko, sateya dharana bakal agiliya 
akantha aeng, yit-mayyidda bakal buccoa e 
attassa tana." 

18F are se nakoe jareya PANGERAN 


noduwagiya dukana, emmas ban salaka 
ta bisa masalamet manossa jareya. Bume 
bakal ancora kabbi, katonon ekello apoyya 
dadukanna. Nyabana oreng se badha e bume 
bakal ecabuda daksakala. 
' He bangsa se ta tao malo, mara engaa 
bana 

2? sabellunna bana elop ban kerreng 
akantha kembang! Mara enga sabellunna 
are dadukanna PANGERAN teba, ban bana 
katebanan dadukan se rabbang jareya. 

3 Mara abali ka PANGERAN, kabbi reng-oreng 
se andhap asor e nagara reya, ban sakabbinna 
oreng se taat ka kon-papakonna. Mara odhi 
menorot kasokanna PANGERAN, marendha e 
ajunanna. Sapa tao pola bana me epalopot 
dhari okoman e are bakto PANGERAN 
noduwagi dukana jareya. 

4E kottha Gaza tadha oreng se 
epasalamedda. Askelon bakal seppeya 
tadha orengnga. Pandhudhu Asdod bakal 
eojuga e dhalem serrangan se dhateng 
dadagan e terana are ban pandhudhu Ekron 
bakal esorowa ondur dhari kotthana. 

> Ta salamet bana, he, oreng Filistin, bangsa 
se enneng e salanjangnga penggir sereng. 
PANGERAN la neptebbagi okomanna bana. 
Bana epatompessa, tadha se lopoda maske 
settonga. 

6 Dhaerana bana e seddina tase bakal 


daddiya talon; e jadhiya bakal epaddeggana 
ko-bengkona oreng ngowan se ko-rongko ban 
dhang-kandhangnga dumba. 

7 Pandhudhu Yehuda se gi bisa odhi salamet 
bakal ngennengngana dhaerana bana jareya. 
Reng-oreng jareya bakal ngowana ebinna 
e tana jareya, ban e baja malem bakal 
tedhunga e ko-bengkona oreng Askelon. 
Sabab bi PANGERAN, Allahna, reng-oreng 
jareya bakal eaobana pole ban epamamora 
pole. 

8 PANGERAN Se Mahakobasa adhabu, 
"Sengko la ngedhing ja sa-bangsa Moab ban 
Amon ya-nyeya ban bi-nyebbi Tang ommat. 
Reng-oreng jareya asebbal arebbua tanana 
Tang ommat. 

3 Bit nyamana Sengko se odhi, Allahna 
bangsa Israil, Moab ban Amon bi Sengko 
epamosnaa akantha Sodom ban Gomora. 
Ra-nagara jareya bakal possaa ban mor- 
somor buja sarta jur-gujuran se langgeng se 
etombuwi but-ombut. Karena Tang ommat 
se salamet bakal arampoga pandhudhuna 
ra-nagara jareya, sarta arebbua tanana." 

10 Kantha jareya pandhudhu Moab ban 
Amon eokoma polana kasombonganna 
ban kaangkowanna, bariya keya polana 
reng-oreng jareya ya-nyeya ommadda 
PANGERAN Se Mahakobasa. 

11Bi PANGERAN reng-oreng jareya 


epadaddiya katakoan. Pangeran bakal 
ngancora ba-diba e bume. Saellana jareya 
sa-bangsa bakal abakteya ka Pangeran, e 
nagarana bang-sebang. 

12 Bariya keya pandhudhu Sudan bi 
PANGERAN bakal etebaana okoman mate. 

13 Saellana jareya PANGERAN kalaban 
kobasana bakal ngancora Asyur. Kottha 
Niniwe bakal epadaddiya jur-gujuran se seppe 
ta ekennengnge oreng, epadaddiya ra-ara se 
kajal. 

14E jadhiya bakal daddiya kennengnganna 
burun alas ban samacemma keban bu- 
marobbu ban bu-ambu lesso. No-mano 
wek-kowek bakal alebuna e jur-gujuran 
jareya sambi wak-kowagan dhari la-candhela. 
Dhangdhang bakal ok-kaogana e bang- 
labangnga. Kaju comara e sakabbinna 
bangonan e jadhiya bakal edabua. 

15J areya se bakal kadaddiyana ka kottha 
se gumbira ban nganggep abana aman ban 
taremtem jareya. Pandhudhuna nyangka 
kottha jareya se paleng raja e dunnya. 
Saapa seppena dhaera jareya, tadha se 
ngennengnge kajabana burun alas se alebun 
e jadhiya! Saneyap oreng se lebat e kottha 
jareya bakal takerjada ban arassa marenges. 

l Ta salamet bana Yerusalim, kottha bejjat 
3 se dujan aberonta ka PANGERAN ban se 
nyecce pandhudhuna dibi! 

2Calaka kottha se ta endha narema 


parengeddanna PANGERAN, ta parduli mon 
esalaagi, kottha se ta endha massraagi 
abana ka PANGERAN, ban ta endha nyoon 
partolonganna! 

3 Om-kaom oreng agungnga kottha jareya 
akantha macan se agaung. Kim-hakimma 
akantha te-pate alas se lapar; ce dhakkana 
sampe lang-tolang epatadha kabbi, ta 
epakare settonga balakka kaangguy 
kalagguwanna. 

4 Bi-nabbina ta andhi tanggung jawab ban 
ta ekenneng parcaja; para imam manajjis 
pa-apa se etantowagi kaator ka Pangeran 
malolo ban alik-balik kom-hokomma Allah 
kaangguy kaontonganna dibi. 

> Tape PANGERAN gi badha e kottha jareya; 
Pangeran jareya ros-terrosan alampaagi 
sabarang se bendher ban ta tao alampaagi 
barang se sala. Sabban gi laggu masthe 
apareng kaadilan ka ommadda. Tape oreng se 
ta kennal ka kaadilan e kottha jareya teptep 
tadha malona alako jahat. 

6 PANGERAN adhabu, "Sengko la mamosna 
bangsa sabannyana; tha-kotthana bi 
Sengko epaancor, dhung-geddhungnga 
ban ra-manarana epadaddi jur-gujuran. 
Tha-kotthana seppe ta ekennengnge oreng 
ban rong-lorongnga seppe ta elebadi oreng. 

7 Cana Tang pekker, Sateya tanto Tang 
ommat ahormadi Sengko ban agateyagi Tang 

parengeddan. Tang ommat tanto ngengae 


pangajaran se eajarragi Sengko. Tape 
nyatana, reng-oreng jareya sajan bajeng 
alako jahat etembang bi sabellunna. 

8 Tape senga! Nante baktona Sengko jaga 
agugada bana. Sabab Sengko la motossagi 
makompola sa-bangsa ban karajaan-karajaan 
bi Sengko eamoga polana Tang ate ce 
peggella. Saanterona bume bakal obusa 
ekello apoyya peggella Tang ate. 

3 Tape saellana jareya Sengko ngobaa atena 
sa-bangsa jareya, sampe kabbi padha adua 
ka Sengko malolo, banne ka lah-illah laenna. 
Sa-bangsa jareya kabbi bakal taada ka 
Sengko. 

10La-mala dhari Sudan se jau, Tang ommat 
se asalebbudan jareya bakal dhatengnga ban 
ngatorragiya kurban ka Sengko. 

11E bakto jareya, he, Tang ommat, bana ta 
osa arassa malo pole polana se la aberonta 
ka Sengko. Sengko ngojuga saneyap oreng 
se sombong ban angko, ban bana ta kera 
aberonta pole ka Sengko e Tang gumo se 
SOCCe. 

12E jadhiya bi Sengko epakennengngana 
terros ka settong bangsa se andhap asor, se 
nyagerragi Tang partolongan. Bangsa jareya 
olle neng e jadhiya. 

13 Re-karena oreng Israil ta kera alako jahat 
pole ka sapaa bai, ta kera lecegan pole ban ta 
kera nepowan pole. Reng-oreng jareya bakal 


Zefanya 3.141 20 
mamora ban bakal nyamana odhina, ban ta 


tako ka sapaa bai." 

14 He, Israil, mara asorak ban anyanye! He, 
Yerusalim, mara anga-bunga pagu-onggu! 

15 Sabab PANGERAN la ambu ta ngokom 
bana pole; so-mosona bana la eojuk kabbi. 
Bana eaobi ratona Israil, PANGERANna bana 
dibi. Sateya bana ta osa tako pole. 

16E settong bakto reng-oreng bakal ngocaa, 
"He Yerusalim, bana ta osa kene ate, ja 
sampe bana arassa ketter. 

17 Bana eaobi GUSTE Allahna se parjuga. 
Bana mennang polana kobasana. PANGERAN 
gumbira ban perak polana bana, e dhalem 
taresnana bana eparenge odhi se anyar. 

18 Lantaran bana, Salerana anyanye 
kaperagan, akantha oreng se teppana 
apesta." Dhabuna PANGERAN, "Balai se tebaa 
ka bana bi Sengko epanyengla, kanespaanna 
bana bi Sengko epaelang. 

19E settong bakto se nyecce bana bi 
Sengko epaancora, se dippang bi Sengko 
epasalamedda; oreng buwangan etontona 
epamoleya ka bengkona. Kanespaanna bi 
Sengko eobaa epadaddiya kahormadan; e 
man-dhimman e bume reya, reng-oreng 
jareya bakal emoljaagiya. 

20E settong bakto pandhudhuna bana se 
abalessadan bi Sengko etontona epamoleya 
ka bengkona. Bi Sengko bana epakasohora 

e attas bume, ban bana epamamora pole." 


PANGERAN la adhabu. 


Hagai 


1 'Etaon se kapeng dhuwa pamarentaanna 
Rato Darius e Persiya, e tanggal settong 
bulan ennem, PANGERAN adhabu kalaban 
parantaraanna Nabbi Hagai. Pessenna 
PANGERAN jareya etojjuwagi ka Zerubabil 
pottrana Seyaltiyel, gubennor Yehuda, ban ka 
Imam Agung Yusak pottrana Yozadak. 

2 PANGERAN Se Mahakobasa adhabu ka 
Hagai, "Bangsa reya ngoca ja gi banne 
baktona se maddegga Tang Padalemman." 

3 Saellana jareya kalaban parantaraanna 
Nabbi Hagai, PANGERAN adhabu ka 
ommadda, 

4"He, Tang ommat, apa sateya reya la 
baktona bana enneng e dhalem bengko se 
kowat ban koko, mangkana Tang Padalemman 
gi aropa jur-gujuran? 

> Mara, abassagi kabadhaanna bana! 

6 Bana nabur ne-bine sabannyana, tape 
hasel se ekaolle bana pera sakone. Bana 
andhi se ekakana, tape ta cokop makennyang 
tabuna. Bana andhi anggur, tape ta cokop 
matobuk bana. Bana andhi angguy, tape ta 
cokop maanga badanna. Ban opa se etarema 
reng-oreng derrebban ta cokop egabay 
panyambungnga odhina. 

7 Apa bana ta apangrasa, arapa me kantha 
jareya? 

8 Sateya, kassa ongga ka mo-gumo ngala 
kaju, pas paddek Tang Padalemman rowa; 
Sengko tanto pas senneng ban Sengko bakal 
esembaa pole kalaban cara se samasthena. 
Kodda, abassagi kabadhaanna bana jareya! 

? Bana ngarep hasella tamennan se talebat 
bannyana, o-tao se ekaolle bana coma 
ce sakonena; bi bana egiba mole, tape bi 
Sengko eserrop, daddi eabber angen tadha 
karena. Arapa me epakantha jareya bi 
Sengko? Polana Tang Padalemman gi aropa 
jur-gujuran, mangkana bana padha repot 
maddek bengkona bang-sebang. 

10 Daddi jareya sababba arapa ojan me ta 
endha toron sampe tadha men-tamennan se 
bisa tombu. 

ll Sengko makerreng tana ban mo-gumo, 
gal-teggalla gandum ban bun-kebbun anggur 
sarta bun-kebbun jaitun, ban sakabbinna 
bu-tombuwan e tana reya, la-mala manossa 
sarta keban ban sakabbinna se ekaehteyar 
bana." 

12 Saellana jareya Zerubabil ban Yusak 
sarta saneyap ommat Israil se la abali dhari 
pambuwangan e Babil pas atoro ka dhabuna 
Hagai, otosanna PANGERAN rowa. Apa 
se epakonnagi PANGERAN elakone, sabab 
reng-oreng jareya tako ka PANGERAN. 

13 Hagai pas notorragi ka reng-oreng jareya 


pa-apa se epessennagi PANGERAN, iya reya 
ja PANGERAN Ia ajanji ngaobana ommat 
jareya. 

14 PANGERAN maguli atena Gubennor 
Zerubabil, Imam Agung Yusak sarta 
sakabbinna oreng se la abali dhari 
pambuwangan, sopaja padhaa alako 
maddek Padalemman Socce se eatorragi ka 
PANGERAN Se Mahakobasa, iya reya Allahna 
reng-oreng jareya. 

15 Reng-oreng jareya molae alako e tanggal 
pa lekor, bulan ennem e taon se kapeng 
dhuwa jamanna pamarentaanna Rato Darius. 
2 lE tanggal salekor bulan petto e taon 

jareya keya, PANGERAN adhabu pole 
kalaban parantaraanna Nabbi Hagai. 

2 PANGERAN ngotos Hagai ka Gubennor 
Zerubabil, Imam Agung Yusak, sarta rayat 
kaangguy notorragi pessen reya, 

3"Ba badhaa e antarana bana se gi enga 
saapa bagussa Tang Padalemman reya 
lamba? Sateya baramma kabadhaanna noro 
panemmona bana? Ta lebur sakale! 
4Tape bana kabbi ja sampe ta andhi 
pangarep! Terrossagi lalakon jareya, sabab 
Sengko teptebba abanto bana. 

>E bakto bana kalowar dhari Messer, Sengko 
la ajanji ngaobana bana. Ban sateya Sengko 
gi ngaobi bana. Daddi bana ta parlo kene ate. 

6 Sakejja aggi Sengko magundhegga langnge 
ban bume, tenggangan ban tase. 

7 Sakabbinna bangsa bi Sengko 
epabaridhuwa ban dhi-andhina bi Sengko 
egibaa dha enna, sampe Tang Padalemman 
reya possa bi artana sa-bangsa jareya. 

8 Emmas ban salaka e dunnya reya Tang 
andhi kabbi. 

3 Tang Padalemman se anyar bakal lebbiya 
bagus dhari se lamba, ban e jadhiya 
Sengko madhatengnga kataremtemman ban 
kamamoran ka Tang bangsa." PANGERAN Se 
Mahakobasa la adhabu. 

10E tanggal pa lekor bulan sanga taon se 
kapeng dhuwa pamarentaanna Rato Darius, 
PANGERAN Se Mahakobasa adhabu pole ka 
Nabbi Hagai. 

1 Dhabuna, "Menta potosan ka para imam 
parkara reya: 

12 Saompamana badha oreng ngala daging 
sakerra dhari kurban se eatorragi ka 
PANGERAN, pas egiba mole esaba e dhalem 
leppedanna jubana, saellana jareya jubana 
nyedding ka roti otaba kakanan se la eola, 
otabana anggur, otabana mennya jaitun, 
otabana kakanan apaa bai, apa jareya bakal 
daddiya socce kabbi keya?" E bakto Hagai 
atanya parkara jareya, para imam nyaot, 
"Bunten." 

13 Saellana jareya Hagai atanya pole, 
"Saompamana badha oreng se daddi najjis 

lantaran nyedding mayyit, saamponna ganeka 
laju nyedding sala settong dhari teddhaan 
gapaneka, ponapa teddhaan gapaneka daddi 
najjis jugan?" Para imam nyaot, "Enggi, tanto 
saos!" 

14 Hagai pas adhabu pole, "PANGERAN 
adhabu ja atoran paneka eteptebbagi jugan 
kaangguy ka ommat Israil e nagara paneka 
sareng ka sadajana se ehasellagi bangsa 
Israil. Daddi, sadaja se eatorragi bangsa Israil 
e mezba paneka, najjis sadaja." 

15 PANGERAN adhabu, "Kodda tetene, badha 
kadaddiyan apa sabellunna are teya, iya reya 
sabellunna Tang Padalemman reya epateppa! 
Baramma kabadhaanna bana e bakto jareya? 

16 Bana entar nenggu tombuganna gandum 
se bi bana esanggu dhu ratos kilo bannyana, 
tape se etemmo bana nyatana coma badha 
saratos kilo. Bana entar nyelloa anggur 
saratos liter dhari ettongnga anggur, tape se 
badha coma pa polo liter. 

17 Sengko la madhateng angen panas ban 
ojan bato maancor hasella teggalla bana, 
tape bana ta endha abali ka Sengko keya. 

18E are teya, tanggal pa lekor bulan sanga, 
dhasarra Tang Padalemman la mare epasang. 
Tetene badha kadaddiyana apa saellana 
sateya. 

19 Maske gandumma la tadha karena, ban 
bungkana anggur, bungkana ara, bungkana 

dalima ban bungkana jaitun gi ta abuwa, tape 
molae sateya Sengko aberkadana bana!" 

20E are jareya keya, iya reya e tanggal pa 
lekor bulan sanga, PANGERAN adhabuwagi 
pessen se nomer dhuwa ka Hagai, 

21 se epakon panapa ka Gubennor Zerubabil. 
Dhabuna PANGERAN, "Sakejja aggi Sengko 
magundhegga langnge ban bume; 

22 karajaan-karajaan bi Sengko epagulua 
ban kobasana epaancora. Ta-kareta perrang 
ban kusirra epajungkelanga; ran-jaranna 
bakal mateya kabbi ban reng-oreng se nompa 
ran-jaran jareya bakal salenga patee. 

23E are jareya, bana, Zerubabil, Tang abdi, 
bi Sengko eangkada epamarentaa bit Tang 
nyama. Sabab bana se la epele bi Sengko." 
PANGERAN Se Mahakobasa la adhabu. 


Zakaria 


1 lE bulan se kapeng ballu e taon se kapeng 
dhuwa pamarentaanna Rato Darius e 
Persiya, PANGERAN adhabuwagi pessen reya 
ka sengko, Nabbi Zakhariya anana Berekhya 
kompoyya Ido. 

2 PANGERAN ngotos sengko ngoca kantha 
reya ka ommadda, "E jaman lamba Sengko, 
PANGERAN Se Mahakobasa, ce peggella ka 
bangatowana bana. 

3 Tape sateya Sengko ngoca ka bana: Mara 
abali ka Sengko, dhaggi Sengko abaliya ka 
bana. 

“Ja pakantha bangatowana. Lamba 
para nabbi manapa Tang sen-pessen ka 
bangatowana bana jareya sopaja padhaa 
ambu se alako jahat ban agabay dusa. Tape 
kabbi padha ta parduli ban ta endha atoro ka 
Sengko. 

> Badha e dhimma para bangatowana bana 
ban para nabbi jareya sateya? Kabbi la padha 
tadha. 

6 Kalaban parantaraanna bi-nabbi, Tang 
abdi jareya, Sengko aberri ta-parenta ban 
parengeddan-parengeddan ka bangatowana 
bana. Tape tadha se ngedhingngagiya, daddi 
kabbi padha kodu nanggung okomanna. 
Saellana jareya reng-oreng jareya pas 


Zakaria 1.71 13 2 
atobat ban ngakone ja Sengko, PANGERAN 


Se Mahakobasa, Ia ngokom reng-oreng 
satembang ban kasalaanna, sarta menorot 
katantowan dhari Sengko." 

7E tanggal pa lekor bulan Syebat, iya reya 
e bulan sabellas, e taon se kapeng dhuwa 
pamarentaanna Rato Darius, PANGERAN 
manapa pessenna ka sengko. E dhalem 
settong pangaton e baja malem, 

8 sengko nangalee malaekadda PANGERAN 
netene jaran mera. Malaekat jareya ambu e 
settong cora e antarana ka-bungkana murad. 
E budhiyanna manjeng ran-jaran laenna, 
badha se mera, se mera jambu ban se pote. 

? Sengko atanya ka salerana, "Guste, ponapa 
arteepon sadajana jaran paneka?" Saodda, 
"Bi sengko eduduwagiya ka bana apa artena. 

10 Ran-jaran jareya ekerem PANGERAN 
epamareksaa bume." 

ll Ran-jaran jareya areppot ka malaekat, 
"Abdidalem ampon mareksa epabalattra 
saantero bume, nyatana dunnya kadhinto 
aman sareng taremtem." 

12 Malaekat jareya adhabu, "PANGERAN Se 
Mahakobasa, pettong polo taon abittepon 
Junandalem duka ka Yerusalim sareng 
ka tha-kottha e Yehuda. Kantos bilaepon 
J unandalem teptebba duka sareng ta kasokan 
apareng sapora ka tha-kottha gapaneka?" 

13 PANGERAN nyaodi malaekat jareya bi 
dhadhabun se malepor ate, 

14ban malaekat jareya ngotos sengko 


manapa apa se edhabuwagi PANGERAN Se 
Mahakobasa, "Sengko ce neserra ban talebat 
mekkere kottha Yerusalim, Tang kottha se 
SOCCe. 

15 Tape Sengko ce peggella ka sa-bangsa 
se arassa aman ban taremtem. Sabab e 
bakto Sengko ngampet peggella Tang ate 
ka Tang ommat, sa-bangsa jareya nambai 
kasangsaraanna Tang ommat. 

16 sateya Sengko abali ka Yerusalim aberria 
sapora ka kottha jareya. Tang Padalemman 
epaddegga pole ban kottha Yerusalim 
epabaliya akantha asalla." 

17 Malaekat jareya ngotos sengko 
manapaagi pessen reya keya, "PANGERAN 
Se Mahakobasa ajanji ja tha-kotthana bakal 
mamora pole, ban ja PANGERAN sakaleyan 
aggi nolonga Yerusalim sarta bakal ngakone 
Yerusalim jareya menangka kaagunganna." 

18E dhalem pangaton laen sengko nangalee 
tandhuna sape pa-empa. 

19 Sengko atanya ka malaekat se abu-dhabu 
ka sengko gella, "Ponapa arteepon dhu- 
tandhu kadhinto?" Saodda, "Dhu-tandhu reya 
parsemmonna karajaan-karajaan se kowat se 
masalebbudan pandhudhu Yehuda, Israil ban 
Yerusalim." 

20 PANGERAN laju noduwagi ka sengko 
pandhi kaempa se ngeba tokol. 

21 Sengko atanya, "Aponapaa reng-oreng 


kadhinto?" Dhabuna, "Matakoa ban magulua 

sa-bangsa se la maancor Yehuda ban 

masalebbudan pandhudhuna." 

2 1E dhalem pangaton samarena jareya, 
sengko nangalee badha oreng lalake 

kasorang se neggu tale kor-okor. 

2 "Meyosa kaamma?" cana sengko. "Entara 
ngokor Yerusalim," saodda, "sengko terro 
taowa barampa lanjangnga ban lebarra kottha 
jareya." 

3 Saellana jareya sengko nangalee malaekat 
se abu-dhabu ka sengko gella atengka ka 
adha, sarta pas badha malaekat laenna se 
manggii malaekat jareya. 

4 Malaekat se nomer settong adhabu ka se 
nomer dhuwa, "Kassa duliyan entar ka oreng 
ngodha rowa, kabala ja Yerusalim bakal 
possaa ban manossa sarta ebin sampe ta kera 
bisa epaddeggi geddhung e sakalenglengnga. 

> PANGERAN la ajanji bakal daddiya 
geddhung apoy e sakalenglengnga kottha 
jareya kaangguy ajaga kottha jareya sarta 
alenggiya e dhissa e dhalem sakabbinna 
kobasana ban kaagunganna." 

6 PANGERAN adhabu ka ommadda, "Bi 
Sengko bana la epasalebbudan ka man- 
dhimman. Tape sateya, he reng-oreng 
buwangan, mara buru dhari Babil abali ka 
Yerusalim. 

7(2:6) 

8 Sapa se nyerrang bana, nyerrang buwana 


Tang ate." Daddi PANGERAN Se Mahakobasa 
ngotos sengko manapa pessen reya ka 
sa-bangsa se arampogi ommadda. 

9 "PANGERAN dibi se ngadhebbana bana! 
Ban bana bakal erampoga bi bekkas 
nor-dunorra bana dibi. Mon se kantha jareya 
la kalakon, bana bakal taowa ja PANGERAN 
Se Mahakobasa la ngotos sengko." 

10 PANGERAN adhabu, "Mara anyanye 
paperak, he, pandhudhu Yerusalim! Sengko 
ennengnga e nga-tengngaanna bana!" 

11E jaman jareya bannya bangsa se 
dhatengnga ka PANGERAN daddiya 
ommadda. Pangeran bakal alenggiya e 
nga-tengngaanna bana, ban bana bakal 
taowa ja PANGERAN la ngotos sengko ka 
bana. 

12 Yehuda bakal daddiya kaagunganna 
PANGERAN malolo sakaleyan aggi e tanana 
se socce, ban Yerusalim bakal daddiya kottha 
se paleng ekaneserre Salerana. 

13 Mara bana kabbi neng-enneng e ajunanna 
PANGERAN! Sabab Pangeran la meyos dhari 
kalenggiyanna e sowarga. 

1E dhalem pangaton se laen pole, 

PANGERAN noduwagi ka sengko Imam 
Agung Yusak teppana ngadek e ajunanna 
malaekadda PANGERAN. E seddianna Yusak 
manjeng Setan se agugada salerana. 


Zakaria 3.216 
2 Malaekadda PANGERAN jareya adhabu 


ka Setan, "Mandar PANGERAN ngokoma 

bana, Setan! Mandar PANGERAN se neser ka 
Yerusalim ngokoma bana. Oreng reya padha 
ban tomper se etaja epakalowar dhari apoy." 

3 Yusak ngadek e jadhiya ngagem rasogan 
se ce kotorra. 

4 Malaekat jareya laju adhabu ka kat- 
malaekat se abanto e sowarga, "Buwang 
kalambi kotor se eangguy oreng reya." Ka 
Yusak malaekat jareya adhabu, "Dusana 
bana la ebuwang bi sengko; bi sengko bana 
eberriana angguy se anyar." 

> Malaekat jareya makon kat-malaekat laen 
se abanto salerana kaangguy masang surban 
se berse ka serana Yusak. Kat-malaekat 
jareya atoro, Yusak laju eangguyi kalambi 
anyar, eoladi bi malaekadda PANGERAN. 

6 Saellana jareya, malaekat jareya manapa 
dhabuna PANGERAN Se Mahakobasa ka 
Yusak, 

7"Mon bana atoro ka Tang kom-hokom ban 
ngalakone kon-lalakon se epassraagi Sengko 
ka bana, saterrossa bana olle daddi pamimpin 
e Tang Padalemman ban ngoros taneyanna. 
Sengko ngedhingngagiya sakabbinna duana 
bana akantha se ngedhingngagi sakabbinna 
duana kat-malaekat se badha e Tang seddian. 

8 Mara edhingngagi, Imam Agung Yusak, 
bariya keya bana mam-imam se daddi 
ca-kancana, bana kabbi lambangnga jaman 

se bagus se bakal dhateng. E bakto jareya 


Sengko ngotosa Tang abdi se enyamae Se 
Selbi". 

2E adhaanna Yusak Sengko nyaba bato 
masagi papetto se bi Sengko etolesana 
eparopaa okeran. E dhalem bakto saare 
Sengko matadhaa dusana nagara reya. 

10 Mon are jareya la para, saneyap oreng 
bakal ngonjanga tatanggana eajaga arassaagi 
baramma kobassana kataremtemman ban 
kaamanan e nga-tengngaanna bun-kebbun 
anggur ban ka-bungkana ara andhina bana." 
4 l Malaekat se abu-dhabu ka sengko jareya 

rabu pole, sengko pas ejagai akantha se 
ajagai oreng se teppana tedhung. 

2 "Apa se etangalee bana?" cana dhabuna. 
"Ko-tongkona damar dhari emmas," saodda 
sengko. "E konco attassa badha baddhana 
mennyana, e sakalenglengnga badha damarra 
papetto, saneyap damar badha baddhana 
sombuna papetto. 

3E kangan kacerra ko-tongkona damar 
gapaneka badha bungkana jaitun dhadhuwa." 

4 Saellana jareya sengko atanya ka malaekat 
jareya, "Parsemmonna ponapa rang-barang 
gapaneka, guste?" 

"Apa bana ta tao?" cana dhabuna ka 
sengko. "Bunten, guste," saodda sengko. 

6 Malaekat jareya makon sengko manapa 
pessenna PANGERAN ka Zerubabil kantha 
reya, "Bana bakal ahasela banne kalaban 

kakowadanna militer ban banne kalaban 


kakowadanna bana dibi, tape kalaban Tang 
Erroh. 

7 Alangan se ngaddhang akantha gunong 
sakale rajana bakal epanyeseya dhari 
adhaanna bana. Bana bakal maddegga pole 
Tang Padalemman, ban e bakto bana masang 
bato otamana e kennengnganna, reng-oreng 
bakal aeraa, Bagussa!" 

8 Pas badha pessen laenna pole dhari 
PANGERAN. 

? Dhabuna, "Zerubabil la masang dhasarra 
Tang Padalemman, ban mamareya bangonan 
jareya. Mon jareya la kalakon, Tang ommat 
bakal taowa ja Sengko se ngotos bana ka 
reng-oreng jareya, Zakhariya. 

10 (4-10a) Badha se ngece kadaddiyan 
jareya. Tape reng-oreng jareya bakal 
nangaleyana Zerubabil materrosa se maddek 
Tang Padalemman, ban reng-oreng jareya 
bakal peraga." (4-10b) Malaekat jareya 
adhabu ka sengko, "Damar se papetto jareya 
socana PANGERAN se papetto se ngoladi 
saantero bume." 

ll Saellana jareya sengko atanya pole 
ka salerana, "Ponapa arteepon bungkana 
jaitun se dhadhuwa e kangan kacerra damar 
gapaneka? 

12J ugan ponapa arteepon rancana jaitun 
se dhadhuwa e erenganna pipa emmas 

gapaneka?" 

13 Saodda ka sengko, "Apa bana ta tao?" 
"Bunten," cana sengko. 

14 Malaekat jareya adhabu, "Jareya oreng 
kadhuwa se epele Pangeranna alam dunnya 
ban epadaddi pangladinna Salerana." 

l Sengko ngabassagi pole, pas nangalee 
badha ketab gulungan se ngabber e 
bang-abang. 

2 Malaekat jareya mareksane apa se 
etangalee sengko. Sengko nyaot, "Ketab 
gulungan se ngabber e bang-abang. 
Lanjangngepon sangang meter, lebarrepon 
pa meter satengnga." 

3 Malaekat jareya pas adhabu, "E ketab 
gulungan jareya badha tolesan parkara 
babaston ka nagara reya. E bagiyan se 
settong nyebbuttagi ja saneyap maleng 
epakalowara dhari nagara reya. Ban e 
bagiyan laenna badha tolesan se nyebbuttagi 
ja saneyap oreng se asompa palsu bakal 
epakalowara keya. 

4 PANGERAN Se Mahakobasa adhabu ja 
babaston jareya etebaagiya ka bengkona 
saneyap maleng ban bengkona saneyap 
oreng se asompa palsu. Ko-bengko jareya 
bakal terrosa katebanan babaston jareya 
sampe daddi jur-gujuran." 

> Malaekat jareya rabu pole pas adhabu, 
"Abassagi! Badha se dhateng pole!" 

6 "Ponapa kadhissa?" cana sengko. Saodda, 


"Karanjang. Jareya parsemmonna dusana 
saantero nagara reya." 

7 Karanjang jareya badha kodhungnga 
dhari tema. Teppana eabassagi bi sengko, 
kodhungnga karanjang jareya abukka dibi, e 
dhalemmanna badha oreng babine teppana 
toju. 

8 Malaekat jareya adhabu, "Babine jareya 
parsemmonna kajahadan." Babine jareya 
pas esothok pole ka dhalem karanjang ban 
karanjangnga laju ekodhunge pole. 

3 Sengko adhanga, laju nangalee 
badha babine kadhuwa ngabber ka tang 
kennengngan. Kalembangnga koko akantha 
kalembangnga dalko. Karanjang gella laju 
ekala bi babine se kadhuwa jareya, pas egiba 
ngabber. 

10 Sengko atanya ka malaekat jareya, 
"Ebakta ka kadhimma karanjang kadhissa?" 
1! Saodda, "Ka Babil, e dhissa karanjang 

jareya egabayyagiya kowel. Mon kowella 
la mare, karanjangnga esabaa e jadhiya 
esembaa." 

l Sengko nangalee pangaton laen. Se 
6 sateya sengko nangalee kareta perrang 
pa-empa kalowar dhari antarana gunong 
paronggu dhadhuwa. 

2 Ta-kareta jareya etarek jaran sang- 
sapasang, se nomer settong jaran mera, se 
nomer dhuwa jaran celleng, 

empa jaran lang-belling. 

4Sengko atanya ka malaekat jareya, 
"Guste, ponapa arteepon ta-kareta perrang 
kadhinto?" 

>Saodda, "Jareya kabbi mangkada ka 
tojjuwan se pa-empa saellana ngadhep 
Pangeranna alam dunnya. 

6 Kareta perrang se etarek jaran celleng 
entara ka Babil e dhaja. Jaran se pote entara 
ka bara ban jaran se lang-belling entara ka 
nagara se badha e lao." 

TE bakto jaran se lang-belling jareya 
kalowar, katonna ta sabbar se mareksaa 
bume. Malaekat jareya adhabu, "Kassa 
mangkat mareksa bume!" Jaran jareya laju 
padha mangkat. 

8 Saellana jareya malaekat jareya aera ka 
sengko, "Jaran se entar ka Babil rowa la 
materep dukana PANGERAN." 

? PANGERAN apareng dhabu reya ka sengko, 

10 dhabuna, "Kassa kala tor-ator dhari 
Heldai, Tobiya ban Yedaya, iya reya reng- 
oreng se buru abali dhari pambuwangan e 
Babil. Tor-ator jareya duli giba ka bengkona 
Yosiya anana Zefanya. 

1 Emmas ban salaka tor-atorra reng-oreng 
jareya kagabay makotha, pasang ka cethagga 
Imam Agung Yusak anana Yozadak. 

12 Kabala ka Yusak ja Sengko, PANGERAN 
Se Mahakobasa ngoca, Oreng se enyamae 

Se Selbi bakal ahasela e kennengngan se 


ekennengnge sarta bakal maddegga pole 
Padalemman Socce. 

13 Oreng jareya se bakal maddegga Tang 
Padalemman ban naremaa kahormadan 
menangka rato, ban oreng jareya bakal 
marentaa rayadda. Badha imam se bakal 
abarengngana oreng jareya ban se kadhuwa 
jareya bakal rokona alako abareng. 

14 Makotha jareya kodu esaba e Tang 
Padalemman menangka parengeddanna 
Heldai, Tobiya, Yedaya ban Yosiya. 

15 Reng-oreng bakal dhatengnga dhari 
jauna, nolongana maddek Tang Padalemman. 
Mon Padalemman jareya la mare se epaddek, 
reng-oreng jareya bakal taowa ja Sengko 
PANGERAN Se Mahakobasa ngotos bana 
ka reng-oreng jareya. Jareya kabbi bakal 
kalakona mon reng-oreng jareya atoro onggu 
ka ta-parenta se dhari Sengko, PANGERAN, 
Allahna reng-oreng jareya." 

7 'E tanggal empa bulan Kislew, iya reya 
bulan sanga, e taon se kapeng empa 
pamarentaanna Darius, PANGERAN apareng 

dhabu pole ka sengko. 

2 Oreng Betel la ngotos Sarezer ban 
Regem-Melekh sarta reng-orengnga ka 
Padalemmanna PANGERAN Se Mahakobasa, 
nyoona berkadda. 

3 Reng-oreng jareya esoro keya atanya 
ka mam-imam ban bi-nabbi kantha reya, 

ancorra Padalemman Socce kalaban cara 
apowasa sabban bulan se kapeng lema akadi 
se ampon kalakon ataonan abidda?" 

4 Reya pessen se edhabuwagi PANGERAN ka 
sengko. 

> Dhabuna, "Kabala ka reng-oreng sanagara 
reya ban ka para imam, ja powasa ban 
tanges se elakone reng-oreng jareya e 
bulan se kapeng lema ban kapeng petto 
sampe pettong polo taon abidda rowa banne 
pangormadan ka Sengko. 

6 Bariya keya e bakto reng-oreng jareya 
ngakan ban ngenom, pera kaangguy 
makobassa abana dibi." 

'Jareya se edhabuwagi PANGERAN kalaban 
parantaraanna bi-nabbi e jaman lamba e 
bakto Yerusalim gi ekennengnge oreng ban 
mamor pandhudhuna; e bakto oreng banne 
pera enneng e sa-disa e sabingkerra kottha 
tape la-mala enneng e bagiyan laona ban e 
babana mo-gumo e bagiyan bara. 

8 PANGERAN Se Mahakobasa apareng dhabu 
reya ka sengko, 

?"Pan-barampan taon se kapongkor Sengko 
makalowar ta-parenta reya ka Tang ommat, 
Bana kodu adil, bellas ase ban becce atena ka 
sasamana. 

l0Ja nyecce para randha, na-kana jatim, 
reng-oreng manca se neptep e nga- 
tengngaanna bana, otabana sapaa bai se 

jahat ka sasamana. 

l1 Tape Tang ommat cengkal ban ta endha 
ngedhingngagi; pekkeran ban kopengnga 
epatopo sampe ta ngedhing. 

12 Atena epagali sampe akantha bato. 
Sengko ce peggella polana reng-oreng jareya 
ta endha atoro ka sabarang se eajarragi 
Sengko ka reng-oreng jareya kalaban 
parantaraanna bi-nabbi jaman lamba. 

13 Sengko ta nyaodi duana, sabab reng-oreng 
jareya ta ngedhingngagi keya e bakto Sengko 
acaca. 

14Sengko padha ban kaleng busbus, 
nyapowe reng-oreng jareya kabbi sampe 
padha tapaksa odhi e ra-nagara manca. Tana 
se landhu reya la daddi seppe tadha orengnga 
sarta kajal." 

1 PANGERAN Se Mahakobasa apareng 
pessen reya ka sengko, 

2 "Sengko ce terrona se nolonga Yerusalim 
polana Sengko ce taresnana ka pandhudhuna, 
ban polana kataresnaan jareya Tang ate daddi 
panas ka so-mosona kottha jareya. 

3 Sengko abaliya ka Yerusalim, kottha se 
socce jareya, sarta ennengnga e jadhiya. 
Yerusalim bakal daddiya kottha se esto e 
matana oreng, ban Gumona PANGERAN Se 
Mahakobasa bakal esebbuda Gumo Se Socce. 

4E lon-alonna kottha Yerusalim bakal tojua 
pole lalakean ban babinean se seppo, ce 

seppona sampe kodu atongkeddan mon 


ajalan. 

>Lan-jalan e kottha bakal possaa pole ban 
na-kana se aen-maenan. 

6 Parkara jareya olle daddi katonna mohal 
monggu ka reng-oreng se gi odhi dhari 
bangsa jareya, tape ka Sengko tadha 
mohalla. 

7 Sengko masalamedda Tang ommat dhari 
ra-nagara kennengnganna pambuwanganna 
reng-oreng jareya, 

8 ban mabaliya reng-oreng jareya dhari 
temor ban dhari bara, sampe kabbi padha 
abali enneng e Yerusalim pole. Reng-oreng 
jareya bakal daddiya Tang ommat, ban 
Sengko daddiya Allahna. Sengko marentaa 
bangsa jareya kalaban esto tor adil." 

? PANGERAN adhabu ka ommadda, "Pakowat 
atena bana! Sateya bana ngedhing ca-oca se 
la ekocaagi para nabbi e bakto masang dhasar 
kaangguy majaga pole Tang Padalemman. 

10 Sabellunna bakto jareya tadha se kellar 
majar manossa otabana keban, ban tadha 
se arassa aman dhari gangguwanna moso. 
Oreng se settong bi Sengko eaddu ban 
laenna. 

l1 Tape sateya reng-oreng se gi odhi dhari 
bangsa reya bi Sengko ta epakantha gi 
lambana. 

12 Reng-oreng jareya bakal taremtemma 
nabur ne-bine. Ka-bungkana anggurra bakal 

abuwaa, tanana bakal aberria hasel, ban ojan 


bakal bannyaa. Sakabbinna berkat jareya 
bi Sengko ebagiya ka reng-oreng se gi odhi 
dhari bangsa reya. 

13 He pandhudhu Yehuda ban Israil! Gi 
jaman lamba, mon reng-oreng manca saleng 
basto, reng-oreng jareya ngoca kantha reya, 
Moga balai se teba ka Yehuda ban Israil 
tebaa ka bana keya! Tape bi Sengko bana 
epasalamedda, sampe reng-oreng manca 
jareya bakal padhaa ngoca kantha reya, Moga 
berkat se toron ka Yehuda ban Israil, torona 
ka bana keya! Daddi, mara pakowat atena 
bana ban ja tako!" 

14 PANGERAN Se Mahakobasa adhabu, "E 
bakto bangatowana bana mapeggel Sengko, 
Sengko motossagi ngokoma reng-oreng 
jareya epaberraa. Potosan jareya bi Sengko 
ta eoba, tape ejalannagi. 

l5 Tape sateya Sengko aberkadana 
pandhudhu Yerusalim ban pandhudhu 
Yehuda. Daddi, ella, ja tako. 

16 Reya ta-parenta se kodu elakone bana: 
Mon acaca, kacaca barang se bendher 
ka sasamana. Mon motose pangadilan 
berri potosan se adil ban se madhateng 
kataremtemman. 

17Ja andhi sajja se jahat ka sasamana. Ja 
asompa palsu. Sengko baji ka caca lecek ban 
sabarang se ta adil sarta kakerrasan." 

18 PANGERAN Se Mahakobasa apareng 


pessen reya ka sengko, se epakon panapa ka 
ommadda, 

19"Powasa se elakone e bulan se kapeng 
empa, kapeng lema, kapeng petto ban kapeng 
sapolo bakal daddiya parayaan-parayaan se 
madhateng kaperagan ban kasennengngan 
ka pandhudhu Yehuda. Kaleburi barang se 
bendher ban kataremtemman!" 

20 PANGERAN Se Mahakobasa adhabu, 
"Bakal napaa baktona oreng dhari tha-kottha 
sabannyana dhatengnga ka Yerusalim. 

21 Pandhudhuna kottha se settong bakal 
ngocaa ka pandhudhuna kottha laenna, Mara 
ja entara nyemba PANGERAN Se Mahakobasa 
sarta nyoon berkadda. Mara noro! 

22 Pas bannya oreng ban bannya bangsa 
se kowat bakal dhatengnga ka Yerusalim 
nyembaa Sengko PANGERAN Se Mahakobasa 
sarta mentaa Tang berkat. 

23E re-are jareya bakal badhaa oreng manca 
se entar ka settong oreng Yahudi sarta pas 
ngoca, Kaula padha terro ontonga jugan 
akadi sampeyan, sabab kaula padha mereng 
ja Allah aberkadi sampeyan." PANGERAN Se 
Mahakobasa la adhabu. 

l Reya sen- pessenna PANGERAN. Salerana 

la motossagi ngokoma nagara Hadrakh 
ban kottha Damsyik. Banne pera ku-suku 
Israil, tape ibu kotthana Siria kaagunganna 
PANGERAN keya. 

2 Hamat se batessa masettong ban Hadrakh 


kaagunganna keya, bariya keya tha-kottha 
Tirus ban Sidon ban sakabbinna kaahliyanna 
pandhudhuna. 

3 Tirus la agabay teng-binteng kaangguy 
kaparlowanna dibi ban nombuk emmas ban 
salaka ce bannyana sampe daddi barang 
biyasa akantha beddhi ban cellot e lorong. 

“Tape bi Pangeran epameskena. Dhi-andhina 
kottha jareya ebuwanga kabbi ka dhalem tase 
ban kottha jareya dibi bakal tompessa ekello 
apoy. 

> Kottha Askelon ban Gaza bakal nangaleyana 
jareya ban pas arassaa tako. Ekron bakal 
nangaleyana keya, pas kaelangan sakabbinna 
pangarebbanna. Gaza bakal kaelangana 
ratona, ban Askelon bakal seppeya ta 
ekennengnge oreng. 

6 Asdod bakal ekennengngana reng-oreng 
dhari bangsa camporan. PANGERAN adhabu, 
"Oreng Filistin se angko rowa bi Sengko 
epatompessa. 

7 Reng-oreng jareya bakal ta ngakana pole 
daging se gi badha dharana otabana kakanan 
laen se daddi larangan. Karena reng-oreng 
jareya se gi odhi bakal daddiya Tang ommat 
ban eanggebba menangka bagiyanna suku 
Yehuda. Ekron bakal daddiya anggotana Tang 
ommat, akantha oreng Yebus e jaman lamba. 

8 Sengko ajagaa Tang tana ban ngaddhanga 
kan-pasukan manca se lebada e jadhiya. 

Sengko ta ngedinana oreng se dujan nyecce 


oreng laen ajaja Tang ommat. Sabab Sengko 
la nangalee kasangsaraanna bana." 

9 He, pandhudhu Siyon, mara paperak! He, 
pandhudhu Yerusalim, mara asorak! Abas! 
Ratona rabu abakta kamennangan! Salerana 
rato se adil se abakta kasalameddan. Tape 
andhap asor parabuna, netene hemar, hemar 
se gi ngodha. 

10 PANGERAN ngandika, "Ta-kareta perrang 
dhari Efraim bi Sengko ebuwanga, sakabbinna 
jaran Yerusalim epamosnaa ban sakabbinna 
pana epaancora. Ratona bana bakal ngerema 
epabalattraa kabar parkara karokonan e 
antarana sa-bangsa. Dhari tase ka tase 
Salerana bakal kobasaa, dhari Songay Efrat 
sampe ka koncona dunnya." 

11 PANGERAN adhabu ka ommadda, "Bit 
parjanjiyan se ekagabay Sengko ban bana, 
parjanjiyan se eessaagi ngangguy dharana 
kurban tor-ator, Sengko mabebasa rayadda 
bana se nanggung sangsara e pambuwangan 
akantha oreng se takorong e somor se tadha 
aengnga. 

12 Mara abali reng-oreng buwangan, 
sateya bana la andhi pangarebban. Abali 
ka kennengnganna pangaobanna, Sengko 
paggun aberkadana bana. Edhingngagi: Bi 
Sengko bana eberkadana tekel dhuwana 
lantaran sakabbinna kasangsaraan se la 
etanggung bana. 

13 Yehuda bi Sengko egabaya panana 


pahlawan, ban Israil egabaya pana se la 
eocola. Pandhudhu Siyon bi Sengko egabaya 
peddhang; Sengko nyerranga oreng Yunani bi 
peddhang jareya." 

14 PANGERAN bakal ngatona ka ommadda, 
na-panana eocol akantha dhap-keddhap. 
GUSTE Allah Se Mahatenggi nopeya tarompet 
tandha nyerranga, pas alomampa maju 
alabbu ka kaleng busbus dhari lao. 

15 Ommadda masthe eparenge pangaoban, 
sampe mosona kabbi padha epakala. Akantha 
cerrengnga oreng se mabu nom-enoman, 
kantha jareya tharadda reng-oreng jareya 
e dhalem paperrangan. Akantha dharana 
kurban se etotta ka attassa mezba, kantha 
jareya dharana mosona se ngalowa. 

16 Mon are jareya la napa, PANGERAN bakal 
masalamedda ommadda, akantha oreng 
ngowan panyalamet dumbana dhari babaja. 
Reng-oreng jareya bakal nyonara e tanana 
PANGERAN, akantha mamatanna jamang se 
anap-garennap. 

17 Saapa bagussa dhaggi tanana PANGERAN, 
saapa bagussa ban leburra! E jadhiya anggur 
ban gandum ceppet tombuna, andaddiyagi 
ngangodhadan atamba kakowadanna. 

10 t Mon la mosem semme, nyoon ojan 

ka PANGERAN. PANGERAN tanto pas 
makompol ondhem, ban matoron ojan derres 

sampe gal-teggal daddi ngabiru ban cengngar 


kaangguy sakabbinna oreng. 

2 Reng-oreng menta petodu ka la-brahala 
ban ka kang-tokang ramal, tape jawaban se 
ekaolle lecek kabbi. Badha se nerrangngagi 
mempe, tape katerranganna pera maposang 
bana, ban panglepor se esadhiyaagi tadha 
artena. Daddi rayat asalebbudan akantha 
dumba, padha repot polana ta andhi 
pamimpin. 

3 PANGERAN adhabu, "Sengko ce peggella 
ka pangobasa se marenta Tang ommat, bi 
Sengko reng-oreng jareya eokoma. Tape 
pandhudhu Yehuda reya Tang andhi, ban 
Sengko, PANGERAN Se Mahakobasa meyaraa 
reng-oreng jareya. Reng-oreng jareya bi 
Sengko ekagabaya Tang jaran paperrangan 
se parjuga. 

4 Dhari antarana reng-oreng jareya Sengko 
meleya pangobasa, pamimpin ban panglima 
se marentaa Tang ommat. 

> Pandhudhu Yehuda bakal mennanga 
akantha rit-parjurit se nyek-ngenyek moso 
epakantha cellot e lorong. Reng-oreng jareya 
bakal aperranga polana Sengko, PANGERAN, 
abanto reng-oreng jareya, ban pasukanna 
moso se nompa jaran bakal epakalaa keya bi 
reng-oreng jareya." 

6 "Pandhudhu Yehuda bi Sengko epakowada, 
ommat Israil epasalamedda. Bi Sengko egibaa 
abali ka nagarana, polana Sengko neser ka 

reng-oreng jareya. Bi Sengko reng-oreng 


jareya epakanthaa bangsa se bi Sengko ta 
tao etolak. Sengko reya PANGERAN, Allahna 
bangsa jareya, Sengko nyaodana sakabbinna 
duana. 

TOmmat Israil bakal akantha pahlawan se 
kowat, akantha oreng se ngenom anggur, 
gumbira atena. Toronanna dhari jaman ka 
jaman bakal terrosa enga ka kamennangan 
se eberrii Sengko reya. Reng-oreng jareya 
bakal peraga atena, lantaran se Ia elakone 
Sengko kaangguy abana. 

8 Tang ommat bi Sengko eologa, epadaddiya 
settong epakompola. Bi Sengko padha 
epabebasa, epabannyaa akantha lamba. 

9 Maske bi Sengko epabalessadan e 
antarana sa-bangsa, reng-oreng jareya bakal 
pagguna enga ka Sengko e dhimmaa bai 
kennengnganna. Reng-oreng jareya bakal 
salamedda, bariya keya na-anana, ban padha 
moleya areng-bareng ka nagarana. 

10 Dhari Messer ban Asyur reng-oreng jareya 
bi Sengko epamoleya. Epangennengngana e 
nagarana dibi. Bi Sengko egibaa ka Libanon 
ban Gileyad, sampe saantero nagara possa 
ban reng-oreng jareya. 

ll Mon reng-oreng jareya la entas dhari 
tase raja kamalaradan, Sengko, PANGERAN, 
mokola ba-omba, sampe dhasarra Songay 
Nil kerreng asat aengnga. Bangsa Asyur se 

se parjuga epaelanga kakobasaanna. 

12 Tang ommat bi Sengko epakowada, 
reng-oreng jareya bakal taada ban abakte ka 
Sengko. Sengko, PANGERAN, Ia ngoca." 

l He, Libanon, mara bukka labangnga, 

1 1 sopaja ka-bungkana arassa bana 
ekelloa bi apoy! 

2 He, bungkana daru, mara nanges, sabab 
ka-bungkana comara la padha robbu, 
ka-bungkaan se gus-bagus la padha gujur. 
He, ka-bungkaan se ja-raja e Basan, mara 
nanges, sabab las-alas raja la ebasbas sampe 
rata. 

3 Edhingngagi tangessa para pangobasa, 
la obus kajajaanna! Edhingngagi gaungnga 
can-macan e alas; sabab la rosak alas 
kennengnganna e salanjangnga Songay 
Yordan. 

4 GUSTE Allah adhabu ka sengko, "Mara 
bana tha-kantha daddi oreng ngowan se 
ngowan dumba se esambelliya. 

> Reng-oreng se melle matee ba-dumba 
jareya tape ta eokom. Se ajuwal dagingnga 
ba-dumba jareya ngoca, Moljaagi PANGERAN! 
Sateya sengko ban bana sajan sogi! 
Reng-oreng ngowan jareya ta tao neser ka 
ba-dumba peyaraanna." 

6"Sengko ta neserra ka sapaa bai e nagara 
reya. Sengko dibi se magiya sakabbinna 
pandhudhuna ka pangobasa. Para pangobasa 

jareya bakal maancora nagara reya, ban 


Sengko neng-ennengnga, ta arebbua nagara 
reya dhari kakobasaanna." 

7 Sengko Zakhariya, eopae bi gar-sodagar 
dumba jareya esoro ngowan ba-dumba 
se esambelliya. Sengko andhi tongket 
dhadhuwa; se settong bi sengko enyamae 
"Kamoraan" ban settonganna "Panyengset". 
Saellana jareya sengko molae ajaga ban 
meyara ba-dumba jareya. 

8 Badha oreng ngowan katello se mapeggel 
sengko. Bi sengko eojuk e dhalem bakto 
sabulan. 

? Sengko pas ngoca ka ba-dumba se 
saambalan rowa, "Sengko ta ngowana 
bana pole. Se kodu mate dina me mate, se 
tompessa me olle tompes. Karena me olle 
saleng patee." 

10 Tongket se bi sengko enyamae "Kamoraan" 
rowa bi sengko ekala, pas epotel kaangguy 
maburung parjanjiyan se ebadhi PANGERAN 
bi sakabbinna bangsa. 

11E are jareya keya parjanjiyan jareya 
epaburung. Gar-sodagar dumba rowa 
ngabassagi sengko, padha apangrasa ja 
PANGERAN abu-dhabu kalaban ropa sabarang 
se elakone sengko. 

12 Sengko ngoca ka reng-oreng jareya, 
"Mon sampeyan saroju, bajarragi opa kaula. 
Mon bunten, enggi ta osa." Bi reng-oreng 
jareya sengko laju eberrii opa tello polo 

"Pesse jareya masoagi ka dhalem kas e Tang 
Padalemman." Daddi pesse salaka tello polo 
jareya bi sengko epamaso ka dhalem ekkas e 
Padalemman Socce. Sajareya pangargaanna 
reng-oreng jareya ka sengko! 

13 (11:12) 

14 Saellana jareya sengko motel tang tongket 
settonganna, iya reya se bi sengko enyamae 
"Panyengset," ban parsatuwanna Yehuda ban 
Israil pas pegga. 

15 PANGERAN pas adhabu ka sengko, "Mara 
bana pakantha oreng ngowan sakaleyan aggi, 
tape sateya daddi oreng ngowan se ta becce. 

16 Sabab Sengko nyoro settong oreng 
ngowan epajaga Tang dumba, tape oreng 
jareya ta marduli dumba se elang; dumba 
se posang ta esare, se loka ta etambai, 
ban dumba se gi odhi ta epakane. La-mala 
ngakan dagingnga dumba se paleng lempo 
ban nyabudi kokodda. 

17 Ta salamet oreng ngowan se ta aguna 
jareya! Dumbana se saambalan edina. 
Perrang bakal ngaherana kakobasaanna. 
Lengngenna bakal lempowa ban mata 
kanganna bakal butaa." 

l Reya pessenna PANGERAN parkara 

1 2 Israil. PANGERAN se ngampar langnge, 
nyeptaagi bume ban apareng odhi ka 
manossa, adhabu, 

se aesse anggur; ra-nagara tatanggana 
bakal ngenoma anggur jareya ban dhing- 
tabarindhing akantha oreng mabu. Ban mon 
Yerusalim ekeppong, tha-kottha e nagara 
Yehuda se gi badha bakal ekepponga keya. 

3 Tape mon are jareya la para, Yerusalim bi 
Sengko epadaddiya akantha bato se berra; 
bangsa se kemmaa bai se ngoddi ngangkaa 
bato jareya tanto calaka. Sakabbinna bangsa 
e dunnya bakal areng-barengnga nyerranga 
Yerusalim. 

4E are jareya sakabbinna jaran bi Sengko 
epabingonga ban reng-orengnga se nompa 
epagilaa; pandhudhu Yehuda bi Sengko 
ejagaa, tape sakabbinna jaranna mosona 
epabutaa. 

> Saellana jareya ga-kalowarga Yehuda 
bakal ngocaa kantha reya e dhalem atena, 
PANGERAN, Allah Se Mahakobasa se apareng 
kakowadan ka ommadda se enneng e 
Yerusalim." 

6E are jareya ga-kalowarga Yehuda 
bi Sengko epakanthaa apoy e dhalem 
tompoanna kaju otabana obur se rabbang e 
babaanna gintelanna gandum, mateyana sa- 
bangsa e sakalenglengnga. Tape pandhudhu 
Yerusalim bakal pagguna aman enneng e 
kottha. 

7 Sengko, PANGERAN, dha-adhana bakal 
aberria kamennangan ka tantara Yehuda, 

Daud ban pandhudhu Yerusalim ta ngalebbii 
kahormadan se etarema pandhudhu Yehuda 
laenna. 

8E are jareya Sengko ngaobana pandhudhu 
Yerusalim; se paleng ta kowat e antarana 
reng-oreng jareya bakal kowada akantha 
Daud. Toronanna Daud bakal nontona 
reng-oreng jareya akantha malaekadda 
Pangeran, la-mala akantha Sengko dibi. 

2E are jareya Sengko mateyana saneyap 
bangsa se ngoddi nyerranga Yerusalim. 

10 Saellana jareya toronanna Daud sarta 
pandhudhu Yerusalim bi Sengko eberriana 
ate se neserran ban lebur adua. Reng-oreng 
jareya bakal ngabassagiya oreng se ecoco 
abana dibi ban bakal nangesana oreng jareya 
akantha se nangese matena anana se coma 
settong tadha pole. Reng-oreng jareya bakal 
nangesa agingging ce ngennessa, akantha 
oreng se kaelangan ana sareyang. 

1E are jareya bakal badhaa tangesan 
se ramme e Yerusalim, akantha oreng se 
nangese Hadad-Rimon e Cora Megido. 

12 Saellana jareya saneyap kalowarga 
e nagara jareya bakal nangesa bi-dibi; 
kalowarga toronanna Daud, kalowarga 
toronanna Natan, kalowarga toronanna Lewi, 
kalowarga toronanna Simei, ban sakabbinna 
kalowarga laenna. Saneyap kalowarga bakal 
nangesa bi-dibi, ban reng-oreng lalakean 

tapesa dhari babineanna." 

13(12:12) 

14(12:12) 

13 ! PANGERAN Se Mahakobasa adhabu, 

"E are jareya bakal badhaa somber se 
nancel kaangguy nyoccee toronanna Daud 
ban pandhudhu Yerusalim dhari dusana 
ban dhari pamojjaanna brahala se elakone 
reng-oreng jareya. 

2E are jareya nyamana la-brahala jareya 
bi Sengko ekosoda dhari tana reya, sampe 
tadha oreng settonga se gi engaa ka nyama 
jareya. Sakabbinna oreng se ngako nabbi bi 
Sengko eojuga, bariya keya reng-oreng se 
kasosoban erroh najjis. 

3 Ban mon gi badha oreng se ngako nabbi 
sambi manapa sen-pessen, eppa ban ebuna 
dibi se ngocaa ka oreng jareya ja abana 
kodu eokom mate, sabab se ekocaagi oreng 
jareya lecek kabbi. Mon oreng jareya gi 
paggun ngako nabbi keya, oreng jareya bakal 
ecocowa bi eppa tor ebuna dibi. 

4E are jareya para nabbi bakal arassaa 
malo ngalakonana apaa bai akantha nabbi. 
Reng-oreng jareya bakal ta nganggguya 
kalambina nabbi pole kaanguy nepo ban 
ngandellagi ton-pangatonanna. 

> Sabaligga, reng-oreng jareya bakal ngocaa, 
Sengko banne nabbi. Sengko pera oreng tane 
se saomorra alako e teggal. 

6 Ban mon badha oreng se atanya, Arapa 


dhadhana bana me loka? oreng jareya bakal 
nyaoda, Loka e bengkona tang kanca." 

7 PANGERAN Se Mahakobasa adhabu, "Mara 
jaga, peddhang, serrang oreng ngowan se 
alako ka Sengko rowa! Kassa patee me olle 
dumbana asalebbudan. Sengko nyerranga 
Tang ommat, 

8 ban sanagara reya dhuwa partellon dhari 
pandhudhuna bakal tebasa. 

? Pera sapartellon se salamedda. Reng-oreng 
jareya bi Sengko esocceyana akantha salaka 
se epamorne bi apoy; eojiya akantha oreng 
se ngoji emmas. Saellana jareya reng-oreng 
jareya bakal adua ka Sengko ban Sengko 
bakal ajawaba duana jareya. Sengko ngocaa 
ka reng-oreng jareya ja abana Tang ommat, 
ban reng-oreng jareya bakal ngakowa ja 
Sengko reya Pangeranna, GUSTE Allahna." 
14 l Are panghakimanna PANGERAN la 

para, Yerusalim bakal erampoga, ban 
hasella bakal egi-bagiya e adhana matana 
bana. 

2 PANGERAN makompola sakabbinna bangsa 
epanyerranga Yerusalim. Kottha jareya 
bakal erebbua, ko-bengkona erampoga, ban 
babineanna eparkosaa. Saparona pandhudhu 
bakal egibaa ka pambuwangan, salebbina 
bakal pagguna enneng e kottha jareya. 

3 PANGERAN pas bakal majuwa aperrang 


ngadhebbana sa-bangsa jareya, akantha se 
elampaagi gi lambana. 

4E are jareya Salerana bakal ngadegga e 
Gumo Jaitun, e temorra Yerusalim. Gumo 
Jaitun jareya pas bakal esebaa bi cora 
sampe madhuwa dhari temor sampe ka bara. 
Saparona gumo jareya bakal ajalana ka 
dhaja, ban saparona bakal ajalana ka lao. 

> Bana bakal buruwa lebat e cora se magi 
gumo jareya daddi dhadhuwa. Bana bakal 
buruwa akantha bangatowana e bakto badha 
lendhu e jaman pamarentaanna Uziya, rato 
Yehuda. Saellana jareya Pangeran tang 
GUSTE Allah bakal rabuwa, eerengngagi 
sakabbinna malaekat. 

6 Mon are jareya la para, tadha hawa se 
cellep otabana es pole. 

TE are jareya tadha papetteng pole. Are 
bakal teraa terros, bariya keya e bakto 
malem. Tape pera PANGERAN se ngagali bila 
are jareya se dhapaa. 

8E are jareya aeng se segger bakal agiliya 
dhari Yerusalim; saparona aeng jareya bakal 
agiliya ka Tase Mate ban saparona ka Tase 
Tengnga. Aeng jareya bakal agiliya sataon 
benteng, e mosem nambara ban e mosem 
nemor. 

3 PANGERAN pas bakal marentaa menangka 
rato e saantero bume; saneyap oreng bakal 

nyembaa ka Salerana menangka Allah ban 


ngennal Salerana kalaban asma se settong. 

10Saantero nagara dhari Geba e dhaja 
sampe ka Rimon e lao, bakal daddiya 
tenggangan. Tape Yerusalim bakal modula 
sampe tenggi, atenggiyan dhari tana e 
sabingkerra; kottha jareya bakal atambaa 
lebar dhari Labang Saketheng Benyamin 
sampe ka Labang Saketheng Paddu, iya 
reya kennengnganna Labang Saketheng Se 
Kapeng Settong ban dhari Manara Hananel 
sampe ka kennengnganna pamerressanna 
anggur andhina rato. 

ll Reng-oreng bakal amana enneng e 
tha-kottha jareya, ta tako epatee oreng. 

12 PANGERAN bakal madhatengnga panyaket 
se nakoe ka sakabbinna bangsa se la aperrang 
ngadhebbi Yerusalim. Matana ban jilana, 
la-mala sabadan bakal buccoa gi dhi-odhi. 

13E are jareya bi PANGERAN sa-bangsa 
epabingonga parana ban epakatakoana 
sampe saneyap oreng bakal megaa ban 
nyerranga kancana se badha e seddianna. 

14Lalakean e Yehuda bakal aperranga 
abillaana Yerusalim. Menangka barang 
rampasan reng-oreng jareya bakal ngalaa 
sakabbinna artana sa-bangsa e sabingkerra 
se aropa emmas, salaka ban kalambi se 
atombugan. 

15 Panyaket se talebat nakoe bakal 
ngennenga ka jaran, jaran buwadan, 

onta ban hemar, ban sakabbinna keban e 


parkemahanna moso. 

16 saellana jareya sakabbinna oreng se 
gi odhi e antarana sa-bangsa se nyerrang 
Yerusalim, bakal entara ka kottha jareya 
nyembaa Rato, PANGERAN Se Mahakobasa, 
ban arayaagiya Pesta Ranggun Dhaun. 

17 Mon badha bangsa se ta endha entar ka 
Yerusalim kaangguy nyemba Rato, PANGERAN 
Se Mahakobasa, e nagarana ta kera badha 
ojan toron. 

18 Ban mon oreng Messer ta endha arayaagi 
Pesta Ranggun Dhaun, bangsa jareya bakal 
ekennenga keya panyaket se epadhateng bi 
Pangeran ka saneyap bangsa se ta endha 
entar abakte. 

19Jareya okoman ka Messer ban ka 
sakabbinna bangsa se ta endha arayaagi 
Pesta Ranggun Dhaun. 

20E are jareya sampe seng-gungseng 
pangangguyya jaran bakal eokerana ca-oca, 
"Kaagem PANGERAN malolo." Ci-panci e 
Padalemman Socce bakal eargaana akantha 
bung-tobungnga tor-ator e adhana mezba. 

21 Sakabbinna panci e Yerusalim ban 
e saantero Yehuda bakal epadaddiya 
kaagunganna PANGERAN Se Mahakobasa 
malolo. Pandhudhu se ngatorragi kurban 
bakal ngangguya ci-panci jareya epangellaa 
daging tor-ator. Mon bakto jareya la napa, ta 


Zakaria 14.21 33 
kera badha sodagar pole e Padalemmanna 


PANGERAN Se Mahakobasa. 


Maleakhi 


1 l Reya pessen se edhabuwagi PANGERAN 
ka Maleakhi kaangguy ommat Israil. 

2 Pangeran adhabu ka ommadda, "Sengko 
neser ka bana." Tape ommadda jareya 
nyaot, "Kadi ponapa caraepon Junandalem 
nganeserre abdidalem?" Dhabuna PANGERAN, 
"Esau reya gu ta kakana Yakub, ta iya? Tape 
Yakub bi Sengko ekaneserre, 

3 dineng Esau ekabajii. Dhaera se amo-gumo 
andhina Esau bi Sengko Ia epaancor, ban 
tanana bi Sengko epassraagi ka run-burun 
alas e ra-ara." 

“Ja sakenga toronanna Esau, iya reya 
reng-oreng Edom rowa ngoca, "Tha-kotthana 
tang bangsa la epaancor, tape bi tang 
bangsa epaddegga pole," PANGERAN tanto 
adhabu, "Reng-oreng jareya olle maddek 
pole kotthana se la ancor, tape bi Sengko 
epagujura. Reng-oreng jareya bakal esebbuda 
Nagara se daraka ban Bangsa se ekenneng 
babendunna PANGERAN salanjangnga." 

> Bangsa Israil bakal nangaleyana dibi, 
sarta ngoca, "Agung onggu PANGERAN reya; 
kakobasaanna sampe ka lowarra tana Israil!" 

6 PANGERAN Se Mahakobasa adhabu ka 
para imam, "Ana hormat ka oreng towana, 
ban kabula hormat ka lorana. Sengko reya 


Maleakhi 1.71 11 
Ramana bana; arapa bana me ta hormat 


ka Sengko? Sengko reya lorana bana; 

arapa bana me ta tako ka Sengko? Bana 
ya-nyeya Sengko, tape bana atanya, Kalaban 
cara se kadi ponapa abdidalem ya-nyeya 
Junandalem? 

'Kalaban ngeba kurban kakanan se ta 
pantes egabay kurban e attassa Tang mezba. 
Bana pas atanya, Kalaban cara se kadi 
ponapa abdidalem ta ngejabi Junandalem? 
Kalaban macemmer Tang mezba. 

8 Mon bana ngatorragi ka Sengko keban se 
buta, se sake otaba se empon, jareya gu 
ta lalakon se sala? Kodda bana ngatorragi 
keban se kantha jareya ka gubennor! Ba 
sennengnga kerana atena ban apa kerana 
gubennor jareya beccea ka bana?" 

3? Sateya, he, mam-imam, kodda nyoon ka 
Allah sopaja bellasa ka sengko ban bana. 
Parnyoonanna bana ta kera ekabbuli, ban 
jareya salana bana dibi. 

10 PANGERAN Se Mahakobasa adhabu, 
"Lebbi bagus labangnga Tang Padalemman 
reya totop bai, sabab tadha gunana bana 
ngodhii apoy e attassa Tang mezba. Sengko 
ta lebur ka bana, ban ta endha narema 
tor-atorra bana. 

ll Sengko ehormadi bi sa-bangsa sadunnya. 
Neng e man-dhimman oreng ngobbar dupa 
amoljaagi Tang nyama ban ngatorragi 


Maleakhi 1.121 2.3 | 
ban-kurban se pantes, sabab sakabbinna 


bangsa ngormat ka Sengko! 

12 Tape bana ya-nyeya Sengko polana 
nganggep Tang mezba tadha ajina, sarta 
neng e jadhiya ngatorragi kakanan se la ta 
ekendhai bi bana. 

13 Cana bana, Sengko la busen ngakan 
jareya kabbi, ban bana ta ngejabi Sengko. 
Se egabay tor-ator ka Sengko bi bana keban 
kecoan, keban se empon otaba se sake. 
Pangrasana bana Sengko endha narema 
tor-atorra bana jareya? 

14Ta salamet tokang tepo se ngatorragi ka 
Sengko keban se tadha ajina, mangkana e 
antarana ebinna dibi badha keban se bagus se 
la ejanjiyagi ka Sengko! Sabab Sengko Rato 
Agung, se ehormadi bi sakabbinna bangsa." 

1t PANGERAN Se Mahakobasa adhabu ka 
para imam, "Reya Tang parenta ka bana: 

2 Hormadi Sengko kalaban lalakonna bana. 
Mon bana ta endha ngedhingngagi Tang 
oca, bi Sengko bana ebastowa. Sakabbinna 
rajekke se etarema bana bakal aobaa daddi 
babaston. Saongguna, sakabbinna se becce 
jareya bi Sengko la ebasto, sabab bana ta 
marduli Tang parenta. 

3 Na-anana bana bi Sengko eokoma, 
ban mowana bana bi Sengko ebeddhaana 
calatthongnga keban se bi bana ekagabay 
kurban, ban bana eereda ka tombuganna 
calatthong. 

4Daddi bana tao ja Sengko la aberri parenta 


reya, sopaja Tang parjanjiyan ban para imam, 
toronanna Lewi, paggun etoro. 

>E dhalem parjanjiyan jareya Sengko ajanji 
aberria ka reng-oreng jareya odhi aman ban 
taremtem ban Sengko nyoro reng-oreng 
jareya hormat ka Sengko. E bakto jareya 
reng-oreng buru pajat hormat tor tako ka 
Sengko. 

6 Reng-oreng jareya ngajarragi barang se 
bendher, banne se sala. Reng-oreng jareya 
rapet ban Sengko, sarta jujur atoro ka Tang 
Karep. Laen dhari jareya reng-oreng jareya 
nolong oreng sabannyana sopaja ta alako 
jahat pole. 

'Pajat kawajibanna para imam ngajarragi 
barang se bendher parkara Sengko, 
PANGERAN Se Mahakobasa. Mon rayat 
atanyaa apa se ekakarep Sengko, kodu 
atanya ka para imam jareya, sabab para 
imam jareya Tang otosan. 

8 Tape sateya reya, bana, mam-imam, la 
nyaleyot dhari jalan se bendher. Pangajaran- 
pangajaranna bana daddi lantaranna 
oreng sabannyana alako sala. Bana arosak 
parjanjiyan se bi Sengko epabadha ban bana. 

3? Daddi bi Sengko reng-oreng Israil 
epataparduliya keya ka bana sabab bana 
ta taat ka Tang karep ban polana bana 
ada-bidaagi oreng e bakto ngajar Tang 
ommat." 


Maleakhi 2.101 14 | 
10 Bana ban sengko reya gu ta andhi Rama 


se settong, ta iya? Bana ban sengko reya gu 
ta eceptaagi bi Allah se settong, ta iya? Mon 
bariya, arapa bana ban sengko me saleng 
mongker dhari janjina sarta kalaban cara 
se kantha jareya mongkere parjanjiyan se 
ebadhi Allah ban bangatowana bana ban 
sengko? 

11 Ommat Yehuda la nerrak parjanjiyanna 
Allah bi reng-oreng jareya ban ngalakone 
rang-barang se nakoe neng e Yerusalim 
ban e saantero nagara. Reng-oreng jareya 
la macemmer Padalemman Socce se 
ekataresnae abana dibi sarta abine babinean 
se nyemba ba-dibana bangsa laen. 

12 Moga-moga reng-oreng se atengka kantha 
jareya epanyengla dhari ommat Israil bi 
PANGERAN. Moga-moga reng-oreng jareya ta 
noro tang bangsa pole ngatorragi ban-kurban 
ka PANGERAN Se Mahakobasa. 

13 Ban reya pole lalakonna bana. Mezbana 
PANGERAN bi bana epangambang bi aeng 
mata; bana nanges tor agingging polana 
Pangeran ta kasokan narema ban-kurbanna 
bana pole. 

14 Bana atanya arapa Salerana me ta 
kasokan narema ban-kurban jareya. Polana 
PANGERAN ngagali ja bana ta esto ka babine 
se la ekabine bana e bakto bana gi ngodha. 
Babine jareya pasanganna bana e dhalem 
odhina, tape bi bana ekiyanadi, maske e 

ajunanna Allah bana la ajanji teptebba esto 


ka babine jareya. 

15 Bi Allah Se Settong bana gu ta la epadaddi 
settong badan tor settong sokma ban babine 
jareya? Apa se daddi kasokanna PANGERAN 
kalaban cara se kantha jareya? Tadha 
laen sopaja bana andhia na-ana se daddi 
ommadda Allah se saongguna. Daddi bana 
kodu ajaga sopaja e antarana bana tadha se 
ta esto ka binena. 

16"Sengko baji mon badha oreng atellak," 
cana dhabuna PANGERAN, Allahna Israil. 
"Sengko baji mon badha e antarana bana se 
kejjemma kantha jareya ka binena. Daddi 
bana kodu ajaga ban ja sampe bana kiyanat 
ka binena." 

17 Cacana bana mabusen Allah. Tape bana 
atanya, "Aponapa kaula me ekoca mabusen 
PANGERAN?" Kalaban ngoca, "Oreng se alako 
jahat kabbi eanggep bagus bi PANGERAN 
Se Mahakobasa, ban Pangeran kasokan ka 
reng-oreng jareya." Otabana kalaban atanya, 
"E dhimma Allah se eanggep adil rowa?" 

3 ' Dhabuna PANGERAN Se Mahakobasa, 
"Sengko ngerema otosan kaangguy 
nyadhiyaagi jalan ka Sengko. Daddi Sengko, 
PANGERAN se esaree bana reya, daksakala 

dhatengnga ka Tang Padalemman. Tang 
otosan se ete-nante bana jareya dhatengnga 
tor ngomommagiya Tang parjanjiyan." 

2Tape sapa se bisa kowat e bakto Pangeran 


rabu sarta ngaton jareya? Sabab Salerana 
padha ban apoyya tokang mamorne 
gagaliyan, ban padha bi sabunna tokang 
panatu. 

3 Salerana rabu parlo ngadilana, padha ban 
oreng se abersee tor mamorne salaka. Padha 
ban tokang emmas mamorne emmas ban 
salaka, bariya keya otosanna PANGERAN 
bakal mamorneya para imam sopaja 
mam-imam jareya ngatorragi kurban kalaban 
cara se ekasokane PANGERAN. 

4 Daddi akantha gi jaman lamba, PANGERAN 
bakal kasokana narema ban-kurban se 
eatorragi ka Salerana bi ommat Yehuda ban 
Yerusalim. 

> Dhabuna PANGERAN Se Mahakobasa, 
"Sengko entara ka bana parlo ngadilana 
bana. Sengko bakal duliya daddi saksena 
kasalaanna kang-tokang tennong, reng-oreng 
se azina, se daddi sakse palsu, se roce e 
dhalem agaji la-kabulana, se nyeksa para 
randha, kana jatim, ban oreng manca, ka 
sakabbinna oreng se ta ngargai Sengko." 

6"Sengko reya PANGERAN, ban Sengko 
ta aoba. Daddi bana, toronanna Yakub, ta 
epatompes. 

7 Padha ban bangatowana bana lamba, bana 
la nyaleyot dhari Tang kom-hokom sarta ta 
esto ajalannagi kom-hokom jareya. Mara 
bana abali ka Sengko, sopaja Sengko abali 

ka bana keya. Tape bana atanya, Ponapa se 


kodu elakone abdidalem manabi abaliya ka 
Junandalem? 

8 Sateya Sengko atanyaa ka bana: Apa olle 
manossa nepo Allah? Tanto bai enja. Tape 
bana nepo Sengko keya. Bana atanya, Kadi 
ponapa? Tang jawaban: E dhalem parkara 
majar saparpolowan ban aberri tor-ator. 

2 Sakabbinna bangsa nepo Sengko, daddi 
bana kabbi ekenneng basto. 

10 Giba kabbi saparpolowanna bana ka Tang 
Padalemman sopaja neng e jadhiya bannyaa 
kakanan. Mara oji Sengko, tanto bana pas tao 
ja Sengko mokka bang-labangnga sowarga 
sarta aberrii bana sakabbinna barang se 
bagus se ce bannyana. 

l1 Bi Sengko ta ebagiya balang ban 
sabangsana marosak hasel bumena bana; 
ka-bungkana anggurra bana bakal lebbaa 
buwana. 

12 Daddi bana bi sakabbinna bangsa bakal 
ekocaa senneng odhina, sabab nagarana 
bana daddi kennengngan se nyaman." 

13 PANGERAN adhabu, "Ca-ocana bana 
ya-nyeya Sengko parana." Tape bana 
atanya, Ngoca ponapa abdidalem parkara 
J unandalem? 

14 Bana ngoca, Parcoma abakte ka Allah. Apa 
gunana ajalannagi kawajiban ka PANGERAN 
Se Mahakobasa, otaba noduwagi ka Salerana 


| Maleakhi 3.151 4.2 9 
ja sengko ban bana kasta polana se Ia agabay 


sala? 

15 Sengko ban bana nangale dibi oreng se 
gathak senneng odhina. Oreng se jahat ta 
pera atamba mamor, tape mon reng-oreng 
jareya ngoji kasabbaranna Allah kalaban 
alako jahat, oreng jareya lopot keya. 

16 Reng-oreng se tako ka PANGERAN pas 
padha saleng acaca. PANGERAN meyarsa 
sarta agateyagi pa-apa se ekacaca reng-oreng 
jareya. Reng-oreng se ngormat ban tako ka 
Salerana, nyamana etoles e dhalem ketab 
catheddan se badha e ajunanna. 

17 PANGERAN Se Mahakobasa adhabu, 
"Reng-oreng jareya daddiya Tang ommat. E 
are baktona Sengko madhatengnga okoman, 
reng-oreng jareya daddiya Tang andhi se 
kataresnan. Reng-oreng jareya bi Sengko 
ekaneserrana, akantha panganeserra eppa ka 
anana se abakte ka abana. 

18 Tang ommat bakal nangaleyana pole 
bidana nasibba oreng se becce ban oreng se 
jahat, e antarana oreng se abakte ka Sengko 
ban se enja." 

4 ' Dhabuna PANGERAN Se Mahakobasa, 
"Bakal dhapaa arena e bakto sakabbinna 
oreng se sombong ban jahat eobbara akantha 
darameyan. E are jareya reng-oreng jareya 
bakal eobbara kabbi sampe tadha karena. 

2 Tape kaangguy bana se taat ka Sengko, 

Tang kobasa se madhateng kasalameddan 

bakal nyonara akantha are, ban sonarra 


mabarasan se sake. Bana bakal bebasa sarta 
gumbira akantha budhuna sape se buru 
epakalowar dhari kandhang. 

3E are jareya Sengko ngokoma se sala, 
ban bana bakal makalaa reng-oreng jahat, 
sampe reng-oreng jareya daddi akantha abu 
se enyek-enyek bana. 

4Kaengae pangajaran-pangajaranna Mosa 
Tang abdi, kaengae kom-hokom sarta 
ta-parenta se etarema Mosa jareya dhari 
Sengko e Gunong Sinay sopaja etaadi bi 
sakabbinna ommat Israil. 

> Tape sabellunna are se nakoe se la 
etantowagi bi Sengko jareya dhapa, Sengko 
ngotosa Nabbi Eliya ka bana. 

6 Nabbi jareya marokona pole lalakean se 
anyama eppa ban na-anana, sopaja Sengko 
ta dhatengnga maancor nagarana bana." 


Matius 


l Areya dhaftarra bangatowana Isa 

Almasih, toronanna Daud, toronanna 
Ibrahim. Dhari Ibrahim sampe ka Daud, 
asmana bangatowana Isa akantha e baba 
reya: 

2 Ibrahim Ishak, Yakub, Yehuda ban 
tan-taretanna, Peres ban Zerah (ebuna 
anyama Tamar), Hezron, Ram, Aminadab, 
Nahason, Salmon, Bowas (ebuna iya areya 
Rahab), Obed (ebuna iya areya Errut), Isay, 

3(1:2) 

4 (1:2) 

5(1:2) 

6 ban Rato Daud. Dhari Daud sampe jamanna 
bangsa Israil ebuwang ka Babil, se badha 
e dhalem catheddan ma-nyama e baba 
areya: Sulaiman (ebuna bekkas rajina Uriya), 
Rehabeyam, Abiya, Asa, Yosafat, Yoram, 
Uziya, Yotam, Ahas, Hizkiya, Manasye, Amon, 
Yosiya, Yekhonya ban tan-taretanna. 


11 (1:6) 
12 Dhari jamanna bangsa Israil ebuwang 
ka Babil sampe kalahiranna Isa, se badha e 

dhalem catheddan ma-nyama e baba areya: 


Yekhonya, Seyaltiel, Zerubabil, Abihud, 
Elyakim, Azur, Zadok, Akhim, Eliyud, Eleyazar, 
Matan, Yakub, Yusup rakana Miriyam. Ban 
dhari Miriyam jareya lahir Isa se esebbut 
Almasih. 


) 
) 
15 (1:12) 
16 (1:12) 

17 Daddi dhari Ibrahim sampe ka Daud 
badha pa bellas toronan. Dhari Daud sampe 
ka jamanna bangsa Israil ebuwang ka Babil 
badha pa bellas toronan keya. Dhari jamanna 
bangsa Israil ebuwang ka Babil sampe ka 
lahirra Almasih bannyana padha pa bellas 
toronan. 

18 Kantha reya caretana kalahiranna Isa 
Almasih. Ebuna iya areya Miriyam, abakalan 
ban Yusup. Tape sabellunna se kadhuwa 
jareya akabin, Miriyam etemmo la bubut. 
Yusup ta ngagali ja Miriyam jareya bubut 
lantaran kobasana Errohna Allah. 

19vyusup, bakalla Miriyam jareya, kaetong 
oreng se taat ka hokomma agama. Daddi 
Yusup maburunga se abakalan, tape ta 
asa-kasaa sopaja Miriyam ta malo e adhana 
oreng bannya. 

20 Sabatara Yusup gi ker-mekker parkara 
jareya, salerana asopenna. E dhalem 
sopennana jareya pangrasana salerana 

ngoladi malaekadda Pangeran se adhabu 


kantha reya ka salerana, "Yusup, toronanna 
Daud, bana ta osa tako abineya Miriyam, 
sabab ana se egandhu jareya dhari kobasana 
Errohna Allah. 

21 Miriyam bakal rembia lalake. Kana jareya 
bi bana kodu enyamae Isa, sabab kana jareya 
bakal masalamedda ommadda dhari dusana." 

22 jareya kabbi kalakon kantha jareya sopaja 
kalakon apa se edhabuwagi Pangeran kalaban 
parantaraanna nabbina, iya areya, 

23 "Badha paraban se bakal ngandhunga ban 
rembia lalake. Kana jareya bakal enyamaana 
Immanuwil." (Immanuwil reya oca Ibrani se 
artena "Allah asarengnge sengko ban bana".) 

24 Saellana Yusup abungo pas alampaagi apa 
se edhabuwagi malaekadda Pangeran jarowa 
ka salerana. Miriyam ekaraji. 

25 Tape saabidda Miriyam gi ta babar, Yusup 
ta asare apolong ban Miriyam. Ban saellana 
kana jareya lahir, bi Yusup enyamae Isa. 

2 lisa lahir e kottha Betlehem e nagara 
Yudea e jaman pamarentaanna Rato 
Herodes. E bakto jareya badha li-ahli elmo 

bintang dhari Temor entar ka Yerusalim. 

2 Reng-oreng jareya e man-dhimman anya- 
tanya, "E kaimma kalenggiyanna na-kana se 
gi buru lahir se bakal jumennengnga ratona 
oreng Yahudi kaissa? Kaula padha nengale 
bintangnga kalowar e temor, daddi kaula 
padha entar kaanja asojuda ka Salerana." 


Matius 2.319 4 
3E bakto Rato Herodes meyarsa 


parkara jareya, ce takerjada, bariya keya 
sakabbiyanna oreng e Yerusalim. 

4Daddi rato jareya pas makon makompol 
sakabbiyanna imam kapala ban ru-guru 
agamana bangsa Yahudi. Rato jareya pas 
mareksa ka reng-oreng gella, "Rato se 
ejanjiyagi Allah lahira e kaimma?" 

> Reng-oreng jareya nyaot, "E kottha 
Betlehem e nagara Yudea. Sabab badha nabbi 
se nyerrat kadi kadhinto, 

6 Bana Betlehem, e nagara Yehuda, bana 
banne se paleng kene e antarana tha-kottha 
se otama e Yehuda. Sabab dhari bana bakal 
rabuwa settong pamimpin se bakal mimpina 
Tang ommat Israil." 

7 Saellana narema katerrangan jareya, 
Herodes ta asa-kasa adikane li-ahli bintang 
dhari Temor jareya. Rato jareya pas mareksa 
ka reng-oreng gella bila se teppa bintang 
jareya etangalee. 

8 Saellana jareya reng-oreng jareya pas 
epakon mangkat ka Betlehem sambi epessen 
kantha reya, "Kassa bana mangkat, sare 
patete kana jareya. Mon etemmo, sengko 
balai, sopaja sengko bisaa entar asojud ka 
kana jareya." 

ə? Li-ahli bintang jareya pas mangkat. Bintang 
se sabellunna jareya etangalee e temor, 
sateya etangalee pole. Reng-oreng jareya 
ce peragga polana nangalee bintang jareya! 


| | Matius 2.101 15 5 
Bintang jareya ajangadhai reng-oreng buru, 


pas ambu teppa e attasanna kennengnganna 
Kana jareya. 

10(2:9) 

lt Li-ahli bintang jareya maso ka dhalem 
bengko jareya pas nangalee kana jareya ban 
Miriyam, ebuna. Reng-oreng jareya asojud 
nyemba ka kana jareya, pas mokka baddhana 
dhi-andhina, sarta pas ngatorragi emmas, 
mennyan ban emmor. 

12 Allah maemot reng-oreng jareya e dhalem 
mempena sopaja ja abali ka Herodes. Daddi 
reng-oreng jareya pas mole lebat jalan laen. 

13 Saellana li-ahli bintang jareya mangkat, 
malaekadda Pangeran ngaton ka Yusup e 
dhalem sopennana. Malaekat jareya adhabu, 
"Herodes andhi maksod nyareya kana jareya 
epateyana. Daddi mara bana jaga, giba kana 
jareya ban ebuna ngongse ka Messer. Bana 
terros neng e dhissa gallu sampe sengko 
aberri kabar pole ka bana." 

14Yusup abungo, ban e malem jareya keya 
terros abakta kana jareya ban ebuna ngongse 
ka Messer. 

15 Se katello jareya terros alenggi e jadhiya 
sampe Herodes seda. Kalaban cara se 
kantha jareya la kalakon apa se edhabuwagi 
Pangeran kalaban parantaraanna nabbina, se 
bariya monyena, "Sengko ngolok Tang Ana 
dhari Messer." 

16E bakto Herodes ngagali ja salerana 


etepo li-ahli bintang gella, panggaliyanna ce 
peggella. Daddi salerana pas makon matee 
sakabbiyanna na-kana lalake se aomor dhu 
taon ka baba e Betlehem ban e sabingkerra. 
Jareya cocok ban katerrangan se etarema 
dhari li-ahli bintang rowa parkara saadda 
bintang jarowa se etangalee. 

17 Daddi la kalakon apa se tao edhabuwagi 
Nabbi Yeremiya, iya areya, 

18"E Rama ekaedhing sowarana oreng 
nanges, sowarana oreng aserrowan. Rahel 
nangese na-anana; ban ta endha elepor 
sabab na-anana la tadha karena." 

19 Saellana Herodes seda, e bakto Yusup gi 
badha e Messer malaekadda Pangeran ngaton 
pole ka Yusup e dhalem sopennana. 

20 Malaekat jareya adhabu, "Reng-oreng se 
terro mateyana kana jareya la padha mate. 
Daddi mara bana jaga, kana jareya ban ebuna 
giba abali ka Israil." 

2l Yusup pas abungo, saellana jareya kana 
jareya sarta Miriyam ebakta abali ka Israil. 

22 Tape saellana jareya Yusup meyarsa ja 
Arkelaus, pottrana Herodes la jumenneng 
rato e nagara Yudea agante ramana. Daddi 
Yusup tako se meyosa ka jadhiya. Saellana 
narema petodu pole dhari Pangeran e dhalem 
sopennana, Yusup pas meyos ka dhaera 
Galilea. 

23E jadhiya salerana enneng e kottha se 


anyama Nazaret. Kalaban cara jareya kalakon 
apa se edhabuwagi bi-nabbi parkara kana 
jareya: "Oreng jareya bakal esebbuda Oreng 
Nazaret." 
3 lE bakto jareya Yahya Pambaptis rabu 

ka sagara beddhi e Yudea ban molae 
akotbah. 

2 "Mara padha atobat dhari sa-dusana," 
dhabuna, "sabab Allah bakal duliya marenta 
menangka Rato!" 

2Yahya jareya se ekamaksod bi Nabbi 
Yesaya kalaban dhabuna se amonye kantha 
reya, "Badha oreng ra-eraan e sagara 
beddhi, Sadhiyaagi jalan kaangguy Pangeran; 
parampaagi rong-lorong se elebadana 
Salerana." 

“Yahya ngagem rasogan dhari buluna onta. 
Panyengsedda dhari kole, se edhaar balang 
ban maddu alas. 

> Bannya oreng dhari Yerusalim, dhari 
saantero nagara Yudea ban dhari ra-dhaera e 
sabingkerra Songay Yordan padha nyabis ka 
Yahya. 

6 Reng-oreng jareya ngakone sa-dusana, ban 
Yahya abaptis reng-oreng jareya e Songay 
Yordan. 

7 Bannya keya oreng Farisi ban Saduki se 
nyabis ka Yahya nyoon ebaptis. Tape e bakto 
Yahya ngoladi reng-oreng jareya dhateng, 
pas adhabu ka reng-oreng jareya, "Bana reya 

jahat! Sapa se ngoca ja bana bisa lopot dhari 


okomanna Allah se bakal rabuwa? 

#Duduwagi bi tengka gulina bana ja bana Ia 
atobat dhari sa-dusana. 

? Bana ja nyangka bisaa lopot dhari okoman 
kalaban ngoca ja Ibrahim bangatowana bana. 
Kaengae ya, dhari to-bato reya Allah sanggup 
keya abadhi toronan kaangguy Ibrahim! 

10 Kapak Ia esadhiyaagi se epamogerra 
kajuwan sampe ka mo-ramona. Bungka se ta 
ngasellagi buwa se becce bakal epogerra ban 
ebuwanga ka dhalem apoy. 

ll Sengko abaptis bana ngangguy aeng 
kaangguy noduwagi ja bana la atobat dhari 
sa-dusana; tape se bakal rabuwa saellana 
sengko reya, bakal abaptisa bana bi Errohna 
Allah ban apoy. Salerana arajaan dhari 
sengko. Mokkaagi sapatuna bai sengko ta 
pantes. 

12 Salerana ngastane gaddhang epanampeya 
sakabbiyanna gandumma sampe berse. 
Gandum jareya bi salerana epakompola e 
dhalem lombung, tape sekkemma kabbi bakal 
eobbara e dhalem apoy se ta bisa mate." 

13E bakto jareya Isa meyos dhari Galilea ka 
Songay Yordan. E jadhiya Salerana manggii 
Yahya sarta nyoon ebaptis. 

14 Tape Yahya ngoddi nolak parnyoonanna 
jareya. Dhabuna Yahya, "Abdina se kodu 
ebaptis sareng Panjennengngan. Me 

samangken la-mala Panjennengngan se 


manggii abdina." 

l5 Tape Isa adhabu, "La dina, ra. Sabab 
kalaban cara jareya Sengko ban bana 
ajalannagi pa-apa se daddi kasokanna Allah." 
Daddi Yahya abaptis Isa. 

16 Saellana ebaptis, Isa duli ongga dhari 
songay jareya. O-tao langnge maroka ban 
Isa ngoladi Erroh Allah toron akantha dara ka 
attasanna Salerana. 

17 Saellana jareya pas ekaedhing sowarana 
Allah adhabu, "Areya Tang Pottra kakase, se 
masenneng Tang ate." 

4 l Saellana jareya Isa etonton Errohna 
Allah ka sagara beddhi epagudhaa ka 
Iblis. 

2 Pa polo are pa polo malem Isa ta adhaar. 
Saellana jareya pas arassa lapar. 

3 Iblis jareya nyander pas mator, 
"Junandalem Pottrana Allah, ta enggi? Daddi, 
ngereng to-bato paneka pakon daddi roti." 

“Isa adhabu, "E dhalem Alketab esebbuttagi: 
Manossa ta bisa odhi pera dhari roti malolo, 
tape laen dhari jareya dhari pa-apa se 
edhabuwagi Allah." 

> Saellana jareya Isa ebakta Iblis gella ka 
Yerusalim, kottha socce, pas esaba e attas 
koncona Padalemman Socce. 

6 Iblis jareya pas mator ka Isa, "Junandalem 
Pottrana Allah, ta enggi? Daddi, ngereng 
alonca ka baba; sabab e dhalem Alketab 

esebbuttagi sapaneka, Allah bakal makona 


kat-malaekadda ajaga kasalameddanna 
Bana, Bana bakal etampanana kat-malaekat 
jareya bi tanangnga, sopaja sokona Bana ta 
sampea tatagguk ka bato." 

' Isa adhabu, "Tape e dhalem Alketab 
esebbuttagi keya, Bana ja nyoba Guste 
Allahna." 

8 Saellana jareya bi Iblis Isa ebakta pole 
ka gunong se ce tenggina pas epangoladi 
sakabbiyanna karajaan e dunnya ban 
kamoljaanna. 

? Iblis jareya pas mator ka Isa, "Kadhinto 
sadaja sareng abdidalem eatorragiya ka 
Junandalem, manabi J unandalem asojud ka 
abdidalem." 

10 Dhabuna Isa, "Ondur bana, he Panggudha! 
E dhalem Alketab esebbuttagi, Bana kodu 
nyemba ka Pangeran, Allahna, ban kodu 
abakte ka Salerana malolo!" 

1 Dhi-budhina Iblis jareya ondur adinaagi 
Isa, ban kat-malaekat padha rabu aladine 
Salerana. 

12E bakto meyarsa ja Yahya epamaso ka 
penjara, Isa pas nyengga ka Galilea. 

13 Salerana ngalle dhari Nazaret, pas alenggi 
e Kapernaum e penggirra Talaga Galilea e 
dhaera Zebulon ban Naftali. 

14 Sarrena Isa alampaagi se kantha jareya, 
daddi kalakon apa se edhabuwagi Nabbi 
Yesaya: 

15 "Tana Zebulon ban tana Naftali, e jalan se 


nojju ka talaga, e bara laona Songay Yordan, 
Galilea tanana oreng se banne Yahudi! 

16 Bangsa se odhi e pettengnga la nangalee 
tera se mancorong! Kaangguy ka se enneng e 
nagara pettengnga maot la moncar sonar se 
tera!" 

17 Molae dhari bakto jareya Isa abertaagi, 
"Mara atobat dhari sa-dusana, sabab Allah 
bakal duliya marenta menangka Rato!" 

18 Parappana alomampa e paseserra Talaga 
Galilea, Isa ngoladi oreng majang kadhuwa, 
iya areya Simon (se ejulugi Petrus) ban alena 
se anyama Andreyas. Se kadhuwa jareya 
teppana ajala juko e talaga. 

19|sa adhabu ka se kadhuwa jareya, "Mara 
noro Sengko. Bi Sengko bana eajarana ajala 
oreng." 

20 Se kadhuwa jareya terros adinaagi jalana 
pas ngereng lsa. 

2l]sa alomampa terros, pas ngoladi badha 
oreng sataretan kadhuwa laenna, iya areya 
Yakobus ban Yahya, na-anana Zebedeyus. 
Se kadhuwa jareya ban eppana parappana 
mateppa jala e paraona. Bi Isa se kadhuwa 
jareya etembali keya, 

22 ban se kadhuwa jareya terros adinaagi 
paraona ban eppana, pas ngereng Isa. 

23E Galilea, Isa alengleng e saantero nagara 
sarta molang e kennengnganna kabakteyan 
e man-dhimman. Salerana ngabarragi Kabar 

Bagus ja Allah bakal marentaa. Laen dhari 


jareya Salerana mabaras oreng se sake ban 
se ena. 

24 Kabar parkara Isa jareya ekaedhing 
balattra sanagara Siria, sampe bannya 
oreng se nyabis ka Salerana. Reng-oreng 
jareya ngeba reng-oreng se nyandhang 
acem-macem panyaket ban kasossaan. 
Reng-oreng se kasosoban erroh jahat, se 
jan-ajanen, ban se empon, kabbi epabaras bi 
Isa. 

25 Ce bannyana oreng se ngereng Isa e bakto 
jareya. Badha se dhari Galilea, badha se dhari 
Sapolo Kottha, dhari Yerusalim, dhari Yudea, 
ban badha pole se dhari nagara e temorra 
Yordan. 

5 lE bakto ngoladi bannya oreng jareya, 
Isa laju ongga ka attas gumo. Saellana 
alenggi, red-moredda pas nyander. 

2 Salerana pas molae morok reng-oreng 
jareya: 

3"Pojur oreng se apangrasa ta bisa apa-rapa 
ban pera agantong ka Pangeran malolo; 
oreng jareya anggotana ommadda Allah! 

4 Pojur oreng se sossa atena; oreng jareya 
bakal elepora bi Allah! 

> Pojur oreng se andhap asor; oreng jareya 
bakal naremaa apa se ejanjiyagi Allah! 

6 Pojur oreng se ce terrona ajalannagiya 
kasokanna Allah; oreng jareya bakal 
epacokoba bi Allah! 

7 Pojur oreng se bellas ka oreng laen; oreng 


jareya bakal ekabellasana keya bi Allah! 

8 Pojur oreng se morne atena; oreng jareya 
bakal kennala ka Allah. 

3 Pojur oreng se ngeba kataremtemman 
e antarana manossa; Allah bakal ngakone 
oreng jareya menangka pottrana! 

10 Pojur oreng se ekaneyaja polana 
ajalannagi kasokanna Allah; oreng jareya 
daddi anggotana ommadda Allah! 

ll Pojur bana mon bana ecale, ekaneyaja 
ban epetenna polana Sengko. 

12 Bi-nabbi se odhi sabellunna bana la 
ekaneyaja kantha jareya keya. Mara paperak 
ban pagumbira, sabab raja opa se esadhiyaagi 
Pangeran ka bana." 

13 "Bana reya bujana dunnya. Mon buja 
tabar, ba ekennenga epaaccen pole? Tadha 
gunana pole, kajabana ebuwang ban 
enyek-enyek oreng. 

14 Bana reya terana dunnya. Kottha se badha 
e attassa gumo ta ekenneng errep. 

15 Tadha oreng se ngodhii damar, pas 
ngodhunge damarra jareya bi pennay. 
La-mala damar jareya tanto esaba e 
kennengnganna damar, sopaja nerae 
sakabbiyanna oreng se badha e dhalem 
bengkona. 

16 Bariya keya terana bana kodu nyonar 
e adhana oreng, sopaja reng-oreng jareya 

nangalee lalakonna bana se becce, pas 


amoljaagi Ramana bana e sowarga." 

17 "Bana ja nyangka Sengko reya dhateng 
matadhaa hokomma Mosa ban pangajaranna 
para nabbi. Sengko dhateng banne matadhaa, 
tape noduwagiya artena se sabendherra. 

18 Kaengae, ya! Saabidda langnge ban bume 
gi badha, maske pera settong aksara otabana 
titi se paleng kene sakale dhari hokom jareya 
ta kera epaelang, mon gi ta kalakon kabbi! 

19 Daddi, sapa se nerrak sala settong dhari 
ta-parenta jareya, maske se paleng kene 
sakale, sarta ngajari sopaja oreng laen alako 
kantha jareya keya, oreng jareya bakal 
daddiya se paleng kene e antarana ommadda 
Allah. Sabaligga, sapa se ajalannagi ta- 
parenta jareya sarta ngajarragi sopaja oreng 
laen alako kantha jareya keya, oreng jareya 
bakal rajaa e antarana ommadda Allah. 

20 Daddi, kaengae, ya: Bana ta kera daddi 
ommadda Allah mon bana ta ngalebbii 
ru-guru agama ban reng-oreng Farisi e 
dhalem parkara ajalannagi kasokanna Allah!" 

21 "Bana tao ja bangatowana Sengko ban 
bana andhi pangajaran kantha reya: Ja matee 
oreng; sapa se matee oreng, kodu eadili. 

22 Tape sateya Sengko ngocaa ka bana, sapa 
se peggel ka oreng laen, bakal eadilana; 
ban sapa se apesowan ka oreng laen, bakal 
eadilana e adhana Mahkamah Agama. Ban 


Matius 5.231 29 
sapa se ngoca ka oreng laen Gendheng!, 


patot ebuwang ka dhalem apoy naraka. 

23 Daddi, mon e antarana bana badha se 
teppana ngeba tor-ator ka Allah, pas enga ja 
badha oreng se sake ate ka abana, 

24 Saba gallu tor-atorra jareya neng e mezba 
pas dinaagi, terros entar nyapa gallu ka oreng 
jareya. Saellana jareya, buru bana bisa abali 
ngatorragi tor-atorra ka Allah. 

25 Mon badha oreng agugat bana ka 
mahkamah, nyapa gallu bi oreng jareya mon 
gi sempat sabellunna napa ka mahkamah. 
Mon ta kantha jareya, bi oreng jareya bana 
tanto epassraagi ka hakim, ban hakim jareya 
tanto massraagi bana ka polisi. Bi polisi 
jareya bana tanto pas epamaso ka penjara. 

26 Ban kaengae, ya: Bana ta kera bisa 
kalowar dhari penjara jareya, sabellunna 
dhindhana bana lonas kabbi." 

27 "Bana tao ja badha pangajaran se amonye 
kantha reya: Ja azina. 

28 Tape sateya Sengko ngocaa ka bana: sapa 
se ngabas ka oreng babine kalaban napso 
barai, oreng jareya la azina ban babine gella 
e dhalem atena. 

293 Mon matana bana se kangan daddi 
sababba bana agabay dusa, congke mata 
jareya pas buwang! Lebbi becce bana 
kaelangan sala settong dhari bagiyanna 
badanna etembang bana sabadan ecabbur ka 
apoy naraka. 

30 Mon tanangnga bana se kangan daddi 


sababba bana agabay dusa, ketthok tanang 
jareya pas buwang! Lebbi becce kaelangan 
tanang settong etembang bana sabadan 
maso ka naraka." 

31 "Badha pole pangajaran se amonye kantha 
reya: sapa se nellak binena kodu aberri sorat 
panellak ka binena jareya. 

32 Tape sateya Sengko ngocaa ka bana: 
pa-sapa se nellak binena mangkana babine 
jareya ta alako serong, andaddiyagi binena 
jareya azina, mon binena jareya sampe alake 
pole. Ban sapa se ngabine babine se etellak 
jareya, azina keya." 

33 "Bana tao ja bangatowana Sengko ban 
bana andhi pangajaran se amonye kantha 
reya: ja mongkere janji. Apa se la ejanjiyagi 
bana kalaban sompa e ajunanna Allah, kodu 
elakone. 

34 Tape sateya Sengko ngocaa ka bana: bana 
ja asompaa kalaban asakse langnge, sabab 
langnge reya tahtana Allah, 

35 bariya keya ta olle kalaban asakse bume, 
sabab bume reya katongkoanna padana; 
otabana asakse Yerusalim, sabab jareya 
kotthana Rato raja. 

36 Bariya keya ja asompa asakse cethagga 
bana dibi, sabab bana ta kobasa mapote 
otaba macelleng obuna maske pera salambar. 

37 Cokop mon bana ngoca Iya otaba Enja" 
lebbi dhari jareya dhatengnga dhari Iblis." 

38 "Bana tao ja badha keya pangajaran se 


amonye kantha reya: mata gante mata, gigi 
gante gigi. 

393 Tape sateya Sengko ngocaa ka bana: 
ja males sake ate ka oreng se alako juba 
ka bana. Sabaligga, mon badha oreng 
nampeleng pepena bana se kangan, dina me 
olle oreng jareya nampeleng pepena se kacer 
keya. 

40 Ban mon badha oreng se agugat bana 
ka hakim sarta menta kalambina bana, bagi 
sakale jubana bana ka oreng jareya. 

41 Mon oreng se kobasa maksa bana 
mekollagi barangnga sampe sakilometer 
jauna, pekollagi sampe dhu kilo sakale jauna. 

42 Mon badha oreng ta-menta ka bana, 
berrii. Bariya keya ja sampe nolak mon badha 
oreng se jam-ngenjama ka bana." 

43 "Bana tao ja badha keya pangajaran se 
amonye cara reya: kataresnae ca-kancana 
ban kabajii so-mosona. 

44 Tape sateya Sengko ngocaa ka bana: 
kaneserre so-mosona, pojiyagi reng-oreng se 
nganeyaja bana, 

45 sopaja bana daddiya tra-pottrana 
Ramana e sowarga. Sabab Allah mamoncar 
arena kaangguy reng-oreng se becce ban 
reng-oreng se juba. Salerana matoron 
ojan kaangguy reng-oreng se teppa ban 
reng-oreng se jahat. 

46 Sabab mon bana pera neser ka reng- 


oreng se neser ka bana, apa ganjaranna? 
Reng-oreng tokang tagina pajek kantha 
jareya keya. 

41 Ban mon bana aberri salam pera ka 
ca-kancana malolo, apa kalebbiyanna jareya? 
Reng-oreng se ta kennal ka Allah kantha 
jareya keya! 

48 Ramana bana se badha e sowarga 
samporna panganeserra ka sakabbiyanna 
oreng. Bana kodu kantha jareya keya." 

6 l"Kaengae, ya, ja sampe bana ajalannagi 
kawajibanna agama e adhana oreng 
bannya kalaban maksod sopaja etangaleyana 
oreng. Mon kantha jareya, bana ta kera olle 

ganjaran dhari Ramana e sowarga. 

2 Daddi, mon bana aberri sandhekka 
ka oreng mesken, ja la-kabala ka oreng 
akantha reng-oreng monafik. Reng-oreng 
jareya seggut kantha jareya e dhalem 
kennengnganna kabakteyan ban e lorong 
raja, terro ealem oreng. Kaengae, ya, 
reng-oreng jareya la olle opana. 

3 Tape bana, mon aberri sandhekka, ta osa 
asa-kasa, sopaja tadha oreng se tao. 

“Dina ma olle lalakonna bana jareya ta 
ekataowe sapaa bai, kajabana bi Ramana 
e sowarga. Salerana ngoladi ka lalakonna 
bana se ta etangalee oreng jareya ban tanto 
apareng ganjaran ka bana." 

"Mon bana adua, ja papadha ban 


reng-oreng se dujan tha-kanthaan rowa. 
Reng-oreng jareya dujan adua sambi 
manjeng e kennengnganna kabakteyan- 
kabakteyan ban e dhang-tapadhangdhang, 
terro etangaleyana oreng. Bi Sengko bana 
ebalaana: jareya opana se la etarema oreng 
jareya. 

6 Tape mon bana adua, maso ka kamarra, 
kanceng labangnga, pas adua ka Ramana se 
ta etangalee oreng rowa. Ramana bana se 
ngoladi lalakonna bana se ta etemmo oreng 
jareya bakal aparenga ganjaranna ka bana. 

7? Mon bana adua, ja jang-lanjang akantha 
oreng se ta kennal ka Pangeran. Reng-oreng 
jareya nyangka mon duana lanjang tanto 
parnyoonanna epeyarsaagi. 

8Ja kantha oreng jareya. Ramana bana la 
ngagali apa se ekaparlo bana, sabellunna 
bana menta. 

? Daddi, adua kantha reya, Rama se 
jumenneng e sowarga: Moga asmaepon 
Junandalem emoljaagiya. 

10 Karajaannepon Junandalem moga 
dhatengnga. Karsaepon J unandalem moga 
kalakona e bume akadi e sowarga. 

ll Parenge abdidalem rajekke are mangken. 

12 Parenge sapora abdidalem dhari sadajana 
kasalaan, akadi abdidalem jugan nyapora 
sadajana oreng se gadhuwan sala ka 
abdidalem. 

13Ja masoagi abdidalem ka dhalem 


gudhaan, namong palopoddagi abdidalem 
dhari se jahat. [Junandalem rato se molja 
sareng se kobasa salanjangnga. Amin. | 

14 Mon bana nyapora oreng se andhi sala ka 
bana, bariya keya Ramana bana e sowarga 
bakal nyaporaa kasalaanna bana. 

15 Tape mon bana ta nyapora kasalaanna 
oreng laen, kasalaanna bana ta kera esapora 
keya bi Ramana bana e sowarga." 

16"Mon bana apowasa, mowana ja paacom 
akantha oreng se dujan tha-kanthaan rowa. 
Reng-oreng jareya com-maacom terro 
atemmowa bi reng-oreng laen ja abana 
apowasa. Kaengae, ya, jareya opana se la 
etarema reng-oreng jareya. 

17 Tape mon bana apowasa, araop pas 
asoroy, 

18 Sopaja tadhaa oreng se tao ja bana 
apowasa, kajabana Ramana bana se ta 
etangalee oreng jareya malolo. Salerana 
ngoladi lalakonna bana se ta etangalee oreng 
jareya tanto apareng ganjaran ka bana." 

19"Bana ja makompol dunnya e bume, sabab 
dunnya e bume bisa rosak polana ekakan 
ngetnget otaba tattaen otaba ekeco maleng. 

20 Sabaligga, pakompol dunnya e sowarga, 
sabab dunnya e dhissa ta kera rosak polana 
ngetnget otaba tattaen, ban ta kera ekeco 
maleng. 

21 Sabab e kennengnganna dunnyana bana, 


e jadhiya keya kennengnganna atena bana!" 

22 "Mata reya damarra badan. Mon matana 
bana benneng, bana sabadan tera kabbi. 

23 Tape mon matana bana rabuk, bana 
sabadan petteng calemodan. Daddi mon 
damar e dhalem badanna bana petteng, 
pettengnga tanto calemodan!" 

24 "Tadha settonga oreng se bisa ngabula 
ka lora kadhuwa. Sabab ta burung lorana 
se settong ekataresnae alebbiyan dhari 
lorana se settonganna. Otabana oreng jareya 
aestowan ka lorana se settong ebandhing ban 
ka settonganna. Bariya keya bana. Bana ta 
bisa abakte ka Allah ban ka dunnya. 

25 Daddi kaengae, ya; bana ta osa kobater 
mekkere odhina, iya areya apa se ekakana 
ban eenoma bana, otabana apa se eangguya. 
Odhi reya gu ta alebbiyan dhari kakanan, ban 
badan reya alebbiyan dhari angguy, ta iya? 

26 Abassagi, ra, mano e bang-abang rowa. 
No-mano jareya tadha se namen, tadha 
se anye, ban tadha se nyempen hasella 
tamennanna e dhalem lombung. Maske 
bariya bi Ramana bana se badha e sowarga 
no-mano jareya epeyara! Bana reya gu ta 
lebbi aji dhari mano, ta iya? 

27 Sapa e antarana bana se bisa nambai 
omorra maske sakone kalaban kakobateranna 
jareya? 

28 Arapa bana me kobater mekkere angguy? 


Abassagi, ra, kembang kacobung se tombu e 
teggal rowa. Bang-kembang jareya ta alako 
ban ta atennon; 

23 tape Rato Sulaiman se ce sogina rowa, 
ta ngangguy kalambi se bagussa padha ban 
bang-kembang jareya! 

30 Rebba e teggal tombu sateya ban lagguna 
la eobbar. Tape maske kantha jareya, rebba 
jareya bi Allah erengga sampe ce bagussa. 
Apa pole bana! Tape bana ta pate parcaja! 

3lTa osa kobater sarta ngoca, Apa se 
ekakana otabana apa se eenoma, otabana 
apa se eangguya? 

22Jareya kabbi ros-terrosan eserser bi 
reng-oreng se ta kennal ka Allah. Mangkana 
Ramana bana se e sowarga ngagali ja bana 
marlowagi jareya kabbi. 

33 Daddi, ehteyarragi gallu sopaja Allah 
marenta odhina bana ban jalannagi apa 
kasokanna. Mon kantha jareya en-laenna 
bakal eparengngagiya keya bi Allah ka bana. 

34 Daddi bana ta osa kobater parkara 
lagguna, sabab lagguna badha kakobateranna 
dibi. Are teya la cokop kasossaanna, ta osa 
etambai pole." 

l"Bana ja ahakime oreng laen, sopaja 
bana dibi ta ehakime bi Allah. 

2 Sabab bana bakal ehakimana Allah akantha 
bana se ahakime oreng laen. Ban okoran se 

eangguy bana ka oreng laen, bakal egabaya 


okoran ka bana keya bi Allah. 

3 Arapa bana me ngabas ka kaju satembil 
se badha e matana oreng laen, tape balo se 
badha e matana bana dibi me ta epekkere? 

4 Baramma bana me bisa ngoca ka 
taretanna, Mara bi sengko kaju se satembil 
jareya epakalowarragiya dhari matana, mon 
e matana bana dibi badha balona? 

>He, monafik! Pakalowar gallu balo dhari 
matana bana dibi, saellana jareya buru bana 
terrang pangabassa, ban bisa makalowar 
kaju se satembil dhari matana taretanna. 

Ja magi barang se socce ka pate, sabab 
pate jareya tanto pas abalik nyerrang bana. 
Ban ja magi motteyara ka babi, sabab 
motteyara jareya tanto enyek-enyek bi babi 
jareya." 

7"Mara menta, bana tanto narema. Mara 
sare, bana tanto nemmo. Mara thokthok, 
tanto bana ebukkae labang. 

8 Sabab oreng se menta bakal naremaa: 
oreng se nyare bakal nemmowa; ban oreng 
se athokthok bakal ebukkaana labang. 

9E antarana bana ba badhaa eppa se aberri 
bato ka anana mon anana jareya menta roti? 

10 Otabana se aberri olar mon anana jareya 
menta juko? 

ll Sanajjan bana jahat, bana tao keya aberri 
se becce ka na-anana. Apa pole Ramana bana 

e sowarga! Salerana bi-lebbi tanto apareng 


se becce ka oreng se menta. 

12 Daddi parlakowagi oreng laen akantha 
parlakowan ekaterro bana dhari oreng 
laen. Jareya essena hokomma Mosa ban 
pangajaranna bi-nabbi." 

13 "Mon masoa, lebat e labang se cope, 
sabab labang ban jalan ka naraka reya raja 
ban lebar, ban bannya oreng se lebat e 
jadhiya. 

14 Sabaligga labang ban jalan se ngeba 
oreng ka odhi reya cope ban malarat elebadi. 
Daddi sakone oreng se nemmo labang ban 
lorong jareya." 

15 "Pate-ngate ngadhebbi bi-nabbi palsu. 
Reng-oreng jareya dhateng ka bana aropa 
dumba, tape sanyatana reng-oreng jareya 
pate alas se galak. 

16 Bana bakal taowa sapa reng-oreng jareya 
dhari hasella lalakonna. Alas se adhuri ta kera 
abuwa anggur, ban ombut se adhuri ta kera 
ngasellagi buwana ara. 

17 Kajuwan se bagus ngasellagi buwa se 
becce, ban kajuwan se ta bagus ngasellagi 
buwa se juba. 

18 Kajuwan se bagus ta kera ngasellagi buwa 
se juba, ban kajuwan se ta bagus ta kera 
ngasellagi buwa se becce. 

19 Saneyap kajuwan se ta ngasellagi buwa se 
becce tanto epoger pas eobbar. 

20 Bariya keya bi-nabbi se palsu. Bana tanto 


tao sapa reng-oreng jareya dhari hasella 
lalakonna." 

21"Ta sakabbiyanna oreng se ngolok Sengko, 
Guste, Guste, daddiya anggotana ommadda 
Allah, tape pera reng-oreng se ajalannagi 
kasokanna Tang Rama se e sowarga. 

22E Are Keyamat bannya oreng se ngocaa 
kantha reya ka Sengko, Guste, Guste, gu 
ta kalaban asmana Junandalem abdidalem 
ampon manapa dhabuna Allah? Jugan gu 
ta kalaban asmana Junandalem abdidalem 
ampon ngojuk roh-erroh jahat sareng 
mabadha kaajiban sabannyana? 

23 Tape Sengko nyaoda, Sengko ta tao 
kennal ka bana! Kassa ondur dhari dhinna, 
bana se alako jahat!" 

24 "Daddi, oreng se ngedhing Tang oca reya, 
sarta atoro ka oca jareya, padha ban oreng 
penter se maddek bengko e attassa bato. 

25 Teppana toron ojan, ban banjir sarta 
angen tandhes nambu bengko jareya, bengko 
jareya ta robbu sabab la epaddek e attassa 
dhasar bato. 

26 Ban oreng se ngedhing Tang oca reya, 
tape ta atoro ka oca jareya, padha ban oreng 
budhu se maddek bengkona e attassa beddhi. 

21 Teppana toron ojan, ban aeng banjir sarta 
angen tandhes nambu bengko jareya, bengko 
jareya robbu. Ban karosaganna ce berrana!" 

28 Dhi-budhina Isa mare se morok, ban 


reng-oreng se badha e jadhiya ce heranna 
ngedhing pangajaranna jareya. 

23 Sabab se morok katon kobasa, ta akantha 
ru-guru agama laenna. 

lisa toron dhari gumo, ban bannya oreng 
se noro bunte. 

2E bakto jareya pas badha oreng se 
andhi panyaket kole budhuk. Oreng jareya 
asojud e ajunanna Isa, pas mator, "Guru, 
manabi Panjennengngan kasokan, tanto 
Panjennengngan bisa mabaras abdina." 

3 Isa nyedding oreng jareya sambi adhabu, 
"Sengko endha. Mara, baras!" E bakto jareya 
keya panyakedda oreng jareya pas elang. 

“Isa pas adhabu ka oreng jareya, "Senga, 
ya! Ja ala-bala ka pa-sapa. Tape kassa 
bana entar ka imam, menta sopaja imam 
jareya neptebbagi ja bana la pajat baras 
onggu. Saellana jareya pas atorragi kurban 
se eparentaagi Mosa, menangka bukte ka 
reng-oreng ja bana la baras ongguwan!" 

>E bakto Isa maso ka Kapernaum, badha 
parwira Roma manggii Salerana, sarta nyoon 
tolong. 

6 "Guru," atorra parwira jareya, "sareng 
abdina nganglo e compo. Abaepon empon, ta 
kengeng jaga dhari katedhunganna sareng 
talebat nyangsarana." 

7 Dhabuna Isa, "Sengko dha essaa mabarasa 
barengnga bana jareya." 

8"Ampon, ta mabi Guru," atorra 


parwira jareya, "Abdina ta patot narema 
Panjennengngan e compo. Dhabuwagi saos. 
Tanto sareng abdina pas sae. 

? Sabab abdina jugan kodu atoro ka dhabuna 
attasan. Ban e babaanna abdina badha 
rit-parjurit se kodu atoro ka parenta abdina. 
Manabi abdina nyoro ka parjurit, Mangkat! 
parjurit gapaneka mangkat. Manabi abdina 
ngoca ka se laen, Dha enna! oreng gapaneka 
nyander; ban manabi abdina marenta ka 
dunor abdina, Lakone reya! parenta gapaneka 
elakone." 

10E bakto meyarsa apa se eatorragi parwira 
jareya, Isa ce kasambuna. Salerana pas 
adhabu ka reng-oreng se ngerengngadgi, 
"Lowar biyasa oreng areya. E antarana oreng 
Israil sakale Sengko gi ta tao nemmone iman 
se rajana sajareya! 

11 Onggu! Bannya oreng dhatengnga dhari 
temor ban bara kaangguy anga-bunga ban 
Ibrahim, Ishak ban Yakub e Dunnyana Allah 
se Anyar. 

12 Mangkana reng-oreng se samasthena 
daddi ommadda Allah bakal ebuwanga ka 
pettengnga e lowar. E jadhiya reng-oreng 
jareya bakal nangesa tor nyandhang 
sangsara." 

13]sa pas adhabu ka parwira jareya, "Kassa 
mole, apa se eparcaja bana bakal kalakona." 

Ban e bakto jareya keya barengnga gella 


baras. 

l14|]sa meyos ka compona Petrus. E jadhiya 
Salerana ngoladi mattowa binena Petrus 
parappana songkan panas e pasareyanna. 

15 Isa agagap tanangnga, panassa pas elang. 
Babine jareya jaga ban molae aladine Isa. 

16E bakto la molae asar, bannya oreng 
nyabis ka Isa ngeba reng-oreng sabannyana 
se kasosoban erroh jahat. Kalaban dhabu 
sakeccap Isa ngojuk roh-erroh jahat jareya 
sarta mabaras keya sakabbiyanna oreng se 
sake. 

17 Isa alampaagi jareya kabbi, ban kalaban 
cara se kantha jareya kalakon apa se 
edhabuwagi Nabbi Yesaya, iya areya, 
"Salerana nanggung kasangsaraanna sengko 
ban bana ban mabaras panyakedda sengko 
ban bana." 

18E sakalenglengnga Isa ce bannyana oreng. 
E bakto Isa ngoladi reng-oreng jareya kabbi, 
red-moredda pas epakon alengka talaga. 

19 Pas badha guru agama nyander ka 
Salerana sarta mator, "Guru, abdina ngerenga 
Panjennengngan ka kadhimmaa saos." 

20 Isa adhabu, "Pate alas andhi rongkang, 
ban mano andhi lebun, tape Pottrana 
Manossa ta andhi kennengngan kaangguy 
bu-marobbu." 

21 Moredda se laen pas mator, "Guru, abdina 


nyoona edi palemana dhimen ngoburragiya 
eppa." 

22? Tape Isa adhabu, "Mara noro Sengko, dina 
oreng mate me olle ngoburragi oreng matena 
dibi." 

23|sa ongga ka parao ban red-moredda 
padha ngereng. 

24 O-tao pas badha kaleng busbus se ce 
rajana e talaga jareya sampe paraona eanjul 
omba. E bakto jareya Isa parappana asare. 

2> Daddi red-moredda nyander, Isa pas 
ebungowe. "Guru! Tolong! Abdina sadaja 
calaka!" cana paerana reng-oreng jareya. 

26 "Arapa bana me tako?" dhabuna Isa. 
"Bana ta pate parcaja ka Sengko!" Saellana 
jareya Isa ngadek sarta abentak angen ban 
talaga jareya. Talaga jareya pas ceddu. 

27 Red-moredda Isa kasambu. Pas padha 
ngoca, "Oreng apa Guru reya, me sampe 
angen ban omba atoro ka dhabuna!" 

28 İsa la alengka talaga napa ka dhaera 
Gadara. E jadhiya badha oreng kadhuwa se 
kasosoban erroh jahat; oreng se kadhuwa 
jareya nyander ka Salerana. Se kadhuwa 
jareya mok-ngamok ce sarana sampe tadha 
oreng se bangal lebat e jadhiya. 

29 Se kadhuwa jareya kalowar dhari 
wa-guwana koburan sarta aera, "Pottrana 
Allah, epakadiya ponapa abdidalem sareng 

Junandalem? Ponapa ampon eseksaa sanare 


gi ta napa ka baktona?" 

30 Ta jau dhari jadhiya badha babi ce 
bannyana se teppana nyare kakan. 

31 Roh-erroh jahat jareya nyoon ka Isa, 
"Manabi abdidalem padha epakona kalowar 
sareng Junandalem, ngereng padha pakon 
maso ka dhalem bi-babi kadhissa!" 

32 "Ondur!" dhabuna Isa. Roh-erroh jahat 
jareya kalowar dhari oreng se kadhuwa 
gella, pas maso ka dhalem bi-babi jareya. 
Ban bi-babi jareya padha buru pas acabbur 
ka talaga dhari penggirra jurang, terros 
tasellem. 

33 Reng-oreng se ajaga babi gella berka 
ka kottha, sarta nyaretaagi sakabbiyanna 
kadaddiyan jareya, bariya keya parkara oreng 
kadhuwa se kasosoban erroh jahat jareya. 

34 Daddi reng-oreng kottha jareya padha 
entar ka Isa. E bakto nangalee Isa, reng- 
oreng jareya nyoon kalaban sanget sopaja Isa 
kasokana nyengla dhari dhaerana reng-oreng 
jareya. 

9 lisa ongga ka dhalem parao, pas alengka 
talaga, abali ka kampongnga. 

2E jadhiya badha oreng nyander ngeba 
oreng empon se epatedhung e teker. E bakto 
Isa ngoladi saapa rajana imanna reng-oreng 
jareya, pas adhabu ka oreng empon gella, 
"Pasabbar, na! Sa-dusana bana la esapora." 

3 Ru-guru agama se teppana badha e jadhiya 


ngoca e dhalem atena, "Oreng reya ya-nyeya 
Allah!" 

“Isa ngagali ka pekkeranna reng-oreng 
jareya, daddi pas adhabu, "Arapa pekkeranna 
bana me ce jahadda kantha jareya? 

> Kemma se agampangan: ngoca, Dusana 
bana la esapora, otabana ngoca, Mara jaga 
pas ajalan? 

6 Tape sateya Sengko abukteyagiya ka 
bana ja Pottrana Manossa andhi kobasa e 
bume reya kaangguy nyapora dusa." Isa pas 
adhabu ka oreng empon gella, "Mara jaga, 
angka tekerra pas mole!" 

7 Oreng se empon jareya pas jaga sarta mole 
ka bengkona. 

8E bakto nangalee kadaddiyan jareya, 
reng-oreng padha katakoen kabbi sarta 
amoljaagi Allah, sabab Allah la apareng 
kobasa se ce rajana ka manossa. 

ə? Saellana jareya Isa meyos dhari 
kennengngan jareya. Sabatara alomampa, 
Salerana ngoladi tokang narek pajek, se 
anyama Matiyus, teppana toju e kantor 
pajek. Isa adhabu ka oreng jareya, "Mara 
noro Sengko!" Daddi Matiyus manjeng pas 
ngereng lsa. 

10E bakto Isa teppana adhaar e bengkona 
Matiyus, pas bannya oreng tokang narek 
pajek ban reng-oreng se eanggep ta becce 

bi masarakat, entar ka jadhiya noro ngakan 


abareng Isa ban red-moredda. 

1Badha reng-oreng Farisi se nangalee 
jareya. Reng-oreng jareya atanya ka red- 
moredda Isa, "Aponapa guruna sampeyan me 
adhaar bi reng-oreng tokang narek pajek ban 
reng-oreng se ta becce?" 

12|sa meyarsa partanyaanna reng-oreng 
jareya pas adhabu, "Oreng se baras ta parlo 
dokter, pera oreng se sake. 

13 Kodda ajari apa artena ayat e dhalem 
Alketab se amonye kantha reya: Se ekarsaagi 
Sengko kabellasan, banne kurban keban. 
Sabab Sengko dhateng banne ngologa oreng 
se nganggep abana la becce, tape ngologa 
oreng se eanggep tadha argana." 

14 Saellana jareya red-moredda Yahya 
Pambaptis entar nemmone Isa, pas padha 
atanya, "Aponapa abdina sadaja sareng reng- 
oreng Farisi padha apowasa, red-moredda 
Panjennengngan me bunten?" 

l15ĮIsa adhabu, "Baramma cana panemmona 
bana? Ba bisaa moy-tamoy e jang-onjangan 
sossa mon pangantan lake gi badha e 
jang-onjangan jareya? Tanto enja! Tape bakal 
dhapaa baktona pangantan lake jareya ekala 
dhari reng-oreng jareya. E bakto jareya buru 
reng-oreng jareya apowasa. 

16 Tadha oreng se nambal kalambi se la laju 
bi kaen se gi anyar. Sabab kaen panambella 

tanto kerker ban kalambina tanto pas beddha, 


daddi beddhana sajan raja. 

17 Bariya keya tadha oreng se nyelen anggur 
se anyar ka kanthong kole se laju. Sabab 
kanthong jareya tanto leddu ban rosak, 
anggurra pas tabuwang. Anggur anyar kodu 
selen ka dhalem kanthong se anyar keya, 
sopaja anggur ban baddhana pagguna becce." 

18 Sabatara Isa abu-dhabu ka red-moredda 
Yahya Pambaptis, pas badha pamimpinna 
kennengnganna kabakteyan, asojud e 
ajunanna Isa. Oreng jareya mator, "Ana bine 
abdina gi buru adinggal omor. Namong, ta 
langkong, ngereng seddingngagi me olle odhi 
pole." 

19|sa ngadek pas meyos bi red-moredda 
abareng oreng jareya. 

20E tengnga lorong badha oreng babine se 
la dhubellas taon sake sambang, nyander ka 
seddina Isa dhari budhi. Cana pekkerra, "Mon 
sengko nyedding jubana bai, tanto sengko 
pas baras." Daddi babine jareya pas nyedding 
koncona jubana Isa. 

21 (9:20) 

22E bakto jareya Isa atole sarta ngoladi 
babine jareya pas adhabu, "Pasabbar bana, 
na! Sarrena bana parcaja ka Sengko bana 
baras!" E bakto jareya keya babine gella laju 
baras. 

23 Saellana jareya Isa pas napa ka bengkona 
pamimpinna kennengnganna kabakteyan 

rowa. E jadhiya Isa ngoladi reng-oreng se 


amaen mosik kasossaan ban bannya oreng se 
agariyungan, 

24 pas adhabu ka reng-oreng jareya, 

"Mara kalowar kabbi! Kana reya ta mate; 
coma tedhung." Bi reng-oreng jareya Isa 
ekala-gella. 

25 Saellana reng-oreng jareya padha kalowar, 
Isa maso ka dhalem kamarra kana jareya, 
laju ngastane tanangnga. Kana bine jareya 
pas jaga. 

26 Kabar jareya daddi balattra ka saantero 
dhaera jareya. 

27 isa meyos dhari jadhiya ban e tengnga 
lorong etoro bunte oreng buta kadhuwa. 

Se kadhuwa jareya aera, "Pottrana Daud, 
kaneserre abdina!" 

28E bakto Isa maso ka dhalem bengko, 
oreng buta se kadhuwa jareya nyander. Isa 
mareksane, "Apa bana padha parcaja ja 
Sengko bisa mabaras bana?" "Parcaja, Guru!" 
saodda se kadhuwa jareya. 

23 Isa pas nyedding matana se kadhuwa 
jareya sambi adhabu, "Sarrena bana padha 
parcaja, apa se ekaterro bana sateya 
katekkan." 

30 Se kadhuwa jareya pas bisa nangale. Isa 
maenga se kadhuwa jareya epagu-onggu, 
sopaja parkara jareya ta ecaretaagi ka sapaa 
bai. 


Matius 9.317 38 35 
31 Tape se kadhuwa jareya entar abertaagi 


kabar parkara Isa ka saantero dhaera jareya. 

32E bakto oreng se kadhuwa jareya la ondur, 
pas badha oreng buwi se ekobasae erroh 
jahat egiba ka Isa. 

33 Isa ngojuk erroh jahat jareya ban e bakto 
jareya keya oreng buru bisa acaca pole. Oreng 
se bannya se badha e jadhiya kasambu sarta 
ngoca, "Sengko ta tao nangalee kadaddiyan 
se kantha reya e Israil!" 

34 Tape reng-oreng Farisi ngoca, "Kapalana 
roh-erroh jahat se aberri kobasa ka oreng 
jareya ngojuk roh-erroh jahat rowa." 

35 Daddi Isa alengleng dhari settong kottha 
ka kottha laenna ban dhari settong kampong 
ka kampong laenna. Salerana morok e 
kennengngan-kennengnganna kabakteyan 
ban abertaagi Kabar Bagus parkara baramma 
Allah se marenta menangka Rato. Reng-oreng 
se nyandhang panyaket apaa bai ban se ena 
badanna epabaras. 

36E bakto ngoladi oreng se bannya jareya, 
Isa arassa neser, sabab reng-oreng jareya 
bingong ban ta bisa apa-rapa, akantha dumba 
se tadha oreng ngowanna. 

37 Isa pas adhabu ka red-moredda, "Hasella 
teggal bannya tape se anye sakone. 

38 Daddi nyoon ka se kaagungan kebbun 
sopaja ngerem oreng se anyeya hasella 
teggalla." 

10 lE settong are Isa nembali moredda 


se dhubellas epakon akompol. 
Red-moredda jareya pas eparenge kobasa 
kaangguy ngojuk roh-erroh jahat ban 
mabaras panyaket apaa bai ban badan se ena 
kantha apaa bai. 

2 Nyamana rasul se dhubellas oreng jareya 
iya areya: se kapeng settong, Simon (se 
ajuluk Petrus) ban taretanna Andreyas, pas 
Yakobus ban taretanna Yahya, iya areya 
na-anana Zebedeyus. 

3 Saellana jareya Filipus ban Bartolomeyus, 
bi Tomas ban Matiyus, tokang narek pajek 
sarta Yakobus anana Alfeyus, ban Tadeyus; 

4dhi-budhina Simon, se patriot ban Yudas 
Iskariyot se akiyanadi Isa. 

> Rasul se dhubellas jareya bi Isa pas eotos 
sambi eparenge babalaan kantha reya, 
"Bana ja entar ka dhaera kennengnganna 
reng-oreng se banne Yahudi. Bariya keya ja 
entar ka tha-kotthana oreng Samaria. 

6 Tape entar ka reng-oreng Israil, bi-lebbi ka 
reng-oreng se nyalethong. 

7 Kabala ka reng-oreng jareya ja Allah bakal 
duliya marenta menangka Rato. 

8 Pabaras reng-oreng se sake; paodhi pole 
reng-oreng se mate; pabaras reng-oreng se 
nyandhang panyake kole budhuk, ban ojuk 
roh-erroh jahat. Bana narema reya kabbi 
kalaban ma-coma. Daddi, berri keya kalaban 
ma-coma. 

? Bana ja ngeba pesse emmas, pesse salaka, 


otabana pesse dimbaga. 

10 Bariya keya bana ja ngeba kanthong 
baddhana sandhekka, otabana kalambi dhu 
lambar kaangguy parjalananna, otabana 
sapatu, bariya keya tongket. Sabab oreng se 
alako, la tanto esadhiyai kabutowanna. 

l1 Mon bana napa ka kottha otaba kampong, 
sare oreng se endha narema bana. Pas 
enneng e jadhiya sampe bana mangkat pole. 

12 Mon bana maso ka dhalem bengkona 
oreng, ngoca, Moga-moga sampeyan 
eberkadana Pangeran. 

13 Mon reng-oreng e dhalem bengko jareya 
narema bana, dina salamma bana jareya me 
terros badha e reng-oreng jareya. Tape mon 
reng-oreng jareya ta endha narema bana, 
tarek pole salamma jareya. 

14 Mon badha bengko otaba kottha se 
ta endha narema bana otaba ta endha 
ngedhingngagi bana, onduri kennengngan 
jareya ban gebbessagi abu dhari pa-dapana 
sokona bana. 

15 Kaengae, ya! E Are Keyamat, reng- 
oreng kottha Sodom ban Gomora bakal 
lebbiya gampang esapora Allah, etembang 
reng-oreng e kottha jareya!" 

16 "Edhingngagi pateppa, ya: Bana bi Sengko 
eotos akantha dumba se ta bisa apa-rapa ka 
nga-tengngaanna pate alas se galak. Bana 

kodu te-ngate akantha olar ban ehlas atena 


akantha dara. 

17 Aga-jaga, sabab bana bakal etangkebba 
ban eadhebbagiya ka mahkamah-mahkamah. 
Bana bakal eseksaa e kennengngan- 
kennengnganna kabakteyan. 

18 Bana bakal egibaa ka adhaanna para 
pangobasa ban to-rato polana bana daddi 
Tang mored. Ban jareya kasempadan monggu 
ka bana kaangguy nyaksee Sengko ka 
reng-oreng jareya ban ka reng-oreng se ta 
tao ka Allah. 

19Tape mon bana egiba polana eadilana, 
bana ta osa kobater parkara apa se 
ekocaagiya, otabana baramma bana se 
acacaa. Sabab bana bakal ebalaana apa se 
kodu ekocaagi bana mon la baktona. 

20 Sabab se acaca e bakto jareya banne 
bana, tape Errohna Rama se e sowarga, 
kalaban parantaraanna bana. 

21 Bakal kadaddiyana badhaa oreng 
massraagi taretanna dibi kaangguy epatee. 
Se kantha jareya bakal kadaddiyana keya e 
antarana ana bi eppana. Ana bakal alabana 
ka rama ebuna, ban massraagiya rama ebuna 
jareya kaangguy epatee. 

22 Bana bakal ekabajiana sakabbiyanna 
oreng polana bana noro Sengko. Tape oreng 
se kowat sampe aher bakal epasalamedda. 

23 Mon bana ekaneyaja e settong kottha, 
buru ka kottha laenna. Sengko malaana 

ka bana: Sabellunna bana mare entar ka 


sakabbiyanna kottha Israil, Pottrana Manossa 
la rabu. 

24 Mored ta arajaan dhari guruna, ban 
bareng ta arajaan dhari lorana. 

25 La cokop mon mored padha ban guruna, 
ban bareng padha ban lorana. Mon kapala 
soma la enyamae Beelzebul, apa pole 
saessena bengkona, tanto enyamae se 
ajubaan pole!" 

26 "Bana ja tako ka manossa. Apaa bai se 
eerrep dhi-budhina tanto etangalee, ban 
apaa bai se eroseyaagi dhi-budhina masthe 
etemmo. 

2! Apa se ekocaagi Sengko ka bana e 
pettengnga kodu olange e dhalem terana 
seyang. Ban apa se ekotoagi ka kopengnga 
bana, bertaagi pabalattra! 

28Bana ja tako ka oreng se matee badan, 
tape ta kobasa matee sokma. Patako ka Allah 
se kobasa matee badan ban sokma e dhalem 
naraka. 

23 Mano keddi dhadhuwa ekenneng belli bi 
pesse saketheng. Maske bariya tadha mano 
keddi settonga se gaggar ka tana mon banne 
kasokanna Ramana bana. 

30 Bariya keya bannyana obu e cethagga 
bana la ebitong kabbi. 

31 Daddi, ta osa tako! Bana lebbi arga 
etembang ban no-mano keddi!" 

32 "Pa-sapaa se ngako Tang mored e adhana 


oreng bannya, bi Sengko eakowa keya e 
ajunanna Tang Rama e sowarga. 

33 Tape pa-sapaa se ta ngako e adhana oreng 
bannya ja abana Tang mored, bi Sengko 
ta eakowa keya e ajunanna Tang Rama e 
sowarga." 

34"Bana ja nyangka Sengko ngeba 
pardhameyan ka dunnya reya. Sengko 
ta ngeba pardhameyan, tape madhateng 
parmosowan. 

35 Sengko dhateng andaddiyagi ana lake 
ngamoso eppana ban ana bine ngamoso 
ebuna, ban manto bine ngamoso mattowa 
binena. 

36 Ongguwan, se bakal daddiya moso se 
paleng raja, iya areya anggotana kalowargana 
dibi. 

37 Oreng se ataresnaan ka eppana otaba 
ebuna etembang bi ka Sengko, ta patot daddi 
Tang mored. Bariya keya oreng se ataresnaan 
ka ana lakena otaba ana binena etembang bi 
ka Sengko. 

38 Ban oreng se ta endha mekol salibba ban 
noro Sengko, ta patot daddi Tang mored. 

39 Oreng se eman ka nyabana, bakal 
kaelangana nyabana, tape oreng se 
kaelangan nyabana polana esto ka Sengko, 
bakal odhia." 

40"Oreng se narema bana, narema Sengko. 


Ban oreng se narema Sengko, narema 
Salerana se ngotos Sengko. 

4l Oreng se narema nabbi polana oreng 
jareya nabbi, bakal naremaa ganjaranna 
nabbi. Ban pa-sapaa se narema oreng se 
becce polana oreng jareya becce, bakal 
naremaa ganjaranna oreng se becce. 

42 Pa-sapaa aberri ngenom maske coma 
aeng cellep ka sala settong dhari oreng 
se nespa jareya, polana oreng jareya Tang 
mored, tanto oreng jareya bakal naremaa 
ganjaranna!" 

1 1 l Saellana apareng du-petodu ka 

red-moredda se dhubellas oreng 
jareya, Isa pas meyos dhari jadhiya, moroga 
sarta abertaagiya pessen dhari Allah e 
tha-kottha se semma dhari jadhiya. 

2 Yahya Pambaptis se teppana badha 
e penjara meyarsa parkara pa-apa se 
elampaagi Almasih. Red-moredda badha se 
pas epakon nyabis ka Isa epakon atanya 
kantha reya, 

3 "Panjennengngan enggi oreng se badhi 
rabu se ejanjiyagi Allah, otabana ponapa 
abdina gi kodu anante oreng laen?" 

“Isa adhabu, "Kassa bana abali ka Yahya 
ban kabala apa se ekaedhing ban etangalee 
bana: 

oreng buta nangale, oreng empon ajalan, 
oreng se nyandhang panyaket kole budhuk 

baras; oreng kopok ngedhing, oreng mate 


odhi pole, ban Kabar Bagus dhari Allah 
ebertaagi ka reng-oreng mesken. 

6 Pojur onggu oreng se ta mangmang 
kaangguy narema Sengko!" 

7 Saellana reng-oreng se eotos Yahya jareya 
abali, Isa molae adhabu ka oreng se bannya e 
jadhiya parkara Yahya, dhabuna, "Bana entar 
ka ra-ara terro nangaleyana apa? Rebba 
salambar se etongngo angen? 

8 Entara nenggu apa bana? Oreng se 
akalambi bagus? Reng-oreng se akalambi 
bagus kennengnganna e karaton! 

? Daddi arapaa bana me entar ka ra-ara? 
Nengguwa nabbi? Pajat iya, la-mala lebbi 
dhari nabbi. 

10 Sabab Yahya jareya se emaksod e dhalem 
Alketab se amonye kantha reya: Areya Tang 
otosan, dhabuna Allah, Sengko ngotos oreng 
reya ajangadhai bana sopaja oreng jareya 
ababat jalan se elebadana bana. 

ll Kaengae, ya! E dunnya reya ta tao badha 
oreng se arajaan dhari Yahya Pambaptis. 
Tape maske bariya, oreng se paleng kene 
e antarana ommadda Allah arajaan dhari 
Yahya. 

12 Sajjegga Yahya ngabarragi bertana sampe 
sateya reya, ommadda Allah elaban bi 
reng-oreng se aehteyar ngobasaana abana 
kalaban kakerrasan. 

13 Sampe padhatengnga Yahya, 


sakabbiyanna hokomma Mosa ban 
pangajaranna bi-nabbi aramallagi parkara 
pa-apa se bakal kadaddiyana. 

14 Ban mon bana parcaja, Yahya jareya Eliya, 
se la eramallagi padhatengnga. 

15 Mon andhi kopeng, mara edhingngagi! 

16 Ebandhingngagiya ban apa bi Sengko 
reng-oreng e jaman sateya reya? Reng-oreng 
reya padha ban na-kana se toju e pasar. Se 
sakalompo aera ka se laen, 

17 Bi sengko bana enyanyeyagi lagu se 
gumbira, tape bana ta endha atangdang! Bi 
sengko enyanyeyagi lagu kasossaan, ban 
bana ta endha nanges! 

18 Yahya dhateng, apowasa ban ta ngenom 
anggur; ban reng-oreng padha ngoca, Oreng 
rowa kasosoban setan! 

19 Sateya Pottrana Manossa dhateng, ngakan 
ban ngenom; reng-oreng pas ngoca, Abas, 
ra, oreng rowa! Dhakka, bu-mabuan, akanca 
ban tokang narek pajek ban akanca ban 
oreng se bannya dusana. Maske bariya, 
kabicaksanaanna Allah ekenneng bukteyagi 
dhari hasella." 

20 Saellana jareya Isa pas molae nyale 
tha-kottha se paleng seggut ekennengnge 
Salerana mabadha kaajiban. Sabab reng- 
oreng e tha-kottha jareya ta endha atobat 
dhari sa-dusana. 

21 "Calaka bana, Korazim! Bariya keya bana, 


Betsaida! Ja sakenga kaajiban-kaajiban se 
epabadha e nga-tengngaanna bana epabadha 
neng e Tirus ban Sidon, tanto reng-oreng e 
dhissa la abit se atobat dhari sa-dusana ban 
ngangguy kalambi kasossaan sarta cethagga 
epobuwi abu. 

22 Kaengae, ya, e Are Keyamat reng-oreng 
Tirus ban Sidon agampangan narema sapora 
dhari Allah etembang bi bana! 

23 Ban bana, Kapernaum! Apa bana eangkaa 
sampe ka sowarga? Enja! La-mala bana bakal 
ebuwanga ka naraka! Sabab saompamana 
kaajiban-kaajiban se epabadha e nga- 
tengngaanna bana kabbi jareya epabadha 
neng e Sodom, tanto sateya reya Sodom gi 
badha! 

24 Kaengae, ya, e Are Keyamat, agampangan 
oreng Sodom esapora etembang bana!" 

25E bakto jareya Isa adua, "Rama, 
Pangeran se ngobasae langnge sareng 
bume! Abdidalem mator sakalangkong ka 
Junandalem amarga kadhinto sadaja sareng 
Junandalem eroseyaagi dhari reng-oreng se 
penter sareng se gadhuwan elmo, namong 
sareng J unandalem eduduwagi ka reng-oreng 
se ta penter. 

26 Gapaneka se masenneng 
panggaliyannepon Junandalem, Rama." 

27 Isa laju adhabu, "Apaa bai Ia epassraagi 
Rama ka Sengko. Tadha oreng se kennal 

ka Ana, kajabana Rama. Bariya keya tadha 


se kennal ka Rama kajabana Ana, ban 
reng-oreng se bi Ana jareya epakennal ka 
Rama. 

28 Mara nyander ka Sengko bana kabbi 
se lesso, sarta nanggung berrana odhi; bi 
Sengko bana epaseggerra. 

2? Mara toro Tang parenta ban ajar dhari 
Sengko. Sabab Sengko reya alos ban andhap 
asor, daddi bana bakal arassaa segger. 

30 Sabab Tang ta-parenta masenneng, ban 
kasossaan se bi Sengko epekollagi ka bana 
dhammang." 

1 2 lE settong are, teppana are Sabat, 

e bakto Isa alomampa e teggal se 
etamenne gandum, red-moredda molae 
metthek gandum pas ekakan. 

2 E bakto reng-oreng Farisi nangalee jareya, 
pas mator ka Isa, "Oladi kaissa! Red-moredda 
sampeyan nerrak hokomma agama, enggi 
paneka ngalakone barang se elarang e are 
Sabat." 

3 Dhabuna Isa, "Apa bana ta tao maca 
parkara apa se elakone Daud e bakto abana 
ban pangerengnga padha lapar? 

4 Daud jareya maso ka Padalemman Socce; 
pas ngakan roti se la eatorragi ka Allah. 
Mangkana, noro hokomma bana ban sengko, 
Daud ban bariya keya pangerengnga, ta olle 
ngakan roti jareya se olle pera para imam. 

>Otabana apa bana gi ta tao maca e 


dhalem hokomma Mosa ja sabban are Sabat 
mam-imam se alako e Padalemman Socce 
nerrak atoranna are Sabat, tape ta eanggep 
sala? 

6 Edhingngagi apa se ekocaagiya Sengko 
reya: e dhinna badha se arajaan dhari 
Padalemman Socce. 

7E dhalem Alketab esebbuttagi: Se epenta 
Sengko kabellasan, banne kurban keban. 

Ja sakenga bana pajat ngarte onggu 
ca-oca jareya, tanto bana ta kera nyalaagi 
reng-oreng se ta sala. 

8 Sabab Anana Manossa kobasa ka are 
Sabat." 

3 Isa meyos dhari kennengngan jareya, terros 
ka settong kennengnganna kabakteyan. 

10E jadhiya badha oreng se tanangnga mate 
salaja. Badha reng-oreng se terro nyareya 
salana Isa, atanya kantha reya, "Ponapa 
kengeng mabaras oreng e are Sabat?" 

1 Dhabuna Isa, "Saompamana e antarana 
bana badha se andhi dumba settong, ban e 
are Sabat dumba jareya tacabbur ka lobang 
se dhalem; apa kerana se andhi dumba jareya 
ta aehteyara makalowara dumba jareya dhari 
lobang gella? 

12 Ban manossa lebbi aji dhari dumba! Daddi 
mon bariya, bana olle nolong oreng e are 
Sabat." 

13 Saellana jareya Isa pas adhabu ka oreng 


se tanangnga mate salaja rowa, "Mara 
tanangnga paloros!" Oreng jareya maloros 
tanangnga, ban tanang jareya pas baras 
akantha tanangnga se salajanna. 

14Tape reng-oreng Farisi ondur dhari 
kennengngan jareya, pas amopakat 
mateyana lsa. 

osa ngagali ja reng-oreng Farisi aneyat 
juba ka Salerana. Daddi Salerana pas 
nyengla dhari jadhiya etoro bunte oreng 
sabannyana. Saellana jareya Isa pas mabaras 
sakabbiyanna oreng se sake. 

16 Tape reng-oreng jareya ta ebagi ala-bala 
parkara Salerana ka oreng laen. 

17 Daddi la kalakon dhabuna Allah se 
epanapa kalaban parantaraanna Nabbi 
Yesaya, 

18 "Areya otosan se epele Sengko, oreng 
se ekataresnae Sengko ban cocok ka Tang 
ate. Bi Sengko Tang Erroh ebagiya ka otosan 
jareya, otosan se abertaagiya Tang kaadilan 
ka sa-bangsa. 

19Tang otosan jareya ta kera atokar otaba 
aera, otabana apidato e rong-lorong raja. 

20 Perreng se londhu ta kera epotel bi oreng 
jareya damar se lep-kellebban ta kera epatee. 
Otosan jareya bakal terrosa aperrang sampe 
kaadilan abujud; 

21 sakabbiyanna bangsa bakal 


agantongngagiya pangarebbanna ka 
tang otosan jareya." 

22 Saellana jareya badha oreng buta ban 
buwi polana ekobasae erroh jahat egiba ka 
Isa. Oreng jareya bi Isa epabaras sampe bisa 
acaca ban nangale. 

23 Oreng padha heran ban ngoca, "Apa olle 
daddi oreng reya Pottrana Daud se ejanjiyagi 
rowa?" 

24E bakto reng-oreng Farisi ngedhing 
parkara jareya, pas padha nyaot, "Oreng reya 
bisa ngojuk erroh jahat polana eberrii kobasa 
bi Beelzebul, kapalana roh-erroh jahat." 

25 |sa ngagali ka pekkeranna reng-oreng 
Farisi jareya, daddi pas adhabu ka reng-oreng 
jareya, "Mon settong nagara aca-pecca daddi 
pan-barampan galumpo se saleng amosowan, 
nagara jareya ta kera kowat terros. Ban 
settong kottha otaba kalowarga se aca-pecca 
ban saleng amosowan tanto ancor. 

26 Bariya keya e dhalem karajaanna Iblis; 
mon se sakalompo ngojuk sakalompo laenna, 
karajaanna Iblis jareya nyamana la aca-pecca 
ban bakal ancora. 

27 Bana ngoca ja Sengko reya ngojuk erroh 
jahat ngangguy kobasana Beelzebul. Daddi 
mon kantha jareya, red-moredda bana se 
ngojuk erroh jahat ngangguy kobasana sapa? 
Lalakonna red-moredda bana dibi noduwagi 
ja bana sala! 

28 Tape Sengko ngojuk erroh jahat ngangguy 


kobasana Errohna Allah. Ban jareya andhi arte 
ja Allah la molae marenta e nga-tengngaanna 
bana kabbi. 

293 Tadha oreng se bisa maso ka dhalem 
bengkona oreng se kowat kaangguy arampasa 
dhi-andhina mon oreng se kowat jareya 
ta etalee gallu. Mon la mare etalee, buru 
ekenneng rampas dhi-andhina. 

30 Oreng se ta noro Sengko saongguna 
amoso ban Sengko. Ban oreng se ta nolonge 
Sengko saongguna marosak Tang lalakon! 

31 Daddi, bana kodu tao, ja mon oreng alako 
dusa ban makalowar ca-oca se ya-nyeya 
oreng, oreng jareya bisa esapora! Tape mon 
oreng jareya ya-nyeya Errohna Allah, ta bisa 
esapora! 

32 Mon oreng makalowar ca-oca se alaban ka 
Pottrana Manossa, gi ekenneng sapora; tape 
mon ya-nyeya Errohna Allah, ta bisa esapora, 
maske sateya otabana e aherat!" 

33 "Mon terro olleya buwa se bagus, 
bungkana kodu dhuluk. Mon bungkana 
ta dhuluk, buwana ta bisa bagus keya. 
Dhuluk enjana settong bungka etemmo dhari 
buwana. 

34 Bana oreng daraka, baramma bana se 
bisaa ngocaagi rang-barang se becce mon 
bana dibi jahat? Apa se kalowar dhari colo 
jareya essena atena! 

35 Oreng becce ngocaagi rang-barang 


se becce sabab atena aesse kabeccean. 
Sabaligga, oreng daraka ngocaagi rang- 
barang se jahat sabab atena aesse 
kajahadan. 

36 Daddi, kaengae, ya: e Are Keyamat, oreng 
kodu padha atanggung jawab kaangguy 
sakabbiyanna cacana se tadha gunana. 

37 Sabab cacana bana dibi jareya se 
eangguya motossagi apa bana sala otaba 
enja." 

38 Saellana jareya ru-guru agama ban 
reng-oreng Farisi badha se padha ngoca, 
"Guru, kaula terro nengalana Panjennengngan 
mabadha kaajiban." 

39"Reng-oreng jaman sateya reya ce 
jahadda ban ce darakana!" dhabuna Isa. 
"Bana menta Sengko mabadha kaajiban? 
Bana ta eberriana kaajiban maske settonga, 
kajabana kaajibanna Nabbi Yunus. 

40 Yunus badha e dhalem tabuna juko se 
raja tello are tello malem abidda. Bariya keya 
Pottrana Manossa bakal ennengnga e dhalem 
tabuna bume tello are tello malem abidda. 

4l E Are Keyamat, oreng Niniwe bakal jagaa 
abareng ban reng-oreng jaman sateya, 
sarta agugada reng-oreng jareya. Sabab 
reng-oreng Niniwe jareya atobat dhari 
sa-dusana e bakto Yunus akotbah ka abana! 
Tape e dhinna sateya badha se arajaan dhari 
Yunus. 

42E Are Keyamat, rato dhari nagara Lao 


bakal jagaa abareng ban reng-oreng jaman 
sateya sarta agugada reng-oreng jareya. 
Sabab rato jareya ajalanan ce jauna dhari 
koncona bume pera parlo ngedhingngagiya 
pangajaranna Sulaiman se bicaksana. Tape 
e dhinna sateya badha se arajaan dhari 
Sulaiman!" 

43 "Mon erroh jahat ondur dhari settong 
oreng, erroh jareya alengleng man- 
dhaemman ka kennengngan se reng-kerreng 
nyareya kennengnganna bu-ambu lesso, tape 
ta nemmo. 

44 Daddi erroh jareya ngoca, Sengko abaliya 
ka bengko se eonduri sengko rowa bai. 
Sanapana ka jadhiya, bengko jareya kosong, 
berse sarta la eator. 

45 Erroh jareya pas ngeba erroh jahat laenna 
kapetto se ajahadan dhari abana; roh-erroh 
jareya pas padha maso kabbi ka dhalem 
oreng gella, terros enneng e jadhiya. Ban 
dhi-budhina kabadhaanna oreng jareya 
asaraan dhari sabellunna. Reng-oreng jahat 
jaman sateya bakal kanthaa jareya keya." 

46 Teppana Isa gi abu-dhabu ban oreng se 
bannya jareya, ebu ban tan-taretanna rabu, 
ngadek e lowar sambi aehteyar terro bisaa 
abu-dhabu ban Salerana. 

47 Sala settong dhari oreng se bannya 
jareya mator ka Isa, "Guru, ebu sareng 

tan-taretanna Panjennengngan badha e lowar, 


terro abu-dhabuwa sareng Panjennengngan." 
481sa pas adhabu, "Sapa Tang ebu? Sapa 
Tang tan-taretan?" 

49 Saellana jareya Isa pas aduding ka 
red-moredda laju adhabu, "Areya Tang ebu 
ban Tang taretan. 

>0 Oreng se ajalannagi karsana Tang Rama 
se badha e sowarga, jareya Tang taretan lake, 
Tang taretan bine ban Tang ebu." 

13 tE are jareya keya Isa meyos dhari 

bengko jareya pas terros ka penggirra 
talaga sarta alenggi e jadhiya. 

2 Ce bannyana oreng se agaribbunge Isa, 
daddi Salerana pas alenggi e dhalem parao, 
dineng oreng se bannya jareya manjeng e 
paseser. 

3Isa pas morok reng-oreng jareya parkara 
se acem-macem ngangguy parompamaan. 
"Badha oreng tane nabur ne-bine," dhabuna 
Isa molae acareta. 

4"Parappana nabur, badha ne-bine se 
gaggar e lorong. Pas badha mano ngabber ka 
jadhiya, ne-bine jareya ekakan sampe tadha 
karena. 

> Badha keya se gaggar e kennengngan 
se bannya batona, se tanana pera sakone. 
Ne-bine jareya lekkas tombu polana tanana 
ta pate dhalem. 


Matius 13.61 13 | 53 
eTape e bakto are la tenggi, selbina pas 


elop, laju kerreng sarta mate polana ramona 
ta pate dhalem masona. 

'Badha keya ne-bine se gaggar e 
tengngaanna ombut se bannya dhurina. 
Ombut se bannya dhurina jareya tombu 
nyeccee selbina tamennan gella sampe mate. 

8 Tape badha keya ne-bine se gaggar ka 
tana se landhu, laju abuwa; badha se saratos 
kalena bannyana, badha keya se sabidak 
kalena ban badha keya se tello polo kalena." 

3 Saellana nyaretaagi parompamaan 
jareya Isa adhabu, "Mon andhi kopeng, 
edhingngagi!" 

10 Saellana jareya red-moredda Isa nyander 
sarta atanya, "Aponapa Panjennengngan 
mon abu-dhabu sareng oreng se bannya me 
ngangguy parompamaan?" 

11t Dhabuna Isa, "Sabab bana la olle papareng 
kaangguy ngataowe roseyana baramma Allah 
se marenta, dineng reng-oreng jarowa enja. 

12 Sabab oreng se la andhi bakal eberriana 
abannyaan pole, ban oreng jareya bakal 
andhia sampe bi-talebbi. Tape oreng se ta 
andhi pa-apa, la-mala dhi-andhina se sakone 
bakal ekalaa. 

13Jareya sababba arapa Sengko ma 
ngangguy parompamaan mon acaca ka oreng 
se bannya jareya, sabab reng-oreng jareya 
ngabas, tape padha ban oreng se ta nangale; 


Matius 13.141 20 54 
reng-oreng jareya ngedhingngagi, tape padha 
ban oreng se ta ngedhing ban ta ngarte. 

14 Daddi la kalakon apa se eramallagi Nabbi 
Yesaya: Allah adhabu: Reng-oreng jareya 
ngedhingngagi tape ta ngarte; reng-oreng 
jareya terros ngabassagi tape ta nangalee 
pa-apa. 

15 Sabab pekkeranna reng-oreng jareya la 
tompol, kopengnga la kopok ban matana la 
epameddem. Kan epakantha jareya sopaja 
matana ta nangale, kopengnga ta ngedhing, 
pekkeranna ta ngarte ban ta abali ka Sengko, 
sarta pas epabaras bi Sengko." 

16 "Tape bana pojur onggu," dhabuna Isa 
pole ka para panganodda, "sabab bana 
nangale ban ngedhing ongguwan. 

17 Kaengae, ya, bannya nabbi ban oreng se 
taat ka Allah terro nangaleyana pa-apa se 
etangalee bana sateya reya, tape reng-oreng 
jareya ta nangalee. Reng-oreng jareya terro 
ngedhinga apa se ekaedhing bana sateya 
reya, tape ta ngedhing." 

18 "Edhingngagi apa artena parompamaanna 
oreng se nabur jarowa. 

19 Ne-bine se gaggar e lorong rowa 
parompamaanna oreng se ngedhing kabar 
parkara baramma Allah se marenta, tape ta 
ngarte. Se Jahat dhateng arampas pa-apa se 
la etabur e dhalem atena. 

20 Ne-bine se gaggar e kennengngan se 
bannya batona, parompamaanna oreng 

se ngedhing kabar jareya, terros etarema 


kalaban senneng ate. 

21 Tape kabar jareya ta aramo e dhalem 
atena, daddi ta abit cekkana. Buru nemmo 
kasossaan otabana ekaneyaja oreng polana 
kabar jareya, pas mortad. 

22 Ne-bine se gaggar e ombut se bannya 
dhurina parompamaanna oreng se ngedhing 
kabar jareya, tape kobater parkara odhina 
dibi sarta terro odhia mewah. Daddi kabar 
dhari Allah tacecce e dhalem atena sampe ta 
abuwa. 

23 Ban ne-bine se gaggar e tana se landhu 
parompamaanna oreng se ngedhing kabar 
jareya sarta paham ka essena. Ne-bine jareya 
abuwa bannya, badha se hasella saratos 
kalena, badha se sabidak kalena, ban badha 
se tello polo kalena." 

24 İsa nyaretaagi pole settong parompamaan 
ka oreng se bannya, dhabuna, "Mon 
Allah marenta, kabadhaanna padha ban 
parompamaan reya: Badha oreng tane se 
nabur ne-bine e teggalla. 

25E settong malem, e bakto oreng padha 
tedhung kabbi, mosona oreng tane jareya 
dhateng nabur bigina lalang e antarana 
gandum jareya, saellana laju nyengga. 

26E bakto men-tamennan jareya la tombu 
ban lir-bulirra la kalowar, lalangnga pas 
etangalee keya. 

27 La-kabulana oreng tane jareya nyander ka 


oreng tane jareya pas atanya, Pa, se etamen 
sampeyan e teggal kadhissa gu ta ne-bine se 
sae, ta enggi? Kadi ponapa me pas badha 
lalangnga e kadhissa? 

28 Saodda oreng tane jareya, Jareya 
lalakonna moso. La-kabulana jareya pas 
atanya pole, Ponapa lalangnga edabua saos? 

23 Ella, saodda oreng tane jareya, sabab 
mon lalang jareya edabu, dhaggi gandumma 
badha se tanoro. 

30 Dina panneng lalang jareya me olle tombu 
ban gandum sampe baktona anye. Sengko 
pas ngocaa kantha reya ka reng-oreng 
se anye: Pakompol gallu lalangnga, talee, 
pas obbar. Saellana jareya pas pakompol 
gandumma, pas sempen e lombung." 

3l Isa nyaretaagi pole settong parompamaan 
ka oreng se bannya jareya, dhabuna, "Mon 
Allah marenta, kabadhaanna padha ban 
parompamaan reya: Badha oreng ngala 
bigina sawi, pas etamen e teggalla. 

32 Bigina sawi reya bigi se paleng kene. Tape 
mon la tombu, pas daddi se paleng raja e 
antarana men-tamennan laenna. Tamennan 
jareya pas daddi kajuwan, sampe no-mano 
dhateng alebun e ka-cangkana." 

33 Gi badha pole parompamaan laen se 
ecaretaagi Isa ka oreng se bannya jareya. 
"Mon Allah marenta, kabadhaanna padha 
ban ragi se ekala bi settong oreng bine; 


Matius 13.341 41 5 
ragi jareya egaluy ban teppong pa polo liter 
sampe adun jareya marobuk!" 

341sa morok parkara jareya kabbi ka oreng 
se bannya jareya ngangguy parompamaan. 

35 Kalaban cara se kantha jareya la kalakon 
apa se edhabuwagi nabbi, "Sengko ngangguy 
parompamaan mon acaca ban reng-oreng 
jareya; Sengko abertaagiya pa-apa se 
ta ekataowe oreng molae dunnya reya 
eceptaagi." 

36 Saellana jareya Isa adinggallagi oreng 
se bannya jareya, laju malebbet ka dhalem 
compo. Red-moredda nyander, laju mator, 
"Ngereng terrangngagi ponapa arteepon 
lalang e antara gandum kadhissa." 

37 Isa adhabu, "Oreng se nabur ne-bine se 
becce jarowa Pottrana Manossa. 

38 Teggal rowa dunnya reya. Ne-bine se 
becce iya areya reng-oreng se la daddi 
ommadda Allah. Lalang jareya reng-oreng se 
noro Iblis. 

39 Moso se namen lalang iya areya Iblis. 
Bakto anye iya areya Are Keyamat, ban 
reng-oreng se anye iya areya kat-malaekat. 

40 Akantha lalang se epakompol ban 
eobbar e dhalem apoy, bariya keya se bakal 
kadaddiyana e Are Keyamat. 

41 Pottrana Manossa bakal makona kat- 
malaekadda makompol dhari antarana 
ommadda sakabbiyanna oreng se daddi 

lantaranna oreng agabay dusa, ban 


sakabbiyanna oreng laenna se alako jahat. 

42 Reng-oreng jareya bakal ebuwanga 
ka dhalem tomang se apoyya rabbang; e 
jadhiya reng-oreng jareya bakal nangesa ban 
nanggunga kasangsaraan. 

43Ban reng-oreng se ajalannagi kasokanna 
Allah bakal nyonara akantha are e Dunnya Se 
Anyar, Dunnyana Allah, Ramana. Daddi, mon 
andhi kopeng, edhingngagi!" 

44"Mon Allah marenta, kabadhaanna padha 
ban parompamaan reya: badha arta se 
tabendhem e dhalem tana, pas etemmo 
oreng, laju emasoagi pole ka dhalem tana. 
Saellana jareya, dhari gumbirana, oreng 
jareya ajuwal sakabbiyanna dhi-andhina, laju 
abali pole, melle tana jareya." 

45 "Mon Allah marenta, kabadhaanna padha 
ban parompamaan reya: Badha sodagar se 
nyare ra-motteyara se larang. 

46E bakto nemmo motteyara settong 
se talebat bagussa, sodagar jareya entar 
ajuwal sakabbiyanna dhi-andhina, laju melle 
motteyara se settong jareya." 

47" Mon Allah marenta, kabadhaanna 
eompamaagi bi jala se etebbar ka talaga, laju 
olle juko acem-macem. 

48 Saellana possa, jala jareya pas eangka 
ka tenggangan bi reng-oreng majangnga. 
Reng-oreng jareya pas toju, jukona pas 

esa-pesa: se bagus esaba edhalem pennay 


ban se ta bagus ebuwang. 

49 Kantha jareya keya kabadhaanna e 
Are Keyamat, kat-malaekat entar malaen 
reng-oreng se jahat dhari reng-oreng se 
ajalannagi kasokanna Allah. 

>0 Saellana jareya reng-oreng se jahat pas 
ebuwang ka dhalem tomang se rabbang 
apoyya. E jadhiya reng-oreng buru bakal 
nangesa ban nanggunga kasangsaraan." 

>l"Bana ba la padha ngarte jareya kabbi, 
ya?" dhabuna Isa. "Enggi!" cana reng-oreng 
jareya. 

>2 Isa pas adhabu, "Lantaran jareya, 
sakabbiyanna guru agama se la daddi 
anggotana ommadda Allah, akantha towan 
roma se makalowar barang se anyar ban se 
laju dhari dha-baddhana dhi-andhina." 

>3 Samarena nyaretaagi parompamaan- 
parompamaan jareya, Isa laju meyos dhari 
kennengngan jareya, 

>4terros abali ka kampongnga. E 
kampong jareya Salerana morok neng e 
kennengnganna kabakteyan, ban reng-oreng 
se ngedhingngagi e jadhiya padha ce 
gettonna. Cana reng-oreng jareya, "Olle 
dhari dhimma oreng rowa kapenterran se 
kantha jareya? Ban dhari dhimma olle kobasa 
mabadha kaajiban? 

55Jareya gu ta anana tokang kaju, ta iya? 


Ebuna gu ta Miriyam, ban tan-taretanna 
anyama Yakobus, Yusup, Simon ban Yudas? 

>6 Ban tan-taretan babineanna gu ta enneng 
e dhinna keya? Olle dhari dhimma jareya 
kabbi?" 

>/ Daddi reng-oreng jareya ta endha narema 
Isa. Isa pas adhabu ka reng-oreng jareya, 
"Nabbi reya neng e man-dhimman ehormat 
oreng, kajabana neng e kampongnga ban e 
bengkona dibi." 

>8 Daddi neng e jadhiya Isa ta bannya 
mabadha kaajiban sabab reng-oreng jareya 
ta parcaja. 

14 lE bakto jareya Herodes, se neggu 

kakobasaan e Galilea, meyarsa parkara 
Isa. 

2 Herodes adhabu ka om-kaom oreng agung, 
"Tanto jareya Yahya Pambaptis se odhi pole! 
Daddi pantes ja andhia kobasa mabadha 
kaajiban." 

3 Sabab sabellunna jareya bi Herodes Yahya 
jareya esoro pega pas etalee sarta pas 
epamaso ka penjara. Bi Herodes epakantha 
jareya polana parkara Herodiyas, rajina 
taretanna dibi se anyama Filipus. 

4Sabab Yahya tao adhabu kantha reya 
ka Herodes, "Junandalem ta kengeng araji 
Herodiyas!" 


Matius 14.51 13 61 
> Sanyatana Herodes terro mateyana Yahya, 


tape tako ka reng-oreng, sabab reng-oreng 
jareya nganggep Yahya jareya nabbi. 

SE bakto Herodes arayaagi are olang taonna, 
anana Herodiyas se babine atari e adhana 
jang-onjangan. Herodes ce leburra ngoladi 
tariyanna jareya, 

7? sampe Herodes ajanji ka anana Herodiyas 
jareya kalaban asompa ja apaa bai se epenta 
eparengngana. 

8 Herodiyas nas-manase anana, daddi kana 
jareya ngoca, "Abdina nyoona cethakkepon 
Yahya Pambaptis samangken jugan, baddhai 
talam!" 

? Meyarsa parmentaan jareya Herodes ce 
sossana. Tape sarrena la asompa e adhana 
para tamoyya, daddi pas apareng parenta 
sopaja parmentaanna paraban jareya etorodi. 

10 Herodes pas ngotos oreng ka penjara 
epakon ngetthok serana Yahya. 

1 Saellana jareya serana Yahya buru pas 
egiba maso ebaddhai talam, ebagi ka paraban 
jareya. Bi paraban buru pas egiba ka ebuna. 

12) inazana Yahya jareya pas ekala bi 
red-moredda, laju ekoburragi. Samarena 
jareya red-moredda pas entar ngatore oneng 
parkara jareya ka Isa. 

13E bakto meyarsa kabar jareya, Isa pas 
ongga ka parao kadibian terros meyos 
dhari jadhiya ka settong kennengngan se 
seppe. Tape e bakto reng-oreng ngedhing 

parkara jareya, laju padha mangkat dhari 


tha-kotthana, nyosol Isa lebat tenggangan. 

14E bakto Isa toron dhari paraona sarta 
ngoladi oreng sabannyana jareya, laju arassa 
neser. Reng-oreng jareya e antarana badha 
se padha sake bi Isa pas epabaras. 

15E baja ri-bari, red-moredda Isa dhateng 
laju mator, "Samangken ampon malem, 
dineng kennengngan kadhinto jau bara jau 
temor. Langkong sae reng-oreng kadhinto 
pakon ondur, me olle ngobange teddhaan e 
sa-disa." 

16 "Ta osa soro man-dhaemman," dhabuna 
Isa. "Kassa berrii ngakan bana bai." 

17 "Abdina namong gadhuwan roti kare 
lalema sareng juko kare dhadhuwa!" jawabba 
red-moredda Isa jareya. 

18 "Kassa kala," dhabuna Isa. 

19 Saellana jareya reng-oreng se bannya 
gella pas epakon toju e rebba. Rotina se 
lalema ban jukona se dhadhuwa epondhut; 
Isa pas adhanga ka langnge terros asokkor 
ka Allah. Samarena jareya rotina eba-seba 
bi astana laju eparengngagi ka red-moredda 
epakon gi-bagi ka oreng se sabannyana rowa. 

20 Reng-oreng se bannya jareya padha 
ngakan sampe kennyang. Lebbina bi 
red-moredda Isa epakompol, badha dhubellas 
budhak sa-possa. 

21Se ngakan e bakto jareya badha ra-kera 


lema ebu oreng, ta tamaso babinean ban 
na-kana. 

22 Saellana jareya Isa makon red-moredda 
ongga ka parao ban alengka talaga kaadha, 
sabatara Salerana gi makon mole oreng se 
sabannyana rowa. 

23 Saellana reng-oreng se sabannyana jareya 
padha mole, Isa pas ongga ka gumo kadibian 
kaangguy adua. E bakto are la malem, Isa gi 
badha e jadhiya kadibian. 

24 Dineng paraona se etompa red-moredda 
la napa ka tengnga talaga. Parao jareya 
ejul-anjullagi omba, sabab angenna dhari 
adha. 

25E antarana pokol tello ban pokol ennem 
gu-laggu, Isa rabu ka kennengnganna 
red-moredda gella alomampa e attas aeng. 

26E bakto red-moredda nangalee Isa se 
alomampa e attas aeng jareya, kabbi padha 
ce takerjadda. "Din-dadin!" cana cerrengnga 
red-moredda jareya, padha katakoen. 

21 Tape Isa terros adhabu, "Ella ja tako! 
Sengko reya Isa!" 

28 Petrus pas mator, "Manabi 
Panjennengngan pajat Isa, ngereng 
abdina pakon nyander ka Panjennengngan 
ajalan e attas aeng." 

29 "Mara dha enna," dhabuna Isa. Daddi 
Petrus toron dhari paraona, alomampa e attas 
aeng nyander ka Isa. 

30 Tape e bakto Petrus ngoladi ja angenna 


ce tandhessa, atena pas tako sarta pas 
para tasellemma. "Tolong, Guste!" cana 
cerrengnga. 

31 sa duli ajuluwagi astana pas nyandhak 
Petrus laju adhabu, "Petrus, Petrus, bana reya 
ta pate parcaja. Arapa bana me mangmang 
ka Sengko?" 

32 Se kadhuwa jareya pas ongga ka paraona, 
ban angenna pas ceddu. 

33 Red-moredda Isa jareya pas padha asojud 
abakte ka Salerana. Red-moredda jareya pas 
padha mator, "Junandalem lerres Pottraepon 
Allah!" 

34E bakto Isa ban red-moredda la alengka 
talaga laju toron e Genesaret. 

35 Ban e bakto reng-oreng e jadhiya tao 
ja se rabu jareya Isa, kabar jareya pas 
epabalattra ka man-dhimman e sabingkerra 
kottha jareya. Reng-oreng sake pas padha 
egiba ka Isa. 

36 Reng-oreng jareya nyoon ka Isa sopaja 
se sake eedine nyedding jubana, maske pera 
koncona. Reng-oreng se nyedding jubana Isa 
jareya pas padha baras. 

1 5 l Badha reng-oreng Farisi ban ru-guru 

agama dhari Yerusalim nyabis ka Isa. 
Cana atorra reng-oreng jareya, 

2 "Aponapa red-moredda sampeyan me 
ta atoro ka adadda bangatowa? Manabi 
neddhaa, ta abacco dhimen menorot atoran!" 

3 Dhabuna Isa, "Ban arapa bana keya me ta 


atoro ka papakonna Allah, pera polana atoroa 
ka adadda bangatowa? 

4 Sabab Allah adhabu, Hormadi rama ban 
ebuna, ban Pa-sapaa se ca-ngocae rama ban 
ebuna, kodu eokom mate. 

> Tape bana ngajarragi: mon badha oreng 
se ngoca ka oreng towana, Apa se bi sengko 
koduna eatorragi ka rama ban ebu, bi sengko 
la eatorragi ka Allah, 

6 oreng jareya la ta osa hormat ka oreng 
towana. Daddi, polana adadda bangatowana 
bana ta ngargai dhabuna Allah. 

7 Bana reya oreng monafik! Ce teppana se 
eramallagi Yesaya parkara bana, 

8 Kantha reya dhabuna Allah: Reng-oreng 
jareya abakte ka Sengko pera e bibirra, tape 
atena jau dhari Sengko. 

3 Tadha gunana reng-oreng jareya abakte ka 
Sengko, sabab reng-oreng jareya ngajarragi 
atoranna manossa epakantha Tang atoran." 

10 Saellana jareya Isa adikane reng-oreng 
se badha e jadhiya; laju adhabu, "Mara 
edhingngagi me olle bana ngarte! 

ll Banne se maso ka colo se manajjis oreng; 
tape se kalowar dhari colona se manajjis 
abana." 

12 Red-moredda Isa pas nyander ka 
seddianna sarta mator, "Panjennengngan ba 
ngagaliya reng-oreng Farisi padha sake ate e 

bakto mereng Panjennengngan adhabu kadi 


kadhinto?" 

13 Dhabuna Isa, "Sakabbiyanna men- 
tamennan se ta etamen Tang Rama e sowarga 
bakal edabua. 

14 Bana la ta osa mekkere reng-oreng Farisi 
jareya. Reng-oreng jareya pin-pamimpin se 
buta, se mimpin reng-oreng buta; ban mon 
oreng buta mimpin oreng buta, se kadhuwa 
jareya tanto padha tacabbur ka sellogan." 

15 Cana Petrus, "Ngereng terrangngagi ka 
abdina sadaja ponapa arteepon parompamaan 
kadhinto, Guru." 

l6]sa adhabu ka red-moredda jareya, "Bana 
me gi tadha bidana ban reng-oreng laen, me 
gi ta endha ngarte. 

17 Masa bana ta tao, ja se maso ka dhalem 
colo toron ka dhalem tabu ban pas kalowar 
pole? 

18 Tape se kalowar dhari colo asalla dhari 
ate, ban jareya se manajjis oreng. 

19 Sabab dhari ate jareya kalowar pekkeran- 
pekkeran se jahat, se daddi lantaranna oreng 
matee oreng laen, azina, alako messom, 
ngeco, daddi sakse palsu ban metenna. 

20] areya kabbi se manajjis oreng, banne 
mon ngakan ta abacco akantha se ekocaagi 
reng-oreng Farisi rowa." 

21 Saellana jareya Isa meyos dhari jadhiya 
terros ka dhaera e seddina Tirus ban Sidon. 

22 Badha oreng babine Kanaan se enneng e 


dhaera jareya; babine buru nyander ka Isa 
sambi ra-eraan, "Pottrana Daud, kabellasi 
abdidalem! Ana bine abdidalem kasosoban 
erroh jahat. Kabadhaannepon ce sarana." 

23 Tape Isa ta adhabu pa-apa ka babine 
jareya. Red-moredda nyander laju nyoon, 
"Pakon ondur saos babine kadhissa! Oreng 
kadhissa terros noro bunte ce rammena!" 

24 Dhabuna Isa, "Sengko eotos ka bangsa 
Israil, bi-lebbi ka reng-oreng se nyalethong." 

2> Babine jareya nyander, laju asojud e 
ajunanna Isa sarta pas mator, "Nyoona tolong 
abdidalem, Guste." 

26 Dhabuna Isa, "Ta becce ngala kakananna 
na-kana ban magi kakanan jareya ka pate." 

27 "Lerres, Guste," saodda babine jareya, 
"namong pate jugan neddha re-kare se 
gaggar dhari mejaepon lorana." 

28 İsa pas adhabu ka babine jareya, "Imanna 
bana raja onggu! Apa se daddi pangaterrona 
bana bi Sengko ekabbulana." E bakto jareya 
keya ana binena baras. 

293 Isa meyos dhari kennengngan jareya, 
laju alomampa lebat peggirra Talaga Galilea. 
Saellana jareya pas ongga ka settong gumo 
laju alenggi e jadhiya. 

30 Bannya oreng nyander ka Salerana ngeba 
oreng se dippang, se buta, se empon, se 
buwi ban se nyandhang panyaket laenna. 
Reng-oreng se sake jareya bi reng-oreng se 

ngeba esaba e ajunanna Isa, dineng Isa laju 


mabaras reng-oreng jareya. 

31 Oreng se sabannyana se badha e jadhiya 
padha ce kasambuna, e bakto nangalee 
oreng buwi acaca, oreng dippang epabaras, 
oreng empon ajalan, ban oreng buta nangale. 
Reng-oreng jareya pas ngagungngagi Allahna 
bangsa Israil. 

32 Isa pas adikane red-moredda laju adhabu, 
"Sengko arassa neser ka oreng se sabannyana 
reya. La tello are se noro Sengko, ban sateya 
la ta andhi pa-apa se ekakana. Bi Sengko 
reng-oreng jareya ta epamoleya kalaparan, 
tako me kalengnger e lorong." 

33 Red-moredda Isa jareya pas atanya, "E 
kennengngan se jau bara jau temor kadi 
kadhinto, e kadhimma se manggiya teddhaan 
se bisaa nyokobi oreng se sakadhinto 
bannyaepon?" 

34 "Bana andhi roti barampa meggi?" cana 
dhabuna Isa ka red-moredda. "Papetto," 
atorra red-moredda, "sareng juko ne-kene 
sakone." 

35 Bi Isa oreng se sabannyana jareya epakon 
toju e tana. 

36 Rotina se papetto ban jukona pas 
epondhut, saellana jareya Salerana pas 
asokkor ka Allah. Samarena asokkor 
roti ban jukona ethok-ketthok bi astana, 
laju eparengngagi ka red-morreda. Bi 

red-moredda laju egi-bagi ka oreng se 


sabannyana jareya. 

37 Reng-oreng jareya kabbi padha ngakan 
sampe kennyang. Saellana jareya red- 
morreda Isa makompol karena kakanan 
jareya. Kabbi badha pettong budhak 
sa-possa. 

38 Bannyana oreng lalake se ngakan e bakto 
jareya badha pa ebu, babinean ban na-kana 
gi ta kabitong. 

39 Saellana jareya oreng se sabannyana gella 
bi Isa epakon mole. Dineng Isa dibi ongga ka 
parao laju meyos ka dhaera Magadan. 

16 l Badha reng-oreng Farisi ban oreng 

Saduki nyabis ka Isa. Reng-oreng 
jareya andhi maksod ajebbaga Isa, daddi 
laju menta sopaja Isa mabadha kaajiban 
kaangguy abukteyagi ja Salerana pajat dhari 
Allah. 

2 Dhabuna Isa, ("Mon la compet are, ba'na 
ngoca', 'Are bakal bagusa, sabab langnge'na, 
mera." 

3 Ban e baja laggu, ba'na ngoca', 'Are teya 
ojana, sabab langnge'na mera ban ondhem.!' 
Daddi ba'na tao nebbak kabadha'anna are 
kalaban ngabas ka langnge', tape ba'na ta' 
tao nebbak dha-tandhana jaman!"] 

4"Ce jahadda ban ce darakana onggu 
reng-oreng jaman sateya reya. Bana menta 
sopaja Sengko mabadha kaajiban. Bana ta 
eberriana kaajiban settonga balakka salaenna 

kaajibanna Nabbi Yunus." Samarena adhabu 


kantha jareya Isa nyengla dhari jadhiya. 

>E bakto la alengka talaga, red-moredda Isa 
buru tao ja kabbi padha loppa ta ngeba roti. 

6isa adhabu, "Pate-ngate ka ragina 
reng-oreng Farisi ban Saduki." 

7 Ngedhing dhabuna Isa jareya, red-moredda 
padha saleng ngoca kantha reya, "Guru 
adhabu kantha jareya polana sengko ban 
bana tadha se ngeba roti." 

8Isa ngagali ka se ekacaca red-moredda 
jareya, daddi pas adhabu, "Arapa bana ma 
acaca parkara se ta andhi roti? Bana gi ta 
pate parcaja! 

? Masa bana gi ta ngarte? Apa bana ta 
enga e bakto Sengko thok-ngetthok roti se 
lema meggi se epakannagi ka oreng se lema 
ebu rowa? Barampa budhak karena roti se 
epakompol bi bana? 

10 Ban baramma roti se papetto se 
epakannagi ka oreng se pa ebu rowa? 
Barampa budhak karena kakanan se 
epakompol bana? 

ll Arapa bana ma sampe ta ngarte ja Sengko 
ta acaca parkara roti ka bana? Pate-ngate ka 
ragina oreng Farisi ban Saduki!" 

12 Dhi-budhina red-moredda ngarte ja 
Isa makon te-ngate banne ka ragi se 
eangguy agabay roti, tape ka pangajaran- 
pangajaranna reng-oreng Farisi ban 
Saduki. 

13|sa meyos ka dhaera e seddina kottha 


Kaisareya Filipi. E jadhiya Salerana laju 
mareksane ka red-moredda, "Cana oreng, 
sapa Pottrana Manossa rowa?" 

14 Red-moredda mator, "Badha se ngoca 
Yahya Pambaptis. Badha jugan se ngoca 
Eliya. Se laen ngoca Yeremiya, otabana sala 
settong dhari para nabbi." 

15 "Tape mon cana bana, sapa Sengko reya?" 

16 Simon Petrus nyaot, "Junandalem Rato 
Panyalamet, Pottrana Allah Se Odhi." 

17 "Pojur onggu bana, Simon anana Yona!" 
dhabuna Isa. "Sabab banne manossa se 
malae bana, tape Tang Rama se jumenneng e 
sowarga. 

18 Daddi bana kodu tao, bana reya Petrus, 
bato karang se kowat. Ban e attassa dhasar 
bato karang reya Sengko maddegga Tang 
gereja se ta bisa epakala maske bi maot 
sakale! 

19Bi Sengko bana eberriana koncina 
Dunnyana Allah Se Anyar. Apa se elarang 
bana e bume, elarang keya e sowarga. 

Ban apa se ebendherragi bi bana e bume, 
ebendherragi keya e sowarga." 

20 Saellana jareya Isa maenga sopaja 
red-moredda ta abala ka sapaa bai ja 
Salerana jareya Rato Panyalamet. 

21 Molae dhari jareya, Isa adhabu rang- 
terrangan ka red-moredda, "Sengko masthe 
entar ka Yerusalim ban bannya nanggung 


Matius 16.221 27 72 
kasangsaraan dhari pin-pamimpin, mam- 
imam kapala ban ru-guru agama. Sengko 
bakal epateyana, tape e are se kapeng tello 
Sengko bakal epaodhia pole." 

22 Bi Petrus Isa etaja ka penggir laju mator, 
ocana, "Moga-moga se kadi gapaneka 
ejauwagiya sareng Allah, Guste! Ja kantos 
Junandalem ngalame kadaddiyan kadi 
gapaneka, Guste!" 

23|sa atole ka Petrus laju adhabu, "Ondur 
bana, Se Panggudha! Bana lang-ngalange 
Sengko. Pekkeranna bana jareya pekkeranna 
manossa; banne pekkeranna Allah!" 

24 Saellana jareya Isa pas adhabu ka 
red-morreda, "Pa-sapaa se noroa Sengko, 
kodu paloppa ka kaparlowanna dibi, mekol 
salibba, pas terros noro Sengko. 

25 Sabab oreng se arebbu odhina, 
bakal kaelangana odhina. Tape oreng se 
ngorbannagi odhina polana Sengko, bakal 
nemmowa odhina jareya. 

26 Apa ontongnga oreng se ngaandhi 
saantero dunnya tape kaelangan odhina? Ba 
ekennenga odhi reya eporop bi apaa bai? 

27 Sabab ta abit pole Pottrana Manossa 
bakal dhatengnga kalaban kobasana Ramana 
abareng ban kat-malaekadda. E bakto 
jareya Pottrana Manossa bakal malessa 
ka sakabbiyanna oreng menorot lalakonna 
bang-sebang. 

28 Bana ebalaana ya! E antarana bana se 


badha e dhinna reya badha se ta kera mate, 
sabellunna nangalee Pottrana Manossa rabu 
menangka Rato." 

17 l Nem are saellana jareya Isa abakta 

Petrus ban Yakobus ban taretanna, 

Yahya, nyese ka gunong se tenggi. 

2E adhana se katello jareya Isa aoba ropa: 
Raena mancorong akantha are ban rasoganna 
rap-galiraban. 

3 Saellana jareya morreda se katello buru 
nangalee Mosa ban Eliya abu-dhabu ban Isa. 
4 Daddi Petrus pas mator ka Isa, "Guste, 
ce saena e kadhinto. Manabi J unandalem 
kasokan, abdidalem maddegga kemah 
tatello: settong kaagem Junandalem, settong 
kaagem Mosa, sareng settonganna kaagem 
Eliya." 

> Sabatara Petrus gi tor-mator, pas badha 
ondhem se ce terana notobi se katello jareya 
ban dhari ondhem jareya badha sowara 

se adhabu kantha reya, "Areya Tang Ana 

se kataresnan, se masenneng Tang ate. 
Edhingngagi apa ocana." 

6E bakto red-morreda Isa ngedhing sowara 
jareya pas padha katakoen sampe labu 
tajarungngep ka tana. 

7 Tape Isa nyander laju adulit se katello 
jareya. "Mara jaga," cana dhabuna, "ja tako!" 

SE bakto mored se katello jareya adhanga, 


e jadhiya tadha oreng laenna kajabana Isa 
malolo. 

2E bakto Isa ban red-moredda toron dhari 
gunong, Isa maemot red-moredda jareya, "Se 
etangalee bana gella ja kabala ka pa-sapa, 
sabellunna Pottrana Manossa odhi pole dhari 
sedana." 

10 Red-moredda Isa atanya, "Aponapa 
ru-guru agama me adhabu caepon Eliya kodu 
rabu kaadha?" 

1 Dhabuna Isa, "Eliya pajat dhatengnga 
mateppaa kabadhaan. 

12 Tape Sengko ngocaa ka bana, Eliya la 
dhateng, tape tadha oreng se tao; ban 
reng-oreng jareya ka Eliya ngala sakarebba 
dibi. Ban bakal kanthaa jareya keya ka 
Pottrana Manossa." 

13 Red-moredda Isa jareya pas ngarte ja se 
ekamaksod Isa iya areya Yahya Pambaptis. 

14E bakto Isa ban moredda se katello abali 
ka kennengnganna oreng se bannya rowa, 
pas badha oreng lalake nyander, asojud e 
ajunanna Isa, 

laju mator, "Pa, kaneserre ana abdina se 
nganglo jan-ajanen. Manabi komat ce sarana 
kantos ce serrengnga labu ka dhalem apoy 
sareng ka dhalem aeng. 

16 Sareng abdina ampon e bakta ka 
red-moredda Panjennengngan, tape tadha se 
onenga mabaras ana abdina." 


Matius 17.171 24 75 
17 Isa adhabu, "Talebat onggu bana reya! 


Bana reya reng-oreng se nyalethong ban ta 
parcaja. Sampe bila Sengko kodu apolong 
ban bana ban kodu sabbar ngadhebbi bana 
kabbi reya? Giba dha enna anana!" 

18]sa pas makon erroh jahat se badha e 
dhalem na-kana jareya sopaja kalowar. Ban 
erroh jahat jareya kalowar, dineng na-kana 
jareya pas baras e bakto jareya keya. 

19 Red-moredda Isa pas nyander ka Isa 
mencar dhari reng-oreng laenna, pas atanya 
kantha reya, "Aponapa abdina sakanca ma ta 
bisa ngojuk erroh jahat kadhissa?" 

20 Dhabuna Isa, "Sabab bana ta pate 
parcaja. Kaengae, ya! Mon bana andhi iman 
se rajana padha ban bigina sawi bai, bana 
bisa ngoca ka gumo reya, Ngalle dha essa! 
tanto gumo reya pas ngalle. Tadha barang se 
ta bisa elakone bana! 

21 [Tape erroh jahat se reya pera' ekenneng 
ojuk bi' du'a ban powasa malolo. ]" 

22E bakto red-moredda Isa akompol e 
Galilea, Isa adhabu, "Ta abit pole Pottrana 
Manossa bakal epassraagiya ka kobasana 
manossa, 

23 bakal epateyana, tape e are se kapeng 
tello bakal epaodhia pole." Daddi red-moredda 
pas ce sossana. 

24E bakto Isa ban red-moredda napa 
ka Kapernaum, reng-oreng tokang narek 
pajegga Padalemman Socce nyander ka 

Petrus laju atanya, "Guruna sampeyan majar 


pajegga Padalemman Socce ponapa bunten?" 

25 Saodda Petrus, "Majar!" E bakto Petrus 
mole, Isa nyapa kaadha, "Simon, baramma 
panemmona bana? Sapa se kodu majar biya 
ban pajek ka to-rato e dunnya reya? Rayat 
apa oreng manca?" 

26 "Oreng manca," saodda Petrus. "Mon 
bariya," dhabuna Isa, "rayat ta osa majar. 

21 Tape Sengko ban bana ja mapeggel 
reng-oreng rowa. Daddi, kassa bana entar 
manceng ka talaga. Kala juko se ekenneng 
dha-adha kadibi bi bana. E dhalem colona 
bana bakal nemmowa pesse se cokop 
kaangguy epamajar pajegga Sengko ban 
bana. Kala pesse jareya, bajarragi ka 
reng-oreng rowa menangka pajegga Sengko 
ban bana kaangguy Padalemman Socce." 
18 lE bakto jareya red-moreddda Isa 

nyander ka Salerana laju atanya, 
"Pasera se eanggep paleng raja e antaraepon 
ommadda Allah?" 

2 Isa adikane na-kana kene kasorang, 
dineng kana jareya epamanjeng e adhana 
red-moredda. 

3ĮIsa pas adhabu, "Paparcaja, ya! Pera mon 
bana aoba daddi akantha na-kana, bana 
bakal daddiya ommadda Allah. 

4 Oreng se paleng raja e antarana ommadda 
Allah iya areya oreng se andhap asor ban 
daddi akantha na-kana reya. 

> Ban oreng se narema na-kana se kantha 


reya polana Sengko, padha ban se narema 
Sengko." 

6 "Sapa se daddi margana sala settong 
dhari na-kana kene reya ta parcaja pole ka 
Sengko, lebbi becce mon oreng jareya leerra 
egantonge bato gilingan laju ecabbur ka tase 
se dhalem ma olle tasellem. 

7 Palang onggu dunnya reya polana pa-apa 
se daddi margana oreng agabay dusa. Se 
kantha jareya pajat badha terros, tape palang 
oreng se daddi margana! 

8 Mon tanang otaba sokona bana daddi 
margana bana agabay dusa, ketthok, pas 
buwang. Lebbi becce bana odhi bi Allah maske 
tanang otaba sokona tadha salaja, etembang 
bana ebuwang ka dhalem apoy naraka maske 
soko ban tanangnga genna dhu kalaja. 

? Ban mon matana bana daddi margana bana 
agabay dusa, congke, pas buwang. Lebbi 
becce bana odhi bi Allah maske matana tadha 
salaja etembang ebuwang ka dhalem apoy 
naraka maske matana genna dhu kalaja." 

10 "Senga! Bana ja sampe ya-nyeya sala 
settong dhari na-kana se kene reya. Sabab 
kaengae, ya, kat-malaekadda na-kana reya 
ros-terrosan badha e ajunanna Tang Rama e 
sowarga. 

l1l[ Sabab Pottrana Manossa rabu parlo 
masalamedda oreng se nyalethong!] 

12 Baramma panemmona bana? 


Saompamana badha oreng se andhi 
dumba saratos meggi, laju elang settong, 
ba apa se elakonana oreng jareya? Tanto 
dumbana se sangang polo sanga meggi 
edinaagi e gumo, laju entar nyare se elang 
gella. 

13 Ban mon dumbana se elang jareya la 
etemmo paparcaja, ya oreng jareya tanto 
aperagan polana nemmo dumba se settong 
jareya etembang se polana andhi dumba 
sangang polo sanga se ta elang. 

14 Bariya keya Ramana bana e sowarga ta 
kasokan mon sampe badha sala settonga 
oreng se parcaja ka Sengko se nyalethong." 

15"Mon badha taretanna bana se agabay 
dusa ka bana, entare, duduwagi kasalaanna. 
Tape bana kadhuwaan bai, ja sampe badha 
oreng laen se tao. Mon taretanna bana jareya 
atoro, artena bana ahasel nemmo taretanna 
pole. 

16Tape mon enja, ajak oreng laen kasorang 
otaba kadhuwa aggi. Sabab e dhalem Alketab 
esebbuttagi, Paleng sakonena kodu badha 
sakse kadhuwa otaba katello kaangguy 
noduwagi ja oreng se earane sala jareya pajat 
sala onggu. 

17 Mon taretanna bana jareya ta endha 
narema babalaanna reng-oreng buru pas 
kabala ka jemaat. Ban dhi-budhina, mon ta 
endha narema babalaanna jemaat, oreng 

jareya anggep papadha ban tokang narek 


pajek sarta oreng se ta kennal ka Allah." 

18 "Bana ebalaana, ya: Apa se bi bana 
elarang e dunnya, elarang keya e sowarga. 
Ban apa se bi bana ebendherragi e dunnya, 
ebendherragi keya e sowarga. 

19 Ban bana ebalaana keya, ya: Mon e 
antarana bana e dunnya reya badha oreng 
kadhuwa se la saroju parkara settong parkara 
sarta pas nyoon parkara jareya ka Allah, 
parnyoonanna bana tanto ekabbuli bi Tang 
Rama e sowarga. 

20 Sabab mon badha oreng kadhuwa otaba 
katello akompol polana Sengko, Sengko 
badha e jadhiya keya." 

21 Saellana jareya Petrus nyander ka Isa, pas 
mator, "Guste, manabi taretan abdina agabay 
dusa ka abdina, kantos saponapa kale abdina 
kodu nyapora? Kantos pettong kale?" 

22? Dhabuna Isa, "Enja, banne sampe pettong 
kale, tape pettong polo kale pettong kale! 

23 Sabab mon Allah marenta, kabadhaanna 
padha ban parompamaan reya: Badha rato se 
ngorosa otangnga la-kabulana. 

24E bakto gi buru mareksa, pas badha 
kabula se egiba ngadhep ka jadhiya; kabula 
jareya otangnga ajutaan, 

25 ban ta kellar majar. Daddi bi rato jareya 
kabulana buru esoro juwal saana binena 
ban sakabbiyanna dhi-andhina, ekagabaya 
pamajarra otangnga. 

26 Kabula buru asojud e ajunanna rato 


sarta mator, Guste, nyoona sabbar dhimen 
ka abdidalem. Sadaja otang abdidalem 
elonasana. 

27 Rato jareya neser ka kabulana, sampe 
otangnga eanggep tadha kabbi. 

28E bakto kabula jareya kalowar, pas 
atemmo ban kancana, padha kabulana rato 
keya, se andhi otang pera pan-barampan 
ebu. Bi kabula gella kancana jareya pas 
epega, sarta ecekkel, laju ngoca, "Mara 
lonase otangnga bana! 

23 Kancana jareya asojud e adhana sambi 
ngoca, Pasabbar dhimen, pa, bi kaula 
ebajarana sadaja! 

30 Tape kabula gella nolak. Sabaligga, 
kancana gella epamaso ka penjara sampe 
otangnga elonase. 

31E bakto la-kabula laenna nangalee 
kadaddiyan jareya, atena padha arassa 
ngennes, daddi pas pada areppot parkara 
jareya ka ratona. 

32 Daddi rato jareya pas adikane kabulana 
se jahat gella, laju adhabu, Kabula se jahat! 
Otangnga bana bi sengko eanggep lonas 
kabbi polana bana menta ka sengko. 

33 Sabendherra bana gu ta kodu andhi 
panganeser keya ka kancana bana akantha 
panganeserra sengko ka bana? 

34 Rato jareya ce dukana. Kabula se jahat 


gella emasoagi ka penjara sampe otangnga 
elonase kabbi." 

35ĮIsa ambu se acareta sambi adhabu, 
"Bariya keya bana bakal epakanthaa jareya bi 
Tang Rama e sowarga, mon bana ta nyapora 
taretanna kalaban ate se ehlas." 

19 l Saellana mare adhabu parkara jareya 

kabbi, Isa laju meyos dhari Galilea ka 
dhaera Yudea e temorra Songay Yordan. 

2 Bannya oreng se ngereng, ban reng-oreng 
jareya bi Isa epabaras e jadhiya. 

3 Reng-oreng Farisi pas entar ka jadhiya 
nyobaa Isa. Cana patanyana reng-oreng 
jareya, "Menorot hokomma agamana 
sampeyan sareng kaula, ponapa kengeng 
oreng nellak binena ponapaa saos margana?" 

4 Dhabuna Isa, "Apa bana gi ta maca e 
dhalem Alketab ja Se Amorba Jagat abadhi 
manossa lalake ban babine? 

> Salerana laju adhabu, Jareya sababba 
oreng lalake adinaagi rama ebuna ban daddi 
settong bi binena, ban se kadhuwa jareya laju 
daddi settong. 

6 Daddi se kadhuwa jareya banne kadhuwa 
pole, tape la daddi settong. Daddi apa se la 
epadaddi settong bi Allah ta ekenneng pesa 
manossa pole." 

7 Reng-oreng Farisi jareya pas atanya ka Isa, 
"Manabi sapaneka aponapa Mosa me makon 

oreng apareng sorat panellak ka rajina se 


etellak?" 

8 Dhabuna Isa, "Mosa ngedine bana nellak 
binena polana bana malarat se ekennenga 
ajar. Tape dha-adhana sabendherra ta kantha 
jareya. 

? Daddi, edhingngagi, ya: Pa-sapaa se 
nellak binena, mangkana binena jareya ta 
nyalethong, saellana jareya laju abine babine 
laen, oreng jareya azina." 

10 Red-moredda Isa pas mator, "Manabi 
parkara oreng alake bine sapaneka, langkong 
sae ta osa alake otaba abine." 

1 Dhabuna Isa, "Ta sakabbiyanna oreng bisa 
narema ca-oca jareya, kajabana reng-oreng 
se la etantowagi bi Allah. 

12 Sabab badha oreng se ta alake otaba 
ta abine polana molae lahir la pajat cara 
jareya. Badha keya se ta bisa alake otaba 
abine polana ban oreng laen ekagabay kantha 
jareya. Ban badha keya se mele dibi ta abine 
otaba ta alake, sopaja bisaa aladine Allah. 
Reng-oreng se sanggup narema pangajaran 
reya, dina me olle narema." 

13 Badha reng-oreng ngeba na-kana ka 
Isa. Reng-oreng jareya menta sopaja Isa 
kasokana nompangngagi astana ka cethagga 
na-kana jareya ban nyoonnagi na-kana 
jareya ka Allah. Tape reng-oreng jareya bi 
red-moredda Isa egigiri. 

14 Daddi Isa adhabu ka red-moredda jareya, 


"Dina panneng ma olle na-kana jareya 
nyander ka Sengko! Ja langlang, sabab 
reng-oreng se akantha na-kana reya se daddi 
anggotana ommadda Allah." 

l15ĮIsa laju nompangngagi astana ka 
cethagga na-kana jareya sarta aberkadi 
na-kana jareya. Saellana jareya Salerana pas 
meyos dhari jadhiya. 

16 Kacatora e settong are badha oreng lalake 
nyander ka Isa. "Guru," atorra, "lalakon 
becce ponapa se kodu elakone abdina sopaja 
kengenga odhi se salerressa sareng se 
langgeng?" 

17 Dhabuna Isa, "Arapa bana me atanya ka 
Sengko parkara apa se becce? Pera badha 
Settong se becce. Mon bana terro odhia, toro 
pa-apa se eparentaagi Allah." 

18 "Parenta se kadhimma?" cana oreng 
jareya. Dhabuna Isa, "Ja matee oreng, ja 
azina, ja co-ngecoon, ja daddi sakse palsu, 

19 hormadi rama ebuna; ban kataresnae 
sasamana manossa papadha ban 
kataresnaanna bana ka abana dibi." 

20 "Sadajana ampon etoro sareng abdina," 
sambidda oreng ngodha jareya. "Ponapa pole 
se gi parlo elakone abdina?" 

21 Dhabuna Isa ka oreng jareya, "Mon bana 
terro sampornaa, kassa juwal sakabbiyanna 
dhi-andhina bana. Pessena bagi ka oreng 

se mesken, ban bana bakal olleya arta e 


sowarga. Mon Ia mare, pas noro Sengko!" 

22 Ngedhing ca-oca buru, oreng ngodha buru 
pas nyengga; atena sossa polana abana ce 
sogina. 

231sa laju adhabu ka red-moredda, "Sengko 
ngocaa ka bana, ce malaradda oreng sogi se 
daddiya anggotana ommadda Allah. 

24Ban areya pole se ekocaagiya Sengko ka 
bana: agampangan onta maso ka lobangnga 
jarum etembang oreng sogi masoa ka 
Dunnyana Allah Se Anyar." 

25E bakto ngedhing dhabuna Isa se kantha 
jareya, red-moredda padha heran. "Manabi 
kadi kadhinto," atorra, "pasera se bisaa 
salamet?" 

26|sa ngoladi ka red-moredda jareya 
laju adhabu, "Monggu ka manossa, jareya 
mostahel! Tape monggu ka Allah, tadha 
barang se mostahel." 

27 Petrus pas mator, "Mangken oladi, 
abdina sakanca kadhinto ampon adinggallagi 
sadajana kaangguy ngereng Panjennengngan. 
Ba ponapa se ekaolleya abdina sakanca 
kadhinto?" 

28 Dhabuna Isa ka red-moredda jareya, 
"Bana kodu paparcaja, ya. E Dunnya Se 
Anyar, Pottrana Manossa bakal alenggiya e 
tahtana se molja. E bakto jareya bana Tang 
red-mored se dhubellas reya, bakal tojua e 


Matius 19.291 20.5 . 85 
tahta se dhubellas meggi kaangguy ahakime 


suku bangsa Israil se dhubellas! 

293 Ban sapaa bai se adinaagi bengkona, 
otaba taretan lalakena otaba taretan binena, 
otaba rama ebuna, otaba na-anana, otaba 
teggalla polana Sengko, oreng jareya bakal 
naremaa gantena se bannyana saratos 
kalena. Ban oreng jareya bakal naremaa odhi 
se sabendherra ban se langgeng. 

30 Tape bannya oreng se sateya reya daddi 
se dha-adha bakal daddiya se dhi-budhi ban 
se sateya daddi se dhi-budhi bakal daddiya se 
dha-adha." 

20 l"Mon Allah marenta, kabadhaanna 

padha ban parompamaan reya: Badha 
oreng se andhi kebbun anggur kalowar e baja 
laggu nyare oreng se epalakowe e kebbun 
anggurra. 

2 Saellana erembak, bajaranna etantowagi 
saare settong pesse salaka, ban reng-oreng 
jareya laju esoro alako e kebbun anggurra. 

3 Pokol sanga gi laggu oreng se andhi kebbun 
jareya kalowar pole, laju nangalee reng-oreng 
se nganggur e pasar. 

4Se andhi kebbun jareya laju ngoca ka 
reng-oreng jareya, Kassa bana alako e tang 
kebbun anggur. Bi sengko bana eberriana 
bajaran se pantes. 

> Reng-oreng jareya pas mangkat. Pokol 
dhubellas dhuk-beddhuk ban bariya keya 
pokol tello asar, se andhi kebbun gella kalowar 

pole sarta malako reng-oreng pole akantha 


sabellunna. 

6 Ban ra-kera pokol lema para compet are, 
oreng se andhi kebbun jareya gi nangalee 
badha oreng se gi jeng-manjeng tadha 
lakona. Cana se andhi kebbun gella ka 
reng-oreng jareya, Arapa bana ma pera 
jeng-manjeng malolo neng e dhinna ma ta 
endha alalakon? 

7 Saodda reng-oreng jareya, Tadha oreng 
se poron apareng lako ka kaula. Mon kantha 
jareya, cana se andhi kebbun gella, kassa 
bana alako e tang kebbun anggur bai. 

8 Saellana are para malemma, se andhi 
kebbun ngoca ka mandhurra, Kassa olok 
reng-oreng se alako rowa, bajari opana 
bang-sebang, molae dhari oreng se maso 
dhi-budhi sampe ka se maso dha-adha. 

?Reng-oreng se alako molae pokol lema 
sar-asar nyander ka jadhiya laju padha 
narema bajaran pesse salaka settong ebang. 

10 Saellana reng-oreng se epalako molae 
dhari gi laggu nyander ka jadhiya, e atena 
padha ngera naremaa opa se abannyaan. 
Tape reng-oreng jareya padha ebajari pesse 
salaka settong ebang keya. 

11E bakto narema pesse opana, reng-oreng 
jareya aseddhiyan ka se andhi kebbun gella, 

12 Reng-oreng se molae alako dhi-budhi 
kadibi kadhissa namong alako saejjam. 
Mangkana kaula sareng en-laenna paneka 

saare benteng alako e panassa are, nangeng 


sareng panjennengngan bajaranna epapadha 
sareng reng-oreng kadhissa! 

13Se andhi kebbun jareya nyaot ka sala 
settong dhari reng-oreng jareya, Taretan, 
sengko ta sala ka bana. Gella gu ta Ia 
erembak opana bana settong pesse salaka 
saare? 

14 Daddi, mara kala opana bana, pas le-mole. 
Sengko pajat terro aberria opa ka oreng se 
maso dhi-budhi rowa padha ban opana bana. 

15 Apa sengko ta olle agunaagi tang pesse 
sakarebba sengko dibi? Otabana apa bana 
reya ere, polana sengko lamba?" 

16 Saellana jareya Isa pas adhabu, "Daddi 
reng-oreng se dhi-budhi bakal daddiya se 
dha-adha, ban reng-oreng se dha-adha bakal 
daddiya se dhi-budhi." 

17 E naleka Isa meyos ka Yerusalim, e 
tengnga jalan red-moredda edikane, epesa 
dhari reng-oreng laenna. Isa laju adhabu ka 
red-moredda jareya, 

18 "Edhingngagi! Sengko ban bana sateya 
entara ka Yerusalim. E dhissa Pottrana 
Manossa bakal epassraagiya ka mam-imam 
kapala ban ru-guru agama, pas eokoma 
mate, 

19 saellana jareya bakal epassraagiya ka 
reng-oreng se banne Yahudi. Bi reng-oreng 
jareya Pottrana Manossa bakal ebi-cebbiya, 

eseksaa ban ethangthanga e kaju salib. Tape 


e are se kapeng tello bakal epaodhia pole." 

20 Saellana jareya binena Zebedeyus nyabis 
ka Isa abareng ban anana se kadhuwa, laju 
asojud e ajunanna parlo on-nyoona. 

21"Bana arapaa?" dhabuna Isa. Babine 
jareya nyaot, "Abdina terro sopaja ana 
abdina se kadhuwa kadhinto kengenga toju 
e kangan kacerra Panjennengngan manabi 
Panjennengngan ampon jumenneng Rato." 

22 "Bana ta tao apa se epenta bana jareya," 
dhabuna Isa ka babine ban anana se kadhuwa 
jareya. "Ba sangguba bana ngenom dhari 
piala kasangsaraan se kodu eenom Sengko?" 
"Enggi, sanggup," saodda se katello jareya. 

23 Dhabuna Isa, "Bana pajat padha ngenoma 
dhari Tang piala. Tape parkara sapa se kodu 
toju e kangan ban e kacerra Sengko, banne 
Sengko se andhi ha nantowagi. Kennengngan 
jareya esadhiyaagi kaangguy reng-oreng se 
la etantowagi bi Tang Rama." 

24E bakto ngedhing parkara jareya, 
red-moredda Isa se sapolo oreng padha 
peggel ka oreng sataretan se kadhuwa jareya. 

25 Daddi Isa adikane red-moredda jareya 
kabbi laju adhabu, "Bana tao ja rayadda 
bangsa se ta kennal ka Allah ekaneyaja bi 
pin-pamimpinna sarta ececce bi om-kaom 
oreng agungnga. 

26 Tape bana ta olle kantha jareya. Sapa e 


antarana bana se terro daddiya oreng raja, 
kodu daddi pangladinna se laenna. 

21 Ban oreng se terro daddiya se dhaadha e 
antarana bana, kodu daddi dunorra bana. 

28 Akantha Pottrana Manossa, se dhateng 
banne polana mentaa eladine, tape aladinana, 
sarta massraagiya nyabana sopaja bannya 
oreng se salamet." 

293E naleka Isa ban red-moredda mangkat 
dhari Yerikho, bannya oreng se noro bunte. 

30 Badha oreng buta kadhuwa toju e 
penggir lorong. E bakto ngedhing ja Isa 
lebat e jadhiya, se kadhuwa jareya pas aera, 
"Pottrana Daud, kaneserre abdina!" 

31 Oreng se bannya se badha e jadhiya gigir 
ka se kadhuwa jareya, esoro neng-enneng. 
Tape se kadhuwa jareya la-mala aera 
epakajaan pole. "Pottrana Daud, kaneserre 
abdina!" 

32 Isa pas ambu, se kadhuwa laju edikane. 
"Apa se epentaa bana dhari Sengko?" 
dhabuna Isa. 

33 Se kadhuwa jareya mator, "Pa, abdina 
terro nengalana." 

34 Isa neser ka se kadhuwa jareya, laju 
agagap matana. E bakto jareya keya se 
kadhuwa buru se nangale, sarta laju ngereng 
Isa. 

2 1 lE bakto la para napaa ka Yerusalim, 
Isa ban red-moredda pas napa ka 

Betfage e Gumo Jaitun. Ejadhiya Isa makon 


moredda kadhuwa ajalan kaadha. 

2 "Kassa bana entar ka kampong e adha 
rowa," dhabuna Isa ka red-moredda jareya. 
"Mon bana buru napa ka jadhiya tanto pas 
nangalee badha hemar se epangger ban 
budhuna. Ocol hemar se dhadhuwa jareya, 
pas giba dha enna. 

3 Mon badha oreng se anya-tanya, kabala ka 
orengnga, Ekaparlo Pangeran, oreng jareya 
tanto neng-enneng hemarra egiba bana." 

“Kan kadaddiyan kantha jareya sopaja 
kalakon apa se edhabuwagi nabbi, iya areya: 

> "Kabala ka Siyon, Ratona bana rabu. 
Andhap asor ban netene hemar, budhuna 
hemar se gi ngodha omorra." 

6 Saellana jareya red-moredda mangkat 
ajalannagi apa se edhabuwagi Isa. 

' Hemar ban budhuna rowa egiba. Reng- 
oreng jareya mokka jubana, ekagabay 
pa-kapana. Saellana jareya Isa pas netene 
hemar jareya. 

8 Bannya oreng ngampar jubana bang- 
sebang e lorong, ban bannya keya se ngala 
ca-rancana kajuwan, laju etabur e lorong. 

? Reng-oreng se bannya se ajalan e ajunanna 
ban e bingkengnga Isa padha ra-eraan, 
"Moljaagi Pottrana Daud! Mandar eberkadana 
Allah se rabu kalaban asmana Pangeran! 
Moljaagi Allah Se Mahatenggi!" 

10E bakto Isa maso ka Yerusalim oreng 


sakottha padha baridhu kabbi. "Sapa rowa?" 
cana reng-oreng e kottha jareya. 

11"Rowa Nabbi Isa, dhari Nazaret e Galilea," 
saodda oreng se bannya se ngereng Isa 
jareya. 

12 Saellana jareya Isa maso ka Padalemman 
Socce, laju ngojuk sakabbiyanna oreng se 
ajuwal belli e jadhiya. Ja-mejana oreng se 
narema poroban pesse ban ku-bangkuna 
oreng se ajuwal mano dara epajungkelang 
kabbi. 

13 Saellana jareya Isa pas adhabu ka 
reng-oreng jareya, "E dhalem Alketab 
esebbuttagi ja Allah adhabu, Tang bengko 
bakal esebbuda kennengnganna oreng adua. 
Tape bi bana sateya ekagabay rongkangnga 
bigal!" 

14 Reng-oreng buta ban empon padha 
nyander ka Isa e Padalemman Socce, ban Isa 
laju mabaras reng-oreng jareya. 

15 Tape mam-imam kapala ban ru-guru 
agama peggel e bakto nangalee kaajiban- 
kaajiban se epabadha Isa jareya, sarta 
ngedhing na-kana padha ra-eraan e 
Padalemman Socce, "Moljaagi Pottrana 
Daud!" 

16 Reng-oreng jareya padha mator ka 
Isa, "Sampeyan meyarsa ponapa caepon 
na-kana kaissa?" "Iya, Sengko ngedhing," 
dhabuna Isa. "Apa bana ta tao maca Alketab 

se nyebbuttagi kantha reya, Na-kana ban 


babaji bi bana la eajari ngocaagi pojiyan se 
samporna?" 

17 Saellana jareya Isa adinggallagi reng- 
oreng jareya, laju terros kalowar dhari kottha 
jareya ka Betania, pas kelem e jadhiya. 

18 Kalagguwanna gu-laggu, e dhalem 
parjalanan abaliya ka kottha, Isa lapar. 

19 Salerana ngoladi bungkana ara e penggir 
lorong, laju esemmae, tape bungkana ara 
jareya tadha buwana sakale; se badha pera 
dhaun malolo. Isa laju adhabu ka bungkana 
ara jareya, "Bana ta kera abuwa pole." 
Bungkana ara jareya pas elop sanatkala 
jareya keya. 

20E bakto red-moredda nangalee parkara 
jareya, kabbi padha heran. "Bungkana ara 
reya me pas mate sanatkala?" ocana. 

21 Dhabuna Isa, "Ongguwan, mon bana 
parcaja ban ta mangmang, bana bisa 
ngalakone apa se la elakone Sengko ka 
bungkana ara reya. Ban banne pera jareya 
malolo, la-mala bana tanto bisa ngoca ka 
gumo reya, Mara ongga ban ngalto ka tase," 
tanto pas kalakon cara jareya. 

22 Apaa bai se epenta bana e dhalem dua, 
tanto ekaolle, sokor bana parcaja." 

23 Saellana jareya Isa abali ka Padalemman 
Socce, laju maso ban morok e jadhiya. 
Parappana morok jareya, mam-imam kapala 
ban pin-pamimpinna oreng Yahudi nyander ka 

seddina laju atanya, "Kalaban dhasar ponapa 


sampeyan ngalakone paneka sadaja? Pasera 
se apareng ha ka sampeyan?" 

24 Dhabuna Isa, "Sengko badha se 
etanyaagiya keya ka bana. Mon bi bana 
ejawab, Sengko abalaa ka bana kalaban hana 
sapa Sengko ngalakone jareya kabbi. 

25 Olle ha dhari dhimma Yahya abaptis? 
Dhari Allah apa dhari manossa?" Mam-imam 
kapala ban pin-pamimpinna oreng Yahudi 
jareya pas padha aparembagan. "Nyaoda 
baramma reya? Mon sengko nyaot Dhari 
Allah, oreng reya tanto ngoca, Mon bariya, 
arapa bana me ta parcaja ka Yahya jareya? 

26 Tape mon sengko nyaot Dhari manossa, 
sengko tako ka oreng bannya, sabab 
reng-oreng reya kabbi padha yakin ja Yahya 
reya nabbi." 

27 Daddi reng-oreng jareya nyaot, "Ta 
oneng." Isa pas adhabu ka reng-oreng jareya, 
"Mon bariya, Sengko ta abalaa keya ka bana 
kalaban hana sapa Sengko ngalakone jareya 
kabbi." 

28 "Sateya baramma panemmona bana 
parkara reya?" dhabuna Isa pole. "Badha 
oreng lalake andhi ana kadhuwa. Oreng 
jareya entar ka anana se sareyang, laju 
ngoca, Na, kassa alako ka kebbun anggur 
sateya. 

29 Bunten cana anana jareya. Tape saellana 


jareya kana buru pas aoba pekkeranna sarta 
pas entar alako ka kebbun anggurra. 

30 Saellana jareya eppana entar ka anana se 
nomer dhuwa, sarta nyoro akantha ka anana 
se sareyang. Enggi, Pa, cana anana se nomer 
dhuwa jareya. Tape kana jareya ta entar ka 
kebbunna. 

3! Daddi, e antarana kana se kadhuwa 
jareya, se kemma se ajalannagi karebba 
eppana?" "Se sareyang," saodda mam-imam 
kapala ban pin-pamimpinna oreng Yahudi 
jareya. Isa pas adhabu ka reng-oreng jareya, 
"Bana paparcaja, ya: Reng-oreng se lakona 
narek pajek ban del-sondel bakal daddiya 
anggotana ommadda Allah kaadha etembang 
bana. 

32 Sabab Yahya Pambaptis dhateng, ban 
noduwagi ka bana carana odhi se ekasokane 
Pangeran, tape bana ta endha parcaja ka 
pangajaranna; tape reng-oreng tokang narek 
pajek ban del-sondel parcaja ka Yahya jareya. 
Tape maske bana la nangalee jareya kabbi, 
pekkeranna bana ta endha aoba ban gi ta 
parcaja ka Pangeran." 

33 "Mara edhingngagi keya parompamaan 
se settong reya," dhabuna Isa. "Badha 
settong towan tana se namen anggur e 
kebbunna. Kebbunna anggurra jareya epagari 
e sakalenglengnga; oreng jareya ngale lobang 
egabaya pamerressanna anggurra, sarta 


Matius 21.341 41 | 95 
agabay manara panjagaan. Saellana jareya 


kebbun anggurra epasewa ka reng-oreng se 
agarap, ban oreng jareya laju mangkat ka 
nagara manca. 

34 Saellana napa ka mosemma metthek 
anggur, towan tana jareya nyoro nor-dunorra 
entar ka reng-oreng se agarap kebbunna 
esoro menta bagiyanna. 

3* Tape reng-oreng se agarap kebbunna 
jareya mega nor-dunorra towan tana gella, 
badha se epokol, badha se epatee, se laenna 
egarujuk ban bato. 

36 Towan tana jareya nyoro nor-dunorra se 
laen, abannyaan dhari se dha-adhana. Tape 
nor-dunor jareya ngalame padha ban se entar 
jang adhaan. 

37 Dhi-budhina towan tana jareya nyoro 
anana dibi. Tantona tang ana eargai, cana 
pekkerra. 

38 Tape e bakto reng-oreng se agarap kebbun 
jareya nangalee anana towan tana jareya, 
laju padha saleng ngoca, Areya anana. Mara 
patee, me olle sangkolanna gaggar ka sengko 
ban bana! 

39 Daddi kana jareya epega, ebuwang ka 
lowar, pas epatee." 

40|sa mareksane, "Daddi, mon oreng se 
andhi kebbun jareya mole, ba epabarammaa 
reng-oreng se agarap kebbunna jareya?" 

4l Reng-oreng jareya nyaot, "Tanto 
reng-oreng se jahat gapaneka epatee, ban 


Matius 21.421 22.2 96 
kebbunna tanto epasewa ka reng-oreng 


laen se poron ngatorragi bagiyanna hasella 
ka se gadhuwan tana manabi ampon napa 
baktona." 

421sa pas adhabu ka reng-oreng jareya, 
"Apa bana gi ta tao maca se etoles e dhalem 
Alketab? Bato se ta eangguy bi tokang 
bangonan la daddi bato se paleng parlo. 
Jareya lalakon se elampaagi Pangeran; bagus 
onggu abasanna!" 

43 "Daddi kaengae," dhabuna Isa, 
"sakabbiyanna hana bana menangka 
ommadda Allah bakal ecabuda ban ebagiya 
ka settong bangsa se bakal ajalannagiya 
pa-apa se eparentaagi Allah. 

44[Oreng se labu ka bato rowa, bakal 
ancora; ban oreng se ekacecce'e bato jareya, 
bakal egilessa sampe' daddi abu. ]" 

45E bakto mam-imam kapala ban 
reng-oreng Farisi ngedhing parompamaan- 
parompamaanna Isa jareya, kabbi padha 
ngarte ja se ekamaksod Isa iya areya 
reng-oreng jareya dibi. 

46 Daddi reng-oreng jareya aehteyar megaa 
Isa, tape tako ka oreng se bannya, sabab 
reng-oreng jareya nganggep Isa jareya nabbi. 
2 2 lisa abu-dhabu ngangguy 

parompamaan pole ka oreng se 
bannya, 

2 dhabuna, "Mon Allah la marenta, 
kabadhaanna padha ban parompamaan reya: 

Badha rato badha gabayya, se ajang-onjang 


mangantanana pottrana. 

3 Rato jareya makon la-kabulana ngonee 
reng-oreng se eonjang. Tape reng-oreng se 
eonjang tadha se endhaa dhateng. 

4Saellana jareya rato buru ngotos la- 
kabulana se laen. Dhabuna rato jareya 
Kabala ka reng-oreng se eonjang jareya ja 
ka-angkana la ranta. Tang Sape ban dhu- 
budhuna se paleng bagus la esambelli. Kabbi 
la ranta. Mara atore lenggi ka jang-onjangan 
reya! 

> Tape moy-tamoy se eonjang jareya 
ta marduli, padha entar ka lalakonna 
bang-sebang: badha se entar ka teggalla, se 
laenna entar ka tokona; 

6 ban badha keya se mega la-kabulana rato 
jareya, epokole sarta epatee. 

7E bakto meyarsa parkara jareya, rato 
jareya ce dukana. Rato jareya pas ngerem 
tantarana esoro matee reng-oreng se la 
matee la-kabulana gella, sarta ngobbar 
kotthana. 

8 Saellana jareya rato buru pas adikane 
la-kabulana, sarta adhabu, Jang-onjangan 
reya la ranta, tape reng-orengnga se eonjang 
ta pantes. 

? Kassa entar ka rong-lorong raja, ajak oreng 
sanya-bannyana, soro kaonjangan dha enna. 
10 Daddi la-kabulana jareya pas mangkat 

ka rong-lorong raja sarta makompol 

sakabbiyanna oreng se etemmo e jadhiya, 


se becce ban bariya keya se jahat. Daddi 
kennengnganna jang-onjangan jareya possa 
ban tamoy. 

1 Saellana jareya rato pas maso, lat-ngoladi 
moy-tamoyya. E jadhiya rato buru ngoladi 
badha oreng se kaonjangan tape ta ngangguy 
kalambi pesta. 

12 Rato pas atanya ka oreng jareya, Taretan, 
baramma bana ma bisa maso dha enna ta 
ngangguy kalambi pesta? Oreng jareya ta 
metto oca. 

13 Rato pas adhabu ka la-kabulana, Talee 
soko ban tanangnga oreng reya, pas buwang 
ka kennengngan se petteng. E jadhiya bakal 
badhaa tanges ban kasangsaraan." 

l14]sa pas matotok parompamaan jareya, 
dhabuna, "Bannya se etembali, tape sakone 
se epele." 

15 Reng-oreng Farisi aparembagan 
baramma carana se bisaa ajebbak Isa bi 
partanyaan-partanyaan. 

16 Daddi reng-oreng jareya ngotos red- 
moredda ka Isa abareng ban reng-oreng 
anggotana golonganna Herodes. Reng-oreng 
jareya mator ka Isa, "Guru, kaula oneng 
ja Sampeyan jujur. Sampeyan morok 
rang-terrangan parkara kasokanna Allah 
kaangguy manossa, ta marduli pamanggina 
paseraa saos, sabab Sampeyan ta parduli ka 
paseraa saos. 

17 Daddi, kadi ponapa pamanggina 


Sampeyan? Menorot atoranna agamana kaula 
sareng Sampeyan, majar pajek ka Kaisar 
kengeng ponapa bunten?" 

18 Isa ngagali ka maksod jahadda reng-oreng 
jareya, daddi pas adhabu, "He, reng-oreng 
monafik! Arapa bana me ajebbaga Sengko? 

19 Kemma mara duduwagi ka Sengko pesse 
se bi bana eangguy majar pajek!" Reng-oreng 
jareya pas magi pesse salaka ka Isa. 

20 Isa adhabu, "Gambarra ban nyamana 
sapa reya?" 

21 "Kaisar," saodda reng-oreng jareya. Isa 
pas adhabu ka reng-oreng jareya, "Mon 
bariya, bagi ka Kaisar apa se daddi andhina 
Kaisar, ban atorragi ka Allah apa kaagunganna 
Allah." 

22E bakto ngedhing katerrangan jareya, 
reng-oreng jareya padha heran. Daddi kabbi 
padha ondur adinaagi Isa. 

23E are jareya keya badha reng-oreng 
Saduki entar ka Isa. Oreng Saduki reya 
tamaso golonganna oreng se ta parcaja ja 
oreng mate bakal odhia pole. 

24 "Guru," cana atorra, "Mosa ngajarragi ja 
manabi badha oreng lalake ta gadhuwan ana 
laju adinggal omor, taretanna kodu ngabin 
randhana sopaja apareng toronan ka se 
adinggal omor. 

25E kadhinto gi dhimen badha oreng lalake 
kapetto sataretan. Se wa-towaan araji, 

namong ta gadhuwan pottra, laju adinggal 


omor. Daddi randhaepon edinggallagi ka 
taretanna. 

26 Taretanna gapaneka ta gadhuwan ana 
jugan, pas adinggal omor. Kadi paneka 
jugan taretanna se nomer tello sareng 
saterrossepon kantos ka se nomer petto. 

27 Dhi-budhina babine gapaneka adinggal 
omor jugan. 

28 Daddi, e bakto oreng mate epaodhi pole, 
pasera lakena babine gapaneka? Sabab 
kapetto sadaja padha oneng daddi lakena." 

2? Dhabuna Isa, "Bana ce kalerona, sabab 
bana ta ngarte ka essena Alketab, bariya 
keya kobasana Allah. 

30 Sabab mon oreng mate odhi pole, odhina 
padha ban malaekat e sowarga, ta abineya 
pole. 

31 Apa bana ta tao ngedhing dhabuna 
Allah parkara oreng mate se epaodhi pole? 
Dhabuna Allah, 

32 Sengko reya Allahna Ibrahim, Allahna 
Ishak ban Allahna Yakub. Allah jareya banne 
Allahna oreng mate, tape Allahna oreng 
odhi!" 

33E bakto ngedhing katerranganna Isa 
jareya, oreng se bannya jareya laju padha ce 
heranna ka pangajaranna. 

34E bakto ngedhing ja reng-oreng Saduki ta 
metto oca e bakto ngadhebbi Isa, reng-oreng 
Farisi laju padha akompol. 

35 Settong e antarana, iya areya guru 


agama, atanya ka Isa, maksodda ajebbaga. 

36 "Guru," atorra, "se kaimma papakon se 
nomer settong e dhalem hokomma agama?" 

37 Dhabuna Isa, "Taresnae Allahna bana 
sampe ka dhalem atena, sampe nyarepsep ka 
sokmana, kalaban ngettokkagi akkalla. 

38) areya parenta se paleng otama ban se 
paleng parlo! 

39 Dineng parenta se nomer dhuwa se padha 
ban se nomer settong iya areya: Taresnae 
sasamana bana papadha ban kataresnaanna 
bana ka abana dibi. 

40 Sakabbiyanna hokomma agama 
se eajarragi Mosa ban sakabbiyanna 
pangajaranna para nabbi adhasar ka parenta 
se dhadhuwa jareya." 

“1E naleka reng-oreng Farisi gi akompol e 
jadhiya, Isa adhabu, 

42 "Baramma panemmona bana parkara 
Rato Panyalamet? Toronanna sapa jareya?" 
"Toronanna Daud," sambidda reng-oreng 
jareya. 

43 "Mon bariya," dhabuna Isa, "Errohna 
Allah arapa ma apareng ilham ka Daud 
sopaja nyebbut Pangeran ka Rato Panyalamet 
jareya? Sabab Daud ngoca, 

44 Pangeran adhabu ka tang Pangeran: Mara 
toju e kanganna Sengko, sampe so-mosona 
bana bi Sengko epatellok ka bana. 

45 Daddi mon Daud jareya nyebbut Pangeran 


ka Rato Panyalamet, baramma se bisaa Rato 
Panyalamet jareya toronanna Daud?" 

46 Tadha se bisaa nyaodi Isa. Ban sajjegga 
are jareya, tadha oreng se bangal anya-tanya 
pole ka Salerana. 

2 3 l Saellana jareya Isa pas adhabu ka 

oreng se bannya ban ka red-moredda, 

2 "Ru-guru agama ban reng-oreng Farisi reya 
olle kakobasaan kaangguy ngartee hokomma 
Mosa. 

3 Daddi taadi ban toro apa se eparentaagi. 
Tape ja tero apa lalakonna, sabab reng-oreng 
jareya ta ngalakone barang se eajarragi dibi. 

4 Reng-oreng jareya nyoro pa-apa se malarat 
ban aberri atoran-atoran se berra, tape ta 
aberri partolongan sakale sopaja oreng bisaa 
ajalannagi atoran-atoran jareya. 

> Pa-apa se elakone reng-oreng jareya 
coma terro etangaleyana oreng. Reng-oreng 
jareya nengnget ngangguy tale sambajangan 
se bar-lebar, ban dir-galindirra jubana 
epalanjang! 

6 Reng-oreng jareya mele kennengngan 
se paleng nyaman mon kaonjangan, ban 
nyare korse se istimewa e kennengngan- 
kennengnganna kabakteyan. 

7 Reng-oreng jareya lebur ehormadi oreng e 
sar-pasar, ban mon eolok Guru. 

8 Tape bana ja endha mon eolok Guru, sabab 


bana kabbi sataretan ban Guruna bana pera 
settong. 

? Ban ja sampe badha oreng e dunnya reya 
se bi bana eolok Rama, sabab Ramana bana 
pera settong, iya areya Ramana se e sowarga. 

10 Ban pole bana ja endha mon eolok 
Pamimpin, sabab pamimpinna bana pera 
badha settong, iya areya Rato Panyalamet se 
ejanjiyagi Allah. 

1! Oreng se paleng raja e antarana bana 
kodu daddi pangladinna bana. 

12 Oreng se matenggi abana bakal 
ekababaagiya, ban oreng se marendha abana 
bakal epatenggiya." 

13"Calaka bana ru-guru agama ban 
reng-oreng Farisi! Bana dujan tha-kanthaan! 
Bana lang-ngalange oreng kaangguy daddi 
anggotana ommadda Allah. Bana dibi ta 
endha daddi anggotana ommadda Allah, ban 
oreng laen se endha bi bana elang-alange. 

14[Calaka' ba'na ru-guru agama ban reng- 
oreng Farisi! Ba'na dujan tha'-kantha'an! 
Ba'na co-ngoco dha-randha ban arampas 
bengkona ban kaangguy notobi kajahadanna 
jareya ba'na adu'a epajang-lanjang. Jareya 
sababba okomanna ba'na dhaggi' berra' 
onggu!] 

15 Calaka bana ru-guru agama ban reng- 
oreng Farisi! Bana dujan tha-kanthaan! 
Ajalanan sampe jau, alajar e tase ban entar ka 

sabalattrana tenggangan pera parlo nyareya 


oreng settong se epanoroa agamana bana. 
Ban saellana oreng jareya maso agamana 
bana, bi bana egabay calonna essena naraka 
se kajubaanna dhu kalena bana dibi! 

16 Calaka bana pin-pamimpin se buta! Bana 
ngajarragi reya, Mon oreng asompa bit 
Padalemman Socce, oreng jareya ta wajib 
neptebbi sompana; tape mon asompa bit 
emmas e Padalemman Socce, oreng jareya 
kodu neptebbi sompana jareya! 

17 Bana reya budhu ban buta! Kemma 
se lebbi penting: emmassa, otabana 
Padalemman Soccena se masocce emmas 
jareya? 

18 Salaenna jareya bana ngajarragi reya 
keya, Mon oreng asompa bit mezba, oreng 
jareya ta wajib neptebbi sompana; tape mon 
oreng asompa bit tor-ator se badha e attas 
mezba, oreng jareya kodu neptebbi sompana. 

19 Buta onggu bana reya! Kemma se lebbi 
penting? Tor-atorra otabana mezba se 
masocce tor-ator jareya? 

20 Daddi, mon badha oreng asompa bit 
nyamana mezba, jareya artena asompa 
bit nyamana mezba, ban bit nyamana 
sakabbiyanna tor-ator se badha e attassa. 

21 Ban mon oreng asompa bit nyamana 
Padalemman Socce, jareya artena asompa bit 
nyamana Padalemman Socce, ban bit asmana 
Allah se alenggi e jadhiya. 

22Ban mon oreng asompa bit nyamana 


sowarga, jareya artena asompa bit nyamana 
tahtana Pangeran, ban bit asmana Allah se 
alenggi e tahta jareya. 

23 Calaka bana ru-guru agama ban reng- 
oreng Farisi! Bana dujan tha-kanthaan! Bana 
ngatorragi ka Pangeran saparpolonna racegan 
akantha salase, addas manes, ban jinten. 
Mangkana rang-barang se paleng penting 
e dhalem kom-hokomma agama, akantha: 
Kaadilan, kabellasan ban kaestowan, bi bana 
ta eparduli. Mangkana jareya se kodu elakone 
bana, maske se laen ja sampe eenthengngagi 
keya! 

24 Bana pamimpin se buta kabbi! Lala 
se badha e dhalem nom-enomanna bana 
esareng, tape onta bi bana ekalodhu. 

25 Calaka bana ru-guru agama ban reng- 
oreng Farisi! Bana dujan tha-kanthaan! 
Tobung ban perengnga bana ekorae epaberse 
bagiyan lowaranna, tape bagiyan dhalemma 
ce geddana, buddhak pan-apan se bi bana 
ekaolle dhari kakerrasan ban kadhakkaan. 

26 Farisi se buta! Korae gallu paberse bagiyan 
dhalemma bung-tobung ban reng-perengnga 
bana, ma olle bagiyan lowaranna berse keya! 

27 Calaka bana ru-guru agama ban reng- 
oreng Farisi! Bana dujan tha-kanthaan! Bana 
akantha makam se ekorap sampe pote; 

e bagiyan lowaranna katon bagus, tape e 

dhalemmanna possa ban tolang ban sabarang 


se la bucco. 

28 Bariya keya bana. E bagiyan lowar katon 
bagus abasanna ka sakabbiyanna oreng; tape 
e bagiyan dhalemma possa bi kapalsuwan 
sarta dusa." 

29 "Calaka bana ru-guru agama ban 
reng-oreng Farisi! Bana dujan tha-kanthaan! 
Kam-makamma bi-nabbi bi bana epabagus, 
ban gu-tugu parengeddanna reng-oreng se 
odhina becce bi bana epasange rarenggan. 

30 Ban bana ngoca, Ja sakenga sengko odhi 
e jamanna tang bangatowa lamba, sengko ta 
kera noro tang bangatowa matee bi-nabbi. 

31 Daddi bana dibi ngakone ja bana 
toronanna reng-oreng se matee bi-nabbi! 

32 Mon bariya, la paterros ban pamare 
sa-dusa se la emolae bangatowana bana 
jareya! 

33 Bana reya jahat ban toronanna oreng 
jahat! Baramma bana se bisaa lopot dhari 
okoman e naraka? 

34 Mara edhingngagi pateppa: Sengko 
madhatengnga bi-nabbi ka bana, bariya 
keya reng-oreng se bicaksana ban ru-guru; 
sabagiyan dhari reng-oreng jareya bi bana 
badha se bakal epateyana, ban badha pole se 
bakal ethangthanga e kaju salib. Badha se bi 
bana bakal eseksaa e dhalem kennengnganna 
kabakteyan, ban badha se bakal eserserra 
dhari kottha se settong ka kottha laenna. 

35 Daddi, bana bakal eokoma polana 


sakabbiyanna reng-oreng se ta andhi sala 
se padha epatee molae dhari se matee Habil 
se tadha salana, sampe ka Zakhariya anana 
Berekhya se bi bana epatee e antarana 
Padalemman Socce ban mezba. 

36 Senga, ya: jareya kabbi bakal etanggunga 
bi reng-oreng jaman sateya!" 

37 "Yerusalim, Yerusalim! Bi-nabbi bi bana 
epatee. Para otosanna Allah bi bana padha 
egarujuk bi bato sampe mate. La barampa 
kale Sengko terro agellua sakabbiyanna 
pandhudhuna bana akantha korbina ajam 
se ngepkebbana dhu-budhuna e babaanna 
kalembangnga, tape bana ta endha! 

38 Daddi Allah ta asarengnge bana pole. 

33 Bana ebalaana, ya: Molae dhari sateya 
bana ta kera nangalee Sengko pole sampe 
bana ngoca, Mandar eberkadana Allah se 
rabu kalaban asmana Pangeran." 

2 4 lE bakto Isa meyos dhari Padalemman 

Socce, red-moredda nyander laju 
aduding ka ngon-bangonan Padalemman 
Socce jareya. 

2 Isa laju adhabu, "Apa bana nangalee 
jareya kabbi? Bana ebalaana, ya, batona 
ngon-bangonan jareya bakal tadhaa 
settonga balakka se gi pagguna asoson e 
kennengnganna. Kabbi bakal ngalotora." 

3 Saellana jareya Isa meyos ka Gumo 
Jaitun, ban parappana alenggi e jadhiya, red- 

moredda nyander acacaa ban Salerana sacara 


pribadhi. "Ngereng abdina parenge oneng 
bilaepon gapaneka se bakal kadaddiyana," 
cana atorra. "Dha-tandha ponapa se bakal 
noduwagiya ja Panjennengngan ampon 
rabuwa sareng ja ampon napa baktona 
keyamat?" 

4 Dhabuna Isa, "Pate-ngate, ya, ja sampe 
bana ekenneng tepo. 

> Sabab bannya oreng se bakal dhatengnga 
kalaban ngangguy Tang nyama sarta ngoca, 
Sengko reya Rato Panyalamet! Reng-oreng 
jareya bakal nepowa oreng bannya. 

6 Bana bakal ngedhinga garudhuna 
paperrangan ban bar-kabar parkara 
paperrangan, tape bana ta osa tako. jareya 
kabbi kodu kalakon, tape jareya ta ekenneng 
artee ja la dhapa baktona keyamat. 

"Bangsa se settong bakal aperranga ban 
bangsa laenna, ban nagara se settong bakal 
nyerranga nagara laenna. E man-dhimman 
bakal badhaa babaja kalaparan ban lendhu. 

SJareya kabbi pera parmolaan, akantha sake 
tabu se ekarassa bi babine se rembia. 

? Saellana jareya bana bakal padhaa epega 
ban epassraagi kaangguy eseksa otaba 
epatee. Oreng sadunnya bakal bajia ka bana 
polana bana daddi Tang mored. 

10E bakto jareya bakal bannyaa oreng se 
mortad, padha saleng kiyanat ban padha 
saleng ngabajii. 

11 Bakal bannyaa nabbi palsu, ban nepo 


oreng bannya. 

12 Kajahadan bakal alatlada san-kassannagi 
sampe bannya oreng se ta andhi ate taresna 
pole. 

13Tape pa-sapaa se koko emanna sampe ka 
aherra, bakal salamedda. 

14 Ban Kabar Bagus parkara Allah se marenta 
bakal ebertaagiya sampe balattra sadunnya, 
sopaja oreng padhaa ngedhing kabbi. 
Saellana jareya buru keyamat." 

15 "Bana bakal padhaa nangalee Kajahadan 
se maancor akantha se ekocaagi Nabbi 
Daniyel, manjeng e kennengngan se socce. 
(Catheddan kaangguy se maca: Tetene apa 
artena!) 

16E bakto jareya, oreng se badha e Yudea 
kodu buru ka pagunongan. 

17 Oreng se badha e atana bengkona 
ja marlowagi toron kaangguy ngalaa 
dhi-andhina dhari dhalem bengkona. 

18 Oreng se badha e teggalla ja abali parlo 
ngalaa jubana. 

19 Nakoe onggu re-are jareya monggu ka 
babine se teppana ngandhung ban kaom ebu 
se gi andhi ana baji! 

20 Nyoon ka Allah sopaja bana ta sampea 
kodu buru e mosem nambara otaba e are 
Sabat! 

21E bakto jareya bakal badhaa kasossaan 
se talebat rajana se gi ta tao badha sajjegga 

parmolaanna dunnya sampe sateya, ban ta 


kera badha pole samarena jareya. 

22Ja sakenga Allah ta mapandha bakto 
jareya; ta kera badha oreng se salamet. 
Tape polana ommadda Allah mapandha bakto 
jareya. 

23E bakto jareya mon badha oreng se ngoca 
ka bana, Abas, Rato Panyalamet rowa badha 
e dhinna! otaba Salerana badha e dhissa! ja 
parcaja ka oreng jareya. 

24 Sabab bakal dhatengnga panyalamet- 
panyalamet se palsu ban bi-nabbi se 
palsu. Reng-oreng jareya bakal mabadhaa 
kon-lalakon se lowar biyasa, sarta kaajiban- 
kaajiban kaangguy nepo oreng, ja ekennenga 
rowa, ommat peleyanna Allah keya. 

25 Daddi kaengae! Bi Sengko bana la ebalai 
kaadha parkara jareya sabellunna baktona. 

26 Mon badha oreng se ngoca ka bana, Abas, 
salerana badha e ra-ara! bana ja entar ka 
jadhiya. Otabana mon badha se ngoca, Abas, 
salerana ngetek e dhinna! bana ja parcaja. 

27 Sabab Pottrana Manossa bakal dhatengnga 
akantha sonarra kelap se ngareddhap e 
langnge, molae dhari temor sampe ka bara. 

28E dhimma badha babathang, e jadhiya 
tanto badha mano se ngakanan babathang." 

29 "Ta abit saellana kasossaan e bakto jareya, 
are bakal pettengnga, ban bulan ta nyonar 
pole. Tang-bintang bakal gaggara dhari 

langnge, ban kabbi se ngobasae bang-abang 


bakal salbuda. 

30 Saellana jareya tandhana Pottrana 
Manossa bakal etangaleyana e langnge. 

E bakto jareya sa-bangsa e dunnya bakal 
nangesa kabbi. Reng-oreng jareya bakal 
nangaleyana Pottrana Manossa rabu e attassa 
ondhem kalaban kobasa ban kamoljaan se 
talebat rajana. 

3l Tarompet se raja bakal epamonyeya 
ban Pottrana Manossa bakal makona 
kat-malaekadda makompol ommadda dhari 
padduna bume se pa-empa, dhari koncona 
langnge se settong ka konco settongnga." 

32"Kala, ra, pangajaran dhari bungkana ara. 
Mon ca-rancana la biru ban lembu, sarta 
molae nyemme, bana tao ja la para mosem 
panas. 

33 Bariya keya mon bana nangalee 
kadaddiyan-kadaddiyan jareya, bana tao ja 
baktona la ce parana. 

34 Bana ebalaana, ya! Jareya kabbi bakal 
kadaddiyana sabellunna reng-oreng se odhi 
sateya reya mate kabbi. 

35 Langnge ban bume bakal mosnaa, tape 
Tang oca bakal teptebba salanjangnga." 

36 "Tadha se taowa bila are ban ejjamma, 
maske kat-malaekat e sowarga ta tao keya, 
bariya keya Pottrana Allah, pera Rama malolo 
se ngagali. 

37 Mon Pottrana Manossa la dhateng, 


kabadhaanna bakal padhaa ban jamanna 
Ennoh lamba. 

38 Sabellunna banjir raja rowa, reng-oreng 
kan-ngakan ban ngenom, alake ban abine. 
Kantha jareya ros-terrosan sampe napa ka 
baktona Ennoh masoa ka dhalem kapalla. 

39E bakto banjir dhateng, reng-oreng jareya 
buru apangrasa badha kadaddiyan apa. 
Bariya keya kabadhaanna mon Pottrana 
Manossa rabu. 

40E bakto jareya badha lalake kadhuwa 
teppana alako e teggalla: se settong bakal 
egibaa, settongnga bakal edinaa. 

4l Badha babine dhadhuwa teppana agilis 
gandum: Se settong bakal egibaa, settongnga 
bakal edinaa. 

42 Daddi te-ngate, ya, sabab bana ta tao bila 
Pangeranna bana se rabuwa. 

43 Kaengae, ya! Ja sakenga oreng se andhi 
bengko tao pokol barampa e baja malem 
maleng se dhatengnga, tanto oreng jareya ta 
tedhung, me olle maleng jareya ta maso ka 
bengkona. 

44 Daddi, bana kodu aya-sadhiya. Sabab 
Pottrana Manossa bakal rabuwa e bakto se bi 
bana ta eka-sangka." 

45 Dhabuna Isa pole, "Mon bariya, abdi se 
kemma se esto ban bicaksana? Iya areya se 
bi lorana epadaddi kapalana di-abdi laenna, 

se esoro aberri ngakan ka di-abdi laenna 


jareya teppa baktona. 

46 Saapa sennengnga abdi jareya mon lorana 
mole, nemmo abana teppana ajalannagi 
lalakonna. 

47 Paparcaja, ya, bi lorana jareya dhi-andhina 
bakal eparcajaagiya kabbi ka abdi jareya. 

48Tape mon abdi jareya jahat, tanto ngoca e 
dhalem atena, 

49Tang lora gi abit se moleya, ban abana 
pas molae mokole di-abdi laenna, sarta 
kan-ngakan ban nom-enoman bi reng-oreng 
se dujan mabu. 

>0 Saellana jareya lorana bakal dhatengnga 
e are ban bakto se ta eka-sangka. 

>l Abdi jareya tanto pas eajar epamare bi 
lorana ban ebuwang ka nga-tengngaanna 
reng-oreng monafik. Neng e jadhiya 
reng-oreng jareya bakal padhaa nanges ban 
nanggung kasangsaraan." 

2 5 1 "Mon Pottrana Manossa rabu 
menangka Pangeran, kabadhaanna 
padha ban parompamaan reya: Badha 
paraban sapolo oreng ngala damarra, laju 
mangkat ngambaa pangantan lake. 

2 Se kalema budhu ban se kalema bicaksana. 

3 Paraban se kalema se budhu gella ngeba 
damar, tape ta ngeba parsadhiyaanna 
mennya. 

4 Dineng paraban se kalema se bicaksana 
ngeba damar ban mennya parsadhiyaan. 

> Pangantan lakena tellat dhatengnga, 


daddi ban-paraban gella pas ngantok, laju 
tatedhung. 

SE tengnga malem buru badha oreng 
ra-eraan, Pangantan lake dhateng! Mara 
amba! 

'Paraban se sapolo gella jaga, laju ngodhii 
damarra bang-sebang. 

8 Ban-paraban se budhu gella ngoca ka se 
bicaksana, Mara, ra, sengko berrii mennyana 
sakone bai, polana tang damar mateya. 

Ta bisa! cana ban-paraban se bicaksana 
gella, dhaggi sengko ban bana padha 
kakorangan mennya. Kassa melle ka toko. 

10 Daddi ban-paraban se budhu gella entar 
melle mennya. Gi teppana entar melle 
mennya jareya, pangantan lakena dhateng. 
Ban-paraban se kalema se la asadhiya 
e jadhiya laju maso ka kennengnganna 
jang-onjangan abareng ban pangantan 
lakena, saellana jareya labang pas etotop! 

1 Saellana jareya ban-paraban laenna gella 
dhateng, laju padha aera, Guste! Guste! 
bukkaagi labangnga, kaula masoa. 

12 Tape pangantan lakena nyaot, Sengko ta 
kennal ka bana!" 

131sa pas matotok parompamaanna jareya 
kalaban adhabu, "Daddi bana kodu aga-jaga, 
sabab bana ta tao bila arena ban bila 
ejjamma." 

14 "Mon Pottrana Manossa rabu menangka 


Pangeran, kabadhaanna padha keya ban 
parompamaan reya. Badha oreng lalake 
kasorang mangkada ka kennengngan se jau. 
Oreng jareya ngolok di-abdina, laju epassrae 
dhi- andhina. 

15 Sabban abdi eberrii menorot kakowadanna 
bang-sebang. Se settong eberrii lema ebu 
obang emmas. Se settonganna eberrii dhu 
ebu obang emmas. Ban se laenna eberrii 
saebu obang emmas. Saellana jareya abana 
pas mangkat. 

16 Abdi se narema lema ebu obang 
emmas jareya duli entar adagang, laju olle 
kaontongan lema ebu obang emmas pole. 

17 Bariya keya abdi se narema dhu ebu 
obang emmas, saellana adagang pas olle 
kaontongan dhu ebu obang emmas. 

18 Tape abdina se narema saebu obang 
emmas gella entar ngale lobang, obangnga 
lorana laju eerrep e jadhiya. 

19 Saellana abit se ajalanan, lora gella mole, 
pas mabadha paretongan ban di-abdina. 

20 Abdi se narema lema ebu obang emmas 
nyander, pas massraagi sapolo ebu. Guste, 
atorra, Panjennengngan massraagi lema ebu 
obang emmas ka abdina. Kadhinto, abdina 
kengeng kaontongan lema ebu. 

21 Bagus! cana lorana, bana reya abdi se 
becce ban esto. Sarrena bana ekenneng 
parcaja epassrae se sakone, bi sengko 

epassraana se abannyaan pole. Mara dha 


enna noro anga-bunga bi sengko! 

22 Saellana jareya abdi se epassrae dhu ebu 
obang emmas nyander sarta mator, Guste, 
panjennengngan massraagi dhu ebu obang 
emmas ka abdina. Kadhinto, abdina kengeng 
kaontongan dhu ebu. 

23 Bagus, cana lorana, bana reya abdi se 
becce ban esto. Sarrena bana ekenneng 
parcaja epassrae se sakone bi sengko 
epassraana se abannyaan pole. Mara dha 
enna, noro anga-bunga bi sengko! 

24 Saellana jareya abdi se narema saebu 
obang emmas jarowa nyander, laju mator, 
Guste, abdina oneng panjennengngan 
kadhinto kerras. Panjennengngan ta namen 
e settong kennengngan namong metthek 
buwana, panjennengngan ta nabur ne-bine 
e settong kennengngan namong mondhut 
hasella. 

25 Abdina tako, daddi obangnga 
panjennengngan sareng abdina eerrep 
e dhalem tana. Kadhinto obangngepon. 

26 Bana reya abdi se jahat ban males! cana 
lorana. Bana la tao ja sengko ta namen e 
settong kennengngan tape metthek buwana, 
ban sengko ta nabur ne-bine e settong 
kennengngan tape ngala hasella. 

27 Daddi masthena, bana nyaba tang obang 
jareya e bank, sopaja mon sengko mole, 

sengko bisa narema tang obang jareya ban 


budhuna. 

28 Sateya, kala obang jareya dhari oreng 
reya, bagi ka se andhi sapolo ebu obang 
emmas gella. 

29? Sabab oreng se la andhi, bakal eberriana 
pole, sampe andhina oreng jareya bi-talebbi. 
Tape oreng se ta andhi, andhina se la sakone 
la-mala bakal ekalaa dhari abana. 

30Ban abdi se ta aguna jareya, kassa 
buwang ka kennengngan se petteng e lowar. 
E dhissa abana bakal nangesa ban bakal 
nanggunga kasangsaraan!" 

31 "Mon Pottrana Manossa rabu menangka 
Rato eerengngagi para malaekadda, Salerana 
bakal alenggiya e tahtana se molja. 

32 Sa-bangsa bakal epakompola kabbi e 
ajunanna. Sa-bangsa jareya bakal epalaena 
epadaddi dhuwa padha ban oreng ngowan se 
malaen dumba dhari embi. 

33 Reng-oreng se ajalannagi karsana Allah 
bakal epakompola e kanganna, ban se laen e 
kacerra. 

34 Rato jareya pas bakal adhabuwa ka 
reng-oreng se badha e kanganna, Mara bana 
kabbi se eberkadi Tang Rama. Mara maso ka 
dhalem Karajaan se Ia esadhiyaagi kaangguy 
bana molae parmolaanna dunnya. 

39 Sabab e bakto Sengko lapar, bi bana 
eberrii ngakan, ban e bakto Sengko pelka, bi 

bana eberrii ngenom. Sengko oreng manca 


ban bana narema Sengko e bengkona. 

36 Sengko ta akalambi, bi bana eberrii 
kalambi. Sengko sake, bi bana erabat. 
Sengko epenjara, bi bana esapot. 

37 Reng-oreng se becce jareya bakal nyaoda, 
Guste, bilaepon abdina nengale J unandalem 
lapar pas ngatore teddhaan ka Junandalem, 
otaba nengale Junandalem pelka laju ngatore 
aeng dhaar ka J unandalem? 

38 Bilaepon abdidalem nengale J unandalem 
menangka oreng manca, laju narema 
Junandalem e compo? Otabana nengale 
Junandalem ta ngagem rasogan laju ngatore 
rasogan ka Junandalem? 

33 Bilaepon abdidalem nengale J unandalem 
songkan otaba epenjara laju nyapot 
J unandalem? 

40 Rato jareya bakal adhabuwa, Bana, 
ebalaana ya: mon bana ngalakone jareya ka 
sala settong dhari Tang taretan se paleng 
nespa, artena bana ngalakone jareya ka 
Sengko! 

4l Rato jareya pas bakal adhabuwa ka 
reng-oreng se badha e kacerra, Kassa ondur 
dhari dhinna, lanat! Kassa maso ka dhalem 
apoy se ta bisa mate se la esadhiyaagi 
kaangguy Iblis ban kat-malaekadda! 

42 Sabab e bakto Sengko lapar bi bana ta 
eberrii ngakan; e bakto Sengko pelka bi bana 
ta eberrii ngenom. 

43E bakto Sengko oreng manca bi bana 


ta etarema e bengkona. E bakto Sengko ta 
akalambi bi bana ta eberrii kalambi. E bakto 
Sengko sake ban epenjara bi bana ta erabat. 

44 Reng-oreng jareya pas bakal atanyaa 
Ka rato jareya, Guste, bilaepon abdidalem 
nengale Junandalem lapar, otaba pelka, otaba 
menangka oreng manca, otaba ta ngangguy 
rasogan otaba songkan sareng epenjara, 
abdidalem ta poron nolong Junandalem? 

45 Rato jareya bakal adhabuwa, Bana, 
ebalaana ya: mon bana ta endha nolong sala 
settong dhari Tang taretan se paleng nespa, 
artena bana ta endha nolong Sengko. 

46 Daddi reng-oreng jareya bakal eokoma bi 
okoman se langgeng, dineng reng-oreng se 
ajalannagi kasokanna Allah bakal olleya odhi 
se saongguna ban langgeng." 

26 l Saellana mare morok parkara 
jareya kabbi, Isa laju adhabu ka 
red-moredda, 

2 "Bana tao dhu are aggi Are Raja Paska, 
ban Pottrana Manossa bakal epassraagiya 
kaangguy esalib." 

3E bakto jareya mam-imam kapala ban 
pin-pamimpinna oreng Yahudi teppana 
akompol e karatonna Imam Agung Kayafas. 

4 Reng-oreng jareya aparembagan; Isa 
epegaa tape ta asa-kasaa, laju epateyana. 

> "Tape," cana reng-oreng jareya, "mon 


megaa ja teppana parayaan, sabab dhaggi 
rayat pas baridhu." 

6E naleka settong are Isa badha e Betania e 
bengkona Simon, iya areya oreng se tao sake 
kole budhuk. 

7 Teppana Isa adhaar, pas badha oreng 
babine entar ka jadhiya ngeba butol dhari 
marmar, aesse mennya room se larang. 
Mennya jareya bi babine buru eserammagi ka 
serana Isa. 

8 Red-moredda Isa nangalee jareya, laju 
gigir. "Apa gunana wang-mowang cara 
jareya?" cana red-mored buru. 

2 "Mennya room jareya ekenneng juwal, 
argana larang, ban pessena ekenneng bagi 
ka oreng mesken!" 

l0 [sa ngagali ka pekkeranna red-moredda 
jareya, daddi pas adhabu, "Arapa bana ma 
masossa babine reya? Babine reya ngalakone 
barang se bagus ban pantes ealem kaangguy 
Sengko. 

11 Oreng mesken ros-terrosan badha e 
antarana bana, tape Sengko ta salanjangnga 
apolong ban bana. 

12 Kalaban nyerame Tang badan bi mennya 
room, babine reya maranta Sengko se 
ekoburragiya. 

13 Paparcaja, ya! Neng e dhimmaa bai e 
dunnya reya mon Kabar Bagus ebertaadgi, 

lalakonna babine reya bakal ecaretaagiya 


keya kaangguy ngengae abana." 

14 Saellana jareya sala settong dhari 
moredda Isa se dhubellas se anyama Yudas 
Iskariyot, entar ka mam-imam kapala. 

15 Ocana Yudas ka reng-oreng jareya, 
"Kaula eparengngana ponapa manabi kaula 
massraagi Isa ka sampeyan?" Reng-oreng 
jareya pas ngetong pesse salaka tello polo, 
laju ebagi ka Yudas. 

16 Molae dhari bakto jareya Yudas nyare 
kasempadan se massraagiya Isa ka 
mam-imam kapala jareya. 

17E are se kapeng settong e dhalem 
Parayaan Roti Se Ta Eragii, red-moredda 
Isa nyander ka Salerana laju atanya, 
"Dhadhaaran Paska kaagem Panjennengngan 
esadhiyaagiya e kaimma?" 

18 Dhabuna Isa, "Kassa entar ka settong 
oreng se badha e kottha, pas ngoca kantha 
reya, Dhabuna Guru, Tang bakto la napa; 
Sengko ban Tang red-mored terro arayaagiya 
Paska e bengkona bana." 

19 Red-moredda Isa ajalannagi pa-apa se 
edhabuwagi Isa jareya, sarta laju nyadhiyaagi 
dhadhaaran Paska jareya. 

20 Saellana malem, Isa ban moredda se ka 
dhubellas oreng jareya alenggi adhaar. 

2l Teppana adhaar, Isa adhabu, 
"Edhingngagi: e antarana bana badha 
se akiyanadana Sengko." 

22 Ngedhing jareya, red-moredda Isa padha 


sossa, laju padha ate-gante atanya ka Isa, 
"Tantona banne abdina se emaksod sareng 
Panjennengngan, ta enggi?" 

23 Isa adhabu, "Oreng se nyabbur rotina ka 
dhalem tobung abareng ban Sengko, jareya 
se akiyanadana Sengko. 

24 Pajat Pottrana Manossa bakal sedaa 
akantha se la etoles e dhalem Alketab. Tape 
calaka oreng se akiyanadi Pottrana Manossa 
jareya! Lebbi becce mon oreng jareya ta 
elahirragi!" 

25 Yudas se tokang kiyanat laju mator, 
"Tantona banne abdina se emaksod sareng 
Panjennengngan, ta enggi?" Dhabuna Isa, 
"Kantha ocana bana dibi." 

26 Teppana Isa ban red-moredda padha 
adhaar, Isa mondhut roti sakerra, laju 
asokkor ka Allah. Saellana jareya roti buru 
ethok-ketthok bi astana laju eparengngagi ka 
red-moredda sambi adhabu, "Mara kala, pas 
kakan; areya Tang badan." 

27 Saellana jareya Isa pas mondhut tobung 
se aesse anggur, laju asokkor ka Allah. Tobung 
jareya pas eparengngagi ka red-moredda, 
sambi adhabu, "Mara bana ngenom kabbi. 

28 Sabab reya Tang dhara se maessa 
parjanjiyanna Allah dhara se epangalocor 
kaangguy oreng bannya sopaja dusana 
esapora. 

29 Paparcaja, ya: Sengko ta ngenoma anggur 


reya pole sampe baktona sengko ngenom 
anggur se anyar ban bana kabbi e Dunnyana 
Tang Rama Se Anyar." 

30 Saellana jareya Isa ban red-moredda pas 
padha ngejung amoljaagi Allah. Samarena 
pas padha meyos ka Gumo Jaitun. 

2lj]sa pas adhabu ka red-moredda, "E 
malem reya keya bana bakal padhaa buru 
adinaagi Sengko; sabab e dhalem Alketab la 
esebbuttagi: Allah adhabu, Oreng ngowan 
jareya bi Sengko epateyana, ban ba-dumbana 
bakal asalebbudana. 

32 Tape saellana Sengko epaodhi pole, 
Sengko ajangadhaana bana entara ka 
Galilea." 

33 Petrus mator ka Isa, "Sanare se laen 
adinggallagi Panjennengngan, abdina 
bunten!" 

34 "Kaengae, ya," dhabuna Isa ka Petrus, "E 
malem reya keya, sabellunna ajam akongko, 
bana la bakal mongkerana Sengko tello kale." 

35 Petrus nyaot, "Sanare abdina kodu mate 
asareng Panjennengngan, abdina ta kera 
ngoca ta kennal ka Panjennengngan!" Ban 
red-moredda se laen ngoca kantha jareya 
kabbi. 

36 Saellana jareya Isa ban red-moredda 
pas meyos ka settong kennengngan se 
anyama Getsemani. E jadhiya Isa adhabu 


Matius 26.371 42 | 124 
ka red-moredda jareya, "Bana toju e dhinna 


gallu, Sengko entara adua." 

37 Īsa pas ngajak Petrus ban anana 
Zebedeyus, epakon ngereng. Salerana molae 
arassa sossa ban ngalengsang, 

38 laju adhabu ka se katello gella, "Tang ate 
ce sossana, rassana Sengko reya akantha 
se mateya. Bana neng e dhinna, ya, ban 
aga-jaga ban Sengko." 

391sa pas alomampa abak ka dhalemman, 
laju asojud sampe ka tana sarta adua, 
"Rama," dhabuna, "manabi kengeng, jauwagi 
dhari Abdidalem kasangsaraan se kodu 
etanggung Abdidalem kadhinto. Namong 
menorot kasokannepon Junandalem, banne 
menorot karep Abdidalem." 

40 Isa pas abali ka moredda se katello ban se 
katello jareya etemmo tedhung. Dhabuna Isa 
ka Petrus, "Pera saejjam balakka bana ta bisa 
aga-jaga bi Sengko, ya? 

4l Mara, ra, aga-jaga ban nyoon ka Allah 
sopaja bana ja sampe ekenneng coba. Pajat 
errohna bana endha ajalannagi barang se 
bendher tape bana ta bisa, sabab tabiadda 
manossa reya ta kowat." 

42 İsa pas adua kadhukaleyanna, dhabuna, 
"Rama, manabi kasangsaraan kadhinto 
kodu etanggung sareng Abdidalem, sareng 
ta kengeng ejauwagi, eatore kadi ponapa 
kasokanna Junandalem." 

431sa pas abali pole, ban red-moredda 


jareya etemmo gi paggun tedhung sabab 
talebat ngantok. 

44|sa adinggallagi red-moredda jareya 
sakaleyan aggi ban adua katellokaleyanna 
ngangguy ca-oca se padha ban duana se jang 
adhaan. 

45 Saellana jareya Isa pas abali pole ka 
red-moredda laju adhabu, "Bana gi tedhung 
ban aistirahat? Abassagi, ra, sateya la 
baktona Pottrana Manossa epassraagi ka 
kobasana reng-oreng se daraka. 

46 Mara jaga, kalowar dhari dhinna. Abas! 
Oreng se akiyanadi Sengko la dhateng!" 

41 Teppana Isa gi abu-dhabu, Yudas, sala 
settong e antarana red-moredda se dhubellas 
rowa dhateng. Yudas jareya abareng ban 
oreng sabannyana se ngeba peddhang ban 
thong-penthong. Reng-oreng jareya esoro 
mam-imam kapala ban pin-pamimpinna 
oreng Yahudi. 

48 Oreng se akiyanat jareya la ajanji aberria 
tandha cara reya, "Oreng se eseyom kaula, 
ganeka se esare sampeyan. Pas pega!" 

49 Gi buru napa ka jadhiya, Yudas terros 
nyander ka Isa laju ngoca, "Salam, Pa Guru!" 
pas terros nyeyom Isa. 

>0 Dhabuna Isa, "Taretan, arapaa bana 
dha enna?" Oreng se sabannyana gella pas 
nyander ka adha, terros nangkep Isa. 

>l Sala settong dhari moredda se badha e 


seddina Isa ngonos peddhangnga pas mokol 
dunorra imam agung se badha e jadhiya 
sampe kopengnga kotthong. 

>2 Isa adhabu ka moredda jareya, "Masoagi 
peddhangnga jareya ka barangkana, sabab 
oreng se agunaagi peddhangnga bakal 
mateya bi peddhang. 

>3 Apa bana ta tao ja Sengko bisa menta 
tolong ka Tang Rama, ban sateya keya 
Sengko bisa ekereme lebbi dhari dhubellas 
pasukanna tantara malaekat? 

>4Tape mon kantha jareya, baramma se 
kalakona akantha se la eramallagi e dhalem 
Alketab ja pajat kodu kalakon kantha se 
sateya reya?" 

>> Isa pas adhabu ka oreng se sabannyana 
jareya, "Arapa bana me dha enna ngeba 
peddhang ban thong-penthong pera parlo 
nangkebba Sengko? Apa Sengko reya 
oreng jahat? Sabban are Sengko ngajar e 
Padalemman Socce, tape bana ta endha 
nangkep Sengko! 

>6 Tape pajat kodu kantha jareya sopaja 
kalakon pa-apa se etoles bi-nabbi e dhalem 
Alketab." Saellana jareya red-moredda buru 
ondur, Isa edinaadgi. 

5/7 Saellana etangkep bi reng-oreng gella Isa 
pas egiba ka bengkona Imam Agung Kayafas. 
E jadhiya ru-guru agama ban pin-pamimpinna 
oreng Yahudi la padha akompol. 

>8 Petrus noro bunte Isa dhari jauna sampe 


gan taneyanna imam agung. Sanapana 

ka taneyan jareya laju toju apolong ban 
wal-pangawal. Abana terro taowa baramma 
dhi-budhina daddina jareya kabbi. 

>93 Mam-imam kapala ban sakabbiyanna 
Mahkamah Agama aehteyar nyare 
katerrangan palsu sopaja bisaa ngokom mate 
Isa, 

60 tape settonga ta nemmo, maske bannya 
oreng se maju daddi sakse palsu. Dhi-budhina 
badha oreng kadhuwa se nyander ka adha, 

6l pas ngoca, "Oreng kadhinto ngoca, 
Sengko magujura Padalemman Socce reya, 
ban e dhalem bakto tello are bi Sengko la 
epamareya epaddek pole." 

62 Imam agung jareya pas manjeng, laju 
ngoca ka Isa, "Apa bana ta nyambidana se 
earannagi ka bana reya?" 

63 Tape Isa mendel malolo. Imam agung 
ngoca sakaleyan aggi, "Bit asmana Allah 
se odhi, mara ngoca, apa bana reya Rato 
Panyalamet, Pottrana Allah?" 

64isa adhabu, "Akantha ocana bana dibi. 
Tape paparcaja, ya: molae dhari sateya, bana 
bakal nangaleyana Pottrana Manossa alenggi 
e kanganna Allah Se Mahakobasa, ban rabu e 
attassa ondhem e langnge!" 

65Įmam agung jareya pas bit-nyebbit 
kalambina dibi, laju ngoca, "Oreng reya 
metenna Allah! Ta parlo nyare sakse pole. 

Sampeyan ampon padha meyarsa dibi 


ca-ocana se metenna Allah. 

66 Samangken kadi ponapa pamanggina 
sampeyan sadaja?" Saodda reng-oreng se 
badha e jadhiya, "Oreng ganeka sala, sareng 
kodu patee." 

67 Saellana jareya bi reng-oreng jareya Isa 
pas ecopae raena sarta epokole. Badha keya 
se namper 

68 sambi ngoca, "Kodda tebbak ban ngoca, 
he Rato Panyalamet! Sapa se namper bana 
buru?" 

69 Petrus teppana toju e lowar, e taneyan. 
Sala settong dhari para abdi babine se badha 
e jadhiya entar ka jadhiya pas ngoca ka 
Petrus, "Sampeyan gu ta asareng Isa oreng 
Galilea kaissa, enggi?" 

70 Tape Petrus mongker e adhana reng-oreng 
jareya kabbi. "Kaula ta ngarte se ekamaksod 
sampeyan," Petrus nyaot, 

7l pas ngalle ka labangnga taneyan. Pas 
badha abdi babine laen se nangalee Petrus, 
laju ngoca ka reng-oreng se badha e jadhiya, 
"Oreng paneka gella abareng bi Isa dhari 
Nazaret kaissa." 

72 Petrus mongker pole sambi ngoca, 
"Onggu, kaula ta kennal ka oreng ganeka!" 

73 Sakejja aggi reng-oreng se manjeng 
e jadhiya nyander ka Petrus, laju ngoca, 
"Tantona sampeyan sala settong dhari 
moredda. Katara dhari pacacana sampeyan." 

74 Petrus pas apa-sompa sarta ngoca, "Kaula 


ta oneng ka oreng ganeka!" E bakto jareya 
keya ajam akongko. 

73 Ban Petrus pas enga ja Isa la adhabu ka 
abana, "Sabellunna ajam akongko bana bakal 
mongkerana Sengko tello kale." Petrus pas 
kalowar, ban nanges ce ngennessa. 

27 l Gi gu-laggu, mam-imam kapala 
ban pin-pamimpin Yahudi la motose 
mateyana Isa. 

2 Isa ekalenthong, pas egiba, epassraagi ka 
Pilatus, gubennorra pamarentaan Roma. 

3E bakto Yudas se akiyanat rowa nangalee 
Isa la epotose okomanna, pas kasta, laju 
mabali pesse salakana se tello polo rowa ka 
mam-imam kapala ban pin-pamimpin Yahudi. 

4Ocana, "Kaula dusa akiyanadi oreng se 
ta andhi sala, sampe eokom mate!" "La ta 
tao, ra. Jareya orosanna bana dibi!" cana 
reng-oreng jareya. 

> Yudas melpallagi pesse jareya ka dhalem 
Padalemman Socce, laju ondur pas mate 
aradda. 

6 Mam-imam kapala mele pesse jareya 
laju ngoca, "Pesse paneka pesse dhara. 
Menorot hokomma agama, pesse paneka ta 
kengeng masoagi ka kennengnganna tor-ator 
e Padalemman Socce." 

7 Saellana mopakat se aparembagan, pesse 
jareya pas ekabelli tana se enyamae Tanana 


Matius 27.81 16 130 
Tokang Polo. Tana jareya ekagabay koburanna 


reng-oreng manca. 

SJareya sababba arapa tana jareya sampe 
sateya ma enyamae "Tana Dhara." 

? Kalaban cara se kantha jareya kalakon apa 
se edhabuwagi Nabbi Yeremiya, "Reng-oreng 
jareya narema tello polo pesse salaka, iya 
areya arga se la emopakadi bi bangsa Israil 
menangka kabellina Salerana. 

10 Ban pesse jareya bi reng-oreng buru 
ekabelli tanana tokang polo, akantha se la 
edhabuwagi Pangeran ka sengko." 

11E bakto Isa egiba ngadhep ka Pilatus 
gubennor pamarentaan Roma jareya, 
atanya, "Apa bana ratona oreng Yahudi?" 
"Panjennengngan ampon adhabu dibi," 
dhabuna Isa. 

12 Tape e bakto mam-imam kapala ban 
pin-pamimpin Yahudi nyebbuttagi parkara 
sabannyana se earannagi ka Isa, Isa pas ta 
abu-dhabu pa-apa sakale. 

13 Daddi Pilatus mator ka Isa, "Apa bana 
ta ngedhing dawaanna reng-oreng rowa ka 
bana?" 

14Tape Isa ta kasokan adhabu pa-apa pole 
sampe gubennor jareya ce heranna. 

15 Sabban Parayaan Paska, gubennor 
biyasana mabebas oreng tahanan menorot 
peleyanna oreng bannya. 

16E bakto jareya badha settong oreng 
okoman se kasohor. Nyamana Isa Barabbas. 

17 Daddi e bakto la bannya oreng se akompol, 


Pilatus atanya ka reng-oreng jareya, "Bana 
mentaa sapa se epabebasa sateya, Isa 
Barabbas otabana Isa se esebbut Almasih?" 

18 Pilatus ngoca kantha jareya sabab tao 
ja reng-oreng Yahudi se neggu kakobasaan 
massraagi Isa ka abana polana dengoi. 

19E bakto Pilatus teppana alenggi e balai 
pangadilan, rajina akerem pessen kantha 
reya, "Bana ja ro-noro nyampore orosanna 
oreng se tadha salana jareya, sabab polana 
oreng jareya, sengko malemma amempe se 
talebat nakoe." 

20 Tape mam-imam kapala ban pin-pamimpin 
Yahudi terros nas-manase oreng se bannya 
jareya sopaja menta ka Pilatus kaangguy 
mabebas Barabbas ban ngokom mate Isa. 

21 Gubennor jareya pas adhabu pole ka 
reng-oreng buru, "Dhari oreng se kadhuwa 
jareya, se kemma se epentaa bana kaangguy 
epabebas bi sengko?" "Barabbas," saodda 
reng-oreng jareya. 

22 "Mon bariya, epabarammaa bi sengko Isa 
se esebbut Almasih reya?" dhabuna Pilatus 
ka reng-oreng se bannya gella. "Salib!" cana 
saodda reng-oreng jareya kabbi. 

23 Tape Pilatus atanya, "Tape apa 
kajahadanna?" Reng-oreng gella pas aera 
jang kajaan pole, "Salib!" 

24 Dhi-budhina Pilatus tao ja salerana ta bisa 
apa-rapa pole, ban olle daddi reng-oreng 

jareya bisa aberonta. Daddi Pilatus laju 


mondhut aeng, maccowe astana eadhana 
oreng bannya laju adhabu, "Sengko ta 
ro-noroa nanggung sedana oreng reyal 
Jareya orosanna bana!" 

25 Oreng se bannya jareya padha nyaot, 
"Dinggal abdina sareng na-ana abdina se 
nanggunga okoman polana matee oreng 
gapaneka!" 

26 Daddi bi Pilatus Barabbas epabebas polana 
jareya se epenta oreng bannya, dineng Isa 
epakon peccot, pas epassraagi kaangguy 
esalib. 

27 Saellana jareya bi rit-parjuridda Pilatus 
Isa egiba maso ka karatonna gubennor, ban 
sakabbiyanna pasukan padha akompol e 
sakalenglengnga Isa. 

28 Rasoganna Isa ebukka, laju epangagem 
juba bungo terrong. 

29 Rit-parjurit jareya agabay makotha dhari 
ca-ranca se ari-dhuri, laju epasang ka serana 
Isa. Astana se kangan epangastane tongket, 
ban reng-oreng jareya pas asojud e ajunanna 
sambi co-ngoco, "Mator sandika kadhinto 
Guste, Ratona Oreng Yahudi!" 

30 İsa ecopae, tongkedda ekala, epokollagi 
ka serana. 

31 Saellana mare ekaen-maenan, jubana 
se bungo terrong ebukka, pas epangagem 
rasoganna dibi pole. Saellana jareya Isa pas 
egiba kalowar esaliba. 

32E tengnga jalan, reng-oreng jareya 
tatemmo ban oreng dhari Kirene nyamana 
Simon. Simon jareya epaksa epamekol 
salibba Isa. 

33 Reng-oreng jareya pas napa ka settong 
kennengngan se anyama Golgota, se artena 
"Kennengnganna Galunthonganna Cethak". 

34E jadhiya Isa eatore adhaar anggur 
se ecampore kalengmaddu. Tape saellana 
anggur jareya ecepcep, bi Isa ta edhaar. 

39 Saellana jareya Isa pas esalib; rasoganna 
eellot egi-bagi e antarana reng-oreng jareya. 

36 Samarena, reng-oreng jareya pas toju 
ajaga Isa e jadhiya. 

37E attassa serana Isa epobuwi tolesan se 
noduwagi parkara se earannagi ka salerana, 
se monyena kantha reya: "Areya Isa, Ratona 
Oreng Yahudi". 

38 Badha keya oreng laen kadhuwa, iya areya 
rampok raja, se esalib epabareng ban Isa; se 
settong esaba e kanganna, settongnga esaba 
e kacerra. 

39 Reng-oreng se lebat e jadhiya pek- 
kepeggan, ca-ngocae | sa. 

40 Ocana, "Bana se magujura Padalemman 
Socce, pas maddegga pole epamareya e 
dhalem tello are! Mon bana pajat Pottrana 
Allah, mara toron dhari kaju salib jareya, 
pasalamet abana dibi!" 

4l Bariya keya mam-imam kapala ban 


ru-guru agama sarta pin-pamimpin Yahudi 
ya-nyeya Isa. Cana reng-oreng jareya, 

42 "Reng-oreng laen epasalamet, tape ta bisa 
masalamet abana dibi! Mon Isa jareya pajat 
rato Israil, dina sateya ma olle toron dhari 
kaju salibba, buru sengko parcaja. 

43 Abana parcaja ka Allah, sarta ngako 
Pottrana Allah. Sateya mara tenggu ba 
etolonga bi Allah." 

44 La-mala pok-rampok se epabareng esalib 
e jadhiya noro ya-nyeya Isa kantha jareya 
keya. 

45E baja beddhuk sanagara jareya petteng 
calemodan, sampe tello ejjam abidda. 

46 Pokol tello asar, Isa aera ce kajana, "Eli, 
Eli, lama sabakhtani?" se artena, "Ya Allah, Ya 
Allah, aponapa Abdidalem me edinggallagi?" 

41 Reng-oreng se badha e jadhiya badha se 
ngedhing paerana jareya, laju ngoca, "Oreng 
rowa ngolok Eliya!" 

48E antarana reng-oreng jareya badha 
kasorang se duliyan ngala seppon, 
ecelluppagi ka anggur se celo. Seppon 
jareya pas ejujjuwagi ka koncona kaju, sarta 
ejuluwagi ka lathena Isa. 

49 Tape reng-oreng laenna ngoca, "Nante 
gallu, mara tenggu pola Eliya me dhateng 
masalamet abana!" 

>0 Saellana jareya Isa aera pole epakaja, pas 
anaza. 

>l Bir-tabir se agantong e Padalemman 


Socce sebbit madhuwa dhari attas ka baba. 

Bume agundhek ban nong-gunong maroka. 
>2 Kam-makam bungkar, ban bannya 

ommadda Allah se la mate odhi pole. 

“3 Saellana Isa odhi pole kabbi padha 
kalowar dhari koburanna, laju padha entar ka 
Yerusalim, etangalee oreng bannya e jadhiya. 

“4 Kapalana pasukan ban rit-parjurit se 
ajaga Isa padha katakoen e bakto nangalee 
badha lendhu ban pa-apa se kadaddiyan e 
are jareya. Reng-oreng jareya padha ngoca, 
"Oreng reya Pottrana Allah onggu!" 

>> E jadhiya bannya keya babinean se ngabas 
dhari jauna. Babinean jareya noro bunte ban 
nolonge Isa molae dhari Galilea. 

>6E antarana iya areya Miriyam Magdalena, 
Miriyam ebuna Yakobus ban Yusup, ban ebuna 
na-anana Zebedeyus. 

>E malem jareya badha oreng sogi dhari 
Arimateya napa ka jadhiya; nyamana Yusup, 
moredda Isa keya. 

>8 Yusup entar ka Pilatus, menta jinazana 
Isa. Bi Pilatus esoro bagi. 

>) Daddi bi Yusup jinaza jareya ekala, pas 
ebundu bi kaen linen se anyar, 

60 laju esaba e makam se ekagabay e dhalem 
settong gumo bato se esadhiyaagi kaangguy 
abana dibi. Saellana jareya lobangnga 
koburanna pas etotop, egului bato se raja, 
ban Yusup laju mole. 

61l Miriyam Magdalena ban Miriyam 


settonganna toju e jadhiya addhep ka makam 
jareya. 

62 Kalagguwanna, e are Sabat, mam-imam 
kapala ban reng-oreng Farisi areng-bareng 
ngadhep ka Pilatus 

63 laju mator, "Towan, abdina emot ja gi 
odhina oreng kadhissa oneng ngoca, E are se 
kapeng tello Sengko jagaa dhari kobur. 

64 Daddi, koburanna pakonnagi jaga pagu- 
onggu kantos are se kapeng tello, manabi ta 
kadi kadhinto tako jinazaepon ekeco sareng 
red-moredda pas ebar-kabarragi ja oreng 
gapaneka ampon odhi pole. Tepowan se jang 
budhiyan gapaneka ajubaan dhari se jang 
adhaan." 

65 "Bana andhi tantara pangawal," dhabuna 
Pilatus ka reng-oreng jareya, "kassa jaga 
pagu-onggu makam jareya." 

66 Daddi mam-imam kapala ban reng-oreng 
Farisi jareya pas mangkat ka koburan gella, 
bato totobba esegel ban e adhana esabai 
panjagaan, sopaja makam jareya ta eli-guli 
oreng. 

2 8 ' Saellana are Sabat la lebat, e are 

Ahad gi petteng, Miriyam Magdalena 
ban Miriyam settonganna entar ka koburan 
jareya. 

2 O-tao laju badha lendhu se ce rajana. 
Badha malaekadda Pangeran settong toron 

dhari sowarga laju magulu bato panotobba 


makam gella, terros alenggi e attassa. 

3 Robana malaekat jareya padha ban 
dhap-keddhap, dineng rasoganna ce potena. 

4Tantara se ajaga e jadhiya katakoen sampe 
ngetter, ban akantha oreng mate. 

> Dhabuna malaekat jareya ka babinean 
gella, "Bana ta osa tako! Sengko tao bana 
padha nyare Isa se esalib rowa. 

6 Sateya la tadha e dhinna, la abungo 
akantha se la edhabuwagi dibi sabbanna. 
Mara dha enna, reya abas kennengnganna 
pasareyanna. 

7 Sateya, kassa bana duli entar ka red- 
moredda, kabala kantha reya, Isa ampon 
abungo, ban samangken meyos ka Galilea 
ajangadhai sampeyan. E kadhissa sampeyan 
bakal tapanggiya sareng Salerana! Kaengae 
apa se la ekocaagi sengko ka bana reya." 

8 Babinean jareya duli nyengga dhari 
makam jareya. Atena arassa tako acampor 
gumbira, kabbi padha ka-berka entara malae 
red-moredda parkara jareya. 

? O-tao Isa etemmo manggii babinean 
jareya, pas adhabu, "Salam!" Babinean jareya 
nyander nyemmae Isa, laju agellu padana 
ban nyemba ka Salerana. 

10 "Ta osa tako," cana dhabuna ka reng-oreng 
jareya, "kassa kabala ka Tang tan-taretan, 
soro padha entar ka Galilea; e dhissa 

reng-oreng jareya bakal tatemmowa ban 


Sengko." 

ll Sabatara babinean gella ajalan, tantara 
se ajaga makam gella badha se padha entar 
abali ka kottha, areppot ka mam-imam kapala 
parkara sakabbiyanna kadaddiyan gella. 

12 Mam-imam kapala aparembagan ban 
pin-pamimpin Yahudi; tantara se ajaga gella 
padha eberrii pesse sabannyana, 

13 laju ebalai kantha reya, "Bana kodu ngoca 
ja red-moredda Isa entar ka makamma e 
bakto malem, sarta ngeco jinazana teppana 
bana padha tedhung. 

14 Ban mon parkara jareya epeyarsa 
gubennor, ban sengko ecacaana me olle 
parcaja ban bana me olle ta nemmo 
karekongan pa-apa." 

lo Tantara se ajaga jareya nampane pesse 
gella, ban ajalannagi akantha se epessennagi 
ka abana. Daddi sampe sateya careta jareya 
gi ekacaca e kalanganna oreng Yahudi. 

16 Moredda Isa se sabellas oreng padha entar 
ka gumo e Galilea akantha se la edhabuwagi 
Isa. 

17E bakto nangalee Isa, red-moredda 
pas padha asojud abakte. Tape e antarana 
red-mored jareya gi badha se mangmang 
atena. 

18|Isa pas nyander ka seddina red-moredda 
jareya, laju adhabu, "Sakabbiyanna kobasa e 
sowarga ban e bume la epassraagi ka Sengko. 

19 Daddi mara entar ka sakabbiyanna bangsa 


e sabingkerra dunnya, padaddi Tang mored 
kabbi. Baptis sakabbiyanna bangsa jareya 
kalaban nyebbut asmana Rama ban Pottra 
ban Errohna Allah. 

20 Ajari kabbi sopaja padhaa taat ka pa-apa 
se la eparentaagi Sengko ka bana. Ban 
kaengae, ya, Sengko abarengngana bana 
terros sampe are keyamat." 


Markus 


l Areya Kabar Bagus parkara Isa Almasih, 
Pottrana Allah. 

2 Kabar Bagus jareya emolae akantha se 
etoles bi Nabbi Yesaya, iya areya, "Areya 
Tang otosan, dhabuna Allah; Bi Sengko 
eotos ajangadhai bana, sopaja ababat jalan 
kaangguy bana. 

3 Badha oreng ra-eraan e sagara beddhi, 
Sadhiyaagi jalan kaagem Pangeran; parataagi 
lan-jalan se elebadana Salerana." 

4Yahya pajat bendher kalowar e ra-ara, 
akantha se la etoles bi nabbi gella. Yahya 
jareya abaptis reng-oreng ban manapa 
berta dhari Allah. "Bana kodu atobat dhari 
sa-dusana, ban kodu ebaptis, sopaja bana 
esapora bi Allah," dhabuna Yahya jareya. 

> Bannya oreng dhari nagara Yudea ban dhari 
kottha Yerusalim entar ngedhingngagi Yahya. 
Reng-oreng jareya ngakone sa-dusana, ban 
Yahya abaptis reng-oreng jareya e Songay 
Yordan. 

6 Rasoganna Yahya jareya dhari buluna onta. 
Sabbuna dhari kole, ban se edhaar balang 
ban maddu alas. 

7 Yahya jareya manapa kabar reya ka 
oreng se bannya, "Saellana sengko reya 

bakal rabuwa oreng se arajaan dhari sengko. 


Mokkaa talena sapatuna bai sengko ta pantes. 

8 Sengko abaptis bana ngangguy aeng, 
tape oreng jareya abaptisa bana ngangguy 
Errohna Allah." 

2E bakto jareya Isa rabu dhari Nazaret e 
dhaera Galilea, laju ebaptis bi Yahya e Songay 
Yordan. 

10E bakto gi buru kalowar dhari songay 
jareya, Isa laju ngoladi langnge abukka ban 
Errohna Allah toron ka attassa Salerana aropa 
mano dara. 

1l Pas badha sowarana Allah dhari langnge 
se adhabu kantha reya, "Bana Tang Ana se 
kataresnan, se masenneng Tang ate." 

12 Saellana jareya dhari kakowadanna 
Errohna Allah Isa laju meyos ka ra-ara 
sanatkala jareya. 

13|sa alenggi e jadhiya pa polo are abidda, 
egudha Iblis. Neng e jadhiya badha keya 
run-burun alas, ban kat-malaekat rabu ka 
jadhiya aladine Salerana. 

14 Saellana Yahya epenjara, Isa meyos ka 
Galilea, laju ngabarragi Kabar Bagus dhari 
Allah e jadhiya. 

15 "Baktona la napa," cana dhabuna, "Allah 
bakal duliya marenta. Mara atobat dhari 
sa-dusana, ban paparcaja ka Kabar Bagus 
dhari Allah!" 

16E bakto alomampa e paseserra Talaga 
Galilea, e jadhiya Isa ngoladi badha oreng 

majang kadhuwa, iya areya Simon ban alena 


se anyama Andreyas. Se kadhuwa jareya 
teppana ajala juko e talaga jareya. 

17 Isa adhabu ka se kadhuwa jareya, "Mara 
noro Sengko. Bi Sengko bana eajarana ajala 
manossa." 

18 Sanatkala jareya keya se kadhuwa buru 
pas ngereng lsa, jalana edina. 

19|sa alomampa terros, laju ngoladi badha 
oreng kadhuwa laenna, sataretan keya, 
nyamana Yakobus ban Yahya, na-anana 
Zebedeyus. Se kadhuwa jareya teppana 
badha e dhalem paraona, mateppa jalana. 

20 Gi buru eoladi bi Isa terros edikane. Se 
kadhuwa jareya laju ngereng Isa. Eppana 
ban la-kabulana se padha badha e paraona 
edinaagi. 

2l]sa ban red-moredda napa ka kottha 
Kapernaum, ban e are Sabat samarena jareya 
laju meyos ka kennengnganna kabakteyan 
sarta pas morok e jadhiya. 

22 Reng-oreng se ngedhingngagi padha 
kasambu polana se morok kalaban kobasa, ta 
akantha ru-guru agama. 

23E bakto jareya laju badha oreng 
se kasosoban erroh jahat maso ka 
kennengnganna kabakteyan jareya, pas aera, 

24" Adhu, Isa, oreng Nazaret, abdidalem 
kadhinto padha epakadiya ponapa sareng 
Junandalem? Ponapa abdidalem epatompessa 

sadaja? Abdidalem oneng pasera J unandalem: 


Junandalem otosan se socce dhari Allah!" 

25 |sa abentak erroh jahat jareya. "Neng- 
enneng!" cana dhabuna. "Kalowar dhari oreng 
reya!" 

26 Oreng gella bi erroh jahat jareya 
edhu-ondhu epasanta, saellana jareya erroh 
jahat buru laju kalowar dhari oreng jareya 
sambi atharat. 

27 Reng-oreng se nangalee jareya padha 
kasambu, sampe padha ngoca kantha reya, 
"Adhu, apa reya? Areya pangajaran anyar! 
Oreng reya kalaban kobasana marenta roh- 
erroh jahat epakon kalowar, ban roh-erroh 
jahat jareya atoro ka dhabuna!" 

28 Kabar parkara Isa jareya ce ceppedda 
balattra ka sabingkerra dhaera Galilea. 

23 Isa ban red-moredda gubar dhari 
kennengnganna kabakteyan, terros meyos ka 
bengkona Simon ban Andreyas. Yakobus ban 
Yahya noro keya. 

30 Ebu mattowana Simon teppana sake 
panas, tedhung e katedhunganna. Bakto Isa 
ban red-moredda napa ka jadhiya laju eatore 
oneng parkara jareya. 

31 Daddi Isa ngoladi mattowana Simon 
jareya, laju eastane tanangnga, pas epajaga. 
Panassa elang, laju aladine tamoyya. 

32 Saellana are compet, reng-oreng ngeba 
sakabbiyanna oreng se padha sake ban 
kasosoban erroh jahat, egiba ka Isa. 

33 Reng-oreng sakottha jareya padha 


agaribbung e adhana bengko jareya. 

24]sa mabaras oreng sabannyana se 
nanggung panyaket acem-macem sarta 
ngojuk roh-erroh jahat. Roh-erroh jahat 
jareya ta eparengngagi ca-ngoca pa-apa, 
sabab roh-erroh jahat jareya tao sapa 
Salerana jareya. 

35 Kalagguwanna e baja sobbu, Isa abungo 
laju meyos dhari compona ka kennengngan 
se seppe e lowaranna kottha, pas adua e 
jadhiya. 

36 Tape Simon ban ca-kancana entar nyaree. 

37 Ban saellana etemmo laju padha mator, 
"Sadajana oreng nyaree Panjennengngan." 

38 Tape Isa adhabu, "Mara terros entar ka 
tha-kottha laen se ma-semma dhari dhinna. 
Sengko kodu akotbah e dhissa keya, sabab 
jareya maksodda Sengko entar dha enna." 

39 Daddi Isa meyos ka man-dhimman 
e saantero Galilea, sarta akotbah e 
kennengngan-kennengnganna kabakteyan 
sarta ngojuk roh-erroh jahat. 

40 Badha oreng lalake kasorang andhi 
panyaket kole budhuk. Oreng jareya nyander 
ka Isa, pas asojud sarta mator, "Manabi 
Panjennengngan kasokan, Panjennengngan 
bisa mabaras abdina." 

4l isa neser ka oreng jareya, daddi oreng 
jareya pas esedding sambi adhabu, "Sengko 
endha. Mara, baras!" 

42 Sanaleka jareya keya panyakedda elang 


ban oreng jareya baras. 

43 Bi Isa oreng jareya pas esoro mole sambi 
eparenge parengeddan kantha reya, 

44 "Senga ja kabala ka sapaa bai. Tape kassa 
entar ka imam, soro tenggu ma olle etemmo 
ja bana pajat baras onggu. Saellana jareya, 
atorragi kurban menorot se eparentaagi 
Mosa, menangka bukte ka reng-oreng laen ja 
bana la pajat baras onggu." 

45 Tape oreng jareya nyengga dhari jadhiya, 
laju notorragi kadaddiyan jareya e man- 
dhimman sampe Isa ta bisa maso ka kottha 
rang-terrangan. Daddi Salerana pas alenggi e 
lowar kottha e kennengngan-kennengngan se 
seppe. Tape reng-oreng dhari man-dhimman 
gi dhateng nyabis. 

2 l Saellana olle pan-barampan are dhari 

jareya Isa abali ka Kapernaum. Kabar ja 
Isa badha e bengko jareya pas balattra. 

2 Daddi bannya oreng nyabis, sampe ta 
nemmo kennengngan pole. Bariya keya e 
adhana labang sella ban oreng. Isa notorragi 
berta dhari Allah ka reng-oreng se badha e 
jadhiya. 

3 Sabatara Salerana abu-dhabu pas badha 
oreng kaempa ngosong oreng empon egibaa 
ka Isa. 

“Tape sarrena oreng talebat bannyana, 
oreng se empon jareya ta ekenneng giba 
maso sampe ka seddina Isa. Daddi, oreng se 

kaempa gella abungkar atana bengko jareya 


teppa e attassa kennengngan se elenggii Isa. 
Saellana alobang, se empon epatoron ban 
tekerra. 

>E bakto ngoladi saapa rajana imanna 
reng-oreng jareya, Isa laju adhabu ka se 
empon, "Na, sa-dusana bana la esapora." 

6 Ru-guru agama se teppana toju e jadhiya 
badha se padha ngoca e dhalem atena, 

7 "Me ce bangalla oreng reya ngoca kantha 
reya! Areya nyamana ya-nyeya Allah! Coma 
Allah se bisa nyapora dusa." 

8E bakto jareya keya Isa ngagali ka 
pekkeranna reng-oreng jareya, laju adhabu, 
"Arapa bana me atanya kantha jareya e 
dhalem atena? 

3? Kemma gampang ngoca ka oreng se empon 
reya: Dusana bana la esapora, otaba ngoca, 
Mara jaga, kala tekerra pas ajalan? 

10 Tape sateya Sengko abukteyagiya ka 
bana ja Pottrana Manossa e bume reya andhi 
kobasa nyapora dusa." Isa laju adhabu ka 
oreng se empon gella, 

11 "Mara jaga, kala tekerra pas mole!" 

12 Oreng jareya jaga laju duli ngala tekerra, 
terros kalowar eabassagi reng-oreng se 
badha e jadhiya. Reng-oreng jareya padha 
kasambu kabbi laju amoljaagi Allah. Ocana, 
"Sengko sajjegga ta tao nangalee kadaddiyan 
se kantha reya!" 

13 [Isa abali pole ka penggirra Talaga Galilea. 


Bannya oreng se nyander ka Salerana, ban 
Isa laju morok reng-oreng jareya. 

14 Sabatara alomampa e jadhiya, Isa laju 
ngoladi tokang narek pajek se anyama Lewi, 
anana Alfeyus, se teppana toju e kantor 
pajek. "Mara noro Sengko," cana dhabuna 
Isa. Lewi pas jaga ngereng lsa. 

15E bakto Isa teppana adhaar e bengkona 
Lewi, bannya tokang narek pajek ban 
reng-oreng laenna se bi masarakat eanggep 
oreng ta becce noro ngakan e jadhiya abareng 
ban Isa sarta red-moredda. 

16 Badha ru-guru agama se tamaso 
golonganna kaom Farisi nangalee Isa adhaar 
apolong ban reng-oreng tokang narek pajek 
sarta reng-oreng laenna se eanggep oreng 
ta becce jareya. Daddi laju padha atanya 
ka red-moredda Isa, "Guruna sampeyan me 
adhaar abareng ban reng-oreng tokang narek 
pajek ban reng-oreng se ta becce?" 

17 Isa meyarsa partanyaanna reng-oreng 
jareya, laju adhabu, "Oreng se baras ta parlo 
dokter; se parlo dokter oreng se sake. Sengko 
dhateng ngologa reng-oreng se eanggep 
juba, banne ngologa reng-oreng se nganggep 
abana la becce." 

18E settong bakto red-moredda Yahya 
Pambaptis ban reng-oreng Farisi teppana 
apowasa. Laju badha oreng se nyander ka Isa; 
oreng jareya atanya, "Aponapa red-moredda 

Yahya Pambaptis sareng red-moredda oreng 


Farisi ma aseyam, nangeng red-moredda 
sampeyan me bunten?" 

19|sa adhabu, "Mon badha oreng andhi 
gabay, apa tamoyya ta kan-ngakan? Ta 
kera! Mon pangantan lakena gi badha, tanto 
tamoyya ngakan. 

20 Tape bakal napaa baktona pangantan 
lake egiba dhari jadhiya. E bakto jareya buru 
tamoyya ta ngakan. 

21 Tadha oreng se nambel kalambi laju bi 
kaen anyar. Sabab kaen se anyar jareya tanto 
kerker, daddi beddhana tanto atamba raja. 

22 Bariya keya tadha oreng nyaba anggur 
anyar ka dhalem kanthong kole se laju. 
Sabab mon eessee anggur se anyar jareya 
kanthongnga tanto leddu. Dhi-budhina 
anggur ban kanthongnga padha tabuwang. 
Anggur anyar kodu ebaddhai kanthong anyar 
keya!" 

23E settong are bakto are Sabat, Isa lebat 
e teggal se etamenne gandum. Red-moredda 
metthek bulirra gandum. 

24 Daddi reng-oreng Farisi atanya ka Isa, 
"Aponapa moredda sampeyan ma ta atoro 
ka hokomma agama, ngalakone barang se 
elarang e are Sabat?" 

25 |sa adhabu, "Apa bana ta tao maca apa se 
elakone Daud e bakto Abyatar daddi imam 
agung? Daud ban tantarana lapar, tape ta 
andhi pa-apa se ekakana. 

26 Daddi Daud maso ka dhalem Padalemman 


Socce, laju ngakan roti se la eatorragi 

ka Allah. Ban roti jareya ebagi keya ka 
reng-orengnga. Mangkana menorot hokomma 
agama pera mam-imam se olle ngakan roti 
jareya." 

27 isa laju adhabu pole, "Are Sabat reya 
epabadha kaangguy manossa; banne 
manossa kaangguy are Sabat. 

28 Daddi, Pottrana Manossa kobasa, la-mala 
ka are Sabat." 

3 lisa abali pole ka kennengnganna 
kabakteyan. E jadhiya badha oreng lalake 
se tanangnga mate salaja. 

2 E jadhiya badha keya reng-oreng se terro 
nyareya salana Isa, polana terro agugada 
Salerana. Daddi reng-oreng jareya terros 
ngabassagi dhari semmana, terro taowa Isa 
ba mabarasa oreng gella e are Sabat. 

3Isa adhabu ka oreng se tanangnga mate 
salaja jareya, "Mara manjeng e dhinna, e 
bagiyan adha reya." 

4Samarena laju adhabu ka reng-oreng se 
badha e jadhiya, "Menorot agama, apa se 
olle elakone oreng e are Sabat? Alako bagus 
otaba alako juba ka oreng laen? Nolong oreng 
apa matee?" 

> Tape reng-oreng jareya tadha se 
nyaoda. Isa ngoladi ka sakalenglengnga. 
Panggaliyanna peggel tape sossa, polana 
reng-oreng jareya cengkal. Isa pas adhabu ka 

oreng se sake gella, "Pangaceng tanangnga." 


Oreng jareya mangenceng tanangnga, ban 
tanangnga pas baras. 

6 Daddi reng-oreng Farisi jareya pas nyengga 
dhari kennengnganna kabakteyan jareya, 
aparembagan ban pan-barampan oreng 
pangerengnga Herodes, asajja mateyana Isa. 

* Isa ban red-moredda nyengla ka Talaga 
Galilea, etoro bunte oreng sabannyana. 
Reng-oreng jareya badha se dhari Galilea, 
dhari Yudea, 

8 dhari Yerusalim, dhari dhaera Idumeya, 
dhari dhaera e temorra Yordan, ban dhari 
sabingkerra tha-kottha Tirus ban Sidon. 
Reng-oreng jareya entar ka jadhiya parlo 
tatemmowa ban Isa, sabab reng-oreng jareya 
ngedhing parkara pa-apa se la elampaagi Isa. 

3? Reng-oreng jareya ce bannyana sampe 
Isa makon red-moredda nyadhiyaagi parao 
kaagem Salerana, sopaja Salerana ta sampea 
elek-sellek bi reng-oreng jareya. 

10 Bannya oreng se epabaras, sampe 
reng-oreng se sake saleng sellek aehteyar 
nyemmae Salerana polana terro nyeddinga 
Salerana. 

11 Ban reng-oreng se kasosoban erroh jahat 
nangalee Salerana, laju asojud e ajunanna 
sambi atharat, "J unandalem Pottrana Allah!" 

12 Tape Isa kalaban gu-onggu alarang 
roh-erroh jahat jareya ala-bala sapa Salerana 
se saongguna. 

pas adikane reng-oreng se ekasokane. 
Reng-oreng jareya nyander, 

“Isa pas mele dhubellas oreng e antarana. 
Dhabuna Isa, "Sengko mele bana sopaja 
bana noro Sengko. Bi Sengko bana eotosa 
kaangguy mabalattra Kabar Bagus dhari 
Allah, 

15 ban bana bakal naremaa kobasa kaangguy 
ngojuk roh-erroh jahat." 

16 Areya nyamana dhubellas oreng se epele 
Isa jareya: Simon (se ejulugi Petrus), 

17 Yakobus ban taretanna se anyama Yahya, 
iya areya na-anana Zebedeyus (se bi Isa 
eparenge nyama Bowanerges se artena 
"anana galudhuk"), 

18 Andreyas, Filipus, Bartolomeyus, Matiyus, 
Tomas, Yakobus anana Alfeyus, Tadeyus, 
Simon se Patriot, 

19 ban Yudas Iskariyot se akiyanat ka Isa. 

20 Saellana jareya Isa gubar ka compona. Ce 
bannyana pole oreng se noro bunte akompol 
ka jadhiya, sampe Isa ban red-moredda ta 
sempat adhaar. 

21 Reng-oreng jareya ngoca, "Oreng jareya 
la gila!" E bakto ngedhing caca se kantha 
jareya, kalowargana Isa dhateng ngoneyana 
Isa. 

22 Ru-guru agama se dhateng dhari 
Yerusalim padha ngoca, "Oreng jareya 
kamasoan Beelzebul! Kapalana erroh jahat 

kaangguy ngojuk erroh jahat." 

23 Daddi Isa pas adikane reng-oreng se 
bannya jareya, laju nyaretaagi pan-barampan 
parompamaan. Dhabuna, "Baramma erroh 
jahat se bisaa ngojuk erroh jahat? 

24 Mon badha nagara se pecca daddi pan- 
barampan golongan se saleng amosowan, 
nagara jareya ta kera kowat. 

25 Mon e dhalem settong kalowarga 
orengnga ta rokon ban anggotana padha 
saleng amosowan, kalowarga jareya tanto 
ancor. 

26 Daddi mon karajaanna Iblis aca-pecca ban 
saleng amosowan, karajaan jareya ta kera 
abit omorra ban tanto tompes tadha karena. 

21 Tadha oreng se bisa maso ka dhalem 
bengkona oreng laen se kowat ban arampas 
dhi-andhina mon oreng se kowat se andhi 
bengko jareya ta etalee gallu. Saellana 
jareya, buru oreng jareya bisa arampas 
dhi-andhina. 

28 Bana ebalaana, ya! Mon oreng agabay 
dusa sarta makalowar ca-oca se ya-nyeya 
oreng, oreng jareya bisa esapora. 

23 Tape mon oreng jareya ya-nyeya Errohna 
Allah, oreng jareya ta bisa esapora! Sabab 
ya-nyeya Errohna Allah jareya tamaso dusa 
se langgeng." 

oreng se ngocaja Isa jareya kasosoban erroh 
jahat.) 

31 Saellana jareya ebu ban tan-taretanna Isa 
rabu, padha anante e lowar, laju nyoro oreng 
adikane Isa. 

32E bakto jareya teppana bannya oreng 
padha toju e sakalenglengnga Isa. Cana 
atorra reng-oreng jareya, "Panjennengngan 
esare ebu sareng tan-taretanna. Kadhissa 
anante e lowar." 

33 Dhabuna Isa, "Sapa Tang ebu? Sapa Tang 
taretan?" 

34 Saellana jareya Isa laju ngoladi ka 
reng-oreng se toju e sakalenglengnga pas 
adhabu, "Areya Tang ebu ban Tang taretan! 

35 Sakabbiyanna oreng lake ban oreng bine 
se ajalannagi karsana Allah, jareya Tang 
taretan ban Tang ebu." 

4 lisa morok pole e penggirra Talaga 

Galilea. Oreng se agaribbung e jadhiya 
ce bannyana. Daddi Isa pas ongga ka parao 
e attas aeng, laju alenggi e jadhiya. Dineng 
oreng se bannya gella padha manjeng e 
penggirra talaga. 

2 Isa pas morok reng-oreng jareya acem- 
macem parkara ngangguy parompamaan. 
Kantha reya pamorogga: 

3 "Mara edhingngagi! E settong are badha 
oreng tane entar nabur ne-bine. 

se gaggar e lorong. Laju badha mano ngabber 
ka jadhiya, ne-binena ecocco sampe tadha 
karena. 

> Badha keya se gaggar ka kennengngan se 
bannya batona se sakone tanana. Ne-bine 
jareya lekkas tombu sabab korang tanana, 

6tape e bakto are molae tenggi, bi-selbina 
molae elop, laju kerreng terros mate amarga 
ramona ta dhalem. 

7 Badha pole ne-bine se gaggar ka ombut se 
ari-dhuri. Ombut se ari-dhuri jareya tombu 
nyeccee bi-selbina ne-bine se buru tombu, 
sampe ta abuwa. 

8 Tape badha keya se gaggar ka tana se 
landhu. Ne-bine jareya tombu, sampe raja, 
laju abuwa. Buwana badha se tello polo, 
badha se sabidak, ban badha se saratos 
kalena." 

3 Samarena nyaretaagi parompamaan 
jareya Isa adhabu, "Bana andhi kopeng, 
edhingngagi!" 

10E naleka Isa kadibian, reng-oreng se 
ngedhing pangajaranna nyabis abareng 
ban red-moredda se dhubellas oreng. 
Reng-oreng jareya padha atanya maksodda 
parompamaan gella. 

11 "Bana la eparenge tao roseyana parkara 
baramma Allah marenta," dhabuna Isa. 
"Tape reng-oreng lowar eajari ngangguy 
parompamaan, 

ngabassagi tape ta tao badha kadaddiyan 
apa, reng-oreng jareya bakal terrosa 
ngedhingngagi, tape ta ngarte, jareya 
kalakon sopaja reng-oreng jareya ta nangalee 
ban ta ngarte ban ta entar ngadhep ka Allah 
ban Allah ta nyapora dusana." 

13 Saellana jareya Isa pas adhabu ka 
reng-oreng jareya, "Mon bana ta ngarte 
parompamaan jareya, baramma bana se 
ngarteya parompamaan en-laenna? 

14 Oreng se nabur jareya oreng se manapa 
kabar dhari Allah sampe epabalattra. 

15 Ne-bine se gaggar e lorong rowa 
parompamaanna reng-oreng se ngedhing 
kabar parkara baramma Allah marenta. Gi 
buru ngedhing kabar jareya, Iblis dhateng 
ngala apa se la etabur e dhalem atena oreng 
jareya. 

16 Ne-bine se gaggar e tana se bannya 
batona jareya parompamaanna oreng se 
ngedhing kabar jareya, laju narema kabar 
jareya kalaban ate senneng. 

17 Tape kabar jareya ta aramo e dhalem 
atena, ban ta abit omorra. Buru nemmo 
kasossaan otaba ekaneyaja polana kabar 
jareya, laju terros mortad e bakto jareya 
keya. 

18 Ne-bine se gaggar e ombut se ari-dhuri 
jareya parompamaanna oreng se ngedhing 
kabar jareya, 

odhina, ban terro odhia mewah, napso se 
acem-macem maso ka dhalem atena. Daddi 
kabar dhari Allah jareya tacecce e dhalem 
atena, sampe ta abuwa. 

20 Ban ne-bine se gaggar ka tana se landhu 
rowa parompamaanna oreng se ngedhing 
kabar jareya sarta etarema e dhalem atena, 
bannya buwana. Hasella badha se tello polo, 
badha se sabidak, ban badha keya se saratos 
kalena." 

2l1|sa laju adhabu pole, "Ba badhaa oreng 
se ngodhii damar ban damarra jareya laju 
ekodhunge pennay, otabana esaba e babana 
katedhunganna? Apa kerana damarra jareya 
ta esaba e ko-tongkona damar? 

22 Apaa bai se ta etangalee oreng tanto 
pas etangalee, ban apaa bai se etop-totobi 
masthe etemmo. 

23 Daddi, mon andhi kopeng, edhingngagi!" 

24 Saellana jareya Isa laju adhabu pole, 
"Tetene apa se ekaedhing bana reya! Okoran 
se bi bana eangguy ka oreng laen, bi Allah 
bakal eagemma menangka okoran ka bana, 
la-mala aberraan pole. 

25 Sabab oreng se la andhi, bakal 
eparengngana jang bannyaan pole; tape se 
ta andhi, apa se ekaandhi abana maske la ce 
sakonena bakal epondhuda." 

26 İsa materros dhabuna pole, "Mon Allah 
la marenta menangka rato, kabadhaanna 

nabur ne-bine e teggalla. 

2! Oreng jareya mon malem tedhung, mon 
seyang jaga. Ban sabatara jareya ne-binena 
gella tombu ban atamba raja. Tape oreng 
jareya ta tao baramma carana ne-bine jareya 
se tombu ban atamba raja. 

28 Tana jareya dibi se matombu ban mabuwa 
men-tamennan jareya; dha-adhana kalowar 
dalangkedanna, pas noro bulirra, laju kalowar 
buwana. 

29 Ban mon gandum jareya la massa, bi 
oreng jareya molae eanye sabab la napa ka 
baktona molong." 

30 "Mon Allah marenta, ba ekennenga 
bandhingngagi bi apa, ya?" cana dhabuna Isa 
pole. "Conto apa banengan se ekennenga 
angguy nerrangngagi? 

31 Mon Allah marenta, kabadhaanna padha 
ban parompamaan reya: Badha oreng ngala 
bigina sawi laju etamen e tana. Bigina sawi 
reya bigi se paleng kene e dunnya. 

32 Tape mon la tombu, daddi se paleng raja 
e antarana men-tamennan. Ka-cangkana ce 
rampana sampe no-mano entar ka jadhiya 
laju alebun e babaanna." 

33 Daddi cara jareya Isa se morok oreng 
bannya, ngangguy parompamaan sabannyana 
se kantha jareya, menorot kakowadanna 
pekkeranna reng-oreng se ngedhingngagi. 

mon morok reng-oreng jareya, tape mon pera 
kare red-moredda malolo, parompamaan 
jareya bi Isa pas eterrangngagi kabbi. 

35E baja asar are jareya keya, Isa adhabu 
ka red-moredda, "Mara ja alajara alengka 
talaga." 

36 Daddi oreng se bannya jareya pas 
edinaagi. Isa laju ongga ka parao, bariya keya 
red-moredda. E jadhiya badha keya o-parao 
laenna. Saellana jareya Isa ban red-moredda 
molae alajar. 

37 Ta saapa abidda dhari jareya o-tao laju 
badha angen barat. Ombana molae mokol 
parao jareya sarta maso ka dhalem sampe 
parao jareya para possaa ban aeng. 

38 İsa badha e bagiyan budhina parao 
jareya, asare abantalan. Bi red-moredda 
ebungowe. Cana red-moredda jareya, "Guru, 
ponapa Panjennengngan ta parduli manabi 
abdina sadaja sareng Panjennengngan padha 
calaka?" 

39Isa abungo, laju abentak ka angen, sarta 
adhabu ka talaga, "Mara paceddu!" Angenna 
pas ceddu ban talaga jareya pas tadha 
ombana. 

40 isa laju adhabu ka red-moredda, "Arapa 
bana me tako? Arapa bana me padha ta 
parcaja ka Sengko?" 

41 Red-moredda jareya padha katakoen laju 
padha saleng ngoca, "Sapa sabendherra 

ka dhabuna" 
lisa ban red-moredda la alengka Talaga 
Galilea, e dhaera Gerasa. 

2 Buru toron dhari paraona, Isa laju esanderri 
oreng lalake se gi buru kalowar dhari wa-guwa 
e koburan. 

3 Oreng jareya kasosoban erroh jahat ban 
enneng e kam-makam. Oreng jareya la ta 
ekenneng talee pole, maske bi rantay sakale; 

4 la seggut soko ban tanangnga ekalenthong, 
tape tay-rantay bessena epapegga ban 
besse e sokona epapotong. Oreng jareya ce 
kowadda sampe tadha se kellar nagenne. 

> Seyang malem lakona leng-ngaleleng 
e kam-makam ban e mo-gumo, sambi 
rat-tharadan; badanna ekol-pokol bi bato 
sampe loka kabbi. 

6E bakto oreng jareya nangalee Isa dhari 
jauna, oreng jareya ka-berka sarta pas asojud 
e ajunanna lsa. 

7Oreng jareya pas aera ce kajana, "Isa, 
Pottrana Allah Se Mahatenggi! Epakadiya 
ponapa abdidalem? Bit asmana Allah, 
abdidalem nyoona, abdidalem ja seksaagi!" 

8 (Oreng jareya ngoca kantha jareya polana 
Isa adhabu kaoreng jareya, "Erroh jahat, 
mara kalowar dhari oreng reya!") 

2 Isa laju mareksane ka oreng jareya, "Sapa 
nyamana bana?" Saodda oreng jareya, 

e kadhinto ce bannyana!" 

10 Ban erroh jahat jareya li-baliyan nyoon ka 
Isa sopaja roh-erroh jahat jareya ta epakona 
ondur dhari dhaera jareya. 

11E seddina kennengngan jareya badha babi 
ce bannyana padha nyare pakan e penggirra 
gumo. 

12 Roh-erroh jahat jareya nyoon ka Isa, 
"Ngereng abdidalem sadaja pakon maso ka 
dhalem bi-babi kadhissa." 

13 Bi Isa eedine, daddi roh-erroh jahat 
jareya kalowar dhari oreng gella laju maso 
ka dhalem bi-babi jareya. Bi-babi jareya 
padha buru laju alonca dhari penggirra jurang 
ka dhalem talaga sarta pas padha mate 
tasellem; bannyana kabbi badha ra-kera dhu 
ebu. 

14 Reng-oreng se ajaga babi jareya padha 
ka-berka, laju ngabarragi parkara jareya 
sampe balattra e kottha ban e sa-disa e 
sabingkerra. Reng-oreng laju padha kalowar 
terro nengguwa kadaddiyan jareya. 

15 Sanapana ka kennengnganna Isa, 
reng-oreng jareya nangalee oreng se asalla 
kasosoban erroh jahat jarowa teppana toju 
e jadhiya. Oreng jareya la akalambi ban 
pekkeranna la baras. Reng-oreng se nangalee 
jareya laju padha tako. 

16 Reng-oreng se la padha nangalee dibi 
apa se kadaddiyan ka oreng se kasosoban 

kadaddiyan jareya. 

17 Pandhudhu dhaera jareya nyoon ka Isa 
sopaja adinggallagi dhaera jareya. 

18E bakto Isa ongga ka paraona, oreng se 
dha-adhana ekobasae roh-erroh jahat gella 
nyoon ka Isa sopaja eparengngagi ngereng. 

9 Tape Isa ta kasokan, laju adhabu, "Kassa 
mole, kabala ka la-balana bana apa se la 
elampaagi Pangeran ka bana ban saapa saena 
Pangeran ka bana!" 

20 Daddi oreng jareya nyengga, pas entar 
ka dhaera Sapolo Kottha, nyaretaagi apa 
se elampaagi Isa ka abana. Reng-oreng se 
ngedhing careta jareya padha kasambu. 

2l Isa abali pole alengka talaga. E penggirra 
talaga jareya bannya oreng dhateng 
agaribbung e sakalenglengnga Isa. 

22 Pas badha oreng dhateng nyamana Yairus, 
iya areya pamimpinna kennengnganna 
kabakteyan e kottha jareya. E bakto nangalee 
Isa, Yairus laju asojud e ajunanna, 

23 Sarta nyoon epagu-onggu, "Pa, ana bine 
abdina nganglo sanget. Ta langkong ngereng 
eatorana lenggi ka compo. Gagappagi saos 
sopaja ana abdina pas sae sareng ta mate!" 

24 Daddi Isa pas meyos bi Yairus. Bannya 
oreng se noro bunte sampe Isa ekenneng 
sellek dhari kangan kacerra, dhari adha ban 
dhari budhina. 

bine se sake sambang la dhubellas taon 
abidda. 

26 Dhi-andhina sampe tadha epamajar 
ter-dokter, tape abana ta endha baras, 
la-mala atamba sara. 

27 Babine jareya la bannya ngedhing parkara 
Isa. Daddi abana pas nyemmae Isa dhari 
budhina. 

28 Cana pekkerra, "Sokor bisa nyedding 
jubana bai sengko tanto baras!" 

29 Oreng babine jareya nyedding jubana Isa, 
ban e bakto jareya keya dharana pas ampet. 
Ban oreng jareya arassa ja abana la baras. 

30E bakto jareya keya Isa arassa ja badha 
kakowadan se kalowar dhari Salerana, daddi 
laju atole ka oreng se bannya jareya sarta 
mareksane, "Sapa se nyedding Tang juba?" 

31 Cana red-moredda, "Panjennengngan 
ngagali dibi oreng saleng sellek 
kadi kadhinto bannyana, ma daddi 
Panjennengngan mareksane pasera se 
nyedding Panjennengngan?" 

32 Tape Isa paggun ngoladi ka kangan ka 
kacer nyaree oreng se nyedding jubana. 

33 Babine jareya tao apa se kadaddiyan ka 
abana, daddi laju nyander asojud e ajunanna 
Isa; abana ngetter katakoen. Oreng jareya 
ngakone kabbi sabendherra. 

bana baras polana parcaja ka Sengko! Kassa 
le-mole; Sengko nyangowana salamet." 

35 Teppana Isa gi abu-dhabu, pas badha 
reng-oreng dhari bengkona Yairus. "Pottrana 
panjennengngan ampon seda," cana atorra 
reng-oreng jareya ka Yairus. "Ampon ta mabi 
pot-marepot ka Guru pole." 

36|sa ta marduli ka pa-apa se ekocaagi 
reng-oreng jareya, la-mala adhabu ka Yairus, 
"Bana ta osa tako, paparcaja bai!" 

37 Isa laju terros alomampa, tape tadha 
oreng se eparengngagi noro, kajabana Petrus 
ban Yakobus sarta Yahya sataretan. 

38 Sanapana ka bengkona Yairus, Isa ngoladi 
kabadhaan ce rammena, sarta meyarsa 
reng-oreng nanges agingging ce kajana. 

391sa malebbet, pas adhabu ka reng-oreng 
jareya, "Arapa me padha nanges sarta 
ce rammena? Kana rowa ta mate; coma 
tedhung!" 

40 Isa ekala-gella bi reng-oreng jareya. 
Daddi bi Isa reng-oreng jareya epakon 
kalowar kabbi. Eppa ebuna kana se mate 
jareya sarta moredda se katello pas ebakta 
maso ka kamarra kana jareya. 

4l isa ngastane tanangnga kana jareya laju 
adhabu, "Talita kum," artena, "Kana bine, 
Sengko ngoca ka bana: mara jaga!" 

42 Kana jareya duli jaga, laju ajalan. (Omorra 
la dhubellas taon.) Se nangalee jareya padha 
kasambu kabbi. 

43Tape bi Isa parkara jareya ta eparengngagi 
la-kabala ka sapaa bai. Isa laju adhabu, 
"Pangakan kana reya!" 

6 ' Dhari kennengngan jareya Isa asareng 
ban red-moredda gubar ka kampongnga. 

? E are Sabat Salerana molae morok e 
kennengnganna kabakteyan. E jadhiya 
bannya oreng. E bakto reng-oreng jareya 
ngedhing pangajaranna Isa, kabbi padha 
getton. Cana reng-oreng jareya, "Dhari 
dhimma oreng rowa olle jareya kabbi? 
Kabicaksanaan apa se ekaandhi oreng rowa? 
Baramma me bisa mabadha kaajiban? 

3Jareya gu ta tokang kaju, anana Miriyam, 
taretanna Yakobus, Yoses, Yudas ban Simon 
rowa, ta iya? Taretan babineanna gu ta badha 
e dhinna keya, ta iya?" Daddi reng-oreng 
jareya ta endha narema Isa. 

“Isa laju adhabu ka reng-oreng jareya, 
"Nabbi reya neng e man-dhimman ehormat 
oreng, kajabana e kampongnga dibi sarta bi 
la-balana dibi." 

>E jadhiya Isa ta bisa mabadha kaajiban 
maske settonga, kajabana agagap reng-oreng 
sake sarta mabaras reng-oreng jareya. 

6 Salerana heran polana reng-oreng jareya 
ta parcaja. 

wa-kadhuwa ban eparenge kobasa ngojuk 
roh-erroh jahat. 

8 Cana dhabuna, "Mon ajalan bana ja ngeba 
pa-apa, kajabana tongket. Ja ngeba kakanan 
otaba kanthong sandhekka, otaba pesse. 

? Asapatu, tape ja ngeba salenan." 

10 Salaenna jareya Isa adhabu keya kantha 
reya, "Mon bana etarema e settong bengko, 
bana enneng e bengko jareya sampe bana 
mangkat pole dhari kottha jareya. 

ll Tape mon bana napa ka settong 
kennengngan, ban reng-oreng jadhiya 
ta endha narema bana ban ta endha 
ngedhingngagi bana, bana nyengga dhari 
jadhiya. Ban kosekkagi abu se cekka ka 
sokona bana menangka tandha ka reng-oreng 
jareya!" 

12 Daddi moredda Isa se dhubellas jareya 
pas mangkat, mabalattra kabar ja manossa 
kodu atobat dhari sa-dusana. 

13 Red-moredda Isa jareya ngojuk roh-erroh 
jahat sabannyana, ngosoddagi mennya 
jaitun ka reng-oreng sake sabannyana, ban 
mabaras reng-oreng jareya. 

14 Bar-kabar parkara kadaddiyan jareya 
kabbi epeyarsa bi Rato Herodes, sabab 
asmana Isa la kalonta man-dhaemman. 
Badha oreng se ngoca bariya, "Yahya 
Pambaptis odhi pole! Pantes oreng jareya 
andhi kobasa mabadha kaajiban rowa." 

rowa Eliya." Badha pole se ngoca, "Oreng 
jareya nabbi, padha ban sala settong nabbi gi 
jaman lamba." 

16E bakto Herodes meyarsa parkara jareya, 
laju adhabu, "Tanto rowa Yahya Pambaptis 
se sabbanna eketthok leerra bi Sengko rowa. 
Sateya odhi pole!" 

17 Sabab sabellunna jareya Herodes la 
marentaagi sopaja Yahya etangkep, ban 
epamaso ka penjara. Kan kantha jareya 
polana Herodiyas, se ekaraji, maske 
Herodiyas jareya binena taretanna dibi se 
anyama Filipus. 

18 Dineng Yahya Pambaptis li-baliyan 
apareng parengeddan ka Herodes parkara 
jareya, dhabuna, "Junandalem ta kengeng 
araji rajiepon taretanna dibi!" 

19 Daddi Herodiyas sake ate ka Yahya ban 
terro mateyana Yahya, tape ta bisa polana 
elang-alange bi Herodes. 

20 Sabab Herodes tako ka Yahya, polana 
ngagali ja Yahya jareya oreng teppa se 
eotos Allah, daddi Herodes marentaagi 
sopaja kasalameddanna Yahya ejaga kalaban 
gu-onggu. Ban mon Yahya abu-dhabu, 
Herodes senneng keya meyarsaagi, sanajjan 
sabban mare meyarsa dhabuna Yahya 
panggaliyanna ngalengsang. 

21 Dhi-budhina Herodiyas nemmo 
kasempadan keya, iya areya e are olang 

ajang-onjang. Se eonjang sakabbiyanna 
pangrajana karajaan, ra-parwira, ban 
pin-pamimpinna masarakat e Galilea. 

22E dhalem jang-onjangan jareya anana 
Herodiyas se la paraban atari ban tariyanna 
ce leburra monggu ka Herodes ban moy- 
tamoyya. Daddi Herodes adhabu ka kana 
jareya, "Bana terro apa, mara menta. Bi 
sengko eberriana!" 

23 Herodes pas ajanji ka kana jareya kalaban 
asompa. Dhabuna, "Apaa bai se epenta bana 
bi sengko eberriana, maske bana menta 
saparona tang karajaan sakale!" 

24 Daddi pottre jareya kalowar laju atanya 
ka ebuna, "Bu, se sae kaula nyoona ponapa?" 
Dhabuna ebuna, "Menta cethagga Yahya 
Pambaptis." 

25 Pottre jareya pas duli abali ka Herodes 
laju mator, "Kaula nyoona serana Yahya 
Pambaptis, baddhai talam, samangken jugan 
e kadhinto!" 

26 Meyarsa parnyoonanna pottrena se kantha 
jareya Herodes ce sossana, tape ta bisa nolak 
amarga la asompa e adhana moy-tamoyya. 

27 Daddi Herodes pas marentaagi ka 
pangawalla ngala serana Yahya Pambaptis. 
Daddi pangawal jareya pas entar ka penjara, 
laju ngetthok serana Yahya. 

28 Sera jareya pas ebaddhai talam terros 


ebagi ka pottre. Ban pottre jareya pas ebagi 
ka ebuna. 

29E bakto red-moredda Yahya ngedhing 
parkara jareya, jinazana Yahya laju ekala, 
terros ekoburragi. 

30 Sul-rasul se eotos Isa abali laju akompol bi 
Isa, pas ngatore oneng pa-apa se la elakone 
tor eajarragi. 

31 Ce bannyana oreng se ondur dhateng 
sampe Isa ban red-moredda ta sempat 
adhaar. Daddi Isa adhabu ka red-moredda, 
"Mara nyare kennengngan se seppe me olle 
ta eganggu oreng, ban bana padha bisa 
bu-ambu lesso sakejja." 

32 Daddi Isa ban red-moredda jareya pas 
meyos netene parao ka kennengngan se 
seppe. 

33 Tape bannya oreng se nangalee Isa 
ban red-moredda jareya meyos dhari 
kennengngan jareya, sarta tao sapa 
reng-oreng jareya. Daddi reng-oreng dhari 
sakabbiyanna kottha e dhaera jareya ka- 
berka lebat jalan e tenggangan, ajangadhai 
Isa ban red-moredda. 

34E bakto toron dhari paraona Isa ngoladi 
bannya oreng e jadhiya. Panggaliyanna 
arassa neser ka reng-oreng jareya, sabab 
akantha dumba se tadha oreng ngowanna. 
Daddi Isa laju morok reng-oreng jareya 
parkara se acem-macem. 

35E bakto are la para malemma, red- 


moredda Isa mator, "Samangken ampon para 
compedda are, kennengngan kadhinto jau 
bara jau temor. 

36 Pakon nyengga saos reng-oreng kadhissa, 
me olle melle teddhaan e sa-disa sareng 
pong-kampong se ma-semma." 

37 Dhabuna Isa, "La berrii ngakan bana, 
ra, bai." "Adhu, manabi neddhaana oreng 
se sakadhissa bannyaepon, abdina kodu 
entar ngobange roti saarga dhu ratos pesse 
salaka," atorra red-moredda Isa jareya. 

38 İsa laju mareksane, "Bana andhi roti 
barampa meggi? Kodda tenggu." Saellana 
etenggu, red-moredda mator, "Badha roti 
lalema sareng juko dhadhuwa." 

391sa makon reng-oreng se bannya jareya 
toju apo-galumpo e rebba se biru. 

40 Daddi oreng se bannya jareya toju 
epatartep, epadaddi pan-barampan galumpo. 
Po-sakalumpona bannyana badha se saeket 
oreng, badha se saratos oreng. 

4l isa pas mondhut roti se lema meggi 
ban juko se dhu meggi rowa, laju adhanga 
ka langnge, asokkor ka Allah. Saellana 
jareya, rotina ethok-ketthok bi astana, 
laju eparengngagi ka red-moredda epakon 
parengngagi ka oreng se bannya jareya. 
Jukona se dhadhuwa ebagi keya ka 
reng-oreng jareya. 

42 Kabbi padha ngakan sampe kennyang. 

43 Red-moredda makompol karena, 


bannyana kabbi dhubellas budhak, sa-possa. 

44 Lalakean se ngakan badha ra-kera lema 
ebu oreng. 

45 Saellana jareya Isa duli makon red- 
moredda mangkat kaadha nompa parao ka 
Betsaida e dhajana talaga, sabatara Salerana 
makon mole reng-oreng se bannya jareya. 

46 Saellana oreng se bannya jareya la ondur, 
Isa meyos adua ka gumo. 

41 Saellana malem, paraona red-moredda la 
napa ka tengngana talaga, mangkana Isa gi 
badha e tenggangan. 

481sa ngoladi ja red-moredda jareya 
ce malaradda se aguwar paraona sabab 
ngadhebbi angen dhari adha. Daddi, ra-kera 
e antarana pokol tello ban pokol ennem gu- 
laggu, Isa meyos ka parao jareya alomampa 
e attas aeng. Ban Isa terros alomampa, katon 
nyaleba red-moredda jareya. 

43E bakto nangalee Isa alomampa e attas 
aeng, red-moredda nyangka jareya din-dadin, 

>0 daddi kabbi padha reng-cerrengan 
katakoen. Sabab red-moredda jareya kabbi 
nangalee Isa jareya ban ce takerjadda. 
Tape Isa adhabu ka red-moredda buru, "Ella 
neng-enneng! Areya Sengko. Ta osa tako!" 

>l Isa laju ongga ka paraona, ban angen laju 
ceddu. Red-moredda ce kasambuna. 

>2 Parkara kaajibanna roti se lalema rowa 


bai pekkeranna gi ta paham. Ce malaradda 
onggu reng-oreng jareya se ngarteya. 

>3 Sanapana ka dhajana talaga, Isa ban 
red-moredda toron e paseser Genesaret. 

“4E bakto kalowar dhari paraona, reng-oreng 
nangalee ja se rabu jareya Isa. 

>> Daddi reng-oreng jareya ka-berka 
san-kassannagi e saantero dhaera jareya, 
ban molae ngeba reng-oreng sake se 
epatedhung e teker ka Isa. Mon reng-oreng 
jareya ngedhing ja Isa badha e settong 
kennengngan, reng-oreng sake jareya egiba 
ka jadhiya. 

>6 Dha emmaa bai Isa se meyos ka kampong, 
ka kottha otaba ka disa reng-oreng noro 
entar ka jadhiya ngeba reng-oreng sake se 
pas esaba e lon-alon. Reng-oreng jareya 
nyoon ka Isa sopaja se sake eparengngana 
edi nyedding jubana, maske pera penggirra. 
Oreng sake se nyedding penggirra jubana 
jareya padha baras kabbi. 

l Badha reng-oreng Farisi ban ru-guru 
7 agama dhari Yerusalim padha entar ka 
Isa. 

2 Reng-oreng jareya nangale ja red-moredda 
Isa badha se padha ngakan ngompa ban 
tanangnga se ta berse menorot atoranna 
agama, iya areya ta kalaban abacco menorot 
atoranna agama. 

3 Reng-oreng Farisi, bariya keya reng-oreng 


Yahudi laenna, esto atoro ka adadda 
bangatowana: iya areya ta endha ngakan 
mon gi ta abacco menorot ra-cara se la 
etantowagi. 

4 Apaa bai se ebelli e pasar ta ekakan mon gi 
ta ebacco. Ban gi bannya pole atoran laenna 
dhari bangatowana se gi paggun ejalannagi; 
ompamana atoran carana ngorae gellas, 
cangker ban kas-pakakas dhari dimbaga. 

> Daddi reng-oreng Farisi ban ru-guru 
agama gella atanya ka Isa, "Aponapa 
red-moredda sampeyan neddha me ta abacco 
dhimen tanangnga? Me ta atoro ka adadda 
bangatowa?" 

6 Dhabuna Isa, "Bana reya monafik! Teppa 
cana ramalanna Yesaya se etoles nyebbuttagi 
parkara bana, se monyena kantha reya, 
Areya dhabuna Allah, Reng-oreng rowa coma 
abakte ka Sengko bi caca, tape atena jau 
dhari Sengko. 

7 Tadha gunana reng-oreng jareya abakte ka 
Sengko, sabab reng-oreng jareya ngajarragi 
atoran gabayanna manossa se eanggep 
akantha atoran dhari Sengko! 

8 Papakonna Allah bi bana ta eparduli, ban 
bana atoro kalaban gu-onggu ka atoran 
gabayanna manossa." 

2lsa pas adhabu pole, "Bana ce penterra 
nolak papakonna Allah sopaja bisaa paggun 
neggu pangajaranna dibi. 

10 Mosa la aberri parenta kantha reya, 


Pahormat ka rama ebuna, ban Pa-sapa se 
abasto rama otaba ebuna kodu eokom mate. 
l1 Tape bana ngajarragi: Mon badha oreng 

ngoca ka oreng towana, Pa-ponapa se bi 
kaula koduna eatorragi ka rama ebu, ampon 
eatorragi ka Allah bi kaula, 

12 bana mabebas oreng jareya dhari 
kawajiban nolong rama ebuna. 

13 Daddi kalaban aberri pangajaranna dibi 
ka reng-oreng laenna, bana ngelangngagi 
dhabuna Allah. Ban gi bannya lalakonna bana 
laenna se kantha jareya." 

14Įsa laju adikane pole reng-oreng se bannya 
jareya sarta adhabu, "Mara edhingngagi me 
olle ngarte! 

15 Apaa bai se maso ka dhalem oreng dhari 
lowar ta manajjis oreng jareya. Sabaligga, se 
kalowar dhari oreng se manajjis abana. 

16[ Daddi, mon andhi', kopeng, 
edhingngagi!]" 

17E bakto Isa adinggallagi reng-oreng se 
bannya jareya sarta alebbu ka dalemma, red- 
moredda atanya apa artena parompamaan 
jareya. 

18]sa adhabu ka reng-oreng jareya, "Apa 
bana gi ta ngarte keya? Apa bana ta tao ja 
apaa bai se maso ka dhalem oreng dhari 
lowar ta manajjis oreng jareya? 

19 Sabab se maso dhari lowar jareya ta lebat 
e ate, tape lebat e tabu pas kalowar pole." 

bai halal. 

20 Saellana jareya pas adhabu pole, "Se 
kalowar dhari oreng, jareya se manajjis. 

21 Sabab dhari dhalem, iya areya dhari ate, 
kalowar pekkeran se hat-jahat se daddi 
lantaranna oreng alako maseyat, ngeco, 
matee oreng, 

22azina, nepo, metenna ban ngalakone 
sakabbiyanna kajahadan laenna, dhakka, ta 
sopan, ere atena, sombong ban ta gampang 
eajar. 

23 Sakabbiyanna barang se jahat jareya 
kalowar dhari dhalem, ban jareya se manajjis 
oreng." 

24 isa laju meyos dhari jadhiya ka dhaera e 
seddina kottha Tirus. E jadhiya Isa maso ka 
dhalem settong bengko terro ta etemmowa 
oreng ja alenggi e jadhiya. Tape ta bisa 
ngetek keya. 

25 Badha oreng babine kasorang, andhi ana 
babine se kasosoban erroh jahat; babine 
jareya ngedhing parkara Isa, laju duli nyabis 
sarta asojud e ajunanna, 

26 sambi nyoon sopaja Isa ngojuk erroh 
jahat dhari anana gella. Babine jareya banne 
oreng Yahudi, lahir e dhaera Fenisia e Siria. 

27 isa adhabu ka oreng jareya, "Na-kana 
kodu pakane kaadha. Ta bagus ngala kakanna 
na-kana kaangguy eontallagiya ka pate." 

28 "Towan," cana babine jareya, "te-pate 


se badha e babana meja jugan neddha 
re-karena na-kana se ngalotor ka baba." 

2? Dhabuna Isa, "Sarrena bana nyaot kantha 
jareya, kassa mole; erroh jahat jarowa la 
kalowar dhari anana bana." 

30 Babine jareya mole. Sanapana ka 
bengkona, anana etemmo dhung-tedhungan 
e katedhunganna, ban erroh jahat jareya la 
kalowar dhari abana. 

31 Saellana jareya Isa meyos dhari dhaera 
Tirus terros ka Talaga Galilea lebat e Sidon, e 
lorong se ngalebadi Sapolo Kottha. 

32E jadhiya badha reng-oreng ngeba oreng 
buwi ban kopok. Reng-oreng gella nyoon ka 
Isa sopaja kasokana nompangngagi astana 
ka attassa oreng se sake jareya. 

33 Bi Isa oreng se buwi jareya ebakta nyengla 
ajauwi reng-oreng laenna; Isa nyojjuwagi 
garigina ka dhalem kopengnga oreng jareya. 
Samarena jareya Isa aedu sarta nyedding 
jilana oreng jareya. 

34 Saellana jareya Isa pas adhanga ka 
langnge, laju anyaba epakaja sarta adhabu ka 
oreng jareya, "Efata," artena "Mara abukka!" 

35 Sanatkala jareya keya kopengnga oreng 
buru laju tabukka ban jilana lemmes, sarta 
molae acaca ta malarat sakale. 

36 Bi Isa reng-oreng jareya elarang ala-bala 
parkara jareya ka sapaa bai. Tape sajan 

epabalattra. 

37 Ban reng-oreng se ngedhing padha 
kasambu. Ocana, "Kabbi elampaagi kalaban 
becce! La-mala oreng buwi epacaca ban 
oreng kopok epangedhing!" 

'Ta saapa abidda dhari jareya pas 

badha oreng pole ce bannyana entar ka 
jadhiya. Sarrena reng-oreng jareya ta andhi 
se ekakana, Isa adikane red-moredda laju 
adhabu, 

2 "Sengko neser ka oreng se bannya reya. La 
tello are abidda enneng bi Sengko ban sateya 
ta andhi se ekakana. 

3 Mon bi Sengko esoro mole ta ngakan gallu, 
tanto kalengnger e lorong, sabab e antarana 
badha se padha dhateng dhari jauna." 

4 Red-moredda nyaot, "E kennengngan se 
jau bara jau temor kadi kadhinto, e kadhimma 
se manggiya teddhaan se cokop eteddhaa 
reng-oreng kadhissa sadaja?" 

> "Bana andhi roti barampa meggi?" dhabuna 
Isa. "Papetto," saodda reng-oreng jareya. 

elsa makon reng-oreng se bannya jareya 
toju e tana, saellana pas mondhut roti se 
papetto gella laju asokkor ka Allah. Samarena 
jareya rotina pas ethok-ketthok bi astana laju 
eparengngagi ka red-moredda epakon bagi ka 
reng-oreng se bannya jareya. Red-moredda 
alampaagi apa se epakonnagi Isa jareya. 

7 Salaenna roti se papetto jareya, red- 


moredda andhi juko ne-kene sakone. Isa 
asokkor ka Allah polana ko-juko jareya, pas 
makon red-moredda magi ko-juko jareya ka 
oreng se bannya gella. 

8 Reng-oreng gella padha ngakan kabbi 
sampe kennyang, bannyana se ngakan 
ra-kera pa ebu oreng. Saellana jareya 
red-moredda makompol lebbina, olle pettong 
budhak sa-possa. Bi Isa reng-oreng jareya 
pas epakon mole kabbi; 

2 (8:8) 

10|sa dibi ban red-moredda terros ongga ka 
paraona laju meyos ka dhaera Dalmanuta. 

11 Badha reng-oreng Farisi se entar ka 
Isa sarta molae aguggak bi Isa, maksodda 
ajebbaga Salerana. Reng-oreng jareya menta 
sopaja Isa mabadha kaajiban menangka 
tandha ja Salerana dhari Allah asalla. 

12 Tape Isa ngonju nyaba, pas adhabu, 
"Arapa reng-oreng jaman sateya reya me 
menta sopaja Sengko mabadha kaajiban? 
Enja! Sengko ta aberria tandha se kantha 
jareya ka reng-oreng jareya!" 

13 Bi Isa reng-oreng jareya laju eonduri, ban 
Salerana pas ongga ka paraona; saellana 
jareya pas meyos alengka talaga. 

14 Red-moredda Isa loppa ta ngeba roti 
sacokobba. E parao jareya rotina pera kare 
settong. 

15 "Senga pate-ngate ka ragina reng-oreng 


Farisi ban Herodes," dhabuna Isa maemot 
red-moredda. 

16 Red-moredda Isa jareya pas molae acaca 
parkara jareya. Ocana, "Guru adhabu kantha 
jareya polana sengko ban bana ta ngeba roti." 

17 |sa ngagali apa se ekacaca red-moredda 
jareya. Daddi pas mareksane kantha reya, 
"Arapa bana me acaca parkara se ta andhi 
roti? Daddi bana ta tao ban gi ta ngarte keya? 
Me ce tompolla pekkeranna bana jareya! 

18 Bana andhi mata masa ta nangale? Bana 
andhi kopeng masa ta ngedhing? Masa bana 
ta enga 

19ka roti se lalema se bi Sengko ethok- 
ketthok egabay makane oreng lema ebu 
rowa? Barampa budhak lebbina se epakompol 
bi bana?" "Dhubellas," saodda red-moredda 
jareya. 

20 "Ban e bakto Sengko thok-ngetthok roti se 
papetto se egabay makane oreng se pa ebu 
rowa?" dhabuna Isa pole, "barampa budhak 
lebbina kakanan se epakompol bi bana?" 
"Pettong budhak," saodda red-moredda. 

21"La, daddi bana gi ta ngarte keya?" 
dhabuna Isa. 

22 Isa ban red-moredda napa ka Betsaida. 

E jadhiya badha reng-oreng nyander ka Isa 
ngeba oreng buta, laju nyoon sopaja Isa 
kasokana agagap oreng buta jareya sopaja 
barasa. 

23 Oreng buta jareya bi Isa eastane 


tanangnga, laju etonton kalowar kottha. 
Matana oreng buta jareya eeduwi. Saellana 
jareya astana pas etompangngagi ka oreng 
buta jareya, laju mareksane, "Apa bana la 
nangalee sateya?" 

24 Oreng buta jareya addhep ka adha, pas 
ngoca, "Enggi. Abdina nengale oreng ajalan, 
namong katon akadi kajuwan." 

25 Isa nompangngagi astana pole ka matana 
oreng jareya. Sateya oreng jareya ngoddi 
ngabas epagu-onggu. Matana baras sarta la 
nangale ce terrangnga. 

26 Isa laju adhabu, "Kassa mole, ja abali ka 
kottha rowa." 

27 Saellana jareya Isa ban red-moredda 
meyos ka sa-disa e sabingkerra Kaisareya 
Filipi. E tengnga jalan Isa adhabu, "Cana 
oreng, Sengko reya sapa?" 

28 Saodda red-moredda, "Badha se ngoca 
Panjennengngan Yahya Pambaptis; badha 
pole se ngoca Eliya, ban badha pole se ngoca: 
sala settongngepon nabbi." 

29 "Mon cana bana, sapa Sengko reya?" 
dhabuna ka red-moredda. Petrus mator, 
"Panjennengngan Rato Panyalamet." 

30 Isa laju adhabu sopaja red-moredda 
jareya ta ala-bala ka oreng laen parkara 
Salerana. 

31 Isa laju molae morok red-moredda ja 
Pottrana Manossa masthe bannya nanggung 

mam-imam kapala sarta ru-guru agama. 
Salerana bakal epateyana, tape e are se 
kapeng tello bakal epaodhia pole. 

32 Ce terrangnga Isa se adhabu parkara 
jareya ka red-moredda. Daddi bi Petrus Isa 
laju etonton ka ereng, laju epaemot. 

33 Tape Isa atole mandeng ka red-moredda, 
laju maemot Petrus, "Ondur dhari dhinna, 
Panggudha! Pekkeranna bana jareya 
pekkeranna manossa; banne pekkeranna 
Allah!" 

34 Isa laju adikane reng-oreng se bannya se 
badha e jadhiya ban red-moredda. Salerana 
pas adhabu kantha reya, "Pa-sapaa se terro 
noroa Sengko kodu maloppa ka kabutowanna 
dibi, mekol salibba, sarta terros noro Sengko. 

35 Sabab pa-sapaa se terro masalamedda 
odhina, bakal kaelangana odhina jareya. 
Tape oreng se ngorbannagi odhina kaangguy 
Sengko ban Kabar Bagus dhari Allah, bakal 
salamedda. 

36 Apa gunana mon oreng ngaandhi dunnya 
reya tape kaelangan odhina? 

37 Odhi reya ta ekenneng porop bi apaa bai. 

38 Mon oreng todhus ngakone Sengko ban 
Tang pangajaran e jaman se daraka ban 
jahat reya, bariya keya Pottrana Manossa 
bakal todhusa ngakone oreng jareya e 
baktona Pottrana Manossa jareya rabu 

kat-malaekadda se socce." 
! "Bana ebalaana, ya!" dhabuna Isa. "E 
antarana bana reya badha se gi ta kera 
mate, sabellunna nangalee Allah marenta 
kalaban kobasa!" 

2? Saellana olle nem are dhari jareya Isa 
abakta Petrus, Yakobus ban taretanna Yahya, 
ka kennengngan se tadha orengnga e gunong 
se tenggi. E adhana reng-oreng se katello 
jareya Isa aoba ropa. 

3 Rasoganna laju daddi pote rap-galiraban. 
Tadha oreng settonga e dunnya reya se tao 
nyassa sampe mapote kantha jareya. 

4Saellana jareya se katello buru pas 
nangalee Eliya ban Mosa abu-dhabu ban Isa. 

> Daddi Petrus mator ka Isa, "Guru, e 
kadhinto ce saena. Dinggal abdina katellowan 
abadhiya kemah tatello: settong kaagem 
Panjennengngan, settong kaagem Mosa, ban 
settongnga kaagem Eliya." 

6 Sanyatana Petrus ban kancana se kadhuwa 
jareya talebat katakoen sampe ta tao kodu 
ngoca baramma. 

7 Saellana jareya pas badha ondhem notobi 
se katello jareya ban dhari ondhem jareya 
badha sowara se adhabu kantha reya, 
"Areya Tang Ana se kataresnan. Edhingngagi 
cacana!" 

8 Se katello jareya duli ngabas ka 


sakalenglengnga, tape se etangalee tadha 
laen kajabana Isa malolo. 

9E bakto Isa ban moredda se katello jareya 
toron dhari gunong, laju adhabu, "Senga ja 
la-bala ka sapaa bai apa se etangalee bana 
gella, sabellunna Pottrana Manossa odhi pole 
dhari sedana." 

10 Se katello jareya atoro ka dhabuna Isa 
buru, tape padha saleng atanya, "Apa se 
emaksod bi odhi pole dhari sedana jareya?" 

11Se katello jareya laju atanya ka Isa, 
"Aponapa ru-guru agama me adhabu ja Eliya 
masthe rabu kaadha?" 

12 Dhabuna Isa, "Eliya pajat dhatengnga 
kaadha maberesa sakabbiyanna. Tape 
baramma parkara Pottrana Manossa? Apa 
sababba e dhalem Alketab me esebbuttagi 
ja Pottrana Manossa jareya bakal bannyaa 
nanggung sangsara ban eya-seya oreng? 

13Tape bana ebalaana, ya: Eliya la dhateng, 
tape reng-oreng atengka sanyamanna 
ka Eliya jareya. Jareya la cocok ban se 
esebbuttagi e dhalem Alketab." 

14E bakto Isa ban moredda se katello 
jareya la abali akompol ban red-moredda 
se laen, e jadhiya etemmo bannya oreng. 
Badha ru-guru agama se padha apadu bi 
red-moredda Isa. 

15E bakto nangalee Isa, red-moredda jareya 
laju padha tacengnga, pas ka-berka nyander. 

"Apa se ekapadu bana bi ru-guru agama 
rowa?" 

17 Sala settong dhari reng-oreng se bannya 
jareya nyaot, "Guru, abdina abakta ana 
abdina kadhinto. Kana kadhinto buwi, polana 
kasosoban erroh jahat. 

18 Manabi erroh gapaneka nyerrang, kana 
kadhinto badanna eteng-bantengngagi 
ka tana, coloepon ngabuk, gigina ngaret, 
sabadan gerra sadaja. Abdina nyoon tolong 
ka red-moredda Panjennengngan, namong 
red-moredda Panjennengngan ta bisa 
mabaras." 

19|sa pas adhabu ka reng-oreng jareya, 
"Bana reya me ce paranana! Bana reya oreng 
se ta parcaja onggu. Sampe bila Sengko kodu 
apolong ban bana ban sabbar ka bana? Giba 
dha enna kana jareya!" 

20 Daddi bi reng-oreng gella kana jareya 
egiba ka Isa. Erroh jahat jareya buru nangale 
Isa, na-kana gella laju epaceng-ngaraceng 
sampe labu lu-guluan e tana. Colona ngabuk. 

21 "La barampa abidda kana reya se kantha 
reya?" dhabuna Isa ka eppana. "Ngabidi gi 
kene," cana eppana. 

22 "Ampon pan-saponapan kale erroh jahat 
gapaneka ngoddi mateyana kana kadhinto; 
badannepon ebantengngagi ka dhalem 
apoy sareng aeng. Ngereng kabellasi, guru, 

mabaras!" 

23"Apa cana bana? Mon Sengko bisa 
mabaras?" dhabuna Isa. "Apaa bai bisa sokor 
bana parcaja." 

24E bakto jareya keya eppana kana gella 
aera, "Abdina parcaja, Namong kaparcajaan 
abdina gi korang. Nyoona tolong tambaagi!" 

2 Isa ngoladi ja oreng se bannya jareya 
molae agaribbung, daddi pas adhabu ka 
erroh jahat jareya, "Erroh kopok ban buwi," 
dhabuna, "Sengko marentaagi ka bana, mara 
kalowar dhari kana reya, ban ja sampe abali 
pole!" 

26 Erroh jahat jareya atharat, na-kana gella 
epaceng-ngaraceng badanna, laju kalowar. 
Kana jareya katon akantha mayyit, ban 
reng-oreng padha ngoca, "Mate, la." 

21 Tape Isa ngastane tanangnga kana jareya, 
laju epajaga. Kana jareya pas jaga. 

28 Saellana Isa maso ka dhalem compona, 
red-moredda nyander, majau dhari reng- 
oreng laen, laju atanya, "Aponapa abdina me 
ta bisa ngojuk erroh jahat?" 

2? Dhabuna Isa, "Erroh jahat se samacemma 
reya ta ekenneng ojuk ngangguy cara apaa 
bai kajabana ngangguy dua." 

30 İsa ban red-moredda meyos dhari 
kennengngan jareya nerrossagi parjalananna 
lebat e Galilea. Isa terro ta etemmowa oreng, 


Markus 9.311 38 46 
31 polana teppana morok red-moredda. 


"Pottrana Manossa bakal epassraagiya ka 
kobasana manossa," cana dhabuna. "Saellana 
jareya pas bakal epateyana, tape e are se 
kapeng tello bakal odhia pole." 

32 Red-moredda ta ngarte apa maksodda 
pangajaran jareya, tape ta bangal atanya. 

33 Isa ban red-moredda napa ka Kapernaum. 
Sanapana ka compona, Isa mareksane ka 
red-moredda, "Apa se ekapadu bana e lorong 
gella?" 

34 Tape red-moredda jareya ta endha nyaot, 
sabab e lorong padha apadu parkara sapa se 
paleng raja. 

39 Isa alenggi, adikane red-moredda, pas 
adhabu, "Pa-sapaa se terro daddiya se nomer 
settong, kodu daddi se dhi-budhi ban kodu 
daddi pangladinna sakabbiyanna oreng." 

36 Saellana jareya Isa laju mondhut 
na-kana kasorang, epamanjeng e adhana 
red-moredda. Isa agellu kana jareya, pas 
adhabu ka red-moredda, 

37 "Pa-sapaa se narema na-kana kene kantha 
reya polana Sengko, artena narema Sengko; 
ban pa-sapaa narema Sengko, artena banne 
pera narema Sengko, tape narema keya se 
ngotos Sengko." 

38 Yahya mator ka Isa, "Guru, abdina 
sakanca oneng nengale badha oreng ngojuk 
erroh jahat kalaban asmana Panjennengngan. 
Sareng abdina sakanca oreng gapaneka 

morettepon Panjennengngan." 

39 Dhabuna Isa, "Ja larang oreng jareya, 
pa-sapaa mabadha kaajiban kalaban 
ngangguy Tang nyama, ta kera ba-majuba 
Sengko. 

40 Sabab pa-sapaa se ta ngamoso ka Sengko 
ban bana, akanca bi Sengko ban bana. 

4l Kaengae, ya! Pa-sapaa aberri aeng 
enom ka bana polana bana moredda Rato 
Panyalamet, bakal naremaa opana." 

42 "Pa-sapaa se daddi sababba sala settong 
dhari na-kana kene reya ta parcaja pole ka 
Sengko, lebbi becce oreng jareya egantonge 
bato gilingan e leerra, pas ontallagi ka dhalem 
tase. 

43 Mon tanangnga bana daddi sababba 
bana agabay dusa, ketthok tanang jareya! 
Lebbi becce bana odhi ban Allah maske 
tanangnga tadha salaja, etembang andhi 
tanang dhadhuwa tape maso ka dhalem 
naraka, iya areya apoy se langgeng. 

44[E jadhiya apoy ta' bisa mate, ban ola' ta' 
bisa mate. | 

45 Ban mon sokona bana daddi sababba 
bana agabay dusa, ketthok soko jareya! Lebbi 
becce bana odhi ban Allah maske sokona 
tadha salaja, etembang andhi soko dhadhuwa 
tape maso ka dhalem naraka. 

46[E jadhiya apoy ta' bisa mate, ban ola' ta' 
bisa mate. ] 

47 Ban mon matana bana daddi sababba 


bana agabay dusa, congke matana jareya! 
Lebbi becce bana maso ka dhalem Dunnyana 
Allah Se Anyar maske matana tadha salaja, 
etembang andhi mata dhu kalaja tape maso 
ka dhalem naraka. 

48E jadhiya apoy ta bisa mate, ban ola ta 
bisa mate. 

49 Sakabbiyanna oreng bakal epamorneya bi 
apoy, akantha kurban se epasocce bi buja. 

>0 Buja reya nyaman, tape mon buja jareya 
daddi tabar, ba ekennenga epaaccen pole? 
Daddi, bana kodu papadha ban buja, odhi 
parokon along-polong." 

10 lisa laju meyos dhari jadhiya ka 

dhaera Yudea, terros alengka Songay 
Yordan. Bannya pole oreng se dhateng 
agaribbung e seddianna, ban akantha 
biyasana Isa morok reng-oreng jareya. 

2 Badha reng-oreng Farisi se entar ka jadhiya 
keya ajebbaga Isa. Cana reng-oreng jareya, 
"Menorot agamana kaula ban sampeyan, 
ponapa kengeng oreng nellak rajina?" 

3Isa adhabu, "Baramma cana parentana 
Mosa ka bana?" 

4 Cana reng-oreng jareya, "Mosa ngedine 
oreng nellak rajina, asal se lake noles sorat 
panellak dhimen." 

> Dhabuna Isa, "Mosa noles parenta jareya 
polana malarat se ngajara bana. 


Markus 10.61 14 49 
6 Tape dha-adhana, e bakto Allah nyeptaagi 


manossa, esebbuttagi e dhalem Alketab ja 
Allah abadhi manossa lalake ban babine. 

'Jareya sababba arapa oreng lalake ma 
adinaagi rama ebuna sarta manyettong ban 
binena, 

8 ban se kadhuwa jareya daddi settong. 
Daddi lalake ban babine jareya banne oreng 
kadhuwa pole, tape la daddi settong. 

? Daddi, apa se la epadaddi settong bi Allah, 
ta olle epesa bi manossa." 

10 Saellana Isa ban red-moredda alebbu ka 
dhalem bengko, red-moredda atanya parkara 
jareya. 

1 Dhabuna Isa, "Oreng lalake se nellak 
binena sarta pas abine pole, oreng jareya 
azina ka binena se nomer settong gella. 

12 Bariya keya mon babine nellak lakena 
sarta pas alake oreng laen pole, babine jareya 
azina keya." 

13 Badha reng-oreng se ngeba na-kana 
ka Isa, nyoon sopaja Isa kasokana 
nompangngagi astana ka na-kana jareya, 
tape reng-oreng jareya egigiri bi red-moredda 
Isa. 

14E bakto ngoladi parkara jareya, Isa duka 
sarta adhabu ka red-moredda, "Dina, ra, 
na-kana jareya me olle nyander ka Sengko! 
Ja langlang, sabab oreng se kantha na-kana 
reya se tamaso anggotana ommadda Allah. 

Allah akantha na-kana reya, ta kera daddi 
anggotana ommadda Allah." 

16 Saellana adhabu kantha jareya, Isa laju 
agellu na-kana jareya, sarta nompangngagi 
astana ka na-kana jareya, ban kabbi padha 
bang-sebang eberkadi. 

17E bakto Isa nerrossagi parjalananna pole, 
pas badha oreng lalake ka-berka, laju asojud 
e ajunanna Isa. Oreng jareya mator, "Guru 
se sae, ponapa se kodu ejalannagi abdina 
sopaja kengenga odhi se salerressa sareng 
langgeng?" 

18 "Arapa bana me ngoca Sengko becce?" 
dhabuna Isa. "Tadha se becce kajabana Allah 
malolo. 

19 Bana la tao ka papakon se edhabuwagi 
Allah: Ja matee oreng; ja azina; ja co-ngeco; 
ja daddi sakse palsu; ja co-ngocowan oreng; 
pahormat ka rama ebuna." 

20 "Guru," cana oreng jareya, "sadajana 
papakon gapaneka ampon etoro sareng 
abdina ngabidi abdina gi kene." 

21 Isa ngoladi ka oreng jareya, panggaliyanna 
arassa neser, laju adhabu, "Pera badha 
settong se ekaparlo bana. Kassa juwal 
dhi-andhina bana kabbi, pessena bagi ka 
oreng mesken, ban bana bakal olleya dunnya 
e sowarga. Mon la mare pas noro Sengko." 

22E bakto oreng jareya ngedhing dhabuna 
Isa buru, mowana laju katon orem, pas ondur 


.. .... Markus 10.231 29 gp 

ce sogina. 

231sa ngoladi ka red-moredda se badha e 
kangan kacerra, laju adhabu, "Ce malaradda 
ka oreng sogi se daddiya anggotana ommadda 
Allah!" 

24 Red-moredda getton ngedhing dhabuna 
Isa se kantha jareya, tape Isa terros adhabu, 
"Na, pajat ce malaradda mon daddiya 
anggotana ommadda Allah! 

25 Agampangan onta maso ka lobangnga 
jarum etembang bi oreng sogi masoa ka 
Dunnyana Allah Se Anyar." 

26 Red-moredda Isa heran onggu ngedhing 
dhabuna Isa jareya, sampe padha saleng 
atanya sakancaan, "Mon kantha jareya sapa 
se salamedda?" 

27 Isa ngoladi ka red-moredda jareya, laju 
adhabu, "Monggu ka manossa jareya barang 
se mostahel, tape monggu ka Allah tadha 
barang se mostahel; apaa bai bisa monggu 
ka Allah." 

28 Petrus laju mator, "Mangken oladi, 
abdina sakanca kadhinto ampon 
adinggallagi sadajana kaangguy ngereng 
Panjennengngan." 

293 Dhabuna Isa, "Paparcaja, ya: oreng se 
adinaagi bengkona, otabana taretan lakena 
otabana taretan binena, otabana ebuna, 
otabana eppana, otabana na-anana, otabana 

Bagus dhari Allah, 

30 oreng jareya bakal naremaa jang 
bannyaan e jaman sateya reya. Oreng jareya 
bakal naremaa bengko bariya keya taretan 
lalake ban taretan babine, ebu, ana ban 
saba, ban seksaan keya, kabbi bannyana 
saratos kalena. Ban dhaggi, e jaman se bakal 
dhatengnga, oreng jareya bakal naremaa 
odhi se sabendherra tor langgeng. 

3! Tape bannya oreng se sateya reya 
dha-adha bakal daddiya se dhi-budhi, ban 
bannya se sateya reya dhi-budhi bakal 
daddiya dha-adha." 

32 Isa ban red-moredda teppana e dhalem 
parjalanan ka Yerusalim. Isa alomampa e 
adha, red-moredda ngerengngagi, padha 
arassa ketter. Reng-oreng laen se ngereng e 
budhina padha arassa ketter keya. Saellana 
jareya Isa adikane pole red-moredda se 
dhubellas, epalaen dhari reng-oreng laenna 
sarta laju apareng oneng parkara se bakal 
kadaddiyana ka Salerana. 

33 "Mara edhingngagi," cana dhabuna, 
"sateya Sengko ban bana entara ka 
Yerusalim. E jadhiya Pottrana Manossa bakal 
epassraagiya ka mam-imam kapala ban 
ru-guru agama, bakal eokoma mate sarta laju 
epassraagiya ka reng-oreng se banne Yahudi. 

34 Bi reng-oreng se banne Yahudi jareya 
Pottrana Manossa bakal eco-kocowa, 

are se kapeng tello Pottrana Manossa bakal 
odhia pole." 

39 Yakobus ban Yahya, iya areya na-anana 
Zebedeyus, laju nyander ka Isa. "Guru," 
cana atorra, "badha se esoona abdina sareng 
taretan abdina kadhinto ka Panjennengngan." 

36 "Apa se epentaa bana ka Sengko?" 
dhabuna Isa. 

37 Saodda se kadhuwa gella, "Manabi 
Panjennengngan ampon alenggi e tahta 
se molja, abdina sareng taretan abdina 
kadhinto terro tojua e kangan kacerra 
Panjennengngan." 

38 Dhabuna Isa, "Bana ta tao apa se epenta 
bana jareya. Apa bana sanggup ngenom dhari 
tobung kasangsaraan se eenoma Sengko, 
maso ka dhalem kasangsaraan se talebat 
berrana se emasoana Sengko?" 

33 "Enggi, sanggup," cana se kadhuwa 
jareya. Dhabuna Isa ka se kadhuwa jareya, 
"Bana pajat bakal ngenoma dhari piala 
kasangsaraan se eenoma Sengko ban maso 
ka dhalem kasangsaraan se talebat berrana 
se emasoana Sengko. 

40 Tape Sengko ta andhi ha nantowagi sapa 
se kodu toju e kanganna ban e kacerra 
Sengko. Allah se nantowagi pa-sapa se 
epatojua e kennengngan jareya." 

41E bakto ngedhing parkara jareya, 


red-mored laenna se sapolo laju padha peggel 
ka Yakobus ban Yahya. 

42 Daddi Isa adikane red-moredda jareya 
epakompol kabbi, laju adhabu, "Bana tao ja 
pin-pamimpinna bangsa se ta kennal ka Allah 
nendhes rayadda. Ban ja-pangrajana nyecce 
rayadda jareya. 

43 Tape bana ta olle kantha jareya! Sabaligga, 
mon e antarana bana badha se terro daddiya 
oreng raja, kodu daddi pangladinna se laen. 

44 Ban mon e antarana bana terro daddiya 
se dha-adha, kodu daddi dunorra se laen. 

45 Sabab maske Pottrana Manossa padha 
keya, rabu banne mentaa ladine, tape 
aladinana ban massraagiya nyabana 
kaangguy mabebasa oreng sabannyana." 

461sa ban red-moredda ban reng-oreng se 
bannya gella napa ka Yerikho. E bakto kabbi 
padha mangkat dhari kottha jareya, badha 
oreng ngemmes buta se anyama Bartimeyus 
anana Timeyus teppana toju e penggir lorong. 

41E bakto oreng buta jareya ngedhing ja se 
lebat e seddianna jareya Isa oreng Nazaret, 
laju aera, "Isa! Pottrana Daud! Kaneserre 
abdidalem!" 

48 Oreng buta jareya egigiri bi oreng 
sabannyana, esoro neng-enneng. Tape oreng 
jareya la-mala aera sajan kaja, "Pottrana 
Daud, kaneserre abdidalem!" 

rowa!" Daddi oreng buta jareya eolok. "Mara 
neng-enneng," cana reng-oreng jareya. 
"Bana edikane, mara jaga!" 

>0 Oreng buta jareya melpallagi jubana, pas 
duli manjeng laju nyander ka Isa. 

>l" Apa se epentaa bana ka Sengko?" 
dhabuna Isa. Saodda oreng buta gella, "Guru, 
abdidalem terro nengalana pole." 

>2 "Kassa mole," cana dhabuna Isa. "Bana 
baras polana bana parcaja." Sanatkala jareya 
keya oreng buta jareya laju nangalee sarta 
pas ngereng Isa ka lorong. 

1 1 lE bakto para napaa ka Yerusalim, 

Isa ban red-moredda napa ka kottha 
Betfage ban Betania, e erengnga Gumo 
Jaitun. E jadhiya Isa makon moredda 
kadhuwa mangkat kaadha. 

2 "Kassa entar ka kampong e adha rowa," 
cana dhabuna Isa. "Mon buru maso ka 
kampong jareya bana bakal nangaleyana 
budhuna hemar se teppana epangger; hemar 
jareya ta tao etompa oreng. Bukka talena 
hemar jareya, pas giba dha enna. 

3 Mon badha oreng atanya ka bana arapa 
hemar jareya ma ebukka talena, koca, 
Ekaparlo Pangeran, ban duliya epabali." 

4 Daddi moredda se kadhuwa jareya 
mangkat, laju nemmo budhuna hemar 
epangger ka labangnga bengko e penggir 

mokka talena, 

> reng-oreng se manjeng e jadhiya padha 
atanya, "He, aponapaa sampeyan? Aponapa 
talena budhuna hemar ganeka me ebukka?" 

6 Mored se kadhuwa jareya nyaodi akantha 
se edhabuwagi Isa. Daddi bi reng-oreng se 
kadhuwa jareya epanneng ngeba budhuna 
hemar gella. 

7 Budhuna hemar jareya egiba ka Isa. Se 
kadhuwa jareya laju mokka jubana ekagabay 
pa-kapana hemar jareya, dineng Isa laju 
netene hemar buru. 

8 Bannya oreng se mokka jubana bang- 
sebang, eampar e lorong, badha pole 
se ngetthok ca-rancana bu-tombuwan e 
gal-teggal, etabur e tengnga lorong. 

? Reng-oreng se ajalan e adhana Isa ban se 
noro bunte e budhina padha ra-eraan, 

10"Moljaagi Allah! Moga Allah aberkadi 
se rabu bit asmana Pangeran! Moga 
Allah aberkadi pamarentaanna se bakal 
dhatengnga, pamarentaanna Daud tang 
bangatowa! Moljaagi Allah Se Mahatenggi!" 

llj]sa dhi-budhina napa ka Yerusalim, laju 
maso ka Padalemman Socce. E jadhiya Isa 
ngoladi ka sakalenglengnga. Tape sarrena la 
para malemma, laju meyos ka Betania ban 
moredda se dhubellas oreng. 

moredda alomampa kalowar dhari Betania, 
Isa arassa lapar. 

13 Dhari jauna Isa ngoladi bungkana ara 
se gumbus dhaunna, daddi laju meyos 
ka kennengnganna kajuwan jareya terro 
ngoladana pola me badha buwana. Tape 
sanapana ka jadhiya bungkana ara jareya 
etemmo tadha buwana, pera dhaun malolo, 
sabab e bakto jareya banne osomma ara. 

“Isa adhabu ka bungkana ara jareya, 
"Molae sateya tadha oreng se ngakana 
buwana bana pole!" Dhabuna jareya 
ekaedhing bi red-moredda. 

15 Sanapana ka Yerusalim, Isa meyos pole ka 
dhalem Padalemman Socce. E jadhiya Isa laju 
ngojuk sakabbiyanna oreng se ajuwal-belli e 
kennengngan jareya. Mejana reng-oreng se 
narema poroban pesse epalang-jungkelang, 
bariya keya katojuanna reng-oreng se ajuwal 
dara. 

16 Tadha oreng settonga se eedine ngeba 
apaa bai lebat e taneyanna Padalemman 
Socce. 

17 Saellana jareya Isa laju morok reng- 
oreng e jadhiya. Dhabuna, "E dhalem 
Alketab la esebbuttagi kantha reya: 

Allah adhabu, Tang Padalemman bakal 
enyamaana kennengnganna oreng adua dhari 
sakabbiyanna bangsa. Tape bi bana egabay 
lebunna maleng." 

imam kapala sarta ru-guru agama, daddi 
reng-oreng jareya laju padha nyare jalan 
mateyana Isa. Mam-imam kapala ban ru-guru 
agama jareya padha tako ka Isa polana oreng 
padha kasambu ngedhing pangajaranna. 
19Saellana para malemma, Isa ban 
red-moredda mangkat dhari kottha jareya. 

20 Kalagguwanna gu-laggu, e bakto 
alomampa e lorong, Isa ban red-moredda 
ngoladi bungkana ara rowa la mate ka 
mo-ramona. 

21 Petrus enga ka kadaddiyan kabaarianna, 
laju mator ka Isa, "Guru, oladi! Bungkana 
ara se ebasto Panjennengngan baari kaissa 
samangken mate." 

22 Dhabuna Isa, "Paparcaja ka Allah. 

23 Ongguwan, bana bisa ngoca ka gumo 
reya, Mara bana paarbut dhari tana reya sarta 
pas ngalto ka tase! jareya masthe ekabbuli, 
asal bana ta mangmang e dhalem atena sarta 
yakin ja apa se ekocaagi bana jareya bakal 
kalakona onggu. 

24 Daddi, kaengae, ya: Mon bana adua sarta 
on-nyoon ka Allah, paparcaja ja apa se esoon 
bana bi Allah la eparenge, ban bana bakal 
naremaa apa se esoon bana jareya. 

25 Ban mon bana adua, tape badha oreng se 
ta ekasennengnge bana, berrii sapora gallu 
oreng jareya, sopaja Ramana bana e sowarga 
kasokana nyapora sa-dusana bana. 

26[Mon ba'na ta' nyapora oreng laen, 


Ramana ba'na e sowarga ta' kera nyapora 
sa-dusana ba'na.]" 

27 Isa ban red-moredda abali ka Yerusalim 
pole. Teppana Isa alomampa e Padalemman 
Socce, mam-imam kapala, ru-guru agama 
ban pin-pamimpin Yahudi nyander. 

28 Reng-oreng jareya atanya, "Ponapa 
dhasarra sampeyan me alako sapaneka? 
Pasera se apareng kobasa ka sampeyan?" 

2? Dhabuna Isa, "Sengko anya-tanyaa keya 
ka bana. Mon bana bisa nyaodi, bi Sengko 
bana ebalaana dhari dhimma Sengko olle 
kobasa ngalakone jareya kabbi. 

30 Mara kocaagi, olle kobasa dhari dhimma 
Yahya abaptis oreng: olle dhari Allah apa 
dhari manossa?" 

31 Mam-imam kapala ban pin-pamimpin 
Yahudi jareya molae aparembagan. Ocana, 
"Ngocaa baramma se nyaman? Mon ngoca 
Dhari Allah, tanto Isa adhabu, Mon bariya, 
arapa bana me ta parcaja ka Yahya? 

32 Tape malarat keya se ngocaa, Dhari 
manossa". Sabab reng-oreng jareya tako ka 
oreng se bannya, sabab sakabbiyanna oreng 
yakin ja Yahya reya nabbi. 

33 Daddi reng-oreng jareya nyaot, "Ta 
oneng." Isa laju adhabu, "Mon bariya, Sengko 
ta abalaa keya ka bana olle kobasa dhari sapa 
Sengko ngalakone reya kabbi." 

12 lt Saellana jareya Isa molae abu- 


dhabu ngangguy parompamaan ka 
mam-imam kapala, ru-guru agama ban 
pin-pamimpin Yahudi jareya. Dhabuna: 
"Badha oreng se namenne kebbun anggur, 
kebbun jareya epagari e sakalenglengnga. 
Saellana jareya oreng buru pas ngale 
lobang egabaya pamerressanna anggur, 
sarta maddek manara panjagaan. Kebbun 
anggur jareya pas epasewa ka reng-oreng se 
agaraba, saellana laju mangkat ka nagara 
laen. 

2 E naleka napa baktona molong buwana 
anggur, oreng jareya nyoro dunorra entar 
ka reng-oreng se agarap kebbunna jareya, 
kaangguy narema bagiyanna. 

3 Tape bi reng-oreng se agarap kebbun 
jareya dunorra oreng gella epega, laju epokol 
sarta pas esoro mole ta epagibai pa-apa. 

4 Oreng se andhi kebbun gella nyoro dunorra 
se laen. Tape dunor jareya bi reng-oreng se 
agarap kebbun gella epokol cethagga, laju 
eojuk sambi eso-pesowe. 

>Se andhi kebbun nyoro dunorra se laen 
pole, dunor jareya epatee. Bariya keya 
bannya nor-dunor laenna epakantha jareya 
keya, badha se epokol, badha se epatee. 

6 Sateya se gi ekenneng soro la tadha, 
coma kare settong, iya areya ana lakena 
dibi, ana buwana atena. Daddi dhi-budhina 
anana jareya se esoro entar ka reng-oreng 

se agarap kebbun anggurra. Tanto tang ana 


eargai, cana pekkerra. 

' Tape reng-oreng se agarap kebbun anggur 
jareya padha aparembagan kantha reya, 
Areya anana se andhi kebbun. Mara patee 
bai, sopaja sangkolanna gaggar ka sengko 
ban bana! 

8 Daddi kana jareya epega, laju epatee. 
Badanna eontallagi ka lowaranna kebbun 
anggur gella." 

2 Isa laju mareksane, "Mon cana bana ba 
arapaa kerana oreng se andhi kebbun gella? 
Tanto bai oreng jareya entar matee reng- 
oreng se agarap kebbunna, ban kebbunna 
tantona laju epasewa ka reng-oreng laenna. 

10Tantona bana la maca ayat reya e 
dhalem Alketab, Bato se ta ekendhai bi 
kang-tokang bangonan aoba daddi bato se 
paleng ekaparlo. 

1Jareya se elampaagi Pangeran; Lebur 
onggu!" 

12 Pin-pamimpinna Yahudi se ngedhing 
parompamaan jareya aehteyar nangkebba 
Isa, sabab reng-oreng jareya ngarte ja 
parompamaan jareya etojjuwagi ka abana. 
Tape reng-oreng jareya tako ka oreng se 
bannya, daddi laju padha ondur dhari jadhiya. 

13 Badha reng-oreng Farisi ban reng-oreng 
anggotana golonganna Herodes se esoro 
ajebbak Isa bi partanyaan-partanyaan. 

14 Reng-oreng jareya entar ka Isa laju 


atanya, "Guru, kaula oneng ja Sampeyan 
paneka jujur sareng ta parduli ka pamanggina 
paseraa saos. Panjennengngan ta parduli 

ka pangkadda oreng, rang-terrangan morok 
parkara ponapa se daddi kasokanna Allah 
monggu ka manossa sabab Panjennengngan 
ta le-mele oreng. Kadi ponapa pamanggina 
Panjennengngan, Menorot agama ponapa ta 
kalero manabi majar pajek ka Kaisar? Ponapa 
kaula kodu majar pajek gapaneka, ponapa 
bunten?" 

Isa ngagali kamonafiganna reng-oreng 
jareya, laju adhabu, "Arapa bana me ngoddi 
ajebbaga Sengko? Kodda patao ka Sengko 
pesse salaka settong." 

16 Reng-oreng jareya ngala pesse salaka 
settong eatorragi ka Isa. Dhabuna Isa, 
"Gambarra sapa ban nyamana sapa reya?" 
"Kaisar," cana reng-oreng jareya. 

17 "Mon bariya," dhabuna Isa, "bagi ka Kaisar 
apa se daddi andhina Kaisar, ban atorragi 
ka Allah apa se daddi kaagunganna Allah." 
Reng-oreng padha getton ngedhing parkara 
jareya. 

18 Badha reng-oreng Saduki entar ka Isa. 
(Oreng Saduki reya ta parcaja ja oreng mate 
bakal odhia pole.) 

19 Cana reng-oreng jareya, "Guru, Mosa 
noles hokom kadhinto: Mon oreng lalake 
mate, ta andhi ana, taretanna kodu ngabine 

randhana sopaja aberri toronan ka oreng se 


mate jareya. 

20 Oneng badha oreng lalake sataretan 
kapetto. Se sareyang araji, ta gadhuwan ana, 
pas adinggal omor. 

21 Babine gapaneka ekaraji taretanna se 
nomer dhuwa oreng gapaneka adinggal omor 
jugan, padha ta gadhuwan ana. Taretanna se 
nomer tello sapaneka jugan, 

22 Sareng saterrossepon kantos ka se nomer 
petto. Dhi-budhina babine gapaneka adinggal 
omor jugan. 

23E are baktona oreng mate padha odhi pole 
e are keyamat, babine gapaneka rajina se 
kadhimma? Sabab se kapetto padha oneng 
daddi lakena." 

24 Dhabuna Isa, "Bana ce kalerona. Sabab 
bana ta ngarte ka essena Alketab otabana 
kobasana Allah. 

25 Sabab mon oreng mate odhi pole, odhina 
padha ban malaekat e sowarga, ta alake 
otaba abine pole. 

26 Ban parkara oreng mate se odhi pole, apa 
bana ta tao maca e dhalem Ketabba Mosa 
parkara ombut se rabbang rowa? E dhalem 
yat-ayat jareya esebbuttagi ja Allah adhabu 
ka Mosa, Sengko reya Allahna Ibrahim, 
Allahna Ishak ban Allahna Yakub. 

27 Allah jareya banne Allahna oreng mate, 
tape Allahna oreng odhi. Bana ce kalerona!" 

28Pas badha guru agama ngedhingngagi 


Isa se abu-dhabu ban reng-oreng dhari 
golongan Saduki jareya. Guru agama jareya 
tao ja jawabanna Isa ka reng-oreng jareya 
ce teppana. Daddi guru agama jareya pas 
nyander, laju atanya, "Papakon se kaimma se 
paleng otama dhari sadajana?" 

2? Dhabuna Isa, "Parenta se nomer settong, 
iya areya: Edhingngagi, he, bangsa Israil! 
Allahna Sengko ban bana, Allah jareya 
Pangeran Se Settong. 

30Taresnae Guste Allahna sampe ka dhalem 
atena, sampe nyarepsep ka sokmana, 
kalaban ngettokkagi akkalla ban ngettokkagi 
kakowadanna. 

31 Parenta se nomer dhuwa iya areya: 
Taresnae sasamana, akantha kataresnaanna 
bana ka abana dibi. Tadha pole parenta 
laenna se aparlowan dhari parenta se 
dhadhuwa jareya." 

32 Guru agama jareya laju mator ka 
Isa, "Lerres, Guru! Pajat lerres dhabuna 
Panjennengngan: Pangeran kadhinto Allah se 
settong, tadha Allah laennepon pole. 

33 Sarengngan manossa kodu taresna 
ka Allah sampe ka dhalem atena, 
kalaban ngettokkagi akkalla sarta 
ngettokkagi kakowadanna. Sarengngan pole 
manossa kodu taresna ka sasamana akadi 
kataresnaanna ka abana dibi. Langkong 
sae atoro parenta se dhadhuwa kadhinto 

etembang ngatorragi kurban obbaran sareng 


ban-kurban laenna ka Allah." 

24]sa ngoladi ja jawabanna guru agama 
jareya ce teppana. Daddi Isa laju adhabu, 
"Bana Ia para daddiya anggotana ommadda 
Allah." Saellana jareya tadha oreng se 
bangala anya-tanya ka Isa. 

39 Sabatara morok e Padalemman Socce, 
Isa mareksane, "Baramma ru-guru agama 
me bisa ngoca ja Rato Panyalamet reya 
toronanna Daud? 

36 Mangkana Daud dibi, polana eilhame Erroh 
Allah, ngoca kantha reya, Pangeran adhabu 
ka tang Pangeran: Mara toju e kanganna 
Sengko sampe so-mosona bana bi sengko 
epatellok ka bana. 

37 Daddi mon Daud dibi nyebbut Rato 
Panyalamet jareya Pangeran baramma se 
bisaa Rato Panyalamet jareya toronanna 
Daud?" Bannya oreng e Padalemman Socce 
jareya se lebur ngedhingngagi Isa se morok. 

38 Dhabuna Isa e bakto morok jareya, 
"Pate-ngate ka ru-guru agama se lebur 
lan-jalanan ngangguy juba se lanjang tor 
lebur ehormadi oreng e sar- pasar. 

39 Reng-oreng jareya mele kennengngan se 
tarhormat e kennengnganna ibadhat ban e 
jang-onjangan. 

40 Reng-oreng jareya nepo dha-randha 
tor arampas bengkona. Ban kaangguy 
notobi kajubaanna, reng-oreng jareya adua 

epajang-lanjang e adhaanna oreng laen. 


Okomanna reng-oreng jareya bakal berraa!" 
“Isa alenggi ngadhep ka petthe tor-ator e 
Padalemman Socce sambi ngoladi reng-oreng 
se nyabbur pesse ka petthe jareya. Bannya 

oreng sogi nyabbur pesse sabannyana; 

42 Laju badha oreng randha se mesken 
dhateng nyabbur pesse dimbaga dhadhuwa, 
iya areya pesse tampes se paleng kene 
argana. 

43 Isa adikane red-moredda, laju adhabu, 
"Kataowe, ya: Pesse se ecabbur randha rowa 
ka dhalem petthe rowa abannyaan dhari se 
ecabbur reng-oreng laenna. 

44 Sabab reng-oreng laenna jarowa 
ngatorragi pesse bin-lebbinna se ta kaabi. 
Dineng randha rowa sanajjan mesken, apa 
se ekaandhi eatorragi kabbi, sanajjan jareya 
ekaparlo kaangguy odhina." 

1 3 lE naleka Isa gubar dhari Padalemman 

Socce, sala settong dhari moredda 
mator, "Guru, oladi pona ngon-bangonan 
kaissa. Oladi to-batona. Talebat saena!" 

2 Dhabuna Isa, "Bana nangalee ngon- 
bangonan se raja jareya? Batona tadha 
settonga karena se gi pagguna asoson e 
kennengnganna. Kabbi bakal epagujura." 

3 Saellana jareya Isa meyos ka Gumo Jaitun, 
pas alonggu e kennengngan se addhep ka 
Padalemman Socce. Laju dhateng Petrus, 

Yakobus, Yahya ban Andreyas, abu-dhabuwa 


ban Salerana sacara pribadhi. 

4 Atorra ka Isa, "Ngereng abdina parenge 
oneng, bilaepon se bakal kadaddiyana 
kadhinto? Ban ponapa dha-tandha se bakal 
noduwagi ja ampon napa baktona?" 

>"Te-ngate," cana dhabuna Isa, "ja sampe 
bana etepo oreng. 

6 Bannya oreng se bakal dhatengnga kalaban 
ngangguy Tang nyama sarta ngoca kantha 
reya, Sengko reya Salerana! ban reng-oreng 
jareya pas nepo reng-oreng sabannyana. 

7 Mon bana ngedhing nye-monyena 
paperrangan e semmana ban bar-kabar 
parkara paperrangan dhari jauna, ta osa tako. 
Pajat kodu badha kadaddiyan-kadaddiyan se 
kantha jareya, tape jareya ta ekenneng artee 
ja la baktona keyamat. 

8 Nagara se settong bakal aperranga ban 
nagara laenna. Karajaan se settong bakal 
nyerranga karajaan laenna. E man-dhimman 
bakal badhaa lendhu ban babaja kalaparan. 
Jareya kabbi pera dha-tandha dha-adhana 
malolo, akantha sake tabu se ekarassa bi 
babine se rembia. 

? Bana dibi kodu te-ngate, sabab bana 
bakal etangkebba ban egibaa ka pangadilan. 
Bana bakal epokola e kennengngan- 
kennengnganna kabakteyan. Bana bakal 
egibaa ngadhep ka pangobasa ban ka to-rato 
polana bana Tang mored. Jareya kasempadan 

monggu ka bana kaangguy nyaksee parkara 


Sengko ka reng-oreng jareya. 

10 Tape sabellunna keyamat Kabar Bagus 
dhari Allah kodu epabalattra gallu ka 
sakabbiyanna bangsa. 

1 Ban mon bana la etangkep tor egiba ka 
pangadilan, bana ta osa tako parkara apa se 
ekocaagiya bana; mon Ia napa baktona bana 
kodu acaca, kocaagi apa se ebalaagi ka bana 
e bakto jareya. Sabab pa-apa se ekocaadgi 
bana jareya banne ocana bana dibi, tape 
dhari Erroh Allah dhatengnga. 

12 Oreng bakal akiyanadi taretanna dibi 
sopaja epatee, bariya keya antara eppa ban 
anana. Na-kana bakal alabana ka oreng 
towana sarta massraagi oreng towana sopaja 
epatee. 

13 Oreng bakal bajia kabbi ka bana polana 
bana Tang mored. Tape pa-sapaa se Koko 
sampe aherra, bakal epasalamedda." 

14 "Bana bakal nangaleyana Kajahadan 
se maancor manjeng e kennengngan se 
masthena banne kennengnganna. (Catheddan 
kaangguy para maos: tetene ponapa artena!) 
E bakto jareya oreng se badha e Yudea kodu 
buru ka pagunongan. 

15 Oreng se badha e attassa atana bengkona 
ja wang-mowang bakto toron ban maso ka 
dhalem bengkona parlo la-ngalaa. 

16 Oreng se badha e teggalla ja mole ngalaa 
jubana. 

17 Marenges onggu re-are jareya monggu ka 


babine se ngandhung otabana se so-nyosowe! 

18 Nyoon ka Allah sopaja kabadhaan se 
cara jareya ja sampe kadaddiyan e mosem 
nambara. 

19 Saabidda re-are se nakoe jareya bakal 
badhaa kasossaan se gi ta tao kadaddiyan 
e dunnya reya molae dhari bakto Allah 
nyeptaagi dunnya sampe sateya, ban ta kera 
tao kadaddiyan pole. 

20) a sakenga Allah ta mapandha bakto 
jareya, ta kera badha oreng se salamet. Tape 
polana ommat peleyanna, bakto jareya bi 
Allah epapandha. 

21 Daddi, e bakto jareya mon badha oreng se 
ngoca ka bana, Tenggu, wa, Rato Panyalamet 
badha e dhinna! otaba, Tenggu, wa, Salerana 
badha e dhissa! ja parcaja. 

22 Sabab bakal dhatengnga panyalamet- 
panyalamet se palsu ban bi-nabbi palsu. 
Reng-oreng jareya bakal ngalakonana 
kon-lalakon se lowar biyasa sarta kaajiban- 
kaajiban kaangguy co-ngoco oreng, la-mala 
mon ekenneng, ommat peleyanna Allah 
eco-kocowa keya. 

23 Daddi pate-ngate! Kabbi jareya bi Sengko 
la ekabala ka bana sabellunna kalakon." 

24"Saellana masa kasossaan se raja jareya 
la lebat, are bakal pettengnga ban bulan ta 
tera pole. 


Markus 13.251 34 70 
25 Tang-bintang bakal gaggara dhari langnge, 


ban sakabbiyanna se ngobasae bang-abang 
bakal salbuda. 

26E bakto jareya Pottrana Manossa bakal 
etangaleyana rabu e dhalem ondhem kalaban 
kobasa se raja tor kamoljaanna. 

27 Pottrana Manossa jareya bakal ngotosa 
kat-malaekadda ka padduna bume se pa- 
empa, epakona makompol ommat peleyanna 
dhari co-koncona bume ka co-koncona 
langnge." 

28 "Bana kodu ngala pangajaran dhari 
bungkana ara. Mon ca-rancana la biru ban 
lembu, sarta molae nyemme, jareya tandhana 
la para mosem panas. 

29 Bariya keya mon pa-apa se esebbuttagi 
Sengko gella molae kadaddiyan, bana kodu 
tao ja baktona la ce parana. 

30 Bana ebalaana, ya, sakabbiyanna 
kadaddiyan jareya bakal kalakona sabellunna 
reng-oreng se odhi sateya reya mate kabbi. 

31 Langnge ban bume bakal mosnaa, tape 
Tang oca teptep salanjangnga." 

32 "Maske bariya, tadha oreng se taowa bila 
are otama ejjamma. Kat-malaekat e sowarga 
ban Pottra padha ta tao keya. pera Rama se 
ngagali. 

33 Daddi bana kodu aga-jaga ban ngastete, 
sabab bana ta tao bila baktona. 

34 Kabadhaanna padha ban oreng se 
ajalanan jau dhari bengkona. La-kabulana 

epassrae esoro ngoros bengkona, kabbi 


padha eberrii lako bang-sebang. Panjagana 
labangnga epessen sopaja ajaga epangastete. 

35 Daddi bana kodu aga-jaga, sabab bana 
ta tao bila oreng se andhi bengko jareya 
se dhatengnga, olle daddi ri-bari otabana 
tengnga malem, olle daddi e bakto gi petteng, 
otabana e bakto are molae moncar. 

36 Mon se andhi bengko jareya dhateng 
dadagan, ja sampe bana etemmo teppana 
tedhung. 

37 Apa se ekocaagi Sengko ka bana reya, 
bi Sengko ekocaagi keya ka sakabbiyanna 
oreng: aga-jaga!" 

14 l Are Paska ban Parayaan Roti Se Ta 

Eragii la korang dhu are. Mam-imam 
kapala ban ru-guru agama nyare jalan 
baramma carana se terro megaa Isa tape 
se ta etemmowa oreng, ban baramma se 
mateyana. 

2 "Tape ta ekenneng jalannagi e baktona 
parayaan," cana reng-oreng jareya, "dhaggi 
pas baridhu." 

3E settong are Isa badha e Betania, e 
bengkona Simon se tao andhi panyaket kole 
budhuk. E bakto jareya badha oreng babine 
kasorang nyander ka Isa. Babine jareya 
ngeba butol dhari marmar aesse mennya 
room se larang, se ekagabay dhari mo-ramo 
se room. Teppana Isa adhaar, babine jareya 

mabella butolla, mennyana laju eserammadgi 


ka serana Isa. 

4 Reng-oreng se badha e jadhiya badha se 
padha peggel sarta padha saleng ngoca, "Apa 
gunana mennya jarowa ewang-buwang? 

> Mennya jareya ekenneng juwal lebbi dhari 
tello ratos pesse salaka, pessena ekenneng 
bagi ka oreng mesken!" Reng-oreng jareya 
gigir ka babine gella. 

6 Tape Isa adhabu, "La dina, ra, panneng! 
Arapa bana ma masossa babine reya? Oreng 
reya ngalakone barang se bagus ka Sengko. 

7 Oreng mesken salanjangnga badha e 
antarana bana, ban bilaa bai mon bana 
akarep, bana bisa nolong reng-oreng jareya. 
Tape Sengko ta salanjangnga apolong ban 
bana. 

8 Babine reya ngalakone barang se ekenneng 
lakone abana. Sengko eserame mennya 
room, eparanta kaadha sabellunna Sengko 
ekoburragi. 

3 Paparcaja, ya! E saantero dunnya, e 
dhimmaa bai Kabar Bagus dhari Allah 
ebertaagi oreng, lalakonna babine reya bakal 
ecaretaagiya keya menangka parengeddan 
ka abana." 

10 Saellana jareya Yudas Iskariyot, sala 
settong dhari moredda Isa se dhubellas 
oreng jarowa, entar ka mam-imam kapala, 
maksodda akiyanadana Isa ka reng-oreng 
jareya. 

11 Reng-oreng jareya ce peragga ngedhing 


ocana Yudas, sarta ajanji aberria pesse 
ka Yudas jareya. Daddi Yudas laju molae 
nyare kasempadan se akiyanada ka Isa se 
epassraagiya ka mam-imam kapala jareya. 
12E are parmolaan e dhalem Parayaan Roti 
Se Ta Eragii, teppa baktona oreng nyambelli 
dumba Paska, red-moredda Isa atanya, 
"Esadhiyaagiya e kaimma dhadhaaran 
Paskana Panjennengngan?" 

131sa laju makon moredda kadhuwa, 
dhabuna, "Kassa entar ka kottha, e dhissa 
bana bakal tatemmowa ban oreng lalake se 
ngeba kendhi aesse aeng. Toro bunte oreng 
jareya 

14ka bengko se emasoe oreng jareya. Bana 
pas ngoca ka se andhi bengko, Caepon Guru, 
e kaimma Guru sareng red-moredda se 
adhaara dhadhaaran Paska? 

15 Oreng jareya tanto laju noduwagi ka 
bana kennengngan se lebar e bagiyan attas. 
Kennengngan jareya la eator, genna ban 
pakakassa. Paranta kabbi e jadhiya kaangguy 
Sengko ban bana." 

16 Mored se kadhuwa jareya mangkat ka 
kottha. E jadhiya se kadhuwa jareya nemmo 
akantha apa se la edhabuwagi Isa kabbi; se 
kadhuwa jareya laju maranta dhadhaaran 
Paska. 

17E baja malem Isa rabu ka jadhiya asareng 
ban moredda se dhubellas oreng. 

18Teppana padha adhaar, Isa adhabu, 


"Edhingngagi: e antarana bana se sateya reya 
ngakan abareng ban Sengko, badha settong 
se bakal akiyanadana Sengko." 

19 Ngedhing dhabuna Isa jareya red-moredda 
padha takerjat, laju padha atanya ate-gante, 
"Tantoepon se emaksod Panjennengngan 
banne abdina, ta enggi?" 

20 Dhabuna Isa, "Oreng jareya sala settong e 
antarana bana se dhubellas reya, se ngakan 
sapereng bi Sengko. 

21 Pajat Pottrana Manossa bakal sedaa 
akantha se la esebbuttagi e dhalem Alketab. 
Tape calaka onggu oreng se akiyanadi 
Pottrana Manossa jareya! Lebbi becce ja 
sakenga oreng jareya ta elahirragi sakale!" 

22 Teppana se laen padha ngakan, Isa 
mondhut roti laju adua asokkor ka Allah. 
Rotina pas ethok-ketthok bi astana, laju 
eparengngagi ka red-moredda sambi adhabu, 
"Mara kala pas kakan, areya Tang badan." 

23 Saellana jareya Isa laju mondhut pialana 
anggur, pas adua asokkor ka Allah, sarta 
marengngagi piala jareya ka red-moredda; 
red-moredda jareya padha ngenom anggur 
jareya. 

24 Saellana jareya Isa adhabu, "Areya Tang 
dhara se ngessaagi parjanjiyanna Allah, dhara 
se epangalocor kaangguy oreng sabannyana. 

25 Paparcaja, ya: Sengko ta kera ngenom 
anggur reya pole sampe baktona Sengko 

ngenom anggur se anyar abareng ban bana e 


Dunnyana Rama Se Anyar." 

26 Samarena jareya Isa ban red-moredda 
anyanye amoljaagi Allah. Saellana laju padha 
mangkat ka Gumo Jaitun. 

27|sa pas adhabu pole ka red-moredda, 
"Bana bakal padhaa buru adinaagi Sengko. 
Sabab e dhalem Alketab esebbuttagi, Allah 
bakal mateyana se ngowan, ban ba-dumbana 
bakal asalebbudana. 

28 Tape saellana Sengko epaodhi pole, 
Sengko ajangadhaana bana ka Galilea." 

29 "Bunten," cana atorra Petrus, "sanajjan 
se laen adinggallagi Panjennengngan, abdina 
bunten, ta kera." 

30 Dhabuna Isa ka Petrus, "Kaengae, ya, 
malem reya keya, sabellunna ajam akongko 
dhu kale, bana la tello kale mongkere 
Sengko." 

31 Petrus nyaot epaterrang, "Sanare abdina 
kodu mate asareng Panjennengngan, abdina 
ta kera ngoca ta kennal ka Panjennengngan!" 
Ban red-moredda se laen ngoca kantha jareya 
keya. 

32 Isa ban red-moredda napa ka Getsemani; 
Isa laju adhabu ka red-moredda jareya, 
"Bana toju e dhinna gallu sabatara Sengko 
entara adua." 

33 Isa laju ngajak Petrus, Yakobus ban 
Yahya. Panggaliyanna molae arassa sompek 
tor ngalengsang. 

34 "Tang ate ce sompegga," cana dhabuna ka 


red-moredda se katello gella, "sampe rassana 
akantha se mateya. Bana neng e dhinna 
gallu, ya, ban aga-jaga!" 

39|sa maso ka dhalemman sakone, laju 
asojud ka tana sambi adua. E dhalem 
duana Salerana nyoon ka Allah sopaja 
mon eparengngagi ja sampe epananggung 
kasangsaraan rowa. 

36 "Rama, Rama kaula," cana panyoonna, 
"tadha barang se mohal monggu ka 
Junandalem. Lopoddagi Abdidalem dhari 
kasangsaraan kadhinto. Namong ja norodi 
karep Abdidalem, kadi ponapa caepon 
kasokanna Junandalem." 

37 Saellana jareya Isa abali, red-moredda 
etemmo padha tedhung. Isa adhabu ka 
Petrus, "Simon, bana tedhung, ya? Ta bisa, 
ya, bana aga-jaga saejjam balakka?" 

38 İsa laju adhabu ka red-moredda, "Mara 
aga-jaga ban adua me olle bana ta ekenneng 
coba. Pajat, errohna bana endha ngalakone 
barang se bendher, tape bana ta sanggup 
sabab tabiadda manossa reya ta kowat." 

391sa nyengla pole dhari jadhiya, pas adua 
ngangguy ca-oca se padha ban se jang 
adhaan. 

40 Samarena pas abali pole ka 
kennengnganna red-moredda ban red- 
moredda jareya etemmo tedhung pole, sabab 

ce ngantogga. Reng-oreng jareya ta tao kodu 


mator baramma ka Isa. 

4l E bakto abali katellokaleyanna, Isa adhabu 
ka red-moredda, "Bana gi tedhung ban 
aistirahat, ya? Ella, la cokop! Sateya la napa 
baktona Pottrana Manossa kodu epassraagi 
ka reng-oreng se dusa. 

42 Mara jaga, mara ajalan! Arowa oreng se 
akiyanadi Sengko la dhateng!" 

43 Teppana Isa gi abu-dhabu, pas dhateng 
Yudas, iya areya sala settong dhari moredda. 
Yudas etoro bunte oreng sabannyana se 
padha ngeba peddhang ban thong-penthong. 
Reng-oreng jareya eotos mam-imam kapala, 
ru-guru agama ban pin-pamimpin Yahudi. 

44 Se akiyanat jareya la aberri tandha ka 
reng-oreng se sabannyana gella, ocana, 
"Oreng se eseyom bi kaula, ganeka orengnga. 
Tangkep, pas bakta, jaga palerres." 

45 Sanapana ka jadhiya, Yudas nyander ka 
Isa, laju mator, "Guru!" pas nyeyom Isa. 

46 Reng-oreng se abareng Yudas nyander, 
Isa etangkep, pas ekalenthong. 

41 Tape sala settong dhari reng-oreng se 
badha e jadhiya ngonos peddhangnga laju 
mokol dunorra imam agung sampe kotthong 
kopengnga. 

481sa laju adhabu ka reng-oreng jareya, 
"Apa Sengko reya oreng jahat, ya, me bana 
sampe ngeba peddhang ban thong-penthong 
se megaa Sengko? 

49 Sabban are Sengko ngajar e Padalemman 


Socce e adhana bana, tape bi bana Sengko ta 
epega. Tape pajat kodu kalakon kantha reya, 
sopaja kalakon apa se esebbuttagi e dhalem 
Alketab." 

>0 Red-moredda Isa padha buru, guruna 
edinaagi. 

>l Badha oreng gi dha-ngodha kasorang, 
pera ngangguy kaen linen salambar se 
ebetbeddagi ka badanna; oreng jareya noro 
bunte Isa. Oreng jareya bi reng-oreng se 
bannya epegaa, 

>2 tape oreng jareya mokka kaenna, pas 
buru abangkang. 

>3 Isa laju egiba ka bengkona imam agung. 
E jadhiya akompol mam-imam kapala, 
pin-pamimpin Yahudi ban ru-guru agama. 

>4 Petrus noro bunte Isa dhari jauna, 
maso ka taneyanna bengkona imam agung. 
E jadhiya Petrus toju maanga badanna 
e seddina kampowan, apolong ban para 
pangawal. 

>> Mam-imam kapala ban sakabbiyanna 
Mahkamah Agama aehteyar nyare bukte se 
masalaa Isa sopaja bisaa eokom mate, tape 
ta nemmo. 

>6 Bannya sakse se epadhateng egabaya 
sakse palsu, tape katerranganna reng-oreng 
jareya ta padha se settong ban settongnga. 

7 Saellana jareya pas badha reng-oreng 


se manjeng aberri kasakseyan palsu kantha 
reya, 

58 "Kaula mereng oreng paneka ngoca 
sapaneka, Sengko magujura Padalemman 
Socce gabayanna manossa reya, ban saellana 
olle tello are Sengko maddegga pole se banne 
gabayanna manossa." 

> Tape katerranganna reng-oreng jareya 
tadha se cocoga keya se settong ban 
settongnga. 

60 Imam agung jareya pas manjeng e adhana 
reng-oreng se badha e jadhiya, pas atanya 
ka Isa, "Apa bana ta nyaodana se earannagi 
reng-oreng reya?" 

6l Tape Isa mendel, ta adhabu pa-apa 
sakale. Imam agung gella atanya pole, "Apa 
bana reya Rato Panyalamet, Pottrana Allah Se 
Mahakudus?" 

62 "Iya, bendher," cana dhabuna Isa, "ban 
bana bakal nangaleyana Pottrana Manossa 
alenggi e kanganna Allah Se Mahakobasa, 
ban rabu e dhalem ondhem dhari langnge!" 

63 Daddi imam agung pas bit-nyebbit 
kalambina sarta ngoca, "Samangken pon ta 
parlo sakse pole! 

64 Sampeyan ampon padha meyarsa 
dibi ca-ocana oreng paneka se metenna 
asmana Allah. Samangken ponapa potosanna 
sampeyan?" Reng-oreng jareya kabbi padha 
motose ja Isa sala ban kodu eokom mate. 

65 Badha reng-oreng se molae nyopae Isa, 


socana etotobi bi rambing sarta laju epokole. 
"Mara tebbak," cana reng-oreng jareya, 
"sapa se mokol bana?" Wal-pangawal ro-noro 
Kantha jareya keya. 

66 Sabatara Petrus gi badha e taneyan, sala 
settong dhari bareng binena imam agung 
entar ka jadhiya. 

67 E bakto nangale Petrus maanga badanna 
e seddina kampowan, babine jareya mandeng 
ka Petrus sarta pas ngoca, "Sampeyan gu ta 
abareng bi Isa dhari Nazaret kaissa?" 

68 Tape Petrus mongker. "Sengko ta tao ban 
ta ngarte apa maksodda bana," cana Petrus 
ka barengnga imam agung jareya. Petrus laju 
nyengga ka labang sakethengnga bengkona 
imam agung jareya. [E bakto jareya ajam 
akongko'.] 

69 Bareng se babine gella nangalee Petrus 
pole, pas ngoca ka reng-oreng se badha e 
jadhiya, "Oreng ganeka pajat sala settong 
dhari reng-oreng se abareng Isa!" 

70 Tape Petrus mongker pole. Ta abit dhari 
jareya reng-oreng se badha e jadhiya ngoca 
pole ka Petrus, "Bana ta bisa mongker pole. 
Bana pajat sala settong dhari red-moredda 
Isa rowa, sabab bana oreng Galilea!" 

71l Petrus pas aso-pesowan sambi ngoca, 
"Kaula ta kennal ka oreng se ekamaksod bi 
sampeyan ganeka!" 

72E bakto jareya keya ajam akongko 


kadhukaleyanna. Ban Petrus laju enga apa 
se edhabuwagi Isa ka abana, "Sabellunna 
ajam akongko dhu kale, bana la tello kale 
mongkere Sengko." Daddi Petrus laju nanges 
gut-sergudan. 

1 5 l Gi teng-petteng sakabbiyanna 

Mahkamah Agama tamaso mam-imam 
kapala, pin-pamimpin Yahudi ban ru-guru 
agama padha akompol aparembagan duliyan. 
Isa ekalenthong, pas egiba epassraagi ka 
Pilatus. 

2 Pilatus atanya ka Isa, "Apa bendher bana 
reya ratona oreng Yahudi?" "Panjennengngan 
dibi adhabu sakadhinto," dhabuna Isa. 

3 Bannya se earannagi ka Isa bi mam-imam 
kapala, 

4 daddi Pilatus pas mareksane pole ka 
Isa, "Bana ta nyaoda pa-apa, ya? Bana la 
ngedhing bannyana se earannagi ka bana bi 
reng-oreng reya!" 

"Isa ta adhabu pa-apa pole, sampe Pilatus 
kasambu. 

6 Sabban Parayaan Paska, biyasana Pilatus 
makalowar oreng tahanan kasorang, noro 
peleyanna oreng bannya. 

7E bakto jareya, e dhalem penjara, e 
antarana pamberonta-pamberonta se matee 
reng-oreng e dhalem rarusun, badha settong 
oreng se anyama Barabbas. 

SE bakto oreng se bannya akompol sarta 


nyoon ka Pilatus sopaja makalowar oreng 
tahanan kantha biyasana, 

3 Pilatus mareksane, "Apa bana endha mon 
Sengko makalowar ratona oreng Yahudi reya 
kaangguy norodi parnyoonanna bana?" 

10 Sabab Pilatus tao onggu ja mam-imam 
kapala jareya massraagi Isa ka salerana 
polana ere atena. 

ll Tape mam-imam kapala jareya nas- 
manase rayat esoro menta ka Pilatus sopaja 
Barabbas bai se epakalowar kaangguy rayat 
jareya. 

12 Pilatus pas adhabu pole ka oreng se 
bannya jareya, "Mon bariya, epabarammaa 
bi sengko oreng se bi bana esebbut ratona 
oreng Yahudi rowa?" 

13 Reng-oreng se bannya jareya aera, "Salib 
oreng gapaneka!" 

14 "Tape apa kajahadanna?" dhabuna Pilatus. 
Oreng se bannya jareya aera akajaan pole, 
"Salib oreng gapaneka!" 

1> Pilatus terro masennengnga atena oreng 
se bannya jareya, daddi Barabbas pas 
epakalowar norodi parmentaanna reng-oreng 
jareya. Saellana jareya Isa laju esoro peccot, 
ban samarena pas epassraagi kaangguy 
esalib. 

l6|sa ebakta ka balai pangadilan e karatonna 
gubennor bi rit-parjurit. Saellana jareya 
sakabbiyanna pasukan laju epakompol. 

17 Isa pas epangagem juba bungo terrong, 


sarta egabayyagi makotha dhari ca-ranca se 
adhuri, se pas epasang ka serana. 

18 Saellana jareya reng-oreng jareya laju 
padha ngatore salam ka Isa. "Ngatore salam, 
Rato Yahudi!" cana reng-oreng jareya. 

19|sa pas epokol bi tongket, terros ecopae; 
reng-oreng jareya laju asojud e ajunanna. 

20 Samarena ekagabay en-maenan, jubana 
se bungo terrong jareya ebukka, laju esalene 
rasoganna dibi pole. Saellana jareya Isa pas 
egiba kalowar, esaliba. 

21E tengnga jalan reng-oreng se ngeba 
Isa jareya tatemmo ban oreng se dhari disa 
entara ka kottha; nyamana Simon. Oreng 
jareya bi rit-parjurit se ngeba Isa epaksa 
esoro mekollagi salibba Isa. (Simon jareya 
dhari Kirene, eppana dhari Aleksander ban 
Rufus.) 

22 Isa egiba ka settong kennengngan se 
anyama Golgota, artena "Kennengnganna 
Galunthonganna Cethak". 

23E jadhiya Isa eatorana anggur se ecampor 
ban emmor, tape Isa ta kasokan adhaar 
nom-enoman jareya. 

24 isa laju esalib, rasoganna egi-bagi, sarta 
pas eellot kaangguy nantowagi se kemma 
bagiyanna bang-sebang. 

25 Se nyalib jareya pokol sanga gu-laggu. 

26E attassa kaju salibba epasange tolesan se 


nyebbuttagi parkara se earannagi ka Salerana 
amonye kantha reya: "Ratona Oreng Yahudi". 

27 Badha keya bigal kadhuwa se esalib 
epabareng ban Isa; se settong e saba e 
kanganna, settonganna esaba e kacerra. 

28[Kalaban cara se kantha jareya la kalakon 
apa se esebbuttagi e dhalem Alketab: 
"Salerana eanggep tamaso' oreng jahat."] 

2? Reng-oreng se lebat e jadhiya pek- 
kepeggan sambi ca-ngocae Isa. Cana 
reng-oreng jareya, "He! Bana se magujura 
Padalemman Socce ban maddegga 
Padalemman jareya pole e dhalem tello are! 

30 Kodda toron dhari kaju salib jareya ban 
tolong abana dibi!" 

31 Bariya keya mam-imam kapala ban 
ru-guru agama padha ca-ngocae Isa. "Oreng 
laen epasalamet, tape ta bisa masalamet 
abana dibi! 

32 Mon oreng reya pajat rato Israil, Rato 
Panyalamet, dina me olle toron dhari kaju 
salib; mon sengko la nangalee kantha jareya, 
buru sengko parcaja!" Ban oreng kadhuwa se 
esalib epabareng ban Isa jareya ya-nyeya Isa 
keya. 

33E baja beddhuk saantero nagara petteng 
calemodan, abidda sampe tello ejjam. 

34E baja pokol tello asar Isa aera ce kajana, 
"Eloi, Eloi, lama sabakhtani?" se artena, 

"Ya, Allah, ya, Allah, aponapa abdidalem me 


edinggallagi sareng Junandalem?" 

35 Reng-oreng se badha e jadhiya badha 
se padha ngedhing paerana Isa jareya, laju 
ngoca, "Edhingngagi, oreng rowa lok-ologan 
Eliya!" 

36E antarana reng-oreng jareya badha 
kasorang se ngala kembangnga karang, 
ecabbur ka dhalem anggur se celo. 
Kembangnga karang jareya pas ejujjuwagi 
ka koncona kaju, laju ejuluwagi sampe ka 
lathena Isa, sambi ngoca, "Nante, mara 
abassagi pola Eliya me rabu matoron oreng 
reya dhari kaju salib reya." 

37 |sa pas acerreng, laju seda. 

38 Bir-tabir se epobu e Padalemman Socce 
beddha madhuwa dhari attas sampe ka baba. 

33 Parwira se manjeng e adhana salibba 
Isa nangalee baramma pasedana Isa. Cana 
parwira jareya, "Pajat bendher oreng reya 
Pottrana Allah!" 

40E jadhiya badha babinean se ngabassagi 
kadaddiyan jareya kabbi dhari jauna. E 
antarana reng-oreng jareya badha Salome, 
Miriyam Magdalena, ban Miriyam ebuna 
Yakobus se ngodha ban Yoses. 

4l Babinean jareya se noro tor nolong Isa e 
bakto badha e Galilea. Bannya keya babinean 
laen e jadhiya se entar ka Yerusalim abareng 
ban Isa. 

42 Are la molae malem e bakto Yusup dhari 


Arimateya dhateng. Yusup dhari Arimateya 
jareya anggotana Mahkamah Agama se 
ehormadi oreng, se anante jamanna Allah 
marenta menangka Rato. Are jareya are 
Parsadhiyaan (iya areya are sabellunna are 
Sabat). Daddi Yusup mabangal ngadhep 
Pilatus nyoon jinazana Isa. 

43 (15:42) 

44pjlatus takerjat meyarsa ja Isa la seda. 
Daddi laju adikane kapalana pasukan sarta 
mareksane apa Isa Ia abit se seda. 

45 Saellana meyarsa reppodanna parwira 
jareya, bi Pilatus Yusup eedine ngala jinazana 
Isa. 

46 Yusup laju melle kaen kapan dhari linen 
se alos. Saellana jinazana Isa epatoron, laju 
ebundu bi kaen jareya, sarta pas esaba e 
dhalem pasareyan se ekagabay e dhalem 
gumo bato. Saellana jareya Yusup laju magulu 
bato se raja epanotop koburan jareya. 

47 Sabatara jareya Miriyam Magdalena ban 
Miriyam ebuna Yoses ngabassagi e dhimma 
Isa se esareyagi. 

16 lE bakto are Sabat la lebat, Miriyam 

Magdalena, Miriyam ebuna Yakobus, 
ban Salome padha entar melle racegan 
kaangguy amennyae jinazana Isa. 

2 Gu-laggu, e bakto are gi buru moncar e 
are Ahad, iya areya are se kapeng settong 

e dhalem menggu jareya, reng-oreng jareya 


entar ka makam. 

3E tengnga jalan reng-oreng jareya padha 
saleng ngoca, "Sapa dhaggi se nolongana 
aguluagi bato totobba makam rowa?" Sabab 
bato jareya ce rajana. Tape sanapana ka 
makam, reng-oreng jareya nangalee ja 
batona la agulu. 

4(16:3) 

> Daddi babinean jareya laju padha maso 
kabbi ka dhalem koburan jareya. E dhalem 
koburan jareya, reng-oreng jareya takerjat, 
amarga nangalee badha oreng lalake 
dha-ngodha kasorang, ngangguy juba pote, 
toju neng e bagiyan kangan. 

6 "Ella ja tako," dhabuna oreng ngodha 
jareya. "Sengko tao bana nyare Isa oreng 
Nazaret se esalib rowa. Sateya tadha e 
dhinna, la odhi pole! Mara abassagi, areya 
kennengnganna Salerana esarennagi bi 
red-moredda. 

7 Sateya kassa bana entar abala ka 
red-moredda, tamaso Petrus. Kabala kantha 
reya, Isa meyos ka Galilea ajangadhai 
sampeyan. E kaissa sampeyan tanto tapanggi 
sareng Salerana, akadi se ampon edhabuwagi 
Salerana ka sampeyan." 

8 Daddi babinean jareya kalowar dhari 
koburan gella, laju buru polana takerjat ban 
tako. Kabbi padha ta acacaan ka pa-sapa, 
polana tako. 

?[Babine'an jareya entar ka Petrus ban 


ca-kancana, pas notorragi epapandha' 
sabarang se edhabuwagi oreng ngodha 
rowa. Saellana jareya, Isa dibi' kalaban 
parantara'anna red-moredda ngabarragi dhari 
temor ka bara' berta se socce ban langgeng 
parkara kasalameddan se langgeng. | 
[Saellana Isa odhi' pole, e are Ahad gu-laggu, 
dha'-adha' kadibi' Salerana ngaton ka Miriyam 
Magdalena. (Dhari Miriyam Magdalena jareya 
Isa tao makalowar erroh jahat kapetto.) 

10 Daddi Miriyam Magdalena laju entar 
ngabala kadaddiyan jareya ka ca-kancana 
Isa, se teppa'na sossa sarta nanges. 

l1 Tape e bakto ngedhing kabar ja' Isa odhi' 
pole ban Miriyam Magdalena dibi' nangale'e 
Salerana, reng-oreng jareya ta' parcaja. 

12 Saellana jareya Isa ngaton kalaban cara 
laen ka moredda kadhuwa se teppa'na ajalan 
entara ka kampong. 

13 Reng-oreng jareya abali, notorragi 
kadaddiyan jareya ka en-laenna. Tape 
reng-oreng se laen jareya ta' parcaja. 

14 Dhi-budhina Isa ngaton ka red-moredda 
se sabellas e bakto red-moredda jareya 
teppa'na ngakan. Isa apareng parengeddan 
ka red-moredda jareya polana korang imanna 
ban cengkal sampe' ta' parcaja ka reng-oreng 
se la padha nangale'e dibi' ja' Isa odhi' pole. 

15|sa pas adhabu ka red-moredda jareya, 
"Kassa' ba'na entar ka saantero dunnya ban 

pabalattra Kabar Bagus dhari Allah rowa ka 


sakabbiyanna ommat manossa. 

16 Oreng se ta' parcaja bakal eokoma. 
Tape oreng se parcaja ban ebaptis, bakal 
salamedda. 

17 Menangka bukte ja' parcaja, reng-oreng 
jareya bakal ngojuga erroh jahat bit Tang 
nyama; reng-oreng jareya bakal acaca'a 
ngangguy sa-basa se gi' ta' ekataowe bi' 
reng-oreng jareya dibi'. 

18 Mon neggu' olar otabana ngenom racon, 
reng-oreng jareya ta' kera calaka'. Mon 
reng-oreng jareya nompangngagi tanangnga 
ka attassa reng-oreng se sake', se sake' 
jareya bakal barasa." 

19 Saellana abu-dhabu ban red-moredda 
jareya, Isa pas eangka' ka sowarga. E jadhiya 
Salerana marenta asareng bi' Allah. 

20 Red-moredda entar man-dha'emman 
mabalattra kabar dhari Allah. Ban Pangeran 
noro' ngastane lalakon jareya abareng ban 
red-moredda jareya ban abukteyagi kalaban 
kaajiban-kaajiban ja' kabar se eberta'agi 
red-moredda jareya teppa'.] 


Lukas 


1 l Teofilus se molja, Ampon bannya 

oreng se ngoddi noles kalaban tartep 
parkara pa-ponapa se kadaddiyan e antarana 
sampeyan sareng kaula sadaja. 

2 Reng-oreng gapaneka noles menorot se 
etotorragi ka sampeyan sareng ka kaula 
sadaja bi reng-oreng se nengale dibi sadajana 
kadaddiyan gapaneka dhari dha-adhana, 
sareng laju mabalattra kabar gapaneka. 

3 Saamponna kaula epatete nalektegi 
sadajana kadaddiyan gapaneka dhari 
dha-adhana, noro pamanggi kaula sae 
manabi kaula noles sadajana sacara tartep 
kaangguy ngatore oneng ka sampeyan. 

4 Melana kaula ngalakone gapaneka sadajana 
sopaja sampeyan oneng ja pa-ponapa se 
eajarragi ka sampeyan pajat lerres. 

>E bakto Herodes jumenneng rato nagara 
Yudea, badha imam se asmana Zakhariya. 
Zakhariya jareya tamaso golonganna 
mam-imam Abiya. Asmana rajina Elisabet, 
toronanna imam keya. 

6 Odhina se kadhuwa jareya masenneng 
panggaliyanna Allah. Lake bine padha taat 
ka sakabbiyanna papakon ban hokomma 
Pangeran kalaban gu-onggu. 

7Se kadhuwa jareya ta kaagungan pottra 


sabab Elisabet jubeng ban se kadhuwa jareya 
la padha towa. 

SE settong are, e bakto giliranna golongan 
Abiya, Zakhariya alampaagi lalakonna imam 
e ajunanna Allah. 

3? Saellana eellot, akantha se biyasana 
ejalannagi bi mam-imam, Zakhariya kapele 
kaangguy maso ka Padalemman Socce ban 
ngobbar mennyan. 

10Sabatara opacara ngobbar mennyan 
ejalannagi, e lowar reng-oreng se bannya 
padha adua. 

11E bakto jareya malaekadda Pangeran 
ngaton ka Zakhariya. Malaekat jareya ngadek 
e kanganna meja pangobbaranna mennyan. 

12E bakto Zakhariya ngoladi malaekat 
jareya, panggaliyanna arassa bingong ban 
tako. 

13Tape malaekadda Pangeran jareya 
adhabu, "Ella, ja tako, Zakhariya! Allah la 
meyarsa duana bana. Binena bana Elisabet 
bakal rembia lalake. Kana jareya nyamae 
Yahya. 

14 Mon kana jareya la lahir, bana tanto ce 
peragga, bariya keya bannya oreng laenna! 

15 Anana bana jareya bakal daddiya oreng 
raja e dhalem pangoladanna Pangeran, ban ta 
ngenom anggur otabana nom-enoman kerras. 
Molae lahir kana jareya bakal ekobasaana 
Errohna Allah. 

16 Bannya oreng Israil bakal etontona abali 


ka Allah, Pangeranna. 

17 Anana bana jareya daddiya otosanna 
Pangeran se kowat ban kobasa akantha Eliya. 
Kana jareya bakal marokona eppa ban anana, 
oreng se ta taat bakal etontona epabali ka 
jalanna pekkeran se bendher. Kalaban cara se 
kantha jareya anana bana jareya nyadhiyaagi 
ommat se la asadhiya naremaa Pangeran." 

18 Zakhariya mator ka malaekat jareya, 
"Kadi ponapa abdina se onenga ja gapaneka 
bakal kadaddiyana? Abdina ampon towa, 
sapaneka jugan robiya abdina." 

19 "Sengko reya Jibrail," saodda malaekat 
jareya. "Sengko aladine Allah se ngotos 
sengko manapa kabar bagus reya ka bana. 

20 Apa se ekabala sengko ka bana reya bakal 
kalakona mon la napa baktona. Tape sarrena 
bana ta parcaja ka kabar se egiba sengko 
reya, bana bakal ta bisaa acaca; ban bana 
bakal pagguna buwi sampe apa se ekocaagi 
sengko ka bana reya la kalakon." 

21 Sabatara jareya reng-oreng se badha e 
lowar padha te-nantean Zakhariya; kabbi 
padha heran arapa ma ce abidda e dhalem 
Padalemman Socce. 

22? Ban e bakto kalowar, Zakhariya ta bisa 
abu-dhabu ka reng-oreng jareya, daddi 
pera terros ngangguy isyarat malolo. Daddi 
reng-oreng se badha e jadhiya padha tao ja 

tantona Zakhariya la nengale pangatonan e 


dhalem Padalemman Socce. 

23 Saellana mare bakto giliranna se 
epalalakon e Padalemman Socce, Zakhariya 
pas gubar ka compona. 

247Ta saapa abidda dhari jareya Elisabet 
bubut pas, ta kalowaran dhari compona lema 
bulan abidda. 

2> "Dhi-budhina Pangeran nolong sengko ban 
mamosna tang kanespaan e adhana oreng 
bannya," ocana. 

26E bakto Elisabet la bubut nem bulan, Allah 
ngotos malaekat Jibrail ka Nazaret, settong 
kottha e dhaera Galilea. 

27 Jibrail eotos ka settong paraban se 
anyama Miriyam. Paraban jareya bakalla 
Yusup, toronanna Rato Daud. 

28 Malaekat jareya manggii Miriyam, laju 
adhabu, "Salam, bana se eberkadi Pangeran 
sacara istimewa. Pangeran asarengnge bana!" 

29 Miriyam takerjat meyarsa kabar dhari 
malaekat jareya; cana panggaliyanna ba apa 
maksodda ca-oca jareya. 

30 Malaekat jareya pas adhabu ka Miriyam, 
"Ella ja tako, Miriyam, sabab bana ekasokane 
Pangeran. 

31 Bana bakal ngandhunga tor rembia, ban 
kana jareya kodu enyamae Isa. 

32 Kana jareya bakal agunga ban bakal 
esebbuda Pottrana Allah Se Mahatenggi. Bi 

Allah anana bana jareya bakal epadaddiya 


rato, akantha Rato Daud, bangatowana. 

33 Ban pole kana jareya bakal daddiya rato 
se marentaa toronanna Yakub salanjangnga. 
Karajaanna tadha aherra." 

34 Miriyam mator ka malaekat jareya, 
"Abdina kadhinto gi paraban. Kadi ponapa se 
bisaa kadi kadhinto?" 

35 Dhabuna malaekat, "Errohna Allah bakal 
torona ka bana, ban bana bakal katotobana 
kobasana Allah. Jareya sababba kana se 
bakal lahira jareya bakal esebbuda kana se 
socce, Pottrana Allah. 

36 Kaengae, balana bana Elisabet rowa, 
sateya la ngandhung nem bulan, maske la 
towa, ban maske cana oreng jubeng. 

37 Sabab tadha barang se mohal monggu ka 
Allah." 

38 Miriyam laju mator, "Abdina paneka 
abdiepon Pangeran; abdina narema ponapa 
se edhabuwagi panjennengngan." Malaekat 
jareya laju maelang adinaagi Miriyam. 

33Ta saapa abidda saellana jareya Miriyam 
laju meyos ka settong kottha e Yudea e 
dhaera pagunongan. 

40E jadhiya Miriyam meyos ka compona 
Zakhariya, ban e bakto maso laju aberri 
salam ka Elisabet. 

41E bakto Elisabet buru meyarsa salamma 
Miriyam, ana e dhalem gindhuanna Elisabet 
aguli. Elisabet ekobasae Errohna Allah, 

42 laju aera, "Bana se paleng eberkadi 


Errohna Allah e antarana sakabbiyanna oreng 
babine! Ban mandar eberkadana ana se 
elahirragiya bana jareya! 

43 Sapa sengko reya me ebuna Pangeran 
rabu manggii sengko? 

44 Sengko buru ngedhing salamma bana, 
ana e tang gindhuan reya aguli kaperagan. 

4> Pojur onggu bana polana bana parcaja ja 
apa se edhabuwagi Pangeran ka bana bakal 
kalakona!" 

46 Dhabuna Miriyam, "Tang ate amoljaagi 
Pangeran, 

47 ban tang sokma kaperagan sabab Allah 
tang Panyalamet. 

48 Sengko abdina se nespa, ekaemodi bi 
Salerana! Molae sateya sakabbiyanna bangsa 
ngoca ja sengko reya pojur parana. 

49 Sabab Allah Se Mahakobasa ngalampaagi 
rang-barang se raja ka sengko reya. Socce 
asmana; 

>0 dhari toronan se settong ka settongnga 
Pangeran noduwagi kabellasanna ka 
reng-oreng se tako ka Salerana. 

>l Kalaban astana se kowat kobasa reng- 
oreng se angga epasalebbudan, epasalbut 
sakabbiyanna sajjana. 

>2 To-rato epatoron dhari tahtana, 
reng-oreng se nespa epatenggi bi Salerana. 

>3 Oreng se lapar epakennyang bi 


sakabbiyanna kabeccean, se sogi eojuk ta 
epangeba pa-apa. 

“4 Israil abdina eparenge partolonganna, 
menorot janjina ka bangatowana sengko ban 
bana. 

>> Pangeran ta kalep ka janjina, salanjangnga 
noduwagi kabellasanna, ka Ibrahim ban ka 
toronanna." 

>6 Miriyam alenggi ban Elisabet ra-kera tello 
bulan abidda, pas buru gubar. 

>/ Saellana napa baktona, Elisabet babar 
lalake. 

>8 Ga-tatanggana ban la-balana padha 
ngedhing saapa saena Pangeran ka Elisabet 
jareya, daddi kabbi padha noro arassa 
gumbira. 

>2E bakto babaji jareya aomor ballung are, 
ga-tatangga ban la-balana padha dhateng; 
kana jareya esonnada ban enyamaana. Bi 
reng-oreng kana jareya enyamaana Zakhariya 
noro nyamana eppana, 

60 tape ebuna adhabu, "Bunten! Kana paneka 
kodu enyamae Yahya." 

61 "Tadha settonga balana sampeyan se 
anyama kantha ganeka," cana ga-tatanggana 
ban la-balana ka Elisabet. 

62 Reng-oreng jareya laju ngangguy isyarat 
atanya ka Zakhariya enyamaana sapa 
pottrana jareya. 

63 Zakhariya menta papan bato kene, laju 


nyerrat, "Nyamana Yahya." Reng-oreng se 
badha ejadhiya padha heran kabbi! 

64E bakto jareya keya Zakhariya laju bisa 
abu-dhabu pole sarta amoljaagi Allah. 

65 Ga-tatanggana padha katakoen, ban 
kabar jareya balattra ka saantero dhaera 
Pagunongan Yudea. 

66 Sakabbiyanna oreng se ngedhing jareya 
atanya e dhalem atena, "Ba daddiya apa 
kana reya pagi?" Sabab la terrang Pangeran 
asarengnge kana jareya. 

67 Zakhariya, ramana Yahya ekobasae 
Errohna Allah ban manapa dhabuna 
Pangeran, dhabuna: 

68 "Mara padha amoljaagi Pangeran, 
Allahna bangsa Israil! Pangeran rabu nolong 
ommadda ban mabebas bangsana. 

69 Bana ban sengko eparenge Panyalamet se 
kowat kobasa dhari toronanna Daud, abdina. 
70 Gi jaman lamba kalaban parantaraanna 

bi-nabbina, Pangeran la apareng janjina 

7/1 masalamedda sengko ban bana dhari 
moso ban dhari kobasana reng-oreng se baji 
ka bana ban sengko. 

72 Kaangguy noduwagi kamoraanna ka 
bangatowana sengko ban bana, Allah bakal 
neptebbana janjina se socce jareya. 

73 Allah asompa ka Ibrahim bangatowana 
sengko ban bana, ajanji masalamedda sengko 
ban bana dhari moso, me olle sengko ban 

bana abakte ka Salerana ta kalaban andhi 


rassa tako, 

74 (1:73) 

73 ngabdi ka Salerana salanjangnga, tor 
masenneng panggaliyanna saomorra. 

76 Bana, na, bakal esebbuda nabbina Allah 
Se Mahatenggi. Bana eotos ajangadhai 
Pangeran ababat jalan kaagem Salerana, 

77 kaangguy abertaagi ka ommadda, ja 
kabbi padha epasalamedda mon sa-dusana la 
esapora bi Allah. 

78 Pangeranna bana ban sengko reya bellas 
ase; kaangguy masalamet sengko ban bana 
Salerana rabu. Akantha are se moncar e baja 
laggu, 

73 Salerana nyonare sakabbiyanna oreng 
se odhi e dhalem papetteng ban katakoen. 
Nonton sengko ban bana e jalan se nojju ka 
kataremtemman." 

80 Pottrana Zakhariya jareya badanna 
atamba raja ban errohna atamba kowat. 
Sarta laju alenggi e ra-ara sampe napa 
baktona kalowar anyataagi abana ka rayat 
Israil. 

2 lE bakto jareya Kaisar Agustus apareng 
parenta sopaja sakabbiyanna warga 
nagarana Karajaan Roma padha adhaftarragi 

abana kaangguy kaparlowan sensus. 

2 Sensus se gi buru tao ebadhaagi sakaleyan 
jareya ejalannagi e bakto Kireniyus daddi 
gubennor e nagara Siria. 

3 Daddi reng-oreng padha entar adhaftar 


kabbi ka kotthana bang-sebang. 

“Yusup noro mangkat keya dhari kottha 
Nazaret e Galilea, ka kottha Betlehem e 
Yudea, kennengnganna kalahiranna Rato 
Daud; polana salerana toronanna Daud. 

> Yusup entar adhaftar abareng ban bakalla, 
Miriyam, se teppana bubut. 

6 Gi teppana badha e Betlehem, Miriyam la 
napa ka baktona se babara. 

' Se babar pottrana lalake, pottra 
sareyangnga. Kana jareya egeddhung ban 
kaen, pas esaba e baddhana pakanna ebin 
elamae darameyan, sabab Yusup ban Miriyam 
ta nemmo pangenebban. 

SE bakto jareya badha reng-oreng ngowan 
se teppana ajaga ba-dumbana e talon e 
dhaera jareya. 

? O-tao laju badha malaekadda Pangeran 
ngaton e jadhiya, ban reng-oreng ngowan 
jareya esonare terana cajana Pangeran. 
Reng-oreng ngowan jareya katakoen. 

10Tape malaekat jareya adhabu, "Ella ja 
tako! Sengko ngeba kabar bagus ka bana, 
kabar se talebat maperak sakabbiyanna 
oreng. 

11E are teya e kotthana Daud lahir Rato 
Panyalamedda bana, iya areya Almasih, 
Pangeran! 

12 Areya tandhana menangka bukte ka bana: 
Bana bakal nemmowa babaji se egeddhung 

ban kaen, epatedhung e dhalem baddhana 


pakanna ebin." 

13 O-tao pas bannya malaekat laenna se 
abareng ban malaekat jareya, padha ngejung 
amoljaagi Allah, dhabuna, 

14 "Moljaagi Allah e langnge se paleng 
tenggi! Ban neng e bume, taremtem odhina 
manossa se masenneng panggaliyanna!" 

15 Saellana kat-malaekat jareya abali ka 
sowarga, reng-oreng ngowan gella padha 
ngoca, "Mara ja entara ka Betlehem nenggu 
kadaddiyan se edhabuwagi Pangeran ka 
sengko ban bana gi buru rowa." 

16 Reng-oreng jareya laju duli mangkat, 
sarta pas tatemmo bi Miriyam ban Yusup 
sarta babaji se badha e baddhana pakanna 
ebin. 

17E bakto nangalee babaji buru, reng-oreng 
ngowan jareya laju nyaretaagi pa-apa se 
edhabuwagi malaekat parkara babaji jareya. 

18 Reng-oreng se ngedhing caretana 
reng-oreng ngowan jareya padha kasambu 
kabbi. 

19Tape kabbi jareya bi Miriyam esempen e 
dhalem panggaliyanna sarta eli-kagali. 

20 Reng-oreng ngowan gella abali ka talon 
sambi ngagungngagi tor amoljaagi Allah, 
polana la nangalee tor ngedhing sakabbiyanna 
kadaddiyan jareya, tadha bidana dhari se 
edhabuwagi malaekat. 

21 Saellana aomor ballung are, kana jareya 


esonnat, sarta laju eparenge asma Isa, 
iya areya asma se edhabuwagi malaekat 
sabellunna egandhu ebuna. 

22 Baktona la napa ka Yusup ban Miriyam 
kaangguy alampaagi adat panyocceyan 
menorot hokomma Mosa. Daddi se kadhuwa 
jareya laju abakta Isa ka Yerusalim, 
eatorragiya ka Pangeran. 

23 Sabab e dhalem hokomma Pangeran la 
esebbuttagi kantha reya, "Saneyap ana lalake 
se sareyang kodu eatorragi ka Pangeran." 

24 Yusup ban Miriyam amaksod ngatorragiya 
kurban keya, iya areya kurban se aropa 
mano keteran sapasang otaba dara se gi 
ngodha dhadhuwa, akantha se la etantowagi 
e dhalem hokomma Pangeran. 

25E bakto jareya e Yerusalim badha oreng 
lalake nyamana Simeyon. Orengnga becce, 
tako ka Allah; la abit se anante saadda 
Allah se masalamedda Israil. Oreng jareya 
esarengnge Errohna Allah, 

26 ban Errohna Allah la apareng oneng 
ka oreng jareya ja abana ta kera mate 
sabellunna nangalee Rato Panyalamet se 
ejanjiyagi Pangeran. 

27 Simeyon etonton Errohna Allah, maso ka 
Padalemman Socce. E bakto jareya Yusup ban 
Miriyam abakta maso Isa se gi kene parlo 
ajalannagiya hokomma agama. 

28 Simeyon nampane kana jareya laju 


eemban, sarta pas amoljaagi Allah, ocana, 

29 "Samangken, Guste, Junandalem ampon 
neptebbi janjina. Edine abdidalem abali ka 
Junandalem kalaban taremtem. 

30 Sabab tengal abdidalem dibi ampon 
nengale Panyalamet se eotos Junandalem, 

31 se esadhiyaagi Junandalem kaangguy 
sadajana bangsa: 

32 akadi sonar se nerae jalan badhi sa-bangsa 
laen sopaja padhaa nyander ka Junandalem, 
sonar se madhateng kahormadan ka Israil 
ommattepon J unandalem." 

33 Rama ebuna kana jareya heran meyarsa 
cacana Simeyon parkara pottrana. 

34 Simeyon aberkadi se katello jareya, laju 
mator ka Miriyam, ebuna kana jareya, "Kana 
reya epele bi Allah kaangguy matompessa 
ban masalamedda oreng Israil sabannyana. 
Kana reya bakal daddiya tandha dhari Allah, 
se bakal elabana bi oreng sabannyana, 

35 daddi essena atena pas padha etemmo. 
Atena bana bakal sossaa parana akantha se 
esoddu bi peddhang se tajem." 

36 Badha keya nabbi babine kasorang la ce 
towana. Nyamana Hana, anana Panuwel dhari 
suku Asyer. Saellana araka pettong taon 
abidda, 

37 Hana laju daddi randha; omorra la 
ballung polo empa taon. Hana jareya ta tao 
aginjeggan dhari Padalemman Socce. Seyang 

malem abakte ka Allah kalaban adua ban 


apowasa 
38E bakto jareya keya Hana dhateng, pas 
amoljaagi Allah sarta acaca parkara kana 
jareya ka sakabbiyanna oreng se anante 
saadda Allah se mamardikaa Yerusalim. 

39 Saellana mare alampaagi sakabbiyanna 
se ewajibbagi Hokomma Pangeran, Yusup 
ban Miriyam laju padha gubar ka Nazaret e 
Galilea. 

40 Na-kana gella atamba raja tor kowat, ce 
bicaksanana ban talebat ekataresnae bi Allah. 
41 Sabban taon oreng towana Isa meyos ka 

Yerusalim arayaagiya Are Raja Paska. 

42 E naleka yuswana Isa dhubellas taon, Isa 
ban rama ebuna meyos ka parayaan jareya 
akantha biyasana. 

43 Saellana parayaan jareya la mare, oreng 
towana gubar, tape Isa gi enneng e Yerusalim. 
Oreng towana ta ngagali. 

44isa esanggu abareng bi reng-oreng 
laenna. Saellana alomampa saare benteng, 
buru se kadhuwa jareya nyaree Isa e antarana 
la-balana ban kennalanna. 

“Tape Isa ta etemmo, daddi Yusup ban 
Miriyam abali ka Yerusalim nyaree pottrana. 

46 Saellana olle tello are se nyaree, Isa 
etemmo e dhalem Padalemman Socce, 
parappana alenggi, meyarsaagi ru-guru 
agama sambi anya-tanya. 

47 Reng-oreng se ngedhingngagi padha 
kasambu kabbi polana jawabanna se penter. 

48 Oreng towana heran keya e bakto ngoladi 
Isa e jadhiya. Dhabuna ebuna, "Na, arapa 
Bana me kantha jareya ka sengko ban 
ramana? Sengko ban ramana nyaree bana, ce 
kobaterra." 

49 Dhabuna Isa, "Aponapa rama sareng 
ebu me nyaree kaula? Ponapa sampeyan ta 
oneng ja Kaula kodu badha e dalemma Rama 
Kaula?" 

>0 Tape Yusup ban Miriyam ta ngarte ka 
dhabuna Isa jareya. 

>l Saellana jareya Isa laju gubar ka Nazaret 
abareng rama ebuna, sarta toro oca ka oreng 
towana jareya. Parkara jareya kabbi bi ebuna 
esempen e dhalem panggaliyanna. 

>2 Isa atamba raja ban sajan bicaksana, 
sarta ekataresnae Allah ban ekaleburi oreng. 
3 1E taon se kapeng lema bellas 

pamarentaanna Kaisar Tiberiyus, Pontiyus 
Pilatus jumenneng gubennor e Yudea, 
dineng Herodes marenta e Galilea. Filipus, 
taretanna Herodes marenta e dhaera Iturea 
ban Trakhonitis, dineng Lisaniyas marenta e 
Abilene. 

2 Se daddi mam-imam agung iya areya 
Hanas ban Kayafas. E dhalem taon jareya 
Allah abu-dhabu ka Yahya, pottrana Zakhariya 
e ra-ara. 

3 Daddi Yahya laju meyos san-kassannagi 


e saantero dhaera Songay Yordan, manapa 
dhabuna Allah. "Mara atobat, ban bana kodu 
ebaptis me olle esapora bi Allah." 

“Jareya padha ban se esebbuttagi e dhalem 
ketab Nabbi Yesaya, "Badha oreng ra-eraan 
e sagara beddhi, Sadhiyaagi jalan kaagem 
Pangeran, parataagi jalan se elebadana 
Salerana. 

> Ra-cora tembuk kabbi, nong-gunong 
ban gumo padha parataagi. Rong-lorong 
se agu-leggu paloros kabbi, se ba-celbing 
parataagi. 

6 Reng-oreng e saantero bume bakal 
nangaleyana Allah masalamet manossa!" 

7 Bannya oreng nyander ka Yahya menta 
ebaptis. Dhabuna Yahya ka reng-oreng 
jareya, "Bana oreng jahat! Cana sapa bana 
lopoda dhari okomanna Allah se bakal 
dhatengnga? 

8 Duduwagi bi tengka lakona bana ja bana 
la atobat dhari sa-dusana! Ja molae ngoca 
ja Ibrahim bangatowana bana. Kaengae, ya: 
Dhari to-bato reya sakale Allah bisa abadhi 
toronan kaangguy Ibrahim! 

? Kapak la esadhiyaagi epamogerra kajuwan 
sampe ka mo-ramona. Sakabbiyanna kajuwan 
se ta ngasellagi buwa se bagus epogerra ban 
ebuwanga ka dhalem apoy." 

10 "Daddi ponapa se kodu elakone kaula?" 
cana reng-oreng jareya ka Yahya. 

ll Dhabuna Yahya, "Oreng se andhi kalambi 


dhadhuwa, kodu magi se settong ka oreng 
se ta andhi; ban oreng se andhi kakanan, 

kakananna jareya kodu kambulii ban oreng 
laen." 

12 Badha reng-oreng tokang narek pajek 
nyander keya ka Yahya menta baptis, sambi 
atanya, "Guru, ponapa se kodu elakone 
kaula?" 

13 Dhabuna Yahya, "Ja nagi lebbi dhari se la 
etantowadgi." 

14 Badha keya rit-parjurit se atanya, "Kadi 
ponapa kaula? Ponapa se kodu elakone 
kaula?" Dhabuna Yahya, "Ja arampas pesse 
dhari sapaa bai otabana ngarane oreng 
kalaban dawaan se palsu. Panarema atena 
olle gaji sabadhana!" 

15 Reng-oreng jareya la te-nantean ban 
rep-arebban, kabbi padha saleng atanya 
pola Yahya jareya Rato Panyalamet se la abit 
ete-nante. 

16 Daddi Yahya adhabu ka reng-oreng jareya 
kabbi, "Sengko abaptis bana ngangguy aeng, 
tape bakal rabuwa oreng se arajaan dhari 
sengko. Mokka talena kasodda bai sengko 
ta pantes. Oreng jareya bakal abaptisa bana 
kalaban Errohna Allah ban apoy. 

17 Astana ngastane gaddhang epanampeya 
gandum epasampea berse. Gandumma 
bakal epakompola e dhalem lombung, tape 

sekkemma bakal eobbara e dhalem apoy se 


ta tao mate!" 

18 Yahya manapa Kabar Bagus ka oreng se 
bannya jareya sambi la-malae kalaban cara 
se acem-macem, sopaja reng-oreng jareya 
padhaa ngoba odhina. 

19Tape Herodes, se neggu kakobasaan e 
Galilea, bi Yahya eca-kocae polana abine 
Herodiyas, binena taretanna, sarta polana 
sakabbiyanna kajahadan laenna se la 
elampaagi salerana. 

20 Tape Herodes nambai kajahadanna dibi 
kalaban mamaso Yahya ka penjara. 

21 Saellana reng-oreng jareya padha ebaptis 
kabbi, Isa laju ebaptis keya. Teppana Isa 
jareya adua, langnge maroka, 

22 ban Errohna Allah toron ka attasanna 
aropa dara. Dhari langnge pas badha 
sowarana Allah se adhabu, "Bana Tang ana se 
kataresnan. Bana masenneng Tang ate." 

23E bakto Isa molae alampaagi lalakonna, 
yuswana ra-kera tello polo taon. Noro 
panemmona oreng, Isa reya pottrana Yusup, 
Yusup pottrana Eli, 

24 Eli pottrana Matat, Matat pottrana Lewi, 
Lewi pottrana Malki, Malki pottrana Yanai, 
Yanai pottrana Yusup, 

25 Yusup pottrana Matica, Matica pottrana 
Amos, Amos pottrana Nahum, Nahum 
pottrana Hesli, Hesli pottrana Nagai, 

26 Nagai pottrana Maat, Maat pottrana 


Matica, Matica pottrana Simei, Simei pottrana 
Yosekh, Yosekh pottrana Yoda, 

27 Yoda pottrana Yokanan, Yokanan pottrana 
Resa, Resa pottrana Zerubabil, Zerubabil 
pottrana Seyaltiel, Seyaltiel pottrana Neri, 

28 Neri pottrana Malki, Malki pottrana Adi, Adi 
pottrana Kosam, Kosam pottrana Elmadam, 
Elmadam pottrana Er, 

23 Er pottrana Yesuwa, Yesuwa pottrana 
Eliyezer, Eliyezer pottrana Yorim, Yorim 
pottrana Matat, Matat pottrana Lewi, 

30 Lewi pottrana Simeyon, Simeyon pottrana 
Yehuda, Yehuda pottrana Yusup, Yusup 
pottrana Yonam, Yonam pottrana Elyakim, 

31 Elyakim pottrana Meleya, Meleya pottrana 
Mina, Mina pottrana Matata, Matata pottrana 
Natan, Natan pottrana Daud, 

32 Daud pottrana Isay, Isay pottrana Obed, 
Obed pottrana Bowas, Bowas pottrana 
Salmon, Salmon pottrana Nahason, 

33 Nahason pottrana Aminadab, Aminadab 
pottrana Admin, Admin pottrana Arni, Arni 
pottrana Hezron, Hezron pottrana Peres, 
Peres pottrana Yehuda, 

34Yehuda pottrana Yakub, Yakub pottrana 
Ishak, Ishak pottrana Ibrahim, Ibrahim 
pottrana Terah, Terah pottrana Nahor, 

35 Nahor pottrana Serug, Serug pottrana 
Rehu, Rehu pottrana Peleg, Peleg pottrana 
Eber, Eber pottrana Salmon, 

36 Salmon pottrana Kenan, Kenan pottrana 


Arpakhsad, Arpakhsad pottrana Sem, Sem 
pottrana Ennoh, Ennoh pottrana Lamekh, 

37 Lamekh pottrana Metusalah, Metusalah 
pottrana Henokh, Henokh pottrana Yared, 
Yared pottrana Mahalaleel, Mahalaleel 
pottrana Kenan, 

38 Kenan pottrana Enos, Enos pottrana Set, 
Set pottrana Adam, Adam pottrana Allah. 

lE bakto abali dhari Songay Yordan Isa 
ekobasae bi Errohna Allah. Bi Errohna 
Allah jareya Isa ebakta ka sagara beddhi. 

2 E jadhiya Isa egudha Iblis pa polo are 
abidda. Saabidda pa polo are jareya Isa ta 
adhaar pa-apa sakale, daddi dhi-budhina pas 
arassa lapar. 

3 Cana Iblis jareya, "Manabi Panjennengngan 
pajat Pottrana Allah, ngereng bato paneka 
pakon aoba daddi roti." 

4 Dhabuna Isa, "E dhalem Alketab 
esebbuttagi, Manossa ta bisa odhi pera dhari 
roti malolo." 

> Bi Iblis jareya Isa laju egiba ka 
kennengngan se tenggi ban e dhalem 
saparngedep epangoladi sakabbiyanna 
karajaan e dunnya. 

6 "Sadajana kakobasaan sareng kasogiyan 
paneka sareng abdina eatorragiya ka 
Panjennengngan," cana Iblis jareya. 
"Kadhissa sadaja ampon eparengngagi ka 

abdina, ban abdina kengeng ngatorragi 


sadajana ka paseraa saos sasokana abdina. 

TKadhissa sadaja bakal daddiya 
kaagunganna Panjennengngan manabi 
Panjennengngan kasokan nyemba ka abdina." 

8 Dhabuna Isa, "E dhalem Alketab 
esebbuttagi, Semba Guste Allahna ban abakte 
ka Salerana malolo." 

? Saellana jareya bi Iblis gella Isa laju 
egiba ka Yerusalim pas esaba e koncona 
Padalemman Socce e bagiyan se paleng 
tenggi; Iblis jareya ngoca, "Manabi 
Panjennengngan Pottrana Allah, ngereng 
alonca dhari kaiya. 

10 Sabab e dhalem Alketab esebbuttagi, 
Allah bakal ngotosa kat-malaekadda sopaja 
ajagaa Bana kalaban gu-onggu. 

ll Esebbuttagi jugan, Kat-malaekat bakal 
nampanana Bana ngangguy tanangnga, 
sopaja maske sokona balakka ja sampe bana 
tatagguk ka bato." 

12 Dhabuna Isa, "E dhalem Alketab 
esebbuttagi, Bana ja ba-nyoba Pangeran, 
Allahna." 

13 Saellana Iblis jareya mare agudha Isa 
ngangguy cara acem-macem, kaangguy 
sabatara Iblis jareya ondur, Isa pas edinaagi 
sarta anante bakto se becce. 

14 Saellana jareya Isa abali ka Galilea, 
ekobasae Errohna Allah. Kabar parkara 
Salerana balattra e saantero dhaera jareya. 

l15Į{sa morok e pan-barampan 


kennengnganna kabakteyan, sarta 
ealem bi sakabbiyanna oreng. 

le|sa laju meyos ka Nazaret pole, 
kalenggiyanna molae gi kene sampe raja. E 
are Sabat, akantha biyasana Salerana meyos 
ka kennengnganna kabakteyan. Salerana 
ngadek maosa Alketab, 

laju eatore ketab Nabbi Yesaya. 
Gulunganna ketab jareya ebukka, pas manggi 
ayat se amonye kantha reya, 

18 "Errohna Pangeran badha e Sengko, sabab 
Errohna jareya la mele Sengko kaangguy 
manapa Kabar Bagus ka oreng mesken. 
Sengko eotos kaangguy abala ja reng-oreng 
tahanan epabebasa ban reng-oreng buta 
epabarasa; kaangguy nolonga reng-oreng se 
eseksa 

19 ban abertaagi ja la napa baktona Pangeran 
masalamedda ommadda." 

20 Bi Isa ketab jareya laju egulung pole, 
sarta pas epabali ka oreng se bagiyan ngoros, 
laju alenggi. Reng-oreng e jadhiya padha 
ngabas ka Salerana kabbi. 

2l]sa laju molae adhabu ka reng-oreng 
jareya, "Yat-ayadda Alketab reya e are teya la 
kalakon e bakto bana padha ngedhing dhari 
se ebaca Sengko gella." 

22 Ca-oca se edhabuwagi Isa jareya ce 
bagussa, sampe nyarepsep ka dhalem atena 
reng-oreng se padha kasambu ngedhingngagi 

dhabuna jareya. Cana reng-oreng jareya, 


"Oreng reya gu ta anana Yusup, ta iya?" 

23 Dhabuna Isa ka reng-oreng jareya, 
"Tantona bana padha ngangguya parebasan 
reya ka Sengko, Dokter, pabaras badanna 
Sampeyan dibi. Ban pole bana tanto ngocaa 
ka Sengko ja bana ngedhing Sengko mabadha 
kaajiban neng e Kapernaum ban bana mentaa 
sopaja Sengko mabadhaa keya kaajiban 
jareya e Tang kampong reya." 

2“ Isa adhabu pole, "Kaengae, ya, tadha 
nabbi se ehormadi e kampongnga dibi. 

25 Tape edhingngagi, ya: e jamanna Eliya, e 
bakto tadha ojan tello taon satengnga abidda, 
e saantero nagara badha laep. E bakto jareya 
bannya randha e Israil. 

26 Maske bariya, Allah ta makon Eliya entar 
ka sala settong dhari dha-randha jareya, tape 
pera makon entar ka settong randha e Sarfat 
e dhaera Sidon. 

21 Bariya keya e jamanna Nabbi Elisa 
bannya oreng e Israil se nyandhang panyaket 
kole budhuk; tape tadha settonga dhari 
reng-oreng jareya se epabaras, kajabana 
Naaman oreng Siria." 

28 Reng-oreng se badha e kennengnganna 
kabakteyan se ngedhing jareya padha ce 
peggella. 

29 Reng-oreng jareya manjeng, Isa eeret 
epakalowar, laju egiba ka koncona gumo, 
kennengngan se epamaddeggi kotthana 

reng-oreng jareya. Sajjana Isa ejungkaagiya 
dhari jadhiya. 

30 Tape Isa nyalosso e antarana oreng se 
bannya e jadhiya, sarta pas nyengla dhari 
jadhiya. 

31 sa laju meyos ka kottha Kapernaum 
e Galilea. E jadhiya Salerana molang 
reng-oreng e are Sabat. 

32 Reng-oreng se badha e jadhiya padha 
kasambu ka carana morok, sabab Isa 
abu-dhabu kalaban kobasana. 

33E kennengnganna kabakteyan jareya 
badha settong oreng se kasosoban erroh 
jahat. Oreng jareya reng-cerrengan, 

34"He, Isa dhari Nazaret, aponapaa 
Sampeyan ka kaula sadaja? Sampeyan 
kadhinto ponapa mateyana kaula sakanca? 
Kaula oneng pasera Sampeyan: Sampeyan 
otosanna Allah se socce!" 

39|sa nyentak erroh jahat jareya, "Neng- 
enneng! Mara kalowar dhari oreng reya!" Bi 
erroh jahat gella oreng jareya ebantengngagi 
e adhana oreng se bannya, saellana jareya 
laju kalowar dhari oreng jareya ta kalaban 
nyakee oreng jareya. 

36 Reng-oreng padha getton, laju padha 
ngoca, "Hebat onggu bu-dhabuna. Kalaban 
wibawa ban kobasa oreng reya marenta 
roh-erroh jahat kalowar, ban roh-erroh jahat 
jareya kalowar onggu!" 

37 Daddi kabar parkara Isa jareya balattra ka 


saantero dhaera jareya. 

38|sa gubar dhari kennengnganna 
kabakteyan jareya, pas meyos ka bengkona 
Simon. Ebu mattowana Simon teppana sake 
panas; bi reng-oreng ekabala ka Isa. 

391sa maso, pas ngadek e seddina 
katedhunganna ebu mattowana Simon 
jareya, sarta ngojuk panassa. Panassa pas 
elang onggu, ban ebu mattowana Simon 
jareya laju jaga terros aladine tamoyya 
jareya. 

40E bakto molae compet are, reng-oreng 
padha dhateng nyabis ka Isa, ngeba la-balana 
se padha nyandhang panyaket acem-macem. 
Isa nompangngagi astana ka reng-oreng 
jareya bang-sebang, kabbi laju padha 
epabaras. 

4l Bariya keya roh-erroh jahat padha 
kalowar dhari reng-oreng sabannyana, sambi 
reng-cerrengan, "Sampeyan Pottrana Allah!" 
Tape roh-erroh jahat jareya bi Isa ebentak 
ban ta eparengngagi acaca, sabab roh-erroh 
jahat jareya tao ja Isa reya Rato Panyalamet. 

42E bakto are buru moncar Isa meyos 
dhari kottha jareya ka settong kennengngan 
se seppe. Bi reng-oreng molae esare, ban 
saellana etemmo reng-oreng jareya padha 
aehteyar sopaja Isa ta meyos adinggallagi 
reng-oreng jareya. 

43 Tape Isa adhabu, "Sengko masthe manapa 


keya ka reng-oreng e tha-kottha laen Kabar 
Bagus parkara baramma Allah se marenta 
menangka Rato, sabab Sengko eotos Allah ka 
dunnya kaangguy kaparlowan jareya." 

44 Daddi Isa akotbah e kennengngan- 
kennengnganna kabakteyan e saantero 
nagara Yudea. 

5 lE settong bakto Isa ngadek e paseserra 

Talaga Genesaret. Bannya oreng saleng 
sellek terro ngedhinga kabar dhari Allah. 

2 Isa ngoladi parao dhadhuwa e paseser 
jareya; reng-oreng majangnga la toron dhari 
parao jareya sarta teppana nyassa jalana. 

21sa ongga ka sala settongnga parao jareya, 
iya areya paraona Simon. Simon laju epakon 
nyothok paraona, epakon pajauwan sakone 
dhari paseser. Isa alenggi e parao jareya, laju 
morok oreng se bannya jareya. 

4 Saellana mare se morok, Isa laju adhabu ka 
Simon, "Mara paraona guwar ka kennengngan 
se dhalem, jalana pas ocol kaangguy mega 
juko." 

>"Guru," saodda Simon, "abdina sakanca 
alako samalem benteng, ta kengeng 
pa-ponapa! Namong Panjennengngan se 
makon, enggi sae; bi abdina jala eocola pole." 

6 Saellana reng-oreng jareya ngocol jalana, 
laju olle juko ce bannyana sampe jalana 
molae beddha. 

7 Daddi reng-oreng jareya ngolok ca-kancana 


se badha e parao settonganna, esoro nolonge. 
Ca-kancana padha nyander, laju areng- bareng 
ngessee parao se dhadhuwa jareya epapossa 
ban juko, sampe padha para tasellemma. 

8 E naleka Simon nangalee jareya, laju asojud 
e ajunanna Isa, laju mator, "Dinggallagi 
abdidalem, Guste! Sabab abdidalem oreng 
dusa!" 

3? Simon ban reng-oreng se abareng e 
jadhiya padha getton nangalee juko se talebat 
bannyana jareya. 

10 Bariya keya ca-kancana Simon, iya areya 
Yakobus ban Yahya, na-anana Zebedeyus. Isa 
adhabu ka Simon, "Ta osa tako! Molae sateya 
bana bakal ajalaa oreng." 

11 Simon ban ca-kancana ngeret o-parao 
jareya ka paseser, samarena laju ondur, kabbi 
edina, pas terros ngereng lsa. 

12 E settong are, Isa badha e settong kottha. 
E jadhiya badha oreng lalake se nyandhang 
panyaket kole budhuk. E bakto oreng 
jareya nangale Isa, laju asojud e ajunanna 
sambi nyoon, "Pa, manabi Panjennengngan 
kasokan, Panjennengngan bisa mabaras 
abdina!" 

13]sa agagap oreng jareya sambi adhabu, 
"Sengko endha, mara baras!" E bakto jareya 
keya panyakedda elang. 

14 Bi Isa oreng jareya ta eparengngagi 
acaca parkara jareya ka sapaa bai, dhabuna, 

"Kassa entar ka imam, menta kamastheyan 


ja bana Ia baras onggu. Saellana jareya pas 
ngeba kurban, atorragi ka Allah akantha 
se eparentaagi Mosa, menangka bukte ka 
reng-oreng laen ja bana la pajat baras 
onggu." 

'* Tape kabar parkara Isa sajan balattra ka 
man-dhimman, ban bannya oreng se entar 
parlo ngedhingngagiya dhabuna ban terro 
epabarasa dhari panyakedda. 

le saellana jareya Isa laju meyos adua ka 
kennengngan se seppe. 

17E settong are teppana Isa morok, badha 
reng-oreng Farisi ban ru-guru agama padha 
toju e jadhiya. Reng-oreng jareya dhateng 
dhari Yerusalim, ban dhari tha-kottha e 
Galilea ban Yudea. Kobasana Pangeran badha 
e Isa kaangguy mabaras reng-oreng se sake. 

18E bakto jareya badha reng-oreng se 
dhateng ngeba oreng empon se epatedhung 
e teker. Reng-oreng jareya aehteyar ngebaa 
oreng se empon jareya ka dhalem sopaja se 
sake bisa esaba e ajunanna Isa. 

19 Tape sarrena oreng se badha e jadhiya 
talebat bannyana, se sake ta ekenneng giba 
maso. Daddi bi reng-oreng se ngeba, se sake 
jareya laju epaongga ka atana bengko. Atana 
bengko jareya ebungkar sampe alobang. Se 
sake epatoron ban tekerra lebat dhari lobang 
jareya sampe ka ajunanna Isa e tengngana 
oreng se bannya jareya. 

20E bakto ngoladi saapa rajana imanna 


reng-oreng jareya, Isa adhabu ka se sake, 
"Taretan, sa-dusana bana la esapora." 

21 Ru-guru agama ban reng-oreng Farisi 
se badha e jadhiya padha molae acaca, 
ocana, "Sapa oreng reya me bangal ya-nyeya 
Allah? Sapa se kobasa nyapora dusana oreng 
kajabana Allah?" 

22 İsa ngagali ka pekkeranna reng-oreng 
jareya, laju adhabu, "Arapa bana me padha 
apekker kantha jareya? 

23 Kemma se lebbi gampang, ngoca, 
Sa-dusana bana la esapora, otaba ngoca, 
Mara jaga pas ajalan!? 

24 Tape Sengko abukteyagiya ka bana ja e 
attas bume reya Pottrana Manossa kobasa 
nyapora dusana oreng." Isa laju adhabu 
ka oreng se empon gella, "Mara jaga, kala 
katedhunganna, pas mole!" 

25 Sanatkala jareya keya oreng se empon 
gella laju jaga e adhana oreng se badha e 
jadhiya kabbi. Katedhunganna ekala, terros 
mole sambi ngagungngagi Allah. 

26 Reng-oreng se badha e jadhiya padha 
kasambu kabbi, atena katakoen sarta padha 
ngagungngagi Allah, ocana, "Ajib onggu 
kadaddiyan se etangale sengko ban bana 
kabbi e are teya!" 

27 Saellana jareya Isa kalowar laju ngoladi 
oreng tokang narek pajek, nyamana Lewi, 

teppana toju e kantorra. Isa adhabu ka oreng 


jareya, "Mara noro Sengko." 

28 ewi jaga, laju ngereng Isa, pa-apana 
edina kabbi. 

29 Saellana jareya Lewi apesta e bengkona 
kaagem Isa. Bannya oreng tokang narek 
pajek ban reng-oreng laenna noro apesta e 
jadhiya. 

30 Badha reng-oreng Farisi ban ru-guru 
agama se ta senneng nangale jareya, pas 
ngoca ka red-moredda Isa, ocana, "Aponapa 
sampeyan me adhaar bi reng-oreng tokang 
narek pajek sarta reng-oreng se ta sae?" 

2l]sa adhabu, "Oreng se baras ta parlo ka 
dokter; pera reng-oreng se sake. 

32 Sengko dhateng banne ngajaga reng- 
oreng se nganggep abana oreng becce, tape 
ngajaga reng-oreng se dusa, sopaja padha 
atobat dhari sa-dusana." 

33 Reng-oreng mator ka Isa, "Red-moredda 
Yahya apowasa sareng adua, sapaneka 
jugan panganodda oreng Farisi. Nangeng 
red-moredda Sampeyan neddha sareng 
ngenom." 

34 Dhabuna Isa, "Apa bana bisa nyoro tamoy 
se kaonjangan ka pangantan apowasa mon 
pangantan lakena gi badha e jang-onjangan 
jareya? Tanto enja! 

35 Tape bakal napaa saadda pangantan lake 
egiba dhari reng-oreng jareya. E bakto jareya 
reng-oreng jareya kodu apowasa." 

36 sa laju nyaretaagi parompamaan reya 


ka reng-oreng buru, "Tadha oreng nambal 
kalambi laju ngangguy bit-sebbidanna 
kalambi anyar. Sabab mon kantha jareya 
kalambina se anyar tanto esebbit. Ban pole, 
kaen panambal se anyar jareya ta kera cocok 
ka kalambi se laju. 

37 Bariya keya tadha oreng se nyelen anggur 
se anyar ka dhalem kanthong kole se laju, 
sabab kanthong kole jareya tanto leddu 
polana anggur se anyar. Anggurra tanto 
nompa ban kanthongnga rosak. 

38 Anggur se anyar kodu eselen ka kanthong 
se anyar keya. 

393 Ban tadha oreng se endha ngenom anggur 
anyar mon la ngenom anggur se laju. Anggur 
se laju anyamanan, cana oreng jareya." 

lE settong are Sabat, e bakto Isa 

alomampa e teggalla gandum, red- 
moredda metthek gandum. Gandum jareya 
ekosot ban tanangnga laju ekakan. 

2 Badha reng-oreng Farisi se padha ngoca, 
"Sampeyan me ta atoro ka hokomma agama, 
ajalannagi barang se elarang e are Sabat?" 

3 Dhabuna Isa, "Apa bana gi ta tao maca 
parkara apa se elakone Daud, e bakto abana 
ban pangerengnga padha lapar? 

“Daud maso ka dhalem Padalemman Socce, 
ngala roti se la eatorragi ka Allah, laju 
ekakan. Saellana jareya pangerengnga padha 
eberrii roti jareya keya. Mangkana, noro 

hokomma agama, pera mam-imam se olle 


ngakan roti jareya." 

“Isa laju adhabu, "Pottrana Manossa kobasa 
ka are Sabat." 

SE settong are Sabat laenna, Isa meyos 
ka kennengnganna kabakteyan, morok e 
jadhiya. E jadhiya badha oreng se tanangnga 
mate salaja. 

7 Badha ru-guru agama ban reng-oreng Farisi 
se padha terro nyareya salana Isa sopaja 
ekennenga parkaraagi. Daddi reng-oreng 
jareya padha ngabassagi terro taowa apa Isa 
mabarasa oreng e are Sabat. 

8 Tape Isa ngagali ka pekkeranna reng-oreng 
jareya. Daddi laju adhabu ka oreng se 
tanangnga mate salaja jareya, "Mara 
manjeng e dhinna, e bagiyan adha!" Oreng 
jareya jaga, laju manjeng e jadhiya. 

? Isa adhabu ka reng-oreng se badha e 
jadhiya, "Mara Sengko atanyaa. Menorot 
agama, apa se olle elakone e are Sabat? 
Alako becce apa alako juba? Masalamet oreng 
otabana macalaka?" 

l0]sa ngoladi ka sakalenglengnga, ka 
reng-oreng se badha e jadhiya kabbi, laju 
adhabu ka oreng se sake jareya, "Pangaceng 
tanangnga." Oreng jareya mangaceng 
tanangnga, ban tanangnga laju baras. 

l1 Tape ru-guru agama ban reng-oreng 
Farisi jareya padha ce peggella, laju molae 
aparembagan epabarammaa Isa jareya. 

12E bakto jareya Isa ongga ka settong gumo 


kaangguy adua. E jadhiya Isa adua ka Guste 
Allah samalem benteng. 

13E bakto are la tera, Isa adikane red- 
moredda, laju mele dhubellas oreng dhari 
red-moredda jareya. Oreng se dhubellas 
jareya bi Isa enyamae rasul. Se kapele iya 
areya: 

14 Simon (se ejulugi Petrus), ban Andreyas 
taretanna Simon; Yakobus ban Yahya, Filipus 
ban Bartolomeyus, 

15 Matiyus ban Tomas, Yakobus anana 
Alfeyus, ban Simon (se enyamae Patriot), 

16 Yudas anana Yakobus ban Yudas Iskariyot 
se e budhi arena akiyanat ka Isa. 

17 Saellana jareya Isa toron dhari gumo 
jareya asareng ban sul-rasulla gella, pas 
ambu sarta ngadek e settong kennengngan se 
rata. E jadhiya bannya keya red-moredda se 
laen ban reng-oreng laenna se dhateng dhari 
man-dhimman e saantero Yudea, Yerusalim, 
ban tha-kottha paseser Tirus ban Sidon. 

18 Reng-oreng jareya entar ka jadhiya terro 
ngedhingngagiya Isa ban terro epabarasa 
panyakedda. Reng-oreng se kasosoban erroh 
jahat entar ka jadhiya keya ban epabaras. 

19 Reng-oreng padha aehteyar terro 
nyeddinga ka Isa, sabab dhari Isa kalowar 
kobasa se mabaras reng-oreng jareya kabbi. 

20 sa ngoladi ka red-moredda pas adhabu, 


"Pojur bana reng-oreng se mesken, sabab 
bana daddi anggotana ommadda Allah! 

21 Pojur bana se lapar sateya; sabab bana 
bakal epakennyanga! Pojur bana se nanges 
sateya; sabab bana bakal agellaa! 

22 Pojur bana mon ekabajii, etolak, eya-seya 
ban epetenna oreng polana Pottrana Manossa! 

23 Bi-nabbi jaman lambana epakantha jareya 
keya. Daddi mon badha kadaddiyan kantha 
jareya, pasenneng atena bana, sarta atari 
pagumbira, sabab raja opana se esadhiyaagi 
ka bana e sowarga. 

24 Tape calaka bana se sogi sateya reya; 
sabab bana la tao rassana kanemadan! 

25 Calaka bana se kennyang sateya reya; 
sabab bana bakal kalaparana! Calaka bana 
se agellaan sateya reya; sabab bana bakal 
sossaa ban nangesa! 

26 Calaka bana mon bana ealem bi 
sakabbiyanna oreng; sabab kantha jareya 
keya para bangatowana reng-oreng jareya gi 
jaman lamba ngalem bi-nabbi palsu." 

27 "Tape ka bana se ngedhingngagi Sengko 
sateya reya, Sengko malaana: taresnae 
so-mosona, ban pabagus ka oreng se baji ka 
bana. 

28 Berkadi oreng se abasto bana, ban 
nyoonnagi ka Allah oreng se jahat ka bana. 

2? Mon badha oreng nampeleng pepena bana 
se salaja, dina me olle salajanna etampeleng 

keya. Mon jubana bana erampas oreng, dina 


me olle kalambina bana erampas keya. 

30 Mon badha barang se epenta oreng ka 
bana, bagi; ban mon dhi-andhina bana 
erampas oreng, ja penta balina. 

31 Bana pabagus ka oreng laen akantha bana 
se terro oreng laen bagussa ka bana. 

32 Mon bana pera taresna ka reng-oreng se 
taresna ka bana, apa kabecceanna bana? 
Oreng se dusa taresna keya ka reng-oreng se 
taresna ka abana! 

33 Ban mon bana pera alako bagus ka 
reng-oreng se alako bagus ka bana, apa 
kabecceanna bana? Reng-oreng se dusa 
kantha jareya keya! 

34 Ban mon bana maenjam pesse pera ka 
oreng se bisa nyerra, apa kabecceanna bana? 
Reng-oreng se dusa maenjam pesse keya 
ka oreng se andhi dusa, saellana laju menta 
serra. 

35 Masthena ta kantha jareya! Bana kodu 
taresna ka mosona ban alako bagus ka 
mosona jareya. Bana kodu maenjam ban 
ja ngarep balina. Mon kantha jareya bana 
bakal olleya opa se raja ban bana bakal 
daddiya pottrana Allah Se Mahatenggi. Sabab 
Allah reya becce keya ka oreng se tadha 
sakalangkongnga ban ka oreng se jahat. 

36 Bana kodu bellas ase akantha Ramana e 
sowarga se bellas ase keya!" 

37 "Bana ja ahakime oreng laen, sopaja bana 


dibi ta ehakime bi Allah. Bana ja ngokom 
oreng laen, sopaja bana dibi ta eokom bi 
Allah. Berri sapora oreng laen, sopaja bana 
esapora keya. 

38 Ri-berrii oreng laen, sopaja bana bi 
Allah ereng-parenge keya. Bana bakal 
naremaa papareng se talebat bannyana, se 
etaker epacetapedda. Sabab ker-taker se bi 
bana eangguy ka oreng laen bi Allah bakal 
eagemma kaangguy bana." 

39 Saellana jareya Isa nyaretaagi 
parompamaan reya ka red-moredda jareya, 
"Mon oreng buta nonton oreng buta laen, 
tanto se nonton ban se etonton laju padha 
tabalusok ka sellogan. 

40Tadha mored se arajaan dhari guruna. 
Tape mored se la mare ajar, bakal padhaa 
ban guruna. 

4l Arapa bana me nangale kaju satembil se 
badha e matana taretanna, tape kaju salonjur 
se badha e matana bana dibi ta epekkere? 

42 Baramma bana se bisaa ngoca, Mara, 
taretan, kaju se badha e matana bana jareya 
bi sengko epakalowara, mangkana e matana 
bana dibi badha kaju salonjur se bi bana ta 
etangalee? He, oreng monafik! Pakalowar 
gallu kaju salonjur se badha e matana bana 
dibi. Buru bana bisa terrang nangalee ban 
bisa makalowar kaju satembil se badha e 
matana taretanna bana." 

43 "Kajuwan se bagus ta kera juba buwana. 


Bariya keya kajuwan se juba ta kera bagus 
buwana. 

44 Sakabbiyanna kajuwan etemmo dhari 
buwana. Ombut se adhuri ta kera abuwa ara, 
bariya keya ombut se adhuri ta kera abuwa 
anggur. 

45 Oreng bagus madhateng kabagusan sabab 
atena possa ban kabagusan. Oreng se jahat 
madhateng kajahadan sabab atena possa ban 
barang se jahat. Sabab apa se kalowar dhari 
colo reya asalla dhari essena ate se ngalowa." 

46"Arapa bana me nyebbut Sengko 
Pangeran, Pangeran, tape bana ta ngalakone 
apa se eparentaagi Sengko ka bana? 

41 Ba epapadhaa ban sapa oreng se nyander 
ka Sengko ban ngedhingngagi Tang oca sarta 
ajalannagi Tang oca jareya? Mara bi Sengko 
eduduwagiya ka bana. 

48 Oreng se kantha jareya padha ban oreng 
se e bakto agabay bengko ngale dhasar 
epadhalem sarta laju masang dhasar dhari 
bato gunong. E bakto dhateng banjir ban 
aeng songay mokol bengko jareya, bengko 
jareya ta aguli, sabab epaddek e attassa 
dhasar se koko. 

49 Tape oreng se ngedhing Tang oca ban ta 
ajalannagi Tang oca jareya, padha ban oreng 
se maddek bengko se ta ngangguy dhasar. 
Mon dhateng banjir, bengko jareya gujur; 
karosaganna ta sakera-kera!" 

7 l Saellana Isa mare adhabuwagi parkara 


jareya kabbi ka oreng se bannya gella, 
Isa laju meyos ka Kapernaum. 

2E jadhiya badha parwira Roma se andhi 
abdi se talebat ekataresnae bi abana. Abdina 
jareya sake, para mateya. 

3E bakto ngedhing parkara Isa, parwira 
jareya nyoro pin-pamimpinna oreng Yahudi 
nyabis ka Isa esoro menta tolong sopaja Isa 
kasokana rabu kaangguy mabaras abdina 
jareya. 

4 Saellana tatemmo bi Isa, reng-oreng 
jareya nyoon kalaban gu-onggu sopaja Isa 
kasokana nolong parwira gella. "Parwira 
kadhissa ampon sapantessa etolong sareng 
Panjennengngan," atorra reng-oreng jareya 
ka Isa, 

> "sabab parwira kadhissa neser ka bangsa 
kaula, sarengngan pole ampon abadhiyagi 
kennengnganna kabakteyan kaangguy 
kaparlowannepon kaula sadaja." 

6 Daddi Isa laju meyos asareng ban 
reng-oreng jareya. E bakto Isa para napaa 
ka bengkona parwira jareya, parwira 
jareya nyoro ca-kancana entar abala ka 
Isa, "Panjennengngan ta mabi pot-repot 
meyos ka compo. Abdina ta pantes narema 
Panjennengngan e compo. 

7 Daddi abdina jugan arassa ta pantes 
ngadhep ka Panjennengngan. Daddi adhabu 
saos, tanto dunor abdina pas sae. 

8 Sabab abdina jugan atoro ka dhabuna lora, 


dineng e babaan abdina badha rit-parjurit 
se kodu atoro ka parenta abdina. Manabi 
abdina ngoca ka parjurit se settong, Ondur! 
oreng gapaneka laju ondur; manabi abdina 
ngoca ka parjurit se laen, Dha enna! oreng 
gapaneka tanto nyander. Manabi abdina 
makon ka dunor abdina, Lakone reya! tanto 
sareng dunor gapaneka laju elakone." 

? Isa heran meyarsa jareya, laju atole sarta 
adhabu ka reng-oreng se noro bunte ka 
jadhiya, "Hebat onggu oreng reya. Sengko ta 
tao nemmo badha oreng se imanna kantha 
reya rajana, sanajjan e antarana oreng Israil 
sakale!" 

10E bakto sorowanna parwira gella la padha 
napa ka bengkona parwira jareya, barengnga 
la etemmo baras. 

ll Ta abit saellana jareya Isa meyos ka 
kottha Nain. Para moredda ban bannya oreng 
laenna padha noro. 

12E bakto Isa napa ka labang sakethengnga 
kottha, laju tapanggi ban reng-oreng se 
ngosong jinaza ka lowar kottha. Se mate 
jareya na-kana lalake, anana randha se pera 
settong tadha pole. Bannya oreng se noro 
ngater abarengnge randha jareya. 

13E bakto Guste Isa ngoladi babine jareya, 
panggaliyanna arassa neser, pas adhabu, 
"Ella, ja nanges!" 

141 sa laju nyander ka seddina kathella, 


sarta nyedding kathel jareya. Reng-oreng se 
ngosong kathel jareya padha ambu. Cana 
dhabuna Isa, "He, kana ngodha, mara jaga!" 

15 Kana ngodha se la mate jareya jaga, laju 
toju sarta pas acaca. Bi Isa laju epassraagi ka 
ebuna. 

16 Reng-oreng se badha e jadhiya padha 
katakoen sarta laju amoljaagi Allah. Cana 
reng-oreng jareya, "Badha nabbi se rabu e 
nga-tengngaanna sengko ban bana! Allah la 
rabu masalamedda ommadda!" 

17 Kabar parkara Isa jareya laju balattra e 
saantero Yudea ban e dhaera e sabingkerra. 

18 Yahya eatore oneng bi red-moredda 
parkara sakabbiyanna kadaddiyan jareya. 
Daddi Yahya laju adikane moredda kadhuwa, 

19 pas epakon manggii Isa sarta atanya 
kantha reya, "Ponapa Panjennengngan se 
rabuwa menorot janjiepon Allah, otaba 
ponapa abdina sadaja kodu anante oreng 
laen?" 

20 Moredda se kadhuwa jareya entar ka 
Isa, pas atanya, "Abdina epakon atanya ka 
Panjennengngan sareng Yahya Pambaptis, 
ponapa Panjennengngan se rabuwa menorot 
janjiepon Allah, otaba ponapa abdina sadaja 
kodu anante se laen?" 

21E naleka jareya Isa teppana mabaras 
oreng sabannyana se padha sake, ngojuk 
erroh jahat sarta mamella oreng se buta. 

22 Dhabuna Isa, "Kassa bana abali ka Yahya 


kabala apa se etangale ban ekaedhing bana: 
oreng buta nangalee, oreng empon ajalan, 
oreng se nyandhang panyaket kole budhuk 
baras, oreng kopok ngedhing, oreng mate 
odhi pole, ban Kabar Bagus dhari Allah 
ebertaagi ka oreng mesken. 

23 Pojur onggu oreng se ta mangmang 
narema Sengko!" 

24 Saellana otosanna Yahya jareya la abali 
kabbi, Isa molae adhabu ka oreng se bannya 
jareya parkara Yahya, dhabuna, "Bana entar 
ka ra-ara terro nangaleyana apa? Rebba se 
etongngo angen? 

25 Bana entara nenggu apa? Oreng se 
akalambi bagus? Reng-oreng se akalambi 
bagus ban odhi mewah kennengnganna e 
karaton! 

26 Daddi bana kalowar entara nenggu apa? 
Nengguwa nabbi? Pajat bendher, la-mala 
lebbi dhari nabbi. 

27 Sabab Yahya jareya se esebbuttagi e 
dhalem Alketab se monyena kantha reya, 
Areya Tang otosan, dhabuna Allah, Bi Sengko 
eotos ajangadhai Bana, sopaja ababattagi 
jalanna Bana!" 

28 "Kaengae, ya," dhabuna Isa pole, "e 
dunnya reya tadha oreng se arajaan dhari 
Yahya Pambaptis. Tape oreng se paleng kene 
e antarana ommadda Allah, arajaan dhari 
Yahya Pambaptis." 

29 Sakabbiyanna oreng tamaso para tokang 


narek pajek padha ngedhing Isa adhabu 
parkara jareya; reng-oreng jareya se taat 
ka bu-dhabuna Allah sarta endha ebaptis bi 
Yahya. 

30 Tape reng-oreng Farisi ban ru-guru 
agama ta endha narema se ekasokane Allah 
kaangguy abana. Reng-oreng jareya ta endha 
ebaptis bi Yahya. 

31 sa laju adhabu pole, "Ebandhingngagiya 
bi apa reng-oreng jaman sateya reya bi 
Sengko? Ba padha ban apa reng-oreng 
jareya? 

32 Reng-oreng jareya padha ban na-kana 
se toju e pasar; se akompol apo-galumpo. 
Galumpo se settong aera ka se laen, Bi 
sengko sakanca bana emaennagi nyanyeyan 
se gumbira, tape bana ta endha atari! Bi 
sengko sakanca bana emaennagi nyanyeyan 
se ngennes, tape bana ta endha nanges! 

33 Yahya Pambaptis dhateng apowasa ban ta 
ngenom anggur tape bana ngoca, Oreng rowa 
kamasoan erroh jahat! 

34 Pottrana Manossa dhateng ngakan ban 
ngenom tape bana ngoca, Abas oreng rowa! 
Dhakka dujan mabu, akanca ban tokang 
narek pajek sarta akanca ban reng-oreng se 
dusa. 

35 Maske bariya, kabicaksanaanna Allah 
etemmo buktena dhari reng-oreng se narema 
kabicaksanaan jareya." 

36 Badha oreng Farisi se anyama Simon, 


ngatore Isa adhaar e bengkona; Isa meyos 
ka bengkona Simon jareya sarta adhaar e 
jadhiya. 

37E kottha jareya badha keya settong oreng 
babine se odhina dusa ros-terrosan. E bakto 
ngedhing ja Isa adhaar e bengkona oreng 
Farisi jareya, babine jareya laju entar ka 
jadhiya ngeba butol marmar aesse mennya 
room. 

38 Babine jareya manjeng e budhiyanna Isa, 
e seddianna padana, sarta nanges sampe 
padana Isa bacca ekenneng aeng matana. 
Saellana jareya padana Isa buru ekessot 
epakerreng bi obuna, laju eseyom sarta 
eserame mennya room. 

33E bakto oreng Farisi se ngatore lenggi Isa 
jareya nangalee parkara jareya, laju ngoca e 
dhalem atena, "Mon oreng reya pajat nabbi, 
tanto tao sapa babine se nyedding abana 
rowa, ban tao ja babine jareya odhina dusa 
ros-terrosan!" 

40 Isa laju adhabu ka Simon jareya, 
"Simon, badha se ekocaagiya Sengko ka 
bana." "Ngereng, Guru," sambidda Simon, 
"dhabuwagi saos." 

4l Dhabuna Isa, "Badha oreng kadhuwa 
andhi otang ka oreng se maenjaman pesse. 
Se settong otangnga lema ratos pesse salaka, 
settonganna saeket pesse salaka. 

42 Se kadhuwa jareya padha ta kellar alonase 


otangnga jareya, daddi otang jareya bi se 
maenjam eanggep tadha. Sateya, sapa e 
antarana se kadhuwa jareya se ataresnaan 
Ka oreng se maenjam pesse jareya?" 

43 "Caepon kaula tantona oreng se 
abannyaan otangnga!" saodda Simon. 
"Panemmona bana jareya bendher," dhabuna 
Isa. 

“4Isa atole ka babine gella laju adhabu 
ka Simon, "Bana nangalee babine reya? 
Sengko entar ka bengkona bana, ban bana 
ta nyadhiyaagi aeng baccona Tang soko; 
tape babine reya abersee Tang soko bi aeng 
matana, saellana jareya laju epakerreng bi 
obuna. 

45E bakto Sengko dhateng bana ta nyeyom 
Sengko, tape babine reya ros-terrosan 
ngaloskos Tang soko molae padhapana dha 
enna. 

46 Bana ta nyerame Tang cethak bi mennya 
tape babine reya nyerame Tang soko bi 
mennya room. 

4! Ongguwan: kataresnaanna se raja reya 
noduwagi ja dusana se bannya la esapora! 
Mon oreng esapora sakone, kataresnaanna 
sakone keya." 

481sa laju adhabu ka babine jareya, 
"Sa-dusana bana la esapora." 

49 Reng-oreng laen se toju ngakan abareng 
ban Isa e jadhiya molae padha saleng ngoca, 

"Sapa oreng reya me sampe bisa nyapora 


dusa?" 

>0 Tape Isa adhabu ka babine jareya, 
"Sarrena bana parcaja ka Sengko, bana 
epasalamet. Kassa mole, pataremtem atena!" 
8 'Ta saapa abidda dhari jareya, Isa 

meyos ka tha-kottha ban pong-kampong, 
manapa Kabar Bagus ja Allah molae marenta 
menangka Rato. Moredda se dhubellas oreng 
noro kabbi, 

2 bariya keya babinean se Ia epabaras dhari 
erroh jahat ban dhari panyakedda. Babinean 
jareya Miriyam se enyamae Magdalena (se 
tao ekobasae erroh jahat kapetto tape la 
epakalowar); 

3 bariya keya Yohana, binena Khuza se daddi 
ponggabana karatonna Herodes; Susanna, 
ban bannya babinean laenna. Babinean 
jareya abanto Isa ban red-moredda kalaban 
ngangguy pessena dibi. 

4 Reng-oreng dhari pan-barampan kottha 
terros nyabis ka Isa. Ban e bakto reng-oreng 
jareya la bannya se akompol, Isa laju 
nyaretaagi parompamaan reya ka reng-oreng 
jareya; 

> "Badha oreng tane entar nabur ne-bine. 
Teppana nabur, badha ne-bine se gaggar e 
lorong. Sabagiyan badha se edidda oreng, 
laenna ecocco mano. 

6 Badha keya se gaggar e kennengngan se 


bannya batona. E bakto nyelbi tamennan 
jareya laju elop sabab tanana kerreng. 

TBadha pole ne-bine se gaggar e tengngana 
ombut se bannya dhurina. Ombut se bannya 
dhurina jareya tombu abareng ban ne-bine 
jareya, sampe mate polana tacecce. 

8 Tape badha pole se gaggar e tana se 
landhu, laju tombu ban ngasellagi buwa se 
bannyana saratos kalena." Saellana mare 
nyaretaagi parompamaan jareya, Isa adhabu, 
"Mon andhi kopeng, edhingngagi!" 

? Red-moredda Isa atanya apa maksodda 
parompamaan jareya. 

10 Dhabuna Isa, "Bana la olle papareng 
epatao roseyana parkara baramma Allah se 
marenta menangka Rato. Tape reng-oreng 
laenna eajari ngangguy parompamaan, 
sopaja reng-oreng jareya ngedhing tape ta 
ngarte, ban ngabas tape ta nangale!" 

11 "Areya artena parompamaan jareya: 
Ne-bine jareya dhabuna Allah. 

12 Ne-bine se gaggar e lorong jareya 
marabut reng-oreng se ngedhing dhabuna 
Allah jareya. Tape Iblis dhateng laju arampas 
jareya dhari atena, sopaja reng-oreng jareya 
ta parcaja ban ta epasalamet. 

13 Ne-bine se gaggar e kennengngan se 
bannya batona jareya marabut oreng se e 
bakto ngedhing kabar jareya, narema kabar 
jareya kalaban ate senneng. Tape kabar 

jareya ta aramo e dhalem atena. Se parcaja 


pera sakejja; e bakto dhateng coba laju 
mortad. 

14 Ne-bine se gaggar e tengngana ombut se 
bannya dhurina marabut oreng se ngedhing 
kabar jareya, tape kobater mekkere odhina 
ban terro sogiya sarta terro sennengnga 
e dunnya reya. Daddi kabar buru tacecce 
sampe ta ngasellagi buwa se massa. 

15 Ne-bine se gaggar e tana se landhu 
marabut oreng se ngedhing kabar jareya, laju 
esempen e dhalem atena se bagus ban jujur, 
ban terros paggun badha e dhalem atena 
jareya sampe ngasellagi buwa." 

16 "Tadha oreng se ngodhii damar laju 
ekodhunge pennay otaba esaba e babana 
katedhunganna. Tantona damar jareya esaba 
e ko-tongkona damar sopaja oreng se maso 
nangalee terana. 

17 Apaa bai se ta etangalee oreng bakal 
etangaleyana, ban pa-apa se eroseyaagi 
bakal tabukkaa. 

18 Daddi tetene pagu-onggu apa se 
ekaedhing bana. Sabab oreng se la andhi 
bakal eberriana pole jang bannyaan; tape 
oreng se ta andhi pa-apa, apaa bai se badha e 
abana, maske talebat sakone, bakal ekalaa." 

19 Ebu ban tan-taretanna Isa meyos ka 
kalenggiyanna Isa, tape ta bisa atemmo 
sabab e jadhiya ce bannyana oreng. 

20 Badha oreng se mator ka Isa, "Guru, ebu 


sareng tan-taretannepon Panjennengngan 
badha e lowar, terro tapanggiya sareng 
Panjennengngan." 

21 Tape Isa adhabu ka reng-oreng se badha 
e jadhiya kabbi, "Tang ebu ban Tang taretan 
iya areya reng-oreng se ngedhing dhabuna 
Allah ban ngestowagi dhabu jareya." 

22E settong are Isa ban red-moredda 
ongga ka parao. Dhabuna Isa, "Mara alengka 
talaga." Daddi reng-oreng jareya laju 
mangkat. 

23 Teppana reng-oreng jareya alajar, Isa 
asare. O-tao pas badha kaleng busbus e 
talaga jareya. Aeng molae maso ka dhalem 
parao jareya, daddi reng-oreng jareya padha 
ngadhebbi babaja. 

24 Red-moredda Isa jareya laju entar ka 
kennengnganna Isa se asare Isa ebungowe, 
sambi ngoca, "Guru, Guru, calaka!" Isa 
abungo laju abentak angen ban omba se raja 
jareya. Angen ban omba jareya laju ceddu, 
ban talaga jareya laju tadha ombana. 

25 |sa adhabu ka red-moredda, "Arapa bana 
me ta parcaja ka Sengko?" Tape red-moredda 
jareya heran ban tako. Kabbi padha saleng 
ngoca, "Sapa sanyatana oreng reya me 
sampe apareng parenta ka angen ban omba, 
sarta dhabuna etoro!" 

26|sa ban red-moredda terros alajar sampe 
ka dhaera Gerasa e temorra Talaga Galilea. 

27 E bakto toron ka tenggangan, Isa 


esanderri oreng se kamasoan erroh jahat. 
Oreng jareya dhari kottha. La abit ta endha 
akalambi ban ta endha neng e bengkona. Se 
ekennengnge coma wa-guwa e koburan. 

28F bakto nangalee Isa, oreng jareya atharat 
laju asojud e ajunanna Isa sarta ngoca, 
"Isa, Pottrana Allah Se Mahatenggi! Abdina 
epakadiya ponapa? Ta langkong abdina ja 
seksa!" 

23 Oreng jareya ngoca kantha jareya polana 
Isa makon erroh jahat jareya kalowar 
dhari oreng jareya. La seggut oreng jareya 
ekobasae erroh jahat jareya, sampe maske 
tanang ban sokona erantay sarta ejaga 
eparagap rantayya gi ekenneng papegga, 
dineng orengnga laju egiba erroh jahat jareya 
ka sagara beddhi. 

30 Isa mareksane ka oreng jareya, "Sapa 
nyamana bana?" "Nyama abdina Legiun," 
saodda oreng jareya sabab erroh jahat se 
maso ka dhalem oreng jareya bannya. 

31 Roh-erroh jahat jareya nyoon kalaban 
sanget sopaja bi Isa ja sampe eojuk ka Jurang 
Maot. 

32E seddina kennengngan jareya badha 
babi ce bannyana, teppana nyare kakan 
e erengnga gumo. Roh-erroh jahat jareya 
nyoon kalaban gu-onggu ka Isa sopaja eedine 
maso ka dhalem bi-babi jareya. Bi Isa eedine. 

33 Daddi roh-erroh jahat jareya kalowar 


dhari oreng jareya, laju maso ka dhalem 
bi-babi buru. Ban bi-babi jareya laju buru 
ban alonca dhari penggirra jurang maso ka 
dhalem talaga, terros tasellem. 

34 Reng-oreng se ajaga babi jareya nangalee 
kadaddiyan jareya, laju padha berka 
ngabarragi parkara jareya epabalattra e 
kottha ban e disa e sabingkerra. 

35 Reng-oreng laju padha kalowar 
nengguwa kadaddiyan jareya. Sanapana 
ka kennengnganna Isa, reng-oreng jareya 
nangalee oreng se la epabaras dhari roh-erroh 
jahat rowa toju e seddina padana Isa. Oreng 
jareya akalambi sarta pekkeranna la baras. 
Daddi reng-oreng jareya padha katakoen. 

36 Reng-oreng se nangalee kadaddiyan 
jareya nyaretaagi ka reng-oreng laenna 
baramma carana oreng gella se epabaras. 

37 Pandhudhu dhaera Gerasa jareya 
padha nyoon ka Isa sopaja nyengla dhari 
kennengngan jareya, sabab reng-oreng 
jareya ce takona. Daddi Isa laju ongga ka 
paraona, gubara. 

38 Oreng se la epabaras dhari roh-erroh 
jahat rowa nyoon ka Isa sopaja eedine noro. 
Tape bi Isa oreng jareya esoro mole, 

39 dhabuna, "Kassa mole, ban kabarragi apa 
se elampaagi Allah ka bana." Daddi oreng 
jareya alengleng so-nyalosso e saantero 

kottha jareya ngabarragi apa se la elampaagi 


Isa ka abana. 

40 E bakto la alengka talaga, Isa laju etarema 
kalaban gumbira bi reng-oreng e jadhiya 
sabab reng-oreng jareya teppana anante 
Salerana. 

4l Pas badha kapalana kennengnganna 
kabakteyan e kennengngan jareya nyander. 
Nyamana Yairus. Oreng jareya asojud e 
ajunanna Isa laju nyoon kalaban gu-onggu 
sopaja Isa kasokana alenggi ka bengkona, 

42 sabab ana binena se pera settong tadha 
pole, se omorra dhubellas taon, para mateya. 
Sabatara alomampa ka bengkona Yairus, Isa 
elek-sellek dhari kangan kacerra ban dhari 
adha budhina. 

43E antarana reng-oreng jareya badha keya 
oreng babine se sake sambang la dhubellas 
taon abidda. Dhi-andhina sampe tadha se 
ejuwal eangguy atamba ka dokter, tape tadha 
se bisaa mabaras panyakedda jareya. 

44 Babine jareya so-nyalosso sampe napa ka 
budhina Isa, laju nyedding penggirra jubana. 
Sanatkala jareya keya dharana pas ampet. 

451sa adhabu, "Sapa se nyedding ka 
Sengko?" Oreng padha ta ngako kabbi. 
Petrus laju mator, "E sakalenglengnga 
Panjennengngan ce bannyana oreng, padha 
lek-nyellek ka Panjennengngan!" 

461sa adhabu, "Tape badha oreng se 


nyedding Sengko. Sengko tao sabab badha 
kakowadan se kalowar dhari Sengko." 

47 Babine jareya apangrasa ja lalakonna 
abana etemmo. Daddi laju nyander sarta 
asojud e ajunanna Isa, badanna ngetter. 

E adhana oreng se bannya oreng jareya 
nyaretaagi arapa abana me nyedding ka Isa, 
ban ja panyakedda baras sanatkala jareya 
keya. 

48 Isa adhabu ka babine jareya, "Na, sarrena 
bana parcaja ka Sengko, bana baras. Kassa 
mole, mandar salamedda." 

49 Sabatara Isa gi abu-dhabu, laju badha 
otosan dhari bengkona Yairus. Cana oreng 
jareya ka Yairus, "Pottrana panjennengngan 
ampon seda. Daddi ta mabi marepot Guru." 

>0 Isa meyarsa jareya, laju adhabu ka Yairus, 
"Ella ja tako. Paparcaja, anana bana tanto 
baras." 

>l Sanapana ka bengkona Yairus, Isa ta 
ngedine oreng laen noro maso kajabana 
Petrus, Yahya, Yakobus ban rama ebuna kana 
jareya malolo. 

>2 Reng-oreng kabbi teppana padha nanges 
agingging polana kapateyan kana jareya. 
Tape Isa adhabu, "Ella ja nanges. Kana rowa 
ta mate, coma tedhung!" 

>3 Bi reng-oreng jareya Isa ekala-gella sabab 
kabbi padha tao ja kana jareya la mate. 

>4 Tape Isa ngastane tanangnga kana jareya 


sarta pas adhabu, "Mara jaga, Na!" 

>> Kana jareya odhi pole, terros toju 
sanatkala jareya keya. Bi Isa laju epakon 
pakane. 

>6 Oreng towana kana jareya ce heranna. 
Tape bi Isa ta eparengngagi nyaretaagi 
kadaddiyan jareya ka sapaa bai. 

9 lisa adikane moredda se dhubellas oreng, 
laju eparenge kobasa kaangguy ngojuk 
roh-erroh jahat ban mabaras panyaket. 

2 Saellana jareya red-moredda buru laju 
epakon ajalan kaangguy mabaras oreng sake 
sarta mabalattra kabar parkara baramma 
Allah marenta menangka Rato. 

3"Bana ja ngeba pa-apa kaangguy 
parjalanan jareya," dhabuna Isa ka red- 
moredda jareya. "Ja ngeba tongket otabana 
kanthongnga sandhekka, ja ngeba kakanan 
otaba pesse, otaba kalambi dhadhuwa. 

4E dhimmaa bai mon bana etarema, bana 
terros neng e bengko jareya sampe napa 
baktona bana mangkat dhari kottha jareya. 

> Ban e dhimmaa bai bana ta etarema 
oreng, onduri kottha jareya, kosekkagi abu 
dhari pa-dapana sokona bana, menangka 
parengeddan ka reng-oreng jareya." 

6 Red-moredda Isa padha mangkat, entar ka 
sa-disa manapaa Kabar Bagus sarta mabaras 
reng-oreng se sake neng e man-dhimman. 


Lukas 9.71 12 | 54 
'Enaleka Herodes se marenta e Galilea rowa 


meyarsa parkara sakabbiyanna kadaddiyan 
jareya, laju arassa bingong. Sabab badha se 
ngoca ja Yahya Pambaptis odhi pole. 

8 Badha pole se ngoca ja Eliya rabu pole. Se 
laen ngoca ja badha sala settongnga nabbi 
jaman lambana odhi pole. 

? Dhabuna Herodes, "Yahya bi sengko la 
esoro ketthok leerra. Tape oreng reya, sapa 
se sabendherra? Ce bannyana kabar se 
ekaedhing sengko parkara Oreng jareya." 
Daddi Herodes pas aehteyar terro ngoladana 
Isa. 

10 Sul-rasulla Isa la abali, laju nyaretaagi ka 
Isa pa-apa se la elakone. Sul-rasulla jareya 
bi Isa ebakta ka kottha Betsaida, mesa dhari 
reng-oreng laenna. 

ll Tape e bakto reng-oreng tao ja Isa 
meyos ka jadhiya, laju padha noro ka 
jadhiya. Isa narema reng-oreng jareya, 
laju abu-dhabu parkara baramma Allah se 
marenta menangka Rato. Laen dhari jareya 
Isa mabaras reng-oreng sake se badha e 
antarana reng-oreng jareya. 

12E bakto are la molae compet, moredda Isa 
se dhubellas oreng jareya nyander ka Isa laju 
mator, "Guru, kennengngan kadhinto jau bara 
jau temor. Langkong sae reng-oreng kadhissa 
pakon ondur saos, me olle nyare teddhaan 
sareng pangenebban e pong-kampong sareng 
e sa-disa se ma-semma." 

13 Tape Isa adhabu, "La pakane bana dibi, 


ra." Red-moredda Isa mator, "Abdina sakanca 
namong gadhuwan roti lalema sareng 

juko dhadhuwa. Ponapa abdina kodu entar 
ngobange teddhaan se eparengngagiya ka 
reng-oreng kadhinto?" 

14 (E jadhiya badha ra-kera lema ebu oreng 
lalakean.) Dhabuna Isa, "Soro toju reng- 
oreng jareya, papo-galumpo, sakalompona 
ra-kera saeket oreng." 

15 Dhabuna Isa jareya elakone bi 
red-moredda. 

le Isa laju mondhut roti se lalema ban juko se 
dhadhuwa gella, saellana jareya laju adhanga 
ka langnge, asokkor ka Allah. Roti ban juko 
jareya ethok-ketthok, laju eparengngagi ka 
red-moredda, epakon gi-bagi ka reng-oreng 
se bannya jareya. 

17 Reng-oreng jareya kabbi padha ngakan 
sampe kennyang. Bi-lebbiyanna epakompol 
bi red-moredda, bannyana badha dhubellas 
budhak. 

18E settong are, e bakto Isa teppana adua 
kadibian, red-moredda nyander ka jadhiya. 
Isa mareksane ka red-moredda jareya, "Cana 
oreng, Sengko reya sapa?" 

19 Atorra red-moredda, "Badha se ngoca 
Panjennengngan kadhinto Yahya Pambaptis. 
Badha jugan se ngoca Eliya, se laen ngoca 
sala settongngepon nabbi jaman dhimen se 
odhi pole." 

20 "Tape, mon cana bana dibi, Sengko 


reya sapa?" dhabuna Isa. Atorra Petrus, 
"Panjennengngan Rato Panyalamet se 
ejanjiyagi Allah." 

21 Isa laju adhabu ka red-moredda, "Senga, 
ja sampe bana abala parkara jareya ka sapaa 
bai." 

22 isa adhabu pole, "Pottrana Manossa 
pajat kodu bannya nanggung kasangsaraan 
ban elaban bi pin-pamimpinna agama, 
mam-imam kapala sarta ru-guru agama. 
Saellana jareya laju bakal epateyana, tape e 
are se kapeng tello bakal epaodhia pole." 

23 Saellana jareya Isa adhabu ka 
sakabbiyanna oreng se badha e jadhiya, 
"Mon oreng noroa Sengko, kodu paloppa ka 
kaparlowanna dibi, pekol salibba sabban are, 
pas terros noro Sengko. 

24 Sabab oreng se arebbu odhina bakal 
kaelangana odhina. Tape oreng se 
ngorbannagi odhina polana Sengko, bakal 
masalamedda odhina. 

25 Apa ontongnga mon oreng ngaandhi 
saantero dunnya, tape marosak otaba 
mamosna odhina? 

26 Mon oreng todhus ngakone Sengko 
ban Tang pangajaran, Pottrana Manossa 
bakal todhusa keya ngakone oreng jareya e 
bakto rabu kalaban kobasana, sarta kalaban 
kobasana Rama ban kobasana kat-malaekat 
se socce! 

27 Bana ebalaana, ya: e antarana bana se 


badha e dhinna reya badha se gi ta kera 
mate sabellunna nangalee Allah marenta 
menangka rato." 

28 Ra-kera samenggu saellana Isa morok 
parkara jareya kabbi, laju ngajak Petrus, 
Yahya ban Yakobus, ebakta ka attas gumo 
kaangguy adua. 

23 Teppana Isa adua e jadhiya, raena laju 
aoba ban rasoganna daddi pote rap-galiraban. 

30 O-tao laju badha oreng kadhuwa, iya 
areya Mosa ban Eliya, ngaton e dhalem sonar 
dhari sowarga. Se kadhuwa jareya abu-dhabu 
bi Isa parkara sedana se ta abit pole bakal 
elampaana Salerana e Yerusalim. 

31 (9:30) 

32E bakto jareya Petrus sakanca padha 
tedhung, tape laju jaga daksakala, sarta 
nangalee Isa e dhalem kamoljaanna ban 
oreng kadhuwa ngadek apolong ban Isa. 

33E bakto se kadhuwa jareya adinggallagiya 
Isa, Petrus mator ka Isa, "Ce saena e 
kadhinto, Guru. Ngereng abdina sakanca 
abadhiyagiya kemah tatello: settong kaagem 
Panjennengngan, settong kaagem Mosa, 
settonganna kaagem Eliya." (Petrus ngoca 
kantha jareya ta apangrasa apa se ekocaagi.) 

34 Sabatara Petrus gi acaca, laju badha 
ondhem se ngaddhange Petrus ban kancana 
se kadhuwa jareya, sampe kabbi padha 
arassa tako. 

35 Saellana jareya dhari ondhem jareya 


badha sowara kantha reya, "Areya Tang Ana 
se epele Sengko. Edhingngagi dhabuna!" 

36 Saellana sowara jareya ambu, Petrus 
ban kancana se kadhuwa pera nangalee Isa 
e jadhiya. Red-moredda Isa ta acacaan ka 
pa-sapa parkara se etangalee e bakto jareya. 

37 Kalagguwanna Isa ban moredda se katello 
toron dhari gumo jareya, laju edhatengnge 
oreng sabannyana. 

38 Badha oreng lalake ra-eraan dhari 
nga-tengngaanna oreng se sabannyana 
jareya, "Guru, nyoona tolong olattagi ana 
abdina ana abdina se namong settong tadha 
pole! 

39 Manabi eserrang erroh jahat, kana 
gapaneka laju atharat daksakala, badanna 
theng-kettheng kantos colona ngabuk. Erroh 
jahat gapaneka ros-terrosan nyeksa kana 
gapaneka, ta poron kalowar dhari kana 
gapaneka! 

40 Abdina ampon nyoon tolong ka red- 
moredda Panjennengngan sopaja erroh 
jahat gapaneka eojuk, namong red-moredda 
Panjennengngan ta oneng mabaras." 

41 Dhabuna Isa, "Bana reya me ce paranana! 
Bana padha nyalethong, padha ta parcaja 
sakale! Sampe bila Sengko reya kodu apolong 
ban bana? Sampe bila Sengko kodu sabbar 
ka bana? Kemma anana, giba dha enna!" 

42 Teppana kana jareya ajalan nyander ka 


Isa, bi erroh jahat laju ebantengngagi sampe 
badanna theng-kettheng. Tape Isa apareng 
parenta ka erroh jahat jareya sopaja kalowar, 
ban kana jareya laju baras. Bi Isa kana jareya 
epassraagi ka eppana. 

43 Reng-oreng se badha e jadhiya padha 
heran nangalee kobasana Allah se talebat 
rajana. E bakto reng-oreng gi padha getton 
nangalee pa-apa se elampaagi Salerana, Isa 
laju adhabu ka red-moredda, 

44 "Senga ja kaloppae apa se ekocaagiya 
Sengko reya: Pottrana Manossa bakal 
epassraagiya ka kobasana manossa." 

45 Tape red-moredda Isa jareya ta ngarte 
ka se edhabuwagi Isa jareya. Parkara 
jareya eroseyaagi ka red-moredda jareya, 
me olle reng-oreng jareya ta ngarte. Tape 
red-moredda jareya tako se atanyaa ka Isa. 

46 Red-moredda Isa apadu parkara sapa e 
antarana abana jareya se paleng raja. 

47 isa ngagali ka pekkeranna reng-oreng 
jareya, daddi laju ngala na-kana kene 
kasorang; kana jareya epamanjeng e 
erengnganna. 

481sa laju adhabu ka red-moredda, "Oreng 
se narema kana reya polana Sengko, padha 
ban se narema Sengko. Ban oreng se narema 
Sengko, narema Salerana se ngotos Sengko. 
Sabab oreng se paleng kene e antarana bana, 
jareya se paleng raja!" 

49 Yahya mator, "Guru, abdina nengale badha 


oreng ngojuk erroh jahat kalaban asmana 
Panjennengngan, sareng abdina sakanca 
elarang sabab oreng gapaneka ta tamaso 
kompolanna abdina." 

>0 "Ella dina ja langlang," dhabuna Isa ka 
Yahya ban red-moredda se laen, "sabab oreng 
se ta ngamoso bana artena noro bana." 

>l Saellana para baktona Isa se epaonggaa 
ka sowarga, Isa laju motossagi meyosa ka 
Yerusalim. 

>2 Daddi Isa ngotos oreng epakon mangkat 
kaadha. Reng-oreng se eotos jareya maso ka 
settong kampong e Samaria nyadhiyaagiya 
pa-apa se ekaparlo Isa. 

>3 Tape reng-oreng e kampong jareya ta 
endha narema Isa sabab terrang Salerana 
teppana meyosa ka Yerusalim. 

>4 Daddi e bakto red-moredda Isa se anyama 
Yakobus ban Yahya tao parkara jareya, laju 
mator, "Guste, ponapa abdina sakanca sareng 
Panjennengngan epakona nyoon sopaja ojan 
apoy toron dhari langnge me olle reng-oreng 
kadhinto padha tompes?" 

>> Isa atole pas duka ka red-moredda jareya. 

>6 Saellana jareya Isa ban red-moredda laju 
meyos ka kampong laenna. 

>/ Teppana Isa ban red-moredda nerrossagi 
parjalananna, badha oreng ngoca ka Isa, 
"Guru, abdina ngerenga Panjennengngan ka 
kaimmaa saos!" 

>8 Dhabuna Isa, "Pate alas andhi rongkang, 


ban mano andhi lebun, tape Pottrana 
Manossa ta andhi kennengngan kaangguy 
bu-marobbu." 

“9? Saellana jareya Isa laju adhabu ka settong 
oreng laen, "Mara noro Sengko." Tape oreng 
jareya ngoca, "Guru, abdina nyoona edi 
dhimen, badhi ngoburragi eppa." 

60 Dhabuna Isa, "La dina oreng mate me 
olle ngoburragi oreng matena dibi. Tape 
bana, kassa kabarragi berta ja Allah la molae 
marenta." 

6l Badha pole oreng laen se ngoca 
kantha reya, "Guru, abdina ngerenga 
Panjennengngan, namong abdina nyoona edi 
gi ameda ka oreng compo dhimen." 

62 Dhabuna Isa ka oreng jareya, "Oreng se la 
molae nyalaga, ban gi le-toleyaan ka budhi, 
oreng jareya ta pantes daddi anggotana 
ommadda Allah." 

10 l Saellana jareya Guste Isa mele 

moredda pettong polo oreng aggi, 
laju eotos wa-kadhuwa epamangkat kaadha 
ka tha-kottha ban kennengngan se bakal 
erabuwana. 

2 Cana dhabuna ka red-moredda jareya, 
"Hasel se eanyeya ce bannyana, tape oreng 
se anyeya pera sakone. Daddi mara nyoon ka 
se kaagungan teggal me olle ekereme oreng 
se anyeya hasella tamennanna. 

3 Kassa Ia kat-mangkat! Bana bi Sengko 


eotos akantha dumba ka nga-tengngaanna 
pate alas. 

“Ja ngeba dhompet otabana kanthongnga 
sandhekka, otabana sapatu. Ja ambu e 
tengnga jalan parlo nyapaa oreng. 

> Mon bana maso ka settong bengko, bana 
ngoca gallu, Moga saessena compo paneka 
eparengngana salamet. 

6 Mon e bengko jareya badha oreng se lebur 
ka kataremtemman, salamma bana jareya 
bakal cekkaa ka oreng jareya; mon enja, 
tarek pole salamma bana jareya. 

"Bana enneng e settong bengko bai. Tarema 
apaa bai se eangkaagi ka bana e jadhiya, 
sabab oreng se alako la sapantessa narema 
opana. Ja le-ngalleyan dhari bengko se 
settong ka bengko laenna. 

8 Mon bana entar ka settong kottha ban e 
jadhiya bana etarema kalaban bagus, kakan 
apaa bai se eangkaagi ka bana, 

? pabaras oreng se sake e kottha jareya, 
ban kabala ka reng-oreng se badha e jadhiya 
kantha reya, Allah bakal duliya marenta 
menangka Rato e nga-tengngaanna bana 
kabbi. 

10 Tape mon bana entar ka settong kottha 
ban e jadhiya bana ta etarema kalaban 
bagus, kalowar dhari kottha jareya, sarta 
ngoca bariya, 

11 Maske abuna kotthana bana se cekka 


ka tang soko bi sengko ekosekkagiya me 
olle ta cekka ka tang soko pole, menangka 
parengeddan ka bana. Tape bana ebalaana, 
ya, ja la para saadda Allah molaana marenta 
menangka Rato e nga-tengngaanna bana! 

12 Kaengae, e Are Keyamat, oreng Sodom 
ban Gomora agampangan esapora bi Allah 
etembang oreng e kottha jareya." 

13 "Calaka onggu bana, Korazim! Ban calaka 
keya bana, Betsaida! Ja sakenga kaajiban- 
kaajiban se epabadha e nga-tengngaanna 
bana rowa lamba epabadha e kottha Tirus 
ban Sidon, tanto reng-oreng e jadhiya la 
abit atobat dhari sa-dusana ban ngangguy 
kalambi kasossaan sarta masange abu e 
cethagga. 

14E Are Keyamat reng-oreng Tirus ban Sidon 
agampangan esapora etembang bi bana. 

15 Ban bana Kapernaum! Cana pangrasana 
bana, bana reya bakal epatenggiya sampe 
ka sowarga? Enja! La-mala bana bakal 
ebuwanga ka dhalem naraka!" 

le sa laju adhabu ka red-moredda, "Oreng 
se ngedhingngagi bana, ngedhingngagi 
Sengko. Oreng se nolak bana, nolak Sengko. 
Ban oreng se nolak Sengko, nolak keya se 
ngotos Sengko." 

17 Red-moredda Isa se pettong polo 
oreng rowa la abali ce peragga. "Guste," 
cana atorra, "roh-erroh jahat jugan atoro 

manabi abdina sadaja apareng parenta ka 


roh-erroh jahat gapaneka kalaban asmana 
Panjennengngan!" 

18 Dhabuna Isa, "Sengko nangalee Iblis 
gaggar dhari langnge akantha dhap-keddhap. 

19 Bana ebalaana, ya! Bi Sengko bana la 
eberrii kobasa sopaja bana bisaa nedda olar 
ban kalajengking sarta motel kakowadanna 
moso ta kalaban badha apaa bai se bisa 
macalaka bana. 

20 Tape ja perak polana roh-erroh jahat 
atoro ka ocana bana. Lebbi bagus bana perak 
polana nyamana badha la ecathet e sowarga." 

21E bakto jareya Isa perak polana ekobasae 
Errohna Allah. Cana dhabuna, "Rama, 
Pangeran se ngobasae langnge sareng 
bume! Abdidalem asokkor ka Junandalem 
polana sadaja kadhinto sareng J unandalem 
eroseyaagi ka reng-oreng se penter sareng 
gadhuwan elmo, namong sareng J unandalem 
eduduwagi ka reng-oreng se ta oneng 
asakola. Rama, gapaneka se masenneng 
panggaliyannepon J unandalem. 

22 Sadajana sareng Junandalem ampon 
epassraagi ka Abdidalem. Tadha oreng 
settonga se oneng ka Pottra, salaennepon 
Rama. Jugan tadha se oneng ka Rama 
salaennepon Pottra; sareng reng-oreng se 
sareng Pottra epakennala ka Rama." 

23 Isa pas atole ka red-moredda, sarta pas 
adhabu ka reng-oreng jareya malolo, "Pojur 

etangale bana sateya reya. 

24 Sabab kaengae, bannya nabbi ban rato 
terro nangaleyana apa se la etangalee bana 
sateya reya, tape ta bisa. Reng-oreng jareya 
terro ngedhinga se ekaedhing bana sateya 
tape reng-oreng jareya ta ngedhing." 

25 Badha guru agama se nyander kalaban 
maksod ajebbaga Isa. Ocana, "Guru, ponapa 
se kodu elakone kaula sopaja kengenga odhi 
se saongguna sareng se langgeng?" 

26 Dhabuna Isa, "Baramma cana monyena 
Alketab? Baramma panemmona bana parkara 
essena Alketab jareya?" 

21 Oreng jareya mator, "Taresnae Guste 
Allahna bana sampe ka dhalem atena, sampe 
nyarepsep ka sokmana, kalaban ngettokkagi 
kakowadanna ban ngettokkagi akkalla, 
sareng taresnae sasamana bana akantha 
kataresnaanna bana ka abana dibi." 

28 "Saodda bana jareya teppa," dhabuna Isa. 
"Lakone jareya, ban bana bakal odhia." 

293 Tape guru agama jareya gi terro ngalaa 
bendherra dibi. Daddi laju atanya, "Pasera 
sasamana kaula?" 

30 Isa adhabu, "E naleka settong are badha 
oreng lalake kasorang toron dhari Yerusalim 
ka Yerikho. E tengnga jalan oreng jareya 
eserrang bigal, dhi-andhina erampas kabbi, 
orengnga epokol sampe satengnga mate, laju 
edina ajalamperran e lorong, bakbak kabbi. 

31 Kabendherran badha imam ajalan e lorong 


jareya keya. E bakto nangalee oreng gella, 
imam jareya nyengla alengka lorong laju 
nerrossagi parjalananna. 

32 Bariya keya oreng Lewi se kabendherran 
lebat e jadhiya; e bakto nangalee oreng 
jareya, laju esemmae sarta econgngo. Tape 
oreng jareya nyengla alengka lorong keya 
laju nerrossagi parjalananna. 

33 Tape saellana jareya laju badha oreng 
Samaria se lebat e jadhiya keya. E bakto 
nangalee oreng se ebigal gella, atena arassa 
ngennes ban neser. 

34 Oreng jareya eentare, lokana laju ebersee 
bi anggur pas etambai mennya, saellana 
jareya ka-lokana laju ebetbet. Saellana mare, 
oreng se loka gella epaongga ka hemarra 
dibi, terros egiba ka settong losmen, sarta 
erabat e jadhiya. 

35 Kalagguwanna oreng jareya ngala pesse 
salaka dhadhuwa, laju ebagi ka oreng se 
andhi losmen, ocana, Rabaddagi oreng 
paneka, mon gi korang, bi kaula ebajarana 
mon kaula abali lebat e kaiya." 

36 Saellana mare se acareta, Isa adhabu, 
"Dhari oreng se katello jareya, noro 
panemmona bana se kemma se lalakonna 
noduwagi ja abana sasamana oreng se ebigal 
jarowa?" 

37 Guru agama se etanyae jareya nyaot, 
"Oreng se apareng partolongan kadhissa." 

jareya keya!" cana dhabuna Isa. 

38 Saellana jareya Isa ban red-moredda 
nerrossagi parjalananna, laju napa ka settong 
disa. E jadhiya badha oreng babine se 
anyama Marta. Bi Marta Isa eatore lenggi ka 
bengkona. 

39 Marta jareya andhi taretan babine se 
anyama Miriyam. Miriyam toju e seddina 
padana Isa sambi ngedhingngagi pa-apa se 
eajarragi Isa. 

40 Tape Marta ce repodda ban lalakonna, 
daddi nyander ka Isa sarta mator, "Guste, 
Panjennengngan me mendel saos, sareng 
Miriyam abdina epalako kadibian? Ngereng, 
pona, pakonnagi nolonge abdina!" 

41 "Marta, Marta!" cana dhabuna Isa, "bana 
ce repodda mekkere barang acem-macem; 

42 mangkana se parlo sanyatana pera 
settong. Ban se epele Miriyam se bagus, se ta 
kera ekala pole dhari abana." 

1 1 lE settong are Isa adua e settong 

kennengngan. Samarena, badha 
moredda se mator, "Guste, ngereng pona, 
abdina sakanca kadhinto ajari adua akadi 
Yahya se morok red-moredda adua." 

2 Dhabuna Isa, "Mon bana adua, ngoca 
kantha reya, Rama, Junandalem Allah se 
Settong. Moga J unandalem esemba sareng 
emoljaagi. 

re-saarena. 
4Parenge sapora sa-dusa abdidalem 
sadajana sabab abdidalem jugan ampon 
padha nyapora sadajana oreng se gadhuwan 
sala ka abdina. Abdidalem nyoona sopaja 

ta kantosa kaelangan kaparcajaan e bakto 
ecoba." 

> Dhabuna Isa ka red-moredda, 
"Saompamana bana badha se entar ka 
bengkona kancana e baja tengnga malem, 
sarta ngoca, Taretan, tore pona, kaula 
parenge ngenjam rotina tatello. 

eSabab badha kanca kaula se teppana 
e dhalem parjalanan, nyepper ka compo, 
kaula ta gadhuwan teddhaan pa-ponapa se 
eatorragiya! 

7? Ompamana kancana bana se eentare 
jareya nyaot kantha reya dhari dhalem 
bengkona, Ja pot-marepot ka kaula! Labang 
ampon ekunci, kaula ban na-kana ampon 
tedhung. Kaula ta bisa jaga ban ta bisa 
ngatore pa-ponapa ka sampeyan." 

8"Mon kantha jareya baramma?" cana 
dhabuna Isa pole. "Bana paparcaja, ya. Maske 
bana kancana, oreng jareya ta endha jaga 
kaangguy ari-berri ka bana. Tape sarrena 
bana ta todhus ros-terrosan menta, oreng 
jareya tanto jaga, ban bana laju eberrii 
pa-apa se ekabuto bana. 

bana bakal eparengngana; nyare, bana bakal 
nemmowa; nokthok, bana bakal ebukkaana 
labang. 

10 Sabab oreng se menta bakal naremaa; 
oreng se nyare bakal nemmowa, ban oreng 
se athokthok bakal ebukkaana labang. 

11E antarana bana se daddi eppa ba badhaa 
se aberri olar ka anana mon anana jareya 
menta juko? 

12 Otabana se aberri kalajengking mon 
menta tellor? 

13 Maske bana reya jahat, bana tao keya 
aberri se bagus ka anana. Apa pole Rama 
se e sowarga! Rama bakal marengngagiya 
Errohna ka sapaa bai se nyoon ka Salerana!" 

14E settong are Isa ngojuk erroh jahat dhari 
settong oreng se buwi. Saellana erroh jahat 
jareya kalowar, oreng jareya molae acaca. 
Bannya oreng se kasambu, 

l5tape badha se ngoca, "Oreng jareya 
bisa ngojuk erroh jahat polana kobasana 
Beelzebul, kapalana roh-erroh jahat rowa." 

16 Badha keya reng-oreng laenna se terro 
ajebbaga Isa, daddi reng-oreng jareya menta 
sopaja Isa mabadha kaajiban menangka 
tandha ja Salerana pajat rabu dhari Allah. 

17 Tape Isa ngagali ka maksodda reng-oreng 
jareya, daddi adhabu ka reng-oreng jareya, 
"Mon settong nagara aca-pecca daddi pan- 
barampan golongan se saleng amosowan, 

settong kalowarga se aca-pecca ban saleng 
amosowan, tanto ancor. 

18 Bariya keya e dhalem karajaanna Iblis; 
mon golongan se settong amosowan ban 
golongan laenna, karajaan jareya tanto gujur. 
Cana bana Sengko reya ngojuk erroh jahat 
polana kobasana Beelzebul. 

19 Mon bariya, kalaban kobasana sapa 
red-moredda bana ngojuk erroh jahat rowa? 
Red-moredda bana dibi abukteyagi ja bana 
sala! 

20 Tape Sengko ngojuk erroh jahat kalaban 
kobasana Allah, ban jareya artena Allah la 
molae marenta e nga-tengngaanna bana 
kabbi. 

21 Mon badha oreng se kowat, se asanjata 
genna, ajaga bengkona dibi, dhi-andhina 
kabbi tanto salamet. 

22 Tape mon badha oreng se akowadan 
nyerrang, sarta se andhi bengko jareya 
epakala, oreng se akowadan jareya tanto 
arampas sakabbiyanna sanjatana se 
eandellagi, dineng dhi-andhina kabbi laju 
egi-bagi. 

23 Oreng se ta noro ka Sengko, saongguna 
amoso ban Sengko, ban oreng se ta nolonge 
Sengko, saongguna arosak Tang lalakon!" 

24 "Mon erroh jahat ondur dhari settong 
oreng, erroh jareya alengleng ka 
kennengngan-kennengngan se paleng 

bu-ambu lesso, tape ta nemmo. Daddi, erroh 
jahat jareya ngoca, Sengko abaliya ka bengko 
se la edinaagi bi sengko rowa! 

25 Sanapana ka jadhiya, erroh jahat jareya 
nemmone bengkona berse ban bagus 
atoranna. 

26 Daddi erroh jahat jareya ondur gallu, 
laju abali pole ngeba erroh jahat laenna 
kapetto se ajahadan dhari abana. Saellana 
jareya kabbi padha maso ka dhalem oreng 
gella, laju enneng e jadhiya. Ban dhi-budhina 
kabadhaanna oreng jareya asaraan dhari 
dha-adhana." 

27 Saellana Isa adhabu kantha jareya, laju 
badha babine e antarana oreng se bannya 
jareya, ngoca kantha reya ka Isa, "Pojur 
onggu babine se alahirragi sareng nyepsebbi 
Panjennengngan!" 

28 Tape Isa adhabu, "Apojuran pole oreng se 
ngedhingngagi dhabuna Allah sarta ajalannagi 
dhabu jareya!" 

29 Sabatara reng-oreng agaribbunge Isa, 
Salerana nerrossagi dhabuna, "Reng-oreng 
jaman sateya reya ce jahadda. Menta 
Kaajiban ka Sengko sopaja bisaa parcaja ka 
Sengko, tape bi Sengko ta eberriana kaajiban 
maske settonga, kajabana kaajibanna Nabbi 
Yunus. 

30 Akantha Nabbi Yunus se daddi kaajiban 
monggu ka reng-oreng Niniwe, bariya keya 


Lukas 11.311 35 72 
Pottrana Manossa bakal daddiya settong 


kaajiban monggu ka reng-oreng jaman sateya 
reya. 

31E Are Keyamat, Rato nagara Lao bakal 
jagaa abareng ban reng-oreng jaman sateya 
reya sarta agugat reng-oreng jareya. Sabab, 
Rato jareya ngalakone parjalanan se ce jauna 
dhari nagarana polana terro ngedhingngagiya 
pangajaranna Sulaiman se bicaksana. Tape e 
dhinna reya sateya badha se arajaan dhari 
Sulaiman. 

32E Are Keyamat reng-oreng Niniwe bakal 
jagaa abareng reng-oreng jaman sateya 
reya, sarta agugat reng-oreng jareya, 
sabab reng-oreng Niniwe jareya atobat 
dhari sa-dusana e bakto Yunus akotbah ka 
reng-oreng jareya. Tape e dhinna reya sateya 
badha se arajaan dhari Yunus!" 

33 "Tadha oreng ngodhii damar, ban damarra 
laju eerrep otabana etotobi pennay. Damar 
jareya tanto esaba e ko-tongkona damar, 
sopaja oreng se maso nangalee sonarra. 

34 Mata reya damarra badan. Mon matana 
bana benneng, badanna bana tera tar- 
kataran kabbi. Tape mon matana bana 
bureng, badanna bana petteng calemodan 
kabbi. 

35 Daddi pate-ngate, ja sampe damar se tera 
se badha e bana jareya daddi petteng. 

petteng, bana sabadan tera tar-kataran 
akantha se esonare terana damar." 

37 Saellana Isa mare se abu-dhabu, laju 
badha oreng Farisi ngatore Salerana adhaar e 
bengkona. Daddi Isa meyos adhaar e jadhiya. 

38 Oreng Farisi jareya heran e bakto nangalee 
Isa adhaar ta abacco gallu menorot atoranna 
agamana. 

39 Daddi Guste Isa adhabu ka oreng jareya, 
"Bana reng-oreng Farisi reya biyasana 
pajat ngorae cangker ban pereng bagiyan 
lowaranna, tape e dhalemma bana dibi possa 
ban kakerrasan tor kajahadan. 

40 Bana reya budhu! Allah se la abadhi 
bagiyan lowar reya gu ta la abadhi bagiyan 
dhalemma keya? 

4l Se badha e dhalemmanna cangker ban 
perengnga bana, jareya se kodu ebagi ka 
reng-oreng mesken. Kalaban cara se kantha 
jareya, sakabbiyanna bakal daddiya menorot 
agama kaangguy bana. 

42 Palang bana, reng-oreng Farisi! 
Saparpolonna hasella tamennanna bana, 
akantha salase ban enggu sarta pa-palappa 
laenna eatorragi ka Allah, tape bana ta 
marduli ka kaadilan ban kataresnaan ka Allah. 
Mangkana jareya se koduna elakone bana, 
maske en-laenna ja sampe enthengngagi 
keya. 

lebur ngennengnge kennengngan se tenggi 
e dhalem kennengnganna kabakteyan, sarta 
lebur ehormadi oreng e sar-pasar. 

44 Palang bana kabbi! Bana reya akantha 
koburan se tadha patthoganna, se eda-didda 
oreng, tape oreng se nedda ta apangrasa." 

45 Sala settong dhari ru-guru agama se 
badha e jadhiya ngoca ka Isa, "Guru, dhabuna 
Sampeyan ganeka padha sareng ya-nyeya 
kaula sakanca!" 

46 Dhabuna Isa, "Palang keya bana, ru-guru 
agama! Bana aberri parenta ban atoran 
acem-macem se talebat berra ka oreng laen, 
tape bana dibi ta endha aberri partolongan 
sakonea balakka sopaja reng-oreng jareya 
bisaa ajalannagi atoran-atoran jareya. 

47 Palang bana kabbi! Bana agabay 
makamma bi-nabbi, se epatee para 
bangatowana bana dibi. 

48Daddi bana dibi ngakone ja bana 
abendherragi apa se la elakone para 
bangatowana bana jareya; sabab 
bangatowana bana se padha matee bi-nabbi 
jareya ban bana se agabay kam-makamma. 

49) areya sababba Kabicaksanaanna Allah 
adhabu, Sengko ngerema bi-nabbi ban 
otosan-otosan ka reng-oreng jareya; 
sabagiyan badha se epateyana ban sabagiyan 
badha se ekaneyajaa. 

reng-oreng e jaman sateya reya eokom 
polana bi-nabbi se epatee molae dunnya reya 
eceptaagi, 

>l molae dhari se matee Habil sampe ka 
Zakhariya, se epatee e antarana mezba ban 
Padalemman Socce. Ongguwan: Reng-oreng 
jaman sateya reya tanto eokom polana jareya 
kabbi. 

>2 Palang bana, ru-guru agama! Konci 
kaangguy mokka labangnga pangataowan 
eteggu bana, tape bana dibi ta endha maso ka 
dhalem nyare pangataowan jareya. Sabaligga 
bana la-mala lang-ngalange reng-oreng se 
aehteyar masoa ka dhalem!" 

>3E bakto Isa gubar dhari kennengngan 
jareya, ru-guru agama ban reng-oreng Farisi 
ca-ngocae Isa ce sarana. Reng-oreng jareya 
molae ceng-manceng Isa sopaja kasokana 
abu-dhabu sabannyana. 

>4 Ban sabatara jareya reng-oreng jareya 
ngedhingngagi epagu-onggu polana nyareya 
dhabuna se sala. 

12 l Oreng abun-ebun saleng sellek 

agaribbung sampe badha se ekenneng 

nyek-enyek sokona. Isa adhabu ka red- 
moredda, "Pate-ngate ka ragina oreng Farisi, 
maksod Sengko kamonafiganna. 

2 Tadha barang se eerrep se ta etangaleyana, 
ban tadha barang se eroseyaagi se ta 
tabukkaa. 

bakal ekaedhinga e baja seyang; ban apa se 
ekotoagi bana ka kopengnga oreng e dhalem 
kamar se etotop, bakal eomommagiya sampe 
balattra." 

4"Kaengae, ya, ca-kanca! Bana ja tako ka 
oreng se matee badan tape ta bisa lebbi dhari 
jareya. 

> Mara bi Sengko bana ebalaana sapa se 
kodu ekatakoe bana. Patako ka Allah! Sabab 
saellana matee, Allah kobasa keya mowang 
ka dhalem apoy naraka! Ongguwan, Allah 
jareya se kodu ekatakoe bana. 

6 Mano keddi lalema mon ejuwal pera paju 
dhu ketheng. Maske bariya Allah ta kalep ka 
no-mano jareya maske settonga. 

7 Obu e cethagga bana jareya keya la ebitong 
kabbi. Daddi ta osa tako; bana lebbi arga 
mon ebandhing bi no-mano keddi!" 

8 "Kaengae gu-onggu, ya: Pa-sapaa e 
adhana oreng bannya ngako ja abana Tang 
mored, bi Pottrana Manossa bakal eakowa 
keya e adhana kat-malaekadda Allah. 

3 Tape pa-sapaa se e adhana oreng bannya 
mongker ja abana Tang mored, bi Pottrana 
Manossa bakal epongkerana keya e adhana 
kat-malaekadda Allah. 

10 Mon oreng ngocaagi pa-apa se alaban 
ka Pottrana Manossa oreng jareya gi bisa 
esapora; tape mon oreng jareya ya-nyeya 
Errohna Allah, oreng jareya ta bisa esapora. 

kennengnganna kabakteyan kaangguy eadili 
e adhana pamarenta otabana oreng se 
neggu kakobasaan, bana ja kobater parkara 
baramma carana bana abillaa abana dibi 
otabana parkara apa se ekocaagiya bana. 

12 Sabab apa se kodu ekocaagi bana jareya 
bakal eajarragiya ka bana bi Errohna Allah 
mon la napa ka baktona." 

13E antarana oreng se bannya jareya 
badha se ngoca ka Isa, "Guru, ngereng, 
pona, taretan abdina parenge oneng sopaja 
abdina eparengngana sabagiyan dhari 
sangkolannepon eppa." 

14 Dhabuna Isa, "Taretan, sapa se ngangkat 
Sengko reya daddi hakim otaba tokang bagina 
sangkolan e antarana bana se kadhuwa?" 

15 Saellana jareya Isa laju adhabu ka 
reng-oreng se badha e jadhiya kabbi, "Senga 
pate-ngate, ya, ja sampe bana reya dhakka. 
Sabab odhina manossa reya ta targantong 
ka kasogiyanna, maske dhi-andhina ta 
sakera-kera." 

16 Saellana jareya Isa laju nyaretaagi 
parompamaan reya, "Badha oreng sogi, andhi 
tana se bannya hasella. 

17 Oreng sogi jareya molae apekker e dhalem 
atena, Sengko la ta andhi kennengngan pole 
se egabaya panyabaanna hasella tang tana. 
Apa tang akkal sateya? 

sarta ngoca ka abana dibi, Sateya sengko 

la nemmo akkal; tang dhang-gudhang 

bi sengko esorowa pagujur, sengko pas 
maddegga se arajaan. Jareya bi sengko 
ekagabaya kennengnganna tang gandum ban 
rang-barang laenna. 

19 Saellana jareya sengko ngocaa ka tang 
aba dibi: Bana ontong onggu! Bana andhi 
sabarang se bagus, ban jareya kabbi ta kera 
eabi sampe ataonan. Mara sateya bu-ambu 
lesso! Ngakan, ngenom, ban odhi pasenneng! 

20 Tape Allah adhabu ka oreng jareya, He, 
oreng budhu! E malem reya bana bakal 
mateya, pas sapa se ngaandhia sakabbiyanna 
dhi-andhina bana se la epakompol bana 
kaangguy abana dibi jareya? 

21 Kantha jareya daddina oreng se aehteyar 
terro sogiya kaangguy kaparlowanna dibi, 
tape ta aehteyar sopaja sogiya e ajunanna 
Allah." 

22 Saellana jareya Isa adhabu ka red- 
moredda, "Jareya sababba arapa Sengko me 
ngoca Bana ja kobater mekkere odhina, iya 
areya parkara apa se ekakana bana, otabana 
apa se eangguya bana. 

23 Odhi reya alebbiyan dhari kakanan, ban 
badan alebbiyan dhari angguy. 

24 Abassagi, ra, no-mano dhangdhang rowa! 
Mano jareya ta namen, ta anye, ta andhi 
gudhang otabana lombung. Tape bi Allah 

dhari mano! 

25 Sapa e antarana bana se polana kobater 
kantha jareya laju bisa nambai omorra sakone 
balakka? 

26 Mon bana ta bisa ngalakone barang 
se kene kantha jareya, arapa me kobater 
parkara en-laenna? 

27 Abassagi, ra, baramma patombuna 
kembang bung-kacobungan rowa; bang- 
kembang jareya ta alalakon, ban ta atennon. 
Tape Rato Sulaiman sakale, maske ce sogina, 
ta ngangguy kalambi se bagussa akantha 
bang-kembang jareya! 

28 Rebba e teggal sateya tombu ban lagguna 
la eobbar sampe tadha. Tape bi Allah rebba 
jareya edandane ce bagussa. Apa pole bana! 
Tape bana ta parcaja! 

23 Daddi, bana ta osa kobater otabana 
bingong mekkere apa se ekakana ban apa se 
eenoma bana. 

30 Sabab parkara jareya kabbi se daddi 
pekkeranna oreng se ta kennal ka Allah. 
Mangkana Ramana bana ngagali ja jareya 
kabbi ekaparlo bi bana. 

31 Daddi se kodu epekkere bana iya areya 
aehteyar sopaja Allah marenta odhina bana, 
se laenna bakal eparengngagiya ka bana bi 
Allah." 

32 "Bana se ta saapa bannyana reya, ta osa 


tako! Sabab Ramana bana kasokan marenge 
bana berkat dhari Pamarentaanna. 

33J uwal dhi-andhina bana, pessena bagi ka 
oreng mesken. Agabay dhompet se ta bisa 
laju kaangguy bana dibi, iya areya arta se 
esempen e sowarga. Arta jareya ta bisa elang 
sabab ta ekenneng keco maleng ban ta bisa 
eparosak raprap. 

34 Sabab e dhimma kennengnganna artana 
bana, e jadhiya keya atena bana!" 

35 "Mara bana aga-jaga kaangguy ngadhebbi 
apaa bai. Bana kodu terros akalambi ban 
damarra teptep odhii, 

36 akantha di-abdi se asadhiya anante lorana 
dhari onjangan ka pangantan. Mon lorana 
dhateng nokthok labang, abdi jareya duli 
mokkae labang. 

37 Pojur onggu di-abdi se etemmo teppana 
anante e bakto lorana dhateng. Paparcaja, 
ya: lorana jareya tanto mokka jubana, laju 
nyoro di-abdina toju, sarta pas aladine di-abdi 
jareya. 

38 Pojur onggu di-abdi jareya mon bi lorana 
etemmo teppana anante, maske lorana jareya 
dhateng tengnga malem otabana lebbi dhari 
tengnga malem! 

39 Kaengae, ya! Saompamana oreng se 
andhi bengko tao pokol barampa maleng 
dhatengnga, tantona aga-jaga sopaja maleng 
jareya ta maso ka dhalem bengkona. 

40 Daddi bana kodu aya-sadhiya, sabab 


Pottrana Manossa bakal rabuwa e saat se ta 
eka-sangka bi bana." 

41 "Guste, ponapa parompamaan gapaneka 
sareng Panjennengngan etojjuwagi ka abdina 
sakanca otaba ka sadajana oreng?" Petrus 
atanya. 

42 Guste Isa adhabu, "Sapa abdi se esto 
ban bicaksana, sampe bi lorana epadaddi 
kapalana di-abdi laenna sopaja makane 
di-abdi jareya mon la baktona? 

43 Pojur onggu abdi jareya mon lorana abali 
etemmo teppana ajalannagi lalakonna! 

44 Paparcaja, ya: Lorana jareya tanto 
marcajaagi sakabbiyanna dhi-andhina ka abdi 
jareya. 

4> Tape mon abdi jareya apekker e dhalem 
atena ja lorana gi abit se dhatengnga, laju 
mokole di-abdi laenna kabbi, sarta ngakan 
ban ngenom sampe mabu, 

46lorana bakal abaliya e are ban bakto se 
ta eka-sangka. Ban abdi jareya tanto eajar 
epamare sarta epapadha nanggung okoman 
akantha reng-oreng se ta taat ka Allah. 

41 Bareng se tao apa se ekasokane lorana, 
tape ta aya-sadhiya ban ta ajalannagi 
kasokanna lorana, bakal epeccoda epakaja. 

48 Tape di-abdi se ta tao kasokanna lorana, 
laju ajalannagi lalakon se sala sampe kodu 
epeccodi, peccodanna epalere. Sabab oreng 
se la eparenge bannya, masthe epentae 

bannya keya. Ban oreng se eparcajai 


sabannyana se egugada dhari oreng jareya 
bannya keya." 

49 "Sengko dhateng makatonona bume reya, 
ban ce nyamanna ja sakenga apoy jareya 
sateya la rabbang! 

>0Gi badha kasangsaraan se kodu ejalane 
Sengko. Ban Tang ate reya ngalengsang 
sabellunna jareya kalakon. 

>l Apa bana reya nyangka Sengko dhateng 
ngebaa pardhameyan ka dunnya reya? Enja, 
banne pardhameyan, tape parmosowan. 

>2 Molae dhari sateya oreng se sabala 
bannyana kalema bakal salenga amosowan, 
tello amoso dhuwa otaba dhuwa amoso tello. 

>3 Eppa bakal amosowana ban ana lalakena, 
ban ana lalake bakal amosowana ban eppana. 
Ebu amosowana bi ana binena ban ana bine 
amosowana ban ebuna. Mattowa babine bakal 
amosowana ban manto binena, ban manto 
babine bakal amosowana bi mattowa binena." 

“4Isa adhabu keya ka oreng se bannya 
jareya, "Mon bana nangalee ondhem ongga 
dhari bara, bana tanto ngoca, Ojana. Ban 
pajat pas ojan onggu. 

>> Mon bana arassa badha angen dhari lao, 
bana tanto ngoca, Panasa. Ban pajat pas 
panas onggu. 

>6 Bana reya dujan tha-kanthaan! Bana tao 
nebbak ojan ban panas kalaban ngabas ka 

langnge ban bume. Arapa bana me ta tao 


nebbak dha-tandhana jaman?" 

7 "Arapa bana ma ta motossagi dibi apa se 
bendher? 

“8 Mon badha oreng se agugat bana ka 
pangadilan, kodda aehteyar kaangguy 
mamare parkara jareya bi oreng buru 
sabatara bana gi badha e jalan. Mon enja 
tanto oreng jareya ngeret bana ka adhana 
hakim, ban hakim jareya tanto massraagi 
bana ka polisi. Bi polisi bana tanto epamaso 
ka penjara. 

>) Paparcaja, ya! Bana ta kera kalowar dhari 
penjara sabellunna sake atena bana lonas." 
13 lE bakto jareya oreng nyaretaagi ka 

Isa parkara reng-oreng Galilea se 
epatee Pilatus, teppana reng-oreng Galilea 
jareya ngatorragi kurban ka Allah. 

2 Saellana meyarsa careta jareya, Isa 
adhabu, "Polana reng-oreng Galilea jareya 
epatee kantha jareya, apa bana nyangka 
jareya menangka bukte ja reng-oreng 
jareya dusana alebbiyan dhari sakabbiyanna 
reng-oreng Galilea laenna? 

3 Enja! Kaengae, ya: mon bana ta atobat 
dhari sa-dusana, bana bakal mateya keya 
akantha reng-oreng Galilea jareya. 

4 Baramma oreng ballu bellas se mate e 
Siloam, e bakto ekaceccee manara rowa? 
Cana bana esanggu reng-oreng jareya dusana 

alebbiyan dhari sakabbiyanna oreng laenna 


se badha e Yerusalim? 

> Enja! Ban Sengko ngocaa pole ka bana: 
Mon bana ta atobat dhari sa-dusana, bana 
kabbi bakal mateya keya akantha reng-oreng 
se ekaceccee manara jareya." 

6 Saellana jareya Isa nyaretaagi keya 
parompamaan reya: "Badha oreng andhi 
bungkana ara e kebbun anggurra. E settong 
are oreng jareya nyare buwana tape 
bungkana ara jareya ta abuwa settonga 
balakka. 

7 Daddi oreng jareya ngoca ka tokang 
kebbunna, Tenggu, ra, la tello taon abidda 
sengko entar ka kebbun reya nyare buwana 
bungkana ara reya, tape ta nemmo settonga 
balakka. Mara poger bai! Bungkana ara reya 
pera matadha ezzadda kakanan e dhalem 
tana! 

8 Tape tokang kebbunna nyaot, Diggal 
dhimen sataon aggi, Pa. Bi kaula tana e 
sakalenglengnga elandhua, epasangana 
buthok. 

3 Pasera oneng me pola pas abuwa taon 
dhateng. Manabi bunten, taon dhateng pakon 
poger." 

10E settong are Sabat, Isa morok e settong 
kennengnganna kabakteyan. 

11E jadhiya badha oreng babine se la ballu 
bellas taon sake, polana kamasoan erroh 

jahat. Babine jareya bungko ban ta bisa 


manjeng loros sakale. 

12E bakto Isa ngoladi jareya, laju adhabu 
epakaja, "Bu, bana baras dhari panyakedda!" 

131sa laju nompangngagi astana ka babine 
jareya, ban e bakto jareya keya babine buru 
manjeng loros, laju amoljaagi Allah. 

14 Kapalana kennengnganna kabakteyan 
jareya gigir, polana Isa mabaras oreng e are 
Sabat, daddi laju ngoca ka reng-oreng se 
badha e jadhiya, "Badha nem are kaangguy 
alalakon; daddi mon terro epabarasa, entar 
pateppa re-are jareya, ja entar e are Sabat!" 

15 Guste Isa adhabu, "Bana monafik kabbi! 
Sakabbiyanna oreng e are Sabat makalowar 
sape ban hemarra dhari kandhangnga, laju 
egiba kalowar eenommana. 

16 Sateya e dhinna badha babine toronanna 
Ibrahim, se la ballu bellas taon abidda 
ekobasae Iblis. Apa babine reya ta olle 
epabebas dhari kobasana Iblis jareya e are 
Sabat?" 

17 Dhabuna Isa jareya andaddiyagi 
so-mosona arassa todhus kabbi; tape 
reng-oreng laenna padha senneng nangalee 
sakabbiyanna kaajiban se elampaagi Isa. 

18]sa mareksane, "Mon Allah la marenta, 
baramma kabadhaanna? Ebandhingngagiya 
bi apa, ya, bi Sengko? 

19 Kabadhaanna padha ban parompamaan 
reya. Badha oreng ngala bigina sawi laju 

etamen ekebbunna. Bigi jareya tombu 


daddi kajuwan, ban no-mano alebun e 
ka-cangkana." 

20 isa laju mareksane pole, "Mon Allah la 
marenta, ba ekennenga bandhingngagi bi apa 
kabadhaanna bi Sengko? 

21 Kabadhaanna akantha ragi se ekala bi 
oreng babine, laju egaluy bi teppong pa polo 
liter sampe adunna daddi." 

22E dhalem parjalanan ka Yerusalim Isa 
lebat e tha-kottha ban pong-kampong sambi 
morok. 

23 Laju badha oreng atanya ka Isa, "Guru, 
ponapa namong sakone oreng se badhi 
epasalamet?" Isa adhabu, 

24 "Mara aehteyar sopaja bana maso lebat 
labang se cope. Sabab, kaengae, ya; bannya 
oreng se aehteyar masoa tape ta bisa. 

25E bakto se andhi bengko jaga ban 
nganceng labangnga, bana manjeng e lowar, 
sarta molae nokthok sambi ngoca, Towan, 
tore pona, bukkaagi labangnga! Oreng jareya 
bakal nyaoda, Sengko ta tao bana reya dhari 
dhimma! 

26 Bana tanto nyaot, Abdina ampon oneng 
neddha asareng panjennengngan, ban 
panjennengngan ampon morok jugan e 
lan-jalan e kottha kennengngan abdina! 

21 Tape se andhi bengko jareya bakal ngocaa 
pole, Sengko ta tao bana reya dhari dhimma. 
Ondur, bana reng-oreng jahat! 

28E bakto bana nangalee Ibrahim, Ishak 


ban Yakub sarta bi-nabbi kabbi padha 

neng-sennengngan e dhalem Dunnyana Allah 
Se Anyar, bana bakal nangesa ban nanggung 
sangsara sabab bana dibi etondhung kalowar! 

29 Reng-oreng bakal dhatengnga dhari temor 
ban bara, dhari dhaja ban lao, ban bakal 
neng-sennengngana e dhalem Dunnyana 
Allah Se Anyar. 

30 Reng-oreng se dhi-budhi bakal daddiya 
se dha-adha, ban oreng se dha-adha bakal 
daddiya se dhi-budhi." 

31E bakto jareya keya, badha reng- 
oreng Farisi nyander ka Isa, laju mator, 
"Panjennengngan ja alenggi e kaiya! 

Meyos ka kennengngan laen saos, sabab 
Panjennengngan epateyana sareng Herodes." 
32 Dhabuna Isa, "Kassa kabala ka oreng se 

tadha gunana jareya: Sateya ban lagguna 
Sengko ngojuga erroh jahat ban mabarasa 
oreng sake, tape e are se kapeng tello Sengko 
mamareya Tang lalakon. 

33 Maske kantha jareya Sengko kodu 
nerrossagi Tang parjalanan are teya, lagguna 
ban sadhumalem, sabab ta becce mon nabbi 
epatee e lowaranna Yerusalim. 

34 Yerusalim, Yerusalim! Bana matee bi- 
nabbi. Otosanna Allah bi bana padha egarujuk 
sampe mate! La barampa kale Sengko terro 
agellua sakabbiyanna pandhudhuna bana 
akantha korbina ajam se ajaga dhu-budhuna 

e babaanna kalembangnga, tape bana ta 


endha! 

35 Daddi Allah ta asarengnge bana pole. Bi 
Sengko bana ebalaana, ya: molae sateya 
bana ta kera nangalee Sengko pole, sampe 
bana ngoca, Moga eberkadana se rabu bit 
asmana Pangeran." 

14 lE settong are Sabat Isa meyos ka 

bengkona settong pamimpinna oreng 
Farisi, adhaar e jadhiya. E jadhiya reng-oreng 
padha ngabassagi Isa kalaban gu-onggu. 

2 Pas badha oreng sake nyander ka Isa, soko 
tanangnga ra-bara. 

3|sa laju mareksane ka ru-guru agama 
ban reng-oreng Farisi se badha e jadhiya, 
"Menorot hokomma agamana Sengko ban 
bana olle apa enja oreng mabaras oreng sake 
e are Sabat?" 

4 Ru-guru agama ban reng-oreng Farisi 
jareya padha neng-enneng. Isa laju adikane 
oreng se sake gella, pas epabaras, sarta pas 
epakon mole. 

> Saellana jareya Isa adhabu ka reng-oreng 
se badha e jadhiya, "Saompamana e antarana 
bana badha se andhi ana otaba sape se labu 
ka somor e are Sabat, apa oreng jareya ta 
duliya maongga anana otaba sapena jareya e 
are jareya keya?" 

6 Tape reng-oreng jareya tadha settonga se 
nyaodi dhabuna Isa jareya. 

* Isa ngoladi badha moy-tamoy se padha 


nyare kennengngan se paleng nyaman. Daddi 
Isa laju nyaretaagi parompamaan reya ka 
reng-oreng jareya: 

8"Mon bana kaonjangan ka pangantan, ja 
toju e kennengngan se paleng tenggi. Sapa 
tao badha oreng laen se arajaan dhari bana 
eonjang keya, 

? sampe se andhi bengko se ngonjang 
bana ban oreng laenna jareya tapaksa entar 
ka bana laju ngoca, Ta langkong, korse 
paneka kennengnganna tamoy kadhissa. 
Tantona bana arassa todhus tapaksa toju e 
kennengngan se e dhi-budhi. 

10 Daddi, mon bana entar kaonjangan, pele 
kennengngan se paleng budhi, me olle se 
andhi bengko entar ka bana ban ngoca kantha 
reya, Taretan, ngereng alenggi e kalenggiyan 
se asaeyan. Kalaban cara se kantha jareya 
bana eargai e adhana moy-tamoy laenna. 

11 Sabab oreng se matenggi abana bakal 
ekababaagiya, tape se marendha bakal 
epatenggiya." 

12Isa laju adhabu ka se andhi bengko, 
"Mon bana ngonjang oreng eajaga ngakan 
yang-seyang otaba lem-malem, bana ja 
ngonjang kanca otaba taretanna, otaba 
la-balana otaba tatanggana se gi-sogi. 
Sabab dhaggi bana bakal eonjanga keya 
bi reng-oreng jareya, daddi bana narema 
balessan. 

13 Daddi mon bana ajang-onjang, onjang 
oreng se mesken, oreng se ena, oreng se 
empon ban se buta. 

14 Bana bakal eberkadana sabab reng-oreng 
jareya ta kera bisa males kabecceanna 
bana gella. Kabecceanna bana jareya bakal 
ebalessa bi Allah e bakto reng-oreng se becce 
epaodhi pole dhari matena." 

15E bakto sala settong dhari oreng se 
ngakan areng-bareng e jadhiya ngedhing 
dhabuna Isa buru, laju ngoca, "Pojur onggu 
oreng se neddha asareng bi Guste Allah 
manabi Allah rabu menangka Rato!" 

l6Tape Isa adhabu ka oreng jareya, "E 
settong bakto badha oreng se mabadha pesta 
raja, ban se eonjang bannya. 

17E bakto la napa baktona amolaana pesta 
jareya, oreng jareya nyoro abdina entar ka 
reng-oreng se eonjang, esoro ngoca kantha 
reya, Ngereng eatore lenggi, sadajana ampon 
ranta! 

18 Tape reng-oreng jareya kabbi gan settong 
menta sapora. Se settong ngoca ka abdi gella, 
Kaula gi buru ngobange tana, samangken gi 
entara nengale tana ganeka. Nyoona sapora 
saos. 

19Se laen ngoca, "Kaula gi buru melle sape 
lema pasang, gi ngoddiya pe-sape ganeka. 
Nyoona sapora saos." 

20 Se laen ngoca, Kaula gi buru apangantan, 
daddi kaula ta kengeng dhateng. 

21 Abdi jareya mole nyaretaagi jareya kabbi 


ka lorana. Lorana ce peggella, laju ngoca 

ka abdina jareya, Kassa duliyan entar ka 
rong-lorong ban longlongan-longlongan e 
kottha. Giba dha enna reng-oreng se mesken, 
oreng se ena, oreng se buta ban oreng se 
empon. 

22 Ta ella saapa abidda abdina jareya ngoca, 
Dhabuna panjennengngan ampon elampaagi 
sadaja, namong gi bannya kennengngan se 
ta aesse. 

23 Daddi lorana jareya ngoca, Kassa entar ka 
rong-lorong e lowar kottha, paksa reng-oreng 
soro dhateng, me olle tang bengko possa. 

24 Kaengae, ya! Tadha settonga dhari 
moy-tamoy se eonjang rowa se bakal taowa 
rassana nyamanna kakanan e tang pesta 
reya!" 

25E naleka settong are bannya oreng se 
ajalan abareng ban Isa. Isa atole laju adhabu 
ka reng-oreng jareya, 

26"Mon oreng noro Sengko, tape 
kataresnaanna ka ebuna ban eppana, ka 
binena, na-anana, tan-taretanna, la-mala ka 
abana dibi arajaan dhari kataresnaanna ka 
Sengko, oreng jareya ta pantes daddi Tang 
mored. 

2! Oreng se ta endha mekol salibba ban noro 
Sengko, ta bisa daddi Tang mored. 

28 Mon e antarana bana badha se maddegga 
manara, tantona toju gallu, ngetong barampa 

baragadda, sopaja tao apa pessena cokop 


otaba enja kaangguy mamare manara jareya. 

2? Sabab mon manara jareya ta bisa 
epamare, mangkana dhasarra la epasang, 
tantona bana pas ekala-gella bi oreng se 
nangalee lalakon jareya. 

30 Oreng tanto ngoca kantha reya, Oreng 
reya maddek manara tape ta bisa mamare! 

31 Mon badha rato se andhi tantara sapolo 
ebu oreng aperranga ban rato laen se andhi 
tantara dhu polo ebu, tantona rato jareya 
toju gallu kaangguy apekker apa abana cokop 
kowat alabana mosona jareya. 

32 Mon la tao ja abana ta kowat, tanto e 
bakto mosona gi jau, rato jareya laju ngerem 
otosan kaangguy menta sopaja aperrang 
jareya ta eterrossagi." 

33 Dhi-budhina Isa adhabu, "Bariya keya 
bana. Tadha settonga e antarana bana se 
bisaa daddi Tang mored, mon ta ngurbannagi 
sakabbiyanna." 

34 "Buja reya bagus, tape mon la tabar, 
baramma se epaaccena pole? 

35 Tadha gunana pole kaangguy teggal 
otabana kaangguy buthok. Daddi pas 
ebuwang. Mon andhi kopeng, edhingngagi!" 
1 5 lE settong are, bannya reng-oreng 

tokang narek pajek ban reng-oreng 
se la eanggep oreng ta becce bi masarakat, 
padha entar ngedhingngagi Isa. 

2 Reng-oreng Farisi ban ru-guru agama 


molae agarunggung. Ocana, "Oreng reya 
narema reng-oreng se ta becce, la-mala 
ngakan abareng ban reng-oreng jareya." 

3 Daddi Isa laju nyaretaagi parompamaan 
reya ka reng-oreng gella. 

4"Saompamana e antarana bana badha se 
andhi dumba saratos meggi, ban dumbana 
jareya laju elang settong ba barammaa 
kerana bana? Tanto dumbana se sangang 
polo sanga edinaagi e talon, ban bana pas 
entar nyare se elang sampe etemmo. 

> Mon la etemmo pole dumbana jareya, 
atena ce peragga, sampe dumbana jareya 
esongguy, 

6terros egiba mole. Saellana jareya 
oreng jareya laju ngolok ca-kanca ban ga- 
tatanggana, sarta ngoca, Tore anga-bunga. 
Dumba kaula se elang etemmo pole! 

7 Bariya keya e sowarga, kagumbiraan se 
ekarassa polana settong oreng dusa se atobat 
alebbiyan dhari gumbirana polana sangang 
polo sanga oreng se la pajat bagus ban ta 
parlo atobat." 

8 "Otabana saompamana badha babine se 
andhi pesse salaka sapolo, laju elang settong 
ba barammaa kerana babine jareya? Tantona 
laju ngodhii damar ban nyapowe bengkona 
sarta pessena jareya esare e man-dhimman 
sampe etemmo pole. 

9E bakto pesse jareya etemmo, babine 


jareya laju ngolok ca-kanca ban ga- 
tatanggana, sarta ngoca, Kaula ce peragga; 
pesse kaula se elang etemmo pole. Tore 
anga- bunga! 

10 Kantha jareya keya malaekadda Allah e 
sowarga perak mon badha settong oreng 
jahat se atobat dhari sa-dusana. Paparcaja, 
ya!" 

ll]sa adhabu pole, "Badha oreng lalake 
andhi ana lalake kadhuwa. 

12Se bungso ngoca ka eppana, Pa, 
samangken kaula nyoona bagiyan dhari 
artaepon sampeyan. Daddi bi eppana 
dhi-andhina laju ebagi epadhuwa ka anana se 
kadhuwa. 

13 Saellana olle pan-barampan are dhari 
jareya ana bungsona gella ajuwal sangkolan 
bagiyanna, sarta pas laju entar ka nagara se 
jau. E jadhiya pessena ekagabay yal-royalan. 

14E bakto pessena la tadha kabbi, e nagara 
jareya laju badha laep raja, sampe kana 
jareya malarat. 

IS Kana jareya laju alako ka sala settong 
oreng e jadhiya, epajaga babina e teggal. 

16 Kana jareya ce laparra, sampe terro 
ngakana pakanna bi-babi jareya, tape tadha 
oreng se aberria kakanan ka abana. 

17 Dhi-budhina kana jareya apangrasa sarta 
apekker, Reng-oreng se alako ka tang eppa ta 

kakorangan kakan, dineng e dhinna sengko 


para mateya kalaparan! 

18 sateya sengko mangkada entara ka eppa, 
sengko ngocaa kantha reya: Pa, kaula dusa 
ka Allah sareng ka sampeyan. 

19 Kaula ta pantes pole esebbut pottrana 
sampeyan. Anggep saos kaula paneka sala 
settong dhari panglakona sampeyan. 

20 Daddi kana jareya laju jaga sarta mangkat 
mole ka eppana. Kana jareya gi jau dhari 
bengkona, la etangalee bi eppana. Eppana 
arassa ce neserra, daddi laju berka nyander 
ka anana; anana laju egellu ban ekaloskos. 

21 Pa, cana kana jareya, kaula ampon dusa 
ka Allah sareng ka sampeyan. Kaula ta pantes 
esebbut Pottrana sampeyan. 

22 Tape eppana ngolok di-abdina, laju ngoca, 
Kassa duliyan! Ngalaagi kalambi se paleng 
bagus, pas angguyyagi ka kana reya. Garigina 
selloe, sokona sapatuwi. 

23 Mon la mare pas ngala sape ngodha 
se lempo, sambelli. Mara apesta sambi 
neng-sennengngan. 

24 Sabab tang ana reya la mate, sateya odhi 
pole; tang ana reya la elang, sateya etemmo 
pole. Daddi reng-oreng e jadhiya kabbi padha 
apesta. 

25 Sabatara jareya anana se towaan badha 
e teggal. E bakto mole ban napa e seddina 
bengkona, anana jareya ngedhing monyena 
mosik ban oreng atari. 


| Lukas 15.261 16.1 "96 

abdina, laju atanya, Badha apa e bengko? 

27 Abdina jareya nyaot, Alena sampeyan 
abali! Eppana sampeyan makon nyambelli 
sape ngodha se lempo sabab pottrana ampon 
paleman salamet! 

28 Ana se sareyang jareya ce peggella sampe 
ta endha maso ka bengkona. Eppana laju 
kalowar, anana ecacae eajak maso. 

293 Tape kana jareya ngoca, Kaula ataonan 
alako ka sampeyan amba pate. Kaula ta 
oneng alaban ka sampeyan. Ponapa se 
eparengngagi sampeyan ka kaula, Pa? 

Bi sampeyan kaula ta oneng eparenge 
pa-ponapa kaangguy neng-sennengngan bi 
ca-kanca kaula, maske pera embi settong. 

30 Pottrana sampeyan kadhissa matadha 
dhi-andhina sampeyan, ekayar-biyur bi 
sondel tape samangken gi buru abali, bi 
sampeyan laju enyambelliyagi budhuna sape 
se lempo! 

3l Na, cana eppana, bana badha e dhinna 
terros apolong ban sengko. Pa-apa se 
ekaandhi sengko andhina bana keya. 

32 Tape sateya sengko ban bana kodu 
asalameddan ban neng-sennengngan, sabab 
alena bana la mate tape sateya odhi pole; 
alena bana la elang, tape sateya la etemmo 
pole." 

16 lisa adhabu ka red-moredda, "Badha 

oreng sogi. Oreng jareya andhi 


Lukas 16.21 7 | . 97 
ponggaba kauwangan se ngoros dhi-andhina. 


Oreng sogi jareya narema reppodan ja 
ponggaba kauwanganna wang-mowang 
pessena. 

2 Daddi oreng jareya laju ngolok ponggaba 
kauwanganna buru, sarta ngoca, Apa kabar 
se ekaedhing sengko parkara bana reya? 
Sateya mara passraagi ka sengko laporan 
se genna parkara se elakone bana e dhalem 
ngoros tang dhi-andhi. Bana ta olle daddi 
ponggaba kauwanganna sengko pole. 

3 Ponggaba kauwangan jareya apekker, 
Baramma sengko sateya reya? Sengko 
epaambuwa bi tang lora. Alandhu sengko ta 
kellar; aburumaena sengko todhus. 

4 Sateya sengko andhi akkal; mon sengko la 
epaambu, sengko kodu andhi kanca bannya 
se endha ngapolong sengko e bengkona! 

> Daddi sakabbiyanna oreng se andhi otang 
ka lorana bi ponggaba kauwangan jareya 
eolok. Ka oreng se kapeng settong ponggaba 
jareya ngoca, Saponapa otangnga sampeyan 
ka lora kaula? 

6Saodda oreng jareya, Mennya jaitun 
saratos pennay. Ponggaba jareya ngoca 
pole, Paneka sorat otangnga sampeyan. Tore 
alenggi, pas toles: saeket. 

7 Saellana jareya ponggaba buru ngoca 
ka oreng se kapeng dhuwa, Sampeyan, 
saponapa otangnga? Oreng jareya nyaot, 
Gandum saebu karong. Ponggaba kauwangan 


| Lukas 16.81 13 98 

sampeyan. Tore toles: ballung atos. 

8 Daddi ponggaba kauwangan se ta jujur 
jareya ealem bi lorana polana lalakonna se 
penter jareya; sabab reng-oreng dunnya 
reya lebbi penter e dhalem ngator orosanna 
etembang bi reng-oreng se odhi e dhalem 
terrang." 

2 Isa laju adhabu, "Mara edhingngagi! 
Angguy rang-barang e dunnya reya kaangguy 
nyare kanca, sopaja mon barang e dunnya 
reya la tadha argana pole, me olle bana 
etarema e kennengngan se langgeng. 

10 Oreng se ekenneng parcaja e dhalem 
parkara kene, ekenneng parcaja keya e 
dhalem parkara se raja. Tape oreng se ta 
ekenneng parcaja e dhalem parkara kene ta 
ekenneng parcaja keya e dhalem parkara se 
raja. 

11 Daddi, mon e dhalem parkara rang-barang 
e dunnya reya bai bana la ta ekenneng 
parcaja, sapa se parcajaa massraagi arta 
rohani ka bana? 

12 Ban mon bana etemmo ja ta ekenneng 
parcaja e dhalem parkara barangnga oreng 
laen, sapa se magiya ka bana pa-apa se 
ekaandhi bana? 

13Tadha oreng se bisa alako ka lora 
dhadhuwa; sabab oreng jareya tanto 
ataresnaan ka se settong etembang ban ka 
settonganna; otabana oreng jareya tanto 

ka se settonganna. Bariya keya bana. Bana ta 
kera bisa ngabdi ka Allah ban ka pesse." 

14E bakto reng-oreng Farisi ngedhing 
pa-apa se edhabuwagi Isa jareya, Isa laju 
ekala-gella, sabab reng-oreng jareya lebur ka 
pesse. 

15 Tape Isa adhabu ka reng-oreng jareya, 
"Bana reya oreng se e adhana oreng laen 
katon bendher, tape Allah ngagali essena 
atena bana. Sabab pa-apa se eanggep raja 
argana bi manossa, e ajunanna Allah tadha 
argana. 

16 Hokom se eajarragi Mosa ban 
pangajaranna bi-nabbi, teptep eangguy 
sampe jamanna Yahya Pambaptis. Molae dhari 
jareya Kabar Bagus parkara baramma Allah 
marenta menangka Rato terros ebertaagi. 
Ban oreng maksa abana daddiya anggotana 
ommadda Allah. 

17 Tape agampangan langnge ban bume 
mosna etembang ban mabattala settong 
aksara e dhalem Hokomma Allah. 

18 Pa-sapaa nellak binena laju abine babine 
laen, oreng jareya azina. Ban oreng se 
ngabine babine se etellak jareya, azina keya." 

19 "Badha oreng sogi kasorang. Kalambina 
rang-larang, ban odhina re-saarena mewah. 

20E adhana labangnga bengkona badha 
oreng mesken, dhung-tedhungan e jadhiya; 

porona. 

21 Lazarus terro ngakana gar-gaggarra 
kakanan dhari mejana oreng sogi jareya. 
La-mala pate dhateng ajilat porona. 

22 Oreng se mesken jareya mate, laju egiba 
malaekat ka kennengngan se bagus e seddina 
Ibrahim e sowarga. Oreng se sogi jareya 
mate keya ban ekoburradgi. 

23E dunnyana oreng mate, oreng sogi jareya 
nanggung sangsara se talebat berrana. Ban 
e bakto adhanga, laju nangalee Ibrahim e 
jauna ban Lazarus neng e seddina. 

24 Rama Ibrahim! oreng se sogi jareya 
aera. Kaneserre abdina. Pakonnagi Lazarus 
nyabbur garigina ka dhalem aeng, pakon 
seddingngagi ka jila abdina me olle jila abdina 
bacca. Abdina ce nyangsarana e dhalem apoy 
paneka! 

25 Tape Ibrahim ngoca, Kaengae, Na: 
saabidda bana odhi e dunnya bana andhi 
sakabbiyanna se gus-bagus, tape Lazarus 
pera andhi se ba-juba. Sateya Lazarus 
senneng badha e dhinna, dineng bana 
nyangsara e jadhiya. 

26 Ban pole e antarana bana ban sengko 
epasange jurang se raja, sopaja oreng se 
badha e dhinna ta bisa entar ka jadhiya, 
bariya keya oreng se badha e jadhiya ta bisa 
dha enna! 

jareya, abdina nyoona kalaban sanget, 
Lazarus pakonnagi entar ka compona eppa 
abdina. 

28E kadhissa badha taretan abdina kalema. 
Lazarus pakonnagi maemot eppa sareng 
tan-taretan abdina gapaneka, sopaja ta 
kantosa maso ka kennengnganna seksaan 
paneka. 

29 Saodda Ibrahim, Eppa ban tan-taretanna 
bana la andhi ku-bukuna Mosa ban bukuna 
para nabbi! Dina tan-taretanna bana me olle 
atoro apa se etoles e dhalem ku-buku jareya! 

30 Tape oreng sogi jareya ngoca, Gapaneka 
ta cokop, Rama Ibrahim. Namong manabi 
badha oreng se ampon mate odhi pole 
sarta ngaton ka tan-taretan abdina, tanto 
tan-taretan abdina gapaneka atobat dhari 
sa-dusana. 

3l Tape Ibrahim ngoca, Mon tan-taretanna 
bana jareya ta marduli ka parentana Mosa 
ban bi-nabbi, tanto ta kera parcaja keya 
maske badha oreng mate odhi pole." 

17 lisa adhabu ka red-moredda, "Pa-apa 

se daddi lantaranna oreng agabay 
dusa reya tanto badha. Tape calaka oreng se 
daddi lantaranna dusa jareya! 

2 Lebbi becce mon oreng jareya leerra 
egantonge pagilisan, laju ecabbur ka tase, 
etembang daddi lantaranna sala settong dhari 
reng-oreng kene reya agabay dusa. 

agabay dusa, paenga. Mon atobat, berrii 
sapora. 

4 Mon taretanna bana jareya agabay dusa ka 
bana pettong kale saare, ban sabban mare 
agabay dusa laju entar ka bana sambi ngoca, 
Sengko nyoona sapora, berrii sapora oreng 
jareya." 

> Para rasul mator ka Guste Isa, "Guste, 
pakowattagi iman abdina." 

6 Guste Isa adhabu, "Mon bana andhi 
iman sabigina sawi bai, bana bisa ngoca ka 
bungkana bessaran reya, Mara bana arbut 
ban mo-ramona, pas manjeng e tase, tanto 
kajuwan jareya atoro ka parentana bana." 

7"Saompamana e antarana bana badha 
se andhi kabula se nyalaga e teggal otaba 
ngowan dumba. Mon kabulana bana jareya 
mole, apa kerana bana ngocaa ka kabula 
jareya, Mara duliyan kan-ngakan? 

8Ta kera! Sabaligga bana tanto ngoca 
kantha reya ka kabula jareya, Paranta, 
sengko ngakana. Akalambi se berse, toguwi 
sabatara sengko ngakan ban ngenom; 
samarena jareya bana olle ngakan. 

? Kabula jareya ta parlo ealem polana atoro 
parentana lorana, ta iya? 

10 Padha bai ban bana. Mon bana la 
ajalannagi sakabbiyanna parenta se 
esorowagi ka bana, pas ngoca kantha reya, 

Sengko reya pera kabula biyasa; sengko pera 


ajalannagi kawajiban." 

1E dhalem parjalanan ka Yerusalim, Isa 
lebat e bagiyan se daddi batessa Samaria ban 
Galilea. 

12E bakto maso ka settong kampong, pas 
esanderri oreng kasapolo se padha nyandhang 
panyaket kole budhuk. Reng-oreng jareya 
manjeng e jauna 

13 ban aera, "Isa! Towan! Kaneserre abdina!" 

“Isa ngoladi reng-oreng jareya, laju 
adhabu, "Kassa entar ka mam-imam, soro 
pareksa badanna bana." E tengnga jalan 
panyakedda reng-oreng jareya etemmo 
baras. 

15E bakto sala settong e antarana se 
kasapolo jareya tao ja abana la baras, laju 
abali ka Isa sambi rak-soragan amoljaagi 
Allah. 

16 Oreng jareya laju asojud e ajunanna Isa 
sambi mator sakalangkong. Oreng jareya 
oreng Samaria. 

17 Isa adhabu, "Se epabaras gu ta kasapolo, 
ta iya? E kemma kasangana? 

18 Arapa me pera oreng manca reya se abali 
kaangguy asakalangkong ka Allah?" 

19ĮIsa laju adhabu ka oreng jareya, "Mara 
jaga, pas le-mole. Polana bana parcaja ka 
sengko daddi bana baras." 

20 Badha reng-oreng Farisi atanya ka Isa 
bila Allah se rabuwa kaangguy marentaa. 

kalaban dha-tandha se ekenneng abas oreng 

21l sampe oreng bisa ngoca, Mara tenggu, 
arowa Salerana! otabana Salerana badha e 
dhissa! Sabab Allah reya Ia molae marenta e 
nga-tengngaanna bana." 

22 Saellana jareya Isa adhabu ka red- 
moredda, "E settong bakto bana bakal 
terrowa nangaleyana sala settong dhari 
re-arena Pottrana Manossa, tape bana ta bisa 
nangalee. 

23 Bakal badhaa reng-oreng se ngocaa 
kantha reya, Tenggu e dhissa! otabana 
Tenggu e dhinna! Tape bana ja kalowar entara 
nyare. 

24 Akantha dhap-keddhap se tera e langnge, 
ban agalirap dhari konco se settong ka 
konco settongnga, kantha jareya keya dhaggi 
kabadhaanna Pottrana Manossa e arena. 

25 Tape dha-adhana Pottrana Manossa jareya 
kodu nanggung sangsara sabannyana ban ta 
etarema bi reng-oreng jaman sateya. 

26E are baktona Pottrana Manossa jareya 
enyataagi dhaggi, kabadhaanna padha ban 
jamanna Ennoh lamba. 

27 Oreng padha kan-ngakan ban nom- 
ngenom, abine; kantha jareya ros-terrosan 
sampe Ennoh maso ka dhalem kapal ban 
banjir dhateng mamate reng-oreng jareya 
kabbi. 

padha ngakan ban ngenom, ajuwal-belli, 
men-tamennan ban agabay bengko. 

293 Tape e bakto Lud kalowar dhari Sodom, 
e are jareya apoy ban balirang toron dhari 
langnge akantha ojan, matompes reng-oreng 
jareya kabbi. 

30 Kantha jareya kabadhaanna dhaggi e are 
baktona Pottrana Manossa enyataadgi. 

31E are jareya oreng se teppana badha 
e atana bengkona ja toron ngalaa rang- 
barangnga se badha e dhalem bengkona. 
Bariya keya se badha e teggal ja abali ka 
bengkona. 

32 Kaengae baramma daddina binena Lud! 

33 Oreng se aehteyar masalamedda odhina 
bakal kaelangana odhina. Tape oreng se 
kaelangan odhina bakal masalamedda odhina 
jareya. 

34 Paparcaja, ya: E malem jareya badha 
oreng kadhuwa teppana tedhung e ranjang; 
se settong bakal egibaa, ban settonganna 
bakal edinaa. 

35 Badha babine kadhuwa teppana agilis 
gandum, se settong bakal egibaa, ban 
settonganna bakal edinaa. 

36 [ Badha oreng lalake' kadhuwa teppa'na 
alako e teggal, se settong bakal egiba'a, 
settonganna bakal edina'a.]" 

37 Red-moredda Isa atanya, "E kadhimma 
se bakal badhaa kadaddiyan gapaneka, 

badha babathangnga tanto badha mano se 
ngakanan babathang." 

18 l Saellana jareya Isa nyaretaagi 

settong parompamaan kaangguy 
ngajar red-moredda sopaja ros-terrosan adua 
ban ja sampe potos pangarep. 

2 Dhabuna Isa, "E settong kottha badha 
settong hakim se ta tako ka Allah ban ta 
parduli ka sapaa bai. 

3E kottha jareya badha keya settong randha 
se li-baliyan ngadhep ka hakim jareya menta 
tolong e dhalem parkarana. Nyoona tolong 
kaula e dhalem ngadhebbi moso kaula, Pa, 
cana randha jareya. 

4Sampe abit hakim jareya ta endha nolong 
randha buru. Tape dhi-budhina hakim jareya 
apekker, Maske sengko ta tako ka Allah ban 
ta parduli ka oreng laen, 

"tape sarrena randha reya ros-terrosan 
rok-ngerok malolo ka sengko, lebbi becce 
sengko nolongana e dhalem parkarana. Mon 
enja, oreng reya tanto pas gi ros-terrosan 
rok-ngerok malolo ka sengko." 

6 Guste Isa laju adhabu pole, "Kodda pekker 
apa se ekocaagi hakim se ta adil jareya! 

' Daddi, apa Allah ta nolonga parkarana 
ommadda dibi se aserro ka Salerana seyang 
malem? Apa kerana Allah bit-maabida se 
nolonga ommadda jareya? 

8 Paparcaja, ya: Allah masthe duli nolong 


parkarana ommadda jareya! Tape mon 
Pottrana Manossa rabu, ba gi badhaa oreng 
se parcaja ka Salerana e bume reya?" 

2 Isa nyaretaagi keya parompamaan reya ka 
reng-oreng se yakin ja abana dibi becce sarta 
se ngababaagi oreng laen. 

10 Dhabuna Isa, "Badha oreng kadhuwa 
entar ka Padalemman Socce kaangguy adua. 
Se settong oreng Farisi, settonganna tokang 
narek pajek. 

ll Oreng Farisi jareya manjeng majau dhari 
oreng laen ban adua, Ya, Allah, abdidalem 
asokkor ka J unandalem sabab abdidalem ta 
akadi oreng laen, se dhakka, roce, otabana 
azina. Abdidalem asokkor eparenge ta padha 
sareng tokang pajek kadhissa. 

12 Abdidalem apowasa dhu kale samenggu, 
sareng ngatorragi ka Junandalem 
saparpolonna sadajana pangaselan 
abdidalem. 

13 Tape tokang narek pajek rowa manjeng 
majau, la-mala ta bangal adhanga ka 
langnge. Sambi ngosap dhadhana oreng 
jareya ngoca, Ya, Allah, kaneserre abdidalem, 
oreng dusa kadhinto!" 

14"Paparcaja, ya," dhabuna Isa, "e bakto 
mole ka bengkona, tokang narek pajek jareya 
se etarema bi Allah, banne oreng Farisi gella. 
Sabab pa-sapa se matenggi abana bakal 

abana bakal eagungngagiya." 

15 Badha reng-oreng se ngeba na-kana 
ne-kene ka Isa nyoon sopaja Isa kasokana 
nompangngagi astana ban aberkadi na-kana 
jareya. E bakto red-moredda nangalee jareya, 
reng-oreng buru laju egigiri. 

16 Tape Isa adikane na-kana jareya laju 
adhabu ka red-moredda, "Dina na-kana 
jareya me nyander ka Sengko! Ja larang, 
sabab oreng se akantha na-kana reya se 
daddi anggotana ommadda Allah. 

17 Kaengae! Oreng se ta ngadhep ka 
Allah akantha na-kana kene, ta kera daddi 
anggotana ommadda Allah." 

18 Badha pamimpinna agama Yahudi se 
atanya ka Isa, "Guru se sae, ponapa se 
kodu elakone abdina sopaja narema odhi se 
saongguna sareng se langgeng?" 

19"Arapa bana me ngoca Sengko bagus?" 
dhabuna Isa ka oreng jareya. "Tadha se 
bagus kajabana Allah dibi. 

20 Bana la tao ka kon-papakonna Allah: Ja 
azina, ja matee oreng, ja co-ngeco, ja daddi 
sakse palsu, ban pahormat ka rama ebuna." 

21 "Sadajana papakon gapaneka sareng 
abdina ampon etoro ngabidi abdina gi 
ngodha," sambidda oreng jareya. 

22 Meyarsa jareya Isa adhabu, "Gi badha 
pole settong se kodu elakone bana: Juwal 
dhi-andhina bana kabbi, pessena bagi ka 

dunnya e sowarga. Saellana jareya pas noro 
Sengko." 

23 Tape e bakto oreng jareya ngedhing 
parkara jareya atena ce sossana sabab oreng 
jareya sogi. 

24 Isa ngoladi ja oreng jareya sossa, daddi 
laju adhabu, "Malarat onggu monggu ka 
oreng sogi se daddiya anggotana ommadda 
Allah! 

25 Agampangan onta maso ka dhalem 
lobangnga jarum, etembang oreng sogi maso 
ka Dunnyana Allah Se Anyar." 

26 Reng-oreng se ngedhing dhabuna Isa 
jareya atanya, "Manabi sakadhinto, pasera se 
bisaa salamet?" 

27 isa adhabu, "Barang se mohal ka 
manossa, ta mohal ka Allah!" 

28 Petrus laju mator, "Oladi! Abdina 
sakanca padha adinggallagi compo, ngereng 
Panjennengngan." 

29 "Paparcaja, ya!" dhabuna Isa. "Oreng 
se adinaagi bengkona otaba binena, otaba 
taretanna otaba rama ebuna otaba na-anana 
polana aladine Allah, 

30 oreng jareya bakal naremaa balessan 
akel-tekel sateya reya, ban e jaman se bakal 
dhateng bakal naremaa odhi se saongguna 
ban se langgeng." 

2l]sa makompol moredda, laju ebakta 
majau dhari reng-oreng laenna. Dhabuna Isa, 

entara ka Yerusalim. E jadhiya, pa-apa se 
etoles bi bi-nabbi parkara Pottrana Manossa 
bakal kalakona kabbi. 

32 Pottrana Manossa jareya bakal 
epassraagiya ka reng-oreng se banne 
Yahudi; bi reng-oreng jareya Salerana bakal 
eya-seyaa, eco-kocowa, ban ecopaana. 

33 Salerana bakal eseksaa ban epateyana, 
tape e are se kapeng tello bakal odhia pole." 
34 Red-moredda ta ngarte ka dhabuna Isa 
jareya. Artena ca-oca jareya eroseyaagi ka 
red-moredda jareya; kabbi padha ta ngarte 

apa se edhabuwadgi Isa jareya. 

35E bakto Isa para napaa ka Yerikho, badha 
oreng buta teppana toju ngemmes e penggir 
lorong. 

36E bakto oreng jareya ngedhing bannya 
oreng lebat e jadhiya laju atanya, "Badha 
apa, kana?" 

37 "Isa, oreng Nazaret lebat e dhinna," 
saodda reng-oreng se badha e jadhiya. 

38 Oreng buta jareya laju aera, "Isa, Pottrana 
Daud! Kaneserre abdina!" 

39 Reng-oreng se badha e adha gigir, oreng 
buta jareya esoro neng-enneng. Tape oreng 
buta jareya aera epajangkajaan. "Pottrana 
Daud! Kaneserre abdina!" 

40 Isa ambu laju makon oreng ngeba oreng 
buta jareya ka Salerana. Dhabuna Isa, 

sambidda oreng buta jareya, "abdina terro 
nengalana." 

42 Isa pas adhabu ka oreng jareya, "Mon 
bariya, mara nangale! Polana bana parcaja ka 
Sengko, bana baras." 

43E bakto jareya keya oreng gella nangalee, 
laju ngereng Isa sambi asokkor ka Allah. 

E bakto oreng se bannya jareya nangalee 
parkara jareya, kabbi padha amoljaagi Allah. 

19 'E naleka Isa napa ka Yerikho, laju 

terros alomampa ngalebadi kottha 
jareya. 

2 E kottha jareya badha oreng kapalana 
tokang narek pajek se sogi. Nyamana 
Zakheyus. 

3 Zakheyus jareya terro nangaleyana kantha 
apa Isa jareya, tape sarrena oreng ce 
bannyana ban abana dibi pandha, daddi ta 
ahasel nangale Isa. 

4 Daddi Zakheyus pas berka ajangadhai 
reng-oreng laen, laju nae ka kajuwan, sopaja 
nangaleyana Isa se sakejja aggi lebada e 
jadhiya. 

>E bakto Isa napa ka babana kajuwan 
jareya, laju adhanga sambi adhabu, 
"Zakheyus, mara duli toron, Sengko entara 
ka bengkona bana sateya." 

6 Zakheyus duli toron sarta narema Isa 
kalaban senneng ate. 

7 Reng-oreng se nangalee jareya padha 


agarunggung kabbi. Ocana, "Huh! Isa rowa 
namoy ka bengkona oreng se ta becce!" 

8 Saellana jareya, e bengkona, Zakheyus 
manjeng sarta mator ka Isa, "Guste, saparona 
dhi-andhi abdina esandhekkaagiya ka oreng 
mesken; sarengngan pole ra-paseraa se 
oneng etepo abdina, sareng abdina ebajarana 
tekel empana." 

? Isa laju adhabu, "E are teya bana ban 
saessena bengkona epasalamet bi Allah 
sarta eparenge odhi se anyar, sabab bana 
toronanna Ibrahim keya. 

10 Pottrana Manossa rabu nyareya ban 
masalamedda oreng se nyalethong." 

ll Sabatara oreng gi padha ngedhingngagi 
Isa se abu-dhabu, Isa laju nyaretaagi 
parompamaan ka reng-oreng jareya. Sabab 
e bakto jareya Isa la napa ka Yerusalim, ban 
reng-oreng nyangka ja Allah bakal duliya 
marenta menangka Rato neng e dunnya. 

12 Dhabuna Isa, "Badha oreng agung 
entar ka nagara laen se jau; oreng jareya 
epadaddiya rato, samarena jareya pas abaliya 
ka bengkona. 

13 Sabellunna mangkat, oreng jareya ngolok 
abdina sapolo oreng. Abdina jareya kabbi 
padha eberrii obang emmas settong ebang. 
Sabatara sengko ajalanan, bana adagang 
ngangguy obang reya, ocana. 

14 Tape reng-oreng e nagarana jareya baji ka 
abana. Daddi, saellana oreng jareya mangkat, 
reng-oreng e jadhiya ngerem otosan esoro 
ngoca kantha reya, Kaula sadaja ta poron 
manabi oreng gapaneka se daddi rato. 

15 Tape oreng agung jareya epadaddi rato, 
saellana laju abali ka nagarana. Sanapana 
laju duli adikane di-abdina, esoro ngadhep, 
sabab oreng jareya terro taowa barampa 
kaontongan se ekaolle di-abdina jareya. 

16 Abdina se nomer settong nyander laju 
ngoca, Guste, atorra, obang emmas se 
settong paparengnga junandalem kaissa 
sareng abdidalem ampon epadaddi sapolo. 

17 Bagus jareya, cana lorana, bana abdi se 
becce! Sabab e dhalem parkara se ne-kene 
bana ekenneng parcaja, bi sengko bana, 
epangobasaana sapolo kottha. 

18 Abdi se kapeng dhuwa dhateng laju ngoca, 
Guste, obang emmas settong se eparenge 
junandalem kadhissa sareng abdidalem 
ampon epadaddi lalema. 

19 Ka abdi jareya rato gella adhabu, Bana 
epangobasaana kottha lalema. 

20 Abdina se laen dhateng laju ngoca, Guste, 
kadhinto obangnga junandalem; sareng 
abdidalem esempen e dhalem sottanang. 

21 Abdidalem tako ka junandalem, sabab 
junandalem kerras orengnga. J unandalem 
mondhut pa-ponapa se banne kaagunganna 

junandalem, sareng molong hasel e 


kennengngan seta etamenne junandalem. 

22 Cana rato ka oreng jareya, Bana reya abdi 
se jahat! Bana bi sengko eokoma noro cacana 
bana dibi. Bana tao ja sengko oreng kerras: 
pa-apa se banne tang andhi bi sengko ekala, 
ban pole sengko molong hasel e kennengngan 
se ta etamenne sengko. 

23 Mon bariya arapa obang jareya bi bana me 
ta esaba e bank, me olle mon sengko abali 
sengko olle narema budhuna? 

24 Saellana jareya rato buru ngoca ka 
reng-oreng se badha e jadhiya, Kala obang 
emmas se badha e oreng jareya, bagi ka abdi 
se andhi obang emmas sapolo rowa. 

25 Tape reng-oreng jareya ngoca, Guste, 
oreng gapaneka ampon gadhuwan sapolo. 

26 Rato jareya ngoca, Kaengae, ya: oreng se 
la andhi, gi eberriana jang bannyaan pole. 
Tape oreng se ta andhi pa-apa, apaa bai se 
badha e abana bakal ekalaa dhari abana. 

27 Ban sateya giba dha enna tang so-moso 
se ta endha narema sengko daddi ratona. 
Patee kabbi e adhana sengko!" 

28 Saellana adhabu parkara jareya kabbi 
Isa laju alomampa kaadha, eerengngagi 
reng-oreng jareya meyosa ka Yerusalim. 

2? Sanapana ka seddina Betfage ban Betania 
e Gumo Jaitun, Isa laju makon moredda 
kadhuwa mangkat kaadha. 

30 "Kassa bana entar ka kampong e adha 


rowa," cana dhabuna ka se kadhuwa jareya; 
"mon bana la maso ka kampong jareya 
bana bakal nangaleyana budhuna hemar se 
epangger. Hemar jareya gi ta tao etompa 
oreng. Bukka panggerra hemar jareya pas 
giba dha enna. 

31 Mon badha oreng atanya ka bana, Me 
ebukka talena budhuna hemar jareya? 
kabala, Ekaparlo Pangeran." 

32 Moredda Isa se kadhuwa jareya mangkat, 
ban sabarang se etemmo cocok ban se 
edhabuwagi Isa. 

33 Teppana se kadhuwa jareya mokka talena 
budhuna hemar jareya, se andhi ngoca, "Me 
ebukka talena budhuna hemar jareya?" 

34 Saodda se kadhuwa jareya, "Ekaparlo 
Guste." 

35 Budhuna hemar jareya laju egiba ka Isa. 
Saellana jareya, se kadhuwa jareya mokka 
jubana, laju epobu ka attassa budhuna hemar 
jareya; Isa laju etolonge epaongga ka attassa 
hemar jareya. 

36 Teppana Isa lebat sambi netene budhuna 
hemar jareya, reng-oreng padha ngampar 
jubana neng e lorong. 

37E bakto Isa para napaa ka Yerusalim, e 
ron-toronan e Gumo Jaitun, para red-moredda 
se bannya jareya kabbi molae ra-eraan 
amoljaagi Allah sarta asokkor ka Salerana 

polana sakabbiyanna kaajiban se etangalee 


reng-oreng jareya. 

38 Cana paerana reng-oreng jareya, "Moga 
eberkadana Allah Rato se rabu bit asmana 
Pangeran! Taremtem e sowarga ban moljaagi 
Allah!" 

33 Reng-oreng Farisi se badha e antarana 
oreng se bannya jareya padha mator ka Isa, 
"Guru, para moredda Panjennengngan kaissa 
pakon neng-enneng, pona!" 

40 isa adhabu, "Paparcaja bana, ya! Mon 
reng-oreng rowa neng-enneng, to-bato reya 
tanto aera." 

4l E bakto sajan semma ka Yerusalim, sarta 
ngoladi kottha jareya, Isa laju molar. 

42 Dhabuna, "Ja sakenga sateya bana tao 
apa se bisa madhateng kataremtemman! 
Tape sateya bana ta bisa nangalee. 

43E settong bakto e sakalenglengnga 
bana bakal epasangana dhang-addhang bi 
so-mosona; bana bakal ekepponga sarta 
eseddhek dhari man-dhimman. 

44 Bana ban sakabbiyanna oreng se badha 
e dhalemmanna bana bakal epaancora; ban 
ta kera badha karena bato settonga balakka 
se gi asosona e kennengnganna, sabab bana 
ta parduli e bakto Allah rabu masalamedda 
bana!" 

“Isa maso ka Padalemman Socce, sarta 
molae ngojuk gar-sodagar se badha e 
jadhiya. 

46 "E dhalem Alketab," cana dhabuna ka 


reng-oreng jareya, "esebbuttagi kantha reya, 
Tang Bengko epadaddiya kennengnganna 
adua. Tape bi bana ekagabay rongkangnga 
maleng!" 

41 Sabban are Isa morok e dhalem 
Padalemman Socce. Mam-imam kapala, ban 
ru-guru agama sarta pin-pamimpin Yahudi 
terro mateyana Isa jareya, 

48 tape tadha se nemmowa jalan baramma 
carana, sabab sakabbiyanna oreng terros 
ngedhingngagi dhabuna, ban padha kapencot 
atena ngedhing bu-dhabuna Isa jareya. 
20 lE settong are, Isa teppana morok 

ban manapa Kabar Bagus dhari Allah 
ka reng-oreng e dhalem Padalemman Socce. 
Mam-imam kapala, ru-guru agama ban 
pin-pamimpin Yahudi nyander, 

2 laju atanya ka Salerana, "Kaula terro taowa 
ponapa dhasarra Sampeyan me ngalakone 
sadajana paneka? Pasera se apareng ha ka 
Sampeyan?" 

3ĮIsa adhabu, "Sengko terro atanyaa. Kodda 
kocaagi ka Sengko, 

4Yahya abaptis oreng olle ha dhari dhimma? 
Dhari Allah apa dhari manossa?" 

> Reng-oreng jareya laju padha 
aparembagan, "Mon sampeyan ban 
kaula ngoca, Dhari Allah, tanto oreng paneka 
ngoca, Mon bariya, arapa bana me ta parcaja 
ka Yahya? 

6 Tape mon sampeyan ban kaula ngoca, 


Dhari manossa, sampeyan ban kaula tanto 
egarujuk ban bato bi reng-oreng, sabab 
reng-oreng kaissa parcaja ja Yahya paneka 
nabbi." 

7 Daddi reng-oreng jareya nyaot, "Kaula ta 
oneng." 

8 Isa laju adhabu ka reng-oreng jareya, "Mon 
bariya Sengko ta abalaa keya ka bana dhari 
dhimma Sengko olle ha ngalakone jareya 
kabbi." 

2lsa nyaretaagi parompamaan reya ka 
reng-oreng gella, "Badha oreng se namenne 
kebbun anggur. Kebbun jareya bi oreng buru 
epasewa ka reng-oreng laen, dineng oreng 
jareya laju entar ka nagara laen ban neng e 
jadhiya sampe abit. 

10 Saellana napa baktona molong buwana 
anggur gella, se andhi kebbun jareya nyoro 
dunorra entar ka reng-oreng se agarap 
kebbunna jareya, esoro menta bagiyanna. 
Tape dunor buru bi reng-oreng se agarap 
kebbun jareya epokol sarta esoro mole ta 
epagibai pa-apa. 

1 Daddi se andhi kebbun jareya nyoro 
dunorra se laen; tape dunor jareya epokole 
keya sarta eya-seya bi reng-oreng se agarap 
kebbun jareya, pas esoro mole ta epagibai 
pa-apa. 

12 Se andhi kebbun jareya nyoro dunorra se 


kapeng tello; tape dunor jareya epokol keya 
sampe loka, laju eontallagi ka lowar. 

13 Dhi-budhina se andhi kebbun jareya 
ngoca, Barammaa pole sengko reya? Sengko 
nyorowa tang ana dibi se ekataresnae bi 
sengko. Tanto tang ana jareya eargai bi 
reng-oreng se nyewa tang kebbun jareya! 

14 Tape e bakto reng-oreng se agarap kebbun 
jareya nangalee anana se andhi kebbun 
jareya, laju padha ngoca kantha reya, Areya 
anana se andhi kebbun. Mara patee bai, me 
olle sangkolla daddi andhina sengko ban 
bana. 

15 Daddi anana se andhi kebbun jareya eeret 
ka lowar laju epatee." Isa laju mareksa, 
"Daddi, mon se andhi kebbun jareya abali, ba 
epabarammaa kerana reng-oreng se agarap 
kebbun jareya bi se andhi? 

16 Tanto se andhi kebbun jareya entar matee 
reng-oreng se nyewa kebbunna jareya, 
sarta massraagi kebbunna ka reng-oreng 
laen se agaraba kebbun jareya." Ngedhing 
parompamaan jareya, reng-oreng se badha e 
jadhiya mator ka Isa, "Bunten, ta kera!" 

17 |sa ngoladi ka reng-oreng jareya, laju 
adhabu, "Mon bariya, apa maksodda ayadda 
Alketab reya? Bato se ta karaddu ka tokang 
bangonan, daddi bato se paleng otama. 

18 Sakabbiyanna oreng se labu ka bato 


jareya bakal ancora; ban pa-sapaa se 
egaggari bato jareya bakal lejjara daddi abu." 

19 Ru-guru agama ban mam-imam kapala 
tao ja parompamaan jareya etojjuwagi ka 
abana. Daddi reng-oreng jareya terro megaa 
Isa e bakto jareya keya, tape padha tako ka 
oreng se bannya. 

20 Daddi reng-oreng jareya nyare 
kasempadan se bagus. Ru-guru ban 
mam-imam kapala jareya nyogo reng-oreng 
esoro lem-maalem, esoro ajebbak Isa bi 
partanyaan-partanyaan sopaja Isa ekennenga 
passraagi ka gubennor se neggu kakobasaan. 

21 Reng-oreng se la esogo jareya mator ka 
Isa, "Guru, abdina oneng ja se edhabuwagi 
sareng se eburukkagi Panjennengngan 
lerres sadaja. Abdina oneng jugan 
ja Panjennengngan morok kalaban rang- 
terrangan parkara ponapa se daddi kasokanna 
Allah ka manossa, sabab Panjennengngan ta 
ada-bidaagi oreng. 

22 Daddi ngereng dhabuwagi, kadi 
ponapa menorot agamana abdina sareng 
Panjennengngan, ponapa kengeng majar 
pajek ka Kaisar otaba bunten?" 

23 Tape Isa ngagali ka maksodda reng-oreng 
jareya se saongguna, daddi laju adhabu, 

24 "Kodda duduwagi ka Sengko pesse salaka 
settong. Gambarra ban nyamana sapa reya?" 
"Kaisar!" cana reng-oreng jareya. 

2> "Mon bariya," dhabuna Isa ka reng-oreng 


jareya, "atorragi ka Kaisar apa se daddi 
kaagunganna Kaisar ban atorragi ka Allah apa 
se daddi kaagunganna Allah." 

26 Daddi e adhana oreng se bannya jareya 
ru-guru agama ban mam-imam kapala 
gella ta nemmo salana Isa maske settonga. 
Reng-oreng jareya neng-enneng, ban arassa 
kasambu ngedhing jawabanna jareya. 

27 Badha reng-oreng dhari golongan Saduki 
entar ka Isa. (Reng-oreng Saduki reya andhi 
panemmo ja oreng se mate ta bakal odhia 
pole.) Reng-oreng jareya atanya ka Isa, 

28 "Guru, Mosa nyerrat hokom se amonye 
sakadhinto: Manabi badha oreng lalake mate, 
sarengngan oreng gapaneka ta gadhuwan 
ana, taretan lakeepon kodu ngabine randhana 
sopaja apareng toronan ka oreng se mate 
gapaneka. 

2? Oneng badha oreng lalake sataretan 
kapetto. Se sareyang abine laju adinggal 
omor ta kalaban gadhuwan ana. 

30 Taretanna se nomer dhuwa ngabine 
randhaepon, tape oreng gapaneka jugan 
adinggal omor ta kalaban gadhuwan ana. 

31 Sapaneka jugan taretanna se nomer tello 
sareng saterrossa kantos ka se nomer petto. 

32 Dhi-budhina babine gapaneka adinggal 
omor jugan. 

33E are e bakto reng-oreng mate padha 
epaodhi pole, rajiepon pasera babine 

gapaneka? Sabab se kapetto padha oneng 


ngabine babine gapaneka." 

34 Dhabuna Isa, "Oreng se odhi sateya reya 
abine, 

35 tape reng-oreng se pantes epaodhi pole 
saellana mate, ban odhi e jaman se bakal 
dhateng, ta kera abine. 

36 Kabadhaanna reng-oreng jareya akantha 
malaekat, ban ta bisa mate. Reng-oreng 
jareya tra-pottrana Allah, sabab la epaodhi 
pole dhari matena. 

37 Mosa dibi ngoca ce terrangnga ja oreng 
se mate bakal epaodhia pole. E dhalem 
tolesanna parkara ombut se rabbang rowa 
Mosa nyebbut Pangeran jareya Allahna 
Ibrahim, Allahna Ishak ban Allahna Yakub. 

38 Daddi, Allah jareya banne Allahna oreng 
mate! Allah jareya Allahna reng-oreng se 
odhi. Sabab monggu ka Allah sakabbiyanna 
oreng reya odhi." 

39 Ru-guru agama se badha e jadhiya badha 
se padha ngoca, "Jawabanna Guru reya ce 
saena." 

40 Daddi reng-oreng jareya ta bangal pole 
anya-tanya ka Isa. 

4l isa mareksane ka reng-oreng jareya, 
"Baramma me Rato Panyalamet jareya ekoca 
toronanna Daud? 

42 Mangkana Daud dibi ngoca e dhalem 
Ketab Jabur, Pangeran adhabu ka tang 
Pangeran: Mara toju e kanganna Sengko, 

43 sampe so-mosona bana bi Sengko 


epatellok kabbi ka bana. 

44 Daddi mon Daud nyebbut Rato Panyalamet 
jareya Pangeran, baramma se bisaa Salerana 
jareya toronanna Daud?" 

4> Sabatara reng-oreng ngedhingngagi Isa 
abu-dhabu gella, Isa adhabu ka red-moredda, 

46 "Pate-ngate ka ru-guru agama se dujan 
lan-jalanan ngangguy juba se lanjang, ban 
se lebur ehormat oreng e sar-pasar. Ru-guru 
agama jareya dujan mele kennengngan se 
tarhormat e kennengnganna kabakteyan ban 
e jang-onjangan. 

41 Ru-guru agama jareya dujan co-ngoco 
dha-randha ban arampas bengkona. Ban 
dujan adua epalanjang, eduduwagi e adhana 
oreng bannya! Okomanna reng-oreng jareya 
bakal berraa!" 

2 1 1E Padalemman Socce, Isa ngoladi 

reng-oreng sogi mamaso pesse ka 
dhalem petthe tor-ator. 

2 Salerana ngoladi keya settong randha 
se ce meskenna mamaso pesse dimbaga 
dhadhuwa. 

3 Isa laju adhabu, "Edhingngagi: se epamaso 
randha rowa abannyaan dhari se epamaso 
reng-oreng laenna. 

4Sabab se eatorragi reng-oreng laenna 
rowa pesse bi-lebbina dhi-andhina. Tape 
randha rowa, maske ce meskenna, ngatorragi 

sakabbiyanna se ekaandhi abana se ekaparlo 


kaangguy odhina." 

> Badha reng-oreng se acaca parkara 
kabagusanna Padalemman Socce se erengga 
bato se gus-bagus sarta rang-barang se 
eatorragi ka Allah. Isa laju adhabu ka 
red-moredda jareya, 

6"Se etangalee bana kabbi reya e settong 
bakto bakal epagujura; sampe tadha 
bato settonga balakka se gi asosona e 
kennengnganna!" 

7 Red-moredda Isa atanya, "Guru, bilaepon 
gapaneka se bakal kadaddiyana? Ban ponapa 
tandhaepon ja ampon napa baktona parkara 
gapaneka kadaddiyana?" 

8 Dhabuna Isa, "Pangastete, ja sampe 
bana ekenneng co-koco. Bannya oreng se 
dhatengnga kalaban ngangguy Tang nyama 
sarta ngoca, Sengko reya Almasih! ban La 
napa baktona. Tape bana ja noro reng-oreng 
jareya. 

? Bariya keya bana ja tako mon 
ngedhing kabar parkara paperrangan 
ban pamberontagan. Jareya kabbi kodu 
kalakon gallu. Tape jareya ta ekenneng artee 
ja la baktona keyamat. " 

l0|sa nerrossagi dhabuna, "Bangsa se 
settong bakal aperranga ban bangsa laenna; 
nagara se settong bakal nyerranga nagara 
laenna. 

11E man-dhimman bakal badhaa lendhu se 


nakoe, kalaparan ban wabah panyaket. Dhari 
langnge bakal badhaa kadaddiyan-kadaddiyan 
se ane ban nakoe. 

12 Tape sabellunna jareya kalakon kabbi, 
bana bakal etangkebba ban ekaneyajaa. 
Bana bakal eadilana e kennengngan- 
kennengnganna kabakteyan sarta emasoagi 
ka penjara. Bana bakal eereda ka adhana 
to-rato ban para pangobasa polana bana 
daddi Tang mored. 

13J areya kasempadan ka bana kaangguy 
manapa Kabar Bagus dhari Allah. 

14 Bana patekat ja bana ta parlo tako parkara 
apa se ekocaagiya bana kaangguy abillai 
abana. 

15 Sengko dibi se malaana bana ca-oca 
ban kabicaksanaan, sampe tadha settonga 
mosona bana se bisaa alaban otaba nyalaagi 
pa-apa se ekocaagi bana. 

16 Bana bakal ekiyanadana bi oreng towana 
bana, bi tan-taretanna, la-balana ban bi 
ca-kancana; sabagiyan dhari bana badha se 
epateyana bi reng-oreng jareya. 

17 Bana bakal ekabajiana bi reng-oreng 
polana bana daddi Tang mored. 

18 Tape maske obu salambar e cethagga 
bana ta kera elang. 

19 Mon bana kowat ban sabbar, bana tanto 
salamet." 

20 "Mon bana nangalee Yerusalim ekeppong 


tantara, bana tanto tao ja kottha jareya ta 
abit pole bakal epamosnaa. 

21E bakto jareya oreng se badha e Yudea 
kodu buru ka pagunongan. Se badha e kottha 
kodu buru dhari kottha jareya, ban se badha 
e lowar kottha ja maso ka kottha. 

22 Sabab re-are jareya iya areya Re-are 
Kaangguy Ajalannagi Okoman, sopaja 
kalaban cara jareya pa-apa se etoles e 
dhalem Alketab kalakon kabbi. 

23 Marenges onggu re-are jareya monggu ka 
babinean se ngandhung ban ebu se nyosowe 
babajina! Nagara reya bakal nemmowa 
kasossaan raja, ban Pangeran bakal ngokoma 
bangsa reya. 

24 Badha se epateyana bi peddhang, badha 
pole se egibaa etawana ka ra-nagara laen; 
ban reng-oreng se ta kennal ka Allah bakal 
nyek-ngenyegga Yerusalim sampe bakto se la 
etantowagi bi Pangeran la tadha." 

25"E are, bulan ban tang-bintang bakal 
etangaleyana badha dha-tandha. E bume 
sa-bangsa bakal padhaa katakoen ban 
bingong ngadhebbi garudhuna tase ban 
ombana se raja. 

26 Manossa bakal takoa satengnga mate 
ngadhebbi pa-apa se bakal kadaddiyana 
e sabingkerra bume reya, sabab para 
pangobasa e bang-abang bakal salbuda. 

27E bakto jareya Pottrana Manossa bakal 


rabuwa e dhalem ondhem kalaban kobasa 
ban kamoljaan se raja. 

28 Mon jareya kabbi Ia molae kadaddiyan, 
bana jaga ban adhanga, sabab ta abit pole 
saellana jareya bana bakal epasalamedda." 

23 Isa laju nyaretaagi parompamaan reya ka 
red-moredda, dhabuna, "Abassagi bungkana 
ara ban ka-bungkaan laenna. 

30 Mon bana nangalee dhaunna la molae 
nyelbi, bana tao ja la para mosem panas. 

31 Bariya keya mon bana nangalee 
kadaddiyan jareya la molae kabbi, bana tao 
ja Allah bakal duliya marenta menangka Rato. 

32 Bana ebalaana, ya! Jareya kabbi bakal 
kadaddiyana sabellunna reng-oreng se odhi 
sateya reya mate kabbi. 

33 Langnge ban bume bakal mosnaa, tape 
Tang oca paggun saterrossa." 

34 "Senga, aga-jaga, ja sampe bana repot bi 
ta-pesta ban nom-enoman, otabana talebat 
mekkere parkara odhina bana, sampe bana 
ta asadhiya e bakto are jareya dhateng 
daksakala. 

35 Sabab are jareya bakal dhatengnga 
akantha jebbak kaangguy sakabbiyanna 
oreng e bume reya. 

36 Aga-jaga, ban adua terros, me olle 
bana kellar ngadhebbi sabarang se bakal 
kadaddiyana ban bana bisa ngadhep Pottrana 
Manossa." 

37 Isa morok e Padalemman Socce e baja 


seyang, ban e baja malem meyos ka Gumo 
Jaitun sarta asare e jadhiya. 

38 Sabban gi laggu reng-oreng 
padha dhateng ka Padalemman Socce 
ngedhingngagiya Isa se morok. 

2 2 l Parayaan Roti Se Ta Eragii se 

enyamae Paska la para. 

2 Mam-imam kapala ban ru-guru agama 
nyare jalan se mateyana Isa ta kalaban 
asa-kasa, sabab padha tako ka oreng se 
bannya. 

3 Saellana jareya Iblis laju maso ka dhalem 
Yudas se enyamae keya Iskariyot, iya areya 
sala settong dhari moredda Isa se dhubellas 
oreng. 

4 Daddi Yudas pas entar aparembagan bi 
mam-imam kapala sarta para pangawalla 
Padalemman Socce parkara baramma 
carana sopaja abana bisaa massraagi Isa ka 
reng-oreng jareya. 

> Mam-imam kapala ban para pangawalla 
Padalemman Socce jareya perak sarta ajanji 
aberria pesse ka Yudas. 

6 Yudas mopakat keya, daddi laju molae 
nyare kasempadan massraagiya Isa ka 
reng-oreng jareya, ta kalaban etemmo oreng. 

7La napa arena e dhalem Parayaan Roti 
Se Ta Eragii kaangguy nyambelli dumba se 
ekagabaya dhadhaaran Paska. 

8 Daddi Isa makon Petrus ban Yahya, cana 


dhabuna, "Kassa paranta dhadhaaran Paska 
se ekakana Sengko ban bana." 

?"Eparantaagiya e kaimma?" cana se 
kadhuwa jareya. 

10 Dhabuna Isa, "Mon bana maso ka kottha, 
bana bakal tatemmowa bi oreng lalake se 
ngeba gendhi aesse aeng. Toro oreng jareya 
ka bengko se emasoe, 

ll pas ngoca ka se andhi bengko jareya: Guru 
adhabu sapaneka, E dhimma kennengnganna 
Sengko ban Tang red-mored se ngakana 
dhadhaaran Paska? 

12 Se andhi bengko jareya bakal noduwagiya 
ka bana settong kamar se raja e loteng, 
genna ban pakakassa. Paranta kabbi e 
jadhiya." 

13 Daddi Petrus ban Yahya laju mangkat, 
sarta nemmo sakabbiyanna se edhabuwagi 
Isa. Se kadhuwa jareya maranta dhadhaaran 
Paska jareya. 

14 Saellana napa baktona se adhaara 
dhadhaaran Paska jareya, Isa alenggi apolong 
ban red-moredda ngadhai meja se aesse 
dhadhaaranna. 

l15Įsa laju adhabu ka red-moredda jareya, 
"Sengko ce terrona ngakana kakanan Paska 
reya bi bana sabellunna Sengko nanggung 
kasangsaraan! 

l6sabab, paparcaja, ya: Sengko ta ngakana 


reya pole sampe artena dhadhaaran reya 
enyataagi e Dunnyana Allah Se Anyar." 

17 Saellana jareya Isa laju ngangka piala se 
aesse anggur, laju asokkor ka Allah, sarta pas 
adhabu, "Mara kala reya, duum kambuli. 

18 Sabab bana ebalaana, ya, molae sateya 
reya Sengko ta ngenoma anggur reya pole 
sampe Allah kobasa kalaban samporna." 

19 Saellana jareya Isa mondhut roti. Saellana 
asokkor ka Allah roti jareya ethok-ketthok bi 
astana, pas eparengngagi ka red-moredda 
sambi adhabu, "Areya Tang badan [se 
epassra'agi kaangguy ba'na. Lakone reya 
kaangguy ngenga'e Sengko'." 

20 Bariya keya saellana adha'ar Isa 
marengngagi piala se aesse anggur gella' 
ka red-moredda sarta adhabu, "Piala reya 
parjanjiyanna Allah se anyar, se eessa'agi bi' 
tang dhara -- dhara se epangalocor kaangguy 
ba'na kabbi]." 

21 "Tape abas! Oreng se akiyanadi Sengko 
badha e dhinna, apolong ban Sengko! 

22 Pottrana Manossa pajat bakal mateya 
akantha se la etantowagi Allah; tape calaka 
oreng se akiyanadi Salerana!" 

23 Red-moredda Isa jareya laju padha saleng 
atanya sapa e antarana se bakal akiyanadi 
guruna jareya. 

24 Red-moredda Isa jareya apadu parkara 
sapa e antarana se kodu eanggep paleng raja. 

2S |sa adhabu ka red-moredda jareya, 


"To-ratona bangsa se ta kennal ka Allah 
nendhes rayadda, ban ja-pangrajana 
enyamae Pangaobanna Rayat. 

26 Tape bana ta olle kantha jareya. Sabaligga, 
se paleng raja e antarana bana kodu daddi 
akantha se paleng kene, ban se daddi 
pamimpin kodu daddi akantha abdi. 

27 Sapa se arajaan: oreng se toju ngakan 
e meja otaba se aladine oreng se ngakan 
jareya? Tanto bai se toju jareya. Tape Sengko 
badha e nga-tengngaanna bana menangka 
abdi. 

28E dhalem sakabbiyanna Tang kasossaan 
bana kabbi ros-terrosan apolong ban Sengko. 

23 Rama apareng ka Sengko ha kaangguy 
marenta, bariya keya Sengko aberria ka bana 
ha jareya. 

30 Kalaban cara se kantha jareya bana olle 
noro neng-sennengngan bi Sengko e bakto 
Sengko daddi Rato. Ban bana bakal tojua e 
tahta se dhubellas meggi kaangguy marenta 
suku bangsa Israil se dhubellas." 

31"Simon, Simon, edhingngagi, ya! Iblis la 
eedine ngoji bana kabbi, akantha gandum 
epesa dhari kolena sopaja se bagus epalaen 
dhari se juba. 

32 Tape Sengko la nyoonnagi bana, Simon, 
sopaja imanna bana ja sampe lontor. Ban 
mon bana la abali ka Sengko, bana kodu 
makowat tan-taretanna." 

33 Petrus nyambit, "Guste, abdidalem 


poron maso penjara sareng mate asareng 
Junandalem!" 

34 "Bana ebalaana bi Sengko, Petrus," 
dhabuna Isa, "sabellunna ajam akongko e 
are teya, bana mongkere Sengko sampe tello 
kale." 

35 Saellana jareya Isa adhabu ka red- 
moredda jareya, "Sabbanna, e bakto Sengko 
ngotos bana tape ta ngedine bana ngeba 
dhompet, kanthong ban sapatu, apa bana 
kakorangan?" "Bunten!" saodda red-moredda 
jareya. 

36 "Tape sateya," dhabuna Isa, "sapa se 
andhi dhompet ban kanthong, kodu giba; 
ban sapa se ta andhi peddhang, jubana kodu 
juwal kabelli peddhang. 

37 Sabab paparcaja, ya, ayadda Alketab 
se amonye kantha reya, Salerana eanggep 
akantha oreng jahat, kodu kalakon ka 
Sengko. Sabab apa se esebbuttagi edhalem 
Alketab parkara Sengko, sateya reya teppana 
kalakon." 

38 Red-moredda Isa mator, "Guste, oladi 
kadhinto badha peddhang dhadhuwa." "La 
cokop!" dhabuna Isa. 

391sa meyos dhari kottha, ban akantha 
biyasana terros ka Gumo Jaitun, red-moredda 
padha ngereng. 

40 Sanapana ka jadhiya, laju adhabu ka 


red-moredda jareya, "Nyoon ka Allah, sopaja 
bana ta sampe dusa mon bana ecoba." 

4l Saellana jareya Isa maso ka jang 
dhalemman jauna sampe ra-kera 
sapangotebban dhari red-moredda, 

42 laju asojud tor adua, "Rama," dhabuna, 
"manabi kengeng, jauwagi dhari abdidalem 
kasangsaraan se kodu etanggung abdidalem 
kadhinto. Banne menorot pangaterro 
abdidalem, namong kasokannepon 
Junandalem." 

43[Laju badha malaekat dhari sowarga 
nyander makowat Salerana. 

44 Panggaliyanna Isa ce' rentegga sampe' 
sajan ngoso' se adu'a; pellona akantha dhara 
nyapcap ka tana.] 

45 Samarena adua, Isa abali ka 
kennengnganna red-moredda. Red- 
moredda jareya etemmo tedhung polana ce 
sossana. 

46 Dhabuna Isa ka reng-oreng jareya, "Bana 
me tedhung? Mara jaga ban nyoon ka Allah 
me olle bana ta sampe dusa mon ecoba." 

41 Teppana Isa gi abu-dhabu, laju dhateng 
pan-barampan oreng se epimpin bi Yudas, 
sala settong dhari moredda Isa. Yudas 
nyander ka Isa, Isa laju eseyom. 

48 Tape Isa adhabu, "Yudas, apa bana 
akiyanadi Pottrana Manossa kalaban nyeyom 
kantha reya?" 

49E bakto nangalee apa se bakal 


kadaddiyana jareya, red-moredda se badha 
ejadhiya atanya, "Guste, eserranga sareng 
peddhang saos, enggi?" 

>0 Sala settong dhari moredda jareya 

laju meddhang dunorra imam agung bi 
peddhangnga sampe kopeng kanganna 
kotthong. 

>l Tape Isa adhabu, "Ella, ra!" Kopengnga 
oreng jareya laju egagap ban epabaras. 

>2 Saellana jareya Isa adhabu ka mam-imam 
kapala ban ra-parwirana pangawalla 
Padalemman Socce, sarta pin-pamimpin 
Yahudi se entar ka jadhiya nangkebba 
Salerana, "Apa Sengko reya oreng jahat, 

me bana sampe ngeba peddhang ban 
thong-penthong se megaa Sengko? 

>3 Sabban are Sengko akompol ban bana 
e Padalemman Socce, tape bi bana Sengko 
ta epega. Tape sateya reya saadda bana 
nangkep Sengko, saadda kakowadanna 
papetteng neggu kakobasaan." 

>4 Isa etangkep pas egiba ka bengkona imam 
agung. Petrus noro bunte dhari jauna. 

>>E nga-tengngaanna taneyan jareya badha 
kampowan se la epaodhi, ban Petrus entar ka 
jadhiya toju akompol ban reng-oreng se toju 
e sakalenglengnga kampowan jareya. 

>6 Sala settong dhari bareng binena imam 
agung jareya nangalee Petrus toju e seddina 
kampowan jareya; bareng babine jareya 

ngabassagi Petrus, laju ngoca, "Oreng paneka 


gella abareng bi Isa jugan!" 

>/ Tape Petrus mongker, ocana, "Kaula ta 
kennal sakale ka oreng ganeka!" 

>8 Ta saapa abidda dhari jareya badha oreng 
laen nangalee Petrus. Oreng jareya ngoca, 
"Sampeyan sala settong dhari reng-oreng 
kaissa keya." Tape Petrus nyaot, "Bunten, 
banne kaula!" 

P? Ra-kera saejjam saellana jareya, badha 
oreng laen se ngoca epakaja, "Oreng reya 
pajat moredda Isa, sabab oreng reya oreng 
Galilea!" 

60 Tape Petrus nyaot, "Kaula ta ngarte 
ponapa maksodda sampeyan!" E bakto jareya 
keya, teppana Petrus gi acaca, ajam akongko. 

6l Isa atole sarta ngoladi ka Petrus. Petrus 
laju enga ka dhabuna Guste Isa ka abana, 
"Sabellunna ajam akongko bana tello kale 
mongkere Sengko." 

62 Daddi Petrus kalowar dhari jadhiya, laju 
nanges gut-sergudan. 

63Isa ekagabay en-maenan sarta epokole bi 
reng-oreng se ajaga. 

64 Socana etotobi, ban reng-oreng jareya 
laju atanya, "Kodda tebbak, sapa se mokol 
Bana?" 

65 Gi bannya pole ca-oca laenna se eangguy 
ya-nyeya Isa jareya. 

66 Kalagguwanna, pin-pamimpin Yahudi, 
mam-imam kapala, ban ru-guru agama 

padha akompol, dineng Isa laju egiba ka 


adhana Mahkamah Agama. 

67 "Mara ngoca," cana reng-oreng jareya 
ka Isa, "bana reya Rato Panyalamet, ya?" 
Dhabuna Isa, "Mon Sengko abala ka bana, 
bana ta kera parcaja. 

68 Ban mon Sengko atanya ka bana, bana ta 
kera nyaot. 

69 Tape molae sateya, Pottrana Manossa 
bakal alenggiya e kanganna Allah Se 
Mahakobasa." 

70 Reng-oreng e Mahkamah jareya padha 
ngoca, "Mon bariya, bana reya Pottrana 
Allah?" Dhabuna Isa, "Bana dibi se ngoca." 

71 Ngedhing jareya, reng-oreng buru padha 
ngoca, "Pon ta parlo nyare sakse pole! Kaula 
ban sampeyan ampon mereng dibi ponapa se 
ekocaagi oreng paneka!" 

2 3 l Reng-oreng se badha e sidhang 

jareya padha jaga kabbi, pas ngeba 
Isa epangadhep ka Pilatus. 

2 E jadhiya reng-oreng jareya molae agugat 
Isa, ocana, "Oreng kadhinto epanggi ngajak 
rayat ka jalan se sala. Rayat ecacae sopaja ta 
majar pajek ka Kaisar, sabab caepon oreng 
kadhinto abaepon Almasih, rato." 

3 Cana Pilatus ka Isa, "Apa bendher bana 
reya ratona oreng Yahudi?" Dhabuna Isa, 
"Panjennengngan dibi se adhabu." 

4 Pilatus laju adhabu ka mam-imam kapala 
ban ka oreng se bannya, "Sengko ta nemmo 

salana oreng reya maske settonga, daddi 


sengko ta bisa ngokom." 

"Tape reng-oreng jareya sajan maksa, 
"Kalaban pangajaranna, oreng kadhinto 
nas-manase rayat sa Yudea; dha-adhaepon 
e Galilea, samangken ampon napa ka 
kadhinto." 

SE bakto Pilatus meyarsa ocana reng-oreng 
jareya, laju mareksane, "Apa oreng reya 
dhari Galilea?" 

7 Saellana eatore oneng ja Isa jareya asalla 
dhari dhaera se ekobasae Herodes, bi Pilatus 
Isa laju esoro giba ka Herodes, se e bakto 
jareya badha e Yerusalim keya. 

8 Herodes ce peragga e bakto ngoladi Isa, 
sabab la abit se meyarsa parkara Isa sarta 
terro ngoladana orengnga. Herodes terro 
ngoladana Isa mabadha mojijat. 

3 Daddi Herodes anya-tanya sabannyana ka 
Isa, tape Isa ta nyaot sakale. 

10 Mam-imam kapala ban ru-guru agama 
ngadhep ka jadhiya keya sarta agugat Isa ce 
berrana. 

llisa egabay en-maenan tor eya-seya bi 
Herodes ban tantarana, epangagem rasogan 
kabessaran, saellana jareya pas epabali ka 
Pilatus. 

12E are jareya Herodes ban Pilatus se 
sabellunna amoso, pas akanca pole. 

13 Pilatus makompol mam-imam kapala, 
pin-pamimpin, ban rayat, 

14 sarta laju adhabu ka reng-oreng jareya, 


"Bana ngeba oreng reya ka Sengko; cana 
bana oreng reya ngeba rayat ka jalan se sala. 
Sateya e adhana bana kabbi oreng reya bi 
sengko epareksa, tape sengko ta nemmo 
kajahadan settonga se earannagi bana. 

15 Bariya keya panemmona Herodes, sabab 
oreng reya bi Herodes epabali pole ka sengko. 
Oreng reya ta andhi sala pa-apa se pantes 
eokom mate. 

16 Daddi bi sengko epeccoda bai, samarena 
pas eocola." 

17 [Sabban paraya'an Paska, Pilatus ngocol 
oreng tahanan kasorang kaangguy ra'yat.] 

18 Reng-oreng se akompol e jadhiya aera, 
"Patee! Ocol Barabbas!" 

19 (Barabbas reya epenjara polana e kottha 
badha pamberontaganban polana matee 
oreng.) 

20 Pilatus terro ngocola Isa, daddi laju 
adhabu sakaleyan aggi ka reng-oreng se 
bannya jareya. 

21 Tape reng-oreng jareya padha aera, "Salib 
oreng gapaneka! Salib oreng gapaneka!" 

22 Pilatus adhabu katellokaleyanna ka 
reng-oreng jareya, "Tape apa salana? Sengko 
ta nemmo kasalaan settonga se pantes 
eokom bi okoman mate! Bi sengko epeccoda, 
pas eocola." 


Lukas 23.231 29 139 
23 Tape reng-oreng jareya atharat salar- 


kellarra sopaja Isa esalib. Dhi-budhina 
tharadda jareya ahasel. 

24 Pilatus ngokom Isa bi okoman mate 
menorot karebba reng-oreng jareya, 

25 ban ngocol oreng se epenta bi oreng se 
bannya jareya, iya areya oreng se epenjara 
polana pamberontagan ban polana matee 
oreng. Saellana jareya Isa epassraagi ka 
reng-oreng se bannya jareya kaangguy 
epabarammaa bai sakarebba reng-oreng 
jareya. 

26 Isa egiba bi reng-oreng jareya. E tengnga 
jalan reng-oreng jareya tatemmo bi oreng 
se anyama Simon, se asalla dhari Kirene, 
teppana entara ka kottha. Simon jareya 
epega bi reng-oreng jareya, laju epaksa esoro 
mekollagi salib jareya sambi ngerengngagi 
Isa. 

27 Bannya oreng se noro bunte e budhina Isa 
e antarana badha keya babinean. Babinean 
jareya nangese lsa. 

28 Tape Isa atole ka reng-oreng jareya, laju 
adhabu, "Babinean Yerusalim! Ja nangese 
Sengko. Tangese abana dibi ban na-anana 
bana. 

29 Sabab bakal napaa baktona oreng ngocaa, 
Ontong onggu babinean se ta tao ngandhung, 
se ta tao rembi ban se ta tao nyosowe babaji! 

30E bakto jareya oreng bakal ngocaa ka 


nong-gunong, Mara ceccee sengko! Ban ka 
mo-gumo, Mara tembugi sengko! 

31 Sabab mon kaju se gi odhi la epakantha 
jareya, apa pole kaju se Ia kerreng!" 

32 Badha keya oreng kadhuwa padha 
panjahat se egiba eokoma mate epabareng bi 
Isa. 

33 Sanapana ka kennengngan se enyamae 
"Galunthonganna Cethak," Isa ban panjahat 
se kadhuwa jareya laju padha esalib; 
panjahat se settong esaba e kanganna, 
settonganna esaba e kacerra lsa. 

34 Isa laju adua, "Rama, parenge sapora 
reng-oreng kadhinto! Sabab reng-oreng 
gapaneka padha ta oneng ponapa se elakone 
abana." 

35 Reng-oreng padha manjeng nenggu 
e jadhiya, sabatara pin-pamimpin Yahudi 
ya-nyeya Isa sambi ngoca, "Oreng laen 
epasalamet; kodda sateya pasalamet abana 
dibi, mon pajat bendher ja abana Rato 
Panyalamet peleyanna Allah!" 

36 Rit-parjurit padha co-ngoco keya. 
Reng-oreng jareya nyander ka Isa. Isa eatore 
anggur se celo, 

37 sambi ngoca, "Mon bana pajat ratona 
oreng Yahudi, kodda pasalamet abana dibi!" 

38E attasanna salibba Isa epobuwi tolesan 
kantha reya, "Areya Ratona Oreng Yahudi!" 

39 Panjahat se esalib e jadhiya se settong 


ya-nyeya Isa, ocana, "Bana gu ta Rato 
Panyalamet ta iya? Sateya mara pasalamet 
Bana dibi ban sengko se kadhuwa reya!" 
40Tape panjahat settonganna maenga 
kancana jareya, ocana, "Bana reya me ta 
tako ka Allah? Bana ban sengko eokom mate 
akantha oreng rowa. 

4lComa, okomanna bana ban sengko pajat 
la sabandhing ban kasalaanna. Tape oreng 
reya ta andhi sala pa-apa!" 

42 Saellana jareya panjahat jareya laju 
ngoca, "Isa, kaemodi abdina, manabi 
Panjennengngan rabu menangka Rato!" 

43 "Paparcaja bana, ya," dhabuna Isa ka 
oreng jareya, "e are teya keya bana bakal 
akompola bi Sengko e Firdaus." 

44 Ra-kera pokol dhubellas e baja beddhuk 
are ta nyonar, sanagara ce pettengnga sampe 
pokol tello asar. 

4> Bir-tabir se agantong e Padalemman 
Socce sebbit madhuwa. 

461sa laju aera epakaja, "Rama! Abdidalem 
massraagi aba Abdidalem ka J unandalem!" 
Samarena adhabu kantha jareya Isa laju 
seda. 

41E bakto nangalee kadaddiyan jareya, 
parwirana pasukan laju amoljaagi Allah, sarta 
ngoca, "Oreng reya ta sala onggu!" 

48 Reng-oreng se bannya se entar nengguwa 
ka jadhiya, nangalee kadaddiyan jareya. 


| Lukas 23.491 55 142 
Kabbi laju padha mole sambi los-ngellos 


dhadha, atena ce manyessella. 

49 Sakabbiyanna kennalanna Isa, tamaso 
babinean se noro bunte Isa molae dhari 
Galilea, manjeng dhari jauna ngabassagi 
jareya kabbi. 

>0 Badha oreng se anyama Yusup, se asalla 
dhari kottha Arimateya e nagara Yudea. 
Yusup jareya oreng becce ban ehormadi 
oreng, te-nantean baktona Allah se molaana 
marenta menangka Rato. Maske Yusup 
jareya anggotana Mahkamah Agama, tape ta 
COCOK ka potosan ban ka pa-apa se elakone 
mahkamah jareya. 

>1 (23:50) 

>2 Yusup jareya ngadhep ka Pilatus sarta 
nyoon sopaja jinazana Isa eparengngagi ka 
abana. 

>3Jinaza jareya epatoron dhari kaju salib, 
sarta laju ebundu bi kaen kapan dhari linen. 
Saellana jareya pas esaba e koburan se 
ekagabay e dhalem gumo bato koburan 
jareya gi ta tao eangguy. 

>4 Are jareya are Jumaat; ban are Sabat la 
para molaana. 

>> Babinean se noro bunte Isa molae dhari 
Galilea laju noro Yusup sarta nangalee 
koburan jareya. Reng-oreng jareya nangalee 
keya baramma jinazana Isa se esaba e 
dhalem koburan. 

“6 Saellana jareya kabbi padha mole, laju 


nyadhiyaagi racegan ban mennya room 

se emennyaagiya ka jinazana Isa. E are 

Sabat reng-oreng jareya ambu ta alalakon, 

kaangguy atoro ka atoranna agamana. 

24 lE are Ahad gi petteng, babinean 
jareya entar ka koburan ngeba racegan 

se la esadhiyaagi sabellunna. 

2 Sanapana ka koburan jareya, bato 
panotobba etemmo la agulu. 

3 Daddi babinean jareya maso ka koburanna, 
tape ta nemmo jinazana Isa e jadhiya. 

4Teppana babinean jareya manjeng e 
jadhiya, pekkeranna bingong mekkere 
parkara jareya, o-tao laju badha oreng 
kadhuwa kalambina arap-galirap manjeng e 
seddina abana. 

> Reng-oreng jareya ce takona, laju asojud 
ka tana sabatara se kadhuwa gella adhabu 
kantha reya, "Arapa bana me nyare oreng 
odhi e antarana oreng mate? 

6Isa la tadha e dhinna. Isa la odhi pole! Ba 
engaa bana apa cana dhabuna ka bana e 
bakto gi badha e Galilea? 

7 Cana dhabuna, Pottrana Manossa kodu 
epassraagi ka oreng dusa, laju esalib, ban e 
are se kapeng tello bakal odhia pole." 

8 Babinean jareya laju enga ka dhabuna Isa. 

? Sabalina dhari koburan parkara jareya 
kabbi laju ecaretaagi ka rasulla se sabellas 
oreng ban ka red-moredda se laen. 

10 Babinean se ngabarragi parkara jareya 


iya areya: Miriyam Magdalena, Yohana ban 
Miriyam ebuna Yakobus, sarta babinean 
laenna se abareng ban babinean jareya. 

l1 Tape sul-rasul jareya nyangka babinean 
jareya abay-gabay, daddi padha ta parcaja. 

12 Tape Petrus jaga, pas berka ka koburan. 
Sambi ngendha Petrus nyongngo ka dhalem, 
tape se etangalee pera kaen kapan se dhari 
linen rowa, tadha pa-apa laenna. Petrus 
laju mole, e atena anya-tanya mekkere 
kadaddiyan jareya. 

13E are jareya keya badha moredda Isa 
kadhuwa teppana ajalan entara ka settong 
disa se anyama Emaus, se ra-kera sabellas 
kilo jauna dhari Yerusalim. 

14Sambi ajalan se kadhuwa jareya acaca 
parkara pa-apa se la kadaddiyan jareya. 

l5 Teppana acaca sarta saleng aberri 
panemmo bang-sebang, Isa dibi rabu, laju 
alomampa abareng ban se kadhuwa jareya. 

16 Se kadhuwa jareya nangalee Isa tape ta 
enga ja jareya Isa. 

17 |sa laju adhabu, "Apa se ekacaca bana 
e tengnga jalan reya?" Se kadhuwa jareya 
ambu se ajalan, abasanna katon sossa. 

18 Se settong, se anyama Kleyopas, ngoca 
ka Isa, "Ngaraa Sampeyan paneka malolo 
oreng manca e Yerusalim se ta oneng parkara 
se kadaddiyan e dhalem pan-saponapan are 
paneka." 

19 "Kadaddiyan apa?" dhabuna Isa. "Pa- 


ponapa se kadaddiyan ka Isa, oreng dhari 
Nazaret kaissa," saodda se kadhuwa jareya. 
"Isa ganeka nabbi. Menorot anggebbanna 
Allah, sapaneka jugan anggebbanna sadajana 
oreng sadajana dhabuna sareng lalakonna 
Isa gapaneka ce kobasana. 

20 Sareng mam-imam kapala tor pin- 
pamimpinna bangsa kaula Isa gapaneka 
epassraagi kaangguy eokom mate; Isa laju 
esalib. 

21 Mangkana kaula ngarep Isa ganeka se 
mabebasa Israil! Samangken paneka are se 
kapeng tello saamponna kadaddiyan ganeka. 

22 Sarengngan pole, badha babinean se 
matakerjat kaula sadaja. Gi petteng babinean 
ganeka entar ka koburan, 

23tape ta manggii jinazana Isa e kaissa. 
Babinean ganeka abali, laju acareta, caepon 
nengale kat-malaekat, dineng kat-malaekat 
ganeka adhabu ja Isa odhi. 

24E antarana kaula sadaja badha se laju 
padha entar ka koburan, sareng manggii ja 
se ekocaagi babinean kaissa pajat lerres, 
nangeng reng-oreng ganeka ta nengale Isa." 

25Įsa laju adhabu ka se kadhuwa jareya, 
"Bana pajat budhu! Bana me ta duli parcaja 
ka pa-apa se ekocaagi para nabbi! 

26 Rato Panyalamet jareya gu ta kodu 
nanggung sangsara gallu sabellunna maso ka 
dhalem kamoljaanna?" 

2! Saellana jareya Isa nerrangngagi ka se 


kadhuwa jareya pa-apa se esebbuttagi e 
dhalem Alketab parkara Salerana, molae 
dhari tab-ketabba Mosa ban tab-ketabba para 
nabbi. 

28 Sabatara jareya Isa ban se kadhuwa buru 
la para napaa ka kennengngan se etojju. Isa 
tha-kantha terrosa, 

29tape eandhek bi se kadhuwa jareya. 
Atorra, "Ngereng kelem e compo kaula saos; 
samangken ampon para malemma, ban are 
ampon molae petteng." Daddi Isa laju kelem 
e kennengnganna se kadhuwa jareya. 

30E bakto alenggi adhaar bi se kadhuwa 
jareya, Isa mondhut roti, asokkor ka 
Allah, rotina ethok-ketthok bi astana, laju 
eparengngagi ka se kadhuwa jareya. 

31 Se kadhuwa jareya laju apangrasa ja 
jareya Isa. Tape Isa laju mosna ta etangalee. 

32 Cana se kadhuwa jareya, "E bakto 
Isa abu-dhabu e tengnga jalan, sarta 
nerrangngagi essena Alketab ka sengko ban 
bana, tang ate rassana akantha apoy se 
rabak. Tantona bana kantha jareya keya, ta 
iya?" 

33E bakto jareya keya se kadhuwa jareya 
laju jaga, terros abali ka Yerusalim. E jadhiya 
se kadhuwa nemmo moredda Isa se sabellas 
oreng akompol ban en-laenna. 

34 Cana reng-oreng se badha e jadhiya, 


"Guste Isa pajat la odhi pole! Salerana ngaton 
ka Simon!" 

35 Moredda Isa se kadhuwa se buru dhateng 
jareya laju nyaretaagi pangalamanna e 
dhalem parjalananna, ban baramma se 
kadhuwa jareya enga ka Isa e bakto Isa 
thok-ngetthok roti. 

36 Teppana se kadhuwa jareya acareta, o-tao 
Isa dibi etemmo ngadek e nga-tengngaanna 
red-moredda se badha e jadhiya, laju adhabu, 
"Salam ka bana kabbi!" 

37 Reng-oreng se badha e jadhiya padha 
takerjat ban katakoen kabbi, sabab Isa 
esanggu din-dadin. 

38 Tape Isa adhabu, "Arapa bana me padha 
tako? Arapa atena bana me mangmang? 

33 Mara abas Tang tanang ban Tang soko. 
Abas, reya Sengko dibi! Mara gagap, bana 
tanto tao, sabab din-dadin ta adaging ban 
ta atolang, ta akantha Sengko se etangalee 
bana reya." 

40 Isa adhabu kantha jareya sambi noduwagi 
asta ban padana. 

4l Ban sabatara reng-oreng jareya gi ta 
parcaja, polana ce peragga sarta heran, Isa 
laju adhabu, "Apa bana andhi kakanan e 
dhinna?" 

42 Bi reng-oreng jareya Isa eatore juko 
guring sakerra. 

43 Bi Isa epondhut, laju edhaar e adhana 


reng-oreng jareya. 

44 Saellana jareya Isa adhabu pole, "E bakto 
Sengko gi apolong ban bana, Sengko la 
malae: Pa-apa se etoles parkara Sengko 
e dhalem Tab-ketab Mosa, Para Nabbi ban 
Jabur, kodu kalakon kabbi." 

45 Saellana jareya pekkeranna reng-oreng 
jareya bi Isa epatabukka sopaja ngarte ka 
maksodda Alketab. 

46 Saellana jareya Isa adhabu, "E dhalem 
Alketab esebbuttagi ja Rato Panyalamet 
jareya kodu nanggung sangsara gallu, ban 
kodu odhi pole saellana seda olle tello are. 

41 Bariya keya ja bit asmana Rato 
Panyalamet jareya kodu ebertaagi ka 
sakabbiyanna bangsa ja manossa reya kodu 
atobat, ban ja Allah reya nyapora oreng se 
dusa. Kabar jareya kodu ebertaagi molae 
dhari Yerusalim. 

48 Bana kabbi saksena parkara jareya. 

43 Ban Sengko dibi ngeremmagiya ka bana 
apa se ejanjiyagi Rama. Tape bana kodu 
paggun anante e kottha reya sampe kobasana 
Allah toron ka bana." 

>0 Saellana jareya reng-oreng gella bi Isa 
egiba kalowar kottha sampe gan Betania. E 
jadhiya Isa ngangka astana, laju aberkadi 
reng-oreng jareya. 

>l Sabatara aberkadi jareya, Isa epaongga 


ka sowarga, pas tapesa dhari reng-oreng 
jareya. 

2 Reng-oreng jareya kabbi padha asojud 
nyemba Salerana, laju abali ka Yerusalim; 
atena ce peragga, 

>3 Sarta padha amoljaagi Allah e Padalemman 
Socce. 


Yohanes 


1 l Dhabu jareya apolong ban Allah ban 
Dhabu jareya padha bi Allah. 

2 Dhari dha-adhana Salerana apolong bi 
Allah. 

3 Sakabbiyanna eceptaagi kalaban 
parantaraanna, ban dhari sakabbiyanna se 
badha reya, tadha settonga se epabadha ta 
kalaban Salerana. 

4 Dhabu jareya somberra odhi, ban odhi 
jareya aberri terrang ka manossa. 

> Terrang jareya nyonar e pettengnga, ban 
papetteng ta bisa mamate terrang jareya. 

6 Rabu oreng se eotos Allah, Yahya asmana. 

7 Yahya rabu ngabarragi parkara terrang 
jareya, sopaja oreng padhaa parcaja. 

8 Yahya dibi banne terrang jareya, salerana 
coma abertaagi parkara jareya. 

3 Terrang se saongguna se nerae 
sakabbiyanna manossa, rabu ka dunnya. 

10 Dhabu jareya badha e dunnya, dunnya 
eceptaagi kalaban parantaraanna, tape 
dunnya ta kennal ka Salerana. 

ll Salerana rabu ka nagarana dibi tape ta 
etarema bi bangsana. 

12 Tape badha keya oreng se endha narema 
ban parcaja ka Salerana; reng-oreng jareya 
eparenge ha daddi pottrana Allah. 

13 Se elahirragi banne dhari manossa, sabab 


odhi se anyar jareya dhari Allah asalla. 

14 Dhabu jareya la daddi manossa, alenggi 
e antarana sengko ban bana. Sengko ban 
bana la nangalee kaagunganna. Kaagungan 
jareya etarema Salerana menangka Pottrana 
Rama se nonggal. Kalaban parantaraanna 
Salerana sengko ban bana nangalee Allah ban 
kataresnaanna ka sengko ban bana. 

Yahya rabu menangka saksena, se 
abertaagi kantha reya: "Areya Salerana se 
ekamaksod sengko e bakto sengko ngoca, 
Salerana rabuwa jang budhiyan dhari sengko, 
tape arajaan dhari sengko, sabab sabellunna 
sengko badha Salerana la badha kaadha." 

16 Salerana possa ban kataresnaan; tadha 
ambuna, Salerana aberkadi sengko ban bana. 

17 Hokomma Allah etarema sengko ban 
bana kalaban parantaraanna Mosa. Tape 
kataresnaan ban kaestowanna Allah enyataagi 
kalaban parantaraanna Isa Almasih. 

18 Tadha se tao nangalee Allah, kajabana 
Pottrana Rama se nonggal, se padha ban 
Rama, ban ce rapedda bi Salerana. Salerana 
se anyataagi Rama ka sengko ban bana. 

19 Para pangobasa Yahudi e Yerusalim nyoro 
mam-imam ban reng-oreng Lewi entar ka 
Yahya sarta atanya kantha reya, "Sampeyan 
paneka pasera?" 

20 Yahya ngako rang-terrangan, "Sengko 
reya banne Rato Panyalamet." 

21 "Daddi pasera sampeyan paneka?" cana 


reng-oreng jareya. "Ponapa sampeyan 
paneka Eliya?" "Banne," saodda Yahya. 
"Ponapa sampeyan paneka Nabbi?" cana 
reng-oreng jareya pole. "Banne," sambidda. 

22 "Manabi sapaneka, ngereng dhabuwagi 
pasera sampeyan paneka," cana reng-oreng 
jareya, "me olle kaula bisa ngatore jawaban 
ka reng-oreng se ngotos kaula. Ponapa se 
edhabuwagiya sampeyan parkara sampeyan 
dibi?" 

23 Dhabuna Yahya, "Sengko reya se bi Nabbi 
Yesaya ekoca: Oreng se aera e sagara beddhi: 
Parampaagi jalan kaangguy Pangeran." 

24 Reng-oreng se eotos bi reng-oreng Farisi 
jareya 

25 atanya, "Manabi sampeyan banne Rato 
Panyalamet, banne Eliya, banne sang Nabbi, 
aponapa sampeyan me abaptis oreng?" 

26 Dhabuna Yahya, "Sengko reya abaptis 
oreng ngangguy aeng. Tape badha oreng se 
apolong ban bana tape bana ta kennal. 

27 Salerana rabu jang budhiyan dhari sengko, 
tape mokka talena kateteyanna bai sengko 
reya ta pantes." 

28) areya kabbi kadaddiyan e Betania, e 
temorra Songay Yordan kennengnganna 
Yahya se abaptis oreng. 

2? Kalagguwanna, Yahya ngoladi Isa rabu 
sarta nyander ka Salerana. Yahya laju 

adhabu, "Abas, wa, arowa Cacempena Allah 


se matadha dusana dunnya. 

30 Salerana jareya se bi sengko ekoca se 
rabuwa jang budhiyan dhari sengko, tape 
arajaan dhari sengko, sabab sabellunna 
sengko lahir, Salerana Ia badha. 

31 Sabellunna, sengko ta tao sapa Salerana 
jareya. Mangkana sengko dhateng abaptis 
oreng ngangguy aeng sopaja oreng Israil 
kennal ka Salerana." 

32 Yahya nyaksee kantha reya: "Sengko 
nangalee Errohna Allah toron akantha dara 
dhari langnge enneng e attasanna. 

33E bakto jareya sengko gi ta tao sapa 
Salerana jareya, tape Allah se makon sengko 
abaptis oreng ngangguy aeng, la adhabu ka 
sengko, Mon bana nangalee Errohna Allah 
toron, pas enneng e attassa settong oreng 
lalake, oreng jareya se bakal abaptisa oreng 
bi Errohna Allah. 

34 Sengko la nangalee dibi Erroh jareya," 
cana dhabuna Yahya, "ban sengko nyaksee ja 
oreng jareya Pottrana Allah." 

35 Kalagguwanna Yahya badha e 
kennengngan jareya pole abareng bi 
moredda kadhuwa. 

36E bakto Yahya ngoladi Isa, laju adhabu, 
"Abas, wa! Arowa Cacempena Allah." 

37 Moredda Yahya se kadhuwa ngedhing 
dhabuna Yahya jareya, laju ngereng Isa. 

38|sa atole ka budhi, ngoladi se noro bunte 


jareya, laju adhabu, "Bana nyareya apa?" 
Saodda se kadhuwa jareya, "Rabbi, e kaimma 
kalenggiyanna panjennengngan?" (Oca Rabbi 
reya artena Guru.) 

39 "Mara noro, tenggu dibi," dhabuna Isa. 
Se kadhuwa jareya noro, laju nangalee e 
dhimma kalenggiyanna Isa. E bakto jareya 
pokol empa asar. Saare jareya se kadhuwa 
buru enneng bi Isa. 

40 Sala settong e antarana oreng se kadhuwa 
se ngedhing apa se edhabuwagi Yahya jareya 
sarta pas noro Isa, nyamana Andreyas, 
taretanna Simon Petrus. 

41l Andreyas duli nyaree Simon, taretanna, 
sarta laju abala kantha reya, "Kaula ampon 
atemmo ban Mesiyas!" (Mesiyas reya 
artena padha ban Almasih, iya areya Rato 
Panyalamet.) 

42 Saellana jareya bi Andreyas Simon laju 
egiba ka Isa. Isa mandeng Simon, laju 
adhabu, "Bana reya Simon, anana Yonas, 
tape bana esebbuda Kefas." (Kefas reya 
padha ban Petrus, artena: gunong karang.) 

43 Kalagguwanna Isa motossagi meyosa 
ka Galilea. E jadhiya tapanggi ban Filipus, 
laju adhabu ka Filipus jareya, "Mara, noro 
sengko!" 

44 Filipus reya asalla dhari Betsaida, 
kennengnganna bengkona Andreyas ban 
Petrus. 

“> Filipus tatemmo ban Natanael, laju ngoca, 


"Sengko la tatemmo ban oreng se esebbut bi 
Mosa e dhalem Ketab Hokomma Allah, ban se 
ebertaagi bi-nabbi. Jareya Isa dhari Nazaret, 
pottrana Yusup." 

46 Tape Natanael nyaot, "Ba badhaa barang 
se bagus dhari Nazaret?" "Mara tenggu dibi," 
saodda Filipus. 

41E bakto Isa ngoladi Natanael dhateng, laju 
adhabu parkara oreng jareya, "Abas, arowa 
oreng Israil se saongguna. Tadha se palsu e 
dhalem abana." 

48 "Kadi ponapa Panjennengngan me ngagali 
ka abdina?" cana patanyana Natanael ka 
Isa. Dhabuna Isa, "Sabellunna Filipus ngolok 
bana, Sengko la nangalee bana e babana 
bungkana ara jarowa." 

493 "Guru," cana Natanael, "Panjennengngan 
paneka Pottrana Allah! Panjennengngan 
Ratona Bangsa Israil!" 

>0 Dhabuna Isa, "Apa bana parcaja ka 
Sengko jareya pera polana Sengko ngoca 
nangalee bana e babana bungkana ara rowa? 
Bana bakal nangaleyana rang-barang se 
arajaan dhari jareya!" 

>lisa laju adhabu pole, "Ongguwan, 
paparcaja, ya, bana bakal nangaleyana 
langnge abukka, ban kat-malaekadda Allah 
ongga toron ka Pottrana Manossa." 

2 ' Saellana olle dhu are dhari jareya, badha 


jang-onjangan e kottha Kanna e Galilea, 
ban ebuna Isa badha ejadhiya. 

2 Isa ban red-moredda eatore keya ka 
jang-onjangan jareya. 

3E bakto anggurra la tadha, ebuna adhabu 
ka Isa, "Anggurra ta mendhang." 

4 Dhabuna Isa, "Kaula ja kon-pakon, Bu. Gi 
ta dhapa baktona Kaula anyataagiya pasera 
salerressa Kaula paneka." 

> Tape ebuna Isa adhabu ka para pangladin, 
"Toro apa se esorowagi ka bana." 

6E jadhiya badha kelmo nem-ennem, se 
esadhiyaagi e jadhiya kaangguy maccowe 
soko menorot adad Yahudi. Kelmo jareya 
essena ra-kera saratos liter. 

7iIsa adhabu ka reng-oreng se aladine 
jang-onjangan jareya, "Mo-kelmo jareya 
essee aeng." Bi reng-oreng se aladine 
jang-onjangan jareya kelmona eessee aeng 
kabbi epapossa. 

8Isa laju adhabu ka reng-oreng jareya, 
"Sateya kala aeng jareya sakone, pas giba ka 
katowana jang-onjangan reya." Reng-oreng 
se aladine jang-onjangan jareya ngala aeng 
e kelmo jareya, laju egiba ka katowana 
jang-onjangan; 

2 katowana jang-onjangan jareya nyepcep 
aeng jareya, se la aoba daddi anggur. (Oreng 
jareya ta tao olle dhari dhimma anggur jareya, 
coma reng-oreng se nyelen aeng jareya se 

tao.) Daddi katowana jang-onjangan jareya 


laju nyander ka seddina pangantan lake, 

10 sarta pas ngoca, "Biyasana se eangkaagi 
kaadha anggur se paleng bagus; mon tamoy 
ampon tobuk se ngenom, buru epakalowar 
anggur se biyasa. Tape anggur se bagus bi 
sampeyan eerrep sampe samangken!" 

1Jareya mojijadda Isa se dha-adha, se 
epabadha Isa neng e Kanna, Galilea. Kalaban 
tandha jareya Isa noduwagi kamoljaanna. 
Daddi red-moredda parcaja ka Salerana. 

12 Saellana jareya, Isa meyos ka Kapernaum 
asareng ban ebuna, tan-taretanna ban 
red-moredda. Kabbi padha neng e jadhiya 
sampe pan-barampan are abidda. 

13E bakto Are Raja Paska Yahudi la para, Isa 
meyos ka Yerusalim. 

14E Padalemman Socce Isa manggi 
reng-oreng se padha ajuwal sape, dumba ban 
dara; bariya keya reng-oreng se nyadhiyaagi 
poroban pesse padha toju ngadhebbi meja e 
jadhiya. 

IS Isa laju abadhi peccot dhari tale, terros 
ngagga sakabbiyanna keban se badha 
e jadhiya, iya areya dumba ban sape, 
epakalowar dhari Padalemman Socce. 
Ja-mejana reng-oreng se nyadhiyaagi 
poroban pesse epajungkelang sampe pessena 
car-kalacer san-kassannagi. 

16 Saellana jareya Isa adhabu ka reng- 
oreng se ajuwal dara, "Pakalowar kabbi 

dhari dhinna. Dalemma Rama ja kagabay 


kennengnganna adagang!" 

17 Red-moredda laju enga ka ayat e dhalem 
Alketab se amonye kantha reya, "Pangabakte 
abdidalem ka Dalemmepon J unandalem 
ekarassa rabbang e dhalem ate abdidalem." 

18) a-pangrajana Yahudi nangtang Isa, 
ocana, "Kodda Sampeyan mabadha kaajiban 
menangka tandha ka kaula sadaja ja 
Sampeyan andhi ha alako sapaneka!" 

19 Dhabuna Isa, "Pagujur Padalemman 
Socce reya, e dhalem tello are bi Sengko la 
epamanjengnga pole." 

20 Cana reng-oreng jareya, "Padalemman 
Socce paneka epaddek pa polo ennem taon 
abidda, buru mare. Bi sampeyan e paddegga 
e dhalem tello are?" 

21 Tape Padalemman Socce se ekamaksod 
Isa jareya badanna dibi. 

22 Daddi e bakto Isa odhi pole saellana 
seda, red-moredda laju enga ja Isa la tao 
adhabuwagi parkara jareya. Daddi laju padha 
parcaja ka pa-apa se etoles e dhalem Alketab 
ban pa-apa se edhabuwagi Isa. 

23 Sabatara Isa badha e Yerusalim e bakto 
Parayaan Paska, bannya oreng se parcaja ka 
Salerana polana nangalee kaajiban-kaajiban 
se ebadhaagi sengko. 

24 Tape Isa ta parcaja ka reng-oreng jareya, 
sabab Isa ngagali ka sakabbiyanna oreng. 

25 Ta parlo Isa eatore oneng sapa reng-oreng 


jareya, sabab Isa dibi la ngagali apa se badha 
e dhalem atena manossa. 
l Badha pamimpin agama Yahudi dhari 
golonganna oreng Farisi se anyama 
Nikodemus. 

2 E settong malem Nikodemus nyabis ka 
Isa, laju mator, "Guru, abdina oneng ja 
Panjennengngan eotos Allah. Sabab tadha 
oreng se onenga mabadha kaajiban akadi 
se epabadha Panjennengngan manabi ta 
esarengnge Allah." 

3 Dhabuna Isa, "Paparcaja, ya, tadha 
settonga oreng se bisaa daddi anggotana 
ommadda Allah mon oreng jareya ta elahirragi 
pole." 

4 "Kadi ponapa oreng se ampon dibasa 
kengenga lahir pole?" cana Nikodemus ka Isa. 
"Kadi ponapa se kengenga masoa ka dhalem 
gandhuannepon ebuna sarta laju elahirragi 
pole." 

> Dhabuna Isa, "Sengko ngoca sabendherra: 
mon oreng ta elahirragi dhari aeng ban 
Errohna Allah, oreng jareya ta kera daddi 
ommadda Allah. 

6 Manossa badanna elahirragi bi oreng 
towana, tape sacara rohani elahirragi bi 
Errohna Allah. 

7 Daddi ja heran mon Sengko ngoca: bana 
kabbi kodu elahirragi pole. 

8 Angen ajalan dha emmaa bai noro 


sakarebba; bana ngedhing monyena, tape 
ta tao dhari dhimma padhatengnga ban 
dha emma jalanna. Bariya keya oreng se 
elahirragi Errohna Allah." 

?"Me kadi kadhinto?" cana Nikodemus. 

10 Dhabuna Isa, "Bana reya guru e Israil. 
Masa bana ta tao? 

ll paparcaja, ya: Sengko ban Tang red- 
mored reya acaca pera parkara pa-apa se la 
ekataowe Sengko ban tang red-mored reya, 
sarta nyaksene pera parkara pa-apa se la 
tao etangale; tape bana ta endha narema 
kasakseyanna Sengko ban Tang red-mored 
reya. 

12 Bana ta parcaja mon Sengko nyaretaagi 
ka bana parkara pa-apa dhari dunnya reya; 
baramma bana se parcajaa mon Sengko 
nyaretaagi pa-apa se dhari sowarga? 

13 Ban tadha oreng se tao ongga ka sowarga, 
kajabana Pottrana Manossa, se toron ka 
dunnya dhari sowarga. 

14 Padha ban Mosa se maongga olar dimbaga 
ka kaju e sagara beddhi, bariya keya Pottrana 
Manossa kodu epaongga, 

15 sopaja oreng se parcaja ka Salerana olle 
odhi se sabendherra tor langgeng." 

16 Sabab Allah reya talebat raja taresnana ka 
manossa e dunnya reya, sampe marengngagi 
Pottrana se nonggal, sopaja pa-sapaa se 

parcaja ka Salerana ta sampea mate, tape 


olle odhi se saongguna tor langgeng. 

17 Sabab Allah ngotos Pottrana banne 
kaangguy nyare salana dunnya reya, tape 
kaangguy masalamedda. 

18 Oreng se parcaja ka Salerana ta kera 
eokom. Tape se ta parcaja la eokom bi Allah, 
sabab ta parcaja ka Pottrana Allah se nonggal. 

19 Oreng jareya egugat adhasar ka parkara 
reya: Terrang jareya la rabu ka dunnya, tape 
manossa asennengngan ka petteng etembang 
ka terrang, sabab lalakonna reng-oreng 
jareya juba. 

20 Sakabbiyanna oreng se alako jahat, baji 
ka terrang, ta endha ka terrang, sopaja 
lalakonna se jahat ta etangaleyana oreng. 

21 Tape oreng se ngalakone kasokanna Allah, 
entar ka terrang sopaja nyataa ja apa se 
elakone abana jareya menorot kasokanna 
Allah. 

22 Saellana jareya Isa ban red-moredda 
meyos ka Yudea. Isa alenggi e jadhiya sakejja 
ban red-moredda sarta abaptis oreng. 

23E bakto jareya Yahya gi ta epamaso ka 
penjara. Yahya jareya abaptis e Ainon, ta 
jau dhari Salim, sabab e jadhiya bannya 
aengnga. Reng-oreng padha entar ka jadhiya, 
ban Yahya laju abaptisa oreng. 

24 (3:23) 

25 Red-moredda Yahya badha se molae 


atokar ban oreng Yahudi parkara atoranna 
oreng abacco noro hokomma agama. 

26 Red-moredda jareya laju entar ka Yahya, 
sarta ngoca, "Guru, panjennengngan ba 
emoda ka oreng se asareng panjennengngan 
e temorra Songay Yordan kaissa, se sareng 
panjennengngan eduduwagi ka abdina sadaja 
gi bakto ganeka? Samangken oreng gapaneka 
abaptis oreng jugan, ban sadajana oreng 
entar ka oreng gapaneka!" 

27 Dhabuna Yahya, "Manossa reya ta kera 
andhi pa-apa mon ta eparenge Allah. 

28 Bana dibi la ngedhing sengko ngoca, 
Sengko reya banne Rato Panyalamet. Sengko 
eotos dhateng kaadha, ajangadhai Salerana. 

23 Pangantan bine reya andhina pangantan 
lake. Bat-sobadda pangantan lake pera 
manjeng e seddianna sambi ngedhingngagi, 
ban arassa senneng mon ngedhing sowarana 
pangantanna lake. Bariya keya sengko. 
Sateya sengko ce sennengnga. 

30 Salerana se kodu atamba penting, ban 
sengko sajan korang penting." 

31 Se rabu dhari attas ngalebbii 
sakabbiyanna. Se dhateng dhari dunnya 
tamaso golonganna oreng dunnya, ban acaca 
parkara rang-barang dunnya. Salerana se 
rabu dhari attas ngalebbii sakabbiyanna. 

32 Salerana abu-dhabu parkara apa se 


la eoladi ban epeyarsa, tape tadha oreng 
settonga se parcaja ka kasakseyanna. 

33 Oreng se parcaja ka kasakseyanna jareya, 
ngakone ja Allah reya lerres. 

34 Sabab oreng se eotos Allah manapa 
dhabuna Allah, sabab Errohna Allah la 
eparengngagi sacara samporna ka Salerana. 

35 Rama taresna ka Pottrana, ban la 
massraagi sakabbiyanna kobasa ka Salerana. 

36 Oreng se parcaja ka Pottra jareya bakal 
olleya odhi se saongguna tor langgeng. Tape 
oreng se ta taat ka Pottra jareya ta narema 
odhi, ban eokom bi Allah saterrossa. 

4 l Reng-oreng Farisi ngedhing ja Isa 
abannyaan olle ban abaptis mored 
etembang bi Yahya. 

2 (Sabendherra Isa dibi ta abaptis oreng, se 
abaptis perared-moredda.) 

3 Daddi e bakto ngagali ja reng-oreng Farisi 
la ngedhing parkara jareya, Isa laju meyos 
dhari Yudea ka Galilea. 

4E dhalem parjalanan jareya Isa kodu lebat 
e Samaria. 

>E Samaria jareya Isa napa ka settong 
kottha se anyama Sikhar, ta jau dhari tana 
se lamba eparengngagi Yakub ka Yusup 
pottrana. 

6E jadhiya badha somorra Yakub. Isa 
ce lessona polana parjalanan jareya, 
daddi alenggi e seddina somor jareya. E 

bakto jareya are ra-kera pokol dhubellas 


dhuk-beddhuk, 

'red-moredda padha entar ka kottha 
melleya kakanan. E bakto jareya pas badha 
oreng babine Samaria entar nemba aeng. 
Dhabuna Isa ka babine jareya, "Mara, ra, 
Sengko berrii aengnga, Sengko ngenoma." 

8 (4:7) 

3? Saodda babine jareya, "Sampeyan oreng 
Yahudi, kaula oreng Samaria; aponapa 
Sampeyan me nyoon aeng enom ka kaula?" 
(Sabab oreng Yahudi ta endha apolongan ban 
oreng Samaria.) 

10 Dhabuna Isa, "Ja sakenga bana tao ka 
paparengnga Allah ban tao sapa se menta 
aeng enom ka bana, tanto bana dibi se menta 
aeng enom ka oreng jareya, ban oreng jareya 
tanto apareng ka bana aeng kaodhian." 

ll Cana babine jareya, "Sampeyan ta 
kaagungan temba, ban somor paneka ce 
dhalemma. Dhari kaimma Sampeyan se 
olleya aeng kaodhian? 

12 Somor paneka paparengnga Yakub 
bangatowa bangsa kaula. Yakub dibi manabi 
adhaara aeng mondhut dhari somor paneka; 
Sapaneka jugan tra-pottrana sareng ebinna. 
Ponapa Sampeyan apangrasa arajaan dhari 
Yakub?" 

13 Dhabuna Isa, "Oreng se ngenom aeng 
reya gi pelkaa pole. 

“Tape oreng se ngenom aeng baberrina 


Sengko ta kera pelka salanjangnga. Sabab 
aeng baberrina Sengko jareya bakal daddiya 
somber e dhalem abana se nancel kalowar 
ban madhateng odhi se sabendherra tor 
langgeng ka abana." 

l5 Cana babine jareya, "Towan, tore kaula 
parenge aeng ganeka, sopaja kaula ta pelka 
pole, sareng ta parlo abali ngala aeng ka 
kaanja." 

16"Kassa olok lakena bana, pas abali dha 
enna," cana dhabuna Isa. 

17 "Kaula ta gadhuwan lake," saodda babine 
jareya. "Teppa cana bana," dhabuna Isa. 

18"Sabab bana la alake lema kale, ban lalake 
se apolong ban bana sateya banne lakena 
bana." 

19"Samangken kaula oneng, 
Panjennengngan paneka nabbi," cana 
babine jareya. 

20 "Bangatowana bangsa Samaria abakte ka 
Allah e gumo paneka, namong bangsaepon 
Panjennengngan ngoca ja namong e 
Yerusalim kennengngannepon oreng abakte 
ka Allah." 

21 "Bana paparcaja, ya," dhabuna Isa 
ka babine jareya, "E settong bakto oreng 
abakteya ka Rama, banne e gumo reya, ban 
bariya keya banne e Yerusalim. 

22 Bana, reng-oreng Samaria nyemba ka se 
ta ekennal bi bana dibi, tape Sengko kabbi, 

oreng Yahudi, nyemba ka Salerana se ekennal 


bi oreng Yahudi, sabab kasalameddan dhari 
oreng Yahudi dhatengnga. 

23Tape bakal napaa baktona, la-mala 
sanyatana Ia napa baktona, ja kalaban 
kobasana Errohna Allah oreng bakal abakteya 
ka Rama menangka Allah se saongguna 
akantha se ekasokane Rama. 

24 Sabab Allah reya Erroh, ban pera kalaban 
kobasana Errohna Allah reng-oreng bisa 
abakte ka Rama menorot kodradda Rama." 

25 Babine jareya ngoca ka Isa, "Abdina oneng 
ja Rato Panyalamet (se esebbut Almasih) 
bakal rabuwa. Manabi Salerana ampon rabu, 
abdina sadaja bakal eparengngana oneng 
ponapaa saos sareng Salerana." 

26 "Sengko reya Rato Panyalamet jareya," 
dhabuna Isa, "Sengko se acaca bi bana 
sateya reya." 

27E bakto jareya red-moredda Isa la padha 
dhateng. Kabbi padha heran nangalee 
Isa abu-dhabu ban oreng babine. Tape 
tadha settonga se atanya ka babine jareya, 
"Sampeyan aponapaa?" otabana atanya 
ka Isa, "Aponapa Panjennengngan me 
abu-dhabu sareng babine paneka?" 

28 Babine jareya laju berka ka kottha, 
kelmona edina. Cana babine jareya ka 
reng-oreng se badha e jadhiya, 

29 "Tore mon nengalana oreng se apareng 
oneng ka kaula sabarang se oneng 

elakone kaula. Pola oreng ganeka me Rato 


Panyalamet?" 

30 Daddi reng-oreng jareya padha mangkat 
dhari kottha jareya entar ka Isa. 

31 Sabatara jareya bi red-moredda Isa eajak 
adhaar. "Guru," ocana, "eatore adhaar." 

32 Tape Isa adhabu, "Sengko la andhi 
kakanan, bana ta tao." 

33 Daddi red-moredda padha saleng atanya, 
"Pola badha oreng ngatore kakanan ka 
Salerana." 

34 Isa laju adhabu, "Tang kakan iya areya 
atoro ka kasokanna se ngotos Sengko, ban 
mamare lalakon se epassraagi ka Sengko. 

35 Bana ngoca, Pa bulan aggi mosem anye. 
Tape Sengko ngocaa ka bana: abassagi 
pateppa gal-teggal rowa; gandumma la 
koneng, la ekenneng anye! 

36 Oreng se anye la molae narema opana 
ban makompol hasella kaangguy odhi 
se saongguna tor langgeng. Daddi oreng 
se nabur ban se anye olle anga-bunga 
areng-bareng. 

37 Pajat bendher ca-ocaan reya: Se settong 
namen, se laen anye. 

38 Bi Sengko bana esoro anye e teggal se 
ta egarap bana; oreng laen se agarap, ban 
bana se narema kaontongan dhari lalakonna 
reng-oreng jareya." 

33 Bannya oreng Samaria e kottha jareya 
parcaja ka Isa polana babine jareya ngoca, 


| Yohanes 4.401 47 19 
"Oreng jareya nyebbuttagi ka sengko 


sabarang se Ia elakone sengko." 

40 Daddi e bakto tatemmo ban Isa, reng- 
oreng jareya laju padha nyoon sopaja Isa 
kasokana alenggi bi reng-oreng jareya. Daddi 
Isa alenggi e jadhiya dhu are abidda. 

4l Saellana jareya sajan bannya pole se 
parcaja ka Isa polana apa se eajarragi dibi ka 
reng-oreng jareya. 

42 Ban reng-oreng jareya ngoca ka babine 
gella, "Samangken kaula parcaja, banne 
polana se ekabala sampeyan ka kaula, tape 
polana kaula dibi ampon ngedhing, ban oneng 
ja Isa ganeka pajat Panyalamedda Dunnya." 

43 Saellana dhu are se alenggi e Sikhar, Isa 
laju meyos ka Galilea. 

44 isa dibi la adhabu, "Nabbi ta eargai e 
nagarana dibi." 

45 Tape sanapana ka Galilea reng-oreng e 
jadhiya narema Isa kalaban senneng ate, 
sabab reng-oreng jareya badha e Yerusalim 
e Are Paska, ban la nangalee pa-apa se 
elampaagi Isa. 

46 Saellana jareya Isa abali ka Kanna e 
Galilea, iya areya kennengnganna Salerana 
se ngoba aeng epadaddi anggur. E kottha 
jareya badha ponggabana pamarenta, anana 
teppana sake e Kapernaum. 

41E bakto ngedhing ja Isa la rabu ka Galilea 
dhari Yudea, ponggabana pamarenta jareya 
laju nyabis ka Isa sarta nyoon sopaja Isa 

kasokana rabu ka Kapernaum kaangguy 


mabaras anana se para mateya. 

481sa adhabu ka ponggabana pamarenta 
jareya, "Mon bana ta nangalee kaajiban- 
kaajiban, bana ta kera parcaja." 

49 "Towan," cana ponggabana pamarenta 
jareya, "ngereng duli alenggi ka compo 
sabellunnepon ana abdina mate." 

>0 Dhabuna Isa, "Kassa le-mole, anana bana 
la baras." Oreng jareya parcaja ka dhabuna 
Isa, laju mole. 

>LE tengnga jalan tatemmo ban di-abdina se 
padha entar abala ka lorana, ocana, "Pottrana 
panjennengngan ampon sae." 

>2 Ponggabana pamarenta jareya atanya 
pokol barampa anana jareya se molae baras. 
Cana di-abdina jareya, "Baari ra-kera pokol 
settong dhuk-beddhuk panassepon elang." 

>3 Eppana kana se sake jareya laju enga ja e 
bakto jareya Isa se adhabu ka abana, "Anana 
bana la baras." Daddi oreng jareya sabala 
padha parcaja ka Isa. 

“4“Jareya kaajiban se kapeng dhuwa se 
epabadha Isa e Galilea saellana rabu dhari 
Yudea. 

5 l Saellana jareya badha parayaan Yahudi, 
daddi Isa meyos ka Yerusalim. 

2 E Yerusalim, e seddina "Labang Dumba" 
badha settong taman, se e dhalem oca Ibrani 
enyamae Betesda. E jadhiya badha amperra 
lalema. 

3E per-amper jareya bannya oreng sake 


epadhung-tedhungan; badha se buta, 
badha se dippang, ban badha se empon. 
(Reng-oreng sake jareya anante gulina aeng 
e taman jareya. 

4Sabab dhang-kadhang malaekadda 
Pangeran toron ka taman jareya, makocak 
aengnga. Ban oreng sake se dha-adha 
kadibi maso ka dhalem taman jareya e 
bakto aengnga akocak bakal barasa dhari 
panyakedda.) 

>E kennengngan jareya badha oreng lalake 
kasorang se sake la tello polo ballu taon 
abidda. 

elsa ngoladi oreng jareya dhung-tedhungan 
e jadhiya, ban tao ja oreng jareya sake la ce 
abidda. Daddi Isa laju adhabu, "Bana terro 
barasa, ya?" 

7 Oreng se sake jareya nyambit, "Pa, e 
kadhinto tadha oreng se mamasoa kaula ka 
dhalem taman e bakto aengnga akocak. E 
bakto kaula aehteyar masoa, ampon badha 
oreng laen se ajangadhai." 

8 Dhabuna Isa ka oreng jareya, "Mara jaga, 
kala tekerra, pas ajalan." 

PE bakto jareya keya oreng buru laju baras. 
Tekerra ekala, laju ajalan. Kadaddiyan jareya 
teppa are Sabat. 

10 Daddi ja-pangrajana Yahudi ngoca ka 
oreng se buru epabaras jareya, "Sateya are 
Sabat. Bana ta olle ngeba teker." 

ll Tape oreng jareya nyaot, "Oreng se 


mabaras abdina se makon abdina ajalan 
ngeba teker paneka." 

12 "Sapa se nyoro bana kantha jareya?" cana 
reng-oreng gella. 

13 Tape oreng se la baras jareya ta tao sapa 
orengnga, sabab e bakto jareya ce bannyana 
oreng ban Isa la maelang. 

14Saellana jareya Isa tapanggi ban oreng 
jareya e dhalem Padalemman Socce. Dhabuna 
Isa, "Sateya bana la baras. Ja agabay dusa 
pole, mon enja bana bakal lebbiya palang 
dhari dha-adhana." 

15 Oreng jareya laju abala ka om-kaom 
oreng agungnga Yahudi ja se mabaras abana 
iya areya lsa. 

16 Daddi ja-pangraja jareya molae la-nyala 
ka Isa, sabab Isa mabaras oreng gella e are 
Sabat. 

17 Tape Isa adhabu ka reng-oreng jareya, 
"Tang Rama ros-terrosan tan-ngastane sampe 
sateya, ban Sengko kodu alalakon keya." 

18 Dhabuna Isa jareya andaddiyagi om-kaom 
oreng agung Yahudi sajan aehteyar mateyana 
Isa. Kan cara jareya, banne pera polana Isa ta 
atoro ka atoranna agama parkara are Sabat, 
tape badha parkara laenna pole, iya areya Isa 
adhabu ja Allah Ramana; jareya andhi arte 
Isa mapadha Salerana bi Allah. 

19|sa adhabu kantha reya ka reng-oreng 
gella, "Bana paparcaja, ya; Pottra ta bisa 

alako pa-apa kalaban kobasana dibi. Apa se 


eoladi eastane Ramana, jareya se elakone. 
Sabab apa se eastane Rama, jareya se 
eastane Pottra. 

20 Sabab Rama taresna ka Pottra ban 
noduwagi ka Pottra jareya pa-apa se 
eastane Salerana dibi. La-mala Rama bakal 
noduwagiya ka Pottrana kon-lalakon se 
arajaan dhari jareya, sampe bana tanto 
heran. 

21 Rama maodhi oreng se la mate, ban 
apareng odhi se saongguna tor langgeng ka 
oreng jareya; bariya keya Pottra apareng 
odhi se saongguna tor langgeng ka oreng se 
ekasokane eparengngana odhi jareya. 

22 Rama dibi ta ahakime sapaa bai. 
Sakabbiyanna kakobasaan kaangguy ahakime 
la epassraagi ka Pottrana. 

23 Rama alampaagi kantha jareya sopaja 
Pottra ehormat oreng padha akantha Rama. 
Pa-sapaa se ta ngormadi Pottra padha ban ta 
ngormadi Rama se ngotos Pottra jareya. 

24 Sengko ngocaa sabendherra: Oreng se 
ngedhingngagi Tang oca kalaban gu-onggu, 
ban parcaja ka se ngotos Sengko, andhi odhi 
se saongguna tor langgeng. Oreng jareya 
bakal lopoda dhari okoman; abana la lopot 
dhari pate ban la olle kaodhian. 

25 Paparcaja, ya: Bakal dhapaa baktona, 
la-mala la dhapa baktona, oreng mate bakal 

ngedhinga sowarana Pottrana Allah, ban 


oreng se ngedhing sowara jareya bakal odhia. 

26 Akantha Rama se daddi somberra odhi, 
Pottrana epadaddi somberra odhi keya. 

27 Pottrana la eparenge ha kaangguy 
ahakime, sabab Salerana jareya Pottrana 
Manossa. 

28 Bana ja heran mon ngedhing jareya; 
sabab bakal dhapaa baktona oreng mate 
kabbi padha ngedhinga sowarana, 

23 laju kalowar dhari koburanna. Oreng se 
alako becce bakal jagaa kaangguy odhia, tape 
se alako juba bakal jagaa kaangguy naremaa 
okoman." 

30 "Sengko ta bisa apa-rapa noro Tang 
karep dibi. Sengko pera ahakime menorot 
se epakonnagi Allah. Ban tang potosan adil, 
sabab Sengko ta noro Tang karep dibi, tape 
atoro ka kasokanna Rama se ngotos Sengko. 

31 Saompamana Sengko aberri kasakseyan 
ka Tang aba dibi, kasakseyan jareya ta 
ekenneng tarema menangka bukte. 

32 Tape badha oreng laen se aberri 
kasakseyan parkara Sengko, ban Sengko tao 
ja kasakseyanna jareya pajat bendher. 

33 Bana nyoro oreng entar ka Yahya, ban 
Yahya aberri kasakseyan sabendherra parkara 
Sengko. 

34 Sengko ngocaagi parkara jareya banne 
polana Sengko marlowagi kasakseyanna 
manossa, tape sopaja bana epasalamedda. 

35 Yahya padha ban damar se odhi ban tera. 


Kaangguy sabatara abidda bana senneng 
narema sonarra. 

36 Tape kasakseyan Sengko arajaan dhari 
kasakseyanna Yahya. Pa-apa se elakone 
Sengko sateya reya, iya areya lalakon se bi 
Rama epakon lakone ka Sengko, abukteyagi 
ja Sengko reya pajat eotos Rama. 

37 Ban Rama se ngotos Sengko apareng 
kasakseyan keya parkara Sengko. Bana gi 
ta tao ngedhing sowarana otaba nangalee 
Salerana. 

38 Dhabuna bi bana ta esempen e atena 
sabab bana ta parcaja ka Sengko otosanna. 
393 Bana ajar Alketab sabab bana nyangka 
kalaban cara se kantha jareya bana bakal 
olleya odhi se saongguna ban se langgeng. 
Ban Alketab jareya dibi aberri kasakseyan 

parkara Sengko. 

40 Tape bana ta endha nyander ka Sengko 
sopaja olleya odhi se langgeng. 

4! Sengko ta terro ealemma manossa. 

42 Sengko tao sapa bana reya. Sengko tao 
bana e dhalem atena ta andhi kataresnaan ka 
Allah. 

43 Sengko dhateng kalaban kobasana Tang 
Rama, tape bana ta endha narema Sengko. 
Tape mon oreng dhateng kalaban kobasana 
dibi bi bana etarema. 

44 Baramma bana se parcajaa ka Sengko, 


mon bana terro ealemma sasamana, ban ta 
aehteyar sopaja ealemma Allah Se Settong? 

“Bana ja nyangka bi Sengko esalaagiya e 
ajunanna Rama. La-mala se nyalaagiya bana 
iya areya Mosa, se daddi pangarebbanna 
bana. 

46) a sakenga bana parcaja ka Mosa tanto 
bana parcaja ka Sengko, sabab se etoles 
Mosa nerrangngagi parkara Sengko. 

41 Tape mon bana ta parcaja ka se etoles 
Mosa, baramma bana se parcajaa ka se 
ekocaagi Sengko?" 

lTa saapa abidda dhari jareya Isa meyos 
ka temorra Talaga Galilea, se enyamae 
keya Talaga Tiberiyas. 

2 Sanapana ka jadhiya laju etoro bunte 
oreng sabannyana sabab reng-oreng jareya 
la nangalee kaajiban-kaajiban se mabaras 
reng-oreng sake. 

3ĮIsa ongga ka gumo, pas alenggi e jadhiya 
ban red-moredda. 

4E bakto jareya la para Are Raja Paskana 
Yahudi. 

>E bakto ngoladi ka sakalenglengnga, Isa 
laju ngagali ja bannya oreng anyo-ronyo noro 
Salerana ka jadhiya. Daddi Isa laju adhabu 
ka Filipus, "E dhimma melleya roti, sopaja 
reng-oreng rowa bisaa ngakan?" 

6 (Isa adhabu kantha jareya terro ngojiya 


Filipus, sababsanyatana Salerana la ngagali 
apa se bakal elampaagiya.) 

7 Filipus mator, "Sanare ngobangana 
roti kantos dhu ratos pesse salaka ta 
kera cokop eteddha reng-oreng kadhinto, 
sanare rang-sorangnga namong eparenge 
bil-satembil." 

8 Badha moredda Isa se laen, se anyama 
Andreyas, iya areya taretanna Simon Petrus, 
mator, 

2"E kadhinto badha na-kana lalake kasorang 
se gadhuwan roti lalema sareng juko 
dhadhuwa. Namong ponapa artena monggu 
ka oreng se sakadhinto bannyaepon." 

10 "Reng-oreng jareya soro toju," dhabuna 
Isa. E kennengngan jareya bannya rebbana, 
daddi reng-oreng jareya toju e rebba, 
bannyana ra-kera badha lema ebu oreng 
lalakean. 

llisa mondhut roti gella, laju asokkor ka 
Allah. Saellana jareya rotina egi-bagi ka 
oreng se sabannyana jareya. Bariya keya 
jukona egi-bagi. Reng-oreng se badha e 
jadhiya padha ngakan sanyang-kennyangnga. 

12 Saellana kabbi padha kennyang se 
ngakan, Isa adhabu ka red-moredda, "Kassa 
pakompol lebbina kakanan jareya; ja sampe 
badha se tabuwang." 

13 Red-moredda laju makompol bin-lebbinna 


roti se ekakan reng-oreng jareya, bannyana 
gi kare dhubellas karanjang. 

14E bakto nangalee kaajiban se epabadha 
Isa jareya, oreng se bannya jareya laju padha 
ngoca, "Oreng reya pajat Nabbi se earep 
rabuna ka dunnya!" 

15 Isa ngagali ja reng-oreng jareya nyanderra 
maksaa Salerana epadaddiya ratona. Daddi 
Isa laju nyengla ka kennengngan se 
amo-gumo. 

16E bakto la molae malem, red-moredda Isa 
toron ka talaga. 

17 Saellana jareya laju ongga ka parao, entas 
talaga entara ka Kapernaum. Are la malem, 
tape Isa gi ta rabu. 

18 Sabatara jareya angenna laju tandhes ban 
ombana raja. 

19 Saellana se alajar olle ra-kera lema otaba 
nem kilometer, red-moredda Isa jareya 
nangalee Isa alomampa e attas aeng nyander 
ka paraona. Red-mored jareya ce takona. 

20 Tape Isa adhabu, "Ella, ta osa tako, areya 
Sengko!" 

21 Red-moredda ce sennengnga, Isa eatore 
maso ka dhalem paraona, ban e bakto jareya 
keya parao buru la napa ka kennengngan se 
etojju. 

22 Kalagguwanna reng-oreng se bannya 
se gi badha e penggirra talaga tao ja 
gellana e jadhiya pera badha parao settong. 

Reng-oreng jareya tao ja red-moredda Isa 


la mangkat nompa parao jareya, tape Isa ta 
meyos abareng. Bi red-moredda jareya Isa 
edinaagi. 

23 Saellana jareya badha o-parao dhari 
Tiberiyas alabbu e seddina kennengnganna 
reng-oreng jareya ngakan roti saellana Isa 
asokkor ka Allah. 

24E bakto reng-oreng jareya tao ja Isa ban 
red-moredda tadha e o-parao jareya, kabbi 
laju padha ongga ka o-parao jareya, terros 
alajar ka Kapernaum nyaree lsa. 

25E bakto atemmo bi Isa e bara dhajana 
talaga, reng-oreng jareya laju padha atanya, 
"Guru, bilaepon Panjennengngan se tanduk 
dha kadhinto?" 

26 Dhabuna Isa, "Saongguna, bana reya 
padha nyaree Sengko polana bana ngakan 
sampe kennyang, banne polana bana ngarte 
apa maksodda kaajiban-kaajiban jareya. 

21 Bana ja alako polana terro olleya kakanan 
se bisa tadha ban bucco. Bana kodu alako 
sopaja bana olleya kakanan se ta bisa bucco 
ban se madhateng odhi se saongguna ban 
se langgeng. Bana bakal naremaa kakanan 
jareya dhari Pottrana Manossa, sabab 
Pottrana Manossa jareya la elanti bi Allah 
Rama." 

28 Reng-oreng jareya laju atanya ka 
Isa, "Ponapa se elakonana abdina sopaja 
kengenga ajalannagi kasokanna Allah?" 

29 Dhabuna Isa, "Se daddi kasokanna Allah 


iya areya sopaja bana parcajaa ka Salerana 
se eotos Allah." 

30 "Manabi sakadhinto," cana atorra reng- 
oreng jareya, "ponapa bukte se eduduwagiya 
Panjennengngan me olle abdina sadaja 
parcaja ka Panjennengngan? Ponapa se 
elampaagiya Panjennengngan? 

31 Bangatowa abdina sadaja adhaar manna e 
ra-ara, kadi se ampon esebbuttagi e dhalem 
Alketab, Allah apareng roti dhari sowarga se 
ekakana reng-oreng jareya." 

32 Isa laju adhabu ka reng-oreng jareya, 
"Paparcaja, ya: Banne Mosa, tape Tang Rama 
se apareng ka bana roti se saongguna dhari 
sowarga. 

33 Sabab roti paparengnga Allah iya areya 
Salerana se toron dhari sowarga ban apareng 
odhi ka manossa e dunnya reya." 

34"Pa," cana atorra reng-oreng jareya, 
"ngereng abdina sadaja parenge roti 
gapaneka salanjangnga." 

35"Sengko reya Roti se aberri kaodhian," 
dhabuna Isa ka reng-oreng jareya. "Oreng 
se nyander ka Sengko ta kera lapar 
salanjangnga. Ban oreng se parcaja ka 
Sengko ta kera pelka salanjangnga." 

36 "Tape akantha se la ekocaagi Sengko ka 
bana, maske bana nangalee Sengko, bana ta 
parcaja. 

37 Sengko ta nolaga sapaa bai se nyander ka 


Sengko. 

38 Sabab Sengko toron dhari sowarga, banne 
polana ajalannagiya Tang karep dibi, tape 
ajalannagiya kasokanna Salerana se ngotos 
Sengko. 

39 Dineng kasokanna Salerana se ngotos 
Sengko jareya iya areya: sopaja sakabbiyanna 
oreng se eparengngagi ka Sengko ja sampe 
badha settonga se elang; tape sopaja 
Sengko maodhi pole reng-oreng jareya e Are 
Keyamat. 

40 Sabab se daddi kasokanna Tang Rama 
iya areya: Sopaja sakabbiyanna oreng se 
la nangalee Pottrana Allah ban parcaja ka 
Salerana andhi odhi se saongguna ban 
langgeng. Ban bi Sengko epaodhia pole e Are 
Keyamat." 

41 Reng-oreng Yahudi molae pek-ngacepek 
ka Isa, sabab Isa adhabu: "Sengko reya roti 
se toron dhari sowarga". 

42Cana reng-oreng jareya, "Jarowa gu ta 
Isa, anana Yusup ta iya? Sengko kennal ka 
rama ebuna! Baramma me pas ngoca ja 
abana toron dhari sowarga?" 

431sa laju adhabu ka reng-oreng jareya, 
"Ella ja pek-ngacepek terros. 

44 Tadha oreng se bisa nyander ka Sengko, 
kajabana ebakta ka Sengko bi Rama se 
ngotos Sengko; ban sapa se nyander ka 


| Yohanes 6.451 52 . 32 
Sengko jareya bi Sengko epaodhia pole e Are 


Keyamat. 

45E dhalem Ketab Bi-nabbi esebbuttagi 
kantha reya, Sakabbiyanna oreng bakal 
eburuga bi Allah. Daddi sakabbiyanna 
oreng se ngedhing dhabuna Rama ban olle 
pangajaran dhari Salerana, nyander ka 
Sengko. 

46 Maksod Sengko banne nerrangngagiya 
ja badha oreng se la nangalee Rama. Coma 
Salerana se asalla dhari Allah se la nangalee 
Rama. 

41 Bana ebalaana, ya: Oreng se parcaja, 
andhi odhi se saongguna tor langgeng. 

48 Sengko reya roti se aberri kaodhian. 

49 Bangatowana bana ngakan manna e 
ra-ara tape padha mate keya. 

>0 Tape roti se toron dhari sowarga ta kantha 
jareya; oreng se ngakan roti jareya ta kera 
mate. 

>l Sengko reya roti se toron dhari sowarga 
roti se aberri kaodhian. Oreng se ngakan roti 
reya bakal odhia salanjangnga. Roti se bi 
Sengko ebagiya kaangguy odhina manossa e 
dunnya reya iya areya Tang daging." 

>2 Ngedhing parkara jareya, reng-oreng 
Yahudi se badha e jadhiya laju padha apadu 
sampe ramme. "Baramma oreng reya se 
bisaa aberri dagingnga se esorowa kakan ka 
sengko ban bana?" cana reng-oreng jareya. 

>3lsa adhabu ka reng-oreng jareya, 


"Paparcaja, ya. Mon bana ta ngakan 
dagingnga Pottrana Manossa ban ta ngenom 
dharana, bana ta kera odhi ongguwan. 

“4 Oreng se ngakan Tang daging ban ngenom 
Tang dhara, andhi odhi se saongguna tor 
langgeng; sartaanna bi Sengko epajagaa pole 
e Are Keyamat. 

>> Sabab Tang daging reya kakanan onggu 
ban Tang dhara nom-enoman onggu. 

>6 Sapa se ngakan Tang daging ban ngenom 
Tang dhara daddi settong bi Sengko, ban 
Sengko bi abana. 

>/ Rama se odhi rowa ngotos Sengko, ban 
Sengko reya odhi dhari Rama keya. Bariya 
keya sapa se ngakan Tang daging bakal odhia 
dhari Sengko. 

>8 Areya roti se toron dhari sowarga: 
banne roti akantha se ekakan bangatowana 
bana. Sabab saellana ngakan roti jareya 
bangatowana bana mate keya. Tape oreng se 
ngakan roti reya bakal odhia salanjangnga." 

“9Jareya kabbi edhabuwagi Isa e bakto 
Salerana morok e kennengnganna kabakteyan 
e Kapernaum. 

60 Saellana ngedhing dhabuna Isa se kantha 
jareya, bannya moredda se padha ngoca, 
"Pangajaran reya taberra gallu. Sapa se bisaa 
narema!" 

6l Isa dibi ngagali ja red-moredda ngacepek 
parkara jareya. Daddi laju adhabu, "Apa 

polana Tang ca-oca jareya bana ta noroa 


Sengko pole? 

62 Baramma mon ompamana bana dhaggi 
nangalee Pottrana Manossa ongga abali ka 
kalenggiyanna se asal? 

63 Se maodhi manossa iya areya Errohna 
Allah. Kakowadanna manossa dibi tadha 
gunana. Pa-apa se ekocaagi Sengko reya 
dhabuna Errohna Allah se aberri kaodhian. 

64 Tape gi badha e antarana bana se ta 
parcaja." (Dhari dha-adhana Isa la ngagali 
pa-sapa se ta endha parcaja ban sapa se 
bakal akiyanat ka Salerana.) 

65 Isa laju adhabu pole, "Jareya sababba 
arapa Sengko me ngoca ka bana ja ta kera 
badha oreng settonga se nyander ka Sengko 
mon banne kasokanna Rama." 

66 Molae dhari jareya bannya moredda Isa se 
ta endha ngereng Isa pole. 

67 Isa laju mareksane ka moredda se 
dhubellas, "Apa bana ta nyenggaa keya?" 

68 "Guste," cana atorra Petrus, "Nyenggaa ka 
pasera abdidalem? Dhabuepon Junandalem 
apareng kaodhian se saongguna sareng se 
langgeng. 

69 Abdina ampon parcaja sareng yakin 
Junandalem kadhinto otosan se socce dhari 
Allah." 

"0 |sa adhabu, "Gu ta Sengko se mele bana 
se dhubellas oreng reya, ta iya? Tape settong 
e antarana bana erroh jahat!" 

!! Se emaksod Isa iya areya Yudas anana 


Simon Iskariyot. Sabab maske Yudas reya 
tamaso sala settong dhari moredda Isa se 
dhubellas, tape Yudas jareya se akiyanada ka 
Isa. 
7 l Saellana jareya Isa meyos san- 
kassannagi e Galilea. Salerana ta kasokan 
meyos e Yudea sabab om-kaom oreng 
agungnga Yahudi e jadhiya andhi maksod 
mateyana Salerana. 

2E bakto jareya la para Are Raja Bengko 
Un-dhaunan. 

3 Daddi tan-taretanna Isa ngoca ka Salerana, 
"Kassa bana entar ka Yudea, me olle 
red-moredda bana nangalee keya lalakonna 
bana. 

4 Mon oreng terro kalontaa ta kera alako 
tek-ngetek. Mon bana ngalakone parkara 
se kantha jareya, oreng sadunnya kodu tao 
kabbi!" 

> (Sabab tan-taretanna dibi ta parcaja keya 
ka Salerana.) 

6 "Gi banne baktona sateya," dhabuna Isa 
ka reng-oreng jareya, "tape kaangguy bana 
bilaa bai bisa. 

7 Bana ta kera ekabajii bi oreng e dunnya 
reya. Tape Sengko ekabajii bi dunnya, polana 
Sengko ros-terrosan ngoca ja lalakonna 
reng-oreng e dunnya reya juba. 

8 Kassa bana dibi entar ka parayaan jareya. 


Sengko ta entara sabab gi banne baktona 
monggu ka Sengko." 

? Kantha jareya dhabuna Isa ka tan- 
taretanna, daddi Salerana laju paggun alenggi 
e Galilea. 

10 Saellana tan-taretanna entar ka parayaan 
jareya, Isa laju meyos keya ta asa-kasa, ta 
etemmo oreng. 

11E dhalem parayaan jareya om-kaom oreng 
agung Yahudi nyaree Isa sambi anya-tanya, 
"E dhimma oreng rowa?" 

12 Bannya oreng ato-koto arasane Isa. Badha 
se ngoca, "Arowa oreng becce." Se laen 
badha se ngoca, "Enja! Oreng jareya ngajari 
oreng barang se sala." 

13Tape tadha oreng se bangala acaca 
rang-terrangan sabab kabbi padha tako ka 
para pangraja Yahudi. 

14E nga-tengngaanna parayaan jareya, Isa 
maso ka dhalem Padalemman Socce, laju 
molae morok. 

15Ja-pangraja Yahudi ce gettonna, laju 
padha ngoca, "Baramma oreng reya me tao 
ce bannyana, mangkana ta tao asakola?" 

16 Dhabuna Isa, "Se eajarragi Sengko 
reya banne pangajaranna Sengko, tape 
pangajaranna se ngotos Sengko. 

17 Oreng se endha ngestowagi kasokanna 
Allah, tanto tao apa Tang pangajaran reya 
asalla dhari Allah otabana dhari Sengko dibi. 

18 Oreng se aberri pangajaranna dibi 


pera nyareya nyama. Tape oreng se nyare 
kahormadan kaangguy se ngotos abana, 
oreng jareya jujur, ta kera nepo oreng. 

19 Mosa gu ta manapa papakonna Allah ka 
bana, ta iya? Tape e antarana bana tadha se 
ngestowagi papakon jareya. Arapa bana me 
mateyana Sengko?" 

20 Oreng se bannya jareya nyaot, "Sampeyan 
gila! Pasera se mateyana sampeyan?" 

21 Dhabuna Isa, "Sengko pera ngalakone 
settong lalakon e are Sabat, ban bana getton. 

22 Mosa aberri parenta ka bana sopaja padha 
esonnat, maske sanyatana parkara sonnat 
jareya banne dhari Mosa asalla, tape dhari 
para bangatowana bana sabellunna Mosa. 
Daddi e are Sabat bana endha nyonnat oreng 
keya. 

23 Mon bana ngalakone jareya polana tako 
nerrak hokomma Mosa parkara sonnat, arapa 
bana me peggel ka Sengko polana mabaras 
oreng dhari sakabbiyanna panyakedda e are 
Sabat? 

24 Bana ja ahakime oreng pera dhari se 
etangalee mata, tape kodu adhasar kaadilan." 

25 Saellana jareya badha reng-oreng 
Yerusalim se padha ngoca, "Areya gu ta oreng 
se esare polana epateyana rowa, ta iya? 

26 Abas, ra, rowa, se acaca e adhana oreng 
bannya tadha sengkana sakale, ban tadha 
oreng se endha ca-ngocae! Pola om-kaom 

oreng agung rowa me la apangrasa ja oreng 


reya Rato Panyalamet? 

21 Tape mon Rato Panyalamet rowa rabu, 
tadha oreng se taowa dhari dhimma asalla. 
Mangkana sengko ban bana tao dhari dhimma 
asalla oreng reya." 

28 Teppana morok e Padalemman Socce 
jareya, Isa adhabu epakaja, "Daddi bana 
tao sapa Sengko reya ban dhari dhimma 
Tang asal? Sengko dhateng banne dhari Tang 
karep dibi. Sengko eotos bi se kaagungan 
ha kaangguy ngotos Sengko, ban Salerana 
ekenneng parcaja. Bana ta kennal ka 
Salerana, 

23 tape Sengko kennal, sabab asalla Sengko 
reya dhari Salerana, ban Salerana se ngotos 
Sengko." 

30E bakto jareya reng-oreng se terro 
mateyana Isa jareya terro nangkebba 
Salerana, tape tadha se bangala nyandhak, 
sabab gi banne baktona. 

31E antarana reng-oreng se badha e jadhiya 
bannya se molae parcaja ka Isa, laju padha 
ngoca, "Mon Rato Panyalamet rowa rabu, ba 
bisaa mabadha kaajiban abannyaan dhari 
oreng reya?" 

32 Reng-oreng Farisi ngedhing reng-oreng 
se padha ato-koto acaca parkara Isa jareya. 
Daddi, reng-oreng Farisi jareya, abareng ban 
mam-imam kapala nyoro wal-pangawalla 
Padalemman Socce nangkep Isa. 

33|sa adhabu ka oreng se bannya se badha e 


Padalemman Socce jareya, "Pera kare sakejja 
Sengko se apolonga ban bana. Saellana 
jareya Sengko abaliya ka se ngotos Sengko. 

34 Bana bakal nyareya Sengko, tape ta kera 
tatemmo, sabab bana ta bisa entar ka Tang 
kennengngan." 

35Ja-pangraja Yahudi pas padha saleng 
atanya, "Entara dha emma banengan oreng 
jareya me sampe ta etemmowa bi bana ban 
sengko? Pola me entara ka kennengnganna 
reng-oreng Yahudi e nagarana oreng Yunani 
ban ngajara oreng Yunani? 

36 Apa maksodda se ngoca ja sengko ban 
bana bakal nyareya abana tape ta kera 
tatemmo, ban ja sengko ban bana ta bisa 
entar ka kennengnganna?" 

37E are dhi-budhina e dhalem parayaan 
jareya, iya areya e are se paleng penting, Isa 
ngadek e Padalemman Socce, laju adhabu 
epakaja, "Oreng se pelka mara nyander ka 
Sengko, bi Sengko eenommana. 

38 Monggu ka oreng se parcaja ka Sengko, e 
dhalem Alketab esebbuttagi, Dhari atena agili 
aeng se aberri kasalameddan." 

33 (Se edhabuwagi Isa jareya parkara 
Errohna Allah, seetaremaa reng-oreng se 
parcaja ka Salerana. E bakto jareya oreng 
gi ta narema Errohna Allah, sabab Isa gi ta 
emoljaagi kalaban sedana.) 


Yohanes 7.401 49 40 
40 Bannya oreng se ngedhing apa se 


edhabuwagi Isa jareya, ban e antarana badha 
se ngoca, "Oreng reya tanto Nabbi rowa!" 

41 Se laen ngoca, "Jareya Rato Panyalamet!" 
Tape badha keya se ngoca, "Dhu e dhimma 
se badhaa Rato Panyalamet dhari Galilea? 

42 E dhalem Alketab esebbuttagi ja Rato 
Panyalamet jareya toronanna Daud ban 
dhatengnga dhari Betlehem, kampong asalla 
Daud." 

43 Daddi dhi-budhina reng-oreng jareya laju 
apadu polana Isa. 

44 Badha se amaksod nangkebba Isa, tape 
tadha se bangala nyandhak. 

45E bakto wal-pangawalla Padalemman 
Socce se esoro nangkep Isa abali, mam-imam 
kapala ban reng-oreng Farisi atanya, "Arapa 
Isa me ta egiba dha enna bi bana?" 

46 Wal-pangawal jareya nyaot, "Adhu, ta 
oneng badha oreng se abu-dhabu akadi oreng 
gapaneka!" 

47" Apa bana la ekenneng giba ka jalan se 
sala keya bi oreng jareya?" cana reng-oreng 
Farisi jareya. 

48 "Apa badha e antarana ja-pangraja Yahudi 
otabana reng-oreng Farisi se parcaja ka oreng 
jareya? 

49 Tape oreng se bannya reya ta tao ka 
hokomma Mosa, daddi maske barammaa 
reng-oreng jareya la ekenneng babaston." 

>0 Sala settong dhari oreng Farisi jareya 


nyamana Nikodemus, se la tao entar ka 
Isa. Nikodemus ngoca ka reng-oreng Farisi 
laenna, 

>l "Menorot Hokom, oreng ta kengeng 
eokom sabellunna parkarana epeyarsaagi 
sareng manabi gi ta epareksa kasalaanna." 

>2 "Ponapa sampeyan dhari Galilea jugan?" 
sambidda reng-oreng gella. "Pareksa saos 
Alketab! Sampeyan oneng ja tadha nabbi se 
asalla dhari Galilea!" 

>3 [Reng-oreng laju padha mole ka bengkona 
kabbi. 

8 lTape Isa meyos ka Gumo Jaitun. 

2 Kalagguwanna gu-laggu Isa meyos ka 
Padalemman Socce. E jadhiya bannya oreng 
se nyander ka Salerana. Isa alenggi, laju 
molae morok reng-oreng jareya. 

3 Sabatara jareya ru-guru agama ban 
reng-oreng Farisi nyander ka Isa, ngeba 
babine se etemmo azina. Bi reng-oreng 
jareya babine buru esoro manjeng e adhana 
oreng se bannya jareya. 

4 Reng-oreng Farisi ban ru-guru agama 
jareya laju mator ka Isa, "Guru, babine 
paneka epanggi kalerressan azina. 

>E dhalem Hokomma Mosa badha atoran 
se nyebbuttagi babine se kadi paneka 
kodu egarujuk sareng bato kantos mate. 
Samangken kadi ponapa pamanggina 
Panjennengngan?" 

6 Reng-oreng jareya atanya kantha buru 


kalaban maksod ajebbaga Isa, me olle bisa 
nyalaagi Salerana. Tape Isa pera dhu-nondhu, 
sarta nyerrat bi rajunganna e tana. 

7E bakto reng-oreng se manjeng e jadhiya 
jareya terros maksa se atanya, Isa adhanga 
laju adhabu ka reng-oreng buru, "Sapa e 
antarana bana se ta tao andhi dusa, olle 
ngoteppagi bato dha-adha ka babine reya." 

8 Saellana jareya Isa nondhu sarta 
rat-nyerrat pole e tana. 

3 Saellana ngedhing dhabuna Isa se kantha 
jareya, reng-oreng jareya padha ondur 
gan settong, molae dhari se paleng towa. 
Dhi-budhina Isa kare bi-dibian e jadhiya; 
tadha oreng laen kajabana babine gella se gi 
manjeng e kennengnganna. 

l0|sa adhanga, laju adhabu ka babine 
jareya, "Dha emma reng-oreng rowa kabbi? 
Apa tadha se ngokom bana?" 

11 "Tadha," saodda. "Iya ella," dhabuna Isa, 
"Sengko ta ngokoma bana keya. Sateya kassa 
mole, ban ja alako dusa pole!"] 

12 Isa adhabu pole ka oreng se bannya, 
dhabuna, "Sengko reya terrangnga dunnya. 
Sapa se noro Sengko ta kera ajalan e 
pettengnga, tape andhi terrang se nerae 
odhina." 

13 "Samangken Sampeyan aberri kasakseyan 
parkara abana dibi," cana reng-oreng Farisi; 
"kasakseyan ganeka ta lerres." 

14]sa adhabu, "Maske Sengko nyaksee Tang 


aba dibi, ca-oca Sengko jareya bendher, 
sabab Sengko tao Sengko reya dhari dhimma 
ban entara dha emma. Bana ta tao Sengko 
reya dhari dhimma ban entara dha emma. 

15 Bana ahakime oreng ngangguy carana 
manossa; Sengko ta ahakime pa-sapa. 

16 Tape saompamana Sengko ahakime 
oreng, Tang potosan jareya adil, sabab 
Sengko ta kadibian; Sengko ebarengnge 
Rama se ngotos Sengko. 

17E dhalem Hokomma Mosa esebbuttagi 
ja kasakseyan se bendher iya areya 
kasakseyanna oreng kadhuwa. 

18 Se nyaksee Sengko badha kadhuwa 
iya areya Sengko dibi ban Rama se ngotos 
Sengko." 

19 "Badha e kaimma Ramana Sampeyan?" 
cana reng-oreng Farisi jareya. Dhabuna Isa, 
"Bana ta kennal ka Sengko, bariya keya 
ka Tang Rama. Ja sakenga bana kennal ka 
Sengko, tanto bana kennal keya ka Tang 
Rama." 

20] areya kabbi edhabuwagi Isa e bakto 
teppana morok e Padalemman Socce e 
seddina the-petthe baddhana pesse tor-ator. 
Tape tadha oreng se nangkep Salerana, sabab 
gi ta napa ka baktona. 

2l]sa adhabu pole ka reng-oreng se bannya 
jareya, "Sengko nyenglaa, dhari dhinna, ban 
bana bakal nyareya Sengko, tape bana bakal 

bisa entar ka kennengngan se eentarana 
Sengko." 

22 Daddi om-kaom oreng agung Yahudi 
ngoca, "Pola oreng jareya araddaa, sabab 
ngoca, Bana ta bisa entar ka kennengngan se 
eentarana Sengko." 

23 Dhabuna Isa ka reng-oreng jareya, "Bana 
dhateng dhari baba; tape Sengko dhateng 
dhari attas. Bana dhari dunnya, Sengko 
banne dhari dunnya. 

24) areya sababba arapa Sengko me ngoca ja 
bana bakal mateya e dhalem sa-dusana. Ban 
pajat bana bakal mateya e dhalem sa-dusana 
mon bana ta parcaja ja, Sengko reya se 
enyamae SENGKO BADHA." 

25 "Pasera Sampeyan paneka?" cana 
reng-oreng jareya. Dhabuna Isa, "Arapaa 
Sengko me acacaa bi bana pole! 

26 Gi bannya parkara bana se bi Sengko 
ekocaagiya ban ehakimana. Tape se ngotos 
Sengko ekenneng parcaja. Ban Sengko abala 
ka dunnya pa-apa se ekaedhing Sengko dhari 
Salerana." 

27 Reng-oreng jareya padha ta ngarte ja se 
ekadhabu Isa jareya parkara Rama. 

28 Daddi Isa adhabu ka reng-oreng jareya, 
"Dhaggi mon bana la matenggi Pottrana 
Manossa, bana tanto tao ja, Sengko reya se 
enyamae SENGKO BADHA. Ban bana tanto 
tao ja tadha se elakone Sengko dhari Sengko 

Rama ka Sengko. 

23 Ban se ngotos Sengko jareya asarengnge 
Sengko. Sengko ta tao edina kadibian, sabab 
Sengko ros-terrosan ngalakone pa-apa se 
ekasokane Salerana." 

30 Saellana Isa adhabuwagi jareya kabbi, 
laju bannya oreng se parcaja ka Salerana. 

31 Saellana jareya Isa adhabu ka reng-oreng 
se parcaja ka Salerana, "Mon bana atoro ka 
Tang pangajaran, bana pajat Tang mored 
onggu, 

32 bana bakal taowa ka Allah se teppa, ban 
lantaran jareya bana bakal epabebasa." 

33 "Kaula paneka toronanna Ibrahim," 
cana reng-oreng jareya. "Kaula gi ta oneng 
ekadunor paseraa saos! Ponapa maksottepon 
Panjennengngan se adhabu, Bana bakal 
epabebasa?" 

34"Sengko ngoca sabendherra ka bana," 
dhabuna Isa ka reng-oreng jareya. "Oreng 
alako dusa, jareya dunorra dusa. 

35 Ban oreng se daddi dunor ta andhi 
kennengngan se teptep e dhalem kalowarga, 
dineng ana salanjangnga andhi kennengngan 
e dhalem kalowarga. 

36 Daddi, mon bana epabebas bi ana, bana 
bebas ongguwan. 

37 Pajat Sengko la tao ja bana reya toronanna 
Ibrahim. Tape bana aehteyar mateyana 

Sengko polana bana ta endha narema Tang 


pangajaran. 

38 Se ekocaagi Sengko pa-apa se etangalee 
Sengko e Tang Rama. Dineng se elakone bana 
iya areya se eajarragi eppana bana ka bana." 

39 Saodda reng-oreng jareya, "Rama kaula 
sadaja Ibrahim." "Ja sakenga bana anana 
Ibrahim onggu," dhabuna Isa, "tanto bana 
ngalakone pa-apa se elakone Ibrahim. 

40 Sengko ngabala ka bana sabarang se 
bendher se ekaedhing Sengko dhari Allah, 
tape bi bana Sengko epateyana. Ibrahim ta 
kantha jareya! 

4l Bana ngalakone pa-apa se elakone eppana 
bana dibi." Saodda reng-oreng jareya, "Kaula 
banne ana jada. Rama kaula namong settong, 
enggi paneka Allah dibi." 

42 isa laju adhabu ka reng-oreng jareya, "Ja 
sakenga Allah reya Ramana bana, bana tanto 
taresna ka Sengko, sabab Sengko dhateng 
dhari Allah. Sengko dhateng banne sajjana 
Sengko dibi, tape Salerana se ngotos Sengko. 

43 Apa sababba me bana ta ngarte ka se 
ekocaagi Sengko? Tadha laen kajabana polana 
bana ta kellar ngedhing Tang pangajaran. 

44 Eppana bana se bendher iya areya Iblis, 
ban bana norodi karebba eppana. Dhari 
lamba Iblis jareya tokang matee, ta tao noro 
ka se bendher, sabab Iblis jareya ta andhi 
barang se bendher. Mon Iblis jareya acaca 
lecek, jareya pantes, sabab pajat cara jareya 

babategga. Iblis jareya lecegan, ban asalla 


sakabbiyanna kalecegan. 

4> Tape se ekacaca Sengko pera barang se 
bendher, ban jareya lantaranna arapa bana 
me ta parcaja ka Sengko. 

46 Sapa e antarana bana se bisa abukteyagi 
ja Sengko andhi dusa? Mon se ekocaagi 
Sengko bendher kabbi, arapa bana me ta 
parcaja ka Sengko? 

41 Oreng se asalla dhari Allah, ngedhingngagi 
ka dhabuna Allah. Tape bana banne dhari 
Allah, jareya sababba bana ta endha 
ngedhingngagi." 

48 Reng-oreng Yahudi jareya nyaot ka Isa, 
"Gu ta la bendher cana sengko ja bana reya 
oreng Samaria se kasosoban setan?" 

49 Dhabuna Isa, "Sengko ta kasosoban 
setan. Sengko hormat ka Tang Rama, tape 
bana ya-nyeya Sengko. 

>0 Sengko ta nyare kahormadan kaangguy 
Tang aba dibi. Badha se ngehteyarragi sopaja 
Sengko olleya kahormadan, ban jareya se 
ahakime. 

>l Tang oca bendher, ja oreng se atoro ka 
Tang oca salanjangnga ta kera mate." 

>2 Reng-oreng Yahudi jareya laju ngoca, 
"Sateya sengko yakin ja bana reya pajat 
kasosoban setan ongguwan! Ibrahim la 
seda, bariya keya sakabbiyanna nabbi. Tape 
bana ngoca, Oreng se atoro ka Tang oca 
salanjangnga ta kera mate. 

padha seda kabbi, sapa bana reya? Apa bana 
apangrasa arajaan dhari Ibrahim?" 

>4 Dhabuna Isa, "Ja sakenga Sengko 
nyare kahormadan kaangguy Tang aba 
dibi, kahormadan jareya tadha artena. Se 
ngormadi Sengko Tang Rama, se bi bana 
eanggep Allahna bana, 

>> mangkana bana ta kennal ka Salerana. 
Tape mon Sengko kennal. Ja sakenga Sengko 
ngoca ta kennal ka Salerana, Sengko lecegan, 
akantha bana. Sengko kennal ka Salerana, 
ban esto ka dhabuna. 

>6 Ramana bana Ibrahim ce sennengnga 
polana nangaleyana Tang are. Ibrahim la 
nangale ka Tang are jareya, ban Ibrahim 
senneng." 

>/ Cana reng-oreng Yahudi jareya, "Omorra 
bana gi ta napa saeket taon, me ngoca la 
nangalee Ibrahim?" 

>8 Dhabuna Isa, "Sengko ngocaa sabendherra 
ka bana: Sabellunna Ibrahim lahir, Sengko la 
badha." 

9 Reng-oreng Yahudi jareya laju ngala bato 
egarujukkagiya ka Isa, tape Isa ngetek, terros 
kalowar dhari Padalemman Socce jareya. 

lE bakto Isa alomampa, laju ngoladi 
badha oreng se buta molae lahir. 

2 Cana red-moredda ka Isa, "Guru, aponapa 
oreng kaissa me elahirragi buta? Se dusa 

ponapa abana dibi, ponapa ebu otaba 


eppana?" 

3 Dhabuna Isa, "Oreng rowa buta banne 
polana dusana dibi otabana dusana oreng 
towana, tape me olle oreng nangalee 
kobasana Allah se alako e dhalem oreng buta 
jareya. 

4 Mon gi seyang, bana kodu terros ngalakone 
lalakonna Salerana se ngotos Sengko reya. 
Are bakal malemma, ban tadha oreng 
settonga se bisaa alalakon. 

> Saabidda Sengko badha e dunnya reya, 
Sengko terrangnga dunnya." 

6 Saellana adhabu kantha jareya Isa laju 
aedu ka tana; eduna jareya egulek ban tana, 
laju ebuliddagi ka matana oreng se buta 
jareya, 

7 sarta adhabu, "Kassa araop ka Taman 
Siloam." (Siloam artena "eotos"). Daddi 
oreng jareya entar araop ka taman buru. E 
bakto abali, matana la nangalee. 

8 Ga-tatanggana ban reng-oreng se 
sabellunna jareya nangalee oreng jareya 
ngemmes, padha ngoca, "Arowa gu ta oreng 
se biyasana toju ngemmes rowa, ta iya?" 

2Badha se ngoca, "Iya, bendher." Tape 
badha pole se ngoca, "Banne, oreng jareya 
coma merep oreng ngemmes se buta jarowa." 
Tape oreng jareya dibi ngoca, "Lerres, kaula 
oreng ngemmes se buta ganeka." 

nangalee?" cana reng-oreng jareya ka oreng 
ngemmes gella. 

11 Saodda oreng jareya, "Oreng se anyama 
Isa kaissa abadhi cellot sakone, laju 
ebuliddagi ka tengal kaula sambi adhabu, 
Kassa araop ka Taman Siloam. Kaula entar ka 
taman ganeka; e bakto araop ganeka kaula 
laju nengale." 

12 "Badha e dhimma oreng jareya?" cana 
reng-oreng jareya. Saodda oreng ngemmes 
jareya, "Ta oneng." 

13E bakto Isa agulek tana bi eduna kaangguy 
mamella matana oreng se buta rowa teppana 
are Sabat. Daddi oreng se dha-adhana buta 
jareya egiba ka reng-oreng Farisi. 

14(9:13) 

15 Reng-oreng Farisi jareya atanya baramma 
dha-adhana oreng jareya me pas nangalee. 
Saodda oreng jareya, "Mata kaula ebulidi 
cellot, bi kaula ebersee, kaula laju nengale." 

16 Reng-oreng Farisi jareya badha se padha 
ngoca, "Oreng se ngalakone jareya ta kera 
dhari Allah asalla, sabab oreng jareya ta 
marduli ka are Sabat." Tape se laen ngoca, 
"Dhu e dhimma badha oreng se dusa 
ngalakone kaajiban se kantha reya?" Daddi 
reng-oreng Farisi jareya pas padha apadu. 

17 Daddi reng-oreng Farisi jareya atanya 
ka oreng gella, "Mon cana bana, oreng apa 

"Oreng ganeka nabbi," saodda oreng jareya. 

18 Tape pin-pamimpin Yahudi jareya ta endha 
parcaja ja oreng jareya pajat buta sabellunna, 
ban sateya nangalee. Daddi oreng towana 
laju eolok, esoro ka jadhiya, 

19 pas etanyae, "Bendher reya anana bana, 
ya? Cana bana anana reya buta dhari dhalem 
tabu. Baramma sateya me laju nangalee?" 

20 Eppa ban ebuna oreng jareya nyaot, 
"Lerres kadhinto ana abdina, se pajat buta 
dhari dhalem tabu. 

21 Namong abdina ta oneng kadi ponapa 
me laju nengale. Sapaneka jugan pasera 
se mabaras me kantos nangalee, abdina ta 
oneng. Pareksane saos ka orengnga dibi, 
sabab ana abdina kadhinto ampon dibasa; 
tanto oneng nyaot dibi." 

22 Eppa ban ebuna oreng jareya ngoca 
kantha jareya polana tako ka para pamimpin 
Yahudi jareya; sabab reng-oreng jareya la 
amopakat ja pa-sapaa se ngakone ja Isa 
jareya Rato Panyalamet, ta olle maso ka 
kennengnganna kabakteyan pole. 

23 Daddi eppa ban ebuna oreng jareya 
ngoca, "Pareksane saos ka orengnga dibi, 
sabab ana abdina kadhinto ampon dibasa." 

24 Oreng se asalla buta gella eolok pole bi 
reng-oreng Farisi jareya; ocana, "Mara bana 
asompa ja bana acacaa sabendherra. Sengko 
kabbi tao oreng jareya oreng se dusa." 

dusa ponapa bunten," cana oreng jareya, "se 
abdina oneng namong settong: gi dhimen 
abdina buta, samangken nengale." 

26 Reng-oreng Farisi jareya pas ngoca 
ka oreng jareya, "Bana epabaramma bi 
oreng jarowa? Epabaramma bana me pas 
nangalee?" 

27" Abdina ampon mator," cana oreng jareya, 
"panjennengngan ta kasokan meyarsaagi. 
Aponapa me gi mareksane pole? Ponapa 
panjennengngan terro daddiya red-moredda 
jugan?" 

28 Reng-oreng Farisi jareya apesowan, laju 
ngoca, "Bana moredda; sengko banne! 

29 Sengko moredda Mosa. Sengko tao ja 
Allah la abu-dhabu ka Mosa. Tape sengko ta 
tao dhari dhimma asalla oreng jareya." 

30 Saodda oreng jareya, "Me ce anena! 
Panjennengngan ta ngagali dhari kadhimma 
asalla oreng kaissa, mangkana sareng oreng 
kaissa abdina epabisa nangalee. 

31 Sadajana oreng oneng ja Allah ta kasokan 
meyarsaagi oreng se dusa; se epeyarsaagi 
namong oreng se hormat ka Salerana sareng 
ajalannagi sadajana kasokanna. 

32 Ngabidi dunnya gi buru eceptaagi gi ta 
oneng badha oreng mereng ja badha oreng 
mamella matana oreng se buta dhari tabu. 

Allah asalla, oreng gapaneka ta kera bisa 
apa-ponapa." 

34 Saodda reng-oreng Farisi gella, "Apa? 
Bana se possa ban dusa dhari dhalem tabu 
ngajarana sengko kabbi?" Daddi molae dhari 
bakto jareya oreng jareya ta ebagi maso ka 
kennengnganna kabakteyan. 

39|sa meyarsa ja oreng se dha-adhana 
buta gella ta ebagi maso ka kennengnganna 
kabakteyan. Oreng jareya esare; saellana 
etemmo laju adhabu, "Apa bana parcaja ka 
Pottrana Manossa?" 

36 Saodda oreng jareya, "Pasera oreng 
gapaneka, Guste? Ngereng abdina parenge 
oneng me olle abdina parcaja ka Salerana." 

37 "Bana la nangalee oreng jareya," cana 
dhabuna Isa, "iya areya oreng se sateya 
teppana abu-dhabu ban bana." 

38 "Abdidalem parcaja, Guste," cana oreng 
jareya, laju asojud e ajunanna Isa. 

391sa adhabu, "Sengko dhateng ka dunnya 
reya kaangguy ahakime, sopaja oreng se 
buta nangalee, ban oreng se nangalee me 
olle buta." 

40 Reng-oreng Farisi se teppana badha e 
jadhiya badha se padha ngedhing Isa adhabu 
kantha jareya, laju padha atanya ka Isa, 
"Ponapa bi Sampeyan kaula eanggep buta 
jugan?" 

bana ta kera andhi dusa. Tape sabab bana 
ngoca ja bana ta buta, jareya artena bana gi 
dusa." 

10 1 "Bendher onggu Tang oca reya: Oreng 

se maso ka dhalem kandhangnga 
dumba ta lebat e labangnga, tape alonca e 
pagar, jareya maleng ban bigal. 

2 Tape oreng se maso lebat e labangnga, 
jareya oreng se ngowan. 

3 Oreng jareya tanto pas ebukkae labang bi 
panjagana; ba-dumba se eolok nyamana gan 
tong-settong ban etonton kalowar padha noro 
sowarana. 

4 Saellana ba-dumba jareya egiba kalowar, se 
ngowan gella laju ajalan e adha, ba-dumbana 
noro bunte e budhiyanna sabab kennal ka 
sowarana. 

> Ba-dumba jareya ta kera noro oreng laen, 
la-mala mon badha oreng laen laju buru 
ajauwi oreng jareya sabab ta kennal ka 
sowarana." 

6Isa nyaretaagi parompamaan jareya, tape 
reng-oreng jareya ta ngarte apa maksodda. 

7 Daddi Isa laju adhabu pole, "Bendher 
onggu Tang oca reya: Sengko reya labang se 
elebadana dumba. 

8 Se dhateng sabellunna Sengko jareya 
maleng ban bigal, tape sowarana ta kera 
eedhingngagi ban ba-dumba jareya. 

Sengko tanto salamet, mon kalowar maso e 
jadhiya nemmo kakanan. 

10 Mon maleng maso maksodda pera 
co-ngecoa, mateyana otaba ararosaga. Tape 
Sengko dhateng sopaja manossa padhaa odhi 
odhi ta kakorangan pa-apa. 

ll Sengko reya oreng ngowan se becce. 
Oreng ngowan se bagus, ehlas mate 
kaangguy ba-dumbana. 

12 Oreng opaan se banne oreng ngowan 
ban banne se andhi dumba jareya, mon 
nangalee pate alas nyander laju padha buru, 
ba-dumbana edinaagi. Daddi ba-dumbana 
jareya laju eceppa ban epasalebbudan bi pate 
alas jareya. 

13 Oreng opaan jareya buru, sabab se alako 
nyare opa; ta parduli ka ba-dumbana. 

14 Sengko reya oreng ngowan se becce. 
Akantha Rama se ngagali ka Sengko ban 
Sengko tao ka Tang Rama, bariya keya 
Sengko reya kennal ka Tang ba-dumba ban 
Tang ba-dumba jareya kennal ka Sengko. 
Sengko ehlas mate kaangguy Tang ba-dumba 
jareya. 

15 (10:14) 

16Gi badha ba-dumba laenna, Tang andhi 
keya, tape ta tamaso e dhalem kompolanna 
ba-dumba reya. Ba-dumba jareya bi Sengko 
masthe egiba keya ban ba-dumba jareya 
bakal ngedhingngagiya Tang sowara. 

Ba-dumba jareya kabbi bakal daddiya settong 


ambalan ban settong se ngowan. 

17 Rama taresna ka Sengko sabab Sengko 
massraagi Tang nyaba, se bakal etaremaa 
pole. 

18 Sapaa bai ta bisa ngala Tang nyaba dhari 
Sengko. Sengko massraagi Tang nyaba jareya 
dhari karep Sengko dibi. Sengko kobasa 
massraagiya Tang nyaba jareya, ban kobasa 
keya ngala balina. Jareya lalakon se etarema 
Sengko dhari Tang Rama." 

19 Polana dhabuna Isa se kantha jareya, 
reng-oreng Yahudi se badha e jadhiya molae 
apadu pole. 

20 Bannya se ngoca, "Oreng jareya kamasoan 
setan! Gila! Arapaa me ngedhingngagi oreng 
kantha jareya?" 

2l Tape badha keya se ngoca, "Oreng se 
kamasoan setan ta kera acaca kantha rowa! E 
dhimma badha setan mamella matana oreng 
buta?" 

22 E Yerusalim reng-oreng teppana arayaagi 
Are Raja Paresmeyanna Padalemman Socce. 
E bakto jareya mosem cellep. 

23 Isa teppana alomampa e Amperra 
Sulaiman e dhalem Padalemman Socce, 

24 pas badha reng-oreng Yahudi nyander 
akompol e sakalenglengnga Isa. Ocana 
reng-oreng jareya, "Gi saponapa pole abidda 
kaula paneka bi Panjennengngan epanya- 
tanyaana e dhalem ate? Ngereng dhabuwagi 

rang-terrangan manabi Panjennengngan 


paneka Rato Panyalamet." 

25 Dhabuna Isa, "Sengko la abala ka bana, 
tape bana ta parcaja. Pa-apa se la elakone 
Sengko kalaban kobasana Tang Rama, daddi 
bukte parkara Sengko. 

26 Bana ta parcaja polana bana ta tamaso 
golonganna Tang ba-dumba. 

27 Tang ba-dumba ngedhingngagi Tang 
sowara. Sengko kennal ka ba-dumba jareya, 
ban ba-dumba jareya noro Sengko. 

28 Bi Sengko ba-dumba jareya eberrii 
odhi se saongguna ban se langgeng, ban 
salanjangnga ba-dumba jareya ta kera mate. 
Tadha oreng se bisa arampas dumba jareya 
dhari Tang tanang. 

293 Tang Rama, se marengngagi ba-dumba 
jareya ka Sengko, alebbiyan dhari apaa bai. 
Ban tadha oreng se bisaa arampas jareya 
dhari Rama. 

30 Sengko ban Rama reya settong." 

31 Reng-oreng Yahudi jareya laju padha 
ngala bato pole agarujuga Isa. 

32 Tape Isa adhabu ka reng-oreng jareya, 
"Bana la nangalee Sengko ngalakone bannya 
lalakon se becce, se epakonnagi Rama ka 
Sengko. Dhari sakabbiyanna Tang lalakon 
jareya se kemma se andaddiyagi bana 
agarujuga Sengko sateya reya?" 

33 Reng-oreng Yahudi jareya nyaot, "Bana 
egarujuga ban bato banne polana lalakonna 

Allah. Bana pera manossa, tape bana 
madaddiya abana dibi Allah." 

241sa laju adhabu, "Neng e Buku Hokomma 
bana gu ta esebbuttagi kantha reya: Bana 
reya la-allaan? 

35 Bana tao ja se esebbuttagi e dhalem 
Alketab eangguy salanjangnga. Daddi, mon 
Allah nyebbut la-allaan ka reng-oreng se 
narema dhabuna, 

36 arapa bi bana Sengko me ekoca ya-nyeya 
Allah polana Sengko ngoca ja Sengko reya 
Pottrana Allah? Mangkana Sengko reya epele 
bi Rama sarta eotos ka dunnya. 

37 Mon Sengko ta ajalannagi lalakon se 
epakonnagi Rama bana ja parcaja ka Sengko. 

38 Tape sarrena dhabuna Rama jareya bi 
Sengko ejalannagi, paparcaja bana ka apa 
se elakonnagi Sengko jareya, maske bana 
ta endha parcaja ka Sengko. Kalaban cara 
jareya bana tao ban ngarte ja Rama teptep 
daddi settong bi Sengko, ban Sengko daddi 
settong bi Rama." 

39 Reng-oreng jareya aehteyar pole se 
megaa Isa, tape Isa lopot dhari reng-oreng 
jareya. 

40 Isa abali pole ka temorra Songay Yordan, 
e kennengnganna Yahya abaptis lambana, 
laju alenggi e jadhiya. 

4l Bannya oreng se nyabis ka Salerana. 
Ocana reng-oreng jareya, "Yahya ta 

mabadha kaajiban-kaajiban, tape pa-apa se 
edhabuwagi parkara oreng reya teppa kabbi." 

42 Reng-oreng jareya laju bannya se parcaja 
ka Isa. 

1 1 l Badha oreng se anyama Lazarus, 

enneng e Betania bi taretanna se 
anyama Miriyam ban Marta. 

2 Miriyam jareya se nyelene mennya ka 
padana Guste Isa, se pas ekessot bi obuna. E 
settong bakto Lazarus jareya sake. 

3 Taretanna se kadhuwa nyoro oreng 
ngabarragi ka Isa, "GUSTE, taretan kaula, 
kanca kakasena Panjennengngan, nganglo." 

4E bakto Isa meyarsa kabar jareya, 
laju adhabu, "Panyaket jareya ta kera 
daddi talajana Lazarus. Kadaddiyan reya 
emaksottagi sopaja Allah eagungngagi, ban 
sopaja Pottrana Allah emoljaagiya keya." 

"Isa reya taresna ka Marta, Miriyam ban 
Lazarus. 

6 Tape e naleka meyarsa kabar ja Lazarus 
sake jareya, Isa gi terros enneng e 
kalenggiyanna dhu are aggi. 

7 Saellana jareya pas buru adhabu ka 
red-moredda, "Mara ja abaliya ka Yudea." 

8 Saodda red-moredda jareya, "Guru, gi 
buruwan saos Panjennengngan egarujuga 
ban bato sareng reng-oreng Yahudi e kaissa, 
me samangken abaliya ka kaissa pole?" 

?"Saare gu ta badha dhubellas ejjam, ta 
iya?" dhabuna Isa. "Oreng se ajalan e baja 

seyang, ta tatandhung sabab nangalee terana 


dunnya reya. 

10Tape oreng se ajalan e baja malem 
tatandhung, sabab tadha tera e abana." 

ll Kantha jareya dhabuna Isa. Saellana 
jareya laju adhabu pole, "Tang kanca Lazarus 
la tedhung; tape Sengko entara ajagaana." 

12 Red-moredda Isa mator, "GUSTE, manabi 
Lazarus tedhung, tanto badhi barasa." 

13 Maksodda Isa iya areya ja Lazarus jareya 
la mate. Tape red-moredda nyangka Lazarus 
tedhung biyasa. 

14 Daddi Isa laju adhabu rang-terrangan ka 
red-moredda jareya, "Lazarus la mate. 

l5 Tape pojur Sengko teppana tadha e 
dhissa, sabab jareya lebbi becce kaangguy 
bana, me olle bana parcaja. Mara sateya ja 
entara ka Lazarus." 

16 Tomas se enyamae "Se Kembar," ngoca 
ka ca-kancana, "Mara la ngereng, me olle 
sengko ban bana mate abareng ban GUSTE!" 

17 Sanapana Isa ka kennengngan jareya, 
Lazarus la olle pa are se ekoburradgi. 

18 Betania reya ma-semma ka Yerusalim, 
ra-kera tello kilo jauna. 

19 Bannya oreng Yahudi se la entar alalabat 
ka Marta ban Miriyam. 

20E bakto ngedhing ja Isa rabu, Marta laju 
kalowar ngamba Isa, tape Miriyam paggun 
enneng e bengkona. 

21 Atorra Marta ka Isa, "GUSTE, ja sakenga 


e bakto gapaneka Panjennengngan badha e 
kadhinto, tanto taretan abdina ta kera mate. 

22 Namong abdina oneng, sanare samangken 
tanto Allah marenge ponapaa saos se esoon 
Panjennengngan, ka Salerana, GUSTE." 

23 "Taretanna bana bakal odhia pole," 
dhabuna Isa ka Marta. 

24 Saodda Marta, "Lerres, abdina oneng ja 
Lazarus badhi odhia pole manabi oreng mate 
padha epajagaa e Are Keyamat." 

25 Dhabuna Isa ka Marta, "Sengko reya se 
aberri kaodhian ban se majaga oreng se la 
mate. Oreng se parcaja ka Sengko bakal 
odhia, maskeya la mate. 

26 Ban oreng se odhi se parcaja ka Sengko 
salanjangnga ta kera mate. Ba parcajaa bana 
ka parkara jareya?" 

27 "GUSTE," saodda Marta, "abdina parcaja 
Junandalem Pottrana Allah, Rato Panyalamet 
se badhi rabuwa ka dunnya kadhinto." 

28 Saellana mator kantha jareya, Marta laju 
entar ngolok Miriyam, taretanna, ato-koto 
kantha reya, "Guru badha e dhinna; bana 
etanyaagi." 

293 Ngedhing jareya, Miriyam duli jaga, pas 
entar ngamba Isa. 

30E bakto jareya Isa gi ta maso ka disa, 
gi badha e kennengnganna se tapanggi bi 
Marta. 

31 Reng-oreng Yahudi se alalabat ka Miriyam, 


e bakto nangalee Miriyam jaga ban kalowar 
ru-kaburu, kabbi padha noro bunte, sabab 
nyangka Miriyam entara ka koburan, nangesa 
e jadhiya. 

32E bakto napa ka kennengnganna Isa sarta 
nangalee Isa e jadhiya, Miriyam laju asojud 
e ajunanna sarta mator, "GUSTE, ja sakenga 
e bakto gapaneka Panjennengngan badha e 
kadhinto, tanto taretan abdina ta kera mate." 

33E bakto Isa ngoladi Miriyam nanges, 
ban reng-oreng Yahudi se entar ka jadhiya 
abareng ban Miriyam jareya nanges keya, 
panggaliyanna arassa ngennes. 

34 Daddi Isa laju mareksane ka reng-oreng 
jareya, "Ekoburragi e dhimma Lazarus 
jareya?" "Ngereng manabi ngoladana, 
GUSTE," cana reng-oreng jareya. 

35 Isa pas molar. 

36 Daddi reng-oreng Yahudi padha ngoca, 
"Abas, wa, Isa jareya ce taresnana ka 
Lazarus!" 

37 Tape badha keya se padha ngoca, "Oreng 
buta epamella, arapa Lazarus me ta etolong 
me olle ta sampe mate?" 

38 İsa arassa ce ngennessa pole, daddi laju 
meyos ka koburan. Koburanna jareya settong 
guwa se etotop ban bato se raja. 

393 "Pangalle batona," cana dhabuna. Cana 
Marta, taretanna oreng se mate jareya, 


Yohanes 11.401 47 | 63 
"Adhu, GUSTE, Lazarus se ekoburragi ampon 


kengeng pa are. Tanto bauepon baceng!" 
401sa adhabu ka Marta, "Sengko gu ta la 
ngoca ka bana, mon bana parcaja, bana bakal 
nangaleyana rajana kobasana Allah!" 

41 Daddi bato totobba koburan jareya bi 
reng-oreng se badha e jadhiya laju ealle. 
Saellana jareya Isa adhanga ka langnge, 
laju adhabu, "Mator sakalangkong, Rama, 
Junandalem ampon meyarsaagi Abdidalem. 

42 Abdidalem oneng ja J unandalem 
salanjangnga meyarsaagi abdidalem, namong 
Abdidalem ngoca kadi kadhinto kaangguy 
reng-oreng se badha e kadhinto, me olle 
padha parcaja ja Junandalem se ngotos 
Abdidalem." 

43 Saellana mare se adhabu kantha jareya, 
Isa laju aera epakaja, "Lazarus, kalowar!" 

44 Lazarus se la mate jareya laju kalowar 
dhari koburanna. Tanang ban sokona gi 
ebetbet ban kaen kapan, bariya keya mowana 
gi etotop ban kaen totobba mowa. "Bukka 
kaen kapanna me olle bebas ajalan," dhabuna 
Isa ka reng-oreng se badha e jadhiya. 

4> Bannya reng-oreng Yahudi se alalabat ka 
Miriyam, parcaja ka Isa e bakto nangalee 
kadaddiyan jareya. 

46 Tape badha keya se padha entar ka oreng 
Farisi, ngabala pa-apa se elampaagi Isa. 

41 Daddi reng-oreng Farisi ban mam-imam 
kapala padha arapat ban Mahkamah Agama. 

Cana reng-oreng jareya, "Samangken kadi 


ponapa? Oreng paneka mabadha kaajiban 
sabannyana. 

48 Manabi epanneng terros cara paneka 
oreng tanto padha parcaja kabbi ka Isa 
ganeka. Dhi-budhina tantara Roma tanto 
pas dhateng maancora Padalemman Socce 
paneka ban sadajana bangsa Yahudi." 

4E antarana reng-oreng jareya badha se 
anyama Kayafas, se e taon jareya teppana 
daddi imam agung. Ocana Kayafas jareya, 
"Sampeyan paneka me ta oneng pa-ponapa! 

>0 Ponapa sampeyan ta oneng ja bit 
kasalameddanna rayat langkong sae oreng 
settong se mate etembang bangsana 
sampeyan ban kaula ancor sadaja?" 

>l Sanyatana Kayafas ngoca kantha 
jareya banne dhari pekkeranna dibi. Tape 
menangka imam agung e taon jareya Kayafas 
anobuwaddagi ja Isa sedaa kaangguy bangsa 
Yahudi. 

>2 Ban banne kaangguy bangsa Yahudi 
malolo, tape kaangguy makompol tra- 
pottrana Allah se acar-pencar. 

>3 Molae dhari jareya ja-pangraja Yahudi 
asakongkel mateyana Isa. 

>4 Daddi Isa ta tao ngaton pole e adhana 
oreng bannya e kalanganna bangsa Yahudi. 
Salerana meyos dhari Yudea ka kottha se 
anyama Efraim e seddina ra-ara. E jadhiya 
Isa apolong ban para moredda. 

>>E bakto jareya la para Are Raja Paskana 


Yahudi. Bannya oreng dhari sa-disa la entar 
ka Yerusalim ajalannagiya opacara abersee 
aba sabellunna parayaan jareya. 

>6 Reng-oreng jareya padha nyaree Isa, ban 
e bakto padha akompol e Padalemman Socce, 
padha saleng atanya kantha reya, "Baramma 
cana bana? Olle daddi Salerana ta kera meyos 
ka parayaan reya." 

7 Reng-oreng jareya ngoca kantha jareya 
polana mam-imam kapala ban reng-oreng 
Farisi la marentaagi ja pa-sapaa se tao ka 
kennengnganna Isa, kodu areppot sabab Isa 
jareya etangkebba. 

1 2 l Nem are sabellunna Are Raja Paska, 

Isa meyos ka Betania. E jadhiya 
bengkona Lazarus se bi Isa epaodhi pole 
saellana mate. 

2 E bengkona Lazarus jareya Isa eka-angkae, 
eladine Marta. Lazarus ban moy-tamoyya toju 
ngakan abareng ban Isa. 

3 Saellana jareya Miriyam nyander, ngeba 
mennya room narwastu, bannyana satengnga 
liter, se argana ce larangnga. Mennya jareya 
eselen ka padana Isa, laju ekessot bi obuna. 
Roomma mennya jareya daddi sabengko. 

4 Sala settongnga moredda Isa se anyama 
Yudas Iskariyot iya areya se e budhi arena 
akiyanat ka Isa ngoca, 

>"Aponapa mennya room paneka me ta 
ejuwal bai, mon gun tello ratos pesse salaka 

paju; pessena ekenneng bagi ka oreng 


mesken." 

6Yudas ngoca kantha jareya banne 
polana abana mekkere oreng mesken, tape 
polana abana maleng; pesse andhina se 
sabarengngan se epateggu ka abana seggut 
ekalae. 

7 Tape Isa adhabu, "Dina, ra, panneng babine 
jareya! Sengko emennyae polana eparantaa 
se ekoburragiya. 

8 Oreng mesken salanjangnga badha e 
antarana bana, tape Sengko enja." 

? Bannya oreng Yahudi se ngedhing ja Isa 
badha e Betania, daddi laju padha entar ka 
jadhiya. Banne pera terro tatemmowa ban 
Isa, tape terro nangaleyana keya Lazarus se 
epaodhi pole bi Isa. 

l0Jareya sababba mam-imam kapala 
amaksod mateyana Lazarus keya; 

ll sabab daddi dadalanna bannya oreng 
Yahudi ta endha noro reng-oreng jareya pole 
sarta laju parcaja ka Isa. 

12 Kalagguwanna reng-oreng se bannya 
se entar arayaagiya Are Raja Paska padha 
ngedhing ja Isa teppana badha e dhalem 
parjalanan meyosa ka Yerusalim. 

13 Daddi reng-oreng jareya ngala dhaunna 
palma, laju entar ngamba Isa sambi 
rak-soragan, "Moljaagi Allah! Moga Allah 
aberkadi se rabu bit asmana Pangeran. Moga 
Allah aberkadi Rato Israil!" 

l4]sa manggi hemar se gi ngodha, laju 


etetene. Daddi kalakon apa se etoles e 
dhalem Alketab: 

1*"Ta osa tako, pottre Siyon! Rowa abas 
Ratona rabu, netene hemar se gi ngodha!" 

16E bakto jareya red-moredda Isa gi ta 
ngarte ka jareya kabbi. Tape saellana Isa 
emoljaagi kalaban sedana, reng-oreng jareya 
buru padha enga ja Isa se epakantha jareya bi 
reng-oreng gella la badha e dhalem Alketab. 

17 Reng-oreng se hadir teppana Isa adikane 
Lazarus sopaja kalowar dhari koburanna ban 
epajaga saellana mate, nyaksene kadaddiyan 
jareya. 

18jJ areya sababba bannya oreng entar ka 
Isa, sabab reng-oreng jareya ngedhing ja Isa 
jareya se mabadha kaajiban jareya. 

19 Daddi reng-oreng Farisi padha saleng 
ngoca, "Sampeyan ban kaula ta bisa apa- 
ponapa. Oladi saos, kaissa, oreng sadunnya 
ngereng Isa ganeka!" 

20E antarana reng-oreng se entar ka 
Yerusalim abakteya ka Allah e bakto parayaan 
jareya badha keya pan-barampan Yunani. 

21 Reng-oreng jareya nyander ka Filipus, se 
asalla dhari Betsaida e Galilea, laju ngoca, 
"Taretan, manabi kengeng, kaula terro 
apanggiya sareng Isa." 

22 Daddi Filipus entar abala ka Andreyas, ban 
se kadhuwa jareya laju mator ka Isa. 

23 Dhabuna Isa ka reng-oreng se badha e 


jadhiya, "La napa baktona Pottrana Manossa 
eagungngagiya. 

24 Sengko ngocaa sabendherra: Gandum 
sabuter tanto paggun sabuter, kajabana mon 
gandum jareya etamen e dhalem tana laju 
mate. Mon gandum jareya la mate, buru 
ngasellagi gandum sabannyana. 

25Sapa se ngaemane odhina bakal 
kaelangana odhina. Tape sapa se baji ka 
odhina e dunnya reya bakal pagguna meyara 
odhina jareya kaangguy odhi se saongguna 
tor langgeng. 

26 Oreng se aladinana Sengko kodu noro 
Sengko, sopaja Tang pangladin bisaa apolong 
ban Sengko neng e Tang kennengngan. Ban 
sapa se aladine Sengko bakal ehormadana bi 
Tang Rama." 

2!"Sateya Tang ate arassa ketter; apa se 
ekocaagiya Sengko sateya? Apa Sengko kodu 
ngoca, Rama, nyoona palopot abdidalem 
dhari saat kadhinto? Tape Sengko dhateng 
parlo ngadhebbana saadda kasangsaraan 
reya. 

28 Rama, agungngagi asmaepon 
Junandalem!" E bakto jareya pas badha 
sowara dhari langnge, "Bi Sengko Salerana la 
eagungngagi, ban gi eagungngagiya pole." 

29? Oreng se bannya se badha e jadhiya 
ngedhing sowara jareya. Cana reng-oreng 
jareya, "Arowa galudhuk!" Tape badha 

keya se ngoca, "Banne, arowa malaekat se 


abu-dhabu ka Isa jareya!" 

30 Isa laju adhabu ka reng-oreng jareya, 
"Sowara jarowa ekaedhing banne kaangguy 
kaparlowanna Sengko, tape kaangguy 
kaparlowanna bana. 

3! Sateya la napa ka baktona dunnya reya 
ehakime, sateya se neggu kobasa e dunnya 
bakal epagulua. 

32 Tape Sengko reya, mon Sengko la 
epatenggi e attassa bume, sakabbiyanna 
oreng bi Sengko etarega ka Sengko." 

33 Se adhabu kantha jareya noduwagiya 
baramma carana se sedaa. 

34 Cana reng-oreng se bannya jareya ka 
Isa, "Menorot Buku Hokom kaula, Rato 
Panyalamet badhi odhi salanjangnga. 
Panjennengngan me adhabu Pottrana 
Manossa kodu epatenggi e attassa bume? 
Pasera Pottrana Manossa gapaneka?" 

35 Dhabuna Isa, "Pera kare sakejja terrang 
jareya se badhaa e antarana bana. Daddi, 
mara terros ajalan pongpong terrang jareya gi 
badha, me olle bana ta ekenneng papetteng. 
Oreng se ajalan e pettengnga ta tao ja entara 
dha emma. 

36 Paparcaja ka terrang jareya, saabidda 
terrang jareya gi badha e bana, me olle bana 
daddi na-anana terrang." Samarena adhabu 
kantha jareya, Isa laju nyengla dhari jadhiya 

ban ta kasokan ngaton pole ka reng-oreng 


jareya. 

37 Maske la bannya kaajiban se epabadha Isa 
e adhana reng-oreng jareya, tape reng-oreng 
jareya ta parcaja ka Salerana. 

38 Daddi bendher se edhabuwagi Nabbi 
Yesaya, "Adhu, GUSTE, pasera se parcaja 
ka berta se etotorragi abdidalem? Ka pasera 
eduduwagiya kobasana Pangeran paneka?" 

39 Daddi reng-oreng jareya ta bisa parcaja, 
sabab Yesaya la adhabu keya, "Allah adhabu, 

40 Bi Sengko reng-oreng jareya epabuta 
matana, epatopo pekkeranna; sopaja matana 
ta nangalee, ban pekkeranna ta ngarte. 
Sopaja reng-oreng jareya ta abali ka Sengko, 
saellana jareya bi Sengko pas epabaras." 

4l Yesaya adhabu kantha jareya polana la 
ngoladi kaagunganna Isa, ban abu-dhabu 
parkara Salerana. 

42 Maske kantha jareya, bannya oreng, 
la-mala e antarana para pangobasa Yahudi, se 
padha parcaja ka Isa. Tape reng-oreng jareya 
ta bangal ngako rang-terrangan, sabab tako 
ta ebagi maso ka kennengnganna kabakteyan 
bi reng-oreng Farisi. 

43 Reng-oreng jareya asennengngan ealem 
manossa etembang eargai bi Allah. 

44 isa laju adhabu epakaja, "Oreng se 
parcaja ka Sengko banne parcaja ka Sengko, 
tape parcaja ka se ngotos Sengko. 

45 Ban oreng se nangalee Sengko, nangalee 


se ngotos Sengko. 

46 Sengko dhateng ka dunnya reya 
menangka terrang me olle oreng se parcaja 
ka Sengko ta sampe neng e pettengnga. 

41 Oreng se ngedhing ka Tang pangajaran 
tape ta atoro ka pangajaran jareya, banne 
Sengko se ahakimana. Sabab Sengko 
dhateng banne ahakimana dunnya, tape 
masalamedda. 

48 Oreng se nolak Sengko ban ta 
ngedhingngagi Tang oca la badha se ahakime. 
Apa se ekocaagi Sengko, jareya se ahakime 
oreng jareya e Are Keyamat. 

49 Sabab Sengko ca-ngoca banne dhari Tang 
karep dibi; Rama se ngotos Sengko, jareya 
se makon ka Sengko apa se kodu ekocaagi 
Sengko. 

>0 Ban Sengko tao ja papakonna jareya 
madhateng odhi se saongguna tor langgeng. 
Daddi Sengko notorragi apa se eajarragi 
Rama ka Sengko." 

13 l Saare sabellunna Are Raja Paska Isa 

la ngagali ja la napa baktona Salerana 
abali ka Ramana. Salerana taresna ka 
reng-oreng se daddi kaagunganna e dunnya 
reya, ban teptep taresna ka reng-oreng 
jareya sampe ka aherra. 

2 Isa ban red-moredda teppana adhaar 
lem-malem. Iblis la mamaso pekkeran juba e 

dhalem atena Yudas anana Simon Iskariyot, 


kaangguy akiyanat ka Isa. 

3Isa ngagali ja sakabbiyanna kakobasaan 
la epassraagi ka Salerana bi Rama. Salerana 
ngagali keya ja Salerana asalla dhari Allah 
ban bakal abaliya ka Allah. 

4 Daddi Isa laju ngadek, mokka jubana, ban 
naleyagi andhuk ka tengngana. 

>Saellana jareya laju nyelen aeng ka 
jembung, pas molae maccowe sokona 
red-moredda, saellana laju epakerreng bi 
andhuk se etaleyagi ka tengngana. 

6 Sanapana ka giliranna Petrus, Petrus 
mator, "Adhu, Guste, masa Panjennengngan 
maccowana soko abdina?" 

7 Dhabuna Isa, "Sateya bana ta ngarte apa 
se elakone Sengko reya, tape e budhi are 
bana tanto ngarte." 

8 "Ampon, Guste," cana Petrus ka Isa, 
"Ampon ja maccowe soko abdina!" Tape Isa 
adhabu, "Mon bana ta ebaccowe bi Sengko, 
bana tadha hubunganna ban Sengko." 

? Simon Petrus mator, "Manabi kadi kadhinto, 
Guste, ngereng baccowagi tanang sareng 
cethak abdina jugan, ja namong soko malolo." 

10 "Oreng se la mandhi, la berse kabbi," 
dhabuna Isa ka Petrus. "Ta osa ebersee pole 
kajabana sokona. Bana kabbi la padha berse, 
kajabana se kasorang." 

lł (Isa la ngagali sapa se akiyanadana 
Salerana. Jareyasababba arapa me adhabu, 

"Bana kabbi la padha berse, kajabana se 


kasorang.") 

12 Saellana maccowe sokona red-moredda, 
Isa masang jubana laju alenggi pole. Saellana 
jareya laju adhabu ka red-moredda jareya, 
"Bana ba ngarteya apa se elakone Sengko ka 
bana gi buru jareya? 

13 Bi bana Sengko esebbut Guru ban 
Pangeran. Ban jareya pajat bendher. 

14 Mon Sengko reya, Guru ban Pangeranna 
bana, maccowe sokona bana, bana wajib 
keya saleng maccowe sokona. 

15 Sengko aberri conto jareya ka bana, 
sopaja bana nerowagi apa se la elakone 
Sengko ka bana. 

16 Sengko ngocaa sabendherra ka bana: 
tadha dunor se arajaan dhari lorana, ban 
tadha otosan se arajaan dhari se ngotos. 

17 Mon bana la tao jareya kabbi, pojur onggu 
mon bana ajalannagi jareya kabbi. 

18 Se ekacaca Sengko reya banne parkara 
bana kabbi. Sengko tao pa-sapa se epele 
Sengko. Tape se esebbuttagi e dhalem Alketab 
kodu kalakon, iya areya se nyebbuttagi Oreng 
se ngakan apolong ban Sengko, jareya se 
ngamoso ka Sengko. 

19 parkara jareya bi Sengko ekabala ka bana 
sateya reya, sabellunna kadaddiyan jareya 
kalakon, me olle mon jareya la kalakon 
dhaggi bana parcaja ja Sengko reya se 
esebbut SENGKO BADHA. 

20 Sengko ngocaa sabendherra: Sapa se 


narema oreng se eotos Sengko, nyamana 
narema Sengko. Ban sapa se narema Sengko, 
narema se ngotos Sengko." 

21 Saellana adhabu kantha jareya, Isa arassa 
ce ngennessa. Laju adhabu, "Sengko ngocaa 
sabendherra: E antarana bana badha settong 
se akiyanadana Sengko." 

22 Red-moredda padha saleng pandeng, 
kabbi padha heran sapa se ekamaksod. 

23 Mored se ekaasee Isa toju e seddina Isa. 

24 Simon Petrus aberri tandha ka mored 
jareya, esoro atanya sapa se ekamaksod. 

25 Daddi mored jareya ngengsek ka seddina 
Isa, laju atanya, "Pasera, Guste?" 

26]sa adhabu, "Oreng se bi Sengko 
eberriana roti se ecabbur ka piala reya, jareya 
orengnga." Daddi Isa mondhut roti sakerra, 
ecabbur ka piala, laju eparengngagi ka Yudas 
anana Simon Iskariyot. 

2! Gi buru nampane roti jareya Yudas laju 
emasoe Iblis. Dhabuna Isa ka Yudas, "Duli 
lakone apa se ekakarep bana." 

28 Reng-oreng se toju ngakan e jadhiya 
tadha settonga se ngarteya arapa Isa me 
adhabu kantha jareya ka Yudas. 

2? Badha se nyangka ja Yudas epakon 
le-melle kaangguy kaparlowan e pesta 
jareya, otabana aberri pesse sakone ka oreng 
mesken, sabab Yudas se neggu pesse ekkassa 
Isa ban red-moredda. 

30 Saellana narema roti gella Yudas laju 


kalowar. Are la malem. 

31 Saellana Yudas kalowar, Isa adhabu, 
"Sateya Pottrana Manossa eagungngagi, ban 
Allah eagungngagi kalaban parantaraanna. 

32 Mon Allah eagungngagi kalaban 
parantaraanna, Pottrana Manossa jareya 
bakal eagungngagiya Allah kalaban 
parantaraanna Salerana dibi. La-mala bi Allah 
bakal duliya eagungngagi. 

33 Na, Sengko ta abida pole se apolonga 
ban bana kabbi. Bana bakal nyareya Sengko, 
tape Sengko la abala ka bana akantha se la 
ekocaagi Sengko ka ja-pangraja Yahudi. Bana 
ta bisa entar ka kennengngan se eentarana 
Sengko. 

34 Bi Sengko bana eberriana parenta se 
anyar: Bana kodu saleng taresna. Akantha 
Sengko se taresna ka bana, bariya keya bana 
kodu saleng taresna. 

35 Mon bana saleng taresna, sakabbiyanna 
oreng bakal taowa ja bana Tang mored." 

36 "Meyosa ka kadhimma Junandalem, 
Guste?" cana Simon Petrus ka Isa. Dhabuna 
Isa, "Sateya reya bana ta bisa noro Sengko 
ka kennengngan se eentarana Sengko." 

37 "Guste, aponapa abdidalem me ta 
kengeng ngereng J unandalem samangken?" 
cana Petrus pole. "Abdidalem ehlas mate 
kaangguy Junandalem!" 

38 Dhabuna Isa, "Ba ongguwa bana reya 


ehlas mate kaangguy Sengko? Bana bi 
Sengko ebalaana se sabendherra, ya: 
sabellunna ajam akongko dhaggi, bana la 
tello kale ngoca ta kennal ka Sengko!" 

l "Bana ta osa kobater otaba 

14 ngalengsang," cana dhabuna Isa 
ka red-moredda. "Paparcaja ka Allah, ban 
paparcaja keya ka Sengko. 

2E kalenggiyanna Tang Rama bannya 
kennengngan. Sengko dha essaa 
nyadhiyaagiya kennengngan kaangguy 
bana. Sengko ta kera ngoca kantha jareya ka 
bana mon pajat enja. 

3 Saellana entar nyadhiyaagi kennengngan 
kaangguy bana, Sengko abaliya ngoneyana 
bana, sopaja bana badhaa e kennengngan se 
ekennengnge Sengko. 

4 Bana tao jalan ka kennengngan se 
eentarana Sengko." 

> Tomas laju mator ka Isa, "Guste, abdidalem 
sadaja ta oneng meyosa ka kadhimma 
Junandalem; kadi ponapa se onenga ka 
jalanna?" 

6 Dhabuna Isa, "Sengko reya jalan mon terro 
kennala ka Allah ban terro olleya kaodhian. 
Tadha oreng se bisa entar ka Rama mon ta 
lebat Sengko. 

"Ja sakenga bana kennal ka Sengko, tanto 
bana kennal ka Rama keya. Sateya bana 

Salerana." 

8 Daddi Filipus mator ka Isa, "Guste, ngereng 
duduwagi Rama ka abdidalem sadaja, me olle 
abdidalem sadaja senneng." 

Tape Isa adhabu, "La ce abidda Sengko 
apolong ban bana, tape bana gi ta kennal 
ka Sengko, Filipus? Oreng se la nangalee 
Sengko, la nangalee Rama. Baramma bana 
me ngoca, Ngereng duduwagi Rama ka 
abdidalem sadaja? 

10 Filipus! Apa bana ta parcaja, ja Sengko 
reya badha e dhalem Rama, ban Rama 
badha e dhalem Sengko? Se ekocaagi Sengko 
reya banne dhari Sengko dibi. Rama se 
salanjangnga badha e dhalem Sengko se 
alampaagi jareya kabbi. 

l1 Bana kodu parcaja ka Sengko ja Sengko 
badha e dhalem Rama ban Rama badha e 
dhalem Sengko. Mon enja, paleng sakonena 
bana kodu parcaja polana pa-apa se la 
elakone Sengko. 

12 Bi Sengko bana ebalaana sabendherra: 
Oreng se parcaja ka Sengko bakal 
ngalakonana apa se la elakone Sengko, 
la-mala bakal ngalakonana se arajaan, sabab 
Sengko entara ka Rama. 

13 Ban apaa bai se epenta bana kalaban Tang 
nyama, bi Sengko elakonana, sopaja Rama 
eagungngagi lebat Pottra. 

14 Apaa bai se epenta bana kalaban Tang 


nyama, bi Sengko elakonana." 

15"Mon bana taresna ka Sengko, bana tanto 
ajalannagi pa-apa se eparentaagi bi Sengko. 

16 Sengko nyoona ka Rama, ban Rama bakal 
marengana laenna ka bana, iya areya Se 
Nolong, se asarengngana bana salanjangnga. 

17 Jareya Errohna Allah se anyataagiya 
pa-apa se bendher parkara Allah. Dunnya ta 
bisa narema Errohna Allah jareya polana ta 
nangalee ban ta kennal. Tape bana la kennal 
ka Salerana, sabab Errohna Allah jareya 
apolong ban bana ban bakal daddiya settong 
ban bana. 

18 Bi Sengko bana ta edinaagiya kadibian. 
Sengko abaliya ka bana. 

19 Kare sakejja aggi, ban dunnya reya bakal 
ta nangaleyana Sengko. Tape bana bakal 
nangaleyana Sengko. Ban sarrena Sengko 
odhi, bana bakal odhia keya. 

20 Mon are jareya la napa, bana bakal taowa 
ja Sengko badha e dhalem Rama, bana badha 
e dhalem Sengko ban Sengko badha e dhalem 
bana. 

21 Oreng se narema Tang ta-parenta ban 
ajalannagi ta-parenta jareya, oreng jareya 
taresna ka Sengko. Oreng se taresna ka 
Sengko bakal ekataresnae Tang Rama. Bariya 
keya Sengko bakal taresnaa ka oreng jareya, 
ban Sengko anyataagiya Tang aba ka oreng 
jareya." 

22 Yudas (banne Yudas Iskariyot) atanya 


ka Isa, "Guste, aponapa jJ unandalem me 
anyataagiya Salerana ka abdidalem sadaja, 
namong ta kasokan anyataagi Salerana ka 
dunnya?" 

23 Dhabuna Isa, "Oreng se taresna ka 
Sengko, bakal atoro ka Tang pangajaran. 
Oreng jareya tanto ekataresnae bi Tang 
Rama. Rama ban Sengko bakal entara ka 
oreng jareya ban apolonga bi oreng jareya. 

24 Oreng se ta taresna ka Sengko ta atoro ka 
Tang pangajaran. Pangajaran se la ekaedhing 
bana rowa banne dhari Sengko, tape dhari 
Rama se ngotos Sengko. 

25 Kabbi jareya bi Sengko ekabala ka bana 
pongpong Sengko gi apolong ban bana. 

26 Tape Errohna Allah, Se Panolong se bakal 
eotosa Rama kalaban Tang nyama, jareya se 
ngajarana bana parkara apaa bai ban maenga 
ka bana pa-apa se la ekabala bi Sengko ka 
bana. 

27 Bana edinaana kataremtemman bi 
Sengko. Tang kataremtemman dibi se bi 
Sengko ebagiya ka bana. Se ebagiya bi 
Sengko reya ta padha ban baberrina dunnya 
ka bana. Ja ngalengsang, ja tako. 

28 Bana la ngedhing Sengko ngoca, Sengko 
mangkada, tape Sengko abaliya ka bana. Mon 
bana taresna ka Sengko, tanto bana perak 
Sengko entara ka Rama, sabab Rama arajaan 
dhari Sengko. 

2? Bana ebalai parkara jareya bi Sengko 


sateya, sabellunna jareya kabbi kalakon, 
sopaja mon kalakon dhaggi, bana parcaja. 

30 Sengko ta acacaa nya-bannya pole ka 
bana, sabab la baktona pangobasana dunnya 
dhateng. Tape pangobasana dunnya jareya ta 
kobasa ka Sengko. 

3l Tape jareya kabbi kodu kalakon sopaja 
dunnya reya tao ja Sengko taresna ka Rama 
ban ngalakone pa-apa se epakonnagi Rama 
ka Sengko. Ella, mara sateya ja mangkada 
dhari dhinna." 

1 5 ' Dhabuna Isa, "Sengko reya bungkana 

anggur se saongguna, ban Tang Rama 
tokang kebbunna. 

2 Sakabbiyanna Tang ranca se ta abuwa bi 
Rama eketthok, dineng ca-ranca se abuwa 
ekorange dhaunna sarta ebersee me olle 
buwana atamba lebba. 

3 Bana la berse polana Tang pangajaran se 
etarema bana dhari Sengko. 

“Mara bana papaggun badha e dhalem 
Sengko, ban Sengko pagguna badha e dhalem 
bana. Ranca dibi ta kera abuwa kajabana 
mon cekka ka bungkana. Bariya keya bana 
pera bisa abuwa mon bana paggun cekka ka 
Sengko. 

> Sengko reya bungkana anggur, ban bana 
ca-rancana. Oreng se paggun badha e dhalem 
Sengko ban Sengko badha e dhalem abana 

bakal bannyaa buwana; sabab mon tadha 


Sengko bana ta kera bisa apa-rapa. 

6 Oreng se ta paggun badha e dhalem 
Sengko, bakal ebuwanga akantha ranca, laju 
kerreng. Ca-ranca se kantha jareya bakal 
epakompola ban ebuwanga ka dhalem apoy, 
laju eobbar. 

7? Mon bana paggun badha e dhalem Sengko 
ban Tang pangajaran badha e atena bana, 
nyoon ka Rama apaa bai se ekaterro bana; 
parnyoonanna bana tanto ekabbuli. 

8 Mon bana lebba buwana, Tang Rama 
eagungngagi; mon kantha jareya bana daddi 
Tang mored ongguwan. 

P? Akantha Rama se taresna ka Sengko, 
bariya keya Sengko taresna ka bana. Bana 
kodu teptep odhi menangka oreng se 
ekataresnae Sengko. 

10 Mon bana ajalannagi Tang ta-parenta, 
bana paggun esto ka Tang kataresnaan, 
akantha Sengko teptep esto ka kataresnaanna 
Rama polana ajalannagi kon-papakonna. 

ll Kabbi reya bi Sengko ekabala ka bana 
sopaja Tang kagumbiraan badha e dhalem 
atena bana, ban kagumbiraanna bana daddi 
samporna. 

12 Areya Tang parenta: bana pasaleng 
taresna, akantha Sengko se taresna ka bana. 
13 Oreng se paleng taresna ka bat-sobadda 
iya areya oreng se ehlas mate kaangguy 

bat-sobadda jareya. 

14 Bana reya Tang bat-sobat mon bana 


ngalakone apa se eparentaagi Sengko ka 
bana. 

15 Bi Sengko bana ta esebbuda dunor pole, 
sabab dunor reya ta tao apa se teppana 
elakone lorana. Bi Sengko bana esebbuda 
Tang sobat sabab pa-apa se ekaedhing 
Sengko dhari Rama, bi Sengko Ia ekabala ka 
bana kabbi. 

16 Banne bana se mele Sengko, tape 
Sengko se mele bana, ban nyoro bana entar 
man-dhaemman sopaja bana abuwa lebba, 
iya areya buwa se ta bisa mate. Daddi bi 
Rama bana bakal eparengngana apaa bai se 
epenta bana kalaban Tang nyama. 

17 Areya Tang parenta ka bana: bana kodu 
pasaleng taresna." 

18 "Mon bana ekabajii dunnya, kaengae ja 
Sengko la ekabajii kaadha bi dunnya. 

19Ja sakenga bana reya andhina dunnya, 
tanto bana ekaasee bi dunnya menangka 
andhina. Tape bana epele Sengko dhari 
dunnya reya, daddi bana banne andhina 
dunnya reya. Jareya sababba bana ekabajii bi 
dunnya reya. 

20 Kaengae apa se la ekocaagi Sengko ka 
bana, Abdi ta kera alebbiyan dhari lorana. 
Mon Sengko ekaneyaja, tanto bana ekaneyaja 
keya. Mon reng-oreng e dunnya reya atoro ka 
Tang pangajaran, pangajaranna bana tanto 
etoro keya. 

21 Bana kabbi bakal epakanthaa jareya bi 


reng-oreng dunnya reya polana bana Tang 
mored, sabab reng-oreng dunnya jareya ta 
tao ka se ngotos Sengko. 

22 Reng-oreng jareya ta kera dusa ja sakenga 
Sengko ta dhateng ban bi Sengko ta ebalai 
parkara jareya kabbi. Tape sateya reng-oreng 
dunnya reya ta andhi alasan pole kaangguy 
dusa. 

23 Oreng se baji ka Sengko baji ka Tang 
Rama. 

24] a sakenga e adhana reng-oreng dunnya 
reya Sengko ta tao ngalakone pa-apa se gi ta 
tao elakone oreng laen, reng-oreng dunnya 
jareya ta dusa. Tape sateya reng-oreng 
dunnya reya la nangalee apa se elakone 
Sengko, ban reng-oreng jareya baji ka 
Sengko ban ka Rama. 

25 Tape pajat kodu kantha jareya sopaja 
kalakon se esebbuttagi e dhalem Ketab 
Hokomma reng-oreng jareya, iya areya: 
Sengko ekabajii reng-oreng dunnya reya ta 
kalaban badha margana. 

26 Sengko ngotosa ka bana Panolong se dhari 
Rama asalla. Iya areya Erroh se anyataagiya 
pa-apa se bendher parkara Allah. Mon la rabu, 
Erroh jareya bakal aparenga kasakseyan 
parkara Sengko. 

27 Ban bana kodu aberri kasakseyan keya 
parkara Sengko, sabab bana la abareng ban 
Sengko dhari dha-adhana. 

16 1Bi Sengko jareya ekabala kabbi ka 


bana sopaja bana ta sampea mortad. 
2Bana bakal epakalowara dhari 
kennengngan-kennengnganna kabakteyan. 
Ban e settong bakto oreng se matee 
bana bakal apangrasaa ngalakone jareya 
menangka pangabdiyanna ka Allah. 

3 Bana epakantha jareya bi reng-oreng 
jareya sabab reng-oreng jareya ta tao ka 
Rama ban ta tao ka Sengko. 

4Tape sateya bi Sengko bana la ebalai 
parkara jareya, sabab mon jareya kadaddiyan 
e budhi are, bana bakal engaa ja jareya kabbi 
bi Sengko la ekabala ka bana." "Parkara 
reya bi Sengko ta ekabala ka bana dhari 
dha-adhana sabab Sengko apolong ban bana. 

> Tape sateya Sengko entara ka se ngotos 
Sengko; tape e antarana bana tadha settonga 
se atanya dha emmaa Sengko. 

6 Sateya saellana jareya kabbi bi Sengko 
ekabala ka bana, bana la-mala laju sossa 
atena. 

7 Tape Sengko ngocaa sabendherra ka bana: 
Ka bana lebbi bagus mon Sengko mangkat; 
sabab mon Sengko ta mangkat, Panolong 
rowa ta kera rabu ka bana. Tape mon Sengko 
mangkat, Sengko ngotosa Erroh jareya ka 
bana. 

8 Erroh jareya mon la rabu bakal anyataagiya 
ka dunnya reya se sabendherra artena dusa, 

pa-apa se bendher, ban parkara okomanna 


Allah. 

2 Erroh jareya bakal anyataagiya ja ta 
parcaja ka Sengko reya dusa; 

10:a Sengko bendher, sabab Sengko entara 
ka Rama ban bana bakal ta nangaleyana 
Sengko pole; 

l1 ban ja Allah reya la molae ngokom sabab 
se ngobasae dunnya reya la eokom. 

12 Gi bannya se ekocaagiya Sengko ka bana 
tape sateya reya bana gi ta sanggup narema. 

13Tape mon Erroh jareya la rabu, iya 
areya Erroh se anyataagi barang se bendher 
parkara Allah, bana bakal etontona sopaja 
bana tao ka sakabbiyanna barang se bendher. 
Erroh jareya ta adhabuwa dhari Salerana dibi 
tape adhabuwagiya pa-apa se la epeyarsa 
Salerana, sarta bakal aparenga oneng ka 
bana apa se kadaddiyana e budhi are. 

14 Erroh jareya bakal ngagungngagiya 
Sengko, sabab apa se epanapaa ka bana 
etarema Erroh jareya dhari Sengko. 

15 Pa-apa se badha e Rama Tang andhi. 
Jareya sababba arapa Sengko me ngoca ja 
se epanapa Erroh jareya ka bana etarema 
Salerana dhari Sengko." 

16"Sakejja aggi bana bakal ta nangaleyana 
Sengko pole, ban sakejja aggi keya bana 
bakal nangaleyana Sengko." 

17 Red-moredda Isa badha se saleng 
atanya kantha reya, "Apa maksodda 


Yohanes 16.181 23 86 
Salerana adhabu, Sakejja aggi bana bakal ta 


nangaleyana Sengko pole, ban sakejja aggi 
keya bana bakal nangaleyana Sengko? Bariya 
keya Guru tao adhabu, Sengko entara ka 
Rama. Apa maksodda, ya?" 

18 Red-moredda jareya padha saleng atanya 
terros, "Apa maksodda sakejja aggi? Sengko 
ban bana me ta ngarte apa se ekadhabu 
Salerana rowa!" 

19|sa ngagali ja red-moredda jareya atanyaa 
ka Salerana, daddi laju adhabu, "Gella 
Sengko ngoca, Sakejja aggi bana bakal ta 
nangaleyana Sengko pole, ban sakejja aggi 
keya bana bakal nangaleyana Sengko. Jareya, 
ya, se padha ekacaca bana? 

20 Bana paparcaja, ya: bana bakal nangesa 
tape dunnya bakal gumbiraa. Bana bakal 
sossaa tape kasossaanna bana jareya bakal 
aobaa daddi kagumbiraan. 

21 Mon oreng babine para rembia, atena 
sossa, sabab la napa baktona se nanggunga 
sangsara. Tape mon anana la lahir, babine 
jareya loppa ka kasangsaraanna sabab atena 
perak polana badha babaji se lahir ka dunnya. 

22 Bariya keya ban bana: Sateya bana sossa 
atena, tape Sengko tatemmowa pole ban 
bana, daddi atena bana bakal peraga; ban 
tadha oreng se bisaa ngala kaperagan jareya 
dhari atena bana. 

23E are jareya bana ta kera nya-tanyaan 
pa-apa pole ka Sengko. Bana paparcaja, ya: 

Apa se epenta bana ka Rama kalaban Tang 


nyama, tanto bi Rama eparenge. 

24 Sampe sateya bana gi ta tao menta 
pa-apa kalaban Tang nyama. Mara menta, 
bana tanto eparenge, me olle kagumbiraanna 
bana samporna." 

25 "Kabbi jareya bi Sengko etotorragi ka bana 
ngangguy parompamaan. Tape mon la napa 
baktona Sengko ta ngangguya parompamaan 
pole, tape Sengko rang-terrangana 
notorragiya parkara Rama. 

26E bakto jareya bana bakal mentaa ka 
Rama kalaban Tang nyama; bi Sengko bana 
ebalaana ja Sengko ta nyoonnagiya bana ka 
Rama, 

27 sabab Rama dibi taresna ka bana. Rama 
taresna ka bana polana bana taresna ka 
Sengko, ban parcaja ja Sengko reya dhateng 
dhari Allah. 

28 Pajat Sengko reya dhari Rama ban 
dhateng ka dunnya reya. Tape sateya Sengko 
ondura dhari dunnya reya abaliya ka Rama." 

29 Red-moredda Isa laju mator, "Samangken 
Junandalem abu-dhabu rang-terrangan ta 
mabi ngangguy parompamaan; 

30 Samangken abdidalem sadaja oneng ja 
Junandalem ngagali ponapaa saos. Oreng ta 
mabi atanya ka J unandalem. Daddi abdidalem 
sadaja padha parcaja ja Junandalem kadhinto 
dhari Allah asallepon." 

31 Dhabuna Isa, "Daddi sateya bana Ia 


parcaja? 

32 Kaengae, ya! Bakal napaa baktona, 
la-mala sanyatana baktona la napa, bana 
bakal epasalebbudan. Bana bakal moleya ka 
bengkona bang-sebang, Sengko edinaagiya 
kadibian. Tape Sengko saongguna ta kadibian 
sabab Sengko apolong ban Rama. 

33 Areya kabbi bi Sengko ekabala ka 
bana sopaja bana taremtemma polana 
bana masettong ban Sengko. Bana bakal 
nyangsaraa e dunnya. Tape pakellar atena 
bana! Sengko la makala dunnya!" 

17 ! Samarena adhabu kantha jareya, 

Isa adhanga ka langnge, laju adhabu, 
"Rama, samangken ampon napa baktona. 
Agungngagi Pottraepon J unandalem sopaja 
Pottraepon Junandalem ngagungngagi 
Junandalem jugan. 

2 Rama marenge Pottra kobasa ka sadajana 
ommat manossa, sopaja Pottra aparenga odhi 
se salerressa sareng langgeng ka sadajana 
oreng se sareng Junandalem eparengngagi 
ka Pottra. 

3 Kadhinto odhi se salerressa sareng 
se langgeng; sopaja oreng oneng ka 
Junandalem, Allah se settong sareng se 
salerressa, jugan oneng ka Isa Almasih se 
eotos Junandalem. 

4 Abdidalem ampon ngagungngagi 
Junandalem e bume kadhinto kalaban 
malastare lalakon se epakonnagi J unandalem. 

> Rama! Agungngagi Abdidalem e 
ajunannepon Junandalem, kalaban 
kaagungan se ekaandhi Abdidalem sareng 
Rama sabellunnepon dunnya ebadhi. 

6 Abdidalem ampon ngennallagi J unandalem 
ka reng-oreng dunnya se eparengngagi ka 
Abdidalem sareng Junandalem. Reng-oreng 
gapaneka kaagungannepon Junandalem 
sadaja, sareng Junandalem eparengngagi ka 
Abdidalem. Sadaja ampon padha atoro ka 
dhabuepon Junandalem, Rama. 

7 Samangken reng-oreng gapaneka oneng 
ja sadaja se eparengngagi Junandalem ka 
Abdidalem asallepon dhari J unandalem. 

8 Pa-ponapa se edhabuwagi J unandalem 
ka Abdidalem, sareng Abdidalem ampon 
epanapa ka reng-oreng gapaneka; sareng 
reng-oreng gapaneka etarema. Reng-oreng 
gapaneka oneng ja Abdidalem asallepon dhari 
Junandalem ongguwan, reng-oreng gapaneka 
jugan padha parcaja ja Junandalem se ngotos 
Abdidalem. 

3 Abdidalem adua nyoonnagi reng-oreng 
gapaneka. Abdidalem nyoonnagi reng-oreng 
se eparengngagi Junandalem ka Abdidalem, 
banne nyoonnagi dunnya, sabab reng-oreng 
se eparengngagi Junandalem ka Abdidalem 
gapaneka kaagungannepon J unandalem. 

10 Sadaja se daddi gadhuwan Abdidalem 


kaagungannepon Junandalem jugan, ban 
sadaja kaagungannepon Junandalem 
jugan gadhuwan Abdidalem. Abdidalem 
eagungngagi e antaraepon reng-oreng 
gapaneka. 

ll Samangken Abdidalem nyabis ka 
Junandalem, Rama. Abdidalem ta enneng 
e dunnya pole, namong reng-oreng se 
eparengngagi Junandalem ka Abdidalem 
badha e dunnya. Rama Se soccel 
Jagaagi reng-oreng gapaneka kalaban 
kakobasaannepon asmana Junandalem, enggi 
paneka asma se eparengngagi Junandalem 
ka Abdidalem sopaja reng-oreng gapaneka 
daddi settong, akadi Rama sareng Abdidalem 
jugan settong. 

12 E bakto Abdidalem gi asareng reng-oreng 
gapaneka, sareng Abdidalem ejaga kalaban 
kakobasaannepon asmana J unandalem, asma 
se eparengngagi Junandalem ka Abdidalem. 
Reng-oreng gapaneka sareng Abdidalem 
ejaga, kantos tadha settonga se elang, 
kajabana se ampon pajat samasthena elang, 
sopaja kalakon ponapa se esebbuttagi e 
dhalem Alketab. 

13 Samangken Abdidalem ampon badha 
e ajunannepon Junandalem. Sadaja 
kadhinto sareng Abdidalem eatorragi 
sabatara Abdidalem badha e dunnya; sopaja 

kagumbiraanna Abdidalem. 

14 Dhabuna Junandalem sareng Abdidalem 
ampon epanapa ka reng-oreng gapaneka; 
reng-oreng gapaneka ekabajii sareng 
dunnya amarga reng-oreng gapaneka banne 
gadhuwannepon dunnya akadi Abdidalem 
jugan banne gadhuwannepon dunnya. 

15 Abdidalem ta nyoon sopaja J unandalem 
mondhut reng-oreng gapaneka dhari dunnya; 
Abdidalem namong nyoona sopaja reng-oreng 
gapaneka sareng Junandalem ejagaa dhari se 
Jahat. 

16 Akadi Abdidalem banne gadhuwannepon 
dunnya, kadi kadhinto jugan reng-oreng 
gapaneka banne gadhuwannepon dunnya. 

17 Padaddiyagi sadajana kaagungannepon 
Junandalem malolo kalaban jalan barang 
se lerres; dhabuna Junandalem gapaneka 
barang se lerres. 

18 Abdidalem ngotos reng-oreng gapaneka 
ka dunnya, akadi Junandalem se ngotos 
Abdidalem ka dunnya. 

19 Kaangguy kaparlowannepon reng-oreng 
gapaneka Abdidalem massraagi aba 
Abdidalem ka Junandalem malolo, Rama, 
sopaja reng-oreng gapaneka jugan daddi 
kaagungannepon J unandalem malolo kalaban 
jalan barang se lerres. 

20 Banne kaangguy reng-oreng gapaneka 
saos Abdidalem adua; Abdidalem jugan 

ka Abdidalem polana kasakseyannepon 
reng-oreng kadhinto. 

21 Abdidalem nyoona, Rama, moga reng- 
oreng gapaneka sadaja daddiya settong, 
akadi Junandalem daddi settong sareng 
Abdidalem, ban Abdidalem daddi settong 
sareng Junandalem. Moga reng-oreng 
gapaneka daddiya settong sareng Abdidalem 
sarta Junandalem sopaja dunnya parcaja ja 
Junandalem ngotos Abdidalem. 

22 Abdidalem marenge reng-oreng gapaneka 
kaagungan se eparengngagi Junandalem 
ka Abdidalem, sopaja reng-oreng gapaneka 
daddi settong akadi Junandalem se daddi 
settong sareng Abdidalem. 

23 Abdidalem sareng reng-oreng gapaneka, 
ban Junandalem sareng Abdidalem; 
sopaja reng-oreng gapaneka daddi settong 
ongguwan. Manabi sapaneka dunnya badhi 
onenga ja Junandalem se ngotos Abdidalem, 
sarengngan pole ja Junandalem taresna ka 
reng-oreng gapaneka akadi Rama se taresna 
ka Abdidalem. 

24Rama, Abdidalem terro sopaja reng-oreng 
se eparengngagi Junandalem ka Abdidalem 
kadhissa akompol sareng Abdidalem e 
kennengngan Abdidalem sopaja reng- 
oreng gapaneka nengale kaagungannepon 
Abdidalem, enggi kadhinto kaagungan se 
eparengngagi J unandalem ka Abdidalem, 

sabellunnepon dunnya ebadhi. 

25 Rama se adil! Dunnya ta oneng ka 
Junandalem, namong Abdidalem oneng ka 
Junandalem; ban reng-oreng kadhinto oneng 
ja Junandalem ngotos Abdidalem. 

26 Abdidalem ampon anyataagi asmaepon 
Junandalem ka reng-oreng gapaneka; 
Abdidalem gi terrosa ngalakone kadi 
gapaneka sopaja kataresnaannepon Rama ka 
Abdidalem teptebba badha e dhalem atena 
reng-oreng gapaneka, kadi kadhinto jugan 
reng-oreng gapaneka sopaja daddiya settong 
sareng Abdidalem." 

18 l Saellana adua kantha jareya Isa ban 

red-moredda laju meyos ka temorra 
Songay Kidron. E jadhiya badha settong 
kebbun, Isa ban red-moredda laju maso ka 
kebbun jareya. 

2 Yudas se akiyanat rowa tao ka 
kennengngan jareya; sabab Isa seggut 
akompol ban red-moredda e jadhiya. 

3 Daddi Yudas entar ka kennengngan jareya 
ngeba sardhadhu Romawi sapasukan ban wal- 
pangawalla Padalemman Socce sorowanna 
mam-imam kapala ban reng-oreng Farisi. 
Reng-oreng jareya ngeba sanjata, lantera ban 
colok. 

“Isa ngagali kabbi se bakal kadaddiyana 
ka Salerana. Daddi Salerana laju nyemmae 

esare bana?" 

= "Isa, oreng Nazaret," saodda reng-oreng 
jareya. "Sengko Isa," dhabuna Isa. Yudas se 
akiyanat rowa manjeng e jadhiya abareng 
ban reng-oreng jareya. 

SE bakto Isa adhabu, "Sengko Isa," 
reng-oreng jareya nyorot laju labu ka tana. 

"Isa sakaleyan aggi mareksane ka reng- 
oreng jareya, "Sapa se esare bana?" "Isa 
dhari Nazaret," saodda reng-oreng jareya. 

8"Sengko la ngoca ja Sengko Isa," dhabuna 
Isa. "Ban mon pajat Sengko se esare bana, 
dina se laen reya me olle ondur." 

? (Kalaban adhabu kantha jareya, 
kalakon apa se edhabuwagi Isasabellunna, 
"Rama, dhari reng-oreng se eparengngagi 
Junandalem ka Abdidalem, tadha settonga se 
elang.") 

10 Simon Petrus se ngeba peddhang, ngonos 
peddhangnga jareya, laju mokol dunorra 
imam agung sampe kotthong kopengnga se 
kangan. Nyamana dunor jareya Malkus. 

l1 Daddi Isa adhabu ka Petrus, "Pamaso 
pole peddhangnga bana jareya! Apa cana 
pekkera bana Sengko reya ta ngenoma 
piala kasangsaraan paparengnga Rama ka 
Sengko?" 

12 Saellana jareya Isa laju etangkep 
tor etalekong bi rit-parjurit Romawi ban 
komandanna sarta wal-pangawal Yahudi. 

mattowana Kayafas. Kayafas jareya imam 
agung. 

14 Kayafas jareya keya se malae om-kaom 
oreng agung Yahudi ja lebbi becce oreng 
kasorang mate kaangguy sakabbiyanna 
bangsa. 

15 Simon Petrus ban settong mored laenna 
ngereng Isa. Imam agung tao ka mored 
settonganna jareya, daddi oreng jareya noro 
maso abareng Isa ka taneyanna imam agung, 

16 dineng Petrus anante e lowar, e labang. 
Saellana jareya mored settonganna jareya 
kalowar, laju acaca ka bareng babine se ajaga 
labang; samarena, Petrus laju egiba maso. 

17 Bareng babine se ajaga labang jareya 
ngoca ka Petrus, "He, sampeyan gu ta sala 
settong dhari moredda oreng kaissa jugan, ta 
enggi?" "Bunten, banne," saodda Petrus. 

18E bakto jareya cellep, daddi reng-bareng 
ban wal-pangawal la ngodhii mardha, 
maangaa badanna e jadhiya. Petrus entar 
ka jadhiya maanga badanna ban reng-oreng 
jareya. 

Imam agung atanya ka Isa parkara 
red-moredda ban pangajaranna. 

20 Dhabuna Isa, "Sengko salanjangnga 
acaca rang-terrangan e adhana oreng 
bannya. Sengko ros-terrosan ngajar e 
kennengngan-kennengnganna kabakteyan 
ban e Padalemman Socce, e kennengnganna 

acaca tek-ngetek. 

21 Daddi arapa bana me atanya ka 
Sengko? Tanyaagi ka reng-oreng se tao 
ngedhingngagi Sengko mon teppana morok. 
Tanto reng-oreng jareya tao apa se ekocaagi 
Sengko." 

22E bakto Isa adhabu kantha jareya, e 
antarana pangawal se badha e jadhiya badha 
settong se nampeleng Isa laju ngoca, "Bana 
me bangal ngoca kantha jareya ka imam 
agung!" 

23 Dhabuna Isa, "Mon Tang oca badha se 
sala, mara kocaagi apa salana! Tape mon 
Tang oca gella bendher, arapa Sengko me 
etampeleng?" 

24 Saellana jareya bi Hanas Isa esoro giba ka 
Imam Agung Kayafas, tanangnga etalekong. 

25 Petrus gi manjeng maanga badanna e 
jadhiya. Reng-oreng se badha e jadhiya 
padha ngoca ka Petrus, "Sampeyan gu ta 
moredda oreng kaissa jugan, ta enggi?" Tape 
Petrus ta ngako, ocana, "Bunten, banne!" 

26 Sala settong dhari dunorra imam agung, 
iya areya balana oreng se ekenneng ketthok 
kopengnga bi Petrus, ngoca, "Kaula gu ta 
nangalee sampeyan e kebbun kaissa abareng 
bi oreng kaissa?" 

27 Petrus ta ngako pole, ocana, "Bunten, 
banne!" ban teppa e bakto jareya ajam 
akongko. 

Imam Agung Kayafas ka karatonna gubennor. 
Reng-oreng Yahudi dibi ta maso ka dhalem 
karaton, tako najjis menorot atoran agamana, 
polana terro noroa ngakan dha-dhaaran 
Paska. 

23 Daddi Pilatus kalowar nemmone reng- 
oreng jareya, laju mareksane, "Oreng reya 
andhi sala apa?" 

30 Saodda reng-oreng jareya, "Manabi tadha 
salana ta kera ebakta ka Junandalem." 

31 Dhabuna Pilatus, "Mon kantha jareya 
kassa giba, adili noro hokomma bana dibi!" 
Tape reng-oreng Yahudi jareya nyaot, "Bangsa 
abdidalem ta kengeng ngokom mate oreng." 

32 (Kan kantha jareya sopaja kalakon apa se 
edhabuwagi Isaparkara carana Salerana se 
sedaa.) 

33 Pilatus malebbet ka dhalem karatonna 
pole; Isa etembali, laju epareksane, "Bana 
reya ratona oreng Yahudi, ya?" 

34 Dhabuna Isa, "Ponapa partanyaan 
gapaneka asallepon dhari panjennengngan 
dibi, ponapa panjennengngan eatore oneng 
oreng laen parkara badan kaula?" 

35 Dhabuna Pilatus, "Apa sengko reya 
oreng Yahudi? Se massraagi Bana ka sengko 
bangsana Bana dibi ban mam-imam kapala. 
Apa kasalaanna Bana?" 

36 Dhabuna Isa, "Karajaan Kaula banne 
dhari dunnya paneka. Ja sakenga karajaan 

Kaula alaban sopaja badan kaula ta sampe 
epassraagi ka ja-pangrajana Yahudi. Namong 
karajaan Kaula pajat banne dhari dunnya 
paneka!" 

37 Daddi Pilatus laju atanya, "Mon 
bariya, Bana reya rato?" Dhabuna Isa, 
"Panjennengngan adhabu ja Kaula paneka 
rato. Badan Kaula lahir ka dunnya kaangguy 
settong maksod, enggi paneka aberria 
kasakseyan parkara barang se lerres. Oreng 
se dhari barang se lerres tanto merengngagi 
ka badan Kaula." 

38 Pilatus mareksane, "Apa artena barang 
se bendher reya?" Pilatus pas kalowar 
pole dhari karatonna sarta laju adhabu ka 
reng-oreng Yahudi, "Oreng reya bi sengko 
la epareksa, tape sengko ta nemmo salana 
maske settonga. 

33 Tape noro kabiyasaanna bana, sengko 
ngocol oreng tahanan kasorang e Are Raja 
Paska. Baramma, apa ratona oreng Yahudi 
reya se epentaa bana sopaja bi sengko 
epakalowara?" 

40 Reng-oreng jareya nyaot sambi reng- 
cerrengan, "Bunten, banne oreng gapaneka, 
Barabbas saos!" (Barabbas reya bigal.) 
19 l Saellana jareya Pilatus maso; Isa 

esoro peccot. 

2 Rit-parjurit agabay makotha dhari ca-ranca 
se adhuri, pas epasang ka serana Isa. 

se barnana bungo terrong, 

3 ban reng-oreng jareya pas li-baliyan 
nyander ka seddianna sambi ngoca, "Hidup 
ratona oreng Yahudi!" Samarena jareya Isa 
laju etampeleng li-baliyan. 

“Saellana jareya Pilatus kalowar sakaleyan 
aggi, laju adhabu ka oreng se bannya 
jareya, "Mara abassagi! Bi sengko Isa rowa 
epakalowara dhaenna me olle bana tao ja 
sengko ta nemmo salana maske settonga." 

> Daddi Isa kalowar ngagem makotha dhuri 
ban juba bungo terrong. Dhabuna Pilatus ka 
reng-oreng se badha e jadhiya, "Abassagi 
oreng jareya!" 

6E bakto mam-imam kapala ban wal- 
pangawal jareya nangalee Isa, kabbi padha 
aera, "Salib oreng ganeka! Salib oreng 
ganeka!" Pilatus adhabu ka reng-oreng 
jareya, "Kassa giba, salib dibi, sengko ta 
nemmo salana settonga." 

7 Reng-oreng Yahudi jareya nyaot, "Menorot 
hokom Yahudi Isa kodu eokom mate sabab 
abana ngako Pottrana Allah." 

8E bakto meyarsa jareya Pilatus sajan 
atamba tako. 

? Daddi pas malebbet pole ka karatonna. Isa 
ebakta maso, laju epareksane, "Bana dhari 
dhimma asalla?" Tape Isa ta nyaot. 

10 Daddi Pilatus adhabu pole, "Bana ta endha 
acaca ka sengko? Apa Bana ta tao ja sengko 

nyalib Bana?" 

11 Saodda Isa, "Panjennengngan ta 
kaagungan kobasa ka badan Kaula manabi 
ta eparenge kobasa gapaneka sareng Allah. 
Daddi oreng se massraagi badan Kaula 
Ka panjennengngan, dusana arajaan dhari 
panjennengngan." 

12E bakto Pilatus meyarsa jareya, laju 
ngoddi ngocola Isa, tape reng-oreng Yahudi 
rat-tharadan, "Mon eocol, panjennengngan 
banne kancana Kaisar! Oreng se ngako rato, 
mosona Kaisar!" 

13E bakto Pilatus meyarsa ocana reng-oreng 
jareya, laju abakta Isa kalowar, terros alenggi 
e korse pangadilan e kennengngan se anyama 
Palesteran Bato. (E dhalem basa Ibrani 
nyamana Gabata.) 

14E bakto jareya la para pokol dhubellas 
seyang. Are Raja Paska korang saare. Pilatus 
adhabu ka reng-oreng jareya, "Areya ratona 
bana!" 

15 Reng-oreng jareya ra-eraan, "Patee oreng 
ganeka! Patee oreng ganeka! Salib oreng 
ganeka!" Pilatus mareksane, "Apa sengko 
nyalibbagiya ratona bana?" Mam-imam 
kapala se badha e jadhiya padha nyaot, "Pera 
Kaisar rato abdina!" 

16 Daddi bi Pilatus Isa epassraagi ka 
reng-oreng jareya, esaliba. Daddi Isa egiba bi 
reng-oreng jareya. 

kennengngan se anyama "Kennengnganna 
Galunthonganna Cethak". (Oca Ibranina 
Golgota.) 

18|sa esalib e jadhiya, epabareng ban 
oreng laenna kadhuwa; se settong e kacerra, 
settonganna e kanganna ban Isa esaba e 
nga-tengngaanna. 

19E kaju salibba Isa jareya bi Pilatus epakon 
pobuwi tolesan kantha reya: "Isa dhari 
Nazaret, Ratona Oreng Yahudi." 

20 Bannya oreng Yahudi se maca tolesan 
jareya sabab kennengnganna Isa se esalib 
jareya ta jau dhari kottha. Tolesan jareya 
ngangguy oca Ibrani, Latin ban Yunani. 

21 Mam-imam kapala mator ka Pilatus, "Ja 
tolese Ratona Oreng Yahudi, tolese Oreng 
Reya ngoca, Sengko Ratona Oreng Yahudi." 

22 Tape Pilatus nyaot, "Apa se la etoles bi 
sengko teptep etoles." 

23 Saellana Isa esalib bi dhu-sardhadhu 
jareya, rasoganna ekala, laju ebagi epaempa, 
sardhadhuna padha olle sabagiyan ebang. 
Jubana ekala keya. Juba jareya tadha 
sambungnganna, dhari attas sampe ka baba 
masettong. 

24 Dhu-sardhadhu jareya padha saleng 
ngoca, "Juba reya ja thok-ketthok. Mara 
ellot bai kaangguy nantowagi sapa se kodu 
ngaolle juba reya." Kan kantha jareya sopaja 
kalakon apa se esebbuttagi e dhalem Alketab, 

juba eellot." Ban dhu-sardhadhu jareya pajat 
ngalakone kantha jareya. 

25E jadhiya badha ebuna Isa, taretan binena 
ebuna, Miriyam binena Klopas, ban Miriyam 
Magdalena, padha manjeng e seddianna 
salibba Isa. 

26E bakto Isa ngoladi ebuna ban moredda 
se ekaasee Salerana manjeng e jadhiya, laju 
adhabu, "Ebu, ganeka pottrana sampeyan." 

27 Saellana jareya Isa adhabu ka moredda 
jareya, "Jareya ebuna bana." Sajjegga jareya 
bi moredda jareya ebuna Isa ekakompol e 
bengkona. 

28 İsa ngagali ja sateya kabbi la mare, ban 
sopaja apa se esebbuttagi e dhalem Alketab 
kalakon, laju adhabu, "Sengko pelka." 

23E jadhiya badha kobugan aesse aeng 
anggur se celo. Daddi bi oreng engalaagi 
seppon, sepponna ecabbur ka anggurra, 
pas e jujjuwagi ka hisop, laju ejuluwagi ka 
lathena Isa. 

30 Isa nyepcep anggur jareya, laju adhabu, 
"La mare!" Saellana jareya Isa nondhu, laju 
seda. 

31 Om-kaom oreng agung Yahudi ta endha 
mon mayyidda reng-oreng se esalib jareya gi 
paggun agantong e kaju salib e are Sabat, 
apa pole are Sabat e bakto jareya Are Raja se 
laen dhari are raja laenna. E bakto Isa esalib 
are Sabat korang saare, daddi reng-oreng 

bettessa reng-oreng se esalib jareya ban 
matorona mayyidda dhari kaju salib. 

32 Daddi dhu-sardhadhu se badha e jadhiya 
entar ka oreng se kadhuwa se esalib abareng 
bi Isa jareya gallu, laju bettessa epapotong. 

33 Sanapana ka Isa, reng-oreng jareya 
nangale ja Isa la seda, daddi burung ta 
epapotong bettessa. 

34 Tape badha settong sardhadhu se 
nyocowagi tombagga ka rosona Isa; dhari 
lokana jareya kalowar dhara ban aeng. 

35 Oreng se nangalee kadaddiyan jareya 
notorragi kadaddiyan jareya, sopaja bana 
parcaja keya. Ban apa se etotorragi oreng 
jareya bendher, ban oreng jareya tao ja 
jareya bendher. 

36 Kan kantha jareya sopaja kalakon apa se 
esebbuttagi e dhalem Alketab, se monyena, 
"Tolangnga tadha se epapotonga maske 
settonga". 

37E dhalem Alketab esebbuttagi keya, 
"Reng-oreng jareya bakal ngabasa Salerana 
se ecoco jareya." 

38 Saellana jareya Yusup dhari Arimateya 
nyoon edi ka Pilatus ngalaa jinazana Isa. 
(Yusup jareya moredda Isa tape tek-ngetek, 
sabab tako ka om-kaom oreng agung Yahudi.) 
Bi Pilatus eparenge edi, daddi jinazana Isa 
pas epatoron bi Yusup jareya. 

malem, noro Yusup, ngeba racegan emmor 
ban candhana, bannyana kabbi ra-kera tello 
polo kilo. 

40 Bi se kadhuwa jareya jinazana Isa ekala, 
laju ebundu ban kaen kapan, epobuwi 
racegan se room noro adad carana mon oreng 
Yahudi ngoburragi jinaza. 

41E kennengnganna Isa se esalib jareya 
badha settong bun-kebbunan. E bun- 
kebbunan jareya badha settong makam anyar 
se gi ta tao eangguy ngoburragi oreng. 

42 Sarrena koburan jareya semma, ban e 
bakto jareya la para are Sabat, Isa esareyagi 
e jadhiya. 

20 lE are Ahad gi petteng, Miriyam 

Magdalena entar ka pasareyanna Isa. 
Miriyam Magdalena jareya nangalee batona 
koburan jareya la eerset dhari lobangnga. 

2 Daddi Miriyam Magdalena jareya laju berka 
nyare Simon Petrus ban mored se ekaasee 
Isa, pas ngoca ka se kadhuwa jareya, "Badha 
se ngala Guste Isa dhari pasareyanna, ta 
oneng ja esaba e kaimma." 

3 Petrus ban mored settonganna gella entar 
ka pasareyan jareya, 

4 padha ka-berka, tape mored settonganna 
jareya aceppeddan dhari Petrus paberkana, 
daddi napa kaadha ka pasareyan. 

pasareyan, laju nangalee kaen kapan badha 
e jadhiya, tape mored jareya ta maso. 

6 Simon Petrus nyosol dhari budhina, terros 
maso ka pasareyan jareya. Petrus nangalee 
kaen kapan jareya, 

7 tape kaen se etaleyagi ka serana Isa ta 
akompol ban kaen kapan jareya, agulung 
alaen. 

8 Saellana jareya mored se napa kaadha 
ka pasareyan gella, laju maso keya. Mored 
jareya nangalee ban parcaja. 

? (Sampe bakto jareya reng-oreng jareya gi 
ta ngarte apa seesebbuttagi e dhalem Alketab 
ja Isa masthe odhi pole.) 

10 Saellana jareya red-moredda laju padha 
mole. 

ll Miriyam Magdalena manjeng e adhana 
pasareyanna Isa sambi nanges. Sambi nanges 
abana nyongngo ka dhalem pasareyanna Isa, 

12laju nangalee badha malaekat kadhuwa 
arasogan pote. Malaekat jareya padha alenggi 
e bekkassa kennengnganna jinazana Isa, se 
settong e olona, settonganna e onjurra. 

13 Kat-malaekat jareya mareksane, "Oreng 
bine, arapa bana me nanges?" Saodda 
Miriyam Magdalena, "Pangeran kaula ekala 
oreng, ban kaula ta oneng Salerana esaba e 
kaimma." 

Magdalena atole, laju nangalee Isa ngadek e 
jadhiya. Tape Miriyam ta tao ja jareya Isa. 

15|sa adhabu, "Oreng bine, arapa bana me 
nanges? Bana nyare sapa?" Miriyam nyangka 
jareya tokang kebbun, daddi laju nyaot, "Pa, 
mon sampeyan se ngalle, tore kaula balai 
esaba e kaimma Salerana bi sampeyan; bi 
kaula ekalaa." 

16isa adhabu, "Miriyam!" Miriyam atole 
ka Isa, laju ngoca ngangguy oca Ibrani, 
"Rabuni!" (Artena "Guru".) 

17") a nyedding ka Sengko!" dhabuna Isa, 
"sabab Sengko gi ta abali ka Rama. Tape 
kassa bana entar ka Tang tan-taretan, kabala 
ja sateya Sengko abaliya ka Tang Rama ban 
Ramana bana, Tang Allah ban Allahna bana." 

18 Daddi Miriyam laju entar malae red- 
moredda Isa ja abana la nangalee Guste Isa 
ban notorragi pa-apa se edhabuwagi Isa ka 
abana. 

19E are Ahad jareya keya, e bakto are la 
malem, red-moredda Isa akompol e settong 
bengko; labangnga ekunci kabbi, polana 
red-moredda padha tako ka ja-pangraja 
Yahudi. O-tao Isa etemmo ngadek e 
nga-tengngaanna red-moredda jareya, sarta 
laju adhabu, "Salam ka bana kabbi." 

20 Saellana adhabu kantha jareya Isa laju 
noduwagi asta ban rosona ka red-moredda 

jareya. E bakto nangalee Guste Isa, 


red-moredda padha ce peragga. 

2l]sa laju adhabu sakaleyan aggi, "Salam ka 
bana kabbi. Akantha Tang Rama se ngotos 
Sengko, bariya keya Sengko ngotosa bana." 

22 Saellana jareya Isa laju nyerroppagi 
nyabana ka red-moredda jareya sarta 
adhabu, "Tarema Errohna Allah. 

23 Mon bana nyapora dusana oreng, dusana 
oreng jareya bi Allah esapora keya. Mon bi 
bana dusana oreng ta esapora, bi Allah ta 
esapora keya." 

24 Sala settong dhari mored se dhubellas 
jareya, se anyama Tomas, (se esebbut se 
"Kembar"), e bakto Isa rabu teppana tadha e 
jadhiya. 

25 Daddi red-moredda Isa se laen atotoran ka 
Tomas, "Sengko la nangalee Guste Isa!" Tape 
Tomas nyaot, "Mon sengko gi ta nangalee 
lampadda pako e astana, ban gi ta nyedding 
loka pad-lampadda pako jareya bi tang garigi 
sarta gi ta mamaso tang tanang ka dhalem 
lokana rosona, sengko ta endha parcaja." 

26 Saellana olle samenggu red-moredda 
Isa badha e kennengngan jareya pole, ban 
Tomas badha e jadhiya keya. Bang-labang 
ekunci kabbi. Tape o-tao Isa ngadek e 
nga-tengngaanna reng-oreng jareya, laju 
adhabu, "Salam ka bana kabbi." 

27 Saellana jareya Isa adhabu ka Tomas, 
"Mara abas Tang tanang reya, sedding ban 

garigina bana. Mara juluwagi tanangnga 


bana, pamaso ka dhalem Tang roso. Ja 
mangmang pole, paparcaja, ra!" 

28Tomas mator ka Isa, "Guste Allah 
Pangeran kaula!" 

2? Isa pas adhabu ka Tomas, "Bana parcaja 
polana nangalee Sengko. Pojur onggu oreng 
se parcaja maske ta nangale Sengko!" 

30 Gi bannya kaajiban laenna se epabadha 
Isa e adhaanna red-moredda, tape ta etoles 
e ketab reya. 

31 Tape se reya kabbi etoles sopaja bana 
parcaja ja Isa reya Rato Panyalamet, Pottrana 
Allah, ban sopaja bana olleya odhi polana 

parcaja ka Salerana. 

2 1 ' Saellana jareya Isa ngaton 
sakaleyan aggi e Talaga Tiberiyas ka 
red-moredda. Kadaddiyanna kantha reya: 

2E settong are Simon Petrus, Tomas se 
esebbut Se Kembar, Natanael dhari Kanna e 
Galilea, na-anana Zebedeyus, ban moredda 
Isa laenna se kadhuwa, teppana akompol. 

3 Cana Simon Petrus ka se laen, "Sengko 
ajalaa juko." "Sengko noroa," cana ca- 
kancana jareya. Daddi kabbi padha ongga ka 
paraona. Tape samalem benteng tadha ollena 
pa-apa. 

4E bakto are molae moncar, Isa ngadek e 
penggir talaga, tape red-moredda tadha se 
taowa ja jareya Isa. 

“Isa adhabu ka reng-oreng jareya, "Na- 


kana, apa bana andhi juko?" "Tadha," cana 
red-moredda jareya. 

6 Dhabuna Isa ka red-moredda jareya, 
"Ontallagi jalana bana ka kanganna paraona, 
tanto bana dhaggi olle juko." Jala jareya bi 
red-moredda jareya laju eontallagi; tape jala 
jareya ta ekenneng angka pole sabab ce 
bannyana ollena juko. 

7 Mored se ekaasee bi Isa jareya ngoca ka 
Petrus, "Arowa Guste Isa!" E bakto Petrus 
ngedhing ja jareya Guste Isa, pas mobu 
kalambina (sabab e bakto jareya Petrus ta 
akalambi), laju alonca ka dhalem aeng. 

8 Red-moredda se laen nyosol ka tenggangan 
nompa parao, sambi naja jalana se possa 
ban juko. Jauna paraona ta saapa dhari 
tenggangan, ra-kera pera saratos meter. 

? Saellana toron dhari paraona reng-oreng 
jareya nangale e jadhiya badha mardha, e 
attassa mardhana badha jukona ban rotina. 

10 Dhabuna Isa, "Kodda giba dha enna 
sabagiyan jukona se gi buru olle ajala jareya. 

11 Simon Petrus ongga ka paraona, jalana 
laju eeret ka tenggangan. Jala jareya possa 
ban juko se ja-raja; kabbi badha saratos 
saeket tello. Maske jukona ce bannyana 
kantha jareya, jalana ta beddha. 

12 Dhabuna Isa, "Mara kakan." Tadha 
settonga moredda se bangal atanya, 

"Sampeyan pasera?" Sabab red-moredda Isa 


jareya tao ja jareya Guste Isa. 

13 Saellana jareya Isa nyander ka seddina 
red-moredda jareya, laju mondhut roti, ban 
magi roti jareya ka red-moredda. Jukona 
epakantha jareya keya. 

14Jareya katello kaleyanna Isa ngaton ka 
red-moredda saellana odhi pole. 

15 Samarema adhaar, Isa adhabu ka 
Simon Petrus, "Simon anana Yonas, apa 
bana taresna ka Sengko alebbiyan dhari 
kataresnaanna reng-oreng laenna?" "Lerres, 
Guste," saodda Petrus. "J unandalem ngagali 
ja abdidalem taresna ka Junandalem." 
Dhabuna Isa ka Petrus, "Peyaraagi budhuna 
Tang ba-dumba." 

16 Kadhukaleyanna Isa mareksa ka Petrus, 
"Simon anana Yonas, apa bana taresna ka 
Sengko?" "Lerres, Guste," saodda Petrus, 
"Junandalem ngagali ja abdidalem taresna ka 
Junandalem." Isa adhabu, "Peyaraagi Tang 
ba-dumba." 

17 Katello kaleyanna Isa mareksa ka Petrus, 
"Simon, anana Yonas, apa bana taresna ka 
Sengko?" Petrus laju arassa sossa polana Isa 
se mareksane abana sampe tello kale. Daddi 
Petrus nyaot pole, "Adhu, Guste, Junandalem 
ngagali sadajana. Junandalem ngagali ja 
abdidalem taresna ka J unandalem!" Isa laju 
adhabu pole, "Peyaraagi Tang ba-dumba. 

gi ngodha, bana dibi masang sabbuna, ban 
ajalan dha emmaa bai se ekakencengnge. 
Tape mon bana la towa pagi, bana bakal 
ajuluwagiya tanangnga, ban oreng laen se 
nyabbuana bana ban ngaterragi bana ka 
kennengngan se ta eentarana bana." 

19 (Dhabuna Isa reya noduwagi baramma 
pamatena Petrus e budhi are kaangguy 
ngagungngagi Allah.) Saellana jareya Isa 
adhabu ka Petrus, "Mara noro Sengko!" 

20 Petrus atole, laju nangalee mored se 
ekaasee Isa badha e budhiyanna. (Mored 
jareya se toju e seddina Isa e bakto 
adhadhaaran ban atanya, "Guste, pasera se 
akiyanadana J unandalem?") 

21 Nangalee mored jareya, Petrus atanya 
ka Isa, "Guste, kadi ponapa moredda 
J unandalem se kadhinto?" 

22 Dhabuna Isa, "Ja sakenga bi Sengko 
oreng jareya epaodhia terros sampe Sengko 
dhateng, jareya banne orosanna bana. Tape 
bana, mara noro!" 

23 Daddi laju balattra kabar ka red-moredda 
Isa ja moredda se settong jarowa ta bakal 
mate. Mangkana Isa ta adhabu ja mored 
jareya ta bakal mate; se edhabuwagi Isa, "Ja 
sakenga bi Sengko oreng jareya epaodhia 
terros sampe Sengko dhateng, jareya banne 
orosanna bana." 

24Yahya se aberri kasakseyan parkara 


sakabbiyanna kadaddiyan jareya. Yahya 
jareya keya se noles parkara sakabbiyanna 
kadaddiyan jareya. Ban sengko ban bana tao 
ja apa se ekocaagi jareya bendher. 

2? Gi bannya laenna se elampaagi Isa. Ja 
sakenga kabbi etoles gan settong, kera 
sengko bume reya ta kera kabuwa epanyabai 
sakabbiyanna ketab se etolese sakabbiyanna 
se elampaagi Isa jareya. 


Kisah Para Rasul 


1 l Teofilus se tenggi buddina, E dhalem 
buku se kapeng settong abdina ampon 
notorragi sadajana se eburukkagi sareng 
Isa ngabidi Salerana molae alampaagi 
pabertaanna, 

2 kantos e are bakto Salerana epaongga 
ka sowarga. Sabellunnepon ongga ka 
sowarga, kalaban kobasaepon Errohna Allah 
Salerana apareng du-petodu ka sul-rasul 
peleyannepon. 

3 Saamponnepon Isa gapaneka seda, pa polo 
are abittepon Salerana noduwagi kalaban cara 
se talebat nyata ka sul-rasullepon ja Salerana 
pajat lerres odhi onggu. Sul-rasullepon 
nengale Salerana, ban Isa abu-dhabu sareng 
sul-rasul gapaneka parkara kadi ponapa Allah 
marenta menangka Rato. 

“Ban e bakto akompol sareng sul-rasullepon 
Isa apareng papakon kadhinto ka sul- 
rasullepon, "Bana ja ajalanan dhari Yerusalim. 
Nante e jadhiya sampe Rama apareng apa se 
la ejanjiyagi, iya areya se la ekabala Sengko 
ka bana sabbanna rowa. 

> Sabab Yahya abaptis ngangguy aeng, tape 
pan-barampan are aggi bana bakal ebaptisa 
kalaban Errohna Allah." 

SE bakto akompol ban Isa, sul-rasul 


jareya laju padha atanya, "Guste, ponapa 
samangken Junandalem badhi majagaa pole 
pamarentaanna bangsa Israil?" 

"Isa adhabu, "Tang Rama dibi se 
nantowagiya are ban baktona. Bana ta parlo 
tao, sabab jareya hana Rama. 

8 Tape bana bakal naremaa kobasa mon 
Errohna Allah Ia toron ka bana. Ban bana 
bakal daddiya Tang sakse kabbi e Yerusalim, 
e saantero Yudea e Samaria ban sampe ka 
koncona bume." 

?Samarena adhabu kantha jareya Isa laju 
epaongga ka sowarga e adhana sul-rasul 
jareya, pas katopowan ondhem sampe ta 
etangalee pole bi sul-rasulla. 

10E bakto Isa ongga ka attas sul-rasulla 
gella gi terros ngabas ka langnge, o-tao pas 
badha oreng kadhuwa arasogan pote ngadek 
e seddina reng-oreng jareya. 

11"He, reng-oreng Galilea," dhabuna se 
kadhuwa jareya, "arapaa bana me manjeng 
terros e jadhiya sambi ngabas ka langnge? 
Isa se etangalee bana epaongga ka sowarga 
e adhana bana rowa, bakal abaliya pole 
kalaban cara akantha se etangalee bana e 
bakto ongga ka sowarga rowa." 

12 Saellana jareya sul-rasulla Isa gella abali 
ka Yerusalim dhari Gumo Jaitun. Gumo jareya 
jauna ra-kera sakilo dhari Yerusalim. 

13 F Yerusalim jareya reng-oreng buru terros 


ka pangenebbanna, laju padha ongga ka 
loteng. Sul-rasul jareya iya areya Petrus ban 
Yahya, Yakobus ban Andreyas, Filipus ban 
Tomas, Bartolomeyus ban Matiyus, Yakobus 
pottrana Alfeyus, Simon Patriyot ban Yudas 
pottrana Yakobus. 

14 Reng-oreng jareya padha ros-terrosan 
sakarep akompol kaangguy adua; se adua 
abareng ban babinean sarta Miriyam ebuna 
Isa, bariya keya tan-taretanna lsa. 

15E settong are reng-oreng se parcaja ka 
Isa padha akompol se dhateng badha ra-kera 
saratos dhu polo oreng Petrus ngadek, laju 
adhabu, 

16 "Tan-taretan! Ponapa se ampon etoles 
e dhalem Alketab kodu kalakon. Gi dhimen, 
kalaban parantaraanna Daud, Errohna Allah 
adhabu parkara Yudas, kapalana reng-oreng 
se mega Isa kaissa. 

17 Yudas ganeka sala settong e antarana 
sampeyan sareng kaula, ban ampon kapele 
jugan kaangguy noro alako asareng kaula 
sareng sampeyan sadaja." 

18 ( Pesse ollena opana pangkiyanadan se 
jahat jareya, biYudas ekabelli tana. E jadhiya 
Yudas labu, terros mate; tabuna dhuwas 
sampe perrona kalowar kabbi. 

19 Reng-oreng se abengko e Yerusalim padha 
tao ka parkara jareya. Daddi e dhalem basana 

reng-oreng jareya tana jareya enyamae 


Akeldama, artena Tana Dhara.) 

20"Sabab e dhalem Ketab Jabur esebbuttagi 
sapaneka: Moga-moga kennengnganna 
daddiya seppe, ban ta ekennengnge oreng. 
Jugan esebbuttagi sapaneka, Moga-moga 
pangkadda ekalaa oreng laen. 

21 Daddi kodu badha oreng se noro kaula 
sareng sampeyan kaangguy daddi sakse 
ja Guste Isa ampon odhi pole saamponna 
seda. Oreng ganeka kodu sala settong 
dhari antarana reng-oreng se ros-terrosan 
abareng bi kaula sareng sampeyan e bakto 
ngereng Guste Isa man-kadhimman, molae 
dhari Yahya abaptis kantos ka baktona Isa 
epaongga ka sowarga e adhana kaula sareng 
sampeyan." 

22 (1:21) 

23 Daddi reng-oreng se badha e jadhiya 
ngusullagi oreng kadhuwa, iya areya Yusup 
aliyas Barsabas (ban enyamae keya Yustus), 
ban Matiyas. 

24 Reng-oreng jareya laju padha adua, 
ocana, "Guste Allah, Pangeran kaula, 
Junandalem ngagali ka atena sadajana oreng. 
Yudas ampon adinggallagi lalakonnepon 
menangka rasul, sarengngan ampon adinggal 
dunnya. Daddi, ngereng duduwagi ka 
abdidalem sadaja, pasera e antarana oreng 
se kadhuwa kadhinto se epeleya J unandalem 
badhi ganteepon Yudas." 

25(1:24) 

26 Saellana jareya nyamana se kadhuwa 
buru eellot, ban ellodda ekenneng Matiyas. 
Daddi Matiyas jareya se epele epadaddi rasul, 
etambaagi ka rasul se sabellas oreng laenna. 
2 lSaellana napa ka are Pentakosta, 

reng-oreng se parcaja padha akompol e 
settong kennengngan. 

2 O-tao laju badha monye dhari langnge, 
akantha monyena kaleng busbus. Bengko e 
kennengnganna reng-oreng se parcaja gella 
akompol possa ban monye jareya. 

3 Saellana jareya reng-oreng buru nangalee 
la-jila se katon akantha apoy, lap-ngolap 
san-kassannagi ban nengga ka reng-oreng se 
badha e jadhiya kabbi. 

4 Reng-oreng jareya kabbi ekobasae Errohna 
Allah, sarta molae abu-dhabu ngangguy basa 
laen se acem-macem. Reng-oreng jareya 
abu-dhabu menorot se edhabuwagi Erroh 
jareya ka reng-oreng jareya. 

>E bakto jareya bannya oreng Yahudi se 
dhateng dhari pan-barampan nagara e bume 
reya enneng e Yerusalim. Reng-oreng jareya 
tamaso reng-oreng se taat ka Allah. 

6E bakto ngedhing monye jareya, bannya 
oreng se kalowar agaribbung e jadhiya. 
Kabbi padha takerjat ngedhing reng-oreng 
se parcaja gella acaca ngangguy basana 
reng-oreng jareya bang-sebang. 

7 Reng-oreng jareya padha heran, laju 


ngoca, "Se acaca kaissa gu ta reng-oreng 
Galilea, ta enggi? 

8 Me bisa kaula ban sampeyan ngedhing 
reng-oreng kaissa acaca ngangguy basana 
kaula ban sampeyan bang-sebang? 

? Sampeyan ban kaula paneka badha se dhari 
Partiya, Mediya, Elam; dhari Mesopotamia, 
Yudea ban Kapadokiya; dhari Pontus ban 
Asia, 

10 dhari Frigia ban Pamfiliya, dhari Messer 
ban ra-dhaera Libiya e seddina Kirene; e 
antarana kaula ban sampeyan badha se dhari 
Roma, 

lt badha reng-oreng Yahudi sareng badha 
jugan reng-oreng dhari bangsa laenna se 
samangken ampon noro agama Yahudi; badha 
jugan se dhateng dhari Kareta sareng Arab. 
Kaula sareng sampeyan mereng reng-oreng 
kaissa acaca ngangguy basana kaula sareng 
sampeyan bang-sebang, notorragi parkara se 
jib-ajib se elampaagi Allah!" 

12 Reng-oreng se badha e jadhiya padha 
kasambu ban saleng atanya, "Ponapa artena 
paneka?" 

13Tape badha keya reng-oreng se nye- 
ngenye, ocana, "Pya, reng-oreng ganeka 
mabu!" 

14 Saellana jareya Petrus ngadek ban rasul 
se kasabellas laenna, sarta laju abu-dhabu 
ka oreng se bannya jareya. Petrus adhabu 

epakaja, "Tan-taretan, se Yahudi sareng 


sadajana se padha alenggi e Yerusalim! 
Ngereng peyarsaagi, palerres, sabab badha 
se parlo etotorragiya kaula ka sampeyan. 

15 Reng-oreng paneka ta mabu akadi 
parsangkaanna sampeyan; sabab samangken 
gi pokol sanga gu-laggu. 

16 Namong paneka ampon edhabuwagi 
sareng Allah kalaban parantaraannepon Nabbi 
Yowl: 

17 Allah adhabu, E aher jaman Sengko 
matorona Tang Erroh ka sakabbiyanna 
oreng. Na-anana bana se lalake ban se 
babine bakal notorragiya ka bana pa-apa 
se epessennagi Sengko ka na-anana 
bana jareya. Ngangodhadanna bana bakal 
nangaleyana pa-apa se bi Sengko eduduwagi 
ka abana. Reng-orengnga bana se wa-towa 
bakal amempeya. 

18 La-mala ka sakabbiyanna Tang abdi se 
lalake otabana babine , Sengko matorona 
Tang Erroh e re-are jareya, ban reng- 
oreng jareya bakal notorragiya pa-apa se 
epessennagi Sengko ka abana. 

19 Sengko mabadhaa kaajiban-kaajiban e 
langnge neng e attas dhissa, ban kaaneyan- 
kaaneyan e bume e baba rowa; bakal badhaa 
dhara ban apoy, okos se tebbel. 

20 Are bakal pettengnga, bulan bakal meraa 
akantha dhara, sabellunna napa ka Arena 
Pangeran, Are se raja tor molja. 

21E bakto jareya pa-sapa se aserro ka 


Pangeran bakal epasalamedda. 

22Tan-taretan reng-oreng Israil sadajana! 
Ngereng peyarsaagi! Isa dhari Nazaret 
eotos Allah kaangguy sampeyan. Gapaneka 
ampon nyata dhari kaajiban-kaajiban 
sareng kaaneyan-kaaneyan se elampaagi 
Allah e adhana sampeyan sadaja kalaban 
parantaraanna Isa. Sampeyan ampon oneng 
sadaja parkara gapaneka. 

23 Menorot kasokanna, Allah ampon 
motossagi massraagiya Isa ka sampeyan. Ban 
e bakto Isa epassraagi, bi sampeyan epatee, 
sabab sampeyan mendel saos e bakto Isa 
esalib sareng reng-oreng jahat gapaneka. 

24 Nangeng sareng Allah Isa epaodhi pole 
dhari antarana reng-oreng se ampon seda. 
Isa ecangkarem maot, namong sareng Allah 
cakarra maot gapaneka ebukka, sabab maot 
ta kera bisa ros-terrosan ngobasae Isa 
gapaneka. 

25 Daud oneng adhabu sapaneka parkara 
Isa, Sengko nangalee Pangeran e adhaan 
sengko ros-terrosan; Salerana badha e tang 
seddian, sopaja sengko ta gundhek polana 
apaa bai. 

26 Daddi tang ate talebat gumbirana, tang 
colo nyebbuttagi ji-pojiyan; ban tang badan 
reya bakal anantea kalaban taremtem e 
dhalem koburan. 

27 Amarga Junandalem ta kera adinggallagi 


abdidalem e dhalem dunnyana oreng mate. 
Junandalem ta kera ngedine abdiepon se esto 
gapaneka ancor tadha karena. 

28 j unandalem ampon noduwagi ka 
abdidalem jalan se nojju ka odhi se 
salerressa. Kagumbiraanna ate abdidalem ta 
sakera-kera amarga Junandalem asarengnge 
abdidalem. 

23 Tan-taretan, ngereng kaula ngatorana 
oneng rang-terrangan ka sampeyan parkara 
Daud, bangatowana kaula ban sampeyan se 
kasohor kaissa. Daud ampon seda sareng 
ampon esareyagi; pasareyanna gi badha 
e enga-tengngaanna kaula ban sampeyan 
kantos samangken. 

30 Allah ampon ajanji ka Daud, kalaban 
asompa, ja dhari toronanna badha se sareng 
Allah badhi epajumennengnga rato. Sarrena 
Daud gapaneka oneng ka janji gapaneka, 
sarengngan pole sarrena Daud gapaneka 
nabbi, 

3l daddi ngagali ponapa se badhi 
elampaagiya Allah. Daddi Daud ampon 
anobuwat ja Rato Panyalamet se ejanjiyagi 
Allah gapaneka badhi odhia pole saamponna 
seda. Dhabuna Daud, Salerana ta edinggallagi 
e dunnyana oreng mate, badanna ta kera 
ancor tadha karena. 

32|sa paneka se epaodhi pole sareng Allah 


dhari sedana. Kaula sakanca ampon nengale 
dibi parkara ganeka. 

33 Salerana epaongga ka kalenggiyan se 
tenggi tor eparenge kakobasaan sareng 
Allah, laju narema Errohna Allah se ampon 
ejanjiyagi sareng Rama. Se eoladi sareng 
epeyarsa sampeyan samangken paneka enggi 
Erroh ganeka, se epatoron sareng Allah ka 
kaula sadaja. 

34 Banne Daud dibi se ongga ka sowarga, 
namong Daud adhabu, Pangeran adhabu ka 
tang Pangeran: 

35 Mara toju e kanganna Sengko reya, sampe 
so-mosona bana bi Sengko epatellok kabbi ka 
bana! 

36 Ganeka sababba aponapa me sadajana 
oreng Israil kodu ngagali onggu ja Isa se 
esalib sampeyan ganeka enggi paneka Isa se 
sareng Allah epadaddi Pangeran sareng Rato 
Panyalamet!" 

37 E bakto reng-oreng jareya padha ngedhing 
parkara jareya, laju padha ngalengsang, 
daddi pas mator ka Petrus ban sul-rasul 
laenna, "Tan-taretan, daddi kaula paneka 
kodu kadi ponapa?" 

38 Dhabuna Petrus, "Ngereng padha atobat 
dhari sa-dusana. Sarengngan pole sampeyan 
kodu padha ebaptis kalaban asmana Isa 
Almasih, sopaja sa-dusana sampeyan 

esapora. Daddi sampeyan badhi padha 


naremaa papareng Errohna Allah dhari Allah. 

39 Sabab se ejanjiyagi Allah ganeka 
kaangguy sampeyan sadaja, sareng sadajana 
toronanna sampeyan, sareng reng-oreng se 
badha e kennengngan se jau enggi paneka 
sadajana oreng se etembali Allah Pangeranna 
kaula sareng sampeyan, sopaja asojut ka 
Salerana." 

40 Kantha jareya Petrus se nerrangngagi 
ka reng-oreng jareya. Gi bannya pole se 
edhabuwagi Petrus jareya kaangguy ngajak 
reng-oreng jareya sopaja nyenglae bangsa se 
jahat jareya se bakal eokoma bi Allah. 

4l Bannya oreng se parcaja ka dhabuna 
Petrus jareya, laju padha ebaptis. Bannyana 
oreng se parcaja e are jareya atamba pole 
tello ebu oreng. 

42 Reng-oreng jareya kalaban gu-onggu ajar 
terros dhari sul-rasul ban terros akompol 
areng-bareng. Reng-oreng jareya ngakan 
abareng ban adua abareng. 

43 Bannya onggu kaajiban se epabadha 
sul-rasul jareya sampe reng-oreng padha 
kasambu ban tako. 

44 Reng-oreng se parcaja jareya terros 
odhi rokon, ban apa se ekaandhi eangguy 
ekambulii. 

45 Rang-barangnga ejuwal, bariya keya 
dhi-andhina, ban ollena pessena egi-bagi 
ekambulii noro kabutowanna bang-sebang. 

46 Sabban are reng-oreng jareya terros 


akompol e Padalemman Socce; ban ngakan 
areng-bareng kalaban ate gumbira tor andhap 
asor e ko-bengkona. 

47 Reng-oreng jareya terros amoljaagi Allah 
ban ekaleburi sakabbiyanna oreng. Sabban 
are bannyana reng-oreng se parcaja jareya 
sajan atamba terros, sabab bi Pangeran 
terros etambai reng-oreng se epasalamet. 
3 lE settong are Petrus ban Yahya meyos 

ka Padalemman Socce, e baja pokol tello 
asar, iya areya baktona oreng asambajang. 

2 E labang saketheng se enyamae "Labang 
Bagus," badha oreng lalake se empon molae 
lahir. Sabban are oreng jareya egiba ka 
jadhiya, ngemmesa ka reng-oreng se entar 
ka Padalemman Socce. 

3E bakto nangalee Petrus ban Yahya teppana 
maso ka Padalemman Socce, oreng jareya 
laju menta sandhekka. 

“Petrus ban Yahya mandeng ka oreng 
jareya, saellana Petrus laju adhabu, "Abas 
sengko ban tang kanca reya!" 

> Oreng empon gella mandeng ka se 
kadhuwa jareya, ngarep papareng. 

6 Tape Petrus adhabu, "Sengko ta andhi 
pesse sakale. Tape bi sengko bana eberriana 
apa se ekaandhi sengko: Kalaban kobasana 
Isa Almasih dhari Nazaret rowa, mara bana 
ajalan!" 


Kisah Para Rasul 3.71 12 13 
7 Petrus laju ngastane tanangnga oreng 


se empon jareya, nolonge majaga. E bakto 
jareya keya soko ban cacetthegga oreng 
jareya laju kowat. 

8 Oreng jareya alonca manjeng, laju 

ajalan ajar-ganjir. Saellana laju maso ka 
Padalemman Socce abareng ban Petrus sarta 
Yahya, sambi ajalan ban ca-loncaan sarta 
amoljaagi Allah. 

2 Sakabbiyanna oreng nangalee oreng jareya 
ajalan sambi amoljaagi Allah. 

10 Reng-oreng jareya pas apangrasa ja 
jareya oreng ngemmes se biyasana toju 
e "Labang Bagus" e Padalemman Socce. 
Reng-oreng jareya ce heranna ban kasambu 
nangalee apa se kadaddiyan ka oreng jareya. 

11 Oreng gella terros noro bunte Petrus 

ban Yahya. E bakto se katello jareya napa 
ka amper se enyamae "Amperra Sulaiman," 
reng-oreng padha nyander agaribbung polana 
kasambu. 

12E bakto Petrus ngoladi reng-oreng jareya, 
laju adhabu, "He, tan-taretan oreng Israil, 
aponapa sampeyan me heran nengale 
parkara paneka? Aponapa sampeyan me 
terros ngabas ka kaula ban kanca kaula 
paneka? Ponapa sampeyan nyangka oreng 
paneka bisa ajalan polana kaula ban kanca 
kaula paneka andhi kobasa otaba polana 
kaula ban kanca kaula paneka taat ka Allah? 

13 Allah se esemba Ibrahim, Ishak, Yakub, 


Allahna bangatowana kaula ban sampeyan, 
Allah gapaneka ampon amoljaagi Abdiepon, 
enggi paneka Isa. Isa ganeka se bi sampeyan 
epassraagi ka pangobasa, ban se elaban 
sampeyan e adhana Pilatus, e bakto Pilatus 
ngocola Isa ganeka. 

l14]sa ganeka socce sareng sae tape 
sampeyan nangtang Salerana, ban sampeyan 
maksa Pilatus ngocol oreng se lakona matee 
oreng. 

15 Sampeyan sadaja matee Isa, mangkana 
Isa ganeka somberra odhina sadajana oreng. 
Namong sareng Allah Salerana epaodhi pole, 
ban kaula sakanca saksena. 

16 Sampeyan ampon padha ngoladi ponapa 
se kadaddiyan ka oreng se empon paneka. 
Samangken baras sareng kowat polana 
oreng empon paneka parcaja ka Isa sareng 
kobasana. Polana parcaja ka Isa oreng 
paneka baras pole, ban sampeyan bisa 
ngoladi dibi. 

17 Samangken tan-taretan, kaula oneng ja 
se daddi lantarannepon ponapa se elampaagi 
sampeyan sareng para pamimpinnepon 
sampeyan ka Isa, polana sampeyan padha 
ta oneng ponapa se elampaagi sampeyan 
sadaja. 

18 Ban polana ganeka daddi kalakon jugan 
se edhabuwagi Allah gi lamba kalaban 
parantaraannepon para nabbina, enggi 

paneka ja Rato Panyalamet se ejanjiyagi 


Kaissa kodu nanggung sangsara. 

19 Daddi, tan-taretan, ngereng padha atobat, 
sareng abali ka Allah, sopaja sa-dusana 
sampeyan esapora. 

20 Pangeran bakal rabuwa ka sampeyan, ban 
sampeyan bakal ngalamana panyeggerranna 
rohani. Ban Pangeran badhi marabu Isa 
ka sampeyan, sabab Isa ganeka ampon 
etantowagi sareng Allah menangka Rato 
Panyalamet ka sampeyan. 

2l]sa ganeka kodu alenggi e sowarga 
kantos sadajana sareng Allah eanyare 
akadi se ampon edhabuwagi Allah kalaban 
parantaraanna para nabbina gi jaman 
dhimen. 

22 Mosa oneng adhabu, Allah Pangeranna 
bana bakal ngotosa ka bana settong nabbi 
dhari bangsana bana dibi, akantha se ngotos 
sengko. Bana kodu ngedhing sakabbiyanna 
se edhabuwagi nabbi jareya ka bana. 

23 Oreng se ta ngedhingngagi dhabuna, 
bakal epalaena dhari ommadda Allah ban 
epatompessa. 

24 Sadajana nabbi se manapa dhabuna 
Allah, molae dhari Nabbi Samuwel sareng 
bi-nabbi laenna se jang budhiyan, kabbi 
padha ngabarragi parkara jaman paneka. 

2>) i-janjina Allah se edhabuwagi para nabbi 
kaissa kaangguy sampeyan sadaja. E dhalem 
parjanjiyanna Allah sareng bangatowana 

sampeyan, Allah adhabu sapaneka ka 


Ibrahim, Kalaban parantaraanna toronanna 
bana Sengko aberkadana sakabbiyanna 
bangsa e bume reya. Parjanjiyan ganeka 
kaangguy sampeyan jugan. 

26 Ganeka sababba aponapa Allah me mele 
Abdiepon, laju eotos ka sampeyan dhimen, 
me olle sampeyan eberkadi. Carana Salerana 
aberkadi sampeyan, enggi paneka sampeyan 
epatobat dhari carana odhina se juba." 

4 l Teppana Petrus ban Yahya gi abu-dhabu 

bi reng-oreng jareya, mam-imam kapala 
ban pangawalla Padalemman Socce sarta 
reng-oreng Saduki nyander ka Petrus ban 
Yahya. 

2 Reng-oreng jareya padha gigir polana 
Petrus ban Yahya notorragi ka reng-oreng 
se badha e jadhiya ja Isa odhi pole saellana 
seda. Jareya abukteyagi ja oreng mate bakal 
odhia pole. 

3 Daddi rasul se kadhuwa jareya laju 
etangkep, terros epamaso ka penjara. Ban 
sarrena are la malem, Petrus ban Yahya 
etahan e jadhiya sampe kalagguwanna. 

“Tape reng-oreng se la ngedhing 
pangajaranna sul-rasul jareya bannya se 
parcaja. Bannyana reng-oreng se parcaja 
jareya atamba sampe ra-kera lema ebu 
oreng. 

> Kalagguwanna pin-pamimpinna Mahkamah 


Agama, pin-pamimpin Yahudi ban ru-guru 
agama akompol e Yerusalim. 

6 Reng-oreng jareya akompol ban Imam 
Agung Hanas, Kayafas, Yahya, Aleksander 
ban la-balana imam agung jareya. 

7 Petrus ban Yahya epangadhep ka jadhiya, 
sarta laju etanyaagi, "Baramma carana bana 
mabaras oreng se empon rowa? Kalaban 
kakowadanna apa otabana kakobasaan dhari 
sapa bana ajalannagi jareya?" 

8 Petrus, se ekobasae Errohna Allah adhabu, 
"Wan-towan pamimpinna bangsa sareng 
Wan-towan anggotana Mahkamah! 

? Kaula sareng Yahya paneka samangken 
eadili polana ngalakone barang becce 
kaangguy mabaras oreng se empon, sareng 
polana panjennengngan padha terro onenga 
kadi ponapa oreng empon kaissa se epabaras. 

10 Panjennengngan sadaja kodu ngagali, 
sapaneka jugan sadajana oreng Israil, 
ja oreng paneka samangken manjeng e 
ajunanna panjennengngan, badanna baras, 
polana kakowadan sareng kakobasaanna 
Isa Almasih oreng Nazaret kaissa. 
Panjennengngan ampon nyalib Isa kaissa, 
namong sareng Allah salerana ampon epaodhi 
pole. 

llisa gapaneka se emaksottagi ayat paneka 
e dhalem Alketab, Bato se ta ekendhai 

bi tokang, nyatana daddi bato se paleng 


ekaparlo. 

12 Namong kalaban parantaraanna Isa oreng 
epasalamet. Sabab e antarana manossa 
sadunnya paneka tadha oreng laen se narema 
kakobasaan dhari Allah kaangguy masalamet 
panjennengngan sareng kaula sadaja." 

13 Anggotana Sidang Pangadilan jareya 
padha heran nangalee kabangalanna Petrus 
ban Yahya, apa pole sarrena reng-oreng 
jareya tao ja se kadhuwa jareya oreng biyasa 
se ta tao asakola. Saellana jareya reng-oreng 
jareya apangrasa ja rasul se kadhuwa jareya 
reng-oreng se noro lsa. 

“Tape kabbi padha ta bisa ngoca pa-apa, 
sabab oreng se la epabaras jareya manjeng e 
jadhiya e adhana abana apolong ban Petrus 
ban Yahya. 

15 Daddi rasul se kadhuwa jareya laju 
esoro kalowar dhari kennengnganna sidang. 
Saellana jareya reng-oreng jareya laju 
aparembagan, 

16 ocana, "Epakadiya ponapa reng-oreng 
paneka? Reng-oreng e Yerusalim ampon 
padha oneng ja kaajiban se talebat rajana 
paneka ollena oreng se kadhuwa kaissa. 
Ganeka ta ekenneng pongkere. 

17 Namong sopaja parkara paneka ja sampe 
sajan balattra, tore se kadhuwa kaissa 
parenge parengeddan sopaja ta sampea 
acaca ngangguy nyamana Isa." 

18 Daddi rasul se kadhuwa jareya laju 


esoro maso pole, sarta edhabuwi ja ta olle 
but-nyebbut otaba morok kalaban asmana 
Isa pole. 

19 Tape Petrus ban Yahya adhabu, "Kagali 
dibi saos se kaimma se lerres menorot 
pangoladanna Allah: atoro ka papakonna 
panjennengngan otaba atoro ka papakonna 
Allah. 

20 Sabab kaula ta kengeng ambu notorragi 
sadajana se etengale sareng ekapereng kaula 
dibi." 

21 Anggotana sidang jareya padha ta nemmo 
alasan settonga kaangguy ngokom Petrus 
ban Yahya. Daddi rasul se kadhuwa jareya 
pera eberri parengeddan se kerras, pas laju 
eocol, sabab reng-oreng padha amoljaagi 
Allah polana kadaddiyan jareya. 

22 Oreng se baras kalaban cara se ajib jareya 
omorra la pa polo taon. 

23 Saellana eocol, Petrus ban Yahya laju 
padha abali ka ca-kancana; pas nyaretaagi 
pa-apa se ekocaagi mam-imam kapala ban 
pin-pamimpin Yahudi gella. 

24 Saellana ca-kancana padha ngedhing 
parkara jareya, laju padha sarembak 
areng-bareng adua nyoon ka Allah, ocana, 
"Adhu, Guste, Junandalem se abadhi langnge 
sareng bume sareng tase saessena. 

25 Kalaban Errohna, Junandalem oneng 
adhabu kalaban parantaraannepon bangatowa 

abdidalem, Daud, enggi kadhinto abdiepon 


Junandalem; Junandalem adhabu, Arapa 
reng-oreng se ta tao ka Pangeran me padha 
apeggellan; arapa sa-bangsa me padha andhi 
sajja se tadha gunana? 

26 To-rato e dunnya aya-sadhiya aperranga, 
ban para pamimpin padha rokon areng-bareng 
alaban ka Pangeran ban Panyalamet. 

27 Sabab pajat lerres Herodes sareng 
Pontiyus Pilatus mabadha papanggiyan 
sareng reng-oreng se ta oneng ka Pangeran, 
jugan sareng reng-oreng Israil e kottha 
kadhinto. Sadaja padha akompol alabana Isa 
abdiepon Junandalem se socce kaissa, se 
sareng Junandalem ampon epele epadaddi 
Rato Panyalamet. 

28 Sadaja padha sareng ajalannagiya 
sadajana se sabellunnepon sareng 
Junandalem ampon etepteppagi kodu 
kalakon; ban Junandalem neptebbagi 
gapaneka dhari kakobasaan sareng 
kasokannepon Junandalem dibi. 

2? Samangken, Guste, ngereng oladi kadi 
ponapa reng-oreng kadhissa apareng 
parengeddan sareng ko-nakoe abdidalem 
sadaja. Edine abdidalem sadaja, abdiepon 
Junandalem kadhinto, mabalattra bertaepon 
Junandalem ta kalaban gadhuwan ate tako. 

30 Nyoona tolong pabarassagi reng-oreng 
se nganglo sareng pabadhaagi kaajiban- 
kaajiban kalaban kakobasaannepon sareng 

kakowadannepon asmana Isa, Abdiepon 


Junandalem se socce kadhissa." 

31 Samarena reng-oreng jareya adua, 
kennengnganna reng-oreng jareya akompol 
laju agundhek. Reng-oreng jareya padha 
ekobasae Errohna Allah, sarta molae acaca ce 
bangalla parkara berta dhari Allah. 

32 Reng-oreng se parcaja jareya odhi ce 
rokonna. Tadha settonga se nganggep ja 
dhi-andhina pera andhina dibi. Apa se 
ekaandhi eangguy ekambulii. 

33 Kalaban kobasa se raja sul-rasul jareya 
nyaksee ja Isa Ia odhi pole. Daddi bi Allah 
sul-rasul jareya eparenge berkat se ta 
sakera-kera. 

34 Dhari reng-oreng jareya tadha settonga se 
kakorangan pa-apa. Sabab se andhi tana ban 
bengko, ajuwal tana ban bengkona; pessena 
ollena ajuwal jareya egiba, 

3. laju epassraagi ka sul-rasul. Saellana 
jareya pesse buru egi-bagi ka reng-oreng se 
marlowagi. 

36 Bariya keya Yusup, ajuwal tanana, 
pessena epassraagi ka sul-rasul. Yusup jareya 
toronan Lewi; bi sul-rasul esebbut Barnabas 
(artena Panglepor). 

37 (4:36) 

lTape badha oreng lalake se anyama 

5 Ananiyas. Oreng jareya ban binena se 

anyama Safira ajuwal tanana keya. 

2 Pesse ollena ajuwal tana jareya sabagiyan 


esempen dibi ban sabagiyanna epassraagi 
ka sul-rasul. Se cara jareya la mare 
aparembagan ban binena. 

3 Daddi Petrus adhabu ka oreng jareya, 
"Ananiyas, arapa bana me endha atena 
ekobasae Iblis, sampe bana lecek ka Errohna 
Allah, tek-ngetek ngerrep sabagiyan dhari 
pessena ollena ajuwal tanana kaangguy 
kaparlowanna bana dibi? 

4 Sabellunna tana jareya ejuwal, andhina 
bana. Ban saellana ejuwal, pessena andhina 
bana keya. Daddi arapa bana me andhi 
maksod e dhalem atena atengkaa kantha 
jareya? Se elecegi bana Allah, banne 
manossa!" 

> Buru ngedhing oca jareya Ananiyas robbu, 
terros mate. Oreng se ngedhing parkara 
kadaddiyan jareya padha tako kabbi. 

6 Daddi para ngangodhadan padha dhateng 
ka jadhiya, abundu jinazana Ananiyas, laju 
egiba ekoburragiya. 

7 Ra-kera tello ejjam saellana jareya, binena 
maso. Abana ta tao badha kadaddiyan apa e 
jadhiya. 

8 Petrus mareksane, "Sengko terro atanyaa: 
Apa tana se ejuwal bana ban lakena pera paju 
sareya?" "Lerres, saganeka argana," saodda 
binena Ananiyas. 

3 Petrus pas adhabu ka babine jareya, 
"Arapa bana ban lakena me mopakat se 

nyobaa Errohna Pangeran? Edhingngagi, ya! 


Reng-oreng se abendhem lakena bana la 
dhateng, tape bakal abaliya ngosonga bana 
kalowar keya." 

10E bakto jareya keya babine buru robbu, 
laju terros mate e adhana Petrus. Ban e bakto 
ngangodhadan gella maso, binena Ananiyas 
jareya la etemmo mate. Jinazana laju eosong 
kalowar, terros ekoburragi e seddina lakena. 

1 Daddi reng-oreng se padha parcaja 
jareya, ban bariya keya reng-oreng laenna, se 
ngedhing parkara kadaddiyan jareya, padha 
katakoen. 

12 Bannya kadaddiyan se jib-ajib ban ne-ane 
se epabadha bi sul-rasul e adhana oreng 
bannya. Sakabbiyanna oreng se parcaja 
jareya padha saroju akompol e Amper 
Sulaiman e Padalemman Socce. 

13 Ban oreng lowar tadha se bangala 
akompol ban reng-oreng se parcaja jareya. 
Tape reng-oreng se parcaja jareya ehormadi 
oreng bannya. 

14 Ban sajan abit sajan bannya oreng se 
parcaja ka Pangeran, lalakean ban bariya 
keya babineen. 

15La-mala, polana pa-apa se elampaagi 
sul-rasul jareya, sampe reng-oreng sake 
esaba e katedhunganna otabana e teker, 
laju egiba ka lorong, sopaja se sake jareya 
paleng sakonena ekennenga jang-bajanganna 
Petrus, mon Petrus teppana lebat e jadhiya. 

16 Reng-oreng anyo-ronyo dhateng dhari 


tha-kottha e sabingkerra Yerusalim. Badha 
se ngeba oreng sake ban se kasosoban. 
Reng-oreng jareya epabaras kabbi. 

17 Dhi-budhina imam agung ban 
sakabbiyanna orengnga, iya areya 
golonganna reng-oreng Saduki, molae aguli 
polana ere atena. 

18 Sul-rasul jareya etangkep, laju epamaso 
ka penjara omom. 

19Tape e baja malem badha malaekadda 
Pangeran mokka bang-labangnga penjara 
jareya, sul-rasul gella laju epakalowar. 
Malaekat jareya adhabu ka sul-rasul gella, 

20 "Kassa manjeng e Padalemman Socce; 
reng-oreng se badha e jadhiya pas balai 
parkara odhi se anyar reya." 

21 Dhabuna malaekat jareya etoro bi 
sul-rasul buru. Gi petteng padha meyos 
ka Padalemman Socce, laju morok e 
jadhiya. Sabatara jareya imam agung ban 
reng-orengnga padha dhateng, laju mabadha 
sidang e mahkamah bi para pamimpin Yahudi. 
Saellana jareya reng-oreng jareya ngotos 
oreng ngonee sul-rasul se penjara, epakon 
giba ka adhaanna kompolan jareya. 

22 Tape e bakto reng-oreng se eotos jareya 
napa ka penjara, sul-rasul gella tadha e 
jadhiya. Daddi otosan jareya abali, areppot 
ka mahkamah. 

23"E bakto abdina napa ka penjara," atorra 


reng-oreng jareya ka mahkamah, "labangnga 
penjara sadaja epanggi atotop sareng akunci, 
dineng para pangawal padha ajaga e labang. 
Namong e bakto labang gapaneka ebukka, e 
dhalem ampon tadha orengnga." 

24E bakto parwirana pangawalla 
Padalemman Socce ban mam-imam kapala 
padha meyarsa bab jareya, kabbi padha tako 
ban mekker apa banengan se kadaddiyan ka 
sul-rasul jareya. 

25 Saellana jareya pas badha oreng 
lalake ngeba kabar. "Ngereng peyarsaagi! 
Reng-oreng se sareng panjennengngan esaba 
e penjara kaissa samangken morok oreng 
sabannyana e Padalemman Socce!" 

26 Daddi parwirana pangawalla Padalemman 
Socce jareya ban para pangawalla padha 
mangkat ngonee sul-rasul gella, egiba abali. 
Tape se ngeba ta ngangguy kakerrasan, 
sabab reng-oreng jareya tako ka oreng se 
bannya, tako me pas egarujuk. 

27 Sul-rasul jareya egiba maso epangadhep 
ka mahkamah. Bi imam kapala laju epareksa, 

28 dhabuna, "Bana gu ta la eberri 
parengeddan se kerras ja bana ta olle 
morok parkara Oreng jarowa. Tape sateya 
mara tenggu apa se la elakone bana! Bana 
mabalattra pangajaranna jareya daddi sa 
Yerusalim; bana la-mala ngarane sengko 

kabbi se daddi sababba patena Oreng 


jarowa." 

29 Petrus ban sul-rasul laenna adhabu, 
"Abdina kodu atoro ka kasokanna Allah, 
banne norodi kareppepon manossa. 

30 Isa se esalib sareng panjennengngan 
kaissa, ampon epaodhi pole sareng 
Allahepon bangatowana abdina sadaja sareng 
panjennengngan sadaja. 

31 Sareng Allah Isa gapaneka eparenge 
kalenggiyan sareng kakobasaan se tenggi 
menangka Pamimpin sareng Panyalamet; 
sopaja bangsa Israil eparengngana 
kasempadan atobat dhari sa-dusana sareng 
esapora. 

32 Abdina sakanca paneka saksena parkara 
gapaneka sadaja, abdina sakanca, jugan 
Errohna Allah paparengnga Allah ka 
reng-oreng se atoro ka papakonna." 

33E baktona meyarsa dhabuna sul-rasul se 
kantha jareya, para anggotana mahkamah 
agama jareya ce peggella; kabbi padha 
mopakat mateyana sul-rasul jareya. 

3* Tape e antarana para anggotana 
mahkamah agama jareya badha se anyama 
Gamaliyel. Oreng jareya guru agama se 
ehormadi sakabbiyanna oreng. Gamaliyel 
jareya ngadek, laju makon sopaja sul-rasul 
gella egiba kalowar gallu sakejja. 

35 Saellana jareya laju adhabu ka 
mahkamah, "Tan-taretan oreng Israil 

sadajana! Ngereng kagali padhalem dhimen 


ponapa se elampaagiya sampeyan ka 
reng-oreng paneka. 

36 Sabab gi dhimen oneng badha Teudas 
se ngako oreng raja, sampe ra-kera badha 
pa ratos oreng daddi red-moredda. Teudas 
gapaneka epatee, red-moredda car-kalacer, 
dineng gerrakannepon lobar. 

37 Saamponnepon gapaneka, e bakto badha 
caca jiwa pas badha Yudas, oreng dhari 
Galilea. Polana pangarona, bannya jugan 
oreng se daddi red-moredda. Namong 
Yudas gapaneka epatee oreng jugan, dineng 
red-moredda car-kalacer. 

38 Daddi samangken, kalaban badhana 
kadaddiyan paneka, pamanggi kaula 
sapaneka: diggal panneng saos reng-oreng 
paneka. Sabab manabi pangajaran sareng 
gerrakannepon reng-oreng gapaneka dhari 
manossa, pangajaran sareng gerrakannepon 
gapaneka tanto mosna. 

393 Nangeng manabi asallepon dhari Allah, 
sampeyan sadaja ta kera bisa makala 
reng-oreng gapaneka. La-mala dhaggi 
nyata sampeyan amoso ka Allah." Petoduna 
Gamaliyel jareya etarema bi mahkamah. 

40 Daddi sul-rasul gella esoro maso, laju 
epeccodi, pas elarang morok parkara Isa 
pole. Saellana jareya buru eocol. 

41 Sul-rasul jareya nyengla dhari mahkamah 


jareya, panggaliyanna arassa gumbira polana 
bi Allah eanggep pantes eya-seya polana Isa. 

42 Sabban arena e Padalemman Socce ban e 
ko-bengkona oreng, sul-rasul jareya terros 
morok ban abertaagi Kabar Bagus parkara Isa 
ja Isa jareya Rato Panyalamet se ejanjiyagi 
Allah rowa. 

6 l Red-moredda Isa sajan abit sajan 

atamba bannya. E bakto jareya reng- 
oreng Yahudi se ngoca Yunani ta lebur ka 
reng-oreng Yahudi se asli. Se ngoca Yunani 
ngoca, "Babinean kaula se ampon randha ta 
melo bagiyanna bantowan baragat re-saarena 
se egi-bagi ka reng-oreng." 

2 Daddi rasul se dhubellas oreng rowa 
makompol sakabbiyanna red-moredda, laju 
adhabu, "Ta becce mon sengko sakanca reya 
ambu abertaagi dhabuna Allah polana kodu 
ngoros parkara kakanan. 

3 Daddi, se nyaman, tan-taretan, mara bana 
mele oreng kapetto, pele se ta juba nyama, 
se ekobasae Errohna Allah ban bicaksana; bi 
sengko epangorosa bagiyan orosan jareya; 

4 sabab sengko sakanca ta alakowa laenna 
kajabana adua ban abertaagi dhabuna Allah 
malolo." 

> Reng-oreng jareya padha mopakat ka 
panemmona sul-rasul jareya, laju mele 
Stefanus, oreng se ce parcajana ka Isa ban 
ekobasae Errohna Allah. Se laenna se epele 

iya areya: Filipus, Prokhorus, Nikanor, Timon, 


Parmenas, ban Nikolaus dhari Antiyokhiya; 
oreng jareya banne oreng Yahudi tape la 
maso agama Yahudi. 

6Se kapetto jareya eajuwagi ka sul-rasul; 
sul-rasul jareya laju adua ban nyoonnagi 
berkadda Pangeran kaangguy reng-oreng 
jareya. 

7 Daddi berta dhari Allah sajan balattra ban 
red-moredda Isa e Yerusalim sajan atamba 
bannya. Ban bannya keya mam-imam se 
parcaja ka Isa. 

8 Stefanus talebat eberkadi bi Allah, sampe 
mabadha kaajiban ban kaaneyan-kaaneyan 
sabannyana e adhana oreng bannya. 

3 Tape badha reng-oreng se amoso ka 
Stefanus jareya, iya areya reng-oreng 
anggotana Kennengnganna Kabakteyanna 
Reng-oreng Mardikan. Reng-oreng anggotana 
kennengnganna kabakteyan jareya reng- 
oreng Yahudi dhari Kirene ban Aleksandriya. 
Reng-oreng jareya ban reng-oreng Yahudi 
laenna se dhari Kilikiya ban Asia aguggak ban 
Stefanus. 

10 Tape reng-oreng jareya ta bisa alaban ka 
ocana Stefanus, sabab Errohna Allah marenge 
Stefanus jareya kabicaksanaan kaangguy 
abu-dhabu. 

11 Daddi reng-oreng jareya nyogo reng-oreng 
laen, esoro ngoca kantha reya, "Kaula mereng 
oreng paneka ya-nyeya Mosa sareng Allah!" 

12 Kantha jareya carana reng-oreng 


gella nas-manase reng-oreng laenna, 
pin-pamimpin Yahudi ban ru-guru agama. 
Saellana jareya reng-oreng buru laju entar 
nangkep Stefanus; Stefanus pas egiba 
ngadhep ka Mahkamah Agama. 

13 Reng-oreng gella ngeba se-sakse se padha 
aberri katerrangan se ta bendher parkara 
Stefanus. Cana se-sakse jareya, "Oreng 
paneka ros-terrosan ya-nyeya Padalemman 
Socce sareng ya-nyeya papakonna Allah se 
epanapa sareng Mosa. 

14 Kaula oneng mereng oreng paneka 
ngoca ja Isa dhari Nazaret kaissa magujura 
Padalemman Socce paneka, sarta ngobaa 
sadajana adat se etoronnagi Mosa ka 
panjennengngan sareng kaula sadaja!" 

15 Sakabbiyanna oreng se badha e 
Mahkamah Agama jareya padha mandeng 
ka Stefanus. E bakto jareya raena Stefanus 
katon akantha raena malaekat. 

7 Imam agung adhabu ka Stefanus, "Apa 
bendher se ekocaagi oreng jareya?" 

2 Dhabuna Stefanus, "Tan-taretan sareng 
Pa-bapa sadajana! Ngereng peyarsaagi! 
Sabellunnepon bangatowana sampeyan 
sareng kaula, enggi paneka Ibrahim, ngalle 
ka Haran, e bakto salerana alenggi e 
Mesopotamia, Allah se molja rabu ka salerana 

3 laju adhabu, Dinaagi nagara ban la-balana 


bana, pas entar ka nagara se eduduwagiya bi 
Sengko. 

4 Daddi Ibrahim adinggallagi nagara Kasdim, 
terros ngalle ka Haran. Saamponnepon 
ramana Ibrahim seda, sareng Allah Ibrahim 
epangalle ka nagara paneka, se samangken 
ekalenggii tan-taretan sareng Pa-bapa 
sadajana. 

>E bakto gapaneka tadha bagiyanna nagara 
paneka se eparengngagi ka Ibrahim sareng 
Allah; maske sakelan Ibrahim ta eparenge. 
Namong Allah ajanji marengngagiya tana 
paneka, epadaddiya kaagunganna Ibrahim 
sareng toronanna. E bakto gapaneka Ibrahim 
ta kaagungan pottra. 

6 Namong paneka se edhabuwagi Allah ka 
Ibrahim, Toronanna bana bakal daddiya oreng 
manca e nagarana oreng laen. Bi reng-oreng 
e nagara jareya toronanna bana bakal ejajaa 
ban eseksaa epakejjem, pa ratos taon abidda. 

7 Tape Sengko ngokoma bangsa se ngadunor 
toronanna bana jareya, ban saellana jareya 
toronanna bana bakal kalowara dhari nagara 
jareya ban bakal nyembaa ka Sengko e 
kennengngan reya. 

8 Saamponnepon gapaneka, Allah ngessaagi 
parjanjiyan gapaneka kalaban opacara 
sonnat. Daddi saamponnepon Ishak, pottrana 
Ibrahim, lahir, sareng Ibrahim esonnat 
e bakto aomor ballung are. Saamponna 

ganeka, pottrana Ishak, enggi paneka Yakub, 


sareng Ishak esonnat jugan. Ban Yakub jugan 
nyonnat pottrana se dhubellas oreng, enggi 
paneka se daddi bangatowana bangsa Yahudi. 

?Bangatowana abdina sareng 
panjennengngan gapaneka ere ka 
Yusup, kantos Yusup ejuwal epadaddi dunor e 
Messer. Namong Yusup esarengnge Allah, 

10 epalolos dhari sadajana kasossaanna. 

E bakto ngadhep ka Firaun rato Messer, 
sareng Allah Yusup eparenge buddi se sae 
sareng kabicaksanaan, kantos sareng Firaun 
epadaddi gubennor e nagara Messer sareng 
epangobasae karatonna Firaun. 

ll Saamponna gapaneka badha laep raja 
e sanagara Messer sareng Kanaan, kantos 
oreng padha sanget nyangsara odhina. 
Bangatowana abdina sareng panjennengngan 
ta manggi se eteddhaa. 

12 Daddi e bakto Yakub meyarsa ja e Messer 
badha gandum, tra-pottrana, enggi paneka 
bangatowana abdina sareng panjennengngan 
sadaja, epakon entar ka Messer kaangguy 
dha-adhana. 

13E bakto meyos kadhukaleyanna, Yusup 
apareng oneng ka tan-taretanna ja salerana 
gapaneka Yusup. E bakto gapaneka buru rato 
Messer ngagali ka la-balana Yusup. 

14Saamponna gapaneka Yusup ngatore 
kabar ka ramana, enggi paneka Yakub, 
epakon ngalle ka Messer sareng sadajana 

la-balana sadajana badha pettong polo lema 


oreng. 

15 Daddi Yakub laju ngalle ka Messer; e 
Messer gapaneka Yakub sareng bangatowana 
abdina sareng panjennengngan sadaja, padha 
seda. 

16] inazaepon sadaja ebakta ka Sikhem, 
esareyagi e pasareyan se epondhut Ibrahim 
dhari suku bangsa Hemor e Sikhem. 

17E bakto ampon para napaa baktona Allah 
alampaagi janjina ka Ibrahim, bangsa abdina 
e Messer ampon atamba bannya. 

18 Dhi-budhina Messer eparenta sareng rato 
se ta oneng ka Yusup. 

19 Sareng rato gapaneka bangsa abdina 
eco-koco, bangatowa abdina ekaneyaja 
epakejjem. 

20) i-babaji se gi buru lahir epakon buwang 
sopaja ta taoros sareng dhi-budhina terros 
mate. E bakto gapaneka Mosa lahir; babaji 
gapaneka ce bagussa. Tello bulan abidda 
epeyara e compona ramana, 

21 saamponna gapaneka laju ebuwang, pas 
epanggi pottrena Firaun, terros epondhut, 
laju epeyara akadi pottrana dibi. 

22 Sadaja elmona bangsa Messer eajarragi 
ka kana gapaneka, kantos Mosa daddi oreng 
se ce kobasana e dhalem dhabuna sareng 
lalampaanna. 

23E bakto yuswana pa polo taon, Mosa terro 


ngoladana kabadhaanna bangsana, oreng 
Israil. 

24 Mosa ngoladi badha kasorang se 
ekaneyaja oreng Messer; Mosa nolonge oreng 
gapaneka, dineng se oreng Messer epatee. 

25> Caepon Mosa bangsana esanggu 
ngarteya ja Allah ngagem salerana kaangguy 
mabebasa bangsana gapaneka. Namong 
nyatana bangsana ta ngarte. 

26 Kalagguwanna Mosa ngoladi oreng Israil 
kadhuwa akeket, Mosa aehteyar mesaa se 
kadhuwa gapaneka. Dhabuna, Sampeyan 
sataretan, aponapa me atokar? 

21 Tape sareng oreng se mokol kancana 
gella, Mosa ejungkaagi ka penggir, sambi 
ngoca, Sapa se madaddi bana pamimpinna 
ban hakimma oreng Israil? 

28 Apa bi bana sengko epateyana keya 
akantha bana se matee oreng Messer baari 
rowa? 

293E bakto meyarsa ocana oreng gapaneka, 
Mosa laju buru dhari Messer, terros alenggi e 
nagara Midian. E kadhissa Mosa kaagungan 
pottra dhadhuwa. 

30 Saamponna olle pa polo taon pas badha 
malaekat rabu ka Mosa e ra-ara e seddina 
Gunong Sinay. Malaekat gapaneka rabu e 
dhalem apoy e ombut se rabbang. 

31 Mosa heran ngoladi gapaneka, kantos 
nyander ka seddina terro onenga ponapa 

gapaneka. Mosa laju meyarsa Pangeran 


adhabu, 

32 Sengko reya Allahna bangatowana bana; 
Sengko Allahna Ibrahim, Ishak ban Yakub. 
Mosa ngetter katakoen kantos ta bangal 
ngoladi pole ka ombut gella. 

33 Pangeran laju adhabu pole, Bukka 
sandhalla bana, sabab tana se edidda bana 
jareya tana se socce. 

34 Sengko la nangalee kasangsaraanna 
Tang ommat e Messer. Sengko Ia ngedhing 
serrona, ban Sengko toron malolosa Tang 
ommat jareya dhari kasangsaraanna. Sateya, 
mara! Bi Sengko bana eotosa abali ka Messer. 

35 Mosa paneka Mosa se ta eakowe 
sareng bangsa Israil sareng etolak kalaban 
oca sapaneka, Sapa se madaddi bana 
pamimpinna ban hakimma oreng Israil? 
Namong pajat Mosa gapaneka se eotos Allah 
badhi mimpin sareng malolosa bangsana 
kalaban bantowanna malaekat se rabu ka 
salerana e dhalem ombut se rabbang kaissa. 

36 Mosa gapaneka se mimpin oreng Israil 
kalowar dhari nagara Messer kalaban 
mabadha kaajiban-kaajiban sareng 
kaaneyan-kaaneyan neng e Messer sareng e 
Tase Galagas, sareng e ra-ara saabidda pa 
polo taon. 

37 Mosa gapaneka se adhabu ka bangsa 
Israil, Bi Allah bana eparengngana nabbi se 

epele dhari antarana bana dibi, akantha se 


mele sengko reya. 

38 Mosa gapaneka se e nga-tengngaanna 
bangsa Israil e sagara beddhi, daddi 
parantarana malaekat se abu-dhabu ka 
salerana e Gunong Sinay sareng bangatowana 
kaula sareng sampeyan sadajana. Mosa 
gapaneka se narema dhari Allah berta se odhi 
se epakon panapa ka kaula sareng sampeyan. 

39 Sanare sapaneka, bangatowana kaula 
sareng sampeyan sadaja ta kasokan atoro ka 
salerana, nolak salerana, sareng terro abaliya 
ka Messer. 

40 Caepon reng-oreng gapaneka ka Harun, 
Tore kaula badhiyagi ba-diba kaangguy 
mimpin kaula sadaja. Sabab kaula sadaja 
ampon ta oneng pole ponapa se kadaddiyan 
ka Mosa se abakta kaula dhari Messer kaissa 
samangken! 

41E bakto gapaneka reng-oreng gella 
laju agabay arca aropa pe-sapeyan, laju 
ngatorragi kurban ka arca gapaneka sarta 
apesta kaangguy mojja barang gabayanna 
dibi. 

42 Daddi ommat gapaneka sareng Allah 
edinggallagi, epanneng nyemba tang-bintang 
e langnge. Gapaneka ampon cocok sareng se 
etoles e dhalem ketabba bi-nabbi, se amonye 
sapaneka, He, reng-oreng Israil! Banne 
eatorragiya ka Sengko bana nyambelli ban 

ngurbannagi keban e sagara beddhi pa polo 


taon abidda. 

43Kemah brahala Molokh se eba-giba 
bana ban arcana Refan, bintang brahalana 
bana; jareya ca-arca se ekagabay bana 
kaangguy esemba bana. Daddi bi Sengko 
bana ebuwanga ka jauna ka lowaranna 
nagara Babil. 

44 Kemah se ekalenggii Allah mon rabu 
ka nga-tengngaanna manossa badha e 
bangatowana sampeyan sareng kaula e 
sagara beddhi. Kemah gapaneka ebadhi 
menorot dhabuna Allah ka Mosa, ban menorot 
conto se epaoladi sareng Allah ka Mosa. 

45 Saamponna gapaneka kemah gella 
saterrossa ebakta sareng bangatowana 
kaula sareng sampeyan e bakto ommat 
Israil asareng Yusak entar arebbu nagarana 
sampeyan sareng kaula paneka dhari 
kakobasaanna sa-bangsa se eojuk sareng 
Allah e adhana kaula sareng sampeyan. 
Kemah gapaneka terros esaba e kadhissa 
kantos jamanna Daud. 

46 Daud masenneng panggaliyanna Allah, 
sareng nyoon edi ka Allah abadhiyagiya 
padalemman menangka kalenggiyanna Allah 
se esemba Yakub. 

41 Namong Sulaiman se maddek 
Padalemmanna Allah gapaneka. 

48 Namong Allah Se Mahaagung ta alenggi e 


dhalem compo badhiyanna manossa; sabab e 
dhalem ketab nabbi etoles sapaneka, 

49 Langnge Tang katojuan, ban bume Tang 
panongkoan. Sengko egabayyagiya bengko 
apa bi bana? E dhimma se ekennengngana 
Sengko aistirahat? 

>0 Gu ta Sengko dibi se agabay sabarang se 
badha reya? jareya dhabuna Allah. 

>l Sampeyan sadaja ce cengkalla, tan- 
taretan! cana Stefanus pole. Ce malaradda 
se atoroa ka dhabuna Allah! Kopeng kopok 
ka dhabuna Allah! Sampeyan tadha bidana 
sareng para bangatowana; ros-terrosan 
alaban ka Errohna Allah! 

>2 Ba badhaa nabbi se ta ekaneyaja sareng 
bangatowana sampeyan? Otosan-otosanna 
Allah se jaman lamba ngabarragi ja Abdina 
Allah se lerres kaissa badhi rabuwa, sadajana 
epatee bi bangatowana sampeyan. Ban 
samangken sampeyan akiyanat sareng matee 
Abdina Allah gapaneka. 

>3 Kat-malaekat ampon manapa sadajana 
papakonna Allah ka sampeyan, namong 
sampeyan ta atoro!" 

>4 Saellana reng-oreng anggotana Mahkamah 
Agama jareya ngedhing sakabbiyanna se 
edhabuwagi Stefanus gella, kabbi padha 
arassa sake ate sarta peggel. 

>> Tape Stefanus se ekobasae Errohna Allah, 
mandeng ka langnge. Stefanus ngoladi 

kamoljaanna Allah ban Isa se ngadek e 


kanganna Allah. 

“6 "Abas!" dhabuna Stefanus, "sengko 
nangalee sowarga abukka ban Pottrana 
Manossa ngadek e kanganna Allah!" 

>7 Anggotana mahkamah jareya padha 
notobi kopengnga sambi reng-cerrengan, laju 
nyerrang Stefanus areng-bareng. 

>8 Stefanus eeret ka lowar kottha, laju 
egarujuk ban bato. Reng-oreng se nangalee 
kadaddiyan jareya neteppagi kalambina 
bang-sebang ka oreng ngodha se anyama 
Saulus. 

>9 Sabatara reng-oreng jareya agarujuk, 
Stefanus aera, "Guste Isa, taremaagi erroh 
abdidalem!" 

60 Saellana jareya laju asojut ban 
aera epakaja, "Guste, dusa kadhinto ja 
tanggungngagi ka reng-oreng kadhinto!" 
Samarena adhabu kantha jareya laju seda. 

l Ban Saulus perak keya Stefanus 

jareya epatee. E are jareya keya jemaat 
e Yerusalim molae eser-serser, sampe 
sakabbiyanna oreng se parcaja, kajabana 
sul-rasul, abalessadan ka saantero Yudea ban 
Samaria. 

2 Reng-oreng se tako ka Allah ngoburragi 
Stefanus sambi nangese salerana ce 
ngennessa. 

3 Tape Saulus terros aehteyar ngancora 
jemaat; maso ka bengkona reng-oreng, 

dhari bengko se settong ka settongnga, 


orengnga se parcaja eeret kalowar, epamaso 
Ka penjara. 

4 Reng-oreng se parcaja se la abalessadan 
san-kassannagi jareya abertaagi Kabar Bagus 
dhari Allah ka man-dhimman. 

> Filipus meyos ka kottha Samaria 
ngabarragi ka reng-oreng e jadhiya parkara 
Rato Panyalamet se ejanjiyagi Allah. 

6E bakto reng-oreng jareya ngedhing 
pa-apa se edhabuwadgi Filipus sarta nangalee 
kaajiban-kaajiban se epabadha Filipus jareya, 
bannya e antarana se agateyagi dhabuna 
jareya. 

7 Sabab roh-erroh jahat la kalowar sambi 
rat-tharadan dhari oreng sabannyana se 
kasosoban. Reng-oreng se empon ban 
dippang bannya se epabaras keya. 

8 Daddi reng-oreng e kottha Samaria jareya 
ce peragga. 

2E kottha jareya badha oreng lalake anyama 
Simon sela abak abit makasambu reng-oreng 
Samaria polana elmo seherra. Simon ngoca 
ka reng-oreng Samaria ja abana oreng se 
lowar biyasa. 

10 Daddi reng-oreng e kottha jareya padha 
agateyagi gu-onggu ka Simon jareya. "Oreng 
rowa kakowadanna Allah se kasohor bi 
nyama Kakowadan Raja rowa," bariya cana 
reng-oreng jareya. 

lt La ce abidda Simon jareya makasambu 


reng-oreng bi kakowadanna seherra, sampe 
oreng agateyagi ce tarongguna. 

12 Tape Filipus notorragi ka reng-oreng 
jareya parkara Kabar Bagus parkara baramma 
Allah se marentaa menangka Rato, ban 
parkara Isa Almasih, Rato Panyalamet rowa. 
Daddi reng-oreng jareya parcaja ka berta se 
etotorragi Filipus, laju padha ebaptis, lalake 
ban babine. 

13 Simon dibi parcaja keya. Ban saellana 
ebaptis, terros noro Filipus. Simon kasambu 
nangalee kaajiban-kaajiban se kalakon. 

14 Sul-rasul e Yerusalim meyarsa ja reng- 
oreng Samaria la narema dhabuna Allah. 
Daddi Petrus ban Yahya eotos ka jadhiya. 

15E bakto Petrus ban Yahya napa ka jadhiya, 
laju adua nyoonnagi reng-oreng Samaria 
jareya sopaja narema Errohna Allah, 

16 sabab gi tadha settonga dhari reng-oreng 
jareya se ekobasae Errohna Allah; reng-oreng 
jareya gi buru ebaptis kalaban asmana Guste 
Isa malolo. 

17 Petrus ban Yahya laju nompangngagi 
astana ka cethagga reng-oreng Samaria 
jareya; daddi reng-oreng jareya narema 
Errohna Allah. 

18 Simon nangalee ja Errohna Allah toron ka 
reng-oreng jareya polana reng-oreng jareya 
etompange astana sul-rasul gella. Daddi 


| Kisah Para Rasul 8.191 27 42 
Simon ngeba pesse entar ka Petrus ban 


Yahya, 

19laju mator, "Parenge kaula kobasa jugan, 
sopaja oreng se etompange tanang kaula 
narema Errohna Allah." 

20 Tape Petrus adhabu, "Ta salamet bana 
ban pessena! Apa bi bana paparengnga Allah 
esanggu ekenneng belli ban pesse? 

21 Bana ta andhi ha kaangguy ro-noro e 
dhalem lalakon reya, sabab atena bana ta 
bendher e dhalem pangoladanna Allah. 

22 Daddi buwang neyadda bana se juba 
jareya, nyoon sopaja Pangeran kasokana 
nyapora pekkeranna bana se juba jareya! 

23 Sabab sengko tao bana talebat denggi ban 
ekadunor kajahadan." 

24 Simon mator ka Petrus ban Yahya, 
"Tolong, nyoonnagi ka Pangeran sopaja se 
edhabuwagi sampeyan gi buru tadha settonga 
se kalakona ka kaula." 

25 Saellana nyaksee ban abertaagi dhabuna 
Pangeran, Petrus ban Yahya abali ka 
Yerusalim. E dhalem parjalanan jareya, e 
sabannyana pong-kampong e Samaria se 
kadhuwa jareya abertaagi Kabar Bagus. 

26 Malaekadda Pangeran adhabu ka Filipus, 
"Mara mangkat, entar ka lao ka lorong se 
dhari Yerusalim ka Gaza." Lorong jareya 
seppe. 

2! Daddi Filipus mangkat. E bakto jareya 
badha ponggaba karaton Etiopia teppa 

badha e parjalanan moleya ka nagarana. 


Oreng jareya ponggaba tenggi se ngoros 
sakabbiyanna dhi-andhina Kandake, rato 
nagara Etiopia. Oreng jareya entar ka 
Yerusalim abakteya ka Allah ban sateya 
abaliya ka nagarana nompa karetana. Sambi 
toju e karetana, ponggaba karaton Etiopia 
jareya maca Ketab Nabbi Yesaya. 

28(8:27) 

29 Errohna Allah adhabu ka Filipus, "Sanderri 
kareta jarowa." 

30 Filipus nyander ka seddina kareta jareya, 
laju meyarsa oreng gella maca Ketab Yesaya. 
Filipus mareksane, "Ponapa sampeyan ngarte 
ka se emaos ganeka?" 

31 Saodda oreng jareya, "Kadi ponapa se 
ngarteya mon tadha se nerrangngagi ka 
kaula." Filipus laju eajak netene karetana. 

32 Areya yat-ayat se ebaca oreng jareya, 
"Salerana akantha dumba se eeret 
esambelliya, akantha budhuna dumba se ta 
amonye bakto buluna egunteng, Salerana ta 
adhabu pa-apa. 

33 Oreng ya-nyeya ban ta adil ka Salerana. 
Nyabana ecabut dhari bume reya sampe 
tadha oreng settonga se bisa nyaretaagi 
parkara toronanna." 

34 Ponggaba tenggi dhari Etiopia jareya 
mator ka Filipus, "Ngereng kaula parenge 
oneng, pasera se ekamaksod bi nabbi 
ganeka? Salerana dibi ponapa oreng laen?" 

35 Daddi Filipus molae abu-dhabu; yat-ayat 


jareya egabay parmolaan kaangguy abertaagi 
Kabar Bagus parkara Isa ka ponggaba tenggi 
jareya. 

36E tengnga jalan se kadhuwa jareya 
napa ka kennengngan se badha aengnga. 
Ponggaba jareya mator, "Kaissa badha aeng! 
Ponapa pole se gi korang kaangguy abaptis 
kaula?" 

37 [Dhabuna Filipus, "Mon sampeyan ampon 
ce' parcajana, sampeyan kengeng ebaptis." 
"Kaula parcaja ja' Isa Almasih paneka 
Pottrana Allah," ca'na ponggaba tenggi dhari 
Etiopia jareya. ] 

38 Bi ponggaba jareya karetana pas esoro 
paambu, Filipus ban ponggaba jareya laju 
toron ka dhalem aeng. Ponggaba jareya bi 
Filipus laju ebaptis. 

39E bakto se kadhuwa jareya kalowar dhari 
aeng, Errohna Allah abakta Filipus dhari 
jadhiya. Ponggaba tenggi dhari Etiopia jareya 
ta nangalee Filipus pole. Atena perak, laju 
nerrossagi parjalananna. 

40 O-tao Filipus la etemmo badha e Asdod. 
Ban e bakto nerrossagi parjalananna salerana 
terros abertaagi Kabar Bagus parkara Isa 
e sakabbiyanna kottha sampe napa ka 
Kaisareya. 

9 l Sabatara jareya Saulus gi terros terro 
ngaraa ban mateyana red-moredda Guste 
Isa. Saulus laju entar ka imam agung, 

2 nyoon sorat kobasa entara ka pin- 


pamimpinna ngan-kennengnganna 
kabakteyanna reng-oreng Yahudi se badha 
e Damsyik, maksodda, mon e jadhiya 
nemmo reng-oreng se parcaja ka Isa, laju 
etangkebba, egibaa ka Yerusalim. 

3 Teppana badha e dhalem parjalanan ka 
Damsyik, e bakto para napaa ka kottha 
jareya, o-tao pas badha sonar dhari langnge 
nyonar e sakalenglengnga Saulus. 

4 Saulus labu ka tana, laju ngedhing badha 
sowara adhabu kantha reya, "Saulus, Saulus! 
Arapa bana me nganeyaja Sengko?" 

>"Pasera Junandalem, Guste?" cana Saulus. 
Sowara jareya nyaot, "Sengko reya Isa se 
ekaneyaja bana. 

6 Tape sateya mara bana jaga, maso ka 
kottha. E jadhiya bana ebalaana apa se kodu 
elakone bana." 

7 Reng-oreng se noro abareng Saulus 
takerjat sampe ta bisa asowara; polana 
ngedhing sowara tape ta nangalee oreng. 

8 Saulus jaga laju mella, tape matana ta 
nangale. Daddi bi reng-oreng laenna laju e 
tonton egiba maso ka kottha Damsyik. 

3 Tello are abidda Saulus ta nangale ban 
saabidda tello are jareya abana ta ngakan 
ban ta ngenom pa-apa sakale. 

10E Damsyik badha panganodda Isa 
se anyama Ananiyas. E dhalem settong 
pangatonan, Pangeran abu-dhabu ka 

Ananiyas jareya, dhabuna, "Ananiyas!" 


Ananiyas nyaot, "Kadhinto, Guste." 

1 Dhabuna Pangeran, "Kassa sateya bana 
entar ka bengkona Yudas e Jalan Loros. 
Tanyaagi e jadhiya oreng lalake anyama 
Saulus dhari Tarsus. Oreng jareya teppana 
adua, 

12 ban e dhalem settong pangatonan 
nangalee oreng lalake se anyama Ananiyas 
entar ka jadhiya, nompangngagi tanangnga 
ka cethagga sopaja bisaa nangale pole." 

13 Saodda Ananiyas, "Guste, abdidalem 
ampon bannya mereng oreng acaca parkara 
oreng gapaneka, kong-langkong parkara 
se nganeyaja ommattepon Junandalem e 
Yerusalim. 

14Samangken oreng gapaneka ampon napa 
ka kadhinto kalaban edin dhari mam-imam 
kapala kaangguy nangkep sadajana oreng se 
parcaja ka J unandalem." 

15 Tape Pangeran adhabu ka Ananiyas, "Ella 
kassa la mangkat! Sabab oreng jareya bi 
Sengko la epele kaangguy aladine Sengko, 
sopaja abertaagiya parkara Sengko ka 
sa-bangsa laen se ta nganot agama Yahudi 
ban ka to-rato sarta ka ommat Israil keya. 

16 Ban Sengko dibi se noduwagiya ka oreng 
jareya sakabbiyanna kasangsaraan se kodu 
etanggung abana polana Sengko." 

17 Daddi Ananiyas pas entar ka bengko 
jareya, laju nompangngagi tanangnga ka 


Kisah Para Rasul 9.181 23 47 
Saulus sambi ngoca, "Taretan Saulus, Guste 


Isa se etangale sampeyan e tengnga lorong 
e bakto sampeyan meyosa kaanja, makon 
kaula entar kaanja sopaja sampeyan ngoladi 
pole sareng ekobasae Errohna Allah." 

18E bakto jareya keya badha barang akantha 
sessena juko gaggar dhari matana Saulus, 
ban Saulus jareya laju nangalee pole. Saulus 
manjeng, laju ebaptis. 

19Samarena ngakan laju kowat pole. Saulus 
alenggi e Damsyik ban para moredda Isa 
pan-barampan are abidda. 

20E Damsyik jareya terros entar ka 
ngan-kennengnganna kabakteyan, ban molae 
abertaagi ja Isa jareya Pottrana Allah. 

21 Reng-oreng se ngedhing Saulus morok 
kantha jareya padha heran. Ocana, "Arowa 
gu ta oreng se matee sakabbiyanna oreng se 
parcaja ka Isa e Yerusalim, ta iya? Se dha 
enna gu ta nangkebba reng-oreng se parcaja 
jareya, egibaa ka mam-imam kapala!" 

22 Tape kotbahna Saulus sajan nyarepsep 
ka atena reng-oreng. Te-bukte se eotaraagi 
parkara Isa talebat mayakin atena oreng 
ja Isa jareya Rato Panyalamet, sampe 
reng-oreng Yahudi se badha e Damsyik ta 
bisa alaban. 

23 Saellana lebat pan-barampan are 
dhari jareya, reng-oreng Yahudi akompol 
aparembagan sarta mopakat mateyana 
Saulus. 

24 Tape maksodda reng-oreng jareya badha 


se ngabala ka Saulus. Seyang malem 
reng-oreng se asakongkel gella anante e 
labang sakethengnga kottha, mateyana 
Saulus. 

25 Tape e settong malem Saulus egiba para 
moredda, epatoju e dhalem budhak, laju 
epatoron lebat pagar alassa kottha. 

26 Saulus meyos ka Yerusalim, ban e jadhiya 
aehteyar akompola ban para moredda Isa. 
Tape reng-oreng jareya tako sabab gi padha 
ta parcaja ja salerana la ngereng Isa onggu. 

27 Saellana jareya Saulus eentare Barnabas, 
laju egiba ka sul-rasul. Barnabas notorragi ka 
sul-rasul jareya baramma Saulus se ngoladi 
Pangeran e tengnga lorong ban baramma 
Pangeran se abu-dhabu ka Saulus jareya. 
Barnabas notorragi keya saapa bangalla 
Saulus jareya se akotbah e Damsyik kalaban 
asmana Isa. 

28 Daddi Saulus alenggi apolong ban sul- 
rasul jareya, akotbah ce bangalla e saantero 
Yerusalim kalaban asmana Pangeran. 

29 Salaenna jareya Saulus abu-dhabu ban 
aguggak bi reng-oreng Yahudi se ngoca 
Yunani, tape reng-oreng jareya aehteyar 
mateyana Saulus. 

30E bakto reng-oreng se parcaja laenna 
ngedhing parkara jareya, Saulus pas egiba ka 
Kaisareya, terros ekerem ka Tarsus. 

31 Daddi jemaat e saantero Yudea, Galilea 


ban Samaria pas taremtem. Kalaban 
bantowanna Errohna Allah, ban odhina se 
tako ka Pangeran, jemaat-jemaat jareya 
atamba kowat ban atamba bannya. 

32 Petrus meyos manggii jemaadda neng 
e man-dhimman. E settong are salerana 
manggii ommadda Allah se badha e Lida. 

33E jadhiya Petrus apanggi ban oreng lalake 
anyama Eneyas; Eneyas jareya empon ban ta 
ga-jaga dhari katedhunganna la ballung taon 
abidda. 

34 Petrus adhabu ka Eneyas jareya, "Eneyas, 
Isa Almasih mabaras bana. Mara jaga, 
pateppa katedhunganna." E bakto jareya 
keya Eneyas jaga. 

35 Oreng Lida ban Saron padha nangalee 
Eneyas, laju padha parcaja ka Pangeran. 

36E Yope badha babine se parcaja ka 
Isa, nyamana Tabita. (Nyamana e dhalem 
oca Yunani iya areya Dorkas se artena 
manjangan). Babine jareya ros-terrosan 
ngalakone pa-apa se becce ban nolong 
reng-oreng mesken. 

37E bakto jareya babine buru sake laju 
mate. Samarena mayyidda epandhii, laju 
esaba e kamar e loteng. 

38 Yope reya ta saapa jauna dhari Lida. E 
bakto reng-oreng se noro Isa e Yope ngedhing 
ja Petrus badha e Lida, reng-oreng jareya 
laju asorowan oreng kadhuwa, esoro entar 

ka Petrus, epessenne kantha reya, "Eatorana 


lenggi duliyan ka kadhissa." 

39 Petrus terros meyos e bakto jareya 
keya abareng bi otosan se kadhuwa gella. 
Sanapana ka jadhiya laju egiba ka kamar e 
loteng gella. Dha-randha se badha e jadhiya 
agaribbung e seddina Petrus sambi nanges 
sarta noduwagi bi-kalambi ban ba-juba 
gabayanna Dorkas gi odhina se eangguy 
dha-randha jareya. 

40 Bi Petrus reng-oreng jareya epakon 
kalowar; salerana laju asojut adua. Saellana 
jareya pas addhep ka mayyidda Dorkas sarta 
adhabu, "Tabita, mara jaga!" Dorkas laju 
mella, ban e bakto nangalee Petrus laju toju. 

41 Bi Petrus eastane tanangnga, epajaga. 
Saellana jareya Petrus adikane reng-oreng se 
parcaja ka Isa sarta dha-randha gella, pas 
massraagi Dorkas se la odhi ka reng-oreng 
jareya. 

42 Kabar parkara kadaddiyan jareya balattra 
sa Yope, sampe bannya oreng se parcaja ka 
Isa menangka Rato Panyalamedda abana. 

43 Petrus gi alenggi e Yope pan-barampan 
are aggi, neng e bengkona oreng tokang 
samana kole se anyama Simon. 

10 lE Kaisareya badha oreng lalake 

se anyama Korneliyus, kaptenna 
sardhadhu Roma se esebbut "Pasukan Itali". 

2 Orengnga tako ka Allah, ban sabalana 
padha abakte ka Allah. Bannya nolong oreng 

Yahudi se mesken, ban ros-terrosan adua ka 


Allah. 

3E settong are ra-kera pokol tello ban-aban 
e dhalem settong pangatonan oreng jareya 
nangalee ce terrangnga badha malaekat se 
rabu adikane abana, dhabuna, "Korneliyus!" 

4 Korneliyus mandeng ka malaekat jareya 
katakoan, laju ngoca, "Ponapa, guste?" 
Malaekat jareya nyaot, "Duana bana ban 
kamoraanna atena bana la etarema bi Allah 
ban Allah emot ka bana. 

> Sateya kassa bana nyoro oreng entar ka 
Yope, soro ngolok oreng se anyama Simon 
Petrus. 

6 Oreng jareya teppana badha e bengkona 
tokang samana kole se anyama Simon, se 
abengko e penggir sereng." 

7 Saellana malaekat se abu-dhabu ban 
Korneliyus jareya elang, Korneliyus laju 
ngolok abdina kadhuwa ban anggotana 
tantara pangawalla se alem kasorang. 

8 Korneliyus nyaretaagi kadaddiyan gella, 
laju nyoro reng-oreng jareya entar ka Yope. 
3? Kalagguwanna, sabatara otosan gella gi 
badha e dhalem parjalanan ban para napaa 
ka Yope, Petrus nae ka attassa bengko se 

ekalenggii, kaangguy adua. 

10 Saellana jareya Petrus laju arassa lapar, 
terro adhaara; sabatara dhaarra eparanta, 
Petrus laju ngoladi settong pangatonan. 

ll Salerana ngoladi langnge maroka ban 


badha barang akantha kaen lebar epatoron 
ka bume, agantong e padduna se pa-empa. 

12 Kaen jareya aesse samacemma keban se 
asoko empa, samacemma keban se agalajar 
e tana ban no-mano alas. 

13 Pas badha sowara se adhabu kantha 
reya, "Petrus, mara jaga! Mara sambelli, pas 
kakan!" 

14 Petrus mator, "Bunten, Guste! Abdidalem 
ta oneng neddha barang se haram otaba 
najjis." 

l15Tape sowara jareya adhabu pole, "Ja 
anggep haram apa se ehalallagi bi Allah." 

16 Pangatonan jareya eolang sampe tello 
kale, samarena jareya kaen gella saessena 
eangka ka sowarga. 

17 Sabatara Petrus bingong mekkere artena 
pangatonan jareya, reng-oreng se esoro 
Korneliyus la nemmo bengkona Simon ban la 
badha e adhana labangnga. 

18 Reng-oreng jareya lok-ologan laju atanya, 
"E kaiya ba badhaa tamoy se kelem, se 
asmana Simon Petrus?" 

19 Sabatara Petrus gi terros ngoddi mekker 
apa artena pangatonan gella, Errohna Allah 
adhabu ka salerana, "He, Petrus, badha oreng 
katello nyaree bana. 

20 Mara duli toron ka baba ban ta osa 
mangmang noro reng-oreng jareya, sabab 
Sengko se nyoro reng-oreng jareya." 

21 Daddi Petrus toron ka baba laju adhabu ka 


reng-oreng jareya, "Sengko se esare bana. 
Badha parlo apa?" 

22 Saodda reng-oreng jareya, "Epakon 
Kapten Korneliyus. Kapten Korneliyus paneka 
oreng sae se tako ka Allah, jugan sanget 
ehormadi sareng oreng Yahudi. Badha 
malaekat Allah makon kapten gapaneka 
ngatore lenggi panjennengngan ka compona, 
sabab, menangka jawabanna duana, salerana 
epakon meyarsaagi ponapa se edhabuwagiya 
panjennengngan." 

23 Daddi bi Petrus reng-oreng jareya epakon 
maso epangenep e jadhiya. Kalagguwanna 
Petrus abungo laju meyos abareng ban 
otosanna Korneliyus gella. Badha reng-oreng 
se parcaja ka Isa dhari Yope noro keya. 

24 Kalagguwanna reng-oreng jareya la napa 
ka Kaisareya. E jadhiya Korneliyus la anante 
ban la-balana sarta bat-sobadda se eatore 
lenggi ka jadhiya. 

25E bakto Petrus napa ka jadhiya, Korneliyus 
nyander, laju asojut e adhaanna. 

26 Tape bi Petrus epajaga. Dhabuna Petrus, 
"Ngereng ngadek! Kaula paneka coma 
manossa jugan." 

27 Sambi abu-dhabu ban Korneliyus, Petrus 
maso ka dhalem bengko. E dhalem bengko 
jareya Petrus ngoladi la bannya oreng 
akompol. 

28 Petrus laju adhabu, "Tan-taretan, 


sampeyan sadaja padha oneng ja menorot 

agamana, oreng Yahudi elarang entar otaba 
ahubungan sareng reng-oreng bangsa laen. 
Namong Allah ampon noduwagi ka kaula ja 
tadha oreng se kodu eanggep najjis otaba 

haram. 

2? Ganeka sababba, aponapa e bakto kaula 
ekonee bi sampeyan, kaula ta kaberradan 
entar ka kadhinto. Daddi samangken kaula 
terro onenga aponapa kaula me epakon ka 
kadhinto." 

30 Atorra Korneliyus, "Tello are se kapongkor, 
ra-kera baja mangken, kaula kalerressan 
adua e compo pokol tello ban-aban. 
Neng-oneng laju badha oreng lalake ngadek e 
adhaan kaula. Rasoganna anyap-garennyap. 

31 Dhabuna oreng gapaneka, Korneliyus! 
Duana bana la etarema, ban Allah emot ka 
kamoraanna atena bana. 

32 Sateya kassa bana nyoro oreng entar 
ka Yope, soro ngolok oreng se anyama 
Simon Petrus. Oreng jareya teppana badha 
e bengkona tokang samana kole se anyama 
Simon; bengkona e penggir sereng. 

33 Daddi kaula laju makon oreng ngatore 
lenggi sampeyan, ban sampeyan sae onggu, 
kasokan rabu ka kadhinto. Samangken kaula 
sadaja ampon padha akompol e kaiya e 
ajunanna Allah, merengngagiya ponapa se 

sareng Allah epakon dhabuwagi sampeyan ka 


kaula sadaja." 

34 Petrus pas adhabu, "Samangken kaula 
apangrasa onggu ja sareng Allah sadajana 
oreng epapadha. 

35 Oreng se tako ka Allah sareng alako lerres, 
etarema sareng Allah, ta parduli dhari bangsa 
ponapa oreng gapaneka. 

36 Sampeyan ampon padha oneng essena 
berta se epanapa sareng Allah ka bangsa 
Israil, enggi paneka Kabar Bagus parkara 
kataremtemman kalaban parantaraanna Isa 
Almasih, enggi paneka Pangeranna sadajana 
oreng. 

37 Sampeyan ampon oneng sadajana 
kadaddiyan e saantero Yudea, se emolae 
dhari Galilea saamponna baptisan se 
esarannagi Yahya. 

38 Sampeyan ampon oneng parkara Isa dhari 
Nazaret se sareng Allah eparenge Errohna 
Allah sareng kobasa. Sampeyan oneng jugan 
ja Isa gapaneka meyos san-kassannagi 
alampaagiya kabeccean; mabaras reng-oreng 
se ekobasae Iblis, sabab Isa gapaneka 
esarengnge Allah. 

39 Kaula sareng ca-kanca se laen paneka se 
ampon nengale dibi pa-ponapa se elampaagi 
Isa gapaneka e nagarana oreng Yahudi sareng 
e Yerusalim. Sanajjan sapaneka Isa esalib 
sareng epatee bi reng-oreng gapaneka. 

40 Namong e are se kapeng tello sareng Allah 


epaodhi pole, sarta epatengale ka manossa; 

4lta ka sadajana oreng, namong ka kaula 
sakanca se sabellunna ampon epele sareng 
Allah menangka se-saksena, se neddha 
sareng ngenom asareng Salerana saamponna 
odhi pole dhari sedana. 

42 Kaula sadaja sareng Isa epakon abertaagi 
Kabar Bagus gapaneka ka reng-oreng, sareng 
nyaksee ja Salerana gapaneka se sareng Allah 
epadaddi Hakimmepon oreng odhi sareng 
oreng se ampon mate. 

43 Sadajana nabbi abu-dhabu parkara 
Salerana. Para nabbi gapaneka adhabu 
ja paseraa saos se parcaja ka Isa, bakal 
esaporaa dusana kalaban kakobasaan dhari 
Isa." 

44 Sabatara Petrus gi abu-dhabu, Errohna 
Allah toron ngobasae sakabbiyanna oreng se 
ngedhingngagi berta jareya. 

45 Reng-oreng Yahudi se parcaja ka Isa ban 
noro Petrus dhari Yope padha heran nangalee 
reng-oreng bangsa laen se banne Yahudi bi 
Allah eparenge Errohna keya. 

46 Sabab reng-oreng jareya ngedhing 
reng-oreng se banne Yahudi gella acaca 
ngangguy oca acem-macem sarta ji-moji 
kamoljaanna Allah. Petrus laju adhabu, 

47 "Reng-oreng reya sateya la narema 
Errohna Allah, tadha bidana bi sengko ban 

bana kabbi. Daddi sapa se bisa lang-ngalange 


mon oreng reya padha ebaptisa ban aeng?" 

48 Daddi bi Petrus reng-oreng jareya esoro 
baptis kalaban asmana Isa Almasih. Saellana 
jareya reng-oreng gella nyoon ka Petrus 
sopaja gi kasokana alenggi ban reng-oreng 
jareya pan-barampan are aggi. 

1 1 l Sul-rasul ban reng-oreng se parcaja 

ka Isa saantero Yudea ngedhing ja 
reng-oreng se ta noro agama Yahudi la 
narema dhabuna Allah keya. 

2E bakto Petrus meyos ka Yerusalim, bi 
reng-oreng Yahudi se parcaja ka Isa Petrus 
jareya ecale. 

3 Cana reng-oreng jareya, "Aponapa 
sampeyan me meyos ka bengkona oreng 
se ta asonnat? La-mala sampeyan adhaar 
apolong sareng reng-oreng ganeka!" 

4 Daddi Petrus laju nerrangngagi 
sakabbiyanna kadaddiyan rowa ka reng-oreng 
buru, emolae dhari dha-adhana. Dhabuna 
Petrus, 

> "Kaula teppana adua e Yope, laju nangale 
settong pangatonan. Kaula nengale barang 
se akantha kaen se lebar epatoron dhari 
langnge, agantong e padduna se pa-empa, 
pas ambu e seddina kaula. 

6 Kaula mandeng ka bagiyan dhalemma, laju 
nengale ban-keban se asoko empa, run-burun 
alas, ban-keban se agalajar sareng no-mano 
alas. 

7 Kaula laju mereng badha sowara se adhabu 


ka kaula, Mara, jaga, Petrus. Mara sambelli 
jareya, pas kakan! 

8 Tape kaula nyaot, Bunten, Guste! 
Abdidalem ta oneng neddha teddhaan se 
haram otabana najjis. 

3 Tape sowara ganeka adhabu pole dhari 
langnge, Apa se ehalallagi bi Allah ja koca 
haram. 

10 Kaula nangalee ganeka kantos tello kale, 
dhi-budhina sadajana laju eangka epabali ka 
sowarga. 

11E bakto ganeka jugan, oreng katello 
dhari Kaisareya se eotos ka kaula, napa ka 
pangenebban kaula. 

12 Kaula laju epakon Errohna Allah sopaja 
ta mangmang noro reng-oreng ganeka. 
Taretan se kaennem paneka noro kaula jugan 
ka Kaisareya, laju areng-sareng maso ka 
compona Korneliyus. 

13 Saamponna ganeka Korneliyus nyaretaagi 
ka kaula ja salerana nengale malaekat ngadek 
e compona sarta adhabu, Kassa nyoro oreng 
ka Yope, soro ngonee oreng se anyama Simon 
Petrus. 

14 Oreng jareya bakal notorragiya ka bana 
berta se masalamedda bana sabalana. 

15 Ban e bakto kaula molae acaca," Petrus 
nerrossagi dhabuna, "Errohna Allah toron ka 
reng-oreng ganeka, akantha se kadaddiyan 

ka kaula ban sampeyan sabbanna gi 


dha-adhana kaissa. 

16 Kaula laju emot, Guste Isa oneng adhabu, 
Yahya abaptis ngangguy aeng, tape bana 
abaptisa bi Errohna Allah. 

17 Daddi terrang, Allah apareng jugan 
ka reng-oreng se ta noro agama Yahudi, 
papareng se padha akadi se eparengngagi ka 
kaula ban sampeyan sadaja e bakto kaula 
ban sampeyan parcaja ka Guste Isa Almasih. 
Daddi, kadi ponapa kaula se alaranga Allah!" 

18 Saellana ngedhing katerrangan jareya, 
reng-oreng gella ta ngoca pa-apa pole, laju 
padha amoljaagi Allah. Ocana reng-oreng 
jareya, "Manabi sapaneka, reng-oreng 
se banne Yahudi sareng Allah eparenge 
kasempadan jugan kaangguy atobat dhari 
sa-dusana sareng odhi se saongguna!" 

19 Saellana Stefanus epatee, reng-oreng 
se parcaja ka Isa molae eser-serser, sampe 
kabbi padha abalessadan man-dhaemman. 
Badha se buru sampe ka Fenesia, ban badha 
pole se sampe ka Siprus ban Antiyokhiya. 
Reng-oreng jareya notorragi Kabar dhari Allah 
pera ka reng-oreng Yahudi malolo. 

20 Tape e antarana reng-oreng se parcaja 
jareya, se asalla dhari Siprus ban Kirene, 
badha keya reng-oreng se entar ka 
Antiyokhiya abertaagi Kabar Bagus parkara 
Isa jareya ka reng-oreng se ta noro agama 
Yahudi keya. 

21 Reng-oreng jareya bannya olle 


partolongan dhari Pangeran sampe bannya 
oreng se parcaja ban massraagi aba ka 
Pangeran. 

22 Kabar parkara jareya ekaedhing keya 
bi jemaat e Yerusalim. Daddi reng-oreng e 
jadhiya laju ngotos Barnabas ka Antiyokhiya. 

23 Sanapana Barnabas ka jadhiya, ban 
nangalee baramma Allah aberkadi reng-oreng 
e jadhiya, atena ce peragga. Reng-oreng 
jareya laju ebalai sopaja esto onggu ka Allah. 

24 Barnabas reya oreng se becce atena ban 
ekobasae Errohna Allah sarta ce parcajana ka 
Guste Isa sampe bannya oreng se noro Guste 
Isa. 

25 Saellana jareya Barnabas entar ka Tarsus 
nyare Saulus. 

26 Saellana Saulus etemmo laju egiba ka 
Antiyokhiya. Sataon abidda se kadhuwa 
jareya akompol ban jemaat e jadhiya sambi 
morok oreng sabannyana. E Antiyokhiya 
jareya parmolaanna reng-oreng se parcaja ka 
Isa esebbut oreng Kristen. 

27E bakto jareya badha bi-nabbi dhari 
Yerusalim entar ka Antiyokhiya. 

28E antarana badha se anyama Agabus. 
Kalaban kobasana Errohna Allah, oreng jareya 
anobuwat ja e dunnya bakal badhaa laep 
raja. (Jareya pajat kadaddiyan e jamanna 
pamarentaanna Rato Klaudiyus.) 

2? Daddi para moredda Isa mopakat 


ngerema sombangan ka tan-taretanna se 
badha e Yudea; kabbi padha ngerem noro 
kakowadanna bang-sebang. 

30 Potosanna parembagan jareya ejalannagi; 
Barnabas ban Saulus laju eotos ngaterragi 
sombangan jareya ka pin-pamimpinna 
jemaat. 

1 2 l Ra-kera e masa jareya keya, Rato 

Herodes molae nyecce reng-oreng 
anggotana jemaat. 

2 Kalaban dhabuna, Yakobus, taretanna 
Yahya epatee ban peddhang. 

3E bakto Herodes ngoladi ja se kantha 
jareya masenneng atena oreng Yahudi, laju 
eolange; Petrus epakon tangkep keya. Se 
etangkep teppa e Are Raja Roti Se Ta Eragii. 

4 Saellana etangkep, Petrus epamaso ka 
penjara. E jadhiya ejaga sardhadhu pa reggu 
gu-saregguna bannyana pa oreng. Maksodda 
Herodes Petrus buru eadilana samarena 
Parayaan Paska e adhana oreng bannya. 

> Daddi Petrus etahan e penjara; tape 
anggotana jemaat padha terros adua 
epataronggu ka Pangeran, nyoonnagi Petrus. 

6 Sabellunna Herodes ngadhebbagiya Petrus 
ka adhana oreng bannya, ka baarianna e baja 
malem Petrus teppana asaren eapet pangawal 
kadhuwa, ekalenthong ban kalenthong 
dhadhuwa. E labangnga penjara badha 
wal-pangawal laenna se ajaga penjara. 

" O-tao malaekadda Pangeran ngadek e 


jadhiya, ban e kamar penjara jareya laju tera. 
Bi malaekat jareya Petrus edhu-ondhu sampe 
abungo. Dhabuna malaekat jareya, "He! Duli 
jaga!" E bakto jareya keya rantay besse gella 
locot dhari tanangnga Petrus. 

8 Saellana jareya malaekat gella adhabu, 
"Pobu kalambina ban talee sapatuna." Daddi 
Petrus laju mobu kalambina ban nalee 
sapatuna. Samarena jareya malaekat jareya 
adhabu pole, "Pasang jubana, pas noro 
sengko." 

? Petrus laju noro malaekat jareya kalowar 
dhari penjara. Tape Petrus ta apangrasa ja se 
elampaagi malaekat jareya barang se nyata. 
Bi salerana jareya esanggu pangatonan. 

10E bakto la lebat dhari panjagaan se 
kapeng settong ban se kapeng dhuwa, Petrus 
ban malaekat jareya napa ka labang besse se 
addhep ka kottha. Labang jareya abukka dibi, 
Petrus ban malaekat jareya laju kalowar ban 
alomampa e lorong. O-tao malaekat jareya 
etemmo tadha, Petrus kare kadibian. 

ll Petrus pas buru apangrasa parkara 
kadaddiyan se ealame salerana e bakto 
jareya, laju adhabu, "Sateya sengko tao ja 
Pangeran ongguwan ngerem malaekadda 
mabebasa sengko dhari kobasana Herodes 
ban dhari pa-apa se bi bangsa Yahudi 
etebaagiya ka sengko." 

12 Saellana apangrasa se kantha jareya, 


Petrus laju meyos ka kalenggiyanna Miriyam, 
ebuna Yahya se enyamae keya Markus. E 
jadhiya bannya oreng akompol ban adua. 

13 Petrus nokthok labang, pas badha abdi 
babine se anyama Rode, nyander mokkaa 
labang. 

14 Babine jareya pas kennal ka sowarana 
Petrus e bakto jareya keya. Dhari peragga, 
Rode terros maso pole, labangnga ta ebukka 
gallu, laju abala ka reng-oreng se badha e 
jadhiya ja Petrus badha e lowar. 

15 "Gjla bana, ya!" cana reng-oreng se badha 
e jadhiya. Tape Rode maksa ngoca ja se 
badha e lowar jareya pajat Petrus ongguwan. 
Daddi reng-oreng jareya ngoca, "Jareya 
malaekadda!" 

16 Sabatara jareya Petrus terros nokthok 
labang. Daddi e bakto reng-oreng jareya 
mokka labang, sarta nangalee Petrus, laju 
padha ce heranna. 

17 Petrus apareng tandha bi astana sopaja 
reng-oreng jareya neng-enneng, ban saellana 
jareya laju nyaretaagi baramma carana 
Pangeran se makalowar salerana dhari 
penjara. Petrus laju adhabu, "Kabala jareya 
ka Yakobus ban tan-taretan se laenna keya." 
Saellana jareya Petrus laju meyos dhari 
jadhiya ka kennengngan laen. 

18 Kalagguwanna gu-laggu wal-pangawal 


padha ramme. Padha bingong mekkere ba 
arapa Petrus jareya. 

19 Herodes laju makon sopaja Petrus esare, 
tape ta etemmo. Daddi Herodes makon 
sopaja wal-pangawal jareya etanyae, pas 
epatee. Saellana jareya Herodes meyos dhari 
Yudea ban abak abit alenggi e Kaisareya. 

20 Herodes ce dukana ka reng-oreng 
Tirus ban Sidon. Daddi reng-oreng jareya 
areng-bareng nyabis ka Herodes jareya. 
Dha-adhana reng-oreng jareya nyacae 
Blastus, se ngapalae karatonna Herodes, 
sampe Blastus nolonge reng-oreng jareya. 
Saellana jareya reng-oreng buru laju ngadhep 
ka Herodes, nyoon adhame, sabab nagarana 
targantong ka kakanan dhari nagarana 
Herodes. 

21E settong are se la etepteppagi Herodes 
ngagem rasogan karajaanna, laju alonggu e 
Korse karajaanna sarta pas apidato ka rayat. 

22 Rayat se teppana ngedhingngagi jareya 
ra-eraan, "Se abu-dhabu reya diba, banne 
manossa!" 

23E bakto jareya keya malaekadda Pangeran 
namper Herodes, polana Herodes ta hormat 
ka Allah. Herodes ekakan caceng, laju seda. 

24 Sabatara jareya dhabuna Allah sajan 
balattra ban sajan kowat. 

25 Saellana Barnabas ban Saulus mare 


alampaagi kawajibanna, laju abali dhari 
Yerusalim sambi ngeba Yahya Markus. 
1E dhalem jemaat e Antiyokhiya 

13 badha bi-nabbi ban ru-guru, iya areya 
Barnabas, Simeyon se ajuluk Se Celleng, 
Lukiyus dhari Kirene, Menahem se eparaja 
apolong ban Rato Herodes ban Saulus. 

2? E bakto reng-oreng jareya teppana abakte 
ka Pangeran ban aseyam, Errohna Allah 
adhabu ka reng-oreng jareya, "Peleyagi 
Barnabas ban Saulus kaangguy Sengko 
malolo, me olle ajalannagi lalakon se bi 
Sengko la etepteppagi kaangguy reng-oreng 
jareya." 

3 Saellana aseyam ban adua, reng-oreng 
jareya nompangngagi astana ka Barnabas 
ban Saulus, laju ngotos se kadhuwa jareya. 

4 Polana eotos Errohna Allah, Barnabas ban 
Saulus meyos ka Seleukiya. Dhari jadhiya 
terros alajar ka polo Siprus. 

>Sanapana ka Salamis, se kadhuwa 
jareya laju abertaagi dhabuna Allah e 
ngan-kennengnganna kabakteyan Yahudi. 
Yahya Markus abanto se kadhuwa jareya e 
dhalem parjalananna. 

6Saantero polo jareya eentare sampe 
ka Pafos. E jadhiya Barnabas ban Saulus 
tatemmo ban oreng Yahudi se anyama Bar 
Isa. Oreng jareya tokang seher se ngako 
nabbi. 

7 Sergiyus Paulus, gubennor polo jareya 


kanca rapedda tokang seher jareya. Gubennor 
jareya penter ban bicaksana. Barnabas ban 
Saulus etembali polana salerana terro 
meyarsaa dhabuna Allah. 

8 Tape Barnabas ban Saulus elaban bi Elimas 
tokang seher jareya, sabab Elimas (jareya 
nyamana e dhalem basa Yunani) aehteyar 
sopaja gubennor jareya ja sampe parcaja ka 
Isa. 

? Tape Saulus se ajuluk Paulus ekobasae 
Errohna Allah; tokang seher jareya epandeng, 
10laju adhabu, "He, tokang tepo raja, ana 

jahannam! Bana reya mosona sabarang 

se bagus. Arapa bana me ta endha ambu 
aehteyar arosaga rancanana Allah kaangguy 
masalamet manossa? 

ll sateya abas, bana bakal eokoma bi 
Pangeran! Bana bakal butaa, ta nangale 
sonarra are kaangguy sabatara bakto." E 
bakto jareya keya Elimas arassa badha 
bun-arbun celleng se notobi matana, sampe 
ajalan ga-ragaan nyare oreng mentaa tonton. 

12 E bakto gubennor gella ngoladi kadaddiyan 
jareya, laju parcaja ka Isa; sabab salerana 
ce kasambuna meyarsa pangajaran parkara 
Pangeran. 

13 Dhari Pafos, Paulus ban ca-kancana alajar 
ka Perga e Pamfiliya. E jadhiya Yahya Markus 
apesa ban se laen, laju abali ka Yerusalim. 


“Kisah Para Rasul 13.141 20 67 
14 Dhari Perga, reng-oreng jareya nerrossagi 


parjalananna ka Antiyokhiya e Pisidiya, 
saellana jareya, e are Sabat laju meyos ka 
kennengnganna kabakteyan sarta pas alenggi 
e jadhiya. 

15 Saellana ebacaagi Ketab Mosa ban Ketab 
Bi-nabbi, pin-pamimpinna kennengnganna 
kabakteyan jareya nyoro oreng atanya ka 
Paulus ban ca-kancana, "Tan-taretan, mon 
sampeyan kaagungan petodu se kengeng 
eparengngagi ka reng-oreng paneka, ngereng 
eatore dhabuwagi." 

16 Paulus ngadek, apareng tandha ban 
astana, laju adhabu, "Tan-taretan bangsa 
Israil sareng tan-taretan laenna se padha 
abakte ka Allah! Ngereng peyarsaagi! 

17 Allahepon bangsa Israil ampon mele 
bangatowana sampeyan sareng kaula sadaja, 
epadaddi bangsa se raja e bakto odhi daddi 
oreng manca e nagara Messer. Saamponna 
gapaneka, kalaban kobasana se raja Allah 
abakta bangsa Israil kalowar dhari nagara 
Messer. 

18 Pa polo taon abittepon Allah sabbar 
ngoladi tengkana bangsa Israil e ra-ara. 

19 Allah matompes bangsa papetto e nagara 
Kanaan sopaja nagara gapaneka kengenga 
eparengngagi ka bangsa Israil. 

20 sadaja kadaddiyan gapaneka ngabi bakto 
pa ratos saeket taon abittepon. Saamponna 
nagara Kanaan egi-bagi, sareng Allah 

bangsa Israil eparenge kim- hakim. Hakim se 


dhi-budhi enggi paneka Nabbi Samuwel. 

21 Saamponna gapaneka bangsa Israil nyoon 
rato. Sareng Allah eparenge Saul pottrana 
Kis dhari suku Benyamin se epadaddi ratona 
Israil pa polo taon abidda. 

22 Saamponna matoron Saul dhari 
karajaanna, Allah ngangkat Daud epadaddi 
ratoepon. Paneka dhabuna Allah parkara 
Daud, Sengko la tao ja Daud anana Isay 
reya oreng se masenneng Tang ate, se bakal 
ajalannagiya apaa bai se esorowagi Sengko. 

23 Dhari toronanna Daud paneka Allah 
nyadhiyaagi Rato Panyalamet kaangguy 
bangsa Israil, akadi se ampon ejanjiyagi 
Salerana. Ban Rato Panyalamet gapaneka 
enggi paneka Isa. 

24 Sabellunnepon Isa alampaagi tugassepon, 
Yahya ampon ngajak reng-oreng Israil sopaja 
padhaa atobat dhari dusana sareng ebaptis. 

25 Saamponna lalakonna para lastareya, 
Yahya adhabu ka reng-oreng, Cana bana 
sengko reya sapa? Sengko banne se 
ete-nante bana. Tape edhingngagi, ya: oreng 
jareya bakal rabuwa jang budhiyan dhari 
sengko; mokka talena sapatuna bai sengko 
ta pantes. 

26 Tan-taretan bangsa Israil toronanna 
Ibrahim, sareng sadajana taretan laenna se 
badha e kaiya se padha abakte ka Allah! 

Allah ampon ngerem berta kasalameddan 


gapaneka ka sampeyan sareng kaula sadaja; 

27 Sabab reng-oreng se alenggi e Yerusalim 
sareng pin-pamimpinnepon padha ta 
oneng ja Isa Panyalamet gapaneka; jugan 
padha tadha se ngarteya ka pangajaranna 
bi-nabbi se ebacaagi sabban are Sabat, 
kantos reng-oreng gapaneka ngokom Isa. 
Namong kalaban cara gapaneka la-mala 
reng-oreng gapaneka andaddiyagi ponapa se 
enobuwattagi para nabbi kalakon. 

28 Sanajjan reng-oreng gapaneka ta manggi 
kasalaan settonga saos se ekenneng kagabay 
lantaran Isa gapaneka eokom mate, namong 
sadaja padha nyoon ka Pilatus sopaja Isa 
epatee. 

23 Ban saamponna reng-oreng gapaneka 
lastare ajalannagi sadajana se esebbuttagi e 
dhalem Alketab parkara Salerana, jinazana 
epatoron dhari kaju salib, laju esaba e dhalem 
pasareyan. 

30 Namong sareng Allah Isa epaodhi pole 
dhari sedana. 

31 Saamponna gapaneka, pan-saponapan 
are abidda Isa ngaton ka reng-oreng se 
asareng Salerana dhari Galilea ka Yerusalim. 
Reng-oreng gapaneka se samangken daddi 
se-saksena Isa ka bangsa Israil. 

32 Daddi, samangken paneka kaula 
notorragiya Kabar Bagus ka sampeyan: Se 

ejanjiyagi Allah ka bangatowana sampeyan 


sareng kaula, 

33 ampon elampaagi ka sampeyan sareng 
kaula sadaja kalaban maodhi pole Isa dhari 
sedana. Sabab e dhalem Jabur se kapeng 
dhuwa esebbuttagi, Bana Tang Ana, e are 
teya Sengko daddi Ramana Bana. 

34 Sareng Allah Salerana epaodhi pole 
dhari sedana. Samangken Salerana ta kera 
ngalame seda pole e dhalem koburan. Parkara 
gapaneka Allah adhabu, Sengko aberria ka 
Bana janji se socce; janji jareya bi Sengko 
masthe eteptebbi, janji se la ejanjiyagi 
Sengko ka Daud. 

35E dhalem ayat laenna esebbuttagi keya, 
Abdiepon Junandalem se esto kadhinto 
sareng J unandalem ta kera edinggal bucco e 
dhalem koburan. 

36 Daud ampon seda, sareng esareyagi 
epakompol sareng para bangatowaepon 
saamponna alampaagi sadajana papakonna 
Allah. Daddi Daud ancor tadha karena. 

37 Namong Isa, se sareng Allah epaodhi pole 
dhari sedana, ta ancor sampe tadha karena. 

38 Daddi tan-taretan, sampeyan kodu 
padha oneng, ja kalaban parantaraanna Isa 
paneka berta parkara pangamponanna dusa 
ekabarragi ka sampeyan; sampeyan kodu 
padha oneng ja paseraa saos se parcaja ka 
Isa, epabebas dhari sadajana dusa se ta bisa 
epaelang sareng papakonna Allah se epanapa 

ka bangsa Israil kalaban parantaraannepon 


Mosa. 

39 (13:38) 

40 Daddi te-ngate, tan-taretan, ja kantos 
dhabuna bi-nabbi paneka kadaddiyan ka 
sampeyan, 

4l Senga, reng-oreng se dujan ya-nyeya! 
Bana bakal heranna, laju mate! Sabab e 
jaman sateya reya Sengko parappana badha 
se elakone, se ta kera eparcaja bi bana, 
sanajjan badha oreng se nerrangngagi ka 
bana!" 

42E bakto Paulus ban Barnabas kalowar 
dhari kennengnganna kabakteyan jareya, 
reng-oreng se badha e jadhiya nyoon sopaja 
se kadhuwa jareya abali pole e are Sabat se 
bakal dhateng kaangguy nerrossagi notorragi 
parkara jareya. 

43 Saellana reng-oreng jareya kalowar dhari 
kennengnganna kabakteyan jareya, Paulus 
ban Barnabas etoro bunte oreng Yahudi ban 
reng-oreng bangsa laen sabannyana se la 
padha maso agama Yahudi. Sul-rasul jareya 
malae ka reng-oreng jareya sopaja terrosa 
odhi e dhalem rahmadda Allah. 

4E are Sabat samarena jareya, reng-oreng 
e kottha jareya ekenneng koca padha entar 
kabbi ngedhingngagiya dhabuna Pangeran. 

45 E bakto reng-oreng Yahudi nangalee oreng 
se bannya jareya, arassa ere atena. Daddi 

Paulus eya-seya ban apa se edhabuwagi 


elaban. 

46 Tape Paulus ban Barnabas la-mala sajan 
bangal se abu-dhabu. Dhabuna, "Dhabuna 
Allah pajat kodu epanapa ka bana kaadha. 
Tape sarrena bana ta endha narema, bana 
la nantowagi dibi ja bana ta pantes narema 
odhi se saongguna tor langgeng. Daddi 
sateya sengko ondura dhari dhinna, entara ka 
bangsa laen. 

41 Sabab areya papakonna Pangeran ka 
sengko: Bi Sengko bana etantowagi epadaddi 
sonar kaangguy reng-oreng bangsa laen 
se banne Yahudi, sopaja bana madhateng 
kasalameddan ka saessena dunnya." 

48E bakto reng-oreng bangsa laen se banne 
Yahudi ngedhing oca jareya, kabbi padha 
perak, laju padha ngagungngagi dhabuna 
Pangeran. Ban reng-oreng se bi Allah la 
etantowagi olleya odhi se saongguna ban 
langgeng laju padha parcaja. 

49 Dhabuna Pangeran balattra ka man- 
dhimman e saantero dhaera jareya. 

>0 Tape ja-pangrajana kottha jareya sarta 
babinean se banne Yahudi se tamaso oreng 
tenggi, se padha tako ka Allah, ecacae bi 
reng-oreng Yahudi. Reng-oreng epabaji ka 
Paulus ban Barnabas, sampe se kadhuwa 
jareya eojuk dhari dhaera jareya. 

>l Daddi rasul se kadhuwa jareya nakthak 
abu dhari pa-dapana sokona e adhana 

laju terros meyos ka Ikoniyum. 

>2 Reng-oreng se parcaja e Antiyokhiya ce 
peragga, ban ekobasae Errohna Allah. 

14 l Paulus ban Barnabas ngalame 

kadaddiyan se padha e Ikoniyum. 
Se kadhuwa jareya meyos keya ka 
kennengnganna kabakteyanna oreng Yahudi, 
laju abu-dhabu e jadhiya sampe bannya 
oreng Yahudi ban se banne Yahudi daddi 
parcaja ka Isa. 

2 Tape reng-oreng Yahudi se ta endha 
parcaja nyacae reng-oreng se banne Yahudi 
sampe padha baji ka reng-oreng se parcaja 
ka Isa. 

3 Daddi Paulus ban Barnabas abit alenggi 
e jadhiya, abu-dhabu parkara Pangeran ce 
bangalla. Daddi Pangeran abukteyagi ja berta 
se epanapa Paulus ban Barnabas parkara 
kataresnaanna jareya bendher; rasul se 
kadhuwa jareya eparenge kobasa mabadha 
kaajiban-kaajiban. 

“Tape pandhudhu kottha jareya laju saleng 
amosowan; badha se noro ka reng-oreng 
Yahudi ban badha noro ka sul-rasul jareya. 

> Saellana jareya reng-oreng Yahudi ban se 
banne Yahudi, abareng ban pin-pamimpinna 
amopakat nyeksaa ban agarujuga sul-rasul 
jareya ban bato. 

6 Tape sul-rasul jareya ngarte ka kabadhaan 
jareya, laju nyengla ka Listra ban Derbe, iya 

e sabingkerra. 

'Ejadhiya se kadhuwa jareya ngabarragi 
pole Kabar Bagus jareya. 

SE Listra badha oreng lalake se sokona 
empon molae dhari dhalem tabu, sampe ta 
tao ajalan sakale sabab sokona ta kowat. 

? Oreng jareya toju e jadhiya ngedhingngagi 
Paulus se abu-dhabu. Paulus ngoladi ja oreng 
jareya parcaja, daddi bisa epabaras. Paulus 
mandeng ka oreng jareya 

10 laju adhabu epakaja, "Mara manjeng!" 
Oreng jareya alonca manjeng laju ajalan 
adel- peddel. 

11E bakto oreng se bannya jareya nangalee 
apa se elampaagi Paulus jareya, laju padha 
aera ngangguy oca Likaoniya, "Ba-diba la 
toron ka dunnya aropa manossa." 

12 Bi reng-oreng e jadhiya Barnabas 
enyamae Zeyus, ban Paulus enyamae 
Hermes, sabab Paulus se abu-dhabu. 

13Įmamma Diba Zeyus, se kowella badha 
e adhana kottha, entar ka jadhiya ngeba 
pe-sape pajanten ban bang-kembangan ka 
labang sakethengnga kottha. Imam jareya 
noroa oreng se bannya jareya ngatorragiya 
kurban ka rasul se kadhuwa gella. 

14E bakto Barnabas ban Paulus meyarsa 
maksodda reng-oreng jareya, laju bit-nyebbit 
rasoganna se eagem sambi berka ka 

nga-tengngaanna oreng se bannya jareya 


sambi ra-eraan, 

l15"He, arapa bana me andhi maksod kantha 
reya? Sengko ban Barnabas reya manossa 
biyasa akantha bana! Sengko dha enna 
abertaagiya Kabar Bagus ka bana kabbi, me 
olle bana padha ambu ngalakone sabarang 
se ta aguna reya sarta ngadhep ka Allah se 
odhi, se nyeptaagi langnge ban bume ban 
tase saessena. 

16Gi lamba bi Allah sa-bangsa epanneng 
noro sakarebba dibi. 

17 Tape Allah ta tao kalep apareng te-bukte 
parkara Salerana, iya areya kalaban 
alampaagi barang se becce. Bana eparenge 
ojan dhari langnge ban hasella tana teppana 
mosemma. Bana eparenge pakan ban atena 
bana epasenneng." 

18 Tape maske la adhabu kantha jareya gi 
malarat keya monggu ka rasul se kadhuwa 
jareya kaangguy lang-ngalange reng-oreng 
jareya ngatorragi kurban ka salerana. 

19 Badha reng-oreng Yahudi se dhateng ka 
Listra dhari Antiyokhiya e Pisidiya ban dhari 
Ikoniyum nyacae oreng se bannya jareya 
sampe laju padha noro ka reng-oreng jareya. 
Paulus egarujuk ban bato, saellana laju 
eeret ka lowarra kottha. Reng-oreng jareya 
nyangka Paulus la seda, 

20 tape e bakto reng-oreng se parcaja 
akompol e sakalenglengnga, Paulus ngadek 


"Kisah Para Rasul 14.211 26 76 
sarta laju maso ka dhalem kottha pole. 


Kalagguwanna Paulus terros mangkat ka 
Derbe asareng ban Barnabas. 

21E Derbe, Paulus ban Barnabas abertaagi 
Kabar Bagus ban bannya oreng se parcaja ka 
Isa. Saellana jareya se kadhuwa buru abali ka 
Listra, pas ka Ikoniyum, terros ka Antiyokhiya 
e Pisidiya. 

22 E tha-kottha jareya se kadhuwa buru 
makowat atena reng-oreng se parcaja sopaja 
teptebba parcaja ka Isa. "Neng e dunnya reya 
bana kodu bannya nanggung kasangsaraan 
gallu, saellana jareya buru olle ngarassaagi 
kasennengngan e Dunnyana Allah Se Anyar," 
cana dhabuna rasul se kadhuwa jareya ka 
reng-oreng se parcaja ka Isa e tha-kottha 
jareya. 

23 Ban e saneyap jemaat, Paulus ban 
Barnabas mele reng-oreng se epadaddi 
pamimpinna jemaat-jemaat jareya. Saellana 
jareya, kalaban adua ban aseyam, Paulus ban 
Barnabas ngatorragi pin-pamimpin jareya ka 
Pangeran se ekaparcajai reng-oreng jareya. 

24 Saellana jareya Paulus ban Barnabas 
nerrossagi parjalananna lebat e dhaera 
Pisidiya sampe ka Pamfiliya. 

25E jadhiya se kadhuwa ngabarragi dhabuna 
Allah e Perga, samarena laju terros ka Ataliya. 

26 Dhari jadhiya laju alajar abali ka 
Antiyokhiya. E kottha jareya Paulus ban 
Barnabas lamba epassraagi ka rahmadda 

Allah, sopaja ajalannagiya lalakon se sateya 


la epamare bi se kadhuwa jareya. 

27 Sanapana ka Antiyokhiya, Paulus ban 
Barnabas makompol reng-oreng dhari jemaat 
jareya, laju notorragi sakabbiyanna se la 
elampaagi Allah kalaban parantaraanna 
se kadhuwa jareya. Paulus ban Barnabas 
notorragi keya baramma Allah se la mokka 
jalan sopaja reng-oreng se banne Yahudi 
parcaja ka Isa. 

28 Paulus ban Barnabas abit alenggi e kottha 
jareya apolong ban reng-oreng se parcaja. 
1 5 l Badha reng-oreng dhari Yudea se 

entar ka Antiyokhiya, laju ngajar 
reng-oreng se parcaja e jadhiya ja mon 
reng-oreng jareya ta asonnat noro hokomma 
Mosa, ta kera epasalamet. 

2 Paulus ban Barnabas nyalaagi panemmona 
reng-oreng jareya. Daddi dhi-budhina 
epotossagi sopaja Paulus ban Barnabas 
ban pan-barampan oreng laenna meyos 
dhari Antiyokhiya ka Yerusalim kaangguy 
arembak parkara jareya ban sul-rasul sarta 
pin-pamimpin se badha e dhissa. 

3Jemaat Antiyokhiya ngaterragi se kadhuwa 
jareya sampe gan lowar kottha; se kadhuwa 
jareya laju terros lebat e Fenesia ban 
Samaria, sambi notorragi ka reng-oreng e 
jadhiya baramma reng-oreng se banne Yahudi 
massraagi abana ka Allah. Reng-oreng se 

parcaja e jadhiya ce peragga ngedhing kabar 


jareya. 

4Sanapana ka Yerusalim se kadhuwa jareya 
etarema kalaban becce bi jemaat, bi sul-rasul 
sarta pin-pamimpin. Saellana jareya Paulus 
ban Barnabas notorragi pa-apa se elampaagi 
Allah kalaban parantaraanna salerana se 
kadhuwa jareya. 

"Tape badha pan-barampan oreng Farisi se 
la parcaja, manjeng laju ngoca, "Reng-oreng 
bangsa laen se banne Yahudi ganeka kodu 
esonnat sareng kodu ewajibbagi noro 
hokomma Mosa." 

6 Sul-rasul ban pin-pamimpinna jemaat 
akompol arembaga parkara jareya. 

7 Se aparembagan ce abidda. Dhi-budhina 
Petrus ngadek, laju adhabu, "Tan-taretan! 
Sampeyan ampon padha oneng dibi ja gi 
buruwan paneka sareng Allah kaula epele 
dhari antarana sampeyan epakona abertaagi 
Kabar Bagus ka reng-oreng se banne Yahudi, 
sopaja reng-oreng ganeka mereng sareng 
parcaja. 

8 Ban Allah se ngagali ka atena manossa 
ampon noduwagi ja Salerana narema 
reng-oreng se banne Yahudi gapaneka; 
menangka bukte, reng-oreng gapaneka 
eparenge jugan Errohna Allah akadi se 
eparengngagi ka sampeyan sareng kaula. 

P Allah ta ada-bidaagi bangsa kaula sareng 
bangsana reng-oreng kaissa. Allah masocce 

atena reng-oreng ganeka, polana reng-oreng 


ganeka parcaja. 

10 Aponapa samangken sampeyan me 
alabana ka Allah kalaban apareng kawajiban 
se berra ka reng-oreng se ampon parcaja 
paneka, mangkana bangatowana sampeyan 
ban kaula, sapaneka jugan sampeyan sareng 
kaula dibi, ta sanggup ajalannagi? 

1! Sabaligga, sampeyan sareng kaula 
parcaja, ban epasalamet polana bellas asena 
Guste Isa; sapaneka jugan reng-oreng 
kaissa." 

12 Daddi reng-oreng se akompol e jadhiya 
pas padha neng-enneng kabbi. Saellana 
jareya reng-oreng buru pas ngedhingngagi 
Barnabas ban Paulus notorragi sakabbiyanna 
kaajiban ban kaaneyan se elampaagi Allah 
kalaban parantaraanna salerana e antarana 
reng-oreng bangsa laen se banne Yahudi. 

13 Saellana se kadhuwa jareya mare se abu- 
dhabu, Yakobus laju adhabu, "Tan-taretan! 
Ngereng peyarsaadgi. 

14Simon gi buru saos nerrangngagi kadi 
ponapa Allah dha-adhana noduwagi ja Allah 
paneka ngemodi reng-oreng se banne Yahudi, 
kalaban maksod meleya dhari reng-oreng 
ganeka reng-oreng se ebadhiya ommadda. 

15 Ganeka cocok sareng se enobuwattagi 
bi-nabbi. Sabab e dhalem Alketab esebbuttagi 
sapaneka, 

16 Saellana jareya Sengko dhatengnga 


pole, cana dhabuna Pangeran, bengkona 
Daud se la gujur bi Sengko epaddegga pole, 
jur-gujurranna epateppaa ban epajagaa pole; 

17 sopaja re-karena reng-oreng padhaa 
nyare Pangeran kabbi, abareng ban bangsa 
laenna kabbi se banne Yahudi se bi Sengko 
la etembali epadaddiya Tang andhi. Ganeka 
dhabuna Pangeran, 

18 se apareng oneng parkara paneka ngabidi 
jaman dhimen." 

19 "Daddi, noro pamanggi kaula," cana 
Yakobus pole, "sampeyan sareng kaula ta 
kengeng masossa reng-oreng se banne 
Yahudi se ampon massraagi abana ka Allah 
kaissa. 

20 Namong sampeyan sareng kaula kodu 
noles serrat ka reng-oreng ganeka, sarta 
apareng petodu sopaja reng-oreng ganeka ta 
sampea neddha barang se najjis se ampon 
eparengngagi ka brahala, otabana neddha 
dagingnga keban se mate ecekkel, otabana 
neddha dhara. Reng-oreng gapaneka jugan 
kodu ajauwi lalakon maseyat. 

21 Sabab hokommepon Mosa ampon ngabidi 
gi jaman dhimen ebacaagi sabban are Sabat 
e kennengngan-kennengnganna kabakteyan, 
sareng ebertaagi e sadajana kottha." 

22 Sul-rasul ban pin-pamimpin, abareng 
bi sakabbiyanna anggotana jemaat jareya 
motossagi meleya reng-oreng se eotosa ka 

Antiyokhiya epabarengnga bi Paulus ban 


Barnabas. Se kapele iya areya Silas ban 
Yudas aliyas Barsabas. Se kadhuwa jareya e 
antarana reng-oreng se parcaja e Yerusalim 
tamaso reng-oreng se ehormadi. 

23 Otosan jareya epagibai sorat se monyena 
kantha reya, "Tan-taretan sadajana se asalla 
dhari bangsa laen se banne Yahudi, se 
padha alenggi e Antiyokhiya, Siria sareng 
Kilikiya. Salam dhari kaula, sul-rasul sareng 
pin-pamimpin, enggi paneka tan-taretanna 
sampeyan sadaja. 

24 Kaula sadaja mereng ja badha bangsa 
kaula se padha entar ka sampeyan se morok 
sampeyan sampe sampeyan daddi salbut 
sareng bingong. Mangkana kaula ta nyoro 
reng-oreng ganeka. 

25 Daddi kaula sadaja padha aparembagan, 
ban sadajana padha mopakat mele reng- 
oreng se eotos ka sampeyan e kadhinto. 
Otosan gapaneka bakal rabuwa ka kadhinto 
asareng tan-taretan Barnabas sareng Paulus 
se kakase. 

26 Se kadhuwa ganeka ampon alabbuwi pate 
polana Guste Isa Almasih. 

27 Daddi kaula ngotos Yudas sareng Silas 
ka sampeyan. Se kadhuwa ganeka se badhi 
notorragi dibi ka sampeyan pa-ponapa se 
etoles kaula e dhalem sorat paneka. 

28 Errohna Allah ampon mopakat sapaneka 
jugan kaula sadaja sopaja sampeyan ta 


Kisah Para Rasul 15.291 35 . 82 
eparenge kawajiban-kawajiban se lebbi berra 


dhari kawajiban-kawajiban se parlo paneka 
saos: 

29 Sampeyan ja adhaar teddhaan se ampon 
esajiyagi ka brahala; ja adhaar dhara, ja 
adhaar dagingnga keban se mate ecekkel, 
sareng jauwi kon-lalakon se messom. Mon se 
kasebbut ganeka ampon ejauwi sadaja sareng 
sampeyan, sampeyan ampon ngalakone se 
sae. Sapaneka saos. Salam!" 

30 Saellana amet, para otosan jareya pas 
mangkat ka Antiyokhiya. E jadhiya anggotana 
jemaat epakompol kabbi, laju padha ebalai 
essena sorat gella. 

31E bakto para anggotana jemaat jareya 
maca sorat buru, kabbi padha perak polana 
essena soradda se malepor atena. 

32 Yudas ban Silas, se kadhuwa jareya 
nabbi, abu-dhabu ka tan-taretan se parcaja 
e Antiyokhiya jareya sampe abit, maksodda 
marengana kakowadan ban mabangala atena 
reng-oreng jareya. 

33 Saellana abit se badha e Antiyokhiya, 
Yudas ban Silas jareya bi reng-oreng se 
parcaja e jadhiya epabali ka Yerusalim sambi 
etetebi salam ka reng-oreng se ngotos dhari 
Yerusalim jareya. 

34[Tape Silas motossagi neptebba e 
Antiyokhiya. | 

35 Paulus ban Barnabas gi abit keya alenggi 
e Antiyokhiya, sambi morok ban ngabarragi 


Kisah Para Rasul 15.361 16.1 83 
dhabuna Pangeran abareng ban reng-oreng 


se bannya laenna. 

36 Ta abit saellana jareya Paulus adhabu ka 
Barnabas, "Mara sateya ja abaliya entar ka 
tan-taretan se parcaja ka Isa e tha-kottha 
kennengnganna sengko ban bana se la 
ngabarragi dhabuna Pangeran, me olle 
sengko ban bana tao baramma kabadhaanna 
reng-oreng e dhissa rowa." 

37 Barnabas terro ngajaga Yahya Markus, 

38 tape noro panemmona Paulus ta becce 
mon ngajak Yahya Markus, sabab Yahya 
Markus jareya ta kasokan alako abareng ban 
se kadhuwa jareya, ban adinaagi se kadhuwa 
buru e Pamfiliya. 

39 Daddi Paulus ban Barnabas atokar ce 
daddina sampe dhi-budhina se kadhuwa 
jareya apesa: Barnabas ngajak Markus alajar 
ka Siprus. 

40 Paulus ngajak Silas pas mangkat abareng 
saellana bi tan-taretan e Antiyokhiya 
epassraagi ka rahmadda Pangeran. 

41l Paulus ban Silas jareya laju alengleng e 
Siria ban Kilikiya, makowat jemaat-jemaat e 
jadhiya. 

16 l Paulus terros meyos ka Derbe, 

saellana jareya ka Listra. E jadhiya 
badha sala settong dhari oreng se noro Isa se 
anyama Timotiyus. Ebuna oreng Yahudi, la 
parcaja ka Isa; tape ramana oreng Yunani. 

2 E antarana reng-oreng Listra ban Ikoniyum 


se parcaja ka Isa, Timotiyus kaetong oreng 
bagus. 

3 Paulus terro ngajaga Timotiyus, daddi 
Timotiyus esonnat. Salerana alampaagi 
kantha jareya polana reng-oreng Yahudi e 
dhaera jareya padha tao ja ramana Timotiyus 
oreng Yunani. 

4E sabban kottha se erabuwi, Paulus ban 
Timotiyus nerrangngagi ka reng-oreng 
se parcaja sakabbiyanna kapotosan se la 
etantowagi bi sul-rasul ban pin-pamimpin e 
Yerusalim. Tan-taretan se la parcaja epaenga 
sopaja atoro ka sakabbiyanna atoran jareya. 

> Daddi sabban arena jemaat-jemaat jareya 
sajan atamba kowat imanna ban atamba 
bannyana. 

6 Errohna Allah ta ngedine Paulus ban 
Silas ngabarragi dhabuna Allah e propinsi 
Asia. Daddi se kadhuwa jareya nerrossagi 
parjalananna ka Frigia ban Galatia. 

7 Sanapana ka batessa Misiya, se kadhuwa 
jareya masoa ka propinsi Bitiniya, tape bi 
Errohna Isa elarang maso ka jadhiya. 

8 Daddi pera lebat e Misiya jareya, laju terros 
ka Trowas. 

9E malem jareya Paulus ngoladi pangatonan. 
E dhalem pangatonan jareya badha oreng 
Makedoniya manjeng e adhaanna sambi 
nyoon ce tarongguna, ocana, "Ngereng 

eatore lenggi ka Makedoniya, kaula sareng 


reng-oreng e kaissa nyoona tolong." 

10 Saellana Paulus ngoladi pangatonan 
jareya, sengko kabbi laju padha aya-sadhiya 
se mangkada ka Makedoniya. Sabab sengko 
kabbi padha yakin ja Allah makon sengko 
kabbi abertaagi Kabar Bagus jareya ka 
reng-oreng e jadhiya. 

ll Sengko kabbi padha mangkat dhari 
Trowas, alajar terros ka Samotrake ta 
kalaban per-sepperran man-dhaemman, ban 
kalagguwanna terros ka Neyapolis. 

12 Dhari jadhiya terros ka Filipi, settong 
kottha e distrik se kapeng settong e 
Makedoniya. Filipi reya jajaanna karajaan 
Roma. Sengko kabbi enneng e jadhiya sampe 
pan-barampan are. 

13E are Sabat sengko kabbi entar 
ka penggirra songay e lowarra labang 
sakethengnga kottha, sabab cana pekker e 
jadhiya badha kennengnganna kabakteyan 
kaangguy oreng Yahudi. Sengko kabbi padha 
toju acaca bi babinean se akompol e jadhiya. 

14 Badha settong e antarana se adagang 
kaen bungo terrong, nyamana Lidiya, dhari 
Tiatira. Babine jareya taresna ka Allah, daddi 
bi Pangeran atena eparenge tabukka sopaja 
endha narema apa se eajarragi bi Paulus. 

15 Lidiya ban saessena bengkona ebaptis. 
Samarena ebaptis sengko ban en-laenna 
padha esoro ka bengkona. Ocana, "Tan- 

taretan, manabi sampeyan nganggep kaula 


paneka ampon parcaja ongguwan ka Isa, 
ngereng alenggi e compo kaula." Babine 
jareya terros maksa sopaja sengko kabbi 
norodi parmentaanna. 

16E settong are e bakto sengko, Paulus 
ban Silas teppana entar ka kennengnganna 
oreng adua, e jadhiya tatemmo ban oreng 
babine kasorang; babine jareya dunor, 
ekobasae Erroh jahat se tao aramallagi 
kadaddiyan-kadaddiyan se bakal dhatengnga. 
Kalaban aramallagi papasthenna oreng, 
babine jareya madhateng kaontongan raja ka 
lorana. 

17 Babine jareya noro bunte Paulus ban 
sengko kabbi, sambi reng-cerrengan, "Reng- 
oreng reya abdina Allah Se Mahaagung! Se 
dha enna malaana bana kabbi baramma 
carana sopaja bana salamedda!" 

18 Pan-barampan are abidda babine jareya 
ros-terrosan aera kantha jareya. Paulus la ta 
sabbar pole, daddi laju atole sarta adhabu ka 
erroh jareya, "Kalaban asmana Isa Almasih 
sengko marentaagi sopaja bana kalowar dhari 
babine reya!" Sanatkala jareya keya erroh 
jareya kalowar dhari babine gella. 

19E bakto ra-lorana babine jareya tao ja la 
ta andhi kasempadan pole se olleya pesse, 
Paulus ban Silas laju etangkep, eeret ka 
lon-alon epangadhep ka se wajib. 

20 Paulus ban Silas epangadhep ka ja- 


pangraja Roma, atorra, "Kadhinto reng-oreng 
Yahudi, madhateng kasossaan e kottha 
kadhinto. 

21 Reng-oreng kadhinto ngajari rayat 
ngalakone adad se ta cocok sareng kom- 
hokommepon panjennengngan sareng abdina 
sadaja, reng-oreng Roma. Adad kabiyasaan 
gapaneka ta kengeng etarema otaba etoro!" 

22 Oreng bannya noro keya nyerrang Paulus 
ban Silas; ban ja-pangrajana pamarenta 
nyebbit rasoganna Paulus ban Silas dhari 
badanna; saellana jareya se kadhuwa buru 
laju esoro peccodi. 

23 Samarena epeccodi ce sarana, se kadhuwa 
jareya pas epamaso ka penjara. Kapala 
penjara eparentaagi sopaja ajaga se kadhuwa 
jareya epagu-onggu. 

24 Polana parenta jareya, bi kapala penjara 
buru se kadhuwa jareya etahan e kamar 
penjara se paleng dhalem, ban sokona dhu 
kalaja erantay ka kaju balo. 

25 Ra-kera baja tengnga malem Paulus ban 
Silas teppana adua ban anyanye ji-pojiyan 
ka Allah. Reng-oreng tahanan laenna 
teppana ngedhingngagi se kadhuwa jareya se 
anyanye. 

26 O-tao pas badha lendhu ce rajana, sampe 
dhasarra penjara jareya noro agundhek. 
Bang-labangnga penjara abukka kabbi ban 
tay-rantayya para tahanan locot kabbi. 

2! Kapala penjara jareya takerjat, pas 
jaga. E bakto nangalee bang-labangnga 
penjara jareya abukka kabbi laju ngonos 
peddhangnga araddaa, sabab nyangka 
reng-oreng tahanan la padha buru. 

28 Tape Paulus aera ce kajana, "Ampon ja 
aradda! Oreng tahanan gi badha e kaiya 
sadaja!" 

23 Kapala penjara jareya menta damar, pas 
berka ka dhalem, badanna ngetter, pas asojut 
e adhana Paulus ban Silas. 

30 Kapala penjara jareya ngeba Paulus 
ban Silas ka lowar, pas atanya, "Towan, 
samangken ponapa se kodu elakone kaula 
sopaja kaula epasalamet?" 

31 Saodda Paulus ban Silas, "Paparcaja 
ka Guste Isa! Sampeyan bakal salamedda 
sampeyan sareng sadajana essena compona!" 

32 Paulus ban Silas pas nerrangngagi 
dhabuna Pangeran ka kapala penjara jareya, 
ban ka sakabbiyanna oreng se badha e 
bengkona. 

33E bakto tengnga malem jareya keya 
kapala penjara gella ngeba Paulus ban Silas 
ban abersee ka-lokana. Kapala penjara jareya 
ban saessena bengkona ebaptis kabbi e bakto 
jareya keya. 

34 Paulus ban Silas pas padha egiba ka 
bengkona, laju eatore dhaar. Kapala penjara 
jareya saana binena ce peragga polana sateya 
la parcaja ka Allah. 

35 Kalagguwanna, ja-pangrajana pamarenta 


Roma ngotos polisi ka penjara kaangguy 
manapa parenta sopaja Paulus ban Silas 
epakalowar. 

36 Kapala penjara gella abala parkara 
jareya ka Paulus. Ocana, "Wan-towan, 
ja-pangraja Roma ampon apareng parenta 
sopaja panjennengngan padha epakalowar. 
Samangken sampeyan kengeng gubar. 
Moga-moga eparengngana salamet!" 

37 Tape Paulus adhabu ka si-polisi se eotos 
ka jadhiya gella, "Kaula sareng taretan 
paneka warga nagara Roma. Ta kalaban eadili 
epeccodi e adhana oreng bannya sarengngan 
laju epamaso ka penjara. Samangken laju 
epakon paleman ta asa-kasa? Kaula ta poron! 
Ja-pangraja Roma ganeka pakon ka kadhinto 
dibi makalowar kaula sareng Silas." 

38 Sj-polisi se eotos gella areppot parkara 
jareya ka ja-pangraja Roma. E bakto 
ja-pangraja Roma jareya padha ngedhing ja 
Paulus ban Silas jareya warga nagara Roma, 
laju padha tako. 

39 Daddi laju padha entar ka Paulus ban 
Silas, menta sapora, pas ngater se kadhuwa 
jareya kalowar dhari penjara, sarta menta 
sopaja se kadhuwa jareya duliya nyengla 
dhari kottha jareya. 

40 Paulus ban Silas kalowar dhari penjara 
jareya, laju terros ka bengkona Lidiya. 
Saellana tatemmo bi reng-oreng se parcaja e 

jadhiya, sarta abu-dhabu se makowat atena 


reng-oreng jareya, laju meyos dhari kottha 
jareya. 

17 l Paulus ban Silas nerrossagi 

parjalananna lebat e Amfipolis ban 
Apoloniya sampe ka Tesalonika. E jadhiya 
badha kennengnganna kabakteyanna oreng 
Yahudi. 

2 Paulus meyos ka kennengnganna 
kabakteyan jareya akantha biyasana mon 
badha kennengnganna kabakteyanna oreng 
Yahudi e jadhiya asoal jawab parkara 
yat-ayadda Alketab ban reng-oreng se badha 
e jadhiya, sampe tello are Sabat ros-terrosan. 

3 Adhasar ka yat-ayat e dhalem Alketab 
Paulus nerrangngagi ban abukteyagi ja 
Rato Panyalamet se ejanjiyagi Allah parlo 
nanggung sangsara ban odhi pole saellana 
sedana. "Isa se etotorragi kaula ka sampeyan 
paneka, enggi ganeka Rato Panyalamet se 
ejanjiyagi Allah," dhabuna Paulus. 

4 Badha reng-oreng se parcaja, laju ngereng 
Paulus ban Silas; bariya keya bannya 
reng-oreng Yunani se tako ka Allah, ban 
bannya keya babinean se ehormat oreng. 

> Tape reng-oreng Yahudi ere atena, laju 
makompol reng-oreng gelandhangan e 
lan-jalan esoro mabadha rarusu. Reng-oreng 
jareya laju mabadha rarusu e saantero kottha 
jareya, sarta nyerrang bengkona settong 
oreng se parcaja se anyama Yason parlo 

nyareya Paulus ban Silas, polana egibaa ka 


adhana oreng se bannya. 

eTape, polana Paulus ban Silas ta etemmo, 
daddi Yason ban reng-oreng laenna se 
parcaja se eeret ka adhana ja-pangraja se 
kobasa e kottha jareya. Reng-oreng jareya 
rat-tharadan, "Reng-oreng paneka abadhi 
rarusu e man-kadhimman. Samangken 
dhateng ka kottha paneka, 

7 sareng Yason etarema e compona. 
Reng-oreng paneka sadajana ta atoro ka 
sadajana se ampon etepteppagi sareng Kaisar 
Roma, sabab reng-oreng paneka ngoca ja 
badha rato laenna se anyama Isa." 

8 Ca-oca jareya andaddiyagi oreng se bannya 
ban ja-pangraja e kottha jareya laju padha 
ramme. 

?Ja-pangraja jareya laju marentaagi ka 
Yason ban reng-oreng se parcaja laenna 
sopaja majar pesse tanggungan, saellana 
jareya buru eocol. 

10E bakto are la malem reng-oreng se 
parcaja e kottha jareya nyoon ka Paulus ban 
Silas sopaja meyos ka Bereya. Sanapana 
ka jadhiya, Paulus ban Silas meyos ka 
kennengnganna kabakteyanna oreng Yahudi. 

11 Reng-oreng Bereya jareya lebbi tabukka 
atena katembang reng-oreng e Tesalonika. 
Reng-oreng e jadhiya ngedhingngagi kabar 
parkara Isa kalaban ate senneng, ban sabban 

are maca Alketab epatete terro taowa apa se 


edhabuwagi Paulus jareya pajat bendher. 

12 Bannya e antarana reng-oreng jareya 
se parcaja ka Isa, ban ta sakone keya 
reng-oreng Yunani, lalake ban babine se 
ehormat oreng, padha parcaja. 

13E bakto reng-oreng Yahudi e Tesalonika 
ngedhing ja Paulus ngabarragi keya dhabuna 
Allah e Bereya, reng-oreng jareya laju entar 
ka Bereya, nas-manase reng-oreng e jadhiya 
sampe padha ngalengsang. 

14 Daddi bi tan-taretan e Bereya Paulus 
duli eaterragi ka paseser, dineng Silas ban 
Timotiyus paggun enneng e kottha jareya. 

15 Saellana ngaterragi Paulus sampe gan 
Atena, tan-taretan se ngater jareya abali ka 
Bereya sambi ngeba pessen dhari Paulus 
sopaja Silas ban Timotiyus duliya nyosol. 

16Sabatara Paulus anante Silas ban 
Timotiyus e Atena, Paulus arassa rentek 
panggaliyanna ngoladi kottha jareya possa 
ban brahala. 

17 Daddi e kennengnganna kabakteyan 
Paulus asoal jawab ban reng-oreng Yahudi 
sarta reng-oreng laenna se nyemba ka Allah 
e jadhiya. Bariya keya e sar-pasar sabban are 
Paulus asoal jawab ban reng-oreng se badha 
e jadhiya. 

18 Ru-guru se nganot pangajaranna Epikuros 
ban Stowa asoal jawab keya ban salerana. 
Pan-barampan e antarana reng-oreng jareya 

ngoca, "Oreng reya tao apa? Pangataowanna 


pera sakone, tape bannya colo!" Se laen 
padha ngoca, "Ropana oreng reya notorragi 
parkara ba-dibana bangsa laen." Mangkana 
ngoca kantha jareya, polana Paulus abu- 
dhabu parkara Isa ban parkara odhi pole 
saellana mate. 

19 Saellana jareya bi reng-oreng jareya 
Paulus laju egiba ka rapat e Gumo 
Areyopagus. E jadhiya reng-oreng jareya 
ngoca ka Paulus, "Kaula padha terro onenga 
pangajaran se anyar se etotorragi sampeyan 
gella. 

20 Sabab se edhabuwagi sampeyan 
kaedhinganna ane rassana. Daddi kaula 
padha terro onenga artena." 

21 (Sabab reng-oreng Atena ban reng-oreng 
manca se badha ejadhiya mon teppana ta 
andhi lalakon lebur ngedhingngagi ban acaca 
parkara rang-barang se paleng anyar.) 

22E bakto ngadek e adhana reng-oreng 
kottha se akompol e Areyopagus jareya 
Paulus adhabu, "He, reng-oreng Atena! 
Kaula nengale ja e dhalem sadajana parkara 
sampeyan talebat taat ka agamana. 

23 Sabab e bakto kaula lan-jalanan alengleng 
sabalattrana kottha sambi nengale sadajana 
ngan-kennengngan pasambajanganna 
sampeyan, kaula nengale mezba se badha 
tolesanna, Kaator ka Allah Se Ta Ekennal. 
Allah se esemba sampeyan ganeka, 

gapaneka, Allah ganeka se etotorragi kaula 
Ka sampeyan. 

24 Allah se abadhi dunnya paneka sareng 
saessena enggi paneka Pangeranna langnge 
sareng bume. Allah gapaneka ta alenggi 
e dhalem po-compona diba badhiyanna 
manossa. 

25jJ ugan Allah gapaneka ta marlowagi 
bantowanna manossa, sabab Allah gapaneka 
se apareng odhi sareng nyaba sareng 
sadajana ka manossa. 

26 Dhari manossa settong Allah gapaneka 
abadhi sadajana bangsa se epakon ngessee 
saantero bume. Allah gapaneka jugan se 
nantowagi dhari dha-adhana bila sareng e 
kadhimma manossa paneka olle odhi. 

27 Mangkana bi Allah epasapaneka sopaja 
manossa nyaree Salerana. Moga-moga sadaja 
padhaa apanggi sareng Allah gapaneka e 
bakto nyaree Salerana. Namong salerressa 
Allah gapaneka ta jau dhari sampeyan sareng 
kaula bang-sebang. 

28 Akadi se ekocaagi oreng, Sengko ban bana 
reya odhi ban aguli sarta badha e dunnya 
reya polana kakobasaanna. Padha sareng se 
ekocaagi kang-tokang syiirra sampeyan se 
padha ngoca, Sengko ban bana kabbi padha 
tra-pottrana. 

2? Daddi, sarrena kaula sareng sampeyan 
padha tra-pottrana Allah, daddi ta kengeng 

emmas otaba salaka otaba bato se ebadhi 
menorot kapenterranna manossa. 

30 Masa kabudhuwanna sampeyan sareng 
kaula ganeka sareng Allah ampon epaelang 
dhari panggaliyanna, namong samangken 
Salerana makon sopaja sadajana oreng 
sadunnya atobat dhari sa-dusana. 

31 Sabab Allah ampon nantowagi settong 
bakto kaangguy ngadili saantero dunnya 
paneka kalaban adil, kalaban parantaraanna 
settong oreng se ampon epele sareng Allah 
kaangguy lalakon gapaneka. Ban sopaja 
sadajana oreng padha yakin ka parkara 
gapaneka, Allah ampon maodhi pole oreng 
ganeka dhari sedana!" 

32E bakto reng-oreng jareya ngedhing 
parkara odhi pole saellana mate, laju badha 
se agellaan. Badha pole se ngoca, "Kaula 
padha terro merengnga sampeyan notorragi 
parkara ganeka pole." 

33 Daddi Paulus pas gubar dhari kompolan 
jareya. 

34Tape e antarana reng-oreng jareya 

badha se noro Paulus ban parcaja ka Isa, 
e antarana: Dionisiyus anggotana majelis 
Areyopagus, ban settong oreng babine se 
anyama Damaris, ban reng-oreng laenna 
pole. 

18 ' Saellana jareya Paulus meyos dhari 

Atena ka Korintus. 

2 E jadhiya tapanggi ban oreng Yahudi se 


anyama Akwila, asalla dhari nagara Pontus. 
Akwila buru dhateng dhari Italia abareng ban 
binena se anyama Priskila. Se kadhuwa jareya 
entar ka Korintus sabab Kaisar Klaudiyus 
makon sopaja reng-oreng Yahudi padha 
ondur dhari Roma. Paulus meyos manggii se 
kadhuwa jareya, 

3laju alenggi apolong e jadhiya sarta 
alako abareng bi reng-oreng jareya, sabab 
lalakonna se kadhuwa jareya padha ban se 
eastane Paulus, iya areya agabay kemah. 

“Tape sabban are Sabat Paulus abu-dhabu 
e kennengnganna kabakteyan kaangguy 
mayakin reng-oreng Yahudi ban reng-oreng 
Yunani sopaja parcaja ka Isa. 

> Saellana Silas ban Timotiyus napa dhari 
Makedoniya, Paulus ta ngastane en-laenna 
kajabana ngabarragi berta dhari Allah 
ka reng-oreng Yahudi ja Isa jareya Rato 
Panyalamet se ejanjiyagi Allah. 

6 Tape sarrena reng-oreng jareya terros 
alaban sarta nyale salerana, daddi Paulus 
laju agebbes abu dhari rasoganna menangka 
tandha parengeddan ka kasalaanna reng- 
oreng jareya. Dhabuna, "Mon bana calaka, 
salana dibi! Sengko ta ro-noroa! Molae 
sateya sengko entara ka reng-oreng se banne 
Yahudi." 

7 Paulus laju nyengla dhari jadhiya, pas 
alenggi e settong bengko se badha e seddina 

andhina oreng se banne Yahudi, tape nyemba 
ka Allah, nyamana Titiyus Yustus. 

8 Tape Krispus, kapalana kennengnganna 
kabakteyan jareya sabala parcaja ka Guste 
Isa. Ban bannya keya reng-oreng Korintus 
laenna se ngedhing berta se etotorragi Paulus 
jareya, laju parcaja ka Isa sarta pas ebaptis. 

2E settong malem e dhalem settong 
pangatonan, Guste Isa adhabu ka Paulus, "Ja 
tako! Terros acaca ban ja ambu. 

10 Sabab Sengko abarengnge bana. Tadha 
oreng se bisaa alako jahat ka bana, sabab 
bannya se badha e kottha reya oreng se 
parcaja ka Sengko." 

1 Daddi Paulus alenggi e Korintus sampe 
sataon satengnga abidda sarta ngajarragi 
dhabuna Allah ka reng-oreng e jadhiya. 

12E bakto Galiyo daddi gubennor Akhaya, 
reng-oreng Yahudi padha asakongkel alaban 
Paulus, laju ngeba Paulus ka pangadilan. 

13 Reng-oreng jareya areppot kantha reya, 
"Oreng paneka nyacae oreng bannya sopaja 
nyemba ka Allah kalaban cara se ta cocok 
sareng hokomma Mosa!" 

14 Gi buru Paulus nyaoda, Galiyo la ngandika 
ka reng-oreng Yahudi, "He, reng-oreng 
Yahudi! Mon se ereppottagi bana reya 
tamaso parkara ta atoro ka hokom otabana 
settong kajahadan, sengko pajat kodu sabbar 
ngedhingngagi reppodanna bana reya. 

15 Tape reya orosan tokar parkara ca-oca 


ban ma-nyama sarta kom-hokomma bana 
dibi! Daddi pamare dibi. Sengko ta ngadilana 
parkara se kantha jareya!" 

16 Galiyo laju nondhung reng-oreng jareya, 
esoro kalowar. 

17 Reng-oreng jareya laju nangkep Sostenes, 
kapalana kennengnganna kabakteyan rowa, 
sarta epokole e adhana meja pangadilan. 
Tape Galiyo ta marduli. 

18 Saellana jareya Paulus gi abit alenggi e 
Korintus. Saellana laju amet ka reng-oreng 
se parcaja e jadhiya, terros alajar ka Siria 
asareng ban Priskila ban Akwila. E Kengkreya, 
Paulus nyokor rambudda se la abit epalanjang 
polana la ahajat ka Pangeran. 

19 Sanapana ka Efesus, Priskila ban Akwila bi 
Paulus edinaagi e jadhiya, salerana laju maso 
ka kennengnganna kabakteyan sarta asoal 
jawab ban reng-oreng Yahudi e jadhiya. 

20 Bi reng-oreng e jadhiya Paulus esoon 
sopaja gi alenggi e jadhiya, tape ta kasokan. 

21 Maske kantha jareya, e bakto meyosa 
Paulus adhabu, "Mon Allah ngedine, sengko 
abaliya pole dha enna." Saellana adhabu 
kantha jareya, Paulus laju alajar dhari Efesus. 

22E bakto toron e Kaisareya Paulus meyos 
ka Yerusalim kaangguy apareng salam ka 
jemaat e jadhiya, saellana laju terros ka 
Antiyokhiya. 

meyos pole ka dhaera Galatia ban Frigia 
kaangguy makowat imanna reng-oreng se 
parcaja. 

24 Sabatara jareya badha oreng Yahudi 
kalahiran Aleksandriya, nyamana Apolos, 
entar ka Efesus. Oreng jareya penter acaca 
ban ce pahamma ka essena Alketab, 

25 sarta la eburuk epakennal ka pangajaran 
parkara Isa. Daddi kalaban samangat se 
rabbang ngajarragi parkara Isa epatete, 
maske se ekataowe abana coma baptisan 
Yahya. 

26 Apolos bangal acaca e kennengnganna 
kabakteyan. E bakto Priskila ban Akwila 
ngedhing pangajaranna jareya, Apolos 
laju eajak ka bengkona. E jadhiya Apolos 
eberrii katerrangan se lebbi teppa parkara 
kasokanna Allah se masalamedda manossa 
kalaban parantaraanna Isa. 

27 Saellana jareya Apolos amaksod entara ka 
Akhaya. Daddi reng-oreng se parcaja ka Isa e 
Efesus noles sorat ka tan-taretan se parcaja e 
Akhaya sopaja Apolos etarema. Ban e bakto 
Apolos napa ka Akhaya, partolonganna ce 
bannyana gunana ka reng-oreng se polana 
rahmadda Allah la parcaja ka Isa. 

28 Sabab Apolos ce kobasana, makala 
reng-oreng Yahudi e dhalem asoal jawab 
e bannyana oreng. Kalaban nyebbuttagi 

ja Isa reya Rato Panyalamet se ejanjiyagi. 
19 ' Sabatara Apolos badha e Korintus, 

Paulus meyos ka bagiyan ru-juruna 
dhaera jareya sampe balattra, sarta laju napa 
ka Efesus. E jadhiya salerana tapanggi ban 
reng-oreng se la parcaja ka Isa. 

2 Cana dhabuna ka reng-oreng jareya, 
"Ponapa sampeyan ampon narema Errohna 
Allah e bakto sampeyan parcaja ka Isa?" 
Saodda reng-oreng jareya, "Bunten. Kaula 
la-mala ta oneng mereng ja badha Errohna 
Allah." 

3 "Manabi sapaneka, sampeyan ebaptis 
kalaban baptisan ponapa?" dhabuna Paulus. 
"Baptisanna Yahya," saodda reng-oreng 
jareya. 

4 Dhabuna Paulus, "Yahya abaptis oreng 
kaangguy noduwagi ja oreng ganeka ampon 
atobat dhari sa-dusana. Namong Yahya jugan 
adhabu ka reng-oreng Israil ja oreng Israil 
kodu parcaja ka oreng se bakal rabuwa 
saamponna salerana, enggi paneka Isa." 

>E bakto ngedhing parkara jareya, reng- 
oreng buru laju ebaptis kalaban asmana 
Guste Isa. 

6 Paulus nompangngagi astana e attassa 
reng-oreng jareya, ban e bakto jareya 
Errohna Allah toron ka reng-oreng jareya, 
ban reng-oreng jareya laju acaca ngangguy 

Allah. 

7 Bannyana oreng jareya ra-kera dhubellas 
oreng. 

8 Tello bulan abidda Paulus terros abu-dhabu 
ce bangalla ka reng-oreng e kennengnganna 
kabakteyan, saleng asoal jawab terro 
mayakina reng-oreng jareya parkara 
baramma Allah marenta menangka Rato. 

3 Tape badha e antarana reng-oreng 
jareya se cengkal ban ta endha parcaja. E 
adhana oreng se padha akompol e jadhiya 
reng-oreng jareya nyale pangajaran parkara 
kasokanna Allah se masalamedda manossa 
kalaban parantaraanna Isa. Daddi bi Paulus 
reng-oreng jareya eonduri, sarta laju meyos 
abareng bi reng-oreng se noro Isa, meyos ka 
kennengnganna kuliyah e Tiranus. E jadhiya 
sabban are Paulus jareya asoal jawab ban 
reng-oreng. 

10Se kantha jareya ros-terrosan sampe 
sataon abidda, sampe sakabbiyanna oreng 
se enneng e propinsi Asia, se tamaso bangsa 
Yahudi otabana bangsa laen se banne Yahudi, 
padha ngedhing dhabuna Pangeran. 

l1 Allah mabadha kaajiban-kaajiban kalaban 
parantaraanna Paulus. 

12 Sampe sottanangnga otabana kaen se 
ekapanyengset Paulus jareya mon egiba ka 
oreng sake, panyakedda elang ban erroh 

kalowar. 

13 Badha reng-oreng Yahudi se daddi 
dhukon, alengleng man-dhaemman ngojuk 
erroh jahat dhari reng-oreng. Kon-dhukon 
jareya ngoddi keya ngangguy asmana Isa 
ngojuk roh-erroh jahat. Cana reng-oreng 
jareya ka roh-erroh jahat jareya, "Kalaban 
asmana Isa se ebertaagi Paulus rowa, sengko 
ngojuk bana!" 

14 Badha lalake kapetto, anana imam kapala 
se anyama Skewa se ajalannagi kantha 
jareya. 

15 Tape erroh jahat jareya ngoca ka lalake se 
kapetto jareya, "Sengko tao ka Isa, bariya 
keya ka Paulus, tape bana reya sapa?" 

16 Oreng se kasosoban erroh jahat jareya 
laju alonca sarta nerkem reng-oreng jareya 
ce ganassa sampe reng-oreng jareya padha 
buru dhari bengko jareya, lokaan kabbi sarta 
abangkang, sabab kalambina ebit-sebbit 
edhandhan bi reng-oreng se kasosoban 
jareya. 

17 Reng-oreng Yahudi ban reng-oreng 
bangsa laen se padha enneng e Efesus kabbi 
ngedhing kabarra kadaddiyan jareya, laju 
padha tako. Daddi asmana Guste Isa sajan 
egung-agungngagi. 

18 Bannya oreng se la daddi parcaja ka Isa, 
ngakone e adhana oreng bannya lalakonna se 
la kapongkor. 

wa-duwa, makompol ku-bukuna, ku-buku 
jareya laju eobbar e adhana oreng bannya. 
Argana ku-buku jareya mon epakompol kabbi 
badha ra-kera saeket ebu pesse salaka. 

20 Kalaban cara se makasambu ate kantha 
jareya dhabuna Pangeran sajan balattra ban 
sajan koko pangarona. 

21 Saellana kadaddiyan-kadaddiyan jareya, 
Paulus motossagi meyosa ka Makedoniya ban 
Akhaya, laju terrosa ka Yerusalim. "Samarena 
dha essa," cana dhabuna, "sengko kodu entar 
ka Roma keya." 

22 Daddi Paulus laju ngotos oreng kadhuwa 
dhari reng-oreng se lakona nolonge salerana, 
iya areya Timotiyus ban Erastus, epakon 
entar ka Makedoniya; dineng salerana dibi gi 
alenggi e propinsi Asia jareya sampe abak 
abit. 

23 Ra-kera e bakto jareya pas badha rarusu 
raja e Efesus polana pangajaranna Isa. 

24 Sabab e kottha jareya badha tokang 
salaka se anyama Demetriyus, se agabay 
ko-bengkowanna diba kaangguy Dewi 
Artemis. Usahana oreng jareya madhateng 
pangaselan se raja ka ko-panglakona. 

25 Daddi Demetriyus makompol ko- 
panglakona ban ko-panglakona tokang salaka 
laenna, laju ngoca, "Tan-taretan! Bana padha 
tao ja lalakon reya madhateng hasel. 

26 Sateya bana kabbi Ia padha nangalee ban 


padha ngedhing dibi apa lalakonna Paulus 
rowa. Cana Paulus jareya ba-diba gabayanna 
manossa reya banne diba. Ban reng-oreng 
la bannya se parcaja, banne pera e Efesus 
reya, tape ekenneng koca e saantero Asia 
reya keya. 

27 Babajana, parusahaan reya bakal jubaa 
nyamana. Banne gun jareya malolo, tape 
badha laenna pole, iya areya kalenggiyanna 
Dewi Artemis bakal eanggebba banne pa-apa 
ban kamoljaanna bakal enyek-enyegga; 
mangkana Artemis reya dewi se eja-pojja 
oreng sa Asia ban sadunnya!" 

28E bakto ngedhing parkara jareya, 
ko-panglako gella padha panas atena, laju 
padha ra-eraan, "Hidup Artemis, dewina 
oreng Efesus!" 

23 Rarusu jareya balattra daddi sakottha. 
Saellana jareya garombolanna reng-oreng 
se agabay rarusu jareya nangkep Gayus 
ban Aristarkhus, iya areya reng-oreng 
Makedoniya se abarengnge Paulus e dhalem 
parjalananna; se kadhuwa jareya laju eeret 
ka stadion kottha jareya. 

30 Paulus dibi noroa maso keya abarengnga 
ban se kadhuwa buru, tape elarang bi 
reng-oreng se parcaja ka Isa. 

31 Bariya keya badha ja-pangrajana propinsi 
Asia se asobat ban Paulus, nyoro oreng 

stadion jareya. 

32 Sabatara jareya, reng-oreng se badha e 
stadion gella la salbut ta etemmo karowanna. 
Padha ra-eraan; se eeraagi acem-macem, 
sabab kabannyaan reng-oreng jareya ta tao 
apa sababba me akompol e jadhiya. 

33 Sabagiyan dhari reng-oreng jareya badha 
se nyangka Aleksander se daddi lantaranna, 
sabab Aleksander jareya se ethok-sothok 
ka adha bi reng-oreng Yahudi. Daddi 
Aleksander aberri tandha ban tanangnga 
menta kasempadan noduwagiya ja abana ta 
sala. 

34 Tape bakto reng-oreng Efesus nangalee 
ja jareya oreng Yahudi, laju padha abareng 
aera epakaja, "Odhi Artemis, dewina oreng 
Efesus!" 

35 Dhi-budhina panitera kottha jareya ahasel 
maserep oreng se bannya jareya. Ocana, 
"Tan-taretan oreng Efesus! Sadajana oreng 
padha oneng ja Efesus paneka kottha se 
meyara kalenggiyanna Dewi Artemis sareng 
bato socce se gaggar dhari langnge. 

36 Tadha oreng se bisaa ngalenge parkara 
ganeka. Daddi samangken tore ja me-ramme, 
sarengngan ja ru-kaburu ban-saromban 
ngalakone pa-ponapa. 

37 Reng-oreng paneka bi sampeyan egiba 
kaanja banne polana arampok kalenggiyanna 

diba otabana polana ya-nyeya dewina 


sampeyan sareng kaula. 

38 Manabi Demetriyus sareng ko-panglakona 
agugada oreng, dinggal parkarana me olle 
egiba ka pangadilan. Pangadilan narema 
ra-parkara se kadi ganeka, sarengngan pole 
ja-pangrajana pamarenta badha terros. 

33 Namong manabi gi badha laenna se 
ekaterro sampeyan, ganeka kodu erembak e 
dhalem rapat omom se essa. 

40 Sabab kadaddiyan e are mangken paneka 
bisa madhateng babaja ka sampeyan ban 
kaula sadaja. Sampeyan sareng kaula bisa 
earane mabadha pamberontagan, sabab 
sampeyan sareng kaula padha ta gadhuwan 
alasan kaangguy mabendher rarusu paneka." 

4l Saellana ngoca kantha jareya, panitera 
kottha jareya nyoro mole reng-oreng jareya. 
20 l Saellana kabadhaan e Efesus 

taremtem pole, Paulus makompol 
jemaat, sarta maraja atena reng-oreng 
jareya. Samarena, laju amet sarta nerrossagi 
parjalananna ka Makedoniya. 

2 E jadhiya Paulus meyos ka ra-dhaera 
Makedoniya ban apareng petodu ka reng- 
oreng se parcaja ka Isa kaangguy maraja 
atena. Samarena jareya laju meyos ka 
Yunani, 

3 sarta alenggi e jadhiya tello bulan abidda. E 
bakto teppana aya-sadhiya se meyosa alajar 
ka Siria, laju badha kabar ja reng-oreng 

Yahudi padha asakongkel mateyana salerana. 


Daddi Paulus laju motossagi abaliya lebat 
Makedoniya. 

4Sopater, anana Pirus se asalla dhari Bereya 
noro, bariya keya Aristarkhus ban Sekundus 
oreng Tesalonika, sarta Gayus oreng Derbe. 
Salaenna jareya gi badha pole se noro, iya 
areya Timotiyus, Tikhikus ban Trofimus, 
reng-oreng dhari propinsi Asia. 

> Reng-oreng jareya mangkat kaadha, laju 
anante e Trowas. 

6 Saellana Parayaan Roti Se Ta Eragii sengko 
ban en-laenna alajar dhari Filipi. Saellana olle 
lema are laju akompol pole ban reng-oreng 
gella e Trowas, sampe samenggu abidda. 

7? Malem Ahad sengko ban en-laenna 
akompol ngakana abareng sataretanan. 
Paulus abu-dhabu ban reng-oreng sampe 
tengnga malem, polana kalagguwanna 
meyosa. 

8E kamar loteng se ekennengnge sengko 
ban reng-oreng gella akompol, bannya 
damarra. 

2Badha oreng dha-ngodha nyamana 
Eutikhus toju e candhela. Polana Paulus 
abu-dhabu terros, oreng jareya sajan abit 
sajan ngantok, sampe tatedhung e candhela 
jareya, pas labu ka tana dhari tingkat tello. E 
bakto eosong, oreng jareya etemmo la mate. 

10 Tape Paulus toron ka baba, pas marobbu 
ka badanna oreng jareya. Sambi agellu 

badanna oreng jareya, Paulus adhabu, "Ella 


ja kobater, kana reya gi odhi!" 

ll Saellana jareya Paulus ongga ka attas 
pole, laju gi-magi roti, terros adhaar 
areng-bareng. Saellana abit se abu-dhabu bi 
reng-oreng jareya sampe moncar are, Paulus 
mangkat. 

12 Oreng ngodha gella bi reng-oreng laenna 
egiba mole dhi-odhi ka bengkona. Reng-oreng 
jareya padha perak ban talepor atena. 

13 Sengko kabbi padha ongga ka kapal 
terros alajar kaadha ka Asos, ngoneyana 
Paulus epanetenana kapal e jadhiya. Paulus la 
apessen kantha jareya, sabab Paulus meyosa 
ka Asos lebat tenggangan. 

14 Saellana tatemmo e Asos, Paulus duli 
ongga ka kapal, ban kapal jareya laju alajar 
ka Metilene. 

15 Dhari jadhiya sengko ban en-laenna 
alajar pole, ban kalagguwanna napa ka 
kennengngan se dhep-adhebban ban Khiyos. 
Kalagguwanna kabbi padha napa ka Samos, 
ban saellana olle 3 are dhari pamangkadda 
pas napa ka Miletus. 

16 Paulus la neptebbagi ta nyepperra ka 
Efesus me olle ta wang-mowang bakto e 
dhaera Asia. Sale-olle Paulus terro duliya 
napa ka Yerusalim e are Pentakosta. 

17 Dhari Miletus Paulus ngerem kabar ka 
Efesus makon para pamimpinna jemaat e 
jadhiya sopaja manggii salerana. 

18 Sanapana reng-oreng jareya, Paulus 


adhabu, "Tan-taretan, sampeyan ampon 
padha oneng kadi ponapa odhi kaula apolong 
sareng sampeyan, molae kaula buru napa ka 
Asia. 

19 Kalaban andhap asor sarta bannya 
mangalocor aeng mata kaula alako kaagem 
Guste Isa e dhalem kasangsaraan se eadhebbi 
kaula polana reng-oreng Yahudi se andhi 
sajja jahat ka kaula. 

20 Sampeyan ampon padha oneng ja kaula 
tadha sengkana apareng oneng ka sampeyan 
pa-ponapa se aguna ka sampeyan. Kaula 
morok sampeyan e adhana oreng bannya 
sareng e po-compo. 

21 Ka reng-oreng Yahudi sareng ka sa-bangsa 
laenna kaula ros-terrosan maemot sopaja 
sadaja padhaa atobat dhari sa-dusana sareng 
ngadhep ka Allah, sarta sopaja parcaja ka 
Guste Isa. 

22 Samangken, kaangguy atoro ka 
kasokanna Errohna Allah, kaula entara ka 
Yerusalim. Kaula ta oneng, ba ponapa se 
kadaddiyana ka kaula e kaissa. 

23 Kaula namong oneng ja e saneyap kottha 
Errohna Allah ampon maemot ka kaula ja 
kaula bakal masoa ka penjara sareng bakal 
nanggunga sangsara. 

24 Tape kaula ta mekkere odhi kaula paneka, 
sokor kaula kengeng malastare lalakon se 
eparcajaagi ka kaula sareng Guste Isa, 


Kisah Para Rasul 20.251 30 110 
ban sokor kaula teptep esto sampe mate 


kaangguy abertaagi Kabar Bagus parkara 
rahmattepon Allah. 

25 Kaula ampon manggii sampeyan sadaja 
ban apareng oneng jugan parkara kadi 
ponapa Allah marenta menangka Rato. 
Samangken rassana kaula bakal ta apanggiya 
pole sareng sampeyan sadaja. 

26 Daddi samangken kaula maemoda 
sampeyan kalaban gu-onggu ja manabi e 
antarana sampeyan badha se tebas, ganeka 
banne sala kaula. 

27 Sabab kaula ta oneng ngenthengngagi 
lalakon kaula kaangguy nerrangngagiya ka 
sampeyan sadajana kasokanna Allah. 

28 Daddi sampeyan kodu ajaga abana dibi, 
jugan ajaga sadajana jemaat se ampon 
epassraagi sareng Errohna Allah ka dhalem 
panjagaanna sampeyan; sabab sampeyan 
ampon epadaddi pangawassa jemaat paneka. 
Jagaagi jemaadda Allah paneka akadi tokang 
ngowan se ajaga dumbana, sabab sareng 
Allah jemaat ganeka ampon epadaddi 
kaagunganna dibi kalaban sedana Pottrana 
dibi. 

23 Satadhana kaula, tanto dhateng te-pate 
alas se galak ka nga-tengngaanna sampeyan. 
Ban reng-oreng se ejaga sampeyan ganeka 
bakal daddiya mangsana te-pate alas ganeka. 

30 La-mala e settong are bakal badhaa e 
antarana sampeyan dibi se ngabarragiya 

kabar se lecek, sopaja reng-oreng se ampon 


parcaja ka Isa daddi nyaleyot noro reng-oreng 
ganeka. 

31 Daddi, te-ngate! Sareng kaemodi ja tello 
taon abidda kaula mandhi aeng mata, seyang 
malem ta ambu morok sampeyan sadajana. 

32 Samangken bi kaula sampeyan 
epassraagiya ka Allah sopaja sampeyan 
epeyara sareng Allah, ban sopaja sampeyan 
pagguna koko neggui ka bertana rahmadda 
Allah. Allah paneka kobasa makowat 
sampeyan sareng apareng ka sampeyan 
kat-berkat se ampon esadhiyaagi kaangguy 
sadajana ommadda. 

33 Kaula ta oneng ngarep pesse otaba 
kalambi dhari paseraa saos. 

34 Sampeyan padha oneng ja kaula alako 
makalowar pello dibi kaangguy nyokobi 
kabutowan kaula sareng ca-kanca se noro 
kaula. 

35E dhalem parkara ponapaa saos kaula 
aberri conto ka sampeyan ja kalaban alako 
berra kantha paneka sampeyan sareng kaula 
kodu nolonge reng-oreng se ta kowat. Sabab 
sampeyan kodu emot ka se edhabuwagi 
Guste Isa dibi, enggi paneka, Asennengngan 
aberri etembang narema." 

36 Saellana Paulus mare se abu-dhabu 
kantha jareya pas asojut ban reng-oreng 
jareya kabbi, laju adua. 

37 Kabbi padha nanges sambi agellu tor 


nyeyom Paulus sambi ngatore salamet. 

38 Kabbi padha ngennes sabab Paulus 
adhabu ja reng-oreng jareya ta kera nangalee 
Paulus pole. Saellana jareya reng-oreng 
jareya laju ngaterragi Paulus ka kapal. 

2 1 l Sengko ban en-laenna amet ka 

pin-pamimpinna jemaat e Efesus 
jareya, saellana, laju mangkat alajar terros 
ka polo Kos; ban kalagguwanna napa ka polo 
Rodos. Dhari jadhiya terros ka palabbuwan 
Patara. 

2 E Patara badha kapal se entara ka Fenesia. 
Daddi sengko ban en-laenna nompa kapal 
jareya mangkat 

3 alajar sampe e bakto atole ka kacer laju 
nangalee polo Siprus; tape sengko kabbi 
terros alajar ka Siria. Sengko kabbi padha 
toron e Tirus, sabab kapal se etompa sengko 
gella abungkar mowadanna e jadhiya. 

4E jadhiya sengko kabbi entar ka reng-oreng 
se parcaja ka Isa, sarta apolong e jadhiya 
sampe samenggu abidda. Dhari petoduna 
Erroh Allah, reng-oreng se parcaja e jadhiya 
malae Paulus sopaja ja entar ka Yerusalim. 

> Tape saellana cokop baktona se enneng e 
jadhiya, sengko kabbi mangkat dhari jadhiya 
nerrossagi parjalanan. Reng-oreng jareya 
ban ana binena kabbi padha ngater sampe 
kalowar kottha. E jadhiya, e paseser kabbi 
padha asojut adua. 


Kisah Para Rasul 21.61 12 113 
6 Saellana jareya kabbi padha asalaman; 


sengko kabbi ongga ka kapal, ban reng-oreng 
se ngater gella padha mole ka bengkona. 

7 Sengko kabbi terros alajar dhari Tirus 
sampe ka Ptolemais. E jadhiya sengko kabbi 
entar ka tan-taretan se parcaja kaangguy 
aberri salam, sarta enneng bi reng-oreng 
jareya saare abidda. 

8 Kalagguwanna mangkat pole, sampe ka 
Kaisareya. E jadhiya sengko kabbi entar 
ka bengkona panginjil se anyama Filipus, 
pas enneng e bengkona. Filipus jareya sala 
settong dhari oreng kapetto se kapele e 
Yerusalim. 

P Ana parabanna se kaempa bi Allah 
eparenge kacakebban abertaagi kabar dhari 
Allah. 

10 Saellana pan-barampan are se badha e 
jadhiya, laju badha nabbi se dhateng dhari 
Yudea, nyamana Agabus. 

1Nabbi jareya dhateng, laju ngala sabbuna 
Paulus, pas etaleyagi ka soko tanangnga 
dibi, laju ngoca, "Kadi paneka dhabuna 
Errohna Allah: Se andhi sabbu reya bakal 
etalekonga akantha reya e Yerusalim bi 
reng-oreng Yahudi, sarta bakal epassraagiya 
ka reng-oreng se banne Yahudi." 

12E bakto sengko kabbi ngedhing oca 
jareya, sengko kabbi ban tan-taretan e 
Kaisareya nyoon ka Paulus sopaja ja meyos 
ka Yerusalim. 

13 Tape Paulus adhabu, "Arapaa bana me 


padha nanges kantha reya, maancor tang 
ate? Sengko la asadhiya banne pera se 
etangkebba, tape asadhiya keya mateya 
polana Guste Isa." 

14 Paulus ta kasokan meyarsaagi ka cacana 
sengko kabbi, daddi dhi-budhina kabbi padha 
ambu se alarang se meyosa. "Moga-moga 
kasokanna Pangeran saos se kalakona," cana 
sengko kabbi. 

15 Saellana pan-barampan are enneng e 
jadhiya, sengko kabbi laju akes-rengkes, 
terros mangkat ka Yerusalim. 

le Tan-taretan dhari Kaisareya badha se 
padha noro, ngater sengko kabbi ka bengkona 
Manason, sabab sengko kabbi ngenebba e 
bengko jareya. (Manason reya oreng Siprus 
se la daddi red-moredda Isa.) 

17 Sanapana ka Yerusalim, sengko kabbi 
etarema bi reng-oreng e jadhiya kalaban ate 
gumbira. 

18 Kalagguwanna Paulus meyos abareng 
ban sengko kabbi manggiyana Yakobus; 
pin-pamimpinna jemaat padha badha e 
jadhiya keya. 

19 Saellana apareng salam ka reng-oreng 
jareya, Paulus notorragi pa-apa se la 
elampaagi Allah ka reng-oreng se banne 
Yahudi kalaban parantaraanna. 

20 Saellana ngedhing caretana Paulus jareya, 
reng-oreng gella padha amoljaagi Allah 

sarta laju ngoca ka Paulus, "Taretan Paulus! 


Sampeyan kodu oneng ja oreng Yahudi 
ampon aebuwan se parcaja ka Isa. Sadajana 
tamaso reng-oreng se esto taat ka hokomma 
Mosa. 

21 Samangken reng-oreng paneka mereng ja 
sampeyan morok reng-oreng Yahudi se badha 
e antarana bangsa laen sopaja ta atoro ka 
hokomma Mosa. Sampeyan malae reng-oreng 
Yahudi sopaja anana ta esonnat, ban ta atoro 
ka adadda bangsa Yahudi. 

22 Samangken reng-oreng Yahudi se ampon 
parcaja ganeka tanto mereng ja sampeyan 
badha e kadhinto. Daddi, kadi ponapa 
samangken? 

23 Langkong sae, ngereng peyarsaagi petodu 
kaula paneka. E kaiya badha oreng kaempa 
se ampon ajanji ka Pangeran. 

24 Samangken sampeyan meyos sareng 
se kaempa ganeka areng-sareng mabadha 
opacara masocce aba; se kaempa ganeka 
parenge ongkos sampeyan me olle obuna 
kengeng ecokor. Manabi sapaneka reng-oreng 
bakal padhaa oneng ja pa-ponapa se ekacaca 
oreng parkara sampeyan kaissa ta lerres, 
sabab sampeyan dibi ajalannagi hokomma 
Mosa. 

25 Namong, parkara oreng se banne Yahudi 
se ampon parcaja ka Isa, bi kaula ampon 
ekereme sorat se aesse potosanna kaula 
sadaja ja reng-oreng ganeka ta kengeng 

neddha teddhaan se ampon eparengngagi ka 


brahala, ta kengeng neddha dhara, otabana 
neddha keban se mate ecekkel; ban ta 
kengeng alako maseyat." 

26 Daddi Paulus meyos bi oreng se kaempa 
gella sarta laju mabadha opacara masocce 
aba abareng ban se kaempa jareya 
kalagguwanna. Saellana jareya kabbi padha 
maso ka Padalemman Socce kaangguy 
malae reng-oreng barampa are aggi opacara 
nyoccee aba jareya se mareya sarta se 
ngatorragiya kurban kaangguy se kaempa 
jareya. 

27 Saellana bakto se pettong are jareya 
para tadhaa, badha reng-oreng Yahudi dhari 
Asia se padha nangalee Paulus e dhalem 
Padalemman Socce. Reng-oreng jareya 
nas-manase oreng bannya, laju nyandhak 
Paulus, 

28 Sambi ra-eraan, "He, reng-oreng Israil, 
tore tolonge! Paneka oreng se entar ka 
man-kaimman ngajarragi ka sadajana oreng 
pangajaran-pangajaran se ngamoso bangsa 
Israil, se ta atoro ka hokomma Mosa ban 
Padalemman Socce paneka. Samangken 
la-mala oreng paneka mamaso reng-oreng se 
banne Yahudi ka dhalem Padalemman Socce 
ban manajjis kennengngan se socce paneka!" 

29 (Reng-oreng jareya ngoca kantha jareya 
polana nangaleeTrofimus oreng Efesus rowa 
abareng ban Paulus neng e kottha, ban 

nyangka oreng jareya bi Paulus egiba maso 


ka Padalemman Socce.) 

30 Reng-oreng sakottha daddi salbut, ban 
reng-oreng padha ka-berka kabbi agaribbung 
e jadhiya. Paulus etangkep, laju eeret 
epakalowar dhari Padalemman Socce. E bakto 
jareya keya bang-labangnga Padalemman 
Socce etotop. 

31E bakto reng-oreng se agabay rarusu 
jareya aehteyar mateyana Paulus, badha 
oreng se areppot ka komandhanna pasukan 
Roma ja Yerusalim teppana baridhu. 

32 Komandhan jareya e bakto jareya keya 
laju ngeba ra-parwira ban dhu-sardhadhu, 
laju duliyan mangkat ka kennengnganna 
rarusu jareya. E bakto oreng se bannya jareya 
nangalee ja komandhan jareya dhateng ban 
pasukanna, laju padha ambu se mokole 
Paulus. 

33 Komandhan jareya nyander ka Paulus; 
Paulus etangkep, laju esoro kalenthong. 
Komandhan jareya atanya, "Sapa oreng reya, 
ban apa salana?" 

34) awabanna reng-oreng jareya se 
sabagiyan ta padha ban se laenna. Kabadhaan 
ce salbudda sampe komandhan jareya ta 
tao badha kadaddiyan apa sabendherra e 
bakto jareya. Daddi komandhan jareya laju 
marentaagi sopaja Paulus egiba ka markas. 

35 Se egiba gi buru napa gan dhak-ondhak, 
reng-oreng se agabay rarusu jareya ngamok 

ce sarana, sampe Paulus tapaksa eosong bi 


dhu-sardhadhu gella. 

36 Reng-oreng se ngamoga jareya noro bunte 
dhari budhi sambi rat-tharadan, "Patee!" 

37E bakto buru egibaa maso ka markas 
bi dhu-sardhadhu gella, Paulus laju ngoca 
ka komandhanna, "Kaula terro tor-matora." 
"Bana tao acaca oca Yunani, ya?" cana 
komandhan jareya. 

38 "Mon bariya bana banne oreng Messer se 
sabbanna mabadha pamberontagan sarta 
ngeba buru pangaco se ngeba sanjata pa ebu 
oreng ka ra-ara rowa?" 

39 Saodda Paulus, "Kaula oreng Yahudi, 
warga kottha Tarsus, kottha se penting 
e Kilikiya. Kaula nyoona edi acacaa ka 
reng-oreng kadhissa." 

40 Saellana eedine bi komandhanna, Paulus 
laju ngadek e dhak-ondhak, pas apareng 
tandha ban astana, makon sopaja reng-oreng 
se badha e jadhiya padhaa neng-enneng. 
Saellana jareya Paulus laju abu-dhabu ka 
reng-oreng jareya ngangguy oca Ibrani. 
Dhabuna Paulus, 

2 2 l"Pa-bapa sareng tan-taretan 
sadajana! Kaula notorragiya barang 

se salerressa ka sampeyan, sabab kaula ta 

narema epasapaneka. Ngereng peyarsaagi!" 

2 E bakto oreng se bannya jareya ngedhing 
Paulus abu-dhabu ngangguy oca Ibrani, 

kabbi sajan serep. Daddi Paulus nerrossadgi 


dhabuna, 

3 "Kaula paneka oreng Yahudi," cana Paulus. 
"Kaula lahir e Tarsus e nagara Kilikiya, tape 
kaula eparaja e Yerusalim, sareng daddi 
morettepon Gamaliyel. Sareng Gamaliyel 
kaula eburuk kalaban ngastete e dhalem 
parkara hokom se eparengngagi Mosa ka 
bangatowana kaula sareng sampeyan. Kaula 
padha sareng sampeyan sadajana se badha e 
kaiya samangken paneka, kaula ce bajengnga 
jugan ngabdi ka Allah. 

4 Kaula amba pate nganeyaja reng-oreng se 
nganot pangajaran anyar kaissa. Sadajana, 
lalake sareng babine, bi kaula etangkep sarta 
laju epamaso ka penjara. 

“Imam agung dibi sareng sadajana 
Mahkamah Agama kengeng esoon nyaksene 
ja kaula ta lecek. Sabab imam agung sareng 
Mahkamah Agama ganeka se marenge kaula 
sorat se etojjuwagi ka reng-oreng Yahudi 
e Damsyik. Kalaban sorat gapaneka kaula 
kengeng mega reng-oreng se parcaja ka 
pangajaran gapaneka e kaissa, sarta laju 
ngeba reng-oreng gapaneka ka Yerusalim 
kaangguy eokoma." 

6"E bakto kaula e dhalem parjalanan sareng 
para napaa ka Damsyik, e baja beddhuk, 
neng-oneng pas badha sonar se ce terana 
dhari langnge e sakalenglengnga badan 
kaula. 

7 Kaula labu ka tana, laju mereng badha 


sowara adhabu ka kaula, Saulus, Saulus! 
Arapa bana me nganeyaja Sengko? 

8 Kaula atanya, Pasera Junandalem, Guste? 
Sengko reya Isa oreng Nazaret se ekaneyaja 
bana, saodda. 

? Reng-oreng se asareng kaula padha 
nengale sonar gella, namong ta mereng 
sowara se abu-dhabu ka kaula. 

10 Kaula laju atanya pole, Ponapa se kodu 
elakone abdidalem samangken, Guste? Guste 
Isa adhabu, Mara bana jaga, pas maso ka 
Damsyik. E jadhiya dhaggi bana ebalaana apa 
se kodu elakone bana menorot kasokanna 
Allah. 

ll Kaula daddi buta polana sonar se masolap 
mata ganeka. Daddi kaula etonton sareng 
ca-kanca kaula, ebakta maso ka Damsyik. 

12E kaissa badha oreng anyama Ananiyas. 
Oreng ganeka taat ka agama sareng taat 
ajalannagi hokomma Mosa, ehormadi sareng 
sadajana oreng Yahudi se badha e Damsyik. 

13 Ananiyas ganeka manggii kaula, ngadek e 
seddina kaula, laju adhabu, Taretan Saulus, 
tore samangken sampeyan ngoladi pole! E 
bakto ganeka jugan kaula adhanga, laju 
nengale oreng ganeka. 

14Saamponna ganeka Ananiyas laju adhabu 
ka kaula, Allah se esemba bangatowana 
sampeyan sareng kaula ampon mele 
sampeyan sopaja sampeyan onenga ka 

ponapa se daddi kasokanna, sareng sopaja 


sampeyan ngoladi Isa, Abdina Allah se 
alampaagi karsana Allah, sareng mereng 
sowarana Guste Isa dibi. 

15 Sampeyan badhi daddiya sakse kaangguy 
ngabarragi ka sadajana oreng pa-ponapa se 
ampon epeyarsa sareng eoladi sampeyan. 

16 Samangken ja bit-abit pole. Ngereng 
ngadek, me olle sampeyan ebaptis. Nyoon 
ka Pangeran me olle sa-dusana sampeyan 
esapora." 

17 "Kaula abali ka Yerusalim, ban e bakto 
kaula kalerressan adua e Padalemman Socce, 
kaula ekobasae Errohna Allah. 

18 Kaula nengale Guste Isa; dhabuna ka 
kaula, Duli ondur dhari Yerusalim, sabab 
reng-oreng e dhinna ta kera endha narema 
kasakseyanna bana parkara Sengko. 

19 Kaula mator, Guste, reng-oreng e 
kadhissa padha oneng ja abdidalem maso ka 
ngan-kennengnganna kabakteyan kaangguy 
nangkep sareng mokol reng-oreng se parcaja 
ka J unandalem. 

20 Sapaneka jugan e bakto sakseepon 
Junandalem Stefanus eokom mate, 
abdidalem badha e kadhissa sareng mopakat 
kaangguy matee oreng gapaneka. La-mala 
abdidalem se noguwi kalambina reng-oreng 
se matee Stefanus gapaneka. 

21l Namong Guste Isa adhabu pole ka 
kaula, Kassa la kat-mangkat, sabab Sengko 

nyorowa bana entar ka kennengngan se jau 


ka reng-oreng se banne Yahudi." 

22 Reng-oreng gi padha terros ngedhingngagi 
Paulus se abu-dhabu, tape e bakto Paulus 
adhabuwagi okara se dhi-budhi reng-oreng 
jareya aera saja-kajana, "Patee oreng jareya! 
Oreng jareya ta pantes odhi!" 

23 Sambi ra-eraan reng-oreng jareya 
agebbessagi jubana sampe abuna bul- 
ngebbul ka bang-abang. 

24 Daddi komandhanna pasukan Roma 
jareya nyoro sopaja Paulus egiba ka markas 
kaangguy epareksa kalaban kakerrasan me 
olle etemmo apa sababba reng-oreng Yahudi 
rat-tharadan kantha jareya ka abana. 

25 Tape e bakto Paulus etalee polana 
epeccoda, Paulus adhabu ka parwira se 
manjeng e jadhiya, "Ponapa kengeng meccodi 
warga nagara Roma sabellunna oreng ganeka 
eadili?" 

26 Ngedhing oca jareya, parwira buru pas 
entar ka komandhanna pasukanna, laju 
ngoca, "Pa, ponapa oreng kadhissa epeccoda? 
Oreng kadhissa warga nagara Roma!" 

27 Daddi komandhan jareya entar ka Paulus 
pas atanya, "Bendher ya, bana reya warga 
nagara Roma?" "Enggi," cana Paulus, "kaula 
warga nagara Roma." 

28 Cana komandhan jareya, "Sengko se daddi 
warga nagara Roma majar ce bannyana." 

Saodda Paulus, "Tape kaula bakto lahir ampon 


warga nagara Roma." 

293E bakto jareya keya dhu-sardhadhu se 
mareksaa Paulus nyorot, dineng komandhan 
gella arassa tako polana ngalenthong Paulus, 
mangkana Paulus warga nagara Roma. 

30 Komandhanna pasukan Roma jareya ce 
terrona se taowa apa saongguna se daddi 
sababba reng-oreng Yahudi nyalaagi Paulus. 
Daddi kalagguwanna laju makompol mam- 
imam kapala ban Mahkamah Agama. Saellana 
jareya Paulus laju ebukka kalenthongnga, 
ban epangadhep ka reng-oreng jareya kabbi. 
2 3 l Paulus mandeng ka reng-oreng 

anggotana mahkamah jareya, laju 
adhabu, "Tan-taretan bangsa Israil! Sampe 
are mangken paneka kaula e dhalem ate ta 
apangrasa sala ka Allah e dhalem carana odhi 
kaula." 

2E bakto Paulus adhabu kantha jareya, 
Imam Agung Ananiyas makon oreng se 
manjeng e seddina Paulus namper lesanna 
Paulus. 

3 Paulus laju adhabu ka imam agung jareya, 
"Sampeyan masthe etamper sareng Allah, he, 
oreng monafek se ce-masocce! Sampeyan 
alenggi e kaiya ngadilana kaula menorot 
hokomma Mosa, mangkana sampeyan dibi ta 
atoro ka hokom ganeka kalaban nyoro oreng 
namper colo kaula!" 

4 Reng-oreng se badha e seddina Paulus 


jareya ngoca ka Paulus, "Bana reya ya-nyeya 
imam agungnga Allah!" 

>Saodda Paulus, "O, tan-taretan, kaula 
ta oneng ja kadhissa imam agung. Pajat e 
dhalem Alketab esebbuttagi, Ja sampe bana 
ya-nyeya pamimpinna bangsana bana." 

6 Paulus ngoladi ja reng-oreng anggotana 
mahkamah jareya sabagiyan badha se 
kaetong reng-oreng Saduki ban laenna 
reng-oreng Farisi. Daddi Paulus laju adhabu 
ka mahkamah jareya, "Tan-taretan bangsa 
Israil! Kaula oreng Farisi, toronanna oreng 
Farisi. Kaula eadili e kaiya polana kaula 
parcaja ja oreng se mate bakal odhia pole." 

7E bakto Paulus adhabu kantha jareya, 
reng-oreng Farisi ban reng-oreng Saduki se 
badha e jadhiya molae atokar, sampe sidang 
jareya pecca daddi dhu golongan. 

8 (Sabab reng-oreng Saduki parcaja ja oreng 
mate ta bakalodhia pole, ja malaekat reya 
tadha, ban roh-erroh tadha keya; dineng 
oreng Farisi parcaja ja jareya kabbi badha.) 

? Daddi e jadhiya laju ce baridhuna. Badha 
reng-oreng Farisi se daddi guru agama 
manjeng sarta nangtang theng-mathettheng; 
ocana, "Mon cana kaula sadaja, oreng paneka 
tadha salana sakale! Kadiya pajat badha 
erroh otaba malaekat se abu-dhabu ka oreng 
paneka!" 

10Se atokar laju ce daddina sampe 


komandhan gella tako Paulus me egaruyu 
bi reng-oreng jareya. Daddi komandhan 
jareya nyoro pasukanna ngala Paulus dhari 
nga-tengngaanna oreng se bannya jareya 
sarta pas esoro giba ka markas. 

ll Kalagguwanna malem Isa ngadek e 
seddina Paulus, laju adhabu, "Pakowat atena 
bana! Bana la nyaksee Sengko e Yerusalim 
reya. Bana kodu nyaksee Sengko e Roma 
keya." 

12 Kalagguwanna gu-laggu badha reng-oreng 
Yahudi molae asakongkel. Reng-oreng jareya 
asompa ta ngakana ban ta ngenoma mon gi 
ta bisa matee Paulus. 

13Se asakongkel kantha jareya lebbi dhari 
pa polo oreng. 

14 Reng-oreng jareya laju entar ka mam- 
imam kapala ban pin-pamimpin Yahudi, 
laju ngoca, "Kaula ampon padha asompa 
ta neddhaa sareng ta ngenoma pa-ponapa 
manabi gi ta matee Paulus. 

15 Samangken Tan-taretan sareng para 
anggotaepon Mahkamah Agama kadhinto 
kasokana ngerem serrat ka komandhannepon 
pasukan Roma kadhissa, nyoon sopaja Paulus 
epangadhep ka sampeyan pole, tha-kantha 
parkarana epareksaa pole epateteya sareng 
sampeyan. Kaula sadaja padha asadhiya 
mateyana Paulus ganeka sabellunna napa ka 
kadhinto." 

le Tape ana lakena taretan binena Paulus 


ngedhing sajjana reng-oreng se asakongkel 
jareya, daddi laju entar ka markas notorragi 
parkara jareya ka Paulus. 

17 Paulus pas adikane settong parwira, 
laju adhabu kantha reya, "Baktaagi kana 
paneka ka komandhan, amarga badha se 
ereppottagiya." 

18 Parwira jareya ngeba kana ngodha buru 
ka komandhanna, laju mator, "Paulus, oreng 
tahanan kadhissa, ngolok abdina, nyoon 
tolong sopaja kana ngodha paneka ebakta ka 
panjennengngan; badha se ereppottagiya." 

19 Kana ngodha gella bi komandhan jareya 
etonton, egiba ka penggir epajau dhari 
reng-oreng laenna; parwira jareya atanya, 
"Apa se ekabalaa bana ka sengko?" 

20 Saodda kana ngodha jareya, "Reng- 
oreng Yahudi ampon amopakat nyoona ka 
panjennengngan sopaja Paulus epangadhebba 
ka Mahkamah Agama lagguepon, tha-kantha 
parkarana epareksaa pole epateteya. 

21 Namong ampon ja torodi, sabab badha 
oreng bannyaepon langkong dhari pa polo se 
padha ngetek ngaddhanga Paulus e lorong. 
Sadajana padha asompa ta neddhaa sareng 
ta ngenoma manabi gi ta olle matee Paulus. 
Samangken saos reng-oreng gapaneka 
ampon padha asadhiya; kare anante 
dhabuepon panjennengngan." 

ka pa-sapa ja la notorragi parkara reya ka 
sengko." Kana ngodha jareya pas esoro mole. 

23 Komandhan jareya pas ngolok parwira 
kadhuwa, laju ngoca, "Sadhiyaagi sardhadhu 
dhu ratos oreng ban sardhadhu jaran pettong 
polo oreng, sarta sardhadhu se asanjata 
tombak dhu ratos oreng; dhaggi pokol sanga 
malem epamangkada ka Kaisareya. 

24 Sadhiyaagi keya jaran epatompaa ka 
Paulus, giba Paulus jareya sampe salamet 
napa ka Gubennor Feliks." 

25 Komandhan jareya pas noles sorat se 
monyena kantha reya, 

26"Se Molja Gubennor Feliks. Salam dhari 
Klaudiyus Lisiyas! 

27 Oreng kadhinto epega sareng reng-oreng 
Yahudi, sareng para epateyana, ja sakenga 
ta etolong abdina sareng pasukan abdina, 
sabab abdina mereng ja oreng paneka warga 
nagara Roma. 

28 Abdina terro onenga ponapa salerressa 
kasalaannepon se earannagi ka oreng 
paneka, daddi sareng abdina oreng paneka 
ebakta ka Mahkamah Agamana oreng Yahudi. 

23 Nyataepon oreng paneka ta gadhuwan sala 
se patot eokom mate otaba epenjara. Sabab 
se earannagi reng-oreng Yahudi gapaneka 
namong barang se badha hubunganna sareng 
agamana reng-oreng gapaneka dibi. 

30 Saamponna gapaneka abdina badha se 


ngatore oneng ja badha reng-oreng Yahudi se 
andhi maksod jahat ka oreng paneka. Daddi 
abdina langsung ngerem oreng gapaneka 

ka Towan Gubennor. Ban sareng abdina 
reng-oreng se ngarane oreng paneka epakon 
areppot ka panjennengngan." 

31 Dhu-sardhadhu jareya laju ajalannagi 
parenta jareya. Paulus egiba malem jareya 
keya sampe ka Antipatris. 

32 Kalagguwanna dhu-sardhadhu se ajalan 
soko abali ka markas, dineng pasukan jaranna 
nerrossagi parjalananna ngaterragi Paulus. 

33 Sanapana pasukan jaran jareya ka 
Kaisareya, soradda komandhanna laju 
eatorragi ka gubennor, dineng Paulus pas 
epassraagi keya. 

34 Saellana maos sorat jareya, gubennor 
buru laju mareksane dhari dhimma asalla 
Paulus jareya. E bakto meyarsa ja Paulus 
asalla dhari Kilikiya, 

35 gubennor jareya laju adhabu, "Iya, mara, 
sengko mareksaa parkarana bana mon 
reng-oreng se areppottagi bana la napa 
dha enna." Saellana jareya gubennor buru 
laju makon sopaja Paulus etahan e dhalem 
karatonna Herodes. 

24 l Lema are saellana jareya, Imam 

Agung Ananiyas ban pin-pamimpin 
Yahudi meyos ka Kaisareya abareng ban 
pangacara se anyama Tertulus. Sanapana 

sarta areppottagi Paulus. 

2E bakto esoro maju, Tertulus laju 
areppottagi Paulus kantha reya, 

"Towan Gubennor Se Molja! E dhalem 
pamarentaannepon panjennengngan 

nagara abdina taremtem. Jugan dhari 
kabicaksanaannepon panjennengngan ampon 
bannya se epalerres sareng panjennengngan 
kaangguy kaparlowannepon bangsa abdina. 
3 Sadajaepon gapaneka etarema kalaban 
pangargaan se talebat tenggina e man- 
kadhimman, ban abdina sadaja ce 
sakalangkongnga ka panjennengngan. 
4Namong, sopaja ta bannya baktoepon 
panjennengngan se tabuwang, abdina 
sadaja nyoona kasokana panjennengngan 
meyarsaagi reppodan abdina se rengkes 
kadhinto. 

> Abdina sadaja padha manggii ja oreng 
kadhinto tokang madhateng rarusu se 
babaja. E man-kadhimman oreng kadhinto 
madhateng rarusu e antaraepon reng-oreng 
Yahudi, sarengngan oreng kadhinto daddi 
kapalana gerrakannepon reng-oreng Nazaret. 
6 Oreng kadhinto la-mala ampon ngoddi 
manajjisa Padalemman Socce, tape sareng 
reng-oreng Yahudi laju etangkep. [Abdina 
sadaja amaksod ngadilana oreng ka'dhinto' 
menorot hokomma agamana bangsa abdina 
dibi'. 

ka'dhinto' dhari abdina sadaja, 

8 sareng makon sopaja reng-oreng 
se areppottagi oreng paneka padha 
ngadhep ka panjennengngan.] Manabi 
panjennengngan ampon mareksa oreng 
kadhinto, panjennengngan dibi tanto meyarsa 
dhari oreng paneka ja sadaja se ereppottagi 
abdina parkara oreng kadhinto pajat lerres." 

3? Reng-oreng Yahudi se badha e jadhiya 
noro agugat Paulus keya sarta abendherragi 
pa-apa se ekocaagi Tertulus. 

10 Gubennor jareya laju apareng tandha 
ka Paulus ja salerana eedine abu-dhabu. 
Daddi Paulus adhabu, "Abdina oneng ja 
panjennengngan daddi hakim e nagara 
kadhinto ampon ataonan abidda. Daddi 
abdina arassa senneng ngajuwagi pambillaan 
abdina e ajunannepon panjennengngan. 

ll Panjennengngan kengeng nalektegi dibi 
ja ta lebbi dhari dhubellas are se kapongkor 
abdina entar ka Yerusalim asambajanga. 

12 Reng-oreng Yahudi ta oneng manggii 
abdina atokar sareng paseraa saos, otabana 
makompol oreng kaangguy mabadha 
rarusu e Padalemman Socce otabana e 
kennengnganna kabakteyan otabana e 
kadhimmaa saos e dhalem kottha. 

13 Reng-oreng kadhinto jugan ta kera bisa 
abukteyagi sadajana se earannagi ka abdina 
e ajunannepon panjennengngan. 

14 Pajat abdina kodu ngakone e ajunanna 


panjennengngan ja abdina nyemba 
Allahepon bangatowa abdina sadaja menorot 
pangajarannepon Isa se sareng reng-oreng 
Yahudi eanggep sala. Namong abdina gi 
parcaja ka sadajaepon se etoles e dhalem 
Ketab Mosa sareng Ketabba Bi-nabbi. 

15 Akadi reng-oreng Yahudi gapaneka, 
abdina jugan gadhuwan pangarebban ka 
Allah ja sadajana oreng bakal odhia pole 
saamponna mate sadajana oreng se sae, 
jugan se juba! 

le Lantaran gapaneka abdina terros aehteyar 
epagu-onggu, sopaja essena ate abdina 
teptep berse e dhalem panggaliyanna Allah 
sareng e adhaepon manossa. 

17 Saamponna pan-saponapan taon tadha e 
Yerusalim, abdina abali ka kottha gapaneka, 
marengngagiya bantowan pesse ka bangsa 
abdina sarengngan jugan parlo ngatorragiya 
kurban ka Allah. 

18E bakto abdina ajalannagi maksod 
gapaneka, reng-oreng kadhinto manggil 
abdina e Padalemman Socce, saamponna 
abdina lastare ajalannagi opacara nyoccee 
aba. E bakto gapaneka e kadhissa ta bannya 
oreng, sarengngan jugan tadha rarusu. 

19 Namong badha reng-oreng Yahudi dhari 
propinsi Asia. Reng-oreng gapaneka se 
samasthena badha e kadhinto se areppot 

ka panjennengngan, manabi badha se 


earannagiya ka abdina. 

20 Otabana diggal me olle reng-oreng 
kadhinto notorragi dibi kajahadan ponapa 
se epanggi elakone abdina e bakto abdina 
eadhebbagi ka Mahkamah Agama. 

21 Reng-oreng kadhinto namong manggi 
settong okara kadhinto saos se ekocaagi 
abdina e adhaepon, enggi kadhinto: Kaula 
eadili e are mangken polana kaula parcaja ja 
oreng se mate bakal epaodhia pole." 

22 Feliks se la bannya ngagali parkara 
pangajaranna Isa, pas notop sidhangnga 
parkara jareya. "Sengko motosana parkara 
reya," dhabuna, "mon komandhan Lisiyas la 
dhateng dha enna." 

23 Saellana jareya, Feliks pas apareng 
parenta ka parwira se epassrae ajaga Paulus, 
sopaja Paulus teptep etahan tape sopaja 
eberrii kabebasan sakone ban ngedine 
ca-kancana ngatore pa-apa kaparlowanna. 

24 Saellana olle pan-barampan are dhari 
jareya Feliks rabu bi rajina se anyama Drusila; 
Drusila jareya oreng Yahudi. Feliks pas makon 
oreng ngonee Paulus, ban saellana jareya 
laju meyarsaagi Paulus nerrangngagi parkara 
parcaja ka Isa Almasih. 

25 Tape e bakto Paulus nerrossagi abu-dhabu 
parkara kajujuran ban tahan napso ban 
okoman e Are Keyamat, Feliks laju tako, pas 
adhabu, "Kassa bana abali ka kennengnganna 

badha kasempadan." 

26 Sabatara jareya Feliks ngarep olleya 
pesse dhari Paulus. Jareya sababba Feliks 
li-baliyana makon oreng ngonee Paulus, 
eajaga abu-dhabu. 

2! Saellana olle dhu taon, Gubennor Feliks 
egante Perkiyus Festus. Sarrena Feliks terro 
ngalaa atena reng-oreng Yahudi, daddi Paulus 
paggun epenjara. 

2 5 l Saellana olle tello are se napa ka 
dhaera jareya, Festus laju meyos dhari 
Kaisareya ka Yerusalim. 

2E jadhiya mam-imam kapala ban 
pin-pamimpin Yahudi areppottagi Paulus. 
Reng-oreng jareya terros nyacae 

3 sopaja dhari kabecceanna Festus ka 
reng-oreng jareya Festus kasokana makon 
oreng ngeba Paulus ka Yerusalim; sabab 
reng-oreng jareya la mopakat mateyana 
Paulus e tengnga jalan. 

“Tape Festus adhabu, "Paulus sateya etahan 
e Kaisareya; ban sengko ta abit pole bakal 
abaliya dha essa. 

> Daddi, dina me olle reng-oreng se daddi 
pamimpin e antarana bana abareng ban 
sengko ka Kaisareya, ban agugat Paulus 
e dhissa mon pajat Paulus jareya badha 
kasalaanna." 

6 Saellana alenggi e Yerusalim ra-kera 
ballung are otaba sapolo are aggi, Festus 

jareya mabadha sidang pangadilan, sarta 
makon oreng sopaja Paulus epangadhep. 

7 Sanapana Paulus ka jadhiya, reng-oreng 
Yahudi se dhateng dhari Yerusalim manjeng 
e sakalenglengnga, sarta molae nyebbuttagi 
sabarang se berra se earannagi ka Paulus. 
Tape reng-oreng jareya ta bisa abukteyagi 
bendherra sabarang se earannagi jareya. 

8E dhalem pambillaanna, Paulus adhabu 
kantha reya, "Kaula ta ngalakone pa-ponapa 
se sala ka hokomma Mosa otaba ka 
Padalemman Socce otabana ka Kaisar Roma." 

Tape sarrena Festus terro ngalaa atena 
reng-oreng Yahudi, daddi laju adhabu, "Apa 
bana endha egiba ka Yerusalim, eadilana e 
dhissa e adhana sengko parkara se earannagi 
ka bana kabbi reya?" 

10 Saodda Paulus, "Abdina samangken 
manjeng e ajunanna mahkamah Kaisar 
Roma; e kadhinto abdina kodu eadili. 
Panjennengngan ngagali ja abdina ta 
gadhuwan sala ka oreng Yahudi. 

lłJa sakenga abdina ta atoro ka hokom 
sareng ngalakone kasalaan se patot eokom 
sareng okoman mate, abdina halal. Namong 
manabi sabarang se earannagi kadhinto 
sadajana sala, paseraa saos ta gadhuwan ha 
massraagi abdina ka reng-oreng kadhinto. 
Abdina nyoona sopaja eadili e pangadilanna 
Kaisar!" 

12 Saellana aparembagan ban hat- 


panasehadda, Festus adhabu, "Bana menta 
eadili e pangadilanna Kaisar, daddi bana kodu 
ngadhep Kaisar." 

13Ta saapa abidda dhari jareya, Rato Agripa 
ban Bernike meyos ka Kaisareya aparenga 
salamet ka Festus. 

14 Saellana olle pan-barampan are se badha 
e jadhiya, Festus notorragi parkarana Paulus 
ka Rato Agripa. Dhabuna Festus, "E kadhinto 
badha oreng tahanan se ampon etahan e 
jamanna Feliks. 

15E bakto abdina badha e Yerusalim, 
mam-imam kapala sareng pin-pamimpin 
Yahudi agugat oreng gapaneka ka abdidalem 
sarta nyoon sopaja abdidalem ngokom oreng 
gapaneka. 

16 Namong abdidalem ngoca ja oreng 
Roma ta bisa motos ngokom oreng, manabi 
oreng se eparkaraagi gapaneka gi ta 
epadhep-adhebban sareng reng-oreng se 
agugat sareng gi ta eparenge kasempadan 
abillai abana. 

17 Daddi, e bakto reng-oreng gapaneka 
dhateng ka kadhinto, abdidalem ta 
anante bit-abit. Kalagguwanna abdidalem 
terros mabadha sidang pangadilan 
sareng marentaagi sopaja oreng kadhissa 
epangadhep ka abdidalem. 

18E bakto reng-oreng se agugat gapaneka 
manjeng ngajuwagi gugadan, se esebbuttagi 

kasalaan se sareng abdidalem esanggu 
earannagiya sareng reng-oreng gapaneka. 

19 Reng-oreng se agugat gapaneka namong 
gadhuwan pamanggi se bida sareng oreng se 
eparkaraagi gella e dhalem parkara agamana 
reng-oreng gapaneka dibi sarta parkara oreng 
se anyama Isa. Se anyama Isa kadhinto 
ampon mate, namong Paulus maksa ngoca ja 
Isa gapaneka odhi. 

20 Abdidalem bingong kadi ponapa se 
kengenga katerrangan e dhalem parkara 
kadhinto, daddi abdidalem atanya ka Paulus 
ponapa Paulus poron ekerema ka Yerusalim 
sopaja parkarana eadili e kadhissa. 

21 Namong Paulus nyoon nae bandhing, 
nyoon sopaja teptebba enneng e tahanan 
kantos parkarana epotos sareng Kaisar. 
Daddi abdidalem marentaagi sopaja Paulus 
gapaneka etahan terros, kantos abdidalem 
gadhuwan kasempadan ngerema Paulus 
gapaneka ka Kaisar." 

22? Dhabuna Rato Agripa ka Festus, "Sengko 
dibi terro ngedhinga cacana oreng jareya." 
"Lagguepon junandalem badhi meyarsaa 
dibi," saodda Festus. 

23 Kalagguwanna Agripa ban Bernike 
rabu kalaban opacara kabessaran. Rato 
se kadhuwa maso ka kennengnganna 
sidang eerengngagi ja-pangrajana angkadan 
perrang, ban reng-oreng se apangkat tenggi 

Paulus egiba maso. 

24 Cana dhabuna Festus, "Rato Agripa sareng 
para hadirin sadajana! Oreng kadhinto ampon 
ereppottagi ka abdidalem sareng sadajana 
bangsa Yahudi, se badha e Yerusalim sareng 
se badha e kadhinto. Reng-oreng Yahudi 
paneka reng-cerrengan ngoca ja oreng 
paneka ta patot epaodhi. 

25 Namong abdidalem ta manggi kasalaan 
pa-ponapa se elakone oreng kadhinto se 
ekenneng okom sareng okoman mate. Ban 
sarrena oreng kadhinto dibi nyoon sopaja 
parkarana eadili e pangadilanna Kaisar, 
daddi abdidalem motossagi oreng kadhinto 
ekerema ka Kaisar. 

26 Namong abdina gi ta gadhuwan 
katerrangan se masthe parkara oreng 
gapaneka, se etolesa e dhalem sorat 
abdidalem ka Kaisar. Kadhinto sababba 
aponapa oreng gapaneka sareng abdidalem 
me epangadhep ka junandalem, kong- 
langkong ka Se Molja Rato Agripa! Maksod 
abdidalem, sopaja saamponna pamareksaan 
kadhinto, badha se bisa etoles sareng 
abdidalem. 

27 Sabab menorot pamanggi abdidalem, ta 
lerres ngerem tahanan ta kalaban nyebbuttagi 
kasalaan se earannagi ka abaepon." 

2 6 l Dhabuna Agripa ka Paulus, "Mara 
bana olle acaca kaangguy abillai 

ngajuwagi pambillaanna kantha reya: 

2"Se Molja Rato Agripa! Abdidalem arassa 
ce pojurra kengeng ngajuwagi pambillaan 
ajunannepon junandalem parkara sadaja se 
earannagi reng-oreng Yahudi ka abdidalem; 

3 kong-langkong amarga junandalem 
ce ngagalina ka adat sareng masalah- 
masalahepon oreng Yahudi. Daddi abdidalem 
nyoon ka junandalem ngereng kasokana 
pasabbar meyarsaagi katerrangan abdidalem 
kadhinto. 

4Sadajana oreng Yahudi oneng kadi 
ponapa odhi abdidalem ngabidi abdidalem gi 
ngodhana. Sadajana padha oneng ja ngabidi 
gi ngodha abdidalem ampon odhi e antarana 
bangsa abdidalem dibi e Yerusalim. 

> Reng-oreng Yahudi ampon abit se oneng 
parkara abdidalem. Ban manabi poron, 
reng-oreng Yahudi gapaneka kengeng 
nyaksee ja ngabidi gi dhimen abdidalem 
odhi menangka oreng Farisi kalaban atoro 
ka sadajana atorannepon se paleng kerras e 
dhalem agama abdidalem. 

6 Ban samangken abdidalem badha e 
kadhinto eadilana polana abdidalem parcaja 
ka parjanjiyan se ebadhi Guste Allah ka 
bangatowa abdidalem sadaja. 

'Parjanjiyan gapaneka jugan se erep-arep 
sareng dhubellas sukuna bangsa Israil, kantos 
padha abakte ka Allah seyang malem. Daddi 

gapaneka, Rato Se Molja, abdidalem esalaadgi 
sareng reng-oreng Yahudi. 

8 Aponapa tan-taretan reng-oreng Yahudi 
se badha e kadhinto me ta parcaja ja Allah 
maodhi pole oreng se seda? 

? Gi dhimen abdidalem dibi gadhuwan 
pamanggi ja ponapaa saos kodu elakone 
sareng abdidalem kaangguy ngamoso Isa 
dhari Nazaret. 

10 Ban pajat gapaneka se elakone abdidalem 
e Yerusalim. Kalaban sorat kobasa dhari 
mam-imam kapala abdidalem mamaso 
ka penjara reng-oreng se esto ka Allah 
sabannyana. Abdidalem la-mala noro 
mopakat sopaja reng-oreng gapaneka eokom 
mate. 

ll Serreng abdidalem nyeksa reng-oreng 
gapaneka e ngan-kennengnganna 
kabakteyan, sopaja maksa reng- 
oreng gapaneka ta ngakone se daddi 
kaparcajaannepon dibi. Ate abdidalem arassa 
ce panassa, kantos abdidalem jugan entar 
ka tha-kottha laenna nyerser reng-oreng se 
parcaja ka Isa gapaneka." 

12 "Kalaban maksod gapaneka jugan 
abdidalem entar ka Damsyik, abakta sorat 
kobasa dhari mam-imam kapala. 

13E bakto abdidalem gi badha e tengnga 
jalan, Rato Se Molja, e baja beddhuk 
abdidalem nengale badha sonar dhari langnge 

nerae sakalengleng abdidalem sareng 
sakalenglengnga reng-oreng se ajalan 
asareng abdidalem. 

14 Abdidalem sareng se laen padha labu ka 
tana. Saamponnepon kadhinto abdidalem 
laju mereng sowara se adhabu ka abdidalem 
ngangguy oca Ibrani, Saulus, Saulus! Arapa 
bana me terros nganeyaja Sengko? Bana 
bakal sakea dibi, mon bana ros-terrosan 
alaban pimpinanna Salerana se daddi 
towanna bana. 

15 Daddi abdidalem atanya, Pasera 
Junandalem, Guste? Guste Isa adhabu, 
Sengko reya Isa se ekaneyaja bana. 

16 Mara jaga, pas manjeng! Sengko ngaton 
ka bana polana bana bi Sengko epadaddiya 
Tang abdi. Bana kodu notorragi ka oreng laen 
apa se etangalee bana e are teya parkara 
Sengko ban parkara apa se bi Sengko gi 
eduduwagiya ka bana e bakto se bakal 
dhateng. 

17 Sengko mabebasa bana dhari bangsa 
Israil ban dhari sa-bangsa laenna se banne 
Yahudi. Bi Sengko bana esorowa entar ka 
sa-bangsa jareya; 

18 bana kodu mokka matana reng-oreng 
jareya sopaja kalowar dhari pettengnga 
sarta maso ka terrangnga, sopaja sa-bangsa 
jareya lopoda dhari kakobasaanna Iblis ban 
ekobasae Allah, sopaja kalaban parcaja ka 

sarta bakal daddiya anggotana ommat 
peleyanna Allah." 

19 "Daddi, Rato Agripa, abdidalem terros 
aehteyar sopaja abdidalem taat ka 
pangatonan se etarema abdidalem dhari Allah 
gapaneka. 

20 Abdidalem rang-terrangan malae reng- 
oreng sopaja padhaa atobat dhari sa-dusana 
sarta massraagi abaepon ka Allah, sareng 
noduwagi e dhalem tengka gulina ja abaepon 
pajat ampon atobat ongguwan. Abdidalem 
notorragi parkara gapaneka dha-adhaepon 
e Damsyik, saamponnepon gapaneka e 
Yerusalim sareng e saantero Yudea, jugan e 
antarana reng-oreng se banne Yahudi. 

21 Kadhinto se daddi lantarannepon 
reng-oreng Yahudi nangkep abdidalem 
e Padalemman Socce sareng aehteyar 
mateyana abdidalem. 

22 Namong kantos samangken abdidalem 
gi etolong sareng Allah, kantos abdidalem 
kengeng manjeng e kadhinto notorragiya 
kasakseyan abdidalem ka sadajana oreng 
se raja sareng se kene. Sadaja se eatorragi 
abdidalem kadhinto ta laen dhari se ampon 
enobuwattagi sareng bi-nabbi, kadi kadhinto 
jugan sareng Mosa; 

23 enggi kadhinto ja Rato Panyalamet se 
ejanjiyagi Allah kadhissa kodu nanggung 
sangsara, sareng kodu daddi oreng se 

sopaja kalaban jalan gapaneka Salerana 
kengeng abertaagi parkara terrang enggi 
paneka kasalameddan ka reng-oreng Yahudi 
sareng se banne Yahudi." 

24 Parappana Paulus ngotaraagi pambillaanna 
jareya, Festus aera, "Bana la gila, Paulus! 
Elmona bana se bannya jareya andaddiyagi 
bana gila!" 

25 Tape Paulus nyaot, "Abdina ta gila, Guste 
Se Molja! Sadajana se eatorragi abdidalem 
kadhinto lerres, sareng kalowar dhari 
pekkeran se baras. 

26 Rato Agripa ngagali onggu ka sadajana 
parkara kadhinto. Daddi abdina bangal mator 
rang-terrangan e ajunanna Rato. Abdina yakin 
tadha settonga dhari sadajana parkara gella 
se ta ekaonenge sareng Rato, sabab sadajana 
gapaneka ta kadaddiyan e kennengngan se ta 
tek-ngetek. 

27 Guste Rato Agripa, ponapa junandalem 
parcaja ka sadajana se edhabuwagi bi-nabbi? 
Manabi caepon babudhun abdidalem, 
junandalem tanto parcaja!" 

28 Rato Agripa laju adhabu ka Paulus, "Apa 
bi bana esanggu gampang madaddiya sengko 
oreng Kristen e dhalem bakto se sakejja 
reya?" 

293 "E dhalem bakto se sakejja otaba se abit," 
cana dhabuna Paulus, "abdidalem nyoon ka 
Allah sopaja junandalem sareng sadajana 

kengenga daddi padha sareng abdidalem 
kajabana kalenthong kadhinto!" 

30 Dhi-budhina rato, gubennor ban Bernike 
sarta sakabbiyanna oreng se badha e jadhiya 
laju padha jaga. 

31 Sanapana kalowar, kabbi padha saleng 
ngoca, "Oreng rowa ta andhi kasalaan 
settonga se pantes eokom bi okoman mate, 
otabana epenjara." 

32 Agripa laju adhabu ka Festus, "Oreng 
reya la ekenneng ocol, ja sakenga ta agugat 
sopaja parkarana eadili Kaisar." 

2 7 l Saellana epotossagi ja sengko ban 

en-laenna kodu alajar ka Italia, Paulus 
ban reng-oreng tahanan se laen epassraagi 
ka Yuliyus, parwirana pasukanna tantara 
Roma se enyamae "Resimen Kaisar". 

2 Sengko kabbi ongga ka kapal se dhateng 
dhari Adramitiyum, saellana jareya laju 
mangkat nompa kapal jareya se la alajara 
ka palabbuwan-palabbuwan e propinsi Asia. 
Badha oreng Makedoniya se dateng dhari 
Tesalonika, nyamana Aristarkhus, noro alajar 
bareng sengko ban en-laenna. 

3 Kalagguwanna la napa ka Sidon. Yuliyus 
ce beccena ka Paulus. Paulus eedine manggii 
ca-kancana sopaja ca-kancana jareya bisa 
aberri ka Paulus pa-apa se ekabuto salerana. 

4 Dhari jadhiya sengko kabbi nerrossagi se 
alajar. Angen dhateng dhari adha, daddi kapal 

Siprus se abak kaaddhangan dhari angen. 

> Saellana jareya pas alajar ngalebadi tase se 
dhep-adhebban ban Kilikiya sarta Pamfiliya, 
laju napa ka Mira e nagara Likiya. 

6E jadhiya parwira gella nemmo kapal 
dhari Aleksandriya se alajara ka Italia. Daddi 
sengko ban en-laenna ealle ka kapal jareya. 

7Se alajar jareya sampe pan-barampan 
are ce lerena, tape maske ce malaradda, 
dhi-budhina napa ka kottha Knidus. Saellana 
jareya, sarrena angenna gi ta nyaman keya, 
sengko kabbi padha ta bisa nerrossagi 
parjalanan ka tojjuwan se dha-adhana. Daddi 
sengko kabbi pas alajar ka laona polo Kareta 
lebat Tanjung Salmone sopaja ta ekennenga 
tambu angen. 

8 Sengko kabbi terros alajar ce malaradda 
lebat penggir serengnga polo jareya sampe 
dhi-budhina napa ka settong kennengngan se 
anyama Palabbuwan Indah, se ta saapa jauna 
dhari kottha Laseya. 

9E bakto jareya Are Raja Panebbusanna 
Dusana oreng Yahudi la lebat. La bannya 
bakto se tabuwang, daddi babaja mon alajar 
terros. Daddi Paulus apareng petodu kantha 
reya ka sengko kabbi, 

10 "Tan-taretan, noro pamanggi kaula babaja 
mon alajar terros. Rogi se bakal etanggunga 
sampeyan sareng kaula banne pera mowadan 

tarowanna." 

ll Tape parwira gella aparcajaan ka 
jurmoddhi etembang ban ka Paulus. 

12 Palabbuwan e jadhiya pajat ta becce mon 
ekennengnge kapal e mosem cellep. Daddi 
kabannyaan bandhigana mopakat alajara 
pole, aehteyara sopaja napa ka Feniks ban 
ennengnga e jadhiya saabidda mosem cellep. 
Feniks jareya palabbuwan e Kareta se addhep 
ka bara dhaja ban bara lao. 

13E bakto jareya angen lao ser-kalesserran. 
Daddi reng-oreng kapalan padha nyangka 
la bisa nerrossagi se alajar. Daddi laju 
abungkar jangkar sarta pas alajar noro 
penggir serengnga polo Kareta. 

l14Tape ta abit saellana jareya laju dhateng 
kaleng busbus se enyamae angen Temor Lao 
ce tandhessa dhari tenggangan, 

15 mokol kapal se etompa sengko kabbi 
jareya. Sarrena kapal jareya ta kera bisa 
terros alajar ngadhebbi angen, daddi sengko 
kabbi padha passra, kapal epanneng elanyo 
aeng egiba angen. 

16 Kapal jareya abak katotoban sakone 
e bakto lebat e laona polo Kauda se 
kene jarowa. E jadhiya sengko kabbi 
ahasel ngobasae sakocina kapal maske ce 
malaradda. 

17 Saellana sakoci jareya epaongga ka kapal, 
kapal jareya dibi epakoko bi tale se eleleagi 

kandhas e dhasarra beddhi Sirtis se nengke, 
lajar epatoron, ban kapal epanneng noroagi 
angen. 

18 Angen terros ngamok, sampe 
kalagguwanna mowadanna kapal jareya 
molae ebuwang ka dhalem tase. 

19 Kalagguwanna pole kas-pakakassa kapal 
jareya ebuwang keya ka dhalem tase bi para 
bandhigana dibi. 

20 Sampe ban-barampan are abidda sengko 
kabbi padha ta nangalee are ban bintang, 
dineng angen terros ngamok. Sampe 
dhi-budhina sengko kabbi padha ta andhi 
pangarebban se salamedda. 

21 Saellana abit reng-oreng se alajar ta 
kalaban ngakan pa-apa, Paulus ngadek e 
nga-tengngaanna oreng jareya kabbi, laju 
adhabu, "Tan-taretan! Ja sakenga sampeyan 
padha atoro ka oca kaula ban ta alajar dhari 
Kareta, tanto ta kera ngalame karosagan 
sareng karogiyan se kantha paneka. 

22 Tape samangken kaula nyoona ka 
sampeyan sadaja sopaja padhaa raja ate. 
Sampeyan ta kera badha se kantos seda 
maske settonga; sampeyan pera kaelangana 
kapal paneka. 

23 Sabab malemma malaekadda Allah 
se esemba kaula, enggi paneka Allah se 
kaagungan kaula paneka, rabu ka kaula. 

Paulus! Sabab bana ngadhebba ka Kaisar. 
Ban dhari kabecceanna Allah ka bana, oreng 
se alajar ban bana bakal salamedda kabbi 
polana bana. 

2> Daddi, tan-taretan, ngereng padha 
paraja ate! Sabab kaula parcaja ka Allah ja 
sadajana bakal kadaddiyana akadi se ampon 
edhabuwagi ka kaula. 

26 Namong dhaggi sampeyan sareng kaula 
bakal padhaa kandhas e paseserra settong 
polo." 

27E malem se kapeng pa bellas sengko 
ban en-laenna padha bang-kambangan e 
Tase Adriya. Ra-kera tengnga malem para 
bandhiga arassa kapal teppana para napaa ka 
tenggangan. 

28 Daddi reng-oreng jareya laju ngolor tale 
se ekattonge bato, ngokora dhalemma tase. 
Laju etemmo ja e jadhiya dhalemma para pa 
polo meter. Ta abit saellana jareya dhalemma 
tase jareya laju eokor pole, ban etemmo ja 
tase e kennengngan jareya dhalemma para 
tello polo meter. 

23 Reng-oreng jareya padha tako kapalla 
kandhas ka karang, daddi laju matoron 
jangkar pa-empa dhari bagiyan budhina 
kapal, sambi ngarep mandar duliya laggu. 

30 Para bandhigana ta asa-kasa ngoddi 
buruwa dhari kapal; reng-oreng jareya 

jangkar dhari bagiyan adhana kapal. 

31 Tape Paulus adhabu ka parwira ban ka 
rit- parjurit se badha e kapal jareya, "Manabi 
para bandhiga paneka ta paggun enneng e 
kapal, sampeyan ta kera salamet sadaja." 

32 Daddi bi rit-parjurit jareya talena sakocina 
eketthok, sampe sakocina elanyo aeng. 

33 Sabellunna pajjar ngombar, Paulus menta 
ka reng-oreng se badha e kapal jareya sopaja 
ngakan kabbi. Dhabuna, "Ampon pa bellas 
are abidda sampeyan padha anante e dhalem 
kabadhaan kobater, ta adhaar pa-ponapa 
sakale. 

34 Daddi ngereng, adhaar maske sakone; 
ganeka parlo sopaja sampeyan kowat pole. 
Sabab sampeyan bakal salamedda sadaja, ta 
kera apa-ponapa." 

35 Saellana adhabu kantha jareya Paulus 
mondhut roti, laju asokkor ka Pangeran e 
adhana reng-oreng se badha e kapal jareya 
kabbi. Saellana jareya rotina laju egi-bagi, 
pas edhaar. 

36 Daddi reng-oreng jareya kabbi pas tegger 
pole atena, laju padha noro ngakan. 

37 Reng-oreng e kapal jareya bannyana 
kabbi dhu ratos pettong polo ennem. 

38 Saellana padha ngakan sacokobba 
reng-oreng jareya laju mowang gandum ka 
tase sopaja kapalla dhammanga. 

kapal jareya nangalee tenggangan, tape ta 
tao tenggangan apa jareya. Tape reng-oreng 
jareya nangalee tellu ban penggir serengnga, 
daddi laju amaksod maambuwa kapalla e 
jadhiya mon bisa. 

40 Daddi le-talena jangkarra eketthok, 
dineng jangkarra edina epatasellem ka 
tase. Le-talena dhi-kamoddhi ebukka kabbi. 
Saellana jareya lajar e bagiyan adhana kapal 
epasang, sopaja kapal jareya esothoga angen 
ka paseser. 

4l Tape kapal jareya tabentor ka dhasarra 
beddhi. Bagiyan adhana kapal jareya kandhas 
ka beddhi ban ta bisa aguli, dineng bagiyan 
budhina ancor ekenneng omba se banter. 

42 Rit-parjurit e kapal jareya aneyat 
mateyana sakabbiyanna oreng tahanan, 
sabab tako me-ame tahanan jareya padha 
alangngoy ka tenggangan laju buru. 

43 Tape parwira gella lang-ngalange neyadda 
rit-parjurit, sabab abana andhi maksod 
nolonga Paulus. Bi parwira jareya reng-oreng 
se bisa alangngoy esoro alonca kaadha pas 
alangngoy ka tenggangan; 

44 Se laenna esoro toron jang budhiyan, 
esoro neggui ka pan-papan otabana 
la-bellaanna kapal jareya. Kalaban jalan se 
kantha jareya kabbi se nompa kapal jareya 
salamet napa ka tenggangan. 

tenggangan, sengko kabbi buru tao ja 
kennengngan jareya nyamana Malta. 

2 Pandhudhuna ce beccena ka sengko kabbi. 
Reng-oreng jareya narema sengko kabbi 
kalaban becce sarta ngodhiagi apoy polana 
e bakto jareya molae ojan ban hawana ce 
cellebba. 

3 Paulus makompol ju-kaju, esaba ka apoy 
gella. E bakto jareya badha olar kalowar, 
polana panassa apoy gella, olar jareya laju 
ngekke tanangnga Paulus. 

4E bakto nangalee olar gella agantong e 
tanangnga Paulus, reng-oreng e polo jareya 
laju padha saleng ngoca, "Oreng rowa tantona 
tokang matee oreng, sabab maske la lopot 
dhari pate e tase, bi Dewi Kaadilan ta ebagi 
odhi keya." 

> Tape bi Paulus olar jareya ekepattagi ka 
apoy, ban salerana ta arassa sake sakale. 

6 Reng-oreng se badha e jadhiya nyangka 
sakejja aggi tanangnga Paulus tanto pas bara, 
otabana Paulus laju labu seda daksakala. 
Tape saellana anante abak abit, ban Paulus 
ta apa-rapa, pekkeranna reng-oreng jareya 
aoba ban ngoca ja Paulus jareya diba. 

7 Ta saapa jauna dhari jadhiya badha tana 
andhina Publiyus, pangraja se paleng tenggi e 
jadhiya. Publiyus jareya narema sengko kabbi 
kalaban ce beccena, sengko kabbi eanggep 
tamoyya dibi sampe tello are abidda. 

SE bakto jareya eppana sake panas ban 


disentri. Paulus nyongngo se sake jareya, pas 
adua sarta nompangngagi astana ka attassa 
oreng jareya, sampe baras. 

3 Nangalee kadaddiyan jareya, sakabbiyanna 
oreng se sakee polo jareya nyabis ka Paulus, 
ban kabbi padha epabaras. 

10 Reng-oreng polo ari-berri ce bannyana 
ka sengko kabbi, ban e bakto alajara pole, 
reng-oreng jareya ngebaagi ka kapal pa-apa 
se ekabuto sengko kabbi e dhalem parjalanan 
jareya. 

ll Saellana olle tello bulan e jadhiya, sengko 
kabbi mangkat dhari polo jareya ongga ka 
kapal dhari Aleksandriya se saabidda mosem 
cellep alabbu e polo jareya. Kapal jareya 
ngangguy lambang "Diba Kembar Kastor ban 
Poluks". 

12 Sengko kabbi toron e kottha Sirakusa ban 
neng e jadhiya tello are abidda. 

13 Dhari jadhiya sengko alajar pole noro 
paseser sampe napa ka kottha Regiyum. 
Kalagguwanna angen dhateng dhari lao, 
daddi buru olle dhu are la napa ka kottha 
Putiyoli. 

14E jadhiya sengko kabbi tatemmo ban 
reng-oreng se parcaja ka Isa, sarta eajak 
apolong bi reng-oreng jareya samenggu 
abidda. Saellana jareya sengko kabbi laju 
mangkat ka Roma. 

15 Tan-taretan e Roma se parcaja ka Isa 


ngedhing kabarra sengko kabbi, daddi laju 
padha ngamba sampe ka Pasar Apiyus 

ban Pasanggerraan Tello. Saellana Paulus 
tatemmo bi reng-oreng jareya, kabbi padha 
asokkor ka Allah ban atena daddi tegger. 

le Sanapana ka Roma, Paulus eedine neng 
kadibian, ejaga bi parjurit kasorang. 

17 Saellana olle tello are, Paulus makompol 
pin-pamimpinna oreng Yahudi e kottha 
jareya. Saellana padha akompol, Paulus 
adhabu, "Tan-taretan! Kaula ta gadhuwan 
sala pa-ponapa ka bangsa kaula, jugan ta 
nyalae adad kabiyasaan se etarema kaula 
sareng sampeyan dhari para bangatowa. 
Namong kaula etangkep e Yerusalim sareng 
epassraagi ka oreng Roma. 

18 Saamponna epareksa, sareng oreng Roma 
kaula epabebasa, amarga epanggi ja kaula ta 
gadhuwan sala pa-ponapa se pantes eokom 
mate. 

19 Namong sarrena reng-oreng Yahudi ta 
narema, kaula tapaksa nyoon sopaja parkara 
kaula eadili e pangadilanna Kaisar Roma. 
Kaula se nyoon kantha ganeka banne polana 
kaula badha se earannagiya ka bangsa kaula 
dibi. 

20 Ganeka sababba aponapa kaula me 
makompol sampeyan sadaja; kaula 
terro acacaa bi sampeyan. Sabab kaula 

ekalenthong namong polana Panyalamet se 


erep-arep sareng bangsa Israil." 

21 Reng-oreng jareya laju ngoca ka Paulus, 
"Kaula e kaiya ta narema sorat dhari Yudea se 
nerrangngagi parkara sampeyan. Jugan tadha 
taretan settonga se dhateng dhari kaissa se 
ngeba kabar parkara sampeyan otaba se 
arasanan juba parkara sampeyan. 

22Namong kaula sadaja terro jugan 
merengnga parkara kaparcajaanna 
sampeyan, sabab kaula padha mereng ja 
pangajaran se ekaparcajai sampeyan ecale 
oreng." 

23 Daddi reng-oreng jareya ban Paulus 
nantowagi are se akompola. E are jareya 
bannya oreng entar ka kalenggiyanna 
Paulus. Dhari gi laggu sampe malem Paulus 
nerrangngagi ban ngabarragi ka reng-oreng 
jareya berta parkara baramma Allah marenta 
menangka Rato. Kalaban ngala yat-ayat 
dhari Ketab Mosa ban Ketab Bi-nabbi, Paulus 
aehteyar maparcajaa reng-oreng jareya ka 
Isa. 

24 Badha se parcaja ka apa se edhabuwagi 
Paulus, badha keya se ta parcaja. 

25 Daddi kalaban panemmo se ta padha se 
settong ban settongnga reng-oreng jareya 
ondur dhari jadhiya e bakto Paulus adhabu 
kantha reya ka reng-oreng jareya, "Pajat 
ce lerressa dhabuna Errohna Allah kalaban 

parantaraanna Nabbi Yesaya ka bangatowana 


sampeyan! 

26 Allah adhabu, Kassa kabala ka bangsa 
reya: Bana bakal terrosa ngedhingngagi, tape 
ta ngarte; bana bakal terrosa ngabbassagi, 
tape ta nangale. 

27 Sabab pekkeranna bangsa reya la tompol, 
kopengnga la kopok, matana epameddem. 
Jareya kalakon sopaja bangsa reya matana ta 
nangale, kopengnga ta ngedhing, pekkeranna 
ta ngarte, ban bangsa jareya ta abali ka 
Sengko, ban bi Sengko pas epabarasa." 

28 Dhi-budhina Paulus adhabu, "Tan-taretan, 
sampeyan kodu oneng ja kabar parkara 
kasalameddan dhari Allah samangken ampon 
ekabarragi ka sa-bangsa laen se banne 
Yahudi. Sadajana padha atoro!" 

2? ISaellana Paulus mare se adhabu kantha 
jareya, reng-oreng Yahudi gella' ondur kabbi 
sambi padha apadu se settong ban settonga.| 

30 Dhu taon abidda Paulus alenggi e Roma, 
neng e bengko sewaanna dibi. Sapaa bai se 
entar ka jadhiya etarema kalaban senneng 
ate. 

31 Paulus ngabarragi kalaban bangalan 
parkara baramma Allah marenta menangka 
Rato ban parkara Isa Almasih. Paulus 
alampaagi jareya kalaban bebas, ta 
elang-alange. 


Roma 


1 lTan-taretan sadaja e Roma se ekaasee 
Allah ban se etembali Allah kaangguy 
epadaddiya ommadda. Kaula ampon epele 
ban eangkat sareng Allah malolo kaangguy 
abertaagi Kabar Bagus dhari Allah. 

2 Kabar Bagus paneka ampon ejanjiyagi 
Allah gi jaman lamba kalaban parantaraanna 
bi-nabbina, ban ampon etoles e dhalem 
Alketab. 

3 Kabar Bagus gapaneka parkara Pottrana 
Allah, Guste Isa Almasih. Manabi noro 
etongan sacara manossa, Salerana toronanna 
Daud, 

“tape sacara illahi Isa gapaneka nyatana 
Pottrana Allah. Gapaneka ebukteyagi kalaban 
kobasana se lowar biyasa kalaban odhi pole 
dhari sedana. 

> Kalaban parantaraanna Isa gapaneka jugan 
kaula narema paparengnga Allah epadaddi 
rasul, sopaja kaula kaangguy ahormadi 
Almasih nonton reng-oreng dhari sadajana 
bangsa sopaja parcaja sareng taat. 

6 Se emaksod sareng sadajana bangsa 
tamaso jugan sampeyan se badha e Roma 
paneka. Sampeyan etembali jugan kaangguy 
daddi ommattepon Isa Almasih. 


Roma 1.71 13 
' Lantaran gapaneka kaula asoradan ka 


sampeyan. Moga-moga Allah Ramana 
sampeyan ban kaula sarta Guste Isa Almasih 
marengana berkat sareng baras salamet ka 
sampeyan. 

8 Kapeng settong kalaban parantaraanna 
Isa Almasih kaula asokkor ka Allah polana 
sampeyan sadaja; sabab oreng sadunnya 
padha mereng ja sampeyan ce parcajana ka 
Almasih. 

? Kaula ros-terrosan enga ka sampeyan 
manabi adua. Allah saksena ja kaula ngoca 
sabendherra. Allah gapaneka se eabdi kaula 
kalaban gu-onggu ate kalaban abertaagi 
Kabar Bagus parkara Pottrana. 

10 Kaula nyoon kalaban gu-onggu ka Allah 
moga-moga Salerana kasokana ngedine 
kaula entar ka sampeyan. 

1 Sabab kaula ce terrona tapanggiya 
sareng sampeyan sopaja berkat paparengnga 
Errohna Allah ka kaula bi kaula ekenneng 
kambulii sareng sampeyan kaangguy 
makowat sampeyan. 

12 Maksod kaula enggi paneka polana 
sampeyan sareng kaula ampon padha parcaja 
ka Isa Almasih, daddi bisa saleng makowat. 

13Tan-taretan! Kaula ngarep sampeyan 
oneng ja kaula ampon serreng amaksod 
entara ka sampeyan, nangeng ros-terrosan 
badha alangan. Kaula terro sopaja e antarana 
sampeyan lalakon kaula ahasel akadi lalakon 

kaula se ahasel e antarana reng-oreng se 


banne Yahudi e kennengngan en-laenna. 

14 Sabab kaula andhi kawajiban ka sadajana 
bangsa: se ampon andhi adad sareng se gi ta 
andhi adad, se ampon narema pandhidhigan 
sareng se gi bunten. 

15 Ganeka sababba kaula ce terrona 
abertaagiya Kabar Bagus gapaneka ka 
sampeyan se badha e Roma jugan. 

16 Kaula ce parcajana ka Kabar Bagus 
ganeka, sabab kabar gapaneka kakowadanna 
Allah kaangguy masalamet sadajana oreng se 
parcaja: nomer settong oreng Yahudi, sareng 
bangsa laenna jugan. 

17 Sabab kalaban Kabar Bagus gapaneka 
Allah noduwagi kadi ponapa carana 
hubunganna manossa sareng Allah daddi 
sae pole; carana enggi paneka kalaban 
parcaja ka Allah, dhari parmolaan kantos 
aher. Gapaneka padha sareng se kasebbut e 
dhalem Alketab, "Oreng se parcaja ka Allah 
sampe hubunganna ban Allah daddi bagus 
pole, oreng jareya bakal odhia." 

18 Dhari sowarga Allah noduwagi dukana ka 
sadajana dusa sareng kajahadanna manossa, 
sabab kajahadan paneka daddi alanganna 
manossa kaangguy ngataowe pangajaran se 
lerres parkara Allah. 

19 Ponapa se bisa ekataowe manossa 
parkara Allah ampon terrang e dhalem atena 

manossa, sabab Allah dibi ampon anyataagi 


gapaneka ka manossa. 

20 Molae Allah nyeptaagi dunnya, pat- 
sepadda Allah se ta etangalee enggi paneka 
kabadhaanna menangka Allah sareng 
kobasana se langgeng, ampon bisa epahame 
sareng manossa kalaban ngoladi sadajana 
ceptaanna Allah. Daddi manossa ta gadhuwan 
alasan sakale kaangguy malerres abana dibi. 

21 Manossa oneng ka Allah tape ta ahormadi 
Salerana menangka Allah ban jugan ta 
asakalangkong ka Salerana. Sabaligga 
manossa mekkere se ne-banne; atena ampon 
petteng. 

22 Reng-oreng gapaneka apangrasa abana 
bicaksana, mangkana salerressa budhu. 

23 Banne Allah se langgeng se esemba, tape 
ca-arca se aropa mahlok se bisa mate; enggi 
paneka manossa, mano, keban se asoko 
empa sareng keban se agalajar. 

24 Daddi reng-oreng gapaneka sareng Allah 
edinggal ekobasae pangaterrona atena se 
bejjat, sampe reng-oreng gapaneka alako 
messom sabarengngan. 

25 Allah se lerres egantee barang se palsu. 
Se esemba ban eabdi reng-oreng gapaneka 
banne Pancepta tape se ecepta. Mangkana 
Pancepta gapaneka se kodu emoljaagi 
salanjangnga! Amin. 

26 Polana lalakonna se kadi gapaneka, 
manossa sareng Allah edinggal norodi 

napsona se kotor. La-mala babineanna ta 


kapencot ka lalakean akantha kapprana 
manossa, tape kapencot ka padha 
babineanna. 

27 Sapaneka jugan lalakeanna; ta noro 
kapprana ahubungan sareng babinean, 
tape barai ka padha lalakeanna. Lalakean 
alako barang se matodhusan sareng sasama 
lalakeanna, ban polana lalakon se kadi 
gapaneka laju padha narema babales se 
satembal sareng kalakowanna se jahat. 

28 Sarrena manossa ta arassa parlo andhi 
pangataowan parkara Allah, daddi sareng 
Allah edinggal pekkeranna daddi rosak, 
kantos reng-oreng gapaneka ngalakone 
pa-ponapa se koduna ta kengeng elakone. 

29 Atena possa sadajana pekkeran se 
jahat, se ta lerres, possa sareng katamaan, 
kabuccoanna ate sareng kadenggiyan; possa 
sareng pangaterro mateyana oreng, atokara, 
nepo tor sake ate. Reng-oreng gapaneka 
dujan ngacaca oreng laen, 

30 dujan majuba nyamana oreng laen; 
angga ban korang ajar, baji ka Allah sareng 
dujan asebbal. Reng-oreng gapaneka penter 
nyare ra-cara se anyar kaangguy ngalakone 
kajahadan; alaban ka oreng towana; 

31ta poron ngarte parkara oreng laen; ta 
esto ban ta andhi perikamanossaan. 

32 Reng-oreng gapaneka oneng, ja menorot 
hokomma Allah, oreng se ngalakone sadajana 

gapaneka patot eokom mate. Maske sapaneka 


gi terros jugan se atengka sapaneka; la-mala 
abendherragi reng-oreng laen se atengka 
sapaneka. 
2 ' Daddi, Tan-taretan, pasera sampeyan 
me nyalaagiya oreng laen? Sampeyan ta 
gadhuwan pa-ponapa kaangguy abillai aba. 
Sabab manabi Sampeyan nyalaagi oreng 
laen, mangkana Sampeyan dibi alako padha 
sareng reng-oreng ganeka, sampeyan padha 
sareng madhateng okoman ka abana dibi 
jugan. 

2 Sampeyan sareng kaula oneng ja manabi 
Allah ngokom reng-oreng se atengka 
sapaneka, potosanna Allah gapaneka lerres. 

3 Tape sampeyan, Tan-taretan, sampeyan 
dibi ngalakone sabarang se bi sampeyan 
earannagi ka reng-oreng laen! Ban sampeyan 
nyangka sampeyan bisa lopoda dhari 
hokomanna Allah? 

4 Otabana sampeyan nganggep entheng 
kamoraanna Allah sareng kalapanganna 
panggaliyanna sarta kasabbaranna se talebat 
rajana? Tantona sampeyan oneng ja Allah 
noduwagi kasaeyanna polana Salerana 
kaagungan pangaterro sopaja sampeyan 
padhaa atobat dhari sa-dusana. 

> Tape sampeyan cengkal ban ta poron 
aoba. Daddi sampeyan dibi se andaddiyagi 
okomanna sampeyan atamba raja e Are 

Keyamat, e bakto Allah noduwagi dukana 


sareng neptebbagi okoman se adil. 

Sabab Allah aparenga babales ka saneyap 
oreng satembang ban lalakonna. 

7 Allah apareng odhi se saongguna ban 
langgeng ka oreng se hoso alako becce 
kaangguy nyare kamoljaan, kahormadan ban 
kalanggengngan. 

8 Tape oreng se pera mekkere abana dibi 
ban ta endha taat ka Allah, sarta atoro 
ka sabarang se jahat, oreng ganeka bakal 
ebendunana Allah. 

? Oreng se dujan alako jahat bakal 
nanggunga kasangsaraan ban kasossaan; 
nomer settong oreng Yahudi, ban sa-bangsa 
laenna jugan. 

l0Tape sadajana oreng se lebur alako 
becce bakal eparengngana kamoljaan ban 
kahormadan sarta odhi se nyaman ban 
taremtem bi Allah. Nomer settong oreng 
Yahudi ban sapaneka jugan ka oreng 
sa-bangsa laen. 

ll Sabab Allah ta ada-bidaagi oreng. 

12 Reng-oreng bangsa laen agabay dusa 
ta kalaban ngataowe hokomma agama 
Yahudi. Daddi reng-oreng gapaneka eokom e 
lowaranna hokom gapaneka. Tape reng-oreng 
Yahudi agabay dusa saamponna ngataowe 
hokom gapaneka, daddi bakal egugada 
adhasar ka hokom gapaneka. 

13 Sabab oreng bagus pole hubunganna ban 


Allah banne polana oreng gapaneka ampon 
oneng ka hokomma agama Yahudi, tape 
polana oreng gapaneka ngalakone pa-ponapa 
se badha e dhalem hokom gapaneka. 

14 Reng-oreng bangsa laen ta kennal 
ka hokomma agama Yahudi. Tape mon 
reng-oreng gapaneka kalaban kencengnga 
dibi ngalakone ponapa se eparentaagi bi 
hokom gapaneka, atena reng-oreng gapaneka 
dibi se daddi hokom kaangguy abana, maske 
reng-oreng gapaneka ta kennal ka hokomma 
agama Yahudi. 

15 Kalakowanna reng-oreng gapaneka 
noduwagi ja ponapa se eparentaagi hokom 
gapaneka ampon etoles e dhalem atena. 
Essena atena reng-oreng gapaneka dibi daddi 
buktena, sabab reng-oreng gapaneka dibi 
dhang-kadhang esalaagi, ban dhang-kadhang 
ebendherragi sareng pekkeranna dibi. 

16 Kadi gapaneka se kadaddiyana pagi e 
are se ampon etantowagi kadhissa. E are 
gapaneka menorot Kabar Bagus se ebertaagi 
kaula Allah kalaban parantaraanna Isa 
Almasih bakal ahakimana sadajana roseyana 
ate sareng pekkeranna sadajana oreng. 

17 Tape samangken, kadi ponapa Sampeyan 
dibi? Sampeyan ngako oreng Yahudi. 
Sampeyan agantong ka hokomma agama 
Yahudi ban Sampeyan gumbira polana 
hubunganna Sampeyan sareng Allah. 

18 Sampeyan olle du-petodu dhari hokom 


gapaneka, kantos Sampeyan oneng ponapa 
se daddi kasokanna Allah, sareng oneng 
nantowagi se kaimma se sae. 

19 Sampeyan yakin ja Sampeyan paneka 
pamimpinna oreng buta, ban daddi terrang 
monggu ka oreng se badha e pettengnga. 

20 Sampeyan paneka guruna oreng se 
mandhap ahlagga, ban guruna oreng 
se budhu. Sampeyan yakin ja e dhalem 
hokomma agama Yahudi Sampeyan oneng ka 
sadajana pangataowan sareng pangajaran se 
lerres. 

21 Sampeyan ngajari oreng laen; aponapa 
Sampeyan me ta ngajari abana dibi? 
Sampeyan ngajari oreng sopaja ta co-ngeco, 
mangkana Sampeyan dibi co-ngeco! 

22 Sampeyan ngajari oreng sopaja ta azina, 
mangkana Sampeyan dibi azina! Sampeyan 
baji ka brahala, mangkana Sampeyan 
dibi ngala rang-barang dhari ko-bengko 
kennengnganna brahala. 

23 Sampeyan dir-ngedirragi ja Sampeyan 
kaagungan hokomma Mosa, mangkana 
Sampeyan dibi ya-nyeya Allah kalaban ta 
ngestowagi hokomma. 

24E dhalem Alketab esebbuttagi sapaneka, 
"Polana bana, reng-oreng Yahudi, asmana 
Allah epacemmer e antarana sa-bangsa 
laenna." 

25 Mon Sampeyan taat ka hokomma 


agama Yahudi, Sampeyan badha gunana 
asonnat. Nangeng mon Sampeyan ta biyasa 
ngestowagi pa-ponapa se eparentaagi e 
dhalem hokom gapaneka, Sampeyan se 
asonnat tadha gunana sakale. 

26 Mon oreng se banne Yahudi se ta asonnat, 
ngestowagi hokomma agama Yahudi, ponapa 
kerana Allah ta nganggep oreng gapaneka 
padha sareng oreng se asonnat? 

27 Ban reng-oreng se ta asonnat ganeka 
tanto nyalaagi Sampeyan, reng-oreng Yahudi, 
sabab Sampeyan andhi hokomma agama 
Yahudi tape Sampeyan ta ngestowagi hokom 
gapaneka. Reng-oreng gapaneka ta asonnat, 
nangeng la-mala reng-oreng gapaneka se 
atoro ka hokomma agama Yahudi. 

28 Sabab oreng Yahudi se saongguna banne 
pera nyamana malolo oreng Yahudi; ban 
oreng se asonnat ongguwan, banne pera se 
asonnat badanna malolo. 

29 Sabaligga, oreng Yahudi se saongguna 
enggi paneka oreng se atena Yahudi 
ongguwan; ban sonnat se saongguna enggi 
paneka sonnat e dhalem ate se elampaagi 
Errohna Allah, banne se ecathet e dhalem 
buku. Oreng se kantha ganeka ealem sareng 
Allah, banne sareng manossa. 

3 l Daddi mon sapaneka, ponapa ontongnga 
daddi oreng Yahudi? Ban ponapa gunana 
atoro ka atoran sonnat? 

2 Tanto saos bannya gunana! Se kapeng 


settong, polana ka oreng Yahudi Allah 
marcajaagi bu-dhabuna. 

3 Nangeng, kadi ponapa manabi sabagiyan 
oreng Yahudi badha se ta esto? Ponapa 
lantaran ganeka Allah pas ta esto? 

4 Tanto bunten! Sabab terrang Allah paneka 
lerres terros salanjangnga, sanare saneyap 
oreng acaca lecek. E dhalem Alketab 
esebbuttagi, "Bana kodu kabukte bendher e 
dhalem sabarang cacana, ban bana mennang 
e bakto bana ehakime." 

> Nangeng mon kaadilanna Allah atamba 
nyata polana sampeyan sareng kaula alako 
ta lerres, ponapa se ekocaagiya sampeyan 
sareng kaula? (Pajat partanyaan paneka 
ampon sapantessa sacara manossa.) 

6 Bunten! Sabab mon Allah ta adil, kadi 
ponapa Salerana se bisaa ahakime dunnya 
paneka? 

7 Nangeng mon polana lalakon se ta lerres, 
pa-ponapa se lerres parkara Allah sajan katon 
kantos Salerana eji-poji, aponapa oreng se 
alako jahat me gi esalaagi menangka oreng 
se dusa? 

8 Ban aponapa sampeyan sareng kaula 
sadaja me ta kengeng ngoca, "Mon bariya 
mara alako jahat bai me olle kalowar 
kabeccean?" Pajat badha reng-oreng se 
ya-nyeya kaula kalaban ngoca ja kaula oneng 
ngoca kantha ganeka. Reng-oreng se kantha 

ganeka ampon sapantessa eokom sareng 


Allah. 

2Daddi mon sapaneka, ponapa 
kadhudhuganna sampeyan sareng 
kaula sadaja se Yahudi paneka asaeyan dhari 
kadhudhuganna bangsa laen? Bunten! Kaula 
ampon ngoca ja sadajana oreng, se Yahudi 
sareng bangsa laenna, padha ekobasae dusa. 

10 Akadi se esebbuttagi e dhalem Alketab, 
"Tadha oreng se bendher settonga, 

ll tadha se ngarte maske kasorang, ban 
tadha settonga se nyemba ka Allah. 

12 Oreng padha majau kabbi dhari Allah; 
kabbi padha sala jalanna. Tadha settonga se 
bendher lalakonna, tadha settonga balakka! 

13 Gerrunganna reng-oreng jareya akantha 
koburan se anganga. Caca lecek ban tepo agili 
dhari jilana, bibirra nyemburragi petenna, 
akantha opassa olar. 

14 Colona possa ban babaston ca-ngocae 
oreng ros-terrosan. 

15 Tengkana gassa mon entara nyeksa otaba 
matee oreng. 

16E man-dhimman maancor ban nabur 
kasossaan. 

17 Reng-oreng jareya buta ta nangale jalan 
ka karajjaan, 

18 ban ta ahormadi Allah." 

19 Samangken sampeyan sareng kaula oneng 
ja sadaja se etoles e dhalem hokomma agama 
Yahudi paneka kaangguy reng-oreng se atoro 

oreng se bisaa ahela, ban oreng sadunnya 
bisa eparkaraagi sareng Allah. 

20 Sabab tadha oreng settonga se bisa 
masae hubunganna sareng Allah polana 
oreng gapaneka ajalannagi pa-ponapa se 
etoles e dhalem hokomma agama. Sabaligga, 
hokom gapaneka coma noduwagi ka manossa 
ja manossa paneka dusa. 

21 Tape samangken Allah ampon noduwagi 
kadi ponapa carana manossa mabagus 
pole hubunganna sareng Salerana; ban 
cara gapaneka tadha hubunganna sareng 
hokomma agama Yahudi. Tab-ketab Mosa 
sareng tab-ketab bi-nabbi se anyataagi 
parkara gapaneka, 

22 enggi paneka ja Allah apareng jalan ka 
manossa masae pole hubunganna sareng 
Salerana, coma mon manossa parcaja ka Isa 
Almasih; Allah alampaagi gapaneka kaangguy 
sadajana oreng se parcaja ka Isa Almasih; 
sabab tadha bidana: 

23 Sadajana oreng ampon dusa ban jau dhari 
Allah se masalamedda abana. 

24 Coma polana rahmadda Allah malolo se 
eparengngagi kalaban ma-coma, hubunganna 
manossa sareng Allah paneka bagus pole; 
carana enggi paneka: manossa epabebas 
sareng Isa Almasih. 

25 Allah ngorbannagi Isa Almasih sopaja 
kalaban sedana gapaneka manossa enyataagi 

bebas dhari kasalaanna manabi parcaja 


ka Salerana. Allah alampaagi sapaneka 
kaangguy noduwagi kaadilanna. Sabab e 
jaman se kapongkor Allah ampon sabbar 
ngadhebbi sa-dusana manossa, kantos 
manossa gapaneka ta eokom sareng 
Salerana. 

26 Tape samangken Allah ta mendel saos 
ka oreng se dusa, kaangguy abukteyagi 
kaadilanna. Kalaban cara sapaneka Salerana 
noduwagi ja Salerana lerres; ban saneyap 
oreng se parcaja ka Isa enyataagi ampon sae 
pole hubunganna sareng Salerana. 

27 Daddi sampeyan sareng kaula sadaja 
ampon ta gadhuwan alasan kaangguy 
dir-ngedirragi. Aponapa me sapaneka? 
Ponapa polana sampeyan sareng kaula 
sadaja ajalannagi pa-ponapa se kasebbut e 
dhalem hokomma agama Yahudi? Bunten. 
Tape polana sampeyan sareng kaula sadaja 
parcaja. 

28 Sabab pandhana sapaneka: Oreng 
enyataagi sae pole hubunganna sareng Allah, 
banne polana ngalakone se esebbuttagi e 
dhalem hokomma agama Yahudi, nangeng 
polana oreng gapaneka parcaja ka Isa 
Almasih. 

29 Otabana, ponapa Allah paneka Allahna 
oreng Yahudi malolo? Gu ta Allahna bangsa 
laen jugan? Pajat lerres, Allah gapaneka 
Allahna bangsa laen jugan! 

se apareng jalan ka reng-oreng Yahudi 
kaangguy malerres pole hubunganna sareng 
Allah; gapaneka jugan lantaran reng-oreng 
gapaneka parcaja. 

31 Ponapa gapaneka gadhuwan arte ja 
mon sampeyan sareng kaula sadaja parcaja 
ka Almasih pas mowang hokomma agama 
Yahudi? Bunten ta sapaneka! La-mala kalaban 
kaparcajaan gapaneka Sampeyan sareng 
kaula sadaja ngargai hokom gapaneka. 

4 l Mon sapaneka, ponapa se bisa ekocaagi 
sampeyan sareng kaula sadaja parkara 

Ibrahim, bangatowana sampeyan sareng 

kaula sadaja? Kadi ponapa pangalamanna? 

2 Manabi sabarang se elampaagi Ibrahim 
andaddiyagi Allah narema Ibrahim 
gapaneka menangka oreng se masenneng 
panggaliyanna Allah, tantona badha jugan 
alasan monggu ka Ibrahim kaangguy 
dir-ngedirragi. Namong salerana ta bisa edir 
e ajunanna Allah. 

3E dhalem Alketab esebbuttagi, "Ibrahim 
parcaja ka Allah, ban polana kaparcajaanna 
jareya salerana etarema bi Allah menangka 
oreng se masenneng panggaliyanna Allah." 

4 Oreng se alalakon narema gaji; ban gajina 
ta eanggep papareng, sabab gaji gapaneka 
pajat hana. 

> Nangeng badha oreng se ta agantong ka 
usahana dibi; oreng gapaneka marcajaagi 

dhari kasalaanna. Polana parcajana gapaneka 
Allah narema oreng gapaneka menangka 
oreng se masenneng panggaliyanna. 

6 Sapaneka jugan pamanggina Daud; ganeka 
sababba Daud apareng dhabu salamet ka 
oreng se etarema Allah menangka oreng 
se masenneng panggaliyanna, sanare Allah 
ta agateyagi pa-ponapa se elakone oreng 
gapaneka. Dhabuna Daud sapaneka, 

7"Salamet bahagia ka oreng se kasalaan- 
kasalaanna esapora ban sa-dusana la 
ebendhem bi Allah! 

8 Salamet bahagia ka oreng se sa-dusana ta 
egugat bi Allah!" 

3 Ponapa ocaban salamet bahagia gapaneka 
etojjuwagi namong ka reng-oreng se atoro 
ka atoran sonnat? Otabana jugan ka oreng 
se ta atoro ka atoran sonnat? Kaula ampon 
nyebbuttagi sabellunna ja Ibrahim etarema 
sareng Allah menangka oreng se masenneng 
panggaliyanna, lantaran Ibrahim parcaja ka 
Allah. 

10 Daddi, bila Allah se anyataagi parkara 
gapaneka? Sabellunna otabana saamponna 
Ibrahim esonnat? Pajat sabellunna salerana 
esonnat, banne saamponna. 

ll Ibrahim gapaneka esonnat saamponna, 
ban sonnadda gapaneka coma menangka 
tandha ja Allah ampon narema salerana 
menangka oreng se masenneng 

Allah. Salerana etarema sareng Allah 
sabellunna salerana ngalakone atoran sonnat. 
Ban Ibrahim sacara rohani daddi ramana 
sadajana oreng se parcaja ban se lantaran 
gapaneka reng-oreng gapaneka etarema 
sareng Allah menangka oreng se masenneng 
panggaliyanna sanare ta ngalakone atoran 
sonnat. 

12 Ibrahim jugan rama rohanina reng-oreng 
se ngalakone atoran sonnat. Salerana rama 
rohanina reng-oreng gapaneka banne polana 
reng-oreng gapaneka ngalakone atoran 
sonnat, nangeng jugan polana reng-oreng 
gapaneka odhi kalaban parcaja ka Allah, 
padha sareng Ibrahim e bakto salerana gi ta 
ngalakone atoran sonnat. 

13 Allah ajanji ka Ibrahim ban toronanna ja 
dunnya paneka bakal daddiya kaagunganna 
Ibrahim. Allah ajanji sapaneka banne polana 
Ibrahim atoro ka hokomma agama Yahudi, 
tape polana Ibrahim parcaja ka Allah, 
daddi bi Allah etarema menangka oreng se 
masenneng panggaliyanna. 

14Sabab mon pera reng-oreng se atoro ka 
hokomma agama Yahudi malolo se naremaa 
pa-ponapa se ejanjiyagi Allah, tadha gunana 
parcaja ka Allah, ban janjina Allah ganeka 
pera janji kosong. 

dadukanna Allah. Tape mon hokom gapaneka 
tadha, tanto tadha se esebbut ta atoro. 

16 Daddi janjina Allah gapaneka edhasarragi 
ka parcajana oreng ka Allah. Ganeka 
menangka tanggungan ka sadajana 
toronanna Ibrahim ja janji gapaneka 
eparengngagi ka reng-oreng gapaneka 
menangka papareng se ma-coma dhari 
Allah; banne pera ka reng-oreng se atoro 
ka hokomma agama Yahudi malolo, tape 
jugan ka reng-oreng se parcaja ka Allah 
akadi Ibrahim se parcaja ka Salerana. Sabab 
Ibrahim paneka ramana sampeyan sareng 
kaula sadaja sacara rohani. 

17 Sabab Allah adhabu sapaneka ka Ibrahim, 
"Bi Sengko bana epadaddi ramana sa-bangsa 
sabannyana." Daddi Allah apareng janji 
gapaneka ka Ibrahim, ban Ibrahim parcaja 
ka Allah, se maodhi oreng mate, se coma 
kalaban dhabuna bisa mabadha pa-ponapa se 
sabellunna tadha. 

18 | brahim terros parcaja ban ngarep, maske 
tadha pangarep pole. Polana ganeka salerana 
epadaddi ramana sa-bangsa sabannyana. 
Akadi se esebbuttagi e dhalem Alketab, 
"Toronanna bana bakal bannyaa parana." 

19E bakto ganeka Ibrahim ngagali ja 
salerana ta kera kaagungan toronan sabab 
salerana ampon ce seppona, yuswana para 

jubeng. Tape imanna Ibrahim ta akorang. 

20 Salerana paggun parcaja sareng ta 
mangmang ka se edhabuwadgi Allah. La-mala 
lantaran imanna gapaneka salerana atamba 
kowat, sampe gung-ngagungngagi Allah. 

2lj| brahim ce parcajana ja Allah bisa 
alampaagi ponapa saos se ejanjiyagi 
salerana. 

22 Ganeka sababba Ibrahim etarema sareng 
Allah menangka oreng se masenneng 
panggaliyanna. 

23 Oca "etarema menangka oreng se 
masenneng panggaliyanna Allah" ganeka 
etoles banne pera kaangguy Ibrahim malolo; 

24jugan kaangguy sampeyan sareng kaula 
sadaja. Sampeyan sareng kaula sadaja 
jugan bakal etaremaa menangka oreng se 
masenneng panggaliyanna Allah, polana 
sampeyan sareng kaula sadaja parcaja ka 
Allah se maodhi Isa, Pangeranna sampeyan 
sareng kaula sadaja, dhari sedana. Isa 
gapaneka epassraagi kaangguy epatee polana 
sa-dusana sampeyan sareng kaula. 

25 Sareng Allah pas epaodhi pole kaangguy 
apareng jalan ka manossa sopaja hubunganna 
sareng Salerana sae pole. 

5 t Samangken sampeyan sareng kaula 
sadaja ampon sae pole sareng Allah, 

polana sampeyan sareng kaula sadaja 

parcaja. Ban lantaran gapaneka, sampeyan 

sareng Allah kalaban parantaraanna Guste 
Isa Almasih. 

2 Polana parcaja ka Isa sampeyan sareng 
kaula sadaja eparenge Isa jalan kaangguy 
bisa ahayadi kataresnaanna Allah; ban 
sampeyan sareng kaula sadaja samangken 
paneka odhi kalaban kataresnaan gapaneka. 
Daddi sampeyan sareng kaula sadaja 
perak polana gadhuwan pangarebban bakal 
arassaagiya kasennengngan paparengnga 
Allah! 

3 Kong-langkong sampeyan sareng kaula 
sadaja gumbira e dhalem kasangsaraan, 
polana oneng ja kasangsaraan gapaneka 
agabayan oreng taronggu abakte ka Allah, 

“ban katarongguwan e dhalem abakte ka 
Allah gapaneka andaddiyagi oreng tahan oji; 
gapaneka se madhateng pangarebban. 

> Pangarebban se kadi ganeka ta kera 
makoceba sampeyan sareng kaula sadaja 
sabab atena sampeyan sareng kaula 
sadaja ampon eessee kataresnaan sareng 
Allah. Allah alampaagi gapaneka kalaban 
parantaraanna Errohna se eparengngagi ka 
sampeyan sareng kaula sadaja. 

6E bakto sampeyan sareng kaula sadaja gi 
ta bisa apa-ponapa, Almasih seda kaangguy 
sampeyan sareng kaula sadaja e bakto se 
ampon etantowagi sareng Allah; mangkana 

reng-oreng se jau dhari Allah. 

7 Malarat oreng se porona seda maske 
kaangguy oreng se adil sakale. Olle daddi 
badha jugan oreng se bangal seda kaangguy 
oreng se sae. 

8 Nangeng Allah anyataagi kataresnaanna 
ka sampeyan sareng kaula sadaja e bakto 
sampeyan sareng kaula sadaja gi dusa. 

3? Samangken sampeyan sareng kaula sadaja 
ampon sae pole sareng Allah, polana sedana 
Almasih; daddi tanto sampeyan sareng kaula 
sadaja epasalamet jugan dhari babendunna 
Allah sareng Almasih. 

10 Manabi e bakto sampeyan sareng 
kaula sadaja gi amosowan sareng Allah, 
hubungan sareng Allah gapaneka epasae 
pole kalaban parantaraanna Pottrana, ponapa 
pole samangken, saamponna hubunganna 
sampeyan sareng kaula sadaja sareng Allah 
ampon sae, tanto sampeyan sareng kaula 
sadaja padha epasalamet jugan kalaban 
parantaraanna sedana Almasih. 

11 Kong-langkong, sampeyan sareng kaula 
sadaja gumbira jugan lantaran kasaeyanna 
Allah kalaban parantaraanna Guste Isa 
Almasih. Sabab kalaban parantaraanna 
Almasih, sampeyan sareng kaula sadaja 
samangken arassaagi kobassana hubungan 
se sae sareng Allah gapaneka. 

kasorang, ban dhari dusa gapaneka dhateng 
pate. Daddina, pate alatlat ka sadajana 
manossa, sabab manossa padha dusa sadaja. 

13 Sabellunna hokomma agama Yahudi 
eparengngagi, dusa ampon badha e dunnya 
paneka, nangeng dusa gapaneka ta egugat, 
sabab tadha hokom se bisa ta etoro. 

14Tape, dhari jamanna Adam kantos ka 
jamanna Mosa, pate ngobasae sadajana 
ommat manossa. La-mala oreng se ta nerrak 
hokom akantha carana se ejalannagi Adam, 
oreng gapaneka noro ekobasae pate jugan. 
Adam paneka gambaranna Salerana se 
rabuwa jang budhiyan. 

15 Tape se kadhuwa ganeka ta padha, sabab 
paparengnga Allah arajaan parana mon 
ebandhing bi kasalaanna Adam se nerrak 
dhabuna Allah. Dusana oreng settong se 
nerrak dhabu daddi lantaranna bannya oreng 
mate. Tantona sanget arajaan pole ollena 
rahmadda Allah ban papareng kasalameddan 
se etarema oreng se talebat bannyana dhari 
Allah kalaban parantaraan kabecceanna atena 
settong oreng, enggi paneka Isa Almasih. 

16 Paparengnga Allah gapaneka jugan talebat 
arajaan dhari dusana oreng se settong 
gapaneka. Sabab saamponna settong oreng 
nerrak dhabu, kalowar ponis, "sala". Nangeng 
saamponna bannya oreng se agabay dusa pas 

"ta sala". 

17 Polana oreng kasorang se nerrak dhabu, 
pate alatlat ka man-kadhimman lebat 
oreng se settong gapaneka. Tantona talebat 
arajaan pole ollena se elampaagi oreng 
settonganna, enggi paneka Isa Almasih. 
Kalaban parantaraanna Salerana, Allah 
apareng rahmadda se ta sakera-kera ka oreng 
sabannyana, sarta kalaban ma-coma apareng 
jalan ka reng-oreng gapaneka se bisaa masae 
pole hubunganna sareng Allah; reng-oreng 
gapaneka bakal kobasaa e dunnya paneka 
kalaban parantaraanna Almasih. 

18 Daddi, manabi lantaran salana oreng 
settong se nerrak dhabu andaddiyagi 
sadajana ommat manossa eokom, sapaneka 
jugan se elampaagi oreng settong se atoro ka 
kasokanna Allah andaddiyagi sadajana oreng 
epabebas dhari kasalaanna ban eparenge 
odhi. 

19 Ban akadi bannya oreng daddi oreng dusa 
lantaran oreng settong se ta taat, sapaneka 
jugan bannya oreng se bisa masae pole 
hubunganna sareng Allah polana settong 
oreng se taat ka Allah. 

20 Se apareng hokomma agama Yahudi 
paneka Allah dibi. Nangeng sajan raja 
ehteyarra manossa kaangguy ngestowagi 
hokom gapaneka, la-mala sajan nerrak 
hokom gapaneka ban sajan bannya dusana. 

raja panganeserra Allah ka manossa. 

21 Daddi sampeyan sareng kaula sadaja 
kodu mate polana dusa. Namong Allah neser 
ka sampeyan sareng kaula sadaja, ban 
apareng jalan ka sampeyan sareng kaula 
sadaja kaangguy masae pole hubungan 
sareng Salerana. Ban lantaran hubunganna 
sampeyan sareng kaula sadaja sareng Allah 
ampon sae pole, Salerana apareng jugan odhi 
se salerressa sareng se langgeng kalaban 
parantaraanna Isa Almasih, Pangeranna 
sampeyan sareng kaula sadaja. 

l Mon sapaneka, sampeyan sareng kaula 

sadaja paneka bisa ngoca ponapa? 
Ponapa kodu terros agabay dusa sopaja Allah 
atamba neser ka sampeyan sareng kaula 
sadaja? 

2 Tanto saos bunten. Dusa ta kobasa pole ka 
sampeyan sareng kaula sadaja, daddi kadi 
ponapa sampeyan sareng kaula sadaja se 
bisaa ros-terrosan odhi kalaban agabay dusa? 

3 Sampeyan ba onenga, tan-taretan, ja 
e bakto ebaptis, sampeyan sareng kaula 
sadaja epadaddi settong sareng Isa Almasih? 
Paneka artena sampeyan sareng kaula sadaja 
epasettong sareng sedana. 

4 Kalaban baptisan ganeka, sampeyan 
sareng kaula sadaja ekoburragi sareng 
Almasih ban noro mate sareng Salerana, 
sopaja akadi Almasih se epaodhi pole dhari 

sapaneka jugan sampeyan sareng kaula 
sadaja bisa ajalane odhi se anyar. 

> Mon sampeyan sareng kaula sadaja ampon 
daddi settong sareng Almasih polana noro 
mate asareng Salerana, sampeyan sareng 
kaula sadaja bakal daddiya settong sareng 
Salerana jugan polana sampeyan sareng 
kaula sadaja noro epaodhi pole asareng 
Salerana. 

6 Sampeyan sareng kaula sadaja oneng ja 
tabiadda sampeyan sareng kaula sadaja se 
lamba menangka manossa ampon epamate 
asareng Almasih e kaju salib sopaja kobasana 
tabiadda sampeyan sareng kaula se dusa 
gapaneka epaancor; kalaban sapaneka 
sampeyan sareng kaula ta ekadunor dusa 
pole. 

7 Sabab manabi oreng mate, oreng gapaneka 
epabebas dhari kobasana dusa. 

8 Manabi ampon mate asareng Almasih, 
sampeyan sareng kaula sadaja parcaja ja 
sampeyan sareng kaula sadaja bakal odhia 
asareng Salerana. 

3 Sabab sampeyan sareng kaula oneng ja 
Almasih ampon epaodhi dhari sedana ban 
Salerana ta kera seda pole; pate ampon ta 
kobasa pole ka Salerana. 

10 Pate se ealame Almasih paneka pate ka 
dusa. Ganeka kadaddiyan namong sakaleyan 
saos kaangguy salanjangnga. Ban odhi se 

Allah. 

1 Sampeyan sadaja kodu nganggep 
sampeyan paneka ampon seda ka dusa, tape 
odhi e dhalem hubungan se rapet sareng 
Allah lebat Isa Almasih. 

12Ja kantos neng-enneng pole kantos 
dusa ngobasae odhina sampeyan se ta 
langgeng paneka sopaja sampeyan ta norodi 
pangaterrona se jahat. 

13Ja sampe jugan sampeyan massraagi 
bagiyanna badanna ka kobasana dusa 
kaangguy egunaagi ka sod-maksod se jahat. 
Nangeng passraagi abana sampeyan ka Allah 
menangka oreng se ampon ealle dhari pate ka 
odhi. Passraagi abaepon sampeyan ka Allah 
sadaja me olle eagem kaangguy ngalakone 
kasokanna Allah. 

14 Dusa ta kengeng ngobasae sampeyan, 
sabab sampeyan ta odhi e dhalem kobasana 
hokomma agama Yahudi pole nangeng e 
dhalem kobasana rahmadda Allah. 

15 Daddi samangken kadi ponapa? Ponapa 
sampeyan sareng kaula sadaja olle agabay 
dusa, sabab sampeyan sareng kaula 
sadaja ampon tadha e dhalem kobasana 
hokomma agama Yahudi nangeng e dhalem 
kakobasaanna rahmadda Allah? Bunten ta 
sapaneka! 

16 Ba onenga sampeyan ja manabi sampeyan 
massraagi aba ka oreng kaangguy ngalakone 

etaadi sampeyan ganeka ta oneng ponapa 
dunorra dusa se ngeba sampeyan ka pate, 
otabana dunor se taat ka Allah, daddi kalaban 
sapaneka hubunganna sareng Allah sae pole. 

17 Namong sokkor ka Allah! Sabab gi 
dhimen sampeyan dunorra dusa namong 
samangken sampeyan ce tarongguna atoro ka 
pangajaran se lerres se ampon eparengngadgi 
ka sampeyan. 

18 Sampeyan ampon epabebas dhari dusa, 
ban samangken daddi dunorra kasokanna 
Allah. 

19 Sarrena sampeyan ce malaradda 
se ngarteya, kaula ngangguy to-conto 
pardunoran sopaja sampeyan agampangan 
ngarte. Gi dhimen sampeyan massraagi aba 
sadajana menangka dunor ka sabarang se 
kotor sareng jahat kaangguy sod-maksod 
se jahat. Sapaneka jugan samangken, 
sampeyan kodu massraagi aba sadajana 
menangka dunor kaangguy kasokanna Allah 
kaangguy sod-maksodda Allah se kusus. 

20E bakto sampeyan ekadunor dusa, 
sampeyan ta ekobasae kasokanna Allah. 

21E bakto gapaneka, kaontongan ponapa 
se ekaolle sampeyan dhari pa-ponapa 
se samangken paneka sampeyan todhus 
ngalakonana? Kon-lalakon gapaneka coma 
madhateng pate! 

padha epabebas dhari dusa, ban daddi abdina 
Allah. Kaontonganna sampeyan enggi paneka 
sampeyan odhi malolo kaagem ka Allah ban 
gapaneka ngasellagi odhi se saongguna 
sareng langgeng. 

23 Sabab opana dusa paneka pate; nangeng 
odhi se saongguna sareng langgeng asareng 
Guste Isa Almasih paneka paparengnga Allah 
se ma-coma. 

7 lTan-taretan! Sampeyan sadaja ampon 

oneng ka hokom. Daddi, sampeyan oneng 
ja kakowadanna hokom ka oreng namong 
saabidda oreng ganeka gi odhi. 

2 Oreng babine se alake, ompamana, 
menorot hokom kodu cekka ka lakena pera 
saabidda lakena gi odhi. Manabi lakena mate, 
binena bebas dhari hokom se macekka abana 
ka lakena. 

3 Manabi babine ganeka odhi apolong sareng 
lalake laen e bakto lakena gi odhi, babine 
ganeka ekoca azina. Tape mon lakena ampon 
mate, menorot hokom babine ganeka ampon 
bebas. Manabi pas alake lalake laen, ganeka 
banne azina. 

4Sapaneka jugan sampeyan, tan-taretan. 
Sampeyan ampon seda ka hokomma agama 
Yahudi, sabab sampeyan ampon epadaddi 
settong sareng badannepon Almasih, ban 
daddi kaagunganna Almasih se epaodhi pole 
dhari pate. Salerana epaodhi dhari pate 

ka Allah e dhalem odhi paneka. 

“Sabab lamba sampeyan sareng kaula 
sadaja odhi noro pat-sepadda manossa. E 
bakto gapaneka acem-macem pangaterro se 
dusa, se dhateng polana badhana hokomma 
agama, ngobasae sampeyan sareng kaula 
sadaja. Ganeka sababba mangkana sampeyan 
sareng kaula sadaja ngalakone sabarang se 
madhateng pate. 

6 Namong samangken sampeyan sareng 
kaula sadaja ta wajib pole atoro ka hokomma 
agama Yahudi. Sampeyan sareng kaula 
sadaja ampon mate ka hokom se lamba 
ngobasae sampeyan sareng kaula sadaja. 
Sampeyan sareng kaula ta ngabdi noro 
atoran hokom se laju se etoles. Samangken 
sampeyan sareng kaula ngabdi menorot cara 
se anyar se eduduwagi Errohna Allah ka 
sampeyan sareng kaula sadaja. 

7? Mon sapaneka, ngocaa ponapa sampeyan 
sareng kaula sadaja? Ponapa ngocaa ja 
hokomma agama Yahudi paneka jahat? Tanto 
bunten! Nangeng hokom gapaneka se ngajari 
kaula parkara dusa. Kaula ta kera oneng 
ponapa tama paneka, ja sakenga hokom ta 
ngoca, "Ja tama." 

8 Kalaban jalan hokomma agama, dusa 
nemmo kasempadan madhateng pangaterro 
se acem-macem e dhalem ate kaula; sabab 
manabi hokomma agama tadha, dusa mate. 

agama. Tape e bakto badha hokomma agama, 
dusa molae odhi, 

10 ban kaula mate. Daddi hokomma 
agama ganeka, se dha-adhana emaksottagi 
madhatengnga odhi, la-mala madhateng pate 
ka kaula. 

ll Sabab lebat jalan hokomma agama 
ganeka, dusa ngala kasempadan nepo sareng 
matee kaula. 

12 Hokomma agama paneka asalla dhari 
Allah, ban sadajana papakon se badha e 
dhalem hokom gapaneka dhatengnga dhari 
Allah, daddi adil sareng bagus. 

13 Daddi, ponapa ganeka artena noduwagi 
ja se bagus madhateng pate ka kaula? Tanto 
bunten! Dusa se madhateng pate ganeka. 
Kalaban ngangguy se bagus, dusa madhateng 
pate ka kaula, sopaja pat-sepadda dusa katon 
terrang. Kalaban jalan kon-papakonna Allah, 
epanggi buktena saponapa jahadda dusa 
paneka. 

14 Sampeyan sareng kaula sadaja oneng ja 
hokomma agama Yahudi paneka asalla dhari 
Errohna Allah; tape kaula paneka manossa 
se ta kowat. Kaula ampon ejuwal epadaddiya 
dunor. 

15 Sabab kaula dibi ta ngarte ponapa se 
elakone kaula. Pa-ponapa se bi kaula terro 
elakonana, ta elakone; tape pa-ponapa se 
ekabajii kaula, la-mala bi kaula elakone. 

se ta cocok sareng pangaterro kaula, ganeka 
artena kaula ngakone ja hokomma agama 
Yahudi gapaneka sae. 

17 Daddi, salerressa banne kaula pole se 
ngalakone gapaneka; se ngalakone enggi 
paneka dusa se ngobasae kaula. 

18 Kaula oneng ja tadha barang settonga 
se sae e dhalem aba kaula; enggi paneka e 
dhalem babatek kaula menangka manossa. 
Sabab e dhalem aba kaula badha pangaterro 
ngalakonana barang se sae, tape kaula ta 
sanggup ajalannagi. 

19 Kaula ta ngalakone se sae se terro 
elakonana kaula. Sabaligga, kaula ngalakone 
barang se hat-jahat, se ta terro elakonana 
kaula. 

20 Mon kaula ngalakone pa-ponapa se ta 
terro elakonana kaula, ganeka artena banne 
kaula se ngalakone sabarang ganeka, tape se 
ngalakone enggi paneka dusa se ngobasae 
aba kaula. 

21 Daddi menorot pandhana, cana kaula, 
hokomma sapaneka: mon kaula ngalakonana 
barang se sae, barang se jahat se kalowar e 
kaula. 

22 Ate kaula senneng ka hokomma Allah, 

23 nangeng kaula apangrasa ja e dhalem 
aba kaula badha hokom laen se kobasa enggi 
paneka hokom se aropa tabaligga hokom se 
eakowe pekkeran ban akkal kaula. Ganeka se 

dusa se kobasa e dhalem aba kaula. 

24 Daddi kabadhaan kaula cara paneka: 
kaula taat ka hokomma Allah kalaban akkal 
sareng pekkeran kaula, nangeng tabiadda 
manossana kaula, kaula kala ka dusa. 
Palang onggu kaula paneka! Pasera se 
poron masalamedda kaula dhari badan kaula 
paneka se ngeret kaula ka pate? Sokkor ka 
Allah! Salerana kasokan masalamet kaula 
kalaban parantaraanna Isa Almasih. 

25 (7:24) 

9 l Samangken tadha pole okoman ka 

reng-oreng se odhi daddi settong sareng 
Isa Almasih. 

2 Sabab hokomma Errohna Allah se 
andaddiyagi sampeyan sareng kaula sadaja 
odhi daddi settong sareng Isa Almasih 
ampon mabebas kaula dhari hokom se daddi 
lantaranna dusa sareng pate. 

3 Ponapa se ta kengeng elakone hokomma 
agama, polana manossa paneka ta gadhuwan 
kakowadan, ganeka ampon elampaagi sareng 
Allah. Allah makala kobasana dusa e dhalem 
tabiadda manossa kalaban makerem Pottrana 
dibi, se rabu e dhalem kabadhaan padha 
sareng manossa se dusa, kaangguy maelanga 
dusa. 

4 Allah alampaagi gapaneka sopaja karsana 
se enyataagi e dhalem hokomma agama 
Yahudi ganeka bisa ejalannagi e dhalem 

menorot Errohna Allah ban banne menorot 
tabiadda manossa. 

> Reng-oreng se odhi menorot tabiadda 
manossa terros mekkere ponapa se ekaterro 
tabiadda manossa. Nangeng reng-oreng se 
odhi menorot Errohna Allah, terros mekkere 
ponapa se ekaterro Errohna Allah. 

6 Mon pekkeranna sampeyan ekobasae 
tabiadda manossa, se ekaolle sampeyan 
enggi paneka pate. Tape mon pekkeranna 
sampeyan ekobasae Errohna Allah, se 
ekaolle sampeyan enggi paneka odhi ban 
kataremtemman sareng Allah. 

7 Oreng se pekkeranna ekobasae tabiadda 
manossa paneka amosowan sareng Allah; 
sabab oreng gapaneka ta ngestowagi 
hokomma Allah; ban pajat oreng ganeka ta 
bisa ngestowagi hokomma Allah. 

8 Reng-oreng se odhi menorot tabiadda 
manossa, ta kera masenneng panggaliyanna 
Allah. 

3 Nangeng sampeyan ta odhi menorot 
tabiadda manossa. Sampeyan odhi menorot 
Errohna Allah tantona manabi Errohna Allah 
gapaneka se ngator ongguwan e dhalem 
abana sampeyan. Oreng se ta gadhuwan 
Errohna Almasih, oreng ganeka banne 
kaagunganna Almasih. 

10 Nangeng manabi Almasih odhi e dhalem 
sampeyan, maske badanna sampeyan mate 

sampeyan, sabab hubunganna sampeyan 
sareng Allah ampon sae. 

ll Manabi Errohna Allah, se maodhi Almasih 
dhari sedana, odhi edhalem sampeyan, 
Salerana se maodhi Almasih dhari sedana 
ganeka, bakal maodhia jugan badanna 
sampeyan se bisa mate ganeka. Salerana 
alampaagi ganeka kalaban Errohna se odhi e 
dhalem sampeyan. 

12 Lantaran ganeka, tan-taretan, sampeyan 
sareng kaula sadaja gadhuwan tanggung 
jawab; nangeng banne tanggung jawab ka 
tabiadda manossa; sampeyan sareng kaula 
sadaja ta parlo odhi menorot pangaterrona 
gapaneka. 

13Sabab manabi sampeyan odhi menorot 
tabiadda manossa, sampeyan bakal sedaa; 
nangeng manabi kalaban kobasana Errohna 
Allah, sampeyan terros saos matee kon- 
lalakonna sampeyan se dusa, ban sampeyan 
bakal odhia. 

14 Reng-oreng se etonton Errohna Allah, 
tra-pottrana Allah. 

15 Sabab Erroh, se eparengngagi Allah ka 
sampeyan, ta madaddi sampeyan dunor 
se andaddiyagi sampeyan odhi e dhalem 
katakoen. Sabaligga, sareng Errohna Allah 
ganeka sampeyan epadaddi tra-pottrana 
Allah. Ban kalaban kobasana Errohna Allah 

Allah gapaneka, "Rama, Rama kaula!" 

16 Errohna Allah se asareng errohna 
sampeyan sareng kaula sadaja anyataagi ja 
sampeyan sareng kaula sadaja tra-pottrana 
Allah. 

17 Daddi, manabi sampeyan sareng kaula 
sadaja tra-pottrana, sampeyan sareng 
kaula jugan ahli waris se bakal naremaa 
kat-berkat se esadhiyaagi Allah kaangguy 
tra-pottrana. Sampeyan sareng kaula bakal 
naremaa asareng bi Almasih ponapa se 
ampon esadhiyaagi Allah kaagem Salerana; 
sabab manabi sampeyan sareng kaula 
sadaja nanggung sangsara asareng Almasih 
sampeyan sareng kaula sadaja bakal 
emoljaagiya jugan asareng Salerana. 

18 Sadajana kasangsaraan se etanggung 
sampeyan sareng kaula sadaja samangken 
paneka, menorot pamanggi kaula, ta 
ekenneng bandhingngagi sakale sareng 
kamoljaan se bakal enyataagiya ka sampeyan 
sareng ka kaula sadaja. 

19Saantero alam tenantean saadda Allah 
anyataagiya tra-pottrana. 

20 Sabab alam ampon edinggal me olle alpo, 
banne polana karebba dibi, nangeng lantaran 
sareng Allah epanneng epasapaneka. Sanare 
sapaneka gi badha jugan pangarebban 
paneka: 

alam bakal epabebasa dhari kobasa se 
maancor abana ban bakal epabebasa sareng 
emoljaagiya asareng tra-pottrana Allah. 

22 Sampeyan sareng kaula sadaja oneng 
ja kantos saat samangken paneka alam 
aserrowan polana nanggung kasangsaraan 
akantha babine se nanggung kasangsaraan e 
bakto rembia. 

23Ban se aserro banne saantero alam 
saos; sampeyan sareng kaula sadaja jugan 
aserro e dhalem ate. Sampeyan sareng kaula 
ampon narema Errohna Allah menangka 
paparengnga Allah se dha-adha, namong 
sampeyan sareng kaula sadaja gi rep-arebban 
Allah se mabebasa sampeyan sareng kaula 
sadaja ban madaddi sampeyan sareng kaula 
sadaja tra-pottrana. 

24 Sabab kalaban ngarep, sampeyan sareng 
kaula sadaja epasalamet. Nangeng manabi se 
earep sampeyan sareng kaula sadaja ganeka 
pon etangalee, nyamana banne se earep 
pole. Sabab pasera se ngarep pa-ponapa se 
ampon etengale? 

25 Nangeng manabi sampeyan sareng kaula 
sadaja ngarep barang se gi ta etengale, 
sampeyan sareng kaula sadaja anante 
kalaban ate sabbar. 

26 Sapaneka jugan Errohna Allah rabu 
nolong sampeyan sareng kaula sadaja se 
ta gadhuwan kakowadan. Sabab sampeyan 

koduna adua; Errohna Allah ganeka dibi 
ngadhep ka Allah nyoonnagi sampeyan 
sareng kaula sadaja kalaban pangarep se ce 
dhalemma kantos ta kaocap. 

27 Daddi Allah se ngagali ka essena atena 
manossa, ngagali ka kasokanna Erroh 
gapaneka; sabab Erroh gapaneka nyoonnagi 
ommadda Allah ka Allah, ban cocok sareng 
kasokanna Allah. 

28 Sampeyan sareng kaula sadaja oneng 
ja Allah paneka se ngator sadajana parkara 
kantos ngasellagi barang se sae ka reng- 
oreng se taresna ka Salerana ban se etembali 
menorot rancanana. 

29 Reng-oreng se epele Allah paneka 
jugan ampon etantowagi dhari mamolanna 
epadaddiya saropa sareng Pottrana, enggi 
paneka Isa Almasih. Kalaban sapaneka Pottra 
gapaneka daddi se kapeng settong e antarana 
tan-taretan se sabannyana. 

30 Kadi gapaneka Allah nembali reng-oreng 
se ampon etantowagi sabellunna; ban 
reng-oreng se etembali gapaneka eparenge 
jalan kaangguy masae pole hubunganna 
sareng Salerana. Ban reng-oreng se eparenge 
jalan kaangguy masae pole hubunganna 
sareng Allah, kengeng bagiyan e dhalem 
odhina Allah dibi. 

31 Samangken ponapa se bisa ekocaagi 
parkara paneka sadaja? Manabi Allah nolonge 

bisa alaban sampeyan sareng kaula sadaja? 

32 Pottrana dibi ta ekaemane, tape 
eparengngagi kaangguy kaparlowanna 
sampeyan sareng kaula sadaja; masa 
Salerana ta marengana sampeyan sareng 
kaula sadaja sabarang laenna? 

33 Pasera se bisaa agugat sampeyan sareng 
kaula sadaja ommat se epele Allah, mon Allah 
dibi anyataagi ja sampeyan sareng kaula 
sadaja ta sala? 

34 Ba badhaa oreng se nyalaagiya sampeyan 
sareng kaula sadaja? Isa Almasih dhaggi se 
abillaana sampeyan sareng kaula sadaja! 
Salerana se ampon seda, otabana la-mala 
Salerana se ampon epaodhi pole dhari sedana 
ban badha e kennengngan se kobasa asareng 
Allah. 

35 Ba badhaa se bisa lang-ngalange Almasih 
taresna ka sampeyan sareng kaula sadaja? 
Ba bisaa badha kasossaan se daddi alangan 
ka Salerana, otabana kamalaradan, otabana 
panganeyajaan, otabana kalaparan, otabana 
kameskenan, otabana babaja, otabana pate? 

36E dhalem Alketab esebbuttagi sapaneka, 
"Lantaran Junandalem, abdidalem saare 
benteng odhi e dhalem babaja pate. 
Abdidalem sadaja epakadi dumba se 
esambelliya." 

37 Bunten! La-mala e dhalem sadajana 
gapaneka sampeyan sareng kaula sadaja 

Salerana se taresna ka sampeyan sareng 
kaula sadaja. 

38 Sabab kaula ce parcajana ja e saantero 
dunnya paneka, pate otaba odhi, malaekat 
otaba pangobasa, ancaman se badha 
samangken otaba se bakal dhateng, otaba 
kakowadan-kakowadan laenna, 

39 Sabarang se badha e langnge otaba 
se badha e dhalem bume otaba ponapaa 
saos laenna, sadaja gapaneka ta bisa 
lang-ngalange Allah taresna ka sampeyan 
sareng kaula sadaja, akadi se ampon 
eduduwagi Salerana kalaban parantaraanna 
Guste Isa Almasih. 

9 l Kaula acacaa sabendherra, sabab kaula 
paneka kaagunganna Almasih. Kaula 

ta lecek. Ate kaula dibi se etonton Errohna 

Allah, mayakin kaula ja caca kaula paneka 

salerressa. 

2 Kaula ce sossana ban ate paneka ce 
nyangsarana 

3 polana tan-taretan kaula se sabangsa ban 
kaula. Sabab kaangguy tan-taretan ganeka, 
kaula dibi ehlas ebasto sareng Allah ban 
epesa sareng Almasih. 

4Tan-taretan kaula ganeka ommat 
peleyanna Allah, ban sareng Allah ebadhi 
tra-pottrana dibi, ban Allah anyataagi 
kobasana ka reng-oreng gapaneka. Salerana 
mabadha parjanjiyan sareng reng-oreng 

hokomma agama. Allah marenge oneng ka 
reng-oreng ganeka kadi ponapa koduna 
abakte ka Allah ban reng-oreng ganeka 
ampon narema ji-janjina Allah. 

> Tan-taretan kaula ganeka toronanna 
bangatowana sampeyan sareng kaula 
sadaja. Almasih sacara manossa asalla dhari 
bangsana reng-oreng ganeka. Salerana 
atenggiyan dhari sadajana. Moljaagi Allah 
salanjangnga. Amin! 

6 Kaula ta amaksod ngocaa ja janjina Allah 
ampon ta eangguy pole; nangeng banne 
sadajana oreng Israil paneka ommat se epele 
Allah. 

7 Banne sadajana toronanna Ibrahim paneka 
tra-pottrana Allah. Sabab Allah adhabu ka 
Ibrahim, "Pera toronanna Ishak se esebbuda 
toronanna bana." 

8 Ganeka artena toronanna Ibrahim se daddi 
tra-pottrana Allah pera toronanna se lahir 
polana janjina Allah; ban banne sadajana 
toronanna. 

? Sabab janjina Allah sapaneka, "E bakto 
se la etantowagi, Sengko abaliya, ban Sara 
bakal andhia ana lalake." 

10 Ban paneka jugan: Ribka babar lalake 
kadhuwa dhari settong rama, enggi paneka 
Ishak, bangatowana sampeyan sareng kaula 
sadaja. 

Allah ampon nantowagi peleyanna kaangguy 
terrosanna. Peleyanna Allah ganeka ta 
agantong ka ponapa se bisa elakone oreng 
se kadhuwa ganeka, tape agantong ka 
peleyanna Allah dibi. Sabab e bakto pottra 
lakena Ribka se kadhuwa ganeka gi ta bisa 
ngalakone barang se sae otaba se juba, 

12 Allah ampon adhabu ka Ribka, "Se towaan 
bakal aladinana se ngodhaan." 

13E dhalem Alketab esebbuttagi ja Allah 
adhabu sapaneka, "Yakub bi Sengko ekaasee, 
tape Esau ekabajii." 

14 Daddi, pandhana kadi ponapa samangken? 
Ponapa sampeyan adhabuwa ja Allah paneka 
ta adil? Tanto saos Allah paneka adil! 

15 Sabab Allah adhabu ka Mosa, "Sengko 
noduwagiya Tang rahmat ka oreng se 
ekakencengnge Sengko, ban Sengko 
noduwagiya bellas ase ka oreng se 
ekakencengnge Sengko." 

16 Daddi potosanna Allah paneka ta 
agantong ka kaehlasanna manossa otaba ka 
ehteyarra manossa, tape agantong namong 
ka kasaeyanna panggaliyanna Allah ka oreng 
peleyanna ganeka. 

17 Sabab e dhalem Alketab esebbuttagi, 
"Allah adhabu ka Rato Messer, Bi Sengko bana 
epadaddi rato pera kaangguy settong maksod 
reya, iya areya sopaja kalaban ngangguy 

makalonta Tang nyama e saantero dunnya." 

18 Daddi, Allah bellas ka oreng, mon Allah 
kasokan bellasa. Ban Allah macengkal oreng, 
mon Allah kasokan macengkala oreng jareya. 

19Tan-taretan, sampeyan tanto adhabu ka 
kaula, "Mon sapaneka, aponapa Allah me 
gi nyalaagi manossa? Gu ta tadha oreng 
settonga se bisa lang-ngalange kasokanna 
Allah?" 

20 Namong, Taretan! Sampeyan coma 
manossa. Ban sampeyan ta kengeng nyaot 
ka Allah! Ponapa kengeng eppodda kembang 
atanya ka oreng se agabay eppot ganeka, 
"Aponapa sampeyan me agabay kaula 
epakantha paneka?" 

21 Oreng se agabay eppodda kembang 
ganeka gu ta andhi ha agabaya ponapa saos 
dhari tana ganeka menorot sakarebba. Dhari 
lempong sakeppel oreng ganeka gadhuwan 
ha agabay eppodda kembang dhu macem: 
settong se bagus, ban settonganna se korang 
bagus. 

22 Sapaneka jugan parkara ponapa se 
elampaagi Allah. Salerana aneyat norodana 
dukana ban noduwagiya kakobasaanna. 
Nangeng Salerana sabbar ka oreng se kodu 
eokom polana maduka panggaliyanna. 

23 Allah jugan aneyat noduwagiya 
ka sampeyan sareng kaula sadaja 
kasennengngan se ta sakera-kera se 

sadaja se ekataresnae Salerana. Sampeyan 
sareng kaula sadaja ampon epasadhiya se 
naremaa kasennengngan ganeka. 

24 Sampeyan sareng kaula sadaja se 
etembali Salerana; banne namong dhari 
bangsa Yahudi, tape jugan dhari sa-bangsa 
laen. 

25 Sabab e dhalem Ketab Hoseya, Allah 
adhabu, "Reng-oreng se banne Tang ommat, 
bi Sengko esebbuda Tang ommat. Bangsa se 
bi Sengko ta ekaasee, bi Sengko esebbuda 
Tang kakase. 

26Ban e kennengngan se badha oreng 
ekoca, Bana banne Tang ommat, e jadhiya 
reng-oreng jareya esebbuda tra-pottrana 
Allah se odhi." 

27 Nabbi Yesaya adhabu ce terrangnga 
parkara bangsa Israil, "Maske bangsa Israil 
reya bannyana akantha beddhi e tase, se 
salamedda pera sakone; 

28 Sabab Pangeran bakal duliya madhateng 
okoman ka saessena dunnya reya." 

2? Yesaya jugan adhabu sapaneka, "Ja 
sakenga bi Pangeran Se Mahakobasa sengko 
ban bana kabbi ta edinae toronan, tanto 
sengko ban bana kabbi la padha daddi Sodom 
ban Gomora." 

30 Daddi, pandhana sapaneka: Sa-bangsa 
se banne Yahudi ta aehteyar mabagusa pole 
hubunganna ban Allah. Tape sarrena bangsa 

pole hubunganna bangsa gapaneka sareng 
Salerana. 

31 Sabaligga, bangsa Yahudi terros aehteyar 
ngestowagi hokom sopaja hubunganna 
sareng Allah sae pole. Nangeng la-mala ta 
ahasel. 

32 Aponapa me ta ahasel? Sabab ehteyarra 
bangsa gapaneka ta edhasarragi ka 
kaparcajaan, tape edhasarragi ka ehteyarra 
dibi. Daddi reng-oreng ganeka labu 
tatandhung ka "Bato Se Ngaddhang". 

33 Parkara bato ganeka e dhalem Alketab 
esebbuttagi sapaneka, "Tetene: E Siyon 
Sengko la nyaba bato se daddiya sababba 
oreng tatandhung sokona; iya areya bato 
se raja okoranna se daddiya sababba oreng 
labu. Tape oreng se parcaja ka jareya ta kera 
koceba atena." 

10 l Tan-taretan! Kaula ce terrona sopaja 

bangsa kaula epasalamet. Ban kaula 
epataronggu nyoonnagi ka Allah kaangguy 
reng-oreng ganeka. 

2 Kaula bangal ngoca ja bangsa kaula 
ganeka ce samangadda ngabdi ka Allah; 
tape samangadda ganeka ta adhasar ka 
pangataowan se dhari Allah. 

3 Reng-oreng ganeka ta oneng carana Allah 
masae pole hubunganna manossa sareng 
Salerana. Ban sarrena bangsa ganeka pera 

etantowagi Allah. 

“Hokomma agama ampon epatadha sareng 
Almasih. Daddi sadajana oreng se parcaja ka 
Almasih, hubunganna sareng Allah ampon 
sae pole. 

> Mosa nyerrat ja oreng se masae pole 
hubunganna sareng Allah adhasar hokomma 
agama, oreng ganeka bakal odhia polana 
ngestowagi hokomma agama ganeka. 

6 Nangeng, parkara carana oreng masae pole 
hubunganna sareng Allah adhasar parcaja 
ka Allah, Alketab nyebbuttagi sapaneka, 
"Bana ta osa atanya e dhalem atena, Sapa se 
onggaa ka sowarga? (artena ngeba Almasih 
toron), 

7 otabana Sapa se torona ka dunnyana oreng 
mate? (artena maongga Almasih dhari pate)." 

8 Maksodda gapaneka, "Berta dhari Allah 
jareya ce semmana ka bana; badha e 
colona ban badha e atena." Ganeka berta 
se ekabarragi kaula; berta ja oreng kodu 
parcaja. 

39 Sabab mon bibirra sampeyan ngakone ja 
"Isa paneka Pangeran," ban e dhalem atena 
sampeyan parcaja ja Allah ampon maodhi Isa 
dhari sedana, sampeyan tanto salamet. 

10 Sabab oreng parcaja sareng atena, kantos 
Allah narema oreng ganeka menangka oreng 
se masae pole hubunganna sareng Allah. Ban 

epasalamet. 

11E dhalem Alketab esebbuttagi, "Oreng se 
parcaja ta kera epakoceba." 

12 Ca-oca ganeka emaksottagi kaangguy 
sadajana oreng, sabab tadha bidana antara 
oreng Yahudi sareng reng-oreng bangsa 
laen. Allah se settong kaissa Pangeranna 
sadajana oreng. Salerana apareng berkat se 
ta sakera-kera ka sadajana oreng se nyoon 
tolong ka Salerana. 

13E dhalem Alketab esebbuttagi sapaneka, 
"Pa-sapaa se aserro ka Pangeran, bakal 
salamedda." 

14Tape kadi ponapa oreng se aserrowa 
ka Pangeran mon gi ta parcaja? Ban kadi 
ponapa se parcajaa mon gi ta oneng mereng 
parkara Salerana? Jugan, kadi ponapa oreng 
se merengnga parkara Pangeran mon tadha 
oreng se ngabarragi? 

15 Ban kadi ponapa se bisaa badha oreng se 
ngabarragi mon oreng ganeka ta eotos? E 
dhalem Alketab esebbuttagi sapaneka, "Ce 
pojurra badha reng-oreng se ngeba Kabar 
Bagus dhari Allah!" 

16 Nangeng ta sadajana oreng narema Kabar 
Bagus ganeka. Sabab Isa adhabu, "Guste 
Pangeran, pasera se parcaja ka kabar se 
ebakta abdidalem sadaja?" 

17 Lantaran gapaneka reng-oreng laju 
parcaja polana mereng berta, ban oreng 

abertaagi parkara Almasih. 

18 Tape kaula atanya: Ba ongguwa reng- 
oreng ganeka ta mereng berta ganeka? 
Tanto ampon! Sabab e dhalem Alketab 
esebbuttagi sapaneka, "Sowarana reng-oreng 
jareya ekaedhing daddi sadunnya, ca-ocana 
reng-oreng jareya napa ka koncona bume." 

19 Kaula atanya pole: Ponapa bangsa Israil gi 
ta oneng parkara ganeka? Diggal partanyaan 
ganeka me olle esaodi sareng Mosa kaadha. 
Mosa adhabu, "Kantha reya dhabuna Allah, 
Bi Sengko bana epaereya ka settong bangsa 
se banne ommat, ban bi Sengko bana 
epapeggella ka settong bangsa se budhu 
pekkeranna." 

20 Yesaya jang bangalan pole. Dhabuna, 
"Kantha reya dhabuna Allah, "Reng-oreng se 
ta nyaree Sengko Ia tatemmo ban Sengko; 
ban Sengko ngaton ka reng-oreng se ta 
nanyaagi Sengko." 

21 Nangeng parkara bangsa Israil Yesaya 
adhabu, "Kantha reya dhabuna Allah, Saare 
benteng Sengko ajuluwagi Tang tanang ka 
settong bangsa se cengkal ban ta taat." 

1 1 l Kaula atanya: Ponapa Allah ampon 

mowang ommadda dibi? Tanto bunten! 
Kaula dibi oreng Israil toronanna Ibrahim, 
dhari suku Benyamin. 

2 Bunten! Allah ta mowang ommadda se 
ampon epele Salerana dhari dha-adhana. 

Sampeyan oneng ponapa se etoles e dhalem 


Alketab parkara Eliya, e bakto salerana 
agugat parkara Israil ka Allah. Dhabuna Eliya, 

3"Guste, reng-oreng kadhinto matee 
bi-nabbi sareng maancor sadajana 
kennengnganna ngatorragi kurban ka 
Junandalem. Samangken namong kare 
abdidalem, ban reng-oreng gapaneka 
mateyana abdidalem." 

4Ponapa jawabanna Allah ka Eliya? 
Dhabuna, "Sengko la malaen oreng pettong 
ebu kaangguy Sengko dibi. Reng-oreng 
jareya ta tao nyemba Diba Baal." 

>Sapaneka jugan samangken paneka; 
badha reng-oreng sakone se epele Allah 
polana rahmadda. 

6 Salerana mele reng-oreng gapaneka 
adhasar rahmadda, banne adhasar lalakonna 
reng-oreng ganeka. Sabab manabi peleyanna 
Allah ganeka adhasar ka lalakonna manossa, 
rahmadda Allah ganeka banne rahmat se 
saongguna. 

7 Daddi kadi ponapa? Ommat Israil ta 
ngaolle se esare abana. Se ngaolle ganeka 
namong reng-oreng peleyanna Allah, se 
namong sakone. Se laen cengkal ta poron 
merengngagi tembalanna Allah. 

8 Sabab e dhalem Alketab esebbuttagi 
kantha reya, "Ate ban pekkeranna reng-oreng 
jareya bi Allah epabudhu; ban sampe sateya 

nangalee ban kopengnga ta bisa ngedhing." 

? Daud adhabu jugan, Dina ta-pestana 
reng-oreng jareya me olle daddi jebbak 
ka abana dibi, me olle daddi lobang se 
matabalusok abana ban maancor badanna! 

10 Mandar pettengnga matana ban ta 
nangale pa-apa; mandar reng-oreng jareya 
bungkoa salanjangnga." 

ll Kaula atanya pole: E bakto oreng Yahudi 
gaggar, ponapa kadaddiyan gapaneka 
emaksottagi sopaja reng-oreng ganeka 
ancora? Bunten! Tape polana reng-oreng 
ganeka dusa, kantos bangsa laen se 
epasalamet, ban bangsa Yahudi arassa ere ka 
bangsa laen ganeka. 

12 Polana bangsa Yahudi ta atoro ka 
kasokanna Allah, sa-bangsa laen eberkadi 
sareng Allah. Ponapa pole manabi 
hubunganna bangsa Yahudi sareng Allah 
ampon sae pole; tanto arajaan pole berkat se 
eparengngagi Allah. 

13 Tape samangken kaula acacaa ka tan- 
taretan se banne Yahudi! Kantos samangken, 
saabidda daddi rasul e antarana sa-bangsa se 
banne Yahudi, kaula talebat ngargai lalakon 
ganeka. 

14 Kaula ngarep bangsa kaula dibi arassa 
ere, sopaja kalaban cara gapaneka kaula bisa 
masalamet sabagiyan e antarana reng-oreng 
gapaneka. 

15 Polana bangsa kaula ganeka etolak sareng 


Allah, hubunganna dunnya sareng Allah sae 
pole; ponapa pole mon bangsa kaula ganeka 
etarema sareng Allah! Tanto gapaneka padha 
sareng oreng se mate odhi pole! 

16 Mon roti sakerra se eketthok dha-adha 
eatorragi ka Allah, artena roti ganeka 
sadajana eatorragi ka Allah jugan. Mon 
ramona kajuwan kaagunganna Allah, 
ka-cangkana kaagunganna jugan. 

17 Sabagiyan dhari ka-cangkana bungkana 
jaitun enggi paneka reng-oreng Yahudi ampon 
eketthok. E lampadda thok-ketthoganna 
ecangkokkagi cangkana jaitun alas, enggi 
paneka tan-taretan se banne Yahudi. 

18 Daddi sampeyan ja nganggep entheng ka 
reng-oreng se ampon eketthok akadi cangka 
ganeka. Sampeyan kodu emot ja sampeyan 
dibi coma cangka; ban banne cangka se 
makane ramo, tape ramo se makane cangka. 

19Tape Sampeyan tantona adhabu, "Tape 
ka-cangka jareya eketthok sopaja sengko 
bisa ecangkokkagi ka bungkana!" 

20 Ganeka lerres. Tape reng-oreng ganeka 
ebuwang polana ta parcaja, dineng sampeyan 
etarema polana sampeyan parcaja. Daddi 
sampeyan ja sombong polana ganeka; 
sabaligga sampeyan kodu tako. 

21 Sabab mon Allah ta arassa eman se 
mowanga reng-oreng Yahudi se akadi 
ka-cangka se asli kaissa, sampeyan ja 


Roma 11.221 25 51 

sampeyan! 

22 Daddi e dhalem hal paneka sampeyan 
sareng kaula sadaja oneng saponapa saena 
Allah paneka, ban saponapa jugan kerrassa 
Salerana. Salerana ta gung-tanggung ngokom 
oreng se dusa, nangeng Salerana sae ka 
sampeyan asal sampeyan teptep odhi dhari 
kasaeyanna. Mon bunten, sampeyan tanto 
ebuwang jugan. 

23 Ban reng-oreng Yahudi kaissa, mon ambu 
se ta parcaja, tanto etarema pole, sabab Allah 
kobasa narema pole reng-oreng ganeka. 

24 Tan-taretan se banne Yahudi 
parompamaanna cangkana bungkana 
jaitun alas. Daddi, mon sampeyan, maske ta 
cocok sareng tabiadda sampeyan, ekenneng 
cangkokkagi ka bungkana jaitun se asli, 
ponapa pole oreng Yahudi se eompamaagi 
ka-cangkana bungkana jaitun. Tanto jang 
gampangan pole monggu ka Allah kaangguy 
mabali reng-oreng ganeka ka bungkana 
jaitunna reng-oreng ganeka dibi. 

25 Tan-taretan! Kaula ngarep sampeyan ja 
apangrasa ampon oneng parkara ponapaa 
saos. Sabab badha settong parkara se daddi 
karsana Allah, nangeng gi tadha oreng se 
onenga. Ban sampeyan bi kaula samangken 
ebalaana, me olle oneng, enggi paneka: 
Sabagiyan dhari reng-oreng Yahudi cengkal, 
nangeng se kantha ganeka banne kaangguy 

reng-oreng se banne Yahudi se ngadhep ka 
Allah ampon genna. 

26 Daddi reng-oreng Yahudi bakal 
salamedda. Sabab e dhalem Alketab 
esebbuttagi sapaneka, "Rato Panyalamet 
bakal rabuwa dhari Siyon; Salerana maelanga 
sakabbiyanna kajahadan dhari toronanna 
Yakub. 

27 Sengko mabadhaa parjanjiyan reya bi 
reng-oreng jareya e bakto Sengko nyapora 
sa-dusana." 

28 Sarrena oreng Yahudi ta poron narema 
Kabar Bagus dhari Allah, oreng Yahudi 
daddi mosona Allah; ban gapaneka la-mala 
madhateng kaontongan ka sampeyan se 
banne Yahudi. Nangeng sarrena reng-oreng 
Yahudi ganeka peleyanna Allah, daddi teptep 
ekaasee sareng Allah polana bangatowana. 

23 Sabab mon Allah mele oreng ban aberkadi 
oreng ganeka, Allah ta kera maburung barang 
se ampon elampaagi Salerana. 

30 Gi dhimen sampeyan ta taat ka Allah. 
Nangeng samangken Allah anyataagi ja 
sampeyan ampon bebas dhari kasalaan, 
lantaran reng-oreng Yahudi ta taat. 

31 Sapaneka jugan reng-oreng Yahudi kaissa. 
Samangken reng-oreng Yahudi ganeka ta 
atoro ka Allah sopaja sampeyan enyataagi 
bebas dhari kasalaan. 

32 Sabab sareng Allah sadajana ommat 


manossa edinggal ekobasae pekkeran se ta 
poron taat, sopaja Salerana bisa noduwagi 
bellas asena ka reng-oreng ganeka sadajana. 

33 Sogi onggu Allah paneka! Raja onggu 
kabicaksanaanna sareng pangataowanna! 
Pasera se bisa nalektegi kapotosan- 
kapotosanna? Pasera se bisa ngarte ra-carana 
Allah alampaagi lalakon? 

34E dhalem Alketab esebbuttagi sapaneka, 
"Sapa se tao ka panggaliyanna Pangeran? 
Sapa se bisa la-malae Salerana? 

35 Sapa se tao tor-ngatore ka Pangeran 
sampe bisa nyoon les-bales?" 

36 Allah se nyeptaagi sabarang se badha. 
Sabarang se badha paneka dhari Allah ban 
kaagem Allah. Moljaagi Allah salanjangnga! 
Amin. 

1 2 l Tan-taretan! Allah paneka ce saena 

ka sampeyan sareng kaula sadaja. 
Ganeka sababba kaula nyoon kalaban 
gu-onggu sopaja sampeyan ngatorragi abana 
menangka kurban odhi se malolo kaator ka 
Allah ban se masenneng panggaliyanna. Kadi 
ganeka koduna sampeyan abakte ka Allah. 

2 Sampeyan ja atoro ka atoran-atoranna 
dunnya paneka. Dinggal me olle Allah se 
ngoba pribadhina sampeyan sampe daddi 
anyar, sopaja sampeyan aoba. Kalaban 
sapaneka sampeyan sanggup ngaonenge 
kasokanna Allah enggi paneka pa-ponapa 

sarta pa-ponapa se samporna. 

3 Allah ampon apareng papareng ka kaula. 
Ganeka sababba kaula malae sampeyan 
sadaja: Ja apangrasa atenggiyan dhari se 
salerressa. Sampeyan kodu bisa ngokor aba 
dibi kalaban andhap asor; ngokor abana 
bang-sebang menorot kamampowan se 
eparengngagi Allah ka sampeyan polana 
sampeyan parcaja ka Isa. 

4 Badanna sampeyan sareng kaula sadaja 
bannya bagiyanna. Saneyap bagiyan badha 
lakona bang-sebang. 

> Sapaneka jugan sampeyan sareng kaula 
sadaja. Sanare bannya tape sadajana aropa 
settong badan sabab sampeyan sareng 
kaula sadaja daddi settong sareng Almasih. 
Ban sampeyan sareng kaula sadaja settong 
ban settonganna padha saleng ahubungan 
lantaran padha anggotana settong badan. 

6 Sampeyan sareng kaula sadaja olle 
papareng bang-sebang se ta padha settong 
sareng settonganna. Sadajana papareng 
ganeka eparengngagi sareng Allah ka 
sampeyan sareng kaula sadaja menorot 
rahmadda. Daddi sampeyan sareng kaula 
sadaja kodu ngangguy papareng ganeka. 
Oreng se olle papareng kaangguy ngabarragi 
berta dhari Allah, kodu ngabarragi berta 
dhari Allah ganeka menorot kamampowan se 
badha e abana. 

oreng laen, kodu taronggu nolong oreng laen. 
Oreng se olle papareng kaangguy ngajar, 
kodu ngajar kalaban taronggu. 

8 Oreng se olle papareng maraja atena oreng 
laen, kodu taronggu maraja atena oreng laen. 
Oreng se olle papareng aberria dhi-andhina 
ka oreng laen, kodu ajalannagi kalaban 
ate lamba ban sapantessa. Oreng se olle 
papareng kaangguy mimpin, kodu mimpin 
kalaban taronggu. Oreng se olle papareng 
kaangguy noduwagi bellas asena ka oreng 
laen, kodu ajalannagi ganeka kalaban ate 
senneng. 

3 Taresnae kalaban ehlas. Kabajii se jahat, 
ban pakoko neggui se sae. 

10 Sampeyan pasaleng taresna sampe 
nyarepsep ka atena, akadi oreng se sataretan 
e dhalem settong kalowarga, ban sampeyan 
kodu saleng ajangadhai ngatore hormat. 

ll Pabajeng alalakon. Ja les-males. Alalakon 
kaagem Pangeran kalaban samangat dhari 
Errohna Allah. 

12 Ngarep ka Pangeran kalaban gumbira, 
sabbar e dhalem kasossaan ban pahoso mon 
adua. 

13 Tolong cokobi kabutowanna reng-oreng 
Kristen laenna ban tarema kalaban ate 
senneng e compona sampeyan tan-taretan 
saiman se sampeyan ta kennal. 

14 Nyoon ka Allah sopaja aberkadi reng- 


oreng se kejjem ka sampeyan; ongguwan, 
nyoonnagi sopaja eberkadi, banne ebasto. 

15 Noro perak sareng reng-oreng se perak, 
ban noro nanges sareng reng-oreng se 
nanges. 

16 parokon sadaja. Ja ko-angko, tape noroagi 
ka oreng se mandhap kadhudhuganna. Ja 
nganggep abana sampeyan apenterran dhari 
se salerressa. 

17 Mon badha oreng alako jahat ka 
sampeyan, ja males sareng kajahadan. 
Lakone pa-ponapa se eanggep sae sareng 
sadajana oreng. 

18 Dhari sampeyan dibi ehteyarragi kaangguy 
odhi dhame sareng sadajana oreng. 

19Tan-taretan! Ja sampe sampeyan males 
sakena ate, diggal me olle Allah se ngokom. 
Sabab e dhalem Alketab esebbuttagi, "Sengko 
se malessa. Sengko se ngokoma, dhabuna 
Pangeran." 

20 Sabaligga, mon mosona sampeyan lapar, 
parenge neddha; ban mon pelka, parenge 
ngenom. Sabab kalaban sapaneka, oreng 
ganeka tanto arassa todhus. 

21] a kantos sampeyan epakala sareng se 
jahat, tape sampeyan kodu makala kajahadan 
sareng kabeccean. 

13 l Saneyap oreng kodu taat ka 

pamarenta, sabab tadha pamarenta 
se ta narema kakobasaan dhari Allah. Ban 

kakobasaanna menorot papakonna Allah. 
2Ganeka sababba oreng se alaban ka 
pamarenta padha saos sareng alaban ka se 
ampon etantowagi sareng Allah. Ban oreng se 
kantha ganeka bakal naremaa okoman. 

3 Sabab oreng se alako bagus ta osa tako 
Ka pamarenta. Coma oreng se alako jahat se 
kodu tako. Mon sampeyan terro ta takoa ka 
pamarenta, sampeyan kodu alako bagus, ban 
Sampeyan tanto ealem. 

4Sabab pamarenta paneka abdina Allah 
se alako kaangguy kabecceanna sampeyan. 
Tape mon sampeyan alako jahat, sampeyan 
pajat kodu tako ka pamarenta ganeka, 
sabab ta parcoma pamarenta paneka andhi 
kakobasaan ngokom oreng. Pamarenta 
paneka abdina Allah se marengngagi 
okomanna Allah ka reng-oreng se alako jahat. 

> Ganeka sababba sampeyan kodu atoro ka 
pamarenta banne pera polana sampeyan ta 
terro eokoma, tape jugan polana sowarana 
ate. 

6 Ganeka jugan sababba aponapa sampeyan 
me majar pajek, sabab pamarenta paneka 
ponggabana Allah se ajalannagi lalakon se 
kusus paneka. 

' Daddi, bajar ka pamarenta ponapa se 
kodu ebajar bi sampeyan. Majar pajek, mon 
sampeyan kodu majar pajek; majar biya mon 

eargai ban hormadi se kodu ehormadi. 

SJa aotang ponapaa bai ka paseraa bai 
kajabana aotang kataresnaan se settong 
ka settongnga. Sabab oreng se taresna 
ka sasamana ampon ajalannagi sadajana 
hokomma Mosa. 

3 Sabab hokomma agama Yahudi, enggi 
paneka: Ja azina, ja matee oreng, ja co- 
ngeco, ja terro ngaandhia dhi-andhina oreng 
laen, ganeka sareng sadajana kom-hokom 
laenna, ampon epapandha daddi settong 
hokom saos, enggi paneka, "Taresnae 
sasamana bana akantha taresnana bana ka 
abana dibi." 

10 Oreng se taresna ka oreng laen, ta kera 
alako jahat ka oreng ganeka. Daddi oreng 
se taresna ka sasamana enggi paneka oreng 
se ampon ajalannagi sadajana saradda 
hokomma agama. 

lt Laen dhari gapaneka sadaja, sampeyan 
oneng ja samangken paneka ampon baktona 
sampeyan abungo dhari se asare. Sabab 
baktona sampeyan sareng kaula sadaja 
se epasalamedda ampon sajan semma 
samangken paneka etembang sareng e bakto 
gi buru molae parcaja. 

12 Malem ampon para lebada, ban 
samangken ampon para seyang. Daddi, 
ngereng ambu ngalakone kon-lalakon 

ngeba sanjata terrang. 

13 Sampeyan sareng kaula sadaja kodu 
ngalakone lalakon se pantes akadi se 
kapprana elakone oreng e baja seyang; 
ja ata-pesta lebbi dhari bates, otabana 
bu-mabuan. Ja alako maseyat otabana ta 
sopan. Ja atokaran otabana ere. 

14 Diggal me olle Guste Isa Almasih 
se nantowagi ponapa se kodu elakone 
sampeyan. Ban ja norodi tabiadda manossa 
se dusa polana norodana napso. 

14 l Oreng se ta yakin ka ponapa se 

eparcaja sampeyan kodu etarema 
kalaban bagus e antarana sampeyan. Ja 
atokar ban oreng ganeka parkara ponapa se 
daddi panemmona oreng ganeka. 

2Badha oreng se andhi panemmo ja 
abana olle neddha ponapa saos. Tape 
badha oreng laen se kayakinanna ta koko; 
apangrasa ja abana namong kengeng neddha 
ngan-ganganan malolo. 

3 Oreng se neddha ponapaa saos ja 
nganggep rendha ka oreng se neddha 
teddhaan se teptep saos macemma; ban 
oreng se neddha teddhaan se teptep saos 
macemma, jugan ja nyalaagi oreng se neddha 
ponapaa saos, sabab Allah ampon narema 
oreng ganeka. 

4 Pasera sampeyan paneka me ro-noroa 
ngadili oreng laen? Abdi paneka jaga otaba 

ganeka bakal manjengnga sodek, sabab 
Pangeran sanggup mamanjeng oreng ganeka. 

> Badha oreng se nganggep are se settong 
lebbi penting dhari are laenna, dineng oreng 
laenna nganggep sadajana are padha saos. 
Dinggal oreng padha nantowagi panemmona 
bang-sebang. 

6 Oreng se nganggep badha re-are se 
lebbi penting dhari re-are laenna, oreng 
ganeka andhi panemmo sapaneka kaangguy 
ahormadi Pangeran. Oreng se neddha 
ponapaa saos, ahormadi Pangeran bi 
lalakonna ganeka, sabab oreng ganeka 
asokkor ka Pangeran polana teddhaan 
ganeka. Sapaneka jugan reng-oreng se 
neddha teddhaan se teptep saos macemma; 
oreng ganeka jugan ahormadi Pangeran ban 
asokkor ka Allah. 

7 Tadha settonga e antarana sampeyan 
sareng kaula sadaja se odhi kaangguy abana 
dibi; ban tadha oreng settonga e antarana 
sampeyan sareng kaula sadaja se mate 
kaangguy abana dibi. 

8 Mon sampeyan sareng kaula sadaja odhi, 
sampeyan sareng kaula sadaja odhi kaagem 
Pangeran. Ban mon sampeyan sareng kaula 
sadaja mate, sampeyan sareng kaula sadaja 
jugan mate kaagem Pangeran. Daddi, odhi 
otabana mate, sampeyan sareng kaula sadaja 
kaagunganna Pangeran. 

sababba Almasih paneka daddi Pangeranna 
oreng se odhi sareng reng-oreng se ampon 
mate. 

10 Daddi, tan-taretan, ponapa gunana 
nyalaagi taretanna sampeyan se saiman? 
Ban ponapa gunana sampeyan nganggep 
taretanna ganeka rendha? Sampeyan sareng 
kaula sadaja padha ngadhebba ka Allah 
kaangguy eadili. 

1E dhalem Alketab esebbuttagi, 
"Saongguna," dhabuna Pangeran, "saneyap 
oreng bakal asojuda e adhaanna Sengko; ban 
saneyap oreng bakal ngakowa ja Sengko reya 
Allah." 

12 Daddi sampeyan sareng kaula sadaja kodu 
nanggung jawab lalakonna bang-sebang ka 
Allah. 

13 Daddi, sampeyan sareng kaula sadaja ja 
saleng nyalaagi. Sabaligga, oddi ja sampe 
ngalakone ponapaa saos se andaddiyagi sala 
settong dhari taretanna se saiman tagudha 
ban agabay dusa. 

14Sarrena kaula daddi settong sareng 
Guste Isa, kaula ce parcajana ja tadha 
barang settonga se menorot dhasarra najjis; 
nangeng barang ganeka daddi najjis monggu 
ka oreng se nganggep barang ganeka najjis. 

15 Nangeng mon polana se edhaar sampeyan 
badha taretan se daddi sake ate, se ejalannagi 
sampeyan ganeka ta adhasar kataresnaan 

settong oreng, ja sampe oreng ganeka 
eparosak polana se edhaar sampeyan. 

16 Ganeka sababba ponapa se sae ka 
sampeyan ja sampe daddi ta sae ka oreng 
laen. 

17 Sabab mon Allah marenta odhina oreng, 
ponapa se kengeng eteddha otaba eenom 
paneka ta penting pole. Se penting enggi 
paneka ngestowagi kasokanna Allah, ngalame 
ate ayem sareng narema sennengnga ate se 
eparenge Errohna Allah. 

18 Oreng se aladine Almasih sapaneka, oreng 
gapaneka masenneng panggaliyanna Allah, 
ban eargai reng-oreng laen. 

19 Daddi tojjuwanna sampeyan sareng kaula 
sadaja enggi paneka sabarang se madhateng 
karokonan ban saleng tolong kaangguy 
saleng makowat. 

20] a sampe sampeyan marosak se ampon 
elampaagi Allah, pera polana parkara 
teddhaan. Sadajana teddhaan pajat halal 
kaangguy eteddha, nangeng mon se edhaar 
sampeyan andaddiyagi oreng laen dusa, 
sampeyan sala. 

21 Langkong sae sampeyan ta osa adhaar 
daging otaba ngenom anggur otaba 
alampaagi ponapaa saos mon ganeka daddiya 
dadalanna badha taretanna sampeyan se 
saiman daddi dusa. 

bi sampeyan elakone e ajunanna Allah 

saos kaangguy sampeyan dibi. Oreng se ta 
gadhuwan alasan kaangguy arassa sala e 
dhalem parkara se bi abana eanggep bendher, 
oreng ganeka pojur onggu. 

23 Nangeng oreng se arassa mangmang 
dha-neddhaa, tape gi eteddha jugan, oreng 
ganeka sareng Allah esalaagi; sabab oreng 
ganeka lalakonna ta edhasarragi ka kayakinan 
parkara ponapa se lerres ban ponapa se 
sala. Ban ponapa saos se elakone ta kalaban 
kayakinan paneka, dusa. 

1 5 t Sampeyan sareng kaula sadaja se 

ce yakinna parkara se ekaparcaja 
sampeyan sareng kaula sadaja, kodu sabbar 
ngadhebbi kaberradan-kaberradan dhari 
oreng se kayakinanna ta koko. Sampeyan ban 
kaula sadaja ja nyare sennengnga dibi saos. 

2 Sabaligga, sampeyan sareng kaula 
sadaja kodu masenneng atena sasama 
taretan kaangguy kabagusanna reng-oreng 
gapaneka, sopaja kayakinanna atamba koko. 

3 Sabab Almasih jugan ta nyare 
kasennengnganna Salerana dibi. E 
dhalem Alketab esebbuttagi sapaneka. 
"Sakabbiyanna cale se kodu etojjuwagi ka 
Bana gaggar ka sengko." 

4Sadaja se esebbuttagi e dhalem Alketab 
paneka kaangguy ngajari sampeyan sareng 
kaula sadaja. Sabab pangajaran se etarema 

andaddiyagi sampeyan sareng kaula sadaja 
kowat sampe gadhuwan pangarebban ka 
Allah. 

> Moga-moga Allah se apareng kasabbaran 
ban panglepor ka manossa, nolonge 
sampeyan sadaja odhi cocok along-polong, 
menorot contona Isa Almasih. 

6 Kalaban ate se padha sampeyan sadaja 
areng-sareng bisa amoljaagi Allah, Ramana 
Guste Isa Almasih. 

7 Daddi, tan-taretan, sampeyan sadaja 
kodu saleng narema kalaban ate senneng, 
akadi Almasih se narema sampeyan sadaja 
kaangguy amoljaagi Allah. 

8 Sabab, kaemodi, ja Almasih ampon 
aladine oreng Yahudi kaangguy noduwagi ja 
Allah esto e dhalem neptebbi ji-janjina ka 
bangatowana sampeyan sareng kaula sadaja. 

? Isa jugan andaddiyagi sa-bangsa laen 
amoljaagi Allah lantaran kasaeyanna 
panggaliyanna ka reng-oreng gapaneka. 

E dhalem Alketab esebbuttagi sapaneka, 
"Daddi abdidalem amoljaagiya Junandalem 
e antarana sa-bangsa, abdidalem 
ngejungngagiya pojiyan kaagem asmana 
Junandalem." 

10 Badha jugan se nyebbuttagi sapaneka, 
"Mara anga-bunga ban ommat peleyanna 
Allah, e, sa- bangsa!" 

sakabbiyanna bangsa, mara sakabbiyanna 
oreng moji Salerana!" 

12 Ban paneka se edhabuwagi Yesaya, 
"Dhari toronanna Isay bakal badhaa settong 
toronanna se marentaa sa-bangsa; Salerana 
jareya se daddiya pangarebbanna sa-bangsa." 

13 Allah paneka pangarebbanna sampeyan 
sadaja. Moga-moga Salerana mossaana 
atena sampeyan sareng kagumbiraan ban 
kataremtemman lantaran sampeyan parcaja 
ka Salerana, sopaja kalaban kobasana 
Errohna Allah sampeyan sajan ngarep ka 
Allah. 

14Tan-taretan! Kaula yakin ja sampeyan 
bannya agandhu kabeccean. Sampeyan 
ampon oneng parkara ponapaa saos ban bisa 
saleng ngajari jugan. 

15 Nangeng badha pan-saponapan parkara 
se bi kaula epaengaa ka sampeyan kalaban 
terrang e dhalem sorat paneka, sabab Allah 
ampon marenge kaula lalakon gapaneka. 

16 Sareng Allah kaula epadaddi abdina Isa 
Almasih kaangguy eotosa ka sa-bangsa se 
banne Yahudi. Ban kaula ajalannagi lalakon 
paneka menangka imam se ngabarragi Kabar 
Bagus dhari Allah, sopaja reng-oreng se 
banne Yahudi daddi settong tor-ator ka Allah, 
se bisa etarema sareng Salerana. Moga-moga 
sareng Errohna Allah bangsa gapaneka 

Allah. 

17 Daddi, sarrena kaula ampon daddi settong 
sareng Isa Almasih, kaula olle arassa gumbira 
polana lalakon kaula kaagem Allah. 

18 Kaula bangal ngoca sapaneka coma 
parkara ponapa se elampaagi Almasih 
kalaban parantaraanna kaula kaangguy 
mataat reng-oreng se banne Yahudi ka Allah. 
Kaula ngalakone ganeka kalaban caca sarta 
lalakon, 

19 se etoroe kaajiban-kaajiban; sadajana 
gapaneka kalaban kobasana Errohna Allah. 
Kabar Bagus parkara Almasih bi kaula ampon 
epanapa sadaja ka reng-oreng molae dhari 
Yerusalim kantos ka Ilirikum. 

20 Pangaterro kaula enggi paneka 
abertaagiya Kabar Bagus dhari Allah e 
sadajana kennengnganna oreng se gi ta 
mereng parkara Almasih. Sabab kaula ta 
poron alalakon materros dhasar se epasang 
oreng laen. 

21E dhalem Alketab esebbuttagi, "Reng- 
oreng se gi ta tao narema berta parkara 
Salerana, bakal nangaleyana; ban reng-oreng 
se gi ta tao ngedhing, bakal ngarteya." 

22 Ganeka sababba kaula seggut manggi 
alangan se terro entara ka sampeyan. 

23 Nangeng samangken lalakon kaula e 
ra-dhaera gapaneka ampon lastare. Ampon 

sampeyan. 

24 Dhaggi mon kaula entara ka Spanyol kaula 
lebada e kotthana sampeyan; moga-moga 
bisaa kaula tapanggi sareng sampeyan 
ban anga-bunga sakejja sareng sampeyan. 
Saamponna ganeka kaula ngarep moga-moga 
sampeyan bisaa abanto kaula kaangguy 
nerrossagi parjalanan kaula ka Spanyol 
ganeka. 

25 Nangeng samangken paneka kaula 
entara ka Yerusalim ngaterragiya bantowan 
kaangguy ommadda Allah e kaissa. 

26 Sabab jemaat-jemaat e Makedoniya 
sareng e Akhaya ampon mopakat marengana 
sombangan ka tan-taretan se mesken e 
antarana ommadda Allah e Yerusalim. 

27 Reng-oreng gapaneka motossagi kalaban 
ate senneng kaangguy apareng sombangan 
ganeka. Pajat salerressa reng-oreng ganeka 
ampon sapantessa nolong tan-taretan 
se mesken e Yerusalim ganeka; sabab 
reng-oreng se banne Yahudi ganeka narema 
berkadda Allah dhari reng-oreng Yahudi. 
Daddi, reng-oreng se banne Yahudi ganeka 
patot jugan nolong reng-oreng Yahudi 
kalaban kat-berkat se aropa dunnya. 

28 Mon lalakon kaula ganeka ampon mare, 
ban ampon masraagi sombangan ollena 
makompol ganeka ka reng-oreng e Yerusalim, 

kotthana sampeyan. 

2? Mon kaula entar ka sampeyan, kaula 
masthe dhateng sambi ngeba berkat 
sabannyana dhari Almasih kaangguy 
sampeyan sadaja. 

30 Bit asmana Guste Isa Almasih, ban jugan 
bit kataresnaan se eparengngagi sareng 
Errohna Allah, kaula nyoona onggu ka 
sampeyan, moga-moga sampeyan noroa 
adua asareng kaula kalaban taronggu, 
nyoonnagi kaula ka Allah. 

31 Nyoonnagi moga-moga sareng Allah kaula 
epalopoda dhari tanangnga reng-oreng se ta 
parcaja e Yudea, ban sopaja lalakon kaula 
kaangguy ngeba sombangan ka Yerusalim 
etarema kalaban senneng ate sareng ommat 
e kaissa. 

32 Daddi, manabi daddi kasokanna Allah, 
kaula bisa entar ka sampeyan kalaban 
ate senneng. Ban kaula bakal talepora e 
nga-tengngaanna sampeyan. 

33 Moga-moga Allah, se apareng 
kataremtemman ka manossa, asarengnge 
sampeyan sadaja. Amin. 

16 l Kaula terro ngennallagiya taretan 

binena sampeyan sareng kaula sadaja, 
enggi paneka Febe. Febe paneka abanto 
jemaat e Kengkreya. 

2 Taremaagi taretan ganeka menangka 
sala settong dhari ommadda Pangeran. 

kodu saleng narema. Tolong taretan ganeka 
mon marlowagi partolongan dhari sampeyan, 
sabab taretan ganeka ampon nolong oreng 
sabannyana tamaso kaula. 

3 Kaula neteba salam ka Priskila sareng 
Akwila, ca-kanca kaula se padha alako 
kaagem Isa Almasih. 

4Se kadhuwa ganeka para sedaa polana 
nolonga kaula. Kaula asakalangkong ka se 
kadhuwa ganeka ban banne kaula malolo, 
nangeng sadajana jemaat bangsa laen se 
banne Yahudi jugan asakalangkong ka se 
kadhuwa ganeka. 

> Kaula jugan neteba salam ka sadajana 
jemaat se akompol e compona se kadhuwa 
ganeka. Salam ka Epenetus se kataresnan. 
Epenetus ganeka se dha-adha kadibi parcaja 
ka Almasih e dhaera Asia. 

6j ugan salam kaula ka Miriyam, se alako 
talebat berrana kaangguy sampeyan sadaja. 

7 Kaula neteba salam jugan ka Andronikus 
sareng Yuniyas. Se kadhuwa ganeka tamaso 
settong suku bangsa sareng kaula ban oneng 
maso penjara asareng kaula. Sabellunna 
kaula parcaja ka Almasih, se kadhuwa ganeka 
parcaja kaadha. Se kadhuwa ganeka kasohor 
e antarana para rasul. 

8 Salam ka Ampliyatus, se ekataresnae kaula 
polana padha sareng kaula daddi settong 
sareng Pangeran. 

sampeyan sareng kaula sadaja se asareng 
sampeyan sareng kaula sadaja alako kaagem 
Almasih. Jugan hormat kaula ka Stakhis se 
kataresnan. 

10 Salam ka Apeles. Kaestowanna ka Almasih 
ampon kabukte. Jugan salam ka kalowargana 
Aristobulus, sareng ka Herodiyon. 

11 Herodiyon ganeka sasuku bangsa sareng 
kaula. Jugan salam ka tan-taretan saiman e 
dhalem kalowargana Narkisus. 

12 Salam kaula ka Trifena sareng Trifosa se 
alako berra ngabdi ka Pangeran, sareng ka 
Persis se kataresnan. Oreng paneka jugan 
alako berra kaagem Pangeran. 

13 Salam ka Rufus sareng ebuna, se ka 
kaula akadi ebu dibi. Rufus paneka peleyanna 
Pangeran ce saena. 

14 Kaula neteba salam ka Asinkritus, Flegon, 
Hermes, Patrobas, Hermas, sareng sadajana 
taretan se saiman se asareng reng-oreng 
ganeka. 

15 Salam ka Filologus sareng Yuliya; ka 
Nereyus sareng taretan binena; ka Olimpas 
sareng ka sadajana oreng se parcaja se 
asareng reng-oreng ganeka. 

16 Tore saleng aberri salam pakajunjun 
menangka taretan Kristen. Sadajana jemaat 
Almasih ngatore salam ka tan-taretanna. 

17 Tan-taretan! Kaula nyoona onggu: 
te-ngate ka reng-oreng se marosagan se 

oreng ka Pangeran. Ganeka kabaliganna 
ponapa se ampon eajarragi ka sampeyan. 
Jauwi reng-oreng se kadi ganeka. 

18 Sabab reng-oreng se sapaneka banne 
alako kaagem Guste Isa, tape kaangguy 
norodi pangaterrona dibi. Reng-oreng ganeka 
ngangguy caca lemma manes nyacae oreng, 
nepo reng-oreng se ta oneng pa-ponapa. 

19 sadajana oreng padha oneng ja sampeyan 
esto ka pangajaran parkara Kabar Bagus dhari 
Allah. Ban kaula perak polana sampeyan se 
sapaneka. Kaula ngarep sampeyan bicaksana 
e dhalem parkara se sae, ban budhu e dhalem 
parkara se jahat. 

20 Allah se apareng kataremtemman ka 
manossa, bakal maancora Iblis se esabaa 
e babaanna kakobasaanna sampeyan. 
Moga-moga sampeyan sadaja ros-terrosan 
eberkadi sareng Guste Isa! 

2l Timotiyus, kanca kaula, akerem salam ka 
sampeyan sadaja. Sapaneka jugan Lukiyus, 
Yason sareng Sosipater, se sasuku bangsa 
sareng kaula. 

22 Se noles sorat paneka kaula, Tertiyus. 
Kaula ngatore salam sataretanan ka 
sampeyan. 

23 Gayus akerem salam ka sampeyan. 
Kaula ngenep e compona, ban jemaat kaula 
mabadha kabakteyan e kaissa. Erastus, 
kapalana bagiyan kauwangan kottha, akerem 

Kwartus. 

24 (Moga-moga Guste Isa aberkadi sampeyan 
sadaja. Amin.) 

25 Moljaagi Pangeran! Salerana kobasa 
makoko imanna Sampeyan menorot Kabar 
Bagus dhari Allah se ebertaagi kaula parkara 
Isa Almasih. Kaula abertaagi kabar ganeka 
menorot ponapa se enyataagi sareng Allah; 
enggi paneka parkara rancanana Allah se 
ampon pan-saponapan abad abidda ta 
ekaonenge oreng. 

26 Nangeng samangken kalaban dhabuna 
Allah se langgeng, rancana gapaneka 
enyataagi sareng ekabala ka sadajana bangsa 
kalaban parantaraanna sadaja se eserrat para 
nabbi, sopaja sadajana oreng parcaja ban 
taat ka Allah. 

27 Salerana ganeka Allah se settong tadha 
pole, Salerana mahabicaksana. Moga-moga 
Salerana eagungngagi salanjangnga kalaban 
parantaraanna Isa Almasih! Amin. Hormat 
kaula, Paulus, abdina Isa Almasih 


1 Korintus 


1 ' Tan-taretan jemaadda Allah e Korintus! 
Sampeyan ampon etembali Allah epadaddi 
ommadda polana sampeyan kaagunganna Isa 
Almasih, asareng sadajana oreng e kaimmaa 
saos se nyemba ka Guste Isa Almasih, enggi 
paneka Pangeranna reng-oreng ganeka 
sareng jugan Pangeranna sampeyan sareng 
kaula sadaja. Kaula, Paulus, sareng taretan 
Sostenes, ngarep moga-moga Allah Ramana 
sampeyan sareng kaula sadaja sareng 
jugan Guste Isa marengana berkat sareng 
kataremtemman ka sampeyan. Kaula noles 
sorat paneka menangka rasulla Isa Almasih, 
se eangkat sareng Allah dibi sarta menorot 
kasokanna jugan. 

2 (1:1) 

3(1:1) 

4 Kaula ros-terrosan asokkor ka Allah polana 
sampeyan, sabab sampeyan ampon narema 
rahmat dhari Allah kalaban parantaraanna Isa 
Almasih. 

> Sarrena sampeyan ampon daddi 
kaagunganna Almasih, odhina sampeyan 
samangken sogi e dhalem parkara ponapaa 
saos. Pangataowanna sampeyan e dhalem 
parkara ponapaa saos dhalem, ban sampeyan 
penter ngajarragi pangataowan ganeka. 

ampon ce nyarepsebba ka dhalem atena 
sampeyan, 

7 kantos sampeyan ta kakorangan berkat 
settonga, sabatara sampeyan anante rabuna 
Guste Isa Almasih se etangaleyana sadajana 
oreng. 

8 Almasih dibi se badhi nanggung sampeyan 
sampe ka aherra; sopaja e bakto Salerana 
rabu pole, sampeyan epanggi, tadha calena. 

P Allah ekenneng parcaja onggu. Salerana 
Allah se nembali sampeyan sopaja daddi 
settong sareng Pottrana, enggi paneka Isa 
Almasih, Pangeranna sampeyan sareng kaula 
sadaja. 

10Tan-taretan! Bit asmaepon Guste Isa 
Almasih, kaula nyoona ka sampeyan sopaja 
padha parokon, ja kantos aca-pecca. Parokon, 
settong ate sareng settong pekkeran. 

ll Sabab reng-oreng dhari kalowargana 
Klo ngatore oneng ka kaula ja sampeyan 
atokaran. 

12 Se emaksod kaula enggi paneka e 
antarana sampeyan badha se adhabu, 
"Sengko noro Paulus," badha pole se ngoca, 
"Sengko noro Apolos," ban se laen ngoca, 
"Sengko noro Petrus," dineng se laen pole 
ngoca, "Sengko noro Almasih." 

13 Masa Almasih egi-bagi! Banne Paulus 
se mate esalib kaangguy sampeyan. Ban 

Paulus. 

14 Ontong kaula ta abaptis oreng settonga e 
antarana sampeyan, kajabana Krispus sareng 
Gayus. 

15Ja kantos badha e antarana sampeyan se 
adhabu ja kaula abaptis se kadhuwa ganeka 
sopaja daddi panganodda kaula. 

16(O, enggi, onggu, Stefanus sareng 
kalowargana kaula seabaptis. Tape, salaenna 
ganeka, menorot enga kaula, tadha oreng 
laenna pole se ebaptis kaula.) 

17 Almasih ngotos kaula banne kaangguy 
abaptis oreng, coma kaangguy abertaagi 
Kabar Bagus dhari Allah; ban ganeka saos 
sareng kaula kodu elakone ta kalaban 
ngangguy kapenterran acaca menangka 
manossa, sopaja kobasana sedana Almasih e 
kaju salib ta parcoma. 

18 Sabab monggu ka reng-oreng se nojju ka 
pate, kabar parkara sedana Almasih e salib 
eanggep kabar lecek. Namong, monggu ka 
sampeyan sareng kaula sadaja se epasalamet 
sareng Allah, kabar ganeka carana Allah 
noduwagi kobasana. 

19 Sabab e dhalem Alketab Allah adhabu, 
"Kabicaksanaanna reng-oreng se penter bi 
Sengko epasalbuda, ban pangarteyanna 
reng-oreng se andhi elmo epamosnaa." 

20 Daddi, ponapa gunana daddi oreng 
penter? Ponapa gunana oreng andhi elmo? 

dunnya paneka? Allah ampon noduwadgi ja 
kabicaksanaan e dunnya paneka sanyatana 
kabudhuwan se tadha essena! 

21 Sabab maske saponapa penterra manossa, 
ta bisa oneng ka Allah bi kapenterranna 
ganeka. Namong sarrena Allah paneka 
bicaksana, daddi kasokan masalamedda 
reng-oreng se parcaja ka Salerana kalaban 
parantaraanna berta se ebertaagi sareng 
kaula se eanggep caca kosong sareng dunnya 
paneka. 

22 Oreng Yahudi agugat kaajiban kaangguy 
bukte, ban oreng Yunani ngotamaagi 
kabicaksanaanna dunnya paneka. 

23 Nangeng sampeyan sareng kaula sadaja 
namong abertaagi Almasih se seda e salib. 
Berta ganeka mapeggel atena oreng Yahudi, 
sarta eanggep caca kosong sareng reng-oreng 
se banne Yahudi. Ban reng-oreng Yahudi 
nganggep ganeka settong kabudhuwan. 

24 Nangeng monggu ka reng-oreng se 
ampon etembali Allah ta oneng oreng ganeka 
Yahudi otaba banne Yahudi berta ganeka 
daddi carana Allah noduwagi kobasa sareng 
kabicaksanaanna. 

25 Sabab se katon akadi kabudhuwanna 
Allah, lebbi bicaksana dhari kabicaksanaanna 
manossa; ban se katon akadi tadha 
kakowadanna e Allah paneka sanyatana 
akowadan dhari kakowadanna manossa. 

kabadhaanna sampeyan e bakto sampeyan 
etembali Allah. Coma sakone e antarana 
sampeyan se bicaksana, se kobasa otabana 
se gadhuwan kadhudhugan tenggi menorot 
pamanggina manossa. 

27 Sabab Allah pajat etengnget mele se 
eanggep budhu sareng dunnya paneka, 
sopaja reng-oreng se penter daddi todhus. 
Ban Allah jugan mele se eanggep ta gadhuwan 
kakowadan sareng dunnya paneka, sopaja 
reng-oreng se gaga parjuga daddi todhus. 

28 Allah mele se eanggep mandhap, nespa, 
ban la-mala se eanggep tadha artena sareng 
dunnya paneka, sopaja Allah maancor se 
eanggep penting sareng dunnya paneka. 

23 Kalaban sapaneka tadha oreng settonga 
se bisa bong-masombong e ajunanna Allah. 

30 Allah dibi se madaddi settong sampeyan 
sareng Isa Almasih. Kalaban parantaraanna 
Almasih sampeyan sareng kaula sadaja 
epabicaksana. Ban kalaban parantaraanna 
Salerana jugan bi Allah sampeyan sareng 
kaula sadaja epasae pole sareng Salerana, 
sampeyan sareng kaula sadaja epadaddi 
ommadda se kusus akadi se esebbuttagi 
e dhalem Alketab, "Oreng se edira kodu 
ngedirragi pa-apa se elampaagi Pangeran." 

31 (1:30) 

2 lTan-taretan! E bakto kaula entar ka 

sampeyan ngabarragi rancanana Allah 


| 1 Korintus 2.217 
se gi ta ekaonenge sareng dunnya, kaula ta 


ngangguy kabicaksanaanna dunnya paneka 
otabana acaca ngangguy oca se gus-bagus. 

2 Sabab kaula ampon nekat, saabidda 
apolong sareng sampeyan kaula ta acacaa 
pa-ponapa kajabana parkara Isa Almasih; 
kusussepon ja Salerana ampon seda e salib. 

3E bakto kaula akompol sareng sampeyan, 
kaula ta gadhuwan kakowadan, sareng 
ngetter katakoen. 

“Kabar se epanapa kaula ka sampeyan 
bi kaula ta epanapa ngangguy ca-oca se 
ngapencot ate menorot kabicaksanaanna 
manossa. Kaula manapa berta ganeka 
kalaban cara se abukteyagi ja Errohna Allah 
paneka kobasa. 

> Kaula ngangguy cara se kadi ganeka sopaja 
kaparcajaanna sampeyan ka Almasih ta 
adhasar ka kabicaksanaanna manossa, tape 
adhasar ka kobasana Allah. 

6 Maske sapaneka, e antarana reng-oreng 
se karohaniyanna ampon mateng, kaula 
pajat acaca parkara kabicaksanaan. 
Nangeng kabicaksanaan ganeka 
banne kabicaksanaanna dunnya, otaba 
kabicaksanaanna pangobasa-pangobasana 
jaman paneka, se kakobasaanna bakal 
mosnaa. 

7 Kabicaksanaan se etotorragi kaula 
enggi paneka kabicaksanaan dhari Allah. 
Kabicaksanaan ganeka ta ekaonenge sareng 

sareng Allah kaangguy kasennengnganna 
sampeyan sareng kaula sadaja sabellunna 
dunnya paneka ebadhi. 

#Tadha settonga dhari para pangobasa 
jaman paneka se oneng parkara 
kabicaksanaan ganeka. Sabab ja sakenga 
reng-oreng ganeka oneng, tanto ta kera 
nyalib Guste Isa se molja kaissa. 

? Sabaligga, parkara ganeka padha sareng 
se esebbuttagi e dhalem Alketab, "Apa se ta 
tao etangale otaba ekaedhing manossa, ban 
ta tao kalowar dhari pekkeranna manossa, 
jareya se esadhiyaagi Allah kaangguy 
reng-oreng se taresna ka Salerana." 

10 Nangeng Allah ampon anyataagi parkara 
ganeka ka sampeyan sareng kaula sadaja 
kalaban parantaraanna Errohepon. Errohna 
Allah ganeka nalektegi ponapaa saos, kantos 
ka ke-lekkena na-rancanana Allah. 

1! Sabab se oneng ka essena atena oreng 
enggi paneka errohna oreng ganeka dibi, 
ta enggi? Sapaneka jugan parkara Allah. 
Se ngagali ka panggaliyanna Allah namong 
Errohna Allah gapaneka dibi! 

12 Ban sampeyan sareng kaula sadaja ta 
narema errohna dunnya paneka, nangeng 
Erroh se dhari Allah, sopaja sampeyan sareng 
kaula sadaja padha oneng ka sadajana se 
eparengngagi Allah ka sampeyan sareng 
kaula sadaja. 

13 Daddi, mon kaula sakanca nerrangngagi 


pa-ponapa parkara Allah ka reng-oreng se 
gadhuwan Errohna Allah, kaula sakanca 
ta notorragi menorot kabicaksanaanna 
manossa, namong menorot pangajaranna 
Errohna Allah. 

14 Oreng se ta gadhuwan Errohna Allah, 
ta bisa narema pa-ponapa se enyataadgi 
sareng Erroh gapaneka. Sabab monggu ka 
oreng ganeka sadajana parkara ganeka akadi 
kabudhuwan saos. Oreng ganeka ta bisa 
ngarte, sabab parkara ganeka namong bisa 
enilay sacara rohani. 

15 Oreng se gadhuwan Errohna Allah bisa 
anilay ponapaa saos, nangeng tadha oreng 
settonga se gadhuwan ha anilay oreng 
ganeka. 

16F dhalem Alketab esebbuttagi, "Sapa se 
tao ka panggaliyanna Pangeran? Ban sapa se 
bisa la-malae Salerana?" Sampeyan sareng 
kaula sadaja se gadhuwan pekkeran se padha 
sareng Almasih! 

3 lTan-taretan sadaja! Salerressa kaula 

ta bisa acaca ka sampeyan akadi se 
acaca ka oreng se gadhuwan Errohna Allah. 
Kaula namong bisa acaca ka sampeyan 
akadi se acaca sareng oreng se gi odhi noro 
pangaterrona dunnya; akadi se acaca sareng 
oreng se gi babaji e dhalem kaparcajaanna 
ka Almasih. 

2E bakto sampeyan gi babaji sareng kaula 


namong eteddhai teddhana babaji, banne 
teddhaanna oreng dibasa; sabab sampeyan gi 
ta cokop kowat. La-mala kantos samangken 
sampeyan gi ta kowat, 

3 sabab sampeyan gi odhi noro tabiadda 
sampeyan sacara manossa. Sabab mon 
sampeyan gi gadhuwan ate ere ban atokaran, 
ganeka noduwagi ja sampeyan gi odhi 
menorot tabiadda manossa, akadi reng-oreng 
se ta kennal ka Allah. 

4Mon badha e antarana sampeyan se 
adhabu, "Sengko noro Paulus," ban se laen 
adhabu, "Sengko noro Apolos," ganeka gu 
ta noduwagi ja sampeyan e dhalem odhina 
tengka gulina gi padha sareng reng-oreng 
dunnya? 

> Salerressa, pasera Apolos ganeka? Ban 
pasera Paulus? Kaula sareng Apolos namong 
abdina Allah, se nonton sampeyan sopaja 
parcaja ka Almasih, namong ajalannagi 
lalakon se epassraagi sareng Pangeran. 

6 Kaula se namen ban Apolos se nyeram, 
nangeng Allah dibi se matombu tamennan 
ganeka. 

7 Daddi se penting Allah, sabab Allah se 
matombu; se namen sareng se nyeram ta 
penting. 

8 Se namen sareng se nyeram tadha bidana 
darajadda; se kadhuwa padha naremaa 

opana bang-sebang menorot lakona sareng 


ehteyarra. 

? Kaula sareng Apolos padha alako kaagem 
Allah, dineng sampeyan paneka saompamana 
teggalla Allah. Sampeyan sadaja padha jugan 
sareng geddhongnga Allah. 

10 Kalaban kapenterran paparengnga Allah, 
kaula menangka tokang bato ampon masang 
dhasarra geddhong ganeka, ban oreng 
laen se maddek geddhong e attassa dhasar 
ganeka. Saneyap oreng kodu ngastete onggu 
kadi ponapa se abadhi geddhong e attassa 
dhasar ganeka. 

ll Sabab Allah dibi ampon nyaba Isa Almasih 
menangka dhasarra geddhong ganeka, 
dhasar se coma settong ban tadha laenna 
pole. 

12 Badha se abadhi geddhong e attassa 
dhasar ganeka ngangguy emmas, badha 
se ngangguy salaka, badha se ngangguy 
mamatan, badha pole se ngangguy kaju, 
rebba kerreng otabana darameyan. 

13J uba bagussa lalakonna oreng tong- 
settongnga bakal katengalana e bakto 
Almasih rabu pole. Sabab e are ganeka 
sareng apoy sadajana lalakonna oreng bakal 
epakatengalana; apoy bakal ngojiya sareng 
nantowagiya bagus jubana lalakon ganeka. 

14 Mon geddhong se epaddek e attassa 
dhasar ganeka kowat eobbar bi apoy ganeka, 
orengnga bakal naremaa opana. 

15 Nangeng mon lalakonna katonon, oreng 


ganeka bakal rogiya; oreng ganeka dibi bakal 
salamedda, nangeng akadi oreng se lopot 
dhari apoy. 

16 Sampeyan ba onenga ja sampeyan paneka 
Padalemmanna Allah? Ban ja Errohna Allah 
alenggi e dhalem sampeyan sadaja? 

17 Mon badha oreng se marosak 
Padalemmanna Allah, oreng ganeka 
tanto eparosak sareng Allah. Sabab 
Padalemmanna Allah namong kaangguy Allah 
malolo, ban Padalemmanna ganeka enggi 
paneka sampeyan sadaja. 

18Ja kantos badha se nepo salerana dibi. 
Manabi e antarana sampeyan badha se 
apangrasa bicaksana menorot okoranna 
dunnya paneka, oreng gapaneka kodu daddi 
budhu, sopaja daddi oreng se bicaksana 
onggu. 

19Sabab se eanggep bicaksana sareng 
dunnya paneka budhu e dhalem pangoladanna 
Allah. E dhalem Alketab esebbuttagi, "Allah 
ajebbak reng-oreng se bicaksana e dhalem 
kapenterranna reng-oreng jareya dibi." 

20) ugan esebbuttagi sapaneka, "Pangeran 
ngagali ja pekkeranna reng-oreng bicaksana 
reya pekkeran se tadha gunana." 

21 Daddi ja sampe badha oreng se lem- 
ngalem manossa; sabab ponapaa saos ampon 
eparengngagi epadaddi andhina sampeyan: 

22 Paulus, Apolos, Petrus, dunnya paneka, 


odhi sareng pate, jaman samangken sareng 
jaman se bakal dhateng, sadajana ampon 
andhina sampeyan. 

23 Ban sampeyan kaagunganna Almasih, ban 
Almasih kaagunganna Allah. 

4 l Anggep saos kaula sadaja paneka abdina 

Almasih, se epassrae kaangguy abertaagi 
na-rancanana Allah se gi ta ekaonenge 
dunnya. 

2 Se paleng epenta dhari abdi se kadi 
gapaneka enggi paneka kaestowan ka lorana. 

3 Monggu ka kaula, ta daddi soal kadi 
ponapa pamanggina sampeyan otabana 
paseraa saos parkara kaula. La-mala ponapa 
se epekker kaula dibi parkara aba kaula, ta 
daddi parkara. 

4 Kaula ta apangrasa sala e dhalem parkara 
ponapaa saos, nangeng gapaneka banne 
bukte ja kaula pajat ta sala. Pangeran dibi se 
nantowagi ponapa kaula sala otaba bunten. 

> Daddi, sarrena gi banne baktona, 
sampeyan ja ru-kaburu nantowagi ponapa 
oreng paneka sala otaba bunten. Nante saos 
kantos Guste Isa rabu. Salerana se mokkaa 
sadajana roseya se ta katengal, se badha e 
pettengna. Salerana se abungkara sadajana 
neyat se badha e dhalem atena manossa. E 
bakto gapaneka buru oreng padha narema 
dhari Allah pangalem se sapatodda etarema. 

6Tan-taretan! Kaangguy sampeyan sadaja, 


kaula ngangguyyagi gapaneka sadaja 

ka Apolos sareng ka badan kaula dibi. 
Maksottepon sopaja dhari contona kaula 
sareng Apolos, sampeyan kengeng ajar 
ponapa artena ca-ocaan. "Teggu atoran se 
badha". Kalaban sapaneka ta kera badha 
settongnga e antarana sampeyan se bisa 
dir-ngedirragi oreng se settong, laju ya-nyeya 
laenna. 

7 Pasera se madaddi sampeyan alebbiyan 
dhari oreng laen? Sadaja se etarema 
sampeyan gu ta dhari Allah sadaja? Daddi, 
aponapa sampeyan me ngedirragi aba, akadi 
sadajana se badha e sampeyan ganeka banne 
papareng? 

8 Pajat sampeyan ampon ta parlo pa-ponapa 
pole! Sampeyan ampon sogi! Sampeyan 
ampon daddi rato! Kaula sakanca bunten. 
Saponapa saena ja sakenga sampeyan sadaja 
padha daddi rato onggu, me olle kaula 
sakanca bisa noro marenta. 

3? Sabab menorot pamanggi kaula, kaula 
sakanca, enggi paneka sul-rasul, sareng Allah 
ebadhi tatenggun e adhana manossa sareng 
para malaekat. Kaula sakanca padha sareng 
oreng nespa se eparenge okoman mate e 
adhana oreng se bannya, erak-sorak sareng 
dunnya. 

10 Polana Almasih, kaula sakanca daddi 
oreng budhu, ban sampeyan daddi oreng 

Kristen se penter! Kaula sakanca ta gadhuwan 


kakowadan, sampeyan oreng se parjugal 
Kaula sakanca ecale, sampeyan elem-alem! 

1 Sampe samangken kaula sakanca 
kalaparan sareng kapelkaen; kalambi kare 
se cekka; eseksa oreng; ta gadhuwan 
kennengngan se teptep; 

12 kaula sakanca makalowar pello koneng 
nyare kasap. Mon ebasto, kaula sakanca 
aberkadi; mon eseksa, kaula sakanca sabbar; 

13 mon nyama ebajubaagi oreng, kaula 
sakanca males sareng ca-oca se manes. 
Kaula sakanca wang-buwanganna oreng; 
kantos samangken kaula sakanca eanggep 
akadi re-kerrena bume. 

14 Kaula noles sapaneka ka sampeyan banne 
matodhusa sampeyan, tape la-malaana 
sampeyan akadi ana kaula dibi. 

15 Sabab kaula paneka ramana sampeyan, 
sanajjan sampeyan menangka oreng Kristen 
olle daddi sampeyan gadhuwan guru sapolo 
ebu. E dhalem odhina sampeyan menangka 
oreng se daddi settong sareng Almasih, kaula 
se daddi ramana sampeyan, sabab kaula 
se ngeba Kabar Bagus parkara Almasih ka 
sampeyan. 

16 Daddi kaula nyoona kalaban gu-onggu ka 
sampeyan sopaja sampeyan nerowe contona 
kaula. 

17 Kaangguy kaparlowan ganeka kaula 
ampon ngotos Timotiyus ka sampeyan. 

Menangka moredda Almasih, Timotiyus 


ganeka padha sareng ana kaula dibi 

se kakase. Timotiyus ganeka ana se 
ekenneng parcaja. Timotiyus bakal maemoda 
sampeyan parkara carana odhi se etoro kaula 
saamponna kaula parcaja ka Almasih, enggi 
paneka carana odhi se eajarragi bi kaula ka 
saneyap jemaat e kaimmaa saos. 

18E antarana sampeyan badha pan- 
saponapan oreng se daddi sombong polana 
nyangka ja kaula ta kera entar ka sampeyan. 

19 Nangeng manabi Pangeran ngedine, kaula 
entara jugan ka sampeyan ta saponapa 
abidda dhari samangken. E bakto ganeka 
kaula bakal nengalana jugan ponapa se badhi 
elakone reng-oreng se sombong ganeka; 
banne namong cacana malolo. 

20 Sabab mon Allah marenta odhina 
oreng, hal gapaneka ebukteyagi sareng 
kakowadanna odhina oreng gapaneka, banne 
sareng cacana. 

21 Daddi tore pele kaimma se ekasokane 
sampeyan! Ponapa kaula entara ka sampeyan 
ngajara kalaban kakerrasan otabana kaula 
dhatengnga kaangguy ngajar kalaban alos 
etoroe bellas ase? 

l Sanyatana kaula ampon narema 
5 reppodanna oreng ja e antarana 
sampeyan badha lalakon maseyat se 
katalebadan: badha e antarana sampeyan 
se azina sareng ebu kaballunna. Oreng se 

ta oneng ka Pangeran saos ta kera alako 


sapaneka! 

2 Tape sampeyan gi ga-maangga. Sabaligga, 
samasthena Sampeyan kodu arassa ngennes, 
ban oreng se atengka sapaneka kodu 
ebuwang dhari kompolanna Sampeyan. 

3 Sanajjan badan kaula paneka jau dhari 
sampeyan, tape ate kaula apolong ban 
sampeyan. Daddi kaula acacaa ka sampeyan 
akadi se apolong sareng sampeyan, enggi 
paneka, "Bit asmana Isa Almasih, kaula 
anyataagi ja oreng se alako talebat cemmer 
ganeka, kodu eokom." Mon sampeyan 
apol-kompol, anggep saos kaula badha e 
antarana sampeyan ganeka, ban kalaban 
kobasana Guste Isa, 

(5:3) 

> sampeyan kodu massraagi oreng gapaneka 
ka Iblis sopaja badanna oreng ganeka 
epamate, sopaja kalaban cara se sapaneka 
errohna epasalamet e bakto Pangeran rabu 
pole. 

6 Ta pantes sampeyan arassa sombong. Olle 
daddi sampeyan padha oneng ka parebasan 
paneka, "Polana ragi se sakone adunna 
marobuk kabbi!" 

7 Buwang dhimen ragi se laju ganeka, enggi 
paneka ragina dusa, sopaja sampeyan daddi 
akadi adun se anyar, berse dhari ragina 
dusa se laju, ban kaula oneng ja sampeyan 
pajat sapaneka. Sabab parayaan Paskana 

sampeyan sareng kaula ampon ranta, sabab 


Almasih se daddi dumba Paskana sampeyan 
sareng kaula, ampon ekurbannagi. 

8 Daddi ngereng rayaagi pesta gapaneka 
sareng roti se ta eragii, enggi paneka roti se 
daddi lambangngepon kamorneyan sareng 
sadajana se ekasokane sareng Allah. Pesta 
Paska paneka ja rayaagi sareng roti se 
epobuwi ragi laju, enggi paneka ragi dusa 
sareng kajahadan. 

92E dhalem sorat kaula se jang adhaan, 
kaula apareng oneng sopaja sampeyan ja 
apolongan sareng oreng se cemmer odhina. 

10Se emaksottagi kaula banne oreng se 
cemmer otaba tama, otabana tokang tepo 
otaba oreng se nyemba ka brahala se ta 
oneng ka Allah. Bunten, banne ganeka! 
Banne reng-oreng ganeka se emaksod kaula; 
sabab manabi sampeyan kodu majau dhari 
reng-oreng ganeka, sampeyan kodu kalowar 
dhari dunnya paneka. 

11 Se emaksod kaula enggi paneka sampeyan 
ja apolongan sareng oreng se ngako abana 
oreng Kristen, tape oreng ganeka alako 
maseyat, otabana tama, otabana nyemba 
brahala, otabana dujan ba-majuba oreng 
laen, otabana dujan mabu, otabana maleng. 
La-mala toju neddha apolong sareng 
reng-oreng ganeka saos, ampon. 

12 Ngadili reng-oreng se banne Kristen pajat 
banne orosan kaula. Allah dibi se bakal 

ngadilana reng-oreng gapaneka. Nangeng, 


parkara sadajana anggotana jemaadda 
sampeyan, gu ta sampeyan dibi se kodu 
ngadili? E dhalem Alketab esebbuttagi, 
"Tondhung oreng jahat dhari seddina bana." 

13(5:12) 

6 l Kadi ponapa me badha e antarana 

sampeyan se bangal entar ka hakim se 
ta oneng ka Allah, parlo agugat taretanna 
se saiman mon oreng ganeka atokar ban 
taretanna ganeka? Ponapa me nyoon ka 
ommadda Allah sopaja ngorossagi parkara 
ganeka kantos lastare? 

2 Ponapa sampeyan ta oneng ja ommadda 
Allah bakal ngadilana dunnya paneka? Daddi, 
mon sampeyan pajat ngadilana dunnya 
paneka, aponapa sampeyan me ta sanggup 
malastare dibi parkara pangadilan se tadha 
artena? 

3 Ponapa sampeyan ta oneng ja sampeyan 
sareng kaula badhi ngadilana para malaekat? 
Ponapa pole ra-parkara ren-aren e dhalem 
odhi e dunnya paneka! 

4 Daddi mon badha ra-parkara kadi ganeka, 
ponapa sareng sampeyan eparkaraagiya ka 
reng-oreng se ta gadhuwan kobasa sakale e 
dhalem jemaat? 

> Matodhusan onggu! E antarana sampeyan 
tanto badha se cokop bicaksana kaangguy 
ngoros kantos lastare sadajana tokar e 
antarana tan-taretan sasama Kristen! 

6 Nangeng sabaligga, oreng Kristen entar ka 


oreng se banne Kristen agugat taretanna se 
Kristen! 

7 Ponapa pole abakta parkara ka oreng se 
banne Kristen; badhana tokar e antarana 
sampeyan dibi bai ampon noduwagi 
kakalaanna sampeyan. Langkong sae 
sampeyan narema barang se ta adil otabana 
eparogi! 

8 Nangeng la-mala sampeyan dibi se ta adil 
ka oreng laen, sampeyan dibi se marogi 
oreng laen. Ban sampeyan se kantha ganeka 
la-mala ka tan-taretanna se saiman. 

3 Sampeyan ba onenga ja reng-oreng se 
ta atoro ka karsana Allah, ta kera daddi 
anggotana ommadda Allah? Ja ekenneng 
co-koco oreng! Reng-oreng se alako maseyat, 
reng-oreng se nyemba brahala, se azina, se 
alako cemmer sareng oreng se padha lakena, 

10 se ngeco, se dhakka, se dujan mabu, 
se dujan aba-jubaagi oreng laen, sareng se 
merres oreng laen sadajana oreng se kantha 
ganeka ta kera daddi anggotana ommadda 
Allah. 

11E antarana sampeyan gi dhimen badha se 
atengka kadi ganeka. Nangeng samangken 
sampeyan enyataagi berse dhari dusa. 
Sampeyan ampon daddi kaagunganna 
Allah malolo. Sampeyan ampon sae pole 
hubunganna sareng Allah, sabab sampeyan 
parcaja ka Guste Isa Almasih sareng polana 

kobasana Errohna Allahna sampeyan sareng 


kaula sadaja. 

12 Badha oreng se ngoca ja saneyap oreng 
kengeng aponapaa saos. Nangeng monggu 
ka kaula ta sadajana aguna. Daddi, sanare 
kaula kengeng aponapaa saos, kaula ta poron 
kaula paneka ekobasae ponapaa saos. 

13 Badha jugan se ngoca ja teddhaan 
paneka kaangguy tabu, dineng tabu paneka 
kaangguy teddhaan. Nangeng se dhadhuwa 
ganeka bakal epatadhaa sareng Allah. 
Badanna manossa ta kengeng eangguy badhi 
hubungan se maseyat, nangeng coma badhi 
ngabdi ka Pangeran. Ban Pangeran badhi 
meyara badan gapaneka. 

14 Allah ampon maodhi pole Guste Isa dhari 
sedana, sapaneka jugan Allah badhi maodhi 
sampeyan sareng kaula sareng kobasana. 

15 Sampeyan oneng ja badanna sampeyan 
paneka bagiyanna badanna Almasih dibi. 
Daddi, ponapa kaula kengeng ngala settong 
bagiyanna badanna Almasih, laju ebadhi 
bagiyanna badanna sondel? Bunten! 

16 Otabana, kadiya sampeyan gi ta oneng 
ja oreng se apolong sareng sondel, daddi 
settong sareng sondel ganeka? Sabab e 
dhalem Alketab esebbuttagi, "Se kadhuwa 
daddi settong." 

17 Nangeng oreng se apolong sareng 
Pangeran, errohna daddi settong sareng 
Errohna Pangeran. 

18Jauwi lalakon maseyat. Sabab sadajana 


dusa laenna se elakone oreng kalakon e 
lowaranna badanna. Nangeng oreng se alako 
cemmer, padha sareng se agabay dusa ka 
badanna dibi. 

19Sampeyan kodu oneng ja badanna 
sampeyan paneka kalenggiyanna Errohna 
Allah. Erroh ganeka badha e dhalemmanna 
sampeyan. Ban Allah dibi se apareng Erroh 
ganeka ka sampeyan. Sampeyan paneka 
andhina Allah, banne andhina sampeyan dibi. 

20 Sampeyan ampon epondhut sareng Allah, 
ban Allah ampon majar lonas. Daddi, badanna 
sampeyan ganeka kodu eagem kalaban cara 
se madhateng kamoljaan ka Allah. 

7 l Samangken kaula acacaa parkara se 

esebbuttagi sampeyan e dhalem serradda 
ka kaula. Mon badha lalake se ta araji, ganeka 
sae. 

2 Nangeng sopaja ta tagudha ka barang se ta 
patot, langkong sae oreng lalake gadhuwan 
raji dibi, dineng babine gadhuwan raka. 

3 Lalake kodu neptebbi kawajibanna 
menangka lake ka binena; dineng babine 
masthe neptebbi kawajibanna menangka 
bine ka lakena; se kadhuwa kodu neptebbi 
kawajibanna bang-sebang se settong ka 
settongnga. 

4Oreng se daddi binena oreng ta andhi 
kobasa pole ka badanna; se kobasa ka 
badanna ganeka se lake. Sapaneka jugan 

lakena oreng ta kobasa ka badanna; se 


kobasa ka badanna ganeka se bine. 

>Oreng alake-bine ta kengeng saleng 
majau. Mon coma sabatara, kengeng saos, 
sokor se kadhuwa ampon padha mopakat, 
kalaban maksod sopaja se kadhuwa padha 
bisa adua ta kalaban olle gangguwan. 
Nangeng samarena ganeka, se kadhuwa 
kodu padha saleng nyemmae pole menangka 
oreng alake-bine. Mon bunten, sampeyan 
bisa norodi pangajagga erroh jahat, sabab 
sampeyan padha ta kellar ngampet napso. 

6 Kaula se ngoca sapaneka banne apareng 
parenta; paneka namong babalaan. 

7 Salerressa kaula asennengngan mon 
sadajana oreng daddi padha sareng kaula. 
Nangeng saneyap oreng padha narema 
papareng bang-sebang se kusus dhari Allah. 
Se settong narema papareng paneka, se laen 
narema papareng laenna. 

8 Ka reng-oreng se gi ta alake otaba abine 
sareng ka babinean se ampon randha, paneka 
babalaan kaula: Langkong sae sampeyan 
odhi kadibi akadi kaula. 

3 Nangeng mon sampeyan ta kellar ngampet 
napso, sampeyan araji otaba saos. Sabab 
langkong sae sampeyan araji otaba araka 
etembang napsona bar-galabaran. 

10 Ka reng-oreng babinean se kaagungan 
raka sareng lalakean se kaagungan raji, 
paneka parenta kaula: (Sanyatana se apareng 

parenta paneka Pangeran, banne kaula.) 


Babine se andhi lake ja sampe adinggallagi 
lakena. 

ll Nangeng, mon babine ganeka adinggallagi 
lakena, ta olle alake pole, otabana kodu abali 
ka lakena. Dineng oreng lalake ta kengeng 
nellak binena. 

12 Ka se en-laenna, paneka babalaan kaula: 
paneka babalaan kaula dibi, banne dhari 
Pangeran Mon badha oreng Kristen lalake 
abine babine se ta parcaja ka Almasih, ban 
babine ganeka poron odhi apolong sareng 
lalake ganeka, oreng ganeka ta kengeng 
nellak binena. 

13 Ban mon badha babine Kristen alake 
lalake se ta parcaja ka Almasih, ban lalake 
ganeka poron odhi apolong sareng babine 
ganeka, babine ganeka ta kengeng nellak 
lakena. 

14 Sabab lalake se ta parcaja epadaddi pantes 
daddi anggotana ommadda Allah polana 
abine babine se ampon daddi kaagunganna 
Allah. Sapaneka jugan babine se ta parcaja 
epadaddi pantes daddi ommadda Allah polana 
alake oreng se ampon daddi kaagunganna 
Allah. Mon ta sapaneka, tra-pottrana tanto 
padha sareng na-kana kaper, mangkana 
tra-pottrana reng-oreng ganeka eanggep 
anggotana ommadda Allah. 

15 Nangeng mon oreng se ta parcaja ganeka 
adinggallagi binena otabana lakena se 

Kristen, dinggal saos. E dhalem parkara 


paneka, lalake otabana babine ganeka bebas, 
sabab se daddi kasokanna Allah enggi paneka 
sopaja sampeyan sadaja odhi rokon. 

16 Sarrena sampeyan babine se ampon 
parcaja ka Almasih, kadi ponapa sampeyan se 
onenga ja sampeyan ta kera bisa masalamet 
rakana? Sapaneka jugan sampeyan, lalakean 
se ampon parcaja ka Almasih, kadi ponapa 
sampeyan se onenga kalaban masthe ja 
sampeyan ta kera bisa masalamet rajina? 

17 Saneyap oreng kodu ngator odhina 
bang-sebang menorot se etonton Pangeran 
akadi se ampon etantowagi sareng Allah 
ka abaepon bang-sebang e bakto Allah 
nembali oreng gapaneka kaangguy parcaja ka 
Salerana. Ganeka atoran se eajarragi kaula e 
saneyap jemaat. 

18 Ompamana, mon oreng ampon esonnat 
e bakto etembali Allah, oreng gapaneka 
ja ngoddi maelanga dha-tandhana sonnat 
ganeka. Sapaneka jugan mon oreng gi ta 
esonnat e bakto etembali Allah, oreng ganeka 
ja menta sonnat. 

19 Sabab noro atoran sonnat ponapa bunten 
padha tadha artena pa-ponapa. Se parlo 
enggi paneka atoro ka dhabuna Allah. 

20 Saneyap oreng kodu teptep odhi e dhalem 
kabadhaan akadi e bakto etembali Allah. 

21 Mon e bakto sampeyan etembali 
sampeyan dunor, sampeyan enggi dunor, 

ta osa pot-repot mekkere parkara ganeka. 


Nangeng mon dhaggi sampeyan manggi 
kasempadan daddiya oreng mardika, angguy 
kasempadan ganeka. 

22 Sabab dunor se parcaja ka Pangeran, 
ganeka orengnga Pangeran se bebas. 

Ban oreng mardika se ampon parcaja ka 
Pangeran, ganeka abdina Almasih. 

23 Sampeyan ampon epondhut sareng Allah 
ban ampon ebajari lonas. Daddi sampeyan ja 
massraagi aba daddi dunorra manossa. 

24 Daddi, tan-taretan, kadi ponapa 
kabadhaanna sampeyan e bakto etembali, 
sampeyan kodu teptep odhi akadi ganeka 
asareng bi Allah. 

25 Samangken parkara reng-oreng se gi 
ta abine. Parkara ganeka kaula ta narema 
papakon pa-ponapa dhari Pangeran. Nangeng 
menangka oreng se polana rahmadda 
Pangeran patot eparcaja, kaula malaana 
sampeyan. 

26 Mon ngemodi sadajana kasossaan se 
badha samangken paneka, cana kaula lebbi 
bagus oreng teptep odhi akadi kabadhaanna 
se samangken. 

27 Mon sampeyan ampon araji, ja onduri 
rajina. Mon sampeyan gi ta araji, ta osa nyare 
raji dhimen. 

28 Nangeng mon sampeyan araji, ganeka 
banne dusa. Sapaneka jugan manabi 
badha paraban se alake, ganeka banne 

dusa. Nangeng, reng-oreng se alake otaba 


abine ganeka bakal bannyaa kasossaanna. 
Ban kaula terro sampeyan lopoda dhari 
kasossaan-kasossaan ganeka. 

29 Maksod kaula sapaneka, tan-taretan: 
Sampeyan sareng kaula sadaja ta gadhuwan 
bakto bannya pole. Molae dhari samangken, 
saneyap oreng se gadhuwan bine kodu odhi 
pakadi oreng se tadha binena; 

30 oreng se nanges, odhi pakadi se ta 
sossa; oreng se agella pakadi se ta gumbira; 
oreng se ampon le-melle pakadi se ta andhi 
pa-ponapa; 

31 ban oreng se odhina ngoros rang-barang 
dunnya sopaja odhi akadi oreng se ta repot 
parkara ganeka. Sabab dunnya paneka, e 
dhalem kabadhaanna se samangken paneka, 
bakal duliya mosna. 

32 Kaula terro sopaja sampeyan lopoda dhari 
kasossaan. Oreng se ta abine pekkeranna 
bakal masettonga ka sadajana parkara se 
badha hubunganna sareng Pangeran, polana 
abana terro masennengnga Pangeran. 

33 Nangeng oreng se ampon abine bakal 
bannya mekkere pa-ponapa parkara 
dunnya paneka, sabab oreng ganeka terro 
masennengnga atena se bine ; 

34 daddi pekkeranna oca-pecca. Babine se 
ta alake, otabana paraban, bakal bannyaa 
mekkere ra-parkara se badha hubunganna 
ban Pangeran, sabab babine ganeka terro 

sopaja badan sareng sokmana daddi 


kaagunganna Allah. Nangeng babine se 
ampon alake, pekkeranna masettong ka 
sabarang parkara dunnya paneka, sabab 
abaepon terro masennengnga atena lakena. 

35 Kaula noles paneka sadaja kaangguy 
kabecceanna sampeyan dibi, banne amaksod 
alaranga paneka otabana alaranga kaissa. 
Se ekaterro kaula coma sopaja sampeyan 
ngalakone sadaja se lerres sareng patot, ban 
sopaja pekkeranna sampeyan masettong ka 
Pangeran. 

36 Mon oreng apangrasa ta ajalannagi se 
sapatodda ka bakalla, mon ta bisa ngampet 
napsona, ban arassa parlo akabin sareng 
paraban ganeka, diggal oreng ganeka me olle 
ajalannagi ponapa se ekarassa lerres sareng 
abaepon. Lalake ban babine ganeka ta dusa 
mon akabin. 

37 Nangeng mon oreng ampon motossagi e 
dhalem atena ta ngabina bakalla, ban potosan 
ganeka tadha se maksa, potosanna ganeka 
sae, sokor abaepon kowat ajalannagi. 

38 Pandhana, oreng se abine paneka sae, 
ban oreng se ta abine langkong sae pole. 

39 Babine se alake kodu teptep esto ka 
lakena saabidda lakena ganeka gi odhi. Mon 
lakena mate, babine ganeka kengeng alake 
pole sareng oreng se ekasennengnge; sokor 
akabin sacara Kristen. 

40 Nangeng abaepon bakal lebbiya ontong 


manabi ta alake pole. Ganeka pamanggi 
kaula dibi, nangeng kaula apangrasa ja se 
ekocaagi kaula ganeka kalaban kobasana 
Errohna Allah. 
8 ! Samangken parkara teddhaan se 
ebadhi tor-ator ka brahala. Pajat lerres 
Caepon oreng, "Sampeyan sareng kaula 
sadaja ampon penter." Nangeng kapenterran 
andaddiyagi oreng sombong, dineng 
kataresnaan mabagus pribadhina oreng. 

2 Oreng se apangrasa oneng sabannyana, 
sanyatana se ekataowe abaepon gi ta cokop 
dhalem. 

3 Nangeng oreng se taresna onggu ka Allah, 
oreng ganeka ekaonenge sareng Allah. 

4 Parkara neddha teddhaan se ampon ebadhi 
tor-ator ka brahala, sampeyan sareng kaula 
sadaja padha oneng, ja brahala paneka 
agambarragi barang se sanyatana tadha. Ban 
sampeyan sareng kaula sadaja padha oneng 
ja Allah paneka namong settong, tadha pole. 

> Pajat bannya se enyamae illah sareng 
pangeran, se badha e langnge sareng e 
bume. 

6 Nangeng monggu ka sampeyan sareng 
kaula sadaja, Allah namong settong, Rama se 
nyeptaagi sadajana. Sampeyan sareng kaula 
sadaja odhi kaagem Salerana gapaneka. 
Ban Pangeran jugan namong settong, enggi 
paneka Isa Almasih. Kalaban parantaraanna 

Salerana sadajana eceptaagi, ban polana 


Salerana sampeyan sareng kaula sadaja 
paneka odhi. 

7 Sanajjan sapaneka, ta sadajana oreng 
oneng parkara ganeka. Badha se gi dhimen 
biyasana nyemba ka brahala. Daddi, kantos 
samangken reng-oreng ganeka nganggep 
teddhaan se ampon ebadhi tor-ator ka 
brahala ganeka, teddhaanna brahala. Daddi 
mon reng-oreng ganeka neddha teddhaan 
ganeka, laju arassa dusa; sabab kayakinanna 
reng-oreng ganeka gi ta koko. 

8 Salerressa, teddhaan ta marapet 
hubunganna sampeyan sareng kaula sadaja 
sareng Allah. Mon sampeyan sareng kaula 
sadaja neddha teddhaan ganeka, ta olle 
ontong pa-ponapa. Sabaligga, manabi ta 
neddha teddhaan ganeka, sampeyan sareng 
kaula sadaja ta rogi pa-ponapa. 

3 Nangeng, senga! Ja kantos badha oreng 
laen se dusa polana kayakinanna gi ta koko 
polana sampeyan bebas aponapaa saos. 

10 Maksod kaula sapaneka: Ompamana 
sampeyan se kayakinanna ampon koko, 
kalerressan alenggi sambi adhaar e kowella 
brahala. Pas badha oreng nengale sampeyan 
alenggi sambi adhaar e gadhiya. Mon 
kayakinanna oreng ganeka gi ta koko, oreng 
ganeka tanto pas bangal neddha teddhaan se 
ampon ebadhi tor-ator ka brahala ganeka ta 
enggi? 


1 Korintus 8.111 9.5 30 
lt Lantaran ganeka, kayakinanna sampeyan 


andaddiyagi oreng se kayakinanna gi ta koko 
ganeka sala jalan. Mangkana Almasih seda 
kaangguy oreng ganeka jugan. 

12 Ban mon sampeyan agabay kasalaan kadi 
ganeka ka tan-taretan se padha Kristen enggi 
paneka sampeyan marosak kayakinanna 
reng-oreng se gi ta koko sampeyan dusa ka 
Almasih. 

13 Lantaran ganeka, mon teddhaan 
andaddiyagi taretan kaula dusa, kaula ta 
neddhaa daging sakale. Sabab tako taretan 
kaula ganeka dusa polana kaula. 

9 l Kaula paneka gu ta oreng bebas, ta 

enggi? Kaula paneka gu ta rasul? Ponapa 
kaula ta oneng nengale Guste Isa? Ponapa 
sampeyan paneka banne hasella lalakon 
kaula kaagem Pangeran? 

2 Maske ompamana oreng laen ta poron 
ngakone kaula paneka rasul, paleng sakonena 
sampeyan ngakone ganeka! Sabab odhina 
sampeyan se daddi oreng Kristen paneka 
buktena ja kaula paneka rasul. 

3 Mon oreng nyale kaula, kaula nyaoda 
sapaneka: 

4 Ponapa kaula ta gadhuwan ha narema 
teddhaan sareng nom-enoman dhari lalakon 
kaula? 

> Ponapa kaula ta gadhuwan ha ngeba 
bine Kristen e dhalem parjalanan akadi 

tan-taretanna Guste Isa sareng sul-rasul 


laenna tamaso Petrus? 

6 Otabana, ponapa Barnabas sareng kaula 
dibi se ekoduwagi nyare kasap dibi? 

7 Tadha anggotana tantara se kodu nyare 
kakan dibi e dhalem angkadan perrang! Tadha 
oreng tana se namen anggur e kebbunna pas 
ta neddha hasella anggur dhari kebbunna 
ganeka! Tadha oreng ngowan se meyara 
dumba, se ta ngenom susuna ba-dumbana 
ganeka! 

8 Kaula ngoca sapaneka banne pera adhasar 
ka se biyasa e dhalem pangalaman re- 
saarena, nangeng polana parkara gapaneka 
ampon esebbuttagi e dhalem Alketab. 

9E dhalem Ketab Mosa esebbuttagi, "Sape 
se teppana nyek-ngenyek gandum kaangguy 
mangalotor gandumma dhari dalangkedanna, 
ja topowe congorra." Ponapa sape se ekagali 
sareng Allah? 

10 Otabana sampeyan sareng kaula sadaja 
se ekamaksod? Pajat lerres parkara gapaneka 
etoles kaangguy sampeyan sareng kaula 
sadaja. Sabab oreng se agarap teggal 
ban oreng se abersee gandumma ampon 
sapantessa alako kalaban pangarep naremaa 
sabagiyan dhari hasella lakona. 

lł Kaula sakanca ampon nabur ne-bine 
rohani e dhalem odhina sampeyan. Daddi 
mon kaula sakanca molong kat-berkat 
kadunnyaan dhari sampeyan sadaja, ponapa 

ganeka agandhu arte kaula sakanca menta 


tabannya gallu dhari sampeyan? 

12 Mon reng-oreng laen gadhuwan ha ngarep 
ganeka dhari sampeyan sadaja, tantona 
kaula sakanca gadhuwan lebbi raja pole 
dhari reng-oreng ganeka. Nangeng kaula gi 
ta ngangguy ha ganeka. Sabaligga kaula 
asokaan nanggung sadajana katembang 
madhateng sadajana se lang-ngalange 
lalakon se mabalattraa Kabar Bagus parkara 
Almasih. 

13 Sampeyan tanto oneng ja oreng se alako 
e Padalemman Socce narema teddhana dhari 
Padalemmanna Allah. Ban reng-oreng se 
ngoros kennengnganna panyabaanna kurban, 
narema sabagiyan dhari kurban se eatorragi 
e kennengngan ganeka. 

14 Sapaneka jugan Allah ampon nantowagi ja 
oreng se abertaagi Kabar Bagus ganeka kodu 
narema pangoreban dhari pabertaan ganeka. 

15 Nangeng kaula gi ta oneng agunaagi ha-ha 
gapaneka maske settonga. Ban kaula noles 
sorat paneka banne amaksod sopaja sadajana 
parkara ganeka ejalannagi samangken ka 
kaula. Lebbi bagus kaula mate katembang 
kaelangan barang se daddi kagumbiraan 
kaula. 

16 Sabab, manabi namong parkara abertaagi 
Kabar Bagus dhari Allah, kaula ta gadhuwan 
ha dir-ngedirragi, sabab Allah ampon makon 

kaula ajalannagi ganeka. Calaka kaula, mon 


ta abertaagi Kabar Bagus ganekal 

17 Saompamana kaula ajalannagi lalakon 
ganeka polana karep kaula dibi, kaula 
kengeng ngarep opa. Nangeng kaula 
abertaagi Kabar Bagus ganeka polana kaula 
ewajibbagi. Kaula epakon Allah ngalakone 
lalakon ganeka. 

18 Mon sapaneka, ponapa opa kaula? Paneka 
opana: Kaula bisa abertaagi Kabar Bagus 
ganeka ta kalaban maberra oreng settonga 
kaangguy abandhai kaula, sabab kaula ta 
menta ha-ha kaula menangka oreng se 
abertaagi Kabar Bagus ganeka. 

19 Kaula paneka banne dunorra paseraa 
saos; kaula bebas. Maske sapaneka kaula 
ampon madaddi aba kaula paneka dunorra 
sadajana oreng, sopaja kaula bisaa olle oreng 
sanya-bannyana kaagem Almasih. 

20 Ka oreng Yahudi tengka guli kaula epakadi 
oreng Yahudi, sopaja kaula bisaa olle oreng 
Yahudi sanya-bannyana kaagem Almasih. Ka 
reng-oreng se odhi noro hokomma Mosa, 
kaula noduwagi akaton se wajib atoro ka 
hokom ganeka, maske sanyatana kaula ta 
wajib atoro ka hokom ganeka. Maksodda 
sopaja kaula bisa narek reng-oreng ganeka 
daddi red-moredda Almasih. 

21 Ka reng-oreng se banne Yahudi, kaula 
epakantha se banne oreng Yahudi, se odhi e 
lowarra hokomma Mosa, sopaja kaula bisa 

narek reng-oreng ganeka daddi red-moredda 


Almasih. Nangeng artena banne kaula ta 
ngestowagi ka papakonna Allah; kaula 
la-mala ekobasae kon-papakonna Almasih. 

22 Mon apolong sareng reng-oreng se 
kayakinanna ta koko, kaula makaton akadi 
oreng se ta koko kayakinanna, sopaja 
kaula bisaa narek reng-oreng ganeka daddi 
red-moredda Almasih. Pandhana, kaula 
daddi ponapaa bai kaangguy sadajana oreng 
sopaja kalaban jalan ponapaa saos kaula 
bisa masalamet sabagiyan dhari reng-oreng 
ganeka. 

23Kaula ngalakone sadajana ganeka 
kaangguy Kabar Bagus dhari Allah ganeka, 
sopaja kaula noro eberkadi jugan. 

24Tantona sampeyan oneng ja e dhalem 
adduwan sadajana oreng se noro padha 
berka, nangeng coma kasorang se olle 
hadiya. Daddi tore berka pasanta sopaja 
sampeyan narema hadiyana. 

25 Saneyap oreng se teppana noro lateyan, 
ngampet aba e dhalem parkara ponapaa saos. 
Maksodda polana terro ekalongana toorra 
kembang se ebagi ka se mennang, enggi 
paneka kembang se lekkas elop. Nangeng 
sampeyan sareng kaula sadaja paneka 
ngampet aba e dhalem sadaja parkara polana 
terro ekalongana toorra kembang se ta bisa 
elop. 

26 Ganeka sababba kaula berka ka settong 


tojjuwan se masthe. Akadi e dhalem adduwan 
tinju, kaula ta ngothem ban-saromban. 

27 Bi kaula badan paneka edinggal 
egembleng kalaban kerras sampe kaula 
ngobasae ganeka. Se kantha ganeka polana 
kaula ta terro saamponna kaula ngajak oreng 
laen noro adduwan ganeka, kaula dibi etolak. 
10 l Tan-taretan! Sampeyan kodu 

ngemodi ponapa se kadaddiyan ka 
bangatowana sampeyan sareng kaula sadaja 
e bakto ngereng Mosa. Sadajana padha eaobi 
ondhem ban salamet entas Tase Galagas. 

2 Kaangguy daddi panganodda Mosa, 
reng-oreng gapaneka ebaptis e dhalem 
ondhem ban e dhalem tase ganeka. 

3 Sadaja padha adhaar dhaaran rohani se 
padha, 

4 sareng ngenom nom-enoman rohani se 
padha. Sadaja padha ngenom dhari gunong 
bato rohani se asarengnge reng-oreng 
ganeka; gunong bato ganeka enggi paneka 
Almasih dibi. 
> Maske sapaneka kabannyaan e antarana 
reng-oreng gapaneka ta ekasennengnge 
sareng Allah, ban ganeka sababba mayyidda 
reng-oreng ganeka ajalamperran e ra-ara. 

6 Ganeka sadaja daddi conto ka sampeyan 
sareng kaula sadaja, kaangguy maemot 
sopaja sampeyan sareng kaula sadaja ta 

terro ka pa-ponapa se jahat akadi bangatowa 


gapaneka. 

7Jugan sopaja sampeyan sareng kaula 
sadaja ja kantos nyemba ka brahala akadi se 
elakone sabagiyan e antarana bangatowana 
sampeyan ganeka. E dhalem Alketab 
esebbuttagi, "Bangsa jareya molae ngakan 
ban ngenom, ban atari nyemba brahala." 

8 Sampeyan sareng kaula sadaja ta kengeng 
alako maseyat akadi se elakone sabagiyan 
dhari reng-oreng ganeka. Sabab 23.000 
oreng e antarana reng-oreng gapaneka mate 
e dhalem saare polana alako kantha ganeka. 

? Sampeyan sareng kaula sadaja ta kengeng 
ba-nyoba Pangeran akadi sabagiyan e 
antarana reng-oreng gapaneka lamba, kantos 
reng-oreng ganeka padha mate ekekke olar 
se mandi opassa. 

10 Sampeyan sareng kaula sadaja jugan 
ta kengeng aseddhiyan; akadi se elakone 
sabagiyan dhari reng-oreng gapaneka lamba, 
kantos padha epatee sareng Malaekat Maot. 

ll Ganeka sadaja kadaddiyan ka reng-oreng 
ganeka kaangguy daddi conto ka reng-oreng 
laen. Ban ganeka sadaja etoles jugan 
kaangguy daddi parengeddan ka sampeyan 
sareng kaula sadaja. Sabab sampeyan sareng 
kaula sadaja samangken paneka odhi e 
aherra jaman. 

12 Oreng se apangrasa manjeng koko, 
te-ngate; ja sampe labu. 


1 Korintus 10.131 18 37 
13 Saneyap coba se ealame sampeyan 


ganeka coba se kappra ealame manossa. 
Namong Allah esto ka janjina. Salerana ta kera 
nyoba sampeyan ngalebbii kakowadanna. 

E bakto sampeyan ecoba, Salerana tanto 
marenge sampeyan jalan sopaja sampeyan 
kowat ban ta kantos kala. 

14 Daddi, tan-taretan se kakase, tore kabajii 
lalakon nyemba brahala paneka. 

15 Kaula acaca ka sampeyan paneka akadi se 
acaca ka reng-oreng se bicaksana. Tembang 
dibi ponapa se eatorragi kaula paneka. 

16E bakto sampeyan sareng kaula sadaja 
ngenom anggur sambi asokkor ka Allah, 
ganeka gu ta noduwagi ja sampeyan sareng 
kaula sadaja daddi settong sareng Almasih 
e dhalem sedana? Ban e bakto sampeyan 
sareng kaula sadaja gi-magi roti se edhaara 
areng-sareng, ganeka gu ta noduwagi ja 
sampeyan sareng kaula sadaja daddi settong 
e dhalem badannepon Almasih? 

17 Sarrena rotina pera settong, ban 
sampeyan sareng kaula sadaja neddha dhari 
roti se settong ganeka jugan, daddi sampeyan 
sareng kaula sadaja se bannya paneka coma 
settong badan. 

18 Kodda oladi reng-oreng Yahudi. Reng- 
oreng se neddha teddhaan se eatorragi e 
attas tor-ator kurban ganeka oreng se daddi 
settong sareng kennengngan ganeka. 

19 Ponapa maksod kaula ngoca kantha 


ganeka? Brahala otaba teddhaan se ebagi ka 
brahala ganeka tadha artena sakale. 

20 Ponapa se eatorragi e kennengnganna 
kurban kaangguy brahala ta eatorragi ka 
Allah, tape ka roh-erroh se jahat. Ban kaula 
ta terro sampeyan daddi settong sareng erroh 
jahat. 

21 Sampeyan sadaja ta kengeng ngenom 
dhari pialana anggurra Guste Isa, ban jugan 
dhari pialana anggurra roh-erroh jahat. 

22 Otabana ponapa sampeyan sareng kaula 
sadaja terro sopaja Pangeran ere? Ponapa 
sampeyan sareng kaula sadaja akowadan 
dhari Guste Isa? 

23 Caepon oreng, "Sengko ban bana kabbi 
olle arapaa bai." Lerres! Namong ta sadajana 
se ekaterrowe sampeyan sareng kaula 
sadaja paneka aguna. "Sengko ban bana 
kabbi olle arapaa bai" nangeng ta sadajana 
se ekaterrowe sampeyan sareng kaula 
paneka nambai kabagusan e dhalem odhina 
sampeyan sareng kaula sadaja. 

24j a kantos badha oreng se aperrang pera 
kaangguy kaparlowanna dibi. Saneyap oreng 
kodu aperrang kaangguy kaparlowanna oreng 
laen. 

25 Sampeyan kengeng adhaar ponapa saos 
se ejuwal oreng e pasar daging. Ta osa 
talektegi dhimen, sanare panggaliyanna 
arassa berra. 

26 Sabab e dhalem Alketab esebbuttagi, 


"Bume paneka ban saessena kaagunganna 
Pangeran." 

27 Mon sampeyan eonjang adhaar sareng 
oreng se banne Kristen, ban sampeyan 
narema onjangan ganeka, dhaar ponapa saos 
se eangkaagi ka sampeyan. Ta osa nalektegi 
dhimen dhari kaimma asalla teddhaan 
ganeka, me olle panggaliyanna sampeyan ta 
berra. 

28 Nangeng mon badha se ngoca ka 
sampeyan, "Teddhaan paneka ampon ebagi 
ka brahala," ja dhaar; e dhalem parkara 
paneka se ebadhi partembangan enggi 
paneka kaparlowanna oreng ganeka sareng 
sowarana atena dibi 

23 Maksod kaula banne sowara atena 
sampeyan, tape sowara atena oreng ganeka. 
Olle daddi badha se atanya, "Aponapa 
kabebasan kaula me kodu ebatesse bi sowara 
atena oreng laen? 

30 Mon kaula neddha teddhaan kalaban 
asokkor ka Allah, aponapa oreng me kodu 
nyale kaula polana teddhaan ganeka, 
mangkana kaula asokkor ka Allah polana 
teddhaan ganeka?" 

31 Pandhana, ponapaa bai se elakone 
sampeyan adhaar otaba ngenom lakone 
ganeka kaangguy amoljaagi Allah. 

32 Odhina sampeyan kodu eator sopaja ta 
daddi sababba dusana oreng laen; ponapa 

oreng ganeka Yahudi otaba banne Yahudi, 


otabana jemaadda Allah. 

33 Odhi pakantha kaula paneka. Kaula 
aehteyar masennengnga atena sadajana 
oreng e dhalem sadajana parkara, ta kalaban 
maksod kaangguy kaparlowanna aba dibi. 
Tojjuwan kaula coma sopaja sadajana oreng 
padha epasalamet. 

1 1 l Tero kaula, akadi kaula jugan nero 

Almasih. 

“Kaula ngalem sampeyan polana sampeyan 
terros emot ka kaula ban atoro ka pangajaran 
kaula. 

3 Tape gi badha settong parkara se kodu 
ekaonenge sampeyan, enggi paneka ja se 
daddi kapalana saneyap oreng lalake enggi 
paneka Almasih; se daddi kapalana bine 
enggi paneka lakena, ban se daddi kapalana 
Almasih enggi paneka Allah. 

“Mon oreng lalake e bakto adua otaba e 
bakto manapa berta dhari Allah e adhana 
oreng se bannya, ngangguy burgu, oreng 
ganeka ya-nyeya Almasih. 

> Ban mon oreng babine e bakto adua otaba 
e bakto manapa berta dhari Allah e adhana 
oreng se bannya, ta aburguan, babine ganeka 
ya-nyeya lakena se daddi kapalana abana. 
Ganeka padha saos sareng manabi babine 
ganeka ecokor obuna. 

6 Sabab mon babine ta poron aburguan lebbi 
bagus obuna egunteng. Nangeng mon babine 

ecokor cethagga otaba egunteng obuna, 


ganeka padha ban panyeyaan ka abana. 
Daddi, lebbi bagus babine ganeka aburguan. 

'Lalake ta osa adhung-kodhung, sabab 
lalake paneka gambaranna pribadhi sareng 
kaagunganna Allah. Nangeng babine 
agambarragi kaagunganna oreng lalake, 

8 sabab lalke ta ebadhi dhari babine, 
sabaligga babine se ebadhi dhari lalake. 

Jugan lalake ta ebadhi kaangguy 
kaparlowanna babine, sabaligga babine 
ebadhi kaangguy kaparlowanna lalake. 

10 Daddi, kaangguy masenneng para 
malaekat, babine kodu aburgu, menangka 
tandha ja abana badha e dhalem 
kakobasaanna lakena. 

ll Maske sapaneka, e dhalem odhina 
sampeyan sareng kaula sadaja menangka 
oreng Kristen, babine ta odhi kadibi, leppas 
dhari lalake, sapaneka jugan lalake ta odhi 
kadibi, leppas dhari babine. 

12 Sabab maske babine se kapeng settong 
ebadhi dhari lalake, nangeng saamponna 
ganeka lalake lahir dhari babine ban sadajana 
se badha paneka dhari Allah asalla. 

13 Ngereng sampeyan dibi mekker parkara 
paneka: Ponapa sae oreng babine adua ka 
Allah e adhana oreng se bannya ta kalaban 
aburguan? 

ampon eajari ja manabi lalake obuna lanjang, 
ganeka korang patot. 

15 Nangeng monggu ka babine, obu ganeka 
aropa papareng kaangguy notobi cethagga 
ban obu lanjang aropa settong kagumbiraan. 

16 Daddi mon badha se atokara parkara 
paneka, kaula pera bisa ngoca ja sampeyan 
sareng kaula sadaja otabana jemaat- 
jemaadda Allah laenna, biyasana namong 
gadhuwan settong kabiyasaan gapaneka e 
dhalem jemaat; laen dhari ganeka tadha 
pole. 

17 Parkara se kasebbut e baba paneka, 
kaula ta ngalem sampeyan. Kompolan 
kabakteyanna sampeyan ta madhateng 
kabagusan; tabaligga, madhateng se ta sae. 

18 Se ekaedhing kaula dha-adhana enggi 
paneka e dhalem kompolan-kompolanna 
sampeyan badha golongan-golongan se 
amosowan. Ban noro pamanggi kaula sakone 
bannya ganeka badha lerressa. 

19 Pajat ampon sapantessa sampeyan 
acapecca, sopaja epanggi dhaggi pasera 
reng-oreng Kristen se salerressa. 

20 Nangeng e bakto sampeyan apol-kompol, 
sampeyan banne mabadha dhadhaaranna 
Pangeran. 

21 Sabab e bakto adhaar, sampeyan padha 
saleng rebbu ngala se edhaara bang-sebang, 

dineng oreng laenna kantos mabu. 

22 Aponapa me sapaneka? Sampeyan gu ta 
padha kaagungan compo? Daddi bisa adhaar 
sareng ngenom e compona! Otabana ponapa 
sampeyan ya-nyeyaa jemaadda Allah ban 
matodhusana reng-oreng mesken? Ponapa se 
ekocaagiya kaula ka sampeyan? Kodu ngalem 
sampeyan? Bunten! Maske kadi ponapa kaula 
ta ngalemma sampeyan. 

23 Sabab se eajarragi kaula ka sampeyan, 
kaula olle narema dhari Guste Isa dibi: ja e 
malem ganeka, e bakto Guste Isa ekiyanadi, 
Salerana mondhut roti, 

24 ban saamponna asokkor ka Allah polana 
roti ganeka, Salerana ba-nyeba roti ganeka bi 
astana, laju adhabu, "Areya Tang badan se 
epassraagi kaangguy bana. Kaengae Sengko 
kalaban ajalannagi kantha reya." 

25 Sapaneka jugan saamponna lastare se 
adhaar, Salerana mondhut pialana anggur, 
laju adhabu, "Anggur reya parjanjiyanna 
Allah se anyar, eessaagi ban Tang dhara. 
Sabban bana ngenom reya, jalannagi jareya 
kaangguy ngengae Sengko." 

26 Pajat sabban sampeyan adhaar roti 
paneka ban ngenom dhari piala paneka, 
sampeyan abertaagi sedana Guste Isa, kantos 
Salerana rabu. 

27 Daddi, oreng se neddha rotina Guste Isa 
otabana ngenom anggurra Guste Isa kalaban 

Cara se ta patot, oreng ganeka dusa ka Guste 


Isa se ampon ngorbannagi badan sareng 
dharana. 

28 Daddi saneyap oreng kodu mareksa abana 
dhimen, buru kengeng neddha roti sareng 
ngenom anggur ganeka. 

23 Sabab mon oreng neddha roti ban ngenom 
anggur ta kalaban marduli ja dhadhaaran 
ganeka badha hubunganna sareng badanna 
Guste Isa, oreng ganeka neddha sareng 
ngenom kaangguy narema okomanna Allah 
ka abana dibi. 

30 Ganeka sababba e antarana sampeyan 
bannya se songkan ban ta andhi kakowadan, 
ban badha jugan se seda. 

31 Nangeng mon sampeyan sareng kaula 
sadaja mareksa essena ate dhimen 
sabellunna, ta kera eokom sareng Allah. 

32 Nangeng manabi sampeyan kaula sadaja 
eokom sareng Allah, sampeyan sareng 
kaula sadaja tanto padha epeccot, sopaja 
sampeyan sareng kaula sadaja ta ekenneng 
okoman asareng dunnya paneka. 

33 Daddi, tan-taretan, mon sampeyan 
akompol adhaara e dhalem dhadhaaranna 
Guste Isa, sampeyan kodu saleng nante. 

34 Mon badha se lapar, oreng ganeka 
kodu neddha dhimen e compona. Mon 
parkara paneka sareng sampeyan egateyadgi, 
kompolan-kompolanna kabakteyanna 
sampeyan ta kera madhateng okoman 

dhari Allah ka sampeyan dibi. Dineng 


ra-parkara laenna, bi kaula eterrangngagiya 
ka sampeyan, mon kaula ampon dhateng ka 
kaanto. 

12 ! Samangken parkara reng- 

paparengnga Errohna Allah. Kaula 
ngarep sampeyan oneng parkara ganeka se 
salerressa. 

2 Kaemodi ja e bakto sampeyan gi ta oneng 
ka Guste Isa, sampeyan gi ekenneng pangaro 
noro brahala se buwi. 

3 Sampeyan kodu oneng ja oreng se epimpin 
Errohna Allah ta bisa ngoca, "Mandar ta 
salamedda Isa!" Sapaneka jugan tadha oreng 
se bisa ngoca, "Isa reya Pangeran," mon 
oreng ganeka ta epimpin Errohna Allah. 

4 Badha acem-macem papareng dhari 
Errohna Allah, nangeng sadajana 
eparengngagi sareng Erroh se settong. 

> Badha acem-macem lalakon kaangguy 
ngabdi ka Pangeran, nangeng Pangeran se 
eabdi ganeka, Pangeran se settong jugan! 

6 Badha acem-macem cara ngalakone 
lalakonna Pangeran, nangeng se apareng 
kakowadan kaangguy lalakon ganeka ka 
saneyap oreng Allah se settong ganeka jugan. 

7 Kaangguy kabecceanna sampeyan sareng 
kaula sadaja, Errohna Allah ngastane lako e 
dhalem saneyap oreng sacara bi-dibi. 

8 Oreng se settong sareng Errohna Allah 
ganeka eparenge kasangguban acaca kalaban 

kobasa. Ka se laen Erroh se settong ganeka 


jugan apareng kasangguban nerrangngagi 
parkara Allah. 

3 Erroh se settong ganeka jugan marenge 
oreng se settong kasangguban se lowar 
biyasa kaangguy parcaja ka Almasih; dineng 
ka se laen Erroh ganeka apareng kobasa 
mabaras oreng. 

10 Ka oreng se settong eparenge kobasa 
mabadha kaajiban ban ka se laen eparenge 
kasangguban notorragi pa-ponapa se daddi 
rancanana Allah. Ka se laen pole Erroh 
gapaneka apareng kasangguban abidaagi se 
kaimma papareng dhari Errohna Allah ban 
se kaimma se banne. Badha se eparenge 
kasangguban acaca ngangguy acem-macem 
basa se ajib, ban badha pole se eparenge 
kasangguban nerrangngagi sa-basa ganeka. 

ll Ganeka sadaja elampaagi Erroh se settong 
ganeka jugan; saneyap oreng narema 
papareng bang-sebang menorot kasokanna 
Erroh ganeka dibi. 

12 Almasih paneka sapertena badanna 
manossa; badan ganeka settong, nangeng 
anggotana bannya. Sadajana anggota ganeka 
sanare bannya, nangeng aropa settong 
badan. 

13 Sapaneka jugan sampeyan sareng kaula 
sadaja, se Yahudi ban se banne Yahudi, 
nor-dunor otabana oreng mardika; sampeyan 
sareng kaula sadaja ampon ebaptis sareng 

Erroh se settong kaissa, sopaja sampeyan 


sareng kaula sadaja epadaddi settong e 
badanna Almasih ganeka. Sampeyan sareng 
kaula sadaja jugan ngalame sadajana Erroh 
se settong ganeka. 

14 sabab badan ganeka dibi anggotana 
bannya, banne pera settong. 

15 Mon soko ngoca, "Sengko banne tanang, 
daddi sengko banne bagiyanna badan," 
ganeka ta agandhu arte ja soko ganeka 
banne bagiyanna badan. 

16 Ban mon kopeng ngoca. "Sarrena sengko 
banne mata, daddi sengko banne bagiyanna 
badan," ganeka jugan ta agandhu arte ja 
kopeng ganeka banne bagiyanna badan. 

17) a sakenga sadajana bagiyanna badan 
paneka namong mata malolo, kadi ponapa 
badan ganeka se bisaa ngedhing? Otabana 
ja sakenga badan ganeka sadajana kopeng 
malolo, kadi ponapa badan se bisaa nyeyom? 

18 Sampeyan sareng kaula sadaja padha 
oneng ja Allah nyaba ta-anggota ganeka ka 
badan. Sadaja padha esaba e kennengnganna 
bang-sebang sareng Allah menorot 
kasokanna. 

19 Mon sadajana namong settong anggota 
saos, se kaimma se enyamae badan? 

20 Daddi pajat anggotana bannya, nangeng 
badanna pera settong. 

21 Daddi, mata ta kengeng ngoca ka tanang, 


"Sengko ta parlo ka bana!" otabana cethak 
ngoca ka soko, "Sengko ta parlo ka bana!" 

22 Sabaligga, ta-anggotana badan se 
eanggep tadha kakowadanna ganeka, padha 
talebat ekaparlo; 

23 ban ta-anggotana badan se bi sampeyan 
sareng kaula sadaja eanggep tadha argana, 
la-mala se paleng eargai bi sampeyan sareng 
kaula sadaja. Ta-anggotana badan se ta lebur 
abasanna, la-mala se paleng egateyagi bi 
sampeyan sareng kaula sadaja. 

24 Ta-anggotana badan se lebur abasanna, 
ta parlo epekker bi sampeyan sareng kaula 
sadaja. Badanna sampeyan sareng kaula 
sadaja paneka ampon esoson eator sareng 
Allah, kantos ta-anggotana se ta pate arga 
eargai alebbiyan dhari laenna. 

25 Kalaban sapaneka badan ganeka ta 
egibagi; saneyap anggota padha saleng 
mekkere laenna. 

26 Mon anggota se settong nanggung sossa, 
se laen noro sossa jugan; mon anggota se 
settong ealem, se laen noro perak. 

27 Sampeyan sadaja paneka badanna 
Almasih, ban sampeyan bang-sebang 
anggotana badan ganeka. 

28 Sapaneka jugan e dhalem jemaat, Allah 
ampon nantowagi kennengnganna reng-oreng 
se acem-macem: dha-adha sul-rasul; nomer 
dhuwa bi-nabbi, nomer tello ru-guru, pas 

saamponna ganeka reng-oreng se eparenge 
kasangguban mabaras oreng, otabana 
kaangguy nolong oreng laen, otabana 
kaangguy mimpin, otabana kaangguy acaca 
ngangguy acem-macem basa se ajib. 

23 Reng-oreng ganeka banne rasul sadaja, 
banne sadajana nabbi otaba guru. Ta sadajana 
gadhuwan kobasa mabadha kaajiban, 

30 otabana mabarasa oreng, otabana 
kaangguy acaca acem-macem basa se ajib, 
otabana kaangguy ngartee sa-basa ganeka. 

3l Lantaran ganeka, ngereng sampeyan 
aehteyar pagu-onggu kaangguy ngaolle 
reng-paparengnga Allah se paleng otama. 
Nangeng e baba paneka kaula noduwana 
sampeyan jalan se paleng sae. 

13 1 Maske kaula bisa acaca ngangguy 

acem-macem basana manossa, 
la-mala ngangguy basana malaekat sakale, 
tape mon kaula ta taresna ka oreng laen, 
caca kaula ganeka namong padha sareng 
monye se kaja tape tadha artena. 

2 Maske kaula penter abertaagi kabar 
dhari Allah, ban ngarte sadajana parkara se 
lem-dhalem, ban oneng ka ponapaa saos 
sarta ce parcajana ka Allah kantos bisa ngalle 
gunong, nangeng mon kaula ta taresna ka 
reng-oreng laenna, kaula tadha artena. 

3 Maske sadajana dhi-andhi kaula bi kaula 
ekasandhekka ka oreng mesken, ban kaula 

nangeng kaula ta taresna ka reng-oreng laen, 
ganeka sadaja tadha gunana sakale. 

4 Oreng se taresna ka reng-oreng laenna, 
sabbar ban becce ate. Oreng ganeka ta 
tamburuwan parana, ta dujan asebbal, ta 
sombong. 

Ta angko, ta kasar, ta maksa oreng laen 
norodi karebba abaepon, jugan ta ceppet 
peggel, ban ta agandhu sake ate. 

6 Oreng se taresna ka oreng laen ta lebur ka 
kajahadan, se ekaleburi namong kabeccean. 

7 Oreng ganeka kowat ngadhebbi ponapaa 
saos ban parcaja ka barang se paleng sae e 
dhalem saneyap oreng; e dhalem kabadhaan 
ponapa saos oreng se taresna ka oreng laen 
ta oneng kaelangan pangarebbanna ban 
sabbar anante ponapa saos. 

8 Ta kera oneng badha saat oreng ta parlo 
saleng taresna. Samangken paneka badha 
oreng se penter notorragi berta dhari Allah, 
nangeng dhaggi oreng ganeka bakal ambuwa 
notorragi berta ganeka. Samangken badha se 
penter acaca ngangguy acem-macem basa 
se ajib, nangeng dhaggi oreng ganeka bakal 
ambuwa acaca ngangguy acem-macem basa 
ganeka. Samangken badha oreng oneng 
acem-macem parkara, nangeng dhaggi 
se ekaonenge reng-oreng ganeka bakal 
ekaloppaana. 

3? Sabab pangataowanna sampeyan sareng 


kaula sadaja sarta kasangguban manapa 
berta dhari Allah, gi korang samporna. 

10 Bakal dhapaa baktona Allah manyamporna 
sadajana, ban se ta samporna ganeka bakal 
elanga. 

11E bakto kaula gi kana, kaula acaca akadi 
na-kana, kaula gadhuwan parasaan akadi 
na-kana sareng apekker akadi na-kana. 
Samangken kaula ampon dibasa, tengka guli 
kaula se gi kanana bi kaula ampon ebuwang. 

12 Se etengale sampeyan sareng kaula sadaja 
samangken paneka akadi jang-bajangan se 
orem e kaca. Nangeng dhaggi sampeyan 
sareng kaula sadaja bakal nengalana se 
saongguna ban sajarnana. Samangken kaula 
gi ta oneng sadajana, nangeng dhaggi kaula 
bakal onenga ponapaa saos akadi Allah se 
ngagali sadajana parkara kaula. 

13 Daddi, kaangguy samangken paneka 
badha tello parkara se kodu teptep elakone 
sampeyan sareng kaula sadaja: parcaja, 
ngarep sareng taresna. Se paleng penting 
dhari se tatello ganeka enggi paneka taresna 
ka reng-oreng laen. 

14 l Sampeyan kodu aehteyar sopaja 

taresna ka reng-oreng laen. Ban 
kodu aehteyar jugan kaangguy narema 
reng-paparengnga Errohna Allah, bi-lebbi 
kasangguban manapa na-rancanana Allah ka 
manossa. 

2 Oreng se acaca ngangguy basa se ajib, 


oreng ganeka ta acaca ka manossa; oreng 
ganeka tor-mator ka Allah. Tadha oreng se 
ngarte ponapa se ekacaca oreng ganeka, 
sabab Errohna Allah se daddi sababba 
oreng ganeka ngocaagi pa-ponapa se pera 
ekaonenge Allah dibi. 

3 Sabaligga, oreng se manapa berta dhari 
Allah, manapa berta ganeka ka manossa; 
kaangguy makowat reng-oreng, kaangguy 
apareng samangat ka reng-oreng ganeka ban 
kaangguy alepor reng-oreng ganeka. 

4Oreng se acaca ngangguy basa se ajib 
pera makowat abaepon dibi, dineng oreng 
se manapa berta dhari Allah nolong mamaju 
jemaat. 

> Saponapa saena ja sakenga sampeyan 
sadaja bisa abu-dhabu ngangguy acem- 
macem basa se ajib. Nangeng se paleng 
sae enggi paneka manabi sampeyan bisa 
abertaagi na-rancanana Allah. Sabab oreng 
se manapa berta dhari Allah, arajaan dhari 
oreng se acaca ngangguy acem-macem basa 
se ajib; laen parkarana mon oreng se acaca 
ngangguy acem-macem basa se ajib ganeka 
bisa ajarnaagi ponapa se ekocaagi ganeka, 
sopaja sadajana jemaat ngaolle mamfaadda. 

6 Mon ompamana kaula entar ka sampeyan 
ban kaula acaca ngangguy acem-macem basa 
se ajib, ponapa gunana ka sampeyan? Tadha 
gunana sakale! Laen parkarana mon kaula 

otabana mon kaula nerrangngagi pa-ponapa 
parkara Allah, otabana mon kaula manapa 
berta dhari Allah, otabana mon kaula ngajar. 

7 Kas-pakakassa mosik se ta anyaba 
sakale, akadi soleng sareng calempong, mon 
monyena ta emaennagi epaterrang, kadi 
ponapa oreng se onenga nyanyeyan ponapa 
se emaennagi? 

8 Conto laenna pole: Mon tarompet 
epamonye ban-saromban, pasera se 
asadhiyaa mangkada aperrang? 

3? Sapaneka jugan kasanggubanna sampeyan 
abu-dhabu ngangguy acem-macem basa se 
ajib. Mon sampeyan kalaban kasangguban 
ganeka adhabuwagi ca-oca se ta terrang, 
tadha oreng settonga se ngarte ponapa 
se edhabuwagi sampeyan. Se edhabuwagi 
sampeyan bakal elanga tadha gunana. 

10E dunnya paneka badha basa sabannyana, 
nangeng tadha settonga dhari sa-basa 
ganeka se tadha artena. 

ll Nangeng mon kaula ta ngarte ka caca 
se ekocaagi oreng, oreng se ngangguy 
basa ganeka daddi oreng manca ka kaula; 
sapaneka jugan kaula ka abana. 

12 Parkara sampeyan dibi, kaula oneng 
ja sampeyan ce terrona se naremaa 
reng-papareng dhari Errohna Allah. Nangeng 
se paleng otama sampeyan kodu aehteyar 

ngangguy kasangguban se bisa nolong 


mamaju jemaat. 

13 Ganeka sababba oreng se acaca ngangguy 
basa se ajib, kodu nyoon dhari Allah sopaja 
eparenge jugan kasangguban nerrangngagi 
ponapa se ekocaagi ganeka. 

14Sabab mon kaula adua ngangguy basa 
se ajib, erroh kaula pajat adua, nangeng 
pekkeran kaula ta apa-ponapa. 

15 Daddi kaula kodu aponapa? Paneka se 
elakonana kaula: Kaula bakal adua bi erroh 
kaula, nangeng kaula bakal adua jugan bi 
pekkeran kaula. Kaula anyanye bi erroh kaula, 
nangeng kaula anyanye jugan bi pekkeran 
kaula. 

16 Sabab mon sampeyan asokkor ka Allah 
bi errohna malolo, ban badha oreng laen 
se ta ngarte basa se ajib se dhari Errohna 
Allah ganeka, oreng ganeka ta kera ngoca, 
"Amin" ka dua sokkorra sampeyan ganeka; 
polana oreng ganeka ta oneng ponapa se 
edhabuwagi sampeyan. 

17 Maske dua sokkorra sampeyan ka 
Pangeran ganeka ce saena, nangeng dua 
ganeka tadha gunana sakale ka oreng laen. 

18 Kaula asokkor ka Allah polana kaula dibi 
bisa acaca ngangguy acem-macem basa se 
ajib, aonengan dhari sampeyan sadaja. 

19 Nangeng e dhalem kompolan-kompolan 
kaangguy nyemba ka Pangeran, kaula 
asokaan ngangguy oca lema keccap se oreng 


| 1 Korintus 14.201 23 55 

abun-ebun e dhalem basa se ajib. Kaula 
angoan kantha ganeka sopaja kaula bisa 
ngajar oreng. 

20 Tan-taretan! Sampeyan ja apekker akadi 
na-kana. E dhalem parkara kajahadan, 
sampeyan kodu teptep akadi na-kana kene. 
Nangeng e dhalem carana mekker, sampeyan 
kodu akadi oreng se ampon dibasa. 

21E dhalem Alketab esebbuttagi sapaneka, 
"Pangeran adhabu, Kalaban parantaraanna 
reng-oreng se acaca ngangguy basa se 
ajib, Sengko acacaa ka Tang ommat reya. 
La-mala kalaban parantaraanna reng-oreng 
manca, Sengko acacaa ka Tang ommat; 
maske kantha jareya, Tang ommat ta endha 
ngedhingngagi Tang caca keya." 

22 Daddi papareng kaangguy acaca ngangguy 
acem-macem basa se ajib ganeka menangka 
tandha ka reng-oreng se ta parcaja, banne 
ka oreng se parcaja. Ban papareng kaangguy 
notorragi rancanana Allah ka manossa paneka 
menangka tandha ka oreng se parcaja, banne 
ka oreng se ta parcaja. 

23 Daddi, mon saompamana e dhalem 
kompolanna jemaat, jemaat ganeka sadajana 
acaca ngangguy basa se ajib, pas dhateng 
reng-oreng lowar, otabana reng-oreng se 
banne Kristen, tanto reng-oreng ganeka 
nyangka sampeyan gila sadaja! 

24 Nangeng manabi sampeyan notorragi 


berta dhari Allah, pas dhateng oreng se banne 
Kristen otabana oreng lowar, pa-ponapa 

se ebertaagi sampeyan ganeka sadaja 

bakal noduwagiya sa-dusana reng-oreng 
ganeka ban andaddiyagi reng-oreng ganeka 
apangrasa ka sa-dusana. 

25 Pa-ponapa se ta etengale oreng e dhalem 
atena bakal enyataagiya, kantos oreng 
ganeka pas marendha sarta nyemba ka Allah. 
Oreng ganeka bakal ngakone ja Allah lerres 
badha e antarana sampeyan ongguwan. 

26 Tan-taretan! Daddi ponapa artena ganeka 
sadaja? Mon sampeyan akompol abakteya 
ka Pangeran, badha se anyanye, badha se 
ngajar, badha se abertaagi pa-ponapa se 
dhari Allah, badha se acaca ngangguy basa 
se ajib, ban badha se nerrangngagi ponapa 
se ekocaagi ganeka. Nangeng ganeka sadaja 
kodu elakone kaangguy ngajar ban kaangguy 
kabecceanna sadajana. 

27 Mon badha se abu-dhabuwa ngangguy 
basa se ajib, se abu-dhabu kodu kadhuwa 
saos, otabana paleng bannya katello, agilir. 
Ban kodu badha oreng se nerrangngagi 
ponapa se ekocaagi oreng se abu-dhabu 
ganeka. 

28 Mon tadha se bisa nerrangngagi, 
reng-oreng se abu-dhabu ngangguy basa 
se ajib ganeka kodu neng-enneng e dhalem 
kompolan ganeka, ja abu-dhabu. Dinggal me 

olle abu-dhabu e dhalem panggaliyanna saos 


ka Allah. 

293 Oreng kadhuwa otaba katello se 
kaagungan berta dhari Allah kodu manapa 
berta ganeka sabatara se laen gi nembang 
ponapa se edhabuwagiya ganeka. 

30 Nangeng saompamana berta dhari Allah 
dhateng ka oreng laen se alenggi e kompolan 
ganeka, oreng se teppana abu-dhabu kodu 
ambu. 

3l Kalaban sapaneka, Tan-taretan sadaja, 
agilir gan settong, bisa manapa berta dhari 
Allah; sopaja sadaja bisa narema pangajaran 
ban atamba parcaja. 

32 Papareng dhari Erroh kaangguy manapa 
berta dhari Allah bisa eator sareng oreng se 
manapa berta ganeka. 

33 Allah paneka Allah se kasokan ka 
katarteban, banne Allah se kasokan ka 
kabadhaan se salbut. Noro kapprana e 
dhalem sadajana jemaadda Allah, 

34 babinean kodu neng-enneng, ta acacaan, 
e bakto kompolanna jemaat. Babinean ta 
eedine acaca. Ta kengeng neggu pimpinan; 
ganeka menorot hokomma agama. 

35 Mon badha se terro etanyaagiya, 
babinean kodu atanya ka lakena e compona. 
Matodhusan parana mon badha babine acaca 
e dhalem kompolanna jemaat. 

36 Ponapa dhabuna Allah dhatengnga dhari 


sampeyan? Otabana ponapa dhabu gapaneka 
pera epanapa ka sampeyan? 

37 Mon badha oreng se apangrasa gadhuwan 
papareng kaangguy manapa berta dhari 
Allah, otabana mon gadhuwan papareng 
laenna dhari Errohna Allah, oreng ganeka 
kodu apangrasa ja ponapa se etoles kaula 
paneka papakon dhari Pangeran. 

38 Nangeng mon badha se ta poron narema 
paneka, oreng ganeka ta osa parduli. 

39 Daddi, tan-taretan, ngereng aehteyar 
kaangguy manapa berta dhari Allah, nangeng 
ja alarang oreng se acacaa ngangguy 
acem-macem basa se ajib. 

40 Nangeng sadajana kodu elakone kalaban 
sae sareng tarteb. 

1 5 l Ban samangken, Tan-taretan, 

ngereng kaemodi pole Kabar Bagus 
dhari Allah se ebertaagi kaula ka sampeyan 
lamba kaissa. Sampeyan narema kabar 
ganeka, ban parcaja ka Almasih polana Kabar 
Bagus kaissa. 

2 Mon sampeyan koko neggui ponapa se 
ebertaagi kaula ganeka, Kabar Bagus ganeka 
tanto masalamet sampeyan; kajabana mon 
sampeyan parcaja tape ta ngarte. 

3 Ponapa se epanapa kaula ka sampeyan 
enggi paneka se ampon etarema kaula jugan. 
Se paleng penting, akadi se esebbuttagi e 
dhalem Alketab, kaula ampon manapa ka 


` I Korintus 15.41 10 59 
sampeyan ja Almasih seda polana sa-dusana 


sampeyan sareng kaula sadaja; 

“ia Salerana ampon ekoburragi nangeng pas 
epaodhi pole e are se kapeng tello. Ganeka 
jugan esebbuttagi e dhalem Alketab. 

> Kaula marenge oneng jugan ka sampeyan 
ja Almasih se epaodhi pole ganeka ngaton 
jugan ka Petrus, ban saamponna ganeka ka 
rasul se dhubellas oreng. 

6 Saamponna ganeka Salerana ngaton pole 
ka red-moredda se bannyana lebbi dhari lema 
ratos oreng se kalerressan badha e settong 
kennengngan. Kabannyaan dhari reng-oreng 
ganeka samangken gi odhi, se adinggal 
dunnya namong sakone. 

7 Saamponna ganeka Almasih ngaton jugan 
ka Yakobus, ban saamponna ganeka ka 
sadajana para rasul. 

8 Dhi-budhi kadibi Almasih ngaton jugan ka 
kaula kaula paneka akadi babaji se lahir ta 
napa baktona! 

? Kaula paneka rasulla Guste Isa se paleng 
maba. Kaula ta pantes esebbut rasul, sabab 
kaula ampon nganeyaja jemaadda Allah. 

10 Nangeng polana rahmadda Allah kaula 
daddi akadi kaula samangken paneka. Ban ta 
parcoma Allah nyapora kaula. La-mala kaula 
se alako lebbi berra dhari sul-rasul laenna. 
Nangeng salerressa ganeka banne ehteyar 
kaula; ganeka ehteyarra Allah se taresna 

ka kaula ban se alampaagi lalakon asareng 


kaula. 

1 Daddi, dhari paseraa saos sampeyan 
narema Kabar Bagus ganeka dhari kaula 
otabana sul-rasul laenna ganeka banne 
parkara. Se penting enggi paneka: kaula 
sadaja abertaagi Kabar Bagus ganeka ka 
sampeyan, ban sampeyan parcaja. 

12 Mon se ebertaagi kaula ganeka kabar ja 
Almasih ampon epaodhi pole dhari sedana, 
aponapa me badha e antarana sampeyan se 
adhabu ja oreng mate ta kera epaodhi pole? 

13 Mon lerres oreng mate ta kera epaodhi 
pole, ganeka artena Almasih jugan ta epaodhi 
pole dhari sedana. 

14 Ban mon saompamana Almasih ta epaodhi 
pole dhari sedana, tadha gunana kaula sadaja 
abertaagi pa-ponapa, ban tadha gunana 
sampeyan parcaja, sabab kaparcajaanna 
sampeyan ganeka tadha dhasarra. 

15 Kong-langkong, nyata ja kaula sadaja 
paneka lecek parkara Allah, sabab kaula 
sadaja abertaagi ja Allah ampon maodhi pole 
Almasih dhari sedana, mangkana Allah ta 
maodhi Almasih pole ganeka mon pajat lerres 
oreng mate ta epaodhi pole! 

16 Sabab mon oreng mate ta epaodhi pole, 
Almasih jugan ta epaodhi pole dhari sedana. 

17 Ban mon Almasih ta epaodhi pole, 
kaparcajaanna sampeyan coma ngen-angen 
malolo; ganeka artena sampeyan gi badha 

e dhalem kabadhaan dusa ban ta gadhuwan 


pangarebban pa-ponapa sakale. 

18 Ganeka gadhuwan arte jugan ja reng- 
oreng Kristen se ampon seda, jugan ta 
gadhuwan pangarebban. 

19 Mon pangarebbanna sampeyan sareng 
kaula sadaja namong abates ka odhina 
sampeyan sareng kaula sadaja e dunnya 
paneka, sampeyan sareng kaula sadaja 
paneka se paleng palang! 

20 Nangeng nyatana Almasih ampon epaodhi 
pole dhari sedana. Ganeka menangka 
tanggungan ja reng-oreng se ampon seda 
bakal epaodhia pole. 

21 Sabab pate maso ka dunnya kalaban 
parantaraanna settong oreng, sapaneka 
jugan odhi pole dhari mate eparengngagi 
ka manossa kalaban parantaraanna settong 
oreng jugan. 

22 Manossa sadajana mate polana tamaso 
settong golongan sareng Adam, sapaneka 
jugan sadajana bakal epaodhia, polana 
tamaso settong golongan sareng Almasih. 

23 Nangeng saneyap oreng bakal epaodhia 
pole menorot giliranna: dha-adhana Almasih; 
saamponna ganeka dhaggi e bakto Salerana 
rabuwa pole, nyosol giliranna reng-oreng se 
tamaso kaagunganna Almasih. 

24 Saamponna ganeka pas keyamat. E bakto 
ganeka Almasih bakal makalaa sadajana 
pamarentaan, sadajana kakobasaan ban 

sadajana kakowadan; saamponna ganeka 


Salerana bakal massraagiya kakobasaanna 
menangka Rato, ka Allah, Ramana sampeyan 
sareng kaula sadaja. 

25 Almasih kodu terros marenta kantos 
sadajana mosona Almasih sareng Allah 
epatellok ka Almasih. 

26 Moso se dhi-budhi kadibi se epatelloga 
enggi paneka pate. 

27E dhalem Alketab esebbuttagi sapaneka, 
"Allah ampon matellok sadajana ka Salerana." 
Terrang ja se emaksod sareng "sadajana" 
ganeka ta tamaso Allah dibi, se matellok 
sadajana ka Almasih. 

28 Nangeng saamponna sadajana epatellok 
ka babaanna pamarentaanna Almasih, 
Salerana dibi, enggi paneka Pottrana Allah, 
bakal matelloga Salerana dibi ka Allah se 
ampon matellok sadajana ka Almasih ganeka. 
Ban Allah dibi bakal marentaa sadajana. 

2? Mon oreng seda ta epaodhi pole, aponapa 
me badha oreng se ebaptis kaangguy oreng 
mate? Ponapa parlona ganeka? Mon oreng 
mate pajat ta kera epaodhi pole, aponapa 
reng-oreng ganeka me ngalakone ganeka? 

30 Ban egabaya ponapa me kaula sadaja 
poron ngadhebbi babaja ros-terrosan? 

31 Tan-taretan! Sabban are kaula kowat 
nanggung kasossaan polana kaula gumbira 
nengale odhina sampeyan sadaja, polana 
sampeyan parcaja ka Guste Isa Almasih. 

32 Mon ganeka pera dhari kaparlowanna 


manossa malolo, ponapa ontongnga kaula 
aperrang akadi se ngadhebbi run-burun 

alas galak e kottha Efesus paneka? Mon 
oreng mate pajat ta epaodhi pole, lebbi 
becce sampeyan sareng kaula sadaja atoro 
parebasan paneka, "Tore ar-dhaaran sareng 
nom-enoman, ban neng-sennengngan, sabab 
lagguna sampeyan sareng kaula sadaja bakal 
mateya." 

33 Sampeyan ja ekenneng co-koco! Akanca 
sareng reng-oreng se ta sae marosak ahlak 
se bagus. 

34 Tore samangken emot, ban ja agabay 
dusa pole. Masthena sampeyan todhus, sabab 
e antarana sampeyan gi badha se ta oneng 
ka Allah. 

35 Olle daddi badha se atanya, "Baramma 
oreng mate epaodhi pole? Kantha apa 
badanna saellana epaodhi pole jareya?" 

36 Me ce budhuna! Mon Sampeyan namen 
bigi e dhalem tana, bigi ganeka ta kera tombu 
sabellunna bigi ganeka mate dhimen. 

37 Ban bigi se etamen sampeyan e dhalem 
tana ganeka olle daddi bigina gandum otaba 
bigi laenna bigina ne-bine ganeka malolo, 
banne tamennanna se tombuwa dhagdgi. 

38 Allah dibi se marengana bangon ka 
bigi ganeka se menorot panggaliyanna sae 
kaangguy tamennan ganeka. Saneyap bigi 

ampon etantowagi sareng Allah kadi ponapa 


bangonna tamennanna bang-sebang. 

39 Badanna lok-mahlok se anyaba ta 
sadajana padha. Manossa andhi bangonna 
badan dibi, dineng ban-keban badanna 
banneyan; no-mano banneyan pole, ban 
ko-juko banneyan pole macemma badanna. 

40 Sapaneka jugan rang-barang se badha 
e langnge sareng se badha e bume. 
Rang-barang se badha e langnge gadhuwan 
kabagusanna dibi, ban rang-barang se badha 
e bume sapaneka jugan. 

4l Kabagusanna are ta padha sareng 
kabagusanna bulan. Tang-bintang 
jugan andhi kabagusanna dibi. La-mala 
kabagusanna bintang se settong ta padha 
sareng bintang laenna. 

42 Sapaneka jugan kabadhaanna reng-oreng 
mate se epaodhi pole. Badan se ekobur 
ganeka badan se bisa bucco, nangeng badan 
se epaodhi pole ganeka badan se ta bisa 
rosak. 

43E bakto badan ganeka ekoburragi, badan 
ganeka juba ban tadha kakowadanna; 
nangeng e bakto epaodhi pole, daddi badan 
se bagus sareng kowat. 

“4E bakto ekoburragi, badan ganeka badan 
se dhari dunnya; nangeng saamponna odhi 
pole, badan ganeka badan paparengnga 
Errohna Allah. Badha badan se dhari dunnya, 
ban badha badan se dhari Allah. 

45E dhalem Alketab esebbuttagi sapaneka, 


"Manossa se dha-adha, iya areya Adam, daddi 
mahlok se odhi," nangeng Adam se dhi-budhi 
enggi paneka Erroh se apareng odhi. 

46 Se dhateng kaadha se jasmani, banne se 
rohani. Se rohani dhateng jang budhiyan. 

4! Adam se kapeng settong ekagabay dhari 
tana, nangeng Adam se nomer dhuwa asalla 
dhari sowarga. 

48 Reng-oreng dunnya paneka akadi Adam 
se kapeng settong, se ebadhi dhari tana, 
nangeng reng-oreng sowarga akadi Salerana 
se rabu dhari sowarga. 

49 Akadi sampeyan sareng kaula sadaja 
paneka padha sareng Adam se ebadhi dhari 
tana, pagi bakal daddiya akadi Salerana se 
dhari sowarga kaissa. 

>0 Maksod kaula, tan-taretan, sapaneka: 
badan se ekagabay dhari dhara sareng 
daging, ta bisa maso ka Dunnyana Allah Se 
Anyar; ban badan se bisa mate ta bisa daddi 
langgeng. 

>l Tetene roseya paneka: Ta sadajana 
sampeyan sareng kaula sadaja paneka 
mateya, nangeng sampeyan sareng kaula 
sadaja bakal aobaa. 

>2 Parkara ganeka bakal kadaddiyana 
dadagan e dhalem bakto saparngedep, e 
bakto tarompet epamonye dhi-budhina. 
Sabab e bakto monyena tarompet ganeka 
ekaedhing, reng-oreng mate bakal epaodhia 

pole kalaban badan se langgeng, ban 


sampeyan sareng kaula sadaja bakal eobaa. 
>3 Badan se bisa mate paneka kodu egantee 
badan se ta bisa mate, ban badan se dhari 
dunnya paneka kodu egantee badan se dhari 
sowarga. 

>4 Mon badan se bisa mate ampon egantee 
badan se ta bisa mate, ban badan se dhari 
dunnya ampon egantee badan se dhari 
sowarga, e bakto ganeka buru kalakon 
ponapa se esebbuttagi e dhalem Alketab, 
"Pate la epamosna; kamennangan la ekaolle!" 
>>"He, maot, e dhimma kamennanganna 
bana? He, maot, e dhimma sengngana bana?" 
>6 Sengngana maot paneka dusa, ban dusa 
ajalannagi lakona lebat hokomma agama. 

>/ Nangeng sokkor ka Allah; Salerana 
marenge sampeyan sareng kaula sadaja 
kamennangan kalaban parantaraanna Guste 
Isa Almasih! 

>8 Daddi, tan-taretan se kakase! Sampeyan 
kodu kowat sareng koko. Ngereng terros 
alako pagu-onggu kaagem Pangeran, sabab 
sampeyan ampon oneng ja sadaja se 
elampaagi sampeyan kaagem Pangeran 
paneka tadha se parcoma. 

16 ! Samangken parkara pesse se 

esombangngagiya ka reng-oreng 

se padha Kristen, kaula ngarep sampeyan 
alampaagi ganeka menorot petodu se ampon 

epessennagi kaula ka jemaat-jemaat e 


Galatia. 

2 E are se kapeng settong sabban mengguna 
sampeyan kodu padha malaen pesse, menorot 
bannyana pangaselanna bang-sebang. Pesse 
ganeka sempen sampe kaula dhateng, sopaja 
e bakto ganeka ta osa makompol pesse pole. 

3 Mon kaula pon napa, kaula ngotosa reng- 
oreng se ampon emopakadi bi sampeyan. 

Bi kaula reng-oreng ganeka epagibaana 
sorat, sopaja reng-oreng ganeka ngeba pesse 
sombangan ganeka ka Yerusalim. 

“Mon katon anyamanan kaula noro asareng 
reng-oreng ganeka, kaula enggi noroa. 

> Kaula entara ka sampeyan saamponna 
kaula lebat Makedoniya, sabab kaula aneyat 
lebada e kaissa. 

6 Olle daddi kaula ennengnga bi sampeyan 
sakejja, kadiya saabidda mosem cellep. 
Saamponna ganeka sampeyan bisa abanto 
kaula nerrossagi parjalanan ganeka. 

7 Kaula entara ka sampeyan banne sakadar 
nyepperra malolo. Mon Pangeran ngedine, 
kaula terro abaga abit enneng sareng 
sampeyan. 

8 Sabatara paneka kaula ennengnga e kottha 
paneka, Efesus, sampe are Pentakosta. 

9E kaiya bannya kasempadan kaangguy 
kon-lalakon se aguna, maske bannya jugan 
oreng se nolak. 

10 Mon Timotiyus dhateng, taremaagi 


kalaban bagus sopaja betta apolong ban 
sampeyan, sabab Timotiyus ganeka padha 
jugan sareng kaula, alako kaagem Pangeran. 

11Ja kantos badha se ta parduli ka Timotiyus 
ganeka. Tolonge sopaja Timotiyus ganeka bisa 
nerrossagi parjalananna kalaban salamet, 
sabab kaula anante dhatengnga Timotiyus 
ganeka ban tan-taretan laenna. 

12 Parkara taretan Apolos, ampon pan- 
saponapan kale bi kaula ebalai sopaja 
abareng bi tan-taretan laenna entar ka 
sampeyan. Nangeng Apolos ganeka gi ta 
yakin ja abana kodu mangkat samangken. 
Nangeng mon la-bila badha kasempadan, 
tanto Apolos ganeka dhateng jugan. 

13 Sampeyan kodu te-ngate ban pakoko 
imanna daddi oreng Kristen. Pabangal, ban 
pakowat. 

14 Ponapa saos se elakone sampeyan, lakone 
kalaban taresna. 

15 Tantona sampeyan oneng ka Stefanus 
sareng kalowargana; kalowarga ganeka se 
dha-adha daddi Kristen e Akhaya. Kalowarga 
ganeka kantos ka dhalem atena alako malolo 
kaangguy aladine ommadda Allah. 

16 Kaula ngarep kalaban gu-onggu, toro 
pimpinanna reng-oreng se akadi Stefanus 
ganeka, sarta reng-oreng laenna se alako 
saleng tolong sarta aladine ommat asareng bi 
reng-oreng ganeka. 


1 Korintus 16.171 24 69 
17 Kaula perak polana Stefanus, Fortunatus 


ban Akhaikus dhateng; ka kaula reng-oreng 
ganeka daddi gantena sampeyan. 

18 Reng-oreng ganeka maperak ate kaula, 
akadi se maperak sampeyan. Reng-oreng 
kadi ganeka kodu eargai. 

19) emaat-jemaat e Asia akerem salam 
ka sampeyan. Akwila sareng Priskila sarta 
jemaat se akompol e compona se kadhuwa 
ganeka jugan akerem salam Kristen se anga. 

20 Sadajana taretan se badha e kaiya akerem 
salam ka sampeyan. Tore padha saleng 
akerem salam kalaban kajunjun sacara 
taretan Kristen. 

21 Kaula nambaana salam se etoles kaula 
dibi: Salam dhari kaula, Paulus. 

22 Oreng se ta taresna ka Pangeran, mandar 
ta salamedda. Maranatha Guste, Pangeran 
kaula, ngereng rabu ka kadhinto! 

23 Moga-moga Guste Isa aberkadi sampeyan. 

24 Kalaban kataresnaan kaula ka sampeyan 
sadaja se daddi settong sareng Isa Almasih. 
Hormat kaula, Paulus 


2 Korintus 


1 lTan-taretan jemaadda Allah e Korintus 
ban sadajana ommadda Allah e saantero 
Akhaya. Kaula, Paulus, rasulla Isa Almasih, 
se eangkat kalaban karsana Allah, sareng 
taretan Timotiyus, 

2 ngarep moga-moga Allah Ramana 
sampeyan sareng kaula sadaja sarta 
Guste Isa Almasih apareng berkat sareng 
kataremtemman ka sampeyan sadaja. 

3 Tore asokkor ka Allah Ramana Guste Isa 
Almasih. Salerana Rama se paleng sae, ban 
Allah se apareng kakowadan ka manossa. 

4Salerana makowat ate kaula sadaja e 
dhalem kasossaan se eadhebbi kaula sadaja, 
sopaja kalaban kakowadan se etarema kaula 
sadaja dhari Allah ganeka kaula sadaja jugan 
bisa makowat atena reng-oreng se ngadhebbi 
kasossaan. 

> Kasossaan-kasossaan se ealame Almasih 
ampon bannya jugan se ealame kaula sadaja. 
Kalaban parantaraanna Almasih jugan atena 
kaula sadaja epakowat. 

6 Mon kaula sadaja ngalame kasossaan, 
ganeka kaangguy makowat atena sampeyan, 
sopaja sampeyan sadaja salamet. Mon ate 
kaula sadaja epakowat, sampeyan noro 
epakowat jugan, daddi sampeyan kowat 

e dhalem kasossaan-kasossaan akadi se 


etanggung kaula sadaja jugan. 

7 Kaula sadaja yakin ban ta mangmang 
parkara sampeyan, sabab kaula sadaja oneng 
ja sampeyan noro nyandhang sangsara 
asareng kaula sadaja. Ban lantaran gapaneka 
sampeyan noro epakowat jugan asareng 
kaula sadaja. 

8 Tan-taretan! Kaula ngarep sampeyan 
sadaja ngaonenge parkara kasossaan se 
ealame kaula sadaja e dhaera Asia. Kasossaan 
se esandhang kaula sadaja ganeka ce berrana 
rassana, kantos kaula sadaja ta ngarep gi 
bisaa odhi pole; 

3 rassana akadi se eokom mate. Nangeng 
kadaddiyan ganeka kalakon sopaja kaula 
sadaja ta ngandellagi kakowadan dibi, 
nangeng ngandellagi kakowadanna Allah se 
maodhi oreng mate. 

10 Salerana panyalamet kaula sadaja dhari 
babaja pate se raja kaissa. Ban Salerana 
jugan se masalamedda kaula sadaja dhaggi 
e budhi are, sabab kaula sadaja ngarep ka 
Salerana. 

ll Kaula yakin ja polana sadajana duana 
sampeyan se nyoonnagi kaula sadaja, 

Allah tanto masalamet kaula sadaja dhari 
babaja. Allah kasokan aberkadi kaula sadaja 
menangka jawaban ka dua se sabannyana se 
nyoonnagi kaula sadaja, ban lantaran ganeka 
bannya oreng se bakal asokkora ka Allah. 

12 Kaula sadaja gumbira polana arassa 


yakin e dhalem ate ja odhina kaula sadaja 
e dunnya paneka kong-langkong hubungan 
kaula sadaja sareng sampeyan bi kaula 
sadaja ampon ejalannagi kalaban ehlas sarta 
morne. Kaula sadaja ajalannagi ganeka banne 
kalaban kabicaksanaanna manossa, nangeng 
kalaban kamampowan paparengnga Allah. 
13Se etoles kaula sadaja ka sampeyan 
paneka pera parkara pa-ponapa se ekenneng 
baca sareng epahame sareng sampeyan 
sadaja. Samangken sampeyan sadaja pera 
ngarte sabagiyan parkara kaula sadaja, 
nangeng kaula ngarep dhaggi sampeyan 
bakal ngarteya onggu parkara kaula sadaja. 
Kalaban sapaneka, e bakto Guste Isa rabu 
pagi, sampeyan sadaja bakal arassaa gumbira 
polana kaula sadaja, akadi kaula sadaja 
gumbira polana sampeyan sadaja. 

14(1:13) 

15 Polana kayakinan ganeka kaula dha- 
adhana gadhuwan rancana entara ka 
sampeyan sadaja sopaja sampeyan narema 
berkat bannyana dhu kalena. 

16 Kaula amaksod entara ka sampeyan 
e dhalem parjalanan ka Makedoniya, 
ban nyepperra pole papalemanna, sopaja 
sampeyan sadaja bisa nolonge kaula 
nerrossagi parjalanan ka Yudea. 

17 Nangeng kaula ngoba neyat ganeka. 

La, ponapa ganeka noduwagi ja kaula ta 

gadhuwan karep se koko? E bakto agabay 


rancana, ponapa kaula agabay rancana 
menorot karep kaula dibi, sakejja ngoca 
"Iya," ban sakejja ngoca "Enja"? 

18 Bit asmana Allah se ekenneng parcaja, 
janji kaula ka sampeyan banne "Iya" otaba 
"Enja". 

19Sabab Isa Almasih, Pottrana Allah, 
se ebertaagi ka sampeyan sareng Silas, 
Timotiyus sarta sareng kaula dibi banne 
oreng "Iya" otaba "Enja" Sabaligga Salerana 
ganeka jawaban "Iya" dhari Allah. 

20 Sabab kalaban parantaraanna Salerana 
Allah ampon anyataagi "Iya" ka sadajana 
janjina. Kalaban dhasar ganeka sampeyan 
sareng kaula sadaja mator "Amin" ka Allah 
polana Isa Almasih, sopaja Allah emoljaagi. 

21 Allah dibi se makoko sampeyan sareng 
kaula sadaja daddi settong sareng Almasih; 
Salerana jugan se mele sampeyan sareng 
kaula sadaja kaagem Salerana. 

22 Kaangguy ganeka Allah ampon ngessaagi 
sampeyan sareng kaula sadaja daddi 
kaagunganna ban marengngagi Errohna 
e dhalem atena sampeyan sareng kaula 
sadaja menangka tanggungan ja Salerana 
marengana sampeyan sareng kaula sadaja 
pa-ponapa se ampon ejanjiyagi Salerana. 

23 Allah sakse kaula sabab Salerana ngagali 
essena ate kaula ja kaula burung se entara 

ka Korintus polana kaula ta masossaa 


panggaliyanna sampeyan. 

24 Kaula ta maksaa sampeyan parkara 
pa-ponapa se kodu eparcaja sampeyan, 
sabab sampeyan ampon ce parcajana ka 
Almasih. Kaula pera alako areng-sareng bi 
sampeyan sopaja sampeyan sajan senneng 
panggaliyanna. 

2 l Daddi kaula ampon motossagi ta entara 

ka sampeyan pole mon pera masossaa 
sampeyan. 

2 Sabab mon kaula masossa sampeyan, 
pasera se alepora kaula, mon banne 
reng-oreng se epasossa kaula ganeka? 

3 Ganeka sababba kaula noles sorat kaissa ka 
sampeyan. Kaula ta entara ka sampeyan, pas 
epasossa bi sampeyan, mangkana sampeyan 
se samasthena maperak ate kaula. Sabab 
kaula yakin ja mon kaula perak, sampeyan 
sadajana tanto perak jugan. 

4 Kaula noles sorat ka sampeyan kalaban ate 
ngennes ban berra ban aeng mata ngalocor 
ce bannyana. Maksod kaula banne sopaja 
sampeyan sossa, nangeng me olle sampeyan 
apangrasa ja kaula ce taresnana ka sampeyan 
sadaja. 

> Mon badha oreng se masossa atena oreng, 
ganeka ta emaksottagi ka kaula, nangeng ka 
sampeyan sadaja otabana paleng sakonena 
ka sabagiyan e antarana sampeyan. Kaula ta 
ras-kerrasa ka oreng ganeka. 

6 Monggu ka oreng se kantha ganeka, 


okoman se etarema abana dhari kabannyaan 
e antarana sampeyan, ampon cokop. 

7? Samangken sampeyan kodu nyapora oreng 
ganeka ban nyothok oreng ganeka sopaja ta 
pate sossa sampe potos asa. 

8 Daddi kaula nyoona sopaja sampeyan 
noduwagi pole ka oreng ganeka ja sampeyan 
neser onggu ka oreng ganeka. 

? Kaula noles sorat kaissa ka sampeyan 
kalaban maksod nyobaa sampeyan, ponapa 
sampeyan ros-terrosan poron atoro ka 
babalaan kaula. 

10 Mon sampeyan nyapora oreng se andhi 
sala ka sampeyan, kaula jugan nyapora oreng 
ganeka. Sabab ponapa se esapora kaula 
mon pajat badha se kodu esapora ganeka bi 
kaula esapora e ajunanna Almasih kaangguy 
kabagusanna sampeyan sadaja. 

1 Maksod kaula ngalakone ganeka sopaja 
Iblis ta sampe ngala kasempadan kaangguy 
ngobasae sampeyan sareng kaula sadaja: 
sabab sampeyan sareng kaula sadaja oneng 
ponapa na-rancanana Iblis ganeka. 

12E bakto kaula napa ka Trowas kalaban 
maksod abertaagiya Kabar Bagus parkara 
Almasih, Pangeran ampon mokka jalan 
ka kaula kaangguy alako e kennengngan 
ganeka. 

13 Nangeng kaula ta arassa ayem polana ta 
tapanggi sareng taretan Titus e kaissa. Daddi 

kaula amet ka reng-oreng e kaissa, pas terros 


entar ka Makedoniya. 

14 Nangeng sokkor ka Allah! Salerana ampon 
nonton kaula sadaja kaangguy noro e dhalem 
rak-aragan kamennanganna Almasih polana 
kaula sadaja odhi daddi settong sareng 
Salerana. Allah ngagem kaula sadaja sopaja 
berta parkara Almasih balattra akadi bau se 
room asareddhemman ka man-kadhimman. 

15 Sabab kaula sadaja akadi bauna mennyan 
se room, se eobbar sareng Almasih kaagem 
Allah. Monggu ka reng-oreng se ancora, 
kaula sadaja paneka akadi bauna maot se 
mamateyan; nangeng monggu ka oreng se 
teppana epasalamet, kaula sadaja akadi bau 
se room se maodhian. Samangken, pasera se 
sanggup ajalannagi lalakon paneka? 

16(2:15) 

17 Kaula sadaja ta padha sareng oreng se 
bannya se nganggep berta dhari Allah akadi 
barang dagangan. Tojjuwan-tojjuwan kaula 
sadaja morne, sabab se makon kaula sadaja 
Allah dibi. Ban Allah dibi ngoladi ja kaula 
sadaja manapa berta ganeka menangka 
di-abdina Almasih. 

3 l Ponapa katonna kaula sadaja lem- 
ngalem aba dibi pole? Otabana ponapa 
kaula sadaja parlo sorat pangalem kaangguy 

sampeyan sadaja otaba dhari sampeyan 
sadaja, akadi se ekaparlo reng-oreng laen? 


2 Korintus 3.21 7 Saa 
2 Monggu ka kaula sadaja sampeyan dibi 


sorat pangalem ganeka, se etoles e ate kaula 
sadaja ban se bisa ekaonenge sarta ebaca 
sareng saneyap oreng. 

3 Reng-oreng ganeka dibi nengale ja 
sampeyan paneka sorat pangalem se 
eserrat sareng Almasih, se ekerem kalaban 
parantaraanna kaula sadaja. Sorat ganeka ta 
etoles bi mangsen, nangeng sareng Errohna 
Allah se odhi; jugan banne e attas papan 
bato, nangeng e atena manossa. 

4 Kaula sadaja ngoca sapaneka polana 
kayakinan kaula sadaja ka Allah kalaban 
parantaraanna Almasih. 

> Kaula sadaja ta gadhuwan sabab settonga 
kaangguy anyataagi ja kaula sadaja sanggup 
ngalakone lalakon ganeka, nangeng Allah 
se marenge kamampowan ganeka ka kaula 
sadaja. 

6 Salerana se masanggup kaula sadaja 
daddi abdina settong parjanjiyan se anyar; 
parjanjiyan se agantong ka Errohna Allah, 
banne ka hokom se etoles. Sabab se etoles 
ganeka madhateng pate, dineng Errohna 
Allah madhateng odhi. 

7E bakto parjanjiyan se madhateng pate 
ganeka ebadhi ban eoker e bato, sonarra 
Allah tera mancorong e raena Mosa. Sonarra 
ce terana kantos ommat Israil ta kellar 
mandeng ka raena Mosa, sanare e bakto 
ganeka sonarra raena ganeka ampon molae 

orem. Daddi, manabi se abadhi parjanjiyan se 


madhateng pate ganeka eresmeyagi kalaban 
ce agungnga akadi ganeka, 

8tantona se abadhi parjanjiyan se 
eparengngagi sareng Errohna Allah, 
eresmeyagi kalaban lebbi bagus pole. 

3 Mon parjanjiyan se ngokom manossa 
ganeka ce agungnga, tanto lebbi agung pole 
parjanjiyan se bisa apareng jalan ka manossa 
kaangguy masae pole hubunganna sareng 
Allah. 

10 Ekenneng kocaagi ja ponapa se dhimen 
agung, ampon ta agung pole lantaran 
kaagunganna se samangken paneka. 

ll Mon barang se coma kowat sabatara 
talebat agungnga, tanto barang se langgeng 
ce bagussa pole. 

12 Sarrena kaula sadaja gadhuwan 
pangarebban kadi ganeka, daddi kaula sadaja 
bangal acaca kadi paneka. 

13 Kaula sadaja ta padha sareng Mosa se 
notobi raena sareng dhung-kodhung sopaja 
bangsa Israil ta nengale sonarra Pangeran 
teppana mate ban elang e raena. 

14 Pekkeranna reng-oreng ganeka pon 
topo. Ban kantos samangken pekkeranna 
reng-oreng ganeka gi paggun katotoban 
dhung-kodhung akadi se eangguy e bakto 
maca ku-buku parkara parjanjiyan kona 
ganeka. Dhung-kodhung ganeka buru bisa 

tasengkap mon oreng daddi settong sareng 


Almasih. 

5 La-mala samangken, mon reng-oreng 
ganeka maca tab-ketabba Mosa, dhung- 
kodhung ganeka gi notobi pekkeranna 
reng-oreng ganeka. 

16 Nangeng mon oreng ngadhep ka 
Pangeran, dhung-kodhung ganeka bakal 
esengkaba dhari mowana. 

17 Pangeran se emaksod e kaiya paneka 
Erroh. Ban e kaimma badha Errohna 
Pangeran, e gadhiya jugan badha 
kamardikaan. 

18 Samangken mowana sampeyan sareng 
kaula sadaja ta katotoban dhung-kodhung, 
ban sampeyan sareng kaula nyonarragi 
terana Guste Isa. Ban lantaran ganeka 
sampeyan sareng kaula sadaja ros-terrosan 
eoba epadaddi akadi Salerana; sajan abit 
sampeyan sareng kaula sadaja sajan tera. 
Terana ganeka dhari Erroh, ban Erroh ganeka 
Pangeran. 

4 l Kaula sadaja ajalannagi lalakon paneka 
polana kamoraanna Allah. Ganeka 
sababba kaula sadaja ta potos asa. 

2 Kaula sadaja ta ngangguy ra-cara tek- 
ngetek se matodhusan; ta co-ngoco otaba 
alik-balik dhabuna Allah. Kaula sadaja ngabdi 
ka Allah kalaban ate se morne menorot 
kasokanna. Daddi kaula sadaja ngarep 

sadajana oreng padha nganggep sae ka kaula 


sadaja. 

3 Mon Kabar Bagus se ebertaagi kaula 
ganeka gi ta epahame, namong reng-oreng 
se nojju ka kaancoran saos se ta bisa paham. 

“Illah se jahat se ngobasae dunnya paneka 
nopowe pekkeranna reng-oreng se ta parcaja 
ganeka. Illah se lang-ngalange reng-oreng 
ganeka sopaja reng-oreng ganeka ta nengale 
terrang dhari Kabar Bagus ganeka parkara 
kaagunganna Almasih, gambaranna Allah. 

> Berta se epanapa kaula ganeka banne 
berta parkara kaula sadaja dibi. Berta ganeka 
berta parkara Isa Almasih; ja Salerana 
ganeka Pangeran; kaula sadaja paneka para 
abdina sampeyan lantaran Salerana. 

6 Allah se adhabu, "Dhari petteng reya 
mara kalowar tera," Allah ganeka jugan se 
madhateng terrang e atena sampeyan sareng 
kaula sadaja, sopaja pekkeranna sampeyan 
sareng kaula sadaja daddi terrang ban ngarte 
ka terana Allah se nyonar e raena Almasih. 

7 Nangeng arta rohani se ce leburra ganeka 
bi kaula sadaja egiba e dhalem aba se tadha 
argana paneka se ekagabay dhari tana. 
Kalaban sapaneka nyata ja rajana kobasa 
ganeka badha e Allah, banne e kaula sadaja. 

8 Kaula sadaja eserrang dhari man-kaimman, 
nangeng ta sampe tagipe. Kaula sadaja 
kabingongan, nangeng ta sampe potos asa. 


2 Korintus 4.91 15 12 
2Bannya se ngamoso, nangeng kaula sadaja 


ta oneng kantos kadibian. Ban sanare kaula 
serreng epokol sampe labu, nangeng ta 
kantos mate. 

10 Kaula sadaja ros-terrosan ngarassaagi 
sedana Isa e badan paneka, sopaja odhiepon 
Salerana jugan nyata e dhalem badan 
paneka. 

ll Salanjangnga odhi, kaula sadaja 
ngadhebbi babaja pate polana Isa, sopaja 
kalaban sapaneka odhiepon Isa jugan 
bisa enyataagi e badan kaula sadaja se ta 
langgeng paneka. 

12 Ganeka artena e dhalem aba kaula 
sadaja pate teppana jeng-bajengnga 
ajalannagi perrananna, nangeng kaula sadaja 
perak polana kaodhian se jeng-bajengnga 
ajalannagi perrananna e dhalem sampeyan 
sadaja. 

13E dhalem Alketab esebbuttagi, "Sengko 
parcaja, jareya sababba sengko acaca." Daddi 
kalaban samangat parcaja se kadi ganeka 
jugan, kaula sadaja acaca polana kaula 
sadaja parcaja. 

14 Kaula sadaja yakin ja Allah se ampon 
maodhi pole Guste Isa, bakal maodhia 
kaula sadaja jugan sareng Isa, ban abakta 
sampeyan sareng kaula sadaja ka ajunanna. 

15 Ganeka sadaja kaangguy kaparlowanna 
sampeyan. Sabab sajan oreng ngalame 
kataresnaanna Allah, sajan bannya pole 

dua sokkor se eatorragi ka Allah; kalaban 


sapaneka Allah emoljaagi. 

16 Ganeka sababba kaula sadaja ta potos 
asa. Sanare badan paneka atamba rosak, 
nangeng ate kaula sadaja sabban are 
epaanyar. 

17 Ban kasossaan se ta saponapa paneka, se 
etanggung kaula sadaja kaangguy sabatara, 
bakal madhatengnga kasennengngan se 
talebat rajana sarta langgeng ka kaula 
sadaja. Kasennengngan ganeka sanget 
arajaan manabi ebandhing sareng kasossaan 
ganeka dibi. 

18 Sabab kaula sadaja ta mekkere pa-ponapa 
se katengal, nangeng mekkere sabarang se 
ta katengal. Se katengal paneka coma kowat 
sabatara, nangeng se ta katengal langgeng 
salanjangnga. 

5 l Sabab kaula oneng ja mon compo enggi 

paneka badan paneka se ekennengnge 
sampeyan sareng kaula sadaja e dunnya 
paneka ebungkar, Allah nyadhiyaagiya 
kaangguy sampeyan sareng kaula sadaja 
compo e sowarga badhiyanna Allah dibi ban 
se ta rosak salanjangnga. 

2E dhalem compo se samangken paneka 
sampeyan sareng kaula sadaja aserrowan 
polana ce terrona se ennengnga e compo se 
e sowarga kaissa. 

3 Compo ganeka badanna sampeyan sareng 
kaula sadaja se anyar. 

4Saabidda enneng e dhalem compo se 


dhari dunnya paneka, sampeyan sareng 
kaula sadaja aserrowan polana tanggungan 
se berra. Banne polana terro leppasa dhari 
badan se dhari dunnya paneka, nangeng 
polana terro ngangguya badan se dhari 
sowarga kaissa, sopaja badan se bisa mate 
paneka ekobasae se odhi. 

> Allah dibi se nyadhiyaagi sampeyan sareng 
kaula sadaja kaangguy ganeka, ban Salerana 
marengngagi Errohna ka sampeyan sareng 
kaula sadaja menangka tanggungan. 

6 Lantaran ganeka kaula sadaja ros-terrosan 
kowat. Kaula sadaja oneng ja saabidda gi 
enneng e dhalem badan paneka, kaula sadaja 
gi jau dhari compo se ekennengngana kaula 
sadaja asareng Pangeran. 

7 Sabab kaula sadaja odhi adhasar parcaja 
ka Almasih, banne adhasar ponapa se bisa 
katengal, 

8 daddi ate kaula sadaja kowat. Kaula sadaja 
asokaan leppas dhari badan paneka, sopaja 
bisa enneng apolong sareng Pangeran. 

? Daddi kaula sadaja aehteyar epataronggu 
kaangguy masenneng panggaliyanna, 
saabidda gi badha e compo e kaiya, jugan 
manabi ampon badha e compo e kaissa. 

10 Sabab kaula sadaja tanto epangadhep ka 
pangadilanna Almasih, ban bakal naremaa 
babales bang-sebang satembang sareng 

lalakonna e dunnya paneka lalakon se sae 


otabana se juba. 

ll Kaula sadaja oneng ponapa artena tako 
ka Pangeran, daddi kaula sadaja aehteyar 
mayakina oreng parkara kaula sadaja. Allah 
ngagali ka kaula sadaja salem-dhalemma, 
ban kaula ngarep sampeyan sadaja jugan 
kennal ka kaula sadaja e dhalem atena. 

12 Maksod kaula sadaja banne mentaa 
sopaja sampeyan sadaja ngalem kaula 
sadaja. Kaula sadaja namong notorragiya ka 
sampeyan barang se bagus parkara kaula 
sadaja sopaja sampeyan arassa gumbira 
polana kaula sadaja, me olle sampeyan 
oneng kadi ponapa sampeyan kodu nyaodi 
reng-oreng se ngotamaagi robana oreng 
katembang babategga. 

13 Mon kaula sadaja pajat katon gila, ganeka 
bit kamoljaanna Allah. Ban mon kaula sadaja 
katon baras, ganeka kaangguy kaparlowanna 
sampeyan. 

14 Kataresnaanna Almasih se ngobasae kaula 
sadaja; ban kaula apangrasa ja mon settong 
oreng ampon seda kaangguy sadajana oreng, 
ganeka artena sadajana oreng ampon mate. 

15 Almasih seda kaangguy sadajana oreng, 
sopaja reng-oreng se odhi, ta odhi kaangguy 
abana dibi, nangeng kaagem Almasih se 
ampon seda ban epaodhi pole kaangguy 
kaparlowanna reng-oreng ganeka sadaja. 

le Lantaran ganeka, kaula sadaja ta ngokor 


oreng menorot okoranna manossa pole. 
Lerres kaula sadaja oneng ngokor Almasih 
menorot okoranna manossa, nangeng 
samangken ampon bunten. 

17 Oreng se ampon daddi settong sareng 
Almasih, daddi manossa se anyar. Se laju 
ampon tadha sakale, agante anyar sadajana. 

18 Ganeka sadaja elampaagi sareng Errohna 
Allah. Kalaban parantaraanna Almasih Allah 
malerres pole hubunganna sampeyan sareng 
kaula sadaja sareng Salerana, pas ngotos 
sampeyan sareng kaula sadaja sopaja nolong 
reng-oreng laen sopaja hubunganna sareng 
Salerana sae pole. 

19 Kaula sadaja abertaagi ja kalaban 
parantaraanna Almasih Allah masae pole 
hubunganna manossa sareng Salerana. 
Allah alampaagi ganeka ta kalaban agugat 
kasalaan-kasalaan se ampon elakone 
manossa ka Salerana. Ban Allah ampon 
ngotos kaula sadaja kaangguy abertaagi 
kabar ganeka. 

20 Daddi kaula sadaja paneka otosanna 
Almasih. Kalaban parantaraanna kaula sadaja 
Allah dibi se manapa dhabuna. Bit asmana 
Almasih, kaula sadaja nyoona kalaban 
gu-onggu, ngereng tarema pangajagga Allah 
se apareng jalan ka sampeyan kaangguy 
masae pole hubunganna sareng Salerana. 

21 Almasih ta dusa, nangeng sareng Allah 


epananggung dusana sampeyan sareng kaula 
sadaja, sopaja sampeyan sareng kaula sadaja 
sae pole hubunganna sareng Almasih lantaran 
daddi settong sareng Almasih. 

l Sarrena kaula sadaja alako areng-sareng 

bi Allah, daddi kaula sadaja nyoona 
kalaban gu-onggu ja sampe sampeyan 
ya-nyeya kasaeyanna Allah ganeka. 

2 E dhalem Alketab Allah adhabu, "E bakto se 
kaedin, Sengko la ngedhingngagi bana, ban 
e are kasalameddan, Sengko nolong bana." 
Samangken kaemodi! Samangken paneka are 
se kaedin ganeka! Samangken paneka are 
kaangguy epasalamet! 

3 Kaula sadaja ta poron mon pangladinan 
kaula sadaja esalaagi. Daddi kaula sadaja 
aehteyar sopaja ta daddi lang-palang se 
ngaddhange oreng laen. 

4 Sabaligga, e dhalem parkara ponapaa 
saos, kaula noduwagi ja kaula sadaja paneka 
abdina Allah. Sabab sadajana kasossaan 
ampon etanggung bi kaula sadaja kalaban 
sabbar: 

kaula sadaja eseksa, epenjara ban 
egaruyu; kaula sadaja alako berra, serreng 
ta tedhung ban jugan serreng ta gadhuwan 
teddhaan. 

6 Kalaban ate ehlas e dhalem tengka 
guli, bicaksana, sabbar ban bagus ate, 
kaula sadaja noduwagi ja kaula sadaja 

paneka abdina Allah. Sapaneka jugan 


kalaban agantong ka Errohna Allah, sarta 
kalaban kataresnaan se kalowar dhari ate se 
saongguna, 

7 sarta kalaban abertaagi kabar se dhari 
Allah ban sareng kobasana Allah, kaula 
sadaja noduwagi ja kaula sadaja paneka 
abdina Allah. Kaula sadaja neggui kasokanna 
Allah menangka sanjata kaangguy nyerrang 
sareng jugan kaangguy ajaga aba. 

8 Kaula sadaja ehormadi, nangeng jugan 
eya-seya; ealem, ban epetenna jugan. Sanare 
jujur, kaula sadaja earane oreng lecegan. 

? Kaula sadaja eanggep ta kasohor, nangeng 
kaula sadaja ekaonenge sadajana oreng. 
Kaula sadaja esangka mate, nangeng 
sanyatana gi odhi. Maske ekaneyaja, kaula 
sadaja ta mate. 

10 Maske ate epasossa, kaula sadaja perak 
terros. Kaula sadaja katon mesken, nangeng 
masogi oreng sabannyana. Katonna ta 
gadhuwan pa-ponapa, nangeng sanyatana 
kaula sadaja gadhuwan ponapaa saos. 

l1 Tan-taretan se kakase e Korintus! Kaula 
sadaja ampon rang-terrangan ka sampeyan; 
sadajana essena ate ampon etotorragi ka 
sampeyan. 

12 Kaula sadaja ta notop ate ka sampeyan, 
coma sampeyan sadaja se notop atena ka 
kaula sadaja. 

13 Samangken, tore kaula sadaja acacaa ka 


sampeyan akadi se acaca ka na-ana kaula 
sadaja dibi. Bukka jugan atena sampeyan ka 
kaula sadaja. 

14Ja akancaan sareng oreng se ta parcaja ka 
Isa; ganeka ta cocok. Kadi ponapa kabeccean 
se bisaa acampo sareng kajahadan! Ta kera 
terrang acampo sareng petteng. 

15Ta kera Almasih cocok sareng Iblis. 
Ponapana se padha antarana oreng Kristen 
sareng se banne Kristen? 

16 Ponapa hubunganna antara Padalemman 
Socce sareng brahala? Sampeyan sareng 
kaula paneka Padalemmanna Pangeran, 
Allah se odhi. Allah dibi adhabu, "Sengko 
ennengnga e nga-tengngaanna Tang ommat, 
odhia apolong ban reng-oreng jareya. Sengko 
daddiya Allahna reng-oreng jareya, ban 
reng-oreng jareya daddiya Tang ommat. 

17 Lantaran jareya, onduri reng-oreng se 
ta tao ka Allah jareya, bana ja apolong ban 
reng-oreng jareya. Ja ahubungan sakale 
ban se najjis jareya, sopaja bi Sengko bana 
etarema. 

18 Sengko daddiya Ramana bana, ban bana 
kabbi daddiya Tang ana, kantha jareya 
dhabuna Pangeran Se Mahakobasa." 

7 l Tan-taretan se kakase! Sadajana janji 
ganeka etojjuwagi ka sampeyan sareng 

kaula sadaja. Daddi sampeyan sareng kaula 

sadaja kodu abersee aba dhari sadajana se 


2 Korintus 7.217 20 
makotor raga sareng sokma paneka. Tore 


padha patako ka Allah, sopaja sampeyan 
sareng kaula bisa odhi malolo kaagem 
Salerana kalaban samporna. 

2 Tore tarema kaula sadaja e dhalem atena 
sampeyan. Kaula ta sala ka oreng settonga, 
ban ta oneng marogi oreng. Kaula sadaja ta 
oneng ngoro kaontongan dhari paseraa saos. 

3 Kaula ngoca sapaneka banne nyalaagiya 
sampeyan. Sabab, akadi se ampon ekocaagi 
kaula sabbanna, kaula sadaja ce neserra 
ka sampeyan, ban sampeyan sareng kaula 
sadaja paneka kanca dhari odhi kantos mate. 

4 Kaula parcaja onggu ka sampeyan. La-mala 
kaula sadaja gumbira polana sampeyan! 
Sanare kaula sadaja nanggung bannya 
kasossaan, ate kaula sanget talepor polana 
sampeyan. Ate kaula ce peragga! 

>E bakto napa ka Makedoniya, kaula sadaja 
ta bisa bu-ambu lesso. E dhalem sadajana 
parkara kaula sadaja manggi kasossaan: 
atokar sareng reng-oreng golongan laen, 
dineng e dhalem ate katakoen. 

6 Nangeng sokkor, Allah ros-terrosan maraja 
atena oreng se potos asa; Salerana masegger 
ate kaula sadaja kalaban padhatengnga Titus. 

7 Se malepor ate kaula sadaja banne namong 
polana Titus dhateng, nangeng jugan polana 
Titus notorragi saponapa talepor atena polana 
sampeyan. Titus nyaretaagi ka kaula sadaja 
ja sampeyan ce terrona se tapanggiya sareng 

kaula; ja sampeyan kasta polana kasalaanna 


sampeyan se sabbanna ban samangken ehlas 
abillai kaula. Parkara ganeka sajan maperak 
ate kaula. 

8 Sanare sorat kaula paneka masossa 
panggaliyanna sampeyan, kaula ta kasta 
noles sorat paneka. Pajat lerres e bakto 
kaula nengale ja sorat kaula ganeka masossa 
sampeyan sanare kasossaanna sampeyan 
ganeka coma sabatara kaula abak kasta 
jugan. 

3 Nangeng samangken kaula perak, banne 
polana sampeyan sossa panggaliyanna, 
nangeng polana kasossaanna sampeyan 
ganeka andaddiyagi tengka gulina sampeyan 
aoba. Kasossaanna sampeyan ganeka pajat 
sajalan sareng kasokanna Allah. Daddi kaula 
sadaja ta marogi sampeyan. 

10 Sabab kasossaan se kadi gapaneka 
ngasellagi obana ate se madhateng 
kasalameddan. Ban oreng ta kera kasta 
polana ganeka. Sabaligga, kasossaan se coma 
sajalan sareng karebba manossa ngasellagi 
pate. 

11 Kodda tore tetene ponapa hasel se ekaolle 
sampeyan dhari kasossaan se sajalan sareng 
kasokanna Allah! Hasella enggi paneka 
sampeyan aehteyar gu-onggu maserdhang 
se petteng! Sampeyan laju baji ka dusa, 
sampeyan tako, sampeyan ce ngarebba, 
sampeyan laju samangat, sampeyan ehlas 

ngokom se sala. E dhalem sadajana parkara 


paneka sampeyan ampon noduwadgi ja 
sampeyan ta sala. 

12 Daddi, sanare kaula ampon noles sorat 
ganeka, kaula noles banne polana oreng se 
sala ganeka. Jugan banne polana oreng se 
nanggung sossa polana kasalaan ganeka. 
Kaula noles sorat paneka sopaja e ajunanna 
Allah, sampeyan apangrasa dibi saponapa 
gatena sampeyan ka kaula sadaja. 

13 Ganeka sababba ate kaula sadaja talepor. 
Salaenna talepor, kong-langkong kaula sadaja 
arassa perak polana nengale kaperaganna 
atena Titus; atena talepor polana sampeyan 
sadaja. 

14 Kaula pajat lem-ngalem sampeyan 
sadaja ka Titus ganeka. Sokkor sampeyan ta 
matodhusan kaula. Pa-ponapa se ekocaagi 
kaula sadaja ka sampeyan lerres. Sapaneka 
jugan pa-ponapa se ealem kaula sadaja ka 
Titus parkara sampeyan epanggi ja pajat 
lerres jugan. 

15 Samangken Titus ganeka sajan atamba 
taresna ka sampeyan, sabab Titus enga 
kadi ponapa sampeyan sadaja atoro ka 
pimpinanna sareng kadi ponapa sampeyan 
sadaja narema abaepon kalaban hormat 
sareng toro oca. 

16 Kaula ce peragga polana sampeyan 
ekenneng parcaja e dhalem parkara ponapaa 
saos. 

9 ' Tan-taretan, kaula sadaja ngarep 


sampeyan oneng jugan parkara saponapa 

saena Allah ka jemaat-jemaat eMakedoniya. 

2Jemaat-jemaat ganeka ampon ecoba 
kalaban kasossaan-kasossaan se berra. 
Nangeng e dhalem kasossaan-kasossaan 
ganeka jemaat-jemaat ganeka gumbira 
sareng ce lambana aberri sombangan 
kaangguy nolong oreng laen, sanare abana 
dibi ce meskenna. 

3 Kaula yakin ja reng-oreng ganeka aberri 
menorot kamampowanna, la-mala lebbi. 
Sanare tadha se nyoro, 

4 reng-oreng ganeka nyoon ce tarongguna ka 
kaula sadaja mon eparengngagi noroa aberri 
sombangan ka ommadda Allah e Yudea. 

> Reng-oreng ganeka aberri jau lebbina 
dhari se earep kaula sadaja. Dha-adhana 
reng-oreng ganeka massraagi abana ka 
Pangeran, saamponna pas massraagi aba ka 
kaula sadaja, menorot kasokanna Allah. 

6 Ganeka sababba kaula sadaja ce 
tarongguna malae Titus se amolae usaha 
paneka sopaja nerrossagi usaha se bagus 
ganeka e antarana sampeyan jugan. 

7 Sampeyan e dhalem parkara ponapaa saos 
mennang dhari reng-oreng laenna: Sampeyan 
mennang e dhalem parcaja, e dhalem 
anyataagi pamanggi, e dhalem parkara 
pangataowan, e dhalem sadajana macemma 
usaha, ban e dhalem kataresnaanna 


2 Korintus 8.81 13 | 24 
sampeyan ka kaula sadaja. Daddi, saena 


sampeyan kodu mennang jugan e dhalem 
usaha se sae paneka. 

8 Kaula se nyoro paneka banne marenta. 
Nangeng kalaban noduwagi saponapa 
bajengnga oreng nolong sasamana, kaula 
jugan terro onenga sampe gan kaimma 
kataresnaanna sampeyan. 

3? Sabab sampeyan oneng onggu ja sampeyan 
sareng kaula sadaja talebat ekataresnae 
sareng Guste Isa Almasih. Isa paneka sogi, 
nangeng mamesken Salerana kaangguy 
kaparlowanna sampeyan, sopaja kalaban 
kameskenan ganeka, sampeyan daddi sogi. 

10 Menorot pamanggi kaula, ampon 
samasthena sampeyan malastare ponapa se 
ampon emolae sampeyan taon se kapongkor. 
Sabab sampeyan se dha-adhana mekkere 
sareng amolae lalakon paneka. 

ll Samangken, tore terrossagi menorot 
kamampowanna sampeyan. Pasamangat 
kaangguy mamare lalakon ganeka, akadi 
sampeyan se samangat e bakto arancanaagi 
ganeka sabbanna. 

12 Mon sampeyan ehlas ngatore, Allah tanto 
narema tor-atorra sampeyan ganeka adhasar 
ka ponapa se badha e sampeyan, banne 
adhasar ka se tadha e sampeyan. 

13 Kaula sakonea ta gadhuwan maksod 
mabebasa oreng laen dhari tanggung jawab, 
ban maberraa sampeyan. Nangeng, sarrena 

samangken paneka sampeyan e dhalem 


kabadhaan cokop e dhalem ponapaa saos, 
daddi ampon sapantessa sampeyan nyokobi 
kakoranganna reng-oreng ganeka. Dhaggi 
mon sampeyan kakorangan, ban reng-oreng 
ganeka cokop e dhalem ponapaa saos, 
reng-oreng ganeka tanto abanto sampeyan. 
Kalaban sapaneka se kadhuwa padha eladine. 

14 (8:13) 

15E dhalem Alketab esebbuttagi, "Oreng 
se bannya pangaselanna, ta bi-talebbi; 
ban oreng se sakone pangaselanna, ta 
kakorangan." 

16 Saponapa rajana sokkor kaula sadaja ka 
Allah sabab Titus epabajeng epakadi kaula 
sadaja kaangguy nolong sampeyan! 

17 Sabab Titus banne namong ehlas norodi 
parmentaanna kaula sadaja, nangeng jugan 
ce bajengnga se nolonga sampeyan, kantos 
dhari karebba dibi Titus ganeka motossagi 
entar ka sampeyan. 

18 Kaula sadaja ngotos jugan settong taretan 
epasareng Titus; taretan ganeka sanget 
ehormadi e sadajana jemaat polana lalakonna 
se abertaagi Kabar Bagus dhari Allah. 

19 Laen dhari ganeka, oreng buru ampon 
epele sareng etantowagi sareng jemaat- 
jemaat kaangguy asarengnge kaula sadaja 
e dhalem parjalanan. Sabab kaula sadaja 
mabadhaa parjalanan kaangguy ngaterragi 
sombangan kaissa, sopaja Pangeran 

emoljaagi ban sopaja sampeyan sadaja 
ngoladi ja kaula sadaja ehlas nolong. 

20 Kaula sadaja ce te-ngatena sopaja ta 
sampe esalaagi oreng e dhalem parkara 
manapa sombangan se raja paneka. 

21l Kaula sadaja alakowa jujur banne namong 
e ajunanna Pangeran, nangeng e adhana 
manossa jugan. 

22 Asareng Titus sarta taretan gella, kaula 
sadaja jugan ngerem settong taretan 
laen. Kaula sadaja ampon li-baliyan nyoba 
taretan ganeka, ban epanggi ja taretan 
ganeka ros-terrosan lebur nolong oreng. Ban 
samangken, taretan ganeka kong-langkong 
poron nolong sampeyan polana gadhuwan 
pangarebban se raja ka sampeyan. 

23 Dineng Titus paneka kanca kaula, se 
alako asareng kaula nolonga sampeyan. 

Ban parkara taretan se kadhuwa ganeka, se 
mangkat asareng Titus, ganeka reng-oreng se 
eotos jemaat-jemaat ban daddi kagumbiraan 
kaagem Almasih. 

24 Kaula sadaja ngarep sampeyan noduwagi 
kataresnaanna ka reng-oreng ganeka, sopaja 
sadajana jemaat oneng ja sampeyan sadaja 
taresna ka reng-oreng ganeka ban ja ponapa 
se ealem kaula sadaja parkara sampeyan 
sadaja pajat lerres. 

l Sanyatana ta parlo pole kaula asoradan 
ka sampeyan parkara bantowan se 
teppana ekerem ka ommadda Allah e Yudea. 

2 Kaula oneng ja sampeyan lebur nolong 


oreng, ban kaula ampon ngalem sampeyan 
ka reng-oreng e Makedoniya. Kaula ngoca 
ka reng-oreng e kaissa, ja molae taon se 
kapongkor tan-taretan e Akhaya ampon 
asadhiya se ngatorana sombangan. Ban 
samangadda sampeyan ampon marabbang 
jugan samangadda sabagiyan e antarana 
reng-oreng ganeka. 

3 Samangken kaula ngotos Titus ban taretan 
se kadhuwa ganeka ka sampeyan, sopaja 
pa-ponapa se ealem kaula sadaja parkara 
sampeyan ja kantos katon caca malolo. 
Daddi, sampeyan kodu ampon asadhiya, 
sabab kaula ampon ngoca ka reng-oreng e 
kaissa ja sampeyan ampon asadhiya. 

4 Kaula kobater tako badha reng-oreng 
Makedoniya se noro asareng kaula dhaggi e 
bakto kaula entar ka sampeyan. Ban mon 
reng-oreng Makedoniya ganeka pas oneng ja 
sampeyan gi ta asadhiya, adhu, saponapa 
todhussa kaula sadaja dhaggi, sabab kaula 
sadaja ampon ngoca ja ce parcajana ka 
sampeyan! Ban sampeyan dibi bakal todhusa 
jugan. 

> Lantaran ganeka kaula arassa parlo ngotos 
tan-taretan ganeka, epamangkat kaadha 
kaangguy ngoros sombangan se ejanjiyagi 
sampeyan ganeka. Kaula nyoro tan-taretan 
ganeka mangkat kaadha sopaja dhaggi mon 
kaula dhateng, sombanganna sampeyan 

ampon esadhiyaagi. Kalaban sapaneka nyata 


ja paparengnga sampeyan ganeka kalowar 
dhari kasokanna sampeyan dibi, banne 
polana epaksa. 

6 Kaemodi! Oreng se nabur ne-bine gan 
sakone bakal molonga hasel sakone jugan. 
Nangeng oreng se nabur ne-bine sabannyana, 
hasella tanto bannya jugan. 

7 Saneyap oreng kodu apareng menorot 
kaehlasanna atena. Mon aberri ja ka-sengka 
otabana polana tapaksa, sabab Allah neser ka 
oreng se aberri kalaban ate ehlas. 

8 Allah kobasa marenge sampeyan berkat se 
ta sakera-kera, sopaja sampeyan ros-terrosan 
gadhuwan ponapa se ekabuto sampeyan; 
la-mala sampeyan bakal bi-talebbiya sopaja 
sampeyan bisaa ngalakone barang se bagus 
sareng ngalakone amal. 

9E dhalem Alketab esebbuttagi sapaneka 
parkara Allah, "Salerana apareng bi-talebbi 
ka oreng mesken, kasaeyanna langgeng 
salanjangnga." 

10 Allah se nyadhiyaagi ne-bine kaangguy 
oreng se nabura, ban teddhaan kaangguy 
sampeyan sareng kaula sadaja. Salerana 
jugan bakal nyadhiyaagiya sareng mabannyaa 
pa-ponapa se etabur sampeyan, sopaja 
hasella kamoraanna atena sampeyan 
atambaa jugan. 

ll Kalaban sapaneka sampeyan bakal ta 
onenga kakorangan e dhalem parkara ponapa 

saos, kantos sampeyan ros-terrosan bisa 


apareng kalaban ate lamba. Ban paparengnga 
sampeyan se egi-bagiyagi bi kaula sadaja, 
andaddiyagi bannya oreng se asokkor ka 
Allah. 

12 Sabab lalakon bagus se elakone sampeyan 
paneka banne namong kaangguy nyokobi 
kakoranganna ommadda Allah saos, nangeng 
jugan bakal daddiya sababba bannya oreng 
asokkor ka Allah. 

13 Ban dhari kabeccean se eduduwagi 
sampeyan ganeka, bannya oreng Kristen 
e Yudea bakal amoljaagiya Allah polana 
nengale kaestowanna sampeyan ka Kabar 
Bagus parkara Almasih se eereng sampeyan 
ganeka. Jugan, reng-oreng ganeka amoljaagi 
Allah, polana sampeyan ce lambana, gi-magi 
dhi-andhina sampeyan ka reng-oreng ganeka 
ban ka sadajana oreng laen. 

14 Daddi reng-oreng ganeka bakal adua'agiya 
sampeyan kalaban parasaan taresna polana 
Allah talebat sae ka sampeyan. 

l15Tore padha asokkor ka Allah polana 
paparengnga se talebat rajana! 

10 l Samangken kaula, Paulus, badha 

se ekocaagiya ka sampeyan. 
Kaula paneka, caepon oreng, alos mon 
dhep-adhebban ban sampeyan, nangeng 
kerras mon dhari jauna. Samangken, 
polana kaalosanna sareng kasaeyanna 
panggaliyanna Almasih, 

2 kaula nyoona kalaban gu-onggu ka 


sampeyan, ja andaddiyagi kaula tapaksa 
kerras ka sampeyan mon kaula dhateng 
dhaggi. Sabab kaula aneyat acacaa 
epaterranga ka reng-oreng se ngoca ja kaula 
sadaja paneka alako kalaban tojjuwan se 
duniyawi. 

3 Kaula sadaja pajat gi odhi e dunnya, 
nangeng kaula sadaja ta aperranga adhasar 
tojjuwan se duniyawi. 

4Ta-sanjata se egunaagi kaula sadaja 
e dhalem paperrangan paneka banne 
sanjata dhari dunnya paneka, nangeng 
ta-sanjatana Allah se kobasa. Kalaban 
ta-sanjata ganeka kaula sadaja maancor 
partahanan-partahanan; kaula sadaja 
nangkes reng-oreng se alaban ka kaula 
sadaja 

>ban magujur teng-binteng kasombongan 
se epaddek kaangguy nolak pangataowan 
parkara Allah. Kaula sadaja nawan 
pekkeranna reng-oreng epatellok ka Almasih. 

6 Ban mon sampeyan ampon taat onggu, 
kaula sadaja ampon asadhiya ngokoma 
sadajana oreng se ta taat. 

7 Sampeyan kodu ngoladi kabadhaan 
se salerressa. Mon oreng yakin ja abana 
kaagunganna Almasih, oreng ganeka kodu 
maenga abana dibi ban kodu ngarte ja kaula 
sadaja jugan kaagunganna Almasih akadi 
abaepon. 

8 Kaula ta todhus maske kodu lebbi bannya 


ngedirragi kakobasaan se eparengngagi 
Pangeran ka kaula sadaja, sabab kakobasaan 
ganeka eparengngagi kaangguy malerres 
sampeyan, banne marosaga. 

? Kaula ta terro sampeyan arassa kaula 
sadaja ko-nakoe sampeyan bi rat-sorat kaula. 

10 Oreng ngoca, "Rat-soradda Paulus terrang 
ban kobasa, nangeng mon abana dibi 
akompol bi sengko ban bana kabbi, orengnga 
leca ban cacana tadha artena pa-apa!" 

11 Oreng se kadi ganeka kodu apangrasa 
ja mon kaula badha e nga-tengngaanna 
sampeyan, se elakone kaula sadaja tadha 
bidana sareng se etoles e dhalem rat-sorat 
kaula sadaja. 

12 Tanto saos kaula sadaja ta bangal 
abandhingngagi otabana ngokor aba 
epapadha sareng reng-oreng se nganggep 
abana tenggi. Budhu onggu reng-oreng 
ganeka! Agabay okoran dibi ban ngargai aba 
dibi ngangguy okoran ganeka. 

13 Mon kaula sadaja, bunten ta sapaneka. 
Mon kaula dir-ngedirragi aba, ta sampe lebat 
dhari bates, coma e dhalem batessa lalakon 
se ampon etantowagi sareng Allah kaangguy 
kaula sadaja. Ban sampeyan tamaso e 
dhalem dhaera ganeka. 

14 Daddi, e bakto kaula sadaja entar 
ka sampeyan ban ngeba Kabar Bagus 
parkara Almasih ka sampeyan, kaula sadaja 

saongguna ta kalowar dhari tes-batessa 


lalakon kaula sadaja. 

15 Kaula sadaja ta ngalem aba dibi dhari 
lalakonna oreng laen se badha e lowarra bates 
se etantowagi Allah kaangguy kaula sadaja. 
Sabaligga, kaula sadaja teptep e dhalem 
tes-bates se etantowagi Allah kaangguy kaula 
sadaja ban ngarep moga-moga sampeyan 
padhaa sajan parcaja ka Almasih, sopaja 
kaula sadaja bisaa ngalakone lalakon se 
arajaan e antarana sampeyan. 

16 Kalaban sapaneka kaula sadaja bisa 
ngabarragi jugan Kabar Bagus ganeka e 
ra-nagara laen ta kalaban parlo ja-maraja aba 
polana lalakon se ampon elakone e dhaera 
pangladinanna oreng laen. 

17E dhalem Alketab esebbuttagi, "Mon 
badha se eedirragiya oreng, edirragi apa se la 
elampaagi Pangeran." 

18 Sabab oreng se kodu ealem enggi paneka 
oreng se ealem Pangeran, banne oreng se 
ngalem abana dibi. 

1 1 l Kaula nyoona edi atengkaa abak 

budhu sakone. Kengeng, ta enggi? 

2 Kaula ce terrona se tapanggiya sareng 
sampeyan, akadi Allah se ce terrona 
tapanggiya jugan sareng sampeyan. 
Sampeyan akadi paraban se gi socce se bi 
kaula ampon ejanjiyagi enekaagiya ka lakena, 
enggi paneka Almasih. 

3 Nangeng kaula kobater tako sampeyan 


tagudha ban ta esto ka Almasih, akadi Hawa 
se lamba tagudha sareng olar. 

4Sabab ropana sampeyan senneng narema 
oreng se entar ka sampeyan ban ngajarragi 
parkara Almasih se laen banne Isa se bi kaula 
ekennallagi ka sampeyan. Ban sampeyan 
kasokan jugan narema erroh sarta "kabar 
bagus" se banneyan parana sareng Errohna 
Allah sarta Kabar Bagus se oneng etarema 
sampeyan dhari kaula sadaja. 

> Kaula sakonea ta arassa amabaan dhari 
"sul-rasul" se lowar biyasa ganeka! 

6 Olle daddi kaula korang penter acaca, 
nangeng parkara pangataowan, kaula banne 
oreng budhu. Ganeka bi kaula sadaja ampon 
ebukteyagi ka sampeyan e dhalem parkara 
ponapaa saos. 

7E bakto kaula abertaagi Kabar Bagus 
dhari Allah ka sampeyan, kaula ta menta 
sopaja sampeyan majari kaparlowan kaula 
maske sakonea; ban kalaban cara se kantha 
ganeka kaula mamandhap aba kaula; ganeka 
kaangguy matenggi sampeyan. Ponapa 
ganeka anyama kasalaan kaula ka sampeyan? 

8E bakto kaula aladine sampeyan, 
kaparlowan kaula etanggung jemaat- 
jemaat laen. Ekenneng koca kaula marogi 
jemaat-jemaat laen sopaja bisa nolong 
sampeyan. 

? Mon e bakto ganeka kaula kakorangan, 


kaula ta oneng marepot paseraa saos e 
antarana sampeyan. Sadaja se ekaparlo 
kaula esadhiyaagi sareng tan-taretan dhari 
Makedoniya. Kaula ajaga epagu-onggu sopaja 
ta marepot sampeyan e dhalem parkara 
ponapaa saos, ban kaula terrosa ajaga sopaja 
teptep sapaneka. 

10 Se ekaperak ate kaula paneka ta ekenneng 
paelang e kaimmaa saos e saantero nagara 
Akhaya, sabab pangajaranna Almasih se leres 
badha e kaula. 

ll Aponapa kaula me ngoca sapaneka? 
Ponapa polana kaula ta neser ka sampeyan? 
Allah ngagali ja kaula neser ka sampeyan! 

12 Ponapa se elakone kaula samangken 
paneka bi kaula terros elakonana sopaja 
"sul-rasul" se laen kaissa ta gadhuwan alasan 
kaangguy ja-maraja aba ban ngoca alako 
akadi kaula sadaja. 

13 Reng-oreng akadi ganeka sul-rasul palsu; 
reng-oreng ganeka co-ngoco oreng kalaban 
nyamar ngako sul-rasulla Almasih. 

147Ta heran reng-oreng ganeka alako 
sapaneka, sabab Iblis dibijugan nyamar akadi 
malaekat terrang! 

15 Daddi ta ane jugan mon di-abdina Iblis 
nyamar akadi di-abdi se ajalannagi kasokanna 
Allah. Dhi-budhina reng-oreng ganeka bakal 
naremaa babales se sabandhing sareng 
lalakonna. 

16 Kaula ngocaa sakaleyan aggi: Ja sampe 


badha se nganggep kaula paneka budhu. 
Nangeng mon sampeyan pajat nganggep 
sapaneka, edine kaula se budhu paneka edir 
jugan sakone. 

17E baba paneka kaula nyebbuddagiya 
barang se eedirragiya kaula, nangeng banne 
Pangeran se makon kaula ngocaagi ganeka. 
E dhalem parkara paneka kaula pajat acaca 
akadi oreng budhu onggu. 

18 Pajat bannya oreng se ngedirragi parkara 
kadunnyaan, daddi kaula dir-ngedirragiya 
jugan. 

19 Sampeyan kalaban ate senneng sabbar 
ngadhebbi oreng budhu, polana sampeyan 
apangrasa ce penterra dibi! 

20 Sampeyan neng-enneng malolo mon 
ekadunor oreng, otabana mon badha oreng 
se merres sampeyan sarta ngala kaontongan 
dhari sampeyan, otabana apangrasa 
atenggiyan dhari sampeyan ban bangal 
namper sampeyan. 

21l Kaula todhus ngakowa ja kaula sadaja 
ta bangal alakowa kantha ganeka. Nangeng 
ponapa se oreng laen bangal ngedirragi, 
kaula bangal jugan! (Kaula acaca akadi oreng 
budhu.) 

22 Ponapa reng-oreng ganeka oreng Ibrani? 
Kaula jugan oreng Ibrani. Ponapa reng-oreng 
ganeka oreng Israil? Kaula jugan oreng 

Israil. Ponapa reng-oreng ganeka toronanna 


Ibrahim? Kaula jugan sapaneka! 

23 Ponapa reng-oreng ganeka abdina 
Almasih? Mon eedhingngagi kaula paneka 
katon akadi se ampon elang akkal, nangeng 
pajat kaula paneka abdi se lebbi sae dhari 
reng-oreng ganeka sadaja! Kaula alako lebbi 
berra, kaula aseggudan epamaso ka penjara, 
kaula lebbi bannya eseksa ban seggut kantos 
para mateya. 

24 Ampon lema kale kaula eseksa bi oreng 
Yahudi, epeccot tello polo sanga kale. 

25 Tello kale kaula epeccot reng-oreng Roma; 
jugan oneng kaula egarujuk ban bato. Tello 
kale kaula nompa kapal karem e tase, ban 
sakaleyan bang-kambangan e tase kantos pa 
lekor ejjam. 

26 Kaula serreng mabadha parjalanan se 
babaja: ngadhebbi babaja banjir, babaja 
bigal, babaja dhari oreng Yahudi ban dhari 
se banne Yahudi, babaja e dhalem kottha, 
babaja e lowar kottha, babaja e tase ban 
babaja dhari reng-oreng se ngako taretan se 
padha Kristen nangeng sanyatana banne. 

27 Kaula abanteng tolang ban aperrang 
satengnga mate: serreng ta tedhung, ta 
neddha, ta ngenom; serreng kalaparan, 
kacellebban polana kakorangan kalambi ban 
ta gadhuwan kennengngan. 

28 Laen dhari ganeka sabban are kaula 


kobater jugan mekkere kabadhaanna 
sadajana jemaat. 

29 Mon badha se ta gadhuwan kakowadan, 
kaula arassa ta gadhuwan kakowadan jugan. 
Mon badha se gaggar ka dhalem dusa, ate 
kaula noro ancor. 

30 Daddi, mon kaula dir-ngedirragiya, kaula 
ngedirragiya sadajana se noduwagi ja kaula 
ta gadhuwan kakowadan. 

31 Allah, Ramana Guste Isa ngagali ja kaula 
ta lecek. Moljaagi asmana salanjangnga. 

32E bakto kaula badha e Damsyik, gubennor 
se kobasa e kaissa, se badha e babana 
pamarentaanna Rato Aretas, makon tantara 
ajaga labang saketheng kaangguy nangkep 
kaula. 

33 Nangeng kaula epamaso ka dhalem 
budhak, pas epakalowar epalebat lobang 
e geddhung, epatoron ka baba. Kalaban 
sapaneka kaula salamet dhari gubennor 
ganeka. 

1 2 l Pajat tadha ontongnga oreng 

edir. Nangeng kaula poron jugan 
ngedirragiya pa-ponapa se epatengale ka 
kaula sareng Allah e dhalem wahyu otaba e 
dhalem pangatonan. 

2 Kaula kennal settong oreng Kristen se 
pa bellas taon se kapongkor eangka ka 
kennengngan se paleng tenggi e sowarga. 
(Kaula ta oneng ponapa badanna noro eangka 

onggu otaba ganeka namong pangatonan 


namong Allah se ngagali.) 

3 Bi kaula eolanga sakaleyan aggi: Kaula 
oneng ja oreng ganeka eangka maso ka 
Firdaus. (Kaula ta oneng ponapa badanna 
noro eangka onggu otabana ganeka namong 
pangatonan namong Allah se ngagali.) E 
kaissa oreng ganeka ngedhing pa-ponapa se 
ta bisa ekocaagi manossa ban pajat ta eedine 
ekocaagi manossa. 

4(12:3) 

>Oreng ganeka se bi kaula eedirragiya, 
banne aba kaula dibi. Parkara kaula dibi, 
se eedirragiya kaula coma pa-ponapa se 
noduwagi kakorangan kaula. 

6 Saompamana badha se eedirragiya kaula, 
kaula ta terro daddiya oreng se asebbal 
parkara pa-ponapa se ta lerres; kaula acacaa 
salerressa. Nangeng kaula ngampet aba, 
sopaja tadha oreng se nganggep kaula 
alebbiyan dhari se etengale elakone kaula 
otabana se ekaedhing ekocaagi kaula. 

7 Nangeng sopaja kaula ta pate sombong 
polana ton-pangatonan se lowar biyasa 
ganeka, kaula eparenge panyaket e badanna 
kaula aropa sanjatana Iblis. Panyaket 
gapaneka eparengngagi kaangguy mokol 
kaula sopaja kaula ta sombong. 

8 Tello kale kaula adua ka Pangeran, nyoon 
sopaja panyaket ganeka epondhut dhari 
badan kaula. 

3 Nangeng Pangeran adhabu, "Sengko 


taresna ka bana, ban jareya cokop monggu 
ka bana; sabab Tang kobasa kowat mon 
bana badha e dhalem kabadhaan ta 

andhi kakowadan." Ganeka sababba kaula 
asennengngan ngedirragi kakorangan- 
kakorangan kaula, sabab mon kaula ta 
gadhuwan kakowadan, e bakto ganeka 
kaula arassa ja Almasih ngaobi kaula sareng 
kakowadanna Salerana. 

10 Daddi kaula perak polana kakorangan- 
kakorangan kaula. Kaula perak jugan mon 
lantaran Almasih kaula epetenna, kaula 
manggi kasossaan, eser-serser ban manggi 
kasossaan. Sabab mon kaula ta gadhuwan 
kakowadan, la-mala e bakto ganeka kaula 
kowat. 

lł Kaula paneka atengka akadi oreng 
budhu onggu nangeng sampeyan se daddi 
lantaranna kaula kantha ganeka. Salerressa 
sampeyan se kodu ngalem kaula. Sabab 
maske kaula tadha artena, kaula ta kala ka 
"sul-rasul" se lowar biyasa kaissa! 

12 Kaajiban-kaajiban sareng kon-lalakon se 
raja ampon eduduwagi ka sampeyan kalaban 
sabbar kaangguy noduwagi ja kaula paneka 
rasul. 

13E dhalem parkara ponapa sampeyan se 
korang egateyagi, mon ebandhing sareng 
jemaat-jemaat laennepon? Paleng coma e 
dhalem parkara paneka: ja kaula ta marepot 

sampeyan kaangguy nanggung kabutowan 


kaula. Kaula mentaa sapora polana kasalaan 
ganeka! 

14Samangken paneka ampon 
katellokaleyanna kaula asadhiya entara 
ka sampeyan. Ban kaula ta marepoda 
sampeyan, sabab se ekaparlo kaula 
sampeyan, banne pa-ponapa se ekaandhi 
sampeyan. Sabab banne ana se kodu 
nyareyagi kasap oreng towana, nangeng 
oreng towa se kodu nyareyagi kasap 
na-anana. 

15 Daddi kalaban ate senneng kaula ehlas 
ngorbannagi ponapa saos maske aba kaula 
sakale kaangguy sampeyan. Mon kataresnaan 
kaula ka sampeyan sapaneka rajana, ponapa 
patot sampeyan korang taresna ka kaula? 

16 Daddi tantona sampeyan mopakat ja 
kaula ta oneng masossa sampeyan. Nangeng 
badha se ngoca kaula paneka salenter; se 
ngoca kaula olle kaontongan dhari sampeyan 
polana kaula nepo sampeyan. 

17 Kadi ponapa se bisaa sapaneka! Ponapa 
kalaban parantaraanna reng-oreng se eotos 
kaula ka sampeyan kaissa kaula ngoro 
kaontongan dhari sampeyan? 

18 Kaula ampon nyoro Titus entar ka 
sampeyan, ban kaula nyoro taretan se Kristen 
laenna epasareng Titus ganeka. Ponapa Titus 
ngala kaontongan dhari sampeyan? Nangeng 

kaula sareng Titus alako kalaban tojjuwan se 


padha ban ngangguy ra-cara se padha jugan. 

19 Olle daddi sampeyan ngera kaula sadaja 
aehteyar abillaana aba ka sampeyan? 
Sampeyan ce kalerona! Allah ngagali ja 
sadaja se ekocaagi kaula sadaja ganeka 
menorot kasokanna Almasih. Ban sadaja se 
elakone kaula sadaja emaksottagi kaangguy 
masae odhi rohanina sampeyan. 

20 Kaula kobater ja mon kaula entar ka 
sampeyan dhaggi, kaula manggii sampeyan 
ta padha sareng se earep kaula. Me-ame 
pas badha se atokar, ere, panas atena, 
marlowagi abana dibi, saleng petenna, saleng 
nas-manase, sombong ban madhateng 
rarusun. 

21 Kaula tako e bakto kaula dhateng dhaggi 
me-ame Allah ngababaagiya kaula e adhana 
sampeyan ban kaula nangesa polana bannya 
e antarana sampeyan se gi dhimen dusa, ta 
poron aoba ban ta poron ambu ngalakone 
kon-lalakon maseyat, kotor sareng ta pantes. 
13 ! Samangken ampon katellokaleyanna 

kaula entar ka sampeyan. E dhalem 
Alketab esebbuttagi, "Saneyap parkara kodu 
epakowat bi sakse kadhuwa otaba katello, 
buru parkara jareya essa." 

2 Reng-oreng se e bakto se kapongkor ampon 
alako dusa, jugan sadajana oreng laenna, 
bi kaula ampon epaenga kaadha e bakto 
kaula entar ka sampeyan kadhukaleyanna. 

Samangken, sabatara kaula jau dhari 


sampeyan, kaula maenga pole ja mon kaula 
dhateng pole, ta kera badha e antarana 
reng-oreng ganeka se lopoda dhari okoman. 

3 Daddi sampeyan bakal manggiya sadaja 
bukte se ekaterro sampeyan ja Almasih 
pajat abu-dhabu kalaban parantaraanna 
kaula. Mon Almasih ngokoma sampeyan, ta 
kera gung-nanggung, sabaligga Salerana 
noduwagi kobasana e antarana sampeyan. 

“Pajat lerres, e bakto esalib, Salerana ta 
kaagungan kakowadan, nangeng samangken 
Salerana odhi polana kobasana Allah. Kaula 
sadaja jugan ta gadhuwan kakowadan e 
dhalem odhi se daddi settong sareng Almasih, 
nangeng mon ngadhebbi sampeyan, kaula 
sadaja kowat asareng Almasih lantaran 
kobasana Allah. 

> Kodda sampeyan nyoba abana dibi ponapa 
sampeyan ongguwan odhi adhasar parcaja 
ka Almasih! Tanto sampeyan apangrasa ja 
Isa Almasih badha e dhalem sampeyan! 
laen parkarana mon sampeyan ta parcaja 
ongguwan. 

6 Kaula ngarep sampeyan apangrasa ja kaula 
sadaja banne oreng se ta tahan oji. 

7 Kaula adua ka Allah moga-moga Salerana 
kasokana nolong sampeyan sopaja ta sampea 
alako sala. Banne polana terro noduwagiya ja 
kaula sadaja pajat cakep ajalannagi lalakon, 
nangeng sopaja sampeyan ngalakone ponapa 

se ekasokane Allah maske katonna kaula ta 


ahasel, ta aponapa! 

8 Sabab kaula sadaja ta bisa ngalakone 
pa-ponapa se ta lerres; kaula sadaja kodu 
atoro se lerres. 

? Kaula sadaja senneng mon kaula sadaja ta 
gadhuwan kakowadan, ban sampeyan kowat. 
Kaula sadaja jugan adua sopaja sampeyan 
samporna. 

10 Ganeka sababba kaula noles sorat 
paneka sabatara kaula gi ta apolong 
e ngatengngaanna sampeyan. Kalaban 
sapaneka, mon kaula dhaggi dhateng, 
ta osa kaula ngangguy kakerrasan ka 
sampeyan kalaban ngangguy kakobasaan se 
eparengngagi Pangeran ka kaula. Kakobasaan 
ganeka eparengngagi kaangguy masae 
sampeyan, banne maancora. 

ll Dhi-budhina, tan-taretan, sampeyan 
kodu gumbira, ban kodu aehteyar sopaja 
daddi samporna. Tore tarema sadajana 
babalaan kaula. Sampeyan kodu parokon, 
ja atokaran. Allah Se Mahaase ban Allahna 
kataremtemman bakal asarengngana 
sampeyan. 

12 Tore padha asalaman sacara kajunjun 
menangka sataretan Kristen. 

13(13-12b) Sadajana ommadda Allah 
akerem salam ka sampeyan. 

14 (13-13) Guste Isa aberkadi sampeyan, 
Allah neser ka sampeyan, ban Errohna Allah 

asarengnge sampeyan sadajana! Hormat 


kaula, Paulus 


Galatia 


1 lTan-taretan jemaat-jemaat e dhaera 
Galatia, Kaula, Paulus, sareng sadajana 
taretan Kristen se asareng kaula, ngarep 
moga-moga Allah Ramana sampeyan sareng 
kaula sadaja sareng Guste Isa aparenga 
berkat sareng kataremtemman ka sampeyan 
sadaja. Kaula daddi rasul banne dhari 
parantaraanna manossa, otabana polana 
eangkat sareng manossa; se ngangkat kaula 
Isa Almasih sareng Allah Ramana kaula 
sareng sampeyan sadaja se maodhi pole 
Guste Isa Almasih dhari sedana. 

2 (1:1) 

3(1:1) 

4 Polana atoro ka kasokanna Allah Ramana 
sampeyan sareng kaula sadaja, Almasih 
massraagi Salerana daddi kurbanna sa- 
dusana sampeyan sareng kaula sadaja, 
sopaja sampeyan sareng kaula sadaja 
epasalamet dhari jaman se jahat paneka. 

> Moga-moga Allah emoljaagiya 
salanjangnga. Amin. 

6Kaula heran ka sampeyan paneka! 
Sampeyan etembali Allah polana rahmadda 
Almasih, nangeng samangken sampeyan 
ce lekkassa mongkore Allah sareng atoro 


Galatia 1.71 12 
ka "kabar bagus" se banneyan dhari Kabar 


Bagus se dhari Allah. 

7 Salerressa tadha "kabar bagus" laen. Coma 
badha reng-oreng se notorragi ka sampeyan 
"kabar bagus" parkara Almasih se elik-balik 
kantos mabingong sampeyan. 

8 Oreng se notorragi "kabar bagus" se 
banneyan sareng Kabar Bagus se ampon 
ebertaagi kaula sareng tan-taretan laenna, 
moga-moga sareng Allah eokoma sareng 
apoy naraka, sanare oreng gapaneka kaula 
sadaja dibi otabana malaekat dhari sowarga! 

? Kaula sadaja ampon ngoca gi dhimen, 
ban samangken ngocaa pole: Oreng se 
abertaagi ka sampeyan "kabar bagus" se 
banneyan sareng Kabar Bagus se ampon 
etarema sampeyan dhari kaula sadaja, oreng 
gapaneka moga-moga eokoma e apoy naraka 
sareng Allah! 

10 Ponapa kalaban cara se kadi paneka 
kaula katon ngarep sopaja eakowa sareng 
manossa? Bunten! Kaula namong ngarep 
pangakowan dhari Allah. Ponapa kaula ngalaa 
atena manossa polana terro ekaleburana 
oreng? Manabi sapaneka, kaula banne abdina 
Almasih. 

ll Tan-taretan, sampeyan kodu ngagali ja 
Kabar Bagus se ebertaagi kaula paneka banne 
dhari manossa asalla. 

12 Kaula ta narema kabar ganeka dhari 
manossa, jugan tadha oreng se ngajarragi 

kabar ganeka ka kaula. Almasih dibi se 


manapa Kabar Bagus ganeka ka kaula. 

13 Tantona sampeyan ampon meyarsa kadi 
ponapa odhina kaula gi dhimen e bakto kaula 
gi noro agama Yahudi. Sampeyan oneng kadi 
ponapa kakejjemmanna kaula ka jemaadda 
Allah, sareng saponapa kaula aehteyar 
maancora jemaat ganeka. 

14E dhalem ajalannagi agama Yahudi, 
kaula ngalebbii kabannyaan oreng Yahudi 
dha-padhaanna kaula. Kaula atoro ongguwan 
ka sadajana adattepon bangatowana Yahudi. 

1> Nangeng dhari kabecceanna Allah, kaula 
sareng Allah epele sabellunna kaula lahir, 
sareng etembali epakona aladine Salerana. 

16 Allah anyataagi Pottrana ka kaula sopaja 
Kabar Bagus parkara Pottrana ganeka sareng 
kaula kengenga ebertaagi ka reng-oreng se 
banne Yahudi. E bakto ganeka kaula ta menta 
petodu ka paseraa saos; 

17 jugan kaula ta entar ka Yerusalim manggii 
reng-oreng se epele daddi rasul sabellunna 
kaula. Kaula entar ka Arab, ban dhari kaissa 
abali ka Damsyik pole. 

18 Tello taon saamponna gapaneka kaula 
entar ka Yerusalim terro kennala ka Petrus. 
Kaula akompol e kaissa sareng Petrus lema 
bellas are abittepon. 

19 Kaula ta apanggi sareng sul-rasul laenna, 
kajabana Yakobus, taretanna Guste Isa. 

20 Se etoles kaula paneka salerressa. Allah 


ngagali ja kaula ta lecegan! 

21 Saamponna ganeka kaula entar ka 
pan-saponapan kennengngan e Siria sareng 
Kilikiya. 

22 Kantos bakto ganeka sadajana jemaat 
Kristen eYudea gi ta oneng ka kaula. 

23 Reng-oreng ganeka namong mereng 
oreng ngoca, "Oreng se lamba nganeyaja 
sengko ban reng-oreng Kristen laenna, 
sateya abertaagi kaparcajaan se sabbanna 
epamosnaa." 

24 Daddi reng-oreng ganeka amoljaagi Allah 
polana kaula. 

2 l Ella pa bellas taon dhari ganeka, kaula 

abali ka Yerusalim asareng Barnabas, 
sambi ngajak Titus. 

2 Kaula entar ka Yerusalim polana Allah 
anyataagi ka kaula ja kaula kodu entar ka 
kaissa. Ban e dhalem settong papanggiyan 
se ebadhaagi malolo sareng pin-pamimpin 
e kaissa, kaula nerrangngagi Kabar Bagus 
se sareng kaula ebertaagi ka reng-oreng se 
banne Yahudi. Sabab kaula ta terro lalakon 
kaula se gi dhimen sareng se samangken ta 
ahasel pa-ponapa. 

3 Titus se asarengnge kaula ganeka oreng 
Yunani, nangeng ta epaksa noro atoran 
sonnat, 

4 sanare badha reng-oreng se maksaagi 
parkara ganeka. Reng-oreng ganeka enggi 

paneka reng-oreng se nyamar maso ka 


dhalem kalanganna kaula sareng sampeyan 
sadaja, ngako taretan. Se maso ta asa-kasa, 
maksodda nalektegana kabebasanna kaula 
sareng sampeyan sadaja polana kaula sareng 
sampeyan sadaja ngereng Isa Almasih. 
Reng-oreng ganeka terro mabaliya kaula 
sareng sampeyan sadaja epadaddiya dunor 
pole akadi gi dhimen, 

nangeng kaula sadaja ta poron kala 
sakonea ka reng-oreng gapaneka, sabab 
kaula sadaja ajagaa sopaja Kabar Bagus 
paneka teptep morne ka sampeyan. 

eSanare sapaneka, tadha barang anyar pa- 
ponapa se epenta dhari kaula bi reng-oreng 
se eanggep reng-oreng raja ganeka monggu 
ka kaula tadha bidana ponapa reng-oreng 
ganeka tamaso oreng raja otaba bunten, 
sabab Allah ta ngokor oreng menorot roba 
lowarra. 

7 Sabaligga, reng-oreng se eanggep oreng 
raja ganeka ngakone ja Allah makon kaula 
abertaagi Kabar Bagus ka oreng se banne 
Yahudi, akadi se makon Petrus abertaagi 
Kabar Bagus ka oreng Yahudi. 

8 Sabab Allah marenge jugan ka kaula 
kamampowan daddi rasul ka reng-oreng 
se banne Yahudi, akadi se marenge Petrus 
kamampowan daddi rasul ka oreng Yahudi. 

Yakobus, Petrus sareng Yahya se katonna 
daddi pin-pamimpinna jemaat, ngakone ja 

Allah ampon marenge kaula lalakon se kusus 


paneka. Daddi se katello ganeka asalaman 
sareng kaula, jugan sareng Barnabas, 
menangka tandha parsobadan. Saamponna 
ganeka, Yakobus, Petrus sareng Yahya sarta 
kaula sadaja pas padha mopakat ja kaula 
sadaja alakowa e antarana sa-bangsa se 
banne Yahudi, dineng Yakobus, Petrus sareng 
Yahya e antarana oreng Yahudi. 

10Se epenta ka Barnabas sareng kaula 
namong settong, enggi paneka sopaja 
Barnabas sareng kaula mekkera kabutowanna 
oreng mesken. Ban kaula pajat senneng ka 
lalakon ganeka. 

11E bakto Petrus rabu ka Antiyokhiya, bi 
kaula elaban rang-terrangan e adhana oreng 
bannya, sabab Petrus sala. 

12 Dha-adhana, Petrus adhaar asareng 
tan-taretan se banne Yahudi. Nangeng 
saamponna reng-oreng se eotos Yakobus 
dhateng, Petrus laju majau dhari tan-taretan 
se banne Yahudi, ban ta poron pole adhaar 
asareng reng-oreng gapaneka, sabab tako ka 
reng-oreng se nyoro sopaja sadajana oreng 
padha asonnat. 

13Tan-taretan Yahudi laenna ro-noro 
monafek akadi Petrus jugan, kantos Barnabas 
ecapo pangarona jugan nerowana reng-oreng 
ganeka. 

14E bakto kaula nengale ja gulina reng-oreng 
ganeka ta padha sareng barang se lerres se 

esebbuttagi e dhalem Kabar Bagus, kaula 


ngoca ka Petrus e adhana reng-oreng se 
badha kaissa, "Sampeyan paneka oreng 
Yahudi, nangeng odhina sampeyan ampon 
akadi oreng se banne Yahudi. Daddi aponapa 
sampeyan me maksa reng-oreng laen odhi 
akadi reng-oreng Yahudi?" 

15 Menorot kalahiran, kaula sadaja pajat 
oreng Yahudi, banne "oreng se banne Yahudi 
se daraka". 

16 Nangeng kaula sadaja oneng ja oreng 
bisa masae pole hubungannepon sareng 
Allah coma amarga parcaja ka Almasih, 
banne polana atoro ka atoranna agama 
Yahudi. Kaula sadaja dibi jugan parcaja ka 
Isa Almasih sopaja hubungan kaula sadaja 
sareng Allah saeya pole polana iman, banne 
polana ngalakone hokomma agama. Sabab 
tadha oreng se hubunganna sareng Allah sae 
pole amarga ngalakone atoranna agama. 

17 Kaula sadaja aehteyar malerressa pole 
hubungan sareng Allah kalaban odhi daddi 
settong sareng Almasih. Nangeng manabi 
saamponna ajalannagi sapaneka kaula sadaja 
epanggi ja gi tamaso "reng-oreng dusa" jugan 
akadi reng-oreng se banne Yahudi, ponapa 
ganeka artena Almasih se andaddiyagi kaula 
sadaja dusa? Tanto bunten! 

18 Mon kaula molae majagaa pole atoranna 
agama se ban kaula ampon epagujur, kaula 

padha sareng noduwagi ja kaula paneka 


oreng se nerrak hokom. 

19 Nangeng, kaula ampon mate ka hokomma 
agama epatee hokom gapaneka dibi sopaja 
kaula bisa odhi kaangguy Allah. Kaula ampon 
esalib asareng Almasih. 

20 Samangken banne kaula pole se odhi, 
nangeng Almasih se odhi e dhalem kaula. 
Odhi se ejalane kaula samangken paneka 
odhi polana kaparcajaan ka Pottrana Allah 
se taresna ka kaula, sareng se ampon 
ngurbannagi Saleraepon kaangguy kaula. 

21 Kaula banne ngelangngagi rahmattepon 
Allah. Manabi hubungannepon oreng sareng 
Allah daddi sae pole amarga ajalannagi 
hokomma agama, ganeka artena sedana 
Almasih tadha gunana! 

lTan-taretan reng-oreng Galatia! Budhu 

onggu sampeyan paneka! Ekenneng 
pangarona pasera sampeyan paneka? Kaula 
ampon nerrangngagi epajarna ka sampeyan 
parkara sedana Almasih e salib! 

2 Mangken dhabuwagi ka kaula settong 
parkara paneka: Ponapa sampeyan narema 
Errohna Allah polana ajalannagi hokomma 
agama, otabana polana meyarsa Kabar Bagus 
dhari Allah sarta parcaja ka Almasih? 

3 Sampeyan me ce budhuna! Sampeyan 
molae odhi se anyar sareng Errohna Allah, 
masa samangken sampeyan nyareya 

kasampornaan ngangguya kakowadanna 


dibi? 

4Ponapa sadaja se ealame sampeyan tadha 
gunana sakale? Masal 

> Allah marengngagi Errohna ka sampeyan 
sarta mabadha kaajiban-kaajiban e antarana 
sampeyan. Ponapa Allah alampaagi ganeka 
amarga sampeyan ajalannagi hokomma 
agama otabana polana sampeyan meyarsa 
Kabar Bagus ganeka sarta parcaja ka 
Almasih? 

6 Gapaneka padha sareng se esebbuttagi e 
dhalem Alketab parkara Ibrahim sapaneka 
monyena, "Ibrahim parcaja ka Allah, ban 
polana kaparcajaanna jareya bi Allah 
etarema menangka oreng se masenneng 
panggaliyanna Allah." 

7 Daddi sampeyan kodu apangrasa ja oreng 
se lerres toronanna Ibrahim paneka oreng se 
parcaja ka Allah. 

8 Alketab ampon nyebbuttagi sabellunna ja 
Allah apareng jalan ka reng-oreng se banne 
Yahudi kaangguy malerres hubungannepon 
sareng Salerana, manabi reng-oreng ganeka 
parcaja ka Salerana. Kabar Bagus ganeka 
edhabuwagi kaadha ka Ibrahim e dhalem 
janji se monyena sapaneka, "Kalaban 
parantaraanna bana Allah aberkadana 
sakabbiyanna manossa e bume." 

P Ibrahim parcaja, daddi salerana eberkadi. 


Sapaneka jugan sadajana oreng laen se 
parcaja bakal eberkadana asareng Ibrahim. 

10 Reng-oreng se agantong ka hokomma 
agama padha odhi e dhalem babaston. Sabab 
e dhalem Alketab esebbuttagi, "Oreng se ta 
esto ajalannagi sakabbiyanna se esebbuttagi 
e dhalem Ketab Hokomma Agama, ebasto bi 
Allah!" 

1 Tadha oreng settonga se sae hubunganna 
sareng Allah polana ajalannagi hokomma 
agama. Parkara gapaneka ampon esebbuttagi 
e dhalem Alketab, "Pera oreng se parcaja 
ka Allah sampe hubunganna ban Allah daddi 
bagus pole, se bakal odhia!" 

12 Nangeng hokomma agama ta edhasarragi 
ka iman. E dhalem Alketab esebbuttagi ja 
oreng se ajalannagi hokomma agama, bakal 
odhia polana hokom ganeka. 

13 Nangeng Almasih mabebas sampeyan 
sareng kaula sadaja dhari babastonna 
hokomma agama. Salerana alampaagi 
ganeka kalaban nanggung babaston ganeka 
polana sampeyan sareng kaula sadaja. Sabab 
e dhalem Alketab ampon esebbuttagi, "Oreng 
se mate egantong e cangga kaju ekenneng 
bastona Allah." 

14 Almasih alampaagi sapaneka sopaja 
berkat se ejanjiyagi Allah ka Ibrahim 
eparengngagi jugan ka reng-oreng se banne 
Yahudi. Kalaban sapaneka sampeyan sareng 

kaula sadaja jugan parcaja ka Allah, bisa 


narema Erroh se ejanjiyagi Allah gapaneka. 
lo Tan-taretan! Ngereng samangken 
kaula marengana conto dhari kadaddiyan 
re-saarena. Mon oreng abadhi parjanjiyan, 
ban parjanjiyan gapaneka ampon eessaagi, 
tadha oreng se bisa maburung parjanjiyan 
gapaneka, otabana ba-nambai essena. 

16 Dineng janjiepon Allah etojjuwagi ka 
Ibrahim sareng ka toronanna Ibrahim. E 
dhalem Alketab ta esebbuttagi "ban kaangguy 
reng-oreng toronanna Ibrahim," se arteepon 
oreng sabannyana. Se esebbuttagi e dhalem 
Alketab enggi paneka "ban kaangguy oreng 
toronanna Ibrahim," daddi artena pera oreng 
kasorang, enggi paneka Almasih. 

17 Se emaksod kaula enggi paneka: Janjina 
Allah ampon ebadhi ban ampon eessaagi 
kaadha. Hokomma Agama se eparengngagi 
pa ratos tello polo taon saamponna ganeka 
ta bisa maburung pangessaanna otabana 
matadha janjiepon Allah gapaneka. 

18 Sabab mon paparengnga Allah targantong 
ka hokomma agama, ganeka nyamana ampon 
banne papareng se ejanjiyagi. Lantaran 
Allah ampon ajanjiyagi papareng ganeka ka 
Ibrahim, daddi Allah marengngagi papareng 
ganeka ka salerana. 

19 Manabi sapaneka, ponapa gunana 
hokomma agama ganeka? Jawabba enggi 
paneka ja hokom ganeka etambaagi 

kaangguy anyataagi kasalaanna manossa. 


Hokomma agama ganeka kodu terros 
eestowagi namong kantos rabuna toronanna 
Ibrahim se kasorang, se esebbut e dhalem 
janjina Allah ka Ibrahim. Hokomma agama 
ganeka epanapa sareng kat-malaekat kalaban 
parantaraanna settong manossa. 

20 Daddi, kodu badha dhu piha, buru 
marlowagi pangantara. Nangeng Allah ta 
marlowagi pangantara, sabab Allah alampaagi 
dibi ponapa se parlo. 

21 Mon sapaneka ponapa hokomma 
agama paneka tabaligga janjina Allah? 
Bunten! Sabab mon hokomma agama 
eparengngagi kaangguy marengngagi odhi ka 
manossa, daddi manossa bisa mabagus pole 
hubungannepon sareng Allah lebat hokomma 
agama. 

22 Nangeng e dhalem Alketab esebbuttagi ja 
sadajana manossa paneka ekobasae dusa. 
Daddi, papareng se ejanjiyagi adhasar ka 
parcaja ka Isa Almasih eparengngagi ka 
reng-oreng se parcaja. 

23 Tape sabellunna napa baktona se parcajaa 
ka Almasih kaula sareng sampeyan sadaja 
padha ejaga kerras sareng hokomma agama; 
kaula sareng sampeyan sadaja padha ta 
kengeng aguli kantos iman ganeka enyataagi. 

24 Daddi hokomma agama ganeka akadi 
panjagana kaula sareng sampeyan kantos 
Almasih rabu kaangguy masae pole 

hubunganna kaula sareng sampeyan sadaja 


sareng Allah lantaran parcaja ka Almasih. 

2? Samangken, sarrena ampon napa ka 
baktona manossa parcaja ka Almasih, kaula 
sareng sampeyan sadaja ta ejaga hokomma 
agama ganeka pole. 

26 Lantaran sampeyan parcaja ka Isa 
Almasih, sampeyan daddi settong sareng 
Salerana; ban lantaran ganeka sampeyan 
daddi tra- pottrana Allah. 

27 Sampeyan ampon padha ebaptis kalaban 
asmana Almasih, daddi sampeyan ampon 
narema pat-sepadda Almasih dibi. 

28E dhalem parkara paneka, tadha bidana 
e antarana oreng Yahudi sareng se banne 
Yahudi, e antarana dunor sareng oreng se 
mardika, e antarana lalake sareng babine; 
sampeyan sadaja daddi settong polana Isa 
Almasih. 

23 Mon sampeyan kaagunganna Almasih, 
daddi sampeyan paneka toronanna Ibrahim. 
Ban sampeyan bakal naremaa se ejanjiyagi 
sareng Allah. 

4 l Samangken kaula arassa parlo ngocaa 
epaterranga: mon ahli waris gi e baba 
omor, kodu badha oreng se ajaga kana ganeka 

ban ngorossagi sadajana kaparlowanna, 
kantos napa ka omor se etantowagi oreng 
towana. 

2 (4:1) 

3 Sapaneka jugan kaula sareng sampeyan 


sadaja: Mon gi ta dibasa, gi ekadunor sareng 
roh-erroh se ngobasae dunnya paneka. 

4 Nangeng saamponna napa ka baktona, 
Allah ngotos Pottrana ka dunnya. Pottra 
ganeka elahirragi sareng settong oreng 
babine, ban odhi e dhalem kakobasaanna 
hokomma agama. 

> Kalaban sapaneka Salerana mabebas 
reng-oreng se badha e dhalem kakobasaanna 
hokomma agama; sopaja kaula sareng 
sampeyan padhaa bisa daddi tra-pottrana 
Allah. 

6 Sarrena sampeyan tra-pottrana Allah, Allah 
ngotos Errohna Pottrana maso ka dhalem 
atena sampeyan sareng ate kaula, enggi 
paneka Erroh se aera, "Rama, Rama kaula." 

' Daddi sampeyan banne dunor pole, 
sampeyan paneka pottra. Ban sarrena 
sampeyan paneka pottrana Allah, sareng 
Allah badhi eparengngana sadaja se 
esadhiyaagi ka tra-pottrana. 

8 Gi dhimen sampeyan gi ta oneng ka Allah, 
lantaran ganeka sampeyan daddi dunorra 
sadajana se eanggep illah nangeng se 
sanyatana banne Allah. 

3 Nangeng samangken sampeyan ampon 
oneng ka Allah, otabana langkong sae 
pole mon ekocaagi Allah ampon ngagali ka 
sampeyan. Daddi aponapa sampeyan me 
abaliya pole ka roh-erroh se ngobasae dunnya 

paneka, se mesken sareng ta gadhuwan 


kakowadan? Aponapa sampeyan me poron 
ekadunor pole sareng roh-erroh ganeka? 

10 Badha re-are, lan-bulan, sem-mosem, 
on-taon, se bi sampeyan erayaagi sarta 
eanggep alebbiyan dhari re-are, lan-bulan, 
sem-mosem, sareng on-taon laenna. 

ll Kaula kobater sadajana ehteyar sareng 
lalakon kaula se etojjuwagi ka sampeyan 
me-ame tadha ollena ponapa. 

12 Tan-taretan sadajana, kaula nyoona, 
ngereng sampeyan papadha sareng kaula. 
Sabab kaula jugan ampon daddi kadi 
sampeyan. Sampeyan ta gadhuwan sala 
pa-ponapa ka kaula. 

13 Sampeyan tanto gi padha emot ponapa se 
daddi lantaranna kaula dha-adhana abertaagi 
Kabar Bagus ka sampeyan. Sababba, enggi 
paneka polana kaula nganglo. 

14E bakto ganeka sampeyan ta arassa jitjit 
ka kaula, sanare kabadhaanna badan kaula 
daddi gudhaan se raja ka sampeyan. La-mala 
sampeyan narema kaula akadi oreng se 
narema malaekadda Allah, otabana akadi se 
narema Isa Almasih dibi. 

15 Sampeyan ce sennengnga e bakto 
ganeka. Nangeng samangken, kaimma 
kasennengngan ganeka? Kaula oneng 
ja e bakto ganeka ja sakenga kengeng, 
sampeyan ehlas nyongke socana kaangguy 
eparengngagi ka kaula. 

16 Ponapa bi sampeyan samangken paneka 


kaula eanggep moso lantaran notorragi 
barang se lerres ka sampeyan? 

17 Reng-oreng laen kaissa ce tarongguna 
nyare sampeyan, nangeng padha gadhuwan 
sod-maksod se ta sae. Reng-oreng ganeka 
namong terro mapeggaa hubunganna 
sampeyan sareng kaula sadaja, sopaja 
sampeyan ngerenga reng-oreng ganeka 
kalaban samangat se raja. 

18 Ngalakone ra-parkara se bagus kalaban 
samangat paneka pajat sae, sokor ros- 
terrosan kantha ganeka, banne pera mon 
teppana badha kaula. 

19 Na-ana se kakase! Samangken paneka 
kaula nanggung sossa pole lantaran 
sampeyan, tadha bidana sareng oreng babine 
se nyandhang sake e bakto babara. Kaula 
tanto gi sossa terros, mon odhina sampeyan 
gi ta aesse pat-sepadda Almasih! 

20 Kaula ce terrona se badhaa e nga- 
tengngaanna sampeyan samangken, sopaja 
kaula bisa acaca ngangguy sowara laen 
ka sampeyan polana kaula ta oneng pole 
epakadiya ponapa sampeyan paneka! 

21 Tan-taretan se terro odhia e dhalem 
kakobasaanna kom-hokomma agama, 
ngereng peyarsaagi! Bi kaula sampeyan 
ebalaana ponapa sabendherra essena Ketab 
Hokomma Mosa. 

22 Essena nyebbuttagi ja Ibrahim kaagungan 


pottra kadhuwa; ebuna pottrana se settong 
dunor, ebuna pottrana settonganna babine 
mardika. 

23 Pottrana babine se daddi dunor ganeka 
lahir biyasa, menorot pangaterrona manossa. 
Dineng pottrana babine se mardika lahir 
lantaran janjina Allah. 

24 Paneka bisa ebadhi parompamaan. Babine 
se kadhuwa ganeka menangka parjanjiyan se 
dhadhuwa: se settong asalla dhari Gunong 
Sinay ganeka Hagar: tra-pottrana gi buru 
lahir ampon anyama dunor. 

25 Daddi, Hagar ganeka Gunong Sinay, 

e nagara Arab. Hagar ganeka menangka 
parompamaanna kottha Yerusalim sareng 
sadajana oreng se badha e kottha ganeka se 
sadajana samangken daddi dunor. 

26 Nangeng Yerusalim se e sowarga ganeka 
Yerusalim se mardika, ganeka ebuna kaula 
sareng sampeyan sadaja. 

27 Sabab e dhalem Alketab esebbuttagi, 
"Paperak bana, babinean se jubeng, se ta tao 
andhi ana! Paperak ban asorak bana se ta tao 
sake tabu rembia! Sabab babine se edinaagi 
lakena bakal lebbiya bannya anana etembang 
ban babine se odhi ban lakena." 

28 Tan-taretan! Sampeyan paneka tra- 
pottrana Allah se lahir lantaran janjina Allah: 
sampeyan padha sareng Ishak. 

23E bakto ganeka ana se lahir dhari 


pangaterrona manossa, nganeyaja ana 
se lahir dhari kasokanna Errohna Allah. 
Sapaneka jugan samangken. 

30 Nangeng kadi ponapa se esebbuttagi 
e dhalem Alketab? Kadi paneka monyena, 
"Ojuk dunor babine jareya ban anana, sabab 
anana dunor babine jareya ta daddiya ahli 
waris abareng ban anana babine se mardika 
jarowa." 

3! Daddi, tan-taretan, sampeyan sareng 
kaula paneka anana babine se mardika, 
banne anana babine se daddi dunor. 

5 l Samangken sampeyan sareng kaula 

sadaja bebas, sabab ampon epabebas 
sareng Almasih! Daddi jaga, ja sampe 
sampeyan kaelangan kabebasan ganeka, ban 
ja poron ekadunor pole. 

2 Kaemodi! Mon sampeyan nyoon esonnat, 
artena Almasih tadha gunana sakale ka 
sampeyan. Se ngoca paneka kaula dibi, 
Paulus. 

3 Kaula maemoda pole ka reng-oreng se 
menta esonnat, ja abana wajib ajalannagi 
hokomma agama. 

4Mon sampeyan aehteyar malerressa 
hubunganna sareng Allah kalaban hokomma 
agama, ganeka artena hubunganna 
sampeyan sareng Almasih ampon pegga. 
Daddi sampeyan odhi e lowaranna rahmadda 
Allah. 

> Monggu ka kaula sadaja, kaula sadaja 


padha ngarep kengenga masae pole hubungan 
sareng Allah kalaban partolonganna Errohna 
Allah ban adhasar kaparcajaan kaula sadaja 
ka Almasih. 

6 Sabab mon sampeyan sareng kaula sadaja 
daddi settong sareng Isa Almasih, parkara 
atoro ka hokom sonnat otaba bunten, 
ganeka tadha bidana. Se parlo enggi paneka 
parcaja ka Almasih se enyataagi e dhalem 
kataresnaanna sampeyan sareng kaula 
sadaja ka oreng laen. 

7 Gi dhimen sampeyan padha aperrang 
kalaban sae. Samangken aponapa sampeyan 
me ta ngestowagi pole ka kasokanna Allah? 
Pasera se nyacae sampeyan? 

8 Ganeka tanto banne Allah se nembali 
sampeyan. 

9 "Ragi se sakone manangkar sakabbiyanna 
adun," caepon oreng. 

10 Nangeng kaula gi parcaja ja sampeyan 
ta kera nganot pangajaran laen, sabab 
sampeyan sareng kaula sadaja ampon daddi 
settong sareng Almasih. Ban kaula yakin 
ja paseraa saos se masalbut pekkeranna 
sampeyan tanto eokom sareng Allah. 

ll parkara kaula dibi, tan-taretan, aponapa 
kaula me gi ekamoso terros, mon kaula gi 
abertaagi ja atoran sonnat paneka parlo? 
Mon kaula pajat abertaagi sapaneka, tanto 

pabertaan kaula parkara salibba Almasih ta 


kera madhateng parkara pa-ponapa. 

12 Langkong sae oreng se masalbut 
pekkeranna sampeyan ganeka kalowar 
asareng sadaja saos dhari jemaat! 

13 Sampeyan ampon etembali epadaddiya 
oreng se bebas. Nangeng kabebasan ganeka 
ja ros-terrosan eangguy ngalakone sadajana 
se terro elakonana sampeyan. Sabaligga 
sampeyan kodu padha saleng taresna sareng 
saleng ladin. 

14Sadajana hokom agama tamaso e dhalem 
papakon se settong paneka: "Taresnae 
sasamana manossa akantha kataresnaanna 
bana ka abana dibi." 

15 Nangeng, mon sampeyan saleng kar- 
cakaran, senga, dhaggi sampeyan tanto 
padha ancor kabbi. 

16 Maksod kaula paneka: Diggal sampeyan 
me olle etonton sareng Errohna Allah, 
sarengngan ja odhi noro pangaterrona 
tabiadda manossa. 

17 Sabab pangaterrona manossa paneka 
tabaligga kasokanna Erroh Allah, dineng 
kasokanna Erroh Allah tabaligga pangaterrona 
manossa. Se dhadhuwa ganeka ta cocok, 
daddi sampeyan ta bisa ngalakone pa-ponapa 
se ekaterro. 

18 Nangeng mon sampeyan etonton Errohna 
Allah, sampeyan ta kera ekobasae hokomma 
agama. 

19 Pangaterrona tabiadda manossa nyata 


e dhalem kon-lalakon maseyat, se cemmer 
kotor ban ta patot; 

20e dhalem nyemba ka brahala ban 
elmo wa-duwa; so-mosowan, atokaran, 
tamburuwan, lekkas peggel ban ngotamaagi 
abana dibi; aca-pecca ban aha-piha; 

2l ere ban bu-mabuan, ata-pesta ban en- 
laenna. Parkara ganeka sadaja, samangken 
kaula maengaa ka sampeyan akadi kaula se 
maenga sampeyan gi dhimen: ra-paseraa 
se ngalakone sadajana se esebbuttagi kaula 
buru ta kera daddi anggotana ommadda 
Allah. 

22 Sabaligga, manabi oreng etonton Errohna 
Allah, hasella enggi paneka: Saleng taresna, 
gumbira, taremtem atena, sabbar sareng sae 
buddina, sae ka oreng laen, esto, 

23 andhap asor, sareng sanggup ngator 
abana dibi. Tadha hokomma agama se 
ngalarang sadaja ganeka. 

24 Reng-oreng se ampon daddi kaagunganna 
Isa Almasih, ampon matee sadajana tabiat 
manossana sareng sadajana napso ban 
pangaterrona. 

25 Errohna Allah ampon marenge sampeyan 
sareng kaula sadaja odhi se anyar; daddi 
Erroh ganeka jugan se kodu ngobasae odhina 
sampeyan sareng kaula sadaja. 

26 Sampeyan sareng kaula sadaja ta 


kengeng angga, ta kengeng saleng nyakee 
ate, otabana saleng arassa ere. 
6 lTan-taretan! Mon sampeyan manggi 
oreng se alako dusa, sampeyan se odhi 
menorot Errohna Allah, kodu nonton oreng 
ganeka sopaja abali ka jalan se lerres. 
Nangeng carana kodu paalos, ban kodu jaga 
ja kantos sampeyan dibi tagudha jugan. 

2 Sampeyan kodu saleng tolong mekol 
tanggunganna oreng laen, sopaja kalaban 
sapaneka sampeyan ngestowagi papakonna 
Almasih. 

3 Mon badha oreng se nyangka abana 
oreng penting, mangkana salerressa bunten, 
ganeka nyamana co-ngoco abana dibi. 

4Saneyap oreng kodu mareksa abana 
bang-sebang sopaja padha oneng ponapa 
tengka gulina sae otaba bunten. Mon 
sae, oreng ganeka olle arassa gumbira 
lantaran lalakonna ganeka. Nangeng ta osa 
dhing-bandhingngagi bi lalakonna oreng laen. 

> Sabab saneyap oreng kodu mekol tanggung 
jawabba bi-dibi. 

6 Oreng se ampon narema pangajaranna 
Almasih, guruna kodu epamelo sadajana se 
sae se ekaandhi oreng ganeka. 

"Ja co-ngoco aba dibi. Allah ta ekenneng 
co-koco. Ponapa se etamen, ganeka se 
epolong. 

8 Mon oreng namen menorot tabiat manossa, 


oreng ganeka tanto molong pate dhari 
tabiadda ganeka. Nangeng mon namen noro 
tontonanna Errohna Allah, oreng ganeka 
tanto molong odhi se salerressa sareng se 
langgeng dhari Erroh Allah. 

? Daddi sampeyan ja kantos arassa busen 
alako bagus; sabab mon sampeyan ta ambu 
alako bagus, e settong bakto pagi sampeyan 
bakal molonga hasella. 

10 Daddi, mon gi badha kasempadan, 
sampeyan kodu alako bagus ka paseraa saos, 
kong-langkong ka tan-taretan se saiman. 

1 Tetene pagu-onggu bagiyan paneka, se bi 
kaula etoles ngangguy aksara se ja-raja. 

12 Reng-oreng se aehteyar maksaa 
sampeyan sopaja padha atoro ka atoran 
sonnat, enggi paneka reng-oreng se 
ngedirragiya abana e dhalem ra-parkara se 
laher. Nangeng maksodda reng-oreng ganeka 
coma sopaja ta ekaneyaja sareng reng-oreng 
Yahudi lantaran salibba Almasih. 

13 La-mala reng-oreng se ajalannagi atoran 
sonnat ta ngestowagi hokomma agama. 
Nangeng reng-oreng ganeka nyoro sampeyan 
asonnat sopaja reng-oreng ganeka bisa 
ngedirragi ja sampeyan ngestowagi atoran 
ganeka. 

14 Mon kaula ta ngedirragiya ponapaa saos, 
kajabana Guste Isa se seda e salib. Sabab 
lantaran Guste Isa seda e salib ganeka, 

dunnya paneka tadha artena pole ka kaula. 


Ban kaula katon ampon mate monggu ka 
dunnya paneka. 

15 Esonnat otaba bunten, ganeka ta penting. 
Se penting enggi paneka daddi manossa se 
anyar. 

16 Kaangguy oreng se odhi kalaban 
pandhiriyan kadi ganeka, jugan kaangguy 
sadajana ommadda Allah, kaula ngarep 
moga-moga sareng Allah eparengngana 
kataremtemman sareng rahmadda. 

17 Kaula jugan ngarep, ja kantos badha oreng 
se masossa kaula pole, sabab e badanna 
kaula paneka badha te-bukte se noduwagi ja 
kaula lerres abdina Isa ongguwan. 

18 Moga-moga Guste Isa Almasih saterrossa 
aberkadana sampeyan sadaja, tan-taretan. 
Amin. Salam kaula, Paulus 


Efesus 


l Para ommadda Allah e Efesus, se esto 
ka Isa Almasih! 

2? Kaula, Paulus, rasulla Isa Almasih se epele 
Allah, ngarep moga-moga Allah Ramana 
sampeyan sareng kaula sadaja sareng Guste 
Isa Almasih kasokana apareng berkat sareng 
kataremtemman ka sampeyan sareng kaula 
sadaja! 

3 Moljaagi Allah, Ramana Guste Isa Almasih! 
Salerana aberkadi sampeyan sareng kaula 
sadaja kalaban sadajana berkat rohani e 
sowarga, polana sampeyan sareng kaula 
sadaja daddi settong sareng Almasih. 

4 Sabellunna dunnya paneka eceptaagi, 
Allah ampon mele sampeyan sareng kaula 
sadaja kalaban parantaraanna Almasih, 
sopaja sampeyan sareng kaula sadaja daddi 
kaagunganna Allah sacara kusus, ban tadha 
calena e ajunanna. 

> Polana kataresnaanna, Allah motossagi 
kaadha, ja kalaban parantaraanna Isa 
Almasih sampeyan sareng kaula sadaja 
eangkada epadaddiya tra-pottrana dibi. Ban 
pajat ganeka se terro elampaagiya Salerana. 

6 Moljaagi Allah se agung, sabab kalaban 
parantaraanna Pottrana se kakase Allah 


Efesus 1.71 12 l 2 
marenge sampeyan sareng kaula sadaja 


kataresnaanna se talebat rajana. 

7 Sabab, polana sedana Almasih, sampeyan 
sareng kaula sadaja epabebas, artena 
sa-dusana sampeyan sareng kaula sadaja 
padha esapora sareng Allah. 

8 Salerana alampaagi sapaneka polana 
Salerana ce taresnana ka sampeyan 
sareng kaula sadaja, ban kataresnaan 
ganeka eparengngagi ka sampeyan sareng 
kaula sadaja kalaban kataresnaan sarta 
pangarteyan se ce rajana. 

? Kalaban kasokanna dibi, Allah marenge 
oneng sampeyan sareng kaula sadaja parkara 
roseyana rancanana; Salerana ampon 
motossagi badhi malastareya sadajana 
rancanana kalaban parantaraanna Almasih. 

10 Rancana gapaneka enggi paneka sopaja 
ponapaa saos, se badha e sowarga otabana 
e bume, daddi settong sareng Almasih 
menangka kapalana. Ban parkara gapaneka 
bakal epalastareya sareng Allah mon baktona 
ampon napa. 

l1 Allah alampaagi sadajana menorot 
rancana sareng kapotosanna dibi. Dhari 
dha-adhana Allah mele sampeyan sareng 
kaula sadaja epadaddiya ommadda polana 
masettong sareng Almasih. 

12 Sampeyan sareng kaula, se dha-adha 
kadibi ngarep ka Almasih, ngereng padha 
amoljaagi Allah polana kaagunganna. 

13 Sampeyan jugan daddi ommadda Allah e 


bakto meyarsa sen-pessenna Allah se lerres, 
enggi paneka Kabar Bagus se madhateng 
kasalameddan ka sampeyan. Sampeyan 
parcaja ka Almasih, daddi sareng Allah 
sampeyan eparenge tandha se noduwagi ja 
sampeyan paneka kaagunganna Allah, enggi 
paneka Errohepon se ampon ejanjiyagi. 

14 Erroh ganeka menangka tanggungan 
ja sampeyan sareng kaula sadaja badhi 
naremaa ponapa se ampon ejanjiyagi Allah ka 
ommadda. Paneka madhateng kayakinan ka 
sampeyan sareng kaula sadaja ja Allah badhi 
mabebasa ommadda. Ngereng amoljaagi 
Allah polana kaagunganna. 

15 Daddi, sajjegga kaula mereng ja 
sampeyan parcaja ka Guste Isa, sarengngan 
ja sampeyan taresna ka sadajana ommadda 
Allah, 

lê kaula ta ambu asokkor ka Allah parkara 
sampeyan. Kaula ros-terrosan nyebbut 
nyamana sampeyan mon kaula adua, 

17 sareng nyoon ka Allahna Guste Isa 
Almasih, Rama se molja, moga-moga 
marengana Errohna ka sampeyan. Erroh 
ganeka bakal madaddiya sampeyan bicaksana 
sarta anyataagiya Allah ka sampeyan kantos 
sampeyan oneng ka Salerana. 

18 Kaula nyoon moga-moga pekkeranna 
sampeyan epatabukkaa sopaja terrang 
sopaja sampeyan ngarteya ponapa se earep 

sampeyan dhari Allah se nembali sampeyan. 


Jugan sopaja sampeyan onenga saponapa 
rajana kat-berkat se makasambu ate se 
ejanjiyagi Allah ka ommadda; 

19 ban saponapa rajana kakobasaanna Allah 
se tan-ngastane kalaban kobasana se raja 
e dhalem sampeyan sareng kaula sadaja 
se parcaja. Kobasana se alako e dhalem 
sampeyan sareng kaula ganeka padha sareng 
kakobasaan se talebat rajana 

20 se eagem e bakto maodhi pole Almasih 
dhari sedana sareng marenge kalenggiyan se 
paleng tenggi asareng Allah e sowarga. 

21 Kadhudhuganna Almasih e kaissa 
atenggiyan dhari kadhudhuganna sadajana 
pamarenta, pangobasa, pamimpin, sareng 
sadajana lora, sareng paseraa saos se 
eparenge kadhudhugan se tenggi, se odhi 
e jaman paneka otabana e jaman se bakal 
dhateng. 

22 Allah matellok ganeka sadaja ka babana 
kakobasaanna Almasih, sareng marengngagi 
Almasih ka jemaat menangka kapalana 
ponapaa saos. 

23) emaat paneka badanna Almasih, 
se epasamporna sareng Salerana se 
nyampornaagi ponapaa saos e kadhimmaa 
saos. 

2 l Lamba sampeyan sacara rohani ampon 

seda sabab sampeyan dusa sareng ta 
ngestowagi kon-papakonna Allah. 

2E bakto ganeka sampeyan noro ka 


sadajana kabiyasaanna dunnya paneka; 
artena sampeyan atoro ka pangobasana 
langnge, enggi paneka erroh se samangken 
ngobasae atena reng-oreng se ta ngestowagi 
papakonna Allah. 

3 Gi dhimen sampeyan sareng kaula sadaja 
padha saos sareng reng-oreng ganeka, 
odhi norodi tabiadda manossa e dhalem 
aba paneka sareng ngalakone pa-ponapa 
se masenneng badan sareng pekkeran. E 
bakto ganeka sampeyan sareng kaula paneka 
reng-oreng se ekenneng babendunna Allah, 
padha akadi reng-oreng laenna. 

4 Nangeng kabellasanna Allah talebat rajana! 
Allah talebat taresna ka sampeyan sareng 
kaula sadaja, 

kantos e bakto sampeyan sareng kaula 
sadaja gi seda sacara rohani polana li-baliyan 
ta ngestowagi dhabuna Allah, sareng Allah 
sampeyan ban kaula sadaja epaodhi pole 
epasareng Almasih. Daddi, namong lantaran 
kabecceanna Allah sampeyan paneka 
epasalamet bi Salerana. 

6 Polana sampeyan sareng kaula sadaja 
daddi settong sareng Isa Almasih, Allah 
maodhi pole sampeyan sareng kaula sadaja 
epasareng Salerana, sopaja sampeyan sareng 
kaula sadaja marenta jugan asareng Almasih 
e dhalem sowarga. 

7 Se kantha ganeka elampaagi Allah sopaja 


e jaman se bakal dhateng, manossa nengale 
saponapa rajana kataresnaanna Allah. 
Kataresnaanna Allah ganeka sareng Allah 
enyataagi e dhalem kabecceanna ka kaula 
sareng sampeyan kalaban parantaraanna Isa 
Almasih. 

SAllah taresna ka sampeyan, ganeka 
sababba sampeyan epasalamet polana 
sampeyan parcaja ka Isa. Kasalameddanna 
sampeyan ganeka banne ollena sampeyan 
dibi, ganeka paparengnga Allah. Daddi ta 
olle badha oreng se ngedirragi abana polana 
parkara ganeka. 

9(2:8) 

10 Sampeyan sareng kaula sadaja paneka 
ceptaanna Allah; sarta kalaban parantaraanna 
Isa Almasih Allah nyeptaagi sampeyan sareng 
kaula sopaja ngalakone pa-ponapa se sae 
se ampon esadhiyaagi kaangguy sampeyan 
sareng kaula sadaja. 

l1 Tan-taretan se banne Yahudi! Kaemodi 
kabadhaanna sampeyan gi dhimen: 
Sampeyan esebbut "oreng se ta asonnat" 
sareng oreng Yahudi se ngako abana 
asonnat (maksodda se ampon andhi tandha 
gabayanna manossa e badanna). 

12E bakto ganeka sampeyan gi ta daddi 
settong sareng Almasih, sampeyan gi 
daddi oreng manca se ta tamaso ommat 
peleyanna Allah. Sampeyan ta tamaso e 

dhalem parjanjiyan se ebadhi Allah sareng 


ommadda. Sampeyan odhi edunnya paneka 
ta gadhuwan pangarebban ban ta asareng 
Allah. 

13 Nangeng samangken sarrena sampeyan 
ampon daddi settong sareng Isa Almasih, 
sampeyan se gi dhimen jau, samangken 
epasemma polana sedana Almasih. 

14Sabab Almasih dibi se madhateng 
karokonan ka sampeyan sareng kaula sadaja, 
se marokon reng-oreng Yahudi sareng 
reng-oreng se banne Yahudi daddi settong 
bangsa. Geddhung se mesa bangsa se 
dhadhuwa ganeka ampon epaancor sareng 
Almasih kalaban ngurbannagi Salerana dibi. 

15 Hokomma agama Yahudi sareng kon- 
papakon sarta sadajana atoranna ampon 
epatadha sareng Almasih, sopaja bangsa se 
dhadhuwa ganeka daddiya settong bangsa 
anyar se daddi settong sareng Salerana. 
Kalaban cara se sapaneka Almasih madhateng 
karokonan. 

16 Lantaran sedana e salib, Almasih marokon 
bangsa se dhadhuwa ganeka, sareng masae 
pole hubunganna sareng Allah; daddi bangsa 
se dhadhuwa ganeka pas ta amosowan pole. 

17 Ganeka sababba Almasih rabu abertaagiya 
Kabar Bagus parkara se masae pole hubungan 
sareng Allah ganeka ka sampeyan, enggi 
paneka se banne Yahudi se gi jau ka Allah, 

jugan ka reng-oreng Yahudi se ampon semma 


sareng Allah. 

18 Kalaban parantaraanna Almasih sampeyan 
sareng kaula sadaja sae se Yahudi jugan se 
banne Yahudi bisa nyemmae Rama kalaban 
partolonganna Errohna Allah se settong. 

19 Daddi, sampeyan samangken banne oreng 
manca otaba oreng lowar pole. Samangken 
sampeyan padha daddi ommadda Allah. 
Sampeyan samangken padha tamaso 
anggotana kalowargana Allah. 

20 Sampeyan jugan epaddek e attassa 
dhasar se epasang sareng sul-rasul sarta 
bi-nabbi, sareng Isa menangka bato padduna. 

21 Almasih dibi se nyoson sadajana geddhong 
ganeka epadaddi Padalemman Socce se 
malolo eatorragi ka Pangeran. 

22 Lantaran odhi daddi settong sareng 
Almasih, sampeyan jugan epaddek epasareng 
reng-oreng laenna epadaddi settong compo 
kaagem Allah, se ekalenggii Allah sareng 
Errohepon. 

l Ganeka sababba kaula, Paulus, 
epenjara polana Isa Almasih kaangguy 
kaparlowanna sampeyan se banne Yahudi. 

2 Tanto sampeyan ampon meyarsa ja Allah, 
polana kasaeyanna, marengngagi lalakon 
paneka ka kaula kaangguy kaparlowanna 
sampeyan. 

3 Allah mokka roseyana rancanana, ekabala 


ka kaula. (Parkara paneka bi kaula ampon 
esebbuttagi e attas kalaban rengkes; 

4mon sampeyan maos, tanto sampeyan 
ngarte ka roseya parkara Almasih akadi se 
ampon ekaonenge kaula.) 

> Gi dhimen roseya ganeka ta oneng ebukka 
ka manossa, nangeng samangken Errohna 
Allah ampon anyataagi parkara gapaneka ka 
sul-rasul sareng bi-nabbina. 

6 Roseya gapaneka enggi paneka: Kalaban 
parantaraanna Kabar Bagus ganeka, oreng se 
banne Yahudi noro ngarassaagi kat-berkadda 
Allah se gi dhimen namong esadhiyaagi ka 
reng-oreng Yahudi. Reng-oreng se banne 
Yahudi ganeka ampon daddi anggotana 
badan se settong, ban noro narema ponapa 
se ejanjiyagi Allah kalaban parantaraanna Isa 
Almasih. 

7 Kaula olle papareng dhari Allah enggi 
paneka lalakon kaula epakon mabalattra 
Kabar Bagus ganeka. Kaula narema papareng 
ganeka kalaban parantaraanna kobasana 
Allah se alako e dhalem aba kaula. 

8 Kaula paneka se paleng nespa e antarana 
sadajana ommat manossa. Nangeng Allah 
marenge kaula papareng se talebat rajana, 
enggi paneka: kaula epakon abertaagi ka 
reng-oreng se banne Yahudi Kabar Bagus 
parkara kasogiyanna Almasih se tadha 
aherra, 

2jugan sopaja kalaban parantaraanna kaula 


sadajana oreng padha oneng kadi ponapa 
Allah, alampaagi sadajana rancanana se 
ngabidi gi dhimen eroseyaagi ka manossa. 

10 Maksodda Allah, sopaja samangken 
paneka, kalaban parantaraanna jemaat, 
sadaja se ngastane kakobasaan e langnge 
oneng ka sadajana kabicaksanaanna Allah se 
acem-macem bujudda. 

ll Allah alampaagi ganeka menorot 
rancanana se langgeng, se elampaagi kalaban 
parantaraanna Guste Isa Almasih. 

12 Kalaban parcaja ka Almasih jugan 
kalaban daddi settong sareng Salerana, 
sampeyan sareng kaula sadaja padha 
eparenge kabebasan nyemmae Allah kalaban 
kaparcajaan se raja. 

13 Daddi, parnyoonan kaula enggi paneka: 
sampeyan ta osa kobater mekkere 
kasangsaraan se etanggung kaula polana 
sampeyan, sabab sadajana gapaneka 
kaangguy kabecceanna sampeyan. 

14 Ganeka sababba kaula asojut e ajunanna 
Rama. 

15 Dhari Rama paneka saneyap kalowarga e 
sowarga sareng e bume narema sepadda se 
kusus. 

16 Kaula nyoon moga-moga Allah se 
mahamolja kasokana makowat sampeyan 
sareng Errohna. 

17 Moga-moga polana sampeyan parcaja ka 
Almasih, Almasih kasokana alenggi edhalem 
atena sampeyan, ban odhina sampeyan 
edhasarragi sareng ekobasae kataresnaan. 

18 Kaula adua moga-moga sampeyan 
sareng sadajana ommadda Allah, ngagaliya 
saponapa lebar sareng lanjangnga, tenggi 
sareng dhalemma kataresnaanna Almasih, 

19 se ta epahame salem-dhalemma sareng 
akkalla manossa. Moga-moga sampeyan 
onenga ka kataresnaanna Almasih, sopaja 
sampeyan aesse sareng kapribadhiyanna 
Allah se samporna. 

20 Kalaban kobasana Allah se bajeng alako 
e dhalem sampeyan sareng kaula sadaja, 
Allah kengeng alampaagi alebbiyan dhari 
se ekenneng soon otaba ekenneng pekker 
sareng sampeyan ban kaula sadaja. 

21 Ngereng amoljaagi Allah ron-temoron e 
dhalem jemaat, kalaban parantaraanna Isa 
Almasih, salanjangnga, saterrossa! Amin. 
4 l Lantaran gapaneka kaula oreng tahanan, 

se etahan polana aladine Pangeran 
nyoona onggu ka sampeyan: ngereng padha 
odhi menorot kadhudhuganna sampeyan 
menangka oreng se ampon etembali Allah. 

2 Paandhap asor, alos sareng sabbar. Saleng 
tolong menangka tandha kataresnaanna 
sampeyan ka oreng laen. 

3 Ehteyarragi pagu-onggu sopaja sampeyan 
padha odhi rokon sopaja karokonan se 
eceptaagi Errohna Allah teptebba ta rosak. 

“Namong badha settong badan sareng 
settong Erroh. Sapaneka jugan sampeyan 
etembali kaangguy settong pangarebban se 
padha. 

> Namong badha settong Pangeran, settong 
iman, settong baptisan, 

6 sareng settong Allah se daddi Ramana 
oreng sadajana. Salerana ganeka Pangeranna 
alam dunnya, se tan-ngastane kalaban 
parantaraanna sadajana, sarta kobasa e 
dhalem sadajana. 

7 Sampeyan sareng kaula sadaja padha 
narema bang-sebang papareng menorot se 
eparengngagi Almasih. 

8E dhalem Alketab esebbuttagi, "E bakto 
Salerana ongga ka kennengngan se paleng 
tenggi, Salerana abakta tahanan sabannyana, 
ban apareng reng-paparengnga ka manossa." 

? Daddi, mon ekocaagi "Salerana ongga" 
artena Salerana ampon toron e kennengngan 
se paleng mandhap e bume paneka. 

10 Ban Salerana se toron ganeka jugan 
Salerana se ongga kantos ka kennengngan 
atenggiyan sareng sadajana langnge, kantos 
alam dunnya aesse kahadiranna. 

ll Salerana ganeka se "apareng reng- 
papareng ka manossa"; sabagiyan badha se 
epadaddi rasul, se laenna epadaddi nabbi; 


Efesus 4.121 16 13 
se laenna pole epadaddi tokang abertaagi 


Kabar Bagus kaissa, se laen epadaddi ru-guru 
sareng pamimpinna jemaat. 

12 Ganeka elampaagi sopaja ommadda 
Allah egennae sadaja kaparlowanna sopaja 
kengenga aladine Pangeran sareng maddek 
badanna Almasih. 

13 Kalaban sapaneka sampeyan sareng kaula 
sadaja padha daddi settong polana iman se 
padha sareng pangarteyan se padha parkara 
Pottrana Allah. Ban sampeyan sareng kaula 
sadaja daddi reng-oreng se dibasa, se sajan 
abit sajan samporna akadi Almasih. 

14 Daddi sampeyan sareng kaula sadaja 
banne na-kana pole se bang-galimbangan 
egiba gilina pangajaran se acem-macem 
dhari reng-oreng se salenter. Reng-oreng 
ganeka nepo reng-oreng laen kantos padha 
sala jalan. 

15 Bunten! Sabaligga, sampeyan kodu 
anyataagi pa-ponapa se lerres kalaban ate se 
possa sareng kataresnaan, me olle e dhalem 
parkara ponapaa saos sampeyan sareng 
kaula sadaja sajan abit sajan samporna akadi 
Almasih, kapalana sampeyan sareng kaula 
sadaja. 

16 Kalaban pimpinanna Almasih, sadajana 
bagiyanna badan daddi sae sosonanna, 
saleng sambung sabban resowanna. Daddi 
mon saneyap bagiyanna badan ganeka 
alako menorot samasthena, sabadan bakal 

daddiya dibasa sareng koko kalaban jalan 


kataresnaan. 

17 Daddi, kalaban asmana Pangeran, kaula 
ngocaa ban materranga parkara paneka: 
sampeyan ambu ja terros odhi akadi oreng se 
ta oneng ka Allah, se apekker se ne-banne. 

18 Reng-oreng ganeka petteng pekkeranna. 
Ta oneng ka odhi se eparengngagi Allah, 
sabab ta oneng pa-ponapa parkara Allah, 
sareng cengkal. 

19 Reng-oreng ganeka ampon ta gadhuwan 
ate todhus pole, kantos norodi sadajana 
napsona, sarengngan odhi cemmer 
sakarebba. 

20 Nangeng Isa Almasih se ekennal 
sampeyan banne kadi ganeka! 

21 Sampeyan ampon meyarsa parkara 
Salerana; ban menangka red-moredda, 
sampeyan ampon eajari jugan parkara 
pat-sepadda Allah se badha e Salerana! 

22 Daddi, dinggallagi manossa se laju sareng 
cara odhina se laju se eparosak sareng 
sadajana pangaterrona se ngeba oreng ka 
jalan se kalero. 

23 Ate sareng pekkeranna sampeyan kodu 
epaanyar. 

24 Ban sampeyan kodu odhi daddi manossa 
se anyar se eceptaagi menorot gambaranna 
Allah, enggi paneka kalaban tabiat se lerres, 
loros sareng socce. 

2> Daddi, tan-taretan sadaja, sampeyan 


ja lecegan pole; pajujur se settong ka 
settongnga; sabab sampeyan sadaja padha 
bagiyanna badanna Almasih. 

26 Mon sampeyan peggel, ja sampe 
sampeyan dusa polana kapeggellanna 
ganeka. Ja ros-terrosan peggel saare 
benteng, 

27 sopaja Iblis ta olle kasempadan. 

28 Oreng se biyasa co-ngeco, kodu ambu 
co-ngeco. Sabaligga kodu alako sopaja 
manggi kasap kalaban jalan se jujur sareng 
bisa nolong oreng se kakorangan. 

293 Mon sampeyan abu-dhabu, ja ngangguy 
ca-oca se kotor. Angguy ca-oca se abanto 
mabagus oreng laen, ca-oca se sapaneka 
bakal madhatengnga kabagusan ka 
reng-oreng se ngedhing. 

30) ugan ja masossa Errohna Allah, sabab 
Erroh Allah paneka ampon daddi eccabba 
sampeyan se noduwagi ja sampeyan 
kaagunganna Allah; sarengngan pole Erroh 
Allah ganeka daddi tanggungan ja bakal 
dhatengnga Are Pambebasan kaangguy 
sampeyan. 

31 Buwang sake ate sareng ate peggel. 
Ambuwi ja rat-tharadan sambi apesowan, 
ja andhi ate baji otabana parasaan laen se 
samacemma ganeka. 

32 Sabaligga, sampeyan kodu becce ate 
sareng bellas ase ka oreng laen, saleng 

nyapora akadi Allah se apareng sapora ka 


sampeyan kalaban parantaraanna Almasih. 
5 ' Sarrena sampeyan paneka pottra 

kakasena Allah, sampeyan kodu aehteyar 
nerowe contona Allah. 

2 Odhina sampeyan kodu edhasare 
kataresnaan, akadi Almasih se taresna ka 
sampeyan sareng kaula sadaja. Almasih 
ngorbannagi Salerana kaangguy sampeyan 
sareng kaula, menangka tor-ator se room 
sareng masenneng panggaliyanna Allah. 

3 Sampeyan paneka ommadda Allah. Daddi, 
kon-lalakon maseyat, sareng se ta patot, 
otabana dhakka, ta pantes badha e antarana 
sampeyan. Ja sampe oreng laen gadhuwan 
marga ngoca ja sampeyan atengka kadi 
ganeka. 

4j ugan ta pantes mon sampeyan abu-dhabu 
makalowar ca-oca se kotor, cemmer ban ta 
patot. Sabaligga sampeyan kodu asokkor ka 
Allah. 

> Tetene, gi: Oreng se lalakonna cemmer 
otaba ta patot, otaba dhakka, (lalakon ganeka 
padha saos sareng nyemba ka brahala), 
oreng ganeka ta bisa daddi anggotana ommat 
se eparenta Almasih sareng Allah. 

6Ja kantos sampeyan ekenneng tepo oreng 
sareng caca se tadha essena. Sabab sadajana 
parkara se sapaneka se madhateng babendun 
dhari Allah ka reng-oreng se ta taat ka 
Salerana. 

7 Daddi ja ahubungan sakale sareng 


reng-oreng se kadi ganeka. 

8 Gi dhimen sampeyan dibi badha e 
pettengnga. Samangken sampeyan ampon 
daddi ommadda Pangeran, daddi sampeyan 
ampon badha e terrangnga. Daddi, sampeyan 
kodu odhi akadi oreng se odhi e terrangnga. 

9 Sabab dhari terrang ganeka kalowar 
samacemma lalakon se sae, adil sareng 
kalowar dhari ate se berse e dhalem 
pangoladanna Allah. 

10 Sampeyan kodu aehteyar sopaja oneng 
ponapa se masenneng panggaliyanna 
Pangeran. 

1jJa ngalakone pa-ponapa se tadha gunana 
se elakone reng-oreng se odhi e pettengnga. 
Sabaligga sampeyan kodu mokka ra-parkara 
se kadi ganeka paterrang. 

12 (Sabab pa-ponapa se elakone reng-oreng 
ganeka kalabantek-ngetek, ekacaca saos 
ampon matodhusan.) 

13 Pa-ponapa se epatangale e terana, tanto 
terrang abasanna. 

14Sabab sadaja se bisa etengale kalaban 
jarna, ganeka terrang. Ganeka sababba 
ekocaagi sapaneka, "Jaga bana, reng-oreng 
se tedhung, mara jaga dhari pate! Almasih 
bakal nyonarana bana." 

15 Daddi jaga gu-onggu cara odhina 
sampeyan. Ja odhi akadi oreng budhu; 

sampeyan kodu odhi akadi oreng se 


bicaksana. 

16 Gunaagi palerres saneyap kasempadan 
se badha e sampeyan, sabab jaman paneka 
jaman se jahat. 

17Ja budhu, nangeng sare palerres ponapa 
se ekasokane Pangeran. 

18 Sampeyan ja mabu sareng anggur, 
sabab ganeka bakal marosaga sampeyan. 
Sabaligga, sampeyan kodu ekobasae Errohna 
Allah. 

19 Mon sampeyan abu-dhabu, angguy 
ca-oca dhari jabur, kejung ji-pojiyan sareng 
nyanyeyan rohani. Mon anyanye gu-laggu 
pojiyan ka Pangeran, toroe ate se gumbira. 

20 Salanjangnga ban e dhalem parkara 
ponapaa saos sampeyan kodu asokkor ka 
Allah Rama, bit asmana Guste Isa Almasih. 

21 Kaangguy ngormat Almasih, sampeyan 
kodu saleng atoro. 

22 Bine kodu atoro ka lakena akadi se atoro 
ka Pangeran. 

23 Sabab lake paneka ngapalae bine, akadi 
Almasih se daddi kapalana jemaadda, ban 
Salerana dibi jugan Rato Panyalamet monggu 
ka jemaat se daddi badanna Salerana. 

24 Akadi jemaat se atoro ka Almasih, 
sapaneka jugan e dhalem parkara ponapaa 
bai bine kodu atoro ka lake. 

25 Lake kodu taresna ka binena akadi 
Almasih se taresna ka jemaadda sarta 

ngorbannagi abaepon kaangguy jemaadda 


ganeka. 

26 Almasih alampaagi sapaneka sopaja bisaa 
maberse jemaadda kalaban pangajaranna 
sarta kalaban aeng baptis, sopaja saamponna 
ganeka Salerana bisa ngatorragi jemaat 
ganeka ka Allah. 

27 Kalaban sapaneka Almasih mangadek 
jemaat ganeka kalaban agung sareng morne 
e ajunanna, ta kalaban badha calena maske 
sakonea. 

28 Sapaneka jugan lake kodu taresna ka 
binena akadi taresnana ka badanna dibi. 

29 (Ta oneng badha oreng se baji ka badanna 
dibi.Sabaligga, oreng meyara ban ajaga 
badanna akadi Almasih se jugan meyara 
jemaadda. 

30 Sampeyan sareng kaula sadaja oneng 
parkara ganeka, polana sampeyan sareng 
kaula sadaja anggotana badanna Almasih.) 

31E dhalem Alketab esebbuttagi, "Lantaran 
jareya lalake bakal adinaagiya rama ebuna 
kaangguy daddi settong ban binena, ban se 
kadhuwa jareya bakal daddiya settong." 

32 Ayat gapaneka agandhu arte se dhalem. 
Ban ganeka bi kaula ekaeagi sareng hubungan 
e antarana Almasih sareng jemaadda. 

33 Nangeng ayat gapaneka badha 
hubunganna jugan sareng sampeyan: 
saneyap lake kodu taresna ka binena akadi 

taresnana ka abana dibi, ban saneyap bine 


kodu aehteyar sopaja hormat ka lakena. 
l Na-kana! Menangka red-moredda 
Almasih, bana kodu taat ka oreng towana 
sabab jareya se patot elakone. 

2 "Hormadi rama ebuna," jareya parenta se 
kapeng settong dhari Allah kalaban janji, 

3iya areya: "Sopaja bana senneng odhina 
ban lanjang omorra e bume". 

4Tan-taretan se daddi eppa! Sampeyan 
ta olle ngadhebbi tra-pottrana kalaban 
cara se mapeggel atena tra-pottra ganeka. 
Sabaligga, paraja tra-pottrana sampeyan 
ganeka kalaban tata tarteb ban pangajaranna 
Pangeran. 

> Tan-taretan se daddi dunor! Toro parentana 
lorana bana se e dunnya reya. Lakone jareya 
kalaban parasaan hormat ban taat sarta 
kalaban gu-onggu akantha se ngalakone 
jareya ka Almasih dibi. 

6Ja alako kantha jareya pera e bakto bana 
ejaga, pera polana terro ealemma manossa. 
Tape lakone jareya menangka abdina Almasih 
se teppana norodi kasokanna Allah kalaban 
gu-onggu ate! 

7 Lalakon se elakone bana menangka dunor 
rowa kodu lakone kalaban ate gumbira 
akantha se aladine Pangeran dibi, banne pera 
manossa. 

8 Kaengae ja sakabbiyanna oreng, dunor 
otaba oreng mardika, bakal naremaa babales 

dhari Pangeran kaangguy lalakonna se bagus 


se kemmaa bai. 

?Tan-taretan se daddi lora! Sampeyan 
kodu sapaneka jugan ka nor-dunorra. Ja 
ko-nakoe malolo. Kaemodi ja sampeyan 
sareng nor-dunorra ganeka padha kaagungan 
settong lora, enggi paneka Pangeran se e 
sowarga. Salerana ta ada-bidaagi oreng. 

10 Dhi-budhina, kaula maemoda sampeyan 
sopaja sampeyan daddi kowat kalaban 
kakowadan se etarema sampeyan dhari 
Pangeran, polana sampeyan daddi settong 
sareng Salerana. 

l1 Agem sadajana pakakas perrang se 
eparengngagi Allah ka sampeyan, sopaja 
sampeyan bisa kowat ngadhebbi akkalla Iblis 
se juba. 

12 Sabab sampeyan sareng kaula sadaja 
aperrang ta amoso manossa, nangeng amoso 
kakowadanna sadaja tan-setan se ngobasae 
se jahat paneka. Sampeyan sareng kaula 
sadaja amoso kakowadanna roh-erroh jahat 
se ngobasae langnge. 

13 Daddi, samangken tore agem sadajana 
pakakas perrangnga Allah, sopaja e are se 
jahat sampeyan sanggup ngadhebbi sadajana 
serranganna moso. Ban sopaja saamponna 
sampeyan aperrang sampe ka aherra, 
sampeyan gi paggun gaga parjuga. 

14 Sampeyan kodu asadhiya ros-terrosan. 
Agem kaestowanna sampeyan ka Allah 

menangka sabbu, ban kaberseyanna ate 


menangka kalambi besse. 

15 Kaehlasanna ate kaangguy abertaagi 
Kabar Bagus se madhateng kataremtemman 
badhi sapatuna sampeyan. 

16 Salanjangnga agem kaparcajaanna 
sampeyan ka Pangeran menangka sanjata 
panangkes; kalaban iman ganeka sampeyan 
bisa matee sadajana pana se rabbang dhari 
se jahat. 

17 Agem kasalameddan menangka topi baja, 
ban dhabuna Allah menangka peddhang dhari 
Errohna Allah. 

18 Lakone ganeka sadaja sambi adua 
nyoon partolongan dhari Allah. E saneyap 
kasempadan, adua akadi se etonton sareng 
Errohna Allah. Sampeyan kodu asadhiya 
terros ban ja atellok. Terros ja ambu adua 
kaangguy sadajana ommadda Allah. 

19 Ngereng adua jugan kaangguy kaula, 
sopaja e bakto kaula acaca, Allah marenge 
kaula ca-oca se lerres. Ban sopaja kaula 
bangal abertaagi roseyana Kabar Bagus 
ganeka. 

20 Polana Kabar Bagus ganeka kaula daddi 
otosan, ban samangken badha e dhalem 
penjara. Ngereng adua sopaja kaula bangal 
acaca parkara Kabar Bagus ganeka, akadi se 
samasthena kaula acaca. 

21l Tikhikus, taretanna sampeyan sareng 
kaula sadaja sarta pangladin se esto e dhalem 

lalakonna Pangeran, malaana sampeyan 


sadajana parkara kaula, sopaja sampeyan 
oneng parkara kaula ban lalakon kaula. 

22 Ganeka sababba kaula ngotos taretan 
ganeka ka sampeyan kaangguy malae ka 
sampeyan parkara kabadhaanna kaula 
sadaja, sopaja sampeyan raja ate. 

23 Moga-moga Allah Rama sareng Guste Isa 
Almasih apareng jalan ka sadajana jemaat 
sopaja rokon daddi settong ban saleng 
taresna sarta paggun parcaja ka Almasih. 

24 Moga-moga Allah aberkadi sampeyan 
sadaja se taresna ka Guste Isa Almasih 
kalaban kataresnaan se ta bisa mate. Hormat 
kaula, Paulus 


Filipi 


1 l Tan-taretan ommadda Allah sadajana 
se badha e Filipi, ban se ampon daddi 
settong sareng Isa Almasih. J ugan tan-taretan 
pamimpin sarta se abanto jemaat! Kaula, 
Paulus, sareng Timotiyus, di-abdina Isa 
Almasih, 

2 ngarep moga-moga Allah Ramana 
sampeyan sareng kaula, sareng Guste 
Isa Almasih aparenga berkat sareng 
kataremtemman ka sampeyan sadaja. 

3 Sabban kaula enga ka sampeyan, kaula 
asokkor ka Allah. 

“Ban sabban kaula adua nyoonnagi 
sampeyan, kaula adua kalaban senneng ate. 

> Kaula asokkor ka Allah sabab dhari 
dha-adhana kantos samangken, sampeyan 
abanto kaula e dhalem abertaagi Kabar Bagus 
dhari Allah. 

6 Allah dibi se amolae lalakon se sae 
paneka e dhalem sampeyan, ban kaula yakin 
Salerana badhi nerrossagi lalakon paneka 
kantos lastare e Are Isa Almasih rabu pole. 

7? Ampon sapantessa kaula gadhuwan 
parasaan kadi ganeka ka sampeyan, sabab 
sampeyan terros semma ka ate kaula. Jugan 
lantaran sampeyan noro narema asareng 
kaula papareng se eparengngagi Allah ka 

kaula; samangken sabatara kaula badha e 
penjara, jugan e bakto kaula mardika badha e 
lowar kaangguy abillai sareng masalamedda 
Kabar Bagus. 

8 Allah ngagali ja kaula ce kerrongnga 
onggu ka sampeyan kalaban kataresnaan se 
kajunjun dhari Isa Almasih dibi. 

? Kaula nyoon e dhalem dua moga-moga 
sampeyan sajan atamba taresna ka Allah 
sareng ka sasamana, sareng terros atamba 
pangataowan se lerres sareng pamanggi se 
bicaksana. 

10 Kalaban sapaneka sampeyan bakal 
onenga mele ponapa se paleng sae, ban 
odhina sampeyan bakal lopoda dhari sadajana 
cacalen otabana gugadan ponapaa saos e Are 
Almasih rabu pole. 

11 Odhina sampeyan bakal ta kakorangana 
lalakon se pajat sae onggu se namong 
kengeng ehasellagi sareng Isa Almasih 
dibi; daddi Allah bakal emoljaagiya sareng 
eagungngagiya. 

12 Sampeyan kodu ngagali, tan-taretan, ja 
pa-ponapa se kadaddiyan ka kaula la-mala 
andaddiyagi lebbi bannya oreng se mereng 
sareng parcaja ka Kabar Bagus. 

13 Hasella, sadajana pangawalla karaton 
sareng reng-oreng laenna e kottha paneka 
oneng ja kaula e penjara lantaran ngabdi ka 
Almasih. 

14Lantaran kaula se e penjara paneka, 
kabannyaan reng-oreng Kristen e kottha 
paneka atamba yakin pole ka Pangeran, 
kantos padha sajan bangal ngabarragi 
sen-pessen dhari Allah ta kalaban andhi ate 
tako. 

15 Pajat lerres badha se abertaagi parkara 
Almasih lantaran ere sareng terro atokara, 
nangeng se laenna abertaagi Almasih lantaran 
gadhuwan maksod se sae. 

16 Reng-oreng ganeka ajalannagi gapaneka 
lantaran kataresnaanna ka Allah sareng ka 
kaula, sabab reng-oreng ganeka oneng ja 
Allah makon kaula sopaja noduwagi ja Kabar 
Bagus ganeka lerres. 

17 Nangeng oreng laen abertaagi Almasih 
kalaban maksod se ta sae; se abertaagi 
kaangguy kaparlowanna dibi. Pangrasana, 
kalaban sapaneka reng-oreng ganeka ngarep 
kasossaan kaula e penjara bakal atambaa. 

18 Nangeng ta aponapa! Sabab, kadi ponapaa 
saos, ponapa maksodda morne otaba sala, 
ollena gi padha, enggi paneka Almasih gi 
ebertaagi jugan; daddi kaula senneng. Ban 
kaula bakal terrosa arassa senneng, 

19 sabab kaula oneng ja kalaban duana 
sampeyan sareng bantowanna Errohna Isa 
Almasih, kaula bakal epabebasa. 

20 Se sanget ekaterro sareng earep kaula 
enggi paneka sopaja kaula ta sampea 
ta ahasel e dhalem ajalannagi lalakon 

kaula. Sabaligga, kaula ngarep sopaja bilaa 
saos, kong-langkong samangken paneka, 
moga-moga kaula gadhuwana ate se bangal, 
sopaja kalaban badan sareng sokma kaula 
paneka edhalem kabadhaan odhi otaba mate 
laher baten Almasih emoljaagiya. 

21 Sabab monggu ka kaula, tojjuwan odhina 
kaula namong Almasih! Daddi mate artena 
pojur. 

22 Nangeng mon e dhalem odhi e dunnya 
paneka kaula gi kengeng ajalannagi lalakon 
se lebbi aguna, kaula pas ta oneng se kaimma 
se epeleya kaula. 

23 Kaula padhana se etaja dhari kangan 
ban dhari kacer. Kaula ce terrona se ondura 
dhari dunnya paneka, entara apolong sareng 
Almasih, sabab ganeka se paleng sae; 

24 nangeng, kaangguy kaparlowanna 
sampeyan, langkong sae mon kaula gi badha 
e dunnya paneka. 

25 Parkara paneka kaula yakin. Lantaran 
ganeka kaula oneng ja kaula gi pagguna 
apolong sareng sampeyan sadaja, sopaja 
kaula bisa nolong sampeyan, me olle sajan 
koko sareng sajan senneng e dhalem parcaja 
ka Pangeran. 

26 Daddi, mon kaula ampon abali ka 
sampeyan pole, sampeyan se ampon 
daddi settong sareng Isa Almasih bakal 
kaagunganna alasan se jang bannyaan pole 
kaangguy ngedirragi aba kaula. 

27 Samangken, se parlo enggi paneka 
sopaja sampeyan odhi menorot se epenta 
sareng Kabar Bagus parkara Almasih kaissa. 
Kalaban sapaneka, ponapa kaula tapanggi 
sareng sampeyan otaba bunten, kaula bakal 
merengnga ja sampeyan koko rokon sarta 
areng-bareng aperrang kalaban settong 
maksod sareng settong pangaterro, enggi 
paneka kaangguy kaparcajaan se menorot 
Kabar Bagus dhari Allah. 

28 Sampeyan pabangal terros; ja ko-tako 
ka so-mosona. Kalaban sapaneka sampeyan 
noduwagi ja so-mosona sampeyan ganeka 
tanto bakal kalaa, ban sampeyan bakal 
mennanga, sabab Allah dibi se apareng 
kamennangan ka sampeyan. 

29 Sabab sampeyan sareng Allah eparenge 
paparengnga banne namong kaangguy 
parcaja ka Almasih, nangeng jugan sopaja 
sampeyan nanggung sangsara kaangguy 
Almasih. 

30 Samangken sampeyan jugan kengeng 
noro asareng kaula e dhalem paperrangan 
paneka, paperrangan akadi se ampon 
oneng eoladi sampeyan elabbuwi kaula gi 
dhimen, ban se terros elabbuwi kaula kantos 
samangken akadi se epeyarsa sampeyan. 
2 ! Sampeyan kowat polana daddi settong 

sareng Almasih. Sampeyan talepor 
polana Almasih taresna ka sampeyan! 
Sampeyan etonton sareng Errohna Allah, 

jugan sampeyan saleng taresna ban saleng 
bellas ase. 

2 Samangken, tore sampeyan masenneng 
ate kaula onggu kalaban cara sapaneka: Odhi 
settong ate kalaban kataresnaan se padha, 
kalaban pekkeran se padha sarta kalaban 
tojjuwan se padha. 

3Ja ngalakone ponapaa saos lantaran 
kaparlowanna sampeyan dibi, otaba polana 
terro ngedirragiya aba. Sabaligga sampeyan 
sadaja kodu kalaban andhap asor nganggep 
oreng laen asaeyan dhari sampeyan. 

4 Gateyagi kaparlowanna oreng laen, ja pera 
kaparlowanna dibi saos. 

> Sampeyan kodu kaagungan ate akadi Isa 
Almasih: 

6 Salerana padha ban Allah tape ta nganggep 
ja kabadhaanna se illahi jareya kodu teptep 
ekaandhi salanjangnga. 

7 Sabaligga, jareya bi Salerana eocol kabbi, 
laju daddi akantha abdi. Salerana daddi 
padha ban manossa ban katon odhi akantha 
manossa. 

8 Salerana andhap asor sarta odhi taat ka 
Allah sampe pasedana iya areya seda e kaju 
salib. 

? Lantaran jareya Salerana bi Allah epaongga 
sagi-tenggina, ban eparenge kakobasaan 
se arajaan dhari sakabbiyanna kakobasaan 
laenna. 

10 Daddi kaangguy ngormat Isa, 
sakabbiyanna mahlok se e sowarga 
ban se e bume ban se e babana bume, bakal 
asojuda ka Salerana. 

11 Sakabbiyanna mahlok jareya bakal 
ngakowa ja Isa Almasih reya Pangeran; 
kalaban cara se kantha jareya Allah Rama 
emoljaagi asmana. 

12 Daddi, tan-taretan se kakase, akadi 
sampeyan se salanjangnga toro oca ka kaula 
e bakto kaula apolong sareng sampeyan, 
kong-langkong samangken e bakto kaula jau 
dhari sampeyan, sampeyan kodu teptep toro 
oca ka kaula. Sampeyan ampon epasalamet 
sareng Allah, daddi sampeyan kodu aehteyar 
terros sopaja kataremtemmanna sampeyan 
ganeka samporna. Jalannagi ganeka kalaban 
hormat sareng taat ka Allah, 

13 sabab Allah dibi se tan-ngastane e 
dhalem sampeyan kaangguy madaddi 
sampeyan ehlas sareng sanggup masenneng 
panggaliyanna Allah. 

14Lakone ponapaa saos ta kalaban 
aseddhiyan otaba atokar. 

15 Kalaban sapaneka sampeyan noduwagi ja 
sampeyan paneka tra-pottrana Allah se tadha 
calena, se odhi kalaban ate berse sarta lerres 
e nga-tengngaanna oreng jahat sareng dusa. 
Ban e bakto sampeyan manapa ka reng-oreng 
ganeka berta se madhateng odhi, monggu 
ka reng-oreng ganeka sampeyan kodu 

daddi akadi caja sê nyonar nerae dunnya. 
Mon sampeyan odhi sapaneka, kaula pas 
gadhuwan alasan kaangguy arassa gumbira 
polana sampeyan e bakto Isa Almasih rabu 
pole. Ganeka buktena ja kaula ta parcoma 
aperrang ban ehteyar kaula badha hasella. 

16 (2:15) 

17 Olle daddi kaula bakal epateyana ban 
dhara kaula bakal daddiya akadi kurban se 
etotta ka attassa tor-atorra sampeyan ka 
Allah menangka tandha ja sampeyan parcaja 
ka Salerana. Mon pajat kodu sapaneka, kaula 
asokkor sarta noro perak ban sampeyan. 

18 Sapaneka jugan sampeyan kodu arassa 
senneng ban noro perak ban kaula. 

19 Kaula parcaja ja kalaban partolonganna 
Guste Isa kaula bisa duli ngotos Timotiyus ka 
sampeyan, sopaja kaula bisa talepor bi berta 
parkara sampeyan. 

20 Pera Timotiyus kasorang se atena cocok bi 
kaula, ban mekkere onggu kasennengnganna 
odhina sampeyan. 

21 Se en-laenna pera ngoros kaparlowanna 
abana bang-sebang, banne kaparlowanna Isa 
Almasih. 

22 Sampeyan dibi ampon nengale buktena 
ja Timotiyus aguna. Timotiyus ganeka alako 
amba pate bi kaula kaangguy mabalattra 
Kabar Bagus dhari Allah. Kaula ban Timotiyus 
paneka akadi ana sareng eppana. 

23 Daddi mon kaula ampon oneng kadi 
ponapa dhi-budhina daddina parkara kaula 
paneka, kaula duliya ngotos Timotiyus ka 
sampeyan. 

24 Kaula parcaja ja kalaban partolonganna 
Pangeran, kaula dibi ta abit pole bakal entara 
ka sampeyan jugan. 

25 Parkara taretan Epafroditus se eotos 
sampeyan kaangguy nolonge kaula, kaula 
arassa parlo nyoro taretan ganeka abali 
ka sampeyan. Taretan ganeka ampon 
asarengnge kaula e dhalem lalakon sarta 
perrang kaula. 

26 Epafroditus ce kerrongnga ka sampeyan 
sadaja, ban ngalengsang polana sampeyan 
narema kabar ja taretan ganeka sake. 

27 Pajat lerres Epafroditus ganeka nganglo 
kantos para sedaa. Nangeng Allah neser ka 
abaepon; ban banne namong ka Epafroditus, 
ka kaula jugan, sopaja kaula ta sajan sossa. 

28 Ganeka sababba sajan raja pangaterro 
kaula kaangguy nyoro taretan ganeka abali 
ka sampeyan, sopaja sampeyan perak pole 
mon tapanggi sareng taretan ganeka, ban ate 
kaula pas ayem. 

2? Daddi tarema Epafroditus ganeka kalaban 
senneng ate menangka taretan se saiman. 
Argai sadajana oreng se kadi Epafroditus 
ganeka. 

30 Kaangguy kaparlowanna lalakonna 
Almasih, taretan ganeka para sedaa; abandha 

nyabana kaangguy nolong kaula bit nyamana 
sampeyan sadaja. 

l Aherrepon, tan-taretan, sampeyan 
pagumbira polana sampeyan daddi 
settong sareng Pangeran. Kaula ta arassa 

berra ngolangana pa-ponapa se ampon 
etoles kaula sabellunna; sabab ganeka sae 
kaangguy kasalameddanna sampeyan. 

2 Te-ngate ka reng-oreng se ngalakone 
pa-ponapa se jahat, reng-oreng se pantes 
esebbut pate". Reng-oreng ganeka maksa 
sopaja oreng padha asonnat. 

3 Mangkana sampeyan sareng kaula sadaja 
oreng se ampon narema sonnat se salerressa, 
banne reng-oreng ganeka. Sampeyan sareng 
kaula sadaja nyemba Allah kalaban etonton 
Errohna Allah dibi, ban sampeyan sareng 
kaula sadaja asokkor polana odhi daddi 
settong sareng Isa Almasih. Sampeyan 
sareng kaula sadaja ta targantong ka 
ra-opacara se asepat lahir. 

4 Salerressa kaula bisa saos targantong ka 
ra-opacara ganeka. Sabab mon badha oreng 
se apangrasa gadhuwan alasan kaangguy 
targantong ka ra-opacara se asepat lahir, 
kaula jang lebbiyan pole. 

> Kaula esonnat e bakto aomor ballung are. 
Kaula lahir ampon oreng Israil, dhari suku 
bangsa Benyamin: kaula oreng Ibrani asli. E 
dhalem parkara kataadan ka kom-hokomma 

agama Yahudi, kaula paneka anggotana 
golongan Farisi. 

6 Kaula la-mala ce samangadda kantos kaula 
nganeyaja jemaat. Mon eoladi dhari parkara 
hokomma agama Yahudi, kaula paneka oreng 
becce se tadha calena. 

7 Nangeng, lantaran Almasih, sadaja se 
gi dhimen bi kaula eanggep madhateng 
kaontongan, samangken daddi barang se 
marodgi. 

8 Banne pera ra-parkara se esebbut 
ganeka; nangeng la-mala ponapaa saos bi 
kaula eanggep menangka barang se pera 
madhateng karogiyan. Se ekaandhi kaula 
samangken paneka lebbi arga: enggi paneka 
oneng ka Isa Almasih, Pangeran kaula. Polana 
Almasih, ponapaa saos bi kaula ampon eocol. 
Sadajana bi kaula eanggep akadi bu-rombu, 
sopaja kaula bisaa olle Almasih, 

ban daddi settong ongguwan sareng 
Salerana. Hubungan se sae sareng Allah 
bi kaula ta eehteyarragi dibi kalaban jalan 
taat ka hokomma agama pole. Samangken 
hubungan kaula sareng Allah sae, polana 
kaula parcaja ka Almasih. Daddi hubungan se 
sae ganeka dhari Allah, adhasar ka parcaja 
ka Isa Almasih. 

10 Se ekaterro kaula pera settong tadha pole, 
enggi paneka sopaja kaula oneng ka Almasih, 
ban ngalame kobasa se maodhi Salerana 
dhari sedana. Kaula terro noroa nanggung 

sangsara sareng Salerana ban daddi padha 
sareng Salerana e dhalem sedana. 

1Ban kaula ngarep kaula dibi epaodhia pole 
dhari mate. 

12 Kaula ta ngoca ja kaula ampon ahasel, 
otabana ampon daddi samporna. Nangeng 
kaula gi terros aehteyar arebbua hadiya se 
esadhiyaagi sareng Isa Almasih. Kaangguy 
kaparlowan ganeka Salerana ampon arebbu 
kaula ban madaddi kaula kaagunganna. 

13Tanto saos, tan-taretan, kaula sanyatana 
ta apangrasa ahasel arebbu hadiya ganeka. 
Nangeng badha settong parkara se elakone 
kaula, enggi paneka kaula ta ngengae pole 
pa-ponapa se badha e budhina kaula ban 
aehteyar epataronggu sopaja bisaa napa ka 
se badha e adha kaula. 

14 Lantaran ganeka kaula terros berka ka 
tojjuwan se dhi-budhi kaangguy arebbua 
kamennangan, enggi paneka odhi e sowarga; 
kaangguy kaparlowan ganeka Allah nembali 
sampeyan sareng kaula sadaja kalaban 
parantaraanna Isa Almasih. 

15 Sampeyan sareng kaula sadaja se ampon 
dibasa sacara rohani, kodu sapaneka jugan. 
Nangeng mon e antarana sampeyan badha 
se gadhuwan pamanggi laen, Allah tanto 
majarna jugan ka sampeyan. 

16 Nangeng parkara paneka kodu ekaemodi 
bi sampeyan: Sampeyan sareng kaula 
sadaja odhi menorot atoran se ampon etoro 

bi sampeyan sareng kaula sadaja kantos 
samangken paneka. 

17 Tan-taretan sadaja, toro conto dhari kaula. 
Kaula sadaja ampon apareng conto se lerres, 
daddi ngereng tetene pateppa reng-oreng se 
nerowe conto dhari kaula sadaja ganeka. 

18 Kaula ampon serreng marenge oneng ka 
sampeyan, ban samangken kaula ngolange 
parkara ganeka pole sambi nanges, ja bannya 
oreng se odhina marosak artena sedana 
Almasih e salib. 

19 Odhina reng-oreng se sapaneka bakal 
eaherana kalaban ancorra odhina ganeka, 
sabab illah se esemba reng-oreng gapaneka 
enggi paneka pangaterrona badanna dibi. 
Pa-ponapa se matodhusan, la-mala ganeka 
se eedirragi reng-oreng ganeka; sabab 
reng-oreng ganeka coma mekkere pa-ponapa 
se ekaleburi dunnya paneka malolo. 

20 Nangeng sampeyan sareng kaula sadaja 
warga nagarana sowarga. Dhari kaissa jugan 
Rato Panyalamedda sampeyan sareng kaula 
sadaja, Guste Isa Almasih, bakal rabuwa. 
Salerana se ete-nante sampeyan sareng 
kaula sadaja. 

21 Badanna sampeyan sareng kaula se ta 
kowat sarta bisa ancor paneka, bakal eobaa 
sareng Almasih epadaddiya akadi badanna 
dibi se molja. Salerana bisa alampaagi ganeka 
polana Salerana kaagungan kobasa kaangguy 
matellok ponapaa saos. 

4 ' Daddi, tan-taretan se kakase, sampeyan 
kodu odhi kalaban parcaja onggu ka 
Guste Isa. Ate kaula ce kerrongnga ka 
sampeyan! Sampeyan se mabunga ate kaula, 
se magumbira ate kaula. 

2Taretan Euodiya sareng taretan Sintike! 
Kaula ngarep kalaban gu-onggu sopaja 
sampeyan rokon menangka reng-oreng se 
saiman. 

3 Ka kanca kaula se esto, kaula nyoona jugan 
sopaja sampeyan nolonge taretan babine se 
kadhuwa ganeka. Se kadhuwa ganeka ampon 
alako amba pate sareng kaula kaangguy 
abertaagi Kabar Bagus dhari Allah; padha 
akadi Klemen ban sadajana oreng laenna se 
alako asareng kaula. Nyamana reng-oreng 
ganeka badha e dhalem Ketabba Oreng Odhi. 

4 Moga-moga sampeyan terrosa gumbira 
polana sampeyan odhi daddi settong sareng 
Pangeran. Kaula ngocaa sakaleyan aggi: 
pagumbira! 

> Sadajana oreng kodu bisa nengale gulina 
sampeyan se bagus atena. Sabab Pangeran 
bakal duliya rabu. 

6j) a kobater parkara ponapaa saos. E dhalem 
parkara ponapaa bai adua ban nyoon ka 
Allah. Ponapa se ekabuto sampeyan, atorragi 
terros ka Allah kalaban mator sakalangkong. 

7 Kalaban sapaneka, kataremtemman dhari 
Allah se ta kera epahame manossa, bakal 

ajagaa ate sareng pekkeranna sampeyan se 
ampon daddi settong sareng Isa Almasih. 

8 Aherrepon, tan-taretan, essee pekkeranna 
sampeyan sareng sabarang se badha argana, 
se patot epoji, se ehormat oreng, se adil, 
morne, manes sareng sae. 

?Jalannagi sadaja se eajari ban etarema 
sampeyan dhari kaula; se abujud caca 
otabana lalakon kaula. Allah somberra 
kasajahteraan, bakal asarengnganna 
sampeyan. 

10E dhalem odhi kaula se daddi settong 
sareng Pangeran, kaula arassa ce sennengnga 
polana saamponna ce abidda, samangken 
sampeyan sempat pole mekkere kabadhaan 
kaula. Maksod kaula banne sampeyan paneka 
ampon loppa ka kaula; sampeyan sadaja 
pajat agateyagi kaula, tape sampeyan ta olle 
kasempadan kaangguy noduwagi ganeka. 

ll Kaula nyebbuttagi ganeka banne polana 
kaula kakorangan, sabab kaula ampon ajar 
narema menorot ponapa badhana. 

12 Kaula ampon ngalame rassana odhi 
kakorangan, ban jugan odhi bi-talebbi. Kaula 
ampon oneng roseyana kaangguy ngadhebbi 
kabadhaan se kadi ponapaa saos; e dhalem 
kabadhaan mamor otaba mesken, e dhalem 
kabadhaan bi-talebbi otaba kakorangan. 

13 Kalaban kobasa se eparengngagi Almasih 
ka kaula, kaula gadhuwan kakowadan 

kaangguy ngadhebbi kabadhaan se kadi 
ponapaa saos. 

14 Nangeng sampeyan ampon nolong kaula e 
dhalem kasossaan; ban se elakone sampeyan 
ganeka pajat sae. 

15 Tan-taretan oreng Filipi! Sampeyan dibi 
oneng onggu ja e bakto kaula adinggallagi 
Makedoniya gi dhimen kaissa, e bakto Kabar 
Bagus kaissa bi kaula ebertaagi kaangguy 
dha-adhana, pera sampeyan jemaat se 
abanto kaula; pera sampeyan se noro 
arassaagi ontong rogina abareng kaula. 

16E bakto kaula e Tesalonika ban parlo 
bantowan, ampon lebbi dhari dhu kale 
sampeyan ngerem bantowan ka kaula. 

17 Ganeka ja artee kaula pera terro naremaa 
tor-ator. Se ekaterro kaula enggi paneka 
sopaja kaula bisa nengale sel-hasel se nambai 
kaontonganna sampeyan. 

18 Kaula ampon narema sadajana la-mala 
lebbi dhari cokop! Sadaja tor-ator se ekerem 
sampeyan ka kaula, ampon etarema bi 
kaula dhari Epafroditus. Samangken kaula 
gadhuwan sadaja se ekaparlo kaula. Sadajana 
tor-ator dhari sampeyan akadi bau room 
dhari kurban se eatorragi ka Allah ban se 
etarema Allah kalaban senneng. 

19 Allah se esemba kaula, se talebat bannya 
kasogiyanna e dhalem Isa Almasih, bakal 
nyokobana sadaja kabutowanna sampeyan. 

20 Poji Allah Ramana sampeyan sareng kaula 
sadaja salanjangnga. Amin! 

21 Panapaagi salam kaula ka sadajana 
ommadda Allah se daddi settong sareng 
Isa Almasih. Tarema jugan salam dhari 
tan-taretan se apolong ban kaula e kaiya. 

22 Sadajana ommadda Allah e kottha paneka, 
kong-langkong se dhari karatonna Kaisar, 
akerem salam ka sampeyan. 

23 Moga-moga Guste Isa aberkadi sampeyan 
sadaja. Hormat kaula, Paulus ban Timotiyus 


Kolose 


1 lTan-taretan ommadda Allah e Kolose 
se esto daddi settong sareng Almasih! 
Menangka rasulla Isa Almasih se eangkat 
sareng Allah, kaula, Paulus, se epele 

Allah epadaddi rasulla Almasih, sareng 
taretan Timotiyus, ngarep moga-moga Allah 
Rama kasokana apareng berkat sareng 
kataremtemman ka sampeyan. 

(ED 

3 Kaula sareng Timotiyus mereng ja 
sampeyan parcaja ka Isa Almasih sareng 
taresna ka sadajana ommadda Allah. 
Lantaran ganeka, e bakto adua nyoonnagi 
sampeyan, kaula sadaja masthe asokkor ka 
Allah, Ramaepon Guste Isa Almasih. 

4(1:3) 

> Sampeyan parcaja sareng taresna, sabab 
sampeyan ngarep ka se esadhiyaagi e 
sowarga kaangguy sampeyan sareng Allah. 
Sampeyan ampon meyarsa parkara ganeka 
e bakto Kabar Bagus se lerres etotorragi ka 
sampeyan. 

6 Kabar dhari Allah ganeka balattra daddi 
sadunnya, ban odhina oreng terros eberkadi 
bi kabar ganeka, akadi odhina sampeyan se 
eberkadi sajjegga sampeyan meyarsa parkara 

rahmadda Allah sarta ahayadi onggu parkara 


ganeka. 

7 Sampeyan eparenge oneng parkara ganeka 
sareng Epafras, kanca kaula se kakase. 
Epafras ganeka esto ngabdi ka Almasih, alako 
kaangguy kaparlowanna sampeyan sareng 
kaula sadaja. 

8 Dhari Epafras ganeka kaula sareng 
tan-taretan laenna mereng ja kalaban 
kobasana Errohna Allah sampeyan padha 
saleng taresna. 

3? Lantaran ganeka kaula sadaja ros-terrosan 
adua nyoonnagi sampeyan molae mereng 
parkara sampeyan. Kaula sadaja nyoon 
ka Allah sopaja Errohna Allah marengana 
sampeyan kabicaksanaan sareng pangarteyan 
sopaja sampeyan oneng kalaban samporna 
ponapa kasokanna Allah. 

10 Kalaban sapaneka sampeyan kengeng 
odhi menorot kasokanna Allah, sareng 
ros-terrosan masenneng panggaliyanna 
Allah, kantos e dhalem ponapaa saos 
sampeyan bisa ngasellagi sabarang se sae. 
Ban pangataowanna sampeyan parkara Allah 
bakal atambaa jugan. 

ll Moga kalaban kobasana Allah se agung, 
sampeyan eparengngana kowat sampe 
sanggup nanggung ponapaa saos kalaban ate 
sabbar sareng senneng, 

12 sareng ocaban sakalangkong ka Rama; 
sabab Rama ganeka se madaddi sampeyan 


Kolose 1.131 18. | 3 
patot narema ponapa se esadhiyaagi Allah ka 


ommadda e dhalem karajaanna se tera. 

13 Sampeyan sareng kaula sadaja padha 
epalopot dhari kobasana papetteng sareng 
ebakta epasalamet ka dhalem karajaanna 
Pottrana se kakase. 

14 Pottrana ganeka se mabebas sampeyan 
sareng kaula, arteepon: sa-dusana sampeyan 
sareng kaula padha esapora. 

15 Almasih paneka gambar se nyata dhari 
Allah se ta katengal; Almasih paneka Pottra 
sareyang, lebbi otama dhari sadaja se 
eceptaagi Allah. 

16 Sabab kalaban parantaraanna Almasih 
ganeka Allah nyeptaagi sadaja se badha e 
langnge sareng e bume, se etengale sareng 
se ta etengale, tamaso jugan roh-erroh se 
kobasa sareng se marenta. Alam paneka 
sadajana eceptaagi kalaban parantaraanna 
Almasih sareng kaagem Almasih. 

17 Sabellunna badha pa-ponapa, Almasih 
ampon badha kaadha. Ban polana 
Salerana jugan sadajana padha badha e 
kennengnganna bang-sebang. 

18 Almasih ganeka serana badanna, 
jemaadda, se daddi somber odhina jemaat 
ganeka. Almasih ganeka Pottra sareyang se 
epaodhi pole dhari sedana, sopaja Salerana 
saos se daddi paleng penting dhari sadajana. 

19 Allah dibi se kasokan sopaja sadaja 


se badha e Salerana Allah, badha jugan 
sagennana e Salerana Pottrana. 

20 Ban kalaban parantaraanna Pottra ganeka 
jugan Allah motossagi kaangguy masae pole 
hubunganna sadajana ceptaanna sareng 
Salerana sadajana ceptaanna se badha e 
bume sareng e sowarga. Parkara gapaneka 
sareng Allah elampaagi ganeka kalaban 
parantaraanna sedana Pottrana e kaju salib. 

21 Gi dhimen sampeyan jau dhari Allah, 
sampeyan ngamoso Salerana sabab 
pekkeranna sampeyan jahat. 

22 Nangeng samangken, kalaban sedana 
Pottrana, Allah masae pole hubunganna 
sampeyan sareng Salerana. Kalaban 
sapaneka sampeyan bisa ebakta ngadhep ka 
ajunanna Allah e dhalem kabadhaan socce, 
morne sareng tadha calena. 

23 Nangeng tanto saos sampeyan kodu 
teptep esto parcaja sarta ngadek koko e 
dhalem kaparcajaanna. Ja sampe sampeyan 
mowang pangarebbanna se eparengngagi ka 
sampeyan e bakto sampeyan narema Kabar 
Bagus dhari Allah. Kabar ganeka ampon 
ebertaagi ka sadajana oreng sadunnya. Ban 
kaangguy kaparlowan ganeka, kaula, Paulus, 
daddi abdi. 

24 Samangken kaula senneng nanggung 
sangsara kaangguy kaparlowanna sampeyan. 
Sabab kalaban kasangsaraan badan kaula 

paneka, kaula magenna kasangsaraan 


se gi kodu etanggung Almasih kaangguy 
jemaadda, enggi paneka badanna. 

25 Allah makon kaula aladine jemaadda 
kaangguy kaparlowanna sampeyan. Kaula 
kodu manapa berta dhari Allah, sadajana; 

26 enggi paneka berta se ampon pan- 
saponapan abad abidda sareng Allah 
eroseyaagi ka sadajana oreng, nangeng 
samangken enyataagi ka ommadda. 

27 Allah kasokan anyataagiya ka ommattepon 
saponapa saena sareng agungnga roseyana 
kaangguy sadajana ommat manossa. Roseya 
ganeka enggi paneka: Almasih badha e 
dhalem sampeyan, artena sampeyan bakal 
noroa arassaagi kobassana kamoljaanna 
Allah. 

28 Almasih ganeka se ebertaagi ka saneyap 
oreng sareng kaula sadaja. Kaula sadaja 
maenga sareng ngajari reng-oreng ganeka 
sadaja kalaban sadajana kabicaksanaan 
se badha; maksod kaula sadaja sopaja 
reng-oreng ganeka padhaa bisa ebakta ka 
ajunanna Allah, menangka oreng se dibasa e 
dhalem sadajana parkara se rohani lantaran 
daddi settong sareng Almasih. 

293 Sopaja maksod ganeka kalakona, kaula 
alako amba pate. Kaula aperrang kalaban 
sadajana kakowadan se eparenge Almasih, 
kakowadan se alako e dhalem badan kaula 
kalaban kobasa possa. 

2 l Kaula aparenga oneng ka sampeyan 


saponapa berrana kaula alako kaangguy 
kaparlowanna sampeyan sareng reng-oreng 
se badha e Laodikiya, jugan kaangguy 
sadajana oreng se gi ta kennal sacara 
pribadhi sareng kaula. 

2 Kaula se alako sapaneka kalaban maksod 
sopaja reng-oreng ganeka raja ate, sareng 
saleng taresna; daddi rokon sadaja. Kalaban 
sapaneka reng-oreng ganeka padha ngarte 
onggu sareng yakin sarta oneng ka roseyana 
Allah, enggi paneka Almasih dibi. 

3 Almasih ganeka se nyengkap sadajana 
kabicaksanaan sareng pangataowanna Allah 
se gi dhimen gi ta ekaonenge oreng. 

4 Kaula malae sampeyan parkara paneka 
sopaja sampeyan ja kantos eco-koco paseraa 
saos se manes bibirra ngajarragi barang se 
la-sala. 

> Sabab sanare kaula jau dhari sampeyan, 
anggep saos kaula badha e nga-tengngaanna 
sampeyan. Ban kaula perak nengale 
sampeyan settong ate ban koko parcaja ka 
Almasih. 

6 Sarrena sampeyan ampon narema Isa 
Almasih menangka Pangeran, sampeyan kodu 
odhi daddi settong sareng Salerana, 

7? sareng amo-ramo e dhalem Salerana; 
sampeyan kodu maddek odhina kalaban 
Almasih menangka dhasarra. Sampeyan kodu 
sajan parcaja ka Almasih, akadi se ampon 

eajarragi ka sampeyan. Jugan sampeyan 
kodu pabannya sakalangkongnga. 

8 Te-ngate, ja kantos sampeyan kapencot 
ka falsafah-falsafahepon manossa se tadha 
gunana, se namong ngeba oreng ka jalan se 
sala. Falsafah-falsafah ganeka banne dhari 
Almasih, namong dhari manossa biyasa 
sareng dhari roh-erroh se ngobasane dunnya. 

3? Sabab sadajana kapribadhiyanna Allah 
badha e dhalem Almasih, enggi paneka e 
dhalem kamanossaanna. 

10 Ban sarrena sampeyan odhi daddi settong 
sareng Almasih, sampeyan jugan eparenge 
odhi saeppolla. Sabab Almasih paneka 
kapalana sadajana erroh se kobasa sareng se 
marenta. 

ll Lantaran sampeyan daddi settong sareng 
Almasih, sampeyan ampon esonnat, banne 
sonnat se ejalannagi manossa, nangeng 
sonnat se ebadhi Almasih, se mabebas 
sampeyan dhari kobasana tabiat se dusa. 

12 Sabab e bakto sampeyan ebaptis, 
sampeyan ampon ekoburragi asareng 
Almasih; kalaban baptisan ganeka jugan 
sampeyan noro epaodhi pole asareng Almasih 
sabab sampeyan parcaja ka kobasana Allah, 
se maodhi Almasih dhari sedana. 

13 Gi dhimen sampeyan sacara rohani 
ampon seda, sabab sampeyan dusa, sareng 
lantaran sampeyan ta esonnat sacara lahir. 
Nangeng samangken Allah maodhi sampeyan 

epasareng Almasih. Allah ampon nyapora 


sadajana dusana sampeyan sareng kaula 
sadaja, 

14 ban maburung sorat otangnga sampeyan 
sareng kaula sadaja, se nyekkel sampeyan 
sareng kaula sareng rat-sarat se berra. 
Kalaban nyalibbagi sorat ganeka ka kaju 
salib, Allah matadha sadajana dawaan ka 
sampeyan sareng kaula sadaja. 

15E salib ganeka roh-erroh se marenta 
sareng se kobasa epatabisa apa-ponapa 
pole sareng Almasih, ebadhi gun-tenggun e 
adhana oreng bannya e bakto sareng Almasih 
egiring menangka tawanan e dhalem baris 
kamennanganna. 

16 Daddi ja kantos badha oreng nyalaagi 
sampeyan parkara teddhaan otaba nom- 
enoman, otabana parkara re-are kaagamaan, 
otabana parayaanna lan-bulan anyar, otabana 
parkara are Sabat. 

17 Sadajana ganeka namong gambaranna 
sadajana se bakal dhateng, nangeng 
kanyataanna sadajana parkara ganeka enggi 
paneka Almasih. 

18 Sampeyan ja poron eparogi oreng se 
tha-kantha marendha asor sareng nyemba 
kat-malaekat. Reng-oreng ganeka angga 
polana pekkeranna se dhari dunnya, sarta 
dir-ngedirragi ton- pangatonanna se kusus, 

19kantos ta neggui pole ka Almasih se 
daddi kapala. E dhalem pimpinanna Almasih 

sadajana bagiyanna badan se settong 


epeyara, sarta epadaddi settong sareng 
so-resowannepon, sarengngan tombu 
menorot se ekasokane Allah. 

20 Sampeyan ampon seda asareng Almasih, 
ban ampon epabebas dhari roh-erroh se 
ngobasane alam paneka. Daddi, aponapa 
sampeyan me gi odhi akadi oreng se 
gi ekobasae dunnya paneka? Aponapa 
sampeyan me atoro ka sadajana atoran akadi 
paneka, 

21") a neggu reya," "Ja nyepcep reya," "Ja 
nyedding reya"? 

22 Sadajana atoran ganeka, kaetong 
sabarang se saamponna eangguy laju tadha 
gunana pole. Ganeka namong atoran sareng 
pangajaran gabayanna manossa. 

23 Pajat lerres parkara ganeka katonna 
bicaksana, sabab ngajak oreng nyemba 
malaekat, andhap asor sareng nyeksa aba; 
nangeng sadajana ganeka tadha gunana e 
dhalem ngator napsona manossa. 

3 t Sampeyan ampon epaodhi pole asareng 

Almasih, daddi sampeyan kodu aehteyar 
kaangguy ngaolle pa-ponapa se e sowarga, 
kalenggiyanna Almasih marenta asareng 
Allah. 

2 Tojjuwagi pekkeranna sampeyan ka 
pa-ponapa se badha e kaissa, banne ka 
pa-ponapa se badha e dunnya. 

3 Sabab sampeyan ampon seda, ban odhina 


sampeyan badha e dhalem Allah asareng 
Almasih. 

4 Somberra odhina sampeyan se salerressa 
enggi paneka Almasih, ban manabi dhaggi 
Almasih ampon ngaton sampeyan jugan 
bakal kalowara asareng Salerana e dhalem 
kamoljaanna! 

> Daddi tore pamate sadajana pangaterro ka 
sadajana se e dunnya paneka, se ngobasane 
sampeyan, akadi lalakon maseyat, lalakon se 
ta patot, napso juba, pangaterro se jahat, 
sareng dhakka (sabab dhakka paneka padha 
sareng nyemba brahala). 

6 Ra-parkara se kadi ganeka se madhateng 
babendunna Allah ka oreng se ta ngestowagi 
dhabuna. 

7 Gi dhimen sampeyan jugan odhi norodi 
pangaterro se kadi ganeka, e bakto sampeyan 
ekobasae pangaterro se kadi gapaneka. 

8 Nangeng samangken sampeyan kodu 
mowang sadajana parkara se jahat paneka 
dhari sampeyan: ja apeggellan pole, otabana 
ngamok, otabana baji ka oreng laen. Ja 
kantos sampeyan ca-ngocae oreng otaba 
adhabu kotor. 

9Ja saleng lecegan, sabab odhi se laju bi 
sadajana sepadda sareng sampeyan ampon 
ebuwang. 

10 Samangken sampeyan ampon eparenge 
odhi se anyar. Sampeyan manossa se anyar 

se terros eanyare sareng se nyeptaagi 


sampeyan, enggi paneka Allah, menorot 
ropaepon dibi. Maksottepon sopaja sampeyan 
ngagali ka Allah sacara samporna. 

11 Menangka ollena, samangken ampon 
tadha bidana oreng se Yahudi sareng se 
banne Yahudi, oreng se asonnat sareng se ta 
asonnat, tadha bidana oreng manca sareng 
oreng se biyadab, dunor sareng oreng se 
mardika, sabab Almasih paneka sadajana, 
ban Almasih daddi settong sareng reng-oreng 
ganeka sadaja. 

12 Sampeyan paneka ommadda Allah. Allah 
taresna ka sampeyan, sampeyan epele ebadhi 
kaagunganna malolo. Daddi sampeyan dibi 
kodu noduwagi bellas ase, becce ate, andhap 
asor, alos ban kowat nanggung kasossaan. 

13 Pasabbar ngadhebbi oreng laen, parenge 
sapora manabi badha oreng se sake ate 
ka sampeyan. Pangeran kalaban senneng 
apareng sapora ka sampeyan, daddi 
sampeyan kodu saleng nyapora jugan. 

14 Ban se paleng otama enggi paneka: 
sampeyan kodu padha saleng taresna, sabab 
kataresnaan ganeka se masettong sampeyan 
sadaja kantos daddi samporna. 

15 Kapotosan-kapotosanna sampeyan 
kodu kalowar dhari kataremtemmanna 
ate paparengnga Almasih ka sampeyan. 
Sabab Allah nembali sampeyan epadaddiya 
anggotana badan se settong, sopaja 

sampeyan odhi e dhalem kataremtemman 


se dhari Almasih ganeka. Sampeyan kodu 
asokkor. 

16 Pangajaran-pangajaranna Almasih se 
abakta berkat se talebat bannyana ganeka 
kodu nyarepsep ka dhalem atena sampeyan. 
Sampeyan kodu saleng ajar sarta saleng 
balai kalaban cara se bicaksana onggu. 
Nyanyeyagi jabur ban ji-pojiyan sarta 
nyanyeyan-nyanyeyan rohani; anyanye 
kaagem Allah kalaban parasaan sokkor e 
dhalem atena. 

17 Sabarang se elakone otaba edhabuwagi 
sampeyan, lakone ban dhabuwagi bit asmana 
Guste Isa. Asokkor ka Allah Rama polana 
pa-ponapa se elampaagi Isa kaangguy 
sampeyan. 

18 Tan-taretan se padha daddi rajina oreng! 
Patoro oca ka rakana, sabab oreng Kristen 
kodu sapaneka. 

19Tan-taretan se daddi rakana oreng! 
Taresnae rajina, ja kasare! 

20 Na-kana! Bana oreng Kristen, andhi 
kawajiban atoro oca ka rama ebuna, sabab 
jareya se masenneng panggaliyanna Allah. 

21 Tan-taretan se daddi eppa! Sampeyan ja 
nyakee atena pottrana, sopaja ta sampea 
tra-pottrana sampeyan ganeka potos asa. 

22 Tan-taretan se daddi dunor! Patoro oca 
ka lorana bana e dunnya reya. Mon atoro 
oca ka lorana ja pera mon lorana ngabassagi 

bana, polana bana terro ealemma. Patoro oca 


kalaban ate se ehlas, polana bana ngormadi 
Pangeran. 

23 Lalakon apaa bai se elakone bana, lakone 
kalaban gu-onggu ate, anggep se eladine 
bana jareya Pangeran, banne manossa. 

24 Kaengae ja bana bakal naremaa opa dhari 
Pangeran. Apa se esadhiyaagi Pangeran ka 
ommadda jareya se ebagiya ka bana. Sabab 
lora se sabendherra eladine bana iya areya 
Almasih dibi. 

25 Ban pa-sapaa se alako sala kodu nanggung 
kasalaan-kasalaanna jareya; sabab Pangeran 
ta ada-bidaagi oreng. 

4 l Tan-taretan se daddi lora! Palerres 
sareng paadil ka nor-dunorra. Kaemodi ja 
sampeyan jugan kaagungan lora e sowarga. 

2 Sampeyan kodu adua pahoso ban 
aya-sadhiya sambi asokkor ka Allah. 

3 Adua jugan nyoonnagi kaula sadaja ka 
Allah, sopaja kaula sadaja eparengngana 
kasempadan se sae kaangguy mabalattra 
kabar parkara roseyana Almasih. Lantaran 
parkara ganeka kaula samangken paneka 
badha e penjara. 

4 Nyoonnagi ka Pangeran me olle kaula bisa 
nerrangngagi roseya ganeka sana-jarnana. 

> Pabicaksana e dhalem sampeyan 
ahubungan sareng reng-oreng se ta parcaja, 
ban gunaagi pasae sadajana kasempadan. 


Kolose 4.61 11 | 14 
6 Ponapaa saos se edhabuwagi sampeyan 


kodu se masenneng ate sareng se narek 
ate. Sampeyan kodu oneng nyaodi 
partanyaan-partanyaanna oreng. 

7 Tikhikus, taretanna sampeyan sareng kaula 
sadaja se kakase, notorragiya ka sampeyan 
sadajana parkara kaula. Taretan paneka 
esto alako asareng kaula sadaja ngabdi ka 
Pangeran. 

8 Bi kaula eotos ka sampeyan sopaja 
sampeyan onenga ka kabadhaanna kaula 
sadaja, me olle sampeyan talepor. 

3 Tikhikus badhi esarengnge Onesimus; 
settong oreng dhari kalanganna sampeyan. 
Orengnga esto, ban kaula sadaja padha 
taresna ka oreng ganeka. Onesimus sareng 
Tikhikus notorragiya ka sampeyan sadajana 
kadaddiyan e kennengnganna kaula paneka. 

10 Aristarkhus, se e penjara apolong 
ban kaula, akerem salam ka sampeyan. 
Sapaneka jugan Markus, sapopona Barnabas. 
(Sampeyan ampon ekereme kabar sopaja 
narema Markus ganeka mon entar ka 
sampeyan.) 

lłjJ ugan salam dhari Isa aliyas Yustus. 
Dhari reng-oreng Yahudi se ampon parcaja 
ka Guste Isa, namong se katello paneka se 
samangken alako asareng kaula ajalannagi 
lalakon dhari Allah. Se katello paneka bannya 
onggu partolonganna ka kaula. 


Kolose 4.121 18 15 
12 Salam dhari Epafras. Settong oreng 


laenna pole dhari kalanganna sampeyan 
jugan, se daddi abdina Almasih jugan. Taretan 
paneka ros-terrosan hoso adua nyoonnagi 
sampeyan; nyoon epagu-onggu ka Allah 
sopaja kayakinanna sampeyan epakoko ban 
sopaja sampeyan daddiya dibasa onggu, 
sopaja sampeyan samporna atoro ka dhabuna 
Allah. 

13 Kaula oneng dibi ja taretan ganeka alako 
amba pate kaangguy sampeyan sareng 
kaangguy reng-oreng e Laodikiya sareng 
Hierapolis. 

14 Dokter Lukas se kakase jugan Demas, 
akerem salam ka sampeyan. 

15 Panapaagi salam kaula sadaja ka tan- 
taretan Kristen e Laodikiya; jugan ka Nimfa, 
sareng ka jemaat se ngalakone kabakteyan e 
compona. 

16 Saamponna sorat paneka ebacaagi ka 
sampeyan, ehteyarragi sopaja ebacaagiya 
jugan ka jemaat e Laodikiya. Sapaneka jugan 
sampeyan kodu maos sorat se ekeremmagiya 
ka sampeyan dhari Laodikiya. 

17 Dhabuwagi ka Arkhipus, "Pamare lalakon 
se eparengngagi ka sampeyan kaangguy 
aladine Pangeran." 

18 Salam dhari kaula, Paulus. Kaula dibi se 
noles bagiyan paneka. Ja kaloppae ja kaula 
paneka gi badha e penjara. Moga-moga 


Kolose 4.18 16 
Pangeran aberkadana sampeyan. Hormat 


kaula, Paulus 


1 Tesalonika 


1 lTan-taretan jemaat e Tesalonika, 
ommadda Allah Rama sareng Guste 
Isa Almasih. Kaula, Paulus, Silas sareng 
Timotiyus ngarep moga-moga Allah aparenga 
berkat sareng kataremtemman ka sampeyan. 

2 Kaula sadaja ros-terrosan asokkor ka 
Allah polana Sampeyan sadajana. Sabban 
adua ka Allah sareng Rama kaula, kaula 
ngengae sampeyan terros, sareng nyoonnagi 
sampeyan. Kaula sadaja emot kadi ponapa 
sampeyan noduwagi e dhalem lalakonna 
sampeyan, ja sampeyan paneka parcaja ka 
Almasih, kadi ponapa sampeyan taresna ka 
oreng laen kantos aladine reng-oreng ganeka, 
jugan kadi ponapa sampeyan ngarep kalaban 
pangareggan se koko ka Guste Isa Almasih. 

(1:2) 

4Tan-taretan, kaula sadaja oneng ja Allah 
taresna ka sampeyan, sareng mele sampeyan 
epadaddi kaagunganna malolo. 

> Sabab kaula sadaja manapa Kabar Bagus 
ka sampeyan banne namong caca malolo, 
jugan sareng kobasa sarta sareng Errohna 
Allah. Ban kaula sadaja ce yakinna ja Kabar 
Bagus ganeka pajat lerres. Sampeyan oneng 
kadi ponapa odhina kaula sadaja kaangguy 


1 Tesalonika 1.61 10 
kaparlowanna sampeyan, e bakto kaula 


sadaja apolong sareng sampeyan. 

6 Sampeyan nero conto odhina kaula 
sadaja sareng conto dhari Guste Isa. Sanare 
sampeyan nanggung kasangsaraan se 
talebat berrana, sampeyan narema kabar se 
ebertaagi kaula sadaja ka sampeyan ganeka 
kalaban ate se gumbira. Kagumbiraan ganeka 
papareng dhari Errohna Allah. 

7 Kalaban sapaneka sampeyan daddi contona 
oreng Kristen e Makedoniya sareng Akhaya. 

8 Sabab molae dhari sampeyan kabar 
parkara Guste Isa balattra kantos ka 
Makedoniya sareng Akhaya. Ban banne 
ganeka saos: la-mala kabar kadi ponapa 
sampeyan se parcaja ka Allah ampon balattra 
napa ka man-kadhimman; daddi kaula sadaja 
ta parlo acaca pa-ponapa pole. 

Sadajana oreng ganeka acaca kadi ponapa 
sampeyan se narema kaula sadaja e bakto 
entar ka sampeyan gi dhimen. Reng-oreng 
ganeka jugan acaca kadi ponapa sampeyan 
se adinggallagi la-brahala abalik ka Allah se 
namong settong tadha pole, kaangguy odhi 
ngabdiya ka Salerana. 

10 Reng-oreng ganeka jugan acaca kadi 
ponapa sampeyan ngarep parabuna Pottrana 
Allah dhari sowarga, enggi paneka Isa se 
ampon epaodhi pole dhari sedana sareng 
Allah. Isa ganeka jugan panyalamedda 


1 Tesalonika 2.11 6 
sampeyan sareng kaula dhari babendunna 


Allah se bakal dhateng. 

2 lTan-taretan! Sampeyan dibi oneng 
ja kaula sadaja se entar ka sampeyan 

paneka ta parcoma. 

2 Sampeyan oneng ja sabellunna entar ka 
sampeyan e Tesalonika paneka, kaula sadaja 
ampon ekaneyaja sareng eya-seya e Filipi. 
Nangeng sanare bannya oreng se alaban, 
kaula sadaja sareng Allah eparenge bangal 
abertaagi ka sampeyan Kabar Bagus se asalla 
dhari Salerana. 

3 Kaula sadaja se ngajak sampeyan banne 
kakalerowan; jugan banne kalaban maksod 
se ta morne otabana co-ngocowa. 

4 Bunten, kaula sadaja acaca ta terro 
masennengnga oreng; kaula sadaja terro 
masennengnga panggaliyanna Allah, se 
nyoba atena kaula sadaja. Sabab kaula sadaja 
eanggep pantes sareng Allah abertaagiya 
Kabar Bagus ganeka. Kaula sadaja acaca 
polana terro masennengnga panggaliyanna 
Allah, banne terro masennengnga manossa. 

> Sampeyan ampon oneng ja kaula sadaja ta 
oneng nes-mamanes bibir otabana co-ngoco 
sampeyan sopaja kengenga notobi maksod 
tama. Allah sakseepon! 

6jJugan kaula sadaja ta terro ealemma 
oreng sareng sampeyan otabana oreng laen. 
Salerressa, menangka rasulla Almasih kaula 


| 1 Tesalonika 2.71 12 4 
sadaja kengeng saos maksa nyoon ponapaa 


bai ka sampeyan. 

TNangeng e bakto apolong sareng 
sampeyan, kaula sadaja alos e dhalem 
ngadhebbi sampeyan, akadi oreng babine se 
arabat na-anana. 

8 Polana taresna ka sampeyan, kaula sadaja 
ehlas marengngagi ka sampeyan banne 
namong Kabar Bagus dhari Allah kaissa, 
nangeng jugan odhi kaula sadaja. Sabab 
kaula sadaja ce neserra ka sampeyan! 

3 Tanto sampeyan gi emot saponapa kaula 
sadaja aehteyar amba pate ban aperrang. 
Seyang malem alako sopaja ta sampea 
masossa sampeyan e bakto kaula sadaja 
mabalattra Kabar Bagus dhari Allah paneka 
ka sampeyan. 

10E dhalem ngadhebbi sampeyan se ampon 
parcaja ka Almasih, kaula sadaja odhi socce, 
lerres sareng tadha calena. Sampeyan dibi se 
daddi saksena, sapaneka jugan Allah. 

11 Sampeyan padha oneng ja kaula sadaja 
ngadhebbi sampeyan akadi oreng towa ka 
pottrana. 

12 Kaula sadaja marenge babalaan ka 
sampeyan, alepor atena sampeyan, sareng 
terros ngajak sopaja sampeyan odhi 
menorot cara se masenneng ka Allah. 
Sabab Allah nembali sampeyan epadaddiya 
essena Dunnya Anyarra Allah sareng noro 
ngarassaagi kobassana kaagunganna Allah. 


1 Tesalonika 2.131 16 | 
13 Badha pole settong parkara se daddi 


lantaranna kaula sadaja asokkor ka Allah, 
enggi paneka e bakto kaula sadaja manapa 
Kabar Bagus dhari Allah kaissa ka sampeyan, 
sampeyan meyarsa ban narema kabar ganeka 
banne menangka kabar dhari manossa, 
nangeng menangka kabar dhari Allah 
ongguwan. Salerana se maguli sampeyan se 
parcaja ka Almasih. 

14Tan-taretan sadaja, se ealame 
sampeyan ganeka ealame jugan sareng 
jemaat-jemaadda Allah e Yudea se daddi 
kaagunganna Isa Almasih. Sampeyan 
nanggung kasangsaraan se dhatengnga dhari 
bangsana sampeyan dibi, akadi kasangsaraan 
se etanggung jemaat-jemaat e Yudea se 
asalla dhari reng-oreng Yahudi. 

15 Reng-oreng ganeka se matee Guste 
Isa sareng bi-nabbi, sareng se nganeyaja 
kaula sadaja. Reng-oreng ganeka ngamoso 
sadajana oreng, ban Allah ta kasokan sakale 
ka reng-oreng ganeka. 

16 La-mala reng-oreng ganeka lang-ngalange 
kaula sadaja abertaagiya ka reng-oreng 
se banne Yahudi berta se madhatengnga 
kasalameddan ka sa-bangsa ganeka. Kalaban 
sapaneka reng-oreng Yahudi ganeka nambai 
sa-dusana kantos genna bannyana. Ban 
samangken dhi-budhina reng-oreng ganeka 
ekenneng babendunna Allah! 

17 Nangeng tan-taretan, sajjegga kaula 


sadaja tapesa sabatara bakto sareng 
sampeyan sanare namong tapesa e mata, 
banne e ate, kaula sadaja ce kerrongnga ka 
sampeyan ban aehteyar epagu-onggu terro 
tatemmowa pole sareng sampeyan! 

18 Kaula sadaja aneyat entara ka sampeyan; 
ban ampon ngoddi sakaleyan dhu kale, 
nangeng elang-alange Iblis. 

19 Ongguwan, sampeyan se daddi 
pangarebban sareng kasennengnganna ate 
kaula sadaja. Sabab mon dhaggi Guste 
Isa rabu, ban sampeyan sareng kaula 
ngadhep ka Salerana, sampeyan se daddiya 
kagumbiraanna kaula sadaja! 

20 Pajat sampeyan kagumbiraan ban 
kasennengnganna ate kaula sadaja! 

l Dhi-budhina kaula sadaja ta kellar pole 
ngampet ate se kerrong. Daddi cana 
pekker, kaula sadaja langkong sae edinggal 

neng e Atena saos, 

2 sabatara kaula sadaja ngotos Timotiyus 
entar ka sampeyan. Timotiyus paneka 
abdina Allah se alako asareng kaula sadaja 
abertaagi Kabar Bagus parkara Almasih. 
Kaula sadaja ngotos Timotiyus ka sampeyan 
me olle makowat sampeyan, sareng nolonge 
sampeyan sopaja lebbi parcaja ka Almasih. 

3 Kalaban sapaneka ta kera badha e antarana 
sampeyan se nyorot lantaran nanggung 
kasossaan-kasossaan paneka. Sampeyan 


o. . 1 Tesalonika 3.417 7 
dibi oneng ja kasossaan-kasossaan ganeka 


tamaso e dhalem rancanana Allah kaangguy 
sampeyan sareng kaula sadaja. 

4E bakto kaula sadaja akompol sareng 
sampeyan, kaula sadaja ampon malae kaadha 
ja sampeyan sareng kaula bakal nanggunga 
kasossaan. Ban ganeka pajat ampon kalakon; 
sampeyan ampon oneng dibi. 

> Ganeka sababba kaula ngotos Timotiyus, 
sabab kaula ce terrona onenga kadi 
ponapa kamajuwanna sampeyan e dhalem 
kaparcajaanna sampeyan ka Almasih. Kaula 
kobater tako sampeyan me ekenneng gudha 
Iblis kantos sadajana lalakon kaula sadaja 
tadha gunana! 

6 Samangken Timotiyus ampon abali, 
ngeba kabar se masenneng ate parkara kadi 
ponapa sampeyan se parcaja ka Almasih, 
sareng saleng taresna. Caepon Timotiyus 
sampeyan terros emot ka sadajana se sae 
parkara kaula sadaja. Ban sampeyan terro 
tatemmowa sareng kaula sadaja, akadi 
pangaterrona kaula sadaja se tatemmowa 
sareng sampeyan. 

7 Ganeka sababba, tan-taretan, e dhalem 
sadajana kasossaan sareng kasangsaraan, 
kaula sadaja talepor mereng kabarra 
sampeyan. Parcajana sampeyan ka Almasih 
maraja ate kaula sadaja, 

8 kantos samangken kaula sadaja arassa 


odhi ongguwan, sokor sampeyan teptep koko 
pangadegga, daddi settong sareng Guste Isa. 

9 Saponapa sokkorra ate kaula sadaja ka 
Allah polana sadajana kagumbiraan se ealame 
kaula sadaja e ajunanna lantaran sampeyan. 

10 Seyang malem kaula sadaja nyoon epagu- 
onggu sopaja kaula sadaja eparengngana 
tapanggi dibi sareng sampeyan, magennaa 
se ekaparlo sampeyan kaangguy parcaja ka 
Almasih menorot samasthena. 

ll Moga-moga Allah Ramana sampeyan 
sareng kaula sadaja ban Guste Isa Almasih 
marengana jalan se gampang ka kaula sadaja 
sopaja tapanggiya sareng sampeyan! 

12 Moga-moga sareng Pangeran sampeyan 
epasajana saleng taresna, sarta sajan 
epataresna ka sadajana oreng, sopaja 
kataresnaanna sampeyan ganeka sajana 
aba-tamba, akadi kataresnaanna kaula 
sadaja ka sampeyan. 

13 Kalaban sapaneka sampeyan bakal 
epakowada sareng Pangeran, kantos 
sampeyan daddi socce sareng tadha calena 
e ajunanna Allah Rama, e bakto Guste 
Isa rabu asareng sadajana oreng se daddi 
kaagunganna. 

4 l Aherrepon! Tan-taretan, kaula sadaja 
ampon apareng conto ka sampeyan kadi 

ponapa koduna odhina sampeyan sopaja 

masennengnga panggaliyanna Allah. Pajat 


| 1 Tesalonika 4.21 8 9 
odhina sampeyan ampon kadi ganeka. 


Nangeng samangken, bit asmana Guste Isa 
kaula sadaja nyoona kalaban sanget sarta 
maksa sopaja sampeyan lebbiya aehteyar 
pole e dhalem parkara gapaneka! 

2Sabab sampeyan ampon oneng ka 
sadajana petodu se bi kaula sadaja ebalaagi 
ka sampeyan kalaban kobasana Guste Isa. 

3 Kasokanna Allah enggi paneka sopaja 
sampeyan odhia socce sareng ajauwi 
sadajana lalakon maseyat. 

4 Saneyap oreng lalake e antarana sampeyan 
kodu oneng kadi ponapa koduna odhi sareng 
rajina kalaban cara se ekasokane Allah 
sareng masenneng panggaliyanna Allah sarta 
manossa. 

>Ja odhi norodi pangaterrona napso ka 
rajina akadi reng-oreng se ta oneng ka Allah. 

6 E dhalem parkara se kadi ganeka, ja kantos 
badha oreng se la-nyala otaba co-ngoco 
sataretanan. Gi dhimen kaula sadaja ampon 
maenga epakerras ka sampeyan, ja Pangeran 
bakal ngokoma reng-oreng se abadhi 
kasalaan-kasalaan se sapaneka. 

7 Sampeyan sareng kaula etembali Allah 
sopaja odhia kalaban cara se masenneng 
panggaliyanna, banne sopaja odhia cemmer. 

8 Oreng se nolak pangajaran paneka, 
banne nolak manossa, tape nolak Allah se 
marengngagi Errohna se socce ka sampeyan. 

3 Kaula ta parlo pole noles ka sampeyan 


parkara kadi ponapa samasthena sampeyan 
taresna ka tan-taretanna se saiman. 
Sampeyan dibi ampon eajari sareng Allah 
kaangguy saleng taresna. 

10 Ban sampeyan ampon noduwagi 
parkara ganeka ka tan-taretan se saiman 
e Makedoniya. Nangeng, tan-taretan, kaula 
nyoona gu-onggu sopaja odhina sampeyan 
epalebbi sae pole. 

l1 Ngoddi sopaja sampeyan ayem odhina 
sareng ta ro-noro orosanna oreng laen; alako 
nyare kasap dibi, akadi se ampon eparentaagi 
sareng kaula sadaja ka sampeyan gi dhimen. 

12 Mon odhina sampeyan sapaneka, 
sampeyan ta targantong ka paseraa saos, 
ban sampeyan tanto eajii sareng reng-oreng 
se ta parcaja ka Almasih. 

13Tan-taretan, sampeyan kodu ngagali 
se salerressa parkara reng-oreng se 
ampon seda, sopaja sampeyan ta sossa 
akadi reng-oreng laen se ta gadhuwan 
pangarebban. 

14 Sampeyan sareng kaula sadaja parcaja 
ja Isa ampon seda sareng odhi pole; ganeka 
sababba sampeyan sareng kaula sadaja 
parcaja jugan ja Allah bakal maodhia pole 
sadajana oreng se ampon seda, se parcaja ka 
Isa sopaja padhaa odhi asareng Isa. 

15 Samangken kaula nerrangngagiya ka 
sampeyan pangajaran dhari Pangeran parkara 


1 Tesalonika 4.161 5.3 11 
se kasebbut gi buru ganeka: E bakto Guste 


Isa rabu pole, reng-oreng se gi odhi ta 
bakal ajangadhai reng-oreng se ampon seda 
sabellunna. 

16 Malaekat se agung bakal aeraa epakaja, 
ban tarompedda Allah bakal epamonyeya 
menangka tandha parenta. Saamponna 
gapaneka Guste Isa dibi bakal torona dhari 
sowarga, ban reng-oreng Kristen se ampon 
seda bakal epaodhia pole. 

17 Saamponna ganeka sampeyan sareng 
kaula sadaja se gi odhi e bakto ganeka bakal 
eangkaa epasareng reng-oreng gapaneka 
ka dhalem ondhem manggiyana Guste Isa 
e bang-abang. Sampeyan sareng kaula 
sadaja pas bakal apolonga sareng Guste Isa 
salanjangnga. 

18 Daddi sampeyan kodu padha saleng 
makowat atena kalaban ca-oca paneka. 

5 lTan-taretan, ta parlo kaula noles 
ka sampeyan parkara bila baktoepon 
ra-parkara ganeka se kadaddiyana. 

2 Sabab sampeyan dibi ampon oneng ja Are 
Parabuna Pangeran ganeka bakal dhatengnga 
akadi maleng e baja malem. 

3 Mon badha oreng ngoca, "Sadajana aman 
sareng taremtem," neng-oneng e bakto 
ganeka reng-oreng ganeka bakal epamateya, 
ban tadha oreng settonga se bisaa lopot. 
Parkara ganeka bakal kadaddiyanna 

daksakala, akadi sake tabuna oreng se 


babara. 

4 Nangeng tan-taretan, sampeyan banne 
oreng se odhi e pettengnga kantos are 
ganeka matakerjat sampeyan akadi se 
kadhatengngan maleng. 

> Sampeyan sadaja tamaso oreng se odhi e 
dhalem terrang; tamaso kompolanna seyang 
se terrang. Sampeyan sareng kaula sadaja 
banne oreng se odhi e pettengnga, otabana 
se tamaso kompolanna malem se petteng. 

6 Daddi sampeyan ta kengeng aren-saren 
saos akadi reng-oreng laenna; sampeyan 
kodu te-ngate, ban pekkeranna kodu terrang. 

TE baja malem oreng tedhung, ban e baja 
malem jugan oreng mabu. 

8 Nangeng sampeyan sareng kaula sadaja 
paneka oreng se tamaso ka kompolanna 
seyang se terrang; daddi pekkeranna kodu 
terrang. Sampeyan sareng kaula sadaja 
kodu parcaja ka Allah sareng taresna ka 
reng-oreng laen, sarta kodu ngarep payakin 
ja Allah bakal masalamedda sampeyan sareng 
kaula sadaja. Ganeka akadi tameng sareng 
sanjata se masalamedda sampeyan sareng 
kaula sadaja e dhalem perrang ngadhebbi 
pettengnga. 

P Allah mele sampeyan sareng kaula sadaja 
banne eokoma, tape epasalamedda kalaban 
parantaraanna Guste Isa Almasih. 

10 Salerana seda polana sampeyan sareng 


kaula sadaja, sopaja e bakto Salerana rabu 
pagi ta oneng ponapa sampeyan sareng 
kaula sadaja gi odhi otaba ampon mate 
sampeyan sareng kaula sadaja bisa odhi 
asareng Salerana. 

11 Daddi sampeyan sadaja kodu padha saleng 
aberri samangat ban saleng makowat, akadi 
se ampon elakone sampeyan samangken 
paneka. 

12 Tan-taretan, kaula sadaja nyoona kalaban 
gu-onggu ka sampeyan sopaja ngajii 
reng-oreng se alako e nga-tengngaanna 
sampeyan; enggi paneka reng-oreng se 
ampon epele Pangeran kaangguy mimpin 
sareng la-malae sampeyan. 

13 Duduwagi ka reng-oreng ganeka 
pangargaan sareng kataresnaan se saja- 
rajana polana lalakonna. Sampeyan dibi kodu 
odhi rokon. 

14 Kaula sadaja nyoona jugan ka sampeyan, 
tan-taretan, paengaagi kalaban rokon 
reng-oreng se ta poron alalakon, paraja ate 
reng-oreng se tako, tolong oreng se parlo 
etolong, sareng pasabbar ka sadajana oreng. 

15J aga ja kantos badha se males kajahadan 
sareng kajahadan. Ngoddi sopaja sampeyan 
salanjangnga sae ka oreng laen ban ka 
sadajana oreng. 

16 Pagumbira salanjangnga, 

17ja ambu adua nyoon ka Allah. 

18 Asokkor ka Allah e dhalem kabadhaan 


se kadi ponapaa saos, sabab ganeka se 
ekasokane Allah dhari sampeyan menangka 
oreng se odhi daddi settong sareng Isa 
Almasih. 

19Ja lang-ngalange Errohna Allah. 

20) a ngenthengngagi ta-berta se asalla dhari 
Errohna Allah. 

21 Ponapaa bai kodu eoji: se sae toro, 

22 se juba jauwi. 

23 Moga-moga sareng Allah se apareng 
kataremtemman ka sampeyan sareng kaula 
sadaja, sampeyan epadaddi oreng se odhi 
malolo ngabdi ka Allah ongguwan. Ban 
moga-moga Allah ajagaa sampeyan, erroh, 
sokma sareng badanna, sopaja ta kantosa 
badha calena e bakto Guste Isa Almasih rabu 
pole. 

24 Allah se nembali sampeyan, bakal 
alampaagiya kadi ganeka, sabab Allah paneka 
esto. 

25 Pojiyagi jugan kaula, tan-taretan! 

26 Ngereng padha asalaman pakajunjun 
sadaja menangka taretan se parcaja ka 
Almasih. 

27 Bit kobasana Pangeran kaula nyoona 
kalaban gu-onggu ka sampeyan sopaja sorat 
paneka emaossagi ka sadajana taretan se 
saiman. 

28 Moga-moga Guste Isa aberkadi sampeyan 
sadaja. Salam kaula, Paulus 


2 Tesalonika 


1 lTan-taretan jemaat e Tesalonika, se 
daddi ommadda Allah Rama sareng Guste 
Isa Almasih! Kaula, sadaja, enggi paneka 
Paulus, Silas sareng Timotiyus 

2 ngarep moga-moga Allah Rama sareng 
Guste Isa Almasih aparenga berkat sareng 
kataremtemman ka sampeyan. 

3 Tan-taretan, kaula sadaja wajib asokkor ka 
Allah polana sampeyan. Ganeka pajat ampon 
sapantessa sabab sampeyan sajan parcaja ka 
Almasih, ban sampeyan sadaja padha sajan 
saleng taresna. 

4Ganeka sababba kaula sadaja mon 
kalerressan entar manggii jemaat-jemaadda 
Allah laenna masthe acaca parkara 
sampeyan. Kaula sadaja ngedirragi kadi 
ponapa sampeyan se teptep koko parcaja ka 
Almasih sanare nanggung panganeyajaan 
sareng kasangsaraan. 

> Paneka sadaja abukteyagi saponapa 
adilla Allah e dhalem ahakime: Sampeyan 
nanggung kasangsaraan polana Dunnyana 
Allah se Anyar, daddi sampeyan bakal 
eanggebba pantes maso ka dhalemmanna. 

6 Allah bakal alampaagi sabarang se adil, ban 
bakal malessa madhatengnga kasangsaraan 
ka paseraa saos se masangsara sampeyan. 

' Dineng ka sampeyan se samangken 


nanggung sangsara jugan ka kaula sadaja 
Allah bakal marengana kaleggaan e are Guste 
Isa toron dhari sowarga ban ngaton asareng 
kat-malaekadda se parjuga 

8 sarta sareng apoy se rabbang. Salerana 
toron ngokoma oreng se ta marduli ka Allah 
sareng ta poron odhi menorot Kabar Bagus 
parkara Guste Isa. 

? Reng-oreng ganeka bakal naremaa okoman 
tompes salanjangnga, ebuwang kalowar dhari 
ajunanna Pangeran sareng dhari kobasana se 
agung; 

10 ganeka sadaja bakal kadaddiyana pagi, 

e are Salerana rabu kaangguy eagungngagi 
sareng ommadda, ban kaangguy ehormadi 
sareng sadajana oreng se parcaja. Sampeyan 
jugan bakal badhaa e antarana ommadda 
Allah ganeka, sabab sampeyan parcaja ka 
berta se etotorragi kaula sadaja ka sampeyan. 

ll Ganeka sababba kaula sadaja ros-terrosan 
adua nyoonnagi sampeyan. E dhalem dua 
kaula sadaja nyoonnagi sopaja sareng Allah 
sampeyan epadaddi pantes odhi menorot se 
ekasokane Salerana; ganeka kaparlowanna 
Allah se nembali sampeyan sadaja. Moga- 
moga Allah kalaban kobasana ngabbuli 
pangaterrona sampeyan kaangguy ngalakone 
barang se sae, sareng masamporna sadajana 
lalakon se eastane sampeyan polana parcaja 
ka Almasih. 

12 Kalaban sapaneka asmana Guste 


Isa eagungngagi sareng sampeyan, ban 
sampeyan jugan eagungngagi sareng Isa 
polana kasaeyannepon Allah se esemba 
sampeyan sareng kaula sadaja sarta Guste 
Isa Almasih. 
2 l Parkara rabuna Guste Isa Almasih, 
sareng parkara sampeyan sareng kaula 
sadaja se epakompola sareng Salerana, 
kaula nyoona kalaban sanget ka sampeyan, 
tan-taretan: 

2 Sampeyan ja gampang bingong otaba 
ngalengsang polana badha berta ja ampon 
napa arena Guste Isa rabu pole. Olle 
daddi berta ganeka asallepon dhari settong 
nobuwat, otabana dhari settong pangajaran; 
olle daddi badha se ngoca ja kaula sareng 
tan-taretan laenna oneng noles parkara 
ganeka e dhalem sala settonga sorat kaula 
sadaja. 

3 Kadi ponapaa saos, ja kantos sampeyan 
eco-koco oreng. Sabab sabellunna Are ganeka 
dhateng, kodu kalakon kadaddiyan se kadi 
paneka kaadha: Bannya oreng se mortad, 
mongkere Almasih; sarengngan pole Manossa 
Se Jahat se epasthe maso ka naraka, bakal 
ngatona. 

4 Kalaban sombongnga oreng ganeka bakal 
alabana sareng matenggiya abana alebbii 
dhari sadajana se esemba sareng manossa, 
otabana sadajana illah se eanggep Allah 

sareng manossa. La-mala oreng ganeka bakal 


tojua e dhalem Padalemman Socce sareng 
ngomommagi ja abaepon Allah. 

> Kaemodi, ja kaula ampon notorragi ganeka 
sadajana ka sampeyan e bakto kaula apolong 
sareng sampeyan. 

6 Nangeng badha se gi lang-ngalange 
kantos sadaja ganeka gi ta kadaddiyan, ban 
sampeyan ngagali ponapa sababba. Dhaggi 
mon ampon napa baktona, Manossa Se Jahat 
ganeka bakal kalowara. 

7? Kakowadan se ngalakone kajahadan 
ganeka ampon ajalan, nangeng tadha oreng 
oneng ban gi elang-alange. Dhaggi mon se 
lang-ngalange ganeka ampon epanyengla, 

8 buru Manossa Se Jahat ganeka etengale. 
Mon Guste Isa ampon rabu, Manossa Se Jahat 
ganeka bakal epateyana sareng Salerana 
kalaban nyaba se kalowar dhari lesanna, ban 
bakal epatompessa sareng kahadirannepon 
se tera mancorong. 

3? Manossa Se Jahat ganeka bakal dhatengnga 
kalaban kobasana Iblis se raja, jugan bakal 
mabadhaa kaajiban-kaajiban se palsu. 

10 Oreng ganeka bakal nepowa kalaban 
cara se jahat se acem-macem kaangguy 
manyalethong reng-oreng se bakal tompessa. 
Reng-oreng ganeka bakal tompessa polana 
ta poron ka berta se lerres dhari Allah se 
madhateng kasalameddan ka abaepon. 

lt Lantaran ganeka Allah madhateng ka 


reng-oreng ganeka settong kobasa se 
manyalethong oreng, kantos sadaja padha 
parcaja ka barang se ta lerres. 

12 Ollena, sadajana oreng se lebur ka dusa 
sareng ta parcaja ka barang se lerres ganeka 
bakal eokoma. 

13 Tan-taretan se ekaasee Pangeran! 

Kaula sadaja kodu asokkor ka Allah polana 
sampeyan, sabab dhari parmolaan Allah mele 
sampeyan polana epasalamedda. Ganeka 
kalakon polana se elampaagi Errohna Allah 
ka sampeyan, sopaja sampeyan daddiya 
ommadda Allah se socce, jugan polana 
sampeyan parcaja ka berta se lerres dhari 
Allah. 

14 Kaangguy kaparlowan ganeka Allah 
nembali sampeyan kalaban parantaraanna 
Kabar Bagus se ebertaagi kaula sadaja ka 
sampeyan. Allah nembali sampeyan, polana 
menorot kasokanna Allah sampeyan kodu 
noro ngarassaagi kamoljaanna Guste Isa 
Almasih. 

15 Daddi, tan-taretan, ngereng ngadek 
pakoko sareng terros neggui sadajana 
pangajaran se etarema sampeyan dhari kaula 
sadaja, se epanapa kalaban sorat, jugan se 
etotorragi sacara lesan. 

16 Moga-moga Guste Isa Almasih sareng 
Allah Rama se epojja sampeyan sareng 
kaula aparenga panglepor sareng kakowadan 

ka sampeyan, sopaja sampeyan kengenga 
alampaagi sareng ngabarragi sadajana se 
sae. Sabab sampeyan sareng kaula ekaasee 
Allah, ban lantaran kasaeyanna, sampeyan 
sareng kaula sadaja bi Allah epasabbar 
sareng epangarep sabarang se sae. 

17 (2:16) 

l Menangka panotop, tan-taretan, pojiyagi 

kaula sadaja; nyoonnagi ka Allah sopaja 
berta dhari Pangeran bisa terros ceppet 
balattra sareng etarema kalaban sae, akadi 
se kalakon ka sampeyan gi dhimen. 

2 Nyoonnagi jugan sopaja Allah malopoda 
kaula sadaja dhari reng-oreng se jahat sareng 
bejjat. Sabab ta sadajana oreng parcaja ka 
berta dhari Allah ganeka. 

3 Nangeng Pangeran paneka esto. Sampeyan 
tanto epakowat sareng epasalamet dhari Se 
Jahat. 

“Ban kaula sadaja parcaja ongguwan ka 
Pangeran parkara sampeyan, ja sampeyan 
paneka teppana ngalakone ban gi terrosa 
ngalakone sadajana se epessennagi kaula 
sadaja ka sampeyan. 

> Moga-moga sampeyan etontona sareng 
Pangeran sopaja lebbi ngarte ja sampeyan 
paneka ekaasee Allah, sarengngan ja Almasih 
apareng kakowadan ka sampeyan. 

6Tan-taretan, kalaban kobasana Guste Isa 
Almasih, kaula sadaja marentaagi sopaja 
sampeyan ajauwi sadajana taretan se males 


2 Tesalonika 3.7i 14 < Z 
ta poron alalakon, ban se ta atoro ka sadajana 


pangajaran se etarema dhari kaula sadaja. 

7 Sampeyan dibi oneng ja sampeyan 
kodu nero kaula sadaja. E bakto apolong 
sareng sampeyan, kaula sadaja ta males 
neng-enneng malolo. 

8 Kaula sadaja ta narema teddhaan dhari 
oreng ta kalaban majar. Sabaligga, seyang 
malem kaula sadaja alalakon amba pate 
sopaja ta marepot paseraa saos e antarana 
sampeyan. 

3 Ganeka banne polana kaula sadaja ta 
gadhuwan ha maksa menta bantowan dhari 
sampeyan, nangeng polana terro aparenga 
conto ka sampeyan. 

10E bakto apolong sareng sampeyan, kaula 
sadaja aberri atoran sapaneka, "Oreng se ta 
endha alalakon ta olle ngakan." 

ll Kaula sadaja ngoca sapaneka polana 
mereng ja e antarana sampeyan badha 
reng-oreng se odhina males neng-enneng 
malolo, ta alako pa-ponapa salaenna 
nyampore orosanna oreng laen. 

12 Kalaban kobasana Guste Isa Almasih 
kaula sadaja marentaa sareng maengaa ka 
reng-oreng ganeka sopaja padha alalakon 
kalaban taremtem sareng nyare kasabba dibi. 

13 Nangeng sampeyan ja pabusen alako 
becce. 

14 Olle daddi badha oreng se ta poron atoro 
ka se epessennagi kaula e dhalem sorat 

paneka. Te-ngate ka oreng se kadi ganeka, 


ban ja apolongan pole sareng oreng ganeka, 
me olle oreng ganeka todhus. 

15 Nangeng oreng ganeka ta kengeng 
eanggep moso. Sabaligga, parenge babalaan 
akadi se la-malae taretanna. 

16 Pangeran paneka somberra 
kataremtemmanna sampeyan. Moga- 
moga Salerana marengana sampeyan 
kataremtemman e dhalem parkara ponapaa 
saos. Moga-moga sampeyan esarengngana 
Pangeran. 

17 Salam dhari kaula, Paulus. Kaula dibi se 
noles bagiyan paneka. Paneka menangka 
tandha se epasang kaula e sadajana sorat 
kaula. 

18 Moga-moga Guste Isa aberkadi sampeyan. 
Salam kaula, Paulus 


1 Timotius 


1 lTimotiyus, tang ana se saongguna 

e dhalem Pangeran! Sorat reya dhari 
sengko, Paulus, rasulla Isa Almasih kalaban 
dhabuna Allah, Panyalamedda sengko ban 
bana, sarta kalaban dhabuna Isa Almasih, 
pangarebbanna sengko ban bana. Moga-moga 
Allah Rama ban Guste Isa Almasih aparenga 
berkat, kabellasan ban kataremtemman ka 
bana. 

2 (1:1) 

3 Sengko terro sopaja bana paggun enneng 
e Efesus, akantha se la ekocaagi sengko 
ka bana kalaban gu-onggu e bakto sengko 
entara ka Makedoniya rowa. Sabab e Efesus 
badha reng-oreng se ngajarragi pangajaran 
se ta bendher, ban bana kodu maambu 
reng-oreng jareya. 

4 Koca ka reng-oreng jareya, soro ja mekkere 
ngeng-dungngeng ban ta-caretana sal-usul se 
tadha potossa. Jareya kabbi pera matokaran 
oreng, ta mamaju rancanana Allah se pera 
ekataowe kalaban parcaja ka Salerana. 

> Maksodda tang babalaan reya iya areya 
sopaja oreng andhia ate se morne, ban 
sowarana ate se berse sarta parcaja 
ongguwan ka Pangeran, daddi kalaban cara 
se kantha jareya kabbi taresna ka sasamana. 


1 Timotius 1.61 13 
6 Badha reng-oreng se odhina la ta kantha 


jareya pole, sarta nyaleyot e dhalem 
pardhebadan-pardhebadan se tadha gunana. 

7 Reng-oreng jareya terro daddiya guru 
agama, mangkana abana dibi padha ta tao ka 
maksodda ca-ocana dibi otabana ra-parkara 
se ekocaagi ka reng-oreng laen kalaban ce 
yakinna. 

8 Sengko ban bana tao ja hokomma agama 
reya bagus mon eangguy samasthena. 

3 Tanto bai kodu ekaengae, ja hokom reya 
ekagabay banne kaangguy reng-oreng becce, 
tape kaangguy reng-oreng se seggut nerrak 
hokom, reng-oreng jahat, reng-oreng se 
bejjat, oreng se dusa, reng-oreng se ta andhi 
agama, oreng se matee rama otaba ebuna, 
reng-oreng se dujan matee oreng, 

10 reng-oreng se alako maseyat, homoseks, 
se dujan nyuli oreng, se lecegan; para sakse 
palsu, sarta pa-sapaa se atengka se ta cocok 
ban pangajaran se bendher. 

ll Pangajaran jareya badha e dhalem Kabar 
Bagus se eparcajaagi ka sengko sopaja 
ebertaagi epabalattra, iya areya Kabar Bagus 
dhari Allah se agung ban se patot emoljaagi. 

12 Sengko asokkor ka Guste Isa Almasih 
se apareng kakowadan ka sengko e dhalem 
tang lalakon. Sengko asokkor polana sengko 
eanggep patot narema lalakon jareya, 

13 sanajjan lamba sengko metenna Salerana 
sarta nganeyaja tor ya-nyeya Salerana. Tape 

Allah bellas ka sengko, sabab e bakto jareya 


sengko gi ta parcaja, daddi sengko ta tao ja 
tang tengka jareya sala. 

14 Bi Pangeran la-mala sengko eparenge 
rahmadda se ta sakera-kera. Sengko 
eparenge kamampowan kaangguy parcaja ka 
Salerana sarta taresna ka sasama manossa. 
Kamampowan jareya eparengngagi ka sapaa 
bai se la daddi settong ban Isa Almasih. 

15 Ca-oca reya pajat bendher daddi patot 
etarema ban eparcaja "Isa Almasih rabu ka 
dunnya masalamedda oreng se dusa." Ban 
sengko reya oreng se paleng jahat. 

16 Tape la-mala polana jareya Allah bellas ka 
sengko, sopaja Isa Almasih bisaa noduwagi 
kasabbaranna ka sengko, oreng se paleng 
raja dusana reya. Ban areya daddi conto 
ka sakabbiyanna oreng se bakal parcajaa 
ka Salerana ban se bakal naremaa odhi se 
saongguna tor langgeng. 

17 Allah, Rato salanjangnga jaman, patot 
ehormadi ban emoljaagi salanjangnga, sabab 
Salerana jareya Allah se langgeng, se ta 
etangale ban se pera settong tadha pole! 
Amin. 

l18Timotiyus, tang ana! Lalakon reya bi 
sengko eparcajaagiya ka bana, polana sengko 
enga ka pessen se edhabuwagi Allah se 
epanapa ka manossa bi bi-nabbi jaman 
lamba parkara bana. Pessen jareya kagabay 

1 Timo 
dhalem paperrangan se 


sangona bana 
bagus. 

19 Aperrang ngangguy dhasar kaparcajaan 
se bendher ban essena ate se socce. Badha 
reng-oreng se ta parduli ka sowarana atena, 
sampe kaparcajaanna ancor. 

20E antarana iya areya Himeneyus ban 
Aleksander. Oreng se kadhuwa jareya bi 
sengko la eokom epassraagi ka Iblis, sopaja 
padha ajar ambu ta ahojat Allah. 

2 l Kapeng settong, sengko mentaa 

kalaban gu-onggu sopaja parnyoonan, 
sambajangan, ban dua syafaat sarta 
sokkorra ate se etojjuwagi ka Allah kaangguy 
sakabbiyanna oreng; 

2 kaangguy to-rato ban sakabbiyanna oreng 
se neggu kakobasaan. Nyoon sopaja kabbi 
eparengngana odhi ayem ban taremtem 
kaagem ka Allah bi kalakowan se patot. 

3Jareya se bagus ban se masenneng 
panggaliyanna Allah, Panyalamedda sengko 
ban bana. 

“Allah kaagungan pangaterro sopaja 
sakabbiyanna oreng epasalamedda ban tao 
ka barang se bendher. 

> Sabab coma badha Allah settong, ban 
coma badha settong pangantara e antarana 
Allah ban manossa, iya areya Isa Almasih. 

6iIsa Almasih jareya manossa se massraagi 
Salerana dibi kaangguy mabebasa 
sakabbiyanna oreng dhari sa-dusana. Kalaban 

cara se kantha jareya Allah noduwagi e 


bakto se teppa, ja Salerana pajat kaagungan 
pangaterro sopaja sakabbiyanna oreng 
epasalamedda. 

"Ban lantaran jareya sengko eotos ka 
reng-oreng se banne Yahudi, kaangguy 
ngabarragiya ka reng-oreng jareya 
kaparcajaan se bendher. Sengko ngoca 
sabendherra, ta cek-lecek. 

8E dhimmaa bai, sengko terro sopaja 
lalakean adua bi ate se socce, ta kalaban 
aseddhiyan otaba atokaran. 

? Babineanna kodu majja dandananna, 
ban kalambina kodu sopan. Dandananna 
obuna ja ala-pola parana, ja ngangguy 
mas-emmasan otaba motteyara, otabana 
kalambi se rang-larang. 

10 Sabaligga babinean kodu adandane abana 
bi lalakon se bagus, menangka lalakon se 
patot monggu ka babine se abakte ka Allah. 

11 Babinean kodu ajar ta acacaan ban kodu 
toro oca. 

12 Sengko ta abendherragiya babinean 
ngajar otaba marenta lalakean; babinean 
kodu neng-enneng. 

13 Sabab Adam eceptaagi kaadha, saellana 
jareya buru Hawa. 

14 Ban banne Adam, tape babine jareya se 
ekenneng tepo, sampe nerrak laranganna 
Allah. 

l15Tape maske bariya babine bakal 


salamedda kalaban alahirragi ana, sokor 

abana teptep andhap asor parcaja ka Almasih 

ban teptep taresna ka oreng laen sarta odhi 

malolo ngabdi ka Allah. 

3 l Ca-oca reya bendher onggu: "Oreng se 
terro daddiya pamimpinna jemaat, terro 

neggua lalakon se ce ajina." 

2 Oreng se daddi pamimpinna jemaat ta 
olle badha calena, binena pera settong, tao 
ngampet napso, bicaksana ban tarteb; endha 
narema oreng se dhateng ka bengkona, ban 
bisa ngajar oreng; 

3 banne oreng se dujan mabu otabana se 
dujan atokar. Sabaligga kodu alos ban ta 
endha atokaran. Ta olle se-pesseyan. 

4 Kodu tao ngator bengkona kalaban becce, 
sarta adhidhi na-anana sopaja atoro tor 
hormat ka abana. 

> Sabab mon oreng ta tao ngator bengkona 
dibi, baramma se bisaa ngator jemaadda 
Allah? 

6Ta olle oreng se gi buru daddi Kristen, 
sabab dhaggi pas angga sarta laju ekenneng 
babaston akantha Iblis. 

7 Pamimpinna jemaat kodu oreng se andhi 
nyama bagus e dhalem masarakat, sabab 
mon enja, tanto eya-seya oreng sampe 
gaggar ka jebbagga Iblis. 

8 Bariya keya reng-oreng se abanto jemaat 
kodu oreng se bagus babategga ban berse 

atena; ta olle se-pesseyan ban ta olle bannya 


ngenom anggur. 

3 Kalaban ate se morne kodu koko neggui 
pangajaranna kaparcajaan Kristen se la 
enyataagi bi Allah. 

10 Reng-oreng jareya kodu ecoba gallu, ban 
mon la terrang tadha calena, buru olle abanto 
e dhalem jemaat. 

11 Bariya keya binena kodu babine se 
becce, banne oreng se dujan arasanan 
san-kassannagi; kodu tao ngampet atena ban 
jujur e dhalem parkara apaa bai. 

12 Oreng se abanto jemaat ta olle abine lebbi 
dhari settong. Kodu tao ngator na-anana ban 
bengkona. 

13 Reng-oreng se bagus abanto jemaat tanto 
ehormadi oreng ban sajan bangal acaca 
parkara kaparcajaanna ka Almasih. 

14 Sengko mandar ta abida pole bisaa entar 
ka bana. Tape maske bariya sengko noles 
keya sorat ka bana reya, 

l5 sopaja mon sengko tellat, bana la tao 
baramma koduna oreng odhi e dhalem 
kalowargana Allah, iya areya jemaadda Allah 
se odhi. Jemaat jareya se daddi canggana 
ban panyandharanna pangajaran se bendher 
dhari Allah. 

16Tadha oreng se bisa mongkere, saapa 
rajana roseyana agamana sengko ban 
bana: Salerana ngaton aropa manossa, 
ban enyataagi bendher bi Errohna Allah, 

sarta eoladi bi para malaekat. Berta parkara 


Salerana epabalattra e antarana sa-bangsa, 
eparcaja ban oreng sadunnya sarta epaongga 
ka sowarga. 
4 l Errohna Allah adhabu epaterrang ja 

e bakto se bakal dhateng sabagiyan 
oreng bakal mortada, ta ngakone Almasih. 
Reng-oreng jareya bakal noroa roh-erroh 
se noduwagi jalan se la-sala, sarta atoro ka 
pangajaran-pangajaranna erroh jahat, 

2? se eajarragi kalaban parantaraanna 
reng-oreng monafek se lecegan. Atena 
reng-oreng jareya la petteng. 

3 Reng-oreng jareya ngajarragi ja oreng 
ta olle abine otaba alake, ban badha 
cem-macemma kakanan se ta olle kakan. 
Mangkana kakanan jareya eceptaagi Allah 
kaangguy ekakan kalaban asokkor ka 
Salerana bi reng-oreng se parcaja ka Almasih 
ban se la tao ka pangajaranna Allah se 
bendher. 

4 Pa-apa se eceptaagi Allah reya bagus, 
tadha settonga se kodu eanggep haram mon 
la etarema kalaban asokkor ka Allah. 

> Sabab kakanan reya daddi halal mon 
eberkadi Allah sarta etoroe dua. 

6 Mon bana ngajarragi jareya kabbi ka 
tan-taretan se saiman, bana nyamana abdina 
Isa Almasih se bagus lakona. Ban bana bakal 
terrosa mabagus batenna bana bi dhabuna 
Allah se daddi kaparcajaanna bana, sarta 

bi pangajaran- pangajaran se bendher se la 


etoro bana sampe sateya. 

' Jauwi ta-careta tahayyul se ta aguna. Alate 
kaangguy odhi abakte ka Allah. 

8 Lateyanna badan reya sakone gunana, tape 
lateyanna rohani aguna e dhalem parkara 
apaa bai, sabab agandhu janji kaangguy odhi 
sateya reya ban e bakto se bakal dhatengnga. 

2? Parkara jareya bendher, ban patot etarema 
sarta eparcaja pagu-onggu. 

10) areya sababba arapa sengko ban bana 
abuwang ban alako berra, sabab sengko ban 
bana tadha batessa ngarep partolonganna 
Allah se odhi, Panyalamedda sakabbiyanna 
oreng, bi-lebbi reng-oreng se parcaja. 

11 Ajarragi jareya kabbi ka tan-taretan se 
saiman, sarta soro toro. 

12Ja sampe badha oreng maske settonga 
se nganggep bana reya kene polana bana gi 
ngodha. Sabaligga bana kodu daddi contona 
reng-oreng se parcaja e dhalem caca ban 
tengka gulina, e dhalem kataresnaanna bana 
ka sasamana, e dhalem kaparcajaanna bana 
ka Almasih sarta odhina bana se morne. 

13 Sabatara reya, sampe sadhatengnga 
sengko dhaggi, bana kodu pagu-onggu 
macaagi Alketab ka reng-oreng, ban nyothok 
sarta ngajari reng-oreng jareya. 

14) a paentheng ngangguy paparengnga 
Errohna Allah se eparengngagi ka bana e 
bakto pin-pamimpinna jemaat nompangngagi 

tanangnga ka attassa cethagga bana, ban 


bi-nabbi manapa pessenna Allah parkara 
bana. 

1> Jalannagi jareya kabbi pagu-onggu 
sopaja kamajuwanna bana etangalee bi 
sakabbiyanna oreng. 

l6Jaga abana dibi ban bariya keya 
pangajaranna bana. Bana kodu esto 
ngalakone jareya, sabab kalaban cara se 
kantha jareya bana bakal masalamedda 
abana dibi ban sakabbiyanna oreng se 
ngedhingngagi bana. 

5 lJa gigir ka oreng se atowaan, sabaligga 

cacae pateppa pakantha mon bana 
ngadhebbi eppana dibi. Mon ngadhebbi 
reng-oreng se angodhaan papadha ban mon 
ngadhebbi taretanna dibi, 

2 babinean se atowaan pakantha ebuna 
dibi; ban babinean se angodhaan adhebbi 
pakantha se ngadhebbi alena dibi, adhebbi 
ban guli enneng se morne. 

3 Ajii dha-randha se odhina kadibian onggu. 
4Tape mon randha jareya andhi ana otaba 
kompoy, na-anana ban poy-kompoyya jareya 
se kodu dha-adha kadibi eberri pangarteyan 
ja abana wajib agateyagi balana dibi, sarta 
males buddina oreng towana ban embana. 
Sabab jareya se masenneng panggaliyanna 

Allah. 

> Randha se kadibian onggu, ban ta andhi 

bala otaba kanca se ajagaa abana, pera 

ngarep partolonganna Allah. Seyang malem 


terros adua nyoon partolongan ka Allah. 

6 Tape randha se odhina pera neng- 
sennengngan malolo, randha jareya la mate 
maske badanna gi odhi. 

7 Ajarragi reya kabbi ka dha-randha jareya 
sopaja padha odhi tadha calena. 

8 Tape mon badha oreng se ta endha 
nanggung la-balana, bi-lebbi ana binena dibi, 
oreng jareya mongkere kaparcajaanna; oreng 
jareya ajubaan dhari oreng se ta parcaja. 

3 Pera randha se nyokobi rat-sarat reya 
se olle emasoagi ka dhalem dhaftarra 
dha-randha: omorra ta olle korang dhari 
sabidak taon, ban pera tao alake sakaleyan; 

10 bagus nyamana polana ngalakone 
sabarang lalakon se bagus, akantha: maraja 
na-anana kalaban becce, senneng narema 
tamoy se ngenep e bengkona, aladine 
reng-oreng se parcaja, abanto reng-oreng 
se kasossaan, ban gu-onggu ngalakone 
sabarang lalakon se bagus. 

1 Dha-randha se gi ngodha ja masoagi 
ka dhaftar jareya. Sabab mon baraina ce 
barentengnga, dha-randha jareya tanto terro 
alakeya pole, pas mowang Almasih. 

12 Daddi reng-oreng jareya sala polana 
mongkere janji ka salerana. 

13 Ban pole reng-oreng jareya wang-mowang 
bakto kalowar maso bengkona oreng. Ban 
jang jubaan pole, reng-oreng jareya ajar 

metenna oreng laen sarta nyampore orosanna 


oreng, ngacaca sabarang se ta patot ekacaca. 

14 Daddi jareya sababba sengko ngarep 
sopaja dha-randha se gi ngodha alake 
pole, andhi ana ban ngoros bengkona, 
sopaja mosona sengko ban bana ta andhi 
kasempadan ba-majubaa nyamana sengko 
ban bana kabbi. 

15 Sabab badha dha-randha se la sala jalan 
noro erroh jahat. 

16Tape mon badha oreng babine Kristen 
se andhi bala la randha, oreng jareya 
kodu abanto dha-randha jareya; me olle ta 
maberra jemaat. Kalaban cara se kantha 
jareya jemaat bisa abanto dha-randha se ta 
andhi bala sakale. 

17 Pamimpinna jemaat se ajalannagi 
kawajibanna kalaban becce, patot eberrii 
pangargaan tekel dhuwana, bi-lebbi 
reng-oreng se bajeng akotbah ban ngajar. 

18 Sabab e dhalem Alketab esebbuttagi, 
"Sape se teppana nyek-ngenyek gandum 
kaangguy mangalotor laassa dhari 
gagangnga, ja katoponge colona," bariya 
keya, "Oreng se alalakon andhi ha narema 
opa". 

19Ja edhingngagi mon badha oreng ngarane 
pamimpinna jemaat, kajabana mon epakowat 
ban sakse kadhuwa otaba lebbi. 

20 Oreng se dusa kodu epaenga e adhana 


sakabbiyanna jemaat me olle oreng laenna 
tako. 

21E ajunanna Allah, Isa Almasih ban 
kat-malaekat se socce, sengko mentaa 
kalaban gu-onggu sopaja bana atoro ka 
babalaan reya, ta kalaban andhi parsangkaan 
ka sapaa bai, ban ta olle ro-noro oreng se 
settong otaba settongnga. 

22Ja ru-kaburu nompangngagi tanang e 
cethagga oreng kaangguy aresmeyagi oreng 
jareya menangka abdina Pangeran. Mon 
badha oreng laen alako dusa, bana ja noro 
alako dusa keya. Jaga sopaja bana teptep 
morne. 

23) a ngenom aeng malolo pole, ngenom 
anggur sakone me olle nolong pancernaanna 
bana, sabab bana ce seggudda ke-sakeen. 

24 Badha dusana reng-oreng sabellunna 
eadili, la etangalee ce terrangnga; tape 
dusana reng-oreng laenna gi buru etangalee 
samarena. 

25 Bariya keya lalakon se becce etangale 
sanatkala. Ban sanajjan se ta gampang 
etangalee sakale, ta ekenneng errep 
ros-terrosan. 

l Reng-oreng Kristen se daddi dunor, kodu 

nganggep lorana patot ehormadi, me olle 
oreng ta bisa aba-jubaagi asmana Allah otaba 
pangajaranna sengko ban bana. 

2 Nor-dunor se lorana oreng Kristen, ta 


olle nganggep entheng lorana polana padha 
Kristenna. La-mala nor-dunor jareya kodu 
aladine lorana epabagusan pole, sabab lora 
se eladine kalaban bagus jareya padha oreng 
se parcaja se ekataresnae keya. Bana kodu 
ngajarragi ban malae parkara jareya kabbi. 

3 Pa-sapaa ngajarragi pangajaran se 
banneyan dhari jareya ban ta narema 
pangajaran se bendher dhari Guste Isa 
Almasih sarta nyalaagi pangajaranna 
agamana bana, 

4jareya oreng angga se ta tao pa-apa. Oreng 
jareya lebur aguggak ban atokar parkara 
istilah-istilah, se andaddiyagi oreng arassa 
ere, mapeccaan oreng, madhateng petenna, 
ban saleng ka-nyangka se ta bagus, 

> sarta matokaran oreng se tadha marena. 
Pekkeranna reng-oreng jareya la topo ban ta 
teppa pole. Reng-oreng jareya nyangka bisa 
daddi sogi dhari agama. 

6 Pajat agama madhateng kaontongan se 
raja, mon oreng jareya narema ka apaa bai 
se daddi andhina. 

7 Sabab bana ta ngeba pa-apa ka dunnya 
reya, ban ta kera bisa ngeba apaa bai kalowar 
dhari dunnya reya. 

8 Daddi, mon bana andhi kakanan ban 
angguy, jareya la cokop. 

Tape oreng se terro sogiya, tagudha ban 
tajira bi acem-macem pangaterro se budhu 

ban se marosagan. Pangaterro-pangaterro 


jareya bisa andaddiyagi oreng ancor ban 
calaka. 

10 Sabab lebur ka pesse reya daddi somberra 
sakabbiyanna kajahadan. Badha oreng se 
aburu pesse sampe ta endha pole neggui 
pangajaran Kristen, ban oreng jareya laju 
ekenneng kasangsaraan sabannyana sampe 
ancor atena. 

11 Tape bana reya oreng kaagunganna Allah, 
daddi kodu ajauwi jareya kabbi. Aehteyar 
sopaja daddi oreng se bendher e dhalem 
pangoladanna Allah, se ngabdi ka Salerana, 
parcaja ka Almasih, taresna ka sasamana, 
kowat e dhalem nanggung kasangsaraan, 
sarta alos gulina. 

12 Aperrang pagu-onggu kaangguy odhi 
sacara oreng Kristen sopaja bisa arebbu 
persen se aropa odhi se saongguna tor 
langgeng. Sabab kaangguy kaparlowan 
jareya Allah nembali bana e bakto bana 
ngakone e adhana oreng bannya ja bana 
parcaja ka Almasih. 

13 Ban sateya, e ajunanna Allah se apareng 
nyaba ka sakabbiyanna mahlok, ban e 
ajunanna Isa Almasih se apareng kasakseyan 
se bendher ka Pontiyus Pilatus, sengko 
mentaa ka bana: 

14Toro sakabbiyanna parenta jareya kalaban 
morne ban tadha calena sampe ka are Guste 
Isa Almasih rabu kadhukaleyanna. 

1> Parabuna jareya etantowagiya bi Allah dibi 


mon la napa ka baktona se teppa; Salerana 
jareya pangobasa se pera settong tadha pole; 
Salerana agung, Ratona sakabbiyanna rato, 
Pangeranna sakabbiyanna towan. 

16 pera Allah jareya se ta ekenneng kobasae 
pate; Salerana odhi e dhalem sonar se ta 
ekenneng semmae sapaa bai. Tadha oreng 
se tao nangalee ban se bisaa nangalee 
Salerana. Kaagem Salerana hormat ban 
kobasa salanjangnga! Amin. 

17 Ka reng-oreng se sogi e dunnya reya balai 
soro ja angga, ban ja ngarep ka rang-barang 
se ta teptep akantha kasogiyan ompamana. 
Reng-oreng jareya kodu ngarep ka Allah 
se marenge apaa bai ka sengko ban bana 
ta sakera-kera sopaja sengko ban bana 
ngarassaagi kobassana. 

18 Menta ka reng-oreng jareya sopaja 
noduwagi kabagusan, sopaja ngalakone 
kabeccean sabannyana, lamba ban dujan 
ari-berri ka oreng. 

19 Kalaban cara se kantha jareya reng-oreng 
jareya makompol arta se daddi bandha se 
bagus kaangguy jaman pagi. Ban kalaban 
cara se kantha jareya reng-oreng jareya 
bakal olleya odhi se langgeng, iya areya odhi 
se sabendherra. 

20 Timotiyus, apa se la eparcajaagi ka bana, 
jaga pateppa! Jauwi caca se tadha gunana, 

ban ja aguggak parkara pa-apa se kalero se 


enyamae "Pangataowan". 

21 Sabab badha reng-oreng se ngoca andhi 
pangataowan jareya, sampe nyaleyot dhari 
pangajaran-pangajaran Kristen se eparcaja 
abana gi lamba. Moga-moga Pangeran 
aparenga berkadda ka tan-taretan sadaja. 
Hormat sengko, Paulus 


2 Timotius 


1 lTimotiyus, tang ana se kakase! Sengko, 
Paulus, noles sorat reya ka bana, ban 
ngarep moga-moga Allah Rama ban Guste 
Isa Almasih aparenga berkat, kabellasan ban 
kataremtemman ka bana. Kalaban karsana 
Allah, sengko epadaddi rasulla Isa Almasih 
ban eotos abertaagi parkara odhi se ejanjiyagi 
Allah, se la etarema bi sengko ban bana kabbi 
polana sengko ban bana manyettong ban Isa 
Almasih. 

2 (1:1) 

3 Sengko asokkor ka Allah se eabdi sengko 
bi ate se morne akantha se la ejalannagi bi 
tang bangatowa gi jaman lamba. Sengko 
ros-terrosan asokkor ka Allah sabban enga ka 
bana e dhalem dua, seyang ban malem. 

4Sengko enga ka kasossaanna bana, daddi 
sengko ce terrona tatemmowa ban bana 
sopaja sengko peraga onggu. 

>Sengko enga ka kaparcajaanna bana se 
koko ka Almasih, akantha kaparcajaanna 
embana bana Lois ban ebuna bana Eunike. 
Ban sengko yakin ja bana andhi kaparcajaan 
se kantha jareya keya. 

6J areya sababba sengko maengaa ka bana 
sopaja masajan odhi paparengnga Allah se 


2 Timotius 1.71 12 2 
etarema bana e bakto sengko nompangngagi 


tang tanang e attassa bana. 

7 Sabab Erroh se eparengngagi Allah ka 
sengko ban bana banne Erroh se agabay 
oreng daddi takoan. Sabaligga Erroh jareya 
makowat sengko ban bana, sengko ban bana 
epapossa ban kataresnaan sarta epakowat 
ngampet napso. 

8 Daddi ta osa todhus aberri kasakseyan 
parkara Guste Isa. Bariya keya bana ta osa 
todhus polana sengko, se e penjara polana 
Salerana. Sabaligga, kalaban kakowadan 
se dhari Allah bana kodu noro nanggung 
kasossaan polana Kabar Bagus jareya. 

P Allah masalamet sengko ban bana 
epadaddiya ommadda dibi. Banne polana 
sabarang lalakonna sengko ban bana, 
tape adhasar ka rancanana Allah dibi sarta 
rahmadda. Allah apareng rahmadda ka 
sengko ban bana kalaban parantaraanna Isa 
Almasih sabellunna dunnya reya eceptaagi. 

10 Ban sateya, Allah noduwagi rahmadda 
jareya ka sengko ban bana kalaban rabuna 
Rato Panyalamedda sengko ban bana, iya 
areya Isa Almasih. Isa makala kobasana 
pate ban abakta odhi se langgeng kalaban 
parantaraanna Kabar Bagus. 

11 Sengko bi Allah epadaddi rasul sarta guru 
kaangguy abertaagi Kabar Bagus jareya. 

12Jareya se daddi lantaranna sengko 
nanggung kasangsaraan reya kabbi. Tape 

sengko teptep yakin, sabab sengko tao onggu 


sapa se eparcajai sengko. Sengko yakin 
Salerana sanggup ajaga ban masalamet 
sabarang se eparcajaagi ka sengko, sampe 
ka Are Keyamat. 

13Toro pagu-onggu pangajaran se bendher 
se eajarragi sengko ka bana. Pateptep koko 
neggui ka iman ban kataresnaan se daddi 
andhina sengko ban bana polana daddi 
settong ban Isa Almasih. 

14 Kalaban bantowanna Errohna Allah se odhi 
e dhalem sengko ban bana, jaga pateppa 
sabarang se bagus se eparcajaagi ka bana. 

15 Bana tao ja reng-oreng e baba Asia padha 
ngonduri sengko kabbi, tamaso keya Figelus 
ban Hermogenes. 

16Tape kalowargana Onesiforus pan- 
barampan kale maperak tang ate; 
moga-moga Pangeran kasokana apareng 
kabellasan ka reng-oreng jareya. Maske 
sengko e penjara, Onesiforus ta todhus. 

17 Buru napa ka Roma Onesiforus jareya 
terros nyaree sengko sampe tatemmo. 

18 Ban bana tao ja e Efesus oreng jareya 
bannya nolonge sengko. Moga-moga bi 
Pangeran eparengngana kabellasan e are 
Pangeran ngadili manossa kabbi. 

2 lTimotiyus, bana na, kodu kowat e 
dhalem rahmat se eparenge Allah polana 
bana daddi settong ban Isa Almasih. 

2 Pangajaran ollena bana ngedhing dhari 


sengko e adhana oreng bannya sabbanna 
rowa, parcajaagi ka reng-oreng se ekenneng 
parcaja ban se cakep ngajari oreng laen. 

3 Bana kodu noro nanggung kasangsaraan 
menangka sardhadhuna Isa Almasih se esto. 

4Sardhadhu se teppana ajalannagi 
kawajibanna ta kera repot ban orosanna 
dibi, sabab tanto terro masennengnga atena 
panglimana. 

> Olahragawan ta kera mennang e dhalem 
adduwan mon ta atoro ka sakabbiyanna 
atoran. 

6 Oreng tane se la alako berra, jareya se 
andhi ha ngala hasella tamennanna dha-adha 
kadibi. 

7 Pekker tang oca reya kabbi, sabab 
Pangeran tanto apareng ka bana kasangguban 
kaangguy ngarte ka jareya kabbi. 

8 Kaengae reya, ya: Kabar Bagus se 
ebertaagi sengko rowa kabar parkara Isa 
Almasih, toronanna Daud; Salerana jareya 
Almasih se la odhi pole dhari pate. 

? Polana abertaagi Kabar Bagus jareya, 
sengko nanggung kasangsaraan; la-mala 
sampe erantay akantha oreng jahat. Tape 
dhabuna Allah ta ekenneng talee ban rantay. 

10J areya sababba sengko sabbar nanggung 
jareya kabbi kaangguy kaparlowanna reng- 
oreng se epele bi Allah, sopaja reng-oreng 
jareya padha narema kasalameddan se 

eparengngagi kalaban parantaraanna Isa 


Almasih, se etoroe kamoljaan se langgeng. 

11Ca-oca reya pajat bendher: "Mon sengko 
ban bana mate abareng Salerana, sengko 
tanto odhi abareng Salerana keya. 

12 Mon sengko ban bana sabbar tor kowat 
nanggung kasossaan, sengko ban bana tanto 
marenta abareng Salerana keya. Mon sengko 
ban bana mongkere Salerana, sengko ban 
bana tanto ta eako keya bi Salerana. 

13 Mon sengko ban bana ta esto, Salerana 
paggun esto, sabab Salerana ta amosowan 
ban Salerana dibi." 

14 Bana kodu maenga reng-oreng laen 
parkara jareya kabbi. E ajunanna Allah, balai 
sopaja reng-oreng jareya ta aguggak parkara 
istilah. Jareya tadha gunana, la-mala pera 
olle masalbut reng-oreng se ngedhing. 

15 Bana kodu aehteyar pagu-onggu sopaja 
bi Allah eakone menangka oreng se pantes 
alalakon kaangguy ngabdi ka Salerana. 
Aehteyar sopaja bana ta todhus polana 
lalakonna, tape ngajarragi kalaban teppa 
sakabbiyanna pangajaran se bendher dhari 
Allah. 

l6Jauwi caca se tadha gunana ban se 
ya-nyeya Allah; caca se kantha jareya pera 
agabay oreng sajan jahat. 

17 Pangajaranna reng-oreng jareya padha 
ban kanker se gahas. E antarana reng-oreng 
jareya tamaso Himeneyus ban Filetus. 

18 Se kadhuwa jareya la nyaleyot dhari 


pangajaran se bendher, ban masalbut 
kaparcajaanna sabagiyan oreng. Cana 
reng-oreng jareya sateya reya odhi pole dhari 
pate la kalakon. 

19Tape dhasar se koko dhari Allah ta 
ekenneng gundhek; e attassa dhasar jareya 
badha tolesan kantha reya, "Pangeran ngagali 
ka reng-oreng se daddi kaagunganna." Badha 
pole tolesan se amonye, "Oreng se ngoca ja 
abana kaagunganna Pangeran, kodu ambu 
alako sala." 

20E bengko se raja badha pakakas acem- 
macem. Badha se dhari salaka otaba emmas, 
badha keya se dhari kaju otabana tana. 
Badha se eangguy kaparlowan se istimewa, 
badha keya se eangguy kaparlowan se biyasa. 

21l Oreng se maberse abana dhari 
samacemma kajahadan, oreng jareya bakal 
eangguya kaangguy kaparlowan se istimewa. 
Oreng jareya ekaandhi lorana sacara kusus 
ban aguna ka lorana. Oreng jareya bakal 
esadhiyaagi kaangguy sakabbiyanna lalakon 
se bagus. 

22 jJ auwi kasennengngan-kasennengnganna 
ngangodhadan. Ehteyarragi odhi noro 
kasokanna Allah, ngestowagi pangajaranna 
ban taresna ka sasama, sarta taremtem 
atena. Ehteyarragi odhi kantha jareya ban 
reng-oreng se aserro nyoon partolonganna 
Pangeran ban ate se morne. 

23Ja ro-noro agak-guggak ban reng-oreng 


se budhu se ta tao pa-apa. Bana tao ja se 
kantha jareya pera matokaran oreng. 

24 Oreng se ngabdi ka Pangeran ta patot 
atokaran; kodu laba ka sapaa bai, bisa ngajar 
oreng kalaban bagus ban sabbar. 

25 Paalos mon ngajar reng-oreng se dujan 
alaban; sabab olle daddi oreng jareya bi Allah 
eparenge kasempadan atobat ban laju kennal 
ka pangajaran se teppa. 

26 Kalaban cara se kantha jareya reng-oreng 
jareya tanto pas enga pole, ban kalowar dhari 
jebbagga Iblis se ngobasae reng-oreng jareya 
ban se maksa sopaja noro karebba. 

l Kaengae, ya, e re-are se dhi-budhina 
bakal bannyaa kasossaan. 

2 Manossa bakal ngotamaagiya abana dibi, 
amata pesse, angga ban dujan asebbal. 
Dujan ya-nyeya oreng, alaban ka oreng 
towana, ta tao sakalangkong ban ta endha ka 
sabarang se asepat rohani. 

3 Manossa ta neser ka sasamana, ta endha 
aberri sapora, dujan majubaan nyamana 
oreng, dujan ngangguy kakerrasan, kejjem 
ban ta endha ka kabeccean. 

4 Dujan akiyanat, ta lanjang pekkeranna 
ban angko; manossa bakal aleburana ka 
kasennengnganna dunnya etembang atoro ka 
Allah. 

> Sanajjan sacara lahirra katon ngestowagi 
agamana, tape nolak ka se poko e dhalem 

agama jareya dibi. Jauwi reng-oreng se 
kantha jareya. 

6 Badha e antarana reng-oreng se kantha 
jareya se la nyosop ka ko-bengkona oreng, 
pas makapencot atena babinean se ta kowat 
se ce bannyana dusana ban se ekobasae 
pangaterrona se acem-macem. 

7 Babinean se kantha jareya ros-terrosan 
menta eajari, tape ta tao olle pangajaran se 
bendher dhari Allah. 

8 Akantha Yanes ban Yambres se alaban ka 
Mosa lamba, bariya keya reng-oreng buru 
nolak pangajaran dhari Allah. Reng-oreng 
jareya pekkeranna rosak ban imanna 
kandhas. 

3 Tape reng-oreng jareya ta kera olle pa-apa, 
sabab kabudhuwanna bakal ekataowana 
sakabbiyanna oreng, akantha se ealame 
Yanes ban Yambres keya. 

10 Tape bana la noro tang pangajaran, tang 
tengka guli ban tojjuwanna tang odhi reya. 
Bana la nangalee dibi tang kaparcajaan 
ka Almasih ban tang kataresnaan ka tang 
sasama manossa. Bana tao keya tang 
kasabbaran ban tang kakowadan e dhalem 
ngadhebbi kasossaan. 

11 Bana la nangalee sengko ekaneyaja ban 
nanggung kasangsaraan. Bana tao pa-apa 
se kadaddiyan ka sengko e Antiyokhiya, 

e Ikoniyum ban e Listra; ban bana tao 
sakabbiyanna tang kasangsaraan. Tape 

sengko epasalamet bi Pangeran dhari jareya 


kabbi. 

12 Pajat, oreng se andhi karep odhia 
abakte ban daddi settong ban Almasih bakal 
ekaneyajaa, 

13 dineng reng-oreng se jahat ban se dujan 
nepo sajan atambaa jahat. Reng-oreng jareya 
nepo oreng laen, mangkana abana etepo 
oreng keya. 

14Tape bana, Timotiyus, kodu teptep neggui 
sakabbiyanna pangajaran se teppa se la 
eajarragi ka bana ban se la daddi kayakinanna 
bana onggu; sabab bana tao sapa ru-guruna 
bana. 

15 Ban bana kodu enga ja molae gi kene 
bana la tao ka Alketab. Dhari Alketab jareya 
bana olle pangarteyan kaangguy narema 
kasalameddan kalaban iman ka Isa Almasih. 

16 Sakabbiyanna se etoles e dhalem Alketab 
reya eilhame Allah ban aguna kaangguy 
ngajarragi barang se bendher, kaangguy 
maenga ban mabendher se sala, ban ngajar 
manossa sopaja odhi menorot kasokanna 
Allah. 

17 Kalaban Alketab oreng se ngabdi ka Allah 
bisa egennae kalaban samporna bi sabarang 
se ekaparlo kaangguy lalakon becce se 
kemmaa bai. 

4 lisa Almasih rabuwa pole ka dunnya 
reya ngadilana oreng se odhi ban se 
mate; Salerana rabuwa kaangguy marenta 

menangka Rato. Daddi sengko mentaa 


kalaban gu-onggu ka bana e ajunanna Allah 
ban Isa Almasih: 

2 Kabarragi berta dhari Allah rowa, terros 
maksa sopaja reng-oreng ngedhingngadgi, 
endha otaba enja. Bana kodu mayakin 
oreng, malae kasalaanna, maraja atena. 
Pacesabbarra mon ngajari oreng. 

3 Sabab bakal napaa baktona oreng ta endha 
pole ngedhingngagi pangajaran se teppa. 
Sabaligga, reng-oreng jareya bakal norodana 
pangaterrona dibi, ban makompola guru 
sabannyana me olle ngajarragi sabarang se 
nyaman kaedhinganna ka kopengnga dibi. 

4 Oreng bakal notoba kopengnga ta endha 
ngedhingngagi barang se teppa, tape endha 
ngedhingngagi ta-caretana dungngeng. 

> Maske bariya, e dhalem kabadhaan se 
kantha apaa bai, bana kodu tao ajaga aba. 
Pakowat nanggung kasossaan, jalannagi 
lalakonna abertaagi Kabar Bagus, ban 
jalannagi pagu-onggu kawajibanna bana 
menangka abdina Allah. 

6 Dineng sengko, la napa baktona sengko 
mateya daddi kurban ka Allah. Sakejja aggi 
sengko la ondura dhari dunnya reya. 

7E dhalem adduwan sengko la berka amba 
pate, ban la napa ka garis bates. Sengko 
teptep esto ka Almasih sampe aher. 

8 Ban sateya sengko kare anante naremaa 
opana tang kamennangan. Opa jareya bakal 

eparengngagiya ka sengko bi Pangeran, 
Hakim se adil, e Are Keyamat, polana 
sengko bagus ban Allah. Ban banne pera 
sengko malolo se naremaa opa jareya, 
tape sakabbiyanna oreng se anante rabuna 
Almasih bi ate se ce kerrongnga. 

? Sabisana ehteyarragi duli entar ka sengko, 

10 Sabab sengko eonduri bi Demas lantaran 
Demas kapencot ka dunnya reya. Sateya 
Demas entar ka Tesalonika. Kreskes entar ka 
Galatia, ban Titus ka Dalmatiya. 

ll Pera Lukas se neng ban sengko. Konee 
Markus, ajak dha enna, sabab Markus bisa 
nolonge tang lalakon. 

12 Sengko Ia nyoro Tikhikus entar ka Efesus. 

13 Mon bana dha ennaa, gibaagi tang juba 
se bi sengko edina e Trowas e bengkona 
Karpus. Gibaagi keya tang tab-ketab, bi-lebbi 
tab-ketab se dhari dalubang kole rowa. 

14 Aleksander, tokang dimbaga rowa bannya 
alako jahat ka sengko. Pangeran bakal 
aparenga babales menorot lalakonna. 

15 Senga bana dibi pate-ngate ka oreng 
jareya sabab oreng jareya ce talebadda nolak 
berta dhari Allah se ekabarragi sengko ban 
bana. 

16E bakto sengko dha-adhana abillai tang 
parkara, tadha oreng settonga se abarengnge 
sengko; kabbi nyenglae sengko. Moga-moga 
Allah ta nyalaagi reng-oreng jareya kabbi 
polana parkara jareya. 

17 Tape Pangeran asarengnge sengko ban 


apareng kakowadan ka sengko sampe sengko 
sanggup abertaagi sakabbiyanna Kabar Bagus 
rowa ka sakabbiyanna oreng se banne Yahudi. 
Ban pole sengko lopot dhari okoman mate. 

18 Pajat Pangeran bakal malopoda sengko 
dhari sakabbiyanna ehteyar se jahat ka 
sengko. Sengko bakal ebaktaa kalaban 
salamet ka dhalem karajaanna e sowarga. 
Mara moljaagi asmana salanjangnga! Amin. 

19 Tang salam ka Priskila ban Akwila ban 
Onesiforus sabala. 

20 Erastus badha e Korintus, ban Trofimus bi 
sengko edina e Miletus polana sake. 

21 Ehteyarragi sabisana sopaja bana bisaa 
dhaenna sabellunna mosem cellep. Ebulus, 
Pudes, Linus ban Klaudiya akerem salam ka 
bana; bariya keya sakabbiyanna taretan se 
saiman laenna. 

22 Moga-moga Pangeran asarengngana 
bana. Moga-moga Pangeran aberkadana 
tan-taretan kabbi! Salam sengko, Paulus 


Titus 


' Tang ana Titus! Sengko, Paulus, abdina 

Allah ban rasulla Isa Almasih, noles 
sorat reya ka bana. Sengko epele ban eotos 
epanolonga reng-oreng peleyanna Allah 
sopaja kowada e dhalem imanna. Sengko 
kodu nolong reng-oreng jareya keya sopaja 
kennal ka pangajaran se bendher se eajarragi 
agamana bana ban sengko. 

2 Pangajaran jareya edhasarragi ka 
pangarebban ja sengko ban bana bakal 
naremaa odhi se saongguna tor langgeng. 
Allah la ajanji marengana odhi jareya 
sabellunna parmolaanna jaman ban Allah ta 
kera lecegan. 

3E bakto se teppa saadda, Allah anyataagi 
janjina jareya e dhalem dhabuna. Dhabuna 
jareya la eparcajaagi ka sengko; ban 
sengko abertaagi pessen jareya adhasar ka 
papakonna Allah Panyalamedda sengko ban 
bana. 

“Titus, bana reya tang ana onggu, sabab 
bana ban sengko padha parcaja ka Almasih. 
Moga-moga Allah Rama ban Isa Almasih Rato 
Panyalamedda sengko ban bana kasokana 
apareng berkat ban kataremtemman ka bana. 

> Bi sengko bana edinaagi e Kareta sopaja 
bana bisaa ngoros sabarang se gi parlo 

eoros; bariya keya sopaja bana ngangkat 


pin-pamimpinna jemaat e saneyap kottha. 
Ban kaengae tang babalaan reya: 

6 Oreng se daddi pamimpinna jemaat 
kodu oreng se tadha calena; se pera andhi 
bine settong; na-anana kodu la parcaja ka 
Almasih, se ta juba nyama lantaran brandhal 
otaba ta ekenneng ator. 

7 Panilina jemaat reya oreng se ngoros 
lalakonna Allah, daddi ta olle badha calena. 
Ta olle angko ban ta olle lekkas peggel ban 
bu-mabuan, otabana dujan atokar otaba 
se-pesseyan. 

8 Pamimpinna jemaat kodu senneng narema 
oreng se entar ka bengkona, lebur ka 
sabarang se bagus, kellar ngampet napso, 
jujur, socce ban tarteb. 

? Kodu koko neggui pangajaran se ekenneng 
parcaja, se padha ban se la eajarragi ka 
abana. Mon bariya abana tanto sanggup 
la-malae oreng adhasar ka pangajaran 
se bendher, ban noduwagi kasalaanna 
reng-oreng se alaban ka abana. 

10 Sabab bannya oreng se dujan aberonta, 
bi-lebbi oreng se dha-adhana noro agama 
Yahudi; reng-oreng jareya nepo oreng laen bi 
cacana se tadha essena. 

ll Reng-oreng se kantha jareya kodu 
etotop colona, sabab masalbut kalowarga 
sabannyana kalaban pangajaranna se 

dha-tadha. Se alako kantha jareya maksodda 


coma nyareya ontong se ta patot. 

12 Tao badha nabbina reng-oreng jareya dibi, 
se asalla dhari Kareta keya, adhabu kantha 
reya, "Reng-oreng Kareta reya lecegan terros, 
akantha burun alas se galak ban jahat, sarta 
males." 

13Se edhabuwagi nabbi jareya pajat 
bendher. Daddi bana kodu pateggas maenga 
reng-oreng jareya, sopaja padhaa teptep 
neggui pangajaran se bendher 

14 ban ta neggui pole ngeng-dungngengnga 
oreng Yahudi otaba atoran-atoran gabayanna 
reng-oreng se nolak pangajaran se bendher 
rowa. 

15 Apaa bai socce monggu ka oreng se socce. 
Tape ka oreng se pekkeranna kotor ban ta 
andhi iman, tadha barang se socce, sabab 
pekkeran ban atena la kotor. 

16 Reng-oreng jareya ngako kennal ka Allah, 
tape lalakonna mongkere Allah. Reng-oreng 
jareya majitjit, ban ta endha atoro parenta; 
sarta ta sanggup ngalakone apaa bai se 
bagus. 

2 lTape bana, Titus, kodu ngajarragi 
pangajaran se bendher. 

2 La-balai lalakean se towa sopaja padha 
ngampet napso, bicaksana ban odhi kalaban 
cara se patot ehormadi oreng. Reng-oreng 
jareya kodu neggui pangajaran se bendher 
dhari Allah, samporna kataresnaanna ka 

sasamana ban sabbar sarta kowat e dhalem 


nanggung kasangsaraan. 

3 Bariya keya bana kodu la-malae babinean 
se towa sopaja atengka se pantes monggu 
ka babine se socce odhina. Ta olle metenna 
oreng laen, ta olle katagiyan nom-enoman 
kerras. Babinean jareya kodu ngajarragi 
sabarang se bagus, 

“sopaja kalaban jareya bisa ngajari babinean 
se ngodha kaangguy taresna ka lakena ban 
ka na-anana, 

> daddi bicaksana, odhi socce, ban daddi 
bine se becce ban toro oca ka lakena; daddi 
tadha oreng se nyale berta dhari Allah reya. 

6 Bariya keya, la-balai para ngangodhadan 
sopaja bicaksana. 

7E dhalem parkara apaa bai bana kodu daddi 
conto se becce. Mon bana ngajar, pajujur ban 
pagu-onggu. 

8 Angguy ca-oca se bicaksana, se ta 
ekenneng cale oreng, sopaja so-mosona bana 
padha todhus polana tadha barang se juba se 
bisa ecaleyagi ka bana ban sengko. 

3 Nor-dunor kodu toro oca ka lorana, ban 
masenneng atena lorana e dhalem parkara 
apaa bai. Ta olle alaban, 

10 otaba co-ngeco. Sabaligga, nor-dunor 
jareya kodu noduwagi ja abana bagus ban 
esto, sopaja dhari tengka gulina se kantha 
jareya reng-oreng laen ngalem pangajaran 

parkara Allah Panyalamedda sengko ban 


bana. 

11 Sabab Allah la noduwagi rahmadda 
kaangguy masalamet manossa kabbi. 

12 Rahmadda Allah jareya ngajarragi ka 
sengko ban bana sopaja ta nerrossagi odhi 
kalaban cara tabaligga se ekasokane Allah, 
ban ta norodi pangaterro se dhari dunnya 
reya. Sengko ban bana eajari sopaja odhi e 
dunnya reya tao ngampet napsona ate, berse 
atena ban esto ka Allah. 

13 Sateya oreng padha anante dhatengnga 
Are se la abit erep-arep rowa; e Are jareya 
dunnya bakal nangaleyana kamoljaanna Isa 
Almasih, iya areya Allah Se Mahaagung ban 
Rato Panyalamedda sengko ban bana. 

14]sa la ngurbannagi Salerana polana 
mabebasa sengko ban bana dhari 
sakabbiyanna kajahadan, ban ngoba sengko 
ban bana daddi ommat se bebas dhari dusa 
ban se daddi kaagunganna malolo, sarta se 
bajeng alako bagus. 

15 Ajarragi jareya kabbi, la-balai ban paenga 
reng-oreng se ngedhingngagi bana jareya 
kalaban kobasa se raja. Ja sampe badha 
oreng settonga se nganggep bana rendha. 

l Paenga jemaadda bana sopaja atoro 

ka pin-pamimpinna ban pangobasana 
nagara, sarta toro oca ban asadhiya 
ajalannagi lalakon bagus apaa bai. 

2 Balai soro ja metennaan oreng, soro ja 


atokaran bi sapaa bai, sabaligga sopaja laba 
Ka oreng. 

3 Sabab sabbanna sengko ban bana kabbi 
reya budhu keya, padha nyaleyot ban ta atoro 
oca. Sengko ban bana kabbi padha ekobasae 
acem-macem napso ban pangaterro; possa 
ban neyat se hat-jahat ban ere atena, sarta 
saleng baji. 

“Tape Allah Panyalamedda sengko ban 
bana noduwagi kataresnaan ban kasaeyanna 
panggaliyanna ka sengko ban bana. 

>Sengko ban bana epasalamet, banne 
polana la ajalannagi lalakon se becce, tape 
polana Salerana dibi neser ka sengko ban 
bana. Sengko ban bana epasalamet kalaban 
parantaraanna Errohna Allah, se apareng 
kalahiran se anyar ban odhi se anyar kalaban 
maccowe sengko ban bana. 

6 Allah apareng Errohna ka sengko ban 
bana kalaban parantaraanna Isa Almasih 
Panyalamedda sengko ban bana, 

7 sopaja lantaran rahmadda Isa, sengko 
ban bana daddi bagus pole hubunganna 
ban Allah, sartaanna sengko ban bana olle 
odhi se saongguna tor langgeng se la pajat 
erep-arep. 

8 Ca-oca jareya bendher onggu. Paenga 
pagu-onggu ra-parkara reya sopaja reng- 
oreng se parcaja ka Allah jareya aehteyar 

gu-onggu ngalakone lalakon se becce ban 


aguna ka sakabbiyanna oreng. 

2Ja ro-noro aguggak se tadha gunana, 
jauwi caretana sal-usul, ja atokaran, ban ja 
akekedan polana orosan agama. Jareya kabbi 
tadha gunana ban ta madhateng kaontongan. 

10 Oreng se daddi lantaranna jemaat 
aca-pecca, paenga sakaleyan otaba dhukale. 
Saellana jareya la ja apolongan ban oreng 
jareya pole. 

ll Bana tao ja oreng se kantha jareya bejjat, 
ban sa-dusana daddi bukte ja abana sala. 

12 Mon sengko la ngotos Artemas ban 
Tikhikus ka bana, duli aehteyar sopaja bana 
se duliya bisa entar ka sengko e Nikopolis, 
sabab sengko aneyat ennengnga e dhissa 
saabidda mosem cellep. 

13 Ehteyarragi pagu-onggu kaangguy nolong 
Zenas, ahli hokom rowa, ban Apolos, me 
olle se kadhuwa jareya bisa mangkat ban ta 
kakorangan pa-apa. 

14 Reng-orengnga sengko ban bana kodu 
ajar ngalakone ra-parkara se bagus sopaja 
bisa notobi kabutowan se ce parlona; ja 
sampe reng-oreng jareya odhi ta aguna. 

15 Tan-taretan se apolong ban sengko e 
dhinna, padha akerem salam ka bana. 
Panapaagi keya salam sengko ban ca-kanca 
e dhinna ka ca-kanca se saiman. Moga-moga 
Allah aparenga berkadda ka bana kabbi. 
Salam sengko, Paulus 


Filemon 


1 lTaretan Filemon! Kaula, Paulus, se 
etahan e penjara lantaran Isa Almasih, 
asareng taretan Timotiyus, noles serrat 
paneka ka sampeyan 

2 sareng ka sadajana jemaat se akompol e 
compona sampeyan; jugan ka taretan Apfiya, 
sareng Arkhipus kanca saparjuwanganna 
sampeyan sareng kaula. 

3 Moga-moga Allah Rama sareng Guste 
Isa Almasih aparenga berkat sareng 
kataremtemman ka sampeyan. 

4Sabban adua, kaula nyebbut asmana 
sampeyan sareng asokkor ka Allah. 

> Sabab kaula mereng ja sampeyan parcaja 
ka Guste Isa sareng taresna ka sadajana 
ommadda Allah. 

6 Panyoon kaula ka Guste Allah moga-moga 
kaula sadaja se ataretanan sareng sampeyan 
madhatengnga pangarteyan se lebbi raja 
parkara berkadda Allah se ekaandhi kaula 
sareng sampeyan lantaran sampeyan sareng 
kaula daddi settong bi Almasih. 

7 Taretan Filemon, kataresnaanna sampeyan 
ka sadajana ommadda Allah, maperak ate 
kaula sareng maraja ate kaula! Sampeyan 
maperak atena sadajana ommadda Allah. 

8 Lantaran paneka, menangka taretan se 


saiman, kaula bisa saos marenta sampeyan 
ngalakone ponapa se koduna elakone 
sampeyan. 

3 Nangeng lantaran kaula taresna ka 
sampeyan, kaula namong nyoona ka 
sampeyan. Kaula paneka oreng towa, se 
samangken etahan e penjara polana Isa 
Almasih. 

10 Kaula badha se esoona ka sampeyan 
kaangguy Onesimus, ana kaula e dhalem 
Almasih. Sabab e dhalem penjara paneka 
kaula ampon daddi rama rohanina. 

l1 Gi dhimen oreng paneka ta aguna ka 
sampeyan, namong samangken aguna, banne 
namong ka sampeyan, jugan ka kaula. 

12 Samangken oreng se ekaasee kaula 
paneka, sareng kaula epakon abali ka 
sampeyan. 

13 Salerressa sareng kaula terro ekapolonga 
e kaiya menangka gantena sampeyan, sopaja 
Onesimus ganeka kengeng abanto kaula 
saabidda kaula etahan e penjara lantaran 
abertaagi Kabar Bagus dhari Allah. 

14 Nangeng kaula ta apa-ponapaa 
mon sampeyan gi ta mopakat. Kaula 
asennengngan manabi sampeyan ngalakone 
ganeka dhari kaehlasanna sampeyan dibi. 
Daddi kaula ta maksaa. 

15 Kadiya, Onesimus paneka tapesa sareng 
sampeyan kaangguy sabatara bakto sopaja 

oreng paneka bisa ekaandhi sampeyan pole 


kaangguy saterrossa. 

16 Ban samangken oreng paneka banne 
namong dunor kaangguy ka sampeyan; lebbi 
dhari ganeka. Oreng paneka sasama Kristen 
se kakase. Oreng paneka ce rajana gunana ka 
kaula, ponapa pole ka sampeyan! Tanto saos 
oreng paneka ce aguna menangka dunor, 
jugan menangka taretan e dhalem Guste Isa! 

17 Daddi, manabi sampeyan nganggep kaula 
paneka kanca sasama Kristenna, taremaagi 
pole Onesimus paneka akadi sampeyan se 
narema kaula. 

18 Manabi Onesimus paneka gadhuwan sala 
otaba otang ka sampeyan, dinggal kaula se 
nanggunga sadajana. 

19 Ngereng kaula nolesa dibi e kaiya: 
Kaula, Paulus, alonasana sadajana otangnga. 
(Tanto saos kaula ta maemoda sampeyan ja 
sampeyan dibi kaagungan otang ka kaula, 
enggi paneka odhina sampeyan se anyar 
menangka oreng Kristen.) 

20 Daddi, taretan, bit asmana Pangeran, 
ngereng tolong kaula, paperakkagi ate kaula 
menangka taretan e dhalem Almasih. 

21 Kaula noles sorat paneka polana kaula 
yakin ja sampeyan tanto norodi panyoon 
kaula. La-mala kaula oneng ja sampeyan 
tanto alampaagi lebbi dhari se esoon kaula. 

22 Sabatara paneka, sadhiyaagi kamar e 
compona sampeyan, sabab kaula ngarep 

Allah ngabbuli duana sampeyan sadaja 


sareng mabali kaula ka sampeyan. 

23 Epafras, se apolong sareng kaula e 
penjara lantaran Isa Almasih, akerem salam 
ka sampeyan. 

24 Tarema jugan salamma ca-kanca kaula: 
Markus, Aristarkhus, Demas sareng Lukas. 

25 Moga-moga Guste Isa Almasih aberkadi 
sampeyan. Salam kaula, Paulus 


Ibrani 


1 1Gi dhimen li-baliyan Allah abu-dhabu 
ka bangatowana sampeyan sareng kaula 
sadaja kalaban parantaraanna bi-nabbi 
ngangguy cara se acem-macem. 

“Nangeng ejaman samangken paneka 
Allah abu-dhabu ka sampeyan sareng kaula 
sadaja kalaban parantaraanna Pottrana. 
Kalaban parantaraanna Pottrana ganeka Allah 
nyeptaagi alam dunnya paneka. Ban Allah 
ampon nantowagi ja Pottrana ganeka se 
kaagungan ha ka sadajana se badha paneka. 

2Salerana ganeka se nyonarragi 
kamoljaanna Allah se talebat rajana; Salerana 
ganeka gambarra Allah se nyata. Salerana 
se kalaban dhabuna se talebat kobasana 
meyara alam dunnya paneka kantos ta 
lowang. Saamponna Salerana marenge 
jalan ka manossa kaangguy epabebas 
dhari sa-dusana, Salerana ngalenggii korse 
pamarentaanna e sowarga asareng Allah, 
Pangobasa se paleng tenggi. 

4 Pottra ganeka narema kadhudhugan se 
atenggiyan dhari malaekat, ban asma se 
eparengngagi Allah ka Salerana jugan lebbi 
kahormat katembang asma se eparengngadgi 
Ka malaekat. 

> Allah ta oneng adhabu sapaneka ka 


settonga malaekat, "Bana Tang ana; e 

are teya Sengko daddi Ramana bana." Ta 
oneng jugan Allah adhabu sapaneka parkara 
malaekat se kadhimmaa jugan, "Sengko 
daddiya Ramana, ban abana daddiya Tang 
ana." 

6 Nangeng e bakto Allah ngotos Pottrana se 
sareyang ka dunnya paneka, Allah adhabu 
sapaneka, "Sakabbiyanna malaekadda Allah 
wajib nyemba ka Pottra jareya." 

7 Parkara kat-malaekadda Allah adhabu 
sapaneka, "Bi Allah kat-malaekadda epadaddi 
angen, dineng din-pangladinna epadaddi 
apoy." 

8 Tape ka Pottra kaissa, Allah adhabu, 
"Tahtaepon Junandalem, Guste Allah, 
bakal langgengnga salanjangnga! 
Pamarentaannepon J unandalem pamarentaan 
se adil. 

3J unandalem lebur ka kaadilan, sareng baji 
ka karoceyan; lantaran gapaneka, Allah, 
Allahepon Junandalem mele J unandalem 
ban marenge Junandalem kahormadan 
se madhateng kagumbiraan, ngalebbii 
ca-kancaepon J unandalem." 

10 Allah jugan adhabu, "Junandalem, 
Pangeran, dha-adhana nyeptaagi bume, ban 
Junandalem dibi se abadhi langnge. 

ll Sadajana bakal mosnaa, daddiya laju 


akadi rasogan; nangeng Junandalem paggun 
ta kera aoba. 

12 Alam dunnya kadhinto sareng Junandalem 
bakal epelkoa epakadi rasogan, ban badhi 
eganteyana se laen. Nangeng Junandalem 
tadha obana, ban odhiepon Junandalem 
tadha aherra." 

13 Allah ta oneng adhabu sapaneka ka 
malaekat sanare settonga, "Mara toju e 
kanganna Sengko reya, sampe so-mosona 
bana bi Sengko epanyemba ka bana." 

14 Manabi sapaneka, kat-malaekat gapaneka 
ponapa sabendherra? Kat-malaekat ganeka 
roh-erroh se aladine Allah, ban se epakon 
Allah nolonge reng-oreng se naremaa 
kasalameddan. 

2 l Ganeka sababba sampeyan sareng 
kaula sadaja kodu pataronggu neggui ka 

pangajaran-pangajaran se ampon epeyarsa, 

sopaja ta kantos adinggallagi kaparcajaan. 

2 Sen-pessen se epanapa sareng kat- 
malaekat ka bangatowana sampeyan sareng 
kaula sadaja nyatana lerres, ban oreng se ta 
atoro ban ta ngestowagi sen-pessen ganeka 
narema okoman se satembang. 

3 Ponapa pole sareng kasalameddan se 
lebbi hebat dhari sen-pessen ganeka! Mon ta 
eparduli, tanto sampeyan sareng kaula sadaja 
ta lopot dhari okoman. Sabab Pangeran 
dibi se dha-adha ngomommagi parkara 

kasalameddan ganeka, ban reng-oreng se 


mereng dha-adha parkara ganeka ampon 
abukteyagi ka sampeyan sareng kaula sadaja 
ja ganeka pajat lerres. 

“Laen dhari ganeka Allah makowat 
kasakseyanna reng-oreng ganeka kalaban 
mabadha samacemma kaajiban sarta 
kadaddiyan-kadaddiyan se lowar biyasa sarta 
gi-magi reng-papareng dhari Errohna Allah 
menorot kasokanna dibi. 

> Kat-malaekat ta eparenge kobasa sareng 
Allah kaangguy marenta dunnya se anyar 
se bakal dhateng, enggi paneka dunnya se 
ekacaca sampeyan sareng kaula paneka. 

6 Sabaligga, e settong bagiyan e dhalem 
Alketab esebbuttagi sapaneka, "Manossa 
kadhinto ponapa, Guste, me sareng 
J unandalem ekaemodi? Manossa kadhinto 
namong manossa, nangeng sareng 
Junandalem egateyagi! 

7 Ta kantos abit sareng J unandalem manossa 
epamandhaban dhari malaekat. Sareng 
Junandalem eparenge kadhudhugan se molja, 

8 sareng epangobasae sadaja se badha." 
Daddi, manabi manossa ekoca ja sareng Allah 
"epangobasae sadaja se badha," ganeka 
artena tadha settonga e alam dunnya paneka 
se ta ekobasae manossa. Sanare sapaneka, 
sampeyan sareng kaula sadaja samangken 
paneka ta nengale manossa ngobasae 
sadajana se badha. 

3 Nangeng sampeyan sareng kaula sadaja 


ampon nengale Isa se daddi pangobasa. 
Salerana epamandhaban sakone dhari 
malaekat namong sakejja, sopaja kalaban 
kasaeyannepon Allah Salerana bisa seda 
kaangguy sadajana manossa. Sampeyan 
sareng kaula nengale Salerana samangken 
eparenge kadhudhugan se molja ban 
kahormat polana Salerana nanggung 
sangsara kantos seda. 

10 Pajat ampon sapantessa Allah se 
nyeptaagi sadaja se badha paneka abadhi Isa 
panyalamet se samporna lebat kasangsaraan. 
Kalaban ganeka Allah bisa ngajak oreng 
sabannyana kaangguy noro eagungngagi 
asareng Isa. Sabab Isa ganeka se mokka jalan 
kaangguy manossa sopaja bisa epasalamet. 

llisa maberse manossa dhari sa-dusana; 
ban Salerana se maberse, sareng reng-oreng 
se epaberse ganeka, kaagungan Rama se 
settong. Ganeka sababba Isa ta todhus ngako 
manossa taretanna. 

12isa adhabu ka Allah, "Abdidalem 
malaana tan-taretan Abdidalem parkara 
Junandalem. Abdidalem mojiya J unandalem 
e dhalem kompolanna tan-taretan Abdidalem 
gapaneka." 

13]sa adhabu jugan, "Sengko nyabaa Tang 
pangarebban ka Allah." Ban adhabu sapaneka 
pole, "Areya Sengko, abareng ban na-ana 
paparengnga Allah ka Sengko." 

14 Sarrena reng-oreng se sareng Isa esebbut 


ana ganeka mahlok manossa se bisa mate, 
Isa dibi daddi padha sareng manossa ban 
odhi e dhalem kabadhaan manossa. Salerana 
alampaagi sapaneka sopaja kalaban sedana, 
Isa bisa maancor Iblis se ngobasae pate. 

15 Kalaban sapaneka Salerana mabebas 
reng-oreng se saomorra ekadunor polana 
tako ka pate. 

16 Nyata ja se etolong Salerana toronanna 
Ibrahim, banne malaekat. 

17 Ganeka artena Isa kodu daddi padha 
sareng tan-taretanna e dhalem parkara 
ponapaa saos. Kalaban sapaneka Salerana 
bisa daddi Imam Agung se esto sarta bellas 
ase. Kalaban pangladinanna se sapaneka 
sa-dusana manossa bisa esapora. 

18 Ban sarrena Salerana dibi oneng nanggung 
kasangsaraan ban ecoba, Salerana bisa 
nolong reng-oreng se ekenneng coba, sabab 
Salerana dibi oneng ecoba ban nanggung 
sangsara. 

3 l Tan-taretan sasama Kristen se etembali 
jugan sareng Allah! Mangken kodda 
pekker padhalem parkara Isa ganeka! Allah 
ngotos Salerana malolo kaangguy daddi 
Imam Agung e dhalem agama se eanot 

sampeyan sareng kaula sadaja. 

2 Salerana esto ka Allah se mele Salerana 
kaangguy lalakon ganeka, akadi Mosa se gi 

dhimen jugan esto alampaagi lalakonna e 


Padalemman Socce. 

3 Nangeng Isa patot narema kahormadan 
se lebbi raja dhari Mosa. Sabab oreng se 
maddek bengko kodu narema kahormadan se 
arajaan dhari bengko ganeka dibi. 

“Pajat saneyap compo badha se agabay, 
nangeng se abadhi sadajana se badha paneka 
Allah dibi. 

> Mosa esto menangka pangladin e 
padalemmanna Allah ban manapa pa-ponapa 
se edhabuwagiya Allah e jaman se bakal 
dhateng. 

6 Nangeng Almasih esto menangka Pottra se 
atanggung jawab kaangguy padalemmanna 
Allah. Ban sampeyan sareng kaula sadaja 
paneka padalemmanna Allah, mon sampeyan 
sareng kaula sadaja paggun samangat ban 
teptep yakin kaangguy ngaolle ponapa se 
earep sampeyan sareng kaula sadaja. 

7 Daddi, akadi dhabuna Errohna Allah, "Mon 
e are sateya bana ngedhing sowarana Allah, 

8 bana ja cengkal akantha bangatowana, e 
bakto e sagara beddhi aberonta ka Allah sarta 
nyoba Salerana. 

PE jadhiya Sengko eoji ban ecoba 
bi bangatowana bana, dhabuna Allah, 
mangkana reng-oreng jareya la nangalee 
Tang lalakon saabidda pa polo taon. 

l0Jareya sababba Sengko peggel ka 
reng-oreng jareya sarta ngoca, Reng-oreng 

reya salanjangnga ta esto ban ta endha atoro 


ka sabarang se eparentaagi Sengko. 

1! Sengko gigir ban asompa, Reng-oreng 
reya ta kera maso ka nagara rowa, kaangguy 
aistirahat abareng ban Sengko." 

12 Tan-taretan, te-ngate ja kantos badha e 
antarana sampeyan se ce jubana atena ban 
ta andhi iman, sampe abalik ajauwi Allah se 
odhi! 

13 Daddi, sopaja tadha settonga e antarana 
sampeyan se ekenneng tepo bi dusa sampe 
alaban ka Allah, sabban are sampeyan kodu 
saleng balai saabidda gi odhi e dhalem jaman 
se esebbut "Are Teya" e dhalem Alketab. 

14 Sampeyan sareng kaula sadaja kanca 
saparjuangan sareng Almasih, sokor sampe 
aher paggun neggui kayakinan se ekaandhi 
sampeyan sareng kaula sadaja dhari 
dha-adhana. 

15 Paneka se etoles e dhalem Alketab, "Mon 
e are teya bana ngedhing sowarana Allah, 
bana ja cengkal akantha bangatowana, e 
bakto aberonta ka Allah." 

16 Pasera se meyarsa sowarana Allah pas 
aberonta ka Salerana? Gu ta sadajana oreng 
se epimpin Mosa kalowar dhari Messer, ta 
enggi? 

17 Ban pasera se edukane Allah pa polo taon 
abidda? Reng-oreng se dusa, se gaggar mate 
e sagara beddhi, ta enggi? 

18E bakto Allah asompa sapaneka, "Reng- 


oreng reya ta kera maso ka nagara rowa, 
kaangguy aistirahat abareng ban Sengko" 
pasera ganeka se ekamaksod sareng Allah? 
Se ekamaksod enggi paneka reng-oreng se 
aberonta ka Allah, ta enggi? 

19Samangken sampeyan sareng kaula 
sadaja ngarte ja reng-oreng ganeka ta bisa 
maso, polana ta parcaja ka Allah. 

4 'Janjina Allah ganeka gi paggun sampe 
samangken, ban sampeyan sarta kaula 
sadaja bakal eparengngana istirahat se 
ampon ejanjiyagi Salerana. Daddi tore jaga 
sopaja ta sampe badha e antarana sampeyan 
se ta anemadi istirahat se ejanjiyagi ganeka. 

2 Sabab Kabar Bagus paneka ampon 
ebertaagi ka sampeyan sareng kaula sadaja 
akadi se abertaagi ka reng-oreng ganeka. 
Nangeng ka reng-oreng ganeka berta gella 
tadha gunana. Sabab e bakto mereng, 
reng-oreng ganeka ta parcaja. 

3 Nangeng sampeyan sareng kaula sadaja se 
parcaja narema istirahat se ejanjiyagi Allah 
ganeka. Ganeka cocok sareng ponapa se 
edhabuwagi Allah, sapaneka, "Sengko peggel 
ban asompa, Reng-oreng jareya ta kera maso 
kaangguy aistirahat abareng ban Sengko." 
Allah adhabu kadi ganeka sanare lalakon se 
elampaagi Salerana ampon lastare sajjegga 
Salerana nyeptaagi dunnya paneka. 

4Sabab parkara are se kapeng petto, 


esebbuttagi sapaneka e dhalem Alketab, 
"E are se kapeng petto Allah aistirahat 
dhari sakabbiyanna lalakon se elampaagi 
Salerana." 

> Parkara ganeka etoles pole sapaneka, 
"Reng-oreng jareya ta kera maso ka nagara 
rowa kaangguy aistirahat abareng ban 
Sengko." 

6 Daddi reng-oreng se dha-adha mereng 
Kabar Bagus ganeka, ta narema istirahat 
ganeka polana ta parcaja. Mon sapaneka 
tanto badha reng-oreng laen se olle narema 
istirahat ganeka. 

7 Sabab Allah ampon nantowagi settong 
are laen pole, se esebbut "Are Teya". 
Pan-saponapan taon saamponna ganeka 
Allah adhabu parkara ganeka kalaban 
parantaraanna Daud, e dhalem ayat se 
epetthek gella, "Mon e are teya bana 
ngedhing sowarana Allah, bana ja cengkal." 

SJa sakenga Yusak ampon marenge 
reng-oreng ganeka istirahat se ejanjiyagi 
Allah, Allah ta kera abu-dhabu parkara are 
laen pole. 

? Daddi, kaangguy ommadda Allah gi badha 
janji kaangguy aistirahat akadi Allah se 
aistirahat e are se kapeng petto ganeka. 

10 Sabab oreng se narema istirahat se 
ejanjiyagi Allah ka abana ganeka, bakal 

aistirahada jugan dhari sadajana lalakonna, 


akadi Allah. 

1 Daddi, tore aehteyar pagu-onggu 
kaangguy narema istirahat se ejanjiyagi Allah 
ganeka. Ja sampe badha settong balakka 
e antarana sampeyan sareng kaula sadaja 
se ta ahasel akadi reng-oreng kaissa lamba 
amarga ta parcaja ka Allah. 

12 Dhabuna Allah paneka dhabu se odhi 
ban kowat, atajemman dhari peddhang se 
amata dhuwa. Dhabu ganeka nyoddu kantos 
ka bates e antarana sokma sareng erroh; 
sampe ka bates e antarana so-resowan 
ban lang-tolangnga somsom, kantos oneng 
salem-dhalemma ka pekkeran ban neyadda 
manossa. 

13Tadha mahlok settonga se ekenneng 
errep dhari pangoladanna Allah. Ponapaa 
bai etangale akadi se abangkang e ajunanna 
Allah. Ban sampeyan sareng kaula kodu 
aberri tanggung jawab ka Salerana. 

14 Ganeka sababba sampeyan sareng kaula 
sadaja kodu koko neggui kaparcajaanna se 
eakone sampeyan sareng kaula sadaja. Sabab 
sampeyan sareng kaula sadaja gadhuwan 
Imam Agung se raja, se maso kantos ka 
ajunanna Allah ganeka Isa Pottrana Allah. 

15Įmam Agungnga sampeyan sareng 
kaula sadaja banne imam se ta bisa noro 
ngarassaagi kakorangan-kakoranganna 
sampeyan sareng kaula sadaja. Sabaligga, 

Salerana ampon ecoba e dhalem parkara 


ponapaa saos, padha akadi sampeyan sareng 
kaula sadaja; coma Salerana ta agabay dusa! 

16 Daddi, tore padha pabangal ngadhep Allah 
se marenta kalaban bellas ase. Allah tanto 
bellas ka sampeyan sareng kaula sadaja 
ban aberkadi sampeyan sareng kaula sadaja 
sopaja olle partolongan teppa baktona. 

l Saneyap imam agung epele dhari 
5 antarana ommat, ban eangkat kaangguy 
ngabdi ka Allah menangka bakkella ommat 
ganeka. Lakona enggi paneka ngatorragi ka 
Allah tor-ator sareng ban-kurban kaangguy 
panyaporaanna dusa. 

2Imam agung ganeka dibi bannya 
kakoranganna, daddi bisa alos ka reng-oreng 
se ta oneng pa-ponapa ban se nyaleyot 
jalanna. 

3 Ban polana salerana dibi badha 
kakoranganna, daddi kodu ngatorragi kurban, 
banne namong polana sa-dusana ommat, 
nangeng jugan polana sa-dusana dibi. 

4Tadha oreng settonga se ngangkat abana 
dibi daddi imam agung. Allah nembali abana 
kaangguy lalakon ganeka padha akadi Harun. 

>Sapaneka jugan Almasih. Salerana ta 
ngangkat Salerana dibi daddi Imam Agung. 
Allah dibi se ngangkat Salerana. Allah adhabu 
ka Salerana, "Bana Tang Ana; e are teya 
Sengko daddi Ramana Bana." 

6E kennengngan laen Allah adhabu jugan, 


"Bana reya imam salanjangnga, padha ban 
Imam Melkisedek." 

7E bakto Isa odhi e dunnya reya, Salerana 
adua ban nyoon kalaban acerreng ban molar 
ka Allah, se sanggup masalamet Salerana 
dhari pate. Ban sarrena Salerana taat ka 
Allah kalaban hormat se tadha batessa, daddi 
Salerana epeyarsaagi. 

8Isa paneka Pottrana Allah, nangeng sanare 
sapaneka Salerana ajar taat kalaban ajalane 
kasangsaraanna. 

? Daddi saamponna Salerana epadaddi 
Panyalamet se samporna, Salerana daddi 
somberra kasalameddan se langgeng ka 
sadajana oreng se taat ka Salerana, 

10 ban Allah jugan anyataagi Salerana 
menangka Imam Agung, akadi Melkisedek! 

11 parkara kadhudhuganna Isa menangka 
Imam Agung, bannya se ekabalaa kaula 
ka sampeyan, nangeng malarat se 
nerrangngagiya sabab sampeyan ce lerena se 
ngarteya. 

12 Sanyatana ampon napa baktona 
sampeyan daddi guru, nangeng nyataepon 
sampeyan gi parlo ajar dhari oreng laen 
parkara sas-asas se kapeng settong e dhalem 
pangajaranna Allah. Sampeyan gi ta bisa 
narema teddhaan se gali, sampeyan gi kodu 
ngenom susu. 

13 Oreng se gi ngenom susu, artena gi 


babaji, gi ta gadhuwan pangalaman parkara 
ponapa se bendher sareng ponapa se sala. 
14Teddhaan se gali kaangguy oreng se 

dibasa, se lantaran pangalamanna oneng 
abidaagi kaimma se sae sareng kaimma se 
jahat. 

l Daddi tore samangken sampeyan sareng 

kaula sadaja ongga ka pangajaran- 
pangajaran se atenggiyan parkara 
kadibasaanna odhina oreng Kristen, ban ja 
pera agateyagi sas-asas se kapeng settong 
e dhalem pangajaranna agamana sampeyan 
sareng kaula sadaja. Sampeyan sareng kaula 
sadaja ja ngolange pole pangajaran dhasar se 
nerrangngagi ja oreng kodu ambu ngalakone 
pa-ponapa se ta aguna ban kodu parcaja ka 
Allah, 

2 otabana pangajaran dhasar parkara 
pambaptisan otabana parkara nompangngagi 
tanang ka attassa oreng, otabana parkara 
odhi pole saamponna seda otabana parkara 
okoman se langgeng. 

3 Ngereng sampeyan sareng kaula 
sadaja, manabi Allah ngarsaagi, ongga ka 
pangajaran-pangajaran se jang tenggiyan! 

4Sabab, reng-oreng se ampon mortad ta 
kera epateppa pole. Reng-oreng ganeka gi 
dhimen ampon badha e dhalem terrangnga 
Allah, ban ampon anemadi paparengnga. 

Reng-oreng ganeka jugan ampon noro 


ekobasae Errohna Allah. 

> Dhari pangalamanna, reng-oreng ganeka 
oneng ja dhabuna Allah ganeka sae, ban 
reng-oreng ganeka ampon ngarassaagi 
reng-papareng se kobasa dhari jaman se 
bakal dhateng. 

6 Nangeng saamponna ganeka, reng-oreng 
ganeka mortad! Kadi ponapa se bisaa 
malerres reng-oreng ganeka pole sopaja 
atobat pole dhari sa-dusana. Sabab reng- 
oreng ganeka nyalibbagi pole Pottrana Allah 
ban ya-nyeya Salerana e adhana oreng 
bannya. 

7 Tana se ngesep aeng ojan se seggut toron 
ka attasanna, pas ngasellagi men-tamennan 
se aguna ka oreng se agarap, tana ganeka 
eberkadi Allah. 

8 Nangeng mon tana ganeka ngasellagi 
lalang ban bu-tombuwan se adhuri, tana 
ganeka tadha gunana, ban bakal ebastowa 
sareng Allah ban dhi-budhina eobbar kantos 
tadha karena. 

3 Nangeng tan-taretan se kakase, sanare 
kaula sadaja ngoca sapaneka, nangeng kaula 
sadaja yakin parkara sampeyan. Kaula sadaja 
yakin ja sampeyan ampon narema pa-ponapa 
se lebbi sae, enggi paneka kat-berkat se 
daddi bagiyanna kasalameddanna sampeyan. 

10 Allah banne Allah se ta adil. Salerana ta 
kalep ka ponapa se elampaagi sampeyan 


Ibrani 6.111 17 16 
kaagem Salerana, ban kataresnaan se 


eduduwagi sampeyan ka Salerana e bakto 
nolong tan-taretan se saiman, gi dhimen 
sareng samangken. 

ll Kaula sadaja ce terrona sampeyan padha 
samangat kantos aher, kantos sampeyan 
narema se erep-arep sampeyan. 

12 Kaula sadaja ta terro sampeyan daddi 
males. Nangeng kaula sadaja terro sopaja 
sampeyan odhi akadi reng-oreng se narema 
se ejanjiyagi Allah, polana parcaja ka 
Salerana ban polana sabbar se te-nantean. 

13E bakto Allah ajanji ka Ibrahim, Salerana 
asompa badhi alampaagiya ponapa se 
ejanjiyagi Salerana. Ban sarrena tadha 
se atenggiyan dhari Allah, daddi Salerana 
asompa bit asmana Salerana dibi. 

14Salerana adhabu, "Sengko ajanji 
aberkadana bana ban mabannyaa toronanna 
bana." 

l15Ibrahim sabbar anante, daddi narema 
ponapa se ejanjiyagi Allah ka Salerana. 

16 Mon oreng asompa, oreng ganeka asompa 
bit nyamana oreng laen se atenggiyan dhari 
abana, daddi sompa ganeka ngahere sadaja 
se alaban. 

17 Allah kasokan materranga ka reng-oreng 
se narema janjina, ja Salerana ta ngobaa 
rancanana ganeka. Ganeka sababba Allah 
nambaagi sompa ka janjina ganeka. 

18 Parkara se dhadhuwa ganeka ta bisa 


aoba: Allah ta kera lecek parkara janji sareng 
sompana. Daddi, sampeyan sareng kaula 
sadaja se ampon anaong ka Allah, eparenge 
samangat se kowat kaangguy koko neggui 
ka pangarebban se badha e adhana mata 
paneka. 

19 Pangarebbanna sampeyan sareng kaula 
sadaja ganeka akadi jangkar se ebendhem 
ce dhalemma ban daddi paneggudan 
se koko sareng aman kaangguy odhina 
sampeyan sareng kaula sadaja. Pangarebban 
ganeka nerbas bir-tabirra Kennengngan Se 
Mahasocce e Padalemman Socce e sowarga. 

20|sa ampon ababat jalan ganeka kaangguy 
sampeyan sareng kaula sadaja, ban ampon 
maso ka kadhissa daddi Imam Agungnga 
sampeyan sareng kaula sadaja kaangguy 
salanjangnga, akadi Imam Melkisedek. 

7 l Melkisedek paneka rato dhari Salem ban 

imamma Allah Se Mahatenggi. E bakto 
Ibrahim abali dhari paperrangan makala 
to-rato, Melkisedek ngamba Ibrahim sarta 
aberkadi salerana. 

2 Sareng Ibrahim Melkisedek laju eatore 
saparpolonna sadajana barang rampasanna. 
(Nyama Melkisedek paneka artena, kapeng 
settong, "Rato Kaadilan"; ban sarrena 
salerana rato Salem, asmana pas gadhuwan 
arte jugan "Rato Kasajahteraan".) 

3 Parkara Melkisedek paneka tadha 


katerrangan e kadhimmaa saos ja salerana 
kaagungan rama ebu otaba bangatowa; jugan 
tadha katerrangan parkara kalahiranna, otaba 
sedana. Salerana padha sareng Pottrana 
Allah; salerana imam se langgeng. 

4 Daddi sampeyan sareng kaula sadaja 
oneng saponapa rajana Melkisedek paneka; 
sakeng rajana kantos Ibrahim, bangatowana 
sampeyan sareng kaula sadaja, ngatorragi ka 
salerana saparpolonna sadajana se ekaolle 
salerana dhari paperrangan kaissa. 

>E dhalem hokomma agama Yahudi 
etantowagi ja mam-imam toronanna Lewi 
kodu mondhut saparpolonna pangaselanna 
ommat Israil, enggi paneka tan-taretanna 
dibi, sanare sadaja padha toronanna Ibrahim. 

6 Melkisedek banne toronanna Lewi, nangeng 
narema jugan saparpolonna sadajana se 
erebbu Ibrahim, ban la-mala aberkadi 
Ibrahim se narema ji-janji dhari Allah. 

7 Pajat ta bisa epongkere ja oreng se 
eberkadi amandhaban dhari se aberkadi. 

8 Mam-imam se narema saparpolon bagiyan 
ganeka oreng se bisa seda. Nangeng menorot 
Alketab, Melkisedek se narema tor-ator 
saparpolon bagiyan ganeka oreng se teptep 
odhi. 

3? Ekenneng koca, ja Lewi se toronanna 
mondhut tor-ator saparpolonna hasella 
ommat Israil majar jugan bagiyan ganeka 

lebat Ibrahim, e bakto Ibrahim majarragi ka 


Melkisedek. 

10 Sanare Lewi gi ta lahir, nangeng ekenneng 
koca ampon badha e dhalem badanna Ibrahim 
bangatowana, e bakto Melkisedek tapanggi 
sareng Ibrahim. 

1E dhalem pimpinanna mam-imam Lewi, 
hokomma agama Yahudi eparengngagi ka 
ommat Israil. Sarrena mam-imam Lewi 
gi dhimen ta bisa samporna alampaagi 
lalakonna, daddi kodu badha imam laen, 
enggi paneka se akadi Imam Melkisedek, ban 
banne dhari golonganna Imam Harun pole! 

12 Daddi, manabi kadhudhuganna mam- 
imam aoba, hokomma agama Yahudi kodu 
aoba jugan. 

13 Se emaksod e kaiya enggi paneka Guste 
Isa: Salerana dhari suku laen, ban gi ta oneng 
badha settonga dhari sukuna se daddi imam. 

14Sadajana oreng padha oneng ja Guste Isa 
asalla dhari suku Yehuda; ban Mosa ta oneng 
nyebbuttagi suku ganeka e bakto abu-dhabu 
parkara mam-imam. 

15 Sadaja parkara paneka sajan terrang 
saamponna badha imam laen se akadi 
Melkisedek. 

16 Salerana eangkat epadaddi imam, banne 
noro dhasar atoran-atoranna manossa, 
nangeng adhasar odhina se kobasa ban tadha 
aherra. 

17 Sabab e dhalem Alketab esebbuttagi, 


"Bana reya imam salanjangnga, akantha 
Imam Melkisedek." 

18 Daddi, samangken atoran se laju ampon 
epatadha sabab ta kowat ban ta aguna. 

19 Hokomma agama Yahudi ta bisa 
masamporna ponapaa saos. Ganeka sababba 
sampeyan sareng kaula sadaja samangken 
eparenge settong pangarebban se lebbi sae; 
kalaban pangarebban ganeka sampeyan 
sareng kaula sadaja bisa nyemmae Allah. 

20 Ban pole, ganeka sadaja etoroe sompa 
dhari Allah. Tadha sompa kadi ganeka e bakto 
mam-imam laenna eangkat. 

21 Nangeng Isa eangkat epadaddi imam 
ngangguy sompa, e bakto Allah adhabu ka 
Salerana, "Pangeran la asompa ban ta kera 
ngoba sompana, Bana imam salanjangnga." 

22 Kalaban paneka jugan Isa daddi 
tanggungan kaangguy settong parjanjiyan se 
lebbi sae. 

23 Badha pole bidana: mam-imam laenna 
bannya, sabab padha seda kantos ta bisa 
nerrossagi lalakonna. 

24 Nangeng Isa odhi terros, daddi jabadanna 
menangka imam ta epagante ka oreng laen. 

25 Daddi Isa saterrossa bisa masalamet 
reng-oreng se nyander ka Allah lebat 
Salerana, sabab Salerana odhi saterrossa 
kaangguy manapa parnyoonan ka Allah 
kaangguy reng-oreng ganeka. 

26 Daddi Isa ganeka Imam Agung se 


ekaparlo sampeyan sareng kaula sadaja. 
Salerana epalaen dhari reng-oreng se dusa, 
ban epaongga sampe ka kennengngan se 
atenggiyan dhari sadajana langnge. 

27 Salerana ta padha sareng mam-imam 
agung laenna, se sabban are kodu ngatorragi 
kurban polana sa-dusana dibi dhimen, 
pas buru polana sa-dusana ommadda. Isa 
ngatorragi kurban namong sakaleyan saos 
kaangguy salanjangnga, e bakto ngatorragi 
saleraepon dibi menangka kurban. 

28 Hokomma agama Yahudi ngangkat oreng 
se ta samporna epadaddi imam agung. 
Nangeng saamponna hokom ganeka, Allah 
abadhi janji se epakowat sareng sompa ja 
Salerana ngangkat Pottrana epadaddi Imam 
Agung, enggi paneka Pottrana se ampon 
epadaddi Panyalamet se samporna kaangguy 
salanjangnga. 

8 l Pokona sadaja se ekacaca sampeyan 
sareng kaula paneka enggi paneka: 
Sampeyan sareng kaula gadhuwan Imam 
Agung se kadi kaissa, se marenta asareng 

Allah Se Mahaagung e sowarga. 

2 Salerana ngastane lalakon menangka 
Imam Agung e Kennengngan Se Mahasocce, 
enggi paneka e dhalem Kemah Socce se 
saongguna, se epaddek sareng Pangeran dibi, 
banne sareng manossa. 

3 Saneyap imam agung eangkat kaangguy 
ngatorragi kurban otaba tor-ator ka Allah. 
Sapaneka jugan Imam Agungnga sampeyan 
sareng kaula; Salerana kodu kaagungan 
pa-ponapa kaangguy tor-ator. 

“Ja sakenga Salerana badha e dunnya 
paneka, Salerana ta kera daddi imam, sabab 
ampon badha imam se ngatorragi kurban 
se etantowagi e dhalem hokomma agama 
Yahudi. 

> Lalakon se elakone mam-imam ganeka 
sanyatana namong gambarra ponapa se 
badha e sowarga. Ganeka ampon edhabuwagi 
sareng Allah ka Mosa gi dhimen, e bakto 
Mosa maddegga Kemah Socce. Allah adhabu 
sapaneka ka Mosa, "Senga! Jareya kabbi 
kodu ekagabay menorot conto se la epatao 
ka bana e attas gunong." 

6 Nangeng samangken Isa narema lalakonna 
imam se amoljaan dhari se elampaagi 
mam-imam ganeka. Sabab parjanjiyan se 
ebadhaagi e antarana Allah ban manossa 
ganeka parjanjiyan se lebbi sae sabab 
adhasar janji kaangguy sabarang se lebbi 
sae. 

'Ja sakenga parjanjiyan se dha-adha 
ganeka tadha korangnga, ta parlo ebadhaagi 
parjanjiyan se nomer dhuwa. 

8 Nangeng Allah ampon manggii kasalaanna 
ommadda, daddi Allah adhabu, "Senga, 
bakal dhapaa baktona Sengko mabadhaa 

parjanjiyan se anyar ban bangsa Israil, sarta 


ban bangsa Yehuda. 

? Banne akantha parjanjiyan se ebadhaagi 
Sengko ban bangatowana e bakto Sengko 
nonton reng-oreng jareya kalowar dhari 
Messer. Reng-oreng jareya ta esto neggui 
parjanjiyanna ban Sengko; jareya sababba 
reng-oreng jareya ta eparduli bi Sengko. 

10Tape sateya, areya parjanjiyan se 
ebadhaagiya Sengko ban ommat Israil 
e re-are se bakal dhatengnga, dhabuna 
Pangeran: Sengko nyabaa Tang hokom e 
dhalem atena bangsa jareya, ban etolesa 
e dhalem atena. Sengko daddiya Allahna 
reng-oreng jareya, ban reng-oreng jareya 
daddiya Tang ommat. 

ll Reng-oreng jareya ta parlo ngajar 
kadhang wargana, otaba malae ka taretanna, 
Bana kodu kennal ka Pangeran. Sabab 
reng-oreng jareya, raja kene, bakal padhaa 
kennal ka Sengko kabbi. 

12 Kasalaanna bi Sengko esaporaa ban 
sa-dusana ta ekaengaana." 

13 Kalaban adhabuwagi parkara settong 
parjanjiyan se anyar, parjanjiyan se dha-adha 
ganeka bi Pangeran epalaju; ban ponapa se 
laju paneka bakal duliya mosna. 

9 l Parjanjiyan se dha-adha aesse atoran- 

atoranna kabakteyan, jugan gadhuwan 
kennengnganna kabakteyan gabayanna 
manossa. 

2 Epaddek settong kemah se bagiyan adhana 


enyamae Kennengngan Se Socce. E gadhiya 
badha ko-tongkona damar, ban badha jugan 
meja sareng roti se eatorragi ka Allah. 

3E bagiyan dhalemma, enggi paneka e 
budhiyanna bir-tabir se nomer dhuwa, badha 
kennengngan se enyamae Kennengngan Se 
Mahasocce. 

4E dhalemmanna kennengngan ganeka 
badha mezba dhari emmas kennengnganna 
pangobbaranna dupa, ban badha jugan Petthe 
Parjanjiyan se ekolee emmas sadajana. E 
dhalemmanna Petthe Parjanjiyan ganeka 
badha pennay emmas aesse manna, 
tongkedda Harun se ampon nyelbi, ban papan 
bato dhadhuwa se atoles papakonna Allah se 
sapolo. 

>E attassa Petthe ganeka badha Kerub 
dhadhuwa, enggi paneka mahlok se 
akalembang se alambangngagi kahadiranna 
Allah. Kalembangnga mahlok se dhadhuwa 
ganeka menthang e attassa totobba 
Petthe, enggi paneka kennengnganna 
pangamponanna dusa. Nangeng ganeka 
sadaja ta bisa ebirji eterrangngagi 
samangken. 

6 Daddi sadajana eator kadi ganeka. 
Sabban are mam-imam maso ka bagiyan 
adhana kemah ganeka kaangguy ajalannagi 
lalakonna. 

7 Se maso ka bagiyan paleng dhalem coma 


imam agung malolo. Imam agung se maso 
ka bagiyan ganeka pera sataon sakaleyan. 
Mon maso sambi abakta dhara kaangguy 
eatorragi ka Allah polana dusana abaepon dibi 
ban polana sa-dusa seta etengnget elakone 
ommadda. 

8 Kalaban atoran ganeka, Errohna Allah 
noduwagi kalaban terrang, ja saabidda 
kemah bagiyan adha ganeka gi manjeng, 
jalan kaangguy maso ka Kennengngan Se 
Mahasocce kaissa gi ta abukka. 

3? Ganeka menangka lambangnga jaman 
samangken; artena ja tor-ator sarta ban- 
kurban keban se eatorragi ka Allah, ta bisa 
masamporna atena oreng se ngeba tor-ator. 

10Sabab opacara-opacara ganeka pera 
aropa teddhaan, nom-enoman ban opacara 
panyocceyan se acem-macem. Sadaja 
namong atoran-atoran laher se eangguy 
coma sampe gan baktona Allah nganyare 
parjanjiyan. 

ll Nangeng Almasih ampon rabu menangka 
Imam Agung dhari sadajana parkara se sae se 
ampon badha. Kemah Socce se ekennengnge 
Salerana alampaagi lalakonna menangka 
Imam Agung enggi paneka kemah se lebbi 
agung sareng lebbi samporna. Kemah ganeka 
banne gabayanna manossa; artena, asalla 
banne dhari dunnya ceptaan paneka. 

12 Almasih maso ka dhalem Kennengngan 


Se Mahasocce e dhalem kemah ganeka pera 
sakaleyan kaangguy salanjangnga. E bakto 
ganeka Salerana ta abakta dharana embi lake 
otabana dharana empe kaangguy tor-ator; 
se ebakta dharana dibi, ban cara ganeka 
mabebas sampeyan sareng kaula kaangguy 
salanjangnga. 

13 Dharana embi sareng sape lake sarta 
abuna kurbanna empe, eketessagi ka 
reng-oreng se najjis menorot atoranna agama 
sopaja reng-oreng ganeka berse. Daddi, 
mon dhara sareng abu ganeka bisa maberse 
kanajjisanna reng-oreng ganeka, 

14 ponapa pole dharana Almasih! Kalaban 
parantaraanna Erroh se langgeng, Almasih 
ngatorragi Salerana dibi ka Allah menangka 
kurban se samporna. Dharana maberse 
atena sampeyan sareng kaula sadaja dhari 
opacarana agama se tadha gunana, sopaja 
sampeyan sareng kaula sadaja bisa aladine 
Allah se odhi. 

15 Ganeka sababba Almasih daddi Pangantara 
kaangguy settong parjanjiyan se anyar, 
sopaja oreng se ampon etembali Allah 
bisa narema kat-berkat se langgeng se 
ampon ejanjiyagi Allah. Ganeka sadaja bisa 
kalakon sabab ampon badha se seda, enggi 
paneka Almasih; ban sedana Almasih ganeka 
mabebas oreng dhari kasalaan-kasalaanna 

se elakone reng-oreng ganeka e bakto 


parjanjiyan se dha-adha gi eangguy. 

16 Mon badha sorat sangkolan, kodu badha 
buktena ja se abadhi sorat ganeka ampon 
seda. 

17 Sabab sorat sangkolan ta ekenneng 
angguy mon orengnga se noles gi odhi. Sorat 
ganeka ekenneng angguy mon orengnga 
ampon seda. 

18 Lantaran ganeka parjanjiyan se kapeng 
settong jugan kodu eessaagi sareng dhara. 

19 Dha-adhana Mosa manapa sadajana 
papakonna hokomma Allah ka bangsa 
Israil. Saamponna ganeka Mosa mondhut 
dharana empe ban dharana embi lake, pas 
ecampor sareng aeng, saamponna ganeka 
laju eketessagi ka Ketab Kom-hokom dhari 
Allah ban ka sadajana bangsa Israil ngangguy 
rebba hisop ban buluna dumba se abarna 
mera towa. 

20 Sambi ngetessagi ganeka Mosa adhabu, 
"Areya dhara se ngessaagi parjanjiyan dhari 
Allah se kodu etaadi bi bana." 

21 Saamponna ganeka, kalaban cara se 
padha, Mosa ngetessagi dhara ganeka jugan 
ka Kemah Socce ban ka sadajana pakakassa 
kabakteyan. 

22 Pajat menorot hokomma agama Yahudi, 
ekenneng koca ponapaa saos epasocce 
sareng dhara, ban dusa pera bisa esapora 
mon badha dhara se epangalocor. 

23 Kalaban cara se kadi ganeka rang-barang 


se alambangngagi pa-ponapa se e sowarga, 
parlo esoccee. Nangeng kaangguy pa-ponapa 
se badha e sowarga ganeka dibi eparlowagi 
kurban se talebat asaeyan pole. 

24 Sabab Almasih ta maso ka Kennengngan 
Se Socce gabayanna manossa, se coma 
alambangngagi Kennengngan Se Socce se 
sabendherra. Almasih maso ka sowarga dibi; 
e kaissa Salerana samangken ngadhep Allah 
kaangguy kaparlowanna sampeyan sareng 
kaula sadaja. 

25|mam agungnga Yahudi sabban taon 
maso ka Kennengngan Se Mahasocce e 
Padalemman Socce kalaban abakta dharana 
keban. Nangeng Almasih ta maso kaangguy 
ngatorragiya Salerana li-baliyan. 

26 Sabab manabi sapaneka, ganeka artena 
Almasih ampon li-baliyan nanggung sangsara 
sajjegga dunnya eceptaagi. Nangeng nyatana, 
samangken e jaman aher paneka, Salerana 
rabu coma sakaleyan kaangguy maelang dusa 
kalaban ngurbannagi Salerana dibi. 

27 Allah ampon neptebbagi manossa paneka 
mate sakaleyan saos ban saamponna ganeka 
eadili sareng Allah. 

28 Sapaneka jugan Almasih namong 
sakaleyan eatorragi menangka kurban 
kaangguy maelang sa-dusana oreng 
sabannyana. Salerana rabuwa pole 
kadhukaleyanna, banne kaangguy mamareya 

orosan dusa, nangeng masalamedda 


reng-oreng se anante rabuna. 
10 1t Hokomma agama Yahudi pera aberri 
gambaran se mar-samar parkara 
sadaja se bagus se bakal dhatengnga, ban 
banne gambaran se saongguna parkara 
gapaneka sadaja. Hokom ganeka ta kera bisa 
masamporna oreng se entar nyemba ka Allah 
kalaban abakta tor-ator, sanare sabban taon 
terros eatorragi ban-kurban se padha. 

2 Ja sakenga reng-oreng se nyemba ka Allah 
ganeka ampon epaberse dhari dusana, tanto 
ta kera andhi rassa dusa pole, ban ta kera 
badha kurban se eatorragi pole. 

3 Nangeng nyatana ban-kurban se eatorragi 
sabban taon ganeka maenga reng-oreng 
ganeka ka sa-dusana, 

4sabab pajat dharana sape sareng dharana 
embi lake ta bisa maelang dusa. 

> Ganeka sababba e bakto Almasih maso 
ka dunnya, Salerana mator ka Allah, 
"Junandalem ta kasokan ka kurban sareng 
tor-ator; sabaligga J unandalem nyadhiyaagi 
badan kaangguy Abdidalem. 

6J unandalem ta kasokan ka kurban obbaran 
otabana kurban kaangguy palebbaranna 
dusa. 

7 Abdidalem laju mator, Kadhinto Abdidalem, 
Guste Allah! Abdidalem dhateng ajalannagiya 
kasokanna Junandalem, akadi se etoles e 
dhalem Alketab parkara Abdidalem." 

#Dha-adhana Almasih adhabu, "Junandalem 


ta kasokan ka kurban sareng tor-ator; 
Junandalem ta kasokan ka kurban se eobbar 
menangka tor-ator sareng kurban kaangguy 
palebbaranna dusa." Almasih adhabu 
sapaneka, sanare sadajana kurban ganeka 
eatorragi menorot hokomma agama Yahudi. 

? Saamponna ganeka Almasih adhabu, 
"Kadhinto Abdidalem, Guste Allah! 
Abdidalem dhateng ajalannagiya kasokanna 
Junandalem." Daddi Allah matadha 
sakabbiyanna kurban se laju jareya, egantee 
bi kurbanna Almasih. 

l0]sa Almasih ampon alampaagi ponapa se 
ekasokane Allah ban ngatorragi Salerana dibi 
menangka kurban. Kalaban tor-ator ganeka, 
se elampaagi coma sakaleyan kaangguy 
salanjangnga, sampeyan sareng kaula sadaja 
ampon epaberse dhari dusa. 

ll Saneyap imam Yahudi alampaagi 
lalakonna menangka imam sabban are, 
ban li-baliyan ngatorragi kurban se padha. 
Nangeng ban-kurban ganeka ta bisa maelang 
dusa sakale. 

12 Sabaligga, Almasih coma ngatorragi 
kurban sakaleyan kaangguy maelang dusa, 
ban kurban ganeka eangguy salanjangnga. 
Saamponna ngatorragi kurban ganeka, 
Almasih alenggi e kanganna Allah ban 
marenta asareng Salerana. 

13 Ban samangken Almasih anante kantos 


Allah matellok so-mosona ka Salerana. 

14 Daddi kalaban settong kurban, Almasih 
manyamporna reng-oreng se ampon epaberse 
dhari dusa. 

1> Parkara gapaneka Errohna Allah apareng 
jugan kasakseyan ka sampeyan sareng kaula 
sadaja. Dhabuna Erroh ganeka, 

16" Areya parjanjiyan se epabadhaa Sengko 
ban reng-oreng jareya, e re-are se bakal 
dhatengnga, dhabuna Pangeran. Sengko 
nyabaa Tang kom-hokom e atena reng-oreng 
jareya, etolesa e dhalem pekkeranna." 

17 Allah jugan adhabu, "Sengko ta ngengaana 
pole sa-dusana ban kajahadan-kajahadanna 
reng-oreng jareya." 

18 Daddi sa-dusa ban kajahadan-kajahadan 
gapaneka ampon esapora, daddi ta parlo pole 
eatorragi ban-kurban palebbaranna dusa. 

19 Daddi, tan-taretan, lantaran sedana Isa 
ganeka sampeyan sareng kaula sadaja bangal 
maso ka Kennengngan Se Mahasocce. 

20|sa ampon mokkaagi lorong se anyar 
kaangguy sampeyan sareng kaula sadaja, 
enggi paneka jalan se apareng kaodhian. 
Jalan ganeka lebat e bir-tabir, enggi paneka 
badanna Almasih dibi. 

21 Ban samangken sampeyan sareng 
kaula sadaja gadhuwan imam se agung, 
se atanggung jawab parkara Padalemman 
Socce. 

22 Daddi, ngereng samangken padha 


nyander ka Allah kalaban ate se berse ban 
iman se koko; kalaban ate se ampon esoccee 
dhari parasaan sala, sarta kalaban badan se 
ampon ebersee bi aeng se morne. 

23 Tore padha pakoko neggui pangarebban 
se eakone sampeyan sareng kaula, sabab 
Allah ekenneng parcaja sarta tanto neptebbi 
janjina. 

24) ugan sampeyan sareng kaula sadaja kodu 
padha saleng mekkere, saleng maraja ate 
kaangguy neser ka sasama ban ngalakone 
pa-ponapa se sae. 

25 Tore papaggun akompol areng-sareng, ja 
entheng akadi oreng laen. La-mala sampeyan 
sareng kaula sadaja kodu padha saleng 
maraja ate, sabab sampeyan oneng ja 
Pangeran para rabuwa. 

26 Sabab mon berta se lerres dhari Allah 
ampon epanapa ka sampeyan sareng kaula 
sadaja, nangeng sampeyan sareng kaula 
sadaja gi terros nengnget agabay dusa, tadha 
kurban pole kaangguy malebbar dusa. 

27 Sẹ gi badha kaangguy sampeyan sareng 
kaula sadaja namong kare ngadhebbana 
pangadilanna Allah sareng apoy babendunna 
se bakal ngobbara reng-oreng se alaban ka 
Salerana epasampe tadha karena! 

28 Oreng se ta taat ka hokom se 
eparengngagi Mosa, eokom mate tadha 

tabaranna, manabi badha sakse kadhuwa 


otaba katello se abukteyagi salana. 

29 Saponapa lebbi berra pole okoman se 
kodu etebaagi ka oreng se nyek-ngenyek 
Pottrana Allah. Oreng ganeka nganggep 
ta aji dharana parjanjiyanna Allah, enggi 
paneka sedana Almasih se maberse abana 
dhari dusa. Oreng ganeka ya-nyeya Erroh se 
apareng rahmat. 

30 Sampeyan sareng kaula sadaja oneng 
pasera se adhabu, "Sengko malessa! Sengko 
ngokoma!" sapaneka jugan se adhabu, 
"Pangeran ahakimana ommadda." 

31 Marengessa mon kantos eokom Allah Se 
Odhi! 

32 Kaemodi kadi ponapa kabadhaanna 
sampeyan sadaja gi dhimen. E bakto ganeka, 
saamponna cajana Allah nyonare sampeyan, 
sampeyan bannya nanggung kasossaan, 
nangeng sampeyan terros abuwang ce 
tarongguna. 

33 Dhang-kadhang sampeyan eya-seya 
ban elakone sacara ta sae e adhana oreng 
bannya. Dhang-kadhang sampeyan jugan 
noro nanggung kasossaan sareng reng-oreng 
se eparlakowagi pasapaneka, 

34 ban sampeyan noro ngarassaagi sossana 
oreng se epenjara. Ban e bakto sadajana 
dhi-andhina sampeyan erampas, ganeka bi 
sampeyan etarema kalaban ate senneng, 
sabab sampeyan oneng ja sampeyan gi 

dhi-andhi se abagusan, se bakal ta rosaga 


salanjangnga. 

35 Daddi sampeyan ja pegga pangarep, 
sabab mon sampeyan paggun parcaja, 
sampeyan bakal naremaa opana se raja! 

36 Sampeyan kodu sabbar, me olle bisa 
alampaagi kasokanna Allah ban narema 
ponapa se ejanjiyagi Salerana. 

37 Sabab e dhalem Alketab esebbuttagi, 
"Sakejja aggi bai, Salerana se rabuwa 
jareya tanto duli rabu; Salerana ta kera 
rot-manyorot baktona. 

38 Ban Tang ommat se bendher bakal 
parcajaa ban bakal odhia; nangeng mon 
badha e antarana se nyorot, oreng jareya bi 
Sengko ta ekaleburana." 

39 Sampeyan sareng kaula sadaja banne 
ommat se nyorot ban nyaleyot. Sabaligga, 
sampeyan sareng kaula sadaja paneka ommat 
se parcaja ka Allah ban se epasalamet. 

1 1 l Andhi iman paneka artena yakin 

onggu ka sabarang se earep, artena 
gadhuwan kapastheyan ka pa-ponapa se ta 
etengale mata. 

2 Polana andhi iman, reng-oreng jaman 
dhimen ekaleburi Allah. 

3 Polana andhi iman, sampeyan sareng kaula 
sadaja ngarte ja alam paneka eceptaagi 
sareng dhabuna Allah; daddi, ponapa se bisa 
etengale, kadaddiyan dhari ponapa se ta bisa 
etengale. 

4 Polana gadhuwan iman, Habil ngatorragi 


ka Allah kurban se lebbi sae dhari kurbanna 
Kain. Polana imanna, Habil etarema sareng 
Allah menangka oreng se sae, sabab nyata 

Allah narema tor-atorra. Habil ampon seda, 
nangeng polana imanna jugan, salerana gi 

abu-dhabu kantos samangken. 

> Polana andhi iman, Henokh ta seda, 
nangeng epaongga ebakta ka Allah. Tadha 
oreng settonga se manggi salerana, sabab 
salerana ampon epaongga sareng Allah. E 
dhalem Alketab esebbuttagi ja sabellunna 
Henokh epaongga, salerana masenneng 
panggaliyanna Allah. 

6 Mon ta gadhuwan iman, tadha oreng se 
bisa masenneng panggaliyanna Allah. Sabab 
oreng se nyander ka Allah kodu parcaja ja 
Allah badha, ban parcaja ja Allah apareng 
babales ka oreng se nyare Salerana. 

7 Polana kaagungan iman, Ennoh eparenge 
oneng sareng Allah pa-ponapa se bakal 
kadaddiyana e budhi are, se ta eoladi 
salerana. Ennoh taat ka Allah kantos abadhi 
kapal se saamponna ganeka pas ekaonenge 
ja masalamet salerana ban sabalana. Kalaban 
sapaneka dunnya eokom, dineng Ennoh 
dibi polana imanna sareng Allah enyataagi 
menangka oreng se sae. 

8 Polana kaagungan iman, Ibrahim atoro ka 
dhabuna Allah e bakto Allah makon salerana 
meyos ka nagara se ejanjiyagi Allah ka 

salerana. Ibrahim laju meyos ta kalaban 


oneng meyosa ka kaimma. 

? Kalaban imanna Ibrahim daddi oreng 
manca e nagara se ejanjiyagi Allah ka 
salerana. Ibrahim alenggi e kaissa e dhalem 
kemah. Sapaneka jugan Ishak sareng Yakub 
se narema janji se padha dhari Allah. 

10 Sabab Ibrahim teppana anante kottha se 
erancanaagi ban se epaddek Allah kalaban 
ngangguy dhasar se koko. 

ll Polana kaagungan iman, Ibrahim bisa 
kaagungan pottra dhari Sara, maske Ibrahim 
ampon ce seppona ban Sara dibi jubeng. 
Ibrahim yakin ja Allah tanto neptebbi janjina. 

12 Sanare Ibrahim e bakto ganeka akadi 
oreng se ampon mate badanna, nangeng 
salerana olle katoronan se ta kabilang 
bannyana akadi bannyana bintang e langnge 
ban beddhi e penggir sereng. 

13 Reng-oreng ganeka sadaja paggun neggui 
imanna kantos pasedana. Reng-oreng ganeka 
ta narema pa-ponapa se ejanjiyagi Allah, 
nangeng coma nengale ban narema dhari 
jauna. Kalaban ganeka reng-oreng buru 
anyataagi ja abana namong oreng manca e 
bume paneka. 

14 Oreng se adhabu sapaneka noduwagi 
kalaban terrang ja abana teppana nyare 
nagara se daddiya tana aerra dibi. 

15 Banne nagara se ampon eonduri kaissa 
se epekkere reng-oreng ganeka. Sabab 

manabi sapaneka, reng-oreng ganeka ampon 


kaagungan kasempadan bannya kaangguy 
abali ka nagara ganeka. 

16 Nangeng nyatana reng-oreng ganeka 
talebat ngarep nagara se lebbi sae, enggi 
paneka nagara se e sowarga. Ganeka sababba 
Allah ta todhus manabi reng-oreng ganeka 
nyebbut Salerana Allahna, sabab Allah ampon 
nyadhiyaagi kottha kaangguy reng-oreng 
ganeka. 

17 jugan polana kaagungan iman Ibrahim 
ngatorragi Ishak menangka kurban e bakto 
eoji sareng Allah. Allah apareng janjina ka 
Ibrahim, nangeng Ibrahim ehlas massraagi 
pottrana se namong settong tadha pole. 

18 Allah ampon adhabu ka Ibrahim, "Lebat 
Ishak reya bana bakal olleya katoronan se 
ejanjiyagi Sengko ka bana." 

19 | brahim yakin ja Allah tanto sanggup 
maodhi Ishak pole dhari sedana daddi, 
ekenneng koca Ibrahim narema Ishak pole 
dhari sedana. 

20 Polana kaagungan iman, Ishak ajanjiyagi 
kat-berkat ka Yakub sareng Esau kaangguy e 
budhi arena. 

21 Polana kaagungan iman, sabellunna seda 
Yakub apareng berkadda ka tra-pottrana 
Yusup sambi nyandhar ka pentholla tekkenna 
sarta nyemba ka Allah. 

22 Polana kaagungan iman, Yusup e bakto 
para sedaa abu-dhabu parkara ommat Israil 


Ibrani 11.231 29 38 
dhari Messer ban apessen kodu epakadi 


ponapa jinazana. 

23 Polana kaagungan iman oreng towana 
Mosa ngerrep pottrana ganeka kantos 
aomor tello bulan abidda saamponna lahir 
ka dunnya. Oreng towa ganeka ngoladi ja 
Mosa ganeka bagus robana, ban se kadhuwa 
ganeka ta tako nerrak papakonna rato. 

24 Polana kaagungan iman, saamponna raja 
Mosa ta kasokan esebbut pottrana pottrena 
rato Messer. 

25 Salerana asokaan nanggung sangsara 
asareng ommadda Allah se laen katembang 
odhi dusa se madhateng kanemadan ban 
kasennengngan se coma kaangguy sabatara. 

26 Mosa arassa lebbi aji eya-seya bit asmana 
Rato Panyalamet se ejanjiyagi Allah ganeka 
katembang ngaolle sadajana hartana nagara 
Messer sabab Mosa ngarep opa e budhi are. 

27 Polana kaagungan iman Mosa adinggallagi 
Messer, ta tako ka babendunna rato. Mosa 
terros nojju ka tojjuwanna, akadi se ampon 
ngoladi Allah se ta katengal kaissa. 

28 Polana imanna, Mosa mabadha Paska ban 
makon oreng ngetessagi dhara ka labangnga 
compona oreng Israil sopaja Malaekat Maot 
ta matee ana sareyangnga reng-oreng Israil 
ganeka. 

23 Polana gadhuwan iman reng-oreng Israil 
bisa alengka Tase Galagas, akadi se ajalan e 
tana se kerreng, dineng reng-oreng Messer 

eontal tase ganeka e bakto ngoddi alengkaa 


tase ganeka. 

30 Polana gadhuwan iman reng-oreng 
Israil magujur gar-pagar batona Yerikho 
saamponna ngalenglenge pagar ganeka 
pettong are abidda. 

31jJ ugan polana gadhuwan iman, sondel 
se anyama Rahab ta noro epatee sareng 
reng-oreng laenna se alaban ka Allah, 
sabab Rahab ganeka narema kalaban sae 
reng-oreng Israil se nyendhemme mosona. 

32 Daddi kaula bisa saos terros acaca, 
nangeng bakto kaula ta cokop. Sabab kaula 
gi ta but-nyebbut parkara Gideyon, Barak, 
Simson, Yefta, Daud, Samuwel sareng 
bi-nabbi. 

33 Polana kaagungan iman, reng-oreng 
ganeka makala karajaan-karajaan. Reng- 
oreng ganeka alampaagi pa-ponapa se lerres, 
kantos narema ponapa se ejanjiyagi Allah. 
Reng-oreng ganeka adunggem colona macan, 

34 matee apoy se ce rajana, lopot dhari 
peddhang se ecocowagi ka salerana. Reng- 
oreng ganeka ta kaagungan kakowadan, 
nangeng daddi kowat; gaga parjuga e dhalem 
paperrangan kantos makala kan-pasukanna 
bangsa manca. 

35 Polana imanna, babinean narema pole 
la-balana se ampon seda. Badha pole se ehlas 
eseksa kantos seda, ban ta poron epabebas, 

polana terro epaodhia pole kaangguy settong 


kaodhian se lebbi sae. 

36 Badha se eco-koco, epeccodi, erantay ban 
epamaso ka penjara. 

37 Reng-oreng ganeka egarujuk sareng 
bato kantos seda, badha se eketthok sareng 
gargaji ban se epatee sareng peddhang. 
Reng-oreng ganeka alalana ngagem kolena 
dumba otaba kolena embi; reng-oreng 
ganeka mesken, ekaneyaja sareng eseksa. 

38 Dunnya paneka banne kennengngan 
se pantes monggu ka reng-oreng ganeka. 
Reng-oreng ganeka alalana e ra-ara sareng 
e mo-gumo, enneng e wa-guwa ban e 
bang-lobang e dhalem tana. 

39 Saponapa rajana kamennangan se ekaolle 
reng-oreng ganeka polana imanna! Nangeng 
reng-oreng ganeka ta narema ponapa se 
ejanjiyagi Allah, 

40 sabab Allah kaagungan rancana se lebbi 
sae kaangguy sampeyan sareng kaula 
sadaja. Rancana gapaneka enggi paneka ja 
reng-oreng ganeka bakal daddiya samporna 
coma asareng sampeyan sareng kaula sadaja. 
12 l Parkara sampeyan sareng kaula 

sadaja dibi, e sakalenglengnga 
sampeyan sareng kaula ce bannyana sakse! 
Daddi ngereng buwang sadaja se maberra 
sampeyan sareng kaula, sarta dusa se terros 
nalket ka aba paneka. Ban ngereng pahoso 

berka e dhalem adduwan se badha e adhaan 


paneka. 

2 Pekkeran tojjuwagi ka Isa, sabab Isa 
ganeka se andaddiyagi sampeyan sareng 
kaula gadhuwan iman sarta se meyara iman 
ganeka dhari dha-adhana kantos aher. Isa 
kowat nanggung sangsara e kaju salib! 
Salerana ta parduli ja seda e kaju salib 
paneka tamaso barang se aeb. Salerana 
namong emot ka kagumbiraan se bakal 
ekarassaa saamponna ganeka. Samangken 
Salerana alenggi e kanganna tahtana Allah 
ban marenta asareng Salerana. 

3 Ngereng kagali, saponapa sangsarana Isa 
ngadhebbi reng-oreng dusa se alaban ce 
sarana ka Salerana! Daddi Sampeyan ja kene 
ate sarta pegga pangarep. 

4Sabab e dhalem sampeyan abuwang 
sareng dusa, sampeyan ta oneng abuwang 
kantos mangalocor dhara. 

> Ban ja kantos sampeyan loppa ka 
babalaanna Allah paneka, se eparengngagi 
ka sampeyan menangka tra-pottrana: 

"Na, gateyagi pagu-onggu pangajaranna 
Pangeran, ban ja kene ate mon Salerana duka 
ka bana. 

6 Sabab Pangeran ngajar saneyap oreng se 
ekataresnae Salerana, sarta meccot saneyap 
oreng se eakone menangka pottrana." 

7 Sampeyan kodu narema peccodda Allah 
menangka pangajaran dhari eppana. Sabab 

ponapa badha ana seta oneng eokom sareng 


eppana? 

8 Mon sampeyan ta noro eokom akadi 
tra-pottrana se laen artena sampeyan banne 
pottrana se essa, nangeng pottra se ta essa. 

? Sampeyan sareng kaula sadaja gadhuwan 
eppa e dunnya. Eppa ganeka ngajar 
sampeyan sareng kaula, dineng sampeyan 
sareng kaula padha ngormat ka eppa ganeka. 
Daddi, ponapa pole ka Rama rohanina 
sampeyan sareng kaula se e sowarga, 
tantona kodu lebbi ngestowagi Salerana 
sopaja sampeyan sareng kaula odhi. 

10 Oreng towa se ngajar sampeyan 
sareng kaula e dunnya badha batessa 
baktona, menorot ponapa se ekarassa sae 
sareng oreng towa ganeka. Nangeng Allah 
ngajar sampeyan sareng kaula kaangguy 
kabecceanna sampeyan sareng kaula dibi, 
sopaja bisa daddi socce asareng Salerana. 

ll Pajat lerres e bakto sampeyan sareng 
kaula sadaja eajar, okoman ganeka 
masompek ate, ta masenneng ate. Nangeng 
saamponna ganeka, monggu ka sampeyan 
sareng kaula se ampon eajar, okoman ganeka 
andaddiyagi sampeyan sareng kaula sadaja 
odhi menorot kasokanna Allah, ban ngasellagi 
parasaan sejahtera ka sampeyan sareng 
kaula sadaja. 

12 Daddi pakowat tanangnga sampeyan se 
leca ban toodda sampeyan se ngetter ganeka! 

13 Papaggun alomampa e jalan se rampa, 


sopaja sokona sampeyan se dippang ganeka 
ta tasaleyo, nangeng la-mala daddi baras. 

14 Ehteyarragi sopaja odhi rokon sareng 
paseraa saos. Ehteyarragi jugan kaangguy 
odhi socce, malolo kaagem Pangeran. Sabab 
tadha oreng settonga se bisa nengale 
Pangeran mon ta odhi kadi ganeka. 

Jaga ja kantos badha settonga se kalowar 
dhari rahmadda Allah sopaja ta kantos 
badha se daddi akadi bu-tombuwan se 
badha raconna e nga-tengngaanna sampeyan 
kantos madhateng kasossaan ban marosak 
oreng bannya bi raconna ganeka. 

l6Jaga ja kantos badha se alako maseyat 
odhina otabana ta ngargai ra-parkara se 
rohani, akadi se elakone Esau. Esau ajuwal 
hana menangka ana sareyang coma polana 
terro kakanan satobung. 

17 Sampeyan sadaja oneng ja saamponna 
ganeka Esau terro naremaa berkat ganeka 
dhari ramana, nangeng etolak. Sabab sanare 
Esau nanges nyare jalan kaangguy malerres 
kasalaanna, kasempadan ganeka ampon 
tadha pole. 

18 Sampeyan ta dhateng ngadhebbi barang 
akadi se eadhebbi bangsa Israil gi dhimen. 
Se eadhebbi bangsa Israil gi dhimen ganeka 
ekenneng gagap, enggi paneka Gunong 
Sinay ban apoyya se rabbang; bangsa Israil 
ngadhebbi papetteng ban angen barat; 

19 bangsa Israil ngedhing monyena tarompet 


ban monye se nakoe. E bakto ngedhing 
sowara ganeka, reng-oreng Israil nyoon 
ce tarongguna sopaja sowara ganeka ta 
abu-dhabu pole ka abana. 

20 Sabab bangsa Israil ganeka ta kowat 
ngedhing papakon se epanapa bi sowara 
ganeka. Sabab sowara ganeka adhabu, "Sapa 
se nyedding ka gunong reya, ta parduli 
burun alas otabana sapaa bai, kodu egarujuk 
pasampe mate." 

21Se etengale reng-oreng Israil ganeka ce 
hebadda kantos Mosa adhabu, "Sengko tako 
ban ngetter!" 

22 Sabaligga sampeyan padha meyos ka 
Gumo Siyon ban ka kotthana Allah se odhi, 
enggi paneka Yerusalim se e sowarga sareng 
para malaekadda se abun-ebun. 

23 Sampeyan ngereng kompolan se gumbira 
kompolanna tra-pottra sareyangnga Allah, 
se ma-nyamana badha e dhalem dhaftar 
e sowarga. Sampeyan ngadhep ka Allah, 
Hakimma sadajana ommat manossa. 
Sampeyan ngadhebbi errohna reng-oreng se 
sae, se ampon epasamporna. 

24 Sampeyan rabu ngadhep Isa, 
Pangantarana parjanjiyan se anyar 
ganeka; sampeyan ngadhebbi dhara se 
etes-ketessagi se ajamin pa-ponapa se jau 
lebbi bagus dhari se ejamin bi dharana Habil. 

2> Daddi, sampeyan kodu te-ngate, ja 


sampe ta kasokan meyarsaagi Salerana se 
abu-dhabu ganeka. Reng-oreng se ta poron 
merengngagi Salerana se rabu ka bume 
ban manapa berta dhari Allah, ta bisa buru. 
Ponapa pole sampeyan sareng kaula paneka 
se meyarsaagi Salerana se abu-dhabu dhari 
sowarga! Mon sampeyan sareng kaula ta 
poron merengngagi Salerana, sampeyan 
sareng kaula sadaja ta kera bisa lopot! 

26E bakto ganeka sowarana mabaridhu 
bume. Nangeng samangken Salerana ajanji, 
"Sakaleyan aggi Sengko magundhegga banne 
bume malolo, tape langnge keya." 

27 Oca "sakaleyan aggi" noduwagi ja 
saantero dunnya se ampon eceptaagi bakal 
epagundhegga ban epanyeseya, sopaja se gi 
badha pera kare se ta bisa agundhek. 

28 Daddi, sampeyan sareng kaula kodu 
asakalangkong ka Allah, polana sampeyan 
sareng kaula sadaja narema dhari Salerana 
settong karajaan se ta bisa agundhek. Tore 
asakalangkong ban abakte ka Allah kalaban 
hormat ban tako, menorot cara se ekasokane 
Salerana dibi. 

29 Sabab Allahna sampeyan sareng kaula 
sadaja akadi apoy se makatononan. 

13 ! Sampeyan kodu saleng taresna 

menangka reng-oreng Kristen se 
ataretanan. 

2Ja ka-sengka narema oreng e compona 


sampeyan, sanare sampeyan gi ta kennal 
ka oreng ganeka. Sabab kalaban sapaneka, 
oneng badha oreng, epanggi narema 
malaekat e compona sanare oreng gapaneka 
ta oneng. 

3 Kaemodi reng-oreng se epenjara, anggep 
sampeyan jugan badha e penjara apolong 
sareng reng-oreng ganeka. Ban reng-oreng se 
ekaneyaja ban eseksa, kaemodi reng-oreng 
ganeka akadi sampeyan jugan ekaneyaja 
sareng eseksa akadi reng-oreng ganeka. 

4 Oreng kodu hormat ka odhi alake bine, 
daddi oreng lalake ban babine se alake bine 
kodu padha saleng esto. Oreng se odhina 
cemmer ban azina bakal eadilana bi Allah. 

>Ja sampe odhina sampeyan ekobasae 
pekkeran lebur ka pesse, nangeng panarema 
sareng ponapa se ekaandhi sampeyan. Sabab 
Allah ampon adhabu, "Bi Sengko bana ta 
edinaa ban ta edinaagiya." 

6 Daddi sampeyan ban kaula bangal ngocaa, 
"Pangeran tang Panolong, sengko ta tako. 
Manossa ta kera bisa apa-rapa ka sengko." 

"Ja paloppa ka pin-pamimpinna sampeyan 
se manapa pessenna Allah ka sampeyan. 
Tetene kadi ponapa odhina sareng sedana 
reng-oreng ganeka, ban tero imanna. 

8lsa Almasih paggun padha, gi dhimen, 
samangken ban salanjangnga. 

Ja sampe sampeyan nyaleyot polana 


sadajana pangajaran se ne-ane. Atena 
sampeyan sareng kaula sadaja kodu 
epakowat sareng rahmadda Allah; ganeka se 
sae, banne epakowat polana atoran-atoran 
parkara kakanan. Reng-oreng se gi dhimen 
atoro ka atoran-atoran ganeka ta olle 
pa-ponapa. 

10 Sampeyan sareng kaula sadaja gadhuwan 
mezba kaangguy ngatorragi kurban ka Allah. 
Mam-imam se aladine e Kemah Socce, ta 
kengeng adhaar kurban se badha e attas 
mezba ganeka. 

ll Dharana keban se eatorragi menangka 
kurban kaangguy palebbaranna dusa, ebakta 
sareng imam agung ka Kennengngan Se 
Mahasocce, nangeng babathangnga keban 
ganeka dibi eobbar e lowarra parkemahan. 

12 Ganeka sababba Isa jugan seda e lowarra 
labang sakethengnga kottha kaangguy 
maberse ommadda dhari dusa sareng 
dharana dibi. 

13 Daddi, ngereng sampeyan sareng 
kaula sadaja nyabis ka Salerana e lowarra 
parkemahan ban noro eya-seya asareng 
Salerana. 

14Sabab e bume tadha kennengngan 
se langgeng kaangguy sampeyan sareng 
kaula; sampeyan sareng kaula sadaja nyare 
kennengngan se bakal dhateng. 

sampeyan sareng kaula sadaja kodu ji-moji 
Allah; ganeka daddi kurban sokkorra 
sampeyan sareng kaula sadaja ka Salerana, 
se eatorragi kalaban ocabanna bibir kaangguy 
amoljaagi asmana. 

16) a loppa alako bagus ban saleng tolong, 
sabab ganeka ban-kurban se masenneng 
panggaliyanna Allah. 

17 Toro parentana pin-pamimpinna 
sampeyan, ban patoro oca ka pin-pamimpin 
ganeka. Sabab reng-oreng ganeka ros- 
terrosan mekkere sokmana sampeyan sareng 
kaula sadaja, ban kodu atanggung jawab ka 
Allah. Mon sampeyan atoro ka pin-pamimpin 
ganeka, tanto pin-pamimpin ganeka bisa 
alako kalaban ate senneng; mon bunten, 
tanto reng-oreng ganeka alako kalaban 
ate sossa, ban ganeka ta ngontonge ka 
sampeyan. 

18 Sampeyan terros adua nyoonnagi kaula 
sadaja. Kaula sadaja yakin ate kaula sadaja 
morne, sabab e dhalem parkara ponapaa saos 
kaula sadaja ajalannagi sabarang se lerres. 

19 Kaula kong-langkong nyoona kalaban 
gu-onggu, sopaja sampeyan nyoonnagi 
kaula sopaja Allah duli abakta kaula abali ka 
sampeyan. 

20 Allah ampon maodhi pole Guste Isa. 
Lantaran sedana samangken paneka Salerana 
daddi Pangowan Se Agung kaangguy 

ba-dumbana. Sedana ganeka jugan se 
maessa parjanjiyan se langgeng se ebadhi 
Allah sareng sampeyan ban kaula sadaja. 

21 Moga-moga Allah somberra sejahtera 
ganeka agennae sampeyan sareng sadaja 
se sae se ekaparlo sampeyan kaangguy 
ajalannagi kasokanna. Moga-moga kalaban 
parantaraanna Isa Almasih, Allah alampaagi 
e dhalem sampeyan sareng kaula sadaja 
ponapa se daddi kasokanna. Tore moljaagi 
Almasih salanjangnga! Amin! 

22 Kaula nyoona sopaja sampeyan agateyagi 
babalaan kaula paneka kalaban sabbar, sabab 
sorat kaula paneka ce lanjangnga. 

23 Sampeyan kodu oneng ja taretan 
Timotiyus ampon epakalowar dhari penjara. 
Mon Timotiyus ampon entar ka kennengngan 
kaula paneka, bi kaula ebaktaa mon kaula 
entar ka sampeyan. 

24 Panapaagi salam kaula ka pin-pamimpinna 
sampeyan ban ka sadajana ommadda Allah. 
Tarema jugan salam dhari tan-taretan e Itali. 

25 Moga-moga Pangeran aberkadi sampeyan 
sadaja, taretan. 


Yakobus 


1 'Tan-taretan ommadda Allah sadajana se 
acar-pencar sadunnya! Salam dhari kaula, 
Yakobus, abdina Allah ban abdina Guste Isa 
Almasih. 

2 Tan-taretan, mon sampeyan ngalame 
acem-macem coba, sampeyan kodu arassa 
ontong. 

3 Sabab sampeyan oneng, ja mon sampeyan 
paggun parcaja ka Pangeran e bakto ngalame 
coba, kaontonganna sampeyan enggi paneka: 
sampeyan daddi kowat atena. 

“Jaga sopaja kakowadanna atena sampeyan 
ganeka atamba terros kantos sampeyan 
samporna onggu ban ta kakorangan e dhalem 
parkara ponapaa saos. 

> Mon badha e antarana sampeyan se ta 
bicaksana, nyoon ka Allah, tanto oreng 
ganeka sareng Allah eparenge kabicaksanaan 
ganeka; sabab ka sadajana oreng, Allah 
apareng kalaban lamba sareng bellas ase. 

6 Nangeng, oreng se nyoon kodu parcaja; 
ta kengeng mangmang. Sabab oreng se 
mangmang padha sareng omba e tase se 
etongngo angen san-kassannagi. 

7Oreng se kadi ganeka ta teptep 
pekkeranna; ta bisa motose pa-ponapa e 
dhalem sadajana lalakonna. Daddi, oreng 

ganeka ta osa jugan ngarep naremaa 


pa-ponapa dhari Allah. 

8(1:7) 

? Oreng Kristen se mesken kodu perak 
manabi epatenggi sareng Allah. 

10 Ban oreng Kristen se sogi kodu perak 
jugan manabi ekababaagi sareng Allah. 
Sabab oreng se sogi bakal mosnaa akadi 
kembangnga rebba. 

11E bakto are moncar ban panassa ngeltak, 
rebba ganeka pas elop, kantos kembangnga 
ronto ban elang kabagusanna. Sapaneka 
jugan oreng se sogi, bakal ancora e bakto 
ajalannagi usahana. 

12 Pojur onggu oreng se kowat e dhalem 
ngadhebbi coba. Sabab saamponna ahasel 
nanggung coba ganeka, oreng ganeka bakal 
naremaa opana, enggi paneka odhi se 
ejanjiyagi Allah ka paseraa saos se taresna ka 
Salerana. 

13 Manabi oreng egudha coba se kadi 
gapaneka, ta kengeng pas ngoca, "Areya 
gudhaan dhari Allah," sabab Allah ta 
ekenneng gudha sareng kajahadan, jugan ta 
agudha paseraa saos. 

14 Nangeng oreng tagudha manabi tanoro 
sareng tagiyur sareng pangaterrona dibi se 
jahat. 

15 Saamponna ganeka, manabi pangaterro 
se jahat ganeka etorodi, laju daddi dusa; 

dineng dusa, manabi ampon mateng, laju 


madhateng pate. 

16) a sampe sampeyan ekenneng tepo, 
tan-taretan se kakase! 

17 Saneyap papareng se sae sareng sadajana 
persen se samporna, asalla dhari sowarga; 
etoronnagi sareng Allah, se nyeptaagi 
sadajana se tera e langnge. Salerana ganeka 
Allah se ta aoba, sareng ta ngoba madhateng 
papetteng ponapaa saos. 

18 Kalaban karsana dibi Allah kalaban 
dhabuna madaddi sampeyan sareng kaula 
sadaja tra-pottrana. Sopaja sampeyan sareng 
kaula kengenga kennengngan se paleng sae 
e antarana sadajana mahlok ceptaanna. 

19 Kaemodi paneka, tan-taretan se kakase! 
Saneyap oreng kodu ceppet meyarsa, 
namong ta gancang acaca sareng ta ceppet 
peggel. 

20 Oreng se peggel ta bisa alako sae se 
masenneng panggaliyanna Allah. 

21 Daddi buwang sadaja kabiyasaan se 
kotor sareng jahat. Tarema kalaban andhap 
asor sadajana dhabuna Allah se etamen e 
dhalem atena sampeyan, sabab dhabuna 
Allah ganeka agandhu kakowadan kaangguy 
masalamet sampeyan. 

22 Lakone sadaja se edhabuwagi Allah; 
banne namong meyarsaagi malolo, sabab 
manabi sapaneka sampeyan nepo salerana 
dibi. 

23 Oreng se meyarsa dhabuna Allah, tape ta 


ajalannagi dhabu gapaneka, padha sareng 
oreng se nengale mowana dibi se sabendherra 
e dhalem kaca. 

24 Saamponna netene robana epagu-onggu, 
oreng gapaneka laju ondur, terros loppa kadi 
ponapa robana gapaneka. 

25 Hokomma Allah samporna, sareng 
agandhu kakowadan kaangguy mamardika 
manossa. Ban oreng se ajar sareng agateyagi 
kalaban gu-onggu sareng ajalannagi 
kom-hokom gapaneka, banne namong 
merengngagi saos laju maloppa, oreng 
gapaneka bakal eberkadana sareng Allah e 
dhalem sadajana lalakonna. 

26 Manabi badha oreng se apangrasa taat ka 
agamana, tape ta ajaga jilana, oreng ganeka 
nepo abana dibi; baktena ka Allah tadha 
gunana. 

27 Kataadan se morne ka agama menorot 
pamanggina Allah Rama enggi paneka: 
nolong na-kana jatim sareng reng-oreng 
randha e dhalem kasossaanna, sarengngan 
pole ajaga sopaja abana ta kantosa erosak 
sareng dunnya paneka. 

2 lTan-taretan! Menangka oreng se parcaja 
ka Guste Isa Almasih Pangeran Se 

Mahamolja, sampeyan ja ada-bidaagi oreng 

adhasar ka sadaja se katengal dhari lowar. 

2 Sabab mon badha oreng sogi se asello 
emmas sareng akalambi bagus entar ka 

papanggiyanna sampeyan; saamponna 
ganeka pas dhateng oreng se mesken se 
akalambi bing-carbing, 

3 sampeyan lebbi ngormadi oreng se 
akalambi sae. Sampeyan adhabu ka oreng 
gapaneka, "Ngereng eatore lenggi e korse se 
paleng sae paneka," tape ka oreng se mesken 
sampeyan adhabu, "Manjeng e kaissa," otaba 
"alenggi e baba, e palesteran paneka." 

“Mon sapaneka sampeyan ada-bidaagi 
sasamana sareng ngargai oreng adhasar ka 
pekkeran se juba. 

> Peyarsaagi, tan-taretan se kakase! Oreng 
se mesken e dunnya paneka epele Allah 
epadaddiya oreng se sogi e dhalem iman. 
Reng-oreng ganeka bakal daddiya ommadda 
Allah akadi se ejanjiyagi Allah ka reng-oreng 
se taresna ka Salerana. 

6 Tape sampeyan ya-nyeya oreng mesken! 
Mangkana reng-oreng sogi se kejjem 
ka sampeyan sarta ngeret sampeyan ka 
pangadilan! 

7 Reng-oreng sogi ganeka se ya-nyeya 
nyamana sampeyan se kahormadan 
paparengnga Allah ka sampeyan! 

8 Sampeyan ampon lerres, manabi sampeyan 
ajalannagi hokomma Karajaan se esebbuttagi 
e dhalem Alketab paneka, "Taresnae 
sasamana bana akantha taresnana bana ka 
abana dibi." 


Yakobus 2.91 16 . | 6 
3 Tape manabi sampeyan ada-bidaagi oreng 


menorot kabadhaan lowarra, sampeyan dusa, 
ban hokomma Allah anyataagi sampeyan 
oreng se nerrak hokom. 

10 Oreng se nerrak sala settongnga hokomma 
Allah, padha sareng nerrak sadajana hokom 
ganeka. 

1 Sabab se adhabu, "Ja azina," ganeka 
jugan se adhabu, "Ja matee oreng." Daddi, 
manabi sampeyan ta ajina, tape matee oreng, 
sampeyan daddi oreng se nerrak hokom 
jugan. 

12 Tore abu-dhabu otaba aponapaa saos 
menangka oreng se eadilana menorot 
hokomma Allah se mamardika manossa. 

13 Sabab Allah ta kera noduwagi bellas asena 
ka oreng se ta bellas ka oreng laen. Tape 
bellas ase paneka ngongkole okoman! 

14Tan-taretan! Ponapa gunana oreng ngoca 
"Sengko reya oreng se parcaja," manabi 
imanna ganeka ta eduduwagi e dhalem 
lalakonna? Ponapa iman se kadi gapaneka 
bisa masalamet abana? 

15 Ompamaepon badha taretan lalake otaba 
babine se ta gadhuwan kalambi sareng ta 
cokop se eteddhaa re-saarena. 

16 Ponapa gunana sampeyan adhabu ka 
oreng ganeka, "Eatore agem rasogan se 
anga ban eatore manabi adhaara!" manabi 
sampeyan ta kasokan apareng ka oreng 

ganeka pa-ponapa se ekabuto e dhalem 


odhina? 

17 Sapaneka jugan sareng iman, manabi ta 
eduduwagi e dhalem lalakon, iman ganeka 
tadha gunana. 

18 Olle daddi badha oreng se ngoca, "Badha 
oreng se asandhar ka iman ban badha oreng 
se asandhar ka lalakonna." Kaula nyaoda 
sapaneka, "Duduwagi ka kaula kadi ponapa 
oreng bisa gadhuwan iman tape ta etoroe 
lalakon. Kaula noduwagiya ka sampeyan 
kalaban lalakon ja kaula gadhuwan iman." 

19 Ponapa sampeyan parcaja ja Allah paneka 
pera settong, ta enggi? Roh-erroh jugan 
parcaja, ban gujuden katakoen! 

20 Sampeyan budhu! Ponapa parlo 
ebukteyagi ka sampeyan ja iman se ta etoroe 
lalakon paneka tadha gunana? 

21 Oladi saos Ibrahim bangatowana 
sampeyan sareng kaula sadaja. Salerana 
etarema kalaban sae sareng Allah lantaran 
lalakonna, enggi paneka e bakto ngatorragi 
Ishak, pottrana, ka Allah, e attassa mezba. 

22 Daddi terrang ja iman kodu eduduwagi 
sareng lalakon sopaja samporna. 

23 Ganeka cocok sareng ayadda Alketab 
se amonye, "Ibrahim parcaja ka Allah, ban 
lantaran kaparcajaanna jareya, Allah narema 
Ibrahim menangka oreng se alampaagi 
kasokanna Allah." Lantaran ganeka Ibrahim 
esebbut "Sobadda Allah". 

24 Daddi terrang samangken ja oreng 


etarema kalaban sae sareng Allah polana 
sadaja se elakone oreng ganeka, banne 
namong lantaran imanna malolo. 

25 Oladi jugan Rahab, sondel kaissa. Se 
etarema kalaban sae sareng Allah polana 
lalakonna, enggi paneka e bakto narema 
ta-matana bangsa Israil e compona sarta 
apareng partolongan kantos ta-mata ganeka 
bisa buru lebat jalan laen. 

26 Daddi, akadi badan paneka manabi tadha 
errohna daddi mate, sapaneka jugan iman se 
ta etoroe lalakon paneka mate. 

lTan-taretan, e antarana sampeyan ja 

nya-bannya se terro daddiya guru. Sabab 
sampeyan oneng, ja oreng se daddi guru 
bakal eadilana lebbi kerras dhari reng-oreng 
laenna. 

2 Sadajana oreng serreng abadhi kasalaan. 
Tape manabi oreng ta oneng abadhi sala e 
dhalem cacana, oreng ganeka samporna, se 
bisa ngobasae abaepon. 

3 Manabi jaran ekaddhalii sopaja atoro 
ka kasokanna sampeyan, sampeyan bisa 
ngobasae sadajana badanna jaran ganeka. 

4 Ngala conto laen, kapal. Sanajjan kapal 
paneka ce rajana, sareng esothok bi 
angen raja, nangeng ekenneng ator sareng 
kamoddhi se ce kenena, menorot karebba 
jurmoddhina. 

> Sapaneka jugan sareng jilana manossa; 


sanajjan kene bisa bong-nyombongngagi 
aba parkara barang se ja-raja. Tore pekker 
saponapa rajana alas se bisa katonon polana 
apoy se ce kenena! 

6jJila padha sareng apoy. E dhalem badan 
daddi somberra kajahadan se mabalattra 
kajahadan ka saantero aba paneka. Kalaban 
apoy se asalla dhari naraka jila mapotthon 
sadajana odhina manossa. 

7 Sadajana burun alas se galak, mano, keban 
se agalajar sarta juko bisa epanotot, sareng 
ampon epanotot bi manossa. 

8 Tape jilana manossa ta ekenneng panotot 
sareng paseraa saos. Jila ganeka jahat 
ban ta bisa ekobasae; possa ban racon se 
mamateyan. 

jila ganeka eangguy asakalangkong ka 
Pangeran ban ka Rama, nangeng jugan 
kaangguy abasto sasama manossa, se ampon 
eceptaagi menorot ropana Allah. 

10 Dhari colo se settong kalowar ca-oca 
asakalangkong nangeng jugan ca-oca 
babaston. Masthena ta sapaneka! 

11 Ba badhaa somber se agili aeng tabar ban 
aeng pae dhari settong somber? 

12 Bungkana ara, tan-taretan, ta bisa abuwa 
jaitun, ban bungkana anggur ta bisa abuwa 
ara. Somber se accen ta bisa makalowar aeng 
tabar. 

13 Mon e antarana sampeyan badha se 


bicaksana sareng tenggi buddina, duduwagi 
ganeka sareng odhi se sae kalaban ngalakone 
sabarang se sae, se etoroe kaandhapasoran 
sareng kabicaksanaan. 

14 Nangeng manabi sampeyan tamburuwan, 
sake ate ban mentingngagi abana dibi, 
sampeyan ja ngedirragi kabicaksanaan 
ganeka, sabab kalaban sapaneka sampeyan 
alik-balik berta se lerres dhari Allah. 

15 Kabicaksanaan se kadi ganeka banne 
dhari sowarga asalla. Asalla dhari dunnya, 
dhari napsona manossa, ban dhari setan. 

16E kaimma badha tamburuwan sarta sepat 
mentingngagi aba dibi, e gadhiya badha 
rarusun ban sadajana lalakon jahat. 

17 Nangeng oreng se gadhuwan 
kabicaksanaan se asalla dhari attas, 
oreng ganeka nomer settong morne; nomer 
dhuwana ta lebur atokaran, laba ban toro 
oca. Possa ban bellas ase sarta ngasellagi 
kon-lalakon se sae. Ta ro-noro ban ta 
tha-kanthaan. 

18 Pajat kabeccean paneka hasella ne-bine 
karokonan se etamen bi reng-oreng se ta 
lebur atokaran. 

4 l Dhari kaimma asalla keket sareng 

tokar e antarana sampeyan? Asalla gu ta 
dhari pangaterro-pangaterro se terros saos 
aperrang e dhalem aba paneka kaangguy 
nyare kasennengngan e dunnya? 

2Sampeyan terro, tape ta bisa ngaolle, 


daddi sampeyan pas mateyana oreng! 
Sampeyan samangat, tape ta ahasel ngaolle 
se ekaterrowe, sampeyan laju atokar ban 
akeket. Sampeyan ta olle pa-ponapa, sabab 
ta nyoon ka Allah. 

3 Ban sanare sampeyan nyoon, sampeyan 
ta kera eparenge, sabab tojjuwanna 
parmentaanna sampeyan juba; se epenta 
sampeyan pera kaangguy kapentinganna dibi. 

4Sampeyan oreng se ta esto! Sampeyan 
ba onenga ja mon sampeyan akanca sareng 
dunnya sampeyan daddi mosona Allah? 

> Sampeyan ja ngera Alketab tadha dhasarra 
nyebbuttagi, "E dhalem manossa Allah 
mamaso erroh se kerras pangaterrona." 

6 Maske sapaneka, rahmadda Allah se 
eparengngagi ka manossa akowadan dhari 
pangaterrona erroh ganeka. Ganeka sababba 
e dhalem Alketab esebbuttagi jugan, "Allah 
nangtang oreng se sombong, tape sabaligga 
neser ka oreng se andhap asor." 

7 Daddi tore pataat ka Allah, laban Iblis; 
tanto Iblis ganeka buru dhari sampeyan. 

8 Semmae Allah, ban Allah bakal nyemmaana 
sampeyan. Bersee tanangnga sampeyan, 
reng-oreng se dusa! Ban paberse atena 
sampeyan, reng-oreng se acangka atena! 

? Sampeyan kodu atobat ban nanges pakaja; 
gellana sampeyan gantee tangesan, ban 
kagumbiraanna sampeyan gantee kasossaan! 

10Sampeyan kodu marendha e ajunanna 


Pangeran, sopaja sampeyan epatenggi sareng 
Pangeran. 

l1 Tan-taretan, sampeyan ja saleng cale ban 
ja saleng salaagi. Oreng se nyale ban nyalaagi 
tan-taretanna se padha Kristen, padha ban 
nyale sarta nyalaagi hokomma Allah. Ban 
mon sampeyan nyalaagi hokomma Allah, 
artena sampeyan ta atoro ka kom-hokom 
ganeka, tape daddi hakimma. 

12 Mangkana pera settong se kaagungan 
ha apareng hokom ka manossa ban ngadili 
manossa. Enggi paneka Allah se kobasa 
masalamet sareng matompes. Daddi, pasera 
sampeyan paneka me nyalaagiya sasama 
manossa? 

13Tan-taretan se ngoca, "Are teya sengko 
entara ka kottha ano ban ennengnga e 
jadhiya sataon abidda kaangguy adagang 
ban nyare pesse," peyarsaagi babalaan kaula 
paneka. 

14 Ponapa se bakal kadaddiyana ka odhina 
sampeyan lagguna, sampeyan dibi ta oneng! 
Sampeyan paneka pera padha sareng okos se 
sakejja etangale ban sakejja aggi elang. 

15 Masthena sampeyan adhabu sapaneka, 
"Mon daddi kasokanna Pangeran, sengko 
bariyaa otaba bariyaa." 

16 Nangeng samangken sampeyan sombong 
ban asebbal. Sadajana sebbal ganeka sala. 

17 Daddi, oreng se oneng ponapa se bagus 


se kodu elakone tape ta ngalakone ganeka, 
oreng ganeka dusa. 

5 lTan-taretan se sogi! Peyarsaagi babalaan 
kaula paneka. Sampeyan kodu molar 
sabab sampeyan bakal nanggunga sangsara! 

2 Dunnyana sampeyan ampon bucco. 
Rasoganna sampeyan ampon ekakan raprap. 

3 Emmas ban salakana sampeyan ampon 
tattaen. Tattaenna ganeka bakal daddiya 
sakse se nyalaagiya sampeyan, se matadhaa 
badanna sampeyan akadi apoy. Sampeyan 
ampon nompo dunnya e jaman se para napaa 
ka aher paneka. 

4Sampeyan ta majar opana reng-oreng 
se alako e teggalla sampeyan. Samangken 
peyarsaagi serrona reng-oreng ganeka! 
Reng-oreng se makompol hasella tanana 
sampeyan, aera menta tolong, ban 
cerrengnga reng-oreng ganeka kapeyarsa ka 
Allah, Pangeran Se Mahakobasa. 

> Sampeyan ampon odhi mewah ban 
anemadi kasennengngan e dunnya paneka. 
Sampeyan katon teppana malempo aba 
kaangguy are panyambelliyan. 

6 Sampeyan ngokom ban matee reng-oreng 
se ta sala, ban reng-oreng ganeka ta alaban 
ka sampeyan. 

7 Daddi, Tan-taretan, pasabbar sampeyan, 
sampe Pangeran rabu. Oladi saponapa 
sabbarra oreng tane se anante kantos tanana 

aberri hasel se arga ka abana. Oreng tane 


ganeka sabbar anante toronna ojane mosem 
ronto ban ojan e mosem nyemme. 

8 Sampeyan kodu pasabbar paraja ate jugan, 
sabab Arena Pangeran ampon para. 

3Ja aseddhiyan ban ja saleng nyalaagi 
sopaja sampeyan ta eokom sareng Allah. 
Kaemodi! Hakim ampon semma, para rabuwa. 

10Tan-taretan, kaemodi bi-nabbi se 
abu-dhabu kalaban asmana Pangeran, 
sadaja padha sabbar sareng kowat nanggung 
kasangsaraan. Kaconto reng-oreng ganeka. 

ll Reng-oreng ganeka ekoca senneng 
polana sabbar sareng kowat nanggung 
kasossaan. Sampeyan ampon mereng 
parkara kasabbaranna Ayyub, ban sampeyan 
oneng kadi ponapa dhi-budhina Allah aberkadi 
salerana. Sabab Pangeran paneka bellas ase 
sareng becce ate. 

12 Se paleng parlo tan-taretan: Sampeyan ja 
asompa, sanare bit nyamana langnge otaba 
bume otaba ponapaa saos. Dhabuwagi saos 
"enggi" mon sampeyan pajat amaksod enggi, 
ban dhabuwagi "bunten" manabi sampeyan 
pajat amaksod bunten. Sopaja sampeyan ta 
ekenneng okomanna Allah. 

13 Manabi e antarana sampeyan badha se 
sossa, adua saos. Manabi badha se senneng, 
nyanye ngagungngagi Allah. 

14 Manabi badha se songkan, ngonee 
pin-pamimpinna jemaat. Ban pin-pamimpinna 

jemaat ganeka kodu nyoonnagi se songkan 


ganeka, sareng abuliddagi mennya ka se sake 
kalaban asmana Pangeran. 

15 Manabi duana reng-oreng ganeka etoroe 
kayakinan, tanto se sake epabaras sareng 
Pangeran, sarengngan pole sa-dusana tanto 
esapora. 

16 Daddi sampeyan kodu saleng ngakone 
dusana, sopaja sampeyan epabarasa. Duana 
oreng se ngestowagi kasokanna Allah 
agandhu kakowadan se raja. 

17 Eliya padha manossana sareng sampeyan 
ban kaula. Salerana adua kalaban gu-onggu 
ate, nyoon sopaja tadhaa ojan; ban 
ongguwan, tadha ojan toron e nagara ganeka 
tello taon satengnga abidda. 

18 Saamponna ganeka Eliya adua pole, 
langnge laju matoron ojan kantos tana 
makalowar hasel pole. 

19Tan-taretan! Manabi e antarana sampeyan 
badha se ta atoro pole ka pangajaran se dhari 
Allah, pas badha oreng laen se mabali oreng 
ganeka ka Allah, 

20 kaemodi ayat paneka: Pa-sapaa mabali 
oreng se dusa dhari jalanna se sala ka jalan 
se bendher, oreng jareya masalamet sokmana 
oreng se dusa jareya dhari pate ban daddi 
sababba bannya dusa laenna esapora. 


1 Petrus 


l Tan-taretan ommat peleyanna Allah, 

se acar-pencar e nagara manca e 
dhaera Pontus, Galatia, Kapadokiya, Asia 
ban Bitiniya! Kaula, Petrus, rasulla Isa 
Almasih, ngarep moga-moga Allah marenge 
berkat sareng sejahtera se sabannyana 
ka sampeyan. Sampeyan epele epadaddi 
ommadda Allah menorot rancanana Allah 
Rama. Ban Errohna Allah ampon madaddi 
sampeyan ommat se socce, malolo kaagem 
ka Allah, sopaja sampeyan taat ka Isa 
TaN sarta epasocce sareng dharana. 

(1:1) 

3 Tore asokkor ka Allah, Ramana Guste Isa 
Almasih! Sabab Allah paneka talebat raja 
bellas asena ka sampeyan sareng kaula 
sadaja, kantos apareng odhi se anyar ka 
sampeyan sareng kaula sadaja kalaban 
maodhi pole Isa Almasih dhari sedana. 
Ganeka madhateng pangarebban se koko ka 
sampeyan sareng kaula sadaja. 

4Sampeyan sareng kaula sadaja ngarep 
naremaa kat-berkat se esadhiyaagi Allah 
ka ommadda, enggi paneka kat-berkat se 
esempen Allah e sowarga, daddi ta kera rosak 
otaba bucco otaba lontor. 

= Sadaja ganeka eparengngagi ka sampeyan, 
polana sampeyan parcaja ka Allah. Daddi 
sampeyan ejaga bi kobasana Allah sopaja 
sampeyan narema kasalameddan se ampon 
epasadhiya enyataagiya e aher jaman. 

6 Daddi sampeyan kodu paperak, maske 
samangken kaangguy sabatara bakto 
sampeyan sossa polana ngadhebbi 
acem-macem coba. 

7? Maksodda kaangguy abukteyagi ponapa 
sampeyan parcaja onggu ka Pangeran ponapa 
bunten. Emmas se bisa rosak saos eoji bi 
apoy. Mangkana imanna sampeyan lebbi 
arga dhari emmas, daddi kodu eoji jugan 
sopaja koko. Kalaban sapaneka sampeyan 
bakal ealemma sareng ehormadana ban 
epatenggiya e are Isa Almasih rabu pole. 

8 Sampeyan taresna ka Salerana, maske 
gi dhimen sampeyan ta ngoladi Salerana. 
Ban sampeyan parcaja ka Salerana maske 
samangken sampeyan ta ngoladi Salerana. 
Ganeka sababba sampeyan perak, ban 
ngarassaagi kasennengngan se agung se ta 
kaocap. 

3 Sabab tojjuwanna imanna sampeyan 
ampon ekaolle, enggi paneka 
kasalameddanna sokmana sampeyan. 

10 Kasalameddan ganeka se etalektegi 
sareng para nabbi; ban bi-nabbi ganeka 
aramallagi parkara berkat se eparengngagi 
Allah ka sampeyan. 

11 Bi-nabbi ganeka nalektegi kadi ponapa 


ban bila parkara ganeka se kalakona, se 
ekamaksod sareng Errohna Almasih se badha 
e dhalem reng-oreng ganeka. E bakto ganeka 
Errohna anobuwattagi ka reng-oreng ganeka 
parkara kasossaan-kasossaan se kodu 
etanggung Almasih ban parkara kaagunganna 
se nyosola saamponna ganeka. 

12 Ka bi-nabbi ganeka Allah apareng oneng 
ja ponapa saos se eastane bi-nabbi ganeka 
banne kaangguy kaparlowanna abana dibi, 
nangeng kaangguy kaparlowanna sampeyan, 
enggi paneka pa-ponapa se samangken 
paneka ampon epeyarsa sampeyan ce 
terrangnga dhari reng-oreng se abakta Kabar 
Bagus parkara Isa Almasih. Reng-oreng 
ganeka manapa sadajana parkara ganeka ka 
sampeyan kalaban kobasana Errohna Allah 
se ekerem Salerana dhari sowarga. La-mala 
kat-malaekat terro onenga jugan parkara 
Kabar se ebertaagi reng-oreng ganeka. 

13 Daddi sampeyan kodu asadhiya. Te-ngate, 
ban ngarep ja nga-satengnga ka berkat se 
eparengngagiya ka sampeyan e bakto Isa 
Almasih rabu pagi. 

14 Pataat ka Allah, ban ja odhi norodi 
pangaterrona sampeyan se lamba, e bakto 
sampeyan gi ta oneng ka Allah. 

15 Sabaligga, e dhalem sadajana se elakone 
sampeyan, sampeyan kodu socce, akadi Allah 
se nembali sampeyan paneka socce. 

16E dhalem Alketab esebbuttagi, "Bana kodu 


socce, sabab Sengko socce." 

17 Sampeyan nyebbut Rama ka Allah e 
bakto sampeyan adua ka Salerana. Allah 
ganeka se ahakime manossa satembang 
sareng lalakonna bang-sebang ta kalaban 
ada-bidaagi oreng. Daddi, saabidda sampeyan 
gi odhi e dunnya paneka, sampeyan kodu 
ngagungngagi Allah e dhalem odhina. 

18 Sabab sampeyan oneng ponapa 
se ebajarragi kaangguy mamardika 
sampeyan dhari odhi se parcoma, barisanna 
bangatowana sampeyan. Bajaranna banne 
barang se bisa rosak akadi salaka otabana 
emmas, 

19 bajaranna ce tenggina argana, enggi 
paneka Almasih dibi, se akadi dumba se 
tadha calena se ekurbannagi ka Allah. 

20 Almasih epele sareng Allah sabellunna 
dunnya paneka eceptaagi. Ban e re-are e 
bakto ampon para napaa ka aher jaman 
paneka, Salerana rabu ka dunnya sopaja 
sampeyan epasalamedda. 

21 Kalaban lebat Almasih sampeyan parcaja 
ka Allah se maodhi pole Salerana saamponna 
seda sarta amoljaagi Salerana. Daddi 
Allah se eparcaja sampeyan, ban se daddi 
pangarebbanna sampeyan. 

22 Sarrena sampeyan taat ka pangajaran se 
dhari Allah sampeyan maberse aba, sarta 
ehlas taresna ka reng-oreng se saiman, 


1 Petrus 1.231 2.5 5 
sampeyan kodu padha saleng taresna kalaban 


gu-onggu. 

23 Sabab lebat dhabuna Allah se odhi sareng 
se langgeng kaissa, sampeyan ampon ebadhi 
manossa anyar se lahir banne dhari manossa, 
tape dhari Rama se langgeng. 

24E dhalem Alketab esebbuttagi sapaneka, 
"Ommat manossa reya kabbi akantha rebba, 
ban kamoljaanna akantha kembangnga 
rebba. Rebbana elop, kembangnga ngalotor; 

25tape dhabuna Pangeran paggun 
saabidda." Dhabu ganeka Kabar Bagus se 
ampon ebertaagi ka sampeyan. 

2 l Daddi, buwang sadajana kajahadan; 
ambuwi se lecegan, ja monafek. Ja ere, 
sarengngan ja ya-nyeya oreng. 

2 Sampeyan kodu pakadi babaji se buru 
lahir, ros-terrosan pelka nyare susu rohani se 
morne. Kalaban sapaneka sampeyan bakal 
atambaa raja sareng epasalamedda. 

3E dhalem Alketab esebbuttagi sapaneka, 
"Bana la tao dibi saapa saena Pangeran reya." 

4 Daddi ngereng nyander ka Pangeran, se 
akadi bato se odhi, bato se ebuwang sareng 
manossa polana eanggep tadha gunana, tape 
se epele Allah menangka bato se aji. 

> Sampeyan akadi to-bato se odhi, daddi 
kodu kasokan eangguy maddek padalemman 
socce se rohani. Kennengnganna sampeyan 
daddi mam-imam se odhi malolo kaagem ka 
Allah, ban se kalaban parantaraanna Almasih 

ngatorragi ka Allah ban-kurban rohani se 


ekasokane Allah. 

6 Sabab e dhalem Alketab esebbuttagi 
sapaneka, "Sengko mele bato se aji, se bi 
Sengko esaba e Siyon egabay bato otama, 
ban oreng se parcaja ka Salerana ta kera 
epakoceba." 

7 Bato gapaneka ce ajina ka sampeyan se 
parcaja. Nangeng, ka oreng se ta parcaja, 
padha sareng se esebbuttagi e dhalem 
Alketab: "Bato se ta eangguy bi kang-tokang 
rowa nyatana daddi bato se paleng otama," 

8 ban, "Jareya bato se matatandhungan 
oreng, bato se malabuwan oreng." 
Reng-oreng ganeka tatandhung polana ta 
parcaja ka dhabuna Allah. Kadi gapaneka 
katantowanna Allah kaangguy reng-oreng 
ganeka. 

3 Nangeng sampeyan bangsa peleyan, 
mam-imam se aladine rato, bangsa se 
socce, malolo kaagunganna Allah, ommadda 
Allah dibi, se epele Allah ban etembali Allah 
epakalowar dhari pettengnga epamaso ka 
dhalem terana Salerana se tar-kataran sopaja 
sampeyan mabalattra berta parkara sadajana 
lalakon raja se elampaagi Salerana. 

10 Gi dhimen sampeyan banne ommadda 
Allah, tape samangken sampeyan ommadda. 
Gi dhimen sampeyan ta ekabellasi Allah, tape 
samangken sampeyan ampon narema bellas 
asena. 

l1 Tan-taretan sadaja, sampeyan paneka 


oreng manca e dunnya paneka. Daddi kaula 
nyoona gu-onggu ka sampeyan, ja norodi 
napsona manossa se ros-terrosan aperrang 
sareng sokma. 

12 Tengka gulina sampeyan e adhana 
oreng se gi kennal ka Pangeran kodu pace 
saena, sopaja manabi sareng reng-oreng 
ganeka sampeyan epetenna ekoca oreng 
jahat, reng-oreng ganeka tapaksa ngakone 
lalakonna sampeyan se sae, kantos amoljaagi 
Allah e are parabuna. 

13 Bit asmana Pangeran, sampeyan kodu 
hormat sareng kodu atoro ka manossa se 
neggu kakobasaan: ka Kaisar se ngastane 
kakobasaan se paleng tenggi, 

l4jugan ka gubennor se epele sareng Kaisar 
kaangguy ngokom oreng se alako jahat ban 
kaangguy ngargai oreng se alako sae. 

15 Sabab se daddi kasokanna Allah sopaja 
sampeyan notop bibirra reng-oreng se budhu 
cacana kalaban sadajana lalakonna sampeyan 
Se sae. 

16 Sampeyan kodu odhi akadi oreng se 
mardika, tape kamardikaanna sampeyan 
ganeka ja angguy notobi kajahadan; 
sabaligga sampeyan kodu odhi menangka 
abdina Allah. 

17 Argai sadajana oreng, kaneserre tan- 
taretanna sampeyan sasama Kristenna. 

Patako ka Allah, sarengngan pole hormadi 


Kaisar. 

18 Tan-taretan se padha daddi abdi, 
sampeyan kodu atoro ka dhabuna lorana, 
sareng ngargai lorana ganeka pagu-onggu. 
Banne namong ka lora se becce sareng laba, 
tape jugan ka lora se kejjem. 

19 Allah tanto aberkadi sampeyan mon 
sampeyan polana apangrasa ka kasokanna 
Allah sabbar nanggung lalakon se ta adil dhari 
oreng laen. 

20 Sabab mon sampeyan sabbar nanggung 
okoman se pajat sapantessa etanggung 
lantaran kasalaanna sampeyan dibi, ponapa 
kaistimewaanna ganeka? Nangeng mon 
sampeyan sabbar nanggung kasangsaraan 
se etarema sampeyan lantaran alako bagus, 
tanto Allah aberkadi sampeyan. 

21 Kaangguy kaparlowan ganeka Allah 
nembali sampeyan. Sabab Almasih dibi 
ampon nanggung kasangsaraan lantaran 
sampeyan; Salerana apareng conto sopaja 
etero bi sampeyan. 

22 Almasih ta oneng agabay dusa, ban ta 
oneng badha oreng se mereng Almasih 
adhabu lecek. 

23E bakto eca-kocae Almasih ta males 
ca-ngocae. E bakto nanggung kasangsaraan 
Almasih ta ngara; Almasih coma massraagi 
parkarana ka Allah, Hakim se adil kaissa. 

kaula sadaja e kaju salib, sopaja sampeyan 
sareng kaula sadaja lopot dhari kakobasaanna 
dusa, sareng odhi menorot kasokanna Allah. 
Ka-lokana Almasih se mabaras sampeyan. 

25 Gi dhimen sampeyan akadi dumba se 
posang ta manggi lorong, tape samangken 
sampeyan ebakta abali kaangguy ngereng 
Pangowan sareng Pameyarana sokmana 
sampeyan. 

l Sapaneka jugan sampeyan, babinean, 
kodu toro oca ka lakena sopaja manabi 
badha reng-oreng se ta parcaja ka berta dhari 
Allah, tengka gulina sampeyan bisa ngoba 
reng-oreng ganeka kantos daddi parcaja. 

Sampeyan ta parlo ngoca pa-ponapa, 

2 sabab reng-oreng ganeka nengale tengka 
gulina sampeyan se morne sareng socce. 

3 Raddinna robana sampeyan ja pera raddin 
e lowar, akadi ompamana carana ngeyas aba, 
otabana ngagem pareyasan, otabana ngagem 
rasogan se rang-larang. 

4 Sabaligga, raddinna sampeyan kodu dhari 
dhalem ate, buddi se alos sareng ayem; 
ganeka raddinna roba se langgeng se sanget 
raja argana e dhalem pangoladanna Allah. 

> Kalaban cara se kadi gapaneka gi jaman 
lamba babinean se esto ka agamana sareng 
se ngarep ka partolonganna Allah maraddin 
aba kalaban toro oca ka se lakena. 

sareng nyebbut lora ka Ibrahim. Samangken 
sampeyan paneka tra-pottrana Sara mon 
sampeyan ngalakone sadaja se sae sareng ta 
tako ka ponapaa saos. 

7 Ban sampeyan, kaom lalakean, kodu andhi 
pangarteyan ka rajina, ban kodu emot ja 
rajina sampeyan tamaso golongan se ta 
kowat. Hormadi bine paneka, sabab rajina 
sampeyan ganeka asareng sampeyan bakal 
naremaa papareng odhi se saongguna dhari 
Allah. Lakone paneka sopaja tadha ponapa se 
ngalange duana sampeyan. 

8 Pandhana sapaneka: sampeyan kodu 
parokon sarta saparasaan. Kodu saleng 
taresna akadi oreng se sataretan. Sampeyan 
kodu saleng bellas ase ban andhap asor. 

Ja males kajahadan sareng kajahadan, 
ja males ca-ngocae oreng se ca-ngocae 
sampeyan; sabaligga bales sareng nyoonnagi 
berkat dhari Allah. Sabab Allah nembali 
sampeyan sopaja sampeyan narema berkat 
dhari Salerana. 

10E dhalem Alketab esebbuttagi sapaneka, 
"Oreng se terro ngarassaagiya kobassana 
odhi e dunnya reya ban terro ngalamana 
re-are se nyaman, kodu ajaga colona sopaja 
ta acaca sabarang se jahat ban ta acaca 
lecegan. 

ll Oreng jareya kodu ajauwi se jahat ban 


ngalakone se becce; kodu abuwang gu-onggu 
kaangguy ngaolle karokonan. 

12 Sabab Pangeran ros-terrosan ngoladi 
reng-oreng se ngestowagi kasokanna, ban 
Pangeran ros-terrosan meyarsaagi a-duana; 
tape Pangeran ngamoso reng-oreng se jahat 
lakona." 

13 Pasera se alakowa jahat ka sampeyan 
mon sampeyan lebur alako becce? 

14 Nangeng maske sampeyan kodu nanggung 
kasossaan polana ngalakone pa-ponapa se 
sae, sampeyan pojur! Ja tako ka paseraa saos 
ban ta osa kobater! 

15 Nangeng e dhalem ate sampeyan kodu 
ngatore ka Almasih panghormadan se kusus, 
se pantes sareng kadhudhuganna menangka 
Pangeran. Ban bilaa saos sampeyan kodu 
sanggup nyaodi mon badha oreng se atanya 
ka sampeyan parkara pangarebban se daddi 
tegguanna sampeyan. 

l6Tape mon nyaodi paalos, sareng 
pahormat. Paberse atena, sopaja mon 
sampeyan epetenna polana odhi sae 
menangka oreng se ngereng Almasih, 
reng-oreng se metenna sampeyan ganeka 
bakal todhusa dibi. 

17 Sabab langkong sae nanggung sossa 
lantaran alako becce mon ganeka se daddi 
kasokanna Allah etembang nanggung 
sangsara lantaran alako juba. 

kaangguy saterrossa lantaran dusana 
manossa, oreng se tadha salana seda polana 
reng-oreng se sala, sopaja Salerana kengenga 
nonton sampeyan ka Allah. Almasih epatee 
badannepon, epaodhi pole sacara rohani. 

19E dhalem kabadhaan erroh Almasih 
ngabarragi berta dhari Allah ka roh-erroh se 
epenjara: 

20 enggi paneka roh-errohna reng-oreng 
se ta ngestowagi dhabuna Allah e jamanna 
Ennoh. E bakto ganeka Allah sabbar anante 
saabidda Ennoh abadhi kapalla. Namong 
reng-oreng se badha e dhalem kapal saos se 
bannyana kaballu se epasalamet dhari banjir 
raja ganeka. 

21 Kadaddiyan ganeka menangka 
parebasanna baptisan se samangken 
masalamet sampeyan. Baptisan paneka 
banne opacara abersee badan dhari geddana, 
tape janji ka Allah dhari ate se bagus. 
Baptisan ganeka masalamet sampeyan 
lantaran Isa Almasih odhi pole dhari sedana, 

22 sareng ampon ongga ka sowarga. 
Samangken Salerana kobasa asareng Allah, 
sareng marenta sadajana malaekat, sadajana 
pangobasa sareng kakowadan e langnge. 

4 l Lantaran Almasih ampon eseksa 
badanna, sampeyan jugan kodu makowat 
aba sareng pekkeran se kadi ganeka. Sabab 


1 Petrus 4.21 8 13 
oreng se sangsara badanna ta agabay dusa 


pole. 

2 Daddi, dhari samangken sampeyan kodu 
odhi e dunnya paneka menorot kasokanna 
Allah, banne menorot pangaterrona manossa. 

3 Gi dhimen sampeyan ampon cokop abit 
ngalakone pa-ponapa se biyasana elakone 
reng-oreng se ta oneng ka Pangeran. 
Odhina sampeyan ta sae. Sampeyan norodi 
napso, bu-mabuan, ata-pesta, nom-enoman, 
nyemba brahala kalaban cara se majitjit. 

4Samangken oreng se ta oneng ka Pangeran 
padha heran polana sampeyan ta noro odhi 
akadi reng-oreng ganeka, se anemadi dusa ta 
abates. Daddi reng-oreng ganeka ya-nyeya 
sampeyan. 

> Nangeng, reng-oreng ganeka kodu 
atanggung jawab ka Allah se ampon asadhiya 
ngadilana oreng se odhi ban se mate. 

6 Ganeka sababba Kabar Bagus ebertaagi 
jugan ka oreng se ampon mate. Maksodda 
sopaja reng-oreng ganeka, se ampon eadili 
badanna akadi sadajana oreng se eadili 
sapaneka jugan bisa odhi sacara rohani, 
menorot kasokanna Allah. 

7 Sadajana ampon para napaa ka aherra, 
daddi sampeyan kodu ngator aba sareng 
pangastete, me olle bisa adua. 

8 Kong-langkong sampeyan kodu saleng 
taresna gu-onggu, sabab kalaban saleng 

taresna sampeyan tanto kasokan jugan 


saleng nyapora. 

? Sampeyan kodu padha saleng narema 
oreng laen e compona bang-sebang, ta 
kalaban aseddhiyan. 

10 Sampeyan sadaja ampon padha narema 
bang-sebang papareng se ada-bida dhari 
Allah. Dhari sabab ganeka, menangka oreng 
se ngoros kalaban sae paparengnga Allah, 
sampeyan kodu agunaagi paparengnga Allah 
ganeka kaangguy kaparlowanna sadajana 
oreng. 

11 Oreng se manapa berta, kodu manapa 
berta dhari Allah; oreng se aladine oreng 
laen, kodu aladine kalaban kakowadan 
se dhari Allah; sopaja e dhalem parkara 
ponapaa saos, Allah bisa eagungngagi lebat 
Isa Almasih. Salerana se kobasa ban patot 
eagungngagi kaangguy salanjangnga. Amin. 

12 Tan-taretan se kakase! Sampeyan 
samangken nanggung kasossaan se talebat 
rajana polana sampeyan teppana ecoba. 
Nangeng ja arassa heran, akaton badha 
barang se lowar biyasa kadaddiyan ka 
sampeyan. 

13 La-mala, sampeyan kodu arassa senneng 
polana noro nanggung kasossaan asareng 
Almasih. Daddi dhaggi, mon kaagunganna 
Almasih eduduwagi, sampeyan bakal peraga. 

14 Sampeyan pojur manabi eya-seya oreng 
lantaran ngereng Almasih. Ganeka artena 

badha e sampeyan. 

15Ja kantos e antarana sampeyan badha se 
nanggung kasossaan lantaran dujan matee 
oreng, otaba daddi maleng, otaba alako jahat, 
otaba lantaran ro-noro e dhalem orosanna 
oreng laen. 

16 Tape mon sampeyan nanggung kasossaan 
lantaran sampeyan oreng Kristen, sampeyan 
ja todhus polana ganeka. Asakalangkong 
ka Allah polana sampeyan abakta asmana 
Almasih. 

17 Ampon napa baktona Allah molae 
ngadilana dunnya, ban ommadda Allah dibi se 
bakal eadilana kaadha. Manabi pangadilanna 
Allah ganeka emolae dhari sampeyan sareng 
kaula sadaja, kadi ponapa daddina dhaggi 
reng-oreng se ta parcaja ka Kabar Bagus 
dhari Allah ganeka? 

18E dhalem Alketab esebbuttagi sapaneka, 
"Mon reng-oreng se becce bai malarat se 
epasalamedda, barammaa pole reng-oreng 
dusa se ta parcaja ka Allah?" 

19 Daddi, mon badha reng-oreng se 
nanggung sangsara lantaran ekasokane 
Allah, reng-oreng ganeka kodu odhi bendher 
ban massraagi aba ka Panceptana, se 
salanjangnga bakal neptebbana janjina. 

l Kaula nyoona ka para pamimpinna 
5 jemaadda sampeyan sopaja agateyagi. 
Kaula noles sorat paneka menangka rekan 

Almasih, ban se bakal noroa emoljaagiya 
jugan e bakto kamoljaanna Almasih ampon 
epatengale ka manossa. Kaula nyoona 
gu-onggu 

2 sopaja sampeyan ngowan ba-dumba se 
saambalan se epassraagi Allah ka sampeyan. 
Owan ba-dumba ganeka sareng ate se 
senneng akadi se ekasokane Allah, banne 
sareng ate berra. Sampeyan ja ngalakone 
lalakon ganeka polana nyareya kaontongan, 
tape polana sampeyan pajat terro aladinana 
onggu. 

3Ja noduwagi kakobasaan ka reng-oreng 
se eparcajaagi ka sampeyan, nangeng 
sampeyan kodu daddi conto ka reng-oreng 
ganeka. 

“Ban e bakto Pangowan Se Agung rabu, 
sampeyan bakal naremaa makotha se ce 
bagussa, se ta kera orem kabagusanna. 

> Sapaneka jugan sampeyan, taretan para 
ngangodhadan. Patoro oca ka reng-oreng 
se towa. Sampeyan kodu padha marendha, 
padha saleng ladine kalaban andhap asor. 
Sabab e dhalem Alketab esebbuttagi, "Allah 
ngamoso reng-oreng se sombong, tape neser 
ka reng-oreng se andhap asor." 

6 Daddi, sampeyan kodu marendha e babana 
astana Allah se kowat, sopaja sareng Allah 
sampeyan epatenggi mon ampon napa 
baktona. 

sampeyan ka Allah, sabab Allah ngoladi ka 
sampeyan. 

8 Senga sampeyan pate-ngate! Sabab 
Iblis, mosona sampeyan, akadi macan 
ajalan san-kassannagi sambi agaung nyare 
mangsana. 

? Laban Iblis ganeka bi iman se koko, sabab 
sampeyan oneng ja tan-taretan laenna padha 
nanggung kasossaan akadi sampeyan. 

10 Tape saamponna sampeyan nanggung 
kasossaan sakejja, sareng Allah sampeyan 
bakal epasampornaa. Sampeyan bakal 
epamanjengnga ban eparengngana 
kakowadan sarta epakokowa. Sabab Allah 
paneka sae, sareng se ampon nembali 
sampeyan sopaja noroa ngarassaagi 
kamoljaanna se langgeng kalaban 
parantaraanna Almasih. 

l1 Allah ganeka se kobasa salanjangnga! 
Amin. 

12 Kaula noles sorat se pandha paneka ka 
sampeyan etolonge Silas, se bi kaula eanggep 
taretan Kristen se esto. Kaula terro marajaa 
atena sampeyan, sareng mayakina sampeyan 
ja pa-ponapa se etoles kaula paneka berta 
se lerres parkara rahmadda Allah. Sampeyan 
kodu pakoko neggui rahmat ganeka. 

13Tan-taretan sajemaat e Babilon, se 
jugan epele sareng Allah, akerem salam ka 

se kakase. 

14 Ngereng padha ngatore salam se 
noduwagi kataresnaan menangka taretan 
Kristen. Moga-moga Pangeran aparenga 
kasajahteraan ka sampeyan sadaja se daddi 
kaagunganna Almasih. Hormat kaula, Petrus 


2 Petrus 


1 ' Tan-taretan se parcaja onggu akadi 
kaula sadaja! Isa Almasih, enggi paneka 
Allah ban Rato Panyalamedda sampeyan 
sareng kaula sadaja, apareng jalan sopaja 
sampeyan sareng kaula sadaja parcaja ka 
Salerana, sabab Salerana alampaagi se 
lerres. Sorat paneka dhari Simon Petrus, 
abdina Isa Almasih sareng rasulla. 

2 Moga-moga Allah marengana berkat sareng 
sejahtera sabannyana ka sampeyan, sabab 
sampeyan ampon oneng ka Allah sareng Isa, 
Pangeranna sampeyan sareng kaula sadaja. 

3 Allah kalaban kobasa Illahina marenge 
sampeyan sareng kaula sadaja sabarang se 
ekaparlo kaangguy odhi abakte ka Salerana. 
Salerana alampaagi paneka kalaban jalan 
pa-ponapa se ekaonenge sampeyan sareng 
kaula sadaja parkara Isa Almasih, se nembali 
sampeyan sareng kaula sadaja sopaja bisa 
noro anemadi kamoljaan sareng kasaeyanna. 

4 Kalaban cara se sapaneka Allah marenge 
sampeyan sareng kaula sadaja kat-berkat se 
talebat raja sareng se talebat arga se ampon 
ejanjiyagi Salerana. Kalaban kat-berkat 
paneka sampeyan bisa lopot dhari pekkeran 
se hat-jahat se marosak dunnya paneka; ban 

illahi. 

> Daddi ehteyarragi pagu-onggu sopaja 
sampeyan terros parcaja ka Almasih, ban 
parcajana sampeyan ganeka etoroe sareng 
odhi se sae. Salaenna odhi sae, sampeyan 
jugan kodu andhi pangataowan, 

6 salaenna pangataowan, sampeyan kodu 
bisa ngator aba. Salaenna bisa ngator 
aba kodu kowat nanggung ponapaa saos. 
Salaenna kowat nanggung ponapaa saos, 
sampeyan kodu atoro ka kasokanna Allah. 

7 Ban odhi atoro ka kasokanna Allah paneka 
kodu etoroe kataresnaan ka tan-taretan se 
saiman. Saamponna ganeka, kataresnaan ka 
tan-taretan se saiman ganeka kodu etambai 
sareng kataresnaan ka paseraa saos. 

8 Ganeka sadaja pat-sepat se kodu ekaandhi 
sampeyan. Mon sampeyan andhi pat-sepat 
ganeka sabannyana, sampeyan tanto bajeng 
sareng ahasel, sarengngan oneng ka Isa 
Almasih Pangeranna sampeyan sareng kaula 
sadaja kalaban asaeyan pole. 

3 Tape reng-oreng se ta gadhuwan pat-sepat 
se kadi paneka cope pekkeranna, ta bisa 
ngoladi sareng ta emot ja sa-dusana se 
dhimen ampon epaberse. 

10 Daddi, tan-taretan, ngereng aehteyar 
palebbi taronggu sopaja sampeyan se 
etembali sareng se epele Allah paneka 

mortad. 

ll Kalaban sapaneka sampeyan bakal 
eparengngana ha se ta gung-nanggung 
kaangguy maso ka dhalem Karajaan se 
langgeng se eparenta Guste Isa Almasih, 
Rato Panyalamedda sampeyan sareng kaula. 

12 Lantaran ganeka kaula ros-terrosana 
maemot sampeyan parkara ganeka, sanare 
sampeyan ampon oneng ka parkara ganeka, 
sareng parcaja onggu ka pangajaranna Allah 
se ampon etarema sampeyan. 

13 Mon kaula gi odhi, kaula arassa wajib 
maenga ka sampeyan parkara ganeka sadaja. 

14Sabab kaula oneng ja kaula ampon 
para ondura dhari dunnya paneka, lantaran 
Guste Isa Almasih ampon apareng oneng ce 
terrangnga ka kaula. 

15 Daddi kaula aehteyara gu-onggu sopaja 
saamponna kaula mate, sampeyan gi emot 
ka parkara ganeka sadaja. 

16E bakto kaula malae ka sampeyan 
saponapa kamoljaanna parabuna Guste Isa 
Almasih se bakal dhateng, kaula sadaja ta 
adhasar ka ngeng-dungngeng gabayanna 
manossa. Kaula sadaja ampon nengale dibi 
kamoljaanna Almasih paneka. 

17 Kaula sadaja badha e kaissa e bakto 
Almasih emoljaagi sareng Allah Rama; 

e bakto ganeka badha sowara dhari Se 

Mahamolja, se adhabu sapaneka, "Areya Tang 


Pottra se kakase. Se masenneng Tang ate!" 
18 Kaula sadaja mereng dibi sowara ganeka 
se asalla dhari sowarga, e bakto kaula sadaja 
asareng Salerana e attas gunong se socce 

kaissa. 

19 Ganeka sababba kaula sadaja lebbi yakin 
pole ka dhadhabunna Allah se etotorragi 
sareng para nabbi. Dineng sampeyan 
sadaja agateyagi dhadhabunna Allah paneka 
lantaran dhadhabun paneka akadi damar se 
nyonar e kennengngan se petteng kantos 
moncarra pajjar, ban sonarra bintang temor 
nyonar e atena sampeyan. 

20 Kong-langkong sampeyan kodu emot ja 
dhadhabunna Allah se edhabuwagi para nabbi 
ta kengeng etapserragi menorot pamanggina 
sampeyan dibi. 

21 Sabab dhadhabunna Allah ta oneng 
ekabarragi lantaran karebba manossa. Tape 
Errohna Allah ngobasae oreng kaangguy 
manapa dhadhabun dhari Allah dibi. 

2 1 Gi dhimen badha bi-nabbi se palsu e 

antarana para ommat. Sapaneka jugan e 
antarana sampeyan bakal badhaa ru-guru se 
palsu. Ru-guru ganeka mamasoa pangajaran 
se la-sala, se matebasan oreng. Reng-oreng 
ganeka bakal ta ngakowana ka Pangobasa 
se mabebas abana. Kalaban sapaneka bakal 
madhatengnga pate ka abana dibi sacara 
dak-dadak. 

2 Sanare sapaneka, bakal bannyaa oreng se 


noroa odhi akadi ru-guru se palsu ganeka se 
ekobasae napsona dibi. Ban tengkana ru-guru 
palsu ganeka bakal daddiya lantaranna 
bannya oreng ya-nyeya Jalan Se Lerres se 
nojju ka Allah. 

3 Sarrena dhakka, ru-guru palsu ganeka 
bakal nyaretaagiya ka sampeyan ngeng- 
dungngeng gabayan kaangguy nyare ontong 
dhari sampeyan. Tape pangadilan se ngokoma 
reng-oreng ganeka ampon abit esadhiyaadgi, 
ban katebasan se ampon etantowagi 
kaangguy reng-oreng ganeka ampon anante. 

4 Kat-malaekat se dusa jugan sareng Allah 
ta epalopot dhari okoman; sadaja ebuwang 
ka naraka, epamaso ka jurang se petteng 
kaangguy anante Are Pangadilan. 

> Sapaneka jugan dunnya gi jaman lamba, 
sareng Allah ta epalopot dhari okoman. 
Allah madhateng banjir raja ka dunnyana 
reng-oreng se jahat e bakto ganeka. Namong 
Ennoh sareng oreng laenna se kapetto 
bannyana saos se epasalamet, polana Ennoh 
ngabarragi berta parkara odhi se daddi 
kasokanna Allah. 

6 Padha jugan sareng Sodom tor Gomora: 
tha-kottha gapaneka epamosna sareng apoy 
sopaja daddiya conto parkara kadi ponapa 
daddina reng-oreng se jahat. 


2 Petrus 2.71 12 
' Tape Lot epasalamet, polana atoro ka 


kasokanna Allah; Lot nyandhang sangsara se 
berra lantaran tengkana reng-oreng se bejjat. 
8E nga-tengngaanna oreng se kadi ganeka, 
Lot se sae ganeka odhi kalaban baten taseksa 
lantaran re-saarena nengale sareng meyarsa 
tengkana reng-oreng se jahat ganeka. 

? Daddi Pangeran ngagali kadi ponapa carana 
masalamedda reng-oreng se ngestowagi 
dhabuna mon reng-oreng ganeka ngadhebbi 
ba-coba. Ban Pangeran ngagali kadi ponapa 
carana nyoba reng-oreng se jahat kaangguy 
eseksa e Are Pangadilan, 

10 kong-langkong reng-oreng se norodi 
napsona se kotor sareng ya-nyeya ka 
kakobasaanna Allah. Ru-guru se palsu paneka 
talebat bangalla sareng talebat sombongnga 
kantos ta sengka ya-nyeya para mahlok se 
molja e sowarga! 

ll Mangkana, kat-malaekat saos, se lebbi 
kowat sareng lebbi kobasa dhari ru-guru 
palsu ganeka, ta ngarane lok-mahlok e 
sowarga ganeka sareng ca-oca se ya-nyeya e 
ajunanna Pangeran. 

12 Tape ru-guru palsu ganeka, ce talebadda! 
Akadi burun alas se lahir pera kaangguy 
etangkebba ban epateyana. Ta apekker, 
sabarang lalakonna pera adhasar ka gulina 
atena malolo. Daddi sabarang se ta epahame 
pekkeranna eserrang bi ca-oca se ya-nyeya. 

Daddi reng-oreng ganeka polana tengkana 


dibi bakal tompessa akadi burun alas. 

13 Bakal nanggunga sangsara menangka 
ganjaranna kasangsaraan se etanggung 
reng-oreng laen lantaran lalakonna abana. 
Se ekasennengnge reng-oreng ganeka 
enggi paneka ngalakone ponapaa saos e 
baja seyang kaangguy norodi pangaterrona 
badanna. Mon apolong alenggi sareng 
sampeyan e bakto adhaar, pannengnga 
reng-oreng ganeka mangalennyerran lantaran 
mabu sareng napsona. 

14Tadha busenna agabay dusa. Se ekaleburi 
tadha laen kajabana ngabas babinean se 
cemmer odhina. Reng-oreng se gi buru 
parcaja sareng gi Korang yakin, ecacae sampe 
tagiyur. Atena ampon biyasa dhakka. Ru-guru 
ganeka reng-oreng se ebasto Allah! 

15 Sarrena ta poron lebat jalan se loros, 
dhi-budhina nyaleyot. Se etoro jalanna 
Bileyam anana Beyor gi jaman lamba kaissa, 
se terro kengenga pesse dhari lalakonna se 
jahat. 

16 Tape eparenge parengeddan se kerras 
polana kajahadanna ganeka sareng Allah; 
hemarra acaca asowara manossa sareng 
maambu nabbi ganeka ajalannagi lalakonna 
se gila. 

17 Ru-guru palsu ganeka akadi somber se 
kerreng, akadi ondhem se egiba angen barat. 

Reng-oreng ganeka sareng Allah ampon 


esadhiyai kennengngan se paleng petteng. 

18 Dujan acaca se gi-tenggi tape tadha 
essena; napso se cemmer eangguy 
nyelleddagi reng-oreng se gi buru kalowar 
dhari kompolanna reng-oreng se nyaleyot 
odhina. 

19 Ru-guru palsu ganeka ajanjiyagi 
kamardikaan ka reng-oreng ganeka, 
mangkana reng-oreng ganeka ekadunor 
kabiyasaan-kabiyasaan se marosak manossa. 
Sabab mon badha se makala oreng, oreng 
ganeka ekadunor se makala. 

20 Oreng se ampon oneng ka Pangeran 
sareng Isa Almasih Panyalamedda sampeyan 
sareng kaula sadaja, ampon lopot dhari 
kakobasaan-kakobasaan e dunnya se 
macemmerran manossa paneka. Tape mon e 
bingkeng are reng-oreng ganeka tagiyur pole 
kantos kala ka sadajana kakobasaan ganeka, 
reng-oreng ganeka dhi-budhina ajubaan dhari 
sabellunna. 

21 Lebbi sae reng-oreng ganeka ta oneng 
mereng parkara jalan se lerres dhari 
Allah, etembang ampon oneng tape pas ta 
ngestowagi papakonna Allah se edhabuwagi 
ka abana. 

22 Pa-ponapa se elakone reng-oreng ganeka 
noduwagi ja parebasan paneka pajat lerres: 
"Pate bakal ngakana pole otana dibi," sareng 


2 Petrus 3.11 6 
parebasan laen, "Babi se la epandhii bakal 


abaliya alu-gulu e dhalem cellot." 
l Tan-taretan se kakase! Paneka sorat 
kaula ka sampeyan se kapeng dhuwana. 
E dhalem sorat se dhadhuwa paneka kaula 
aehteyar majaga pekkeran se ne-morne e 
sampeyan. 

2 Kaula ngajaga sampeyan sopaja 
ngaemodi bu-dhabuna para nabbi gi jaman 
dhimen, sareng papakonna Pangeran, Rato 
Panyalamet, se eajarragi ka sampeyan sareng 
para rasul. 

3 Nomer settong, sampeyan kodu oneng 
ja e re-are se dhi-budhina bakal badhaa 
reng-oreng se odhina ekobasae napsona. 
Reng-oreng ganeka bakal bi-nyebbiya 
sampeyan, 

4sambi ngoca sapaneka, "Cana Pangeran 
ajanji rabuwa? Kemma me tadha? Lalakean 
bangatowana sampeyan ban kaula ampon 
padha adinggal dunnya, tape sabarang gi 
paggun padha akantha e bakto alam dunnya 
gi buru eceptaagi!" 

> Reng-oreng ganeka ta poron ngakone ja gi 
jaman lamba Allah nyeptaagi langnge sareng 
bume dhari dhabuna. Bume eceptaagi dhari 
aeng sarta kalaban aeng; 

6 kalaban aeng jugan enggi paneka aengnga 
banjir se raja dunnya e jaman lamba 
epatompes. 

' Tape langnge sareng bume se badha 


samangken paneka, epeyara sareng dhabuna 
Allah ganeka jugan, epamosnaa sareng apoy 
pagi. Samangken langnge sareng bume gi 
epeyara sampe ka are e bakto reng-oreng 
se ta ngestowagi dhabuna Allah eokom ban 
epatompes. 

8 Nangeng tan-taretan, badha settong 
parkara se ja kantos ekaloppae sareng 
sampeyan! Enggi paneka: e dhalem 
etonganna Allah, settong are tadha bidana 
sareng saebu taon se dhadhuwa ganeka 
monggu ka Allah padha saos. 

Pangeran ta lere marengngagi ponapa se 
ampon ejanjiyagi dibi, sanare badha oreng 
se padha nyangka sapaneka. Sabaligga, 
Pangeran sabbar ka sampeyan, sabab 
Pangeran ta terro badhaa oreng se tebas 
sanare kasorang. Se daddi kasokanna enggi 
paneka sopaja sadajana oreng padha atobat 
dhari sa-dusana. 

10 Nangeng Are Parabuna Pangeran bakal 
dhatengnga akadi maleng. E Are ganeka 
langnge bakal mosnaa, monyena agarudhu, 
essena langnge bakal mosnaa katonon 
sadaja, bume sareng sadajana essena bakal 
mosnaa. 

ll Sarrena ganeka sadaja epamosnaa 
kalaban cara se sapaneka, daddi kadi ponapa 
koduna odhina sampeyan? Sampeyan kodu 
odhi socce ban malolo abakte ka Allah, 

12 saabidda sampeyan anante padhatengnga 


Arena Allah paneka. E Are ganeka langnge 
bakal mosnaa katonon tadha karena, ban 
dhari panassa sadaja essena langnge bakal 
ngalelleya. 

12Tape sampeyan sareng kaula anante se 
ejanjiyagi Allah, enggi paneka langnge se 
anyar sareng bume se anyar, kennengnganna 
kaadilan se salerressa. 

14 Daddi, tan-taretan, sabatara sampeyan 
anante Are ganeka, ehteyarragi pagu-onggu 
sopaja sampeyan odhia socce tadha calena 
e ajunanna Allah. Sarengngan pole jaga 
hubungan se sae sareng Allah. 

15 Anggep saos kasabbaranna Allah paneka 
menangka kasempadan se eparengngagi 
ka sampeyan sopaja salamedda. Akadi 
se ampon eterrangngagi sareng taretan 
Paulus se kataresnan e dhalem serradda 
ka sampeyan. Paulus nyerrat ka sampeyan 
kalaban kabicaksanaan paparengnga Allah ka 
salerana. 

16E dhalem sadajana serradda, Paulus 
ros-terrosan maenga parkara paneka. Pajat 
lerres badha ra-parkara e dhalem serradda 
se malarat epahame. Ban bagiyan ganeka 
elik-balik sareng reng-oreng se ta oneng 
pa-ponapa sareng se gi ta koko imanna. 
Parkara ganeka ampon ta heran, sabab 
bagiyan en-laenna e dhalem Alketab sareng 
reng-oreng ganeka elik-balik sapaneka 

maancor abana dibi. 

17 Tape sampeyan, tan-taretan se kakase, 
ampon oneng ka parkara paneka. Daddi, 
aga-jaga, ja kantos sampeyan ro-noro 
nyaleyot akadi reng-oreng se bejjat, kantos 
dhaggi tabalaccar dhari panongkoanna 
sampeyan se koko. 

18 Sampeyan kodu sajan ngarassaagi 
rahmadda Isa Almasih, Pangeran sareng 
Rato Panyalamedda sampeyan sareng kaula; 
sapaneka jugan sampeyan kodu sajan atamba 
pangataowanna parkara Almasih. Moljaagi 
Salerana, samangken ban salanjangnga! 
Amin. Salam kaula, Petrus 


1 Yohanes 


1 l Essena sorat paneka parkara Dhabu 

se apareng odhi, enggi paneka Dhabu 

se ampon badha dhari parmolaan. Kaula 
sadaja ampon mereng parkara dhabu ganeka, 
ampon nengale bi mata dibi. Kaula sadaja 
ampon ngabas sareng mandeng, ampon 
nyedding bi tanang dibi. 

2? E bakto odhi ganeka enyataagi, kaula 
sadaja nangale. Lantaran ganeka kaula 
sadaja nyaksee parkara ganeka. Kaula 
apareng oneng ka sampeyan parkara odhi se 
salerressa ban se langgeng, se badha e Rama 
sareng se ampon enyataagi ka kaula sadaja. 

3 Pa-ponapa se ampon etengale sareng se 
ekapereng kaula sadaja paneka se bi kaula 
sadaja etotorragi ka sampeyan, me olle 
sampeyan asareng kaula sadaja noro ahayadi 
odhi daddi settong sareng Rama, jugan 
sareng Pottrana, Isa Almasih. 

4 Kaula noles sorat paneka sopaja 
panggaliyanna sampeyan sareng kaula sadaja 
perak ongguwan. 

> Paneka berta se etarema kaula sadaja dhari 
Pottrana, se bi kaula ekabalaa ka sampeyan: 
Allah paneka terrang, ban e dhalem Salerana 
tadha petteng sakale. 

6 Mon oreng ngoca odhi daddi settong sareng 


Allah, tape odhi e pettengnga, oreng ganeka 
lecegan cacana ban lalakonna. 

7 Nangeng mon oreng odhi e dhalem terana 
akadi Allah se badha e dhalem terrang, 
odhina reng-oreng ganeka rapet, rokon, ban 
dharana Isa, Pottrana, maberse reng-oreng 
ganeka dhari sa-dusana. 

8 Mon oreng ngoca tadha dusana, oreng 
ganeka nepo aba dibi; ban Allah tadha e 
dhalem atena oreng ganeka. 

3 Nangeng mon sampeyan ngakone 
sa-dusana ka Allah, Allah tanto neptebbi 
janjina sareng alampaagi ponapa se adil. 
Salerana tanto nyapora sa-dusana sampeyan, 
sareng maberse sampeyan dhari sadajana 
kasalaanna. 

10 Nangeng mon oreng ngoca tadha dusana, 
oreng ganeka nganggep Allah paneka 
lecegan, ban ta nyempen dhabuna Allah e 
dhalem atena. 

2 l Na! Kaula noles sorat paneka ka 

sampeyan, sopaja sampeyan ta agabaya 
dusa. Tape mon badha se agabay dusa, badha 
se nolong sampeyan sareng kaula, enggi 
paneka Isa Almasih se adil; se nyoonnagiya 
sampeyan sareng kaula sadaja e ajunanna 
Rama. 

2 Kalaban parantaraanna Almasih sa-dusana 
sampeyan sareng kaula esapora; ban banne 

pera dusana sampeyan sareng kaula malolo, 


tape dusana sadajana ommat manossa. 

3 Mon sampeyan ngestowagi papakonna 
Allah, ganeka tandhana sampeyan oneng ka 
Allah. 

4Oreng se ngoca, "Sengko tao ka Allah," 
tape ta ngestowagi papakonna, oreng ganeka 
lecegan, ban Allah tadha e dhalem atena. 

> Nangeng oreng se ngestowagi dhabuna 
Allah, oreng ganeka taresna ka Allah kalaban 
samporna. Ganeka tandhana oreng odhi 
daddi settong sareng Allah. 

6 Pasera se ngoca odhi daddi settong sareng 
Allah, kodu odhi noro lampadda padana 
Almasih. 

7 Tan-taretan se kakase! Se etoles kaula 
paneka banne parenta anyar. Paneka parenta 
se laju se ampon epanapa ka sampeyan 
sajjegga sampeyan parcaja ka Almasih; enggi 
paneka berta dhari Allah se ampon epeyarsa 
sampeyan sabellunna. 

8 Maske sapaneka, parenta se etoles kaula 
paneka anyar jugan; sabab kabendherranna 
bisa eoladi e dhalem Almasih ban e dhalem 
sampeyan dibi. Sabab petteng ampon sajan 
elang ban terrang se sabendherra ampon 
molae nyonar. 

? Oreng se ngoca badha e dhalem terrang 
tape gi baji ka taretanna, oreng ganeka gi 
badha e pettengnga sampe samangken. 

10 Oreng se neser ka taretanna, odhi e 


dhalem terrang sampe e oreng ganeka tadha 
settonga barang se bisa daddi lantaranna 
oreng laen agabay dusa. 

ll Nangeng oreng se baji ka taretanna 
badha e pettengnga. Oreng ganeka ajalan 
e pettengnga, ta oneng ajalana kaamma, 
sabab e pettengnga oreng ganeka ta nengale 
pa-ponapa. 

12 Sengko noles ka bana, na-kana, sabab 
dusana bana la esapora Almasih. 

13 Kaula noles ka sampeyan, Pa-bapa, 
polana sampeyan ampon oneng ka Salerana 
se ampon badha dhari parmolaan. Sengko 
noles ka bana, ngangodhadan, sabab bana la 
makala Se Jahat. 

14Sengko noles ka bana, na-kana, sabab 
bana la kennal ka Rama. Kaula noles ka 
sampeyan Pa-bapa, sabab sampeyan kennal 
ka Dhabu se ampon badha dhari parmolaan. 
Sengko noles ka bana, ngangodhadan, sabab 
bana kowat. Dhabuna Allah badha e atena 
bana, ban bana la makala Se Jahat. 

l15Ja lebur ka dunnya paneka, otaba ka 
ponapaa bai se badha e dunnya paneka. 
Mon sampeyan lebur ka dunnya paneka, 
sampeyan ta taresna ka Rama. 

16 Sadaja se badha e dunnya paneka se 
ekaterrowe tabiadda manossa se dusa, se 
etangale pas ekaterro sarta edir-edirragi 

ganeka sadaja banne dhari Rama asalla, tape 


dhari dunnya. 

17 Dunnya se sadajana essena ekaterrowe 
manossa, bakal duliya mosna. Nangeng 
oreng se norodi kasokanna Allah, teptep odhi 
salanjangnga. 

18 Na, aher jaman ampon para! Sampeyan 
ampon ebalai sabellunna ja mosona Almasih 
bakal dhatengnga; ban samangken ampon 
bannya oreng se ngamoso Almasih. Ganeka 
tandhana ja aher jaman ampon para. 

19So-mosona Almasih ganeka reng-oreng 
se ampon nyengla ta poron akompol bi 
sampeyan sareng kaula sadaja, polana 
reng-oreng ganeka salerressa ta tamaso 
kompolanna sampeyan ban kaula sadaja. 

Ja sakenga reng-oreng ganeka tamaso 
kompolanna sampeyan sareng kaula sadaja, 
tanto paggun akompol ban sampeyan sareng 
kaula sadaja. Tape reng-oreng ganeka 
nyengla ta akompol bi sampeyan sareng 
kaula sadaja, sopaja terrang ja tadha 
settonga dhari reng-oreng ganeka se tamaso 
kompolanna sampeyan sareng kaula sadaja 
ongguwan. 

20 Nangeng sampeyan ampon narema 
Errohna Allah dhari Isa Almasih daddi 
sampeyan padha oneng ka pangajaran se 
bendher. 

21 Daddi kaula noles sorat paneka banne 
polana sampeyan ta kennal ka pangajaran se 

lerres, nangeng la-mala polana sampeyan 


ampon oneng, ban sampeyan jugan ampon 
oneng ja pangajaran se bendher ganeka 
tadha lecegga. 

22 Se lecek oreng se ngoca ja Isa paneka 
banne Rato Panyalamet se ejanjiyagi Allah. 
Oreng ganeka mosona Almasih; oreng ganeka 
ta ngakone Rama ban Pottra. 

230reng se ta ngakone Pottra artena ta 
narema Rama jugan. Ban oreng se ngakone 
Pottra, artena jugan narema Rama. 

24 Daddi, berta se epeyarsa sampeyan 
sajjegga sampeyan molae parcaja kodu 
jaga pateppa e dhalem ate. Mon sampeyan 
agateyagi berta ganeka epateppa, sampeyan 
tanto terros odhi daddi settong sareng Pottra 
ban sareng Rama. 

25 Ban paneka se ejanjiyagi Almasih dibi 
ka sampeyan ban kaula sadaja: odhi se 
saongguna ban langgeng. 

26 Kaula noles ka sampeyan parkara 
reng-oreng se aehteyar nepowa sampeyan. 

27 Nangeng parkara sampeyan dibi, Almasih 
ampon magili Errohna ka sampeyan. Ban 
saabidda Errohna ganeka badha e sampeyan, 
ta parlo badha oreng laen se ngajari 
sampeyan. Sabab Errohna Almasih ganeka 
ngajarragi ponapaa saos ka sampeyan. Ban 
se eajarragi Salerana ganeka lerres, tadha se 
lecek. Daddi sampeyan kodu atoro ka ponapa 

kodu odhi daddi settong sareng Almasih. 

28 Daddi, na, sampeyan papaggun odhi daddi 
settong ban Almasih, sopaja e bakto Salerana 
rabu, sampeyan ban kaula sadaja bangal 
ngadhep ka Salerana, ban ta ngetek polana 
todhus. 

2? Sampeyan ampon oneng ja Almasih 
paneka odhi menorot kasokanna Allah. Daddi 
sampeyan kodu oneng jugan ja saneyap 
oreng se odhi menorot kasokanna Allah 
paneka pottrana Allah. 

3 l Oladi, saponapa taresnana Allah ka 
sampeyan, kantos sampeyan ban kaula 
sadaja eako tra-pottrana. Ban pajat sampeyan 
ban kaula sadaja paneka tra-pottrana Allah. 
Ganeka sababba dunnya se jahat paneka ta 
kennal ka sampeyan ban kaula sadaja, sabab 

dunnya ta kennal ka Allah. 

2 Tan-taretan se kakase! Samangken 
sampeyan ban kaula daddi tra-pottrana Allah, 
nangeng kabadhaanna sampeyan ban kaula 
pagi gi ta terrang. Nangeng sampeyan ban 
kaula oneng ja mon Almasih rabu, sampeyan 
ban kaula bakal padhaa sareng Salerana, 
sabab sampeyan ban kaula bakal nengalana 
Salerana e dhalem kabadhaan se salerressa. 

3 Sadajana oreng se gadhuwan pangarebban 
paneka ka Almasih, ajaga abana sopaja socce 
ongguwan, berse dhari dusa akadi Almasih se 
jugan socce. 

4 Reng-oreng se dusa, nerrak hokomma 


Allah; sabab dusa paneka lalakon se nerrak 
hokomma Allah. 

> Sampeyan oneng ja Almasih rabu kaangguy 
malebbara sa-dusana manossa, ban ja e 
dhalem Salerana tadha dusana. 

6 Oreng se odhi daddi settong sareng 
Almasih, ta ros-terrosan agabay dusa. Oreng 
se ros-terrosan agabay dusa, ta oneng 
nengale Almasih otaba kennal ka Salerana. 

7 Na, ja sampe sampeyan nyaleyot polana 
paseraa saos. Oreng se ajalannagi kasokanna 
Allah paneka pottrana Allah akadi Almasih 
dibi se Pottrana Allah. 

8 Nangeng oreng se ros-terrosan agabay 
dusa anana Iblis, sabab Iblis paneka agabay 
dusa dhari asal. Pottrana Allah rabu kaangguy 
ganeka, enggi paneka maancora lalakonna 
Iblis. 

? Oreng se ampon daddi Pottrana Allah, ta 
ros-terrosan agabay dusa, sabab sepadda 
Allah dibi badha e abana. Ban sarrena Allah 
paneka Ramana, oreng ganeka ta bisa 
ros-terrosan agabay dusa. 

10 Paneka bidana tra-pottrana Allah ban 
na-anana Iblis: pasera se ta ngalakone 
kasokanna Allah otabana ta neser ka 
sasamana, oreng ganeka banne pottrana 
Allah. 

berta paneka ka sampeyan: Bana kodu padha 
saleng kaneserre. 

12 Sampeyan ban kaula sadaja ja kantos 
padha sareng Kain, se daddi anana Iblis 
ban matee taretanna dibi. Aponapa Kain 
me matee taretanna? Polana pa-ponapa se 
elakone abana sala, nangeng pa-ponapa se 
elakone taretanna bendher. 

13 Daddi, tan-taretan, ja heran mon 
reng-oreng dunnya paneka baji ka sampeyan. 

14 Sampeyan ban kaula padha oneng ja 
sampeyan ban kaula sadaja ampon kalowar 
dhari pate, ban ngalle ka dhalem odhi. 
Sampeyan ban kaula oneng parkara ganeka 
polana sampeyan ban kaula sadaja taresna 
ka sasama taretanna. Oreng se ta taresna, 
artena gi ekobasae pate. 

15 Oreng se baji ka taretanna padha ban 
tokang matee oreng, ban sampeyan oneng ja 
oreng se tokang matee oreng ta gadhuwan 
odhi se saongguna ban langgeng. 

16 Kalaban cara paneka sampeyan sareng 
kaula sadaja oneng carana taresna ka 
sasamana: Almasih ampon massraagi odhina 
kaangguy sampeyan ban kaula sadaja. Daddi, 
sampeyan ban kaula sadaja jugan kodu 
massraagi odhi paneka kaangguy tan-taretan 
sadajana! 

17 Mon oreng se odhina cokop nengale 
taretanna kakorangan nangeng ta poron 

ganeka se bisaa ngoca taresna ka Allah? 

18 Na, taresna ja pera e bibir otabana ban 
caca malolo; taresna kodu bi kataresnaan se 
saongguna, se ebukteyagi ban lalakon. 

19 Kantha ganeka carana oreng oneng 
ponapa abana tamaso golonganna tra- 
pottrana Allah se lerres, ban atena bisa 
taremtem e ajunanna Allah. 

20 Sampeyan ban kaula oneng ja mon 
sampeyan ban kaula esalaagi bi atena dibi, 
pangataowanna Allah arajaan pole dhari 
pangataowanna atena sampeyan ban kaula, 
ban ja Allah paneka ngagali sadajana. 

21 Daddi, tan-taretan se kakase, mon 
sampeyan ban kaula ta esalaagi bi atena dibi, 
sampeyan ban kaula bisa bangal ngadhep ka 
Allah. 

22 Ban ponapa se esoon sampeyan ban kaula 
ka Salerana, tanto ekaolle, polana sampeyan 
ban kaula taat ka papakonna ban ngalakone 
pa-ponapa se masenneng panggaliyanna. 

23 Se epakonnagi ka sampeyan ban kaula 
enggi paneka: Sampeyan ban kaula kodu 
parcaja ka Pottrana, enggi paneka Isa 
Almasih, ban sampeyan sareng kaula sadaja 
kodu saleng taresna, akadi se ampon 
epakonnagi Almasih ka sampeyan sareng 
kaula sadaja. 

24 Sadajana oreng se taat ka papakonna 
Allah, odhi daddi settong sareng Allah, ban 

Ban sampeyan sareng kaula sadaja oneng 
ja Allah odhi daddi settong bi sampeyan 
ban kaula, polana Salerana ampon apareng 
Errohna ka sampeyan ban kaula sadaja. 

lTan-taretan se kakase! Ja parcaja ka 
4 reng-oreng se ngako gadhuwan Errohna 
Allah, nangeng coba dhimen reng-oreng 
ganeka me olle oneng ponapa erroh se 
ekaandhi oreng ganeka asalla dhari Allah 
ponapa bunten. Sabab bannya nabbi palsu 
ajar-ganjir e man-kaimman. 

2 Mon sampeyan terro onenga ganeka asalla 
dhari Errohna Allah ponapa banne, carana 
sapaneka: Oreng se ngakone ja Isa Almasih 
rabu ka dunnya paneka aropa manossa, 
oreng ganeka gadhuwan Erroh se asalla dhari 
Allah. 

3 Nangeng oreng se ta ngakone ganeka 
parkara Isa, ta gadhuwan Errohna Allah. 
Oreng ganeka gadhuwan erroh dhari Mosona 
Almasih. Sampeyan ampon mereng ja erroh 
ganeka bakal dhatengnga, ban samangken 
ampon badha e dunnya paneka. 

4 Nangeng sampeyan, na, sampeyan 
kaagunganna Allah. Sampeyan ampon 
makala bi-nabbi palsu, sabab Erroh se badha 
e sampeyan akobasaan dhari erroh se badha 
e reng-oreng andhina dunnya paneka. 

> Bi-nabbi palsu ganeka acaca parkara 
pa-ponapa se badha e dunnya, ban dunnya 

reng-oreng ganeka andhina dunnya. 

6 Nangeng sampeyan ban kaula sadaja 
tra-pottrana Allah; ban oreng se kennal ka 
Allah mereng cacana sampeyan ban kaula 
sadaja. Kadi ganeka carana mon terro onenga 
bidana Erroh se apareng pangajaran se lerres 
ban erroh se manyaleyodan oreng. 

7 Tan-taretan se kakase! Tore padha saleng 
taresna, sabab taresna paneka dhari Allah 
asalla. Oreng se taresna paneka pottrana 
Allah ban kennal ka Allah. 

8 Oreng se ta taresna, ta kennal ka Allah; 
sabab Allah paneka taresna. 

P Allah anyataagi taresnana ka sampeyan 
ban kaula sadaja kalaban ngotos Pottrana se 
coma settong ka dunnya sopaja sampeyan 
ban kaula sadaja olle odhi lebat Salerana. 

10 Paneka se enyamae taresna: Banne 
sampeyan ban kaula se taresna ka Allah, 
nangeng Allah se taresna ka sampeyan ban 
kaula, sarta ngotos Pottrana sopaja kalaban 
parantaraanna sa-dusana sampeyan ban 
kaula esapora. 

l1 Tan-taretan se kakase! Mon taresnana 
Allah ka sampeyan ban kaula sapaneka 
rajana, sampeyan ban kaula jugan kodu 
saleng taresna. 

12 Tadha oreng se oneng ka Allah, nangeng 
mon sampeyan ban kaula sadaja saleng 
taresna, Allah daddi settong bi sampeyan ban 

e dhalem sampeyan. 

13 Sarrena Allah ampon marengngagi 
Errohna ka sampeyan ban kaula sadaja, 
sampeyan ban kaula kodu oneng ja odhina 
sampeyan ban kaula paneka daddi settong 
sareng Allah, ban Allah odhi daddi settong bi 
sampeyan ban kaula. 

14 Kaula sadaja ampon nengale dibi 
Pottrana Allah, ban ampon ngabarragi ja 
Salerana eotos sareng Rama epadaddi Rato 
Panyalamedda dunnya paneka. 

15 Ra-paseraa se ngakone ja Isa paneka 
Pottrana Allah, Allah odhi daddi settong bi 
oreng ganeka, ban oreng ganeka dibi odhi 
daddi settong sareng Allah. 

16 Sampeyan ban kaula dibi oneng ban 
parcaja ka taresnana Allah ka sampeyan ban 
kaula sadaja. Allah paneka taresna. Oreng se 
odhina ekobasae taresna, oreng ganeka daddi 
settong bi Allah, ban Allah daddi settong bi 
abana. 

17 Taresna epasamporna e dhalem sampeyan 
ban kaula sadaja, sopaja sampeyan ban kaula 
sadaja bangal e Are Pangadilan. Sampeyan 
ban kaula sadaja bakal bangala, sabab odhina 
sampeyan ban kaula sadaja padha ban odhina 
Almasih. 

18 Oreng se anemadi taresnana Allah, 
ta oneng arassa tako; sabab taresna se 
samporna maelang rassa tako. Daddi nyata 

taresnana Allah kalaban samporna mon oreng 


ganeka tako ngadhebbi Are Pangadilan. 

19 Sampeyan ban kaula taresna polana Allah 
ampon taresna kaadha ka sampeyan ban 
kaula. 

20 Mon oreng ngoca, "Sengko taresna ka 
Allah," tape ta taresna ka taretanna, oreng 
ganeka lecegan. Sabab oreng se ta taresna 
ka taretanna se etangale, ta kera taresna ka 
Allah se ta etangale. 

21L antaran ganeka, paneka papakon se 
eparengngagi Almasih ka sampeyan ban 
kaula sadaja: Pa-sapaa se taresna ka Allah 
kodu taresna ka taretanna keya. 

5 ! Oreng se parcaja ja Isa paneka Rato 
Panyalamet se ejanjiyagi Allah, oreng 
ganeka pottrana Allah. Oreng se taresna ka 

eppana, tanto taresna ka anana keya. 

2 Kalaban jalan sapaneka sampeyan ban 
kaula sadaja oneng ja sampeyan ban 
kaula padha taresna ka tra-pottrana Allah: 
Sampeyan ban kaula taresna ka Allah ban 
taat ka kon-papakonna. 

3 Sabab taresna ka Allah andhi arte 
ngestowagi kon-papakonna. Ban kon- 
papakonna ta berra monggu ka sampeyan 
ban kaula, 

4sabab saneyap pottrana Allah sanggup 
makala dunnya se jahat paneka. Ban 

iman. 

> Pasera se bisa makala dunnya? Pera oreng 
se parcaja ja Isa paneka Pottrana Allah. 

elsa Almasih se rabu ka dunnya bi aeng 
baptisanna sarta dharana sedana. Salerana 
rabu banne pera bi aeng, nangeng bi aeng 
ban dhara. Ban Errohna Allah dibi se apareng 
kasakseyan ja ganeka lerres, sabab Errohna 
Allah ta tao lecegan. 

7 Badha sakse katello: 

8 Errohna Allah, aeng ban dhara se tatello 
ganeka kasakseyanna padha. 

Sampeyan ban kaula parcaja ka 
kasakseyanna manossa, nangeng 
kasakseyanna Allah jang akowadan 
pole. Ban ganeka kasakseyan se ampon 
eparengngagi Allah parkara Pottrana. 

10 Daddi, oreng se parcaja ka Pottrana Allah, 
ampon narema kasakseyan ganeka e dhalem 
atena; nangeng oreng se ta parcaja ka Allah, 
nganggep Allah paneka lecegan, sabab abana 
ta parcaja ponapa se edhabuwagi Allah 
parkara Pottrana. 

ll paneka kasakseyan ganeka: Allah ampon 
marenge ka sampeyan ban kaula sadaja odhi 
saongguna ban se langgeng, ban Pottrana 
ganeka somberra odhi kaissa. 

12 Oreng se gadhuwan Pottrana Allah, 
gadhuwan odhi ganeka; ban oreng se ta 

ganeka. 

13 Kaula noles sorat ka sampeyan se parcaja 
ka Pottrana Allah, sopaja sampeyan padha 
oneng ja sampeyan ampon gadhuwan odhi se 
saongguna ban langgeng. 

14 Ban sampeyan ban kaula bangal ngadhep 
ka ajunanna Allah, polana sampeyan 
ban kaula yakin ja Allah ampon ngabbuli 
parnyoonanna sampeyan ban kaula sadaja, 
mon sampeyan ban kaula nyoon ponapaa 
saos se cocok sareng kasokanna. 

15 Sarrena sampeyan ban kaula oneng ja 
Salerana meyarsaagi sampeyan ban kaula 
sadaja mon nyoon ka Salerana, sampeyan 
ban kaula sadaja oneng jugan ja Salerana 
marenge ponapa saos se esoon sampeyan 
ban kaula sadaja ka Salerana. 

16 Mon sampeyan nengale sala settong oreng 
sasama Kristen alako dusa se ta andaddiyagi 
oreng ganeka kaelangan odhi saongguna 
ban se langgeng sampeyan saena adua ka 
Allah; ban Allah tanto marenge odhi paneka 
ka oreng ganeka. Paneka kaangguy oreng 
se dusana ta andaddiyagi oreng ganeka 
kaelangan odhi ganeka. Nangeng badha dusa 
se andaddiyagi oreng kaelangan odhi se 
langgeng. Parkara ganeka kaula ta ngoca ja 
sampeyan kodu adua ka Allah. 

17 Sadajana lalakon se sala paneka dusa, 
nangeng badha dusa se andaddiyagi oreng 


1 Yohanes 5.181 21 17 
kaelangan odhi se saongguna ban se 


langgeng. 

18 Sampeyan ban kaula padha oneng 
ja ampon daddi tra-pottrana Allah, ta 
ros-terrosan agabay dusa, sabab Pottrana 
Allah ngaobi salerana, ban Se Jahat ta bisa 
apa-ponapa ka oreng ganeka. 

19 Sampeyan ban kaula oneng ja sampeyan 
ban kaula paneka kaagunganna Allah, sanare 
saantero dunnya paneka badha e babana 
kakobasaanna Se Jahat. 

20 Sampeyan ban kaula sadaja ampon oneng 
ja Pottrana Allah ampon rabu ban ampon 
apareng pangarteyan ka sampeyan ban kaula 
sadaja, sopaja sampeyan ban kaula sadaja 
kennal ka Allah se lerres. Sampeyan ban 
kaula sadaja odhi daddi settong sareng Allah 
se lerres ban odhi daddi settong sareng 
Pottrana Isa Almasih. Ganeka Allah se 
lerres ban ganeka odhi se salerressa ban se 
langgeng. 

2l Na, sampeyan sadaja kodu ajauwi 
la-brahala! 


2 Yohanes 


1 l Kaatora ka Ebu peleyanna Allah ban ka 
tra-pottrana. Sorat paneka dhari kaula, 
pamimpinna jemaat se taresna onggu ka 
sampeyan. Banne kaula malolo, nangeng 
sadajana oreng se kennal ka Allah se lerres, 
padha taresna ka sampeyan. 

2? Sabab Allah alenggi e atena sampeyan 
ban kaula sadaja, ban bakal terrosa alenggi 
e dhalem sampeyan ban kaula sadaja 
salanjangnga. 

3 Moga-moga sampeyan ban kaula sadaja 
padha eparengngana berkat sejahtera 
sareng Allah Rama, ban Isa Almasih Pottrana 
Rama ganeka. Moga-moga ganeka sadaja 
ekaandhia sampeyan ban kaula sadaja 
kalaban ate se berse sarta kalaban taresna. 

4 Kaula ce peragga oneng ja tra-pottrana 
sampeyan odhi menorot pangajaranna Allah, 
akadi se ampon epakonnagi Allah Rama ka 
sampeyan ban kaula sadaja. 

> Daddi kaula nyoona kalaban gu-onggu ka 
sampeyan, Ebu, tore padha saleng taresna. 
Se ekocaagi kaula paneka banne papakon 
anyar; papakon paneka ampon eparengngagi 
ka sampeyan ban kaula sadaja molae 
sampeyan ban kaula gi buru parcaja. 

papakonna Allah. Ban papakon se ampon 
epeyarsa sampeyan molae dha-adhana 
enggi paneka ja sampeyan kodu odhi saleng 
taresna. 

7 Bannya tokang tepo se ampon mencar ka 
saantero dunnya. Reng-oreng ganeka oreng 
se ta ngakone ja Isa Almasih rabu ka dunnya 
aropa manossa. Oreng se kadi ganeka tokang 
tepo, ban Mosona Almasih. 

8 Daddi jaga ja kantos sampeyan kaelangan 
ponapa se ampon eehteyarragi kaula sadaja 
kaangguy sampeyan. Aehteyar sopaja 
sampeyan narema sadaja opana sampeyan 
dhari Allah. 

? Oreng se ta neggui pangajaranna Almasih, 
ban nyaleyot dhari pa-ponapa se eajarragi 
Almasih, oreng ganeka ta gadhuwan Allah. 
Oreng se paggun neggui pangajaranna 
Almasih, artena gadhuwan Allah Rama ban 
Allah Pottra. 

10 Daddi mon badha oreng dhateng 
ngabarragi ka sampeyan pangajaran se ta 
eajarragi Almasih, oreng ganeka ja tarema e 
compona sampeyan otabana ja aberri salam 
ka oreng ganeka. 

ll Sabab oreng se aberri salam ka oreng se 
kantha ganeka noro abareng oreng ganeka e 
dhalem ngalakone lalakonna se jahat. 

12 Ce bannyana se terro ekocaagiya kaula 
ka sampeyan, nangeng rassana lebbi bagus 

bisa entar apanggi bi sampeyan dibi ban 
acaca ka sampeyan dibi sopaja atena 
sampeyan ban kaula sadaja padha perak 
onggu. 

13 Ebu, tra-pottrana taretan binena 
sampeyan se epele Allah jugan, akerem 
salam ka sampeyan. 


3 


3 Yohanes 


1 ' Taretan Gayus se kakase! Kaula, 
pamimpinna jemaat, neser onggu ka 
sampeyan; 

2 kaula nyoon ka Pangeran moga-moga 
sampeyan eparengngana baras ban ta 
manggi alangan pa-ponapa, akadi sokmana 
sampeyan ta manggi alangan pa-ponapa. 

3 Kaula ce peragga e bakto badha tan-taretan 
Kristen dhateng ban abala ka kaula saponapa 
estona sampeyan ka Allah se lerres, sabab 
sampeyan pajat terros odhi atoro ka 
pangajaranna Allah. 

“Tadha se lebbi maperak kaula etembang 
se ngedhing ja na-ana kaula padha odhi 
menorot pangajaranna Allah. 

> Taretan! Sampeyan ce estona e dhalem 
lalakonna sampeyan kaangguy ca-kanca se 
padha Kristenna; la-mala reng-oreng Kristen 
se sampeyan gi ta kennal, bi sampeyan 
eladine. 

6 Reng-oreng ganeka ampon notorragi 
ka jemaat e kennengngan kaula parkara 
kataresnaanna sampeyan. Tolong reng-oreng 
ganeka me olle bisa nerrossagi parjalananna, 
ban kalaban cara se sapaneka masenneng 
panggaliyanna Allah, 


3 Yohanes 1.71 12 2 

aladine Almasih, reng-oreng ganeka 
ta narema bantowan pa-ponapa dhari 
reng-oreng se ta kennal ka Allah. 

8 Daddi, sampeyan ban kaula sadaja se 
Kristen paneka kodu nolong ca-kanca se 
padha Kristenna akadi reng-oreng ganeka, 
sopaja sampeyan ban kaula sadaja bisa noro 
tan-taretan e dhalem ehteyarra kaangguy 
mabalattra pangajaran se lerres dhari Allah. 

3? Kaula ampon noles sorat se pandha ka 
jemaat, nangeng Diotrefes se terro daddiya 
pamimpinna jemaat, ta poron atoro ka kaula. 

10 Dhaggi mon kaula ampon napa kaanja, 
kaula mokkaa sadajana se ampon elakone 
oreng ganeka, enggi paneka ra-parkara se 
jahat ban lecek se ekocaagi oreng ganeka 
parkara kaula sadaja! Nangeng ganeka sadaja 
gi ta cokop monggu ka oreng ganeka. E bakto 
ca-kanca sasama Kristen kaissa dhateng, 
oreng ganeka ta poron narema. La-mala 
alarang reng-oreng se naremaa reng-oreng 
Kristen se dhateng ganeka, ban oreng ganeka 
nyoro reng-oreng gella kalowar dhari jemaat! 

ll Taretan se kakase, ja nero barang se 
juba. Tero se sae. Oreng se lalakonna sae, 
kaagunganna Allah. Ban oreng se lalakonna 
juba gi ta kennal ka Allah. 

12 Sadajana oreng padha ngalem 
Demetriyus. La-mala Allah ngalem jugan. 
Kaula sadaja jugan ngalem, ban sampeyan 

ekenneng parcaja. 

13Ce bannyana se terro ekocaagiya kaula ka 
Sampeyan, nangeng cana kaula bangoan ta 
ngangguy sorat. 

14 Kaula ngarep duliya bisa tapanggi bi 
sampeyan, daddi kaula ban sampeyan 

bisa abu-dhabu dhep-adhebban. (1-15) 
Moga-moga Pangeran aberkadana sampeyan. 
Ca-kancana sampeyan e kennengngan 
kaula paneka akerem salam ka sampeyan. 
Panapaagi salam kaula ka sadajana ca-kanca 
bang-sebang. 


Yudas 


1 lTan-taretan se ampon etembali ban 
talebat ekaneserre sareng Allah Rama, 
sarta se ejaga kaagem Isa Almasih. Menangka 
abdina Isa Almasih, kaula Yudas taretanna 
Yakobus, 

2 ngarep: Moga-moga Allah marengana 
berkat, rahmat ban sejahtera sabannyana ka 
sampeyan. 

3 Tan-taretan se kakase! Kaula amaksod 
nolesa sorat onggu ka sampeyan parkara 
kasalameddan se ampon padha ealame 
sampeyan ban kaula sadaja. Nangeng 
samangken kaula arassa ce parlona la- 
malaana sampeyan bi sorat paneka, sopaja 
sampeyan terros abuwang kaangguy iman 
se ampon eparengngagi Allah sakaleyan 
kaangguy salanjangnga ka ommadda. 

4Sabab sampeyan ban kaula sadaja ta 
apangrasa ja badha reng-oreng nyono maso 
ka nga-tengngaanna sampeyan ban kaula 
sadaja. Reng-oreng ganeka oreng se bejjat, 
se alik-balik berta parkara rahmadda Allah, 
kaangguy nyare kasempadan norodana 
napsona. Ban reng-oreng ganeka nolak 
Isa Almasih, Pangobasa ban Pangeranna 
sampeyan ban kaula sadaja se settong tadha 
pole. Molae gi dhimen okoman kaangguy 

dhalem Alketab. 

> Parkara ganeka sadaja sampeyan ampon 
oneng. Nangeng kaula terro maemoda 
sampeyan kadi ponapa Pangeran masalamet 
ommat Israil dhari nagara Messer, tape 
saamponna ganeka pas matebas reng-oreng 
se ta parcaja e antarana reng-oreng ganeka. 

6 Kaemodi jugan kat-malaekat se ngalebadi 
batessa kakobasaanna kantos adinggallagi 
kalenggiyanna. Allah ngalenthong kat- 
malaekat ganeka bi rantay se langgeng, e 
kennengngan se petteng e babana bume. 

E kennengngan ganeka kat-malaekat gella 
etahan terros kantos okoman etebaagi ka 
abana e Are se talebat nakoe pagi. 

7? Kaemodi jugan Sodom sareng Gomora sarta 
tha-kottha e sabingkerra, se pandhudhuna 
ngalakone lalakon akadi kat-malaekat gella. 
Reng-oreng ganeka ngalakone kon-lalakon 
maseyat sareng bejjat, kantos bi Allah eseksa 
bi okoman apoy se langgeng, menangka 
parengeddan ka sadajana oreng. 

8 Sapaneka jugan reng-oreng ganeka 
apekker se dha-tadha kantos padha agabay 
dusa ka badanna dibi. Kakobasaanna Allah 
ekababaagi ban para mahlok se molja e 
sowarga eya-seya. 

? Mikhael dibi, se ngapalae kat-malaekat, 
ta oneng kantha ganeka. E bakto atokar 
ban Iblis e dhalem apadu parkara pasera 

bangal ahakime Iblis bi ca-oca panyeyaan. 
Mikhael pera adhabu, "Bana bakal ebentaga 
Pangeran!" 

10 Nangeng reng-oreng gella nyerrang 
sabarang se ta epahame abana ngangguy ca- 
oca se ya-nyeya. Reng-oreng ganeka akantha 
burun alas se tadha akkalla, se ngataowe 
pa-ponapa pera dhari nalurina malolo. 
Nangeng ganeka se la-mala andaddiyagi 
ancorra abana dibi. 

ll Palang reng-oreng ganeka! Reng-oreng 
ganeka noro jalan se elebadi Kain. Polana 
terro olleya pesse, reng-oreng ganeka nyono 
ka cellot se budhuk, padha sareng Bileyam. 
Ban reng-oreng ganeka jugan epaancor 
polana aberonta akadi Korah. 

12E bakto sampeyan apesta adhadhaaran, 
pannengnga reng-oreng ganeka e antarana 
sampeyan mangalennyer. Sabab reng-oreng 
ganeka darbaka paneddhana, tadha malona, 
ban pera marlowagi abana dibi. Reng-oreng 
ganeka akadi ondhem se ekebbat angen, 
nangeng ta madhateng ojan. Reng-oreng 
ganeka jugan akadi ka-bungkaan se ta abuwa 
maske teppana mosemma wa-buwaan; 
ka-bungkaan se ampon edabu ramona ban 
ampon mate. 

13 Akadi omba se ce rajana e tase se kalowar 
kapo, sapaneka jugan reng-oreng ganeka 
ngelbuk kalowar kon-lalakon se matodhusan. 

ajalan san-kassannagi ta epanggi tojjuwanna, 
sebi Allah ampon esadhiyai kennengngan 

e pettengnga se paleng nakoe kaangguy 
salanjangnga. 

14 Henokh, toronanna Adam se kapeng petto, 
gi dhimen oneng anobuwaddagi parkara 
reng-oreng ganeka. Caepon Henokh, "Abas, 
Pangeran rabuwa asareng malaekadda se 
socce se abun-ebun 

15 kaangguy ahakime sakabbiyanna oreng. 
Pangeran ngokoma reng-oreng jahat polana 
kon-lalakonna se bejjat. Ban Salerana 
ngokoma oreng se dusa ban daraka polana 
ca-oca panyeyaan se kalowar dhari bibirra." 

16 Reng-oreng ganeka ros-terrosan 
aseddhiyan ban nyalaagi oreng laen; odhi 
menorot pangaterro-pangaterrona se dusa. 
Asebbal parkara abana dibi, ban ajilat oreng 
polana terro nyareya kaontongan. 

17 Nangeng tan-taretan se kakase, kaemodi 
pa-ponapa se gi dhimen edhabuwagi 
sul-rasulla Guste Isa Almasih. 

18 Sul-rasul ganeka apareng oneng kaadha 
ka sampeyan ja mon para aher jaman bakal 
badhaa reng-oreng se bi-nyebbi sampeyan, 
enggi paneka reng-oreng se odhi menorot 
pangaterro-pangaterrona se dusa. 

19 Reng-oreng ganeka se daddi sababba 
oreng aca-pecca. Reng-oreng ganeka ta 
ekobasae Errohna Allah, nangeng ekobasae 

pangaterro-pangaterrona tabiat se dhari 


dunnya. 

20 Nangeng, sampeyan, tan-taretan, terros 
pabagus odhina sampeyan adhasar parcajana 
sampeyan ka Isa Almasih. Imanna sampeyan 
ganeka ce soccena. Sabatara ganeka, terros 
adua kalaban kobasana Errohna Allah, 

21 ban terros odhi e dhalem naonganna 
taresnana Allah saabidda sampeyan anante 
rahmadda Guste Isa Almasih, se marengana 
sampeyan odhi se salerressa ban langgeng. 

22 Monggu ka reng-oreng se gi mangmang 
panggaliyanna, sampeyan kodu noduwagi 
bellas ase. 

23 Taja pakalowar oreng dhari apoy me olle 
salamet. Ka reng-oreng laenna sampeyan 
kodu noduwagi bellas ase ban etoroe 
parasaan tako; nangeng kabajii reng-oreng 
se ekotore bi pangaterrona se dusa, kabajii 
kantos ka bi-kalambina. 

24 Allah, se sanggup ajaga sopaja sampeyan 
ta gaggar, ban se sanggup abakta sampeyan 
ka ajunanna se molja kalaban gumbira ban 
tadha calena, 

25 Salerana ganeka Allah se settong tadha 
pole, Panyalamedda sampeyan ban kaula 
sadaja lebat Guste Isa Almasih. Salerana 
ganeka Allah se molja, agung, kobasa ban 
ehormat molae dhari gi dhimen kantos 
samangken ban salanjangnga! Amin. 


Wahyu 


1 l Essena ketab reya parkara apa se 
enyataagi bi Isa Almasih parkara 
kadaddiyan-kadaddiyan se bakal kalakona. 
Allah marenge oneng Almasih parkara jareya 
sopaja Salerana noduwagi ka di-abdina Allah 
apa se kodu duli kadaddiyan. Almasih ngotos 
malaekadda ka Yahya, abdina, kaangguy 
marenge oneng kadaddiyan-kadaddiyan 
jareya ka salerana. 

2 Ban Yahya pas nyaretaagi sabarang se 
eoladi salerana jareya; ban areya laporanna 
parkara pessen dhari Allah se epakowat bi Isa 
Almasih lebat kasakseyanna. 

3 Pojur oreng se macaagi ban se 
ngedhingngagi berta nobuwadda ketab 
reya sarta ngestowagi ka apa se etoles e 
dhalemmanna. Sabab ta abit pole jareya 
kabbi bakal kadaddiyana. 

4Tan-taretan se badha e jemaat se 
papetto e dhaera Asia! Kaula, Yahya, ngarep 
moga-moga sampeyan eparengngana berkat 
sareng sejahtera dhari Allah enggi paneka 
Salerana se badha, se ampon badha ban se 
badha terros ban jugan dhari erroh se papetto 
e ajunanna tahtana Allah, 

"P ban dhari Isa Almasih, sakse se esto. 
Salerana se dha-adha epaodhi pole dhari 

sedana ban Salerana pangobasana to-ratona 


dunnya. Isa neser ka sampeyan ban kaula 
sadaja, ban kalaban sedana Salerana 
mabebas sampeyan ban kaula sadaja dhari 
sadajana dusa, 

6 ban madaddi sampeyan ban kaula sadaja 
settong bangsa kusus mam-imam, se aladine 
Allah, Ramana. Isa Almasih ganeka se agung 
ban kobasa kaangguy salanjangnga. Amin! 

7 Oladi! Salerana rabu katotoban ondhem! 
Sadajana oreng padha nengale Salerana, 
tamaso jugan reng-oreng se nyoco Salerana. 
Sadajana bangsa e bume bakal molara polana 
Salerana. Ganeka masthe! Amin! 

8 "Sengko se dha-adha ban se dhi-budhi," 
dhabuna Pangeran, Allah Se Mahakobasa, se 
badha, se ampon badha, ban se badha terros, 
Se Mahakobasa. 

? Kaula Yahya, taretanna sampeyan se 
sanasib bi sampeyan e dhalem kasangsaraan 
se ealame saneyap moredda Almasih. 
Sampeyan ban kaula sadaja kowat nanggung 
kasossaan menangka ommat kaagunganna. 
Kaula ebuwang ka polo Patmos polana 
ngajarragi pessen dhari Allah se epakowat 
sareng Isa lebat kasakseyanna. 

10E arena Pangeran kaula ekobasae Errohna 
Allah; kaula pas mereng sowara se kaja akadi 
monyena tarompet abu-dhabu e budhina 
kaula. 

11 Caepon sowara ganeka, "Toles apa se 


etangalee bana, pas keremmagi ketab jareya 
ka jemaat se papetto reya: Efesus, Smirna, 
Pergamus, Tiatira, Sardis, Filadelfia, ban 
Laodikiya." 

12 Kaula atole ka budhi terro onenga pasera 
se abu-dhabu ka kaula ganeka. Kaula pas 
nengale ko-tongkona damar dhari emmas 
pettong meggi. 

13E nga-tengngaanna ko-tongkona damar 
ganeka badha oreng se akadi manossa, 
manjeng. Ngagem juba se lanjangnga kantos 
gan padana. Dhadhana ngagem totobba 
dhadha dhari emmas. 

14 Rambudda pote akadi buluna dumba, 
akadi kapas. Socana rabbang akadi apoy; 

15 padana mancorong akadi dimbaga se 
eobbar. Sowarana akadi monyena garujugan 
se raja. 

16 Astana se kangan ngastane bintang 
papetto, ban dhari lesanna kalowar peddhang 
se tajem se amata dhuwa. Raena mancorong 
akadi are e baja beddhuk. 

17E bakto kaula nengale Salerana, kaula 
tajarungngep e ajunanna akadi oreng mate. 
Nangeng Salerana nompangngagi astana se 
kangan ka kaula, laju adhabu, "Ella, ja tako. 
Sengko reya se dha-adha ban se dhi-budhi. 

18 Sengko reya se odhi! Sengko la mate, 
tape abas, Sengko odhi saterrossa. Sengko 
kobasa ka pate ban ka dunnyana oreng mate. 

19 Daddi, mara toles pa-apa se etangalee 


bana reya, iya areya pa-apa se badha sateya 
reya, ban pa-apa se kadaddiyana padi. 

20 Areya roseyana bintang se papetto se 
etangalee bana e Tang tanang se kangan 
reya, ban ko-tongkona damar se papetto 
se dhari emmas reya: Bintang se papetto 
jareya para malaekadda jemaat se papetto, 
ban ko-tongkona damar jareya jemaat se 
papetto. " 

2 ! "Ka malaekadda jemaat e Efesus, toles 

kantha reya: Areya pessen dhari Salerana 
se ngastane bintang papetto e asta kanganna, 
ban alomampa e antarana ko-tongkona 
damar emmas se papetto rowa. 

2 Sengko tao apa lalakonna bana: Bana 
alako berra ban sabbar sarta kowat onggu 
nanggung kasossaan. Sengko tao ja bana ta 
aberri ate ka oreng jahat. Ban reng-oreng 
se ngako abana rasul, mangkana sanyatana 
banne, bi bana la ecoba, ban bana tao ja 
reng-oreng jareya lecegan. 

3 Bana sabbar ban kowat ban bana nanggung 
sossa polana Sengko, ban bana ta pegga 
pangarep. 

4Tape badha se ta ekasokae Sengko ka 
bana: sateya bana ta taresna akantha 
dha-adhana pole ka Sengko. 

> Daddi kaengae, saapa jauna pagaggarra 
bana! Mara atobat dhari sa-dusana, ban 
lakone apa se elakone bana dha-adhana. 

Mon enja, Sengko entara ka bana ban 


adabua ko-tongkona damarra bana dhari 
kennengnganna. 

6 Nangeng bana gi badha bagussa keya, 
iya areya: Bana baji ka lalakonna para 
panganodda Nikolaus, se ekabajii Sengko 
keya. 

7 Sapa se bisa ngedhing, kodu agateyagi 
apa se edhabuwagi Errohna Allah ka 
jemaat-jemaat! Pa-sapa se mennang, bi 
Sengko eedinana ngakan buwana bungkana 
kaodhian se tombu e Bun-kebbunanna Allah." 

8 "Ka malaekadda jemaat e Smirna, toles 
kantha reya: Areya pessen dhari Salerana se 
dha-adha ban se dhi-budhi se la seda ban 
odhi pole. 

? Sengko tao ka sabarang kasossaanna 
bana; Sengko tao bana mesken tape 
sanyatana bana sogi! Sengko tao sabarang se 
epetennaagi ka bana bi reng-oreng se ngako 
abana Yahudi, mangkana saongguna banne; 
reng-oreng jareya ommadda Iblis! 

10 Bana ja tako ka kasossaan se sakejja 
aggi bakal ealamana bana. Kaengae, Iblis 
bakal mamasoa sabagiyan e antarana bana 
ka penjara kaangguy nyoba bana kabbi. 
Bana bakal nanggunga sangsara sapolo 
are abidda. Bana kodu esto ka Sengko 
sampe mate, ban Sengko aberriana bana 
odhi se saongguna ban langgeng menangka 
ganjaranna kamennangan. 

1! Sapa se bisa ngedhing, kodu agateyagi 
apa se edhabuwagi Errohna Allah ka 
jemaat-jemaat! Pa-sapa se mennang, ta kera 
nanggung sossa pa-apa polana patena se 
kapeng dhuwa." 

12 Ka malaekadda jemaat e Pergamus toles 
kantha reya: Areya dhabuna se ngastane 
peddhang se tajem se amata dhuwa. 

13 Sengko tao e dhimma se ekennengnge 
bana, iya areya e tahtana Iblis. Bana esto 
ka sengko. La-mala e bakto Antipas, Tang 
sakse se esto rowa, epatee adhaanna bana 
e markassa Iblis, bana ta mongker ja bana 
parcaja ka Sengko. 

14 Nangeng badha pan-barampan parkara 
se ta ekasokae Sengko se ekaandhi bana: 
Badha sabagiyan e antarana bana se noro 
pangajaranna Bileyam. Bileyam ngajarragi 
ka Balak baramma carana manyono ommat 
Israil ka dhalem dusa; kalaban nyacae ommat 
Israil sopaja ngakan kakanan se la ebagi ka 
brahala ban alako maseyat. 

15 Bariya keya e antarana bana badha 
reng-oreng se neggui pangajaranna para 
panganodda Nikolaus. 

16 Daddi, mara atobat dhari sa-dusana bana. 
Mon enja, sakejja aggi Sengko entara ka bana 
merrangana reng-oreng jareya bi peddhang 
se badha e Tang colo. 

17 Sapa se bisa ngedhing, kodu agateyagi 
apa se edhabuwagi Errohna Allah ka 

jemaat-jemaat. Pa-sapa se mennang, bi 


Sengko eedinana ngakan manna se badha 
e kennengngan se ta etangalee oreng, ban 
bakal naremaa dhari Sengko bato pote 
settong ebang. Bato jareya etolese settong 
nyama se anyar, se ta ekataowe sapaa bai, 
kajabana oreng se narema. 

18 Ka malaekadda jemaat e Tiatira, toles 
kantha reya: Areya dhabuna Pottrana Allah, 
se socana rabbang akantha apoy, ban padana 
mancorong akantha dimbaga se eobbar. 

19 Sengko tao pa-apa se elakone bana 
Sengko tao bana taresna ka sasamana, 
bana esto, bana alalakon, ban bana sabbar 
sarta kowat nanggung kasangsaraan. Sengko 
tao ja sateya bana alako abannyaan dhari 
sabbanna. 

20 Tape badha se ta ekasokae Sengko: 
Bana aberri ate ka Izebel, babine se ngako 
otosanna Allah rowa. La bannya Tang abdi se 
etepo ban eajari alako maseyat ban esoro 
ngakan kakanan se la ebagi ka brahala. 

21 Bi Sengko Izebel jareya la eberrii 
kasempadan sopaja atobada dhari sa-dusana, 
tape ta endha ambu se alako maseyat jareya. 

22 Kaengae, ya, bi Sengko Izebel jareya 
ebantengngagiya e katedhungan epasampea 
sake; e jadhiya babine jareya ban reng-oreng 
se azina ban abana bakal nanggunga 
kasangsaraan se talebat rajana. Jareya bi 
Sengko ejalannagiya sateya kabbi kajabana 

mon reng-oreng jareya ambu alako jahat ban 


babine jareya. 

23 Para panganodda bi Sengko epateyana 
kabbi keya sopaja sakabbiyanna jemaat 
padha apangrasa ja Sengko reya se tao ka 
essena atena ban pekkeranna manossa. 

Bi Sengko bana eberriana babales noro 
lalakonna bang-sebang. 

24 Tape bana laenna e Tiatira reya ta noro 
pangajaran se jahat jareya, ban ta noro ajar 
mo-elmona Iblis. Sengko ngocaa ja bi Sengko 
bana ta etambaana tanggungan se maberra 
pole. 

25 Tape sampe ka dhatengnga Sengko 
dhaggi, bana kodu teptep atoro ka pa-apa se 
la ekaandhi bana. 

26 Reng-oreng se mennang, se sampe ka 
aherra terros ngalakone apa se ekakarep 
Sengko, bi Sengko eberriana kobasa akantha 
se etarema Sengko dhari Rama. Reng-oreng 
jareya bi Sengko eberriana kobasa marenta 
sa-bangsa ngangguy tongket besse, ban 
maancor sa-bangsa jareya epakantha polo 
tana. Reng-oreng jareya bi Sengko eberriana 
keya bintang temor. 

27 (2:26) 

28 (2:26) 

293 Pa-sapaa se bisa ngedhing, kodu 
agateyagi apa se edhabuwagi Errohna Allah 
ka jemaat-jemaat! 


Wahyu 3.11 6 | 
3 1"Ka malaekadda jemaat e Sardis, toles 
kantha reya: Areya dhabuna Salerana 
se kaagungan errohna Allah se papetto ban 
bintang se papetto rowa. Sengko tao apa se 
elakone bana. Cana bana odhi, mangkana 
sanyatana bana mate! 

2 Daddi mara jaga, pakoko apa se gi badha 
e bana sabellunna jareya mate kabbi. Sabab 
Sengko tao sateya ja pa-apa se elakone bana 
gi ta samporna e dhalem pangoladanna Allah. 

3 Daddi kaengae pole apa se eajarragi ka 
bana lamba ban apa se la ekaedhing bana. 
Jalannagi jareya ban atobat dhari sa-dusana. 
Mon bana ta jaga, Sengko entara ka bana 
akantha maleng; ban bana ta tao bila Sengko 
se dhatengnga. 

4Tape e antarana bana se badha e Sardis 
reya badha se gi padha ajaga sopaja 
kalambina paggun berse. Reng-oreng 
jareya ajalana abareng Sengko ngangguy 
kalambi pote, sabab reng-oreng jareya patot 
kaangguy jareya. 

> Ka reng-oreng se mennang eangguyyagiya 
juba pote. Nyamana reng-oreng jareya bi 
Sengko ta ekosoda dhari Bukuna Oreng 
Odhi. Ban e ajunanna Tang Rama tor kat- 
malaekadda Sengko ngakowa ja reng-oreng 
jareya Tang andhi. 

6 Pa-sapaa se bisa ngedhing, kodu agateyagi 
apa se edhabuwagi Errohna Allah ka 
jemaat-jemaat!" 

7 "Ka malaekadda jemaat e Filadelfia, toles 


kantha reya: Areya dhabuna Salerana se 
socce ban sajati. Salerana se ngastane konci 
kaagunganna Daud; mon Salerana mokka, 
tadha se bisaa notop; ban mon Salerana 
notop, tadha se bisaa mokka. 

8 Sengko tao apa se elakone bana. Sengko 
tao ja bana ta saapa kowadda. Bana la atoro 
ka Tang pangajaran sarta esto ka Sengko. 

Bi Sengko bana la ebukkaagi labang, se ta 
ekenneng totop bi sapaa bai. 

3 Kaengae, ya: Reng-oreng se daddi 
ommadda Iblis jareya, iya areya reng-oreng 
se lecegan se ngako abana Yahudi mangkana 
sanyatana banne, bi Sengko epanyanderra 
ban epasojuda e adhaanna bana. Ban 
reng-oreng jareya bakal taowa ja Sengko 
neser ka bana. 

10Sarrena bana atoro ka Tang parenta 
sopaja eestowagi gu-onggu, bariya keya 
Sengko ajagaa bana sopaja lopoda dhari 
jaman kasossaan se bakal etanggunga oreng 
sadunnya; kasossaan jareya epadhatengnga 
kaangguy nyoba sakabbiyanna oreng e bume. 

ll Sengko duliya dhateng! Senga jaga 
pateppa apa se ekaandhi bana, sopaja tadha 
oreng se bisa arampas opana kamennanganna 
bana. 

12 Oreng se mennang bi Sengko epadaddiya 
cangga e dhalem padalemman soccena Tang 
Allah, ban oreng jareya bakal ennengnga e 

jadhiya salanjangnga. Asmana Tang Allah, 


ban nyamana kotthana Tang Allah iya areya 
Yerusalim se anyar se bakal torona dhari 
sowarga, dhari Tang Allah bi Sengko etolesa 
e oreng jareya. Bariya keya Tang nyama se 
anyar bi Sengko etolesa e oreng jareya. 

13 Pa-sapaa se bisa ngedhing, kodu 
agateyagi apa se edhabuwagi Errohna Allah 
ka jemaat-jemaat!" 

14"Ka malaekadda jemaat e Laodikiya toles 
kantha reya: Areya dhabuna Sang Amin, 
sakse se esto tor bendher, somberra sabarang 
se eceptaagi Allah. 

15 Sengko tao apa lalakonna bana. Sengko 
tao ja bana ta panas ban bariya keya ta 
cellep. Masthena bana sala settong dhari se 
dhadhuwa jareya! 

l6Tape bana nga-anga koko; ta panas, ta 
cellep. Daddi bana bi Sengko eotaagiya dhari 
Tang colo. 

17 Bana ngoca, Sengko sogi ban sabarang 
cokop, ta kakorangan pa-apa. Tape bana ta 
tao ja kabadhaanna bana ce malaradda ban 
ce mellassa! Bana mesken, abangkang, ban 
buta. 

18 Daddi bi Sengko bana ebalaana, mara 
melle emmas ka Sengko, iya areya emmas se 
morne, me olle bana sogi. Melle keya kalambi 
pote ka Sengko, me olle bana akalambi 
ban notobi badanna se abangkang ban 

matodhusan. Ban melle keya tamba buliddagi 


ka matana me olle bana nangalee. 

19 Reng-oreng se ekaneserre Sengko, jareya 
se bi Sengko egigiri ban epeccot. Daddi 
mara padha pasamangat, ban atobat dhari 
sa-dusana. 

20 Edhingngagi! Sengko manjeng e adhana 
labang, athokthogan. Mon badha se ngedhing 
Tang sowara, ban mokkae labang, Sengko 
tanto maso atemmowa ban oreng jareya; 
Sengko ngakana ban oreng jareya, ban oreng 
jareya ngakana abareng ban Sengko. 

21 Reng-oreng se mennang bi Sengko 
eedinana toju ban Sengko e Tang tahta, 
padha ban Sengko dibi se mennang ban 
sateya toju ban Rama e tahtana. 

22 Pa-sapaa se bisa ngedhing, kodu 
agateyagi apa se edhabuwagi Errohna Allah 
ka jemaat-jemaat!" 

4 l Saamponna ganeka kaula nengale 

pangatonan pole. Kaula nengale labang 
abukka e sowarga. Saamponna ganeka kaula 
pas mereng pole sowara se dha-adhana 
ampon abu-dhabu ka kaula akadi monyena 
tarompet. Dhabuna sowara ganeka, "Mara 
ongga dha enna. Bi Sengko bana eduduwana 
apa se bakal kadaddiyana dhaggi." 

2 Kaula laju ekobasae Errohna Allah e bakto 
ganeka jugan. Kaula pas nengale e sowarga 
badha tahta, ban badha oreng se alenggi e 
tahta ganeka. 

3 Raena oreng ganeka mancorong akadi 


mamatan baidhuri pandhan sareng mamatan 
dalima. Tahtana ekalenglenge andhang se 
abarna jamerrut. 

4E sakalenglengnga tahta ganeka badha pa 
lekor tahta laenna, ajijir abangon bunterran. 
Tahta se pa lekor ganeka ekalenggii pa 
lekor oreng pamimpin se arasogan pote ban 
ngagem makotha emmas. 

` Dhari tahta ganeka kalowar sonar 
dhap-keddhap ban monyena galudhuk se 
agarudhu. Ban e adhana tahta ganeka badha 
colok papetto, se padha odhi. Ganeka Errohna 
Allah se papetto. 

6E adhana tahta ganeka badha pole barang 
se akadi tase kaca, benneng akadi kristal. 

E sakalenglengnga tahta ganeka, e kangan 
kacerra, e adha ban e budhina, badha mahlok 
pa-empa. Mahlok ganeka bagiyan adhana 
ban bagiyan budhina possa ban mata. 

7? Mahlok se nomer settong katon akadi 
macan. Se nomer dhuwa akadi sape lake. 
Se nomer tello mowana akadi manossa. 

Se nomer empa akadi rajabali se teppana 
ngabber. 

8 Mahlok se pa-empa ganeka gadhuwan 
kalembang nem-ennem ebang, se bagiyan 
lowarra sarta bagiyan dhalemma possa 
sareng mata. Seyang malem lok-mahlok 
ganeka ta ambu anyanye, "Socce, socce, 
socce Pangeran, Allah Se Mahakobasa; se 

badha, se la badha sabellunna, ban se badhaa 


saterrossa." 

? Mahlok se pa-empa ganeka anyanye 
nyanyeyan-nyanyeyan pojiyan, hormat 
sareng sokkor ka Salerana se alenggi e 
tahta gella, enggi paneka Salerana se odhi 
salanjangnga. Ban e baktona lok-mahlok 
ganeka anyanye, 

10 pamimpin se pa lekor oreng gella 
tajarungngep e adhana oreng se alenggi 
e tahta gella, pas nyemba ka Salerana se 
odhi salanjangnga. Saamponna ganeka para 
pamimpin ganeka ngontallagi makothana 
bang-sebang ka adhana tahta gella sambi 
ngoca, 

lł"Adhu, Guste Allah, Pangeran kaula! 
Namong Junandalem se patot narema 
pojiyan, hormat sareng kobasa. Sabab 
Junandalem se nyeptaagi sadajana, ban 
lantaran kasokanna Junandalem jugan 
sadajana gapaneka badha sareng odhi." 

5 l Saamponna ganeka kaula nengale 

gulunganna ketab e astana Salerana se 
alenggi e tahta gapaneka. Ketab ganeka e 
bagiyan adhana ban e sabaligga possa sareng 
tolesan, sarta eparenge segel papetto. 

2 Kaula laju nengale malaekat se parjuga 
aera, sowarana raja, "Sapa se patot mokka 
segel reya ban mokka ketabba?" 

3 Nangeng e sowarga, otaba e bume, la-mala 
e babana bume sakale, tadha oreng settonga 


Wahyu 5.41 9 15 
se sanggup mokka ketab ganeka, ban nengale 


ka dhalemmanna. 

4Daddi kaula pas nanges sasegunen polana 
tadha oreng settonga se pantes mokka ketab 
ganeka ban nengale ka dhalemmanna. 

> Saamponna ganeka sala settong e antarana 
pin-pamimpin ganeka adhabu ka kaula, "Ella 
ja nanges! Abas! Macan dhari suku Yehuda, 
toronanna Daud se raja, la mennang; bisa 
mokka segel se papetto ban mokka ketab 
jareya." 

6Saamponna ganeka kaula nengale 
Cacempe ngadek e nga-tengngaanna tahta 
gella, egaribbung bi mahlok se pa-empa sarta 
sadajana pamimpin gella. Cacempe ganeka 
katonna ampon esambelli. Tandhuna papetto, 
socana papetto: enggi paneka errohna Allah 
se papetto se ampon eotos ka saantero 
dunnya. 

7 Saamponna ganeka Cacempe gella maju 
pas mondhut gulunganna ketab gella dhari 
asta kanganna oreng se alenggi e tahta gella. 

8 Sabatara Cacempe ganeka alampaagi 
ganeka, mahlok se pa-empa ban pamimpin 
se pa lekor gella asojut e ajunanna. Sadaja 
padha neggu calempong ban kobugan emmas 
se aesse mennyan, enggi paneka a-duana 
ommadda Allah. 

3? Sadajana anyanye nyanyeyan anyar 
"Junandalem patot mondhut ketab 
gapaneka, sareng mokka gel-segella. Sabab 


Wahyu 5.101 6.1 16 
Junandalem ampon epatee, ban polana 


sedana Junandalem, manossa dhari sadajana 
suku, basa, nagara sareng bangsa, sareng 
Junandalem ampon epondhut kaagem ka 
Allah. 

10 Sareng Junandalem sadajana ebadhi 
settong bangsa kusus mam-imam, sopaja 
aladine Allah, ban marenta e bume paneka." 

ll Saamponna ganeka kaula laju nengale 
pole. Kaula pas mereng sowarana malaekat 
se aebuwan ban ajutaan bannyana. Sadaja 
padha ngadek e sakalenglengnga tahta ban 
mahlok se pa-empa sarta para pamimpin 
gella. 

12 Para malaekat ganeka anyanye, sowarana 
kaja, "Cacempe se la esambelli rowa pantes 
narema kobasa, kasogiyan, kabicaksanaan 
ban kakowadan; Salerana patot ehormadi, 
eagungngagi ban eji-poji!" 

13 Kaula pas mereng sadajana mahlok e 
langnge, e bume sarta e babana bume ban 
e dhalem tase pandhana sadajana mahlok e 
alam dunnya paneka anyanye, "Salerana se 
alenggi e attas tahta, ban Cacempe kaissa, 
patot epoji sareng ehormat, sarta agung ban 
kobasa salanjangnga!" 

14 Mahlok se pa-empa kaissa padha nyaot, 
"Amin!" Ban pin-pamimpin kaissa asojut sarta 
nyemba. 

6 l Saamponna ganeka kaula nengale 
Cacempe ganeka mokka segel se nomer 


Wahyu 6.21 6 
settong e antarana segel se papetto gella. 
Kaula pas mereng sala settong e antarana 
mahlok se pa-empa gella ngoca, "Mara!" 
Sowarana akadi galudhuk. 

2 Kaula ngabas, pas nengale jaran pote. Se 
nompa jaran ganeka neggu gandhiba, ban 
serana epasange makotha. Oreng ganeka 
maju menangka oreng se mennang se entar 
arebbu kamennangan. 

3 Saamponna ganeka Cacempe gella mokka 
segel se nomer dhuwa, ban kaula laju mereng 
mahlok se kapeng dhuwa ngoca, "Mara!" 

“Pas kalowar jaran laen pole; barnana 
mera. Se nompa eparenge kobasa maelang 
kataremtemman dhari bume, sopaja manossa 
padha saleng patee. Daddi se nompa jaran 
ganeka eparenge peddhang se raja. 

> Saamponna ganeka Cacempe gella mokka 
segel se nomer tello. Ban kaula laju mereng 
mahlok se kapeng tello ngoca, "Mara!" Kaula 
ngabas, pas nengale jaran celleng. Se nompa 
neggu tembangan. 

6 Kaula ngedhing akantha sowara se asalla 
dhari nga-tengngaanna mahlok se pa-empa 
gella. Cana sowara ganeka, "Gandum se 
bagus saliter argana padha ban opa saare, 
ban tello liter gandum se banneyan argana 
padha ban opa saare keya. Tape ja marosak 
ka-bungkana jaitun ban kebbun anggur!" 


Wahyu 6.71 12 18 
TSaamponna ganeka Cacempe gella mokka 


segel se nomer empa. Ban kaula laju mereng 
mahlok se kapeng empa ngoca, "Mara!" 

8 Kaula ngabas, pas nengale jaran se pellay. 
Se nompa anyama Maot. E budhiyanna etoro 
bunte Alam Maot e seddina. Reng-oreng 
ganeka eparenge kakobasaan e saparapadda 
bume, sopaja bisa matee kalaban jalan 
paperrangan, kalaparan, panyaket alleyan 
ban run-burun alas se galak. 

? Saamponna ganeka Cacempe gella mokka 
segel se nomer lema. Kaula pas nengale e 
babana mezba badha sokmana reng-oreng se 
mate epatee oreng polana makowat dhabuna 
Allah kalaban aberri kasakseyan. 

10 Reng-oreng ganeka aera epakaja, 
"Pangeran Se Mahakobasa, se socce sareng 
se lerres! Kantos bilaepon J unandalem buru 
ngadilana pandhudhu bume ban ngokoma 
reng-oreng se matee abdidalem sadaja 
kadhinto?" 

ll Ma-sokma ganeka eparenge juba pote 
settong ebang. Saamponna ganeka pas 
epakon bu-ambu lesso sakejja, kantos ca- 
kancana se saparjuwangan ban tan-taretanna 
se epateyana akadi abaepon padha genna 
ampon akompol sadaja. 

12 Kaula laju nengale Cacempe gella mokka 
segel se nomer ennem. Pas badha lendhu se 
nakoe. Are daddi celleng akadi kaen celleng 
se kasar, ban bulan daddi mera akadi dhara. 


— Wahyu 6.131 7.2 19 
13 Tang-bintang ngalotor dhari langnge ka 


attas bume akadi buwana ara se gi ta massa 
se ngalotor dhari bungkana e bakto ekenneng 
angen raja. 

14 Langnge elang akadi dalubang se egulung, 
sadajana gunong ban lo-polo eerset dhari 
kennengnganna. 

15 Saamponna ganeka to-rato dunnya, para 
pangraja, ma-panglima, reng-oreng sogi ban 
reng-oreng se kobasa sareng reng-oreng 
laenna se kaetong dunor sareng oreng 
se bebas, sadaja padha ngetek e dhalem 
wa-guwa ban e ke-lekkena bato gunong. 

16Sadaja padha aera ka nong-gunong 
ban to-bato ganeka, "Mara ceccee sengko, 
erreppagi me olle ta eoladi bi se alenggi 
e tahta rowa, ban lopot dhari dadukanna 
Cacempena Allah! 

17 Are se nakoe la napa; sateya se alenggi 
e tahta jareya ban Cacempena Allah jareya 
duka, ban tadha oreng settonga se kellar 
nanggung dadukan jareya!" 

7 l Saamponna ganeka kaula nengale 

malaekat kaempa ngadek e padduna 
bume se pa-empa. Kat-malaekat ganeka 
nahan angen se pa-empa e bume sopaja 
tadha angen e tenggangan otaba e tase, 
otabana e ka-bungkaan. 

2 Kaula pas nengale malaekat laen kalowar 
dhari temor, abakta segel dhari Allah se 
odhi. Malaekat ganeka adikane malaekat se 


Wahyu 7.31 11 20 
kaempa gella se ampon olle kobasa dhari 


Allah kaangguy marosak tenggangan sareng 
tase; sowarana Kkaja. 

3 Dhabuna malaekat ganeka, "Tenggangan 
ban tase reya ja duli rosak gallu, bariya 
keya ka-bungkaan, sabellunna sengko ban 
malaekat laenna masange tandha segel e 
dhaina para abdina Allah." 

4 Kaula pas ngatore oneng ja badha saratos 
pa polo empa ebu oreng se dhaina epasange 
tandha segel dhari Allah. Reng-oreng ganeka 
dhari dhubellas suku bangsa Israil; 

> dhari saneyap suku dhubellas ebu oreng, 
enggi paneka: suku Yehuda, Ruben, Gad, 

6 Asyer, Naftali, Manasye, 

7 Simeyon, Lewi, Isakhar, 

8 Zebulon, Yusup ban Benyamin. 

?Saamponna ganeka kaula ngabas pole, 
laju nengale manossa talebat bannyana, 
akadi omba tadha oreng settonga se bisa 
ngetong bannyana. Manossa ganeka asalla 
dhari saneyap bangsa, suku, nagara ban 
basa. Sadaja ngagem juba te-pote, sambi 
neggu dhaunna palma, addhep ka tahta ban 
ka Cacempe gella. 

10 Reng-oreng ganeka pas aera epakaja, 
"Kasalameddan asalla dhari Allah, se alenggi 
e tahta, ban dhari Cacempe rowa!" 

ll Sadajana malaekat ngadek e 
sakalenglengnga tahta ban para pamimpin 
sarta mahlok se pa-empa kaissa. Kat- 


Wahyu 7.121 17 2 
malaekat ganeka asojut e adhana tahta, pas 


nyemba ka Allah. 

12 sadaja padha adhabu, "Amin! Moljaagi 
Allah se agung ban bicaksana. Salerana patot 
narema ocaban sokkor ban panghormadan 
sabannyana. Salerana kobasa ban kowat 
salanjangnga! Amin!" 

13 Sala settong e antarana para pamimpin 
gella atanya ka kaula, "Reng-oreng se ajuba 
pote jareya sapa, ban dhari dhimma?" 

14"Kaula ta oneng, guste; sampeyan dibi se 
oneng," saodda kaula. Pamimpin ganeka pas 
adhabu ka kaula, "Jareya reng-oreng se la 
salamet ngalebadi bakto panganeyajaan se 
talebat berra. Reng-oreng jareya la nyassa 
jubana ban dharana Cacempe sampe pote. 

15J areya sababba sateya manjeng e adhana 
tahtana Allah, ban abakte ka Salerana seyang 
malem e Padalemman Socce. Ban Salerana 
se alenggi e tahta rowa bakal hadira e 
seddina reng-oreng jareya kaangguy ngaobi 
reng-oreng jareya. 

16 Reng-oreng jareya ta kera tao lapar otaba 
pelka pole; ta kera ekello are otabana panas 
se ngeltak pole, 

17 sabab Cacempe se alenggi e nga- 
tengngaanna tahta rowa se bakal ngowana 
reng-oreng jareya. Salerana bakal nontona 
reng-oreng jareya ka aeng se madhateng 
kaodhian. Ban Allah bakal ngessoda aeng 
mata dhari matana reng-oreng jareya." 


Wahyu 8.117 22 

9 lE bakto Cacempe kaissa mokka segel se 

kapeng petto, sowarga pas seppe ra-kera 
satengnga ejjam abidda. 

2 Kaula laju nengale malaekat se kapetto 
se ngadek e ajunanna Allah; kat-malaekat 
ganeka eparenge tarompet papetto. 

3 Badha settong malaekat laen se abakta 
padupaan emmas rabu pas ngadek e adhana 
mezba. Malaekat ganeka eparenge mennyan 
ce bannyana kaangguy epasang ka a-duana 
ommadda Allah ban kaangguy eatorragi e 
mezba emmas se badha e adhaanna tahta. 

4 Okossa dupa se teppana rabak ganeka 
ngobul dhari astana malaekat se ngadek e 
ajunanna Allah gella asareng ban a-duana 
para ommadda Allah. 

>Saamponna ganeka malaekat gella 
mondhut padupaan gella, pas eessee apoy 
se dhari mezba, sarta pas eontallagi ka 
attas bume. Galudhuk pas agarudhu ban 
dhap-keddhap saleng agalirap, sarta pas 
badha lendhu. 

6 Saamponna ganeka, malaekat se ngastane 
tarompet se papetto gella aya-sadhiya se 
nopeya tarompedda. 

7 Malaekat se nomer settong nope 
tarompedda, laju toron ojan es ban apoy 
acampor dhara ce derressa ka bume. 
Sapartellonna bume katonon tadha karena; 
sapaneka jugan sapartellonna ka-bungkaan, 
ban saneyap rebba se biru. 


Wahyu 8.81 13 23 
8 Malaekat se nomer dhuwa pas nope 


tarompedda, pas badha barang se talebat 
rajana, akadi gunong se rabbang eontallagi 
ka dhalem tase. Sapartellonna tase aoba 
daddi dhara, 

3? ban sapartellonna mahlok se badha e 
dhalem tase padha mate; sapaneka jugan 
sapartellonna pal-kapal padha mosna sadaja. 

10 Saamponna ganeka malaekat se nomer 
tello nope tarompedda, pas badha bintang 
raja, se rabbang akadi colok, gaggar 
dhari langnge, ngenneng ka sapartellonna 
ngay-songay ban ber-somber. 

ll (Nyamana bintang ganeka "Pae".) 
Sapartellonna aeng pas pae, ban bannya 
oreng mate polana ngenom aeng se daddi 
pae ganeka. 

12 Saamponna ganeka malaekat se nomer 
empa nope tarompedda, ban sapartellonna 
are laju ekenneng tamper, sapaneka jugan 
sapartellonna bulan ban sapartellonna 
tang-bintang kantos elang sapartellonna 
kakowadanna cajana. Sapaneka jugan 
sapartellonna seyang ta tera, sapaneka jugan 
sapartellonna malem. 

13 Kaula pas ngabas, laju ngedhing mano 
rajabali se teppana ngabberebang-abang, 
aera, "Palang! Palang! Palang sakabbiyanna 
oreng e bume mon malaekat se katello laenna 
nope tarompedda dhaggi!" 


Wahyu 9.117 24 
9 l Malaekat se nomer lema pas nope 


tarompedda, ban kaula pas nengale badha 
bintang gaggar dhari langnge ka attas bume. 
Bintang ganeka eberrii koncina jurangnga 
maot. 

2 Daddi bintang ganeka laju mokka 
jurangnga maot ganeka; dhari dhalemmanna 
pas kalowar okos akadi okos dhari tomang 
se raja. Are ban langnge laju petteng polana 
okos se dhari jurang ganeka. 

3 Dhari dhalem okos gella pas kalowar balang 
se toron ka bume. Lang-balang ganeka 
eparenge kobasa se padha sareng kobasa se 
eparengngagi ka kalajengking. 

4Lang-balang ganeka ta eparengngagi 
arosak rebba, otabana ka-bungkaan otabana 
men-tamennan laenna. Se eedine coma 
nyerrang reng-oreng se e dhaina tadha 
tandhana segella Allah. 

> Lang-balang ganeka ta eedine matee reng- 
oreng ganeka, nangeng coma eedine nyeksa 
reng-oreng ganeka lema bulan abidda. 
Sakena polana seksaanna lang-balang 
ganeka padha ban sakena mon esengnga 
kalajengking. 

6E dhalem lema bulan ganeka, reng-oreng 
ganeka aehteyar terro mateya, tape ta bisa 
mate; reng-oreng ganeka terro mateya, 
nangeng maot jau dhari abana. 

7 Lang-balang ganeka akadi jaran se 
mangkada aperrang. E cethagga badha 


Wahyu 9.81 15 25 
barang se katon akadi makotha emmas. 


Mowana padha ban manossa. 

8 Obuna akadi obuna oreng babine, gigina 
akadi gigina macan. 

? Dhadhana etotobi barang se akadi kalambi 
besse. Monyena kalembangnga akadi 
monyena ta-kareta jaran se teppana nyerbu 
Ka paperrangan. 

10 Andhi bunto ban sengnga akadi 
kalajengking. Ban e dhalem buntona ganeka 
badha kakowadanna se eangguy nyeksa 
manossa lema bulan abidda. 

ll Lang-balang ganeka badha ratona se 
marenta sadaja balang ganeka, ban ratona 
ganeka enggi paneka malaekat se epassrae 
tanggung jawab parkara jurang maot kaissa. 
Nyamana e dhalem basa Ibrani enggi paneka 
Abadon; ban e dhalem basa Yunani Apoliyon 
(se artena "Pangrosak"). 

12 Balai se kapeng settong ampon lebat. 
Saamponna ganeka badha balai dhadhuwa 
aggi se gi bakal kalakona. 

13 Saamponna ganeka malaekat se nomer 
ennem nope tarompedda. Kaula pas mereng 
sowara dhari paddu se pa-empa e mezba 
emmas se badha e ajunanna Allah. 

14Sowara ganeka adhabu ka malaekat 
se nomer ennem gella. "Ocol malaekat se 
kaempa se etalee e Songay Efrat rowa!" 

15 Malaekat se kaempa ganeka laju eocol. 
Malaekat ganeka padha esadhiyaagi kusus 


Wahyu 9.161 21 26 
kaangguy ejjam, are, bulan ban taon ganeka 


kaangguy matee sapartellonna ommat 
manossa sadajana. 

16 Kaula eparenge oneng ja kan-pasukan 
ran-jaran ganeka badha dhu ratos juta 
bannyana. 

17 Ban e dhalem pangatonan, kaula nengale 
ran-jaran ganeka ban reng-orengnga se 
nompa. Reng-oreng se nompa jaran ganeka 
akalambi besse se barnana mera ngadarbang, 
bungo akadi mamatan bungo, ban koneng 
balirang. Cethagga ran-jaran ganeka akadi 
cethagga macan, ban dhari colona kalowar 
apoy, okos ban balirang. 

18 Sapartellonna manossa mate polana balai 
se tatello ganeka: apoy, okos ban balirang se 
kalowar dhari colona ran-jaran gella. 

19 Kakowadanna ran-jaran ganeka badha 
e colona ban e buntona. To-buntona akadi 
olar se acethak. Ran-jaran ganeka nyeksa 
manossa ngangguy buntona. 

20 Nangeng karena ommat manossa se 
ta mate polana sadajana balai ganeka, ta 
poron adinaagi lalakonna tanangnga dibi. 
Reng-oreng ganeka ta poron ambu nyemba 
roh-erroh jahat ban la-brahala emmas, 
salaka, dimbaga, bato ban kaju se ta bisa 
nangale ban ta bisa ngedhing sarta ta bisa 
ajalan. 

21 Reng-oreng ganeka jugan ta poron 
adinaagi kon-lalakonna se jahat, enggi 


“Wahyu 10.117 27 
paneka se dujan matee oreng, mo-elmo se 


gaib, zina sareng co-ngeco. 

10 l Kaula pas nengale settong malaekat 
laen se parjuga toron dhari sowarga. 

Malaekat ganeka katotoban ondhem, ban 

andhang ngobengnge serana. Raena nyonar 

akadi are, ban bettessa akadi cangga apoy. 

2 E astana badha gulunganna ketab kene se 
abukka. Padana se kangan nedda ka tase ban 
se kacer nedda ka tenggangan. 

3 Malaekat ganeka pas aera epakaja, 
sowarana akadi gaungnga can-macan. 
Saamponna malaekat ganeka aera pas esaodi 
bi galudhuk se papetto, sowarana agarudhu. 

4E bakto galudhuk se papetto ganeka 
buru amonye, bikaula sajjana ecathedda, 
nangeng kaula mereng sowara dhari sowarga 
se adhabu sapaneka, "Roseyaagi apa se 
ekocaagi galudhuk se papetto jareya, ja 
cathet!" 

>Saamponna ganeka, malaekat se bi 
kaula etengale nedda ka tase ban nedda 
ka tenggangan kaissa ngangka astana ka 
langnge. 

6 Malaekat ganeka asompa bit asmana 
Allah se odhi salanjangnga, se nyeptaagi 
langnge, bume ban tase sarta sadajana 
essena. Malaekat ganeka adhabu, "Baktona 
ta epanyoroda pole! 

7 Tape mon malaekat se kapeng petto 
nope tarompedda, Allah bakal alampaagiya 


Wahyu 10.81 11.2 28 
rancana roseyana, akantha se Ia ebertaagi ka 


di-abdina, iya areya para nabbi." 

8 Saamponna ganeka, sowara se ekaedhing 
kaula dhari sowarga gella, adhabu pole ka 
kaula. Dhabuna, "Kassa kala gulunganna 
ketab se abukka se badha e tanangnga 
malaekat se nedda ka tase ban ka tenggangan 
rowa." 

? Daddi kaula laju entar ka malaekat ganeka 
ban nyoon sopaja gulungan kene gella 
eparengngagi ka kaula. Cana dhabuna, "Mara 
kala, pas kakan. E dhalem tabuna bana 
jareya bakal paea, tape e colona bana manes 
akantha maddu." 

10 Kaula ngala gulungan kene gella dhari 
astana, pas eteddha. E colo rassana manes 
akadi maddu, tape saamponna ekalodhu, e 
dhalem tabu laju pae. 

1! Saamponna ganeka kaula eparentaagi 
sapaneka, "Kabarragi pole pabalattra berta 
dhari Allah parkara sa-bangsa, ra-nagara, 
sa-basa ban to-rato." 

1 1 l Kaula pas eparenge kaju se merep 

tongket kor-okor, sarta pas eparentaagi 
sapaneka, "Kassa okor Padalemman Socce 
ban mezbana. Etong barampa bannyana 
oreng se abakte e jadhiya. 

2 Tape ja okor taneyan se badha e lowarra 
Padalemman Socce jareya, sabab bagiyan 
jareya la epassraagi ka reng-oreng se ta 
tao ka Pangeran. Reng-oreng jareya bakal 


Wahyu 11.31 8 29 
nyek-ngenyegga kottha se socce rowa pa polo 


dhuwa bulan abidda. 

3 Sengko ngotosa sakse kadhuwa se 
ngangguy kalambi kasossaan, ban Tang sakse 
jareya bakal ngomommagiya berta dhari 
Allah saebu dhu ratos sabidak are abidda." 

4 Sakse se dhadhuwa ganeka bungkana 
jaitun dhadhuwa ban ko-tongkona damar 
dhadhuwa se badha e ajunanna Pangeranna 
alam dunnya. 

> Mon badha oreng se alakowa ta bagus ka se 
dhadhuwa ganeka, dhari colona laju kalowar 
apoy se matebas so-mosona. Kalaban cara se 
sapaneka, paseraa saos se nyakeana sakse 
se dhadhuwa ganeka tanto mate. 

6 Se dhadhuwa ganeka gadhuwan kobasa 
notop langnge me olle ta toron ojan saabidda 
abana ngomommagi berta dhari Allah. Jugan 
gadhuwan kobasa ka sadajana somberra 
aeng, kaangguy ngoba aeng epadaddi dhara. 
Jugan gadhuwan kobasa mokol bume bi 
sadajana macemma balai, bilaa saos menorot 
sakencengnga. 

7 Samarena se dhadhuwa ganeka ngabarragi 
bertana, burun alas se asalla dhari jurang 
maot bakal alabana ka se dhadhuwa ganeka. 

8 Mayyidda bakal ajalamperranna e 
lorong rajana kottha raja, kennengnganna 
Pangeranna esalib. Nyama parompamaanna 
kottha ganeka Sodom otaba Messer. 


Wahyu 11.91 13 30 
? Reng-oreng dhari sadajana nagara, suku, 


basa ban bangsa bakal nengalana mayyidda 
se dhadhuwa ganeka tello are satengnga 
abidda, ban ta ngedine yit-mayyit ganeka 
ebendhem. 

10 Pandhudhuna bume bakal peraga polana 
sakse se dhadhuwa ganeka mate. Reng-oreng 
ganeka bakal arayaagiya matena sakse se 
dhadhuwa ganeka ban salenga kerem hadiya 
polana nabbi se kadhuwa ganeka ampon 
madhateng seksaan sabannyana ka sadajana 
oreng e bume. 

ll Saamponna olle tello are satengnga laju 
dhateng nyaba se maodhi dhari Allah ban 
maso pole ka dhalem nabbi se kadhuwa 
ganeka. Se kadhuwa ganeka laju jaga, kantos 
reng-oreng se nengale padha ce takona. 

12 Saamponna ganeka nabbi se kadhuwa 
ganeka meyarsa badha sowara se kaja ngolok 
dhari sowarga, "Mara ongga dha enna!" E 
adhana matana so-mosona, se kadhuwa 
ganeka laju ongga ka sowarga, katopowan 
ondhem. 

13E bakto ganeka pas badha lendhu se 
talebat nakoe. Saparpolonna kottha ganeka 
ancor, ban pettong ebu oreng mate polana 
lendhu ganeka. Reng-oreng laenna ce takona, 
laju padha amoljaagi kaagunganna Allah e 
sowarga. 

14 Balai se kapeng dhuwa ampon lebat. 


Nangeng, oladi! Balai se kapeng tello bakal 
nyosola sakejja aggi. 

15 Malaekat se kapeng petto pas nope 
tarompedda, ban e sowarga badha ra- 
sowara se ce kajana, se adhabu sapaneka, 
"Kakobasaan kaangguy marenta dunnya 
sateya badha e astana Pangeran, Rato 
Panyalamet se la ejanjiyagi Salerana. 
Salerana bakal marentaa salanjangnga!" 

16 Pamimpin se pa lekor oreng se alenggi e 
tahta e ajunanna Allah kaissa laju asojut ban 
nyemba ka Allah. Atorra reng-oreng ganeka, 

17 "Pangeran, Allah Se Mahakobasa, se 
badha ban se ampon badha dhari mamolanna! 
Abdidalem sadaja mator sakalangkong polana 
Junandalem ngagem kakobasaanna se raja, 
ban ampon molae marenta! 

18 Reng-oreng se ta oneng ka Pangeran 
ngamok, sabab ampon baktona Junandalem 
nebaagi dukana, jugan ampon napa saadda 
Junandalem ngadilana reng-oreng mate. 
Samangken baktoepon Junandalem apareng 
ganjaran ka para abdina, enggi paneka 
para nabbi, ban ka sadajana ommadda 
Junandalem, enggi paneka sadajana oreng 
se abakte ka Junandalem, se raja sareng 
se kene. samangken baktona maancor 
reng-oreng se maancor bume!" 

19 Padalemmanna Allah e sowarga laju 
abukka, katengal e kaissa badha Petthe 

Parjanjiyan. Dhap-keddhap pas patang 


kareddhap ban sowarana galudhuk saleng 
pajaggur, sarta etoroe lendhu ban ojan es se 
talebat derressa. 

12 lE langnge kaula nengale badha 

barang se talebat ajib. Badha oreng 
babine ngagem rasogan are, teppana ngadek 
e attas bulan. E serana badha jamangnga se 
badha bintangnga dhubellas meggi. 

2 Babine ganeka kalerressan bubut, ban 
sarrena ampon napa baktona se babara, laju 
acerreng kasakeen. 

3 Kaula pas nengale barang se ajib laenna 
e langnge. Badha naga mera se ce rajana 
acethak papetto ban atandhu sapolo. Cethak 
se papetto ganeka padha ngangguy jamang 
settong ebang. 

“Naga ganeka ngeret sapartellonna 
tang-bintang e langnge bi buntona, pas 
epelpallagi ka bume. Naga ganeka manjeng 
e adhana babine se babara gella, maksodda 
ngontala pottrana mon ampon lahir. 

> Babine ganeka babar pottra lalake se 
marentaa sadajana manossa sareng tongket 
besse. Nangeng pottra ganeka erampas dhari 
babine buru, pas egiba ka Allah ka adhana 
tahtana. 

6 Babine gella buru ka ra-ara, ka 
kennengngan se ampon esadhiyaagi sareng 
Allah kaagem salerana. E kennengngan 


`. Wahyu 12.71 12 
ganeka babine gella epeyaraa saebu dhu 


ratos sabidak are abidda. 

7E sowarga pas badha perrang. Mikhael 
sareng kat-malaekadda aperrang ban naga 
ganeka. Naga ganeka alaban ka Mikhael, 
etolonge kat-malaekadda. 

8 Nangeng naga ganeka kala. Naga ganeka 
ban kat-malaekadda padha ta eedine enneng 
e sowarga pole. 

3 Naga se raja ganeka ebuwang kalowar. 
Ganeka olar towa se anyama Iblis otaba Erroh 
Jahat, se nepo saantero dunnya. Naga ganeka 
ebuwang ka bume sareng kat-malaekadda. 

10 Kaula pas mereng sowara se kaja e 
sowarga, adhabu sapaneka, "Sateya baktona 
Allah masalamedda ommadda! Sateya Allah 
noduwagi kobasana menangka Rato! Sateya 
Rato Panyalamet se ejanjiyagi rowa noduwagi 
kakobasaanna keya! Sabab se ngarane 
tan-taretanna sengko ban bana e ajunanna 
Allah seyang ban malem, la epakalowar dhari 
sowarga; 

llla epakala bi tan-taretanna sengko ban 
bana kalaban dharana Cacempe rowa, sarta 
kalaban berta se bendher dhari Allah se 
ekabarragi tan-taretan jareya. Tan-taretanna 
sengko ban bana jareya ehlas ngorbannagi 
nyabana sampe mate. 

12 Daddi, sowarga ban saessena, mara 
padha anga-bunga! Tape palang bume ban 
tase, sabab Iblis la toron ka bana kalaban ate 

se ce peggella, sabab tao ja baktona Ia kare 


sakejja." 

13E bakto naga ganeka apangrasa ja abana 
ampon ebuwang ka bume, laju molae nyerser 
babine se babar lalake gella. 

14 Nangeng babine ganeka eparenge 
kalembangnga rajabali se raja dhadhuwa, 
sopaja bisa ngabber ka kalenggiyanna e 
ra-ara, e kennengnganna salerana epeyaraa 
tello taon satengnga abidda, sopaja salamet 
dhari serranganna naga ganeka. 

15 Naga ganeka laju nyemburragi aeng dhari 
colona ce bannyana ka babine ganeka, sopaja 
babine ganeka talanyoa. 

16 Nangeng bume abanto babine ganeka; 
bume anganga pas ngero aeng se kalowar 
dhari colona naga gella. 

17 Naga ganeka ce peggella ka babine 
ganeka, daddi laju nyerbu toronanna babine 
ganeka se laen, enggi paneka sadajana oreng 
se taat ngestowagi papakonna Allah, ban 
se apareng kasakseyan parkara Isa ban 
Koparana: 

13. (12-18) Naga ganeka laju manjeng 

e paseser. (13-1) Kaula pas nengale 
badha keban raja kalowar dhari dhalem tase. 
Keban ganeka atandhu sapolo ban acethak 
papetto. E tandhuna se sapolo ganeka badha 
jamang settong ebang, ban e saneyap 
cethagga badha tolesanna, aropa nyama 
panyeyaan ka Allah. 

2 Keban se etengale kaula ganeka ropana 


akadi macan toltol, sokona akadi sokona 
baruwang, congorra akadi congorra macan. 
Keban ganeka bi naga gella laju eberrii 
kakowadanna dibi, sareng tahtana ban 
kakobasaanna se raja. 

3 Settong e antarana cethagga keban gella 
katon loka bakbak, tape loka ganeka ampon 
baras. Saessena bume noro keban ganeka 
kalaban parasaan heran. 

“Ban reng-oreng bume ganeka mojja naga 
gella polana se aberri kakobasaan ka keban 
ganeka. Ban reng-oreng ganeka mojja keban 
ganeka jugan. Sadaja padha ngoca, "Tadha se 
padha bi keban reya! Tadha se bisa aperrang 
bi keban reya!" 

> Keban ganeka eedine ngocaagi pa-ponapa 
se ce sombongnga ban ya-nyeya Allah, ban 
eedine marenta pa polo dhuwa bulan abidda. 

6Keban ganeka pas molae ya-nyeya 
Allah, ban asmana Allah; sapaneka jugan 
kalenggiyanna Allah, ban sadajana se alenggi 
e sowarga eya-seya. 

7 Keban ganeka eedine jugan merrange 
ommadda Allah ban makala ommat ganeka. 
Jugan eparenge kakobasaan ka sadajana 
suku, nagara, basa ban bangsa. 

8 Keban ganeka bakal esembaa sadajana 
oreng se odhi e attas bume, kajabana 
reng-oreng se nyamana ampon edhaftar 
sabellunna dunnya eceptaagi, e dhalem 

ketabba oreng odhi kaagunganna Cacempe 


se ampon esambelli. 

2Daddi, mon sampeyan bisa meyarsa, 
peyarsaagi berta paneka: 

10 "Oreng se kodu etawan, masthe etawan. 
Ban oreng se kodu epatee bi peddhang, 
masthe epatee bi peddhang. Lantaran jareya, 
ommadda Allah kodu kowat ban esto." 

ll Kaula pas nengale keban laen dhari 
dhalem bume. Keban ganeka atandhu 
dhadhuwa akadi tandhuna budhuna dumba. 
Sowarana akadi sowarana naga. 

12E adhana keban se jang adhaan kaissa 
keban ganeka ngangguy kakobasaan se 
raja se ekaolle dhari keban ganeka jugan. 
Saantero bume ban sadaja se enneng e attas 
bume ganeka, epaksa nyemba keban se jang 
adhaan gella, se lokana se bakbak ampon 
baras. 

13 Keban se kapeng dhuwa gella mabadha 
kaajiban-kaajiban se raja. E adhana sadajana 
oreng keban ganeka matoron apoy dhari 
langnge ka bume. 

14 Ban sadajana oreng se odhi e bume etepo 
ban kaajiban-kaajiban se olle ebadhaagi 
keban ganeka e adhana keban se jang 
adhaan gella. Reng-oreng ganeka sadaja 
padha epakon abadhi arcana keban se ampon 
epaloka ban peddhang tape paggun odhi 
kaissa. 

15 Keban se kapeng dhuwa ganeka eedine 


aberri nyaba ka arca ganeka, daddi arca 
ganeka bisa acaca ban matee sadajana oreng 
se ta poron nyemba ka abana. 

16 Sadajana oreng, raja ban kene, sogi ban 
mesken, dunor ban oreng mardikan, bi keban 
ganeka epaksa narema tandha e tanang 
kanganna otaba e dhaina. 

17 Tadha oreng se bisa awal-juwal otaba 
le-melle mon ta gadhuwan tandha ganeka, 
enggi paneka nyamana keban ganeka dibi, 
otabana angka se anyataagi nyama ganeka. 

18E kaiya kodu badha hekmat. Oreng se 
bicaksana bisa ngetong artena angkana 
keban ganeka, sabab angka ganeka nyamana 
manossa. Angkana enggi paneka nem atos 
sabidak ennem. 

14 l Kaula pas ngabas, laju nengale 

Cacempe kaissa ngadek e attas Gumo 
Siyon, esarengnge oreng se bannyana saratos 
pa polo empa ebu. Reng-oreng ganeka e 
dhaina padha badha tolesanna nyamana ban 
asmana Ramana. 

2 Kaula pas mereng sowara agarudhu dhari 
langnge akadi monyena garujugan se raja ban 
akadi garudhuna galudhuk se raja. Sowara 
ganeka akadi monyena mosigga reng-oreng 
se nabbu calempong. 

3 Oreng se saratos pa polo empa ebu kaissa 
anyanye nyanyeyan se anyar e adhana tahta 
ban mahlok se pa-empa sarta para pamimpin 

e sakalenglengnga tahta kaissa. Paseraa saos 


ta bisa ajar nyanyeyan ganeka kajabana 
oreng se saratos pa polo empa ebu gella se 
ampon epabebas dhari bume. 

4 Reng-oreng ganeka oreng se paggun 
morne akadi paraban, polana ta apolong 
tedhung sareng babine. Reng-oreng ganeka 
noro bunte Cacempe gella kaammaa saos. 
Dhari antarana ommat manossa, reng-oreng 
ganeka se ampon epabebas menangka 
tor-ator dha-adhana ka Allah sareng ka 
Cacempe. 

> Reng-oreng ganeka ta oneng lecek; ban 
tadha calena sakale. 

6 Kaula pas nengale malaekat laen se 
ngabber tenggi e langnge. Malaekat ganeka 
abakta Kabar Bagus se langgeng kaangguy 
epanapa ka manossa e bume, enggi paneka 
sadajana bangsa, suku, basa ban nagara. 

7 Malaekat ganeka aera epakaja, "Patako ka 
Allah, ban moljaagi kaagunganna! Sabab la 
baktona Allah ahakime manossa. Mara semba 
Salerana se abadhi langnge, bume, tase ban 
sakabbiyanna somberra aeng!" 

8 Malaekat se kapeng dhuwa nyosol malaekat 
se kapeng settong sambi aera, "La gaggar! 
Kottha Babil se raja la gaggar! Kottha 
jareya la mamabu sakabbiyanna bangsa bi 
aeng anggur iya areya anggur dhari napso 
maseyadda!" 

? Malaekat se kapeng tello nyosol malaekat 


se kadhuwa gella, sambi aera, sowarana 
epakaja, "Oreng se mojja keban rowa ban 
arcana, ban andhi tandhana keban jareya e 
dhaina otaba e tanangnga, 

10 oreng jareya bakal ngenoma anggurra 
Allah, iya areya anggur dadukanna se la 
etotta ka dhalem baddhana, ta ekorange 
sakonea balakka! Reng-oreng jareya kabbi 
bakal eseksaa e dhalem apoy ban balirang 
e adhana kat-malaekat se socce ban e 
ajunanna Cacempe rowa. 

11 Okossa apoy se nyeksa reng-oreng jareya 
bakal ngokosa terros tadha ambuna. Seyang 
malem reng-oreng jareya tadha ambuna 
eseksa, iya areya reng-oreng se nyemba ka 
keban rowa ban arcana, sakabbiyanna oreng 
se ngangguy tandha nyamana keban jareya." 

12 E dhalem parkara paneka ommadda Allah 
se ngestowagi kon-papakonna Allah ban esto 
ka Isa, parlo kowat ngadhebbi kasossaan. 

13 Kaula pas mereng sowara dhari sowarga 
adhabu, "Toles reya: Pojur oreng se mate 
teppana aladine Pangeran!" "Bendher!" 
dhabuna Errohna Allah. "Reng-oreng jareya 
bakal ambuwa alako berra, polana hasella 
pangladinanna bakal abarengngana abana 
salanjangnga." 

14 Kaula pas ngabas, laju nengale badha 
ondhem se pote. E attassa ondhem ganeka 
badha se alenggi, katonna akadi manossa. E 

serana badha makotha emmas, ban e astana 


badha are se tajem. 

15 Saamponna ganeka pas badha malaekat 
laen kalowar dhari Padalemmanna Allah. 
Malaekat ganeka aera epakaja ka se alenggi e 
attas ondhem gella, "Basbassagi arena bana 
jareya ban anye sateya, sabab Ia baktona 
anye; bume la cokop towa kaangguy eanye!" 

le Se alenggi e attas ondhem gella pas 
abasbassagi arena ka bume, ban bume 
ganeka laju eanye. 

17 Saamponna ganeka kaula nengale 
malaekat laen pole kalowar dhari 
Padalemmanna Allah e sowarga. Malaekat 
ganeka ngastane are se tajem jugan. 

18 Saamponna ganeka, malaekat laen, se 
ngobasae apoy rabu dhari mezba. Malaekat 
ganeka aera epakaja ka malaekat se ngastane 
are se tajem gella, "Basbassagi arena, kerra 
wa-buwana bungkana anggur e bume, sabab 
buwana la massa kabbi!" 

19 Daddi malaekat ganeka abasbassagi 
arena ka bume ban ngare wa-buwana anggur 
ganeka dhari bungkana, pas eontallagi ka 
pamerressanna anggur dadukanna Allah se 
ampon ngalowa. 

20 Wa-buwana anggur ganeka eperres e 
lowar kottha, ban dhari pamerresanna anggur 
ganeka agili dhara akadi songay, jauna kantos 
tello ratos kilometer, dhalemma para dhuwa 
meter. 

15 l Saamponna ganeka kaula nengale 


e langnge badha barang se ajib 
ban talebat lowar biyasa. Badha malaekat 
papetto ban balai se dhi-budhi papetto. 
Paneka dhi-budhina Pangeran se nebaagi 
babendunna. 

2 Saamponna ganeka kaula nengale barang 
se katon akadi tase kaca acampor apoy. 
Kaula jugan nengale reng-oreng se mennang 
ka keban ban arcana kaissa, ban mennang 
ka reng-oreng se nyamana etandhai sareng 
angka. Reng-oreng se mennang ganeka 
manjeng e penggirra tase kaca sambi neggu 
calempong paparengnga Allah ka abana. 

3 Ban reng-oreng ganeka anyanye 
nyanyeyanna Mosa, abdina Allah, ban 
nyanyeyanna Cacempe. Sapaneka monyena: 
"Pangeran, Allah Se Mahakobasa, sadaja se 
elampaagi Junandalem sanget agung sareng 
ajib onggu! Ratona sadajana bangsa, adil 
onggu sareng tadha salana se elampaagi 
Junandalem sadajana! 

4 Pasera se ta tako ka Junandalem, 
Guste? Pasera se ta poron ngabarragi 
kaagungannepon Junandalem? Namong 
Junandalem se socce. Sadajana bangsa bakal 
dhatengnga nyemba ka Junandalem polana 
sadajana kaadilan se elampaagi Junandalem 
ampon etengale sadajana oreng." 

> Saamponna ganeka kaula nengale 


Padalemman Socce e sowarga abukka, ban 
Kemah Socce badha e dhalemmanna. 

6 Malaekat se kapetto ban balai se papetto 
Kaissa kalowar dhari Padalemman Socce. 
Rasoganna dhari kaen linen se berse ban 
agalirap. Kat-malaekat ganeka ngagem 
totobba dhadha dhari emmas. 

TSaamponna ganeka sala settong dhari 
mahlok gella ngatorragi ka malaekat se 
kapetto ganeka dha-baddha dhari emmas se 
possa aesse dadukanna Allah Allah se odhi 
salanjangnga. 

8 Padalemman Socce ganeka pas possa ban 
okos dhari kaagunganna Allah ban kobasana. 
Ban saabidda balai se papetto se ebakta 
malaekat se kapetto gella gi ta lastare, tadha 
oreng settonga se bisa maso ka Padalemman 
Socce ganeka. 

16 l Kaula pas mereng sowara se raja 

dhari Padalemman Socce ka malaekat 
se kapetto kaissa, "Kassa totta essena 
baddhana dadukanna Allah rowa ka attas 
bume!" 

2 Malaekat se nomer settong notta essena 
baddhana ka bume. Reng-oreng se ngangguy 
tandhana keban gella, ban reng-oreng se 
nyemba ka arcana, laju padha kalowar 
bu-tombu se sara ban ce nyonyona. 

3 Saamponna ganeka malaekat se nomer 
dhuwa notta essena baddhana ka dhalem 

tase. Aeng tase pas aoba akadi dharana 


oreng mate, ban sadajana mahlok se odhi e 
dhalem tase padha mate sadaja. 

4Saamponna ganeka malaekat se nomer 
tello notta essena baddhana ka ngay-songay 
ban ka ber-somberra aeng, ban aengnga laju 
daddi dhara. 

> Kaula mereng malaekat se ngobasae aeng 
adhabu, "Okoman se etebaagi J unandalem 
adil, Guste Se Mahasocce, Allah se badha, 
ban se ampon badha dhari mamolanna! 

6 Reng-oreng kaissa ampon mangalocor 
dharana ommat sareng dharana para 
nabbi; samangken sareng J unandalem 
epangenom dhara. Okoman gapaneka ampon 
sapantessa!" 

7 Kaula pas mereng sowara dhari mezba 
adhabu, "Pangeran, Allah Se Mahakobasa, 
sadajana okoman se etebaagi J unandalem 
lerres sareng adil!" 

8 Saamponna ganeka malaekat se nomer 
empa notta essena baddhana ka are, ban 
are ganeka laju eedine mapotthon manossa 
sareng panassa se ngeltak. 

3? Manossa epapotthon sareng panassa se 
ngeltak, ban reng-oreng ganeka abasto 
asmana Allah, se ngobasae sadajana balai 
ganeka. Sanare sapaneka, manossa ganeka 
ta poron atobat dhari sa-dusana ban ta poron 
amoljaagi kaagunganna Allah. 

10Saamponna ganeka malaekat se nomer 


lema notta essena baddhana ka tahtana 
keban gella. Saantero karajaanna keban 
ganeka pas petteng, ban manossa ngekke 
jilana kasakeen. 

11 Reng-oreng ganeka pas abasto Allah 
e sowarga polana abana sake kabbi ban 
etemmo bu-tombu. Nangeng reng-oreng 
ganeka paggun ta atobat dhari lalakonna se 
jahat. 

12 Saamponna ganeka malaekat se nomer 
ennem notta essena baddhana ka Songay 
Efrat se raja kaissa. Songay ganeka laju 
kerreng, kantos to-rato dhari temor bisa 
alomampa lebat e songay ganeka. 

13 Kaula pas nengale erroh jahat tatello, 
robana akadi kata. Kata ganeka se settong 
kalowar dhari colona naga, badha se dhari 
colona keban, ban dhari colona nabbi palsu. 

14 Ganeka erroh jahat se mabadha kaajiban- 
kaajiban. Erroh se tatello ganeka entar ka 
to-rato sadunnya; to-rato ganeka epakompol 
epaperranga e Are se raja, enggi paneka 
Arena Allah Se Mahakobasa. 

15 "Edhingngagi! Sengko dhateng padha ban 
maleng! Pojur oreng se paggun aya-sadhiya 
ban ajaga kalambina, daddi ta ajalan 
abangkang ban todhus e adhana oreng 
bannya." 

16 Saamponna ganeka roh-erroh ganeka 


makompol to-rato gella e kennengngan se e 
dhalem basa Ibrani enyamae Harmagedon. 

17 Saamponna ganeka malaekat se nomer 
petto notta essena baddhana ka bang-abang. 
Pas badha sowara se kaja dhari tahta e 
Padalemman Socce, dhabuna, "La mare!" 

18 aju badha dhap-keddhap saleng 
pakareddhap ban galudhuk saleng pajaggur, 
etoroe lendhu se raja. Ta tao badha lendhu se 
kantha ganeka sajjegga manossa eceptaadgi. 
Ganeka lendhu se paleng nakoe! 

19 Kottha se raja ganeka bella daddi tello 
bagiyan, ban tha-kottha e sadajana nagara 
e dunnya padha ancor. Allah laju emot ka 
kottha Babil se raja kaissa. Kottha ganeka 
sareng Allah laju epangenom anggur dhari 
baddhana anggur dadukanna se ngalowa. 

20 Lo-polo padha elang, ban nong-gunong 
padha mosna. 

21 Ojan es raja, sabban es settong berrana 
saeket kilo, gaggar dhari langnge nyeccee 
reng-oreng. Reng-oreng ganeka abasto Allah 
polana balai ojan es se nakoe ganeka. 

17 l Saamponna ganeka sala settong 

dhari malaekat se kapetto se ngastane 
dha-baddha papaetto gella nyander ka 
kaula, laju adhabu, "Mara bana eduduwana 
baramma okomanna sondel raja rowa, iya 
areya kottha raja se epaddek e seddina 
ngay-songay. 

2 To-rato dunnya alako maseyat bi sondel 


jareya, ban essena bume daddi mabu polana 
ngenom anggur kamaseyadan." 

3 Kaula laju ekobasae Errohna Allah ban 
ebakta malaekat gella ka ra-ara. E kaissa 
kaula nengale oreng babine toju e attassa 
keban raja se abarna mera towa, se possa 
ban tolesan ma-nyama panyeyaan kaagem 
Allah. Keban ganeka acethak papetto ban 
atandhu sapolo. 

4 Babine ganeka akalambi bungo terrong ban 
mera towa, erengga ban rarenggan emmas, 
tan-mamatan ban motteyara. Babine ganeka 
neggu bukor emmas se possa aesse sabarang 
se jahat ban kotor, hasella kamaseyadanna. 

>E dhaina badha tolesanna, settong nyama 
se agandhu arte roseya. Nyama ganeka enggi 
paneka "Babil Se Raja, ebuna sakabbiyanna 
sondel ban oreng bejjat sadunnya." 

6 Kaula pas nengale ja babine ganeka mabu 
ban dharana ommadda Allah sarta dharana 
reng-oreng se epatee polana esto ka Isa. E 
bakto kaula nengale babine ganeka, kaula 
heran. 

7 Malaekat gella pas adhabu ka kaula, 
"Arapa bana me heran? Mara bana ebalaana 
roseyana babine jareya ban roseyana keban 
se etompa rowa, iya areya keban se acethak 
petto ban atandhu sapolo rowa. 

8 Keban jareya lamba tao odhi, tape sateya 
la ta odhi pole. Sakejja aggi keban jareya 

bakal kalowara dhari jurang maot ban bakal 


entara ka kaancoran. Reng-oreng se odhi e 
bume, se nyamana tadha e dhaftarra Ketabba 
Oreng Odhi sabellunna dunnya eceptaagi 
bakal heranna nangale keban jareya. Sabab 
lamba keban jareya tao odhi. Sateya la ta 
odhi pole, tape bakal dhatengnga pole. 

2E dhalem parkara reya kodu badha hekmat 
ban pangarteyan. Cethak se papetto rowa 
gumo se papetto; iya areya mo-gumo 
kennengnganna babine rowa toju. Ban cethak 
se papetto rowa to-rato se kapetto: 

10 lema e antarana la gaggar, settong gi 
marenta, ban settonganna gi ta dhateng. Mon 
rato jareya la dhateng dhaggi, kodu marenta 
pera sakejja. 

ll Dineng keban se lamba tao odhi tape 
sateya ta odhi pole rowa, jareya rato se 
nomer ballu. Tamaso sala settong dhari rato 
se kapetto gella, se sateya teppana entar 
nojju ka kaancoran. 

12 Tandhu se sapolo se etangalee bana 
rowa iya areya rato se sapolo se gi ta molae 
marenta; tape bakal eberriana kobasa 
kaangguy marenta menangka rato abareng bi 
keban rowa saejjam abidda. 

13 Rato se sapolo jareya padha tojjuwanna; 
kabbi padha massraagi kakowadanna ban 
kakobasaanna ka keban gella. 

14To-rato jareya bakal merrangana Cacempe 
rowa. Nangeng Cacempe jareya ban para 

panganodda se esto se la etembali ban epele 


rowa, bakal makalaa to-rato jareya, sabab 
Salerana jareya Pangeran sakabbiyanna 
pangeran ban Ratona sakabbiyanna rato." 

15 Malaekat ganeka adhabu jugan, "Aeng 
se etangalee bana rowa, se ekatojui sondel 
rowa, jareya sa-bangsa, yat-rayat, ra-nagara 
ban sa-basa. 

16Tandhu se sapolo se etangalee bana 
sarta keban rowa, bakal bajia ka sondel 
jareya. Dhi-andhina sondel jareya bakal 
erampasa kabbi, dineng sondel jareya bakal 
ebangkangana. Dagingnga bakal ekakana, 
ban abana bakal epamateya ban apoy. 

17 Sabab Allah la maguli atena reng-oreng 
jareya kabbi kaangguy ajalannagi rancanana 
Allah. Bi Allah reng-oreng jareya epasaroju 
kaangguy massraagi kakobasaanna reng- 
oreng jareya ka keban gella, sopaja keban 
jareya marenta sampe kalakon apa se 
edhabuwagi Allah. 

18 Babine se etangalee bana jareya kottha se 
raja, se marenta to-rato e bume." 

18 l Saamponna ganeka kaula nengale 

malaekat laen toron dhari sowarga. 
Malaekat ganeka kaagungan kakobasaan se 
raja, ban terana andaddiyagi saantero bume 
daddi terrang. 

2 Malaekat ganeka aera, sowarana raja, 
"La gaggar! Babil se raja la gaggar! Sateya 
la daddi kennengnganna tan-setan ban 

samacemma mano se najjis ban se ekabajii 
oreng. 

3 Sabab sakabbiyanna bangsa la ngenom 
napso maseyadda. To-rato dunnya alako 
maseyat bi abana, ban gang-dagang e bume 
daddi sogi polana napsona se ta bisa eampet 
jareya." 

“Kaula pas mereng ra-sowara laen dhari 
sowarga, dhabuna, "Mara kalowar, Tang 
ommat, kalowar dhari jadhiya! Bana ja noro 
sa-dusana, ban noro nanggung okomanna! 

“Sabab dusana nombuk sampe ka langnge, 
ban Allah emot ka kajahadanna. 

6 Lakone ka Babil jareya akantha se elakone 
Babil ka bana lamba; bales kottha jareya tekel 
dhuwana pa-apa se la elakone abana. Essee 
tobungnga ban nom-enoman se kerrassa 
tekel dhuwana nom-enoman se esadhiyaagi 
ka bana. 

7 Berrii kottha jareya seksaan ban kasossaan 
se padha bannyana ban kamoljaan sarta 
kamewahan se ebagi kottha jareya ka abana 
dibi. Sabab abana ros-terrosan ngoca ka 
abana dibi, Sengko reya rato se marenta! 
Sengko banne randha; sengko ta kera 
ngalame kasossaan! 

8 Lantaran jareya, daddi e dhalem saare 
bai abana bakal ekennenga balai panyaket, 
kasossaan ban kalaparan. Ban abana bakal 

epapotthona ban apoy, sabab kobasa Guste 


Allah, se ahakime abana." 

? To-rato dunnya se noro e dhalem kon- 
lalakon maseyadda babine ganeka bakal 
nangesana kottha ganeka mon nengale okos 
bul-ngebbul dhari apoy se mapotthon abana. 

10To-rato ganeka bakal manjengnga majau, 
polana tako katampeyasan kasangsaraanna. 
Caepon to-rato ganeka, "Adhu, calaka onggu 
kottha se kasohor rowa kottha Babil se 
kowat! E dhalem bakto saejjam okomanna la 
ejalannagi!" 

ll Para sodagar e bume noro sossa 
jugan polana babine ganeka, sabab tadha 
oreng settonga pole se melle rang-barang 
daganganna. 

12 Tadha se melle emmas, salaka, mamatan 
ban motteyarana; sapaneka jugan kaen 
linen, kaen bungo terrong, sottra ban kaen 
mera towa daganganna; samacemma kaju 
se malarat sareyanna, rang-barang dhari 
gaddhing ban dhari kaju se rang-larang, dhari 
dimbaga, besse ban marmar; 

13 manesjangan, palappa, setanggi, emmor 
ban mennyan; anggur ban mennya, teppong 
ban gandum; sape ban dumba, jaran ban 
kareta, nor-dunor, la-mala nyabana manossa 
jugan. 

14 Para sodagar ngoca ka babine ganeka, 
"Pa-apa se terro ekaandhia bana la tadha, 
ban sakabbiyanna kamewahanna ban 

kataremtemmanna bana la elang. Bana ta 


kera nemmo pole!" 

15 Para sodagar se ampon daddi sogi polana 
adagang e kottha ganeka bakal manjengnga 
e jauna, polana tako katampeyasan 
kasangsaraanna. Reng-oreng ganeka bakal 
nangesa ban bakal sossaa, 

lepas ngoca, "Adhu, calaka onggu kottha se 
kasohor reya! Biyasana akalambi linen, kaen 
bungo terrong ban kaen mera towa; biyasana 
ngarempeng ban pareyasan dhari emmas, 
mamatan ban motteyara! 

17 Tape e dhalem saejjam bai dhi-andhina 
se bannya elang kabbi!" Sadajana nakodda, 
panompang ban para bandhiga sarta 
sakabbiyanna oreng se nyare kasap e tase, 
manjeng majau. 

18 Kabbi padha acerreng e bakto nengale 
okos bul-ngebbul dhari apoy se makatonon 
kottha ganeka. Reng-oreng ganeka aera, "Ta 
tao badha kottha laen akantha kottha se raja 
reya!" 

19 Reng-oreng ganeka pas aburbur abu e 
serana menangka tandha sossa, pas nanges 
ban reng-cerrengan, "Adhu, palang onggu 
kottha se raja reya! Kasogiyanna masogi 
sakabbiyanna oreng se andhi pal-kapal e 
tase! Tape e dhalem saejjam bai, sabarang 
dhi-andhina tadha kabbi!" 

20E, sowarga, mara anga-bunga polana 
kottha rowa la ancor! E, ommadda Allah, 

sul-rasul sareng bi-nabbi, ngereng padha 


anga-bunga! Sabab Allah ampon ngokom 
kottha ganeka menangka babales ka sadajana 
se etebaagi ka sampeyan sadaja! 

21 Saamponna ganeka badha malaekat se 
parjuga ngangka bato rajana akadi bato 
pagilisan se raja bato ganeka pas epelpallagi 
ka dhalem tase, sambi adhabu, "Kantha 
reya carana kottha Babil se kasohor rowa 
epelpallagiya epasanta sampe ta kera 
etemmo pole. 

22 Monyena mosigga tokang maen 
calempong, mosigga para panyanyi ban 
tokang topena soleng sarta tokang topena 
tarompet, ta kera ekaedhing pole e kottha 
jareya! Ta kera badha pole tokang se ahli e 
jadhiya, ban sowarana bato pagilisan ta kera 
ekaedhing pole. 

23 Ta kera badha pole oreng nangalee 
sonarra damar e dhalemmanna bana; ban 
ta kera ekaedhing pole men-rammenna 
jang-onjangan pangantan. Gar-sodagarra 
bana reng-oreng se kasohor e bume, 
ban kalaban mo-elmo gaibba bana nepo 
sakabbiyanna bangsa e dunnya!" 

24 Babil eokom polana e dhalem kottha 
ganeka epanggi badha dharana bi-nabbi, 
dharana ommadda Allah pandhana dharana 
sadajana oreng se ampon epatee e attas 
bume. 

19 l Saamponna ganeka kaula akadi se 


mereng sowarana oreng bannya se 
agarudhu dhari sowarga se ngoca sapaneka, 
"Poji Allah! Allahna sengko ban bana Allah 
panyalamet; Allah se agung ban kobasa! 

2 Panghakimanna adil ban bicaksana! 
Salerana la nebaagi okoman ka sondel raja, 
se arosak dunnya bi kamaseyadanna. Allah 
ampon ngokom sondel ganeka polana matee 
di-abdina Allah." 

3 Sowarana oreng se bannya ganeka pas aera 
pole, "Poji Allah! Okossa apoy se mapotthon 
kottha raja paneka bakal bul-ngebbula tadha 
ambuna!" 

4 Pamimpin se pa lekor oreng ban mahlok 
se pa-empa e sakalenglengnga tahta ganeka 
asojut ban nyemba ka Allah se alenggi e attas 
tahta. Caepon reng-oreng sareng lok-mahlok 
ganeka, "Amin! Poji Allah!" 

` Dhari tahta ganeka pas badha sowara se 
dhabu sapaneka, "Poji Allah, e sakabbiyanna 
abdina Allah, ban sakabbiyanna oreng raja 
kene se nyemba ka Allah!" 

6 Saamponna ganeka kaula mereng akadi 
sowarana oreng se ce bannyana; monyena 
akadi omba se agarudhu ban akadi galudhuk 
se saleng pajaggur. Kaula mereng reng-oreng 
ganeka ngoca, "Poji Allah! Sabab Pangeranna 
sengko ban bana kabbi, Allah Se Mahakobasa 
rowa, sateya la marenta! 

7 Mara sateya padha pasenneng ban 


pagumbira; mara padha moji kaagunganna! 
Sabab Ia napa are pangantanna se ajuluk 
Cacempe rowa, ban pangantanna la asadhiya 
se anekaa. 

8 Kalambi linen se arap-galirap la ebagi ka 
pangantan jareya esoro angguy." (Kalambi 
linen ganeka kon-lalakon se sae se elakone 
ommadda Allah.) 

? Malaekat ganeka pas adhabu ka kaula, 
"Toles reya: Pojur oreng se eonjang ka 
jang-onjanganna pangantanna Cacempe 
rowa." Saamponna ganeka, malaekat buru 
adhabu pole, "Areya berta se bendher dhari 
Allah." 

10 Kaula asojut e adhana malaekat ganeka, 
nyembaa, nangeng malaekat ganeka adhabu, 
"Ella! Ja nyemba ka sengko, nyemba ka 
Allah! Sabab sengko reya abdi keya, padha 
ban bana sarta padha ban sakabbiyanna 
taretanna bana se neggui kasakseyanna Isa 
epakoko!" Sabab kasakseyanna Isa ganeka se 
madhateng ilham ka reng-oreng se anobuwat. 

ll Saamponna ganeka kaula nengale 
sowarga abukka, pas badha jaran pote. Se 
netene asmana Se Esto ban Se Bendher. 
Salerana adil e dhalem motose okoman ban 
sapaneka jugan e dhalem paperrangan. 

12 Socana akadi sonarra apoy ban e serana 
ngagem makotha sabannyana. E Salerana 
badha tolesanna, enggi paneka settong 

nyama; ban coma Salerana se ngagali nyama 


gapaneka. 

13J ubana se eagem ampon ecellup ka 
dhalem dhara. Ban Salerana esebbut 
"Dhabuna Allah". 

14 Angkadan perrangnga sowarga 
ngerengngagi Salerana sambi netene jaran 
pote, arasogan linen pote berse. 

15 Dhari lesanna kalowar peddhang se tajem, 
ban kalaban peddhang ganeka Salerana 
makalaa sa-bangsa, ban Salerana bakal 
marentaa sa-bangsa ganeka kalaban tongket 
besse. Salerana bakal merressa anggur 
dadukanna Allah Se Mahakobasa. 

16E jubana ban e pokangnga badha 
tolesanna, enggi paneka nyama paneka, 
"Ratona rato, ban Pangeranna pangeran." 

17 Kaula pas nengale malaekat ngadek e 
attassa are. Malaekat ganeka aera epakaja 
ka no-mano se ngabber e bang-abang, 
"Mara akompol kabbi entar ka pesta raja se 
ebadhaagi bi Allah! 

18 Mara ngakan dagingnga to-rato, 
dagingnga ma-panglima ban dagingnga 
wan-pahlawan; mara ngakan dagingnga 
reng-oreng se nompa jaran ban dagingnga 
ran-jaranna sarta dagingnga sakabbiyanna 
ommat manossa, raja kene, dunor ban oreng 
mardikan!" 

19 Kaula pas nengale keban kaissa, ban 
to-rato bume bi angkadan perrangnga, 

akompol merrangana Salerana se netene 


jaran pote kaissa ban angkadan perrangnga. 

20 Keban ganeka pas ekenneng pega 
abareng ban bi-nabbi palsu se ampon 
mabadha kaajiban-kaajiban e adhana keban 
ganeka. (Kaajiban-kaajiban ganeka se 
eangguy keban ganeka nepo reng-oreng 
se ngangguy tandhana keban ganeka, 
sarta reng-oreng se nyemba ka arcana.) 
Saamponna ganeka keban buru sarta bi-nabbi 
palsu ganeka padha ebuwang dhi-odhi ka 
tase apoy se rabbang ban balirang. 

21 Angkadan perrangnga epatee sareng 
peddhang se kalowar dhari lesanna Salerana 
se netene jaran pote gella. Daddi no-mano 
ganeka laju padha dhateng, pas ngakan 
dagingnga reng-oreng se epatee jareya 
epakobassa. 

20 l Saamponna ganeka kaula nengale 

malaekat toron dhari sowarga, 
ngastane koncina jurang maot ban 
kalenthong se raja. 

2 Malaekat ganeka laju mega naga, olar 
se towa kaissa enggi paneka Iblis otabana 
Erroh Jahat kaissa laju ekalenthong kaangguy 
saebu taon abidda. 

3 Naga ganeka bi malaekat gella laju 
ebuwang ka dhalem jurang maot, jurang 
ganeka pas ekonci sarta esegel, sopaja 
naga ganeka ta bisa nepo sa-bangsa pole 
sabellunna bakto se saebu taon ganeka lebat. 

Saamponna ganeka naga buru kodu eocol 


sakejja. 

4Saamponna ganeka kaula pas nengale 
ta-tahta, ban reng-oreng se alenggi e 
ta-tahta ganeka eparenge kobasa motose 
okoman. Kaula nengale jugan ma-sokmana 
reng-oreng se eketthok serana polana 
apareng kasakseyan parkara Isa, ban 
ngabarragi berta dhari Allah epabalattra. 
Reng-oreng ganeka ta nyemba ka keban gella 
otabana ka arcana. Reng-oreng ganeka jugan 
ta narema tandhana keban buru e dhaina 
otaba e tanangnga. Daddi reng-oreng ganeka 
pas odhi pole sarta daddi rato marenta 
asareng Almasih saebu taon abidda. 

> Ganeka reng-oreng mate se epaodhi pole 
dha-adha kadibi. (Nangeng reng-oreng se 
mate laenna ta epaodhi pole saabidda bakto 
se saebu taon ganeka.) 

6 Pojur reng-oreng se epaodhi pole dha- 
adha kadibi ganeka. Reng-oreng ganeka 
pantes daddi kaagunganna Allah. Pate se 
kadhukaleyanna ta kobasa ka reng-oreng 
ganeka. Reng-oreng ganeka bakal daddiya 
mam-imamma Almasih; ban bakal marentaa 
asareng Salerana saebu taon abidda. 

7? Mon bakto se saebu taon ganeka ampon 
lebat, Iblis ganeka bakal eocola dhari 
penjarana, 

8 ban Iblis ganeka pas entara nepo sa-bangsa 
se acar-pencar sadunnya, enggi paneka 

Gog ban Magog. Iblis bakal makompola 


sa-bangsa ganeka epaperranga, bannyana ta 
sakera-kera, akadi beddhi e tase. 
2Sa-bangsa ganeka bakal mencara 
ka saantero dunnya, pas ngepponga 
parkemahanna ommadda Allah ban kottha 
se ekataresnae Allah. Nangeng apoy bakal 
torona dhari langnge mamosna sa-bangsa 
ganeka. 

10Saamponna ganeka, Iblis se nepo sa- 
bangsa ganeka, bakal epelpallagiya ka tase 
apoy ban balirang. Ganeka kennengnganna 
keban sarta nabbi palsu gella ebuwang 
sabellunna ganeka. Sadajana bakal eseksaa 
salanjangnga, seyang malem. 

ll Saamponna ganeka kaula pas nengale 
tahta pote se raja ban Salerana se alenggi 
e tahta ganeka. Langnge ban bume mosna 
dhari ajunanna, kantos ta katengal pole. 

12 Ban kaula nengale reng-oreng mate, raja 
kene, manjeng e ajunanna tahta ganeka. 
Tab-ketab laju padha ebukka. Pas badha 
settong ketab laen se ebukka jugan, enggi 
paneka Ketabba Oreng Odhi. Reng-oreng 
mate ganeka laju eparenge okoman, 
satembang sareng lalakonna akadi se ecathet 
e dhalem tab-ketab gella. 

13 Tase laju massraagi reng-oreng se mate e 
dhalemmanna. Maot sareng Alam Maot laju 
massraagi jugan reng-oreng mate se badha 

e abana. Reng-oreng mate ganeka eparenge 


okoman sadaja satembang sareng lalakonna. 

14 Saamponna ganeka Maot ban Alam Maot 
laju epelpallagi ka dhalem tase apoy. (Tase 
apoy ganeka pate se kadhukaleyanna.) 

15 Reng-oreng se nyamana ta etoles e 
Ketabba Oreng Odhi, ebuwang ka dhalem 
tase apoy ganeka. 

2 1 l Kaula pas nengale langnge se anyar 
ban bume se anyar. Langnge se 
kapeng settong ban bume se kapeng settong, 

sarta tase padha mosna. 

2 Kaula pas nengale kottha socce kaissa, 
enggi paneka Yerusalim se anyar, toron 
dhari sowarga dhari Allah. Kottha ganeka 
ampon esadhiyaagi akadi pangantan bine se 
edandane kaangguy epatemmowa sareng 
pangantan lake. 

3 Kaula pas ngedhing sowara se kaja dhari 
tahta gella, "Sateya kalenggiyanna Allah 
apolong ban manossa! Salerana bakal 
apolonga ban manossa, dineng manossa 
bakal daddiya ommadda. Allah dibi bakal 
apolonga ban manossa jareya ban daddiya 
Allahna reng-oreng jareya. 

“Allah bakal ngosaba aeng matana 
reng-oreng jareya. Bakal tadhaa pate pole; 
kasossaan, tangesan otaba sake ta kera 
badha pole. Sabarang se laju la mosna." 

> Salerana se alenggi e tahta kaissa laju 
adhabu, "Sateya bi Sengko sabarang 


Wahyu 21.61 10 
epaanyar kabbi!" Salerana adhabu keya ka 


kaula, "Toles reya, sabab ca-oca reya bendher 
ban ekenneng parcaja." 

6 Salerana pas adhabu, "La mare! Sengko se 
dha-adha ban se dhi-budhi; Sengko Pangeran 
dhari awwal sampe aher. Saneyap oreng se 
pelka bi Sengko eberriana ngenom ma-coma 
dhari somberra aeng se madhateng odhi. 

7 Reng-oreng se mennang bakal naremaa 
jareya kabbi dhari Sengko. Sengko bakal 
daddiya Allahna ban oreng jareya bakal 
daddiya Tang ana. 

8 Tape oreng roce ban takoan, tokang 
kiyanat, oreng bejjat, tokang matee oreng, 
se dujan alako maseyat, oreng se ngangguy 
mo-elmo gaib, se nyemba brahala, ban 
sakabbiyanna oreng se dujan lecegan, 
ebuwanga ka tase apoy ban balirang se 
rabbang, iya areya pate se kadhukaleyanna." 

? Settong e antarana malaekat se kapetto 
se ampon ngastane kor-bukor se aesse 
balai papetto se dhi-budhi kaissa nyander 
ka kaula, laju adhabu, "Mara, bi sengko 
bana eduduwana Pangantan, iya areya rajina 
Cacempe." 

10 Bi Errohna Allah se ngobasae kaula sarta 
bi malaekat ganeka kaula ebakta ka koncona 
gunong se ce tenggina. Kaula eduduwi kottha 
Yerusalim, kottha se socce kaissa, toron dhari 
sowarga, dhari Allah, 

ll e dhalem terana ban kaagunganna Allah. 


Kottha ganeka arap-galirap akadi mamatan, 
akadi bato bidhuri pandhan se benneng akadi 
kristal. 

12 Geddhung e sabingkerra tenggi raja, 
labang sakethengnga dhubellas meggi ban 
ejaga malaekat dhubellas. E bang-labang 
sakethengnga badha tolesanna ma-nyamana 
suku bangsa Israil se dhubellas. 

13E geddhung ganeka badha labang 
sakethengnga se addhep ka dhaja ban ka lao, 
ka bara ban ka temor: e bagiyan temor badha 
tatello, e bagiyan lao tatello, e bagiyan dhaja 
tatello ban e bagiyan bara tatello. 

14 Pagar geddhungnga kottha ganeka 
epaddek e attas bato dhasar dhubellas meggi. 
E to-bato dhasar ganeka badha tolesanna 
ma-nyamana rasulla Cacempe se dhubellas 
kaissa. 

15 Malaekat se abu-dhabu ka kaula kaissa 
ngastane tongket kor-okor dhari emmas, 
epangokora kottha ganeka, bang-labang 
sakethengnga ban gar-pagar geddhungnga. 

16 Kottha ganeka masagi empa lanjangnga 
padha sareng lebarra. Malaekat ganeka laju 
ngokor kottha ganeka bi tongket kor-okorra; 
lanjangnga epanggi dhu ebu pa ratos 
kilometer, lebarra ban tenggina padha akadi 
lanjangnga. 

17E bakto malaekat ganeka ngokor 
geddhungnga, epanggi tenggina sabidak 

meter. Okoran se eangguy malaekat ganeka 


padha ban okoran se eangguy manossa. 

18 Pagar geddhung ganeka ebadhi dhari bato 
bidhuri pandhan, dineng kotthana dibi dhari 
emmas morne, benneng akadi kaca. 

19To-bato dhasarra kottha ganeka erengga 
bi samacemma mamatan. Bato dhasar se 
nomer settong ebadhi dhari bato bidhuri 
pandhan, se nomer dhuwa dhari mamatan 
bungo, se nomer tello dhari bato yakut, se 
nomer empa dhari jamerrut, 

20 se nomer lema dhari bato bidhuri sepah, 
se nomer ennem dhari bato dalima, se nomer 
petto dhari bato ratna campaka, se nomer 
ballu dhari bato pirus, se nomer sanga dhari 
bato topas, se nomer sapolo dhari bato 
krisopras, se nomer sabellas dhari bato 
lazuwardi, se nomer dhubellas dhari bato 
kacobung. 

21 Labang sakethengnga se dhubellas egabay 
dhari motteyara dhubellas meggi, sabban 
labang ekagabay dhari settong motteyara. 
Jalan e kottha ganeka dhari emmas morne, 
benneng akadi kaca se ngarennyap. 

22 Kaula ta nengale Padalemman Socce e 
dhalem kottha ganeka, sabab Padalemman 
Soccena Pangeran dibi, Allah Se Mahakobasa, 
ban Cacempe kaissa. 

23 Kottha ganeka ta parlo esonare are otaba 
bulan, sabab ampon esonare kaagunganna 

damarra. 

24 Sa-bangsa e dunnya bakal ajalana e 
dhalem sonarra, ban to-rato bakal abaktaa 
artaepon ka kottha ganeka. 

25 Bang-labang sakethengnga kottha ganeka 
bakal abukkaa saare benteng, bakal ta 
etotoba, sabab tadha malem e kaissa. 

26 Kamoljaan ban kasogiyanna sa-bangsa 
bakal egibaa ka kottha ganeka. 

27 Nangeng reng-oreng se ngalakone 
pa-ponapa se majitjit, otabana oreng se 
lecegan pandhana ponapa saos se najjis, 
ta kera maso ka dhalem kottha ganeka. Se 
masoa ka kottha ganeka namong reng-oreng 
se nyamana etoles e dhalem Ketabba Oreng 
Odhi, ketabba Cacempe kaissa. 

2 2 l Malaekat ganeka noduwagi jugan ka 

kaula songay se aengnga madhateng 
kaodhian. Songay ganeka arap-galirap akadi 
kristal ban agili dhari tahtana Allah ban 
Cacempe kaissa, 

2e nga-tengngaanna lorong e kottha 
ganeka. E penggir songay ganeka, e kangan 
kacerra badha bungkana somber kaodhian, 
se abuwa dhubellas kale sataon, enggi 
paneka sabulan sakaleyan. Dhaunna egabay 
kaangguy mabaras sa-bangsa. 

3E kottha ganeka tadha ponapaa settonga 
se ekenneng babastonna Allah. Tahtana 
Allah ban Cacempe ganeka bakal badhaa e 

Ka Salerana, 

“ban nengale raena. Asmana bakal etolesa 
e dhaina reng-oreng ganeka. 

> Reng-oreng ganeka ta parlo damar otaba 
sonarra are, sabab e kaissa tadha malem 
pole, ban Guste Allah dibi bakal neraana 
reng-oreng ganeka. Ban reng-oreng ganeka 
bakal daddiya rato se marenta salanjangnga. 

6 Malaekat ganeka pas adhabu ka kaula, 
"Ca-oca reya bendher ban ekenneng parcaja. 
Guste Allah se marengngagi Errohna ka 
bi-nabbi, la ngotos malaekadda kaangguy 
noduwagi ka para abdina apa se kodu duli 
kalakon." 

7 "Tetene reya!" dhabuna Isa, "Sengko duliya 
dhateng! Pojur oreng se ngestowagi ca-oca 
nobuwat e dhalem ketab reya!" 

8 Kaula, Yahya, ampon mereng ban nengale 
paneka sadaja. Saamponna kaula lastare 
mereng sareng nengale ganeka, kaula asojut 
e ajunanna malaekat se noduwagi ganeka 
sadaja ka kaula, ban kaula pas amaksod 
nyembaa ka salerana, 

3 nangeng malaekat ganeka adhabu "Ella! 
Ja nyemba ka sengko! Nyemba ka Allah! 
Sabab sengko reya padha abdi akantha 
bana, ban akantha tan-taretanna bana para 
nabbi ban sakabbiyanna oreng se ngestowagi 
sen-pessen e dhalem ketab reya!" 

nobuwat e ketab reya ja roseyaagi, sabab la 
para baktona jareya kabbi kadaddiyana. 

ll Oreng se jahat, dina me olle terros alako 
jahat; oreng se najjis, dina me olle terros 
manajjis abana; oreng se norodi kasokanna 
Allah, dina me olle terros norodi kasokanna 
Allah, ban oreng se odhi malolo ngabdi ka 
Allah, dina me olle terros odhi ngabdi ka Allah 
malolo." 

12 "Tetene reya!" dhabuna Isa. "Ta kera 
abit Sengko pas dhatengnga ngebaa opa 
kaangguy males reng-oreng menorot 
lalakonna bang-sebang. 

13 Sengko se dha-adha ban se dhi-budhi; 
Sengko Pangeran dhari Awwal sampe Aher." 

14 Pojur oreng se nyassa jubana sampe 
berse, daddi reng-oreng ganeka gadhuwan 
ha adhaar buwa dhari bungkana kaodhian 
ban maso ka dhalem kottha ganeka lebat e 
labang sakethengnga. 

15 Nangeng reng-oreng se ngalakone 
sabarang se daraka, se ngangguy mo-elmo 
gaib, reng-oreng se alako maseyat, se 
dujan matee oreng, se nyemba brahala, 
ban reng-oreng se lecegan, kalaban oca 
otabana lalakon, reng-oreng ganeka sadaja 
kennengnganna e lowarra kottha ganeka. 

16 "Sengko, Isa, la ngotos Tang malaekat ka 
bana kabbi esoro ngabala parkara reya kabbi 
kaangguy kaparlowanna jemaat-jemaat. 

temor se tera rowa." 

17 Errohna Allah ban Pangantan Binena 
adhabu, "Mara!" Saneyap oreng se mereng 
paneka kodu ngoca jugan, "Ngereng!" Pasera 
se pelka, kodu nyander! Pasera se terro, 
kodu mondhut aeng se madhateng kaodhian 
ganeka kalaban ma-coma. 

18 Ka sadajana oreng se meyarsa ca-oca 
nobuwat e dhalem ketab paneka, kaula, 
Yahya, ngatorana parengeddan paneka: 
mon oreng ba-nambai ka ca-oca nobuwat 
paneka, Allah bakal nambaana okoman se 
etebaagiya ka oreng ganeka sareng balai se 
acem-macem se egambarragi e dhalem ketab 
paneka. 

19 Ban mon oreng rang-ngorange dhari 
ca-oca nobuwat paneka, Allah jugan bakal 
ngorangana bagiyanna se egambarragi e 
dhalem ketab paneka enggi paneka bagiyan 
dhari bungkana kaodhian ban dhari kottha 
socce kaissa. 

20 Salerana se manapa sadajana berta 
paneka adhabu, "Ongguwan, Sengko duliya 
dhateng!" Amin! Ngereng rabu, Guste Isa! 

21 Moga-moga Guste Isa marengana 
berkadda ka sadajana ommadda Allah! 

